
TOTIES  jam  inde  a  sui  exordio  christiana  respublica,  clarissimi  doctissimique 
viri,  sub  adversariorum  pressura  et  afflictatione,  velut  sub  gravi  sarcina,  ge- 
muit  quidem,  at  nunquam  occubuit;  verum  plerumque  velut  aurum  igne 
probatum  nitidior,  et  exercitatione  alacrior  facta  validiorque  emersit.  Nunc  vero 
dum  venit  in  mentem,  nullam  majorem  cladem  nullumque  majus  discrimen  accipere 
posse  excidio  sacrosanctae  theologia3,  quae  tot  hostibus  hodie  petitur  ut  prope  abo- 
leri  exscindique  posse  videatur,  non  possum  non  timere  fluctuanti  per  tot  procellas 
Ecclesiae.  Periclitatur  enim  de  theologia  quasi  de  capite  :  quippe  quod  theologia  vel 
sola  nobis  administret  ea  quibus  pietatis  amatores  in  fide  contineantur,  quibusque 
ethnici  sub  jugum  mittantur.  Neque  enim  est  ulla  in  orbe  tam  valida  potestas,  non 
est  uspiam  tam  efficax  persuadendi  vis,  non  tam  docta  philosophia,  nullum  tam 
acre  ingenium,  ut  possit  vel  in  fide  christiana  eos  qui  fuerint  hac  imbuti,  et  pene 
cum  lacte  materno  ad  ubera  imbiberint,  retinere,  vel  ejusdem  desertores  ab  errore 
et  perfidia  revocare,  multo  minus  obstinatae  pervicaciae  Judaeum  aut  ethnicum 
aliquem  ex  animo  convertere,  si  desit  theologia.  Siquidem  tam  multae  Ghristianorum 
expeditiones  contra  Turcas,  contra  Sarracenos  aliosque  fidei  christianae  hostes,  quid 
solis  armis  promoverunt?  Quo  reciderunt,  nisi  in  nostram  perniciem?  Cur  tandem, 
quaeso,  nisi  quia  gladio  spiritus  (quod  est  Verbum  Dei)  abjecto,  in  sola  corpora  et 
hominum  fortunas  saevierunt  ?  Quis  est  etiam  omnino  aut  piorum  retentus  in  officio, 
vel  hgereticorum  reductus  ad  resipiscentiam,  ubi  theologia  defuit  ?  Non  blanditiae, 
non  minae,  non  carceres,  exsilia,  caedes,  ignes,  non  quidquid  uspiam  erat  suppli- 
ciorum,  ipsis  qui  haec  paterentur,  ad  salutem  profecit.  Multa  mandant  principes, 
quotidie  nova  edicta  recitantur,  et  non  verbis  tantum,  verum  exsiliis,  proscriptionibus 
bonorum,  gladiis,  culeis,  ignibus,  omnique  tormentorum  genere  res  agitur.  Quid 
autem  proficitur?  Quotidie  crescunt  haeretici,  et  malum  hoc  in  dies  latius  serpit;  et 
tanquam  hydrae  caput  succideris,  renascuntur  septem  novi  in  locum  unius.  Gausam 
ut  quaerat  aliquis,  respondebimus  quod  nobis  esse  videtur,  theologiam  quae  vel 
maxime  quaerenda  erat,  negligi,  et  solis  contendi  armis.  Non  improbamus  quod 
magistratus  lupos  arceant  ab  ovilibus,  quod  nefandos  sacrae  fidei  nostrae  temeratores 
e  medio  tollant,  quod  de  perfidia  supplicia  sumant.  Ita  enim  fieri  adeo  est  neces- 
sarium,  ut  nisi  hoc  agatur,  brevi  de  re  christiana  actum  videri  debeat.  At  serum 
est  illud  remedium.  Praestaret  magis  curasse,  ne  ulli  aut  perquam  pauci  essent 

facti  perfidi,  ne  in  lupos  oves  degenerassent,  ne  in  praeceps  devoluti,  jam  frustra 
inclamarentur  revocarenturque.  Omnis  morbus  speciosius  cavetur,  quam  cura  ubi 
invaluit  submittitur.  Dum  cavetur,  sanitate  frui  licet;  dum  curatur,  non  absque 
dolore  et  cruciatu  exstinguitur.  Et  plerumque  sanitatis  et  recuperationis  desperata 
spe,  tantum  mutilationi  membrorum  insistitur,  ne  morbus  incrudescat,  et  reliquum 
corpus  eodem  putore  corrumpatur.  Huc  cogit  misera  necessitas  veluti  ad  sacram 
ancoram  confugere,  idque  non  sine  corporis  dispendio,  quum  potuisset  tantum  mali 
nullo  negotio  praeveniri.  Jam,  quemadmodum  secando  non  recipitur  corpori  sanitas, 
sed  periclitabunda  ipsa  et  jamjam  peritura  servatur ;  quod  vero  praescinditur,  velut 
deploratum  et  virulentum  malum  abjicitur  :  ita  de  haereticorum  caede  aestimandum 
est,  quos  non  sanat,  sed  amputat  gladius,  ut  sit  reliquum  Ghristi  corpus  (quod  est 
Ecclesia)  de  sua  sanitate  securius.  Jam  vero  quanta  est  calamitas,  huc  rediisse  prin- 
cipibus  rem,  ut  non  de  remedio,  sed  excidio  sit  cogitandum ;  ut  ubi  licuit  jucunda 
pace  frui,  sit  gladiis  per  necessitatem  crudeliter  saeviendum,  nec  alia  securitatis 
via  appareat?  Non  est  autem  obscurum,  licuisse  vel  theologorum  opera  christianum 
orbem,  quod  ad  religionem  attinet,  pace  frui,  si  principes  theologis  sincerioribus, 
quos  omni  praesidio  nudos  reliquerunt,  et  velut  e  longinquo  studiosorum  certamina 
adspectantes,  haereticorum  maledicentiae  exposuerunt,  ac  quod  gravius  est,  frustra 
conari  praeoptarunt,  aures  quas  debent  adhibuissent ;  si  ab  injuria  haereticorum  sua 
illos  potestate  vindicassent,  si  gladios  in  defensionem  veritatis,  quos  nunc  in  perfi- 
diae  ultionem  quatiunt,  tantum  ostendissent,  si  non  publica  dissimulatione  et  in 
theologorum  invidiam,  haereticos  aluissent.  Sed  sperabant  videlicet  principes  non  eo 
rem  progressuram,  praesumebant  armis  contundi  posse  et  in  tempore  prohiberi.  Et 
quid  credidemnt  aliud,  quam  in  liberos  hominum  animos  se  habere  potestatem, 
suique  esse  arbitrii  errorem  alienum?  Nimirum  frustra  et  falso.  Monstrat  hoc  tam 
inamcenae  tragcediae  dirus  et  nondum  finitus  eventus.  Monstrant  omnia  veterum 
exempla,  apud  quos  nunquam  feliciter  cessit  sola  armorum  ad  religionem  obtinen- 
dam  fiducia.  Videndum  ipsis  erat,  fidem  christianam  verbo  Dei  (quae  est  theologia) 
natam,  eodem  coaluisse,  eodemque  tutam  et  defensam  oportere.  Sublato  enim  verbo 
Dei,  quid  incipiemus  esse  aliud  quam  quod  ante  auditum  ipsum  verbum  eramus,  id 
est  increduli,  filii  irae,  hostes  veritatis,  inimici  Dei?  Annon  concidente  theologia, 
huc  passim  reditur?  Adeo  verum  est,  theologiae  excidio  Ghristianismum  aboleri. 
Igitur  theologos  decebat  sibi  comparare,  et  vel  pretio,  si  aliter  non  possent,  coemere, 
fovere,  educare.  audire,  armare,  instruere,  ac  eos  potius  quam  arma  in  fidei  hostes 
expedire,  illis  praesidio  ad  verbum  Dei  absque  impedimento  praedicandum  constanter 
adesse.  Habet  enim  theologus  eum  gladium  quo  compages  et  medullae  animorum 
atque  interiora  spiritus  vitalia  penetrentur  :  vivus  est  enim  sermo  Dei  (quae  vera 
theologia  est)  et  efficax,  et  omni  gladio  ancipiti  penetrabilior,  pertingens  usque  ad 
divisionein  animae  et  spiritus,  compagum  quoque  ac  medullarum,  et  discretor  cogi- 
tationum  et  intentionum  cordis.  Hoc  Apostoli  gladio  non  dubitavere  toti  orbi  bellum 
indicere,  hoc  gladio  expeditionem  in  omnes  gentes  brevi  moverunt,  hoc  totum 
domuerunt  orbem,  hoc  veteres  stravere  deos,  hoc  colla  gentium  Ghristi  jugo  sub- 
didere,  hoc  omnem  rabiem  omnemque  gentilem  feritatem  amputarunt.  Nunquam 
sola  corporum  mactatione  principes  quod  sperant,  elficient.  Gladio  spiritus  ad  hanc 

expeditionem  opus  est.  Quin  igitur  armant  theologos?  Quin  mandant  capere  illos 
suum  utraque  manu  gladium?  Quin  illi  viam  sternunt  et  obsistentes  coercent? 
Quamdiu  torpent,  quamdiu  dissimulant,  quamdiu  theologos  non  instruunt  securitate, 
non  adjuvant  ope,  non  abigunt  lupos  :  frustra  lapsarum  rerum  instaurationem  mo- 
iientur,  frustra  labentis  Ecclesiae  dolebunt  vicem.  Atque  interim,  o  stupor,  principes 
accusant  plebeios  de  rebellione,  de  seditione,  de  legum  contemptu,  de  religione 
spreta,  de  omnium  rerum  tum  humanarum  tum  divinarum  subversione.  Digna  vero 
accusatio !  Lupos  intromiserunt  ovilibus,  et  de  ovium  errore  queruntur.  Non  adhi- 
bent  pastores,  et  quod  perdantur  oves,  ingemiscunt.  En  palam  (si  dissimulant,  si 
ignorare  videntur)  quod  res  est  testamur ;  omnibusque  affirmamus,  principes  et 
magistratus  vel  maxime  horum  causam  caputque  malorum,  praebuisse  incendio 
alimenta.  Denique  quod  tamdiu  non  exstinguitur,  eorum  ignaviam  esse  et  impru- 
dentiam,  impietatem  dicere  quis  ausit?  Nos  vera  dicere  comprobabit  quisquis  cir- 
cumlatis  oculis  loca  lustraverit,  dispexeritque  ubinam  Ghristiani  atque  ubi  sint 
hseretici.  causamque  discriminis  diligenter  secum  reputaverit.  Gur  enim  stat  hodie 
et  caput  effert  Agrippinensis  Colonia,  ad  omnes  procellas  celsa  et  immota?  Gur 
vestra  Treviris,  ubi  nihil  priscae  pietatis  imminutum,  nihil  de  religione  mutatum  ? 
Gur  autem  nonnullae  alioqui  insignes  Germaniae  civitates,  violata  religione,  violatis 
templis,  Deique  (quod  dictu  horrendum  est)  conculcatis  sacramentis,  succubuerunt 
foedaB  et  infami  haeresi,  nisi  quia  harum  magistratus,  theologis  catholicse  fidei  asser- 
toribus  exturbatis,  sceleratos,  perfidos,  religionis  suae  desertores,  monachos  sponsos 
jam  factos  et  quovis  passere  salaciores,  puppi  admoverunt,  permissique  sunt  pro 
rostris  in  catholicam  Ecclesiam  debacchari?  Illarum  vero  magistratus  christianae 
pietatis  studiosus,  omnem  impendit  operam,  omnibusque  intendit  oculis,  ne  qua 
pravorum  hominum  malitia  theologis  obsisteret;  eos  defendit,  fovit,  juvit,  eorum 
consiliis  studiosissime  paruit.  Et  quod  hic  nobiscum  egit  ille  inclytus,  integer  et 
prudens  Agrippinensis  senatus,  hoc  apud  vos  reverendissimi,  illustrissimi  principes 
et  domini,  Richardus  et  Joannes  archiepiscopi,  quorum  ille  vita  cum  laude  defun- 
ctus  est,  hic  non  minori  gratia  nunc  rerum  gubernaculis  praeest,  sedulo  curarunt  : 
nimirum  ut  viri  docti,  probi,  Dei  amantes,  verique  theologi,  ad  plebem  Evangelium 
recitarent.  Tales  viros  candidissimum  vestrum  collegium  principibus  illis  abunde 
suppeditavit.  Quapropter  cum  primis  digni  nobis  visi  estis,  quos  nostro  Dionysio, 
quem  malevolorum  dentibus  multis  modis  lacerandum  timor  est,  patronos  adscisce- 
remus.  Etsi  enim  vestrum  gymnasium  non  ita  multos  annorum  jactet  numeros 
(quippe  quod  Nicolaus  ejus  nominis  quintus  summus  Pontifex,  prior  et  instituerit 
et  privilegiis  ornaverit,  quo  tempore  Henricus  a  Piro  Agrippinensis,  inter  suae  aetatis 
jurisperitos  facile  princeps,  ex  Agrippina  isthuc  adscitus,  legum  canonumque  in 
nascente  gymnasio  auspicatus  est  traditiones  primus,  et  re  feliciter  succedente, 
quum  annis  non  paucis  illam  isthic  provinciam  tenuisset,  ad  suam  Agrippinam 
rediens,  fessus  laborum  saeculique  pertaesus,  Gartusianus  apud  nos  factus  mona- 
chus,  reliquum  vitae  in  sancta  conversatione  exegit),  tamen  rei  per  hos  tumultus 
bene  navatae,  non  infimam  laudem  meretur.  Est  enim  in  vobis  praster  alios  vir  omni 
memoria  celebrandus,  Matthias  a  Sareburgo  vel  Sarecastro,  officialis  et  decanus,  cui 
Germania  parem  in  librorum  et  scriptorum  opulentia  virum  non  habet,  ut  qui  possit 

cum  Ptolemaeo  etiam  de  librorum  numero  certare,  adeo  totus  hic  studio  immergi- 
tur,  totus  libris  novis  qui  quotidie  nascuntur,  inhiat.  Hic  temporum  malitia  prope 
exstinctam  vestram  Universitatem,  summis  nisibus  in  dies  auget  et  reparat,  ob  id 
merito  eidem  Universitati  datus  per  R.  D.  Archiepiscopum  praecipuum  vestrum 
cancellarium,  vicecancellarius.  Est  et  illustris  omnium  studiosorum  patronus,  Ghri- 
stophorus  ab  Ryneck,  decanus  metropolitanae  Ecclesiae  Trevirensis,  insigni  pietate, 
fide  et  eruditione  celebris.  Item  decanus  S.  Paulini,  D.  Petrus  Nittell,  utriusque 
juris  doctor.  Sunt  et  alii  insignes  viri,  quorum  simul  gratia  prodit  iste  tertius 
Sententiarum  Dionysii  liber  in  lucem ;  quem  vobis  minime  putamus  laudandum,  ne 
velut  solis  radiis  faces  apponere  videamur,  quum  liber  hic  apud  pium  et  eruditum 
lectorem  satis  commendaturus  sit  se  ipsum.  Hunc  ergo  vestro  collegio  nuncupa- 
mus,  vestroque  nomini  in  omnium  sacrae  theologiae  candidatorum  utilitatem  et 
commodum  dedicamus.  Vos  illum  lubentes  suscipite,  probate,  tuemini,  commen- 
date,  et  scholis  vestris  dignemini  mancipare.  Ex  ccenobio  nostro  Agrippinensi,  anno 
a  Ghristo  nato  MDXXXV,  Galendis  Maii. 

Objecto,  dist.  28. 

Merito  comparative,  dist.  30. 

Creatae  permanentia,  dist.  31. 

COMPENDIOSUM  MEMORIALE  LIBRI  TERTII  SENTENTIARUM 

Liber  tertius  Sententiarum  est  de  incarnatione   Verbi,  ac  reparatione  humani  generis,  atque 
de  virtutibus,  habens  distinctiones  quadraginta. 


Distinc.  1 

scilicet  Filius  tempore 
plenitudinis  humanam 
naturam,  non  Pater, 
non  Spiritus  Sanctus. 

Assumpsit 


scilicet  Deus  est  ho- 
mo,  quid  per  hominem 
intelligitur. 

Factus 
11 


scilicet  non  dicitur 
Christus   simpliciter. 

Creatus 

16 
scilicet  fuit   Christus, 
ct  passibilis  in  corpo- 
re  et  anima. 

Mortalis 

21 
scilicetChristumfuisse 
per  separationem  ani- 
mreacarneprofitemur, 
non  per  separationem 
deitatis  ab  anima. 

Moriturum 

26 

scilicet  est  de  bonis 
jnternis  futuris  non  vi- 

sis. 

Spes 

31 

scilicet  dilectio  perfe- 
cta  in  viatore,  sed  in- 
cipiens  potest  amitti. 

Manet 

36 
scilicet  omnee  gratui- 
t.is  connexas  habet  si- 
iinii  qui  unam  habet. 

Virtutes 


scilicet  humanitatem 
assumpsit,  carnem  et 
animam,  scilicetDeus. 

totam 

7 
scilicet  secundum  tri- 
plicem  opinionem  illa 
propositio,Deus  factus 
est  homo. 

exponitur 

12 


id  est,  non  potuit  pec- 
care  Christus. 

nec  peccat 

17 

scilicet  non  pro  se,  sed 
pro  sua  sensualitate. 

oravit 

22 

pulcro  tenet  Magister. 

Christum 

27 

scilicet  dilectio  Dei  et 
proximi,  quae  est  ea- 
dem. 

amat 

32 


scilicet  est  Dei  ad  om- 
nes  creaturas. 

dilectio 

37 

scilicet    Deus 
mandata. 

pra^cipit 


scilicet  purgata  in  sua 
conceptione. 

in  matre 

8 
scilicet  Christum,  sci- 
licet  de  Patre  et  ma- 
tre,     secundum    duas 
naturas. 

bis  natum 

13 


gratia  et  sapientia,  ut 
caput. 

plenus 

18 

scilicet  sibi  ipsi  et  no- 
bis,  aliter  et  aliter. 

merendo 

23 


scilicet  homo  fide  for- 
mata,  et  quid  sit. 

credidit 

28 


scilicet     Christus     de 
Spiritu  Sancto. 

conceptus 

9 


scilicet   adoranda   est 
caro  Christi  non  nuda. 

latria 

14 


scilicet  omnium  habi- 
tualis  fuit  in   Christo. 

scientia 

19 
scilicet  alligavit  Chri- 
stus  vinculis  passionis 
suaj. 

Satanam 

24 


scilicet  est  ex  auditu, 
de  non  visis  oculo  ex- 
teriori. 

fides 

29 


scilicet  homines  sicut    scilicet  ut  primo  dili- 
se  ipsum.  gatur  Deus. 


proximos 

33 
scilicet   virtutcs   qua- 
tuor  fuerunt  in   Chri- 
sto,  et  manent  in  pa- 
tria. 

cardinales 

38 


ordineque 

34 


scilicet    sunt    septem 
Spiritus  Sancti. 

dona 

39 


scilicet  humanam  as- 
sumpsit  Deus,  non  per- 
sonam. 

naturam. 

10 

id  est,  reduplicatio  ve- 
rificat  propositiones 
aliquas. 

plicat. 

15 

id  est,  defectus  pcena- 
les  animso  et  corporis 
accepit  Christus,  prout 
conveniens  fuit. 

poenali. 

20 
scilicet  nos  liberando 
non   potentia,  sed  ju- 
stitia. 

vicit. 

25 


scilicet  eadem  est  fides 
et  nostra. 

antiquorum. 

30 
scilicet  diligere  et  ami- 
cos  simul,  est  majoris 
meriti    quam    amicos 
tantum. 

inimicos. 

35 

scilicet  sunt  dona  sa- 
pientia  et  srientia  et 
intellectus. 

distincta. 

40 


decem    scilicet  utitur  triplici  scilicel    malus  contra 

mcndacio.  scilicct  fit  tripliciter.      duo   ultima  preecepta. 

mendax  perjurium  cupit. 


EPITOM^ 


SIXGULARUM  DISTIXCTIOXUM  LIBRI  TERTII  SEXTENTIARUM,  CUM  VERSIBUS  MEMORIALIBUS, 
CLARISSIMI  VIRI  ARXOLDI  VESALIENSIS,  THEOLOGLE  ET  TRIUM  LINGUARUM  PERITISSIMI, 
CANONICI  QUONDAM  METROPOLITAN.E  ECCLESI^  COLONIENSIS  :  PAUCIS,  QUOS  ILLE  MORTE 
PR.EVENTUS   NON   ABSOLVERAT,   A    STUDIOSO   QUODAM  ADJECTIS. 


DISTINCTIO  PRIMA.  A 

Quum  venit  igitur  plenitudo  temporis,etc. 

SECUNDUM  apostolicam  auctoritatem,  Deus 
misit  Filium  suum  in  temporis  plenitu- 
dine,  quod  est  tempus  gratiae  et  veritatis,  in 
quo  per  caritatem  legis  fiat  impletio,  et  verifi- 
cetur  patribus  de  Salvatore  facta  promissio. 
Est  enim  haec  missio,  Filii  incarnatio.  Quae 
quidem  Filio  magis  quam  aliis  personis  con- 
gruebat,  ut  sic  quemadmodum  in  sapientia 
Patris  omnia  condita  sunt,  sic  et  per  eamdem 
omnia  restaurarentur ;  et  ille  qui  est  a  solo  B 
Patre,  primo  mitteretur,  sicque  is  qui  in  Dei- 
tate  Filius  erat,  fieret  et  Filius  hominis.  Per 
quod  tamen  non  abnuitur  quin  et  Pater  et 
Spiritus  Sanctus  incarnari  potuerint  ac  pos- 
sint.  Qui  et  cum  Filio  assumptionem  carnis 
fecerunt ;  sed  ea  ad  solum  Filium  terminata 
est,  qui  solus  homo  factus  est. 

Impleto  tandem  decreti  tempore,  missus 
E  gremio  Patris  Filius  ipse  sui  est. 

DISTINCTIO  II. 
Et  quia  in  homine,  etc.  C 

NATUHAM  humanam  Filius  Dei  totam  as- 
sumpsit,  ut  sic  eam  totam  curaret,  quae 
protoparentis  peccato  tota  corrupta  fuit.  To- 
tam  inquam,  contra  quorumdam  haerescs,  id 
est  corpns  et  animam  cum  proprietalibus  eo- 
rumdern.  Quod  enim  est  inassumptibile,  cst 
incurabile.  Attamen  carnem  mediante  anima 
assnmi  congruebat  ob  divinae  simplicitatis  sub- 
tilitatem  :quod  non  dcbct  inlelligi  ordine  tem- 


poris,  sed  naturae.  Tametsi  autem  investigabi- 
lis  sit  et  inexplicabilis  unio  naturae  humanae 
ad  Verbum,  error  tamen  detestandus  est  eo- 
rum  qui  dicebant  non  veram  Dei  Filium  car- 
nem  assumpsisse,  et  simulatione  quadam  os- 
tendisse,  ignaviter  suspicantes  alioqui  a  carne 
humana  divinitatem  inquinari,  quum  nec  so- 
lis  corporalis  radii  a  sordibus  quas  contingunt, 
maculantur. 

Totum  ut  curares  hominem,  Deus  optime,  totum 
Crederis  a  nobis  associasse  tibi. 

DISTINCTIO  III. 
Quaeritur  etiam  de  carne  Verbi,  etc. 

JUXTA  Sanctorum  attestationis  convenien- 
tiam,  caro  Christi  in  Virgine  peccato  ut 
reliqua  Virginis  caro  obnoxia  fuisse  dicitur, 
operatione  vero  Spiritus  Sancti  omnino  mun- 
data,  antequam  ab  eo  assumeretur,  patiendi 
tamen  possibilitate,  non  necessitate  sed  libera 
ipsius  voluntate,  inexsistente.  Nam  et  ipsam 
Virginem  Spiritus  Sanctus  praeveniens,  a  pec- 
cato  sic  purgavit,  quod  et  a  fomite  peccali, 
aut  ipsum  totaliter  auferendo,  quod  magis 
videtur,  aut  ipsum  sic  attenuando,  ut  nullius 
postea  peccati  occasio  sibi  esset,  eam  libera- 
vit.  Insuper  et  (ut  evangclica  docet  lectio)  po- 
tentiam  gcnerandi  absque  viri  semine  illi 
contulit.  Quamvis  autem  Christus  secundum 
corpulentam  substantiam  in  lumbis  Abrahae, 
sicut  el  Eevi,  fuerit;  tamen  non  in  co  decima- 
tus  est  ut  ille,  quia  non  ut  ille  secundum  se- 
minalem  rationem  ab  eo  descendit,  neque  se- 
cundum  legem  communem,  scd  supra  naturae 
vires  ct  sine  peccato.  Undc  ct  primitiva  no- 

strae  massae  assumpsisse  dicitur.  Hinc  et  caro  A  dam  aliae  dicere  videntur,  naturam  divinam 


ejus  similis  fuit  carni  nostrae,  non  in  culpa, 
sed  pcenalitate.  Quae  etiam  mox  in  concepti- 
onis  suae  initio  membrorum  debita  distinctione 
formata  est,  simul  et  animata  atque  assum- 
pta,  quamvis  per  successum  temporis  sumpse- 
rit  corporis  incrementum. 

In  lumbis  Abra?  quanquam,  pie  Christe,  fuisti, 
Ut  Levi  tamen  es  non  decimatus  ibi. 

DISTINGTIO  IV. 
Quum  vero  incarnatio  Verbi,  etc. 


TAMETSI  incarnatio  opus  sit  Trinitatis,  in 
Scripturis  tamen  Spiritui  Sancto  attribui- 
tur,  pro  eo  quod  Spiritus  Sanctus  Patris  et 
Filii  caritas  est  et  donum,  et  ex  ineffabili  Dei 
caritate  Verbum  caro  factum  est  :  sicque  per 
hoc  ab  incarnationis  opere  Pater  et  Filius  non 
excluduntur.  Neque  tamen  ob  id  Christus  fi- 
lius  est  Spiritus  Sancti.  Non  enim  de  eo  sicut 
de  patre  genitus  est.  Virginis  autem  filius  re- 
cte  dicitur,  eo  quod  de  ipsa  genitus  est  ut 
matre.  Neque  vero  quidquid  ex  alio  nascitur, 
filius  est,  ut  patet  de  pilis  hominis,  et  Bapti- 
smate  renatis  respectu  aquae.  Dicitur  autem  C  nam,  non  tenctur. 
Christus  incarnatus  de  Spiritu  Sancto,  eo  quod 
incarnatio  ipsa  non  promerita,  ex  Dei  dono 
est,  virtute  videlicet  Spiritus  Sancti  effecta. 
Hinc  nec  Spiritus  Sanctus  quasi  scminalis  ma- 
teria  ipsius  accipi  potest.  Etsi  etiam  de  virgine 
Christus  natus  sit,  factus  tamen  per  Aposto- 
lum  dicitur  ex  muliere  et  ex  semine  David, 
puta  per  virginem  quae  de  David  semine  fuit. 
Et  hoc  dicitur  ad  significandam  ejus  singula- 
rem  conceptionem,  quae  opere  Spiritus  Sancti 
facta  est  :  quod  aliis  non  competit. 


assumpsisse  naturam  humanam ;  tenendum 
tamen  est,  personam  divinam  naturam  as- 
sumpsisse  humanam.  Unde  illae  auctoritates 
capiendae  sunt,  quod  divina  natura  humanae 
naturee  in  persona  Filii  sit  unita ;  et  secun- 
dum  hunc  intellectum  divina  natura  dicatur 
incarnata,  scilicet  in  Filii  persona.  Unde  et 
quum  dicitur  solum  Filium  carnem  assum- 
psisse,  natura  quidem  non  excluditur,  sed  in- 
carnationem  ad  personam  aut  Patris  aut  Spi- 
ritus  Sancti  terminatam  non  esse  designatur. 
Nec  tamen  per  hoc  dici  debet  divina  natura 
B  caro  facta,  ne  conversio  naturae  in  naturam 
significari  putetur.  Neque  etiam  natura  divina 
homo  facta  vel  esse  dicitur,  quia  non  sic  in 
unitatem  et  singularitatem  sui  ut  persona  Ver- 
bi,  humanam  assumpsit  naturam.  Manet  enim 
in  singularitate  personae  naturarum  distincta 
proprietas.  Porro  personam  hominis  Verbum 
non  assumpsit,  sed  assumendo  sibi  naturam 
univit,  et  uniendo  assumpsit  :  sicque  persona- 
litatem  praevenit.  Quod  vero  Augustinus  dicit 
Verbum  assumpsisse  hominem,intclligitur  per 
hominem  non  persona,  sed  natura.  Quod  etiam 
Magister  dicit  animam  separatam  esse  perso- 


Ne  credas  aliam  quod  sumat  hypostasis  una, 
Etsi  naturas  continet  una  duas. 


Divini  Flatus  fuit  Incarnatio  donum, 
Quamvis  non  deerant  Filius  atque  Pater. 

DISTINCTIO  V. 
Praeterea  inquiri  oportet,  etc. 

IN  Incarnaiionis  mysterio  nec  persona  as- 
sumpsit  personam,  nec  natura  personani, 
sed  persona  divina  naturam  scilicet  huma- 
n;im.  An  autem  divina  natura  humanam  na- 
turam  assumpscrit,  videtur  cssc  in  auctoribus 
contrarietas,  Concilium  namque  Toletanum 
dicit,  qnod  boIub  Filius  carnem  seu  naturam 
assumpsil  huinaiiam.  Auctoritatcs  aulcui  qu83- 


DISTINCTIO  VI. 
Ex  praemissis  autem,  etc. 

PROVIDE  loquendum  est  in  expressione  eo- 
rum  quae  concernunt  incarnationem  Ver- 
bi  gratiosissimam.  Nam  de  propositionibus  il- 
lis,  Deus  factus  cst  homo,  Deus  est  homo,  et 
Homo  est  Deus,  et  similibus,  atque  an  per  hoc 
D  Deus  factus  sit  aliquid,  vel  non  factus  :  tres 
sunt  modi  dicendi  seu  opiniones,  ad  expri- 
mendum  modum  unionis  practactae.  Quarum 
prima  inter  alia  effcctualiter  dicit  in  Christo 
duo  esse  supposita,  et  unam  tanlum  pcrso- 
nam  ;  ct  haec  est  falsa.  Sccunda,  quod  in  Chri- 
Bto  unum  est  suppositum  tantum,  ac  una  tan- 
tum  persona.  Nam  corpus  et  anirna  Christi 
simul  temporc  unita  fuerunt  ct  assumpl.i,  at- 
que  pcr  hoc  unum  supposiltnn  seu  una  per- 
sona  in  ipso,  in  duabus  subsistit  naturis.  Ilinc 
ct  propter  unionem  duplicis  ipsius  uaturee  in 
iiiio  Verbi  supposito, nomina  utriusque  uaturee 
propriclatcs  signilicanlia,  de  Chrislo  praedicari 

possunt,  ita  ut  vere  dicatur,  Deus  passus  est,  A 
ac,  Homo  iste  est  seternus.  Ex  hoc  quoque  in- 
fertur,  post  incarnationem  personam  Verbi 
esse  compositam,  quum  prius  simplex  fuerit : 
non  quidem  compositione  quasi  ex  partibus, 
unde  totum  resultet,  sed  quia  persona  Yerbi, 
quae  ante  in  una  tantum  subsistebat  natura, 
post  incarnationem  in  duabus  subsistit;  et 
haec  bene  intellecta,  habetur  vera.  Tertia  de- 
hinc  dicit,  Verbum  humanam  naturam  ut  ha- 
bitum  seu  indumentum  assumpsisse.  Sed  haec 
haeretica  a  doctoribus  reputatur  et  abjicienda : 
quam  tamen  Magister  per  longum  sicut  pri- 
mam  prosequitur,  et  indeterminatam  tandem  B 
relinquit.  Quod  etiam  Magister,  in  hac  distin- 
ctione,  animam  separatam  dicit  esse  perso- 
nam,  ab  aliis  non  tenetur. 

Corporis  ac  animee  qualis  foret  unio  Christi, 
Prendere  doctores  non  potuere  prius. 

DISTINCTIO  VII. 

Secundum  primam  vero  dicitur,  etc. 

LOCUTIONES  illae  de  quibus  distinctione 
praecedenti  dictum  est,  secundum  tres  di-  C 
cendi  modos  similiter  habitos,  diversimode 
determinantur.  Nam  juxta  primum,  Deus  fa- 
ctus  est  homo  et  econverso,  etc,  eo  quod  Deus 
substantia  rationalis  esse  coepit,  quae  ante  non 
fuerat,  et  sic  factus  est  aliquid  ;  ac  illa  sub- 
stantia  ccepit  esse  Deus.quod  ex  gratia  habuit, 
non  ex  meritis  nec  natura.  Quod  quum  ab 
aeterno  praevisum  fuerit,  ideo  Christus  praede- 
stinatus  esse  Filius  Dei  dicitur.  Juxta  secun- 
dum  vero  modum,  Deus  est  homo  et  econver- 
so  :  quia  in  incarnatione  ex  duabus  naturis 
et  tribus  substantiis  subsistens  esse  coepit ;  ac 
sic,  quia  humanam  assumpsit  naturam,  se-  D 
cundum  hanc  homo  dicitur  esse  a  Deo  assum- 
ptus.  Unde  et  secundum  hunc  modum,  Chri- 
stus  etiam  in  quantum  homo,  est  aliquid, 
scilicet  ex  corpore  et  anima  constitutum.  Et 
secundum  quod  humana  natura  unita  est  dei- 
tati  in  tempore,  quae  unio  ex  gratia  facta 
est,  et  ab  aeterno  a  Deo  praedestinata,  sic  etiam 
est  praedestinatus  cognitus.  Sed  juxta  tertium, 
Deus  homo  factus  dicitur,  et  econtra  :  quia 
Deus  hominem  accepit,  ct  homo  assumptus 
est  a  Deo,  ita  quod  habens  hominem,  est 
Deus.  Per  hoc  autem  Christus  non  est  aliquid 
secundum  quod  homo,  sed  aliquo  modo  se 


habens.  Secundum  quod  etiam  homo,  praede- 
stinatus  dicitur  esse  Filius  Dei,  eo  quod  ab 
aeterno  praevisum  sit  et  in  tempore  per  gra- 
tiam  collatum,  ut  ipse  ens  homo,  sit  Filius 
Dei.  Neque  vero  Christus  dicitur  homo  domi- 
nicus,  quum  et  Augustinus  olim  sic  locutus, 
postea  hoc  retractavit. 

Queestio  multiplici  versans  ambage  magistros, 
Quod  parte  ex  aliqua  sectio  sexta  docet; 

Quid  veri  teneat,  dispectis  omnibus,  isthaec 
Septima  demonstrat  satque  superque  tibi. 

DISTINCTIO  VIII. 

Post  praodicta  inquiri  debet,  etc. 

(^ONCEDI  non  debet  natura  divina  nata  de 
J  Virgine,  nisi  in  quantum  persona  nata  de 
eadem  dicitur.  Nam  in  quantum  natura  stat 
pro  essentia,  nec  de  Virgine,  nec  de  Patre  nata 
dici  potest.  Quo  etiam  modo  supra  dictum  est 
divina  natura  incarnata,  non  nisi  pro  quanto 
in  persona  incarnata  dicitur.  Affirmatur  au- 
tem  Christus  bis  natus,  seu  duas  habuisse  na- 
tivitates,  divinam  scilicet  ex  Patre,  et  tempora- 
lem  ex  Matre,  ob  distinctas  illarum  nativitatum 
proprietates. 

In  Christo  natura  Dei  ne  nata  vocetur, 
Ni  modo  personam  significare  voles. 

DISTINCTIO  IX. 

Prseterea  investigari  oportet,  etc. 

OPINIONE  quorumdam,  caro  vel  anima 
Christi  seu  ejus  humanitas  adoratione 
illa  quae  latria  dicitur,  et  divinitati  debetur, 
quae  in  dilectione  cordis  et  sacrificiorum  ex- 
hibitione,  etc,  consistit,  non  est  adoranda,  ne 
idololatria  committatur.  Honoranda  autem  est 
Christi  humanitas  seu  adoranda  dulia  excel- 
lenti,  ac  super  omnem  creaturam  veneranda 
et  diligenda.  Secundum  alios  autem,  sine  om- 
ni  periculo  eadem  Christi  humanitas  latria 
recte  adoratur,  non  quidem  ralione  sui,  sed 
suppositi,  in  quantum  scilicet  a  Dco  in  uni- 
tatem  suppositi  est  assumpta,  nec  ab  ea  un- 
quam  separata.  Quae  quidem  sententia  vera 
esl,  et  dictis  Sanctorum  in  littera  confir- 
mata. 

Nunquam  sacraDei  Verbum  caro  deserit  absens, 
Obque  id  culta  pari  semper  honore  fuit. 

DISTLNCTIO  X.  A  DISTINCTIO  XII. 

Solet  etiam  a  quibusdam  inquiri,  etc.  Post  prsedicta  quaeritur,  etc. 


NON  est  concedendum,  Christum  secundum 
quod  homo,  esse  personam  ;  alioqui  Ver- 
bum  non  naturam,sed  personam,  assumpsisse 
sequeretur  :  quod  supra  est  improbatum.  Se- 
queretur  etiam,  quod  secundum  quod  homo, 
esset  tertia  in  Trinitate  persona  :  quod  patet 
esse  falsum.  Nec  oppositum  argui  potest,  eo 
quod  est  substantia  rationalis.  Non  enim  hoc 
sufficit  ad  rationem  personae,  quae  dicitur  qua- 
si  per  se  sonans.  nec  alteri  conjuncta,  sicut 
tamen  est  natura  humana  in  Christo.  Neque 
etiam  vulgaris  personae  definitio  personis  di- 
vinis  convenit,  sed  aliis.  Sed  et  nec  impedit 
eum  secundum  quod  hominem,  praedestina- 
tum  esse  Filium  Dei,  qui  est  persona.  Non 
enim  quo  est,  eo  homo  filius  Dei  est,  sed  per 
gratiam  hoc  accepit.  Denique  nec  filius  ad- 
optivus  Christus  dici  debet,  sed  naturalis.  Non 
enim  prius  esse  coepit,  et  posthac  in  filium 
adoptatus  est,  sed  semper  fuit  Filius  aeterni 
Patris.  Virginis  quoque  filius  est  per  naturam 
et  gratiam,  non  quidem  adoptionis,  sed  unio- 
nis.  Potest  autem  dici,  personam  quae  semper 
fuit,  praedestinatam  esse  secundum  hominem 
assumptum,  ut  scilicet  ipsa  ens  homo,  esset 
Filius  Dei ;  item  et  naturam  humanam,  ut 
Verbo  Patris  personaliter  uniretur. 

Quocl  Christo  nomen  personae  convenit,  hoc  fit 
Ipsius  haud  hominis,  sed  ratione  Dei. 

DISTINCTIO  XI. 

Solct  etiam  qiiferi,  etc. 

SIMPLICITER  et  absque  determinatione  dici 
qod  debet  Christus  factus,  creatus,  vel 
creatura  :  quippe  pcr  quem  omnia  facta  sunt; 
alque  per  hoc  ipsc  factus  absolute  dici  non 
potest. Et  alioqui  ipsi  Evangelium  praedicatum 
diceretur,  essetque  subjectus  vanitati.  Ilaec  el- 
enim,  secundum  Scripturas,  omni  conveniunt 
creaturae.  At  <le  Clirislo  ea  absolutc  dici,  est 
absurdum.  Verumtamen  concedi  polest  addita 
determinatione.  Est  enim  creatura,  in  quan- 
tum  homo ;  el  in  quanluin  lalis,  esse  cmpil. 
Per  quod  quidem  non  sequitur,  eum  sim|>li- 
citer  esse  creaturam  aui  coepisse  :  nam  boc 
procedere  tropice  a  parte  ad  totum. 

Non  quit  simpliciter  Christus  factura  vocari, 
Quamvia  hoc  certa  conditione  queat. 


AD  hanc  vel  similem,  An  ille  homo,  scilicet 
Christus,  esse  coeperit,  non  est  sine  di- 
stinctione  respondendum.  Nempe  si  ad  perso- 
nam  respicias,  verum  est  eum  semper  fuisse ; 
si  vero  ad  naturam  humanam.conceditur  eum 
ccepissc.  Per  quam  distinctionem,  et  auctorita- 
tes  quae  contrariae  videntur,  ut  quod  Christus 
est  recens  homo,  et  quod  puer  iste  creavit 
stellas,  absolvi  possunt.  Potuit  autem  Christus 

B  hominem  aliunde  assumere,  quam  de  genere 
Adam  ;  sed  ita  fieri  magis  congruebat,  ut  sic 
diabolus  vincerelur  per  aliquem  de  genere 
ejus  qui  victus  fuerat.  Tametsi  autem  de  ge- 
nere  Adam  assumptus  sit  homo,  tamen  nec 
persona  ipsius  nec  natura  assumpta  ut  Verbo 
unita,  peccare  potuit,  quamvis  ut  in  se  con- 
siderata.  Nec  obstat  liberum  eum  arbitrium 
habuisse,  quum  nec  in  angelis  confirmatis  hoc 
peccabilitatem  arguat.  Quod  ctiam  scriptum 
est,  Qui  potuit  transgredi  et  non  est  transgres- 
sus,  de  membris  Christi  potius  intelligendum 
est  totum,aut  solum  pro  ultima  parte  de  Chri- 

C  sto.  Qui  et  sexum  muliebrem  assumere  qui- 
dem  potuit,  sed  virilem  ex  femina  eum  assu- 
merc  magis  erat  congruum,  ut  sic  utriusque 
sexus  liberatio  per  eum  fienda  ostenderetur. 

Non  potuit  Christus  quamvis  committere  culpam, 
At  potuit  fieri  femina  factus  homo. 

DISTINCTIO  XIII. 
Praeterea  sciendum,  etc. 

PLENUS  fuit  sapicntia  et  gratia  ac  omni- 
bus  donis  Christus  secundum  hominem, 
mox  ab  instanti  quando  conceptus  est,  adeo 
D  quod  nec  amplius  accipere  posset.  Non  enim 
est  ci  datus  Spiritus  ad  mcnsuram,  ct  de  pleni- 
tudine  ipsius,  utputa  capitis,  sccundum  quam- 
dam  similitudincm  omncs  acceperunt.  Nec 
contra  hoc  cst,  Scripturas  dicere  eum  in  his 
profecissc.  Nam  hoc  fiebat,  non  per  augmcn- 
tum  talium  successive  accipienduin,  scd  se- 
cundum  exteriorem  et  ampliorem  manifesta- 
tioneni.  Quo  cliain  modo  intelligendum  est 
(|uimI  Ambrosius  dicere  videtur,eum  secundum 
sensum  hominis  profecisse  :  juxta.  quod  Scri- 
ptura  insinual  cum  parcntes  ignorasse,  id  est, 
sic  se  ;hI  cos  habuissc  quasi  agnitionis  eorum 
tunc  expers  essel.  Vel  extra  lextum  dici  potest, 

de  experimentali  hoc   scientia   accipiendum. 

Christum  virginea  qua  mox  conceptus  in  alvo  est, 
Sic,  nihil  ut  supra,  cuncta  habuisse  simul. 

DISTINCTIO  XIV. 
Hic  qua?ri  opus  est,  etc. 

OMNIA  quae  Deus  scit  scientia  visionis,  ani- 
ma  Christi  per  scientiam  sibi  collatam  in 
Verbo  cognoscit ;  nec  tamen  per  hoc  scientiae 
Dei  aequatur,  quando  non  ita  perspicue  ut 
Deus  ea  intelligit.  Novit  igitur  omnia  quae 
Deus,  quoad  numerum  scitorum,  non  tamen 
quoad  sciendi  modum.  Ex  hoc  autem  non  se- 
quitur,  eam  creare  quid  posse.  Quamvis  enim 
creandi  habeat  scientiam,  agnoscens  quomodo 
mundus  est  creatus,  non  tamen  crcandi  habet 
potentiam,  quum  sit  creatura,  quae  capax  non 
est  omnipotentiae,  qualis  in  creatione  requiri- 
tur.  Verumtamen  juxta  Ambrosium,  Christus 
omnipotentiam  quam  Filius  Dei  semper  habet 
naturaliter,  hanc  dum  Filius  hominis  factus 
est,  ex  tempore  accepisse  dicitur,  pro  eo  quod 
persona  quae  Verbi  semper  fuit,  futura  quoque 
erat  persona  hominis. 

Omnia  Christi  animam  novisse  fatebimur  omnes, 
Non  tamen  omnipotens  ipsa  fuisse  datur. 

DISTINCTIO  XV. 

Illud  quoque  praetermittendum  non  est,etc. 

VERAM  hominis  naturam  tam  quoad  cor- 
pus  quam  animam,  passibilem  Christus 
assumpsit  cum  utriusque  defectibus  poenali- 
bus,  non  quidem  omnibus,  sed  iis  quos  ipsum 
suscipere  decuit,  et  saluti  nostrae  expedivit ; 
secundum  quod  et  intelligendae  sunt,  si  quaa 
Scripturae  occurrunt,  quae  eum  omnes  defectus 
praeter  peccatum  assumpsisse  asserunt.  Hinc 
dicere  dolorem  in  carne,  et  in  anima  tristi- 
tiam  veram  passionis  tempore  Christum  non 
sensisse,  a  veritate  alienum  est  et  haereticum  : 
ac  si  dicalur  ipsum  non  hominem  verum,  sed 
ejus  lantum  similitudinem  assumpsisse.  Ilinc 
verba  Hilarii  quae  oppositum  dicere  videntur, 
sane  intelligi  oportet.  Quos  tamen  defectus 
poenales  non  coacte  assumpsit,  sed  voluntarie, 
secundum  quamdam  propassionem  :  quo  scili- 
cet  mens  ipsius  a  rectitudine  ct  Dei  contern- 
plationc  eisdem  passionibus   non   sit  dimota. 

.->iistinuit  nostr;i:  Christus  discrimina  viiss, 

Quaj  sibi  pro  nobis  congrua  visa  pati. 


DISTINCTIO  XVL 
Hic  oritur  quaestio,  etc. 

NEDUM  moriendi  aptitudinem,verum  et  pa- 
tiendi  in  anima  et  moriendi  in  corpore, 
Christus  assumpsit  necessitatem,  non  quidem 
aliqua  coactione,  sed  spontanea  voluntate.  Nam 
nec  nobis  haec  necessitas  provenit  ex  natura, 
ut  primo  instituta  est,  sed  ut  vitiata  est  ex 
peccato,  quod  Christus  non  habuit.  Accepit 
autem  de  omni  statu  hominis  aliquid  ipse 
Christus,  ut  de  innocentiae  statu  peccati  im- 
munitatem ;  de  statu  post  peccatum  defectus 
B  et  poenam  ;  de  statu  sub  gratia,  ejusdem  ple- 
nitudinem  ;  et  de  statu  gloriae,  impeccabilita- 
tem  et  Dei  contemplationem  perfectam. 

sint  tua,  Christe,  neci  quamvis  obnoxia  membra; 
Hiec  tamen  invitus  non  capis,  imo  libens. 

DISTINCTIO   XVII. 

Post  praedicta,  etc. 

SECUNDUM  duas  in  Christo  naturas,  plures 
in  eo  fuisse  voluntates  ostenditur,  secun- 
dum   quarum   aliquam   a  Patre  petivit  quod 

C  non  impetravit,  ac  non  se  impetraturum  prae- 
scivit,  quum  et  nec  secundum  aliam  hoc  vo- 
luit.  In  eo  namque  voluntas  divina  erat  el 
humana  ;  et  haec  ultima  duplex,  rationis  sci- 
licet,  et  sensualitatis,  secundum  quam  pati  et 
mori  refugiebat,  quod  tamen  secundum  divi- 
nam  voluntatem,  et  rationis  humanae  volebat. 
Nec  tamen  per  hoc  in  eo  rebellio  carnis  ad 
spiritum  erat  ulla,  quia  nulla  concupiscentia. 
Erat  autem  in  eo  sensualitas,  ut  in  ipso  natu- 
rae  humanae  veritas  comprobaretur.  Hinc  et 
oravit,  ut  nobis  orandi  in  necessitate  exem- 
plum  relinqueret.  Quanquam   autem  a  Patre 

D  sub  conditione  aliquid  petierit,  et  ob  id  quasi 
dubitasse  a  Sanctis  dictus  videatur ;  boc  ta- 
men  intelligi  sane  debet,  id  est,  ad  modum 
dubitantis  se  habuisse. 

Exorasse  Patrem  semper  ne  credito  Christum, 
Quando  nec  horroris  transiit  iste  calix. 

DISTINCTIO  XVIII. 

De  merito  etiam  Christi 
praetermittendum  non  est,  etc. 

MERUIT  Christus  per  passionem  suam  ne- 
diiin    nobis,    ul    quidam    dicebant,   sed 
eliam  sibi  :  nobis  quidcm  redcmptioncni  ct 


12 


EPITOM.E  DISTINCTIONUM   LIBRI  III   SENTENTIARUM 


regni  apertionem,  etc. ;  sibi  vero  corporis  im-  A 
mortalitatem,  et  animae  impassibilitatem,  ac 
nominis  clarificationem  :  quam  et  animae  im- 
passibilitatem  mox  post  ipsius  a  corpore  se- 
parationem  adeptum  eum  esse,  quamvis  Ma- 
gister  sub  dubio  relinquat,  per  alios  tamen 
adstruitur.  Haec  autem  praedicta  non  tantum 
in  passione,  verum  et  a  conceptionis  suae  ini- 
tio  meruit  :  quod  ita  posse,  ex  gratiae  et  virtu- 
tum  habuit  plenitudine.  Unde  nec  in  merito 
proficere  potuit,  quoad  meriti  efficaciam,  sed 
solum  quoad  numerum  meritorum,  idem  sci- 
licet  pluribus  modis  merendo.  Hinc  et  licet 
accepit  impassibilitatem  post  mortem,  ante  B 
tamen,  absolute  loquendo,  non  minus  beatus 
fuit,  quamvis  secundum  aliquid,  scilicet  se- 
cundum  omnis  miseriae  immunitatem.  Hinc 
etiam  quod  Deus  vocetur,ante  mortem  habuit. 
Et  quod  Apostolus  hoc  ipsi  per  passionis  humi- 
litatem  collatum  dicit,  quoad  innotescentiam 
intelligi  debet.  Quod  etiam  Ambrosius  dicit,  id 
ipsum  nomen  donatum  sibi  Deo,  Augustinus 
autem  homini,  diverso  id  dicunt  respectu.  Pri- 
mus  namque  loquitur  respectu  naturae,  alter 
gratiae.  Ea  autem  quae  sibi  Cbristus  meruisse 
dictus  est,  sine  merito  (supposita  mortalitate  et 
passibilitate  quam  assumpserat)habere  non  po-  C 
tuit  :  quamvis  talem  naturam  assumere  pote- 
rat,  ubi  illa  simul  accepisset,  et  sic  nec  meruis- 
set,  et  nomen  suum  aliter  potuerat  clarificare. 
Sic  et  redemptionem  nostram  intelligendum 
est  ipsum  alia  via  quam  per  passionem  procu- 
rare  potuisse;  illa  tamen  videtur  congruentior. 

Quum  tibi,  tum  nobis  meruisti,  Christe,  nec  ortu 
Quam  nece  crediderim  te  meruisse  minus. 

DISTINCTIO  XIX. 
Nunc  crgo  quaeramus,  etc. 

PER  passioncm  et  morlem  suam  Christus  D 
nos  a  pcccato  et  diabolo  redemit  :  quo  et 
caritatis  suae  magnitudine  caritatem  in  nobis 
vicissim  accendi  voluit,  ut  per  fidcm  passionis 
et  mortis  cjus  qui  se  sacrificium  pro  nobis 
obtulit,  dictorum  malorum  cvasionem  adipi- 
scamur.  Factus  cnim  cst  homo,  ut  pcr  mortcm 
suam  diabolum  jusle  vinccret  in  natura  prius 
victa  ;  sicque  et  a  poena  aeterna  nos  liberavit  : 
quia  culpam  pro  qua  poena  dcbetur,  sua  morte 
deslruxit,  temporalem  quoquc  tandem  ablalu- 
rus.  Est  proinde  ob  usum  potestatis  et  operis 
expletioncm  Cbristus  propric  humani  gcncris 
redcmptor,  quamvis  primiun  ct  Patri  ct  Spiri- 


tui  Sancto  conveniat :  quapropter  vel  Pater  vel 
Spiritus  Sanctus  redemptor  quandoque  nun- 
cupatur.  At  mediator  Dei  et  hominum  solus 
ipse  est,  non  Pater  nec  Spiritus  Sanctus,  se- 
cundum  quod  etiam  nec  Christus  dicitur  se- 
cundum  divinitatem,  sed  secundum  naturam 
assumptam,  qua  et  minor  Patre,  et  caput  ho- 
minum  esse  probatur. 

Cur  voluit  Christus  soboles  aeterna  parentis, 
Factus  homo,  mortis  vincere  morte  ducem? 

Victa  in  natura  superaret  ut  aequius  hostem, 
Et  nobis  tanto  carior  inde  foret. 

DISTINCTIO  XX. 
Si  vero  quaeritur,  etc. 

ALIO  quidem  modo  quam  per  Christi  pas- 
sionem,  Deus  cujus  potestati  omnia  sub- 
sunt,  hominem  liberare  potuisset,  sed  nullus 
alius  infirmitati  nostrae  sanandae  fuerat  con- 
venientior.  Hoc  enim  modo  voluntas  hominis 
per  amorem  magis  in  Deum  dirigitur,  et  ju- 
stitia  manifestius  est  observata  in  victoria  dia- 
boli,  qui  quum  Christum  occiderit,  nullam  in 
eo  mortis  causam  reperiens,  potestatem  usur- 
patam  in  omnes  fideles  jure  amisit.  Neque 
tamen  etiam  si  Deus  (quod  potuit)  uno  nutu 
hominem  redemisset,  injuria  alicui  esset  illa- 
ta:  quippe  in  cujus  manu  universa  consistunt. 
Christus  ergo  hostiam  et  pretium  rcdemptio- 
nis  nostrae  se  ipsum  offerens,  per  passionem 
suam  causa  fuit  effectiva  et  auctor  reconcilia- 
tionis  humanae,pro  omnibus  quidem  sufficien- 
ter,  efficienter  vero  pro  electis  tantum.  Qui  et 
quum  ad  passionem  traditus  sit  a  se  ipso, 
a  Patre,  a  Juda,  et  a  Judaeis;  hi  tamen  ulti- 
mi  quamvis  opus  eorum  operatum  bonum 
esset,  at  habito  respectu  ad  operantium  in- 
tentionem.pessimum  egerunt  facinusjnnocen- 
tissimum  Dominum  ex  iniquitatc  offerentcs, 
quem  Pater  ac  ipsemet  se  ipsum  ex  maxima 
obtulcrunt  caritate.  [ullus 

Quanquam  humana  salus  alio  pacto  esse  valebat 

(E  nihilo  quod  enim  cuncta  creavit,  idem 
Omnia  longo.  aliter  potuit),  modus  haud  tamen 

Qui  mage  qua  tua  mors.Christe,  quadraret,  erat. 

DISTINCTIO  XXI. 
Post  praodicta  considerandum,  etc. 

IN  Christi  passione  divinitas  ab  anima  ipsius 
sivc  ctiam  a  carne  separata  non  fuit.  Quod 
autem  Christus  in  cruce  dcrelictum  se  clamat 

a  Deo,  intelligendum  non  quod  unio  persona-  A 
lis  soluta  fuerit,  sed  quia  auxilium  defensionis 
humanitati  ad  tempus  erat  subtractum.Et  hoc 
etiam  modo  capiendum  est  dictum  Ambrosii, 
quod  oppositum  videtur  sonare.  Quod  etiam 
Athanasius  dicit  hominem  reassumptum  in 
resurrectione,  et  sic  in  morte  depositum,  dici- 
tur  non  quasi  unio  personalis  fuerit  soluta, 
sed  quia  anima  a  corpore  per  mortem  fuit 
separata.  Unde  et  vere  mortuus  probatur.  Hinc 
et  Filius  Dei  passus  dicitur  et  mortuus,  pro- 
pter  proprietatum  utriusque  naturae  commu- 
nicationem;  qui  tamen  secundum  divinitatem 
impassibilis  est  et  immutabilis.  Ex  quo  etiam  B 
passus  et  non  passus,  mortuus  et  non  mortuus 
dici  potest,  diversorum  respectu. 

Quanquam  mors  anima  Christi  de  corpore  trusit, 
Ipsa  tamen  deitas  mansit  utrique  comes. 

DISTINCTIO  XXII. 
Hic  queeritur,  utrum,  etc. 

1N  triduo  mortis  suae  Christus,  secundum 
Magistri  sententiam,  fuit  verus  homo,  vera 
ipsius  morte  non  obstante;  nec  tamen  dicen- 
dus  fuit  tunc  homo  mortalis  vel  immortalis,  C 
quod  ipse  solum  in  puris  hominibus  tenere 
dicit.  Ex  quo  et  concedit,  quod  et  in  sepulcro 
et  limbo  Ghristus  tunc  fuit  homo,  quia  ibi  erat 
secundum  hominem;  non  tamen  per  hoc  ubi- 
cumque  fuit,  homo  fuit,  eo  quod  non  secun- 
dum  quod  homo,  sed  secundum  quod  Deus, 
est  ubique.  Haec  autem  vult  sequi  ad  inse- 
parabilem  unionem  humanitatis  Christi  ad 
personam  Verbi,  respondens  ad  rationes  in 
oppositum.  Sed  in  his  non  tenetur  ab  aliis, 
qui  et  ut  veras  rationes  illas  assumunt,  scili- 
cet  quia  Christus  in  quantum  homo,  vere 
mortuus  erat;  homo  autem  mortuus,  non  est  D 
homo ;  et  sic  de  aliis.  In  illo  tamen  triduo 
Christus  totus  fuit  in  sepulcro,  et  totus  in 
limbo,  quamvis  non  totum.  Per  ly  totus  enim 
repraesentatur  persona,  per  totum  autem  na- 
tura.  Persona  autem  ipsius  quum  sit  indivisi- 
bilis,  non  fuit  major  conjunctis  inter  se  anima 
et  corpore,  quam  separatis,  quae  lamen  ipsa 
per  mortem  non  reliquit.  Sed  et  Filius  homi- 
nis,  seu  ille  homo,  scilicet  Christus,  venit  de 
coelo  et  est  ubique,  et  Filius  Dei  crucifixus 
est,  etc,  per  communicationem  idiomatum, 
respiciendo  scilicet  ad  personae  unitatem.  Et 
tantum  de  Verbi  incarnatione. 


Nontibi  veru  hominem  persuadeatipse  Magister, 
Christum  sub  tumuli  colle  fuisse  sacri. 


DISTINCTIO  XXIII. 

Quum  vero  supra  perhibitum  sit,  etc. 

OCCASIONE  dictorum  de  plenitudine  gra- 
tiae  Christi,  inquirendum  est  de  fide,  spe 
et  caritate.  De  quarum  prima  advertendum, 
quod  ipsa  est  virtus  qua  creduntur  quae  non 
videntur  :  quae  quidem  capta  vel  pro  credibili 
vel  habitu  informi,  non  est  virtus,  sed  dum 
est  habitus  caritate  informatus,  quomodo  est 
in  solis  justis.  Quum  etiam  aliud  sit,  credere 
Deum,  et  credere  Deo,  ac  credere  in  Deum  : 
primis  duobus  modis  etiam  peccatoribus,  imo 
et  daemonibus  credere  competit,  et  est  nihilo 
minus  donum  Dei;  tertio  autem  modo  non 
competit  nisi  fidem  formatam  habentibus.Hoc 
enim  modo  credere,  est  per  opera  bona  in 
Deum  ire.  At  in  habente  fidem  informem  ca- 
ritate  superveniente,  utrum  ea  maneat  et  for- 
metur,  vel  ea  depulsa  alia  succedat,  primum 
magis  dicendum  videtur.  Est  autem  una  tan- 
tum  confitenda  esse  fides,  sive  pro  credibili 
fides  capiatur,  sive  pro  habitu.  Hic  enim  est 
in  uno  idem  numero,  in  diversis  autem  sal- 
tem  idem  specie.  Quamvis  autem  ea  quae  cre- 
dimus,  aperte  non  videmus,  credere  tamen 
nos  intellectualiter  cognoscimus.  Est  enim  fi- 
des,  secundum  Apostolum,  de  sperandis  et 
non  apparentibus.  Quae  etiam  fides  convenien- 
tiam  quidem  aliquam  habet  cum  spe,  magis 
tamen  ab  ea  differt.  Unde  et  definitio  fidei, 
spei  proprie  non  convenit.  Quod  autem  Ma- 
gister  inducit  de  caritate  hominis,  quod  sit 
Spiritus  Sanctus,  non  tenetur,  ut  et  supra  in 
primo  habitum  est. 

Quidquid  ad  seternse  spectat  decreta  salutis, 
Hoc  si  oculi  nequeant,  judicat  alma  fides. 

DISTINCTIO  XXIV. 
Hic  quaeritur,  si  fides,  etc. 

FIDES  etsi,  juxta  praedicta,  proprie  non  sit 
nisi  de  non  visis,  eam  tamen  large  su- 
mendo,  quandoque  etiam  credere  dicimur 
quae  videmus,  quomodo  Christus  ait :  Ut  quum 
factum  fuerit,  credatis.  Verum  hic  agitur  de 
fide  proprie  dicta.  Quod  etiam  Augustinus 
dicit  fidem  esse  de  rebus  praesentibus,  accipit 

ipse  fidem  pro  mercede  fidei  in  patria  acci-  A 
pienda.  Hinc  Petrus  fidem  passionis  Christi 
habuit,  non  quia  hominem  mori  vidit,  scd 
quod  hunc  Deum  esse  credidit :  sicut  nec  no- 
bis  per  hoc  fides  meretur,  quod  credimus  ho- 
minem  crucifixum  mortuum,  sed  quod  eum 
credimus  esse  Deum.  Quamvis  autem  fides 
non  sit  de  cognitis  visu  exteriori,  oportet  ta- 
men  credita  (secundum  Augustinum)  per  in- 
tellectum  aliquo  modo  apprehendi  :  quod  tam 
de  his  quae  sciri  non  possunt  nisi  credita, 
quam  otiam  de  his  quae  nisi  scita  aliquo  mo- 
do  non  creduntur,  verum  esse  probatur.  Cre- 
ditur  ergo  quod  ignoratur,  non  tamen  pe-  B 
nitus. 

Credita,  sint  oculis  quamvis  incognita  nostris, 
Nota  aliquo  certum  est  attamen  esse  modo. 

DISTINCTIO  XXV. 
Praedictis  adjiciendum,  etc. 

OMNI  tempore  mundi,  fides  homini  ad  sa- 
hitem  fuit  necessaria,  nec  sufficiebat  cre- 
dere  Deum  esse,  et  in  se  sperantium  remu- 
neratorem  fore;  scd  et  de  mediatore  fidem 
habere  oportuit  :  quae  tamen  fides,  et  articulo-  C 
rum  distincta  cognitione,  et  credentium  con- 
stantia  et  devotionc  crevisse  probatur.  Quae 
et  de  vetcris  Tcstamenti  hominibus  intelligi 
debent,  quorum  nullus  sine  fide  mediatoris 
salvari  poterat,  quamvis  quod  nos  in  hoc  fa- 
ctum  credimus,  ipsi  credebant  fiendum.  Ve- 
rumtamen  simplices  implicite  hoc  credebant 
in  fide  majorum,  quibus  hoc  expressius  erat 
revelatum,  sicut  et  modo  majores  ea  cxpres- 
sius  credere  oportet.  Credi  autem  tunc,  secun- 
durn  quosdam,  expresse  oportuit  mcdialoris 
nativitatem,  mortem,  resurrcctioncm  ct  judi- 
cium;  secundum  alios  aulem,  sutficiebant  pri-  D 
mum  et  ultimum  cum  fidc  Trinitatis.  Quam 
fidcm  et  Cornelius  centurio  habuit;  unde  et 
Deo  acceptua  erat,  quamvis  Christum  jam  ve- 
nisse  nesciret,  pro  quo  et  denuntiando  Petrus 
ei  missus  fuit.  Ubi  et  advertendum,  fidem, 
s|m  iii  cl  caritatem,  sccundum  opcrationem 
interiorem  in  prssenti  eequaliter  intendi;  in- 
tcr  quas  tamen  caritas  major  dicitur,  quia 
aliis  evacuatis  in  futuro,  ipsa  manet,  el  est 
matcr  aliarum.  Dicuntur  autem  Gdes  et  spcs 
caritatem  pnccedere,  non  quidem  causa  aut 
tempore,  scd  quia  illa  sine  ipsis  non  est,  ct 
non  econtra. 


Quisquis  ad  aetherias  sedes  conscenderit  usqua, 
Hune  mediatoris  juvit  aperta  fides. 


DISTINCTIO  XXVI. 

Est  autem  spes  virtus,  etc. 

SPES  in  quantum  virtus  est,  spiritualia  et 
aeterna  respicit  bona,  quum  sit  certa  ex- 
spectatio  futurae  beatitudinis,  cx  Dei  gratia  et 
meritis  praeeedcntibus  provcniens.  Nam  sine 
mcritis  eam  sperare,  non  spes,  scd  praesum- 
ptio  est.  Et  ha?c  cum  fide  quidem  convenit.  eo 
quod  est  de  invisibilibus  :  de  quibus  tamen 
fides  est,  ut  non  visis;  spes  autem,  ut  non 
habitis  :  in  quo  differunt,  sicut  et  in  hoc  quod 
fides  indifferenter  est  de  bonis  et  malis,  prae- 
scntibus,  praeteritis  et  futuris,  de  suis  ac  alie- 
nis,  spes  vero  de  bonis  tantum  et  futuris  ac 
ad  se  pertincntibus.  Porro  in  Christo  etiam 
pro  hujus  vitae  statu  neutra  harum  fuit,  quum 
clarissime  Deum  vidcrit,  et  bona  aetcrna  com- 
prehenderit  :  qua  et  ratione  nec  sunt  in  Bea- 
tis.  Christus  autem  quaedam  sperasse  et  cre- 
didisse  dicitur,  quia  firmiter  eis  assensit.  At 
patres  in  limbo  eas  virtutes  habebant,  quous- 
que  Deum  non  videbant. 

Spes  sacrata  fidem  comitatur  passibus  aequis, 
Quam  de  non  visis  rebus  habere  soles. 

DISTINCTIO  XXVII. 
Quum  autem  Christus,  etc. 

QUUM  tam  eximiam  et  incomparabilem 
Christus  caritatem  habuerit,  qua  major 
esse  non  possit,  qua  et  animam  suam  pro 
nobis  posuit,  et  ad  dilectionem  nos  provoca- 
vit;  ideo  de  caritate  primo  sciendum,  quod  ea 
est  qua  Deum  diligimus,  et  proximum  pro- 
pler  Deum.  Quac  quamvis  una  sit,  geminatur 
tamen  ob  duo  dilecta,  Deum  scilicet  et  homi- 
nem;  unde  ct  duo  de  ea  dantur  praecepta, 
quffi  et  duo  sunl  propter  molum  duplicem  in 
ipsa  dilecta.  Hoc  tamen  quod  Magisler  dicit 
dilectionem  cssc  Spiritum  Sanctum,  accipia- 
tur  ul  supra.  Praecipitur  autem  nobis  et  cari- 
tas  habenda,  ef  modus  ipsius  scivandus  in- 
sinuatur,  qui  est  ut  toto  corde,  etc.,  Deurn 
diligamus,  et  proximum  proptar  Deum  :  qui 
licet  rebellione  carnis  impedientein  hac  vita 
impleri  perfecte  non  possit,  non  tainen  frustra 
dalum    est   mandalum.   Ncque    enim    aliquis 

curreret,  nisi  sciret  quo  currendum  esset.  In 
patria  ergo  hic  inchoatum  implcbitur.  Ambo 
denique  caritatis  praecepta  adeo  connexa  sunt, 
quod  unum  absque  altero  impleri  non  potest. 
Unde  et  unum  pro  utrisque  quandoque  ponitur. 

Quoe  duo  prsecipue  tibi  sint  adamanda,  doceris 
Isthic,  et  virtus  quanta  sit  ipsus  amor. 

DISTINCTIO  XXVIII. 
Hic   potest   quseri,  etc. 

QUIDQUID  diligi  ex  caritate  oportet.  in  di- 
ctis  duobus  de  dilectione  mandatis  con- 
tinetur.  Quatuor  enim  ex  ea  diligenda  tradit 
Augustinus.  Quae  sunt  :  Deus  supra  nos,  pro- 
ximus  juxta  nos,  anima  nostra,  etcorpus  quod 
est  infra  nos;  de  quibus  tamen  ultimis  duo- 
bus,  praecepta  dari  non  oportuit  :  quia  in  aliis 
implicantur,  ct  ipsa  diligere  naturaliter  homi- 
ni  insertum  est.  Neque  enim  viri  justi  corpus 
macerantes,  ipsum  ob  id,  sed  corruptiones 
ipsius  odiunt.  Nomine  autem  proximi  quilibet 
cui  beneficium  conferendum  est,  atque  per 
hoc  omnis  homo  intelligi  debet  :  quod  et  ex 
parabola  Domini  de  semivivo  patet.  Insuper 
et  a  quo  accipitur.  Hinc  angeli,  qui  multa 
nobis  bona  impendunt,  proximi  nostri  cen- 
sendi  sunt  ac  diligendi.  Quamvis  autem  a  Deo 
omnia  habeamus,  ipse  tamen  proximus  noster 
non  est,sed  incomparabiliter  excellentior.Hinc 
dilectio  supra  nosmetipsos  e.t  maxima  illi  de- 
betur.  Homo  etiam  Christus  quamvis  nomine 
proximi  contineatur,  magis  tamen  eum  quam 
nos  pro  sui  excellentia  diligere  debemus,  mi- 
nus  tamen  quam  Deum  :  quia  in  hoc  eo 
minor  est.  Advertendum  quoque,  quod  alter 
alterius  proximus  dici  potest :  aut  scilicet  con- 
ditione  primaevae  originis,  ut  sunt  omnes  ho- 
mines;  aut  spe  conversionis  et  salvationis,  ut 
sunt  nedum  ad  fidem  conversi,  sed  etiam 
convertibiles ;  aut  propinquitate  cognationis, 
ut  sunt  nobis  sanguine  specialiter  juncti;  et 
ratione  beneficae  subventionis,quales  sunt  san- 
cti  angeli. 

Demandata  foret  quamvis  dilectio  nulla, 
Corporis  ac  animse  certa  tenenda  tamen. 

DISTINCTIO  XXIX. 
Post  pnedicta,  de  ordine  carilatis,  etc. 


D 


ILECTIONTS  ordo  deposcit,  ut  diligantur 
diligenda,  aliis  posthabitis.  In  diligendis 


A  quoque  plus  diligatur  quod  plus  diligibilc  est, 
sic  quod  primo  et  super  omnia  diligatur  Deus, 
dchinc  anima  propria,  deindc  proximus,  ct 
ultimo  proprium  corpus.  De  proximis  autem, 
opinantibus  quibusdam  quod  affcctu  quidem 
omnes  aequaliter  diligendi  sunt,  non  autem 
effectu;  aliis  vero,  tam  affectu  quam  effectu 
aequaliter  eos  diligendos  dicentibus,  Magister 
tertiam  amplectitur  viam,  ut  scilicet  nec  affe- 
ctu  nec  effectu  aequaliter  sint  diligendi,  quum 
ordo  absque  inaequalitate  esse  non  possit,  et 
effcclus  affectui  ceteris  paribus  respondere  de- 
beat.  Ea  autem   quae  in  oppositum  videntur, 

B  intelligenda  veniunt :  pro  quanto  ad  idem  bea- 
titudinis  bonum  omnes  diligere  debemus;non 
tamen  aequali  oportet  affectu  id  fiat,  sed  me- 
liores  amplius.  Sunt  proinde  boni  extranei  in 
hac  vita  plus  diligendi,  quam  parentes  mali, 
quum  vinculo  caritatis  sint  nobis  conjunctio- 
res.  Inimicos  quoque  Dominus  nos  diligere 
jubet  ob  bonum  naturae,  quod  in  omnibus 
diligendum  est,  et  ut  ad  bonum  moris  con- 
vertantur;  vitium  autem  in  eisdem,  imo  et  in 
parentibus  odiendum.  Itaque  sunt  hi  caritatis 
gradus  quatuor. 

Quemlibet  affectu  simili  deamare,  vel  ff!quo 
C      Quemlibet  effectu,  lex  data  nulla  jubet. 


DISTINCTIO  XXX. 
Hic  solet  quaori,  etc. 

AMICORUM  dilectio  simul  cum  inimicorum 
dilectione  magis  est  meritoria,  quam  ea 
quae  est  amicorum  ad  utrasque  comparata;  si 
tamen  quaelibet  per  se  consideretur,  magis 
meritoria  est  ea  quae  est  amicorum,  quia  fer- 
ventior.  Quod  autem  Augustinus  eam  quae  cst 
D  inimici,  dicit  esse  meliorem,  inlelligendum 
est  simul  cum  amicorum  dilectionc  acceptam. 
Neque  valet  opinio  qua  quidam  putabant  cari- 
tatem  haberi  posse  absque  inimicorum  dilecti- 
one,  occasionem  sumentes  ex  verbis  Augusti- 
ni,  qui  dicere  videtur  inimicorum  dilectioncm 
esse  perfectorum,  etc.  Praeceptum  cnim  de 
dilectione,  extendit  se  ad  omnes  generaliter. 
Et  quod  Augustinus  dicit,  intelligendum  cst 
de  perfecta  inimicorum  dilectione,  per  quod 
non  cxcluditur  quin  et  alii  suo  modo  cos  dili- 
gere  possint  ct  teneantur. 

Majus  habet  meritum  cari  dilectio  fratris, 
Quam  tenet  adversi  frigidus  hostis  amor. 

DISTINCTIO  XXXI. 
Illud  quoque  non  praetereundum,  etc. 

NON  est  necessarium,  caritatem  semel  ha- 
bitam  semper  permanere,  sed  habita 
amitti  potest,  et  amissa  recuperari  :  sicque 
a  damnandis  quandoque  habetur,  et  a  prae- 
destinatis  quandoque  temporaliter  amittitur, 
non  autem  finaliter  quin  gratia  Dei  recupere- 
tur.  Quae  vero  ex  Apostolo  et  aliis  contra  al- 
legari  possunt,  intelligi  debent  de  caritate 
perfecta,  et  secundum  finalem  caritatis  effe- 
ctum.  Licet  autem  et  fides  et  spes  in  patria 
tam  quoad  habitum  quam  actum,  sint  eva- 
cuandae,  sicut  et  scientia  quoad  actum  de- 
struetur,  substantia  ipsius  manente,  caritas 
tamen  quoad  utrumque  manebit.  Quae  et  ca- 
ritas  secundum  modum  patriae  in  Christo  fuit. 
Unde  et  modum  caritatis  eorum  qui  sunt  in 
patria,  ipse  adhuc  in  via  servavit,  ita  scilicet 
ut  electos  sicuti  se,  scilicet  ad  vitam  aeternam 
dilexerit,  eorumque  salutem  juxta  divinam 
optavit  voluntatem. 

Soepius  in  terris  divinum  perdit  amorem, 
Quem  tamen  in  coclis  perdere  nescit  homo. 

DISTINCTIO  XXXII. 
Praemissis  adjiciendum  est,  etc. 

DE  dilectione  Dei  dicere  volens  Magister, 
ponit  eamdem  esse  caritatem  increatam, 
qua  ipse  Deus  nos  diligit,  et  qua  nos  eum 
diligimus,  scilicet  divinam  oiWav  seu  essen- 
tiam  :  quod  quidem  ex  parte  Dei  certum  est, 
ex  parte  autem  nostra.  nisi  et  habitum  es- 
se  concedat  caritatem  in  mente  diligentis  a 
Spiritu  Sancto  infusum,  non  conceditur  :  de 
quo  et  supra  dictum  est.  Praefata  autem  di- 
lectione  Deus  una  cademque  omnia  creata  ab 
aeterno  aequaliter  dilexit,  ipsam  in  se  conside- 
rando,  utputa  quae  est  aeterna  et  immutabilis 
Dei  essentia,  quae  nec  magis  nec  minus  susci- 
pere  potest.  Secundum  efficientiam  autem  id 
magis  ab  aeterno  dilexisse  dicitur,  cui  in  tem- 
pore  absque  sui  mutatione  plus  boni  imperli- 
tur.  Unde  et  secundum  effectum  unum  plus 
uno  tempore  quam  alio  diligere  dicitur.  Quod 
autem  de  clectis  adstruitur,  absolutc  Deum 
eos  ab  aeterno  dilexisse,  de  rcprobis  non  con- 
ceditur,  nisi  cum  additione,  scilicet  in  quan- 
tum  opus  ejus  erant  futuri. 


A  Non  est  unus  amor,  licet  asserat  ipse  Magister, 
Quo  calet  Omnipotens,  et  pius  ardet  homo. 


DISTINCTIO  XXXIII. 
Post  praedicta,  de  quatuor  virtutibus,  etc. 

VIRTUTES  cardinales  seu  principales  qua- 
tuor  sunt,  scilicet  :  justitia,  quae  (ut  Au- 
gustinus  loquitur)  est  in  subveniendo  miseris; 
prudentia,  quae  est  in  praecavendis  insidiis;  for- 
titudo,  in  perferendis  molestiis;  temperantia, 
in  coercendis  delectationibus  pravis.  Quibus 
B  quidem  in  hac  vita  bene  vivitur,  et  post  ad 
vitam  pervenitur  aeternam.  Et  hae  in  Christo 
plenissime  fuerunt  secundum  usum  quem  ha- 
bent  in  patria,  atque  etiam  secundum  eum 
quem  habent  in  via,  quoad  passiones  ab  ex- 
trinseco  illatas.  Quae  etiam  virtutes  in  patria 
remanebunt  quantum  ad  habitum,  quamvis 
alium  ibi  usum  sint  habiturae. 

Quatuor  egregias  sanctae  moderamina  vitse 
Virtutes,  Christum  nemo  habuisse  negat. 

DISTINCTIO  XXXIV. 
C  Nunc  de  septem  donis,  etc. 

SECUNDUM  Ambrosii  sententiam,  de  donis 
Spiritus  Sancti  dicendum,  ea  virtutes  es- 
se,  operationem  videlicet  humanam  perficien- 
tes;  quae  sunt  septem,  scilicet  :  donum  sapien- 
tiae,  intellectus,  consilii,  fortitudinis,  scientiae, 
pietatis  et  timoris.  Quae  et  in  patria  nedum 
desitura  non  sunt,  sed  imo  abundantius  a  Bea- 
tis,  secundum  alios  tamen  actus  quam  in  via, 
habentur.  Quae  et  ipsae  in  Christo  erant,  juxta 
Isaiae  vaticinium  :  Requiescet,  inquit,  super 
eum  spiritus  sapientiae.  Ea  autem  in  patria 
D  permansura,  quum  de  aliis  minus  dubii  ha- 
beat,  de  timore  specialiter  ostenditur,  de  quo 
tamen  et  Scriptura  dicit  :  Timor  Domini  san- 
ctus,  permanens  in  saeculum  saeculi.  Unde  et 
ipse  ibi  crit,  nedum  per  effectum,  verum  et 
secundum  habitum.  Sed  est  timor  multiplex. 
Nempe  alius  mundanus  sive  humanus  dicitur, 
cl  hic  malus  est  et  devitandus.  Eo  enim  con- 
tra  Deum  timentur  carnis  pericula,  et  tempo- 
ralium  amissio  bonorum.  Alius  autem  dicitur 
servilis,  quo  scilicet  a  peccato  se  quis  cohibet 
ad  poenam  vitandam  :  qui  bonus  .quidem  est, 
sed  insufficiens.  Initialis,  quo  quis  jam  amarc 
incipit  quod  durum  videbalur,  et  sic  pro  Deo 

peccata  devitat;  respectum  tamen  et  ipse  ad  A 
poenam  habet.  Et  ille  est  cum  caritate,  quae 
servilem  timorem  excludit.  Est  deinde  timor 
castus  et  filialis  seu  amicabilis,  qui  de  amore 
procedit,  quo  ne  dilectum  quoquomodo  offen- 
dat,  quis  timet.  Haec  ergo  sunt  quatuor  timo- 
ris  genera,  quamvis  auctores  quidam  pauciora 
distinxerint.  Hinc  et  diversus  loquendi  modus 
provenit.  Etsi  autem  timor  servilis  cum  cari- 
tate  non  sit,  ei  tamen  locum  praeparat  et  ei 
cedit,  ut  in  simili  de  seta  et  filo  apparet.  Sub 
hac  distinctione,  id  quod  Joannes  apostolus 
ait,  timorem  in  caritate  non  esse,  David  autem 
dicit  timorem  in  saeculum  permanere,  aperta  B 
est  utriusque  veritas,  si  primum  de  servili, 
alterum  autem  de  casto  accipiatur  timore. 
Quorum  etiam  distinctio  accipi  potest  a  si- 
mili  de  muliere  una  adulterium  devitante,  ne 
a  viro  deprehendatur;  et  altera,  ne  ab  ipso 
deseratur.  Initialis  autem  timor  inter  hos  me- 
dius  est  quodammodo  :  nam  peccare  cavet 
partim  peccati  horrore,partim  etvirtutis  amo- 
re.  Qui  etiam  una  cum  servili  initium  sapien- 
tiae  dici  potest,  alio  tamen  respectu  :  quia 
scilicet  cum  sapientia  seu  caritate  venit,  quam 
servilis,  ut  tactum  est,  inducit.  Porro  donum 
timoris  in  patria,  ut  praefatum  est,  permansu-  C 
rum,  in  Christo  fuit  secundum  actum  reve- 
rentiae.  Qui  et  quamvis  poenam  timuerit,  non 
tamen  per  hoc  mundanusvel  servilis  veletiam 
initialis  in  eo  esse  potuit,  ob  perfectissimam 
ipsius  caritatem.  Pcenas  autem  timuit  ex  na- 
turali  quodam  timore,  qui  ex  peccato  inolevit : 
quem  ipsc  sicut  et  alios  defectus,  sine  tamen 
peccato,  voluntarie  pro  nobis  assumpsit. 

In  Christo  patriee  castum  nituisse  timorem, 
Flaminis  ut  sacri  cetera  dona,  reor. 

DISTINCTIO  XXXV. 

D 
Post  praemissa,  diligenter,  etc. 

ETSI  tam  sapientia  quam  scientia,  prout 
dona  sunt  Spiritus  Sancti,  divinarum  hu- 
manarumque  rerum  notitia  dici  possint,  pro- 
prie  tamen  sapientia  divinarum,  scicntia  autem 
est  rerum  humanarum.  Quae  etiam  sapientia 
theosebia  appellatur,  hoc  est  Dei  cultus,  quo 
videlicct  Deum  agnoscimus  et  amamus;  scien- 
tia  vero  a  malis  abstinemus.  Hinc  ad  superno- 
rum  contemplationem  illa  pertinet,  ista  vero 
ad  temporalium  actionem.  A  sapientia  etiam 
intellectus  per  hoc  distinguitur,  quod  quum 
T.  23. 


haec  de  rebus  sit  aeternis,  iste  de  rebus  est 
etiam  ex  tempore  ortis,  quodque  sapientia  de 
cognitis  per  eam  delectamur,  at  non  sic  intel- 
lectu,  quo  res  tantum  apprehendimus.  Sic  igi- 
tur  scientia  valet  ad  temporalium  rerum  re- 
ctam  administrationem  et  ad  bonam  inter 
malos  conversationem,  intelligentia  vero  ad 
Creatoris  et  creaturarum  invisibilium  specu- 
lationem,  sapientia  vero  ad  solius  aeternae  ve- 
ritatis  contemplationem  ac  delectationem.Quae 
quidem  ut  dona  sunt  Sancti  Spiritus,  ab  eis 
quae  a  natura  sunt  nominibus  eisdem  appella- 
tis,  ex  hoc  ipso  differunt,  et  ea  perficiunt.  Nec 
dicta  sapientia  Deus  est,  sed  magis  donum  est 
ipsius. 

Est  distincta  aliis  preeclara  scientia  donis, 
Numine  quam  sacro  dicimus  esse  datam. 


DISTINCTIO  XXXVI. 

Solet  etiam  quseri,  etc. 

IN  caritate,  quae  virlutum  omnium  mater 
est,  et  totius  plenitudo  legis,  virtutes  reli- 
quae,  infusae  videlicet,  ita  connexae  sunt,  ut 
qui  unam  habuerit  habeat  omnes,  et  omnibus 
careat  qui  caret  una.  Nec  tantum  hoc  modo 
connexae  sunt  virtutes,  verum  et  sunt  aequa- 
les,  ita  ut  una  intensa,  et  reliquae  proportiona- 
biliter  intendantur,  ita  ut  qui  pares  sunt  in 
aliqua,  in  aliis  quoque  pares  esse  comproben- 
tur.  Quae  tamen  accipi  debent  quoad  habitum 
in  animo  exsistentem.  At  in  actu  exterius  hoc 
fieri  non  oportet.  Hinc  quod  Abraham  in  fide, 
in  palientia  Job,  in  mansuetudine  Moyses,  et 
sic  de  aliis,  excelluisse  dicitur  :  quoad  usum 
et  per  comparationem  ad  alios  venit  intelli- 
gendum,  non  autem  quasi  singuli  singulas 
has  virtutes  intensius  quam  alias  habuerint. 
Haec  tamen  extra  textum  de  aequalitate  pro- 
portionis  oportet  intelligere;  unde  per  hoc 
non  excluditur,  virtutem  unam  alia  esse  ma- 
jorem,  et  caritatem  omnium  primam.  Neque 
per  hoc  peccata  paria  esse  oportet,  quum 
unum  caritati  amplius  contrarium  inveniatur. 
Porro  ad  Dei  et  proximi  caritatem  omnia  De- 
calogi  praecepta  reducuntur,  ad  quae  et  mora- 
lia  omnia  ex  Decalogo  manantia,  caerimonia- 
lia  quoque  legis  veteris  spiritualiler  intellecta, 
referri  habent. 

Junguntur  valido  virtutum  germina  nexu. 
Jam  periere  omnes,  si  perit  una  tibi. 

DISTINCTIO  XXXVII.  A 

Sed  jam  distributio  Decalogi,  etc. 

DECEM  sunt  Decalogi  praecepta,  quorum 
tria  (scilicet  primae  tabulae  mandata)  ad 
Deum.reliqua  vero  septem  (quae  sunt  secundae 
tabulae)  ad  proximum  nos  habent  ordinare. 
Unde  primum  primae  tabulae  praeceptum  (quod 
de  cultu  unius  Dei  exsistens,  quamvis  Orige- 
nes  dividat,  Augustinus  tamen  unum  esse  os- 
tendit)  ordinat  ad  Patrem,  in  quo  cst  unitas 
et  auctoritas.  Alterum  autem,  quod  est  de  non 
assumendo  in  vanum  nomine  Dei,  allegorice  B 
Filium  Patri  aequalem  significans,  ordinat  ad 
Filium,  in  quo  est  aequalitas.  Tertium  vero, 
quod  est  de  sabbato  sanctificando,et  significat 
abstinentiam  a  vitiis  fiendam  pro  futura  quie- 
te,  ordinat  ad  Spiritum  Sanctum,  cujus  cari- 
tate  eam  obtineamus,  per  quem  et  sanctifica- 
mur.  Secundae  vero  tabulae  primum  praeceptum 
honorem  et  in  casu  provisionem  parentibus 
cxbibendam  indicit.  Secundo  prohibetur  cor- 
porale  etspirituale  homicidium.Tertio  moechia 
exploditur,  et  omnis  membrorum  gcnitalium 
abusus.  Quarto  cavetur  furtum  et  rapina,  et 
omnis  injuriosa  alienae  rei  usurpatio.  Quinto  C 
crimen  mendacii  et  perjurii  interdicitur.  De 
duobus  reliquis  Magister  posterius  dicit. 

Nil  prsecepta  jubent  tabulis  conscripta  duabus, 
Quam  tibi  perpetuus  rite  colatur  amor. 

DISTINCTIO  XXXVIII. 
Sciendum  tamen,  etc. 

TKIA  sunt  mendacii  genera  :  officiosum  sci- 
licet,  quod  salute  aut  commodo  fit  alicujus 
absque  malignitate,  quale  fuit  illud  obsletri- 
cum,  et  Rahab  Jcrichuntinae;  jocosum,  quod  D 
nec  fallit,  sed  scitur  causa  joci  dictum;  et  per- 
niciosum,  quod  scilicet  ex  malignitate  et  fal- 
lendi  animo  procedit,quod  omnimodis  fugien- 
dum  est. Prima  autem  duo  etsi  levia  sunt,  non 
tamcn  sunt  sine  culpa.  Quod  autcm  Dominus 
obstetricibus  et  ipsi  Rahab  benefeeisse  legitur, 
hoc  non  fiebat  propter  mendacium,  sed  ob 
misuricordiam  populo  Dei  exhibitam.  Neque 
vero  idcirco  hoc  de  aliis  pcccatis  in  consc- 
quentiam  trahendum  cst  :  alioqui  detestanda 
sequi  manifcstum  est.  Augustinus  autem  octo 
mendaciorum  gencra  discernit,  quae  tamen 
omnia  ad  tria  reducunlur  praefata.  Est  autem 


differentia  inter  mentiri  et  mendacium  dice- 
re,  quum  id  quidem  sine  falsitate,  illud  autem 
nequaquam  fieri  possit.  Sed  et  quisquis  men- 
dacium  loquitur,  mentitur,  et  non  econtra. 
Hinc  falsum  loquens,  verax  esse  potest,  quum 
scilicet  loquitur  quod  cordi  sibi  est.  Hinc  et 
econtra  Judaeus  Christum  dicens  esse  Deum, 
mentitur  quidem,  quia  non  credit;  non  tamcn 
loquitur  mendacium,  quia  verum  est  quod  di- 
cit.  Omne  igitur  mendacium  peccatum  est, 
unum  tamen  altero  gravius  :  qui  gravitatis 
ordo  per  comparationem  ad  id  quod  fit  in 
doctrina  fidei,  accipi  potest.  Ex  his  etiam  pa- 
tet,  non  idem  esse  mentiri  et  errare,  quum 
hoc  absque  peccato  quandoque  esse  possit. 

Impia  se  pandunt  octo  mendacia  ramis, 
Crimine  quae  semper  corda  ferire  solent. 

DISTINCTIO  XXXIX. 

Nunc  de  perjurio  videamus,  etc. 

COMITES  suos  jusjurandum  seu  juramen- 
tum  habere  debet,  veritatem  scilicet,  ju- 
dicium  et  justitiam  :  qui  si  defuerint,  jura- 
mentum  fit  perjurium.  Hinc  pejerare  eum 
constat  qui  fallendi  voluntate  falsum  jurat ; 
eumque  qui  juramento  falsum  firmat,  quam- 
vis  ipse  verum  putet;  eum  quoque,  qui  quum 
verum  sit  quod  jurat,  putat  tamen  falsum  es- 
se,  ubi  quamvis  mentiatur  jurans,  non  tamen 
est  mendacium,  ut  ex  supra  dictis  patet.  Per- 
jurat  autem  nihilo  minus  talis  :  juramentum 
enim  facit  fallendi  intentione.  Qui  autem  jurat 
se  aliquid  praestiturum,  quod  tamen  non  dat, 
perjurus  non  est,  nisi  mutando  propositum, 
aut  terminum  transgrediendo.  Quanquam  au- 
lem  jurare  non  semper  sit  malum  seu  illici- 
tum,  jurare  tamen  falsum,  est  grande  pecca- 
tum ;  nec  sine  peccato  est,  citra  necessitatem 
eliam  verum  jurare.  Ex  necessitate  autem 
super  aliquo  licito  jurarc,  bene  licet,  ut  quum 
innocentis  probitas  per  hoc  ostendi  debet,  et 
sic  de  aliis.  Per  creaturas  autem  jurare,  pcrfc- 
ctis  quidem  Magister  dicit  licitum,  non  au- 
tem  imperfectis.  Per  quas  tamen  jurans  minus 
obligalur,  quam  jurans  per  Deum.  Per  falsos 
<Iuoque  deos  ctiam  verum  jurans  infidelis.pec- 
cal ;  quo  tamen  ejus  juramento  sine  peccato 
ad  bonum  fidelis  uti  potest.  Juramenla  autem 
in  malum  exitum  vergentia,  observanda  non 
sunt.  Neque  tamen  callida  arte  verborum  de- 
ceptorie  jurans,  neque  alterum  pejerare  scien- 

ter  cogens,  a  mortali  excusatur;  secus  autem, 
si  exigat  ideo  ut  fidem  de  re  jurata  habeat. 
Hoc  enim  humana  est  tentatio.  Est  autem 
juxta  Ecclesiae  decretum,  ad  juramentum  so- 
lenne  jejuno  stomacho  accedendum,  nisi  pro 
pace  flat,  aut  periculum  sit  in  mora. 

Qui  juramentis  mendacia  dicta  tuetur, 
Is  perjuro  animam  polluit  ore  suam. 

DISTINCTIO  XL. 

Sextum  praeceptum  est,  etc. 

SEXTUM  ultimae  tabulae  praeceptum  et  in 
ordine  Decalogi  nonum,  quod  est  de  non 
concupiscenda  proximi  uxore,  et  praeceptum 
finale  de  non  appetenda  qualibet  re  alterius, 
differunt  a  duobus  prioribus  mcechiam  et  fur- 


A  tum  prohibentibus.  In  his  enim  prohibita  sunt 
opera,  in  illis  vero  concupiscentia,  ac  per  hoc 
actus  interiores.  Quod  autem  lex  vetus  ma- 
num  tantum  comprimere  dicitur,  non  ani- 
mum,  quoad  caerimoniaha  intelligi  potest;  vel 
etiam  quod  non  ita  generalis  sit  prohibitio 
concupiscentiae  sicut  in  lege  nova,  quae  et  id- 
eo  utrumque  comprimere  dicitur.  Littera  au- 
tem  occidens  lex  vetus  dicitur,  eo  quod  con- 
cupiscentiam  quidem  mandato  occasionaliter 
auget,  nec  gratiam  tribuit  quae  per  Evange- 
lium  datur  abundantius.  Hinc  et  littera  legis 

B  ab  Evangelio  distare  dicitur,  quia  in  eis  diver- 
sa  promissa,  sacramenta  diversa,  diversa  quo- 
que  non  quidem  moralia,  sed  caerimonialia 
inveniuntur  praecepta. 

Furti  et  adulterii  prohibet  lex  edita  factum, 
Quum  desiderium  lex  utriusque  vetat. 


TITULI 


SEU     RUBRICLE    LIBRI    TERTII    SENTENTIARUM,    AB    IPSO    MAGISTRO 

PRIMUM     SIC     DIGESTI. 


DIstixctio  I.  Quare  Filius  carnem  as- 
sumpsit,  non  Pater  vel  Spiritus  Sanctus. 

Utrum  Pater  vel  Spiritus  Sanctus  po- 
tuerit  incarnari. 

An  Filius,  qui  tantum  carnem  acce- 
pit,  aliquid  fecerit  quod  non  Pater  vel 
Spiritus  Sanctus. 

Disttnctio  II.  Quare  totam  humanam 
naturam  accepit,  et  quid  nomine  naturae 
intelligitur. 

De  unione  Verbi  et  carnis  mediante 
anima. 

Quod  simul  assumpsit  animam  et  car- 
nem  Verbum,  neque  caro  prius  est  con- 
cepta  quam  assumpta. 

Distinctio  III.  De  carne  assumpta, 
qualis  ante  fuerit. 

Quod  nullus  est  sine  peccato  hic,  ex- 
cepta  Virgine. 

Quare  Ghristus  non  fuit  decimatus  in 
Abraham,  sicut  Levi. 

Quare  caro  Ghristi  non  dicta  est  pec- 
catrix,  sed  similis. 

Distinctio  IV.  Quare  Spiritui  Sancto 
tribuatur  incarnatio,  quum  sit  opus  Tri- 
nitatis. 

Quare  dicatur  Ghristus  conceptus  et 
natus  de  Spiritu  Sancto. 

Quare  Apostolus  dicit  Ghristum  la- 
ctum,  quem  nos  fatemur  natum. 

DiSTJNcno  V.  Si  persona  vel  natura 
personam  vel  naturam  assumpserit ;  et  si 
natura  Dei  sit  incarnata. 

An  divina  natura  deboul  dici  caro  facta. 


A  Quare  non  accepit  personam  hominis, 
quum  assumpserit  hominem  :  quod  qui- 
dam  probare  nituntur. 

Distinctio  VI.  De  intelligentia  harum 
locutionum,  Deus  est  homo,  Deus  factus 
est  homo,  etc. ;  ubi  tres  sententias  ponit. 

Prima  est  eorum  qui  dicunt,  in  In- 
carnatione  hominem  quemdam  ex  anima 
et  carne  constitutum,  et  illum  hominem 
esse  factum  Deum,  et  Deum  illum  ho- 
minem;  et  auctoritates  quibus  ita  esse 
B  asserunt,  ponit. 

Secunda  est  eorum  qui  dicunt,  homi- 
nem  illum  ex  tribus  substantiis  vel  dua- 
bus  naturis  constare;  et  hunc  fatentur 
unam  esse  personam  ante  incarnationem 
simplicem  tantum,  sed  in  incarnatione 
compositam;  et  auctoritates  quibus  se 
muniunt,  proponit. 

Tertia  est  eorum  qui  non  solum  per- 
sonam  ex  naturis  compositam  negant, 
sed  etiam  aliquem  hominem  vel  aliquam 
C  substantiam  ibi  ex  anima  et  carne  com- 
positam  diffitentur ;  et  sic  duo  illa,  scili- 
cet  carnem  et  animam,  Verbo  unita  di- 
cunt,  ut  non  ex  illis  aliqua  substantia 
vel  persona  componeretur,  sed  illis  duo- 
bus  velut  indumento  Deus  vestiretur,  ut 
mortalibus  oculis  appareret  :  qui  ratio- 
nem  incarnationis  secundum  habitum  ac- 
cipiunt. 

Deinde  auctoritates  inducit  quibus  hsec 
sententia  roboratur. 
D      Quatuor  species  habitus  distinguuntur. 

Distinctio  VII.  Deinde  quae  singulis  A      Distinctio  XVI.  An  in  Ghristo  fuerit 


sententiis  adversari  videntur,  ponit. 

Ex  quo  sensu  dicitur  Ghristus  praede- 
stinatus. 

Quod  non  debet  dici  homo  dominicus. 

Disttngtio  VIII.  An  divina  natura  de- 
beat  dici  nata  de  Virgine. 

De  gemina  nativitate  Ghristi  qui  bis 
natus  est. 

Distinctio  IX.  De  adoratione  exhiben- 
da  humanitati  Ghristi. 


necessitas  patiendi  et  moriendi,  quae  est 
defectus  generalis. 

De  statibus  hominis,  et  quid  Ghristus 
de  singulis  acceperit. 

Distinctio  XVII.  Si  omnis  Ghristi  ora- 
tio  vel  voluntas  impleta  sit. 

De  voluntatibus  Ghristi  secundum  duas 
naturas. 

De  capitulis  quibusdam  Ambrosii  et 
Hilarii,  ubi  de  dubitatione  et  timore  Ghri- 


Disttnctio  X.  An  Ghristus  secundum  B  sti  agitur. 


quod  homo,  sit  persona  vel  aliquid. 

An  Ghristus  secundum  quod  homo,  sit 
adoptivus  filius. 

An  persona  vel  natura  praedestinata  sit. 

Distinctio  XI.  Utrum  Ghristus  sit  cre- 
atus  vel  factus. 

De  perfidia  et  poena  Arii. 

Distinctio  XII.  An  homo  ille  semper 
fuerit. 

An  Deus  alium  sumere  potuerit,  vel 
aliunde  quam  de  genere  Adae. 

Si  homo  ille  potuerit  peccare,  vel  non 
esse  Deus. 

Si  Deus  potuerit  assumere  hominem 
in  sexu  muliebri. 

Distinctio  XIII.  De  sapientia  et  gratia 
Ghristi  hominis,  an  in  eis  proficere  po- 
tuerit. 

Distinctio  XIV.  Si  anima  Ghristi  ha- 
buit  sapientiam  parem  cum  Deo,  et  si 
omnia  scit  quse  Deus. 

Quare  Deus  non  dedit  illi  animae  po-  D 
tentiam  omnium,  ut  scientiam. 

Distinctio  XV.  De  hominis  defectibus 
quos  assumpsit  Ghristus. 

De  propassione  et  passione  timoris  vel 
tristitiae. 

De  quibusdam  capitulis  Hilarii  obscu- 
ris,  quibus  a  carne  Ghristi  dolores  pas- 
sionis  submoveri  videntur. 

De  tristitia  Ghristi  et  ejus  causa  se- 
cundum  eumdem. 


Distinctio  XVIII.  Si  Christus  meruit 
sibi  et  nobis,  et  quid  sibi  et  quid  nobis. 

Quod  a  conceptu  meruit  sibi  id  quod 
per  passionem. 

De  eo  quod  scriptum  est :  Donavit  illi 
nomen  quod  est  super  omne  nomen. 

Si  Ghristus  sine  omni  merito  habere 
valuit  quod  merito  obtinuit. 

De  causa  passionis  et  mortis  Ghristi. 

Distinctio   XIX.   Qualiter   a   diabolo 
C  et  a  peccato  redemit  nos  Ghristus  per 
mortem. 

Gur  Deus  homo  et  mortuus. 

Quomodo  a  pcena  nos  redemit  Christus. 

Quomodo  pcenam  nostram  portavit. 

Si  solus  Christus  redemptor  et  media- 
tor  debet  dici. 

De  mediatore. 

Secundum  quam  naturam  sit  mediator. 

Distinctio  XX.  Quod  alio  modo  po- 
tuit  liberare,  et  quare  isto  modo  potius. 

Qua  justitia  sit  victus  diabolus. 

De  causa  inter  Deum  et  hominem  et 
diabolum. 

De  traditione  Ghristi  facta  a  Juda,  a 
Deo,  et  a  Judseis. 

Utrum  Ghristi  passio  sit  opus  Dei  vel 
Judaeorum. 

Distinctio  XXI.  Si  in  Christi  morle 
separata  fuit  anima  vel  caro  a  Verbo. 

Qua  ratione  dicitur  Christus  mortuus 
vel  passus. 

Distixctio  XXII.  Si  Christus  in  morte  A 
fuit  homo. 

Si  Christus  ubicumque  est,  sit  homo. 

Quod  Christus  ubique  totus  est,  sed 
non  totum  :  ut  totus  est  homo  vel  Deus, 
sed  non  totum. 

Si  ea  quae  dicuntur  de  Deo  vel  Filio 
Dei,  possint  dici  de  homine  illo  vel  de 
filio  hominis. 

Distixctio  XXIII.  Si  Christus  habu- 
erit  fidem,  spem  et  caritatem. 

Quid  sit  fides.  B 

Quot  modis  dicitur  fides. 

Quid  sit  credere  Deum,  vel  Deo,  vel 
in  Deum. 

De  informi  qualitate  mentis,  quse  in 
malo  Christiano  est. 

Quomodo  dicatur  una  fides. 

Quod  fides  est  de  his  quae  non  viden- 
tur  proprie,  ipsa  tamen  videtur  ab  eo  in 
quo  est. 

Descriptio  fidei. 

Quare  sola  fides  dicitur  fundamentum.  C 

Distixctio  XXIV.  Quomodo  intelliga- 
tur  quod  scriptum  est  :  Quum  factum 
fuerit,  credatis. 

Si  Petrus  habuit  fidem  passionis,  quan- 
do  vidit  hominem  Christum  pati. 

Si  aliqua  sciantur  quse  creduntur. 

Distixctio  XXV.  De  fide  antiquorum. 

De  fide  simplicium. 

Quae  ante  adventum  Christi  de  media- 
tore  credere  sufficiebat. 

De  fide  Cornelii.  D 

De  aequalitate  fidei,  spei  et  caritatis  et 
operis. 

Distixctio  XXVI.  De  spe,  quid  sit. 

De  quibus  sit  spes. 

Quomodo  differant  fides  et  spes. 

Si  in  Christo  fuerit  fides  et  spes. 

Si  justi  in  inferno  fidem  et  spem  ha- 
buerunt. 

Distixctio  XXVII.  De  caritate  Dei  et 
proximi,  qu?e  in  Christo  et  in  nobis  est. 


Quid  sit  caritas. 

Si  eadem  caritate  diligitur  Deus  et 
proximus. 

Quare  dicuntur  duo  mandata  caritatis. 

De  modo  diligendi. 

De  impletione  illius  mandati  :  Diliges 
Deum  ex  toto  corde. 

Quod  alterum  mandatum  in  altero  est. 

Quae  caritate  diligenda  sint. 

Distinctio  XXVIII.  Si  jubemur  totum 
proximum  diligere  et  nos  totos. 

Quod  in  dilectione  proximi  includitur 
dilectio  angelorum. 

Quid  sit  proximus. 

Quibus  modis  dicitur  proximus. 

Distinctio  XXIX.  De  ordine  diligen- 
di,  quid  prius,  quid  posterius. 

An  omnes  homines  pariter  diligendi 
sint. 

De  gradibus  caritatis. 

Distixctio  XXX.  Si  melius  est  dilige- 
re  inimicos  quam  amicos. 

Distixctio  XXXI.  Si  caritas  semel  ha- 
bita  amittatur. 

Quare  fides,  spes  et  scientia  dicuntur 
evacuari,  et  non  caritas,  quum  ipsa  sit 
ex  parte. 

Si  Christus  ordinem  diligendi  servavit 
quem  nos. 

Distixctio  XXXII.  De  caritate  Dei. 

Quomodo  dicitur  Deus  magis  diligere 
vel  minus  hunc  vel  illum. 

Quod  dupliciter  inspicienda  est  dile- 
ctio  Dei. 

Si  quis  magis  vel  minus  diligitur  a 
Deo  uno  tempore  quam  alio. 

Si  Deus  ab  aeterno  dilexit  reprobos. 

Distixctio  XXXIII.  De  quatuor  vir- 
tutibus  principalibus. 

Utrum  hae  virtutes  in  Christo  fuerint 
et  in  angelis  sint. 

De  usibus  earum. 

Distixctio  XXXIV.  De  septem  donis 
Spiritus  Sancti. 

Utrum  sint  virtutes,  et  sint  in  angelis. 

Utrum  in  Ghristo  fuerint. 

De  timorum  distinctione. 

De  timore  casto,  et  servili,  et  initiali. 

Quomodo  differant  castus  et  servilis 
vel  initialis. 

Quod  timor  servilis  et  initialis  dicun- 
tur  initium  sapientiae,  sed  differenter. 

Quomodo  castus  timor  permanet  in 
aeternum . 

Si  timor  pcense  qui  fuit  in  Ghristo, 
fuit  servilis  vel  initialis. 

Distixctio  XXXV.  De  sapientia  et  sci- 
entia,  quomodo  differant. 

In  quo  differat  sapientia  ab  intellectu. 

Utrum  intellectus  et  scientia  quae  in- 
ter  dona  numerantur,  sint  illa  quae  na- 
turaliter  habet  homo. 

Distixctio  XXXVI.  De  connexione 
virtutum  quae  non  separantur,  an  cun- 
ctae  virtutes  pares  sint  in  quocumque 
sunt. 

Quomodo  in  caritate  tota  lex  pendet. 

Distixctio  XXXVII.  De  decem  man- 
datis,  quomodo  contineantur  in  duobus. 

Quare  idolum  nihil  esse  in  mundo  di- 
citur. 

Quare  in  Spiritu  Sancto  proprie  dicitur 
fieri  remissio  peccatorum. 

De  sensu  spirituali  et  carnali  legis. 

De  furto. 


A      De  mendacio. 

Distixctio  XXXVIII.  De  triplici  ge- 
nere  mendacii. 

De  octo  speciebus  mendacii. 

Quid  sit  mendacium. 

Quid  mentiri. 

Quod  omne  mendacium  peccatum  sit, 
sive  prosit  sive  non,  et  quare. 

In  quibus  rebus  cum  periculo  erratur 
vel  non. 

Distixctio  XXXIX.  De  perjurio. 
B      An  sit  perjurium  quod  non  est  men- 
dacium. 

De  triplici  modo  perjurii. 

An  juratio  sit  malum. 

De  juramento  quod  fit  per  creaturas. 

Quae  juratio  sit  gravior  :  an  quae  fit 
per  Deum,  an  quse  fit  per  creaturas,  vel 
per  Evangelium. 

Quid  sit  dicere,  Per  Deum  juro. 

De  illis  qui  jurant  per  falsos  deos. 

Quod  juramentum  vel  promissio  con- 
C  tra  Deum  facta,  non  est  tenenda. 

Si  est  perjurus  qui  non  facit  quod  in- 
caute  jurat. 

De  illis  qui  verborum  calliditate  jurant. 

De  illo  qui  cogit  aliquem  jurare. 

Distinctio  XL.  Quare  lex  dicitur  com- 
primere  manum.  non  animum. 

Qua3  sit  littera  occidens. 

De  legis  et  Evangelii  distantia. 

DIXIT  Gabriel  ad  Danielem  :  Septuaginta  hebdomades  abbreviatce  sunt  super 
populum  tuum,  ut  deleatur  iniquitas,  et  adducatur  justitia  sempiterna,  et 
impleatur  visio  et  prophetia,  et  ungatur  Sanctus  Sanctorum.  Et  occidetur 
Christus.  Dan.  ix,  24,  26. 

Verba  haec  sententiosissima,  quae  super  Danielem  diligenter  exposita  sunt,  quatuor 
(quantum  pro  nunc  sufficit)  tangunt.  Primum  est  determinatio  temporis  adventus, 
incarnationisque  Christi,  quum  dicitur  :  «  Septuaginta  hebdomades  abbreviatae  sunt 
super  populum  tuum  ».  Quod,  secundum  doctores  catholicos  et  Hebraeos,  de  hebdo- 
madibus  annorum  est  intelligendum,  non  de  hebdomadibus  dierum,  ita  ut  una  hebdo- 
mada  septem  contineat  annos.  Secundum  est  effectus  seu  fructus  ac  summa  utilitas 
incarnationis  Filii  Dei,  quum   additur  :  «  Ut  deleatur  iniquitas  ».  Unde  de  Christo 
beatissimus  ejus  praecursor  asseruit  :  Ecce  Agnus  Dei,  ecce  qui  tollit  peccata  mundi.  /oann.1,29. 
In  Isaia  quoque  fuit  praedictum  :  Dominus  posuit  in  eo  iniquitatem  omnium  nostrum ;  /5.1.111,6,4. 
vere  languores  nostros  ipse  tulit,  et  peccata  nostra  ipse  portavit.  Tertium  est  copiosum 
ac  multiplex  bonum,  Christi  adventum  concomitans,  utpote  adductio  sempiternae  justi- 
tiae,  id  est  perfectio  evangelicae  legis,  quam  Christus  edocuit,  instituit  ac  firmavit ;  in 
qua  divina,  aeterna  et  increata  justitia  nobis  proponitur  ac  docetur.  Denique,  ipsemet 
Christus  secundum  deitatis  suae  naturam  est  sempiterna  justitia,  qui  et  in  assumpta 
humanitate  per  viam  justitiae  pro  peccatis  hominum  satisfecit,  ac  genus  redemit  huma- 
num,  non  corruptibilibus  auro  et  argento,  sed  pretiosissimo  sanguinis  sui  thesauro  :  qui   1  Petr.  1, 
(ut  in  Apocalypsi  habetur)  dilexit  nos,  et  lavit  nos  a  peccatis  nostris  in  sanguinc  suo;  ipoc'1,5. 
cujus  adventu  et  efficientia  impleta  est  visio  et  prophetia,  hoc  est,  revelationes  pro-  ^jj^v', 
pheticae,  anagogice  seu  imaginarie  aut  symbolice  factae.  Nempe  ut  ait  Joannes,  gralia  pt8D'eu. 
et  veritas  per  Jesum  Christum  facta  est,  qui  et  in  cruce  pendens  mortique  proximus, 
dixit  :  Consummatum  est.  Quartum  est  complementum  nostrae  salvationis,  quum  subdi-    ibid.  m, 
tur  :  «  Et  occidetur  Christus  ».  Cujus  passio  est  vivificatio  nostra  et  nostrae  redemptionis  ' 

completio.  Ccepit  quippe  ab  incarnationis  exordio  pro  nobis  satisfacere,  corapati  et 

Joann.x,  orare.  Hinc  dixit  :  Animam  meam  pono  pro  ovibus  meis;  et  item,  Ego  si  exaltatus 

ibid.xnji.  fuero,  id  est,  in  cruce  levatus,  omnia  traham  ad  me  ipsum.  In  his  consistit  materia 

hujus  tertii  libri  Sententiarum,  in  quo  de  Christi  humanitate,  de  Verbi  aeterni  incarna- 

tione,  de  passione  ceterisque  mysteriis  Filii  Dei  tractatur. 

Idcirco  in  prologo  suo  super  hunc  librum,  loquitur  Alexander  :  Inquisitio  theologica 
in  his  quae  pertinent  ad  fidem,  quadripartita  est.  Prima  pars  spectat  ad  cognitionem 
substantia?  summae  Trinitatis  ac  unitatis;  secunda,  ad  opera  divinae  conditionis  seu 
creationis;  tertia,  ad  personam  Salvatoris  in  natura  deitatis  et  in  natura  humanitatis; 
quarta,ad  sacramenta  salutis  et  opera  futurae  glorificationis.  Pertractatis  ergo  in  duobus 
superioribus  seu  praecedentibus  libris,  duabus  partibus  primis,  tractandum  est  nunc 
in  hoc  tertio  libro  de  tertia  parte,  in  quarto  de  quarta.  Denique  tota  christianse  fidei 
disciplina  ad  duo  pertinet,  puta  :  ad  fidem  et  intelligentiam  Creatoris,  atque  ad  fidem 
et  intelligentiam  Salvatoris.  Fides  autem  Creatoris  principaliter  continet  duo,  videli- 
cet  :  cognitionem  substantiae  Creatoris,  et  cognitionem  operum  ejus.  Fides  quoque  et 
intelligentia  Salvatoris  circa  duo  versatur,  utpote  :  circa  ipsius  personam,  et  circa  sal- 
vationis  effectum,  qui  consistit  in  sacramentis  salutis  per  gratiam  in  praesenti,  et  in 
praemiis  felicitatis  per  gloriam  in  futuro.  Haec  Alexander. 

Eccie.i,i.  At  vero  S.  Thomas  hic  assumit  pro  themate  illud  Ecclesiastae  :  Ad  locum  unde 
exeunt  ffumina,  revertuntur,  ut  iterum  fluant.  In  quibus  (inquit)  verbis  notatur 
materia  hujus  libri,  scilicet  divinae  Incarnationis  mysterium,quum  dicitur  :  «  Ad  locum 
unde  exeunt  flumina,  revertuntur  »  ;  et  copiosus  fructus  tanti  mysterii,  quum  subdi- 
tur  :  «  Ut  iterum  fluant  ».  Haec  etenim  flumina  naturales  sunt  bonitates  quas  Deus 
influit  creaturis,  ut  esse,  vivere,  intelligere.  Locus  vero  de  quo  exeunt,  est  Deus  om- 
nium  fons  bonorum.  Quse  flumina  ad  suum  redierunt  fontale  principium,  quando 
humana  natura  per  Incarnationis  mysterium  unita  est  Verbo  aeterno;  et  ex  tunc  fluere 
rursus  cceperunt  :  quia  ex  Christo  Deo  et  homine  in  unitate  personae,  fluxerunt  non 

joann.\,\6.  solum  naturalia  sed  et  gratuita  dona  plus  solito  :  quia  de  plenitudine  ejus  omnes 
accepimus,  gratiam  pro  gratia,  ut  habetur  in  Joanne.  Haec  Thomas. 

Ephcs.  ii,  Bonaventura  vero  pro  themate  sumit  hic  illud  Apostoli  ad  Ephesios  :  Deus,  qui 
dives  cst  in  misericordia,  propter  nimiam  caritatem  suam  qua  dilexit  nos,  quum 
essemus  mortui  peccatis,  convivificavit  nos  Christo,  cujus  gratia  estis  salvati.  In  qui- 
bus  (ait)  verbis  insinuatur  nobis  nostrae  redemptionis  mysterium,  atque  per  hoc 
manifestatur  nobis  subjectum  libri  Sententiarum,  specialiter  quantum  ad  tertiam  ejus 
partem,  in  qua  explicatur  nostrae  redemptionis  sacramentum  factao  per  Christum.  Pos- 
sunt  autem  in  hoc  verbo  quatuor  notari,  spectantia  ad  generis  reparationem  humani. 
Primum  est  auctor  reparationis,  quum  dicitur  :  «  Dcus,  qui  dives  est  in  misericordia  ». 
Secundum,  lapsus  reparabilis,  quum  subditur  :  «  Quum  cssemus  mortui  peccatis  ». 
Tertium,  persona  reparatoris,  dum  additur  :  «  Convivificavit  nos  Christo  ».  Nempe  in 
Christo  et  per  Christum  facta  cst  reconciliatio  nostra.  Quartum  cst  salus  hominis 
rcparati,  quum  subjungilur  :  «  Cujus  gratia  cstis  salvali  ».  Merito  ctcniin  passionis 

Christi  collata  est  efficacia  sacramentis.  De  primo  horum  quatuor,  videlicet  de  repa- 
rationis  auctore,  agitur  in  primo  Sententiarum,  hoc  est,  de  superbeatissima  Trinitate. 
De  secundo,  id  est  de  ipso  reparabili,  puta  de  homine  cadente  a  statu  conditionis  ac 
innocentise,  agitur  in  secundo.  In  tertio,  de  persona  reparatoris,  Domino  Salvatore,  Deo 
et  homine.  In  quarto,  de  hominis  reparati  salute,  quae  consistit  in  expiatione  culpae 
et  amotione  totius  miseriae.  Haec  Bonaventura. 

Insuper  Albertus  hoc  accipit  thema  :  Quum  venit  plenitudo  temporis,  misit  Deus  Gaiat.  iv, 
Filium  suum  ,natum  ex  muliere,  factum  sub  lege,ut  eos  gui  sub  lege  erant ,  redimeret . 
In  hoc  tertio  libro  tractatur  de  reparatione  generis  humani  seu  hominis  lapsi,  in  repa- 
rantibus  per  modum  rerum,  non  signorum,  hoc  est  de  Christi  incarnatione  ac  passione, 
non  de  sacramentis,  de  quibus  in  quarto.  Dividitur  autem  hic  liber  in  duas  partes.  In 
prima  agitur  de  reparatore  et  convenientibus  ei  in  quantum  est  reparator,  qui  effe- 
ctive  nos  reparavit ;  in  secunda  de  reparantibus  formaliter,  utpote  de  virtutibus,  donis, 
preeceptis,  qua?  supponuntur  in  hac  doctrina  ut  res,  non  ut  signa  :  et  haec  pars  incipit 
distinctione  vicesima  tertia.  Prima  dividitur  in  duas.  In  prima  agitur  de  his  quae 
perficiunt  unionem  Filii  Dei  ad  naturam  humanam,  et  econtrario ;  in  secunda  de 
proprietatibus  quae  conveniunt  Christo  Filio  Dei  et  Filio  hominis  secundum  quod 
unitus  est,  et  de  gratia  unionis  ipsius  :  et  haec  pars  incipit  sexta  distinctione.  Pri- 
ma  harum  continet  quinque  distinctiones,  et  dividitur  ultra  in  tres  partes,  secundum 
quod  tria  perficiunt  unionem,  videlicet  uniens,  unitum,  et  utrumque  simul  conjun- 
ctum.  Haec  Albertus. 

Eodem  themate  utitur  Petrus,  sed  aliter  introducit. 


D.    PETRI   LOMBARDI   EPISCOPI   PARISIENSIS 

LIBER  TERTIUS 

SENTENTIARUM 


DE    INCARNATIONE    VERBI. 


DISTINCTIO   PRIMA 

A.  De  unione  naturarum  in  Christo,  ex  parte  persona?  assumentis. 

QUUM  venit  igitur  plenitudo  temporis,  ut  ait  Apostolus,  misit  Deus  Filium  Gaiat.  iv, 
suum,  factum  de  muliere,  factum  sub  lege,  ut  eos  qui  sub  lege  erant,  redi-  4' 5' 
meret,  ut  in  adoptionem  filiorum  Dei  reciperemur.  Tempus  autem  plenitu- 
dinis,  dicitur  tempus  gratise,  quod  ab  adventu  Salvatoris  exordium  sumpsit.  Hoc 
est  tempus  miserendi  et  annus  benignitatis,  in  quo  gratia  et  veritas  per  Jesum  ps.  a,  u. 

Pg    IV  IV    \  ^ 

Ghristum  facta  est  :  gratia,  quia  per  caritatem  impletur  quod  in  lege  praecipiebatur ;  j0ann.i,u\ 
veritas,  quia  per  Christi  adventum  exhibetur  atque  perficitur  humanse  redemptionis 
sponsio  facta  ab  antiquo.  Filii  ergo  missio  est  ipsa  incarnatio.  Eo  enim  missus 
est,  quod  in  forma  hominis  mundo  visibilis  apparuit  5  de  quo  supra  sufficienter  PhUiPP.  n, 

, .    ,  ,  7.  [Joa/111. 

dictum  est.  ,„,  5. 

B.  Quare  Filius,  non  Pater  aut  Spiritus  Sanctus,  carnem  assumpserit. 

Diligenter  vero  annotandum  est,  quare  Filius,  non  Pater  vel  Spiritus  Sanctus, 
est  incarnatus.  Solus  namque  Filius  hominem  assumpsit.  Quod  utique  congruo 
ordine  atque  alto  Dei  sapientia  fecit  consilio,  ut  Deus,  qui  in  sapientia  sua  mundum 
condiderat  (secundum  illud,  Omnia  in  sapientia  fecisti,  Domine),  quae  in  coelis  sunt  Ps.cm,u. 
et  quae  in  terris  restauraret  in  eadem.  Haec  est  mulier  evangelica,  quse  accendit  io/  e 
lucernam,  et  drachmam  decimam  quae  perdita  fuerat,  reperit  :  Sapientia  scilicet 
Patris,  quae  testam  humanae  infirmitatis  lumine  suse  divinitatis  accendit,  perditum-   nugo,  dc 

■  •  ....  Ti  ,.  t-,,.         Sacram.lib. 

que  hominem  reparavit,  nomine  regis  et  lmagine  lnsigmtum.  Ideo  etiam  Fihus  u.p.i,  c.2. 

missus  est,  et  non  Pater,  quia  congruentius  mitti  debebat  qui  est  ab  alio,  quam 

qui  a  nullo  est.  Filius  autem  a  Patre  est,  Pater  vero  a  nullo  est ;  ut  enim  ait  Augu- 

Aug.deTH-  stinus  in  libro  de  Trinitate  :  Non  enim  habet  de  quo  sit.  Sicut  ergo  Pater  genuit, 

rv!n.e^hb'  Filius  genitus  est ;  ita  congrue  Pater  misit,  Filius  missus  est.  Ab  illo  enim  conve- 

nienter  mittitur  Dei  Yerbum,  cujus  est  Verbum  ;  ab  illo  mittitur,  de  quo  natum 

est ;  mittitur  quod  genitum  est.  Pater  vero  qui  misit,  a  nullo  est  :  ideoque  Pater 

missus  non  est,  ne  si  mitteretur,  ab  alio  esse  putaretur.  Missus  est  ergo  primo 

Filius,  qui  a  solo  Patre  est;  deinde  etiam  Spiritus  Sanctus,  qui  est  a  Patre  et  Filio. 

Sed  Filius  solus  in  carne  missus  est,  non  Spiritus  Sanctus,  sicut  nec  Pater.  Quod 

ideo  factum  est,  ut  qui  erat  in  divinitate  Dei  Filius,  in  humanitate  fieret  hominis 

filius.  Non  Pater  vel  Spiritus  Sanctus  carnem  induit,  ne  alius  in  divinitate  esset 

Filius,  alius  in  humanitate,  et  ne  idem  esset  Pater  et  Filius,  si  Deus  Pater  de 

Gennad.  de  homine  nasceretur.  Unde  in  Ecclesiasticis  dogmatibus  :  Non  Pater  camem  assum- 

0.2.  °gm'  psit,  neque  Spiritus  Sanctus,  sed  Filius  tantum,  ut  qui  erat  in  divinitate  Dei  Filius, 

ipse  fieret  in  homine  hominis  filius,  ne  filii  nomen  ad  alterum  transiret,  qui  non 

esset  aeterna  nativitate  filius.  Dei  ergo  Filius,  hominis  factus  est  filius,  natus  secun- 

dum  veritatem  naturae  ex  Deo  Dei  Filius,  et  secundum  veritatem  naturae  ex  homine 

hominis  filius,  ut  veritas  geniti  non  adoptione,  non  appellatione,  sed  in  utraque 

nativitate  Filii  nomen  nascendo  haberet,  ut  esset  verus  Deus  et  verus  homo  unus 

Filius.  Non  ergo  duos  Ghristos,  neque  duos  Filios  confitemur,  sed  Deum  et  homi- 

joann.i,u.  nem  unum  Filium,  quem  propterea  et  Unigenitum  dicimus,  manentem  in  duabus 

substantiis,  sicut  ei  naturse  veritas  contulit,  non  confusis  naturis  neque  immixtis, 

sicut  Timotheani  volunt,  sed  societate  unitis.  Ecce  habes  quare  Filius,  non  Pater 

vel  Spiritus  Sanctus,  carnem  assumpserit. 

G.  Utrum  Pater  vel  Spiritus  Sanctus  potuerit  incarnari  v>el  possit. 

Si  vero  quaeritur,  utrum  Pater  vel  Spiritus  Sanctus  incarnari  potuerit,  vel  etiam 
modo  possit,  sane  responderi  potest,  et  potuisse  olim  et  posse  nunc  carnem  sumere 
et  hominem  fieri  tam  Patrem  quam  Spiritum  Sanctum.  Sicut  enim  Filius  homo 
factus  est,  ita  Pater  vel  Spiritus  Sanctus  potuit  et  potest. 

D.  An  Filius,  qui  tantum  carnem  accepit,  aliquid  fecerit  quod 
non  Pater  vel  Spiritus  Sanctus. 

Hugo.de       Sed  forte  aliqui  dicent  :  Quum  indivisa  sint  opera  Trinitatis,  si  Filius  carnem 

n?"™.1^  assumpsit,  tunc  et  Pater  et  Spiritus  Sanctus  :  quia  si  Filius  carnem  assumpsit,  nec 

joann.  v,  hoc  fecit  Pater  vel  Spiritus  Sanctus,  non  omne  quod  facit  Filius,  facit  et  Pater  et 

Spiritus  Sanctus.  At  omnia  simul  Pater  et  Filius  et  amborum  Spiritus  pariter  et 

concorditer  operantur.  —  Ad  quod  dicimus,  quia  nihil  operatur  Filius  sine  Patre  et 

Spiritu  Sancto,  sed  una  est  horum  trium  operatio  indivisa  et  indissimilis ;  et  tamen 

Filius,  non  Pater  vel  Spiritus  Sanctus,  carnem  assumpsit.  Ipsam  tamen  carnis  assum- 
ptionem  Trinitas  operata  est,  sicut  Augustinus  dicit  in  libro  de  Fide  ad  Petrum  : 
Reconciliati  sumus  per  solum  Filium  secundum  carnem,  sed  non  soli  Filio  secundum  Fuigent.de 
deitatem.  Trinitas  enim  nos  sibi  reconciliavit  per  hoc  quod  solum  Verbum  carnem  ^^23" 
ipsa  Trinitas  fecit.  Trinitas  ergo  carnis  assumptionem  fecit,  sed  Verbo,  non  Patri  Amr"v'10- 
vel  Spiritui  Sancto.  Si  enim  Pater  sibi  et  Filius  sibi,  vel  Pater  Filio  et  Filius  Patri 
carnis  assumptionem  operatus  esset,  jam  non  eadem  esset  operatio  utriusque,  sed 
divisa.  Sed  sicut  inseparabilis  et  indivisa  est  unitas  substantiae  trium,  ut  ait  Augu-  Aug.deTri- 
stinus  in  libro  de  Trinitate,  ita  et  operatio ;  non  tamen  eamdem  Trinitatem  natam  "£*£  1,b' 
de  Virgine,  crucifixam  et  sepultam  catholici  tractatores  docuerunt,  sed  tantummodo 
Filium ;  nec  eamdem  Trinitatem  in  specie  columbae  descendisse  super  Jesum,  sed 
tantum  Spiritum  Sanctum ;  nec  eamdem  dixisse  de  coelo,  Tu  es  Filius  meus,  sed  juauh.xm, 
tantuni  Patris  vocem  fuisse  ad  Filium  factam  :  quamvis  Pater  et  Filius  et  Spiritus  5' 
Sanctus,  sicut  inseparabiles  sunt,  ita  et  inseparabiliter  operentur.  Haec  et  mea  fides 
est,  quandoquidem  *  haec  est  catholica  fides.  Licet  ergo  solus  Filius  carnem  assum- 
pserit,  ipsam  tamen  incarnationem  cum  Patre  et  Spiritu  Sancto  operatus  est. 


quoniam 


A  quoque,  quod  necessarium  non  fuit,  quo- 
QUiESTIO    PRIMA  niam  alio  modo  potuit  Omnipotens  huma- 

num  redimere   genus.  —  Hinc  probatur 
quod  nec  expediens  fuit,  quia  per  istud 

HIc  quaeritur  primo,  An  fuit  possibi-      multi  retrahuntur  a  fide,  quibus  incredi- 
le,  decens,  necessarium  et  ex-      bile,  impossibile  indecensque  omnino  ap- 
pediens,  Deum  incamari.  paret,  Deum  esse  incarnatum  :  quod  dif- 

Videtur  primo,  quod  non  fuit  possibile  :      ficile  est  ad  credendum,  et  impossibile  ad 
quoniam  natura  seu  persona  increata,  di-      comprehendendum. 

vina  et  infinita,  non  est  unibilis  naturae         In  oppositum  est  fides  catholica,  juxta 
humanae,  creatae  ac  finitae,  unione  hypo-      illud  in  Symbolo  :  Incarnatus  est  ex  Maria 
statica  seu  personali,  hoc  est  in  unitate      virgine,  et  homo  factus  est. 
personae  seu  ad  constituendum  unam  per-  B 

sonam.  Taliter  namque   unibilia  oportet  Girca  hsec   movet  Alexander   plurimas 

quamdam  proportionem  habere.  Infiniti  quaestiones,  quae  pro  magna  parte  super 
autem  et  finiti  nulla  est  proportio,  quum  secundum  sunt  expeditee.  Etenim  primo 
in  infinitum  distent  ab  invicem.  Secundo,  queerit,  utrum  humana  natura  sit  lapsa 
incarnari  est  quoddam  pati  :  quod  impas-  a  statu  innocentiae  in  quo  condita  fuit ; 
sibili  Deo  non  convenit.  Tertio,  incarnari  secundo,  an  lapsa  sit  irreparabiliter  aut 
est  carnem  seu  hominem  fieri;  sed  Deo  reparabiliter ;  tertio,  utrum  necesse  fuit 
incommutabili  non  convenit  fieri.  —  In-  eam  reparari;  quarto,  utrum  reparari  po- 
super  videtur,quod  non  decuit  Deum  fieri  tuit  sine  satisfactione  pro  culpa  ipsius; 
hominem  :  quia  ex  hoc  multa  infima  et  quinto,an  per  se  ipsam  satisfacere  potuit; 
vilia  Deo  adscriberentur  quae  nec  sine  ve-  C  sexto,  an  per  aliam  creaturam  fieri  valuit 
recundia  exprimi  queunt,  et  quemcumque  satisfactio  illa.  Harum  quaestionum  duae 
hominem  probant  miserum,  defectuosum  primae  super  secundum  sunt  introductae.  dist.  xxi, 
imperfectumque  esse,  et  talia  attribuere  Aliae  infra  tangentur  atque  solventur.  Por- 1- 5- 
Deo   indecens   valde   videtur.  —  Videtur      ro  Alexander,  quamvis  super  tres  primos 

libros  Sententiarum  scripserit,  non  tamen  A 
procedit  secundum  ordinem  distinctionum 
Magistri,  sed  magis  secundum  ordinem 
rei.  Unde  ordinatius  censetur  procedere. 
—  Deinde  quaerit  de  Incarnatione.  Primo, 
an  natura  divina  et  humana  fuerunt  uni- 
biles.  Ad  quod  respondet  :  Infinitum  dici- 
tur  dupliciter.  Primo,  quod  nec  finit  ali- 
quid,nec  finitur  ab  aliquo  :  sicque  infinita 
.  est  Dei  essentia  ab  aeterno,  quoniam  sic  nec 
finit,  nec  finitur  ab  aliquo.  Secundo  dici- 
tur  infinitum,quod  non  finitur  ab  alio,sed 
finit  aliud  :  et  sic  dicitur  infinita  substan-  B 
♦secundum  tia,  essentia  Dei,  quia*  ad  ipsam  ordinatur 
quod  creatura.  Quemadmodum  enim  asserit  Tris- 
megistus,  divina  essentia  est  sicut  sphae- 
ra  intelligibilis  cujus  centrum  est  ubique, 
circumferentia  vero  nusquam.  In  quantum 
enim  divina  essentia  consideratur  ut  res 
in  se,  sic  est  omnino  perfecta,  in  qua  non 
est  accipere  principium  neque  finem.  At- 
que  ut  sic,  est  circumferentia  extra  om- 
nia,  et  nusquam  seu  in  nullo  exsistens.  In 
quantum  autem  consideratur  ut  est  crea- 
turam  ipsam  limitans,  finiens  ac  dedu-  C 
cens,  sic  dicitur  centrum  :  quoniam  sicut 
centrum  finit  lineas,  et  ab  ipso  lineae  de- 
ducuntur,  sic  Creator  limitat  creaturas  et 
eas  deducit  :  quae  et  similitudinem  quam- 
dam  imitativam  habent  ad  ipsum,  et  per 
ejus  omnipotentiam  potuerunt  uniri.  — 
Quocirca  sciendum,  quod  duplex  est  po- 
tentia  :  activa  videlicet,  et  passiva.  Divina 
ergo  natura  non  est  unibilis  naturse  hu- 
manae  passiva  potentia  :  quia  quod  ita 
unibile  est,  est  in  potentia  ad  perfectio- 
nem  majorem  quam  sit  illa  quam  habet  D 
ex  sua  natura.  Sed  loquendo  de  potentia 
activa,  unibilis  est  :  quia  in  Deo  fuit  acti- 
va  potentia  assumendi  naturani  humanam, 
natura  vero  humana  unibilis  fuit  divinae 
passiva  potentia.  Unde  in  naturaruin  unio- 
ne  istarum  fuit  ostensio  maxima  divinae 
potentiae,  qua  tam  infinitum  linito  con- 
junctum  est  immediate  in  unitatem  per- 
sonae.  Ihec  Alexander. 

Denique  in  quaestione  proposila  quatuor 
tanguntur.  Primum  est,  an   possibile  fuit 


Deum  incarnari;  secundum,  an  exstitit  de- 
cens;  tertium,  an  necessarium  erat;  quar- 
tum,  utrum  expediens. 

Ad  quorum  primum  Thomas  respon- 
dens  :  Unio  (inquit)  aliquorum  duorum 
aut  trium  potest  esse  tripliciter.  Primo, 
secundum  quod  non  uniuntur  ad  invicem 
nisi  per  conjunctionem  eorum  in  aliquo 
uno.  Qusedam  econtrario  uniuntur  per  con- 
junctionem  eorum  ad  invicem  in  aliquo 
uno,  quod  ex  eorum  constituitur  unio- 
ne;qua?dam  vero  per  conjunctionem  eorum 
ad  invicem,  sed  non  in  aliquo  uno,  quo- 
niam  ex  eorum  conjunctione  nihil  resultat 
unum,  sicut  ex  substantia  et  accidente. 
Primum  horum  contingit  quatuor  modis  : 
quia  aut  unum  in  quo  conjunguntur,  est 
idem  numero,quemadmodum  duo  brachia 
conjunguntur  in  uno  pectore,  et  duo  rami 
in  uno  trunco;  vel  unum  secundum  spe- 
ciem,  sicut  Socrates  et  Plato  in  homine ; 
vel  unum  in  genere,  ut  homo  et  Ieo  in 
animali ;  vel  unum  analogia  seu  propor- 
tione,  ut  substantia  et  qualitas  in  ente. 
Nam  sicut  se  habet  substantia  ad  esse  de- 
bitum  sibi,  sic  qualitas  ad  esse  sibi  conve- 
niens.  Quee  vero  conjunguiitur  ad  invicem 
in  uno  ex  eorum  conjunctione  constituto, 
sunt  ut  forma  et  materia  in  natura  speci- 
fica.  Ea  autem  quae  invicem  uniuntur,  et 
non  in  aliquo  uno,  sunt  sicut  accidens  et 
subjectum,  ex  quibus  non  fit  unum  per 
se,  cujus  partes  sint  subjectum  et  ac- 
cidens. 

Et  quia  (ut  ait  Hilarius)  terrenorum  ad 
Deum  nulla  est  comparatio,  nec  exem- 
plum  sufficiens  rebus  divinis  ratio  pree- 
stabit  humana  :  hinc  nullus  istorum  mo- 
dorum  competit  ex  toto  ineffabili  unioni 
qua  Deus  homini  est  unitus;  sed  quidam 
horuin  modorum  repraesentant  quanluin 
ad  aliquid,  modum  unionis  illius.  Etenim 
medius  modus  quo  aliqua  conjunguntur, 
ut  ex  eis  tertium  quoddam  resullet,  omni- 
no  non  competit  Deo  :  nempe  quae  ila  jun- 
guntur,  se  habent  ut  parles;  ralio  autem 
partis,  sicut  et  ratio  imperfecti,  removelur 
prorsus  a  Deo.  Primus  vero  niodus  et  ter- 

tius  possunt  Deo  aliqualiter  convenire.  In 
incarnatione  namque  ex  parte  assumentis 
duo  considerantur,  natura  videlicet  et  per- 
sona.  Si  autem  consideremus  personam 
assumentem,  sic  conjungitur  naturae  hu- 
mana?  assumptae  tertio  modo  conjunctio- 
nis  :  quia  persona  divina  assumens  fit 
persona  naturae  assumptae;  nec  ex  his  duo- 
bus  resultat  aliquod  tertium,  quemadmo- 
dum  nec  in  Socrate  ex  ejus  natura  et 
persona  efficitur  tertium  aliquod,  sed  ejus 
persona  subsistit  in  natura  humana.  Porro 
si  consideremus  assumentis  naturam,  sic 
coujunctio  ejus  ad  naturam  humanam  est 
secundum  primum  modum,  in  quantum 
duae  naturae  in  una  persona  conveniunt, 
quae  nihilo  minus  in  naturalibus  proprie- 
tatibus  manent  distinctae.  Hinc  incarna- 
tio  insertioni  comparatur.  Quemadmodum 
enim  in  insertione,  in  eodem  trunco  in 
quo  erat  ramus  unus  per  naturam,  fit  ra- 
mus  alius  per  insertionem ;  sic  in  eadem 
persona  in  qua  naturaliter  fuit  natura  di- 
vina,  est  per  unionem  natura  humana.  In 
uno  vero  genere  vel  specie  convenire  na- 
turam  divinam  seu  Deum  et  creaturam,est 
impossibile,  sed  per  analogiam  fieri  po- 
test.  Quod  fuit  ab  exordio  creaturae  :  idcir- 
co  de  hoc  non  est  nunc  queestio.  —  Haec 
Thomas  in  Scripto. 

Qui  consequenter  respondens  ad  istud, 
utrum  congruum  fuit  Deum  incarnari  :  Ad 
ea  (ait)  quae  fidei  sunt,  demonstrativa  ra- 
ii,i.  tio  non  habetur,  quum  fides  sit  non  appa- 
rentium,  praesertim  in  his  q*uae  ex  mera 
Dei  voluntate  proveniunt  ac  dependent,  ut 
est  Incarnatio.  Hinc  ad  eam  probandam 
demonstrativa  ratio  nequit  adduci,  quem- 
admodum  nec  in  contrarium  ejus  :  quia 
quum  demonstratio  faciat  scire,  scientia 
autem  non  sit  nisi  verorum,  certum  est 
quod  nil  demonstrari  valeat  nisi  verum,  et 
cujus  contrarium  falsum  sit;  ideo  sufficit 
defendere,  quod  non  sit  impossibile  Incar- 
nationem  esse,  quod  partim  jam  factum 
est,atque  ostendere  congruentiam  aliquam 
ad  eamdem,  quod  rnodo  agendum  est. 

Itaque  supposito  lapsu  natime  humanae, 
T.  23. 


A  congruentia  Incarnationis  apparet  ex  tri- 
bus,  utpote  :  ex  plenitudine  divinae  mise- 
ricordiae,  ex  immobilitate  divinae  justitiae, 
et  ex  condecenti  ordine  sapientiae  Dei. 
Quum  enim  Deus  sit  summe  bonus  atque 
misericors,  decuit  ut  nulli  naturae  negaret 
id  cujus  erat  capax.  Quumque  natura  hu- 
mana  esset  Iapsa,  et  tamen  reparabilis 
remaneret,  decuit  ut  eam  repararet.  Insu- 
per,  quum  justitia  ejus  immutabilis  sit, 
cujus  lege  sancitum  est  ut  peccatum  sine 
satisfactione  nunquam  dimittatur,  decuit 

B  eum  ut  in  humana  natura  institueret  il- 
lum  qui  satisfaceret  :  quoniam  hoc  per  se 
purus  homo  facere  non  poterat,  ut  dice- 
tur.  Quumque  summe  sapiens  sit,  conve- 
nientissimum  redemptionis  modum  debuit 
invenire.  Modus  autem  convenientissimus 
est  ut  natura  repararetur  ita,  ut  integra 
statuatur,  quatenus  ad  id  quod  amiserat, 
faciliter  valeat  pervenire.  Si  autem  Deus 
hominem  per  angelum  repararet,  non  es- 
set  reparatio  integra  :  quoniam  homo  an- 
gelo  semper  debitor  esset  suae  salutis,  et 

C  ita  ei  in  beatitudine  non  posset  aequari ; 
quod  tamen  consecutus  fuisset,si  non  pec- 
casset,  sicut  et  nunc  consequuntur  homi- 
nes  per  gratiam  reparationis,  ut  sint  sicut  Marc.xu, 
angeli  Dei  in  ccelo.  Hinc  decuit  ut  non  25- 
angelus,  sed  Deus  hominem  repararet.  Si- 
militer,  ut  esset  facilis  modus  ascendendi 
in  Deum,  decuit  ut  homo  ex  his  quae  sibi 
sunt  cognita,  tam  secundum  intellectum 
quam  secundum  affectum,  in  Deum  con- 
surgeret  :  et  quoniam  homini  connaturale 
est  secundum  statum  praesentis  miseriae, 

D  ut  a  sensibilibus  cognitionem  accipiat,  et 
circa  ea  afficiatur;  ideo  Deus  congruenter 
visibilis  factus  est,  ut  homo  ex  visibilibus 
ad  invisibilium  amorem  atque  notitiam  ra- 
piatur. 

Denique,  non  decuit  Deum  assumere  na- 
turam  angelicam,  quia  peccatum  angeli 
irremediabile  fuit,  non  hominis.  Cujus  cau- 
sa  multipliciter  assignatur.  Primo,  ex  na- 
turali  potentia  utriusque.  Nam  quantum 
ad  vim  cognitivam,  angelus  cognoscit  in 
lucc  plcna  pcr  intellectum  deiformem,  ut 

possit  totum  considerare  sine  inquisitio- 
ne  :  idcirco  per  ignorantiam  non  excusa- 
tur  quemadmodum  homo,  qui  cognoscit 
agenda  per  deliberationem.  Quantum  vero 
ad  affectivam,  quia  voluntas  angeli  immu- 
tabilis  est  post  suam  electionem,  quum  sit 
infra  voluntatem  divinam,  qua?  est  inver- 
tibilis  ante  suam  electionem  et  postea,  et 
supra  voluntatem  humanam,  quae  est  ver- 
tibilis  ante  et  post  :  hinc  angelus  malo 
quod  peccando  appetiit,  immobiliter  hae- 
ret.  Secunda  ratio  assignatur  ex  utriusque 
natura  :  quoniam  angelorum  natura  non 
propagatur  ex  uno,  ex  quo  vitium  contra- 
hat,  sicut  humana;  ideo  nec  per  unum 
eam  congruit  reparari.  Quod  videtur  insi- 

Aom.v,  12.  nuare  Apostolus  ad  Romanos  :  Sicut  per 
unum  hominem  peccatum  in  hunc  mun- 
dum  intravit,  et  per  peccatum  mors,  ita 
in  omnes  homines  mors  pertransiit,  in  quo 
omnes  peccaverunt.Tertia,ex  peccato  utri- 
usque,  et  quantum  ad  genus  peccati :  quo- 
niam  homo  superbivit  ex  appetitu  scien- 
tiae,cujus  natura  creata  est  capax;  angelus 
vero  ex  appetitu  potentiae,  quam  natura 
creata  non  ita  perfecte  recipere  valet  sicut 
scientiam;  tinde  et  animae  Christi  commu- 
nicata  est  omniscientia,  sed  non  omni- 
potentia.  Et  item,  quantum  ad  circum- 
stantiam  peccati,  quoniam  homo  peccans 
cogitavit  de  venia,  et  in  aliquo  fuit  de- 

dist.  xxnE.  ceptus,  ut  patuit  vicesima  secunda  distin- 
ctione  secundi,  non  autem  angelus  pec- 
cans.  Conformiter,  quantum  ad  occasionem 
peccati  quam  liabuit  :  quoniam  alio  sug- 
gerente  peccavit,  non  angelus.  Quarta,  ex 
divina  justitia  :  quoniam  hi  ad  quos  cor- 
ruptio  peccati  primi  hominis  erat  derivan- 
da,  nondum  erant  in  actu,  sed  in  potentia 
tanhim;  idcirco  non  decuit  ut  antequam 
essent,  ultimam  damnationem  reciperent, 
quemadniodum  omnes  angeli  simul  actua- 
liter  exsistentes,  proprio  arbitrio  pcccave- 
nint.  Quinta,  ez  misericordia  Dei.  Nam 
tota  natura  humana  lapsa  fuit  in  uno,  non 
autem  tola  natura  angelica  :  hinc  inde- 
centuis  erat  ut  tota  natura  humana  relin- 
queretur  sub  damnatione,quam  natura  an- 


A  gelica,  quae  non  tota  corruerat.Sexta  atque 
praecipua  est  ex  parte  status  utriusque  : 
homo  quippe  non  peccavit  in  termino  viae 
suae  ut  angelus,  cui  ad  primam  electionem 
status  viae  finitus  est.  Et  hoc  consonat  Da- 
masceno,  dicenti  :  Hoc  est  homini  mors 
quod  angelo  casus. 

Insuper,quamvis  Deus  sit  summe  ac  in- 
finite  misericors,  attamen  non  decebat  ut 
peccatum  hominis  permitteret  penitus  im- 
punitum.  Misericordia  namque  quae  justi- 
tiam   tollit,  stultitia  potius   est  censenda 

B  quam  virtus  :  unde  misericordia  Dei  nullo 
modo  obviat  suae  justitiae.  Ideo  taliter  nos 
redemit  per  misericordiam,  quod  non  de- 
rogavit  justitiae,  factus  misericorditer  pro- 
pter  nos  homo,  ut  satisfaceret  sic  pro  no- 
bis  :  in  quo  misericordiam  suam  magis 
ostendit,  quam  si  sine  satisfactione  dimi- 
sisset  peccatum,  per  hoc  quod  humanam 
naturam  sic  exaltavit,  et  pro  nobis  mor- 
tem  sustinuit.Nec  tamen  est  simile  de  Deo 
et  homine,  propter  duo.  Primo,  quoniam 
Deus  est  omnium  judex,  ad  quem  pertinet 

C  ordinem  servare  justitiae,  non  autem  qui- 
libet  homo  :  nam  et  judex  non  debet  pec- 
cata  proprio  arbitrio  dimittere  impunita. 
Secundo,  quia  quum  Deus  sit  ipsa  bonita- 
tis  essentia  ac  bonitas  penitus  pura,  eo 
ipso  est  aliquod  malum  quod  est  contra 
ipsum  :  idcirco,  quum  pcena  non  debeatur 
actui  nisi  quoniam  malus  est,  decet  ut 
Deus  se  vindicet  de  peccato  quod  contra 
ipsum  est;  homo  vero  non  debet  punire 
quasi  vindicans  se,  sed  Deum,  si  hoc  ex 
officio  habeat.  Propter  quod  in  Deuterono- 

D  mio  habetur  :  Mihi  vindictam,  et  ego  re-  Deut.x 
tribuam.  35- 

Hoc  quoque  sciendum,  quod  quantitas 
culpao  ex  duobus  perpenditur,  puta  :  ex 
parte  Dei  in  queni  peccatur,  sicque  inli- 
nitatem  quamdam  sorlitur,  in  quantum 
est  Dei  offensa,  quia  quo  is  in  quem  pec- 
catur  est  major,  eo  culpa  est  gravior;  item 
ex  parte  boni  quod  per  peccalum  corrum- 
pitur,  et  sic  quanlitas  culpae  finita  est,  in 
quantum  est  corruptio  naturee  finitSB.  Ilinc 
ad  debitam  satisfactionem  requiritur  ac- 

tio  hominis  quae  proportionetur  culpae  in  A 
quantum  est  quaedam  corruptio  ;  gratia 
quoque,  cujus  virtus  est  quodammodo  in- 
finita,  quum  sufficiat  ad  promerendum 
praemium  infinitum,per  quam  gratiam  sa- 
tisfactio  proportionatur  quantitati  culpae 
secundum  quod  est  Dei  offensa.  Hinc  ho- 
mo  ex  se  ad  satisfaciendum  non  sufficit, 
quoniam  gratiam  ex  se  non  habet.  Nec 
tamen  crudelis  est  Deus,  satisfactionem 
hanc  exigens,  quia  si  homo  quod  in  se  est 
fecerit,  Deus  gratiam  ei  prsestabit.  —  In- 
super,  in  peccato  hominis  primi,  persona  B 
corrupit  naturam.  Hinc  illud  peccatum  du- 
pliciter  potest  considerari.  Primo,  quan- 
tum  ad  corruptionem  boni  personalis  :  sic- 
que  primus  homo  cum  adjutorio  gratiae 
pro  illo  satisfacere  potuit,  imo  et  satisfe- 
cit.  Secundo,  ut  fuit  naturae  corruptio  :  et 
sic  pro  eo  satisfacere  non  potuit  Adam, 
nec  patrum  aliquis  antiquorum,  nisi  so- 
lum  in  quantum  corruptio  illa  naturae  in 
propriam  redundavit  personam.  Atque  ex 
hac  parte  originale  peccatum  in  antiquis 
patribus  per  fidem  et  circumcisionem,  de-  C 
cimas  ac  primitias,  solvebatur  :  ideo  dece- 
dentes  in  eo,  nondum  ad  visionem  Dei 
admittebantur,  nisi  prius  per  Christum 
naturae  corruptio  sanaretur. 

Porro  si  objiciatur,  quod  potuit  Deus 
omnipotens  facere  naturam  ita  perfectam, 
quod  bonitas  ejus  redundaret  in  totam  na- 
turam  humanam,  sicque  per  puram  potuit 
redimi  creaturam ;  dicendum,  quod  nulla 
creatura  in  quantacumque  bonitate  crea- 
retur,  posset  sufficere  ad  reparationem 
corruptionis  naturae  humanae  per  modum  D 
satisfactionis.  Cujus  triplex  est  ratio.  Pri- 
ma,  quoniam  omnis  creatura  totum  quod 
potest  pro  se,  debet  Deo  :  ideo  non  relin- 
quitur  sibi,  ut  pro  alio  satisfacere  queat. 
Secunda,  quia  in  satisfactione  requiritur, 
ut  id  quod  satisfaciens  reddit,  praeponde- 
ret  ei  quod  per  culpam  ablatum  est,  vel 
saltem  aequale  sit  illi.  Quamvis  autem  ali- 
qua  creatura  melior  sit  natura  humana, 
non  tamen  natura  considerata  in  aliqua 
persona  creata  potest  adaequare  bonitatem 


totius  naturae  humanae.  Esse  enim  naturae 
humanae  quodammodo  infinitum  est  per 
comparationem  ad  supposita,  in  quantum 
natura  humana  in  infinitum  communica- 
bilis  est  per  generationem.  Bonum  vero 
cujuslibet  creaturae  et  in  se  finitum  est,  et 
finitur  secundum  quod  consideratur  in 
uno  determinato  supposito.  Quumque  ac- 
tus  sint  suppositorum,  non  potest  esse  ut 
operatio  alicujus  creaturae  valeat  tantum 
quantum  est  totum  bonum  naturae  huma- 
nae,  ut  possit  esse  digna  satisfactio  pro  ejus 
reparatione.  Tertia  est,  quia  (ut  patuit  in 
secundo)  natura  humana  in  sui  prima  con-  dist.  xix. 
ditione  accepit  aliqua  supernaturalia  do- 
na,  per  quae  supra  statum  suis  principiis 
convenientem  elevabatur,  ut  immortalita- 
tem  quamdam,  quae  erat  gratiae,  non  na- 
turae,  et  alia  quaedam  similia,  ei  ex  sola 
Dei  liberalitate  collata,  quae  peccando  ami- 
sit.  Sicque  eam  reparare,  fuit  eam  ad  gra- 
dum  altiorem  elevare  :  quod  non  est  pos- 
sibile  nisi  ei  qui  creavit  naturas  et  gradus 
earum  instituit.Ideo  soli  Deo  possibile  fuit 
naturam  reparare  humanam.  —  Haec  Tho- 
mas  in  Scripto.  In  quibus  quod  ait,  ange- 
lum  peccasse  alio  non  suggerente,  obviat 
dictis  ejus  super  secundum,  ubi  ait  ange-  cy.  t.xxi, 
los  peccasse  ex  suggestione  Luciferi.  Nihi-  p-328C- 
Io  minus  de  primo  angelo  apostata  verum 
est,  quod  peccavit  nullo  alio  instigante. 

At  vero  in  tertia  parte  Summae,  quaesti- 
one  prima,  respondendo  ad  istud,  utrum 
conveniens  fuit  Deum  incarnari  :  Unicui-  art.  1. 
que,  inquit,  conveniens  est  quod  convenit 
ei  secundum  rationem  propriae  naturae,  ut 
ratiocinatio  homini.  Quumque  Dei  natura 
sit  bonitas  pura,  atque  proprietas  boni  sit 
se  communicare,  convenit  Deo  se  summe 
communicare  :  quod  factum  est  per  incar- 
nationem,  qua  Verbum  aeternum  sibi  con- 
junxit  naturam  humanam  in  unitate  per- 
sonae.  Convenientissimum  quoque  est,  ut 
per  visibilia  demonstrentur  ac  innotescant 
invisibilia  Dei,  id  est  invisibiles  ejus  pro- 
prietates  et  perfectiones ;  imo  ad  hoc  fa- 
ctus  est  totus  mundus  sensibilis,  juxta 
illud  :  Invisibilia  Dei   per  ea  quae  facta  /iom.i,2o. 

sunt  intellecta  conspiciuntur.  Damascenus 
autem  in  principio  tertii  libri  testatur, 
quod  per  Incarnationis  mysterium  simul 
monstrantur  bonitas,  sapientia,  justitia  ac 
potentia  Dei  :  bonitas,  quoniam  non  de- 
spexit  proprii  plasmatis  infirmitatem  ;  ju- 
stitia,  quoniam  homine  victo,  non  alium, 
sed  hominem  fecit  superare  tyrannum,nec 
vi  ex  morte  eripuit  hominem ;  sapientia, 
quoniam  difficillimi  pretii  invenit  decen- 
tissimam  solutionem  ;  potentia,  quia  nil 
majus  quam  Deum  fieri  hominem. 

Praeterea  ad  istud,  an  necessarium  fuit 
ad  reparationem  generis  humani  Deum  in- 
art.  2.  carnari,  respondet  :  Ad  finem  aliquid  di- 
citur  necessarium  dupliciter.  Primo,  ut  id 
sine  quo  aliquid  esse  non  potest,  ut  cibus 
ad  vitae  conservationem.  Secundo,  ut  id 
per  quod  melius  et  convenientius  perveni- 
tur  ad  finem,  quemadmodum  equus  ne- 
cessarius  est  ad  iter.  Itaque  non  primo, 
sed  secundo  modo  necessarium  fuit  ad  hu- 
mani  generis  salvationem,  Dei  Filium  in- 
carnari  :  nam  et  alius  modus  Omnipotenti 
possibilis  fuit.  Verum  iste  potissime  con- 
gruebat.  Primo,  quia  ex  hoc  preecipue  ro- 
boratur  homo  in  fide,  quod  ipsemet  Deus 
docuit  fidem  hanc.  Propter  quod  undeci- 
mo  de  Civitate  Dei  loquitur  Augustinus  : 
Ut  homo  fidentius  ambularet  ad  verita- 
tem,  ipsa  Veritas  Filius  Dei,  assumpto 
homine,  constituit  atque  fundavit  fidem. 
Secundo,  quia  ex  hoc  praesertim  erigitur 
spes.  Hinc  tertiodecimo  de  Trinitate  Augu- 
stinus  disseruit  :  Nihil  tam  necessarium 
fuit  ad  erigendam  spem  nostram,  quam  ut 
demonstraretur  nobis  quantum  nos  Deus 
diligeret;  quod  per  incarnationem  Verbi 
aeterni  maxime  claruit.  Tertio,  quia  ex  hac 
re  caritas  vehementissime  excitatur.  Unde 
in  libro  de  Catechizandis  rudibus  Augusti- 
nus  fatetur  :  Quae  major  est  causa  adven- 
tus  Dei,  quam  ut  nobis  ostenderet  dilectio- 
nein  suam  ad  nos  ?  Et  subdit  :  Si  amare 
pigebat,  saltein  redamare  non  pigeat.Quar- 
to,  quantum  ad  rectam  operalionem,  in 
qua  Christus  exeinplum  se  pnebuit  nobis. 
Ilinc  Auguslinus  in  quodain  sennone  :  Ho- 


A  mo  sequendus  non  erat,  qui  videri  pote- 
rat ;  Deus  sequendus  erat,  qui  videri  non 
poterat.  Ut  ergo  exhiberetur  homini,  et 
qui  ab  homine  videretur,  et  quem  homo 
sequeretur,  Deus  factus  est  homo.  Quinto, 
quantum  ad  plenam  participationem  Dei- 
tatis,  quse  vere  hominis  beatitudo  ac  finis 
est  vitae  humanae.  Et  hoc  collatum  est  ho- 
mini  per  Christi  humanitatem.  Ait  enim 
Augustinus  :  Deus  factus  est  homo,  ut  ho- 
mo  fieret  Deus. 
Insuper,  per  istud  instruitur  homo,  ne 

B  se  subdat  diabolo,  quum  propter  se  Deus 
factus  sit  homo.  Secundo,  per  idem  doce- 
tur  attendere  quanta  sit  dignitas  naturae 
humanae,  quam  assumere  Deus  dignatus 
est,  ne  eam  inquinet  per  peccata.  Unde  in 
sermone  de  Nativitate  loquitur  Leo  Papa  : 
Agnosce  dignitatem  tuam,  o  Christiane  ; 
et  divinae  consors  factus  naturae,  noli  in 
veterem  vilitatem  degeneri  conversatione 
recidere.  Tertio,  quia  ad  praesumptionem 
hominis  reprimendam,  gratia  Dei  nullis 
preecedentibus   meritis,  nobis    in    Christo 

C  homine  commendatur,  ut  tertiodecimo  de 
Trinitate  habetur.  Quarto,  quia  superbia 
hominis,quae  gravissimum  impedimentum 
est  inhaerendi  Deo,  per  tantam  Dei  humili- 
tatem  redarguitur  et  sanatur,  ut  Augusti- 
nus  ait  ibidem.  Quinto,  ad  liberandum 
hominem  a  servitute  peccati,  Christo  sa- 
tisfaciente  pro  nobis.  Quod  purus  homo  fa- 
cere  non  valebat,  Deus  vero  satisfacere  non 
debebat  :  ideo  oportuit  Deum  et  hominem 
esse  Christum.  Hinc  in  sermone  de  Nativi- 
tate  asserit  Leo  Papa  :  Suscipitur  a  virtute 

D  infirmitas,  ut  quod  nostris  remediis  con- 
gruebat,  unus  atque  idem  Dei  et  hominum  i  n,n.n, 
mediator,  et  mori  ex  uno,  et  resurgere 
posset  ex  altero.  Nisi  enim  esset  verus 
Deus,  non  afferret  remedium ;  nisi  esset 
verus  homo,  non  praeberet  exemplum.Sunt 
demum  aliae  plurimae  utililates  inde  secu- 
tae  supra  comprehensioneui  sensus  huma- 
ni.  —  Ilaec  Thomas  in  tertia  parte  Sum- 
mae.  Denique,  de  incarnatione  Unigeniti 
Dei,  et  modo  inlelligendi  eaindem,  multa 
conscribit  Thoinas  in  Suinma  contra  gen- 

tiles,  quae  infra  opportunis  locis  tangen-  A 
da  sunt. 

Circa  ha?c  scribit  Bonaventura  :  Divinam 
naturam  uniri  naturae  humanae  in  unitate 
personae,  non  est  aliud  quam  divinam  per- 
sonam,  qua?  ab  aeterno  fuit  hypostasis  re- 
spectu  divinae  naturae,  esse  hypostasim  re- 
spectu  humanae  naturae  in  tempore  :  quod 
non  dicit  aliquam  imperfectionem,sed  po- 
tius  dignitatem  et  nobilitatem.  Quemad- 
modum  enim  quum  Deus  sit  bonus  ab 
aeterno,  in  nullo  fit  suae  derogatio  bonitati 
dum  est  causa  bonitatis  creatae  in  tempo-  B 
re,  quamvis  bonitas  creata  longe  inferior 
increata  sit  bonitate ;  sic  quum  persona 
Filii  sit  hypostasis  intellectualis  ac  spiri- 
tualis  et  increata  ab  aeterno,  in  nullo  dero- 
gat  ei  si  sit  hypostasis  naturae  rationalis 
creatae  in  tempore.  Quemadmodum  etiam 
Deus  de  non  creante  fit  creans  actu  abs- 
que  sui  mutatione  et  innovatione,  solum 
facta  mutatione  ex  parte  naturae  creatae ; 
sic  persona  Filii  Dei,  quae  non  erat  hypo- 
stasis  naturae  humanae,  facta  est  ejus  hy- 
postasis  absque  sui  mutatione,  tantummo-  C 
do  facta  mutatione  in  natura  assumpta. 
Quemadmodum  quoque  Deus,  quum  sit  in 
creatura  per  essentiam,  praesentiam  et  po- 
tentiam,  in  nullo  dependet  ab  ea,  sed 
econtrario ;  sic  Deus,  quum  sit  in  crea- 
tura  rationali  per  unionem,  non  dependet 
ab  ipsa,  sed  vice  versa,  et  ipsa  natura 
humana  substantificatur  in  divina  hypo- 
stasi,  sicut  substantificatur  natura  in  suo 
supposito.  Porro  ita  uniri  non  est  pati  in 
Verbo  aeterno,  quia  ut  ait  Priscianus,  quae- 
dam  verba  in  voce  activa  significant  pas-  D 
sionem,  et  econtrario;  sicque  intelligen- 
dum  est,  quum  dicitur  divina  natura  uniri 
humanae,  non  quod  divina  natura  aliquid 
patiatur,  sed  quod  humanam  naturam  hy- 
postatice  sibi  unit.  —  Heec  Bonaventura. 
Qui  rationes  congruentiae  Incarnationis  as- 
signans,  coincidit  cum  dictis  ex  Thoma. 

In  Breviloquio  item  pauperum  scribit 
de  his  devote  ac  pulchre  :  Per  Verbuin 
(inquiens)  incarnatum  facta  est  salus  et 
reparatio  generis  humani,  non  quia  aliter 


Deus  non  potuit  reparare  et  salvare  genus 
humanum,sed  quoniam  nullus  modus  tam 
congruus  et  conveniens  fuit  reparatori  et 
reparabili  ac  reparationi  :  quia  quum  ef- 
fectivum  rerum  principium  non  potuerit 
nec  decuerit  esse  nisi  Deum,  nec  minus 
sit  res  conditas  reparare  quam  in  esse  pro- 
ducere,  sicut  non  minus  est  bene  ac  beate 
esse  quam  simpliciter  esse,decentissimum 
fuit,  reparativum  rerum  principium  esse 
Deum,  quatenus  sicut  Deus  omnia  per  Joann.  i,  3. 
Verbum  suum  creavit,  ita  per  Verbum  in- 
carnatum  omnia  recrearet.  Quoniam  ergo 
Deus  omnia  condidit  potenter,  sapienter 
atque  benevole,  decuit  ut  taliter  repara- 
ret,  quod  suam  potentiam,  sapientiam,be- 
nevolentiamque  ostenderet.  Quid  autem 
potentius,  quam  conjungere  extrema  sum- 
me  ac  infinite  distantia  in  unam  perso- 
nam  ?  Quid  sapientius  et  congruentius, 
quam  ut  ad  perfectionem  totius  universi 
fieret  conjunctio  primi  et  ultimi,  utpote 
Verbi  aeterni  et  naturae  humanae,quae  facta 
est  ultimo?Quid  benevo!entius,quam  quod 
Deus  propter  servi  salutem  acciperet  servi  PhWpp.  u, 
formam  ?  Imo  hoc  tantae  benignitatis  est,  7' 
ut  nihil  clementius,  nihil  benignius,  nil 
mirabilius  valeat  cogitari.  Bursus,  quoni- 
am  homo  peccando  averterat  se  a  princi- 
pio  potentissimo,  sapientissimo  ac  bene- 
volentissimo,  lapsus  est  in  infirmitatem, 
ignorantiam  et  malignitatem,  ac  per  hoc 
de  spirituali  effectus  est  carnalis,  animalis 
ac  sensualis,  ineptus  fuit  ad  divinam  vir- 
tutem  imitandam,  ad  lucem  noscendam, 
ad  bonitatem  amandam  :  hinc  ut  ab  hoc 
statu  eriperetur,  congruentissimum  fuit 
ut  ei  condescenderet  primum  principium, 
exhibendo  se  ei  agnoscibile,  imitabile  at- 
que  amabile.Quumque  homo  carnalis,sen- 
sualis  et  animalis  non  noverat  nec  amabat 
nec  sequebatur  nisi  sibi  proportionabilia 
et  consimilia  :  hinc  ad  eripiendum  eum  de 
hoc  statu,  Verbum  caro  factum  est,  ut  ab  /oann.i.u. 
homine,  qui  caro  erat,  cognoscatur,  ame-  Gen.-n,z. 
tur  et  imitetur,  sicque  homo  Deum  co- 
gnoscens,  aiuans  ac  iinitans,  a  morbo  pec- 
cati  remedietur.  Postremo,  quoniam  homo 

perfecte  reparari  non  poterat,  nisi  recupe-  A 
raret  mentis  innocentiam,  Dei  amicitiam, 
et  pristinam  excellentiam  qua  soli  suberat 
Deo,  nec  hoc  fieri  quivit  nisi  per  Deum 
in  forma  servi,  ideo  congruum  fuit  Vei- 
bum  incarnari.  Excellentiam  quippe  recu- 
perare  non  potuit,  nisi  reparator  consiste- 
ret  Deus  :  quia  si  mera  creatura,  tunc 
homo  esset  merse  creaturse  subjectus,  et 
sic  non  recuperaret  excellentise  statum. 
Amicitiam  quoque  Dei  recuperare  non  po- 
terat  nisi  per  mediatorem  convenientem, 
qui  manum  posset  ponere  in  utroque,  ut-  B 
pote  utrique  parti  conformis  atque  amicus, 
sicque  exsistat  Deus  et  homo.  Innocentiam 
demum  mentis  recuperare  nequivit  nisi 
culpa  dimissa  :  quam  dimittere  non  de- 
cebat  nisi  per  satisfactionem  condignam. 
Quumque  satisfacere  pro  toto  genere  hu- 
mano  non  poterat  nisi  Deus,  nec  debebat 
nisi  homo  qui  peccaverat,  ideo  congruen- 
tissimum  exstitit  reparari  genus  humanum 
per  hominem  Deum,  ex  Adse  genere  na- 
tum.  Quoniam  ergo  excellentia  recuperari 
non  potuit  nisi  per  reparatorem  excellen-  G 
tissimum,  nec  amicitia  nisi  per  mediato- 
rem  carissimum,  nec  innocentia  nisi  per 
satisfactorem  sufficientissimum  ;  excellen- 
tissimus  autem  reparator  non  est  nisi 
Deus,  amicabilissimus  mediator  non  est 
nisi  homo,  sufficientissimus  satisfactor  non 
est  nisi  sit  Deus  et  homo :  congruentissima 
fuit  nostrae  reparationi  incarnatio  Verbi, 
quatenus  sicut  genus  humanum  in  esse 
exierat  per  Verbum  increatum,  et  in  cul- 
pam  corruerat  deserendo  verbum  inspira- 
tum,  ita  a  culpa  resurgeret  per  Verbum  D 
incarnatum.  Ihec  Bonaventura  in  Brevi- 
loquio. 

Albertus  prseterea  possibilitatem  et  con- 
gruentiam  incarnationis  Verbi  multiplici- 
ter  probat,  ctijus  rationes  in  praehabitis 
virtualiter  continentur  :  Incidit,  inquiens, 
hic  dubitatlO,  an  conveniebal  Deum  incar- 
nari.  El  |>onanliir  ad  hoc  rationes  primo 
cx  parte  Dei,  secundo  ex  parte  creaturae. 
Ex  parte  Dei  primo  ponantur  rationes 
Bumpts  ex  Dei  potentia,  secundo  cx  sa- 


pientia,  tertio  ex  bonitate  ipsius.  Ex  parte 
potentiae  Dei  primo  supponuntur  quatuor 
propositiones,  quse  apud  sapientes  sunt 
approbatae.  Prima  est,  quod  causa  prima 
est  infinitse  potentise  in  agendo.  Secunda, 
quod  infinitae  potentise  congruit  se  ali- 
quando  demonstrare  in  opere.  Tertia,  quod 
non  potest  se  demonstrare  esse  infinitam 
potentiam,  nisi  in  opere  aliquo  modo  infi- 
nito.  Quarta,  potentiam  Dei  nullo  indigere 
in  opere.  Inde  arguitur  sic  :  Quodlibet  pu- 
re  creatum  est  finitum  in  esse  et  finitse 
virtutis  :  ergo  et  finitse  essentise.  Non  igi- 
tur  est  sufficienter  demonstrativum  infini- 
tse  potentiae  :  ergo  oportet  operationem 
Dei  aliquo  modo  esse  super  ens  increatum. 
Hoc  itaque  erit,  vel  ut  fiat  ab  ipso,  vel  ut 
ipse  Deus  alii  uniatur.  Non  primo  modo, 
quia  si  est  ens  increatum,  contradicto- 
ria  verificarentur  de  eodem  :  ergo  sic  erit, 
quod  alii  a  se  creato  atque  ab  ipso  in  infi- 
nitum  distanti  uniatur.  Ergo  oportuit  aut 
conveniens  fuit,  Deum  creaturae  uniri  : 
aliter  infinita  potentia  per  infinitum  effe- 
ctum  non  monstraretur,  quod  est  contra 
propositionem  secundam.  Item,  infinitse 
potentiae  est  creatum  educere  ad  actum 
altissimum  cujus  ipsum  est  capax;  crea- 
tum  autem  susceptibile  est  deitatis  in  uni- 
tate  personae  :  ergo  infinitae  potentiae  fuit 
hoc  adimplere.  —  Istud  Albertus  prose- 
quitur  satis  diffuse;  verum  (ut  tetigi)  vis 
rationum  suarum  jam  est  prsehabita,  ut- 
pote,quod  summae  sapientiae  fuit  se  decla- 
rare  in  omni  ordine  rerum  possibili,  sum- 
mae  quoque  bonitatis  se  excellentissime 
communicare.  Hinc  brevitati  studendum. 
Udalricus  quoque  hic  loquitur  :  Deum 
carnem  assumere,  fuit  possibile  ex  parte 
Dei,non  solum  potentia  absoluta,sed  etiarn 
ordinala,  quse  est  congruitatis.  Nempe  po- 
tentia  absoluta  non  est  impossibile  apud  Lw.i,i 
Deum  omne  verbum,  id  e.st,  id  de  quo  po- 
test  verbum  forniari,  videlicet  omne  quod 
contradictionem  non  implicat.  Si  enim 
contradictoria  cssent  simul  vera,  verba  ni- 
hil  significarent  deleiminate  :  quoniain 
veibuin  non  plus  significarel  unuin,quam 

aliud  contradictorium  suum.  Fuit  etiam 
incarnatio  Verbi  possibilis  potentia  ordi- 
nata,  quae  est  potentia  congruitatis  :  cujus 
congruitatis  assignantur  varia?  rationes  et 
utilitates  inde  exortse  (ut  supra).  Ex  parte 
vero  creaturae,  puto  principalem  causam 
fuisse,  ne  perirent  per  alienum  peccatum 
qui  proprium  actuale  non  habebant,  aut 
ex  propriis  actibus  meruerunt  salvari.Por- 
ro  ex  parte  creaturae  non  fuit  possibilitas 
aliqua  nisi  secundum  potentiam  obedien- 
tialem,  qua  de  creatura  potest  fieri  quid- 
quid  Creator  de  ipsa  velit  facere,  non  re- 
mota  dispositione  congruitatis  qua  magis 
assumptibilis  fuit  natura  humana  quam 
qua?cumque  alia.  —  Est  autem  haec  unio 
ineffabilis  non  solum  nobis  infirmis,  sed 
et  singulari  ejus  praeconi,  beatissimo  Joan- 

1,7.  ni,  qui  ait  :  Cujus  non  sum  dignus  corri- 
giam  calceamenti  solvere.  Pes  namque  est 
stabilitas  deitatis  ;  calceamentum  autem 
nostra  mortalitas  ;  corrigia  vero  est  unio, 
utramque  naturam  connectens;  solutio  hu- 
jus  corrigiae  est  reseratio  tanti  mysterii  : 
quia  (ut  dicit  Philosophus)  dubitans  est 
similis  nescienti  solvere  nodum.  Idem  ta- 
men  verbum  exponitur  litteraliter,  secun- 
dum  Chrysostomum,  ut  per  verbum  illud 
insinuetur  dignitas  Christi,  ad  cujus  infi- 
mum  ministerium   non   reputavit   se   di- 

i  xi.  gnum  is  quo  inter  natos  mulierum  non 
surrexit  major.  —  Eadem  quoque  unio  est 
maxima  post  unionem  trium  personarum 
in  una  natura,  ut  sanctus  ait  Bernardus. 
Quod  verum  est  quantum  ad  simplicita- 
tem  illius  in  quo  est  unio,  quoniam  hsec 
est  persona  divina;  et  etiam  quantum  ad 
unionis  veritatem,  per  quam  maxime  di- 
stantia  uniuntur  ;  non  autem  est  verum 
quantum  ad  identitatem  unitorum  inter 
se  :  quoniam  illa  manent  divisa,  nec  ha- 
bent  aliquid  simile  in  creaturis,nec  uniun- 
tur  in  aliquo  ut  in  genere  aut  specie, 
quum  nihil  sit  univocum  Creatori  et  cre- 
aturae.  Unde  asserit  Damascenus,  quod  in 
Domino  Jesu  Christo  non  est  communem 
speciem  reperire,  communem  (inquam) 
duabus  naturis,  quamvis  ipse  secundum 


A  quod  homo,  ejusdem  sit  speciei  cum  ho- 
minibus  ceteris.  Hsec  Udalricus  in  Summa 
sua  libro  quinto. 

At  vero  Durandus  :Id  (inquit)  quod  prius 
est,  potest  virtute  divina  absolvi  a  poste- 
riori  ;  sed  singularitas  naturee  humanae 
prior  est  sua  suppositatione  :  ergo  virtute 
divina  potest  habere  propriam  singula- 
ritatem,  non  habendo  propriam  supposi- 
tationem.  Si  autem  non  habeat  supposi- 
tationem  propriam,  oportet  quod  habeat 
alienam,  quum  nihil  exsistat  nisi  in  suppo- 

B  sito  aliquo.  Porro  Incarnationem  nil  aliud 
intelligimus,  nisi  unionem  naturae  huma- 
nee  cum  divina,  sic  quod  natura  humana 
non  constituat  suppositum  proprium,  nec 
exsistat  in  supposito  proprii  generis,  sed 
in  divino  supposito.  Per  Incarnationem  et- 
enim  factum  est,  ut  Deus  sit  homo,  et  ho- 
mo  sit  Deus.  Ad  quod  requiritur,  quod  sit 
unio  naturae  humanae  cum  divina  in  eo- 
dem  supposito  :  quia  quae  distinguuntur 
secundum  supposita,  nequaquam  de  se  in- 
vicem    praedicantur.   Natura    vero    divina 

C  non  potest  esse  in  alieno  supposito  :  id- 
circo  per  Incarnationem  factum  est,  quod 
natura  humana  in  divino  exsistat  suppo- 
sito.  Quod  autem  singularitas  propria  prior 
sit  propria  suppositatione,  ostenditur :  quia 
ex  hoc  est  aliquid  singulare,  quia  est  hoc 
aliquid  unumque  numero,  super  quod  ad- 
dit  suppositatio  esse  in  se,  vel  per  se,  et 
non  in  alio;  et  quod  per  additionem  se 
habet  ad  aliud,  est  illo  posterius.  Praeterea, 
sicut  natura  substantiae  completae  est  per 
se  vel  in  se  exsistere,  ita  natura  accidentis 

D  est  in  subjecto  exsistere  alieno;  sed  vir- 
tute  divina  accidens  exsistit  non  in  subje- 
cto,  ut  in  Sacramento  :  ergo  per  omnipo- 
tentiam  Dei  potest  completa  substantia,  ut 
natura  humana,  non  constituere  personam 
propriam,  sed  in  alieno  substantificari  sup- 
posito,  utpote  in  persona  Verbi  aeterni. 
Hinc  esse  per  se,  non  est  intrinsece  de 
ratione  substantiee,  sicut  expresse  asserit 
Avicenna,  sed  est  realis  ejus  proprietas  et 
modus  substantisB  :  quia  substantia  com- 
pleta,  sibi  relicta,  non  assumpta,  personam 

constituit  propriam.  Similiter  de  intrinse- 
ca  ratione  accidentis  non  est  esse  in  alio, 
sed  extrinsece  et  communicative  convenit 
ei  :  quia  secundum  cursum  natura?  acci- 
dens  non  esset,  nisi  inesset.  Ha?c  Du- 
randus. 

Praeterea,  ea  qua?  Petrus  hic  scribit,  in 
verbis  Thoma?  partim  pra?habita  sunt.  Et- 
enim  ait  :  Omnis  unio  terminatur  ad  ali- 
quod  unum.  Aut  ergo  sic  aliqua  uniuntur, 
quod  fit  transmutatio  illorum  in  aliud, 
sicut  elementa  in  mixto;  vel  ita,  quod 
transmutatur  unum  in  aliud,  ut  cibus  in 
cibatum ;  vel  ita,  quod  utraque  manent 
distincta  in  uno.  Et  hoc  tripliciter  :  primo 
sic,  quod  ex  ambobus  simul  incipiat  esse 
unum,  quemadmodum  corpus  et  anima  in 
homine  uniuntur;  vel  ita,  quod  incipiant 
esse  in  uno,  ut  natura  subjecti  et  natura 
accidentium  in  uno  supposito  ;  vel  ita, 
quod  unum  incipiat  esse  in  alio,  ut  natura 
accidentis  in  subjecto.  Et  quamvis  compa- 
ratio  terrenorum  ad  Deum  nulla  sit,  secun- 
dum  Hilarium,  tamen  ex  horum  assimi- 
latione  potest  haberi  divinorum  aliqualis 
cognitio.  Nempe  secundum  primum  mo- 
dum  non  potest  fieri  unio  Dei  ad  creatu- 
ram,  quum  Deus  sit  intransmutabilis;  nec 
secundo  modo,  quum  sit  impassibilis  pe- 
nitus ;  nec  tertio  modo,  quoniam  Deus  non 
potest  habere  rationem  partis;  sed  secun- 
dum  assimilationem  quarti  modi  fit  unio 
divina?  natura?  atque  humana?  in  una  per- 
sona;  secundum  assimilationem  vero  quin- 
ti  modi  fit  unio  natura?  humana?  cum  di- 
vina  persona  :  propter  quod  antiqui  (ut 
Guillelmus  Antisiodorensis)  dixerunt,quod 
vergit  in  accidens,  scilicet  quantum  ad 
modum,  non  secundum  rem.  Quia  vero 
in  divinis  sunt  omnia  excellentiori  modo 
quam  in  humanis,  ideo  quamvis  uterque 
modus  unionis  in  creaturis  compositionem 
importet,  attamen  in  divinis  non  est  com- 
positio  ulla,  sed  associatio.  Unde  dicit  in 
distinctione  hac  Augustinus  :  Non  confusis 
aaturis  nec  immixtis,  sed  quadam  socie- 
tate  uniiis.  Associatio  namque  fieri  potesl 
mutatione  unius  extremi,  altero  non  mu- 


A  tato  :  sicque  in  unione  hac  natura  humana 
mutata  est,  non  divina.  Ha?c  Petrus. 

Amplius,  Guillelmus  Parisiensis  in  libro 
suo  Gur  Deus  homo,  quatuor  ponit  radi- 
ces,  ex  quibus  declarat,  cur  opportunum 
exstiterit  Creatorem  generis  humani  pro 
salute  hominum  incarnari.  Prima  radix  est 
corruptio,  error,  perversitas  potentia?  no- 
stra?  appetitiva?  interioris  ac  superioris,vi- 
delicet  voluntatis.  Secunda  radix  est  re- 
bellio  animalitatis  seu  sensualitatis  contra 
judicium  atque  imperium  rationis.  Tertia 

B  est  damnatio  mortis,  cui  addicti  sumus. 
Quarta  est  incurvatio  totius  nostra?  recti- 
tudinis  naturalis.  A  quibus  quatuor  malis 
ac  eorum  effectibus  et  sequelis,  conve- 
nientius,  expeditius  ac  salubrius  erui  et 
curari,  finaliterque  salvari  non  poterat  ge- 
nus  humanum,  nisi  per  Dei  Unigenitum 
incarnatum.  Corruptio  autem  natura?  ap- 
petitiva?  superioris  hinc  innotescit,  quod 
vitia  suavius  nobis  sapiunt  quam  virtutes 
et  actus  earum,et  magis  delectat  venenum 
quam  cibus  salubris.  Magis  quoque  appe- 

C  timus  et  amamus  bona  corporis  et  orna- 
menta  ac  pulchritudinem  ejus,  ac  peritu- 
ras  divitias,  quam  speciositatem,  decorem, 
opulentiam  animarum  nostrarum  :  et  hoc 
dico,  quantum  est  de  cursu  corruptionis 
nobis  innata?  et  naturalis  consuetudinis. 
Quumque  ita  se  habeant  bonum  et  ma- 
lum  ad  appetitivam  nostram  interiorem, 
sicut  amarum  et  dulce  ad  appetitum  et 
gustum  exteriorem,  constat  quod  sicut 
gustui  corporis  dulce  non  videtur  ama- 
rum,  nec  econtrario,  nisi  ex  ejus  corru- 

D  ptione,  sic  nec  superiori  appetitui  bonum 
virtutis  videtur  amarum,  et  malum  vitii 
dulce,  nisi  ex  corruptione  ipsius.  —  Re- 
bellionem  demum  animalitalis  contra  ra- 
lionem  quotidie  expcrimur,  quam  oportet 
adventiciam  esse,  quum  ratio  naturaliler 
habeat  inferioribus  viribus  imperare.  In- 
stilulio  quoque  et  ordo  natura?  nil  habenl 
inhonestum,  nil  turpe,  sicut  est  rebellio 
isla  carnalitatis  :  idcirco  ex  culpa  inflicta 
est,  nec  inerat  integritati  naturae  primi- 
tus  institutse.  Denique,  quum  anima  ra- 

tionalis  perpetua  et  immortalis  consistat,  A 
idcirco  non  convenit  ei  naturaliter  nisi 
organum  obedientiae  incessantis  seu  cor- 
pus  immortale.  Carpentarium  enim  in- 
deficientis  operationis  in  arte  sua  non 
decet  dolabrum  deficiens,  nisi  renovatio- 
ne  ac  multitudine  dolabrum  compensetur. 
Quod  in  anima  locum  non  habet,  quum 
unius  animae  non  nisi  unum  corpus  va- 
leat  esse,  quamvis  Pythagoras  aliter  sensit, 
cujus  errorem  Aristoteles  idonee  reproba- 
vit.  Mors  ergo  pro  culpa  homini  est  infli- 
cta.  Incurvati  etiam  sumus  a  rectitudine  B 
naturali,  ita  ut  comparatione  eorum  qui 
illam  habuerunt,  quasi  bruta  videantur 
qui  in  hac  incurvatione  nascuntur. 

Quoniam  ergo  originale  et  etiam  actuale 
peccatum  vulnus  fuit  et  aegritudo,  viden- 
dum  qua  medicina  fuit  curandum,  et  qua 
satisfactione  emendandum;  et  iterum,quia 
transgressio  fuit  legis  divinae  et  alicujus 
juris  invasio,  pensandum  quo  sacrificio 
fuit  expiandum  ac  repropitiandum,  et  quo 
pretio  redimendum,  atque  quo  lavacro  di- 
luendum.Quumque  contraria  contrariis  cu-  C 
rentur,  et  satisfactio  transgressioni  a?quan- 
da  sit  :  primum  protoplastorum  hominum 
peccatum,  quod  fuit  inobedientia,  avaritia 
et  superbia,  per  omnimodam  humiliatio- 
nem,  obedientiam  et  caritatem  seu  libera- 
litatem  oportuit  illud  curari  et  satisfieri 
pro  eodem.  Porro  superbia  illa  hominis 
primi  fuit  elevatio  sui  ab  omnimoda  ser- 
vitute  in  altum  omnimodae  dominationis, 
dum  propriam  voluntatem  contra  impe- 
rium  Creatoris  omnino  secutus  est  :  ideo 
curari  et  expiari  nequivit  nisi  per  hu-  D 
miliationem,  depressionem  ac  servitutem 
ejus  cui  ex  sua  natura  convenit  omnimo- 
da  dominatio  atque  sublimitas,  puta  per 
ii,  exinanitionem  ac  plenam  ministrationem 
Filii  Dei,  Deo  Patri  aequalis.  Similiter,  ava- 
ritia  primi  hominis  fuit  cupiditas  maxima, 
utpote  deitatis  rapina,  quam  inordinate 
cupivit.  Flanc  autem  cupiditatem  reme- 
diari  oportuit  conliaria  largilate,  quae  aut 
major  aut  non  minor  esset  cupiditale  prae- 
fata.  Talem  autem  ac  tantam  largitatem, 


utpote  deitatis  participationem,  conferre 
nequivit  hominibus  pura  aliqua  creatura. 
Rursus,  inobedientia  primi  hominis  fuit 
inobedientia  ejus  qui  omni  modo  teneba- 
tur  obedire ;  et  haec  curari  non  potuit  me- 
lius,quam  per  summam  atque  omnimodam 
ejus  obedientiam  qui  ad  eam  nullatenus 
tenebatur,  utpote  Filii  Dei,  qui  secundum 
suae  deitatis  naturam  eequalis  est  Patri,  et 
nequaquam  habet  majorem  cui  obediat. 
Iterum,  pura  omnis  creatura  suo  tenetur 
Creatori  quidquid  habet  et  potest,  et  ei 
obedire  omnifarie  obligatur  :  ideo  obedien- 
tia  ejus  tantae  supererogationis  esse  ne- 
quivit,  quod  pro  inobedientia  et  peccato 
primi  parentis  ac  suae  posteritatis  satisfa- 
ctoria  esse  valuerit;  sed  obedientia  Dei  in- 
carnati  potuit  esse  ac  fuit  hujusmodi. 

Insuper,  supersapientissimum  Deum  de- 
cuit  reparare,  redimere  ac  salvare  genus 
humanum  convenientissimo  modo,  ita  vi- 
delicet  quod  hoc  agendo  daret  hominibus 
spem  pertingendi  ad  regnum  cceleste,  et 
eos  accenderet  suo  amore,  suo  quoque  ro- 
boraret  exemplo,  ac  per  se  ipsum  ostende- 
ret  viam  :  quod  totum  factum  est  per  hoc 
quod  nostram  assumpsit  naturam,  atque 
in  ea  nobis  monstravit  perfectissima  to- 
tius  humilitatis,  obedientiae,  pietatis,  mu- 
nificentiae  ac  caritatis  exempla  :  imo  per 
hoc  quod  ex  nimia  caritate,  qua  prorsus  Ephes.u,i. 
gratuite  nos  dilexit,  tot,  tanta  ac  talia  pro 
nostra  assumpsit,  fecit  pertulitque  salute. 
Praeterea,  quum  amor  sit  ignis,  quid  est 
infinitus  ille  ardor  divinae  dilectionis,  nisi 
quasi  immensus  et  supereestuantissimus 
ignis,  et  talis  utique  ignis  qui  vult  uniri 
dilecto,  et  intime  sibi  conjungere  eum 
quem  amat?  Quid  itaque  mirum,  si  Unige- 
nitus  Dei  tanquam  clibanus  infiniti  incen- 
dii,  tam  incomparabiliter  diligens  quos 
creavit,  praesertim  et  saltem  praedestina- 
tos,  intime  et  hypostatice  sibi  univit  natu- 
ram  humanam,  ex  tantae  dilectionis  sum- 
mo  incomparabilique  fervore,  et  propter 
lani  frucluosissimas  ac  saluberrimas  ratio- 
ncs,  utililales  ac  virluosilales  inde  secu- 
tas  ?  Adhuc  autem,  pax  et  matrimonium 

consuevit  osculo  confirmari.  Quum  igitur 
pax  reformanda  fuerit  inter  Deum  et  ge- 
nus  humanum,  decuit  hoc  osculo  partium 
roborari.  Congruum  itaque  fuit,  ut  Deus 
Pater  os  suum  homini  porrigeret  ac  uni- 
ret  :  qua?  porrectio  ac  conjunctio  fuit  mis- 
sio  Filii  ejus  in  carnem,  et  immediata  illa 
unio  humanitatis  cum  Verbo  aeterno.  Sic 
Incarnatio  non  fuit  nisi  humanae  natura? 
osculatio  ab  unigenito  Filio,  quod  ipsa  pe- 
Cant.  l,  i.  tebat  in  Canticorum  exordio  :  Osculetur 
me  (inquiens)osculo  oris  sui.  — Ha?c  Guil- 
lelmus,  qui  de  his  subtiliter  ac  devote  in 
praeallegato  loquitur  libro,  et  item  in  suo 
Sacramentali,  tractatu  de  Eucharistia?  sa- 
cramento.  Alias  quoque  varias  considera- 
tiones  inducit,  cur  genus  humanum  pro 
sua  reconciliatione,  salvatione  et  reforma- 
tione,  indiguit  sacerdote,  pontifice,  advo- 
cato,  mediatore,  salvatore  et  medico  ido- 
neitatis  et  efficaciae,  sanctitatis  et  gratia? 
infinitae,  prout  infra  suis  locis  tangetur. 

Circa  ha?c  qua?ritur,  utrum  Deus  potuit 
ab  a?terno  assumere  naturam  humanam, 
ita  quod  illa  determinatio,  al>  cuterno,  de- 
terminet  verbum  istud,  assumere.  Non 
enim  dubium  est,  quin  ab  aeterno  habuit 
potentiam  assumendi,  quia  ab  a?terno  fuit 
ejusdem  ac  paris  potentia?  cujus  nunc  est. 
Ad  hoc  respondet  primo  Quodlibeto, 
qua\stione  secunda,  Henricus  :  Solutio  qua?- 
stionis  istius  dependet  a  solutione  qua?sti- 
onis  qua  quaeritur,  an  Deus  potuit  facere 
creaturam  sibi  coaequa?vam.  Nempe  si  po- 
tuit  hoc,  potuit  et  humanitatem  ab  aeterno 
Cf.i.xxi,  assumere.  Quum  ergo  (ut  alibi  diximus) 

p'  '  Deus  non  potuerit   creaturam  ab  aeterno 

producere,  non  ob  impotentiam  sui,  sed 
creatura?,  sequitur  quod  non  potuit  ab 
GBterno  humanitateni  assumere.  Ha?c  Hen- 

ibid.p.87B.  ricus.  —  Yerum  (ut  patuit  super  seeun- 
dum)  opinio  illa,  quam  et  Thomas  secutus 
est,  quod  scilicet  potuit  creaturam  produ- 
cere  ab  seterno,  rationabilior  probabilior- 
que  videtur:qusB  et  habel  expressc  multas 
H.  Augustini  auctoritates  pro  se.  Kt  certum 
est,  quod   Aristoteles,  Avicenna  et  pra?- 


A  cipui  quidam  philosophi  senserunt  mun- 
dum  ab  a?terno  fuisse,  et  nihilo  minus  a 
primo  ente  omnibus  esse  communicatum 
ipsum  esse  ac  vivere. 

At  vero  circa  praetactam  principalem 
quaestionem  scribit  Richardus  de  Media- 
villa  (quem  in  opere  isto  nomine  Richardi 
designo)  :  Natura  humana  unita  est  Deo 
seu  Verbo  aeterno,  sicut  natura  supposito, 
non  per  eam  in  esse  constituto  sicut  crea- 
tum  suppositum  constituitur  in  esse  per 

B  suam  naturam,  sed  supposito  constituto 
in  esse  per  aliam  naturam.  Non  enim  per 
humanitatem,  sed  per  naturam  divinam, 
persona  una  constituitur  in  esse.  Nulla  au- 
tem  substantia  creata,in  se  ipsa  potest  ex- 
sistere,  nisi  praesupposita  influentia  causae 
primae  :  quae  quum  sit  voluntaria,  sicut 
potest  adesse  ad  hoc  quod  substantia  sit  et 
non  operetur,  sic  potest  adesse  ad  hoc 
quod  exsistat  et  non  sic  quod  exsistat  in 
se  ipsa;  sicque  adest  natura?  humana?  in 
Christo,  qua?  nunquam  innixa  est  sibi  ipsi 

C  in  exsistendo,  cui  Pater  per  omnipoten- 
tiam  suam  dedit  exsistere  in  Filio  suo  ut 
in  supposito.  Ideo  in  Christo  non  est  nisi 
unum  suppositum.  Haec  Richardus. 

Postremo  Scotus  :  Unio  (inquit)  Verbi 
cum  humanitate  non  dicit  per  se  aliquid 
absolutum,  quia  quocumque  absoluto  in- 
tellecto  in  altero  extremo,  non  intelligitur 
perfecta  ratio  unionis,  quia  non  intelligi- 
tur  unio  ad  se.  Non  tamen  dicit  respectum 
communem  qui  sit  ejusdem  rationis  in 
utroque  extremo,  qualis  est  similitudo  : 

D  quia  non  est  ejusdem  rationis  habitudo  in 
natura  assumpta  et  persona  assumente. 
Persona  namque  assumens  nullam  habet 
realem  habitudinem  ad  naturam  assum- 
ptam ;  nec  est  tantum  relatio  rationis  in  na- 
tura  assumpta,  alias  non  esset  realis  unio; 
estquc  relatio  ordinis  ac  dependentia?  alte- 
rius  rationis  ab  omni  dependentia  causati 
ad  causam,  quoniam  illa  realis  est  in  utro- 
que  extremo.  Est  quoque  dependentia  is- 
ta  similis  dependentia?  accidentis  ad  sub- 
jectum.   Accidcns  namque   ad   subjcctum 

duplicem  habitudinem  habet,  utpote  :  in- 
formantis  ad  informatum,  quae  necessario 
imperfectionem  includit  in  subjecto,  scili- 
cet  possibilitatem  ad  actum  et  formam  ac- 
cidentalem  ;  aliam  posterioris  naturaliter 
ad  prius  a  quo  dependet,  et  huic  similis 
est  dependentia  ista  assumptae  naturae  ad 
Deum.  Nec  ista  assumptio  naturae  humanae 
repugnat  Yerbo  aeterno,  quia  nec  compo- 
sitionem,  nec  potentialitatem,  nec  aliquam 
limitationem  ponit  in  eo  :  imo  quum  per- 
sona  divina  includat  in  se  perfectionem 
omnis  creaturae,  potest  respectu  naturae 
creatae  supplere  vicem  creatae  personae. 
Haec  Scotus. 


QU.ESTIO    II 

SEcundo  hic  quaeritur  principaliter, 
Utrum  si  homo  non  peccasset, 
nihilo  minus  Deus  incarnatns  fu- 
isset. 

Videtur  quod  sic.  Primo,  quoniam  mul- 
tae  congruitates  et  utilitates  Incarnationis 
locum  haberent,  quamvis  homo  nunquam 
peccasset,  videlicet  summa  communicatio 
bonitatis  divinae  in  creaturis,  declaratio 
quoque  suae  caritatis  ad  nos,  atque  dedu- 
ctio  nostra  ad  perfectiorem  Dei  notitiam, 
et  item  completio  ordinis  universi.  —  Se- 
cundo,  excellentissimum  et  praeclarissi- 
mum  opus  Dei  quod  unquam  fecit  aut 
faciet  in  hoc  mundo,  est  incarnatio  Dei  et 
ea  quae  fecit  in  anima  Christi,  praesertim 
quoad  supernaturalia  gratiae  ac  gloriae  do- 
na,  in  quibus  et  Deus  maxime  demonstra- 
vit  suae  omnipotentiae,  sapientiae,  benevo- 
lentiaejustitiae  ac  pietatis  perfectionem,ut 
jam  patuit  supra;  et  irrationabile  videtur 
quod  tot  et  tanta  bona  omisisset  homine 
non  peccante,  praesertim  quum  finis  con- 
stitutionis  mundi  sit  repraesentatio  ac  de- 
claratio  perfectionis  supergloriosissimi  Cre- 
atoris  in  rebus  :  et  ita  hoc  praecipue  cadit 
in  ipsius  intentione.  —  Tertio,  quoniam 
maxima  commoda  homo  consequeretur  ex 
suo  peccato,  si  eo  non  peccante,  Deus  fa- 


A  ctus  non  esset  homo.  Etenim  per  Incarna- 
tionis  mysterium  potissime  dignificatum 
et  sublimatum  est  genus  humanum.  — 
Quarto,  quia  natura  humana  in  sua  puri- 
tate,  integritate  ac  innocentia  capacior  fuit 
unionis  cum  Deo,  quam  post  transgressio- 
nem  :  ergo  tunc  potius  fuisset  Deo  unita. 
—  Quinto,  super  illud  Jonae,  Si  propter  me  /on*i,i2. 
tempestas  haec  orta  est,  tollite  et  mittite 
me  in  mare,  fatetur  S.  Bernardus,  quod 
diabolus  praevidit  naturam  humanam  as- 
sumendam  in  unitatem  personae  Filii  Dei, 

B  et  invidit;  haecque  invidia  fuit  ejus  ruina, 
causaque  sui  casus,  ac  movens  ipsum  ad 
tentandum  hominem.  Si  autem  Incarnatio 
non  fuisset  nisi  homine  peccante,  non  in- 
stigasset  diabolus  hominem  ad  peccan- 
dum  :  quia  per  hoc  promovisset  eum  ad 
bonum  quod  ei  invidit  :  ergo  etsi  homo 
non  peccasset,  Deus  fuisset  incarnatus. 

Sed  contra  Augustinus  super  illud,  Venit  z«c.xtx,io. 
Filius  hominis  quaerere,  etc.,ait  :  Si  homo 
non   peccasset,  Filius  Dei   non   venisset. 
ltem  super  illud  ad  Timotheum,Venit  Jesus  I7tm.i,is. 

C  in  hunc  mundum  peccatores  salvos  face- 
re,gIossa  asserit  Augustini :  Tolle  vulnera, 
tolle  morbos,  et  nulla  est  causa  medicinae. 

Ad  hoc  Thomas  :  Hujus  (inquit)  quae- 
stionis  veritatem  ille  solus  scire  potest,qui 
natus  est  et  oblatus  quia  voluit.  Ea  nam-  z*.un,7. 
que  quae  ex  sola  Dei  voluntate  dependent, 
nobis  ignota  sunt,  nisi  in  quantum  inno- 
tescunt  per  auctoritates  Sanctorum,quibus 
Deus  suam  voluntatem  revelavit.  Quum- 
que  in  canone  Scripturarum  et  dictis  San- 
D  ctorum  expositorum  haec  sola  causa  as- 
signetur  Incarnationis,  redemptio  scilicet 
hominis  a  servitute  peccati,  quidam  pro- 
babiliter  dicunt,  quod  si  homo  non  pec- 
casset,  Filius  Dei  homo  factus  non  esset. 
Quod  et  Leo  Papa  in  sermone  de  Trinitate 
expresse  effatur  :  Si  (inquit)  horno  in  suo 
honore  mansisset,  Creator  mundi  creatura 
non  fieret.  Augustinus  quoque  in  oratione 
ad  beatissimam  Virginem  :  Ad  quid  mater 
fieres  Salvatoris,  si  indigentia  nulla  esset 
salutis?  —  Alii  dicunt,quod  per  incarnalio- 

nem  Filii  Dei  non  solum  liberatio  a  pecca- 
to,  sed  et  humanae  naturae  exaltatio,  totius- 
que  universi  consummatio  facta  sit  :  ideo 
peccato  non  exsistente  Incarnatio  exstitis- 
set  :  quod  etiam  probabiliter  sustineri  po- 
test.  Quamvis  autem  ponatur,  quod  diabo- 
lus  praevidit  rationalem  creaturam  a  Dei 
Filio  assumendam,non  tamen  oportet  quod 
praevidit  accedentia  et  perducentia  ad  hoc: 
quemadmodum  (secundum  eumdem  Ber- 
nardum)  praevidit  se  futurum  principem 
impiorum,  non  tamen  praevidit  suum  ca- 
sum  per  quem  consecutus  est  illud.  Haec 
Thomas  in  Scripto. 

Haec  eadem  scribit  in  tertia  parte  Sum- 
art.  3.  mae,  ubi  tamen  fatetur,  quod  magis  assen- 
tiendum  videtur  primae  opinioni,  quoniam 
ea  quae  ex  sola  Dei  voluntate  proveniunt, 
innotescere  nobis  non  queunt,  nisi  quan- 
tum  in  Scripturis  traduntur,  in  quibus 
ratio  Incarnationis  ubique  ex  peccato  pri- 
mi  hominis  assignatur.  —  Quibus  objici 
posset,  quod  multa  sunt  divinae  voluntatis 
secreta,  decreta  ac  opera,  quae  in  Scriptu- 
ris  non  continentur.  Talia  quoque  possunt 
hominibus  puris  ac  sanctis  desuper  imme- 
diate  revelari  ac  inspirari,  quamvis  non 
redigantur  ab  eis  in  scriptis.  Frequenter 
itidem  in  Scripturis  de  Incarnationis  my- 
sterio  agitur,  ubi  ad  hoc  ratio  ex  primi 
hominis  peccato  non  assignatur,  ut  quum 
Jer.  xxxi,  Jeremias  praedicit  :  Novum  creavit  Domi- 
nus  super  terram,  mulier  circumdabit  vi- 
rum;  ac  alibi  saepe. 

At  vero  Petrus  concordat  responsioni 
Thomae  in  Summa,  et  addit  :  Incarnatio 
est  carnis  assumptio.  Aut  ergo  intelligitur 
secundum  quod  caro  sonat  in  infirmita- 
tem,  sicque  Incarnatio  non  fuisset  nisi 
homo  peccasset ;  aut  secundum  quod  so- 
nat  in  naturam,  et  ita  fuisset  non  exsisten- 
te  peccato,  ob  causas  praehabitas.  Auctori- 
tates  vero  in  oppositum  allegatas  solvunt, 
dicentcs  quod  loquuntur  de  Incarnatione 
primo  modo  :  quia  si  homo  non  peccas- 

set,  Filius  Dei  venisset  in  carne  mor- 

tali  passibili.  HfiBC  IVlrns.  —  Idem  EUchar- 
dus,  qui  ad  neutraro    harum   opinionum 


A  divertit,  sed  qualiter  utraque  possit  de- 
fendi,  declarat. 

Bonaventura  quoque  eamdem  ponit  dis- 
tinctionem  de  carne,  et  addit  quod  opinio 
dicentium  Deum  non  fuisse  incarnatum 
nisi  homo  peccasset,  magis  consonat  fidei 
pietati,  quoniam  in  Scripturis  ratio  Incar- 
nationis  communiter  assignatur  liberatio 
a  peccatis.  Magis  quoque  devotionem  ac- 
cendit,  dicendo  Deum  incarnatum  ad  suc- 
currendum  tot  et  tantis  miseriis  nostris. 
Deum  etiam  magis  honorat,  quam  opinio 

B  alia.  Nam  illa  Deum  quasi  includit  intra 
perfectionem  universi,  et  quamdam  neces- 
sitatem  videtur  Incarnationi  praefigere,  di- 
cendo  opera  Dei  sine  ea  perfecta  non  esse. 
Nihilo  minus  opinio  illa  videtur  rationi 
amplius  consonare  propter  motiva  prae- 
tacta.  —  Haec  Bonaventura,  qui  finaliter 
magis  consentit  opinioni  dicenti  quod  po- 
tissima  Incarnationis  ratio  sit  nostra  re- 
demptio  :  ideo  non  fuisset,  nisi  praecessis- 
set  peccatum.  Nam  Sanctorum  auctoritates 
hoc  magis  praetendunt,  atque  ut  divus  Dio- 

G  nysius  docet,  non  est  audendum  aliquid  De  du 
fari  de  Deo,  praeter  ea  quae  nobis  in  sacro  nomc- 
traduntur  Eloquio. 

Porro  Udalricus  in  Summa  sua,  quinto 
libro,  videtur  de  tanto  secreto  satis  asser- 
torie  loqui :  Quidam  (dicens)  doctores  pro- 
pter  praedictas  incidentales  rationes  et  con- 
gruitates  Incarnationis,  dicunt  Filium  Dei 
incarnandum  fuisse,  etiam  si  homo  non 
peccasset.  Sed  in  hac  re  credendum  est  ei 
qui  de  se  ipso  testatur,  Venit  Filius  homi-  Zuc.xix, 
nis  quaerere  et  salvum  facere  quod  perie- 

D  rat.  Qui  et  in  Joanne  dicit,  Dei  amorem 
esse  movens  principium  ad  beneficium 
tantum,  non  sustinentem  amati  perditio- 
nem  :  Sic  (inquiens)  Deus  dilexit  mundum,  Joann. 
ut  Filiuin  suum  unigenitum  daret.  Is  mun- 16- 
dus  est  natura  humana,  quac  mundissima 
est  quantum  ad  suum  completivum,  quod 
est  intellectualis  natura,  secundum  quam 
est  imago  Dei,  omnium  naturarum  sensi- 
bilium  contentiva.  Unde  in  Graeco  lain  to- 
tus  mundus  iste  sensibilis  quani  homo 
vocatur  xo<t;.».o?,   id   est   pulchrum  :  quia 

quod  universum  habet  pulchritudinis  in 
ordine,  hoc  habet  natura  humana  in  Dei 
imagine.  Idcirco  quum  haec  causa  sine  Ia- 
psu  hominis  locum  non  habuisset,  credo 
quod  sine  hoc  Deus  non  esset  incarnatus. 
Nec  tamen  hinc  sequitur,quod  homo  repor- 
tavit  commodum  ex  suo  peccato:  quoniam 
bona  quae  per  Incarnationem  habemus, 
non  ex  peccato  accepimus  nisi  per  acci- 
dens,  sed  ex  Dei  bonitate  :  quse  tanta  est, 
quod  non  sineret  fieri  mala,  nisi  vellet  et 
posset  ex  eis  elicere  bona.  Et  in  isto  San- 
ctorum  auctoritates  concordant,  quas  ta- 
men  alii  solvunt  dicendo,  quod  Scriptura 
loquitur  de  Incarnatione  prout  facta  est, 
non  sicut  fuisset  si  homo  non  peccasset. 
Gontra  quod  dicimus,  quod  si  Deus  incar- 
natus  fuisset  quamvis  necessaria  non  fuis- 
set  redemptio,  tunc  aliud  a  redemptione 
est  principalis  finis  Incarnationis,  et  iste 
est  tantum  finis  per  accidens.  Quumque 
Scriptura  finem  illum  principalem  et  per 
se  nunquam  assignet,  sequitur  quod  Scri- 
ptura  sit  irrationalis  et  diminuta  in  eo 
quod  est  unum  de  principalioribus  totius 
fidei  ac  doctrinae  sacrae  Scripturse ;  et  as- 
sertores  illius  opinionis  melius  sciunt  et 
sentiunt  de  his  quam  Apostoli  et  Prophe- 
tae,  et  quam  aliquis  sanctorum  doctorum, 
imo  quam  Ghristus  :  quod  absit,  blasphe- 
mia  enim  est.  —  Haec  Udalricus.  Qui  in 
his,  sicut  in  multis  aliis,  immoderate  ef- 
fundere  se  videtur,  praesertim  quoniam 
Thomas,  Bonaventura  et  alii  magni  dicunt 
utramque  opinionem  probabiliter  posse 
defendi,  a  catholicis  quoque  doctoribus 
sustineri,  et  rationabiliter  solvunt  quse  con- 
tra  utramque  objiciuntur.  Denique,  Scri- 
ptura  multoties  tangit,  caritatem  Dei  ad 
hominem  esse  Incarnationis  incitamentum 
ac  tantae  unionis  principium.  Rursus,  Ghri- 
sti  humanitatem  Deus  plus  diligit,  imo 
aeternaliter  plus  dilexit,  quam  totum  resi- 
duum  universum  :quoniam  majus  bonum, 
utpote  personalem  sui  conjunctionem  cum 
illa,  seu  esse  suum  personale  increatum, 
ei  communicare  decrevit  et  communicavit. 
Idcirco  probabile  reputatur,  quod  quamvis 


A  non  fuisset  peccatum,  eam  non  omisisset 
creare  et  sibi  unire. 

Hinc  Alexander  magnus,  qui  appellatur 
Irrefragabilis  doctor  :  Respondeo  (ait)  sine 
praejudicio,  quod  quamvis  humana  natura 
non  fuisset  lapsa,  adhuc  convenientia  es- 
set  ad  Incarnationem,  secundum  quod  di- 
cit  B.  Bernardus  super  illud  Jonae,  Si  pro-  Jonxi,  12. 
pter  me  tempestas  haec  orta  est  :  Praevidit 
Lucifer  rationalem  creaturam  assumendam 
in  unitatem  personae,  ideo  conatus  est  ho- 
minem  ad  peccatum  inducere,  ut  per  hoc 

B  demereretur  hanc  unionem,  et  impedire- 
tur  natura  humana  ab  excellentia  tanta. 
Quo  constat,  quod  Lucifer  intellexit  unio- 
nem  humanae  naturae  cum  Deo,  non  exsi- 
stente  peccato,ipsumque  lapsum  intellexit 
ut  unionis  impeditivum.Ad  idem  est  quod 
Augustinus  dicit  in  libro  de  Anima  et  spi- 
ritu  :  Propterea  Deus  factus  est  homo,  qua- 
tenus  totum  hominem  in  se  beatificaret, 
ut  sive  homo  ingrederetur  intus  per  in- /oann.x, 9. 
tellectum,  sive  egrederetur  per  sensum,  in 
suo  Greatore  pascua  inveniret  intus  in  co- 

C  gnitione  deitatis,  foris  in  carne  seu  huma- 
nitate  Salvatoris.  Et  haec  ratio  manet,  cir- 
cumscripto  lapsu  naturae  humanae.  Haec 
Alexander. 


QUiESTIO  III 


TErtio  quaeritur,  An  potissime  de- 
cuit  Filium  incarnari. 
Videtur  quod  non.  Primo,  quoniam  In- 
D  carnatio  facta  est  ad  ostendendum  dile- 
ctionem  Dei  ad  genus  humanum ;  dilectio 
autem  seu  caritas  appropriatur  Spiritui 
Sancto.  —  Secundo,  Incarnatio  opus  est 
pietatis  ac  misericordiae  Dei,  bonitatis  quo- 
que  divinae  :  quae  omnia  Spiritui  Sancto 
appropriantur.  —  Tertio,  incarnatio  Dei 
facta  est  ad  vincendum  diabolum  :  quod 
est  opus  potentiae,  quae  appropriata  est 
Patri  :  ergo  Patri  potissime  competebat. 
—  Quarto,  incarnatus  est  Deus  ut  adopte- 
mur  in  filios   Dei.  Adoptatio  autem  seu 

adoptio  illa  electiva  est  opus  Dei  Patris. 
In  oppositum  est  doctrina  Sanctorum,  et 
ea  quae  infra  tangentur. 

Ad  hoc  Antisiodorensis  respondet  :  Su- 
per  hoc  infinitae  sunt  rationes,  quarum 
quinque  jam  tangere  sufficit.  Prima,  ut 
eadem  sit  imago  recreationis,  quae  fuit 
creationis.  quatenus  sicut  per  Filium  om- 

/oonn. i,  3.  nia  sunt  creata,  secundum  illud,  Omnia 
per  ipsum  facta  sunt ;  sic  per  eumdem 
recreata  sint  omnia  :  ut  qui  per  fidem  vi- 
det  Filium  Dei  in  carne,  qui  est  expressis- 
sima  Patris  imago,  ipsum  imitando  re- 
cnperet  similitudinem  Dei  :  quod  est  ejus 
recreatio.  Secunda  ratio  est,  quoniam  Fi- 
lius  Verbum  est  Patris;  per  verbum  autem 
manifestatur  is  cujus  est  verbum  et  ejus 
voluntas.  Hinc  incarnatus  est  Filius,  ut 
Patrem  manifestet  ac  Spiritum  Sanctum, 
qui  est  dilectio  ex  Patris  voluntate  proce- 

/&t<f.ivn,6.  dens.  Unde  ait  :  Pater,  manifestavi  nomen 
tuum  hominibus.  Tertia  est  confirmatio 
hereditatis.  Pater  quippe  promiserat  Pa- 
triarchis  et  Prophetis  daturum  se  eis  here- 
ditatem  seternam.  Sed  quia  dicere  possent, 
Domine,  tu  Filium  habes  cujus  consistit 
hereditas,  aut  qui  contradicere  posset ;  id- 
eo  misit  Filium  suum  Pater,  ut  Patris  pro- 
missionem  firmaret,  sicque  sit  hominibus 
omnimoda  certitudo  promissionis  praefa- 
tae.  Quarta,  ut  Pater  commendaret  carita- 
tem  suam  ad  nos.  Pater  etenim  summe 
diligit  Filium  suum,  ideo  illum  nobis  mit- 
tendo  atque  pro  nobis  dando,  ostendit 
quantum  nos  amet,  et  quod  nihil  sit  quod 
non  paratus  sit  nobis  conferre.  Unde  in 

/Wd.m.ie.  Joanne  :  Sic  Deus  dilexit  mundum,  ait,  ut 
unigenitum  Filium  suum  daret.  Quinta, 
quia  ad  hoc  Filius  Dei  factus  est  homo,  ut 
homo  fieret  filius  Dei ;  et  hoc  per  Filium 
convenientius  est  factum.  Haec  Guillelmus 
Anlisiodorensis  episcopus. 

Ilinc  Alcxauder :  Quemadmodum  ait  An- 
selinus  libro  Cur  Deus  homo,  undecimo 
capitulo,  si  alia  persona  divina  a  Filio  in- 
carnaretur,essenl  duo  Filii  in  divinis, unus 
per  Btemam  generationem,  alius  per  in- 


A  carnationem ;  et  esset  in  illis  inaequalitas 
quantum  ad  dignitatem  nativitatis.  Iterum 
ait  Anselmus  :  Homo  pro  quo  Filius  Dei 
erat  oraturus,  et  diabolus  quem  fuit  ex- 
pugnaturus,  similitudinem  Dei  inordinate 
per  propriam  voluntatem  usurparunt;  sic- 
que  specialius  contra  Dei  Filium,  qui  est 
vera  Patris  imago  et  similitudo,  pecca- 
runt.  Ei  autem  cui  specialiter  fit  injuria, 
convenientius  attribuitur  culpae  indulgen- 
tia  aut  vindicta.  Rursus  idem  ibidem  :  Con- 
venientius  sonat,  Filium  supplicare  Patri 

B  quam  aliam  personam  alii.  Insuper  Hugo 
libro  de  Sacramentis  :  Quia  diabolus  per 
astutiam  vicerat,  justum  fuit  ut  non  for- 
titudine,  sed  prudentia  vinceretur,  ut  in 
eodem  in  quo  se  victor  erexerat,  victus 
prosterneretur,  juxta  illud  Job  :  Prudentia    Job  xxvi 
ejus  percussit  superbum.  Quumque  pru-  12' 
dentia,   sicut    et    sapientia,   approprietur  i  Cor.  1,30. 
Filio,  potius  congruit  Filio  Incarnatio.  Au- 
gustinus  quoque  libro  de  Trinitate  disse- 
ruit  :  Conveniens   non   fuit  ut  Pater  ab 
alio  mitteretur,  qui  ab  alio  non  erat ;  con- 

C  veniens  vero  fuit  ut  primo  mitteretur  Fi- 
lius,  qui  a  solo  est  Patre ;  deinde  Spiri- 
tus  Sanctus,  qui  est  ab  utroque.  Primum 
Filius  venit,  ut  homines  liberentur;  dein- 
de  Spiritus  Sanctus,ut  sanctificentur.Item 
in  libro  eodem  testatur  :  Ut  homines  ex 
Deo  nascerentur,  primo  ex  ipsis  natus  est 
Deus;  non  quaesivit  nisi  matrem  in  terra, 
quia  jam  habuit  in  coelo  patrem,  oportuit- 
que  nos  fieri  filios  adoptionis  per  illum 
qui  Filius  est  naturae,  id  est  naturalis  Fi- 
lius  Patris.  Quumque  ad  hoc  facta  sit  In- 

D  carnatio,  ut  de  filiis  irae  efficiamur  filii 
gratise,  potius  convenit  Filio  incarnari. 
Haec  Alexander. 

Concordat  Bonaventura,  haec  planius  at- 
que  subtilius  exprimens  :  Filio,  dicens, 
magis  quam  Patri  aut  Spiritui  Sancto  com- 
petebat  incarnari,  sive  loquamur  de  In- 
carnatione  in  se,  sive  ut  ordinatur  ad 
hominum  redemptionem,  sive  quoad  mo- 
dum  redimendi.  Nempe  loquendo  de  In- 
carnalione  secundum  se,  potissime  con- 
gruit  Filio,  et  in  quantum  imago,  et  in 

quantum  Verbum,  et  in  quantum  Filius. 
In  quantum  imago,  quoniam  homo  assum- 
ptibilis  erat  ratione  dignitatis  imaginis.  In 
quantum  Verbum,  quia  sic  ejus  est  Pa- 
trem  manifestare.Hinc  sicut  ad  intentionis 
seu  conceptus  interioris  manifestationem 
verbum  mentale  copulatur  voci  sensibili, 
ita  ad  Deitatis  revelationem  Verbum  Patris 
conjunctum  est  carni.  In  quantum  Filius, 
quoniam  sicut  ex  Patre  sine  matre  natus 
est  semel  et  seternaliter,sic  praecipue  com- 
petebat  ei  nasci  semel  in  tempore  ex  ma- 
tre  virgine  sine  patre.  Idem  patet  loquendo 
de  Incarnatione  quoad  generis  redemptio- 
nem  humani  :  quod  liquet  pensando  ho- 
minis  lapsum  et  reparandi  modum,repara- 
tionisque  fructum.  Homo  namque  peccavit 
appetendo  immoderate  Dei  similitudinem, 
et  quia  Filio  primo  attribuitur  similitudo, 
hinc  est  quod  quasi  ex  ipso  sumpsit  homo 
lapsus  occasionem  :  unde  condecuit  ut  ex 
eodem  sumeret  liberationem.  Item  quan- 
tum  ad  modum  :  reparati  etenim  sumus 
per  mediatoris  obedientiam  et  supplica- 
tionem ;  obedire  autem  et  supplicare  po- 
tissime  convenit  Filio.Idem  claret  conside- 
rando  Incarnationis  fructum  sive  effectum, 
qui  est  nos  fieri  Dei  filios  adoptivos :  quod 
per  Filium  naturalem  ac  unicum  fieri  con- 
decebat.  Quod  enim  posterius  est,  fieri 
habet  per  id  quod  prius  est  in  genere  illo. 
Haec  Bonaventura. 

Idem  Richardus,  et  addit  quod  quum 
Filius  Dei  sit  media  in  Trinitate  persona, 
ei  potissime  competebat  esse  Dei  et  ho- 
minum  mediatorem.  Item,  sicut  in  crea- 
tione  apparet  per  appropriationem  quam- 
dam  Dei  potentia,ita  in  reparatione  humani 
generis  sapientia,  quae  et  Filio  appropria- 
tur.  Hinc  sicut  diabolus  per  mulierem  et 
lignum  dejecit  in  servitutem  virum  et  ge- 
nus  humanum,  sic  Deus  per  Virginem 
praeelectam  ac  gloriosam,  atque  per  vi- 
rum,  utpote  Christum,  et  crucis  lignum, 
ad  libertatem  reduxit  humanum  genus. 
Hsec  Richardus. 

Denique  Thomas  preeinducta  exprimit 
gratiose,  dicendo  :  Decentia  incarnationis 


A  Filii  potest  attendi  ex  propriis  ejus,  et  ex 
appropriatis  ipsius.  In  propriis  Filii  qua- 
tuor  considerantur  :  ut  quod  Filius,  quod 
Verbum,  quod  imago,  quod  media  in  Tri- 
nitate  persona.  In  quantum  imago,  con- 
venientiam  habet  cum  homine  reparan- 
do,  qui  ad  Dei  imaginem  creatus  est;  unde  Gen.  1,27. 
decuit  ut  imago  imaginem,  increata  crea- 
tam  assumeret.  In  quantum  Filius,  apti- 
tudinem  habuit  ad  modum  reparationis, 
quse  expleta  est  per  Incarnationis  ac  pas- 
sionis  mysteria.  Secundum  enim  quod  ex 

B  alio  est,  quod  et  commune  est  Spiritui 
Sancto,  notatur  auctoritas  Patris  respectu 
ipsius;  unde  convenit  sibi  in  natura  as- 
sumpta  ad  Patrem  oratio  ac  satisfactio, 
alia  quoque  hujusmodi  quee  auctoritatem 
in  Patre  designant.  Porro,  in  quantum  in 
Filio  intelligitur  determinatus  modus  ori- 
ginis,  convenit  ei  nasci,  ut  qui  in  divi- 
nitate  est  Filius  Dei,  in  humanitate  sit 
Filius  Virginis,  ne  plures  sint  Filii  in  di- 
vinis.  Convenit  quoque  ei,  in  quantum  est 
Filius  naturalis,  ut  per  eum  cujus  natu- 

C  raliter  exstat  hereditas,  alii  adoptentur  in 
filios,  coheredesque  fiant.  In  quantum  au- 
tem  est  Verbum,  convenit  sibi  praedicatio- 
nis  officium,  quoniam  verbum  manifestat 
dicentem.  Sed  ut  est  media  in  Trinitate 
persona,  congruit  ad  ultimum  effectum, 
qui  est  reconciliatio  hominis  ad  Deum. 
Decet  enim  ut  qui  medius  est,  sit  etiam 
mediator.  —  Inveniuntur  item  quatuor  Fi- 
lio  appropriata,  videlicet  :  sapientia  et  vir- 
tus,  secundum  illud  Apostoli,  Prsedicamus  1  Cor.i,23, 
Christum  Dei  virtutem  et  Dei  sapientiam ;  24- 

D  sequalitas,  ab  Augustino;  pulchritudo  seu 
species,  ab  Hilario.  In  quantum  sapientia, 
congruit  restaurationi,  ut  quee  per  sapien- 
tiam  facta  sunt,  per  sapientiam  restauren- 
tur;  et  quoniam  homo  per  seductionem 
corruit  in  servitutem,  decuit  eum  per  sa- 
pientiam  a  servitute  illa  salvari.  Rursus, 
homo  qui  per  scientite  appetitum  pecca-  Gen.m,&. 
vit,  recte  per  sapientiam  liberatur.  Ite- 
rum,  in  quantum  est  virtus  et  brachium 
Patris,  congruit  ad  triumphum  de  hoste 
sumendum,  juxta  illud  :  Fecit  potentiam  £«c.i,si. 

in  brachio  suo.  In  quantum  aequalitas,con- 
gruit  morbo  sanando,  quia  tam  homo  quam 
diabolus  peccaverunt  appetendo  quamdam 
/«. xiv,  14.  Dei  aequalitatem  :  homo  scientiae,  diabolus 
potentise.  In  quantum  species  et  pulchritu- 
do,  congruit  reparationi,  quatenus  detur- 
patio  imaginis  per  peccatum  inducta,  re- 
moveatur  per  ipsum.  —  Patri  demum  non 
convenit  incarnatio,  praesertim  propter  pro- 
prietatem  innascibilitatis.  Non  enim  decet 
ut  qui  in  deitate  est  Pater,  in  humanitate 
sit  Filius  :  sic  enim  Filius  Dei  Patris  esset 
Virginis  nepos,  si  ipsa  Virgo  mater  con- 
sisteret  Dei  Patris.Similiter  neque  Spiritui 
Sancto  convenit,  ne  nomen  Filii  in  plu- 
res  transferatur  personas.  Haec  Thomas  in 
Scripto. 

In  quibus  continentur  quae  super  hac 
quaestione  conscribit  in  tertia  parte,  tertia 
an.  s.  quaestione;  ubi  tamen  adjungit,  quod  con- 
venientissimum  fuit  Filium  incarnari,  ex 
hoc  quia  in  Filio  Dei  attenditur  uno  modo 
communis  convenientia  ad  totam  creatu- 
ram  :  quoniam  verbum  artificis,  id  est 
conceptus  ejus,  est  exemplaris  similitudo 
eorum  quae  ab  artifice  fiunt.  Ideo,  sicut 
per  participationem  hujus  similitudinis, 
creaturae  sunt  in  speciebus  propriis  con- 
stitutae  mobiliter,  ita  per  unionem  Verbi 
ad  creaturam,  non  participatam  sed  per- 
sonalem,  conveniens  fuit  reparari  creatu- 
ram  in  ordine  ad  aeternam  atque  immo- 
bilem  perfectionem.  Nam  et  artifex  per 
formam  artis  conceptam,  qua  artifici- 
um  condidit,  collapsum  restaurat.  Hsec  in 
Summa. 

In  quarto  quoque  libro  Summae  contra 
cap.  ia.  gentiles  adjecit,  quod  Verbum  aeternum  est 
emanatio  intellectus  :  ideo  specialiter  con- 
venit  cum  rationali  creatura,  quae  a  perfe- 
ctione  intellectus  speciem  est  sortita;  quae 
autem  magis  conveniunt,  convenientius 
uniuntur.  Sicque  quum  affinitas  quaedam 
sit  maxiinc  Verbi  ad  naturain  liuiuanam, 
deccntius  fuit  Verbum  incarnari.Denique, 
incarnatio  Vcrbi  ad  hominum  ordinalur 
Balutem;  ultima  vero  hominis  salus  cst,  ut 
secundum  intellectivam  partem  perficia- 


A  tur  primae  veritatis  contemplatione  :  hinc 
decuit,per  Verbum(quod  intellectuali  ema- 
natione  a  Patre  procedit)  humanam  natu- 
ram  assumi  ac  hominem  liberari.  Haec  ibi. 
Concordat  Petrus,  et  addit  :  Homo  per 
peccata,  tria  perdiderat,  utpote  :  cognitio- 
nem  sapientiae,  similitudinem  gratiae,  he- 
reditatemque  gloriae.  Ideo  missum  est  Ver- 
bum,  imago  et  Filius,  ut  per  Verbum  ad 
cognitionem  sapientiae  homo  reducatur ; 
per  imaginem,  ad  similitudinem  gratiae; 
per  Filium,  ad  hereditatem  gloriae  sempi- 

B  ternae.  Haec  Petrus.  —  In  praehabitis  conti- 
nentur  quae  scribit  Albertus. 

Udalricus  quoque  quinto  Summae  suae 
capitulo  :  Finis  (inquit)  Incarnationis  fuit 
redemptio  hominum  et  reconciliatio  eo- 
rumdem  per  oblationem  ac  preces,  quae 
non  sunt  ejusdem  ad  se,  sed  alterius  ad 
alterum.  Hinc  decuit  ut  una  persona  per 
merita  sua  redimeret  et  reconciliaret  nos 
Deo,et  alia  esset  cui  pretium  redemptionis 
et  hostia  reconciliationis  offerretur,  vide- 
licet  Pater.  Convenientissimum  vero  ex- 

C  stitit,  Filium  incarnari.  Quamvis  etenim 
in  divinis  persona  et  personalis  proprietas 
idem  sint,  diversarum  tamen  sunt  ratio- 
num.  In  incarnato  autem  Dei  Filio  natura 
humana  non  solum  assumpta  est  in  ejus 
personam,  ut  eadem  sit  utriusque  naturae 
persona,  sed  et  assumpta  est  in  proprie- 
tatem  ejus  personalem,  quoniam  Verbum 
incarnatum  eadem  filiatione  aeterna  est 
Filius  Dei  Patris  ac  matris,  et  ad  utrum- 
que  refertur  :  sicque  ex  omni  parte  est 
unio  ista  rationis  perfectae.  Quod  non  es- 

D  set,  si  alia  persona  incarnata  fuisset,  quia 
sic  ex  tempore  causata  fuisset  secundum 
rationem  nova  proprietas  filiationis,  quae 
non  esset  personalis  proprietas  illius  per- 
sonae  :  imo  aliam  proprietatem  habuisset 
secundum  naturam  divinam,  et  aliam  se- 
cundum  naturam  humanam,nec  esset  unio 
perfectsB  rationis.  Hinc  tertio  libro  asserit 
Damascenus  :  Filius  Dei  Filius  hominis, 
sic  ut  maneat  proprielas  inunobilis,  nec 
a  propria  proprietate  discedat.  Quod  etiam 
in    libro  Kcclesiasticorum  dogmatum    lo- 


QILEST.   IV   :   AN   UNA   PERSONA  DIVINA   SINE  ALIA   POTUIT  INCARNARI 


49 


quitur  Augustinus.  Haec  Udalricus,  cujus 
verba  inferius  clarius  innotescent. 

At  vero  Guillelmus  Parisiensis,  tractatu 
suo  Cur  Deus  homo  :  Dicendum  est,  in- 
quit,  cur  potissime  Filius  venit.  Dicimus 
quia  indubitanter  pro  Patre  sufficiebat 
Verbum  ipsius.  Et  quia  de  hereditate  Filii 
agebatur,  ad  quam  vocabamur,  vocatione 
facta  per  Filium  ipso  jure  effecta  est  ma- 
gis  rata.  Insuper  Verbum,  tam  ipsum  lo- 
quentem  ejusque  sensum,  videlicet  Pa- 
trem,  tam  loquentis  affectum  et  gratiam 
seu  amorem,  qui  est  Spiritus  Sanctus,  cla- 
rissime  repraesentat  :  sicque  se  ipsum  sua 
praesentia,  et  Patrem  sua  significatione,  et 
Spiritum  Sanctum  sua  ostensione  insinuat. 
Merito  igitur  Filius  venit  pro  tribus.  —  De 
his  plura  ibi  subjungit,  quae  ex  dictis  pa- 
tescere  queunt;  quibus  Henricus  quoque 
in  Summa  concordat. 

Ad  objecta  dicendum,  quod  in  Incar- 
nationis  mysterio  etiam  Spiritus  Sanctus 
suam  caritatem  et  pietatem  nobis  monstra- 
vit,  cooperando  et  Virginem  fecundando, 
ita  quod  Christus  de  Spiritu  Sancto  conce- 
ptus  specialiter  affirmatur,  prout  hoc  infra 
clarius  exponetur.  —  Ad  tertium  respon- 
detur,  quod  potius  decuit  vinci  diabolum 
per  sapientiam,  quam  per  solam  poten- 
tiam,  ne  videatur  Deus  vi,  non  jure,  prse- 
valuisse.  —  Ad  quartum,  quod  quamvis 
Pater  adoptet  efficienter,  attamen  per  Fi- 
lium  incarnatum  hoc  fieri  decuit  per  mo^ 
dum  mediatoris  ac  meritoriae  causae. 


QU^STIO    IV 

OUarto  quaeritur,  An  una  persona 
divina  sine  alia  potuit  incar- 
nari. 

Videtur  quod  non.  Primo,  quia  per  In- 
carnationem  natura  humana  ad  increatum 
esse  assumpta  est,  et  suppositata  ac  sub- 
stantificata  in  illo.  Sed  trium  superdignis- 
simarum  personarum  est  unum  esse,  sicut 

T.  23. 


A  et  una  essentia.  Nam  Pater  idem  numero 
esse  communicavit  Filio,  quod  ipse  habet, 
ut  patuit  supra  primum.  Non  ergo  magis  dist.n.q.s. 
assumpta  est  humana  natura  ad  esse  Ver- 
bi,  quam  Patris  aut  Spiritus  Sancti.  Sicque 
Verbum  non  magis  est  incarnatum,  quam 
alia  increata  persona,  nec  una  sine  alia 
potuit  incarnari.  —  Secundo,  Damascenus 
primo  Iibro  testatur  :  In  divinis  omnia 
unum  sunt  seu  indistincta,  praeter  ingene- 
rationem  et  generationem  ac  processio- 
nem.  Quorum  nullum  est  incarnatio.  Ergo 

B  illa  communis  est  tribus  superbenedictis 
personis.  —  Tertio,  actiones  Trinitatis  ad 
extra  sunt  indivisae ;  incarnatio  autem  non 
est  actio  immanens  :  ergo  tribus  personis 
convenit  indistincte.  —  Quarto,  tres  per- 
sonae  sunt  unum  subsistens  et  maxime 
simplex,  utpote  unus  Deus  :  ergo  quod 
convenit  uni  ad  extra,  convenit  aliis.  — 
Quinto,  major  est  unio  per  gratiam  unio- 
nis,  quam  per  gratiam  adoptionis  ;  sed 
persona  una  divina  sine  alia  non  unitur 
menti  creatse  per  gratiam  adoptionis,  ergo 

C  nec  per  gratiam  hypostaticae  unionis. 
In  oppositum  est  auctoritas  fidei  et  Scri- 
pturae. 

Ad  hoc  Bonaventura  respondet  :  Crea- 
tura  dupliciter  comparatur  ad  Creatorem. 
Primo,  secundum  susceptionem  alicujus 
completionis  seu  perfectionis  ab  illo.  Se- 
cundo,  penes  habitudinem  alicujus  rela- 
tionis  ad  illum.  Prima  comparatio  necessa- 
rio  respicit  tres  personas  indistincte  ac 
indivisim,  quia  in  ipsis  est  una  perfectio 
D  essentialis.  Secunda  autem  comparatio  re- 
spicere  potest  determinatam  personam, 
quia  divinae  personae  relationibus  distin- 
guuntur.  Deus  quoque  dupliciter  compa- 
ratur  ad  creaturam  :  primo,  in  ratione 
creantis  principii;  secundo,  in  ratione  sup- 
positi  substantificantis.  Et  in  prima  com- 
paratione  communicant  tres  personae,  eo 
quod  in  ipsis  sit  una  essentia,  unaque  vir- 
tus  operativa,  qua  Deus  omnium  creatu- 
rarum  est  causa.  Secunda  vero  comparatio 
potest  unam  personam  determinate  respi- 

cere,  quia  una  persona  distinguitur  ab  alia  A 
personali  proprietate.  Quumque  in  Incar- 
natione,  divina  persona  facta  sit  hyposta- 
sis  sive  suppositum  naturae  assumptae,  ita 
quod  Incarnatio  dicit  habitudinem  Dei  ad 
creaturam,  non  solum  per  modum  causae, 
sed  et  per  modum  suppositi ;  conformiter 
ex  parte  creaturae  non  solum  importat  ha- 
bitudinem  quoad  susceptionem  comple- 
tionis,  sed  item  quoad  habitudinem  rela- 
tionis.  Haec  Bonaventura.  —  Concordant 
Alexander  et  Antisiodorensis. 

At  vero  Thomas  :  Quamvis,  inquit,  tres  B 
personae  sint  unum  in  essentia,  non  tamen 
oportet  ut  si  una  unitur  carni,  uniantur  et 
aliae.  Nempe  dum  aliqua  in  aliquo  conjun- 
guntur,  et  in  aliquo  distinguuntur,  tunc 
solum  necesse  est  ut  pariter  uniantur, 
quando  conjunctio  fit  secundum  id  in  quo 
communicant,  sive  illud  sit  unum  nume- 
ro,  sive  non  :  sicut  quum  homo  et  leo 
communicent  in  animali,  quidquid  com- 
municat  cum  leone  in  genere,  communi- 
cat  cum  homine;  verum  quum  homo  et 
leo  differentiis  distinguantur  specificis,  id  G 
quod  convenit  cum  leone  in  differentia 
tali,  non  oportet  cum  homine  convenire. 
Quumque  personae  divinae  communicent 
•  in  essentia,  et  proprietatibus  relativis  et 
personalibus  distinguantur,  id  quod  con- 
venit  uni  earum  ratione  essentiae,convenit 
aliis;  non  autem  quod  convenit  uni  ratio- 
ne  personalis  proprietatis,  convenit  aliis. 
Incarnatio  vero  facta  est  in  persona,  non 
proprie  in  natura  divina  :  ideo  incarnatio 
potest  competere  uni  personae,  non  alteri. 
Haec  Thomas  in  Scripto.  D 

Porro  in  tertia  parte,qua?stione  tertia,sci- 
ari.*.  scitatur,  utrum  una  persona  possit  huma- 
nitatem  assumere  sine  alia.  Et  respondet: 
Assumptio  duo  importat,  actum  videlicet 
assumentis,  et  terminum  assumptionis.  Ac- 
tus  assumentis  ex  divina  procedit  vir- 
tute,  quae  communis  est  tribus  pcrsonis ; 
terminus  vero  assumptionis,  est  persona 
incarnata.  Idcirco,  quod  actionis  est  in  as- 
sumptione,  est  tribus  personis  commune  ; 
sed  quod  ad  rationem  terinini  pcrtinet,  cst 


proprium  uni  personae,  scilicet  Verbo.  Un- 
de  divina  natura  dicitur  incarnata  seu  ex 
Virgine  nata,  non  ut  est  in  tribus  personis 
vel  secundum  se,  sed  ratione  personae  in 
qua  est.  Sicque  intelligendum  est  quod 
asserit  Damascenus  tertio  libro  :  Tota  na- 
tura  divina  in  una  suarum  hypostasium 
est  incarnata ;  non  quod  incarnata  sit  in 
omnibus  personis,  sed  quoniam  de  perfe- 
ctione  divinae  naturae  nil  deest  incarnatae 
personae.  Haec  Thomas  in  Summa.  —  Idem 
Petrus. 

In  idem  quoque  redit  quod  scribit  Ri- 
chardus  :  Si  (inquiens)  persona  Filii  taliter 
esset  incarnata,  quod  natura  humana  sibi 
immediatius  conjungeretur  ratione  suae 
essentiae  quam  personalis  proprietatis,  non 
potuisset  sola  incarnari.  Quum  ergo  natura 
humana  unita  sit  Filio  Dei  immediatius 
atque  per  prius  ratione  suae  personalis 
proprietatis  quam  essentiae,  patet  proposi- 
tum;  et  loquor  de  prioritate  secundum  ra- 
tionem,  prout  esse  potest  in  divinis.  Deni- 
que,  quamvis  trium  personarum  sit  unum 
esse  atque  exsistere  absolutum,  tamen  ex- 
sistere  personam  Patris  non  est  exsistere 
personam  Filii  aut  Spiritus  Sancti.  Dicunt 
igitur  aliqui,quod  exsistere  personam  Filii 
immediate  communicatum  est  naturae  hu- 
manae  :  non  sic  quod  natura  humana  sit 
persona  Filii,  sed  sit  in  persona  ipsius  Fi- 
lii.  Exsistere  autem  absolute  dictum  com- 
municatum  est  naturae  humanae,  mediante 
personali  proprietate  Filii  Dei.  Vel  dici 
potest,  quod  quamvis  unum  sit  exsistere 
trium  personarum,  tamen  secundum  rati- 
onem  intelligendi,  prius  communicatum 
est  naturae  humanae,  ut  est  esse  Filii,  quam 
ut  est  esse  substantiae  seu  naturae.  Haec 
Bichardus. 

Circa  haec  prolixe  scribit  Durandus  :  Ad 
unionem  (dicens)  humanao  naturae  cum 
persona  divina,  prseexigitur  unio  ejusdem 
nalurae  cum  divina  essentia,  et  ultra  exigi- 
tur  unio  cum  his  quae  propria  sunt  per- 
sonae  in  quantum  persona.  Est  enim  dif- 
ferentia  inter  suppositum  increatum  et 
creatum.  Quamvis  namque  utrumque  sit 

id  quod  subsistit,  tamen  in  creaturis  sup- 
positum  non  est  solum  id  quod  subsistit, 
sed  formalis  quoque  suppositi  ratio  est 
per  se  subsistentia,  vel  per  se  fundatur  in 
ea.  In  divinis  autem  formalis  ratio  suppo- 
siti  non  est  per  se  subsistentia,  nec  in  ea 
fundatur,  sed  est  ad  alterum  se  habere  : 
idcirco  per  aliud  est  suppositum,  et  per 
aliud  subsistit.  Est  quippe  formaliter  et 
completive  suppositum  per  relativam  pro- 
prietatem,  subsistit  autem  non  per  pro- 
prietatem  relativam,  sed  per  essentiam. 
Subsistentia  namque  dicit  esse  secundum 
perfectissimum  modum  essendi,  qui  est 
esse  in  se  vel  ad  se  :  hoc  autem  non  con- 
venit  in  divinis  nisi  ratione  essentiae,  quia 
per  omnia  alia  dicuntur  divina  supposita 
ad  alterum.  —  Haec  Durandus,  qui  multa 
circa  haec  scribit,  cujus  assertio  contraria 
videtur  Richardo,  dicenti  quod  incarnatio 
per  prius  et  immediatius  concernit  pro- 
prietatem  relativam  in  Verbo,  quam  essen- 
tiam  ejus  :  quod  et  efficaciter  probat.  In 
dist.ix,  divinis  demum  nihil  est  prius,  nihil  poste- 
;x«,q.  rjus>  nji  niajus  aut  minus,  nec  aliquid  alio 
exstat  perfectius.  Idcirco  nec  esse  absolu- 
tum  aut  subsistentia  per  se  major,  dignior 
aut  perfectior  est  ipso  esse  ad  alterum ; 
:/■.  dist.  proprietates  quoque  relativae  in  divinis 
''q"  '*  sunt  per  se  subsistentes,  non  accidentales, 
imperfectae  aut  inhaerentes  :  quae  omnia 
supra  primum  plenius  sunt  expressa. 

Praeinductis  itidem  consonat  in  Summa 
sua  Udalricus  :  Incarnari,  ait,  potuit  una 
persona  sine  alia,  quoniam  unio  quam  di- 
cit  incarnatio,  est  ad  personam  relatio,  non 
ad  divinam  naturam,  nisi  in  quantum  ipsa 
est  realiter  illa  persona.  Quod  autem  con- 
venit  personae  divinae  in  quantum  perso- 
na  est,  nec  convenit  naturae  sub  ratione 
naturae,  ad  discretam  spectat  theologiam 
ipsius,nec  convenit  aliis  personis.Hinc  se- 
cundo  capitulo  de  Divinis  nominibus,  per- 
tinentia  ad  Incarnationem  S.  Dionysius 
computat  inter  spectantia  ad  theologiam 
discretam.  —  Hic  Udalrico  concordat  Al- 
bertus,  cujus  dicta  in  verbis  Thomsc  ple- 
nius  continentur. 


A  Ad  primum  objectum  solutio  tacta  est 
ex  Richardo.  —  Ad  secundum  Thomas  et 
Ronaventura  respondent,  quod  in  incarna- 
tione  Verbi  generatio  ejus  includitur  ac 
praesupponitur.  Unde  nec  Patri  competit 
incarnatio,  nec  Spiritui  Sancto.  —  Ad  ter- 
tium  quoque  responsum  est,  et  ponunt  Ro- 
naventura,  Richardus,  aliique  communiter 
grossum  exemplum  :  ut  si  tres  puellae  ve- 
stiant  et  ornent  unam  earum,  tres  ornant 
et  vestiunt,  sed  una  sola  ornatur  atque  ve- 
stitur.  —  Ad  quartum,  quod  tres  personae 

R  sunt  unum  quantum  ad  absoluta,  sed  rela- 
tivis  personalibus  proprietatibus  distin- 
guuntur,  et  ratione  unius  earum  convenit 
incarnatio  Filio.  —  Ad  quintum,  quod  in 
unione  quae  est  per  gratiam  adoptionis, 
consideratur  unio  per  operationem  tan- 
tum,  qua  videlicet  Deus  aliquem  effectum 
operatur  in  nobis.  Quumque  operatio  com- 
munis  sit  tribus  personis,oportet  unionem 
illam  esse  tribus  personis  communem, 
quamvis  secundum  quod  ille  effectus  ap- 
propriatur  uni  alterive  personae,  dicatur 

C  Filius  aut  Spiritus  Sanctus  mitti  in  men- 
tem.  In  hac  vero  singulari  unione  deitatis 
ad  humanitatem  non  tantum  notatur  ex 
parte  Dei  efficientia  aut  operatio,  sed  etiam 
terminatio  in  personam  :  ideo  non  est  si- 
mile. 


ouii 


QUiESTIO    V 


Hnto  quaeritur,  An  Pater  ac  Spi- 
ritus  Sanctus  poterant  incar- 
nari. 

Videtur  quod  non.  Primo,  quia  (ut  ta-  quast.  3. 
ctum  est)  incarnatio  non  congruebat  Patri 
neque  Spiritui  Sancto,  propter  rationes 
praehabitas ;  quod  autem  Deum  non  decet 
nec  congruit  ei,  impossibile  est  convenire 
eidem  :  imo  quidquid  in  Deo  est  et  quid- 
quid  agit  aut  operatur,  sic  decet.  Propter 
quod  libro  Cur  Deus  homo,  ait  Anselmus  : 
Minimum  inconveniens  Deo,  est  impossi- 
bile.  —  Secundo,  in  incarnatione  includi- 

tur  missio  et  esse  ab  alio  :  quod  nequa- 
Cf.  p.30B.  quam  convenit  Patri.  Supra  quoque  tactae 
sunt  varise  rationes  cur  nec  Patrem  nec 
Spiritum  Sanctum  decuit  incarnari. 

In  oppositum  sunt  quae  dicuntur  in  lit- 
tera.  Nec  enim  minus  omnipotens  est  Pa- 
ter  et  Spiritus  Sanclus  quam  Filius. 

Ad  hoc  respondet  Albertus  :  Si  attenda- 
mus  congruentiam,  Patris  non  est  incar- 
nari ;  si  autem  potentiam  absolute,  po- 
test  utique  incarnari.  Idem  dicendum  de 
Spiritu  Sancto.  Unde  dicendum  cum  Au- 
gustino  et  Magistro,  quod  Pater  et  Spiri- 
tus  Sanctus  potuerunt  et  possunt  incarna- 
ri,  sed  non  congruit  neque  necesse  fuit. 
Quumque  Deus  nil  nisi  decens  et  con- 
gruum  agat,  ipse  non  fecit  hoc.  Si  tamen 
faceret  aut  fecisset  hoc,  ipsum  congruen- 
tissimum  esset.  Et  praehabitae  congruen- 
tiae  ad  hoc  quod  nec  Patrem  nec  Spiritum 
Sanctum  decuit  incarnari,  quamvis  sint 
majores  secundum  investigationem  huma- 
nam,  non  tamen  removent  potestatem  di- 
vinam,  nec  limitant  eam  in  aliquo  :  quia 
DeDivin.  ut  divinus  Dionysius  loquitur,  Deus  est  su- 
nom.  c.  i  et         omnem  mentem  et  rationem,  nec  di- 

XIII.  *  ' 

gne  cogitatur  aut  dicitur. 

Verumtamen  objici  potest,  quoniam  nil 
unquam  fieri  potest  aut  potuit,  cujus  non 
praecessit  cognitio  ac  ratio  in  mente  divi- 
na;  sed  de  Patris  aut  Spiritus  Sancti  incar- 
natione  nunquam  fuit  nec  praecessit  co- 
gnitio  aut  ratio  in  mente  divina  :  ergo  non 
potuit  fieri  nec  potest.  Rursus,  Pater  nun- 
quam  scivit  se  incarnandum  :  ergo  nec 
poluit,  quum  non  minor  sit  ejus  scientia 
quam  potestas.  —  Et  respondendum,  quod 
tanta  est  Dei  potentia  quanta  et  ejus  sci- 
entia,  prout  utrumque  essentialiter  consi- 
deratur  in  Deo.  Si  vero  utrumque  referatur 
ad  objecta  ad  extra,  amplior  erit  potentia 
quam  scientia  :  quaedam  enim  potest  quaB 
practice  non  scit,  quia  non  faciet  ea,  quo- 
rum  rationem  non  habet  in  se ;  quae  si  fa- 
ceret,  rationem  eorum  apud  se  prahabe- 
ret.  Idem  dicendum  de  voluntate,  quae 
quamvis  sit  tanta  quanta  potentia  alque 


A  scientia,  attamen  respectu  objectorum  est 
minor.  Unde  secundum  Augustinum,  quae- 
dam  subjiciuntur  potentiae  Dei,  quae  non 
scientiae ;  quaedam  quoque  scientiae,  quae 
non  voluntati.  —  Hasc  Albertus. 

Goncordat  Udalricus,  dicendo  :  Incarna- 
ri  potuit  tota  Trinitas  potentia  absoluta, 
quum  eadem  sit  potentia  totius  Trinitatis 
et  unius  personae ;  sed  non  congruebat. 
Quia  aut  assumpsisset  diversas  naturas,  et 
hoc  fuisset  superfluum,  quum  una  suf- 
ficeret ;   aut  eamdem   numero.   Hoc   fuit 

B  possibile  :  quoniam  sicut  tres  divinae  per- 
sonae  unum  sunt  in  natura,  sic  unum  sunt 
in  eo  quod  secundum  rationem  substat 
illi  naturae;  et  esset  suppositum  divinum 
per  se  exsistens,  etiam  si  non  esset  ibi  tri- 
nitas  personarum,et  in  illo  potuit  substan- 
tificari  natura  humana  assumpta;  tuncque 
unio  et  assumptio  illa  esset  toti  Trinitati 
communis.  Sed  hoc  non  conveniebat  fini 
Incarnationis,  qui  est  redemptio  ac  recon- 
ciliatio  hominum  per  preces  et  oblationes, 
quae  non  sunt  proprie  ejusdem  ad  se,  sed 

G  alterius  ad  alterum.Haec  Udalricus  in  Sum- 
ma  sua,  libro  quinto. 

Insuper  Thomas  circa  ista  diffusius  lo- 
quens  :  In  agentibus  (inquit)  ex  libertate 
voluntatis,exsecutio  potentiae  sequitur  im- 
perium  voluntatis  ac  ordinem  rationis. 
Hinc  dum  divinae  potentiae  adscribitur  ali- 
quid,  considerandum  an  attribuatur  poten- 
tiae  secundum  se  consideratae  :  tunc  enim 
Deus  dicitur  posse  illud  de  potentia  abso- 
luta;an  attribuatur  ei  in  ordine  ad  sapien- 
tiam  ac  praescientiam  voluntatemque  ejus: 

D  tunc  quippe  dicitur  illud  posse  de  poten- 
tia  ordinata.  Potenliae  itaque  absolutae, 
quum  sit  infinita,  necesse  est  attribuere 
omne  illud  quod  in  se  est  aliquid,  et  quod 
in  defectum  non  vergit  potentiae,  scilicet 
quae  contradictionein  non  implicant,  nec 
passionem,  defectuositatem  aut  vilitatem 
includunt :  unde  Deus  non  potest  pcccare, 
inori,  deficere.  Quum  autem  potehtise  ab- 
solute  considerala^  altribuitur  aliquid  quod 
vult  facere,et  sapicnlia  sua  habet  ul  faciat 
hoc,  tunc  dicitur  illud  posse  potentia  ordi- 

nata.  Quum  autem  potentia  se  extendit, 
quantum  in  se  est,  ad  illud  quod  sibi  at- 
tribuitur,  quamvis  ejus  sapientia  ac  vo- 
luntas  non  habeant  ut  sic  fiat,  tunc  dicitur 
Deus  id  posse  potentia  absoluta.  Verum  in 
his  distinguendum  :  quia  in  his  sunt  qua> 
dam  quae  aliquid  divinae  sapientiae  ac  bo- 
nitati  repugnans,  inseparabiliter  conjun- 
ctum  habent  in  se,  ut  peccare,  mentiri  : 
quae  dicimus  Deum  non  posse;  quaedam 
vero  in  se  non  habent  inconvenientiam  ad 
divinam  sapientiam,sed  solum  ad  ordinem 
quemdam  praescientiae  suae,  quem  Deus  in 
•rebus  statuit  aut  praevidit  secundum  pro- 
priam  voluntatem,  ut  quod  caput  hominis 
sit  inferius,  et  pedes  superius  :  et  talia 
Deus  facere  potest,  quia  statuere  potest 
alium  ordinem  in  rebus  secundum  quem 
conveniens  sit,  quod  secundum  ordinem 
nunc  institutum  inconveniens  exstat. 

Itaque,  in  his  quae  divinae  sapientiae  in- 
sunt  seu  attribui  possunt,  est  quadruplex 
ordo  sive  distinctio.  Quaedam  nec  absolutae 
potentiae  attribuuntur,  quae  simpliciter  di- 
citur  Deus  non  posse,  ut  pati,  peccare,  aut 
contradictoria  esse  simul.  Quaedam  vero 
ex  se  sapientiae  seu  bonitati  ejus  repu- 
gnant,  quae  dicimus  Deum  non  posse  nisi 
sub  conditione,  puta  si  vellet,  ut  justum 
damnare  :  non  enim  inconveniens  est  ut 
in  conditionali  vera  antecedens  sit  impos- 
sibile.  Quaedam  de  se  repugnantiam  non 
habent,  sed  solum  ab  exteriori ;  et  talia 
Deum  posse,  est  absolute  concedendum  de 
absoluta  potentia;  nec  neganda  sunt  nisi 
sub  conditione,  ut  dicatur  :  Non  polest 
hoc,  si  voluntati  ejus  repugnat.  Quaedam 
sic  attribuuntur  potentiae  ejus,  quod  con- 
gruunt  sapientiae  ac  voluntati  ipsius ;  et 
hcec  Deus  simpliciter  potest,  et  nullo  mo- 
do  non  potest.  Sicque  Patrem  aut  Spiritum 
Sanctum  incarnari,  non  est  de  his  quae  po- 
tentiae  Dei  absolutae  non  subduntur  :  quia 
nec  implicat,  nec  defectum  aliquem  incar- 
natio  in  persona  slatuil  incarnala,  oec  est 
de  his  quas  ex  se  inconvenicntiam  habent, 
sed  de  his  quae  inconvenientiam  habent 
propter  alium  ordinem  divinitus   institu- 


A  tum.  Filium  vero  incarnari,  est  de  ordi- 
ne  quarto.  Hinc  simpliciter  concedendum, 
quod  Pater  et  Spiritus  Sanctus  de  potentia 
absoluta  poterant  incarnari.  —  Hsec  Tho- 
mas  in  Scripto. 

Insuper  in  tertia  parte  :  Assumptio,  ait,  q.  m,  a.  5. 
duo  importat,  videlicet  actum  assumentis, 
et  terminum  assumptionis.  Principium  au- 
tem  actus  est  virtus  divina,  terminus  vero 
persona.  Virtus  autem  communis  est  Tri- 
nitati.  Ratio  quoque  personalitatis  commu- 
nis  est  tribus  personis,  quamvis  proprie- 

B  tates  personales  sint  differentes.  Quum 
autem  virtus  aliqua  indifferenter  se  habet 
ad  plura,  potest  ad  quodlibet  eorum  ac- 
tionem  suam  terminare  :  sicut  potentia 
rationalis  potest  in  utrumque  opposito- 
rum.Hinc  virtus  divina  potuit  naturam  hu- 
manam  unire  Patri  atque  Spiritui  Sancto, 
quemadmodum  Filio.  Idcirco  dicendum, 
quod  Pater  vel  Spiritus  Sanctus  potuit 
incarnari  sicut  et  Filius.  —  Porro  si  obji- 
ciatur,  quod  sic  fuisset  divinarum  confu- 
sio  personarum,  ipso  Patre  exsistente  Filio 

G  per  Incarnationis  mysterium  ;  dicendum, 
quod  filiatio  temporalis  non  constituit  per- 
sonam  in  divinis  sicut  filiatio  aeternalis, 
sed  consequitur  temporalem  nativitatem. 
Unde  si  per  hunc  modum  nomen  filiationis 
ad  Patrem  aut  Spiritum  Sanctum  transfer- 
retur,  nulla  sequeretur  personarum  confu- 
sio  divinarum.  Heec  Thomas  in  Summa. 

Cujus  hoc  ultimum  verbum  videtur  prae- 
habitis  dissentire,  in  quibus  ex  Augustino  cf.  p.30B, 
et  Anselmo   probatum   est,  non  decuisse460, 
Patrem  incarnari,  quia  ex  hoc  divinarum 

D  personarum  confusio  sequeretur.  —  Ad 
quod  videtur  dicendum,  quod  non  seque- 
retur  inde  confusio  rei,sed  nominum.Nam 
Patri  secundum  aliam  naturam  conveniret 
esse  Patrem,  et  secundum  aliam  Filium  ; 
sed  esset  nominis  quaedam  confusio,  dum 
tam  Pater  in  divinis,  quam  Unigenitus 
ejus,  Pater  nominaretur.  —  Praeinductis 
consonat  Petrus. 

Richardus  quoque  hic  scribit  :  Non  so- 
lum  de  potentia  absoluta  Pater  et  Spiritus 
Sanctus   potuerunt   incarnari,  imo   etiam 

potuerunt  et  possunt  hoc  de  potentia  ordi-  A 
nata,  vocando  potentiam  ordinatam  non 
tantum  potentiam  qua  Deus  potest  omne 
illud  quod  vult  et  disposuit  se  facturum, 
sed  etiam  qua  potest  velle  atque  dispone- 
re  se  facturum.  Quamvis  enim  Deus  non 
velit  neque  disposuerit  incarnare  Patrem 
vel  Spiritum  Sanctum,  tamen  hoc  Deus 
posset  disponere,  sed  nunquam  disponet 
neque  volet.  Ha?c  Richardus. 

Cui  objici  potest,  quod  in  invariabili 
Deo  non  potest  esse  recens  dispositio,  nec 
aliquid  prorsus  de  novo,  nec  quippiam  B 
contrarium  ei  quod  ab  aeterno  fuit  in  eo. 
Verum  de  isto  pertranseo:  forsan  enim  Ri- 
chardus  se  fundat  in  determinatione  Ste- 
phani  Parisiensis  episcopi,  qui  non  solum 
necessitatem  coactionis,  sed  et  necessita- 
tem  immutabilitatis  aufert  a  Deo.  Nihilo 
minus  Thomas,  Albertus  et  alii  multi  te- 
stantur,  quod  dato  ac  pnesupposito  quod 
Deus  hoc  vel  illud  ordinaverit,  voluerit 
sive  statuerit,  non  potest  oppositum  pro- 
pter  suam  invariabilitatem,  quamvis  ab- 
solute  loquendo,  oppositum  possit  :  quem-  C 
admodum  absolute  loquendo,  potest  ccelum 
annihilare,  attamen  dato  quod  ordinavit 
et  statuit  ccelum  perpetuo  duraturum  sine 
interpolatione,  non  potest  illud  destruere. 
Sed  de  his  dictum  est  super  primum  dif- 
fusius. 

Denique  Alexander  :  Duplex  est,  inquit, 
posse  divinum,videlicet  absolutum  et  con- 
gruentiale.  Loquendo  de  primo  posse,Pater 
et  Spiritus  Sanctus  potuerunt  incarnari; 
non  autem  loquendo  de  alio  posse.  —  Et 
istud  rcdit  in  idem  cum  aliorum  distin-  D 
ctione. 

Bonaventura  vero  super  his  subtilius 
scribens  :  Aliqui  (ait)  dixerunt,  quod  nulla 
persona  divina  potuil.  incarnari  nisi  Fi- 
lius  :  quia  non  decuit  nisi  eum,  ob  causas 
prachabitas.  Qui  quamvis  videantur  in  hoc 
sequi  B.  Anselmum,  non  tamen  vere  se- 
quuntur  eumdein.  Patcr  quippc  et  Spiri- 
tns  Sanctus  |»ossent  incarnari  absque  hoc 
quod  essent  filii  hominis,  assumendo  car- 
nera  de  genere  humano  non  pcr  viam  ge- 


nerationis,  sicut  formavit  corpus  Eva?  de  Gen.  11,22 
costa  Ada?,  cujus  tamen  filia  non  est  Eva. 
Nec  inde  sequeretur  ulla  in  divinis  confu- 
sio,  sicut  nec  ex  hoc  quod  Filium  dicimus 
aeternum  et  temporalem.  Ad  illud  vero 
quod  ex  Anselmo  allegant,  dicente  quan- 
tumcumque  parvum  inconveniens  in  Deo, 
impossibile  esse  :  dicendum,  quod  aucto- 
ritas  illa  est  intelligenda  de  inconveniente 
in  Deo  secundum  se ;  tale  autem  incon- 
veniens  est,  quod  nullo  modo  potest  es- 
se  conveniens,  ideo  impossibile  est.  Non 
autem  veritatem  sortitur  de  inconveniente 
secundum  nostram  a?stimationem  et  ratio- 
cinationem,  quod  Deus  potest  conveniens 
facere,  sicut  et  aliqua  mala  potest  Deus  fa- 
cere  bona,  ut  qua?  non  sunt  mala  ex  pro- 
pria  ratione.  Ha?c  Bonaventura. 

Ad  objecta  patet  ex  dictis  solutio.  Ta- 
men  ad  secundum  dicendum,  quod  de 
ratione  incarnationis  secundum  se,  non 
est  missio.  Unde  si  Pater  esset  incarnatus, 
non  tamen  esset  missus.  Sed  de  incarnati- 
one  secundum  quod  facta  est,  dicitur  esse 
missio,  quoniam  Filius  qui  incarnatus  est, 
est  a  Patre.  —  Denique  ad  verba  illa  An- 
selmi  Thomas  respondet  :  Impossibile  est 
ut  aliquid  faciat  Deus,  et  illud  sit  incon- 
veniens.  Nihilo  minus  Deus  facere  potest, 
ut  illud  quod  nunc  inconveniens  est  se- 
cundum  ordinem  unum,  alio  ordine  fiat 
conveniens:  sicut  potest  carnem  hoc  modo 
formando  assumere,  sicut  formavit  corpus  md.i. 
Adae  de  limo  terree;  sicque  Patri  incarnato 
nomen  Filii  non  conveniret. 


QUjESTIO    VI 

AMplius  circa  ha?c  diversi  diversa  in- 
quirunl  :  quidam,  An  tota  super- 
benedicta  Trinitas  possit  naturam 
humanam,  etiam  numero  eamdem 
assumere  ;  quidam,  An  eadem  per- 
sona  possit  assumere  plures  na- 
turas ;  et  consimilia  qusBdam  hic  qua- 
runlur. 

Quod  autem  tota  Trinitas  seu  Pater  et 
Spiritus  Sanctus  queant  eamdem  numero 
naturam  assumere,  sic  probatur  :  Tres  per- 
sonae  sunt  unum  subsistens,  imo  unus 
Deus,creator  omnipotens,et  non  nisi  unus 

cy:  t.xx,  numero  :  ergo  est  absolutum  suppositum, 

13    "     prout   philosophi  et  Juda?i   loquuntur  de 

supposito,  persona  seu  hypostasi  in  divi- 

nis.  Quum  ergo  unio  naturae  humanae  cum 

divina  terminetur   in   persona  divina,  ut 

inaest.  i.  patuit,  et  Trinitati  seu  divinae  essentiae 
conveniat  ratio  personae  modo  praetacto, 
videtur  quod  tam  Trinitas  superbeatissi- 
ma  quam  divina  essentia  valeat  incarnari. 
—  Secundo,  in  Deo  persona  nil  addit  reale 
super  essentiam,  nec  Trinitas  aliud  abso- 
lutum  super  unum  suppositum  :  ergo  es- 
sentia  et  Trinitas  potest  incarnari  sicut 
persona.  —  Tertio,  in  tribus  personis  est 
eadem  numero  essentia  :  ergo  eadem  hu- 
manitas  potest  eis  uniri.  —  Quarto,  eadem 
anima  est  tota  in  toto,  et  tota  in  qualibet 
ejus  parte,  ita  quod  toti  et  singulis  par- 
tibus  ejus  unitur  :  ergo  multo  plus  tres 
infinitae  personae  possunt  eidem  naturae 
creatae  uniri.  —  Quinto,  trium  supervene- 
rabilium  et  superincomparabilium  perso- 
narum  est  unum  et  idem  numero  esse 
reale  subsistens  :  ergo  tres  simul  possunt 
illud  eidem  naturae  communicare,  et  eam 
in  illo  esse  suppositare  et  substantificare. 
In  contrarium  sunt  auctoritas  et  argu- 
mentatio  Anselmi,  qui  in  libro  de  Con- 
ceptu  virginali  affirmat  et  probat,  quod 
plures  personae  assumere  nequeunt  unum 
eumdemque  hominem  :  quod  et  in  libro 
Cur  Deus  homo,  sentire  videtur.  —  Se- 
cundo,  si  plures  personae  assumerent  eam- 
dem  humanitatem,  tres  personae  essent 
unus  homo,  et  de  qualibet  diceretur  quod 
sit  iste  homo,  et  sic  esset  una  persona.  — 
Tertio,  eadem  numero  natura  non  valet  in 
pluribus  suppositari  personis,  alioqui  ha- 
beret  plura  esse. 

Ad  haec  Alexander  respondet  :  Circa  sa- 
cratissimam  istam  materiam  nihil  est  te- 
mere  asserendum.  Altamen  quamvis  dicat 


A  Anselmus  libro  secundo  Cur  Deus  homo, 
quod  plures  personae  non  possint  unum 
et  eumdem  assumere  hominem,  ita  quod 
oporteat  in  una  persona  hanc  fieri  unio- 
nem ;  tamen  sine  praejudicio  est  dicen- 
dum,  quod  quum  dicitur,  unus  et  idem 
homo,  potest  supponi  una  eademque  per- 
sona,  vel  unum  individuum.  Differentia 
quippe  est  inter  individuum  et  personam, 
quia  persona  dicit  rem  summe  discretam, 
vel  proprietate  digniori  (seu  ad  dignita- 
tem  spectante)  distinctam.  Hinc  unus  et 

B  idem  homo,  qui  sit  persona  vel  assum- 
ptus  in  unitatem  personae,  nullo  modo 
potest  tribus  uniri,  seu  a  tribus  assumi 
personis  :  quoniam  personalitas  dignioris 
proprietatis  non  potest  esse  ex  parte  hu- 
manae  naturae,  nec  etiam  ex  parte  divina- 
rum  personarum  prorsus  aequalium,quum 
tres  sint  personae  omnino  aequales.  Et  ideo 
relinquitur  quod  a  tribus  personis  non 
queat  assumi  unus  et  idem  homo  in  uni- 
tate  personae,quemadmodum  nec  possibile 
est  tres  personas  confundi.  Si  vero  unus 

C  et  idem  homo  supponatur  individuum,pu- 
ta  compositum  hoc  singulare  ex  anima  et 
corpore,  sic  posset  concedi,  quod  tres  per- 
sonae  possent  assumere  et  communicare 
unum  et  eumdem  hominem  individuum. 
Cujusmodi  vero  sit  illa  communicatio,  non 
est  hominis  definire.  Haec  Alexander. 

Porro  de  hac  re  aliter  sentire  videtur 
Bonaventura,  dicendo  :  Sicut  dicit  Ansel- 
mus,plures  personae  non  possunt  unum  et 
eumdem  hominem  assumere,  non  ex  de- 
fectu  potentiae,  sed  propter  repugnantiam 

D  contradictionis  implicitae.  Si  enim  plures 
personae  assumerent  unum  hominem  ad 
unitatem  personae,  quae  faceret  communi- 
cationem  idiomatum  :  aut  assumerent  in 
unitatem,  quae  se  teneret  ex  parte  assu- 
mentis,aut  assumpti.  Si  assumentis,quum 
non  sit  reperire  nisi  unitatem  personalem 
aut  essentialem  :  aut  ergo  plures  personae 
assumercnt  unam  naturam  in  unilalem  es- 
sentiae,  aut  in  unitatem  personae;  sed  ho- 
rum  utrumqiie  est  impossibile.  Nam  plu- 
res  divinae  personae  non  possunt  convcnire 

in  una  persona,nec  natura  creata  et  incre- 
ata  possunt  transire  in  unam  naturam.  Si 
vero  assumerent  in  unitate  se  tenente  ex 
parte  assumpti,  quum  illa  sit  unitas  indi- 
vidualis,  assumerent  ergo  in  unitate  indi- 
vidui  :  quod  impossibile  est,  quia  assu- 
mens  non  trahitur  ad  unitatem  assumpti, 
sed  potius  trahit  assumptum  ad  propriam 
unitatem,  quia  assumere  est  ad  se  sumere. 
Sicque  patet,  quod  plures  personas  unum 
et  eumdem  assumere  hominem,  omnibus 
modis  implicet  contradictionem.  —  Si  au- 
tem  quaeratur,  quid  istud  impediat  ;  di- 
cendum,  quod  nec  persona  divina  per  se, 
nec  natura  humana  per  se,  sed  modus 
unionis.  Quia  enim  divina  natura  unitur 
humanee  in  unitate  personae,  ideo  impossi- 
bile  est  quod  in  illa  unione  sit  unitas  ex 
parte  extremorum,  et  pluralitas  ex  parte 
medii  in  quo  attenditur  unio  illa.  Unde 
sicut  impossibile  est  quod  plures  personae 
sint  una  persona,  non  propter  repugnan- 
tiam  personarum,sed  propter  inclusionem 
oppositorum  duorum ;  ita  impossibile  est 
quod  eamdem  numero  humanitatem  as- 
sumant. 

Denique  dicta  sunt  heec  de  incarnatione 
secundum  modum  qui  facit  communicati- 
onem  idiomatum,  per  quem  modum  Filius 
Dei  factus  est  homo.  In  hoc  tamen  non 
ostenditur  omnis  alius  modus  assumptio- 
nis  esse  impossibilis,  quia  quum  multa 
valeat  Deus  efficere  quae  intellectus  noster 
nequit  concipere,  quis  audebit  asserere, 
quod  plures  personae  non  possint  unum 
atquc  euindem  assumere  hominem?  Nil 
enim  impedire  videtur  quin  plures  perso- 
nae  valeant  hoc  per  gratiam  facere,  quod 
sint  personae  unius  singularis  naturee  in 
tempore,  quum  illa  natura  sit  possibilis  et 
omnino  obediens  respectu  cujuslibet  divi- 
iin'  personsB.  Propter  quod  quidam  non 
irrationabiliter  dicunt,  quod  tres  personae 
possint  assumere  hominem  unum  in  indi- 
viflui  imitate  :  non  enim  dicere  volunt  quod 
assumptio  illa  terminaretur  ad  unitatem 
individualem  <'.\  parte  assumentis,  sed 
(juoil  tn-s  persons,  si  anum  assumeren! 


A  hominem,  essent  unus  homo,  ita  quod  in 
illis  tribus  personis  esset  communis  uni- 
tas  singularis  naturae  assumptae,non  unitas 
personae.  Verum  quidquid  sit  de  hoc,  istud 
pro  certo  habendum  est,  quod  modo  assu- 
mendi  preetacto,  qui  facit  idiomatum  com- 
municationem,  impossibile  sit  plures  per- 
sonas  eumdem  assumere  hominem,propter 
implicationem  contradictionis.quoniam  se- 
queretur  quod  Filius  esset  Pater.  —  Haec 
Bonaventura. 

In   cujus  verbis  videtur  obscuritas.  Si 

B  enim  (ut  ait)  omnino  impossibile  istud  sit 
et  implicet,  nullatenus  fieri  potest.  Rur- 
sus,  vera  incarnatio  divinae  personee  requi- 
rit,  quod  ex  divina  persona  assumente  et 
natura  assumpta  constet  et  consistat  una 
persona,  in  duabus  et  ex  duabus  naturis 
constans  :  ad  quod  necessario  sequitur 
communicatio  idiomatum,  ut  infra  pate- 
bit.  Iterum,  humana  natura  non  est  sic  in 
unitate  personae  a  divina  persona  assum- 
pta,  ut  ipsa  sit  persona,  quia  sic  essent 
duae  personae,  sed  quod  esse  personale  di- 

C  vinae  personae  communicatum  sit  ei,  ut  in 
eodem  esse  personali  ipsa  consistat,  sub- 
sistat  et  actualiter  sit,  in  quo  persona  divi- 
na  aeternaliter  est  subsistens  :  idcirco  non 
sequeretur  quod  plures  personae  divinae 
essent  una  persona,  si  eamdem  naturam 
assumerent  in  unitatem  personae.  Haec  bre- 
viter  et  inquisitorie  tacta  sint. 

Preeterea,  dictis  Bonaventurae  videtur  con- 
sonare  Albertus  :  Sine  praejudicio  (dicens) 
respondeo,  quod  non  poterat  fieri  ut  Pater 
et  Spiritus  Sanctus  eaindem  naturam  as- 

D  sumerent,  propter  confusionem  in  perso- 
nis  :  quia  quum  unio  sit  in  persona,  vide- 
retur  sequi  quod  essent  una  persona.  Dico 
autem  hoc  non  posse  fieri,  quoniam  licet 
Deus  hoc  facere  potuerit,  tamen  ex  parle 
naturse  assumptae  fieri  non  valebat,  pro- 
ptcr  inconveniens  quod  inde  sequi  vide- 
tur,  pula  confusio  personaruin.  —  Prater- 
ea  si  quaeratur,  utrum  omnem  hominem 
assumcre  potuerunt  ;  dico,  quod  hoc  ex 
parte  individuorum  non  esset  conveniens, 
quoniam  omncs  homines  unirentur  in  ho- 

mines  tres,  sicque  decor  universi  periret,  A 
potentia  quoque  multiplicationis  generis 
humani  ac  numerus  electorum,  nec  fieret 
restauratio  ruinae  angelorum  per  homines. 
—  Si  autem  trium  hominum  assumeretur 
natura,  esset  superfluum,  quum  redem- 
ptio  hominum  finis  sit  assumptionis  natu- 
rae  humanse,  et  per  unius  assumptionem 
fieri  posset  infinitorum  mundorum  redem- 
ptio.  Non  autem  ita  dico  hoc  esse  super- 
fluum,  quasi  esset  indecorum  si  fieret  : 
imo  quidquid  Deus  facit,  decentissimum 
est;  sed  assigno  convenientiae  rationem  B 
ex  parte  creaturae.  Decentissime  namque 
Deus  disposuit  et  locavit  nasum  sub  fron- 
te  :  quem  si  constituisset  sub  dorso,  nihilo 
minus  decentissimum  esset,  quamvis  non 
videamus  rationem  decoris  hujusmodi  ex 
parte  creaturae,  seu  dispositionis  corporis 
humani.  Haec  Albertus. 

At  vero  circa  hsec  aliter  sensisse  videtur 
Udalricus  :  Divinae  (inquiens)  personae  non 
solum  potuerunt  potentia  absoluta  assu- 
mere  naturam  humanam  eamdem,  in  quan- 
tum  sunt  unum  in  divina  natura,sed  etiam  C 
in  quantum  distinctae,eo  quod  in  relatione 
creaturae  ad  Deum  una  persona  aliam  non 
excludit.  Unde  eadem  numero  natura  rela- 
tione  unionis  referri  potest  ad  omnes  per- 
sonas  divinas,  ita  ut  essent  unum  in  natura 
humana,  quemadmodum  in  divina  :  sic- 
que  tres  personae  dicerentur  unus  homo, 
quoniam  termini  substantivi  consignifi- 
cant  singulariter  sive  pluraliter,  ex  uni- 
tate  aut  pluralitate  formae  significatse.  Sic 
et  econtrario  dici  posset,  Iste  unus  ho- 
mo,  seu  iste  solus  homo,  est  Pater  et  Fi-  D 
lius  et  Spiritus  Sanctus  :  ita  quod  haec 
vox,  homo,  supponeret  rem  naturae  hu- 
manae  sine  trium  personarum  distinctio- 
ne.  Verumtamen,  quamvis  illa  natura  sic 
assumpta,  esset  una  unitate  singularis  na- 
turae,  quoniam  esset  unum  corpus  una- 
que  anima  ei  unita,  ex  quorum  unione  re- 
sultaret  una  humanitas;  impossibile  tamen 
esset  ipsam  esse  unam  unitate  personae, 
seu  hypostasis  sive  suppositi,quoniam  im- 
plicat  contradictionem  :  quia,  quum  haec 


unio  non  sit  in  natura,  sed  in  persona,  ut 
scilicet  sit  eadem  personalitas  assumentis 
atque  assumpti,  qui  dicit  tres  esse  perso- 
nas  assumentis  et  unam  esse  personam  as- 
sumpti,  ipse  ponit  plures  personas  non 
esse  personas  plures,  sed  unam,  et  econ- 
trario  unam  personam  esse  plures,  et  non 
unam.  Sicque  vere  dicit  Anselmus,  quod 
plures  personae  non  possunt  eumdem  as- 
sumere.  —  Postremo,  occasione  istius  quae- 
runt  multi,an  una  persona  queat  assumere 
plures  naturas  humanas.  Ad  quod  respon- 
demus  quod  imo,  quia  assumptio  hujus 
naturae  exsistentis  in  Christo  Filio  Dei,  ni- 
hil  mutavit  in  ipso  de  potentia  assumendi : 
ideo  potest  adhuc  aliam  naturam  assume- 
re,  sicut  potuit  assumere  eam  quam  ha- 
bet  ;  sed  tunc  illae  naturae  non  essent 
divisae  per  diversas  hypostases  seu  per- 
sonas,  sed  solum  per  divisionem  materiae, 
quoniam  corpora  essent  duo,  ideoque  duae 
animae  ipsa  perficientes  constituerent  di- 
versas  numero  humanitates.  Haec  Udalri- 
cus  in  quarto  Summae  suae  volumine. 

Thomas  demum  :  Tres  (ait)  divinas  per- 
sonas  assumere  humanam  naturam  unam 
in  unitate  unius  personae,  est  impossibile, 
quoniam  implicat.  Quum  enim  unio  Dei  et 
hominis  non  fiat  in  natura,  sed  persona, 
ita  ut  sit  eadem  personalitas  assumentis 
atque  assumpti  :  hinc  ponere  unam  perso- 
nam  ex  parte  assumpti,  et  tres  ex  parte 
assumentis,  est  impossibile.  Similiter,  non 
potest  esse  una  unitate  unius  hypostasis 
sive  suppositi,  ad  minus  quantum  ad  opi- 
nionem  quae  dicit  unionem  factam  non 
tantum  in  persona,  sed  etiam  in  supposito 
vel  hypostasi.  Porro,  quod  natura  assumpta 
a  tribus  personis  sit  una  unitate  singularis 
naturae,  non  est  impossibile,  loquendo  de 
potentia  absoluta,  quamvis  non  congruat, 
sicut  expressum  est.  Quidam  tamen  tenent 
contrarium.  —  Hoc  vero  fere  ab  omnibus 
conceditur,  quod  una  persona  divina  po- 
test  plures  naturas  assumere  humanas  ;  et 
rationabiliter,  quum  non  repugnet  perso- 
nae  divinae  in  pluribus  naturis  subsistere  : 
alias  in  persona  Verbi  non  potuissel  fieri 

unio  divinae  ac  humanae  naturae.  Nec  fa-  A 
cultas  personae  divinaead  subsistendum  in 
pluribus  naturis,  terminatur,  minuitur  aut 
arctatur  per  assumptionem  unius  naturae, 
quum  illa  sit  incommensurabilis  personse 
divinae,  a  qua  distat  in  perfectione  in  infi- 
nitum. 

Sed  tunc  quaeri  potest,si  Filius  Dei  duas 
assumpsisset  naturas  humanas,  secundum 
quarum  unam  diceretur  Jesus,  et  secun- 
dum  aliam  Petrus,  utrum  Jesus  et  Petrus 
essent  duo  homines,  an  unus  homo.  Dicen- 
dum,  quod  stante  hujusmodi  positione,  Je-  B 
sus  et  Petrus  non  sunt  duo  supposita,  sed 
unum ;  estque  haec  vera,  Jesus  est  Petrus  : 
et  tamen  Jesus  et  Petrus  non  sunt  unus 
homo,  sed  duo  homines.  Singularitas  nam- 
que  et  pluralitas  termini  substantivi  atten- 
ditur  secundum  unitatem  et  pluralitatem 
naturae  significatae  per  terminum,  et  non 
secundum  unitatem  vel  pluralitatem  sup- 
positorum.  Nempe  quamvis  Pater  et  Filius 
et  Spiritus  Sanctus  sunt  tria  supposita,  ta- 
men  propter  unitatem  divinae  naturae  si- 
gnificatae  hoc  nomine,Deus,  dicuntur  unus  C 
Deus.  Sic  econtrario,  quamvis  Jesus  et 
Petrus  essent  unum  suppositum,  attamen 
propter  assumptarum  pluralitatem  natu- 
rarum,  dicerentur  homines  duo;  diversi- 
tas  vero  naturarum,  manente  suppositi 
unitate,  non  impediret  quin  de  se  invicem 
preedicarentur,  quoniam  suppositi  identi- 
tas  ad  prsedicationis  sufficeret  veritatem. 
Denique  natura  humana  assumpta,  habet 
quantum  ad  aliquid,  modum  accidentis, 
quamvis  loquendo  simpliciter,  unio  non 
sit  accidentalis.  Hinc  propter  assumptio-  D 
nem  naturae  illius,  Filius  Dei  dici  non  po- 
test  duo,  sicut  nec  Socrates  propter  huma- 
nitatem  atque  albedinem.  Verum  si  Filius 
Dei  duas  assumeret  humanitates,  quamvis 
utraque  illarum  haberet  rationem  seu  mo- 
dum  accidentis  quoad  naturam  divinam, 
aeutra  tamen  earum  in  comparatione  ad 
alteram,  propter  quod  dieerentur  homines 
duo,  non  unus  :  quemadmodum  albus  et 
inusiciis  potius  dici  possunt  duo  quain 
unus.  —  Haee  Thomas  in  Scripto. 


Porro  in  Summa,  tertia  parte,  tertia 
quaestione  :  Ex  unione  (asserit)  animae  et  an.  c. 
corporis  in  Christo  non  fit  nova  persona, 
nec  nova  hypostasis ;  sed  fit  una  natura 
assumpta  in  personam  hypostasimve  divi- 
nam,  non  per  potentiam  naturae  huma- 
nae,  sed  divina?  personae.  Est  autem  talis 
conditio  divinae  personae,  quod  una  non 
excludit  aliam  a  communione  ejusdem  na- 
turae,  sed  solum  a  communione  ejusdem 
personae.  Quumque  in  Incarnationis  myste- 
rio  tota  ratio  facti  sit  potentia  facientis, 
secundum  Augustinum  ad  Volusianum,  ju- 
dicandum  est  de  hoc  magis  secundum  con- 
ditionem  divinae  personae  assumentis,quam 
humanitatis  assumptae.  Hinc  non  est  im- 
possibile  divinis  personis,  ut  duae  aut  tres 
eamdem  humanitatem  assumant  :  sicque 
tres  personae  essent  unus  homo  propter 
assumptae  unitatem  naturae,  sicut  osten- 
sum  est.  —  Sic  et  una  persona  divina  duas  art.  7. 
posset  humanitates  assumere  :  quod  enim 
potest  in  unum  et  non  in  amplius,  habet 
limitatam  potentiam,  etc,  ut  supra.  —  In 
his  continentur  et  consonant  quae  de  his 
Petrus  conscribit. 

Richardus  vero  circa  haec  aliqua  speci- 
alia  tangit  :  De  ratione  (inquiens)  divinae 
personae  est  essentia,  et  proprietas  perso- 
nae  constitutiva.  Itaque  plures  personas  si- 
mul  posse  assumere  eamdem  numero  na- 
turam,  intelligi  potest  dupliciter  :  primo, 
quod  quaelibet  persona  fieret  suppositum 
illius  humanitatis  immediatius  ratione  es- 
sentiae  quam  proprietatis  personalis;  se- 
cundo,  quod  econtrario.  Et  primo  modo 
possibile  est  :  sic  enim  humanitas  susten- 
taretur  in  tribus  personis  immediate  per 
id  quod  tribus  illis  commune  est,  quod  est 
divina  essentia;  nec  absurdum,  quod  es- 
sentia  sustentata  in  pcrsona  sustentet  na- 
turam  humanam,  quum  et  superficies  sus- 
tentata  in  substantia  sustentet  eolorem. 
Scd  secundo  modo  istud  impossibile  est, 
propter  limitationem  naturac  creatae,  cujus 
limitalio  non  patitur  esse  in  tribus  perso- 
nis  non  mediante  quodam  communi  abs- 
que  sui  distinctione.  —  Porro  persona  in- 

carnata  cum  assumpta  natura  posset  adhuc 
aliam  assumere  de  potentia  absoluta,  ob 
suam  simplicitatem  et  immensitatem,  quae 
ita  est  tota  suppositum  naturae  assumpta?, 
quod  tota  posset  esse  suppositum  alterius 
naturae  humanae.  Nec  tamen  ob  hoc  Filius 
Dei  posset  dici  plures  homines,  propter 
suppositi  unitatem,  nec  etiam  unus  homo, 
propter  pluralitatem  naturae  assumptse;  at- 
tamen  vere  esset  homo,  in  quantum  esset 
suppositum  hujus  naturae  signatae,et  etiam 
in  quantum  esset  suppositum  alterius  na- 
turae  assumptae.  Verumtamen  aliqui  dicunt, 
quod  essent  homines  plures,  eo  quod  ter- 
minus  communis  in  praedicato  positus,  se 
habet  ad  modum  formae  :  ideoque  nume- 
rus  pluralis  termini  communis  in  praedi- 
cato  positi,  non  numerat  nisi  naturam, 
quae  se  habet  ad  modum  formae.  Haec  Ri- 
chardus.  —  Scripta  quoque  Durandi  his 
dictis  Thomae  et  Richardi  satis  concordare 
videntur. 

Praeterea,  Henricus  Quodlibeto   sexto  : 

q.  7.  Ut  puto,  inquit,  aliquando  mihi  visum  est, 
unam  naturam  a  pluribus  personis  divinis 
assumi   non   posse,  propter  limitationem 

p.55C\  naturae  creatae,  qua?  (ut  apparuit)  non  po- 
test  in  pluribus  personis  simul  subsistere. 
Sed  exquisitius  inspiciendo  ad  naturam 
rei  assumptae  atque  ad  modum  personali- 
tatis  ad  quam  assumitur,  plane  apparet 
quod  ratio  illa  non  cogit  :  imo  ex  utroque 
latere  deficit.  Duplex  quippe  est  modus 
limitationis  in  rebus,  duobusque  modis  ha- 
bet  res  esse  in  aliqua  personalitate  ;  et 
secundum  utramque  distinctionem,limita- 
tum  non  posse  simul  in  diversis  esse  per- 
sonis:veritatem  habet  in  uno  membrorum, 
non  in  alio.  Quaedam  namque  est  limitatio 
qua  res  limitatur  ad  idem  numero  forma- 
liter  in  se,  quod  pertinet  ad  naturam  et 
essentiam  suam,  nullo  alio  secundum  rem 
addito.  Alia  est  limitatio  qua  res  limitatur 
in  alio  in  quo  est,  quod  est  extra  suam  es- 
sentiam  ac  naturam.  Primo  modo  limitatae 
sunt  naturae  substantiarum  creatarum,quae 
natae  sunt  exsistere  in  se.  Secundo  modo 
limitantur  accidentia  in  subjectis ;  et  de 


A  taliter  limitato  verum  est,  quod  esse  non 
valeat  nisi  in  eo  in  quo  est :  ut  haec  albedo 
esse  nequit  nisi  in  hoc  corpore  a  quo  limi- 
tationem  sortitur  in  sua  singularitate.  Sic 
autem  non  limitatur  natura  humana  ab  as- 
sumente  persona,  sed  ex  sua  essentia  et 
natura,  ita  quod  ex  se  taliter  limitatur, 
quia  est  ens  et  hoc  aliquid ;  rationem  vero 
suppositi  et  personalitatis  habet  ab  alio, 
quemadmodum  si  lapis  unus  numero  ex- 
sistens  assumeretur,  suam  numerationem 
retineret,  et  novam  personalitatem  accipe- 

B  ret.  Differunt  enim  in  una  et  eadem  re, 
esse  hoc  aliquid,  et  esse  suppositum  seu 
personam.  Nam  anima  perfecte  est  hoc 
aliquid  ex  se,  sive  sit  in  corpore,  sive  ex- 
tra ;  perfectam  vero  personalitatem  non 
habet  nisi  in  corpore.  Hinc  natura  assum- 
pta,  ex  ratione  suae  limitationis  non  deter- 
minatur  illi  personae,  sicut  haec  albedo 
huic  corpori  :  hinc  limitatio  sua,  qua  est 
hoc  aliquid,  non  impedit  quin  simul  possit 
in  pluribus  esse  personis. 
Verumtamen  de  supposito  distinguen- 

C  dum  :  est  enim  quoddam  suppositum  ab- 
solutum  a  forma  absoluta,  et  quoddam 
respectivum  a  forma  relativa.  Et  verum 
est,  quod  in  pluribus  suppositis  absolutis 
natura  limitata  simul  esse  non  valet,  quo- 
niam  talia  ita  diversa  sunt,  quod  quodlibet 
eorum  est  id  quod  est  unum  in  se,  et  non 
aliud,  nec  aliquid  eorum  quae  sunt  in  se, 
est  aliquid  eorum  quae  sunt  in  alio.  Si  ergo 
in  talibus  personis  eadem  esset  natura, 
ipsa  esset  ipsa  et  non  esset  ipsa,  sicque 
simul  essent  contradictoria  in  eodem.  De 

D  pluribus  vero  suppositis  respectivis  rursus 
subdistinguendum,  quia  proprietas  relati- 
va  distinctiva  personae,  aut  per  se  funda- 
tur  in  essentia  (quae  ponitur  in  pluribus 
esse  suppositis)  et  quasi  oritur  ex  illa,  sic- 
que  per  se  subsistit  in  supposito  per  illam 
proprietatem  relativam  constituto;  aut  nul- 
lo  modo  fundatur  in  illa  essentia,  nec  ori- 
tur  ex  ea,  quoniam  non  per  se,  sed  per 
accidens  convenit  ei  subsistere  sub  illa 
proprietate  in  illa  persona.  Primo  modo 
non  potest  natura  esse  in  pluribus,  nisi  sit 

illimitata,  ut  est  divina  essentia,  qua?  per 
se  et  ex  se  singularitas  qusedam  est,  non 
suppositi,  sed  naturse,  et  propter  fecundi- 
tatem  suam,  ut  exsistit  in  una  persona, 
necessario  procedit  per  communicationem 
sub  proprietatibus  relativis  in  plura  sup- 
posita.  Qua?  fecunditas  nequit  esse  nisi  in 
natura  illimitata  :  propter  quod  natura  li- 
mitata  non  valet  communicari  pluribus 
suppositis  relative  distinctis,  relatione  ori- 
ginis  quse  ex  illa  oriatur  natura  :  quia  nec 
super  eamdem  numero  formam  limitatam 
possunt  plures  numero  respectus  fundari, 
ut  super  unam  albedinem  non  nisi  una  si- 
militudo;  quamvis  per  illam  posset  pluri- 
bus  similis  dici,  quemadmodum  unus  pa- 
ter  refertur  eadem  paternitate  ad  filios 
plures,  in  quibus  sunt  multa?  filiationes. 
—  Porro  secundo  modo,  ut  videtur,  nil 
impedit  unam  limitatam  naturam  esse  in 
suppositis  plurimis  relativis,  quemadmo- 
dum  unum  subjectum  exsistens  sub  pluri- 
bus  accidentibus,  super  qua?  fundantur 
singuli  respectus  specie  differentes,  potest 
esse  sub  pluribus  illis  respectibus  :  ut 
dum  idem  est  album  et  cubitum,  idem  po- 
test  esse  simile  et  sequale.  Unde  et  si  ista? 
diversa?  relationes  specie,  possent  fundari 
super  idem  numero  in  re,  sicut  paternitas 
et  filiatio  fundatur  super  essentiam  eam- 
dem  in  Deo,  eadem  res  secundum  illa  duo 
posset  dici  simile  et  aequale,  quoniam  ei 
accidit  fieri  unum  cum  illo  super  quod 
fundatur.  Quumque  natura  humana  assum- 
pta  ab  una  persona,  non  habeat  ab  illa  li- 
mitationem  sua?  singularitatis  in  sua  natu- 
ra, ut  super  ipsam  fundetur  relatio  personae 
illius  constitutiva,sed  super  naturam  aliam 
cui  accidit  ei  uniri ;  neque  ex  hoc  quod 
assumitur  ad  personalitatem  unius,  limila- 
tur,  quin  possit  assumi  ad  personalilatem 
alterius  suppositi,  quoniam  personalitatem 
illam  habet  ab  alio,  non  a  se  :  repugnantia 
oulla  apparel  in  oatura  assumpta  ab  una 
persona,  quin  assumi  possel  ab  alia  aut 
simul,  aui  successive.  Quare  quum  impos- 
sibile  non  attribuatur  Deo  respectu  crea- 
tura?,  nisi  ratione  impossibilitatis  creatura? 


A  ipsius,  ostenso  quod  non  sit  repugnantia 
ex  parte  creata?  naturee,  quin  possit,  quan- 
tum  est  ex  se  et  secundum  se,  assumi  a 
pluribus  suppositis,  non  est  impossibile 
ex  parte  divinarum  personarum,  quin  plu- 
res  eamdem  possint  naturam  assumere.  — 
Ha?c  Henricus. 

Circa  ha?c  quoque  Scotus  pra?tactas  nar- 
rat  opiniones.  Et  objectiones  atque  soluti- 
ones  quas  ponit,  formaliter  virtualiterve 
pra?habita?  sunt ;  ac  tandem  magis  divertit 
ad  ea  qua?  ex  Richardo  inducta  sunt,  et 

B  ejus  solutionem  plus  sequitur,  qua?  etiam 
(quantum  capere  queo)  rationabilior  intel- 
ligentiorque  videtur.  Tamen  ut  ait  Bona- 
ventura,  in  his  nil  temere  asserendum ; 
nec  sic  una  opinio  est  sequenda,  ut  dicere 
audeamus  Deum  aliter  facere  aut  fecisse 
non  posse. 

lnsuper  qua?rit,  quid  sit  formalis  ratio 
terminandi  unionem  natura?  humana?  cum 
Yerbo,  an  scilicet  sit  essentia  Yerbi,  vel 
proprietas  ejus  relativa  et  constitutiva.  Re- 
spondet  :  Essentia  non  est  formalis  ratio 

C  terminandi  hanc  unionem,  sed  proprietas 
personalis.  Quod  probo  sic  :  In  quocumque 
supposito  est  ratio  formalis  terminandi 
istam  unionem,  ipsum  terminat  eam ;  Pa- 
ter,  in  quo  est  essentia  divina,  non  termi- 
nat  eam  :  igitur,  etc.  Probatur  major  : 
Suppositum  non  terminat  nisi  quia  habet 
rationem  formalem  terminandi,  sicut  non 
creat  nisi  quia  convenit  ei  formaliter  ratio 
creandi ;  et  propter  hoc  in  quocumque  est 
ratio  formalis  creandi,  ipsum  creat  :  unde 
necesse  est  tres  personas  creare. 

D  Postea  Scotus  addit  :  Dicetur  forte,  quod 
tres  persona?  alio  et  alio  modo  essentiam 
habent,  ideo  una  potest  terminare  ita  quod 
essentia  sit  ratio  lerminandi  uni  persona?, 
non  alteri.  Quod  merito  rejicit  Scotus.  Et 
revera  quum  essentia  sit  tribus  singulis 
personis  communis,  si  ipsa  est  principalis, 
immediata  et  propria  ratio  terminandi  uni- 
oiiem  prffifatam,  non  videretur  sufficiens 
ratio  cur  sola  Verbi  persona  diceretur  in- 
carnala.  Hinc  verius  reputatur  quod  de 
hoc  supra  ex  Richardo  inductum  est,  ut-  $l\ 

pote,  quod  incarnatio  personae  divinae  im- 
mediatius  atque  formalius  respicit  in  ea 
id  quod  constituit  eam  in  esse  perso- 
nali  proprio  ac  distincto,  quod  est  subsi- 
stens  ejus  relatio,  quam  ipsius  essentiam. 
Conformiter,  eadem  persona  per  hoc  suum 
respectivum  ac  distinctivum  proprie  ac 
formaliter  terminat  unionem  naturae  as- 
sumptae  ad  eam,  non  tamen  sine  sua  es- 
sentia,  sed  secundum  quod  in  ipsa  sub- 
sistit. 


QU^ESTIO   VII 


COnsequenter  quaeritur,TJtrum  divina 
natura  possit  assumere  natu- 
ram  creatam,  abstractis  persona- 
libus  proprietatibus  a  natura  di- 
vina. 

Videtur  quod  non.  Primo,  quia  jam 
dictum  est,  quod  nec  divinae  personae  con- 
venit  incarnari,et  unionem  naturae  assum- 
ptibilis  terminare,  nisi  ratione  personalis 
proprietatis  potissime.  Iterum  dictum  est, 
quod  divinae  naturae  non  competit  incar- 
nari,  nisi  prout  est  in  persona.  —  Secun- 
do,  quum  Deus  sit  simplicissimus,  nec 
relativa  proprietas  reale  quid  addat  essen- 
tiae,  sequitur  quod  proprietate  abstracta  a 
persona,  nihil  remaneat  :  ergo  nec  natura, 
cui  possit  incarnatio  seu  assumptio  huma- 
nae  convenire  naturae.  —  Tertio,  assumptio 
designat  terminum  unionis  ;  unio  autem 
fieri  nequit  in  natura,  sed  solum  in  perso- 
na,  ut  patuit. 

In  oppositum  est,quod  omni  proprietate 
relativa  per  intellectum  abstracta,  manet 
in  divinis  quidquid  dicitur  absolute,  vide- 
licet  omnipotentia,  bonitas,  caritas,  imo 
et  subsistens  natura,  ac  Deus  persona,  pro- 
ut  philosophi  et  Judaei  ac  Sarraceni  dicunt 
Deum  esse  suppositum  ac  personam,  ut 
dictum  est  supra  primum. 


Ad  hoc  S.  Thomas  in  tertia  parte  re- 
q.m,a.  3.  spondet  :  Intellectus  noster  dupliciter  ha- 


A  bet  se  ad  divina.  Primo,  prout  cognoscit 
Deum  per  speciem  sicuti  est  in  se  ipso  : 
sicque  impossibile  est,  quod  per  intelle- 
etum  aliquid  circumscribatur  a  Deo,aliud- 
que  remaneat,  quoniam  totum  quod  est  in 
Deo,  est  unum  et  maxime  simplex,  salva 
personarum  distinctione ;  quarum  tamen 
una  tollitur,  sublata  alia,  quia  solis  rela- 
tionibus  distinguuntur,  quas  simul  esse 
oportet.  Secundo,  prout  cognoscit  Deum 
ex  creaturis  per  speculum,  utpote  multi- 
pliciter  ac  divisim  quod  in  Deo  est  unum  : 

B  sicque  intelligere  potest  attributa  Dei,  et 
quae  ei  absolute  conveniunt,proprietatibus 
personalibus  non  intellectis.  Atque  sic  ab- 
stracta  personalitate  respectiva,  adhuc  in- 
telligere  possumus  naturam  assumentem. 
Etenim  in  Deo  idem  sunt  quod  et  guo  est, 
et  quidquid  in  abstracto  seu  absolute  at- 
tribuitur  Deo,  si  consideretur  secundum 
se,  aliis  abstractis,  adhuc  remanet  quid 
subsistens  atque  persona,  quum  sit  intel- 
lectualis  naturae  individua  subsistentia,  seu 
res  in  natura  intellectuali  per  se  subsi- 

C  stens.  Et  ita  intelligi  potest,  quod  ratione 
suae  subsistentiae  personalis,  naturam  as- 
sumat  humanam.  Et  per  haec  patet  ad  ob- 
jecta  solutio.  Adhuc  enim  remanet  res 
subsistens,  ad  quam  terminetur  assum- 
ptio.  Quae  autem  in  contrarium  dicta  sunt, 
intelliguntur  de  incarnatione  secundum 
quod  facta  est,  et  praesupposita  relativa 
distinctione  in  divinis.  Quamvis  etiam  fa- 
cta  abstractione  praedicta,  nil  secundum 
rem  maneat  et  secundum  viam  resolutio- 
nis,  attamen  manet  quod  absolute  dicitur 

D  secundum  rationis  considerationem,  et  de 
illo  loqui  valemus  secundum  id  quod  ei 
taliter  considerato  convenit.  Haec  Thomas. 
Porro  Alexander  de  hoc  aliter  sentiens  : 
Secundum  Anselmum,  inquit,  libro  de  In- 
carnatione  Verbi,natura  divina  et  humana 
non  potest  invicem  mutari,  nec  ita  misce- 
ri  ut  ex  duabus  fiat  tertia  quaedam  quae 
nec  sit  divina  neque  humana  :  ergo  in 
persona  necesse  est  fieri  unionem.  Dico 
ergo,  quod  abstractis  personis  non  intelligo 
divinam  naturam  posse  uniri  naturae  crea- 

tae  :  et  si  quis  possit  hoc  intelligere,  ego  A 
non  intelligo.  Nunquam  enim  intellectus 
noster  intelligit  naturam  esse  actu,  nisi  in 
re  naturse,  sicut  humanitatem  in  habente 
ipsam  :  sic  nec  divinitatem  intelligo,  nisi 
in  habente  eamdem.  —  Haec  Alexander. 
Cui  objici  potest,  quod  in  simplicissimo 
ente,  natura  et  habens  naturam  sunt  pror- 
sus  idem  in  re,  et  ipsa  natura  est  per  se 
subsistens  ac  persona,  secundum  absolu- 
Cf.  lib.  i,  tam  rationem  personae,  ut  dictum  est.  Pro- 
pter  quod   in   libro  de  Causis   asseritur, 


dist.  xxxiii. 
q.  I. 


Dei  Filium  ad  assumendum  naturam  hu- 
manam.  —  Quarto,  Incarnatio  est  praecla- 
rissimum  opus  Dei :  ergo  prsecipue  pertinet 
ad  opera  sex  dierum,  de  quibus  in  Genesi 
habetur  :Complevit  Deus  die  septimo  opus 
suum. 

In  oppositum  est  illud  Apostoli :  Ubi  ve- 
nit  plenitudo  temporis.  Denique  tantum 
mysterium  decuit  diu  praenuntiari,  multi- 
pliciter  praefigurari,  cum  maxima  praepa- 
ratione  ac  reverentia  suscipi,  et  tanquam 
praecipuum  ultimo  exhiberi. 


404A 


0' 


Gen. u,l 
Galat.\\,i 


Cf.t.xix,  quod  causa  prima  non  est  habens  hylia- B 
thim,  sed  est  per  se  maxime  haec,  et  per 
suam  puram  bonitatem  subsistens. 

Postremo,  Henricus  et  alii  quidam  pro- 
fundi  doctores  frequenter  affirmant,  quod 
Deus  in  se  ipso  est  singularitas  summa,  et 
ita  in  se  et  per  se  perfecte  subsistens,  sic- 
que  potest  assumere  naturam  creatam, 
prout  Thomas  declarat. 


QU^STIO   VIII 


^Uaeritur  quoque,  An  decuit  Filium 
Dei  in  fine  sseculi  et  ultima 
mundi  setate  incarnari. 

Videtur  quod  non.  Primo,  quia  ad  sa- 
pientissimum  medicum  spectat,  inflicto 
vulneri  mox  adhibere  medelam  ne  putre- 
scat  et  diffundatur  :  ergo  ab  exordio  saecu- 
li,  statim  quando  transgressi  sunt  primi 
parentes,  decuit  Dei  Filium  incarnari,  qui 
ad  satisfaciendum  pro  originali  peccato  et 
ad  illud  curandum  videtur  potissime  in-  D 
carnatus.  —  Secundo,  tempus  Incarnatio- 
nis  est  tempus  gratiae  et  dies  salutis  :  si 
ergo  a  principio  mundi  Filius  Dei  venisset 
in  carne,  multo  plures  essent  salvati.  — 
Tertio,caritas  Dei  ad  genus  humanum  fuit 
Incarnationis  causa  originalis  et  maxima, 
Ephu.wM  juxta  illud  Apostoli  :  Propter  nimiam  ca- 
Oaiat.n.i.  rj|a[(,,n  suam  qua  dilexit  nos  Deus,  Filiuin 
suum  inisit. Quiim  ergo  caritas  Dei  omnein 
vincat  atque  transcendat  dilectionem,  ap- 
paret    quod  a  primordio    mundi    moverit 


Ad  hoc  respondet  Albertus  :  Multiplex 
est  plenitudo.  Una  naturae  quantum  ad 
sufficientiam  principiorum;  et  haec  fuit, 
quando  perfectis  Dei  operibus,  quievit  Gen.w, s 
Deus  septimo  die.  Secunda  est  plenitudo 
naturae  jam  propagatae,  juxta  illud  in  Psal- 
mo  :  Domini  est  terra  et  plenitudo  ejus.  Ps.  xxm,i 
Tertia  est  plenitudo  gratiae  ;  et  ista  est 
duplex  :  puta  in  capite  et  in  membris.  In 
capite,  et  sic  incepit  in  Incarnatione,  quo- 
niam  illa  plenitudo  est  causa  atque  ini- 
tium  plenitudinum  aliarum,  propter  tria. 
Primum,  quia  tunc  fuit  plenitudo  praefini- 
tionis  temporis  ut  incarnaretur.  Secundo, 
quia  tunc  fuit  plenitudo  generationis  in 
ordine  modorum  ipsius.  Nam  primus  mo- 
dus  fuit  formatio  viri  de  terra,  secundus 
mulieris  de  virgine  viro,  tertius  filiorum 
de  parentum  commixtione,  quartus  viri 
virginis  de  virgine  femina,  quae  comple- 
vit  ordinem  generationis.  Tertio,  quia  tunc 
gratia  exuberavit  ad  legem  implendam 
ac  promissa  solvenda.  Hinc  Joannes  in- 
quit  :  Vidimus  gloriam  ejus,  gloriam  qua-  Joann.i,i 
si  Unigeniti  a  Patre,  plenum  gratise,  quo- 
ad  mandatorum  impletionem,  et  veritatis, 
quoad  proinissionum  exsecutionem.  Porro 
in  membris  fuit  plenitudo  gratiae  in  die 
Pentecostes,  quando  repleti  sunt  omnes  / 
Spiritu  Sancto.  Quarla  est  plenitudo  glo- 
riae  in  capite  et  in  membris.  In  capite, 
quando  surrexit,  ascendit,  et  sedit  a  dex- 
tris  Dei.  In  mcmbris  vero,  quoad  com- 
pletionein  numeri  electorum,  et  quoad 
sanctitatcm  ac  perfectionem  in  perccpti- 

one  duplicis  stolae,  et  quoad  instauratio-  A 
nem  ruinae  angelicae  ex  praedestinatis  ho- 
minibus.  Haec  Albertus. 

Circa  hoc  scribit  Udalricus  :  Dicitur  ad 
Galatas,  Ubi  venit  plenitudo  temporis,  etc. 
Dupliciter  autem  potest  intelligi  temporis 
plenitudo.  Primo  intransitive,  id  est  tem- 
pus  complens  spatium  dilationis  in  Dei 
sapientia  praefinitum ;  propter  quam  deter- 
minationem  Ghristus  tempus  suae  passioni 
deputatum  nominat  tempus  suum,  dicens: 
Tempus  meum  nondum  advenit.  Cujus 
temporis  determinatio  praenuntiata  est  a  B 
Daniele  dicente  :  Septuaginta  hebdomades 
abbreviatae  sunt.  Secundo,  temporis  pleni- 
tudo  intelligitur  transitive,videlicet  tempus 
plenae  et  ultimae  aetatis  naturae  humanae, 
quando  plenitudo  gratiae  ac  spiritualium 
sensuum  ei  collata  est.  Exprimitur  quo- 
que  hoc  tempus  in  Scripturis  multis  no- 
minibus,  utpote  :  corona  anni,  id  est  annus 
qui  est  decor  et  corona  omnium  tempo- 
rum,  propter  praeclarissima  gesta  ipsius ; 
item  annus  benignitatis,tempus  miserendi, 
dies  salutis,  tempus  acceptabile,  tempus  G 
novissimum,  finis  saeculorum,  novissima 
hora.  Haec  Udalricus  libro  quinto. 

At  vero  Bonaventura  :  Propter  quatuor, 
inquit,  distulit  Christus  suam  incarnatio- 
nem  usque  ad  ultimam  mundi  aetatem. 
Primo,  propter  peccatum  hominis  punien- 
dum.  In  hoc  quippe  ostenditur  divinae 
ultionis  severitas,  quae  tantos  hominum 
luctus  et  clamores  tam  diuturne  sustinuit 
antequam  venit,  et  Adam  cum  suis  tam 
diu  exsulavit  in  limbo ;  et  hoc  propter  ma- 
nifestationem  divinae  justitiae,  quae  nil  mali  D 
relinquit  inultum.  Secunda  ratio  fuit,  pro- 
pter  morbum  melius  aptiusque  curandum. 
Morbus  namque  spiritualis  debite  non  cu- 
ratur,  nisi  infirmus  eum  prius  agnoscat,  et 
pro  ejus  curatione  sit  gratus.  Plus  etenim 
homo  delinquit  per  ingratitudinem  pro  cu- 
ratione,  quam  per  culpae  commissionem  : 
ideo  decuit  Deum  beneficium  Incarna- 
tionis  differre,  quatenus  homo  ante  In- 
carnationem  de  impotentia  et  ignorantia 
convinceretur,  tam  in  lege  indita,  quam 


in  scripta;  sicque  convictus  ad  divinam 
confugeret  gratiam,  et  confugiens  efficaci- 
ter  curaretur.  Tertia  ratio  est,  propter  or- 
dinem  universi  servandum.  Quia  enim  hoc 
erat  plenum  et  maximum  beneficium,  dif- 
ferri  debuit  usque  ad  plenitudinem  die- 
rum.  Quarta  ratio,  quia  quod  amplius  dif- 
fertur,et  diutius  desideratur,ac  laboriosius 
obtinetur,  pretiosius  reputatur.  Hinc  Incar-  , 
nationis  beneficium,quod  inter  cuncta  Dei 
beneficia  est  pretiosissimum,  prius  debuit 
diu  esse  desideratum  et  exspectatum  quam 
exhibitum.  Dicitur  quoque  temporis  ple-  Gaiat 
nitudo,  in  quo  Christus  advenit  :  primo, 
quia  tunc  adimplevit  quod  ab  aeterno  prae- 
finivit ;  secundo,  propter  propheticarum 
promissionum  adimpletionem  tunc  factam; 
tertio,  propter  figurarum  declarationem 
et  verificationem  ;  quarto,  propter  gra- 
tise  tunc  collatae  eminentiam.  Haec  Bona- 
ventura. 

Hinc  Thomas  :  Temporum  (ait)  dispen- 
sator  tempus  Incarnationi  congruissimum  Ecde. 
elegit  ac  dispensavit.  Omnia  enim  tempus 
habent,  ut  Ecclesiastes  dicit.  Verumtamen 
hujus  congruitatis  ratio  a  nobis  plene  com- 
prehendi  non  valet,  qui  non  omnium  tem- 
porum  proportiones  agnoscimus  :  attamen 
plures  rationes  hujus  congruitatis  tradun- 
tur.  Prima,  quoniam  homo  per  superbiam 
corruit,  ipsum  per  humilitatem  reparari 
oportuit ;  ad  quod  exigebatur  ut  defectum 
suum  tam  in  virtute  quam  in  cognitione, 
agnosceret  ac  fateretur.  Defectus  autem 
cognitionis  innotuit  tempore  legis  naturae, 
in  quo  multi,offuscato  lumine  naturali,ad 
idololatriam  et  alia  irrationabilissima  vitia 
sunt  prolapsi.  Defectus  quoque  virtutis 
patuit  tempore  legis  Mosaicae,  in  quo  ho- 
mo  per  legem  instructus,  jugum  iniquita- 
tum  nondum  abjecit.  Hinc  congruebat  ut 
post  haec  duo  tempora  quasi  praeparatoria 
Deus  fieret  homo,  quatenus  in  solo  Deo 
spes  salutis  ponatur.  Secunda  ratio  est, 
quoniam  naturalis  exigit  ordo  ut  ab  im- 
perfecto  ad  perfectum  deveniatur.  Perfe- 
ctissimum  vero  in  operibus  Dei  est  Incar- 
natio,  per  quam  creatura  Deo  unitur  in 

unitate  personae.  Hinc  non  in  principio,  A 
sed  in  fine  saeculorum  completum  est  hoc, 
I  Cor. xv,  ut  sic  prius  esset  quod  animale,  deinde 
quod  spirituale.  Hinc  libro  LXXXIII  Quae- 
stionum  loquitur  Augustinus  :  Sicut  ab- 
surdus  esset  qui  juvenilem  tantum  aetatem 
vellet  esse  in  homine  :  evacuaret  enim 
pulchritudines  qua3  ceteris  aetatibus  suas 
vices  ac  ordines  gerunt;  ita  absurdus  est 
qui  universo  generi  humano  unam  aetatem 
desiderat  :  nam  et  ipsum  genus  humanum 
tanquam  unus  homo  suas  agit  aetates.  Nec 
oportebat  divinitus  venire  magistrum,  cu-  B 
jus  imitatione  in  optimos  mores  formare- 
tur  hoc  genus  humanum,  nisi  tempore  ju- 
ventutis.  Tertia  ratio  est,  quia  distantia  a 
principio  facit  debilitatem  in  effectu  :  pro- 
pter  quod  quaedam  habent  corruptibile  es- 
se,  quoniam  longe  distant  a  priino  inva- 
riabili  ente.  Idcirco  si  a  principio  mundi 
Incarnationis  remedium  fuisset  hominibus 
condonatum,  effectus  ejus  fuisset  eis  tem- 
pore  procedente  minus  carus.  Ob  id  lege 
naturali  legeque  scripta  deficientibus,data 
est  lex  evangelica  et  perfecta  cum  Incar-  C 
nationis  remedio,  duratura  usque  in  finem 
mundi,  ut  ei  succedat  tunc  beatifica  visio. 
Haec  Thomas  in  Scripto.  —  In  his  scripta 
aliorum  sententialiter  aut  virtualiter  con- 
tinentur. 


Ad  primum  ergo  dicendum,  quod  ad  cu- 
rationem  spiritualis  laesionis  seu  culpae 
requiritur  (saltem  in  adultis)  cooperatio 
peccatoris,  puta  contritio,  humiliatio,  et 
recognitio  propriae  culpae.  Nihilo  minus 
Deus  ab  exordio  rnundi  aliqua  providit  re-  D 
media  contra  quaecumque  peccata,  puta 
contritionem,  satisfactionem,et  coram  Deo 
p6.  xxxi, a.  confessionem,  secundum  illud  :  Dixi,  Con- 
fitebor  adversum  me  injustitiam  meam 
Domino.  Sed  et  specialia  erant  desuper 
concessa  contra  originale  peccatum  reme- 
dia,  tam  in  lege  naturali  quain  scripta,  ut 
super  quartum  dicetur.  Illa  tainen  medi- 
cina  non  fuit  in  toto  sufficiens,  sed  quo- 
darnmodo  praeparatoria  fuit  ad  medicinam 
perfectam  a  Christo  exhibitam.  —  Ad  se- 


cundum,quod  nullus  praedestinatorum  an- 
te  incarnationem  Christi  periit;nec  aliquis 
non  praedestinatus  salvaretur,  quandocum- 
que  incarnatio  advenisset.  Si  tamen  quod- 
dam  remedium  praeberetur  non  praedesti- 
nato,quod  praedestinato  confertur,  videlicet 
gratia  finalis  conversionis,  et  ipse  utique 
salvaretur.  Verum  hoc  antecedens  est  in- 
compossibile  ei  quod  est  non  esse  praede- 
stinatum.  Hinc  sicut  ista  est  vera,  Si  Chri- 
stus  praedicasset  etiam  intus  agendo  alicui 
praescito,  ille  pcenitentiam  egisset;  sic  is- 
ta,  Si  gratia  illi  daretur,  pcenitentiam  age- 
ret.  Sed  utriusque  antecedens  est  incom- 
possibile  praescientiae  damnationis.  Ideo 
quaerere  quare  Christus  illi  non  praedica- 
vit,  seu  cur  gratia  illi  non  est  apposita, 
idem  est  quod  praedestinationis  queerere 
causam,  quae  nulla  est  nisi  Dei  voluntas. 
—  Ad  tertium,quod  caritas  Dei  est  sapien- 
tia  ejus  :  idcirco  non  fertur  impetu,  sed 
discretione  moderaminis  operatur  tempo- 
re  opportuno.  —  Ad  quartum,  quod  quae 
ordine  naturae  seu  dignitatis  sunt  perfe- 
ctiora,  ultima  sunt  ordine  generationis;  et 
ad  ea  disponunt  imperfectiora  quae  secun- 
dum  generationis  viam  praecedunt.  Porro 
illud  Geneseos,  Complevit  Deus  die  sep- 
timo  opus  suum,  exponitur  de  perfectione 
universi,  quantum  ad  species  rerum  in 
esse  naturae.  Est  demum  triplex  perfectio, 
scilicet  :  naturae,  gratiae,  ac  gloriae.  Et  de 
prima  intelligitur  praetacta  auctoritas;  ter- 
tia  erit  post  resurrectionem  finalem ;  se- 
cunda,  quae  media  est,  in  medio  tempore 
cursum  habet,  et  in  eo  incarnatus  est  Do- 
minus.  Haec  Thomas. 


QU^STIO  IX 

PRaeterea,circa  haec  queunt  multa  inqui- 
ri,  quae  ut  vitetur  prolixitas,  sunt  sine 
argumentis  breviter  expedienda. 

Ita  inter  haec  quaerilur  priino,  An  Chri- 
stus  specialiter  ac  principaliter 
venit  ad  tollendum  peccatum  ori- 
ginale  an  actuale. 

Respondet  Thomas  in  tertia  parte,  prima  A 
art.  i.  quaestione  :  Christus  venit  in  carne  non 
solum  ad  delendum  originale  peccatum, 
sed  etiam  ad  deletionem  omnium  peccato- 
rum,  quia  pro  omnibus  (quantum  in  ipso 
est)  satisfecit,  quamvis  omnes  effectum 
suae  liberationis  non  consequantur,eo  quod 
ei  per  fidem  aut  sacramenta  non  uniuntur. 
Et  quoniam  ad  tollendum  mundi  peccata 
venit,  idcirco  quo  peccatum  est  majus,  eo 
propter  ipsius  deletionem  principalius  ve- 
nit.  Peccatum  vero  dicitur  majus  duplici- 
ter.  Primo  intensive,  quia  enormius  :  sic-  B 
que  actuale  peccatum  est  gravius  originali, 
quia  plus  voluntarium.  Et  quantum  ad 
hoc,  principalius  venit  ad  delendum  ac- 
tualia  vitia.  Secundo  extensive,  quia  in 
plures  diffunditur  :  sicque  originale  est 
gravius.  Et  quoad  hoc,  principalius  venit 
ad  illud  tollendum.  Haec  Thomas.  —  Con- 
cordant  Richardus,  Petrus  et  alii  plures. 

Verumtamen,  quoniam  unusquisque  po- 
sterorum  priorum  parentum  satisfacere 
potuit  pro  propriis  et  actualibus  suis  pec- 
catis,  nullus  vero  pro  reatu  originalis  pec-  C 
cati  nisi  Christus  (unde  Sancti  legis  natu- 
ralis  ac  scriptae  propter  originalis  reatum 
tenebantur  in  limbo),  apparet  quod  spe- 
cialius  et  juxta  hanc  necessitatem  princi- 
palius,  incarnatus  et  missus  Filius  Dei  sit 
ad  satisfaciendum  pro  originali  peccato. 
Unde  et  hanc  causam  Incarnationis  Apo- 
stolus  in  suis  epistolis  specialiter  ac  fre- 
quenter  assignare  videtur. 

Insuper   quaerit  Thomas  in  tertia  par- 
art.  7, 8.  te,  secunda  quaestione,  utrum  unio  inter  D 
naturam  divinam   et  humanam   sit  quid 
creatum,  atque  an  sit  idem  quod  assum- 


ptio.  Ad  quorum  primum  respondet  juxta 
praehabita,  quod  sit  relatio  quaedam  ex  Cf.p.itc 
parte  assumptae  naturae  realis,  sed  ex  par- et  s' 
te  divinae  naturae  solummodo  rationis.  — 
Ad  secundum  dicit,  quod  prima  et  princi- 
palis  differentia  inter  unionem  et  assum- 
ptionem  est,  quod  unio  importat  ipsam 
relationem,  assumptio  vero  est  actio  se- 
cundum  quam  aliquis  vocatur  assumens, 
aut  passio  secundum  quam  dicitur  quid 
assumptum.  Ex  qua  differentia  sequitur 
alia.  Assumptio  enim  dicitur  quasi  in  fieri, 
unio  autem  sicut  in  facto  esse.  Ideo  uniens 
dicitur  esse  unitum,  assumens  vero  non 
appellatur  assumptum.  Quaelibet  quoque 
divina  persona  dicitur  uniens,  sed  solus 
Filius  assumens.  Differunt  quoque  assum- 
ptio  et  incarnatio  seu  humanatio  :  quia 
assumptio  determinat  id  cui  facta  est  co- 
pulatio  ex  parte  assumentis;  incarnatio 
autem  et  humanatio  ex  parte  assumpti, 
quod  est  caro  seu  natura  humana.  Haec 
Thomas. 

Porro  Bonaventura  hic  sciscitatur,  quae 
fuit  praecipua  ratio  Incarnationis.  Et  re- 
spondet,  quod  secundum  eos  qui  dicunt,Dei 
Filium  non  fuisse  incarnandum  nisi  homo 
peccasset,  dicendum  est,  quod  praecipua 
ratio  Incarnationis  est  liberatio  generis 
humani  a  servitute  peccati,  a  jugo  diabo- 
li,  a  pcena  inferni.  Qui  vero  affirmant  Ver- 
bum  aeternum  fuisse  incarnandum  quam- 
vis  homo  transgressus  non  esset,  dicunt 
praecipuam  causam  Incarnationis  fuisse, 
aut  esse  debuisse,  ostensionem  caritatis 
Dei  ad  homines,  completivum  ordinis  uni- 
versi,  ac  alias  congruentias  Incarnationis 
praetactas. 

A.  Quare  totam  humanam  naturam  accepit,  et  quid  nomine  humanitatis 
vel  humana^  naturoe  intelligendum  sit. 


E 


T  quia  in  homine  tota  hmnana  natura  vitio  corrupta  erat,  totam  assumpsit, 

id  est  animam  et  carnem,  ut  totam  curaret   et  sanctificaret.  Quod  autem 

humanse  naturae  sive  humanitatis  vocabulo  anima  et  caro  intelligi  debeant, 

peiag.  li-  aperte  docet  Hieronymus,  in  Expositione  catholicae  fidei  dicens  :  Sic  confitemur  in 

beLndcp.  Qjiristo  unam  piiii  esse  personam,  ut  dicamus  duas  perfectas  et  integras  esse  sub- 

stantias,  id  est  deitatis  et  humanitatis,  quse  ex  anima  continetur  et  corpore.  Ecce 

aperte  ostendit,  humanitatis  nomine  animam  et  corpus  intelligi,  quae  duo  assum- 

psisse  Dei  Filius  intelligitur,  ubi  hominem  sive  humanitatem  vel  humanam  naturam 

accepisse  legitur.  Errant  ergo  qui  nomine  humanitatis  non  substantiam,  sed  proprie- 

tatem  quamdam  a  qua  homo  nominatur,  significari  contendunt,  ubicumque  huma- 

Damasc.  nitas  Ghristi  memoratur.  Ait  enim  Joannes  Damascenus  :  Sciendum  quidem  est,  quod 

thod.iib.uii  deitatis  et  humanitatis  nomen,  substantiarum,  scilicet  naturarum,  est  repraesenta- 

tivum.  Natura  enim  non  sic  accipitur  in  Ghristo,  ut  quum  dicitur  una  natura  esse 

omnium   hominum  :  quod  evidenter  idem  Joannes  ostendit,  differentem  rationem 

dicti  assignans,  quum  natura  humana  in  Ghristo  nominatur,  et  quum  una  dicitur 

ibid.  c.  3.  natura  omnium  hominum.  Ait  enim  :  Quum  unam  hominum  naturam  dicimus, 

sciendum  est,  quod  non  considerantes  ad  animae  et  corporis  rationem,  hoc  dicimus. 

Impossibile  enim  est  unius  naturae  dicere  Domini  corpus  et  animam,  ad  invicem 

comparata.  Sed  quia  plurimae  personae  hominum  sunt,  omnes  autem  eamdem  sus- 

ci]»iunt  rationem  naturae  (omnes  enim  ex  anima  et  corpore  compositi  sunt,  et  omnes 

naturam  animaj  participant,  et  substantiam  corporis  possident),  communem  speciem 

plurimarum   et  differentium  personarum   unam  naturam   dicimus,  uniuscujusque 

scilicet  persona?  duas  naturas  habentis,  et  in  duabus  perfecte  naturis,  animse  scilicet 

et  corporis,  exsistentis.  In  Domino  autem  Jesu  Ghristo  non  est  communem  speciem 

accipere.  Neque  enim  factus  est,  nec  est  nec  aliquando  fiet  alius ;  sed  Ghristus  ex 

deitate  et  humanitate  est,  in  deitateque  et  humanitate  Deus  perfectus  est  idem  et 

homo  perfectus.  —  Totam  ergo  hominis  naturam,  id  est  animam  et  carnem,  et  horum 

proprietates  sive  accidentia,  assumpsit  Deus,  non  carnem  sine  anima,  nec  animam 

•  camc    sine  ratione  *,  ut  haeretici  voluerunt,  sed  et  carnem  et  animam  cum  sensibus  suis. 

n.i.i.  c.  o.  Unde  Joannes  Damascenus  ait :  Omnia  quae  in  natura  nostra  plantavit  Deus,  Verbum 

assumpsit,  soilicet  corpus  et  animam  intellectualem,  et  horum  idiomata.  Totus  enim 

totum  assmiipsi!  me,  ut  toti  mihi  salutem  gratificet.  Quod  enim  inassumptibile  est, 

incurabile  est. 

B.  De  unione  Verbi  et  cavnis  mediante  anima. 

Assumpsit  ergo  Dei  Filius  carnem  et  animam,  sed  carnem   mediante   anima. 
Unitum  est  carni  per  medium  intellectum  Verbum  Dei.  Tantae  enim  subtilitatis    Damasc. 

gg  r  idc  or- 

atque  simplicitatis  est  divina  essentia,  ut  corpori  de  limo  terrse  formato  uniri  non  thod.Kb.m, 

congruerit,  nisi  mediante  rationali  essentia.  Illa  autem  unio  inexplicabilis  est  adeo,  c' 

ut  etiam  Joannes  ab  utero  sanctificatus,  se  non  esse  dignum  fateatur  solvere  corri-  /oann.1,27. 

giam  calceamenti  Jesu  :  quia  illius  unionis  modum  investigare  aliisque  explicare 

non  erat  sufficiens.  Non  sunt  ergo  audiendi  qui  non  verum  hominem  Filium  Dei  Aug.deAgo- 

.  nechrist.  n. 

suscepisse  dicunt,  neque  natum  de  iemina,  sed  falsam  carnem  et  lmagmem  corpons  20. 
simulatam  ostendisse  videntibus.  In  quem  errorem  prorumpunt,  quia  timent  quod 
fieri  non  possit,  scilicet  ne  humana  carne  veritas  et  substantia  Dei  inquinetur ;  et 
tamen  praedicant  istum  visibilem  solem  radios  suos  per  omnes  faeces  spargere,  et 
eos  mundos  et  sinceros  servare.  Si  ergo  visibilia  munda  a  visibilibus  immundis 
contingi  possunt  et  non  coinquinari,  quanto  magis  incommutabilis  et  invisibilis 
Veritas,  per  spiritum  animam  et  per  animam  corpus  suscipiens,  totum  hominem 
sine  sui  contaminatione  assumpsit,  et  ab  omnibus  infirmitatibus  liberavit?  —  Ecce 
hic  dicit  Dei  Sapientiam  per  spiritum  assumpsisse  animam,  et  per  animam  corpus. 
Spiritus  enim,  scilicet  pars  animae  superior,  majori  similitudine  Deo  propinquat 
quam  anima,  scilicet  ipsa  eadem  secundum  inferiorem  partem,  et  anima  magis 
quam  corpus  :  et  ideo  non  incongrue  anima  dicitur  assumpta  per  spiritum,  et  corpus 
per  animam. 

G.  Quod  Verbum  simul  assumpsit  carnem  et  animam;  neque  caro  prius 

est  concepta  quam  assumpta. 

Si  autem  quaeritur,  utrum  Verbum  carnem  simul  et  animam  assumpserit,  an    Hugo.de 
prius  animam  quam  carnem,  vel  carnem  quam  animam ;  et  utrum  caro  illa  prius  ^p™™'1^' 
fuerit  in  utero  Virginis  concepta,  et  postea  assumpta  :  verissime  et  absque  ulla 
ambiguitate  dicitur,  quia  ex  quo  Deus  hominem  assumpsit,  totum  assumpsit,  simul- 
que  sibi  univit  animam  et  carnem ;  nec  caro  prius  fuit  concepta  et  postmodum 
assumpta,  sed  in  conceptione  assumpta,  et  in  assumptione  concepta.  Unde  Augu- 
stinus  in  libro  de  Fide  ad  Petrum  :  Firmissime  tene,  et  nullatenus  dubites,  non  Fuigent.de 
carnem  Ghristi  sine  divinitate  conceptam  in  utero  Virginis  priusquam  susciperetur  t^mfn.ei! 
a  Verbo,  sed  ipsum  Verbum  Deum   sua3  carnis  acceptione  conceptum,  ipsamque 
carnem  Verbi  incarnatione  conceptam.  Idem  in  libro  de  Trinitate  :  Non  esset  Dei    Aug.  s«- 

.  .  mo293,n.7, 

hominumque  mediator,  nisi  esset   idem  Deus,  ldem  homo,  m   utroque  unus  et  comraserm. 
verus  :  quam  servilem  formam  a  solo  Filio  susceptam,  tota  Trinitas,  cujus  una  est 
voluntas  et  operatio,  fecit.  Non  autem  in  utero  Virginis  prius  caro  suscepta  est,  et 
postmodum  divinitas  venit  in  carnem  ;  sed  mox  ut  Verbum  venit  in  uterum,  servata 

veritate  propria?  naturge,  factum  est  caro  et  perfectus  homo,  et  in  veritate  carnis  et 
Gregor.Mo-  animae  natus  est.  De  hoc  etiam  Gregorius  in  Moralibus  ait  :  Angelo  nuntiante  et 
n.sk^"  Spiritu  adveniente,  mox  Verbum  in  utero,  mox  intra  uterum  Verbum  caro. 


SUMMA 
DISTINCTIONIS    SECUND/E 

IN  distinctione  praehabita  tractavit  Magi- 
ster  de  Incarnatione  ex  parte  naturse 
divinae  seu  assumentis  personae.  Hic  loqui- 
tur  de  eadem  ex  parte  naturae  assumptae, 
ostendens  primo,quod  integram  assumpsit 
humanitatem ;  et  circa  hoc  reprobat  quo- 
runidam  errorem,dicentium  quod  persona 
Verbi  assumpsit  non  veram  humanitatem, 
sed  quamdam  ejus  proprietatem.  Deinde 
explanat  fidei  veritatem  circa  Incarnatio- 
nis  mysterium,  et  quorumdam  haereticas 
improbat  falsitates ;  atque  deinceps  decla- 
rat,  quo  modo  seu  ordine  humanam  natu- 
ram  assumpserit,  utpote  carnem  anima 
mediante,  non  prioritate  aut  ordine  tem- 
poris,  sed  dignitatis.  Quocirca  redarguit 
quorumdam  crassam  et  falsam,  imo  et  hae- 
reticam  imaginationem,  dicentium  quod 
Deus  non  veram,  sed  phantasticam  assum- 
pserit  carnem.  Postremo  ostendit,  quod 
Verbum  aeternum  simul  tempore  assum- 
psit  carnem  et  animam  rationalem,  quod 
item  codem  momento  formata  ac  organi- 
zata  sit  caro  illa  et  a  Verbo  assumpta. 


QUiESTIO   PRIMA 


HIc  quaeritur  primo,  An  natura  ange- 
lica  assumptibilis  fuit  a  perso- 
na  divina;  an  etiam  angelus  consti- 
tutus  in  esse  personali,seu  persona 
angelica. 

Videtur  quod  sic.  Primo,  quia  natura 
angelica  excellentior  fuil  et  esl  quam  hu- 
mana  :  ergo  ad  tantam  talemque  uniouem 
niagis  apta  ac  digna.  —  Sccundo,  quia  na- 


A  tura  angelica  est  deiformior,  id  est  Deo 
similior,  ergo  et  carior  ei,  quum  similitu- 
do  sit  ratio  caritatis  :  ergo  plus  decuit  il- 
lam  suo  Creatori  tam  proxiine  copu!ari,ac 
Deum  suam  dilectionem  ad  illam  ita  os- 
tendere.  —  Tertio,  quae  propinquiora  sunt, 
convenientius  uniuntur ;  sed  natura  ange- 
lica  est  Deo  propinquior,  unde  decentius 
videretur,  superpulcherrimam  et  super- 
simplicissimam  deitatem  hypostatice  uni- 
ri  incorporali  ac  purae  et  simplici  naturae 
angelicae  quam  humanae,  quae  corpus  ha- 

B  bet  vile  ac  sordidum. 

In  oppositum  sunt  variae  rationes,  quae 


Ad  hoc  respondet  Albertus  :  Angelus 
non  est  hypostatice  Deo  unibilis.  Primo, 
quia  ab  angelo  inseparabilis  est  discretio 
personalis,  juxta  quod  dictum  est  secundo 
libro,  tertia  distinctione,  ubi  Magister  ex 
verbis  asserit  Augustini,  quod  personalis  c/.t.xxi 
discretio  seu  personalitas  ipsa,  est  unum  p,8°' 
dc  quatuor  attributis  naturae  angelicae  quae 

C  ipsam  naturam  non  derelinquunt.  Si  ergo 
angelus  assumeretur  :  aut  personalitas  in 
ipso  maneret,  et  ita  non  fieret  unio  in 
persona,  sed  essent  ibi  duo  personalia  es- 
sc ;  aut  non  maneret,  et  ita  corrumpere- 
tur,  quod  absurdum  est,  quia  assumptio 
nihil  destruit  in  assumpto.  Imo  quum  res 
corrumpi  dicatur  dum  esse  suum  perso- 
nale  corruinpitur,  sequeretur  quod  ipse 
angelus  in  tali  casu  corrumperetur.  Item, 
assumptio  est  ad  redemptionem,  quae  per 
aliuin  fit  quam  per  illum  qui  peccavit; 

D  sed  qui  per  se  ipsum  peccavit,  non  habet 
congruitatcni  ut  pcr  altcruin  satisfaciat. 
Quum  igitur  angelus  per  se  ipsum  pecca- 
vil.  per  alium  salisfacere  nequit  :  crgo  va- 
na  cssct  ejus  assumptio.  Amplius,  unio 
non  fit  ad  omnes  hypostases  naturae  uni- 
bilis,  sed  magis  ad  unain;  atquc  ob  hoc 

o»i.v,  12.  quod  omnes  in  nno  peccaverunt,  a  qno  A 
descenderunt,  etiam  per  unum  satisfacere 
valent;  sed  non  omnes  angeli  ab  uno  an- 
gelo  orti  sunt  :  ergo  assumpto  uno,  non 
posset  per  illum  satisfieri  pro  omnibus 
eis.  Hinc  ad  Hebraeos  ait  Apostolus,  quod 

e6c.ii,  10.  Christus  nusquam  angelos  apprehendit,sed 
semen  Abrahae  apprehendit.  Hinc  dico, 
quod  similitudo  non  est  sufficiens  ratio 
assumptibilitatis  naturae  rationalis;  sed  ex- 
igitur  aliquid  ex  parte  natura?,aliquid  quo- 
que  ex  parte  status.  Ex  parte  naturae,  quod 
tempore  et  actu  distinguibilis  seu  separa-  B 
bilis  sit  a  perfectione  personali;  quod  item 
originem  ducat  ex  uno  sua?  speciei  suppo- 
sito  :  quoniam  aliter,  una  hominis  natura 
assumpta,non  esset  Deus  unitus  in  natura, 
quia  natura  alia  et  alia  est,secundum  quod 
est  ex  alio  originis  principio.  Ex  parte  ve- 
ro  status  requiritur,  quod  per  alium  pec- 
caverit,  et  ob  hoc  resurgere  possit.  Quae 
non  reperiuntur  in  angelo  :  hinc  assum- 
ptibilis  non  est  a  persona  divina.  Haec  AI- 
bertus. 

Concordat  Udalricus  in  Summa  :  Divina  C 
(inquiens)  providentia,  quum  non  sit  na- 
turarum  corruptiva,  operatur  in  unaqua- 
que  natura  secundum  modum  et  capacita- 
tem  illius.Non  autem  potuit  assumi  natura 
angelica  in  unitatem  personae  sine  sui  cor- 
ruptione.  Quum  enim  in  perpetuis  non 
differant  esse  et  posse,  principia  personae 
in  angelis  non  excedunt  ipsam  personam, 
sed  sunt  simul  in  ipsa,  vel  potius  sunt 
ipsa  persona.  —  Haec  Udalricus,  qui  hic 
eadem  scribit  quae  Albertus,  et  addit  : 
Quum  in  angelis  tot  sint  species  quot  in-  D 
dividua,  hinc  una  specie  angeli  assumpta, 
non  ex  hoc  sortiretur  remedium  species 
angelica  alia  :  quod  et  consonat  Thomae, 
non  tamen  scriptis  Alberti  super  secun- 

•■[. t.xxi,  dum,  ut  patuit  ibi. 

Insuper  Thomas  in  tertia  parte,  quarta 
art.  i.  quacstione,  interrogat,  utrum  humana  na- 
tura  fuerit  magis  assumptibilis  a  Filio  Dei. 
Respondet :  Assumptibile  dicitur  quasi  ap- 
tum  assumi  a  divina  persona;  quae  aptitu- 
do  non  valet  intclligi  secundum  passivam 


potentiam  naturalem,  quae  non  extendit  se 
ad  id  quod  transcendit  ordinem  natura- 
Iem,quem  transcendit  personalis  unio  cre- 
aturae  ad  Deum.  Hinc  assumptibile  aliquid 
nominatur  secundum  congruentiam  ad  uni- 
onem  praefatam.  Haec  autem  congruentia 
in  natura  humana  secundum  duo  attendi- 
tur,  utpote  penes  ejus  dignitatem,et  penes 
ejus  necessitatem.  Penes  ejus  dignitatem, 
quia  in  quantum  rationalis  et  intellectua- 
lis,  nata  est  Deo  conjungi  per  operationem, 
ipsum  cognoscendo  ac  diligendo ;  penes 
necessitatem  quoque,  quoniam  originali 
peccato  subjecta,indiguit  reparatione.  Quae 
duo  soli  conveniunt  naturae  humanae.  Na- 
turae  quippe  irrationali  deest  congruitas 
dignitatis,naturae  vero  angelicae  congruitas 
necessitatis.  Unde  relinquitur,  quod  sola 
natura  humana  assumptibilis  fuit  a  Deo. 
—  Aliqui  autem  dicunt,  angelum  non  esse 
assumptibilem,  quoniam  a  principio  suae 
creationis  est  in  sua  personalitate  per- 
fectus,  quum  nec  generationi  nec  cor- 
ruptioni  subjaceat.  Sed  hoc  non  videtur 
totaliter  excludere  congruitatem  assum- 
ptionis  naturae  angelicae.  Potest  namque 
Deus  creando  novam  angelicam  creaturam 
seu  naturam,  sibi  copulare  eamdem  in 
unitate  personae  :  sicque  nil  praeexsistens 
ibi  corrumperetur.  Verum  (ut  dictum  est) 
deest  ibi  congruitas  necessitatis,  quia  et- 
si  natura  angelica  in  quibusdam  personis 
peccato  subjaceat,  tamen  peccatum  ange- 
li  irremediabile  exstat.  Haec  Thomas  in 
Summa. 

Alexander  demum  hic  scribit,  quod  hu- 
mana  natura  unibilior  sit  Deo  quam  na- 
tura  angelica,  quia  in  pluribus  est  imago 
Dei  in  homine  quam  in  angelo.  —  Istud 
non  prosequor,  quoniam  sicut  ostensum  dut.ni,q.7. 
est  super  primum,  quemadmodum  abso- 
lute  loquendo,  angelus  est  multo  nobilior 
atque  perfectior  homine,  ita  in  angelo,  ab- 
solute  loquendo,eminentius  splendet  sum- 
maB  Tiinitatis  similitudo  et  imago  quam 
in  hoinine  ipso  :  quamvis  in  quibusdam 
accidentalibus  in  homine  magis  reluceat, 
ut  quod   ornncs   homines   dcscendunt  ab 

uno  primo  parente,  sicut  universa  ab  uno  A  do  modo,  sola  natura  humana.  Cujus  una 
primo  principio ;  et  quod  sicut  Deus  est 
totus  in  toto  universo  et  in  qualibet  ejus 
parte,  sic  anima  est  tota  in  corpore  toto,  et 
tota  in  qualibet  ejus  parte. 

Denique  Bonaventura  :  Major (inquit)  si- 
ne  dubio  fuit  congruentia  in  natura  hu- 
mana  ad  unionem  praefatam,  quam  in  na- 
tura  angelica.  Quod  satis  patet  ex  hoc 
quod  Deus  sic  fecit,  qui  quod  congru- 
entissimum  est  facit.  Et  hujus  est  ratio 
triplex.  Prima,  quia  in  humana  natura  est 
discretio  personalis  secundum   originem,  B  potest  amittere  propriam.  Tertia  ratio  est, 


ratio  est  propter  comparationem  ad  natu- 
ram  divinam,  tanquam  ad  extremum  cui 
unita  est  :  ad  quam  convenientiam  habet 
similitudinis  majorem,  secundum  modum  cy.t. xix 
praedictum.Secunda  ratio  est,  propter  com-  p' 
parationem  ad  terminum  in  quo  facta  est 
unio  :  quia  nec  creatura  pure  corpora- 
lis,  nec  pure  spiritualis  est  unibilis  Deo 
in  personalitate  aliena  :  quoniam  crea- 
tura  pure  corporalis  non  est  capax  per- 
sonalitatis,  nec   creatura  pure  spiritualis 


qua  unus  homo  generatur  ab  alio  :  hinc 
Filium  Dei,  qui  distinguitur  a  Patre  se- 
cundum  originem,  magis  decuit  assume- 
re  naturam  humanam  quam  angelicam,  in 
qua  unus  angelus  non  propagatur  ab  alio. 
Secunda,  propter  majorem  divini  exem- 
plaris  repraesentationem,  quoniam  homo 
dicitur  minor  mundus.  Tertia,  quoniam 
homo  in  aliquo  cum  omni  communicat 
creatura  :  idcirco  in  ejus  unione  cum  Yer- 
bo,  omnis  creatura  quodammodo  exalta- 


propter  comparationem  ad  finem  unio- 
nis,  qui  est  curatio  a  peccatis.  Cujus  cu- 
rationis  creatura  irrationalis  incapax  est, 
quia  non  peccat ;  creatura  vero  angelica, 
quia  irremediabilem  habet  culpam.  Hacc 
Petrus. 

Postremo,  positio  illa  Thomae  de  assum- 
ptibilitate  angeli  rationabilior  esse  vide- 
tur  :  imo,  considerando  divinam  hyposta- 
sim  seu  naturam  secundum  se,  et  item 
naturam  quamcumque  creatam  secundum 


tur.Insuper  homo  magis  indiguit,et  minus  C  se, apparet  quod  natura  angelica  tanto  prae 


indignus  fuit,  in  quantum  ejus  peccatum 
excusabilius  et  remediabilius  fuit  peccato 
angeli.  Unde  et  misericordia  Dei  in  homi- 
nis  assumptione  magis  ostensa  est  per  hoc 
quod  homo  miserabilior,  infirmior  atque 
inferior  exstitit.  Deus  quoque  per  Salomo- 
Prao.vm,  nem  testatus  est  :  Deliciae  meae  esse  cum 
"'  filiis  hominum.  Per  quod  insinuatur  spe- 

cialis  quacdam  aptitudo  ad  hujusmodi  uni- 
onem.HfflC  Bonaventura.  —  Verum  de  hoc, 
an  natura  angelica  assumptibilis  sit,  non 


omni  natura  creata,  etiam  humana,  assum- 
ptibilior  fuit,  quanto  prae  ceteris  deifor- 
mior,  praestantior  et  increatae  perfectioni 
propinquior  exstitit.  Quod  si  tam  plene  et 
plane  cognosceremus  universas  angelicae 
naturae  proprietates,  actiones,  perfectiones 
et  habitudines, sicut  animae  rationalis, haud 
dubium  quin  conspiceremus  in  angelica 
natura  praecipuas  habilitates  et  congruen- 
tias  ad  assumptibilitatem,prsesertim  secun- 
dum  considerationes  opinionis  dicentium 


scribit;  similiter   nec  Bichardus,  qui    in  D  Deum  fuissc  incarnandum  quamvis  homo 


his  Bonaventurae  concordat. 

At  vero  Petrus  :  Assumptibilis  (ait)  at- 
quc  unibilis  dicitur  creatura  solum  a  po- 
tentia  susceptiva  respectu  Creatoris.  Quae 
susceptibilitas  dupliciter  potest  intelligi  : 
primo,  seCundum  rationem  nudsB  possi- 
hiliiaiis,  per  comparationem  ad  potentiam 
Dei  absolutam;  secundo,  penes  rationem 
alicnjus  congruitatis,  per  comparationem 
;nl  potentiam  Dei  ordinatam.  Primo  modo, 
oinnis  creatura  assiimplibilis  fuil  ;  secun- 


non  peccasset.  Insuper,  per  omnipotentiam 
suam  posset  angelo  jam  constituto  in  esse 
personali,  Deus  ipsius  proprium  esse  per- 
sonale  auferre,  natura  mancnte,  et  sic  il- 
lam  assumere.  Unde  secundum  Bernardum, 
Lucifer  praenoscens  crcaturain  quamdam 
taliter  a  divina  assumendam  persona,  in- 
ordinate  adspiravit  ad  hujuscemodi  unio- 
ncm,  prout  etiam  Alexander  et  Guillelmus 
enarrant.  Verumtamen  in  Scripto  Thomas 
respondet  de  unibilitate. 

SEcundo  quaeritur,  An  irrationalis 
creatura  assumptibilis  fuit. 

Videtur  quod  non.  Primo,  quia  hoc  pe- 
nitus  indecens  esset,  Deum  videlicet  esse 
Deum  et  brutum,  seu  plantam  vel  saxum. 
—  Secundo,  creatura  irrationalis  non  est 
capax  cognitionis  et  dilectionis  Dei  :  ergo 
nec  hypostaticae  unionis  cum  Deo,  quum 
unio  ista  multo  major  sit  illa ;  nec  decet 
creaturam  taliter  Deo  uniri,  nisi  super  hoc 
grata  sit  ei :  quod  irrationali  non  convenit. 

In  oppositum  est  omnipotentia  Dei,  et 
rursus  quod  in  triduo  mortis  Christi  cor- 
pus  ejus  mansit  Yerbo  unitum  ab  anima 
separatum. 

Ad  hoc  Bonaventura  breviter  dicit,  quod 
Deum  assumere  irrationalem  creaturam, 
dedecet  ejus  sapientiam  atque  potentiam 
magis  quam  deceat.  An  tamen  Deus  de  po- 
tentia  sua  absoluta  hoc  possit,  non  expri- 
mit.  —  Porro,  ut  praecedenti  patuit  quaesti- 
p.  70  d.  one,  Petrus  effatur  quod  Deus  de  potentia 
sua  absoluta  hoc  valeat. 

At  vero  Thomas  clarius  loquens,  confor- 
miter  hoc  fatetur,  adjiciens  :  Loquendo  de 
potentia  ordinata,  Deus  illam  potest  assu- 
mere  creaturam  quam  eum  decet  et  con- 
gruit  assumere  ;  sicque  potissime  assume- 
re  potuit  humanitatem.  Irrationalem  autem 
de  absoluta  potentia  assumere  potuit.  Nec 
impedit  quod  creatura  irrationalis  perso- 
nalitatem  non  habet  :  quia  personalitas 
non  debetur  humanitati  assumptae  ratione 
sui,  sed  ratione  naturae  seu  personae  as- 
suinentis;  unde  non  est  ibi  personalitas 
nisi  increata.  Praeterea,  quamvis  in  natura 
irrationali  non  invenitur  personalitas,  est 
tamen  in  ea  hypostasis  sive  suppositum ; 
unio  autem  facta  est  non  tantum  in  perso- 
na,  sed  etiam  in  supposito  atque  hyposta- 
si.  Congruum  vero  non  fuit  ut  creatura 
irrationalis  assumeretur,  praesertirn  quia 
assumpta   natura    in    assumente   maxime 


A  beatificatur,  juxta  illud  Psalmi  :  Beatus  Ps.lxiv,5. 
quem  elegisti  et  assumpsisti.  Quae  beati- 
tudo  in  actu  mentis  consistit,cujus  irratio- 
nalis  creatura  susceptiva  non  est.  Hinc  ad 
congruitatem  assumptibilitatis  requiritur 
similitudo  imaginis.  Porro  duplex  est  si- 
militudo  creaturae  ad  Deum.  Una  secun- 
dum  participationem  alicujus  bonitatis, 
sicut  a  Deo  vivente  cuncta  dicuntur  vive- 
re  et  vitam  participant  :  sicque  creatura 
rationalis  Deo  maxime  assimilatur;  et  haee 
similitudo   ad   assumptibilitatem   requiri- 

B  tur.  Alia  similitudo  est  secundum  propor- 
tionalitatem,  ut  si  dicatur  similitudo  inter 
Deum  et  ignem,  quoniam  sicut  ignis  con- 
sumit  stipulam,  sic  Deus  malitiam;  et  haec 
similitudo  exigitur  in  locutionibus  figura- 
tivis  et  appropriationibus  :  quam  similitu- 
dinem  divinus  Dionysius  secundo  Ccelestis 
hierarchiae  capitulo  vocat  dissimilem  si- 
militudinem.  Sicque  quintodecimo  Ccele- 
stis  hierarchiae  capitulo,  S.  Dionysius  pro- 
testatur  :  In  igne  inter  omnia  corporalia 
divinae  similitudines   magis  repraesentan- 

C  tur.  Idem  quoque  affirmat  de  radio  solis, 
quarto  capitulo  de  Divinis  nominibus.Haec 
Thomas  in  Scripto. 

At  vero  in  tertia  parte,  quaestione  quar-  art.iad2»m. 
ta,  disseruit  naturam  irrationalem  non  ha- 
bere  congruitatem  ad  unionem  cum  Deo 
in  unitate  suppositi,  quia  non  potest  per- 
tingere  ad  ipsum  per  unionem  quae  est 
secundum  operationem  intellectualem,  in 
qua  beatitudo  consistit,  quum  tamen  ista 
sit  minor  quam  prima. 

Circa  haec  scribit  Richardus  :  Aliqui  di- 

D  cunt,quod  creatura  irrationalis  nequaquam 
assumptibilis  fuit,  quoniam  nihil  potest 
facere  Deus,  etiam  de  potentia  absoluta, 
nisi  quod  potest  velle  atque  disponere ; 
non  autem  potest  velle  aut  disponere  ali- 
quid  repugnans  sapientiae  suae,  quale  est, 
Deum  fieri  saxum  aut  asinum.  Alii  dicunt, 
istud  de  potentia  absoluta  fieri  posse,  quo- 
niam  contradictionem  non  implicat,ct  quo- 
niam  corpus  Christi  separatum  ab  anima, 
mansit  deitati  unitum.  Si  dicas  hoc  ideo 
factum,  quoniam  ordinatum  fuit  ut  denuo 

perficeretur  ab  anima  Christi  resurgente, 
videtur  hoc  non  sufficere  :  quamvis  enim 
supernaturaliter  resurrexit,  non  pra?ceden- 
te  sui  resolutione  usque  ad  primam  ma- 
teriam,  naturaliter  tamen  nequivit  rursus 
disponi  ad  anima?  susceptionem,  nisi  prius 
facta  resolutione  usque  ad  materiam  pri- 
mam.Unde  secundum  Philosophum  octavo 
Metaphysica? :  Si  ex  mortuo  naturaliter  fiat 
vivum,  oportet  primo  ad  materiam  pri- 
mam  redire.  Quum  ergo  materia  creatura? 
irrationalis,  facta  tali  resolutione,  queat 
disponi  ad  rationalis  anima?  infusionem, 
apparet  quod  de  potentia  absoluta  potu- 
erit  divina  persona  irrationalem  assumere 
creaturam.  Denique,  sicut  per  triduum 
mansit  persona  Filii  unita  corpori  inani- 
mato,  ita  eidem  seu  alteri  posset  perpetuo 
unita  manere.  —  Ha?c  Richardus,  qui  ad 
nullam  harum  opinionum  divertit,sed  qua- 
liter  utraque  valeat  sustineri  prosequitur, 
utriusque  solvens  instantias. 

Insuper,  Durandus  circa  ha?c  scribit  pro- 
lixe,  tenens  fideliter  quod  Deus  de  poten- 
tia  absoluta  potuit  assumere  irrationalem 
naturam  :  quia  non  fuit  nec  est  impossi- 
bile  omnipotentia?  sua?,  terminare  et  sub- 
stantificare  seu  sustentare  in  se  dependen- 
tiam  irrationalis  creatura?,  sicut  terminavit 
et  sustentat  dependentiam  humana?  natu- 
ra?  assumpta?.ActuaIis  quoque  subsistentia 
et  exsistentia  rei  posterior  est  natura  :  sic- 
que  potest  separari  ab  ea,  ita  quod  natura 
sustentetur  ac  fulciatur  subsistentia  alie- 
na,  pra?sertim  increata?  persona?,  qua?  om- 
nium  subsistentiarum  rationes  ac  perfecti- 
oncs  in  se  supereminenter  includit.  Ha?c 
Durandus. 

Circa  ha?c  apparet,  quod  sicut  Deus  om- 
nipotens  dicitur  qua?dam  non  posse,  non 
ex  impotentia  sua,  sed  quoniam  excellen- 
tia?  sua?  natura?  ncquaquam  conveniunt, ut 
ambulare,  manducare,  bibere  ct  dormire 
(loqucndo  <!<'  Dco  secundum  propria?  dci- 
talis  naturam),  qui  tamen  actus  seu  effe- 
ctus  in  se  indecentiam  non  includunt;  ita 
irrationalem  oaturam  assumere,  superglo- 
riosissimo  Creatori   aullatenus  convenit, 


A  nec  ulla  potentia  potest  competere  :  non 
ex  impotentia  sua,  sed  quoniam  excellen- 
tia?  sua?  nullatenus  competit,  imo  discon- 
venit  et  sapientia?  atque  justitia?  sua?  de- 
rogat,  ut  brutum  appelletur  ac  sit,  ac  tanta 
dona  communicet  rei  qua?  grata  nequit 
consistere.  —  In  hujus  vero  qua?stionis 
solutione  scribit  Durandus  nonnulla  qua? 
videntur  non  vera,  dicendo  :  Quum  dicitur 
quod  natura  assumpta  per  assumptionem 
habet  esse  divinum  et  supernaturale,  di- 
cendum  quod  falsum  est.  Natura  enim  as- 

B  sumpta  nullum  esse  sibi  intrinsecum  ha- 
bet  quod  non  habuisset  si  sibi  fuisset 
relicta,  et  quod  non  haberet  si  sibi  ipsi 
relinqueretur ;  sed  per  assumptionem  fit, 
quod  suum  esse  naturale  et  intrinsecum 
habet  in  divino  supposito.  Ha?c  Durandus, 
qua?  contrariari  videntur  dicto  theologo- 
rum,  dicentium  quod  in  Christo  natura  as- 
sumpta  in  eodem  esse  personali  increato 
subsistit  in  quo  Verbum  a?ternum,  nec  ha- 
bet  esse  personale  et  actuale  seu  subsi- 
stentiam  proprii  ordinis,  prout  istud  infra 

C  clarius  elucescet. 

Postremo,  quod  de  corpore  Christi  ar- 
guitur,  nil  concludit.  Illud  namque  non 
nisi  anima  rationali  informatum,  assum- 
ptum  est;  nec  vero  post  separationem  ab 
anima,  mansit  tempore  brevi  conjunctum, 
nisi  ut  paulo  post  eidem  anima?  reunitum, 
una  cum  ipsa  maneret  persona?  Verbi  a?ter- 
naliter  counitum.  Nec  hoc  derogat  excel- 
lentia?  Dci,  quia  judicandum  est  de  re 
secundum  ipsius  causam  finalem.  —  De 
hac  re  in  qua?stione  post  proximam  qiue- 

D  stionem  immediatc  sequente,  qua?dam  ad- 
denlur. 


QU^STIO    III 


AMplius  circa  ha?c  adhuc  qua?runtur, 
quaB  ad  curiositatem  potius  quam  ad 
utilitatem  pertinere  videntur,  nisi  forsan 
propter  exercitationem,  aut  ad  infideliura 
repressionem  quserantur.  Itaque  queBritur, 

Utrum  universum  fuit  assumpti- 
bile. 

Ad  quod  Alexander  respondet  quod  non, 
quoniam  non  est  unum  simpliciter,  sed 
aggregative.  —  Concordat  Bonaventura. 

Thomas  vero  respondet,  quod  aliquid 
convenit  toti  dupliciter  :  primo  ratione 
partis,  sicut  homo  dicitur  simus  propter 
nasum,  sicque  universum  assumptum  est, 
homine  assumpto;  alio  modo  ratione  sui, 
qua  convenit  unicuique  parti  ipsius  :  et 
sic  universum  non  est  assumptibile,  quo- 
niam  multae  partes  ejus  inassumptibiles 
sunt. 

Quaeritur  quoque,  an  conveniens  fuit 
quod  persona  Verbi  assumeret  naturam 
humanam  in  omnibus  ejus  suppositis.  — 
Respondetur  quod  non,  quia  non  mansis- 
sent  residuae  personae  speciei  humanae  ad 
plus  ultra  numerum  personarum  divina- 
7f.p.57B\  rum,  seu  hypostasis  assumentis,  ut  patuit 
' ets-       supra. 

Quaeritur  item,  an  decuit  Filium  Dei  as- 
sumere  naturam  abstractam  in  suam  com- 
munitatem. 

Ad  quod  Thomas  tertia  parte,  quarta 
art.  i.  quaestione,  respondet :  Natura  hominis  seu 
cujuscumque  rei  sensibilis,  praeter  esse 
quod  in  singularibus  habet,  dupliciter  po- 
test  intelligi  :  primo,  quasi  in  se  et  per 
se  subsistens,  sicut  Platonici  posuerunt ; 
secundo,  ut  in  intellectu  consistens.  Sed 
ut  septimo  Metaphysicae  probat  Philoso- 
phus,  natura  talis  per  se  non  valet  sub- 
sistere,  quia  de  ejus  ratione  est  materia 
sensibilis.  Et  quamvis  ita  fuisset  subsi- 
stens,  non  tamen  assumptibilis  exstitisset. 
Primo,  quia  assumptio  ista  terminatur  ad 
personam  :  et  hoc  est  contra  rationem  na- 
tura}  communis  quod  sit  in  persona,  quo- 
niam  in  persona  individuatur.  Secundo, 
quia  naturae  communi  attribui  nequeunt 
nisi  operationes  communes  ac  universa- 
les,  secundum  quas  homo  non  meretur 
nec  demeretur  :  illa  vero  assumptio  fa- 
cta  est,  ut  Filius  Dei  in  assumpla  natura 
pro  nobis  satisfacerct,  nobisquc  merere- 
tur.  Tertio,  quia  natura  sic  exsistens,  non 


A  est  sensibilis,  sed  intelligibilis  tantum:Fi- 
lius  vero  Dei  ideo  incarnari  dignatus  est, 
ut  inter  homines  conversando,  ipsos  in- 
strueret  ac  salvaret.  Ha?c  Thomas. 


QUiESTIO  IV 


ADhuc  quaeritur,  An  implicet  con- 
tradictionem,  Filium  Dei  assu- 
mere  naturam  creatam  quse  ipso 

B  non  fruatur. 

Videtur  quod  sic.  Primo,  quoniam  unio 
hypostatica  cum  Verbo  est  major  quam 
illa  quae  est  per  habitum  gloriae,  seu  per 
beatificam  fruitionem,  sicque  praesuppo- 
nere  et  includere  eam  videtur;  sed  crea- 
turam  Deo  unitam  per  habitum  gloriae  seu 
beatam  fruitionem,  Deo  non  frui,  contra- 
dictionem  includit  :  ergo  et  hoc,  quod  est 
Deo  hypostatice  uniri  et  ipso  non  frui.  — 
Secundo,  creatura  Deo  non  fruens,  videtur 
posse  peccare,  et  sic  Deum  posse  peccare 

C  ac  damnari  consequeretur. 

In  oppositum  sunt  praeallegati  doctores 
dicentes,  quod  de  potentia  absoluta  Deus 
potest  irrationalem  creaturam  assumere, 
quae  nequaquam  capax  est  fruitionis  di- 
vinae  :  non  ergo  implicat,  personam  in- 
creatam  assumere  naturam  creatam  quae 
non  fruatur  persona  divina  assumente. 

Itaque  intuendum,quod  hae  duae  quaesti- 
ones  sunt  connexae  multumque  condepen- 
dent,  videlicet  :  an  Deus  possit  irrationa- 
D  lem  assumere  creaturam,  et  an  implicet 
quod  assumat  creaturam  quae  ipso  non 
fruatur. 

Praeterea  de  prima  illa  quaestione  scri- 
bit  Henricus  tertiodecimo  Quodlibeto  :  Cir-  q.  5. 
ca  istud  sunt  duae  opiniones.  Una  com- 
munior  atque  solennior,  cui  aliquantulum 
consentire  consuevi,  quod  scilicet  queeli- 
bet  nalura  in  creatis  cousistens  possit  as- 
surni,  principaliter  propter  duo.  Primuin, 
quia  corpus  Christi  mansit  unitiim  Verbo 
in  triduo  mortis  Christi.  Secundum,  quia  in 

Deo  est  ratio  omnis  esse  ac  subsistentiae 
quae  est  in  creatura.  Et  hujus  opinionis 
sequaces  affirmant,  aliquam  naturam  pos- 
se  elevari  ad  istam  unionem  cum  Verbo, 
cujus  tamen  naturae  potentia  elevari  non 
potest  ad  operationem  quae  est  cognitio  at- 
que  fruitio  Verbi  seterni.  Quocirca  pensan- 
dum,  quod  Deus  dupliciter  est  in  rebus  : 
primo,  naturaliter  et  modo  congruenti 
naturae;  secundo,  voluntarie  et  modo  su- 
pergrediente  limites  naturae  creatae.  Primo 
modo,  est  in  omni  creatura  per  illapsum  ; 
secundo  moclo,  habet  esse  solummodo  in 
natura  assumpta  per  circumincessionem. 
Et  quamvis  per  illapsum  Deus  sit  intimus 
omni  creaturae,  atque  intimior  quam  ipsa- 
met  sibi  aut  forma  materiae,  per  circum- 
incessionem  tamen  fit  intimissimus  natu- 
rae  assumptae.  Nempe  per  intimationem 
circumincessionis,natura  assumpta  tam  in- 
time,  ineffabiliter  et  incomprehensibiliter 
unitur  naturae  assumentis,  quod  necesse 
est  naturam  assumptam  amittere  propri- 
um  esse  subsistentiae  (si  quod  ante  assum- 
ptionem  in  ea  fuit;  vel  eo  carere,  si  nun- 
quain  ipsum  habuit),  et  subintrare  esse 
subsistentice  naturse  ad  quam  assumitur, 
ut  sit  idem  suppositum  subsistentiae  in 
duplici  natura.  Utraque  enim  naturarum 
illarum  in  unione  ipsarum  retinet  propri- 
um  esse  essentiae,  et  non  exsistentiao.  De- 
nique,  per  illapsum  Deus  unitur  omni 
creaturae  ad  duo,  videlicet  :  ad  actum  pri- 
mum  naturae,  hoc  est  ad  stabiliendum  ei 
esse  ut  persistat,  et  ad  actum  naturae  se- 
cuudum  eliciendum, qui  est  operatio  ejus: 
quorum  nullum  potest  creatura  sine  is- 
to  illapsu  haberc.  Per  circumincessionem 
quoque  intimatur  Deus  naturae  assumptae 
ad  duo,  puta:ad  sublimandum  naturam  ad 
actiim  primum,  qui  est  esse  subsistenliao 
divini  suppositi,  et  ad  subliniandum  |)o- 
tentiara  oaturaB  assumpt&B  ad  actuin  su- 
pernaturalem  secundum,qui  est  actus  bea- 
tificus  contemplandi  ac  perfruendi. —  Ex 
his  arguo  ita  :  Sicut  se  habet  Deus  ad 
omnem  creaturam  per  illapsum  ad  duos 
actus  prmtactos,  ita  se  habel  ad  naturain 


A  assumptam  per  circumincessionem  ad  du- 
os  praedictos  actus,  limites  naturae  super- 
gredientes ;  sed  nulla  creatura  susceptibi- 
lis  est  divini  illapsus  quoad  actum  illum 
primum,nisi  susceptibilis  sit  ejusdem  quo- 
ad  actum  illum  secundum  :  ergo  nec  natu- 
ra  aliqua  susceptibilis  est  per  circuminces- 
sionem,  primi  illius  supernaturalis  actus, 
seu  hypostaticae  subsistentiae,nisi  sit  capax 
actus  secundi,  qui  est  beatifica  fruitio,  in 
dilectione  et  cognitione  consistens.  Haec 
Henricus. 

B  Qui  huic  opinioni  consentit,  cui  et  pau- 
lo  ante  consensi,  verumtamen  non  propter 
rationem  eamdem.  Ipse  etenim  ei  consen- 
tit  propter  rationem  quam  posuit ;  ego  ve- 
ro,  quia  indignum  et  indecens  est,  Deo 
adscribere  quod  sit  brutum  aut  lapis  : 
quam  rationem  dicit  ipse  non  movere  ni- 
si  quosdam  rudes,  qui  propter  devotionem 
quam  habent  ad  Deum  et  dignitatem  ipsi- 
us,  arbitrantur  indignum  talia  Deo  adscri- 
bi  et  convenire.Verumtamen  ratio  illa  mo- 
vet  etiam  Bonaventuram,  et  alios  quosdam 

C  subtiles.  Dictum  est  quoque  super  pri-  dist.xxxv 
mum  ex  concordi  doctrina  doctorum,quod  *" 
quamvis  loquendo  in  generali,  Deus  dica- 
tur  esse  in  omnibus  per  essentiam,  prae- 
sentiam  et  potentiam,  attamen  in  speciali 
sunt  multa  in  quibus  Deum  esse  non  dici- 
mus,  vel  quia  in  sua  ratione  vel  significa- 
tione  includunt  deformitatem  peccati,  vel 
fceditatem  aut  vilitatem;  unde  non  dici- 
mus  Deum  esse  in  diabolo,  nec  in  cloaca 
aut  luto,  stercore  aut  cadavere.  Multo  er- 
go  plus  indignum,  indecens,  abhorrendum 

D  est, superpraestantissimum  Deum  tale  quid 
esse,  ut  bufonem,  basiliscum  seu  talpam; 
et  si  non  est  indignum  eum  assumere  ta- 
lia,  sequeretur  quod  et  actus  talium  sibi 
convcnirent.  Absit  igitur,  ut  ex  lege  Chri- 
stianorum  sequatur,  tam  fceda  et  vilia  su- 
peraltissimo  Deo  posse  adscribi :  imo  sicut 
Deo  nequaquam  quaedam  conveniunt  ra- 
tione  suae  sanctitatis,  ul  esse  peccalorem ; 
qusBdam  ratione  susb  felicitatis,  ut  esse 
damnatum ;  quaedam  rationc  sapicntiae  suae, 
ut  aliquid  inordinatum  relinquere  :  sic  et 


AN  IMPLICET,   FILIUM  DEI  ASSUMERE  NATURAM   QUJE   IPSO   NON   FRUATUR 


75 


qusedam  nullatenus  ei  conveniunt  ratione  A 
dignitatis  et  excellentiae  suae,  sicut  prae- 
tacta. 

Insuper,  quod  ait  Henricus  de  modo 
exsistendi  Deum  in  natura  assumpta  per 
circumincessionem,non  videtur  idonee  di- 
ctum.  Damascenus  namque,  quem  allegat, 
et  a  quo  modus  iste  loquendi  aut  primam 
aut  magnam  sumpsit  occasionem  sive  ori- 
ginem,asserit  divinas  et  increatas  personas 
esse  in  invicem  per  circumincessionem,  et 
tamen  circumincessio  illa  non  aufert  eis 
propriam  personalitatem  :  quomodo  ergo  B 
circumincessio  illa  aufert  naturae  assum- 
ptae  propriae  speciei  personalitatem  ?  Imo 
si  vim  nominis  attendamus,  videtur  Deus 
omnipotens  et  immensus  esse  in  omni  re 
creata  per  circumincessionem  :  quia  ex 
omni  parte  seu  circumquaque  incedit,per- 
transit,  attingit,  penetrat  eam.  Non  ergo 
circumincessio  illa  est  causa  assumptionis 
seu  unionis  hypostaticae  naturae  assumptae 
cum  Verbo  aeterno,  sed  communicatio  per- 
sonalis  subsistentiae,  qua  increata  persona 
communicat  naturae  assumptae  suam  eeter-  G 
nam  et  increatam  personalitatem  ad  sub- 
sistendum  in  ea  :  non  quod  natura  as- 
sumpta  sit  persona,  sed  quia  ex  natura  et 
persona  increata,  atque  ex  natura  assum- 
pta  non  constat,  nec  constituitur,  neque 
relinquitur  nisi  una  persona. 

Postremo  ratio  illa  Henrici,  quam  ma- 
gni  pendit  et  putat  concludere,  a  defen- 
soribus  alterius  opinionis  satis  faciliter 
solvitur,  dicentibus :  Esse  et  posse  sibi  in- 
vicem  correspondentia  ita  se  habent,  quod 
potentia  nunquam  potest  in  actum  suae  D 
operationis,  nisi  natura  habeat  actu  esse, 
sicut  videmus  in  naturalibus,  ex  quibus 
ipsi  similitudinem  sumunt.  Nulla  quippe 
res  potest  habere  operationem  naturalem, 
nisi  habeat  esse  naturale.  Si  igitur  posse 
in  visionem  divinae  essentiae  correspondet 
assumpto,  impossibile  esset  creaturam  vi- 
dere  Deum  per  essentiam,  nisi  esset  as- 
surnpta.  Praeterea,  si  elevata  essentia  ad 
••^'  divinum  per  assumptionem,  necesse 
sit  potcntiam  elevari  ad  posse  in  divinam 


operationem,  non  solum  oporteret  unam 
potentiam  taliter  elevari,  sed  et  omnes  vi- 
res  illius  naturae  :  quia  non  ponitur  ele- 
vatio  potentiae  ad  tale  posse,nisi  per  eleva- 
tionem  essentiae  ad  tale  esse;omnes  autem 
potentiae  supponunt  essentiam,  et  in  ea 
fundantur  :  ea  igitur  elevata,  omnia  ele- 
vantur;  quod  falsum  est.  Sic  enim  natura 
humana  assumptibilis  non  fuisset,  quia 
non  omnes  ejus  potentiae  elevabiles  sunt 
ad  visionem  et  fruitionem  divinam. 

Hinc  dico,  quod  elevata  essentia,  eleva- 
tur  proportionabiliter  ejus  potentia  :  quia 
sicut  non  elevatur  essentia  ut  habeat  ali- 
quod  esse  intrinsece  ac  inhaerenter  quod 
non  habuit  ante,  sed  ut  sit  altioris  suppo- 
siti ;  sic  suo  modo  elevatur  ejus  potentia. 
Clarius  autem  loquendo,  respondeo  quod 
potentiam  assumptae  naturae  elevari  opor- 
tet  juxta  modum  elevationis  naturae.  Ideo 
si  natura  inanimata  assumeretur,  constat 
non  oportere  elevari  aliquam  potentiam 
ejus  ad  actum  aliquem  beatificae  visionis, 
quum  non  habeat  vim  intellectualem;  et 
idem  dicendum  de  natura  viva  irrationali. 
Sed  operatio  lapidis  naturalis,  ratione  as- 
sumptionis,  altiori  modo  conveniret  eidem; 
similiter  operatio  irrationalis  naturae.  Nam 
et  subsistentia  personalis  divinae  personae 
non  communicaretur  lapidi,  nisi  ad  sub- 
sistendum  in  ea,  non  ad  vivendum  aut 
intelligendum  in  ea,  etiam  prout  vivere 
et  intelligere  nominant  actum  primum.  Ex 
his  breviter  tactis  apparet,  quod  Henricus 
in  hac  re  non  fuerit  subtiliter  contempla- 
tus ;  sed  quod  aliis  imputat  passus,  debi- 
lique  persuasione  inductus,  verae  tamen 
conclusioni  assensus. 

Nunc  scrutandum,  quid  de  quaestione 
modo  proposita  sit  censendum,  an  scili- 
cet  implicet,  naturam  assumptam  rationa- 
lem  divinae  personao  hypostatice  uniri  nec 
ea  frui. 

Et  de  hoc  praefatus  doctor  sexto  loqui- 
tur  Quodlibeto  :  In  hoc   actus   fruitionis    q.  g. 
perficitur,  quod  objectum  fruibile  volun- 
tarie  sese  repncsentat  atque  illabitur  in- 
tellectivae  potentia?,  eamque  immulat  ad 

actum  videndi  per  speciem  apertam ;  per  A 
hoc  quoque  alliciendo  movet  voluntatem 
ad  transferendum  se  in  ipsum  fruibile,  ha- 
bitu  nihil  operante  ad  actus  hos,  nisi  quod 
elevat  ac  disponit  potentiam  ut  idonea  sit 
cui  objectum  repraesentetur,  per  hoc  quod 
ex  habitu  prompta  sit  et  expedita  ut  in 
illud  inclinetur.  Nunc  autem  tenendum 
firmiter  putamus,  quod  omnem  elevatio- 
nem  et  habilitatem  quam  facere  potest 
habitus  in  potentia  ut  inclinetur  in  ob- 
jectum  fruibile  praesentatum,  multo  emi- 
nentius  operatur  unio  ipsa  cum  objecto  B 
fruibili  in  unitate  personae.  Ideo  unio  ista 
necessario  repraesentat  objectum  sub  ra- 
tione  fruibilis  virtuti  seu  potentiae  fruen- 
tis,  ita  quod  unio  haec  non  possit  esse  in 
essentia  et  natura  ad  perfectionem  naturae 
assumptae,  in  quantum  est  essentia  seu 
natura  qua  dicitur  homo,  quin  simul  et 
per  quamdam  concomitantiam  sit  in  ejus 
potentiis,  prout  essentia  habet  rationem 
cognitivi  et  volitivi,  et  divina  natura,  ad 
quam  facta  est  unio,  habet  rationem  co- 
guiti  et  voliti.  Quemadmodum  si  oculus  G 
corporalis  natus  esset  videre  visibile  si- 
bi  impressum  substantialiter,  sicut  si  lux 
substantialiter  et  ut  forma  quaedam  infun- 
deretur  oculo  ad  perficiendum  ipsum  se- 
cundum  ejus  substantiam,  in  quantum  ha- 
bet  rationem  perspicui :  non  posset  ei  non 
iufundi  sub  ratione  visibilis,  ad  perficien- 
dum  ipsum  ut  est  visibile  quoddam,  in 
quantum  oculus  habet  rationem  visivae  po- 
tentiae.  Quamvis  enim  isti  sint  diversi  mo- 
di  essendi  in  et  perficiendi,  unus  tamen 
necessario  alteri  est  connexus.  Unde  in  D 
Beatis  qui  finem,  ut  est  beatificans  primo 
et  principaliter,  non  attingunt  nisi  per  in- 
telleetum  et  voluntatem,  habetque  ipse  fi- 
nis  esse  in  essentia  quam  facit  beatam, 
quia  illabitur  primo  potentiis,  concomi- 
tative  tamen  necessario  simul  illabitur 
BubstantisB,  beatificando  Beatum  non  so- 
luin  in  ejus  potentiis,  sed  item  in  essentia 
susB  naturse  intellectualis.  Propterea  a  bea- 
titudine  animaa,  quara  in  sua  babel  essen- 
tia  el  aatura,  eo  quod  esl  actus  formaque 


corporis,procedit  actus  beatificationis,quo- 
ad  corporis  dotes,  in  corpus  secundum  de- 
rivationem.  Quumque  essentialior  origo  et 
processus  sint  ab  essentia  ad  potentias 
quam  econtra,  quoniam  potentiae  ab  es- 
sentia  oriuntur  :  si  objectum  fruibile  non 
potest  objective  illabi  in  potentias  Beato- 
rum  ut  beatificans  eas,quin  simul  illabatur 
essentiae  ut  beatificans  eam,  multo  fortius 
illabi  non  potest  essentiae  naturae  humanae 
substantialiter  per  hypostaticam  unionem, 
in  hoc  beatificando  essentiam  quantum 
potest  beatificari  ut  est  essentia,  quin  si- 
mul  illabatur  potentiis  intellectus  et  vo- 
luntatis,ipsas  beatificando  quantum  beati- 
ficari  possunt,quod  non  fit  nisi  per  actum 
fruitionis.  Hinc  (ut  opinor)  Deus  non  po- 
test  assumere  humanam  naturam  absque 
hoc  quod  ipsa  fruatur  Deo,  estque  impos- 
sibile  aliter  eam  assumi,  non  impossibilita- 
te  alicujus  defectus,  sed  ex  immutabilitate 
perfectionis  ex  unione  praefata ;  alias  na- 
tura  assumpta,  per  usum  bonum  liberi 
arbitrii  posset  mereri  per  gratiam  ipsam 
fruitionem,  et  malo  usu  liberi  arbitrii  sine 
gratia  posset  peccare  ac  damnationem  me- 
reri,  et  vere  dici  posset  quod  Deus  esset 
damnatus  atque  in  malo  obstinatus  :  quae 
videntur  absurda.  Haec  Henricus. 

At  vero  Scotus  tenet  horum  contrarium, 
dicens  non  implicare,  creaturam  rationa- 
lem  hypostatice  Deo  uniri  nec  eo  frui,  ir- 
rationalem  quoque  creaturam  posse  assu- 
mi.Ponit  item  alterius  opinionis  motiva,et 
(ut  patet)  reprobat  ea.  Nempe,  contra  id 
quod  dicit  opinio  illa,  quod  superiores 
vires  naturae  assumptae  necessario  immu- 
tantur  ab  objecto  illo  fruibili,  cui  essen- 
tia,  a  qua  profluunt  illae  vires,  hypostatice 
est  unita,  sic  arguit  :  Deus  ad  extra  nil 
necessario  opcratur,  ergo  nec  vires  neces- 
sario  movet  ad  sui  fruitioncm.  Verum  hoc 
non  est  contra  mentem  Henrici,  quum  et 
ipse  testetur,  voluntarie  agere  Deum  in 
illas  potentias  :  idcirco,  quod  dicit  eas  n«.- 
cessario  immutari  a  sumrao  bono  unito, 
sic  accipil  quomodo  Beati  dicuntur  Deo 
nccessario  frui,  quia   inavcrtibiliter  sunt 

ei  conjuncti.  Impeccabilitatem  vero  di-  A 
cit  Scotus  convenire  naturae  assumptae,  ex 
congruentia  quadam.  Naturam  vero  irra- 
tionalem  dicit  assumptibilem,  ex  persua- 
Bst.2,et  sionibus  tactis  ab  aliis.  Verum  (ut  patuit) 
'4B  ets'  irrationalis  creatura  ex  sua  irrationabili- 
tate  repugnantiam  habet,  indecentiam  et 
ineptitudinem  ad  assumptibilitatem;  nec 
communicatio  idiomatum  divinorum  con- 
venit  ei,  nec  decet  eam  communicari 
eidem,  sicut  ostensum  est.  Quumque  prae- 
habita  sint  ha?c,  non  est  amplius  immo- 
randum.  Materia  tamen  opinabilis  est;  sed  B 
pietati  fidei  amplius  congruit  ea  removeri 
a  Deo,  quae  ejus  excellentiae,  perfectioni, 
sanctitati  ac  beatitudini  derogare  viden- 
tur,  et  per  quae  increduli  magis  averte- 
rentur  a  fide. 


I 


QU.ESTIO    V 


Nsuper  quaeritur,  An  persona  Verbi 
assumpsit  totam  naturam  hu-  G 
manam,  videlicet  corpus  et  ani- 
mam  formaliter  counita,  ad  suum 
hypostaticum  esse  immediate. 

.p.cTB.  Videtur  quod  non,  quia  ut  fertur  in 
textu,  assumpsit  carnem  mediante  anima, 
animam  quoque  mediante  mente  seu  spi- 
ritu,  ut  aliqui  dicunt.  —  Item,  totum  non 
assumitur  nisi  per  partes  suas,  nec  decuit 
humanam  naturam  assumi  a  suo  Creatore, 
nisi  omni  gratia,  veritate,  dono  et  gloria 
excellentissime  decoratam  :  ergo  superna- 
turalia  ista  charismata  fuerunt  media  quae-  D 
dam  habilitantia,  per  quae  facta  est  unio 

ct.x,  u.  illa.  —  Adhuc  autem,  quum  Deus  non  sit 
personarum  acceptor,  non  apparet  quod 
Christi  humanitatem  tam  summe,  imme- 
diate  ac  incomparabiliter  univerit  sibi  abs- 
que  omni  ejus  merito  praecedente  :  ergo 
per  merita  facta  est. 

In  hac  quaestione  comprehenduntur  du- 
bia  multa,  imo  et  aliqua  praesupponuntur 
in  ea,  puta  quod  Christus  carnem  assum- 
psit,  et  rursus,  quod  animam. 


Primo  itaque  respondendum  ad  quaesti- 
onem  qua  quaeritur,  an  carnem  assumpsit. 

Ad  quam  Antisiodorensis  respondet :  Di- 
cimus,  quod  Filium  Dei  assumere  carnem 
et  animam,  non  fuit  illas  sibi  facere  par- 
tes,  aut  unire  eas  sibi  ut  partes  :  quia  si 
hoc  esset,  naturaliter  prius  essent  partes 
Filii  Dei,  quam  Filius  Dei  esset  homo;  sed 
ex  illa  susceptione  seu  unione  est  subse- 
cutum,  ut  illa  duo  sint  partes  Filii  Dei.  — 
Si  quaeratur,  qualis  f  uit  unio  seu  susceptio 
illa ;  dicimus,  quod  talis  quae  fecit  Deum 
hominem,  et  hominem  Deum ;  nec  potest 
amplius  determinari  quam  B.  Augustinus 
determinavit.  Fuerunt  quippe  ibi  tres  uni- 
ones  :  una  Filii  Dei  ad  carnem,  et  econ- 
trario;  alia  Filii  Dei  ad  animam,  et  econ- 
trario;  tertia  animae  ad  carnem,  et  econtra. 
Dicimus  ergo,  quod  duae  primae  uniones 
fuerunt  talis  naturae,  quod  fecerunt  Dei 
Filium  hominem,  et  hominem  Filium  Dei : 
ita  ut  omnis  proprietas  illius  hominis  es- 
set  Filii  Dei,  et  econtrario ;  et  quod  nihil 
esset  verum  de  homine  illo,  quod  non 
esset  verum  de  Filio  Dei,  et  econtrario. 
Haec  Antisiodorensis.  —  In  quibus  sane  in- 
telligendum  relinquitur,  quod  ait  de  dua- 
bus  unionibus  illis  primis  ;  quia  non  sic 
accipi  potest,  quod  una  fuerit  prior  alia 
tempore,imo(ut  infra  dicetur)simul  Chri- 
stus  accepit  totam  naturam,  corpus  et 
animam,  non  separatim  unum  ab  alio. 

Hinc  Alexander  plenius  loquitur  :  Du- 
plex  est  medium,  utpote  medium  necessi- 
tatis  et  congruitatis.  Medium  necessitatis 
sic  ligat  extrema,  quod  ipso  amoto,  extre- 
ma  ab  invicem  separantur  :  quemadmo- 
dum  harmonia  seu  contemperantia  corpo- 
ris  colligat  corpus  et  animam,  ideo  ipsa 
destructa,  illa  separantur  ab  invicem.  Me- 
dium  vero  congruitatis  non  ligat  extrema 
ad  invicem,  sed  dicit  ordinem  in  extre- 
mis,  ut  est  in  elementato.  Quamvis  etenim 
simul  sint  quatuor  elementa,  tamen  cum 
ordine,  in  quo  mcdia  sunt  aer  et  aqua 
inter  subtilissimum  ignem  et  terram  gros- 
sissimam.Ilaque  loquendo  de  medio  neces- 
sitatis,  nullum  in  Christo  exstitit  medium 

inter  spiritualem  substantiam  increatam, 
qua?  est  deitas  seu  Verbi  persona,  et  inter 
substantiam  corporalem  creatam,  videlicet 
carnem.  Si  vero  loquamur  de  medio  se- 
cundum  ordinis  congruentiam,  duplex  est 
medium  inter  ea,  utpote  spiritus  et  ani- 
ma  :  quoniam  inter  spiritualem  naturam 
corpori  non  conformem,et  corpoream  sub- 
stantiam  non  conformem  divino  spiritui, 
sunt  duo  media  ordinata?  naturse,  videlicet 
natura  spiritualis  spiritui  divino  confor- 
mis,  et  spiritualis  natura  spiritui  confor- 
mis  humano.  Heecque  dicuntur  spiritus  et 
anima  :  spiritus,  in  quantum  a  corpore 
separabilis,  quantum  ad  superiorem  ani- 
ma?  partem  ;  anima  vero,  secundum  par- 
tem  inferiorem,  ut  est  animans  ipsum 
corpus.  Sicque  intelligitur  quod  docti  di- 
cunt,  quod  Verbum  aptavit  sibi  corpus  per 
animam,  animam  vero  per  spiritum.  Haec 
Alexander.  —  Ad  id  vero  quod  quaeritur, 
an  unio  natura?  humana?  cum  Verbo  sit 
facta  per  gratiam,  ait  :  Posset  secundum 
Damascenum  responderi,  quod  deitas  uni- 
tur  carni  mediante  intellectu,  id  est  ani- 
ma  intellectiva,  et  anima  mediante  gratia  : 
sicque  quum  anima  sit  gratia?  susceptiva, 
vinculum  hujus  unionis  est  gratia,  quum 
corpus  per  animam  deitati  unitur.  Conce- 
dendum  est  ergo,  quod  in  Christo  sit  gra- 
tia  unionis,  ad  uniendum  humanitatem 
cum  deitate.  Non  enim  possibile  est  na- 
tura?  humanse,  ut  per  donum  conditionis 
naturae  elevetur  ac  disponatur  ad  hanc 
divinam  hypostaticam  unionem  :  ideo  in- 
diget  gratia  ad  hoc  disponente,  quam  di- 
ciinus  gratiam  unionis.  —  Hs?c  verba  Alex- 
andri  cx  sequentibus  plenius  intelligentur. 
At  vcro  S.  Thomas  adhuc  planius  atque 
diffusius  super  his  scribit  :  Definitio,  in- 
quiens,secundum  Philosophum  octavo  Me- 
taphysicse,  in  hoc  cum  numero  convenit, 
quod  sicut  subtracta  aut  addita  unitate,  fit 
alia  uumeri  species,  iia  in  definitionibus 
m  addatur  aut  subtrahatur  differentia  ali- 
qua,  iuox  fil  species  alia.  Quumque  diffe- 
rentiffi  mnnes  cx  essentialibus  sumantur 
principiis,  hinc  si  rei  aliquid  subtrahatur 


A  de  essentialibus  ejus,  non  remanet  eadem 
species.  Christus  autem  ejusdem  est  spe- 
ciei  cum  hominibus  ceteris  :  alias  non 
esset  verus  homo,  imo  aequivoce  homo 
diceretur,  nec  pro  hominibus  satisfaceret 
congruenter.  Oportet  ergo  quod  omnia  es- 
sentialia  homini  sint  in  Christo,  utpote  : 
corpus  et  anima  vegetativa,  sensitiva  ac 
rationalis,  ulterius  quoque  forma  totius, 
resultans  ex  conjunctione  anima?  et  cor- 
poris,  qua?  humanitas  appellatur.  Et  quo- 
niam  naturales  proprietates  ex  essentiali- 

B  bus  causantur  principiis,  necesse  est  quod 
in  Christo  fuerint  omnes  naturales  pro- 
prietates,  humanam  speciem  consequen- 
tes.  De  aliis  vero  qua?  per  accidens  spe- 
ciem  consequuntur  humanam,  sive  sint 
defectus  sive  perfectiones,  infra  suo  loco 
dicetur.  —  Ex  his  patet  error  et  ha?resis 
Manichpeorum,  qui  Christum  habuisse  di- 
xerunt  corpus  phantasticum:siquidem  om- 
nium  visibilium  creatorem  dixerunt  esse 
diabolum.  Haeresis  quoque  Marcianorum, 
dicentium  Christum  non  assumpsisse  cor- 

C  pus  ex  Virgine,  sed  attulisse  de  ccelo  : 
quod  forsitan  habuit  ortum  ex  dictis  quo- 
rumdam  Platonicorum,qui  asserebant  ani- 
ma?  omne  corpus  terrestre  esse  fugiendum, 
ut  beatitudinem  consequatur.  Non  enim 
credebant  fieri  posse,  ut  anima  corpori 
terrestri  unita,  esset  beata.  Ponebant  ta- 
men  animas  corporibus  coelestibus  (ut  so- 
li,  luna?  et  stellis)  unitas,  esse  beatas,  ut 
decimo  de  Civitate  Dei  recitat  Augustinus. 
Hinc  animam  Christi  summe  beatam,  non 
terrestri,  sed  ccelesti  corpori  unitam  puta- 

D  bant.  Ha?c  Thomas  in  Scripto. 

Qui  consequenter  respondet  ibidem  ad 
istud,  an  Christus  animam  rationalem  ve- 
re  assumpsit  :  Circa  hoc,  inquiens,  duo 
fuerunt  errores  ha?retici.  Unus  error  Arii 
atque  Eunomii.  dicentium  Filium  Dei  car- 
nein  sine  anima  assumpsisse,  putantes  lo- 
co  anima?  deitatem  esse  carni  unitam, 
quum  tamen  deitati  deroget,  corpus  infor- 
mare  aut  vivificare.  Nec  secundum  hanc 
hseresim,  Christus  consisteret  homo,  quum 
de  ratione  hominis  sit  aniina   rationalis. 

Alius  fuit  error  Apollinaris,  qui  dixit  in 
Christo  fuisse  animam  intellectu  et  sensu 
carentem,  quia  officium  intellectus  deitas 
complevisset  :  sicque  Christus  fuisset  non 
homo,  sed  potius  brutum.  Haec  Thomas  in 
Scripto. 

Quocirca  sciendum,  quod  impiissimi  111  i 
hostes  Altissimi  dixerunt  Filium  Dei  esse 
puram  creaturam,  et  primam  ac  summam 
mentem  creatam,  hancque  carni  loco  ani- 
mae  fuisse  unitam.  —  Amplius,  ut  in  Scri- 
pto  Thomas  enarrat,  opinati  sunt  quidam 
Christum  non  assumpsisse  formam  totius, 
id  est  humanitatem  ex  unione  carnis  et 
animae  resultantem;  sed  tam  corpus  quam 
animam  fuisse  Verbo  unita,  non  autem 
ad  invicem  :  quo  concesso,  non  consisteret 
verus  homo,  quum  corpus  ejus  non  esset 
rationali  anima  informatum.  Si  autem  ob- 
jiciatur,  quod  secundum  Damascenum  li- 
bro  tertio,  in  Domino  Jesu  Christo  non  est 
speciem  communem  accipere  ;  ergo  in 
ipso  non  fuit  natura  communis  et  forma 
totius  ;  dicendum,  quod  Damascenus  vult 
dicere,  in  Christo  non  esse  factam  unio- 
nem  in  una  natura,  secundum  quod  Euty- 
ches  dixit  haereticus,  quasi  ex  divina  na- 
tura  et  humana  in  Christo  resultet  una 
natura  communis  tertia,  quae  non  sit  ulla 
duarum,  sicut  humanitas  non  est  anima 
tantum  nec  corpus.  Sic  namque  Christus 
non  esset  Deus  nec  homo,  sed  solum  dice- 
retur  Christus.  Haec  idem  ibidem. 

Praeterea  ad  istud,  utrum  Christus  as- 
sumpsit  carnem  anima  mediante,  respon- 
det  in  Scripto  :  Duplex  est  medium,  utpote 
congruentiae  et  necessitatis.  Medium  con- 
gruentiae  est  quod  confert  ad  decentem 
extremorum  conjunctionem,  quae  tamen 
sine  illo  esse  potest,  quemadmodum  pul- 
chritudo  ad  matrimonii  unionem.  Medium 
vero  necessitatis  est  sine  quo  conjunctio 
extremorum  esse  non  valet,  ut  lumen  jun- 
gitur  aeri  mediante  diaphano.  Hoc  tamen 
contingit  dupliciter  :  quia  vel  est  causa 
conjunctionis,  vel  ad  conjunctionem  con- 
sequens.  Conjunctionis  causa  est  medium, 
sicut  aqua  et  aer  in  visu,  quia  per  aerem 


A  redditur  species  visibilis  visui.Consequens 
autem  conjunctionem  est  quod  ex  disposi- 
tione  conjunctorum  causatur,  sicut  aqua 
vel  aer  medium  est  in  tactu  :  quoniam  me- 
dietates  corporum  sesetangentium  oportet 
esse  humectas,  et  ita  humiditatem  inter- 
mediam  esse.  Medium  autem  quod  est 
causa  conjunctionis,  est  duplex  :  quia  vel 
conjungit  effective,  sicut  homo  reconci- 
lians  inimicos,  dicitur  medius  inter  eos; 
vel  conjungit  formaliter,  sicut  amor  con- 
jungit  amicos.  Verum   horum   utrumque 

B  adhuc  contingit  dupliciter  :  quoniam  me- 
dium  necessitatis  aut  est  causa  conjun- 
ctionis  in  actu,  ut  vinculum  quo  aliqua 
colligantur;  aut  est  causa  conjungibilita- 
tis,  ut  siccitas  in  lignis  causat  conjungi- 
bilitatem  ad  ignem.  —  Itaque  anima  est 
quodammodo  medium  quo  corpus  divini- 
tati  conjungitur  :  ita  quod  si  anima  com- 
paretur  ad  unionem  in  actu,  est  medium 
congruentiae  tantum.  Non  enim  decet  ut 
deitas  corpori  uniatur  nisi  animato  :  tum 
quia  anima  est  Deo  propinquior;  tum  quia 

C  anima  pluribus  modis  est  Deo  unibilis,pu- 
ta  per  gratiam  et  gloriam;  tum  quia  di- 
vinitas  corpori  jungitur  propter  animae 
reparationem.  Si  vero  comparetur  ad  uni- 
bilitatem,  sic  est  medium  necessitatis,  sic- 
ut  causans  formaliter  in  corpore  unibilita- 
tem.  Non  enim  est  corpus  unibile,  servato 
ordine  ad  finem  unionis,  secundum  quod 
creatura  rationalis  prae  aliis  unibilis  dici- 
tur,  nisi  per  hoc  quod  particeps  est  ima- 
ginis  Dei,  anima  mediante. 

Praeterea  si  quaeratur,  quid   magis  aut 

D  fortius  conjungitur  carni  Christi,  anima 
an  deitas  ;  dicendum,  quod  aliqua  duo  es- 
se  magis  conjuncta  quam  alia,  contingit 
dupliciter.  Primo,quia  pluribus  modis  con- 
junguntur  :  sicque  anima  magis  conjun- 
gitur  carni  quam  deitas,  quum  anima  sit 
corporis  forma,  ac  per  hoc  unibilitatem 
formaliter  causans  in  eo.  Secundo,  quo- 
niam  fortiori  vinculo  uniuntur,  et  ita  divi- 
nitas  magis  unitur  carni  quam  anima,  quae 
unitur  corpori  naturali  unione,  propter 
quod   separabilis   est  ab  eo;  deitas  vero 

unitur  carni  per  gratiam  unionis  increa- 
tam,  quse  immutabilis  est  :  ideo  unio  illa 
nunquam  dissolvitur. 

Denique  ad  istud,  utrum  anima  conjun- 
gatur  deitati  seu  Verbo  aeterno,  mediante 
spiritu,  respondens  :  Spiritus,  inquit,  se- 
cundum  Augustinum  duodecimo  super  Ge- 
nesim,  multipliciter  dicitur.  Primo,  corpus 
subtile,  ut  aer.  Secundo,  corpus  omnino 
subditum  animae,  ut  corpora  Sanctorum 
in  resurrectione  communi.  Tertio,  quaeli- 
bet  anima  brutorum.  Ecclesiastes  :  Quis 
novit  si  spiritus  jumentorum,  etc.  Quar- 
to,  virtus  imaginaria.  Hinc  Apostolus  : 
Psallam  spiritu,  ait,  psallam  et  mente. 
Quinto,  mens  angeli  aut  hominis.Ad  Ephe- 
sios  :  Renovamini  spiritu  mentis  vestrse. 
Sexto,  Dei  substantia.  Joannes  :  Spiritus 
est  Deus.  Nunc  autem  sumimus  spiri- 
tum  pro  mente.  Sicque  Verbum  assumpsit 
animam  mediante  spiritu,  quemadmodum 
carnem  mediante  anima.  Nempe  ut  cor- 
pus  non  est  assumptibile,  nisi  in  quantum 
animatum;  ita  nec  anima,  nisi  ut  intelle- 
ctualis  et  Dei  imago. 

Amplius  ad  hoc,  utrum  Verbum  assum- 
psit  simul  totam  humanitatem,  vel  totam 
mediantibus  partibus  ejus,respondet :  Par- 
tes  originaliter  priores  sunt  toto,  quia 
ipsum  constituunt.  Totum  vero  completi- 
ve  prius  est  partibus,  quoniam  ratio  na- 
turae  completoe  prius  invenitur  in  toto,  et 
per  illud  in  partibus,  in  quantum  sunt 
partes  totius.Nam  et  partes  in  genere  sunt 
reductive.  Hinc  dicendum,  quod  Filius  Dei 
quodammodo  mediantibus  partibus  assum- 
psit  totum,  in  quantum  partes  originaliter 
humanam  naturam  constituebant,  cui  per 
se  assumptio  competebat;  quodammodo 
quoque  assumpsit  partes  mediante  toto, 
in  quantum  ratio  humanae  naturae,  quae 
per  se  assumptibilis  fuit,  per  prius  inve- 
nitur  in  toto,  et  per  hoc  in  partibus  ejus. 
—  Sciendum  quoque,quod  singularitas  du- 
plex  <->i,  utpote  :  singularitas  naturae,  ut 
Ii;it  humanitas ;  el  singularitas  subsisten- 
tis  in  natura,  ut  hic  homo.  Unio  autem 
in   Verbo   non    est    facta   in   singulaiilule 


A  naturae,  quia  naturae  inalterabiliter  et  in- 
commiscibiliter  sunt  unitae;  sed  facta  est 
in  singularitate  subsistentis  in  natura,quo- 
niam  in  utraque  natura  idem  subsistit 
Christus.  Singularitas  vero  partium,  in 
quantum  partes  sunt,  pertinet  ad  natu- 
ram  :  hinc  non  est  eadem  singularitas  par- 
tium  hominis  et  Dei,  sed  est  eadem  singu- 
laritas  Dei  et  hominis. 

At  vero  ad  istud,  utrum  humana  natura 
assumpta  sit  gratia  mediante,  respondens  : 
In  unione  (ait)  humanae  naturae  ad  divi- 

B  nam,  nullum  potuit  esse  medium  unionem 
formaliter  causans,  cui  per  prius  unire- 
tur  natura  humana  quam  divinae  personae. 
Quemadmodum  enim  inter  formam  et  ma- 
teriam  nil  cadit  medium  in  esse,  quod  per 
prius  sit  in  materia  quam  forma  substan- 
tialis,  alias  accidentale  esset  prius  sub- 
stantiali,  quod  est  impossibile ;  sic  inter 
naturam  et  suppositum  non  potest  aliquod 
praefato  modo  cadere  medium,  quum  utra- 
que  conjunctio  sit  ad  esse  substantiale. 
Sed  sicut  adventum  formae  in  materiam 

C  praecedunt  ordine  fiendi  quaedam  forma- 
liter  materialiterque  disponentia,  quibus 
materia  fit  ad  susceptionem  formae  ido- 
nea  :  sic  in  natura  humana  sunt  superad- 
dita  quaedam,  quibus  decens  effecta  est  ut 
assumeretur  a  divina  persona,  ut  scientiae 
et  virtutes ;  unde  haec  quodammodo  dici 
queunt  congruentiae  medium.  Quemadmo- 
dum  vero  secundo  Sententiarum  praehabi- 
tum  est,  gratia  Dei  dupliciter  dicitur  :  pri- 
mo,  ipse  Deus  gratis  dans,  seu  gratuita 
ejus  voluntas;  secundo,  donum  gratis  da- 

D  tum.Itaque  gratia  primo  modo  sumpta,est 
medium  unionis  effectivum  :  quia  gratui- 
ta  voluntate  Verbum  sine  praecedentibus 
meritis  carnem  assumpsit.  Sumendo  autem 
gratiam  secundo  modo,  non  fuit  ibi  ali- 
quod  medium  tanquam  habituale  donum, 
unionem  aut  unibilitatem  formaliter  cau- 
sans,  sed  solum  est  medium  congruitatis, 
sicut  scientia  corporisque  perfectio,  atque 
hujusmodi,  quffl  decuit  naturae  assumptao 
non  deesse ;  nisi  forsan  gratia  appelletur 
unio  ipsa,  quae  est  quoddam  donum  gratis 

datum;  quae  qualiter  sit  raedium,  infra  di- 
cetur.  Itaque  dum  Augustinus  tertiodeci- 
mo  de  Trinitate  affirmat  :  In  rebus  per 
tempus  exortis,  summa  gratia  est,  quod 
Deus  in  unitate  personae  sine  praeceden- 
tibus  meritis  homini  est  unitus  ;  accipit 
gratiam  pro  gratiosa  et  pia  Dei  voluntate 
quae  fecit  hujusmodi  unionem,  non  pro 
habitu  aliquo  mediante. 

Praeterea,  si  quaeratur,  an  ipsa  unio  ex- 
stitit  medium  inter  divinam  et  humanam 
naturam  ;  dicendum,  quod  inter  naturam 
divinam  et  humanam  oportuit  cadere  me- 
diam  unionem,non  sicut  causam,sed  ut  ef- 
fectum  consequentem  naturarum  conjun- 
ctionem.  Est  quippe  natura  relationis,  ut 
in  aliis  rerum  generibus  habeat  causam, 
quia  minimum  habet  de  entitate,  prout 
duodecimo  Metaphysicae  asserit  Commen- 
tator.  Unde  quamvis  relatio  per  se  non 
terminet  motum,  quoniam  in  ad  aliquid 
non  est  motus,  ut  quinto  Physicorum  pro- 
batur,  tamen  ex  hoc  quod  motus  ad  ali- 
quod  ens  terminatur,  ex  necessitate  con- 
sequitur  relatio  aliqua  :  sicut  ex  hoc  quod 
motus  alterationis  terminatur  ad  albedi- 
nem,  consequitur  relatio  similitudinis  ad 
omnia  alba.  Sic  ex  hoc  quod  motus  gene- 
rationis  terminatur  ad  formam,  consequi- 
tur  relatio  secundum  quam  materia  dicitur 
esse  sub  forma.  Ita  ex  hoc  quod  motus 
assumptionis  naturae  humanee  terminatur 
ad  personam  divinam,  consequitur  relatio 
ista  quae  dicitur  unio.  Sicque  unio  est  me- 
dium,  non  quasi  assumptionem  causans, 
sed  consequens  :  sicut  et  aqua  dicitur  me- 
dium  esse  in  tactu  ex  hoc  quod  tangentia 
sunt  humectata.  —  Quod  si  quaeratur,  an 
haec  unio  in  operibus  sex  dierum  praeces- 
sit;  dicendum,  quod  non  praecessit  in  ra- 
tione  seminali,  sed  solum  in  potentia  obe- 
dientiali,  sicut  in  costa  Adae  fuit  ut  ex  ea 
posset  Eva  formari.  —  Haec  Thomas  in 
Scripto.  Qui  etiam  de  his  scribit  in  tertia 
parte  concorditer  ad  haec. 

De  hoc  demum,qualiter  Verbum  assum- 
psit  carnern  mediante  anima,  et  animam 
mediante  intellectu  seu  spiritu,  scribit  ibi- 

T.  23. 


A  dem  quaestione  sexta  :  Medium  dicitur  re-  wt.  i. 
spectu  principii  et  finis.  Hinc  sicut  prin- 
cipium  et  finis  important  ordinem,  ita  et 
medium.  Est  autem  duplex  ordo  :  unus 
temporis,alius  naturae.  Secundum  ordinem 
temporis,  in  mysterio  Incarnationis  non  est 
aliquod  medium,  quia  totam  naturam  hu- 
manam  simul  sibi  univit  Filius  Dei.  Ordo 
vero  naturae  inter  aliqua  potest  attendi 
dupliciter  :  primo  secundum  gradum  di- 
gnitatis,  quemadmodum  angeli  medii  sunt 
inter  Deum  et  homines ;  alio  modo  secun- 

B  dum  rationem  causalitatis,prout  causa  ali- 
qua  dicitur  media  inter  primam  causam 
effectus  et  ipsum  effectum.  Hicque  secun- 
dus  ordo  aliquo   modo   consequitur  pri- 
mum:nempe,ut  tertiodecimo*  capitulo  de  *quarto,et 
Divinis  nominibus  S.  Dionysius  loquitur,  h^f^et 
Deus   per  substantias   sibi  propinquiores  ««: 
agit  in  remotiora.  Itaque  secundum  gra- 
dum  et  ordinem  dignitatis,  anima  media 
est  inter  Deum  et  carnem  :  sicque  potest 
concedi  quod  conjunxit  sibi  corpus  anima 
mediante.  Secundum  ordinem  quoque  cau- 

G  salitatis,  anima  est  aliqualiter  causa  carnis 
uniendae  Filio  Dei  :  non  enim  esset  assum- 
ptibilis  caro,  nisi  per  ordinem  quem  habet 
ad  animam  rationalem,  secundum  quem 
habet  quod  sit  caro  humana.  Verumtamen 
duplex  ordo  considerari  potest  inter  Deum 
et  creaturas.  Unus,  secundum  quod  crea- 
turae  causantur  et  dependent  a  Deo  tan- 
quam  a  principio  sui  esse,  et  sic  propter 
infinitatem  suae  virtutis  Deus  immediate 
attingit  quamlibet  rem  causando  et  con- 
servando;atque  ad  hoc  pertinet  quod  Deus 

D  dicitur  esse  in  omnibus  per  essentiam, 
praesentiam  et  potentiam.  Alius  est  ordo, 
secundum  quod  res  reducuntur  in  Deum 
sicut  in  finem ;  et  quoad  hoc,  est  medium 
inter  Deum  et  creaturas,  quoniam  inferio- 
res  creaturae  reducuntur  in  Deum  per  su- 
periores.  Et  ad  hunc  ordinem  spectat  as- 
sumptio  humanae  naturae  a  Verbo,  quod 
est  terminus  assumptionis  istius  :  idcirco 
per  animam  carni  unitur. 

Postremo  de  hoc,  an  unio  ista  sit  per 
gratiam  facta,  ibi  subjungit  :  In  Christo    art. »;. 

est  gratia  unionis  et  gratia  habitualis,  qua- 
rum  nulla  potest  poni  medium  in  unione 
praedicta.  Nam  gratia  unionis  est  ipsum 
esse  personale  divinum,  gratis  communi- 
catum  naturse  humanae  in  persona  Verbi. 
Gratia  vero  habitualis,  pertinens  ad  spi- 
ritualem  illius  hominis  sanctitatem,  est 
effectus  consequens  unionem,  secundum 

Joann.i,u.  illud  Joaiinis  :  Vidimus  gloriam  ejus,  glo- 
riam  quasi  Unigeniti  a  Patre,  plenum  gra- 
tiae  et  veritatis.  Per  quod  datur  intelligi, 
quod  ex  hoc  ipso  quod  ille  homo  est  Uni- 
genitus  a  Patre  (quod  sibi  convenit  per 
unionem),  habet  plenitudinem  gratiae  et 
veritatis.  Si  autem  gratia  dicatur  ipsa  vo- 
luntas  Dei,  aliquid  gratis  donans  aut  fa- 
ciens,  sic  unio  facta  est  per  gratiam  non 
sicut  per  medium,  sed  sicut  per  causam 
efficientem.  Haec  in  tertia  parte.  —  In 
Summa  quoque  contra  gentiles,  plenissi- 
me  et  diffuse  reprobat  ex  Scripturis  et  ra- 
tionibus  multis  haereticas  falsitates  Arii  et 
Eunomii  ac  Apollinaris,  dicentium  in  Chri- 
sto  non  fuisse  animam  rationalem;  insa- 
nias  etiam  Manichsei  et  Valentini,  neganti- 
um  in  Christo  carnem  vere  humanam  :  de 
quibus  pertranseo,  quia  communia  sunt, 
nec  ulla  apparentia  in  haereticorum  illo- 
rum  figmentis  consistit. 

His  scripta  Bonaventurae  omnino  con- 
cordant.  Et  satis  continentur  in  istis  simi- 
liter  scripta  Petri,qui  aliqua  addit:Duplex 
est,  inquiens,  medium.  Unum  secundum 
intentionem  :  sicque  anima  fuit  medium 
et  etiam  spiritus,  quoniam  propter  ani- 
mam  assumpsit  carnem,  et  ipsam  animam 
propter  spiritum  seu  mentem.  Aliud  est 
medium  secundum  exsecutionem,  et  illud 
est  duplex,  videlicet  medium  congruentiae 

p.77Cets.  et  medium  necessitatis,  etc,  ut  supra.  Et 
ruisus  :  Quadruplex  est,  ait,  gratia.  Una, 
uniouem  efficiens,  utpote  gratia  increata. 
Altera,  ad  unionem  disponens,  puta  divina 
assimilatio.  Tertia,  unionem  constituens, 
scilicet  tinio  ipsa,  seu  associatio  gratuita. 
Quarta,  unionem  consequens,  utpote  com- 
municatio  attributorum.  Haec  Petrus,qui  in 
lii^  l»n\  itati  studens,obscurilatein  reliquit 


A  Richardus  demum  narrat  et  sequitur  di- 
stinctionem  medii  a  Petro  inductam,  et 
amborum  scripta  dictis  Thomae  ac  Bona- 
venturae  concordant.  Recitat  quoque  opi- 
nionem  dicentium,  quod  gratia  sumpta 
pro  habitu  gratuito  animam  perficiente, 
non  fuit  medium  congruentiae  in  assum- 
ptione  naturae  humanse  a  Verbo.  Quam 
opinionem  Durandus  sequitur,  et  sic  pro- 
bat,  quia  natura  humana  personatur  in 
Verbo,  sicut  personata  fuisset  in  proprio 
supposito :  una  namque  personatio  supplet 

B  vicem  alterius.  Sed  natura  Christi  humana 
si  sibi  ipsi  fuisset  relicta,  personata  fuis- 
set  in  supposito  proprio  non  mediante 
gratia  :  ergo  sine  ea  personatur  in  Verbo. 
Secundo,  quoniam  illud  quod  sequitur  uni- 
onem,  non  est  medium  in  eadem;  sed  gra- 
tia  habitualis  secuta  fuit  in  Christo(ordine 
naturse,non  temporis)  unionem  naturarum 
in  persona  Verbi  :  ergo  gratia  habitualis 
non  fuit  medium  unionis.  Probatio  mino- 
ris.  Nam  sicut  se  habet  esse  ad  operari, 
sic  gratia  unionis  ad  gratiam  habitualem  : 

C  cujus  ratio  est,  quoniam  unio  facta  est 
ut  natura  humana  habeat  suum  esse  in 
divino  supposito,  gratia  autem  datur  pro- 
pter  bene  operari.  Sed  esse  prsecedit  ope- 
rationem  :  ergo  gratia  unionis  seu  unio 
ipsa,  gratiam  habitualem. 

Verum  ista  opinio  positioni  prsecipuo- 
rum  dissentit  doctorum,  Alexandri,  Tho- 
mse,Bonaventurse,Alberti,  et  aliorum  quos 
allegavi,  estque  erronea,et  levibus  persua- 
sionibus  innitens.  Prima  quoque  persuasio 
magis  concludit  contrarium.  Quum  enim 

D  personatio  humanse  naturse  in  proprio  sup- 
posito,  id  est  in  persona  humana  creata, 
sit  naturalis,  non  mirum  quod  ad  eam 
non  requiritur  per  modum  congruentise,  et 
ut  medium  congruitatis,  aliqua  gratia  ha- 
bitualis.  Verum  qtium  personatio  naturse 
humanae  in  persona  increata  sit  superna- 
turalis,  imo  supernaturalissima.  excellentis- 
sima  et  superinvariabilis  el  incomprehen- 
sibilis  prorsus,  rite  ad  eam  requirebatur 
per  modum  decentissimse  ac  sapientissi- 
msB  congruenliae,  gratia  habitualis  altissi- 

ma,  aptans,  ornans,  disponens  ad  hujus- 
modi  unionem.  —  Sed  contra  hoc  videtur 
esse  secunda  objectio  :  ad  quam  dicen- 
dum,  quod  quamvis  haec  gratia  secundum 
rem  se  habet  concomitanter  ad  unionem, 
tamen  secundum  praevisionem,  praeordina- 
tionem  atque  propositum  Dei,se  habuit  an- 
tecedenter,  quoniam  Trinitas  summa  prae- 
ordinavit  et  voluit  naturam  humanam  non 
uniri  Verbo  aeterno  nisi  splendidissimam, 
puleherrimam,gratiosissimam,imo  et  bea- 
tifice  gloriosam  :  quod  plane  congruentis- 
simum  fuit.  Hinc  secundum  Albertuni,  Pe- 
trum  et  Udalricum,  gratia  illa,  quantum 
ad  intentionem,  fuit  congruentiae  medi- 
um  :  sic  equidem  etiam  ultimum  in  exse- 
cutione,  frequenter  est  primum  in  inten- 
tione. 

Verumtamen  Scotus  hanc  opinionem 
sequitur  imbecillem,  argumenta  ponens 
eadem  quae  Durandus,  et  addit  quod  gratia 
habitualis  non  potuit  se  habere  in  ratione 
dispositionis  circa  naturam  assumptam  : 
quoniam  exsistentia  accidentis  praesuppo- 
nit  exsistentiam  realem  subjecti ;  et  ita 
haec  gratia  praesupposuit  exsistentiam  hu- 
manitatis  assumptae,  ordine  naturae.  —  Ve- 
rum  instantia  haec  nulla  est.  Fuerunt  et- 
enim  simul  tempore  gratia  ista  et  natura 
assumpta  :  nihilo  minus  gratia  ista  in  prae- 
ordinatione  atque  proposito  Dei,  exsisten- 
tiam  praecessit  subjecti,  tanquam  aliquid 
ordinatum  ad  ejus  decorem  et  habilita- 
tionem. 

Insuper  Scotus  ait  :  Dicitur  quod  Ver- 

bum   assumpsit  corpus   mediante  anima. 

Quod  ita  exponitur,  quod  primo  anima  est 

assumpta  a  Verbo,  et  in  secundo  instanti 

naturae  corpus,  et  per  hoc  in  illo  instanti 

secundo  Verbum  univit  sibi  corpus  per- 

sonaliter  mediante  anima,  quam  sibi  pri- 

mo  univit.  —  Haec  Scotus,  qui  (ut  ex  te- 

nore  verborum  ejus  perpenditur)  loquitur 

*  Revcra  more  solito  contra  Henricum  *,  qui  primo 

!t  Scoitus  Qnodlibeto  et  in   Summa   sua   scribit  de 

mtraVar- his.  Verumtamen  nec  in  Quodlibetis  nec 

in  Summa   asseruit,  quod  Verbnm   prius 

tempore  assumpsit  animam  quam  corpus, 


A  imo  utrumque  simul  tempore  assumptum 
a  Verbo  fatetur. 

Gonsequenter  Scotus  subjungit  :  In  is- 
ta  assumptione  passiva  naturae  humanae 
a  Verbo,  nullum  fuit  medium  quod  inter 
Verbum  et  totam  naturam.  Istud  probat 
sicut  ex  Durando  probatur,  et  probatio 
ejus  cassatur  sicut  cassata  est,  quamvis 
aliquo  modo  sit  verum  quod  nullum  fu- 
erit  medium  ibi,  prout  ex  praeallegatis 
doctoribus  solidis  est  deductum. 

In  hac  quaestione  Scotus  grandein  facit 

B  inquisitionem,  an  totum  seu  forma  totius 
sit  idem  cum  parte  sua  seu  partibus  et 
cum  forma  partis,  quum  tamen  facillime 
constet,  quod  totum  non  sit  nisi  suae  par- 
tes  simul  acceptae;  quod  item  totum  nec 
sit  totaliter  idem  cum  parte  sua,  nec  tota- 
liter  quid  diversum  ab  ea,sed  partim  idem 
et  partim  diversum,  quum  pars  aliquid  sit 
totius,  totum  quoque  partem  suam  inclu- 
dat  et  superaddat.  Fatetur  tamen  hic  Sco- 
tus,  quod  in  rebus  materialibus  forma  to- 
tius,  seu  essentia  et  quidditas  rei,  includat 

C  materiam.  —  Praehabitis  demum  ex  Tho- 
ma  et  aliis  consonant  scripta  Antisiodo- 
rensis. 


QU.ESTIO    VI 


PRaeterea  quaeritur,  An  caro  Christi 
prius  fuerit  concepta  quam  as- 
sumpta,  et  assumpta  quam  anima- 
ta;  an  etiam  anima  ejus  sit  prius 
D  assumpta  quam  corpori  conjuncta. 
Videtur  quod  caro  illa  prius  fuit  conce- 
pta.  Primo,  quoniam  motus  praecedit  ter- 
minum  motus.  Quum  ergo  conceptio  carnis 
terminata  sit  ad  assumptionem  a  Verbo, 
seu  ad  unionem  cum  eo,videtur  quod  eam 
praecesserit  etiam  tempore,  quum  motus 
non  nisi  in  tempore  fiat.  —  Secundo,  quod 
non  est,  non  potest  assumi  nisi  primo  sit; 
sed  caro  nondum  concepta,  nondum  est  : 
ergo  non  est  assumptibilis,  necesse  est  igi- 
tur  ut  prius  concipiatur  quam  uniatur.  — 

Tertio,  non  est  assumptio  nisi  earnis  jam 
organizata?  ;  organizationem  autem  prae- 
cedit  formatio,  formationem  consolidatio, 
consolidationem  conceptio  :  ergo  a  primo 
assumptionem  praecessit  conceptio. 

In  oppositum  est,quod  sola  unione  com- 
municatio  idiomatum  ac  proprietatum  ef- 
ficitur,  ut  quod  de  homine  dicitur,  de  Filio 
Dei  dicatur.  Concipi  autem  proprie  carnis 
est.  Si  ergo  conceptio  carnis  unionem  cum 
Verbo  prsecessit,  Filius  Dei  de  Virgine  na- 
tus  non  esset. 

Ad  hoc  Bonaventura  respondet :  De  con- 
ceptione  contingit  loqui  quantum  ad  ordi- 
nem  temporis,  et  quantum  ad  ordinem 
naturae.  Quoad  ordinem  naturae,  conceptio 
illa  prior  fuit  assumptione ;  sed  quoad  or- 
dinem  temporis,  simul  fuerunt.  Nec  requi- 
rebatur  ibi  successio  temporis,  quia  per 
infinitam  fiebant  virtutem  ;  nec  decuit 
conceptionem  prsecedere  tempore  :  non 
enim  mulier  virginalis  concipere  debuit 
frustum  carnis,  sed  virum,  in  annuntiati- 

Jer.  xxxi,  one  angelica,  ut  Jeremias  praedixit.  Haec 
Bonaventura.  —  Idem  Antisiodorensis  et 
Alexander. 

Denique  Thomas  :  Nulla  (inquit)  natura 
habet  esse  nisi  in  suo  supposito :  non  enim 
humanitas  esse  potest  nisi  in  homine  hoc 
ant  illo.  Hinc  quidquid  est  in  genere  sub- 
stantiae  per  se  exsistens,  rationem  hypo- 
stasis  aut  suppositi  habet.  Quumque  deita- 
tis  humanitatisque  unio  in  hypostasi  facta 
sit,  non  potuit  quod  assumptum  est,  prius 
esse  quam  assumeretur  :  nisi  forsitan  po- 
neretur  quod  assumptio  rationem  hyposta- 
sis  a  re  assumpta  auferret;  quod  improba- 

quacst.  1.  tum  est  supra.  Ideo  nullum  horum  trium 
fnit  possibile,  utpote  :  quod  caro  prius 
fuit  concepta,et  postmodum  assumpta;  aut 
quod  anima  fuerit  prius  creata,  assumpta- 
que  postea ;  vel  quod  homo  prius  ex  suis 
sit  partibus  constilutus, et  post  assumptus. 

,i„.,st.  •,.  Quemadmoduin  deinum  patet  ex  dictis, 
corpus  assumptibilitatera  habet  ab  anima; 
similiter  partes  essentiales  ex  ratione  oa- 
turae  cujus  sunt    parlcs.    inde  utrumque 


22. 


A  horum  impossibile  est,  ut  scilicet  anima 
prius  sit  creata  et  a  Verbo  assumpta,  et 
postea  corpori  conjuncta ;  et  etiam  quod 
caro  sit  prius  concepta  et  assumpta,  post- 
lnodumque  animae  unita  :  imo  haec  qua- 
tuor  oportet  simul  fuisse,  conceptionem 
carnis,  creationem  animae,  conjunctionem 
utriusque,  et  unionem  cum  Verbo.  Itaque 
quamvis  quod  non  est,  assumptibile  non 
sit,  possibile  tamen  est  ut  eodem  instanti 
quo  esse  cceperit,  assumatur.  Quumque 
conceptio  illa   in   instanti   sit  facta,  non 

B  differunt  in  eadem  principium,  medium 
et  finis  ipsius.  Constat  quoque  ex  his,  im- 
possibile  esse  ut  caro  sit  prius  assumpta 
quam  animata,  quum  assumptibilitatem 
sortiatur  ab  anima,  et  quoniam  partes  as- 
sumptibilitatem  habent  ex  toto.  Nec  potuit 
anima  Christi  prius  assumi  quam  carni 
uniretur,  quum  assumptibilis  sit  per  hoc 
quod  est  pars  naturae  humanae.  Hinc  non 
oportet  extremum  semper  prius  tempore 
conjungi  medio  quam  alteri  extremo,sicut 
et  aer  et  visus  simul  immutantur  a  colore, 

C  sed  aer  prius  natura.  Haec  Thomas  in 
Scripto. 

Insuper  in  tertia  parte,  quaestione  tri- 
cesima  tertia  :  In  conceptione  corporis  art.  t. 
Christi, asserit, tria  considerantur.  Primum 
est  motus  localis  sanguinis  ad  locum  ge- 
nerationis ;  secundum,  formatio  corporis 
ex  illa  materia;  tertium,  augmentatio  us- 
que  ad  quantitatem  perfectam.  ln  quorum 
medio  ratio  conceptionis  consistit  :  pri- 
mum  namque  est  conceptioni  praeambu- 
lum;  terliuin  conceptionem  consequitur. 

D  Primum  horum  non  potuit  esse  in  instanti, 
quum  hoc  sit  contra  rationem  motus  loca- 
lis  corporis  cujuscumque,  cujus  partes 
successive  Iocum  subintrant,  Tertium  quo- 
que  oportuit  esse  successivum,  tum  quia 
de  ratione  augmenti  est  motus  localis,tum 
quia  procedit  ex  virtute  animse  in  corpore 
jam  formato  operantis,  quae  non  operatur 
nisi  in  tempore.  Ipsa  vero  formatio  corpo- 
ris,  in  qua  principaliter  ratio  conceptionis 
consistit,  exstitil  in  instanti.  Priino,  pro- 
pter  infinilain  virlutem  agentis,  videlicet 

Spiritus  Sancti,  a  quo  corpus  Christi  for- 
matum  est  :  nempe  quo  agens  majoris  ex- 
stat  virtutis,  eo  celerius  atque  facilius  ma- 
teriam  potest  disponere.  Secundo,  ex  parte 
ejus  cujus  corpus  formabatur,  quem  non 
decuit  assumere  corpus  nisi  formatum.  Si 
autem  formationem  perfectam  aliquod  tem- 
pus  pra?cessisset,non  posset  tota  conceptio 
Filio  Dei  attribui,  quse  non  attribuitur  ei 
nisi  ratione  assumptionis.  Idcirco  in  primo 
instanti  quo  materia  ministrata  ad  locum 
generationis  pervenit,  corpus  Christi  per- 
fecte  formatum  est  et  assumptum ;  ac  per 
hoc  dicitur  ipse  Filius  Dei  verus  Deus  con- 
ceptus  :  quod  aliter  dici  non  posset. 

Hinc  non  est  assignare  ultimum  instans 
in  quo  materia  illa  fuit  sanguis;  sed  est 
assignare  ultimum  tempus,  quod  nullo  in- 
terveniente  medio,continuatur  ad  primum 
instans  in  quo  fuit  caro  Christi  formata. 
Hocque  instans,  fuit  terminus  temporis 
motus  localis  materiae  ad  locum  generatio- 

an.  2  ad  nis.  —  Pra?terea  si  quis  instet,  quod  anima 
requirit  debitam  quantitatem  in  corpore 
cui  infunditur,  quantam  non  habuit  cor- 
pus  Christi  in  primo  suae  conceptionis  in- 
stanti,  ergo  postea  fuit  animatum  ;  di- 
cendum,  quod  quantitas  quam  anima  in 
corpore  suo  requirit,  latitudinem  habet, 
quoniam  in  majori  et  minori  quantitate 
salvatur.  Quantitas  vero  corporis  quam  ha- 
bet  dum  sibi  infunditur  anima,  propor- 
tionatur  quantitati  perfectae  ad  quam  per 
augmentum  pertingit  :  ita  quod  majorum 
hominum  majorem  quantitatem  habent 
corpora  in  prima  sua  animatione.  Chri- 
stus  autem  in  perfecta  aetate  decentem  et 
mediocrem  habuit  quantitatem,  cui  pro- 
portionabatur  quantitas  quam  habuit  cor- 
pus  ejus  in  tempore  quo  aliorum  homi- 
num  corpora  animantur;  minorem  tamen 
habuil  in  principio  suae  conceptionis.  At- 
tamen  parva  quanlitas  illa  non  fuit  tam 
parva,  ut  in  ea  conservari  non  posset  ratio 
corporis  animati,  quum  in  tali  quantitatc 
quorumdam  parvorum  hominum  corpora 

art  :j  animentur.  —  Hoc  quoque  pensandum, 
quod  propric  dicimus  Deum  lactum   ho- 


A  minem;  improprie  vero  quod  homo  factus 
est  Deus  :  quia  videlicet  Deus  assumpsit 
sibi  id  quod  exstitit  hominis ;  non  autem 
praeexstitit  id  quod  hominis  est,  quasi  per 
se  subsistens,  antequam  susciperetur  a 
Verbo.  Si  autem  caro  Christi  fuisset  con- 
cepta  antequam  susciperetur  a  Verbo,  ha- 
buisset  aliquando  aliquam  hypostasim  prae- 
ter  hypostasim  Verbi  Dei :  quod  est  praeter 
Incarnationis  rationem,  secundum  quam 
ponimus  Verbum  Dei  esse  unitum  huma- 
nae  naturae  et  omnibus  partibus  ejus  in 

B  unitate  hypostasis.  Nec  fuit  conveniens 
quod  hypostasim  praeexsistentem  humanae 
naturae,  vel  alicujus  partis  ejus,  Verbum 
Dei  sua  assumptione  destrueret.  Ideo  con- 
tra  fidem  est,quod  caro  Christi  fuerit  prius 
concepta  postmodumque  assumpta.  Unde 
in  carne  illa  simul  fuit  concipi  et  esse 
conceptum.  Sicque  (ut  loquitur  Augusti- 
nus  in  libro  de  Fide  ad  Petrum)  dicimus 
ipsum  Dei  Verbum  acceptione  suae  carnis 
conceptum,  carnem  quoque  Verbi  incar- 
natione   conceptam.   —  Haec  Thomas   in 

C  Summa.  Idem  Albertus,  Petrus,Richardus, 
Udalricus  aliique  communiter. 

Scotus  quoque  hic  narrat  duas  opinio- 
nes,  quarum  una  ponit  in  corpore  hominis, 
etiam  Christi,  fuisse  plures  formas  sub- 
stantiales  :  quae  opinio  super  secundum  dist.  «u, 
est  reprobata.  Alia  tenet  opinio,  quod  ani-  q-  L 
matio  non  preecessit  tempore  assumptio- 
nem  :  quod  consonat  praeinductis.  —  De 
organizatione  vero  corporis  Christi  ait, 
quod  organizatio  potest  intelligi  vel  ulti- 
ma  inductio  formae  accidentalis  disponen- 

D  tis  immediate  ad  animam  intellectivam, 
seu  ipsa  animae  intellectivae  inductio,  aut 
transmutatio  praecedens  hanc  ultimam  in- 
ductionem  formae  accidentalis.  Praecedunt 
quippe  duae  transmutationes,utpotc:  motus 
localis,  quo  materia,  scilicet  sanguis,  fer- 
tur  ad  locum  generationi  convenientem  ; 
et  alteratio,  qua  in  loco  hoc  alteratur  at- 
que  disponitur  ad  formam  organici  corpo- 
ris  inducendam.  Organizatio  autem  primo 
modo  accepta,  qua  corpus  dicitur  organi- 
cum  et  immediate  dispositum  ad  animam 

intellectivam,  etiam  in  nobis  non  praecedit 
tempore  animationem  :  alias  homo  non  ge- 
neraret  hominem,  quoniam  tota  ejus  actio 
prius  duratione  esset  completa,  quam  ani- 
ma  infunderetur  et  homo  in  utero  gignere- 
tur.  Ille  quippe  non  generat  hominem,  cu- 
jus  tota  actio  prius  tempore  est  completa 
quam  homo  gignatur.  Porro  de  transitione 
materiae  ad  locum  generationi  aptum,  et 
de  alteratione  praecedente  totius  genera- 
tionem,  dubium  est  an  tempore  praecesse- 
rint  incarnationem  vel  in  eodem  instanti 
fuerint  :  quia  si  ponantur  fuisse  in  tempo- 
re,  magis  videtur  posse  salvari  Mariam 
fuisse  cooperatam  ad  illos  motus ;  et  de 
hoc  infra  in  quarta  distinctione  dicetur.  Si 
autem  ponatur  totum  fuisse  in  instanti,  ut 
nullus  fuerit  motus  localis,  aut  cum  suc- 
cessione  mutatio,  magis  salvatur  quod  in 
ultimo  instanti  assensus  Virginis  expressi, 
fuerit  Verbum  Dei  factum  homo  in  Virgi- 
nis  utero  :  quoniam  ante  illud  instans  non 
videtur  fuisse  aliqua  operatio  specialis  ad 
incarnationem,  et  in  illo  instanti  tota  in- 
carnatio  videtur  esse  completa.  —  Haec 
Scotus,  qui  in  his  verbis  insinuare  vide- 
tur,  probabiliter  posse  teneri  translationem 
illam  materiae  ad  locum  congruum  gene- 
rationi,  et  de  alteratione  praetacta,  quod 
fuerint  in  instanti.  Ineptum  vero  videtur, 
quod  organizatio  capiatur  pro  inductione 
animee  intellectivae. 


QU^STIO    VII 

ULtimo  quaeritur,Utrum  una  creata 
persona  posset  assumere  aliam 
naturam  creatam,  in  unitate  per- 
sonse. 

Videtur  quod  sic.  Personalitas  enim  ab- 
soluta,  qualis  est  in  creaturis,  non  est  nisi 
subsistentia  ipsius  naturae  per  esse  suum 
determinata.  Nisi  enim  determinetur,  lia- 
bet  rationem  universalis.  Delerminatio  ve- 
ro  qua  est  Jia-c,  ila  quod  mdii  alleia,  dal  ei 
rationcni  personalitatis.  Talis  autem  per- 


A  sonalitas  angeli  non  est  minus  nata  deter- 
minare  naturam  hominis  quam  angeli  : 
quia  natura  angeli  minus  determinabilis 
est,  quum  sit  magis  abstracta  et  immate- 
rialis  quam  natura  hominis.  —  Secundo, 
quia  natura  humana  majorem  habet  pro- 
portionem,  convenientiam  et  propinquita- 
tem  ad  angelum  quam  ad  Deum  :  ergo 
magis  assumptibilis  est  ab  angelo  quam 
a  Deo. 

In  oppositum  est,  quod  personalitas  om- 
nis   creaturse  est  limitata  et  determinata 

B  suae  singulari  naturae.  Quum  igitur  natura 
una  singularis  angeli  nulli  alteri  persona- 
litati  queat  communicari,videtur  quod  nec 
personalitas  unius  singularis  naturae  valeat 
communicari  alteri  singulari  naturae. 

Ad  hoc  respondet  Henricus  Quodlibeto 
undecimo  :  Personalitas  (prout  alibi  de-    q.  io. 
terminavimus)  nil  aliud  est  quam  distin-    c/.p.so 
cta  ratio  subsistendi  circa  singularem  na-  el  s' 
turam.  Quae  personalitas  in  divinis  non  est 
nisi  respectiva,  in  creaturis  vero  est  abso- 

C  luta;  habetque  quaelibet  natura  singularis 
in  creaturis  talem  singularitatem  propriam 
sibi,  qua  non  solum  distinguitur  una  na- 
tura  creata  ab  alia,  sed  et  sic  determina- 
tur  in  se,  ut  sit  separata  a  qualibet  alia,  ut 
sic  personalitas  in  creaturis  non  sit  nisi 
modus  essendi  separatim  ab  alia  creatura. 
Hinc  quaecumque  personalitas  creata,  est 
finita  et  sua  finitatioue  limilata  ad  suae 
singularitatem  naturse,  et  illi  appropriata  : 
propter  quod  nullius  creaturae  personalitas 
pluribus  potest  naturis  communicari,  sed 

D  soli  infinito  supposito  convenit  hoc  ex  sua 
illimitatione,  qua  continet  in  se  quidquid 
perfeclionis  est  in  creaturis.  Illabitur  quo- 
que  creatis  :  quod  uni  creaturae  non  con- 
venil  respectu  alterius.  Ilinc  prima  ratio 
falsuni  assiiinit,  quoniain  personalilas  ange- 
li  determinare  non  habct  nec  Iimitarc  nisi 
naluram  propriffi  personse.  Haec  Henricus. 
Circa  liar  aliter  sentil  Scotus  :  Susten- 
tare,  dicens,  naturam  scu  suppositare,  su- 
initur  dupliciter.  Primo  effective  :  sicque 
tola  Trinilas  snslcnlal  nalurain  huinanain 

in  Christo.  Secundo  terminative  sive  for-  A  Henrici  refert  et  improbat  prout  potest ; 

maliter  :  et   sic   sola  Verbi   persona  as-  nec  efficaciter  probat  oppositum  :  imo  lo- 

sumptam  sustentat  naturam.  Suppositum  quitur  multum  confuse.  Et  tandem  con- 

autem    creatum   non   potest  primo  modo  cludit,  quod  non  videtur  ita  ponendum, 

sustentare  aliam  naturam  a  sua,  quia  ad  sicut  praetacta  ponit  opinio,  absque  omni 

talem  unionem  alia  natura  non  habet  se  ratione.  Verum  ex  inductis  jam  constat, 

nisi  in  potentia  obedientiali,  quse  in  crea-  quod  Henricus  sine  rationibus  ita  non  po- 

turis  non  respicit  nisi  efficaciam  primi  ef-  nit.  —  Postremo,  verum  reor  quod  secun- 

ficientis.Porro  secundo  modo, dicitur  quod  dum  naturam  non  sit  possibilis  sustentatio 

non  potest  creatura  aliam  naturam  susten-  seu  assumptio  talis.  An  vero  implicet  con- 

tare  in  se,  seu  assumere  sibi  in  unitate  tradictionem,  ita  quod  nec  de  absoluta  lo- 

persona?.  Sed  hoc  non  videtur.  Heec  Scotus.  quendo  potentia  fieri  valeat,  determinare 

Qui  consequenter  positionem  et  rationes  B  non  audeo. 


DISTINCTIO   III 


A.  De  carne  quam  Verbum  assumpsit,  qualis  ante  fuerit, 
et  qualis  assumpta  sit. 


Q 


ILERITUR  etiam  de  carne  Verbi,  an  priusquam  conciperetur,  obligata  fuerit  Hugo,  de 
peccato,  et  an  talis  assumpta  fuerit  a  Verbo.  Sane  dici  potest  et  credi  oportet,  „a^*mcf^' 
juxta  Sanctorum  attestationis  convenientiam,  ipsam  prius  peccato  fuisse 
obnoxiam,  sicut  reliqua  Virginis  caro,  sed  Spiritus  Sancti  operatione  ita  mundatam, 
ut  ab  omni  peccati  contagione  immunis  uniretur  Verbo,  pcena  tantum,  non  neces- 
sitate  sed  voluntate  assumentis,  remanente.  Mariam  quoque  totam,  Spiritus  Sanctus 
in  eam  praeveniens,  a  peccato  prorsus  purgavit  et  a  fomite  peccati  etiam  liberavit, 
vel  fomitem  ipsum  penitus  evacuando,  ut  quibusdam  placet,  vel  sic  debilitando  et 
extenuando,  ut  ei  postmodum  peccandi  occasio  nullatenus  exstiterit.  Potentiam 
quoque  generandi  absque  viri  semine,  Virgini  praeparavit.  Ita  enim  verba  Evangelii 
docent,  ubi  angelus  Virginem  alloquens,  ait  :  Spiritus  Sanctus  superveniet  in  te,  et  Zue.1,35, 

38 

virtus  Altissimi  obumbrabit  tibi;  et  quod  nascetur  ex  te  sanctum,  vocabitur  Filius 
Dei.  Gui  sacra  Virgo  respondit  :  Ecce  ancilla  Domini ;  fiat  mihi  secundum  verbum 
tuum.  Quod  exponens  Joannes  Damascenus,  ait  :  Post  consensum  autem  sanctae    namasc. 
Virginis,  Spiritus  Sanctus  supervenit  in  ipsam,  secundum  verbum  Domini  quod  dixit  ttodub.m 
angelus,  purgans  ipsam,  et  potentiam  deitatis  Verbi  receptivam  praeparans,  simulc-2- 
autem  et  generativam.  Et  tunc  obumbravit  ipsam  Dei  altissimi  per  se  sapientia  et 
virtus  exsistens,  id  est  Filius  Dei  Patris  qj.sjuaoc,  id  est  consubstantialis,  sicut 
divinum  semen.  Et  copulavit  sibi  ipsi,  ex  sanctissimis  et  purissimis  ipsius  Virginis 
sanguinibus,  nostrae   antiquae  conspersionis  carnem   animatam   anima  rationali  et 
intellectiva,  non  seminans,  sed  per  Spiritum  Sanctum  creans.  Ouare  simul  caro, 

simul  Dei  caro,  simul  Dei  Yerbi  caro,  animata  anima  rationali  et  intellectiva.  — 

Ex  his  perspicuum  fit  quod  ante  diximus,  carnem  scilicet  Verbi  simul  conceptam  et 

assumptam,  eamdemque,  imo  totam  Virginem,  Spiritu  Sancto  praeveniente,  ab  omni 

Fuigent.de  labe  peccati  castificatam.  Gui  collata  est  potentia  novo  more  generandi,  ut  sine  coitu 

trum'n.17!  viri,   sine  libidine  concipientis,  in  utero  Virginis  celebraretur   conceptus  Dei    et 

hominis.  Illa  enim  caro,  quam  Deus  de  Virgine  sibi  unire  dignatus  est,  sine  vitio 

ibid.n.  15.  concepta,  sine  peccato  nata  est.  Hanc  tamen  carnem,  non  ccelestis,  non  aerise,  non 

alterius  cujusquam  putes  esse  naturae,  sed  ejus  cujus  est  omnium  hominum  caro. 

B.  Auctoritate  firmat,  ex  tunc  fuisse  Virginem  immunem  a  peccato. 

Quod  autem  sacra  Virgo  ex  tunc  ab  omni  peccato  immunis  exstiterit,  Augustinus 

Aug.deNa-  evidenter  ostendit  in  libro  de  Natura  et  gratia,  inquiens  :  Excepta  sancta  virgine 

^uraetgra.  jyj^,^  ^Q  gua  pr0pter  honorem  Domini,  nullam  prorsus,  quum  de  peccatis  agitur, 

haberi  volo  quaestionem.  Inde  enim  scimus,  quod  ei  plus  gratise  sit  collatum  ad 

vincendum  ex  omni  parte  peccatum,  quod  concipere  ac  parere  meruit  quem  constat 

nullum  habuisse  peccatum.  Hac  ergo  Virgine  excepta,  si  omnes  Sancti  ac  Sanctae 

congregari  possent,  et  quaereretur  ab  eis  an  peccatum  haberent,  quid  responderetur 

Uoann.i,  nisi  quod  Joannes  ait,  Si  dixerimus  quia  peccatum  non  habemus,  nos  ipsos  sedu- 

o 

Fuigent.  de  cimus  ?  Illa  autem  Virgo  singulari  gratia  praeventa  est  atque  repleta,  ut  ipsum 
trum^n.n!  haberet  ventris  sui  fructum  quem  ex  initio  habuit  universitas  Dominum  ;  ut  illud 
niutedeIib  ^110^  nascebatur  ex  propagine  primi  hominis,  tantummodo  generis,  non  criminis 
xui,  n.  23.   originem  duceret. 

G.  Quare  non  fuit  Christus  decimatus  in  Abraham  sicut  Levi,  quum  caro 
quam  accepit,  in  eo  fuerit  peccato  obnoxia. 

Quum  autem  illa  caro,  cujus  excellentia  singularis  verbis  explicari  non  valet, 

antequam  esset  Verbo  unita,  obnoxia  fuerit  peccato  in  Maria  et  in  aliis  a  quibus 

propagatione  traducta  est,  non  immerito  videri  potest  in  Abraham  peccato  subja- 

Hugo,  de  cuisse,  cujus  universa  caro  peccato  subjacebat.  Unde  quseri  solet,  quare  Levi  deci- 

,"p™mc '.» .'  matus  dicatur  in  Abraham,  et  non  Christus,  quum  in  lumbis  Abrahae  uterque  fuerit 

ce«.xiv,io.  secundum  materialem  rationem,  quando  Abraham  decimatus  est  et  decimas  dedit 

iiri,,-.  vn,9.  Melchisedech.  Tunc  enim  Apostolus  Levi  decimatum  dicit  in  Abraham  tanquam  in 

materiali  causa,  quia  ea  decimatione  sicut  Abraham  minor  Melchisedech  ostenditur, 

cui  personaliter  decimas  solvit,  ita  et  Leviticus  ordo,  qui  in  Abraham  secundum 

rationem  seminalem  erat  et  ex  eo  per  concupiscentiam  carnis  descendit.  Ghristus 

autem  non  est  decimatus,  quia  licet  ibi  fucrit  secundum  carnem,  non  tamen  inde 

floOT.MS,  descendit  secundum  legem  communem,  scilicet  per  carnis  libidinem  :  sicut  etiain  in 

Aujc.dcGc- Adam  omnes  peccaverunt,  sed  non   Ghristus.  Unde  Augustinus  super  Genesim  : 

D«J  aii  lilt. 

iib.x,n.:n.  Sicut  Adam  peccantc,  qui  in   luinbis  ejus  erant  peccaverunl ;  sic  Abrahain  dante 

decimas,  qui  in  lumbis  ejus  erant  decimati  sunt.  Sed  hoc  non  sequitur  in  Ghristo, 
licet  in  lumbis  Adae  et  Abrahae  fuerit,  quia  non  secundum  concupiscentiam  carnis 
inde  descendit.  Quum  ergo  Levi  et  Ghristus  secundum  carnem  essent  in  lumbis 
Abrahae  quando  decimatus  est,  ideo   pariter  decimati  non  sunt,  quia  secundum 
aliquem  modum  non  erat  ibi  Christus,  quo  erat  ibi  Levi.  Secundum  rationem  quippe  Aug.de Ge- 
illam  seminalem  ibi  fuit  Levi,  qua  ratione  per  concubitum  venturus  erat  in  matrem,  hTx^n.  k 
secundum  quam  rationem  non  erat  ibi  Christi  caro,  quamvis  secundum  ipsam  ibi 
fuerit  Mariae  caro.  Ille  ergo  decimatus  est  in  Abraham,  qui  sic  fuit  in  lumbis  Abra- ibid.  n.  30. 
hae  sicut  ille  fuit  in  lumbis  patris  sui,  id  est,  qui  sic  est  natus  de  patre  Abraham 
sicut  ille  de  patre  suo  natus  est,  scilicet  per  legem  carnis  et  invisibilem  concu- 
piscentiam. 

D.  Qua  ratione  caro  Christi  dicta  est  in  Scriptura  non  fuisse  peccatrix, 
sed  similis :  quo  aperitur  quare  obligata  peccato  non  fuit  in  Christo. 

Quocirca  primitias  nostrae  massae  recte  assumpsisse  dicitur  Christus,  quia  non    Damasc. 

(iG  Fidc  or* 

carnem  peccati,  sed  similitudinem  carnis  peccati  accepit.  Misit  enim  Deus  Filium  thod.iib.nc, 
suum  (ut  ait  Apostolus)  in  similitudinem  carnis  peccati.  Assumpsit  enim  Yerbum  iiom.™i,3. 
carnem  peccatrici  similem  in  pcena  et  non  in  culpa,  et  ideo  non  peccatricem.  Cetera 
vero  hominum  omnis  caro  peccati  est.  Sola  illius  non  est  caro  peccati,  quia  non 
eum  mater  concupiscentia,  sed  gratia  concepit.  Habet  tamen  similitudinem  carnis 
peccati  per  passibilitatem  et  mortalitatem  :  quia  esuriit,  sitiit,  et  hujusmodi.  Licet  ci.Matth. 

cv  2 

ergo  eadem  caro  sit  ejus  quae  et  nostra,  non  tamen  ita  facta  est  in  utero  sicut  nostra. 
Est  enim  sanctificata  in  utero,  et  nata  sine  peccato,  et  nec  ipse  in  illa  unquam  pec- 
cavit.  In  pcena  ergo  similis  est  nostrae,  non  in  qualitate  peccati  :  quia  pollutionem 
quae  ex  concupiscentiae  motu  concepta  est,  omnino  non  habuit,  nec  ex  carnali  dele- 
ctatione  nata  est.  Venit  ergo  ad  corpus  immaculatum,  quod  praeter  libidinis  concu-  cc  Sap. 
piscentiam  fuit  conceptum  ;  nec  illud  in  se  habuit  vitium  quod  in  aliis  est  causa""'"  ' 
peccati,  nec  in  eo  peccavit.  Ideoque  vere  dicitur  Verbi  caro  non  fuisse  in  Christo 
obligata  peccato. 

E.  Quidam  videntur  adversari  illi  sententiaz  qua  dictum  est,  carnem 
Christi  non  prius  conceptam  quam  assumptam. 

Illi  autem  sententiae  qua  supra  diximus,  carnem  Verbi  non  ante  fuisse  conceptam 
quam  assumptam,  videtur  obviare  quod  Augustinus  ait  super  Joannem,  ubi  legitur: 
Solvite  templum  hoc,  et  in  tribus  diebus  excitabo  illud.  Dixerunt  ergo  Judaei  :  Qua-   Joann.  n, 

19    '0 

draginta  et  sex  annis  aedificatum  est  hoc  templum,  et  in   tribus  diebus  excitabis  Aug.deTri- 
illud?  Hic,  inquit,  numerus  perfectioni  dominici  corporis  convenit,  quia  (ut  dicunt  "'"^ 
physici)  tot  diebus  forma  humani  corporis  perficitur.  Horum  occasione  verborum 
quidam  dicere  praesumpserunt,  dominici  corporis  formam   tot  diebus  ad  modum 


90  IN  LIBRUM   III   SENTENTIAIUM.   *-   DIST.   III   SUMMA  ;    QUiEST.    I 

aliorum  corporum  perfectam  et  membrorum  lineamentis  distinctam,  et  mox  Verbum 

Dei  sibi  unisse  carnem  et  animam ;  et  hoc  modo  dicunt  illum  numerum  perfectioni 

dominici  corporis  convenire.  Sed  alia  ratio  illius  dicti  exstitit,  ex  qua  sana  oritur 

Aug.de 83  intelligentia  verbi.  Non  enim  ideo  illud  dixit  Augustinus,  quia  mox  ut  caro  illa  opere 

Quaest.q  oo.  gpjjjtug  gancti  sanctificata  et  a  reliqua  separata  fuit,  Verbo  Dei  cum  anima  uni- 

retur,  ut  perfectus  et  verus  Deus  esset  perfectus  et  verus  homo  ;  sed  quia  membro- 

rum  illius  dominici  corporis  distinctio  in  ipso  momento  conceptionis  et  unionis  Dei 

et  hominis  adeo  tenuis  erat  et  parva,  ut  humano  visui  vix  posset  subjici.  Diebus 

Damasc  autem  illis  quos  Augustinus  memorat,  perfecta  est  et  notabilis  facta.  Incarnatum  est 

utod.iib.ml  ero°  Verbum,  ut  ait  Joannes  Damascenus,  et  a  propria  incorporalitate  non  recessit, 

c'7'         et  totum  incarnatum  est,  et  totum  est  incircumscriptum.  Minoratur  corporaliter  et 

contrahitur,  et  divine  est  incircumscriptum,  non  coextensa  carne  ejus  cum  incir- 

*aiias  ci  cumscripta  divinitate.  In  omnibus  igiturqui*  super  omnia  erat,  et  in  utero  sanctce 

Genitricis  exsistebat,  sed  in  ipso  actu  incarnationis. 

SUMMA  ^      Respondeo  quod   sic,  quia   id   Matrem 

veri  Dei  decuisse  videtur.  —  Secundo,  quo- 
DISTINCTIONIS    TERTI^E  niam  non  videtur  quod  tam  prseelectissi- 

ma  Virgo  unquam  fuerit  filia  irse,  seu  in 

DETERMINATO  in  praecedenti  distin-      odio  Dei  :  quod  tamen  sequeretur,  si  in 
ctione,  quid  Filius  Dei  de  nostra  na-      originali  fuisset  concepta. 
tura  assumpserit,  et  quo  modo  seu  ordine,  In  oppositum  videtur  doctrina  Apostoli, 

nunc  declarat  quale  sit  illud  assumptum.      potissime  ad  Romanos,  qua  docet  propter  «om.vj 
Primo  ergo  inquirit,  an  caro  a  Verbo  as-      primi   peccatum   parentis,  infectam   esse 
sumpta,  fuit  peccato  originali  obnoxia  ante      totam  ejus  posteritatem,  et  Christum  esse 
unionem    cum  Verbo.  Quocirca  ostendit,      totius  humani  generis  redemptorem. 
quod  ante  assumptionem  et  unionem  pur- 

gata  sit :  nec  solum  ipsa,  sed  et  beatissima  B  Ad  hoc  Alexander  respondet;  et  ordinate 
Yirgo  materno  in  utero.  Secundo  sciscita-  procedens,  quid  sit  sanctificatio  sciscita- 
tur,  an  Christus  fuerit  decimatus  in  Abra-  tur.  Ad  quod  respondens  :  Sanctificatio, 
ham  ;  e!  dato  quod  non,  cur  potius  Levi  inquil,  nil  aliud  est  quam  motus  ad  san- 
dicatur  in  Abraham  decimatus  quam  Chri-  clitalem,  sicut  albatio  ad  albedinem.  San- 
stus.  Tertio  pandit,  cur  caro  Christi  dica-  ctitas  autem  quadrupliciter  dicitur.  Est 
tur  similis  carni  peccati.  Quarto  inducit  enim  sanctitas  per  dedicationem  ad  cul- 
objectionem  contra  id  quod  dixit,  carnem  tum  Dei,  sicut  matcrialis  ecclesia  dicitur 
Christi  simul  fuisse  conceptam,  organiza-  sanctificari  et  sancta.  Est  quoque  sanctitas 
tam,  animatam  atque  assumptam,  et  solvit  per  emundationem  a  culpa.  Tertio,  in  Scri- 
eamdem.  ptura  sanctitas  dicitur  abslractio  ab  actu 

carnali. Quarto,  sanctilas  dicitur  per  confir- 
OU/ftSTIO    PR.IMA  C  mationem  in  bono.  Sanctitas  primo  modo 

sumpta,  communissime  dicitur,  convenit- 

HIc  qua&ritur  primo,  Utrum  glorio-  que  rationalibus  el  irrationalibus  creatu- 
sissima  Virgro  fuit  sanctiflcata  ris,  alque  ab  ea  Nazarroi  et  sacerdotes  di-  c.r.  a 
antequam  concepta,  ita  quod  nun-  cti  sunt  sancti.  De  sanctitate  tertio  modov'•£e,' 
quam  subjacuit  culpse  originali.         dicta,  Dominus  in  Exodo  loquitur  Moysi  : 

xod.xix,  Vade  ad  populum,  et  sanctifica  eos  hodie 
et  cras. 

Secundo  quaerit,  utrum  sanctificari  con- 
veniat  Christo.  Respondet :  Sanctificatio  est 
motus  ad  sanctitatem.  Quod  contingit  du- 
pliciter  :  quoniam  omnis  motus  est  ab  ali- 
quo  in  aliquid.  Hinc  sanctitas  est  terminus 
ad  quem  sanctificationis.  3Iotus  vero  in 
sanctitatem  aliquando  dicitur  de  sancto  in 
sanctum;  quandoque  de  non  sancto  in  san- 
ctum,  et  hoc  dupliciter,  quia  non  sanctum 
dicitur  privative  et  negative.  Et  negative 
convenit  etiam  ei  quod  non  est;  privative 
autem  ei  quod  est  et  habet  contrariam  dis- 
positionem  ad  sanctitatem,  utpote  culpam. 
Itaque  sanctificatio  de  non  sancto,negative 
fuit  in  Christo  homine  in  incarnatione, 
quia  tunc  anima  simul  creata  est,  et  omni 
gratia  ac  virtute  et  sanctitate  repleta;  san- 
ctificatione  de  non  sancto  privative  dicta, 
sanctificatus  fuit  Joannes  Baptista  in  ute- 
ro.  Sanctificatio  quoque  de  sancto  in  san- 
ctum,est  duplex  :  una  de  sanctitate  minori 
in  majorem,  quae  convenit  proficientibus 
in  hac  vita.  Alia  est  continuatio  sanctitatis, 
quae  inest  Beatis,  et  fuit  in  Christo  in  vita 
pra?senti  :  quae  non  est  proprie  motus, 
quum  sit  tota  simul,  sed  est  quasi  motus, 
ob  suam  continuationem  et  extensionem, 
sicut  lucere  dicit  continuationem  lucendi. 

Tertio  investigat  de  sanctificatione  sa- 
cratissimae  Yirginis.  Primo,  an  fuit  sancti- 
ficata  ante  suam  conceptionem.  Et  arguit 
quod  non,  dicendo  :  Bernardus  in  epistola 
contra  Lugdunenses  canonicos,movet  quae- 
stionem  de  sanctificatione  dignissimae  Vir- 
ginis,  dicens  :  Diciturne  sanctificata,  qua- 
tenus  jam  sancta  conciperetur,  ac  per  hoc 
ejus  conceptus  vocaretur  sanctus  ?  Et  ob- 
jicit  contra  hoc  :  Non  valuit  prius  esse 
sancta  quam  esset;  sed  non  erat  antequam 
conciperetur  :  ergo  non  poterat  sanctifi- 
cari  antequam  conciperetur.  —  Ad  istud 
Alexander  respondet  :  Duplex  est  sanctifi- 
catio,  puta  naturae  et  personae.  Sanctifica- 
tio  personae  est  per  gratiam  viae.  Sancti- 
ficatio  natura)  erit  per  gloriam  patria\ 
SaiK.tificatio    quippe    per    Baptismum    et 


A  gratiam  non  est  sanctificatio  naturae,  sed 
solum  personae.  Nam  fomes  remanet  post 
Baptismum  in  natura,  et  per  generationem 
transfunditur  in  posteritatem.  Hinc  gene- 
ratio  non  est  sine  peccato,quia  natura  non 
est  sanctificata  ;  ipsa  per  generationem 
transfunditur  :  idcirco  necesse  est  ut  quod 
generatur,  in  generatione  contrahat  pec- 
catum.  Ob  hoc  benedicta  virgo  Maria  non 
potuit  in  suis  sanctificari  parentibus,  imo 
necesse  fuit  quod  in  sua  generatione  pec- 
catum  contraheret  a  suis  parentibus.  Erat 

B  quoque  in  ipsis  ante  conceptionem  suam 
quantum  ad  rationem  naturao  et  non  per- 
sonae,  propterea  in  ipsis  sanctificari  non 
potuit.  —  Haec  Alexander. 

Qui  insuper  quaerit,  utrum  praeelectissi- 
ma  Virgo  potuit  sanctificari  in  sua  conce- 
ptione.  Et  ostendit  Bernardus  quod  non, 
dicens  :  Forte  inter  maritales  amplexus 
sanctitas  ipsi  se  conceptioni  immiscuit,  ut 
simul  sanctificata  fuerit  et  concepta.  Sed 
hoc,  inquit,  ratio  non  admittit.  Quomodo 
namque  aut  sanctitas  sine  Spiritu  sanctifi- 

C  cante,  aut  Spiritui  Sancto  cum  peccato  so- 
cietas  fuit  ?  Aut  quomodo  peccatum  non 
fuit,  ubi  libido  non  defuit  ?  Rursus  Ber- 
nardus  :  Ante  conceptionem  sanctificari 
non  potuit,  quia  non  erat;  nec  in  conce- 
ptu,  propter  peccatum  quod  inerat.  Restat 
ergo  ut  post  conceptionem  in  matris  utero 
jam  exsistens,  sanctificationem  accepisse 
credatur,  quae  excluso  peccato  sanctam  fe- 
cit  nativitatem,  non  conceptionem.  Item 
Bernardus,  per  comparationem  ad  Chri- 
stum  :  Paucis  filiorum  hominum  est  cum 

D  sanctitate  nasci,  non  tamen  concipi,  ut  uni 
sane,  videlicet  Christo,  servaretur  praero- 
gativa  sancti  conceptus,  vel  sanctificationis 
in  conceptu.Iterum  dicit  Bernardus  :  Solus 
Dominus  Jesus  Christus  conceptus  de  Spi- 
rilu  Sancto,  quoniam  solus  et  ante  conce- 
ptum  sanctus;quo  excepto,respicit  univer- 
sos  quod  unus  humiliter  confitetur  :  Ecce  p*.l,7. 
enim  in  iniqiiitatibus  conceptus  sum.  Sic- 
que  solus  Christus  conceptus  est  sine  pec- 
cato.  Amplius,  si  excellentissima  Virgo  non 
fuit  in   peccato  concepta,  non  fuisset  pcc- 

cato  obnoxia  :  ergo  non  eguit  redemptore 
nec  redemptione,  quia  redemptio  est  pro- 
pter  obligationem  ad  culpam  ac  ejus  rea- 
tum  seu  poenam  :  non  ergo  indiguisset 
redemptione  per  Christum ;  quod  non  est 
secundum  catholicam  fidem  tenendum.Un- 
de  Leo  Papa  :  Salvator  noster  sicut  pro 
liberandis  hominibus  venit,  ita  nullum  a 
reatu  liberum  reperit. 

In  oppositum  est,  quod  coitus  conjugalis 
potest  esse  sine  peccato,  imo  et  merito- 
rius,  secundum  Augustinum,  ut  fuit  in 
fon.xxi,2.  Abraham,  quando  Sara  concepit,  quia  ex 
obedientia  fecit  hoc  :  et  ubi  est  meritum, 
est  gratia  movens  ac  Spiritus  Sancti  prae- 
sentia;  et  ubicumque  est  praesentia  Spiri- 
tus  Sancti,  potest  esse  sanctificatio  :  ergo 
in  coitu  conjugali  potest  sanctificatio  esse. 
Praeterea  secundum  theologos,  coitus  con- 
jugalis  quandoque  est  licitus,  virtuosus  ac 
meritorius.  —  Hoc  igitur  supponendo,  di- 
cendum  quod  coitus  conjugalis  meritorius, 
consideratur  dupliciter,  utpote  ut  est  actus 
personae,  et  ut  actus  naturae.  Atque  ut  est 
actus  persona?,  movet  ad  eum  voluntas  ; 
sed  ut  est  actus  naturse,  movet  ad  eum  na- 
tura.  Et  ut  est  actus  voluntatis,  movet  et 
caritas  ;  sed  ut  est  actus  naturae,  movet 
libido  et  fomes,  estque  in  actu  illo  pecca- 
tum.  Conceptio  autem  sequitur  coitum, 
prout  respicit  naturam  moventem,  non 
voluntatem.  Conceptio  namque  dicit  com- 
mixtionem  quao  est  in  principiis  seminali- 
bus  viri  ac  mulieris  :  quac  commixtio  fit 
per  naturam.  Quamvis  ergo  coitus  ex  una 
parte  hominis  possit  esse  meritorius,  nun- 
quam  tamen  conceptio  poterit  meritoria 
esse,  et  ita  nec  sanctificatio  in  conceptio- 
nc.  Hinc  praeclarissima  Virgo  in  sua  con- 
ceptione  sanctificari  non  potuit.  —  Haec 
idem. 

Adhuc  doclor  hic  investigat,  an  divinis- 
sima  Virgo  post  suam  conceptionem  fuil 
sanctificata  ante  animsB  suae  infusionem, 
il.i  (|ii(iil  iiniina  cjus  fucril  sanclificala  an- 
tequam  caro  ei  conjungeretur.  Respondet: 
Caro  ;intc  aniiiiii'  infusionem  nullo  modo 
potesl   sanctificari,   quoniam   corpus  no- 


A  strum  de  se  corruptibile  est,  nec  habet  de 
se  naturam  perpetuationis  ad  esse,  sed 
conditio  perpetuationis  ad  esse  inest  ei  ex 
unione  ad  animam  Tationalem  immorta- 
lem  ;  unde  inest  corpori  necessitas  resur- 
gendi,  possibilitasque  ad  gloriam.  Quum- 
que  gratia  ordinetur  ad  gloriam,  simili 
modo  sortietur  caro  possibilitatem  susci- 
piendi  gratiam  per  unionem  sui  ad  ani- 
mam.  Ideo  sicut  corpus  ante  animationem 
non  habet  conditionem  qua  ordinetur  ad 
gloriam,  similiter  non   habebit   conditio- 

B  nem  qua  ordinetur  ad  gratiam  :  sicque  an- 
te  animationem  non  potest  suscipere  gra- 
tiam,  ergo  nec  sanctificationem. 

Deinceps  quaerit,  an  praestantissima  et 
incomparabilis  Virgo  post  infusionem  ani- 
mae  fuit  sanctificata  in  utero  matris.  Re- 
spondet  quod  imo.  Quod  probat  ex  dictis 
S.  Bernardi  in  epistola  ad  canonicos  Lug- 
dunenses  :  Imo  sanctificata  est,  ait,  ante 
nativitatem  suam  ex  utero,  etiam  modo 
eminentiori  quam  Joannes  et  Jeremias, 
praesertim  quia  Ecclesia  non  fallitur,  quae 

C  nativitatem  purissimae  Virginis  celebrat. 
Denique  sanctificata  est  a  culpa  originali. 
Sed  quaeritur,  an  etiam  tunc  sit  sanctifi- 
cata  a  fomite.  Responsio  :  Fomes  respicit 
naturam  atque  personam.  Et  in  prima  Vir- 
ginis  sanctificatione,  puta  in  utero  suae 
malris,  non  fuit  purificata  a  fomite,  nec 
fuit  foines  omnino  remotus  ab  ea,  secun- 
dum  quod  concernit  naturam ;  sed  in  se- 
cunda  ejus  sanctificationc,  quando  videli- 
cet  Filium  Dei  concepit  :  tunc  quippe 
mundata  est  caro  ejus,  ut  esset  principi- 

D  um  carnis  Deo  unitae,  sicque  de  carne  Vir- 
ginis  summac  sumeretur  caro  sine  peccato, 
quae  uniretur  Verbo  aelerno.  Fomes  vero, 
prout  respicit  personam,  duplicem  habet 
effectum.  Unus  est  pronitas  ad  malum,  se- 
cundiis  difficultas  ad  bonum.  Et  ut  aliqui 
dicunt, in  prima  sanctificatione  fomes  non 
exstinguebalur  in  Virgine  tanla  omnino, 
nisi  quoad  pronitatem  peccandi;  in  secun- 
da  vero  sanctificatione,  etiamquoad  diffi- 
cultatem  ad  bonum.  Sicque  post  primam 
sanctificationcm    peccare    non    potuit,   eo 

quod  tota  pronitas  ad  malum  fuit  in  ea 
exstincta.Verumtamen  firmiter  credo.quod 
felicissima  Virgo,  quantum  ad  suam  perso- 
nam,  ita  praeservata  fuit  a  peccato  et  fo- 
mite  prout  dicit  pronitatem  ad  malum  et 
difficultatem  ad  bonum,quod  nihil  in  per- 
sona  sua  remansit  purgandum.  —  Denique 
et  hic  idem  doctor  legitur  post  hcec  divul- 
gata  scripta  sua  miraculose  correptus,  sen- 
tentiam  mutasse,  et  alteram  opinionem 
magis  piam,  videlicet  quod  non  sit  con- 
cepta  in  originali,  usque  ad  mortem  te- 
nuisse. 

Porro  praeinductis  per  omnia  consonant 
et  pro  maxima  parte  coincidunt  scripta 
Bonaventurae,  dicentis  :  Caro  beatissimae 
Virginis  ante  animationem  non  fuit  sancti- 
ficata,  non  quia  Deus  non  potuit  ejus  car- 
nem  purificare  priusquam  animare,  sed 
quoniam  sanctificatio  fieri  habet  per  ali- 
quod  donum  gratuitum  superadditum,  quod 
esse  non  valet  in  carne,  sed  in  anima.  Id- 
circo  si  caro  dignissimae  Virginis  dicatur 
sanctificata  ante  animae  susceptionem,  aut 
hoc  fuit  mediante  gratia  exsistente  in  ejus 
anima  :  quod  dici  non  potest,  quoniam 
anima  ejus  tunc  nondum  fuit  ;  aut  me- 
diante  gratia  exsistente  in  anima  paren- 
tum  ipsius  :  quod  esse  nequivit  tripli- 
ci  ratione.  Primo,  quoniam  sanctificatio 
non  transfunditur  a  parentibus  in  prolem, 
quum  proles  ab  illis  non  sit  quantum  ad 
animam.  Secundo,  quoniam  dato  quod  hoc 
esset  possibile,  non  tamen  id  fieri  potuis- 
set  mediante  coitu  libidinoso,  quia  sic  duo 
opposita  simul  in  eodem  fuissent.  Propter 
quod  ait  Bernardus  :  Forte  inter  amplexus 
p.oib'.  maritales,  etc,  ut  supra.  Tertio,  quoniam 
esto  quod  virtute  divina  sanctificatio  ad- 
fuisset  et  deesset  libido,  non  tamen  sic 
decuit,  eo  quod  htec  solius  Virginis  glori- 
osae  sit  praerogativa,  quae  sola  (ut  dicunt 
Sancti)  sine  peccato  concepit  et  sine  do- 
lore  peperit  :  idcirco  hoc  alteri  dare,  non 
est  Virginem  honorare,sed  ejus  honori  de- 
trahere.  Nihilo  minus  fateor  probabile  es- 
se,  quod  concepta  fuit  ex  sterili  parente, 
et  ex  coitu  conjugali  absque  culpa  aclua- 


A  li ;  non  tamen  sequitur  quod  concepta  sit 
absque  causa  peccati.  Nam  ita  transfundi- 
tur  originale  peccatum  ex  illis  qui  legiti- 
me  generant,  sicut  ex  aliis.  —  Et  si  ob- 
jiciatur,  quod  ibi  non  debuit  esse  causa 
originalis  peccati,  quoniam  facta  est  me- 
diante  virtute  Spiritus  Sancti  fecundante, 
et  propter  fecundationem  sterilitatis  ma- 
ternae  quae  fuit  a  Deo ;  dicendum,  quod 
hoc  non  valet,  quia  similiter  objici  posset 
de  S.  Joanne  et  Isaac,  qui  de  sterilibus  z,<c.  1,7. 
sunt  concepti.  Hinc   scias  quod   Spiritus  ^e'ixvl". 

B  Sanctus  interdum  operatur  ut  Spiritus,  in- 
terdum  ut  sanctus.  Tunc  quippe  operatur 
ut  Spiritus,  dum  opus  efficit  supra  natu- 
ram ;  tunc  vero  ut  sanctus,  quando  non 
solum  tale  opus  facit,  sed  etiam  istud  san- 
ctificat.  Hinc  dico,  quod  in  conceptione  so- 
lius  Filii  Dei  operatus  est  non  solum  ut 
Spiritus,  sed  item  ut  Spiritus  Sanctus.  In 
conceptione  vero  Joannis  ac  sacratissimae 
Virginis  operatus  est  ut  Spiritus.  Unde  sola 
haec  Virgo  dicitur  concepisse  de  Spiritu 
Sancto.  Propterea  nullius  conceptionis  so- 

C  lennitatem  celebrat  Ecclesia  nisi  Christi 
in  Annuntiatione  Virginis  gloriosae. 

Verumtamen  sunt  quidam  qui  ex  speci- 
ali  devotione  celebrant  conceptionem  Vir- 
ginis  sanctae,quos  nec  omnino  laudare  nec 
simpliciter  audeo  reprehendere.  Non  eos 
audeo  approbare,  quoniam  sancti  Patres, 
qui  alias  solennitates  Virginis  sacrae  Spi- 
ritu  Sancto  instigante  instituerunt,  qui  et 
magni  amatores  et  veneratores  praestan- 
tissimae  Virginis  exstiterunt,  Conceptionem 
ejus  solennizare  non  decreverunt.  Beatus 

D  quoque  Bernardus,  praecipuus  ejus  amator 
ac  ejus  honoris  zelator,  illos  reprehendit 
qui  ejus  conceptionem  celebrant.  Statuta 
etiam  universalis  Ecclesiae  de  celebratio- 
nibus  Sanctorum,  omnia  sunt  fundata  su- 
per  sanctitatem,  ut  nullo  die  pro  aliquo 
Sancto  celebret,  in  quo  vel  pro  quo  non 
fuerit  aliqua  sancta  persona  cui  ille  ho- 
nor  defertur.  Nec  tamen  audeo  illos  om- 
nino  reprehendere,  quia  ut  aliqui  dicunt, 
solennitas  ista  non  ccepit  inventione  huma- 
na,  sed  revelatione  divina.  Quod  si  verum 

est,  bonum  est  sine  dubio  solennizare  in  A 
ejus  conceptione.  Sed  quia  hoc  authenti- 
cum  non  est,  non  compellimur  credere ; 
et  quoniam  contra  fidem  non  est,  non 
compellimur  id  negare.  Insuper  esse  po- 
test,  quod  illa  solennitas  magis  refertur  ad 
diem  suse  sanctificationis  quam  conceptio- 
nis.  Et  quoniam  dies  conceptionis  ejus  fuit 
certa,  dies  vero  sanctificationis  incerta ; 
ideo  non  irrationabiliter  solennitas  diei 
sanetificationis  statui  potuit  in  die  conce- 
ptionis.  —  Ha3C  Bonaventura,  qui  ista  dif- 
fuse  prosequitur,ut  in  ejus  Scripto  poteris  B 
invenire.  Quae  consonant  dictis  Anselmi, 
qui  in  quadam  epistola  de  festo  Concepti- 
onis  Virginis  summae,  de  ista  tractans  ma- 
teria,  persuadet  ut  saltem  de  spirituali 
conceptione,  id  est  sanctificatione,  cele- 
bretur. 

Deinceps  quaerit  Bonaventura,  utrum 
anima  Virginis  benedictae  fuit  sanctificata 
ante  originalis  contractionem  peccati.  Be- 
spondet  :  Quidam  dicere  voluerunt,  in  ani- 
ma  Virginis  gratiam  sanctificationis  prae- 
venisse  maculam  peccati  originalis,  quia  G 
(ut  dicunt)  decuit  animam  hanc  excellen- 
tissime  sanctificari  prae  ceterorum  ani- 
mabus  Sanctorum,  non  solum  quantum 
ad  abundantiam  sanctitatis,  verum  etiam 
quantum  ad  accelerantiam  temporis  :  ideo 
in  instanti  creationis  animae  hujus,  gratia 
ei  infusa  est,  et  in  eodem  instanti  carni  est 
5a/).vn,2i.  juncta.  Sed  quoniam  omnium  mobilium 
mobilior  est  sapientia,  nescitque  tarda  mo- 
limina  Spiritus  Sancti  gratia,  ac  multo  po- 
tentior  est  gratia  quain  natura  :  hinc  effe- 
ctus  gratiae  sanctificantis  magis  praevaluit  D 
iu  carne,  quam  effectus  fceditatis  in  aui- 
ma;  ideoque  culpam  non  contraxit.  —  Haec 
positio  videtur  multiplici  congruentia  pos- 
se  fulciri  :  tum  propter  Chrisli  honorem 
praecipuum,  quem  decuit  de  sanctissima 
matre  nasci ;  tum  propter  Virginis  praero- 
gativam  singularem;  tum  propter  ordinis 
decorein,  quatenus  sicut  fuit  persona  im- 
inunis  ab  originali  in  carne  et  anima,  sive 
iu  causa  et  rffectu, Utpote  Cliristus,  et  per- 
sona  utroque  modo  habens  originale  :  sic 


esset  persona  medio  modo  se  habens,  quae 
quodammodo  haberet,  et  quodammodo  non 
haberet.  Et  haec  est  beatissima  Virgo,  quae 
mediatrix  est  inter  Christum  et  nos,quem- 
admodum  Christus  inter  Deum  et  nos.  Et 
hoc  dicunt  sonare  verbum  Anselmi,  quod 
Virgo  haec  tanta  splenduit  puritate,  quod 
sub  Deo  nequit  major  intelligi;  ita  quod 
istud  notat  gradum  puritatis  inferiorem 
puritate  Filii,  et  superiorem  respectu  alio- 
rum  Sanctorum.  Et  istud  dicunt  fidei  non 
repugnare,  quia  hcec  Virgo  (secundum  po- 
sitionem  istam)  ab  originali  est  liberata 
seu  praeservata  per  gratiam  dependentem 
et  ortum  habentem  a  fide  et  capite  Chri- 
sto,  sicut  gratiae  aliorum  Sanctorum.  Et 
iterum  :  Quamvis  gratia  illa  praevenerit 
animae  infectionem,  non  tamen  carnis  fce- 
ditatem.  Propter  quod  ratione  fceditatis  il- 
lius,  manserunt  in  Virgine  pcenalitates  : 
gratia  namque  sanctificationis  non  obviat 
pcenae,  sed  culpae.  Ideo  gloriosissima  Virgo 
pcenis  fuit  obnoxia,atque  per  Christum  ab 
originali  est  liberata,  sed  aliter  quam  alii : 
quia  alii  post  casum  erecti  sunt,  Virgo  au- 
tem  sanctissima  quasi  in  ipso  casu  est  sus- 
tentata  ne  rueret :  sicut  exemplum  ponitur 
de  duobus  cadentibus,  quorum  unus  cadit 
in  lutum,alter  in  casu  sustentatur  ne  ruat. 
Porro  aliorum  positio  est,  quod  sanctifi- 
catio  Virginis  subsecuta  est  originalis  pec- 
cati  contractionem,  et  quod  in  hoc  nullus 
immunis  fuil  a  culpa  originali  nisi  Filius 
Virginis.  Et  iste  modus  dicendi  commu- 
nior  est,  et  rationabilior  alque  securior, 
Coininunior,  quoniam  fere  omnes  tenent, 
quod  deificatissima  Virgo  habuit  origina- 
le,  quum  hoc  pateat  ex  multiplici  ejus 
pcenalitate,  quam  non  est  dicere  eam  pas- 
sain  esse  propter  aliorum  redemptionem  ; 
nec  habuit  eam  per  assumptionem  ut  Chri- 
stus,  sed  per  contractionem.  Ralionabilior 
quoque  est,  quoniam  esse  nalurse  prsBcedit 
cssc  gratiee  aut  tempore  aut  natura.  Unde 
asseril  Augustinus,  quod  prius  est  nasci 
quam  renasci ;  sicut  prius  est  esse  quam 
bene  esse.  Prius  ergo  est  animam  corpori 
uniri,  quam  graliam  sibi  infundi.  Si  ergo 

caro  illa  infecta  fuit,  ex  sua  infectione  na- 
ta  erat  animam  culpa  originali  inficere  : 
necessarium  ergo  est  ponere,  quod  ante 
fuerit  originalis  culpae  infectio,  quam  san- 
ctificatio. Est  item  securior,quia  concordat 
magis.  Scripturae,  auctoritatibusque  San- 
ctorum.  Communiter  etenim  Sancti  solum 
excipiunt  Christum  ab  illa  generalitate 
om.  v,  12.  qua  dicitur  :  Omnes  peccaverunt  in  Adam. 
Nullus  demum  invenitur  dixisse  de  his 
quos  audivimus  auribus  nostris,  virginem 
Mariam  ab  originali  fuisse  immunem.Con- 
cordat  demum  ista  positio  magis  fidei  pie- 
tati,  quoniam  etsi  ad  Matrem  grandis  reve- 
rentia  et  devotio  sit  habenda,  major  tamen 
ad  Filium  ejus,  a  quo  omnis  gratia  et  glo- 
ria  ejus.  Quumque  id  spectat  ad  excellen- 
tiam  Filii  ejus,  quod  ipse  est  redemptor 
et  salvator  totius  generis  humani,  atque 
quod  ipse  universis  aperuit  januam  regni 

iCor.y.  ccelestis,et  pro  omnibus  mortuus  est;  nul- 
latenus  ab  hac  generalitate  gloriosissima 
Virgo  est  excludenda,  ne  dum  Matris  ex- 
cellentia  nimium  ampliatur,  Filii  gloria 
minuatur,  sicque  mater  indignetur,  quae 
magis  vult  Filium  suum  extolli  et  hono- 
rari  quam  se.  Hinc  propter  honorem  Filii 
huic  opinioni  adhaeremus,quae  nequaquam 
derogat  Matris  honori.  Postremo  pro  certo 
tenendum  est,  quod  fuit  sanctificata  ante 
nativitatem  ex  utero,  quum  ejus  nativitas 
ab  Ecclesia  celebretur;  ignoratur  tamen 
dies  et  hora  in  qua,  quamvis  videatur  te- 
nendum  quod  sanctificata  sit  cito  post  ani- 
mee  suae  creationem  et  infusionem.  — Hsec 
Bonaventura. 

His  omnino  concordat  Richardus,  qui 
etiam  ad  probandum  quod  Virgo  altissima 
fuit  in  originali  concepta,  allegat  Ansel- 
mum  in  libro  Cur  Deus  homo  dicentem  : 

p*.i., :.  Affirmatur  de  ea  quod  in  iniquitate  conce- 
pta  est,  et  in  peccatis  concepit  eam  mater 
ejus,  et  cum  peccato  nata  est;  quod  de 
nativitate  in  utero  est  intelligendum.  Au- 
gustinus  quoque  decimo  super  Genesim 
protestatur,  quod  caro  Virginis  concepta 
est  de  propagine  carnis  peccati.  Verum 
post  primam  sanctificationem  dulcissima 


A  Virgo  nullum  penitus  peccatum  habuit, 
neque  interius  inclinationem  aliquam  ad 
peccandum  :  quia  per  abundantiam  gra- 
tiae  repressus  fuit  in  ea  fornes  vel  ligatus, 
ne  eam  ad  peccatum  aliquod  inclinaret 
vel  ad  bona  difficilem  redderet,  quamvis 
per  illam  gratiam  nondum  esset  confirma- 
ta  in  bono;  quod  totaliter  excluderet  flexi- 
bilitatem  liberi  arbitrii.  Attamen  quoniam 
fomes  eam  ad  malum  non  inclinabat,  nec 
a  bono  retrahebat,abundantia  quoque  gra- 
tiae  ipsam  efficaciter  ad  bona  excitabat, 

B  atque  divina  providentia  ipsam  modo  spe- 
ciali  ac  privilegiato  custodiebat;  ideo  post- 
quam  purgata  fuit  ab  originali  in  utero, 
quae  fuit  prima  sanctificatio  ejus,  nullum 
unquam  peccatum  habuit  mortale  aut  ve- 
niale.  —  Sed  objici  potest,  quia  in  libro 
Quaestionum  novi  ac  veteris  Testamenti, 
asserit  Augustinus,  tractans  illud  Simeo- 
nis,  Tuam  ipsius  animam  pertransibit  gla-  Luc.  h,  35. 
dius,  quod  Maria  in  Christi  passione  dubi- 
tavit,  et  quod  dubitatio  illa  fuit  gladius  a 
Simeone  praedictus.  Dicendum,  quod  dubi- 

C  tatio  illa  fuit  admiratio,non  haesitatio;  nec 
mirandum,  quum  esset  videns  Deum  et 
hominem  tam  ignominiose  tractari.  Haec 
Richardus. 

Praeterea,  scripta  S.  Thomae  super  dubiis 
istis,  prorsus  concordant  dictis  Alexandri 
et  Bonaventurae.  Etenim  ait  :  In  prima 
sanctificatione,  ut  ab  omnibus  tenetur  com- 
muniter,  a  peccato  originali  quantum  ad 
maculam  et  reatum  fuit  purgata;  sed  de 
emundatione  ejus  a  fomite  diversi  diversi- 
mode  opinantur.  Aliqui  namque   dicunt, 

D  quod  per  primam  sanctificationem  fomes 
ex  toto  ab  ea  ablatus  est  :  quibus  obviat 
quod  ex  Damasceno  in  littera  allegatur, 
dicente  quod  in  secunda  sanclificatione 
Spiritus  Sanctus  supervenit  in  eam  pur- 
gans  :  quod  non  potest  intelligi  nisi  de 
purgatione  a  fomite.  —  Hinc  alii  dicunt, 
quod  quantum  ad  aliquid  purgata  fuit  a 
fomite  in  prima  sanctificatione,  et  quan- 
tum  ad  aliquid  fomes  mansit  in  ea  :  quod 
etiam  diversimode  distinguitur,  quibus- 
dam   dicentibus  quod   subtractus  fuit  in 

quantum  inclinans  ad  malum,  mansit  vero  A 
ut  difficultatem  praebens  ad  bonum ;  quos 
duos  fomitis  effectus  seu  actus  Apostolus 
liom.  vii,  exprimit,  dicendo  :  Non  quod  volo  bonum, 
hoc  facio ;  sed  quod  nolo  malum,  hoc  ago. 
Hoc  autem  non  videtur  posse  stare,  quo- 
niam  ex  eodem  ex  quo  est  pronitas  ad 
unum  contrariorum,  est  difficultas  ad  al- 
terum,  sive  sit  habitus,  seu  aliqua  forma, 
quemadmodum  gravitas  trahit  deorsum  et 
causat  difficultatem  ad  ascensum;  sive  sit 
privatio  seu  defectus,  sicut  debilitas  virtu- 
tis  motivae  facit  pronitatem  ad  casum  et  B 
difficultatem  ad  progressum.  Unde  non 
potest  esse,  ut  fomes  tollatur  secundum 
quod  inclinat  in  malum,  et  maneat  prout 
causat  difficultatem  ad  bonum.  —  Hinc 
alii  dicunt,  quod  fomes  corruptio  est  per- 
sonae,  in  quantum  impellit  ad  malum,  at- 
que  in  quantum  facit  difficultatem  ad 
bonum  :  sicque  penitus  in  prima  sanctifi- 
catione  subtractus  est  a  Virgine  gloriosa. 
Est  quoque  corruptio  naturae,  ratione  cu- 
jus  originalis  infectio  per  actum  naturae 
transit  in  prolem  :  et  ita  remansit  post  C 
primam  sanctificationem  in  Virgine ;  sic 
tamen  ab  eo  purgata  est  in  sanctificatione 
secunda,  ut  prolem  sine  omni  peccato  ori- 
ginali  conciperet.  Hoc  autem  non  videtur 
conveniens,quia  corruptio  originalis,  quan- 
tum  ad  id  quod  culpa  est,  transit  in  pro- 
lem  a  patre ;  quantum  vero  ad  id  quod 
tantum  pcena  est,  sicut  sunt  corporis  pas- 
sibilitates,  transit  in  prolem  a  matre,  quae 
ministrat  materiam.Unde  non  videtur  esse 
causa  quare  Christus  sine  originali  conce- 
ptus  sit,  ipsa  purgatio  matris  ejus  a  fomi-  D 
te  secundum  quod  inficit  naturam  ipsius, 
sed  magis  quoniam  sine  virili  natus  est 
copula  :  quam  causam  Anselmus  assignat 
in  libro  de  Virginali  conceptu.  Porro  de- 
fectus  pcenales  non  necessitate  sed  volun- 
tate  Christus  assumpsit.  Praeterea,  quum 
per  essenliani  idem  sit  fomes  qui  est  na- 
turae  ac  persoiue  corruptio,  si  rnanet  in 
qiiaiitmii  corruptio  est  naturac,  non  potest 
essentialiter  tolli  ut  corruptio  est  perso- 
nae.  —  Helinquitur  ergo,   ul  alii  dicunt, 


quod  fomes  quantum  ad  essentiam  post 
primam  sanctificationem  remanserit,  sed 
impeditus  per  gratiam  sanctificantem,  ne 
inclinaret  in  culpam  aut  a  bono  retrahe- 
ret.  Contingit  quippe  habitum  quandoque 
ligari,  ne  in  actum  queat  exire,  ut  scientia 
per  ebrietatem,  ut  septimo  dicitur  Ethico- 
rum.  In  secunda  vero  sanctificatione,  es- 
sentialiter  fomes  ille  subtractus  est. 

Hinc  si  B.  Virgo  ante  Christi  passionem 
fuisset  defuncta,  non  fuisset  ad  beatificam 
visionem  admissa,  sicut  nec  alii  patres 
antiqui.  Quamvis  enim  in  eis  remotus  es- 
set  fomes  ad  personam  pertinens,  reman- 
sit  tamen  in  eis  reatus  naturae,  qui  per 
Christi  passionem  sublatus  est.  Ex  praeha- 
bitis  etiam  constat,  quod  caro  Virginis  glo- 
riosae  ante  Christi  conceptionem  peccato 
dicitur  fuisse  obnoxia,  quoniam  fomes 
mansit  in  ea,  quamvis  ligatus.  Denique 
prima  illa  sanctificatio  Virginis  praeelectae, 
excellentior  fuit  sanctificationibus  alio- 
rum.  In  sanctificatione  namque  quae  fit 
per  legem  communem  in  sacramentis,  tol- 
litur  culpa,  sed  manet  fomes  inclinans  ad 
peccatum  mortale  ac  veniale.  In  sanctifi- 
catis  vero  in  utero,  non  manet  fomes  ut 
inclinans  ad  mortale,  sed  tantum  ad  ve- 
niale,  ut  in  beato  Joanne  ac  Jeremia,  qui 
peccata  venialia  actualia,  non  mortalia  ha- 
buerunt.  In  beatissima  vero  Virgine  fomes 
omnino  ablatus  est,  et  quantum  ad  venia- 
le  et  quantum  ad  mortale  :  imo  quod  plus 
est,  gratia  sanctificationis  (ut  dicitur)  non 
tantum  repressit  in  ea  motus  illicitos,  sed 
in  aliis  quoque  efficaciam  habuit  quoad 
eam,ita  ut  quamvis  esset  corpore  pulcher- 
rima,  a  nullo  unquam  potuerit  concupisci. 

Insuper  ad  istud,  utrum  per  primam 
sanctificationem  sacratissima  Virgo  immu- 
nitatem  consecuta  sit  a  peccato,  respondet 
conformiter  ad  pranlicta.  Consimiliter  ad 
id,  utrum  per  secundam  sanctificationem 
sit  confirmata  in  bono.  Ad  hoc  vero  quod 
in  passione  Christi  dicitur  dubitasse  in  fi- 
de,  respondel  :  Dubitatio  quao  sonat  fidei 
infirmitatem,  peccatum  cst,  nec  fuit  in 
Virgine ;  sed  fuit  in  ea  dubitalio  quaedam 

admirationis,  dum  consideravit  eum  quem 
tam  digne  genuerat,  tam  ignominiose  tra- 
ctari.  Item,  quod  super  Lucam  scribit  Am- 
brosius,quod  Spiritus  Sanctus  in  Virginem 
superveniens,  mentem  ejus  ab  omni  sorde 
vitiorum  castificavit,  dicit  intelligendum 
de  reliquiis  originalis  peccati,  seu  de  evi- 
tatione  futurorum  malorum.  —  Haec  Tho- 
mas  in  Scripto.  Quocirca  dicendum,  quod 
Thomas  in  Scripto  secundi  negavit  ac  re- 
probavit  quod  hoc  loco  affirmat,  videlicet 
quod  originalis  corruptio,  quantum  ad  id 
quod  solum  est  pcena,  ut  sunt  corporis 
passibilitates,  transit  in  prolem  a  matre. 

Prseterea  in  tertia  parte,  quaestione  vice- 
sima  septima  :  De  sanctificatione  (inquit) 
B.  Mariae,  quod  scilicet  fuerit  sanctificata 
in  utero,  in  canonica  Scriptura  nil  tradi- 
tur,  quae  etiam  nec  de  ejus  nativitate  facit 
mentionem.  Sed  sicut  Augustinus  in  ser- 
mone  de  Assumptione  ejusdem  rationabi- 
liter  argumentatur,  quod  cum  corpore  sit 
assumpta  in  ccelum  (quod  tamen  Scriptu- 
ra  non  exprimit),  sic  rationabiliter  arguere 
possumus,  quod  ipsa  quae  concepit  ac  pe- 
perit  Unigenitum  Dei,  majori  sit  gratia, 
perfectione  et  sanctitate  decorata,  quam 
ceteri  Sancti.  Quumque  Joannes  et  Jere- 
mias  fuerint  sanctificati  in  utero,  non  est 
dubium  quin  multo  plus  Virgo  gloriosa. 
—  De  his  plurima  scribit  ibidem,  de  qui- 
bus  ex  specialibus  causis  pertranseo,  po- 
tissime  quoniam  huic  contentioni  opinio- 
num  dissentientium  circa  haec,  Ecclesia 
imposuit  finem,  non  obstante  quod  Anti- 
siodorensis,  et  dominus  Stephanus  epi- 
scopus  Parisiensis,  multique  alii  magni 
doctores,  senserint  sicut  praeallegati  docto- 
res,  quemadmodum  et  Albertus,  Udalricus, 
Durandus,  etc.  Siquidem  Albertus  in  Scri- 
pto  satis  fortiter  asserit  :  Dicimus,  inqui- 
ens,  quod  beata  Virgo  non  fuit  sanctificata 
ante  animationem,  et  oppositum  dicere, 
est  haeresis  condemnata  a  S.  Bernardo  in 
epistola  ad  Lugdunenses,  et  ab  universis 
magistris  Parisiensibus. 

Udalricus  quoque  in  Summa  sua,  libro 
quinto,  ait  :  Quia  preeventio  ista  in  bene- 

T.  23. 


A  dictionibus  dulcedinis  ad  laudem  pertinet 
praeventoris,  sequitur  quod  quanto  quis 
majori  gratia  sanctificationis  laudabilior 
efficitur,  tanto  plus  in  eo  hsec  gratia  acce- 
leratur.  Quapropter  Matrem  Christi  omni 
laude  dignissimam,  credimus  subito  post 
animationem,  id  est  animae  suae  infusio- 
nem,  esse  sanctificatam.  Joannes  vero  citius 
Jeremia,  sed  tardius  Maria  fuit  sanctifica- 
tus,utpote  sexto  mense  a  sua  conceptione,  ct.Luc.i, 
quando  mater  ejus  a  Matre  Christi  est  vi-  36~44- 
sitata.  Sustinetur  tamen  ab  Ecclesia,  quod 

B  aliqui  celebrant  conceptionem  beatae  Vir- 
ginis,  non  referendo  hoc  ad  conceptionem 
seminum,  sed  naturarum  :  quod  fuit  in 
animae  infusione ;  nec  illam  celebrant  se- 
cundum  se,  quoniam  fuit  in  peccato,  sed 
ratione  sanctificationis  sibi  e  vicino  ad- 
junctae.  Triplex  autem  sanctificatio  data 
est  Virgini  gloriosae.  Prima  in  utero  suae 
matris.  Secunda  in  conceptione  Filii  Dei, 
in  qua  fomes  in  ea  exstinctus  est  penitus, 
et  tota  natura  ejus  in  anima  et  corpore 
perfecte  sanctificata  est,  ita  ut  ex  ipsa  ac- 

C  ciperetur  et  formaretur  corpus  Christi.  Ter- 
tia  sanctificatio  ejus  fuit  ex  inhabitatione 
Filii  Dei  in  utero  ejus,  qui  tanquam  ignis  Deut.i\,2i. 
consumens,  requievit  in  utero  ejus  novem 
mensibus,  sicut  ignis  in  rubo,  consumens  Exod.  m, 
in  ea  omnem  possibilitatem  ad   malum,  2' 3< 
ipsam  confirmando  in  bono  perfectionis, 
ut  non  solum  a  bono  deflecti  non  posset, 
sed  nec  a  bono  perfectiori  ad  statum  mi- 
nus  perfectum  posset  transire  :  sicque  tota 
ejus  natura  luce  divinitatis  exstitit  per- 
lustrata,  ac  mira  resplenduit  puritate.  Haec 

D  Udalricus. 

At  vero  Durandus  circa  haec  scribit  dif- 
fuse,  diversas  opiniones  recitans  exquisite, 
atque  preeallegatos  doctores  sequens  in  fi- 
nali  conclusione,  specialiter  quoque  in- 
quirens  quando  fuit  sanctificata.  Quocirca 
refert  opinionem  dicentium,  quod  eodem 
instanti  quo  fuit  in  originali  concepta,  fuit 
ab  eodem  purgata.  Quibus  objicitur,  quod 
in  eodem  instanti  inesse  non  poterant  cul- 
pa  originalis  et  ejus  carentia  seu  gratia 
illam   tollcns.  Aliorum   opinio  est,  quod 

immediate  post  primum  instans  fuit  san- 
ctificata,  ita  quod  non  nisi  per  unum  in- 
stans  fuit  in  originali,  deinceps  semper  in 
gratia.  De  exstinctione  vero  fomitis,  com- 
petenter  concordat  praehabitis.Refert  item, 
quod  Richardus  de  S.  Victore  fuit  opinio- 
nis  illius,  quod  divinissima  Virgo  non  fuit 
in  originali  concepta. 

Postremo  Scotus  ait  :  Deus  potuit  face- 
re,  ne  beata  Virgo  unquam  esset  in  origi- 
nali  peccato;  potuit  etiam  facere,  ut  tan- 
tum  in  uno  instanti  esset  in  illo;  potuit 
item  efficere,  ut  per  tempus  esset  in  illo, 
et  in  ultimo  illius  temporis  purgaretur. 
Quod  autem  trium  istorum  factum  sit, 
Deus  novit.  Et  si  auctoritatibus  Scripturae 
et  Ecclesiae  non  repugnat,  videtur  proba- 
bile  id  quod  excellentius  est  attribuere 
Maria?,  videlicet  quod  non  sit  in  originali 
concepta.  Excellentius  etenim  fuit  beatam 
Virginem  ab  originali  praeservare,quam  ab 
eo  purgare.  Ergo  Christus  hoc  perfectissi- 
mo  modo  fuit  mediator  inter  Deum  et  Vir- 
ginem,  quod  eam  ab  illo  peccato  totaliter 
praeservavit.  —  Haec  Scotus,  qui  in  his  so- 
brie  Ioqui  videtur,  nec  evidenter  determi- 
nat  se  ad  alteram  partem.  Verumtamen 
quod  ait  de  perfectissimo  illo  mediandi 
modo  per  praeservationem,  non  videretur 
consistere,  quoniam  Christo  non  convenit 
mediare  inter  Deum  et  hominem,  nec  pro- 
mereri  alicui  praeservationem  hujusmodi, 
nisi  secundum  naturam  assumptam  (quam 
assumpsit  ex  Virgine  jam  adullae  aetatis, 
quae  ante  aetatem  illam  contraxisset  origi- 
nale  aut  praeservata  fuit  ab  illo)  :  alioqui 
effectus  meriti  ipsum  meritum  praecessis- 
set,  et  causam  causatum,  nisi  diceretur 
quod  passio  Christi  ut  praevisa  et  accepta- 
ta,  hoc  egit,  quia  et  in  multis  hoc  egit  fu- 
tura  quod  et  facta. 

Verumtamen  quid  in  hac  re  sit  sentien- 
duin,  non  disputationibus  contentiosis,  sed 
determinatione  Ecclcsiae  catholicae,cui  obe- 
dirc  tenemur,  est  inquircndum.  Quae  in 
1439,  novissimo  concilio  univcrsali  finem  (ut 
dixi)  liis  dissciisionibus  imposuil,  et  di- 
gnissimam  Dei  Matrera  in  sua  conceptione 


A  ab  omni  originali  labe,  per  praevenientem 
gratiam  a  summo  capite  Christo  ortum 
habentem,  praeservatam ;  atque  ideo  fe- 
stum  de  ea  sub  nomine  Conceptionis,  et 
non  sanctificationis,esse  celebrandum,de- 
terminavit,  sicut  et  hodie  celebrat.  Ita 
etiam  Ordo  noster  Cartusiensis  observare 
videtur.  Hoc  et  mihi  magis  pium  apparet 
et  rationabile.  Horremus  enim,  mulierem 
quae  caput  serpentis  erat  contritura,  quan-  Gen.m,v, 
doque  ab  eo  contritam  ;  atque  diaboli  fi- 
liam  fuisse  Matrem  Domini  fateri;  insuper 

B  et  dominam  angelorum  servam  fuisse  pec- 
cati;atque  amantissimam  Dei  Patris  filiam 
quandoque  fuisse  filiam  irae.  Auctoritates 
et  rationes  in  contrarium  adductae,  facili- 
ter  possunt  solvi.Nam  constat  purissimam 
Virginem  a  multis  sacrae  Scripturae  regu- 
lis,  quae  universaliter  promuntur,  fuisse 
exemptam,  ut  est  :  In  dolore  paries  filios;   md.  ig. 
et,  Multiplicabo  aerumnas  tuas  et  conce-  uidem. 
ptus  tuos;  item,  Non  est  homo  qui  non  liuteg.vu 
peccet;  et,  Pulvis  es  et  in  pulverem  re-  *?v      (, 
verteris;  et  similibus.  Nec  alicui  hoc  mi- 

C  rum  videatur,  quum  piissimus  Filius  nihil 
omisisse  credendus  est,  quod  ad  optimae 
Matris  suae  honorem  spectabat,  sicut  ipse 
nobis  jusserat  honorare  parentes.  Contulit  Exod.  xi 
ergo  Matri  suae  quidquid  potuit  ac  decuit  :  12- 
potuit  autem  eam  praeservare,  et  decuit 
eam  praeservari ;  et  ideo  eam  praeservavit. 
Nec  in  hoc  Filii  derogatur  excellentiae,  quo- 
niam  ipse  Dominus  Jesus  peccatum  ori- 
ginalc  incidere  non  potuit;  Maria  autem 
potuisset,  nisi  praeservata  fuisset.  Et  Ma- 
tris  honor  refertur  utique  in  Filium,a  quo 

D  habet  quidquid  habet. 


QUjESTIO  II 


SEcundo  quaeritur,  An  beatissima 
Virgo  ad  Christi  conceptionem 
ac  grenerationem  aliquo  moclo  con- 
currerit  et  cooperata  sit  causaliter 
seu  active. 

Videtur  quod  non  :  quia  conceptio  ac 

generatio  Christi  ex  Virgine  est  maxime 
supernaturalis.  In  his  autem  quae  sunt  su- 
per  naturam,  tota  causa  seu  ratio  operis 
est  potentia  facientis,  secundum  Augusti- 
num  ad  Volusianum.  —  Secundo,  in  ge- 
neratione  prolis  mater  non  operatur  nisi 
ministrando  materiam,  et  se  habet  passi- 
ve,  atque  ab  alio  fecundatur,  ut  asserunt 
naturales.  —  Tertio,  Anselmus  libro  de 
Conceptu  virginali,  testatur  :  Illud  subje- 
ctum  non  natura  creata,  non  creaturae  vo- 
luntas,  non  ulli  data  potestas  producit  aut 
seminat.  Ergo  in  Virgine  non  fuit  natura- 
liter  neque  ex  dono  divino  potentia  active 
corpus  Christi  producens. 

In  oppositum  est  quod  loquitur  Dama- 
scenus  tertio  libro  :  Dedit  Spiritus  Sanctus 
Virgini  potentiam,  non  tantum  Verbi  re- 
ceptivam,  sed  et  generativam.  Quum  ergo 
potentia  receptiva  sit  passiva,  oportet  ut 
generativa  potentia  dicatur  aliquo  modo 
activa.  —  Idem  insinuari  videtur  per  hoc 
Luc.  i,  35.  quod  angelus  dixit  ad  eam  :  Virtus  Altis- 
simi  obumbrabit  tibi. 

Ad  hoc  respondet  Albertus  :  Totum  quod 
est  simplex  operatio  ad  formam  et  speci- 
em  et  ad  unionem,  fecit  Spiritus  Sanctus; 
sed  quoad  materiam  et  fomentum  loci 
convenientis  ac  fomentum  caloris  extrin- 
secus,  operabatur  generativa  potentia  Vir- 
ginis,  sicut  in  aliis  feminis.  Hinc  non  est 
sola  materia  in  matre  accepta,  sed  etiam 
operatio  per  modum  fomenti  extrinsecus 
adjuvantis  :  sicut  operatur  natura  matricis 
sicca  et  frigida,  figuram  coagulando  per 
frigidum  et  retinendo  per  siccum,  et  sicut 
operatur  calor  naturalis  per  fomentum  ad 
esse,  atque  ad  qualitates  meliores  comple- 
xioni  inducendas ;  sed  ista  non  operantur 
sicut  natura  intrinseca  conversionem,  for- 
mationem  et  figurationem.  —  Praeterea  si 
quaeratur,  quid  sit  dare  Virgini  generati- 
vam  potentiam;  dico,  quod  nil  aliud  quam 
praeparare  generativam  vim  Virginis  ad  ac- 
tum  qui  debetur  matri  secundum  matris 
naturam  :  qui  actus  non  est  convertere, 
formare  et  figurare,  nisi  coadjuvando  ex- 


A  trinsecus,  ac  ministrare  materiam  in  qua 
fiant  conversio,  formatio  et  figuratio,  lo- 
cum  quoque  convenientem.  Mater  namque 
ad  actum  formationis  non  habet  principa- 
litatem,  sed  potius  id  quod  in  generatione 
se  habet  per  modum  efficientis.  —  Haec 
Albertus,  qui  et  in  libro  de  Laudibus  bea- 
tissimae  Virginis  tractat  de  his. 

Concordat  Udalricus  libro  Summae  suae 
quinto,  aliqua  addens,  et  quorumdam  opi- 
nionem  redarguens,  prout  infra  ex  Thoma 
patebit. 

B  Itaque  Thomas  :  Circa  hoc,  inquit,  est 
diversimode  opinatum.  Nam  aliqui  dicunt, 
in  conceptione  Christi  matrem  ejus  di- 
gnissimam  esse  aliquid  active  operatam ; 
et  quidam  asserunt  hoc  factum  per  na- 
turale  donum.  Quum  enim  ipsa  sit  mater 
vera  Dei,  oportet  attribuere  ei  totum  quod 
matris  est.  Ad  cujus  officium  aestimant 
pertinere,  ut  aliquod  activum  principium 
ad  generationem  ministret,  non  materiale 
dumtaxat.  Hoc  tamen  diversimode  ponitur. 
Quidam  namque  in  materia  quam  mater 

C  ministrat,  ponunt  esse  virtutem  princi- 
paliter  activam  :  tum  quoniam  ex  com- 
mixtione  seminum  conceptionem  fieri  di- 
cunt,  sicque  semen  mulieris  esset  activum 
in  prolis  procreatione,  sicut  et  viri  semen, 
quamvis  non  ita  intense;  tum  quia  affir- 
mant  conceptam  prolem  sensificari  ac  ve- 
getari  per  animam  matris,  ut  sic  etiam 
principalior  inveniatur  mater  in  genera- 
tione  prolis  quam  pater.  —  Quod  quinto- 
decimo  de  Animalibus  Philosophus  repro- 
bat  :  quia   in  his   quae  vitam  sortiuntur 

D  perfectam,  distinguuntur  agens  et  patiens 
in  generatione,  propter  perfectam  gene- 
rationem  in  eis.  In  plantis  autem  propter 
imperfectam  vitam  in  eis,  utraque  virtus 
est  in  eodem,  quamvis  forsan  in  una  planta 
dominetur  virtus  activa,  et  in  alia  vis  pas- 
siva  :  propter  quod  etiam  una  planta  voca- 
tur  masculina,  alia  feminina.  Quum  ergo 
impossibile  sit,  id  quod  delerminalum  est 
ut  patiens,  habere  virtutem  activam  respe- 
ctu  ejusdem,  oportct  quod  femina  non  sit 
agens  in  conceptione,  sed  patiens  tantum. 

Hinc  alii  dicunt,  quod  id  quod  mater 
ministrat  in  generatione,  se  habet  ut  ma- 
teria  naturalis,  in  qua  non  est  solum  pas- 
siva  potentia  (alias  generatio  esset  vio- 
lenta,  non  naturalis) ;  sed  oportet  inesse 
materia?  formam  educendam  in  potentia 
et  secundum  esse  incompletum  :  idcirco 
non  habet  virtutem  agendi  perfectam,  sed 
imperfectam.  Unde  per  se  nequit  operari, 
nisi  quodammodo  excitetur  ab  agente  ex- 
trinseco,  et  sic  ei  cooperetur.  —  Sed  hoc 
esse  non  valet,  quum  impossibile  sit  idem 
esse  alterans  et  alteratum.  Propterea  esse 
non  potest  quod  forma  quae  est  in  aliqua 
materia,  agat  in  ipsam,  sive  sit  perfecta, 
sive  imperfecta  :  quoniam  forma  quae.  per 
se  non  exsistit,  non  agit,  nec  materia  pro- 
prie  patitur;  sed  compositum  agit  ratione 
formae,  et  patitur  ratione  materiae.  Ideo 
non  est  possibile  quod  forma  illa  imper- 
fecta,  agendo  cooperetur  agenti  exteriori. 
Praeterea,  si  esset  de  ratione  matris  ad 
generationem  active  cooperari,  non  esset 
beata  Virgo  mater  Dei.  Quum  enim  con- 
ceptio  illa  sit  tota  simul  facta,  non  potuit 
fieri  quacumque  creata  virlute.  Nec  potest 
dici,  quod  cooperata  sit  ad  introductionem 
formae  substantialis,quae  etiam  inducta  est 
in  instanti.  Inducens  quoque  formam,  no- 
bilius  est  quam  praeparans  materiam  per 
alterationem  :  sicque  Spiritui  Sancto  attri- 
bueretur  quod  minus  est,  et  Virgini  quod 
dignius  est. 

Hinc  alii  dicunt,  quod  beata  Virgo  ex 
supernaturali  virtute  plus  aliquid  coope- 
rata  est  quam  ceterae  matres  :  quia  mate- 
ria  quam  illae  ministrant,  non  potest  se 
ipsam  complete  in  actum  educere;  mate- 
ria  vero  corporis  Christi,  quam  Virgo  mi- 
nistravit,  ex  divino  habuit  dono,  quod 
potuit  se  ipsam  formare  per  virtutem  su- 
peradjunctam  naturae.  Non  tamen  hoc  po- 
tuit  iu  instanti.  Quumque  decuerit  Ghristi 
conceptionem  fieri  in  instanti,  praevenit 
Spiiilus  Sanctus,  faciens  in  instanti  eam- 
dem.  —  Contra  quod  objicitur,  quod  vir- 
tus  illa  Biipernaturalis  fuissel  frustra  col- 
lai.i  materise  corporis  Christi,quoniam  non 


A  exisset  in  actum.  Rursus,  secundum  ac- 
tivam  vel  passivam  generandi  potentiam 
nemo  dicitur  pater  aut  mater,  sed  secun- 
dum  quod  potentia  procedit  in  actum.  Un- 
de  si  in  materia  quam  ministravit  Virgo, 
fuit  virtus  activa  quse  ad  patrem  aut  ma- 
trem  exigitur,  sine  hoc  quod  virtus  illa  sit 
aliquid  operata,  non  dicetur  ipsa  Virgo 
pater  aut  mater,  aut  eadem  ratione  pater 
et  mater. 

Hinc  dicendum  videtur,  quod  in  conce- 
ptione  prolis  est  actio  triplex.  Una  prin- 

B  cipalis,  quae  est  formatio  et  organizatio 
corporis;  respectu  cujus  actionis,agens  est 
tantum  pater,  mater  vero  solum  ministrat 
materiam.  Alia  actio  hanc  praecedit,  et  prae- 
paratoria  est  ad  eam.Quum  enim  naturalis 
generatio  sit  ex  determinata  materia,  opor- 
tet  ut  formatio  prolis  sit  ex  convenienti 
materia  :  idcirco  oportet  esse  aliquam  vir- 
tutem  agentem,  per  quam  praeparetur  ma- 
teria  ad  conceptum.  Porro,  ut  ait  Phi- 
losophus  secundo  Physicorum,  ars  quae 
operatur  et  inducit  formam,  principatur 

C  ac  imperat  ei  quae  parat  materiam,  ut  ars 
compaginans  navem  arti  quae  ligna  com- 
planat.  Hinc  virtus  praeparans  materiam 
ad  conceptum,  est  imperfecta  respectu  ejus 
quae  ex  praeparata  materia  prolem  format. 
Haecque  virtus  praeparans  est  matris,  quae 
imperfecta  est  respectu  virtutis  activae, 
quao  est  in  patre.  Propter  quod  quinto- 
decimo  de  Animalibus  ait  Philosophus, 
quod  mulier  est  sicut  puer  qui  nondum 
potens  est  generare.  Tertia  actio  est  prin- 
cipalem  concomitans  actionem.   Queinad- 

D  modum  enim  locus  confert  ad  bonilatem 
generationis,  sic  dispositio  matricis  ad  bo- 
nam  dispositionem  prolis,  tanquam  prae- 
bens  fomentum.  Propter  quod  asserit  Avi- 
cenna  capitulo  de  Diluviis  :  Matrix  non 
facit  nisi  ad  meliorationem  concepti.  Ita- 
que  in  principali  actione  seu  formatione 
corporis  Christi  nihil  activum  ex  parte 
Virginis  exslitit  :  imo  divina  virtus  totum 
fecit  quod  in  conceplionibus  aliis  fit  per 
virtutcm  seminis  quod  est  a  patre.  In  se- 
cunda  vero  aclione  et  tertia,  beata  Virgo 

active  est  operata,  sicut  et  aliae  mulieres  : 
ideo  vere  fuit  mater  Christi.  —  Ha?c  Tho- 
mas  in  Scripto. 
At  vero  in  tertia  parte,  tricesima  secun- 
art.  4.  da  quaestione,  disseruit  :  Quidam  dicunt 
beatam  Virginem  active  aliquid  operatam 
esse  in  Christi  conceptione,  tam  naturali 
quam  supernaturali  virtute.  Naturali  qui- 
dem  virtute,  quoniam  ponunt  quod  in  ma- 
teria  qualibet  naturali  est  aliquod  activum 
principium  :  alioqui  credunt  quod  non  es- 
set  transmutatio  naturalis.  In  quo  deci- 
piuntur,  quia  transmutatio  dicitur  natu- 
ralis  propter  principium  intrinsecum,  non 
solum  activum,  sed  etiam  passivum.  Ex- 
presse  namque  dicit  Philosophus  octavo 
Physicorum,  quod  in  gravibus  et  levibus 
est  passivum  principium  motus  naturalis, 
non  activum.  Nec  est  possibile  quod  ma- 
teria  agat  ad  sui  formationem,  quoniam 
non  est  in  actu.  Supernaturali  quoque  vir- 
tute,  quoniam  dicunt  ad  matrem  requiri 
non  solum  quod  ministret  materiam,  quae 
est  menstruus  sanguis,  sed  etiam  semen, 
quod  commixtum  semini  viri,  habet  vir- 
tutem  in  generatione  activam.  Quumque 
in  beata  Virgine  nulla  fuerit  facta  resolu- 
tio  seminis  ob  ejus  integerrimam  virgi- 
nitatem,  dicunt  quod  Spiritus  Sanctus  su- 
pernaturaliter  ei  tribuit  virtutem  activam 
in  conceptione  corporis  Christi,  quam  aliae 
matres  habent  per  semen  resolutum.  Sed 
hoc  stare  non  valet,  quia  quum  quaeli- 
bet  res  sit  propter  suam  operationem,  ut 
dicitur  libro  de  Ccelo,  natura  non  distin- 
gueret  ad  opus  generationis  sexum  maris 
ac  feminae,  nisi  esset  distincta  operatio 
maris  ab  operatione  feminae.  In  genera- 
tione  autem  distinguitur  operatio  agentis 
ac  patientis.  Unde  relinquitur,  quod  tota 
virtus  activa  sit  ex  semine  maris,  et  quod 
in  Christi  conccptione  nil  operata  sit  Vir- 
go  active,  sed  solum  ministravit  materi- 
am.  Attamen  ante  conceptionem  est  ali- 
quid  operata  active,  praeparando  materiam 
ut  esset  apta  conceptui.  Haec  Thomas  in 
Sumina. 

Yerum  in  responsione  ejus  ex  Scriplo 


A  inducta,  contineri  videntur  quaedam  ob- 
scura.  Primo,  quod  ait,  impossibile  esse 
idem  esse  alterans  et  alteratum  :  quod  vi- 
detur  contra  commune  illud  philosophi- 
cum  dictum,  quod  quoddam  est  alterans 
tantum,  ut  ccelum;  quoddam  alteratum 
tantum,  ut  materia;  quoddam  alterans  al- 
teratum,  ut  intermedia  multa  :  ut  si  quis 
in  manu  teneat  pomum,  alterat  illud  et 
calefacit,  et  alteratur  ab  eo  et  frigescit 
manu.  —  Secundo,  quod  ait,  impossibile 
esse  ut  forma  quae  est  in  aliqua  materia, 

B  agat  in  ipsam.  Nonne  forma  actuat,  mo- 
vct,  perficit  suam  materiam,  et  imprimit 
ei  sicut  et  anima  corpori,  quum  et  ex  forti 
animae  imaginatione  corpus  multipliciter 
alteretur?  —  Tertio,  quod  ait,  quod  for- 
mae  non  competit  agere,  neque  materiae 
proprie  pati  :  quod  videtur  contra  hoc  di- 
ctum  commune,  Formae  est  agere  et  mo- 
vere,  materiae  vero  moveri  ac  pati.  Si  au- 
tem  dicatur  quod  agere  et  pati,  sicut  et 
esse,  est  suppositorum  ;  dicendum,  quod 
formae  eo  modo   convenit  agere,  quo  et 

C  esse.  Et  quamvis  non  competat  formae  in- 
formanti  esse  et  agere  tam  perfecte  sicut 
supposito,ex  hoc  tamen  non  sequitur  quin 
formae  etiam  imperfectae  competat  coope- 
rari  et  aliquo  modo  causare.  Nonne  oculus 
videt?  et  sicut  ait  Scriptura  :  Nonne  auris  m  xu,  ii. 
verba  dijudicat,  et  fauces  comedentis  sa- 
porem  ?  Nulla  quoque  res  penitus  expers 
est  propria  operatione.  Qualitates  demum 
in  semine  feminae  exsistentes,  quamvis 
sint  magis  passivae,  nihilo  minus  aliquo 
modo  activae  videntur.  Nam  et  frigus  agit 

D  in  calidum,  ut  experimentaliter  constat. 
Petrus  demum  et  Richardus   responsis 
Thomae  concordant. 

Porro  Bonaventura  aliter  sentiens  :  Haec 
(inquit)  positio  (puta  ex  Thoma  narrata) 
riiinis  parum  dicit.  Primum,  quoniam  ma- 
ter  in  generatione  non  solum  habet  pas- 
sivam  potentiam,sed  activam.Unde  proles 
intcrdum  magis  assimilatnr  matri  quam 
patri.  Idcirco  quod  dicunt  physiei,  semen 
patris  se  habere  in  ratione  activi,  ete.,  in- 
telligendum  esl  per  appropriationem.  Hinc 

secundum  Damascenum,  Spiritus  Sanctus  A 
dedit  Virgini  non  solum  potentiam  rece- 
ptivam,  sed  et  generativam.  Nec  ob  solam 
materia?  ministrationem  appellanda  est  ma- 
ter  :  alias  Adam  fuisset  mater  Evse,  quia 
Gen.ii,2i.  de  ejus  costa  est  illa  formata.  —  Hinc  alii 
superaddunt,  quod  non  solum  cooperata 
est  beatissima  Virgo  Spiritui  Sancto  mini- 
strando  materiam,  sed  item  in  ultima?  for- 
mae  inductione  :  quoniam  ultima  forma  in 
instanti  potest  induci  a  natura  et  virtute 
creata.  Quod  stare  non  valet,  quum  ratio- 
nalis  anima  a  solo  sit  Deo  per  creationem.  B 
—  Hinc  alii  mediam  viam  tenentes,  melius 
dicunt,quod  sacratissima  Virgo  habuit  vir- 
tutem  sibi  divinitus  dalam,  qua  ministra- 
vit  materiam  illi  conceptui  :  quse  materia 
non  solum  habuit  rationem  passiva?  po- 
tentiae,  sed  et  sufficientiam  ac  virtutem 
ad  prolis  cooperativam  productionem.  Ve- 
ruintamen  virtus  illa  prodire  non  potuit 
ad  actum  perfectum  nisi  successive.Quum- 
que  indecens  fuerit  carnem  Christi  suc- 
cessive  formari,  Spiritus  Sanctus  sua  vir- 
tute  infinita  perduxit  materiam  illam  ad  G 
actum  completum.  Nec  per  hoc  in  aliquo 
Virgini  derogatur,  quia  ob  hoc  non  fuit 
potentia  minor  in  Virgine  quam  in  alia 
muliere:  imo  multo  major,  quia  potentiam 
naturalem  ac  supernaturalem  habuit,  per 
quam  ipsa  sola  subministrare  materiam 
poterat,  sicut  mulier  viro  mixta.  Unde  to- 
ta  substantia  corporis  Christi  fuit  de  sua 
malre.  Ideo  si  recte  volumus  sentire  et 
loqui,  dicemus  quod  Virgo  haec  verius  ex- 
stitit  mater  Christi,  quam  aliqua  alia,  ma- 
ter  suae  prolis  :  nam  et  per  illain  virlutem  D 
sancta  Virgo  Christum  in  utero  suo  novem 
mensibus  fovit.  Denique,  si  non  pra&buis- 
set  nisi  materiam,  nec  esset  cooperata  : 
crgo  sicut  nulla  est  affinitas  hominis  ad 
Tbid. :.  liinum  de  quo  fonnatus  est,  sic  nec  ttfarisB 
ad  Ghristum.  Rursus,  generare  est  actus, 
et  generativee  potentise  actio;  scd  Virgo 
sanctissima  Christuin  veraciter  generavit  : 
ergo  iu  hoc  habuil  se  active.  Haec  Bona- 
ventura. 

Consonal  Alexander.  Scotus  quoque  di- 


vertit  ad  conclusionem  eamdem  ;  et  addit, 
quod  etiam  in  instantanea  operatione  po- 
tuit  Virgo  sacra  cooperari  Spiritui  Sancto. 


QU.ESTIO    III 


0Ua?ritur  quoque,  An  Christi  gene- 
ratio  ex  Virgine  exstitit  natu- 
ralis,  an  potius  miraculosa. 

Ad  quod  Thomas  respondet  :  Pra?ter 
unionem  duarum  naturarum  in  unam  hy- 
postasim  in  Christi  conceptione  comple- 
tam,  quae  unio  est  omnium  miraculorum 
miraculum,  fuit  aliud  miraculum,  quod 
virgo  concepit  hominem  permanens  vir- 
go  :  nec  solum  hominem,  sed  hominem 
Deum.  Nempe,  ad  hoc  quod  generatio  ali- 
qua  naturalis  dieatur,  oportet  ut  fiat  a 
naturali  agente,  et  ex  materia  ad  hoc  na- 
turaliter  proportionata ;  et  quodcumque 
horum  defuerit,  non  potest  generatio  dici 
naturalis,  sed  miraculosa.  Agens  autem 
naturale,  quum  sit  finitae  virtutis,  nequit 
ex  materia  non  naturaliter  proportionata 
effectum  producere.  Agens  vero  superna- 
turale,  quum  sit  infinitae  virtutis,  operari 
potest  ex  utraque  materia,  utpote  naturali 
et  supernaturali.  Hinc  duobus  modis  con- 
tingit  miraculum.  Primo,  dum  nec  agens 
est  naturale,neque  materia  naturaliter  pro- 
portionata  ad  talem  formam,  ut  in  forma- 
tione  hominis  de  limo  terrae.  Secundo, 
quando  materia  est  naturalis,  sed  agens 
supernaturale  :  ut  dum  quis  repente  cura- 
tur  a  febribus.  Sicque  fuit  in  Christi  con- 
ceptione,  in  qua  Virgo  maleriam  prsebuit 
naturalem,  sed  virtus  formans  fuit  divina. 
Ideo  eonceptio  illa  fuit  simpliciter  loquen- 
do  miraculosa,  et  secundum  quid  natura- 
lis.  Propler  quod  Chrisliis  vocalur  natura- 
lis  filius  Virginis,quoniam  Virgo  naturalem 
materiam  ad  illius  conceptionem  exhibuit 
Haec  Thomas  in  Scripto. 

Iii  tertia  quoque  parte,  quaestione  trice- 
sima  tertia  :  Quemadmodum,  inquit,  Am- 
brosius   scribil  in   libro  de  Inearnalione, 

multa  in  hoc  mysterio  secundum  naturam 
inveniuntur,  et  multa  ultra  seu  super  na- 
turam.  Nam  quantum  ad  conceptus  ma- 
teriam,  totum  est  naturale  ;  sed  quoad 
virtutem  activam  divinam,  totum  est  su- 
pernaturale.  Quumque  unumquodque  plus 
judicetur  secundum  formam  quam  secun- 
dum  materiam,  et  secundum  agens  quam 
secundum  patiens,  conceptio  Christi  est 
simpliciter  miraculosa  dicenda,  et  natura- 
lis  secundum  quid.  Haec  idem  ibidem.  — 
In  his  continentur  responsiones  Alberti, 
Udalrici,  Petri  et  Richardi  de  quaestione 
hac  ipsa. 

Porro  Bonaventura  dicit  gloriosam  Virgi- 
nem  active  cooperatam  ad  Christi  concepti- 
onein,  et  quoad  hoc,  ei  collatam  superna- 
turalem  potentiam  :  sicque  conceptionem 
illain  etiam  ex  parte  matris  fuisse  super- 
naturalem,  et  cooperationem  illam  super- 
naturalem  fuisse.  Quod  enim  materiam 
prsebuit,  fuit  naturale  ;  quod  autem  ma- 
teriam  praebuit  ad  tam  nobilem  ac  divi- 
nam  conceptionem,  fuit  ex  elevatione  ejus 
supra  naturam.  Haec  Bonaventura. 


I 


QU^STIO    IV 


Nsuper  quaeritur,  An  Christus  fuit 
decimatus  in  Abraham. 
Ad  cujus  qua^stionis  utramque  partem 
argui  posset;  sed  potius  confert  in  primis 
exponi,  quid  sit  decimari,  et  cur  Christus 
dicatur  non  decimatus  in  Abraham  ut  ce- 
teri  posteri  Abrahse. 

Itaque  de  hoc  scribit  Antisiodorensis  in 
Summa  sua,  tertio  libro  :  Dicendum  est, 
an  Christus  fuit  decimatus  in  lumbis  Abra- 
hae,  et  an  sacerdotium  Christi  fuit  dignius 
Levitico  sacerdotio.  Quod  Apostolus  ad  Ile- 
*r.vii,9,  bneos  sic  probal  :  Levi  decimatus  fuit  in 
*'         ,  lumbis  Abrahae.  Nam  sicut  omnes  necca- 

tom.  »,.12.  * 

verunt  in  Adam,  quia  fuerunt  in  lumbis 
ejus  quando  peccavit;  sic  Levi  decimatiis 
fuit  in  lumbis  Abraluc,  quoniam  fuil  in 
Abrahae  Lumbis  dum  decimatus  est  Abra- 


A  ham,  hoc  est,  quando  ipse  Abraham  dedit    Gen.  x.v, 
decimas  Melchisedech  sacerdoti.  Atque  ut 20- 
ait  Apostolus,  dignior  est  qui  accipit  deci-  Aftr.vM 
mas,  quam  qui  dat  eas.  Melchisedech  ergo  etseq' 
fuit  dignior  ipso  Levi.  Praeterea,  dignior   md.i. 
est  qui  benedicit,  quam  qui  benedicitur. 
Quumque   ipse  Melchisedech   benedixerit 
Abrahae,  fuit  dignior  eo  :  ergo  et  posteris 
ejus. 

Verum  huic  argumentationi  objicitur, 
quia  non  sequitur,  Dominus  Papa  fuit  in 
lumbis  patris  sui  dum  pater  suus  solvit 

B  decimas  alicui  simplici  sacerdoti  :  ideo 
Papa  indignior  fuit  ac  inferior  hujusmodi 
sacerdote.  —  Respondemus,  quod  probatio 
Apostoli  simpliciter  intellecta,  non  tenet; 
sed  valet  cum  circumstantia  ista,Abraham 
dignior  fuit  sua  posteritate  :  quod  praesup- 
ponit  Apostolus,  ex  hoc  syllogizans  sicut 
quis  syllogizat  ex  concessis  sibi  a  respon- 
dente.  Communis  namque  apud  Judaeos 
fuit  opinio,  quod  Abraham  cuncta  sua  po- 
steritate  esset  praestantior.  Unde  Judaei  di- 
xerunt  ad  Christum  :  Numquid  tu  major  ./oan».v..., 

C  es  patre  nostro  Abraham  ?  Dicit  quoque  53" 
Apostolus,  quod  non  Christus,  sed  Levi  aeftr.vu,9. 
decimatus  fuit  in  Abraham  :  quia  ut  Au- 
gustinus  testatur,  massa  humani  generis 
vulnus  habuit  ac  medelam  :  vulnus,  quia 
tota  corrupta  exstitit  per  peccatum  primi 
parentis;  medicinam  autem  habuit  carnem 
Christi,  quee  materialiter  fuit  in  Adam.  Di- 
cit  ergo  Glossa,  quod  illud  decimabatur 
quod  curabatur,  non  id  a  quo  curabatur  : 
quoniain  caro  Christi  est  medicina  qua 
curabatur,  non  quae  curabatur.  —  De  his 

D  plura  scribit  hic  doctor,  quae  infra  po- 
nentur. 

Albertus  quoque  hic  loquitur  :  Decimari 
aliud  est  quam  decimare,  quoniam  deci- 
mare  est  decimas  dare  :  quod  fit  duabus 
de  causis.  Una  exstat  moralis;  et  quoad 
hanc  manserunt  decimae  in  nova  lege:sci- 
Jicet  ut  sit  cibus  in  domo  Dei,  ut  dicit  Malach.m, 
Malachias,  ut  scilicet  ministri  Ecclesiae  ha-  l0' 
beant  sustentaculum  vitae.  Alia  causa  est, 
ut  ostendatur  oblatio  perfectionis  essc  pro 
se  facta  apud  Deum.   Qui   eniin  decimas 

dat,  decimum  quod  occurrit  ad  numerum, 
porrigit  superiori,  et  retinet  novem  sibi. 
Denarius  quippe  primus  est  limes  nume- 
rorum,  et  perfectionem  significat;  sicque 
pretium  significat  nostrse  redemptionis, 
quod  a  nobis  removetur  ut  pretium  a  re- 
demptis  :  quia  ex  parte  nostra  nequivimus 
pretium  hoc  habere.  Retentio  vero  novem, 
qui  numerus  imperfectionem  designat  per 
hoc  quod  a  denario  cadit  ac  deficit,  no- 
stram  designat  imperfectionem.  Sic  ergo 
oblatio  decimse,  est  significare  imperfectum 
se  esse  redemptioneque  indigere.  Deci- 
mum  vero  quod  porrigit,  perfectionis  est 
signum.  Et  ita  exponit  Hugo  de  S.  Victore. 
Decimari  autem,est  significare  liberatione 
se  taliter  indigere.  Ideo  Christus  decimatus 
non  est,  quia  liberatione  non  eguit,  imo 
omnium  exstitit  liberator.  Ceteri  vero  po- 
steri  Abrahae  liberatione  egebant,  propter 
quod  in  ipso  decimati  fuerunt.  Porro  Le- 
vitae  decimas  acceperunt,  ut  erant  stipen- 
dium  vitse  ministrorum  templi,  non  prout 
decimatio  indigentiam  liberationis  desi- 
gnat.  —  Haec  Albertus,  qui  plura  hic  sci- 
scitatur,  de  quibus  pertranseundum  vide- 
tur,  quum  super  secundum  inducta  sint. 
His  concordat  Udalricus. 

At  vero  Thomas  haec  planius  exprimens: 
Hi  (ait)  qui  ex  Abraham  per  concubitum 
desccnderunt,  decimati  sunt;  Christus  ve- 
ro  in  eo  decimatus  non  est.  Decimatio 
namque  non  solum  erat  actus  moralis,  sed 
etiam  figuralis  (ut  supra  in  Alberto).  Hinc 
quoque  decimatio  fuil  quodammodo  actus 
sacramentalis,  prout  confessio  qua  deci- 
mas  dans  fatebatur  se  imperfectum,  pro- 
cessit  ex  fide  mediatoris,  per  cujus  perfc- 
ctionem  curata  est  imperfectio  ceterorum. 

Denique  Bonaventura :  Decimatio,  inquit, 
pnefiguravit  curationem  futuram. Quumque 
Ghristus  in  lumbis  Abrahse  non  fuerit  ut 
curandus  curationeve  indigens,  sed  potius 
ut  medicina  :  hinc  decimatio  non  pertine- 
bat  ad  ipsum,  etc,  ui  supra. 

Idem  Alexander,  el  addit  :  Secundum 
opinionem  quorumdam,  quam  ponit  Flugo 
iu  libro  de  Sacramentis,  quidam   putanl 


A  carnem  a  Verbo  assumptam,  in  primo  pa- 
rente  a  contagione  corruptionis  peccati 
immunem  custoditam  fuisse,dicentes  quod 
illa  pars  materiae  seu  naturse  sub  peccato 
esse  non  debuit,  per  quam  ipsa  natura 
humana  a  peccato  exstitit  liberanda.  Ad 
quod  probandum  adducunt  rationem  Apo- 
stoli,  qui  quum  evangelicae  legis  sacerdo- 
tium  veteri  praeferendum  assereret,  ipsum 
Melchisedech,  qui  typum  Christi  ac  novi 
sacerdotii  vicem  gerebat,  ab  Abraham  de- 
cimas  accepisse  ostendit.  Quomodo  autem 

B  Levi,  qui  secundum  carnem  in  lumbis 
patris  tunc  erat,  sit  decimatus;  et  Chri- 
stus,  qui  secundum  carnem  tunc  ibi  fuit, 
non  sit  decimatus:nullam  causam  inveniri 
posse  putant,  nisi  quoniam  caro  Levi  cum 
culpa  ibi  fuit,  caroque  Christi  sine  culpa. 
Sic  etenim  Levi  in  lumbis  Abrahae  est  de- 
cimatus,  quia  naturam  et  culpam  habuit 
ibi,  et  quia  naturam  et  culpam  inde  fuerat 
accepturus.  Christus  vero  ibi  decimatus 
non  est,  quia  naturam  inde  erat  acceptu- 
rus,  non  culpam,  quam  nec   habuit  ibi. 

C  Sed  quoniam  caro  Levi  et  caro  Christi 
non  fuit  in  Abraham  actu,  sed  in  potentia, 
non  videtur  ratio  ut  caro  Christi  dicatur 
a  principio  custodita  a  culpa. 

Hinc  dicendum,  secundum  Glossam  in 
epistola  ad  Hebraeos  :  Duo  sunt  in  carne, 
videlicet  :  corpulenta  substantia,  et  invi- 
sibilis  seminalisve  ratio.  Idcirco  in  lumbis 
Abrahae  exstitisse,  dupliciter  dicitur,puta: 
secundum  corpulenlam  substantiam,et  se- 
cundum  seininalem  ralionem,  quae  est  ra- 
tio  propagandi  cum  libidine. Omnes  itaque 

D  prseter  Ghristum  fuerunt  in  lumbis  Abra- 
hso  modo  ulroque;  Christus  vero  materiali- 
ter  tantum,  quoniam  corpulentam  subslan- 
tiain  de  carne  Virginis  sumpsit.  Ratio  au- 
tem  conceptionis  non  a  virili  scmine,  sed 
desuper  venit.  Ideo  omnes  prseter  Chri- 
stum  decimati  fuerunt,  quia  fuerunt  pec- 
cato  obligati,  imperfecti  et  redemptione 
egentes.  E1  uec  caro  Ghristi  uec  alioruro 
fuit  in  lumbis  Abrahce  actu,sed  tantum  po- 
tentia,  diversimode  tamen.  Nam  caro  Chri- 
sii  fiiit  ibi  potentia  qua  fieri  posset,  non 


Hebr.  viu 
1  et  seq. 

qua  fieret;  aliorum  vero  caro  fuit  ibi  utro- 
que  modo.  Quemadmodum  etiam  Augusti- 
nus  fatetur,  quod  in  costa  Adae  erat  ut  ex 
ea  mulier  fieri  posset,  non  ut  fieret :  nam, 
unde  fieri  posset,  dicit  causam  materia- 
lem;  sed,  unde  fieret,  dicit  causam  acti- 
vam  seu  seminalem.  Sicque  aliorum  po- 
sterorum  Abrahae  caro  fuit  in  Abrahae 
lumbis  secundum  potentiam  utroque  mo- 
do,  videlicet  secundum  corpulentam  sub- 
stantiam,  et  secundum  rationem  semina- 
lem;  Christi  autem  caro  fuit  ibi  in  potentia 
solum  uno  modo,  puta  secundum  corpu- 
lentam  substantiam.  —  Postremo,  ut  ait 
Hugo  libro  de  Sacramentis,  in  lege  naturali 
primo  data  sunt  sacramenta,  utpote  deci- 
mationes,  sacrificia,  oblationes  :  quatenus 
in  decimatione  significaretur  peccatorum 
remissio;  in  sacrificiis,  vitiorum  mortifi- 
catio;  in  oblatione  autem,  boni  operis  ex- 
hibitio.  Sed  obscura  fuit  significatio  in  sa- 
cramento  decimationis,  in  qua  homo  de 
his  qua3  possedit,  partem  obtulit  et  partem 
sibi  retinuit  :  offerendo  decimam  partem, 
quae  designat  perfectionem,  ad  insinuan- 
dum  quod  Deo  attribuit  quidquid  bonitatis 
perfectionisque  est;  et  novem  partes  sibi 
reservando,  ad  innuendum  quod  imperfe- 
ctionem,  quae  per  novenarium  figuratur, 
sibi  ipsi  adscripsit.  —  Hsec  Alexander. 


QUiESTIO    V 


OUaeritur  adhuc,  An  caro  Christi  in 
patribus  fuit  peccato  obnoxia. 

Videtur  quod  sic.  Primo,  quia  secundum 
Augustinum,  tota  massa  fuit  in  Adam  cor- 
rupta  et  egens  curatione ;  sed  caro  Christi 
fuit  de  hurnani  generis  massa  :  ergo  fuit 
in  Adam  ac  patribus  corrupta  et  peccato 
obnoxia.  —  Secundo,  caro  suae  matris,  de 
qua  sua  caro  sumpta  est  et  formata,  fuit 
corrupta  in  Adam.  Idein  habetur  in  littera. 

In  oppositum  est,  quod  hoc  ipsum  vi- 
detur  male  sonare,  atque  blasphemiam 
sapere. 


A  Ad  hoc,  secundum  Alexandrum,  colligi- 
tur  responsio  ex  tribus  quaestionibus  ejus, 
puta  ex  ea  qua  quaerit,  an  sanctificatio 
convenit  Christo;  et  ex  praecedenti,  qua 
quaeritur,  an  caro  Christi  fuit  decimata  in 
Abraham ;  atque  ex  eo  quo  quaerit  de  per- 
fectione  dominici  corporis. 

Itaque  (secundum  Alexandrum)  dicen- 
dum,  quod  caro  Christi  dicitur  sanctifica- 
ta,  prout  sanctificari  dicitur  de  non  sancto 
negative  accepto  fieri  sanctum  ;  non  de 
non  sancto  privative  :  prout  supra  expres-    p.oiB. 

B  sum  est.  Nunquam  enim  in  carne  quam 
Christus  assumpsit,  secundum  quod  caro 
ipsius  fuit  aut  ab  exordio  quo  eam  assum- 
psit,  exstitit  culpa.  Siquidem  in  Virgine 
fuit  sanctificata,  antequam  eam  assumpsit. 
—  Porro  de  perfectione  dominici  corporis, 
introducit  Alexander  id  Augustini  super 
illud  Joannis,  Solvite  templum  hoc  ;  et  Joann.  n, 
post  pauca,  Quadraginta  et  sex  annis  aedi-  19, 20- 
ficatum  est  templum  hoc  :  Hic  (inquit) 
numerus  dierum  perfectioni  dominici  cor- 
poris  congruebat ;  tot  namque  diebus  for- 

C  matio  corporis  humani  perficitur.  Quod 
non  est  intelligendum  quasi  corpus  Chri- 
sti  non  sit  in  utero  Virginis  in  instanti 
formatum,  sed  quia  membrorum  distin- 
ctio  in  ipso  conceptionis  momento  fuit 
tam  parva,  ut  humano  visu  vix  percipi 
posset;  sed  infra  memoratum  numerum 
dierum  notabilis  est  facta.  Haec  Alexander, 
quae  ex  subsequentibus  clarius  elucescent. 
Bonaventura  ergo  circa  textus  expositio- 
nem,  super  hoc  breviter  scribit  :  Quum 
peccatum  non  sit  nisi  in  anima  sive  intel- 

D  lectuali  creatura,  et  caro  Christi  non  fuit 
prius  concepta  quam  Verbo  unita,  non  vi- 
detur  unquam  fuisse  peccato  obnoxia.  Hur- 
sus,  gloriosissima  Virgo  ante  conceptio- 
nem  Filii  Dei  fuit  sanctificata,  ergo  ejus 
caro  non  fuit  obnoxia  culpae.  —  Dicendum, 
quod  peccatum  vocatur  aliquando  ipsa  pce- 
na,  aut  sequela  seu  causa  peccati.  Itaque 
caro  Christi  non  fuit  peccato  obnoxia  ra- 
tione  culpae,  sed  ratione  foeditatis,  quse  est 
culpae  causa,  et  ratione  passibilitatis,  quao 
est  pcena  et  effectus  sequelaque  culpae. 

Atque  utroque  modo  fuit  peccato  obnoxia 
in  Maria  ante  ejus  sanctificationem,  et  ul- 
timo  modo,  videlicet  quoad  passibilitatem 
et  poenas,  post  sanctificationem.  Sic  quo- 
que,  sicut  in  Matre,  ita  in  patribus  fuit 
obnoxia  culpae.  Haec  Bonaventura.  —  Haec 
autem  et  consimilia,  dicuntur  secundum 
positionem  dicentium  beatissimam  Yirgi- 
nem  in  originali  conceptam;  cujus  contra- 
rium  si  dicatur,  constat  quod  caro  Christi 
in  Virgine  matre  non  fuit  peccato  obnoxia 
modo  preefato,  tamen  in  patribus  sic  fuit 
obnoxia. 

Denique  Thomas  :  Circa  hoc,  asserit,  du- 
plex  exstitit  error  et  haeresis.  Unus,  quod 
Christus  cceleste  corpus  detulit  secum,  et 
non  ex  Virgine  corpus  assumpsit  huma- 
dist.n.q.  5,  num  :  quod  supra  est  reprobatum.  Alius, 
p' '  '  quod  caro  Christi  secundum  quod  in  pa- 
tribus  erat,  infecta  non  fuit,  ita  quod 
Adam  peccante,  Deus  conservavit  in  ipso 
aliquid  materiee  incorruptum,  per  quod 
humana  sanari  posset  natura,  atque  quod 
illud  transfusum  sit  sine  peccato  usque  ad 
Virginem  sanctam,  et  ex  eo  corpus  Christi 
formatum  sit.  Quod  reputatur  erroneum 
propter  duo.  Primo,  nam  sequeretur  quod 
Christus  non  esset  vere  filius  Virginis,  ne- 
que  ex  aliquo  patrum  progenitus,  nisi  so- 
lum  ex  Adam.  llla  etenim  pars  quae  in- 
corrupta  mansit  in  natura  humana,  in 
omnibus  aliis  ab  Adam  fuisset  quasi  ex- 
traneum  quid  ab  eis,  solique  Adffl  conna- 
turale  quautum  ad  innocentiac  statum.  Se- 
cundo,  quia  per  hoc  tollitur  satisfactionis 
congruus  ordo.  Quemadmodum  enim  non 
decuit  ul  pro  Adam  et  ejus  succcssione 
corrupta  satisfaceret  aliquis  qui  ex  genere 
illo  non  esset ;  ita  nec  congruebat  ut  na- 
turara  infectam  satisfaciendo  salvaret  Fi- 
lius  Dci,  nisi  hoc  ipsum  quod  prius  infe- 
ctuin  fuerat, assumpsisset. Hinc  dicenduin, 
quod  caro  Christi  secunduni  quod  fuit  in 
patribus  el  in  Virgine  gratiosa,  erat  anle 
assumptionem  infecta;  in  ipsa  vero  as- 
sumptione. ab  omni  infectione  peccati  pur- 
gata  est.  ni  secundum  quo<l  actu  est  caro 
Christi,nihil  in  ea  inacuke  inveniatur.  HfiBC 


A  Thomas  in  Scripto.  — Verumtamen  ad  mi- 
nus  fateri  oportet,  quod  caro  Christi  in 
Virgine  post  ipsius  sacratissimae  Virginis 
sanctificationem  etiam  prirnam,  omni  ca- 
ruit  fceditate  et  macula  :  quod  fuit  ante 
assumptionem  carnis  a  Verbo  per  aliquot 
annos. 

Denique  in  tertia  parte,  quaestione  trice- 
sima  prima  :  Quum  dicimus,  inquit,  Chri-    art. 
stum  aut  carnem  ejus  fuisse  in  Adam  et 
patribus,  comparamus   Christum   et   car- 
nem  ipsius  ad  Adam  ac  ceteros  patres.Alia 

B  autem  fuit  conditio  patrum,  alia  Christi  : 
quoniam  patres  fuerunt  peccato  subjecti, 
non  Christus.  Hinc  in  comparatione  hac 
dupliciter  contingit  errare.  Primo,  attri- 
buendo  Christo  seu  carni  ejus  condilio- 
nem  quae  fuit  in  patribus  :  ut  si  dicamus 
Christum  in  Adam  peccasse  quoniam  ali- 
quo  modo  fuit  in  eo;  quia  in  Adam  ita  non 
fuit  ut  ceteri.Non  enim  descendit  ab  Adam 
secundum  legem  communem  seminalem- 
ve  rationem.  Secundo  erratur,  si  conditio 
Christi  attribuatur  ei  quod  actu  fuit  in  pa- 

C  tribus  :  ut  quia  caro  Christi  secundum 
quod  actu  fuit  in  ipso,  non  erat  peccato 
obnoxia  seu  infecta,  ita  in  Adam  et  patri- 
bus  fuerit  aliqua  pars  corporis  ejus,  quae 
peccato  non  fuit  obnoxia,  ex  qua  corpus 
Christi  postea  sit  formatum,  ut  aliqui  po- 
suerunt.  Quod  stare  non  valet.  Primo,  quo- 
niam  caro  Christi  non  fuit  in  Adam  et  pa- 
tribus  secundum  aliquod  signatum  quod 
possel  distingui  a  reliqua  ejus  carne,  sicut 
purum  ab  impuro.  Secundo,  quia  quuin 
caro  humana  inficiatur  ex  hoc  quod  per 

D  concupiscentiam  est  concepta ;  prout  tota 
caro  alicujus  hominis  per  concupiscen- 
tiam  concipitur,  sic  tota  peccato  inquina- 
lur.  Sicquc  tota  patrum  caro  fuit  pcccato 
infecta,  nec  fuit  in  eis  aliquid  a  peccato 
immune  de  quo  corpus  Christi  postmo- 
(Imiii  formaretur.  II.ee  idem  in  Summa.  — 
Concordant  Petrus  et  Richardus  per  omnia. 
Scotus  quoque  :  Aliqua  (inquit)  portio, 
secunduin  Magistrum,  fuit  in  Adam,  de 
qua  oinnes  filii  ejus  sunl  propagali ;  et  ali- 
qui  ponunt  aliquid  illius  non  fuisse  infe- 

ctum,  sed  mundum  fuisse  servatum  usque 
ad  Christi  generationem.  Sed  quum  quan- 
tum  per  quanti  ablationem  aliquoties  fa- 
ctam  possit  consumi,praesertim  tam  modi- 
cum  sicut  fuit  in  Adam  et  ab  eo  decisum 
est  in  procreatione  filiorum,jam  videretur 
illud  esse  consumptum.  Et  si  dicatur  in  se 
ipso  multiplicatum,  objicitur  quod  hoc 
non  fieret  sine  miraculo.  Itaque  qui  in  isto 
non  tenent  Magistrum,diversimode  respon- 
dent,  secundum  diversum  modum  loquen- 
di  de  peccato  originali.  Nam  aliqui  dicunt 
illud  contrahi  propter  carnem  infectam 
concupiscibiliter  seminatam;  carnem  quo- 
que  gloriosae  Virginis  totam  esse  sanctifi- 
catam,  sicque  id  quod  assumebatur  ex  ea, 
fuisse  sanctificatum,  ut  non  esset  infectio 
aliqua  in  primo  instanti  infusionis  animse. 
Quibus  objicitur,  quod  sanguines  Mariae, 
de  quibus  (secundum  Damascenum)  for- 
mabatur  corpus  Christi,  nunquam  fuerunt 
animati  anima  hominis  alicujus,et  per  con- 
sequens  nec  ab  anima  peccatrice  macula- 
ti ;  nec  per  consequens  ex  parte  ipsorum 
potest  ratio  assignari  maculae  corporis  ge- 
niti  ex  eis.  Quod  si  dicas,  Yirtus  formans 
corpus  Christi,  fuit  infecta,  idcirco  et  cor- 
pus  :  hoc  non  videtur,  quoniam  Spiritus 
Sanctus  immediate  formavit  corpus  hoc 
de  sanguinibus  illis.  —  Unde  secundum 
viam  Anselmi,  qui  ostendit  peccatum  ori- 
ginale  esse  carentiam  justitiae  originalis 
debitse  inesse,diceretur  quod  Christus  non 
contraxit  originale,  quia  non  fuit  filius  na- 
turalis  Adae,  idcirco  nec  debitor  justitiae. 
Acceperunt  enim  illi  soli  in  Adam  justi- 
tiam,qui  erant  descensuri  ab  eo  secundum 
rationem  seminalem,hoc  est,  respectu  quo- 
rurn  Adam  habuit  rationem  patris  natura- 
lis  secundum  propagationem  communem. 
Unde  sicut  illis  tantum  potuit  servare  ju- 
stitiam,  ita  illis  solis  potuit  perdere  eam. 
gfo- "» Hinc  si  Christus  fuisset  purus  homo  et 
non  Deus,  tamen   miraculose  de  Virgine 


A  natus,  non  contraxisset  (secundum  eum) 
originale,  ut  patet  in  libro  ejus  de  Virgi- 
nali  conceptu,  ubi  vult,  quod  innocentiae 
Christi  posset  poni  ratio  duplex,  videlicet 
sanctificatio  Virginis  matris,  et  miraculosa 
formatio,  non  secundum  propagationem 
communem.  Utraque  namque  per  se  suf- 
ficeret,  ut  Christus  innocens  nasceretur. 
Haec  Scotus. 

Circa  haec  quaeri  posset,  an  caro  Christi 
fuit  in  Adam  et  patribus  secundum  ali- 

B  quid  signatum,  seu  secundum  aliquid  de- 
monstrabile  determinatum.  Quae  quaestio 
praehabitis  condependet,  quia  si  tota  sub- 
stantia  corpulenta  posterorum,  hoc  est, 
quidquid  ad  veritatem  pertinet  naturae  cor- 
poralis  omnium  hominum,  fuit  in  Adam, 
vel  si  aliquid  determinatum  materiae  aut 
seminis  fuit  in  Adam  et  patribus  ab  infe- 
ctione  praeservatum,de  qua  corpus  Christi 
formatum  est,  consequenter  esset  dicen- 
dum,  quod  caro  Christi  fuit  in  Adam  et 
patribus  secundum  aliquid  demonstrabile 

C  determinatum.  Haec  autem  materia  super 
secundum  est  discussa,  ubi  ostensum  est,  dist.  x\x, 
quod  doctores  communiter  in  hac  parte  q  5" 
recedunt  ab  opinione  Magistri.  Nunc  quo- 
que  probatum  est,  quod  non  fuit  aliquid 
tale  in  Adam  et  patribus  praeservatum  ab 
infectione.  Ex  quibus  concluditur,  quod 
caro  Christi  non  fuit  in  Adam  ac  patribus 
secundum  aliquid  signatum.  Et  hoc  Alber- 
tus,  Thomas,  Udalricus  et  alii  quidam  hic 
prosequuntur  :  de  quibus  pertranseo,  quo- 
niam  supra  secundum,  distinctione  trice- 

D  sima,  hinc  diffuse  tractatum  est. 

Postremo  hic  quaeritur  de  annuntiatione 
dominica  et  salutatione  angelica,  an  decuit 
Verbi  incarnationem  ex  Virgine  eidem  Vir- 
gini  ab  angelo  nuntiari,  et  de  quo  choro 
fuit  angelus  ille  :  de  quibus,  quia  com- 
munia  sunt  et  super  secundum  praetacta,  dist.  x. 
transilio. 

DISTINCTIO  IV 


A.  Quare  in  Scriptura  swpius  tribuatur  incarnatio,  quo3  est  opus  Trinitatis, 
Spiritui  Sancto,  et  de  ipso  etiam  conceptus  et  natus  dicatur  Christus. 

cy.dist.iD.   y~\  UUM  vero  incarnatio  Verbi,  sicut  in  superioribus  tractatum  est,  operatio 


Q 


Hugo,  de  ■     ■  vere  sit  Patris  et  Filii  et  Spiritus  Sancti,  investigatione  dignum  nobis  videtur, 

Sacram.lib.    \       W  . 

n,p.i,c.8.  ^^  quare  m  Scnptura  Spintui  Sancto  hoc  opus  saepms  tnbuatur,  et  de  ipso 
Ghristus  conceptus  et  natus  memoretur.  Non  enim  ideo  operatio  Incarnationis  Spi- 
ritui  Sancto  saepius  tribuitur,  quod  eam  ipse  solus  sine  Patre  ac  Filio  fecerit,  sed 
quia  Spiritus  Sanctus  est  caritas  et  donum  Patris  et  Filii,  et  ineffabili  Dei  caritate 

/oonn..,u.  Verbum  caro  factum  est,  et  inasstimabili  Dei  dono  Filius  Dei  sibi  univit  formam  ser- 

Philipp.  n, 

-.  vi.  Non  ergo  frequens  denominatio  Spiritus  Sancti,  ab  illo  opere  Patrem  vel  Filium 

secludit,  sed  potius  uno  nominato,  tres  intelliguntur,  sicut  fit  saepe  in  aliis  operibus. 
Unde  Augustinus  super  hoc  movens  quaestionem,  in  hunc  modum  eamdem  deter- 

Aug.Enehi-  minat,  in  Enchiridio  ita  inquiens  :  Quum  illam  creaturam  quam  Virgo  concepit  et 

rid.  c.  38. 

peperit,  quamvis  ad  solam  personam  Filii  pertmentem,  tota  Trinitas  fecerit  (neque 
enim  separabilia  sunt  opera  Trinitatis),  cur  in  ea  facienda  Spiritus  Sanctus  solus 
nominatus  est  ?  An  etiam  quando  unus  trium  in  aliquo  opere  nominatur,  universa 
operari  Trinitas  intelligitur  ?  Ita  vere  est,  et  exemplis  doceri  potest.  Audistis  propo- 
sitam  quaestionem,  ejusdemque  solutionem  vel  expositionem. 

B.  Quo  sensu  dicatur  Christus  conceptus  et  natus  de  Spiritu  Sancto. 

ibidem.  Sed  non  est  in  hoc  diutius  immorandum.  Ulud  enim  movet,  quomodo  dictus 

est  Ghristus  natus  de  Spiritu  Sancto,  quum  filius  nullo  modo  sit  Spiritus  Sancti. 
Numquid  dicturi  sumus  patrem  hominis  Christi  esse  Spiritum  Sanctum,  ut  Deus 
Pater  Verbum  genuerit,  Spiritus  Sanctus  hominem  ;  ex  qua  utraque  substantia  Ghri- 
stus  unus  esset  et  Dei  Patris  filius  secundum  Verbum,  et  Spiritus  Sancti  filius 
secundum  hominem,  quod  eum  Spiritus  Sanctus  tanquam  pater  ejus  de  matre  Vir- 
gine  genuisset  ?  Quis  hoc  dicere  audebit,  quum  hoc  ita  sit  absurdum,  ut  nullaa 
fidelium  aures  id  valeant  sustinere?  Proinde  quum  fatemur  Ghristum  natum  de 
Spiritu  Sancto  ex  Maria  virgine,  quomodo  non  sit  filius  Spiritus  Sancti,  et  sit  filius 
Yirginis,  quum  et  de  illo  et  de  illa  sit  natus,  explicare  difficile  est.  Procul  dubio 

ibid.  c.  39.  non  sic  dc  illo  ut  de  patre,  sic  autem  de  illa  ut  de  matre  natus  est.  —  Non  est  auiem 
concedenduiii,  quidquid  dc  aliqua  re  nascitur,  continuo  cjusdcm  rei  filium  nu.ncu- 
pandum.  Ut  enim  omittam  aliter  de  homine  nasci  filium,  aliter  capillum,  aliter 
pediculum  et  lumbricum,  quorum  nihil  est  filius  :  ut  ergo  haec  omittam,  quoniam 

tantae  rei  deformiter  comparantur,  certe  qui  nascuntur  ex  aqua  et  Spiritu  Sancto,  /oann.m.5. 

non  aquae  filios  eos  recte  quispiam  dixerit,  sed  dicuntur  tilii  Dei  Patris  et  matris 

EcclesicB.  Sic  ergo  de  Spiritu  Sancto  natus  est  Ghristus,  nec  tamen  filius  est  Spi- 

ritus  Sancti  :  sicut  econverso  non  omnes  qui  dicuntur  alicujus  filii,  consequens  est 

ut  de  illo  etiam  nati  esse   dicantur,  ut  illi  qui  adoptantur.  Dicuntur    etiam   filii  ctMattk. 

gehennae,  non  ex  illa  nati,  sed  in  illam  praeparati.  Quum  itaque  de  aliquo  nascatur  Aug.Whi- 

aliquid,  et  non  ita  ut  sit  filius,  nec  rursus  omnis  qui  dicitur  filius,  de  illo  sit  natus  rK 

cujus  dicitur  filius ;  profecto  niodus  iste  quo  natus  est  Christus  de  Maria  sicut  filius, 

et  de  Spiritu  Sancto  non  sicut  filius,  insinuat  nobis  gratiam  Dei,  qua  homo  nullis 

meritis  praecedentihus  in  ipso  exordio  naturae  suae  quo  esse  ccepit,  Verho  Dei  copu- 

laretur  in  tantam  personae  unitatem,  ut  idem  esset  Filius  Dei  qui  Filius  hominis,  et 

Filius  hominis  qui  Filius  Dei  :  et  sic  in  naturae  humanae  susceptione  fieret  quodam- 

modo  ipsa  gratia  illi  homini  naturalis,  qua  nullum  posset  admittere  peccatum.  Quae 

gratia  ideo  per  Spiritum  Sanctum  est  significata,  quia  ipse  proprie  sic  est  Deus,  ut 

sit  etiam  Dei  donum.  Per  hoc  ergo  quod  de  Spiritu  Sancto  esse  nativitas  Ghristi  ibid.  c.  37. 

dicitur,  quid  aliud  quam  ipsa  gratia  Dei  demonstratur,  qua  homo  mirabili  et  ineffa- 

hili  modo  Verbo  Dei  est  adjunctus  atque  connexus*,  et  divina  gratia  corporaliter  «concretus 

repletus  ? 

G.  Alia  ratio  quare  dicatur  natus  de  Spiritu  Sancto. 

Potest   etiam  dici  Ghristus  secundum  hominem  ideo  natus  de  Spiritu  Sancto, 
quia  eum  fecit.  In  quantum  enim  homo  est,  et  ipse  factus  est,  ut  ait  Apostolus.  R<m.  1,3; 
Gonceptus  ergo  et  natus  de  Spiritu  Sancto  esse  dicitur,  non  quod  Spiritus  Sanctus 
fuerit  Virgini  pro  semine  (non  enim  de  substantia  Spiritus  Sancti  semen  partus 
accepit),  sed  quia  per  gratiam  Dei  et  operationem  Spiritus  Sancti  de  carne  Virginis 
est  assumptum  quod  Verbo  est  unitum.  Et  in  Evangelio  secundum  hanc  intelligen- 
tiam  legitur  de  Maria,  quod  inventa  est  in  utero  habens  de  Spiritu  Sancto.  Gujus  Matth.  i, 
dicti  rationem  Ambrosius  insinuans  in  secundo  libro  de  Spiritu  Sancto,  ait :  Quod  ex    Ambr  de 
aliquo  est,  aut  ex  substantia  aut  ex  potestate  ejus  est.  Ex  substantia,  sicut  Filius,  ^1"'^  £; 
qui  a  Patre  vel  ex  Patre ;  et  Spiritus  Sanctus,  qui  a  Patre  et  Filio  procedit.  Ex  pote- 
state  autem,  sicut  ex  Deo  omnia.  Quomodo  ergo  in  utero  habuit  Maria  ex  Spiritu  ibid.  n.  43. 
Sancto  ?  Si  quasi  ex  substantia,  ergo  Spiritus  in  carnem  et  ossa  conversus  est.  Non 
utique.  Si  vero  quasi  ex  operatione  et  potestate  ejus  Virgo  concepit,  quis  neget  Spi- 
ritum  Sanctum  dominicae  incarnationis  auctorem  ? 

D.  Quare  Apostolus  dicat  Christum  factum,  quum  nos  eum 
esse  fateamur  natum. 

Sed  quaeri  potest,  quum  nos  Salvatorem  natum  profiteamur,  cur  Apostolus  eum 

liom.i,  3. 

factum  dicat  ex  semine  David,  et  alio  loco;  factum  ex  muliere,  quum  aliud  sit  fieri,  Gaiat.ivj. 

aliud  nasci.  Aliquid  ergo  significavit  hoc  dicto.  Quia  enim  non  ab  humano  semine 
congregata  *  est  caro  Domini  in  utero  Yirginis,  et  corpus  effecta,  sed  effectu  et  vir-  ' 
tute  Spiritus  Sancti;  ideo  Apostolus  dicit  factum,  non  natum.  Aliud  est  enim  semine 
admixto  et  sanguine  coagulato  generare,  aliud  est  non  permixtione,  sed  virtute 
procreare.  Possunt  enim  homines  generare  filios,  sed  non  facere.  Ecce  quare  dicit 
Apostolus  factum,  et  non  natum,  ne  ejus  scilicet  nativitas,  quae  fuit  sine  virili 
semine,  nostrse  similis  putaretur,  quae  conficitur  seminum  commixtione.  Ideo  autem, 
quum  factum  diceret  Apostolus,  addidit,  Ex  semine  David,  quia  etsi  non  intercessit 
semen  hominis  in  conceptione  Virginis,  tamen  quia  ex  ea  carne  Ghristus  formatus 
est  quae  constat  ex  semine,  recte  dicitur  quia  factus  est. 


SUMMA 
DISTINCTIONIS    QUART.E 

DISTINGTIONE  prsehabita  tractatum  est 
de  Incarnatione  ex  parte  assumpti, 
hic  agitur  de  eadem  ex  parte  efficientis 
principii.  Et  primo  inquiritur,  cur  activa 
incarnatio  et  unitio,  quee  est  opus  totius 
superdignissimae,  Trinitatis,  cujus  opera  ad 
extra  sunt  indivisa,  approprietur  et  spe- 
cialiter  adscribatur  Spiritui  Sancto.  Hanc  B 
qusestionem  Magister  primo  solvit,  et  ex 
verbis  Augustini  solutionem  confirmat.  Se- 
cundo  sciscitatur,  qualiter  et  quo  sensu 
Filius  Dei,  secundum  naturam  humanam 
dicatur  de  Spiritu  Sancto  conceptus  et  na- 
tus,  praesertim  quum  non  sit  nec  dici  va- 
leat  filius  Spiritus  Sancti ;  deinde  ponit  ad 
hoc  duplicem  rationem.  Ultimo  investigat, 
cur  Apostolus  dicat  Ghristum  factum  ex 
muliere,  quem  tamen  ex  Virgine  natum 
fatemur. 

C 

QU.ESTIO   PRIMA 


HIc  quaeritur  primo,  Utrum  Chri- 
stus  convenienter  dicatur  de 
Spiritu  Sancto  conceptus  et  natus, 
nec  tamen  vere  valeat  dici  quod 
sit  filius  Spiritus  Sancti. 

In   qua  qmestione  duo  tanguntur  :  pri- 


mum,  an  Christus  convenienter  feratur 
conceptus  et  natus  de  Spiritu  Sancto ;  se- 
cundum,  an  queat  vocari  filius  Spiritus 
Sancti. 

Circa  primum  arguitur,  quod  activa  in- 
carnatio  seu  ejus  efficientia  non  proprie 
adscribatur  Spiritui  Sancto.  Primo,  quia 
incarnatio  illa  est  summum  et  admirabi- 
lissimum  opus  Dei :  ergo  potissime  spectat 
ad  potestatem,  quae  Patri  appropriatur.  — 
Secundo,  quoniam  Pater  misit  Filium  su- 
um  in  mundum  per  Incarnationis  myste- 
rium  :  ergo  Incarnatio  efficienter  appro- 
prianda  est  Patri,  tanquam  mittenti  atque 
fontalem  auctoritatem  habenti.  —  Tertio, 
quia  Magister  dicit  in  textu,  quod  appro- 
priatur  Spiritui  Sancto  quia  est  opus  exi- 
mia3  caritatis,  quse  appropriatur  Spiritui 
Sancto  :  sed  Apostolus  et  Evangelista  ex 
hac  ratione  adscribunt  eamdem  Patri,  jux- 
ta  illud  Joannis  :  Sic  Deus  dilexit  mun- 
dum,  ut  Unigenitum  suum  daret.  Aposto- 
lus  quoque  :  Propter  nimiam  caritatem 
suam  (ait)  qua  dilexit  nos  Pater,  Filium 
suum  misit. 

In  oppositum  est  illud  in  symbolo  fidei: 
Qui  conceptus  est  de  Spiritu  Sancto.  Et 
quod  Matthauis  habet  :  Quod  in  ea  natum 
est,  de  Spiritu  Sancto  est.  Et  Lucas  :  Spi- 
ritus  Sanctus  supervenict  in  le. 

Ad  hoc  respondet  Albertus  :  Quantum 

ad  aliquid  et  secundum  aliquid,  attributa 
singularum  divinarum  personarum  in  In- 
carnalionc  relucent.  Nempe  in  iinmediata 


Cf.  lik 

et  proxima  conjunctione  tam  distantium 
naturarum,  divinae  videlicet  et  humanae, 
resplendet  potentia  quae  Patri  appropria- 
tur;  verum  quoad  movens  ad  assumptio- 
nem  carnis  seu  humanitatis,  apparuit  bo- 
nitas  et  caritas  Dei,  quae  appropriantur 
Spiritui  Sancto;  sed  quoad  modum  indis- 
solubilis  unionis,claruit  sapientia,quse  ap- 
propriata  est  Filio.  Conformiter,  in  conse- 
quentibus  incarnationem  ex  parte  finis, 
qui  est  redemptio  generis  humani,apparuit 
bonitas.  In  solutione  autem  debiti  pretii 
per  modum  potentis  solvere  ac  salvare, 
patuit  sapientia,  quae  ea  conjunxit  in  pre- 
tio  quibus  ipsum  refutari  non  poterat  : 
quatenus  (juxta  Augustinum)  Salvator  ha- 
beret  in  se  unde  deberet,  et  unde  pos- 
set  ipsum  pretium  exhibere ;  et  per  dei- 
tatem  ipsum  oblatum  esset  unum  cum 
eo  cui  offerebatur  (nam  Christus  ut  ho- 
mo,  se  obtulit  sibi  ipsi  ut  vero  Deo) ;  et 
cum  sacerdote  offerente  ipsum,  hostia  es- 
set  unum  (Christus  namque  sacerdos  se 
ipsum  obtulit  hostiam  Patri,  imo  toti  Tri- 
nitati).  Fuit  quoque  unum  per  humani- 
tatem  cum  his  pro  quibus  se  offerebat. 
Potentia  quoque  apparuit  in  fine  incarna- 
tionis,  scilicet  in  victoria  mortis  et  diaboli 
seu  inferni.  Verumtamen  quoniam  finis 
intentus  est  bonitas,  et  primum  movens 
est  bonitas  ;  ideo  totum  attribuitur  Spi- 
ritui  Sancto.  —  Haec  Albertus.  Et  de  is- 

iq.3.  to  superius  circa  principium,  dictum  est 
plenius. 

Insuper,  de  alia  parte  quaesiti  scribit  Al- 
bertus  :  Christus  nullo  modo,  videlicet  nec 
gratia  nec  natura,  est  filius  Trinitatis ;  imo 
haec  fuit  haeresis  cujusdam  monachi  no- 
mine  Leporini,  qui  quaternitatem  relatio- 
num  induxit,  ut  duos  filios  diceret  Chri- 
stum.Nihilo  minus  argui  potest  quod  imo. 
Primo,  quia  (ut  asserit  Augustinus)  homo 
ille  nullis  preecedentibus  meritis,  sed  sola 
gratia  habuit,  ut  in  unitate  personae  Filii 
Dei  assumeretur;  sed  ex  hac  gratia  dicitur 

.«/i.vt,  Trinitas  pater  noster,  quum  oramus,  Pater 
noster,  qui  es  in  ccelis  :  ergo  Trinitas  pa- 
ter  est  hominis  Christi.  —  Secundo,  virtus 


A  activa  conceptus,  est  ex  patre ;  virtus  au- 
tem  activa  conceptionis  Christi  ex  Virgi- 
ne,  fuit  ex  tota  Trinitate,  ut  patuit  :  ergo  disi.  i,  q. 4. 
tota  Trinitas  pater  Christi  consistit. — Ter- 
tio,  ratione  creationis  Deus  est  omnium 
pater  :  ergo  multo  plus  formatione  corpo- 
ris  Christi,  creationeque  animae  ejus,  pater 
est  Christi.  —  Quarto,  videmus  in  na- 
turalibus  quod  operatio  patris  est  decisi- 
va  materiae  et  conversiva  ejus  ad  corpus 
nati,  formativa  quoque  ejus  in  figuram 
membrorum,  ac  distinctiva  dispositivaque 

B  organorum  ;  omnia  autem  haec  fecit  super- 
gloriosissima  Trinitas  circa  corpus  Christi, 
separando  purissimos  sanguines  mundis- 
simae  Virginis,formando  speciem  corporis, 
distinguendo  organizandoque  membra :  er- 
go  Trinitas  verus  pater  est  Christi,  quae 
fecit  haec  omnia  in  momento. 

Verum  his  rursus  objicitur  :  Non  enim 
potest  quis  dici  filius  Trinitatis  nisi  rati- 
one  personarum,  quarum  una  est  ipsemet 
Filius,  sicque  esset  filius  sui  ipsius.  —  Et 
si  dicatur  hoc  non  sequi,  aut  inconveniens 

C  non  esse,  quoniam  Christus  secundum  na- 
turam  suam  humanam  est  filius  suus,  se- 
cundum  autem  naturam  divinam  non ;  con- 
tra  :  Nulla  res  est  filius  alterius  gratia 
naturae,quia  natura  non  est  filius  alicujus, 
sed  persona.  Non  enim  dicimus,  quod  ani- 
ma  et  corpus  Socratis  filius  sit  Platonis, 
sed  personaliter  ipse  Socrates.  Ergo  Chri- 
stus  in  persona  est  filius  suus  :  sicque  res 
aliqua  eodem  modo  quo  generat,  gignit  se 
ipsam.  —  Praeterea,  detur  quod  Christus 
sit  filius  suus ;  iterum  verum   est  quod 

D  Christus  non  est  filius  suus  :  ergo  Christus 
est  duo  filii,  utpote  filius  Patris  et  filius 
suus  cum  aliis.  —  Insuper  Cassianus  quin- 
to  libro  de  Incarnatione  contra  Nestorium, 
tractans  illud  Joannis,  Omnis  qui  solvit  U0ann.1v, 
Jesum  Christum,  ex  Deo  non  est,  dicit  :  3' 
Solvere,  hoc  est,  quod  unitum  est  velle 
rumpere,  et  quod  individuum  separare. 
Quid  autem  in  Jesu  est  unitum  ac  indivi- 
duum  ?  Utique  Deus  et  homo.  Jesum  ergo 
solvit,  qui  hoc  separat  ac  disrumpit.  Ergo 
quicumquc  aliud  dicit  convenire  Christo 

homini  in  quantum  est  homo,  et  aliud 
Filio  Dei  in  quantum  est  persona,  solvit 
Jesum ;  sed  filiatio  convenit  ei  in  quan- 
tum  est  persona  :  ergo  qui  aliam  filiatio- 
nem  adscribit  ei  in  quantum  est  homo,  et 
aliam  ut  est  Deus,  solvit  Jesum.  Hoc  igitur 
dicere.  non  solum  inconveniens  est,  sed 
item  haereticum.  —  Porro  si  dicas  filiatio- 
nem  ei  competere  non  in  quantum  hypo- 
stasis,  sed  gratia  seu  ratione  naturae,  hoc 
est  ridiculum  :  quoniam  nulli,  nec  Deo 
nec  homini,  convenit  paternitas  aut  filia- 
tio  nisi  ratione  hypostasis,  non  naturae.  — 
Adhuc  autem,  unio  in  Christo  est  ratione 
hypostasis,  non  naturce.  Naturae  enim  ma- 
nent  distinctae ;  unio  vero  est  ad  esse  per- 
sonale,  non  tantum  ad  voluntatis  consen- 
sum  :  ergo  hypostasis  ista  est  illa  :  et 
quidquid  dicitur  de  illa  in  quantum  est 
hypostasis,  dicetur  de  alia;  sed  hypostasis 
aeterna  non  est  Filius  nisi  Patris.  Prima 
propositionum  istarum  est  Augustini,  di- 
centis  quod  tanta  fuit  unio  illa  in  Christo, 
quod  hominem  fecit  Deum  et  Deum  ho- 
minem.  Secunda  est  Cassiani  septimo  de 
Incarnatione,  et  per  Leonem  Papam  ap- 
probata,  qui  dicunt  :  Tanta  est  Dei  et  ho- 
minis  unitas,  ut  homo  Deo  semper  coaeter- 
nus  antea,  et  Deus  homini  compassus 
postea  videatur. 

Ista  inducta  sunt  propter  quorumdam 
solutionem,  dicentium  quod  Christus  pos- 
set  dici  filius  Trinitatis,  nisi  innueretur 
confusio  relationum :  tamen  non  distingue- 
retur,  an  esset  filius  secundum  naturam 
divinam  vel  humanam. 

Ad  primum  ergo  dicendum,  quod  fal- 
sum  sit  quod  ex  tali  gratia  Trinitas  dicatur 
pater  noster  :  imo  illa  est  gratia  acceptati- 
onis  quae  facit  voluntatis  consensum,  nec 
unit  nos  Deo  in  unitatc  personae,  sed  cari- 
tatis.  —  Ad  secundum,  quod  vis  activa 
conceptus,  qiue  est  in  scmine  intrinseca  ei 
quod  gencratum  est  ex  substantia  alicu- 
jus,  facit  patrem  hominem  csse  patrem. 
Vis  autem  quaa  operatur  extrinsecus  super 
materiam,  dod  ex  substautia  operantis  ad- 
ductam,  sed  Buper  alienam  et  aliunde  as- 


A  sumptam,  facit  operantem  esse  artificem 
sive  opificem,  et  non  patrem  :  et  talis  fuit 
virtus  Trinitatis  operantis  in  Christi  con- 
ceptu.  Unde  Praepositivus  dicit  in  quodam 
sermone,  tractans  illud  Evangelii,  Nonne 
hic  est  filius  fabri  :  Utique  filius  est  fabri 
ccelestis.  In  incarnatione  enim,  illi  magni 
tres  fabri  mundi  fabricatores  in  fabricam 
uteri  virginalis  descenderunt,  et  corpus 
Christo  fabricaverunt.  Operatio  autem  fa- 
bri  est  operatio  artificis,  et  non  patris.  — 
Ad  tertium,quod  nos  dicimur  adoptivi  filii 

B  Dei,  qua  adoptione  Christus  non  potest 
Dei  filius  dici.  Nam  gratia  ejus  est  uniens 
ad  esse  unum  in  persona,  nostra  autem 
solum  ad  esse  unum  in  voluntatis  consen- 
su,  et  hoc  infra  magis  patebit.  —  Ad  quar- 
tum,  quod  decisio  seminis  quae  est  ex  sub- 
stantia  producentis,  constituit  patrem  :  et 
sic  non  est  materia  corporis  Christi  decisa 
a  Deo  Patre.  Sic  quoque  virtus  Trinitatis, 
quae  est  ipsamet  Trinitas,  non  formavit 
corpus  Christi  sicut  vis  seminalis,  quae  for- 
maliter  atque  intrinsece  exstat  in  semine. 

C  —  Haec  Albertus.  Verum  quod  ex  sermone 
Praepositivi  allegat,  non  est  proprie  di- 
ctum.  Tres  enim  supergloriosae  personae 
non  sunt  proprie  tres  mundi  fabricatores, 
sicut  nec  tres  mundi  creatores,  ut  patuit 
super  secundum. 

Denique  ad  id,  an  Christus  possit  dici 
filius  Spiritus  Sancti,  saltem  cum  ista 
additione,  secundum  gratiam  :  respondet 
quod  nullo  modo  dicendum  sit  hoc.  Et  ad 
objecta  quae  contra  hoc  fiunt,  respondet 
quod  Christus  non  est  conceptus  nec  na- 

D  tus  de  Spiritu  Sancto  sicut  ex  patre  :  quia 
nec  de  substantia  Spiritus  Sancti,  sed  de 
poteslate  Spiritus  Sancti  formatum  est  Fi- 
lii  corpus;  nec  secundum  assumptam  hu- 
manitatcm  est  ejusdem  cum  Spiritu  Sancto 
substantiae.  Verumtamen  virtus  Spiritus 
Sancti,  quae  operabatur  in  Virgine,  voca- 
lur  a  Damasceno  divinum  semen  sccun- 
dum  metaphoram  :  quoniam  operabatur  in 
Virgine  quod  in  aliis  agit  semen  pater- 
nmn  vi  exsistente  in  ipso. — Neque  dicen- 
dum  est,  quod  Christus  secundum  gratiam 

aut  per  gratiam  sit  filius  Spiritus  Sancti ;  A 
nec  verum  est  quod  quidam  dicunt,  hoc 
posse  dici  nisi  accideret  confusio  in  signi- 
ficatione  relationum.  In  re  enim  ita  non 
est;  nostra  vero  concessio  seu  negatio  non 
facit  rem  aliter  se  habere.  Christo  quippe 
non  competit  filium  esse  nisi  secundum 
hypostasim  :  quae  quum  in  ipso  sit  una, 
non  est  nisi  una  filiatione  filius.  Rursus, 
Sancti  affirmant,  quod  Christus  non  est 
nisi  natura  filius,  nec  ita  est  filius  nisi 
Dei  Patris.  —  Haec  Albertus.  Quibus  objici 
potest,  quod  Christus  est  etiam  realiter,  ve-  B 
raciter  et  naturaliter  filius  Virginis  Matris, 
cum  qua  in  natura  specifica  vere  commu- 
nicat.  Sed  ad  hoc  infra  clarebit  solutio. 

Concordat  Udalricus  :  In  incarnatione, 
dicens,omnium  divinarum  personarum  at- 
tributa  relucent;attamen  soli  Spiritui  San- 
cto  appropriatur  hoc  opus,  quoniam  opus 
in  quo  omnium  personarum  attributa  ap- 
parent,  illi  soli  personae  appropriatur  cu- 
jus  appropriata  seu  attributa  magis  in  illo 
opere  ostenduntur.  Bonitas  autem,  quae  est 
appropriatum  Spiritus  Sancti,  in  opere  il-  C 
lo  clarius  demonstratur,  quia  in  eo  est 
summa  communicatio  qua  Creator  est  com- 
municabilis  creaturae,  et  quae  nequaquam 
creaturae  est  debita,  sed  tota  innititur  gra- 
tiae  et  amori,  ecstasim  in  Deo  quodammo- 
do  facienti. 

Nec  ideo  Christus  dicendus  est  filius 
Spiritus  Sancti  nec  Trinitatis,  quamvis 
nonnulli  dicant  dici  posse,  quod  Christus 
per  creationem  et  gratiam  valeat  dici  fi- 
lius  Trinitatis  ac  Spiritus  Sancti.  Quod  fal- 
sum  est,  quia  (ut  asserit  Damascenus)  fi-  D 
liatio  est  determinativa  hypostasis  seu 
personae,  quae  in  Christo  est  una  dumta- 
xat  atque  aeterna  :  cui  convenit  filiatio 
naturalis,  non  adoptiva,  nec  filiatio  per 
creationem  aut  gratiam.  Verumtamen  pro 
opinione  illorum  est  evangelium  Nazare- 
norum,  quo  legitur  :  Factum  est,  quum 
descendit  Fons  omnis  sapientiae,  Spiritus 
requievit  super  eum,  et  dixit  ei  :  Exspe- 
ctabam  te,  Fili,  in  omnibus  Prophetis,  ut 
venirem  et  requiescerem  in  te.Tu  es  enim 

T.  23. 


requies   mea,  tu  es  Filius  primogenitus, 

qui  regnas  in  sempiternum.  —  Ad  quod 

dicimus,  quia  (ut  ait  Hieronymus)  apocry- 

pha  non  recipit  Ecclesia,  et  hoc  praecipue 

locum  hic  habet  :  quia  et  hoc  dictum  dis- 

sonat  a  tribus  Evangelistis,  qui  concordi-  Matth.m, 

ter  scribunt,  tantum  Patris  vocem  factam  ~6'!/;xv"' 

5;  Marc.  i, 

ad  Filium,  atque  in  ea  Patrem  apparuisse,  io,ii;ix,6; 
non  in  alia  specie ;  ac  Spiritum  Sanctum  ^%~^    ' 
apparuisse  in  specie  corporali,  non  in  vo- 
ce.  —  Haec  Udalricus. 

Praeterea,  Thomas  haec  eadem  scribit,  et 
aliqua  addit  seu  planius  exprimit  :  Quem- 
admodum,  inquiens,  S.  Dionysius  protesta- 
tur  secundo  capite  de  Divinis  nominibus, 
omne  nomen  Dei  operationem  designans 
in  creatura,  toti  convenit  Trinitati.  Una- 
quaeque  tamen  operatio  divina  huic  per- 
sonae  magis  quam  illi  est  appropriabilis, 
secundum  quod  in  ea  magis  manifestatur 
attributum  ipsius.  Hinc  Patri  appropri- 
antur  opera  in  quibus  potentia  praecipue 
declaratur,  ut  opus  creationis,  in  quo  po- 
tentia  attenditur  operantis.  Quumque  ordi- 
nare  opus  sit  sapientis,  operationes  illae 
Filio  appropriantur  quae  ad  ordinationem 
pertinent  Dei,  ut  gubernare,  disponere. 
Porro  in  naturali  hominis  conceptione  se- 
men  sortitur  rationem  activi,  rationem 
etiam  termini,  in  quantum  virtus  quae  est 
in  semine,  sibi  attrahit  alimentum,  et  in 
perfectam  proficit  quantitatem.  Et  quan- 
tum  ad  primum,  operatio  seminis  appro- 
priatur  Spiritui  Sancto;  sed  quantum  ad 
secundum,  appropriata  est  Filio,  quia  con- 
ceptio  illa  ad  hypostasim  Filii  terminatur. 
Hoc  quoque  pensandum,  quod  in  incarna- 
tione  sunt  duo,  puta  persona  assumens,  et 
natura  assumpta.  Missio  autem  nominat 
incarnationem  ex  parte  assumentis  per- 
sonae.  Quumque  ad  personam  Filii  solus 
Pater  habeat  auctoritatem,  hinc  missio  ac- 
tiva  attribuitur  Patri.  Conceptio  autem  seu 
nativitas  temporalis  nominat  incarnatio- 
nem  ex  parte  naturae  assumptae,  cui  gra- 
tuite  datum  est  ut  in  unitatem  personae 
Verbi  assumeretur  :  hinc  efficientia  con- 
ceptionis,  non  Patri,  sed  Spiritui  Sancto 

appropriatur.  Propter  quod  apte  asseri-  A 
tur  Christus  couceptus  de  Spiritu  Sancto, 
sive  haec  pra?positio  de  dicat  habitudinein 
causse  effectiva?,  sive  rationem  faciendi  : 
ratio  namque  faciendi  incarnationem  est 
bonitas,  Spiritui  Sancto  appropriata.  Po- 
streino,  quamvis  Spiritus  Sanctus  sit  do- 
num  et  caritas,  attamen  nomine  doni  et 
caritatis  non  significatur  ut  subsistens  per- 
sona,  cujus  est  agere  :  idcirco  non  potest 
Christus  dici  de  caritate  aut  dono  conce- 
ptus,  quamvis  hoc  forsan  posset  concedi 
prout  ipsum  de  rationem  significat  facien-  B 
di.  Ha?c  Thomas  in  Scripto. 

At  vero  de  hoc,  an  Christus  homo  possit 
dici  filius  Trinitatis  aut  Spiritus  Sancti, 
scribit  eadem  quae  Albertus  et  Udalricus  : 
Christus,  dicens,  non  est  filius  Spiritus 
Sancti  aut  Trinitatis,  secundum  Augusti- 
num  in  littera.  Sed  hoc  a  diversis  diversa 
ratione  negatur.  Nam  quidam  hoc  negant 
non  tanquam  simpliciter  falsum,  sed  qua- 
si  inconvenienter  dictum,  utpote  errandi 
occasionem  pra?stans  tam  circa  a?ternam 
Filii  generationem,in  qua  sequeretur  quae-  C 
dam  confusio  relationum,  si  Filius  dicere- 
tur  filius  sui  ipsius  ac  Spiritus  Sancti ; 
quam  circa  generationem  ejus  tempora- 
lem,  ne  videatur  Spiritus  Sanctus  de  sua 
substantia  Filium  genuisse.  Et  sicut  non 
potest  dici  filius  Trinitatis  simpliciter,  ita 
nec  per  creationem,  ut  vitetur  Arii  error, 
Christum  esse  purain  creaturam  dicentis ; 
neque  per  gratiam,  ut  vitetur  error  Nesto- 
rii.qui  dixit  duas  esse  personas  in  Christo, 
Deitatisque  unionem  cum  homine  Christo 
esse  tantum  per  gratiam,  non  in  persona.  D 
Verumtamen  quidam  concedunt  posse  di- 
ci,  Iste  homo  est  filius  Trinitatis  per  crea- 
tionem,  si  iste  homo  dicat  suppositum  seu 
individuum  hominis,  non  personam  Filii 
Dei.  Nullatcnus  tamen  Filius  Dei  potest 
dici  filiusTrinitatis,  propter  repugnantiam 
rclationum.Concedunt  quoque,quod  quan- 
1 11  iii  ad  gratiaiu  habitualcm, per  quam  tola 
Triuilas  habilat  in  aniiua  Clirisli,  posscl 
dici,  Istc  homo  est  filius  Dei,  etiam  secun- 
dum  quod  homo,  non   lamcii  Triuilalis  : 


quia  secundum  hoc  non  habet  compara- 
tionem  ad  relationes  quibus  distinguitur 
Trinitas ;  sed  quantum  ad  gratiam  unionis 
dicitur  tantum  Dei  Patris  filius  naturalis. 
Verum  opinio  ista  non  convenil  dictis 
Augustini,  qui  negat  simpliciter  Chrislum 
esse  filium  Trinitatis  ac  Spiritus  Sancti. 
Non  enim  negatur  hoc  solum  ad  vitandum 
relationum  confusionem.Confusio  namque 
sequitur  ex  inordinata  aliquorum  permix- 
tione  :  ideo  non  sequeretur,  quando  rela- 
tionum  diversitas  referretur  ad  diversas 
naturas,  quum  et  de  Filio  praedicentur 
contraria  secundum  diversas  ejus  naturas, 
videlicet  esse  impassibilem  atque  passi- 
bilem;  imo  et  relationes  contrariae,  ut  esse 
Patri  aequalem,  et  esse  eo  minorem.  Nec 
etiam  hoc  negatur  ad  vitandum  errorem 
qui  sequi  posset.  Non  enim  plus  patroci- 
natur  errori  Arii,  si  dicatur  quod  Christus 
est  filius  Trinitatis  per  creationem,  quam 
si  dicatur  creatura  secundum  quod  homo; 
quod  tamen  conceditur.  Denique  homines 
dicuntur  filii  Trinitatis  per  gratiam,quam- 
vis  perhoc  non  comparenturad  Trinitatem 
quantum  ad  relationum  in  divinis  distin- 
ctionem.  —  Rursus,  non  potest  quis  dici 
filius  alicujus,  nisi  a  quo  acceperit  esse  : 
in  Christo  autem  non  est  nisi  unum  esse 
personale,  quod  non  habet  nisi  a  Patre. 
Nec  Christus  potest  dici  filius  Trinitatis 
per  creationem  aut  gratiam.  Dum  enim  in 
aliquo  invenitur  perfecta  ratio  nominis 
alicujus,  nullo  modo  recipitur  nomen  il- 
lud  de  eo  cum  determinatione  diminuen- 
te,  ut  patet  ex  verbis  Augustini  in  litte- 
ra  :  quemadmodum  planta  dicitur  vivens 
imperfectum,  propter  animam  tantum  ve- 
getalivam;  animal  vero,  quamvis  eamdem 
habeat  animam,  non  tamen  dicitur  vivens 
imperfectum,  quoniam  habet  eam  cum 
perfectione  sensitiva.  Quumque  Christus 
habeat  veram  81  perfectam  filiationem  ad 
Deum,  non  est  dicendus  filius  ejus  per 
crealionem  aut  gratiam  :  quia  pcr  hoc 
significatur  filiatio  imperfecta  ad  Deum, 
quae  est  secundum  quid.  —  H»c  Thomas 
in  Scriplo. 

Porro  in  tertia  parte,  quaestione  tricesi-  A 
art.  s.  ma  secunda  :  Nomina  (ait)  paternitatis  et 
maternitatis  ac  filiationis  sequuntur  gene- 
rationem,  non  quamlibet,  sed  rerum  vi- 
ventium,  praesertim  animalium.  Non  enim 
dicimus,  quod  ignis  generatus  ex  igne,  sit 
filius  ignis  generantis,  nisi  forte  metapho- 
rice.  Nec  omne  quod  in  animalibus  gene- 
ratur,  filiationis  accipit  nomen,  sed  solum 
id  quod  generatur  in  similitudinem  ge- 
nerantis.  Non  enim  capillus  ex  homine 
generatus,  est  filius  ejus;  nec  homo  ex 
semine  natus,  est  filius  seminis.  Et  si  per-  B 
fecta  fuerit  similitudo  inter  generantem  et 
genitum,  perfecta  erit  filiatio  tam  in  di- 
vinis  quam  in  humanis.  Et  si  fuerit  simi- 
litudo  imperfecta,  erit  et  filiatio  imperfe- 
cta  :  sicut  in  homine  est  imperfecta  Dei 
en.  1,27.  similitudo,in  quantum  creatus  est  ad  ima- 
ginem  Dei,atque  in  quantum  recreatus  est 
secundum  similitudinem  gratiae  :  idcirco 
utroque  modo  potest  dici  filius  Dei.  Ve- 
rumtamen  quod  de  aliquo  dicitur  secun- 
dum  perfectam  suam  rationem,  non  est 
dicendum  de  eo  secundum  rationem  im-  G 
perfectam,  etc,  ut  supra. 

His  addit  Petrus:  Quum  quseritur,  inqui- 
ens,  cui  approprietur  opus  incarnationis  : 
si  intelligatur  cui,  ut  auctori  principali, 
dicendum  quod  Patri;si  cui,ut  suscipienti, 
dicendum  quod  Filio;  si  cui,  ut  efficien- 
ti,  dicendum  quod  Spiritui  Sancto.  —  Haec 
Petrus.  In  quibus  verbis  non  est  clarum, 
qualiter  inter  principalem  auctorem  et  ef- 
ficientem  distinguat,  nisi  forsitan  Patrem 
appellet  principalem  auctorem,  quia  non 
est  ab  altero,  estque  fons  totius  emanatio-  D 
nis  ad  intra. 

Amplius,Richardus  ad  probandum  quod 
Christus  possit  dici  filius  Spiritus  Sancti, 
sic  arguit  :  Secundum  Philosophum  libro 
de  Animalibus,  pater  non  est  pueri  pater 
quia  aliquid  de  ejus  semine  convertatur 
in  substantiam  pueri,  sed  quoniam  per 
virtutcm  activam  seminis  sui  format  cor- 
pus  pueri  de  materia  ministrata  a  matre. 
Quum  ergo  Spiritus  Sanctus  sua  virtute 
activa  formavit  corpus  Christi  de  materia 


ministrata  a  Virgine,  videtur  quod  pater 
sit  Christi.  —  Ad  quod  respondet  :  Aucto- 
ritas  illa  non  est  sic  intelligenda  quia  ni- 
hil  de  semine  patris  convertitur  in  aliquid 
necessarium  ad  consistentiam  pueri  :  imo 
semen  patris  ob  sui  subtilitatem  conver- 
titur  in  spiritus,  qui  per  corpus  pueri 
delatores  sunt  virium  animae.  Hinc  Avi- 
cenna  nono  de  Animalibus  loquitur  :  Pu- 
tant  homines,  quod  Aristoteles  putaverit 
quod  semen  viri  non  sit  pars  pueri,  neque 
immixtum  cum  materia  pueri.  Sed  hoc 
non  fuit  ejus  consilium  :  imo  consilium 
ejus  fuit,  quod  semen  viri  involvatur  cum 
matrice  et  profundatur  in  materia,  ut  sit 
operator  membrorum,  materiamque  ido- 
neam  ducat  ad  membra;  et  erit  illud  sper- 
ma  materia  spiritus  in  pro!e,quia  efficitur 
multum  subtile,  et  habile  ut  transeat  ac 
vertatur  in  spiritum.  Haec  Richardus. 

Insuper,  circa  inducta  scribit  Bonaven- 
tura  :  Contingit  loqui  de  opere  incarnatio- 
nis  quantum  ad  unibilia,  et  quantum  ad 
modum  unionis,  et  quoad  fructum  ipsius. 
In  comparatione  ad  unibilia,  inter  quae 
secundum  se  sumpta,  est  infinita  distan- 
tia,  manifestatur  in  eo  divina  potentia.  In 
comparatione  vero  ad  modum  unionis  con- 
gruentissimum,  prout  competebat  ad  hu- 
manum  remedium,  manifestatur  in  eo  Dei 
sapientia.  In  comparatione  vero  quoad  fru- 
ctum  seu  consequentem  effectum,  quo  Fi- 
lius  se  obtulit  Deo  Patri  in  odorem  suavitatis  Ephes.s,z. 
pro  nostra  salute,  manifestatur  in  eo  divi- 
na  bonitas,  misericordia  et  caritas.  Scriptu- 
ra  quoque  potissime  appropriat  opus  hoc 
Spiritui  Sancto,  ad  innuendum  quod  nihil 
carnalis  fceditatis  aut  concupiscentiae  fuit 
in  Christi  conceptione;  et  item  ad  decla- 
randum  quod  spiritualis  fervor  dilectionis 
beatissimam  Virginem  praesertim  ac  im- 
mediate  aptavit  ac  dignificavit  ad  conci- 
piendum  Unigenitum  Dei.  —  Non  tamen 
conceditur  quod  Spiritus  Sanctus  patcr  sit 
Christi,  ad  excludendum  errorem,  ne  aesti- 
metur  natus  de  Spiritu  Sancto  et  Virgine, 
sicut  ex  viro  et  muliere.Ad  vitandum  quo- 
que  confusionem   aeternarum   relationum 


116 


1N   LIBRUM   III   SENTENTIARUM.   —   DIST.   IV  J   QU.EST.    II 


in  divinis,  non  concedunt  theologi  quod 
Christus  sit  filius  Trinitatis;  et  causam 
aliqui  tradunt,  dicentes  quia  filiatio  re- 
spicit  hypostasim,  quee  in  Christo  non  est 
nisi  una  atque  aeterna,  habens  originem 
a  Patre  dumtaxat,  non  a  Trinitate.  Quae 
ratio  non  videtur  efficacia?  magnae.  Quam- 
vis  enim  hypostasis  sit  aeterna,  non  tamen 
impedit  ipsum  dici  filium  Virginis,ratione 
naturae  assumpta?  :  cur  ergo  ratione  ejus- 
dem  naturae  dici  non  posset  filius  Trinita- 
tis,  a  qua  facta  et  condita  est  illa  natura, 
sicut  ex  Virgine  tracta  est  ?  Idcirco  di- 
cendum,  quod  ideo  praedicatio  talis  non 
aceeptatur,  quia  errori  propinquat  Sabel- 
lii,  qui  paternitatem  dixit  cuilibet  divinse 
personae  posse  attribui.  Hsec  Bonaventura. 

Concordat  Alexander,  dicendo  :  Ratio  et 
appropriatio  Incarnationis  accipi  potest  se- 
cundum  differentem  causalitatem.  Si  enim 
consideremus  causam  moventem  summam 
bonitatem  ad  humani  generis  redemptio- 
nem,  ratio  exstitit  caritas,  Damasceno  di- 
cente  :  Monstratur  caritas  in  Incarnatione, 
in  hoc  quod  proprii  plasmatis  infirmita- 
tem  non  despexit.  Si  vero  consideremus 
causam  effectivam,  ratio  fuit  demonstratio 
potentiae  :  quia  (ut  asserit  Damascenus)  in 
eo  quod  Deus  factus  est  homo,  infinita  Dei 
virtus  monstratur.  Quod  si  consideretur 
causa  formalis  seu  modus  liberationis,ratio 
fuit  summa  sapientia  Dei,  quee,  juxta  Da- 
mascenum,excogitavit  hunc  congruentissi- 
mum  modum  redemptionis.  Si  vero  pense- 
mus  causam  finalem  Incarnationis,  quse  est 
nostra  redemptio,  ratio  fuit  justitia,  prout 
Mattk.m,  Christus  disseruit  :  Sic  decet  nos  implere 
omnem  justitiam.  Motiva  autern  causa,  quae 
ex  parte  Dei  attenditur,  prior  est  aliis  se- 
cundum  rationem  et  ordinern  intelligentise 
nostrse:  ideo  caritas  ponitur  propria  ac  po- 
tissimacausa  Incarnationis.Quee  caritas  Spi- 
rilui  Sanclo  appropriatur,  et  ob  hoc  eidem 
appropriatur  opus  Incarnationis,  et  Chri- 
stus  conceptus  asseritur  de  Spiritu  Sancto. 

Attamen  non  est  Christus,  secundum 
quod  homo  nec  aliquo  modo,  dicendus  fi- 
lius  Spiritus  Sancti.  Non  cnim  in  divinia 


is 


A  aliquid  est  ponendum  unde  sequatur  re- 
lationum  seu  personalium  proprietatum 
confusio.  Ubi  enim  est  perfectissimus  or- 
do,  ut  in  divinis  personis,  nulla  potest  esse 
confusio.  Hinc  Anselmus  testatur  :  Ob  hoc 
solus  Filius  incarnatus  est,  ut  Pater  non 
contrahat  filii  rationem.  Concedendum  est 
ergo,  quod  Christus  est  Filius  Patris  et  fi- 
lius  Dei.  Sed  quum  dicitur  Filius  Patris, 
intelligitur  de  generatione  seterna ;  quum 
vero  dicitur  filius  Dei,intelligitur  de  gene- 
ratione  humana;  quum  vero  dicitur  Filius 

B  Dei  Patris,  intelligitur  quod  qui  est  Filius 
Dei  Patris  per  naturam,  est  filius  Dei  per 
gratiam.  Non  tamen  convenit  dici,quod  sit 
filius  Trinitatis  simpliciter.  Posset  tamen 
concedi  cum  hac  determinatione,  Christus 
est  filius  Trinitatis  per  creationem.  —  Hsec 
Alexander.  Quse  dictis  Bonaventurae  con- 
cordant,  et  a  prsetacta  responsione  Thomae 
et  Alberti  parumper  dissonare  videntur, 
quamvis  parva  sit  ista  dissensio.  Positio  ta- 
men  Thomae  et  Alberti  in  eo  videtur  secu- 
rior,quod  ab  haereticorum  errore  remotior. 

C  Nihilo  minus  Durandus  Alexandrum  hic 
sequens,  concedit  Christum  posse  dici  fi- 
liuin  Spiritus  Sancti  ac  Trinitatis  :  non 
simpliciter,  quia  non  per  generationem 
naturalem  et  proprie  dictam,  sed  secun- 
dum  quid,  et  cum  dupla  determinatione, 
dicendo  :  Christus  secundum  quod  homo, 
est  filius  Spiritus  Sancti  seu  Trinitatis  per 
creationem  adoptionisque  gratiam.  Atque 
ad  auctoritatem  Augustini  respondet,  quod 
negat  Christum  esse  filium  Spiritus  Sancti 
per  creationem  et  adoptionem,  non  quin 

D  cum  praefatis  determinationibus  sane  pos- 
sit  intelligi,  sed  quia  hujusmodi  verba 
praestabant  simplicibus  occasionem  erro- 
ruin  Arii  et  Nestorii.  Ilsec  Durandus. 

QILESTIO    II 

SEcundo  quseritur,  An  gloriosissima 
Virgo  fuit  vera  mater  Christi, 
et  etiam  mater  Dei.  Et  ad  haec  respon-  dist.m.c 
sum  est  supra. 


QU.EST.   III   :   UTRUM  GLORIOSISSIMA   VIRGO  INCARNATIONEM  FILII  DEI  PROMERUERIT      117 


Difficultatem  vero  circa  hoc  ingerit,quod 
Damascenns  tertio  libro  testatur  :  Sanctam 
Virginem  9eoT<$jtov  (id  est  Dei  matrem) 
dicimus,  non  autem  yp'.o-TOTo'xov(id  est  Chri- 
sti  matrem)  eam  vocamus.  Quocirca  di- 
cunt  doctores  concorditer,  quod  Damasce- 
nus  hoc  ait  non  sic,  quin  pra?electissima 
ac  divinissima  Virgo  vere  sit  et  catho- 
lice  appellanda  consistat  mater  Christi 
(qui  est  Deus  et  homo  in  unitate  personae), 
quando  propositio  hsec  sane  intelligitur ; 
sed  ex  detestatione  haeretica?.  falsitatis 
sceleratissimi  haeresiarchae  Nestorii  dicit 
hoc,  qui  impius  finxit  Christum  esse  ho- 
minem  purum,  idcirco  concessit  sacratis- 
simam  Virginem  esse  Christi  matrem,  non 
Dei. 

Itaque  de  hoc  scribit  Bonaventura :  Verba 
fidei  debent  ab  erroribus  esse  remota,  de- 
votionique  consona  et  propinqua,  maxime 
illa  in  quibus  est  sermo  de  praestantissi- 
ma  ac  prorsus  suavissima  virgine  Maria. 
Ipsa  etenim  cunctas  haereses  interemit, 
summam  Veritatem  in  se  concipiendo  et 
ex  se  pariendo,  reconciliationem  quoque 
toti  humano  promeruit  generi  :  ideo  ad 
eam  ardere  debet  omnis  Christianorum 
devotio. 

Hinc  quoniam  ipsa  genuit  eum  qui  non 
solum  dicendus  est  Christus  propter  unio- 
nem,  sed  et  verus  Deus  propter  seternam 
generationem,appellanda  est  Genitrix  Dei, 
quatenus  ipso  etiam  vocabulo  honoretur, 
impietatisque  falsitas  exstinguatur,  quae 
asseruit  eam  purum  hominem  concepisse, 
sicut  dixit  damnatus  Nestorius,  ut  recitat 
Damascenus,verus  doctor  Virginisque  ama- 
tor,  qui  docuit  nomen  istud,  /pto-xoroxov, 
fugiendum,  non  quia  falsum,  sed  quia  hao- 
reticus  sub  illo  occultavit  venenum.  Unde 
loquitur  Damascenus  :  Xo-.o-totoxov  non  di- 
cimus  Virginem  sacram,  quoniam  in  de- 
structionem  Oeoroxou, id  est  Dei  matris,ne- 
quam  et  inquinatus  Nestorius  cum  patre 
suo  diabolo  hoc  invenit.  —  Htec  Bona- 
ventura.  Consonat  Alexander,  et  breviter, 
omrics. 


QUiESTIO    III 


TErtio  igitur  quaeritur,  Utrum  glori- 
osissima  Virgo  ac  ceteri  sancti 
legis  naturalis  ac  scriptae,  incar- 
nationem  Filii  Dei  promeruerint. 
Primo  apparet  quod  imo  de  Virgine 
summa,  de  qua  cantat  Ecclesia  :  Meruisti 
Dominum  sancto  portare  in  utero.  —  Se- 
cundo,  quia  (ut  asserit  Augustinus)  com- 

B  munis,  salubris  et  diuturna  devotorum 
oratio  non  potest  esse  infructuosa,  cassa, 
inefficax.  Quum  ergo  devotissimi  Patriar- 
chae  et  Prophetae  ceterique  electi,  a  mundi 
exordio  Salvatoris  adventum  concorditer 
ac  ferventissime  desideraverint,  rogaverint 
et  obtinere  conati  sint,  quemadmodum  su- 
per  illud,  Besponsum  accepit  Simeon  a  Lue.n, 26. 
Spiritu  Sancto  non  visurum  se  mortem, 
loquitur  Augustinus,  apparet  quod  incar- 
nationem  Filii  Dei  promeruerint.  —  Idem 
videtur   insinuare   Scriptura,  dicendo   ex 

C  Dei  persona  :  Propter  miseriam  inopum  />«.xi,6. 
et  gemitum  pauperum  nunc  exsurgam,  di- 
cit  Dominus.  Ex  personis  quoque  fideli- 
um  :  Fiat  misericordia  tua,  Domine,  super  Ps.xxxn, 
nos,  quemadmodum  speravimus  in  te.  —  22" 
Bursus,  Christus  in  Evangelio  loquitur  : 
Deus  non  exaudiet  voces   servorum  suo-  luc.  xvm, 
rum  clamantium  ad  se  die  ac  nocte  ?  Dico  7' 8" 
vobis  quia  cito  exaudiet  clamorem  eorum. 
In  oppositum  est,  quod  (ut  in  textu  ha- 
betur)  asserit  Augustinus,  ob   hoc  etiam 
Christi  conceptionem  et  incarnationem  ad- 

D  scribi  Spiritui  Sancto,  quoniam  sola  ejus 
pietate  et  gratia  facta  est,  nullis  hominum 
praecedentibus  meritis.  Ad  idem  valet  il- 
lud  Apostoli  :  Apparuit  benignitas  et  hu-  Tit.mtk,$. 
manitas  Salvatoris  nostri  Dei,  non  ex  ope- 
ribus  justitiae  quae  fecimus  nos. 

Ad  hoc  Alexander  respondet  :  Dum 
Augustinus  testatur,  quod  nullis  praece- 
dentibus  meritis  homo  unitus  cst  Verbo, 
potest  intelligi  primo  de  meritis  hominis 
hujus  Verbo  conjuncti,  qui  absque  meritis 

suis  pra?cedentibus  ita  unitus  est  :  quia  A 
eodem  instanti  quo  ejus  humanitas  est 
producta,  Verbo  unita  est,  nec  aliquem 
ante  hoc  habuit  actum.  Secundo  intelligi 
potesl  de  meritis  fidelium,  sicque  praeces- 
serunt  ad  hoc  merita  quaedam  Ecclesiae, 
loquendo  de  merito  congrui,  quod  gratiam 
non  tollit,  prout  quidam  respondent.  Quae 
responsio  non  videtur  mihi  sufficiens,quia 
virtutibus  promeremur  ex  condigno,  ut  di- 
citur.  Ilinc  dicendum,  quod  Prophetae  opta- 
bant  incarnationein  Christi  impleri  atque 
accelerari  :  cujus  adimpletio  non  solum  B 
consistit  in  assumptione  naturae  humansB, 
sed  et  iu  ejns  liberatione.  Noverant  nam- 
que  Deum  promisissc  suum  adventum  et 
incarnationem.  Sed  hoc  ipsum  cito  fieri 
cupiebant  :  quod  et  poterant  promereri. 
Hsec  Alexander. 

Circa  hoc  scribit  Bonaventura  :  De  be- 
neficio  lncarnationis,  sicut  de  aliis  benefi- 
ciis  Dei,  contingit  loqui  tripliciter  :  primo, 
quantum  ad  eorum  substantiam;  secundo, 
quoad  eorum  efficaciam ;  tertio,  quantum 
ad  circumstantiam  eorumdern.  Loquendo  G 
itaque  de  beneficio  isto  primo  modo.  ex- 
eedil  merita  patrum  sanctorum,  quoniam 
non  est  aliquid  juskc  retributionis,  scd 
eminentissimse  dignationis;  nec  sequitur 
merita  hoininis  lapsi,  scd  potius  est  totius 
merili  fundamenlum  :  quia  post  lapsuin 
oemo  potuit  Deo  placere  sine  hujus  bene- 
ficii  fide  in  speciali  aut  generali.  Loquen- 
do  autem  de  beneficio  isto  secundo  modo, 
sic  quum  ejus  efficacia  duplex  sit,  vide- 
licet  quod  ordinabatur  ad  liberationem  a 
servitute  culpae,  et  a  reatu  carcntiac  visio-  D 
nis  divinse, quodam  modocadit  submerito, 
quodam  modo  non.  Nam  quantum  ad  libe- 
ralionem  a  reatu  carentiae  visionis  divinse 
ac  captivalionis  diaboli,  ineruerunt  hoc 
patres  sancti,  et  cadit  sub  merito;  quan- 
iiiui  vcro  ad  ereptionem  de  statu  culp», 
iion  cadh  siih  merito,  nisi  meritum  large 
sumatiir,  pront  se  cxtendit  ad  mcriliim 
congrui  H  condigni.  Porro,  Ioquendo  de 
Incarnationis  beneficio  tertio  modo,  vide- 
licel  quoad   circumstantiam  ejus  el  con- 


gruentiam  temporis,  potest  concedi,  quod 

cadit  sub  meritis  Ecclesiae  praecedentis.  San- 

cti  etenim  patres  flagrantissimis  desideriis 

meruerunt  Incarnationis  accelerationem ; 

in  quorum  persona  dicit  Isaias  :  Utinara /*.  lmv,  i 

dirumperes   ccelos    et    descenderes.  Haec 

Bonaventura. 

Qui  consequenter  respondens  ad  hoc,  an 
incomparabilis  illa  Virgo  meruit  effici  ma- 
ter  Dei  :  De  merito,  inquit,  est  loqui  se- 
cundum  triplicem  gradum  ac  differenti- 
am.  Est  equidem  meritum  congrui,  quo 
peccator  dicitur  sibi  gratiam  promereri,se 
disponendo  ad  eam.  Et  est  meritum  di- 
gni,  quo  vir  justus  orans  pro  alio,  mere- 
tur  audiri.  Est  ct  mcritum  condigni,  quo 
quis  ex  tanta  caritate  meretur  gratiam  *  'gionai 
tantam.  Itaque  dico,  quod  beatissima  Vir- 
go  ante  annuntiationem  meruit  Filium  Dci 
concipere  merito  congrui,  quia  prae  sua 
nimia  puritate,  humilitate,  benignitate  et 
caritate,  congruentiam  habuit  ut  Dei  ma- 
ter  efficeretur.  Post  annuntiationem  vero, 
quando  consensit,  et  Spiritus  Sanctus  in 
eam  descendit  cum  gratiae  copiosilate,  non 
solum  habuit  ad  hoc  congruitatem,  sed 
etiam  dignitatem  :  sicque  merito  digni 
tunc  meruit  fieri  genitrix  Dei.  Verumla- 
men  merito  condigni  nequivit  hoc  prome- 
reri  :  hoc  namque  meritum  omne  excedit, 
fuitque  fundaineiitiiin  lotius  merili  Vir- 
ginis  Deo  earissimae.  Nam  sivc  dicamus 
Deum  fieri  hominem,  sive  Virginem  effici 
Dei  matrem,  utrumque  est  prorsus  supra 
slatum  debitum  creaturae  :  idcirco  tam 
hoc  quam  illud  fuit  divinae  benignilalis 
et  gratiffl.  Itaque  sicut  justus  merilo  digni- 
tatis  potest  alicui  primam  gratiam  prome- 
reri,  non  merito  condigni,  ne  gratia  perdal 
gratise  rationem;  sic  Virgo  Deo  gratissima 
non  soluin  merito  congrui,  sed  etiam  di- 
gni,  meruit  Verbi  seterni  incarnationem. 
Et  per  has  distinctiones  faciliter  queunt 
solvi  auctoritates  quse  de  liis  diversimode 
loqui  vidcnlur. 

Postremo,  si  objiciatur  quod  majiis  csi 
meritum  totius  Ecclesise,  quam  singularis 
personse,  aul  Virginis  gloriosse  :  ergo  si 

Incarnatio  non  cadit  sub  merito  totius  Ec- 
clesia?,  nec  sub  merito  Virginis  summee  : 
dicendum.  quod  meritum  patrum  seu  Ec- 
clesiae  majus  est  merito  Virginis  extensive. 
non  tamen  oportet  quod  intensive  :  quia 
sanctissima  Virgo,  postquam  annuntiatione 
audita  ab  angelo,sanctificata  fuit  a  Spiritu 
Sancto,  tanta  gratia  est  impleta,  ut  aliquid 
digne  posset  mereri  quod  non  possent  ce- 
teri  sancti,  quamvis  omnes  simul  essent 
collecti.  —  Ha?c  idem. 

Denique  Thomas  super  hac  loquitur 
qua?stione  :  Augustinus  in  littera  videtur 
praetendere,  quod  nulla  illius  hominis  me- 
rita  praecesserunt,  ut  in  personae  unitate 
Dei  Filio  uniretur.  Xihilo  minus  verum 
est.  quod  etiam  nulla  aliorum  merita  in- 
carnationem  hanc  meruerunt,  proprie  lo- 
quendo.  propter  tres  rationes.  Prima  est, 
quoniam  meritum  puri  hominis  non  ex- 
tendit  se  ad  totam  naturam  :  quumque 
Incarnatio  sit  quoddam  totius  natura?  me- 
dicamentum,  non  potest  sub  merito  alicu- 
jus  cadere  hominis.  Secunda  ratio  est,  quia 
quod  est  principium  promerendi,  cadere 
non  valet  sub  merito:  Incarnatio  autem  est 
quodammodo  principium  omnium  merito- 
rum  humanorum,  quoniam  omnia  meri- 
ta  nostra  efficaciam  sortiuntur  a  Christo, 
mn.1,17.  per  quem  gratia  et  veritas  facta  est.  Tertia 
ratio  est,  quia  humanum  meritum  non  se 
extendit  ultra  conditionem  humanam.qua? 
consistit  in  hoc  ut  quis  mereatur  aliquam 
Deitatis  ac  felicitatis  participationem.  Quod 
autem  tota  Deitatis  plenitudo  in  homine 
hahitet,  excedit  omnino  conditionem  me- 
ritumque  humanum  :  idcirco  non  cadit 
sub  merito,  nisi  meritum  large  vocemus 
omnem  praeparationem  ad  aliquid  obti- 
nendum,  qua?  in  genere  praecessit  huma- 
no.Et  si  Incarnatio  aliquo  modo  debebatur 
hominibus,  hoc  ex  divino  fuit  promisso, 
non  ex  hominum  merito. 

Pneterea  si  quis  instet,  quia  qui  aliquid 
promeretiir.  etiam  id  meretur  sine  quo 
non  potesl  illud  acquirere  seu  habere  : 
alias  meritum  esset  cassiun  :  sed  sancti 
patres  promeruerunt  vitam  aeternam,  ad 


A  quam  pertingere  non  valebant  nisi  Dei 
Filio  incarnato  :  ergo  et  ejus  incarnatio- 
nem  promeruerunt.  —  Rursus,  super  il- 
lud.  Fiat  misericordia  tua,  Domine,  super  p,. 
nos,  ait  Glossa  :  Hic  insinuatur  desiderium  —• 
Propheta?  de  Incarnatione,  et  meritum  im- 
pletionis. 

Et  respondendum  ad  primum,  quod  ali- 
qua  sunt  sine  quibus  vita  aeterna  haberi 
non  potest,  qua?  sunt  concomitantia  eam, 
ut  immortalitas  et  impassibilitas  corporis ; 
et  de  talibus  verum  est,  quod  qui  vitam 

B  meretur  a?ternam,  illa  quoque  meretur. 
Alia  sunt  quae  ducunt  ad  vitam  aeternam 
tanquam  principia  promerendi  ;  et  illa 
non  cadunt  sub  merito,  inter  quae  Incar- 
natio  computatur.  Imo  etiam  dici  potest, 
quod  sine  Incarnatione  homines  potuerunt 
salvari,  in  quantum  alius  modus  salvandi 
nos  fuit  Deo  possibilis.  —  Ad  secundum, 
quod  Glossa  loquitur  de  merito  congrui, 
non  de  merito  condigni,  quod  proprie  me- 
ritum  appellatur.  Vel  dicendum,  quod  im- 
pletio  Incarnationis  consistit  in  ultimo  ejus 

C  effectu,  puta  in  reparatione  generis  huma- 
ni,  quae  aliquo  modo  cadebat  sub  meri- 
to,  praesertim  secundum  quod  reparationis 
terminus  consistit  in  perventione  ad  vitam 
aeternam.  —  Ha?c  Thomas  in  Scripto,  qui 
in  his  a  dictis  Bonaventura?  videtur  non 
minime  dissentire.  Xon  enim  eam  ponit 
distinctionem  de  triplici  merito  quam  Bo- 
naventura,  sed  solum  ponit  distinctionem 
hanc  duplicem,  meritum  congrui  et  meri- 
tum  condigni.  Meritum  quoque  condigni 
sumit  prout  includit  meritum  quod  Bona- 

D  ventura  vocat  meritum  digni,  aut  pro  me- 
rito  digni.  Insuper  addit  quod  dictis  obvia- 
re  evidenter  videtur:Beata(inquiens)Virgo 
non  meruit  Incarnationem,  sed  supposita 
Incarnatione  ex  promissione  et  gratia,  me- 
ruit  ut  per  eam  impleretur,  non  merito 
condigni,  sed  congrui  :  quia  decebat  ut 
Virgo  eunctis  purior  atque  perfectior,  fie- 
ret  et  esset  mater  Dei.  Ha>c  in  Scripto.  — 
Eadem  scribit  in  tertia  parte,  quaestione 
secunda,  articulo  undecimo. 
Concordal  Petrus  :  Beata  (dicens)  Virgo 

mater  Dei  fieri  meruit  merito  congrui,  se 
praeparando  ut  dignior  esset  concipere  Fi- 
lium  Dei  quam  altera  mulier,  non  merito 
condigni.  —  Scripta  quoque  Richardi  su- 
per  his,  in  praeinductis  ex  Thoma  totaliter 
continentur  quantum  ad  sensum.  Simili- 
ter  dicta  Alberti  et  Udalrici. 

Verba  autem  Bonaventurae  possunt  con- 
cordari  cum  his,  dicendo  quod  sanctissi- 
ma  Virgo  pro  tanto  fertur  aliquo  modo 
digne  promeruisse  incarnationem  Dei,quia 
digne  id  meruit  ut  magis  ex  ea  et  per 
eam  incarnatio  compleretur  quam  ex  alia. 


QUiESTIO    IV 


ULtimo  quaeritur,  An  gTatia  fuit 
Christo  homini  naturalis. 

Videtur  quod  non.  Primo,  quoniam  gra- 
tia  ex  propria  ratione  dicit  quid  superna- 
turale.  —  Secundo,  quoniam  naturale  et 
gratuitum  formaliter  distinguuntur.  —  Ter- 
tio,  quoniam  anima  Christi  per  naturalia 
non  potuit  promereri,  nec  Deitate  beati- 
fice  frui  :  ergo  gratia  ei  non  exstitit  na- 
turalis. 

In  oppositum  est  quod  fertur  in  littera. 

Ad  hoc  Albertus  respondet  :  Naturale 
tripliciter  dicitur  :  primo,  quod  est  aliquo 
modo  de  esse  naturali;  secundo,  quod  non 
potest  naturam  relinquere  ;  tertio,  quod 
causatur  ab  aliqua  parte  naturae  per  se.  Et 
his  tribus  modis  dicitur  gratia  Christo  na- 
turalis.  Gratia  cnim  unionis  non  est  habi- 
tus  acceptationis  et  gratificationis  in  Chri- 
sto,  sed  facit  unuin  esse  personale  Filii 
Dei  et  Filii  hoininis  :  sicquc  gratia  ill.i  esl 
de  ipso  esse  Christi.  Ilabitus  quoque  gra- 
tiae  in  virtutibus  non  poluit  ab  illo  subje- 
cto  recedere  :  imo  instar  rei  naturalis, 
Christo  secundum  naturam  assumptam  in- 
separabiliter  inhffisil  el  inerat.  Gausabatur 
ctiam  a  deitatc  Christi,  quae  fuit  altera 
naluraruin  ipsius.  —  Quumque  objicilur, 
quod  nulla  gralia  cs!  naluralis,  sed  doiunn 


A  Dei  sequens  naturam,  et  eam  perficiens  in 
bene  esse  ;  dicendum  est,  hoc  verum  esse 
in  puris  creaturis,  quae  non  sunt  Deitati 
unitae  in  exordio  sui  esse.  Denique,  secun- 
dum  ordinem  rationis,  qui  est  inter  esse 
et  bene  esse,  gratia  naturam  consequitur, 
non  tamen  oportet  ut  secundum  tempus 
sit  ita.  Haec  Albertus. 

Concordat  Udalricus,  dicendo  :  In  Chri- 
sto  duplex  est  gratia,  utpote  :  gratia  unio- 
nis,  intransitive  loquendo,  id  est  unio  gra- 
tis   data,  non   meritis   reddita ;  et  gratia 

B  habitualis.  Et  de  utraque  verum  est,  quod 
est  Christo  homini  naturalis  :  non  prout 
naturale  vocatur  quod  est  de  rei  natura 
aut  consequens  ipsam,  quia  sic  gratia  et 
natura  contra  se  dividuntur,  sed  prout  na- 
turale  nuncupatur  quod  similitudinem  ha- 
bet  cum  eo  quod  est  de  natura  rei.Propter 
quod  loquitur  Augustinus,quod  gratia  quo- 
dammodo  facta  est  Christo  homini  natu- 
ralis.  Diversimode  tamen,  quoniam  gratia 
unionis  dicitur  naturalis  per  effectum,  qui 
est  quod  per  illam  homo  Christus  est  Fi- 

C  lius  naturalis  Dei  Patris,  et  una  persona 
cum  Filio  Dei.  Gratia  vero  habitualis  dici- 
tur  Christo  naturalis,  quoniam  in  duobus 
assimilatur  naturali  proprietati  :  primo, 
quia  causatur  a  principio  intrinseco  illi, 
videlicet  a  persona  divina;  secundo,  quia 
inseparabilis  est  a  suo  subjecto,  ut  patuit. 
Haec  Udalricus.  —  ldem  dicit  Thomas  in 
Scripto. 

Porro  in  tertia  parte,qua3stione  secunda, 
adjungit  :  Secundum  Philosophum  quin-    art.  u 
to  Metaphysicae,  nalura  uno  modo  dicitur 

D  ipsa  nativitas,  alio  modo  essentia  rei.  Hinc 
aliquid  dicitur  naturale  dupliciter  :  primo, 
quod  est  tantum  ab  essentialibus  rei  prin- 
cipiis,  ut  igni  oaturale  esl  sursum  ferri  et 
calidum  csse ;  secundo,  dicilur  homini  na- 
turale  quod  inest  ei  a  nativitate,  juxta  il- 
lud  Apostoli  :  Eramus  natura  filii  irae.  Et  Ephe*. 
Sapiens  :  Nequam  est  natio  eorum,  et  na-  3- 
luralis  malilia  illorum.  Hinc  nec  gralia 
unionis,  nec  gratia  habitualis  dicitur  Chri- 
sto  naturalis,  quasi  causala  cx  principiis 
humansB  aaturee  in  ipso  :  quamvis  dici 

posset  naturalis,  quia  ex  sua  divina  natu- 
ra  derivatur  et  datur  suse  humanitati.  Di- 
citur  vero  utraque  gratia  Christo  natura- 
lis,  quia  a  nativitate  habuit  eas.  Nam  a 
principio  conceptionis  fuit  natura  humana 
divinae  unita  persona?.  Haec  in  Summa. 

L.b,9.  Addit  item  in  Scripto  :  Plenitudo  divini- 
tatis  dicitur  in  Christo  corporaliter  habita- 
re  tripliciter.  Primo,  quoniam  deitas  non 
tantum  unita  est  animse  ejus,  sed  etiam 
carni  et  corpori.  Secundo,  per  similitudi- 
nem  ad  tres  corporis  dimensiones,  quia  di- 
vinitas  tribus  modis  est  in  Christo  :  primo 
generaliter,  sicut  in  cunctis  creaturis,  per 
essentiam,  praesentiam  atque  potentiam,et 
in  hoc  consistit  quasi  longitudo ;  secun- 
do  specialiter,  ut  in  sanctis,  per  gratiam, 
per  quam  latitudo  est  caritatis  ;  tertio  pro- 
priissime,  per  hypostaticam  unionem,  in 
quo  consistit  sublimitas  et  profundum. 
Tertio  dicitur  corporaliter  habitare  ad  si- 
militudinem  corporis,  prout  dividitur  con- 
tra  umbram.  In  sacramentis  namque  ve- 
teris    legis    fuit    quasi    in    umbris    atque 

r.  x,  1.  figuris.  Ad  Hebraeos  :  Umbram  habens  lex 
futurorum  bonorum.  In  Christo  autem,  se- 
cundum  rem  et  veritatem  :propterea  Chri- 
stus  se  habet  ad  illas  figuras  sicut  corpus 
ad  umbram.  Haec  Thomas.  —  Idem  Udal- 
ricus  libro  quinto.  Responsio  etiam  Petri 
continetur  in  Thoma  de  hoc,  utrum  gratia 
sit  Christo  homini  naturalis. 

Porro  Richardus  aliqua  addit :  Gratia,  di- 
cens,  tripliciter  sumitur.  Primo,  pro  gratia 
habituali,  seu  habitu  gratiae  exsistente  in 
anima  Christi.  Secundo,  pro  ipsa  unione 
gratis  facta.  Tertio,  pro  gratia  increata,  id 
est  divina  benignitate  qua  Filius  Dei  assu- 
mere  voluit  atque  dignatus  est  naturam 
humanam.  Gratia  primo  modo  accepta,  est 
Christo  homini  supernaturalis  :  attamen 
aliquo  modo  se  habet  per  modum  natura- 
lis  proprietatis,  in  quantum  inest  ei  a  pri- 
ma  origine  et  inseparabiliter  ac  efficienter 
a  sua  divina  natura,  quae  est  intrinseca  ra- 
tioni  ac  nomini  Christi,  quod  dicit  unam 
personam  in  divina  natura  ac  humana  sub- 
sistentem.  Loquendo  autem  de  gratia  se- 


A  cundo  modo  accepta,  sic  non  fuit  Christo 
homini  naturalis  :  imo  terminos  humanae 
naturae  excedit,  atque  ex  mera  Dei  volun- 
tate  processit;  tamen  propter  inseparabili- 
tatem,  et  quia  fuit  a  prima  origine  huma- 
nae  naturae  Christi  in  ea,  et  quia  per  illam 
idiomata  naturalis  Filii  Patris  aeterni  com- 
municantur  filio  Virginis,  habet  similitu- 
dinem  aliquam  naturalis  proprietatis.  Gra- 
tia  demum  tertio  modo  sumpta,  naturalis 
exstitit  Christo  ratione  naturae  divinae,  non 
humanae.  Haec  Richardus. 

B  Insuper  Bonaventura  :  Gratia  (ait)  unio- 
nis  tripliciter  dicitur  :  primo,  gratia  de 
congruo  ad  unionem  disponens ;  secundo, 
ipsa  unio  gratis  facta;  tertio,  gratia  faciens 
unionem.  Et  quocumque  horum  modorum 
dicatur  gratia  unionis,  rationem  habet  gra- 
tuiti,  et  etiam  quodam  modo  habet  propri- 
etatem  rei  naturalis.Ad  quod  insinuandum 
asserit  Augustinus,  quod  quodam  modo  fi- 
eret  isti  homini,  scilicet  Christo,  naturalis. 
Nempe  si  gratia  primo  modo  sumatur,  est 
quodam  modo  naturalis,  et  quodam  modo 

C  non.  Naturalis  namque  proprietas  compa- 
ratur  ad  aliquid  sicut  ad  subjectum,  et 
sicut  ad  causam.  Et  secundum  comparati- 
onem  ad  subjectum,naturaliter  inest,  dum 
inest  a  primordio  rei  et  inseparabili  mo- 
do  ;  secundum  comparationem  vero  quam 
habet  ad  causam,  naturaliter  fertur  inesse 
proprietas  quae  causatur  a  subjecti  prin- 
cipiis,  et  per  quam  subjectum  efficit  ope- 
rationem  naturalem.  Primo  modo  gratia 
qua  disponebatur,  exstitit  naturalis,  quo- 
niam  a  principio   suae   nativitatis   habuit 

D  eam,nec  ipsam  amittere  potuit;  sed  secun- 
do  modo  non  fuit  naturalis,  quia  ordina- 
batur  ad  operationem  supernaturalem.  Sic 
et  gratia  unionis  sumpta  secundo  modo, 
fuit  quodam  modo  naturalis,quia  insepara- 
bilis;  et  quodam  modo  non,  quia  fuit  gra- 
tuita.  Gratia  item  unionis  tertio  modo  di- 
cta,quae  est  virtus  et  pielas  Spiritus  Sancti 
faciens  unionem,  fuit  aliquo  modo  natu- 
ralis, per  communicationem  idiomatum  ra- 
tione  pcrsonae  Verbi  aeterni,  cui  Spiritus 
Sanctus  connaturalis  est;  et  quodam  inodo 

non  fuit  naturalis  homini  Christo,  quoni-  A  ra  :  et  ita  non  fuit  Christo  homini  gratia 
am  Spiritus  Sanctus  non  fuit  in  eo  per  naturalis  ex  parte  naturse  assumptae.  Se- 
principia  naturae  creatse,  sed  per  gratiam  cundo,  quoniam  inest  per  modum  naturae: 
inhabitantem.  Hsec  Bonaventura.  sicque  gratia  fuit  Christo  homini  naturalis, 

Insuper  Alexander  :  Naturale,  inquit,      quia  a  principio  incarnationis  et  insepara- 
dupliciter  dicitur.  Primo,  quia  est  a  natu-      biliter  fuit  in  eo.  Hsec  Alexander. 


DISTINCTIO   V 


A.  Si  persona  vel  natura  personam  vel  naturam  assumpsit, 
et  si  natura  Dei  incarnata  sit. 

PFLETEREA  inquiri  oportet,  quum  ex  prsemissis  constet,  Verbum  Dei  carnem 
et  animam  simul   assumpsisse  in  unitatem  personae  :  quid  horum   potius 
concedendum  sit,  scilicet  quod  persona  personam,  vel  natura  naturam,  vel 
persona  naturam,  vel  natura  personam  assumpserit;  et  an  ita  conveniat  dici,  naturam 
divinam  esse  incarnatam.  sicut  Deus  incarnatus  et  Verbum  incarnatum  sane  dicitur. 
Haec  inquisitio  sive  quaerendi  ratio,  juxta  sacrarum  auctoritatum  testimonia,  partim 
implicita  atque  perplexa,  partim  vero  explicita  est  et  aperta.  Gertum  est  enim  et 
sine  ambiguitate  verum,  quod  non  natura  personam,  nec  persona  personam,  sed 
persona  naturam  assumpsit.  Quod  Sanctorum  subditis  comprobatur  testimoniis  et 
Fuigent.dc  adstruitur  documentis.  Ait  enim  Augustinus  in  libro  de  Fide  ad  Petrum  :  Deus 
irum.ii.i7.  unigenitus  dum  conciperetur,  veritatem  carnis  accepit  ex  Virgine;  et  quum  nasce- 
lbid.  n.  i8.  retur,  integritatem  virginitatis  servavit  in  matre.  Et  paulo  post  :  Hic  Deus  humanam 
naturam  in  unitatem  personge  suscepit,  qui  se  humilians  per  misericordiam,  incor- 
ruptse  Virginis  uterum  ex  ea  nasciturus  implevit.  Formam  ergo  servi,id  est  naturam 
ibid. n.  60.  servi.  in  suam  accepit  Deus  ille  personam.  Item  :  Deus  Verbum  non  accepit  perso- 
ibid.n.  i7.  nam  hominis,  sed  naturam.  Item  :  Dei  Filius  unigenitus,  ut  carnem  hominis  ani- 
mamque    mundaret,  susceptione    carnis    animaeque  rationalis  incarnatus   est.  His 
aliisque  pluribus  auctoritatibus   evidenter  ostcnditur,  non  naturam  personam,  nec 
personam  personam,  sed  personam  naturam  accepisse. 

B.  De  parte  quozstionis  perplexa. 

De  quarto  vero  quaestionis  articulo,  utrum  scilicet  natura  naturam  assumpserit, 

scrupulosa  etiam  inter  doctos  quaestio  est  :  quia  et  in  hoc  plurimum  dissentire 

videntur,  qui  in  sacra  pagina  auctoritate  praeclari,  aliis  doctiores  exstiterunt ;  nec 

tantum  alii  ab  aliis,  verum  etiam  iidcm  a  se  ipsis  dissonare  videntur,  sicut  subjecta 

nu, .",•!'!'.  capitula  docent.  Legiturenim  in  concilio  Toletano  sexto  traditum  sic  :  Solum  Ver- 

bum  caro  factum  est,  et  habitavit  in  nobis  ;  et  quum  tota  Trinitas  operata  sit  forma- 
tionem  suscepti  hominis,  quoniam  inseparabilia  sunt  opera  Trinitatis,  solus  tamen 
Filius  accepit  hominem  in  singularitatem  personae,  non  in  unitatem  divinae  naturae, 
id  est,  id  quod  est  proprium  Filii,  non  quod  commune  est  Trinitati.  Item  in  concilio 
Toletano  undecimo  :  Unius  substantiae  credimus  Deum  Patrem  et  Filium  et  Spiritum  Toiet.  con- 
Sanctum  ;  non  tamen  dicimus,  ut  hujus  Trinitatis  unitatem  Maria  virgo  genuerit,  \,og", pr0" 
sed  tantum  Filium,  quisolus  nostram  naturam  in  unitatem  suae  personae  assumpsit. 
Incarnationem  quoque  hujus  Filii  Dei  tota  Trinitas  operata  esse  credenda  est ;  solus 
tamen  Filius  formam  servi  accepit  in  singularitatem  personae.  —  His  insinuari 
videtur,  quod  persona  tantum  naturam,  non  natura  naturam  assumpserit.  Si  enim 
quod  commune  est  Trinitati,  non  accepit  hominem  :  ergo  non  natura  divina,  quae 
communis  est  tribus  personis.  Cui  videtur  obviare  quod  Augustinus  ait  in  libro  de 
Fide  ad  Petrum  :  Nec  divinitas  (inquit)  Christi  aliena  est  a  natura  Patris,  secun-  Fuigent.de 
dum  id  quod  in  principio  erat  Verbum;  nec  humanitas  ejus  aliena  est  a  natura  j^^jf 
matris,  secundum  id  quod  Yerbum  caro  factum  est.  Illa  enim  natura  quae  semper /°a"n-''1' 
genita  manet  ex  Patre,  nostram  naturam  sine  peccato  suscepit,  ut  nasceretur  ex 
Yirgine.  Hac  auctoritate  videtur  tradi,  quod  divina  natura  humanam  suscepit.  Ubi 
vehementer  moveri  possumus,  quod  eam  genitam  aeternaliter  ex  Patre  dicit,  nisi 
forte  naturam  pro  persona  hic  accipiat :  alioqui  si  dixerimus,  naturam  tribus  personis 
communem  genitam  esse,  occurrunt  nobis  ex  adverso  quae  in  Tractatu  de  Trinitate  cf.  iib.  i, 
disseruimus,  ubi  diximus,  non  naturam  naturam  sed  personam  personam  genuisse  : 
quia  si  natura  genuisset  naturam,  quum  una  eademque  sit  natura  Trinitatis,  eadem 
res  se  ipsam  genuisset ;  quod  Augustinus  fieri  posse  negat.  —  Sed  alibi   certum  Aug.deTri- 
reperimus   documentum,  quo  natura  naturam  assumpsisse  monstratur.   Ait   enim  I!! "' '  ''' 
Augustinus  in  primo  libro  de  Trinitate  :  Etiam  se  ipso  Christus  minor  factus  est,  ibid.n.  u. 
formam  servi  accipiens.  Neque  enim  sic  accepit  formam  servi,  ut  amitteret  formam 
Dei,  in  qua  erat  aequalis  Patri,  ut  et  in  forma  servi  et  in  forma  Dei  idem  ipse  sit 
unigenitus  Filius  Patris  :  quia  forma  Dei  accepit  formam  servi.  Si  autem  forma  Dei 
formam   servi  accepit,  sine  dubio  natura  naturam  accepit.  Formae   enim  nomine 
natura  significatur,  ut  Augustinus  evidenter  docet  in  libro  de  Fide  ad  Petrum  : 
Quum  (inquit)  de  Christo  audis  quia  in  forma  Dei  erat,  oportet  te  agnoscere  firmis-  Fuigent.de 
simeque  tenere,  in  illo  formae  nomine  naturalem  plenitudinem  debere  intelligi.  In  (J^^gi 
forma  Dei  ergo  erat,  quia  in  natura  Dei  Patris  semper  erat,  de  qua  natus  erat.  Hila- 
rius  quoque  in  duodecimo  libro  de  Trinitate  ait  :  Esse  in  forma  Dei,  non  alia  intel-    miar.  de 
ligentia  est,  quam  in  Dei  manere  natura.  —  Didicisti,  nomine  formae  intelligentiam  ub.w'n.6. 
fieri  naturae,  et  audisti,  quod  forma  Dei  formam  servi  suscepit.  Unde  consequens 
est,  quod  nalura  divina  naturam  humanam  suscepit.  Quod  etiam  Hieronymus  in 
Explanatione  fidei  evidenter  insinuat,  inquiens  :  Passus  esl  Filius  Dei  non  putative,   Pciag  y. 
sed  vere;  secundum  illud  passus  est,  quod  pati  poterat,  id  est,  non  secundum  illam  U|n.n. 
substantiam  quae  assumpsit,  sed  secundum  illam  quae  assumpta  est.  Ex  quo  apparet, 
divinain  substantiam  assumpsisse  humanam.  Ex  verbis  autem  Augustini  superius  ey.dist.i  d. 

positis,  adhibita  diligentia  innui  videtur,  solum  Yerbum  carnem  factum,  et  naturam 

solum  suscepisse  humanam,  et  divinam  naturam   eamdem  accepisse.  Ait  enim  : 

Fuigem.de  Trinitas  nos  sibi  reconciliavit  per  hoc  quod  solum  Yerbum  carnem  ipsa  Trinitas 

trum,n.23.  fecit.  In  quo  sic  veritas  incommutabilis  manet  divinae  humanaeque  naturae,  ut  sicut 

vera  semper  est  ejus  divinitas,  quam  de  Patre  habet,  ita  vera  semper  et  incommu- 

tabilis  ejus  sit  humanitas,  quam  sibi  unitam  summa  divinitas  gerit.  Ecce,  et  solum 

Yerbum  dixit  carnem   factum,   et   humanitatem  divinitati  unitam.  Idem  quoque 

cy.dist.iic.  superius  dixit,  servilem  formam  a  solo  Filio  susceptam,  quam  tota  Trinitas  fecit. 

Jam  facile  est  agnoscere,  quam  diversa  et  multiplicia  super  quaestione  proposita 

auctores  tradiderunt.  Ideoque  posteriores  ea  legentes,  varias  atque  contrarias,  ex 

praedictis  occasionem  sumentes,  promunt  sententias. 

C.  Quid  de  hoc  tenendum  sit. 

Nos  autem  omnis  mendacii  et  contradictionis  notam  a  sacris  paginis  secludere 
cupientes,  orthodoxis  Patribus  atque  catholicis  doctoribus,  nulla  pravae  intelligentiae 
suspicione  notatis,  consentimus,  dicentes  et  personam  Filii  assumpsisse  naturam 
humanam,  et  naturam  divinam  humanae  naturae  in  Filio  unitam,  eamque  sibi  uniisse 
vel  assumpsisse  :  unde  et  vere  incarnata  dicitur.  Quod  vero  dicitur  solus  Filius 
formam  servi  accepisse,  per  hoc  non  excluditur  divina  natura  ab  acceptione  servilis 
formae,  sed  aliae  duae  personae,  Pater  scilicet  et  Spiritus  Sanctus.  Item  et  illud  aliud, 
scilicet,  id  quod  est  proprium  Filii,  non  quod  commune  est  Trinitati,  hominem 
accepit,  sic  oportet  intelligi,  id  est,  proprie  in  hypostasi  Filii,non  in  tribus  commu- 
nitcr  personis,  divina  natura  humanam  naturam  sibi  univit.  Qui  sensus  ex  verbis 
.Toannis  Damasceni  confirmatur,  qui  totam  divinam  naturam  in  una  hypostasi  incar- 
Damasc.  natam  esse  evidenter  asserit,  dicens  :  In  humanatione  Dei  Yerbi  aimus  omnem  et 
thodliib.m"  perfectam  naturam  deitatis  in  una  ejus  hypostaseon  incarnatam  esse,  id  est  unitam 
esse  humanae  naturae,  et  non  partem  parti.  Omni  enim  humanae  naturae  aimus  esse 
iudcm.  unitam  omnem  deitatis  naturam  vel  substantiam.  Item  :  Eadem  est  natura  in  singula 
hypostaseon,  id  est  personarum,  et  quando  dicimus  naturam  Verbi  incarnatam  esse, 
secundum  beatos  Athanasium  et  Gyrillum,  deitatem  dicimus  esse  unitam  carni,  et 
unam  naturam  Dei  Yerbi  incarnatam  confitemur.  Verbum  autem  et  quod  commune 
est  substantiae  possidet,  et  quod  proprietatis  est  habens  hypostaseos,  id  est  personae. 
Ex  his  manifeste  ostenditur,  quod  natura  divina  incarnata  est.  Unde  et  eadem  vere 
dicitur  suscepisse  humanam  naturam. 

D.  An  divina  natura  debeat  dici  caro  facta. 

/omn.i,ik  Sed  quaeritur,  utruin  eadem  divina  natura  dcbeat  dici  caro  facta,.sicut  Yerbum 
dicitor  caro  factum.  Si  cnitn  idem  est  incarnari  quod  est  carnem  fieri,  videri  potest 
ita  debere  dici,  quod  sit  caro  facta,  sicut  dicitur  incarnata.  Ad  quod  dicimus,  quia 

si  illud  dictum  in  sacra  Scriptura  reperiretur,  ex  eadem  intelligentia  acciperetur, 
qua  quum  dicitur  incarnata.  Sed  quia  illud  auctoritas  subticuit,  atque  locutionis 
modus  nimiam  videretur  facere  expressionem,  si  natura  divina  diceretur  caro  facta ; 
melius  silere  hoc  puto  vel  negare  quam  temere  asserere,  ne  si  illud  dicatur,  conver- 
tibilitas  naturae  in  naturam  significari  putetur.  —  Ex  praemissis  indubitabiliter  con- 
stat,  quod  persona  Yerbi  sive  natura,  hominis  naturam,  scilicet  carnem  et  animam, 
assumpsit,  sed  non  personam  hominis.  Si  autem  natura  divina  naturam  hominis 
accepit,  quare  non  dicitur  facta  homo,  vel  esse  homo,  sicut  Verbum  Dei  ?  Ad  quod 
potest  dici,  quod  Dei  Filius  dicitur  factus  homo,  vel  esse  homo,  non  solum  quia 
hominem  assumpsit,  sed  quia  ipsum  in  unitatem  et  singularitatem  sui  et  *  personae  *  id  est 
accepit.  Natura  autem  divina  hominem  quidem  accepit,  id  est,  hominis  formam  sibi 
univit,  sed  non  in  singularitatem  et  unitatem  sui.  Servata  enim  proprietate  ac  diver- 
sitate  duarum  naturarum,  personae  singularitas  exstitit.  Ideoque  non  sic  dicitur 
divina  natura  esse  homo,  vel  facta  homo,  sicut  Dei  Filius.  Quidam  tamen  indiffe- 
renter  utrumque  concedunt. 

E.  Quare  non  accepit  personam  hominis,  quum  hominem  acceperit. 

Ideo  vero  non  personam  hominis  assumpsit,  quia  caro  illa  et  anima  illa  non 
erant  unita  in  unam  personam  quam  assumpserit,  quia  non  ex  illis  constabat  per- 
sona,  quando  illis  unitum  Verbum  est.  Nam  sibi  invicem  sunt  unita  simul  cum 
Verbo.  Altera  tamen  unione  invicem  unita  sunt  illa  duo,  scilicet  anima  et  caro,  alia 
unione  Verbo  unita  sunt  :  quia  alia  est  unio  animae  illius  ad  carnem,  et  alia  est  unio 
Verbi  ad  animam  illam  et  ad  carnem.  Non  ergo  accepit  Verbum  Dei  personam 
hominis,  sed  naturam  :  quia  non  erat  ex  carne  illa  et  anima  illa  composita  persona 
una,  quam  Verbum  acceperit,  sed  accipiendo  univit,  et  uniendo  accepit. 

F.  Contra  hoc  oppositio,  qua  probare  quidam  volunt  personam 

accepisse  personam. 

Hic  a  quibusdam  opponitur,  quod  persona  assumpserit  personam.  Persona  enim  Boetius.de 
est  substantia  rationalis  individuae  naturae;  hoc  autem  est  anima  :  ergo  si  animam  UlurjS,c.3. 
assumpsit,  et  personam.  Quod  ideo  non  sequitur,  quia  anima  non  est  persona 
quando  alii  rei  unita  est  personaliter,  sed  quando  per  se  est  :  absoluta  enim  a  corpore 
persona  est,  sicuti  angelus.  Illa  autem  anima  nunquam  fuit,  quin  esset  alii  rei  con- 
juncta  :  ideoque  non,  ea  assumpta,  persona  assumpta  est.  Aliter  quoque  nituntur 
probare,  Verbum  Dei  assumpsisse  personam,  quia  assumpsit  aliquem  hominem. 
Assumpsit  enim  hominem  Jesum  Christum  :  ergo  aliquem  hominem.  Quod  autem 
hominem  Jesum  Ghristum  assumpserit,  Augustinus  in  Expositione  Symboli  sub 
anathemate  tradit,  dicens  :  Si  quis  dixerit  atque  crediderit,  hominem  Jesum  Ghri-  Aug.Sermo 

233  in  ap(>. 

stum  a  Filio  Dei  assumptum  non  fuisse,  anathema  sit.  Qui  etiam  in  pluribus  Scri-  n.  i. 

Aug.inps.  pturae  locis  hujusmodi  utitur  locutionibus  :  Ille  homo  a  Verbo  Dei  est  assumptus  ; 
n.'7n'  '  '  ille  homo  factus  est  Ghristus.  Et  Propheta  de  homine  Ghristo  loquens,  Deo  ait  : 
p«.lxiv,5.  Beatus  quem  elegisti  et  assumpsisti.  Ex  quibus  consequi  videtur,  quod  aliquis  homo 
assumptus  sit  a  Yerbo,  et  ita  persona  assumpta  sit  a  persona.  Sed  quia  hoc  nefas 
est  dicere  aut  sentire,  prsemissae  locutiones  eisque  similes,  secundum  hanc  intelli- 
gentiam  sane  accipi  debent,  ut  homo  Ghristus,  sive  homo  ille,  sive  quidam  homo 
dicatur  assumptus  a  Verbo  sive  unitus  Verbo  :  non  quia  hominis  persona  sit  assum- 
pta  vel  unita  Verbo,  sed  quia  anima  illa  et  caro  illa  assumpta  sunt  et  unita  Verbo,  in 
quibus  subsistit  Dei  et  hominis  persona ;  ut  ad  hominis  naturam,  non  ad  personam 
respicias,  quum  assumptum  vel  unitum,  vel  quemdam  vel  aliquem  in  hujusmodi 
locutionibus  Scriptura  commemorat.  Quocirca,  quum  quaeritur  sine  proposita  aucto- 
ritate,  an  aliquis  vel  quidam  homo  sit  assumptus  a  Verbo,  vel  unitus  Verbo  :  sine 
distinctione  intelligentiae  non  est  hic  reddenda  responsio,  quoniam  multiplex  prae- 
missa  est  quaestio ;  sed  instantiam  quserentis  ita  determinato  :  Si  de  hominis  persona 
quaeris,  respondeo  quod  non  ;  si  de  hominis  natura,  dico,  Est. 

mTMM4  A  naturam  ;  deitatem    quoque   seu  divinam 

naturam,  secundum  quod  est  in  unigenito 
DISTINCTIONIS    QUINT^  pilio  Patris,quodammodo  incarnatam.Quo- 

circa  sciscitatur,  an  concedendum  sit  quod 

HIC  pro  declaratione  praecedentium  dis-  divina  natura  sit  facta  caro,  sicut  Verbum 
tinctionum  dubitationes  moventur,  caro  factum  est,  preesertim  quum  idem  sit 
quarum  prima  et  principalis  includit  qua-  incarnari  quod  carnem  fieri,  et  divina  na- 
tuor  qusestiones.  Prima  est,  an  persona  tura  aliquo  modo  incarnata  dicatur.  Ad 
increata  assumpsit  personam  creatam.  Se-  quod  sobrie  satis  respondet.  Ultimo  inve- 
cunda,  an  divina  natura  assumpsit  natu-  stigat,  cur  Verbum  non  conceditur  assum- 
ram  humanam.  Tertia,  an  persona  divina  psisse  personam  hominis  seu  humanam, 
assumpsit  naturam  humanam.  Quarta,  an  quum  concedatur  hominem  assumpsisse 
divina  natura  assumpsit  humanam  perso-  B  ac  humanam  naturam  :  circa  quod  ponit 
nam.  Ex  quibus  quserit,  an  concedendum  solutionem,  in  qua  a  doctoribus  non  tene- 
sit,  divinam  essentiam  seu  naturam  esse  tur,  neque  tenendus  est,  sicut  patebit. 
incarnatam.  Hanc  quadripartitam  quaestio- 
nem  affirmat, quantum  ad  duas  ipsius  par- 

tes,  consistere  planam  ac  facilem,  atque  QUiESTIO     PRIMA 

ex  dictis  solutam,  utpote,  quod  natura  non 

assumpsit  pcrsonam,  neque  persona  per-         TIc  quseritur  primo,  An  deitas  seu 
sonam.  Tertiam  quaestionem  dicit  catho-      Xl  divina  natura  sit  incarnata. 
lice  concedendam,  videlicet,  quod  persona         Verum  circa  haec  a  quibusdam  multae 
assumpsit  naturam,  sicut  jam  patuit.  Por-      quaestiones  moventur,de  quibus,quia  prae- 
ro  quartam  dicit  discutiendam,  an  scilicet      habitae  sunt  et  solutae,  pertranseo.  Quaeri- 
divina    natura    assumpsit    humanam,    ita  C  tur  namque,  quid  sit  unio  illa;  deindc,  an    cf.di 
quod  divina  natura  sit  incarnata  :  ct  circa      sit  facta  in  natura,  ita  quod  in  Christo  ex  «•*■ 
hoc  varias  allegat  auctoritates,  ac  tandem      natura  divina  el  humana  constiluta  sit  ac 
veritatem  concludil,  dicendo  divinain  Ver-      resultet  tertia  quaedam  natura.  Et  constat 
bi  aeterni  personam  assumpsisse  humanam      ex  praeinductis,  quod  in  Christo  utraque  et7 

natura  manet  in  suis  proprietatibus  salva, 
inviolata,  integra,  inconfusa.  Insuper  qua> 
runt,  an  unio  illa  facta  sit  in  persona,  ita 
quod  in  Christo  sit  una  tantum  persona, 
quae  ad  suum  personale  seu  hypostaticum 
esse  assumpserit  naturam  humanam  :  est- 
que  patens  ex  dictis  quod  imo.  Amplius 
quaerunt,  an  assumere  conveniat  divinae 
personae ;  et,  an  conveniat  divinae  naturae ; 
et.utrum  natura  possit  assumere  abstracta 
personalitate ;  itemque,  an  persona  huma- 
na  sit  assumpta.  Ad  quae  omnia  jam  antea 
est  responsum. 

Attamen  ne  in  tam  praegnante  materia 
videar  nimium  festinasse,  aliqua  breviter 
sunt  addenda.  Itaque  (sicut  praehabitum 
est)  unio  ista  qua  persona  divina  unita 
dicitur  naturae  humanae,  proprie  loquendo 
est  relatio,  estque  realis  relatio  ex  parte 
creaturae,  sed  ex  parte  personse  divinae  est 
relatio  rationis,  nec  est  in  Deo  nisi  secun- 
dum  rationem ;  nec  est  relatio  aequipa- 
rantiae,  quamvis  inter  creata  unita,  possit 
aequiparantiae  relatio  esse.  Si  autem  obji- 
ciatur,  quod  divina  persona  realiter  est 
unita  naturae  humanae,  ergo  reali  unione 
exsistente  in  persona  divina  :  non  sequi- 
tur,  quemadmodum  etiam  est  realiter  do- 
minus  creaturae,  non  tamen  reali  relatione 
quae  consistat  in  ipso.  Hinc  unio  quae  prae- 
dicatur  de  Deo,  nec  est  Greator,  nec  crea- 
tura  :  quia  secundum  quod  in  Deo  est,  non 
est  aliquid  secundum  rem,  sed  solum  se- 
cundum  rationem.  Nihilo  minus  vera  est 
talis  relatio,  quia  fundatur  super  creaturae 
relationem  realem,  sicut  est  etiam  de  aliis 
relativis,quae  ex  tempore  de  Deo  dicuntur. 

Insuper  de  hoc,  an  unio  facta  sit  in 
natura,  ait  Thomas  :  Dicendum,  quod  na- 
tura  dicitur  a  nascendo,  quod  proprie  est 
rerum  viventium;  sicque  natura,  secun- 
dum  primam  nominis  institutionem,  si- 
gnificat  generationem  ipsam  viventium, 
puta  nativitatem.  Translatum  est  quoque 
nomen  naturae  ad  significandum  princi- 
pium  activum  generationis  illius,  quia  vir- 
tutes  agentes  ex  actibus  nominari  consue- 
verunt.  Inde  translatum  est  nomen  naturae 


A  ad  significandum  principium  activum  cu- 
juslibet  motus  naturalis;  deinde,  ad  desi- 
gnandum  principium  materiale  cujuslibet 
generationis ;  deinceps,  ad  significandum 
principium  formale,  quod  est  terminus 
generationis.  Sed  quia  generatio  non  so- 
lum  terminatur  ad  formam,  sed  ad  com- 
positam  substantiam  :  hinc  nomen  naturae 
transumptum  est  ad  significandum  sub- 
stantiam  quamlibet,  ut  quinto  Metaphysi- 
cae  dicitur;  imo  ad  designandum  quodli- 
bet  ens,  ut  ait  Boetius   libro  de  Duabus 

B  naturis.  Verum  natura  hic  sumitur  pro 
rei  quidditate  seu  essentia,  quae  vocatur 
oucrca,  juxta  quod  ait  Boetius  :  Natura  est 
specifica  differentia  unumquodque  infor- 
mans.  Et  sic  sunt  in  Christo  duae  naturae, 
humanitas  scilicet  atque  divinitas  :  aliter 
non  esset  verus  Deus  et  verus  homo.  Nec 
una  potest  esse  conversa  in  alteram,  pro- 
pter  divinae  naturae  invariabilem  intrans- 
mutabilitatem,  et  quoniam  non  commu- 
nicant  in  una  materia,  nec  est  subjectum 
aliquod  eis  commune.  Simplicitati  quoque 

C  et  immutabilitati  et  actualitati  divinae  na- 
turae  repugnat,  ut  aliquid  convertatur  in 
ipsam,  et  quod  ex  ea  et  altera  quacumque 
natura  aliqua  tertia  constituatur  :  quod  si 
fieret,  Christus  nec  Deus  esset  nec  homo  : 
quod  totum  in  libro  de  Duabus  naturis 
Christi  plene  probat  Boetius.  Aliqua  vero 
constant  ex  duabus  pluribusve  naturis,sed 
non  subsistunt  in  pluribus  naturis,ut  mix- 
tum  ex  elementis ;  atque  in  talibus  opor- 
tet  quod  sit  media  natura  ex  duabus  non 
manentibus  constituta.  Verum  Christus  sic 

D  constat  ex  duabus  naturis,  quod  in  eisdem 
integris  et  inconfusis  subsistit.  Haec  Tho- 
mas  in  Scripto.  —  Qui  et  in  tertia  parte, 
quaestione  secunda,  de  his  scribit  diffuse.     art.  2. 


QU^STIO    II 

OUaeritur  consequenter,  An  haec  unio 
sit  facta  in  persona ;  et  utrum 
assumere  conveniat  divinae  perso- 
nae,  an  naturse. 

Et  dicendum  quod  imo,  juxta  sensum  A 
expressum.  Contra  quod  deliravit  Nesto- 
rius,  non  distinguens  debite  inter  naturam 
et  personam,  quum  persona  dicatur  et  sit 
quid  subsistens,  natura  vero  absolute  si- 
gnificat  essentiam  rei,  quse  est  quid  com- 
municabile.In  Christo  autem  natura  huma- 
na  non  in  propria  personalitate  subsistit, 
sed  in  personalitate  seu  esse  personali 
ipsius  Verbi,  ad  quod  assumpta  est  et  ele- 
vata,  et  in  ipso  suppositata  :  non  quod 
per  se  suppositum  facit,  sed  quia  in  Verbo 
cum  ipso  est  una  persona.  Ex  quibus  fit  B 
evidens,  quod  in  divinis,  assumere  proprie 
competit  personae,  quae  est  quid  comple- 
tum  subsistens,  et  cui  proprie  convenit 
operari  et  agere,  influere  et  causare,  ac 
creaturis  subsistentiam,  fulcimentum  ac 
sustentationem  praebere.  Sic  demum  as- 
sumere,  magis  proprie  convenit  divinae 
personae  quam  naturae.  Verumtamen  as- 
sumere  tripliciter  sumitur.  Primo  commu- 
niter  et  extense  pro  sumere,  sicque  tota 
Trinitas  assumpsit  Verbo  naturam  huma- 
nam.  Secundo  assumere  dicitur  proprie,  C 
quasi  ad  se  sumere,  ut  sibi  quocumque 
modo  uniatur  :  sicque  natura  divina  in 
persona  Filii  assumpsit  naturam  huma- 
nam.  Tertio  propriissime,  quasi  sumere 
ad  se  et  in  se  :  et  sic  solum  convenit  per- 
sonae  in  qua  facta  est  unio.  Sic  quoque 
proprium  est  personae,  nec  convenit  natu- 
rae  divinae,  quoniam  actus  personales  non 
conveniunt  ipsi  naturae.  Verumtamen  na- 
tura  divina  assumpsit  secundo  modo  natu- 
ram  humanam.  Attamen  in  nomine  natu- 
rae  non  importatur  suppositum,  ut  in  hoc  D 
nomine,  Deus  seu  Verbum  :  unde  quain- 
vis  Verbum  dicatur  factum  caro,  et  Deus 
homo,  non  tamen  divina  natura  seu  dei- 
tas  conceditur  facta  caro.  Rursus,  quamvis 
conceditur  divina  natura  esse  unita  natu- 
rae  humanae,  et  etiam  incaruata;  non  ta- 
incn  admittitur  quod  sit  passa,  quoniam 
communicatio  idiomatum  fit  ratione  unio- 
nis  in  BuppositO  :  quod  quum  non  impor- 
tetur  nec  designetur  nomine  aaturee,  sicut 
hoe  aomine,  Deus  el  Pilius,  non  potest 


dici  natura  passa,  quemadmodum  dicitur 
Deus  passus.  Quae  nihilo  minus  dicitur  in- 
carnata  :  quia  per  hoc  non  denotatur  ali- 
qua  humanae  naturae  proprietas,  sed  unio 
sola  ad  ipsam,  secundum  quod  est  in  per- 
sona  Unigeniti  Dei  Patris. 


QUiESTIO   III 


AMplius  quaerit  Thomas  hoc  loco,  An 
divinse  naturae  possit  conve- 
nire  assumere,  circumscriptis  per- 
sonis,  seu  ratione  personalitatis 
abstracta. 

Ad  quod  respondet  prout  supra  ex  ter-  disu,< 
tia  parte  Summae  suae  responsum  est.  — 
Etiam  quaerit,  an  anima  separata,  sit  per- 
sona.  Ad  quod  super  secundum  diffuse  est  dist.i,< 
data  responsio.  Haec  omnia  Thomas. 

Consonat  Antisiodorensis,  sic  arguens  : 
Divina  essentia  est  incarnata,  ut  asserit 
Damascenus.  Sed  objicitur,  Filius  Dei  est 
incarnatus,  ideo  factus  est  passibilis  et 
mortalis  :  ergo  divina  essentia  est  passa 
et  crucifixa.  Verum  argumentatio  ista  non 
valet,  quoniam  alio  modo  Filius  est  incar- 
natus,  id  est,  carne  indutus  vel  carni  uni- 
tus,  ita  quod  illa  incarnatio  facit  ipsum 
hominem  esse  et  Deum,  et  omnem  pro- 
prietatem  illius  hominis  esse  proprietatem 
Filii  Dei.  Divina  vero  essentia  dicitur  in- 
carnata,  id  est,  carni  associata,  ita  quod 
nulla  proprietas  carnis  seu  hominis,  se- 
cundum  quod  hoino  est,  dicitur  esse  es- 
sentiae  seu  deifalis.  Non  cnim  Isaac,  id  est 
deitas,  sed  aries,  id  est  caro,  est  immola-  Gen\ 
tus.  Ilaec  Antisiodorensis. 

Insuper  super  his  loquitur  Alexander,  et 
primo,  qualiter  unio  duarum  naturarum 
in  Ghristo  facta  sit  in  persona.  Unum  du- 
pliciter  dicitur,  utpote  unuin  simpliciter, 
et  unum  sccundum  quid.  Unum  quoque 
simpliciter  duobus  dicitur  modis,  pula 
unuin  per  unioneni,  el  unum  per  unila- 
tem.  Unum  per  unitatem,  est  in  quo  nul- 
la  est  multiludo,  quod  scilicet  non  est  in 

multis,  neque  ex  multis,  ut  Deus ;  unum  A 
vero  per  unionem  vocatur,  quod  est  in 
multis,  vel  ex  multis.  Unum  autem  secun- 
dum  quid,  est  unum  per  appositionem 
quod  fit  pluribus  modis,  ut  dictum  est 
supra.  Porro  in  unione  qua  alterum  unum 
est  de  altero,  sicut  in  unione  per  insertio- 
nem,  est  unio  in  una  hypostasi,  ita  quod 
una  est  duarum  hypostasis  naturarum  : 
quemadmodum  piri  et  pomi  in  eodem  sti- 
pite  insertorum.postquam  per  insertionem 
uniti  sunt,  eadem  exstat  hypostasis,  utpote 
eadem  arbor,  quee  duas  habet  naturas  rea-  B 
liter  differentes,  estque  ibi  unum  in  hy- 
postasi,  non  in  natura.  Juxta  hoc,  prout 
ineffabile  hujus  unionis  sacramentum  ex- 
plicare  valemus,  dicere  possumus,  quod 
unio  humanitatis  ad  deitatem  est  illa  in 
qua  unum  fit,  vel  est  de  altero,  et  non  in 
qua  unum  fit  alterum,  nec  in  qua  unum, 
scilicet  tertium,  fit  ex  duobus  non  rema- 
neotibus  in  propriis  suis  naturis. 

Insuper  quaerit,  an  divina  natura  sit  na- 
ta  ex  Virgine.  Videtur  quod  imo,  quoniam 
Augustinus  dicit  expresse,  et  habetur  in  G 
littera,  divinam  naturam  concipi  et  nasci 
de  Virgine.  Dicendum  pro  regula,  quod 
nulla  dictio  designans  proprietatem  per- 
sonalem  creatam  seu  increatam,  convenit 
divinae  essentiae.  Inde  est,  quod  sicut  di- 
vinse  essentiae  non  convenit  generari  nec 
genitam  esse,  quoniam  heec  est  proprietas 
Filii,  quae  ponit  esse  ab  alio;  ita  nec  mitti 
nec  nasci  convenit  illi,  quia  in  hoc  quod 
dico,  mitti  aut  nasci,  intelligitur  esse  ab 
alio  :  quod  nequaquam  convenit  divinae 
essentiae.  Auctoritas  autem  Augustini  ita  D 
intelligenda  est,  ut  concipi  et  nasci  non 


attribuatur  divinae  essentiae  quantum  est 
de  se,  sed  ratione  personae  in  qua  est.  Nec 
sequitur  :  Deus  est  divina  essentia;  sed 
Deus  est  natus  de  Virgine  :  ergo  essentia 
de  Virgine  nata  est.  Essentia  namque  si- 
gnificatur  absolute,  ut  abstracta  a  relatio- 
ne  :  ideo  non  supponit  personam,  nec  ei 
convenit  proprietas  personalis.  Verum  hoc 
nomen,  Deus,  significat  deitatis  naturam 
ut  in  habente  :  idcirco  supponit  personam, 
et  convenit  ei  personalis  proprietas. 

Amplius,  ad  hoc,  utrum  gratia  unionis 
in  Ghristo  sit  quid  creatum,  aut  aliquid 
increatum,  respondet  :  Gratia  unionis  est 
duplex.  Una  disponens,  et  haec  est  creata, 
praeparans  atque  aptificans  humanam  na- 
turam  ad  superadmirabilem  elevationem 
et  supernaturalem  unionem  cum  Verbo. 
Alia  est  gratia  unionis  perficiens  et  com- 
plens  efficienter  unionem  naturae  humanae 
cum  Christo,  et  haec  est  gratia  increata,  et 
per  appropriationem  ipse  Spiritus  Sanctus, 
qui  non  solum  per  appropriationem  est 
donum,  sed  et  per  proprietatem  est  amor 
procedeus.  Id  autem  quod  primo  ac  pro- 
prie  datur,  est  ipse  amor ;  et  quod  ex  ipso 
donatur,  est  donum  :  imo  si  quid  ex  alia 
causa  praestetur  quam  ex  liberalitate  pura 
et  amore,  non  est  proprie  donum  :  sicut 
quod  datur  ex  timore,  est  redibitio;  quod 
ex  cupiditate,  dicitur  quaestus ;  quod  pro 
delectatione,  libido.  Quumque  haec  unio  ex 
purissima  liberalitate  et  caritate  processe- 
rit,  recte  a  Spiritu  Sancto  fertur  prodiisse, 
et  ipse  est  causa  complens  ac  perficiens 
eam. — Haec  Alexander.  Verumtamen  etiam 
infra  de  his  plenius  inquiretur,  et  quod 
verum  est  exprimetur. 


T.  23. 

DISTINCTIO  VI 

A.  De  intelligentia  harum  locutionum,  Deus  factus  est  homo,  Deus  est  homo  : 
an  his  locutionibus  dicatur  Deus  factus  esse  aliquid,  vel  esse  aliquid, 
vel  non  esse  aliquid. 

EX  praemissis  autem  emergit  quaestio  plurimum  continens  utilitatis,  sed  ni- 
mium  difficultatis  atque  perplexitatis.  Quum  enim  constet  ex  praedictis  et 
aliis  pluribus  testimoniis,  omnesque  Catholici  unanimiter  fateantur,  Deum 
factum  esse  hominem,  et  Ghristum  verum  Deum  esse  et  verum  hominem;  quaeri- 
tur,  an  his  locutionibus,  Deus  factus  est  homo,  Filius  Dei  factus  est  filius  hominis, 
Deus  est  homo,  et  homo  est  Deus,  dicatur  Deus  factus  esse  aliquid,  vel  esse  ali- 
quid,  vel  aliquid  dicatur  esse  Deus;  et  an  ita  conveniat  dici,  Homo  factus  est  Deus, 
et,  Filius  hominis  factus  est  Filius  Dei,  sicut  econverso  dicitur ;  et  si  ex  his  locutio- 
nibus  non  dicitur  Deus  factus  esse  aliquid,  vel  esse  aliquid,  quse  sit  intelligentia 
harum  locutionum  et  similium.  In  hujus  profunditatis  reseratione  et  scrupulosae 
quaestionis  expositione  plurimum  differre  inveniuntur  sapientes. 

B.  Quorumdam  sententiam  refert. 

Alii  enim  dicunt,  in  ipsa  Verbi  incarnatione  hominem  quemdam  ex  anima  ratio- 
nali  et  humana  carne  constitutum,  ex  quibus  duobus  omnis  verus  homo  constitui- 
tur;  et  ille  homo  ccepit  esse  Deus,  non  quidem  natura  Dei,  sed  persona  Verbi,  et 
Deus  ccepit  esse  homo  ille.  Goncedunt  etiam  hominem  illum  assumptum  a  Verbo 
et  unitum  Verbo,  et  tamen  esse  Verbum ;  et  ea  ratione  tradunt  dictum  esse,  Deum 
factum  hominem  vel  esse  hominem,  quia  Deus  factus  est,  id  est,  ccepit  esse  quae- 
dam  substantia  ex  anima  rationali  et  humana  carne  subsistens;  et  illa  substantia 
facta  est,  id  est,  coepit  esse  Deus.  Non  tamen  demigratione  naturae  in  naturam,  sed 
utriusque  naturae  servata  proprietate,  factum  est  ut  Deus  esset  illa  substantia,  et 
illa  substantia  esset  Deus.  Unde  vere  dicitur  :  Deus  factus  est  homo,  et  homo  factus 
est  Deus;  et  Deus  est  homo,  et  homo  Deus;  et  Filius  Dei  filius  hominis,  et  econ- 
verso.  Quumque  dicunt  illum  hominem  ex  anima  rationali  et  humana  carne  sub- 
sistere,  non  tamen  fatentur  ex  duabus  naturis  esse  compositum,  divina  scilicet  et 
humana;  nec  illius  partes  esse  duas  naturas,  sed  animam  tantum  et  carnem. 

G.  Auctoritates  ponit  quibus  suam  muniunt  sententiam. 
Et  ne  de  suo  sensu  tantum  loqui  putentur,  hanc  sententiam  pluribus  muniunt 

Aug.de  Tri- 

niiate,  lib.  testimoniis.  Ait  enim  Augustinus  in  libro  tertiodecimo  de  Trinitate  :  Quum  legitur, 
Joann.lu.  Verbum  caro  factum  est,  in  Verbo  intelligo  verum  Dei  Filium,  in  carne  agnosco 

verum  hominis  filium,  et  utrumque  simul   unam   personam,  Deum  et  hominem 

ineffabilis  gratiae  largitate  conjunctum.  Idem  in  Enchiridio  :  Ghristus  Jesus,  Deus  Aug.Enchi- 

de  Deo  est,  homo  autem  natus  est  de  Spiritu  Sancto  ex  Maria  virgine;  utraque  nd'c'38' 

substantia,  divina  scilicet  et  humana,  Filius  est  unicus  Dei  Patris  omnipotentis,  de 

quo  procedit  Spiritus  Sanctus ;  utrumque  unus,  sed  aliud  propter  Verbum,  et  aliud  ibid.  c.  35. 

propter  hominem ;  nec  duo  filii,  Deus  et  homo,  sed  unus  Dei  Filius,  Deus  sine  initio, 

homo  a  certo  initio.  Idem  in  eodem  :  Quid  natura  humana  in  Ghristo  homine  me-  ibid.c.36. 

ruit,  ut  in  unitatem  personae  unici  Filii  Dei  singulariter  assumpta  esset  ?  Quse  bona 

voluntas,  quae  bona  opera  praecesserunt,  quibus  mereretur  iste  homo  una  fieri  per- 

sona  cum  Deo  ?  Numquid  antea  fuit  homo,  et  hoc  ei  singulare  beneficium  praestitum 

est,  ut  singulariter  promereretur  Deum  ?  Nempe  ex  quo  homo  esse  ccepit,  non  aliud 

ccepit  esse  homo  quam  Dei  Filius,  et  hic  unicus,  et  propterea  Dei  Verbum  :  quia 

ab  illo  suscepta  caro  facta  est  utique  Deus ;  ut  quemadmodum  una  est  persona  qui- 

libet  homo,  anima  scilicet  rationalis  et  caro,  ita  sit  Ghristus  una  persona,  Verbum 

et  homo.  Idem  super  Joannem  :  Agnoscamus  geminam  substantiam  Ghristi,  divinam    id.  in  Jo- 

scilicet  qua  aequalis  est  Patri,  et  humanam  qua  minor  est  Patre ;  utrumque  autem  ?""„.  3™ ' 

simul  non  duo,  sed  unus  est  Ghristus,  ne  sit  quaternitas,  non  trinitas  Deus.  Ac  per 

hoc  Ghristus  est  Deus,  anima  rationalis  et  caro.  Idem  quoque  in  libro  de  Prasde- 

stinatione  sanctorum  :  Ille  homo,  ut  a  Verbo  Patri  coaeterno  in  unitatem  personas  id.de Prs- 

dcst  ssnct 

assumptus,  Filius  Dei  unigenitus  esset,  unde  hoc  meruit?  Quod  ejus  bonum  pra3-n.3o. 
cessit,  ut  ad  hanc  ineffabilem  excellentiam  perveniret  ?  Faciente  ac  suscipiente  Deo 
Verbo,  ipse  homo  ex  quo  esse  coepit,  Filius  Dei  unicus  esse  ccepit.  Item  :  Homo  ibid.  n.  31. 
quicumque  ita  gratia  fit  Christianus,  sicut  gratia  homo  ille  ab  initio   factus  est 
Ghristus.  Idem  in  libro  tertiodecimo   de  Trinitate  :  Gratia  Dei  nobis  in  homine   id.de th- 
Ghristo  commendatur,  quia  nec  ipse  ut  tanta  unitate  Deo  vero  conjunctus,  una  cum  xl.^n.W. ' 
illo  persona  Filius  Dei  fieret,  ullis  est  praecedentibus  meritis  assecutus ;  sed  ex  quo 
homo  esse  ccepit,  ex  illo  est  et  Deus.  Unde  dictum  est  :  Verbum  caro  factum  est. 
Hilarius  quoque  in  libro  decimo  de  Trinitate  ait  :  Ghristum  non  ambigimus  esse    niiar.  de 
Deum  Verbum,  neque  rursus  Filium  hominis  ex  anima  et  corpore  constitisse  igno-  hd^b.w. 
ramus.  —  His  aliisque  auctoritatibus  utuntur,  qui  hominem  quemdam  ex  anima  rati- 
onali  et  carne  compositum  dicunt  Deum  factum,  sed  gratia,  non  natura.  Sola  enim 
gratia  habuit  ille  homo,  non  meritis  vel  natura,  ut  esset  Deus  sive  Dei  Filius,  ut 
haberet  omnem  scientiam  et  potentiam  quam  habet  Verbum,  cum  quo  est  una 
persona.  Nec  tantum  in  superioribus  legitur,  quod  homo  ille  sit  una  persona  cum 
Verbo,  et  sit  ipsum  Verbum,  sed  etiam  quod  anima  rationalis  et  caro  eadem  per- 
sona  sit,  et  Ghristus  sit  et  Deus. 

D.  Aliorum  sententia. 

Sunt  autem  et  alii,  qui  istis  in  parte  consentiunt,  sed  dicunt  hominem  illum  nori 
ex  anima  rationali  et  carne  tantum,  sed  ex  humana  et  divina  natura,  id  est  ex  tribus 

substantiis,  divinitate,  carne  et  anima  constare,  et  hunc  Jesum  Ghristum  fatentur, 
et  unam  personam  tantum  esse,  ante  incarnationem  solummodo  simplicem,  sed  in 
incarnatione  factam  compositam  ex  divinitate  et  humanitate.  Nec  est  ideo  alia 
persona  quam  prius,  sed  quum  prius  esset  Dei  tantum  persona,  in  incarnatione 
facta  est  etiam  hominis  persona  :  non  ut  duse  essent  personas,  sed  ut  una  et  eadem 
esset  persona  Dei  et  hominis.  Persona  ergo  quae  prius  erat  simplex,  et  in  una  tan- 
tum  natura  exsistens,  in  duabus  et  ex  duabus  subsistit  naturis;  et  persona  quae 
tantum  Deus  erat,  facta  est  etiam  verus  homo,  subsistens  non  tantum  ex  anima  et 
carne,  sed  etiam  ex  divinitate.  Nec  tamen  persona  illa  debet  dici  facta  persona, 
quamvis  dicatur  facta  persona  hominis.  Facta  est  igitur  illa  persona,  ut  quibusdam 
placet,  quiddam  subsistens  ex  anima  et  carne,  sed  non  est  facta  persona  vel  sub- 
stantia  vel  natura  :  et  in  quantum  est  illud  subsistens,  composita  est ;  in  quantum 
autem  Verbum  est,  simplex  est. 

E.  Auctoritates  etiam  ponit  quce  lianc  probant  sententiam. 

Gratian.De-        De  hoc  Augustinus  in  libro  Sententiarum  Prosperi  ait  :  Modis  omnibus  appro- 

"°[f  c.48."  bare  contendimus,  sacrificium  Ecclesiae  duobus  constare,  duobus  confici  :  visibili 
elementorum  specie,  et  invisibili  Domini  nostri  Jesu  Ghristi  carne  et  sanguine; 
sacramento,  et  re  sacramenti,  id  est  corpore  Ghristi,  sicut  Ghristi  persona  constat 
et  conficitur  ex  Deo  et  homine,  quum  ipse  Ghristus  verus  sit  Deus  et  verus  homo  : 
quia  omnis  res  illarum  rerum  naturam  et  veritatem  in  se  continet  ex  quibus  confi- 
Damasc.  citur.  De  hoc  eodem  Joannes  Damascenus  ait  :  In  Domino  nostro  Jesu  Christo  duas 

thod.nb.m"  quidem  naturas  cognoscimus,  unam  autem  hypostasim  ex  utrisque  compositam. 

°ibid  c  :  Incarnatus  est  ergo  Ghristus,  ex  Virgine  assumens  primitias  nostrse  massae,  ut  ipsa 
exstiterit  in  carne  hypostasis,  quse  Dei  Verbi  hypostasis,  et  composita  facta  fuerit, 
quae  prius  simplex  erat  Verbi  hypostasis,  composita  vero  ex  duabus  perfectis  natu- 
ris,  deitate  et  humanitate ;  et  ferat  ipsa  divinae  Verbi  Dei  filiationis  characteristicum 
et  determinativum  idioma,  secundum  quod  divisa  est  a  Patre  et  Spiritu  Sancto,  et 
carnis  characteristica  et  determinativa  idiomata,  secundum  quae  differat  a  Matre  et 

ibid.  c.  3.  reliquis  hominibus.  Item  :  Unam  hypostasim  Filii  Dei  confitemur  in  duabus  naturis 
perfecte  se  habentibus,  deitatis  et  humanitatis,  et  incarnatam  esse  eamdem  hypo- 
stasim,  et  has  duas  naturas  custodiri  et  manere  in  Ghristo  post  unionem,  non  seor- 
sum  et  secundum  partes  ponentes  singulam,  sed  unitas  invicem  in  unam  compositam 
hypostasim.  Substantialem  enim  inquimus  unionem,  scilicet  veram,et  non  secundum 
phantasiarn.  Substantialem  autem,  non  duabus  naturis  perficientibus  alteram,  scilicet 
unam  compositam  naturam,  sed  unitas  invicem  in  unam  hypostasim  compositam 
Filii  Dei,  et  manere  eamdem  substantialem  diilerentiam  determinamus.  Quod  crea- 
bile  mansit  creabile,  et  quod  increabile  increabile,  et  mortale  mortale,  et  immortale 
immortale,  et  circumscriptibile  circumscriptibile,  et  incircumscriptibile  incircum- 
scriptibilc ;  et  hoc  quidem  refulget  miraculis.  De  hoc  etiam  Augustinus  in  libro  de 

Trinitate  ait  :  Quemadmodum  secundum  deitatem  una  est  Patris  Filiique  natura,  Aug.Sermo 
ita  etiam  juxta  humanitatem  eadem  est  Matris  et  Filii  natura.  Ex  utraque  ergo  n.  3inapp- 
substantia,  et  divinitatis  et  humanitatis,  unus  atque  idem  est  Deus,  Dei  et  hominis 
Filius,  Jesus  Christus,  ut  Deus  verus,  ita  etiam  homo  verus.  Idem  etiam  in  libro 
tertiodecimo  de  Trinitate  :  Sic  Deo  conjungi  potuit  humana  natura,  ut  ex  duabus  id.de  Tri- 
substantiis  fieret  una  persona,  ac  per  hoc  jam  est  ex  tribus,  Deo,  anima  et  carne.  "!,*  n.  22. ' 
—  His  aliisque  pluribus  se  muniunt  auctoritatibus,  qui  dicunt  personam  Ghristi  esse 
compositam  vel  factam  sive  constantem  ex  duabus  naturis,  sive  ex  tribus  substantiis. 

F.  Tertia  aliorum  sententia. 

Sunt  etiam  alii,  qui  in  incarnatione  Verbi  non  solum  personam  ex  naturis  com- 
positam  negant,  verum  etiam  hominem  aliquem,  sive  etiam  aliquam  substantiam 
ibi  ex  anima  et  carne  compositam  vel  factam  diffitentur;  sed  sic  illa  duo,  scilicet 
animam  et  carnem,  Yerbi  personae  vel  naturae  unita  esse  aiunt,  ut  non  ex  illis 
duobus  vel  ex  his  tribus  aliqua  natura*  vel  persona  fieret  sive  componeretur,  sed  'aiiassub- 
illis  duobus  velut  indumento  Yerbum  Dei  vestiretur,  ut  mortalium  oculis  congruen- 
ter  appareret.  Qui  ideo  dicitur  factus  verus  homo,  quia  veritatem  carnis  et  animae 
accepit  :  quse  duo  etiam  in  singularitatem  vel  unitatem  suse  personae  accepisse 
legitur,  non  quia  illa  duo  vel  aliqua  res  ex  illis  composita,  sit  una  persona  cum 
Yerbo,  vel  sit  Verbum;  sed  quia  illis  duobus  accedentibus  Verbo,  non  est  persona- 
rum  numerus  auctus,  ut  fieret  quaternitas  in  Trinitate;  et  quia  ipsa  persona  Verbi, 
quae  prius  erat  sine  indumento,  assumptione  indumenti  non  est  divisa  vel  mutata, 
sed  una  eademque  immutata  permansit.  Qui  secundum  habitum  Deum  hominem 
factum  dicunt.  Accipiendo  enim  hominem,  dictus  est  Deus  factus  homo ;  et  propter 
acceptum  hominem  dicitur  Deus  verus  esse  homo ;  et  propter  assumentem  Deum 
dicitur  homo  esse  Deus.  Nam  si  essentialiter,  inquiunt  illi,  Deus  esse  homo,  vel 
homo  esse  Deus  intelligeretur,  tunc  si  Deus  assumpsisset  hominem  in  sexu  mu- 
liebri,  et  mulier  essentialiter  Deus  esset,  et  econverso.  At  potuit  Deus  assumpsisse 
hominem  in  sexu  muliebri  :  potuit  ergo  mulier  esse  Deus,  et  econverso. 

G.  Auctoritates  inducit  quibus  haec  sententia  roboratur. 

Ne  autem  et  isti  de  suo  sensu  influere  videantur,  testimoniis  in  medium  pro- 

ductis  quod  dicunt  confirmant.  Ait  enim  Augustinus  in  libro  de  Gratia  novi  Testa- 

menti  :  Sicut  non  augetur  numerus  personarum,  quum  caro  accedit  animae  ut  sit  Aug.Epist. 

unus  homo  ;  sic  non  augetur  numerus  personarum,  quum  homo  accedit  Verbo  ut 

sit  unus  Christus.  Legitur  itaque  Deus  homo,  ut  intelligamus  ejus  personae  singu- 

laritatem,  non  nt  suspicemur  in  carnem  mutatam  divinitatem.  Idem  quoque  tractans 

illud  verbum  Apostoli,  Habitu  inventus  ut  homo,  manifeste  ostendit  Deum  dici  fa.-phiupp.11, 

1 
ctum  esse  hominem  vel  esse  hominem  secundum  habitum,  in  libro  LXXXIII  Qua?- 

Aug.de 83  stionum  ita  inquiens  :  Multis  modis  habitum  dicimus  :  vel  habitum  animi,  sicut 
Quaest.q./3,  ^ggjpjj^gg  perceptionem  usu  firmatam ;  vel  habitum  corporis,  sicut  dicimus  alium 
alio  validiorem ;  vel  habitum  eorum  quae  membris  accommodantur  extrinsecus,  ut 
quum  dicimus  aliquem  vestitum  vel  calceatum,  et  hujusmodi.  In  quibus  omnibus 
generibus  manifestum  est,  in  ea  re  dici  habitum  quae  accidit  vel  accedit  alicui,  ita 
ut  eam  possit  etiam  non  habere.  Hoc  autem  nomen  ductum  est  ab  illo  verbo  quod 
est  habere.  Habitus  ergo  in  ea  re  dicitur  quae  nobis,  ut  habeatur,  accidit  vel  acce- 
dit.  Yerumtamen  hoc  interest,  quia  quaedam  eorum  quae  accidunt  vel  accedunt  ut 
habitum  faciant,  non  mutantur,  sed  ipsa  nos  mutant,  in  se  integra  et  inconcussa 
manentia  :  sicut  sapientia  accedens  homini,  non  ipsa  mutatur,  sed  hominem  mutat, 
quem  de  stulto  sapientem  facit.  Quaedam  vero  sic  accedunt  vel  accidunt,  ut  mutent 
et  mutentur,  ut  cibus,  qui  amittens  speciem  suam,  in  corpus  vertitur,  et  nos  cibo 
refecti,  ab  exilitate  atque  languore  in  robur  atque  valentiam  mutamur.  Tertium 
genus  est,  quum  ea  quae  accidunt  vel  accedunt,  nec  mutant  ea  quibus  accidunt,  nec 
ab  eis  ipsa  mutantur,  sicut  annulus  positus  in  digito  :  quod  genus  rarissime  reperi- 
tur.  Quartum  genus  est,  quum  ea  quae  accidunt  vel  accedunt,  mutantur  non  a  sua 
natura,  sed  aliam  speciem  et  formam  accipiunt,  ut  est  vestis,  quae  dejecta  atque 
deposita,  non  habet  eam  formam  quam  sumit  induta.  Induta  enim  membris,  accipit 
formam  quam  non  habet  exuta  :  quod  genus  congruit  huic  comparationi.  Deus  enim 
PhiUpp.iu  Filius  semetipsum  exinanivit,  non  formam  suam  mutans,  sed  formam  servi  acci- 
piens,  neque  conversus  aut  transmutatus  in  hominem  amissa  incommutabili  stabi- 
litate,  sed  in  similitudinem  hominum  factus  est  ipse  susceptor,  verum  hominem 
suscipiendo ;  et  habitu  inventus  est  ut  homo,  id  est,  habendo  hominem  inventus  est 
ut  homo,  non  sibi,  sed  eis  quibus  in  homine  apparuit.  Quod  autem  dicit,  ut  homo, 
veritatem  exprimit.  Nomine  ergo  habitus  satis  significavit  Apostolus,  qualiter  dixe- 
rit,  in  similitudinem  hominum  factus  :  quia  non  transfiguratione  in  hominem,  sed 
habitu  factus  est,  quum  indutus  est  hominem,  quem  sibi  uniens  quodammodo  atque 
conformans,  immortalitati  aeternitatique  sociaret.  Non  ergo  oportet  intelligi  muta- 
tum  esse  Yerbum  susceptione  hominis,  sicut  nec  membra  veste  induta  mutantur, 
quamvis  illa  susceptio  ineffabiliter  susceptum  suscipienti  copularet.  —  His  verbis 
aperte  innuere  videtur  Augustinus,  Deum  dici  factum  hominem  secundum  habitum. 
Qui  etiam  ipsius  incarnationis  modum  volens  exprimere  quaerentibus,  in  quarto  libro 
Aug.de Tri-de  Trinitate  ait  :  Si  quaeritur,  ipsa  incarnatio  quomodo  facta  sit,  ipsum  Verbum 
"',n.C3i.'  '  Dei  dico  carnem  factum,  id  est  hominem  factum.  Non  tamen  in  hoc  quod  factum 
est,  conversum  atque  mutatum,  sed  carne,  ut  carnalibus  congruenter  appareret, 
indutum.  Ita  sane  factum,  ut  ibi  sit  non  tantum  Yerbum  Dei  et  hominis  caro,  sed 
etiam  rationalis  hominis  anima ;  atque  hoc  totum  et  Deus  dicatur  propter  Deum,  et 
homo  proptcr  hominem.  Quod  si  difficile  intelligitur,  mens  fide  purgetur,  a  peccatis 
abstinendo,  et  bona  operando  :  diflicilia  enim  sunt  liaec.  Ideni  in  libro  de  Fide  ad 
Poigmt. de  Petrum  :  Dei  Filius  quuni  sit  Deus  aeternus  et  verus,  pro  nobis  factus  est  homo 

Fide  ad  Pe- 

trum.n. io.  verus  et  plciius  :  iii  co  verus,  quia  vcrain  liabct  illc  hunianain  naturam;  in  eo  vcro 

plenus,  quia  et  carnem  humanam  suscepit  et  animam  rationalem.  Item  :  Non  aliud 
fuit  illa  Dei  summi  exinanitio,  nisi  formse  servilis,  id  est  naturse  humanae,  susce- 
ptio.  Utraque  igitur  est  in  Ghristo  forma,  quia  utraque  vera  et  plena  est  in  Ghristo 
substantia,  divina  scilicet  et  humana.  Idem  in  libro  contra  Maximinum  :  Quum 
esset  per  se  ipsum  invisibilis,  visibilis  in  homine  apparuit,  quem  de  femina  susci- 
pere  dignatus  est.  Idem  in  eodem  :  Nos  Ghristum  Deum  verum  hominem  suscepisse 
credimus,  et  in  ipso  visibiliter  invisibilem  hominibus  apparuisse,  in  ipso  inter  ho- 
mines  conversatum  fuisse,  in  ipso  ab  hominibus  humana  pertulisse,  in  ipso  homines 
docuisse.  Hilarius  quoque  in  decimo  libro  de  Trinitate  ait  :  Quomodo  Dei  Filius 
natus  ex  Maria  est,  nisi  quod  Yerbum  caro  factum  est,  scilicet  quod  Filius  Dei 
quum  in  forma  Dei  esset,  formam  servi  accepit  ?  Unum  tamen  eumdemque  non  Dei 
defectione,  sed  hominis  assumptione  profitemur,  et  in  forma  Dei  propter  naturam 
divinam,  et  in  forma  servi  ex  conceptione  Spiritus  Sancti  secundum  hominis  habi- 
tum  repertum  fuisse.  Non  fuit  habitus  ille  tantum*  hominis,  sed  ut  hominis;  neque 
caro  ilia  caro  peccati,  sed  in  similitudine  carnis  peccati.  —  Audistis  tres  secundum 
diversos  positas  sententias,  et  pro  singulis  inducta  testimonia. 


Fulgent.  de 
Fide  ad  Pe- 
trura,  ii.20. 

Ibid.n.2i. 

Evod.  de 
Fide  contra 
Manicli.    C. 
22. 
Ibid.  c.  26. 


Hilar.  de 
Trinitate, 
lib.x.n.  22. 


Ibid.n.25. 

*  tanquam 

liom.  vni,  3. 

DECLARATA  veritate  circa  unionem 
utriusque  naturse  in  Christo,  difficul- 
tates  aliquae  proponuntur,  atque  difficiles 
qua?stiones  moventur.  Nec  aliud  in  distin- 
ctione  hac  agitur,  nisi  quod  queestio  ipsa 
proponitur,  utpote  utrum  ratione  incarna- 
tionis  seu  unionis  utriusque  natura?,  puta 
deitatis  ac  humanitatis,  in  Christo,  vere  B 
dicatur,  Deus  factus  est  aliquid.  Et  circa 
hoc  ponit  tres  opiniones  famosas  cum  ea- 
rum  motivis.  In  sequenti  vero  distinctio- 
ne  prosequitur  quid  veritatis  aut  falsitatis 
contineatur. 


QUiESTIO   PRIMA 


OUseritur  ergo,  In  quibus  istse  opi- 
niones  conveniant,et  in  quibus  C 
diversincentur. 

Circa  hoc  scribit  Antisiodorensis  :  Prima 
opinio  fuit,  quod  Christus  sub  hoc  sensu 


dicitur  homo,  id  est  habens  hominem  vel 
humanam  naturam  sibi  unitam,  hoc  est 
animam  et  carnem;  ex  quibus  asserebant 
nihil  esse  constitutum,  quoniam  non  con- 
cedunt,  quod  Christus  sit  aliquid  secun- 
dum  quod  homo,  proprie  sumendo  ly  ali- 
quid.  Sub  hoc  tamen  sensu  concedunt 
eam,  Est  aliquid,  id  est  alicujus  modi.  Et 
dicunt,  quod  unio  animae  et  carnis  ad  Ver- 
bum  facit  hominem ;  unio  vero  animee  ad 
carnem  facit  unientem.  Idcirco  in  triduo 
sepulturse  Christus  exstitit  mortuus,  soluta 
carnis  et  animee  unione  ad  invicem.Quum- 
que  alia  unio,  quae  fuit  animae  ad  Verbum, 
et  carnis  ad  idem,  non  fuerit  soluta,  man- 
sit  tunc  homo.  Nec  concedunt,  quod  ly 
homo  dictum  de  Deo,  prsedicet  speciem, 
sed  habitum,  juxta  illud,  Habitu  inventus  PhiUpp. n, 
ut  homo.  Hanc  opinionem  pauperrimam  '" 
et  indignam,  Alexander  Papa  in  sua  De- 
cretali  auctoritatibus  et  rationibus  repro- 
bavit.  —  Aliorum  opinio  fuit  (quam  spe- 
cialiter  asserit  archiepiscopus  Senonensis 
et  ejus  sequaces),  quod  Filius  Dei  assum- 
psit  quemdam  horninem,  sufficienter  ex 
anirna  rationali  et  humana  carne  constan- 
tem,  instar  hominurn  aliorum.  Et  quoniam 
Verbum  assumpsit  et  univit  sibi  hominem 


Petrus  de 

Corbolio. 

illum,  ideo  homo  ille  est  Filius  Dei,  Filius 
quoque  Dei  est  homo  ille.  Et  sicut  Filius 
Dei  incepit  esse  homo  ille,  sic  homo  ille 
incepit  esse  Filius  Dei,  incepitque  esse 
Deus.  Item,  quod  assumens,  id  est  Filius 
Dei,  est  assumptum,  videlicet  Filius  homi- 
nis;  et  assumptum  est  assumens.  Item, 
quod  ille  homo  est  aliud  a  Patre,  et  Pater 
aliud  ab  homine  illo;  et  quod  homo  ille 
non  est  duarum  naturarum,  sed  tantum 
unius  :  sicque  supposito  homine  illo,  non 
supponitur  Deus,nec  econverso.Quod  item 
possumus  loqui  de  homine  illo,  non  lo- 
quendo  de  Filio  Dei :  ut  quum  dicitur,  Iste 
incepit  esse  homo,  vel  incepit  esse  Deus  : 
quorum  nullum  potest  dici  de  Filio  Dei. 
Item,  quod  Filius  Dei  est  duo,  quum  sit 
divina  natura  et  homo.  Hsec  Antisiodoren- 
sis  in  Summa.  —  Verum  de  his  et  de  tertia 
opinione  paulo  post  dicetur  diffusius. 

Haec  eadem  recitat  Alexander,  quamvis 
pro  parte  aliter  narret.  Nempe  de  secunda 
refert  opinione  :  Ista  opinio  dicit,  quod 
ille  homo,  scilicet  Christus,  non  solum 
constitutus  est  ex  anima  rationali  et  car- 
ne,  sed  ex  tribus  substantiis  in  unitate 
personae,  puta  ex  deitate,  anima  rationali 
et  carne ;  nec  tamen  dicitur  ibi  deitas  sic- 
ut  pars.  Secundo  dicit,  personam  Verbi 
fuisse  simplicem  ante  incarnationem,  et 
in  incarnatione  factam  compositam  ratio- 
ne  naturae  assumptae.  Tertio  dicit,  quod 
diviua  persona  assumpsit  non  hominem 
hunc  vel  illum,  sed  naturam  humanam, 
ideoque  Christum  non  esse  duo,sed  unum. 
Quarto  dicit,  quod  non  ille  homo  ccepit 
esse  Deus,  sed  econverso  :  quia  non  fuit 
illud  suppositum  hominis  antequam  ipsum 
esset  Deus,  nec  tempore,  nec  natura.  — 
Porro  tertia  opinio  tenet,  quod  illa  duo, 
videlicet  anima  et  caro,  ita  unita  sint  Ver- 
bo  seu  naturae  divinae  in  Verbo,  ut  ex  illis 
duobus  aut  tribus  non  sit  aliqua  una  sub- 
stantia  vel  pcrsona,  sed  potius  Vcrbuin 
Dei  vestilum  est  illis  duobus  veluti  indu- 
incnto.  Proptcr  quod  dicit,  quod  Ghristus 
sccundum  quod  homo,  non  est  quid,  nec 
Verbum  incepil  esse  quid  in  incarnatione, 


A  sed  qualiter  ens,  seu  quodammodo  se  ha- 
bens.  Atque  ex  consequenti  videtur  asse- 
rere,  quod  unio  illa  non  fuit  substantialis, 
sed  quasi  accidentis  in  subjecto.  Istae  sunt 
tres  opiniones.  Ha?c  Alexander.  Contra  has 
arguit,  ut  patebit.  —  Eadem  refert  Bona- 
ventura. 

At  vero  Thomas  :  Istae,  inquit,  opiniones 
in  quatuor  conveniunt.  Primo  in  hoc  quod 
quaelibet  earum  ponit  in  Christo  solum 
unam  personam,  puta  divinam  :  per  quod 
ab  haeresi  recedunt  Nestorii.Secundo,quod 

B  ponunt  in  Christo  duas  naturas  et  tres 
substantias,  scilicet  deitatem  et  animam 
ac  corpus,  ex  quibus  duobus,  puta  anima 
et  corpore,  dicunt  constare  humanam  na- 
turam  :  per  quod  recedunt  ab  heeresi  Eu- 
tychetis,qui  posuit  unam  naturam  in  Chri- 
sto.  Tertio,  has  duas  substantias,  in  quibus 
humana  consistit  natura,dicunt  assumptas 
a  Verbo  :  per  quod  recedunt  ab  haeresi 
Manichaei,  qui  negat  carnem  esse  in  Chri- 
sto.  Quarto,  in  hoc  quod  hoc  quod  assum- 
ptum  est,  dicunt  non  praeexstitisse  assum- 

C  ptioni  tempore,  sed  solum  natura  :  per 
quod  evadunt  errorem  quem  tangit  Dama- 
scenus,  dicentium  quod  primo  assumpsit 
intellectum,  atque  ex  tunc  fuisse  homi- 
nem,  postea  assumpsisse  carnem  in  utero 
Virginis  :  qui  videtur  fuisse  error  Orige- 
nis,  qui  posuit  animas  simul  creatas. 

Differunt  quoque  opiniones  hae  in  qui- 
busdam.  Nempe  quum  sint  tres  in  Christo 
substantiae,duplex  consistit  comparatio  ea- 
ruin  ad  invicem  :  una  animae  et  corporis, 
prout  in  ipsis  esl  natura  humana;  altera 

D  vero  harum  duarum  ad  Verbi  personam, 
secundum  quod  illa  ambas  eas  assumpsit. 
Unde  quaelibet  haruni  opinionum  differt 
ab  allera  quantum  ad  utramque  compara- 
tionem.  Differt  quippe  opinio  tertia  a  pri- 
mis  duabus  quoad  comparationein  aninue 
et  corporis  :  quoniam  primsB  duae  ponunt 
aliquid  coinpositum  ex  aniina  et  corpore, 
quod  est  assumptum;  tertia  vero  ponit 
substantias  duas  has  divis^,  ot  b/ne  a/i- 
qua  inutua  comp^ll'0ne  a  Verbo  assum- 
ptas.  Ilinc  dur*  natura  humana  fertur  a 

Verbo  assumpta,  accipit  eam  materialiter,  A 
sicut  partes  domus  secundum  se  sumptae 
dicuntur  domus.  Differt  quoque  a  primis 
duabas  quantum  ad  comparationem  ha- 
rum  duarum  substantiarum  ad  tertiam, 
puta  Verbi  personam,  quoniam  ponit  has 
duas  partes  conjunctas  Verbo  accidenta- 
liter,  sicut  vestis  conjungitur  homini,  et 
angelus  corpori  quod  assumit  ut  in  eo 
appareat.  Primae  vero  duae  opiniones  af- 
firmantjCorpus  et  animam  Verbo  esse  non 
accidentaliter  sed  substantialiter  conjuncta 
ad  personale  esse  ipsius.  —  Secunda  quo-  B 
que  opinio  distat  a  prima  quoad  compara- 
tiones  has  duas,  quia  quum  utraque  dicat 
corpus  et  animam  praeexsistere  unioni  se- 
cundum  intellectum,  atque  ex  eis  con- 
junctis  effici  aliquod  unum ;  non  tamen 
utraque  sentit  unius  modi  unum  ex  eis 
constitui.  Ex  conjunctione  namque  animae 
ad  corpus  resultat  hic  homo  et  humanitas. 
Prima  ergo  opinio  tenet,  unum  illud  con- 
stitutum  ex  anima  et  corpore,  quod  prae- 
intelligitur  unioni,  esse  hunc  hominem. 
Secunda  vero  ait,  quod  sit  humanitas;  hoc  G 
quoque  quod  sit  hic  homo,  non  habet  ex 
conjunctione  animee  et  corporis,  sed  ex 
utriusque  unione  cum  Verbo  quod  in  ipsis 
subsistit.  Rursus,  juxta  secundam  opinio- 
nem,  hae  duae  assumptee  substantiae  ita 
junguntur  personae  divinae,  quod  pertinent 
ad  personalitatem  ipsius,  in  tantum  quod 
sicut  persona  Verbi  ante  incarnationem 
subsistebat  in  natura  divina,  sic  post  incar- 
nationem  subsistit  in  natura  divina  atque 
humana :  propter  quod  ante  incarnationem 
persona  illa  exstitit  simplex,  postmodum-  D 
que  composita.  Porro  prima  opinio  sen- 
tit,  substantiam  illam  ex  anima  et  corpore 
compositam  non  pertinere  ad  Verbi  perso- 
nalitatem,  ita  quod  Verbum  in  ea  subsi- 
stat,sed  per  assumptionem  factum  esse  ut 
persona  Verbi  sit  illa  substantia  composi- 
ta  ex  carne  et  anima,  et  econtra.  Propterea 
sicut  persona  Verbi  exstitit  simplex  anle 
incarnationem,  ita  et  postea. 

Nunc  advertendum,  quid  quaelibet  ha- 
rum  ponit  opinionuin.  Itaque  priina  primo 


ponit  hominem  esse  assumptum ;  secun- 
do,  quod  homo  designet  compositum  ex 
anima  et  corpore,  non  ex  deitate.  Quum- 
que  hic  homo  sit  suppositum,  ponit  in 
Christo  duo  supposita  seu  duas  hyposta- 
ses  :  unum  creatum,  quod  est  homo;  alte- 
rum  increatum,  quod  est  Filius  Dei.  Et 
quia  suppositum  praedicatur  in  recto,  non 
in  obliquo  sicut  natura  (Socrates  enim  est 
suppositum  naturae  humanae);  ideo  quarto 
fatetur,  quod  Christus  est  duo  neutraliter, 
unus  tamen  masculine  propter  unitatem 
personae.  Quumque  hominem  dicat  assum- 
ptum,  et  quod  Filius  Dei  est  homo  :  hinc 
quinto  concedit,  quod  assumens  est  as- 
sumptum.  Rursus,  quia  in  Christo  ponit 
duo  supposita,  addit  sexto,  quod  supposito 
Filio  Dei  non  supponitur  hic  homo,  quam- 
vis  hic  homo  sit  Filius  Dei  :  quemadmo- 
dum  supposita  essentia  divina  non  suppo- 
nitur  Pater,  quamvis  Pater  sit  ipsa  essentia. 
Quia  hic  homo  non  supponit  suppositum 
aeternum,  ideo  dicit  septimo,  quod  sicut 
Deus  factus  est  homo,  sic  homo  factus  est 
Deus  :  quod  dici  non  posset,  si  suppone- 
ret  suppositum  aeternum,  quia  suppositum 
aeternum  non  incipit  esse  Deus.  Insuper, 
quoniam  proprietates  aeternae  non  determi- 
nant  suppositum  temporale,  nec  econtra, 
ob  hoc  dicit  octavo,  quod  omnia  nomi- 
na  adjectiva  quae  significant  quid  aeter- 
num,  dici  nequeunt  de  Filio  Virginis  nisi 
cum  implicatione  :  ut  si  dicatur,  Filius 
Virginis  est  aeternus,  hoc  est,  Filius  Vir- 
ginis  est  ille  qui  est  aeternus.  Similiter 
adjectiva  significantia  aliquid  temporale, 
proprie  dici  non  valent  de  Filio  Dei.  Sub- 
stantiva  autem  praedicantur  hinc  inde  pro- 
pter  unionem. 

Secunda  demum  opinio,  quum  dicat, 
quod  humana  natura,  quae  est  assumptum, 
non  significet  quid  subsistens,  ideo  primo 
dicit  hominem,  quum  significetur  per  mo- 
dum  subsistentis,non  esse  assumptum, sed 
naturam  humanam.  Quuinque  hyposlasis 
sive  suppositum  dicat  aliquid  per  se  sub- 
sistens,  non  ponit  in  Christo  nisi  unum 
suppositum  et  unam  hypostasim.  Hinc  ter- 

tio  ponit,  quod  Christus  est  tantum  unum 
et  non  solum  unus.  Et  quia  humana  na- 
tura  non  substantifieatur  ut  subsistat,  ni- 
si  per  unionem  ad  personam  divinam  : 
hinc  homo,  qui  significat  per  modum 
subsistentis,  non  solum  dicit  animam  et 
corpus,  sed  et  deitatem.  Et  haec  est  quarta 
positio.  Quumque  divina  persona,  quao  an- 
te  incarnationem  subsistebat  in  una  natu- 
ra,  postea  subsistat  in  duabus  naturis  et 
tribus  substantiis  :  hinc  quinto  dicit,  quod 
persona  divina  quae  ante  incarnationem 
fuit  simplex,  post  exstat  composita.  Rur- 
sum,  quum  sit  unum  suppositum  quod  in 
duabus  subsistit  naturis,  sexto  dicit,  quod 
de  illo  supposito  proprie  praedicari  pos- 
sunt  adjectiva  significantia  proprietates 
utriusque  naturse,  sive  suppositum  illud 
denominetur  per  unam  naturam,  sive  per 
alteram.  Unde  secundum  hoc  proprie  dici 
potest  :  Iste  puer  est  aeternus,  Deus  est 
passus. 

At  vero  tertia  opinio,  quum  neget  unio- 
nem  animae  cum  corpore  in  Christo,  ideo 
primo  dicit,  quod  homo  non  praedicat  ali- 
quid  de  Christo  compositum  ex  anima  et 
corpore,  sed  partes  humanae  naturae,  ut 
sit  sensus  :  Deus  seu  Christus  aut  Filius 
Dei,  est  homo,  id  est,  habet  corpus  et  ani- 
mam  accidentaliter  sibi  unita.Unde  secun- 
do  ponit,  quod  homo  praedicatur  de  Chri- 
sto  accidentaliter,  non  in  quid,  sed  in 
quomodo  se  babens  •:  ut  quum  dicitur  ho- 
mo  indutus.  Idcirco  adjungil,  quod  duae 
substantiae,  scilicet  corpus  et  anima,  non 
pertinent  ad  Verbi  personalitatem,  sed  ex- 
trinsecus  habent  se  ad  eam.  Multa  quoque 
similia  ex  opinionibus  his  sequuntur,  si 
quis  radicem  earum  considcret.  —  H»c 
Thomas. 


QU^ESTIO   II 

OUfieritur  secundo,  Quae  harum  tri- 
um  opinionum  sit  verior, 
Ad  quod  breviter  Scotus  respondet,quod 

doctores  communiter  lenenl  mediani  tan- 


Philipp 

7. 


A  quam  probabiliorem.  Nam  prima  opinio 
stare  non  valet,  quia  assumens  non  est 
assumptum,  ut  patuit  et  patebit.  Tertia  c/\p.e 
autem  opinio  tempore  Magistri  non  fuit 
haeretica;  postmodum  vero  tempore  Ale- 
xandri  Papae  est  condemnata,  ut  patet  ex- 
tra  de  Haereticis,  Quum  Christus.  Auctori- 
tates  vero  quae  videntur  esse  pro  ea,  sunt 
exponendae  per  similitudinem  quamdam, 
ut  Christus  dicatur  habitu  inventus  ut  ho- 
mo,  per  similitudinem  naturae  assumptae 
cum  habitu.  Quemadmodum  enim  habens 

B  habitum  non  mutatur,  sed  habituatus  po- 
tius  occultatur  sub  habitu  ;  ita  persona 
divina  non  mutabatur  in  ista  unione,  sed 
magis  natura  humana,  quae  et  quodammo- 
do  occultavit  personam  divinam.  Secunda 
ergo  positio  est  tenenda,  quod  persona 
Verbi  in  duabus  subsistit  naturis,  in  qua- 
ruin  una  habet  primum  et  proprium  esse. 
Alia,  puta  assumpta  natura,  est  quasi  ad- 
venticia,  qua  habet  secundum  esse  :  sicut 
si  Socrates  diceretur  subsistere  in  huma- 
nitate  atque  albedine.  —  Verum  quod  ista 

C  persona  dicitur  esse  composita,  commu- 
niter  non  tenetur,  proprie  loquendo  de 
compositione,  scilicet  ex  actu  et  potentia, 
aut  ex  materia  et  forma,  vel  ex  duabus 
potentialibus  rebus,  qualia  sunt  ista  quae 
apud  Philosophum  dicuntur  elementa,  et 
integrantia  naturam  totalem.  Auctoritates 
ergo  Damasceni,quae  videntur  sonare  quod 
persona  Christi  sit  composita,  exponendae 
sunt,  quod  una  natura,  id  est  assumpta, 
ita  est  in  divina  persona  et  cum  divina 
natura,  ac  si  personam  componerent,  sed 

D  tam  inconfuse  et  sine  tertio  resultante  ex 
eis,  quod  non  faciunt  compositionem.  Haec 
Scotus. 

QU^STIO    III 

COnsequenler  jam  sciscitandum,  an  ve- 
rae  sint  proposiliones  quas  praetactae 
concedunl  opiniones.  Quseritur  ergo,  An 
in  Christo  sint  duse  hypostases 
aut  duo  supposita. 

Videtur  quod  non,  quia  in  Christo  non 
est  nisi  una  persona  :  hypostasis  autem 
et  suppositum  in  natura  intellectuali  sunt 
idem  quod  persona.  —  Rursus,  Damasce- 
nus  testatur  :  Duas  fatemur  naturas  unitas 
in  unam  hypostasim.  —  Amplius,  secun- 
dum  Boetium,  persona  est  rationalis  natu- 
rae  individua  substantia  seu  subsistentia. 
Hypostasis  quoque,  secundum  eumdem.est 
individua  substantia.  Ergo  persona  non  ad- 
dit  supra  hypostasim,  nisi  quod  sit  ratio- 
nalis  naturae.  Hypostasis  ergo  rationalis 
naturae  est  persona.  Sed  tam  divina  quam 
humana  natura  est  rationalis  :  igitur  si 
sunt  duae  harum  duarum  hypostases  natu- 
rarum,  oportebit  in  Christo  duas  fateri  per- 
sonas;  quod  est  Nestorii  haeresis. 

In  oppositum  arguitur  ita  :  Christus  ut 
homo,  est  hypostasis  quaedam  in  genere 
substantiae,  quoniam  de  quocumque  prae- 
dicatur  species,  et  genus.  Sed  Verbi  hypo- 
stasis  non  est  in  genere  substantiae,  imo 
est  super  omne  genus,  neque  in  ullo  prae- 
dicamento.  In  Christo  ergo  est  hypostasis 
quaedam  praeter  Verbi  hypostasim,  sicque 
erunt  in  eo  duae  hypostases.  —  Secundo, 
sicut  species  se  habet  ad  genus,  ita  hy- 
postasis  ad  speciem ;  una  autem  species 
nequit  in  diversis  esse  generibus  non  sub- 
alternatis  :  ergo  nec  una  hypostasis  potest 
esse  in  pluribus  speciebus  :  multo  igitur 
minus  in  natura  divina  atque  humana.  — 
Tertio,secundum  Boetium  libro  de  Duabus 
naturis  Christi,omnis  substantia  particula- 
ris  secundum  proprietatem  vocabuli  potest 
dici  hypostasis,  quamvis  secundum  usum 
dicatur  tantum  de  substantiis  nobiliori- 
bus ;  sed  in  Christo  sunt  plures  substan- 
tiae,  ut  a  cunctis  conceditur,  et  non  sunt 
universales,  sed  particulares  :  ergo  in  ipso 
sunt  plures  hypostases. — Insuper,videntur 
esse  supposita  plura,  quia  natura  humana 
in  Christo  est  una  numero,  ergo  indivi- 
dua.  Ex  unione  quoque  hujus  animao  et 
corporis  hujus  resultat  hoc  aliquid,  seu 
persona,quum  sit  rationalis  oaturse. Quum- 
que  in  Christo  fuerint  determinata  aniinu 
et  corpus    signatum,   fuit    in    co   persona 


A  speciei  humanae ;  fuit  quoque  in  eo  per- 
sona  divinae  naturae  :  sicque  duae  fuerunt 
in  eo  personae.  —  Adhuc,  operari  praesup- 
ponit  esse,  quemadmodum  actus  secundus 
primum ;  sed  Christus  habuit  actus  secun- 
dos  et  operationes  (tam  immanentes  quam 
forinsecus  transeuntes)  naturae  humanae  : 
ergo  habuit  esse  personale  ejusdem  na- 
turae. 

Ad  haec  S.  Thomas  sapienter  respon- 
det  :  Omne  particulare  habet  respectum 

B  ad  communem  naturam  et  ad  proprietates, 
potestque  secundum  utrumque  nominari 
respectum,  tum  per  nomen  primae  impo- 
sitionis,  tum  per  nomen  impositionis  se- 
cundae.  Hoc  namque  nomen,  res  naturae, 
est  nomen  primae  impositionis,  significans 
particulare  per  respectum  ad  naturam 
communem ;  suppositum  vero  est  nomen 
secundae  impositionis,  significans  habitu- 
dinem  ipsam  particularis  ad  naturam  com- 
munem,  in  quantum  in  ea  subsistit;  par- 
ticulare    vero,    in    quantum    exceditur    a 

C  natura  communi.  Verum  quum  accidentia 
sequantur  naturam,  hinc  omne  nomen  de- 
signans  particulare  secundum  respectum 
ad  proprietates,  designat  etiam  ipsum  per 
respectum  ad  naturam  communem  :  quod 
fieri  potest  dupliciter.  Primo,  per  nomen 
primae  impositionis  :  et  sic  est  hypostasis 
communiter  in  omnibus  substantiis,  per- 
sona  vero  in  substantiis  rationalibus.  Se- 
cundo,  per  nomen  secundae  impositionis  : 
et  ita  est  individuum,  in  quantum  est  in- 
divisum  a  se;  singulare  vero,  in  quantum 

D  divisum  ab  aliis.  Est  quoque  alia  differen- 
tia  inter  haec  attendenda.  Nam  quaedam 
istorum  significant  communiter  particu- 
lare  in  quolibet  genere,  ut  particulare,  in- 
dividuum,  singulare;  quaedam  vero  tan- 
tum  particulare  in  genere  substantiae,  ut 
res  naturae,  suppositum,  hypostasis,  per- 
sona.  Quumquc  ratio  substantiae  sit  per  sc 
subsistere,  nullum  horum  dicitur  nisi  de 
re  completa  per  se  subsistente  :  hinc  non 
dicuntur  de  parle  neque  dc  accidente,  dc 
quibus  alia  dici  possunt  qmc  in  oinnibus 

inveniuntur  generibus.  Etenim  quamvis 
haec  albedo  vel  haec  manus  dicatur  indi- 
viduum  et  singulare,  non  tamen  potest 
dici  hypostasis,  vel  suppositum,  aut  res 
naturae.  Denique,  impossibile  est  duorum 
per  se  subsistentium  unum  esse  alterum, 
quia  secundum  quod  numerantur  diffe- 
runt,  quum  differentia  sit  causa  numeri ; 
nec  aliqua  praedicantur  de  se  invicem,nisi 
secundum  quod  unum  sunt.  Unde  quum 
persona  divina  sit  per  se  quiddam  subsi- 
stens,  si  compositum  ex  anima  et  corpore 
etiam  ponatur  quid  completum  subsistens 
per  se,quod  sit  homo,aut  hic  homo,  impos- 
sibile  est  unum  vere  praedicari  de  altero, 
dicendo  :  Filius  Dei  est  hic  homo,  aut 
homo.  Et  quia  hoc  ponit  prima  opinio, 
a  nullo  tenetur  nunc. 

Porro  secunda  opinio,  id  quod  compo- 
situm  est  ex  carne  et  anima  tantum,  non 
dicit  esse  quid  subsistens,  sed  esse  natu- 
ram  humanam  in  qua  divina  persona  sub- 
sistit.  Idcirco  secundum  hanc  opinionem 
dicendum,  quod  nomina  universa  signifi- 
cantia  particulare  in  quolibet  genere,  pos- 
sunt  dici  esse  duo  in  Ghristo.  Nam  sicut 
hsec  manus  dicitur  individuum,  seu  singu- 
lare  et  particulare;  ita  humana  natura  in 
Christo  est  individuum  et  singulare  aut 
particulare.  Quumque  humana  natura  non 
sit  divina  natura,  nec  divina  persona,  nihil 
prohibet  dici  in  Christo  duo  individua,  et 
duo  singularia  aut  particularia,  aut  etiam 
plura  secundum  numerum  partium  in 
Christo,  quarum  quaelibet  individuum  di- 
ci  potest,  nisi  fiat  vis  in  hoc  quod  non 
proprie  inveniuntur  hujusmodi  nomina  in 
divinis.  Attamen  plura  individua  de  Chri- 
sto  non  praedicantur,  quia  de  eo  non  pra> 
dicatur  humana  natura,  nec  partes  ejus. 
Non  aulem  dicimus  in  Christo  duas  esse 
bypostases,  aul  res  naturae,  neque  suppo- 
sita  :  huinana  quippe  natura  in  Christo 
non  est  res  naturae  nequc  suppositum. 
Nulla  enim  natura  composita,  esl  res  aut 
suppositum  sui  ipsius;  similiter  nou  est 
hypostasis,  sed  ouafc.  Nihilo  minus,  sicut 
dicimus  unionem  factain  in  persona,  ita 


A  et  in  hypostasi,  supposito,  re  naturae,  in 
individuo  quoque  et  singulari  et  particu- 
lari  :  quoniam  quamvis  haec  ultima  tria 
dici  possint  de  non  subsistentibus  per  se, 
tamen  et  de  per  se  subsistentibus  praedi- 
cantur.  Hinc  innotescit,quod  in  Christo  non 
sunt  duo  supposita,  sed  bene  duo  indivi- 
dua,  et  duo  seu  plura  singularia,  ut  haec 
manus,  hic  pes ;  non  tamen  nisi  indivi- 
duum  unum  per  se  subsistens  ;  similiter 
unum  singulare  per  se  subsistens,  et  ipse- 
met  est  unum  tale  individuum,  et  unum 

B  hujusmodi  singulare.  Conformiter,  in  Chri- 
sto  non  sunt  duae  res  naturee,  sed  ipse  est 
res  una  naturarum  duarum,  sicut  et  ipse 
est  unum  numero.  —  Haec  Thomas  in 
Scripto. 

Praeterea  in  tertia  parte,  quaestione  se- 
cunda  :  Quidam,  inquit,  ignorantes  habi- 
tudinem  hypostasis  ad  personam,  quamvis 
concederent  in  Christo  unam  solam  per- 
sonam,  posuerunt  tamen  in  eo  aliam  hy- 
postasim  Dei,  et  aliam  hominis,  ac  si  unio 
facta   sit   in    persona,  non   in   hypostasi. 

C  Quod  ex  tribus  probatur  erroneum.  Primo, 
quia  persona  non  addit  super  hypostasim 
nisi  determinatam  naturam,  puta  rationa- 
lem  :  idcirco  in  Christo  idem  est  adscri- 
bere  humanae  naturce  propriam  personam, 
propriamque  hypostasim.  Quod  intelligen- 
tes  sancti  Patres,  utrumque  in  concilio 
quinto  apud  Constantinopolim  celebrato 
damnaverunt,  dicentes  :  Si  quis  in  myste- 
rio  Christi  introducere  conctur  duas  sub- 
stantias  seu  duas  personas,  anathema  sil. 
Nec  enim  adjectionem  personae  vel  subsi- 

D  stcntiae  suscepit  Trinitas  sancta,  incarnato 
uno  de  sancta  Trinitate  Dei  Verbo.  Secun- 
do,  nam  dato  quod  persona  aliquid  dicat 
ultra  hypostasim  in  quo  posset  fieri  unio, 
hoc  nil  aliud  est  quam  proprietas  ad  di- 
gnitatera  pertinens  :  juxta  quod  aliqui 
dicunt,  quod  persona  est  hypostasis  pro- 
prietate  ad  dignitatem  pertinente  distin- 
cta.  Si  ergo  facta  est  unio  in  persona,  non 
in  liypostasi,  scquitur  quod  non  sit  facla 
nisi  sccundum  quamdain  dignitatcm.Quod 
reprobatum  est  a  Cyrillo,  approbante  sy- 

nodo  Ephesina,  his  verbis  :  Si  quis  in  A 
Ghristo  dividat  subsistentias  post  aduna- 
tionem,  copulans  eas  sola  conjunctione 
quee  est  secundum  dignitatem  vel  aucto- 
ritatem,  aut  secundum  potentiam,  et  non 
magis  concursu  secundum  adunationem 
naturalem,  anathema  sit.  Tertio,  quia  hy- 
postasis  est  cui  attribuuntur  operationes 
et  proprietates  naturae,  ea  quoque  quae  ad 
naturae  rationem  pertinent  in  concreto.Di- 
cimus  enim,  quod  hic  homo  est  rationalis 
atque  risibilis,  et  est  animal  rationale;  et 
hac  ratione  hic  homo  vocatur  suppositum,  B 
quia  supponitur  his  quae  ad  hominis  per- 
tinent  rationem,  eorum  recipiens  preedica- 
tionem.  Si  ergo  est  alia  in  Christo  hypo- 
stasis  praeter  hypostasim  Verbi,  sequitur 
quod  de  aliquo  alio  quam  de  Verbo  verifi- 
centur  ea  quae  sunt  hominis  :  ut  esse  de 
Virgine  natum,  esse  passum,  crucifixum, 
sepultum.  Quod  item  damnatum  est,  ap- 
probante  concilio  Ephesino,  his  verbis  :  Si 
quis  duabus  personis  aut  subsistentiis,  eas 
qu83  in  evangelicis  aut  apostolicis  sunt 
Scripturis,  partitur  voces,  aut  de  Christo  C 
a  Sanctis  dictas,  aut  ab  ipso  de  se,et  quas- 
dam  quidem  velut  homini  praeter  illud  ex 
Deo  Verbum  specialiter  intellecto  appli- 
cat,  quasdam  vero,  velut  Deo  decibiles,  so- 
li  ex  Deo  Patre  Verbo,  anathema  sit.  Sic- 
que  constat  esse  haeresim  ab  Ecclesia  olim 
damnatam,esse  in  Christo  duas  hypostases 
aut  duo  supposita,  seu  quod  unio  non  sit 
facta  in  hypostasi  seu  supposito.  Haec  Tho- 
mas  in  Summa. 
c.  Qui  rursus  eadem  asserit  quaestione :  Cir- 
ca  mysterium  unionis  duarum  naturarum  D 
in  Christo,  duplex  haeresis  insurrexit.  Una 
confundentium  naturas  in  ipso,  ut  Eutyche- 
tis.  Alia  separantium  personas,  ut  Nestorii, 
ponentis  in  Christo  duas  personas,  quas 
dixit  simul  unitas  primo  per  inhabitatio- 
nem,  in  quantum  Verbum  Dei  habitavit  in 
homine  illo  sicut  in  templo;  secundo,  per 
unitatem  affectus,  in  quantum  voluntas 
hominis  illius  indesinenter  conformis  est 
voluntati  Verbi  Dei;  tertio,  per  operalio- 
nem,  secundum  quod  affirmant  hominem 


illum  esse  instrumentum  Verbi  aeterni  ; 
quarto,  secundum  dignitatem  honoris,  pro- 
ut  omnis  honor  qui  exhibetur  Filio  Dei,ex- 
hibetur  homini  illi  propter  conjunctionem 
ejus  ad  Filium  Dei ;  quinto,  secundum 
aequivocationem,  id  est  nominum  com- 
municationem,  prout  hominem  illum  di- 
cimus  Deum  et  Filium  Dei  participative. 
Manifestumque  est,  omnes  hos  modos  ac- 
cidentalem  dicere  unionem.  —  At  vero 
quidam  posteriores  magistri,  putantes  se 
has  haereses  declinare,  inciderunt  in  eas 
per  ignorantiam  quamdam.  Nam  aliqui  con- 
cesserunt  unam  esse  Christi  personam,sed 
duas  hypostases  sive  supposita,  perhiben- 
tes  hominem  quemdam  ex  anima  et  cor- 
pore  compositum,  a  principio  suae  conce- 
ptionis  a  Verbo  Dei  assumptum  :  et  hsec 
est  prima  opinio  quam  refert  Magister. 
Alii  volentes  servare  unitatem  personae 
in  Christo,  dixerunt  animam  ejus  non  es- 
se  corpori  ejus  unitam,  sed  heec  duo  ab 
invicem  separata,  esse  Verbo  unita  acci- 
dentaliter :  quae  est  opinio  tertia  a  Magistro 
narrata.  Quae  ambae  incidunt  Nestorii  hae- 
resim.  Prima,  quoniam  idem  est  ponere  in 
Christo  duas  hypostases  et  duo  supposita 
ac  duas  personas,  sicut  jam  patuit.  Et  si  p.  uoc. 
f iat  vis  in  nomine  personae,  sciendum  quod 
Nestorius  quoque  utebatur  nomine  perso- 
nae,  propter  unitatem  dignitatis  et  hono- 
ris.  Unde  et  quinta  synodus  definit  eum 
anathema  qui  dicit  unam  personam  se- 
cundum  dignitatem  et  honorem  ac  adora- 
tionem  :  sicut  Theodorus  Mopsuestenus 
atque  Nestorius  insanientes  conscripse- 
runt.  Similiter  opinio  alia,  quoad  hoc  quod 
posuit  unionem  illam  accidentalem,  quo- 
niam  redit  in  idem  dicere  Verbum  Dei 
unitum  homini  per  inhabitationem  quasi 
in  templo,  ut  dixit  Nestorius,  et  per  indu- 
tionem  ut  vestimento,  prout  tertia  dixit 
opinio  ;  quae  et  pejus  aliquid  dixit  quam 
Nestorius,  utpote  animam  et  carnem  non 
esse  invicem  unita  in  Christo.  Hinc  secun- 
da  opinio  quam  narrat  Magister,  non  est 
censenda  opinio,  sed  catholicae  fidei  vera 
sententia.  Prima  vero  et  tertia  opinio,  non 


142 


IN   LIBRUM   III   SENTENTIARUM. 


DIST.   VI  ;    QU^ST.   III 


sunt  reputandae  opiniones,  sed  haereses,  ab 
Ecclesia  in  generalibus  conciliis  condem- 
nata?.  Haec  idem  ibidem. 

Concordant  Petrus  et  Richardus,  dicen- 
tes  :  Natura  Christi  humana  est  individua, 
quia  non  est  praedicabilis  de  pluribus,  sed 
de  se  ipsa  dumtaxat.  Est  etiam  singularis, 
in  quantum  signabilis  seu  signata,  dicen- 
do,  haec  est,  et  in  quantum  ab  aliis  est 
divisa.  Est  quoque  una  numero,  quia  non 
divisibilis  in  plures  naturas  tales.  Et  est 
particularis,  in  quantum  natura  humana 
non  tantum  est  nata  salvari  in  ea,sed  item 
in  aliis  multis  creatorum  suppositorum 
naturis,  videlicet  Petri,  Pauli,  etc.  Non  est 
autem  res  naturae,  quoniam  res  naturae  est 
aliquid  in  se  exsistens  habens  naturam  : 
humana  autein  natura  Christi  exsistit  et 
subsistit  in  Verbo.  Nec  est  persona,  quia 
persona  dicitur  quasi  per  se  sonans  :  ideo 
nulla  res  est  persona  quae  est  rei  se  di- 
gniori  unita.  Verumtamen  aliquo  modo 
potest  dici  substantia  prima,  in  quantum 
ratio  conveniens  naturae  humanae  (in  quan- 
tum  est  talis,  seu  in  communi)  salvatur  in 
ea  quemadmodum  in  naturis  aliorum  in- 
dividuorum.  Haec  illi. 

Porro  Bonaventura  a  dictis  Thomae  vide- 
tur  paululum  dissentire  :  Prima  (dicens) 
opinio  non  est  haeretica,  sed  multam  ha- 
buit  probabilitatem.  Quum  enim  diversis 
naturis  diversa  correspondeant  supposita, 
dixerunt  Christum  ratione  divinae  naturae 
et  ratione  naturae  humanae,  esse  duas  res 
naturae  et  duo  supposita  sive  hypostases, 
quarum  tamen  una  praedicatur  de  altera, 
propter  unitatem  personae.  Sed  quamvis 
opiuio  ista  (quantum  ad  hoc)  aliquid  ha- 
beat  probabilitatis,aliquid  tamen  dicit  tam 
improbabile,  quod  nullos  aut  paucos  ha- 
bet  jam  defensores.  Quae  enim  de  se  invi- 
cem  praedicantur,  non  ponunt  in  nuine- 
rum,  quamvis  formaliter  distinguantur  :  ut 
liomo  et  musicus.  Si  ergo  Deus  et  homo, 
et  econtra,  de  sc  invicem  praedicantur,  non 
possunt  esse  duo  supposita.  Unde  hujus 
opinionis  sequaces  decepti  sunt,  quia  non 
distinxerunt  inter  suppositum  quod  subji- 


A  citur  generi,  et  suppositum  in  quo  sub- 
stantificatur  totum  rei  esse.  Tnter  quae  est 
distinctio  magna  :  quia  loquendo  de  sup- 
posito  primo  modo,  corpus  et  color  di- 
versa  habent  supposita.  Sumendo  autem 
suppositum  secundo  modo,  possunt  idem 
habere  suppositum,  quum  in  eodem  indi- 
viduo  salvetur  ratio  corporeitatis  ratioque 
coloris.  Res  autem  non  numeratur  secun- 
dum  supposita  in  subjiciendo  et  praedican- 
do,  sed  secundum  numerum  suppositorum 
in  essendo  et  substantificando.  Quumque 

B  natura  humana  in  Christo  non  substantifi- 
cetur  nisi  in  divina  persona,  hinc  unum 
est  ei  suppositum,  proul  accipitur  nume- 
ratio  rei  quantum  ad  esse  in  actu.  Propter- 
ea  Christus  non  est  dicendus  duo,  sed 
unum,  nec  sunt  in  eo  duo  supposita.  Sed 
et  magis  proprie  dicitur  unus  quam  unum, 
quia  in  eo  est  personalitas  una,  duae  vero 
naturae.  Hsec  Bonaventura.  (Quomodo  au- 
tem  dicatur  unum,  et  non  duo,  infra  magis 
patebit.) 
Praeterea  Alexander  primam  harum  opi- 

C  nionum  nititur  aliquo  modo  tueri:  Sustinen- 
do  (dicens)  quantum  valemus  secundum 
catholicam  veritatem,  istam  opinionem,  di- 
cimus  quod  possumus  loqui  de  homine  il- 
lo,  non  loquendo  de  Filio  Dei  :  ut  quum 
dicimus,  Iste  homo  incepit  esse,  vel  ince- 
pit  esse  Deus;  quorum  neutrum  dicere 
possumus  de  Filio  Dei.  Similiter  econtra- 
rio  loqui  possumus  de  Filio  Dei,  non  lo- 
quendo  de  filio  hominis  :  ut  quum  dico, 
Filius  Dei  genitus  est  ab  aeterno,  et  quod 
est  de  Patre  sine  matre ;  quae  non  conve- 

D  niunt  filio  hominis  proprie.  ldcirco  distin- 
guunt,  et  dicunt,  quod  omnes  istae  propo- 
sitiones  sunt  duplices,  Filius  Dei  est  passus 
vel  mortuus  :  quia  si  termini  isti,  passus 
et  mortuus,  teneantur  substantive,  vera  est 
propositio  illa  simpliciter,  quoniam  Filius 
Dei  est  ille  qui  passus  est,  utpote  filius 
hominis;  si  vero  teneantur  adjective,  falsa 
cst,  quoniam  esse  passum  non  convenit 
Filio  Dei  secunduin  quod  Filius  Dei  est. 
Simililer  islae  sunt  duplices,  Jste  puer  (de- 
monstrato  filio  hominis)  est  aeternus,  vel  a 

Patre  genitus  :  quia  si  adjectiva  illa  tene- 
antur  adjective,  sunt  falsae ;  si  substantive, 
sunt  vera?.  juxta  sensum  praetactum.  — 
Quum  ergo  objicitur  :  Si  assumens  est  as- 
sumptum,  quum  assumens  sit  uniens,  et 
assumptum  unitum,  idem  erit  uniens  et 
unitum  ;  et  sic  idem  erit  sibi  ipsi  uni- 
tum  :  dicendum,  quod  non  sequitur  istud; 
sed  bene  sequitur  :  ergo  uniens  est  uni- 
tum.  Differt  enim  aliquid  sibi  uniri,  et  ali- 
quid  sibi  esse  unitum  :  quoniam  taliter 
Verbum  Dei  univit  sibi  hominem,  quod 
fecit  ut  iile  homo  esset  idem  quod  ipse, 
seu  quod  ipsum  Verbum.  Itaque  ista  opi- 
nio  dicit  assumentem  esse  assumptum, 
quoniam  Filius  Dei  est  homo ;  et  dicit  ho- 
minem  esse  assumptum,  quia  Filius  Dei 
est  homo.  Si  autem  dicatur  humana  natura 
assumpta,  non  diceret  ista  opinio  assu- 
mentem  esse  assumptum,  sed  negaret. 
Econverso  quoque  concedit,  quod  assum- 
ptum  est  assumens,  eo  quod  homo  sit  per- 
sona  quae  est  Filius  Dei.  Porro  si  natura 
divina  diceretur  assumens,  nullatenus  di- 
ceret,  quod  assumptum  sit  assumens,  pro- 
prie  loquendo  :  nam  negat,  quod  filius  ho- 
minis  sit  divina  essentia.  Sicque  opinio 
ista  dicit  assumentem  esse  assumptum, 
quoniam  assumentem  dicit  non  divinam 
naturam,  sed  rem  naturae,  videlicet  Filium 
Dei. Similiter  protestatur,quod  assumptum 
sit  res  naturae  humanae,  utpote  homo  iste, 
magis  quam  humana  natura.  Haec  Alexan- 
der  de  prima  opinione. 

Tertiam  quoque  opinionem  aliquo  modo 
excusat,  dicendo  :  Quum  dicitur,  Christus 
est  homo,  est  considerare  naturam  rei  et 
item  rationem  dicendi.  Si  considerando 
naturam  rei  quis  diceret,  quod  Ghristus 
secundum  quod  homo,  non  esset  quid  aut 
aliquid,  erraret.  Si  vero  attendens  ratio- 
nem  dicendi,  assereret,  quod  dum  Ghristus 
dicitur  esse  homo  aut  factus  homo,  non 
praedicatur  ly  homo  ut  quid  de  Christo, 
quamvis  sit  quid,sed  praedicatur  quomodo 
se  habens ;  non  videretur  absolute  errare, 
jp.ii,  quia  secundum  Apostolum,  Habitu  inven- 
tus  est  ut  homo,et  secundum  Augustinum, 


A  assumpta  natura  se  habet  per  modum  ve- 
stis  seu  habitus,  per  comparationem  ad 
Verbum,  quod  sine  ea  fuit  et  esset,  si  in- 
carnatum  non  esset.  Haec  Alexander.  — 
Verumtamen  quia  (secundum  eumdem  do- 
ctorem)  propositiones  multum  extensae  at- 
que  errori  propinquae,  non  sunt  simpliciter 
concedendae,  melius  securiusque  censetur 
opiniones  istas  abjicere,  et  mediam  con- 
servare. 

Insuper  dictis  ex  Thoma  satis  concordat 
Albertus,  qui  tamen  videtur  interdum  as- 

B  serere,  quod  natura  humana  in  Christo 
non  habuit  rationem  propriae  singularita- 
tis,  nec  singularitatem  propriae  naturae ; 
sed  in  hoc  non  oportet  sudare,  quia  singu- 
lare  pro  persona  aut  supposito  forsitan 
sumpsit. 

QUjESTIO    IV 

AMplius  quaeritur,  An  ista  sit  con- 
cedenda,  Filius  Dei,  Verbum 

C  seternum,  Deus  verus,  assumpsit 
hominem  seu  hominem  istum. 

Videtur  quod  sic.  Primo,  quia  quotidie 
dicimus  ei:Tu,ad  liberandum  suscepturus 
hominem,  non  horruisti  Virginis  uterum. 
—  Secundo,  Augustinus  ait  in  homilia  : 
Quid  meruit  ille  homo  qui  dicitur  Jesus, 
ut  assumeretur  a  Filio  Dei?Suseepit  homi- 
nem,  suscepit  plenum  hominem,  aptavit 
sibi,  unam  fecit  Dominus  cum  servo  per- 
sonam.  Aliqui  quoque  doctores  scholastici 
utuntur  hoc  modo  loquendi,videlicet  quod 

D  Filius  Dei  assumpsit  hominem.  —  Tertio, 
assumpsit  corpus  et  animam  sibi  invicem 
counita;  corpus  autem  et  anima  rationalis 
counita  sunt  homo.  —  Quarto,  super  illud 
in  Psalmo,  Beatus  quem  elegisti  et  assum-  Ps.  lxiv,  5. 
psisti,  Glossa  fatetur  et  exprimit,  quod 
Verbum  Dei  assumpsit  hominem.  —  Quin- 
to,  Filius  Dei  est  homo  :  aut  ergo  est  homo 
quem  assumpsit,  aut  homo  quem  non  as- 
sumpsit.  Si  primum,  habetur  propositum; 
si  secundum,  ergo  Christus  non  magis  est 
Jesus  quam  Petrus. 

In  oppositum  est,quod  homo  dicitur  res 
liabens  naturam  humanam  in  se,  et  res 
talis  est  quid  subsistens.  Non  autem  as- 
sumpsit  rem  subsistentem,  nec  rem  quae 
habet  naturam  humanam,  sed  ipsam  natu- 
c/".p.65D,  ram.  —  Insuper  dictum  est,  quod  in  Chri- 
138A-  sto  assumens  non  est  assumptum  ;  sed 
Deus  est  homo  :  ergo  hominem  non  as- 
sumpsit.  —  Praeterea,  si  assumpsit  homi- 
nem  :  aut  ergo  hominem  in  universali,  aut 
hominem  istum.  Non  primum,  quia  sic 
Verbum  Dei  esset  omnis  homo,  nec  verum 
esset  verbum  Damasceni,  dicentis  quod 
assumpsit  naturam  humanam  in  atomo. 
Ergo  assumpsit  hominem  istum  certum  de- 
terminatum.  Homo  autem  iste  certus  de- 
terminatus,  est  persona.  Quumque  non 
assumpserit  personam,  juxta  inducta,  re- 
linquitur  quod  nullo  modo  assumpserit 
hominem. 

Ad  hoc  respondet  Albertus  :  Filius  Dei 
nec  assumpsit  hominem,  neque  hunc  ho- 
minem,  ut  ait  Magister.  Jesus  quippe  nun- 
quam  fuit  homo,  neque  hic  homo,  nisi 
postquam  naturam  humanam  assumpsit 
exsistentem  in  ipso.  Nec  unquam  fuit,  nec 
erit,  nec  est  hic  homo  propria  singulari- 
tate  hominis  :  quin  imo  in  singularitatem 
non  hominis  hujus,  sed  personae  divinae, 
est  terminata  assumptio.  Hinc  dicendum, 
quod  Filius  Dei  assumpsit  corpus  et  ani- 
mam  unita,  hoc  sensu,  quod  assumendo 
formavit  corpus  et  condidit  animam,  ac  ea 
simul  conjunxit  atque  assumpsit;  non  au- 
tem  sic,  quod  ante  assumptionem  exstite- 
rint.  Verum  haec  unio  non  fecit  singulare 
hominis  ut  hominis.  Nempe  quum  unum 
dicatur  indivisum  in  se,  et  divisum  ab 
aliis,  et  ista  assumptio  non  prius  conjun- 
xerit  corpus  et  animam  Christi  in  unurn 
aliquod  naturae  hominis,  quarm  ea  univit 
divinsB  naturae  ac  divinae  personae  in  per- 
sonalitatem  divinam  :  constat  quod  nun- 
quam  fecerit  unum  ex  corpore  et  anima 
Christi,  ut  unum  naturae  humanae  in  quan- 
tum  hujusmodi;  imo  simul  fecit  conjun- 
ctionem  et  unujn  personao  divinae,sic  quod 


A  cum  Verbo  aeterno  sint  una  persona,  ut- 
pote  ad  Verbi  personalitatem  assumpta. 
Unde  quum  unum  ex  corpore  et  anima 
faciat  hunc  hominem  in  quantum  hic  ho- 
mo,  patet  quod  tale  unum  nunquam  fuit 
assumptum  a  Christo.  Unio  quoque  illa 
animae  et  corporis  non  fecit  unum  divi- 
sum  ab  alio,  antequam  assumeretur,  nec 
in  ipsa  assumptione,  in  quo  terminaretur 
assumptio  ;  sed  assumptio  salvavit  natu- 
ram  humanam  quantum  ad  suas  proprie- 
tates,  quas  non  amisit  ex  assumptione,  sed 

B  amisit  illud  unum  quod  constituitur  ex 
anima  et  corpore.  In  Christo  namque  non 
fuit  solum  conjunctio  illa  animae  et  corpo- 
ris,  sed  etiam  utriusque  uniti  unio  et  as- 
sumptio  ad  Verbi  personam,  ad  cujus  per- 
sonalitatem  facta  est  unio,  et  terminata 
assumptio  illa.  —  Haec  Albertus.  Cujus  re- 
sponsio  satis  est  intricata,  et  aliqua  ejus 
verba  mutavi  ac  clarius  posui. 

Denique,  secundum  praehabita,  quamvis 
Christi  natura  humana  non  habeat  pro- 
priam  personalitatem,  habet  tamen  in  se 

C  propriam  singularitatem  et  individualita- 
tem,  estque  una  numero,  indivisa  in  se,  et 
divisa  ab  aliis,  quantum  ad  esse  suae  es- 
sentiae;  et  habet  propriam  unitatem  essen- 
tialem,consequentem  suam  essentiam,qua 
et  essentialiter  distincta  est  tam  ab  incre- 
ata  natura  quam  ab  increata  persona  Ver- 
bi  aeterni,  et  ab  omni  alia  entitate  creata, 
quamvis  exsistentialiter  subsistat  in  esse 
personali  increato  aeterni  Verbi,  prout  is- 
tud  adhuc  clarius  paulo  post  elucescet. 
At  vero  Thomas  :  Id,  inquit,  quod  as- 

D  sumitur,  secundum  intellectum  praecedit 
unionem.Si  ergo  homo  dicatur  assumptus, 
oportet  quod  intelligatur  liomo,  antequam 
intelligatur  assumptus.  Homo  autem  parti- 
cularis  (quia  universalem  non  assumpsit, 
quum  non  habeat  esse  in  rerum  natura) 
est  quid  subsistens,  habens  esse  comple- 
tum.  Et  quod  tale  est,  non  potest  uniri 
nisi  tripliciter,  puta  :  accidentaliter,  ut  ve- 
slis  homini ;  aut  aggregative,  ut  lapis  la- 
pidi  in  acervo ;  aut  aliqiio  accidente,  ut 
homo  Deo  per  caritatem  et  gratiam  :  qua- 

rum  unionum  nulla  est  simpliciter,  sed  A 
secundum  quid.  Ideo  nullo  modo  diceu- 
dum,  quod  homo  sit  assumptus.  Omnes 
ergo  auctoritates  quae  dicunt  hominem  es- 
se  assumptum,  exponendae  sunt  sumendo 
concretum  pro  abstracto,  videlicet  homi- 
nem  pro  natura  humana.  Sic  quoque  Chri- 
stus  non  est  homo  quem  assumpsit,  sed 
cujus  humanitatem  assumpsit.  Nec  homi- 
nem  assumpsit,  quia  homo  significat  natu- 
ram  humanam,  et  supponit  pro  subsisten- 
te ;  non  autem  assumpsit  Filius  Dei  rem 
subsistentem  in  illa  natura,  quum  hoc  sit  B 
suppositum,  et  ipsummet  Verbum  per  in- 
carnationem  subsistat  in  natura  humana. 
Ha?c  Thomas  in  Scripto. 
In  tertia  quoque  parte,  quaestione  quarta: 
3.  Id,  ait,  quod  assumitur,  non  est  terminus 
assumptionis,  sed  assumptioni  prseintelli- 
gitur.  Individuum  vero  in  quo  assumitur 
natura  humana,  non  est  nisi  Verbi  perso- 
na,  quae  est  terminus  assumptionis.  Porro 
hoc  nomen,  homo,  designat  naturam  hu- 
manam  prout  nata  est  in  supposito  esse  : 
ideo  non  est  proprie  dictum,  quod  Filius  C 
Dei  assumpsit  hominem,  quum  non  sit  in 
Christo  nisi  una  hypostasis  et  persona.Haec 
in  Summa.  —  Concordant  Petrus  et  Ri- 
chardus. 

Udalricus  demum  circa  haec  scribit  : 
Quamvis  istae  locutiones,  Filius  Dei  assum- 
psit  hunc  hominem,  seu  aliquem  homi- 
nem,  et  consimiles,  sint  minus  propriae,  in 
quantum  terminus  communis  restringitur 
ad  standum  pro  supposito  ;  non  tamen 
concedendum  est,  quod  Filius  Dei  assum- 
psit  hominem,  quoniam  passiones,  sicut  et  D 
actiones,  sunt  suppositorum.  Hinc  quum 
assumi  dicat  assumptionem  passivam, 
quum  homo  dicitur  assumptus,  intelligi- 
tur  hic  homo  :  quod  non  est  verum.  Ideo 
dum  Augustinus  et  Damascenus  dicunt  ho- 
minem  esse  assumptum,sumitur  terminus 
ille  communis,  videlicet  homo,  secundum 
id  a  quo  nomen  imponitur,  quod  est  hu- 
manitas ;  non  secundum  id  cui  nomen 
imponitur,  seu  quod  supponit,  quod  est 
suppositum.  Ex  quibus  elicitur,  quod  dum 

T.  23. 


homo  praedicatur  de  Filio  Dei,  non  dicit 
solum  compositum  ex  duabus  substantiis, 
scilicet  ex  corpore  et  anima,  sicut  in  no- 
bis ;  sed  dicit  compositum  ex  tribus  sub- 
stantiis,  utpote  ex  persona  Verbi,  atque  ex 
carne  et  anima.  Attamen  duas  tantum  di- 
cit  ex  significato,  quod  est  id  cui  vel  a 
quo  nomen  imponitur ;  tertiam  autem,  vi- 
delicet  Verbi  personam,  dicit  ex  supposi- 
tione,  quoniam  terminus  communis  suppo- 
nit  suppositum  aliquod,  eo  quod  significet 
naturam  in  habente  ipsam,  et  in  Christo 
non  est  nisi  suppositum  aeternum.  Patet 
item  ex  dictis,  quod  quamvis  in  Christo 
diversae  sint  naturae,  non  tamen  natura  hu- 
mana  in  ipso  per  se  exsistit,  quum  sit  tra- 
cta  in  personalitatem  divinam.  Ideo  omnia 
nomina  quae  dicunt  aliquid  per  se  exsi- 
stens,  in  singulari  tantum  de  ipso  dicun- 
tur,  ut  persona,  suppositum.  Nomina  vero 
quae  important  particularitatem,  sed  indif- 
ferenter  se  habent  ad  hoc,  utrum  hoc  par- 
ticulare  sit  substantia  vel  accidens,  per  se 
subsistens  vel  in  alio  subsistens  :  illa  in 
singulari  ratione  personae  unius,  et  in  plu- 
rali  ratione  diversarum  naturarum,  qua- 
rum  utraque  est  determinata,  possunt  dici 
de  Christo.  Possumus  enim  dicere,  quod 
in  Christo  est  unum  individuum,  vel  par- 
ticulare,  vel  singulare,  quod  est  persona 
divina ;  et  rursus,  quod  in  Christo  sunt 
duae  naturae  individuae,  vel  particulares, 
vel  singulares.  Haec  Udalricus. 


QU^STIO    V 

MOdo  principaliter  est  quaerendum,  An 
in  Christo  sit  unum  tantum 
esse  actuale  seu  exsistentise  actu- 
alis. 

Et  condependet  heec  quaestio  quaestioni 
qua  quaeritur,  an  Christus  absolute  loquen- 
do  sit  unum  an  plura.  Quocirca  recte  quae- 
ritur,  an  unio  illa  in  Christo  sit  simplex 
ac  maxima  unionum  ;  an  etiam  persona 
Christi  sit  composita  vel  potius  simplex. 

10 

Quod  autem  in  Christo  sint  duo  esse,  vi-  A  accidentale ;  et  hoc  essc  non  est  in  re,  sed 


detur.  Primo,  quia  in  ipso  sunt  esse  crea- 
tum  et  increatum,qua?  non  sunt  idem  esse 
realiter.  —  Secundo,  quia  ex  intrinseca 
unione  anima?  rationalis  et  corporis  oritur 
et  consurgit  esse  specificum  natura?  hu- 
mana?,  ex  quo  naturaliter  profluit  esse  ac- 
tualis  exsistentia?.  —  Tertio,  in  Christo 
sunt  operationes  propria?  natura?  humana?, 
ergo  et  proprium  actualeque  esse  ejus- 
dem  :  quia  actus  secundus  prsesupponit  ac 
sequitur  actum  primum,  et  proportionatur 


in  mente,  qua?  unit  preedicato  subjectum, 
ut  sexto  dicitur  Metaphysicae.  Et  de  hoc 
esse  non  est  hic  queestio.  Secundo  dicitur 
esse,  quod  per  decem  praedicamenta  divi- 
ditur  :  quod  pertinet  ad  rei  naturam,  et 
est  in  re,  estque  actus  entis  resultans  ex 
principiis  rei,  sicut  lucere  est  actus  lucen- 
tis.  Interdum  tamen  esse  accipitur  pro  es- 
sentia,  secundum  quam  res  est  :  quia  per 
actus  consueverunt  significari  eorum  prin- 
cipia,  ut  potentia?  et  habitus.  Loquendo 


parificaturque  ei.  —  Quarto,  in  Christo  est  B  ergo  de  esse  prout  est  actus  entis,  oportet 


vere  forma  substantialis,  qua?  est  anima 
rationalis,  qua?  naturaliter  dat  esse  sub- 
stantiale  et  actuale.  —  Quinto,  Christus  ve- 
re  est  filius  gloriosissima?  Virginis,  ergo 
est  generatus  ex  ea;  sed  generatio  termi- 
natur  ad  esse  actuale  et  substantiale,  quod 
est  esse  simpliciter  :  sicque  in  Christo 
pra?ter  esse  increatum,  est  esse  actuale, 
substantiale,  creatum.  —  Sexto,  esse  ac- 
tualis  exsistentia?  Dei  Patris  et  Unigeniti 
ejus,  est  unum  et  idem,  quemadmodum  et 


140B,  etc. 


in  Christo  ponere  tantummodo  unum  esse, 
juxta  secundam  opinionem  inductam  ca-  cf.p.wv 
tholicam ;  sed  secundum  alias  duas,  qua? 
ponunt  in  Christo  duo  supposita,  esscnt  in 
Christo  duo  esse.  Esse  etenim  subsistentis, 
est  quod  habet  esse  tanquam  id  quod  est, 
quamvis  sit  forma?  tanquam  ejus  quo  est. 
Unde  nec  natura  rei  nec  partes  ejus  di- 
cuntur  proprie  esse,  nec  accidentia,  sed 
suppositum  completum.  Prima  ergo  opi- 
nio,  quum  ponat  in  Christo  duo  subsisten- 


amborum  est  una  essentia  ac  natura.  Si  C  tia,  ponit  in  eo  duo  substantialia  esse.  Ter- 


ergo  in  Christo  non  est  nisi  esse  increa- 
tum,  idem  est  esse  hominis  hujus  qui  est 
Christus,  et  esse  Dei  Patris  :  ergo  humani- 
tas  non  est  potius  Filio  quam  Patri  unita, 
quum  non  sit  unio  major  quam  ea  qua? 
est  secundum  esse. 

In  oppositum  est,quia  si  in  Christo  sunt 
plura  esse,  ergo  et  plura  supposita  :  quia 
quod  habet  esse  actuale  substantiale,  est 
per  se  subsistens.  —  Secundo,  quia  si  sic, 
Christus  non  esset  simpliciter  unum,  sed 


tia  quoque,  quum  dicat  quod  partes  natura? 
humana?  accidentaliter  adveniunt  natura? 
et  persona?  divina?,  ponit  in  Christo  unum 
esse  substantiale  et  aliud  accidentale.  Por- 
ro  secunda  positio,  quia  ponit  unum  sub- 
sistens,  et  humanitatem  Verbo  non  acci- 
dentaliter  advenientem,  necessario  ponit 
unum  esse  in  Christo.  Impossibile  quippe 
est  quod  unum  aliquid  habeat  duo  sub- 
stantialia  esse,  quoniam  unum  fundatur 
super  ens.  Ideo  si  sunt  plura  esse  secun- 


plura,  quoniam  ens  et  unum  convertun-  D  dum  qua?  aliquid  dicitur  ens  simpliciter, 


tur,  et  idem  est  dicere  :  ens,  et  unum  eus. 
—  Denique,  ut  sanctus  testatur  Bernardus, 
post  superbeatissima?  Trinitatis  unionem 
in  una  essentia,  maxima  unio  est  in  Chri- 
sto  duarum  naturarum  in  una  persona. 

Ad  hoc  S.  Thomas  respondet :  Secundum 
Philosophum  quinto  Metaphysiea?, esse  du- 
pliciter  dicitur.  Primo,  prout  significat 
veritatem  propositionis,  sicque  (ut  Com- 
mentator  ait  ibidem)  ens  est  prsodicatum 


impossibile  est  quod  dicatur  unum.  Non 
tainen  inconveniens  est,  quod  esse  unius 
subsistentis  sit  per  respectum  ad  plura  : 
quemadmodum  esse  Petri  est  unum,  ha- 
bens  respectum  ad  plura  constituentia 
ipsum.  Conformiter,  suo  modo  unum  esse 
Christi  habet  duos  respectus  :  unum  ad 
divinam  naturam,  alterum  ad  huinauam. 
Quumque  objicilur, quod  forma  substan- 
tialis  dat  esse ;  dicendum,  quod  forma  fa- 
cit  et  dat  esse,  non  ita  quod  esse  istud  sit 

formae  aut  materia?,  sed  subsistentis.  Dum  A 
igitur  compositum  ex  materia  et  forma  est 
per  se  subsistens,  acquiritur  ex  forma  illi 
composito  esse  absolutum  per  se.  Quando 
vero  non  est  per  se  subsistens,  non  acqui- 
ritur  per  formam  illi  composito  esse  ;  sed 
subsistenti  cui  hoc  adjungitur,  respectus 
acquiritur  secundum  esse  ad  hoc  quod  ei 
adjungitur.  Ut  si  ponamus  hominem  nasci 
sine  manu,  et  manum  per  se  fieri  separa- 
tam,  ac  postea  miraculose  conjungi  homi- 
ni  illi,  constat  quod  forma  manus  causabit 
esse  manus  per  se  subsistentis;  quumque  B 
conjungitur  homini,  ex  forma  manus  non 
acquiritur  aliquod  esse  manui,  quoniam 
manus  non  habet  proprium  esse,  sed  ac- 
quiritur  homini  respectus  ad  manum  se- 
cundum  esse  suum.  Ita  in  Christo  anima 
non  acquirit  proprium  esse  humange  natu- 
rae  (vel  sic  :  Ita  ex  anima  in  Christo  non 
acquiritur  proprium  esse  humanae  naturae 
seu  humanitati  assumptae);  sed  Filio  Dei 
acquirit  respectum  secundum  esse  suum 
ad  humanam  naturam  :  qui  respectus  non 
est  aliquid   reale  in  persona  divina,  sed  C 

42C.  tantum  secundum  rationem,  ut  est  dictum 
de  unione.  —  Nec  hinc  sequitur,  quod  hu- 
manitas  unita  sit  Patri  hypostatice  sicut 
Filio,  quia  unitur  personali  esse  Filii,  se- 
cundum  quod  Filii  est  et  ipsum  concernit. 
Aliud  enim  est  de  Deo  et  omnibus  creatu- 
ris,  quia  in  Deo  ipsa  essentia  est  subsi- 
stens,  unde  sibi  secundum  se  convenit 
esse  :  imo  ipsa  est  suum  esse  subsistens, 
propter  quod  in  ipso  essentia  a  persona 
non  differt  secundum  rem.  Ideo  esse  es- 
sentiae,  est  etiam  esse  personale ;  attamen  D 
essentia  et  persona  differunt  ratione.  Quam- 
vis  ergo  unum  sit  esse,  tamen  potest  consi- 
derari  vel  prout  est  essentiee  :  et  sic  non 
unitur  humanitas  esse  divino,  unde  nec 
Patri  unitur.  Potest  quoque  considerari  se- 
cundum  quod  est  personae  :  sicque  unitur 
humanitas  esse  divino  in  Filio,  prout  esse 
iliud  est  Filii.  —  Haec  Thomas  in  Scripto. 
Insuper  in  tertia  parte,  qucestione  septi- 

t.  2.     madecima  :  Quia,  inquit,  in  Christo  sunt 
duae  naturae  et  una  hypostasis,  pertinentia 


ad  naturam  in  ipso  sunt  duo;  pertinentia 
autem  ad  hypostasim  in  ipso  sunt  unum. 
Esse  autem  pertinet  ad  naturam  atque  hy- 
postasim,  sed  diversimode.  Nam  ad  hypo- 
stasim  pertinet  sicut  ad  illud  quod  habet 
esse ;  ad  naturam  vero,  sicut  ad  id  quo  ali- 
quid  habet  esse.  Natura  namque  significa- 
tur  per  modum  formae,  quae  dicitur  ens  eo 
quod  ea  seu  per  eam  aliquid  est  :  sicut 
albedine  est  aliquid  album,  et  humanitate 
est  aliquid  homo.  Si  autem  sit  aliqua  for- 
ma  vel  natura  non  pertinens  ad  esse  per- 
sonale  hypostasis  subsistentis,  illud  esse 
non  dicitur  esse  illius  personae  simplici- 
ter,  sed  secundum  quid  :  quemadmodum 
esse  album  est  esse  Socratis,  non  in  quan- 
tum  Socrates,  sed  in  quantum  est  albus. 
Et  tale  esse  nil  prohibet  multiplicari  in 
una  hypostasi  :  sicut  aliud  est  esse  quo 
Socrates  est  albus,  et  quo  musicus.  Esse 
autem  quod  pertinet  ad  hypostasim  secun- 
dum  se,  impossibile  est  in  eadem  hypo- 
stasi  multiplicari :  quia  unius  rei  esse,  non 
valet  esse  nisi  unum.  Si  ergo  humana  na- 
tura  adveniret  Filio  Dei  non  hypostatice 
seu  personaliter,  sed  accidentaliter,  ut  qui-  Cf.p.mc 
dam  dixerunt,  oporteret  in  Christo  ponere  et  s" 
duo  esse  :  unum  secundum  quod  Deus, 
aliud  secundum  quod  homo.  —  Haec  in 
Summa,  ubi  plura  addit  de  isto,  quae  sen- 
tentialiter  continentur  in  dictis  ex  Scripto. 
Praeterea,  in  Summa  contra  gentiles  dif- 
fuse  scribit  de  his :llla  (inquiens)  uniuntur  lib. iv,c.4i. 
in  natura,ex  quibus  constituitur  integritas 
speciei,  ut  partes  essentiales.  Rei  autem 
in  sua  integritate  specifica  constitutae,  nil 
potest  uniri  extraneum  in  unitatem  natu- 
rse,  nisi  species  ipsa  solvatur.  Quod  autem 
non  est  de  integritate  speciei,  potest  in  in- 
dividuis  reperiri,  ut  esse  album  in  Socra- 
te.  Hinc  aliqua  possunt  uniri  secundum 
hypostasim  seu  in  persona,  quae  uniri  ne- 
queunt  in  natura.  Remotis  ergo  haeretico- 
rum  erroribus,  dicendum  quod  talis  fuit 
unio  utriusque  naturae  in  Christo,  quod  ex 
duabus  naturis  conflata  est  et  resultat  una 
persona,in  utraque  subsistens  natura.  Quae 
unio,  quamvis  perfecte  nequeat  ab  homi- 

ne  explicari,  tentabimus  tamen  ad  fidei 
sedificationem,aliquid  circa  hoc  secundum 
nostram  possibilitatem  exprimere,  quo  fi- 
des  ab  infidelibus  clarius  defendatur.  — 
Nempe  in  rebus  creatis  nil  iuvenitur  huic 
unioni  tam  simile  ut  conjunctio  animse 
cum  corpore ;  atque  ut  contra  Felicianum 
loquitur  Augustinus,  major  esset  similitu- 
c/.  t.xxn,  do,  si  ut  aliqui  putaverunt,  in  cunctis  ho- 
p.i»6Ccts.  mjnjj)US  esset  idem  numero  intellectus. 
Sic  enim  dicere  oporteret,  quod  intellectus 
prseexsistens,homini  concepto  de  novo  con- 
jungeretur  ita,  quod  ex  utroque  fieret  una 
persona,  quemadmodum  ponimus  Verbum 
prseexsistens,  humanse  naturse  in  unam  per- 
sonam  uniri.  Unde  propter  hanc  unionis 
utriusque  similitudinem,  Athanasius  dixit 
in  Symbolo  :  Sicut  anima  rationalis  et  caro 
unus  est  homo,  ita  Deus  et  homo  unus  est 
Christus.  Verurn  quum  anima  rationalis 
uniatur  corpori  et  ut  materise  et  item  ut 
instrumento,  non  potest  hsec  esse  similitu- 
do  quantum  ad  primum  modum  unionis, 
quia  ex  Verbo  et  natura  humana  non  con- 
stat  unum,  sicut  ex  forma  atque  materia  : 
quia  sic  ex  eis  fieret  una  natura,  nec  prio- 
res  naturae  manerent.  Attendenda  est  ergo 
ista  similitudo  secundum  quod  anima  uni- 
tur  carni  ut  instrumento.  Ad  quod  anti- 
quorum  dicta  doctorum  concordant,  qui 
humanitatem  Christi  quasi  organum  divi- 
nitatis  suse  dixerunt,  sicut  et  caro  est  in- 
strumentum  et  organum  animse  :  non  ita 
sicut  exteriora,  ut  securis  et  dolabrum,  sed 
sicut  instrumentum  conjunctum,  anima- 
tum  et  proprium.  Sic  quoque  cuncta  cre- 
ata  comparantur  ad  Deum  ut  instrumenta 
qusedam  extrinseca  separata,  in  quibus  et 
per  quse  Deus  operatur,  et  ea  movet  ad 
operationes  ipsorum.  Humanitas  vero  as- 
suinpta  comparatur  ad  Verbum  incarna- 
tum  ut  instrumentum  ipsius  immediatum, 
conjunctum,  animalum  ac  proprium,  per 
quod  divinas  operationes  exercuit,ut  mun- 
dare  peccata,  mentes  illuminare  per  gra- 
liam,  introducere  ad  vitain  bealain.  —  Nec 
discrepat  a  naturalium  similitudine  rerum, 
aliquid  esse  naturaliter  instrumentum  pro- 


A  prium  alicujus,quod  non  est  forma  ipsius: 
sicut  lingua  est  organum  intellectus,  qui 
corporis  nullius  partis  est  actus,secundum 
Philosophum.  Verumtamen  in  his  non  est 
similitudo  omnimoda  requirenda,quoniam 
Verbum  Dei  multo  sublimius  atque  inti- 
mius  potuit  humanse  naturse  uniri  quam 
anima  qusevis  qualicumque  proprio  in- 
slrumento,  quum  Verbum  illud  toti  huma- 
nse  naturse  mediante  intellectu  dicatur  uni- 
tum.  Et  quamvis  Verbum  Dei  sua  virtute 
penetret  universa,  utpote  ea  conservans  et 

P>  portans,  creaturis  tamen  intellectualibus, 
quse  ipso  Verbo  perfrui  queunt  et  ejus 
participes  esse,  ex  quadam  similitudinis 
affinitate  multo  eminentius  et  ineffabilius 
potest  uniri.  Postremo,  in  Christo  ipsa  hy- 
postasis  naturse  humanse,  puta  persona 
Verbi,  excedit  naturam  assumptam,  non 
tamen  propriam  increatam  naturam  ;  et 
ipsa  natura  assumpta  suppositata  est  in 
esse  Verbi  personali  seterno,  in  quo  sub- 
sistit  ab  incarnationis  exordio.  Hsec  Tho- 
mas  ibidem. 

C  Petrus  demum  his  consonans,  ait  :  Du- 
plex  est  esse,  videlicet  :  essentise,  quod  est 
duplex  in  Christo,  sicut  essentia  seu  natu- 
ra;  aliud  est  esse  exsistentise,  quod  conve- 
nit  hypostasi  atque  personse;  et  hoc  est 
unum  in  Christo,  in  quo  est  unum  esse 
exsistentiale  et  personale.  Hsec  Petrus. 

Richardus  autem  de  hoc  aliter  sensisse 
videtur,  dicendo  :  Loquendo  de  esse  ac- 
tualis  exsistentise,  concedendum  est  quod 
in  Chrislo  sint  duo  esse,  eo  modo  quo  ac- 
lualiter  exsisterc  in  se,  et  exsistere  in  alio 

D  exsistenti  in  se,  ponunt  in  numerum.  Per- 
sona  namque  Filii  Dei  exsistit  in  se  per 
divinam  essentiam,  et  natura  humana  ac- 
tualiter  in  ea  exsistit.  Quia  tamen  exsistere 
in  aliquo  exsistenti  per  se,  videtur  esse 
per  habitudinem  quamdam  ad  rem  exsi- 
stentem  in  sc  :  ideo  illud  actualiter  exsi- 
stere  quo  persona  exsistit  in  se,  et  illud 
quo  nalura  humana  exsislit  in  ea,  non  ita 
ad  plenuin  videntur  ponere  in  numerum 
sicut  duo  esse  essentise;  magisque  proprie 
dicitur  natura  huinana  Christi  esse  entis 

actus,  quam  actu  ens,  quia  non  est  nisi  per  A 
habitudinem  ad  actuale  exsistere  divinae 
personse.  Loquendo  vero  de  esse  actualis 
subsistentiae,  non  est  nisi  unum  esse  in 
Christo  :  quia  hoc  esse  est  subsistere  in  se 
ipso.  Substantia  autem  ita  in  se  exsistens 
est  suppositum,  quod  in  Christo  non  est 
nisi  unum  :  sicque  in  Christo  non  est  nisi 
unum  esse  actualis  subsistentise,  quod  est 
esse  suppositi  Filii  Dei,  quod  habet  per 
divinam  essentiam. 

Quumque  arguitur,  quod  unius  rei  nou 
est  nisi  unum  esse  ;  dico,  quod  verum  est  B 
de  esse  actualis  subsistentiae.  Attamen  lo- 
quendo  de  esse  essentise,  et  de  esse  actu- 
alis  exsistentise  in  quantum  non  tantum- 
modo  comprehendit  exsistere  in  se,  sed 
etiam  exsistere  in  alio  :  sic  in  una  re  pos- 
sunt  esse  plura  esse,  quando  sunt  ibi  plu- 
res  naturse,  sicut  in  Christo.  —  Si  autem 
quseratur,  an  in  Christo  per  mortem  fuit 
corruptum  aliquod  esse,  quum  mors  sit 
corruptio  rei  seu  esse  ejus,  sicut  generatio 
est  ejus  productio ;  dico  quod  imo,  acci- 
piendo  esse  pro  esse  in  alio.  Quum  enim  C 
natura  Christi  humana  fuerit  per  mortem 
corrupta  per  separationem  animse  et  cor- 
poris,  destitit  actu  in  Verbo  exsistere, 
quamvis  corpus  et  anima  non  destiterint 
esse  in  Verbo.  Corpus  namque  et  anima 
illa  manserunt,  ideoque  esse  in  Verbo  non 
destiterunt;  sed  natura  Christi  humana 
non  mansit,  quamdiu  anima  fuit  a  corpore 
separata,  quoniam  corpus  et  anima  non 
constituunt  naturam  humanam,  nisi  sint 
inter  se  essentialiter  conjuncta.  —  Ha?c 
Richardus,  de  cujus  responsione  quid  vi-  D 
deatur  tenendum,  infra  tangetur. 

Porro  Albertus  :  Sine  praejudicio  (ait) 
dicendum,  quod  esse  Christi  in  persona 
non  est  nisi  unum,  quod  fit  ex  duabus  na- 
turis  inconfuse  unitis  in  illa  persona:quia 
laiD.  fatemur  juxta  secundam  opinionem,  quod 
hic  homo  demonstratus  (videlicet  Chri- 
stus)  constituitur  ex  tribus  substantiis  et 
duabus  natuiis.ul  asseril  Cassianus  contra 
Nestorium  libro  sexto  :  Dominus  nosk-r  Je- 
sus  Christus,  homo  nascens  et  Deus,  utri- 


usque  in  se  parentis  habuit  proprietatem, 
dum  et  in  eo  quod  homo  est,  humanse  ma- 
tri  reddidit  similitudinem,  et  in  eo  quod 
Deus,  Dei  Patris  habuit  veritatem.  Unum 
est  ergo  esse  in  Christo,  secundum  com- 
parationem  ipsius  esse  ad  hypostasim  cu- 
jus  est  esse  :  quamvis  hoc  esse  sit  duarum 
essentiarum  quse  manent  distinctae,  eo 
quod  hoc  esse  istius  est  hoc  esse  alterius ; 
estque  mirabile,  ut  unio  fiat  in  esse,  non 
in  essentiis.  —  Sed  objici  potest  :  Filius 
Dei  est  suum  esse ;  hic  homo  non  est  su- 
um  esse  :  ergo  aliud  est  esse  hujus  homi- 
nis  in  quantum  est  homo,  et  aliud  in 
quantum  est  Filius  Dei.  Respondeo  :  Tan- 
tum  unum  esse  est  in  Christo.  Sed  aliud 
est  esse  hujus  simpliciter,  et  aliud  est  esse 
hujus  secundum  naturam  hanc  aut  illam, 
et  aliud  est  esse  naturae  hujus  vel  illius. 
Esse  enim  hujus  simpliciter,  est  esse  per- 
sonae  ut  persona  est;  et  hoc  non  est  nisi 
unum  in  Christo,  quoniam  fides  catholica 
docet  unionem  illam  factam  in  esse.  Et- 
enim  si  in  esse  facta  est,  erit  facta  in  ali- 
quo  esse,  et  non  nisi  in  esse  persona3  : 
ergo  esse  hujus  personse  ex  illa  unione 
est  unum.  Esse  autem  secundum  naturam 
hanc  vel  illam,  est  esse  acceptum  in  com- 
paratione  ad  naturam  facientem  esse  in 
persona,  et  a  parte  illa  geminatur  esse  in 
Christo.  Consistit  enim  in  eo  esse  naturae 
humanitatis,  et  esse  naturse  deitatis.  Heec 
Albertus. 

Concordat  Udalricus,  dicendo  :  Quum 
unius  non  sit  nisi  unum  esse,  ut  dicit  Por- 
phyrius,  quoniam  unum  fundatur  super 
ens,  quod  esse  substantiale  proprie  dici- 
tur,  prout  est  actus  entis  simpliciter,  quod 
non  est  nisi  exsistentium  per  se,  puta  sup- 
positorum,  quibus  et  convenit  generari ; 
ideo  quamvis  in  eodem  supposito  sint  di- 
versa  esse,  secundum  quod  esse  dicitur 
effectus  essentia?  :  sicut  in  animali  aliud 
est  esse  oculi,  aliud  auris;  attamen  quoni- 
am  nullum  horum  habet  esse  absolutum, 
sed  oinnia  integrant  unuin  perfectum  sub- 
sislens,  cujus  actus  csl  esse  absolutum  : 
hinc    illud    supposilum    habet    dumtaxat 

unum  esse,  quod  tamen  respectus  habet  A 
diversos  ad  diversa  principia  illius  esse, 
quae  sunt  materia  et  forma,  et  etiam  ad 
partes  integrales  diversas.  Propter  quod 
illud  esse  sub  rationibus  significatur  di- 
versis,  dum  dicitur  animal  esse  corpus,  et 
quum  dicitur  vivum,  et  quum  dicitur  na- 
turaliter  esse  visivum  et  auditivum.  Porro 
Christus  est  tantum  unum  suppositum  et 
unum  per  se  exsistens,  quod  ex  diversis 
compositum  est  naturis.  Ideo  quamvis  vi- 
ta  quam  dat  illa  anima  corpori,  et  est  esse 
ejus,  sit  aliud  ab  esse  divinse  naturae ;  ta-  B 
men  quia  non  dat  ei  esse  separatum,  sed 
alteri  unitum,  idcirco  suppositum  non  ha- 
bet  nisi  unum  esse,  attamen  sic,  quod  se- 
cundum  ipsum  ad  utramque  rcfertur  na- 
turam,  puta  divinam,  quum  dicitur  esse 
Deus,  et  humanam,  quum  dicitur  homo  : 
qui  respectus  ad  humanam  naturam,  non 
est  in  Deo  nisi  secundum  rationem.  Heec 
Udalricus  in  Summa  sua,  libro  quinto. 

Ad  istud  demum  respondet  (ut  putatur) 
Bonaventura  sicut  Richardus,  et  probat  in 
Christo  esse  unum  esse  actualis  subsisten-  C 
tiae  ex  unitate  personae,  duplex  vero  esse 
actualis  exsistentise,  quoniam  Christus  se- 
cundum  quod  homo,  vere  genitus  est  a 
matre,  sicut  alii  homines  gigni  dicuntur. 
Generatio  autem  terminatur  ad  ens  com- 
pletum  :  ergo  necessario  ad  esse  comple- 
tum.  Rursus,  quoniam  mors  est  corruptio 
vita?,  vita  autem  est  viventibus  esse;quum- 
que  Christus  fuerit  vere  mortuus,  habuit 
verum  esse  quod  morte  ejus  destructum 
est,  quod  non  fuit  esse  divinum.  Item, 
quum  esse  sit  causa  rerum  creatarum,  si  D 
Christus  non  habuisset  nisi  esse  divinum, 
non  fuisset  creatura  secundum  quod  lio- 
mo.  Iterum,  quia  nihil  dat  aut  causat  ac- 
tum  secundum,  quin  etiam  det  aut  habeat 
aliquem  acturn  primum;quumque  in  Chri- 
sto  fuerint  aliqui  actus  secundi  ratione 
qua  homo,  utpote  spcciale  viverc,  intelli- 
gcre  :  ergo  habuit  actum  primum  naturae 
humanac,  videlicet  esse  actualis  exsisten- 
tiae  conditionis  humanae.  —  Ilaec  reperi  in 
sciiplis  BonaventursB,  addita  in   margine, 


incertus  an  ab  ipso  expressa,  an  ab  alio 
quovis  adjuncta. 

Durandus  item  :  Hsec  (inquit)  quaestio 
partim  dependet  ab  illa,  utrum  esse  et 
essentia  idem  sint;  quod  si  concedatur, 
mox  sequitur  quod  in  Christo  sint  plura 
esse  sicut  plures  essentiae.  — Attamen,sic- 
ut  jam  patuit,  Petrus  testatur,  quod  esse  p.  usc, 
essentiee  est  duplex  in  Christo  sicut  essen- 
tia,  quoniam  esse  essentiae  omnes  dicunt 
idem  cum  essentia  esse.  Quaestio  autem 
haec,  utrum  esse  et  essentia  idem  sint,  in- 
telligitur  de  esse  actualis  exsistentiae  : 
quod  quamvis  dicatur  realiter  ab  essentia 
esse  distinctum,  non  sequitur  quod  ob  hoc 
in  Christo  sit  unum  esse  dumtaxat. 

Deinde  subjungit  Durandus  :  Circa  hanc 
quaestionem  sunt  tres  modi  dicendi.  Pri- 
mus,  quod  in  Christo  sit  solum  unum  es- 
se,  propter  motiva  inducta.  Secundus,quod 
necessario  sunt  plura  esse  in  Christo,  quo- 
niam  unitas  vel  pluralitas  ipsius  esse  in 
Christo,  aut  attenditur  secundum  supposi- 
tum,  aut  secundum  naturas.  Si  secundum 
naturas,  quum  plures  naturae  sint  in  Chri- 
sto,  sequitur  quod  et  plura  esse;  si  secun- 
dum  suppositum,  contra  :  quia  si  unitas 
divini  suppositi  argueret  unitatem  ipsius 
esse,pluralitas  suppositorum  argueret  plu- 
ralitatem  ipsorum  esse  :  quod  falsum  est, 
quoniam  tres  personae  non  habent  nisi 
unum  esse  exsislentiae,  propter  unitatem 
essentiec.  Amplius,  si  humana  Christi  na- 
tura  sibi  ipsi  relinqueretur,  haberet  pro- 
prium  esse  exsistentiae,  aliud  ab  esse  di- 
vino.  Aut  ergo  illud  idem  est  quod  habuit 
in  divino  supposito,  et  ita  habetur  propo- 
situm;  aut  aliud.  Contra  :  Id  quod  amittit 
totuin  cssc  simplicilcr  quod  habuit,  et  ac- 
quiril,  totaliter  novum  esse  quod  prius  non 
habuit,  illud  est  vere  corruptum  et  gene- 
ratum.  Si  autcm  huinana  natura  sibi  ipsi 
relinqueretur,  amittcret  simpliciter  totum 
esse  quod  habuit,  si  in  Christo  est  soluni 
unum  esse,  el  hoc  increalum,  acquireret- 
que  totaliter  novum  esse,  et  sic  vere  cor- 
rumperetur.  Quemadmodum  ergo  prima 
opinio  dicit  erroneum  csse  ponerc  in  Chri- 

sto  plura  esse,  quia  ex  hoc  sequitur  plura- 
litas  suppositorum  ;  sic  ista  dicit  opinio 
erroneum  esse  in  Christo  ponere  unum 
tantummodo  esse,  quia  consequitur,  ipsum 
non  vere  esse  natum  ex  matre,  nec  veraci- 
ter  mortuum. 

Hinc  tertius  modus  inter  istas  est  me- 
dius,  quem  credo  verum,  videlicet  quod 
in  Christo  est  aliquo  modo  unum  esse,  et 
aliquo  modo  plura.  Quemadmodum  enim 
ens  est  commune  communitate  analogiae 
ad  substantiam  atque  ad  genera  acciden- 
tis,  et  ita  in  ea  dividitur  et  de  eis  praedica- 
tur ;  sic  nomen  essentiae  commune  est  ad 
substantiam,  quantitatem  et  qualitatem,  et 
in  ea  dividitur  ac  praedicatur  de  ipsis.  Si- 
militer  esse  exsistentiae  (quod  est  idem 
quod  essentia,  vel  saltem  immediate  con- 
sequitur  illam,  et  immediatius  quam  qua> 
cumque  proprietas  alia)  dividitur  in  es- 
se  exsistentiae,  quod  convenit  substantiae, 
quantitati  ac  qualitati  et  aliis,et  pra?dicatur 
de  ipsis.  Et  sicut  substantia  est  ens  atque 
essentia  per  se  subsistens,  quantitas  vero 
et  quodcumque  aliud  accidens,  non  est  ens 
nec  essentia  per  se  subsistens,  sed  potius 
inexsistens,seu  in  aliquo  exsistens;  utrum- 
que  tamen,  tam  substantia  quam  accidens, 
dicuntur  essentia  et  ens  :  sic  esse  exsi- 
stentiae  substantiae  completae  dicitur  esse 
subsistentiae;  esse  vero  quantitatis  et  om- 
nium  accidentium,  dicitur  esse  inexsisten- 
tiae,  utrumque  tamen  dicitur  esse  exsisten- 
tiae.  Quo  viso.patet  quod  si  esse  exsistentiae 
solum  accipiatur  pro  esse  subsistentiae, 
de  quo  simpliciter  dicitur  et  per  prius  ; 
sic  in  Christo  et  in  quolibet  supposito 
uno,  non  est  nisi  unicum  esse.  Si  vero 
esse  exsistentiae  sumatur  pro  eo  de  quo 
dicitur,  sive  per  prius,  sive  per  poste- 
rius;  sic  in  Christo  et  in  quolibet  sup- 
posito  creato  in  quo  est  aliqua  natura 
creata  materialis,  sunt  plura  esse,  quorum 
unum  est  esse  subsistens,  reliqua  vero 
omnia  sunt  esse  inexsistentiae.  Nam  esse 
subsistentiae  sequitur  naturam  per  se  sub- 
sistentern,  vel  suppositum  per  se  subsi- 
stens.  Tales  autem  naturae  rion  possunt  in 


A  eodem  plurificari  supposito  :  et  sic  patet 
primum. 

Secundum  quoque  probatur  tripliciter. 
Primo,  quia  magis  competit  naturae  huma- 
nae  in  Christo  habere  proprium  esse  prae- 
ter  esse  suppositi,  quam  competit  acci- 
denti  habere  proprium  esse  in  substantia 
praeter  esse  subjecti ;  sed  accidens  habet 
proprium  esse  in  subjecto  prseter  esse 
subjecti  :  ergo  natura  humana  in  Christo 
habet  proprium  esse  praeter  esse  divini 
suppositi.   Minor  quoque  probatur  :  quia 

B  si  accidens  non  haberet  esse  proprium  in 
subjecto  praeter  esse  subjecti,  non  posset 
a  subjecto  separari  quin  corrumperetur, 
quia  amitteret  totum  esse  quod  prius  ha- 
bebat  :  quod  falsum  esse  patet  in  Sacra- 
mento  altaris.  Secundo,  quoniam  ipsum 
esse  intimius  sequitur  ad  essentiam,  quam 
agere  ad  potentiam.  Quum  ergo  in  Christo 
multiplicetur  agere  ad  multiplicationem 
potentiarum,  geminatur  in  eo  esse  juxta 
dualitatem  essentiarum  seu  naturarum. 
Tertio,  quoniam  plus  dependet  quantitas, 

C  et  accidentia  cuncta  communia,  ab  esse 
subjecti  quam  color  a  quantitate;  sed  co- 
lor  remanere  non  posset  in  subjecto  quan- 
titate  remota  :  ergo  nec  quantitas  nec 
aliquod  accidens  posset  esse  in  natura  hu- 
mana  remoto  esse  ipsius,  quod  intimius 
sequitur  ad  ipsam  quam  aliud  quodcum- 
que.  Quum  ergo  in  natura  Christi  humana 
fuerint  quantitas  et  alia  accidentia  com- 
munia,  fuit  in  ipsa  proprium  esse,  quod 
praeexigitur  ad  omnia  illa.  Itaque  prima 
opinio,  quae  ponit  unum  tantum  esse  in 

D  Christo,  loquitur  de  esse  subsistentiae,quod 
est  simpliciter  esse  suppositi.  Porro  secun- 
da  opinio  loquitur  generaliter  de  esse  ex- 
sistentiae.  —  Haec  Durandus.  Cujus  opinio 
videtur  Bonaventurae  et  Richardo  confor- 
mis.  Yerumtamen  valde  videtur  difficile 
hoc  tenere,  praesertim  quum  esse  actuale 
simpliciter  dictum,  de  quo  loqui  videtur, 
sit  suppositorum  :  propter  quod  in  eodem 
supposilo  non  videntur  posse  consistere 
plura  hujusmodi  esse ;  aut  si  sunt,  erunt 
plura  supposita. 

Hinc  tertio  Quodlibeto  scribit  Henricus  : 
q.  2.  Quaestio  ista  habet  difficultatem  propter 
diversitatem  naturarum  in  Christo,  divi- 
nae  videlicet  et  humana?,  propter  quas  vi- 
dentur  in  ipso  ponenda  diversa  esse ;  et 
propter  unitatem  personae  seu  divini  sup- 
positi  in  eodem,  propter  quod  videtur  non 
nisi  unum  esse  in  ipso  ponendum.  Hinc 
considerandum,  secundum  quidesse  attri- 
buendum  sit  Christo,  an  secundum  natu- 
ram  vel  secundum  personam:imo  conside- 
randum  in  primis,  quomodo  et  secundum 
quid  esse  attribuitur  ac  convenit  Deo.  Igi- 
tur  agnoscendum,  quod  esse  in  Deo  est  de 
maxime  transcendentibus  et  absolutis,  at- 
tribuiturque  personis  non  ratione  perso- 
nalis  proprietatis,  sed  ratione  essentiae, 
quee  quasi  subest  ei.  Unde  sicut  una  es- 
sentia  est  in  tribus  personis,  ita  et  unicum 
esse.  Et  quamvis  sint  tres  entes  propter 
trinitatem  personarum,  hoc  tamen  est  se- 
cundum  unicum  esse  quod  est  in  tribus, 
ita  quod  alia  et  alia  proprietas  in  alia  et 
alia  persona  non  dat  aliud  et  aliud  esse, 
sed  solummodo  dat  ad  aliud  esse.  Hinc  in 
divinis,  subsistere  suppositi  ut  suppositum 
est,  proprie  loquendo,  est  subsistere  non 
quid,  sed  ad  aliquid.  Et  sic,  quoad  hoc,  ali- 
ter  se  habet  esse  et  ratio  suppositi  in  Deo 
et  creaturis.  In  creaturis  namque,  esse 
principaliter  convenit  supposito,  non  na- 
turae,  sive  sit  materia  sive  forma,  nisi  pro- 
ut  habet  esse  in  supposito.  In  Deo  vero, 
esse  principaliter  convenit  naturae  in  sup- 
posito,  et  non  supposito,  nisi  ratione  na- 
turse  exsistentis  in  eo,  ita  quod  ratione 
suppositi  non  convenit  ei  esse,  sed  solum 
ad  alium  esse.  Insuper,  ex  parte  esse  quod 
convenit  ei  ratione  naturae,  non  distin- 
guuntur  in  eo,  nisi  forte  secundum  ralio- 
nem  intelligendi,  esse  essentiae  et  actualis 
exsistentiae,  nec  essentia  a  sua  actuali  ex- 
sistentia.  Hinc  Christo  ratione  personae 
niillum  esse  absolutum  convenit,  sed  lan- 
tummodo  respectivum.  Christus  quippe, 
Dcus  et  homo,  non  est  persona  absolula, 
sed  respectiva  :  ideo  omne  esse  Chrislo 
allribuendum,    debet   ei    altribui    ratione 


A  suae  naturae  divinae  aut  humanae  in  sup- 
posito  exsistentis.  Idcirco  non  valet,  quod 
quidam  nituntur  in  Christo  distinguere 
duplex  esse,  videlicet  actuale  seu  esse  sub- 
sistentiae,  et  esse  essentiae  seu  naturae, 
dicentes  quod  in  Christo  est  unum  esse 
actualis  subsistentiae  sicut  et  una  perso- 
na,  duo  vero  esse  essentiae  sicut  et  duae 
naturae.  Quod  dicunt  habendo  considera- 
tionem  ad  suppositum  in  creaturis,  in  qui- 
bus  supposito,  quum  sit  absolutum,  con- 
venit  esse   subsistentiae  actualis,  et  non 

B  alicui  exsistenti  in  ipso,  nisi  per  ipsum. 
Ob  hoc  quaestio  ista  de  esse  Christi,  deter- 
minanda  est  de  ejus  esse,  non  de  ejus  ad 
aliquid  esse.  Debet  quippe  determinari  ex 
parte  naturae  et  essentiae  exsistentis  in 
Christo,  et  nullo  modo  ex  parte  suppositi  : 
quoniam  Christus  ratione  suppositi  sui 
non  habet  esse,  sed  ad  aliquid  esse,  nisi 
velimus  ipsum  esse  communiter  accipere 
ad  esse  absolutum,  et  respectivum.  Deni- 
que  circa  essentiam  et  quidditatem  rei,du- 
plex  esse  consideratur,  videlicet  esse  es- 

C  sentiae,  quod  realiter  nihil  est  nisi  natura 
rei,  de  quo  dicitur,  quod  definitio  est  ora- 
tio  indicans  quid  esse  rei,  quod  Avicenna 
appellat  proprium  esse  rei.  Aliud  est  esse 
exsistentiae,quod  res  habet  in  singularibus 
tantum,  ut  humanitas  in  Platone.  Et  diffe- 
runt  haec  duo  esse  circa  divinam  naturam 
in  Christo,  tantum  secundum  rationem ; 
sed  circa  naturam  ejus  humanam  diffe- 
runt  non  solum  secundum  rationem,  sed 
et  secundum  intentionem,  quoniam  esse 
creaturae  non  dclerminat  sibi  esse  actualis 

D  exsistentiae,  imo  per  indifferentiam  se  ha- 
bet  ad  tale  essc  et  non  esse. 

Ilaque  si  loquamur  de  esse  naturae  et 
essentiac  rei  in  Christo,  diccndum  quod  in 
ipso  est  duplcx  cssc  seu  duo  esse;  si  vero 
loquamur  de  csse  actualis  cxsistentia\  ad- 
vertendum  quod  hoc  nulli  proprie  conve- 
nit  nisi  habcnti  ipsum  in  se  absolute,  tan- 
quain  distinctum  ah  aliis,  non  autem  illi 
quod  hahct  ipsum  in  alio,  vel  cx  unionc 
cuni  alio  quod  habct  ipsum  per  sc.  Quum 
crgo  humanae  nalurae  in  Christo  iiullum 

conveniat  esse  actualis  exsistentiae  secun- 
dum  se  ac  separatim,  quoniam  nunquam 
habuit  tale  esse,  puta  in  se  terminatum, 
imo  nec  quivit  habere  postquam  ad  divi- 
nam  naturam  fuit  assumpta ;  sed  quod  in 
Christo  habet  esse  actualis  exsistentiae,  so- 
lum  habet  in  illo  cui  unita  est :  hinc  abso- 
lute  dicendum,  quod  Christus  ratione  hu- 
mana?  natura?  nullum  habet  ex  se  esse 
actualis  exsistentiae,  sed  solum  ratione  di- 
iturae  vinae  naturae,  quod  communicatur  ei  *  per 
BaB  assumptionem  sui  ad  illam  in  unitate  sup- 
positi,  sicut  materiae  communicatur  esse 
actuale  compositi  in  quo  est.  Cujus  aptis- 
simum  est  exemplum,si  cogitemus  in  cre- 
aturis  esse  unum  ex  materia  et  forma 
compositum,  non  habens  esse  absolute, 
sed  solum  respective  ad  aliquid,  sicut  est 
in  divinis,  et  quod  materia  et  forma  sint 
quid  absolutum  in  eo,  sicut  in  Christo 
sunt  natura  divina  atque  humana.  Tunc 
namque  sicut  in  tali  supposito,  in  quan- 
tum  suppositum  est,  non  esset  aliquod 
esse  actualis  exsistentiae  absolutum,  sed 
solum  esse  ad  aliquid,  totumque  esse  ab- 
solutum  actualis  exsistentiae  esset  formae, 
quae  est  in  toto,  nec  esset  materiae,  nisi  in 
quantum  unitur  formae  :  sic  in  supposito 
Christi,  non  est  ratione  suppositi  aliquod 
esse  absolutum  exsistentiae  actualis,  sed 
solum  esse  ad  aliquid,  quod  et  unicum  est 
in  eo;  nec  est  in  eo  nisi  filiatio  una,  quae 
est  constitutiva  suae  personae  (ut  dictum 
dist.  est  super  primum).  Totum  vero  esse  abso- 
^i  lutum  exsistentiae  actualis  in  ipso  est  divi- 
nae  essentiae  seu  naturae,  quod  non  com- 
municat  suppositum  nisi  ratione  essentiae 
quam  habet  in  se ;  similiter  nec  humana 
natura,  nisi  quia  unitur  divinae  in  unitate 
suppositi.  Sicque  humana  natura  in  Chri- 
sto  nullum  aliud  habet  esse  actualis  exsi- 
stentiae,  nisi  illud  divinum  et  increatum 
sibi  communicatum,  quod  est  esse  divini- 
tatis,  et  sibi  communicatur  in  quantum 
esse  actualis  exsistentiae,  nec  aliud  habet 
esse  personale  :  non  autem  communicatur 
illi  in  quantum  est  esse  essentiae,  quia  na- 
tura  humana  absorberetur  et  convertere- 


A  tur  in  divinam,  nec  realiter  permaneret. 
Sic  igitur  patet  in  summa,quod  in  Christo 
est  unum  esse  ad  aliquid  ratione  divini 
suppositi,  et  unum  esse  actualis  exsisten- 
tiae  ratione  solius  divinae  naturae,  duplex 
vero  esse  essentiae  ratione  duplicis  in  eo 
naturae,  puta  divinae  et  humanae.  —  Haec 
Henricus.  Cujus  positio,  quantum  intelli- 
gere  queo,  quantum  ad  principale,  vide- 
licet  quoad  unitatem  actualis  esse  exsi- 
stentiae  in  Christo,  consonat  responsioni 
S.  Thomae,  quamvis  in  quibusdam  anne- 

B  xis  et  in  modo  loquendi  dissentiat  aliquo 
modo. 

Praeterea  tam  pro  elucidatione  majori 
praeinductorum  quam  quaestionis  istius, 
perpendenda  sunt  quae  idem  doctor  con- 
scribit  primo  Quodlibeto,  quaestione  qua 
quaerit,  utrum  Christus  dicatur  homo  pro-  q.  i. 
pter  unionem  animae  et  corporis  sui  cum 
divino  supposito,  an  potius  propter  eorum 
unionem  ad  invicem.  Ad  quod  respondet  : 
Praesupposito  quod  nec  Christus  nec  alius 
homo  dicendus   sit  homo  propter  solum 

C  intellectum  aut  animam,  multoque  minus 
propter  corpus  solum,sed  propter  aliquam 
eorum  mutuam  unionem,  sciendum  quod 
unio  eorum  in  Christo  exstitit  duplex:una 
unius  cum  alio,  alia  amborum  sic  unito- 
rum  cum  Verbo  aeterno.  Opinio  autem  Ma- 
gistri  Sententiarum  fuit,  quod  Christus 
erat  et  sit  homo  ex  unione  amborum  in 
divino  supposito.  Unde  adjecit,  quod  Chri- 
stus  in  triduo  fuit  homo,  quoniam  caro  ejus 
et  anima  manserunt  Verbo  unita.  Cujus 
ratio  videtur  fuisse,  quod  forma  speciei 

D  nulli  attribuitur  nisi  supposito  ejus.  Chri- 
stus  autem  non  fuit  homo  ex  unione  ani- 
mae  suae  cum  corpore,  sed  amborum  cum 
deitate.  Sicque  Magister,  salva  reverentia 
ejus,  minus  considerasse  videtur  naturam 
denomiuationis  quam  efficit  forma  circa 
illud  quod  informat.  Nempe  ex  hoc  solo 
quod  forma  informat  aliquid,  denominat 
toturn  coinpositum  ex  informante  et  infor- 
mato  :  sicut  ex  hoc  quod  albedo  informat 
corpus,  totum  compositum  dicitur  albuin. 
Estque  impossibile  quod  forma  informet 

nec  tamen  denominet.  Quum  ergo  in  Chri- 
sto,  compositum  ex  unione  animae  cum 
corpore  informatum  sit  forma  humana, 
impossibile  est  quod  ex  hoc  non  dicatur 
homo  :  quamvis  ex  hac  unione  non  ha- 
beat  hoc  compositum  rationem  suppositi, 
quoniam  non  subsistit  in  se,  sed  in  illo  a 
quo  assumptum  est,  quod  assumens  per 
naturam  assumptam  factum  est  supposi- 
tum  hominis  ;  quod  tamen  non  denomi- 
natur  homo  propter  aliquam  informatio- 
nem  in  se  factam,  sed  propter  eam  quae 
facta  est  in  assumpto,ut  persona  non  dica- 
tur  homo  nisi  quia  assumptum  sit  homo. 
Quamvis  enim  secundum  communem  cur- 
sum  naturalium  rerum,  species  non  deno- 
minet  nisi  suum  suppositum,  quoniam 
nullius  speciei  natura  assumpta  est  in  alie- 
no  supposito,  nisi  in  Christo;  nihilo  minus 
ubi  hoc  accidit,  potest  et  talis  denominatio 
fieri.  Nam  etsi  Christus  solam  animam  as- 
sumpsisset,  quae  tamen  corpori  esset  uni- 
ta,  compositum  ex  corpore  illo  et  anima 
oporteret  hominem  dici  :  quamvis  non  ha- 
beret  rationem  suppositi  proprii,  quoniam 
anima,  a  qua  est  personalitas  propria  ho- 
minis,  est  assumpta  ab  alieno  supposito  ; 
nec  haberet  esse  suum  in  se  terminatum, 
nec  ambo,  videlicet  corpus  et  anima,essent 
unita  in  uno  communi  supposito.  Simpli- 
citer  ergo  dicendum,  quod  Christus  non 
dicitur  homo  ex  unione  corporis  et  animse 
in  divino  supposito,  sed  solum  ex  unione 
ipsorum  ad  invicem.  Sicque  humana  natu- 
ra  in  Christo,  nunquam  fuit  in  se  distincta 
et  terminata  in  supposito  proprio,  sed  di- 
vino.  Hsec  Henricus. 

Praeterea  Scotus  :  In  hac,  ait,  quaestione 
est  certum  de  esse  essentiao  (quod  tantum 
diffcrt  ab  essentia  in  modo  concipicndi), 
quod  in  Christo  sunt  tot  esse  essentiae, 
quot  essentiae.  Certum  cst  quoque  de  esse 
actualis  subsistentiae  (quod  cst  essc  actua- 
lis  exsistentiae  in  se  ipso,  non  dependentis 
ad  aliud  supposiliim  in  subsistendo),  quod 
non  sit  nisi  unum  talc  esse  in  Christo,  sic- 
ut  aec  nisi  uniiin  suppositum.  Verum  de 
rcali  actualis  exsistentise,  proul   dis- 


A  tinguitur  ab  esse  essentiae  atque  ab  esse 
subsistentiae,  dubitatio  est,  an  sit  aliquid 
esse  tale  in  Christo  aliud  ab  esse  increa- 
to.  Ad  quod  dicitur  quod  non,  quia  si  hsec 
natura  Christi  humana  in  proprio  esset 
supposito,  idem  esset  esse  naturae  et  per- 
sonse  :  ergo  et  nunc,  quia  haec  persona 
supplet  personalitatem  propriam  quan- 
tum  ad  esse  personae  :  ergo  quantum  ad 
esse  naturse.  —  Haec  Scotus.  Qui  circa  haec 
plura  inducit,  ad  utramque  partem  arguen- 
do  per  argumenta  supra  inducta  ex  Tho- 

B  ma,  Richardo,  Durando  ac  aliis. 

Deinde  contra  positionem  Henrici  (cui 
frequentius  contrariatur)  dicit,  quod  in 
Christo  natura  humana,  quum  non  sit  tan- 
tum  in  intellectu  et  causa,  sed  extra  cau- 
sam  suam,  necessario  habet  propriam  exsi- 
stentiam  suam  actualem,sicut  et  proprium 
esse  quidditativum  ;  sed  non  habet  esse 
propriae  subsistentiae,  quoniam  subsisten- 
tia  ultra  exsistentiam  non  dicit  nisi  negati- 
onem  dependentiae.  Haec  autem  exsistentia 
naturae  humanae  Christi  non  est  indepen- 

C  dens,  quemadmodum  nec  natura  cujus 
est;  sed  exsistentia  talis  est  tantum  exsi- 
stentia  Verbi  :  idcirco  in  Christo  non  est 
nisi  unum  esse  subsistentiae.  —  Itaque  ani- 
ma  Christi  et  ejus  natura  humana,  pro- 
priam  exsistentiam  habet.  Nam  et  illa  ani- 
ma  creabatur  ;  creatio  autem  terminatur 
ad  aliquid  actualiter  exsistens  :  ergo  fuit 
aliqua  actualis  exsistentia  animae  creata, 
in  quantum  fuit  anima  illam  terminans 
actionem.  Insuper  illam  naturam  quam 
Verbum  personavit,  Trinitas  tota  produxit 

D  in  rationc  causae  efficientis  et  creantis,  et 
productio  illa  non  terminabatur  nisi  ad 
aliquod  exsistere,  et  non  ad  exsistere  in- 
creatum,  sed  creatum  :  ergo  creata  exsi- 
stentia  est  in  Christi  humanitate.  Ulterius 
dico,  quod  alia  est  exsistentia  Verbi,  alia 
naturae  assumptae.Ideo  namque  exsistentia 
pcdis  mei  non  est  exsistentia  mei,  quo- 
niam  cgo  non  sum  pes,  neque  subsistens 
respectu  pedis  sicut  suppositum  respectu 
naturse  ;  sed  potius  ccontrario  pes  exsistit 
pcr  exsistentiam  mei  :  ideo  exsistentia  pe- 

dis  non  est  alia  ab  exsistentia  qua  exsisto. 
Oppositum  vero  est  hic.  Verbum  enim 
subsistit  in  natura  humana  sicut  supposi- 
tum  in  natura,  propter  quod  proprie  dici- 
tur  homo,  sicque  proprie  est  exsistens  ex- 
sistentia  illius  natura?.  Secundo  dico,  quod 
Verbum  aeternum  etiam  simpliciter  exsi- 
stit  exsistentia  illa  naturae  assumptae,  quae 
est  in  se  exsistentia  simpliciter,  prout  ens 
dividitur  in  ens  simpliciter  et  secundum 
quid ;  et  qualis  est  exsistentia  illa  in  se, 
talem  largitur  et  alteri.  Non  tamen  est 
Christus  duo  exsistentes,  quemadmodum 
habens  duas  scientias  non  est  duo  scien- 
tes,  quia  concretum  non  numeratur  abs- 
que  numeratione  suppositi.  Haec  Scotus. 

Ecce  ex  omnibus  de  hac  quaestione  nunc 
introductis  patet  difficultas  ejusdem,  in 
qua  et  de  qua  nihil  est  temere  asseren- 
dum.  Nihilo  minus  responsio  illa  S.  Tho- 
mae,  Petri  et  Henrici,  probabilior  esse  vi- 
detur.  Si  enim  in  Christo  est  vera  et  realis 
exsistentia  creata  naturae  assumptae  praeter 
increatam  exsistentiam  suam,  sunt  in  eo 
vere  duae  reales  exsistentiae,  ita  quod  se- 
quitur  Christum  esse  duo  supposita,  nec 
vere  unum:nisi  hoc  solum  obsisteret,  quod 
exsistentia  ejus  creata  non  terminatur  in 
ipsa  assumpta  natura,  imo  innititur  incre- 
atae  subsistentise,  atque  dependet  ad  eam, 
et  fulcitur  ac  ratificatur  et  terminatur  in 
ea.  Ex  quo  sequi  videtur,  quod  Verbum 
possit  assumere  quodcumque  creatum  sup- 
positum  seu  personam  sine  illius  destru- 
ctione  :  quia  non  solum  posset  assumere 
ad  se  naturam  creatam,  et  suum  esse  es- 
sentiae  terminare  ac  personare  in  se,  sed 
item  esse  ipsius  exsistentiale,  faciendo 
quod  esse  illud  actualis  exsistentiae  quod 
prius  subsistebat  in  re  creata  eratque  esse 
actualis  subsistentiae,  desinat  ita  subsiste- 
re  in  se  atque  inniti  sibimetipsi,  et  innita- 
tur  ac  dependeat  ad  ipsum  Verbum  aeter- 
num.  Nec  oportet  ipsum  corrumpi,  quum 
non  repugnet  actuali  exsistentiee  taliter 
Verbo  inniti.  Exsistere  namque  et  subsi- 
stere  in  his,  realiter  idem  sunt;  nec  sub- 
sistere  superaddit  ipsi  exsistere,nisi  nega- 


A  tionem  dependentiae  ad  aliud  suppositum ; 
et  taliter  dependere  ad  Verbum,  non  est 
creaturae  imperfectio,  sed  summa  perfe- 
ctio  :  alias  Christi  humanitas  quoad  hoc 
imperfectior  esset  humanitatibus  non  as- 
sumptis.  Quumque  sit  tanta  creatae  natu- 
rae  perfectio,  non  est  ejus  corruptiva,  sed 
salvativa.  Sicque  Verbum  posset  assume- 
re  quamcumque  personam  creatam  nunc 
subsistentem,  quum  ista  assumptio  non 
amplius  repugnaret  naturae  rationali  seu 
intellectuali  nunc  in  suo  actuali  esse  sub- 

B  sistenti,  quam  naturae  quae  de  novo  pro- 
duceretur  atque  in  primo  instanti  suae  pro- 
ductionis  una  cum  sua  actuali  exsistentia 
assumeretur  a  Verbo. 

Postremo,  quae  contra  istam  positionem 
inducta  sunt,  ex  praehabitis  videntur  satis 
soluta.  Et  objecta  Scoti  nunc  tacta,  facili- 
ter  queunt  solvi,  dicendo  quod  realis  crea- 
tio  ac  productio  seu  generatio  terminantur 
ad  ens  reale  vel  ad  formam  substantialem, 
sive  ad  hanc  naturam  realem  ex  se  gene- 
rativam  ac  diffusivam  actualis  exsistentiae 

C  propriae  suae  naturae,  si  sibi  ipsi  seu  pro- 
priae  relinquatur  naturae.  Quod  in  Christo 
factum  non  est,  imo  in  primo  instanti  suae 
productionis  assumpta  fuit  ad  sublimius 
esse,  nec  permissa  agere  quod  egisset. 
Hinc  demum  fuit  in  Christo  mors  vera,  et 
vere  mortuus  fuit,  quia  natura  humana 
fuit  in  ipso  tunc  dissoluta  per  separatio- 
nem  animae  suae  a  corpore,  quamvis  esse 
suum  exsistentiale  et  subsistentiale,  seu 
personale  et  hypostaticum,nequaquam  fu- 
erit  unquam  corruptum,  utpote  increatum, 

D  incommutabile  et  aeternum.  Verumtamen 
omnia  ista  sub  correctione  cum  timore  et 
reverentia  sint  prolata  :transcendit  quippe 
materia  ista  omnium  (quanto  magis  me- 
um  ?)  intellectum. 


N 


QU^ESTIO    VI 

Unc    prosequendum,    An    Christus 
sit  vere  unum. 
Ad  quod  ex  praetactis  jam  patet  respon- 

sio,   quod   utique  absolute   loquendo   sit  A 
unum,  videlicet  una  persona,  unum  ens 
completum. 

De  hoc  ita  loquitur  Alexander  :  Differt 
dicere  naturam  et  rem  naturae,in  omnibus 
citra  Deum.  Ideo  quamvis  plures  naturae 
sint  in  Christo,  non  tamen  praedicantur  de 
ipso  in  recto,  dicendo  :  Christus  est  illae 
naturge.  Et  hoc  quoad  naturam  assumptam, 
quia  ex  parte  divinae  naturae  non  differunt 
natura  et  res  naturae  :  quia  persona  divina 
est  divina  essentia,  non  autem  est  Chri- 
stus  natura  humana.  Itaque  Christus  non  B 
dicitur  plura  propter  pluralitatem  natura- 
rum.  Quae  enim  in  obliquo  dicuntur,  non 
numerant  rem  :  sicut  nec  sequitur  ex  par- 
te  naturae  humanae,  quod  quamvis  est  ani- 
ma  et  corpus  simul  juncta,  et  anima  est 
quid  unum,  similiter  corpus  :  ergo  homo 
est  plura.  Porro  quod  Augustinus  in  En- 
chiridio  protestatur,  Filius  est  unicus  Dei 
Patris  ac  Virginis,  sed  aliud  propter  Ver- 
bum,  aliud  propter  hominem  :  exponen- 
dum  est  ita,  ut  dicatur  alterius  naturae 
secundum  quod  Verbum,  et  alterius  se-  C 
cundum  quod  homo.  Haec  x\lexander.  — 
Quod  vero  ad  istud  respondet  Bonaventu- 
p.u2Cets.  ra,  prsehabitum  est. 

At  vero  Thomas:Neutrum  (inquit.)  genus 
informe  est  et  indistinctum,  masculinum 
vero  formatum  atque  determinatum.  Hinc 
masculinum  genus  non  praedicatur  abso- 
lute  nisi  de  re  perfecta  subsistente,  neu- 
trum  vero  genus  tam  de  re  perfecta  et 
subsistente  quam  de  non  subsistente  et 
imperfecta  :  quia  non  dicimus,  Ilumanitas 
Petri  seu  albedo  est  aliquis,  sed  aliquid ;  D 
de  Petro  autem  potest  utrumque  dici.  Si- 
militer  in  Christo  de  persona  dici  potest, 
quod  est  aliquis  et  aliquid ;  de  natura  ve- 
ro,  quod  est  aliquid,non  quod  aliquis.Hinc 
natura  assunipta  non  praedicatur  de  Chri- 
sto,  quia  non  habet  rationem  hominis, 
sed  humanitatis.  Aliquid  ergo,  secundum 
quod  praedicatur  de  Christo,  non  significat 
tanluiii  naturain,  sed  supposituin  quoque 
naturm  El  quia  plurale  est  geminatum 
Bingulare,  ideo  Christus  non  potest  dici  ali- 


qua,  nisi  essent  in  eo  duo  supposita  natu- 
rarum.  Non  ergo  est  duo  aut  plura,  nec  est 
assumens  et  assumptum,  ut  patuit.  Haec  cy.p.65! 
Thomas.  138A'' 

Concordat  Petrus,  dicendo  :  Quum  in 
Christo  facta  sit  duarum  unio  naturarum 
in  uno  supposito,  et  Christus  sit  unum 
suppositum  in  duabus  naturis,  hinc  ratio- 
ne  suppositi  non  potest  vocari  duo,  quia 
suppositum  unum  est;  nec  ratione  natura- 
rum,  quoniam  una  earum,  puta  divina,  est 
una  numero  cum  suo  supposito  :  idcirco 
non  facit  numerum  cum  eo;  altera  vero, 
videlicet  humana,  propter  suam  composi- 
tionem  differt  re  a  suo  supposito  :  idcirco 
non  praedicatur  de  ipso  per  identitatem, 
ergo  nec  numerum  ponit  in  eo.  Christus 
ergo  omnino  est  unus  et  unum  per  se,jux- 
ta  secundam  positionem  vere  catholicam. 
Haec  Petrus. 

Tota  demum  Richardi  responsio  in  prae- 
tactis  Thomae  ac  Petri  responsis  contine- 
tur.  Responsio  quoque  Udalrici,  qui  addit : 
Ex  his  innotescit  solutio  sophismatum 
omnium  quibus  ita  arguitur  :  Christus  est 
unum  unitate  increata  et  unitate  creata, 
quarum  una  non  est  alia,  ergo  est  duo. 
Rursus,  Christus  est  aliquid  impassibile  et 
aliquid  passibile,  quorum  unum  non  est 
aliud,  ergo  est  duo.  Item,  Christus  non  est 
tantum  Deus  nec  tantum  est  homo,  ergo 
non  est  tantum  unus,  ergo  est  duo;  et  con- 
similia.  Nam  praemissse  semper  sunt  verae 
ratione  naturarum,  sed  ad  conclusionis 
veritatem  requireretur  diversitas  quoque 
suppositorum.  Haec  Udalricus.  —  Idem  Al- 
bertus,  de  cujus  tamen  responsione  paulo 
post  aliquid  tangam. 

Insuper  Durandus  :  Circa  istud,  inquit, 
est  triplex  opinio.  Prima,  quod  Christus 
sit  unum,  propter  motiva  pramabita.  Se- 
cunda,quod  Christus  sit.  plura.  Primo,  quia 
sccundum  Philosophum  septimo  Metaphy- 
sicao,homo  albus  non  cst  simpliciter  unum, 
sed  plura.  Secundo,  quoniam  unitas  sub- 
Stantiffl  non  djininuil  de  ralione  unitatis, 
ergo  nec  pluralitas  dc  ratione  pluralita- 
tis  ;  sed  personae  divinae  propter  unitatem 

substantise  dicuntur  unum  :  ergo  Christus 
propter  pluralitatem  substantiarum  in  ipso 
exsistentium  est  plura.  Tertio,ens  et  unum 
simpliciter  dicuntur  de  ente  et  uno  in  ac- 
tu ;  sed  in  Ghristo  natura  humana  est  ens 
actu,  similiter  et  divina  :  ergo  secundum 
eas  est  plura  simpliciter.  Tertia  opinio  est, 
quod  proprie  Ghristus  non  est  unum  nec 
plura,  sed  cum  determinatione,  quia  haec 
nomina,  quum  sint  adjectiva,  ponunt  rem 
suam  circa  substantiva.  Quum  ergo  haec 
nomina  ponuntur  in  praedicato  sine  sub- 
stantivo  adjuncto,  correspondet  eis  pro 
substantivo  res  posita  in  subjecto,  sicut 
quum  dicitur,  Homo  est  albus.  Dum  ad- 
ditur  substantivum,  talia  adjectiva  ponunt 
rem  suam  circa  ipsum,  ut  si  diceretur,  So- 
crates  est  bonus  cantor  :  quia  ly  bonus 
non  determinat  Socratem,  sed  cantorem. 
Sic  in  proposito  si  dicatur,  Christus  est 
unum,  nullo  addito,  quum  non  determinet 
aliud  substantivum  quam  Christum,  non 
bene  dicitur;  sed  diceretur,  Christus  est 
unus  :  quoniam  substantivum  et  adjecti- 
vum  convenire  debent  in  genere.  Si  vero 
aliquid  additur  in  praedicato  secundum 
conditionem  praedicati,  debet  determinatio 
unitatis  pluralitatisve  addi  :  ut  si  dicatur, 
Christus  est  suppositum,  addendum  est, 
unum ;  si  vero  dicatur,  Christus  habet  na- 
turam,  addendum  est,  duplicem;  vel  dicen- 
dum  est,  Christus  habet  duas  naturas.  Sed 
quia  de  quo  non  praedicatur  substanti- 
vum,  non  praedicatur  adjectivum  quod  est 
determinatio  substantivi ;  ideo  sicut  de 
Christo  non  praedicatur  natura  humana, 
sic  non  est  dicendum,  quod  Christus  se- 
cundum  eam  sit  unum  aut  plura.  Idem  di- 
cendum  de  natura  divina,  secundum  illos 
qui  dicunt  quod  ipsa  non  praedicatur  de 
Christo  formaliter  :  et  istud  videtur  con- 
venientius  dictum.  Haec  Durandus. 

Scotus  item  breviter  ait  :  Christus  non 
est  duo  masculine  propter  unitatem  per- 
sonae;  nec  duo  neutraliter,  quoniam  non 
est  duse  naturae,  sed  una  hypostasis  in 
duabus  subsistens  naturis;  nec  humana 
natura  praedicatur  de  ipso.  Haec  Scotus. 


QU^STIO    VII 

NUnc  restat  solvendum,  An  unio  du- 
arum  naturarum  in  Christo,sit 
maxima  unionum. 

Et  quaestio  ista  includit,an  persona  Chri- 
sti  sit  simplex,  vel  possit  dici  composita. 
Quod  autem  haec  unio  non  sit  maxima, 
primo  probatur  :  quoniam  unio  tanto  est 
major,  quanto  majorem  facit  unitatem  in 
B  unitis;  sed  in  Ghristo  est  major  differentia 
inter  unita,  quam  in  ceteris  multis  :  quia 
in  Ghristo  non  solum  est  realis  distinctio 
inter  naturas  unitas,  deitatem  videlicet  et 
humanitatem,  imo  et  personalis  quaedam 
distinctio  inter  personam  assumentem  et 
naturam  assumptam.  —  Secundo,  in  Chri- 
sto  est  major  distinctio  inter  unita,  quam 
in  quacumque  re  alia  :  quia  in  Christo  est 
natura  divina,  quae  distat  in  infinitum  a 
natura  creata. 
In  oppositum  est,  quod  libro  quinto  de 
C  Consideratione  Bernardus  ait,  quod  post 
unionem  trium  personarum  in  divina  es- 
sentia,  prima  et  maxima  est  unio  duarum 
naturarum  in  Christo. 

Ad  hoc  respondet  Albertus  :  Unum  quo 
Christus  est  unus,  ad  nullam  naturalium 
reducitur  unitatem,  nec  ad  unum  per  se, 
nec  ad  unum  per  accidens.  Nec  mirum  si 
philosophi  de  hac  unitate  nil  cognoverunt, 
quae  non  nisi  per  gratiam  facta  est,  non 
per  naturam.  Hinc  dico,  quod  unitas  tri- 
D  pliciter  potest  attendi.  Uno  modo  videlicet 
in  proportione  conjunctorum  :  et  sic  ma- 
xima  est  unitas  Trinitatis,  et  post  hoc  uni- 
tas  naturae  indivisibilis,  et  postea  unitas 
naturae  per  formam,  et  magis  in  homoge- 
neis,  ac  minus  in  heterogeneis,  et  adhuc 
minus  in  conjunctis  ex  spirituali  et  cor- 
porali  natura;  atque  praccipue  secundum 
distantiam  unitorum  minor  est  unio.  Po- 
test  etiam  attendi  virtus  uniens  :  et  sic 
niaxima  est  unitas  Trinitalis,  et  post  hoc 
unitas  Irium  substantiarum  in  Christo;  et 

minor  est  unio  naturalis,  quoniam  forma  A 
in  naturalibus  uniens,  debilior  est  quam 
natura  uniens  personas  vel  persona  uni- 
ens  naturas.  Tertio  potest  attendi  unio 
quantum  ad  ea  quae  consequuntur  unitum : 
sicque  adhuc  maxima  est  unitas  Trinita- 
tis,  quia  ex  illa  quidquid  substantialiter 
convenit  uni  personae,  convenit  alteri,  et 
econtrario.  Deinde  major  est  unio  natura- 
rum  in  Christo,  in  quo  propter  communi- 
cationem  idiomatum,  quod  convenit  homi- 
ni  attribuitur  Deo,  et  vice  versa.  Deinceps 
minor  est  unio  naturalis  formse  et  mate-  B 
riae  :  non  enim  ex  istarum  conjunctione 
quidquid  convenit  formae,  convenit  mate- 
riae,  et  econtra.  —  Haec  Albertus,  cujus 
dicta  ex  scriptis  sequentibus  mox  clarius 
elucescent. 

Itaque  Thomas  :  Unio,  inquit,  importat 
conjunctionem  aliquorum  in  aliquo  uno. 
Potest  igitur  unio  incarnationis  dupliciter 
accipi.  Primo,  ex  parte  eorum  quae  con- 
junguntur  :  et  ita  non  est  maxima,  quia 
natura  divina  et  humana  inter  se  distan- 
tiee  sunt  immensae  quantum  ad  dignitatem  C 
et  perfectionem.  Secundo,  ex  parte  ejus 
in  quo  conjunguntur  :  et  ex  hac  parte 
haec  unio  praeeminentiam  inter  alias  unio- 
nes  sortitur.  Unitas  namque  divinse  perso- 
nae,  in  qua  duse  naturae  uniuntur,  est  ma- 
xima  sicut  et  simplicissima  :  irno  unitas 
personee  divinae  est  major  quam  unitas 
numeralis,  quae  est  principium  numeri, 
quum  unitas  personae  divinae  sit  increata, 
per  se  subsistens,non  recepta  in  aliquo  per 
participationem ;  estque  in  se  completa, 
habens  in  se  quidquid  ad  rationem  perti-  D 
net  unitatis  :  ideo  non  convenit  sibi  ratio 
partis,  quemadmodum  unitati  numerali, 
quse  est  pars  numeri,  et  participatur  in 
rebus.  Hsec  Thomas  in  Summa. 

Consonat  Petrus  :  Duplex,  dicens,  est 
unitas.  Quaedam  unius  in  uno,qua  Deus,  et 
punctus,  et  unitas  unum  dicuntur  :  de  qua 
non  loquimur  modo.  Alia  est  unitas  plu- 
rium  in  uno,  et  inter  has  unitates  major 
est  unitas  trium  personarum  in  una  es- 
sentia,  atque  post  illam  unio  trium  natu- 


rarum  seu  substantiarum  in  una  Christi 
persona,  propter  simplicissimum  termi- 
num  in  quo  uniuntur,  et  propter  modum 
unionis  inseparabilem  ;  post  hanc  vero 
unitas  hominis  in  una  persona  et  natura. 
Haec  Petrus. 

Richardus  quoque  :  Omnis  (ait)  unio  ad 
aliquam  terminatur  unitatem  :  aut  ergo  ad 
unitatem  ex  unitis  constitutam,  ut  in  cor- 
poralibus  ex  unione  materiae  et  formae  re- 
sultat  unitas  naturae  specificae  ;  aut  ad 
unitatem  ex  unitis  non  constitutam.  Pri- 
mus  modus  unionis  et  unitatis  non  inveni- 
tur  in  Christo  inter  personam  divinam  et 
naturam  assumptam,  quia  ex  eis  non  con- 
stituitur  aliquod  tertium.  Secundus  autem 
modus  unionis  et  unitatis  est  maximus  in- 
ter  personam  Verbi  et  naturam  humanam. 
Haec  Richardus. 

Insuper  Bonaventura  :  Contingit(asserit) 
loqui  de  unitate  per  convenientiam  in  na- 
tura,  et  item  de  unitate  per  convenien- 
tiam  in  persona.  Prima  unitas  in  Christo 
quodam  modo  est  nulla,  quodam  modo 
magna,  quodam  modo  parva,  quodam  mo- 
do  summa.  Comparando  quippe  naturam 
divinam  ad  humanam,  nulla  est  in  Christo 
unitas  naturae  :  quia  ex  eis  non  valet  una 
natura  constitui.  Loquendo  autem  de  na- 
tura  Christi  ex  parte  corporis,  parva  est 
unitas  propter  corporis  multiplicitatem. 
Loquendo  vero  de  unitate  quantum  ad 
animam,  magna  est  propter  animae  sim- 
plicitatem.  Loquendo  autem  de  ea  quan- 
tuni  ad  naturam  divinam,  est  maxima 
propter  illius  naturae  simplicitatem  incom- 
parabilem.  Itaque  quantum  ad  unitatem 
naturae,  secundum  diversas  consideratio- 
nes  est  in  Christo  unitas  summa,  unitas 
nulla,  unitas  parva,  unitas  magna.  Sic 
equidem  decet  esse  in  eo  qui  est  super 
omnia  exaltatus,  et  infra  omnes  humilia- 
tus.  Loquendo  vero  de  unitate  qua  aliqua 
dicuntur  unum  propter  convenientiam  in 
persona,  sic  unitas  illa  in  Christo  est  sum- 
ma  (sicut  jam  patuit)  :  primo,  propter  il- 
lius  personae  simplicitatem;  secundo,  pro- 
pter  unibilium  dignitalem;  terlio,  propter 

unitorum  inseparabilitatem;  quarto,  pro- 
pter  unionis  singularitatem,quia  nunquam 
exstitit  alia  talis,  et  in  ea  est  natura  hu- 
mana  prae  cunctis  creatis  dignificata.  Haec 
Bonaventura. 

Concordat  praehabitis  Alexander,  prae- 
sertim  responsioni  Petri,  quae  ex  ejus  Scri- 
pto  sumpta  videtur. 


QU^STIO    VIII 

OUaeritur  quoque  hic,  An  Christi 
persona  sit  composita. 

Et  apparet  ex  nunc  dictis  quod  non, 
quoniam  simplicissima  est  et  maxime  una. 
Quod  autem  compositum  est,  in  compo- 
nentia  sua  dividitur,  estque  minus  sim- 
plex  quam  illa,  praesertim  seorsum  acce- 
pta.  Compositum  quoque  non  praedicatur 
de  his  ex  quibus  componitur.  Non  enim 
anima  est  homo,  nec  corpus  est  anima. 
Christus  autem  praedicatur  de  Deo  et  ho- 
mine. 

Oppositum  probatur,  quia  in  Christo 
sunt  duae  naturae,  ex  quibus  et  in  quibus 
persona  ejus  subsistit,  ut  dictum  est  sse- 
pe.  Nam  et  Damascenus  ait  libro  tertio  :  In 
Domino  Jesu  Christo  duas  naturas  cogno- 
scimus  et  unam  hypostasim  ex  utrisque 
compositam. 

Ad  hoc  Bonaventura  respondet :  Compo- 
sitio  dupliciter  sumitur.Primo  proprie,pro- 
ut  est  duorum  pluriumve  conjunctio,  ha- 
bentium  mutuam  inclinationem  ad  alicujus 
tertii  constitutionem  :  sicque  Christi  per- 
sona  non  est  composita;  alias  sequerentur 
inconvenientia  multa,  videlicet  quod  per- 
sona  illa  esset  mutata  et  imperfecta,  tem- 
poraliterque  in  esse  producta,  nec  idioma- 
ta  communicarentur.  Ideo  personam  Christi 
dicere  hoc  modo  compositam,  non  solum 
esset  falsum,  sed  item  haereticum.  Secun- 
do,  compositio  sumitur  large,  pro  positione 
cum  aliquo  :  sicque  unio  personalis  com- 
positio  potest  dici ;  et  ita  quaedam  opinio 


A  dixit  personam  Christi  compositam  :  non 
quod  ex  pluribus  naturis  sit  constituta, 
sed  quoniam  ante  incarnationem  solum 
fuit  suppositum  divinae  naturae,  post  in- 
carnationem  vero,  hypostasis  naturae  divi- 
nae  atque  humanae.  Attamen  compositionis 
nomen  calumniabile  est  in  ista  materia,  et 
a  doctoribus  evitatur.  Haec  Bonaventura. 

At  vero  Alexander  quaerit  circa  hoc  duo : 
primo,  utrum  humanitas  Christi  sit  pars 
suae  personae  ;  secundo,  utrum  Christus 
valeat  dici  totum.  Ad  primum  respondet  : 

B  Pars  dicitur  quinque  modis.Primo,id  quod 
dividi  potest  secundum  quantitatem.  Se- 
cundo,  id  quod  numerat  suum  totum  :  sic- 
ut  in  quantitate  discreta,  quae  dicitur  pars 
aliquota,  et  aliter  quam  in  quantitate  con- 
tinua.  Tertio,  id  in  quod  possibile  est  dividi 
formam  absque  quantitate  :  quemadmo- 
dum  differentiae  partes  generis  appellan- 
tur.  Quarto,  quod  venit  in  compositionem 
alicujus  totius  secundum  naturam  :  sic- 
ut  cuprum  vocatur  pars  cupreae  sphaerae. 
Quinto,  quod  venit  in  compositionem  ali- 

C  cujus  totius  secundum  rationem  :  sicut 
in  definitione  genus  et  differentiae  dicun- 
tur  partes  speciei.  Hinc  proprie  humanitas 
Christi  non  est  dicenda  pars  personae  Chri- 
sti,quia  ex  hoc  videretur  persona  illa  ante 
incarnationem  diminuta  fuisse,  et  Dei  Fi- 
lius  imperfectus.  Hinc  Magister  ex  Au- 
gustino  allegat,  quod  persona  Verbi  non 
constat  ex  Deo  et  homine,  sicut  totum  ex 
partibus.Ideo  si  humanitas  illa  ad  aliquam 
rationem  partis  deberet  reduci,  reducere- 
tur  ad  partem  definitionis,  quia  si  velle- 

D  mus  Christum  definire,diceremus  :Christus 
est  persona  in  divina  et  humana  consistens 
natura.  —  Ad  secundum  respondet  :  To- 
tum  duobus  dicitur  modis.  Primo,  ex  par- 
tium  compositione  :  sicque  totum  et  pars 
dicuntur  correlative ;  propter  quod  a  quo 
removetur  intentio  seu  ratio  unius,  remo- 
vetur  et  ratio  alterius.  Secundo  dicitur  to- 
tum,  eo  quod  nihil  est  accipere  extra 
ipsum,  quod  debet  esse  intra  ipsum  :  sic- 
que  Christus  dicitur  totus  et  totum,  ut 
totus  ad  personam,  tolum  ad  naturam  re- 

feratur.  Unde  asserit  Damascenus,  quod  A 
Christus  jacuit  totus  in  sepulcro,  non  to- 
tum.  Nam  quantum  ad  personam,  totus 
exstitit  in  sepulcro;  sed  non  totum,  quan- 
tum  ad  naturam,  quia  tunc  aliquid  ejus 
fuit  extra  sepulcrum,  utpote  anima  ejus. 
Haec  Alexander. 

Porro  Thomas  :  Ad  rationem  (ait)  totius 
pertinent  duo.  Unum,  quod  esse  totius  ad 
omnes  pertinet  partes  :  quoniam  partes 
non  habent  proprium  esse,  sed  habent  es- 
se  per  esse  totius.  Aliud  est,  quod  partes 
componentes  causant  esse  totius.  Quum-  B 
que  in  Christo  sit  una  persona,  unum- 
que  esse  suppositale,  hoc  esse  pertinet  ad 
utramque  Christi  naturam.  Non  tamen  ex 
conjunctione  naturarum  causatur,sicut  es- 
se  compositi  ex  unione  formse  atque  ma- 
teriae.  Itaque  persona  Christi  dicitur  post 
incarnationem  aliquo  modo  composita,  in 
quantum  est  ibi  conditio  quaedam  compo- 
siti,  utpote  conjunctio  naturarum  ;  non 
tamen  est  in  ea  vera  ratio  compositionis, 
quoniam  deest  conditio  alia,  quod  scilicet 
esse  personae  illius  non  causatur  ex  con-  C 
junctione  illarum  naturarum.  Hinc  non  est 
in  usu  modernorum  doctorum  dicere,Chri- 
sti  personam  esse  compositam. —  Si  autem 
quaeratur,  an  persona  Christi  post  incar- 
nationem  sit  melior  quam  ante,  praesertim 
quum  in  ea  post  incarnationem  sint  plura 
bona  quam  ante,  videlicet  assumpta  natu- 
ra  cum  omni  excellentia  sua,  quae  est  toto 
melior  universo ;  dicendum,  quod  quam- 
vis  in  persona  Christi  suo  modo  compo- 
sita,  plura  sint  bona  post  incarnationem, 
scilicet  bonum  increatum  et  creatum,  non  D 
tamen  ob  hoc  persona  est  melior,  quum 
bonum  creatum  se  habeat  ad  bonum  in- 
creatum  sicut  punctus  ad  lineam,  quae 
non  fit  major  ex  puncti  additione.  —  Di- 
citur  quoque  unio  illa  in  Christo  exigitiva, 
secundum  doctorcs,  quia  tot  reperiuntur 
in  illa  persona  quot  ad  opus  redemptionis 
exiguntur,  ut  scilicet  sit  Deus  qui  posset, 
et  homo  qui  deberet,  id  cst,  quem  deceret 
satisfacere.  Haec  Thomas  in  Scripto. 
In  tertia  demum   parte,  quaestionc   se- 


cunda  :  Persona  (inquit)  Christi  dupliciter 
consideratur.  Primo,  secundum  id  quod 
est  in  se  :  et  sic  est  omnino  simplex,  sicut 
natura  divina.  Alio  modo,  secundum  ra- 
tionem  hypostasis  seu  personae,  ad  quam 
spectat  in  aliqua  natura  subsistere  :  sic- 
que  in  duabus  subsistit  naturis.  Et  quam- 
vis  sit  unum  subsistens,  attamen  alia  et 
alia  ratio  subsistendi  est  ibi  :  et  sic  Chri- 
sti  persona  fertur  composita,  in  quantum 
unum  duobus  subsistit.  Haec  idem. 

Verumtamen  non  apparet,  quod  in  per- 
sona  Christi  sit  alia  et  alia  ratio  subsisten- 
di,quamvis  sit  alia  et  alia  ratio  naturarum 
in  quibus  subsistit  :  imo  ratio  subsistendi 
est  una  ac  simplex,  et  ratio  subsistendi 
ipsius  Verbi  ac  suae  divinitatis  est  tota 
ratio  subsistendi  naturae  assumptee,  cui 
communicatur  subsistentia  seu  persona- 
litas  Verbi  :  non  quod  ipsa  natura  assum- 
pta  fiat  aut  sit  persona,  sed  quia  in  illa  et 
sub  illa  personalitate  etiam  ipsa  consistit. 
Nec  proprie  verum  videtur,  quod  persona 
Verbi  subsistit  duobus,  id  est  duabus  na- 
turis,sed  in  duabus  naturis.Natura  quippe 
assumpta,  nequaquam  est  personae  divinae 
ratio  subsistendi,  quamvis  sit  ei  formalis 
ratio  subsistendi  in  natura  humana,  in 
quantum  est  incarnata. 

Praeterea  Albertus  circa  haec  ait,  quod 
persona  Christi  dicitur  composita,  quasi 
cum  alio  posita,  id  est  naturae  humanae 
unita,  juxta  nominis  expositionem.  —  Ve- 
rumtamen  Thomas  dicit  non  esse  ita  di- 
cendum,  quia  sic  etiam  prima  et  tertia 
opinio  dicerent  personam  Christi  esse  com- 
positam.  Sed  de  isto  parva  est  vis,  quum 
in  usu  stet  terminorum,  praesertim  quum 
et  duae  illae  opiniones  sint  falsac,  sicut  et 
Thomas  ipse  fatetur,  ac  paluit. 

Udalricus  demum  diffusius  loquens:Fre- 
quenler,  inquit,  diximus  personam  Christi 
esse  compositam,  quia  hoc  dicunt  diversi 
sancti  doctores,  videlicet  B.  Dionysius  se- 
cundo  capite  de  Divinis  nominibus  :  In 
Jesu,  iuquiens,  secundum  nostram  nalu- 
ram  ineffabilis  compositio  est.  Idem  lo- 
quitur  Damascenus,   ut   claruit.    Causam 


finc. 


(■/■.,.. 

subjungit,  dicendo  :  Compositam  dicimus  A  ra  ex  eis  resultet,  sed  quod  utraque  manet 
Chrisli  personam,  ne  naturae  putentur  in  in  uno  supposito  salva  et  integra  :  quem- 
ipso  sic  esse  unitse,  quod  una  sit  trans-  admodum  in  hominis  constitutione  ma- 
mutata  in  aliam,  aut  tertia  quaedam  natu-      nent  corpus  et  anima.  Hsec  Udalricus. 


DISTINCTIO  VII 


A.  Positis  sententiis,  prolatisque  testimoniis,  intelligentias  propositarum 
locutionum  exsequitur  secundum  singulas  sententias ,  et  prius  secundum 
primam. 

SEGUNDUM  primam  vero  dicitur  Deus  factus  homo,  et  homo  factus  Deus, 
quia  Deus  ccepit  esse  quaedam  substantia  rationalis,  quoe  ante  non  fuerat,  et 
illa  substantia  ccepit  esse  Deus ;  et  hoc  gratia,  non  natura  vel  meritis  habuit. 
Unde  recte  dicitur  Ghristus,  in  quantum  homo,  praedestinatus  esse  Filius  Dei.  Huic  iiom.i,  i. 
autem  sententiae   opponitur  :  Si  illa  substantia  ccepit  esse  Deus,   et  Deus  illa  : 
quaedam  ergo  substantia  est  Deus,  quas  non  semper  fuit  Deus;  et  quaedam  sub- 
stantia  est  Deus,  quae  non  est  divina  substantia;  et  Deus  est  aliquid  quod  non 
semper  fuit.  Quod  et  illi  concedunt,  Origenis  testimonio  innitentes,  qui  ait  :  Factus  Origen.  in 
est  sine  dubio  id  quod  prius  non  erat ;  sed  addidit,  secundum  carnem ;  secundum  n°™' hb' '' 
Deum  vero  erat  prius,  et  non  erat  quando  non  erat.  Aliis  quoque  pluribus  modis 
illi  sententige  potest  opponi,  quibus  supersedemus,  exercitationis  studium  lectori 
relinquentes,  et  ad  alia  properantes. 

B.  Hic  explanat  secundam  sententiam,  et  earumdem 
locutionum  sensus. 

In  secunda  vero  sententia,  hujus  distinctionis  talis  videtur  ratio,  ut  quum  dici- 
tur,  Deus  factus  est  homo,  intelligatur  ccepisse  esse  subsistens  ex  duabus  naturis 
vel  tribus  substantiis ;  et  econverso,  Homo  factus  est  Deus,  quia  subsistens  in 
duabus  naturis  ccepit  esse  Deus.  Vel  potius,  Homo  factus  est  Deus,  et  econverso, 
dicitur,  quia  Deus  assumpsit  hominem,  et  homo  assumptus  est  a  Deo.  Unde  Augu- 
stinus  dicit  in  libro  de  Trinitate  :  Talis  fuit  illa  susceptio,  quae  hominem  faceret  Aug.dcTri- 
Deum,  et  Deum  hominem.  Variatur  autem  intelligentia  quum  dicitur  :  Deus  est  ,,'„.  28. ' 
homo,  et,  Homo  est  Deus.  Dicitur  enim  Deus  esse  persona  subsistens  in  duabus  et 
ex  duabus  naturis ;  et  persona  subsistens  in  duabus  et  ex  duabus  naturis,  dicitur 
esse  Deus,  id  est  Verbum  vel  natura  divina.  Potest  enim  praedicari  persona  simplex 

Dainasc. 

vel  natura  de  persona  composita.  Non  est  autem,  ut  ait  Joannes  Damascenus,  idem  dc  Fidc  or- 

lliod.  lib.iu, 

dicere  naturam,  vel  personam.  c.3. 

T.  23.  1 1 

C.  Ex  quo  sensu  dicunt  Christum  prcedestinatum. 

Isti  dicunt  Christum  praedestinatum  esse,  scilicet  personam  illam,  in  quantum 
est  homo,  id  est,  in  quantum  est  subsistens  ex  duabus  substantiis,  scilicet  anima 
et  carne.  Nam  quantum  ad  naturam  divinitatis,  non  est  ipse  prsedestinatus.  Non 
ergo  in  quantum  in  ea  vel  ea  subsistit,  prsedestinatus  est ;  sed  in  quantum  subsistit 
in  aliis  duabus  substantiis,  id  est  in  anima  et  carne,  hoc  est,  in  quantum  est  homo. 

D.  Qualiter  exponuntur  auctoritates  primce,  qua?  huic 

videntur  obviare  sententia?. 

Determinant  etiam  auctoritates  quae  primae  conveniunt  sententiae,  et  huic  vi- 
dentur  contradicere,  ut  quum  legitur  homo  ille  assumptus  a  Verbo  in  singularitate 
personae,  vel  factus  una  persona  cum  Verbo,  de  natura  humana  intelligatur  quae 
Verbo  unita  est  in  singularitate  personae,  id  est,  ita  quod  eadem  persona  quae  prius 
erat,  et  simplex  erat,  sine  incremento  numeri  personarum  et  immutata  permansit, 
licet  composita.  Compositionis  vero  hujus  aliam  dicunt  esse  rationem,  quam  sit  in 
aliis  hominibus  :  quia  hujus  ex  tribus,  aliorum  vero  ex  duabus  substantiis  est 
compositio.  Negant  quoque  humanam  naturam  esse  personam  vel  Filium  Dei  :  et 
sicut  unum  eumdemque  dicunt  esse  hominem  et  Deum,  et  filium  hominis  et  Filium 
Dei ;  ita  unum  et  idem,  non  aliud  et  aliud,  sicut  nec  alium  et  alium. 

E.  Qucedam  ponit  quoe  praimissis  videntur  adversari. 

Sed  his  videntur  adversari  quae  subditis  continentur  capitulis.  Ait  enim  Augu- 

Aug.  in  Jo- stinus  super  Joannem  :  Aliud  est  Verbum  Dei,  aliud  homo ;  sed  Verbum   caro 

ciTn.  3™° '  factum  est,  id  est  homo ;  non  itaque  alia  Verbi,  alia  est  hominis  persona,  quoniam 

id.  contra  utrumque  est  Christus  et  una  persona.  Idem  ad  Felicianum  :  Aliud  Dei  Filius  est, 

Fclician.  c. 

n,  t2.       ahud  hominis  filius,  sed  non  alius.  Item  :  Dei  Filius  aliud  de  Patre,   aliud  de 
id.  de  Tri-  matre.  Idem  in  libro  primo  de  Trinitate  :  Quum  Filius  sit  et  Deus  et  homo,  alia 
i.n.iio.      substantia  Deus,  alia  homo. 

F.  Qualiter  hi  respondeant. 

Haec  autem  in  hunc  modum  determinant,  quia  quum  dicitur  :  aliud  Verbum 

Dei,  aliud  homo;  sive,  alia  substantia  Deus,  alia  homo  :  alterius  naturse  significatur 

Christus  esse  in  quantum  est  homo,  et  alterius  in  quantum  est  Deus;  et  aliud  natura 

Damasc.  qua  est  homo,  et  aliud  natura  qua  est  Deus.  Ut  enim  ait  «loannes  Damascenus,  in- 

tiiod.iib.m,  converse  et  inalterabiliter  unitae  sunt  ad  invicem  naturae,  neque  divina  distante 

a  propria  simplicitate,  neque  humana  aut  conversa  in  deitatis  naturam,  aut  in  non 

exsistentiam  divisa*,  neque  ex  duabus  una  facta  composita  natura.  Gomposita  enim  *mutata 
natura,  neutri  earum  ex  quibus  componitur  naturis,  6\koo6<sia,  id  est  consubstantialis, 
esse  potest,  ex  alteris  perficiens  alterum  :  ut  corpus  ex  quatuor  elementis  compo- 
situm,  nec  ignis  nominatur,  nec  aer,  nec  terra,  nec  aqua,  nec  horum  alicui  c[j.cc6<jicv 
dicitur.  Si  ergo  secundum  haereticos,  Ghristus  unius  compositse  naturse  post  unio- 
nem  exstitit,  ex  simplici  natura  conversus  est  in  compositam,  et  neque  Patri 
simplicis  naturae  exsistenti,  neque  matri  est  6[jt.ocu<jic<; ;  et  neque  Deus  neque  homo 
denominabitur,  sed  Ghristus  solum  ;  et  erit  hoc  nomen,  scilicet  Ghristus,  non 
personoe  ipsius  nomen,  sed  unius  secundum  ipsos  compositae  naturse.  Nos  autem 
Ghristum  non  unius  compositae  naturse  dogmatizamus,  et  hoc  nomen,  scilicet  Chri- 
stus,  nomen  personae  dicimus  non  [AovoTpoxSs,  id  est  uno  modo  dictum,  sed  duarum 
naturarum  esse  significativum,  scilicet  deitatis  et  humanitatis.  Ex  deitate  autem  et 
humanitate  Deum  perfectum  et  hominem  perfectum,  eumdem  et  esse  et  dici  ex 
duabus  et  in  duabus  naturis,  confitemur.  —  Sic  ergo  dicitur  aliud  esse  Filius  Dei, 
aliud  filius  hominis,  quia  alterius  est  substantiae  vel  naturae  in  quantum  est  Filius 
Dei,  alterius  in  quantum  est  filius  hominis  :  non  quod  ipse  Filius  Dei  et  hominis  sit 
duo  illa  diversa,  id  est  duae  diversae  naturae. 

G.  Auctoritate  confirmat  determinationem. 

Aperte  enim  Hilarius  in  nono  libro  de  Trinitate  ait  :  Quum  non  aliud  sit  filius    Hiiar.  de 
hominis,  neque  aliud  Filius  Dei  (Verbum  enim  caro  factum  est),  et  quum  ille  qui  ub.K,n!4o. 
Filius  Dei  est,  ipse  et  hominis  sit  filius ;  requiro  quis  in  hoc  filio  hominis  glorifi-  JoannA<li- 
catus  sit.  —  Evidenter  dicit,  non  aliud  esse  Filium  Dei,  et  aliud  filium  hominis.  Ex 
quo  praemissa  roboratur  et  approbatur  determinatio. 

H.  Alia  etiam  verba  auctoritatum  annotat,  ut  determinet. 

Quod  etiam  dictum  est,  Utrumque  Ghristus  est  et  una  persona,  movere  potest  c/\P.i62E. 
lectorem,sicut  et  illud  quod  Augustinus  dicit  in  primo  libro  de  Trinitate :  Quia  forma  Aug.de th- 

nitate,lib.i, 

Dei  formam  servi  accepit,  utrumque  Deus,  utrumque  homo ;  sed  utrumque  Deus  n.  u. 
propter  accipientem  Deum,  et  utrumque  homo  propter  acceptum  hominem.Et  illud 
quod  ait  idem  in  libro  de  Bono  perseverantiae  :  Qui  fidelis  est,  in  eo  veram  naturam  w.de  Bono 
humanam  credit  suscipiente  Deo  Verbo  ita  sublimatam,  ut  qui  suscepit  et  quod  £"sev 
suscepit,  una  esset  in  Trinitate  persona,  assumptione  illa  ineffabiliter  faciente  per- 
sonae  unius  in  Deo  et  homine  veritatem.  Si  autem  qui  suscepit  et  quod  suscepit, 
una  est  persona  :  ergo  natura  humana  cum  Verbo  una  est  persona.  —  Sed  haec  omnia 
ex  tali  sensu  dicta  fore  tradunt,  ut  utrumque  dicatur  esse  Ghristus  et  una  persona, 
quia  in  utroque  unus  Ghristus  et  una  persona  subsistit.  Ita  etiam  susceptum  cum 
suscipiente  dicitur  una  persona,  quia  susceptum  suscipienti  est  sociatum  in  unitate 
personse  :  et*  ita,  quod  unitas  personaa  permansit;  non  ita,  ut  caro  et  anima  sint  *idC8t 

Hier.Epist.  unus  Deus,  quia  ut  ait  Hieronymus,  Verbum  est  Deus,  non  caro  assumpta.  Et 

9    c    13   in 

spur.    '     Ambrosius  in  libro  tertio  de  Spiritu  Sancto  ait  :  Aliud  est  quod  assumpsit,  et  aliud 
inc^li  <Iuod  assumptum  est. 

cram.n.  61. 

I.  Hic  quamdam  ponit  auctoritatem,  quo3  multum  videtur 
huic  sententias  opposita. 

Est  autem  et  aliud  quod  huic  sententiae  plurimum  videtur  obviare.  Ait  enim 

Aug.contra  Augustinus  in  libro  secundo  contra  Maximinum  :  Ghristus  una  persona  est  geminae 

lib.n.c.  io,  substantiae,  quia  et  Deus  et  homo  est.  Nec  tamen  Deus  vel  homo  pars  hujus  personae 

Phinpp  ii  di°i  P°test  :  alioqui  Fiiius  Dei  Deus,  antequam  susciperet  formam  servi,  non  erat 

7-  totus,  et  crevit  quum  homo  divinitati  ejus  accessit.  Ecce  Deum  dicit  non  esse  partem 

illius  personae ;  unde  videtur  illa  persona  non  constare  ex  Deo  et  homine.  Ad  quod 

etiam  illi  dicunt,  illam  personam  non  ita  constare  ex  Deo  et  homine,  quasi  totum 

ex  partibus.  Ita  enim  partes  alicujus  totius  conveniunt,  ut  ex  illis  quod  non  erat 

constituatur.  Non  autem  sic  divina  et  humana  natura  in  Ghristo  uniuntur  :  inexpli- 

cabilis  est  enim  istius  unionis,  quae  non  est  partium,  ratio.  Quidam  tamen  nomine 

Dei  ibi  personam  significari  putant,  quia  de  tribus  agebat  personis,  quarum  nullam 

Trinitatis  partem  esse  dicebat,  sicut  pars  istius  personae  non  est  Deus.  Quod  si  de 

persona  intelligatur.  manifestum  est  quia  persona  non  est  personae  pars.  —  Posita 

est  diligenter  sententia  secunda  et  ejus  explanatio,  cui  in  nullo  vel  in  modico 

obviant  auctoritates  in  tertia  sententia  inductae,  quae  jam  consideranda  est. 

K.  In  tertia  sententia,  qua?  sit  prozmissarum  propositionum  intelligentia. 

•  etsic  In  hac  ergo  sententia  sic  dicitur  Deus  factus  homo,  quia  hominem  accepit;  sic* 
dicitur  esse  homo,  quia  hominem  habet,  vel  quia  est  habens  hominem;  et  homo 
factus  Deus,  quia  assumptus  est  a  Deo ;  et  homo  esse  Deus,  quia  habens  hominem 
est  Deus.  Quum  ergo  dicitur,  Deus  homo  est,  vel  habitus  praedicatur,  vel  persona, 
sed  humanata.  Et  quod  persona  humanata  praedicetur,  Gassiodorus  ostendere  vide- 
cassiod.in  tur,  dicens  :  Factus  est,  ut  ita  dixerim,  humanatus  Deus,  qui  etiam  in  assumptione 
|,s'  carnis,  Deus  esse  non  destitit.  Quod  tamen  varie  accipi  potest,  ut  dicatur  Deus 

factus  humanatus,  vel  Ghristus  factus  Deus  humanatus  :  utrumque  enim  sane  dici 
potest.  Quum  ergo  dicitur,  Factus  est  Deus  homo,  multiplex  (secundum  istos)  fit 
intelligentia,  ut  humanam  naturam  accepisse,  vel  humanatum  Yerbum  esse  ince- 
pisse  intelligatur.  Nec  tamen  si  incepit  esse  humanatum  Verbum,  ideo  sequitur 
quod  inceperit  esse  Verbum  ;  nec  si  Deus  factus  est  humanatum  Verbum,  sequi- 
tur  quod  factus  sit  Verbum  :  sicut  de  aliquo  dicitur,  Hodie  iste  coepit  esse  bonus 
homo,  vel  factus  est  bonus  homo;  nec  tamen  hodie  coepit  esse  homo,  vel  factus 
cst  homo. 

L.  Quo  sensu,  secundum  istos,  dicatur  prcedestinatus  Christus. 

Secundum  istos,  dicitur  Ghristus   secundum  quod  homo,   praedestinatus  esse  /lom.i,*. 
Filius  Dei  :  quia  est  praedestinatum  a  Deo  ab  aeterno,  et  in  tempore  collatum  ei  per 
gratiam,  ut  ipse  ens  homo  sit  Filius  Dei.  Hoc  enim  non  semper  habuit,  sed  in 
tempore  per  gratiam  accepit.  Quod  videtur  Augustinus  notasse  in  libro  ad  Prospe- 
rum  et  Hilarium,  dicens  :  Praedestinatus  est  Jesus,  ut  qui  futurus  erat  secundum  Aug.de Pr*- 
carnem  filius  David,  esset  in  virtute  Filius  Dei.  Hi  etiam,  quum  dicitur  Ghristus  n^i.58" 
minor  Patre  secundum  quod  homo,  secundum  habitum  hoc  intelligunt  dictum,  ^  ^0'"-'-3'4- 
est,  in  quantum  habet  hominem  sibi  unitum.  Unde  Augustinus  in  libro  primo  de 
Trinitate  :  Deus  Filius  Deo  Patri  natura  est  aequalis,  habitu  minor.  In  forma  enim  Aug.de  th- 
servi  minor  est  Patre,  in  forma  Dei  aequalis  est  Patri.  Et  quia  secundum  habitum  n.  u.' 
accipienda  est  incarnationis  ratio,  ideo  Deum  humanatum,  non  hominem  deificatum  7)  e.  'PP '"' 
dici  tradunt.  Unde  Joannes  Damascenus  :  Non  hominem  (inquit)  deificatum  dici-    Damasc. 

mus,  sed  Deum  hominem  factum.  thod.iib.m, 

c.  a. 

M.  Quod  non  debet  dici  homo  dominicus. 

Et  licet  dicatur  homo  Deus,  non  tamen  congrue  dicitur  homo  dominicus.  Unde 
Augustinus  in  libro  Retractationum  :  Non  video  utrum  recte  dicatur  homo  domi-    Aug.  Re- 
nicus,  qui  est  mediator  Dei  et  hominum,  Christus  Jesus,  quum  sit  utique  Dominus;  ™9't  n.  s!' 
et  hoc  quidem  ut  dicerem,  apud  quosdam  legi  catholicos  tractatores.  Sed  ubicumque  Ir'm,u'5- 
hoc  dixi,  dixisse  me  nollem.  Postea  quippe  vidi  non  esse  dicendum,  quamvis  non- 
nulla  posset  idem  ratione  defendi.  Secundum  istos  etiam  dicitur  persona  Filii  in 
duabus  et  ex  duabus  exsistere  naturis,  secundum  adhaerentiam  vel  inhaerentiam. 
Altera  enim  adhaeret  ei,  altera  inest. 


N.  Quod  prmdicta  non  sufficiunt  ad  cognoscendam 
hanc  qumstionem. 

Satis  diligenter,  juxta  diversorum  sententiam,  supra  positam  absque  assertione 
et  praejudicio  tractavi  quaestionem.  Verumtamen  nolo  in  re  tanta,  tamque  ad  cogno- 
scendum  difficili,  putare  lectorem,  istam  sibi  nostram  debere  sufficere  disputationem  ; 
sed  legat  et  alia  forte  melius  considerata  atque  tractata,  et  ea  quae  hic  moveri  pos- 
sunt,  vigilantiore  atque  intelligentiore,  si  potest,  mente  discutiat,  hoc  firmiter  tenens, 
quod  Deus  hominem  assumpsit,  homo  in  Deum  transivit,  non  naturae  versibilitate, 
sed  Dei  dignatione  :  ut  nec  Deus  mutaretur  in  humanam  substantiam  assumendo 
hominem,  nec  homo  in  divinam,  glorificalus  in  Deum  :  quia  mutatio  et  versibi- 
litas  naturae  diminutionem  et  abolitionem  substantiae  facit. 

SUMMA 
DISTINCTIONIS    SEPTIMiE 

PILEHABITA  distinctione  recitavit  Ma- 
gister  tres  opiniones  de  hoc,  qualiter 
et  quo  sensu  Deus  factus  sit  homo ;  hic 
eas  explanat,  et  opinantium  intentionem 
declarat.  Et  hoc  primo  prosequitur  cir- 
ca  primam,  deinde  circa  secundam,  tertio 
circa  tertiam.  Interserit  quoque  nonnulla, 
videlicet  qualiter  Christus  dicatur  praede-  B 
stinatus,  et  sciscitatur  an  dici  valeat  homo 
dominicus.  Hic  specialiter  moventur  ali- 
quae  quaestiones,  qualiter  verificentur  San- 
ctorum  locutiones  quibus  incarnationem 
expresserunt  Verbi  aeterni,  et  unitatem  per- 
sonae  in  eo  jam  incarnato.  Atque  de  hoc 
Magister  et  quidam  commentatores  ponunt 
diversas  responsiones,  juxta  praetactarum 
varietatem  opinionum,  quee  tempore  Ma- 
gistri  reputari  poterant  opiniones.  Sed 
c/-.P.i35B,1  quia  (juxta  inducta)  postmodum  a  sum- 
140  mis  Pontificibus  atque  conciliis  opinio  pri-  C 
ma  ac  tertia  sunt  damnatae,  jamque  haere- 
ticee,  ideo  modo  absolute  ac  penitus  sunt 
abjiciendae,  nec  eis  est  immorandum;  sed 
juxta  secundam  opinionem,  imo  potius  ca- 
tholicam  positionem,  determinandae  sunt 
quaestiones  modo  movendee. 


QILESTIO    PRIMA 


138A" 
B'  et  s. 


OUaeritur  ergo,  An  istae  propositio-  D 
nes  sint  verae  :  Deus  est  homo, 
Homo  est  Deus,Deus  factus  est  ho- 
mo,  Homo  factus  est  Deus,  Christus 
est  homo  dominicus,  Ohristus  est 
homo  praedestinatus. 

Videtur  quod  Deus  non  sit  homo,  quia 
extrema  propositionis  istius  important  na- 
turas  in  infinitum  ab  inviccm  distantes, et 
multo  plus  quam  divina  personeo  ab  in- 
vicem  distingiiiiuliir,  quarum  tamcn  nna 
dc  alia  prodicari  non  potcst.  —  Rursus, 


esse  hominem  nec  substantialiter  nec  ac- 
cidentaliter  convenit  Deo,  nec  per  inhae- 
rentiam,  nec  per  causam.  —  Et  breviter, 
ista  et  consimilia  argumenta  non  aliud 
quaerunt,  nisi  ut  exprimatur  et  declaretur 
quo  sensu  praefatae  propositiones  sint  acci- 
piendae  sive  negandae. 

Circa  haec  Alexander  primo  inquirit, 
utrum  Christus  secundum  quod  homo,  sit 
Deus.  Respondet  :  Haec  praepositio,  secun- 
dum,  multipliciter  sumitur  :  quia  aliquan- 
do  notat  causam,  quandoque  conditionem 
naturae,  nonnunquam  unitatem  personae. 
Aliquando  quoque  notat  causam  efficien- 
tem,  sicut  dum  dicitur  :  Christus  secun- 
dum  quod  Deus,resurrexit.  Aliquando  cau- 
sam  materialem,  ut  :  Christus  secundum 
quod  homo,  nos  redemit.  Interdum  cau- 
sam  formalem,  ut  :  Christus  secundum 
quod  Deus,  est  aliquid.  Conditionem  vero 
naturse  designat,  quum  dicitur  :  Filius  Dei 
secundum  quod  Deus,  dimittit  peccata,  id 
est,  Christus  secundum  quod  habens  di- 
vinam  naturam,peccata  dimittit.  Unitatem 
quoque  personae  insinuat,  ut  quum  dici- 
tur  :  Christus  secundum  quod  homo,  crea- 
vit  stellas,  id  est,  Christus  qui  est  vere 
illa  persona  quae  est  homo,  stellas  creavit. 
Conformiter,  quum  dicitur  :  Christus  se- 
cundum  quod  homo,  habet  potestatem  di- 
mittendi  peccata.  Itaque  si  dictio  ista,  se- 
cundum,  dicat  causam  aut  conditionem 
naturae,  falsa  est  haec  :  Christus  secundum 
quod  homo,  est  Deus  aut  Filius  Dei.  Si 
vero  designet  unitatem  personee,  est  vera. 
Nempe  si  denotetur  naturao  conditio,  sen- 
sus  est  :  Christus  ratione  humanae  naturae 
est  Deus  ;  quod  falsum  est.  Secundum 
vero  quod  notatur  personae  condilio,  iste 
est  sensus  :  Christus  secundum  quod  est 
ille  qui  est  homo,  est  Deus;  quod  itcruin 
falsum  est.  Qualiter  vcio  vcrificetur,  ex- 
pressum  cst.  Haec  Alexandcr. 

Qui  iterum  quaerit,  utrum  Christus  se- 
cundum  quod  homo,  sit  individuum.  Hc- 
s|)on(lct  :  Noincn  hypostasis  commune  est 
ad  individuum  ct  personam,  ut  patuit  su 

pra.  Hinc  Christus  in  quantum  Filius  Dei,  A 
est  hypostasis  qua?  est  persona ;  in  quan- 
tum  vero  est  iste  homo.est  hypostasis  quae 
est  individuum.  Unde  relinquitur,  quod  ab 
aeterno  fuit  persona,  non  autem  fuit  in- 
dividuum  (secundum  quod  iste  homo)  ab 
aeterno. 

Tertio  investigat,  an  Christus  secundum 
quod  homo,  sit  persona.  Videtur  quod  sic. 
Nam  Christus  secundum  quod  homo,est  ra- 
tionalis  naturae  individua  substantia,quum 
sit  individuum  hujus  speciei  quae  est  ho- 
mo,sicque  ratio  personae  convenit  ei :  ergo  B 
secundum  quod  homo,  est  persona.  —  Re- 
spondetur,  quod  Christus  secundum  quod 
homo,  non  est  persona,  sed  individuum. 
Idcirco  quum  quseritur,  utrum  Christus 
secundum  quod  homo,  sit  quis  ;  dicen- 
dum,  quod  si  ly  quis  supponit  generaliter 
substantiam  singularem,  id  est,  si  suppo- 
nit  individuum,  dico  quod  est  quis.  Si  ve- 
ro  supponat  singularem  substantiam  alteri 
digniori  non  conjunctam,  sed  distinctam, 
quae  est  persona,  dico  quod  secundum 
quod  homo,  non  est  hoc  modo  quis.  Por-  C 
ro  Christus  est  Deus,  et  Deus  est  homo, 
ac  econtrario,  ratione  hypostaticae  unionis 
utriusque  naturae.  —  Haec  Alexander. 

Praeterea  Bonaventura  :  Secundum  ca- 
tholicam  (ait)  veritatem  oportet  concedere, 
quod  Deus  est  homo,  et  homo  est  Deus,  eo 
quod  duae  naturae  ibi  unitae  sint  in  unam 
personam.  Quae  autem  in  uno  supposito 
uniuntur,  necessario  de  invicem  praedican- 
tur,  si  concrete  accipiantur,  propter  ma- 
ximam  illam  :  Quaecumque  uni  et  eidem 
sunt  eadem,  inter  se  eadem  sunt;  in  qua  D 
item  fundatur  vis  syllogismi  expositorii, 
ut  probat  Philosophus  in  libro  Priorum.  Si 
ergo  unus  est  Christus,  qui  est  Deus  et 
homo,  necessario  conceditur,  quod  Deus 
est  homo,  et  econtrario.  Verumtamen  de 
modo  praedicandi,diversi  diversimode  sen- 
tiunt.  Nam  quidam  dixerunt,  quod  haec 
praedicatio  non  sit  in  recto,  sed  in  obli- 
quo,  ut  sit  sensus  :  Deus  est  homo,  id  est, 
habet  hominem  sibi  unitum.  Et  ista  posi- 
tio  ad  tertiam  spectat  opinionem  superius 


reprobatam,  quia  et  simili  modo  dici  pos-  c/.dist.vi, 
set  :  Deus  est  pes,  id  est  habens  pedem.  q" 2> 
Hinc  alii  dixerunt,  quod  haec  praedicatio 
sit  in  recto,  nec  tamen  sit  formalis,  neque 
causalis,  nec  accidentalis,  sed  per  identi- 
tatem,  ut  sit  sensus  :  Deus  est  homo,  id 
est,  Deus  est  ille  qui  est  homo;  ille  autem 
qui  est  homo,  id  est  Filius  Dei,  praedicatur 
de  Deo  praedicatione  identitatis.  Sed  ne- 
que  hoc  sufficit,  quoniam  quaelibet  impli- 
catio  claudit  in  se  praedicationem  :  idcirco 
quum  dicitur,  Deus  est  ille  qui  est  homo, 
adhuc  convenit  quaerere  de  implicatione 
quae  ex  parte  est  praedicati,  ad  quam  ha- 
beat  praedicationem  reduci :  sicque  oportet 
ire  in  infinitum  implicando,  aut  oportebit 
ad  alium  praedicandi  modum  recurrere. 
Hinc  tertia  positio  est,  quod  quum  dicitur, 
Deus  est  homo,  sit  singularis  modus  prae- 
dicandi.  Non  enim  est  praedicatio  illa  per 
essentiam,  nec  per  causam,  neque  per 
inhaerentiam.  Non  per  essentiam,  quia  se- 
cundum  hoc  Deus  et  homo  essent  ejus- 
dem  essentiae,  quod  impossibile  est;  nec 
per  inhaerentiam,  quum  in  Deum  accidens 
cadere  nequeat;  neque  per  causam,  quia 
simili  ratione  Deus  esset  lapis,  quum  cau- 
sa  sit  lapidis  sicut  et  hominis.  Sed  est 
praedicatio  per  unionem.  Ideo  namque  ho- 
mo  praedicatur  de  Deo,  quia  unitur  ei  in 
unitate  personae.  Quumque  unio  ista  sit 
singularis,  non  mirum  quod  singularem 
exigat  modum  praedicandi,  propter  quod 
nec  ad  consuetos  praedicandi  modos  re- 
ducitur. 

Unde  si  inquiratur,  an  homo  praedicetur 
univoce  de  Deo  et  Petro,  vel  magis  aequi- 
voce ;  respondetur,  quod  proprie  nullum 
eorum  conceditur,quoniam  non  est  diversa 
significatio  hominis  secundum  quod  dici- 
tur  de  Deo  et  de  Petro  :  ideo  non  aequivo- 
ce.  Nec  univoce,  quoniam  quamvis  homo 
eamdem  retineat  significationem  in  locu- 
tionibus  illis,  alio  tamen  modo  compara- 
tur  ad  Deum,alio  modo  ad  Petrum.  —  Pari- 
formiter,  si  quaeratur  an  homo  praedicetur 
de  Deo  per  se  vel  per  accidens;  dicendum, 
quod  proprie  neutro   illorum.  Non  enim 

per  se,  quum  non  sit  essentialis  habitudo  A 
inter  Deum  et  hominem;  neque  per  ac- 
cidens,  quoniam  unum  non  est  accidens 
alterius.  Nec  enim  modus  hic  praedicandi, 
sub  talibus  naturalibus  et  consuetis  prae- 
dicandi  divisionibus  continetur.  Attamen 
dici  posset,  quod  quamvis  Deum  esse  ho- 
minem  non  dicat  accidens  ex  parte  Dei, 
tamen  ex  parte  hominis  dicit  :  propter 
quod  praedicatio  illa  quodam  modo  potest 
dici  per  se,  videlicet  comparando  divinam 
naturam  ad  personam  in  qua  est  unio,  de 
qua  per  se  praedicatur  ;  estque  quodam  B 
modo  per  accidens,comparando  humanam 
naturam  ad  personam  cui  modo  pra?habi- 
to  unitur  per  gratiam.  —  Iterum,  si  qua?- 
ratur,  an  homo  absolute  praedicetur  vel 
relative  de  Deo ;  dicendum,  quod  relati- 
vum  est  duplex,  videlicet  relativum  re- 
latione  implicita,  et  relativum  relatione 
explicita.  Quum  igitur  dicitur,  Deus  est 
homo,  homo  praedicatur  de  Deo  quodam 
modo  absolute,  atque  quodam  modo  rela- 
tive  :  absolute,  quantum  ad  privationem 
relationis  extrinsecae;  relative  vero,  quan-  C 
tum  ad  positionem  relationis  intrinsecae. 
Est  etenim  sensus  :  Deus  est  homo,  id  est, 
Deus  est  unitus  humanae  naturae  unitate 
personae.  —  Haec  Bonaventura. 

Porro  ad  istud,  utrum  concedenda  sit 
ista  locutio,  Deus  factus  est  homo,  respon- 
det  :  Quum  quaeritur,  an  Deus  factus  est 
homo,  est  distinguendum,  quoniam  parti- 
cipium  istud,  factus,  ponere  potest  rem 
suam  circa  totum,  vel  circa  alterum  ex- 
tremorum  absolute,  vel  circa  unum  extre- 
mum  in  comparatione  ad  aliud.  Si  ponat  D 
rem  suam,  videlicet  factionem,  super  to- 
tum,  vera  est  locutio,  estque  sensus  :  Deus 
factus  est  homo,  id  est,  factum  est  quod 
Deus  esset  homo;  quod  factum  est  in  ope- 
re  incarnationis.Si  autem  ponat  rein  suam 
circa  alterum  extremorum  absolute,  utpo- 
te  circa  pnrdicatum,  sensus  est  :  Deus 
factus  est  homo,  id  est,  Deus  est  homo 
qui  factus  est,  sive  productus;  quod  est 
verum.  Porro  si  ponal  rem  suam  circa 
unum  extremum  in  comparationc  ad  al- 


terum,  sensus  est  :  Deus  factus  est  homo, 
id  est,  Deus  se  ipsum  fecit  hominem  per 
humanitatis  assumptionem,quemadmodum 
homo  se  facit  doctum  per  scientiae  acqui- 
sitionem. 

Horum  sensuum  primus  est  verus,  non 
tamen  est  secundum  virtutem  et  proprie- 
tatem  locutionis  :  quoniam  participium  is- 
tud,  factus,  quum  sit  masculini  generis, 
et  adjectivum  adjective  retentum,  non  po- 
test  ponere  rem  suam  circa  copulatum ; 
sed  quantum  est  de  virtute  sermonis,  ne- 
cessario  eam  ponit  circa  subjectum  vel 
praedicatum.  Secundus  sensus  est  verus, 
et  potest  haberi  ex  virtute  et  proprietate 
sermonis;  est  tamen  praeter  usum  commu- 
nem.  Nempe  quum  dicimus,  Deus  factus 
est  homo,  non  volumus  dicere,  quod  Deus 
sit  homo  qui  productus  est;  sed  exprime- 
re  volumus  incarnationem,  seu  unionem 
divinae  naturae  seu  personae  cum  natura 
humana.  Tertius  autem  sensus  habetur  se- 
cundum  usum  communem,  secundum  lo- 
cutionis  quoque  proprietatem.  Habet  ta- 
men  in  se  aliquid  proprietatis,  et  aliquid 
improprietatis.  Quod  patet,  quia  quum  di- 
citur,  Iste  factus  est  bonus,  participium 
factus,  tria  importat,  videlicet  antecessio- 
nem  ex  parte  subjecti,  et  inceptionem  ex 
parte  praedicati,atque  transmutationem  ex 
parte  utriusque,  quantum  est  de  vi  ser- 
monis,  pro  eo  quod  factum  esse,  implicat 
fieri.  In  proposito  autem  quum  dicitur, 
Deus  factus  est  homo,  reperitur  anteces- 
sio  ex  parte  subjecti,  et  inceptio  ex  parte 
praedicati,  non  autem  transmutatio  ex  par- 
te  Dei.  Ideo,  factus  est,  cadit  hic  a  propria 
significatione,  quantum  ad  tertiam  condi- 
tionem  ;  nec  importat  transmutationem, 
sed  unionem ;  et  designat  quod  Filius  Dei 
est  suppositum  naturae  sibi  unitae  et  fa- 
ct;i\  Quamvis  ergo  praedictus  sermo,  vide- 
licet,  Deus  factus  est  homo,  quocumquc 
modo  accipiatur,aliquam  contineat  impro- 
prietatem;  attamen  quum  contineat  veri- 
tatem,  recipitur,  quoniam  in  expressione 
fidei  nostrsB  magis  attenditur  veritas  ser- 
monis,  quain    proprietas   ejus  :   quia   ut 

loquitur  Augustinus,  ea  qua?  fidei  sunt, 
melius  intelligimus  quam  exprimimus  : 
ei  imo  secundum  Gregorium,  excelsa  fidei  * 
balbutiendo  resonamus.  —  Si  autem  ob- 
jiciatur,  quia  mutatum  esse  est  superius 
ad  factam  esse  :  si  ergo  Deus  factus  est 
homo,  mutatus  est;  respondendum,  quod 
mutatum  esse  est  superius  ad  factum  es- 
se,  proprie  sumptum,  videlicet  prout  dicit 
transmutationem  circa  suppositum  :  et  ita 
non  esse  in  proposito,  patuit  modo.  —  Ha?c 
idem. 

Praeterea  de  isto,  utrum  ista  sit  vera, 
Homo  factus  est  Deus,  respondet  :  Propo- 
sitio  ista  est  distinguenda,  sicut  et  illa, 
Deus  factus  est  homo  :  quia  res  hujus 
participii,  factus,  potest  poni  circa  totum, 
vel  circa  praedicatum,  vel  circa  utrumque 
extremum.  In  primo  sensu  locutio  vera 
est,  et  est  sensus  :  Homo  factus  est  Deus, 
id  est,  factum  est  ut  homo  sit  Deus.  Si  au- 
tem  determinet  pra?dicatum,  est  sensus  : 
Homo  est  Deus  qui  factus  est;  quod  est 
falsum.  Si  autem  cadat  super  utrumque 
extremum,  et  dicat  ordinem  subjecti  ad 
pra?dicatum,  sensus  est  :  Homo  factus  est 
Deus,  id  est,  qui  prius  erat  homo,  factus 
est  Deus  posterius;  quod  est  falsum,  quia 
in  illo  supposito  quod  est  Christus,  homi- 
nem  esse  non  preecessit  esse  Deum,  nec 
divinum  esse  aliquatenus  inchoatur.  Hinc 
ista,  Homo  factus  est  Deus,  est  magis  im- 
propria  quam  haec,  Deus  factus  est  ho- 
mo.  Unde  et  rarius  invenitur  in  Scripturis. 
Dumque  invenitur,  exponenda  est  juxta 
primum  sensum,  sicut  dum  asserit  Augu- 
stinus:Talis  fuit  unio  illa,  ut  faceret  Deum 
hominem,  et  hominem  Deum.  —  Si  autem 
objiciatur,  quia  in  ista  unione  est  commu- 
nicatio  idiomatum  :  ergo  si  homo  factus 
est  Deus,  Deus  factus  est  Deus;  dicendum, 
quod  ab  illa  generalitate  communicationis 
idiomatum  excipiuntur  nomina  quae  uni- 
onem  ipsam  important.  Non  enim  sequi- 
tur  :  Divina  natura  assumpsit  humanam 
naturam,  ergo  homo  assumpsit  humanam 
naturam;  vel  quod  natura  humana  assum- 
psit  humanam.  Unio  quippe  inter  unibi- 


A  lia  designat  diversitatem  ac  distinctionem, 
eamque  pra?supponi  oportet  ad  idiomatum 
communicationem.  Ha?c  idem  in  Scripto. 
Pra?terea  Thomas  :  SoIa(ait)secunda  posi- 
tio  potest  hanc  verificare,  Deus  est  homo  : 
quoniam  dicere  potest,quod  sit  pra?dicatio 
per  informationem  essentialem,  quia  ly 
Deus  supponit  personam  Filii  Dei ;  et  ha?c 
eadem  est  persona  natura?  assumpta?,  per 
illam  naturam  informata,  secundum  mo- 
dum  intelligendi,  in  quantum  subsistit  in 
ea.  Unde  sicut  ista  est  vera,  Petrus  est  ho- 

B  mo;  ita  et  ista,  Deus  est  homo.  Falsitas 
autem,  imo  et  ha?retica  pravitas  aliarum  du- 
arum  opinionum  patuit  supra.  —  Denique  p.i40B'cts. 
homo  univoce  pra?dicatur  de  Deo  aliisque 
hominibus.  Quumque  objicitur,  quod  ni- 
hil  univoce  pra?dicatur  de  Deo  et  creatu- 
ris;  dicendum,quod  verum  est  de  his  qua? 
pra?dicantur  de  Deo  in  quantum  est  Deus. 
—  Similiter  homo  quum  pra?dicatur  de 
Deo,  quantum  ad  formam  significatam  est 
quid  absolutum ;  sed  quantum  ad  suppo- 
situm,  habet  relationem  implicitam,  quia 

C  supponit  pro  persona  Filii  Dei.  —  Am- 
plius,  dum  dicitur,  Deus  est  homo,  Deus 
supponit  personam  Filii  Dei,  et  significat 
deitatem.  Propositio  autem  non  verificatur 
ratione  significati,  sed  ratione  suppositi. 
Quumque  suppositum  hoc  sit  subsistens 
in  natura  humana,  hoc  nomen,  homo,  per 
se  pra?dicatur  de  ipso.  Hinc  secundum 
quod  est  vera,  est  pra?dicatio  per  se,  sicut 
ista,  Petrus  est  homo.  Unde  non  sequitur, 
quod  pra?dicari  possit  de  omnibus  in  qui- 
bus  est  forma  significata  hoc  nomine,  Deus, 

D  quia  non  est  per  se  ex  parte  forma?  signi- 
ficata?.  Hocque  singulare  est  in  ista  mate- 
ria,  quoniam  alibi  nunquam  sic  invenitur, 
quod  sit  suppositum  essentialiter  unum 
in  duabus  naturis  perfectis  subsistens.  Id- 
circo  dici  non  valet,  quod  sit  per  accidens, 
sicut  ha?c,  Album  est  homo.  Id  namque 
quod  per  se  est  supposilum  hominis,  non 
est  pars  significationis  hujus  nominis,  al- 
bum.  Album  enim  solam  qualitatem  si- 
gnificat,  quum  nomen  significet  unum.  Ex 
albedine  autem  et  subjecto  non  fit  unum 


170 


IN  LIBRUM  III  SENTENTIARUM. 


DIST.   VII  ;   QUEST.    I 


simpliciter  :  propter  quod  hoc  nomen,  al- 
bum,  suum  subjectum  copulat  quasi  ex- 
trinsecum.  Deus  autem  importat  supposi- 
tum  divinae  naturae  non  quasi  extrinsecum, 
sed  ut  clausum  in  siguificatione  hujus 
nominis,  homo.  Hinc  ista  non  est  per  ac- 
cidens,  Deus  est  homo;  sed  habet  quid 
simile  cum  propositione  per  accidens,  in 
quantum  praedicatum  non  inest  subjecto 
ratione  formae  importatae  per  subjectum. 
—  Hoc  quoque  sciendum,  quod  praedicatio 
ista,  Deus  est  homo,  est  per  essentiam  : 
non  quia  deitas  sit  humanitas,  sed  quia 
suppositum  divina?  naturae  essentialiter 
est  suppositum  naturae  humanae.  Unde  non 
est  in  materia  remota,  sed  naturali  :  quo- 
niam  propositio  verificatur  non  ratione  na- 
turae,  sed  suppositi  naturae  humanae.  Nec 
est  simile  in  hoc  atque  in  aliis  :  quia  in 
aliis  ad  diversitatem  naturarum  sequitur 
diversitas  suppositorum.  Unde  si  formae 
per  subjectum  et  praedicatum  designatae 
sunt  diversae,  supposita  nequeunt  eadem 
esse.  —  Praeterea  objici  potest,  quia  se- 
cundum  Philosophum  primo  Topicorum, 
quatuor  sunt  genera  praedicatorum,  vide- 
licet :  essentiale  non  conversum,  ut  genus; 
et  essentiale  conversum,  ut  definitio;  ac- 
cidentale  non  conversum,  ut  accidens;  et 
accidentale  conversum,  ut  proprium.  Sed 
nullo  horum  modorum  se  habet  homo  ad 
Deum,  ut  patet  per  se.  Ergo  nequaquam 
de  eo  praedicatur.  Et  respondendum,  quod 
reducitur  ad  praedicatum  generis,  sicut 
haec,  Petrus  est  homo.  Nam  eadem  ratio 
veritatis  est  in  utraque.  —  Haec  Thomas, 
quae  in  aliquibus  a  dictis  Bonaventurae 
dissentiunt,  quae  tamen  satis  faciliter  po- 
terunt  concordari. 

Insuper  ad  istud,  utrum  Deus  factus  est 
homo,  respondet  sicut  jam  ex  Bonaventu- 
ra  responsum  est.  Similiter  quoque  ad 
istud,  ulniin  ista  sit  vera,  Homo  factus  est 
Deus. 

Adhuc  autem  in  tertia  parte,  sextadeci- 

ftrt.  i.    uia  queBStione  :  Hsbc  (inquit)  locutio,  Deus 

es1  h< »11 10,  est  vera  non  solum  propter  ve- 

ritatcin   terminorum,  quia  videlicet  Chri- 


A  stus  est  Arerus  Deus  et  verus  homo,  sed 
etiam  propter  veritatem  praedicationis.No- 
men  enim  significans  naturam  commu- 
nem  in  concreto,  potest  supponere  pro 
quolibet  contentorum  sub  nomine  com- 
muni  :  sicut  hoc  nomen,  homo,  potest 
supponere  pro  quolibet  homine  singulari. 
Sic  quoque  hoc  nomen,  Deus,  ex  modo 
suae  significationis  potest  supponere  pro 
persona  Filii  Dei.  De  quolibet  autem  sup- 
posito  alicujus  naturae  potest  proprie  prae- 
dicari  nomen  significans  illam  naturam  in 

B  concreto,  quemadmodum  homo  de  Platone 
et  Socrate.  Quumque  persona  Filii  Dei,pro 
qua  supponit  hoc  nomen,  Deus,  sit  suppo- 
situm  naturae  humanae,  nomen  hoc,  homo, 
vere  ac  proprie  praedicatur  de  Deo,  secun- 
dum  quod  supponit  pro  persona  Filii  Dei. 
—  Haec  in  Summa,  ubi  profertur,  qualiter 
diversi  haeretici  circa  hujus  propositionis 
veritatem  diversimode  erraverunt  :  quod 
quum  satis  pateat  ex  inductis,  dimitto.     ey.p.ui 

De  verificatione  quoque  hujus  locutio- 
nis,  Homo  est  Deus,  scribit  ibidem  :  Sicut    an.  2 

G  ista  est  vera,  Deus  est  homo;  ita  et  ista 
ejus  conversa,  Homo  est  Deus.  Homo  quip- 
pe  potest  supponere  pro  qualibet  hypostasi 
humanae  naturae,  sicque  supponere  potest 
pro  persona  Filii  Dei,  quae  est  hypostasis 
naturae  humanae. 

Qualiter  etiam  vera  sit  ista,  Deus  factus 
est  homo,  exponit  ibidem  :  Unumquodque, 
inquiens,  dicitur  esse  factum  id  quod  de 
novo  incipit  praedicari  de  eo.  Quumque 
esse  hominem  vere  dicatur  de  Deo  ex 
tempore,  non   ab  aeterno,  veraciter  dici- 

D  tur,  Deus  factus  est  homo  :  quod  tamen 
factum  est  sine  Dei  mutatione,  ut  patuit. 
Haec  ibi. 

Concordat  Petrus  :  In  Christo,  dicens, 
sunt  duae  natura  in  uno  supposito,  qua- 
ruin  una  (puta  divina)  est  simplex,  con- 
stituitque  personam ;  alia  (ut  humana) 
exstat  composita,et  advenit  supposito  con- 
stituto.  Ilinc  una  praulicalur  esscntialiter 
secundum  rem  et  secundum  modum;al- 
tera,  essentialiter  secundum  rem,  scd  ac- 
eidentaliter  secundum  moduin.  Quumquc 

natura  divina  sit  simplex,  humana  autem 
composita;  et  natura  simplex  abstracte  et 
concrete  praedicetur  de  suo  supposito,  na- 
tura  vero  composita  concrete,  non  abstra- 
cte  :  ideo  illud  suppositum  est  Deus  ac 
divina  essentia,  est  etiam  homo,  sed  non 
est  humana  natura.  Quia  vero  praedicatio 
naturse  de  suo  supposito  essentialis  est, 
non  accidentalis  :  hinc  homo  essentialiter 
praedicatur  de  Christo  secundum  rem.  Et 
quoniam  natura  illa  humana  advenit  prae- 
exsistenti  alterius  naturae  supposito,  simi- 
litudinem  quamdam  sortitur  cum  praedi- 
catione  accidentali.  Unde  quasi  medium 
modum  habet  praedicandi  inter  praedica- 
tionem  essentialem  et  accidentalem ;  vere 
tamen  substantia  est.  Haec  Petrus. 

Porro  Richardus  :  Aliqui,  ait,  dicunt 
hanc  veram,  Deus  est  homo,  quia  huma- 
na  natura  unita  est  Deo.  Quibus  objicitur, 
quod  pari  ratione  dici  posset,  Deus  est  pes 
seu  manus  :  quoniam  quodlibet  horum 
unitum  est  Deo.  Praeterea,  virtus  locutio- 
nis,  quum  dicitur,  Hoc  est  hoc,  plus  vide- 
tur  requirere  ac  importare,  quam  pro- 
positio  ista,  Huic  inest  seu  conjungitur 
illud.  Unde  secundo  Topicorum  ait  Philo- 
sophus  :  Non  sufficit  ostendere  quoniam 
inest  justitia  aut  albedo,  ad  ostendendum 
quod  justus  aut  albus  est.  Hinc  mihi  vi- 
detur  dicendum,  quod  quum  hoc  verbum, 
est,  sit  nota  identitatis;  in  hac  propositio- 
ne,Deus  est  homo,  hoc  ipsum  quod  impor- 
tatur  per  subjecti  suppositum,  importatur 
per  praedicatum,  quamvis  sub  alio  modo  : 
quia  per  praedicatum  importatur  divinum 
suppositum  ut  humanitate  determinatum, 
ut  ita  loquar,  in  subjecto  autem  supponit 
divinum  suppositum  non  cum  illius  de- 
terminationis  expressione,  neque  exclu- 
sione,  ut  sit  sensus  :  Deus  est  homo,  id 
est,  Filius  Dei  qui  est  Deus,  est  Filius  Dei 
humanae  naturae  unitus;estque  similis  mo- 
dus  loquendi,  quum  dicitur,  Petrus  est 
homo,  id  est,  Petrus  est  Petrus  in  huma- 
nitate,  vel  Petrus  est  Petrus  exsistens  sup- 
positum  naturae  humanae.  Haec  Richardus. 
—  Albertus  demum  consonat  praeinductis. 


A  Udalricus  quoque,  qui  tamen  concordat 
Bonaventurae,  respondendo  ad  id,  utrum 
praedicatio  ista,  Deus  est  homo,  sit  per  es- 
sentiam  aut  inhaerentiam  vel  identitatem. 
Et  addit  :  Modus  praedicandi  duo  habet  in 
se.  Unum  est  cohaerentia  praedicati  cum 
subjecto :  sicque  in  istis  locutionibus,Deus 
est  homo,  Homo  est  Deus,  est  praedicatio 
per  essentiam  et  per  se,  et  praedicatum 
illud  est  praedicatum  essentiale  non  con- 
versum.  Quum  enim  dicitur,  Deus  est  ho- 
mo,  univoce  praedicatur  de  Deo  et  nobis. 

B  Quum  autem  praedicatur  homo  de  Petro  et 
Paulo,  tunc  est  praedicatum  non  conver- 
sum  :  tamen  est  praedicatum  per  se  et  per 
essentiam.  Ergo  et  sic  se  habet  quum  prae- 
dicatur  de  Christo.  Similiter  dum  dicitur, 
Homo  est  Deus,  pro  tanto  non  est  preedi- 
catio  conversa  secundum  nominis  ratio- 
nem,  quoniam  non  quicumque  est  Deus, 
est  etiam  homo,nec  omnis  homo  est  Deus. 
Secundum  est  ratio  cohaerentiae  praedicati 
cum  subjecto  :  et  sic  non  servatur  hic  ali- 
quis  consuetus  modus  praedicandi,  nec  ra- 

C  tio  praedicati.  Non  enim  est  hic  modus 
praedicandi  per  causam,  sicut  quum  di- 
citur,  Deus  spes  nostra;  nec  modus  prae- 
dicandi  per  inhaerentiam,  quia  sic  solum 
accidens  prsedicatur  de  subjecto;  nec  mo- 
dus  praedicandi  per  identitatem,quum  for- 
ma  praedicati  non  sit  pars  naturae  substan- 
tialis,  sicut  est  in  omni  modo  praedicandi 
essentiali,  ut  quum  dicitur,  Homo  est  ani- 
mal.  Haec  Udalricus. 

Verum  Durandus  distinctionem  tripli- 
cem    de    isto   participio,  factus   est,  im- 

D  probare  conatur  :  quia  (ut  ait)  ly  factus 
est,  non  est  de  his  quae  determinant  com- 
positionem. 

Sed  istud  non  probat ;  et  quod  inducit, 
in  quid  nominis  stare  videtur  :  idcirco  non 
reputatur.  Nec  tot  ac  tantis  doctoribus  in 
tanta  re  (praesertim  Augustino  et  Magi- 
stro  eum  sequenti),  tam  levi  motivo  fuit 
contradicendum.  —  Asserit  quoque  quod 
ista  sit  falsa,  Homo  factus  est  Deus,  quia 
oporteret  hominem  praeexsistere  hujusce- 
modi  factioni.  Cujus  contrarium  est  osten-  P.  170  c. 

sum,  et  praefati  doctores  (sicut  jam  cla-  A 
P.  169B.  ruit)illam  propositionem  secundum  unum 
membrum  distinctionis  introductae,  veram 
esse  fatentur.  Abjicienda  sunt  ergo  levia 
dicta,  solidis  Sanctorum  ac  praecipuorum 
doctorum  documentis  contraria. 

Scotus  quoque  hic  aliqua  scribit,  quae 
magis  videntur  ad  involutionem  et  obscu- 
rationem  quam  ad  elucidationem  hujus 
catholicae  ac  saluberrimae  veritatis  confer- 
re  :  idcirco  pertranseo,  praesertim  quia  haec 
veritas  fidei  sacrae  jam  ex  praeallegatis  do- 
ctoribus  tam  evidenter  est  declarata,  sicut  B 
humano  poterit  modo  reserari  ac  pandi. 


QUiESTIO    II 

COnsequenter  ergo  scrutandum,  An  is- 
ta  sit  vera,  Christus  est  homo 
dominicus, 

Videtur  quod  sic,  quoniam  Cassianus 
libro  de  Incarnatione  sexto  contra  Nesto- 
rium,  vocat  Christum  dominicum  homi-  C 
nem.  Augustinus  quoque,  in  libro  de  Ser- 
mone  Domini  in  monte  testatur  :  Nulli 
licet  ignorare,  quod  regnum  Dei  cum  Uni- 
genito  ejus  non  solum  intelligitur,  sed 
etiam  sensibiliter  et  visibiliter  in  homine 
dominico  de  ccelo  venerit.  Insuper  Dama- 
scenus  frequenter  affirmat  Christum  ho- 
minem  deificatum.  Imo  divinus  Dionysius 
DeCoeicst.  Christum  multoties  nominat  supersubstan- 
teEccieV  t'a'ern  et  divinissimum  Jesum.  Sed  sicut 
lner.  c.  i.  divinus  dicitur  denominative  a  Deo,  ita 
dominicus  a  Domino.  Ergo  qua  ratione  D 
conceditur  unum,  etiam  alterum.  —  Rur- 
sus,  Augustinus  in  libro  LXXXIIl  Quaesti- 
onuin  disscruit  :  Monendum  est  ut  illa 
bona  aeterna  exspectentur,  quae  fuerunt  in 
homine  dominico,  scilicet  Christo.  —  Am- 
plius,  participatione  divinae  bonitatis  ho- 
mines  nuncupantur  dominici  ac  divini ; 
Christus  vero  secundum  formam  assum- 
ptam,prsB  omnibus  fuil  in  abundantissima 
participatione  bonitatis  divinse  :  ergo  prae 
ccteris  poterit  dici  homo  dominicus. 


In  oppositum  sunt  quae  dicuntur  in  lit- 
tera. 

Ad  hoc  respondet  Albertus  :  Non  est 
dicendum,  quod  Christus  sit  homo  domi- 
nicus,  quia  dominicus  est  nomen  posses- 
sivum,  sicque  designat  rem  nominis  cui 
adjungitur  esse  rem  possessam.  Christus 
vero  supponit  increatam  et  divinam  per- 
sonam,  quae  nunquam  fuit  serva,  quamvis 
servilem  naturam  assumpsit.  Quod  vero 
dicitur  servus,  non  convenit  ei  ratione 
personae  simpliciter,  sed  ratione  naturae 
quae  est  in  supposito  seu  persona.  Quum- 
que  hoc  nomen,  dominicus,  sonet  perso- 
nam  Christi  esse  servilem,  Augustinus  re- 
tractat  quod  dixit  hoc  ipsum.  Interdum 
tamen  dominicus  sumitur  non  possessive, 
sed  pro  habente  dominium,  quemadmo- 
dum  logicus  pro  habente  logicam  :  sicque 
nonnulli  dixerunt  Christum  dominicum 
hominem.  Verumtamen  non  est  extenden- 
dus  hic  modus  loquendi,  quoniam  magis 
proprie  designat  personam  Christi  esse 
servilem.  Haec  Albertus. 

Hinc  Udalricus  effatur,  dicens  :  Augu- 
stinus  in  libro  Retractationum  affirmat, 
quod  Christus  non  sit  appellandus  homo 
dominicus,  quum  sit  utique  Dominus;  ni- 
hilo  minus  nominatur  homo  divinus.  Ratio 
autem  differentiae  est,  quoniam  denomi- 
natio  quae  fit  a  substantiali  rei  natura,  po- 
test  importare  tam  essentialem  praedicati- 
onem  ratione  ejus  a  quo  fit  denominatio, 
quam  accidentalem  participationem  ratione 
denominativae  praodicationis.Dicimus  enim, 
Natura  humana  est  conditio  seu  proprietas 
bona.  Similiter  in  proposito  dicimus,  Na- 
tura  divina,  seu  persona  divina.  Sanctos 
quoque  homines  nuncupamus  divinos,quia 
divinum  est  denominativum  sumptum  a 
divinitate  seu  a  divina  natura.  Atque  in 
primo  sensu  Christus  vere  est  homo  divi- 
nus,  quia  hic  terminus,  liomo,  supponit 
personam  divinam  aeternam,quae  verc  sub- 
stantialiter  Dcus  est.  Denominatio  autem 
facta  ab  accidente,  non  dicit  nisi  illius 
naturao  accidentalis   participationcm.  Do- 

minium  vero,  quum  (teste  Ambrosio)  di- 
cat  potestatem,  est  accidens  in  inferioribus 
rebus.  Et  quamvis  in  divinis  non  sit  ac- 
cidens,  tamen  pro  tanto  modum  acciden- 
tis  sortitur,  quia  (ut  dicit  Damascenus)  di- 
cit  aliquid  consequens  substantiam  :  ideo 
servat  ibi,  scilicet  in  divinis,  suum  mo- 
dum  praedicandi ;  ut  sit  sensus,  Homo  do- 
minicus,  id  est,  participans  aliquid  de 
divino  dominio  :  quod  est  falsum,  quum 
homo  ibi  dicat  divinam  personam,  quae 
non  participative  sed  substantialiter  Deus 
est.Porro  si  accipiatur  denominatio  secun- 
dum  quod  est  in  divinis,  puta  prout  est 
ipsa  divina  natura,  et  non  secundum  no- 
minis  rationem,  sic  Christus  sub  eodem 
sensu  posset  dici  homo  dominicus,  quo 
dicitur  homo  divinus.  Ideo  loquitur  Au- 
gustinus  istam  locutionem  nonnulla  ratio- 
ne  posse  defendi,  asseritque  se  eam  legis- 
se  apud  quosdam  doctores  catholicos.  Nos 
quoque  invenimus  eam  in  doctoribus  qui- 
busdam  catholicis,  dicente  Cassiano:Quam- 
vis  ante  partum  Virginis  non  fuerit  domi- 
nicus  homo  Jesus  Christus,  etc.  Rabanus 

it>.  etiam  super  illud  primi  Regum,  Cognovit 
ergo  Elcana,  ait  :  Quis  est  iste  nisi  homo 
dominicus  Jesus  Christus  ?  Augustinus  ta- 
men  magis  proprie  loquitur,  eam  negan- 
do.  Hasc  Udalricus  in  Summa  sua,  libro 
sexto. 

Praeterea  Thomas  :Hoc  nomen  (inquit)  ad- 
jectivum,  dominicus,  duo  importat.  Unum 
est  participatio  quaedam  dominii.Aliud  est 
res  aliqua  Domini,  utpote  ejus  possessio 
vel  effectus  vel  pars.  Sicque  Christus  ne- 
quaquam  dicendus  est  homo  dominicus, 
quum  dicat  divinum  seternum  supposi- 
tum  cui  dominium  et  potestas  naturaliter, 
non  participative  conveniunt;  nec  est  qua- 
si  possessio,  pars  aut  effectus  Dei,  sed 
omnium  Dominus  ac  possessor  :  idcirco 
nec  proprie  dicitur  deitatem  participare, 
quamvis  natura  assumpta  participet  quae 
sunt  Dei.  Heec  Thomas  in  Scripto.  —  Idem 

j.    in   tertia   parte,   sextadecima   queestione. 
Concordant  Richardus  et  Petrus. 
Bonaventura  quoque  :  Hoc  (inquit)  no- 


A  men,dominicus,secundum  communem  ex- 
positionem  dupliciter  dicitur,  utpote  pos- 
sessione  et  similitudine.  Unde  dicitur  homo 
dominicus,  qui  possidetur  a  Domino,  vel 
qui  Domino  similis  est.  Quumque  secun- 
dum  utrumque  sensum  dicat  comparatio- 
nem,  differentiam  et  disparationem  ejus 
de  quo  dicitur  ad  Dominum,  respectu  cu- 
jus  sic  denominatur ;  non  est  conceden- 
dum,  Christum  esse  hominem  dominicum. 
Ideo  retractavit  hoc  Augustinus,  eo  quod 
possit  malum  gignere  intellectum.  Nihilo 

B  minus  posset  sane  intelligi  ratione  assum- 
ptae  naturae,  quae  a  Domino  possidetur,  et 
Domino  assimilatur,  atque  ab  eo  causata 
est.  Haec  Bonaventura.  —  Qui  etiam  quse- 
rit,  an  concedendum  sit,  quod  Christus  est 
homo  deificatus.  Verum  hujus  solutio  in 
quid  nominis  videtur  consistere.  Quidam 
enim  negant  hoc,  quidam  concedunt ;  sic- 
ut  et  hanc,  Deus  est  humanatus.  Nempe 
ad  hunc  sensum,  Deus  est  humanatus,  id 
est  homo  factus,  seu  carni  et  humanitati 
hypostatica  unione  conjunctus,  vera  est ; 

C  sic  item,  Homo  est  deificatus,  id  est  Deus 
factus,  juxta  expositionem  inductam.  Si  P.  icob. 
autem  in  appellatione  deificati  notetur  an- 
tecessio,  potest  negari,  quum  certum  sit 
humanitatem  non  fuisse  ante  divinitatem 
aut  deitatem. 


QUiESTIO   III 


PRincipaliter  demum  hic  quaeritur,  An 
Christo  conveniat  esse  prsede- 
stinatum ;  et  qualiter  verae  sint  Iocutio- 
nes  hoc  designantes,  videlicet  istae,  Filius 
Dei  est  praedestinatus,  Filius  Dei  praedesti- 
natus  est  esse  homo,  Homo  praedestinatus 
est  esse  Filius  Dei. 

Videtur  quod  preedestinatio  non  con- 
veniat  Christo.  Nullum  enim  praedestina- 
tum  esl  eeternum  aut  essenlialiter  bea- 
tum,  quum  praedestinatio  anlecessionem 
importet,  sitque  praeparatio  gratiae  in  prae- 
senti,  et  gloriae  in  futuro,  et  ita  non  con- 

venit  alicui  nisi  ex  gratia.  Hinc  etiam  prae- 
destinatus  (materialiter  loquendo)  posset 
non  esse  praedestinatus;  nec  aliquis  de  ne- 
cessitate,  sed  liberrima  voluntate  est  prse- 
destinatus.  Quum  ergo  Christus  sit  verus 
Deus  essentialiter  felix,  et  increatam  per- 
sonam  supponat,  non  convenit  ei  esse  prae- 
destinatum. 

In  oppositum  est  illud  Apostoli  ad  Ro- 
Boni.  i,  4.  manos  :  Qui  praedestinatus  est  Filius  Dei 
in  virtute. 

Ad  hoc  Antisiodorensis  respondet  :  Prae- 
destinatio  dupliciter  sumitur,  utpote  abso- 
lute  et  respective.  Absolute,  dum  ponitur 
sine  determinatione,  sicut  quum  dicitur, 
Petrus  est  praedestinatus,  id  est,  ab  aeterno 
praecognitus  ad  obtinendam  gratiam  et  glo- 
riam  :  sicque  significat  praescientiam  Dei, 
et  determinat  effectum  salutis.  Sed  prout 
respective  accipitur,  designat  praescien- 
tiam  Dei,  non  autem  determinat  praesci- 
tum,  sed  vult  determinare  exterius,  sicut 
hoc  nomen,  praeparatus;  tamen  circa  aliud 
extrinsece  determinatum  notat,  quod  sit  ex 
gratia.  Sicque  idem  est  praedestinatus  quod 
praescitus  seu  praeparatus  ex  gratia.  Ita 
ibidem.  quoque  sumpsit  Apostolus,  dicens:Qui  prae- 
destinatus  est  Filius  Dei  in  virtute.  Et  qui, 
supponit  ibi  pro  Christo  in  humanitate. 
Iste  etenim  homo  in  humanitate  est  prae- 
destinatus  ut  sit  Filius  Dei ;  vel  quia  ex 
gratia  est,  quod  ille  homo  sit  Filius  Dei, 
quoniam  ille  homo  est  ex  gratia  Filius 
Dei,  atque  ad  hoc  est  praedestinatus  ex 
gratia.  Nec  valet  haec  argumentatio,  Homo 
est  praedestinatus  ut  sit  Filius  Dei,  ergo 
Filius  Dei  est  praedestinatus  ut  sit  ille  ho- 
mo  :  quoniam  esse  hominem  non  est  ex 
gratia  Filio  Dei  aut  filio  hominis,  sed  esse 
Filium  Dei  est  ex  gratia  homini  illi.  —  Haec 
Antisiodorensis  in  Summa  sua,  libro  ter- 
tio, ubi  de  his  loquitur  intricate  et  prolixe, 
quae  ex  sequentibus  fient  plana. 

Alexander  igilur  planius  loquens  :  Quia 
(inquit)  in  nomine  praedestinationis,  ratio- 
ne  hujus  pnepositionis  prw,  notatur  ante- 
cessio  alicujus  ad  id  quod  vocatur  prae- 


A  destinatum,  nec  aliquid  antecedit  Filium 
Dei,  non  est  absolute  concedendum,  quod 
Filius  Dei  sit  praedestinatus,  sed  cum  de- 
terminatione  hac,  secundum  quod  homo, 
aut  similiter.  Unde  super  illud  ad  Roma- 
nos,  Quos  praedestinavit,  hos  et  vocavit, 
loquitur  Augustinus  :  Praedestinavit  non 
exsistentes,  vocavit  exsistentes*.  Christus 
autem  nunquam  fuit  non  exsistens.  Ori- 
genes  etiam  asserit  :  Destinatur  qui  est; 
praedestinatur  qui  nondum  est.  Haec  verba 
dicuntur  propter  eos  qui  impietatem  lo- 

B  quuntur  in  Unigenitum  Dei,  quem  putant 
annumerandum  inter  eos  qui  quum  ante 
non  fuerint,  praedestinati  sunt  ut  essent. 
Nec  obviat  iis  quod  loquitur  Damascenus  : 
Non  scandalizabitur  ad  nomen  creaturae, 
qui  sese  vermem  ac  servum  vocavit.  Nam 
sicut  Christus  non  dicitur  absolute  crea- 
tura  aut  vermis  vel  servus,  sed  sub  redu- 
plicatione  ista,  in  quantum  homo;  sic  non 
dicitur  absolute  praedestinatus,  sed  modo 
praetacto. 
Praeterea  si  quaeratur,  an  concedendum 

C  sit  quod  Filius  Dei  praedestinatus  sit  esse 
homo ;  dicendum,  quod  differt  dicere  de 
aliquo,  Est  praedestinatus  absolute,  vel  sub 
determinatione.  Nempe  quum  dicitur  ab- 
solute,  Iste  est  praedestinatus,  sensus  est  : 
Praevisus  est  ad  habendam  gratiam.  Quum 
vero  dicitur  cum  determinatione,  ut  quum 
dicitur,  Ille  homo  est  praedestinatus  Filius 
Dei,  sensus  est :  Praeordinatus  est  ex  gratia 
ad  hoc  quod  sit  Filius  Dei.  Sicque  quum 
dicitur,  Christus  praedestinatus  est  esse  ho- 
mo,  sensus  est  :  Praeordinatus  est  ex  gra- 

D  tia  ad  hoc  quod  sit  homo.  Et  est  in  propo- 
sitione  hac  distinguendum,  quia  respectus 
antecessionis  denotatus  per  praepositionem 
istam  prcv,  et  respectus  connotatus  per 
praepositionem  hanc  ex,  quum  dicitur,  Or- 
diuatus  ex  gratia, potest  esse  respectu  sup- 
positi,  vel  respectu  illius  ad  quod  dicitur 
ordinatus.  Si  respectu  suppositi,  falsa  est, 
quum  illud  sit  naturalis  Filius  Dei ;  si  re- 
spectu  ejus  ad  quod  dicitur  ordinalns, 
quod  est  esse  hominis,  vera  est  :  quia  re- 
spectu    esse   hominis   antecedit   ordinatio 

Dei,  et  gratia  ejus  est  causa  hujus,  ut  sit 
sensus  :  Filius  Dei  est  praeordinatus  esse 
homo  ex  gratia.  Quum  autem  praedestina- 
tum  dicitur  de  aliquo  cum  determinatio- 
ne,  considerandum  an  aliud  sit  in  locu- 
tione,  respectu  cujus  possit  dici  antecessio 
causalis,  quae  importatur  nomine  praede- 
stinati  :  quod  si  non  inveniatur  in  locutio- 
ne,  non  est  concedenda.  Ideo  haec  est  falsa, 
Filius  Dei  praedestinatus  est  esse  Filius 
Dei  :  quia  respectu  Filii  Dei  non  est  ante- 
cessio  causalis.  —  Quaeritur  quoque,  ad 
quid  praedestinatus  sit  Christus  secundum 
quod  homo.  Dicendum,  quod  quum  in 
Christo  triplex  sit  gratia,  utpote  gratia 
unionis,  gratia  singularis  personae  seu  ho- 
minis  hujus,  et  gratia  qua  est  caput ;  prae- 
destinatio  est  respectu  hujus  triplicis  gra- 
tise.  —  Haec  Alexander. 

Insuper  Bonaventura  :  Quamvis  (ait)  haec 
sit  concedenda,  Christus  est  praedestina- 
tus,  quoniam  Christus  nominat  personam 
in  duabus  naturis  subsistentem  ;  heec  quo- 
que,  Christus  est  praedestinatus  ut  homo, 
ratione  determinationis ;  haec  tamen  com- 
muniter  non  admittitur,  Filius  Dei  est 
praedestinatus  :  et  hoc  propter  repugnan- 
tiam  intellectuum  inter  subjectum  et  prae- 
dicatum.  Invenitur  namque  ibi  repugnantia 
triplex.  Nomen  quippe  praedestinationis, 
circa  praedestinatum  tria  importat,  videli- 
cet :  habitudinem  effectuum  respectu  cau- 
sae,  acceptationem  per  gratiam,  et  inchoa- 
tionem  quantum  ad  esse  naturse.  Primum 
intellectum  praedestinatio  habet,  quia  de- 
scendit  a  verbo  passivo;  secundum  intel- 
lectum  habet,  quia  descendit  ab  actu  di- 
cente  ordinationem  ad  finem;  tertium,quia 
componitur  seu  imponitur  a  preepositione 
dicente  antecessionem,  puta  a  prce.  Sed 
Filius  Dei  dicit  illam  personam  ut  causam, 
non  ut  effectum;  dicit  etiam  illam  perso- 
nam  prout  competit  ei  filiatio  per  natu- 
ram,  non  per  gratiae  donum;  dicit  quoque 
illam  personam  ut  aeternam,  non  ut  ha- 
bentem  initium.  Sicque  expresse  est  ibi 
repugnantia  intellectuum  inter  subjectum 
et  praedicatum.  Et  potest  repugnantia  ista 


A  reduci  ad  triplex  genus  oppositionis,  vide- 
licet  contradictionis,  contrarietatis  et  rela- 
tionis.  —  Porro  dum  queeritur,  utrum  Filius 
Dei  praedestinatus  est  homo  esse ;  dicen- 
dum,  quod  quum  participium  istud,  prae- 
destinatus,  importet  antecessionem,  potest 
eam  tripliciter  importare,  puta  respectu 
subjecti,  respectu  praedicati,  et  respectu 
totius  copulati  seu  dicti.  Si  primo  modo, 
sensus  est  :  Filius  Dei  praedestinatus  est 
esse  homo,  id  est,  Filius  Dei  ante  praevisus 
est  esse  homo  quam  esset  Filius  Dei;  quod 

B  falsum  est.  Si  secundo  modo,  iste  est  sen- 
sus  :  Filius  Dei  praevisus  est  esse  homo,  id 
est,  cognitus  vel  prsevisus  fuit  esse  homo, 
non  antequam  Filius  Dei  esset,  sed  ante- 
quam  esset  homo;  quod  ita  est.  Si  tertio 
modo,  sensus  est  :  Filius  Dei  praedestina- 
tus  est  esse  homo,  id  est,  praedestinatum 
est  ut  Filius  Dei  sit  homo;  quod  verum 
est.  Atque  in  hac  locutione  praedestinatio 
non  claudit  in  se  intellectum  gratiae  et 
gloriae,  sicut  dum  simpliciter  capitur  et 
profertur  sine  determinatione;  sed  tantum 

C  valet  sicut  praevisus  est.  Neque  sic  sequi- 
tur,  Filius  Dei  praedestinatus  est  esse  ho- 
mo,  ergo  praedestinatus  est :  quia  omittitur 
determinatio  illa.  —  Praeterea  si  quaeratur 
de  ista,  Homo  praedestinatus  est  esse  Filius 
Dei ;  dicendum,  quod  ista  locutio  est  dis- 
tinguenda  sicut  praecedens,  et  eodem  mo- 
do  solvenda.  Haec  Bonaventura. 

At  vero  Thomas  super  iis  scribit  :  Prae- 
destinatio  proprie  sumpta,  tria  importat 
ex  parte  praedestinati.  Unum  est,  ut  id  ad 
quod  dicitur  praedestinari,  aliquando  sibi 

D  conveniat;  secundum,  quod  conveniat  sibi 
per  gratiam;  tertium,ut  hoc  ipsum  sequa- 
tur  praedestinationem.  Ex  hoc  namque  vo- 
catur  praedestinatus,  quod  est  praevisus  et 
praeordinatus  aliquid  habere  per  gratiam. 
Quantum  ad  primum  istorum,  praedesti- 
natio  in  Christo  convenit  manifeste  sup- 
posito  :  quia  hic  homo  est  Filius  Dei.  Hoc 
autem  non  invenitur  in  natura  humana, 
quae  nunquam  fuit  nec  est  nec  erit  Filius 
Dei.  Unde  de  ea  proprie  dici  non  valet, 
quod  sit  praedestinata  esse  Filius  Dei.  Se- 

cundum  vero  invenitur  in  Christo  non  ra- 
tione  suppositi,  quod  est  naturaliter  Filius 
Dei,  sed  ratione  naturae  assumptae,  quae 
per  gratiam  unionis  conjuncta  est  Filio 
Dei  :  ex  qua  unione  sequitur  hanc  esse 
veram,  Homo  est  Filius  Dei.  Similiter  ter- 
tium  convenit  Christo  ratione  naturae  as- 
sumpta?,  non  ratione  suppositi  quod  est 
aeternum :  imo  praedestinatio  convenit  Chri- 
sto  nec  ratione  personae,  nec  ratione  natu- 
rse  assumplae,  sed  personae  ratione  assum- 
ptae  naturae.  —  Haec  quoque,  Filius  Dei  est 
praedestinatus, est  simpliciter  falsa,ob  cau- 
sam  praehabitam.  — De  hac  demum,  Filius 
Dei  est  praedestinatus  esse  homo,  dicen- 
dum  sicut  jam  dictum  est.  —  Ista  item  est 
falsa,  Filius  Dei  praedestinatus  est  esse  Fi- 
lius  Dei,  propter  causam  expressam,  nisi 
juxta  modum  loquendi  quo  aliquid  dicitur 
fieri  dum  innotescit.  Sicque  Glossa  ad  Ro- 
manos  primo,  concedit  hanc,  Filius  Dei 
praedestinatus  est  ut  sit  Filius  Dei,  vel  es- 
se  Filius  Dei  :  quia  praedestinatum  est 
ut  hoc  evidenter  appareat ;  quod  factum 
est  in  resurrectione,  ascensione,  evangeli- 
cae  legis  promulgatione.  Haec  Thomas  in 
Scripto. 

q.xxiv,a.i.  Denique  in  tertia  parte  addit  :  Praedesti- 
natio  proprie  sumpta,  est  divina  praeordi- 
natio  ab  aeterno  de  his  quae  per  gratiam 
Dei  sunt  fienda  in  tempore.  Quumque  a 
Deo  in  tempore  factum  sit  per  gratiam 
unionis,  quod  Deus  est  homo  et  homo 
Deus,  constal  quod  unio  naturarum  in 
Christo  sub  aeterna  cadat  praedestinatione, 
rationeque  hujus  dicitur  Christus  praede- 
stinatus.  Verumtamen  Origenes  super  epi- 
stolam  ad  Romanos  teslatur,  quod  ista  sit 
Ttom.i,  i.  vera  littera  ad  Romanos  primo,  Qui  desti- 
natus  est  Filius  Dei  in  virtule,  ita  quod 
non  designetur  ibi  antecessio  aliqua  :  sic- 
que  locutio  nihil  habet  difficultatis.  —  In- 

q.uir,a.3.  super,  si  quaeratur,  an  praedestinatio  Chri- 
sti  sit  QOStrfiB  praedestinalionis  exeinplar ; 
dicendum,  quod  prsedestinatio  dupliciter 
consideratur.  Primo,  quanlum  ad  acluin 
prodestinantis  :  sicque  prsdestinatio  Chri- 
sti  non  est  exemplar  nostree  praedestinati- 


A  onis,  quoniam  uno  modo  et  eodem  actu 
aeterno  praedestinavit  Deus  Christum  et 
nos.  Secundo,  quantum  ad  id  ad  quod  ali- 
quis  praedestinatur  :  quod  est  prsedestina- 
tionis  terminus  et  effectus.  Sicque  praede- 
stinatio  Christi  est  nostrae  praedestinationis 
exemplar ;  et  hoc  dupliciter.  Primo,  quoad 
bonum  ad  quod  praedestinamur.  Ipse  et- 
enim  praedestinatus  est  ad  hoc  quod  esset 
Dei  Filius  naturalis;  nos  vero  praedestina- 
mur  ad  filiationem  adoptionis,  quae  est 
quaedam   participativa  similitudo  filiatio- 

B  nis  naturalis.  Unde  ad  Romanos  ait  Apo- 
stolus  :  Quos  praescivit,  hos  praedestinavit 
conformes  fieri  imaginis  Filii  sui.  Secun- 
do,  quantum  ad  modum  consequendi  hoc 
bonum  :  quod  fit  per  gratiam ;  quod  et  in 
Christo  est  manifestissimum,quia  humana 
natura  in  Christo  nullis  suis  praecedenti- 
bus  meritis  est  unita  Filio  Dei,  et  de  ple- 
nitudine  ejus  omnes  accepimus.Hinc  libro 
de  Praedestinatione  sanctorum  asserit  Au- 
gustinus  :  Praoclarissimum  lumen  praede- 
stinationis  et  gratiae  est  Dominus  et  Salva- 

C  tor.  Qui  appellatur  lumen  praedestinationis 
ac  gratiae,  in  quantum  per  ejus  praedesti- 
nationem  et  gratiam  nostra  manifestatur  : 
quod  ad  rationem  exemplaris  pertinere  vi- 
detur.  —  Conformiter  respondet  ad  istud, 
utrum  praedestinatio  Christi  sit  causa  no- 
strae  praedestinationis.  Non  enim  est  causa 
ejus  quoad  ipsum  actum  praedestinationis, 
qui  est  aeternus  et  unus  ac  idem.  Attamen 
praedestinatio  Christi  causa  est  nostrae  prae- 
destinationis,  quoad  praedestinationis  effe- 
ctum  ac  terminum.  Deus  enim  praeordina- 

D  vit  nos  gratiam  et  gloriam  adepturos  per 
Christum.  Cerlumque  est,quod  sub  praede- 
stinatione  aeterna  cadit  non  solum  id  quod 
in  tempore  est  fienduni,  sed  etiam  mo- 
dus  et  ordo  coinpletionis.  Haec  Thomas  in 
Summa. 

Idein  Alexander.  In  quibus  contincnlur 
scripta  Alberti,  Petri  et  Richardi  de  ista 
materia.  Consonalque  Udalricus,  et  addh  : 
Ex  verbis  illis  Apostoli,  Qui  pradestinatus 
esl  Filius  Dei  in  virtute,  suniitur  et  pro- 
batur  quod  dici  possit,  Ilic  homo  praedesti- 

natus  est  esse  Filius  Dei,  non  per  adoptio- 
nem,sed  in  virtute  generationis  eeternae.  Et 
ad  sciendum  qualiter  verum  sit  hoc,  ad- 
vertendum  quod  de  homine  illo  vere  di- 
cuntur  omnia  quae  conveniunt  Filio  Dei 
prout  exsistit  in  natura  humana.  Filius  au- 
tem  Dei  prout  exsistit  in  humana  natura, 
ex  tempore  per  gratiam  unionis  factus  est 
Filius  Dei  naturalis  :  quod  secundum  na- 
turam  divinam  et  prout  in  ea  est,  habuit 
ab  aeterno.  Hoc  quoque  est  a  Deo  ab  aeterno 
praeordinatum.  Nihilque  plus  est  de  ratione 
praedestinationis,nisi  quod  aliquis  effectus 
ex  tempore  per  gratiam  conveniat,  qui  ab 
aeterno  sit  praevisus  a  Deo.  Ergo  et  hoc 
convenit  huic  homini,  quod  sit  praedesti- 
natus  Filius  Dei  in  virtute.  Haec  Udalricus 
in  Summa  sua,  libro  sexto. 

Verum  Durandus  praeallegatis  doctori- 
bus  in  aliquibus  contradicit,  perhibens 
propositiones  has  falsas  esse,  Homo  prae- 
destinatus  est  esse  Filius  Dei,  et  Filius  Dei 
praedestinatus  est  esse  homo  :  rationem 
assignans,  quoniam  esse  hominem  conve- 
nit  Filio  Dei  per  assumptionem  naturse 
humanae,  quae  facta  est  propria  Filii  Dei 
virtute.  Item,  quod  convenit  alicui  nec  se- 
quitur  ipsum  natura  aut  tempore,  non  con- 
venit  ei  per  praedestinationem ;  sed  esse 
Filium  Dei,  non  sequitur  hominem  de  quo 
praedicatur,  natura  nec  tempore.  —  Ad 
quae  dicendum,  quod  propositiones  illae 
sunt  verae  juxta  praetactorum  declaratio- 
nes  doctorum.  Et  quamvis  Filius  Dei  sit 
homo  assumendo  et  habendo  veram  hu- 
manitatem  ac  divina  potestate  completam, 
hoc  tamen  est  gratiae  opus  et  pietatis  effe- 
ctus  prorsus  gratuitus,  quod  ita  unita  est 
natura  humana  divinae  :  ideo  cadit  sub 
praedestinatione.  Alia  autem  probatio  fal- 
sum  assumit,  quia  sufficere  potest  quod 
sequatur  ipsam  praedestinationem  aeter- 
nam,  sicut  effectus  sequitur  causam. 

Hinc  Scotus  melius  istud  attendens  : 
Praedestinatio,  inquit,  quum  sit  praeordi- 
natio  alicujus  ad  gloriam  principaliter,  at- 
que  ad  alia  in  ordine  ad  gloriam,  huicque 
naturae  humanae  in  Christo  praeordinata  sit 

A  gloria,  et  unio  ista  cum  Yerbo  in  ordine 
ad  gloriam,  quoniam  tanta  gloria  ei  non 
fuisset  conferenda,  nisi  fuisset  unita  :  hinc 
sicut  merita,  sine  quibus  non  daretur  glo- 
ria,  cadunt  sub  praedestinatione,  sic  unio 
illa  quae  ordinatur  ad  gloriam  tantam.  Ideo 
sicut  praedestinatum  est  Verbum  esse  ho- 
minem,ita  et  hunc  hominem  esse  Verbum 
seu  Filium  Dei.  Haec  Scotus. 

Qui  consequenter  movet  hic  dubia  duo. 
Primum  est,  utrum  praedestinatio  ista,  de 
qua  nunc  est  sermo,  praeexigat  necessario 

B  lapsum  humanae  naturae  :  quod  videntur 
sonare  multae  auctoritates,  quae  sonant  Fi- 
lium  Dei  non  fuisse  incarnandum  si  homo 
non  cecidisset.  Ad  quod  sine  praejudicio 
dici  potest,  quod  quum  praedestinatio  cu- 
juscumque  electi  praecedat  ex  parte  obje- 
cti  praescientiam  peccati,multo  magis  prae- 
destinatio  animae  Christi.  Generaliter  enim 
omnis  ordinate  volens,  per  prius  videtur 
velle  id  quod  fini  propinquius  est;  et  per 
consequens,  animae  huic.  Auctoritates  au- 
tem  quae  in  oppositum  sonant,  queunt  ex- 

C  poni  quod  Christus  non  venisset  ut  redem- 
ptor  nisi  homo  peccasset,  neque  forte  ut 
passibilis,  quia  necesse  non  exstitisset  ut 
anima  a  principio  suae  creationis  gloriosa, 
cui  Deus  praeoptavit  non  solum  gloriam 
summam,  imo  etiam  animae  illi  coaevam, 
unita  fuisset  passibili  corpori,  nisi  fuisset 
redemptio  facienda.  Sed  non  propter  so- 
lam  redemptionem  hominum  videtur  Deus 
animam  illam  ad  gloriam  tantam  praeordi- 
nasse,  quum  illa  redemptio  seu  gloria  ani- 
mae  redimendae,  non  sit  bonum  tam  ma- 

D  gnum  quantum  bonum  est  gloria  animae 
Christi.  Nec  verisimile  est,  Deum  prius 
praeordinasse  ipsum  Adam  quam  Chri- 
stum.  Ulterius  quoque  sequeretur  absur- 
dum,  scilicet  quod  praedestinando  Adam, 
prius  vidisset  eum  casurum,  quam  Chri- 
stum  praedestinasset.Potest  igilur  dici,quod 
prius  natura  quam  aliquid  praevidebatur 
de  peccato,  Deus  praeelegit  ad  curiam  il- 
Iam  ccelestem  universos  quos  voluit  ibi 
habcre  angelos  et  homines  in  gradibus 
determinatis  ;  et  quod  nullus  est  tantum 

12 

ob  hoc  praedestinatus,  quia  alius  pra?visus  A  ordinem  dignitatis  naturarum),  et  quod  se- 

fuit  casurus,  ut  sic  nullum  gaudere  opor-  cundo  voluit  istam  naturam  esse  in  perso- 

teat  de  casu  alterius.  —  Secundum  dubium  na  Yerbi,  et  sic  angelus  non  subesset  ho- 

est,  an  per  prius  ordine  naturae  praevide-  mini  puro.  Haec  Scotus. 

batur  naturae  assumptae  unio  ad  Verbum,  Denique,   de   quaestionibus   istis   supra  dist.i.q 

vel  gloria  summa  quam  habet.  Ad  quod  inducta  sunt  plura,  ubi  et  considerationes  ^J"^ 

dici  potest,  quod  quum  in  actione  artificis  has  primum  dubium  concernentes  tetigi, 

sit  processus  contrarius  in  exsequendo  et  et  antequam   legi   haec.  —   Verumtamen 

in  intendendo,  et  Deus  prius  natura  (quan-  non  apparet  de  dubio  isto  secundo,  quod 

tum  ad  ordinem  exsecutionis)  univit  Ver-  Deus  unionem  hypostaticam  illam  assum- 

bo  naturam  humanam,  quam  contulit  ei  ptae  humanitatis  cum  Verbo  ordinaverit 
gratiam  summam ;  econtrario  potest  poni  B  ad  gloriam  illam  sicut  ad  finem,  quum  di- 

in  intendendo,  sic  quod  primo  Deus  voluit  gnior  principaliorque  consistat  unio  illa  : 

aliquam    naturam    non   summam    habere  imo  gloria   illa   in   ipsa   unione  virtuali- 

gloriam  summam  in  genere  creaturse  (os-  ter  comprehendebatur,   quia  non   decuit 

tendens  quod  non  oporteat  eum  dare  glo-  assumi  naturam,  nisi  actualiter  Deo  fru- 

riam   seu   gloriae   quantitatem    secundum  entem. 


DISTINCTIO   VIII 

A.  An  divina  natura  debeat  dici  nata  de  Virgine. 

POST  praedicta  inquiri  debet,  utrum  de  natura  divina  concedendum  sit,  quod 
de  Yirgine  sit  nata,  sicut  dicitur  de  Virgine  incarnata.  Et  videtur  utique  non 
debere  dici  nata  de  Virgine,  quum  non  sit  nata  de  Patre.  Quae  enim  res  non 
est  de  Patre  genita,  non  dicitur  de  Matre  nata,  ne  res  aliqua  filiationis  nomen  habeat 
in  humanitate,  quas  illud  non  teneat  in  divinitate.  Videtur  tamen  posse  probari, 
quod  sit  nata  de  Virgine  :  quia  si  hoc  est  Deum  nasci  de  Virgine,  scilicet  hominem 
c/:dist.vc.  assumere  in  utero  Virginis,  quum  natura  divina  superius  dicta  sit  hominem  assum- 
psisse,  videtur  debere  dici  nata.  De  hoc  Augustinus  in  libro  de  Fide  ad  Petrum  sic 
Fuigent.de  ait  :  Natura  aeterna  atque  divina  non  posset  temporaliter  concipi  et  nasci  ex  natura 
trumtn.u"  humana,  nisi  secundum  susceptionem  veritatis  humanae  veram  temporaliter  conce- 
ptionem  et  nativitatem  ineffabilis  divinitas  in  se  accepisset.  Sic  est  Deus  aetemus 
veraciter  secundum  tempus  et  conceptus  et  natus  de  Virgine.  Ista  auctoritate  videtur 
insinuari,  quod  natura  divina  sit  nata  et  concepta  de  Virgine.  Sed  si  diligenter 
notentur  verba,  potius  de  persona  dici  intelligitur,  quae  sine  dubitatione  et  de  Patre 
et  de  Matre  nata  esse  dici  debet. 

B.  De  gemina  Christi  nativitate,  qui  bis  natus  est. 

Qufflri  etiam  solet,  utrum  debeat  dici  Ghristus  bis  genitus,  ut  dicitur  Dei  et 
hominis  Filius.  Ad  quod  dici  potest,  Ghristum  bis  natum  esse,  duasque  nativitates 

habuisse.  Unde  Augustinus  in  libro  de  Fide  ad  Petrum  :  Pater  Deus  de  sua  natura  Fuigent.de 

Fide  ad  Pc- 

genuit  Filium  Deum,  sibi  cosequalem  et  coseternum.  Idem  quoque  unigenitus  Deus  truni)n.10. 
secundo  natus  est,  semel  ex  Patre,  ex  Matre  semel.  Natus  est  enim  de  Patre  Dei 
Yerbum,  natus  est  de  Matre  Verbum  caro  factum.  Unus  ergo  atque  idem  Dei  Filius  ibid.n.  n. 
natus  est  ante  ssecula,  et  natus  in  sseculo  ;  et  utraque  nativitas  unius  est  Filii  Dei, 
divina  scilicet  et  humana.  De  hoc  etiam  Joannes  Damascenus  ait  :  Duas  Ghristi    Damasc. 
nativitates  veneramur,  unam  ex  Patre  ante  saecula,  quse  est  super  causam  et  ratio-  thod'.iib°n", 
nem  et  tempus  et  naturam ;  et  unam  quse  in  ultimis  temporibus,  propter  nos,  etc/' 
secundum  nos,  et  super  nos  :  propter  nos,  quia  propter  nostram  salutem  ;  secundum 
nos,  quia  natus  est  homo  ex  muliere,  et  tempore  conceptionis,  scilicet  novem  men- 
sium  ;  super  nos,  quia  non  ex  semine,  sed  ex  Spiritu  Sancto  et  sancta  Virgine  supra 
legem  conceptionis.  Ex  his  manifeste  apparet,  Ghristi  duas  esse  nativitates,  eum- 
demque  bis  natum  fore. 

A  sacratissima  Virgine  Matre  in  tempore.  Sed 

SUMMA  j)ei  natura  seu  divina  essentia  ex  Patre 

DISTINCTIONIS   OCTAV^E  seterno  est  nata  :  quod  probari  potest  mul- 

tiplici    ratione    qua    hoc    super    primum  dist.v.q.  t. 
probatum  est.  Ad  idem  allegatur  in  litte- 

IN  hac  distinctione  movet  Magister  duas      ra  Augustini  auctoritas.  Anselmus  quoque 
circa  praehabita  quaestiones.  Dictum  est      fatetur  in  oratione  de  Laudibus  gloriosis- 
!9B.  namque,  quod  incarnari,  nasci  et  huma-      simae  Virginis  :  0  in  quam  sublimi  con- 
nam  naturam  assumere,  competit  proprie      templor  Mariam.  Omnis  natura  ex  Deo  est 
Unigenito  Patris  seterni.  Quumque  in  Deo      creata,  et  Dei  natura  ex  Maria  est  nata. 
realiter  idem  sint  natura  atque  persona,         In  oppositum  sunt  auctoritates  et  ratio- 
merito  sciscitatur,  an  etiam  divinae  naturae      nes  quibus  ostensum  est,  incarnari,  nasci, 
conveniat  incarnari  et  nasci  ex  Virgine,  B  agere,  pati,  proprie   convenire   personae, 
praesertim   quum   et  qusedam   Sanctorum      non  naturse.  Verum  ad  istud  responsum 
auctoritates  hoc  dicere  videantur.  Sed  quia      est  supra,  distinctione   quinta,  ex  dictis  qua:st.  2,3. 
determinat,  quod  non  naturae,  sed  personae      Antisiodorensis  et  aliorum  :  ideo  brevitati 
ista   conveniant;   opportune   inquirit,   an      studendum  est. 
Filio  Dei  conveniant  duae  nativitates  et  bis 

nasci.  Quocirca  occurrit  scrutandum,  an  Itaque  Thomas  :  Nasci,  inquit,  est  fieri 
sicut  Christo  conveniunt  duae  nativitates  quoddam.  Nihil  autem  fit  nisi  ut  sit.  Ideo 
seu  generationes,  ita  et  duae  filiationes.         sicut  alicui  competit  esse,  ita  et  fieri.  Esse 

vero  proprie  convenit  subsistenti.  Forma 

vero  et  natura  dicitur  esse  ex  consequenti, 

OU^ESTIO    PRIMA  m  quantum  suppositum  subsistit  in  ea  : 

C  sicque  ex  consequenti,  naturae  et  formae 
competit  fieri  atque  nasci,  non  quasi  ipsa 

HIc  quaeritur  primo,  An  divinse  es-      nascantur,  sed  quia  per  generationem  ac- 
sentise  seu  naturae  conveniat      cipiuntur.  Unde  natura  humana  non  est 
incamari,  nasci  et  bis  nasci.  proprie  nata  in  Christo.  Denique,  quamvis 

Quocirca  possent  multa  pro  utraque  par-  natura  humana  non  sit  proprie  nata  in 
te  induci,  sic  arguendo  :  Quod  natum  est  Christo  de  Virgine,attamen  ad  nativitatem 
ex  Deo  Patre  in  aeternitate,  natum  est  ex      consequenter  se  habet,  quia  per  genera- 

tionem  ex  Virgine  est  accepta.  Divina  vero  A  ctam,  multo  minus  dicendum  est,  quod  sit 


natura  non  est  a  Christo  per  generationem 
temporalem  ex  Virgine  accepta  :  ideo  ne- 
quaquam  ex  Virgine  nata  est,  nec  per  se 
neque  per  consequens,  si  proprie  capiatur 
pro  ipsa  essentia.  Sed  quia  natura  inter- 
dum  improprie  extenditur  ad  standum  et 
supponendum  pro  persona,  idcirco  inter- 
dum  a  Sanctis  asseritur  nata  in  Christo  ex 
Virgine  :  in  quibus  locutionibus  natura 
exponenda  est  et  sumenda  pro  persona,  ut 
patet  in  littera.  Haec  Thomas  in  Scripto. 


nata.  Nec  potest  dici  producta  ratione  na- 
turae  humanae  cui  unita  est,  quia  non  est 
hypostasis  seu  persona  naturae  assumptee, 
nec  ipsa  natura  assumpta  dicitur  proprie 
generata,  quamvis  secundarie  et  minus 
principaliter  competat  ei  :  cujus  est  ratio, 
quod  Christo  convenit  esse  natum  ex  Vir- 
gine,  quia  per  generationem  accepit  vere 
naturam  humanam.  Haec  Richardus. 

Praeterea  Bonaventura  :  Haec,  inquit,  non 
recipitur,  Divina  natura  est  de  Virgine  na- 


q.xxxv,a.i.      In  tertia  quoque  parte  :  Nativitas,  ait,  B  ta,  propter  duo  :  primo  propter  confusio- 


alicui  attribui  potest  dup]iciter.Primo,tan- 
quam  subjecto,  videlicet  ei  quod  nascitur : 
quod  proprie  est  suppositum  cui  convenit 
esse.  Secundo,  ut  termino  :  sicque  conve- 
nit  naturae.  Terminus  namque  generationis 
atque  cujuslibet  nativitatis  est  forma;  na- 
tura  autem  per  modum  formae  significa- 
tur.  Hinc  nativitas  dicitur  via  ad  naturam  : 
terminatur  namque  naturae  intentio  ad  for- 
mam  seu  speciei  naturam.Haec  in  Summa. 
Quibus  objici  potest,  quod  divina  natura 


nem  personalium  proprietatum  vitandam  , 
secundo,  ad  devitandam  essentialium  quo- 
que  proprietatum  confusionem  :  quae  duo 
praecipue  sunt  observanda  circa  sermones 
catholicae  veritatis.  Quemadmodum  enim 
in  superbeatissima  Trinitate  distinctae  sunt 
personae  ab  invicem,  et  proprietates  ea- 
rum  :  sic  in  Christo  naturae  et  earum  pro- 
prietates  ab  invicem  sunt  distinctae.  Hinc 
proprietates  unius  non  debent  dici  de  al- 
tera  in  abstracto,  ne  natura  divina  et  hu- 


non   videtur  terminus  generationis,  quia  C  mana  videantur  esse  una  et  eadem.  Quod 


non  terminatur  ad  eam.  ]d  quoque  proprie 
videtur  terminus  generationis  quod  gene- 
ratur.  Unde  et  Petrus  :  Nasci  proprie  di- 
citur  ad  quod  nativitas  terminatur,  vel 
primo,  sicut  ad  Petrum,  vel  ex  consequen- 
ti,  sicut  ad  hominem.  Ad  divinam  autem 
naturam  nec  aeterna  nec  temporalis  nativi- 
tas  ullatenus  terminatur  :  quia  per  genera- 
tionem  aeternam  non  producitur,  quamvis 
accipiatur  ;  per  temporalem  vero  nativita- 
tem   nec  producitur,  nec  accipitur.  Ilaec 


enim  praedicatur  de  altero  in  abstracto, 
non  solum  convenit  illi  propter  identita- 
tem  suppositi,  verum  etiam  ratione  for- 
mae,  ita  quod  essentia  unum  sunt.  Haec 
Bonaventura.  —  Consonat  Alexander. 

Insuper  de  hoc,  utrum  humana  natura 
sit  de  Virgine  nata,  scribit  idem  Bonaven- 
tura  :  Humana  natura  dupliciter  accipi 
potest.  Primo,  ratione  partium  constituen- 
tium  eam.  Secundo,  ratione  formae  conse- 
quentis   totum    compositum.    Et  utroque 


Petrus.  —  Hinc  distinguendum  videtur  de  D  modo  verum  est  dicere,  quod  humana  na- 


termino  generationis,  ut  terminus  genera- 
tionis  qui  dicatur  suppositum  ;  terminus 
generationis  quo,  id  est,  ratione  cujus  at- 
tribuitur  et  convenit  alicui  generatio  sive 
nativitas,  appellatur  natura  seu  forma. 

Concordat  Richardus,  dicendo  :  Quamvis 
non  omne  productum  sit  natum,quia  nati- 
vitas  proprie  competit  solis  viventibus;  at- 
tameD  omne  natum  est  productum.  Quum- 
t.xix,  p.  que  in  primo  libro  ostensum  sit  divinam 
essentiam  seu  naturam  non  esse  produ- 


3UC. 


tura  assumpta  est  a  Verbo.Assumpsit  nam- 
que  carnem  et  animam,  similiter  et  huma- 
nitatem.  Pariformiter,  utroque  modo  dici 
potest  humana  natura  nata  de  Virgine. 
Nam  si  humana  natura  dicatur  composi- 
tuin,  concedi  potest  quod  de  Virgine  nata 
sit,  non  ratione  totius,  sed  partis,  videlicet 
carnis.  Si  vero  huinana  natura  dicatur  for- 
ma  coinmunis  consequens  totum  compo- 
situm,  adhuc  concedi  potest  quod  sit  in 
Christo  nata  ex  Virgine,  non  ratione  sui, 

sed  suppositi  in  quo  exsistit  et  per  quod  A 
multiplicatur.  Propter  quod  ait  Philoso- 
phus,  quod  natura  in  productione  hujus- 
modi  formae  generatur  occulte  :  generando 
enim  hunc  hominem,  generat  hominem. 
Sicque  primo  modo  dicitur  humana  natu- 
ra  nata  ex  Virgine  per  synecdochen ;  se- 
cundo  modo  ratione  partis  subjectivae,  et 
quodammodo  per  accidens.  —  Ha3C  idem, 
quae  quamvis  a  quibusdam  praehabitis  ver- 
bis  videantur  aliqualiter  dissentire,  tamen 
per  distinctiones  praetactas  faciliter  con- 
cordantur  cum  illis.  B 

Iterum  sciscitatur,  utrum  homo  seu  esse 
hominem,  preedicetur  vere  de  divina  es- 
sentia  seu  natura.  Respondet  :  In  divinis 
reperitur  praedicatio  per  identitatem,  et 
item  per  denominationem,  quamvis  non 
usquequaque  tam  proprie.  Et  differunt 
praedicationes  hae  duae,  quia  per  denomi- 
nationem  aliquid  praedicatur  per  modum 
formae  :  sicut  quum  dicitur,  Pater  generat. 
Quum  autem  praedicatio  est  per  identita- 
tem,  potest  quid  praedicari  ratione  suppo- 
siti ;  ut  quum  dicitur,  Divina  essentia  est  G 
Pater,  sensus  est  :  Divina  essentia  est  ille 
qui  est  Pater.  Sicque  non  praedicatur  ra- 
tione  suppositi  nisi  illud  nomen  quod  in 
sua  ratione  includit,  seu  nisi  quod  claudit 
in  se  suum  suppositum,ut  nomen  substan- 
tivum,  vel  saltem  substantivatum.  Quum 
igitur  quaeritur,  utrum  divina  natura  sit 
homo,  est  distinguendum  :  quia  hoc  no- 
men,  homo,  dupliciter  potest  intelligi  prae- 
dicari.  Nam  si  praedicetur  ratione  supposi- 
ti,  vera  est,  et  est  sensus  :  Divina  essentia 
est  ille  qui  est  homo.  Et  reducitur  praedi-  D 
catio  ista  ad  eam  quae  est  per  identitatem, 
quantum  ad  principalem  compositionem ; 
quantum  vero  ad  implicationem,  clauditur 
ibi  praedicatio  per  unionem.  Divina  enim 
essentia  est  Filius  Dei  per  identitatem,  sed 
Filius  Dei  est  homo  per  unionem.  Si  au- 
tem  sit  praedicatio  ratione  formae  seu  cu- 
jusdam  denominationis,  falsa  est,  quum 
sit  sensus  :  Divina  essentia  est  homo,  id 
est,  divina  essentia  est  humanitate  infor- 
mata.  Haec  idem. 


Verumtamen  ista  videtur  multum  im- 
propria,  Divina  essentia  est  homo,  sicut  et 
ista,  Divina  essentia  est  incarnata  :  quae 
non  solum  impropria  est,  sed  et  falsa,  jux- 
ta  sensum  et  modum  supra  expressum. 
Possentque  multa  objici  contra  istam,  Di- 
vina  essentia  est  homo  :  quae  si  vera  est, 
sequitur  quod  divina  essentia  sit  corpus 
et  animal  ac  mortalis. 

Alexander  demum  addit  inductis  :  Pro 
regula  est  tenendum,  quod  nulla  dictio 
designans  proprietatem  personalem  crea- 
tam  vel  increatam,  convenit  divinae  essen- 
tiae  seu  naturae,  ut  nasci,  concipi,  mitti. 

Praeinductis  concordat  Albertus,  et  ad- 
dit  :  In  Filio  Dei  est  essentia  et  proprie- 
tas,  et  est  persona ;  nec  haec  ponunt  in 
numerum,  quia  essentia  est  persona  atque 
proprietas.  Hinc  sicut  nasci  non  est  es- 
sentiae,  ita  nec  proprietatis,  sed  personae, 
quae  secundum  intellectum  media  est  inter 
essentiam  et  proprietatem,  et  dicit  hy- 
postasim  in  se  perfectam  ac  subsisten- 
tem.  Quamvis  equidem  in  divinis,  propter 
omnimodam  simplicitatem,  non  differant 
realiter  essentia  et  persona  atque  proprie- 
tas;  non  tamen  supposito  uno,  supponitur 
alterum;  nec  quidquid  attribuitur  uni,  at- 
tribuitur  alteri.  Hinc  quamvis  divina  es- 
sentia  praedicetur  de  Filio,  et  econtra,  hoc 
tamen  non  accidit  ratione  personae  quia 
persona  est,  nec  ratione  naturae  quia  na- 
tura  est,  sed  ex  omnimoda  simplicitate. 
Haec  Albertus. 

Udalricus  quoque  circa  haec  loquitur  : 
Secundum  Philosophum,  tripliciter  dicitur 
aliquid  vivum.  Primo,  id  in  quo  apparent 
opera  vitae,  quamvis  ipsum  in  se  non  ha- 
beat  principium  vitae  :  ut  embryo  dicitur 
vivere,  quia  nutritur  et  augetur.  Et  quia 
hoc  improprie  vivere  perhibetur,  nasci 
non  dicitur.  Secundo,  id  in  quo  formaliter 
est  vitae  principium,  quamvis  adhuc  in- 
complete  in  eo  exerceat  opera  vitae  :  sic- 
que  vivit  fetus  animatus  in  utero.  Ideo 
hujusmodi  animatio  est  nativitas  in  utero, 
juxta  illud  :  Quod  in  ea  natum  est.  Tertio,  Matth.i, 
id  in  quo  formaliter  est  principium  vitae, 20- 


182 


IN   LIBRUM   III   SENTENTIARUM.   —  DIST.  VIII  |    QUjEST.   II 


et  facit  in  eo  opera  vita?  perfecte,  secun-  A 
dum  perfectionem  qua?  convenit  primor- 
dio  rei  naturalis  :  sicque  proles  producta 
ad  lucem,  vivere  fertur.  Dicit  autem  Da- 
mascenus  de  Christo,  tertio  libro  :  Cogno- 
scimus,  quod  nasci  non  est  natura?,  sed 
hypostasis.  Quod  verum  est,  si  generatio 
seu  nativitas  proprie  capiatur.  Ait  quippe 
Philosophus  libro  de  Ccelo,  quod  genera- 
bile  tripliciter  appellatur.  Primo,  omne 
quod  est  postquam  non  fuit,  sive  hoc  sit 
per  sui  mutationem,  sive  sit  in  alio  et  non 
per  se  :  sicque  natura  humana  in  Christo  B 
potest  dici  nata.  Vel  quod  faciliter  genera- 
tur  :  et  hoc  nihil  ad  propositum.  Vel  quod 
accipit  esse  per  se,  et  non  secundum  acci- 
dens,  nec  per  aliud  :  et  hic  solus  modus 
est  proprius,  quia  id  proprie  generatur 
cujus  proprius  actus  est  esse.  Et  sic  nec 
natura  divina  nec  humana  est  nata  in 
Christo.  Nam  quamvis  divina  natura  sit  id 
quod  persona,  non  tamen  incepit  esse  per 
generationem.  Quamvis  etiam  humana  na- 
tura  ccepit  esse,  tamen  ejus  non  est  pro- 
prie  esse  :  idcirco  non  dicitur  proprie  na-  C 
ta,  sed  aliquo  modo,  ut  patuit.  —  Ha?c 
Udalricus,  cujus  exemplum  de  embryone 
procedit  juxta  Alberti  opinionem,  quam 
sequitur. 


QU^STIO    II 


SEcundo    principaliter    quseritur,    An 
Christus  bis  natus  sit,  ct  quo- 
modo  verum  est  quod  Augustinus  asserit,  D 
eum  secundo  natum. 

Includit  autem  qusoslio  ha?c  aliam  qua?- 
stionem  difficilem,  scilicet  an  Christo  con- 
venianl  dua?  filiaiiones, seu  duffl  relationes. 
Quod  autein  Clnistus  non  sit  bis  neque 
secundo  natus,  probari  potest  eisdem  per- 
dist. i,q.  i.  suasionibus  quibus  argumentatum  est  su- 
pra,  quod  sterno  Kilio  Dei  non  convenerit 
incarnari  el  nasci  ex  matre  :  nempc  quod 
vere  generatur,  de  non  esse  ad  esse  pro- 
greditur  :  quod  aullatenus  convenit  Filio 


Dei.  —  Rursus,  quum  generatio  sit  via  seu 
processus  ad  esse,  non  convenit  nisi  non 
exsistenti ;  et  si  quid  bis  aut  secundo  gi- 
gnatur,  aut  habebit  duo  esse  nec  erit  sim- 
pliciter  unum,  aut  post  primam  gene- 
rationem  corrumpetur,  et  per  secundam 
generationem  recuperabitur.  —  Praeterea, 
quod  vere  generatur,  est  proles  gignentis, 
et  vera  ac  reali  relatione  ad  generantem 
refertur  :  et  ita  in  Christo  essent  duae  fi- 
liationes,  et  esset  duo  filii  ac  duo  sup- 
posita. 

Ad  hoc  Alexander  respondet :  Ha?c  dictio, 
bis,  dupliciter  sumitur  :  quia  interdum 
designat  numerum  temporum,  interdum 
ordinem  aliquorum  habentium  se  secun- 
dum  prius  et  posterius.  Primo  modo  im- 
portat  interruptionem  temporum,  vel  vi- 
cissitudinem.  Sicque  Christus  non  est  bis 
natus,  quia  seterna  generatio  interruptio- 
nem  non  suscipit,  et  omnem  vicissitudi- 
nem  temporalem  excludit.  Sed  secundo 
modo  dici  potest  bis  natus,  quoniam  ge- 
neratio  temporalis  et  materna  comitatur 
a?ternam,  et  per  posterius  se  habet  ad 
eam.  —  Denique,  generatio  non  solum 
comparatur  ad  natum  seu  genitum,  sed 
item  ad  generantem.  Idcirco  non  sequitur, 
In  Christo  sunt  dua?  generationes,  ergo  est 
duo  filii.  Potest  enim  generatio  multipli- 
cari  ex  parte  generantium,  non  multipli- 
cata  re  genita  :  sicut  non  sequitur,  Dua? 
sunt  donationes,  ergo  duo  data,  quum  do- 
minus  dat  aliquid  servo  ad  tempus,deinde 
dat  idem  in  hereditatem;  sicut  nec  sequi- 
tur,  Dua?  sunt  factiones,  ergo  duo  facta,  ut 
dum  quis  forinat  imaginem,  et  postmo- 
dum  cam  deaurat.  Attamen  sequitur,  quod 
idem  sit  dupliciter  factum  aut  datum.  Sic 
et  Christus  dupliciter,  id  est  seternaliter 
ac  temporaliter,  uatus  est.  Similiter  non 
sequitur,  Dua?  sunt  substantia?  ex  quibus 
csl  generatio,  ergo  duo  sunt  filii :  quoniam 
unitas  filiationis  non  est  respectu  ejus  ex 
quo  est  generatio,  sed  respectu  ejus  cujus 
est,  id  esl  ex  parte  genili.  Quumque  gene- 
ratio  sit  unius  liypostasis  scu  persona?,  id- 

circo  una  est  filiatio  in  Christo,  et  ipse  est 
unus  in  persona,  unusque  Filius,  qui  per 
generationem  divinam  refertur  ad  Patrem, 
et  per  generationem  humanam  ad  Matrem; 
nec  filiatio  est  diversa,  sed  respectu  diver- 
sorum  ;  nec  duo  sunt  filii,  quoniam  filiatio 
dicit  proprietatem  personae.  Ha?c  Alexan- 
der.  —  Concordat  Antisiodorensis  in  Sum- 
ma,  libro  tertio. 

At  vero  Bonaventura  :  Actus,  ait,  secun- 
dum  Philosophum  tripliciter  numeratur, 
subjecto,  tempore,  termino.  Sicque  actus 
dicitur  multiplicari,  vel  quia  est  in  alio  et 
alio  subjecto,  aut  quoniam  est  in  alio  et 
alio  tempore  seu  mensura,  aut  quia  est  in 
alio  et  alio  termino.  Quumque  adverbium 
numerandi  dicat  numerum  actus  aliquo 
horum  modorum,  necesse  est  ut  denotet 
ipsum  numerari  aliquo  modorum  istorum. 
Adverbium  vero  bis,  quum  sit  adjectivum 
verbi,  sub  ratione  verbi  importat  nume- 
rum  actus  ex  parte  temporis  aut  duratio- 
nis ;  et  iste  est  numerus  ex  parte  mensu- 
rse.  Non  enim  fertur  quis  bis  comedisse 
propter  duas  res  quas  comedit,aut  propter 
plurificationem  ex  parte  subjecti,  sed  pro- 
pter  multiplicationem  actus  ex  parte  tem- 
poris  seu  mensurae,  quia  comedit  in  alio 
ac  alio  tempore.  Quoniam  ergo  generatio 
Christi  aeterna  mensuratur  aeternitate,  at- 
que  temporalis  generatio  tempore.ita  quod 
illa  completionem  habet  in  nunc  aeternita- 
tis,  ista  in  nunc  temporis,  concedendum 
est,  Christum  bis  esse  natum.  Nec  oportet 
quod  bis  dicat  geminationem  actus  secun- 
dum  univocationem,  sed  sufficit  quod  se- 
cundum  analogiae  convenientiam.  Et  sicut 
conceditur,  quod  Deus  et  angelus  sunt  duo 
entia,  non  quod  univoce  sed  analogice  en- 
tia  appellentur;  ita  conceditur,  quod  ge- 
neratio  Christi  aeterna  et  temporalis  sit  ge- 
neratio  duplex,  et  quod  Christus  bis  natus 
sit  :  quoniam  tantum  extendit  se  numerus 
nurneralium  adverbiorum  respectu  verbi, 
quantum  numerus  numeralium  pronomi- 
num  respectu  nominum.  Nec  universaliter 
vnuin  est,  quod  bis  dicat  vicissitudinem 
aut  interruptionem,aut  terminationem  per 


A  desitionem,  sed  verum  est  hoc  in  tempo- 
ralibus. 

Denique,  quamvis  in  Christo  sint  duae 
generationes,  non  tamen  duae  filiationes  : 
quia  quum  filiatio  sit  relatio,  comparatur 
ad  tria,  videlicet  ad  subjectum  in  quo  est, 
ad  principium  a  quo  est,  et  ad  terminum 
ad  quem.  Numerus  demum  relationis  se- 
cundum  differentiam  specificam  et  forma- 
lem  causatur  a  principio  a  quo  est,  sicut 
paternitas  et  dominium  sunt  duae  relatio- 
nes   in  homine  aliquo,  quae  non  nume- 

B  rantur  principaliter  ratione  subjecti,  sed 
principii  a  quo  :  nam  possunt  esse  duae  re- 
lationes  in  homine,  ut  dum  quis  est  prin- 
ceps  et  pater  ejusdem.  Plurificatio  autem 
relationis  secundum  numerum  non  oritur 
principaliter  ratione  ejus  a  quo  est,  nec  a 
termino  ad  quem,  sed  ex  parte  subjecti  in 
quo,  quoniam  proprietas  subjecti  nume- 
rari  habet  ratione  suppositi.  Et  quoniam 
filiationis  subjectum  est  ipsa  persona,  non 
natura  nisi  ratione  personae ;  ideo  quum 
in  Christo  non  sint  plures  personas,  esse 

C  non  valent  in  eo  plures  filiationes. 

Et  si  objiciatur,  quod  causa  filiationis 
est  generatio,  sicut  relationis  causa  est  ac- 
tio  :  quum  ergo  in  Christo  sit  duplex 
generatio,  videtur  quod  et  filiatio  gemina. 
—  Secundo,  multiplicato  uno  relativorum, 
multiplicatur  et  reliquum,dicente  Philoso- 
pho  :  Quoties  dicitur  unum  oppositorum, 
toties  et  reliquum.Quum  Christus  referatur 
ad  Deum  Patrem  et  Virginem  Matrem,  vi- 
detur  in  eo  ratio  filii  ac  filiationis  duplifi- 
cata. — Tertio,  diversarum  productionum  ac 

D  generationum  diversi  sunt  termini.  Quum 
ergo  Christus  sit  terminus  generationis 
a?ternae,generationis  quoque  humanae,opor- 
tet  eum  esse  alium  et  alium  filium,  et  hoc 
alia  et  alia  filiatione.  —  Quarto,  abstracta 
per  intellectum  a  Christo  filiatione  aeter- 
na,  adhuc  intelligitur  in  eodem  filiatio 
temporalis  :  ergo  duplex  filiatio  est  in  eo. 
Et  breviter,  quum  sit  verus  realisque  fi- 
lius  Virginis,  vera  et  reali  filiatione  ad 
ipsam  refertur. 

Et  respondendum  ad  primum,  quod  re- 

latio   non   multiplicatur  ex   parte   causse  A 
suse,  sed  subjecti.Quod  si  quaeratur,  cur  in 
Ghristo  geminetur  generatio  magis  quam 
filiatio,  quum   utraque   concernat   perso- 
nam  :  dicendum,  quod  generatio  significat 
per  modum  actionis;  actio  autem  et  pas- 
sio  non  solum  recipiunt  numerationem  ex 
parte  subjecti,  sed  etiam  ex  parte  mensu- 
ra?  atque  principii.Et  quum  aliud  sit  prin- 
cipium  increatum  et  creatum,  alia  quoque 
mensura  aeterna  et  temporalis,  ideo  alia  et 
alia  est  generatio.  Est  et  alia  ratio.  Nam 
quamvis  generatio  respiciat  personam,  ta-  B 
men  per  consequens  potest  respicere  et 
naturam.  Quum  ergo  in  Christo  gemina  sit 
natura  et  una  persona,  est  in  eo  generatio 
duplex,  et  filiatio  una.  —  Ad  secundum 
dicendum,  quod   multiplicato  uno  relati- 
vorum,  multiplicatur  et  reliquum,  loquen- 
do   de   multiplicatione  formali,  atque  de 
correlativo  a  quo  dependet  correlativum 
dependentia  essentiali ;   sed   dum    unum 
correlativum    multiplicatur  multiplicatio- 
ne  materiali,  veritatem  non  habetiut  dum 
idem  homo  plures  generat  filios,  et  unus  C 
magister   docet   plures   discipulos  :  tunc 
quippe  relatio  quae  est  in  ipso,  non  depen- 
det  ab  unoquoque  eorum  nisi  dependentia 
accidentali,  deficienteque  uno,  salvatur  in 
alio.  Hinc  quando  quis  post  primum  fi- 
lium  generat  alium,  non  nascitur  in  eo 
nova  paternitas,  sed  primae  paternitati  in- 
nascitur  novus   respectus,   quoniam    plu- 
rium  est  pater  quam  ante.  Sic  et  Christus 
temporali  generatione  non  accepit  novam 
filiationem,  sed   ccepit  esse  alterius,  ut- 
pote  Virginis  filius.  — Ad  tertium,  quod  D 
diversarum  productionum  diversi  sunt  ter- 
mini,  quando  productiones  sunt  dispara- 
tae,  ita  quod  una  aliam  non  praesupponit. 
Sic  autem  in  proposito  non  est,  quia  na- 
tivitas  temporalis  praesupponit  seternam. 
Ideo    non   oportet   filium   esse   alium   et 
aliuni  :  sufficit  enim  ad  diversitatem  ge- 
Derationum  pluralitas  naturarum.  —  Ad 
quartmn,  quod  hoc  non  csl  prppter  diver- 
sitatem  relationis  in  se,  sed  proptcr  diver- 
sitatem  rcspectuum  :  sicut  dum  quis  est 


pater  duorum,  potest  intelligi  pater  unius, 
ita  quod  non  alterius ;  nec  ex  hoc  sequi- 
tur,  quod  sit  diversitas  secundum  rem,sed 
solum  secundum  rationem.  Diversitatem 
autem  secundum  rationem  voco  eam  quae 
solum  est  secundum  comparationem  atque 
respectum.  —  Haec  Bonaventura. 

Itaque  Christus  est  vere  realiter  filius 
Matris,  quia  ab  ea  realiter  genitus,  quam- 
vis  non  referatur  reali  filiatione  ad  eam  : 
quemadmodum  Deus  est  vere  omnium 
creator  ac  dominus,  quamvis  non  refera- 
tur  ad  creata  reali  relatione  consistente  in 
ipso.  Quo  patet  solutio  ultimi. 

Amplius  idem  Doctor  investigat,  utrum 
Christus  sit  filius  naturalis  ratione  utrius- 
que  generationis.  Respondet  quod  imo, 
quoniam  utraque  nativitas  consistit  in  pro- 
ductione  similis  ex  simili  per  convenien- 
tiam  in  natura.  .Eterna  etenim  generatione 
gignitur  similis  Patri  in  vera  deitate,  tem- 
porali  vero  nativitate  Matri  in  vera  huma- 
nitate.  Si  quaeras,  quam  habitudinem  dicat 
hoc  nomen,  naturale;  dicendum,  quod  po- 
tius  dicit  habitudinem  principii  quam  for- 
mae.  Dicitur  enim  filius  naturalis,  qui  est 
a  natura,  et  trahit  eam  ab  alio  :  non  quod 
filiatio  sit  proprietas  conscquens  naturam, 
sed  magis  personam  :  est  namque  personae 
proprietas.  Propter  quod  ista  est  magis 
propria,  Christus  est  filius  naturalis  vel 
natura,  quam  haec,  Christus  est  filius  es- 
sentialis,  vel  filius  essentia  :  quia  natura 
plus  dicit  in  habitudinem  causae  sive  prin- 
cipii,  quam  in  habitudinem  formac.  Haec 
idem. 

Consonat  Thomas,  et  addit  :  Quamvis 
nasci  sit  personae,  est  tamen  ejus  ratione 
nalurae.  Hinc  Christus  secundum  duas  na- 
turas  quas  per  gencralionem  accepit,  duas 
habct  nativitates.  Quamvis  etiam  in  Chri- 
sto  sit  tantum  unum  esse,  tamen  secun- 
dum  illud  habet  respcctum  ad  duas  natu- 
ras  :  et  ita  nativitas  duplex  est,  secundum 
duplicem  respectum  qui  acquiritur  perso- 
Qse  ad  duas  naturas  per  generationem  ac- 
ceptas.  Verumtamen  una.tantum  filialio 
est  in  Christo,  quia  ut  dictum  est  primo 

iiom.  libro,  relatio  ex  hoc  quod  ad  alterum  dici- 
Vl'q-  tur,  non  habet  quod  sit  aliquid  in  rerum 
natura,  sed  hoc  habet  ex  illo  quod  causat 
relationem,  quod  est  in  re  quae  ad  alterum 
dicitur.  Quumque  ab  eo  res  habeat  unita- 
tem  seu  multitudinem  ex  quo  habet  esse  : 
hinc  secundum  id  in  quo  relatio  fundatur, 
judicandum  est  de  ea,  an  sit  realiter  una 
vel  plures.  Porro  quaedam  relationes  fun- 
dantur  in  quantitate,  sicut  a?qualitas  :  et 
quum  quantitas  non  sit  nisi  una  in  una 
re,  ideo  per  unam  et  eamdem  aequalitatem 
est  res  a?qualis  omnibus  quibus  aequalis 
est.  Aliae  vero  relationes  fundantur  in  ac- 
tione  et  passione  :  in  quibus  pensandum, 
quod  una  passio  duabus  actionibus  corre- 
spondet,  dum  neutrum  agens  sufficit  per 
se  ad  actionem  complendam,  ut  in  eo  qui 
una  nativitate  nascitur  ex  patre  et  matre. 
Unde  in  patre  et  matre  sunt  duae  relatio- 
nes  secundum  rem,  sicut  et  duae  actiones ; 
in  prole  vero  est  tantum  una  relatio,  qua 
refertur  ad  patrem  et  matrem,quemadmo- 
dum  passio  una.  Gonsiderandum  quoque, 
quod  queedam  relationes  non  innascuntur 
ex  actionibus  secundum  quod  actu  sunt, 
sed  magis  secundum  quod  fuerunt  :  sicut 
aliquis  dicitur  pater,  postquam  ex  actione 
sua  effectus  est  consecutus.  Et  tales  relati- 
ones  fundantur  in  re  super  id  quod  ex  ac^ 
tione  in  agente  relinquitur,  sive  sit  dis- 
positio,  sive  habitus,  sive  jus  aliquod  aut 
potestas,  vel  aliquid  hujusmodi.  Sed  quo- 
niam  quod  ex  actionibus  unius  speciei  re- 
linquitur,  non  potest  esse  nisi  unum  :  hinc 
tales  relationes  non  multiplicantur  realiter 
secundum  actiones  diversas,  sed  magis 
sunt  unum  secundum  id  quod  ex  actione 
relinquitur.  Unde  in  patre  plurium  filiorum 
est  una  tantum  paternitas.  Si  vero  sint  ac- 
tiones  secundum  speciem  plures,  causant 
plures  relationes  specie  differentes.Quum- 
que  Christus  non  per  unam  generationem 
passivam  habeat  se  ad  generationem  Pa- 
tris  activam.et  ad  Matris  activam  generati- 
onem,  sed  per  aliam  et  aliain,  illaeque  duae 
generationes  passivae  non  sint  unius  gene- 
ris,  et  non  solum  non  speciei  ejusdem; 


A  nil,  ut  videtur,  impediret  quin  in  Christo 
possent  esse  duae  filiationes  realiter  diffe- 
rentes,  nisi  immediatum  subjectum  filia- 
tionis  esset  suppositum,  quod  non  est  nisi 
unum  in  Christo.Quod  quum  sit  aeternum, 
ex  nullo  temporali  advenit  ei  realis  rela- 
tio,  sed  rationis  dumtaxat.  Ideo  filiatio 
quae  consequitur  Christum  ex  generatione 
temporali  materna,  non  est  realis,  sed  tan- 
tummodo  rationis,  qua  ad  Matrem  refer- 
tur,  cujus  nihilo  minus  realis  est  filius; 
et  soli   supposito  convenit  filiatio,  quod 

B  habet  completum  esse  in  specie,  et  cui 
competit  nasci,quod  naturae  non  convenit. 
Haec  Thomas. 

Porro  in  tertia  parte  Summae :  Circa  hoc,  q.xxxv.a.s. 
inquit,  videlicet  an  in  Christo  sint  dua?  fi- 
liationes,  sunt  diversae  opiniones.  Quidam 
namque  attendentes  ad  causam  filiationis, 
ponunt  in  Christo  duas  filiationes,  sicut  et 
duas  nativitates.  Alii  vero  attendentes  ad 
filiationis  subjectum,  ponunt  in  Christo 
unam  tantum  filiationem,  sicut  et  unam 
personam  :  quod  et  melius  sonat.  Unitas 

C  quippe  relationis,  seu  ejus  pluralitas,  non 
attenditur  secundum  terminos,  sed  secun- 
dum  subjectum  aut  causam.  Si  enim  se- 
cundum  terminos  attenderetur,  oporteret 
quemlibet  hominem  alia  relatione  referri 

■  ad  patrem,  et  alia  ad  matrem.  Verum  recte 
considerantibus  patet,  unumquemque  ea- 
dem  relatione  referri  ad  utrumque  paren- 
tem  ob  causae  unitatem,  quia  eadem  nati- 
vitate  nascitur  ex  utroque.  Eadem  quoque 
est  ratio  de  magistro  qui  docet  multos  dis- 
cipulos  eadem  doctrina,  et  de  domino  qui 

D  gubernat  diversos  subjectos  eadem  pote- 
state.  Si  vero  sint  causae  diversae  specie 
differentes,  ex  consequenti  videntur  et  re- 
lationes  differre  specifice.  Unde  nil  prohi- 
bet,  plures  tales  relationes  inesse  eidem  : 
ut  si  quis  sit  aliquorum  magister  in  gram- 
matica,  aliorum  in  logica,  alia  est  ratio 
magisterii  utriusque.  Hinc  diversis  relatio- 
nibus  unus  et  idem  homo  potest  esse  ma- 
gister  diversorum,  aut  eorumdem  secun- 
dum  doctrinas  diversas.  Contingit  demum 
quandoque,  quod  aliquis  habct  relationem 

ad  plures  secundum  causas  diversas,  spe- 
ciei  tamen  ejusdem  :  ut  dum  quis  est  pa- 
ter  diversorum  filiorum  secundum  actus 
generationis  diversos.Ideo  paternitas  in  eo 
specie  nequit  differre,  quum  actus  gene- 
rationis  conveniant  specie.  Quoniam  au- 
tem  plures  formae  ejusdem  speciei  non 
possunt  eidem  inesse  subjecto,  hinc  im- 
possibile  est  quod  sint  plures  paternitates 
in  eo  qui  pater  est  plurium  filiorum  gene- 
ratione  naturali;  secus,si  esset  pater  unius 
generatione  naturali,  et  alterius  per  ado- 
ptionem.  Quumque  Christus  non  sit  una 
et  eadem  nativitate  natus  ex  Patre  ab  aeter- 
no,  et  ex  Virgine  sancta  in  tempore,  nec 
utraque  nativitas  ejusdem  sit  speciei,opor- 
teret  quantum  ad  hoc,  duas  in  ipso  filia- 
tiones  fateri,  nisi  una  in  Christo  esset  hy- 
postasis  (ut  supra).  Est  nihilo  minus  filius 
Virginis  relatione  seu  filiatione  quae  coin- 
telligitur  relationi  maternitatis  illius  ad 
ipsum  Christum  :  quemadmodum  Deus  di- 
citur  relative  Dominus,relatione  quae  coin- 
telligitur  relationi  reali  qua  creatura  sub- 
jicitur  Deo  ;  et  quamvis  relatio  dominii 
non  sit  in  Deo  realiter,  dicitur  tamen  rea- 
liter  Dominus  ex  reali  subjectione  creatu- 
rae  ad  ipsum.  Sic  et  Christus  realiter  filius 
est  praeclarissimae  Virginis  ex  reali  rela- 
tione  maternitatis  illius  ad  ipsum.  —  De- 
nique,  unum  et  ens  se  consequuntur.  Ideo 
sicut  contingit  quod  relatio  in  uno  extre- 
morum  sit  ens  reale,  in  alio  ens  rationis, 
sicut  de  scibili  et  scientia  dicit  Philoso- 
phus  Metaphysicac  libro  tertio;  sic  contin- 
git  quod  ex  parte  unius  extremi  sit  tantum 
una  relatio,  et  ex  parte  alterius  extremi 
relationes  sint  multae  :  quemadmodum  in 
hominibus  ex  parte  parentum  est  duplex 
relatio,  una  paternitatis,  alia  maternitatis ; 
quae  sunt  specie  differentes,  co  quod  alia 
ratione  pater,  alia  ratione  mater  sit  gene- 
rationis  principium.  Si  vero  plures  essent 
eadem  ratione  principium  actionis  unius, 
ul  duin  plurimi  trahunt  navem,  in  omni- 
lnis  essel  una  relatio.  Verum  ex  parte  pro- 
lis  esi  relatio  seu  lilialio  una  secundum 
rcm,  sed  duplex  secundum  rationcm,  in 


A  quantum  correspondet  utrique  relationi  pa- 
rentum  secundum  duos  ipsius  intellectus 
respectus.  Haec  Thomas.  —  Idem  Petrus. 
Porro  Richardus  in  his  partim  aliter  sen- 
tit  :  Quidam  (inquiens)  dicunt,  quod  in 
Christo  non  est  nisi  filiatio  una,  quia  filia- 
tio  Christi  ad  Patrem  et  Matrem  est  eadem 
secundum  rem,  differens  secundum  respe- 
ctus.  Sed  contra,  quia  realitas  relationis 
aut  consideratur  secundum  fundamentum, 
quod  in  filiatione  est  nativitas,  aut  secun- 
dum  respectum.  Fundamentum  autem  is- 

B  tud  in  Christo  est  aliud  et  aliud,  quia  alia 
est  nativitas  aeterna,  alia  temporalis;  re- 
spectus  quoque  est  alius.  Hinc  dico,  quod 
in  Christo  sint  duae  filiationes,  et  quod  fi- 
liatio  humana  convenit  ei  ratione  naturae 
assumptae.  Et  sic  in  Christo  est  realis  ad 
creaturam  relatio,  non  tamen  ex  parte  na- 
turae  divinae,  sed  humanae  :  quemadmo- 
dum  et  in  Christo  secundum  humanitatem 
est  realis  ad  alios  homines  similitudo,  jux- 
ta  illud  ad  Hebraeos  :  Debuit  per  omnia  Hebr.n 
fratribus  similari.  —  Haec  Richardus,  cu- 

C  jus  dicta  videntur  obscura,  et  ex  verbis 
Thomae  argumentum  ejus  solutum  est. 

Nec  verum  est,quod  Thomas  et  ejus  se- 
quaces  dicunt  filiationem  Christi  ad  Pa- 
trem  et  Matrem  esse  eamdem  secundum 

*  rem,  quum  filiatio  illa  ad  Patrem  sit  in- 
creata,  et  realiter  idem  quod  Deus ;  relatio 
autem  rationis,  quae  adscribitur  Christo 
respectu  Matris,  non  est  quid  increatum, 
sed  respectus  ratione  creata  conceptus.  — 
Richardus  quoque  multiplicat  relationes 
ultra  modum,  ut  si  unus  sit  rex  et  prin- 

D  ceps  innumerabilium  subditorum,  sint  in 
ipso  respectu  illorum  innumerabiles  rela- 
tiones  reales ;  item  de  magistro  innumera- 
bilium  discipulorum,  et  patre  quamplu- 
rium  filiorum.  Sicque  erunt  in  eodem 
innumerabilia  accidentia  speciei  ejusdem, 
et  multa  inepta  ex  illa  opinione  sequun- 
tur,  estque  contra  solenniores  doctores 
scholasticos,  videlicet  Alexandrum,  Tho- 
mam,  Albertum,  Bonaventuram,  et  contra 
sequaces  eorum. 
Unde  Albcrtus  conscribit  :  Non  est  nisi 

una  filiatio  Christi,  quia  non  est  intelli- 
gibile  qualiter  duae  proprietates  ejusdem 
rationis  determinarent  unam  hypostasim, 
sicut  nec  in  eodem  homine  sunt  duae  sci- 
entiae  ejusdem  rationis;  et  si  rei  albae  ad- 
veniat  causa  dealbationis,  non  faciet  in  ea 
albedinem  aliam,  sed  priorem  potest  in- 
tendere,  et  facere  quod  ex  alia  causa  insit 
ac  habeatur  quam  prius.  Praeterea,  filiatio 
est  proprietas  constituens  filium,  et  quid- 
quid  alterius  rationis  est  in  abstracto,  est 
etiam  alterius  rationis  in  concreto.  Nec 
propositio  ista  habet  instantiam.  Ergo  si 
filiatio  est  alterius  rationis,  ergo  et  filius 
est  alterius  rationis ;  sed  filius  unius  ratio- 
nis,  et  filius  alterius  rationis,  sunt  filii 
duo  :  sicque  Christus  esset  filii  duo  :  quod 
haereticum  judicatur.  —  Haec  Albertus,  qui 
alia  multa  contra  illam  opinionem  indu- 
cit.  Nam  et  humana  Christi  natura  vide- 
retur  dicenda  filia  Virginis,  si  in  ipsa  na- 
tura  sit  filiatio  illa  realis,  quum  forma 
denominet  suum  subjectum. 

Udalricus  quoque  :  Veneramur,  ait,  in 
Christo  duas  nativitates,  non  duas  filiatio- 
nes  :  quia  secundum  Damascenum,  filiatio 
non  est  naturae  proprietas,  sed  personae. 
Proprietas  etiam,et  quodcumque  accidens, 
non  numeratur  nisi  numeratione  sui  sub- 
jecti,  eo  quod  accidens  magis  sit  aliquid 
entis  quam  ens,  secundum  Philosophum  : 
propter  quod  nec  per  se  numerabile  dici- 
tur.  Hinc  impossibile  est  duas  proprietates 
ejusdem  rationis,  sive  univoce,  sive  analo- 
gice,  inesse  eidem.  Filiatio  autem  aeterna 
cum  nostra  filiatione  ejusdem  est  rationis 
secundum  analogiam.  Haec  Udalricus. 

Praeterea  Durandus  has  duas  de  Christi 
filiatione  opiniones  cum  earum  motivis 
hic  recitat  exquisite,  et  addit :  Est  et  tertia 
positio,  inter  illas  medium  tenens,  ac  di- 
cens,quod  filiatio  dupliciter  accipi  potest: 
primo,  ut  relatio  tantum ;  secundo,  ut  pro- 
prietas  personalis.  Et  primo  modo  est  du- 
plex  in  Christo  realis  filiatio,  non  autem 
secundo  modo.  Ubicumque  enim  produ- 
cens  et  productum  in  eumdem  incidunt 
ordinem,  et  praosertim  in  idem  secundum 


A  speciem,  si  unum  refertur  realiter,  et  re- 
liquum.  Christus  autem  secundum  quod 
homo  et  Mater  ejus,  ejusdem  sunt  speciei 
et  ordinis.  Ergo  sicut  Mater  ejus  refertur 
ad  ipsum  reali  maternitate,  sic  ipse  ad 
illam  filiatione  reali.Verum  quum  in  Chri- 
sto  non  sit  nisi  una  persona,  non  valet  in 
eo  consistere  nisi  una  filiatio,  prout  filia- 
tio  est  proprietas  personalis,  seu  constitu- 
tiva  personae.  Haec  Durandus. 

Cui  objici   potest,  quod  si  filiatio  hu- 
mana   ex   propria   ratione   sit   personalis 

B  proprietas,  nec  vere  ac  proprie  competens 
nisi  ei  quod  vere  ac  proprie  nascitur,  con- 
sideratio  nostra  non  poterit  impedire  quin 
in  Christo  personam  constituat.  Ideo  ista 
opinio  non  videtur  nisi  quaedam  excogita- 
tio  parum  aut  nihil  importans,  quanquam 
quaelibet  harum  trium  opinionum  satis 
apparenter  queat  defendi  scholastice.  Imo 
est  et  quarta  opinio,  quam  defendit  Guil- 
lelmus,  quod  nec  in  Creatore  neque  in 
creatura  relatio  sit  quid  reale,  sed  solum 
ens  rationis ;  quae  tamen  opinio  super  pri-   dist.  xxv, 

C  mum  satis  est  reprobata.  q2- 

Insuper  Henricus  primae  positioni  con- 
sentit,  sicut  et  Thomas,  additque  aliqua. 
Nempe  sic  arguit  :  Videtur  quod  duae  sint  Quodi.  w, 
filiationes  reales  in  Christo,  una  ad  Pa-  i"*st-3, 
trem,  alia  ad  Matrem  :  quia  si  Pater  fuisset 
incarnatus,  nova  fuisset  ei  filiatio  acqui- 
sita  ex  generatione  temporali,ergo  et  Chri- 
sto.  —  Ad  quod  respondet  :  Non  est  simi- 
le,  quia  si  Pater  fuisset  incarnatus,  ex  hoc 
persona  ejus  aeterna  filiationem  realem 
non  haberet,  quia  ex  respectu  ad  tempo- 

D  rale  nil  reale  recipitur  in  aeterno  :  ideo  re- 
latio  ad  creaturam  esset  in  ipso  solum 
secundum  rationem,  quantum  ad  supposi- 
tum,  quod  in  ipso  aeternum  est;  temporale 
vero  in  ipso  et  ab  ipso  assumptum,  esset 
id  ratione  cujus  referretur  ad  temporale, 
quod  reali  relatione  referretur  in  ipsum. 
Si  ergo  Pater  esset  incarnatus,  novam  et 
realem  filiationem  haberet  ratione  huma- 
nae  naturae  a  se  assumptae,  quoniam  ipse 
esset  terminus  generationis  temporalis,  in 
quo  alia  non  praecessit.In  supposito  autem 

Filii,  quum  sit  ab  aeterno,  realis  filiatio  A      Sed   hujus  argumenti  solutio  patet  ex 

non  advenit  ratione  incarnationis  :  sicut  praeinductis,    praesertim   ex  dictis   sancti 

in  patre  carnali  secundum  filium  generan-  Doctoris,  dicentis  quod   in  Christo   bene  p.u 

te,  non  oritur  nova  paternitas,  primogeni-  esset  duplex  filiatio  sicut  et  duplex  nativi- 

to  ejus  vivente,  quia  relatio  numerari  non  tas,   nisi   aliunde   in   ipso   speciale  esset 

habet  per  naturam  secundum  quam  est,  obstaculum,  videlicet  quod  ipse  ante  nati- 

quia  nec  est  dispositio  ejus,sed  secundum  vitatem  ex  Virgine,  est  aeterna  et  subsi- 

suppositum  in  quo  est,  quum  et  dispositio  stens  persona, invariabilis,veram  et  realem 

sit  illius  ut  termini  aut  principii  alicujus  habens  filiationem  aeternam  ;  nec  assum- 

emanationis.  Haec  Henricus.  pta  natura  multiplicat  in  eo  personam  : 

Postremo,  Scotus  tenet  quod  in  Christo  hinc  ei  non  congruit  nova  et  secunda  fili- 

sit  realis  filiatio  duplex,  quia  (ut  ait)  filia-  atio  realis,  quae  directe  concernit  perso- 
tio  est  habitudo  producti  naturaliter,  simi-  B  nam  ;  nec  est  simile  de  similitudine  aut 

lis  producenti,  in  natura  intellectuali,  et  aequalitate,  quae  in  qualitate  seu  quantitate 

haec  habitudo  est  duplex  in  eo.  fundantur. 


DISTINCTIO  IX 


A.  De  adoratione  humanitatis  Christi,  an  eadem  sit  adoratio 
humanitati  et  deitati  exhibenda. 

PRJETEREA  investigari  oportet,  utrum  caro  Ghristi  et  anima,  una  eademque 
cum  Verbo  debeant  adoratione  adorari,  illa  scilicet  quae  latria  dicitur.  Si 
enim  animae  vel  carni  Christi  exhibetur  cultus  latriae,  quae  intelligitur  ser- 
vitus  sive  cultus  soli  Greatori  debitus,  quum  anima  Ghristi  vel  caro  creatura  tantum 
sit,  creaturae  exhibetur  quod  soli  Greatori  debetur  :  quod  facienti  in  idololatriam 
reputatur.  Ideo  quibusdam  videtur,  non  illa  adoratione  quas  latria  est,  carnem 
Ghristi  vel  animam  esse  adorandam,  sed  illa  quse  dulia  est,  cujus  duas  species  vel 
modos  esse  dicunt.  Est  enim  cujusdam  modi  dulia  quae  creaturae  cuilibet  exhiberi 
potest ;  et  est  quaedam  soli  humanitati  Christi  exhibenda,  non  alii  creaturae  :  quia 
Ghristi  humanitas  super  omnem  creaturam  est  veneranda  et  diligenda,  non  tamen 
adeo  ut  cultus  divinitati  debitus  ei  exhibeatur,  qui  cultus  in  dilectione  et  sacrificii 
exhibitione  atque  reverentia  consistit  :  qui  Latine  dicitur  pietas,  Graece  autem 
6scj£6sia,  id  est  Dei  cultus,  vel  euclSeta,  id  est  bonus  cultus. 

B.  Aliorum  sententia,  qua  unam  adorationem  utrique 
exhibendam  tradunt. 

Aliis  autem  placet,  Ghristi  humanitatcm  una  adoratione  cum  Verbo  esse  adoran- 
dam,  non  propter  se,  sed  propter  illum  cujus  scabellum  est,  cui  est  unita.  Neque 
ipsa  humanitas  sola  vel  nuda,  sed  cum  Verbo  cui  est  unita;  nec  propter  se,  sed 

propter  illum  cui  est  unita,  est  adoranda.  Nec  qui  hoc  facit,  idololatriae  reus  judicari 
potest :  quia  nec  soli  creaturae,  nec  propter  ipsam,  sed  Greatori  cum  humanitate  et 
in  sua  humanitate  servit.  De  hoc  Joannes  Damascenus  ita  ait  :  Duae  sunt  naturae    Damasc. 

dc  Fidc  or* 

Ghristi,  ratione  et  modo  differentes,  unitae  vero  secundum  hypostasim.  Unus  ergo  thod.iib.ui, 
Ghristus  est  Deus  perfectus  et  homo  perfectus,  quem  adoramus  cum  Patre  et  Spiritu  c' 
Sancto  una  adoratione,  cum  incontaminata  ejus  carne,  non  inadorabilem   carnem 
dicentes  (adoratur  enim  in  una  Verbi  hypostasi,  quae  hypostasis  generata  est),  non 
creaturae  venerationem  praebentes.  Non  ergo  ut  nudam  carnem  adoramus,  sed  ut 
unitam  deitati,  in  unam  hypostasim  Dei  Verbi  duabus  reductis  naturis.  Timeo 
carbonem  tangere  propter  ligno  copulatum  ignem.  Adoro  Ghristi  Dei  mei  simul 
utramque  naturam,  propter  carni  unitam  deitatem.  Non  enim  quartam  appono  per- 
sonam  in  Trinitate,  sed  unam  personam  confiteor  Verbi  et  carnis  ejus.  His  verbis 
insinuari  videtur,  Christi  humanitatem  una  adoratione  cum  Verbo  esse  adorandam. 
De  hoc  etiam  Augustinus,  ex  sermone  Domini  ubi  dicit,  Non  turbetur  cor  vestrum,  Joemn.xw, 
ita  dicit  :  Dicunt  haeretici,  Filium  non  natura  esse  Deum,  sed  creatum.  Quibus  AUg.  sermo 
respondendum  est,  quia  si  Filius  Dei  non  est  Deus  natura,  sed  creatura,  nec  colen-  n  5 '"  pp' 
dus  est  omnino,  nec  ut  Deus  adorandus,  dicente  Apostolo  :  Goluerunt  et  servierunt  /tom.1,25. 
potius  creaturae  quam  Creatori.  Sed  illi  ad  hoc  replicabunt  et  dicent  :  Quid  est  quod 
carnem  ejus,  quam  creaturam  esse  non  negas,  simul  cum  divinitate  adoras,  et  ei 
non  minus  quam  divinitati  deservis?  Ego  dominicam  carnem,  imo  perfectam  in 
Ghristo  humanitatem,  ideo  adoro,  quod  a  divinitate  suscepta  et  deitati  unita  est ;  ut 
non  alium  et  alium,  sed  unum  eumdemque  Deum  et  hominem  Filium  Dei  esse 
confitear.  Denique,  si  hominem  separaveris  a  Deo,  illi  nunquam  credo  nec  servio  : 
velut  si  quis  purpuram  vel  diadema  regale  jacens  inveniat,  numquid  ea  conabitur 
adorare  ?  Quum  vero  ea  rex  fuerit  indutus,  periculum  mortis  incurrit,  si  ea  cum 
rege  adorare  quis  contempserit.  Ita  in  Ghristo  Domino  humanitatem  non  solam  vel 
nudam,  sed  divinitati  unitam,  scilicet  unum  Filium,  Deum  verum  et  hominem 
verum,  si  quis  adorare  contempserit,  aeternaliter  morietur.  Idem  super  psalmum 
nonagesimum  octavum,  ubi  dicitur,  Adorate  scabellum  pedum  ejus,  quoniam  san-  p*.xcvm,s. 
ctum  est  :  Sciendum,  quia  in  Ghristo  terra  est,  id  est  caro,  quae  sine  impietate  Aug.inps. 
adoratur.  Suscepit  enim  de  terra  terram,  quia  caro  de  terra  est,  et  de  carne  Mariae 
carnem  accepit.  Haec  sine  impietate,  a  Verbo  Dei  assumpta,  adoratur  a  nobis  :  quia 
nemo  carnem  ejus  vere  manducat,  nisi  prius  adoret;  sed  qui  adorat,  non  terram 
intuetur,  sed  illum  potius  cujus  scabellum  est,  propter  quem  adorat.  —  His  aucto- 
ritatibus  praemissae  investigationis  absolutio  explicatur. 

SUMMA 
DISTINGTIONIS    NONjE 

JAM  supra  determinatum  est  de  Chri- 
sti  quidditate  et  dignitate,  secundum 
utramque  ejus  naturam.  Hic  agitur  de  ve- 
neratione  qua?  ei  debetur.  Et  quaerit  Ma- 
gister,  an  Ghristi  caro  seu  anima  aut  as- 
sumpta  humanitas,  secundum  se  seorsum 
valeat  licite  adorari  adoratione  latriae,  quae 
soli  Deo  debetur,vel  potius  adoratione  cul-  B 
tuque  dulia?,  praesertim  hyperduliae.  Et 
circa  hoc  ponit  duas  responsiones  et  mo- 
tiva  earum,  quarum  secundam  amplius 
approbat.  Haec  est  tota  hujus  distinctionis 
materia,  circa  quam  doctores  movent  plu- 
rimas  quaestiones,  videlicet  quid  sit  latria, 
quid  dulia,  et  de  speciebus  actibusque 
earum.  Deinde  circa  principale  inquirunt, 
qualiter  adoranda  sit  Christi  humanitas  et 
partes  ipsius,videlicet  corpus  et  anima.Ve- 
rum  quaestiones  illae  praeambulae  et  acces- 
soriae,  satis  communes  sunt,  et  alibi  locum  C 
habent:  idcirco  de  eis  facilius  pertransibo. 


QUiESTIO    UNICA 


ITaque  quaero,  An  Christi  humani- 
tas,  caro  aut  anima,  sit  cultu 
latriae  veneranda. 

Videtur  quod  non,  quoniam  soli  Deo  seu 
verae  et  incomparabili  Deitati  debetur  hic 
cultus  et  veneratio  tanta,  quae  sunt  cultus  D 
supremus  et  honorificentia  maxima.  Unde 
et  Tullius  protestatur  :  Latria  est  virtus 
moralis  Deo  cultum  caerimoniamque  im- 
pendens.  Dulia  vero  est  virtus  moralis  per 
quam  creaturis  quibusdam  condecens  ve- 
neratio  exhibetur. 

I ii  oppositum  sunt  auctoritates  Augustini 
et  Damasceni  quae  in  liltera  continentur. 

Circa  hsBC  Thomas  scribit,  primo  inqui- 
rens,  an  latria  sit  virtus.  Respondct  :  Dum 


commune  aliquid  invenitur  in  multis,  si 
in  aliquo  eorum  speciali  modo  inveniatur, 
habet  inde  nomen  speciale  :  quemadmo- 
dum  nasus  curvus  vocatur  simus.  Similiter, 
quum  obsequium  diversis  exhibeatur,  Deo 
utique  speciali  ac  supremo  modo  debetur, 
sicut  in  ipso  est  summa  majestas,  dignitas 
atque  dominium.  Idcirco  obsequium  ser- 
vitutis  quod  ei  debetur,  speciali  nomine 
latria  appellatur.  Porro  hoc  nomen,  latria, 
tripliciter  sumitur  :  primo,  pro  eo  quod 
Deo  in  obsequium  exhibetur,  ut  sacrifici- 
um,  genuflexiones ;  quandoque  pro  ipso 
actu  exhibitionis;  tertio,  pro  habitu  quo 
exhibetur  obsequium.  Nec  primo  modo 
sumpta,  est  virtus,  sed  virtutis  materia; 
secundo  modo  est  actus  virtutis;  tertio, 
virtus.  Et  nominatur  quatuor  nominibus. 
Nam  dicitur  pietas,quantum  ad  devotionis 
affectum.  Dicitur  quoque  theosebia,  id  est 
cultus  divinus,  vel  eusebia,  id  est  bonus 
cultus,  quantum  ad  diligentem  intentio- 
nem  :  illud  enim  coli  asseritur,  cui  studio- 
se  intenditur.  Tertio  dicitur  latria,  id  est 
servitus,  quantum  ad  opera  quae  exhiben- 
tur  in  recognitionem  dominii  quod  con- 
venit  Deo  jure  creationis.  Dicitur  item 
religio,  quantum  ad  operum  determinati- 
onem,  ad  quae  homo  se  obligando,  in  cul- 
tum  Dei  determinatur. 

Insuper  si  quaeratur,  an  sit  virtus  ge- 
neralis  ;  dicendum,  quod  virtus  dicitur 
generalis  quatuor  modis.  Primo,  quia  de 
virtute  qualibet  praedicatur,  ut  legalis  ju- 
stitia,  quae  cum  probitate  convertitur,  et 
est  realiter  idem  quod  virtus,  differens 
ratione,  ut  quinto  dicitur  Ethicorum  :  sic- 
que  virtus  vocatur, quantum  ad  essentiam, 
generalis.  Secundo,  quoniam  aliae  virtutes 
ab  ea  dependent,  participando  actum  ipsi- 
us  :  et  sic  prudentia  dicitur  generalis,  quia 
ab  ea  ceterae  virtutes  morales  rectitudi- 
nem  electionis  participant;  sicque  actus 
ejus  omnium  aliarum  virtutum  actibus 
immiscetur.  Nihilo  minus  ipsa  in  se  est 
virtus  specialis,  eo  quod  habeat  objectum 
specialis  rationis,  videlicet  eligibile  ad 
opus.  Tertio,  quoniam  operatur  circa  om- 

nium  actus  virtutum  :  ut  magnanimitas, 
quae  in  cunctis  virtutibus  operatur  ma- 
gnifice,  prout  quarto  Ethicorum  habetur. 
Quarto,  virtus  dicitur  generalis,  quia  ad 
eam  diversae  concurrunt  virtutes,  eo  quod 
actus  ejus  praeexigat  multarum  actus  vir- 
tutum  :  sicut  ad  magnanimitatem,  quo- 
niam  nemo  potest  se  magnis  dignificare 
nisi  virtuosus.  Itaque  latria  in  se  specialis 
est  virtus,  habens  specialem  rationem  ob- 
jecti  et  actus ;  attamen  generalis  est  virtus 
tertio  modo  et  quarto,quoniam  aliarum  vir- 
tutum  actibus  uti  potest  materialiter  sub 
ratione  sui  objecti,  utpote  ut  actus  earum 
Deo  exhibeantur  ad  suae  reverentiam  ma- 
jestatis,  atque  in  recognitionem  sui  domi- 
nii.  Et  rursus  ad  actum  ipsius  multae  re- 
quiruntur  virtutes  :  ut  fides,  quae  ostendit 
cui  exhibenda  sit  latria;  et  caritas,  quae 
afficit  ad  eumdem.  Verumtamen  utitur  ali- 
quibus  actibus  qui  non  sunt  elicitive  pro- 
prii  virtutibus  aliis,  ut  sacrificium  offerre, 
orare,  prostrationesque  facere;  et  hi  sunt 
proprii  actus  ejus. 

Praeterea  si  quaeratur,  an  sit  virtus  theo- 
logica  aut  moralis ;  dicendum,  quod  vir- 
tutes  theologicae  circa  Deum  immediate 
versantur,  habentque  Deum  pro  objecto 
et  fine.  Hinc  nulla  virtus  theologica  pro- 
prie  et  formaliter  habet  actum  circa  crea- 
ta.  Nam  et  caritas  in  homine  nihil  diligit 
nisi  Deum  aut  propter  Deum.  Objectum 
vero  latriae  est  id  quod  exhibet  Deo  in  re- 
cognitionem  sui  dominii :  hinc  non  est  vir- 
tus  theologica,  sed  moralis;  et  ad  justitiam 
reducitur,  quae  in  quadam  aequalitate  con- 
sistit.  —  Haec  Thomas  in  Scripto,  qui  et  in 

t.  8i.  secunda  secundae  de  his  plenius  scribit,  et 
de  exterioribus  interioribusque  actibus  hu- 
jus  virtutis. 

Consequenter  sciscitatur  in  Scripto,  an 
humanitati  Christi  sit  cultus  latriae  exhi- 
bendus.  Quod  non,  quoniam  super  illud 

vin,'i.  Psalmi,  Adorate  scabellum  pedum  ejus, 
loquitur  Glossa  :  Caro  Christi  adoranda 
non  est  adoratione  latriae,  quae  soli  Deo 
debetur.  Secundo,  quoniam  latria  Deo  de- 
betur  ratione  summi  dominii  sui  ac  jure 


A  creationis,  quae  non  conveniunt  ei  nisi  ex 
deitate.  Tertio,  cultus  et  reverentia  deben- 
tur  alicui  non  solum  ratione  personae,  sed 
et  ratione  naturae.  Natura  autem  humana  in 
Christo  a  divina  manet  distincta  :  ergo  non 
est  ei  cultus  impendendus  qui  Deo  debe- 
tur  ratione  deitatis  ac  excellentiae  summae. 
—  Dicendum,  quod  duobus  modis  aliquid 
honoratur  :  primo,  ratione  sui;  secundo, 
ratione  alterius  sibi  adjuncti  :  quemadmo- 
dum  parti  hominis  secundum  se  conside- 
ratae,  non  debetur  honor,  sed  ratione  to- 

B  tius  compositi  seu  personae,  cui  convenit 
proprie  operari.  Et  sic,  quoad  primum  mo- 
dum  non  debetur  humanitati  Christi  ho- 
nor  separatim  a  persona  divina,  sed  in 
ipsa  et  simul  cum  ipsa  adoratur,  quemad- 
modum  manus  honoratur  in  persona  ma- 
num  habente ;  sicque  humanitati  Christi 
secundum  hoc  debetur  latriae  honor.  Quan- 
tum  vero  ad  modum  honorandi  secundum, 
qui  etiam  partibus  et  rebus  inanimatis 
exhibetur,  sic  debetur  ei  duliae  honor,  imo 
duliae  excellentis,  propter  singularem  di- 

C  gnitatem  quam  habet  ex  personali  unione 
cum  Yerbo.  —  Imaginibus  quoque  Christi 
et  Sanctorum  secundum  quod  sunt  res 
quaedam  secundum  se  consideratae,  non 
debetur  aliquis  honor ;  sed  in  quantum 
sunt  imagines,  impenditur  eis  honor  qui 
et  Sanctis,  quum  idem  sit  motus  in  imagi- 
nem  ut  est  imago,  et  in  imaginatum. 

Praeterea,  si  quaeratur,  an  latriae  cultus 
debeatur  Deo  ratione  suae  potentiae ;  re- 
spondendum,  quod  latria  profitetur  servi- 
tutem  quam  Deo  debemus  quia  fecit  nos, 

D  sic  quod  debetur  ei  latria  in  quantum 
creator.  Quumque  creator  sit  in  quantum 
bonus  et  sapiens  atque  omnipotens ;  ideo 
secundum  omnia  hujusmodi  latria  ei  de- 
betur,  et  non  secundum  unum  eorum 
dumtaxat.  —  Haec  Thomas  in  Scripto. 

In  tertia  demum  parte  quaerit,  utrum  q.xxv,a.i. 
una  et  eadem  adoratione  sit  adoranda  di- 
vinitas  Christi  et  ejus  humanitas.  Respon- 
det  :  In  eo  qui  honoratur,  possunt  duo 
considerari,  videlicet  is  qui  honoratur,  et 
causa  honoris.  Honor  autem  proprie  exhi- 

betur  subsistenti,  non  parti  ejus,  nisi  in  A 
quantum  est  aliquid  ejus,  secundum  quod 
totum  honoratur  in  parte:  secundum  quod 
etiam  aliquis  honoratur  in  re  ad  ipsum 
pertinente,  sicut  in  veste,  imagine,  nun- 
tio.  Causa  autem  honoris  est  id  ex  quo 
honoratus  habet  excellentiam  aliquam:ho- 
nor  namque  est  reverentia  alicui  exhibita 
propter  excellentiam  sui.  Ideo  dum  in  uno 
homine  sunt  multa?  causae  honoris,ut  prae- 
latio,  virtus,  sapientia;  unus  est  honor 
ejus  ex  parte  personae  quae  honoratur, 
multi  vero  quantum  ad  causas  honoris.  B 
Sic  quum  in  Christo  sit  una  persona,  et 
una  utriusque  naturae  hypostasis ;  una  est 
adoratio  et  veneratio  ejus  ex  parte  perso- 
nae  quae  honoratur,  sed  ex  parte  causarum 
honoris,  conveniunt  ei  plures  adorationes, 
quum  honoretur  propter  sapientiam  suam 
q.xxv,a.2.  increatam,  sapientiamque  creatam.  —  De- 
nique  adoratio  humanitatis  Christi  dupli- 
citer  potest  intelligi.  Primo,  ut  sit  ejus 
sicut  rei  honoratae,  puta  suppositi  quod 
adoratur  :  sicque  adorare  carnem  Christi, 
non  est  nisi  adorare  Verbum  incarnatum,  C 
quemadmodum  adorare  vestem  regis,  non 
est  aliud  quam  adorare  regem  vestitum. 
Sicque  adoratio  humanitatis  Christi  est 
adoratio  latriae.  Alio  modo,  potest  intelligi 
adoratio  humanitatis  Christi,  quae  fit  ratio- 
ne  assumptae  humanitatis  adornatae  omni 
gratia  ac  virtute  :et  sic  adoratio  humanita- 
tis  Christi  non  est  adoratio  latriae,  sed  du- 
liae,  ita  quod  una  et  eadem  persona  adora- 
tur  adoratione  latriae  propter  perfectionem 
suae  divinitatis,  adorationeque  dulise  pro- 
pter  perfectionem  suae  humanitatis.  Nec  D 
hoc  inconveniens  est,  quoniam  Deo  Patri 
debetur  honor  latriae  proptcr  suain  divini- 
tatem,  et  honor  duliae  propter  dominium 
quo  creata  gubernat.  Unde  super  illud  Psal- 
/'j.vn,2.  mi,  Domine  Deus  meus,  in  te  speravi,  lo- 
quitur  Glossa  :  Dominus  omnium  per  po- 
tentiam,  cui  debetur  dulia;  Dcus  omnium 
per  creationem,  cui  debetur  adoratio  la- 
triae.  Haec  Thomas. 

In  quibus  mirum  videtur  quod  asserit, 
adorationem  duliae  Creatori  deberi  propter 


dominium  quo  creata  gubernat,  quum  jam 
dixerit,  latriam  Deo  impendi  in  recogni- 
tionem  sui  summi  dominii,  quo  utique  re- 
git  creata;  dulia  quoque  proprie  sumpta, 
prout  a  latria  distinguitur,  creaturis,  non 
Creatori,  impendit  honorem. 

At  vero  in  Summa  contra  gentiles  mul-  iib.w,& 
tipliciter  probat,  soli  Deo  omnipotenti  cul- 
tum  latriae  exhibendum,  ob  summam  ex- 
cellentiam  suam,ac  primi  et  independentis 
dominii  sui  auctoritatem,  et  propter  maxi- 
ma  beneficia  sua;  et  denuo,  quia  in  eo 
solo  consistit  nostra  felicitas,  quae  et  con- 
fertur  ac  dependet  ab  ipso.  Haec  ibi. 

Postremo,  in  secunda  secundae  idem  fa-  q.  LX 
tetur  :  Religio(dicens)  seu  latria,  specialis  a-3,4' 
est  virtus  et  una.  Respicit  namque  suum 
objectum  secundum  unam  rationem,  vide- 
licet  in  quantum  Deus  est  omnium  rerum 
primus  gubernator  et  conditor.  Clarum  est 
autem,  quod  ubi  invenitur  specialis  ratio 
boni,  ibi  specialis  sit  virtus.  Religio  autem 
seu  latria  ordinatur  ad  exhibendum  Deo 
honorem  ratione  summae  et  singularis  ac 
incomparabilis  excellentiae  suae  :  ideo  vir- 
tus  latriae,  quse  hac  ratione  debitum  ex- 
hibet  Deo  cultum,  recte  specialis  virtus 
censetur,  nam  et  personis  creatis  diversi 
impenduntur  honores  secundum  diversas 
excellentias  earumdem.  Haec  idem  ibidem. 

Concordat  Albertus,  et  addit  :  Non  sta- 
tim  est  adorandum,si  quid  appareat  alicui 
in  specie  Christi.  Imo  timendum  est  de 
illusione,  nec  simpliciter  adorandum,  pro- 
pter  tria,  nisi  quis  habeat  discretionem 
spirituum.  Primum  est  crebra  illusio  sen- 
suum  in  apparitionibus  talibus.  Secundum 
est  conscientia  propriae  humilitatis,  quo- 
niam  debet  se  homo  reputare  indignum 
apparilione  angeli  sancti.  Tertium,  quia 
conditio  ibi  apponenda,  si  apponatur,  non 
nocet,  imo  prodest,  estque  cautelae  et  ca- 
vet  periculum.  Idcirco  dicendum  :  Adoro 
te,si  vere  es  Christus.  De  sacerdote  quoque 
ignoto,vcl  de  quo  scitur  quod  negligens  sit 
in  divinis,  dico,  quod  in  ejus  celebratione 
cautum  est  apponere  actu  aut  habitu  condi- 
tionem  in  hostiae  adoraliouc.  Hsec  Albertus. 

Udalricus  demum  in  Summa  sua,  libro 
sexto,  de  eadem  hac  re  scribit  quse  in  tex- 
tu  ex  Augustino  et  Damasceno  introducun- 
tur,  et  aliqua  addit  quse  in  scriptis  Thomae 
diffusius  continentur.  —  Idem  Petrus  et 
Richardus. 

Bonaventura  vero  :  Caro  (ait)  Christi 
multipliciter  consideratur.  Primo  enim  su- 
mitur  pro  toto  homine  illo,  juxta  illud, 
1.1,14  Verbum  caro  factum  est :  sicque,  quoniam 
homo  ille  est  Deus,  ratione  unius  personae 
adorandus  est  latria.  Secundo,  pro  parte 
assumptae  humanitatis  secundum  se  con- 
siderata,  non  ut  Verbo  unita  :  et  sic  ei 
latria  non  debetur,  sed  dulia.  Tertio  su- 
mitur  quasi  medio  modo,  pro  ipsa  carne 
ut  deitati  conjuncta  :  et  ita  quidam  dixe- 
runt,  quod  adoranda  sit  adoratione  dulise, 
imo  duliae  summa?,  quae  hyperdulia  nomi- 
natur  :  quia  solius  Dei  est  latria  adorari,  et 
una  natura  in  Christo  non  communicat  al- 
teri  idiomata  sua.  Propter  quod  sicut  non 
est  dicendum,  humanam  naturam  in  Chri- 
sto  esse  aeternam,  quamvis  sit  unita  na- 
turae  divinae;  ita  secundum  istos,  humana 
natura  in  Christo  non  est  cultu  latriae  ado- 
randa,  licet  divinae  sit  majestati  unita.  Alii 
vero  dixerunt,  quod  considerando  carnem 
illam  et  animam  prout  divinae  naturae  uni- 
ta  est,  adoranda  sit  adoratione  latriae,  quo- 
niam  secus  est  de  exhibitione  honoris  et 
proprietatibus  aliis.  Honor  quippe  non  re- 
spicit  hanc  partem  vel  illam,  sed  perso- 
nam.  Unde  quamvis  purpura  et  corona 
non  participent  proprietates  regis  absolu- 
te,  communicant  tamen  in  reverentia  et 
honore,  ut  ex  Augustino  allegat  Magister. 
Hinc  quum  sit  una  persona  in  Christo,  cui 
debetur  reverentia  summa,  ideo  una  ado- 
ratione  est  adoranda,videlicet  latria,  quan- 
tum  ad  naturam  suam  utramque  :  quem- 
admodum  una  veneratione  honoratur  in 
homine  caput  et  pes;  quamvis  humanae 
naturae  Christi  prout  secundum  se  consi- 
deratur,  non  nisi  dulia  debeatur.  Verum 
quoniam  caro  Christi  nunquam  est  sepa- 
rata  a  Verbo,  ideo  consideranda  est  semper 
ut  Verbo  unita,  et  semper  adoranda  est 

T.  23. 


A  latria.  Haec  ergo  positio  melior  est,  et  au- 
ctoritatibus  Sanctorum  plus  consona.  Haec 
Bonaventura. 

Porro  Durandus  :  Honor  (inquit)  latriae 
et  alterius  cujuscumque  reverentiae  potest 
alicui  exhiberi  dupliciter.  Primo  per  se, 
utpote  ei  in  quo  est  causa  talis  honoris  : 
et  ita  adoratio  latriae  soli  Deo  ratione  dei- 
tatis  debetur.  Secundo  per  accidens,  scili- 
cet  ei  quod  habet  habitudinem  specialem 
ad  illum  cui  per  se  cultus  latriae  exhibe- 
tur.  Potest  quoque  aliquid  taliter  habitu- 

B  dinem  habere  ad  Deum  dupliciter  :  primo, 
quia  incidit  in  idem  secundum  supposi- 
tum,ut  Christi  humanitas;  secundo,  propter 
habitudinem  quamdam  extrinsecam,ut  Ma- 
ter  Christi,  crux,  imago.  Primo  modo  ado- 
ratur  latria  per  accidens  humanitas  Christi. 
Nempe,  dum  suppositum  per  se  honoratur, 
honoratur  per  accidens  quidquid  praeter 
personam  est  in  ipso.  Christi  autem  perso- 
na  per  se  adoratur  latriae  adoratione.  Dico 
autem,  per  accidens,  quia  ipsa  humanitas 
non  est  proprie  id  quod  adoratur,  quum 

C  non  sit  subsistens  suppositum  ;  nec  est 
causa  vel  ratio  talis  adorationis,  quamvis 
sit  causa  cujusdam  adorationis  alterius, 
quae  hyperdulia  nuncupatur.  De  imagine 
vero  Christi  communiter  dicitur,quod  con- 
siderata  ut  Christi  imago,  adoratur  :  quum 
idem  sit  motus  in  imaginem,  et  in  id  cu- 
jus  est  imago.  Verumtamen  istud  non  vi- 
detur  proprie  dictum,  quoniam  quantum- 
cumque  motus  talis  sit  idem,  nunquam 
tamen  anima  taliter  adorantis  dicit,  quod 
imago  ut  imago,  sit  idem  cum  imaginato 

D  seu  exemplari,  vel  quod  signum  idem  sit 
cum  signato ;  sed  sunt  correlativa  ad  invi- 
cem.  Esse  vero  relativi  est,  ad  aliud  esse. 
ldeo,quod  attribuitur  exemplari  aut  signa- 
to,nunquam  est  attribuendum  imagini  aut 
signo,  quantumcumque  considerentur  sub 
ratione  imaginis  aut  signi  :  propter  quod, 
proprie  loquendo,  reverentia  exemplaris 
vel  signati  nunquam  debetur  signo  vel 
imagini.  Sed  quia  loquendum  cst  ut  plu- 
res,  ideo  commune  illud  dictum  sic  potest 
exponi,  quod  pro  tanlo  dicitur  imago  sub 

ratione  imaginis  adorari  eadem  adoratione  A 
cum  re  cujus  est  imago,  quia  ad  ejus  pra?- 
sentiam  fit  rememoratio  in  rem  quam  re- 
memoratam  adoramus  :  quoniam  res  ut 
cognita?  per  suas  imagines,  honorantur  ac 
si  per  se  essent  pra?sentes.  Ha?c  Durandus. 

Cujus  scripta  videntur  doctrina>  ritui- 
que  Ecclesia?  aliqualiter  derogare,  qua?  ex 
apostolica  traditione,  pra?sertim  in  die  Pa- 
rasceves  crucem  Christi  adorat,  adorari- 
que  jubet  ac  docet.  Multa  quoque  conve- 
niunt,  imo  et  univoce  competunt,  signo  et 
signato  in  quantum  hujusmodi  :  quum  ut  B 
sic,  ponantur  in  pra?dicamento  ad  aliquid. 
Unum  quoque  frequenter  alterius  nomine 
designatur,  secundum  quod  de  B.  Petri 
imagine  dicimus  :  Iste  est  S.  Petrus.  Nec 
dubium  quin  res  in  suis  imaginibus  et  per 
eas  honorentur,  sicut  et  contumelia  qua? 
irrogatur  imagini  Crucifixi,in  quantum  est 
ejus  imago,  ipsi  Christo  irrogari  asseritur. 

Postremo  Scotus  :  Tria,  inquit,  videnda 
sunt.  Primo,  quid  latria;  secundo,  quando 
et  qualiter  exhibenda;  tertio,  cui  sit  im- 
pendenda.  De  primo  dico,  quod  latria  re-  C 
vereri  aliquem  actu  interiori,  est  propria 
bona  reputare  parva  respectu  bonorum  il- 
lius,  et  bona  illius  quem  reveretur  ita 
extollere  in  corde,  quasi  maxima  respectu 
propria?  bonitatis,  et  a  quo  ipse  magnifi- 
cans  totam  suam  sortitus  est  bonitatem. 
Ha?c  reverentia  summa  in  actu  interiori, 
solum  respicit  Deum  pro  convenienti  ob- 
jecto.  Cui  actui  interiori  correspondent  ali- 
qui  actus  exteriores,  qui  sunt  hujus  inte- 
rioris  reverentia?  signa :  ut  sunt  sacrificia, 
ca?rimonialesque  actus,  protestantes  hanc  D 
reverentiam  summo  Domino  esse  exhiben- 
dam,  summam  quoque  dominationem  esse 
in  illo  cui  ha?c  exhibentur,  et  se  illi  esse 
subjectum.Ex  quibus  actibus  generari  po- 
test  in  anima  habitus  inclinans  ad  elicien- 
dum  prompte  ac  facile  actus  hujusmodi. 

De  secundo  dico,  quod  de  istis  actibus 
latria?  est  pra?ceptum  affirmativum.  Katio- 
nabile  quippe  est,  intellectualem  creatu- 
rain  obligari  ad  recoguoscendum  ac  re- 
vcrendum  aliquando  summum  Dominum 


suum.  Hoc  vero  pra?ceptum,  sicut  et  alia 
affirmativa,  obligat  semper,  sed  non  ad 
semper;  potestque  dici,  quod  obligatio  illa 
pertineat  ad  primum  istud  tabula?  prima? 
prseceptum  :  Non  habebis  deos  alienos.  Exod. 
Quod  pra?ceptum  non  est  tantum  negati- 
vum,  sed  item  affirmativum,  ut  sequentia 
ejus  verba  testantur.  Tempus  autem  de- 
terminatum  implendi  hoc,  videtur  in  lege 
Moysis  fuisse  sabbati  dies,  juxta  illud  ex- 
pressum  in  tertio  pra?cepto,  Observa  diem  Dent.v 
sabbati.  Porro  sub  evangelica  lege,  cultus 
ille  Deo  exhibendus  in  sanctificatione  sab- 
bati  determinatur  exhibendus  die  domini- 
co;  et  etiam  determinatur  quantum  ad 
actum  istum  in  quo  debet  exhiberi,  utpo- 
te  in  oblatione  sacrificii  summi,  videlicet 
Eucharistia?,  quam  debet  sacerdos  offerre ; 
atque  in  illa  oblatione  populus  etiam  de- 
bet  offerre,  qui  tenetur  Missam  totam  au- 
dire  dominico  die,secundum  illud,De  con- 
secratione,  dist.  1,  Missas.  Et  si  aliqua 
excuset  necessitas  ab  exsecutione  hujus 
pra?cepti,  necesse  est  supplere  in  aliquo 
actu  a?quivalente,  ut  saltem  die  illo  cultui 
Dei  specialiter  deputato,  aliquis  fiat  actus 
qui  immediate  referatur  in  Deum  ad  re- 
verentiam  ejus.  Utrum  autem  aliquo  alio 
tempore  teneatur  homo  ad  actum  adora- 
tionis,  pra?terquam  in  tempore  illo  deter- 
minato,  est  dubium ;  at  istis  diebus  vide- 
tur  aliqua  adoratio  necessario  exhibenda. 
De  tertio,  an  scilicet  debeatur  Christo 
solum  in  quantum  Deus  :  dico  quod  imo, 
sumendo  solum  categorematice,  quoniam 
Christo  considerato  secundum  solam  divi- 
nam  naturam,  inest  sufficiens  ratio  adora- 
bilis  summi.  Si  autem  sumatur  syncate- 
gorematice,  tunc  notat  exclusionem  ab  uno 
extremo  respectu  extremi  alterius  :  sicque 
distinguo,  quia  aul  excluditur  aliud  a  ter- 
mino  adorationis,  vel  ut  ratio  adorandi. 
Primo  modo  dico,  quod  Christus  non  est 
adorandus  solum  secundum  naluram  divi- 
nam,  quia  a  termino  adoralionis,  id  est  a 
persona  ipsa  qua?  adoratur,  in  quam  sicut 
iu  terminum  adoratio  tend.it,  non  est  Chri- 
sti  humanitas  excludenda  :  sccus  namque 

totum  illud  suppositum  quod  est  Christus,  A 
non  adoraretur.  Si  vero  aliud  excludatur  ut 
ratio  adorationis,potest  dici  quod  Christus 
adorandus  est  solum  secundum  divinam 
naturam,  quia  humanitas  non  est  causa  aut 
ratio  adorandi.  Adorandum  est  igitur  Ver- 
bum  incarnatum,  id  est  Verbum  cum  car- 
ne  seu  habens  carnem  sibi  unitam ;  non 
tamen  Verbum  cum  carne,  id  est  et  car- 
nem,  ita  ut  sit  copulativa  :  ideo  caro  capi- 
tur  ibi  associative.  Exemplum  est,  dum 
honoro  hominem  propter  sapientiam  et 
virtutes,  quia  tunc  honoro  hominem  to-  B 
tum,  nec  corpus  excludo,  quamvis  non  sit 
subjectum  sapientiae  et  virtutis.  Est  quoque 
exemplum  de  rege  et  purpura,  quia  rex 
purpuratus  adoratur;  nec  tamen  purpura 
est  ratio  adorationis  illius.  —  Haec  Scotus, 
qui  consequenter  circa  haec  facit  inquisi- 
tionem  non  brevem,  et  apparenter  subti- 
lem,  tamen  ex  praeinductis  verbis  sancti 
Doctoris  faciliter  celeriterque  solubilem. 
Arguit  quippe  Scotus  contra  praedicta, 
quia  adoratio  debetur  Christo  ratione  sum- 
mi  dominii;summum  vero  dominium  con-  C 
venit  ei  non  solum  ratione  creationis,  quae 
convenit  ei  ex  divina  natura,  sed  etiam 
(et  forte  principaliter)  ratione  redemptio- 
nis,  quam  fecit  per  assumptionem  et  pas- 
sionem  naturae  assumptae,  per  quam  insu- 
per  nobis  promeruit  vitam  gratiae,vitamque 
glorise  :  quae  praeferenda  sunt  naturali  es- 
se  ac  vivere,  quae  per  creationem  largitus 
est.  —  Verum  ista  et  consimilia,  ex  prae- 
habitis  facillime  dissolvuntur  :  quia  ut 
asserit  Thomas,  adoratio  Deo  debetur  non 
solum  ratione  omnipotentiae  suae,  qua  nos  D 
creavit,  sed  etiam  ratione  increatae  sa- 
pientiae  suae,  qua  nos  ad  aeternam  bea- 
titudinem  ordinavit;  ratione  quoque  suae 
liberalissimae  bonitatis,  qua  dona  gratiae 
et  gloriae,  et  non  solum  dona  naturge,  dis- 
tribuit;  et  item  ratione  suae  incompara- 
bilis  majestatis,  infinitae  perfectionis,  et 
excellentiae  penitus  independentis  nulli- 
usque  indigentis.  Insuper,  quamvis  Ver- 
bum  incarnatum,  per  assumptam  huma- 
nitatem  nos  redemit  ac  prafata  bona  con- 


cessit  per  modum  causae  meritoriae  et 
quasi  instrumentalis,  attamen  totum  hoc 
factum  est  a  Verbi  deitate,  imo  a  super- 
beatissima  Trinitate,  sicut  a  causa  vere 
principali,  totam  idoneitatem  efficaciam- 
que  praebente  assumptae  humanitati.  Nec 
increata  illa  dominandi  potestas,  jus  di- 
vinum  ac  principium  independens,  acti- 
vum  dominium,quod  aeternaliter  competit 
Deo  quantum  ad  fontale  posse  virtualem- 
que  habitum,  ex  assumpta  humanitate  et 
ejus  mysteriis  aliquid  perfectionis  susce- 
pit,  quamvis  ex  tempore  actualiter  domi- 
nari,  praesidere,  redimere  et  salvare  ince- 
pit.  Unde  ut  Damascenus  fatetur,assumpta 
humanitas  recte  comparatur  ad  Verbum 
aeternum  assumens,  sicut  instrumentum 
animatum  immediatum,  conjunctum  ac 
proprium,  ad  primum  perfectum  ac  prin- 
cipalem  agentem,  sicut  et  corpus  nostrum 
comparatur  ad  animam  nostram. 

Praeterea,  quod  ait  Scotus  de  tempore 
determinato  in  quo  adoratio  cadebat  sub 
praecepto,  non  potest  praecise  intelligi  de 
sabbato  illo  Judaeorum  et  die  dominico 
Christianorum  ;  nec  solum  de  actu  adora- 
tionis  in  oblatione  sacrificiorum  legalium 
et  Sacramenti  altaris  :  quia  et  alia  multa 
festa  erant  in  lege  instituta,  et  actus  qui- 
dam  spirituales  exercendi  in  illis,  ut  in 
Levitico  et  Deuteronomio  legitur  ;  simi- 
liter  in  evangelica  lege.  Nec  solum  ju- 
bebantur  Judaei  Deum  adorare  et  colere 
sabbatorum  diebus,  sed  tunc  praecipue  : 
quemadmodum  Christiani  tenentur  adorare 
et  colere  Deum  non  solum  diebus  domini- 
cis,  sed  tunc  magis,  et  recuperare,  deflere 
et  expiare  ferialium  dierum  negligentias 
et  peccata.  Ideo  hoc  esset  arctam  viam 
salutis  nimis  laxare,  quod  sufficeret  ad 
salutem  diebus  festivis  actualiter  Deo  in- 
tendere,  praesertim  quum  Christus  praece- 
perit  :  Vigilate  et  orate  omni  tempore;  et  z«c.xxi,30. 
rursus,  Oportet  (inquit)  semper  orare  et  Ibid_  XVMI) 
non  deficere;  itemque,  Primum  quaerite '■ 

_     .      '  .  .  Matth.  VI, 

regnum  Dei.  (juod  totum  de  omni  tempo-  33. 
re  opportuno   rite  exponitur,  de  qua   re 

.    p  ,.  lib.  1,  disl. 

dictum  est  supra,  lnfra  quoque  dicetur.  XLvm,q.  1. 


s 

DISTINCTIO  X 

A.  An  Christus  secundum  quod  homo,  sit  persona  vel  aliquid. 

OLET  etiam  a  quibusdam  inquiri,  utrum  Ghristus  secundum  quod  homo,  sit 
persona,  vel  etiam  sit  aliquid.  Ex  utraque  parte  hujus  quoestionis  argumenta 
concurrunt.  Quod  enim  persona  sit,  his  edisserunt  rationibus  :  Si  secundum 
quod  homo,  aliquid  est ;  vel  persona,  vel  substantia,  vel  aliud  est.  Sed  aliud  non  : 
ergo  vel  persona,  vel  substantia.  Si  substantia  est ;  vel  rationalis,  vel  irrationalis.  Sed 
non  est  irrationalis  substantia  :  ergo  rationalis.  Si  vero  secundum  quod  homo,  est 
Boetius,  de  rationalis  substantia  :  ergo  persona,  quia  haec  est  definitio  personae,  Substantia 
^ersona,  c.  ^ftQjjgjjg  individua?  naturae.  Si  ergo  secundum  quod  homo,  est  aliquid;  et  secun- 
dum  quod  homo,  persona  est.  —  Sed  econverso,  si  secundum  quod  homo,  persona 
est ;  vel  tertia  in  Trinitate  persona,  vel  alia.  Sed  alia  non  :  ergo  tertia  in  Trinitate 
persona.  At  si  secundum  quod  homo,  persona  est  tertia  in  Trinitate  :  ergo  Deus. 
Propter  haec  inconvenientia  et  alia,  quidam  dicunt  Ghristum  secundum  hominem 
non  esse  personam,  nec  aliquid  :  nisi  forte  secundum  sit  expressivum  unitatis 
personae.  Secundum  enim  habet  multiplicem  rationem.  Aliquando  enim  exprimit 
conditionem  vel  proprietatem  divinas  naturse  vel  humanae,  aliquando  unitatem  per- 
sonae ;  aliquando  notat  habitum,  aliquando  causam.  Gujus  distinctionis  rationem 
diligenter  lector  animadvertat,  atque  in  sinu  memoriae  recondat,  ne  ejus  confun- 
dantur  sensus,  quum  de  Ghristo  sermo  occurrerit. 

B.  Etsi  Christus  secundum  quod  homo,  dicatur  substantia  rationalis,  non 
inde  tamen  sequitur,  quod  persona  sit  secundum  quod  homo. 

Illud  tamen  non  sequitur  quod  in  argumentatione  superiori  inductum  est,  quod 
si  Ghristus  secundum  quod  homo,  est  substantia  rationalis,  ergo  persona.  Nam 
et  modo  anima  Ghristi  est  substantia  rationalis,  non  tamen  persona  :  quia  non  est 
per  se  sonans,  imo  alii  rei  conjuncta.  Illa  tamen  personae  descriptio  non  est  data 
pro  illis  tribus  personis. 

G.  Alia  probatio  quod  Christus  sit  persona. 

Sed  adhuc  aliter  nituntur  probare,  Ghristum  secundum  hominem  esse  perso- 

ftom.1,4  nam  :  quia  Ghristus  secundum  quod  homo,  pradestinatus  est  ut  sit  Dei  Filius;  sed 

illud  est,  quod  ut  sit,  proedestinatus  est  :  ergo  si  praedestinatus  est  secundum  quod 

homo,  ut  sit  Dei  Filius,  et  secundum  quod  homo,  est  Filius  Dei.  —  Ad  quod  dici 

potest,  Ghristum  esse  id,  quod  ut  sit,  praedestinatus  est.  Est  enim  praedestinatus  ut 
Filius  Dei  sit,  et  ipse  est  vere  Filius  Dei ;  sed  secundum  hominem  praedestinatus 
est  ut  sit  Filius  Dei,  quia  per  gratiam  habet  hoc  secundum  hominem ;  nec  tamen 
secundum  hominem  est  Filius  Dei,  nisi  forte  secundum  unitatis  personae  sit 
expressivum,  ut  sit  sensus  :  Ipse  qui  est  homo,  est  Dei  Filius.  Ut  autem  ipse  ens 
homo,  sit  Dei  Filius,  per  gratiam  habet.  Sed  si  causa  notetur,  falsum  est  :  non  enim 
quo  homo  est,  eo  Dei  Filius  est. 

D.  An  Christus  sit  adoptivus  filius  secundum  quod 
homo,  vel  alio  modo. 

Si  vero  quaeritur,  an  Ghristus  sit  adoptivus  filius  secundum  quod  homo,  sive 
alio  modo ;  respondemus,  Christum  non  esse  adoptivum  filium  aliquo  modo,  sed 
tantum  naturalem  :  quia  natura  Filius  Dei  est,  non  adoptionis  gratia.  Non  autem 
sic  dicitur  Filius  natura,  ut  dicitur  Deus  natura.  Non  enim  eo  Filius  est,  quo  Deus 
est  :  quia  proprietate  nativitatis  Filius  est,  natura  divinitatis  Deus  est;  et  tamen 
dicitur  natura  vel  naturae  Filius,  quia  naturaliter  est  Filius,  eamdem  scilicet  habens 
naturam  quam  ille  qui  genuit.  Adoptivus  autem  filius  non  est,  quia  prius  non  fuit, 
et  postmodum  adoptatus  est  in  filium  ;  sicut  nos  dicimur  adoptivi  filii,  quia  quum 
nati  fuerimus  irae  filii,  per  gratiam  facti  sumus  filii  Dei.  Ghristus  vero  nunquam  Ephes.n,3. 
fuit  non  Filius  Dei,  et  ideo  non  est  adoptivus  filius. 

E.  Opinio  quod  Christus  sit  adoptivus  filius. 

Sed  ad  hoc  opponitur  sic  :  Ghristus  filius  hominis  est,  id  est  Virginis,  aut  gra- 
tia,  aut  natura,  vel  utroque  modo.  Si  vero  natura,  aut  divina,  aut  humana;  sed 
divina  non  :  ergo  aut  humana  natura,  aut  non  natura  est  filius  hominis.  Si  non  natu- 
ra,  ergo  gratia  tantum ;  et  si  natura  humana,  non  ideo  minus  per  gratiam.  Si  ergo 
gratia  filius  Virginis  est,  adoptivus  filius  esse  videtur,  ut  idem  'sit  naturalis  Filius 
Patris,  et  adoptivus  filius  Virginis.  —  Ad  quod  dici  potest,  Christum  filium  Virginis 
esse  et  natura  vel  naturaliter,  et  gratia;  nec  tamen  adoptivus  filius  Virginis  est, 
quia  non  per  adoptionem,  sed  per  unionem  filius  Virginis  esse  dicitur.  Filius  enim 
Virginis  dicitur,  eo  quod  in  Virgine  hominem  accepit  in  unitatem  personae ;  et  hoc 
fuit  gratiae,  non  naturae.  Unde  Augustinus  super  Joannem  ait  :  Quod  Unigenitus  Aug.inJo- 

riiin     trnct 

est  aequalis  Patri,  non  est  gratiae,  sed  naturae  ;  quod  autem  m  unitatem  personae  7i  n.  3i 
Unigeniti  assumptus  est  homo,  gratiae  est,  non  naturae.  Ghristus  ergo  nec  Dei  nec 
hominis  est  adoptivus  filius,  sed  Dei  naturaliter,  et  hominis  naturaliter  et  gratia 
filius.  Quod  vero  naturaliter  sit  hominis  filius,  Augustinus  ostendit  in  libro  de  Fide 
ad  Petrum  :  Ille,  scilicet  Deus,  factus  est  naturaliter  hominis  filius,  qui  est  natu-  FUigCnt.de 
raliter  Filius  unigenitus  Dei  Patris.  Quod  autem  non  sit  adoptivus  filius,  et  tamen  lrum*„.ii" 
gratia  sit  filius,  ex  subditis  probatur  testimoniis.  Hieronymus  super  epistolam  ad 

Hier.  in  Ephesios  ait :  De  Christo  Jesu  scriptum  est,  quia  semper  cum  Patre  fuit,  et  nunquam 

Ephes.  c.i,  eum^  u^.  esse^  voluntas  paterna  preecessit;  et  ille  quidem  natura  Filius  est,  nos 

vero  adoptione.  Ille  nunquam  non  fuit  Filius ;  nos  antequam  essemus,  praedestinati 

sumus,  et  tunc  spiritum  adoptionis  accepimus,  quando  credidimus  in  Filium  Dei. 

Hiiar.  de  Hilarius  quoque  in  libro  tertio  de  Trinitate  ait  :  Dominus  dicens,  Clarifica  Filium 

Tnnitstc 

iib.n.,n.ii.  tuum,  non  solo  nomine  contestatus  est  se  esse  Filium  Dei,  sed  etiam  proprietate. 

m1'  Nos  sumus  filii  Dei,  sed  non  talis  hic  Filius.  Hic  enim  verus  et  proprius  est  Filius 

origine,  non  adoptione;  veritate,  non  nuncupatione ;  nativitate,  non  creatione.  Au- 

Aug.  in  Jo- gustinus  etiam  super  Joannem  ait  :  Nos  sumus  filii  gratia,  non  natura;  Unigenitus 

82,  n.  4.  autem  natura,  non  gratia.  An  hoc  etiam  in  ipso  Filio  ad  hominem  referendum  est? 
Ambr.  de  Ita  sane.  Ambrosius  quoque  in  primo  libro  de  Trinitate  ait  :  Ghristus  filius  est  non 

tian.  iib. .,  per  adoptionem,  sed  per  naturam ;  per  adoptionem  nos  filii  dicimur,  ille  vero  per 
veritatem  naturae  est.  —  Ex  his  evidenter  ostenditur,  quod  Christus  non  sit  filius 
gratia  adoptionis.  Illa  enim  gratia  intelligitur,  quum  Augustinus  eum  non  esse 
gratia  filium  asserit  :  gratia  enim,  sed  non  adoptionis,  imo  unionis,  Filius  Dei  est 
filius  hominis,  et  econverso. 

F.  TJtrum  persona  vel  natura  prasdestinata  sit. 

iiom.  i,  4.  Deinde  si  quaeritur,  utrum  prsedestinatio  illa  quam  commemorat  Apostolus,  sit 
de  persona  an  de  natura  :  sane  dici  potest,  et  personam  Filii,  quae  semper  fuit,  es- 
se  prsedestinatam  secundum  hominem  assumptum,  ut  ipsa,  scilicet  ens  homo,  esset 
Dei  Filius  ;  et  naturam  humanam  esse  praedestinatam,  ut  Yerbo  Patris  personaliter 
uniretur. 

SUMMA  A      Et  de  hoc  argui  potest  pro  parte  utra- 

que,  ut  patet  in  littera.  Et  fiunt  hic  multa 
DISTINCTIONIS    DECIMiE  sophismata,  ad  qua>,  sicut  et  ad  qusestio- 

nem   propositam,  patebit  ex  responsione 

PR.ECEDENTI  distinctione  discussit  Ma-  et  declaratione  doctorum  solutio. 
gister,  an  assumptae  naturae  Christi 
conveniat  honor  divinus,  qui  latriae  cul-  Antisiodorensis  ergo  in  Summa  sua,  ter- 
tus  vocatur  ;  hic  perscrutatur,  an  divi-  tio  libro,  respondet  :  Christus  secundum 
n*  persona3  ratione  humanitatis  assumptee  quod  homo,  non  est  persona,  imo  nec  So- 
competat  esse  personam.  Secundo  inquirit,  crates  secunduni  quod  homo,  exstat  per- 
an  Unigenito  Dei  ratione  assumpta1!  naturso  sona,  quum  nulluin  universale  persona  ex- 
congruat  appellari  filium  adoptivum.  sistat.   Sed   melius  qmeritur,  an  Christus 

B  secundum  quod  Jesus,  persona  dicendus 

sit  :  quemadmodum  Socrates  in  eo  quod 

QUiESTIO    PRIMA  Socrates,  dicitur   esse   persona.  Probatur 

quod   sic,  quoniam  Christus    in  eo  quod 

HIc  qmeritur  primo,  An  Christus  se-      Jesus,  est  rationalis  natura  individua  sub- 
cundum  quod  homo,  sit  per-     stantia,  ergo  persona,  per  locum  a  defi- 
SOna.  nilioue.  —  In  opposilum,  quia  si  Christus 

in  eo  quod  Jesus,  est  persona;  aut  ergo  est 
persona  creata,  aut  increata.  Non  increa- 
ta,  quum  Jesus  sit  individuum  speciei  hu- 
manae;  nec  creata,  quia  sic  essent  duae 
personae  in  Christo,  et  quatuor  in  divinis. 
Insuper,  in  Nicaeno  concilio  legitur  :  In 
incarnatione,  Filii  persona  consumpsit  per- 
sonam,  non  natura  naturam.  Ergo  persona 
increata  consumpsit  personam  creatam. 

Ad  hoc  dicimus,  quod  Christus  in  eo 
quod  Jesus,seu  secundum  quod  Jesus,  non 
est  persona  :  quia  ad  hoc  quod  aliquid  sit 
persona,  requiritur  triplex  distinctio,  ut- 
pote  :  distinctio  singularitatis,  quae  est  in 
anima  Socratis,  quae  sua  singulari  exsi- 
stentia  distinguitur  a  qualibet  alia  re;  di- 
stinctio  quoque  incommunicabilitatis,quae 
e>t  in  Socrate,  eo  quod  non  est  communi- 
cabilis  alicui  ut  pars  :  idcirco  nec  corpus 
nec  anima  est  persona;  tertia  est  distin- 
ctio  dignitatis,  quae  est  in  Socrate  ex  hoc 
quod  ejus  humanitas  non  est  unita  nec 
mixta  digniori  naturae  aut  formae.  Et  ulti- 
ma  ista  distinctio  non  est  in  Jesu  secun- 
dum  quod  Jesus;  unde  non  distinguitur 
a  digniori  persona  Verbi  aeterni.  Sicque 
verificatur  in  illo  illud  Nicaeni  concilii, 
quod  persona  consumpsit  personam,  non 
corrumpendo  eamdem,  sed  quoniam  unio 
illa  humanitatis  cum  deitate  exclusit  per- 
sonalitatem  humanam.  Hinc  Jesus  secun- 
dum  quod  homo,  non  est  persona.  —  Haec 
Antisiodorensis,  qui  in  his  videtur  favere 

.I37A'.  primae  opinioni,  quae  (ut  patuit)  ponebat 
in  Christo  duo  supposita  et  unam  perso- 
nam  :  quod  tempore  hujus  doctoris  pote- 
rat  probabiliter  opinari ;  interim  vero  ab 

liio.  Ecclesia  cognoscitur  reprobatum,  sicut  os- 
tensum  est.  Denique,  dignitati  humanitatis 
Christi  non  obest  nec  derogat,  sed  incom- 
parabiliter  confert,  esse  unitam  naturae 
divinae. 

Albertus  autem  loquitur  :  Si  ly  secun- 
dum  quod  notat  causam  vel  naturae  con- 
ditionem,  hoc  est,  quod  humanitas  sit  cau- 
sa  cur  Christus  dicatur  persona,  vel  quod 
humana  in  ipso  proprietas  sive  conditio 
sit  causa  quod  ipse  exsistat  persona  :  sic 


A  dicimus,  quod  Christus  in  eo  quod  homo, 
vel  secundum  quod  homo,  non  est  perso- 
na;  sed  ipse  secundum  quod  Deus,  est 
persona  personalitate  aeterna  :  quod  se- 
quitur  divinitatem  in  ipso.  Si  autem  quum 
dicitur,  Christus  secundum  quod  homo, 
est  persona,  ly  secundum  quod  notet  uni- 
tatem  sive  identitatem  suppositi  hominis 
ad  divinum  suppositum  :  sic  ipse  in  eo 
quod  homo,  vel  secundum  quod  homo,  est 
persona.  Conformiter  distinguendae  sunt 
consimiles  quaestiones,dum  quaeritur, utrum 

B  Christus  secundum  quod  homo,  sit  indivi- 
duum ;  et  utrum  Christus  secundum  quod 
homo,  sit  suppositum;  item,  utrum  Chri- 
stus  secundum  quod  homo,  sit  res  natu- 
rae.  Facilius  tamen  conceditur,  quod  Chri- 
stus  secundum  quod  homo,  sit  suppositum 
et  res  naturae,  quam  quod  ipse  secundum 
quod  homo,  sit  individuum  et  persona. 
Individuum  namque  dicit  quid  singulare, 
quod  in  se  est  unum,  et  sua  singularitate 
ab  aliis  est  divisum  :  sicque  singulare  et 
individuum  incommunicabilitatem  inclu- 

C  dunt,  quamvis  de  ratione  eorum  non  sit 
quod  sint  supposita  rationalis  naturae.  — 
Christus  quoque  in  eo  quod  homo,  est 
aliquid,  quia  hic  homo ;  non  tamen  se- 
quitur,  quod  sit  suppositum  aut  persona 
in  eo  quod  homo,  nisi  secundum  unam 
acceptionem  jam  tactam.  Et  si  objicia- 
tur,  quia  secundum  Boetium,  species  est 
totum  esse  individuorum;  ergo  si  Christus 
est  hic  homo  et  individuum  hominis,  non 
habet  nisi  humanitatis  naturam,  non  dei- 
tatis  essentiam  :  dicendum,  quod  auctori- 

D  tas  illa  Boetii  locum  non  habet  nisi  in  his 
quae  supponuntur  speciei  in  una  natura. 
—  Haec  Albertus,  qui  de  his  prolixius  scri- 
bit,  quae  ex  dictis  Thomae  nunc  inducen- 
dis,  clarius  innotescent. 

Itaque  Thomas  :  In  Christo,  inquit,  non 
est  nisi  una  persona,  quae  est  aeterna.  Nul- 
lum  autem  aeternum  convenit  Christo  se- 
cundum  quod  homo,  proprie  loquendo. 
Ideo  non  est  verum,  quod  Christus  secun- 
dum  quod  homo,sit  persona.nisi  replicetur 
suppositum   hominis,  diccndo  :  Christus 

secundum  quod  iste  homo,  est  persona; 
quod  verum  est.  Etenim  Christus  secun- 
dum  quod  homo,  est  substantia  rationalis 
naturae;  sed  secundum  quod  iste  homo,  est 
rationalis  natura?  individua  substantia  :  id- 
eo  secundum  quod  iste  homo,  est  perso- 
na ;  quemadmodum  etiam  secundum  quod 
iste  homo,  est  Deus,  quia  in  his  per  is- 
tum  hominem  supponitur  ac  designatur 
persona  a?terna. 

Porro  dum  quaeritur,  utrum  Christus  se- 
cundum  quod  homo,  sit  individuum,  re- 
spondendum  :  Individuum  (sicut  praeha- 
bitum  est)  invenitur  in  substantiis  et 
accidentibus ;  et  prout  in  substantiis  est, 
habet  ex  sua  ratione  quod  sit  subsistens, 
non  autem  secundum  quod  in  accidenti- 
bus  est.  Utroque  autem  modo  invenitur  in 
Christo ;  et  prout  individuum  in  substan- 
tiis  reperitur,  sic  in  Christo  non  est  nisi 
unum  individuum,  sicut  et  una  persona. 
Sicque  Christus  secundum  quod  homo,  non 
est  individuum,  quemadmodum  nec  per- 
sona  :  imo  de  ratione  individui,  secundum 
quod  de  Christo  ponitur,  est  quod  sit  per 
se  subsistens ;  quod  non  convenit  Christo 
secundum  quod  homo  est,  sed  secundum 
quod  hic  homo. 

Insuper,  ad  istud,  an  Christus  secundum 
quod  homo,  sit  suppositum  et  res  naturee  ; 
dicendum,  quod  in  propositionibus  per  se 
aliter  est  ex  parte  subjecti  et  praedicati, 
quia  ex  parte  subjecti  sufficit,  quod  tan- 
tum  secundum  unum  eorum  quae  in  sub- 
jecto  continentur,  praedicatum  conveniat 
illi  per  se;  sed  ex  parte  praedicati  requi- 
ritur,  quod  quidquid  est  in  prsedicato,  per 
se  conveniat  subjecto.  Unde  haec  non  est 
per  se,  Homo  est  animal  album  ;  hcec  vero 
est  per  se,  Homo  albus  est  animal.  Itaque 
dico,  quod  in  supposito  et  re  naturae  duo 
importantur,  videlicet  respectus  ad  natu- 
ram  communcm,  et  aliquid  subsistens  cui 
inest  ille  respectus  :  quorum  unum  inest 
Christo  sccundum  quod  homo,  pnla  respe- 
ctiis  ad  comraunem  naturam,  nou  autem 
alterura.  Ideo  haec  est  falsa,  Christus  se- 
cundura  quod  homo,  est  suppositiim  vel 


A  res  naturae ;  magis  tamen  accedit  ad  veri- 
tatem  quam  praedictae,  in  quantum  haec 
nomina  imponuntur  a  respectu  ad  natu- 
ram  communem.  Hinc  si  suppositum  ad- 
jective  sumatur,  vera  est  haec,  Christus 
secundum  quod  homo,  est  suppositum  : 
quoniam  Christus  secundum  quod  homo, 
supponitur  humanae  naturae.  —  Si  autem 
sic  arguatur  :  Christus  secundum  quod 
homo,  est  res  quaedam ;  nec  est  res  nul- 
lius  naturae  :  ergo  secundum  quod  homo, 
est  res  alicujus  naturae,  ergo  et  res  natu- 

B  rae.  Dicendum,  quod  Christus  secundum 
quod  homo,  est  res  quaedam,  et  item  est 
res  alicujus  naturae;  non  tamen  sequitur, 
quod  sit  res  naturae  secundum  quod  ho- 
mo,  quoniam  plus  est  in  significatione 
compositi  quam  in  significationibus  com- 
ponentium  :  quod  in  multis  contingit,  quia 
non  omnis  arma  gerens,  est  armiger.  — 
Haec  Thomas  in  Scripto. 

Praeterea  in  tertia  parte  fatetur,  dicens  : 
Hic  terminus,  homo,  in  reduplicatione  po-  q.xvi,a. 
situs,  accipi  potest  in  ratione  suppositi,  et 

C  in  ratione  naturae.  Quum  igitur  dicitur, 
Christus  secundum  quod  homo,  est  per- 
sona  :  si  capiatur  in  ratione  suppositi,  ve- 
ra  est,  quia  suppositum  illud  nil  aliud  est 
quam  persona  Verbi  aeterna ;  si  autem  su- 
matur  ratione  naturae,  sic  dupliciter  po- 
test  intelligi.  Primo,  quod  naturae  humanae 
competat  esse  in  aliqua  persona;  quod  ve- 
rum  est  :  omne  enim  quod  subsislit  in 
humana  natura,est  persona.  Secundo,quod 
humana?  naturae  in  Christo  propria  perso- 
nalitas  debeatur,  utpote  causata  ex  essen- 

D  tialibus  suis  principiis  :  et  sic  Christus 
secundum  quod  homo,  non  est  persona, 
quum  solum  in  increato  esse  personali 
subsistat  (ut  dictum  est  saepe).  Haec  idem. 
Denique,  ex  scriptis  Petri  haec  clarius 
constant,  qui  rcspondendo  ad  istud,  iitrum 
Christus  secundum  quod  homo,  sit  indi- 
viduum,  protestatur  :  Individuum  uno  mo- 
do  sumitur  comrauniter, prout  est  in  orani 
genere  entis;  secundo  specialiter, prout  est 
in  genere  substantiae  solum.  Primo  modo 
individuum  appellatur,  quod  de  uno  solo 

praedicatur;  secundo  modo  individuum  di- 
citur,  quod  per  se  subsistit  divisum  ab 
aliis.  Primo  modo  pes  et  albedo  Socratis 
sunt  individua ;  non  autem  secundo  modo, 
quum  non  subsistant  per  se.  Primo  modo 
sunt  multa  individua  in  eodem  supposito, 
et  in  Christo,qui  tamen  non  est  nisi  unum 
individuum  tantum.  Sumendo  autem  in- 
dividuum  specialiter,  puta  secundo  modo, 
in  Christo  non  est  nisi  individuum  unum, 
et  ipse  est  illud,  et  est  persona  aeterna. 
Dum  itaque  quaeritur,  utrum  Christus  se- 
cundum  quod  iste  homo,  sit  individuum  : 
dicendum  quod  imo,  sumendo  individuum 
primo  modo ;  nec  tamen  aliud  a  persona, 
non  enim  est  individua  duo.  Sumendo  au- 
tem  individuum  modo  secundo,  non  est 
individuum  secundum  quod  homo  :  quia 
natura  humana  in  ipso  non  habet  suppo- 
situm  proprium,  sed  subsistit  in  persona 
divina.  Et  si  objiciatur,  quia  Christus  se- 
cundum  quod  homo,  est  aliquid ;  non  uni- 
versale,  ergo  particulare  :  dicendum,  quod 
individuum  primo  modo  sumptum,  con- 
vertitur  cum  particulari,  non  autem  sum- 
ptum  secundo  modo.  Haec  Petrus. 

Concordat  Richardus,  dicendo  :  Quamvis 
Christus  sit  homo  atque  persona,  tamen 
judicando  de  ista  propositione,  Christus 
secundum  quod  homo,  est  persona,  se- 
cundum  proprietatem  et  virtutem  sermo- 
nis,  sic  falsa  est,  quia  complexa  haec,  se- 
cundum  quod,  et  in  eo  quod,  de  virtute 
sermonis  significant  id  quod  reduplica- 
tur  esse  rationem  praecisam  aut  forma- 
lem  convenientiae  praedicati  cum  subjecto. 
Unde  quum  dicitur,  Christus  secundum 
quod  homo,  est  persona,  significatur  quod 
res  importata  per  hominem,  est  praecisa 
ratio  per  quam  Christus  est  persona  : 
quod  simpliciter  falsum  est,  quoniam  nec 
natura  in  universali,  nec  ipsa  natura  hu- 
mana  in  singulari,  est  ratio  personali- 
tatis  in  Christo,  sed  natura  divina  cum 
proprietate  constitutiva  personae.  Haec  Ri- 
chardus. 

Udalricus  quoque  :  Interdum  (inquit)  di- 
202A.  citur,  quod  Christus  secundum  quod  ho- 


A  mo,  sit  Deus.  Etenim  super  illud  ad  Phi- 

lippenses,  Dedit  illi  nomen,asserit  Glossa  :  PhWpp.u, 
Christus  in  quantum  homo,  assumpsit 9- 
nomen  Dei,  non  usurpative,  sed  vere.  Haec 
quippe  reduplicatio,  secundum  quod,  vel 
in  quantum  homo,  dupliciter  sumitur.  In- 
terdum  namque  accipitur  secundum  quod 
ponitur  in  descriptione  praedicationis  per 
se,  quia  praedicatum  per  se  est  quod  con- 
venit  subjecto  secundum  quod  ipsum,  ita 
quod  competit  subjecto  ratione  suae  for- 
mae   primo   ac   proprie;   et  si   conveniat 

B  alteri,  hoc  est  sub  ratione  ipsius  subjecti, 
sicut  Petrus  secundum  quod  homo,  est 
animal  rationale.  Sicque  Christus  secun- 
dum  quod  homo,  non  est  Deus  :  quoniam 
natura  humana  quae  est  forma  hujus  sub- 
jecti,non  est  Deus.  Quandoque  autem  com- 
plexum  hoc,  secundum  quod,  non  dicit 
identitatem  intentionum  subjecti  ac  prae- 
dicati,  sed  tantum  naturalem  inseparabi- 
lemque  cohaerentiam  eorumdem  :  ut  quum 
asserit  Augustinus,  quod  omne  ens  in  quan- 
tum  est,  bonum  est ;  sicque  vera  est  pro- 

C  positio  ista.  Nempe  ut  aliqui  dicunt,  hic 
modus,  secundum  quod,  prout  sumitur  in 
ista  materia,comprehendit  tres  modos  spe- 
ciales  :  quia  nonnunquam  reduplicatio  ista 
dicit  unitatem  personae  in  duabus  naturis, 
et  sic  loquitur  Glossa  praetacta.  Est  enim 
sensus,  quod  eadem  persona  quae  ab  aeter- 
no  naturaliter  Deus  est,  accepit  ex  tem- 
pore  secundum  donum  gratiae  unionis,  ut 
exsistens  in  humana  natura  sit  Deus  vere, 
non  nuncupative  aut  participative.  Ali- 
quando  vero  denotat  habitum,  ut  ibi  :  Ha-    md.  7. 

D  bitu  inventus  est  ut  homo.  Interdum  dicit 
causam  efficientem,  ut  :  Christus  secun- 
dum  quod  homo,  meruit;  aut  formalem, 
ut  :  Christus  secundum  quod  homo,  est 
rationalis ;  vel  materialem,  ut  :  Christus 
secundum  quod  homo,  ex  anima  constat 
et  corpore;  aut  finalem,  ut  :  Christus  se- 
cundum  quod  homo,  est  dignissima  crea- 
turarum.  Haec  Udalricus. 

Concordat  et   dictis   Bonaventura.    Re- 
sponsio   etiam   Alexandri   super   his,  ex-  dist.vn,q.i. 
pressa  est  supra. 

QU^ESTIO    II 


Mplius   quaerunt  hic   aliqui,  Utrum 
Christus  secundum  quod  ho- 
mo,  sit  Deus. 

cy.p.^oiD.      Ad  quod  nunc  responsio  est  prolata. 

Bonaventura  vero  respondet,  sicut  Ma- 
gister  ait  in  littera  :  Haec  dictio,  secun- 
dum  quod,  potest  importare  habitudinem 
causae,  sicque  illa  locutio  falsa  est;  vel 
indivisionem  seu  unitatem  concomitantiae, 
p.2oib'.  et  ita  est  vera,  sicut  jam  dictum  est.  Ve- 
rum  iste  secundus  modus  sumendi  ]y  se- 
cundum  quod,  non  est  ita  proprius  et 
communis  ut  primus,  quamvis  interdum 
reperiatur.  Haec  Bonaventura. 

dist.vu.q.i.  Alexander  quoque  (ut  allegatum  est  su- 
pra)  scribit  qualiter  hoc  quod  dicitur  se- 
cundum  quod,  multipliciter  queat  exponi; 
et  ad  propositam  quaestionem  respondet, 
quod  ipsa  sit  vera,  prout  Iy  secundum 
quod,  designat  unitatem  personae,  sicut  et 
istae :  Christus  secundum  quod  homo,  crea- 
vit  ccelum  et  terram ;  Christus  secundum 
quod  homo,  potestatem  habet  auctoritati- 
vam  dimittendi  peccata  :  quum  sit  sensus, 
Christus  qui  est  ille  seu  illa  persona  quao 
est  homo,  creavit  ccelum  et  terram,  au- 
ctoritatemque  habet  dimittendi  peccata.  Si 
vero  ly  secundum  quod,  notet  causam  aut 
conditionem  naturae,  falsae  sunt  proposi- 
tioues  hujusmodi.  Si  etenim  causam  desi- 
gnet,  sensus  esset,  quod  Christus  ex  hu- 
mana  natura  haberet  quod  sit  Deus,  et 
stellas  creavit,  et  auctoritatem  habet  di- 
niitteudi  peccata.  Porro  si  conditionem  na- 
turae  desiguet,  iste  est  sensus  :  Christus 
secundum  quod  est  ille  qui  est  homo,  est 
Deus ;  quod  falsum  est.  Ihcc  Alexander. 

Thomas  circa  hoc  loquitur  :Quod  in  pro- 
positione  reduplicatur  cum  isto  complexo, 
secundum  quod,  est  id  per  quod  praedi- 
catum  convenil  subjecto ;  unde  oporlel  ul 
aliquo  modo  sit  idem  cum  subjecto,  et 
aliquo  modo  idem  cuin  praodicato  :  quem- 
admodum  medius  terminus  in  syllogismo 


A  affirmativo  comparationem  habet  ad  prae- 
dicatum  sicut  ad  id  quod  per  se  conse- 
quitur  ipsum  (nihil  enim  convenit  alicui 
secundum  quod  est  animal,  nisi  per  se 
conveniat  animali  secundum  quemcum- 
que  modum  dicendi  per  se);  ad  subje- 
ctum  vero  comparatur  tanquam  ad  id  quod 
aliquo  modo  in  subjecto  includitur.  Inclu- 
ditur  autem  in  subjecto  ipsa  subjecti  sub- 
stantia,  et  antecedentia,  utpote  causae  ejus, 
et  consequentia,  ut  accidentia.  Substantia 
vero  subjecti  est  ipsum  subjectum  et  na- 

B  tura  ipsius.  Et  ratione  omnium  horum  ali- 
quid  potest  attribui  Christo,  imo  et  cui- 
libet  homini.  Si  enim  aliquid  homini 
attribuatur  ratione  principiorum  praece- 
dentium,  sic  quantum  ad  causam  materia- 
lem  dicimus,  quod  homo  secundum  quod 
compositum  ex  contrariis,  est  corruptibi- 
lis ;  quantum  ad  causam  formalem,  quod 
sit  rationalis,  et  ad  imaginem  Dei  factus ; 
quantum  ad  causam  efficientem,  quod  sit 
heres  sui  patris;  quantum  ad  causam  fi- 
nalem,    quod   sit   immortalis    quoad   ani- 

C  mam,  quia  ad  aeternam  beatitudinem  in- 
stitutus.  Porro  si  quid  adscribatur  homini 
ratione  accidentium,  dicimus,  quod  homo 
secundum  quod  coloratus,  est  visibilis;  si 
demum  aliquid  attribuatur  homini  ratione 
suppositi,  dicimus,  quod  Socrates  secun- 
dum  quod  Socrates,  est  individuum;  si 
vero  ratione  naturae,  sic  dicimus,  quod  ho- 
mo  secundum  quod  homo,  est  animal.  — 
Itaque  quum  dicitur,  Christus  secundum 
quod  homo,  est  Deus,si  replicetur  homo  ra- 
tione  naturae,  falsa  est;  si  ratione  suppositi, 

D  vera  est  :  quia  suppositum  in  Christo  est 
eeternum  et  verus  Deus.Verumtamen  quum 
hoc  nomen,  homo,  non  importet  determi- 
natum  suppositum  naturee  humanae,  nisi 
per  demonstrationem  adjunctam,  et  solum 
cuidam  supposito  naturae  humanao  deter- 
minato  per  se  conveniat  essc  Deum ;  nisi 
aliquid  addatur  aut  subintelligatur,  non 
esl  simpliciter  concedendum  quod  Chri- 
stus  secundum  quod  homo,  est  Deus.  Ihec 
Tlioinas  in  Scripto. —  Idein  in  lertia  parte, 
sextadecima  quaestione.  Consonat  Petrus. 

Richardus  vero  dicit  hanc  simpliciter  A 
esse  falsam,  Christus  secundum  quod  ho- 
mo,  est  Deus  :  quia  (ut  ait)  istud  comple- 
xum,  secundum  quod,  notat  terminum  cui 
adjungitur  significare  rationem  per  quam 
prsedicatum  convenit  subjecto.  —  Sed  me- 
lius  est  secundum  prseallegatos  doctores 
propositionem  istam  distinguere. 

Addit  quoque  Richardus  :  Dicunt  qui- 
dam.quod  ista  propositio,Christus  in  quan- 
tum  hic  homo,  de  virtute  et  proprietate 
sermonis  non  sit  vera,  asserentes  quod  is- 
ta?  determinationes,  secundum  quod,  et  in  B 
quantum,  et  in  eo  quod,  non  tantummodo 
notant  in  termino  cui  adduntur  esse  ra- 
tionem  convenientiae  prsedicati  cum  sub- 
jecto,  sed  et  rationem  praecisam  per  quam 
praedicatum  dicitur  de  quocumque  dici- 
tur  :  sicque  nec  ista  conceditur,  Christus 
in  quantum  homo  suppositum  quod  est 
Filius,  est  Deus  :  quia  per  hanc  rationem 
Deum  esse  non  convenit  Spiritui  Sancto 
nec  Patri.  Alii  vero  concedunt,  quod  Chri- 
stus  secundum  quod  hic  homo,  est  Deus, 
dicentes,  quod  hsec  reduplicatio  non  notat  C 
id  quod  reduplicat  esse  praecisam  ratio- 
nem  convenientiae  preedicati  cum  subje- 
cto,  sed  sufficit  quod  includatur  in  eo.  Ideo 
argumentum  istud  non  valet  :  Si  Petrus  in 
quantum  hic  homo,  est  animal,  ergo  in 
quantum  homo,  est  animal  :  igitur  a  si- 
mili,  si  Christus  in  quantum  hic  homo,  est 
Deus,  ergo  in  quantum  homo,  est  Deus  : 
quia  suppositum  Petri  et  humana  natura 
in  eo  realiter  idem  sunt  re  absoluta,  quia 
substantia  sub  ratione  qua  in  se  exsistens, 
est  suppositum.  In  Christo  autem  persona  D 
et  natura  humana  realiter  distinguuntur, 
quum  persona  sit  increata.  Ha?c  Richardus. 
—  Verum  ista  disceptatio  in  quid  nominis 
videtur  consistere,  ideo  parum  curanda. 


QUiESTIO    III 


NUnc  quseritur,  An  Christus  secun- 
dum  quod  homo,  sit  adoptivus 
filius  Dei  Patris. 


Videtur  quod  sic,  quia  Christus  in  quan- 
tum  homo,  est  Filius  Dei ;  et  non  filius 
naturalis,  ergo  filius  adoptivus.  —  Rur- 
sus,  Christus  secundum  quod  homo,  acce- 
pit  gratiam  non  ad  mensuram,  ut  Joannes  Joann.m, 

...  34 

dicit :  ergo  prse  cunctis  omni  gratia  est  re- 
pletus,  ergo  maxime  competit  ei  esse  Dei 
filium  adoptivum. 

Ad  hoc  Alexander  respondet  :  Adoptio 
fit  ut  de  non  filio  fiat  quis  filius;  non 
autem  dicendum  est,  quod  Christus  secun- 
dum  quod  homo,  fuit  non  filius  :  idcirco 
secundum  quod  homo,  non  potest  dici  fi- 
lius  adoptivus.  Sed  objici  potest,  quia  in 
libro  de  Trinitate  ait  Hilarius  :  Potestatis 
dignitas  non  amittitur,  dum  carnis  huma- 
nitas  adoptatur.  Quod  item  in  libro  de  Vo- 
catione  sanctorum  loquitur  Augustinus  : 
Ea  gratia  ab  initio  fidei  homo  quicumque 
fit  christianus,  qua  gratia  ille  factus  est 
Christus.  Sed  homo  fit  christianus  per  gra- 
tiam  adoptionis  :  ergo  per  gratiam  illam 
Christus  fit  filius.  Rursus,  bene  concedi- 
tur,  Christus  secundum  quod  homo,  est 
creatura  :  ergo  et  ista,  Christus  secundum 
quod  homo,  est  filius  adoptivus.  —  Et  re- 
spondendum,  quod  humanitas  Christi  ac- 
cipi  potest  dupliciter.  Primo,  secundum 
communem  speciem  :  et  sic  aliquo  modo 
posset  concedi,  quod  humanitas  adoptetur 
in  Christo,  non  tamen  respectu  Christi,sed 
aliorum  qui  cum  Christo  communem  ha- 
bent  humanitatem  ;  ut  sic  diceretur  hu- 
manitas  Christi  adoptari,  quoniam  quae  non 
habebat  esse  filii  in  aliis,  habet  esse  filii 
in  Christo.  Alio  modo  accipitur  secundum 
singularem  substantiam:et  ita  nequaquam 
adoptatur  in  Filio.  Auctoritas  vero  Augu- 
stini  intelligitur  de  gratia  increata,  quse 
est  Spiritus  Sanctus,  cujus  gratiosa  pietate 
homo  fit  christianus,  et  ille  homo  factus 
est  Christus,  juxta  sensum  praehabitum, 
quo  et  Deus  factus  est  homo,  et  econtra- 
rio.  Gratia  vero  creata  non  est  eadem,quo- 
niam  illa  in  puro  homine  est  gratia  ado- 
ptionis,in  Christo  autem  est  gratia  unionis. 
Ad  ultimum  autem  objectum  dicendum, 

quod  adoptio  ponit  differentem  statum  A 
humanae  naturae  :  unum  videlicet  statum 
in  quo  non  sit  filius ;  quod  nunquam  fuit 
in  Christo.  Creatura  vero  non  ponit  sta- 
tum  differentem,  sed  solum  esse  de  nihi- 
lo  :  quod  convenit  Christo  secundum  quod 
homo.  Creatura  quoque  ponit  esse  post 
non  esse ;  adoptio  autem  dicit  bene  esse 
post  male  esse  :  quod  non  convenit  Chri- 
sto  in  quantum  est  homo.  —  Haec  Alexan- 
der,  cui  in  ista  solutione  contradicitur  a 
quibusdam,  sicut  patebit. 

Hoc  idem  Bonaventura  diffusius  expri-  B 
mens  :  Christum,  inquit,  esse  filium  Dei 
adoptivum,  nequaquain  admittitur,  sive 
proferatur  simpliciter,  sive  cum  determi- 
natione,  dicendo,  in  quantum  homo.  Filia- 
t.  xix, P.  tio  namque  (juxta  praehabita)  concernit 
personam.  Adoptio  quoque  in  adoptato  sup- 
ponit  extraneitatem,  quia  non  proprii  filii 
adoptantur,  sed  alieni;  ponit  etiam  adoptio 
gratificationem,  et  ordinat  ad  possiden- 
dam  hereditatem.  Istaque  tria  adoptioni 
sunt  substantialia.  Ad  hoc  ergo  quod  ali- 
quis  sit  filius  adoptivus,  oportet  quod  ante  C 
adoptionem  habeat  aliquo  modo  extrane- 
itatem,  et  gratiae  donum  suscipiat,  per 
quam  ordinetur  ad  hereditatem  possiden- 
dam.  Quamvis  autem  Christo  conveniant 
duo  haec  ultima,  utpote  susceptio  gratiao, 
et  hereditatio  secundum  naturam  assum- 
ptam  ;  extraneitas  tamen  a  filiatione  ei 
non  competit,  quoniam  ille  a  filiatione  ex- 
stat  extraneus,  qui  non  est  filius.  Potest 
vero  quis  dici  non  filius  dupliciter,  scili- 
cet  negative,  et  contrarie  :  negative,  qui 
non  habet  filiationem  Dei,  sive  habeat  ex-  D 
traneam,  sive  non;  contrarie  autem  seu 
privative,  qui  est  filius  irae  :  quorum  nul- 
lum  competit  personae  Filii  Dei.  Oinnes 
autero  aliae  personse  gratiam  Dei  haben- 
tcs,  aliquam  habent  extraneitatem  :  hinc 
de  omnibus  gratiam  habentibus  dici  po- 
test,  quod  sint  filii  adoptivi,  dempta  Chri- 
sti  persona.  —  Praelerea  si  quaeratur,  an 
Ghristus  sil  Filius  l>»'i  secundum  quod  ho- 
mo,  potesl  concedi  quod  sic.  Et  si  quaera- 
tur,  an  per  gratiam  vel  naturam,  dicendum 


quod  per  gratiam  :  non  tamen  per  gratiam 
adoptionis,  sed  unionis,  quae  multo  prae- 
clarior  est.  Idcirco  non  sequitur,  quod  sit 
filius  adoptivus.  Haec  Bonaventura. 

Insuper  quaeri  circa  haec  potest,  utrum 
filiatio  adoptionis  conveniat  hominibus 
per  Christum.  Yidetur  quod  non,  quia  et 
ante  incarnationem  ipsius,  electi  Dei  in 
lege  naturali  et  scripta,  fuerunt  adoptivi 
filii  Dei.  Et  respondendum,  quod  quaestio 
ista  intelligi  potest  dupliciter,  quia  haec 
praepositio,  per,  notare  potest  causam  effe- 
ctivam  principalem,  et  item  meritoriam 
seu  dispositivam.  Et  si  dicat  meritoriam 
causam,  verum  est  quod  sumus  filii  ado- 
ptionis  per  gratiam  Christi  :  quia  hanc 
meruit  nobis,  in  quantum  est  caput  Eccle- 
siae.  Si  vero  importet  causam  effectivam, 
adhuc  verum  est  istud.  Pater  namque  nos 
adoptavit  per  Filium  et  Spiritum  San- 
ctum ;  et  appropriate  loquendo,  per  Fi- 
lium,  quantum  ad  inchoationem  ;  atque 
per  Spiritum  Sanctum,  quantum  ad  con- 
summationem.Nempe  ad  nostram  adoptio- 
nem  duo  concurrunt,puta:  redemptio,quae 
facta  est  per  Filii  missionem  ;  et  gratifica- 
tio,  facta  per  missionem  Spiritus  Sancti. 
Hinc  in  libro  de  Spiritu  et  anima  legitur  : 
A  Patre  per  Filium  et  Spiritum  Sanctum 
ad  nos  divina  descendunt.  Pater  quippe 
tradidit  Filium,  quo  nos  redemit,  misitque 
Spiritum  Sanctum,  qui  servos  adoptaret  in 
filios ;  Filium  dedit  in  pretium  redempti- 
onis,  Spiritum  Sanctum  in  privilegium 
adoptionis.  Sicque  tam  per  proprietatem 
quam  per  appropriationem  sumus  Dei  filii 
adoptivi  per  Christum.  Ex  quibus  patet, 
quomodo  verificetur  illud  Apostoli  ad  Ro- 
manos  :  Accepistis  Spiritum  adoptionis  fi- 
liorum. Filiatio  enim  adoptionis  appropria- 
tur  Spiritui  Sancto  ratione  gratif icationis ; 
nihilo  minus  competit  Filio  :  quia  per 
proprietatem  loquendo,  indivisa  sunt  opc- 
ra  Trinitatis;  per  appropriationem  vero  lo- 
quendo,  potest  aliquid  sccundum  diversas 
rationes  appfopriari  pluribus  divinis  per- 
sonis.  —  Ad  objectum  ergo  dicendum,  quod 
quamvis  quidam  fuerunt  adoptivi  filii  Dci 

ante  adventum  Christi  secundum  rem,  non  A 
tamen  ante  fidem  Christi  futuri  :  quia  ut 
asserit  Augustinus,  nemo  salvari  potuit  si- 
ne  fide  mediatoris.Nec  ante  adventum  Sal- 
vatoris  fuit  plena  ratio  filiationis,  quoniam 
hereditatem  salutis  nemo  assequi  potuit, 
quantumlibet  justus.  —  Quod  si  objicias 
de  angelis,quod  sunt  filii;  dicendum,quod 
quamvis  sint  filii  non  mediantibus  meritis 
Salvatoris,  attamen  filii  sunt  per  effectum 
et  conformitatem  Filii  Dei.  Nam  ut  Augu- 
stinus  fatetur,  oportet  nos  in  Dei  filios 
adoptari  per  eum  qui  est  Filius  per  natu-  B 
ram.  —  Porro,  si  quaeras  per  quam  gra- 
tiam  efficiamur  adoptivi  filii  Dei ;  dicen- 
dum,  quod  in  eo  sumus  adoptivi  filii,  in 
quo  sumus  conformes  imagini  Filii  natu- 
ralis,  secundum  illud  Apostoli  ad  Roma- 
viu,  nos  :  Quos  praedestinavit  conformes  fieri 
imaginis  Filii  ejus.  Quod  dupliciter  agitur, 
scilicet  :  per  remotionem  a  malo,  et  hoc 
est  per  gratiam  baptismalem,quae  in  quan- 
tum  est  sacramentalis,  medela  est  contra 
malum;  et  per  ordinationem  ad  bonum,et 
hoc  dupliciter,  scilicet  :  ex  parte  intelle-  C 
ctus,  et  ita  est  fides ;  aut  ex  parte  affectus, 
et  sic  est  caritas.  Si  autem  dicatur  timor 
aut  humilitas  facere  filios  Dei,hoc  est  dis- 
positive.  Haec  idem. 

Circa  haec  quaerit  in  primis  Thomas, 
utrum  Deo  conveniat  aliquem  adoptare  in 
filium.  Respondet  :  Adoptio  transfertur  ad 
divina  ex  similitudine  humanorum.  Homo 
enim  dicitur  aliquem  in  filium  adoptare, 
secundum  quod  ex  gratia  dat  ei  jus  perci- 
piendae  heredilatis  suae,  cui  illud  jus  per 
naturam  non  competit.  Unde  adoptio  dici-  D 
tur  alicujus  extraneae  personae  in  filium, 
vel  nepotem,  vel  deinceps,  legitima  as- 
sumptio.  Porro  hereditas  hominis  dicitur 
illa  qua  dives  est.  Id  autem  quo  Deus  est 
dives,  est  sui  ipsius  fruitio  :  quia  ex  ea  est 
beatus, et  ita  haec  est  hereditas  ejus.  Idcirco 
in  quantum  dat  gratiam  perveniendi  ad  il- 
lam  fruitionem  hominibus, qui  ex  naturali- 
bus  suis  ad  illain  pertingere  nequeunt,  di- 
citur  eos  adoptare  ;  atque  ex  hoc  competit 
eis  jus  percipiendi  hereditatem  ccelestem. 


Si  autem  quaeratur,  an  adoptare  sit  tan- 
tum  Dei  Patris;  dicendum,  quod  adoptare 
convenit  toti  Trinitati,quia  una  et  indivisa 
est  operatio  ejus  ad  extra,  sicut  et  una  est 
ejus  essentia;  nihilo  minus  adoptare  po- 
test  Deo  Patri  appropriari,  in  quantum  ha- 
bet  similitudinem  cum  proprio  ejus,  quod 
est  paternitas  respectu  Filii  naturalis.  — 
Sed  objici  potest,  quia  per  adoptionem  ef- 
ficimur  fratres  Christi,  juxta  illud  ad  Ro- 
manos  :  Ut  sit  ipse  primogenitus  in  multis  Rom.  vm, 
fratribus.  Christus  autem  non  est  Filius  ~9' 
nisi  Dei  Patris.  Ergo  per  adoptionem  non 
sumus  nisi  Dei  Patris  filii  adoptivi,  sicque 
soli  Patri  convenit  adoptare.  Responden- 
dum,  quod  ex  adoptione  quae  est  per  gra- 
tiam,  efficimur  fratres  Christi  in  quantum 
per  hoc  efficimur  filii  Dei  Patris ;  non  au- 
tem  in  quantum  efficimur  filii  Christi  aut 
Spiritus  Sancti.Attamen  adoptionis  gratiam 
a  tota  Trinitate  effective  consequimur. 

Insuper  quaeri  potest,  an  per  solum  Fi- 
lium  fiat  adoptio.  Dicendum,  quod  praepo- 
siiio  per,  duplicem  potest  causam  notare, 
videlicet  :  causam  agentem  mediam ;  sic- 
que  adoptati  sumus  a  Patre  per  Filium, 
appropriate  loquendo   :  quia   per  Filium 
Deus   Pater  multos  filios  in  gloriam  ad-  Hebr.u,io. 
duxit,  ut  dicitur  ad  Hebraeos,  secundum 
quod  Filium  misit  salvatorem  in  mundum. 
Potest  quoque  notare  causam  formalem,  et 
hoc  dupliciter  :  utpote  inhaerentem,  et  ex- 
emplarem.  Si  inhaerentem,  sic  adoptati  su- 
mus   per  Spiritum   Sanctum,  cui   caritas 
appropriatur,  qua  formaliter  adoptamur  ac 
promeremur,  juxta  illud  ad  Ephesios  :  Si-   Ephes.  i, 
gnati  estis  Spiritu  promissionis  sancto,qui  13, 14, 
est  pignus  hereditatis  nostrae.  Si  exempla- 
rem,  sic  adoptati  sumus  per  Filium,  sicut 
ad  Romanos  asseritur  :  Quos  praescivit  con-  itom.  vm, 
formes  fieri  imaginis  Filii  sui. 

Praeterea  non  omnibus  creaturis,  sed  so- 
lis  rationalibus  et  intellectualibus  convenit 
adoptari,  quoniam  ipsae  dumtaxat  capaces 
sunt  beatificae  fruitionis.  Hinc  non  solum 
hominibus,  sed  angelis  quoque  convenit 
adoplari :  nain  et  amborum  naturalem  con- 
ditionem    transcendit    supernaturalis    illa 

fruitio.  Xec  obest,  quod  angeli  creati  sunt 
in  coelo  empyreo  et  item  in  gratia,  nec  un- 
quam  fuerunt  filii  irae  :  quoniam  domus 
Dei  in  quam  adoptivi  ejus  filii  inducun- 
tur,  non  est  ccelum  empyreum  principa- 
liter,  sed  beatitudo  praefata,per  quam  Deus 
in  se  ipso  quiescit,  et  electos  in  se  requie- 
scere  facit.  Accidit  demum  adoptioni,quod 
adoptatus  fuerit  filius  irae,  aut  quod  prius 
tempore  fuerit  non  filius.  Idcirco  hoc  po- 
nitur  in  littera  magis  ad  evidentiam,  quam 
ad  necessitatem  adoptionis.  Verum  hoc  est 
de  adoptionis  necessitate,  ut  prius  natura 
sit  non  filius  quam  filius,  quatenus  filiatio 
ex  natura  sua  non  competat  sibi,  sed  ex 
gratia  quandocumque  collata  :  quod  inve- 
nitur  in  angelo.  —  Haec  Thomas  in  Scri- 
pto.  De  hoc  autem,  utrum  Christus  sit 
filius  adoptivus,  respondet  sicut  ex  Bona- 
ventura  responsum  est. 
At  vero  in  tertia  parte,  quaestione  vice- 

art.  1.  sima  tertia  :  Aliquis  (ait)  homo  adoptat 
alium  sibi  in  filium,  in  quantum  ex  sua 
bonitate  et  gratia  ad  suae  hereditatis  parti- 
cipationem  illum  admittit.  Deus  autem  in- 
finitse  est  bonitatis,  ex  qua  contingit  quod 
ad  suorum  participationem  bonorum  crea- 
turas  suas  admittit,  praesertim  rationales, 
quae  in  quantum  ad  imaginem  Dei  factae, 

ari.  3.  capaces  sunt  felicitatis  aeternae.  Etenim  fi- 
liatio  adoptionis  similitudo  quaedam  est  fi- 
liationis  naturalis.  Filius  vero  naturalis 
Dei  Patris  procedit  a  Patre  ut  intellectuale 
Verbum  ipsius,  et  unum  cum  ipso  exsi- 
stens.  Huic  itaque  Verbo  potest  aliquid  tri- 
pliciter  assimilari.  Primo,  secundum  ra- 
tionem  formae,  non  secundum  rationem 
intellectualitatis  ipsius,quemadmodum  for- 
ma  domus  exterioris  assimilatur  formae 
domus  in  mente  artificis  :  sicquc  Verbo 
SBterno  assimilatur  quaelibet  creatura,  ut- 
pote  facla  per  Verbum.  Secundo,  ultra  hoc 
etiam  quantum  ad  intellectualitatem,  sicut 
scientia  in  mente  discipuli,  verbo  seu  sci- 
entisB  quae  est  in  mente  magistri  :  el  ita 
rationalis  creatura  etiarn  per  suam  natu- 
ram  assimilatur  Verbo  seterno.  Tertio,  cre- 
atura  assimilatur  Vcrbo  secundum  unila- 


A  tem  quam  habet  Verbum  cum  Patre.  Uhde 
Christus  orat  :  Sint  unum  in  nobis,  sicut  Joanni 
et  nos  unum  sumus.  Quod  fit  per  gratiam  "' 
adoptionis  et  caritatem,  quia  sic  assimila- 
tis  cum  Deo  debetur  et  convenit  ccelestis 
illa  hereditas.  Haec  in  Summa.  —  Concor- 
dat  Petrus. 

Richardus  vero  addit  :  Quidam  dicere 
voluerunt,  quod  quamvis  Christus  non  sit 
Dei  filius  adoptivus,  tamen  hoc  dici  possit 
cum  hac  aut  simili  reduplicatione,  in  quan- 
tum  homo  :  quoniam  sic  non  notatur  esse 

B  filius  Dei  adoptivus,  nisi  ratione  naturae 
assumptae,  quae  adoptata  fuisse  videtur, 
quia  ordine  naturae  prius  fuit  quam  gra- 
tiam  habuit;  et  quoniam  suum  esse  ac- 
tuale  atque  reale  est  ipsam  in  Verbo  assu- 
mente  esse,  nec  unquam  habuit  aliud  esse 
in  tempore  vel  instanti,  ideo  prius  natura 
fuit  Verbo  unita,  quam  gratiam  in  esse 
reali  habuerit.  —  Alii  communius  tenent 
oppositum,  propter  motiva  praetacta.  Et 
quoniam  nec  prius  duratione  neque  natu- 
ra,  Christus  secundum  quod  homo,  fuit  non 

C  Filius  Patris  quam  Filius,  imo  prius  ordi- 
ne  naturae  humana  Christi  natura  habuit 
gratiam,  quam  fuit  assumpta  a  Verbo,  a 
quo  per  gratiam  unionis  assumpta  est,  ita 
quod  gratia  illa  antecedenter  se  habuit  in 
mente  praeordinatione  Verbi  aeterni, secun- 
dum  sensum  praehabilum  :  hinc  etiam  se- 
cundum  quod  homo,  dici  non  potest  filius 
adoptivus.  Haec  Richardus,  qui  tamen  opi- 
nionem  primam  non  reprobat. 

At  vero  Albertus  :  Adoptio,  asserit,  du- 
pliciter  fit  per  leges.  Primo,  dum  aliquis 

D  qui  sui  est  juris,  adoptatur  in  filium,  et 
transit  in  tutelam  atque  dominium  ado- 
ptantium,  et  consimiliter  filii  si  quos  ha- 
bet  :  quao  adoptalio  arrogatio  appellatur. 
Alia  est  adoptatio  ejus  qui  non  est  sui  ju- 
ris,  sed  adhuc  sub  gubernalione  est  patris 
naturalis,  et  ille  non  transit  ad  dominium 
adoptantium.  Itaque  dico,  quod  adoptio 
gratisB  partim  est  similis  adoptioni  legali, 
partim  dissimilis.  Ncmpe  qiiantiim  ad  hoc 
quod  adoptio  fit  per  adoptantis  favorem 
ad  adoptatum,  et  quod  adoptatus  arroga- 

tione  transit  in  potestatem  patris  adoptivi, 
et  quoad  jus  percipiendi  aliquid  de  here- 
ditate  secundum  portionem  filii  adoptivi, 
est  simile ;  verum  quoad  hoc  quod  pater 
adoptivus  filio  adoptato  non  tenetur  dare 
nisi  quartam  partem  bonorum,  et  quoad 
hoc  quod  extraneus  est  ab  eo,  ita  quod 
non  produxit  eum  in  esse,  est  aliquantu- 
lum  dissimile.  Aliquid  quoque  commune 
invenitur  utrique  adoptioni,  videlicet  quo- 
ad  hoc  quod  aliqui  per  adoptionis  gratiam 
in  specialiorem  transeunt  potestatein  Dei 
adoptantis,  ut  religiosi,  qui  quasi  arrogan- 
tur,  eo  quod  primo  se  faciunt  emancipa- 
xiii,  tos,  secundum  illud  Deuteronomii  :  Qui 
dixerunt  patri  suo  et  matri  suae,  Nescio 
vos ;  et  fratribus  suis,  Ignoro  vos  :  hi  cu- 
stodierunt  eloquium   tuum,   Domine.  Alii 


A  vero  remanentes  in  saeculo,  in  cura  et  sol- 
licitudine  hujus  vitae,  magis  habent  ali- 
quod  simile  adoptioni  simplici.  Haec  quo- 
que  adoptatio  spiritualis  ac  divina  largiori 
fit  modo  quam  humana.  Ha?c  enim  fit  ad 
tolam  hereditatem,  et  ab  eo  qui  naturalem 
et  proprium  filium  habet.  —  Haec  Alber- 
tus,  qui  in  ceteris  concordat  dictis  ex  Tho- 
ma,  et  protestatur  Christum  non  esse  Dei 
filium  adoptivum. 

Pra>terea  circa  haec  multa  inducit  Udal- 
ricus  de  adoptione  ejusque  speciebus,quae 

B  sunt  arrogatio  et  adoptio  simplex  :  de  qui- 
bus  jam  tactum  est  ex  Alberto,  et  qualiter 
ab  invicem  distinguantur  :  quae  materia 
potius  pertinet  ad  juristas,idcirco  dimitto. 
In  ceteris  ea  quse  scribit,  nunc  ex  Thoma, 
Bonaventura  ac  aliis  sunt  inducta. 


DISTINCTIO   XI 


A.   Utrum  Christus  sit  creatura,  vel  creatus,  vel  factus. 


SOLET  etiam  quari,  utrum  debeat  simpliciter  dici  atque  concedi,  Ghristum 
esse  factum,  vel  creatum,  vel  creaturam.  Ad  quod  dici  potest,  hoc  simpliciter 
et  absque  determinatione  minus  congruenter  dici.  Et  si  quandoque  brevitatis 
causa  simpliciter  denuntietur,  nunquam  tamen  simpliciter  debet  intelligi  :  quia  ut 
Augustinus  in  primo  libro  de  Trinitate  ait,  quum  de  Christo  loquimur,  quid,  secun-  Aug.de th- 
dum  quid,  et  propter  quid  dicatur,  prudens  et  diligens  ac  pius  lector  mtelligere  "'nd  28. '  ' 
debet.  Qui  Ghristum  vel  Dei  Filium,  non  esse  factum  vel  creaturam,  in  primo  libro 
de  Trinitate  ostendit,   ita  inquiens  :  In  principio  erat  Verbum,  et  Verbum  caro  ibid.  n.  9. 
factum  est,  et  omnia  per  ipsum  facta  sunt.  Neque  dicit  omnia,  nisi  quse  facta  sunt, 
id  est  omnem  creaturam.  Unde  liquido  apparet,  ipsum  factum  non  esse  per  quem 
omnia  facta  sunt ;  et  si  factus  non  est,  creatura  non  est.  Si  autem  creatura  non  est, 
ejusdem  cum  Patre  substantiae  est.  Omnis  enim  substantia  quse  Deus  non  est,  crea- 
tura  est ;  et  quae  creatura  non  est,  Deus  est.  Sed  si  Filius  non  est  ejusdem  substantiae 
cujus  Pater,  ergo  facta  substantia  est ;  et  si  facta  substantia  est,  non  omnia  per 
ipsum  facta  sunt.  At  omnia  per  ipsum  facta  sunt  :  facta  ergo  substantia  non  est, 
sed  una  cum  Patre  infecta  substantia  est.  Idem  in  eodem  :  Si  vel  Filium  fecit  Pater,  ibid.  n.  12. 
quem  non  fecit  ipse  Filius,  non  omnia  per  Filium  facta  sunt ;  at  omnia  per  Filium 
facta  sunt  :  ipse  ergo  factus  non  est,  ut  cum  Patre  faceret  omnia  quae  facta  sunt. 

Aug.  de  83  Idem  in  libro  LXXXIII  Quaestionum  :  Dicitur  creatura  quidquid  fecit  Deus  Pater 
Quaestq.  ,  Der  pjiiulIlj  qUj  non  potest  appellari  creatura,  quoniam  per  ipsum  facta  sunt  omnia. 

Ambr.  de  Ambrosius  in  primo  libro  de  Trinitate  :  Probemus,  inquit,  creaturam  non  esse  Dei 
tian.  Hb.  i,  Filium.  Audivimus  enim  in  Evangelio  Dominum  mandasse  discipulis  :  Praedicate 
jfore.xvi  Evangelium  universae  creaturae.  Qui  universam  creaturam  dicit,  nullam  excipit;  et 
15-  ubi  sunt  qui  creaturam  Christum  appellant  ?  Nam  si  creatura  esset,  sibi  mandaret 

Bom.  viii,  Evangelium  praedicari,   et  subjectus  esset  vanitati,  quia  testante  Apostolo,  Omnis 

20 

creatura  vanitati   subjecta  est.  Non   ergo   Ghristus  creatura  est,  sed  Creator,  qui 
docendae  creaturae  discipulis  mandat  officium. 

B.  De  perfidia  et  poena  Arii. 

Arii  haec  fuisse  perfidia  legitur,  ut  Ghristum  creaturam  fateretur.  Ideo  effusa  sunt 

Arii  viscera,  atque  crepuit  medius,  prostratus  in  faciem,  ea  quibus  Ghristum  nega- 

verat  foeda  ora  pollutus.  His  aliisque  pluribus  testimoniis  instruimur,  non  debere 

fateri  simpliciter  Ghristum  esse  factum  vel  creaturam  ;  sed  addita  determinatione 

recte  dici  potest,  ut  si  dicatur  factus  secundum  carnem,  vel  secundum  hominem  :  ut 

factura  humanitati,  non  Deo  attribuatur.  Ut  enim  ait  Ambrosius  in  primo  libro  de 

Ambr.  oP.  Trinitate  :  Non  Deus  factus  est,  sed  Deus  Dei  Filius  natus  est ;  postea  vero  secun- 

93.'' '      '  dum  carnem  homo  factus  ex  Maria  est.  Misit  enim  Deus  Filium  suum,  factum  ex 

IN'    muliere,  factum  sub  lege;  Filium,  inquit,  suum,  scilicet  non  unum  de  multis.  Quum 

dicit  suum,  generationis  aeternae  proprietatem  signavit.  Postea  factum  ex  muliere 

asseruit,  ut  factura  non  divinitati  sed  assumptioni  corporis  adscriberetur.  Factum 

ergo  ex  muliere  dicit,  propter  carnis  susceptionem ;  sub  lege,  propter  observantiam 

Ambr.  de  legis.  Generatio  generationi  non  praejudicat,  nec  caro  divinitati.  Deus  enim  aeternus 

Don^ d!  36,  incamationis  sacramentum  suscepit.  non  dividuus*,  sed  unus,  et  in  utroque  unus, 

3«  divisus  scilicet  divinitate  et  corpore.  Non  enim  alter  ex  Patre,  alter  ex  Virgine;  sed  idem 

ibid.n.37.  aliter  ex  Patre,  aliter  ex  Virgine,  qui  factus  est  secundum  nostrae  susceptionem 

id.  de  Fide  naturae,  non  secundum  aeternae  substantiam  vitae;  quem  legimus  primogenitum  et 

ad  Gralian.  ...  .  .,  .  ,        .  ••x  •  a 

ia>.i,n.89.  unigenitum  :  pnmogenitum,  quia  nemo  ante  lpsum  ;  unigenitum,  quia  nemo  post 
ipsum.  —  Ex  his  evidenter  traditur,  qua  intelligentia  accipiendum  sit,  quum  dicitur 
Ghristus  factus,  vel  simpliciter,  vel  cum  additamento,  ut  factura  scilicet  vel  creatura 
non  ad  assumentem  Deum,  sed  ad  assumptum  hominem  referatur.  In  Deo  enim 

ibid.  n.105,  creatura  esse  non  potest,  ut  Ambrosius  ait  in  primo  libro  de  Trinitate  :  Numquid 
dicto  factus  est  Ghristus?  Numquid  mandato  creatus  est  Ghristus?  Quomodo  autem 
creatura  esse  in  Deo  potest?  Etenim  Deus  naturae  simplicis  est,  non  conjunctae  atque 

•  accedat  compositae,  cui  nihil  accidat  *,  sed  solum  quod  divinum  est  in  natura  habeat  sua. 

Klsi  ergo  Ghristus  secundum  hominem  dicitur  creatura,  non  tamen  simpliciter 

prsedicandus  cst  creatura.  Nec  ex  eo  quod  Ghristus  secundum  hominem  dicitur  esse 

creatura,  potest  quis  progredi  sic  argumentando :  Si  secundum  quod  homo,  Ghristus 

est  creatura ;  vel  rationalis,  vcl  non ;  vel  quae  est  Deus,  vel  non  ;  nitens  per  hoc 

probare,  Christum  esse  aliquid  non  divinum,  quia  quod  ipse  est  secundum  homi- 
nem,  ipse  est.  Et  ideo,  si  secundum  hominem  est  substantia  aliqua  non  divina,  est 
utique  aliquid  non  divinum.  Sed  ex  tropicis  locutionibus  non  est  recta  argumenta- 
tionis  processio.  Illa  autem  locutio  tropica  est,  qua  Ghristus  dicitur  creatura  vel 
simpliciter,  vel  cum  adjunctione. 


SUMMA 
DISTINCTIONIS    UNDECIM^ 

DECLARATO  quod  Christus  non  sit  ado- 
ptivus  Dei  filius  appellandus,  hic  sci- 
scitatur,  an  absolute  sit  concedendum, 
quod  Christus  sit  creatura;  et  variis  San- 
ctorum  dictis,  potissime  Augustini,  probat 
hoc  concedendum  non  esse  simpliciter, 
sed  solum  cum  additione  et  determinatio- 
ne,  dicendo  :  Christus  secundum  quod  ho- 
mo,  vel  in  quantum  homo,  est  creatura. 


QU.ESTIO    UNIGA 


DE  hoc  ergo  queeritur  primo,  An  Chri- 
stus  dicendus  sit  creatura. 

Videtur  quod  sic,  quoniam  Leo  Papa 
testatur  in  homilia  :  Si  homo  non  peccas- 
set,  Creator  mundi  creatura  non  fieret. 
Sanctus  quoque  Bernardus  atque  Ansel- 
mus  in  suis  devotis  tractatibus  frequenter 
illud  protestantur,  quod  Christus  sit  sum- 
mus  et  infimus,  creator  et  creatura,  qui 
condidit  nos,  et  propter  nos  factus  est  cre- 
atura.  —  Insuper  est  homo  absolute  lo- 
quendo,  ergo  est  animal  et  corpus ;  sed 
omne  animal  et  omne  corpus  est  creatura, 
quum  Deus  sit  prorsus  immaterialis  et  in- 
corporalis. 

In  oppositum  sunt  quee  habentur  in 
textu. 

Ad  hoc  Albertus  respondet  :  Propositio- 
nes  istae,  Christus  est  creatura,  Hic  homo 
(Christum  demonstrando)  creatus  est,  et 
eis  consimiles,  falsae  sunt,  si  sine  determi- 

T.  23. 


A  natione  dicantur.  Si  enim  homo  sit  ex 
parte  subjecti  cum  nota  demonstrationis, 
necessario  stabit  pro  supposito  et  persona 
ex  duplici  causa,  videlicet  :  propter  de- 
monstrationem,  quia  non  demonstratur  ni- 
si  persona;  et  etiam  ratione  subjecti,  non 
enim  subjicitur  gratia  naturae,  sed  perso- 
nse.  Ideo  quum  persona  non  sit  creata  vel 
creatura,  locutio  ista  est  falsa  :  Iste  homo 
(Christo  ostenso)  est  creatura.  Si  autem 
subjiciatur  Christus  seu  Jesus  in  proprio 
nomine,  nomen  illud  personae  est  :  ideo 

B  falsa  est  propositio  talis,  Christus  est  cre- 
atura,  si  sine  determinatione  proponatur. 
Si  vero  supponatur  cum  subjecto  nomi- 
nante  personam  aut  personalitatem  aeter- 
nam,  iterum  falsa  est  :  ut  quum  dicitur, 
Filius  Dei  est  creatura,  vel  Jesus  seu  Chri- 
stus  est  creatura.  Si  autem  creatura  sit  ex 
parte  subjecti,  et  hic  homo  secundum  ali- 
quod  nominatorum  ex  parte  praedicati,  de- 
nuo  falsa  est,  quum  inartificialis  sit  : 
quoniam  propter  demonstrationem  vel  no- 
men,  praedicatum  stabit  pro  persona,  et 

C  subjectum  pro  forma  creationis  :  idcirco 
tunc  intelligitur  converti  propositio,  ut 
quum  dicitur,  Aliqua  creatura,  vel  crea- 
tura,  est  hic  homo.  Sicque  rursus  tunc 
falsa  est.  Ideo  in  omni  casu  est  falsa,  dum 
sine  determinatione  proponitur. 

Si  autem  objiciatur,  quia  ista  est  vera, 
Hic  homo  est  Deus,  propter  hypostaticam 
unionem  :  ergo  per  conversionem,  Deus 
est  hic  homo.  Aut  ergo  creatus  homo,  aut 
non  creatus  homo.  Si  non  creatus  homo, 
ergo  est  aliquis  homo  non  creatus  :  quod 

D  falsum  est  :  ergo  Deus  est  creatus  homo. 
Sed  creatus  homo  est  creatura  :  ergo  Deus 
seu  Filius  Dei  vel  Christus,  est  creatura. 
—  Dicendum,  quod  hic  homo  seu  Christus 
supponit  pro  persona  constante  in  duplici 

natura.  Et  ideo  persona  simpliciter  increa- 
ta  est,  et  secundum  quid  creata  :  hinc  sim- 
pliciter  danda,  Non  est  creatus  homo.  Sed 
istae  duse,  Est  creatus  homo,  Est  non  crea- 
tus  homo,  non  opponuntur  per  affirma- 
tionem  et  negationem,  quum  ambas  sint 
affirmativae.  Si  autem  haec  detur,  Non  est 
creatus  homo;  non  potest  inferri,  ergo  est 
non  creatus  homo,  ita  quod  non  creatus 
valeat  tantum  sicut  increatus.  Nam  ut  ait 
Magister  primo  libro,  quarta  distinctione, 
quum  ita  arguitur,  Deus  genuit  Deum, 
ergo  eumdem  Deum  vel  alium  Deum  ; 
non  sequitur  :  quia  nec  alium  Deum  pro- 
pter  identitatem  naturae,  nec  eumdem  pro- 
pter  distinctionem  personae.  Ita  videtur 
hic  dicendum  propter  diversitatem  natu- 
rarum  in  una  persona.  Quum  enim  homo 
seu  hic  homo  supponat  personam  subsi- 
stentem  in  duabus  naturis,  propter  increa- 
tam  naturam  non  sequitur,  quod  sit  cre- 
atus ;  et  propter  naturam  creatam  non 
sequitur,  quod  sit  increatus  :  unde  non  se- 
quitur,  quod  sit  creatus  homo,  vel  increa- 
tus  homo.  Quemadmodum  etiam  Christus 
non  est  dicendus  esse  creatura,  nisi  cum 
praetacta  determinatione,  ita  nec  dici  de- 
bet  substantia  facta,  nisi  cum  determina- 
tione  consimili.  —  Haec  Albertus. 

Hinc  scribit  Udalricus  :  Christus  ratione 
naturae  assumptae  non  est  dicendus  crea- 
tura  sine  determinatione,  quoniam  diffe- 
rentia  est  inter  creaturam  et  concreatum. 
Creatura  quippe  est,quac  de  novo  et  nihilo 
producta  est  in  proprium  esse,  quo  per  se 
exsistit;  concreatum  vero,  quod  de  nihilo 
productum  est  non  in  esse  absolutum,  sed 
in  esse  in  alio.  Quod  vero  in  Christo  per 
se  exsistit,  est  divina  natura,  quae  nequa- 
quam  ex  nihilo  est  :  idcirco  non  potest 
dici  creatura  absolute.  Ideo  ubicumque  a 
Sanctis  et  authenticis  viris  dicitur  creatu- 
ra,  semper  intelligendum  est  cum  impli- 
cita  conditione  :  ut  quum  tertio  libro  Io- 
quitur  Damascenus,  quod  Christus  non 
scandalizatur  ad  nomen  creaturae.  Quod 
enim  non  est  aptum  convenire  toti  nisi  ra- 
tione   partis,  praedicatur  sine  determina- 


A  tione  de  tolo  :  ut  quum  dicitur,  Socrates 
est  crispus,  quum  in  solo  capite  sit  crispi- 
tudo.  Quum  vero  praedicatum  natum  est 
convenire  toti  secundum  se,  et  non  eon- 
venit  nisi  parti,  tunc  sine  determinatione 
est  falsa  locutio,  et  cum  determinatione 
est  vera.  Propterea  ista,iEthiops  est  albus, 
falsa  est;  et  ista,  .Ethiops  secundum  den- 
tes  est  albus,  est  vera;  non  tamen  est  pro- 
pria,  sed  figurativa  secundum  synecdo- 
chen.  Esse  autem  creaturam,magis  proprie 
competit  supposito  per  se  exsistenti,  quam 

B  naturae  in  supposito.  Christo  quoque  non 
competit  nisi  ratione  partis,  id  est  naturae 
assumptae  :  ideo  ista  est  falsa,  Christus 
est  creatura;  istaque  vera,  sed  figurative, 
Christus  secundum  quod  homo,  est  crea- 
tura.  —  Haec  Udalricus  in  Summa  sua,  li- 
bro  quinto,  capitulo  duodecimo.  In  quo 
plura  adjungit  ad  cognoscendum  qualiter 
ea  quae  sunt  humanae  naturae,  praedicentur 
de  Filio  Dei.  Si  (inquiens)  quaeratur,  quo- 
modo  ea  quae  sunt  humanae  naturae,  va- 
leant  de  Dei  Filio  praedicari,  quum  nec  ibi 

C  sit  praedicatio  per  identitatem,  sicut  Filius 
Dei  dicitur  esse  divina  natura ;  nec  per  in- 
formationem,  quum  Dei  naturam  seu  per- 
sonam  informare  nil  possit  creatum  :  re- 
spondemus,quod  ista  informant  humanam 
Christi  naturam,  cui  substat  divina  perso- 
na  :  ideo  sicut  quaelibet  creatura  cum  om- 
nibus  ad  se  pertinentibus,  praedicatur  de 
suo  supposito  in  concreto,  non  in  abstra- 
cto,  sic  et  ista  dicuntur  de  Christo.  Hinc 
sicut  dicimus,  Filius  Dei  est  homo,  non 
autem  quod  Filius  Dei  est  humanitas  :  sic 

D  dicimus,  quod  Christus  est  animal,  non 
animalitas;  et  rationale,  non  rationalitas ; 
et  risibile,  non  risibilitas  ipsa.  Nec  tamen 
haec  omnia  quae  sunt  humanae  naturae,  pos- 
sunt  dici  de  Filio  Dei.  Ideo  ad  habendum 
in  his  discretionem,  sciendum,  quod  ca 
quae  conveniunt  humanae  naturae,  quatuor 
sunt  modorum.  Quaedam  namque  expri- 
munt  rationem  naturae  prout  ipsa  est  na- 
tura  formalis  atque  communis  :  ul  quum 
dicitur,  Homo  est  species,  Et  illa  de  nullo 
suppositorum  dici  queunt,  non  solum  in 

creaturis,  sed  etiam  in  divinis.  Non  enim 
dici  potest,  quod  persona  communis  sit 
tribus,  aut  tribus  personis  communicabi- 
lis,  sicut  natura.  Hinc  nec  de  Filio  Dei  dici 
possunt  ea  quae  sic  conveniunt  naturae  hu- 
manae  :  haec  etenim  sunt  naturae  secundum 

a*  cx  rationem  qua   ipsa  differt*  a  suppositis. 

!dalr!"  Queedam  vero  exprimunl  Dei  actionem  cir- 
ca  naturam  assumptam,  ut  assumere  et 
unire;  haecque  dicuntur  etiam  de  natura 
humana  quae  illa  actione  mutata  est  :  ideo 
non  dicuntur  de  persona  quae  fuit  harum 
terminus  actionum,  imo  ipsa  potius  fuit 
assumens  ac  uniens  sibi  naturam.  Quaedam 
autem  dicunt  rem  quae  de  sua  ratione  po- 
tius  est  personae  quam  naturae,  ut  esse  cre- 
aturam,  esse  prsedestinatum  ;  et  ista  de 
Christo  homine  absolute  prsedicari  non  va- 
lent,  sed  cum  determinatione.  Alia  sunt 
per  se  praedicata  naturse,  ut  rationale,  risi- 
bile,  animal,  substantia,  et  consimilia,  sine 
quibus  nec  intelligi  potest  natura  illa;  et 
hsec  dicuntur  de  omni  humanse  naturse 
supposito,  eo  modo  quo  natura  praedicatur 
de  eis,  utpote  in  concreto,  non  in  abstra- 
cto.  Unde  haec  omnia  dicuntur  de  Christo 
eodem  modo.  Quumque  haec  sola  proprie 
consequantur  naturam  humanam,  quum 
sint  conditiones  reales,principaliter  et  per 
se  consequentes  naturam  humanam ;  ideo 
regulariter  tradi  potest,  quod  omnia  con- 
cernentia  naturam,  praedicentur  de  Chri- 
sto.  Haec  Udalricus. 

Circa    haec   Thomas    primo    interrogat, 
utrum  Filius  Dei  sit  creatura,  et  de  hoc 

i,q.o.  satis  tractatum  est  super  primum  diffuse, 
et  ostensum  quod  non,  ad  gloriam  Unige- 
niti  Dei,  et  confusionem  sceleratissimi  ac 
damnatissimi  Arii,  nec  oportet  eadem  sae- 
pius  iterare.  —  Secundo  sciscitatur,  an 
Christus  sit  creatura.  Respondet  :  Creatio 
proprie  respicit  esse  rei;  unde  dicitur  li- 
bro  de  Causis,  quod  esse  est  per  creatio- 
nem,  alia  per  informationem.  Esse  autem 
simpliciter,  est  suppositi ;  alia  vero  dicun- 
tur  esse,  in  quantum  suppositum  in  eis 
subsistit  :  vel  essentialiter,  ut  forma  et 
materia  ac  natura;  vel  accidentaliter,  sicut 


A  accidentia  dicuntur  esse.  Hinc  esse  de  sup- 
posito  simpliciter  dictum,  significat  esse 
personale  ipsius ;  sed  esse  prout  convenit 
parti  vel  accidenti,  non  dicitur  simpliciter 
de  supposito,  quin  potius  suppositum  di- 
citur  esse  in  illo.  Hinc  quum  dico,  Chri- 
stus  est,significatur  esse  suae  personae,non 
naturae  aut  partis  vel  accidentis.  Quumque 
in  Christo  sit  unio  naturarum  in  esse  et 
unitate  personae,  esse  illud  simpliciter  di- 
ctum,  est  personale  et  increatum  :  idcirco 
Christus  non  potest  dici  creatura,  non  so- 

B  lum  ad  vitandum  haeresim  Arii,  ut  aliqui 
dicunt,  sed  et  ad  vitandum  falsitatem.  At- 
tamen  dici  potest,  quod  aliquid  creatum 
sit  in  Christo,  puta  natura  humana.  Nam 
quamvis  esse  Christi  sit  unum,  habet  ta- 
men  respectum  ad  naturam  humanam.  — 
Porro  quum  dicitur,  Christus  est  homo 
creatus,  locutio  est  duplex  :  quoniam  par- 
ticipium  illud,  creatus,  potest  determinare 
praedicatum  in  comparatione  ad  subje- 
ctum  :  et  sic  potest  esse  vera,  sicut  et 
ista,  Christus  est  factus  homo.  Si  autem 

C  determinet  praedicatum  absolute,est  falsa: 
quia  in  homine  non  intelligitur  tantum 
natura,  sed  et  persona  aeterna,  cui  non 
convenit  esse  creatum.  —  Haec  Thomas  in 
Scripto,  ubi  et  consequenter  ostendit,  quod 
Christus  sit  creatura  secundum  quod  ho- 
mo,  prout  hoc  ex  Udalrico  est  declaratum. 
Tertio  quaerit,  an  ea  quae  sunt  humanae 
naturae,  praedicentur  de  Filio  Dei.  Respon- 
det  :  Natura  et  suppositum  in  quibusdam 
differunt  re  et  ratione,  ut  in  compositis ; 
in  quibusdam  ratione  et  nomine,  ut  in  di- 

D  vinis.  Differentia  vero  quae  est  secundum 
rationem,  est  differentia  oppositionis,  quia 
suppositum  et  natura  habent  intentiones 
oppositas  :  hinc  pertinentia  ad  rationem 
naturae,  nullo  modo  praedicantur  de  sup- 
posito  nec  in  concreto  neque  in  abstracto, 
nec  in  divinis,  nec  in  humanis  :  sicut  Pa- 
ter  non  dicitur  commune  tribus.  Differen- 
tia  autem  realis  non  est  oppositionis,  sed 
est  sicut  formalis  principii  ad  formatum. 
Hinc  quae  secundum  rem  pertinent  ad 
naturam,  possunt  de  supposito  praedicari, 

quemadmodum  et  natura,videlicet  in  con- 
creto.  Quumque  in  Christo  sit  unum  sup- 
positum  utriusque  naturae,  possunt  de  eo- 
dem  supposito  praedicari  ea  quae  utramque 
consequuntur  naturam  secundum  rem,sic- 
ut  et  ipsae  naturae  (ut  supra  in  Udalrico). 

Praeterea  in  tertia  parte,  sextadecima 
quaestione,  respondens  ad  istud,  an  Chri- 
art.  8.  stus  sit  creatura,  affirmat  :  Ex  verbis  inor- 
dinate  prolatis  incurritur  haeresis,  ut  ait 
Hieronymus.  Hinc  cum  haereticis  nec  no- 
mina  debemus  habere  communia,  ne  eo- 
rum  errori  videamur  favere.  Ariani  au- 
tem  haeretici  dixerunt,  Christum  Patre  esse 
minorem  ac  creaturam,  non  solum  ratione 
naturae  humanae,  sed  et  ratione  personae 
divinae.  Ideo  non  est  absolute  dicendum, 
Christum  esse  creaturam  aut  Patre  mino- 
rem.  Ea  vero  de  quibus  suspicari  non  po- 
test,  quod  divinae  naturae  conveniant  se- 
cundum  se  ipsam,  possunt  simpliciter  dici 
de  Christo  ratione  naturae  assumptae  :  sicut 
simpliciter  dicimus  Christum  esse  pas- 
sum,  mortuum  et  sepultum.  Quemadmo- 
dum  etiam  in  rebus  corporalibus  et  hu- 
manis,  ea  quae  in  dubitationem  queunt 
venire  an  conveniant  toti  an  parti,  si  in- 
sunt  alicui  parti,  non  attribuimus  ea  toti 
simpliciter,  sed  cum  determinatione  :  quia 
non  dicimus,  ^Ethiops  est  albus,  sed  quod 
albus  est  secundum  dentes.Simpliciter  ve- 
ro  dicimus,  quod  homo  est  crispus  aut  si- 
mus  seu  surdus  :  quia  ista  non  insunt  nisi 
secundum  capillos  determinatasve  corporis 
partes.  Hinc  quoque  sine  determinatione 
non  dicimus,  quod  Christus  est  incorpo- 
reus,  ne  videamur  Manichaeo  consentire, 
qui  dixit  non  verum  corpus  Christum  as- 
sumpsisse.  —  Haec  Thomas.  In  quibus  in- 
sinuare  videtur,hanc,Christus  est  creatura, 
negari  soluin  aut  praecipue  ad  vitandum 
haeresim  Arii. 

Insuper,  respondendo  ad  istud,  utrum 
Christus  secundum  quod  homo,  sit  creatu- 
»rt.  10.  ra,  disserit  :  Hoc  nomen,  homo,  potest  in 
reduplicatione  resumi  ratione  suppositi,  et 
item  ratione  naturae.  Si  resumatur  ratione 
suppositi,  falsa  est  :  quia  suppositum  hu- 


A  manae  naturse  in  Christo  est  increatum  ;  si 
autem  ratione  naturse,  est  vera.  Verumta- 
men  nomen  ita  in  reduplicatione  resum- 
ptum,  magis  proprie  videtur  resumptum 
ratione  naturae  quam  suppositi :  resumitur 
namque  in  vi  praedicati,  quod  tenetur  for- 
maliter.  Idem  quippe  est  dicere,  Christus 
secundum  quod  homo,  ac  si  diceretur, 
Christus  secundum  quod  est  homo  :  hinc 
magis  concedenda  est  haec  quam  neganda. 
Si  tamen  quid  adderetur  per  quod  ad  sup- 
positum  traheretur,  potius  esset  neganda  : 

B  ut  si  dicatur,  Christus  secundum  quod  hic 
homo,  est  creatura.  Haec  Thomas. 

Qui  in  his  asserit  unum  quod  et  alibi 
frequenter  asseruit,  utpote,  quod  in  rebus  cf.  t. 
compositis,  puta  corporeis,  natura  et  sup-  ^02' 
positum   realiter   differunt.    Contra   quod  cts. 
objici  potest,quod  natura  in  concreto  prae- 
dicatur  de  supposito,  ut  species  de  indivi- 
duo,  sicut  quum  dicimus,  Petrus  est  ho- 
mo,  et  hoc  per  realem  identitatem,  quia 
in  quid  est  :  non  ergo  realiter  ab  invicem 
distinguuntur,  imo  realiter  (quamvis  non 

C  convertibiliter)  idem  sunt.  Denique  nec 
ipsa  natura  in  hujusmodi  rebus,  etiam  si 
in  abstracto  sumatur,  a  supposito  differt 
realiter,  potissime  secundum  Thomam,qui 
asserit  materiam,  imo  et  corpus  naturale, 
esse  de  quidditate  seu  essentia  corpora- 
lium  rerum  :  sic  etenim  ipsa  Petri  huma- 
nitas  non  est  realiter  aliud  quid  a  Petro, 
quum  sit  forma  et  materia  ejus  simul 
sumplae.Ad  hoc  valet,quod  secundum  Boe- 
tium  atque  Porphyrium,  species  est  tota 
quidditas  individuorum.  Si  autem  dicatur, 

D  quod  suppositum  superaddat  naturae  aut 
speciei  individuantia,  quaeritur,  an  forma- 
liter  illa  includat,  et  de  quo  genere  praedi- 
camentaliter  sint  illa.  Quod  si  formaliter 
illa  includil,  quaeritur,  an  illa  aliquid  su- 
peraddant  nalurac  specifica^,  quod  sit  de 
genere  substantiae  :  et  si  sic,  non  est  spe- 
cies  tota  individui  quidditas;  si  vero  su- 
peradditum  illud  sit  de  aliquo  genere  ac- 
cidentis,  individuum  subslantiao  non  erit 
in  subslantiaCjSed  alicujus.  accidentis,  prae- 
dicamento.  Quod  enim  in  proprio  intelle- 

ctu,  seu  formali  sua  ratione  includit  acci- 
dens,  in  genere  ponitur  accidentis  quod 
includit,  ut  domus,  seu  domus  haec. 

Denique  Richardus  et  Petrus,  Thomistae 
pra?cipui,  aliquando  protestantur,  quod  in 
materialibus  suppositum  et  natura  realiter 
idem  sunt.  Nihilo  minus  in  hoc  loco  Pe- 
trus  sequitur  Thomam,  etiam  in  ista  as- 
sertione.  Qui  etiam  quaerit  hic,  an  aliquid 
creatum  sit  in  persona  Filii  Dei.  Respon- 
det  :  Aliquid  esse  in  Deo,  quadrupliciter 
potest  intelligi.  Primo,  ratione  identitatis, 
ut  bonitas.  Secundo,  ratione  originis,  ut 
Pater  in  Filio.  Tertio,  ratione  causalitatis, 
sicut  omnis  creatura  est  in  Deo  (idealiter 
atque)  causaliter.  Quarto,  ratione  unionis, 
sicut  natura  humana  in  Filio.  Et  sic  duo- 
bus  his  ultimis  modis  aliquid  creatum  in 
Filio  Dei  consistit.  Nec  dici  potest,  quod 
Christus  secundum  quod  homo  sit  pura 
creatura,  quum  ejus  humanitas  sit  divinae 
naturae  ac  Verbo  unita.  Nec  sequitur,Chri- 
stus  est  homo,  ergo  est  creatura  :  quum 
creatura  sit  in  praedicamento  relationis, 
homo  in  praedicamento  substantiae.  Haec 
Petrus.  —  Scripta  demum  Richardi  de  his, 
in  praehabitis  continentur. 

Porro,quod  dixi  de  reali  identitate  natu- 
rae  et  suppositi  in  rebus  compositis,  Hen- 
ricus  quoque  prolixe  elucidat  ac  fatetur 
Quodlibeto  quarto,quarta  quaestione,  quam- 
vis  dicat  ea  aliud  et  aliud  esse  secundum 
considerationem   et   modum   intelligendi. 


A  Unde  et  addit,  quod  hanc  praedicationem, 
Homo  est  humanitas,  non  impedit  aliqua 
diversitas  quae  est  in  re,  sed  solum  illa 
quae  est  in  modo  significandi  et  conside- 
randi.  Propter  quod  septimo  Metaphysicae 
loquitur  Commentator,  quod  quidditas  ho- 
minis,  puta  humanitas,  uno  modo  est  ho- 
mo,  alio  modo  non  est  homo.  Haec  Henri- 
cus.  —  Istud  quoque  (ni  fallor)  est  de 
mente  sancti  Doctoris,  quamvis  verba  ejus 
aliud  videantur  praetendere. 
Praeterea,  Durandus  circa  haec  multa  in- 

R  ducit,  nec  tamen  absolute  audet  asserere 
quod  Christus  sit  creatura,  sed  quod  pos- 
sit  admitti  ad  hunc  sensum,  Christus  est 
creatura,  id  est,  habens  naturam  creatam. 
Aliqua  quoque  producit  quasi  ad  infir- 
mandum  praetacta  motiva  Thomae  et  alio- 
rum,cur  Christus  non  sit  absolute  creatura 
dicendus.  Nam  absolute  dicimus  Christum 
natum  ex  Virgine.  Verum  ea  quae  dicit,  ex 
Thoma  clare  solvuntur,nec  praevalent  con- 
tra  praedicta.  Etenim  absolute  dicitur  na- 
tus  de  Virgine,  sicut  et  absolute  dicitur 

C  passus  :  quoniam  palam  est,  sibi  tale  quid 
non  convenire  nisi  ratione  naturae  hu- 
manae. 

Scotus  etiam  circa  haec  tangit  diversa, 
et  involutionem  facit,  quae  veritatem  hanc 
videtur  magis  obscurare  quam  declarare. 
—  Doctor  vero  irrefragabilis,  et  Doctor  de- 
votus,  dictis  ex  Thoma,  Alberto  et  Udalri- 
co  concordant. 

A.  An  homo  ille  semper  fuerit  vel  coeperit  esse. 

OST  praedicta  qugeritur,  utrum  homo  ille  coeperit  esse,  vel  semper  fuerit  : 
sicut  simpliciter  enuntiamus,  Ghristum  vel  Dei  Filium  semper  fuisse,  nec 


coepisse.  De  hoc  Augustinus  ita  inquit  super  Joannem  :  Habuit  aliquando  Aus-  inJ°- 

ann.    tract. 

Dei  Filius  quod  nonduin  habuit  idem  ipse  homo  Dei  Filius,  quia  nondum  erat  homo.  iog,  n.  5. 

lbid.  tract. 

Dem  idem  in  eodem  :  Priusquam  mundus  esset,  nec  nos  eramus,  nec  ipse  mediator  105,  n.  7. 

Aug.inps.  Dei  et  hominura,  homo  Christus  Jesus.  Idem  super  Psalmos  :  Christus  noster,  etsi 
8°Lyra,3'in  forte  homo  recens  est,  tamen  est  aaternus  Deus.  Alibi  vero  legitur,  quod  puer  ille 
Matth.n,*.  creaYjt  stellas.  Et  Christus  dicit  se  esse  principium,  et  esse  ante  Abraham.  —  His 

J 0(IJI tl .  \  111 , 

25, 58.       erg0  aiiisaue  auctoritatibus  in  nullo  resultantes  *,  dicimus  hominem  illum  in  quan- 

•  reluctan-        °  » 

tes  tum  homo  est,  ccepisse;  in  quantum  Verbum  est,  semper  fuisse.  Hic  enim  absque 

Aug.  con-  distinctione  non  est  referenda  responsio.  Nam  et  ipse  Augustinus  hujusmodi  utitur 

Din.  ub*^  distinctione  in  pluribus  locis,  dicens  per  Christum  omnia  esse  facta,  in  quantum 

«"i.s!***  Verbum  est;  secundum  illud  vero  quod  homo  est,  ipsum  esse  factum  et  glorificatum. 

Si  ergo  ad  personam  respicias,  confidenter  dic  hominem  illum  semper  fuisse  ;  si 

vero  ad  naturam  hominis,  concede  eum  ccepisse. 

B.  Si  Deus  alium  hominem  assumere  potuit,  vel  aliunde 
quam  de  genere  Ada?. 

Solet  etiam  quaeri,  utrum   alium  hominem,  vel  aliunde  quam  de  genere  illius 

Adaa,  Deus  assumere  potuerit.  Ad  quod  sane  dici  potest,  ipsum  aliam  animam  et 

aliam  carnem  potuisse  assumere,  quia  gratia  tantum  assumpta  est  anima  illa  et  caro 

id.de  Tri-  a  Verbo  Dei.  Ut  enim  ait  Augustinus,  in  rebus  per  tempus  ortis  illa  summa  gratia 

slu.n.s*.   est,  quod  homo  in  unitate  personaj  conjunctus  est  Deo.  Potuit  ergo  Deus  aliam 

animam  et  aliam  carnem  sumere,  et  carnem  utique  aliunde  quam  de  genere  Adae. 

ibid.  n.  23.  Unde  Augustinus  in  libro  tertiodecimo  de  Trinitate  :  Potuit  itaque  Deus  hominem 

irim.ii,  5.  aliunde  suscipere,  in  quo  esset  mediator  Dei  et  hominum,  non  de  genere  illius  Adae 

qui  peccato  suo   obligavit  genus  humanum   :    sicut  ipsum   quem  primo  creavit, 

non   de  genere  alicujus  creavit.  Poterat  ergo  vel  sic,  vel  alio  quo  vellet  modo, 

creare  unum  alium  de  quo  vinceretur  victor  prioris.  Sed  melius  judicavit,  et  de 

ipso  quod  victum  fuerat  genere  assumere  hominem,  per  quem   hominis  vinceret 

inimicum  ;   et  tamen  ex  Virgine,  cujus  conceptum   spiritus,  non  caro,  fides,  non 

libido  praevenit,  nec  interfuit  carnis  concupiscentia,  qua  ceteri  concipiuntur,  qui 

originale  trahunt  peccatum ;  sed  credendo,  non  concumbendo  sancta  est  fecundata 

virginitas.  —  Ex  his  aperte  ostenditur,  et  alium,  et  aliunde  hominem  Deum  as- 

sumere  potuisse. 

C.  Si  homo  ille  potuit  peccare,  vel  non  esse  Deus. 

Ideo  non  immerito  quaeritur,  utrum  homo  illc  potuerit  peccare,  vel  non  esse 
Deus.  Si  enim  potuit  peccare,  et  potuit  damnari ;  si  potuit  damnari,  potuit  non  esse 
cr./\r.v,5.  Deus  :  ergo  si  potuit  peccare,  potuit  non  esse  Deus,  quia  esse  Deum,  et  posse  velle 
iniquitatem,  simul  esse  nequeuut.  —  Hic  distinctione  opus  est,  utrum  de  persona 
:ui  de  oatura  agatur.  Si  enim  de  persona  agitur,  manifestum  est  quia  peccare  non 
potuit,  nec  Dcus  non  esse  potuit.  Si  vero  de  natura,  discutiendum  est,  utruin 
agatur  de  ca  ut  Vcrbo  unita,  an  de  ea  tanquam  non  unita  Verbo,  et  tamen  enti,  id 

est,  an  de  ea  secundum  quod  fuit  unita  Verbo,  an  de  ea  secundum  quod  esse  potuit 
et  non  unita  Yerbo.  Non  est  enim  ambiguum,  animam  illam  entem  unitam  Yerbo, 
peccare  non  posse ;  et  est  sine  ambiguitate  verum,  eamdem,  si  esset  et  non  unita 
Yerbo,  posse  peccare. 

D.  Quorumdam  opinio,  quod  potuerit  etiam  unita  peccare. 

Quidam  tamen  probare  conantur,  etiam  eam  unitam  Verbo  posse  peccare,  quia 
iiberum  arbitrium  habet,  et  ita  potest  flecti  in  utramque  partem.  Quod  frivolum 
est,  quum  et  angeli  liberum  arbitrium  habeant,  et  tamen  gratia  a  Deo  sunt  confir- 
mati,  ut  peccare  nequeant.  Quanto  magis  ergo  ille  homo,  cui  Spiritus  est  datus  Joann.m, 

34 

sine  mensura?  Inducunt  quoque  auctoritatem  ad  probandum  idem.  Scriptum  est 
enim  in  libro  Sapientiae  :  Qui  potuit  transgredi,  et  non  est  transgressus ;  facere  Eccii. xxxi, 
malum,  et  non  fecit.  Sed  hoc  accipiendum  est  secundum  membra,  vel  partim  de 
capite,  partim  de  membris  :  de  capite,  Non  est  transgressus,  et  non  fecit  malum  ; 
de  membris,  Potuit  transgredi,  et  facere  malum. 

E.  Si  Deus  potuerit  assumere  hominem  in  sexu  muliebri. 

Solet  etiam  quaeri  (quamvis  curiose)  a  nonnullis,  si  Deus  humanam  naturam 
potuit  assumere  secundum  muliebrem  sexum.  Quidam  arbitrantur  eum  potuisse 
assumere  hominem  in  femineo  sexu,  ut  assumpsit  in  virili.  Sed  opportunius  atque 
convenientius  factum  est,  ut  de  femina  nasceretur,  et  virum  assumeret,  ut  ita 
utriusque  sexus  liberatio  ostenderetur.  Unde  Augustinus  in  libro  LXXXIII  Quaestio- 
num  :  Hominis  liberatio  in  utroque  sexu  debuit  apparere.  Ergo  quia  virum  opor-  Aug.de  83 
tebat  suscipere,  qui  sexus  honorabilior  est,  consequens  erat,ut  feminei  sexus  liberatio  u*s  *q' 
hinc  appareret,  quod  ille  vir  de  femina  natus  est.  Sapientia  ergo  Dei,  quae  dicitur 
unigenitus  Filius,  homine  suscepto  in  utero  et  de  utero  Yirginis,  liberationem 
hominis  indicavit. 

A  an  peccandi  potentiam  habuit ;  tertia,  an 
SUMMA  potuit  humanam  naturam  in  femineo  sexu 

DISTINCTIONIS   DUODECIM.E  assumere. 


D 


ISCUSSO  in  pra-cedenti  distinctione,  QU^STIO    PRIMA 

an  Christus  fuerit  creatura,opportune 


hic  quaeritur,  utrum  homo  ille,  videlicet  ¥^Rimo  ergo  hic  qua?ritur,  An  iste  ho- 
Christus,  cceperit  esse,  an  semper  et  ab  _L  mo  (Christum  monstrando)  in- 
seterno  exstiterit.  Huic  quoque  quaostioni      cepit  esse. 

alias  tres  adjungit.  Prima  est,  an   Filius  Videtur  quod  non,  quia  hic  homo  (Chri- 

Dei  potuit  humanitatem  assumere  aliunde  sto  ostenso)  designat  et  supponit  a'ternam 
quam  de  genere  et  semine  Adse;  sccunda,  B  et  increatam  personam,  videlicet  Vcrbum 

incarnatum  :  quod  quum  sit  Patri  coa?ter- 
num,  nequaquam  esse  incepit.  —  Secun- 
do,  quod  esse  incepit,  habet  esse  post  non 
esse;  et  omne  tale  creatum  est,  ac  de  po- 
tentia  exivit  in  actum,  atque  ex  se  nihil 
est  :  qua>  Deo  vero  nullatenus  competunt. 
—  Tertio,  Christus  in  Apocalypsi  testatur: 

Apoc.  xxu,  Ego  sum  alpha  et  omega,  principium  et 
finis,  primus  et  novissimus.  Quod  autem 
principium  est,  non  incepit  :  alioqui  quod 
in  potentia  est,  se  ipsum  eduxisset  in  ac- 

/oann.-nu,  tum.  Alias  quoque  testatur  :  Antequam 
Abraham  fieret,  ego  sum. 

I ii  oppositum  est,  quia  hic  homo  est  fi- 
lius  Virginis  gloriosa»,  utpote  vere  natus 
ex  ea  :  ergo  est  ea  posterior,  et  ccepit  esse 
in  ea.  —  Rursus,  nullus  homo  fuit  semper 
et  ab  seterno  :  ergo  nec  iste  homo;  et  ita 
incepit.  Iterum,  iste  homo,  utpote  Chri- 
stus,  ccepit  esse  homo  :  ergo  incepit,  quum 
esse  hominem  sit  esse  simpliciter. 

Ad  hoc  Thomas  respondet  :  Quidam  dis- 
tinguunt  hanc,Iste  homo  incepit  esse,quia 
pronomen  hoc,  iste,  potest  demonstrarc 
personam  Verbi,  et  ergo  est  falsa;  et  item 
singulare  hominis,  sicque  est  vera.  Sed 
quum  dicitur,  Tste  homo,  hoc  pronomen, 
iste,  non  potest  demonstrare  nisi  id  quod 
supponitur  per  nomen  hoc,  homo;  suppo- 
situm  autem  per  hoc  nomen,  homo,  non 
est  aliud  quam  persona  Verbi  :  ideo  stare 
non  potest.  Nam  quamvis  ponat  in  Christo 
esse  aliquid  singulare,  puta  hanc  naturam 
humanam;  tamen  hoc  singulare  non  sup- 
ponitur  per  nomen  hoc,  homo,nec  de  sup- 
posito  prsedicatur  :  et  sic  isla  distinctio 
non  procedit.  —  Ilinc  alii  dicunt,  quod 
verbum  hoc,  incipit,  potest  notare  ince- 
ptionem  respectu  suppositi  simpliciter  :  et 
ita  esl  falsa,  quia  suppositum  illud  a?ter- 
nuin  rst ;  ilcm  rcspectu  supposili  ralione 
forina'  significatffi  :  el  ita  esl  vera;  po- 
nuntque  exemplum  de  hac,Scutum  album 
incipil  esse  bodie,  dato  quod  scutum  heri 
faciiiin.  hodie  dealbetur,  Sed  hoc  oon  vi- 
detur  efficaciter  dictum.  Primo,  quia  Hsi 
aatura  humana  habeal  aliquid  simile  acci- 


A  denti  in  Christo,  tamen  hoc  nomen,  homo, 
substantivum  est,  non  adjectivum,  etiam 
si  humana  natura  esset  in  Christo  mere 
accidentaliter  adveniens;  atque  in  talibus 
plus  facit  modus  significandi  quam  pro- 
prietas  rei  significatse.  Secundo,  nam  dato 
quod  esset  adjectivum,  oporteret  tamen 
quod  pra?dicatum  conveniret  ei  quod  co- 
pulatur  aut  supponitur  per  nomen  posi- 
tum  in  subjecto,  aut  ratione  sui,  aut  ratio- 
ne  alicujus  exsistentis  in  eo.  Prsedicata 
vero  qua?  nata  sunt  supposito  convenire, 

B  non  pra?dicantur  de  eo  simpliciter  ratione 
alicujus  exsistentis  in  eo,  vel  partis,  vel 
accidentis,  vel  natura?,  nisi  id  ei  secun- 
dum  se  conveniat  :  alias  affirmatio  et  ne- 
gatio  verificarentur  de  eodem.  Nam  ratione 
alicujus  exsistentis  in  ipso,  de  eo  verifica- 
retur  quod  ratione  sui  de  ipso  veraciler 
negaretur  :  quod  in  proposito  patet.  Ei 
namque  quod  supponitur,  quum  dicitur, 
Iste  homo,  convenit  esse  semper  :  ideo  de 
eo  non  potest  verificari  negatio,  ut  dicatur 
simpliciter,  Non  fuit  semper;  et  per  con- 

C  sequens  nec  aliquid  quod  negationem  hanc 
implicet,  ut  verbum  hoc,  incipit.  —  Unde 
dicendum,  quod  ista  est  simpliciter  falsa, 
Iste  homo  incepit  esse;  et  est  secundum 
quid  vera,  videlicet  cum  determinatione 
hac,  secundum  naturam  assumptam,quein- 
admodum  ista,  Iste  homo  est  creatura ;  et 
tunc  quoque  est  tropica  seu  figurativa,  ut 
supra  dixit  Magister.  Ilinc  non  intendit  dist 
eam  hoc  loco  distinguere  lanquam  multi- fin0, 
plicem,  sed  exprimere  quomodo  possit  es- 
se  vera  aul  falsa.  Itaque  ab  seterno  verum 

D  fuisset  dicere,Nullus  homo  est.quia  divina 
persona  nondum  fuit  hypostasis  naturse  hu- 
mana?;nunc  aulein  incarnatione  jam  fa- 
cta,  verum  est  dicere  :  Aliquis  (videlicet 
isic  homo)  est  aMernus.  Denique  idem  ju- 
dicium  est  de  ista,  Homo  incepit  esse 
Deus,  et,  Homo  factus  est  Deus,  et  ea?dem 
rationes  in  utraque  fieri  queunt  :  ideo  re- 
quiratur  supra  distinctione  septima.  Hsbc  Cfa 
Thomas  in  Scripto. 

Ilinc  in  tertia  parte  :  H®c  (inquit)  locu-  q.™ 
tio,  IUe  homo  incepil  esse,  demonstrato 

Christo.  est  simpliciter  falsa  secundum  ca- 
tholicae  fidei  sententiam,  qua  ponimus  in 
Christo  unum  tantum  suppositum  et  unam 
hypostasim,  sicut  et  unam  personam.  Sic 
enim  in  propositione  illa  supponitur  per- 
sona  aeterna,  cujus  aeternitati  repugnat  in- 
cipere  esse.  Nec  obstat,  quod  incipere  esse 
convenit  natura?  humanae,  significatae  hoc 
nomine,  homo  :  quoniam  terminus  in  sub- 
jecto  positus  non  tenetur  formaliter  pro 
natura,  sed  potius  materialiter  pro  suppo- 
sito.  Item,  dato  quod  vera  esset,  tamen 
non  esset  ea  utendum,  ad  vitandum  perfi- 
diam  Arii,qui  dixit  de  Christo  :  Erat  quan- 
do  non  erat.  Nec  sequitur,  Christus  incepit 
esse  homo,  ergo  incepit  esse ;  sicut  nec 
sequitur,  Hoc  incipit  esse  album,  ergo  in- 
cipit  esse  coloratum  :  quia  non  sequitur 
argumentum  ab  inferiori  ad  superius.  Haec 
in  Summa.  —  Huic  responsioni  concordant 
Petrus  et  Richardus. 

Porro  Bonaventura  respondet  :  Prono- 
men  hoc,  iste,  potest  demonstrare  perso- 
nam  Verbi,  vel  singulare  hominis.  Et  si 
demonstret  singulare  hominis,  sic  oportet 
concedere  istam,  Homo  iste  incepit  esse, 
et  homo  iste  fuit  ab  aeterno  :  quemadmo- 
dum  conceditur,  quod  iste  homo  est  mor- 
tuus  et  immortalis;  quorum  unum  dicitur 
per  communicationem  idiomatum,alterum 
per  proprietatem  naturse.  Nempe  si  natus 
est  Christus  ex  Virgine,  aliquis  homo  mu- 
tatus  est  de  non  esse  ad  esse,  sicque  ince- 
pit  esse,  et  hoc  quantum  ad  proprietatem 
naturae.  Ideo  propositio  ista  non  est  sim- 
pliciter  neganda,  neque  simpliciter  conce- 
denda,sed  distinguenda.  —  Haec  Bonaventu- 
ra,qui  etiam  ponit  alias  duas  responsiones 
hic  per  duas  distinctiones,  quas  et  aliqua- 
liter  reprobat. 

Qui  autem  vellet  hanc  sequi  responsio- 
nem,  ad  objectum  illud  Thomae  posset  fa- 
ciliter  respondere,  quoniam  inconveniens 
non  est,  idem  de  eodem  negari  et  affir- 
mari  respectu  diversorum  :  quod  in  Chri- 
sto  potissime  verum  est,  in  quo  solo  sunt 
duac  perfectae  naturae,  in  infinitum  diver- 
sae,  distinctae  et  distantes  ab  invicem,  se- 


A  cundum  illud  quod  substantialiter  sunt. 
Propter  quod  Damascenus  tertio  libro  mul- 
ta  talia  profert  de  Christo,  videlicet  quod 
sit  mortalis  et  immortalis,  aeternus  et  tem- 
poralis,  increabilis  et  creabilis. 

Praeterea  Alberti  responsio  circa  haec, 
eadem  est  cum  responsione  B.  Thomae;  at- 
que  ad  longum  hic  recitat  opinionem  An- 
tisiodorensis  de  ista  materia,  et  de  veritate 
propositionum  istarum,  Homo  factus  est 
Deus,  Hic  homo  fuit  ab  aeterno,  Deus  ince- 
pit  esse  homo,  Homo  incepit  esse  Deus  : 

B  de  quibus  omnibus  tractatum  est  supra.  dist.vn.q.i. 
—  Fatetur  quoque  Albertus,  quod  in  is- 
tis,  et  de  veritate  propositionis  istius,  Iste 
homo  incepit  esse,  Christo  demonstrato,ne- 
mo  cautius  respondet  aptiusque  distinguit 
quam  Magister  in  littera. 

Concordat  demum  praefatae  responsioni 
Thomse  et  Alberti  Udalricus,  et  addit :  Pro- 
positio  ista,  Homo  ccepit  esse  Deus,  potest 
esse  de  re,  et  de  dicto.  Si  sit  de  re,  tunc 
inceptio  attribuitur  subjecto  in  respectu 
ad  praedicatum,  quod  est  esse  Deum  :  et 

C  ita  est  falsa.  Quum  enim  illud  praedicatum 
per  se  sit  suppositi,  facit  terminum  com- 
munem  in  subjecto  stare  pro  supposito,  et 
non  pro  forma;  hoc  autem  suppositum 
non  incepit  esse  Deus.  Est  autem  de  dicto, 
quum  inceptio  significatur  circa  totum  : 
et  sic  vera  est,  quoniam  sensus  est,  Homo 
incepit,  qui  homo  est  Deus.  —  Haec  Udal- 
ricus,  quae  Albertus  ex  Antisiodorensi  ple- 
nius  scribit. 

Amplius,  Durandus  reprehendit  quo- 
rumdam  responsionem  doctorum,  et  tenet 

D  opinionem  Antisiodorensis  praetactam.  Ve- 
rumtamen  disceptatio  dissensionis  istius 
verbalis  est,  nec  consistit  in  re,  sed  in  usu 
et  significatione  verborum  :  ideo  parum 
curanda  videtur.  Praeallegati  namque  do- 
ctores  affirmant,  terminum  in  subjecto 
positum  non  sumi  pro  natura  formaliter, 
sed  potius  materialiter  pro  supposito  :  id- 
eo  ratione  naturae  humanae  non  potest  si- 
ne  determinatione  dici  de  Christo,  Christus 
incepit  esse,  seu  iste  homo  (Christo  mon- 
strato)  inccpit  esse.  Contra  quod  objicit 

Durandus,  quod  nihilo  minus  aliquid  po- 
test  verificari  de  subjecto  pro  suo  formali 
signifieato,  sicut  quum  dicimus,  Album 
disgregat  visum  ;  vel,  Homo  est  rationalis. 
Verum  ista  instantia  non  est  contra  pra?fa- 
torum  mentem  doctorum,  nec  contra  ver- 
ba  eorum  sane  intellecta,  ut  praeinducta 
perspicientibus  satis  potest  patere.  Finali- 
ter  quoque  Durandus  praefatas  propositio- 
nes  distinguit  sicut  Magister  in  littera,  et 
non  est  nisi  nominalis  dissensio. 

Postremo  Scotus  hic  sciscitatur,  an  Chri- 
stus  secundum  quod  homo,  sit  aliquid  non 
increatum,id  est  aliquid  creatum.Ad  quod 
respondens,  inter  cetera  dicit  :  Reduplica- 
tio  proprie  sumpta  non  diminuit  alterum 
extremum,  quia  est  determinatio  extremi 
ad  extremum  ;  ideo  non  verificat  aliquam 
propositionem  qua?  sine  reduplicatione  fuit 
falsa.  Hinc  ista,  Christus  secundum  quod 
homo  est  creatura,  non  est  magis  vera 
quam  haec,  Christus  est  creatura.  —  Ve- 
rum  ad  hujus  dicti  reprobationem  reor 
sufficere  tot  verba  doctorum  jam  rationa- 
biliter  introducta.Nempe  reduplicatio  ista, 
secundum  quod,  restringit  subjectum  hoc, 
Christus,  ut  accipiatur  in  hac  locutione 
non  pro  persona  divina  simpliciter,  sed  in 
quantum  subsistit  in  humanitate  assum- 
pta  :  et  ita  est  vera,  quoniam  sensus  est, 
Christus  secundum  quod  homo,  id  est, 
prout  unitam  sibi  habet  humanitatem,  vel 
secundum  assumptam  humanitatem,  est 
creatura.  Quse  tamen  locutio  falsa  esset 
sine  hujusmodi  reduplicatione  seu  deter- 
minatione. 


QUjESTIO   II 

SEcundo  hic  quaeritur,  An  Christus 
potuit  peccare. 
El  probari  posset  quod  imo,  ut  supra 
est  probatum,  quod  angeli  quoque  beati 
peccare  queant,  eo  quod  liberi  exstentar- 
hiliii.  —  Omnis  quoque  creatura  ex  se 
.  mutabilis,  flexibilis,  imo  el  vanitati  sub- 
jeeta  dicitur. 


A  Ad  hoc  Bonaventura  :  Anima  (inquit) 
Christi  non  potuit  depravari  aliqua  culpa. 
Et  hujus  triplex  est  ratio.  Prima  est  gra- 
tiae  plenitudo,  quia  secundum  naturam  as- 
sumptam  habuit  gratiam  confirmationis, 
quae  liberum  arbitrium  in  tantum  corro- 
borat,  quod  nullo  modo  potest  infirmari 
per  culpam.Secunda  est  consummatio  glo- 
ria?,  qua?  fuit  in  Christo  a  sua?  conceptio- 
nis  exordio  :  ex  tunc  namque  fuit  beatus 
et  comprehensor.  Et  sicut  beatus  non  po- 
test  damnari,  ita  nec  pra?varicari.  Tertia 

B  et  efficacissima  ratio  fuit  immediata  unio 
divinse  atque  humana?  natura?  in  unitatem 
persona?,  qua?  facit  ut  idiomata  commu- 
nicentur,  nec  potest  frangi.  Si  ergo  Deus 
non  potest  esse  peccator,  nec  potest  modo 
non  esse  homo,  sequitur  quod  unio  illa 
nullatenus  sustinet  Christum  secundum 
naturam  humanam  potuisse  peccare.  — 
Pra?terea  si  qua?ratur,  an  Christus  habuit 
peccandi  potentiam  ;  respondendum,  quod 
potentia  peccandi  dupliciter  dicitur.  Pri- 
mo,  ipsa  potentia  qua  peccatur,  qua?  est 

C  liberum  arbitrium  creatum,  quod  per  gra- 
tiam  potest  in  bonum,atque  ex  sua  natura 
est  defectivum  :  sicque  illa  potentia  seu 
facultas  potest  vocari  potentia  bene  facien- 
di  et  item  peccandi,  quoniam  nemo  peccat 
nisi  per  illam.  Secundo,  potentia  peccandi 
dicitur  potentia  ordinata  ad  peccandum,  ut 
potentia  dicat  quid  medium  inter  substan- 
tiam  et  peccati  actum,  per  quod  substan- 
tia  exit  in  actum  peccandi.  Primo  modo 
fuit  in  Christo  peccandi  potentia,  quum 
sit  potentia  naturalis,et  constat  quod  Chri- 

D  stus  assumpsit  integram  naturam  cum  om- 
nibus  naturalibus  viribus  suis.  Secundo 
modo  non  fuit  in  Christo,  quoniam  talis 
ordinatio,  imo  potius  deordinatio,  minuit 
de  perfectione  et  plenitudine  libertatis, 
nec  est  in  eo  qui  peccare  non  potest.  Chri- 
stus  autem  peccare  nequivit  ob  rationes 
praehabitas.  Ha>c  Bonaventura.  —  Concor- 
dat  Alexander,  et  Antisiodorensis. 

Insuper  Thomas  :  Christus  (ait)  conside- 
rari  potest  tripliciter,  utpote  :  ut  viator,  ut 
comprehensor,  ut  Dcus.  Ut  viator,  est  dux 

noster,  dirigens  nos  in  recta  via.  In  quoli-  A 
bet  autem  genere  oportet  primum  regu- 
lans  detorqueri  non  posse  :  alias  esset  er- 
ror  in  omnibus  quse  regulantur  per  ipsum. 
Hinc  Christus  tantam  gratise  plenitudinem 
habuit,  ut  etiam  in  quantum  viator,  pec- 
care  non  posset.  Unde  et  ii  qui  proximi  ei 
fuerunt,  sicut  Apostoli,  ita  fuerunt  confir- 
mati  in  bono,  quod  peccare  mortaliter  non 
valebant.  Porro  ut  comprehensor,  inaverti- 
biliter  et  impeccabiliter  conjunctus  fuit 
ultimo  fini,  quemadmodum  angeli  sancti. 
Porro  ut  Deus,  non  fuit  in  quem  cadere  B 
posset  peccatum,  quum  ut  sic,  ipsemet  sit 
omnium  ultimus  finis  :  imo  ut  sic,  inde- 
viabiliter  rexit  et  movit  corpus  et  animam 
sibi  unita,  quae  erant  organum  deitatis. 
Verumtamen  concedendum  est,  quod  po- 
tuisset  peccare  si  voluisset,  quamvis  ante- 
cedens  hujus  conditionalis  sit  impossibile: 
quia  ad  veritatem  conditionalis  non  re- 
quiritur  veritas  antecedentis,  nec  veritas 
consequentis,  sed  necessaria  habitudo  uni- 
us  ad  alterum.  Quamvis  autem  posse  pec- 
care  et  non  peccasse,  pertineat  aliquo  G 
modo  ad  laudem  justi,  juxta  illud  Eccle- 

xi,  siastici,  Qui  potuit  transgredi,  et  non  est 
transgressus  ;  non  tamen  id  pertinuisset 
ad  Christi  praeconium,  quoniam  aliquid 
potest  pertinere  ad  laudem  inferioris,quod 
pertineret  ad  vituperium  superioris:quem- 
admodum  secundum  divinum  Dionysium 
quarto  capitulo  de  Divinis  nominibus,  esse 
furibundum  laudatur  in  cane,  vituperatur 
in  homine.  Philosophus  quoque  decimo 
Ethicorum  fatetur,  quod  laudes  hominum 
in  deos  translatse,  derisiones  videntur.  Hoc  D 
etiam  quod  posse  peccare  spectat  ad  lau- 
dem,  est  per  accidens,  in  quantum  osten- 
dit  opus  bonum  ex  necessitate  non  esse. 
Et  quamvis  a  Christo  removeatur  peccandi 
potentia,  non  tamen  ponitur  in  eo  coactio 
quae  voluntario  contrariatur,  et  laudis  re- 
movet  rationem.  —  Sed  objici  potest  illud 
quarto  Topicorum  :  Potest  Deus  prava  age- 
iv,  et  etiam  studiosus.  Rursus  Christus  te- 

iii,  statur  :  Si  dixero,  Xon  novi  eum,  videlicet 
Deum  Patrem,  ero  similis  vobis  mendax. 


Christus  autem  potuit  verba  illa  profer- 
re,  potuit  ergo  mentiri.  Et  respondendum, 
quod  verbum  illud  Philosophi  intelligen- 
dum  est  conditionaliter,  quod  scilicet  pos- 
set,  si  vellet.  Christus  quoque  potuisset 
illa  verba  proferre,  si  voluisset,  sed  velle 
non  potuit. 

Hinc  si  quseratur,  an  Christus  habuit 
peccandi  potentiam  ;  respondendum,  quod 
actus  ad  potentiam  se  habet  dupliciter. 
Actus  quippe  a  potentia  egreditur,  et  po- 
tentia  per  actum  specificatur.ldcirco  quum 
dicitur  potentia  aliquid  faciendi,dupliciter 
intelligi  potest  :  quoniam  designari  potest 
vel  ordo  potentise  ad  actum,  secundum 
quod  actus  sumitur  ut  effectus  potentiae; 
vel  designatur  ipsa  potentia  specificata 
per  actum,  secundum  quod  actus  accipi- 
tur  loco  differentise  specificee  ipsius  po- 
tentise.  Et  primo  modo  dici  non  potest, 
quod  habens  visum  impeditum,  potenti- 
am  habet  videndi  :  sicut  nec  dici  potest, 
quod  possit  videre.  Secundo  autem  modo 
dici  potest,  quod  habet  videndi  poten- 
tiam,  sicut  quod  habeat  potentiam  visi- 
vam.  Ha;cque  distinctio  locum  sortitur  in 
actibus  illis  quibus  specificantur  poten- 
tiae,  ut  sunt  actus  ad  quos  ordinantur  po- 
tentise.  Quumque  liberum  arbitrium  non 
ordinetur  ad  peccandum,  imo  peccatum 
contingat  ex  defectu  ipsius  :  hinc  peccare 
non  specificat  potentiam  liberi  arbitrii. 
Unde  dum  dicitur,  quod  quis  habet  pec- 
candi  potentiam,  non  intelligitur  quod  ha- 
beat  liberum  arbitrium,  sed  quod  habeat 
ipsum  ordinatum  ad  peccandum,  ita  ut 
possit  peccare.  Hinc  sicut  de  Christo  non 
dicitur,  quod  possit  peccare,  ita  nec  quod 
peccandi  potentiam  habeat,  proprie  lo- 
quendo  atque  secundum  se ;  sed  potest 
concedi  ad  sensum  hunc,  quod  habet  po- 
tentiam  quse  in  aliis  est  potentia  peccan- 
di.  Qualiter  vero  potentia  peccandi,  quan- 
tum  ad  id  quod  est,  sit  a  Deo,  non  ut 
peccandi  principium,  dictum  est  libro  se-  d>st.  xuv, 
cundo,  ultima  distinctione.  Naturalis  de-  q' 
mum  vertibilitas  liberi  arbitrii  in  Christo 
perficitur  ac  confirmatur    per   plenitudi- 

nem  gratiae  :  quemadmodum  potentia  ma- 
teriae  terminatur  per  formam,  tollentem 
totam  materiae  potentialitatem.  —  Haec  Tho- 
mas  in  Scripto. 

Circa  ha3C  loquitur  Petrus  :  Dum  quaeri- 
tur,  an  Christus  potuit  peccare,  aut  quaeri- 
tur  de  persona,  aut  de  natura  assumpta.  Si 
de  persona,  dicendum  simpliciter  quod 
non.  Si  de  natura,  distinguendum,  quia 
aut  consideratur  secundum  se  :  et  sic  ha- 
buit  peccandi  potentiam  potuitque  pecca- 
re.  Sic  namque  removetur  ab  ea  omnis 
conditio  quae  convenit  ei  ex  gratia  unio- 
nis,  puta  perfectio  gratiae  confirmatae  et 
gloriae.  Aut  consideratur  ut  Verbo  unita. 
Aut  ergo  quaeritur  de  potestate  propinqua, 
a  qua  dicitur  quis  absolute  potens;et  hanc 
Christus  non  habuit  :  idcirco  loquendo 
simpliciter,  peccare  non  valuit ;  aut  de 
possibilitate  remota,  qua  quis  dicitur  non 
simpliciter  posse  :  hanc  habuit;  tamen 
propter  irreducibilitatem  ejus  ad  actum, 
peccare  non  potuit.  —  Haec  Petrus,qui  con- 
sequenter  breviter  tangit  causas  impecca- 
bilitatis  naturae  humanae  in  Christo,  quae 
jam  ex  Thoma  et  Bonaventura  inductae 
sunt. 

Responsio  quoque  Richardi  in  verbis 
Thomae  sententialiter  continetur.  —  Ad 
hoc  autem,  an  Christus  habuit  potentiam 
peccandi,  respondet,  quod  haec  quaestio 
dupliciter  potest  intelligi.  Primo,  an  ha- 
buit  potentiam  qua  potuit  exire  in  actum 
peccandi  :  sicque  negative  est  responden- 
dum.  Secundo,  an  habuit  potentiam  simi- 
lem  in  specie  potentiae  qua  alii  peccant  : 
et  ita  est  concedendum.  Habuit  namque 
volimtatem  liberumque  arbitrium.Haec  Ri- 
chardus. 

Denique  Albertus  circa  ista  deprompsit : 
Christus  non  potuit  velle  iniquitatem,  et 
hoc  non  fuit  in  eo  coactio,  sed  immobili- 
tas  honestatis  ex  unione  ad  deitatem.  Ilinc 
bonitas  actionum  Chrisli  laudabilissima 
fuit  ex  hoc  quod  peccare  non  potuit :  quia 
hoc  non  posse,  nobilissimum  posse  est, 
imroobilitatem  voluntatis  designansex  per- 
fecta   affectione  animaB  Ghristi  ad   sum- 


A  mum  bonum.  Ideo  simpliciter  dico,  quod 
Christus  peccare  non  potuit.  Et  quamvis 
Magister  dicat,  distinctione  hic  opus  esse ; 
hoc  tamen  non  dicit  idcirco,  quod  locutio 
multiplex  sit,  quum  dicitur,  Christus  pec- 
care  potuit,  vel  peccandi  potentiam  ha- 
buit  :  quia  simpliciter  falsa  est;  sed  in- 
tendit,  quod  si  quaestio  fiat  de  natura 
assumpta,  quod  tunc  intelligi  potest  de 
ea  ut  unita,  vel  ut  secundum  se  sumpta. 

—  Porro,  quod  tertio  Topicorum  dicit  Phi- 
losophus,  potestates  malorum  esse  eligen- 

B  das,  intelligendum  est,  quod  sint  eligendae 
ut  sunt  potestates,  et  non  ut  sunt  potesta- 
tes  malorum,  sed  bonorum.  Conformiter 
quod  ait,  Deum  posse  facere  prava,  qui- 
dam  ita  intelligunt,  quod  facere  valet  non- 
nulla,  quae  si  ipse  faceret,  essent  bona, 
quum  ipse  sit  prima  et  summa  totius  vir- 
tutis  et  rectitudinis   regula  ac  mensura. 

—  Haec  Albertus,qui  et  aliud  dicit  verbum 
notabile  :  Christus,  inquiens,  in  veritate 
non  potuit  nec  debuit  peccatorem  assume- 
re,  quia  hoc  nec  naturae  deitatis,  neque 

C  officio  redemptoris  congruebat,  redimen- 
dis  quoque  intulisset  totius  redemptionis 
impedimentum. 

Porro  Udalricus  :  De  potentia  (inquit) 
peccandi  specialis  est  quaestio,  an  fuit  in 
Christo.  Ad  quod  dicimus,quod  hoc  gerun- 
divum,  peccandi,  vel  est  verbi  impersona- 
lis,  estque  sensus,  potentia  peccandi,id  est 
potentia  qua  eadem  secundum  speciem  pec- 
cat  quis,et  sic  fuit  in  Christo;vel  est  verbi 
activi  personalis,  et  est  sensus  :  Christus 
habet  potentiam  peccandi,  id  est,  qua  ipse 

D  potest  peccare ;  quod  falsum  est.  —  Et  si 
objiciatur  illud  Philosophi,  Deus  et  stu- 
diosus  potest  agere  prava ;  respondemus, 
quod  non  loquitur  de  Deo  substantialiter 
dicto,  sed  participative  nuncupato  :  ideo 
addidit, et  studiosus.  Unde  et  septimo  Phy- 
sicorum  fatetur  :  Quare  si  (ut  aiunt)  ex 
hominibus  fiunl  dii  propter  virtutis  excel- 
lentiam,  talis  utique  habitus  est  bestialita- 
ti  oppositus  :  etenim  quemadmodum  be- 
stise  non  cst  malitia  neque  virtus,  ita  nec 
Dei.  Nisi  enim  verbum   illud  praedictum 

praefato  modo  intelligatur,  verba  haec  es-  A 
sent  contradictoria.Hinc  non  approbo,quod 
Rabbi  Moyses  asserit,  verbum  illud  Philo- 
sophi  intelligendum  cum  conditione,  puta 
quod  Deus  potest  agere  prava  si  vult,  ad 
cujus  conditionalis  veritatem  sufficit  ve- 
ritas  consequentia?,  quamvis  antecedens 
sit  impossibile  et  etiam  consequens.  Nec 
concordat  intentioni  Aristotelis,  quia  ex- 
emplum  hoc  est  de  eo  quod  dixerat,  quod 
aliqui  aliquod  vituperabilium  male  posu- 
erunt  in  potestate,  ut  qui  aliquem  dicit 
pravum,  quoniam  potest  agere  prava  :  quo  B 
constat  quod  Philosophus  fatur  de  pote- 
state  quae  potest  in  actum  procedere.  Haec 
Udalricus.  —  Quibus  objici  potest,  quo- 
niam  non  videtur,  quod  Philosophus  de 
Deo  per  participationem  (praesertim  de 
homine  divino)tam  absolute  diceret,Deus. 
Nec  de  tali  Deo  simpliciter  verum  est, 
quod  ejus  non  est  virtus  :  imo  per  excel- 
lentiam  virtus  inest  et  competit  ei,  utpote 
virtus  heroica. 

At  vero  Durandus  inquirit,  an  Christus 
potuisset  peccare,  dato  quod  ejus  huma-  C 
nitas  fuisset  assumpta  sine  gratuitis,  ut- 
pote  in  puris  naturalibus,  prout  aliqui 
opinantur  fieri  potuisse.  Et  videtur  huic 
Durando  quod  imo,  quia  quum  actiones 
ad  extra,  sint  toti  superbeatissimae  Tri- 
nitati  communes,  hinc  in  isto  casu  perso- 
na  Filii  non  plus  moveret  humanitatem 
assumptam  ad  operandum,  quam  Pater  aut 
Spiritus  Sanctus,  qui  non  sunt  humanitati 
uniti,  seu  Trinitas  creaturam  quamcum- 
que.  Idcirco  Durandus  concedit,quod  Chri- 
stus  in  tali  casu  posset  damnari,quia  quum  D 
damnatio  sonet  in  pcenam,  non  est  magis 
inconveniens  dicere  Christum  esse  dam- 
natum,  quam  passum  et  mortuum.  Haec 
Durandus. 

Quae  videntur  prorsus  absurda.  Etenim 
eo  ipso  quo  persona  Unigeniti  Dei  assum- 
psit  naturam  humanam  ad  suum  hyposta- 
ticum  esse,  suppositando  eam  in  suo  esse 
personali  aeterno  et  increato,  sequitur  quod 
communicavit  ei  majus  bonum  quam  toti 
residuo   universo,  atque   ex  consequenti, 


quod  magis  eam  dilexit  quam  cetera  cun- 
cta,  etiam  simul  sumpta.  Ideo  implicat  et 
prorsus  impossibile  est,  quod  permisisset 
eam  peccare,  praesertim  finaliter,  et  dam- 
nari.  Rursus,  ex  unione  illa  hypostatica 
necessario  sequitur  in  Christo  communi- 
catio  idiomatum,  sicque  sequeretur,  quod 
vere  Deus  peccasset,  et  ingratissimus  ex- 
stitisset  damnatusque  esset  :  quae  omnia 
sunt  vitiosi  et  indecentissimi  in  Deo  de- 
fectus.  —  Falsum  est  quoque  et  penitus 
alienum,  quod  non  esset  magis  inconve- 
niens  dicere,  esse  Christum  damnatum, 
quam  esse  passum  et  mortuum  :  quoniam 
esse  damnatum,  non  solum  designat  ma- 
lum  pcenae,  sed  insuper  includit,  pro  pro- 
pria  culpa  esse  punitioni  justae  adjudica- 
tum.  Christum  vero  non  dicimus  passum 
et  mortuum,  nisi  ex  honestissimis  et  sa- 
luberrimis  causis,  excellentissimisque  vir- 
tutibus.  —  Erroneum  item  est,  quod  in 
tali  casu  persona  Verbi  non  plus  nec  spe- 
cialius  moveret  naturam  assumptam,  quam 
Pater  et  Spiritus  Sanctus,  seu  Trinitas 
quamlibet  creaturam,  quia  persona  Verbi 
moveret  naturam  assumptam  tanquam  si- 
bi  excellentissimo,propinquissimo,  ac  spe- 
cialissimo  modo  unitam  :  imo  tanquam 
unam  secum  hypostasim  constituentem. 
Haec  sic  brevissime  tangere  reor  sufficere. 


OU^STIO   III 


TErtio  quaeritur,  An  humanitas  a 
Verbo  seterno  assumpta,debuit 
esse  nostri  g-eneris,id  est,ex  Adam 
propagata,  quantum  ad  carnis  ori- 
ginem. 

Videtur  quod   non,  quia  hoc  excellen- 
tiam  Christi  decuisse  videtur,  ut  singulari 
nasceretur  origine,  neque  ex  peccatoribus 
duceret  ortum,  nec  similitudinem  carnis  /?o»n.vm,3. 
peccati  haberet. 

Ad  hoc  Alexander  ex  verbis  Anselmi 
respondet  :  Humanitas  Christi  debuit  es- 

se  generis  nostri.  Si  enim  novum  conderet  A 
hominem  non  ex  semine  primorum  pa- 
rentum,  non  pertineret  ad  genus  huma- 
num  :  ergo  nec  satisfacere  debuit  pro  eo- 
dem,  quia  non  venit  de  illo.  Sed  sicut 
justum  est  ut  pro  culpa  hominis  satisfa- 
ciat  homo ;  sic  justum  est  ut  satisfaciens 
sit  idem  ejusdemve  generis  cum  illo  qui 
peccavit  :  aliter  nec  Adam,  nec  alius  satis- 
faceret  pro  se.  Si  ergo  oportet  ut  satisfa- 
ctio  sit  ab  illo  qui  satisfacere  debuit,  ne- 
cesse  est  ut  homo  ille  nostri  sit  generis, 
non  alterius  stirpis.  Secunda  ratio  est  :  B 
Adam  et  totum  genus  humanum  per  se 
stetisset  sine  sustentatione  creaturae  alte- 
rius,  si  non  peccasset  :  si  ergo  oportuit 
ut  idem  genus  resurgeret  quod  cecidit, 
oportet  ut  per  se  resurgat  et  relevetur,  hoc 
est,  per  aliquem  generis  sui,  non  per  alie- 
num.  Tertia  ratio  est  :  Quia  si  Adam  non 
peccasset,  non  indigeret  aliquo  relevante ; 
quod  fuit  dignitas  hominis  primo  instituti. 
Quumque  reparatio  ad  illam  debeat  esse 
dignitatem  recuperandam,  oportuit  hoc  fi- 
eri  per  aliquem  ex  se  natum,  non  per  ali-  C 
enum,  nec  aliunde  exortum.  Haec  Alex- 
ander. 

Qui  consequenter  interrogat,  an  homo 
ille  satisfaciens, debuit  esse  ipsemet  Adam. 
Respondet  quod  non,quoniam  ex  hoc  mul- 
ta  inconvenientia  sequerentur,  videlicet 
quod  natura  assumpta  esset  praevaricatrix, 
et  Filius  Dei  incarnatus  esset  peccator,  et 
ipse  Salvator  esset  peccato  obnoxius,  non 
purus  et  innocens.  Hinc  decentissimum 
fuit,  Filium  Dei  carnem  sumere  ex  mun- 
dissima  Virgine,  non  ex  carnali  utriusque  D 
sexus  commixtione;  et  corruptorum  repa- 
ratorem  decuit  ex  matre  incorrupta  pro- 
duci.  —  Denique  quum  duplex  sit  adventus 
Filii  Dei,primus  in  incarnatione,  secundus 
in  generali  resurrectione;  duplex  quoque 
sit  secuta  corruptio  ex  originali  peccato, 
videlicet  corruptio  naturae  atque  personae: 
per  primum  adventum  abolita  est  corru- 
ptio  personae,  quia  per  Christum  in  suo 
primo  adventu,  omnes  (quantum  ad  suf- 
ficientiam)  sunt  redempti.  In  secundo  au- 


tem  adventu  abolebitur  corruptio  naturse, 
quia  tunc  mortale  hoc  induet  immortali-  1 
tatem,  et  corruptio  incorruptelam,  fietque 
sermo  qui  scriptus  est  :  Ubi  est,  mors,  vi- 
ctoria  tua  ?  Ubi  est,  mors,  stimulus  tuus  ? 
Quumque  naturae  corruptio  transfundatur 
per  viam  generationis  ex  viro  et  muliere, 
quse  non  fuit  tollenda  in  primo  Christi 
adventu;  idcirco  non  decuit  eum  nasci  in 
carne  taliter  seminata,  sed  ex  Virgine  sola 
immediata,  ne  et  duos  patres  immediatos 
haberet.  —  Nec  decuit  Filium  Dei  assu- 
mere  humanam  naturam  nisi  in  sexu  prae- 
stantiori,  puta  virili.  —  Heec  Alexander, 
cui  concordant  scripta  Antisiodorensis,qua3 
in  his  virtualiter  continentur. 

Hinc  Bonaventura  :  Christus,  ait,  assu- 
mere  potuit  carnem  de  viro  et  muliere, 
imo  de  viro  tantum,  sicut  assumpsit  de 
femina  solum.  Quemadmodum  enim  ope- 
ratione  Spiritus  Sancti  purificavit  uterum 
virginalem,sic  purificare  potuit  vim  gene- 
rativam  viri  et  mulieris,  ut  ex  eis  sanctus 
et  immaculatus  nasceretur  sine  omni  fce- 
ditate  et  macula.  Verumtamen  congruen- 
tius  fuit  ut  ex  sola  Virgine  nasceretur. 
Primo,  ad  conservandum  in  Matre  virgini- 
tatis  et  integritatis  dignitatem,  quae  propter 
conceptionem  Filii  Dei  non  amisit  virginei 
splendoris  pudorem.  Secundo,  ad  conser- 
vandum  honorificentiam  Dei  Patris,  qui 
solus  ex  sua  substantia  genuit  prolem, 
quam  non  decuit  in  terris  habere  nisi  in- 
violabilem  Matrem,  ut  sic  esset  congruen- 
tiae  proportio  inter  utramque  nativitatem. 
Tertio,  propter  complendam  perfectionem 
universitatis  in  modis  producendi  homi- 
nem  in  esse  :  qui  modi  quatuor  erant,  et 
tres  primi  jam  praccesserant.  Nam  Adam 
factus  fuit  sine  patre  et  matre  carnalibus, 
Eva  de  viro  sine  matre,  posteri  de  viro  et 
femina ;  reslabat  productio  quarta,  vide- 
licet  ex  femina  virgine  sine  virili  consor- 
tio  :  quod  est  completum  in  Christo. 

Praeterea,  decentius  fuit  Filium  Dei  as- 
sumere  naturam  humanam  in  sexu  virili 
(juam  muliebri.  Excellit  namquc  sexus  vi- 
rilis   muliebrem  quanlum  ad  dignitatem 


53-55 


LIBER   III   SENTENTIARUM.   —   DIST.   XIII 


223 


in  principiando,  et  quantum  ad  virtutem 
in  agendo,  et  quantum  ad  auctoritatem  in 
praesidendo.  Quantum  ad  dignitatem  in 
principiando,  quoniam  omnes  tam  viri 
quam  feminae  ex  uno  viro  progressi  sunt, 
in  quo  est  expressa  similitudo  emanatio- 
nis  rerum  ab  uno  primo  principio.  Simili- 
ter  quantum  ad  virtutem  agendi,  quoniam 
viri  est  agere,  feminae  pati ;  et  viri  tam 
in  usu  rationis  quam  in  robore  corporis 
communiter  fortiores  sunt  feminis.  Item 
quantum  ad  auctoritatem  praesidendi:nam 
vir  naturali  ordine  praeficitur  mulieri,  et 
caput  est  ejus.  Quoniam  ergo  in  Verbo 
aeterno  humanitatem  assumente,  summa 
est  dignitas  in  principiando,  summaque 
virtus  in  operando,  supremum  quoque  do- 
minium  in  praesidendo,  potissime  decuit 
sexum  virilem  assumi  a  Verbo  increa- 
to,  quia  assumptae  naturae  communicanda 
erant  tria  illa  eminentissime.  —  Haec  Bo- 
naventura. 

Idem  Thomas  :  Nullatenus,  dicens,  con- 
gruebat  quod  per  sexuum  commixtionem 
Christus  carnem  assumeret.  Primo,propter 
Matris  dignitatem,  ut  virgo  esset  purissi- 
ma.  Secundo,  propter  dignitatem  Patris, 
ne  alius  ab  ipso  esset  Unigeniti  sui  pater 
immediatus.  Tertio,propter  dignitatem  con- 
cepti,  quia  non  decuit  ut  illa  caro  forma- 
retur  nisi  a  Spiritu  Sancto.  Quarto,  propter 
dignitatem  personae  ad  quam  caro  illa  as- 
sumpta  est,  quam  carnem  decuit  infinita 
virtute  formari,  quemadmodum  infinita 
virtute   assumpta   est.  —  Decuit  quoque 


A  ut  de  muliere,  non  de  viro,  assumeret 
carnem,  quatenus  uterque  sexus  in  sua 
incarnatione  glorificaretur,  atque  ut  habi- 
tudinem  haberet  naturalem  ad  genus  hu- 
manum.  Si  enim  ex  viro  fuisset  non  per 
actionem  viri,  non  esset  filius  ejus.  — 
Postremo,quoniam  Christus  venit  in  mun- 
dum  ut  doctor,  propugnator,  rector  et  le- 
gifer  hominum,  omnino  decuit  eum  venire 
in  sexu  virili.  Sexus  namque  femineus  est 
sexus  subjectionis,  quem  non  decet  pu- 
blice  praedicare,  docere,  legemque  dare, 

B  et  adversarios  expugnare,  ac  sermocinan- 
do  hinc  inde  discurrere.  Haec  Thomas  in 
Scripto. 

In  tertia  quoque  parte  eadem  scribit,  et 
addit  :  Decuit  Christum  nasci  de  incor-  q.  Xxvm, 
rupta  matre,  sicut  genitus  fuit  ex  cordeaK 
Patris  sine  omni  corruptione  et  contami- 
natione  ipsius ;  et  item  propter  finem  In- 
carnationis,  quae  ad  hoc  facta  est,  ut  ho- 
mines  renascantur  spiritualiter  in  filios 
Dei  ex  incorruptibili  semine,  seu  gratia 
Spiritus  Sancti,sine  voluptate  carnali.Haec 

C  in  Summa. 

Porro  in  Scripto  asserit  Thomas,  quod 
Christus  assumpsit  sexum  non  ad  usum, 
sed  ad  decorem  et  complementum.  —  Cui 
objici  posset,  quod  sexus  non  solum  de- 
servit  carnali  propagini  conservationique 
speciei,  sed  et  necessitudini  individui  pro- 
prii,  seu  emissioni  humoris  superflui. 

In  preehabitis  demum  sententialiter  con- 
tinentur  quae  Albertus,  Petrus,  Richardus, 
Udalricus,  et  alii  scribunt  de  ista  materia. 


DISTINCTIO  XIII 

A.  Si  Christus  secundum  natura?n  hominis  in  sapientia  et 
gratia  proficere  potuit,  vel  profecit. 

PFLETEREA  sciendum  est,  Ghristum  secundum  hominem,  ab  ipsa  conceptione  y 
gratiae  plenitudinem  recepisse,  cui  Spiritus  datus  est  non  ad  mensuram,  et  in  34- 
quo  plenitudo  divinitatis  corporaliter  habitat.  Ita  vero  habitat,  ut  ait  Augu-  »• 

Aug.  Epist. 

stinus  ad  Dardanum,  quod  omni  gratia  plenus  est.  Non  ita  habitat  in  Sanctis.  Uti87,n.4o. 

in  nostro  corpore   inest  sensus   singulis  membris,  sed  non  quantum  in  capite  : 

ibi  enim  et  visus  est  et  auditus  et  olfactus  et  gustus  et  tactus,  in  ceteris  autem  solus 

Ephes.  i,  est  tactus;  ita  in  Ghristo  habitat  omnis  plenitudo  divinitatis,  quia  ille  est  caput,  in 

quo  sunt  omnes  sensus.  In  Sanctis  vero  quasi  solus  est  tactus,  quibus  datus  est 

/aann.i,i6.  Spiritus  ad  mensuram,  quum  de  illius  plenitudine  acceperunt.  Acceperunt  autem 

de  illius  plenitudine  non  secundum  essentiam,  sed  secundum  similitudinem,  quia 

nunquam  illam  eamdem  essentialiter,  sed  similem  acceperunt  gratiam.  Puer  ergo 

Luc.  u,4o.  ille  plenus  sapientia  et  gratia  fuit  ab  ipsa  conceptione.  Unde  Jeremias  recte  dicit  : 

Jer.  xxxi,  Novum  faciet  Dominus  super  terram  :  mulier  circumdabit  virum  ;  quia  in  utero 

22. 

Virginis  perfectus  vir  exstitit,  non  solum  propter  animam  et  carnem,  sed  etiain 
propter  sapientiam  et  gratiam,  qua  plenus  erat. 

B.  Auctoritatem  ponit  qum  videtur  obviare. 

Lue. n,52.  Huic  autem  sententiae  videtur  obviare  quod  in  Lucae  evangelio  legitur  :  Jesus 
proficiebat  sapientia  et  aetate  et  gratia  apud  Deum  et  homines.  Si  enim  proficiebat 
sapientia  et  gratia,  non  videtur  a  conceptione  habuisse  plenitudinem  gratiae  sine 
mensura.  Ad  quod  sane  dici  potest,  ipsum  secundum  hominem  tantam  a  conceptio- 
ne  accepisse  sapientiae  et  gratiae  plenitudinem,  ut  Deus  ei  plenius  conferre  non 
potuerit ;  et  tamen  vere  dicitur  profecisse  sapientia  et  gratia,  non  quidem  in  se,  sed 
in  aliis,  qui  de  ejus  sapientia  et  gratia  proficiebant,  dum  eis  sapientiae  et  gratiae 
munera  secundum  processum  aetatis  magis  ac  magis  patefaciebat.  Unde  Gregorius 

Beda,  Ho-  in  quadam  homilia  ait  :  Juxta  hominis  naturam  proficiebat  sapientia,  non  quod  ipse 
sapientior  esset  ex  tempore,  quia  a  prima  conceptionis  hora,  spiritu  sapientiae 
plenus  permanebat  ;  sed  eamdem  qua  plenus  erat  sapientiam  ceteris  ex  tempore 
paulatim  demonstrabat.  Juxta  hominis  naturam  proficiebat  aetate  de  infantia  ad 
juventutem.  Juxta  hominis  naturam  proficiebat  gratia,  non  ipse  quod  non  habebat 
per  accessum  temporis  accipiendo,  sed  pandendo  donum  gratiae  quod  habebat.  Apud 
Deum  et  homines  proficiebat,  quia  quantum  proficiente  aetate  patefaciebat  homini- 
bus  dona  gratiae  quae  sibi  inerant,  et  sapientiae,  tantum  eos  ad  laudem  Dei  exci- 
tabat  :  et  sic  Deo  Patri  ad  laudem,  et  hominibus  ad  salutem  proficiebat.  In  aliis 
ergo,  non  in  se,  proficiebat  sapientia  et  gratia.  Unde  in  eodem  evangelio  puer  ille 

Luc.  n,  40.  sapientia  plenus  et  gratia  perhibetur.  Sic  ergo  dicitur  profecisse  sapientia  et  gratia, 
ut  aliquis  rector  ecclesiasticus  dicitur  proficere  in  cura  sibi  tradita,  quum  per  ejus 
industriam  alii  proficiunt. 

C.  Prmdictis  videtur  adversari  quod  Ambrosius  ait. 

Alibi  tamen  scriptum  reperitur,  quod  secundum  sensum  hominis  profecerit,  sicut 
Ai.a.r.  dc  aetate  honiinis  profecit.  Ait  enim  Ambrosius  in  libro  tertio  dc  Spiritu  Sancto  sic  : 

lncarnat. 

Dom.u.7i.  Deus  perfectioneni  naturae  suscepit  humanac;  suscepit  sensum  hominis,  sed  non  sen- 

su  carnis  fuit  infiatus.  Sensu  honiinis  animam  dixit  conturbatam ;  sensu  hominis 
esurivit  et  rogavit;  sensu  hominis  profecit,  sicut  scriptum  est  :  Jesus  proficiebat  lm.  h,  52. 
aetate  et  sapientia  et  gratia.  Quomodo  proficiebat  sapientia  Dei?  Profectus  aetatis  et 
profectus  sapientiae,  non  divinae  sed  humanae  naturae  est.  Ideo  aetatem  commemo- 
ravit,  ut  secundum  hominem  crederes  dictum  :  aetas  enim  non  divinitatis,  sed 
corporis  est.  Ergo  si  proficiebat  aetate  hominis,  proficiebat  sapientia  hominis.  Sensus 
autem  profecit;  et  quia  sensus,  ideo  sapientia.  Quis  sensus  proficiebat?  Si  humanus/ 
ergo  ipse  per  incrementum  susceptus  est.  Si  divinus,  ergo  mutabilis  per  profectum  : 
quod  enim  proficit,  mutatur  in  melius.  Sed  quod  divinum  est,  non  mutatur  :  quod 
ergo  mutatur,  non  est  divinum.  Sensus  ergo  proficiebat  humanus.  Sensum  ergo 
suscepit  humanum.  Nec  poterat  confortari  virtus  Dei,  nec  crescere  Deus,  nec  alti-   Ambr.  de 

Incarnat. 

tudo  sapientiae  Dei  impleri.  Quae  ergo  implebatur,  non  erat  Dei,  sed  nostra  sapien-  Dom.n.73. 

tia  :  nam  quomodo  implebatur,  qui  ut  omnia  impleret  descendit?  Per  quem  autem  Ephes.w, 

10. 
sensum  dixit  Isaias,  quod  patrem  nesciebat  puer  aut  matrem  ?  Scriptum  est  enim  :   Ambr.  oP. 

Priusquam  sciat  puer  vocare  patrem  aut  matrem,accipiet  spoliaSamariae.Sapientiam  "/j."^,,'*. 

enim  Dei  futura  et  occulta  non  fallunt.  Expers  autem  agnitionis  infantia,  per  hu- 

manam  utique  imprudentiam,  quod  adhuc  non  didicit,  ignorat.  Sed  verendum  est,   Ambr.  oP. 

inquam,  ne  si  duos  principales  sensus,  aut  geminam  sapientiam  Christo  tribuamus, 

Christum  dividamus.  Numquid  quum  et  divinitatem  ejus  et  carnem  adoramus, 

Christum  dividimus  ?  Numquid  quum  in  eo  imaginem  Dei  crucemque  veneramur, 

dividimus  eum  ?  Apostolus  certe  qui  de  eo  dixit,  quoniam  etsi  crucifixus  est  ex  ncor.xm, 

4. 
infirmitate  nostra,  vivit  tamen  ex  virtute  Dei,  ipse  dixit,  quia  non  divisus  est  icor.1,13. 

Christus.  Numquid  etiam  quum  dicimus,  quia  animam  rationalem  et  intellectus 

nostri  suscepit  capacem,  dividimus  eum  ?  Non  enim  ipse  Deus  Verbum  pro  anima  Ambr.  oP. 

rationali  et  intellectus  capaci  in  carne  sua  fuit ;  sed  animam  rationalem  et  intelle- 

ctus  nostri  capacem,  et  ipsam  humanam  et  ejusdem  substantiae  cujus  nostrae  sunt 

animae,  et  carnem  nostrae  similem,  ejusdemque  cujus  caro  est  nostra  substantiae 

suscipiens,  perfectus  etiam  homo  fuit. 

D.  De  intelligentia  prcemissorum  verborum. 

Haec  verba  Ambrosii  pia  diligentia  inspicienda  sunt,  quae  ex  parte,  hominis 
ignorantiam  instruunt  et  illuminant ;  ex  parte,  errandi  fomitem  male  intellecta  mi- 
nistrant.  His  etenim  evidenter  traditur,  duos  in  Christo  esse  principales  sensus,  sive 
geminam  sapientiam.  Neque  ideo  unitas  et  singularitas  personae  dividitur,  sed  juxta 
duas  naturas  duas  habet  sapientias  :  unam  non  creatam,  sed  genitam,  quae  ipse 
est;  alteram  non  genitam,  sed  creatam,  et  per  gratiam  ei  collatam.  Nam  Isaias  de 
eo  protestatur  :  Requiescet  super  eum  spiritus  sapientiae  et  intellectus.  Spiritu  ergo  /*.xi,2. 
sapientise  et  intellectus,  id  est,  sapientia  et  intelligentia  per  Spiritum  Sanctum  gratis 
data,  Christus  erat  sapiens  secundum  animam ;  secundum  Deum  vero  sapiens  erat 
sapientia  aeterna,  quae  Deus  est.  Et  sicut  in  quantum  Deus  est,  bonus  est  bonitate 
T.  23.  15 

naturali,  qua?  ipse  est,  et  justus  justitia  naturali,  quse  ipse  est;  ita  sapiens  sapientia 
naturali,  quae  ipse  est.  Anima  vero  ejus,  sicut  bona  est  et  justa  bonitate  vel  justitia 
gratis  data,  quse  ipse  vel  ipsa  non  est;  ita  est  sapiens  sapientia  gratis  data,  quae 
ipsa  non  est.  Et  licet  gemina  in  Ghristo  sit  sapientia,  una  tamen  eademque  persona 
est  :  qua?  in  quantum  Deus  est,  et  in  quantum  natura  divina  est,  sapiens  est  sapientia 

aiiasge-  ingenita  *,  scilicet  sapientia  aeterna  qua?  est  Pater,  et  sapientia  quae  non  est  ingenita*, 
quae  communis  est  tribus  personis;  non  tamen  gemina  sapientia,  quia  non  est  alia  et 

aiiasge-  alia  sapientia,  sapientia  ingenita*  quse  tantum  Filius  est,  et  sapientia  quae  commu- 
niter  Pater  est  et  Filius  et  Spiritus  Sanctus.  In  quantum  vero  eadem  persona  est 
homo,  id  est  secundum  hominem  acceptum,  vel  in  quantum  est  subsistens  ex  anima 
et  carne,  sapiens  est  sapientia  gratuita.  Sapiens  ergo  est  humano  sensu  et  divino. 


E.  Quomodo  intelligendum  sit  illud,  Sensus  proficiebat  humanus. 

Sed  ex  qua  causa  illius  dicti  intelligentia,  scilicet,  Sensus  proficiebat  humanus, 
assumenda  est  ?  Aperte  enim  videtur  Ambrosius  innuere,  quod  secundum  humanum 
sensum  Ghristus  profecerit,  et  quod  infantia  ejus  expers  cognitionis  fuerit,  et  pa- 
trem  et  matrem  ignoraverit  :  quod  nec  Ecclesia  recipit,  nec  prsemissae  auctoritates 
patiuntur  sic  intelhgi.  Sed  ita  sane  potest  accipi,  ut  quantum  ad  visum  hominum 
et  sui  sensus  ostensionem  Ghristus  profecisse  dicatur.  Proficiebat  ergo  humanus 
sensus  in  eo  secundum  ostensionem  et  aliorum  hominum  opinionem.  Ita  etiam 
patrem  et  matrem  dicitur  ignorasse  in  infantia,  quia  ita  se  habebat  et  gerebat  ac 
si  agnitionis  expers  esset. 


SUMMA 
DISTINCTIONIS    TERTI^DEGIM/E 

POSTQUAM  auctor  tractavit  de  Ghristi 
humanitate  quantum  ad  ejus  quiddi- 
tatem  et  inceptionem,  ac  unionem  cum 
Verbo ;  hic  modo  prosequitur  de  acciden- 
talibus  ejus  perfectionibus,  puta  de  per- 
fectione  gratiae  et  sapientiae  ac  virtutum 
ipsius;  deinde  de  aliis  ejus  mysteriis,  ut 
in  processu  patebit.  Primo  ergo  hic  tangit, 
dist.iv,q.4.  quod  et  alias  praetactum  est,  utpote,  quod 
Christus  a  primo  suae  incarnationis  seu 
maternae  conceptionis  instanti,  omni  gra- 
tia  exstitit  plenus.  Deinde  contra  hoc  ex 
Evangelio  objicit,  et  solvit.  Tertio  conlra 
soliitionem  instat  ex  verbis  Ambrosii.Quar- 
lo  verba  Sancti  illius  explanat. 


QU^STIO   PRIMA 


HIc  quaeritur  primo,  An  in  anima 
Christi  fuit  gratia  habitualis 
ei  concreata. 

Videtur  quod  non,  quoniam  anima  Chri- 
sti  fuit  deitali  immediate  unita:ergo  lux  il- 
la  tam  infinita  per  se  sufficientissime  ani- 
mani  illam  perfecit  ad  omnia.  Nec  videtur 
aliquod  donum  creatum,  ultra  tam  infiniti 
B  boni  immediatam  unionem,fuissc  nccessa- 
riuin  animae  illi,  praesertim  quum  cuncta 
bona  et  dona  creafa  ita  se  habeant  ad  incir- 
cumscriptibile  illud  bonum,  sicut  punctus 
ad  lineam, quam  non  facit  majorem,et  sic- 
ut  tenuissimus  pulvis  ad  totum  universum. 

In  opposituin  sunt  aucloritat.es  Scriptu- 
rae,  quao  partim  habentur  in  littera. 

Ad  haec  Alexander  :  In  Christo,  asserit,  A 
fuit  gratia  sanctitatis  singularis,  secundum 
quod  fuit  quidam  homo  singularis,  per 
quam  fuit  homo  sanctissimus,  ita  quod 
nihil  defuit  ei  de  gratia  quae  possit  haberi 
ab  homine.  Ipse  quoque  fuit  homo  Deus  : 
ideo  necessario  fuit  in  eo  gratia  unionis. 
5.  Fuit  item  mediator  Dei  et  hominum  :  id- 
circo  fuit  in  eo  gratia  qua  exstitit  caput 
et  medium  influentiae  gratiee  in  nos,quem- 
admodum  caput  ad  membra.  Verumtamen 
in  his  una  est  gratia  secundum  essentiam, 
multiplex  vero  per  comparationem  ad  ac-  B 
tus  et  operationes  :  quoniam  alius  actus 
est  unire  dispositive  humanitatem  deitati, 
alius  actus  influere  gratiam  aliis  et  esse 
exemplar  omnium  gratiarum  Spiritus  San- 
cti.  Anima  etiam  Christi  contemplabatur 
et  diligebat  summam  veritatem  ac  bonita- 
tem.  Secundum  prirnum  actuum  horum, 
ponitur  in  Christo  gratia  unionis ;  quan- 
tum  ad  secundum,  gratia  capitis;  quoad 
tertium,  gratia  singularis  personae  ac  san- 
ctitatis.  Quumque  hi  actus  nequaquam  su- 
perfluant,  sed  verissime  sint  in  Christo,  C 
non  est  vanum  in  eo  ponere  gratias  istas. 

Praeterea  quaeritur,  utrum  gratia  Christi, 
secundum  quod  fuit  singularis  homo,  fuit 
gratia  plenitudinis.  Videtur  quod  sic,  per 
u.  illud  Joannis  :  Vidimus  gloriam  ejus,  ple- 
num  gratiae  et  veritatis.  Oppositum  vero 
apparet,  quia  in  Christo  non  fuerunt  fides 
et  spes  ac  pcenitentia,  sed  visio  clara  et 
innocentia  pura.  —  Dicendum,  quod  quum 
in  Christo  sit  gratia  unionis,  gratia  capitis, 
et  gratia  singularis  personae,  gratia  ista 
tripliciler  dicta,  vocatur  gratia  plenitudi-  D 
nis.  Secundum  rationem  causae  finalis, 
gratia  unionis  appellatur  gratia  plenitudi- 
nis,  quoniam  summa  et  perfectissima  fuit 
in  Salvatore.  Ultimus  namque  perfectior- 
que  effectus  gratiae  est,  Deo  unire  :  in 
Christo  quidem  in  unitate  personae,in  aliis 
vero  per  cognitionem  et  amorem.  Unio  au- 
tem  illa  humanitatis  cum  Verbo  est  major 
quae  esse  excogitarive  queat  :  ideo  iste  est 
plenissimus  effectus  gratiae  qui  possit  con- 
sistere.Secundum  vero  rationem  causac  ef- 


ficientis,  gratia  Christi  qua  est  caput,  est 
gratia  plenitudinis.  Nam  sicut  quaedam 
sunt  luminaria  quae  perficiuntur  proprio 
lumine  solum,  nec  valent  alia  illuminare, 
ut  carbo  ;  alia  vero  non  solum  retinent  lu- 
men  suum  in  se,sed  et  aliis  influunt  illud, 
ut  flamma  :  sic  gratia  Christi  splendet  in 
ipso,  et  alios  quoque  irradiat;  non  sic  gra- 
tia  aliorum,  sed  ipsorum  dumtaxat  perficit 
animas.  Porro  secundum  rationem  causae 
formalis,  dicitur  gratia  ipsa  singularis  per- 
sonae  Christi  gratia  plenitudinis,  quia  ple- 
nissime  informat  animam  Christi  et  om- 
nes  vires  ipsius,  tam  quantum  ad  actus 
rationis,  quam  ad  actus  concupiscibilis  ac 
irascibilis.  Quumque  in  aliis  sit  praeemi- 
nentia  quantum  ad  aliquod  certum  do- 
num,  quemadmodum  in  Ecclesiastico  le- 
gitur,  Non  est  inventus  similis  illi  ;  in  Ecdi 
Christo  est  praeeminentia  quantum  ad  om- 20- 
nia  quae  imperfectionem  non  includunt. 
Idcirco  non  exstiterunt  in  Christo  fides, 
quae  est  cum  obscuritate  notitiae;  nec  spes, 
quae  est  praestolatio  nondum  adeptae  felici- 
tatis  ;  nec  pcenitentia,  quae  est  dolor  de 
malo  propriae  culpae.  Verumtamen  id  quod 
perfectionis  est  in  istis  virtutibus,  perfe- 
ctissime  fuit  in  anima  Christi,  puta  assen- 
sus  veri,  adhaesio  boni,  detestatio  mali. 

Insuper  quaeritur,qualiter  plenitudo  gra- 
tiae  Christi  differt  a  plenitudine  gratiae 
aliorum  Sanctorum.  Nam  et  sacratissima 
Virgo  fuit  gratia  plena;  atque  de  Stephano  Luc. 
scriptum  est,  Stephanus  plenus  gratia  et  Act. 
fortitudine ;  et  de  Apostolis,  Repleti  sunt  ibid, 
omnes  Spiritu  Sancto.  —  Et  responden- 
dum,  quod  multiplex  est  gratiae  plenitudo. 
Una  ad  sufficientiam,  quae  scilicet  sufficit 
ad  promerendum  vitam  aeternam  atque 
aureolam  :  quae  plenitudo  fuit  in  Stepha- 
no.  Secunda  est  plenitudo  gratiae  quantum 
ad  numerositatem  :  sicque  Ecclesia  dicitur 
gratia  plena,  quoniam  non  est  aliquod  gra- 
tiae  genus  quod  non  sit  in  ea,  quantum  ad 
aliquod  membrum  ejus.  Tertia  est  pleni- 
tudo  gratiae  praerogative  super  omnem  pu- 
ram  creaturam :  et  haec  fuit  in  Virgine  glo- 
riosa,  eo  quod   ipsa   sit   Mater  Unigeniti 


1,28. 
vi,  8. 
n,4. 

Dei  :  propter  quod  nulla  pura  creatura 
potest  tantae  Virgini  comparari,  quam  (ut 
ait  Anselmus)  decuit  ea  puritate  nitere  qua 
major  sub  Deo  nequit  intelligi.  Quarto  di- 
citur  gratiae  plenitudo,  quantum  ad  con- 
summationem  seu  perfectionem  :  et  hsec 
fuit  in  Christo.  —  Haec  Alexander. 

Qui  nihilo  minus  (ut  patuit  supra)  ali- 
quando  dicit,  quod  gratia  unionis  est  gra- 
tia  increata,  videlicet  Dei  benignitas  :  Gra- 
tia  (inquit)  unionis  dicitur  gratia  creata  et 
gratia  increata.  Similiter  gratia  secundum 
quam  dicitur  caput  aliorum,  intelligitur 
gratia  creata  et  increata.  Si  ergo  ex  utra- 
que  parte  intelligas  gratiam  inereatam,  di- 
co  quod  eadem  est  gratia  unionis  et  gratia 
capitis.  Unde  Hugo  libro  de  Sacramentis  : 
Unus  est  Spiritus,  qui  per  Christum  venit 
ad  Christianos,  cujus  plenitudo  in  capite, 
et  participatio  est  in  membris.  Si  vero  in- 
telligas  gratiam  unionis  creatam,  similiter 
gratiam  capitis  creatam :  sic  una  differt  ab 
alia  ratione,  non  re,  quemadmodum  eadem 
est  lux  in  sole,  et  inde  se  diffundens  ad 
alia.  Haec  Alexander. 

Praeterea  Bonaventura  :  In  Christo,  in- 
quit,  ponenda  est  gratia  singularis  perso- 
nae  creata,  quia  hoc  donum  assimilat  ani- 
mam  Deo,  atque  ad  virtuosas  ac  meritorias 
actiones  habilitat.  Nec  potuisset  haec  gra- 
tia  animam  Christi  per  inhaerentiam  infor- 
mare,  nisi  creata  fuisset ;  nec  sine  hac 
gratia  Spiritus  Sanctus  mentem  creatam 
inhabitat,  nec  anima  Deo  accepta  ac  pla- 
cita  perhibetur,  atque  (ut  ante  ostensum 
est)  non  decuit  Christi  humanitatem  assu- 
mi  a  Verbo,  nisi  omni  charismate  gratiae 
decoratam.  Et  quamvis  Verbum  eeternum, 
quantum  est  ex  parte  sui,  praepotens  sit 
animam  Christi  in  omnibus  gubernare  si- 
ne  auxilio  gratiae  creatae,  anima  tamen  in- 
diget  multiplici  dispositione  ad  suscipi- 
endum  influxum  et  gubernationem  Verbi 
aeterni.  Haec  Bonaventura. 

Qui  ad  quaestionem  de  plenitudine  gra- 
tiffl  liujus  respondet:Jn  Christo  ab  incarna- 
tionis  exordio  fuit  consuinmata  et  perfccla 
gratiae  plenitudo,  quia  non  decuit  Verbum 


A  aeternum  uniri  animae  rationali  in  unitate 
personae,  nisi  tam  deiformissime  sicut  erat 
possibile.  Idcirco  super  omnem  gratiam  et 
gloriam  ceterorum  Sanctorum  ac  Beato- 
rum,  habuit  anima  illa  deiformitatem  gra- 
tiae  et  gloriae,  et  superabundantiam  in  eis- 
dem.  Idcirco,  quod  Christus  dicitur  gratia  Luc. 
et  sapientia  profecisse,  exponitur  de  pro- 
fectu  quantum  ad  ostensionem  et  usum 
exteriorem,  aedificationemque  aliorum.  — 
Si  autem  objiciatur,  quia  gratia  quo  ma- 
jor,  eo  plus  auget  et  ampliat  capacitatem 

B  animae  ad  gratiam  :  ergo  tota  capacitas 
animae  Christi  non  fuit  impleta  hac  gratia, 
nec  fuit  consummata,  sed  augebatur  assi- 
due,  et  perficiebatur  gratia  ampliori ;  di- 
cendum,  quod  dupliciter  ampliatur  ca- 
pacitas  animae  :  primo,  ratione  majoris 
possibilitatis  in  suscipiendo;  secundo,  ra- 
tione  majoris  virtutis  in  cooperando.  Ea- 
dem  quippe  est  potentia  quae  gratiam  sus- 
cipit,  et  susceptae  gratiae  cooperatur.  Et 
quantum  ad  virtutem  cooperandi  verum 
est,  quod  adveniens  gratia  auget  potentiae 

C  habilitatem ;  non  autem  quantum  ad  pos- 
sibilitatem  in  suscipiendo,  quoniam  gratia 
quum  sit  sicut  actus  et  complementum 
potentiae,  quanto  plus  datur  atque  infun- 
ditur,  tanto  plus  minuit  de  possibilitate. 
Hinc  habilitas  ad  gratiam  est  in  Christo 
per  gratiam  omnino  perfectam  ad  comple- 
mentum  perducta,  ejusque  capacitas  im- 
pleta.  Unde  non  debemus  hic  imaginatione 
seduci.  Non  enim  ita  impletur  capacitas 
animae  gratia,  sicut  locus  vacuus  impletur 
corpore,  sed  potius  sicut  possibilitas  ma- 

D  teriae  actualitate  formae.  Haec  Bonaventura. 
At  vero  Thomas  :  Gratia,  ait,  duo  prin- 
cipaliter  facit  in  anima.  Primo  enim  per- 
ficit  eam  formaliter  in  esse  spirituali,  per 
quod  Deo  assimilatur;  unde  et  vita  animae 
nuncupatur.  Secundo  perficit  eam  ad  opus, 
secundum  quod  a  gratia  nianant  virtutes, 
quemadmodum  vires  ab  essentia  :  quia 
non  potest  operatio  esse  perfecta,  nisi  pro- 
grediatur  a  potentia  perfecta  per  habitum. 
Et  propter  haec  duo  oportet  in  anima  Chri- 
sti  ponere  gratiam.  Fuit   namque  anima 

illa  perfectissima  in  esse  spirituali,  in  ac-  A 
tibus  quoque  suis  perfectissima  fuit,  ha- 
buitque  actiones  proprias  et  creatas,  reali- 
ter  alias  ab  actione  Verbi  aeterni. —  Habuit 
etiam  Christus  plenitudinem  gratiae,  quo- 
niam  illud  plene  habetur  quod  habetur 
secundum  omnes  differentias,modos  et  ef- 
fectus  suos  :  sicque  Christus  habuit  gra- 
tiam,  quoniam  in  se  ipso  plenus  exstitit 
ea,  communicavit  etiam  aliis  eam,  imo 
quibusdam  tam  copiose,  quod  et  ipsi  fue- 
runt  cooperatores  ipsius  in  aliorum  con- 
versione  ad  ipsum,  atque  ex  ipso  sicut  ex  B 
capite  redundat  in  alios,  juxta  illud  Joan- 

16.  nis  :  De  plenitudine  ejus  omnes  accepi- 
mus.  —  Haec  Thomas  in  Scripto,  ubi  et 
plura  conscribit  de  his  quae  nunc  ex  Alex- 
andro  et  Bonaventura  inducta  sunt. 

.  i.  Porro  in  tertia  parte  testatur  :  Necesse 
est  in  Christo  habitualem  gratiam  ponere. 
Primo,  propter  unionem  animae  ejus  cum 
Verbo.  Quanto  enim  receptivum  propin- 
quius  est  causae  influenti,  tanto  plus  par- 
ticipat  de  influentia  ejus.  Quumque  in- 
fluxus  gratiae  sit  a  Deo,  constat  quod  anima  C 
illi  tam  summe  et  immediate  unita,  copio- 
sissime  influxum  gratiae  suae  suscepit.  Se- 
cundo,  propter  nobilitatem  animae  illius, 
cujus  operationes  oportuit  propinquissime 
Deum  attingere  per  notitiam  et  amorem  : 
ad  quod  opus  fuit  eam  elevari  per  gra- 
tiam.  Tertio,  propter  habitudinem  animae 
hujus  ad  genus  humanum.  Christus  nam- 

,5.  que  ut  homo,  est  mediator  Dei  et  homi- 
num  :  ideo  oportebat  ut  haberet  gratiam 

9.  etiam  in  alios  redundantem.  —  Hinc  fuit 
in  Christo  gratiee  plenitudo.  Id  enim  plene  D 
habetur,  quod  totaliter  ac  perfecte  habe- 
tur.  Totalitas  autem  et  perfectio  attendi 
potest  dupliciter.  Primo,  quoad  quantita- 
tem  intensivam  :  quemadmodum  perfecte 
et  plene  album  vocatur,  quod  habet  albe- 
dinem  tam  eminentem  sicut  est  nata  ha- 
beri.  Alio  modo  secundum  virtutem  seu 
quantitatem  extensivam  :  ut  si  quis  dica- 
tur  plene  habere  vitam,  quia  habet  eam 
secundum  omnes  effectus  vel  opera  vitae  ; 
sicque   homo,  non  brutum,  vitam   habet 


plenarie.  Utroque  autem  modo  Christus 
habuit  plenitudinem  gratiae.Primo  quidem 
intensive,quoniam  habuit  eam  in  summo, 
secundum  perfectissimum  modum  quo  po- 
test  haberi.  Quod  primo  ostenditur  ex 
maxima  propinquitate  animae  suae  ad  cau- 
sam  gratiee  per  Verbum  aeternum  :  ex  qua 
propinquitate  abundantissime  gratiam  par- 
ticipavit.  Secundo,  ex  comparatione  gratiae 
Christi  ad  suos  effectus  :  quia  quum  esset 
Christus  caput  aliorum,  sic  anima  ejus 
gratiam  sortiebatur  ut  transfunderetur  in 
ceteros ;  quemadmodum  ignis  qui  est  cau- 
sa  caloris  in  omnibus  aliis,  est  maxime  ca- 
lidus.  Similiter  extensive,  quoniam  habuit 
gratiam  ad  omnes  effectus  operationesque 
gratiae,  quia  collata  est  ei  gratia  tanquam 
universali  principio  in  genere  habentium 
eam.  Virtus  autem  primi  principii  generis 
cujuscumque  naturaliter  se  extendit  ad 
universos  generis  illius  effectus  :  sicut  sol 
sua  virtute  est  universalis  causa  generati- 
onis,  ut  S.  Dionysius  quarto  de  Divinis 
nominibus  capitulo  loquitur. 

Praeterea  si  quaeratur,  an  gratiae  pleni- q.vn.a.  10. 
tudo   fuerit  propria  Christo  ;  responden- 
dum,  quod  plenitudo  gratiae  attendi  potest 
dupliciter  :  primo,  ex  parte  ipsius  gratiae ; 
secundo,  ex  parte  subjecti.  Et  primo  mo- 
do  dicitur  plenitudo  gratiae  sicut  jam  di- 
ctum  est  :  haecque  Christo  est  propria.  Sed 
secundo   modo  plenitudo  gratiae  appella- 
tur,  dum  quis  gratiam  plene  habet  secun- 
dum    suam   conditionem,  sive  secundum 
intensionem,  prout  gratia  in  eo  intensa  est 
usque  ad  terminum  ei  a  Deo  praefixum, 
juxta  illud  Apostoli  :  Unicuique  nostrum   Ephes.n, 
data  est  gratia  secundum  mensuram  dona- 7- 
tionis  Christi;  sive  etiam  secundum  virtu- 
tem,  in  quantum  habet  gratiae  facultatem 
ad  omnia  ad  suum  statum  officiumve  spe- 
ctantia,  juxta  illud  ad  Ephesios  :  Mihi  om-  ibid.m,s, 
nium  sanctorum  minimo  data  est  gratia  9- 
haec,  illuminare  omnes.  Et  talis  gratiae  ple- 
nitudo  non  est  propria  Christo,  sed  aliis 
quoque  communicatur.  —  Uaec  Thomas  in 
Summa. 

In  praeinductis  sententialiter  continen- 

tur  scripta  Alberti,  Petri,  Richardi,  Udal-  A 
rici,  de  ista  materia. 

Durandus  vero  his  adjicit  :  Gratia  du- 
pliciter  sumitur.  Primo,  pro  acceptatione 
divina  :  quemadmodum  inter  homines  di- 
citur  quis  alteri  gratus,  seu  gratiam  ejus 
habere,  quia  acceptus  est  illi.  Sicque  gra- 
tia  non  dicit  aliquid  subjective  in  homine 
grato,  sed  est  denominatio  extrinseca  ab 
actu  divino  seu  humano;  nec  talis  gratia 
fuit  in  Christo  subjective,  sed  objective. 
Et  taliter  dici  potest,  quod  in  Christo  fuit 
gratiae  plenitudo,quoniam  fuit  Deo  summe  B 
acceptus.Secundo,accipitur  gratia  pro  do- 
no  creato,  et  dividitur  in  gratiam  gratum 
facientem  et  gratis  datam.  Et  utriusque 
plenitudo  fuit  in  Christo  :  quod  de  gratia 
gratum  faciente  jam  patuit.De  gratiis  quo- 
que  gratis  datis  probatur.  Nam  Christus 
venit  evangelicam  legem  et  fidem  catholi- 
cam  prsedicare,  in  quibus  multa  superna- 
turalia  continentur,  quae  ratione  nequeunt 
probari  humana  :  ideo  necessaria  erant  ad 
eorum  roborationem  miracula,  atque  hu- 
jusmodi,  quae  ad  hujus  legis  ac  fidei  con-  C 
ferunt  ostensionem  ac  munimentum.  Haec 
Durandus. 

Quibus  objici  potest,  quod  ait  in  Christo 
non  fuisse  gratiam  primo  modo  acceptam 
subjective,  sed  objective.  Fuit  enim  in 
ipso  secundum  quod  Deus  est  realiter,  sic- 
ut  in  Patre  et  Spiritu  Sancto.  Sed  loquitur 
de  Filio  secundum  naturam  assumptam. 
Quid  autein  sit  gratia  gratum  faciens,  et 
de  multiplici  ejus  divisione,  et  qualiter  a 
gratia  gratis  data  distincta  sit,  dictum  est 
dist.  xxvi.  super  secundum.  D 

Amplius  Scotus  circa  haec  sciscitatur, 
utrum  animae  Christi  potuerit  conferri 
summa  gratia  quae  potuit  creatune  con- 
ferri.  Videlur  quod  non,  quoniam  anima 
Christi  non  est  summum  gratificabile, 
quum  non  sit  suiiuna  natura  intellectua- 
lis,  quoniam  naturali  ordine  in  ipsa  digni- 
tate  naturae  est  inferior  creatura  angelica  : 
ergo  nec  suminam  gratiam  potcst  recipe- 
re.  Excellentior  namque  natura  nobilioris 
perfectionis  est  capax,  eo  quod  qualitas  et 


gradus,  seu  ordo  perfectionis,  sit  secun- 
dum  gradum  naturae  perfectibilis.  Ad  hoc 
respondetur,  quod  animae  Christi  dabatur 
quidam  habitus  supernaturalis  per  quein 
augebatur  capacitas  suae  naturae.  Sed  con- 
tra  hoc  objicitur,  quia  et  natura  superior 
capax  fuit  ejusdem  habitus,  aut  alterius 
perfectioris,  et  per  illum  esset  capax  ma- 
joris  perfectionis  :sicque  natura  sublimior 
semper  est  magis  gratificabilis.  Praeterea, 
Christi  gratia  fuit  finita  atque  in  certo 
gradu;  sed  ultra  illum  posset  fieri  gratia 
major  :  nam  et  illa  si  causaretur,  adhuc 
esset  finita.  Gradus  autem  finitus  non  re- 
pugnat  creaturae ;  Deus  quoque  quolibet 
finito  potest  facere  majus.  Praeterea,  si 
gratia  animae  Christi  est  in  termino,  ut 
major  illa  omnino  esse  non  valeat,  aut  hoc 
esset  propter  rationem  formae  in  se,  aut 
propter  aliquid  ex  parte  efficientis,  aut 
propter  aliquid  ex  parte  susceptivi.  Non 
primo  modo,  quoniam  gratia  est  partici- 
patio  caritatis  infinitae  et  increatae,  et  ita 
potest  in  infinitum  crescere  antequam  de- 
veniat  ad  caritatem  quam  participat;  nec 
secundo  modo,  quia  efficiens  illud  est  in- 
finitae  potentiae;  nec  tertio  modo,  quoniam 
forma  recepta  semper  ampliat  capacita- 
tem  recipientis  :  caritas  namque  dilatat. 
Praeterea,  si  anima  Christi  habet  gratiam 
summam  creabilem,  sequitur  quod  nulla 
gratia  queat  illi  esse  aequalis  :  quia  ut 
quinto  dicitur  Topicorum.quod  per  super- 
abundantiani  dicitur,  competit  uni  soli ; 
sed  hoc  consequens  falsum  est,  quoniam 
posset  Deus  aliam  naturam  humanam  as- 
sumptae  aequalem,  imo  et  angelicam  illa 
sublimiorem,  assumere. 

Ad  hanc  quaestionem  respondeo,  quod 
summum  potest  dici  dupliciter  :  primo 
positive,  per  excessum  ad  alia;  secundo 
negative,  per  non  excedi  ab  alio.  Primo 
modo  non  potest  esse  nisi  unum  id  quod 
superabundantiam  dicit.  Secundo  modo 
possunt  cssc  plura,  sicut  sunf  plura  ge- 
nera  generalissima.  Primo  niodo  Deus  non 
potuit  aninue  Christi  conferre  gratiam 
suininain  possibilem  :  nam  potuit  et  po- 

test  creare  a?qualem.  Potuit  enim  et  potest 
aliam  naturam  aequalem  assumere,  aequa- 
lemque  gratiam  illi  conferre.  Secundo  mo- 
do,  dico,  quod  summam  gratiam  creabi- 
lem  potuit  animse  Christi  conferre.  Summa 
namque  gratia  potest  creari  :  alioqui  non 
esset  status  in  ascendendo.  —  Haec  Scotus. 

Qui  hanc  materiam  satis  diffuse  subtili- 
terque  prosequitur,  et  defendit,  quod  tanta 
potest  esse  capacitas  animae  quanta  et  an- 
geli,  praesertim  respectu  supernaturalium 
perfectionum  gratiae  et  gloriae,  quum  ad 
finem  ordinentur  eumdem.  Hinc  itaque 
est  tenendum,  quod  animse  Christi  con- 
ferri  potuit,  atque  de  facto  collata  est, 
summa  gratia  quae  conferri  potuit  creatu- 
rae;  et  quod  omnis  forma  ac  perfectio  cre- 
ata,  necessario  determinata  et  lirnitata  est 
ad  certum  gradum ;  et  quod  altior  fieri 
nequit,  non  est  ex  impotentia  Dei,  sed  in- 
susceptibilitate  et  incapacitate  ac  finitione 
creabilis.  —  Hoc  idem  tenet  Henricus.  Nec 
caritas  potest  in  infinitum  dilatare,  seu 
capacitatem  augere,  sed  sicut  in  essentia, 
ita  in  potestate  et  efficientia  limitatur. 

Iterum  sciscitatur,  utrum  possibile  sit 
voluntatem  animae  Christi  habere  sum- 
mam  fruitionem  possibilem  naturae  crea- 
tae,  et  utrum  anima  Christi  potuerit  sum- 
me  frui  Deo  sine  summa  gratia.Respondet: 
Animam  summe  frui  Deo,  dupliciter  potest 
intelligi,  videlicet  formaliter  et  elicitive. 
Formaliter,  ita  quod  summa  fruitio  infor- 
met  voluntatem  animae  hujus,  a  quocum- 
que  fruitio  illa  causetur  :  et  sic  anima 
Christi  frui  potest  ac  fruitur  summe  Deo, 
quum  sit  receptiva  illius,  sicut  et  gratiae 
summae,  ut  patuit.  Probabile  tamen  est, 
quod  non  possit  summe  frui  Deo  elicitive, 
quum  ejus  voluntas  non  sit  tantae  activita- 
tis  in  eliciendo,  sicut  posset  esse  alia  cre- 
atura  assumptibilis,  utpote  angelus.  Nec 
enim  summa  gratia  est  tota  causa  summae 
fruitionis,  imo  voluntas  est  causa  partia- 
lis.  —  Ad  aliud  dico,  quod  sine  summa 
gratia  posset  Deus  conferre  summam  frui- 
tionem  creabilem  animae  Christi  :  quia 
gratia  habet  tantum  rationem  causu'  effi- 


A  cientis  secundae,  quam  Deus  supplere  po- 
test.  Nam  quidquid  Deus  facere  potest  per 
causam  efficientem  mediam,  potest  per  se 
facere  sine  illa.  —  Haec  Scotus.  Qui  multa 
scribit  de  his,  quorum  oppositum  schola- 
stice  posset  defendi.  Sed  non  videtur  tu- 
tum,  in  his  immoderate  scrutari  majesta-  cr.  Prov 
tem,  et  bestiam  tangere  montem. 


xxv,  27  ; 
Hebr.  xn, 
20. 

OUaeritur  consequenter,  An  gratia 
animse  Christi  sit  infinita. 
Yidetur  quod  sic.  Primo,  quoniam  me- 
ritum  Christi  inexhauribile  indeficiensque 
consistit,  ergo  et  gratia  illa  ex  qua  oritur. 
Effectus  enim  non  potest  suam  causam 
transcendere,  et  inter  gratiam  et  meritum 
ex  gratia  nascens,proportionem  esse  opor- 
tet.  —  Secundo,  omne  finitum  paulatim 
crescendo  potest  alteri  finito  aequari,  et  si 
incessabiliter  augeatur,potest  illo  fieri  ma- 

C  jus,quum  unum  finitum  non  excedat  aliud 
infinite  :  sicque  gratiae  aliorum  successive 
et  incessanter  proficiendo,  possent  gratiae 
Christi  aequari,  si  infinita  non  est.  —  Ter- 
tio,  Magister  ait  in  littera  :  Sane  dici  po- 
test,  Christum  tantam  gratiam  accepisse, 
quod  Deus  ei  majorem  dare  non  potuit  : 
ergo  fuit  simpliciter  infinita,  quum  omni 
finito  Deus  majus  facere  valeat.  —  Quarto, 
gratia  Christi  aut  potest  augeri,  aut  non  : 
si  potest,  non  est  perfecta  nec  plena;  si 
non   potest,  ergo  est  infinita.  —  Quinto, 

D  probatur  hoc  ipsum  per  illud  Joannis,Non  joann.  m, 
ad  mensuram  dat  Deus  Spiritum,  homini  34, 
Christo,  ut  Glossa  exponit  et  Augustinus 
testatur. 

In  contrarium  est,  quod  infinita  sapien- 
tia  Creatoris  cuncta  creata  in  numero,  pon-  sap.  xi,2i. 
dere  et  mensura  constituit,  et  ipse  super- 
gloriosissimus  Deus  cunctis  creatis  in  in- 
finitum  perfectior  est. 

Ad  hoc  Bonaventura  respondet  :  Aliquid 
mensura  carere,  iinmcnsumve  esse,  intel- 

ligi  potest  dupliciter  :  primo,  absolute  in  A 
se;  secundo,  comparative  ad  aliud.  Gratia 
itaque  Christi  secundum  quod  est  singu- 
laris  persona,  in  se  est  donum  creatum 
finitum  seu  mensuratum.  Finitum  enim 
et  mensuratio  circa  creaturam  potius  di- 
cit  complementum  quam  imperfectionem. 
Sed  in  comparatione  ad  gratiam  aliorum, 
gratia  Christi  improportionabiliter  est  ex- 
cedens,  ratione  hypostaticse  unionis  cum 
Verbo  :  imo  ita  excedit  in  infinitum,  id 
est  incommensurabiliter,  gratias  aliorum, 
tam  quantum  ad  virtutem  habitus,  quam  B 
quoad  usum  atque  effectum.  Quantum  ad 
habitum,  quoniam  nunquam  pura  creatura 
in  tantum  valet  proficere  ut  tam  perfecti 
habitus  gratise  sit  susceptiva,  ut  anima 
illa  Deo  in  unitate  personse  conjuncta. 
Quantum  ad  usum,  quoniam  omnes  vir- 
tutes  habuerunt  usum  suum  in  Christo, 
dummodo  ad  perfectionem  pertineant :  id- 
circo  dicuntur  in  Christo  fuisse  omnes 
sensus  spirituales,  quia  completum  habuit 
usum  universorum  donorum  excellentiori 
modo  quam  ad  hoc  possit  pertingi  ab  ali-  C 
quo.  Similiter  quantum  ad  effectum,  quia 
ob  hoc  quod  ille  homo  fuit  Filius  Dei, pen- 
satur  opus  seu  meritum  ejus  penes  digni- 
tatem  personae  a  qua  emanat.  Hinc  meri- 
tum  passionis  ejus  in  infinitum  excedit 
nostrarum  merita  passionum ;  atque  ob 
hoc  quod  Deus  erat,  mors  ejus  pensata 
fuit  a  Deo  in  tantum,  quantus  exstitit  ille 
qui  moriebatur.  Hinc  quantum  ad  suffi- 
cientiam,  si  infinita  fuissent  millia  homi- 
num  reatu  originalis  peccati  adstricta,  po- 
tuissent  per  effectum  et  meritum  passionis  D 
illius  liberari  atquc  salvari.  Gratia  igitur 
Christi  quantum  ad  suam  essentiam,  est 
Joann.  m,  finita.  —  Quod  vero  Spiritus  dicitur  ei 
datus  non  ad  mensuram,  potest  intelligi 
de  datione  jr-terna,  vel  de  datione  per  com- 
municationein  idiomutum,  sicque  privatur 
ibi  mensura  simpliciter.  Si  autem  per  Spi- 
rituin  datum,  intelligamus  ipsam  donati- 
onem  donorum  Spiritus  Sancti,  sic  non 
privatur  ibi  mcnsura  simpliciter,  sed  com- 
mensuratio  rcspectu  nostri,  quibus  datur 

Spiritus  quantum  ad  certos  usus  quorum- 
dam  donorum,  juxta  illud  Apostoli  :  Alii 
datur  per  Spiritum  sermo  sapientise,  alii 
sermo  scientiee.  —  Porro  infinitas  meriti 
Christi  non  solum  consurgit  ex  gratia  illa, 
sed  magis  ex  unione  humanitatis  ad  Verbi 
personam,  ob  quam  unionem  non  tantum 
homo,  sed  et  Deus  passus  et  mortuus  dici- 
tur ;  et  ex  illa  dignitate  dicitur  meritum 
infinitum.  —  Unum  quoque  creatum  in- 
finite  excedit  aliud,  quando  non  sunt  ejus- 
dem  generis  :  ut  linea  punctum,  super- 
ficies  lineam.  Itoc  Bonaventura. 

Hinc  Thomas  conscribit  :  Gratia  dicitur 
donum  gratis  collatum.  Donum  autem  ho- 
mini  Christo  sine  preecedentibus  meritis 
suis  collatum,  exstitit  duplex,videlicet  cre- 
atum  et  increatum.  Increatum  fuit  et  est 
Spiritus  Sanctus,  qui  in  Christi  anima  re- 
quievit,  juxta  illud  Isaise,  Requiescet  su- 
per  eum  Spiritus  Domini;  ipsa  quoque 
persona  Verbi,  quoniam  datum  est  naturse 
assumpta?  ut  Verbi  persona  sit  ipsius;  at- 
que  secundum  hoc,  datum  est  ei  nomen 
quod  est  super  omne  nomen  :  sicque  gra- 
tia  Christi  est  simpliciter  infinita.  Donum 
vero  animse  Christi  creatum,  est  gratia 
formaliter  eam  perficiens ;  et  ha?c  quo- 
dammodo  finita  fuit,  et  quodammodo  in- 
finita  :  quia  secundum  essentiam  fuit  fini- 
ta;  attamen  tribus  modis  infinita  vocatur. 
Primo,  ex  conjunctione  ad  deitatem,  in 
quantum  concurritad  eumdem  actum  cum 
ea  :  ita  ut  actus  illa  gratia  informatus,  non 
tantum  sit  actus  hominis,  sed  etiam  Dei. 
Secundo,  quantum  ad  rationem  gratiee.  In 
his  quippe  quae  mole  magna  non  sunt,non 
est  accipere  finitum  et  infinitum  secun- 
dum  numeralem  vel  dimensivam  quanlita- 
tem,  sed  secundum  quod  aliquid  est  limi- 
tatum  vel  non  limitatum.  Limitatur  autem 
aliquid  ex  capacitate  recipientis.  Unde 
quod  non  habet  esse  receptum  in  aliquo, 
sed  subsistens  in  se,  non  liabet  esse  limi- 
tattiin,  sed  illimitatum,  ut  Deus.  Si  autera 
esset  aliqua  forma  simplex  subsistens, quce 
non  csset  suum  esse  (ut  intelligentia),  ha- 
berel  quidem  finitalem  quantum  ad  esse, 

quod  esset  particulatum  ad  formam  il- 
lam ;  sed  forma  illa  non  esset  limitata, 
quia  non  esset  recepta  in  aliquo,  ut  si 
ponatur  calor  per  se  subsistens.  Sicque 
formae  universales  intellectivae  habent  in- 
finitatem.  Si  vero  sit  forma  talis  recepta 
in  aliquo,  de  necessitate  est  limitata  quan- 
tum  ad  esse  debitum  illi  formae,  non  so- 
lum  quantum  ad  esse  simpliciter  :  quia 
non  solum  non  habet  plenitudinem  essen- 
di  simpliciter,  sed  nec  totum  esse  quod 
naturae  illius  possibile  est  fore.  Sed  pos- 
sibile  est  quod  non  sit  limitata  quantum 
ad  rationem  illius  formae,  ut  scilicet  ha- 
beat  illam  formam  secundum  omnem  mo- 
dum  completionis  illius,  ita  ut  nihil  sibi 
desit  de  pertinentibus  ad  completionem 
formae  illius;  et  hoc  erit,  si  ex  parte  reci- 
pientis  non  sit  defectus,  vel  ex  parte  agen- 
tis.  Et  hoc  modo  gratia  Christi  dicitur  infi- 
nita,  quoniam  quidquid  ad  perfectionem 
potest  gratiae  pertinere,  totum  in  ipso  fuit. 
Tertio,quantum  ad  effectum,quoniam  non 
determinatur  ad  determinatos  effectus,  sed 
potest  in  infinitis  operari  redemptionem. 
Hinc  fertur  in  libro  de  Causis,  quod  virtus 
intelligentia?  est  infinita  inferius.  Et  hic 
modus  respicit  gratiam  capitis ;  secundus 
vero,  gratiam  hominis  singularis;  primus, 
gratiam  unionis. 

Si  vero  quaeratur,  an  gratia  Christi  que- 
at  augeri  ;  dicendum,  quod  augmentum 
non  competit  rei  secundum  quod  est  in 
termino,  sed  prout  est  in  via  ad  termi- 
num  :  quia  secundum  quod  est  in  termi- 
no,  tota  potentialitas  ejus  seu  capacitas 
impleta  est  ex  fine,  idcirco  non  habet  quo 
crescat  ulterius.  Quumque  anima  Christi 
ab  initio  conceptionis,  fuerit  ultimo  fini 
unita,  non  solum  per  fruitionem  perfe- 
ctam,  sed  et  communicando  in  personali 
esse  ipsius  Verbi,  non  potuit  crescere  gra- 
tia  ejus.  —  Quumque  objicitur,  quod  cui- 
libet  finito  fieri  potest  additio  ;  respon- 
dendum,  quod  verum  est  mathematice 
loquendo,  quoniam  ratio  quantitatis,  quam 
solarn  considerat  mathematicus,  non  pro- 
hibetquin  finito  aliquid  addi  possit:quam 


A  tamen  additionem  prohibet  forma,  quam 
considerat  naturalis.  Ideo  secundum  na- 
turalem  illud  non  est  verum,  sed  secun- 
dum  imaginationem  dumtaxat  :  et  ita  est 
in  proposito,  quia  nec  gratia  potest  esse 
major  quam  gratia  Christi  comprehenso- 
ris,  nec  gloria  major  quam  creaturae  Deo 
in  unitate  personae  unitae.  —  Haec  Thomas 
in  Scripto.  In  quibus  satis  contineri  viden- 
tur  quae  super  his  scribit  in  tertia  parte, 
septima  quaestione.  art.  u,  12. 

Concordat  Petrus,  qui  ad  ultimum  istud 

B  de  gratiae  augmentatione  respondet  :  Gra- 
tiam  non  posse  augeri,  ex  triplici  potest 
causa  contingere.  Primo,  ex  imperfectione 
agentis,  qui  dare  non  valet  majorem.  Se- 
cundo,  ex  perfectione  infinita  ipsius  for- 
mae.  Tertio,  ex  incapacitate  suscipientis, 
qui  nequit  majorem  suscipere.Primis  duo- 
bus  modis  dici  non  potest,  quod  gratia  aut 
alia  quaecumque  forma  creata  nequeat  es- 
se  major,  quum  Deus  omnipotens  sit,  et 
omnem  creatam  essentiam  oporteat  esse 

•    finitam  in  quidditate  et  potestate ;  sed  ter- 

C  tio  modo.  Capacitas  namque  creaturae  ter- 
minata  est  in  genere,  quam  si  excede- 
ret,  genus  transcenderet  creaturae.  Haec 
Petrus. 

Idem  Richardus,  qui  addit  hic  qualiter 
quidam  dicunt,  habitualem  gratiam  Chri- 
sti  non  esse  ejusdem  speciei  cum  gratia 
aliorum  :  quod  dicit  difficulter  posse  vi- 
deri,  praesertim  quum  gratia  et  caritas  re- 
aliter  idem  sint.  —  Quocirca  apparet,  quod 
quamvis  alia  opinio,  quae  tenet  eas  distin- 
gui  realiter,  probabilior  sit;  attamen  ve- 

D  rius  aestimatur,  quod  gratia  Christi  et  gra- 
tia  aliorum  conveniant  specie,  sicut  et 
caritas.  —  Addit  quoque  Richardus,  quod 
gratia  Christi  habitualis  essentialiter  sit 
finita.  Nam  versus  superius  est  finita,  quia 
a  Deo  producta,  et  ab  ejus  actualitate  de- 
ficiens ;  et  item  versus  inferius,  quoniam 
in  subjecto  recepta;  et  in  se  ipsa,  quia 
ad  determinatum  gradum  perfectionis  est 
limitata.  Haec  Richardus. 

Unde  et  quamvis  ex  Thoma  inductum 
sit,  quod  forma  in  se  subsistens,  ut  intel- 

ligentia,  et  non  recepta  in  aliquo,  non  est 
limitata  ;  non  videtur  idoneum,  quoniam 
forma  talis  intrinsece  est  finita  limitibus 
sua?  essentiae  et  certae  differentiee,ac  deter- 
minata?  perfectionis,  tam  essentialis  quam 
accidentalis.  Unde  et  dicitur  esse  in  loco 

dist.  n, q.s.  definitive,  prout  super  secundum  plenius 
est  expressum.  Hinc  absolute  loquendo, 
omnis  forma  creata  est  limitata,  quemad- 
modum  et  finita.  Quomodo  autem  in  libro 
de   Causis   intelligentia   asseritur  infinita 

cy.p.233C.  inferius,  suis  locis  expositum  est. 

Consonat  quoque  Albertus  praedictis  de 
infinitate  gratia?  Christi.  —  In  praehabitis 
item  scripta  Udalrici  virtualiter  includun- 
tur,  qui  et  inter  cetera  loquitur  :  Quamvis 
gratia  habitualis  Christi  fuit  finita,  fuit  ta- 
men  infinita?  virtutis  in  promerendo.  Hoc 
namque  non  habuit  ex  se,  quum  impossi- 
bile  sit  finitee  essentia?  infinitam  inesse 
virtutem  ;  sed  habuit  illud  ex  eo  quod 
operationi  Christi  humanae  semper  fuit 
conjuncta  atque  communicans  operatio  di- 
vina,  quia  humana  natura  in  Christo  est 
instrumentum  deitatis  unitae.  Haec  Udal- 
ricus. 


QUiESTIO    III 


AMplius  restat  quaerendum  de  grati 
pitis  in  Christo,  de  qua  nunc  dk 


catia  ca- 

;/.p.227A.  .ul  pitis  in  i.nnsto,  ae  qua  nunc  dictum 
est,  quod  sit  realiter  idem  quod  gratia  ha- 
bitualis  singularis  illius  persona?. 

Queeritur  ergo,  Respectu  quorum 
Christus  sit  caput,  et  quorum  re- 
spectu  ponatur  in  eo  gratia  capi- 
tis,  an  scilicet  sit  caput  totius 
triumphantis  ac  militantis  Eccle- 
sise. 

Kl  videtur  quod  non  sit  caput  angelo- 
rum.  Caput  namque  et  membra  seu  cor- 
pus,  sunt  unius  natura?  :  Christus  autem 
nec  secunduin  divinam  nec  secunduin  hu- 
manam  naturam,  est  unius  et  ejusdem  na- 
turae  cum  angelis.  —  Secundo,  Christus 
secundum  naturain   assuinptam  est  inle- 


A  rior  angelis  :  non  ergo  secundum  illam 
est  caput  illorum.  —  Tertio,  tota  super- 
gloriosissima  Trinitas  est  principium  et 
immediatum  ac  unicum  caput  totius  tri- 
umphantis  Ecclesia?  :  ergo  Christus  post 
incarnationem  non  magis  est  caput  illius 
quam  ante. 

Secundo  quaeritur,  an  Christus  sit  caput 
militantis  Ecclesiae. 

Videtur  quod  non,  quia  secundum  Apo- 
stolum,  caput  Christi  Deus  :  ergo  Christus  icor. 
est  membrum  et  commembrum  ipsius  Ec- 

B  clesia?.  —  Rursus,  Christus  subditus  fuit  Luc. 
beatissima?  Yirgini  Matri,  et  factus  est  sub  Gaiai 
lege,  fuitque  discipulorum  minister  :  quae  Luc. 
constat  capiti  non  convenire,  sed  servo.  27- 
Apostolus  quoque  Christum  nominat  mem- 
brum  :  Vos  estis  (inquiens)  membra  de   ico, 
membro,  id  est  de  Christo,secundum  GIos- 2/' 
sam  :  non  ergo  est  caput.  Multa  consimilia 
hic  quaeruntur. 

Circa  quae  scribit  in  Summa  sua,  tertio 
libro,  Antisiodorensis.  Hic  quaerit  primo, 

C  cur  Ecclesia  dicatur  incepisse  ab  Abel  po- 
tius  quam  ab  Adam,  quum  Adam  fuerit 
justus  et  sanctus  tam  ante  suam  trans- 
gressionem  quam  postea.  Respondet  :  Id- 
eo  Ecclesia  non  dicitur  incepisse  ab  Adam, 
quoniam  Adam  cecidit  in  mortale  pecca- 
tum  post  sanctitatem  quam  habuit;  ideo 
si  Ecclesia  incepisset  ab  Adam,  ipsa  de- 
siisset  esse  postquam  incepisset  :  quod 
inconveniens  esset.  Secunda  causa  est,quo- 
niam  Abel  primus  aperte  gessit  et  ex- 
pressit  typum  Ecclesiae  per  virginitatem 

D  et  innocentiam  suam,  qua?  designat  spiri- 
tualem  virginitatem  innocentiamque  Ec- 
clesiae.  Tempore  quoque  Abel  fuit  Eccle- 
sia,  id  est  congregatio  fidelium.  Nam  et 
Adam  ct  Eva  tunc  justi  fuerunt. 

Secundo  quaerit  hic  doclor,  secundum 
quam  naturam  Christus  dicatur  caput  Ec- 
clesia?.  Respondet:  Hoc  nomen,  caput,  mul- 
tipliciter  sumitur,  ut  patet  ex  verbis  Apo- 
stoli  asserentis  :  Caput  mulieris  vir,  caput  m&. 
autem  viri  Christus,  caput  autem  Christi 
Deus.  «Porro   vir  dicitur  caput   mulieris, 

quoniam  eam  regere  habet,  quemadmo-  A 
dum  caput  totum  corpus  gubernat.  Deus 
autem  est  caput  Christi,  secundum  quod 
ipse  per  generationem  accepit  a  Deo  Patre 
quidquid  habet.  Christus  vero  est  caput 
viri,  id  est  omnium  Sanctorum,  secundum 
utramque  naturam.  Dicitur  quippe  Deus 
caput  Sanctorum,  quoniam  spiritualiter 
eos  vivificat  atque  sensificat,  et  utitur  eis 
ad  libitum  suum  ut  membris  :  sicque  tota 
Trinitas  est  unum  caput  Ecclesiae,  habet- 
que  membra  ipsos  Sanctos,  ut  patet  per 

i.m,  illud  Malachiae  :  Si  configet  homo  Deum,  B 
quia  vos  configitis  me?  dicit  Dominus.  Sic 
quoque  dicitur  Deus  pati  in  membris  suis. 

«.  i,  Dicitur  etiam  Christus  caput  Ecclesiae  se- 
cundum  quod  homo,  metaphorice.  Nam 
sicut  caput  vivificat  et  sensificat  totum 
corpus,  ita  a  Christo  procedunt  sensus  et 
motus  spirituales  in  Ecclesiam  tanquam  in 

i,i6.  corpus,  quia  de  plenitudine  ejus  omnes 
accepimus;  et  propter  conformitatem  na- 
turae  quam  debet  habere  ad  totum  corpus. 
Et  juxta  hanc  rationem  non  est  Christus 
caput  angelorum,  quia  non  est  eis  naturae  C 
conformis,  sed  tantum  cum  Ecclesia.  Ve- 
rum  in  quantum  Deus,  est  caput  illorum 
sicut  et  hominum.  —  Si  autem  objiciatur, 
quod  a  Christo  secundum  quod  homo  est, 
non  fluunt  motus  sensusque  spirituales ; 
dicendum,  quod  a  Christo  secundum  quod 
homo  est,  fluxerunt  sensus  gratiae  in  Ec- 
clesiam  tribus  modis  :  primo,  per  modum 
meriti,  quoniam  meruit  nobis  cuncta  cha- 
rismata;  secundo,  per  modum  doctrinae, 
quoniam  ore  proprio  nos  instruxit  atque 
adhuc  per  suos  docet  praedicatores;  tertio,  D 
per  modum  fidei,  quia  per  fidem  qua  cre- 
dimus  in  ipsum,  volumus  ei  assimilari  et 
assimilamur.  A  Christo  autem  secundum 
quod  homo  est,  non  fluunt  charismata  per 
modurn  auctoritatis.  Est  itaque  in  Christo 
duplex  virtus  influendi  charismata,  ut- 
pote  :  increata,  a  qua  fluunt  sicut  a  causa 
principali  et  prima;  et  creata,  scilicet  ple- 
nitudo  gratiarum. 

Tertio   quaerit,  an  Abel  exstitit  mem- 
brum  Christi.  Respondet  :  Per  nomen  hoc, 


caput,  supponitur  Filius  Dei  in  humani- 
tate  non  simpliciter,  sed  in  humanitate 
credita,  sicque  Abel  in  carne  vivens  fuit 
membrum  Christi,  quem  credidit  incar- 
nandum,  sicut  et  nos  credimus  incarna- 
tum.  Nempe  ut  asserit  Augustinus,  eadem 
fuit  fides  incarnationis  futurae  et  praeter- 
itae. 

Quarto  interrogat,  cur  Christus  dicatur 
potius  caput  quam  cor  Ecclesiae  :  praeser- 
tim  quum  in  corde  motus  et  sensus  vi- 
tales  principaliter  vigeant.  Aliis  namque 
membris  mortificatis,  adhuc  manet  vita 
in  corde.  Dicendum,  quod  quidam  motus 
sunt  pure  naturales,  ut  motus  hepatis  de- 
rivantis  humores  ad  alia  membra.  Quidam 
vero  sunt  partim  voluntarii  partimque  na- 
turales,  ut  motus  qui  sunt  in  corde  :  ali- 
quo  enim  modo  subjacent  rationi,  non  ut 
deriventur,  s.ed  ut  penitus  inde  fiant.  Mo- 
tus  autem  pure  voluntarii  sunt  magis  in 
capite.  Quumque  motus  gratiarum,  qui 
fluunt  a  Christo,  sint  pure  voluntarii,  po- 
tius  dicitur  Christus  caput  quam  cor  Ec- 
clesiae. 

Quinto  quaerit,  quae  membra  habet  Chri- 
stus  in  sui  constitutione.Respondet:  Corpus 
Christi  est  duplex,  utpote  naturale  et  my- 
sticum.  Naturale  traxit  ex  Virgine ;  mysti- 
cum  seu  gratuitum  est  Ecclesia,  quae  me- 
taphorice  dicitur  corpus,  quoniam  sicut 
omnia  membra  hominis  vivificantur  ab 
anima  una,  quae  sedem  habet  in  capite, 
sic  universi  fideles  vivificantur  ab  uno 
Spiritu  Sancto,  sedem  habente  principa- 
liter  in  capite  Christo.  Quemadmodum 
etiam  naturale  corpus  Christi  constat  ex 
purissimis  membris,  sic  mysticum  corpus 
Christi  ex  puris  ac  mundis  fidelibus  :  pro- 
pter  quod  corpus  Christi  naturale  dicitur 
sacramentum,  id  est  sacrum  signum  cor- 
poris  mystici. 

Sexto  quaerit,  an  Christus  sit  membrum 
Christi.  Videtur  quod  sic,  quoniam  omnis 
homo  aut  est  membrum  Christi,  aut  mem- 
brum  diaboli ;  sed  Christus  non  est  inem- 
brum  diaboli  :  ergo  est  membrum  Christi, 
id  est  sui  ipsius.  Dicendum,  quod  liaec  non 

est  vera,  Omnis  homo  est  membrum  Chri- 
sti  aut  diaboli,  nisi  intelligatur  de  omni 
homine  puro  :  alias  instantiam  habet  de 
Christo,  qui  non  est  membrum  Christi 
neque  diaboli,  sed  Ecclesiae.  Verumtamen 
Christus  dupliciter  sumitur.  Primo  pro  fi- 
lio  sacratissimae  Virginis,  et  sic  Christus 
non  est  membrum  Christi.  Secundo  pro 
toto  Christo,  id  est  pro  capite  et  mystico 
corpore.et  ita  est  Christus  membrum  Chri- 
sti,  diversimode  Christum  sumendo.  Con- 
formiter  corpus  mysticum  seu  Ecclesia, 
quandoque  vocatur  caput  cum  corpore  : 
sicque  Christus  est  caput  et  membrum 
Ecclesia?,  secundum  quod  caput  notat  im- 
partibilitatem.  Interdum  vero  corpus  my- 
sticum  seu  Ecclesia,  appellatur  residuum 
illud  a  capite  :  sicque  Christus  est  caput 
Ecclesiae. 

Postremo  quaerit  de  unitate  capitis  et 
corporis.  Loquitur  namque  Ecclesia  de  ca- 
pite  et  corpore,  de  sponso  et  sponsa,  quasi 

h.  lxi.  10,  de  una  persona,  dicens  in  Isaia  :  Alligavit 
juxta  . . .  mjj|j  niitram,  et  sicut  sponsam  ornavit 
me.  Et  respondendum,  quod  duplex  est 
forma  sive  perfectio  Christi,  itemque  Ec- 
clesiae.  Est  enim  forma  sive  perfectio  Chri- 
sti  naturalis  et  Ecclesiae,  quae  est  humani- 
tas;  et  quantum  ad  hanc  perfectionem, 
sponsus  est  alius  quam  sponsa.  Alia  est 
perfectio  Christi  et  Ecclesise  gratuita,  quae 
est  Spiritus  Sanctus  et  inhabitatio  ejus;  et 
secundum  istam  perfectionem  est  unitas 
sponsi  et  sponsae,  et  unum  interdum  prae- 

r,aiat.  ni,  dicatur  de  alio  :  et  sic  omnes  sumus  unum 
in  Christo,  multitudinisque  credentium 
erat  cor  unum  et  anima  una.  —  Haec  An- 
tisiodorensis. 

Praeterea  de  his  scribit  plenissime  Ale- 
xander  :  In  Christo,  inquiens,  ponenda  est 
gratia  per  quam  est  caput  Ecclesiae,  quum 
ad  Ephesios  dicatur  :  Ipsum  dedit  caput 
super  omnem  Ecclesiam,  quae  est  corpus 
ejus.  Et  hoc  convenit  Christo  secundum 
naturam  assumptam.  Quocirca  notandum, 
<|iio<l  inlluentia  gratiae  est  a  Deo  duplici- 
ter,  hoc  est  :  sine  mcdio,  et  per  medium. 
Sine  medio,Christus  ut  Deus,est  immedia- 


28. 
Act.i\,3i 


Ephes. 


A  tus  gratiae  dator,auctoritative  et  in  propria 
ratione  causae  efficientis ;  per  medium  ve- 
ro,  secundum  quod  homo,  pluribus  modis. 
Puta  per  modum  fidei,  prout  ipse  consi- 
deratur  per  fidem.  Fides  namque  de  Deo 
homine,  disponit  animam  immediate  ad 
gratiam,  quum  impossibile  sit  sine  fide 
Deo  placere.  Unde  Augustinus  :  Sine  fide 
mediatoris  nunquam  aliquis  placuit  Deo. 
Item  per  modum  meriti,  quoniam  sua 
passione  meruit  hominibus  gratiam.  Hinc 
quum  Dominus  protulisset,  Iniquitates  ipso- 

B  rum  ipse  portabit,  mox  addidit  :  Ideo  dis- 
pertiam  ei  plurimos.  Item  per  modum 
desiderii  seu  orationis.  Orat  namque  pro 
electis,  juxta  illud  ad  Romanos  :  Jesus 
Christus  interpellat  pro  nobis.  Item  per 
modum  dispositionis  quantum  ad  natu- 
ram,  quae  ante  ejus  adventum  fuit  odio 
digna,  et  per  ipsum  est  reconciliata,  dum 
in  ipso  est  in  unitate  personae  assumpta. 
Hinc  Hugo  libro  de  Sacramentis  fatetur  : 
Sicut  spiritus  hominis  mediante  capite  ad 
membra  vivificanda  descendit,  sic  Spiri- 

C  tus  Sanctus  per  Christum  venit  ad  Chri- 
stianos,  cujus  plenitudo  quidem  est  in 
capite,  participatio  vero  in  membris. 

Si  autem  quaeratur,  secundum  quam  ra- 
tionem  Christus  dicatur  caput;  dicendum, 
quod  caput  dicitur  metaphorice  in  aliis 
multis  modis.  Nam  rex  dicitur  caput  re- 
gni,  in  quantum  suo  imperio  movetillud  : 
sic  Christus,  etiam  secundum  quod  homo, 
est  Rex  regum  et  Dominus  dominantium, 
secundum  illud  Apocalypsis  :  Habet  in  ve- 
stimento  et  in  femore  suo  scriptum,  Rcx 

D  regum  et  Dominus  dominantium.  Rursus, 
melius  et  dignius  in  genere  unoquoque, 
dicitur  caput  in  illo;unde  leo  caput  anima- 
lium  dicitur:sic  Christus,quum  sit  melior 
atque  praestantior  in  universitate  rationa- 
lium  creaturarum,  recte  vocatur  caput  ea- 
rum.  Iterum,  paterfamilias  nuncupatur 
caput  suae  familiae  :  sic  et  Christus  Eccle- 
siao,  quum  sit  pastor  atque  episcopus  ani- 
inarum,  juxta  illud  Petri  :  Conversi  estis 
ad  episcopum  et  pastorem  animarum  ve- 
strarum.  Quamvis  igitur  Christus  dici  va- 

leat  caput  secundum  praefatas  metaphoras, 
et  etiam  ratione  providentiae  ac  plenitudi- 
nis  gratiae  suae,  attamen  proprie  dicitur 
caput  ratione  influentiae  :  quia  sicut  a 
capite  est  influentia  motus  et  sensus  se- 
cundum  diversas  capitis  partes,  quia  ab 
anteriori  ejus  parte  fluunt  nervi  per  quos 
fluit  sensus  ad  membra,  a  posteriori  vero 
parte  ejus  fluunt  nervi  per  quos  fluunt 
motus  ab  anima  ad  singula  membra;  simi- 
liter  Christus  influit  Ecclesiae  spiritualiter 
sensum  motumque  :  sensum  per  fidem, 
motum  per  caritatem.  —  Nec  dicitur  cor 
Ecclesiae  sicut  caput,  quia  (ut  ait  Augu- 
stinus  in  libro  de  Spiritu  et  anima)  triplex 
est  animae  vis  ad  corpus,  puta  :  vis  natu- 
ralis,  quae  operatur  in  hepate;  vis  vitalis, 
quae  operatur  in  corde;  et  vis  animalis, 
quae  operatur  in  cerebro.  Vis  naturalis  est 
nutritiva,  ut  digestiva,  retentiva,  expulsi- 
va,  et  augmentativa.  A  vi  vitali  est  motus 
cordis  continue.  A  vi  animali  in  cerebro 
est  motus  et  sensus  in  membris.  Et  se- 
cundum  hoc  dividuntur  motus  et  spiritus 
qui  sunt  virtutum  vehicula,  in  spiritum 
naturalem,  vitalem  et  animalem.  Opera- 
tiones  autem  naturales  nequaquam  sunt 
subjectae  rationi  aut  voluntati;  operationes 
autem  vitales  partim  subduntur  illis,  et 
partim  non ;  sed  operationes  animales  vo- 
luntariae  sunt  omnino.  Quumque  motus 
Christi  in  corpus  Ecclesiae  voluntarius  sit, 
magis  dicendus  est  Christus  caput  Eccle- 
siae  quam  hepar  aut  cor. 

Insuper  si  quaeratur,  secundum  quam 
naturam  Christus  sit  caput  Ecclesiae ;  re- 
spondendum,  quod  caput  Ecclesiae  dicitur 
communiter,  et  proprie.  Communiter,  tota 
Trinitas  est  caput  Ecclesiae  :  tota  enim  Tri- 
nitas  movet  et  regit  Ecclesiam,  infundens 
ei  gratiam,  movensque  eam  per  dilectio- 
nem.  Proprie  autem,  caput  Ecclesiae  est 
Christus  Deus  et  homo,  seu  Christus  se- 
cundum  assumptam  humanitatem  :  quia 
sic  habet  conformitatem  ad  eam  per  gra- 
tiam  et  naturam.  Hinc  super  illud  ad  Ephe- 
i,  sios,  Ipsum  dedit  caput,  loquitur  Glossa  : 
Christus  proprie  dicitur  caput  secundum 


A  humanitatem,  secundum  quam  conjungi- 
tur  ei  Ecclesia  natura  et  gratia. 

Praeterea  si  quaeratur,  an  Pater  seu  Spi- 
ritus  Sanctus  recte  vocentur  caput  Eccle- 
siae;  respondetur,  quod  caput  communiter 
dictum,non  importat  nisi  rationem  princi- 
pii.Principium  autem  in  divinis  dupliciter 
sumitur,  utpote  :  relative  quoad  emanatio- 
nem  ad  intra,  sicque  Pater  est  principium 
Filii,  Pater  quoque  et  Filius  principium 
sunt  Spiritus  Sancti,  et  hoc  in  identitate 
substantiae.    Trinitas  autem,   et  quaelibet 

B  divina  persona,  est  principium  creaturae 
in  diversitate  substantiae  et  absolute.  Sic 
et  caput  in  divinis  dicitur  relative.  Et  ita 
Pater  est  caput  Filii,  Pater  ita  et  Filius 
caput  sunt  Spiritus  Sancti.  Sunt  etiam  ca- 
put  communiter  dictum  respectu  creatu- 
rarum  in  diversitate  substantiae. 

Amplius,  si  quaeratur,  an  Christus  sit 
caput  angelorum,  item  reproborum  ;  di- 
cendum,  quod  Christus  secundum  quod 
homo,  potest  dici  caput  angelorum,  prout 
rex  dicitur  caput  regni,  ut  dictum  est.  Si 

C  autem  caput  dicatur  propter  naturae  con- 
formitatem,  non  est  caput  angelorum  nisi 
secundum  quid,  in  quantum  anima  ejus, 
quantum  ad  partem  suam  superiorem,  per 
intellectualitatem  suam  conformis  est  an- 
gelis.  —  Porro  reprobi  quamdiu  sunt  in 
fide  et  caritate,  sunt  membra  Christi,  et 
ipse  est  caput  eorum.  Exsistentes  vero  in 
peccato  mortali  non  pertinent  proprie  ad 
unionem  et  unitatem  mystici  corporis ;  at- 
tamen  differt  dicere,  unitatem  Ecclesiae,et 
unitatem  corporis  Ecclesiae.  In  unitate  nam- 

D  que  Ecclesiae  sunt  boni  et  mali,  dummodo 
fidem  habeant  rectam.  Unde  legitur,  quod 
tritico  zizania  sunt  adjuncta  :propter  quod  Matth.xm, 
dicit  Augustinus,  quod  Ecclesia  est  ager  25- 
in  quo  radicatur  triticum  (id  est  electi)  et 
zizania  (id  est  reprobi)  simul,  qui  in  fine 
separabuntur.  Unitas  vero  corporis  Eccle- 
siae  non  est  nisi  per  fidem  caritate  forma- 
tam,  et  de  hac  Ioquitur  Hugo  :  Per  fidem 

,  aecepimus  unionem,  scilicet  formatam. 
Hinc  secundum  propriam  corporis  ratio- 
nem,  mali  non  sunt  de  corpore  Ecclesiae, 

quamvis  sint  de  Ecclesia.  Demum  dum  ait 
Hugo,  Per  fidem  accepimus  unionem,  per 
caritatem  vivificationem  :  loquitur  per  si- 
militudinem  corporis  humani,  in  quo  cst 
quaedam  unio  membrorum  materialis,  ut 
uuio  per  nervos  ;  alia  est  formalis,  quae  est 
membrorum  per  participationem  unius  vi- 
tse  communis  ab  anima.  Sicque  in  corpore 
Ecclesia?  ponit  duplicem  unionem  :  unam 
quasi  materialem,  quam  nominat  unio- 
nem  per  fidem ;  aliam  formalem,  quae  est 
per  caritatem. 

Denique  Christus  homo  influit  corpori 
Ecclesiae  et  membris  ipsius  tripliciter.  Pri- 

c/\p.236A\  mo  per  modum  meriti,  ut  dictum  est.  Se- 
cundo  per  modum  exemplaris,  quoniam 
ipse  est  exemplar  cui  nos  coaptari  et  con- 
formari  oportet.  Tertio  per  modum  capi- 
tis,  ut  patuit.  Est  equidem  quidam  natura- 
lis  amor  et  appetitus  capitis  ad  membra, 
propter  quod  spiritus  animales  in  capite 
exsistentes,  ex  hoc  amore  decurrunt  ad 
membra,  specialiter  tamen  ad  membrum 
laesum,  et  colliguntur  ibidem.  —  Haec  Ale- 
xander.  Qui  addit  his,  quod  angeli  sancti 
suscipiunt  a  Christo  cognitionem  veritatis, 
quia    illuminantur   ab  eo,   ut  dictum  est 

dist.xi.q.c.  plenius   super  secundum;  honorem  quo- 

que   in   recuperatione   suae   ruinse,   juxta 

ps. cix, c.  illud  Psalmi,  Judicabit  in  nationibus,  im- 

plebit   ruinas;  dulcedinem   etiam   et  ju- 

cunditatem  in  ipsius  humanitate,  quia  in 

lPetr.1,12.  ipsum  desiderant  angeli  gloriosi  prospice- 
re,  ut  princeps  ait  Apostolorum. 

Praeterea  Bonaventura  circa  hsec  pulchre 
conscribit,  cujus  scripta  jam  (quantiim  ad 
sensum)  quasi  totaliter  sunt  inducta  :  Ca- 
put,  inquit,  in  spiritualibus  transumptive 
dicitur  a  capite  in  corporalibus.  Oinnes 
autem  transferentes,  secundum  aliquam 
siiuililiidincm  transfcrunt.  Flinc  caput  in 
spiritualibus  dicitur  secundum  aliquam 
convenientiam  cum  capite  corporali,  in 
quo  Iria  rcpcriuntur,  videlicet  :  quod  est 
membris  conformc,  principium  quoqnc 
membrorum,  ci  influzivum  sensus  ac  mo- 
ins  in  ea.  Quffl  tria  reperiuntur  in  Christo 
respectu  bonorum.  Gonformitas  tamen  na- 


A  turae  competit  ei  ex  natura  assumpta.  Unde 
super  Joannem  loquitur  Augustinus  :  Uni- 
us  quippe  naturae  sunt  vitis  et  palmes; 
propter  quod  quum  Christus  esset  Deus, 
cujus  naturaenon  sumus,  factus  est  homo, 
ut  in  illo  esset  vitis  humana  natura,  cujus 
et  nos  palmites  esse  possemus.  Idem  nam- 
que  intelligendum  est  de  vite  et  capite. 
Porro  secunda  proprietas  capitis,  quae  est 
esse  principium,  potissime  convenit  divi- 
nae  natura?,  secundum  quod  est  universo- 
rum   principium.  Tertia  vero   proprietas 

B  convenit  Christo  ratione  utriusque  natu- 
rae.  Dupliciter  namque  contingit  motum 
et  sensum  influere,  utpote  :  per  modum 
praeparantis,quod  competit  Christo  ex  par- 
te  naturae  assumptae, per  quam  meruit  gra- 
tiam  nobis;  atque  per  modum  impertien- 
tis,  quod  convenit  Christo  ex  deitate.  Hinc 
influere  ad  remissionem  culpae,  est  Christi 
ut  Deus  est;  influere  vero  ad  remissionem 
pcense,  est  Christi  in  quantum  est  homo. 
Insuper  ad  istud,  utrum  Deus  mediante 
gratia  capitis  Christi  influat  motum  in  om- 

C  nem  creaturam  habentem  gratiam,  tam 
angelicam  quam  humanam,  respondet  : 
Sensus  in  spiritualibus  attenditur  quan- 
tum  ad  cognitionem,  motus  quantum  ad 
affectionem  et  dilectionem,  quae  est  pon- 
dus  inclinans  spiritum  unumquemque,  et 
trahens  ad  congruum  seu  debitum  sibi  lo- 
cum.  Influere  ergo  motum  et  sensum,  est 
causare  in  nobis  fidem  et  dilectionem,  seu 
fidem  operantem  per  cognitionem  et  di- 
lectionem  atque  amorem.  Cognitio  autem 
et  dilectio  in  triplici  differentia  sunt.  Nam 

D  queedam  respiciunt  statum  meriti,  et  vo- 
cantur  gratuitae;  quaedam  autem  in  quibus 
consistit  substantia  praemii,  quae  vocatur 
gloria ;  quaedam  quoquc  cognitio  et  dilc- 
ctio  est  illis  annexa,  quao  nec  est  de  essen- 
tia  meriti  principalis, nec  prsemii  subslan- 
tialis,  sed  est  de  bene  esse,  ut  revelatio 
quorumdam,  quae  ad  accidentale  pertinet 
preemium,  et  de  talibus  illuminantur  om- 
nes  cives  ccelestes  a  Christo.  Sicque  om- 
nes  gratiam  habentes  in  triumphanti  ac 
inilitanli  Ecclesia,  sortiuntur  illam  aliquo 

modo  mediante  gratia  capitis  Christi,  et 
magis  illi  qui  post  Christi  adventum  et 
passionem  fuerunt,  quam  praecedentes.  Si 
etenim  passio  Christi  promissa  et  credita 
tanti  fuit  vigoris,  quod  credentes  perduxit 
in  viam  salutis,  quanto  plus  valebit  exhi- 
bita  et  impleta?  —  Si  demum  dictis  obji- 
ciatur,  quod  caput  non  influit  in  cor,  sed 
magis  econtra  :  dicendum,  quod  in  verita- 
te  influentia  cordis  generalior  est  quam 
influentia  capitis;  nihilo  minus  influentia 
capitis  generalior  est  secundum  manife- 
stationem  :  ideo  aptior  ad  declarandum 
spirituales  atque  latentes  proprietates  et 
influentias  Christi  in  membra  sua.  —  Haec 
Bonaventura. 

De  his  itidem  multa  conscribunt  Alber- 
tus  et  Udalricus,  quae  pro  maxima  parte 
in  praehabitis  continentur.  Et  addit  Udal- 
ricus  :  Augustinus  ad  Dardanum,  tractans 
11,9.  illud  Apostoli,  In  quo  habitat  omnis  pleni- 
tudo  divinitatis  corporaliter  :  Ita,  inquit, 
in  Christo  habitat  omnis  plenitudo  hujus- 
modi,  quod  omni  gratia  plenus  est;  sed 
ita  in  Sanctis  non  habitat.  Quemadmodum 
enim  in  corpore  nostro  inest  sensus  sin- 
gulis  membris,  sed  non  quantum  in  capi- 
te,  in  quo  sunt  omnes  sensus,  in  ceteris 
autem  membris  solus  tactus  :  ita  in  Chri- 
sto  habitat  omnis  plenitudo  divinitatis  cor- 
poraliter,  quoniam  ipse  est  caput,  in  quo 
omnes  sensus  sunt;  in  Sanctis  vero  quasi 
solus  est  tactus,  quibus  datus  est  Spiritus 
ad  mensuram.  Ad  cujus  dicti  intelligen- 
tiam  advertendum,quod  sensus  spirituales 
transumuntur  a  corporalibus  sensibus  se- 
cundum  duplicem  corporalium  sensuum 
comparationem  :  quia  vel  comparantur  ad 
invicem,  vel  ad  suos  actus.  Primo  modo 
tactus  est  fundamentum  sensuum  cetero- 
rum,  nec  solum  est  sensus  specialis,  sed 
et  generalis;  et  est  differentia  potius  com- 
pletiva  aliis  quam  specialis.  Qui  solus  suf- 
ficit  ad  hoc  quod  aliquid  sit  animal;  alii 
vero  sensus  superadditi  sunt  ad  animalis 
perfectionem,  secundum  Philosophum  ter- 
tio  de  Anima,  ita  quod  nec  gustus  de  ne- 
cessitate  est  animalis,  nisi  in  quantum  est 


9. 

A  quidam  tactus.  Sicque  loquitur  Augusti- 
nus,  ostendere  volens  quod  gratia  secun- 
dum  sufficientiam  necessitatis,  est  in  om- 
nibus  Sanctis  ;  secundum  omnem  vero 
plenitudinis  modum,  in  Christo  dumtaxat. 
Porro  secundo  modo  non  solum  in  Chri- 
sto,  sed  in  aliis  quoque  Sanctis  sunt  om- 
nss  sensus  spirituales :  quia  ut  super  Levi- 
ticum  loquitur  Origenes,  visus  spiritualis 
est,  Deum  cognoscere;  auditus,  audire  quae 
loquitur;  odoratus,  mente  percipere  bo- 
num  suae  famae  odorem;  gustus,  experiri 

B  quam  dulcis  sit  Dominus;  tactus,  manibus  ps.xxxm 
contrectare  Verbum  incarnatum. 

Denique  Christus  non  tantum  ut  Deus,  i 
nec  tantum  ut  homo,  sed  secundum  quod 
Deus  et  homo,  est  caput  Ecclesiae,  quae 
per  similitudines  suas  ad  corpus  naturale, 
vocatur  unum  corpus,  quia  in  cunctis  fi- 
delibus  est  una  natura,  unus  spiritus  vi- 
vificans  et  gubernans,unus  fidei  sensus,et 
unum  caput;  diversi  vero  secundum  di- 
visiones  diversitatesque  gratiarum,diversa 
habent  officia.  Quumque  corpus  Christi  sit 

C  Ecclesia,  constat  quod  ipse  non  est  caput 
illorum  qui  nec  numero  nec  merito  sunt 
de  Ecclesia,  ut  illi  qui  nec  fide  nec  fidei 
sacramento  de  Ecclesia  sunt :  imo  per  haec 
oportet  eos  Christo  incorporari,  ut  sit  ipse 
caput  illorum.  Qui  autem  sunt  de  Ecclesia 
numero  et  non  merito,  ut  qui  fide  infor- 
mi  aut  fidei  sacramento  sunt  in  Ecclesia, 
quamvis  careant  fide,  sicut  haeretici,  non 
sunt  proprie  membra  corporis  hujus.  Nam 
ut  ait  Philosophus,  manus  mortua  aequivo- 
ce  manus  est  cum  manu  viva;  et  ita  est 

D  de  aliis  membris.  Fides  quoque  sine  ope-  Jacob.u,\i 
ribus  mortua  est.  Unde  et  hi  non  habent 
proprie  Christum  pro  capite,  sed  sunt 
membra  Leviathan.  Illorum  vero  proprie 
Christus  est  caput  qui  de  Ecclesia  sunt 
numero  et  merito.  —  Postremo,  quum 
gratia  unionis  et  gratia  singularis  perso- 
nae  insint  Christo  secundum  se,  gratia  au- 
tem  capitis  in  respectu  ad  alios,  ideo  illae 
duae  gratiae  priores  sunt  ista,  non  durati- 
one  seu  tempore,  sed  natura  :  quoniam 
prius  est  in  re  quod  convenit  ei  in  se, 

quam  quod  in  comparatione  ad  aliud.  Gra- 
tia  quoque  unionis  prior  est  gratia  habi- 
tuali.  Quamvis  enim  gratia  habitualis  fu- 
erit  dispositio  ad  unionem,  non  tamen  fuit 
dispositio  necessitatis,  sed  convenientise. 
Ideo  gratia  unionis  ordine  naturae  est  pri- 
or,  imo  omnis  perfectio  gratise  est  in  natu- 
ra  assumpta  ex  unione  ejus  cum  Verbo,  et 
propter  unionem  ejus  cum  divina  natu- 
ra.  Quumque  id  quod  est  causa  et  ratio 
alterius,  prius  sit  illo,  patet  quod  gratia 
unionis  sit  prius  in  Ghristo  modo  praefa- 
to.  —  Haec  Udalricus  in  Summa  sua,  libro 
quinto. 

Praeterea  S.  Thomas  de  his,  quemadmo- 
dum  et  de  ceteris,  elegantissime  scribens  : 
Christus,  inquit,  est  caput  Ecclesiae  per  si- 
militudinem  capitis  naturalis,  in  quo  sunt 
tres  proprietates  seu  conditiones  respectu 
membrorum.  Prima  est,  quod  ea  excellit 
dignitate  in  tribus  :  in  altitudine  situs;  in 
nobilitate  suae  virtutis,  quoniam  nobiiiores 
vires  sensusve,  ut  imaginatio,  memoria, 
sunt  in  eo;  atque  in  perfectione,  quia  in 
capite  congregantur  omnes  sensus  interio- 
res  et  exteriores,  quum  in  aliis  solus  sit 
tactus.  Secunda  est,  quod  a  capite  sunt 
omnes  vires  animales  in  aliis  membris  : 
sicque  vocatur  principium  aliorum  mem- 
brorum,dans  eis  sensum  et  motum.Tertia, 
quod  dirigit  alia  membra  in  actu  eorum, 
propter  imaginationem  et  sensum.  Habet 
etiam  quartam  proprietatem  communem 
cum  aliis  membris,  quia  conforme  est  eis 
in  natura.  Quantum  ad  has  proprietates, 
Ghristus  est  caput,secundum  suam  utram- 
Coioss. n,9.  que  naturam.  Nempe  ut  Deus,  habitat  in 
eo  plenitudo  divinitatis,  et  fluit  ab  ipso 
omnis  gratia  spiritualis,  et  dirigit  nos  in 
se  ipsum.  Secundum  naturam  quoque  as- 
sumptam,  est  in  eo  altitudo  praecipua  : 
quia  natura  humana  in  ipso  super  omnc 
creatum  est  elevata,  usque  ad  personalem 
unionem  cum  Verbo  aeterno.  Dignissimos 
etiam  in  Ecclesia  habuit  actus,  videlicet 
liberare,  salvare,  evangelicam  conferre  le- 
gem.  —  Getera  qiue  scribit  Thomas,  satis 
preh&bita  sunt.  De  cordc  autem  et  capite 


A  ait  :  Cor  est  principium  virium  vitalium 
in  toto  corpore,  et  influit  capiti,  et  est 
principium  membrorum  quantum  ad  esse, 
secundum  Philosophum.  Gaput  autem  est 
principium  animalium  virium  quae  perti- 
nent  ad  sensum  et  motum.  Et  quia  dum 
dicimus  Christum  esse  principium  mem- 
brorum  Ecclesiae,  non  intendimus  hoc 
quantum  ad  esse  naturale,  quo  sunt  ho- 
mines,  sed  quantum  ad  fidem  et  carita- 
tem,  quibus  membra  Ecclesiae  uniuntur  : 
ideo  accommodatius  dicitur  caput  quam 

B  cor. 

Insuper  de  hoc,  an  Christus  sit  caput 
omnium  hominum,  scribit  :  In  corpore 
naturali  invenitur  quadruplex  unio  mem- 
brorum  ad  invicem.  Prima  est  secundum 
conformitatem  naturae,  quoniam  omnia 
membra  constant  ex  similibus  partibus, 
puta  ossibus  et  carnibus  :  et  sic  dicuntur 
membra  unum  genere  vel  specie.  Secunda 
est  per  colligationem  eorum  ad  invicem 
per  nervos  et  juncturas  :  sicque  dicuntur 
unum  continuatione.  Tertia  est,  secundum 

C  quod  diffunduntur  vitalis  spiritus  vires- 
que  animae  per  totum  corpus.  Quarta  est, 
secundum  quod  perficiuntur  omnia  mem- 
bra  per  eamdem  numero  animam.  Hae 
quatuor  uniones  sunt  in  mystico  corpore 
Ecclesiae.  Prima  est,  in  quantum  omnia 
membra  sunt  unius  naturae,  genere  aut 
specie.  Secunda  est,  in  quantum  ad  invi- 
cem  colligata  sunt  per  fidem,  quia  sic 
continuantur  in  credito  uno.  Tertia  est, 
secundum  quod  vivificantur  per  gratiam 
et  caritatem.  Quarta,  secundum  quod  in 

D  eis  est  Spiritus  Sanctus,  qui  est  ultima  et 
principalis  perfectio  totius  corporis  mysti- 
ci,  quasi  anima  in  corpore  naturali.  Porro 
priina  unio  non  est  unio  simpliciter,  quo- 
niam  id  in  quo  est  unio  illa,  non  est  unum 
numero  sicut  in  tribus  sequentibus  :  quia 
per  fidem  et  caritatem  in  eodem  secun- 
dum  numerum  credito  et  amato  uniuntur; 
similiter  Spiritus  Sanctus  unus  numero 
omnes  implet.  —  Ilaque  homines  infide- 
les  non  pertinent  ad  unionem  corporis 
Ecclesiae,  secundum  quod  corpus  illud  est 

unum  simpliciter  :  ideo  respectu  horum 
Christus  non  est  caput  nisi  in  potentia, 
secundum  quod  unibiles  sunt  corpori  huic. 
Homines  vero  fideles  iniqui  pertinent  ali- 
quo  modo  ad  unitatem  Ecclesiae,  in  quan- 
tum  continuantur  ei  per  fidem,  quae  est 
unitas  materialis ;  non  tamen  possunt  pro- 
prie  dici  membra,  sicut  nec  membrum 
mortuum,  nisi  aequivoce.  Quumque  unitas 
corporis  ex  membris  consistat,  dicunt  ali- 
qui,  quod  non  pertinent  ad  unitatem  cor- 
poris  Ecclesiae,quamvis  pertineant  ad  uni- 
tatem  Ecclesiae.  Et  sicut  operationes  quae 
sunt  ad  alterum,  possunt  aliquo  modo  fie- 
ri  per  arida  membra,  sicut  percutere,  non 
tamen  operationes  quae  sunt  animse  in 
propriis  membris  :  ita  nec  mali  recipiunt 
operationem  spiritualis  vitae  a  Spiritu  San- 
cto;  attamen  Spiritus  Sanctus  spiritualem 
vitam  operatur  per  eos  in  aliis,  secundum 
quod  aliis  sacramenta  ministrant,  eosve 
docent.  Homines  vero  fideles  in  gratia  ex- 
sistentes,  uniuntur  tertio  modo,  puta  per 
caritatem,  quae  unio  est  formalis  respectu 
secundae;  et  item  secundum  quartam,  quae 
est  completiva  totius.  Ideo  horum  caput 
proprie  diciiur  Christus.  —  Haec  Thomas 
in  Scripto. 

YeruMtamen  quod  ait  de  quarta  unione, 
non  videtur  multum  differre  a  tertia,  nec 
una  e/irum  ponit  in  numerum  cum  alia  : 
imo  includunt  se  invicem  inseparabiliter. 
Quicumque  enim  habent  caritatem,habent 
Spiritum  Sanctum,  et  econtrario.  Nec  Spi- 
ritus  Sanctus  est  ultima  et  principalis  per- 
fectio  totius  corporis  mystici,nisi  effectiva 
et  finalis,  exemplaris  et  objectiva.  Anima 
vero  est  ultima  perfectio  sui  corporis,  lo- 
quendo  de  perfectione  formali  intrinseca, 
informante  et  quidditativa;  nec  ita  est 
Spiritus  Sanctus  ultima  perfectio  mystici 
corporis,  sed  potius  beatifica  visio  seu 
fruitio  ejus.  Nihilo  minus  fideles  uniun- 
tur  in  Spiritu  Sancto  sicut  in  ultimo  fine 
extrinseco  et  objecto  ac  causa,  talisque 
unio  differt  a  tertia. 
His  concordant  scripta  in  tertia  parte, 
».  3.  ubi  et  inter  cetera  scribit  :  Haec  est    dif- 

T.  23. 


A  ferentia  inter  corpus  hominis  naturale  et 
corpus  Ecclesiae  mysticum,  quod  membra 
corporis  naturalis  sunt  omnia  simul;mem- 
bra  vero  corporis  mystici  non  sunt  omnia 
simul  :  nec  quantum  ad  esse  naturae,  quia 
corpus  Ecclesiae  constituitur  ex  homini- 
bus  qui  fuerunt  a  principio  mundi  usque 
ad  finem  ipsius;  nec  quantum  ad  esse 
gratiae,  quia  eorum  qui  sunt  etiam  uno 
tempore,  quidam  gratia  carent,  hanc  post- 
ea  habituri,  aliis  jam  eam  habentibus. 
Hinc  membra  corporis  mystici  accipiun- 

B  tur  non  solum  secundum  quod  sunt  in 
actu,sed  et  secundum  quod  sunt  in  poten- 
tia.  Quaedam  tamen  sunt  in  potentia,  quae 
nunquam  ad  actum  reducuntur;  quaedam 
vero  in  potentia  quae  reducitur  quandoque 
ad  actum:  et  hoc  secundum  triplicem  gra- 
dum,  quorum  primus  est  per  fidem,  se- 
cundus  per  caritatem  viae,  tertius  per  frui- 
tionem  patriae. —  Generaliter  ergo  sumendo 
secundum  totum  tempus  mundi,  Christus 
est  caput  omnium  hominum,  sed  secundum 
diversos  gradus  est  hominum  caput.  Primo 

C  namque  et  principaliter  est  caput  eorum 
qui  sibi  actu  uniuntur  per  gloriam;  secun- 
do,eorum  qui  actu  uniuntur  per  caritatem 
sibi ;  tertio,  eorum  qui  actu  uniuntur  sibi 
per  fidem  ;  quarto,  eorum  qui  sibi  uniun- 
tur  solum  in  potentia  nondum  ad  actum 
reducta,  quae  tamen  ad  actum  est  redu- 
cenda  secundum  praedestinationem  divi- 
nam ;  quinto,  eorum  qui  sibi  in  potentia 
sunt  uniti  quae  nunquam  reducetur  ad 
actum  :  ut  homines  hic  viventes  inique, 
non  praedestinati,  qui  hinc  emigrando  om- 

D  nino  desinunt  esse  membra  Christi.  —  Nec 

his  obviat  illud  Apostoli,  Christus  tradidit   Ephes.v, 
semetipsum  pro  Ecclesia,ut  exhiberet  sibi  ^3'-7, 
gloriosam  Ecclesiam,  non  habentem  ma- 
culam  nec  rugam  :  quia  Ecclesiam  esse 
gloriosam,  non   habentem   maculam   nec 
rugam,   est   ultimus   finis  ad  quem   per 
Christi  passionem  perducimur;  quod  est 
in  statu  patriae,  non  viae  :  in  quo  si  dixe-  i/oam».i,8. 
rimus  quia  peccatum  non  habemus,  nos 
ipsos  seducimus.  Verumtamen  mortalibus 
culpis  carent  hi  qui  membra  sunt  Christi 

per  actualem  unionem  caritatis.  Qui  vero  A 
subduntur  mortalibus,  non  sunt  membra 
Christi  actualiter,  sed  potentialiter  :  nisi 
forsitan  imperfecte,  per  fidem  informem, 
quae  unit  Christo  secundum  quid,  et  non 
simpliciter.  Percipiunt  tamen  tales  a  Chri- 
sto  quemdam  actum  vitae,  qui  est  credere : 
velut  si  membrum  mortuum  moveatur  ali- 
qualiter  ab  homine. 

art.  4.  Insuper  si  quaeratur,  an  Christus  secun- 
dum  quod  homo,  caput  sit  angelorum, 
respondetur:Ubi  unum  est  corpus,necesse 
est  ponere  unum  caput.  Unum  autem  cor-  B 
pus  similitudinarie  dicitur  una  multitudo 
ordinata  ad  unum  secundum  actus  distin- 
ctos  seu  diversa  officia.  Angeli  vero  et  ho- 
mines  ad  unum  ultimum  finem,  qui  est 
beatifica  Dei  visio,  ordinantur.  Hinc  my- 
sticum  corpus  Ecclesiae  non  ex  hominibus 
tantum,  sed  etiam  ex  angelis  constat;  to- 
tiusque  multitudinis  hujus  caput  est  Chri- 
stus  :  quia  propinquius  se  habet  ad  Deum, 
atque  ut  homo,  perfectius  participat  dona 
illius  quam  homines  et  angeli.  Unde  de 
ejus  influentia  non  solum  homines,  sed  C 
angeli  quoque  recipiunt.  Propter  quod  ad 

Ephes.  i,  Ephesios  ait  Apostolus  :  Constituit  eum, 
videlicet  Pater  Christum,  super  omnem 
potestatem  et  principatum,  etc. 

art.  c.  Si  demum  quaeratur,  an  esse  caput  sit 
proprium  Christo,  dicendum  :  Caput  in 
alia  influit  membra  dupliciter.  Primo,quo- 
dam  influxu  intrinseco,  prout  virtus  moti- 
va  ac  sensitiva  a  capite  derivatur  ad  cetera 
membra.  Secundo,  per  modum  cujusdam 
exterioris  gubernationis,  prout  per  visum 
et  alios  sensus  exteriores  in  capite  radi-  D 
catos  dirigitur  homo  in  exterioribus  acti- 
bus.  Itaque  interior  influxus  gratiae  non 
est  nisi  a  Christo  :  cujus  hurnanitas,quum 
sit  deitati  conjuncta,  virtutem  justificandi 
sortitur  et  habet.  Influxus  vero  in  membra 
Ecclesiae  quantum  ad  exteriorem  guberna- 
tionem,  potest  aliis  convenire  :  sicque  alii 
possunt  dici  capita  Ecclesiae,  juxta  illud 
Amo« vj.i.  Amos  :  Optimates  capita  populorum.  Dif- 
ferunt  tamen  a  Christo.  Primo,  quoniam 
Christus  est  caput  omnium  ad  Ecclesiam 

pertinentium,  secundum  omnem  locum  et 
tempus  et  statum  ;  alii  autem  homines,  se- 
cundum  quaedam  specialia  loca,  sicut  epi- 
scopi  suarum  Ecclesiarum ;  vel  secundum 
determinatum  tempus,  sicut  dominus  Pa- 
pa  est  caput  totius  Ecclesiae  tempore  sui 
pontificatus ;  aut  secundum  statum  deter- 
minatum,  videlicet  prout  sunt  viatores. 
Secundo,  quia  Christus  ut  Deus,  est  caput 
Ecclesiae  propria  virtute  et  auctoritate ; 
alii  autem,  secundum  quod  vicem  Christi 
gerunt.  —  Haec  Thomas  in  Summa. 

In  quibus  comprehenduntur  scripta  Pe- 
tri  et  Richardi  de  ista  materia.  Et  addit 
Richardus,  praeinductam  similitudinem  in- 
ter  corpus  naturale  et  mysticum  corpus, 
intelligendam  esse  de  corpore  naturali  ani- 
mato  heterogeneo,  non  homogeneo  ;  atque 
(ut  addit  Durandus)  de  corpore  rationalis 
creatura?,  in  quo  sunt  membra  multa,  offi- 
ciis  suis,  actibus,  dignitatibusque  distin- 
cta.  Corpus  vero  homogeneum,  ut  aer  et 
aqua,  ejusdem  est  rationis,  proprietatis, 
dignitatis  et  actionis  in  se  et  in  parti- 
bus  suis. 


QU^STIO    IV 


POstremo  hic  quaeritur,  Quid  sit  gra- 
tia  unionis,  et  an  sit  idem  in 
re  cum  gratia  capitis  ac  sing-ularis 
personse. 

Verum  de  ista  quaestione  jam  dicta  sunt  qiIaesJ 
multa.  Unde  et  Thomas  :  Quemadmodum 
(inquit)  Magister  dixit  libro  secundo,distin- 
ctione  vicesima  sexta,  gratia  duplex  est, 
utpote  :  gratia  gratis  dans,quae  est  gratuita 
Dei  voluntas,  aliquid  sine  meritis  tribuens; 
secundo  gratia  dicitur  donum  gratis  da- 
tum.  Hinc  gratia  unionis  uno  modo  voca- 
tur  divina  voluntas,  naturam  humanam 
sine  meritis  suis  Verbo  uniens,  quae  est 
gratia  increala.  Sumendo  autem  gratiam 
secundo  modo,  gratia  unionis  dupliciter 
potest  intelligi,  utpote  :  unio  ipsa,  quae  est 
quid  creatum ;  et  item  qualitas  quaedam 

ad  unionem  disponens.  Ad  quam  aliquid  A 
disponere  potest  tripliciter.  Primo,ita  quod 
cadat  medium  inter  subjectum  et  illam 
perfectionem,  tanquam  perfectionis  ipsius 
iru-  stramentum*,  sicut  diaphaneitas  disponit 
n  ad  lucem  :  et  sic  nihil  potuit  disponere 
naturam  humanam  ad  unionem,  quoniam 
natura  illa  unitur  personae  Verbi  immedia- 
te.  Secundo,  praeparando  materiam  ad  for- 
mae  susceptionem,  ita  quod  praeexsistat  in 
materia  ante  formam  ordine  fiendi,  non 
ordine  essendi,  sicut  calor  disponit  ad  for- 
mam  ignis  :  sic  quoque  nil  potest  dispo-  B 
nere  naturam  ad  unionem,  quia  natura 
humana  eo  ipso  quo  rationalis,  est  assum- 
ptibilis  a  divina  persona.  Tertio,  aliquid 
disponit  ad  aliquam  perfectionem,  facien- 
do  aliquid  ad  bonitatem  atque  decentiam 
perfectionis  illius,  sicut  pulchritudo  per- 
sonae  ad  regiam  dignitatem,  juxta  illud  : 
Species  Priami  digna  est  imperio.  Sicque 
gratia  unionis  dici  potest  id  quod  decet 
naturam  humanam  Verbo  unitam,  sive  sit 
ex  parte  corporis,  sive  animae  :  et  sic  gra- 
tia  unionis  est  quid  creatum.  Sancti  vero  C 
videntur  primo  modo  loqui  de  ea.  Sed  gra- 
tia  unionis  hoc  tertio  modo  sumpta,  est 
gratia  habitualis,atque  realiter  eadem  cum 
gratia  capitis,  et  cum  gratia  illius  singula- 
ris  personae.  Nempe  in  quantum  perficie- 
bat  animam  Christi  ad  meritorios  actus, 
vocatur  gratia  illius  singularis  personae 
seu  hominis  Christi ;  in  quantum  vero  fuit 
tam  copiosa,  quod  in  alios  poterat  redun- 


dare,  dicitur  gratia  capitis ;  in  quantum 
autem  gratiam  tam  perfectam  et  plenam 
decebat  inesse  naturae  assumptae,  dici  po- 
test  gratia  unionis.  Haec  Thomas  in  Scripto. 

Quibus  consonant  scripta  sua  super  his 
in  tertia  parte,  ubi  et  respondendo  ad  is-  q.  vm,  a.  5. 
tud,  utrum  gratia  singularis  personae  et 
gratia  capitis,  sint  idem  in  Christo,  disse- 
ruit  :  Unumquodque  agit  in  quantum  est 
ens  actu.  Hinc  oportet  quod  idem  sit  actus 
seu  forma  quo  aliquid  est  actu,  et  quo 
agit  :  sicut  idem  est  calor  quo  ignis  in  se 
ipso  est  calidus,  et  quo  alia  calefacit.  Non 
tamen  omnis  actus  quo  aliquid  est  actu, 
sufficit  ad  hoc  quod  principium  sit  agendi 
in  alia.  Quum  enim  agens  sit  praestantius 
patiente,  ut  Augustinus  duodecimo  super 
Genesim  protestatur,  Philosophus  quoque 
tertio  de  Anima,  oportet  quod  agens  in 
alia,  habeat  eminentiam  quamdam  actua- 
litatis.  Porro  anima  Christi  sortita  est  gra- 
tiam  secundum  eminentiam  maximam  : 
idcirco  ex  eminentia  illa  competit  sibi 
derivare  ex  exuberantia  illa  gratiae  suae 
charismata  gratiarum  in  alios  ;  quod  ad 
rationem  pertinet  capitis.  Idcirco  unum  in 
re  est  utraque  gratia  ista,differens  ratione, 
sicut  praehabitum  est.  Haec  idem.  —  Con- 
cordant  Richardus,  aliique  communiter. 

Petrus  quoque,  qui  addit  dicendo  :  Gra- 
tia  unionis  quadrupliciter  sumitur,  utpote 
tribus  modis  praefatis,  et  quarto  pro  effe- 
ctu  unionem  sequente,  qui  est  attributo- 
rum  communicatio  gratuita. 


DISTINCTIO  XIV 


H 


A.  Si  anima  Christi  habuerit  sapientiam  parem  cum  Deo, 
et  si  omnia  scit  quai  Deus. 

IG  quaeri  opus  est,  quum  anima  Christi  esset  sapiens  sapientia  gratuita,  Hugo.sum- 
utrum  habuerit  sapientiam  ajqualem  Deo,  sive  omnium  rerum  scientiam  "racu.cMe 


habuerit  vel  habeat,  id  est,  utrum  omnia  sciat  quae  Deus  scit.  Quibusdam 
placet,  quod  nec  parem  cum  Deo  habeat  scientiam,  nec  omnia  sciat  quaj  Deus  :  quia 


244  LIBER  III   SENTENTIARUM.   —  DIST.   XIV 

in  nullo  creatura  aequatur  Greatori.  Quum  ergo  anima  illa  creatura  sit,  in  nullo 
aequatur  Greatori,  ergo  nec  in  sapientia.  Non  ergo  habet  aequalem  cum  Deo  sapien- 
tiam,  nec  scit  omnia  quae  Deus.  Item,  si  anima  illa  aequalem  habet  cum  Deo  sapien- 
tiam,  non  ergo  Deus  in  omni  bono  majoremhabet  suflicientiam  quam  ejus  creatura. 
Inducunt  etiam  auctoritates  ad  idem  probandum.  Ait  enim  Propheta  ex  persona 

j>*.cxxxvm,  hominis  assumpti  :  Mirabilis  facta  est  scientia  tua  ex  me,  et  non  potero  ad  eam. 
Cassiod.  Quod   exponens  Cassiodorus,   ait  :  Veritas  humanae  conditionis   ostenditur,  quia 

ps.^38  n.".  assumptus  homo  divinae  substantiae  non  potest  aequari  vel  in  scientia,  vel  in  alio. 
i  Cor.  u,  Apostolus  quoque  ait  :  Nemo  novit  quae  sunt  Dei,  nisi  Spiritus  Dei,  qui  solus  scru- 
tatur  omnia,  etiam  profunda  Dei.  His  aliisque  pluribus  rationibus  et  auctoritatibus 
nituntur,  qui  animam  Ghristi  asserunt  nec  parem  cum  Deo  habere  scientiam,  nec 
omnia  scire  quae  Deus  scit.  Quia  si  omnia  scit  quae  Deus,  scit  ergo  creare  mun- 
dum,  scit  etiam  creare  se  ipsam. 

B.  Responsio  qucestionis  definitivam  continens  sententiam. 

Quibus  respondentes,  dicimus  animam  Ghristi  per  sapientiam  gratis  datam,  in 

Verbo  Dei,  cui  unita  est,  quod  etiam  perfecte  intelligit,  omnia  scire  quae  Deus  scit, 

sed  non  omnia  posse  quae  potest  Deus,  nec  ita  clare  et  perspicue  omnia  capit  ut 

Deus;  et  ideo  non  aequatur  creatori  suo  in  scientia,  etsi  omnia  sciat  quae  et  ipse. 

Nec  est  ejus  sapientia  aequalis  sapientiae  Dei,  quia  illa  multo  est  dignior  digniusque 

et  perfectius  omnia  capit  quam  illius  animae  sapientia.  Ergo  et  in  scientia  majorem 

Hugo,Sum-  habet  sufficientiam  Deus  quam  anima  illa,  quae  dignior  est  omni  creatura.  Illud 

jj£ct.i,c.i6.  vero  Apostoli,  quod  inducunt,  Nemo  novit  quae  Dei  sunt,  nisi  Spiritus  Dei,  qui 

1  cor.  11,12.  solus  scrutatur  omnia  :  pro  nobis  facit.  Mox  enim  addidit  Apostolus,  Nos  autem 

Spiritum  Dei  habemus  :  ut  per  Spiritum  Dei  quem  habebat,  Dei  profunda  se  scire 

joann.  m,  ostenderet.  Sed  anima  illa  prae  omnibus  Spiritum  Dei  habuit,  cui  Spiritus  non  est 

34 

datus  ad  mensuram,  ut  ait  Joannes  evangelista.   Dona  ergo  Spiritus  Sancti  sine 

mensura  habuit,  ergo  et  sapientiam.  Omnia  ergo  scivit  anima  illa.  Si  enim  quaedam 

scivit,  quaedam  non,  non  sine  mensura  scientiam  habuit ;  sed  sine  mensura  scientiam 

Fuigem.  habuit :  scit  ergo  omnia.  Fulgentius  etiam  in  sermone  quodam  multa  inducit  quibus 

29pis '    "'  asserit  animam  illam  rerum  omnium  scientiam  habere,  utens  auctoritate  Apostoli 

Cofo*s.i.,3.  dicentis  :  In  quo  sunt  omnes  thesauri  sapientiae  et  scientiae  absconditi.  Quod  etiam 

ratione  potest  probari  sic  :  Nihil  scit  aliquis  quod  ejus  anima  ignorat ;  sed  Ghristus 

(secundum  omnium  concessionem)  omnia  scit :  ergo  anima  ejus  omnia  scit.  Ad  id 

vero  quod  dicunt,  Si  omnia  scit,  ergo  scit  creare  mundum  vel  se  ipsam  :  respon- 

demus,   quod  scientiam  habet  mundum    creahdi,  sed  non  potentiam,  et   creandi 

animam  ;  et  scit  quomodo  Deus  se  ipsam  creaverit.   Habet  ergo   scientiam  sui 

creatae,  sed  non  sui  creandae,  quia  non  est  creanda,  sed  creata. 

C.  Quare  Beus  non  dedit  ei  potentiam  omnium,  ut  scientiam. 

Si  vero  quaeritur,  quare  Deus  non  dederit  ei  potentiam  faciendi  omnia,  ut  scien-  Hugo.sum- 
tiam  ;  responderi  potest,  quia  naturaliter  capax  est  scientiae,  et  ideo  id  congrue  ei  ^acuXui. 
datum  est  sine  mensura,  cujus  ipsa  naturaliter  capax  est.  Non  est  autem  ei  datum 
posse  omnia  facere  quae  Deus  facit,  ne  omnipotens  et  per  hoc  Deus  putaretur. 
Yerumtamen  forte  nec  potentiam  faciendi  omnia  ei  Deus  praestare  potuit,  etsi  poten- 
tiam  faciendi  aliqua  quee  non  facere  potest.  Scit  ergo  anima  Ghristi  omnia  quae 
Deus  scit,  in  Yerbo  Dei,  quod  liquidius  et  praesentius  omni  creatura  contemplatur, 
ut  ei  unita  :  in  quo  etiam  angeii  et  quae  Dei  sunt,  et  quee  futura  sunt,  cognoscunt. 

D.  Quomodo  intelligenda  sint  qucedam  verba  Ambrosii  super  Lucam. 

Sed  si  illa  anima  non  habet  tantam  potentiam  quantam  et  Deus,  nec  homo 
assumptus  tantam  potentiam  quantam  et  Deus ;  quomodo  ergo  intelligitur  illud 
Ambrosii  super  Lucam,  ubi  angelus  de  nascituro  Filio  Yirginis  ait,  Hic  erit  magnus,  zkc.1,32. 
et  Filius  Altissimi  vocabitur?  Non  ideo,  inquit,  erit  magnus,  quod  ante  partum  Beda.Hom. 
Yirginis  magnus  non  fuerit,  sed  quia  potentiam  quam  Dei  Filius  naturaliter  habet,  '''  om'u 
homo  erat  ex  tempore  accepturus,  ut  una  sit  persona  homo  et  Deus.  Ecce  aperte 
dicit,  quod  homo  erat  accepturus  ex  tempore  potentiam  quam  Dei  Filius  habuit 
naturaliter.  Sed  si  homo  accepturus  erat  illam  potentiam,  ergo  vel  persona,  vel 
natura  hominis;  sed  persona  non,  quia  semper  habuit  et  habet  :  ergo  natura.  Si 
natura,  ergo  anima;  nam  de  carne  constat,  quod  accipere  non  posset.  Ad  quod  dici- 
mus,  illud  esse  accipiendum  de  persona,  sed  non  in  quantum  est  Dei,  imo  in  quan- 
tum  est  persona  hominis.  Una  est  enim  persona  Dei  et  hominis,  et  Filii  Dei  et  filii 
hominis  :  quae  in  quantum  Dei  persona  est,  semper  et  naturaliter  omnipotentiam 
habuit ;  sed  in  quantum  est  hominis,  non  semper  fuit.  Illa  ergo  persona  quae  semper 
fuerat  Dei,  futura  erat  hominis  persona;  et  secundum  hoc  quod  futura  erat  hominis 
persona,  acceptura  erat  ex  tempore  potentiam  quam  naturaliter  et  semper  habuerat 
in  quantum  Dei  persona.  Secundum  hanc  distinctionem  illud  et  similia  sane  possunt 
accipi.  Quae  distinctio  in  pluribus  qusestionum  articulis  est  necessaria  adversus 
quorumdam  perplexam  verbositatem.  Sed  quum  de  rebus  constat,  in  verbis  frustra 
habetur  controversia. 

A  magis  plene  prosequitur  de  sapientia  et 

SUMMA  scientia  Christi  secundum  naturam  assum- 

DISTINGTIONIS    QUART^DECIM^  ptam,  et  de  proprietatibus  ejus  respectu 

increatae  sapientiae  et  scientiae  Dei.  Et  pri- 
mitus   movet  super  his   quaestionem,  an 

COMPLETA    pertractatione    de    Christi      anima  Christi  habuit  sapientiam  aut  scien- 
gratia,  et  qualiter  sit  caput  Ecclesiae,      tiam  a-qualem    increatae   sapientiae   atque 
atque  de  eminentia  sapientiae  suae,  nunc      scientiae  Dei  :  circa  quod  ponit  quorum- 

dam  responsionem,deinde  quaestionem  de- 
terminat.  Quocirca  sciscitatur,  cur  Deus 
Trinitas  non  dedit  animae  illi  omnium  po- 
tentiam,  sicut  contulit  omnium  scientiam. 
Ad  quod  respondendo,  exponit  quaedam 
difficilia  verba  Ambrosii. 


QUiESTIO   PRIMA 


HIc  quaeritur  primo,  An  in  Christo 
secundum  quod  homo,  hoc  est, 
utrum  in  anima  Christi,  fuit  crea- 
ta  scientia  habitualis,  qua  cogno- 
vit  Verbum  seternum,  seu  totam 
superbeatissimam  Trinitatem. 

In  hac  qusestione  multa  tanguntur.  Pri- 
mum  est,  an  in  Christo  fuit  creata  et  in- 
fusa  scientia;  secundo,  an  illa  sit  habitua- 
Hs;  tertio,an  per  eam  agnoscat  Trinitatem 
seu  Deum.  Quocirca  quaerendum  est,  qua- 
liter  Deitatem  cognoscat,  an  scilicet  com- 
prehensive. 

Videtur  autem  quod  in  Christo  non  fuit 
creata  cognitio,  quoniam  non  est  plurali- 
tas  sine  necessitate  ponenda.  Christo  au- 
tem  ad  omnia  suffecit  increata  scientia, 
imo  per  illam  cuncta  novit  incomparabili- 
ter  perfectius  quam  creatura  quaecumque. 

In  contrarium  est,  quod  anima  Christi 
vere  fuit  cognoscens  intellectuali  notitia  : 
ergo  actio  illa  formaliter  fuit  in  anima 
Christi.  Videtur  quoque  quod  illa  notitia 
non  fuit  habitualis,  id  est,  procedens  ex 
habitu,  quoniam  anima  Christi  per  dona 
supernaturalia  gratiae  ac  gloriae  fuit  multo 
excellentior  augelis  sanctis,  qui  ratioue 
suae  perfectionis  non  indigent  habitu  ad 
cognoscendum,  ut  super  angelicam  hierar- 
chiam  Maximus  protestatur  :  ergo  nec  ani- 
ma  Christi. 

Ad  haec  sanctus  Doctor  respondet:Quum 
in  Christo  sit  una  persona  et  duae  natursB, 
pensandum,  an  ea  quae  sibi  attribuuntur, 
pertineant  ad  rationem  personae  vel  ad  ra- 
tionem  natune.  Et  si  spectent  ad  rationem 


A  personae,  oportet  quod  illud  in  Christo  sit 
unum  dumtaxat,  sicut  in  ipso  est  tantum 
una  hypostasis  seu  persona.  Si  vero  perti- 
neant  ad  naturam,  aut  ergo  ad  alteram 
tantum,  aut  ad  utramque.  Si  ad  alteram 
tantum,  sic  rursus  est  tantum  unum,  sicut 
in  Christo  est  solum  una  immensitas,  una- 
que  anima.  Si  vero  ad  utramque,  sic  quia 
naturae  in  Christo  sunt  integrae  ac  distin- 
ctae  et  duae,  oportet  talia  in  Christo  esse 
duo,  u t  duos  intellectus,  duasque  volunta- 
tes.  Quumque  scientia  pertineat  ad  natu- 

B  ram  divinam  atque  humanam,  oportet  in 
Christo  duas  fateri  scientias,  unam  crea- 
tam,  aliam  increatam. 

Ad  aliud  quaesitum  (scilicet  an  scientia 
creata  Christi  sit  ex  habitu)  dicendum, 
quod  nulla  passiva  potentia  potest  in  ac- 
tum  suum  exire,  nisi  completa  per  for- 
mam  sui  activi,per  quam  fit  in  actu  :  quia 
nulla  res  agit  nisi  secundum  quod  est  in 
actu.  Impressiones  autem  activorum  pos- 
sunt  esse  in  passivis  dupliciter.  Primo,  per 
modum  passionis,  ut  dum  passivum  est  in 

C  transmutari.  Secundo,  per  modum  qualita- 
tis  et  formae,  ut  dum  impressio  activi  jam 
facta  est  connaturalis  passivo,  prout  etiam 
Philosophus  in  Praedicamentis  distinguit 
inter  passionem  et  passibilem  qualitatem. 
Porro  sensus  est  passiva  potentia,quia  non 
valet  esse  in  actu  omnium  ad  quae  se  ex- 
tendit  operatio  sua  per  naturam  potentiae. 
Non  enim  potest  aliquid  esse  quod  actu 
habeat  omnes  colores  :  hinc  oportet  quod 
visus  sit  omnium  colorum  cognoscitivus, 
secundum  quod  est  in  potentia  ad  omnes 

D  colores  quodammodo;  sicque  a  coloribus 
patiendo  fit  in  actu,  et  eis  assimilatur  co- 
gnoscitque  eos.  Similiter  intellectus  om- 
nium  cognoscitivus  est  entium,  quoniam 
ens  et  verum  convertuntur,  quod  est  in- 
tellectus  objectum.  Nulla  autem  creatura 
potest  esse  in  actu  totius  entitatis,  quum 
sit  ens  finitum  :  imo  hoc  solius  est  Dei. 
[deo  nulla  creatura  potest  intelligere  sine 
aliquo  intellectu  qui  sit  passiva  polenlia, 
id  est  receptiva.  Unde  nec  sensus  nec  in- 
tellectus  possibilis  queunt  operari,nisi  per 

sua  activa  perficiantur  seu  moveantur.  Ve- 
rum  quoniam  sensus  non  sentit  nisi  prae- 
sentia,  idcirco  ad  ejus  operationem  non 
requiritur  habitus,  sed  ad  perfectam  ejus 
operationem  sufficit  impressio  sui  activi 
per  modum  passionis  tantummodo.  In  in- 
tellectu  vero,  ad  ejus  perfectionem  requi- 
ritur,  quod  impressio  sui  activi  sit  in  eo 
non  solum  per  modum  passionis,  sed  per 
modum  etiam  qualitatis  et  formae  conna- 
turalis  perfectae;  et  hanc  formam  dicimus 
habitum.  Et  quia  quod  connaturale  est, 
fjrmiter  manet;  et  in  promptu  est  homini 
uti  sua  naturali  virtute,  et  delectabile  ei 
est  quod  naturae  exstat  conveniens  :  hinc 
habitus  est  difficulter  removibilis,  potest- 
que  homo  uti  eo  quum  voluerit,  et  dele- 
ctabilem  efficit  actionem.  Quemadmodum 
autem  in  sensu  visus  est  duplex  activum, 
unum  quasi  primum  agens  ac  movens,  ut 
lux ;  aliud  quasi  movens  motum,  ut  color 
factus  visibilis  actu  per  lucem  :  ita  in  in- 
tellectu  quasi  primum  agens  est  lumen  in- 
tellectus  agentis,  et  quasi  movens  motum 
est  ipsa  species  facta  actu  intelligibilis  per 
lumen  illud.  Ideo  habitus  intellectivae  po- 
tentiae  conficitur  ex  lumine  et  intelligibili 
specie  horum  quae  per  speciem  cognoscun- 
tur.  Qiiumque  jntellectus  anima?  Christi 
fuerit  perfectissimus  in  cognoscendo,opor- 
tebat  in  eo  habitum  esse  quo  cognovit, 
quatenus  impressio  activi  esset  in  eo  non 
solum  per  modum  passionis,  sed  et  per 
modum  formae. 

Ex  his  innotescit,  quod  quamvis  increata 
Christi  scientia  sit  in  se  prorsus  et  infinite 
perfecta,  per  ipsam  tamen  anima  Christi 
non  est  formaliter  sciens,  sed  effective  : 
ideo  indiget  creata  scientia  ipsam  infor- 
mante.  Per  quod  patet  primi  objecti  solu- 
tio.  —  Ad  secundum  vero  dicendum,  quod 
homo  ad  intelligendum  indiget  lumine 
intellectuali,  tam  in  naturali  cognitione 
materialium  rerum,  ut  per  lumen  illud 
fianl  intelligibiles  actu,  quum  sint  intelli- 
gibiles  potentia,  quain  in  cognitione  su- 
pernaturali,  ut  per  lumen  infusum  ad  ea 
quae  sunt  super  se  elevetur.  Angelus  autem 


A  non  indiget  ita  *  in   cognitione   naturali,  taiiasb&- 
quia  non  abstrahit  a  phantasmatibus  spe-  bltu 
cies,  sed  habet  eas  sibi  innatas.  Indiget  ta- 
men  eo  in  cognitione  supernaturali,  quum 
in  libro  Job  dicatur  :  Numquid  est  nume-  /o«xxv,3. 
rus  militum  ejus,  et  super  quem  non  ful- 
get  lumen  illius?  Hinc  angeli  in  cognitione 
naturali    non    indigent   habitu    secundum 
quod  ad  habitum  lumen  exigitur,  sed  se- 
cundum  quod  requiruntur  species  rerum, 
propter  hoc  quod  habent  esse  limitatum. 
Propter  quod   fertur  in  libro   de  Causis, 

B  quod  omnis  intelligentia  est  plena  formis. 
Quod  autem  anima  Christi  sit  superior  an- 
gelis,  non  habet  ex  sua  natura,  sed  ex 
unione  cum  Yerbo  :  propterea  omnia  quao 
divinitus  superadduntur  animae  Christi  et 
angelis,  eminentius  sunt  in  anima  illa 
quam  in  angelis. 

Sed  rursus  objici  potest,  quoniam  intel- 

.  lectus  agens  suam  operationem  exercet  si- 
ne  intermedio  habitu  ;  cur  ergo  non  etiam 
intellectus  possibilis?  Respondetur,  quod 
anima  rationalis  comparatur  ad  res  intelli- 

C  gendas  dupliciter.  Primo,  ut  faciens  eas 
intelligibiles  actu,  abstrahendo  eas  a  ma- 
teria  et  appendiciis  ejus,  ut  sic  assimilen- 
tur  quodammodo  intellectui  immateriali. 
Secundo,ut  eas  cognoscens:sicque  oportet 
quod  rebus  assimiletur  per  species  eariim- 
dem,  quatenus  unumquodque  determinate 
et  distincte  cognoscat.  Porro  ad  hoc  quod 
aliquid  assimilet  sibi  multa,  sufficit  quod 
actualiter  habeat  tantum  illam  formam  se- 
cundum  quam  debet  esse  similitudo,  seu 
per  quam  fit  assimilatio  :  quemadmodum 

D  ignis  per  calorem  multa  sibi  assimilat.  Sed 
ad  hoc  quod  aliquid  sit  simile  muItis,opor- 
tet  quod  actu  habeat  illorum  omnium  for- 
mas.  Hinc  anima  intellectiva  potest  omnia 
facere  intelligibilia  actu  per  unum  lumen 
intellectus  agentis.  Ad  hoc  vero  quod  assi- 
miletur  rebus  scitis,oportet  ut  diversorum 
diversos  habitus  scientiales  sit  habens.  — 
Denique  potentiae  naturales,  ut  calor,  vi- 
sus,  et  similes,  ex  se  sunt  determinata>  ad 
unum  :  ideo  possunt  exire  in  actum  circa 
illud  sine  habitu  superaddito  eis. 

Verumtamen  anima  Christi,  quae  clare  A 
per  speciem  videt  Verbum  aeternum,  non 
videt  illud  ita  per  habitum  creatum  scien- 
tialem,  neque  per  speciem  creatam,  quum 
omne  creatum  infinite  deficiat  a  perfecta 
repraesentatione  majestatis  divinae.  Ideo  per 
ipsam  Verbi  essentiam  videt  Verbum  in 
se  ipso  sicuti  est;  nec  solum  videt  Ver- 
bum,  sed  et  ea  quae  relucent  in  Verbo, 
prout  hoc  infra  plenius  exprimetur.  Ideo 
non  oportet  in  anima  Christi  ponere  du- 
plicem  modum  scientiae,quo  cognoscit  Ver- 
bum,  et  ea  quae  cognoscit  in  Verbo.  Nam  B 
id  in  quo  aliquid  videtur,  est  ratio  cogno- 
scendi  illud  quod  in  eo  videtur.  Ratio  au- 
tem  cognoscendi  est  forma  rei  in  quantum 
cognita,  quia  per  eam  cognitio  fit  in  actu. 
Non  ergo  est  alius  modus  sciendi  ipsum 
Verbum,  et  ea  quae  videntur  in  Verbo.  — 
Nihilo  minus  anima  Christi  praeter  scien- 
tiam  rerum  in  Verbo,  aliam  habet  de  re- 
bus  scientiam.  Nam  ut  tertio  de  Anima 
dicitur,  intellectus  possibilis  est  in  poten- 
tia  ad  intelligibilia  universa.  Omne  autem 
quod  est  in  potentia  ad  aliquas  formas,  est  C 
imperfectum,  quousque  formae  hujusmodi 
sint  in  eo  et  ipsum  perficiant.  Quumque 
intellectus  Christi  non  sit  imperfectus, 
oportet  formas  illas  esse  descriptas  in  eo. 
Etenim  secundum  quod  cognoscit  ipsum 
Verbum  et  alias  res  in  Verbo,  non  depin- 
gitur  in  eo  similitudo  Verbi  aliarumve  re- 
rum.  Unde  oportet  ut  praeter  visionem 
qua  videt  res  in  Verbo,  habeat  scientiam 
aliam  de  rebus,  secundum  quod  eas  co- 
gnoscit  per  similitudines  proprias  in  pro- 
pria  earum  natura.  Unde  elucescit,  quod  D 
in  Christo  sit  triplex  scientia.  Una  est  in- 
creata;  alia  est  cognitio  Verbi  ac  rerum  in 
Verbo,  quae  vocatur  scientia  comprehen- 
soris ;  tertia  quoque,  qua  cognoscit  res  in 
propriis  naturis,  quae  convenit  ei  ut  est 
homo  in  solis  naturalibus  consideratus  :  et 
hae  duae  scientiae  in  omnibus  sunt  Beatis. 
—  Hacc  Thomas  in  Scripto. 
In  tertia  quoque  parte  haec  eadem  scri- 
q.  ix, a.  4.  bit,  et  addit,  quod  praeter  praefatas  scien- 
tias  fuit  in  aniina  Christi  ctiain  scienlia 


experimentalis  acquisita,  quoniam  nihil 
eorum  quae  Deus  in  nostra  plantavit  natu- 
ra,  defuit  Christi  humanitati,  ut  asserit 
Damascenus.  Quumque  Deus  in  humana 
natura  plantaverit  intellectum  agentem  at- 
que  possibilem,  sequitur  quod  uterque  fuit 
in  anima  Christi,  et  non  frustra  nec  otio- 
se  :  ergo  habuit  naturalem  et  propriam 
operationem  quae  est  in  intellectu  agente, 
cujus  est  species  a  phantasmatibus  rerum 
corporearum  abstrahere,easque  inteliectui 
possibili  immittere,  cujus  est  species  illas 
recipere.Hinc  oportet  fateri,  quod  in  Chri- 
sto  fuerunt  aliquae  species,  per  actionem 
intellectus  agentis  in  intellectu  ejus  pos- 
sibili  receptae  :  quod  est  esse  in  ipso  scien- 
tiam  acquisitam,  quam  aliqui  vocant  ex- 
perimentalem,  quae  est  in  Christo  ponenda, 
quamvis  aliter  alibi  scripserim.  Haec  in 
Summa. 

Concordat  per  omnia  Petrus.  Attamen 
circa  hoc,  an  anima  Christi  mediante  ali- 
quo  habitu  cognoverit  Verbum,  scribit  : 
Circa  hoc  legitur  duplex  opinio.  Quidam 
enim  magistri  dicunt,  quod  cognitio  Verbi 
in  anima  Christi  et  in  intellectu  glorifi- 
cato,  habet  fieri  non  per  speciem  aliam  a 
Verbo,  sed  per  essentiam  Verbi,  in  quan- 
tum  ipsa  essentia  efficitur  ac  unitur  intel- 
lectui  ut  species  seu  forma.  Nempe  quod 
in  Creatore  est  simplex  ac  unum,  recipi 
nequit  a  creatura  nisi  multipliciter  ac  di- 
visim.  Hinc  dicunt,impossibile  esse  a  Cre- 
atore  speciem  aliquam  intellectui  imprimi 
quae  repraesentet  ipsum  totum  secundum 
quod  est.  Propter  quod  totus  et  simplex, 
sicuti  in  se  ipso  est,  videri  non  valet  nisi 
per  se  ipsum,  ita  quod  ejus  essentia  loco 
intelligibilis  formae  intellectui  uniatur.  — 
Sed  quia  oportet  intellectum  informari  es- 
sentia  aut  similitudine  rei  intellectae,  ad 
hoc  quod  eam  intelligat,  nec  Verbi  essen- 
tia  possit  esse  forma  inhaerens  intellectui  ; 
ideo  alii  dicunt,  quod  per  aliquam  simili- 
tudinem  a  Verbo  impressam,  minus  sim- 
plicem  ipso  Vcrbo,videtur  ipsum  Verbnm, 
et  non  formaliter,  sed  tantum  efficienter 
pcr  se  ipsum.  Qui  autem  priime  opinioni 

eligit  consentire,  potest  ad  istud  respon-  A 
dere,  quod  argumentum  procedit  de  his 
quae  sunt  extra  cognoscentis  intellectum 
seu  extra  essentiam  intellectus,  non  au- 
tem  de  his  quae  intra  intellectum  consi- 
stunt,  ut  propria  ejus  essentia,  propria 
scientia,  ac  divina  essentia.  Haec  Petrus. 

Porro  Richardus  hic  quaerit,  an  anima 
Christi  cognoscat  Yerbum  per  lumen  crea- 
tum  :  quod  est  quaerere,  an  indigeat  per 
lumen  gloriae  elevari  et  disponi  ad  facia- 
lem,  clarum,  beatificumque  Verbi  aeterni 
seu  Deitatis  intuitum.  Quocirca  satis  pro-  B 
lixe  declarat,  quod  beatifica  illa  cognitio 
divinae  essentiae  transcendit  omnem  natu- 
ralem  totius  mentis  creatae  capacitatem  ac 
dignitatem,  etiam  animae  Christi ;  deinde 
quod  per  lumen  supernaturale  oporteat 
mentem  ad  tantam  fruitionem  aptari.  Et 
i.dist.  quia  de  hoc  dictum  est  supra,  pleniusque 
q'2-  dicendum  est  super  quartum,  modo  per- 
transeo.  —  Addit  quoque  Richardus  :  Qui- 
dam  non  improbabiliter  dicunt,quod  quam- 
vis  in  anima  Christi  non  esset  habitus 
hujusmodi  luminis,  tamen  ratione  hypo-  C 
staticae  unionis  cum  Verbo  videret  ipsum, 
quamvis  clarius  illud  conspiciat  per  utrum- 
que.  Nam  et  plus  sublimatur  ad  talem  vi- 
sionem  per  unionem  in  persona,quam  per 
habitum  luminis  gloriae.  Haec  Richardus. 
■i, q.  4.  De  hoc  quoque  tactum  est  supra. 

Insuper  quaerit,  an  anima  Christi  me- 
diante  aliqua  specie  conspiciat  Verbum 
clare  in  se  ipso.  Ad  quod  respondendo,  va- 
rias  opiniones  recitat  aliorum  :  Aliqui  (in- 
quiens)  dicunt,  quod  anima  Christi  per 
aliquam  speciem  creatam  videt  Verbum.  D 
Quamvis  enim  nulla  species  creata  valeat 
repraesentare  Verbum  quantum  ex  parte 
sua  repraesentabile  est,  tamen  species  im- 
mediate  impressa  a  Verbo  intellectui  ani- 
mae  Christi,  ipsum  Verbum  immediate  re- 
praesentat  finite,sicut  et  intellectus  animae 
illius  videt  finite.  Alii  dicunt,  quod  anima 
Christi  per  speciem  creatam  et  per  Verbi 
praesentiam  simul  videt  Verbum,  ita  quod 
visio  causatur  ab  intellectu  animae  Christi 
per  spcciem  illam  inchoative  et  incomple- 


te,  atque  a  Verbo  sub  ratione  qua  obje- 
ctum  est,  completive.  Alii  opinantur,  quod 
quamvis  aliquod  lumen  supernaturale  re- 
quiratur  in  intellectu  animae  Christi  ad 
videndum  Deum,  non  tamen  requiritur  ut 
repraesentans  Deum,  neque  ut  intellectum 
determinans,  sed  solum  ad  confortationem 
elevationemque  intellectus  supra  suam  na- 
turalem  virtutem,  ad  cognitionem  tam  al- 
tam.  Etenim  dicunt,  quod  quamvis  Ver- 
bum  nequeat  esse  ipsius  intellectus  forma 
inhaerens,  tamen  est  forma  intellectui  ad- 
sistens  ac  intime  praesens,  ita  quod  per 
eam  intellectus  se  determinat  ad  Verbum 
videndum.  Ceteri  dicunt,  quod  intellectus 
animae  Christi,  aliorumque  Beatorum,  in 
videndo  Deum  pure  passivus  est.  Unde 
quum  intellectus  per  lumen  gloriae  suffi- 
cienter  dispositus  sit  ad  recipiendum  in 
se  hanc  passionem  quae  est  visio  Dei  (quae 
passio  est  perfectio  et  salus  ipsius  intelle- 
ctus),  ipsumque  Verbum  quum  sit  praesens 
et  intimum  intellectui,  potens  sit  per  se 
ipsum  immediate  movere  intellectum,  sic- 
ut  objectum  movet  passivam  potentiam  ; 
non  requiritur  species  ulla  creata  qua  mo- 
veatur  intellectus  motione  praefata,  seu  per 
quam  ipsa  visio  in  intellectu  efficiatur. 
Itaque  juxta  istam  opinionem,  quamvis  vi- 
sio  Verbi  sit  in  intellectu  animae  Christi, 
non  tamen  est  ab  ipso  intellectu,  sed  tan- 
tum  a  Verbo.sicut  a  praesenti  et  immediato 
objecto.  —  Haec  Richardus.  Qui  consequen- 
ter  prosequitur,  qualiter  quaelibet  harum 
queat  defendi  opinionum. 

Denique  dictis  ex  Thoma  videtur  con- 
cordare  Albertus. 

Udalricus  quoque  :  Creata  (inquit)  Chri- 
sti  sapientia  triplex  est.  Prima,  qua  ipsum 
Verbum  seu  Deitatem  cognoscit.  Secunda, 
qua  cognoscit  res  in  Verbo.  Tertia,  qua 
noscit  res  in  propria  earum  natura.  Prima 
cognitio  non  est  per  habitum  speciei  rei 
cognitae,  sicut  nec  in  ceteris  Beatis,  quia 
quum  illa  non  sit  a  Verbo  abstracta  (eo 
quod  nihil  ab  ipso  abstrahi  valeat,  quum 
nil  universalius  aut  simplicius  eo  esse 
possit);  sicut  necessario  omnis  species  abs- 

tracta  se  habet  ad  id  a  quo  fit  abstractio, 
oporteret  quod  esset  per  similitudinem  ef- 
fectus,  qui  est  species  per  quam  natura- 
liter   cognoscitur   Deus,    secundum    illud 

Sap.xm,  o.  Sapientia?  :  A  magnitudine  speciei  crea- 
tura?  potest  horum  creator  videri.  Illa  uti- 
que  visione,  de  qua  ad  Romanos  scribit 

nom.  1,20.  Apostolus  :  Invisibilia  Dei  per  ea  qua?  fa- 
cta  sunt,  etc.  Sed  quum  species  magis  sit 
dissimilis  Deo  quam  similis,  magis  facit 
scire  quid  non  est  Deus  quam  quid  sit,  id 
est,  quam  quidditas  ejus  videatur  sicuti 
est.  Quod  quum  omnibus  Sanctis  commu- 
ne  sit,  puta  videre  Deum  sicuti  est,  bla- 
sphemia  est  hoc  de  Christo  negare.  Agno- 
scit  tamen  Verbum  per  habitum  luminis 
divini,  quod  elevat  naturale  lumen  intel- 
lectus,  et  perficit  ipsum  ad  actum  clara? 
visionis  Verbi;  respectu  cujus  actus  intel- 
lectus  anima?  Christi  est  in  potentia  tali 
quse  per  nullum  agens  naturale  potest  re- 
duci  in  actum  ;  qui  actus  est  quo  intelle- 
ctus  cognoscit  Verbum,  quod  secundum 
suam  substantiam  est  immediatum  obje- 
ctum  intellectus  :  ita  quod  intellectus  co- 
gnoscit  hoc  Verbum  secundum  ipsius  sub- 
stantiam  sicuti  in  se  est,  et  non  sicut  in 
similitudine  sua  apparet.  — Quod  quamvis 
Beatis  omnibus  sit  commune,attamen  spe- 
ciali  ratione  competit  Christo  :  quia  quum 
Verbum  omnibus  partibus  natura?  assum- 
pta?  unitum  sit  omnibus  modis  quibus  cui- 
libct  parti  unibile  est  (aliter  quippe  non 
esset  unio  omnino  perfecta),  idcirco  est  in- 
tellectui  quoque  unitum,  et  non  solum  se- 
cundum  quod  intellectus  natura  est,  sed 
item  in  quantum  est  operativa  potentia. 
Et  quod  sic  unitur  ei,  oportet  esse  passio- 
nem,  aut  habitum,aut  objectum  secundum 
suam  essentiam,  juxta  Philosophum.  Cer- 
tumque  est,  quod  Verbum  respectu  intel- 
lectus  animae  Christi  non  sit  habitus  nec 
passio,  ideo  est  ejus  objectum.  Nec  ad  ta- 
lem  Verbi  cognitionem  sufficit  sola  unio 
suhslantialis,  imo  ultra  requiritur  unio 
quffi  est  objecti  ad  potenliam  cujus  est 
objectum.  Quamvis  demum  Inec  visio  tan- 
to  altior  sil  in  Christo  pra?  cunctis  Beatis, 


A  quanto  objectum  hoc,  secundum  exces- 
sum  perfectionis  unionis  in  persona  pra? 
aliis  unionibus  creaturae  ad  Deum,  perfe- 
ctius  et  strictius  unitur  intellectui  ani- 
ma?  Christi  sicut  objectum  potentia?,  et 
etiam  quanto  per  eminentissimum  propin- 
quissimumque  accessum  ad  Deum,  altis- 
simo  lumine  elevatur  intellectus  ad  co- 
gnoscendum  illud  objectum  ;  secundum  Haec 
modum  hujus  perfectionis  hoc  ipsum  ei-  ^J 
dem  unitur.  —  Ha?c  Udalricus,  cujus  scri- 
pta  in  hac  re,  omnino  consonant  scriptis 

B  Thoma?. 

Durandus  pra?terea  circa  hoc  multa  in- 
ducit,  dissonantia  a  prsedictis.  Fatetur  ta- 
men  in  primis,  quod  in  anima  Christi  a 
sua?  creationis  primordio  fuit  cognitio  Bea- 
torum,  id  est  beatifica  visio.  Asserit  quo- 
que,  quod  ista  cognitio  fuit  in  ipso  ita 
perfecta,  quod  non  potuit  in  ipso  nec  in 
aliquo  homine  esse  perfectior.  Sed  (ut  ad- 
dit)  dubitari  potest,  an  in  natura  angelica 
valeat  talis  cognitio  perfectior  esse,  eo 
quod  in  illa  sit  altior  vis  intellectiva  quam 

C  in  anima  Christi.  —  Verum  (ut  patuit)  is-  p.«( 
tud  dici  non  licet  nec  opinari,  quoniam 
nec  in  lumine  gratia?,  neque  in  lumine 
gloria?  potest  angelus  aliquis  anima?  Chri- 
sti  a?quari.  Potissime  autem  competit  as- 
sumpta?  humanitati  summa  fruitio  atque 
clarissima  visio,  ratione  hypostatica?  sua? 
unionis  cum  Verbo.  Durandus  tamen  non 
asserit  hujus  oppositum,  sed  refert  quod 
aliqui  dicunt,  essentialem  beatitudinem, 
qua?  in  visione  Dei  consistit,  esse  majorem 
in  quolibet  angelo  quam  in  quolibet  ho- 

D  mine  :  quod  dictum  non  solum  est  falsum, 
imo  censetur  velut  ha?reticum,  quum  bea- 
tissima  Virgo  super  omnes  sit  angelorum 
ordines  elevata.  Et  super  secundum  evi-  dist 
denter  ostensum  est,  quod  homines  in  cce- 
lis  a?quantur  angelis  in  pnemio  essentiali, 
imo  multi  sancti  homines  multis  angelis 
sunt  et  erunt  majores  in  gloria. 

Item  affirmat,  quod  polentia  visiva  in 
homine  et  in  brulis  ejusdem  sit  speciei,  et 
siniili  modo  dici  possit,  quod  potentia  in- 
tellectiva  in  hoinine  et  angelo  sit  speciei 

unius  :  quorum  utrumque  reprobatum  est 
super  secundum. 

Deinde  ad  istud,  an  anima  Christi  vi- 
dendo  Deum,  videat  omnia  in  ipso,  re- 
spondet  :  Anima  Christi  videndo  Deum, 
cognoscit  in  eo  omnia  quae  sunt  et  possi- 
bilia  sunt,  quantum  ad  id  quod  sunt.  De 
nullo  tamen  cognoscit  ex  natura  talis  vi- 
sionis,  an  sit  vel  non  sit  :  quoniam  intel- 
Jectus  creatus  videns  divinam  essentiam, 
videt  in  ipsa  omnia  quae  per  ipsam  natu- 
raliter  et  de  necessitate  repraesentantur, 
alia  vero  non.  Divina  autem  essentia  natu- 
raliter  et  de  necessitate  repraesentat  omnes 
res  entes  et  esse  possibiles,  quantum  ad 
id  quod  sunt,  non  quoad  earum  exsisten- 
tiam  actualem. 

Contra  istud  objicitur,  quoniam  intelle- 
ctus  creatus  beatus  videt  alia  in  divina 
essentia  secundum  quod  relucent  in  ea ; 
non  autem  solum  relucent  in  ea  quantum 
ad  esse  suum  quidditativum,  sed  etiam 
quantum  ad  esse  suum  exsistentiale  seu 
actuale.  Rursus  Beati  cognoscunt  alia  in 
divina  essentia,  prout  divina  essentia  est 
illorum  idea ;  nec  solum  est  ipsorum  idea 
quantum  ad  id  quod  sunt,  sed  etiam  quan- 
tum  ad  actuale  esse  ipsorum  :  praesertim 
quum  et  Deus  cuncta  distincte  ac  perfecte 
cognoscat  per  suam  essentiam,  secundum 
quod  ipsa  est  universorum  idea,  omnium 
productiva  quantum  ad  universa  positiva 
eis  convenientia,  ut  patuit  in  primo.  Prae- 
terea,  universa  et  singula  clarius  atque  di- 
stinctius  relucent  in  divina  essentia,  quam 
in  quacumque  specie  aut  forma  creata  : 
ergo  in  illa  perfectissime  cognoscuntur  et 
cognoscibilia  sunt  ex  natura  visionis  il- 
lius.  Postremo,  cognitio  rerum  in  Verbo 
perfectissima  exstat  :  ergo  res  distinctissi- 
me  cognoscuntur  in  illo.  Insuper,  infinita 
repraesentantur  et  relucent  in  divina  es- 
sentia,  nec  dubium  quin  Deus  omnipotens 
et  excelsus  infinita  possit  producere,  quan- 
tum  ex  parte  ipsius  est,  quae  cuncta  in  sua 
resplendent  essentia.  Nullus  autem  Beato- 
rurn  potest  actu  infinita  cognoscere. 

Deinceps  respondendo  ad  istud,  an  in 


A  Christo  fuit  aliqua  scientia  humana  expe- 
rimentalis,  humano  modo  acquisita  :  De 
hoc,inquit,  sunt  duo  modi  dicendi,non  so- 
lum  a  diversis  doctoribus,  sed  et  ab  eodem 
(puta  Thoma)  in  diversis  locis  traditi.Unus 
modus  est,  quod  imo  ;  alter,  quod  non. 
Et  uterque  potest  aliqualiter  sustineri.  Si 
enim  dicatur  quod  scientia  infusa  et  ac- 
quisita  differant  specie,  sicut  virtutes  in- 
fusee  et  acquisitae,  potest  teneri  quod  in 
Christo  fuit  scientia  acquisita;  sin  autem, 
minime.  —  Haec  Durandus,  qui  magis  di- 

B  vertit  ad  negativam  quaesiti. 

At  vero  Scotus  quaerit,  utrum  possibile 
fuit  animam  Christi  primo  et  immediate 
perfici  visione  Verbi  perfectissima  possi- 
bili  creaturae.  Quocirca  conscribit,  quod 
sicut  in  voluntate  animae  Christi  sunt  cari- 
tas  et  fruitio  tantae  perfectionis  et  eminen- 
tiae,quod  pura  nequit  creatura  eminentio- 
rem  suscipere  caritatem  aut  fruitionem;ita 
in  intellectu  animae  Christi  est  perfectissi- 
ma  visio,  praesertim  quum  et  summa  frui- 
tio  visionem  perfectissimam  praesupponat. 

C  Unde  quod  ait  Isidorus,  quod  Trinitas  sibi 
soli  sit  nota,  et  homini  assumpto,  non  vi- 
detur  posse  intelligi  nisi  de  notitia  vel  in 
termino  simpliciter,  aut  possibili  creatu- 
rae.  —  Et  addit,  quod  in  quantum  intelle- 
ctus  habet  rationem  receptivi  respectu  vi- 
sionis,  non  est  necessaria  aliqua  forma 
prius  recepta,  ad  hoc  ut  visio  recipiatur 
in  intellectu  :  quia  per  formam  istam  non 
aliter  erit  objectum  praesens,  quam  potest 
esse  sine  ea.  Objecto  autem  eodem  modo 
praesente  intellectui,  potest  intellectus  eo- 

D  dem  modo  recipere  visionem  objecti.  Haec 
Scotus. 

Qui  intendit  per  haec,  quod  Deus  potest 
immediate  producere  in  intellectu  creato 
beatificam  visionem,  non  praeexsistente  in 
intellectu  (natura  vel  duratione),  imo  nec 
exsistente  in  eo,  aliquo  habitu  aut  lumi- 
ne.  Quocirca  apparet,quod  praeallegati  do- 
ctores,  dicentes  praerequiri  lumen  gloriae, 
et  gratiae  dispositioncm,  ac  puritatem,  non 
intendunt  negare  quin  Deus  infinitae  vigo- 
rositatis  possit  id  agere  de  sua  absoluta 

potentia,  quia  non  implicat :  sed  sicut  non 
decuit  Deum  assumere  naturam  humanam 
nisi  omni  gratia,  sapientia,  perfectione  or- 
natam ;  ita  nec  istud  est  decens.  Nec  argu- 
mentum  jam  tactum  aliquid  obtinet.  Deus 
namque  prorsus  invariabilis  quantum  in 
se  est,  ubique  et  semper  ac  omnibus  uni- 
formiter  praesens  est,  quemadmodum  et 
De  Divin.  divinus  Dionysius  protestatur,  et  patuit  su- 
Cf.  Sa.  Per  primum.Propter  quod  in  libro  de  Cau- 
xxxvn,q. i.  sjs  habetur  :  Causa  prima  est  in  omnibus 
rebus  secundum  unam  dispositionem,  di- 
versitas  vero  ex  parte  recipientium  oritur. 
Hinc  quamvis  objectum  illud  increatum, 
Verbum  aeternum,  eodem  modo  sit  intelle- 
ctui  praesens,  attamen  intellectus  creatus 
non  est  eodem  modo  dispositus  ad  ejus 
influxum,illuminationem  ac  visionem.  Un- 
de  etsi  color  eodem  modo  objiciatur  visui 
corporali,  non  cernitur  nisi  superveniat 
lumen. 

Praeterea  Sc\)tus  sic  arguit :  Ad  recipien- 
dum  visionem  non  requiritur  aliquis  habi- 
tus  prior  ipsa  visione,  quoniam  habitus 
non  disponit  potentiam  ad  recipiendum 
actum,  imo  actus  natus  est  prius  recipi 
quam  habitus,  quum  ex  actibus  habitus 
generetur.  —  Ad  quod  dico,  quod  super- 
naturalis  illa  beatitudo,  quae  essentialiter 
est  actio  quaedam,  ut  visio,  sive  fruitio, 
naturaliter  praeexigit  habitum  supernatu- 
ralem  dispositivum,  ut  est  gloriae  lumen. 
Et  quamvis  habitus  naturales  acquisiti  ge- 
nerentur  ex  actibus,  actus  tamen  meritorii 
supernaturalem  praeexigunt  habitum  :  sic 
et  actus  remuneratorius  seu  beatificus  su- 
pernaturalem  habitum  praeparatorium  et 
elevativum,  videlicet  lumen  gloriae,  praere- 
quirit,  juxta  modum  a  praeallegatis  docto- 
ribus  assignatum.  Nec  apparet  quod  intel- 
lectus  respectu  actus  beatifici,seu  visionis 
beatae,  habeat  se  tantum  passive  et  rece- 
ptive  :  imo  potius  reor,  quod  mens  creata 
ab  omni  macula  et  reatu  immunis  seu  pu- 
ra,  dono  sapientiae  eminenter  ornata,  lu- 
iii i ii4-  gloriffi  coufortata,  caritate  prorsus 
succensa,  cooperanlc,  concausante,  exci- 
tanteque  Spiritu  Sancto,  effective  se  ha- 


A  beat  causaliterque  concurrat  ad  beatificam 
visionem,  qua  conspicit  Creatorem. 


QU^STIO   II 

HIc  iterum  quaeritur,  Utrum  anima 
Christi,  Verbum  seternum  seu 
divinam  essentiam  clare  per  spe^ 
ciem  intuendo,  cognoscat  universa 
et  sing-ula  quse  relucent  in  Verbo, 

B  et  quse  ipsum  Verbum  cogmoscit. 
Videtur  quod  sic.  Primo,  quoniam  ma- 
jus  est  divinam  immediate  videre  essen- 
tiam,  quam  quaecumque  creata  aut  crean- 
da,  in  ipsa;  sed  anima  Christi  intuetur  prae 
cunctis  creatis  clarissime  divinam  essen- 
tiam.  —  Secundo,  sicut  habetur  in  textu,  cy.p.5 
Isidorus  loquitur,  quod  supergloriosissima 
Trinitas  est  sibi  soli  cognita,  et  assumpto 
homini,  id  est  assumptae  humanitati :  quod 
non  videtur  posse  intelligi  nisi  de  cogni- 
tione  comprehensionis  perfectae;  alias  qui- 

C  libet  Beatorum  dicitur  comprehensor.  Ani- 
ma  igitur  Christi,Dei  essentiam  et  virtutem 
ac  omnipotentiam  plenarie  comprehendit: 
ergo  cognoscit  omnia  in  quae  potest. 

In  oppositum  est,  quod  anima  Christi 
est  in  infinitum  minoris  intellectualitatis, 
capacitatis  atque  notitiae  quam  Deitas  ipsa, 
nec  valet  infinita  simul  cognoscere.  Cla- 
rum  est  autem  quod  non  cognoscit  tam 
limpide  sicut  Verbum. Sed  quaeri  potest,an 
omnia  simul  agnoscat  uno  intuitu,  quem- 
admodum  Verbum. 

D 

Circa  haec  scribit  Bonaventura  :  Qiiidam 
dixerunt,  quod  non  solum  anima  Christi, 
sed  ceteri  quoque  Beati  aliquo  modo  com- 
prehendunt  Deum  seu  Verbum,  et  aliquo 
modo  non,  ita  quod  comprehendunt  quan- 
tum  ad  ejus  essentiam,  quam  dicunt  fini- 
tam  ;  non  autem  comprehendunt  quoad 
ejus  potentiam,  quae  respicit  infinita  :  quia 
non  potest  in  tot,  quin  in  plura.  Atque  per 
hoc  voluerunl  concordare  Scripturas  et 
auctoritates  Sanctorum,  in  quibus  aliquan- 

do  dicitur,  quod  Deus  est  incomprehensi-  A 
bilis,  aliquando  vero  quod  Beati  habent 
cognitionem  comprehensionis  de  ipso.  Ve- 
;x,p.  rum  ista  opinio  super  primum  est  repro- 
Bt  s"  bata  :  non  enim  potentia  excedere  potest 
essentiam.  Est  quoque  ibidem  multipli- 
citer  demonstratum,  quod  divinum  esse 
in  se  ipso  est  infinitum,  et  non  solum 
in  duratione  quantum  ad  nos.  Idcirco  qui 
istud  dixit,  postea  retractavit.  —  Quidam 
dixerunt,  quod  quamvis  anima  Ghristi  in 
se  ipsa  finita  sit,  tamen  ob  gratiam  unio- 
nis  sublimatur  ad  aliquid  infinitum,  quo-  B 
niam  ob  gratiam  unionis  habet  aliquid 
quod  est  super  omnem  gradum  creaturae, 
et  quo  nil  valet  excellentius  cogitari ;  et 
ex  hoc  potest  comprehendere  Verbum  sibi 
unitum,  et  hoc  ipsius  solius  est  proprium. 
Ideo  dicunt  dixisse  Isidorum,  quod  Trini- 
tas  sibi  soli  est  cognita  hominique  assum- 
pto.  Sed  nec  hoc  potest  stare.  Quamvis 
etenim  gratia  unionis  dicat  quid  infinitum 
ratione  alterius  extremi,  tamen  ratione 
animae  unitae  semper  exprimit  quid  fini- 
tum,  ac  rem  virtutis  finitae  :  quoniam  ani-  C 
ma  Christi  manet  intra  terminos  creaturae. 
Quumque  in  se  essentialiter  sit  finita  et 
virtutis  finitee,  comprehendere  nequit  im- 
mensitatem  rei  penitus  infinitae,  ipsam  in 
infinitum  excedentis. 

Hinc  est  positio  tertia  verior,  probabi- 
lior,  itemque  communior,  quod  nec  anima 
Christi,  nec  aliqua  creatura,  potest  im- 
mensitatem  comprehendere  Verbi  aeterni  : 
et  tamen  ipsum  totum  cognoscit.  Quae  si- 
mul  stant,  quum  dicamus  Deum  simpli- 
cissimum  esse  :  propter  quod  non  potest  D 
secundum  partem  et  partem  cognosci;  ni- 
hilo  minus  quum  sit  immensus,  non  potest 
a  mente  creata  totaliter,  id  est  perfecte, 
cognosci.  Ut  si  (gratia  exempli)  ponamus 
oculum  cujus  adspectus  non  sit  omnino 
clarus,  et  aliquod  parvum  album  inten- 
sum  in  luminositate  et  claritate  coloris  ; 
oculus  ille  videbit  illud  album  totum,atta- 
men  eminentiam  albedinis  ejus  non  vide- 
bit  totaliter  seu  perfecte.Ita  intelligendum 
de  Deo  est.  Verumtamen  in  isto  exemplo 


est  magna  dissimilitudo,  quia  in  albo  illo 
quidditas  differt  a  claritate,  in  Deo  autem 
omnino  sunt  idem.  Idcirco  exemplum  con- 
suevit  poni  in  puncto,  quod  ratione  suae 
simplicitatis  totum  attingitur  a  linea  una, 
non  tamen  comprehenditur,  quoniam  infi- 
nitas  potest  lineas  terminare.  Sed  nec  is- 
tud  est  simile,  quia  in  puncto  aliud  est 
virtus,  aliudque  essentia  :  quae  in  Deo  sunt 
idem.  Hinc  tertium  exemplum  ponendum 
est  in  substantia  spirituali,  quae  est  Dei 
imago,  quoniam  tota  est  in  una  corporis 
parte,  non  tamen  definitur  seu  compre- 
henditur  in  eadem  :  imo  ita  est  tota  in  illa 
parte,  quod  et  tota  est  extra  eam  in  alia 
parte.  Sic  et  Deus  totus  est  in  creatura 
una,  et  totus  extra.  Sicque  oportet  intelli- 
gere  circa  potentiam  intellectivam.  Sed  is- 
tud  melius  intelligitur  ratiocinatione  quam 
positione  exempli.  Nempe  si  quis  videat, 
quod  in  Deo  simplicitas  non  opponitur  in- 
finitati,potest  videre  quomodo  Deus  potest 
totus  cognosci,  non  tamen  comprehendi. 
Hinc  adverte,  quod  in/initum  accipitur  se- 
cundum  quantitatem,  ut  dicit  Philosophus. 
Augustinus  etiam  asserit,  quod  est  quanti- 
tas  molis,  et  quantitas  virtutis.  Et  ita  secun- 
dum  utrumque  potest  accipi  infinitum,sed 
differenter.  Quum  enim  quantitas  molis 
exstet  partibilis  et  super  partibilem  rem 
fundata,  ideo  infinitum  hac  quantitate  op- 
ponitur  simplici,  estque  impossibile  quod 
aliquid  idem  et  secundum  idem  sit  sim- 
plex  et  infinitum.  Quantitas  vero  virtutis 
reperitur  in  simplicibus,  imo  quo  quid 
simplicius,  tanto  potentius.  Hinc  infinitum 
sic  dictum,  simplici  non  repugnat  :  imo 
necessario  sequitur,  si  aliquid  est  simpli- 
cissimum,  quod  sit  infinitissimum.  Sicque 
in  Deo  secundum  idem  est  summa  simpli- 
citas  et  summa  infinitas.  Unde  vera  est 
tertia  ista  positio. —  Porro  Isidorus  in  prae- 
allegata  auctoritate,  non  intendit  ab  aliis 
intellectualibus  creaturis  excludere  omni- 
modam  Dei  cognitionem,sed  quod  soli  Tri- 
nitati  conveniat  plena  et  perfecta  sui  ipsi- 
us  cognitio,  et  animae  Christi  tam  perfecta 
sicut  in  genere  creaturae  potest  haberi. 

Si  praeterea  qua?ras  :  Quum  Deus  sit  in  A 
lapide,  estne  secundum  aliquid  sui  in  la- 
pide,et  secundum  aliquid  sui  extra  illum? 
Dicendum,  quod  secundum  totum  sui  est 
intra,  et  secundum  totum  extra.  Quumque 
objicitur,  quod  Beati  vocantur  comprehen- 
sores  ;  respondendum,  quod  comprehen- 
dere  tripliciter  sumitur.  Primo,  pro  adha?- 
rere  per  caritatem,  ut  quum  ad  Eugenium 
scribit  Bernardus  :  Si  sanctus  es,  compre- 
hendisti.  Secundo,  pro  clare  videre  et  per- 
Pkiiipp.m,  fecte  amare,  juxta  illud  Apostoli  :  Si  quo 
1"  modo  comprehendam,  in  quo  et  compre-  B 

hensus  sum.  Tertio,  pro  claudere  terminos 
rei  in  se  :  et  sic  Deus  est  incomprehensi- 
bilis.  Beati  autem  secundo  modo  compre- 
hensores  censentur.  —  Haec  Bonaventura. 
In  quibus  videtur  obscurum  quod  ait  de 
tertia  acceptione  comprehensionis,quia  se- 
cundum  eam  non  solum  creaturis,  sed  et 
ipsimet  Deo  Deus  incomprehensibilis  es- 
set,  quia  non  habet  terminos  sui  esse. 

Insuper  quaerit  hic  Doctor,  utrum  anima 
Christi  Deum  cognoscendo,  defigat  adspe- 
ctum  in  ipsum  lumen  aeternum,  an  in  ali-  C 
quid  infra  ipsum.  Videtur  quod  non,  per 
iTim.w,  illud  Apostoli  :  Deus  lucem  habitat  inac- 
cessibilem,  quam  nullus  hominum  vidit, 
nec  videre  potest.  Bursus  super  illud  Joan- 
joann. i,i8.  nis,  Deum  nemo  vidit  unquam,  testatur 
Chrysostomus  :  Solus  Filius  vidit  Patrem 
et  Spiritus  Sanctus.  Quomodo  enim  qui 
creabilis  est  naturae,  increabilem  potest 
videre  ? 

Et  respondendum,  quod  quidam  dixe- 
runt,  tantum  esse  fulgorem  lucis  increatae 
ac  infinitae  in  se  ipsa,  quod  nulla  creatura  D 
pura  potest  ad  ejus  contuitum  pervenire, 
sed  solum  in  quadam  sui  claritate  conspi- 
cietur.  Sed  hunc  errorem  beatus  reprehen- 
Jobxww,  dit  Gregorius  super  illud  Job,  Abscondita 
est  ab  oculis  omnium  viventium  :  quia 
non  aliud  est  Dei  natura,  et  aliud  claritas 
ejus.  Hinc  quidam  moderniores  dixerunt, 
lumen  increatum  a  nulla  creatura  conspici 
possc  iu  fonte  claritatis  propriae,  sed  in 
condescensionibus  et  in  theophaniis  :  et 
hoc  propter   improportionalcm  ct  infini- 


16. 


n. 


tum  excessum  lucis  illius,  quae  sua  im- 
mensitate  opprimeret  intellectum  creatum 
magis  quam  delectaret,quemadmodum  lux 
solis  noctuae  visum.  Ideo  oportet  lumen 
illud  immensum  oculo  creaturae  contem- 
perari.  Sed  ista  opinio  non  minus  erronea 
est  quam  prima.  Propter  quod  magister 
Hugo  super  Angelicam  hierarchiam  repro- 
bat  eam  :  Quid  est,  inquiens,  Deum  theo- 
phaniis  videre,  nisi  eum  nunquam  vere 
videre?  Si  etenim  sola  imago  semper  vide- 
tur,  veritas  nunquam  videtur.  Tollant  ergo 
phantasias  suas  quibus  lumen  mentium 
nostrarum  tenebrare  nituntur,  neque  si- 
mulacris  aestimationum  et  imaginationum 
suarum  Deum  nostrum  intersepiant  no- 
bis  :  quoniam  sicut  nihil  citra  aut  praeter 
ipsum  potest  nos  satiare,  ita  .nec  siste- 
re  potest  mens  nostra,  nisi  pertingat  ad 
ipsum. 

Hinc  est  positio  tertia  vera  atque  catho- 
lica,  quod  beatissima  Christi  anima  et  ce- 
terorum  animae  Beatorum,  vident  fontem 
luminis  clare  in  semetipso,  et  reficiuntur 
ac  beatificantur  ab  ipso,  ut  Deus  undique 
conspiciatur,  et  videatur  ab  eis  etiam  in 
ipsis.  Non  enim  quietari  possunt  neque 
quiescere  in  cognitione  effectuum.  Deni- 
que,  aut  vident  Deum  immediate,  aut  per 
medium.  Si  immediate,  habetur  proposi- 
tum;  si  per  medium,aut  per  medium  pro- 
portionabile,  aut  improportionabile.  Si  per 
medium  improportionabile,  ergo  potius 
impeditur  quam  juvatur.  Si  per  medium 
proportionabile,  aut  illud  est  increatum, 
aut  creatum  :  non  increatum,  quia  illud 
est  unum  solum;  si  per  creatum,  ergo  cre- 
atura  potest  esse  proportionabilis  Creatori 
(tamen  deficit  infinite)  :  et  si  hoc,  quum 
nil  aliud  impediat  quin  creatura  videre 
valeat  Deum  in  sua  substantia,  restat  quod 
anima  Christi  sic  videat  eum,  et  ceteri 
jam  beati. 

Auctoritates  vero  in  oppositum  allega- 
t8B,  quintuplieiter  exponuntur.  Primo  :  ne- 
mo  Deum  videre  potest,  propriis  scilicet 
et  naturalibus  viribus,  sed  bene  potest  do- 
no  et  gratia  Dei.  Unde  super  illud,  Lucem 


i  m 

habitat  inaccessibilem,  ait  Glossa:Inacces- 
sibilis  est  viribus  nostris,  accessibilis  mu- 
neribus  suis.  Secundo  :  quod  videri  non 
potest  in  vita  praesenti.  Hinc  super  illud 

■.vi,  primae  ad  Timotheum,  Quem  nullus  homi- 
num  videre  potest,  ait  Glossa  :  Nunc,  po- 
terit  tamen  aliquando.  Unde  in  Exodo  Do- 

rf.     minus  ait  :  Non  videbit  me  homo  et  vivet. 

20"  Tertio  :  non  potest  videri,  id  est  plene 
comprehendi.  Quarto  :  non  potest  videri,  id 
est,  ratio  substantiae  suae  non  potest  com- 
prehendi,quum  indefinibilis  incircumscri- 
ptibilisque  consistat.  Quinto  :  non  potest 
videri,  id  est,  non  facit  se  videri  a  creatu- 
ris.  —  Hsec  Bonaventura. 

Circa  haec  quaerit  Alexander,  utrum  sci- 
entia  animae  Ghristi  fuit  aequalis  scientise 
Dei.  Respondet  :  Divina  scientia  conside- 
ratur  respectu  sui,  et  item  respectu  rerum 
creatarum.  Primo  modo  est  scientia  infini- 
tae  essentiae  ac  virtutis  :  sicque  nihil  est  ei 
aequabile.  Considerata  autem  respectu  re- 
rum  creatarum,  tripliciter  dicitur  :  primo, 
respectu  ejus  quod  scitur;  secundo,  per 
respectum  ad  medium  per  quod  scitur ; 
tertio,  respectu  modi  sciendi.  Ad  hoc  au- 
tem  quod  aliquid  aequetur  scientiae  Dei, 
oportet  ut  ei  secundum  haec  tria  aeque- 
tur:quod  creaturse  nequaquam  exstat  pos- 
sibile.  Verumtamen  habita  comparatione 
scientiae  animae  Christi  ad  scita,  aequatur 
Deo  in  sciendo,quia  scit  omnia  quae  Deus; 
comparatione  vero  habita  ad  medium  sci- 
endi,  seu  ad  sciendi  modum,  non  est  ibi 
aequalitas  :  quoniam  Deus  scit  omnia  per 
se  ipsum  sicut  per  omnium  causam,  non 
autem  sic  anima.  Hinc  Deus  clarius  et  lu- 
culentius  illa  cognoscit.  Hinc  asserit  Hu- 
go  :  Unum  scio  et  indubitanter  affirmo, 
quia  aut  alia  scientia  praeter  divinam  in 
anima  Christi  non  fuit,  aut  si  alia  fuit,  illi 
non  erat  aequalis.  Idcirco  quod  iterum  ait, 
Anima  Christi  aeque  sapiens  est  ut  Deus, 
verum  est  secundum  quid,  et  per  compa- 
rationem  ad  scita.  Haec  Alexander. 

Forro  quod  animam  Christi  quoad  scita 
dicit  aequari  scientiae  Dei,  et  omnia  scire 
quae  scit  Deus,accipiendum  est  de  scientia 


A  visionis,   non   simplicis   intelligentiae,   ut 

aliqualiter  tactum  est,  pleniusque  dicetur.   c/\p.25ia 

At  vero  Thomas  de  hoc,  an  anima  Chri- el9- 
sti  comprehendat  Verbum,  conscribit  :  Id 
proprie  comprehenditur  quod  ab  intelle- 
ctu  attingitur  secundum  totam  suae  cogno- 
scibilitatis  rationem,  et  hoc  est  fines  ejus 
conspici  :  non  quidem  fines  rei,  quia  sic 
Deus  non  comprehenderet  semetipsum, 
quum  finem  non  habeat ;  sed  quia  secun- 
dum  omnem  rationem  qua  cognoscibilis 
est,  se  ipsum  cognoscit,  idcirco  se  com- 

B  prehendere  dicitur.  Quumque  unumquod- 
que  sit  comprehensibile  secundum  quod 
est  ens,  dicta  comprehensio  tunc  est,  dum 
efficacia  intellectus  ad  intelligendum  aequa- 
tur  essentiae  rei.  Denique,  quum  intelle- 
ctus  duo  habeat  in  intelligendo,  videlicet 
lumen  intellectuale,  et  similitudinem  rei 
intellectae,  qua  sua  operatio  intellectualis 
determinatur  ad  cognitum ;  quodcumque 
horum  excedatur  a  re,  intellectus  illam 
non  comprehendet.  Attamen  in  hoc  dif- 
fert,  quoniam  si  excedat  res  similitudinem 

C  intellectus,  qua  ipsam  intelligit,  tunc  in- 
tellectus  non  attingit  ad  videndum  illius 
rei  essentiam,  quia  (ut  dictum  est)  intelle-  P.246Bets. 
ctus  per  similitudinem  illam  ad  rem  cogni- 
tam  determinatur  :  sicut  si  species  intel- 
ligibilis  repraesentet  hominem  in  quantum 
exstat  sensibilis,  non  in  quantum  rationa- 
lis,non  videtur  essentia  hominis.  Quocum- 
que  namque  subtracto  de  essentialibus  rei, 
remanet  essentia  alterius  speciei.  Si  vero 
res  excedat  lumen  intellectus,  non  spe- 
ciem,  videbitur  essentia  rei,  sed  non  modo 

D  perfecto  ut  cognoscibilis  est,  quia  (ut  pa- 
tuit)  ex  lumine  intellectuali  est  efficacia 
intelligendi.  Verum  quoniam  esse  quod  in 
creatura  recipitur,  ab  eminentia  deficit 
Creatoris ;  ideo  omnis  intellectus  creatus 
cognoscens  Deum  per  similitudinem  ali- 
quam,  sive  a  Deo  impressam,  sive  a  rebus 
acceptam,  non  videt  essentiam  Dei  :  imo 
ad  hoc  quod  videat  Deum,  oportet  ut  es- 
sentia  Dei  conjungatur  ei  ut  forma  qua 
determinate  cognoscit :  quod  ita  est  in  om- 
nibus  Sanctis.  Quumque  lumen  intellectu- 

ale  faciat  intelligentem,  oportet  omnem  A 
intellectum  intelligere  per  lumen  intelle- 
ctuale  in  ipso  consistens.  Lumen  quoque 
intellectuale  in  intellectu  creato  receptum, 
quo  Deum  videt,  deficit  ab  esse  divino. 
Hinc  quamvis  videat  Dei  essentiam,  non 
tamen  perfecte.  Unde  intellectui  creato 
communicari  non  valet,  quod  Deum  ple- 
narie  comprehendat. 

Praeterea  si  quaeratur,  an  anima  Christi 
omnia  noscat  in  Verbo  quae  noscit  Ver- 
bum  ;  dicendum,  quod  quidam  dixerunt 
omnem  intellectum  Deum  videntem,  vide-  B 
re  universa  quae  videt  Deus.  Sed  hoc  non 
oportet,  quia  quum  res  videtur  in  Deo, 
Deus  est  quasi  medium  cognoscendi  rem 
illam.  Non  autem  oportet  ut  cognoscens 
medium,  noscat  omnia  quae  per  illud  que- 
unt  agnosci,  nisi  mediurn  illud  cognoscat 
perfecte  secundum  totam  suam  virtutem  : 
ideo  Deus  qui  se  ipsum  plenarie  compre- 
hendit,  omnia  quae  in  ipso  qualitercumque 
sunt,  cognoscit,  diversimode  tamen.  Nam 
ea  quae  fuerunt  aut  erunt  secundum  quod- 
cumque  tempus,  scit  scientia  visionis  :  C 
proprie  namque  videtur  quod  habet  esse 
extra  videntem.  Et  quamvis  scientia  per 
quam  videt  Deus,  sit  una  tantum ;  atta- 
men  quoniam  per  distinctas  rationes  idea- 
les  ea  videt,  distinctam  de  eis  habet  co- 
guitionem.  Porro  quae  nec  fuerunt,  nec 
sunt,  nec  erunt,  in  se  ipsis  distinctionem 
non  habent,  nec  sunt  nisi  in  potentia  Dei, 
in  qua  unum  sunt,  nec  per  respectus  ad 
diversa  exsistentia  distinguuntur  :  ideo 
haec  non  cognoscit  Deus  per  ideas  distin- 
ctas,  sed  per  cognitionem  suee  potentiae.  D 
Hinc  dicitur  ea  cognoscere  simplici  intel- 
ligentia,  quoniam  ipsius  intellectus  seu 
intelligentiae  est,  concipere  etiam  ea  quae 
non  sunt  extra  concipientem.Sed  quoniam 
omne  agens  seu  aliqua  agere  potens,  agit 
secundum  quod  est  in  actu,  impossibile 
est  quod  aliquis  sciat  omnia  quse  ex  ali- 
qua  causa  possunt  produci,  nisi  compre- 
hendat  entitatem  ipsius.  Quumque  nullus 
intellectus  creatus  divinam  comprehende- 
re  possit  essentiam,  impossibile  est  ut  om- 


nia  sciat  quae  Deus  facere  potest.  Ea  vero 
quae  sunt,  fuerunt,  aut  erunt,  ab  infinitate 
deficiunt  divinae  potentiae,  quae  plura  fa- 
cere  valet;  unde  non  prohibetur  intelle- 
ctus  creatus  omnia  illa  cognoscere,  imo 
unusquisque  Beatus  tanto  plura  illorum 
cognoscit  in  Verbo,  quanto  perfectius  con- 
spicit  ipsum  Verbum.  Quumque  anima 
Christi  prae  cunctis  creatis  perfectissime 
Verbum  aeternum  intueatur,  perducta  est 
ad  terminum  hujus  cognitionis,  ita  quod 
scit  omnia  quae  fuerunt,  sunt,  aut  erunt, 
non  solum  facta,  sed  etiam  cogitata  ac  di- 
cta.  Et  quoniam  comprehendit  omnem  cre- 
atam  essentiam,  scit  omnia  quae  sunt  in 
potentia  seminali  cujuscumque  creaturae, 
eo  modo  quo  Deus  scit  omnia  quae  sunt  in 
potentia  sua.  Sicque  anima  illa  videt  om- 
nia  in  Verbo  quae  videt  Verbum. 

Si  autem  objiciatur,  quod  Deus  scit  in- 
finita,  non  autem  anima  Christi,  quum  sit 
finita ;  respondetur,  quod  Deus  non  scit 
infinita  scientia  visionis.  Si  tamen  gene- 
ratio  in  futurum  nunquam  cessaret,  quod 
Deo  possibile  est,  anima  Christi  sciret  in- 
finita  visionis  scientia,  ut  aliqui  dicunt; 
nunc  autem  scit  infinita  simplici  intelli- 
gentia,  in  quantum  scit  omnia  quae  fieri 
possunt  per  potentiam  creaturae,  quae  infi- 
nita  sunt,  saltem  secundum  numerum.Nec 
hoc  impeditur  eo  quod  sit  finita.  Primo, 
quoniam  illa  infinita  quae  sciret,  si  gene- 
ratio  sine  fine  duraret,  non  cognosceret 
per  infinita,  sed  per  unum,  puta  per  Ver- 
bum ;  nec  tamen  comprehenderet  illud, 
quia  ex  uno  illo  possent  adhuc  multo  plu- 
ra  educi  :  posset  enim  alias  species  pro- 
creare.  Infinita  quoque  quae  cognoscit  in 
potentia  creaturae,  cognoscit  comprehen- 
dendo  ipsas  creaturas,  quae  finitae  sunt. 
Virtus  autem  cognoscentis  proportionatur 
medio  cognoscendi  magis  quam  cognitis. 
Secundo,  quia  contingit  aliquam  virtutem 
esse  finitam  quantum  ad  esse,  sed  non 
quantum  ad  rationem  ipsius  virtutis,  ut 
patet  de  gralia.  Et  quia  ratio  virtutis  de- 
terminatur  ad  objectum,  idcirco  contingit 
aliquam  virtutem  finitae  essentiae  posse  in 

infinita  objecta,  non  tamen  operari  modo  A 
infinito  :  quoniam  efficacia  infinita  in 
agendo  esse  non  valet  nisi  ab  infinita  es- 
sentia,  quum  unumquodque  agat  secun- 
dum  quod  est  ens  in  actu ;  sicut  virtus 
solis  est,  quod  infinitas  herbas  producere 
valet,  quia  quotcumque  producat,  virtus 
ejus  non  exhauritur,  non  tamen  agit  effi- 
cacia  infinita.  Sic  anima  Christi,  quamvis 
in  essentia  sit  finita,  non  impeditur  quin 
possit  infinita  cognoscere,  non  tamen  infi- 
nita  limpiditate.  Unde  nec  tam  limpide  no- 
scit  ut  Verbum,  quia  nec  tam  clarae  est  B 
lucis,  nec  efficaciae  tantae. 

lnsuper,  si  quaeratur,  an  uno  cernat  in- 
tuitu  cuncta  quae  videt  in  Verbo  ;  dicen- 
dum,  quod  ratio  quam  assignant  philoso- 
phi,  cur  intellectus  noster  nequit  plura 
intelligere  simul,  est  quia  oportet  quod 
intellectus  figuretur  specie  rei  intelligibi- 
lis ;  non  autem  potest  simul  pluribus  spe- 
ciebus  figurari,  sicut  nec  corpus  potest 
pluribus  figuris  simul  figurari.  Hinc  quee 
eadem  specie  cognoscuntur,  possunt  simul 
intelligi  :  sicut  intelligens  quidditatem  ho-  G 
minis,  simul  intelligit  animal  et  rationale; 
atque  intelligens  propositionem,  simul  in- 
telligit  subjectum  et  prsedicatum,  quia 
intelligit  ea  ut  unum.  Quumque  anima 
Christi  intelligat  omnia  uno,  videlicet  Ver- 
bo  aeterno,  dico  quod  simul  et  uno  intuitu 
cognoscit  actualiter  omnia  illa.  Et  ita  est 
de  aliis  Beatis,  quoad  ea  quae  in  Verbo  co- 
gnoscunt  :  secus  de  his  quae  per  diversas 
intelligunt  species.  —  Haec  Thomas  in  Scri- 
pto.  Quibus  consonant  scripta  ejus  de  his 
in  tertia  parte,  decima  quaestione,  quae  in  D 
jam  inductis  satis  contineri  videntur. 

Petrus  vero  praedictis  in  multis  concor- 
dat,  sed  de  hoc,  an  anima  Christi  cogno- 
scat  omnia  quae  noscit  Verbum,respondet, 
quod  nullo  modo  (id  est  nec  actu  nec  ha- 
bitu)  habet  scientiam  omnium  quae  scit 
Verbum,  utpote  possibilium  et  infinito- 
rum,  sed  tantum  omnium  praesentium, 
praeteritorum  ac  futurorum  bonorum  at- 
que  malorum,  ita  quod  habet  scientiam 
universorum  quae  scit  Deus  scientia  appro- 

T.  23. 


bationis,  et  item  scientia  visionis,  non 
autem  omnium  quae  scit  Deus  scientia 
simplicis  intelligentiae  :  quia  potentia  in- 
tellectus  creati  non  est  capax  infinitorum. 
Et  iterum,  quia  etsi  esset  capax  in  poten- 
tia  passiva,  ad  perfectam  tamen  cognitio- 
nem  exigitur  conversio  super  recepta,  et 
judicium  de  eisdem  :  quod  intellectus  cre- 
atus  nec  simul  nec  successive  facere  po- 
test  respectu  infinitorum.  Et  rursus,  quo- 
niam  hoc  videtur  esse  comprehendere  et 
finire  in  se  totum  posse  seu  omnipotenti- 
am  Dei. — Haec  Petrus.Qui  hanc  opinionem 
testatur  esse  communiorem,  faciliorem  et 
veriorem,  ut  aestimat. 

Huic  opinioni  concordat  Bichardus  :  In- 
finitas(inquiens)virtutis  in  extensione,  ra- 
dicatur  in  aliqua  infinitate  virtutis  in  in- 
tensione  seu  vigore.  Unde  intelligentiae 
creatae,  quae  habent  infinitatem  virtutis  in 
duratione,  non  habent  eam  per  se  ipsas 
tantum,  quoniam  propria  virtus  earum  fi- 
nita  est  in  intensione  seu  vigore ;  sed  ha- 
bent  eam  per  infinitum  primum,  quod  est 
infinitum  in  vigore.  Propter  quod  dicitur 
libro  de  Causis  :  Virtutes  omnes  quibus 
non  est  finis,sunt  pendentes  per  infinitum 
primum,  quod  est  virtus  virtutum.  Jlle  er- 
go  intellectus  cujus  virtus  non  est  infinita 
in  intensione  seu  vigore,  non  potest  se  ex- 
tendere  ad  videndum  actu  simul  infinita. 
Talis  autem  est  virtus  animae  Christi :  ergo 
non  videt  actu  omnia  in  Verbo  quae  videt 
Verbum.  Nihilo  minus  videt  actu  simul 
omnia  in  Verbo,  praeterita,  praesentia,  et 
futura,  loquendo  de  futuris  quorum  unum 
alteri  non  succedit  sine  fine  :  quod  dico 
propter  cogitationes  angelorum  et  homi- 
num  respectu  rerum  in  proprio  genere, 
quarum  una  alteri  succedere  poterit  sine 
fine.  Unde  si  anima  Christi  omnia  talia  fu- 
tura  actu  videret  in  Verbo,  videret  actu 
infinita  in  ipso,  et  multa  videret  in  Verbo 
fieri  possibilia  quae  non  fient.  Haec  Ri- 
chardus. 

Qui  denuo  sciscitatur,  utrum  anima  Chri- 
sti  possit  aliquid  de  novo  videre  actu  in 
Verbo.  Ad  hoc  aliqui   dicunt  quod   imo, 

quoniam  Verbum  voluntate  manifestat  se  A 
quibus  vult,  similiter  ea  quae  in  ipso  re- 
fulgent  :  ergo  aliquid  talium  potest  de  no- 
vo  manifestare  animse  Christi.  Item,  posse 
semper  plus  et  plus  cognoscere  ultra  om- 
nem  numerum  determinatum,  non  requi- 
rit  infinitam  perfectionem  :  ergo  hoc  po- 
test  auimae  Ghristi  competere.  Alii  dicunt 
cy.p.228D  contrarium,  quia  (ut  patuit)  capacitas  ani- 
ets-  mae  Christi  est  finita,  desuperque  repleta 

tam  in  donis  gratise  quam  gloriae  :  ergo 
ejus  perfectio  nequit  intendi.  Et  sicut  re- 
pleta  est  tanta  gratia,  quod  majoris  capax  B 
non  est,  ita  et  tanta  scientia,  virtute  et 
perfectione.Iterum,posse  cognoscere  ultra 
omnem  numerum  determinatum,  requi- 
rit  virtutem  illimitatam  seu  indetermina- 
tam  :  praesertim  quum  major  perfectio 
virtutis  in  intensione  requiratur  ad  viden- 
dum  aeque  clare  plura  actu  quam  pau- 
ciora.  Harum  opinionum  utraque  potest 
defendi. 

Porro  scripta  Alberti  consonant  dictis 
Thomae.  Nam  ait  animam  Christi,quantum 
ad  numerum  scitorum,  parificari  scientiee  C 
Verbi  :  imo  tam  Alberti  quam  Udalrici 
scripta  de  his,  sententialiter  continentur 
in  praehabitis  Thomse  verbis. 

Durandus  demum  praehabitis  addit  :  II- 
lud  comprehenditur  cujus  fines  attingun- 
tur,  vel  positive,  terminum  statuendo,  vel 
negative,  removendo  excessum ;  ita  quod 
actualitas  objecti  intellectualitatem  et  ac- 
tualitatem  potentiae  non  excedat.  Quumque 
entitas  et  actualitas  divinae  potentiae  sit 
penitus  infinita,  certum  est  quod  a  nulla 
queat  comprehendi  mente  creata.  Haec  Du-  D 
randus. 


QUiESTIO    III 


AMplius  quaeritur,  An  anima  Chri- 
sti  per  scientiam  inditam  seu 
infusam,  et  per  scientiam  acqui- 
sitam,  agnoverit  omnia  distincte 
et  plene. 


Videtur  quod  non.  Primo,  quia  in  scien- 
tia  acquisita  profecit,et  ita  fuit  in  eo  igno- 
rantia  aliqua.  —  Secundo,  ad  Hebraeos 
scribit  Apostolus  :  Didicit  ex  his  quae  pas-  ffebr 
sus  est,  obedientiam.  Discere  autem  est, 
in  cognitionem  venire  :  sicque  non  fuit  in 
anima  Christi  ab  ejus  creationis  exordio 
omnium  rerum  cognitio,  imo  ignorantia 
queedam. 

In  oppositum  est,  quod  super  illud,  Pro-  luc. 
ficiebat  sapientia,dicit  Gregorius :  Proficie- 
bat,  non  accipiendo  quod  non  habebat,  sed 
pandendo  gratiam  quam  habebat. 

Circa  haec  movet  Alexander  dubia  mul- 
ta.  Primum,an  scientia  indita  fuit  in  Chri- 
sto  a  suae  conceptionis  initio,  vel  per  suc- 
cessionem  temporis  acquisita.  Ad  quod 
respondet  :  Unus  est  modus  sciendi  Chri- 
sti  secundum  naturam  divinam,  et  sic  in 
eo  idem  est  scientia  quod  essentia,  et 
fuit  in  Filio  ab  aeterno.  Secundus  est  in 
Christo  secundum  gratiam  unionis,  quam 
scientiam  nulla  alia  habuit  creatura;  iste- 
que  modus  distinguitur  ab  omni  alio  mo- 
do  sciendi.  Tertius  est  secundum  gratiam 
comprehensoris,  quae  est  scientia  beatifi- 
cae  visionis,  in  qua  angeli  sancti  et  animae 
beatae  communicant.  Quartus  est  secun- 
dum  naturam  animae  integram,  quam  ha- 
buit  Adam  in  statu  innocentiae,  et  hanc 
perfectius  habuit  Christus  quam  alii  ho- 
mines  puri.  Quintus  est  secundum  poena- 
lem  naturam  assumptam.Est  quoque  quae- 
dam  gratia  data  Christo  ad  cognoscendum 
res  secundum  numerum  juxta  temporis 
progressum,  quac  fuit  a  principio  data  ani- 
mae  Christi  secundum  intellectum,  non  ta- 
men  ipsa  cognitio.  Quantum  ad  primam 
cognilionem,  eodem  modo  se  habuit  ante 
incarnationem  et  postea.  Quantum  vero 
ad  secundam,habuit  cognitionem  omnium 
pertinentium  ad  incarnalionis  et  humanae 
redemptionis  mysterium.  Nec  hanc  habu- 
erunt  angeli  statim  post  suam  confirma- 
tionem ;  nam  in  Christi  ascensione  quaere- 
bant  :  Quis  est  iste  qui  venit  de  Edom?  Et  /«.« 
si  aliqui  habuerunt,  hoc  fuit  cx  superad- 

ditione,  non  ex  gloria.  Secundum  tertiam 
scientiam,  habuit  cognitionem  omnium 
pertinentium  ad  gloriam  suam  atque  suo- 
rum.  Quartus  modus  sciendi  fuit  in  Chri- 
sto  quantum  ad  naturam  integram,  quam 

quaest.  assumpsit  :  de  qua  scientia  dictum  est. 

246ets.  porro  secundum  quintum  modum  sciendi, 
diversas  didicit  pcenalitates  secundum  ex- 
perientiam  in  affectiva ;  quas  tamen  co- 
gnovit  etiam  secundum  alium  modum, 
puta  secundum  gratiam,  quia  secundum 
gratiam  unionis  eas  praescivit.  Sextus  mo- 
dus  cognitionis  est  ad  cognoscendum  non 
affective,  sed  cognitive  ex  sensu.  Duplex 
autem  est  cognitio  in  sensu  per  experien- 
tiam.  Cognitio  namque  in  sensu  est  du- 
plex  :  una,  dum  res  est  in  sensu  per  simi- 
litudinem,  ut  color  in  oculo;  alia,  quum 
res  est  in  sensu  per  suam  essentiam  sive 
formam,  ut  dolor  in  sensu  quocumque. 
Juxta  hoc  duplex  cognitio  experientiae  est 
in  Christo  :  una,  quoad  naturam  pcenalem  ; 
alia,  quantum  ad  gratiam  specialem  co- 
gnoscendi  res  secundum  numerum  per 
temporalem  successum.  Et  per  hanc  di- 
stinctionem  solvuntur  et  concordantur  au- 
ctoritates  quae  videntur  contrariae. 

Secundo  quaerit,  an  scientia  Christi  fuit 
sine  ignorantia.  Respondet :  Quamvis  Chri- 
stus  aliquid  novit  aliquando  quod  illo  eo- 
dem  modo  non  novit  ante,  propter  hoc 
non  est  ei  ignorantia  adscribenda  :  quo- 
niam  ignorantia  est  alicujus  quod  non  ex- 
stitit  cognitum,  et  est  de  his  quae  expedit 
scire.  Ea  autem  quae  Christus  didicit  per 
experientiam,prius  scivit  per  modum  per- 
fectiorem. 

Tertio  quaerit,  an  Christus  habuit  scien- 
tiam  secundum  omnem  modum  sciendi, 
hoc  est,  an  habuit  scientiam  deliberativam 
et  successivam  ac  collativam.  Respondet  : 
Electio  dupliciter  sumitur,  sicut  consili- 
um.  Consilium  autem  sumitur  primo  pro 
appctitu  inquisitivo  ejus  quod  ignoratur, 
et  electio  est  praeoptio  proveniens  ex  tali 
consilio  :  nec  ita  fuerunt  in  Christo.  Se- 
cundo  consilium  dicitur  interna  discretio 
boni  a  malo,  et  electio  prseoptio  boni :  sic- 


A  que  fuerunt  in  anima  Christi,  similiter  de- 
liberativa  scientia.  Insuper  Christus  omnia 
simul  intuebatur,  loquendo  de  ejus  scien- 
tia  increata,  et  item  de  scientia  gratiae 
unionis,  de  scientia  quoque  beatae  visio- 
nis;  nec  in  his  fuit  collatio  aut  discursus. 
Loquendo  autem  de  scientia  naturae  inte- 
grae  et  de  scientia  experientiae,  non  omnia 
simul  intuebatur,  et  fuit  in  eo  discursus 
ab  uno  noto  ad  aliud  notum  :  non  a  noto 
ad  ignotum,  sed  bene  a  noto  secundum 
unum  modum  ad  non   notum  secundum 

B  alium  modum. 

Quarto  interrogat,  an  Christus  aliquam 
scientiam  accepit  ab  angelis.  Respondet 
quod  non,  sed  econtrario.  Et  si  objicia- 
tur,  quod  in  libro  de  Angelica  hierarchia 
divinus  Dionysius  loquitur,  Per  angelos  caP.  iv. 
sub  patriis  ordinatus  est  legibus;  respon- 
dendum,  quod  hoc  referendum  est  ad  bea- 
tissimam  Virginem  et  ad  Joseph,  atque  ad 
ceteros,  per  quorum  obsequium  exhibita 
sunt  quaedam  legalia  circa  Christum,  ut 
circumcisio,   praesentatio    in    templo.    Hi 

C  namque  de  his  fuerunt  ab  angelis  erudi- 
ti.  —  Haec  Alexander. 

Praeterea  ad  intelligendum  haec  clarius, 
et  etiam  quaedam  inducta  de  hoc,  an  ani- 
ma  Christi  cognoscat  universa  in  Verbo 
quae  ipsum  Verbum  cognoscit,  oportet  in- 
serere  dicta  Bonaventurae,  qui  ait :  Quidam 
dixerunt,  quod  anima  Christi  cognoscit  in- 
finita  in  Verbo,  quia  per  Verbum  cogno- 
scit  alia,  non  participando  sapientiam  sic- 
ut  aliae  animae,  sed  possidendo  sapientiam 
ipsam.  Quod  videtur  sensisse  magister  Hu- 

D  go  de  S.  Victore,  in  libello  de  Sapientia 
Christi,  dicendo  :  Plenam  et  perfectam  ac 
totam  Dei  sapientiam  in  anima  Christi 
fuisse  credimus ;  ipsamque  animam  ea- 
dem  sapientia  plene  atque  perfecte  sapi- 
entem,  non  ex  ipsa  participando,  sed  to- 
tam  possidendo,quam  singulariter  possedit 
et  ineffabiliter  comprehendit.  Indubitanter 
credo,  quod  aut  alia  sapientia  in  Christo 
non  fuit,  aut  si  fuit,  aequalis  illi  non  fuit. 
In  quibus  verbis  videtur  insinuare,  quod 
anima  Christi  alia  omnia  novit,  quia  sa- 

pientia  sua  non  fuit  alia  a  sapientia  qua  A  scendum  omnia  quae  Verbum  noscit.  Cu- 


Deus  est  sapiens.  Verum  istud  difficile  est 
CAquast.1.  tenere,  quia  (ut  patuit)  oportet  in  anima 
Christi  ponere  sapientiam  scientiamque 
creatam.  —  Alii  dixerunt,  quod  in  Christo 
est  duplex  modus  cognoscendi,  quem  ha- 
buit  in  Verbo  :  unus  per  gratiam  unionis, 
et  ita  cognoscit  in  Verbo  universa  quae 
Verbum  ;  alter  per  gratiam  comprehensio- 
nis,  sicque  cognoscit  nori  omnia,  sed  ea 
quae  spectant  ad  gloriam  suam.  Sed  nec 
istud  videtur,quoniam  anima  Christi  quam- 


jus  signum  est,  quia  ad  hoc  quod  cogno- 
scat  aliquid  quod  Verbum  cognoscit,  non 
oportet  ut  detur  ei  habitus  novus  cogno- 
scendi,  sed  omne  quod  vult,  in  eo  legere 
potest.  —  Porro  si  quaeras  de  habitu  illo, 
an  sit  finitus,  an  infinitus;  dico  quod  fini- 
tus,  habens  tamen  respectus  ad  infinita. 
Nec  hoc  est  impossibile  in  creatura,  quum 
infinitas  respectuum  non  dicat  actualem 
infinitatem,  sicut  nec  compositionem*  re-  "aiiasu 
alem.  —  Si  iterum  quaeras,  unde  illi  ista  Paral,on 


vis  Verbo  unita,  attanien  manet  intra  ter-  B  respectuum  infinitas;  dico  quod  ex  volun- 


minos  creaturae,  et  lumen  seu  habitus  quo 
cognoscit  formaliter,  est  finitus  :  idcirco 
nequit  in  infinita  in  actu.  —  Alii  ergo 
dicunt,  quod  in  Deo  est  duplex  scientia 
ratione  connotati,  videlicet  scientia  visio- 
nis,  et  scientia  intelligentiae.  Prima  est 
finitorum,  secunda  infinitorum.  Hinc  ani- 
ma  Christi  cognoscit  omnia  in  Verbo  quae 
Verbum,loquendo  de  scientia  visionis,non 
de  scientia  intelligentiae  simplicis.  Et  ista 
positio  satis  est  facilis,  rationabilisque  vi- 


tate  speculi,  id  est  Verbi  sibi  uniti,  quod 
promptam  habet  voluntatem  propalandi 
animee  illi  omnia  quee  in  se  relucent  : 
quod  nulli  alii  animae  facit.  Ideo  de  sola 
anima  Christi  est  concedendum,  quod  sit 
omnisciens  habituali  scientia.  —  Haec  Bo- 
naventura. 

Cujus  verba  videntur  partim  obscura. 
Nec  secundum  ea  videretur  potentialitas 
animse  Christi  ad  actum  plene  reducta; 
nec  respectus  illi,  quum  nil  reale  habitui 


detur.    Verumtamen   adhuc   non   quiescit  C  superaddant,  possunt  tam  illimitatam  effi- 


mens  dubitantis.Nam  esto  quod  Deus  nunc 
faceret  aliquod  novum,  quod  tamen  facere 
non  decrevit,  ut  novum  mundum,  hoc  jam 
Christum  lateret.  Sequeretur  quoque  Chri- 
stum  aliquid  de  novo  posse  addiscere,  sic- 
que  plenitudinem  scientiae  non  haberet, 
nec  esset  status  ex  parte  capacitatis  crea- 
turae. 

Hinc  est  alius  modus  dicendi,  videlicet, 
quod  est  duplex  cognitio,  utpote  actualis 
et  habitualis.  Actuali  ergo  cognitione  ani- 


caciam  ei  praestare ;  nec  illa  potentialitas 
videretur  unquam  posse  ad  actum  perdu- 
ci.  Reprobatio  demum  qua  praefatam  il- 
lam  communem  reprobat  responsionem, 
non  videtur  procedere  :  quia  casus  quem 
ponit  est  impossibilis,  utpote,  quod  Deus 
novum  effectum  produceret,  quem  pro- 
ducere  ab  aeterno  non  disposuit^nec  decre- 
vit  :  quod  infinitae  perfectioni,  sapientiae 
ac  providentiae  ejus,  imo  et  invariabilitati 
ipsius  derogaret.  Rursus,  casus  ille  impos- 


ma  Christi  nunquam  novit  nec  potest  co-  D  sibilitatem  includit.  Nam  dato  quod  talem 


gnoscere  infinita,seu  omnia  quae  cognoscit 
Verbum.  Loquendo  vero  de  habituali  co- 
gnitione,  sic  omnia  illa  cognoscit  :  quia 
quum  anima  Christi  cognoscat  Verbum  ha- 
bitu  gloriae  ita  perfecte,  quod  non  valet 
perfectius  ipsum  cognoscere;  ipsumque 
Verbum  promptam  habeat  voluntatem  ape- 
riendi  animae  illi  quidquid  in  ipso  relucet, 
nec  aliquid  in  ipso  reluceat  quod  non  sit 
aattim  cognosci  ah  anima  Christi  :  anima 
illa  aliquid  habel  quo  facilis  rsi  ad  cogno- 


effectum  produceret,  dicendum  esset  quod 
ab  exordio  incarnationis  hoc  animae  Chri- 
sti  innotuisset. 

Praeterea  quaerit  hic  Doctor,  an  anima 
Christi  cognoscat  omnia  actu  in  Verbo  quae 
habitu  cognoscit  in  illo.  Respondet  :  Ani- 
ma  Christi  quaedam  cognoscit  quae  sunt 
essentialia  gloriae,  et  omnia  illa  cognoscit 
simul  in  actu.  Qusedam  etiam  noscit  quae 
non  sunt  essentialia  gloria*,  et  talia  non 
cognoscit  omnia  simul  actu.  —  Veruin  his 


AN  ANIMA   CHRISTI   PER   SCIENTIAM   INFUSAM   ET  ACQUISITAM   AGNOVERIT   OMNIA  261 


objici  potest,  quia  ut  dictum  est,  anima 
Christi  tam  perfecte  cognoscit  Verbum  sic- 
ut  creatura  cognoscere  potest,  atque  in 
Verbo  sic  cognito,  tanquam  per  unum  me- 
dium  et  idem  exemplar,  cuncta  cognoscit 
257 b.  et  scit  uno  intuitu  quae  Verbum  ipsum  co- 
gnoscit  scientia  visionis.  Rursus,  si  anima 
Christi  sic  crescere  posset  in  actuali  co- 
gnitione,  posset  et  cres-cere  in  quadam 
laetitia,  et  ita  nec  esset  perfecta,  nec  in 
cognitione,neque  in  gaudio,omnifario  mo- 
do  in  fine,  hoc  est  tam  extreme  sicut  na- 
tura  creata  est  capax. 

Insuper  ad  id.  utrum  secundum  scien- 
tiam  illam  qua  anima  Christi  scit  res  in 
proprio  genere  seu  propria  natura,  cogno- 
scat  omnia,  Thomas  respondet  :  Cognitio 
rerum  in  proprio  genere  et  cognitio  rerum 
in  Verbo  differunt,  non  quantum  ad  cogni- 
ta,  sed  quoad  medium  cognoscendi  :  quia 
cognitio  rerum  in  Verbo  fit  per  Verbum 
seu  per  divinam  essentiam,loco  intelligibi- 
lis  formae  intellectui  creato  unitam;  cogni- 
tio  vero  rerum  in  proprio  genere  fit  per 
similitudines  rerum  in  intellectu  exsisten- 
tes.  Lumen  vero  sub  quo  res  videtur,  utro- 
bique  creatum  est  :  quod  est  lumen  natu- 
rale,  in  his  quae  per  naturalem  rationem 
noscuntur ;  vel  lumen  gratiae,  in  his  quee 
cognoscuntur  per  fidem  seu  revelationem. 
Porro  Christus  secundum  animam  perfe- 
ctus  fuit  in  natura  et  gratia.  Quod  non 
fuisset,  nisi  omnia  cognovisset  quae  per 
utrumque  lumen  possunt  cognosci  :  ideo 
omnia  hujusmodi  in  proprio  genere  novit. 
Sed  quia  similitudo  creata  deficit  a  simi- 
litudine  ac  repraesentatione  substantiae  in- 
creatae,  ideirco  hoc  genere  cognitionis  non 
agnovit  substantiam  increatam,  nec  alia 
omnia  quae  ad  perfectionem  partis  intel- 
lectivae  non  pertinent,  neque  secundum 
naturam,  neque  secundum  gratiam  :  ut 
sunt  gesta  particularium  hominum,et  con- 
similia,  quae  tamen  omnia  novit  et  noscit 
in  Verbo. 

Porro  ad  istud,  an  istam  scientiam.  ha- 
buit  anima  Christi  minorem  quam  angeli, 
respondet :  Ad  cognitionem  intellectualem 


A  tria  requiruntur,  quae  sunt  potentia  intel- 
lectiva,  lumen  quo  intelligit,  et  rei  simi- 
litudo  secundum  quam  cognitio  rei  deter- 
minatur;  et  secundum  haec  tria  potest  una 
cognitio  dici  potior  alia  tribus  modis.  Pri- 
mo,  quantum  ad  efficaciam  cognoscendi, 
seu  certitudinem  aut  limpiditatem  cogniti- 
onis,  quae  idem  sunt,  et  quee  intellectus  ex 
lumine  ipso  consequitur.  Quumque  Chri- 
stus  habuerit  Iumen  gratiae  abundantius 
angelis,  habuit  limpidiorem  cognitionem 
quam   angeli.   Secundo,  una   cognitio  est 

B  potior  alia  quoad  multitudinem  cognito- 
rum  :  sicque  Christi  cognitio  perfectior 
fuit  notitia  angelorum,  quoniam  plurium 
species  infusae  sunt  animae  Christi  quam 
angelis  concreatae ;  propter  quod  de  his 
quae  ad  illuminationes  spectant  hierarchi- 
cas,  angelos  illustravit,  ut  septimo  de  Cce- 
lesti  hierarchia  S.  Dionysius  protestatur. 
Tertio,  una  cognitio  est  altior  alia  quantum 
ad  genus  cognitionis,quod  consequitur  na- 
turam  potentiae  intellectivac.  Et  quoniam 
Christus  cognovit  intellectu  possibili,  cu- 

C  jus  objectum  est  phantasma;  idcirco  co- 
gnovit  cum  continuo  et  tempore,  utens 
phantasmatibus  tanquam  objectis  intelle- 
ctus,  non  quasi  ab  eis  accipiens  species, 
sed  ut  circa  ea  species  ponens,  ut  contin- 
git  in  eo  qui  habitum  habet,  et  aliqua 
actu  considerat.  Hoc  autem  cognitionis  ge- 
nere  angeli  non  cognoscunt,  sed  altiori 
secundum  ordinem  naturae,  videlicet  sine 
continuo  et  tempore.  —  Haec  Thomas. 

Amplius  quaerit,  an  Christus  habuit  sci- 
entiam  per  modum  coIIationis.Respondet: 

D  Hoc  ipso  quod  intellectus  noster  a  phan- 
tasmatibus  accipit,  sequitur  quod  cogniti- 
onem  habeat  collativam,  in  quantum  ex 
multis  sensibus  fit  una  memoria,  atque  ex 
multis  memoriis  unum  experimentum,  ex 
multis  quoque  experimentis  unum  uni- 
versale  principium,  ex  quo  alia  concludit, 
sicque  scientiam  accipit,  ut  dicitur  primo 
Metaphysicae  et  in  fine  Posteriorum.  Hinc 
sicut  intcllectus  se  habet  ad  phantasmata, 
ita  se  habet  ad  collationem.  Ad  phanta- 
smata  vero  se  habet  dupliciter.  Primo,  ut 

ab  eis  scientiam  accipiens  :  quod  est  in 
illis  qui  nondum  habent  scientiam,  secun- 
dum  motum  qui  est  a  rebus  ad  animam. 
Secundo,  juxta  motum  qui  est  ab  anima 
ad  res,  in  quantum  phantasmatibus  utitur 
quasi  exemplis  in  quibus  inspicit  quod 
considerat,  cujus  tamen  scientiam  prius 
habebat  in  habitu.  Conformiter  duplex  est 
collatio.  Una,  qua  homo  procedit  ex  notis 
ad  inquisitionem  ignoti ;  et  talis  collatio 
non  fuit  in  Christo.  Alia  secundum  quam 
homo  ea  quae  habitu  tenet,  in  actum  du- 
cens,  ex  principiis  considerat  conclusio- 
nes,  sicut  ex  causis  effectus;  et  talis  colla- 
tiva  scientia  fuit  in  Christo.  Et  per  hanc 
distinctionem  solvuntur  auctoritates  et  ob- 
jecta. 

Denuo  quaerit,  an  haec  Christi  scientia 
rerum  in  proprio  genere,  fuit  per  habitus 
plures  divisa.  Respondet  :  Ex  limpiditate 
cognitionis  contingit  quod  scientia  est  ma- 
gis  unita  et  simplex  :  quia  quanto  limpi- 
dius  videt  intellectus,tanto  ex  paucioribus 
potest  plura  cognoscere.  Quumque  anima 
Christi  prae  cunctis  creaturis  limpidissi- 
mam  habuerit  cognitionem,  scientia  ejus 
fuit  magis  unita,  et  per  formas  magis  uni- 
versales  quam  aliqua  scientia  creaturse.Di- 
visio  autem  habituum  in  diversis  rebus 
cognoscendis,  contingit  in  nobis  ex  hoc 
quod  formse  intelligibiles  in  nobis  sunt 
minime  universales  :  unde  oportet  ut  di- 
versas  res  per  diversas  species  cognosca- 
mus;  diversaeque  species  secundum  genus 
faciunt  diversos  habitus  scientiarum.  Ilinc 
angeli,  qui  habent  scientiam  magis  uni- 
versalem,  utpote  a  rebus  non  acceptam, 
non  habent  cognitionem  de  rebus  pcr  ha- 
bitus  diversos.Quumque  anima  Christi  ha- 
buerit  scientiam  magis  universalem  quam 
angelus  aliquis,  idcirco  non  habuit  diver- 
sos  habitus  quibus  cognosceret,  sed  uno 
habitu  cuncta  cognovit  quae  ad  hanc  sci- 
entiam  pertinent,  quamvis  speciebus  di- 
versis. 

Postremo  quaerit,  an  Christus  quoad 
hanc  scientiam  aliquid  accepit  ab  ange- 
lis.  Respondet  :  Quoniam  eminenlia  scien- 


A  tise  (juxta  jam  dicta)  consistit  in  tribus,  p.26i 
scientia  Christi  nunquam  crevit  quantum 
ad  genus  cognitionis,  quia  id  genus  cogni- 
tionis  sequitur  naturam  humanam,  quae  in 
ipso  semper  permansit ;  nec  iterum  quan- 
tum  ad  numerum  scitorum  :  nam  omnia 
scivit  ab  instanti  conceptionis  quae  ad  is- 
tam  spectant  scientiam.  Crevit  autem  quan- 
tum  ad  aliquem  certitudinis  modum.  Quum 
etenim  anima  nostra  secundum  naturam 
sit  media  inter  intellectum  purum,  qui  est 
in  angelis,  et  inter  sensum,  dupliciter  de 

B  aliquibus  certificatur  :  primo  ex  lumine 
intellectus,  qualis  est  certitudo  in  demon- 
strationibus  eorum  quse  etiam  nunquam 
sunt  visa;  secundo  ex  sensu,  ut  dum  quis 
est  certus  de  his  quae  sensibiliter  videt  : 
talisque  certitudo  acquiritur  alicui,  etiam 
quantumcumque  per  certissimam  demon- 
strationem  aliquid  sciat,  quando  sensibi- 
liter  videt  quod  prius  non  viderat.  Hinc 
delectatur  anima  in  visis,  quamvis  antea 
cognitis ;  et  haec  vocatur  certitudo  experi- 
mentalis.  Et  quantum  ad  hanc,  crevit  sci- 

C  entia  Christi,  in  quantum  quotidie  aliqua 
sensibiliter  vidit  quae  ante  non  viderat. 
Non  autem  crevit  quantum  ad  essen- 
tiam  ipsius  scientiae.  —  Haec  Thornas  in 
Scripto. 

In  quibus  interdum  aliqua  loquitur  jux- 
ta  opinionem  quam  ad  tempus  habebat, 
utpote,  quod  intelleetus  agens  animae  ejus 
non  abstraxit  a  phantasmatibus  species,  et 
quod  non  habuit  scientiam  acquisitam  de 
novo  experimentalem.  Unde  et  in  hujus 
quaesiti  responsione  dixit  :  Per  luinen  in- 

D  tellectus  agentis  non  fuit  in  Christo  aliqua 
species  de  novo  recepta  in  intellectu  ejus 
possibili;  sed  facta  fuit  conversio  nova 
ad  species  quae  erant  in  phantasia,  quom- 
admodum  est  in  eo  qui  habet  habitum 
scientiae  eorum  quao  imaginatur  aut  videt. 
Verum  de  his  aliter  scripsit  et  sensit  in 
tertia  parte  SummsB,  ut  patuit.  p.si 

PrsBterea  in  tertia  parte,  qusestionibus 
nona  ac  undecima,  super  his  scribit  dif- 
fuse,  qusB  tamen  in  parte  non  consonanl 
introductis  :  Oportel,  inquiens,  ponere  in  q.ix 

Christo  scientiam  inditam,  in  quantum  A 
a  Verbo  aeterno  impressae  sunt  intellectui 
animae  Christi  intelligibiles  species,  ad  co- 
gnoscendum  omnia  ad  quae  intellectus  pos- 
sibilis  est  in  potentia :  sicut  a  Verbo  aeterno 
impressae  sunt  menti  angelicae  in  principio 
creationis  intelligibiles  species.  Hinc  sicut 
in  angelis  ponitur  duplex  cognitio,  scilicet 
matutina,  qua  cognoscunt  res  in  Verbo, 
et  vespertina,  qua  eas  cognoscunt  in  pro- 
pria  natura  per  inditas  sibi  species  ;  sic 
praeter  increatam  Christi  scientiam,  poni- 
tur  in  anima  ejus  scientia  beatificae  visio-  B 
nis,  qua  ipsum  Verbum  cognoscit,  et  res 
in  Verbo;  scientia  quoque  infusa  seu  in- 
dita,sicut  expositum  est.  —  Si  autem  quse- 

u,  a.  i.  ratur,  an  anima  Christi  secundum  hanc 
scientiam  intelligere  potuit,  non  se  ad 
phantasmata  convertendo ;  dicendum  quod 
imo,  quoniam  fuit  non  solum  viatrix,  sed 
etiam  comprehendens,  et  dominium  ha- 
bens  super  proprium  corpus,  nec  obligata 
aut  subdita  corpori,  neque  dependens  ab 

d.  a.  5.  illo.  —  Denique,  si  queeratur,  an  scientia 
animae  Christi  fuit  habitualis  ;  dicendum,  C 
quod  scientia  indita  habitualis  in  ea  fuit, 
et  potuit  ea  uti  et  non  uti.  Scientia  autem 
rerum  in  Verbo,  indesinenter  fuit  et  est 
in  ea  in  actu.  —  Praeterea  respondendo  ad 

d.  a.  c.  istud,  an  scientia  indita  Christi  fuit  per 
habitus  diversos  :  Scientia  (ait)  indita  ani- 
mae  Christi  habuit  modum  animae  huma- 
nae  connaturalem,  cui  connaturale  est  re- 
cipere  species  in  minori  universalitate 
quam  angeli  :  ita  scilicet  quod  diversas 
naturas  specificas  per  diversas  intelligibi- 
les  species  noscat.  Ex  hoc  autem  contingit  D 
quod  in  nobis  diversi  sunt  habitus  scien- 
tiarum,  quia  diversa  sunt  scibilium  ge- 
nera,  in  quantum  ea  quae  reducuntur  in 
unum  genus,  eodem  scientiae  habitu  co- 
gnoscuntur  :  prout  primo  Posteriorum  ha- 
betur,  quod  una  scientia  est,  quae  est  sub- 
jecti  unius  generis.  Hinc  scientia  indita 
Christi  per  diversos  habitus  fuit  distincta. 
—  Haec  in  Summa.  Et  ista  responsio  a  re- 
sponsione  ad  idem  quaesitum  ex  Scripto 
inducta,  dissonare  videtur. 


At  vero  Albertus  circa  haec  multa  con- 
scribit  :  Anima  (dicens)  Christi  scit  omnia 
quae  scit  Deus,sed  non  omnia  modo  eodem. 
Infinitatem  namque  Dei  non  claudit  com- 
prehendendo;  imo  solus  Deus  se  compre- 
hendit :  etenim  sibi  soli  ipse  finitus  est,  eo 
quod  nihil  sui  sit  extra  ipsum.  Attamen 
anima  Christi  comprehendit  omnia  scita 
a  Deo  quae  non  sunt  ipse  Deus.  Quum  ergo 
objicitur,  quod  Deus  scit  infinita  ;  hoc  du- 
pliciter  potest  intelligi,  utpote,  quod  sciat 
infinita  per  numerum,  vel  infinita  quasi 
in  mensura  quae  est  ipse.  Et  hoc  secundo 
modo  verum  est,  quod  scit  quaedam  quae 
sunt  ipse,  quae  et  vere  et  penitus  sunt 
infinita,ut  infinitam  sapientiam,  infinitam 
potentiam  suam.  Infinita  autem  per  nu- 
merum  seu  numero,  non  sunt  nisi  secun- 
dum  quid,  videlicet  in  potentia  infinitse 
additionis,  ut  ait  Philosophus;  atque  in 
potentia  causae  efficientis,  quoniam  potest 
facere  infinita  et  scit  se  hoc  posse.  Et 
tamen  non  sequitur,  quod  infinitorum  ac- 
tu  species  sint  in  ipso;  nec  sequitur  in- 
de,  quod  Deus  sciat  infinita,  nisi  scire  sit 
idem  quod  infiniti  scientiam  habere.  Hinc 
quamvis  anima  Christi  sciat  omnia  quae 
scit  Deus,  non  tamen  sequitur,  quod  sciat 
infinita. 

Verum  quidam  hic  aliter  dicunt,  di- 
centes  triplicem  esse  in  Deo  scientiam, 
utpote  approbationis,  visionis,  et  simpli- 
cis  intelligentiae,  etc,  ut  supra,  et  dicunt,  c/\p.25"D. 
quod  anima  Christi  sciat  omnia  quae  scit 
Deus  primo  et  secundo  modo,  non  ter- 
tio.  Sed  ex  hoc  sequitur  duplex  inconve- 
niens  :  unum,  quod  anima  Christi  non 
parificetur  Deo  in  numero  scitorum  :  cu- 
jus  oppositum  dicitur  in  littera  sine  exce- 
ptione;  aliud,  quod  nesciat  mala,  quoniam 
illa  simplici  intelligentia  noscuntur.  — 
Haec  Albertus. 

Verior  autem  videtur  positio  praeindu- 
cta,  quod  scilicet  anima  Christi  infinite 
deficiat  a  numero  vel  potius  ab  innume- 
rabilitate  scitorum  quae  superincompara- 
bilis  Deus  scit  scientia  simplicis  intelli- 
gentiae,  sicut  probatum  est  et  communior  p.256Bets. 

tenet  sententia.  Nec  praevalent  quae  contra  A 
praetactam  objicit  responsionem.Non  enim 
est  inconveniens  dicere,  quod  anima  Chri- 
sti  non  parificetur  Deo  in  numero  scito- 
rum  scientia  simplicis  intelligentiae.  Quod 
vero  Magister  affirmat  in  textu  sine  ex- 
ceptione,  intelligendum  est  sane  cum  con- 
grua  modificatione,  sicut  in  consimilibus 
multis,  non  superficialiter  tantum  et  illi- 
mitate.  Nec  ex  illa  responsione  rite  con- 
cluditur,  quod  anima  Christi  non  sciret 
mala.  Nam  mala  culpae  subintelliguntur 
per  bona  eis  opposita ;  scientia  quoque  re-  B 
probationis,  per  scientiam  approbationis. 
Nec  verum  est,  quod  hujusmodi  mala,  aut 
*  aiia  etiam  mala*,  solum  sciantur  a  Deo  scientia 
simplicis  intelligentiae,  nisi  de  quid  no- 
minis  contendatur. 

Denique  Deum  actualiter  cognoscere  in- 
finita  cognitione  simplicis  intelligentiae, 
Augustinus  non  solum  affirmat,  sed  etiam 
probat  per  hoc  quod  noscit  infinitas  spe- 
cies  numerorum  :imo  hoc  addo,quod  Deus 
omnipotens  et  immensus  cognoscit  infini- 
ties  infinita;  nec  solum  cognoscit  infinitas  C 
species  numerorum,  sed  etiam  infinita  in- 
dividua  cujuslibet  talium  specierum.  Et 
nisi  universa  et  singula  quao  in  sua  omni- 
potentia  virtualiter  atque  causaliter  conti- 
nentur,  cognosceret,  nequaquam  perfecte 
et  plene  cognosceret  omnipotentiam  suam. 
Nec  iterum  verum  est  istud,  Si  infinitae 
species  numerorum  essent  in  scientia  Dei, 
ipse  produceret  eas.  Multa  namque  et  in- 
numerabilia  ac  simpliciter  infinita,  sunt 
in  omnipotentia  et  scientia  Dei,  quae  nun- 
quam  fuerunt,  sunt,  nec  erunt;  nec  su-  D 
perfelicissimus  Deus  potest  tot  aut  tanta 
producere,  quin  possit  (quantum  in  ipso 
est)  in  infinitum  plura  atque  majora  effi- 
cere.  Nec  dubium  quin  omnia  illa  distin- 
cte  cognoscat,  nisi  stcmus  in  terminis  vo- 
cabulorunique  usu  :  quod  vile  et  frivoluin 
dist.  xxxvi,  est.  Amplius,  super  primum  est  declara- 
q.3;dist.u,  ium^  an  cj  qUaijtcr  jn  |)co  superbcnedicto 

sunt  infinitse  ideae,  infinitacque  rationes 
exemplares,  ac  etiam  infinita  attributa, 
prout  .Egidius  et  Henricus   exponunt.  Si 


tamen  nomen  ideae,  seu  exemplaris,  re- 
stringatur  ad  ea  dumtaxat  quae  cognoscun- 
tur  a  Deo  scientia  visionis,  palam  est  quod 
in  Deo  non  sunt  infinitae  ideae,  infinitaeve 
rationes  exemplares. 

Hoc  quoque  pensandum,  quod  trifor- 
mis  illa  distinctio  scientiae  Dei  reduci  po- 
test  et  satis  continetur  in  distinctione  bi- 
formi  seu  duplici,  qua  asseritur,  quod 
in  Deo  est  duplex  scientia,  utpote  visi- 
onis  et  simplicis  intelligentiae.  Scientia 
namque  approbationis  in  scientia  visionis 
includitur. 

Porro  Udalricus  praehabitis  partim  con- 
cordat,  et  in  parte  dissentit :  Forma,  inqui- 
ens,  perficiens  intellectum  possibilem  in 
potentia,  non  est  nisi  lux  intellectus  agen- 
tis.  Unde  dum  totus  intellectus  agens  uni- 
tus  est  intellectui  possibili  ut  forma  ipsi- 
us, tunc  intellectus  possibilis  est  in  actu,et 
potest  naturales  suas  operationes  elicere. 
Et  quamvis  haec  lux  sit  habitus  ac  species 
per  quam  intellectus  possibilis  cognoscit 
in  universali  omnia  intelligibilia,  quia  il- 
lorum  similitudo  est  lux  haec;  non  tamen 
potest  per  eam  omnia  determinate  cogno- 
scere,  sed  sicut  ad  cognitionem  rerum 
materialium  per  earum  species  determi- 
natur,  ita  per  lumen  divinum  huic  lumini 
additum,  atque  cum  ipso  informante  in- 
tellectum  possibilem,perficitur  intellectus 
possibilis  ad  determinatam  (sicut  possibi- 
le  est)  spiritualium  super  se  exsistentium 
cognitionem,prout  de  philosophis  ait  Apo- 
stolus  :  Deus  enim  illis  revelavit.  Quum-  itom.%  li 
que  constet  hoc  lumen  communicatum  es- 
se  animae  Christi  in  tota  perfectione  qua 
communicari  potest  creaturae,  et  ipsum 
non  solum  sit  lux,  sed  etiam  species  in 
qua  res  determinata  cognitione  videntur, 
sicut  in  uno  solo  luminc  prophetico  vide- 
runt  Prophetse  multa  determinate ;  dico 
hanc  lucem  superfusam  esse  animae  Cliri- 
sti  in  sua  ratione  completa,  videlicet  prout 
est  una  spccies  simplex  secundum  rem, 
quae  secundum  diversos  respectus  diver- 
sasque  rationes  est  similitudo  oinniuin  pe- 
rum  qiue  fuerunt,  sunt,  et  efunt,  qua>  om- 

nia  in  ea  perfecte  intelligi  potuerunt,  Ideo 
dico  Christum  non  cognovisse  res  in  pro- 
pria  natura  per  plures  species  concrea- 
tas,  sed  per  unum  habitum  lucis,  seu  per 
unam  speciem  et  formam  omnium  exem- 
plarem.  Est  etiam  ista  scientia  una,  quia 
per  unum  est  habitum  unamque  speciem. 
Ha?c  Udalricus. 

Quae  non  solum  S.  Thomae  ac  aliis  mul- 
tis,  sed  dictis  quoque  Alberti  contrariari 
videntur.  Ait  quippe  Albertus  :  Omnia  co- 
gnosci  non  queunt  in  uno,  nisi  in  illo  uno 
in  quo  omnia  quodammodo  unum  sunt, 
puta  in  Deo.  In  nullo  autem  habitu  an- 
gelorum  vel  natura  sunt  omnia  aut  relu- 
cent  :  quoniam  ea  quse  subjacent  libero 
arbitrio,  non  sunt  ordinata;  nec  aliquid 
potest  in  ea  cognoscendo  comprehenden- 
da,  prout  a  futuro  dependent,  nisi  solus 
Deus  :  ergo  anima  Christi  non  potuit  ista 
cognoscere  nisi  in  Deo.  Hinc  sine  praejudi- 
cio  dicimus,  quod  anima  Christi  non  co- 
gnovit  omnia  nisi  in  Deo.  Verumtamen 
anima  Christi  habet  habitum  in  quo  co- 
gnoscit  omnium  naturalium  ordinem  ac 
processum.  Haec  Albertus. 

Addit  quoque  Udalricus  :  Dicunt  qui- 
dam,  hanc  Christi  scientiam  esse  collati- 
vam  :  quod  non  credo  verum,  quia  scien- 
tia  collativa  in  rationis  consistit  discursu 
a  causa  in  causatum,qualiter  Christus  non 
cognovit,  sed  simplici  intuitu.  —  Istud 
dictis  Thomse  specialiter  obviat,  jamque 
ex  rationabili  Thomae  distinctione  elici  po- 
test,  quod  istud  contra  ipsum  non  militat. 
Unde  positio  illa  sancti  Doctoris  rationabi- 
lior  approbatur. 

Denique  Petrus  in  introductis  sequitur 
Thomam.  Richardus  quoque  pro  maxima 
parte  ;  attamen  dicit  scientiam  animae 
Christi  non  esse  collativam  :  quod  et  ve- 
rum  est  eo  modo  quo  ipse  utitur  com- 
plexo  collativae  scientise,  quo  alii  utuntur 
extensius;  sicque  videtur  hoc  in  usu  con- 
sistere  terminorum.  Durandus  vero  in  hoc 
sequitur  Thomam,  ponendo  et  assequendo 
ejus  distinctionem  ;  et  in  ceteris  ex  Tho- 
ma  nunc  recitatis,  eum  secutus  videtur. 


QU.ESTIO    IV 

ULtimo  quaeritur,  An  animee  seu  hu- 
manitati  Christi  data  sit  om- 
nipotentia. 

Videtur  quod  sic,quoniam  ipse  in  Evan- 
gelio  protestatur,  Omnia   possibilia  sunt  Marc.  ix, 
credenti  :  ergo  multo  plus  legislatori  novi 
Testamenti  ac  fidei.  Apostolus  quoque,Om- 
nia  (inquit)  possum   in   eo  qui  me  con-  Phmpp.  iv, 

B  fortat :  ergo  amplius  Christus  homo  omnia  13' 
potuit,  communicatione  ac  participatione 
divinae  potentiae ;  et  ita  omnipotens  fuit. 
Praesertim  quia  et  ipse  post  resurrectio- 
nem  testatus  est  :  Data   est  mihi  omnis    Maun. 
potestas  in  ccelo  et  in  terra ;  itemque  ante  xxv'"' 18' 
passionem,  Pater  diligit  Filium,  et  omnia  Joann.  m, 
dedit  in  manu  ejus  :  quae  de  Filio  secun- 35' 
dum  naturam  assumptam  dicta  videntur. 
Praeterea  sicut  scientia,  ita  potentia  est 
quaedam   divina   proprietas    :    ergo   sicut 
Christo  homini  data  est  omniscientia,  se- 

C  cundum  viam  et  modum  praetactos,  ita  et 
omnipotentia;sin  autem,quaeritur  cur  non. 
In  oppositum  est,  quod  omnipotentia  est 
infinita  potestas  et  efficacia  illimitata,  cui 
et  convenit  virtus  creandi  :  quae  nulli  cre- 
atae  atque  finitae  possunt  convenire  es- 
sentiae. 

Ad  hoc  respondet  Albertus  :  Potentia 
infinita  non  est  communicabilis  alicui  en- 
ti  creato.  Nec  est  simile  de  scientia  atque 
potentia,  quia  scientia  potest  haberi  per 
D  alterum,  sicut  per  Verbi  praesentiam ;  po- 
tentia  autem  egreditur  ab  essentia  pro- 
pria.  —  Si  autem  objiciatur,  quia  scivit 
creare,  ergo  scivit  illum  actum  exercere; 
nullus  autem  scit  exercere  quod  non  po- 
test  :  dicendum,  quod  scivit  creare,  id  est, 
qualiter  res  creantur ;  non  tamen  scivit 
creare  operante  scientia,  sicut  practicus 
operatur.  Haec  Albertus. 

Hinc  Udalricus  :  Humanitati  (ait)  Christi 
nec  communicata  est  nec  communicari 
potest  omnipotentia,  quoniam  omnipoten- 

tia  impotentiam  omnem  excludit.  Creatiira  A 
autem  ex  hoc  ipso  quod  creatura  est,  ha- 
bet  impotentiam  subsistendi  per  se,  quo- 
niam  necessario  a  sua  dependet  causa. 
Quumque  esse  ejus  individuetur  ac  deter- 
minetur  per  suum  quod  est,  necessario  est 
finitfe  essentiae  ac  virtutis.  Nec  valet  quod 
quidam  dicunt,  quod  omniscientia  est  ei 
communicata  :  quia  probatum  est,  quod 
illa  omniscientia,  quae  dicit  infinitatem 
scientiae,  non  est  ei  communicata.  Haec 
Udalricus. 

Thomas  quoque  :  Unumquodque  (in-  B 
quit)  activum  est,  secundum  quod  est  ens 
actu ;  unde  quanto  aliqua  habent  deficien- 
tius  esse,  tanto  minus  sunt  activa,  ut  patet 
de  materia  prima,  in  qua  non  est  activa 
potentia,  quum  sit  infimum  entium.  Hinc 
potentia  activa  commensuratur  essentiee. 
Ideo  sicut  animae  Christi  communicari  ne- 
quivit  habere  infinitam  essentiam,  ita  nec 
sibi  nec  alteri  creaturae  omnipotentia.  Ve- 
rumtamen  credo,quod  omnis  potentia  quae 
alicui  creaturae  communicari  potest,  ei 
communicata  consistat  multo  abundanti-  C 
us,  ut  scilicet  materia  elementaris  magis 
obediret  sibi  ad  nutum  quam  qualitatibus 
activis,  vel  etiam  virtuti  coelesti;  et  quod 
magis  potuisset  movere  ccelum  quam  ali- 
quis  angelus.  —  Nihilo  minus  omnipoten- 
tia  data  est  Christo,  quantum  ad  suam 
personam,  ab  aeterno  per  generationem 
divinam,  et  quantum  ad  naturam  huma- 
nam,  in  ipsa  conceptione  :  non  quod  na- 
tura  humana  aut  aliqua  pars  ejus  om- 
nipotentia  informetur,  ita  ut  omnipotens 
valeat  dici,  sed  secundum  modum  quo  na-  D 
turae  in  Christo  communicant  sibi  invicem 
alias  suas  proprietates  propter  unitatcm 
personae.  Et  hoc  in  Christi  resurrectione 
est  manifestatum  :  idcirco  tunc  dicitur  da- 
la,  juxta  rnodum  loquendi  quo  res  dicitur 
fieri  dum  innotescit.  —  Amplius,  Christus 
habuit  omnium  scientiam,non  tantum  spe- 
culativam,  sed  etiam  practicam,  non  qua 
ipsas  res  faceret,  sed  qua  scivit  qualiter 
a  Deo  sint  factae.  Scientia  quoque  praclica 
non  est  causa  rei  sufficienter,  nisi  ei  adsit 


potentia  rei  activa.  Hinc  Christus  habuit 
scientiam  omnium  practicam,sed  non  pra- 
ctice  :  quia  non  ordinavit  eam  ad  opus. 
Haec  Thomas  in  Scripto.  —  Idem  Udalricus 
in  Summa  sua,  libro  quinto. 

Insuper  tertia  parte,  quaestione  tertia- 
decima  :  Alia  (ait)  ratio  est  de  scientia,  an.ii 
alia  de  potentia  activa.  Nempe  (ut  aliqui 
dicunt)  potentia  activa  consequitur  rei  na- 
turam,quoniam  actio  consideratur  ut  egre- 
diens  ab  agente ;  scientia  vero  non  semper 
habetur  per  ipsam  scientis  essentiam,  sed 
potest  haberi  per  assimilationem  scientis 
ad  scita,  secundum  similitudines  susce- 
ptas.  Verum  haec  ratio  non  videtur  suffi- 
cere,  quoniam  sicut  aliquis  potest  cogno- 
scere  per  similitudines  aliunde  susceptas, 
sic  potest  agere  potensque  esse  per  formam 
ab  alio  sumptam  :  quemadmodum  aqua 
seu  ferrum  calefacit  per  calorem  ab  igne 
susceptum.  Non  ergo  per  hoc  impeditur 
quin,  sicut  anima  Christi  per  similitudines 
omnium  rerum  sibi  a  Deo  influxas  potest 
cuncta  cognoscere,  ita  per  easdem  simili- 
tudines  possit  res  ipsas  efficere.  Est  ergo 
ultra  considerandum,  quod  illud  quod  a 
superiori  natura  in  inferiori  recipitur,  est 
ibi  secundum  modum  inferiorem.  Quum- 
que  anima  Christi  sit  multo  et  ineffabili- 
ter  inferioris  naturae  quam  divina  natura, 
similitudines  rerum  in  ea  susceptae,  sunt 
multo  inferioris  gradus  et  perfectionis 
quam  in  mente  divina.  Idcirco  scientia 
animae  Christi  inferior  prorsus  est  quam 
divina  scientia,  imo  divina  perfectior  est 
quantum  ad  modum  sciendi,et  item  quan- 
tum  ad  numerum  scitorum,quoniam  anima 
Christi  non  cognoscit  omnia  quae  Verbum 
facere  potest  (quae  tamen  Deus  cognoscit 
scientia  simplicis  intelligentiae),  quamvis 
cognoscat  omnia  praesentia,  praeterita  et 
futura,  quae  Deus  cognoscit  scientia  visio- 
nis.  Similiter  quoque  similitudines  rerum 
inditffl  animao  Christi  non  ada>quant  virtu- 
tem  divinam  in  agendo,  ut  scilicet  pos- 
sint  omnia  agere  quae  potest  Deus,  aut 
etiam  eo  modo  quo  Deus.  Agit  enim  Deus 
infinita  virtute,  cujus  creatura  capax  non 

est.  Haec  Thomas  in  tertia  parte.  In  qui-  A 
bus  evidenter  fatetur,  animam  Christi  non 
cognovisse  omnia  quae  Verbum  cognoscit 
scientia  simplicis  intelligentiae,  sed  ea  om- 
nia  quae  Verbum  cognoscit  scientia  vi- 
sionis. 

i  Quaerit  quoque  in  tertia  parte,  an  ani- 
ma  Christi  habuit  omnipotentiam  respectu 
immutationis  creaturarum.  Respondet :  Du- 
plici  distinctione  hic  opus  est.  Prima  est 
ex  parte  immutationis  creaturarum,  quae 
triplex  est  :  una  naturalis,  quae  fit  a  pro- 
prio  agente  secundum  cursum  naturae  ;  B 
alia  miraculosa,  qua?  fit  ab  agente  super- 
naturali  ;  tertia,  secundum  quod  omnis 
creatura  de  se  vertibilis  est  in  nihil.  Se- 
cunda  distinctio  est  ex  parte  animae  Chri- 
sti  :  quae  primo  considerari  potest  secun- 
dum  propriam  naturam  atque  virtutem 
naturalem  sive  gratuitam  ;  secundo,  ut  est 
instrumentum  Verbi,  cui  unita  est.  Lo- 
quendo  ergo  de  anima  Christi  primo  mo- 
do,  potentiam  habuit  ad  effectus  animae 
convenientes,  ut  sunt  regere  corpus,  et 
disponere  actus  humanos ;  et  item  ad  illu-  C 
minandum  per  plenitudinem  gratiae  ac  sa- 
pientiae  suae  omnes  rationales  creaturas. 
Porro  loquendo  de  anima  Christi  secundo 
modo,  habuit  instrumentalem  virtutem  ad 
universas  miraculosas  immutationes,  ordi- 

iet.  i,  nabiles  ad  finem  Incarnationis,  qui  est  in- 
staurare  omnia,  sive  quae  in  ccelis  sunt, 
sive  quae  in  terris.  Immutationes  vero 
creaturarum  prout  sunt  in  nihil  vertibi- 
les,  correspondent  rerum  creationi,  qua 
ex  nihilo  sunt  productae.  Ideo  sicut  solus 
Deus  potest  creare,  sic  et  creata  in  nihil  D 
redigere,  qui  et  solus  ea  in  esse  conservat 
ne  in  nihilum  decidant. 

.  3.  Amplius,  si  quaeratur,  an  anima  Chri- 
sti  habuit  omnipotentiam  respectu  proprii 
corporis  ;  respondendum,  quod  loquendo 
de  anima  illa  primo  modo,  sic  sicut  non 
potuit  immutare  alia  corpora  a  cursu  ac 
ordine  naturali,  ita  nec  proprium  corpus 
a  naturali  dispositione.  Sed  loquendo  de 
ea  secundo  modo,  sic  ejus  potestati  sub- 
debatur  totaliter  omnis  dispositio  proprii 


corporis.  Attamen,  quoniam  virtus  actionis 
non  proprie  attribuitur  instrumento,  sed 
principali  agenti,  talis  omnipotentia  ma- 
gis  adscribenda  est  ipsi  Verbo  quam  ani- 
mae.  —  Haec  idem  in  eadem. 

Sed  quoniam  anima  Christi,quantum  ad 
vires  suas  superiores,  fuit  excellentissime 
Deo  fruens,  et  beatissima  prorsus  per  re- 
spectum  ad  increatum  objectum;  videtur 
dicendum,  quod  loquendo  de  anima  Chri- 
sti  secundum  suam  virtutem  gratuitam  si- 
ve  glorificam,  potuit  proprium  corpus  a 
naturali  dispositione  immutare,  dotesque 
corporis  glorificati  derivare  in  illud,  et  ei 
ad  nutum  plenissime  dominari  ac  impe- 
rare;  quamvis  hoc  totum  dispensative  fuit 
suspensum,propter  exhibenda  et  complen- 
da  nostrae  redemptionis  mysteria  :  quod 
infra  probabitur  ex  epistola  S.  Augustini 
ad  Dioscorum. 

At  vero  Petrus  :  Unumquodque,  asserit, 
secundum  quod  est  in  potentia,  habet  pati 
atque  recipere;  secundum  vero  quod  est 
in  actu,  habet  agere.  Hinc  infinitas  activae 
potentiae  ponit  infinitum  actu;  infinitas 
autem  passivae  potentiae,  non  nisi  infini- 
tum  potentia.  Quumque  in  creatura  esse 
non  valeat  infinitum  actu,  sed  tantum  po- 
tentia  :  ideo  creaturae  dari  non  potest  in- 
finita  activa  potentia,  quoniam  esset  infi- 
nita  essentia ;  sed  passiva  potest,  ut  patet 
in  materia  prima,  quae  est  in  potentia  re- 
spectu  infinitarum  formarum,  et  in  con- 
tinuo,  quod  est  in  potentia  infinitarum 
divisionum.  Quum  ergo  omnipotentia  po- 
nat  in  creatura  activam  potentiam  infini- 
tam,  non  autem  omniscientia,  sed  tantum 
passivam,  non  potuit  humanae  naturae  in 
Christo  communicari  omnipotentia  sicut 
omniscientia.  Haec  Petrus. 

Richardus  quoque  hic  sciscitatur,  utrum 
anima  Christi  facere  posset,  non  mediante 
opere  naturae,  impressiones  quae  per  na- 
turam  in  inferioribus  fiunt.  Respondet  : 
Ad  hoc  quidam  dixerunt,  quod  humana 
anima  sua  naturali  virtute  aliquando  face- 
re  possit  talcs  impressiones  :  sed  hoc  fal-  6YIXXI 
sum   est,   et   reprobatum    libro   secundo,  4200,4221*. 

» tte  ui-  septima  *  distinctione.  Alii  dicunt,  quod 

ehuta,      q„amvjs   anjm;l   Sua   nalurali   virtute   DOD 

possil  hoc,  aniina  tamen  beata,  potissime 
Christi,  propter  excellentiam  suse  beatitu- 
diuis  el  superexcellentiam  suae  exsistentia 
actualis,  Pacere  possel  tales  impressiones. 
Ki  isti  concedunt, quod  valeal  transmutare 
materiam  ad  rormam  substantialem  e1  ac- 
oidentalem,  sublimiori  modo  quam  trans- 
mutetur  opere  naturo.  Quibus  objicitur, 
quia  secundum  evangelioam  veritatero  et 

SanctOS,  ChristUS  per  miraenla  qna>  fecit, 

ostendil  se  Deum  esse  :  qna>  probatio  vide- 
retur  inefficax,  si  illa  fieri  potuissenl  vir- 
tute  creata.  Quamvis  autem  per  beatitudi- 
nem  animaa  Christi  el  exsistentiam  suaro 
in  Verbo,  sii  in  eo  virins  supernaturalis, 
non  tamen   transcendil  terminos  virtutis 

creatav  HeBC  Hieliardns. 

Concordal  liis  Alexander  :  Anima  (di- 
cens)  Christi  non  habuil  nec  habel  omni- 
potentiam  sicul  omniscientiam.nisi  eo  mo- 
(lo  quo  dicitur  habuisse  deitatem.  Nam 
omnipotentia  dicil  principium  el  causali- 
tatem,  quaa  creatura  competere  nequeunl 
incontracte  ;  omnisoientia  vero  non  di- 

Ci1    lia'C   sed   solmn  siinilitndincin  ad  res 

orones.  Potestas  quoque  creandi  non  cst 
communicabilis  creatura,  quoniam  crea- 
tura  convenil  agere  ex  suppositione  ma- 
terisB. 

QutBril  item  hic  doctor,  utrum  anima 
Cbristi  habuil  omniuro  voluntatem,  sicul 
habuil  omnium  rerum  scientiam.  Videtur 
qnod  sio,  quoniam  voluil  omne  bonum. 
Respondel  :  Voluntas  e1  consensus  dicun- 
tur  dupliciter.  Ksi  enim  voluntas  appetitus 
rei  nt  sit.  vel  rei  nt  fiat.  Primo  modo  es1 
in  aniina  Christi  voluntas  oronium  :  sic 


A  naroque  voluntas  dicitur  respectu  exsi- 
stentiee  boni;  non  autem  secundo  modo  : 
sic  cnim  dicitur  volnntas  respectu  opera- 
tionis  boni.  Non  autem  fit  omne  bonmn 
quod  aniina  Christi,  quantum  in  sc  cst. 
vnlt  ficri.  —  HfiBC  Alexander. 

1'ctrus  vcro  ad  hoc  rcspondct  :  Volnnlas 
comparatur  ad  aliquid  dupliciter  :  primo, 
nt  ad  effectum;  secundo,  m  ad  soluro  ob- 
jecturo.  Primo  modo  in  Christo  non  fnit 
voluntas  omnium  qua  vnlt  Deus,  secundo 
inodo  fnil. 

R  Durandus  demum  soribil  quod  el  in 
Scripto  Alexandri  habetur,  quod  scilicel 
dupliciter  aliquid  possurous,  utpote,  pote- 
state  formaliter  n(d>is  inba^rente,  el  pote- 
stal(>  alt(Mins  nobis  adsistcnlis.  1'riino  modo 
aniina  Christi  non  liabnit  oinnipolcnliain, 
scd  secundo  modo,  sicul  el  deitatem. 

riidiabitis  cliain  consonanl  scripta  An- 

tisiodorensis,  qui  inter  cetera  dicit,  quod 

quidqnid  Vcrbnin  scit  ab  adcrno,  aniina 
Christi  agnoscil  a  primo  incarnationis  in- 
stanti.  On^d  vcrnin  cssc  constal  c\  dictis, 

(";  si  intelligatur  de  soientia  visionis  ipsins 
Vcrbi,  non  dc  scionlia  simplicis  intclli- 
gentisB,  ni  (>i  Durandus  fatetur.  —  Atque 
nl  rnrsns  Antisiodorensis  tostatnr.  potins 
data  cst  animse  Christi  omhiscientia  quam 
omnipotentia,  quoniam  anima  illa  a  sui 
exordio  fuil  eminenter  beata.  Ad  beatitu- 
dinem  vero  potius  s[i(>ctai  soientia  quam 
potestas. 

Thomas  autem  dc  Argentina  sentit,quod 
aniina  C.liristi  COgnOvil  infinita  notilia  lia- 
bilnali,  pront  snpra  (>x  Honavcnlnra  indn- 

D  ctnni  cst.  Itcin  affinnal,  qnod  in  ChristO 
fnit  scientia  habitualis  acquisita  :  quod 
cx  S.  Tlionia  jani  tactnni  csl. 

DISTINCTIO  xv 


A.  De  hominis  defectibus  quos  assumpsit  Christus  in  humana  natura. 


I 


LLUD  quoque  pr&etermittendum  non  est,  quod  Dei  Filius  naturam  hominis  ac- 
cepit  passibilem,  animam  passibilem,  carnern  passibilern  et  mortalem.  Ut  enim  nUgo,sum- 
probaxetur  verum  corpus  habere,  suscepit  defectus  corporis,  famem,  sitim,  et  2lc\'u'\- 
hujusmodi.  F^t  ut  veram  animam  probaretur  habere,  suscepit  defectus  ammae,  sci- 
licet  tristitiam,  timorem,  dolorem,  et  hujusmodi.  Omnis  autern  sensus  animae  e  \\  \ 
non  eniui  caro  sentit,  sed  anima  utens  corpore  velut  instrumento.  Unde  Augnstinns 
super  Genesim  in  libro  dnodecimo  :  Xon  corpns  sentit,  sed  anima  per  corpns,  quo  ka%  d«a» 
velut  nuntio  utitur  ad  confirmandum  in  se  ipsa  quod  extrinsecus  nuntiatur.  Sicutubf™11^ 
ergo  anima  quod  foris  est,  per  corpus  tanquarn  per  instrurnenturn  videt  vel  audit;  5i* 
ita  etiam  per  corpus  quaedam  sentit  mala  quae  sine  corpore  non  sentiret,  ut  iamem, 
et  sitim,  et  hujusmodi  :  unde  non  immerito  defectus  corporis  dicuntur.  Quaedam 
autem  non  per  corpus,  imo  etiarrr  sine  corpore  sentit,  ut  est  timor,  et  hujusmodi. 
Sentit  ergo  anirna  dolores,  sed  quosdam  per  instrumentum  corporis,  quosdam  vero 
non.  Suscepit  autern  Ghristus  sicut  veram  naturam  hominis,  ita  et  veros  defectus 
bominis,  sed  non  omnes.  Assurnpsit  enirn  defectus  poenae,  sed  non  culjia.-;  nec  tarnen 
omnes  defectus  posnae,  sed  eos  omnes  <ruos  bomini  eurn  assumere  expediebat,  et 
suae  dignitati  non  derogabat.  Sicut  enim  propter  horninem   homo   factus  est,  ila 
propter  eurn  hominis  defectus  suscepit.  Suscepit  enim  de  nostro,  ut  de  suo  nobis  h.i.  i,, 
tribneret,  ut  nostrum  tolleret  defectum.  Suscepit  enirn  nostrarn  vetustatern,  ut  suain  !",„..,." 
nobis   infnnderet  novitatem.  Simplam  ille  accepit  vetustatem,  id  est  pwna^,  ut 
nostrarn  duplam  consumeret,  id  est  pamae  et  cuIjj.'o. 

B.  Qualiter  accipiendum  sit  ittud  quod  ait  Leo  Papa. 

Tradit  auctoritas,  quod  Dominus  noster  in  se  suscepil.  omnia  infirmitatis  Qostra  L«oi  !m 
praeter  peccatnm  :  quod  nisi  accipiatur  de  illis  tantum  quse  eum  sumere  pro  aobJSEpLtssie! 
oportuit  nec  dedecnit,  falsum  esse  probabitnr.  Xon  enim  assumpsil  ignorantiam  h 
aliquarn,  quurn  sit  ignorantia  quaedam  quae  defectus  est  nec  peccatum  est.  scilicet 
ignorantia  invincibilis.  Xarn  vincibilis  peccatum  e.st,  si  tarnen  de  his  est  qnse  nobis 
expedit  scire.  Sunt  enirn  quaedam  quorum  BCientia  non   affert  vel  ignorantia  oon 
impedit  salutem;  et  forte  taliurn  rerurn  ignorantia  defectus  non  est.  Constat  autem, 
nobis  esse  ignorantiam  atqne  difficultatem  voiendi  vel   faeiendi  bonum,  quae  ad 
miseriam  nostram  pertinent.  Unde  Angustinus  in  libro  tertio  de  Libero  arbitrio  : 
Approbare,  inqnit,  falsa  pro  veris,  ut  erret  invitus,  et  resistente  atque  torquente  a^aia. 
dolore  carnalis  vincuii.  non  posse  a  Ubidinosis  operibns  temperare,  non  est  naturan.  ai. 


270  LIBER   III    SENTENTIARIM.    —    DIST.   XV 

Aug.  Re-  instituti  hominis,  sed  po^na  damnati.  Ex  qua  miseria  peccantibus  justissime  inflicta 
c.  9,n.6. '  liberat  Dei  gratia  :  quia  sponte  homo  libero  arbitrio  cadere  potuit,  non  etiam  sur- 
gere.  Ad  quam  miseriam  pertinet  ignorantia  et  diflicultas  quam  patitur  omnis  homo 
ab  exordio  nativitatis  suae,  nec  ab  isto  malo  quisquam  nisi  gratia  Dei  liberatur. 
Ecce  evidenter  dicit  hic  Augustinus,  ignorantiam  qua  quis  invitus  falsa  pro  veris 
approbat,  et  difficultatem  qua  non  potest  se  temperare  a  malo,  ad  miseriam  nostram 
pertinere,  et  poenam  esse  hominis.  Haec  autem  Ghristus  non  habuit.  Non  ergo  ac- 
cepit  omnes  defectus  nostrae  infirmitatis  praeter  peccatum. 

G.  Quod  ignorantia  talis  et  difficultas  non  sit  peccatum. 

Sed  forte  aliquis  dicet,  illa  esse  peccatum.  Gui  obviat  illud  quod  Augustinus 
tradere  videtur,  hoc  scilicet  Deum  inculpabiliter  ante  peccatum  in  exordio  condi- 
tionis  homini  potuisse  indere  ut  essent  ei  naturalia,  ita  in  libro  Retractationum 

lbidem.  inquiens  :  Ignorantia  et  difficultas  etiam  si  essent  hominis  primordia  naturalia,  nec 
sic  esset  culpandus  Deus,  sed  laudandus.  —  Sed  si  haec  homo  in  primordio  naturaliter 
habuisset,  numquid  essent  in  eo  defectus  et  pcenae  ?  Si  defectus  vel  pcena  ei  in- 
dita  fuisset  ante  peccatum,  injuste  cum  eo  agi  videretur,  si  ante  culpam  sentiret 
pcenam.  Ob  hoc  sane  dicimus,  illa  non  fuisse  defectus  vel  pcenas,  si  naturaliter  ho- 
mini  infuissent,  sicut  non  fuit  homini  ante  peccatum  nondum  gratiam  adepto, 
defectus  sive  pcena,  non  posse  proficere.  Sed  postquam  gratiam  recepit,  per  quam 
proficere  potuit  et  ad  tempus  profecit,  eamque  culpa  sua  post  amisit,  simulque 
proficiendi  facultatem  perdidit ;  defectus  fuit  ei  et  pcena,  non  posse  proficere,  scilicet 
malum  declinare  et  bonum  facere.  —  Omnes  ergo  defectus  nostros  suscepit  Christus 
praeter  peccatum,  quos  ei  conveniebat  suscipere  et  nobis  expediebat.  Sunt  enim 
plura  oegritudinum  genera  et  corporis  vitia,  a  quibus  omnino  immunis  exstitit. 
Quos  enim  defectus  habuit,  vel  ad  ostensionem  verse  humanitatis,  ut  timorem  et 
tristitiam,  vel  ad  impletionem  operis  ad  quod  venerat,  ut  passibilitatem  et  morta- 
litatem,  vel  ab  immortalitatis  desperatione  spem  nostram  erigendam,  ut  mortem, 
suscepit.  Hos  autem  defectus  non  conditionis  suse  necessitate,  sed  miserationis 
voluntate  suscepit.  Yeros  quidem  habuit  defectus,  sicut  et  nos,  sed  non  eadem  ex 
causa.  Nos  enim  ex  peccato  originali  hos  defectus  contrahimus,  sicut  Apostolus  in- 

Rom.  vm,  sinuat,  dicens  :  Gorpus  quidem  propter  peccatum  mortuum  est,  id  est,  necessitatem 
moriendi  habet  in  se.  Ghristus  autem  non  ex  peccato  hujusmodi  habuit  defectus,  quia 

Baruchw,  sine  peccato  est  conceptus  et  natus,  et  in  terris  conversatus.  Sed  ex  sola  miserationis 
voluntate  de  nostro  in  se  transtulit  veram  infirmitatem,  sicut  accepit  veram  carnem, 
quam  sine  omni  inflrmitate  assumere  potuit,  sicut  absque  culpa  eamdem  suscepit. 

D.  Auctoritatibus  probat,  Christum  secundum  hominem  vere  dolores 
sensisse  et  timuisse,  contra  quosdam  hoc  negantes. 

Sed  quia  nonnulli  de  sensu  in  passione  humanitatis  Ghristi  male  sensisse  inve- 
niuntur,  asserentes  similitudinem  atque  imaginem  passionis  et  dbloris  Ghristum 

hominem  pertulisse,  sed  nullum  omnino  dolorem  vel  passionem  sensisse;  auctori- 
tatum   testimoniis  eos  convincentes,  indubitabile  faciamus  quod  supra   diximus. 
Propheta  Isaias  dicit  :  Vere  languores  nostros  ipse  tulit,  et  dolores  nostros  ipse  is.  uu,  4. 
portavit.  Et  Yeritas  ipsa  in  Evangelio  ait  :  Tristis  est  anima  mea  usque  ad  mor-    mmk. 
tem.  Ubi  etiam  legitur  :  Ccepit  Jesus  pavere  et  tsedere.  Propheta  etiam  ex  persoua  j/are.wv, 
Christi  ait  :  Repleta  est  malis  anima  mea.  Quod  exponens  Augustinus,  inquit  :  Non  psnWxmi 
vitiis  et  peccatis,  sed  humanis  malis,  id  est  doloribus,  repleta  fuit  anima  Christi.  *■ 

x  x  Aug.  in  ps. 

quibus  ipsa  compatitur  carni.  Non  enim  dolor  corporis  potest  esse  sine  anima;  87,  n.  3. 
dolere  autem  anima,  etiam  non  dolente  corpore,  potest.  Hos  autem  humanae  infir- 
mitatis  affectus,  sicut  ipsam  carnem  ac  mortem,  non  humanae  conditionis  necessitate, 
sed  miserationis  voluntate  suscepit.  Ambrosius  etiam  in  libro  tertio  de  Trinitate  ait  : 
Scriptum  est,  Pater,  si  possibile  est,  transeat  a  me  calix  iste.  Timet  ergo  Christus,    Ambr.de 
et  dum  Petrus  non  timet,  Christus  timet.  Petrus  dixit  :  Animam  meam  ponam  uau.iib.X 
pro  te;  Christus  dicit  :  Anima  mea  turbatur.  Utrumque  verum  est  et  rationis  ple-  n'Matth. 
num,  quod  et  ille  qui  est  inferior,  non  timet ;  et  ille  qui  superior  est,  gerit  timentis  %Tllf9' 
affectum.  Idem  in  eodem  :  Ut  homo  turbatur,  ut  homo  flet,  ut  homo  crucifigitur;  37;x".  27. 

'  '  °  '     Ambr.  op. 

per  naturam  hominis   et  taediavit  et  resurrexit.   Non  turbatur  eius  virtus,   nonc't-n.44. 

r  J  Ibid.  n.  56. 

turbatur  ejus  divinitas,  sed  turbatur  anima  secundum  humanae  fragilitatis  assum-  ibid.  n.  59. 

Ibid.  n.  56. 

ptionem.  Nam  qui  suscepit  ammam,  suscepit  etiam  animae  passionem.  Non  enim  eo 
quod  Deus  erat,  aut  turbari  aut  mori  posset.  Idem  in  eodem  :  Suscepit  tristitiam  ibid.  n.  53. 
meam,  et  confidenter  tristitiam  nomino,  qui  crucem  praedico ;  ut  homo,  habuit 
tristitiam,  quam  meo  suscepit  affectu  ;   mihi  compatitur,   mihi  tristis    est,   mihi 
dolet.  Ergo  pro  me  et  in  me  doluit,  qui  pro  se  nihil  habuit  quod  doleret.  Doles  ibid.  n.  54. 
igitur,  Domine  Jesu,  vulnera  mea,  non  tua  :  quia  tu  non  pro  te,  sed  pro  me  doles. 
Hieronymus  quoque  in  Explanatione  fidei  ait  :  Nos  ita  dicimus  hominem  passibilem  Peiag.Libd. 
a  Dei  Filio  susceptum,  ut  deitas  impassibilis  permaneret.  Passus  est  enim  Filius  12,  iV"'1 
Dei  non  putative,  sed  vere  omnia  quae  de  illo  Scriptura  testatur,  secundum  illud 
quod  pati  poterat,  scilicet  secundum  substantiam  assumptam.  Licet  ergo  persona 
Filii  susceperit   passibilem  hominem,  ita  tamen  ejus  habitatione  secundum  sub- 
stantiam   suam  nil  passa  est,   ut   tota  Trinitas,   quam  impassibilem   necesse  est 
confiteri.  —  His  aliisque  auctoritatibus  perspicuum  fit,  Christum  vere  passibilem  as- 
sumpsisse  hominem,  atque  in  eo  defectus  et  affectus  nostrae  infirmitatis  suscepisse, 
sed  voluntate,  non  necessitatis  conditione. 

E.  Hic  ponit  quce  prcedictis  adversari  videntur. 

Quaedam  tamen  reperiuntur  in  Sanctorum  tractatibus  quae  praemissis  adversari 
videntur.  Nam  super  illum  locum  Psalmi,  Clamabo  et  non  exaudies,  Augustinus  Pt.xv,  3. 
tradere  videtur,  Christum  nec  vere  timuisse  nec  vere  tristatum  esse,  dicens  sic  : 

Aug.  in  ps. 

Quomodo  hoc  dicit,  qui  peccatum  non  fecit,  nec  inventus  est  dolus  in  ore  ejus?  Sed  2i,n.3,4. 

1  Petr  11 

de  nobis,  corpore  suo,  hoc  dicit.  Corporis  enim  sui,  id  est  Ecclesiae,  gerebat  perso-  22. 

Matth.    nam ;  sicut  et  alibi,  quum  dixit,  Transeat  a  me  calix  iste,  pro  nobis  loquitur  :  nisi 

xxvi    39 

forte  putetur  timuisse  mori.  Sed  non  vere  timebat  Dominus  pati,  tertia  die  resurre- 
Phiiipp.  i,  cturus,  quum  arderet  Paulus  dissolvi  et  esse  cum  Ghristo.  Non  enim  fortior  est 

23 

miles  quam  imperator.  Miles  enim  coronandus  gaudet  mori,  et  Dominus  coronaturus 

timet  mortem  ?  Sed  infirmitatem  nostram  repraesentans,  pro  suis  infirmis  qui  timent 

Hier.  in  mori,  haec  dixit.  Vox  illorum  erat.  Hieronymus  etiam  ait  :  Erubescant  qui  putant 

u  Matth.  Salvatorem  timuisse  mortem,  et  passionis  pavore  dixisse,  Transeat  a  me  calix  iste. 

xxvi,  39. 

F.  Determinatio  auctoritatum. 

Ne  autem  in  sacris  litteris  aliqua  adversa  diversitas  esse  putetur,  harum  aucto- 
ritatum  verba  in  hunc  modum  accipienda  dicimus,  ut  non  veritatem  timoris  et 
tristitiae,  vel  propassionem,  sed  timoris  et  tristitiae  necessitatem  et  passionem  a 
Ghristo  removisse  intelligantur.  Habuit  enim  Ghristus  verum  timorem  et  tristitiam 
in  natura  hominis,  sed  non  sicut  nos,  qui  sumus  membra  ejus.  Nos  enim  causa 
peccati  nostri  his  defectibus  necessario  subjacemus,  et  in  nobis  sunt  isti  defectus 
secundum  propassionem  et  passionem,  sed  in  Ghristo  non  nisi  secundum  propassio- 
nem.  Sicut  enim  in  peccatis  gradus  quidam  notantur,  propassio  et  passio,  ita  et  in 
his  pcenalibus  affectibus.  Afficitur  enim  quis  interdum  timore  vel  tristitia,  ita  ut 
mentis  intellectus  non  inde  moveatur  a  rectitudine  vel  Dei  contemplatione,  et  tunc 
propassio  est ;  aliquando  vero  movetur  et  turbatur,  et  tunc  passio  est.  Ghristus  vero 
non  fuit  ita  turbatus  in  anima  timore  vel  tristitia,  ut  a  rectitudine  vel  Dei  contem- 
platione  aliquatenus  declinaret  :  secundum  quem  modum  intelligitur,  quum  dicitur, 
non  timuisse  vel  tristis  fuisse.  Unde  Hieronymus  super  Matthaeum,  ubi  legitur, 

md.  37.  Gcepit  contristari  et  mcestus  esse  :  Ut  veritatem,  inquit,  probaret  assumpti  hominis, 

Mau^xx",  vere  contristatus  est ;  sed  non  passio  ejus  dominatur  animo,  verum  propassio  est. 

37-  Unde  ait  :  Goepit  contristari.  Aliud  est  enim  contristari,  aliud  incipere  contristari  : 

quod  est,  aliter  contristatur  quis  per  propassionem,  aliter  per  passionem.  Ideoque 
secundum  hanc  distinctionem  aliquando  dicitur  Ghristus  non  vere  timuisse,  ali- 
quando  vere  timuisse,  quia  verum  timorem  habuit  et  tristitiam,  sed  non  secundum 
passionem,  neque  ex  necessitate  conditionis.  Unde  Augustinus  ex  his  causis  volens 
assumi  dictorum   intelligentiam,  dicit  Ghristum  non  vere  timuisse  vel  tristatum 

Aug.inps.  esse,  et  in  continenti,  veram  tristitiam  habuisse,  his  verbis  :  Infirmos  in  se  praesi- 
Matth.   gnans,  Dominus  ait  :  Pater,  si  fieri  potest,  transeat  a  me  calix  iste.  Non  enim  vere 

%PhiUpp  i  tiniebat  Dominus  pati,  tertia  die  resurrecturus,  quum  arderet  Paulus  dissolvi  et  esse 

23-  cum  Ghristo.  Iste  gaudet  coronandus,  et  tristis  est  Dominus  coronaturus  ?  Ecce  hic 

iiicr.  ubi  videtur  tristitiam  et  timorem  a  Ghristo  removere.  Gontinuo  autem  subjunxit  :  Sed 

8upra"       tristitiain  sic  assumpsit,  quomodo  carnem.  Fuit  enim  tristis,  sicut  Evangelium  dicit. 

ii/arc.x.v,  Si  enim  tristis  non  fuit,  quum  Evangelista  dicat,  Tristis  est  anima  mea,  etc,  ergo 
ct  quando  dicit,  Dormivit  Jesus,  non  dormivit ;  vel  quando  dicit  manducasse,  non 
manducavit ;  et  ita  nihil  sanum  relinquitur,  ut  dicatur  etiam,  quia  corpus  non  erat 

verum.  Quidquid  ergo  de  illo  scriptum  est,  verum  est,  et  factum  est.  Ergo  et  tristis 
fuit;  sed  voluntate  tristitiam  suscepit  veram,  quomodo  voluntate  carnem  veram. 
Aperte  noscis  eumdem  sibi  in  his  verbis  contradicere,  nisi  varias  dictorum  discer- 
neret  causas,  ex  quibus  intelligentia  verborum  assumenda  est.  Si  enim  discernatur 
intelligentise  causa  praedictorum  verborum,  nihil  occurrit  contradictionis. 

G.  De  quibusdam  Hilarii  capitulis  valde  obscuris,  quce 
videntur  communi  sententios  obviare. 

Verumtamen  magis  movent  ac  difficiliorem  afferunt  quaestionem  verba  Hilarii, 
quibus  videtur  tradere,  ictus  et  vulnera,  et  hujusmodi,  sic  in  Ghristum  incidisse  ut 
passionis  dolorem  non  incuterent  :  sicut  telum  tractum  per  aquam  vel  ignem  vel 
aera,  ea  facit  quae  et  facit  quum  trahitur  per  corpora  animata,  quia  perforat  et 
compungit,  non  tamen  dolorem  ingerit,  quia  non  sunt  illae  res  doloris  capaces.  Ita 
et  corpus  Ghristi  sine  sensu  pcenae  vim  pcenae  excepisse  dicit  :  quia  sicut  corpus 
nostrum  non  habet  talem  naturam  ut  valeat  calcare  undas,  ita  corpus  Ghristi  dicit 
non  habuisse  naturam  nostri  doloris,  quia  non  habuit  naturam  ad  dolendum.  Ait 
enim  sic  in  decimo  libro  de  Trinitate  :  Unigenitus  Deus  hominem  verum  secundum  Hiiar.  de 
similitudinem  nostri  hominis,  non  deficiens  a  se  Deo,  sumpsit.  In  quo  quamvis  aut  n"1"1*1!,^ 
ictus  incideret,  aut  vulnus  descenderet,  aut  nodi  concurrerent,  aut  suspensio  eleva- 
ret,  afferrent  quidem  haec  impetum  passionis,  non  tamen  passionis  dolorem  infer- 
rent :  ut  telum  aliquod  aquam  perforans,  vel  ignem  compungens,  vel  aera  vulnerans, 
omnes  quidem  has  passiones  naturae  suae  infert,  ut  perforet,  ut  compungat,  ut 
vulneret ;  sed  naturam  suam  in  hoc  passio  illata  non  retinet,  dum  in  natura  non  est 
vel  aquam  forari,  vel  pungi  ignem,  vel  aera  vulnerari,  quamvis  naturae  teli  sit  et 
vulnerare  et  compungere  et  forare.  Passus  quidem  Ghristus  est  dum  caeditur,  dum 
suspenditur,  dum  moritur;  sed  in  corpus  irruens  passio,  nec  non  fuit  passio,  non 
tamen  naturam  passionis  exercuit,  dum  et  pcenali  ministerio  pcena  desaevit,  et  virtus 
corporis  sine  sensu  pcenae  vim  pcenae  in  se  desaevientis  excepit.  Habuit  sane  illud 
dominicum  corpus  doloris  nostri  naturam,  si  corpus  nostrum  id  naturae  habet  ut 
calcet  undas,  et  fluctus  desuper  eat,  nec  clausae  domus  obstaculis  arceatur.  At  vero 
si  dominici  corporis  solum  ista  natura  sit  ut  feratur  in  humidis,  et  sistat  in  liqui- 
dis,  et  structa  transcurrat ;  quid  per  naturam  humani  corporis  carnem  ex  Spiritu 
Sancto  conceptam  judicamus?  Garo  illa  de  ccelis  est,  et  homo  ille  de  Deo  est,  habens 
ad  patiendum  corpus,  et  passus  est,  sed  naturam  non  habens  ad  dolendum.  Idem  in 
eodem  :  Videamus  an  ille  passionis  ordo  infirmitatem  in  Domino  doloris  permittat  ibid.  n.  26, 
intelligi.  Dilatis  enim  causis  ex  quibus  metum  Domino  haeresis  adscribit,  res  ipsas 
ut  gestae  sunt,  conferamus.  Nec  enim  fieri  potest  ut  timor  ejus  significetur  in 
verbis,  cujus  fiducia  contineatur  in  factis.  Timuisse  ergo  haeretico  passionem  vide-  lbid-  ?■ 2?- 

'         •  Matth.wi, 

tur.  Sed  ob  ignorantise  hujus  errorem  Petrus  et  satanas  et  scandalum  est.  Anne  23. 

Joann.wm, 

timuit  mori,  qui  armatis  obvius  prodiit?  Et  in  corpore  ejus  infirmitas  fuit,  ad  cujus  3-0. 
T.  23.  18 

occursum  consternata  persequentium    agmina  supinatis  corporibus   conciderunt  ? 

Quam  ergo  infirmitatem  dominatam  hujus  corporis  credis,  cujus  tantam  habuit 

Hiiar.  de  natura  virtutem?  Sed  forte  dolorem  vulnerum  timuit?  Quem,  rogo,  o  tu  dominicae 

iib.x,n.28.  infirmitatis  assertor,  penetrantis  carnem  clavi  habuit  terrorem,  qui  excisam  aurem 

50  Ti."11'  s°l°  restituit  attactu?  Producens  haec  aurem  manus,  clavum  dolet;  et  sentit  vulnus 
qUi  alteri  dolorem  vulneris  non  reliquit?  Pungendse  carnis  metu  tristis  est,  cujus 
Hiiar.  oP.  attactu  caro  post  caedem  sanatur  ?  Idem  :  Gollatis  ergo  dictorum  gestorumque  virtu- 
tibus,  demonstrari  non  est  ambiguum,  in  natura  corporis  ejus  infirmitatem  corporeae 
naturae  non  fuisse,  et  passionem  illam,  licet  corpori  illata  sit,  non  tamen  naturam 
dolendi  corpori  intulisse;  quia  licet  forma  corporis  nostri  esset  in  Domino,  non 
tamen  vitiosae  infirmitatis  nostrae  forma  erat  in  corpore  quod  ex  conceptu  Spiritus 
Sancti  Virgo  progenuit.  —  Audisti,  lector,  verba  Hilarii,  quibus  dolorem  excludere 
videtur.  Sed  si  excussa  sensus  et  impietatis  hebetudine,  praemissis  diligenter  inten- 
das,  atque  ipsius  scripturae  circumstantiam  inspicias,  dictorum  rationem  atque 
virtutem  percipere  utcumque  poteris,  et  intelligentiam  arguere  non  attentabis.  In- 
telligitur  enim  ea  ratione  dixisse  dolorem  passionis  in  Ghristum  non  incidisse,  et 
virtutem  corporis  Christi  sibi  excepisse  vim  pcenae  sine  sensu  pcenae,  quia  doloris 
causam  et  meritum  in  se  non  habuit.  Quod  videtur  notasse,  ubi  ait  :  Non  habens 
naturam  ad  dolendum.  Et  ideo  non  judicanda  est  caro  illius  secundum  naturam 
nostri  corporis,  nec  in  eo  etiam  dominium  habuit  passio.  Ita  etiam  non  habuit 
naturam  ad  timendum  vel  tristandum,  quia  non  habuit  talem  naturam  in  qua  esset 
causa  timoris  vel  tristitiae.  Itaque  necessitas  timendi  non  fuit  in  eo,  sicut  est  in 
nobis ;  nec  natura  doloris  fuit  in  eo,  sicut  est  in  nobis.  Tristitiam  tamen  in  eo  fuisse, 
consequenter  asserit,  sed  causam  ejus  exstitisse,  non  suam  mortem,  sed  defectum 
Petri  et  aliorum  Apostolorum.   Dicit  enim  Ghristum  non  propter   mortem,   sed 

ibid.  n.  3c.  usque  ad  mortem  tristem  fuisse,  his  verbis  :  Interrogo,  quid  sit  Ghristum  tristem 
esse  usque  ad  mortem,  et  tristem  esse  propter  mortem.  Non  enim  ejusdem  signifi- 
cationis  est,  tristem  esse  propter  mortem,  et  usque  ad  mortem  :  quia  ubi  propter 
mortem  tristitia  est,  illic  mors  causa  tristitiae  est ;  ubi  vero  tristitia  usque  ad  mortem 
est,  mors  non  tristitiae  causa  est,  sed  finis.  Adeo  autem  non  propter  mortem  suscepta 

ibid.  n.  37.  est  tristitia,  ut  sit  destituta  per  mortem.  Non  ergo  sibi  tristis  est,  sed  illis  qui  in 
scandalo  per  infirmitatem  carnis  erant  futuri,  quos  monet  orare,  ne  inducantur  in 
tentationem,  qui  ante  polliciti  erant  se  non  scandalizari. 

SUMMA  ^  entise  ejus ;  nunc  tractat  de  eadem  quoad 

spectantia  ad  ejus  declivitatem,  dignatio- 
DISTINCTIONIS    QUIN17EDECIM/E  nem  et  humilitatem,  hoc  est,  de  ejus  defe- 

ctibus  non  culpabilibus,  sed  indetrahibili- 

POSTQUAM  determinavit  Magister  de  bus  sponte  assumptis,et  qualiter  passiones 
Christi  humanitate  quanlum  ad  ea  animae  fuerunt  in  eo ;  specialissime  vero 
qua;  spectant  ad  ejus  sublimitatem,  puta  de  mysterio  dominicte  passionis.Primo  igi- 
de  plenitudine  gratiae,  sapientiae  atque  sci-      tur  pandit,  quos  et  quales  defectus  Chri- 

stus  assumpsit.  Secundo  objicit  ex  au-  A 
ctoritate  Leonis  Papae,  et  solvit.  Insuper 
Scripturarum  testimoniis  ostendit,  quod 
Christus  veros  habuit  animae  corporisque 
dolores.  Deinceps  quoque  objicit  contra 
hoc,  et  solvit  instantias.  Postremo  inducit 
verba  S.  Hilarii,  quae  in  his  praecipuam 
gignunt  difficultatem,  et  ea  explanat. 


QUiESTIO    PRIMA 


B 


E 


Ic  quaeritur,  An  decuit  Filium  Dei 
assumere  naturam  humanam 
secundum  corpus  et  animam  vere 
passibilem,  passionibusque  subje- 
ctam,  ita  quod  in  corpore  et  ani- 
ma  veros  dolores  et  afflictiones 
sustinuit. 

Videtur  quod  non.  Primo,  quoniam  ad 
hoc  venit  in  mundum,ut  suae  deitatis  agni- 
tione  innotesceret  mundo.  Ad  quod  potius 
contulisset,  si  cum  majestate  et  gloria, 
cum  potestate  et  impassibilitate  venisset  C 
et  apparuisset  hominibus  :  imo  propter 
prsetactos  defectus  Judaei  ac  multi  genti- 
lium  penitus  renuerunt  credere  illum  esse 
verum  Deum,  qui  in  tanta  humilitate  ac 
passibilitate  advenit,tamque  acerbissimam 
pertulit  mortem.  —  Secundo,  Filius  Dei 
venit  ad  debellandum  aerias  potestates  : 
ergo  in  majestate,  virtute  et  gloria  debuit 
advenire.  —  Tertio,  Unigenitus  Patris  ad- 
venit  in  carne,  praesertim  ad  converten- 

atth.xs,  dum  Judaeos,  quemadmodum  dixit  :  Non 
sum  missus  nisi  ad  oves  quae  perierunt  D 
domus  Israel.  Ergo  debuit  eis  ostendere 
excellentiam  et  omnipotentiam  suam  tan- 
tis  exclusis  defectibus,  ex  quibus  etiam 
scandalizati  fuerunt,  ab  eo  et  ab  ejus  fide 

Cor.M.  aversi.  Unde  dixit  Apostolus  :  Si  cogno- 
vissent,  nunquam  Dominum  gloriae  cru- 
cifixissent. 

In  contrarium  est  doctrina  Scripturae  et 
causa  finalis  adventus  Filii  Dei,  qui  est 
redimere  genus  humanum,sustinendo  pce- 
nas  et  mortem  pro  peccatis  illius,  sicut 


Isaias   praedixit  :  Vere  languores  nostros  is.uu, 4, 5. 
ipse  tulit,  cujus  livore  sanati  sumus. 

Circa  haec  scribit  Antisiodorensis:Quem- 
admodum  sanctus  asserit  Augustinus,quam- 
vis  alius  modus  liberationis  generis  hu- 
mani  fuit  Deo  possibilis,  nullus  tamen 
congruentior  fuit  quam  iste  per  incarna- 
tionem,  humiliationem,  multiplicem  affli- 
ctionem,  mortemque  Christi ;  nullus,  in- 
quam,  competentior  fuit  miseriae  nostrae 
curandae.  —  Quod  si  objicias  :  quoniam 
Deus  sola  sua  voluntate  potuit  nobis  im- 
mortalitatem  et  salutem  conferre,  ergo  tot 
et  tantas  expensas  gratis  et  sine  necessi- 
tate  exposuit ;  respondendum,  si  sola  vo- 
luntate  nos  liberasset,  evacuatum  esset  li- 
beri  arbitrii  meritum  :  quia  in  libro  de 
Vera  religione  loquitur  Augustinus,  quod 
meliores  judicat  Christus  suos  ministros, 
dum  liberaliter  ei  deserviunt.  Hinc  Domi- 
nus  noluit  genus  salvare  humanum,  nisi 
merito  liberi  arbitrii  salvo  :  quo  salvo,  non 
potuit  congruentius  liberari  genus  huma- 
num  quam  modo  praefato,  quia  non  potuit 
Dominus  liberum  arbitrium  magis  accen- 
dere  ad  suum  amorem  quam  per  sui  Filii 
incarnationem  et  mortem  Filii  sui,  prout 
Filius  protestatur  :  Majorem  caritatem  ne-  Joann.w, 
mo  habet,  etc,  id  est  majus  signum  dile- 13' 
ctionis.Non  enim  alia  via  potest  amor  plus 
allici  quam  per  dilectionis  indicium.  — 
Verum  de  his  congruentiis  superius  di- dist.  i,q.i. 
ctum  est  plenius,  qualiter  scilicet  humana 
superbia,  per  Dei  incarnati  humilitatem 
aptissime  est  curata,  prout  de  hoc  intro- 
ducta  sunt  plurima. 

Hinc  in  tractatu  Cur  Deus  homo,  ait 
Guillelmus  Parisiensis  :  Quaerunt  Sarrace- 
ni,  quaerunt  haeretici  ac  Judaei  :  Ecce  mor- 
tuus  est  Filius  Dei,  ut  dicitis  vos  Chri- 
stiani ;  quare  non  cessat  damnatio,  nec 
remedium  Baptismi  contra  originale  pec- 
catum?  Ita  quippe  scripsit  Apostolus  :  In  Epkes.^i. 
Christo  habemus  redemptionem  per  san- 
guinem  ejus.  Si  etenim  cessat  culpa,  quare 
non  etiam  pcena?  In  quo  sciendum,  quod 
sicut  Ada?  damnatio  non  pcrtransit  nisi  in 

carnaliter  generatos  ex  ipso,ita  non  transit 
gratia  ac  meritum  Christi  nisi  in  spiritu- 
aliter  regeneratos  ex  ipso  in  Baptismo, 
quem  ex  Christi  merito  oportuit  habere 
virtutem.  Et  hoc  meritum  Christi  congru- 
entissime  decuit  in  afflictionibus,  amari- 
tudinibus,  et  mortis  acerbitate  consistere, 
quatenus  per  eas  a  voluptatibus  et  suavi- 
tatibus  mundi  ac  corporis  arceamur,atque 
ex  ipsis  formetur  nobis  emplastrum  medi- 
cinale  contra  delectationum  pravarum  lae- 
siones  ac  vulnera,  sicque  contrariis  curen- 
tur  contraria.  Ad  quid  venit  medicus  ille 
coelestis,  nisi  ad  ostendendum  nobis  effi- 
cacissima  reformationis  ac  salutis  exem- 
pla,  quibus  a  mundi  deliciis  et  iniquis 
delectationibus  abstrahamur?  Denique,quo- 
niam  per  iniqua  oblectamenta  et  gaudia 
vitiosa  genus  humanum  innumerabiles  cru- 
ciatus  et  aeterna  tormenta  meruerat,  voluit 
sanctus  et  innocens  Filius  Dei  in  tota  con- 
versatione  sua  in  saeculo  isto,tam  innume- 
rabiles  afflictiones,  dolores,  persecutiones, 
tristitias,  amaritudines  sufferre  pro  illo  in 
se  ipso,  in  carne  et  anima  sua,  ad  satisfa- 
ciendum  copiosissime  pro  omnibus  homi- 
nibus  :  imo  et  insuper  ad  promerendum 
ipsis  gratiarum  auxilia  contra  peccata,  et 
ad  promerendum  salutem  aeternam. —  Haec 
Guillelmus  loco  praetacto,  et  in  suo  Sacra- 
dist. i.q.i,  mentali  :  de  quibus  et  supra  commemo- 

p.40Aets.  ^    sunt    aliqua 

Hinc  Thomas  :  Ad  hoc,  inquit,  Christus 
venit  in  mundum,  ut  humanum  genus  in 
Deum  reduceret,  a  quo  per  peccata  fuit 
abductum.Ideo  tanquam  mediator  idoneus 
ea  quae  Dei  sunt,  in  nos  transfundit,  utpo- 
te  gratiam  ac  virtutes ;  et  ea  quae  nostra 
sunt,  quodammodo  Iransfert  in  Deum,  non 
tamen  illa  quae  sunt  tantum  a  nobis  et 
non  a  Deo,  id  est  peccata,  quia  per  haec 
ad  Deum  non  ordinamur,  sed  elongamur 
et  deordiuamur  ab  ipso;  sed  ea  quae  in 
nobis  a  Deo  sunt,  quao  omnia  in  se  ordi- 
nala  sunt,  et  aliquo  modo  ad  Deum  nos 
ordinant.  Hinc  ista  Deus  Dei  Filius  in 
Deum,  id  est  in  se  ipsurn,  transtulit,  non 
in  divinam  naturam,sod  in  aoternam  suam 


A  personam,ea  assumendo.Fecit  autem  Deus 
in  nobis  naturam  et  perfectiones  ac  vires 
naturales,  defectus  quoque  pcenales,  et 
quosdam  etiam  naturales,  ut  indigentiam 
cibi,  quam  in  statu  innocentiae  etiam  ho- 
mo  habuisset  :  ideo  hos  defectus  simul 
cum  natura  Christus  in  sua  assumpsit  per- 
sona.  Haec  namque  in  sua  persona  susce- 
pit,  ut  ea  Patri  praesentando,  ipsum  nobis 
placaret.  —  Itaque  Christus  venit  in  forti- 
tudine  spirituali  et  summa  universarum 
virtutum  perfectione,  qua  vicit  diabolum, 

B  mundum  et  omnium  aciem  vitiorum ;  at- 
que  per  ista  ac  diversa  miracula  deitatem 
suam  monstravit. 

Insuper,  si  quaeratur,  an  Christus  debuit 
omnes  defectus  nostros  assumere  praeter 
peccatum;  dicendum,  quia  ut  asserit  Da- 
mascenus,  Christus  in  se  assumpsit  omnes 
naturales  et  indetrahibiles  passiones.  Di- 
cuntur  autem  naturales  passiones,  quae- 
cumque  universaliter  naturam  consequun- 
tur  humanam,  sive  ex  conditione  naturae, 
ut  indigentia  cibi,  sive  quae  pro  peccato 

C  primi  parentis  in  totam  devenerunt  natu- 
ram,  ex  principiis  naturae  sibi  relictae  cau- 
sata,  ut  fames,  sitis,  labor,  dolor,  etc.  De- 
trahibiles  vero  sunt  passiones  quae  gratiae 
defectum  important,  ut  pronitas  ad  ma- 
lum,  difficultas  ad  bonum  :  quae  ex  caren- 
tia  gratiae  et  imperfectione  virtutum  con- 
tingunt.  Has  itaque  Christus  non  assumpsit, 
imo  ex  his  laus  ejus  minueretur  :  nam 
vituperium  atque  detrectatio  oriuntur  ex 
oppositis  gratiae  ac  virtutum.  Hinc  duo  de- 
fectuum  genera  non  assumpsit,  videlicet 

D  illa  quae  non  consequuntur  universaliter 
naturam  humanam,  ut  lepra,  febris,  sca- 
bics,  caecitas  :  accidunt  quippe  ex  par- 
ticularibus  corruplionibus  in  quibusque 
personis.  Quos  Christus  assumere  non  de- 
buit,  quoniam  ad  curandum  defectum  ac 
morbum  naturae  advenit.  ltem,  illa  non 
assumpsit  quae  ad  imperfectionem  gratiae 
pertinent,  ut  ignorantiam  et  difficultatem 
ad  bonum,  quum  ipse  ad  hoc  venerit  qua- 
tenus  de  plenitudine  gratiae  ejus  omnes  joam, 
acciperent.  —  Sed  his  objici  potest  illud 

ir.ii.i7.  Apostoli,  Debuit  per  omnia  fratribus  si- 
milari ;  et  rursus  quod  loquitur  Damasce- 
nus,  Quod  inassumptibile  est,  hoc  incura- 
bile.  Respondendum,quod  debuit  fratribus 
assimilari  in  omnibus  in  quibus  ipsi  fra- 
tres  conveniunt,  quae  ad  gratiae  defectum 
non  pertinent.  Non  enim  fuit  fratribus  si- 
milis  nisi  in  natura  specifica  :  ideo  quan- 
tum  ad  actus  et  defectus  qui  totam  speciem 
consequuntur,  debuit  fratribus  similari.Ad 
verba  quoque  Damasceni  dicendum,  quod 
sicut  Deus  curavit  omnes  homines  in  hoc 
quod  assumpsit  naturam  in  qua  omnes 
conveniunt  ;  ita  curavit  omnes  defectus 
in  hoc  quod  illos  defectus  assumpsit  in 
quibus  omnes  conveniunt,  atque  ex  qui- 
bus  quasi  ex  primordialibus  causis  alii 
oriuntur.  Ex  passibilitate  enim  naturae 
quam  assumpsit,  sequuntur  febris  et  con- 
similia. 

Amplius  quaeritur  hic,  an  hos  defectus 
Christus  contraxit.  Respondetur,  quod  il- 
lud  proprie  contrahitur  quod  alio  tracto, 
necessario  trahitur.  Et  quoniam  ex  hoc 
ipso  quod  humanam  naturam  ex  parenti- 
bus  trahimus  per  vitiatam  originem,  se- 
quitur  de  necessitate  quod  defectus  hos 
habeamus  :  ideo  dicimur  hos  defectus  con- 
trahere.  Christus  autem  potuit  naturam 
humanam  sine  defectibus  istis  contrahere, 
sicut  et  cum  defectibus  hanc  assumpsit  : 
ideo  non  fuerunt  in  Christo  ex  hoc  ipso 
quod  naturam  humanam  ex  parentibus 
primis  traxit,  sed  quia  voluntarie  eos  as- 
sumpsit. 
At  vero  in  tertia  parte,  quaestione  quar- 

an.  i.  tadecima  :  Conveniens  (inquit)  fuit,  corpus 
a  Filio  Dei  assumptum  humanis  infirmita- 
tibus  atque  defectibus  subjacere.  Primo, 
ex  parte  finis  :  quia  ad  hoc,  carne  assum- 
pta,  venit  in  mundum,  ut  pro  peccatis 
satisfaceret  humani  generis,  sustinendo  pce- 
nam  debitam  culpis  illis.  Oportuit  ergo 
corpus  Christi  passibile  esse.  Secundo,  ut 
ostenderet  sc  veritatem  assumpsisse  natu- 
ra  humanae  :  quarn  nisi  cum  prcefatis  pas- 
sibilitatibus  atque  defectibus  assumpsisset, 
piurimi  aestimassent  eum  non  veraciter  in- 


A  carnatum ;  praesertim  quum  et  multi  (non 
obstante  tali  assumptione)  dicere  praesum- 
pserint,eum  non  vere,  sed  apparenter  tan- 
tum  atque  phantastice  hominem  factum. 
Tertio,  ad  dandum  patientiae  exemplum, 
quoniam  in  assumpta  humanitate  tot  et 
tanta  aequanimiter  tolerando,  exhibuit  no- 
bis  totius  patientise,  constantiae,  fortitudi- 
nis,  humilitatis  et  caritatis  exempla.  Unde 
princeps  ait  Apostolorum  :  Christus  passus  iPetr.  u, 
est  pro  nobis,vobis  relinquens  exemplum,  21, 
ut  sequamini  vestigia  ejus.  Ad  Hebraeos 

B  quoque  legitur  :  Recogitate  enim  eum  qui  Hebr. xn,3. 
talem  sustinuit  a  peccatoribus  adversus 
semetipsum  contradictionem,  ut  non  fati- 
gemini,  animis  vestris  deficientes. — Ve-  ari.  4. 
rumtamen  non  omnes  defectus  humanos 
assumere  debuit.  Assumpsit  etenim  quos- 
dam  defectus  ad  satisfaciendum  pro  pec- 
catis  naturae  humanae  :  ad  quam  satisfa- 
ctionem  requirebatur  plenitudo  gratiae  ac 
scientiae  in  anima  ejus.  Illos  ergo  defectus 
Christum  assumere  decuit,  qui  sequuntur 
ex  peccato  communi  totius  naturae.  nec  ta- 

C  men  repugnant  perfectioni  gratiae  ac  sci- 
entiae,  sicut  ignorantia  et  pronitas  ad  pec- 
candum.  Quidam  vero  defectus  oriuntur 
ex  particularibus  causis,  ut  lepra;  quidam 
ex  immoderantia  cibi  ac  potus  ac  malo  re- 
gimine,  ut  queedam  infirmitates;  quidam 
ex  defectu  virtutis  formativae,  ut  quaedam 
monstruositates  :  quorum  omnium  nullum 
assumpsit.  Haec  idem  in  Summa. 

Idem  Petrus,  et  addit  :  Assumpsit  Chri- 
stus  naturam  humanam  cum  defectibus 
pcenae,  non  etiam  culpae,  ideo  ut  Sancti  de 

D  ipso  plus  gaudeant,  videntes  eum  de  tan- 
ta  pcena  ad  tantam  gloriam  pervenisse  : 
quemadmodum  homo  plus  gaudet  de  ami- 
co  a  periculis  liberato,  quam  si  non  incur- 
risset  periculum.  Hsec  Petrus.  —  Quibus 
addi  potest  et  ratio  ista,  quia  ex  hoc  quod 
Christus  tot  et  tanta  pro  hominibus  as- 
sumpsit  ac  passus  est,  Sancti  validius  in- 
flammantur  amore  ejus,  cordialius  regra- 
tiantur  atque  inlensius  gloriantur  in  ipso. 
Scripta  Richardi  de  his,  in  praehabitis 
verbis  Thomae  satis  continentur. 


278 


IN   LIBRLM   III   SENTENTIARUM.   —   DIST.   XV  ;   QU^ST.   I 


Albertus  etiam  circa  haec  loquitur :  Juxta  A 
regulam  Damasceni,  Christus  omnes  defe- 
ctus  assumpsit  quos  in  nostra  natura  plan- 
tavit.  Nostra  autem  natura  duobus  modis 
plantata  est  :  primo,  in  naturalibus  suis 
principiis;  secundo,  in  gratia  innocentiae.  Et 
utramque  plantationem  fecit  Deus.  Gratiae 
vero  amissionem  non  fecit,  sed  hominis 
culpa.  Ideo  quae  praeter  naturam  secuta 
sunt  culpam,  non  assumpsit,  quoniam  ea 
non  plantavit,  ut  ignorantia  et  pugna  car- 
nis  contra  spiritum.  Porro  in  plantatio- 
ne  naturali  plantavit  Deus  corpora  nostra,  B 
convertendo  elementa  in  humores,  atque 
humores  in  membra.  Et  in  hac  plantatione 
sunt  aliqua  ex  parte  corporis,  quemadmo- 
dum  ex  parte  anima?.  Ex  parte  corporis, 
ut  mortalitas,fames,  sitis  :  ideo  hos  assum- 
psit.  In  anima  autem  affectus  naturales 
compositi  consequitur  dolor  et  tristitia  se- 
parationis  ac  mortis  :  et  illos  assumpsit. 
Suntque  isti  naturales  defectus  cujuslibet 
hominis.  Alia  regula  discernendi  inter  de- 
fectus  non  assumptos  et  assumptos,  est 
quam  Magister  in  littera  tangit,  quod  scili-  G 
cet  illos  assumpsit  quos  eum  assumere 
non  dedecebat  et  nobis  expediebat  :  quod 
idem  est  cum  verbis  Damasceni.  Hsec  Al- 
bertus. 

Concordat  Udalricus,  dicendo  :  Sicut  Fi- 

lius  Dei  assumpsit  naturam  humanam  cum 

perfectionibus  multis,  ita  et  cum  imperfe- 

ctionibus  atque  defectibus.  Cujus  rationcm 

#c6r.u,i6,  assignat  Apostolus  ad  Hebraeos  :  Nusquam 

17,  angelos  apprehcndit,  sed  semen  Abrahae 

apprehendit;  unde  debuit  per  omnia  fra- 

tribus  assimilari,  ut  misericors  fieret  (sci-  D 

licet  per  effectum,qui  in  se  ipso  per  natu- 

ram  misericors  est),  et  fidelis  pontifex  ad 

Deum  (offerendo  se  ipsum  in  ara  crucis 

pro  nobis),  ut  repropitiaret  populi  delicta 

(non  sua,  sicut  sacerdos  Iegalis,  qui  obtu- 

Lev.  iv,  2,  lit  pro  sua  ac  populi  ignorantia).  IIoc  au- 

3,13,14.     tem  non  potnit  fieri,  nisi  naturam  assum- 

psisset  passibilem  et  infirmam. Quum  vero 

/Mr. ii,i7.  ait  Apostolus,  Ut  fidelis  pontifcx  fieret  ad 

Deum,  constat  quod  de  illis  loquatur  qua 

Christi  ponlificio  congruebant,non  de  illis 


quae  indecentiam  facerent  personae  suae  ad 
tantum  officium,  ut  sunt  defectus  ad  di- 
minutionem  gratiae  pertinentes,  et  passio- 
nes  detrectabiles,  id  est,  quibus  detrahi 
potest,  quia  vituperabiles  sunt  :  quae  ne- 
cessario  dicunt  diminutionem  boni  lauda- 
bilis,  quod  est  virtus  aut  gratia,  vel  quae 
vergunt  in  diminutionem  dignitatis  natu- 
rae.  Detrectabile  quippe  est,  quod  ita  est 
contemptibile,  quod  frequenter  ei  detra- 
hitur,  quoniam  frequentativum  est  ipsius 
verbi  detraho.  Haec  Udalricus. 

Praeterea  ad  hoc,  utrum  Christus  assum- 
psit  humanitatem  cum  passibilitate  et  de- 
fectu,  Alexander  respondet :  Passio  (secun- 
dum  Damascenum)  generaliter  dicta,  est 
motus  ex  alio  in  aliud.  Quod  potest  esse 
dupliciter  :  primo,  in  aliud  secundum  na- 
turam;  secundo,  in  aliud  praeter  naturam. 
Si  primo  modo,  sic  passio  seu  passibile 
dicitur  a  TtaOeTv  Graeco,  quod  sonat  infor- 
mationem  :  sicque  anima  dicitur  passibi- 
lis,  id  est  receptibilis  intelligibilium  spe- 
cierum  et  scientiarum  atque  virtutum  ;  ad 
quod  secundum  naturam  nata  est.  Et  sic 
passibilitas  generalissime  appellatur  re- 
spectu  cujuslibet  perfectionis.  Si  vero  pra> 
ter  naturam,  sic  passio  specialiter  sumi- 
tur  prout  Damascenus  inter  operationem 
et  passionem  distinguit,  quoniam  operatio 
dicitur  motus  qui  est  secundum  naturam, 
ut  pulsus  cordis ;  motus  autem  non  secun- 
dum  naturam  passio  nuncupatur.  Non  ta- 
men  (ut  ait  Damascenus)  omnes  motus 
passivi  passiones  vocantur,  sed  qui  sunt 
vehementiores  et  procedentes  in  sensum. 
Nempe  qui  parvi  insensibilesque  consi- 
stunt,  nondum  sunt  passiones.  Hinc  passio 
sic  definilur  :  Passio  est  motus  praeter  na- 
turam  sensibilis.  Distinguendum  est  ergo 
secundum  haoc.  Quia  quum  passibilitas  sit 
potentia  patiendi,  potentia  tripliciter  con- 
sideratur  :  priino,  ut  potcntia  indisposita 
ad  patiendum  ;  secundo,  ut  disposita  ad 
patiendum;  tertio,  ut  necessitas  ad  patien- 
dum.  Dicendum  ergo,  quod  iu  Adain  fuit 
potentia  ad  patiendum,  sed  indisposita  ad 
patiendum  in  statu  innocentise.  In  nobis 

vero  est  potentia  ad  patiendum  cum  ne- 
cessitate  patiendi.  Sed  in  Christo  fuit  me- 
dio  modo,  videlicet  potentia  cum  dispo- 
sitione  ad  patiendum  :  sicque  assumpsit 
nostram  naturam  cum  passibilitate,  non 
cum  contraria  dispositione  ad  patiendum. 
—  Si  praeterea  quseras,  an  assumpsit  om- 
nes  defectus ;  dicendum  :  Defectus  prout 
sumitur  hic,  non  est  quaecumque  absentia 
rei,  sed  privatio  rei  ab  eo  cui  nata  est  in- 
esse,  et  quando  nata  est  inesse.  Hujusmodi 
autem  defectus  pcenae  vocantur.  Pcena  ve- 
ro  est  duplex.  Est  etenim  quaedam  pcena  a 
peccato  et  ad  peccatum,ut  error  in  anima, 
et  fomes  in  carne.  Alius  est  defectus  qui 
est  pcena  a  peccato  non  ad  peccatum,  ut 
necessitas  moriendi  in  nobis,  et  fames.  Isti 
quoque  defectus  sunt  duplices.  Nam  qui- 
dam  omnibus  universaliter  insunt.  Alii 
sunt  particulares,  quorum  unus  inest  uni, 
alter  alteri.  Itaque  Christus  assumpsit  de- 
fectus  universales,  et  qui  sunt  a  peccato, 
non  tamen  ad  peccatum.  Haec  Alexander. 
At  vero  Bonaventura  circa  haec  pulchre 
conscribit ;  verum  scripta  ejus  in  praeha- 
bitis  sunt  contenta.  Responsionem  demum 
ex  Alberto  inductam  de  hoc,quos  Christus 
assumpsit  defectus,  improbare  videtur,  et 
responsum  ex  Alexandro  nunc  positum  se- 
quitur.  Verumtamen  si  verba  Alberti  rite 
pensentur,  improbatio  illa  faciliter  solvi- 
tur.  Quod  enim  arguit  aegritudines  ex  na- 
turali  complexione  causari,  quas  tamen 
constat  Christum  non  assumpsisse,  solvi 
potest  dicendo,  quod  aegritudines  illae  cau- 
santur  potius  ex  complexionis  defectu  et 
corruptione,  quam  ex  ipsa  complexione. 
Item  causantur  ex  ea  magis  concomitan- 
ter,  quam  directe  causaliter. 


QU^ESTIO  II 


OUaeritur,  An  anima  Christi  vere 
patiebatur;  et  qualiter  motus 
appetitus  sensitivi,  qui  passiones 
vocantur,  fuerunt  in  ea. 


A  Videtur  quod  non  patiebatur.  Primo, 
quia  beata  erat.  Et  si  dicatur  quod  cum 
hoc  fuit  aliquo  modo  viatrix,  objicitur 
quod  gloria  et  voluptas  beatitudinis  ejus 
exstitit  tam  intensa,  quod  omnem  dolorem 
tristitiamque  exclusit,  sicut  et  motus  ma- 
jores  excludunt  aut  remittunt  minores.  — 
Secundo,  quia  materiae  est  moveri  ac  pati, 
anima  autem  immaterialis  et  incorporalis 
exsistit.  —  Tertio,  agens  est  praestantius 
patiente,  et  quo  patiens  fuerit  fortius,  eo 
efficacius  repellit  a  se  impressionem  agen- 

B  tis.  Anima  vero  Christi  nobilissima  fuit  et 
in  omni  virtute  fortissima  :  ergo  in  eam 
nil  agere  potuit  afflictive. 

Ad  haec  Thomas  respondet :  Passio  (teste 
Damasceno)  est  motus  ex  uno  in  aliud.  Id- 
circo  non  quilibet  motus  est  passio,  sed 
alteratio  tantum,  proprie  loquendo,  ut  di- 
cit  Philosophus  primo  de  Generatione  : 
quia  in  sola  alteratione  aliquid  a  re  abjici- 
tur  et  aliquid  imprimitur;  quod  de  ratione 
est  passionis.  Ad  hoc  autem  quod  sit  alte- 

C  ratio,  requiritur  ex  parte  alterati,  quod  sit 
res  per  se  subsistens  :  nam  aliter  altera- 
tionis  subjectum  esse  non  posset;  et  quod 
sit  corpus,  quoniam  solum  tale  movetur; 
naturam  quoque  habeat  contrarietati  sub- 
jectam,  quia  alteratio  est  motus  inter  con- 
trarias  qualitates.  Ex  parte  etiam  termi- 
norum  alterationis  requiritur,  quod  una 
qualitate  expulsa,  alia  introducatur  :  sic 
enim  de  qualitate  in  qualitatem  transitur. 
Ulterius  vero  ad  rationem  passionis  exigi- 
tur,  quod   qualitas   introducta  exstet  ex- 

D  tranea,  qualitasque  abjecta  sit  connatura- 
lis  :  quod  contingit  ex  hoc  quod  passio 
quamdam  importat  victoriam  agentis  ad 
patiens.  Omne  vero  quod  vincitur,  quasi 
trahitur  extra  proprios  terminos  ad  termi- 
nos  alienos.  Hinc  alterationes  quee  sunt 
praeter  naturam  alterati,  magis  proprie 
passiones  dicuntur,  ut  aegrotationes  quam 
sanationes,  ut  asserit  Damascenus  secundo 
libro.  Ideo  corruptibilium  corporum  pro- 
prie  est  pati. 

Ex  quibus  faciliter  patet,  qualiter  passio 

valeat  esse  in  anima  :  quia  quum  anima 
sit  quid  incorporeum,  sibi  proprie  non 
competit  pati,  nisi  secundum  quod  corpo- 
ri  applicatur.  Cui  applicatur  et  secundum 
suam  essentiam,  in  quantum  est  corporis 
forma,  et  secundum  suarum  operationem 
potentiarum,  in  quantum  est  corporis  mo- 
tor.  Et  prout  applicatur  corpori  tanquam 
forma,  non  consideratur  ut  quid  subsi- 
stens,  sed  ut  adveniens  alteri.  Ideo  sic 
non  patitur  per  se,  sed  per  accidens  ut 
aliae  formae  :  quemadmodum  aliae  formae 
moventur,  motis  subjectis  compositis.  In 
viribus  autem  animae  quantum  ad  opera- 
tionem,  solum  applicantur  corpori  vires 
partis  sensitivae  partisque  nutritivae.  Ve- 
rum  quoniam  operatio  virium  partis  nu- 
tritivae  solum  est  in  movere,  non  in  move- 
ri ;  ideo  secundum  eas  non  patitur  anima, 
sed  potius  agit.  Relinquitur  ergo,  quod 
pati  proprie  convenit  animae  secundum 
partem  sensitivam.  Quumque  hujusmodi 
vires  non  sint  subsistentes,  sed  formae  cor- 
poralium  organorum,  non  dicuntur  pati 
per  se,  nec  anima  secundum  eas,  sed  per 
accidens,  in  quantum  compositum  patitur. 
Quia  vero  vires  apprehensivae  sensitiva?, 
consistunt  tantum  in  recipiendo  speciem, 
quae  non  recipitur  in  sensu  secundum  mo- 
dum  rei,  sed  per  modum  intentionis  ;  id- 
circo  in  operatione  virium  harum  est  ali- 
quo  modo  pati,quantum  ad  hoc  quod  sunt 
materiales  et  aliquid  in  eis  recipitur;  un- 
de  secundo  de  Anima  fertur,  quod  sentire 
est  quoddam  pati.  Quoniam  vero  sensus 
non  movetur  a  sensibili  secundum  condi- 
tionem  moventis,  quum  forma  sensibilis 
non  rocipiatur  in  sensu  secundum  esse 
materiale,  sed  aliqualiter  spirituale  (pro- 
pter  quod  non  habet  contrarietatem  ad 
sensum,  sed  est  ejus  perfectio,  nisi  exce- 
dat  proportionem  ipsius) :  hinc  anima  non 
dicitur  proprie  pati  secundum  has  vires, 
nisi  in  quantum  cxcellentia  sensibilium 
sensum  debililat  aut  corrumpit.  Restat  cr- 
go  quod  passio  proprie  dicatur  sccundum 
vires  sensitivas  appelitivas,  quia  hae  vires 
el  materiales  sunt,  et  a  suis  moventur  ob- 


A  jectis  secundum  proprietatem  rei,  quoni- 
am  appetitus  est  rei,  non  intentionis ;  et 
secundum  hoc  res  habet  ad  animam  con- 
trarietatem  aut  convenientiam.  Propterea 
dicitur  Ethicorum  secundo  :  Passio  est 
quam  sequitur  delectatio  aut  tristitia.  Re- 
migius  quoque  :  Passio,  inquit,  est  motus 
animae  per  susceptionem  boni  aut  mali. 
Quumque  delectatio  accidat  secundum  con- 
junctionem  convenientis  et  connaturalis, 
ideo  adhuc  magis  proprie  dicuntur  pas- 
siones  illae  affectiones  sensitivae  ad  quas 

R  sequitur  tristitia,  vel  quae  sunt  cum  ve- 
hementia  delectationis  sive  tristitiae  :  sic 
namque  trahitur  anima  extra  suum  natu- 
ralem  modum.  Sicque  de  passionibus  lo- 
quimur  modo. 

In  viribus  autem  intellectivis,  quamvis 
non  sit  proprie  passio,  eo  quod  immateria- 
les  sint,  tamen  est  aliquid  de  ratione  pas- 
sionis.puta  receptio  specierum.Unde  tertio 
de  Anima  dicit  Philosophus,  quod  intelli- 
gere  est  quoddam  pati.  Porro  in  appetitu 
intellectivo  est  adhuc  plus  de  ratione  pas- 

C  sionis,  quia  voluntas  movetur  a  re  secun- 
dum  quod  est  bona  aut  mala,  quae  sunt 
rei  proprietates;  intellectus  vero  movetur 
secundum  apprehensionem  veri  aut  falsi, 
quae  non  sunt  rei  per  se,  sed  secundum 
quod  sunt  in  anima.  Unde  magis  recipit 
anima  a  re  secundum  affectum,  vehemen- 
tiusque  movetur,  quam  secundum  intelle- 
ctum.  Et  sic  capitulo  secundo  de  Divinis 
nominibus  S.  Dionysius  contestatur,  quod 
R.  Hierotheus  patiendo  divina  didicit  ea, 
id  est,  ex  affectu  circa  divina  ad  intelle- 

D  ctum  pervenit.  Quumque  moveatur  affe- 
ctus  a  re  secundum  proprietatem  rei  quam 
res  habet  in  se,  ideo  per  hunc  modum  res 
babet  convenientiam  seu  contrarietatem 
ad  animam  ;  secundum  autem  quod  ap- 
prehenditur  ab  intellectu,  sic  oinnis  res 
convenientiain  habet  in  quantum  appre- 
henditur,  ut  verum  :  propter  quod  in  ap- 
prehensione  apprebensivae  semper  est  de- 
lectalio,  in  operatione  autein  affectivae  est 
et  delectatio  et  tristitia.  Sicque  tristitia  ad- 
huc  magis  proprie  dicitur  passio,  quein- 


AN   ANIMA   CHRISTI   VERE   PATIEBATUR,  ETC. 


281 


admodum  et  in  affectu  dictum  est  sensiti- 
vo;  et  sic  passio  sumitur  hic.  Qualiter  ve- 
ro  anima  ab  igne  patiatur  inferni,  dicetur 
in  quarto.  Nam  sic  anima  patitur  per  se. 

Nunc  dicendum,  qualiter  anima  Christi 
potuit  pati.Quocirca  pensandum,quod  ani- 
ma  illa  fuit  quid  medium  inter  deitatem 
et  carnem.  Et  quoniam  beatitudo  inerat  ei 
ex  deitate,  corpusque  ejus  fuit  passibile ; 
ideo  passibilitas  inerat  ei  ex  conjungibili- 
tate  sua  ad  corpus,  beatitudo  autem  ex 
unione  cum  Deo.  Denique  corpori  duplici- 
ter  jungebatur,  puta  secundum  essentiam, 
in  quantum  forma  illius,  et  secundum 
quasdam  suas  potentias,  sicut  de  anima 
generaliter  dictum  est.  Hinc  anima  Ghristi 
secundum  essentiam  suam,  tota  patiebatur 
ex  laesi  corporis  passione ;  quantum  vero 
ad  potentias,  patiebatur  passione  imper- 
fectionis  secundum  operationes  virium  or- 
ganis  affixarum.Qualiter  autem  patiebatur 
quantum  ad  vires  superiores,  infra  in  hac 
distinctione  dicetur.  —  Haec  Thomas  in 
Scripto. 

Praeterea  de  hoc,  qualiter  passiones  quae 
sunt  motus  et  affectiones  appetitus  sensi- 
tivi,  fuerunt  in  anima  Christi,  seu  homine 
Christo  :  sciendum  in  generali,  quod  fue- 
runt  in  eo  vere,  secundum  quod  sunt  na- 
turales  affectiones  et  motiones  appetitus 
illius,  non  tamen  rationis  judicium  prae- 
veniendo,  turbando,  aut  aliquo  modo  im- 
pediendo,  sed  ex  praevio  rationis  judicio. 
Et  hoc  in  hac  distinctione  specialiter  pro- 
sequuntur  doctores  de  passionibus  irae, 
tristitiae  ac  timoris. 

Hinc  Thomas  :  Hic,  inquit,  loquimur  de 
tristitia  prout  est  passio  animalis  in  parte 
sensitiva;  idcirco  dicendum,  quod  quoni- 
am  Christus  voluntarie  nostram  assumpsit 
naturam  quatenus  nos  per  eam  redimeret, 
ideo  talem  assumpsit  eamdem,  qualem 
eam  esse  oportuit  ad  nostrae  finem  redem- 
ptionis.  Propterea,quamvis  in  aliis  Sanctis, 
ex  glorificatione  virium  superiorum,  per 
redundantiam  quamdam  glorificentur  vi- 
res  inferiores,  atque  ex  gloria  animae  de- 


A  scendat  glorificatio  corporis  ;  tamen  in 
Christo  non  fuit  ita,  imo  ex  beatifica  suae 
anima?  fruitione  non  tollebatur  passibilitas 
animae  suae  nec  carnis,  secundum  quod 
anima  fuit  corporis  forma;  laetitia  quoque 
quae  ex  fruitione  fuit  in  superioribus  ani- 
mae  viribus,  non  redundabat  in  inferiores. 
Hinc  quum  accidebat  aliquid  contrarium 
delectationi  partium  inferiorum,  erat  de 
eo  tristitia.  Aliter  tamen  in  ipso  et  aliis  : 
quia  in  nobis  vires  inferiores  non  sunt 
perfecte  rationi  subjectae.  Unde  in  nobis 

B  frequenter  insurgunt  passiones  praeter  or- 
dinem  rationis ;  in  Christo  vero  nunquam 
surrexit  passio  tristitiae  aut  alia,  nisi  se- 
cundum  dictamen  rationis  superioris. 

Insuper  ira  tripliciter  sumitur.  Primo, 
pro  actu  aut  habitu  vitii  contrarii  mansue- 
tudini,  quod  vitium  irascibilitas  nomina- 
tur.  Quod  est,  quia  (ut  dicitur  secundo 
Ethicorum)  virtus  interdum  magis  oppo- 
nitur  uni  extremo,  sicut  mansuetudo  su- 
perfluitati  irae,  quam  ejus  diminutioni  : 
idcirco  oppositum  vitium  dicitur  ira.  Et 

C  sic  ira  non  fuit  in  Christo.  Secundo  ira  di- 
citur  voluntas  vindicandi  ordinate  aliquod 
malefactum  :  et  ita  non  est  passio,  neque 
in  irascibili,  sed  voluntate.  Sic  etiam  est 
in  Deo  et  in  Beatis,  et  fuit  in  Christo.  Ter- 
tio  ira  vocatur  passio  potentiae  irascibilis, 
quae  contingit  ex  hoc  quod  appetitus  sen- 
sitivus  tendit  in  destructionem  alicujus 
quod  apprehenditur  ut  contrarium  volito 
seu  desiderato.  Et  si  insurgat  motus  ille 
ex  recta  ratione,nominatur  ira  per  zelum  : 
quae  fuit  in  Christo.  Si  autem  insurgat  ex 

D  radice  irrationabili,est  inordinata,  nec  fuit 
in  Salvatore.  Ira  autem  per  zelum,  non 
sistit  in  vindicta,  sed  ad  justitiam  ordinat 
eam  ;  et  punit  in  tantum,  quantum  requi- 
rit  ordo  justitiae. 

At  vero  timor  multis  sumitur  modis. 
Primo,  pro  habitu  qui  est  donum  Spiritus 
Sancti ;  et  fuit  in  Christo.  Secundo,  pro  ha- 
bitu  formidinis  qui  contrariatur  fortitudi- 
ni,  ct  vocatur  timiditas;  et  in  Christo  non 
fuit.  Tertio,  pro  actu  praefati  habitus  boni 
aut  vitiosi.  Quarto,  pro  passione  appetitus 

irascibilis  consurgente  ex  hoc  quod  appe- 
titus  sensitivus  refugit  aliquid  nocivum 
apprehensum  :  de  quo  timore  nunc  loqui- 
mur;  et  fuit  in  Christo  eo  modo  quo  tri- 
stitia  et  ira,  videlicet  in  quantum  ex  dicta- 
mine  rationis  ac  deitatis  unita?,  appetitus 
Christi  sensitivus  refugiebat  sibi  contraria 
ac  nociva.  —  Haec  Thomas  in  Scripto. 

Haec  eadem  scribit  sub  alia  forma  ver- 
borum  in  tertia  parte,  quintadecima  qua> 
art.  4.  stione  :  Animam  (inquit)  in  corpore  con- 
stitutam  dupliciter  pati  contingit  :  pri- 
mo,  corporali  passione ;  secundo,  passione 
animali.  Primo  modo  patitur  per  corporis 
laesionem.  Nempe  quum  anima  sit  corporis 
forma,  consequens  est  quod  unum  sit  esse 
animae  et  corporis  :  ideo  corpore  pertur- 
bato  per  aliquam  corpoream  passionem, 
necesse  est  quod  anima  per  accidens  per- 
turbetur,  videlicet  quantum  ad  esse  quod 
habet  in  corpore.  Hinc  sicut  corpus  Christi 
fuit  passibile,  ita  patiebatur  et  anima  ejus. 
Passione  autem  animali  patitur  anima  se- 
cundum  operationem  quae  vel  animae  pro- 
pria  est,aut  principalius  convenit  ei  quam 
corpori.  Et  quamvis  secundum  actum  in- 
telligendi  ac  sentiendi  dicatur  anima  hoc 
modo  aliquid  pati,  propriissime  tamen  di- 
cuntur  passiones  animae,  affectiones  appe- 
titus  sensitivi,  quae  fuerunt  in  Christo  sic- 
ut  et  cetera  quae  ad  naturam  hominis 
pertinent.  —  Verumtamen  hujusmodi  pas- 
siones  aliter  fuerunt  in  Christo  quam  in 
nobis,  quantum  ad  tria.  Primo,  quantum 
ad  objectum,  quia  in  nobis  ad  illicita  ple- 
rumque  feruntur  :  quod  nunquam  fuit  in 
Christo.  Secundo,  quoad  earum  princi- 
pium  :  quia  in  nobis  frequenter  praeve- 
niunt  usum  rationis, quem  semper  in  Chri- 
sto  sequebantur.  Unde  quartodecimo  de 
Civitate  Dei  loquitur  Augustinus  :  Hos  mo- 
tus,  certissimae  dispensationis  gratia,  ita 
quuin  voluit,  Christus  suscepit  animo  hu- 
inano,  sicut  quuin  voluit,  factus  est  homo. 
Tertio,  quantum  ad  cffectum  :  quia  in  no- 
bis  frequenter  hujusmodi  passiones  non 
sistunt  in  appetitu  sensitivo,  sed  trahunt 
post  se  rationem.  Idcirco  B.  Hieronymus 


A  asserit  super  Matthaeum  :  Dominus  noster, 
ut  veritatem  assumpti  probaret  hominis, 
vere  est  contristatus ;  sed  ne  passio  in  il- 
lius  animo  dominaretur,per  propassionem 
dicitur,  quod  ccepit  contristari  :  ut  passio 
intelligatur  perfecta,  dum  animo,  id  est 
rationi,  dominatur;  propassio  autem,quan- 
do  est  inchoata  in  appetitu  sensitivo,  sed 
non  ulterius  se  extendit.  Porro  quod  Tul- 
lius  in  libro  de  Tusculanis  quaestionibus 
ait,  passiones  esse  aegritudines  animi,  di- 
ctum  est  juxta  moduin  loquendi  Stoico- 

B  rum,  qui  passiones  vocabant  non  quos- 
cumque  motus  appetitus  sensitivi,  sed 
solum  inordinatos. 

Insuper  tristitia  vere  fuit  in  Salvatore. 
Verum  ut  quartodecimo  de  Civitate  Dei 
loquitur  Augustinus,  Stoici  pro  tribus  per- 
turbationibus,  puta  cupiditate,  laetitia  et 
timore,  tres  £t!i7ra6£i'a?,  id  est  bonas  passio- 
nes,  posuerunt  in  anima  sapientis,  utpote 
pro  cupiditate  voluntatem,  pro  laetitia  gau- 
dium,  pro  metu  cautionem.  Sed  pro  tri- 
stitia  negaverunt  aliquid  posse  esse  in  ani- 

C  ma  sapientis,  quia  tristitia  est  de  malo 
quod  jam  accidit.  Nullum  autem  malum 
putant  posse  accidere  sapienti  :  et  hoc 
ideo,  quoniam  non  ponebant  aliquod  esse 
bonum  nisi  honestum,  quod  homines  facit 
bonos;  nec  aliud  esse  malum  nisi  inhone- 
stum,  per  quod  homines  fiunt  mali.  Sed 
quamvis  honestum  sit  principale  hominis 
bonum,  et  inhonestum  sit  principale  ho- 
minis  malum,quia  haec  pertinent  ad  ratio- 
nem,quae  est  principale  in  homine;  nihilo 
minus  sunt  quaedam  secundaria  hominis 

D  bona,  pertinentia  ad  corpus,  vel  ad  exte- 
riora  corpori  deservientia.  Sicque  de  illo- 
rum  amissione  potest  in  aniino  sapientis 
esse  tristitia  quoad  appetitum  sensitivum, 
non  tamen  sic  quod  tristitia  mentem  per- 
turbet.  Et  quoad  hoc,  verum  est  quod  Sa- 
lomon  dixit,  Non  contristabit  justum  quid- 
quid  ei  acciderit:quia  ex  nullo  ei  accidente 
ejus  ratio  perturbatur.  Et  ita  tristitia  fuit 
in  Christo  secundum  propassionem,  non 
secundum  passioncm.  — Nec  obstat,  quod 
anima  Christi  fuit  in  gaudio  beatae  fruitio- 

nis.  Deleclatio  namque  fruitionis  ita  per 
dispensationem  seu  moderationem  divinae 
virtutis  retinebatur  in  mente  Christi,  quod 
non  derivabatur  ad  vires  ejus  sensitivas  : 
idcirco  nec  dolor  sensibilis  excludebatur. 
Quemadmodum  autem  dolor  sensibilis  est 
in  appetitu  sensitivo,  ita  tristitia.  Sed  dif- 
ferunt  quantum  ad  objectum  :  objectum 
namque  doloris  est  laesio  sensu  tactus  per- 
cepta,  ut  dum  aliquis  vulneratur  ;  obje- 
ctum  vero  tristitise  est  malum  interius 
apprehensum  per  rationem  vel  imaginati- 
onem,  ut  dum  quis  tristatur  de  amissione 
gratiae  sive  pecuniae.  Potuit  autem  anima 
Christi  aliquid  apprehendere  ut  sibi  noci- 
vum  ac  aliis,  ut  passionem  et  mortem,  ca- 
sum  quoque  discipulorum,  et  transgressi- 
onem  derelictionemque  Judaeorum  :  et  sic 
potuit  ei  inesse  et  fuit  vera  tristitia. 

:.  Denique,  sicut  tristitia  causatur  ex  ap- 
prehensione  mali  praesentis,  sic  timor  ex 
apprehensione  mali  futuri.  Quod  si  omni- 
no  sit  certum,  inducit  tristitiam  potius 
quam  timorem.  Unde  secundo  Rhetorica?. 
ait  Philosophus,  quod  non  est  timor  nisi 
ubi  est  aliqua  spes  evadendi  :  qua  non  ex- 
sistente,apprehenditur  malum  ut  praesens, 
et  sic  causat  magis  tristitiam  quam  timo- 
rem.  Itaque  timor  consideratur  dupliciter. 
Primo,  quantum  ad  hoc  quod  appetitus 
sensitivus  naturaliter  refugit  corporis  lae- 
sionem  :  et  hoc  per  tristitiam,  si  lsesio  illa 
sit  praesens;  et  per  timorem,  si  sit  futu- 
ra ;  sicque  timor  fuit  in  Christo,  sicut  tri- 
stitia.  Secundo,  quantum  ad  incertitudi- 
nem  futuri  eventus,  ut  dum  nocte  timemus 
ex  aliquo  sonitu,  ignorantes  quid  sit  :  et 
ita  timor  non  erat  in  Christo,  ut  Damasce- 
nus  fatetur  libro  tertio. 

•■>.  Praeterea,  ira  est  quidam  effectus  tristi- 
tiaB.  Ex  tristitia  enim  mali  illati  seu  pra3- 
sentis  oritur  in  appetitu  sensitivo  appetitus 
repellendi  illatam  injuriam  sibi  aut  aliis  : 
sicque  ira  est  passio  quasi  composita  ex 
tristitia  et  appetitu  vindictae.  Quumque 
bia\  praedictum  sit,  quod  tristitia  fuit  in  Chri- 
sto,  appetitus  quoque  vindictae  ex  zelo  ju- 
stitiae,  constat  quod  et  ira  moderata  fuit 


A  in  Christo,  juxta   illud  :  Circumspiciens  Marc.mj. 
eos  cum  ira,  contristatus  est  super  cae- 
citate  cordis  eorum.  —  Haec  Thomas  in 
Summa. 

Concordat  Petrus,  qui  de  passionibus  ait 
in  generali  :  Sicut  in  regno  temporali  non 
totaliter  obedienti  ac  subdito  ad  nutum 
praesidentis,  commotio  subditorum  tripli- 
citer  potest  accidere  :  primo  praeter  judi- 
cium  atque  imperium  regis,  secundo  con- 
tra  illud,  tertio  secundum  id  ipsum;  in 
regno  autem  omnino  subjecto,  nulla  potest 

B  oriri  commotio  nisi  juxta  regis  imperium: 
ita  in  animae  regno  nondum  rationi  subje- 
cto,  commotio  virium  inferiorum  triplici- 
ter  accidit,  utpote,  praeter  judicium  et  im- 
perium  rationis,  contra  illud,  et  secundum 
illud;  in  regno  autem  animae  totaliter  sub- 
dito,  nil  contingit  nisi  secundum  rationis 
censuram.  Itaque  passio  turbans  in  anima 
tripliciter  est  contingens.  Primo,  praeter 
judicium  et  imperium  rationis,  ut  motus 
subitus  qui  vocatur  propassio.  Secundo, 
contra  rationis  dictamen,  ut  motus  passio- 

C  nis  progrediens  usque  ad  rationis  pertur- 
bationem,  vel  a  sua  rectitudine,  ut  in  vi- 
tiosis  ;  vel  a  sua  tranquillitate,  ut  in  bonis 
imperfectis  :  quae  passio  appellatur.  Tertio, 
secundum  imperium  rationis,  ut  motus  a 
ratione  imperatus  ac  ordinatus.  Primo  mo- 
do  passiones  sunt  in  omnibus  puris  ho- 
minibus,  quantumcumque  sapientibus  ac 
perfectis ;  secundo  modo  sunt  in  imperfe- 
ctis ;  tertio  modo  in  Christo,  in  quo  plus 
quam  in  Adam  sensitiva  pars  fuit  subdita 
rationi,  ratio  quoque  inferior  superiori,  et 

D  superior  Deo,  nec  una  potentia  impedie- 
bat  aliam  in  opere  suo.  Haec  Petrus. 

Qui  etiam  quaerit,  an  in  Christo  fuit 
compassio.  Respondet :  In  compassione  est 
aliquid  perfectionis,  puta  voluntas  subve- 
niendi;  et  aliquid  imperfectionis,  scilicet 
dolor.  Primurn  est  in  angelis,  et  fuit  in 
Christo.  Secundum  non  est  in  angelis,  sed 
fuit  in  Christo,non  ex  ea  parte  qua  exstitit 
comprehensor,  puta  in  ratione  superiori, 
sed  ex  ea  parte  qua  fuit  viator,  id  est  se- 
cundum  voluntatem  natura?  et  rationis  in- 

ferioris,  sensitivaeque  partis  :  quoniam  ma- 
la  aliorum  visa  generabant  in  ratione  ejus 
tristitiam,  dolorem  quoque  in  naturali  vo- 
luntate,  ac  signa  doloris,  ut  fletum  in  sen- 
sualitate.  Haec  idem. 

Concordat  Richardus.Qui  insuper  scisci- 
tatur,  utrum  in  Christo  fuit  tantum  una 
tristitiae  species.  Respondet  :  Secundum 
Damascenum  libro  secundo,  quatuor  sunt 
species  tristitiae  :  acedia,  invidia,  a^o?,  mi- 
sericordia  ;  quarum  sola  ultima  fuit  in 
Christo.  Invidia  enim  et  acedia  sunt  pas- 
siones  animam  aggravantes,  et  superabun- 
dantia?  quaedam.  "A/o?  quoque  est  tristitia 
tam  intensa,  quod  aufert  vocem.  Misericor- 
dia  autem,  ut  est  passio  bona  seu  quae- 
dam  compassio,  fuit  in  Christo.  Haec  Ri- 
chardus. 

In  praeinductis  etiam  continentur  dicta 
Alberti  et  Udalrici  de  ista  materia.  Sed  et 
Alexander  circa  haec  multa  quserit,  de  qui- 
bus  satis  dictum  videtur,  vel  alibi  copiose 
habentur.  Distinguit  namque  multiplicem 
acceptionem  tristitiae,  irae,  timoris,  etc. 

Praeterea  Bonaventura  respondendo  de 
hoc,  an  in  Christo  fuit  tristitia,  scribit  ea 
quae  ex  Petro  inducta  sunt.  —  Responden- 
do  autem  ad  id,  an  in  Christo  fuerit  ira  : 
Motus  (inquit)  irae  in  quadruplici  differen- 
tia  reperitur,  prout  ex  dictis  Sanctorum 
colligitur.  Primo,  pure  ac  solum  affectum 
detestationis  alicujus  mali,  seu  saltem  ap- 
parentis  mali,  designat :  sicque  potuit  esse 
in  Adam  in  innocentiae  statu.  Secundo,  di- 
cit  motum  detestationis  cum  inquietatione 
et  perturbatione  partis  sensitivae,  sine  om- 
ni  mentis  perturbatione  :  et  sic  fuit  in 
Christo,  sicut  in  Evangelio  legitur,  quod 
infremuit  spiritu  et  turbavit  se  ipsum.Ter- 
tio,  dicit  affectum  detestationis  cum  com- 
motione  et  perturbatione  non  solum  partis 
sensitivse,  sed  etiam  rationis  ad  tempus  : 
et  ita  invenitur  ira  in  viris  justis,  loquen- 
do  dc  ira  per  zelum,  de  qua  scribit  Grego- 
rius,  quod  inde  mens  turbata  proficit  ut 
clarescat  :  quemadmodum  oculus  per  im- 
missum  collyrium  ad  tempus  turbatur,  ut 
postea  clarior  efficiatur.  Quarto,  ira  dicil 


A  affectum  detestationis  cum  commotione 
sensualitatis  et  mentis,  ita  quod  illa  com- 
motio  secum  habet  perturbationem  mentis 
annexam  et  immoderatam,  vel  ad  illam 
est  ordinata.  Ex  quibus  patescit  qualiter 
ira  fuit  in  Christo.  Haec  Bonaventura. 


QU^STIO    III 


AMplius  et  principalius  quaeritur  hic, 
An  in  Domino  nostro  Jesu 
Christo,  tempore  passionis,  fuit  ve- 
rus  et  intensissimus  dolor  in  cor- 
pore  et  anima,  atque  in  singulis 
membris  ac  viribus ;  an  etiam  do- 
lor  compassionis  excessit  in  eo 
tunc  passionis  dolorem. 

In  hac  quaestione  multa  tanguntur  quae 
pro   magna  parte   ex   praehabitis   innote- 
scunt.  Jam  etenim  declaratum  est,  quod  quasi 
carnem  et  animam  passibilem  habuit,quod- 
que  in  eo  fuerunt  passiones  naturales  et 

C  spirituales,  corporales  et  animales  :  reli- 
qua  nunc  restant  elucidanda.  Porro  quo- 
rumdam  Sanctorum,  praesertim  B.  Hilarii 
episcopi  et  doctoris,  et  quaedam  eloquia 
beatissimi  Augustini,  circa  haec  pariunt 
difficultatem  ;  quae  modo  tangenda  sunt  et 
exponenda.Rursus  difficultatem  hic  gignit, 
quomodo  simul  in  anima  Christi  esse  va- 
lebant  intensissimum  gaudium  beatificae 
fruitionis,  et  vehementissimus  dolor  pas- 
sionis  atque  compassionis,  praesertim  in 
superioribus  viribus,secundum  quas  exsti- 

D  tit  comprehensor,  prae  omni  mente  creata 
ineffabiliter  Deitatem  per  speciem  claris- 
sime  videns,  et  infinita  ejus  dulcedine 
exuberantissime  ac  deliciosissime  fruens. 

Ilaquc  circa  haec  scribit  Bonaventura  : 
In  Christo  sine  dubio  exstitit  verus  dolor, 
quoniam  fuit  in  eo  vera  laesio  et  verus 
sensus  seu  perceptio  illius  doloris;  quae 
duo  faciunt  verum  dolorcm.  Et  aliter  dice- 
re,  est  contra  fidem  catholicam  et  contra 
utriusque  Teslamenti  scripturas,  et  est  re- 

novatio  antiqui  erroris  Sarracenorum  ac  A 
quorumdam  haereticorum.  —  Denique,  do- 
lor  passionis  Christi  inter  ceteros  dolores 
et  passiones  acerbissimus  et  acutissimus 
fuit.  Quod  patet,  si  ea  pensentur  quse  do- 
loris  passionem  reddunt  acerbiorem.  Quae 
sunt  tria,  videlicet  :  causa  passionis,  mo- 
dus  patiendi,  et  patientis  conditio.  Quan- 
tum  ad  primum,  fuit  in  Christo  doloris 
afflictio  magna  :  non  enim  pro  propria 
culpa  sed  aliena  patiebatur;  nec  tantum- 
modo  pro  amicis,  sed  item  pro  inimicis, 
et  pro  his  quos  vidit  ingratos.  Quantum  ad  B 
secundum,  fuit  in  ipso  dolor  passionis 
acerbior  :  tum  propter  generalitatem,  quia 
in  omnibus  membris  affligebatur ;  tum 
propter  continuitatem,  quia  suspendium 
ejus  diu  continuabatur,  et  clavi  infixi  tam 
dire  affligebant  pendentem,  ut  quando  pe- 
des  ejus  et  manus  ipsis  clavis  perforaban- 
tur,  in  quibus  gravissima  fuit  afflictio 
propter  nervos  et  musculos  ibi  concurren- 
tes,in  quibus  praecipue  viget  sensus.Quan- 
tum  ad  tertium,  maxima  fuit  Christi  affli- 
ctio,  propter  maximam  suae  complexionis  C 
aequalitatem,  et  propter  sensus  vivacita- 
tem.  In  quibus  quum  nullus  potuerit  ei 
aequari,dolor  ipsius  omnium  dolorum  acu- 
tissimus  erat. 

Sed  objici  potest,  quoniam  ignis  acer- 
bissime  cruciat  et  acutissime  penetrat,  cu- 
jus  inflammatione  multi  martyres  sunt 
perempti.  Secundo,  quoniam  Christus  ca- 
ritate  plenissimus,  desideriose  et  libentis- 
sime  patiebatur  :  ergo  ex  hoc  sua  passio 
multo  tolerabilior  fuit.  Tertio,  quia  sciebat 
copiosissimum  esse  fructum  suae  passio-  D 
nis  :  ergo  aequanimius  pertulit  omnia,  quia 
spes  praemii  (maxime  certitudo  fructifica- 
tionis)  minuit  vim  flagelli.  —  Et  respon- 
dendum  ad  primum,  quod  acerbitas  pce- 
nae  non  tantum  pensatur  ex  parte  agentis 
quantum  ex  parte  patientis.  Ad  alia  vero, 
quod  doloris  acerbitas  attenditur  quantum 
ad  duo,  videlicet  :  quantum  ad  experien- 
tiam  sensus,  et  quantum  ad  repugnatio- 
puia-  nem*  rationis.Et  quamvis  in  Christo  exsti- 
terit  summa  doloris  afflictio  quantum  ad 


experientiam  sensus ;  ratio  tamen  Christi 
modicas  reputavit  omnes  illas  afflictiones: 
hoc  tamen  non  auferebat  acerbitatem,  sed 
cordis  subversionem. 

Nunc  videndum,  an  Christus  passus  fuit 
secundum  rationem.  Ad  quod  dicendum, 
quod  ut  ait  Augustinus,  duplex  est  dolor 
in  anima  :  unus  qui  est  animae  ex  carne ; 
alius  qui  est  carnis  ex  anima.  Et  uterque 
fuit  in  Christo.  Dolore  quoque  qui  inest 
animae  secundum  se,  passus  est  Christus 
in  ratione.  Compassus  etenim  fuit  et  do- 
luit  de  nostris  peccatis  :  qui  dolor  in  ratio- 
nali  voluntate  processit  ex  consideratione 
rationis,  videlicet  ex  cognitione  peccato- 
rum  nostrorum.  Loquendo  autem  de  dolo- 
re  qui  inest  animae  ex  carne,  distinguunt 
magistri  communiter,  dicentes  quod  ratio 
consideratur  dupliciter,  puta  :  ut  ratio,  et 
ut  natura.  Si  ut  ratio,  sic  passiones  quae 
ei  attribuuntur,sequuntur  deliberationem: 
sicque  anima  Christi  corpori  patienti  non 
compatiebatur,  imo  multum  gaudebat,  et 
placuit  ei  sic  pati  pro  salute  generis  hu- 
mani.  Porro  ratio  ut  natura,  quum  habeat 
naturalem  inclinationem  ad  corpus,  sicut 
perfectio  ad  suum  perfectibile,  sic  patie- 
batur  corpore  patiente.  Anima  quippe  hu- 
mana  non  tantum  est  corporis  perfectio 
secundum  vires  sensitivas,  quum  corpus 
humanum  ordinetur  ad  altiorem  perfectio- 
nem  quam  corpus  brutale ;  sed  secundum 
se  totam,  hoc  est  secundum  complemen- 
tum  suae  essentiae  et  suarum  potentiarum 
universitatem,est  corporis  perfectio,  et  ha- 
bet  ad  ipsum  naturalem  appetitum  et  in- 
clinationem  et  conjunctionem,  ac  per  hoc 
delectationem  et  compassionem. 

Praeterea  si  quaeratur,  an  anima  Christi 
patiebatur  secundum  rationem  superio- 
rem,  seu  rationis  altiorem  portionem ;  di- 
cendum,  secundum  communem  magistro- 
rum  sententiam,  quod  passio  Christi  non 
stetit  in  sensitiva  parte,  nec  tantum  perve- 
nit  ad  rationem  inferiorem,  imo  extendit 
se  usque  ad  superiorem  ejus  portionem. 
Quemadmodum  enim  anima  nostra  ex  con- 
junctione  sui  ad  corpus  infectum,  tota  in- 

ficitur  secundum  omnes  suas  potentias  at- 
que  secundum  omnem  sui  partem  tam 
inferiorem  quam  superiorem ;  sic  anima 
Christi  ex  conjunctione  sui  ad  corpus  pa- 
tiens  et  afflictum,  tota  patiebatur  et  affli- 
gebatur,  ut  per  illam  afflictionem  tota 
peccatrix  anima  curaretur.  Verumtamen 
difficile  est  intelligere,  qualiter  in  supe- 
riori  illa  ratione  poterant  simul  esse  tam 
maximum  gaudium  et  tanta  afflictio.  Ad 
quod  intelligendum  oportet  tria  suppone- 
re,  quae  probabilia  sunt  et  vera.  Primum 
est,  quod  gaudium  fruitionis  et  dolor  pas- 
sionis  non  sunt  affectiones  contrariae,  quia 
non  sunt  respectu  ejusdem  objecti,  nec 
omnino  eodem  modo  insunt  eidem,  sed 
unum  inest  per  se,  aliud  per  accidens  : 
gaudium  namque  inest  ex  gratuita  conjun- 
ctione  cum  Deitate,  dolor  ex  naturali  con- 
junctione  cum  carne ;  quumque  non  sint 
affectiones  contrariae,  simul  in  anima  esse 
secundum  eamdem  potentiam  possunt.  Se- 
cundum  est,  quod  istae  affectiones  non  so- 
lum  non  sunt  contrariae,imo  una  est  quasi 
materiale  respectu  alterius  :  ideo  simul 
possunt  inesse,  sicut  in  homine  pcenitente 
simul  sunt  dolor  et  gaudium  de  dolore.  Sic 
anima  Christi  corpori  compatiens,  de  illa 
passione  gaudebat,  et  de  sua  compassione 
laetabatur.  Tertium  est,  quod  Christus  si- 
mul  fuit  viator  et  comprehensor,  ita  quod 
cognitio  viatoris  non  impediebat  contem- 
plationem  comprehensoris,  neque  affectio 
affectionem  :  quod  in  Christo  exstitit  sin- 
gulare  propter  mediatoris  officium,  quo 
debuit  experiri  divina  atque  humana.IIinc 
sicut  simul  et  semel  potuit  perfecte  con- 
verti  ad  Deum  et  ad  nos,  ita  quod  una 
conversionum  illarum  alteram  non  impe- 
diebat  nec  retardabat ;  sic  potuit  secun- 
dum  eamdem  animae  partem  seu  vim,  si- 
mul  et  semel  gaudere  et  compati  corpori 
suo,  ita  quod  nec  dolor  a  gaudio,  nec  gau- 
dium  a  dolore  pateretur  aliquam  diminu- 
tionem  aut  remissionem. 

Denique  si  quaeratur,  in  qua  parte  ani- 
mae  dolor  Christi  fuit  intensior,  in  parte 
rationali,  an  sensitiva  ;  dicendum,  quod 


A  in  Christo  duplex  fuit  dolor,  videlicet  pas- 
sionis  et  compassionis.  Et  dolor  uterque 
magnus  fuit  ac  vehemens,  quoniam  mul- 
tum  in  se  doluit,  et  multum  nobis  condo- 
luit.  Uterque  quoque  hic  dolor  fuit  in  sen- 
sitiva  parte  et  ratione,  attamen  ordine 
permutato.  Dolor  namque  passionis  primo 
attingebat  animam  secundum  sensualita- 
tem,  deinde  secundum  alias  vires.  Dolor 
vero  compassionis  primo  fuit  in  ratione, 
atque  ex  ratione  redundabat  in  sensualita- 
tem.  Quemadmodum  ratione  dolente  no- 

B  stra  pro  nostris  peccatis,sensualitas  nostra 
gemit  et  lacrimatur ;  sic  Christus,  quia  pro 
peccatis  nostris  doluit  vehementer,  mul- 
tum  flevit  pro  eis.  Quum  igitur  compara- 
mus  dolorem  sensualitatis  ad  dolorem  ra- 
tionis,  hoc  potest  esse  in  duplici  genere. 
Et  si  intelligatur  de  dolore  passionis,quum 
ille  primo  sensualitatem  attigerit,  conce- 
dendum  est  animam  Christi  secundum 
sensualitatem  amplius  doluisse.  Si  vero 
intelligatur  de  dolore  compassionis,  quo 
intus  afficimur;  quum  ille  originem  ha- 

C  beat  ex  ratione,  dicendum  est  ipsum  se- 
cundum  rationem  plus  doluisse. 

Porro  si  quaeratur  ulterius,  quum  ratio 
et  sensualitas  secundum  haec  duo  genera 
doloris  mutuo  se  excedant,  quis  eorum 
in  Christo  fuit  intensior,  dolor  passionis, 
an  dolor  compassionis ;  responderi  potest, 
quod  dolor  compassionis  fuit  intensior. 
Nam  quamvis  magna  causa  fuerit  dolendi 
in  sensualitate,  propter  separationem  ejus 
a  carne,  magna  quoque  exstiterit  dispositio 
ad  dolendum  in  carne,  ob  optimam  ejus 

D  complexionem  ;  nihilo  minus  in  dolore 
compassionis  ratio  major  fuit  dolendi,  pro- 
pter  Dei  inhonorationem  et  nostram  ab  eo 
separationem.  Major  etiam  fuit  dispositio 
ad  dolendum, propter  dilectionis  excessum. 
Nempe  quo  major  dilectio,  eo  plagae  com- 
passionis  majores.  Unde  plus  Christi  com- 
passio  aliorum  excessit  compassiones,quam 
passio  passiones  :  sicut  fuit  in  eo  major 
excellentia  dilectionis  quam  passionis  re- 
spectu  aliorum,  quamvis  in  utroque  mul- 
tum  excederet.  Praeterea,  quod  ille  dolor 

compassionis  intensior  fuerit,  ex  duplici 
colligitur  signo.  Primum  est,  quod  maluit 
suam  animam  a  suo  corpore  separari, 
quam  quod  nos  maneremus  a  Deo  sepa- 
rati.  Aliud  est,  quod  flevit  pro  nostris 
peccatis,  non  pro  sui  corporis  pcenis,  ut 
sanctus  ait  Bernardus.  Quod  eleganter  ex- 
pressit  cancellarius  Philippus  in  quadam 
prosula  devota  atque  notabili,  dicens  : 

Homo,  vide  quid  pro  te  patior. 
Ad  te  clamo,  qui  pro  te  morior. 
Vide  pcenas  quibus  afficior, 
Vide  clavos  quibus  confodior. 
Quum  sit  tantus  dolor  exterior, 
Interior  tamen  planctus  est  gravior, 
Tam  ingratum  dum  te  experior. 

—  Ha?c  Bonaventura.  His  per  omnia  con- 
cordant  scripta  Alexandri,  et  continentur 
in  istis. 

Praeterea  super  his  loquitur  Thomas  : 
Quemadmodum  delectatio  sensibilis  cau- 
satur  ex  conjunctione  convenientis  secun- 
dum  sensum,  ita  sensibilis  dolor  causatur 
ex  conjunctione  ejus  quod  non  est  conve- 
niens  sensui.  Verum  inter  alios  sensus  so- 
lus  tactus  est  discretivus  eorum  de  quibus 
consistit  corporis  temperamentum.  Hinc 
quod  est  conveniens  secundum  tactum,est 
corporis  temperamento  conveniens  :  pro- 
scom-  pter  quod  delectatio  *  sensibilis  est  in  sola 
r  perceptione  tactus.  Conformiter,  quod  est 
inconveniens  tactui,  est  corporis  tempera- 
mento  contrarium.  Ideo  tertio  de  Anima 
dicitur,  quod  corrumpentia  tactum,  cor- 
rumpunt  animal,  non  autem  corrumpentia 
auditum,  nisi  simul  contingat  et  tactum 
ex  accidenti  corrumpi.  Idcirco  in  solo  ta- 
ctu  est  dolor  qui  accidit  ex  laesione  tem- 
peramenti  corporis.  Quumque  in  corpore 
Christi  vera  fuerit  laesio,  puta  divisio  con- 
tinui  per  clavos,  et  fuerit  ibi  verus  tactus ; 
oportet  fateri,  quod  fuerit  ibi  verus  dolor. 
Haec  Thomas. 

Quibus  objici  posset,  quod  etiam  in  per- 
ceptione  gustus  delectatio  consistit  sensi- 
bilis,  imo  et  quilibet  sensus  in  convenienti 
sibi  objecto  naturaliter  delectatur  :  quod 
et  de  odoratu  certissime  experimur.  Et  in 


A  Ecclesiaste  scriptum  est  :  Dulce  lumen,  et  Ecch.n,i. 
delectabile  oculis  videre  solem.  Quod  si 
respondeatur,  vera  haec  esse,  in  quantum 
gustus  est  quidam  tactus,secundum  Philo- 
sophum,  ipseque  tactus  per  totum  corpus 
fertur  expansus;  objicitur,  quod  unicui- 
que  sensui  convenit  secundum  propriam 
rationem  ac  speciem,  in  suo  delectari  ob- 
jecto  sibi  convenienti,  prout  hoc  in  tra- 
ctatu  de  Pace  et  gaudio  plenius  demon- 
stravi. 
Insuper  ad  hoc,  an  dolor  ad  superiorem 

B  rationem  in  Christo  pervenit,  S.  Thomas 
respondet  :  In  dolore  atque  tristitia  duo 
inveniuntur.  Primum  est  contrarietas  con- 
tristantis  doloremque  inferentis,  ad  contri- 
statum  ac  dolentem.  Secundum  est  perce- 
ptio  ejus.  Et  quantum  ad  haec  duo,  dolor 
et  tristitia  tripliciter  differunt.  Primo,quan- 
tum  ad  contrarietatem  :  quae  in  dolore  at- 
tenditur  quoad  naturam  dolentis,  quse  per 
laesivum  corrumpitur  ;  in  tristitia  vero, 
quantum  ad  repugnantiam  appetitus  ad  id 
quod  quis  odit.  Secundo,  quantum  ad  per- 

C  ceptionem  :  quae  in  dolore  semper  est  in 
perceptione  tactus;  in  tristitia  vero,secun- 
dum  apprehensionem  interiorem.  Tertio, 
quoad  ordinem  horum  duorum  :  quoniam 
dolor  incipit  in  laesione,  et  terminatur  in 
sensus  perceptione ;  ratio  autem  tristitiae 
incipit  in  apprehensione,  et  terminatur  in 
affectione.  Hinc  dolor  est  in  sensu  ut  in 
subjecto,tristitia  vero  in  appetitu.Quo  con- 
stat,  quod  tristitia  sit  passio  animalis,dolor 
vero  magis  est  passio  corporalis.  Interdum 
tamen  tristitia,  Iarge  loquendo,  dolor  vo- 

D  catur.  Nam  Augustinus  distinguit  dolorem 
in  dolorem  animae  secundum  se,  quem 
proprie  tristitiam  appellamus,  et  in  do- 
lorem  animae  per  corpus,  qui  proprie  dici- 
tur  dolor. 

Loquendo  igitur  de  dolore  proprie  sum- 
pto,  sic  quantum  ad  laesionem,  quae  est 
materiale  in  ipso,  extendit  se  in  Christo 
ad  omnes  potentias  animae,secundum  quod 
in  essentia  animae  radicantur,  ad  quam 
etiam  laesio  corporis  pervenit,  secundum 
quod  anima  est  forma  ipsius.  Quantum  ve- 

ro  ad  laesionis  perceptionem,  quse  est  for- 
male  in  dolore,  sic  consistit  in  solo  ta- 
ctu,  cujus  solius  est  percipere  laesivum  in 
quantum  la?dit,  utpote  in  quantum  corpo- 
raliter  conjungitur.  Loquendo  autem  de 
dolore  large,  prout  etiam  tristitia  dolor  vo- 
catur,  tristitia  non  potest  esse  in  ratione 
ut  in  subjecto,  sed  solum  sicut  in  osten- 
dente  id  quod  est  voluntati  repugnans  : 
nisi  ratio  capiatur  prout  comprehendit  vim 
apprehensivam  et  affectivam,  in  qua  est 
tristitia  subjective,  quamvis  non  illa  tri- 
stitia  quae  est  passio  estque  solum  in  parte 
sensitiva.  Porro  nulla  virtus  apprehensiva 
ostendit  quid,  nisi  suum  objectum.  Supe- 
rioris  vero  rationis  objectum  est  bonum 
aeternum,  quod  voluntati  animae  Christi 
nullo  modo  fuit  contrarium.  Hinc  in  ra- 
tione  superiori,  secundum  quod  ad  obje- 
ctum  suum  comparatur,  non  poterat  tri- 
stitia  esse  in  Christo.  Poterat  autem  esse 
quantum  ad  rationem  inferiorem,  cujus 
objectum  sunt  res  temporales,  in  quibus 
aliquid  contrarium  voluntati  ejus  accidere 
potuit,  ut  infra,  distinctione  septimadeci- 
ma,  exponetur  :  quemadmodum  laesio  cor- 
poris  fuit  contra  quamdam  animae  Christi 
voluntatem,  qua  mortem  naturaliter  refu- 
tavit;  similiter  mala  generis  sui  ei  displi- 
cuerunt.  Sicque  in  ratione  inferiori  pote- 
rat  esse  tristitia,  etiam  secundum  quod  ad 
sua  comparatur  objecta.  —  Quumque  una- 
quseque  potentia  ad  naturam  pertineat  se- 
cundum  quod  in  essentia  animae  radica- 
tur,quae  est  essentialis  pars  integrae  naturae 
hominis ;  rationem  vero  potentiae  habet 
secundum  comparationem  ad  suum  obje- 
ctum  :  ideo  dicitur  a  quibusdam,  quod 
passionis  dolor  pertingcbat  usque  ad  su- 
periorem  rationem,  in  quantum  illa  ratio 
est  natura,  secundum  quod  laesio  corporis 
ad  essentiam  animae  perveniebat;  ulterius- 
que  ad  omnes  potentias,  in  quantum  in 
essentia  animae  radicantur.Non  autem  per- 
veniebat  ad  eam  in  quantum  est  ratio  : 
quia  secundum  quod  ad  suum  comparatur 
objectum,  nullum  detrimentum  ex  passio- 
ne  corporis  sentiebat,  quum  in  contempla- 


A  tione  divinorum  non  impediretur  per  hoc. 
Et  hoc  etiam  est  quod  et  alii  quidam  aliis 
exprimunt  verbis,  quod  scilicet  ratio  su- 
perior  patiebatur,  in  quantum  natura  est 
corporis,  non  ut  est  principium  actuum 
humanorum.  Inferiorem  similiter  rationem 
asserunt  passam,  tam  ut  est  natura  quam 
ut  ratio.  Aliter  demum  potest  intelligi  di- 
stinctio  rationis  ut  est  ratio,  et  ut  est  na- 
tura  :  quoniam  ratio  ut  natura,  dicitur 
secundum  quod  judicat  de  eo  quod  est  se- 
cundum   se   bonum  aut   malum,   naturae 

B  conveniens  vel  nocivum ;  ratio  autem  ut 
ratio,  judicat  de  eo  quod  est  bonum  aut 
malum  in  ordine  ad  aliud.  Contingit  quip- 
pe  aliquid  in  se  consideratum,  noxium  es- 
se  naturae,  quod  in  ordine  ad  finem  est 
eligendum,  ut  medicina  amara.  Conformi- 
ter  mors  Christi  in  se  fuit  malum  pcenae, 
nocivum  naturae ;  sed  in  ordine  ad  finem 
redemptionis  humanae,  erat  quid  optimum. 
Sicque  ratio  inferior  ut  ratio  non  tristaba- 
tur  de  morte,  sed  solum  ut  natura.  Itaque 
dicta  distinctio  est  de  ratione,  prout  com- 

C  paratur  ad  objectum.  —  Haec  idem. 

Quibus  objici  potest,  sicut  jam  tactum 
est.  Primo  in  hoc  quod  ait,  Dolor  est  in 
sensu  ut  in  subjecto.  Dolor  namque  uno 
modo  est  passio  animae,  et  ita  est  subje- 
ctive  in  appetitu  sensitivo,  sicut  et  ceterae 
hujusmodi  passiones.  Dolor  vero  qui  est 
in  superiori  animae  parte,  et  qui  est  con- 
tritio  de  peccatis,  potissime  ponitur  in  vo- 
luntate.  Secundo,  in  hoc  quod  dicit  dolo- 
rem  quantum  ad  suum  formale,  quod  est 
laesionis  perceptio,  esse  dumtaxat  ipsius 

D  tactus  :  quoniam  vis  visiva  seu  sensus  vi- 
sus,  vere  realiter  suam  percipit  laesionem, 
et  de  ea  affligitur;  similiter  odoratus  pra- 
vum  sentit  percipitque  odorem,  ac  inde 
torquetur.  Idem  quoque  de  aliis  sensibus 
constat.  Tertio,  in  hoc  quod  dicit  tristitiam 
non  esse  in  ratione  ut  in  subjecto,  sed  so- 
lum  ut  in  ostendente.Quum  enim  opposita 
habeant  fieri  circa  idem,  sicut  gaudium 
est  in  ratione  tam  superiori  quam  inferi- 
ori,  sic  et  moeror  seu  tristitia.  Intellectus 
nainque  scu  ratio,  in  appreheusione,  co- 

gnitione,  contemplatione  veritatis,vere,re-  A 
aliter,  formaliter  delectatur;  quum  et  phi- 
losophia  admirabiles  habeat  delectationes 
sibi  admixtas,  et  breviter  unaquaeque  vis 
cognitiva  et  etiam  appetitiva  propriam  ha- 
beat  delectationem  sibi  connaturalem  ex 
unione  cum  objecto  sibi  conveniente,  con- 
tristationem  quoque  ex  causa  opposita  : 
quod  in  praefato  tractatu  de  Pace  et  gau- 
dio,  rationibus  et  auctoritatibus  diffuse 
ostendi. 

At  vero  ad  istud,  utrum  passionis  domi- 
nicae  dolor  acerbior  fuit  dolore  passionis  B 
martyris  cujuscumque,  sanctus  Doctor  re- 
spondet :  Magnitudo  doloris  sensibilis  Chri- 
sti  potest  ex  tribus  perpendi.  Primo,  ex 
ipsa  natura  passionis  :  et  sic  magnam  ha- 
buit  acerbitatem,  tum  ex  complexione  pa- 
tientis,  quae  praestantissima  fuit  et  opti- 
mum  habuit  tactum,  unde  fuit  in  Christo 
vehemens  sensus  laesionis  ;  tum  ex  genere 
pcenae,  quia  in  locis  maxime  sensitivis  est 
laesus,  ut  in  manibus  et  pedibus ;  tum  ex 
multitudine  passionum,  quia  in  omnibus 
membris  ac  viribus  passus  est.  Secundo,  C 
ex  puritate  doloris:quia  in  aliis  patientibus 
mitigatur  dolor  sensibilis  ex  influxu  su- 
periorum  virium  in  inferiores,  vel  propter 
contemplationem,  quse  inferiores  abstra- 
hit  vires  aliqualiter  ab  actibus  et  passioni- 
bus  suis,  aut  ob  complacentiam  voluntatis, 
quae  amore  ejus  propter  quem  patitur, 
aequanimiter  sustinet  et  libenter.  Porro  in 
Christo  non  fuit  tunc  talis  potentiarum  ha- 
bitudo,  redundantia  et  influxus,  imo  uni- 
cuique  permittebatur  agere  et  pati  quod 
suum  fuit,  ut  asserit  Damascenus.  Hinc  D 
dolor  Christi  fuit  absque  omni  admixtione 
cujuscumque  mitigantis.  Tertio,  ex  volun- 
tate  patientis.  Quum  enim  voluntarie  pa- 
teretur,  ut  satisfaceret  pro  totius  humani 
generis  peccatis,  idcirco  dolorem  omnes 
alios  hujus  vitae  dolores  excedentem  as- 
sumpsit.  Similiter  habuit  magnitudinem 
doloris  animalis,  puta  tristitiae,  ex  turpi- 
tudine  etiam  mortis,  atque  ex  dilectione 
suae  vitae  corporalis,  quae  optima  et  nobi- 

Ilissima  exstitit,  et  item  ex  ingratitudine 
T.  23. 


eorum  qui  eum  laedebant,  et  ex  defectibus 
humani  generis,  quibus  maxima  caritate 
condoluit.  Quamvis  igitur  aliquorum  mar- 
tyrum  beatorum  passio  quantum  ad  ali- 
quid,  ut  quantum  ad  diuturnitatem,  fuerit 
magis  acerba  quam  passio  Domini  Sal- 
vatoris,  non  tamen  simpliciter  omnibus 
consideratis.  Verumtamen  sicut  gaudium 
comprehensoris  excedit  omne  gaudium  vi- 
atoris,  sic  dolor  tristitiaque  damnati  supe- 
rat  omnem  dolorem  viatorum,  etiam  Chri- 
sti,  tam  pcena  sensus  quam  pcena  damni. 
—  Insuper,  dolor  compassionis  in  Christo 
major  fuit  corporali  ejus  dolore,  quoniam 
caritas  qua  de  nostris  doluit  malis,  prae- 
ponderabat  aequalitati  suae  complexionis ; 
et  rursus  pretiosior  fuit  ei  honor  divinus, 
qui  violabatur  culpis  nostris,  quam  vita 
sua  corporalis.  —  Postremo,  passio  impor- 
tat  immutationem  patientis.Non  autem  di- 
citur  aliquis  immutari  simpliciter,  quando 
principale  quod  in  ipso  est  permanet  im- 
mutatum.  Idcirco  loquendo  simpliciter, 
quando  ratio  hominis  non  mutatur  a  sua 
aequitate  et  tranquillitate,  non  dicitur  pas- 
sio,  sed  vocatur  propassio,  quasi  passio 
incompleta  :  et  ita  fuit  in  Christo.  Haec 
Thomas  in  Scripto. 

Haec  eadem  scribit  in  tertia  parte,  quae- 
stione  quadragesima  sexta,  addens  perpau- 
ca  :  Mors  (inquiens)  confixorum  in  cruce  art.  o. 
acerbissima  est,  quoniam  configuntur  in 
locis  nervosis  et  maxime  sensitivis,ipsum- 
que  pondus  corporis  pendentis  continue 
auget  dolorem,  neque  celeriter  moriuntur 
sicut  qui  ense  caeduntur. — Passus  est  etiam  ari.  B. 
Christus  omnes  passiones,  quantum  ad  ge- 
nus  passionum.  Quod  primo  patet  ex  parte 
hominum  a  quibus  passus  est.  Passus  est 
enim  a  gentilibus  et  Judaeis,  a  principibus 
et  ministris,  a  senioribus  et  minoribus,  a 
viris  et  mulieribus,  id  est,  ancillis  Petrum 
accusantibus,  ab  amicis  ab  ipso  recedcnti- 
bus  discipulisque  fugientibus,  a  Juda  pro- 
dente,  et  Petro  negante,  et  ab  inimicis.  Se- 
cundo  patet  hoc  ex  parte  eorum  in  quibus 
homo  potest  pati.  Nam  passus  est  in  suis 
amicis  eum  deserentibus,  in  fama  per  bla- 

sphemias  contra  ipsum  prolatas,  in  honore 
et  gloria  per  irrisiones  et  contumelias  ei 
illatas,  in  rebus  per  vestium  ablationem, 
in  anima  et  in  corpore,  sicut  praehabitum 
est,  et  in  Evangelio  distinctius  recitatur. 
Haec  idem  in  Summa. 

Quibus  per  omnia  consonant  Petrus  et 
Richardus,  quorum  scripta  continentur  in 
istis.  Et  dicunt  isti,  aliique  multi  concor- 
diter,  quod  in  superiori  ratione  animae 
Christi,  ut  est  ratio,  non  fuit  tristitia  ne- 
que  dolor.  Sic  enim  anima  Christi  consi- 
deravit  passionem  illam  et  pcenam  per 
comparationem  ad  causam  superiorem,  vi- 
delicet  Deum  seu  increatam  voluntatem, 
atque  aeternam  salutem,  quae  est  causa  fi- 
nalis  ob  quam  electis  procurandam  fuit 
passio  illa  sponte  assumpta  :  et  sic  fuit 
placita  voluntati  divinae,ut  redemptiva  ge- 
neris  humani. 

Verum  his  objici  potest,  quoniam  quam- 
vis  passio  Christi  fuit  placita  divinae  vo- 
luntati  modo  jam  tacto,  et  prout  a  Christo 
sponte  acceptabatur  et  ab  eo  ex  ardentis- 
sima  caritate,  summa  patientia,  perfectis- 
sima  fortitudine,  pietate,  justitia,  humi- 
litate  sustinebatur  (nam  et  sic  summe 
meritoria  ac  piissima  fuit);  nihilo  minus 
passio  seu  occisio  vel  punitio  illa,ex  parte 
inferentium  eam,  utpote  infidelium  Judae- 
orum  et  crudelium  paganorum,  fuit  dis- 
plicentissima  Deo  et  voluntati  ac  sequita- 
ti  divinae,  utpote  gravissimum  scelus,  ob 
cujus  enormitatem  impiissimi  Judaei  sunt 
repulsi  et  relicti  a  Deo  usque  in  praesens, 
iThess.»,  quia  ut  ait  Apostolus  :  Supervenit  in  eos 
ira  Dei  usque  in  finem.  Nam  et  sic  passio 
illa  crudelissima  exstitit,  et  ex  vitiosissi- 
mis,  rancore,  invidia,  ferocitate,  ira,  ob- 
stinatione  processit :  quod  totum  superiori 
rationi  animae  Christi  innotuit,et  actualiter 
ab  ea  in  Verbo  conspiciebatur.  Idcirco  et 
hoc  modo  passio  illa  displicuit  ei,  sicut  et 
increatae  Sapientiae,  cui  perfectissime  fuit 
conformis,  peperitque  in  superiori  illa  ra- 
tione  animae  Christi  tristitiam  et  dolorem, 
sicut  in  ratione  inferiori. 

Praeterea  Riehardus  in  solvendo,  utrum 


16. 


A  in  Christo  fuerit  major  dolor  compassionis 
quam  passionis,  dicit  in  homine  esse  tres 
appetitus,  videlicet  :  superiorem  et  intel- 
lectualem,  qui  nominatur  voluntas ;  appe- 
titum  quoque  interiorem  ac  sensitivum, 
qui  in.  concupiscibilem  irascibilemque  di- 
viditur,  in  quo  subjective  sunt  animae 
passiones ;  et  appetitum  sensitivum  exte- 
riorem,  in  quo  asserit  subjective  consi- 
stere  exteriorem  et  corporalem  dolorem 
sensibilem.  Ratio  autem  inducens  Richar- 
dum   istum   ad   ponendum  hunc  tertium 

B  appetitum,  est  :  quia  (ut  opinatur)  non 
potest  esse  dolor  nisi  in  aliquo  appetitu; 
appetitus  vero  sensitivus  interior  non  mo- 
vetur  naturaliter  et  de  lege  communi,  nisi 
post  apprehensionem  interiorem ;  et  nos 
experimur,  quod  si  incidatur  membrum, 
prius  duratione  aut  ordine  naturae  est  ibi 
sensus  doloris,  quam  laesio  illa  apprehen- 
datur  per  aliquam  apprehensionem  inte- 
riorem.  Denique,  exteriorem  hunc  appe- 
titum  scribit  esse  diffusum  per  omnes 
corporis  partes,  in  quibus  est  sensus  tactus. 

C  Verum  ista  positio  de  hoc  tertio  appe- 
titu  videtur  a  communi  philosophorum 
atque  theologorum  dogmate  aliena,  quia 
non  ponunt  in  homine  nisi  duplicem  ap- 
petitum,  videlicet  :  voluntatem,  et  sensum 
interiorem.  Nec  ratio  illa  cogit,quia  (ut  ta- 
ctum  est)  unaquaeque  potentia  apprehensi- 
va  habet  delectationem  et  contristationem 
propriam,  suae  operationi  conjunctam,  et 
naturaliter  ac  immediate  concomitantem 
eamdem.  Quae  autem  circa  hoc  quaeri,  et 
contra  hoc  objici  queunt,  in  praefato  tra- 

D  ctatu  de  Pace  et  gaudio  continentur  ac 
dissolvuntur. 

Praeterea  Albertus  respondendo  ad  is- 
tud,  utrum  anima  Christi  fuit  secundum 
se  totam  passibilis,  ait  :  Anima  rationalis 
secundum  se  totam  passibilis  est  in  cor- 
pore.  Fuit  namque  praedicatum  a  quodam 
abbate,  quod  anima  Christi  non  fuit  passa 
secundum  partem  superiorem,  sed  Parisiis 
ab  universitate  magistrorum  hoc  pro  hae- 
resi  est  damnatum.Sed  advertcndum,quod 
in  anima  duo  considerantur,videlicet,quod 

est  natura  hominis,  et  item  quod  est  prin-  A 
cipium  actuum  humanorum.  Quantum  ad 
primum,  tripliciter  consideratur.  Aliqua 
enim  habet  in  quantum  est  forma  sub- 
stantialis  ;  et  aliqua,  in  quantum  anima; 
et  quaedam,  in  quantum  est  natura  homi- 
nis  secundum  quod  homo  est.  Nempe  in 
quantum  forma  substantialis,  sic  est  per- 
fectio  corporis  humani,  prout  ipsum  cor- 
pus  per  temperamentum  accedit  aliquali- 
ter  ad  a?qualitatem  ccelo  convenientem,  ac 
distat  a  distemperamento  elementi.Quum- 
que  aequalitas  ista  sit  summa  in  homine,  B 
secundum  Avicennam,  datur  ei  a  datore 
formarum  nobilissima  forma, propter  quod 
ratio  formae  et  actus  in  anima  rationali 
perfectissima  est.  In  quantum  vero  est 
anima,  est  actus  corporis  non  modo  com- 
plexionati  in  temperantia  tali,  sed  etiam 
in  potentia  vitam  habentis,  et  tale  est 
quodcumque  corpus  organicum  :  sicque 
anima  effluit  a  se  vires  diversas  in  diver- 
sas  corporis  partes.  Quod  etiam  anima  ra- 
tionalis  nobilissime  habet  :  quod  probatur 
per  figuram  sui  corporis  ac  membrorum,  C 
quae  pulchritudine  et  decore  omne  aliud 
corpus  animatum  excedunt.  Demum,  in 
quantum  est  natura  hominis  ut  homo  est, 
dans  esse  hominis  et  rationem  corpori  ani- 
mato,  sic  anima  habet  aliquid  plus  quam 
in  quantum  forma  et  in  quantum  anima. 
Ideo  dixit  quidam  philosophus,  quod  ani- 
ma  rationalis  habet  effluere  quasdam  vires 
quae  affixae  sunt  organis,  et  aliquas  non 
affixas,  ordinem  tamen  habentes  ad  affi- 
xas  in  quantum  ab  eis  recipiunt  species, 
et  ad  substantias  separatas,  per  hoc  quod  D 
de  earum  participant  lumine.  Itaque  in 
omni  hac  consideratione,  anima  secundum 
se  totam  passibilis  est,  et  compatitur  cor- 
pori.  —  Secundo  consideratur  ut  princi- 
pium  actuum  humanorum  :  et  sic  non  est 
necesse  quod  tota  compatiatur,  quoniam 
quaedam  virtus  ejus  potest  esse  circa  con- 
templationem  divinorum,  et  quaedam  af- 
fectata  passionibus  corporum. 

Si  vero  queeratur,  an  secundum  eamdem 
potentiam   possint  esse   simul   in  anima 


acerbitas  magni  doloris,  et  experimentum 
magnae  jucunditatis;  dicendum,  quod  con- 
traria  simul  inesse,  dupliciter  possunt  in- 
telligi.  Primo,  quod  utrumque  insit  ut 
forma  et  actus;  secundo,  ita  quod  unum 
sit  ordinatum  in  aliud  tanquam  materia  : 
quod  in  potentiis  animae  praesertim  con- 
tingit.  Primo  modo  non  valent  simul  in- 
esse  respectu  ejusdem;secundo  modo  pos- 
sunt,  et  sequi  potest  diversus  effectus  : 
sicut  in  pcenitente  dolor  est  in  ratione, 
quoniam  aliter  non  esset  laudabilis;  et 
tamen  admonet  Augustinus  :  Semper  do- 
leat,  et  de  suo  dolore  gaudeat.  Ergo  gau- 
dium  potest  esse  de  dolore,  ita  quod  dolor 
sit  materia  gaudii  seu  objectum.  Sic  dico 
in  Ghristo,  quod  mors  fuit  apprehensa  in 
ratione  ut  opus  redemptionis,  sicque  fuit 
materia  gaudii ;  fuit  quoque  apprehensa 
ut  naturse  nociva  et  afflictiva,  et  sic  fuit 
causa  doloris.  —  Haec  Albertus.  . 

Udalricus  demum  circa  haec  loquitur  in 
Summa  sua,  libro  sexto  :  Anima  Christi 
tempore  passionis  fuit  in  excellentissima 
delectatione,  ex  divina  fruitione.  Quum- 
que  una  potentia  exsistente  in  actu,  aliae 
retrahantur  ab  actibus  suis,  secundum  Phi- 
losophum  libro  de  Anima;ideo(sicut  idem 
dicit  sexto  Ethicorum)  pmnis  delectatio 
expellit  tristitiam,  non  solum  sibi  contra- 
riam,  sed  et  aliam  quamcumque,  dum- 
modo  delectatio  sit  intensa.  Unde  videtur 
quod  anima  Christi  tam  gaudiosa,  nullum 
potuit  habere  sensum  doloris  aut  passio- 
nis.  Ad  quod  dicimus,  quod  secundum  na- 
turam  ita  fuisset,  sed  Deus  eidem  potentiae 
dedit  virtutem  ut  secundum  diversa  obje- 
cta  simul  perciperet  tantam  delectationem 
et  passionis  acerbitatem.  —  Quidam  vero 
haeretici  dixerunt  Christum  vere  passum, 
sed  non  sola  voluntate,imo  quadam  neces- 
sitate,dicentes  eum  defectus  et  passibilita- 
tes  contraxisse  magis  quam  assumpsisse. 
Ad  quem  errorem  prorsus  eliminandum, 
quidam  Sancti  dixisse  videntur,  quod  in 
Christo  non  fuerunt  veraciter  passiones 
animales  sensibiles.  Etenim  super  illud  in 
Psalmo,  Deus  meus,  clamabo  per  diem  et  p«.xxi,3. 

non  exaudies,  loquitur  Augustinus  :  Non 
vere  timuit  pati,  tertia  die  resurrecturus, 

Phiiipp.i,  quuin  arderet  Paulus  dissolvi  et  esse  cum 

Christo.  Non   erat  miles   fortior  impera- 

tore.  Erubescant   qui   putant  Salvatorem 

mortem   timuisse,  et  ex  pavore  orasse  : 

Matth.    Transeat  a  me  calix   iste.  Et  de  hoc   in 

xxvi,  39.  tertj0  Sententiarum,  distinctione  quinta- 
decima,  verba  Hilarii  allegantur,  qui  inter 

/oann.xvm,  cetera  ait  :  Timuitne,  qui  armatis  obvius 
ivit?  Et  in  corpore  ejus  fuit  infirmitas,  ad 
cujus  occursum  consternata  persequenti- 
um  agmina  resupinatis  corporibus  cecide- 
runt  ?  Et  rursus  ibidem  :  Attulerunt  in 
eum  verbera  impiorum  impetum  passi- 
onis,  non  passionis  dolorem  inferebant, 
quemadmodum  telum  aerem  dividens.  — 
Verum  haec  et  similia  Sancti  exponunt. 
Nam  Augustinus  praeallegato  loco  subjun- 
git :  Tristitiam  sic  assumpsit  quomodo  car- 
nem.  Per  quod  innuit,quod  hujusmodi  pas- 
siones  Christus  non  contraxit,  sed  sponte 
assumpsit.  Hilarius  vero  intendit  tria  re- 
movere  a  Christo.  Primum  est  meritum 
passionum,  quoniam  originale  non  con- 
traxit  peccatum.  Unde  addidit  ibi  :  Non 
est  ambiguum,  passionem  illatam  non  in- 
tulisse  corpori  illi  naturam  dolendi,  quo- 
niam  vitiosa?  infirmitatis  nostraeforma  non 
fuit  in  eo  quod  ex  conceptu  Spiritus  San- 
cti  Virgo  progenuit.  Secundum  est  natu- 
ralis  necessitas  patiendi,  quse  quamvis  fu- 
isset  in  Christo,  si  fuisset  purus  homo, 
tamen  quoniam  passus  fuit  illius  naturae 
quae  corpus  suum  potuit  conservare  ab 
omni  passione  illata  et  innata,  ideo  Chri- 
stus  non  naturali  necessitate  est  passus. 
Tertium  est  dominium  dolorum  per  vio- 
lentiam  :  non  enim  dolores  illi  poterant 
per  violentiam  in  Christo  sic  dominari, 
quin  ipse  per  omnipotentiam  suam  potu- 
erit  eos  repellere.  Haec  Udalricus. 

Qui  etiam  dicit,  quod  si  per  impossibile 
ponamus  animam  rationalem  mori  morte 
naturali,  major  esset  dolor  mortis  illius 
(juam  fuit  dolor  mortis  Salvatoris,  quia 
sic  anima  per  se  pateretur,  passione  quo- 
que  magis  intrinseca  ac  penetrativa  affli- 


A  geretur;  et  quoniam  esset  in  ea  major  vis 
resistendi,  non  posset  vinci  et  corrumpi 
nisi  ab  aliquo  vehementissime  ac  violen- 
tissime  imprimente  in  eam.  Verumtamen 
pcena  infernalis  intensior  est  quam  esset 
dolor  animae  rationalis  sic  morientis,  quia 
damnati  desiderio  evadendi  pcenas  suas, 
praesertim  sensum  tanti  doloris  quem  ignis 
infernalis  immediate  agit  in  animas,  et 
etiam  in  corpora  post  resurrectionem,  cu- 
piunt  mori  et  non  esse,  non  solum  quan- 
tum  ad  corpora  sua,  sed  etiam  quantum 

B  ad  animas.  —  Potest  etiam  eadem  qusestio 
fieri  de  morte  culpae.  Ad  quod  responde- 
mus,  quod  mors  culpae  est  causaliter  ma- 
joris  doloris  quam  mors  Christi,  quum  sit 
a  summo  bono  separatio,  quae  quantum 
in  se  est,  tanto  majoris  doloris  exstat  ma- 
teria,  quanto  bonum  illud  est  majus  et 
delectabilius  ac  connaturalius  animae  ra- 
tionali.Secundum  efficientiam  vero  minor 
est  dolor  iste  quam  dolor  Christi :  quoniam 
quantumcumque  causa  doloris  sit  suffici- 
ens  in  se,  non  tamen  causat  nec  inducit 

C  dolorem,  nisi  in  quantum  ipsa  percipitur 
seu  sentitur.  Porro  mors  culpae,  quae  est 
separatio  animae  a  Deo,  non  multum  per- 
cipitur,  juxta  illud  Job  :  Si  venerit  ad  me,  Job  ■ 
non  videbo  eum;  et  si  abierit,  non  intelli- 
gam  :  quoniam  anima  amore  commuta- 
bilis  boni  abducitur,  ne  consideret  quam 
malum  et  amarum  sit  ei,  reliquisse  se  Jer.  \ 
Deum  suum,  ut  legitur  apud  Jeremiam. 
Quod  vero  istud  sit  causa  majoris  doloris 
quantum  in  se  est,  hinc  constat,  quia  dum 
anima  in  inferno  plene  percipit  eam,  tunc 

D  (ul  ait  Chrysostomus)  major  dolor  est  ei 
de  pcena  hac  damni  quam  de  pcena  sen- 
sus.  Idcirco  secundum  statum  illum  dolor 
illius  mortis,  quse  est  separatio  a  Deo  per 
culpam,  major  est  dolorc  Christi  :  quia 
quod  majus  est  majori,  majus  est  minori. 
Haec  Udalricus. 

Inluendum  vero,  quod  verba  S.  Hilarii 
in  textu  posita,  partimque  tacta,  si  bene 
pcnsentur,grandem  gignunt  difficultalem; 
el  a  diversis  ad  ea  diversimode  responde- 
lur.  Nempe  ut  refert  Albertus,  quidam  di- 

cunt  ea  Hilarium  retractasse;  et  ut  addit 
Albertus,  illa  solutio  melior  sibi  videtur, 
qui  tamen  fatetur  scripturam  illius  retra- 
ctationis  non  devenisse  ad  ipsum.  Bona- 
ventura  vero  respondet  se  audisse  domi- 
num  Guillelmum  Parisiensem  recitare,  se 
librum  retractationis  illius  vidisse  ac  per- 
legisse.  Responsio  autem  Magistri  et  Tho- 
mae,  Alberti  et  Udalrici  et  aliorum  com- 
muniter,  satis  coincidit,  et  ex  Udalrico 
relata  est.  Durandus  quoque  concordat 
preehabitis. 

Porro  Henricus  Quodlibeto  octavo,  re- 
spondendo  ad  istud,  utrum  in  anima  Chri- 
sti  tempore  passionis  simul  stabant  gau- 
dium  fruitionis,  dolorque  passionis  seu 
tristitia  de  malo  pcena?  propriae  et  culpae 
aliorum,  sequitur  responsionem  praeindu- 
ctam,  dicentium  quod  imo,  quia  non  erant 
contraria,  eo  quod  concernebant  diversa 
objecta,  sicut  expositum  est.  —  Cui  ta- 
men  responsioni  objici  posset,  quod  anima 
Christi  gaudebat  non  solum  de  increato 
objecto,  sed  etiam  de  ipsa  passione  in 
quantum  fuit  redemptio  mundi  et  placita 

ioa.b.  Deo  Patri  ex  parte  patientis,  ut  plenius  est 
expressum.  Et  rursus,  quia  (ut  ex  Philo- 

»9i c-.  sopho  est  ostensum)  delectatio  intensa  et 
vehemens  non  solum  tristitiam  sibi  con- 
trariam,  sed  et  quamlibet  tristitiam  in  eo- 
dem  subjecto  tollit  aut  minuit.Hinc  potius 
est  tenendum,quod  supernaturale  hoc  fuit 
in  anima  Christi. 

Postremo  Scotus  circa  haec  scribit  mul- 
tum  prolixe,cujus  scripta  pertranseo,  quo- 
niam  hujus  catholica?  veritatis  jam  ex 
preeallegatis  doctoribus  evidenter  elucida- 
t  p.  magis  obscurativa  quam  declarativa 
videntur.  Videtur  autem  insinuare,  quod 
tota  anima  Christi  quantum  ad  volunta- 
tem,secundum  utramque  ipsius  portionem 
tristabatur,  et  ut  natura  et  ut  libera,  ex 

aiiiionc  volitione  *  conditionala,  quantum  scilicet 
in  ipsa  fuit;  et  quantum  ad  intellectum, 
secundum  utramque  portionem  apprehen- 
debat  disconveniens  voluntati,  naturaliter 
et  conditionaliter.  —  Quocirca  dicendum, 
quod  anima  Christi,  seu  Christus  secun- 


A  dum  quod  homo,  non  conditionaliter  tan- 
tum,  sed  simpliciter  absolute  voluit,  ac- 
ceptavit,  et  praeelegit  pati  ac  mori  :  primo 
atque  potissime,  quoniam  summee  ac  su- 
perbeatissimse  Trinitati  sic  complacuit ; 
deinde,  quoniam  Trinitas  supergloriosis- 
sima  per  passionem  illam  prseordinavit 
liberari  et  salvari  genus  humanum;  et  rur- 
sus,  quia  tam  ineffabiliter  ac  multipliciter 
fructuosissima  fuit  passio  sua.  Nec  sequi- 
tur,  Non  voluit  eam  nisi  in  quantum  fuit 
hominum  salvativa,  seu  a  Deo  preeordina- 

B  ta,  ergo  non  voluit  eam  simpliciter  :  alio- 
qui  Sancti  vix  aliquid  boni  vellent  simpli- 
citer,  quum  nil  velint  ut  sancti,  nisi  quia 
a  Deo  praeceptum  et  salubre,  seu  placitum 
ipsi.Ideo  verum  non  est,quod  anima  Chri- 
sti  sic  solum  voluit  pati,  sicut  in  mari  pe- 
riclitans  vult  merces  projicere,  quod  ille 
non  vult  nisi  cum  tristitia  et  renisu  :  imo 
anima  Christi,  sicut  in  omni  caritate  Dei 
et  proximorurn  ceterisque  virtutibus  prse 
cunctis  indicibiliter  ardentissima  ac  per- 
fectissima  fuit,  sic  corde  prorsus  prom- 

C  ptissimo  ac  aestuantissimo  ad  patiendum 
processit,  ac  omnem  illam  passionis  acer- 
bitatem  patientissime  ac  libentissime  per- 
tulit,  imo  et  de  ipsa  afflictione  (in  quan- 
tum  tam  honorativa  Dei,  fructuosaque 
mundo  exstitit)  gaudens,  quamvis  nihilo 
minus  tristabatur  et  doluit,  atque  condo- 
luit,  modis  respectibusque  preefatis. 

Verumtamen  secundum  Alexandrum,vo- 
luntas  dicitur  absoluta  triplieiter.  Primo, 
quia  aliquid  appetitur  non  aliqua  coactio- 
ne  ex  alio.  Secundo,  quia  aliquid  appetitur 

D  propter  se  :  sicut  volumus  beatitudinem. 
Et  his  modis  passio  Christi  fuit  secundum 
voluntatem  absolutam.  Tertio  dicitur  vo- 
luntas  absoluta.id  est,non  relata  ad  aliud: 
et  ita  non  fuit  secundum  voluntatem  ab- 
solutam,  quia  referebatur  a  Christo  ad  ele- 
ctorum  salutem.  —  Haec  Alexander.  In 
quibus  videtur  obscurum,  quod  dicit  pas- 
sionem  Christi  fuisse  secundum  volunta- 
tem  absolutarn  etiam  modo  secundo  :  nisi 
forte  dicatur  passionem  voluisse  aut  appe- 
tisse  propter  se,in  quantum  ordinavit  eam 

etiam  ad  proprii  corporis  glorificationem.  A  voluntas  eadem  est  secundum  rem,  diffe- 

Quaerit  item  hic  doctor,  an  Christus  pa-  rens  ratione.  Quia  voluntas  dicitur  natura- 

tiebatur    secundum    omnem    voluntatem.  lis  per  comparationem  ad  suum  corpus, 

Respondet  :  Quemadmodum  appetitus  est  cum  quo  naturaliter  cupit  esse,  et  dolet 

duplex,  ita  voluntas.  Est  etenim  appetitus  de  ejus  contrario,  hoc  est  de  separatione 

naturalis  et  rationalis  :  sic  quoque  volun-  ab  illo  et  afflictionibus  ejus ;  idcirco  se- 

tas,  quae  est  rationalis  appetitus,  est  du-  cundum  hanc  passus  est.  Deliberativa  vero 

plex,videlicet :  naturalis,naturali  appetitui  vocatur,  secundum  quam  contulit  passio- 

correspondens ;  et  deliberativa,  correspon-  nis  utilitatem  ;  et  secundum  hanc  passus 

dens   appetitui   rationali.  Utraque   autem  non  est.  Hsec  Alexander. 


DISTINCTIO  XVI 

A.  An  in  Christo  fuerit  necessitas  patiendi  et  moriendi, 
quce  est  defectus  generalis. 

cf.dist.xv.  ~J     |~IC  oritur  quaestio  ex  praedictis  ducens  originem.  Dictum  est  enim  supra, 

quod  Christus  in  se  nostros  defectus  suscepit  praeter  peccatum.  Est  autem 

hominis  quidam  generalis  defectus  qui  peccatum  non  est,  scilicet  neces- 

ffebr.u.,21.  sitas  patiendi  vel  moriendi.  Unde  corpus  nostrum  non  tantum  mortale,  sed  etiam 

Rom.  vi.i,  mortuum  dicitur,  quia  non  tantum  aptitudinem  moriendi,  sed  etiam  necessitatem 

•  aiias  cor-  habet.  Ideo  quseritur,  utrum  necessitas  talis  in  Christi  carne  *  fuerit.  De  aptitudine 

pore         enim  moriendi  quod  in  eo  fuerit,  ambiguum  non  est,  quae  etiam  ante  peccatum  in 

homine  fuit,  quando  aliquis  in  eo  non  fuit  defectus  :  nec  ergo  mortalitas  illa  tunc 

in  eo  fuit  defectus,  quia  naturae  ei  erat.  Unde  etiam  quidam  talem  mortalitatem  in 

nobis  non  esse  defectum,  non  improbe  tradunt,  sed  necessitatem  moriendi  vel  pa- 

tiendi,   quae   etiam   mortalitas  dicitur  vel   passibilitas.   Dicitur  enim   homo  nunc 

passibilis  vel  mortalis,  non  modo  propter  aptitudinem,  sed  etiam  propter  necessi- 

tatem.  Sed  numquid  hic  defectus  fuit  in  Christi  carne?  Anima  quoque  ejus  quum 

passibilis  exstiterit  ante  mortem,  numquid  necessitatem  patiendi  habuit?  Si  enim 

necessitas  patiendi  vel  moriendi  fuit  in  Christo,  non  videtur  sola  voluntate  misera- 

tionis  defectus  nostros  accepisse.  —  Ad  quod  dici  potest,  Christum  voluntate,  non 

necessitate  suae  naturae,  hos  defectus  sicut  alios  suscepisse,  scilicet  necessitatem 

patiendi  in  anima,  simul  autem  patiendi  et  moriendi  in  carne.  Verum  hanc  neces- 

sitatem  non  habuit  ex  necessitate  suae  conditionis,  quia  a  peccato  immunis,  scd  ex 

/vxvi.1,6.  sola  voluntate  accepit  de  nostra  iniirmitate,  ponens  tabernaculum  suuin  in  sole, 

ciossaord.  scilicet  sub  temporali  mutabilitate  et  labore.  Unde  super  epistolam  ad  Hebraeos 

2".  e  r' '"' auctoritas  dicit,  quod  sicut  hominibus  aliis  et  jure  et  lege  naturae  statutum  est 

semel  mori,  ita  et  Christus  eadem  necessitate  et  jure  naturae  semel  oblatus  est,  et 

non  saepe.  Nec  ideo  dicit  jure  naturae,  quod  ex  natura  suae  conditionis  hunc  defe- 

ctum  traxerit,  qui  etiam  non  provenit  nobis  ex  natura  secundum  quod  prius  est 
instituta,  sed  ex  ea  peccato  vitiata.  Et  ideo  dicitur  hic  defectus  naturalis,  quia 
quasi  pro  natura  inolevit,  in  omnibus  diffusus. 

B.  De  statibus  liominis,  et  quid  de  singulis  Christus  accepit. 

Et  est  hic  notandum,Christum  de  omni  statu  hominis  aliquid  accepisse,qui  omnes 
venit  salvare.  Sunt  enim  quatuor  status  hominis  :  primus  ante  peccatum,  secundus 
post  peccatum  et  ante  gratiam,  tertius  sub  gratia,  quartus  in  gloria.  De  primo  statu 
accepit  immunitatem  peccati  :  unde  Augustinus  illud  Joannis  evangelistae  exponens, 
Qui  desursum  venit,  super  omnes  est,  dicit  Christum  venisse  desursum,  id  est  de  Joann.  m, 

31. 

altitudine  humanae  naturae  ante  peccatum,  quia  de  illa  altitudine  sumpsit  Yerbum  Lyrajnjo- 
Dei  humanam  naturam,  dum  non  assumpsit  ipsam  culpam,  cujus  assumpsit  pcenam. an 
Sed  pcenam  assumpsit  de  statu  secundo  et  alios  defectus;  de  tertio  vero  gratiae 
plenitudinem ;  de  quarto,  non  posse  peccare  et  Dei  perfectam  contemplationem. 
Habuit  enim  simul  bona  viae  quaedam  et  bona  patriae,  sicut  et  qusedam  mala  viae. 

A      Videtur  quod  non.  Primo,  quoniam  ipse 
SUMMA  jn  Evangelio  protestatur  :  Nemo  tollit  ani-  Joann.  x, 

DISTINCTIONIS    SEXT^EDECIMiE  mam   meam  a  me'  Sed  e%°   P0nam   eam '  "' 

potestatem  habeo  ponendi  animam  meam, 

et  iterum  sumendi  eam.  Ad  idem  pertinet 

DISTINCTIONE  praehabita  tractatum  est  illud  Isaia3  :  Oblatus  est  quia  voluit.  —  /s.  un,  7. 
de  Christi  passione  ;  nunc  agitur  de  Secundo,  quod  necessitate  quis  patitur, 
proprietate  et  modo  passionis,  unde  pro-  non  est  meritorium  ei  aut  alteri ;  passio 
cessit,  an  scilicet  ex  necessitate,  aut  magis  autem  Christi  summe  meritoria  fuit  :  non 
ex  voluntate.  Deinde  solvit,  et  solutionem  ergo  fuit  in  eo  moriendi  necessitas.  — 
declarat  dicendo,  quod  ex  voluntate  as-  Tertio,  mors  et  moriendi  necessitas,  sic- 
sumpsit  istum  defectum  communem,  qui  ut  et  omnis  hominum  pcena,  ex  origina- 
est  necessitas  moriendi.  Sicque  videtur  B  li  peccato  primam  susceperunt  originem. 
concedere,  quod  necessitas  moriendi  ali-  Quum  ergo  ab  omni  originali  et  omni  alio 
quo  modo  fuit  in  Salvatore,quamvis  spon-  peccato  fuerit  Christus  prorsus  immunis, 
te  assumpta  :  sicut  quis  sponte  pergit  ad  non  videtur  in  eo  necessitas  fuisse  pa- 
vincula,  tamen  quum  fuerit  vinctus,  ne-      tiendi. 

cessitatem  habet  manendi  in  loco  capti-  In  oppositum  est,  quod  Christus  habuit 

vitatis.   Consequenter  ponit  quatuor  esse      mixtum  ex  sua  natura  passibile  ac  morta- 
hominis  status,  et  de  unoquoque  eorum      le,  utpote  ex  contrariis  composituin. 
Christum  aliquid  accepisse. 

Circa  haec  Alexander  tria  inquirit  :  pri- 

mo,  utrum  in  Christo  fuit  necessitas  mori- 

QU^ESTIO    PRIMA  encli  ex  parte  causae  inferioris  et  materia- 

C  lis;  secundo,  an  ex  parte  causae  finalis; 

HIc  quaeritur  primo,  An  in  ChristO      tertio,  an   ex    parte   causae   superioris   et 
fuit  necessitas  patiendi  ac  mo-     efficientis.  Ad  quorum  primum  respon- 
riendi.  det:Necessarium,secundum  Philosophum, 

dicitur  quatuor  modis  secundum  quatuor 
geuera  causarum.  Est  enim  necessitas  se- 
cundum  causam  formalem,  sicut  calidum 
necessario  calefacit,  et  sol  lucet;  et  est 
necessitas  secundum  causam  materialem, 
sicut  mixtum  necesse  est  corrumpi ;  item 
secundum  efficientem,  ut  lapidem  impul- 
sum  oportet  moveri ;  et  item  secundum 
causam  finalem,  secundum  quam  oportet 
serram  esse  ex  ferro  et  chalybe.  Itaque  in 
nobis  est  necessitas  moriendi  ac  patiendi, 
secundum  causam  efficientem  et  forma- 
lein  ac  materialem ;  in  Christo  autem  so- 
lum  secundum  causam  finalem,  eo  modo 
dist.xv,q.i.  quo  dictum  est  supra,  necessarium  fuisse 
ad  redimendum  genus  humanum  pati  Fi- 
lium  Dei.  Non  autem  fuit  in  Ghristo  ne- 
cessitas  patiendi  ex  parte  causae  efficien- 
tis,  quoniam  nulla  causa  creata  potuit  eum 
cogere  pati ;  nec  ex  parte  causae  materia- 
lis,  quoniam  illa  est  necessitas  contracta 
ex  vitio  propagationis  in  nobis,  et  illa  est 
necessitas  conditionis;  nec  erat  in  eo  ne- 
cessitas  patiendi  secundum  rationem  cau- 
sa?  formalis,  quoniam  illa  non  potest  pro- 
hiberi,  nec  est  voluntaria.  Passiones  autem 
quamvis  secundum  legem  naturee  fiebant 
in  Christo,  non  tamen  coacte,  sed  volunta- 
rie,  ut  asserit  Damascenus.  —  Denique  ad 
secundum,  videlicet  qualiter  necesse  fuit 
Christum  pati  ex  parte  causse  finalis,  vide- 
ibidem.  licet  ut  liberaretur  genus  humanum,supra 
responsum  est.  Non  cnim  tam  absolute  ne- 
cessarium  exstitit,  quin  Deus  per  alium 
modum  hoc  facere  potuisset,  sed  iste  con- 
venientior  fuit  et  praeordinatus  a  Deo.  — 
Ad  tertium,utpote,an  necesse  fuit  Christum 
pati  ex  parte  causae  efficientis  superioris, 
respondet  :  Est  necessitas  communiter  di- 
cla,ut  necessitas  immulabilitatis;  esl  quo- 
que  necessitas  proprie  dicta,  sicut  neces- 
silas  coactionis  aut  prohibitionis.  Prima 
convenit  Deo,  non  secunda.  Ideo  Christus 
passus  non  est  necessitate  coaclionis  aut 
prohibitionis,  sed  immobilis  voluntatis. 
Ilinc  ait  Anselmus  :  Voluntas  Dei  nulla 
mcessitate  facit,  sed  sua  potestale.  Ideo 
non  ob  aliud  dicimus  eum  non  potuisse 


A  non  mori,  nisi  quia  immutabili  voluntate 
voluit  mori.  Haec  Alexander. 

Porro  Bonaventura  hanc  refert  respon- 
sionem,  et  approbat  eam,  additque  :  Magi- 
ster  in  littera  aliter  tractat  eam.  Quaerit 
namque,  an  moriendi  necessitas,  quum  sit 
in  nobis  per  contractionem,  fuerit  in  Chri- 
s.to  per  violentiam.  Ad  quod  aliter  respon- 
dere  oportet.  Idcirco  sequendo  Magistrum, 
dicere  possumus,  quod  Christus  assumpsit 
istum  defectum  qui  est  necessitas  mori- 
endi.  Nam  quantum  fuit  de  lege  naturee, 

B  corpus  Christi  fuit  resolubile  ac  mortale; 
et  nisi  fuisset  conservatum  miraculose, 
aliquando  defecisset  senio.  Verumtamen 
advertendum,  quod  non  omnino  eodem 
modo  fuit  in  Christo  necessitas  moriendi 
ut  in  nobis,  imo  quodam  modo  sic,  et  quo- 
dam  modo  non  sic.  Necessitas  quippe  mo- 
riendi  comparatur  ad  tria,  puta  :  ad  cau- 
sam,ad  subjectum,et  ad  virtutem  corporis 
regitivam.  Quantum  ad  primum,  est  in 
nobis  ex  duplici  causa,  videlicet :  ex  fcedi- 
tate  corruptionis  culpabilis,  atque  ex  qua- 

C  litate  naturalis  compositionis;  hoc  est,  ex 
contractione  originalis  peccati,  et  ex  com- 
mixtione  elementarium  qualitatum  con- 
trariarum  :  quorum  primum  non  fuit  in 
Christo,  sed  tantum  secundum.  Similiter 
quoad  subjectum,  in  nobis  est  necessitas 
patiendi,  sive  per  comparationem  ad  natu- 
ram,  sive  per  comparationem  ad  perso- 
nam ;  in  Christo  autem  necessitas  erat  ad 
patiendum  non  per  comparationem  ad  per- 
sonam,  quia  nulla  poterat  adstringi  neces- 
sitate,  sed  per  comparationem  ad  naturam 

D  assumptam.  Insuper,  quoad  virtutem  re- 
gitivam,  aliter  fuit  necessitas  patiendi  in 
Domino  Jesu  Christo,  aliterque  in  nobis. 
Est  enim  in  nobis  virtus  regitiva  ex  parte 
natune,  et  ex  parte  voluntatis.  Atque  ex 
parte  utriusque  necessitas  patiendi  in  no- 
bis  est,  quoniam  nec  natura  neque  volun- 
tas  potest  in  nobis  passionem  prohibere. 
In  Christo  autem  necessitas  patiendi  fuit 
respectu  virtutis  naturalis,  non  respectu 
regitivse  voluntatis  :  nam  nihil  invilus  sus- 
linuit,  nec  potuit  sustinere  quod  non  vo- 

luit.  Sicque  patet  quomodo  in  Christo  fuit 
patiendi  necessitas,  non  per  contractionem, 
sed  assumptionem,  et  aliter  quam  in  no- 
bis.  Ideo  quasi  medium  fuit  inter  statum 
naturae  institutae  et  nos.  In  nobis  nam- 
que  natura  et  voluntas  subest  passioni. 
In  Adam  vero  tam  natura  quam  voluntas 
praeerat  passioni.  Verum  in  Christo  pas- 
sioni  suberat  natura,  praefuitque  voluntas. 
Hoc  est  quod  loquitur  Damascenus  :  In 
Christo  etsi  passiones  fiebant  secundum 
legem  naturae,  non  tamen  coacte,  sed  vo- 
luntarie.  Itaque  in  genere  moris,  causa 
passibilitatis  et  corruptionis  est  demeri- 
tum  culpae;  causa  vero  naturalis,  compo- 
sitio  ex  contrariis.  Necessitas  quoque  haec 
patiendi  fuit  in  Christo  fundata  in  volun- 
tate,  et  sponte  assumpta,  non  contra  vo- 
luntatem.  Et  talis  necessitas  non  minuit 
de  ratione  meriti,  sicut  Anselmus  ponit 
exemplum  de  obligante  se  ad  opera  su- 
pererogationis.  Haec  Bonaventura. 

At  vero  Thomas  primo  hic  quaerit,  an 
moriendi  necessitas  insit  homini  solum 
ex  peccato.  Respondet,  quod  partim  a  na- 
tura,  id  est  commixtione  qualitatum  con- 
trariarum,  ut  modo  expressum  est;  par- 
tim  ex  culpa  originali,  ut  claruit.  —  Sed 
de  isto  pertranseo,  quia  haec  quaestio  su- 
x,  per  secundum  diligentius  est  soluta,  tra- 
ctatu  de  originali  et  ejus  effectibus. 

Secundo  sciscitatur,  an  in  Christo  fuit 
necessitas  moriendi.  Respondet  :  Necessa- 
rium,  secundum  Philosophum,  idem  est 
quod  impossibile  non  esse;  hinc  necessi- 
tas  excludit  potentiam  ad  oppositum.  Haec 
autem  potentia  ad  oppositum  excluditur 
triplici  ratione.  Primo,  quia  repugnat  na- 
turae  rei,  sicut  potentia  moriendi  repu- 
gnat  divinae  naturae  :  propter  quod  dici- 
mus  Deum  necessario  esse  aeternum.  Haec 
est  necessitas  absoluta.  Secundo,  ex  aliquo 
impediente  ;  et  haec  est  necessitas  coactio- 
nis.  Tertio,  quia  repugnat  fini  intento,  ut 
incurabiliter  infirmari  sanationi  :  propter 
quod  dicimus,  Non  potest  non  curari  si 
debeat  sanari.  Et  ista  est  necessitas  ex 
conditione  finis.  Necessitas  ergo  patiendi 


A  seu  moriendi,  potest  dupliciter  Christo  at- 
tribui  :  quoniam  potest  removere  poten- 
tiam  non  moriendi  a  natura  humana.  Sic 
vere  attribuitur  Christo,  quia  natura  hu- 
mana  secundum  statum  passibilitatis  quo 
eam  assumpsit,  non  habet  ex  naturalibus 
suis  potentiam  non  moriendi.  Secundo  po- 
test  removere  potentiam  non  moriendi  a 
Christo  ratione  personae.  Sicque  false  ad- 
scribitur,  quoniam  virtus  deitatis  quae  fuit 
in  Christo,  potuit  ab  ipso  repellere  omne 
inductivum  mortis  ac  passionis.Nihilo  mi- 

B  nus  fuit  in  Christo  necessitas  patiendi  ra- 
tione  personae,  ex  conditione  finis  respi- 
cientis  personam  divinam  ut  incarnatam. 
Quumque  mors  in  Christo  exstiterit  ratione 
naturae  humanae,  ideo  sicut  absolute  con- 
cedimus,quod  Christus  est  mortuus,sic  ab- 
solute  concedere  possumus,  quod  neces- 
sitatem  habuit  moriendi,  non  solum  ex 
causa  finali,  imo  et  necessitatem  absolu- 
tam,  quamvis  non  occideretur,  ut  aliqui 
dicunt;  et  cum  hoc  necessitatem  coactio- 
nis,  quantum  ad  mortem  violentam  quam 

C  timuit  *.  Haec  ille.  «sustinuit 

In  quibus  videtur  obscurum  hoc  ulti- 
mum  verbum,  quia  nil  poterat  Christo 
infligi,  nisi  quod  ipse  sponte  etiam  volun- 
tate  humana  voluit  pati;  nec  timuit  mor- 
tem,  quasi  violentiae  hostium  subjacens, 
seu  eorum  violentiae  praevalere  non  va- 
lens.  Unde  in  homilia  scribit  Gregorius  : 
Mirum  est,  fratres,  quod  persequentium 
iram  Dominus  se  abscondendo  declinavit, 
qui  si  voluisset,  eos  in  eorum  ictibus  li- 
gasset.  Certe  tempore  passionis,  quantum 

D  potuit,  demonstravit,  et  tamen  id  ad  quod 
venerat  pertulit.  Nam  ad  unam  ejus  vocem 
abeuntes  retrorsum,  corruerunt  in  terram.  joann.xvm, 
Superius  quoque  induxi,  quod  Christus  se-  jjslxv  3 
cundum  naturam  assumptam,  per  donum 
gloriao  seu  beatificae  fruitionis  potuit  cor- 
pus  suum  conservare  illaesum.  Insuper  a 
primo  incarnationis  instante,  eo  ipso  quo 
sua  humanitas  fuit  hypostatica  unione  Ver- 
bo  aeterno  unita,  fuit  omni  creaturae  prae- 
lata,  et  jurisdictionem,  praelationem,  do- 
minium,  judiciariamquc  potestatem  super 

illam  sortita.  Unde  ante  passionem  testatus  A 
est,  loquens  ad  Patrem,  de  se  ipso  :  Sicut 
dedisti  ei  potestatem  omnis  carnis;  et  de- 
nuo  :  Pater  diligit  Filium,  et  omnia  dedit 
in  manu  ejus.  Quod  vero  Matthaei  ultimo 
dixit,  Data  est  mihi  omnis  potestas  in  coe- 
lo  et  in  terra,  ab  incarnationis  exordio  fuit 
factum,sed  post  resurrectionem  ccepit  prae 
solito  manifestari. 

Tertio  quaerit  Doctor  sanctus,  utrum  ne- 
cessitas  patiendi  vel  moriendi  suberat  in 
Christo  suae  voluntati  humanae.  Respon- 
det  :  Ejus  solius  est  immutare  cursum  et  B 
legem  naturae,  qui  naturam  instituit  et 
produxit  :  quod  solius  est  Dei.  Idcirco  nec 
aliqua  virtus  corporalis,  nec  spiritualis, 
aut  angeli,  aut  animae,  aut  etiam  animae 
Christi,  potuit  ad  immutationem  legis  na- 
turae  divinitus  institutse,  nisi  per  modum 
intercessionis.  Ideo  hoc  fuit  signum  divi- 
nitatis  Christi,  quod  imperando  signa  fe- 
cit,  et  non  orando,  ut  ceteri  Sancti.  Hinc 
quum  secundum  cursum  et  legem  naturae, 
mors  corpus  Christi  consequeretur,  neces- 
sitas  moriendi  in  eo  non  subdebatur  vo-  C 
luntati  ejus  humanae,  sed  solum  divinae. 
Unde  quod  Damascenus  ait  tertio  libro, 
quod  naturalia  in  Christo  sequcbantur  ad 
voluntatem  ipsius,  intelligendum  est  de 
voluntate  divina,  quae  fuit  illius  personac. 
Haec  Thomas  in  Scripto. 

Quae  verba  admirationem  gignunt  scru- 
tanti.  Quocirca  sciendum,quod  Augustinus 
in  libro  de  Civitate  Dei  quaerit,  an  Sancti 
faciant  miracula  aliqua  potestate  eis  colla- 
ta  et  inexsistente.  Quam  quaestionem  de- 
serit  insolutam.  Porro  Gregorius  in  homilia  D 
de  Angclis,  protestatur  de  choro  angelorum 
quorurn  est  miracula  facere,  quod  potesta- 
te  accepta  faciunt  ea ;  atque  de  Sanctis 
fatetur,  quod  vi  acceptae  potestatis,  signa 
et  prodigia  valenter  operantur.  Sed  qua- 
litercumque  verba  illa  intclligantur,  non 
videtur  dubitandum  de  Christo,quin  ei  se- 
cundum  naturam  assumptam  seu  ejus  hu- 
inauitiiii  prsestiterit  Deus  supernaturalem 
potestatem,  etiam  ei  habitualiter  inexsi- 
stentem,  facicndi  miracula  et  immutandi 


cursum,  legem  ordinemque  naturae;  ita  ta- 
men  quod  ista  potestas  fuit  instrumentalis, 
dependens  et  participata  in  Christo  homine 
respectu  increatae  potentiae  Dei,in  quo  fuit 
independenter,  auctoritative  ac  principa- 
lissime.  Sicque  soli  Deo  proprium  est 
operari  miracula,  propria  et  imparticipata 
virtute.  Propter  quod  teste  Damasceno,  hu- 
manitas  Christi  fuit  instrumentum  imme- 
diatum,  conjunctum,  animatum  ac  propri- 
um  Deitatis  sibi  unitae.  Hilarius  quoque 
super  Matthaeum  :  Magna  est,  inquit,  ad- 
miratio  in  operibus  Salvatoris,  quoniam 
virtus  latens  in  corpore  ejus,  efficientiam 
praestitit  rebus  caducis,  ita  quod  quicum- 
que  tangebant  fimbriam  vestimenti  ejus, 
salvi  fiebant. 

Praeterea,  ut  quae  tacta  sunt,  plenius 
exponantur,  post  resurrectionem  finalem 
glorificatis  electis,  beatitudo  et  gloria  ani- 
marum  sanctarum  in  earum  corpora  re- 
dundabit,  habebuntque  animae  illae  plenum 
super  corpora  sua  dominium,  ita  quod  ex 
illa  redundantia  ac  virtute  animarum  fe- 
licium,  corpora  illa  erunt  quatuor  dotibus 
adornata,  inter  quas  una  est  immortalitas 
seu  potius  impassibilitas,  deinde  agilitas, 
etc.  Unde  quocumque  voluerit  anima,  cor- 
pus  mox  erit.  Quumque  anima  Christi 
quantum  ad  vires  suas  superiores,  per  re- 
spectum  ad  increatum  objectum,  fuerit 
prae  cunctis  mentibus  creatis,  etiam  an- 
gelicis,  excellentissime  Deo  fruens,  ineffa- 
biliterque  beata,  beatitudo  ejus  et  gloria 
mox  redundasset  in  corpus  ejus,  fecisset- 
que  illud  impassibile,  immortale,  nisi  di- 
vinae  dispensationis  moderamine  redun- 
dantia  illa  fuisset  dilata,  quatenus  per 
Christi  passionem  genus  redimeretur  hu- 
manum.  Sicque  Christus  sua  voluntate  hu- 
mana,  virtute  et  influentia  beatitudinis 
suae,  potuit  corpus  suum  servare  illaesum, 
et  necessitatem  moriendi  ab  ipso  exclude- 
rc,  ac  ei  totaliter  doininari.  Unde  nec  ap- 
te  dictum  vidctur,  quod  praHacta  verba 
Damasceni  intelligantur  de  voluntate  Chri- 
sti  divina  et  increata :  quia  hoc  non  fuisset 
singulare  in  Christo,  quuiii  et  in  ceteris 

Sanctis,  imo  in  cunctis  creatis,  naturalia  A 
sequantur  voluntatem  divinam,  cui   uni- 
versa  ad  nutum  subduntur  ac  parent. 

Insuper,  quidam  Sancti  leguntur  fecisse 
miracula  non  solum  orando,  sed  et  aliis 
modis,  sicut  de  Josue  legitur,  quod  quasi 

!x,i2-  imperialiter  dixit  :  Sol,  ne  movearis  con- 
tra  Gabaon;  et  luna,  contra  vallem  Aialon. 
Unde  et  subditur  :  Steterunt  itaque  sol  et 
luna,  obediente  Deo  voci  hominis.  Imo 
tanta  vis  faciendi  miracula  data  est  ali- 
quibus  Sanctis  novi  Testamenti,quod  idem 
fuit  eis  tangere  et  curare  :  quod  et  de  glo-  B 
rioso  patre  nostro  Bernardo  fide  digna 
narratione  conscriptum  est.  Sed  et  sanctus 
ille  Martinus  multa  egit  miracula  praeci- 
piendo.  Quibus  omnibus  videtur  praecla- 
rius,  quod  beatissimus  princeps  Apostolo- 

»,  15.  rum  umbra  corporis  sui  sanavit  a?grotos. 
Amplius  dico,quod  etiam  Christus  quaedam 
miracula  fecit  orando.  Unde  in  resuscita- 

nn.  xi,  tione  Lazari  fertur  dixisse  :  Pater,  gratias 
ago  tibi,  quoniam  audisti  me.  Nec  hoc  fuit 
signum  deitatis  Ghristi,  quod  fecit  mira- 
cula  imperando,  nisi  intelligatur  de  impe-  G 
rio  facto  propria  et  principali  ac  indepen- 
denti  auctoritate.Christus  autem  secundum 
quod  homo,  et  alii  quidam  Sancti  non  ta- 
liter  imperarunt  miracula  fieri,  sed  colla- 
ta  ac  dependenti  virtute  :  quemadmodum 
et  praelati,  concessa  eis  auctoritate  multa 
praecipiunt.  Denique,  in  Evangelio  recita- 

uh.  x,  tur  :  Convocatis  Jesus  duodecim  discipulis 
suis,  dedit  eis  potestatem  super  omnia 
daemonia,  et  ut  languores  curarent.  Quibus 

x,  19.  alibi  loquitur  :  Ecce  dedi  vobis  potesta- 
tem  calcandi  super  serpentes  et  scorpiones  D 
et  supra  omnem  virtutem  inimici.  Et  quid 
mirum  si  talem  dicatur  potestatem  dedisse 
animabus  sanctis,  qui  et  rebus  inanimatis, 
videlicet  sacramentis,  tam  eminentem  et 
supernaturalem  dedit  virtutem  ad  super- 
naturales  effectus,  ut  Baptismo  vim  pur- 
gandi  a  vitiis  ?  ut  asserit  Augustinus,  et 
super  quartum,  Deo  praestante,  dicetur. 
Verumtamen  de  isto  nil  temere  assero, 
quantum  ad  alios  Sanctos.  Sed  de  Christo 
homine  et  ejus  humana   natura  fideliter 


sentio,  quod  collata  quadam  potestate  cre- 
ata  habitualiter  inexsistente  in  eo,  fecit 
miracula;  cui,  ut  dictum  est,  data  fuit  Matth. 
omnis  potestas  in  ccelo  et  in  terra.  Immu- XXVI"18- 
tare  autem  cursum  et  legem  naturae  divi- 
nitus  institutae,  propria,  prima,  principali 
et  independenti  virtute,  Creatori  est  pro- 
prium  :  quod  nihilo  minus  Sanctis,  potis- 
sime  homini  Christo,  potest  competere 
participata,  dependenti,  et  instrumentali 
virtute. 

Postremo,  quod  praeallegata  auctoritas 
Damasceni  non  sit  exponenda  de  volunta- 
te  Christi  divina,  sed  humana,  ex  verbis 
ipsius  Damasceni  ostenditur,  qui  tertio  li- 
bro,  capitulo  vicesimo,  testatur  :  Quapro- 
pter  naturales  nostrae  passiones  secundum 
naturam  et  super  naturam  fuerunt  in  Chri- 
sto  :  secundum  naturam  enim  movebantur 
apud  ipsum,  quando  permittebat  carni  pa- 
ti  quae  propria ;  super  naturam  autem, 
quoniam  naturalia  non  praecedebant  in 
Domino  voluntatem.  Nihil  enim  coactum 
in  Christo  consideratur,  sed  omnia  volun- 
taria.  Volens  enim  esurivit,  volens  sitivit, 
volens  timuit,  volens  mortuus  est.  Haec 
Damascenus.  In  quibus  excludit  a  Christo 
omnem  coactionem,  nec  dubium  apud  in- 
telligentem,  haec  dici  de  voluntariis  in 
Christo  voluntate  humana,  quum  et  in  no- 
bis  quoque  sint  voluntaria  voluntate  di- 
vina,  quae  naturalia  ita  instituit. 

Praeterea,  de  hac  ipsa  materia  idem  fa- 
mosus  Doctor  in  tertia  parte,  quam  post 
Scriptum  istud  super  tertium  Sententia- 
rum  diu  compilavit,  convenientius  scri- 
psit,  quartadecima  quaestione  :  Duplex  est  art.  2. 
(dicens)  necessitas.  Una  coactionis,  quae  fit 
et  infertur  ab  agente  extrinseco  :  quae  ne- 
cessitas  contrariatur  naturae  ac  voluntati, 
quorutn  utrumque  est  principium  intrin- 
secum.  Alia  est  necessitas  naturalis,  quae 
consequitur  naturalia  principia  rei,  utpote 
formam,  sicut  necessarium  est  ignem  ca- 
lefacere;  vel  materiam,  sicut  necessarium 
est  corpus  ex  contrariis  compositum  dis- 
soIvi.Et  sccundum  hanc  necessitatem  quae 
consequitur  materiam,  corpus  Ghristi  sub- 

jectum  fuit  necessitati  mortis,  consimili- 
umque  defectuum  :  quoniam  beneplacito 
voluntatis  divinae  caro  Christi  permitteba- 
tur  agere  ac  pati  quae  propria.  Sed  loquen- 
do  de  necessitate  coactionis,  sic  secundum 
quod  repugnat  naturae  corporali,  corpus 
Christi  secundum  propriae  conditionem  na- 
turae,  necessitati  subjacuit  clavi  perforan- 
tis  et  flagelli  percutientis.  Secundum  vero 
quod  necessitas  ista  repugnat  voluntati, 
manifestum  est  quod  in  Christo  non  fuit 
necessitas  horum  defectuum,  nec  per  re- 
spectum  ad  voluntatem  divinam,  neque 
per  respectum  ad  voluntatem  Christi  hu- 
manam  absolute,  prout  sequitur  rationem 
deliberantem,  sed  solum  secundum  na- 
turalem  motum  voluntatis,  prout  scilicet 
naturaliter  refugit  mortem  nocumentaque 
/.?.  uii,  -.  corporis.  Hinc  illud  Isaiae,  Oblatus  est  quia 
voluit,  de  voluntate  divina  atque  humana 
accipitur.  Haec  Thomas  in  Summa. 

At  vero  Petrus,  quasi  prse  difficultate 
materiae  reliquit  sub  dubio,  an  necessitas 
moriendi  subjacuit  voluntati  Christi  hu- 
manae.  In  ceteris  consonat  Thomae,in  cujus 
scriptis  dicta  Petri  de  his  continentur.  — 
Conformiter  scripta  Richardi,qui  in  his  se- 
quitur  dicta  Thomao  in  Scripto;  sed  de  ulti- 
mo  isto  relinquit  sub  dubio,sicut  et  Petrus. 
Addit  quoque  Richardus,  quod  in  natura 
Christi  assumpta  nulla  exstitit  virtus  regi- 
tiva,  nec  desuper  infusa,  per  quam  se  a 
morte  potuisset  praeservare.  Unde  quan- 
tum  fuit  de  legc  naturae,  corpus  illud  fuit 
resolubile  ac  mortale ;  et  nisi  fuisset  mi- 
raculose  conservatum,  senio  defecisset, 
quamvis  valde  diu  vixisset,  propter  suam 
excellentissimam  complexionem.  Haec  Ri- 

p.298B'ets.  chardus.  —  Circa  quae  juxta  praehabita 
dico,  quod  nequeant  stare  nec  vera  sint, 
quia  infusa  fuit  animae  Christi  felicitas 
tauta,  qua  ab  omni  hesionc  et  passione 
potuit  esse  liberrima  tam  ipsa  quam  caro 
sibi  conjuncta,  ut  etiam  B.  Augustinus  in 
epistola  ad  Dioscorum  contestatur.  Insuper 
data  fuit  humanitati  Christi,  seu  Christo 
liatth.    secundum  quod  homo,  omnis  potestas  in 

"v"''18-    ccelo  et  in  terra. 


A  Responsio  autem  Alberti  de  necessitate 
patiendi  in  Christo,  concordat  responsioni 
Bonaventurae,  et  continetur  in  illa.  —  Ad- 
dit  quoque  circa  hoc  Albertus,  quod  acer- 
bitas  passionis  Christi  major  fuit  quam 
fuisset  acerbitas  passionis  et  mortis  Adae 
in  statu  innocentiae,  dato  per  impossibile 
quod  in  illo  statu  potuisset  occidi,  quia  et 
bonitas  complexionis  Christi  major  fuit 
quam  complexionis  Adae. 

Udalricus   vero   in   responsione   hujus 
quaesiti,an  necessitas  patiendi  fuit  in  Chri- 

B  sto,  sequitur  responsionem  Thomae  in  Sum- 
ma,  nec  videtur  superaddere  ad  praedicta. 
Similiter  et  Durandus,  qui  addit  :  Quod 
in  non  viventibus  corruptio  vocatur,  hoc 
in  viventibus  dicitur  mors.  Cujus  mortis 
causa  per  se  est  materia  contrarietati  pri- 
marum  qualitatum  subjecta  ;  peccatum 
vero  est  causa  mortis  sicut  removens  pro- 
hibens  :  quia  per  originale  peccatum  abla- 
tum  est  donum  originalis  justitiae,  quae 
fuisset  causa  non  moriendi,  non  interve- 
niente  peccato. 

C  Praeterea  Henricus  Quodlibeto  tertio  sci- 
scitatur,  an  mors  Christi  fuit  naturalis. 
Quocirca  declarat,  quomodo  aliquo  modo 
exstitit  violenta  et  non  naturalis,  sicut  et 
mors  aliorum  qui  occiduntur;  et  aliquo 
modo  naturalis,  in  quantum  deficientibus 
dispositionibus  accidentalibus  in  corpore 
Christi,  requisitis  ad  praesentiam  informa- 
tionemque  animae,  naturale  fuit  animam 
illain  a  suo  corpore  separari.  Multaque 
alia  scribit  quae  dimitto  :  quia  secundum 
ejus  opinioncm  procedunt  qua  posuit  in 

D  corpore  humano,  ctiam  Christi,  aliam  for- 
mam  substantialem  quam  animam  ratio- 
nalem.  Quac  opinio  super  secundum  est 
improbata,  et  infra,  distinctione  vicesima 
prima,  quantum  ad  corpus  Christi,  est  re- 
probanda.  Intcrdum  quoque  vidctur  senti- 
re,  quod  Chrislus  necessitati  patiendi  non 
subjacebal,  interdum  quod  imo  :  quod  per 
prahabitam  distinctionem  poterit  concor- 
dari. 

Postremo  Scotus  :  Dicitur  (inquil)a  mul- 
tis,  quod  corpus  Christi  habuit  moriendi 


.lisl 
q.  1. 


AN   IN   CHRISTO   FUIT   NECESSITAS   PATIENDI   AC   MORIENDI 


301 


necessitatem,  quia  in  eo  fuit  contrarietas  A  sunt  quare  non  sequitur  hoc,  utpote  de- 


elementariurn  qualitatum  ;  et  rursus  fuit 
in  eo  potentia  materiae  ejusdem  rationis 
sicut  in  ceteris  corruptibilibus,  atque  pri- 
vata  aliis  substantialibus  formis.  Elemen- 
ta  quoque  in  mixto  naturaliter  appetunt 
propria  loca,  propter  quod  tandem  dissol- 
vuntur.  Diversa  etiam  organa  diversimode 
complexionantur,  dominaturque  alia  qua- 
litas  in  oculo,  alia  in  gustu.  Iterum,  omne 
generabile  est  corruptibile.  Verum  hae  ra- 
tiones  non  concludunt,  quia  simili  modo 


bilitatio  potentiae  nutritivae  atque  impuri- 
tas  alimenti  quod  sumpsit.  Unde  credo, 
quod  si  Adam  illo  usus  fuisset,  senio  de- 
fecisset.  Nam  et  ex  puriori  meliorique 
alimento  generatur  melior  sanguis,ex  san- 
guine  quoque  puriori  solidior  ac  perma- 
nentior  caro;  ex  alimento  autem  corrupto 
et  impuro  gignitur  caro  fluida  valde.  Im- 
puritas  ergo  alimenti  Christi  respectu  ali- 
menti  Adae,  fuisset  in  Christo,  sicut  in 
nobis,  causa   corruptionis   extrinseca.  — 


argui  posset  de  corpore  Christi  post  tri-  B  Sed   quseri   potest  :   Dato   quod   Christus 


duum,  et  nunc  exsistente  in  ccelo.  —  De- 
nique,  quidam  sic  arguunt  :  Omne  corpus 
generabile  et  corruptibile  certam  habet 
periodum  suae  durationis;  corpus  Christi 
fuit  generabile  et  corruptibile,  sicut  pro- 
batum  est ;  imo  secundum  Philosophum, 
omne  generabile  est  corruptibile  :  ergo  in- 
fra  certam  periodum  oportuit  ipsum  dis- 
solvi.  Sed  hoc  argumentum  assumit  unum 
falsum,  puta  quod  omne  generabile  habet 
certam   periodum.  Ponatur   enim  aliquis 


habuisset  esum  ligni  vitae,  fuissetne  cor- 
pus  ipsius  incorruptibile  ?  Dico  quod  non, 
sed  habuisset  necessitatem  moriendi  in- 
trinsecam  :  quoniam  omnis  virtus  natura- 
lis  sibi  relicta,  neque  per  donum  aliquod 
praeservata,  agendo  in  aliud  naturale,  re- 
patitur  et  debilitatur  :  imo  in  tantum  po- 
test  debilitari,  quod  non  sufficiat  agere  ad 
conservationem  individui  sui,  ut  patet  de 
virtute  nutritiva  in  nobis.  —  Haec  Scotus. 
In  quibus  quod  negat,  omne  generabile 


lapis,  et  tollatur  omne  extrinsecum  cor-  C  et  corruptibile  certam  habere  suae  dura- 


ruptivum,  praesupposita  tamen  manute- 
nentia  Dei,  nunquam  corrumpetur  :  ergo 
non  propter  periodujn  corrumpitur.  Si  er- 
go  mixta  sunt  necessario  corruptibilia,  hoc 
est  ex  causa  extrinseca. 

Porro  de  Christo  dico,  quod  non  solum 
non  fuit  necessarium  corpus  suum  esse 
mortale,imo  speciale  miraculum  fuit,quod 
erat  mortale  :  quoniam  novo  ac  speciali 
miraculo  impediebatur  redundantia  glo- 
riae  animae  suae  ad  proprium  corpus,  qua 


tionis  periodum,  est  contra  Aristotelem 
manifeste,  cujus  sententiae  videtur  allude- 
re  quod  sanctus  Job  dixit  ad  Creatorem  : 
Constituisti  terminos  ejus,  qui  praeteriri  Jubxw,  5. 
non  poterunt.  Et  quod  ait  de  lapide  taliter 
posito,  non  videtur  quin  tale  mixtum  in 
se  ipso  habens  aliquam  mixtionis  contra- 
rietatem  ac  materiam  privationi  annexam, 
ex  intrinsecis  causis  tandem  corrumpere- 
tur.  Ceterum,  quod  affirmat  corpus  Christi 
fuisse  immortale  et  impassibile  ex  redun- 


redundantia  miraculose  sublata,  corpus  il-  D  dantia  felicitatis  animae  suae  in  illud,  nisi 


lud  necessitatem  habuit  moriendi  :  prae- 
sertim  quia  nec  secundum  corpus  origina- 
lem  justitiam  habuit  Christus.  Unde  nec 
anima  perfectum  habuit  super  illud  cor- 
pus  dominium  :  idcirco  non  poterat  in 
corpore  illo  fieri  restauratio  perfecta  de- 
perditi  per  sumptionem  alimenti.  —  Si 
autem  objicias,  quoniam  Christus  optime 
scivit  quantum  erat  necesse  sumere  ad 
perfectam  deperditi  restaurationem  ;  dico, 
quod   quamvis   hoc   scivit,   attamen   duo 


redundantia  illa  fuisset  miraculose  retracta 
et  dilata,  arbitror  verum.  Nam  et  Richar- 
dus  fatetur,  quod  mors  Christi  quantum 
ad  hoc  fuit  miraculosa,  quod  redundantia 
illa  fuit  corpori  Christi  tam  mire  subtra- 
cta.  Insuper  reor,  quod  corpus  Christi  non 
solum  ex  illa  redundantia  fuisset  impassi- 
bile,  imo  et  ex  aliis  causis,  videlicet  ex 
immediata  et  hypostatica  sua  unione  cum 
Verbo,  ex  qua  unione  major  et  fortior  vir- 
tus  inerat  ei  ad  abjiciendum  et  evitandum 

omne  nocivum  et  corruptivum,quam  Adae 
ex  originali  justitia  esuque  ligni  vitae.  De- 
inde,  quia  humanitas  illa  assumpta,  ab 
exordio  incarnationis  sortita  fuit  domini- 
um  et  virtutem  super  omne  creatum,  ut 
ei  omnia  deservirent,  parerent,  subessent. 
Itemque,  quia  incomparabiliter  major  fuit 
innocentia,  justitia,  sanctitas,  perfectio  ani- 
mae  Ghristi,  quam  primi  parentis  :  imo  et 
originalis  justitia  virtualiter,  eminenter  et 
transcendenter  continebatur  in  praetacta 
animae  Ghristi  perfectione,  sanctitate,  ju- 
stitia.  Ex  his,  inquam,  fuisset  impassibile 
et  immortale  corpus  Christi,  nisi  divinse 
dispensationis  mira  moderatione  suspensae 
fuissent  causse  illae  ab  influxu  immortali- 
tatis  in  corpus  illud  dominicum. 


QUiESTIO   II 


COnsequenter  hic  queeritur,  Qualiter 
Christus  aliquid  accepit  de  qua- 
tuor  statibus  hominis ;  et  speciali- 
ter,  de  Christi  transfiguratione :  an 
in  ea  fuit  vera  et  fixa  glorificatio 
corporis. 

De  his  quatuor  statibus  hominis  ait  Ma- 
gister  in  textu  :  Primus  fuit  status  Adae 
ante  peccatum  suae  transgressionis;  secun- 
dus,  post  peccatum  et  ante  gratiam,  id  est, 
quousque  pcenitendo  gratiam  obtinuit  per- 
sonalem;  tertius  fuit  sub  gratia  viae;  quar- 
tus,  adhuc  durans  in  gloria  patriae.  De 
primo  statu  accepit  Christus  immunita- 
tem  peccati,  id  est  nostram  naturam  sine 
culpa;  de  secundo  statu,  pcenalitatem,  imo 
multiplicem  pcenam  ipsamque  mortem,  et 
alios  plures  defectus  non  detraclabiles  ne- 
que  culpabiles  ;  de  tertio,  plenitudinem 
gratise ;  dc  quarlo,  non  posse  peccare  et 
beatificam  visionem. 

Quaeritur  ergo,  utrum  in  via,  non  ob- 
stantc  sui  corporis  passibilitale  et  opa- 
citate,  habuit  ea  quae  spectant  ad  corporis 
glorificationem,  seu  quatuor  dotes  corpo- 
ris  glorificati,  quarum  unam,  videlicet  ad- 


A  mirabilem  claritatem,  dicitur   in  transfi- 
guratione  assumpsisse,  quando  resplenduit  Mat 
vultus  ejus  ut  sol.  2" 

Et  videtur  quod  imo,  quia  in  egressu 
ex  clauso  beatissimae  Virginis  utero,  vide- 
tur  dotem  subtilitatis  ad  horulam  assum- 
psisse;  dotem  quoque  agilitatis,  gradiendo 
super  mare,  seque  cum  nave  subito  trans- 
ferendo  ad  terram;  dotem  vero  impassi- 
bilitatis,  in  ccena  porrigendo  corpus  suum 
impassibile  sanctis  Apostolis;  dotem  au- 
tem  claritatis,  in  transfiguratione.  —  In- 

B  super  deceus  videtur  fuisse,  ut  sicut  inde- 
sinenter  fuit  comprehensor  in  mente,  ita 
ad  horam  esset  glorificatus  in  corpore.  — 
Rursus,  ut  ait  Scriptura,  Gcepit  Jesus  face-  Act. 
re  et  docere.  Quum  ergo  docuerit  futuram 
glorificationem   electorum   in   corpore  et 
anima,  in  qua  fulgebunt  justi  sicut  sol,  Matt 
apparet  quod  debuerit  illam   in   se  ipso  43 
monstrare  et  exhibere.  — Item,  quum  ipse 
sit  Veritas,  non  recte  sonaret,  quod  trans- 
figuratio  seu  glorificatio  illa  fuisset  tan- 
tum  secundum  imaginariam  apparitionem. 

C  In  oppositum  est,  quod  opacitas  et  pas- 
sibilitas  corporis  mortalis  non  videntur  si- 
mul  stare  cum  dotibus  corporis  glorificati, 
praesertim  quoniam  claritas  illa  transpa- 
rentiam  facit  et  diaphaneitatem  in  corpore 
glorificato,  ut  communiter  dicitur,  et  su- 
per  quartum  patebit. 

Ad  haec  S.  Thomas  respondet  :  Claritas 
illa  fuit  sensibilis,  vere  in  corpore  Christi 
exsistens,  ad  ostensionem  claritatis  quam 
promisit  electis,  dicens  :  Fulgebunt  justi    /m* 
D  sicut  sol  in  regno  Patris  eorum.  —  Si  au- 
tem  objiciatur,  quod  res  dicitur  transfi- 
gurari  in  id  quod  non  est  secundum  veri- 
tatem,  quum  et  Aposlolus  dicat  :  Satanas  u  Cw 
transfigurat  se  in  angelum  lucis.  Pneterea  u" 
super  illud  Lucae,  Non  gustabunt  mortem  Luc.ri 
donec  videant  regnum  Dei,  ait  glossa  Be- 
dae:Id  est  corporis  glorificationem  in  ima- 
ginaria  repraesentatione  futurae  beatitudi- 
nis.  Quod  autem  imaginarium  est,  non  in 
veritate  exhibetur.  —  Dicendum,  quod  fi- 
gura  dupliciter  dicitur  :  primo,  qualitas 

resultans  ex  terminatione  quantitatis.  Sic- 
que  Christus  non  dicitur  transfiguratus, 
quoniam  eadem  corporis  lineamenta  man- 
serunt  in  ipso.  Quumque  figura  rei  in 
signum  ipsius  ponatur,  translatum  est  no- 
men  figurae,  ut  ponatur  pro  quolibet  si- 
gno  instituto  ad  aliquid  designandum  per 
assimilationem  ad  id  cujus  est  signum  : 
quod  fieri  potest  tam  de  eo  quod  est  in 
veritate,  sicut  una  res  est  imago  seu  figu- 
ra  alterius,  ut  Salomon  Christi,  quam  de 
eo  quod  in  imaginatione  est  tantum.  Chri- 
stus  autem  dicitur  transfiguratus,  quoniam 
claritatem  illam  assumpsit  ad  tempus,  in 
signum  futurae  claritatis  Sanctorum.  Beda 
quoque  in  glossa  praetacta  vocat  imagina- 
rium,  non  solum  quod  est  in  imaginatio- 
ne,  sed  et  illud  quod  est  imago  et  figura 
realis  alterius.  —  Denique,  quoniam  cla- 
ritas  illa  Christi  similis  fuit  claritati  San- 
ctorum,  non  erat  corruptiva  visus  intu- 
entium,  sed  ipsum  demulcens,  quum  sit 
alterius  generis  quam  claritas  naturalis. 
—  Nec  obstat,  quod  corpus  Christi  intus 
fuit  opacum,  quia  claritas  in  superficie 
fuit  :  quemadmodum  aes  in  se  opacum, 
fulget  politum,praesertim  lumine  solis  per- 
fusum.  Verumtamen  claritas  illa  non  fuit 
in  Christo  apparens  ex  alio  corpore  super 
ipsum  lucente,  sed  miraculose  a  Deo  in- 
ducta.  —  Porro,  quod  super  illud  Matthaei, 
xvu,  Resplenduit  facies  ejus  ut  sol,  scribit  Hie- 
ronymus  :  Deus  in  hac  vita  tam  clarum 
quid  facere  non  potest;  verificatur  quan- 
tum  ad  hoc  quod  naturalis  claritas  hujus 
vitae  non  est  proportionabilis  claritati  pa- 
triae,  quae  alterius  est  naturae.  —  Ceterum 
si  quaeratur,  an  Moyses  et  Elias  apparu- 
erunt  ibi  in  veritate,  praesertim  quum 
3 ;  Glossa  dicat  super  illud  Lucae,  Apparu- 
'  erunt  cum  eo  Moyses  et  Elias  :  Sciendum, 
non  corpora  aut  animas  illorum  ibi  fuis- 
se,  sed  ex  subjecta  creatura  corpora  illa 
fuisse  formata;  et  credi  potest  angelico 
ministerio  factum,  ut  angeli  eorum  per- 
sonas  assumerent  ac  repraesentarent.  Et 
respondendum,quod  uterque  illorum  vere 
apparuit  ibi,  sed  Elias  in  anima  et  corpo- 


A  re,  Moyses  autem  in  anima  tantum,  quae 
potuit  apparere  in  corpore  assumpto,  ut 
angeli,  vel  potuit  in  oculis  intuentium 
facere  aliquam  speciem  ipsum  Moysen  re- 
praesentantem.  Glossa  autem  praetacta  a 
magistris  punctata  est. 

Praeterea  si  quaeratur,  an  claritas  illa 
exstitit  gloriosa  ;  dicendum,  quod  Hugo 
de  S.  Victore  affirmat,  quod  Christus  ad- 
huc  passibile  corpus  gerens,  successive 
assumpsit  omnes  proprietates  seu  dotes 
corporis  glorificati,  sicut  praetactum  est.   P. 302 a1 

B  Quod  nequit  intelligi  quantum  ad  ipsas 
qualitates  seu  habitus  corporis  glorificati, 
quum  sint  contrariae  qualitatibus  passibi- 
lium  corporum.  Christus  autem  usque  ad 
resurrectionem  habuit  incessanter  corpus 
passibile.  Quod  autem  corpus  ejus  a  disci- 
pulis  edebatur  illaesum  et  integrum,  non 
fuit  ideo  quod  tunc  vere  impassibile  fuit, 
sed  quoniam  non  in  propria  specie,  sed  in 
forma  panis,  in  qua  et  fractio  exstitit,  su- 
mebatur.Quod  ergo  dicitur  dotes  taliter  as- 
sumpsisse,  intelligi  potest  quoad  hoc  quod 

C  actus  illarum  proprietatum  fuerunt  in  eo, 
non  quidem  procedentes  ex  formis  habi- 
tualiter  inhaerentibus,  sed  supernaturaliter 
divino  miraculo,  ut  divinus  Dionysius  ad 
Caium  scribit.  Nihilo  minus  fulgor  ille  in  Epist.  w 
corpore  Christi  vere  apparens,  fuit  ejus- 
dem  generis  cum  fulgore  corporum  glo- 
rificatorum,  quamvis  non  ita  perfectus  : 
quemadmodum  caritas  viae  assimilatur  ca- 
ritati  patriae.  In  Moyse  vero  fuit  claritas 
solum  similis  claritati  patriae,  non  generis 
ejusdem  exsistens,  sicut  fides  assimilatur 

D  beatificae  visioni  :  ideo  intuentium  offen- 
debat  adspectum,non  claritas  Christi.Nam 
anima  Christi  glorificata  jam  erat  quoad 
vires  superiores,  non  anima  Moysis.  Non 
tamen  claritas  illa  corporis  Christi  fuit  ex 
gloria  animae  ejus,  quoniam  anima  ejus 
adhuc  fuit  passibilis,  in  quantum  passi- 
bilis  corporis  forma  :  ideo  gloriam  non 
transfundebat  in  corpus.  In  vestibus  vero 
apparuit  claritas  ex  corporis  claritate  pro- 
cedens.  —  Haec  Thomas  in  Scripto. 
Cujus   penultimo  verbo  objici   potest, 

art.  2. 


Matth.xvr, 

25. 


art.  3    ad 


quia  (ut  patuit)  hoc  divino  miraculo  con- 
tigit,  quod  gloria  animae  Christi  non  re- 
dundavit  in  vita  hac  in  corpus  ejus.  Rur- 
sus,  beatitudo  et  gloria  animee  Christi 
adhuc  in  corpore  suo  passibili,  ineffabili- 
ter  major,  exuberantior  et  efficacior  fuit 
ad  redundandum  in  corpus,  quam  post  re- 
surrectionem  in  aliis  erit  beatitudo  et  glo- 
ria  ad  derivandum  se  in  corpora  eorum- 
dem.  Verumtamen  non  dico,  quod  dotes 
corporum  glorificatorum  erunt  effective  a 
gloria  animarum,  et  de  hoc  suo  loco  di- 
cetur. 

Amplius  in  tertia  parte,  quaestione  qua- 
dragesima  quinta  :  Claritas,  inquit,  quam 
Christus  in  transfiguratione  assumpsit,  fuit 
claritas  gloriae  quantum  ad  essentiam,  non 
quantum  ad  modum  essendi.Claritas  nam- 
que  corporis  gloriosi  derivatur  ab  animae 
claritate.  Sic  et  claritas  corporis  Christi  in 
transfiguratione  derivata  est  et  ab  ejus 
deitate,  secundum  Damascenum,  et  a  glo- 
ria  animae  ejus.  Imo,  quod  a  principio  con- 
ceptionis  Christi  in  Virgine,  claritas  ani- 
mae  suae  non  redundavit  in  corpus,  divina 
dispensatione  peractum  est,  quatenus  in 
corpore  suo  passibili  expleret  nostrae  re- 
demptionis  mysteria.  Non  tamen  per  hoc 
ablata  est  Christo  potestas  derivandi  glo- 
riam  animae  suae  ad  corpus.  Idcirco  hoc 
fecit  in  transfiguratione,  quantum  ad  cla- 
ritatem ;  aliter  tamen  quam  in  corpore 
glorificato  :  quia  in  corpore  glorificato 
redundat  claritas  ab  anima,  sicut  qualitas 
permanens,  ipsum  corpus  afficiens  firmi- 
ter  inhaerendo  :  propter  quod  corporaliter 
fulgere,  non  est  miraculosum  in  corpore 
glorioso.  Ad  corpus  vero,  in  trausfiguratio- 
ne,derivata  est  claritas  a  divinitate  et  ani- 
ma  per  modum  passionis  transeuntis,sicut 
dum  aer  illuminatur  a  sole.  Ideo  fulgor 
ille  in  corpore  tunc  apparens  fuit  miracu- 
losus,  sicut  quod  ambulavit  super  undas 
maris.  Ideo  non  est  dicendum  sicut  Hugo 
ponebat,  quod  Christus  assumpsit  quatuor 
dotes  :  quoniam  dos  nominat  qualitatem 
in  corpore  glorioso  fixe  manentem.  —  At 
vero  glossa  pnetacta,  qiue  dicit  in  Christi 


A  transfiguratione  non  apparuisse  persona- 
liter  Moysen  et  Eliam,  sumpta  est  ex  libro 
qui  intitulatur  de  Mirabilibus  sacrae  Scri- 
pturae,  qui  liber  non  exstat  authenticus, 
sed  false  adscribitur  Augustino.  Hierony- 
mus  namque  evidenter  testatur,  quod  vere 
apparuerunt,Elia  descendente  de  ccelo  quo 
ascenderat,  puta  de  ccelo  aerio  seu  terre- 
stri  paradiso,et  Moyse  ab  inferis  resurgen- 
te.  —  Haec  Thomas  in  Summa.  In  quibus 
fatetur,  claritatem  illam  corporis  Christi 
in  transfiguratione  etiam  ab  ejus  anima 

B  redundasse.  Porro,  quod  animam  Moysis 
ait  Hieronymus  tunc  ab  inferis  resurrexis- 
se,  asserit  Thomas  non  ita  intelligendum, 
quod  proprium  corpus  resumpsit,  sed  sic- 
ut  expressum  est.  Verumtamen  Hierony-  p.  3 
mus  etiam  in  sermone  de  Assumptione 
gloriosissimae  Virginis  satis  insinuat,  se 
sensisse,  quod  Deus  tunc  ad  horam  cor- 
pus  Moysis  suscitavit. 

Denique  dictis  Thomae  consonat  Petrus. 
Richardus  quoque  sequitur  responsionem 
Thomae  in  Scripto,  dicens,  quod  claritas 

C  illa  in  corpore  non  fuit  ex  redundantia 
gloriae  animee  ejus  in  illud ;  sed  sicut  os- 
tensum  est,  responsio  Thomae  in  Summa 
de  hoc,  rationabilior  comprobatur. 

Porro  Udalricus  :  Haec  (inquit)  claritas 
corporis  Christi  fult  a  principio  intrinse- 
co,  quia  divinitas  immediate  per  corpus 
resplenduit,  et  claritas  quae  in  divinitate 
est  spiritualiter,  fuit  recepta  in  corpore 
secundum  ipsius  corporis  capacitatem  et 
passibilitatem,  utpote  corporaliter,  et  ex 
splendore  corporis  vestes  radiabant.  Clari- 

D  tas  vero  corporis  Christi  multum  vicit  so- 
lis  claritatem,  quemadinodum  et  in  die 
judicii  tanta  erit,  quod  ejus  comparatione 
et  praoordinatione  sol  obscurandus  asseri- 
tur.  Origenes  quoque  fatetur,  quod  Moyses 
tunc  cum  Elia  apparens,oravit  pro  populo 
suo;  rediensque  ad  limbum,  nuntiavit  pa- 
tribus  quae  conspexit.  Haoc  Udalricus. 

Veruni  quod  ait,  claritatem  illam  corpo- 
ris  Christi  claritate  solis  fuisse  majorem, 
non  est  certum  :  imo  Richardus  et  alii 
quidam  affirmant,  quod  non  fuit  ita  in- 

tensa,nec  claritas  gloriosa,sed  figura  illius  A  nullius  vigoris  sunt.  Etenim  simili  modo 

atque  imago.  —  Alexander  autem,  Bona-  argui  posset,  quod  homo  et  angelus  unius 

ventura  et  Albertus  de  hac  materia  non  consisterent  speciei,  quoniam  de  homini- 

conscribunt  hoc  loco,  nec  Scotus.  bus  in  Evangelio  ait  Salvator  :  Erunt  sicut  Matth.xm 

Porro  Durandus  :  Qualitas  (ait)  gloriosa  angeli  Dei.  Imo  quod  homo  et  bestia  non  30' 

non  differt  specifice  a  qualitate  non  glo-  differunt  specifice,  quum  dicat  Psalmista : 

riosa,  sed  solum  secundum  causam  :  quo-  Similis   factus  sum   pelecano   solitudinis.    p«.ci,7. 

i,  niam  scriptum  est,  Fulgebunt  justi  sicut  Itaque  similitudo  in  accidentalibus  potest 

sol.  Sed  similitudo  non  est  differentium  esse  differentium  specie.  —  Prseterea,  si 

specie:  ergo  quum  claritas  gloriosa  similis  secundum   concluderet  argumentum,  se- 

sit  futura  claritati  non  gloriosa?,  oportet  queretur  quod  non  solum  anima  rationa- 

quod  sit  ejusdem  speciei  cum  ea.  Secundo,  lis  et  intelligentia,  visibilia  quoque  et  in- 

quia  si  claritates  istae  differrent  specifice,  B  visibilia,  essent  speciei  unius,  sed  etiam 

una  non  notificaretur  per  aliam.  Tertio,sic-  Creator  et  creatura,  quum  ex  creaturis  co- 

ut  se  habet  visus  ad  visum,  ita  claritas  ad  gnoscatur  Creator,  et  ex  visibilibus  invisi- 

claritatem;  sed  visus  hominis  glorificati  et  bilia,  atque  ex  natura  animae   rationalis, 

visus  hominis  non  glorificati,ejusdem  sunt  substantia  separata.  —  Sic  et  tertium  ar- 

rationis  :  ergo  claritas  giorificati  et  non  gumentum    monstratur  invalidum,  quum 

glorificati,  non  differunt  specie,sed  solum  eadem  potentia  sit  contrariorum.  —  Insu- 

secundum  causam  :  quoniam  claritas  natu-  per  dicit,  quod    claritas  transfigurationis 

ralis  sequitur  principia  constituentia  cor-  fuit  gloriosa  quoad  essentiam  suam  et  cau- 

pus  lucens,  claritas  autem  glorificati  est  sam,non  quantum  ad  modum.Quod  quam- 

a  redundantia  gloria?  animse  in  corpus,  ut  vis   sit   verum  juxta   introducta  ex  Tho- 

aliqui  dicunt,  vel  potius  a  divina  virtute.  ma,  non  tamen  ob  causam  quam  reddidit 

Verum    ista    patiuntur    instantiam,    et  C  dicendo  :  Quoniam   claritas  gloriosa  non 

quidquid   sit   de    conclusione,    prsemissae  differt  specie  a  claritate  naturali. 


DISTINCTIO  XVII 

A.  Si  omnis  Christi  oratio  vel  voluntas  expleta  sit. 

OST  prsedicta  considerari  oportet,  utrum  Ghristus  aliquid  voluerit  vel  oraverit 
quod  factum  non  sit.  Hoc  enim  aestimari  potest  per  hoc  quod  ipse  ait  : 
Pater,  si  possibile  est,  transeat  a  me  calix  iste ;  verumtamen  non  quod  ego    Matth. 

volo,  sed  quod  tu  vis.  Hic  namque  voluntatem  suam  a  Patris  voluntate  discernere  XXVI' 

videtur. 

B.  De  voluntatibus  Christi  secundum  duas  naturas. 

Quocirca  ambigendum  non  est,  diversas  in  Christo  fuisse  voluntates,  juxta  duas  Hugo.sum- 
naturas,  divinam  scilicet  voluntatem  et  humanam.  Humana  voluntas  est  affectus  tact.i,c.iV. 
rationis,  vel  affectus  sensualitatis ;  et  alius  est  affectus  animse  secundum  rationem, 
T.  23.  20 

alius   secundum  sensualitatem  :  uterque  tamen  dicitur  humana  voluntas.  Affectu 

autem  rationis  id  volebat  quod  voluntate  divina,  scilicet  pati  et  mori ;  sed  affectu 

Gaiat.  v,  sensualitatis  non  volebat,  imo  refugiebat.  Nec  tamen  in  eo  caro  contra  spiritum  vel 

Aug.de  ci-  Deum  concupiscebat  :  quia  ut  Augustinus  ait,  nonnullum   est  vitium  quum  caro 

x!x  ^iv^'  concupiscit  adversus  spiritum.  Garo  autem  dicta  est  concupiscere,  quia  hoc  secundum 

ld:  de.Ge' ipsam  agit  anima,  sicut  anima  per  aurem  audit  et  per  oculum  videt.  Garo  enim 

ncsiadlitt.     *  °  7  *  •l 

iib.x,n.2o.  nihil  nisi  per  animam  concupiscit.  Sed  concupiscere  dicitur,  quum  anima  carnali 
concupiscentia  spiritui  reluctatur,  habens  carnalem  delectationem  de  carne  et  a  carne 
adversus  delectationem  quam  spiritus  habet.  Ipsius  autem  carnalis  concupiscentiae 
causa  non  est  in  anima  sola  nec  in  carne  sola  :  ex  utroque  enim  fit,  quia  sine 
utroque  delectatio  talis  non  sentitur.  Talis  ergo  rixa  talisque  concertatio  in  anima 
Ghristi  nullatenus  esse  potuit,  quia  carnalis  concupiscentia  ibi  esse  nequivit.  Dei 
etiam  voluntas  erat  et  rationi  placebat,  ut  illud  secundum  carnem  vellet,  quatenus 
veritas  humanitatis  in  eo  probaretur.  Nam  qui  hominis  naturam  suscepit,  quae 
ipsius  sunt  subire  debuit.  Ideoque  sicut  in  nobis  duplex  est  affectus,  mentis  scilicet 
et  sensualitatis ;  ita  et  in  eo  debuit  esse  geminus  affectus,  ut  mentis  affectu  vellet 
mori,  et  sensualitatis  affectu  nollet,  sicut  in  viris  sanctis  fit.  Petro  enim  ipsa  Veritas 

Joann.  xxi,  dicit  :  Quuui  senueris,  extendes  manus  tuas,  et  alius  cinget  te  et  ducet  te  quo  tu 

18 

Aug.inJo-non  vis,  scilicet  ad  mortem.  Quod  exponens  Augustinus  dicit,  quod  Petrus  ad  illam 
molestiam  nolens  est  ductus,  nolens  ad  eam  venit,  sed  volens  eam  vicit ;  et  reliquit 
affectum  infirmitatis  quo  nemo  vult  mori  :  qui  adeo  est  naturalis,  ut  eum  Petro  nec 
senectus  abstulerit.  Unde  etiam  Dominus  ait  :  Transeat  a  me  calix  iste  ;  sed  vicit 
eum  vis  amoris.  Ergo  et  in  Christo  secundum  humanitatem,  et  in  membris  ejus 
geminus  est  affectus  :  unus  rationis,  caritate  informatus,  quo  propter  Deum  quis 
mori  vult ;  alter  sensualitatis,  carnis  infirmitati  propinquus  et  ei  conjunctus,  quo 
Aug.Epist.  mors  refugitur.  Ut  enim  Augustinus  ait,  Paulus  mentis  ratione  cupit  dissolvi  et  esse 
Phuipp.i,  cum  Ghristo,  sensu  autem  carnis  refugit  et  recusat.  Hoc  habet  humanus  affectus, 
quoniam  qui  diligit  vitam,  odit  mortem.  Secundum  istum  affectum  Ghristus  mori 
noluit ;  nec  obtinuit  quod  secundum  istum  affectum  petiit. 

C.  Auctoritatibus  probat  diversas  in  Christo  voluntates. 

Ex  affectu  ergo  humano  quem  de  Virgine  traxit,  volebat  non  mori,  et  calicem 

Bcda,  in  transire  orabat.  Unde  Beda  :  Orat  transire  calicem,  quia  homo  erat,  dicens  :  Pater, 

36.         '  transeat  a  me  calix  iste.  Ecce  habes  voluntatem  humanam  expressam.  Vide  jam 

/oonn.Ti,  rectum  cor  :  Sed  non  quod  ego  volo,  sed  quod  tu  vis.  Unde  alibi  :  Non  veni  facere 

38 

voluntatem  meam,  quam  scilicet  temporaliter  sumpsi  ex  Virgine,  sed  voluntatem 

ejus  qui  misit  me,  quam  scilicet  aeternus  habui  cum  Patre.  Hic  aperte  dicit  duas  in 

Ghristo  fuisse  voluntates,  secundum  quas  diversa  voluit.  Hieronymus  quoque  super 

Bed»,  in  illum   locum,  Spiritus  promptus  est,   caro  autem  infirma,  dans  intelligi  hic  duas 

Marc.     xiv, 

voluntates  exprimi,  ita  ait  :  Hoc  contra  Eutychianos,  qui  dicunt  inChristo  unam 


ann. 

tract 

123, 

n.  5. 

Matth. 

XXVI 

,39. 

tantum  voluntatem.  Hic  autem  ostendit  humanam,  quse  propter  infirmitatem  carnis 
recusat  passionem,  et  divinam,  quse  prompta  est  perficere  dispensationem.  Augu- 
stinus  etiam  duas  in  Ghristo  asserit  voluntates,  dicens  :  Quantum  distat  Deus  ab  Aug.inps. 
homine,  tantum  voluntas  Dei  a  voluntate  hominis.  Unde  hominem  Ghristus  gerens,  sernu"^' 
ostendit  privatam  voluntatem  quamdam  hominis,  in  qua  et  suam  et  nostram  confi- 
guravit,  qui  caput  nostrum  est,  et  ad  eum  sicut  membra  pertinemus.  Pater,  inquit, 
si  fieri  potest,  transeat  a  me  calix  iste.  Haec  humana  voluntas  erat,  proprium  aliquid 
et  tanquam  privatum  volens.  Sed  quia  reclum  vult  esse  hominem  et  ad  Deum 
dirigi,  subdit  :  Non  quod  ego  volo,  sed  quod  tu  vis.  Ac  si  diceret  :  Vide  te  in  me, 
quia  potes  aliquid  proprium  velle,  ut  Deus  aliud  velit.  Gonceditur  hoc  humanae 
fragilitati.  Idem  alibi  :  Ghristus  in  passione  duas  expressit  voluntates  in  se,  secun-  ibid.inps. 
dum  duas  naturas ;  ait  enim  :  Pater,  si  fieri  potest,  transeat  a  me  calix  iste.  Ecce  93'n'19- 
habes  hominis  voluntatem,  quam  ad  divinam  continuo  dirigens,  ait  :  Verumtamen 
non  sicut  ego  volo,  sed  sicut  tu.  Ambrosius  etiam  in  libro  tertio  de  Trinitate  :  Scri-    Ambr.  de 
ptum  est,  Pater,  si  fieri  potest,  transfer  a  me  calicem  hunc.  Verba  Ghristi  sunt,  uan.m,.'*! 
sed  quomodo  et  in  qua  forma  dicantur,  adverte.  Hominis  substantiam  gerit,  hominis  n-41,42- 
assumpsit  affectum  :  non  ergo  quasi  Deus,  sed  quasi  homo  loquitur.  Suscepit  qui-  ibid.n.53. 
dem  voluntatem  meam.  Mea  est  voluntas,  quam  suam  dixit,  quum  ait  :  Non  sicut 
ego  volo,  sed  sicut  tu  vis.  Quum  autem  dixit,  Omnia  quse  habet  Pater,  mea  sunt ;  iwd.  n.  51. 
quia  nihil  excipitur,  sine  dubio  quam  Pater  habet,  eamdem  et  Filius  habet  volun-  \oann' XV1' 
tatem.  Eadern  est  Ghristi  voluntas  quae  paterna.  Una  ergo  voluntas  est  Patris  et  Filii. 
Sed  alia  est  voluntas  hominis,  alia  Dei ;  ut  scias  vitam  in  voluntate  esse  hominis,   Ambr.  oP. 
passionem  autem  Ghristi  in  voluntate  divina,  ut  pateretur  pro  nobis.  —  His  testimoniis  c,t" n' 52' 
evidenter  docetur,  in  Christo  duas  fuisse  voluntates  :  quod  quia  negavit  Macarius 
archiepiscopus,  in  Gonstantinopolitana  synodo  condemnatus  est.  Et  ex  affectu  humano 
sensualitatis  quidem,  non  rationis,  illud  voluit  et  petiit  quod  non  impetravit.  Nec 
ideo  petiit  ut  impetraret,  quia  sciebat  Deum  non  esse  facturum  illud;  nec  illud 
fieri  volebat  affectu  rationis  vel  voluntate  divinitatis.  Ad  quid  ergo  petiit?  Ut  mem- 
bris  formam  praeberet,  imminente  turbatione,  clamandi  ad  Dominum  et  subjiciendi 
voluntatem  suam  divinae  voluntati,  ut  si  pulsante  molestia  tristentur,  pro  ejusdem 
amotione  orent ;  sed  si  nequeunt  vitare,  dicant  quod  ipse  Christus.  Non  ergo   ad  ps.  xx.,3. 
insipientiam  fuit,  quod  Ghristus  clamans  non  exauditur  ad  salutem  corporalem. 
Bonum  quidem  petiit,  scilicet  ut  non  moreretur ;  sed  melius  erat  ut  moreretur  : 
quod  et  factum  est. 

D.  De  eo  quocl  Ambrosius  dicit,  Christum  dubitasse  affectu  humano. 

Geterum  non  parum  nos  movent  verba  Ambrosii,  quibus  significare  videtur, 
Christum  secundum  humanum  affectum  de  Patris  potentia  dubitasse,  sic  dicens  in 
libro  tertio  de  Trinitate  :  De  quo  dubitat?  de  se,  an  de  Patre?  De  eo  utique  cui  Ambr.  oP. 
dicit,  Transfer,  dubitat  hominis  affectu.  Nam  Deus  non  de  Patre  dubitat,  nec  de  °' '"'   ' 

morte  formidat.  Propheta  etiam  non  dubitat,  qui  nihil  Deo  esse  impossibile  asserit : 
/vcxm,3,  Omnia  quaecumque  voluit,  fecit.  Num  infra  homines  constitues  Deum  ?  Propheta 
non  dubitat.  et  Filium  dubitare  tu  credis  ?  Ut  homo  ergo  dubitat,  ut  homo  locutus 
est.  —  His  verbis  innui  videtur,  quod  Ghristus  non  in  quantum  Deus  vel  Dei  Fiiius, 
sed  in  quantum  homo,  dubitaverit  affectu  humano.  Quod  ea  ratione  dictum  accipi 
potest,  non  quia  ipse  dubitaverit,  sed  quia  modum  gessit  dubitantis,  et  hominibus 
dubitare  videbatur. 

E.   Verba  Hilarii  longe  diversam  exprimentia  sententiam  a  prosmissa. 

Illud  etiam  ignorandum  non  est,  quod  Hilarius  asserere  videtur,  Ghristum  non 

Luc.  xxn,  sibi,  sed  suis  orasse,  quum  dixit  :  Transfer  a  me  calicem  hunc ;  sicut  nec  sibi,  sed 

suis  timuit ;  nec  eum  voluisse  ut  sibi  non  esset  passio,  sed  ut  a  suis  transiret  calix 

Hiiar.  de  passionis,  ita  inquiens  :  Si  passio  honorificatura  eum  erat,  sicut  Juda  exeunte  ait, 

libTn.^o.  Nunc  honorificatus  est  Filius  hominis ;  quomodo  tristem  eum  metus  passionis  effe- 

joann.xw,  cera^  n\s[  forte  fam  irrationabilis  fuerit,  ut  pati  mortem  timuerit,  quae  patientem  se 

Hikr.  op.  glorificatura  esset  ?  Sed  forte  timuisse  usque  eo  sestimabitur,  ut  transferri  a  se  cali- 

jfarc.xlv,  cem  deprecatus  sit,  dicens  :  Pater,  transfer  calicem  hunc  a  me.  Quomodo  enim  per 

patiendi  metum  transferri  deprecaretur  a  se  quod  per  dispensationis  studium  festi- 

naret  implere  ?  Non  enim  convenit  ut  pati  nolit  qui  pati  venit ;  et  quum  pati  eum 

velle  cognosceres,  religiosius  fuerat  hoc  confiteri,  quam  ad  id  impiae  stultitiae  pro- 

liiiar.  oP.  rnmpere,  ut  eum  assereres  ne  pateretur  orasse,  quem  pati  velle  cognosceres.  Non 

ergo  sibi  tristis  fuit,  neque  sibi  orat  transire  calicem,  sed  discipulis,  ne  in  eos  calix 

passionis  incumbat,  quem  a  se  transire  orat,  ne  in  his  scilicet  maneat.  Non  enim 

rogat  ne  secum  sit,  sed  ut  a  se  transeat.  Deinde  ait  :  Non  sicut  ego  volo,  sed  sicut 

tu  vis ;  humanoe  in  se  sollicitudinis  significans  consortium,  sed  non  discernens  sen- 

ibM.  n.  38.  tentiam  sibi  communis  cum  Patre  voluntatis.  Pro   hominibus  ergo  vult  transire 

Lue.  xxm,  calicem,  per  quem   omnes  discipuli   erant  tentandi ;   et  ideo  pro  Petro  rogat  ne 

3* 

'  iiiiar.  oP.  deficiat  fides  ejus.  Sciens  ergo  haec  omnia  post  mortem  suam  desitura,  usque  ad 
mortem  tristis  est ;  et  scit  hunc  calicem  non  posse  transire  nisi  biberit,  ideo  ait  : 
Matth.  Pater  mi,  si  non  potest  transire  calix  iste  nisi  bibam  illum,  fiat  voluntas  tua;  sciens, 
in  se  consummata  passione,metum  calicis  transiturum,qui  nisi  eum  bibisset, transire 
non  posset ;  nec  finis  terroris,  nisi  consummata  passione,  terrori  succederet  :  quia 
post  mortem  ejus,  per  virtutum  gloriam  apostolicae  infirmitatis  scandalum  pelleretur. 
—  Intende,  lector,  his  verbis  pia  diligentia,  ne  sint  tibi  vasa  mortis. 


XXVI,  12. 

SUMMA 
DISTINCTIONIS    SEPTIM^lDECIMiE 

IN  praehabita  distinctione  tractavit  Magi- 
ster  de  Christi  passione,  hic  in  sequen- 
tibus  duabus  distinctionibus  loquitur  de 
quibusdam  de  quibus  in  descriptione  do- 
minicae  passionis  mentio  fit,  utpote  :  de 
Christi  voluntate,  oratione  ac  merito.  Et 
quia  in  Evangelio  insinuatur  diversa  mul- 
tiplexque  voluntas  in  Christo,  et  (ut  appa- 
ret)  quasi  invicem  aliquo  modo  contraria  ; 
idcirco  de  hac  varietate  et  distinctione  vo- 
luntatum  in  Salvatore  hic  tractat.  Deinde 
circa  haec  difficultates  immiscet  quae  ex 
verbis  oriuntur  Sanctorum,  et  eas  deter- 
minat;  et  quae  ab  invicem  discordare  vi- 
dentur,  concordat. 


H1 


QU.ESTIO    PRIMA 


Ic  quaeritur  primo,  Utrum  in  Chri- 

sto  sit  voluntas  diversa  invi- 

cemque  contraria. 

Videtur  quod  non  sit  in  eo  diversa  multi- 

>e  Divin.  plexve  voluntas.  Primo,  quia  ut  S.  Diony- 

n.c.viu.  gjus  tradit, in  omni  ente  perfecto  sunt  esse, 

posse  et  agere,  et  ipsum  posse  sequitur 

esse;  sed   in  Christo  non  est  nisi  unum 

esse  personale  et  actuale,  ergo  et  unum 

posse  dumtaxat.  Quumque  voluntas  sit  po- 

tentia,  sequitur  quod  in  Christo  sit  tan- 

tum  una  voluntas.  —  Secundo,  ex  potentia 

oritur  actio  ;  agere  vero  est  suppositorum. 

Quum  ergo  in  Christo  non  sit  nisi  una  per- 

sona,  non  erit  in  eo  nisi  actio  una  et  una 

potentia. 

Conformiter  argui  potest,  quod  in  Chri- 
sto  sit  duplex  voluntas,  sicut  et  duae  na- 
turae. 

Circa  hsec  scribit  Albertus  :  Magister  in 
littera  ponit  trimembrem  divisionem  vo- 
luntatum  in  Christo,  videlicet  voluntatem 


A  divinam,  voluntatem  rationis,  id  est  vo- 
luntatem  rationalem  seu  intellectivam,  et 
voluntatem  sensualitatis,  id  est  appetitum 
sensitivum,  qui  in  concupiscibilem  irasci- 
bilemque  dividitur.  Quae  divisio  potest  sic 
ad  bimembrem  reduci.  Voluntas  Christi 
aut  est  divina  et  increata,  aut  creata  atque 
humana.  Humana  quoque  aut  est  sensua- 
litatis,  aut  rationis.  Voluntas  etiam  ratio- 
nis  aut  est  naturalis,  aut  deliberativa.  De 
voluntate  tamen  rationis  naturali  mentio- 
nem  non  agit  :  quia  a  voluntate  delibera- 

B  tiva  non  differt  realiter,  sed  est  eadem 
potentia  diversimode  considerata.  Nempe 
quod  naturalis  dicitur  seu  natura,hoc  con- 
tingit  cuilibet  potentiae  anima?  rationalis, 
in  quantum  natura  est  hominis.  Potentiae 
autem  naturales  quamvis  insint  secundum 
diversas  partes  naturae,  tamen  referuntur 
ad  unum  quod  est  subjectum  :  ideo  deno- 
minatum  ab  eis  non  est  nisi  unum.  Pro- 
pterea  Christus  non  est  nisi  unus  volens, 
quamvis  modis  pluribus  ac  viribus  velit  : 
quoniam  volens,  significat  eum  qui  vult, 

C  non  radicem  volendi  in  qua  fundatur  illa 
potentia;  diversitas  vero  voluntatum  co- 
gnoscitur  per  diversitatem  volitorum.Hinc 
aliter  est  in  formis  determinantibus  to- 
tum,  et  aliter  in  naturalibus  viribus  :  quo- 
niam  formae  quae  sunt  in  toto,  nequeunt 
plures  unius  rationis  inesse.  Verum  in  po- 
tentiis  naturalibus,  secundum  unam  ratio- 
nem  communem,  non  specialem,  possunt 
plures  potentiae  uno  nomine  appellari. 

Si  autem  objicias,  quia  (ut  divinus  Dio-    Epist.  iv, 
nysius  protestatur)  actio  Christi  nuncupa- ad  Caium- 

D  tur  theandrica,  id  est  deivirilis;  sicque 
videtur,  quod  in  omni  Christi  actione  con- 
currit  aliquid  Dei  et  aliquid  viri  :  ergo 
omnis  talis  actio  fuit  composita,nulla  sim- 
plex.  —  Et  respondendum,  quod  in  Christo 
sunt  plures  distinctseque  actiones  :  non  in 
comparatione  ad  agentem,  quasi  Christus 
sit  plures  agentes,  sed  quoad  rationem  vel 
radicem  agendi,  quia  aliquando  egit  ut 
Deus,  quandoque  ut  homo;  semper  tamen 
egit  ens  Deus  homo.  Hinc  in  verbis  prarta- 
ctis   S.    Dionysius   consideravit   agens   ut 

agens.  Damascenus  vero,  dicens  in  Christo  A 
duas  actiones,  sicut  et  duas  naturas,  con- 
sideravit  ipsas  actiones  in  comparatione 
ad  potentias  inclinantes  ad  actum.  Deni- 
que  hoc  ipsum  quod  agens  fuit  verus  Deus 
et  homo,  et  inclinantia  ad  actum  duo(puta 
voluntas  increata  seu  Deus,  et  voluntas 
creata),  facit  omnem  Christi  actionem  no- 
bis  salubrem.  Nam  et  dum  comedit,  bi- 
bit,  dormivit,  verum  erat  quod  Deus  hoc 
fecit,  qui  pro  nostra  salute  omnia  egit.  — 
Haec  Albertus. 

Qui  insuper  quaerit,  an  sit  aliqua  sen-  B 
sualitatis  voluntas.  Respondet  :  Voluntas 
sumitur  large,  et  stricte.  Stricte  non  dici- 
tur  nisi  motus  et  appetitus  rationalis.  Pro- 
pter  quod  in  Topicis  ait  Philosophus  :  Om- 
nis  voluntas  in  ratione  est;  tertio  quoque 
de  Anima  :  In  rationali  voluntas  est,  in  ir- 
rationali  autem  desiderium.  Large  vero 
appetitus  sensualitatis  humanae  vocatur 
voluntas;  sed  penitus  abusive  appetitus 
brutorum  voluntas  vocatur.  Propter  quod 
asserit  Damascenus  :  Voluntas  rationalis 
est;  et  si  non  est  rationalis,non  est  volun-  C 
tas.  Voluntas  namque  designat  id  quod  li- 
berum  exstat  in  anima  :  ideo  natura  sen- 
sitiva,  quae  magis  agitur  imperio  rationis 
alterius  aut  instinctu  naturae  quam  agat, 
non  potest  proprie  dici  habere  voluntatem. 

Pra?terea  si  quaeratur,  an  voluntas  hu- 
mana  in  Christo  fuit  aliquo  modo  contra- 
ria  voluntati  divinao,  vel  potius  ei  confor- 
mis  per  omnia;  et  utrum  aliqua  voluntas 
rationis  in  Christo  non  habebat  effectum. 
Videtur  quod  imo.  Quoniam  contrarietas 
appetituum  in  anima  non  est  ex  hoc  quod  D 
ipsi  appetitus  sunt  in  nobis  naturae  con- 
trarise,  ut  Manichaoi  dixerunt,  ponentes  ap- 
petitum  rationalem  creatum  a  principio 
lucis,  alterum  a  principio  tenebrarum  : 
ergo  est  ex  oppositione  volitorum.  Quae 
oppositio  inducit  in  nobis  pugnam  carnis 
sensitivaeque  partis  animae  contra  ratio- 
nem  superiorem  :  igitur  in  Christo  fuit 
P.309B1.  hujusmodi  pugna.  —  Praeterea,  dictum  est 
quod  etiam  ratio  et  qiuecumque  vis  ani- 
in;i',  potesl  considerari  ui  aatura,  sicque 


dolet  incommoda.  Quum  ergo  in  Christo 
fuerit  ratio  ut  natura,videtur  quod  volun- 
tate  rationis  voluerit  quod  non  voluit  vo- 
luntate  divina,  neque  est  consecutus. 

Respondeo  huic  objectioni,consentiendo 
quod  Christus  voluntate  rationis  secun- 
dum  quod  natura  est,appetiit  aliquid  quod 
consecutus  non  est,  atque  oravit  aliquid 
quod  ei  datum  non  est  :  quia  appetiit  et 
oravit  hoc,  non  ex  deliberatione  id  volens, 
sed  magis  ut  nostram  infirmitatem  et  suae 
humanitatis  veritatem  ostendens,  secun- 
dum  quod  suis  dixit  discipulis  :  Spiritus  Matt 
quidem  promptus  est,  caro  autem  infirma.  XXVI>41' 
—  Ad  primum  objectum  dicendum,  quod 
non  est  contrarietas  pugnae  nisi  inter  quae 
est  resistentia  pertinax,  sicut  in  nobis,  in 
quibus  appetitus  infirmitatis  carnalis  con- 
fortatur  ex  fomite,  atque  interdum  ex  re- 
liquiis  vitiorum.  Quod  in  Christo  non  fuit: 
ideo  voluntas  infirmitatis  seu  appetitus 
sensitivus  ultra  naturalia  non  est  progres- 
sus,  in  his  se  tantum  ostendens  ad  naturae 
demonstrationem,  non  ad  hoc  ut  pugnaret 
contra  rationem  :  quam  voluntatem  Anti- 
siodorensis  et  alii  quidam  antiqui  vocant 
velleitatem,  non  voluntatem  perfectam.  — 
Alii  solvunt,  dicentes  quod  inter  haec  non 
sit  contrarietas  :  quoniam  contraria  nata 
sunt  fieri  circa  idem,  sensualitas  autem  et 
ratio  non  sunt  circa  idem  ut  idem.  Sed 
hoc  nihil  est,  quia  secundum  hoc  nec  in 
nobis  esset  hujus  contrarietas  pugnae.FIinc 
dicendum,  quod  contrarietas  hujus  pugnae 
est  ex  contrariis  volitis,  totam  animam  ad 
se  trahere  nitentibus  :  quae  volita  quamvis 
quandoque  non  sint  contraria  in  substan- 
tia,  attamen  per  adjunctum  exsistunt  con- 
traria,  puta  per  rationem,  ita  quod  unum 
est  volitum  ut  honestum,  alterum  vero  ut 
turpe. 

Ex  quibus  patet  solutio  hujus,  an  ali- 
quid  voluit  Christus  quod  non  est  factum. 
Kt  apparet  quod  non  :  quia  voluntas  sua 
creata  fuit  omnino  confonnis  voluntati  di- 
vin;i',(|uain  certum  csl  esse  omnipoteiitem 
atque  in  oinnibus  adimpletam.  Unde  et 
Apostolus  :  In  omnibus  (inquit)  exauditus  //,/„-. \ 

est  pro  sua  reverentia.  —  In  contrarium 
est,quod  oravit  calicem  passionis  transfer- 
ri  a  se,  qui  non  fuit  translatus;  et  quod  ait 

.xxi,  3.  in  Psalmo  :  Deus  meus,  clamabo  per  diem 
et  non  exaudies. 

Respondendum  :  Plures  sunt  Christi  vo- 
luntates,  et  quidquid  voluit  voluntate  be- 
neplaciti  secundum  naturam  divinam,  hoc 
factum  est;  similiter  quidquid  voluit  vo- 
luntate  rationis  deliberativae  ;  sed  non 
quidquid  voluit  voluntate  affectus  natu- 
ralis  et  sensitivi.  —  Ad  objectum  dicen- 
dum,  quod  quadruplex  est  conformitas 
qua  nostra  voluntas  voluntati  conformatur 
divinae.  Prima  est  in  volito,  et  haec  est  se- 
cundum  materiam,  estque  minima,  ut  sci- 
licet  velimus  quod  Deus  vult:  et  ista  non 
efficit  meritum  de  se,  quia  interdum  vult 
aliquis  vitiose  quod  Deus  vult  sancte,  ut 
mortem  alicujus  hominis  boni.  Secunda 
est  secundum  formam  volendi,  ut  dum  ex 
caritate  volumus  quod  vult  Deus ;  et  haec 
efficit  meritum,  quamvis  quandoque  non 

.xx, P.  velimus  quod  Deus  vult,  ut  patuit  circa 
?lsfinem  primi  Sententiarum.  Tertia  est  in 
fine  volendi,ut  velimus  propter  id  propter 
quod  vult  Deus,  videlicet  propter  gloriam 
ejus.  Et  ista  conformitas  consistit  laudabi- 
lis,  et  facit  ad  meritum,  etiamsi  sit  diffor- 
mis  a  voluntate  Dei  in  materia  voliti  :  ut 
si  ad  gloriam  Dei  velim  vivere  aliquem 
justum  praelatum,  quem  Deus  vult  mori. 
Quarta  conformitas  est  in  causa  volendi 
efficiente,  ut  dum  volo  id  quod  vult  me 
velle.  Sicque  Deus  voluit  Christum  horre- 
re,et  aliquo  modo  mortem  nolle  voluntate 
naturali  sensitivoque  appetitu.  Et  de  his 

dcm.    dictum  est  plenius  circa  finem  primi.  — 
Haec  Albertus. 

Quibus  per  omnia  concordat  Udalricus 
in  Summa  sua,  libro  sexto  :  Rationale,  in- 
quiens,  dupliciter  dicitur,  utpote  essentia- 
liter;  sicque  unius  hominis  non  est  nisi 
una  voluntas,  quae  est  voluntas  rationis,  et 
a  Damasceno  dividitur  in  Hl-r^aiv,  id  est 
voluntatem  naturalem,  et  6ou/y|<kv,  id  est 
voluntatem  deliberativam  seu  rationalem. 
Secundo  dicitur  aliquid  rationale  partici- 


A  pative  :  sicque  appetitus  sensualitatis,  ut 
regitur  per  voluntatem  ratione  directam, 
vocatur  voluntas  ab  Augustino,  Ambrosio, 
Beda.  —  Denique,  quamvis  voluntas  natu- 
ralis  et  voluntas  sensualitatis  in  Christo 
discordabant  a  voluntate  divina  in  volito, 
mortem  horrendo  ac  fugiendo,  non  tamen 
fuerunt  oppositae  voluntati  divinae,  nec  ca- 
ro  aut  sensualitas  Christi  adversus  spiri- 
tum  concupivit  :  quoniam  contrarietas  et 
conformitas  voluntatum  non  attenditur  pe- 
nes  materiam  actus,  quae  est  actus  obje- 

B  ctum,  utpote  volitum,  sed  penes  ipsos  ac- 
tus.  Nempe  si  actus  unius  voluntatis  est 
volitum  alterius,  illae  voluntates  licet  op- 
posita  velint,non  sunt  tamen  oppositae  nec 
discordes,  sicut  volitum  concors  est  vo- 
luntati  cujus  est  volitum  illud.  Si  vero 
actus  voluntatis  unius  displiceret  alteri 
voluntati,  illae  voluntates  quamvis  idem 
vellent,  essent  contrariae  :  quemadmodum 
Judaei  voluerunt  Christum  occidi,  quod 
etiam  voluit  Deus ;  et  tamen  illorum  vo- 
luntas  exstitit  displicens  Deo,  et  ejus  vo- 

C  luntati  contraria,  quia  non  voluerunt  id 
quod  Deus  voluit  eos  velle.  Porro  in  Chri- 
sto  voluntas  divina  increata,  et  item  vo- 
luntas  rationis  deliberativa,  voluerunt  ut 
sensitiva  pars  et  naturalis  voluntas  animae 
Christi  haberent  actus  et  motus  quos  ha- 
buerunt.  Naturalis  namque  voluntas  ani- 
mae  non  respicit  nisi  bonitatem  aut  ma- 
litiam  rei  in  se,  et  non  per  relationem 
ordinemque  in  finem  :  hoc  enim  est  ratio- 
nis.Idcirco  quum  vita  Christi  in  se  optima 
fuerit,  et  ejus  corruptio  mala  secundum 

D  se,  naturalis  illa  voluntas  voluit  ejus  con- 
servationem.  —  Haec  Udalricus,  qui  de  his 
plura  conscribit,sed  in  praeinductis  verbis 
Alberti  sententialiter  sunt  contenta. 

Tnsuper  scripta  Thomae  his  consonant  : 
In  Christo,  inquientis,  sunt  duae  naturae 
perfectae,  divina  videlicet  et  humana.  Et 
humana  natura  in  multas  partiales  naturas 
dividitur,  ut  in  naturam  corporis  et  ani- 
mae,  in  naturam  sensitivam  et  intellecti- 
vam ;  et  secundum  hoc  voluntas  humana 
in  plures  dividitur,  sicut  jam  patuit.  Sunt  Cf.p.mw 

ergo  in  Christo  voluntas  divina  et  huma-  A 
na,  non  quasi  unam  voluntatem  compo- 
nentes  aut  constituentes,  ut  Eutyches  dixit 
haereticus  :  imo  sic  neutra  earum  esset  in 
Christo,  sed  tertia  qusedam.  Ideo  utraque 
illa  manet  in  Christo  distincta.  —  Sed  ob- 
jici  potest,  quia  voluntas  sanctorum  dici- 
tur  una  cum  voluntate  divina,  quum  et 
iCor.vi,i-.  Apostolus  dicat  :  Qui  adhaeret  Deo,  unus 
spiritus  est.  Dicendum,  quod  voluntas  tri- 
pliciter  sumitur  :  primo,  pro  potentia  vo- 
lendi ;  secundo,  pro  actu  volendi;  tertio, 
pro  volito  :  sicque  voluntas  sanctorum  est  B 
una  cum  voluntate  divina,non  primis  duo- 
bus  modis. 

Amplius  si  quaeratur,  utrum  voluntas 
humana  in  Christo  semper  conformabatur 
voluntati  divina?  in  volito;  dicendum,  quod 
quum  voluntas  sequatur  rationem,  proces- 
sus  voluntatis  proportionatur  processui  ra- 
tionis.  Ratio  autem  habet  aliquod  princi- 
pium  per  se  notum,  ad  quod  resolvendo 
reducit  id  cujus  quaerit  cognitionem  :  quo 
facto,  habet  certam  rei  notitiam,  atque 
sententiat  quod  sit  ita.  Sed  antequam  ad  C 
istud  reducere  valet,  movetur  quibusdam 
verisimilitudinibus  :  quibus  si  detineatur 
tanquam  certis,  decipitur;  si  vero  illis  non 
detineatur,  habet  opinionem  unius  partis 
cum  formidine  alterius.  Finis  autem  (ut 
dicitur  septimo  Ethicorum)  habet  se  in 
voluntariis  sicut  principium  in  speculati- 
vis.  Hinc  quando  voluntas  reducit  aliquod 
consiliabile  in  finem  in  quo  quiescit  tota- 
liter,  tunc  sententialiter  illud  acceptat ;  si 
vero  reducat  in  finem  in  quo  non  totaliter 
quiescit,  trepidat  inter  utrumque.  Porro  si  D 
consideretur  hoc  quod  est  ad  finem  si- 
ne  ordine  ad  finem,  movetur  voluntas  in 
illud  secundum  bonitatem  aut  malitiam 
quam  absolute  invenit  in  eodem.  Verum 
quia  voluntas  non  sistit  in  motu  quem  ha- 
bet  circa  hujusmodi,  quum  non  feratur  in 
ea  sicut  in  finem,  ideo  non  sententiat  fi- 
naliter  de  illis  sccundum  motum  prfflfa- 
imii,  quamdiu  qod  considerat  finem  in 
quem  ordinal  illa  :  propter  quod  non  sim- 
pliciter  vult  illa,  sed  vellet  si  nil  repu- 


gnans  inveniretur.  Voluntas  autem  ut  na- 
tura,  movetur  in  aliquid  absolute  :  ideo 
nisi  per  rationem  ordinetur  in  aliquid 
aliud,  acceptabit  illud  absolute,  et  erit  il- 
lius  tanquam  finis.  Si  autem  ordinet  in 
finem,non  acceptabit  aliquid  absolute  cir- 
ca  hoc,  quousque  perveniat  ad  ipsius  finis 
considerationem  :  quod  facit  voluntas  ut 
ratio.  Patet  ergo  quod  voluntas  ut  natura, 
imperfecte  vult  aliquid  et  sub  conditione, 
nisi  feratur  in  ipsum  sicut  in  finem.  Eo- 
rum  vero  qua?  ordinantur  in  finem,  volun- 
tas  ut  ratio,  habet  ultimum  judicium  ac 
perfectum  judicium. 

His  visis,  patet  qualiter  voluntas  ratio- 
nis  in  Christo  conformatur  voluntati  divi- 
nae  in  volito  :  quia  voluntas  ut  natura, 
nunquam  in  Christo  movebatur  in  aliquid 
sicut  in  finem,nisi  quod  Deus  vult.  Quum- 
que  voluntas  ut  ratio,  nunquam  moveatur 
in  aliquid  nisi  ex  ratione  finis,  constat 
quod  voluntas  quoque  ut  ratio,  conforma- 
batur  voluntati  divinae  in  volito.  Sed  vo- 
luntas  ut  natura,  mota  in  aliquid  non  sicut 
in  finem  (quod  in  se  consideratum  non  ita 
se  habet  in  bonitate  seu  malitia,  sicut  con- 
sideratum  in  ordine  ad  finem),  non  con- 
formabatur  voluntati  divinae  in  volito.  Sic 
namque  Christus  volebat  non  pati,  quod 
tamen  voluntas  divina  voluit  ipsum  velle 
voluntate  ut  est  natura.  Conformitas  quip- 
pe  in  volito  non  facit  rectitudinem  volun- 
tatis,  sed  quae  est  in  modo  volendi  et  in 
causa  finali  et  in  causa  efficienti,  sicut  c/".p.3i 
expositum  est. 

Denique  si  quaeratur,  an  voluntas  sen- 
sualitatis  in  Christo  fuit  contraria  volun- 
tati  rationis  ;  dicendum,  quod  pugna  scu 
contrarietas  sensualitatis  ad  rationem,  in 
nobis  causatur  ex  tribus  :  primo,  ex  di- 
versitate  volitorum;  secundo,quoniam  sen- 
sualitas  fertur  in  suum  volitum  effrenate ; 
tertio,  quoniam  actum  rationis  impedit 
aut  retardat  partim  sive  totaliter.  Qiue  duo 
ultima  constat  uunquam  in  Chrislo  fuisse, 
sed  primum  horum  aliquo  modo  in  Chri- 
sto  erat  juxta  modum  expressum  ;  quod 
tameu  (u1  patuit)  conformitatem  pra?fatam  cy.p.sti 

non  impedivit  simpliciter.  — Nec  voluntas  A 
rationis  in  Christo  fuit  sibi  ipsi  contraria. 
Nam  quamvis  volebat  secundum  volunta- 
tem  rationis  diversa,  in  quantum  voluntas 
ut  natura  et  voluntas  ut  ratio  volebant 
diversa,  non  tamen  uno  modo,  sed  unum 
absolute,  et  alterum  sub  conditione.  Con- 
trarietas  autem  in  actu  et  habitu,  est  ex 
contraria  ratione  objecti.  —  Ha?c  Thomas 
in  Scripto. 
Insuper  in  tertia  parte,  quaestione  octa- 

•t.  1.  vadecima  :  Quidam,  inquit,  posuerunt  in 
Christo  unam  solummodo  voluntatem.  Ad  B 
quod  diversi  diversimode  moti  sunt.  Apol- 
linaris  namque  haereticus  non  posuit  in 
Christo  animam  intellectualem,  dicens  ad 
actus  ratiouis  ipsum  Yerbum  sufficere. 
Quumque  voluntas  sit  appetitus  intellectu- 
alis,  sequebatur  in  Christo  non  esse  volun- 
tatem  humanam,  sed  solum  divinam.  Eu- 
tyches  quoque  haereticus  et  ceteri  qui 
posuerunt  in  Christo  solum  unam  natu- 
ram,  dixerunt  etiam  in  eo  unam  solam 
consistere  voluntatem.Nestorius  etiam  hae- 
resiarcha,  dicens  unionem  Verbi  et  natu-  C 
rae  humanae  dumtaxat  factam  secundum 
affectum  et  voluntatem,  perhibuit  solam 
unam  in  Christo  voluntatem  exsistere.Post- 
ea  Macarius  Antiochenus  patriarcha,  et  Cy- 
rus  Alexandrinus,  et  Sergius  Constanti- 
nopolitanus,  ac  quidam  eorum  sequaces, 
unam  in  Christo  voluntatem  ponebant, 
quamvis  duas  in  eo  faterentur  naturas  : 
quia  opinabantur,  quod  humana  natura  in 
Christo  nunquam  movebatur  proprio  mo- 
tu,  sed  solum  prout  movebatur  a  Verbo  et 
deitate,  ut  patet  ex  synodali  Agathonis  Pa-  D 
pae  epistola.  Hinc  in  synodo  sexta  apud 
Constantinopolim  celebrata,  est  definitum, 
quod  in  Christo  sint  duae  voluntates  et 
duae  operationes,  sicut  et  duae  naturae. 

j-t.3.  Praeterea  voluntas  quandoque  accipitur 
pro  potentia,  et  sic  fuit  in  Christo  tantum 
una  voluntas  rationalis  humana;  interdum 
pro  actu,  et  ita  in  Christo  ex  parte  rationis 
duas  oportet  ponere  voluntates,id  est  duas 
species  actuum  voluntatis  :  quia  voluntas 
est  tam  ipsius  finis  quam  mediorum;et 


diversimode  fertur  in  ea  :  quia  in  finem 
tendit  simpliciter  tanquam  in  bonum  se- 
cundum  se ;  in  media  autem  sub  quadam 
comparatione,  secundum  quod  bonitatem 
sortiuntur  ex  ordinatione  ad  finem.  Hinc 
alterius  rationis  est  actus  voluntatis  prout 
movetur  in  aliquid  secundum  se  volitum, 
quae  actualis  voluntas  a  Damasceno  dici- 
tur  OeX-rjSK;,  id  est  simplex  voluntas,  et  a 
magistris  voluntas  ut  natura;  atque  alte- 
rius  rationis  est  actus  voluntatis  secun- 
dum  quod  fertur  in  aliquid  quod  volitum 
est  solum  ex  ordinatione  ad  aliud,  ut  sum- 
ptio  medicinae  :  qui  actus  a  Damasceno 
(3ouXT]<Ti<; ,  id  est  consiliativa  voluntas,  et  a 
magistris  voluntas  ut  ratio  nuncupatur. 

Postremo,  praefatae  voluntates  non  fue-  art.  6. 
runt  in  Christo  contrariae.  Contrarietas 
namque  non  potest  esse,  nisi  oppositio  at- 
tendatur  in  eodem  atque  secundum  idem  ; 
si  autem  secundum  diversa  et  in  diversis 
exsistat  diversitas,  non  sufficit  ad  ratio- 
nem  contrarietatis,  sicut  nec  ad  rationem 
contradictionis,  puta  quod  homo  sit  pul- 
cher  aut  sanus  secundum  manum,  et  non 
secundum  pedem.  Secundo  requiritur  ad 
contrarietatem  voluntatis,  quod  sit  circa 
voluntatem  eamdem.  Nam  si  homo  vult 
unum  secundum  appetitum  sensitivum,  et 
aliud  secundum  appetitum  intellectivum, 
non  est  contrarietas,  nisi  appetitus  sensi- 
tivus  in  tantum  praevaleat  et  procedat, 
quod  voluntatem  impediat  aut  retardet, 
quia  sic  ad  voluntatem  rationis  aliquid 
perveniret  de  motu  appetitus  sensitivi  con- 
trario.  —  Hinc  in  Christo  non  fuit  contra- 
rietas  voluntatum,  quum  nec  una  aliam 
impediret,  neque  voluntas  naturalis  et  ap- 
petitus  sensitivus  refutarent  illam  ratio- 
nem  ob  quam  voluntas  ut  ratio,  ac  divina 
voluntas  Christum  pati  volebant  :  imo 
etiam  voluntas  absoluta  seu  naturalis  in 
Christo,  volebat  humanam  salutem ;  tamen 
ejus  non  erat  hoc  velle  in  ordine  ad  aliud, 
ut  scilicet  per  Christi  occisionem  procura- 
retur;  nec  motus  sensualitatis  se  ad  hoc 
extendere  potuit.  Fuit  autem  in  Christo 
agonia  passione  instante,  quantum  ad  par- 

tem  sensitivam,  prout  agonia  importat  ter-  A 
rorem  infortunii  imminentis,  ut  tertio  li- 
bro  asserit  Damascenus.  —  Hsec  Thomas 
in  Summa,  qui  in  his  videtur  sequi  opi- 
p.  3ioc.  nionem  in  praeinductis  verbis  Alberti  re- 
probatam;  quanquam  et  reprobatio  illa  ex 
verbis  Thomae  nunc  tactis,  diligenter  at- 
tentis,  valeat  solvi. 

Praeterea  Petrus  super  his  scribit :  Quem- 
admodum  in  natura  corporaliter  luminosa 
concomitantur  se  splendor  et  calor,  ita  in 
natura  spiritualiter  luminosa,  puta  intel- 
lectuali,  concomitantur  se  intellectus  et  B 
affectus,  seu  ratio  et  voluntas  :  ideo  utra- 
que  fuit  in  anima  Christi.  —  De  sensuali- 
tate  autem  sciendum,  quod  sensualitas  et 
sensualitatis  voluntas  dupliciter  capiuntur. 
Primo,  pro  natura  seu  naturali  potentia  : 
et  ita  fuerunt  in  Ghristo.  Secundo,  pro  in- 
fectione  seu  corruptione  potentiae  vel  na- 
turae  :  et  ita  non  fuerunt  in  Christo.  — 
Rursus,Christus  habuit  diversas  voluntates 
quatuor  modis  :  primo,  secundum  diversas 
naturas  in  Christo  exsistentes,  divinam  vi- 
delicet  et  humanam;  secundo,  penes  di- C 
versas  potentias  ejusdem  naturae,  scilicet 
sensualitatem  et  rationem ;  tertio,  secun- 
dum  diversas  operationes  ejusdem  poten- 
tiae,  videlicet  ut  consideratur  ut  natura,  et 
ut  ratio ;  quarto,  secundum  consideratio- 
nes  voluntatis  rationalis  quoad  sc,  et  in 
relatione  ad  membra.  Unde  Christus  dici- 
tur  queedam  voluisse  sibi,  quaedam  mem- 
bris  suis.  Diversitas  autem  primi  modi  et 
secundi  est  secundum  rem  ;  diversitas  ve- 
ro  tertii  modi  et  quarti,  secundum  ratio- 
nem,  sicut  distinguuntur  ratio  superior  et  D 
inferior.  Haec  Petrus. 

Scripta  quoque  Richardi  concordant  prae- 
habitis,  et  plene  continentur  in  ipsis.  Si- 
militer  scripta  Bonaventurae  quasi  totali- 
ter ;  et  aliqua  addit  :  Voluntas,  inquiens, 
tripliciter  consideratur.  Primo,  secundum 
naturam  ;  secundo,  penes  potentiam  qua 
quis  vult;  tertio,  penes  modum  volendi. 
Et  secundum  hanc  triplicem  consideratio- 
iinii,  tripliciter  dividitur  voluntas  in  Chri- 
sio.  Nam  quantum  ad  primam,  dividitur 


divisione  bimembri  in  voluntatem  divi- 
nam  et  humanam.  Quantum  ad  secundam, 
dividitur  divisione  trimembri  in  volunta- 
tem  divinam  increatam,  et  in  voluntatem 
rationalem  humanam,  atque  in  voluntatem 
sensualitatis.  Quantum  ad  tertiam,  dividi- 
tur  divisione  quadrimembri.  Et  sic  loqui- 
tur  Hugo,  dicens  :  In  Christo  fuit  voluntas 
deitatis,  voluntas  rationis,  voluntas  natu- 
ralis  pietatis,  voluntasque  carnis.  Voluntas 
deitatis  per  justitiam  dictavit  sententiam  ; 
voluntas  rationalis  per  obedientiam  appro- 
bavit  veritatem;  voluntas  pietatis  per  com- 
passionem  in  malis  alienis  suspiravit  ; 
voluntas  carnis  per  passionem  in  malo 
proprio  quodammodo  murmuravit.  —  De 
conformitate  demum  voluntatum  in  Chri- 
sto  sciendum,  quod  conformitas  voluntatis 
ad  voluntatem  in  duobus  consistit,  puta  in 
volito  et  in  ratione  volendi.  Conformita- 
tem  in  volito  dico,  quando  diversae  volun- 
tates  unum  et  idem  volunt;conformitatem 
autem  in  ratione  volendi  dico,  dum  unum 
et  idem  eodem  modo  volunt,  vel  altera 
earum  vult  illud  eo  modo  quo  superior 
vult  eam  velle.  Quumque  ad  perfectam 
conformitatem  voluntatum  haec  duo  con- 
currant,  alterum  eorum  est  de  necessitate 
conformitatis,  puta  conformitas  in  ratione 
seu  modo  volendi;  alterum  vero  aliquando 
de  necessitate,  aliquando  de  congruitate, 
interdum  praeter  necessitatem  et  congrui- 
tatem.  Possibile  namque  est  quod  volunta- 
tes  sint  conformes,  ita  quod  una  subsit 
alteri,  et  tamen  non  velint  idem  :  quia  vo- 
luntas  superior  non  vult  inferiorem  velle 
quod  vult  ipsa,  sed  potius  velle  contra- 
rium.  Quoniam  ergo  conformitas  in  modo 
seu  ratione  volendi  fuit  in  omnibus  volun- 
tatibus  Christi,  ideo  fuit  in  eo  voluntatum 
concordia.  Haec  Bonaventura. 

Qui  etiam  reprobat  responsionem  ex 
Thoma  inductam  :  quia  si  duo  homines  p.d 
diversas  voluntates  habentes,contrario  mo- 
do  se  habeant  circa  volitum  idcm,  dicun- 
tur  contrarias  voluntates  habcre.  Ideo  ali- 
ler  dici  potest,  quod  scilicet  confonnilas 
voluntatis  ad  voluntatem  duplicitcr  consi- 

deratur,  videlicet  :  secundum  assimilatio- 
nem,  et  secundum  subjectionem.  Et  ista 
secunda  sufficiebat,  quia  hoc  voluit  volun- 
tas  inferior  quod  superior  voluit  eam  vel- 
le.  Ha?c  Bonaventura. 

Concordat  Alexander  per  omnia,  nisi 
quod  responsionem  illam  ex  Thoma  indu- 
ctam  sequitur  et  commendat.  Durandus 
etiam  hic  consonat  communi  doctrina?.  — 
Scotus  vero  in  aliquibus  dissonat,  aliter 
distinguendo  voluntatem  in  Christo.  Ve- 
rum  dissensio  illa  in  usu  videtur  consiste- 
re  terminorum,  ideo  modici  est  momenti, 
et  novitatem  singularitatemque  sapit  :  id- 
circo  dimitto. 


QU.ESTIO    II 


0Ua?ritur  quoque,  An  Christum  de- 
cuit  orare. 

Circa  hoc  aliqui  multa  inquirunt,  vide- 
Hcet  secundum  quam  naturam  ei  compe- 
tiit,  et  pro  quibus  oravit;  atque,  an  omnis 
ejus  oratio  fuerit  exaudita. 

Circa  qua?  Petrus  compendiose  respon- 
det  :  Christus  secundum  quod  Deus,  orare 
non  potuit,  quia  sequalis  est  Patri.  Secun- 
dum  quod  homo,  consideratur  dupliciter. 
Primo,  ut  comprehensor  :  sic  competit  ei 
orare  pro  aliis,  non  pro  se,  quia  non  indi- 
gebat.  Secundo,  ut  viator  :  sic  competebat 
ei  orare  pro  aliis  et  pro  se.  Omnis  namque 
oratio  est  pro  indigentia  quadam  supplen- 
da.  In  Christo  autem  nulla  fuit  indigentia 
spiritualium  bonorum,  sed  bene  corpora- 
lium.  Ilinc  oratione  petente  spiritualia  bo- 
na,  non  potuit  orare  pro  se,  sed  pro  aliis  ; 
oratione  vero  corporalia  bona  petente,ora- 
vit  pro  se  ipso  ac  aliis.  Ha?c  Petrus. 

Bonaventura  autem  circa  ha?c  plenius 
scribit:  Decuit  Christum  orare  quadruplici 
ratione.  Primo,  ad  dandum  nobis  virtutis 
exemplum.  Secundo,  propter  veritatis  ar- 
gumentum,  videlicet  ad  sua?  assumpta?  hu- 
manitatis  declarationem,ostendendo  se  ho- 
minem  verum.  Tertio,  propter  officii  sui 


A  expletionem.  Fuit  enim  sacerdos  et  ponti- 
fex,  reconciliator,  salvator  ac  mediator  : 
ideo  habuit  pro  salvandis  et  expiandis  per 
se,  orandi  officium.  Quarto,  propter  meri- 
tum,  quoniam  suis  orationibus  meruit  no- 
bis,  qui  inidonei  eramus  suscipere  chari- 
smata  gratiarum.  —  Denique,  quum  oratio 
sit  petitio  procedens  ex  desiderio  ac  vo- 
luntate,  idcirco  secundum  quod  voluntas 
humana  fuit  in  Christo  secundum  diffe- 
rentiam  triplicem,  sic  et  oratio.  Nam  qua?- 
dam  oratio  ejus  fuit  procedens  ex  volun- 

B  tate  rationis,  qua?dam  a  voluntate  pietatis, 
quaedam  a  voluntate  carnis,  id  est  ex 
sensualitatis  affectu.  Oratio  procedens  ex 
voluntate  rationis  deliberativa,  fuit  in  om- 
nibus  exaudita  :  quia  ista  Christi  voluntas 
creata,  fuit  in  omnibus  divina?  voluntati 
conformis,  et  pro  reverentia  orantis  fuit  mbr.v,  i. 
exauditione  dignissima,  quia  sancte  et  di- 
gne  oravit  in  gradu  supremo.  Oratio  vero 
Christi  procedens  ex  voluntate  pietatis  vo- 
luntateque  carnis,  non  fuit  in  omnibus 
exaudita  :  quia  ha?  voluntates  non  fuerunt 

C  in  omnibus  conformes  voluntati  divina?,ut  cf.p.zuk'. 
patuit. 

At  vero  oratio  illa  qua  oravit  calicem 
passionis  auferri  a  se,  quantum  ad  oratio- 
nis  illius  materiam,  fuit  sensualitatis,  cu- 
jus  desiderium  fuit  non  mori ;  quantum 
vero  ad  formam  orationis,  concernebat 
discretionem  proponentis,  qui  dixit,  Si  Matth. 
possibile  est  :  sicque  fuit  rationis.  Itaque  xxvl' 39' 
non  fuit  simpliciter  sensualitatis,  neque 
simpliciter  rationis,  sed  quodammodo  ra- 
tionis,  et  quodammodo  sensualitatis.  Nam 

D  quoad  materiam,  fuit  sensualitatis;  quoad 
formam,  fuit  actus  rationis ;  fuitque  sen- 
sualitatis  ut  moventis,  et  rationis  ut  pro- 
ponentis;  rursus,  fuit  sensualitatis  ut  pro 
quo;  rationis,  ut  a  quo.  Hinc  rationabiliter 
dici  solet,  quod  in  hac  oratione  ratio  fuit 
advocatus  sensualitatis.  Et  quamvis  ra- 
tio  sciret  sensualitatem  non  exaudiendam, 
quia  contra  Dei  decretum  petiit  passioncm 
auferri, nihilo  minus  ex  ralionahilibus  cau- 
sis  affectum  sensualilatis  orando  propo- 
suit.  Primo,  ad  demonstrandam  assumpta? 

humanitatis  veritatem ;  et  in  hoc  nostram 
edocuit  fidem.  Secundo,  ad  confirmandum 
nostram  imbecillitatem,  ut  non  diffida- 
mus,  si  afflictionum  pericula  exhorremus; 
et  in  hoc  spem  nostram  erexit.  Tertio,  ut 
ostenderet  nostram  voluntatem  divinae  vo- 
luntati  per  omnia  debere  esse  subjectam. 
Matth.  Nam  dixit  :  Non  sicut  ego  volo,  sed  sicut 
xxvi,  39.     tu  vjs    ^c  per  nQC  or(jmavjt  jn  nobis  cari- 

tatem,  qua3  nostram  affectionem  conatur 
divinae  voluntati  ac  caritati  in  cunctis  con- 
formare  atque  subjicere.  Haec  Bonaven- 
tura. 

Concordat  Thomas  :  Christo,  dicens,  se- 
cundum  naturam  deitatis  non  competit 
orare,  nec  obedire,  nec  aliquid  minoratio- 
nem  designans,aut  diversam  voluntatem  a 
Patre  et  Spiritu  Sancto.  Sed  secundum 
quod  homo,  convenit  ei  orare.  Et  oravit 
propter  tres  causas:primo,ad  insinuandum 
veritatem  naturae  humanae  in  se,  etc.  (ut 
supra  in  Bonaventura).  —  Si  autem  obji- 
ciatur,  quod  nulli  convenit  orare  se  ipsum; 
dicendum,  quod  Christus  habuit  in  se  na- 
turam  summam  et  increatam,  secundum 
quam  convenit  sibi  cum  Patre  et  Spiritu 
Sancto  orationes  fidelium  exaudire  ;  natu- 
ram  quoque  creatam  assumptam,  secun- 
dum  quam  convenit  ei  orare.  —  Praeterea 
advertendum,  quod  actus  dicitur  sensuali- 
tatis  dupliciter.  Primo,  elicitive  :  et  sic 
non  convenit  sibi  orare,  quia  non  potest 
immaterialia  et  divina  apprehendere  at- 
que  cognoscere,  quum  sit  vis  organica.  Se- 
cundo,  objective  :  quia  circa  rem  illam 
versatur,  cupit  aut  refugit;  sicque  ejus 
fuit  orare  pro  vitae  corporalis  conservatio- 
ne,  in  quantum  instigat  ad  orandum  pro 
hoc.  (In  ceteris  ut  supra.)  —  Hilarius  vero 
dicit  Christum  pro  suis  membris  orasse, 
ut  transferretur  calix  a  se,  ita  ut  transiret 
in  ipsos,  ut  ipsi  fortiter  sustinerent  sicut 
et  Christus. 

De  his  quoque  introducta  sunt  scripta 
Alberti,  in  quibus  continentur  dicta  Udal- 
rici  ;  et  breviter,  in  his  doctores  concor- 
dant,  et  scripta  eoruin  in  pradiabilis  con- 
tinentur. 


A  Allegat  autem  Magister  in  textu  sanctum 
dixisse  Ambrosium,  quod  Christus  secun- 
dum  quod  homo,  dubitavit.  Contra  quod 
objici  potest,  quod  hoc  ipsum  videtur  de- 
rogare  sapientiae  Christi,  qui  a  principio 
incarnationis  de  sua  passione  fuit  certissi- 
mus ;  atque  ut  patuit,  etiam  secundum  na-  dii 
turam  assumptam,  omnia  novit.  quae  Deus  i- 2- 
Trinitas  scientia  visionis.Denique  Ecclesia 
orat  :  Respice,  quaesumus,  Domine,  super 
hanc  familiam  tuam,pro  qua  Dominus  no- 
ster  Jesus  Christus  non  dubitavit  manibus 

B  tradi  nocentium.  Ipse  quoque  praeceperat: 
Nolite  timere   eos   qui   corpus   occidunt.  Ma 
Quomodo  ergo   dubitavit  aut  formidavit 28" 
implere   quod  jusserat  aliis  :  praesertim 
quum  scriptum  sit,  Ccepit  Jesus  facere  et  Act 
docere  ? 

Ad  hoc  S.  Thomas  respondet  :  Dubitatio 
dupliciter  sumitur.  Primo  namque  princi- 
paliterque  significat  motum  rationis  cir- 
ca  utramque  partem  contradictionis  cum 
formidine  determinandi  alterum.  Secundo 
translatum  est  ad  significandum  formidi- 

C  nem  affectus  in  aggrediendo  aut  sustinen- 
do  terribile  aliquid.Dubitatio  autem  primo 
modo  accepta  contingit  ex  defectu  medii 
sufficientis  ad  veritatis  certam  notitiam  : 
sicque  contingit  ex  defectu  scientiae;  id- 
circo  in  Christo  non  fuit.  Sumpta  vero  se- 
cundo  modo,  accidit  ex  infirmitate  non 
videntis  modum,  nec  habentis  facullatem 
evadendi  imminens  malum.  Et  quoniam 
carnis  infirmitatem  habuit  Christus,  et 
ejus  sensualitas  afflictionem  mortis  expa- 
vit ;  ideo   talis   dubitatio   fuit  in  Christo 

D  quantum  ad  sensualitatem,  quamvis  in 
ratione  ejus  fuit  summa  securitas,  quae 
divinum  vidit  imminere  auxilium,  quod 
sensualitas  non  apprehendit.  Haec  ergo 
dubitatio  fuit  timoris.  Haec  Thomas  in 
Scripto. 

Porro  Bonaventura  :  Dubitatio,  ait,  pro- 
prie  dicit  indiffcrentiam  judicii  rationis 
respectu  utriusque  partis  contradictionis, 
ita  quod  neutrum  praeeligit  alteri ;  et  ita 
non  fuit  in  Christo.  Secundo,  dubitatio  de- 
signat  indifferentiam  partis  sensitivae  ad 

sequendum  affectum  natura?  inclinata?  seu  A  tellexit  Ambrosius.  Ha?c  Bonaventura.  — 
mota?,  rationemve  imperantem  ;  et  dubita-  Concordat  Richardus,  dicens  dubitationem 
tio  talis  potuit  Christo  inesse,  sicque  in-      hanc  esse  sensualitatis  formidinem. 


DISTINCTIO   XVIII 


A.  Si  Christus  meruit  sibi  et  nobis ;  et  quid  sibi,  et  quid  nobis. 


D 


E  merito  etiam  Ghristi  praetermittendum  non  est,  de  quo  quidam  dicere  Hugo,sum- 
solent,  quod  non  sibi,  sed  membris  tantum  meruerit.Meruit  quidem  membris  uact.f.c"^ 
redemptionem  a  diabolo,  a  peccato,  a  pcena,  et  regni  reserationem,  ut  amota 
ignea  romphaea,  libere  pateret  introitus ;  sed  et  sibi  meruit  impassibilitatis  ac  im-  Gm.m,u. 
mortalitatis  gloriam,  sicut  ait  Apostolus  :  Ghristus  factus  est  pro  nobis  obediens  PhMpp. n, 
usque  ad  mortem,  mortem  autem  crucis ;  propter  quod  et  Deus  exaltavit  illum,  et  '  ' 
dedit  illi  nomen  quod  est  super  omne  nomen.  Aperte  dicit  Apostolus,  Ghristum 
propterea  exaltatum  per  impassibilitatis  gloriam,  quia  est  humiliatus  per  passionis 
obedientiam.  Humilitas  ergo  passionis  meritum  fuit  exaltationis,  et  exaltatio  praa- 
mium  humilitatis.  Unde  Augustinus  exponens  praemissum  capitulum,  ait  :  Ut  Ghri-  Aug.inJo- 
stus  resurrectione  clarificaretur,  prius  humiliatus  est  passione  ;  humilitas  claritatis  Tol,  n.T 
est  meritum,  claritas  humilitatis  est  praemium.  Sed  hoc  totum  factum  est  in  forma 
servi  :  in  forma  enim  Dei  semper  fuit  et  erit  claritas.  Item  Ambrosius  idem  capi- 
tulum  tractans,  ait  :  Quid  et  quantum  humilitas  mereatur,  hic  ostenditur.  —  His  Ambrosiast. 
testimoniis  evidens  fit,  quod  Ghristus  per  humilitatem  et  obedientiam  passionis  !"io."PP' 
meruit  clarificationem  corporis ;  nec  id  solum,  sed  etiam  impassibilitatem  animae. 
Anima  enim  ipsius  ante  mortem  erat  passibilis,  sicut  caro  mortalis ;  sed  post  mor- 
tem  merito  humilitatis  et  anima  impassibilis  facta  est,  et  caro  immortalis.  Utrum 
autem  anima  sit  facta  impassibilis  quando  caro  facta  est  immortalis,  scilicet  ipso 
resurrectionis  momento,  de  auctoritate  nobis  certum  non  est;  sed  vel  mox  post 
carnis  separationem  anima  impassibilitate  donata  est,  aut  in  resurrectione,  quando 
caro  refioruit.  p«.xxra,7. 

B.  Quod  a  conceptu  meruit  sibi  Christus  hoc  quod  per  passionem. 

Nec  solum  hoc  meruit  Ghristus,  quando  Patri  obediens  crucem  subiit;  sed 
etiam  ab  ipsa  conceptione,  ex  quo  homo  factus  est,  per  caritatem  et  justitiam  et 
alias  virtutes,  in  quarum  plenitudine  fuit  secundum  hominem  conditus,  sibi  tantum 
meruit,  quantum  post  per  martyrii  tolerantiam.  Tanta  enim  plenitudo  spiritualium 
charismatum  in  eo  fuit,  quod  in  eis  proficere  non  potuit;  et  ideo  melior  ipsius  anima 
fieri  non  potuit,  quam  ab  initio  suae  conditionis  exstitit,  quia  proficere  in  meritis 


318  LIBER  III   SENTENTIARUM.   —  DIST.   XVIII 

c.regor.  in  iion  valuit.  Uiide  Gregorius  ait  :  Non  habuit  omnino  Christus  juxta  animae  meritum, 
hom.6,n.  8.  quo  potuisset  proficere ;  in  membris  autem,  quae  nos  sumus,  quotidie  proficit.  Non 
ergo  plus  meruit  sibi  per  crucis  patibulum,  quam  a  conceptione  meruit  per  gratiam 
virtutum.  Non  ergo  profecit  secundum  animas  meritum  quantum  ad  virtutem  meriti; 
profecit  tamen  quantum  ad  numerum  meritorum.  Plura  enim  habuit  merita  in 
passione  quam  in  conceptione ;  sed  majoris  virtutis  non  exstiterunt  in  merendo 
plura,  quam  ante  fuerant  pauciora.  Meruit  ergo  a  conceptione  non  modo  gloriam 
impassibilitatis  et  immortalitatis  corporis,  sed  etiam  impassibilitatem  animae.  Per 
quid?  Per  obedientiam  et  voluntatem  perfectam,  quam  non  tunc  primum  habuit 
nec  majorem,  quum  pati  ccepit  et  mori.  Obediens  enim,  perfectus  et  bonus  exstitit 
secundum  hominem,  ex  quo  fuit  homo.  Habuit  ergo  anima  illa  aliquod  bonum  in 
se  post  mortem,  quod  non  habuit  ante.  Num  ergo  beatior  vel  melior  fuit  quam 
ante?  Absit  quod  melior  fuerit,  quia  nec  sanctior,  nec  gratia  cumulatior.  Nec  etiam 
beatior  fuit  in  Dei  contemplatione,  in  quo  prsecipue  beatitudo  consistit.  Potest 
tamen  dici  in  hoc  beatior  fuisse,  quia  ab  omni  miseria  immunis  :  ex  quo  nequit 
inferri  simpliciter,  quod  beatior  fuerit. 

C.  De  eo  quod  scriptum  est,  Donavit  illi  nomen  quod 
est  super  omne  nomen. 

Nec  tantum  gloriam  impassibilitatis  et  immortalitatis  meruit,  sed  etiam  meruit 
PhiUpp.  ii,  donari  sibi  nomen  quod  est  super  omne  nomen,  scilicet  honorificentiam  quod  vocatur 
Deus.  Hoc  tamen  nomen  ante  mortem  habuit.  Habuit  enim  hoc  nomen  Dei  Filius, 
in  quantum  Deus  est,  ab  ?eterno  per  naturam ;  in  quantum  vero  homo  factus  est, 
Aug.contra  habuit  ex  tempore  per  gratiam.  Verumtamen  Augustinus  dicit,  homini  donatum  esse 
libTi.Ts.  illud  nomen,  non  Deo  :  quia  illud  noinen  habuit,  quum  in  forma  Dei  tantum  erat. 
PhUipp.n,  Sed  quum  dicitur,  Propter  quod  et  Deus  illum  exaltavit,  et  donavit  illi  nomen  quod 

9 

est  super  omne  nomen,  satis  apparet  propter  quid  exaltaverit,  id  est  propter  obe- 
dientiam,  et  in  qua  forma  exaltatus  sit.  In  qua  enim  forma  crucifixus  est,  in  ea 
exaltatus  est,  et  in  ea  donatum  est  ei  nomen,  ut  cum  ipsa  forma  servi  nominetur 
unigenitus  Filius  Dei.  Hoc  illi  donatum  est  ut  homini,  quod  jam  habebat  idem  ipse 
Deus.  Hoc  ergo  per  gratiam  accepit,  ut  ipse  ens  homo  vel  subsistens  in  forma  servi, 

rf.  disi.  vn  id  est  in  anima  et  carne,  nominetur  et  sit  Deus.  —  Sed  numquid  hoc  meruit?  Supra 
enim  dictum  est,  quia  hoc  tantum  bonum  homo  ille  non  meruit.  Quomodo  ergo  hic 
dicitur  :  Propter  obedientiam  donatum  est  ei  hoc  nomen  ?  Secundum  tropum  illum 
in  Scriptura  creberrimum  hoc  capiendum  est,  quo  dicitur  res  fieri,  quando  inno- 
tescit.  Post  resurrectionem  vero,  quod  ante  in  obscuro  erat,  in  evidenti  positum  est, 
ut  scirent  homincs  et  daemones.  Manifestationem  ergo  illius  nominis  donavit  ei 
Deus  post  resurrectionem,  sed  illam  meruit  per  obedientiam  passionis,  qui  eo  quod 
obedivil  patiendo,  exaltatus  est  resurgendo,  et  per  hoc  manifestatum  estnomen.  Hoc 

xxvni,  I*.    eodem  tropo  usus  est  etiam  Dominus,  post  resurrectionem  dicens  :  Data  est  mihi 

omnis  potestas  in  coelo  et  in  terra ;  non  quod  tunc  primo  acceperit,  sed  quam  ante 
habebat,  tunc  manifestata  est  potestas.  Geterum  Ambrosius  dicit,  nomen  illud  dona-  Ambrosiast. 
tum  esse  Deo,  non  homini  :  et  videtur  secundum  verborum  superficiem  oppositus  !"  |0."  'pp' 
Augustino  ;  sed  intelligentia  non  obviat,  licet  diversum  sapiat.  Nam  Ambrosius  de 
naturali  donatione  id  dictum  intelligit,  qua  seternaliter  Pater  generando  dedit  Filio 
nomen  quod  est  super  omne  nomen,  scilicet  esse  Deum  per  naturam,  quia  genuit 
ab  aeterno  Filium  plenum  et  sibi  aequalem  Deum  ;  quod  tamen  nomen  Apostolus 
propter  passionis  obedientiam  Ghristo  donatum  dicit.  Sed  praemisso  locutionis  modo 
accipiendum  est. 

D.  Si  Christus  sine  omni  merito  illa  habere  potuit. 

Si  vero  quaeritur,  utrum  Christus  illam  immortalitatis  et  impassibilitatis  gloriam 
et  nominis  Dei  manifestationem  sine  omni  merito  habere  potuerit ;  sane  dici  potest, 
quia  humanam  naturam  ita  gloriosam  suscipere  potuit,  sicut  in  resurrectione  exstitit; 
nomenque  suum  etiam  aliter  hominibus  manifestare  potuit ;  sed  homo  passibilis 
esse  non  potuit  sicut  fuit,  et  ad  illam  gloriam  sine  merito  pervenire.  Potuit  quidem 
pervenire  ad  illam  sine  merito  passionis,  quia  potuit  consumpta  mortalitate,  immor- 
talitatis  gloria  vestiri,  sed  non  sine  merito  justitiae  et  caritatis  aliarumque  virtutum. 
Non  enim  Ghristus  homo  esse  potuit  in  quo  plenitudo  virtutum  et  gratiae  non  fuerit ; 
nec  virtutes  ei  inesse  potuerunt  cilicio  mortalitatis  induto,  quin  per  eas  mereretur. 
Habens  ergo  has  virtutes  secundum  hominem  passibilem  ac  mortalem,  non  potuit 
non  mereri  gloriam  immortalitatis.  Non  ergo  potuit  factus  mortalis,  sine  merito 
gloriam  impassibilitatis  et  immortalitatis  ac  manifestationem  Dei  nominis  consequi. 
Potuit  tamen  hoc  assequi  sine  merito  passionis,  quia  per  passionem  nil  sibi  meruit 
quod  non  ante  per  virtutes  meruerit. 

E.  De  causa  mortis  et  passionis  Christi. 

Ad  quid  ergo  voluit  pati  et  mori,  si  ei  virtutes  ad  merendum  illa  sufficiebant  ? 
Pro  te,  non  pro  se.  Quomodo  pro  me  ?  Ut  ipsius  passio  et  mors  tibi  esset  forma  et 
causa  :  forma  virtutis  et  humilitatis,  causa  gloriae  et  libertatis ;  forma  Deo  usque  ad 
mortem  obediendi,  et  causa  tuae  liberationis  ac  beatitudinis.  Meruit  enim  nobis  per 
mortis  ac  passionis  tolerantiam,  quod  per  praecedentia  non  meruerat,  scilicet  aditum 
paradisi,  et  redemptionem  a  peccato,  a  pcena,  a  diabolo  ;  et  per  mortem  ejus  haec 
nos  adepti  sumus,  scilicet  redemptionem  et  filiorum  gloriae  adoptionem.  Ipse  enim 
moriendo  factus  est  hostia  nostrae  liberationis.  —  Sed  quomodo  per  mortem  nos  a 
diabolo  et  a  peccato  redemit,  et  aditum  gloriae  aperuit?  Decreverat  Deus  in  mysterio,  Ambrosiast. 
ut  ait  Ambrosius,  propter  primum  peccatum  non  intromitti  hominem  in  paradisum,  u. 
id  est,  ad  Dei  contemplationem  non  admitti,  nisi  in  uno  homine  tanta  exsisteret 
humilitas  quae  omnibus  suis  proficere  posset,  sicut  in  primo  homine  tanta  fuit 

superbia  quas  omnibus  suis  nocuit.  Non  est  autem  inventus  inter  homines  aliquis 

Apoc.v,o.  quo  id  posset  impleri,  nisi  Leo  de  tribu  Juda,  qui  aperuit  librum,  et  solvit  signa- 

Matth.w,  cula,  implendo  in  se  omnem  justitiam,  id  est  consummatissimam  humilitatem  qua 

major  esse  non  potest.  Nam  omnes  alii  homines  debitores  erant,  et  vix  unicuique 

sua  virtus  sufficiebat  et  humilitas.  Nullus  ergo  eorum  hostiam  poterat  offerre  suffi- 

cientem  reconciliationi  nostrae.  Sed  Ghristus  homo  sufficiens  et  perfecta  fuit  hostia, 

qui  multo  amplius  est  humiliatus,  amaritudinem  mortis  gustando,  quam  ille  Adam 

Gen.  Hi,  e.  superbiit,  per  esum  ligni  vetiti  noxia  delectatione  perfruendo.  Si  ergo  illius  superbia 

omnium  exstitit  ruina,  ipsum  de  paradiso  mittens  foras,  aliisque  occludens  januam  ; 

multo  magis  Ghristi  humilitas  qua  mortem  gustavit,  ingressum  regni  coelestis  om- 

Coioss.  ii,  nibus  suis,  impleto  Dei  decreto,  aperire  valuit,  atque  decreti  delere  chirographum.  Ut 

Aicuin.  in  enim  ait  Ambrosius,  tantum  fuit  peccatum  nostrum,  ut  salvari  non  possemus  nisi 

e*rSed  D  unigenitus  Dei  Filius  pro  nobis  moreretur  debitoribus  mortis ;  et  *  sic  dignos  nos 

fecit  testamenti  et  promissse  hereditatis.  Quod  non  ita  est  intelligendum  quasi  non 

alio  modo  salvare  nos  potuerit  quam  per  mortem  suam  ;  sed  quia  per  aliam  hostiam 

non  potuit  nobis  aperiri  regni  aditus  et  fieri  salus,  nisi  per  mortem  Unigeniti  :  cujus 

tanta  fuit,  ut  dictum  est,  humilitas  et  patientia,  ut  ejus  merito  pateret  credentibus 

in  eum  aditus  regni.  Magna  ergo  in  morte  Unigeniti  prsestita  sunt  nobis,  ut  liceat 

josue\x,G.  nobis  redire  in  patriam,  sicut  olim  in  morte  summi  pontificis  his  qui  ad  civitatem 

refugii  confugerant,  secure  ad  propria  remeare  licebat.  —  Ecce  aliquatenus  ostensum 

est,  qualiter  per  Ghristi  mortem  aditus  regni  sit  nobis  paratus. 

QUiESTIO    PRIMA 


Ic   quaeritur   primo,    An   Christus 


IN  pra?cedentibus  tribus  distinctionibus  XX  potuit  in  hac  vita  mereri. 

tractatum  est  de  Christi  passione,  pas-  Videtur  quod  non.  Primo,  quoniam  Chri- 

sibilitate  et  voluntate,  an  fuerint  in  ipso  stus  est  verus  Deus,  cui  non  convenit  pro- 

principia  promerendi ;  hic  jam  agitur  de  mereri,  quod  est  inferioris.  Si  dicas  quod 

horum  effectibus,  utpote  meritis.  Et  pri-  meruit  in  quantum  homo,  objicitur  :  quia 

mo  ostendit,  quod  Christus  aliquid  meruit  ut  homo  fuit  comprehensor;  mereri  autem 

sibi  ipsi,  et  aliquid  nobis;  deinde,  quod  est  viatorum.  Si  respondeas,  quod  simul 
a  principio  incarnationis  incepit  mereri.  B  viator  fuit  et  comprehensor,  instatur  :  quia 

Consequenter  declarat  quaedam  verba  Apo-  promereri  non  competit  viatori  nisi  per 

stoli  de  merito  Christi,  quod  sua  humili-  voluntatem  praecipue  et  per  intellectum, 

tate,  obedientia,  passione   promeruit.    Et  in  quo  est  fides,  quae  est  merendi  origo. 

circa  hoc  investigat,  an  sine  merito  potu-  Christus   autem   non   habuit  fidem,  quo- 

erit   illud   bonum    habere   quod   dicimus  niam  vidit  Deum  clare  per  speciem,  atque 

eum  promerendo  obtinuisse.  Et  quia  re-  secundum  voluntatem  exstitit  fruens  Deo. 

spondet,  quod  sine  passionis  merilo  potuit  —  Secundo,  caritas  est  potissimum   pro- 

illud  habere,  sciscitatur  de  causis  passio-  merendi  principium.  Christus  autem  non 

nis  mortisque  Christi.  habuit  caritatem  viae,  sicut  nec  fidem,  sed 

patriae  :  quia  nunquam  profecit  in  carita- 
te,  indesinenter  quoque  actu  dilectionis 
ferebatur  in  Deum,  secundum  totum,  id 
est  extremum  posse  suse  voluntatis  crea- 
tae.  —  Tertio,  quia  ejusdem  est  agere  ac 
mereri,  cujus  est  esse  ac  vivere.  In  Ghristo 
autem  non  erat  nisi  unum  esse,  et  hoc 
ipsum  exstitit  increatum;  et  similiter  fuit 
in  eo  vivere  sempiternum,  non  factum  : 
ergo  non  fuit  in  eo  nisi  unica  actio,  puta 
divina,  qua  non  merebatur.  —  Quarto,  una 
et  eadem  est  actio  instrumenti  et  princi- 
palis  agentis,  quoniam  instrumentum  non 
agit  nisi  motum  a  principali  agente,  et 
quidquid  operatur,  potius  attribuitur  prin- 
cipali  agenti  quam  sibi ;  nunc  autem  fre- 

st.vi,  quenter  praehabitum  est,  quod  assumpta 
humanitas  fuit  unitse  Deitatis  ut  instru- 
mentum  immediatum,  conjunctum,  ani- 
matum  ac  proprium  :  ergo  utriusque  fuit 

vn. q.  tantummodo  actio  una,  quam  (ut  tactum 
est)  divinus  Dionysius  appellat  theandri- 
cam,  id  est  deivirilem. 

In  oppositum  sunt  quae  habentur  in  lit- 
tera. 

Circa  hoc  scribit  Antisiodorensis  in  Sum- 
ma  sua,  tertio  libro  :  Christus  in  omnibus 
suis  operibus  meruit  sibi  ipsi  vitam  aeter- 
nam  jam  habitam,  ad  similitudinem  ange- 
lorum  ;  omnibus  quoque  operibus  suis 
quae  retulit  ad  nos,  meruit  nobis  vitam 
aeternam  habendam.  —  Quumque  objici- 
tur,  quod  Christus  exsistens  in  carne  mor- 
tali,  fruebatur  Deo  et  erat  in  statu  com- 
prehensoris ;  sed  Sancti  et  angeli  beati  in 
ccelo  non  merentur,  quoniam  in  compre- 
hensionis  atque  fruitionis  sunt  statu  :  di- 
cendum,quod  angeli  duplicem  habent  ope- 
rationem  :  unam,  in  quantum  moventur 
motu  dilectionis  ac  fruitionis  in  Deum,  et 
secundum  hoc  nihil  merentur ;  aliam  ha- 
bent  operationem  ad  nos,  quibus  deser- 
viunt  humiliando  se  obediendoque  Deo 
usque  ad  ministrandum  nobis  vilissimis, 
sicque  merentur  vitam  aeternam  a  princi- 
pio  mundi  eis  collatam.  Eodem  modo  Chri- 
stus  secundum  quod  movebatur  diligendo 

T.  23. 


A  Deum  et  ipso  fruendo,  nihil  promerebatur 
nec  sibi  nec  nobis;  sed  secundum  quod 
humiliavit  se  circa  nos,  Patri  in  hoc  obe- 
diendo,  nobis  condoluit,  praedicavit,  ac  pro 
nostra  salute  egit,  laboravit  ac  passus  est. 
Potest  etiam  responderi,  quod  alia  ratio 
est  de  angelis  et  Sanctis  in  coelo  et  de 
Christo  :  quoniam  Christus  exsistens  in 
carne  mortali,  fuit  passibilis  ac  diversis 
afficiebatur  doloribus,  sicque  fuit  in  statu 
viae  ac  meriti.  Beati  vero  in  patria  sunt 
totaliter  comprehensores,  et  nulli  subja- 

B  cent  passioni.  —  Si  autem  quaeratur,  an 
etiam  Christus  meruit  afflictionibus  sen- 
sualitatis,  puta  timendo,  tristando,  taeden- 
do,  sanguineumque  fundendo  sudorem ; 
dicendum,  quod  Christus  timuit  mortem, 
voluntate  animae  suae  occasionem  prae- 
bente,  non  imperante  directe  :  quia  ex 
voluntate  terribile  illud  genus  mortis  prae- 
sentabatur  imaginali  ab  intellectu,  et  aesti- 
mativae  a  ratione,  ac  sensualitati  seu  appe- 
titui  sensitivo  ab  aestimativa  :  quo  facto, 
sensualitas  timuit,quemadmodum  fenestram 

C  aperiens,  causa  est  quod  domus  illumina- 
tur.  Haec  Antisiodorensis. 

Quibus  objicitur,  quia  (ut  patuit  supra  dist.  xvn, 
ex  Damasceno  aliisque  doctoribus)  omnia  q' '• 
in  Christo  voluntaria  exstiterunt  simplici- 
ter,  ita  quod  nulla  passio  fuit  in  sensitivo 
appetitu  Christi,  nisi  ex  praevio  rationis 
judicio  et  rationabili  causa,  et  per  conse- 
quens  voluntate  directe  causante,  atque  ex 
caritate  imperante.  Sicque  superior  portio 
animae  Christi  illas  afflictiones  voluit.  et 
fecit  esse  in  sensitivo  appetitu  ipsius,  pro- 

D  pter  multiplicem  fructum  nobis  inde  pro- 
venientem,  ut  tactum  est  supra.  Et  ne-  ibidem. 
quaquam  putandum,  quod  tanta  afflictio 
ac  sanguinei  sudoris  effusio  fuerit  sine 
fructu.  Nec  reor  Christum  aliqua  fecisse 
aut  protulisse  sine  actuali  et  ordinatissi- 
ma  ad  optimum  ac  ultimum  finem  relati- 
one,  nec  in  hoc  impediebatur  quacumque 
exteriori  seu  alia  occupatione. 

Praeterea,  super  his  loquitur  idem  domi- 
nus  Guillelmus  Antisiodorensis  loco  prae- 
scripto  :  Ghristus  in  omnibus  suis  opcri- 

bus,  omnique  motu  et  actu  virtutum  ac  A 
dilectionis.promeruit  sibi  ipsi  vitam  aeter- 
nam  jam  habitam,  instar  angelorum  ;  cun- 
ctis  quoque  operibus  suis  quse  retulit  ad 
nos,  meruit  nobis  vitam  a?ternam  haben- 
dam.  Sed  utrum  omnia  opera  sua  retule- 
rit  ad  nos,  ignoratur.  Probabile  tamen  est 
quod  imo,  quoniam  propter  nos  venit  in 
mundum,  Isaia  testante  :  Puer  natus  est 
nobis,  etc.  Denique,  humilitate  suae  pas- 
sionis  meruit  tria  simpliciter,  videlicet  : 
liberationem  a  diabolo,  ereptionem  ab  in- 
ferno,  apertionem  januae  paradisi.  Sed  et  B 
sibi  ipsi  humilitate  passionis  tria  prome- 
ruit,  puta  :  accelerationem  gloriosae  resur- 
rectionis,  clarificationem  nominis  sui  per 
mundum  (juxta  illud  Apostoli  :  Christus 
factus  est  obediens  usque  ad  mortem  ; 
propter  quod  et  Deus  exaltavit  illum,  et 
dedit  illi  nomen  quod  est  super  omne  no- 
men),  scilicet  per  manifestationem  :  quia 
post  resurrectionem  manifestatum  est  mun- 
do  per  Apostolorum  praedicationem  atque 
miracula,  quod  homo  ille  sit  Deus,  et  ve- 
rus,  naturalis  ac  unicus  Filius  Dei  Patris.  C 
Tertium  est  judiciaria  potestas,  de  qua  in 
Evangelio  protestatur  :  Dedit  ei  potestatem 
judicium  facere,  quia  filius  hominis  est. 
—  Haec  idem,  cujus  dicta  de  merito  Chri- 
sti  quoad  se,  et  de  merito  angelorum,  con- 
sonant  praeinductee  opinioni  Magistri,  quod 
in  angelis  praemium  praecessit  merita  eo- 
rumdem.  Verum  ut  declaratum  est  ibi,  do- 
ctores  communiter  tenent  oppositum,  et 
quod  angeli  sancti  sua  interna  conversione 
ad  Creatorem  meruerunt  gloriam  aeterna- 
lem,  sicut  et  angeli  reprobi  sua  aversio-  D 
ne  damnationem  perpetuam.  Christus  au- 
tem,  secundum  naturam  assumptam  non 
habuit  aliquam  actionem  meritoriam  sua 
beatificatione  priorem,aut  meritoriam  suae 
beatificae  ac  beatissimae  visionis.  De  his 
vero  infra  plenius  referetur. 

Insuper  Alexander  circa  haec  plurima 
sciscitatur  :  primo,  utrum  in  Christo  pro- 
prie  ponendum  sit  meritum.  Respondet  : 
Mereri  multipliciter  dicitur.  Primo  impro- 
prie  seu  interpretative  :  ut  exsistens  in 


peccato  mortali,  faciens  bonum,  sed  non 
bona  intentione,  dicitur  mereri,  quoniam 
Deus  retribuit  ei  majus  quam  faciat;  sic- 
que  interpretatur  Deus  remunerando,  ac 
si  ille  meruisset.  Secundo  communiter, 
prout  dicuntur  mereri  de  congruo  :  et  sic 
exsistens  in  mortali,  orando  pro  gratia  et 
quod  in  se  est  faciendo,  dicitur  gratiam 
de  congruo  promereri.  Tertio  proprie,  pro- 
ut  mereri  est  de  non  debito  facere  debi- 
tum  :  et  ita  meremur  ex  caritate  et  gratia 
ac  libero  arbitrio  vitam  aeternam,  secun- 
dum  illud  ad  Timotheum  :  De  reliquo 
reposita  est  mihi  corona  justitiae,  quam  ' 
reddet  mihi  Dominus.  Quarto,  de  debito 
facere  majus  aut  magis  debitum  :  et  sic 
meremur  ex  operibus  caritatis  sequenti- 
bus,  secundum  illud  Augustini  ad  Boni- 
facium  :  Gratia  meretur  augeri,  ut  aucta 
mereatur  et  perfici.  His  modis  mereri  con- 
venit  nobis.  Quinto  dicitur  mereri,  de  de- 
bito  habitus  facere  debitum  actus  :  et 
taliter  Christus  meruit  sibi,  quia  quum 
ab  instanti  conceptionis  deberetur  ei  om- 
ne  bonum  per  habitum  plenitudinis  gra- 
tiae  suae,  tamen  per  temporis  processum 
ex  actu  gratiae  in  operibus  excellentibus, 
fecit  quod  sibi  debebatur  ex  actu  quod 
jam  debebatur  ei  ex  habitu. 

Verum  his  objici  potest  :  Quicumque 
meretur,  proficit  in  melius ;  quod  non 
convenit  Christo,  dicente  Gregorio  :  Non 
habuit  Christus  juxta  animae  meritum  quo 
cresceret.Respondendum,quod  anima  Chri- 
sti  secundum  partem  sui  superiorem,  non 
habuit  quo  posset  proficere;  sed  secun- 
dum  partem  inferiorem,  quae  fuit  passibi- 
lis,  ei  promeruit  Christus  aliquid  melius, 
utpote  impassibilitatem  et  glorificationem. 
—  Rursus  objicitur  :Omne  meritum  ex  mo- 
tu  est  caritatis ;  quae  non  est  beatitudo  nec 
pars  beatitudinis  :  alias  idem  esset  meri- 
tum  ac  praemium,  sic  quoque  idem  esset 
effectus  et  causa  respectu  ejusdem.  Quum 
ergo  in  Christo  motus  caritatis  fuerit  pars 
bealitudinis,  sequitur  quod  non  fuil  meri- 
torius:  ergo  nec  aliquis  alius  motus,  quum 
ceteri  omnes  a  caritate  habeant  meritorii 

esse.  Et  dicendum,  quod  mofus  caritatis  A  Quod  vero  dicitur  remuneratio  fieri  supra 

condignum,  intelligendum  est  :  in  quan- 
tum  actio  meritoria  procedit  a  principio 
creato  seu  libero  arbitrio,  non  prout  pro- 
cedit  etiam  ex  gratia  increata  seu  actuali 
motione  Spiritus  Sancti.  Meritum  etiam 
Christi  quoad  se  ipsum,  non  fuit  nisi  re- 
spectu  praemii  accidentalis. 

Quinto  inquirit,  quomodo  Christus  me- 
ruit  actione.  Et  arguit  sic  :  Christus  ab 
initio  conceptionis  plenitudinem  habuit 
gratiae  ac  virtutum  :  ergo  quidquid  me- 


est  duplex  :  unus  in  Deum,  alter  in  proxi- 
mum.  Motus  caritatis  in  Deum,  est  secun- 
dum  viam  superiorem ;  motus  vero  ca- 
ritatis  in  proximum,  est  secundum  viam 
inferiorem.  Et  primus  motuum  horum  in 
Christo  pars  beatitudinis  fuit,  nec  meri- 
torius  exstitit,  quoniam  erat  secundum 
patriae  statum.  Motus  autem  caritatis  in 
proximum,  fuit  in  Christo  meritorius,quia 
secundum  statum  vise  exstiterat.  Hsec  Ale- 
xander. 


,.* 


Cujus  hoc  ultimum  verbum  intricatum  B  ruit  per  passionem,  meruit  ante  per  dile- 

ctionem.  Quumque  quantitas  meriti  penes 
caritatis  et  gratiae  quantitatem  consistat, 
videtur  quod  sicut  per  passionem  meruit 
januae  apertionem  et  liberationem  a  pce- 
nis,  ita  haec  ipsa  promeruit  ante  per  suam 
actualem  dilectionem. —  Respondet :  Quan- 
tum  ad  vim  merendi,  quee  penes  gratiam 
et  caritatem  attenditur,  tantum  meruit  an- 
te  passionem  quantum  post,sed  non  quan- 
tum  ad  effectum  meriti :  imo  quoad  meriti 
sui  effectum,  promeruit  nobis  aditum  re- 
C  gni.  Quamvis  equidem  tota  vis  meriti  con- 
sistit  penes  caritatem  et  gratiam,  non  ta- 
men  totus  effectus  :  quemadmodum  tota 
vis  comburendi  ligna  consistit  in  igne,non 
tamen  totus  effectus. 

Sexto  quaerit,  quomodo  meruit  per  pas- 
sionem.  Respondet  :  Meritum  quantum  ad 
virtutem,  consistit  penes  caritatem  ;  quan- 
tum  vero  ad  effectum,  consistit  in  opere, 
caritate  movente  :  sive  sit  opus  interius, 
ut  est  ipsa  volitio,  sive  exterius,  quantum 
ad  agere  foris  ac  pati.  Attendendo  igitur 


videtur.  Nam  caritas  est  origo  merendi 
per  respectum  ad  Deum,  et  quoniam  ei 
conjungit,  per  quod  est  animae  vita.  — De- 
nique  quod  ait,  mereri  quinto  modo  acce- 
ptum  competere  Christo,  procedit  secun- 
dum  opinionem  suam,  qua  ait  nullam 
mentem  creatam,  imo  nec  aliquam  crea- 
turam,  posse  agere  in  primo  suae  creatio- 
nis  seu  productionis  instanti;  cujus  oppo- 
n.dist.  situm  deductum  est  supra,  et  paulo  post 
ostendetur,  ubi  et  ejus  opinio  clarius  re- 
feretur. 

Secundo  igitur  quaerit,  an  Christus  ab 
initio  conceptionis  promeruit.  Ad  quod  re- 
spondebitur  post  pusillum. 

Tertio  quaerit,  an  potuit  non  mereri. 
Respondet  quod  non,  quia  virtutes  non 
poterant  in  eo  consistere  otiosae.  Et  licet 
habuerit  liberum  arbitrium  determinatum 
ad  bonum,  nihilo  minus  mereri  in  eo  vo- 
luntarium  fuit,  non  coactum.  —  Quumque 
objicitur,  si  liberum  fuit  illud  mereri,  po- 
tuit  non  esse  ;  dicendum,  quod  mereri  ac- 


cipi  potest  in  universali,  et  item  in  par-  D  ad  virtutem  meriti,  tantum  meruit  Chri- 


ticulari.  Et  in  universali  non  potuit  non 
mereri,  quum  non  posset  ab  omni  actu 
bono  cessare.  In  particulari  autem  potuit 
mereri  et  non  mereri  hac  seu  illa  opera- 
tione,  quia  iu  potestate  sua  erat  hac  uti 
seu  illa. 

Quarto  quaerit,  an  meruit  caritate.  Vide- 
tur  quod  non,  quoniam  praemium  excedit 
omnem  meritorium  actum;  sed  caritatem 
Christi  praemium  non  excessit.  —  Respon- 
dendum,  quod   Christus   meruit  caritate. 


stus  ante  passionem,  quantum  in  passio- 

ne ;   quantum   vero  ad  effectum   meriti, 

plus  meruit,  id  est  pluribus   modis  sive 

in  pluribus,  prout  ait  Magister  quod  pro-  c/-.P.3i8B. 

fecit  quantum   ad   numerum  meritorum. 

Etenim  de  quantitate  meriti  contingit  lo- 

qui  dupliciter.  Primo,  secundum  modum 

quantitatis  continuae,  prout  dicitur  quan- 

titas  virtualis  in  merito;  et  haec  attenditur 

ex  parte  caritatis.  Secundo,  per  modum 

quantitatis  discretae;  et  ista  consideratur 

penes  numerum  effectuum  meriti.  Seeun- 
dum  primum  modum  fuit  semper  meri- 
tum  aequale  in  Christo,  sed  penes  se- 
cundum  modum  multiplicabatur.  —  Haec 
Alexander,  quibus  consonant  scripta  An- 
tisiodorensis  in  Summa  sua,  libro  tertio. 

Praeterea  his  consonant  scripta  Bonaven- 
turae,  qui  respondendo  qualiter  Christus 
meruit,  ponit  praefatos  quinque  merendi 
modos,  seu  modos  accipiendi  ipsum  me- 
ritum,  sub  aliis  verbis,  sed  idem  est  sen- 
sus.  Ait  quoque  apertius  quod  in  verbis 
praehabitis  continetur,  dicendo  :  Habens 
munus  gloriae  non  facit  opus  remunerabi- 
le,  quando  aliquis  est  pure  atque  simpli- 
citer  in  statu  et  gloria  patriae.  Quum  vero 
non  tantum  est  in  statu  patriae,  sed  etiam 
viae,  opus  ejus  potest  esse  remunerabile 
ob  viae  statum  :  et  sic  fuit  divina  dispen- 
satione  in  Christo.  Quemadmodum  enim 
anima  ex  conjunctione  cum  Deitate  sta- 
tum  habuit  patriae,  sic  ex  conjunctione 
sui  cum  carne  adhuc  mortali  habuit  sta- 
tum  viae  ac  miseriee.  Ideo  sicut  simul  fuit 
in  statu  viatoris  et  comprehensoris,  sic 
habuit  gloriam  ad  fruendum,  et  gratiam 
ad  merendum.  Et  est  simile  de  angelis,  in 
quibus  ponimus  vim  ministrativam  et  con- 
templativam,  secundum  quarum  unam  me- 
rentur,  secundum  alteram  vero  fruuntur. 

Insuper  ad  id,  utrum  Christus  meruit 
passione,  respondet  :  Christus  non  tantum 
meruit  actione,  sed  etiam  passione.  Non 
enim  passus  est  frustra,  sed  rationabili 
causa;  nec  passus  est  ex  demerito  propriae 
culpae,  sed  amore  veritatis  atque  justitiae. 
Ideo  advertendum,  quod  in  passione  duo 
considerantur,  utpote  passionis  causa  et 
passionis  sustinentia.  Primum  est  a  volun- 
tak'  passionem  inferentis;  et  quantum  ad 
hoc,  passio  non  est  meritoria  nec  deme- 
ritoria,  quum  sit  ab  extra.  Secundum  est 
a  voluntate  passionem  sufferentis ;  et  sic 
potest  meritoria  et  demeritoria  esse  :  me- 
ritoria,  si  perferatur  ex  bona  voluntatc ; 
demeritoria,  si  quis  eam  suslineat  impa- 
tienter  et  voluntate  iniqua.  Christus  autem 
passionem  suam  sustiuuit  ex  optima  vo- 


A  luntate  et  affectione,  imo  ex  ardentissima 
caritate,  plenissima  obedientia,  summaque 
pietate  :  ideo  inter  merita  Sanctorum  sum- 
me  et  ineffabiliter  meritoria  fuit.  —  Si 
ergo  objiciatur,  quia  (secundum  Philoso- 
phum)  passionibus  non  laudamur  nec  vi- 
tuperamur ;  verum  est,  loquendo  de  eis 
secundum  se,  non  prout  eis  conjuncta  est 
pia  aut  prava  voluntas,  et  prout  ex  virtu- 
tibus  acceptantur.  —  Per  quod  etiam  sol- 
vuntur  hujuscemodi  argumenta  :  Omne 
meritum   consistit   circa   actum    rationis, 

B  non  autem  in  passione  vel  in  afflictione 
carnis  et  sensualitatis.  Dicendum  est  nam- 
que,  quod  aliquid  contingit  esse  circa  ac- 
tum  rationis  tripliciter:  primo,  per  modum 
elicientis  ;  secundo,  per  modum  impe- 
rantis ;  tertio,  per  modum  acceptantis.  Et 
hoc  tertio  modo  passio  Christi  fuit  in  ra- 
tione.  Per  quod  solvitur  quaestio,  utrum 
passionibus  meremur  aut  demeremur.  — 
Haec  Bonaventura. 

Praeterea  circa  haec,  et  primo  de  hoc,  an 
Christus  meruit,  scribit  Thomas  :  In  justi- 

C  tia  duae  requiruntur  personae,  una  justiti- 
am  faciens,  alia  justitiam  patiens.  Propria 
autem  actio  facientis  justitiam,  est  unicui- 
que  reddere  quod  suum  est.  Facere  vero 
sibi  debitum  quod  per  justitiam  est  red- 
dendum,  proprie  est  mereri.  Propter  quod 
id  quod  secundum  justitiam  redditur,mer- 
ces  vocatur.  Verum  quia  justitia  reddit 
unicuique  quod  ei  debetur  tam  in  bonis 
quam  in  malis;  bona  autem  simpliciter 
sunt  quae  ad  aeternam  pertinent  vitam,  ma- 
la  vero  simpliciter  quae  ad  acternam  mise- 

D  riam  :  hinc  secundum  theologos,  meritum 
proprie  dicitur  respectu  istorum,  quamvis 
meritum  magis  proprie  dicatur  respectu 
bonorum,  et  demeritum  respectu  malo- 
rum.  —  Ad  hoc  ergo  quod  aliquis  merea- 
tur,  tria  sunt  necessaria,  utpote  :  agens 
qui  meretur,  merces  quam  meretur,  et 
actio  per  quam  meretur.  Hinc  ad  meri- 
tum  tria  exiguntur.  Primum  est  secun- 
dum  comparationem  nierentis  ad  merce- 
dem,  utqui  meretur  sit  in  statu  acquirendi 
mercedem.   Ideoque  qui  sunt  omnino  in 

termino,  non  merentur,  quia  nil  valent 
acquirere.  Secundum  est  ex  comparatio- 
ne  agentis  ad  actionem,  ut  scilicet  sit  do- 
minus  suae  actionis  :  aliter  per  actionem 
suam  non  dignificatur  ad  aliquid  obtinen- 
dum.  Idcirco  quae  agunt  necessitate  natu- 
ra?  aut  violentia,  non  merentur.  Tertium 
est  secundum  comparationem  actionis  ad 
mercedem,  ut  scilicet  aequiparetur  merce- 
di  :  non  quidem  secundum  aequalitatem 
quantitatis,  quia  hoc  requiritur  in  justi- 
tia  commutativa,  quae  in  emptionibus  ven- 
ditionibusque  consistit  ;  sed  secundum 
sequalitatem  proportionis,  quae  in  justitia 
distributiva  requiritur,  secundum  quam 
Deus  praemia  aeterna  partitur.  Denique  ac- 
tio  proportionata  ad  vitam  aeternam,  est 
quae  ex  caritate  procedit  :  propterea  per 
eam  meretur  homo  de  condigno  ea  quae 
ad  vitam  spectant  aeternam.  Opera  vero 
ex  caritate  non  facta,  deficiunt  ab  ista 
proportione  :  idcirco  per  ea  non  meretur 
quis  de  condigno  aeternam  vitam,  sed  im- 
proprie  dicitur  quis  per  ea  mereri,  secun- 
dum  quod  aliquam  habent  similitudinem 
cum  operibus  caritate  formatis.  Et  si  sit 
similitudo  in  substantia  actus  et  intentio- 
ne,  ut  dum  quis  in  peccato  mortali  dat 
eleemosynam  propter  Deum,  dicitur  me- 
ritum  congrui ;  si  vero  sit  similitudo  in 
substantia  actus,  non  in  intentione,  voca- 
tur  meritum  interpretative,ut  si  quis  elee- 
mosynam  largiatur  propter  gloriam  va- 
nam.  —  Praedicta  vero  tria  in  Christo 
fuerunt.  Quamvis  enim  fuit  in  termino 
perfectionis  quantum  ad  operationes  ani- 
mse,  quibus  beatus  fuit  et  comprehensor; 
tamen  quoad  aliquid,  defectum  patiebatur 
eorum  quae  ad  gloriam  pertinent,  in  quan- 
tum  videlicet  passibilis  fuit  in  anima  et 
corpore,  et  carne  mortalis.  Idcirco  secun- 
dum  hoc  fuit  viator  in  statu  acquirendi. 
Omnis  quoque  actus  ejus  informatus  ex- 
stitit  caritate,  fuitque  suorum  dominus 
actuum  :  hinc  omni  actu  suo  promeruit. 
Quamvis  etiam  actus  caritatis  in  Christo 
ad  praemium  animae  spectet,  attamen  po- 
tuit  esse  meritum  respectu  glorificationis 


A  corporis  ejus ;  sed  non  potest  unum  et 
idem  esse  meritum  et  praemium  respectu 
ejusdem  atque  secundum  idem.  Haec  Tho- 
mas  in  Scripto. 

Praeterea  in  tertia  parte,  quaestione  no- 
nadecima  :  Habere  (inquit)  aliquod  bonum  an.  3. 
per  se,est  nobilius  quam  habere  per  aliud. 
Nam  causa  per  se  potior  est  causa  per  ac- 
cidens,  ut  octavo  dicitur  Ethicorum.  Hoc 
vero  dicitur  quis  per  se  ipsum  habere, 
cujus  est  sibi  aliquo  modo  causa.  Prima 
autem  omnium  nostrorum  operum  causa 

B  per  auctoritatem  est  Deus ;  sicque  nulla 
creatura  per  se  ipsam  habet  aliquid  boni, 
juxta  illud  Apostoli  :  Quid  habes  quod  non  1  Cor.iv,7. 
accepisti  ?  Verumtamen  potest  quis  secun- 
dario  esse  sibi  causa  alicujus  boni  haben- 
di,  in  quantum  in  hoc  ipso  Deo  coopera- 
tur:  sicque  qui  habet  aliquid  per  meritum 
proprium,  habet  hoc  quodammodo  per  se 
ipsum.  Hinc  nobilius  id  habetur  quod  ha- 
betur  per  meritum,  quam  quod  sine  eo. 
Quumque  omnis  nobilitas  atque  perfectio 
attribuenda  sit  Christo,  constat  q*uod  jpse 

C  per  meritum  habuit  illud  quod  alii  habent 
per  meritum,  nisi  sit  tale  quod  ejus  ca- 
rentia  dignitati  et  perfectioni  Christi  ma- 
gis  praejudicet,  quam  per  meritum  ei 
accrescat.  Idcirco  nec  gratiam,  neque  sci- 
entiam,  neque  beatitudinem  animae,  nec 
divinitatem  promeruit  :  quia  quum  me- 
ritum  non  sit  nisi  ejus  quod  nondum  ha- 
betur,  oporteret  quod  Christus  istis  ali- 
quando  caruisset  :  quibus  carere,  magis 
diminuit  dignitatem  quam  augeat  meri- 
tum.  Sed  gloria  corporis,  et  si  quid  hu- 

D  jusmodi,  minus  est  quam  dignitas  prome- 
rendi,  quae  ad  virtutem  pertinet  caritatis. 
Dicendum  est  ergo,  quod  Christus  sibi  ipsi 
meruit  gloriam  corporis  ac  pertinentia  ad 
exteriorem  excellentiam  suam,  ut  est  ejus 
ascensio. 

Insuper  Christus  promeruit  aliis.In  Chri-  art.  *. 
sto  quippe  exstitit  gratia,  non  solum  sicut 
in  homine  singulari,  sed  item  sicut  in  ca- 
pite  totius  Ecclesiae,  cui  uniuntur  fideles 
quemadmodum  capiti  membra,  ex  quibus 
constituitur    mystice    una    persona.    Ilinc 

meritum  Christi  se  extendit  ad  alios,  in 
quantum  sunt  membra  ejus  :  sicut  in  ho- 
mine  unoquoque  actio  capitis  aliqualiter 
spectat  ad  omnia  membra  ipsius,  quia 
non  solum  sibi  sentit,  imo  et  omnibus 
suis  membris.Ita  et  Christus  omnibus  suis 
electis  fidelibus,  quibus  et  meruit  gratiam 
ac  beatam  fruitionem  per  caritatem,  non 
in  quantum  fuit  caritas  comprehensoris, 
sed  viatoris.  Quumque  modo  viator  non 
sit,  non  convenit  sibi  modo  mereri.  Deni- 
que,  sicut  peccatum  Adse,  qui  constitutus 
fuit  a  Deo  principium  natura?,  ad  alios  per 
carnis  propagationem  derivatur  ;  sic  me- 
ritum  Christi,  qui  a  Deo  constitutus  est 
caput  hominum  universorum  quantum  ad 
gratiam,  se  extendit  ad  omnia  membra 
ejus.  Quemadmodum  etiam  peccatum  Adae 
non  derivatur  ad  alios  nisi  per  generatio- 
nem  carnalem  ;  sic  meritum  Christi  non 
derivatur  ad  alios  nisi  per  regenerationem 
spiritualem,qua3  fit  in  Baptismo,  per  quam 
Christo  incorporantur,  secundum  illud  ad 

Gaiat.  in,  Galatas  :  Quotquot  in  Christo  baptizati  es- 
tis,  Christum  induistis.  Hoc  ipsum  quoque 
est  gratia?,quod  homini  conceditur  regene- 
rari  in  Christo  :  sicque  hominis  salus  con- 
sistit  ex  gratia.  —  Haec  Thomas  in  Summa. 
Praeterea,  tam  in  Scripto  quam  isto  in 
art.  1.  loco,  declarat  hic  sanctus  Doctor,  quod  in 
Christo  non  fuit  solum  actio  una,  puta  di- 
vina,  sed  etiam  humana,  secundum  quod 
duse  fuerunt  in  eo  naturae.  Istud  eniin  in 
ista  praesupponitur  quaestione,  quum  cer- 
tum  sit,  Christum  non  meruisse  actione 
divina  et  increata.  Sed  quoniam  illud  jam 

dist.  xvn,  supra  satis  ostensum  est,  inde  pertranseo. 
q' i-  Unde  in  synodo  sexta  damnata  est  haeresis 

Severi  haeretici,asserentis  in  Christo  unam 
taiitummodo  operationem,  puta  divinam, 
quia  humana  natura  in  omnibus  insl.ru- 
mentum  rst  Deitatis  sibi  unitse  et  operan- 
tis  per  eam.  Quod  quamvis  quodammodo 
verum  sit,attamen  natura  huinana  in  Clni- 
sto  operabatur  et  patiebalur  quae  ei  sunt 
propria,  quamvis  cum  communione  natu- 
r.i'  divinsB.  [nstrumentum  quoque  propri- 
am    babet  actionem,    quae   convenit    sibi 


27 


A  secundum  se,  non  in  quantum  est  instru- 
mentum  principalis  agentis  :  sicut  serrae 
seu  securi  secundum  se  competit  ligna  se- 
care;  inducere  autem  formam  sedis  aut 
lecti,  ex  directione  artificis. 

Consonat  Petrus,  qui  plenius  exprimens 
cur  actio  Christi  humana  dicatur  thean- 
drica  :  Sanctus  (ait)  Dionysius  actionem 
Christi  vocat  theandricam,  id  est  deiviri- 
lem  seu  divinam,  non  per  essentiam,  sed 
per  participationem.  Et  hoc  triplici  ratio- 
ne  :  primo,  propter  associationem  in  una 

B  persona  divina  agente;  secundo,  propter 
associationem  aliquam  in  modo  agendi, 
quoniam  ratione  unionis  cum  Verbo,  per- 
fectius  operabatur  quam  in  ceteris,  sicut 
sensualitas  perfectius  operatur  in  homine 
quam  in  brutis;  tertio,  propter  associatio- 
nem  in  uno  effectu  seu  opere  operato,  ut 
in  eodem  miraculo,in  quo  Deitas  operaba- 
tur  interius,  ut  in  sanatione  leprosi. 

Praeterea  Christus  meruit  passione.Quam- 
vis  etenim  passio  in  quantum  passio,  non 
sit  meritoria,  quia  sic  ejus  principium  est 

C  ab  extra;  tamen  in  quantum  a  voluntate 
est  acceptata,  fit  meritoria  ex  parte  susti- 
nentis.  Quum  enim  voluntas  caritate  in- 
formata  principium  sit  merendi,  unum- 
quodque  sicut  se  habet  ad  hujusmodi 
voluntatem,  ita  ad  meriti  rationem.  Ye- 
rum  ad  hujusmodi  voluntatis  rationem  ali- 
quid  se  potest  habere  duplicitcr :  primo,  ut 
pure  simpliciterque  voluntarium;secundo, 
ut  voluntario  mixtum,  et  non  voluntarium 
pure.  Primo  modo  passio  Christi  fuit  vo- 
luntaria  voluntate  rationali,quoniam  passi- 

D  bilem  naturam  sponte  assumpsit,ac  volun- 
tarie  passioni  se  obtulit.  Secundo,  aliorum 
passiones  sanctorum  voluntariae  sunt,  quia 
tolerant  illatas,  non  ordinant  inferendas. 
Ilinc  passio  Christi  maxime  meritoria  fnil, 
imo  cunctis  hominibus  potuit  meritoria 
esse, quum  ejus  humanilas  fuerit  unitae  Dei- 
tatis  instrumentum. Sicque  abefficacissimo 
atque  fortissimo  mola  motore,  fortior  ex- 
sfitit  oinni  actu  hominis  puri,  potuitque 
habere  efficaciam  el  influxum  ac  meri- 
tum  respectu  lotius  naturae:quod  non  pos- 

set  actio   alterius  hominis  singularis.  —  A 
Ha?c  Petrus. 

Praehabitis  prorsus  concordant  dicta  Al- 
berti,  quae>  in  scriptis  Alexandri  contenta 
sunt ;  dicta  quoque  Udalrici,  quae  et  infra 
partim  tangentur. 

Porro  Durandus  :  Christus,  asserit,  ali- 
quid  meruit  sibi.  Quod  enim  cadit  sub 
merito,  prout  de  ipso  loquuntur  theologi, 
oportet  esse  de  pertinentibus  ad  beatitu- 
dinem  primo  aut  consequenter ;  oportet 
quoque  quod  non  sit  debitum  naturae,  quia 
naturalia  non  cadunt  sub  merito  :  unde  B 
requiritur  quod  sequatur  meritum  tem- 
pore  aut  natura,  et  forte  necessarium  est 
quod  sequatur  tempore.  Ex  quo  patet, 
quod  Christus  per  suam  passionem  me- 
ruit  sibi  corporis  impassibilitatem  ac  ce- 
teras  ejus  dotes  et  exaltationem.  Christus 
namque  per  suam  passionem  meruit  om- 
ne  quod  ad  beatitudinem  pertinet,  et  quod 
ante  passionem  suam  non  habuit,  nec  de- 
bitum  fuit  naturae.  Quumque  talia  sint 
dotes  illae  et  exaltatio,  constat  quod  sua 
passione  meruit  sibi  ea.  Exaltatio  demum  C 
illa  consistit  in  tribus  :  primo  in  notitia 
cordis,  ut  cognoscatur  verus  Deus  et  verus 
homo;  secundo  in  reverentia  corporis,  ut 
in  genuflexione;  tertio  in  confessione  oris. 
ipp.it,  Quse  tria  Apostolus  narrat  dicendo  :  Pro- 
pter  quod  et  Deus  exaltavit  illum,  et  dedit 
illi  nomen  quod  est  super  omne  nomen 
(ut  scilicet  credatur  verus  Deus  :  nomen 
enim  parit  rei  notitiam),  ut  in  nomine 
Jesu  omne  genu  flectatur  (quantum  ad  re- 
verentiam  corporis),  et  omnis  lingua  con- 
fiteatur  (quantum  ad  oris  confessionem).  D 

Qualiter  vero  meruit  nobis,  sciendum 
quod  aliquem  mereri  alteri,aut  pro  altero, 
intelligi  potest  dupliciter  :  primo,  quod 
meritum  unius  alteri  cedat  ad  meritum; 
secundo,  quod  fructus  meriti  unius  re- 
dundet  in  alterum.  Primo  modo  nullus, 
nec  etiam  Christus,  potest  alteri  promere- 
ri.  Operatio  quippe  bona  seu  mala,  ex  hoc 
sortitur  rationem  meriti  sive  demeriti,quo- 
niam  in  potestate  est  promerentis  :  opera- 
tio  autem  unius  nunquam  est  in  potestate 


alterius.  Sed  secundo  modo  potest  unus 
alteri  mereri  aut  demereri  :  quod  secundo  c/-.t.xxii, 
libro  de  demerito  originalis  peccati  osten-  P-383Cets- 
sum  est.  De  merito  quoque  sic  patet :  quia 
non  minus  potest  apud  Deum  amicitia  ca- 
ritatis,  quam  apud  homines  civilis  justi- 
tia;  sed  apud  homines  unus  valet  operis 
sui  fructum  ratione  civilis  justitiae  trans- 
ferre  in  alterum  :  ergo  et  apud  Deum  id 
fieri  potest  ratione  mutuae  caritatis.  Unde 
libro  quarto  dicetur,  quod  unus  pro  altero  dist.xx. 
satisfacere  potest.  Sicque  Christus  nobis 
per  suam  meruit  passionem,  quatenus  et 
multiplex  fructus  passionis  ejus  in  nos 
redundat.  Nec  in  hoc  est  differentia  inter 
meritum  quo  quicumque  purus  homo  al- 
teri  promeretur,  et  quo  Christus  meruit 
nobis,  nisi  quoad  meriti  quantitatem  : 
quoniam  Christus  plus  meruit  et  pluri- 
bus,  utpote  omnibus,  quantum  est  de  suf- 
ficientia  meriti  sui,  quum  in  eo  fuerit 
gratia  capitis,  et  ratione  Deitatis  unitae. 
—  Haec  Durandus. 

Circa  haec  loquitur  Scotus  :  Primo  vi- 
dendum  est  hic,quid  sit  meritum.Ad  quod 
dico,  quod  meritum  est  aliquid  accepta- 
tum  vel  acceptandum  in  alio,  pro  quo  ab 
acceptante  est  aliquid  retribuendum  illi, 
in  quo  est  quasi  debitum  illi  pro  merito 
suo,  vel  alteri  pro  quo  meruit.  Et  ideo 
meritum  non  semper  dicit  actum  qui  est 
in  potestate  ejus  cui  fit  retributio,  sed  hoc 
est  tantum  quando  meretur  quis  sibi  ipsi. 
Dum  vero  unus  meretur  alteri  per  ora- 
tiones,  abstinentias,  afflictionesve  alias, 
quamvis  illa  in  potestate  sint  facientis, 
non  tamen  in  potestate  ejus  pro  quo  fi- 
unt;  et  tunc  meritum  formaliter  dicit  or- 
dinationem  alicujus  actus  laudabilis  in 
merente  ad  acceptantem,  quem  acceptans 
acceptat  ut  retribuat  ei  pro  quo  accepta- 
tur  :  ex  quo  sequitur  quod  unus  potest 
mereri  pro  altero.  ltaque  Christus  meruit 
nobis  suo  velle  et  suo  facto.  Radix  autem 
omnis  mcriti,  proprie  loquendo  de  merito, 
consistit  in  affectione  justitiae  voluntatis, 
non  in  affectione  commodi,  nec  in  affe- 
ctione   justitiae  ut  ordinatur   ad    coinmo- 

dum.  Nam  primum  objectum  circa  quod  A 
quis  meretur,  est  Deus,  secundum  quod 
affectione  justitiae  vult  Deo  bonum  quod 
ipse  est,  utpote  esse  sapientem,  justum, 
perfectum,  beatum,  etc.  Affectio  autem 
commodi  respicit  proprium  bonum  :  imo 
sicut  primum  demeritum  angelorum  fuit 
inordinatus  motus  et  desiderium  circa 
.xiv,  14.  Deum,  cui  inordinate  assimilari  volebant; 
sic  meritum  est  motus  ordinatus  et  desi- 
derium  beatitudinis  circa  Deum,  volendo 
illi  bonum,  ac  deinde  volendo  cum  debitis 
circumstantiis  conjungi  ei,  primo  in  se,  B 
deinde  in  aliis.  Hinc  omne  elicitum  af- 
fectione  commodi,  si  non  ordinetur  ac 
moderetur  affectione  justitiae,  exstat  de- 
meritum. 

Insuper  dico,  quod  Christus  meruit  se- 
cundum  portionem  superiorem,  et  secun- 
dum  omnem  actum  ipsius;  quod  tamen 
difficile  est  tenere,  quoniam  sequi  vide- 
tur  quod  et  alii  Beati  mererentur  in  infi- 
nitum.  Nihilo  minus  probo  illud  :  quoni- 
am  omnis  actus  alicujus  acceptatus  a  Deo 
tanquam  bonus  atque  laudabilis,  pro  quo  C 
Deus  retribuere  velit  aliquid  illi  cujus  ac- 
tum  acceptat,  aut  alteri  pro  quo  fit,  est 
meritorius;  sed  talis  est  omnis  actus  Chri- 
sti  humanus,  etiam  beatificus,  quo  secun- 
dum  portionem  superiorem  fruitur  Deo, 
quia  persona  illa  secundum  omnem  suam 
conditionem  non  fuit  simpliciter  in  termi- 
no,  ideo  potuit  Deus  omnem  actum  cre- 
atum  illius  personae  acceptare  tanquam 
aliquo  bono  dignum  retribuendo  agenti, 
si  indiguisset,  aut  alteri  cui  promeruit. 
—  Verum  tunc  ultra  posset  inquiri,  an  D 
fruitio  respectu  Verbi  sit  meritorius  ac- 
tus  in  se,  vel  actus  ille  ut  tendit  in  alia 
objecta  relucentia  in  Verbo,  sicut  dile- 
xit  beatissimam  suam  Matrem,  quam  vi- 
dit  ibidem  aliosque  electos  ibi  visos.  Ad 
quod  poterit  responderi,quod  utroque  mo- 
do,  et  maxime  ut  actus  tendit  in  alia  visa 
et  dilecta  ibi. 

Praeterea  si  quaeratur,  an  Christus  me- 
ruit  nobis  gratiam  ct  gloriam  ;  ad  hoc  ah 
aliquibus  dicitur,  quod    meritum  Christi 


consideratur  dupliciter,  utpote  :  quan- 
tum  ad  sufficientiam,  et  quantum  ad  ef- 
ficaciam.  Quantum  ad  sufficientiam,  me- 
ruit  omnibus  culpae  deletionem,  et  gratiae 
ac  gloriae  collationem ;  non  autem  quan- 
tum  ad  efficaciam,  sed  sic  solis  electis, 
qui  haec  consequuntur.  Nam  dicunt,  quod 
meritum  Christi  quamdam  habet  infini- 
tatem  ex  supposito  Verbi,  quod  eliciebat 
atque  exercuit  illas  operationes  :  ideo 
vita  et  actiones  illius  fuerunt  bonum  in- 
finitum.  Unde  et  mors,  passio,  operatio- 
nesque  aliae  habuerunt  quamdam  infini- 
tatem,  ut  sufficerent  pro  infinitis  peccatis 
delendis,  et  gratiis  ac  gloriis  conferendis. 
Istud  confirmatur  per  Anselmum  libro 
Cur  Deus  homo,  quo  vult  quod  homo  de- 
beret  magis  eligere  omne  aliud  a  Deo  de- 
strui  ac  perire,  quam  scienter  mortem 
inferre  aut  aliquam  laesionem  infligere  ho- 
mini  illi,  videlicet  Christo.  Quumque  vita 
ejus  fuerit  tanta,  ut  infinite  amabilior  es- 
set  quam  peccata  etiam  infinitorum  homi- 
num  essent  odibilia,  idcirco  mors  Christi 
fuit  sufficiens  pro  omnium  redemptione. 
—  Sed  contra  haec  arguo,quia  quum  Verbi 
persona  sit  penitus  infinitae  dignitatis,  se- 
queretur  quod  velle  Christi  creatum  et 
meritum  ejus,  infinitae  sint  efficaciae  ac 
virtutis,  et  Deus  Trinitas  in  tantum  ea  ac- 
ceptet,  quantum  et  increatum  velle  ipsius. 

Itaque  considerandum,  quod  incarnatio  Cf.p.n 
Christi  non  fuit  occasionaliter  praevisa,sed 
sicut  finis  immediate  videbatur  a  Deo  ab 
aeterno  ;  sicque  Christus  in  humana  carne, 
quum  sit  propinquior  fini  ceteris,  prius 
praedestinabatur  secunduin  naturam  tunc 
assumendam.  Ille  tunc  fuit  ordo  in  prae- 
visione  divina  secundum  nostrum  modum 
concipiendi.Primo  Dcus  intellexit  se  ipsum 
sub  ratione  summi  boni.  In  secundo  signo 
intellexit  oinnes  crealuras.  In  tertio  prae- 
destinavit  quosdam  ad  gloriam  et  graliam, 
et  circa  alios  habuit  actum  negativum,non 
eos  praedestinando.  In  quarto  praevidit  om- 
nes  istos  casuros  in  Adam.  In  quinto  pro- 
ordinavit  et  praevidit  de  remedio  ad  sa- 
iianduin   pcr  Clirisfi   passioiicin.  Sic  ergo 

electi  omnes  praedestinantur  et  praeviden-  A 
tur  ad  gratiam  et  gloriam,priusquam  prae- 
videretur  passio  Christi  ut  remedium  con- 
tra  lapsum:  quemadmodum  medicus  prius 
vult  hominis  sanitatem,  quam  ordinet  de 
mediis  ad  sanandum.  Et  sic  tota  Trinitas 
praevidit  Christi  passionem  tanquam  me- 
dium  acceptandum  pro  electis  in  Adam 
cadentibus,  prius  ad  finalem  gratiam  prae- 
destinatis.  Sic  quoque  Verbum  seu  Unige- 
nitus  praevidit  passionem  Patri  offerendam 
pro  electis,  sicque  eam  efficaciter  obtulit 
in  effectu,  et  tota  Trinitas  passionem  pro  B 
illis  efficaciter  acceptavit,  atque  pro  nul- 
lis  aliis  fuit  efficaciter  oblata  et  ab  aeterno 
acceptata.  Sic  quoque  meruit  eis  gratiam 
primam,  ordinantem  ad  gloriam. 

Quantum  vero  ad  sufficientiam,  meri- 
tum  Christi  fuit  finitum,  quia  a  principio 
essentialiter  finito  dependens.  Etiam  ac- 
cipiendo  ipsum  cum  omnibus  suis  respe- 
ctibus,  adhuc  erat  finitum,  sive  cum  re- 
spectu  ad  Verbum,  sive  cum  respectu  ad 
finem,quoniam  omnes  respectus  isti  erant 
finiti :  ideo  illud  quantumcumque  circum-  C 
stantionatum,  fuit  finitum;  imo  si  exstitit 
infinitum,  non  fuit  minus  quam  velle  Ver- 
bi  increatum.  —  Si  igitur  quaeras,  quan- 
tum  valuit  illud  meritum  quantum  ad  suf- 
ficientiam,  dico  quod  sicut  omne  aliud  a 
Deo,  est  bonum  quia  a  Deo  volitum,  non 
econtra  :  sic  meritum  istud  tantum  bo- 
num  fuit  pro  quanto  acceptabatur,  et  ideo 
meritum,  quoniam  acceptatum,  non  econ- 
trario,  quia  meritum  et  bonum,  ideo  ac- 
ceptatum;  tantum  quoque  potuit  acceptari 
passive,  quantum  potuit  et  voluit  tota  Tri-  D 
nitas  ipsum  acceptare  active.  Sed  non  po- 
tuit  ex  sua  formali  ratione,  quam  in  se 
habuit,  acceptari  in  infinitum  et  pro  infi- 
nitis,  sed  solum  pro  finitis.  Verumtamen 
ex  circumstantia  et  de  congruo,  ratione  in- 
creati  suppositi  habuit  rationem  quamdam 
extrinsecam,  quare  Deus  potuit  illud  ac- 
ceptare  in  infinitum,hoc  est  extensive  pro 
infinitis.  Si  autem  meritum  illud  fuisset 
personae  alterius,  sic  nec  ratione  opera- 
tionis  seu  operis  in  se,  nec  ratione  operan- 


tis  fuisset  congruitas  acceptationis  illius 
pro  infinitis.  Porro,  pro  quantis  et  pro 
quot  Deus  voluit  hanc  passionem  ac  bo- 
num  velle  creatum  Christi  acceptare,  pro 
tantis  et  tot  sufficit;  ex  formali  autem 
ratione  rei  acceptabilis  in  se,  non  fuit  ac- 
ceptabilis  pro  infinitis,  sicut  nec  formali- 
ter  in  se  exstitit  infinita. 

Praeterea,  meruit  omnibus  qui  primam 
gratiam  obtinent,  collationem  gratiae  hu- 
jus,  ita  quod  non  cooperatur  ad  hoc  vo- 
luntas  humana,  nisi  in  adultis  baptizatis, 
in  quibus  requiritur  dispositio  aliqua  bo- 
na  voluntatis.  Et  hoc  fuit  potissimum  in 
merito  Christi,  quod  meruit  non  conjun- 
ctos  conjungi.  Quantum  vero  ad  gratiam 
pcenitentialem  post  lapsum  in  mortale  pec- 
catum,  quamvis  meritum  Christi  sit  prin- 
cipale  in  promerendo,  atque  totalis  causa 
de  condigno,  nihilo  minus  requiritur  ibi 
aliquid  ex  parte  gratiam  recipientis,  pu- 
ta  attritio  et  compunctio  de  peccato,  de 
congruo.  Conformiter,  Christus  seu  meri- 
tum  ejus  ut  totalis  causa,  meruit  nobis 
apertionem  januae  paradisi,  nec  in  hoc  co- 
operamur  ei ;  attamen  nullus  actu  ingre- 
ditur  ccelum,  nisi  cooperetur  et  utatur 
gratia  prima,  quam  sibi  meruit  Christus. 

Sed  contra  ista  arguitur,  quia  si  merito 
passionis  Christi  futurae  data  est  primis 
parentibus  et  electis  veteris  Testamenti  ac 
legis  naturae  gratia  prima,  ergo  in  ipsis 
praemium,  puta  collatio  gratiae,  praecessit 
meritum  Christi,  quo  illis  actualiter  me- 
ruit  gratiae  hujus  collationem.  Et  per  eam- 
dem  rationem  posset  dici  cum  Magistro,  nb.ii.dist. 
quod  in  angelis  praemium  praecessit  me- 
ritum.  —  Rursus,  si  passio  Christi,  ut  ab 
aeterno  praevisa  et  summae  Trinitati  acce- 
pta,  fuit  meritum  et  ratio  conferendi  gra- 
tiam  patribus  antequam  ipsa  passio  actu- 
aliter  exhiberetur;  eadem  ratione  passio 
Christi,  ut  ab  aeterno  praevisa  et  accepta 
Trinitati,  potuit  esse  ratio  praedestinandi  : 
sicque  praedestinatio  Sanctorum  habuisset 
meritoriam  causam. 

Ad  primum  respondeo,  quod  meritum 
Christi  praevidebatur  ab  aeterno,acceptum- 

que  fuit  sic  praevisum,  ut  aliquid  boni 
conferretur  electis  ratione  illius,  antequam 
exhiberetur.  Cujus  exemplum  est,  secun- 
dum  Anselmum  libro  Cur  Deus  homo  :  Po- 
natur  quod  aliqui  offenderunt  regem,  id- 
eoque  exsulati  sunt.  Venit  unus  innocens 
de  sanguine  illorum,  promittens  facere 
obsequium  regi  ita  acceptum,  quod  rex 
statuat  exsulatis  ignoscere,  atque  eorum 
posteris,quum  peccaverint,indulgere,dum 
poenituerint  ac  satisfecerint,  attamen  pro- 
testando  quod  nullus  illorum  suum  intra- 
bit  palatium  quousque  innocens  ille  pro- 
missum  obsequium  actu  compleverit.  Hoc 
modo,  intuitu  et  merito  passionis  Christi 
implendae,  Deus  ignovit  in  circumcisione 
et  ante,  sicut  et  nobis  merito  passionis 
exhibitae,  in  Baptismo;  sed  ante  passionis 
realem  exsecutionem,  nemo  ingredi  potuit 
aulam  ccelestem.  Nec  sequitur,  quod  simi- 
li  modo  in  angelis  potuit  praemium  prius 
merito  esse,  quoniam  generaliter  verum 
est,  quod  summum  bonum  ad  quod  ordi- 
natur  meritum,  conferri  non  debet  ante 
meritum  exhibitum  et  completum.  Sum- 
mum  vero  bonum  ad  quod  Christi  meri- 
tum  ordinatur,  est  ingressus  electorum  in 
paradisum,qui  nulli  illorum  concessus  est 
ante  realem  Christi  passionem.Angelis  vero 
non  lapsis  nec  reis,  data  est  gloria  aeter- 
nalis  pro  merito  eorum  praecedente,  vide- 
licet  actuali  conversione  ad  Creatorem. 
Nullus  demum  ante  (praeter  Christum)  po- 
tuit  januam  paradisi  lapsis  reserare,  nec 
cooperari  ad  hoc,  quamvis  ad  ipsum  intro- 
itum  cooperentur  adulti.  Aliud  enim  est 
januam  aperire,  aliud  ingredi  :  imo  ple- 
rumque  difficilius  est  ostium  reserare, 
quam  aperto  intrare.  Ideo  ad  ingressum 
cooperari  valemus,  ad  apertionem  vero 
nec  nos  nec  patres  nostri  potucrunt,  sed 
passio  Christi  fuit  illius  causa  praecisa.  — 
Ad  secundum  negatur  consequentia,  quia 
electi  prius  natura  fuerunt  praedestinati, 
quam  passio  Christi  fuit  praevisa.  Deus  et- 
euim  prius  voluit  elcctos  gratiam  gloriam- 
que  babere,  quam  praevidit  cos  casuros. 
Sic  et  prius  vidit  lapsuros,  quam  contra 


A  lapsum  praeordinavit  medicinam.Ideo  pas- 
sio  ut  praevisa,  post  praevisionem  ruinae 
fuit  ratio  remittendi  offensam,  conferen- 
dique  gratiam  reconciliantem,  non  autem 
potuit  praedestinationis  ratio  esse. 

Si  autem  rursus  objicias  :  Peccatum  est 
gravitatis  immensae,  quoniam  tanta  est  of- 
fensa  et  culpa,  quantus  is  qui  offenditur 
et  in  quem  peccatur  :  si  ergo  meritum 
Christi  in  se  essentialiter  est  finitum,  non 
sufficit  ad  delenda  peccata  et  ad  satisfa- 
ctionem  pro  eis.  —  Respondeo  :  Quamvis 

B  passio  et  meritum  Christi  in  se  formaliter 
sunt  finita,  tamen  per  gratiam  et  gloriam 
uniunt  infinito  objecto  :  ideo  potuerunt 
delere  peccatum  atque  reatum  avertentem 
a  bono  immenso.  Quum  vero  objicis  quod 
non,  quia  peccatum  est  infinitum  :  si  hoc 
ita  intelligis,  quod  peccatum  sit  malum 
intensive  ac  formaliter  infinitum,  falsis- 
simum  est.  Sic  namque  oporteret  ponere 
summum  malum  et  deum  Manichaeorum. 
Quumque  id  probas,  quoniam  tantum  est 
peccatum,  quantus  est  in  quem  fit ;  dico, 

C  quod  si  ly  tantum  et  quantum,  referantur 
ad  rationes  formales  utriusque  in  se,  fal- 
sum  est.  Tamen  secundum  terminum  a 
quo  avertit  peccatum,  aliquam  infinitatis 
denominationem  sortitur  extrinsecam  :  ut 
quemadmodum  quadam  extrinseca  deno- 
minatione  beatificus  actus  Michaelis  dici- 
tur  infinitus,  quia  conjungit  termino  ad 
guem  infinito,  qui  tamen  actus  in  se  for- 
maliter  est  finitus;  sic  peccatum,  quia 
avertit  a  termino  infinito,  sortitur  quam- 
dam  infinitatem  extrinsecam,  quum  gra- 

D  vius  sit  peccatum  in  Deum  quam  in  cre- 
aturam,  et  peccatum  in  regem  quam  in 
militem;  nunquam  tamen  potest  tantum 
esse,  quod  sit  malum  formaliter  infini- 
tum.  Exemplum  aliud  :  Si  per  impossi- 
bilc  dicerem  infinitum  corrumpi,  dicerem 
quod  ejus  corruptio  esset  infinita,  non  uti- 
que  intensive  atque  formaliter,  sed  ratione 
termini  a  quo,  quia  corruptio  illa  ab  infi- 
nito  inciperet;  et  ita  est  de  peccato.  Hinc 
breviter  dico,  quod  intensive  tanto  amore 
potesl  aliquis  Sanctus  fcrri  in  summum 

bonum  di!igendo,quanta  deordinatione  in-  A 
tensive  avertebatur;  et  quantum  peccatum 
abduxit  a  termino  a  quo,  tantum  dilectio 
ei  conjungit  :  quod  potissime  verum  est 
de  amore  animae  Christi. 

Sed  his  denuo  objici  potest.  Primo,  quo- 
niam  poena  peccato  mortali  debita,  est  in- 
finita  :  ergo  oportet  meritum  Christi  in- 
finitum  consistere.  —  Secundo,  quia  et 
si  infiniti  homines  essent  aut  forent,  pro 
omnibus  meritum  Christi  sufficeret  :  ergo 
est  infinitum.  —  Tertio,  si  pro  omnibus 
satisfecit,  et  efficaciter  illis  gratiam  glo-  B 
riamque  promeruit,  gratia  et  gloria  omni- 
bus  conferrentur  :  quod  non  est  ita,  quum 

ft  xx,  sint  multi  vocati  et  pauci  electi.  Paucus 
quoque  est  numerus  fidelium  respectu  in- 
fidelium,  nec  omnes  salvantur  baptizati. 
Ad  primum  respondeo,  quod  pcena  illa 
est  infinita  extensive,  et  hoc  quia  subje- 
ctum  semper  manet  sub  culpa;  et  hoc  est 

xi, 3.  ex  ordinatione  divina,  quoniam  ubi  ceci- 
dit  lignum,  ibi  erit  :  non  sic,  quin  Deus 
aliter  posset  punire  peccatum,  imo  si  pu- 
niret  animam  solum  per  unum  diem  pro  C 
mortali  peccato,  et  deinde  eam  mox  an- 
nihilaret,  nequaquam  injustitiam  faceret. 
—  Ad  secundum,  quod  bonum  velle  Chri- 
sti  et  passio  ejus,  secundum  se  formaliter 
considerata,  possent  recompensari  per  bo- 
num  finitum,  sicut  et  ipsa  erant  bonum 
finitum.Remunerat  tamen  Deus  ultra  con- 
dignum  :  ideo  potest  ratione  suae  volun- 
tatis  acceptare  bonum  velle  Christi  passi- 
onemque  ejus  pro  infinitis,  quoniam  tan- 
tum  valent  pro  quanto  acceptantur  a  Deo. 
Quamvis  demum  Deus  posset  acceptare  D 
passionem  illam  pro  infinitis,  non  tamen 
infinite  :  quia  non  potest  diligere  aliquod 
creatum  ex  parte  diligibilis  infinite,quum 
non  sit  nisi  finitae  entitatis  et  amabilitatis. 
De  facto  quoque  non  fuit  passio  Christi 
nisi  pro  finitis,  et  efficaciter  solummodo 
pro  electis.  —  Per  quod  patet  solutio  ter- 
tii,  quoniam  Christus  non  meruit  omnibus 
quantum  ad  efficaciam,  quoniam  ex  in- 
tentione  acceptionis  seu  Dei  accipientis  et 
acceptantis,  ac  Christi  offerentis   passio- 


nem  suam  ac  pium  velle  suum,  acceptum 
et  oblatum  fuit  pro  electis  et  praedestina- 
tis,  non  pro  aliis.  —  Haec  Scotus.  Cujus 
verba  notabilia  hic  videntur,  quorum  ta- 
men  aliqua  recitative  induco  magis  quam 
assertive,  praesertim  hoc  ultimum  dictum, 
et  consimilia  ei.  Nempe  Salvator  vere  et 
realiter  ac  superabundanter  pro  universis 
et  singulis  satisfecit  hominibus,  quantum 
ex  parte  ipsius  est,  et  quoad  plenitudinem 
et  efficaciam  meriti  sui. 

Amplius  de  his,  puta  de  merito  atque 
effectibus  passionis  dominicae,  multa  con- 
scribit  Thomas  in  tertia  parte,  quaestione 
quadragesima  octava  :  Christo  (dicens)  da-  art.  i. 
ta  est  gratia,  non  solum  ut  homini  singu- 
lari,  sed  item  ut  capiti  totius  Ecclesiae, 
quatenus  ab  ipso  redundet  in  membra 
ipsius.  Ideo  opera  ac  merita  Christi  ita  se 
habent  tam  quoad  ejus  personam  quam 
quoad  membra  ipsius,sicut  se  habent  ope- 
ra  meritoria  alterius  hominis  in  gratia 
constituti,  ad  ipsum.  Ideo  sicut  homo  con- 
sistens  in  gratia,  persecutionemque  pati- 
ens  propter  justitiam,  meretur  sibi  ipsi 
salutem,  juxta  illud  Matthaei,  Beati  qui  Matth.  v, 
persecutionem  patiuntur  propter  justiti- 
am,  etc.  ;  sic  Christus  patiendo  ex  carita- 
te  et  obedientia  propter  justitiam,  meruit 
non  solum  aliquid  sibi,  sed  et  omnibus 
suis  membris  gratiam  et  salutem.  —  Sic-  art.  2. 
que  passio  Christi  causavit  nostram  salu- 
tem  per  modum  meriti,  item  per  modum 
satisfactionis.  Ille  quippe  satisfacit  proprie 
pro  offensa,  qui  exhibet  offenso  id  quod 
aeque  aut  magis  diligit  quam  odit  ipsam 
offensam.  Christus  autem  ex  caritate  et 
obedientia  patiendo,  majus  aliquid  Deo 
exhibuit  quam  recompensatio  offensae  to- 
tius  generis  humani  exegit  :  primo,  pro- 
pter  magnitudinem  caritatis  ex  qua  patie- 
batur ;  secundo,  propter  dignitatem  vitae 
suae,  quae  fuit  Dei  et  hominis  vita,  quam 
pro  satisfactione  exposuit;  tertio,  propter 
passionis  suae  generalitatem  atque  assum- 
pti  doloris  acerbitatem.  Ilinc  passio  Chri- 
sti  fuit  non  solum  sufficiens,  sed  et  su- 
perabundans  satisfactio  pro  peccatis  totius 

1/MMn.n,  generis  humani,  juxta  illud  Joannis  :  Ipse 
est  propitiatio  pro  peccatis  nostris;  non 
pro  nostris  autein  tantuni,  sed  et  pro  to- 
tius  mundi.  —  Porro  si  instes.  quia  passio 
Christi  crudelissima  fuit  et  Dei  maxime 
offensiva  :  dicendum,  quod  ita  est  ex  par- 
te  occidentium  Ghristum,  qui  ex  vitiosissi- 
nia  voluntate  Dei  Filiuin  occiderunl ;  sed 
ex  parte  patientis  fuit  piissima,  et  summse 
Trinitatis  plenarie  plaeativa.eo  quod  Chri- 
stus  e\  perfectissimis  virtutibus  eam  to- 
leravit  et  acceptavit.  —  Ihee  Thomas  in 
Suinina.  de  quibus  infra  dieetur  diffusius. 


OU.ESTIO    II 


MOdo  qiKvrenduin.   An    Christus   a 
primo  suee  conceptionis  instan- 
ti  in  Virgine  meruit. 

Videtur  quod  non.  Priino.quoniam  prius 
est  esse  quain  agere  :  ergO  et  prius  COBpit 
esse.  et  prius  fuit  in  natura  assumpta, 
quain  ineritorie  egit  in  ea.  —  Seeundo. 
dist.111,.1 1.  demonstratum  est  libro  secundo,  quod  dia- 
bolus  non  potuit  esse  malus  et  demeritorie 
operans  in  priino  SU89  ereationis  instanti  : 
ergo  nec  anima  Christi,  nec  aliqua  crea- 
tura  potuit  esse  aetualiter  bona  seu  ine- 
ritorie  agens  in  priino  instanti  sine  erea- 
tionis.  —  Tertio.  hoino  non  promeretur 
nisi  ex  libero  arbitrio  et  deliberatione 
Bgendo.  Deliberatio  antein  sequitnr  eon- 
siliuin.  quuin  sit  ex  electione,  qu;e  ex  con- 
silio  oritur.  Consiliuin  vero  est  inquisitio 
de  agendis,  nee  potest  in  instanti  comple- 
ri,  ergo  nec  deliberatio. 

In  oppositum  est.  quod  aniina  Christi 
a  primo  su;e  creationis  instanti  fuit  Verbo 
non  soliun  hypostatice,  sed  beatifice  quo- 
que  unita,  qus  unio  in  actu  consistit  :  et 
sie  priino  instanti  sui  esse.  pottiit  Bgere  et 
inereri ;  unde  et  Christus  in  prinio  eonee- 
ptionis  su;e  instanti  vir  fuisse  asseritur, 
jtr.  ua,  jnxta  illud  Jeremiffi  :  Novum  faciet  Domi- 
niis  super  terram,  mulier  circumdabit  \i 
ruin.  id  est,  beatissima  Virgo  in  utero  suo 


A  coneipiet  et  concludet  Christum  Deum  et 
hoininein.  oinni  perfeetione  sapienti;e  ae 
virtutmn  ornatum. 

Ad  hoe  Alexander  respondet  :  Duplex 
est  prineipiuin.  utpote  intra  suinptum,  et 
eztra  acceptum.Loquendo  de  principio  in- 
tra  sumpto,  non  est  dieendum  quod  Chri- 
stus  homo  a  principio  suae  conceptionis 
meruerit.quum  illud  prineipium  sit  instans 
quo  sua  anima  produeebatur  in  esse  a  Spi- 
ritu  Saneto.   Si  autein  prineipium  nomi- 

B  netur  extra  acceptum,  sie  meruit  a  SUSB 
eoneeptionis  principio  :  quoniam  statiin 
postquam  in  Virgine  est  conceptus,  ha- 
buit  plenum  liberi  arbitrii  usum,  fuitque 
vir  perfeetus  quantuin  ad  animam.  pleni- 
tudine  gratiffi  atque  scientUB,  usuque  ra- 
tionis:  quantum  etiam  ad  eorpus,  quoad 
formationem  membrorum,  et  distinctio- 
nein  lineainentonun.  non  quoad  eorporis 
quantitatem.  Prius  ergo  fuit  quain  me- 
ruit.  nee  tamen  ad  promerendum  requiri- 
tur   divisio   seu    egressus   ab  utero.   Ihee 

C  Alexander. 

Cirea  D86C  seribit  Ponaventura  :  Ad  per- 
fectionem  meriti  dud  concurrunt.videlicet 
gratuitus  habitus,  et  actus  ejus  seu  usus. 
Primum  horum  omnes  doctores  catholici 
fatentur  fuisse  in  Christo  in  priino  su;e 
conceptionis  initio.  Sed  de  secundo  duplez 
est  positio  :  una  dieentium,  quod  non  in 
priino  instanti.  sed  statim  post  illud  pro- 
ineruit.  ut  expositum  est :  alia.  quod  in 
priino  instanti  meruit  proprie  :  quod  da- 
tuin  est  ei  per  privilegiatam  et  perfectissi- 

D  inam  gratiam;  sicque  in  eodem  instanti 
auima  ejus  est  ereata.  infusa  et  infonnata 
per  gratiam,  atque  in  actum  progressa. 
Dtrumque  horum  satis  rationabiliter  po- 
test  defendi.  Prima  tamen  positio  com- 
munior  rationabiliorque  consistil  —  H;ee 
Bonaventura  Qui  etiam  prosequitur  et  de- 
elarat.  qualiter  utraque  positio  possit  de- 
fendi.  solvendo  utriusque  objeeta. 

Porro  S.  Thomas  ad  secundam  positio- 
nein  divertens  :  Christo.  inquit,  attribuere 
debemus  quoad  animain  ejus.omnein  per- 

fectionem  spiritualem  quae  sibi  potest  at- 
tribui.  Quumque  possibile  sit  ipsum  in 
primo  suae  conceptionis  instanti  merito- 
rium  actum  egisse,  dicendum  est  ipsum 
in  primo  illo  instauti  promeruisse.  Nempe 
quod  aliquid  iu  primo  instanti  sui  esse, 
non  valeat  agere,  nequit  contingere  nisi 
tribus  modis.  Primo,  ex  hoc  quod  deest 
sibi  perfectio  aliqua  quse  requiritur  ad 
agendum  :  quemadmodum  catulus  in  pri- 
mo  instanti  suae  nativitatis  non  potest 
videre,  quia  non  babet  organum  videndi 
completum.  Secundo,  propter  extrinsecum 
impedimentum  :  sicut  aqua  conclusa  non 
potest  effluere.  Tertio,  ex  natura  operatio- 
nis  quse  successionem  requirit,  ideo  tem- 
pore  mensuratur  :  ut  ignis  accensio.  In 
Christo  autem  non  defecit  perfectio  ali- 
qua  ex  parte  ipsius,  necessaria  ad  meri- 
torium  actum;  nec  aliquid  extrinsecum 
eum  potuit  impedire;  actus  quoque  cari- 
tatis  quo  movebatur,  indivisibilis  est,  non 
successivus.  —  Quidam  vero  tenent  con- 
trarium,  propter  motiva  praehabita.  Quibus 
respondeo,  quod  non  oportet  ipsum  esse, 
praecedere  actionem  tempore,  sed  sufficit 
quod  natura  :  sicut  videmus  in  igne  et 
luce.  Per  quod  solutum  est  primum.  — 
Ad  secundum,  quod  motus  voluntatis  in 
bonum  finem,  est  sibi  connaturalis  :  id- 
circo  in  primo  instanti  suae  creationis  po- 
test  illum  habere,quia  ad  finem  naturaliter 
desideratum  deliberatione  non  indigemus; 
et  in  hoc  potest  meritum  esse.  Peccatum 
autem  contingit  ex  hoc  quod  voluntas  mo- 
vetur  in  aliquid  quod  non  competit  fini 
naturaliter  desiderato  :  unde  oportet  quod 
contingat  ex  falsa  collatione  illius  ad  fi- 
nem.  Hinc  ad  peccatum  exigitur  collatio 
ejus  quod  habet  bonitatem  apparentem  ad 
id  quod  est  per  se  bonum  naturaliter  de- 
sideratum.  Ob  hoc  in  primo  instanti  suae 
creationis  mens  nequit  peccare.  —  Ad  ter- 
tium.quod  deliberatio  et  consiIium(secun- 
dum  Philosophum)  non  sunt  de  fine,  sed 
mediis,  dum  latet  quae  ad  finem  expedi- 
ant.  In  ipsa  autem  intentione  finis  mens 
promeretur.  Non  ergo  exigitur  deliberatio 


A  ad  merendum,  etiam  in  hominibus  aliis, 
quantum  ad  finis  appetitum.  Nec  in  Chri- 
sto  exigebatur  deliberatio  de  his  quae  sunt 
ad  finem,  quia  de  eis  exstitit  certus.  Haec 
Thomas  in  Scripto. 

Porro  in  tertia  parte,  quaestione  trice- 
sima  quarta  :  Assumpta>  (ait)  naturse  in  art.  2. 
Christo  competit  spiritualis  perfectio,  in 
qua  non  profecit,  scd  eam  statini  a  prin- 
cipio  habuit.  Ultima  autem  perfectio  con- 
sistit  in  actu,  non  in  habitu  neque  poten- 
tia.  Hinc  Christus  in  primo  instanti  suae 
B  conceptionis  illam  habuit  animae  operatio- 
nem  quae  potest  in  instanti  haberi  :  ut 
sunt  actiones  intellectus  et  voluntatis,  in 
quibus  consistit  liberi  arbitrii  usus,  quae 
perficiuntur  in  instanti  magis  quam  visio 
corporalis,  eo  quod  intelligere,  velle,  sen- 
tire  non  sint  motus  actus  imperfecti  qui 
successive  completur,  sed  actus  perfecti, 
ut  tertio  de  Anima  dicitur.  Ideo  Christus 
in  primo  illo  instanti  habuit  usum  arbitrii 
liberi.  —  Praeterea,  Christus  homo  in  pri-  art.  3. 
mo  illo  instanti  fuit  sanctificatus  in  ute- 
C  ro.  Sanctificatio  quoque  est  duplex  :  una 
adultorum,  qui  sanctificantur  concurrente 
proprio  actu  eorum;  alia  puerorum,  qui 
sanctificantur  fide  parentum  sive  Eccle- 
siae,  et  habitualis  gratiae  infusione.  Prima 
sanctificationum  istarum  perfectior  est, 
sicut  actio  habitu,  et  id  quod  est  per  se 
eo  quod  est  per  accidens.  Hinc  sanctificata 
est  anima  Christi  in  primo  instanti  per  li- 
beri  arbitrii  motum  seu  actum  in  Deum  : 
qui  actus  meritorius  fuit;  ideo  in  pri- 
mo  illo  instanti  promeruit.  Haec  idem  in 
D  Summa. 

Concordat  per  omnia  Petrus,  Richardus 
vero  scriptis  Bonaventurae. 

Denique  Albertus  Alexandro  rnagis  con- 
sentiens  :  Probabilior,  inquit,  mihi  videtur 
opinio  illa,  quod  Christus  non  meruit  a 
primo  conceplionis  instanti.  Alii  tenent 
oppositum,  et  solvunt  objecta,  dicentes, 
quod  illud  instans  est  medietas  quaedam 
praeteriti  et  futuri  :  et  ut  est  finis  praeleri- 
ti,  sic  in  eo  humanitas  Christi  accepit  es- 
se;  atque  ut  est  futuri  principium,  Chri- 

stus  meruit  in  eodem;  et  ita  non  secun- A 
dum    eamdem    rationem    instantis    illius 
Christus   ccepit  esse   ac    promereri.  Hsec 
Albertus. 

Concordat  Udalricus  :  Opera  (dicens) 
Christi  meritoria,  fuerunt  opera  rationis 
humanae,  secundum  quod  operatur  in  vita 
animali.  Sic  autem  ratio  in  omni  opere  suo 
*  sic  in  ms  utitur  corpore  utente  corpore*,  id  est  phan- 
Udaind.  tasmate  :  ideo  operationes  suse  sunt  cum 
continuo  et  tempore,  suntque  cum  motu 
et  successione.  Tales  ergo  fuerunt  opera- 
tiones  Christi,  etiam  interiores,  et  succes-  B 
siva  operatio  nequit  esse  in  nunc  :  ergo 
nihil  meruit  Christus  in  primo  instanti.  — 
Hsec  Udalricus.  Qui  tamen  alibi  frequenter 
fatetur,quod  intellectus  specie  jam  abstra- 
cta  atque  in  se  recepta,  non  indiget  phan- 
tasma  ad  intelligendum  inspicere.Denique 
mereri  convenit  menti  creatse  potissime 
secundum  vires  suas  superiores,  per  re- 
spectum  ad  increatum  objectum,  et  per 
caritatis  affectum,  quem  certum  est  in- 
stantaneum  esse,  et  vitam  intellectualem 
ac  spiritualem  magis  quam  animalem  re-  C 
spicere. 

Insuper  Durandus  utramque  jam  tactam 
opinionem  hic  recitat,  et  magis  declinare 
videtur  ad  Thomse  positionem.  Aiiqua  ta- 
men  tangit  contra  eamdem,  dicendo  :  Si 
ergo  meruit  ab  instanti  conceptionis,  aut 
actione  beata,  aut  alia  actione  non  beata. 
Non  actione  beata,  quia  illa  convenit  sibi 
ut  comprehensori,  et  ut  talis,  non  meruit; 
nec  actione  non  beata,  quoniam  actus  vo- 
luntatis  in  quo  consistit  meritum,  sequitur 
actum  cognitionis.  In  Christo  autem  prse-  D 
ter  actionem  beatificam,  fruitionem  divi- 
nam,  non  fuit  nisi  duplex  cognitio,  puta 
infusa  et  experimentalis  :  quarum  neutra 
fuit  in  Christo  in  primo  suse  conceptionis 
instanti,  propter  imperfectionem  organo- 
rum  et  virium  sensitivarum,quarum  actus 
necessarii  sunt  ad  usum  scientiae  infusse  et 
experimentalis.  Verumtamen  si  anima  Chri- 
sti  in  primo  illo  instanti  exire  potuit  in 
actum  scientise  infusse,  non  video  quin  po- 
tuit  exire  in  actum  meritorium  voluntatis: 


nihil  enim  obsisteret,nisi  quia  posset  vide- 
ri  alicui,  quod  actus  quem  habet  creatura 
rationalis  in  primo  instanti  sui  esse,  non 
sit  in  potestate  et  libertate  ipsius,et  ita  non 
esset  meritorius.  Hoc  autem  non  obstat. 
Quemadmodum  enim  Deus  ab  seterno  vo- 
luit  quidquid  postea  voluit,  et  tamen  vult 
aliqua  libere ;  sic  rationalis  creatura  in 
primo  suo  instanti  potest  multa  libere  vel- 
le  :  quod  velle  potest  meritorium  esse,  si 
cadat  super  debitum  objectum  cum  cir- 
cumstantiis  debitis.Potest  etiam  dici,  quod 
non  oportet  animam  communicare  cum 
corpore  ut  objecto  in  omni  meritoria  ac- 
tione,  sed  sufficit  quod  sit  in  corpore  pas- 
sibili  ac  mortali,  ratione  cujus  sit  in  statu 
vise.  Hsec  Durandus.  —  Constat  autem  ex 
prseinductis,  quod  sicut  anima  Christi  in 
primo  suo  instanti  potuit  esse  in  actu  bea- 
tificse  visionis,  ita  in  actu  infusse  scientise: 
quorum  actuum  unus  alium  non  impedi- 
vit,  nec  ad  aliquem  eorum  requiritur  spe- 
culatio  ulla  phantasmatis. 

Huic  positioni  Scotus  quoque  consentit : 
Dubium  (dicens)  est  an  potuit  mereri  in 
primo  instanti.  Et  videtur  quod  sic,  nec 
video  oppositum,  quoniam  omne  habens 
actum  primum  perfectum  et  objectum 
prsesens  in  ratione  objecti,  si  non  impe- 
ditur,  et  actus  ejus  secundus  sit  perma- 
nens,  nec  successivus,potest  agere  in  quo- 
cumque  instanti  omnia  ista  concurrunt, 
quia  non  plura  requiruntur  ad  actum ; 
et  omnia  ista  fuerunt  in  primo  instanti 
conceptionis  in  Christo.Quumque  Christus 
fuerit  perfectus  in  cognitione  omnium  re- 
rum,  in  priino  illo  instanti  potuit  esse  ele- 
ctio;  perfectus  autem  in  cognoscendo  non 
discurrit,  sicut  perfectus  citharista  percu- 
tiendo  chordas  non  syllogizat,  alias  imper- 
fecte  operatur,  ut  secundo  Physicorum  ha- 
betur.  Hsec  Scotus. 

Et  ista  positio  verior  esse  videtur,  quia 
et  magis  ad  privilegiatam  excellentiam 
pertinet  animse  Christi,  ct  juxta  philoso- 
phica  documenta,  in  intclligentiis  esse  non 
prsecedit  ipsum  intelligere  duratione,  scd 
solum  ordine  naturse  :  imo  secundum  Avi- 

cennam,  Algazelem  et  plures,  intelligen-  A  gratiarum  charismata  vehementer  eminet 
tiae  sunt  coaevae,  et  tamen  una  earum  per  omnibus  illis,  per  dona  gloriae  vehemen- 
actum  intelligendi  ab  alia  est  producta.  tius,  per  hypostaticam  unionem  cum  Ver- 
Anima  autem  Christi,  quamvis  dignitate  bo  aeterno  vehementissime  :  ei  ergo  magis 
specifica  ab  illis  deticiat, nihilo  minus  per      id  competit. 


DISTINCTIO   XIX 

A.  Hic,  qualiter  a  diabolo  et  a  peccato  nos  redemit  per  mortem. 

NUNC  ergo  quaeramus,  quomodo  per  mortem  ipsius,  a  diabolo  et  a  peccato  et 
a  pcena  redempti  sumus.  A  diabolo  ergo  et  a  peccato  per  Ghristi  mortem 
liberati  sumus  :  quia  ut  ait  Apostolus,  in  sanguine  ipsius  justificati  sumus,  Rom.y,9. 
et  in  eo  quod  sumus  justificati,  id  est,  a  peccatis  soluti,  a  diabolo  sumus  liberati, 
qui  nos  vinculis  peccatorum  tenebat.  Sed  quomodo  a  peccatis  per  ejus  mortem 
soluti  sumus?  Quia  per  e.jus  mortem,  ut  ait  Apostolus,  commendatur  nobis  caritas  Jbid.6,9. 
Dei,  id  est,  apparet  eximia  et  commendabilis  caritas  Dei  erga  nos,  in  hoc  quod 
Filium  suum  tradidit  in  mortem  pro  nobis  peccatoribus.  Exhibita  autem  tantae    md.  vm, 

erga  nos  dilectionis  arrha,  et  nos  movemur  accendimurque  ad  diligendum  Deum, 

qui  pro  nobis  tanta  fecit;  et  per  hoc  justificamur,  id  est,  soluti  a  peccatis,  justi 

efficimur.  Mors  ergo  Ghristi  nos  justificat,  dum  per  eam  caritas  excitatur  in  cordibus 

nostris.  —  Dicimur  quoque  et  aliter  per  mortem  Ghristi  justificari,  quia  per  fidem 

mortis  ejus  a  peccatis  mundamur.  Unde  Apostolus  :  Justitia  Dei  est  per  fidem  /wd.111,22. 

Jesu  Ghristi ;  et  item  :  Quem  Deus  proposuit  propitiatorem  per  fidem  in  sanguine  ibid.  25. 

ipsius,  id  est  per  fidem  passionis  :  ut  olim  adspicientes  in  serpentem  aeneum  in  Num.  m, 

9 
ligno  erectum,  a  morsibus  serpentum  sanabantur.  Si  ergo  recte  fidei  intuitu  in 

illum  respicimus  qui  pro  nobis  pependit  in  ligno,  a  vinculis  diaboli  solvimur,  id 

est  a  peccatis,  et  ita  a  diabolo  liberamur,  ut  nec  post  hanc  vitam  in  nobis  inve- 

niat  quod  puniat.  Morte  quippe  sua,  uno  verissimo  sacrificio,  quidquid  culparum  Aug.deTri- 

erat,  unde  nos  diabolus  ad  luenda  supplicia  detinebat,  Ghristus  exstinxit,  ut  in,v,n.  17. 

hac  vita  tentando  nobis  non  praevaleat.  Licet  enim  nos  tentet  post  Ghristi  mor- 

tem  quibus  modis  ante  tentabat,  non  tamen  vincere   potest  sicut  ante  vincebat. 

Nam  Petrus,  qui  ante  Christi  mortem  voce  ancillae  territus  negavit,  post  mortem  lm.  xxh, 

ante  reges  et  praesides  ductus  non  cessit.   Quare  ?  Quia  fortior,   id  est  Ghristus,  ac\.  iv,  19. 

veniens  in  domum  fortis,  id  est  in  corda  nostra  ubi  diabolus  habitabat,  alligavit    UC-XI'2-' 

fortem,  id  est,  a  seductione  compescuit  fidelium,  ut  tentationem,  quae  ei  adhuc 

permittitur,  non  sequatur  seductio.  Itaque  in  Christi  sanguine,  qui  solvit  quae  non  ps.lxvui.s. 

rapuit,  redempti  sumus  a  peccato,  et  per  hoc  a  diabolo.  Nam  ut  ait  Augustinus,  in  Aug.deAgo- 

ipso  vincuntur  inimicae  nobis  invisibiles  potestates,  ubi  vincuntur  invisibiles  cupidi-  2. C' 

Aug.  de  tates.  Fuso  enim  sanguine  sine  culpa,  omnium  culparum  chirographa  deleta  sunt, 
HtiTirtTiT  quibus  debitores  qui  in  eum  credunt,  a  diabolo  ante  tenebantur.  Unde  ait :  Qui  pro 
n'iuatth  multis  effundetur.  Per  illum  ergo  redempti  sumus,  in  quo  princeps  mundi  nihil 
xxv., -28.     jnvenit.  Unde  Augustinus  causam  et  modum  nostrae  redemptionis  insinuans,  ait  : 

Joann.  xiv,  ° 

30-  Nihil  invenit  diabolus  in  Christo  ut  moreretur,  sed  pro  voluntate  Patris  mori  Chri- 

Aug.op.cit. 

n.5i.  stus  voluit ;  non  habens  mortis  causam  de  peccato,  sed  de  obedientia  et  justitia, 
Bebr.  u,  9.  mortem  gustavit,  per  quam  nos  redemit  a  servitute  diaboli.  Incideramus  enim  in 
immi.2.  °  principem  hujus  saeculi,  qui  seduxit  Adam  et  servum  fecit,  ccepitque  nos  quasi 
vernaculos  possidere;  sed  venit  Redemptor,  et  victus  est  deceptor.  Et  quid  fecit 
Redemptor  captivatori  nostro  ?  Tetendit  ei  muscipulam  crucem  suam,  posuit  ibi 
quasi  escam  sanguinem  suum.  Ille  autem  sanguinem  istum  fudit  non  debitoris,  per 
quod  recessit  a  debitoribus  :  ille  quippe  ad  hoc  sanguinem  suum  fudit,  ut  peccata 
nostra  deleret.  Unde  ergo  nos  diabolus  tenebat,  deletum  est  sanguine  Redemptoris. 
Non  enim  tenebat  nos  nisi  vinculis  peccatorum  nostrorum  :  istae  erant  catenae  capti- 
vorum.  Venit  ille,  alligavit  fortem  vinculis  passionis  suae,  intravit  in  domum  ejus,  id 
est  in  corda  eorum  ubi  ipse  habitabat,  et  vasa  ejus,  scilicet  nos,  eripuit,  quae  ille 
impleverat  amaritudine  sua.  Deus  autem  noster  vasa  ejus  eripiens  et  sua  faciens, 
fudit  amaritudinem,  et  implevit  dulcedine,  per  mortem  suam  a  peccatis  redimens, 
et  adoptionem  gloriae  filiorum  largiens. 

B.   Cur  Deus  homo  et  mortuus. 

Lyra  in  Factus  est  ergo  homo  mortalis,  ut  moriendo  diabolum  vinceret.  Nisi  enim  homo 
Hebr.u.ii.  esgej.  qU|  diabolum  vinceret,  non  juste  sed  violenter  homo  ei  tolli  videretur,  qui  se 
illi  sponte  subjecit.  Sed  si  eum  homo  vicit,  jure  manifesto  hominem  perdidit.  Et 
ut  homo  vincat,  necesse  est  ut  Deus  in  eo  sit,  qui  eum  a  peccatis  immunem  faciat. 
Si  enim  per  se  homo  esset,  vel  angelus  in  homine,  facile  peccaret,  quum  utramque 
naturam  per  se  constet  cecidisse.  Ideo  Dei  Filius  hominem  passibilem  sumpsit,  in 
Hebr.  ii,  9.  quo  et  mortem  gustavit ;  quo  coelum  nobis  aperuit,  et  a  servitute  diaboli,  id  est  a 
peccato  (servitus  enim  diaboli  peccatum  est)  et  a  poena  redemit. 

G.   Quomodo  et  a  qua  poena  Christus  nos  redemit  per  mortem. 

A  qua  poena?  Temporali  et  oeterna  :  ab  aeterna  quidem,  relaxando  debitum ;  a 

i  Cor.  xv,  temporali  vero  penitus  nos  liberabit  in  futuro,  quando  novissima  mors  inimica 

i6jiom.  viii,  destruetur.  Adhuc  enim   exspectamus  redemptionem  corporis.  Secundum  animas 

23-  vero  jam  redempti  sumus  ex  parte,  non  ex  toto  :  a  culpa,  non  a  poena ;  nec  om- 

nino  a  culpa  :  non  enim  ab  ea  sic  redempti  sumus,  ut  non  sit,  sed  ut  non  do- 

minetur. 

D.  Quomodo  poenam  nostram  portavit. 
Peccata  quoque  nostra,  id  est  poenam  peccatorum  nostrorum,  dicitur  in  corpore   i  Petr.  u, 

24 

suo  super  lignum  portasse  :  quia  per  ipsius  pcenam  quam  in  cruce  tulit,  omnis 
pcena  temporalis  quae  pro  peccato  conversis  debetur,  in  Baptismo  penitus  relaxatur, 
ut  nulla  a  baptizato  exigatur;  et  in  pcenitentia  minoratur.  Non  enim  sufficeret  illa 
pcena  qua  pcenitentes  ligat  Ecclesia,  nisi  poena  Christi  cooperaretur,  qui  pro  nobis 
solvit.  Unde  peccata  justorum  qui  fuerunt  ante  adventum,  in  sustentatione  Dei  fuisse    Rom.  m, 

usque  ad  Ghristi  mortem  dicit  Apostolus,  ad  ostensionem  justitiae  ejus  in  hoc 
tempore.  Ecce  aperte  expositum  est,  quomodo  et  quid  Ghristus  per  mortem  nobis 
meruit  et  impetravit. 

E.  Si  solus  Christus  debet  dici  redemptor,  ut  solus  dicitur  mediator. 

Unde  ipse  vere  dicitur  mundi  redemptor,  et  Dei  hominumque  mediator.  Sed  inm.n,  5. 
mediator  in  Scriptura  dicitur  solus  Filius,  redemptor  vero  aliquando  etiam  Pater 
vel  Spiritus  Sanctus ;  sed  hoc  propter  usum  potestatis,  non  propter  exhibitionem 
humilitatis  et  obedientiae.  Nam  secundum  potestatis  simul  et  obedientiae  usum 
Filius  proprie  dicitur  redemptor  :  quia  et  in  se  explevit  per  quae  justificati  sumus, 
et  ipsam  justificationem  est  operatus  potentia  deitatis  cum  Patre  et  Spiritu  Sancto. 
Est  ergo  redemptor,  in  quantum  est  Deus,  potestatis  usu;  in  quantum  homo,  humi- 
litatis  effectu.  Et  saepius  dicitur  redemptor  secundum  humanitatem,  quia  secundum 
eam  et  in  ea  suscepit  et  implevit  illa  sacramenta  quae  sunt  causa  nostrae  redem- 
ptionis.  Proprie  ergo  Filius  dicitur  redemptor. 

F.  De  mediatore. 

Qui  solus  dicitur  mediator,  non  Pater  vel  Spiritus  Sanctus.  De  quo  Apostolus  : 
Unus  mediator  Dei  et  hominum,  homo  Ghristus  Jesus,  id  est,  per  hominem  quasi   mdem. 
in  medio  arbiter  est  ad  componendam  pacem,  id  est  ad  reconciliandum  homines 
Deo.  Hic  est  arbiter  quem  Job  desiderat  :  Utinam  esset  nobis  arbiter.  Reconciliati  Job «,33, 
enim  sumus  Deo,  ut  ait  Apostolus,  per  mortem  Ghristi.  Quod  non  sic  intelligendum  jtom.x,io. 
est,  quasi  nos  ei  sic  reconciliaverit  Ghristus,  ut  inciperet  amare  quos  oderat,  sicut  a^s'J"aJc°" 
reconciliatur  inimicus  inimico,  ut  deinde  sint  amici  qui  ante  se  oderant ;  sed  jam  ,10'n-6- 
nos  diligenti  Deo  reconciliati  sumus.  Non  enim  ex  quo  ei  reconciliati  sumus  per 
sanguinem  Filii,  nos  coepit  diligere,  sed  ante  mundum,  priusquam  nos  aliquid  esse-r  Ephet.i,*. 
rnus.  Quomodo  ergo  nos  diligenti  Deo  sumus  reconciliati  ?  Propter  peccatum  cum  eo 
habebamus  inimicitias,  qui  habebat  erga  nos  caritatem,  etiam  quum  inimicitias 
exercebamus  adversus  eum  operando  iniquitatem.  Ita  ergo  inimici  eramus  Deo,  Aug.deTn- 
sicut  justitiae  sunt  inimica  peccata  :  et  ideo  dimissis  peccatis,  tales  inimicitiae  finiun-  "',*„' 21  ' 
tur,  et  reconciliamur  justo,  quos  ipse  justificat.  Ghristus  ergo  dicitur  mediator,  eo 

T.  23.  22 

quod  medius  inter  Deum  et  homines,  ipsos  reconciliat  Deo.  Reconciliat  autem,  dum 
offendicula  hominum  tollit  ab  oculis  Dei,  id  est,  dum  peccata  delet,  quibus  Deus 
offendebatur  et  nos  inimici  ejus  eramus.  Sed  quum  peccata  deleat  non  solus  Filius, 
sed  et  Pater  et  Spiritus  Sanctus,  quorum  deletio  est  nostra  ad  Deum  reconciliatio  ; 
quare  solus  Filius  dicitur  mediator  ?  Nam  de  Patre  legitur,  quod  reconciliaverit  sibi 
ii  cor.  v,  mundum.  Ait  enim  Apostolus  :  Deus  erat  in  Ghristo  mundum  reconcilians  sibi. 
Quum  ergo  reconciliet,  quare  non  dicitur  mediator?  Quia  nec  medius  est  inter  Deum 
et  homines,  nec  in  se  habuit  illa  sacramenta  quorum  fide  et  imitatione  justificamur, 
id  est,  reconciliamur  Deo.  Reconciliavit  ergo  nos  tota  Trinitas  virtutis  usu,  scilicet 
dum  peccata  delet,  sed  Filius  solus  impletione  obedientise,  in  quo  patrata  sunt 
secundum  humanam  naturam  ea  per  quae  credentes  et  imitantes  justificantur. 

G.  Secundum  quam  naturam  sit  mediator. 
Aug.inGa-        Unde  et  mediator  dicitur  secundum  humanitatem,  non  secundum  divinitatem. 

lat   n    "*4 

Non  enim  est  mediator  inter  Deum  et  Deum,  quia  tantum  unus  est  Deus ;  sed  inter 
Deum  et  hominem,  quasi  inter  duo  extrema,  quia  medius  esse  non  potest  nisi  inter 
aliqua.  Mediator  est  ergo  in  quantum  homo  :  nam  in  quantum  Deus,  non  mediator, 
sed  gequalis  Patri  est,  hoc  idem  quod  Pater,  cum  Patre  unus  Deus.  Mediat  ergo  inter 
homines  et  Deum  Trinitatem  secundum  hominis  naturam,  in  qua  suscepit  illa  per 

id.confess.  quae  reconciliamur  Deo  Trinitati;  et  secundum  eamdem  habet  aliquid  simile  Deo, 

'  '  et   aliquid  simile  hominibus  :  quod  mediatori   congruebat,  ne  per  omnia  similis 

hominibus,  longe  esset  a  Deo  ;  aut  per  omnia  Deo  similis,  longe  esset  ab  hominibus, 

ibid.  n.  68.  et  ita  mediator  non  esset.  Verus  ergo  mediator  Ghristus  inter  mortales  peccatores  et 
immortalem  justum,  apparuit  mortalis  cum  hominibus,  justus  cum  Deo,  per  infir- 
mitatem  propinquans  nobis,  per  justitiam  Deo.  Recte  ergo  mediator  dictus  est,  quia 
inter  Deum  immortalem  et  hominem  mortalem  est  Deus  et  homo,  reconcilians 
hominem  Deo  :  in  tantum  mediator,  in  quantum   est  homo  ;  in  quantum  autem 

vigii.Taps.  Verbum,  non  est  medius,  quia  unus  cum  Patre  Deus.  Si  ergo  Ghristus  secundum 

tych.Ub.v,  vos,  o  hseretici,  unam  tantum  habet  naturam,  unde  medius  erit?  Et  nisi  ita  sit 
medius,  ut  Deus  sit  propter  divinitatis  naturam,  et  homo  propter  humanitatis  natu- 
ram ;  quomodo  humana  in  eo  reconciliantur  divinis  ?  Nam  ipse  veniens,  prius  in  se 
humana  sociavit  divinis  per  utriusque  naturae  conjunctionem  in  una  persona ;  deinde 
omnes  fideles  per  mortem  reconciliavit  Deo,  dum  sanati  sunt  ab  impietate  quicum- 
que  humilitatem  Ghristi  credendo  dilexerunt,  et  diligendo  imitati  sunt.  —  Ecce  hic 
aliquatenus  insinuatur,  quare  Ghristus  solus  mediator  Dei  dicitur  et  hominum  ;  et 
secundum  quam  naturam  mediet,  scilicet  humanam ;  et  cui  mediet,  scilicet  Deo 
Trinitati.  Trinitati  enim  nos  reconciliavit  per  mortem,  per  quam  etiam  nos  redemit 
i  fetr. .,  a  servitute  diaboli.  Nam,  ut  Petrus  ait,  non  corruptibilibus  auro  et  argento  redempti 

18,  19. 

sumus,  sed  pretioso  sanguine  Agni  immaculati. 

SUMMA 
DISTINCTIONIS    NON^DECIM.E 


COMPLETO  tractatu  de  Christi  passione 
et  fructibus  nobis  per  eam  impensis, 
nunc  agitur  qualiter  per  eamdem  a  multis 
malis  simus  erepti.  Primo,  qualiter  per 
eam  sumus  a  diabolo  et  ejus  potestate  ac 
jure,  seu  potius  usurpatione  atque  tyran- 
nide  liberati ;  deinde,  qualiter  a  peccatis. 
Quocirca  breviter  tangit,  cur  Deus  factus  B 
sit  homo,  et  cur  mori  dignatus  sit.  Conse- 
quenter  declarat,  qualiter  sua  passione  ac 
morte  nos  redemit  a  pcenis  temporalibus 
ac  aeternis  :  ex  quibus  inducit,  quod  solus 
Dei  Unigenitus  incarnatus  appellandus  sit 
generis  humani  redemptor  ac  mediator. 


QUiESTIO    PRIMA 


HIc   quaeritur    de    istis    effectibus   do-  C 
minicae  passionis,  TJtrum  merito 
passionis  Filii  Dei  simus  ab  his 
malis  erepti. 

Et  videtur  quod  non.  Primo,  quoniam 
usque  in  prsesens  omnibus  maiis  istis  sub- 
jicimur.  —  Secundo,  multi  fuerunt  homi- 
nes  sancti  in  lege  naturae  et  lege  Mosaica, 
qui  pro  suis  excessibus,tam  mortalibus(si 
quos  habuerunt)  quam  venialibus,plenarie 
satisfecerunt ;  ab  originali  quoque  peccato 
fuerunt  purgati  per  remedia  ad  hoc  divi- 
nitus  instituta  in  lege  utraque.  Hi  ergo  D 
nulla  satisfactione,  redemptione  seu  pur- 
gatione  per  Christi  passionem  indigue- 
runt  :  praesertim  quum  quidam  eorum  fu- 
.  erunt  martyres  magni,  sicut  et  Abel  et 
<i.  fratres  Machabaei,  qui  evolare  (ut  apparet) 
promeruerunt.  — Tertio,  sicut  ante  adven- 
tum  Christi  et"passionem  ipsius,  homines 
*.  habuerunt  angelos  sanctos  custodes  ac  de- 
IVnsores,  ita  et  nunc;  quemadmodum  etiam 
diabolus  nil  nunc  potest  nocumenti  infer- 
re  hominibus  nisi  permittente  Altissimo  et 


angelis  sanctis,  ita  nec  olim,  ut  patuit  in 
sancto  Job,  cujus  nequivit  nocere  pecori-  m  >,n. 
bus  nisi  Deo  licentiante  :  ergo  non  magis 
sumus  modo  liberati  a  potestate  diaboli, 
quam  qui  ante  adventum  Christi  fuerunt. 
—  Rursus,  sic  pcenis  temporalibus  ac  aeter- 
nis  subjiciuntur  iniqui,  ut  olim.  Multa  his 
consimilia  possent  fieri  argumenta,  quae 
non  aliud  quaerunt  quam  ut  exponatur 
qualiter  intelligenda  sint  jam  praetacta. 

Circa  haec  igitur  loquitur  Thomas,  et 
primo  qualiter  per  Christi  passionem  si- 
mus  a  peccato  liberati :  Delere  peccata  du- 
pliciter  dicitur.  Primo  formaliter,  sicut  al- 
bedo  delet  nigredinem  :  sicque  gratia  seu 
virtus  delet  peccatum.  Secundo  effective  : 
quod  contingit  tripliciter,  secundum  tria 
genera  causse  efficientis.  Efficiens  namque 
dicitur  uno  modo,  efficiens  et  producens 
effectum,  et  hoc  est  principale  agens  for- 
mam  inducens  :  sicque  solus  Deus  delet 
peccatum,  qui  gratiam  solus  infundit.  Se- 
cundo,  efficiens  dicitur  disponens  mate- 
riam  ad  formae  receptionem  :  et  sic  ille 
asseritur  peccatum  delere  qui  peccati  de- 
letionem  meretur,  quia  ex  merito  efficitur 
quis  dignus,  quasi  jam  praeparata  materia 
ad  gratiam  recipiendam  per  quam  delen- 
tur  peccata.  Quod  contingit  dupliciter,  pu- 
ta  :  sufficienter,  et  insufficienter.  Suffi- 
cienter  quippe  disposita  exstat  materia, 
quando  necessitas  fit  ad  formam  :  sic  et 
per  meritum  quis  sufficienter  disponitur 
ad  aliquid,  quando  illud  fit  debitum  ei ;  et 
hoc  meritum  est  condigni.  Sicque  nullus 
homo  nec  sibi  nec  alteri  potest  gratiam 
promereri,neque  deletionem  peccati  :  non 
sibi,  quoniam  antequam  gratiam  habeat, 
non  est  in  statu  merendi,  ut  patuit;  nec  Cf.  iib.  n, 
aliis,  quoniam  actio  unius  non  potest  suf-  d" 
ficienter  transire  in  alium,  nisi  in  quan- 
tum  habet  aliquam  communitatem  cum 
illo,  quae  potest  esse  vel  per  communio- 
nem  in  natura,  vel  pcr  conjunctioncm  af- 
fectus.  Sed  prima  conjunctio  est  essen- 
tialis,  secunda  accidentalis.  Purus  autem 
homo  non  potest  in  naturam,  quum  sit  ea 


q.  3. 

inferior;  sed  solum  quantum  ad  conjun- A 
ctionem  affectus,  quse  est  unio  accidenta- 
lis  :  hinc  nequit  alteri  sufficienter  mereri, 
sed  imo  solum  ex  congruo.  Solus  vero 
Christus  potest  aliis  sufficienter  mereri, 
quum  valeat  in  naturam,  utpote  creator 
naturae,  suaque   caritas  est  quodammodo 

c/.dist.xm,  infinita,  sicut  et  gratia,  juxta  prsehabita. 

q' 2"  In  hoc  autem  meruit  pro  tota  natura,  in 

quo  debitum  naturse,  videlicet  mortem, 
quse  pro  peccato  debebatur,  exsolvit  ipse, 
peccatum  non  habens  ut  pro  se  mortem 
solvere  teneretur.  Unde  pro  tota  satisfa-  B 
ciendo  natura,  sufficienter  meruit  aliis 
peccatorum  deletionem.  Tertio,  causa  effi- 
ciens  dicitur  agens  instrumentale  :  sicque 
sacramenta  delent  peccata,  quia  sunt  in- 
strumenta  divinae  misericordise  nos  sal- 
vantis. 

Verumtamen  effectum  salutarem  pas- 
sionis  satisfactionisque  Christi  non  conse- 
quimur,  nisi  per  fidem  et  caritatem  ac 
sacramenta.  Christus  namque,  in  quantum 
influit  nobis  per  meritum  suum,  dicitur 
caput  nostrum.  Porro  ex  capite  non  reci-  C 
pitur  influxus  in  membris  divisis,  sed  ca- 
piti  junctis,  quantumcumque  caput  suf- 
ficiens  sit  ad  influendum.  Ideo  quamvis 
meritum  Christi  sufficiens  sit  ad  delen- 
dum  omne  peccatum,  tamen  ad  efficien- 
tiam  deletionis  peccatorum  exiguntur  ea 
quse  capiti  uniunt,  ut  fides  et  caritas.  Id- 
circo  Magister  in  littera  assignat  fidem 
passionis  et  caritatem  quasi  causas  effi- 
cientise  deletionis  culpse  ;  causam  autem 
sufficientiae  assignat,  dicendo  :  Mors  Chri- 
sti  verum  est  sacrificium,  per  quod  pec-  D 
cata  delentur.  Hinc  quamvis  ex  aliis  bene- 
ficiis  Dei  et  Sanctorum  exemplis  caritas 
excitetur,  non  tamen  conjungit  merito  suf- 
ficienti  ad  culpse  deletionem,  in  quantum 
excitatur  ex  illis,  sed  in  quantum  excita- 
tur  ex  passione  Christi.  Idem  quoque  de 
fide. 

Insuper  si  quseratur,  an  per  Christi  pas- 
sionem  univcrsa  peccata  sint  deleta,  re- 
spondendum  :  Ad  hoc  quod  aliquid  cffc- 
ctum  qucat  inducere,  duo  requiruntur  : 


unum  ex  parte  agentis,  ut  scilicet  habeat 
sufficientem  virtutem  ad  inducendum  il- 
lum  effectum;  aliud  ex  parte  recipientis, 
ut  dispositum  sit  ad  suscipiendum  influ- 
xum  agentis.  Porro  in  Christo  est  sufficiens 
virtus  ac  meritum  ad  cuncta  peccata  de- 
lenda,  ex  duobus  :  primo,  ex  actione  in 
qua  meritum  consistit,  quse  agit  in  virtute 
divina,  eo  quod  sit  actio  Dei  et  hominis, 
atque  ex  hoc  habet  infinitam  efficaciam 
in  merendo;  secundo,  ex  parte  ejus  quod 
passio  abstulit,  utpote  animam  Deo  uni- 
tam,  quse  habuit  infinitum  valorem  ex  hy- 
postatica  unione  cum  Deo ;  et  ex  hoc  infi- 
nita  est  efficacia  in  satisfaciendo.  Ex  parte 
quoque  nostra  exigitur,  ut  nos  prsepare- 
mus  per  fidem  intellectus,  et  caritatem  af- 
fectus,  imitationemque  operis,quod  omnes 
non  faciunt  :  ideo  quoad  sufficientiam  sa- 
tisfactionis  ac  meriti,  omnia  peccata  Chri- 
sti  passione  deleta  sunt,  non  quantum  ad 
efficaciam.  Quamvis  autem  passio  Christi 
ante  suam  realem  exsistentiam  habebat 
effectum,  in  quantum  per  fidem  erat  in 
mente  credentium,  non  tamen  removit  ni- 
si  personale  impedimentum  salutis,  non 
impedimentum  naturse  :  ideo  ante  Chri- 
sti  passionem  paradisum  ingredi  non  va- 
lebant. 

Prseterea,  per  Christi  passionem  sumus 
a  diabolo  liberati  :  quia  potestas  dsemonis 
in  duobus  consistit,videlicet  in  impugnan- 
do  et  in  detinendo  devictos.  Ex  hoc  autem 
quod  quis  impugnatur,  nondum  factus  est 
servus    impugnantis,    sed    quando   victus  n/ 
est.  Vicerat  vero   diabolus  genus  huma-  ,9- 
num  in  primis  parentibus,  et  eis  domina- 
batur,  dum  eos  ad  suum  votum  deduxerat 
ut  nemo  paradisi  januam  introiret.  Vincit 
etiam    singulariter    unumquemque,    dum 
eum  pertrahit  ad  peccandum  :  quia  qui  /«o 
peccatum  facit,  servus  est  peccati.  Potesta- 34, 
tem  ergo  diaboli  qua  victos  detinet,  Chri- 
stus  per  passionem   suam  ex  toto  remo- 
vit,  etiam  quantum  ad  cfficaciam,  in  illis 
qui  vim  passionis  suscipiunt  pcr  fidcin, 
caritatem  el  sacramenta.  Et  per  hoc  dici- 
tur  Christus  dominium  diaboli  evacuassc 

Potestatem  vero  qua  impugnat,  non  eva- 
cuavit  in  toto,  sed  debilitavit,  hostem  vin- 
cendo  atque  hominibus  diversa  auxilia 
tribuendo  ad  resistendum. 

Amplius,  per  passionem  Christi  liberati 
sumus  a  pcena  a?terna.  Poena  namque  aeter- 
na  vocatur  per  oppositum  ad  vitam  aeter- 
nam,  ita  quod  poena  illa  vocatur  aeterna 
per  quam  aufertur  vita  aeterna.  Homo  vero 
vitam  a?ternam  amittit  dupliciter,  puta  : 
per  originale  peccatum,  cujus  pcena  est 
divinae  visionis  carentia ;  et  per  peccatum 
personale  actuale  mortale.  Itaque  pcenam 
aeternam,prout  ex  originali  peccato  conse- 
quitur,  omnes  incurrerunt :  quidam  secun- 
dum  reatum  tantum,  ut  qui  adhuc  vive- 
bant  in  carne ;  quidam  per  experientiam 
pcenae  illius,  sicut  qui  jam  mortui  erant. 
Poenam  quoque  aeternam  quae  debetur  pec- 
cato  actuali,  non  omnes  incurrerunt  :  sed 
quidam  quantum  ad  reatum,ut  exsistentes 
in  peccato  mortali;  quidam  quantum  ad 
experientiam,  ut  damnati.  Christus  ergo 
sua  passione  a  poena  aeterna  quae  originali 
debetur,  absolvit  dupliciter  :  primo,  aufe- 
rendo  reatum  quantum  ad  illos  qui  effi- 
ciebantur  participes  redemptionis  ipsius, 
et  adhuc  vivebant  ;  secundo,  auferendo 
pcenam  quantum  ad  illos  qui  mortui  erant: 
ab  omnibus  quidem,  quantum  ad  suffici- 
entiam;  quantum  vero  ad  efficaciam,  tan- 
tum  ab  illis  in  quibus  nullum  invenieba- 
tur  impedimentum.A  pcena  quoque  debita 
mortali  actuali,  absolvit  dupliciter  :  pri- 
mo,  praebendo  auxilia  ne  quis  reatum  il- 
lius  incurreret;  secundo,  prsebendo  medi- 
camenta  quibus  reatus  queat  auferri  ab 
illis  qui  in  se  virtutem  passionis  suae  rece- 
perant.  Verum  a  pcena  illa  actualiter  infli- 
cta  ncmo  eripi  valet,  quia  non  est  in  statu 
viatoris  ut  gratiam  possit  recipere. 

Practerea  etiam  a  pama  temporali  liberat 
passio  Christi.  Poena  quippe  temporalis 
vocatur,  per  quam  tollitur  bonum  aliquod 
temporale  quod  nequit  semper  manere. 
Quae  pcena  est  duplex.  Quaedam  quae  uni- 
versaliter  in  tota  humana  reperitur  natura, 
sicut  necessitas  moriendi,  rebellio  carnis. 


Rom.  vin, 
21. 


A  Haec  pcena  humanae  naturae  debetur  ex  ori- 
ginali  peccato ;  nihilo  minus  pcenae  hujus- 
modi  consequuntur  ex  principiis  naturae 
gratia  innocentiae  destitutae.  Has  pcenas 
Christus  sua  passione  ab  omnibus  suffi- 
cienter  exclusit  ;  non  autem  efficaciter, 
quoniam  non  ab  his  qui  participes  non 
sunt  fructus  dominicae  passionis;  nec  etiam 
sic,quod  tales  pcenae  mox  post  Christi  pas- 
sionem  ab  omnibus  auferantur;  nec  ita, 
quod  auferantur  ab  his  qui  passionis  ejus 
sacramentum  percipiunt,  statim  post  per- 

B  ceptionem  sacrameiiti;  sed  in  fine  mundi 
a  cunctis  electis  simul  tollentur,  quoniam 
illae  pcenae  debentur  naturae,  in  qua  omnes 
sunt  unum.  Unde  et  tunc  non  solum  repa- 
rabitur  natura  hominum  per  resurrectio- 
nem,  imo  etiam  natura  totius  mundi :  quia 
et  ipsa  creatura  liberabitur  a  servitute 
corruptionis  in  libertatem  gloriae  filiorum 
Dei,  ut  ad  Romanos  habetur. 

Porro  aliae  pcenae  sunt,  quae  aliquibus 
hominibus  specialiter  infliguntur,  quae  ad 
eos  dupliciter  comparantur.  Primo,  ut  vin- 

C  dicantes  culpam,  secundum  quod  culpa 
est  causa  debiti  hujus  pcenae  :  sicque  Chri- 
stus  omnes  has  pcenas  sua  morte  quantum 
ad  sufficientiam  abstulit,  removendo  cau- 
sam  earum.  Verum  ad  hoc  quod  aliquis  ab 
his  pcenis  liberetur  efficaciter,  exigitur 
quod  passionis  Christi  particeps  fiat :  quod 
contingit  dupliciter.  Primo,  per  sacramen- 
tum  passionis,  utpote  per  Baptismum,  in 
quo  consepelimur  Christo  in  mortem,  in  /6irf.vi,4. 
quo  virtus  operatur  divina  salutem  :  ideo 
omnis   talis  pcena  in   Baptismo  aufertur. 

D  Secundo,  per  realem  conformitatem  ad 
Christum,  ut  dum  propter  ipsum  pcenas 
adversitatesque  sustinemus,  et  per  pceni- 
tentiae  opera  affligimur.  Quumque  confor- 
matio  haec  per  nostras  fiat  operationes,  po- 
test  esse  imperfecta  atque  perfecta.  Et 
quando  perfecta  est  secundum  proportio- 
nem  ad  culpao  reatum,  tunc  poena  totaliter 
tollitur,  sive  hoc  fiat  sola  contritione,  sive 
et  in  aliis  pcenitentiae  partibus.  Quum  non 
est  perfecta  conformatio,  manet  obligatio 
ad  aliquam  pcenam  hic  aut  in  purgatorio. 

Non  tamen  oportet  quod  sit  perfecta  con- 
formatio  ad  passionem  secundum  expe- 
rientiam  tantae  pcenae  ad  quantam  aliquis 
obligatur  ex  culpa,  quoniam  passio  capitis 
in  membra  redundat,  et  tanto  plus,  quanto 
majori  caritate  quis  illi  unitur.  Hinc  vir- 
tute  passionis  Christi  diminuitur  quantitas 
pcenae,  et  secundum  hoc  dicitur  Christus 
has  pcenas  auferre,  in  quantum  diminuit 
eas.  —  Alio  modo  praefatae  pcenae  compa- 
rantur  ad  eos  quibus  infliguntur,  ut  medi- 
cinae  :  vel  sibi  ipsis,  in  quantum  eos  prae- 
servant  a  vitiis  aut  promovent  ad  virtutes; 
vel  aliis,  in  quantum  ipsis  proponuntur  in 
exemplum,  vel  unus  pro  aliis  satisfacit :  et 
ita  per  passionem  Christi  pcena  temporalis 
non  est  totaliter  ablata  nec  diminuta,  sed 
potius  augmentata  caritate  crescente,  quan- 
tum  ad  statum  praesentem,  in  quo  et  pec- 
care,  et  nobis  et  aliis  proficere  possumus. 
In  futuro  autem,  dum  fuerit  terminus  viae, 
omnis  pcena  tolletur  virtute  passionis  do- 
minicae.  —  Haec  Thomas  in  Scripto. 

Denique,    de    his    dominicae    passionis 
effectibus,  et  primo  qualiter  per  eam  si- 
mus  liberati  a  peccato,  scribit  Doctor  san- 
ctus  in  tertia  parte,  quaestione  quadragesi- 
art.  i.     ma  nona  :  Passio  Christi  est  propria  causa 
remissionis  peccatorum  tripliciter.  Primo, 
per  modum  provocantis  ad  caritatem,  jux- 
Bom.v, 8,  ta  illud  ad  Romanos  :  Commendat  carita- 
9"  tem  suam  in  nobis  Deus,quoniam  quum  es- 

semus  inimici,Christus  pro  nobis  mortuus 
est.  Per  caritatem  autem  consequimur  ve- 
niam  peccatorum,  secundum  illud  Lucae  : 
Luc. vii, 47.  Dimissa  sunt  ei  peccata  multa, quoniam  di- 
lexit  multum.  Secundo,  per  modum  redem- 
ptionis.  Nempe  quum  Christus  sit  caput 
nostrum,  per  passionem  quam  pro  nobis 
ex  caritate  et  obedientia  pertulit,  liberavit 
nos  tanquam  sua  membra  a  peccatis,  tan- 
quam  per  pretium  suae  passionis  :  velut  si 
homo  per  aliquod  opus  meritorium  quod 
manu  exerceret,  redimeret  se  a  peccato 
quod  pedibus  commisisset.  Quemadmo- 
dum  enim  corpus  naturale  est  unum  ex 
membrorum  diversitale  consistens,  sic  to- 
ta  Ecclesia,  quae  mysticum  est  corpus  Chri- 


A  sti,  computatur  quasi  una  persona  cum 
capite  suo  Christo.  Tertio,  per  modum  ef- 
ficientiae,  in  quantum  caro  Christi,  in  qua 
passionem  sustinuit,  instrumentum  est  dei- 
tatis  :  unde  ejus  actiones  et  passiones  ope- 
rantur  in  virtute  divina  ad  expellendum 
peccata.  Hinc  quamvis  passio  Salvatoris  in 
se  fuerit  corporalis,spiritualem  tamen  sor- 
titur  virtutem  ex  ejus  deitate  et  anima. 
Amplius,  Christus  sua  passione  a  peccato 
nos  liberavit  causaliter,  id  est,  instituens 
causam   liberationis   nostrae   ex  qua  pos- 

B  sent  quaecumque  peccata  quandocumque 
remitti,  tam  praeterita  quam  praesentia  et 
futura  :  velut  si  medicus  faciat  medicinam 
ex  qua  possint  quicumque  morbi  sanari, 
etiam  in  futurum.  Quumque  passio  Christi 
praecesserit  ut  universalis  causa  remissio- 
nis  culparum,  oportet  ut  singulis  applice- 
tur  ad  delendum  eorum  peccata  :  quod  fit 
per  Baptismum  et  Pcenitentiam  ac  alia  ec- 
clesiastica  sacramenta,  quae  ex  Christi  pas- 
sione  sortiuntur  virtutem. 
Insuper,  per  Christi  passionem  liberati 

C  sumus  a  potestate  diaboli.  Etenim  circa 
potestatem  quam  diabolus  in  homines  ex- 
ercebat  ante  Christi  passionem,  tria  sunt 
consideranda.  Primum  ex  parte  hominis, 
qui  suo  peccato  meruit  tradi  in  potestatem 
diaboli,  cujus  tentatione  exstitit  victus. 
Aliud  ex  parte  Dei,  quem  homo  peccando 
offenderat  :  propter  quod  ex  sua  justitia 
hominem  in  potestate  diaboli  dereliquit. 
Tertium  ex  parte  diaboli,  qui  sua  nequis- 
sima  voluntate  et  calliditate  hominem  ab 
adeptione  impedivit  salutis.  Quantum  ad 

D  primum  horum,  homo  a  potestate  diaboli 
passione  Christi  est  liberatus,  in  quantum 
passio  Christi  est  causa  remissionis  culpa- 
rum  ;  quantum  ad  secundum,  in  quantum 
sua  passione  nos  Deo  reconciliavit ;  quan- 
tum  ad  tertium,  in  quantum  diabolus  in 
Christi  passione  excessit  limites  sibi  tradi- 
tse  potestatis,  instigando  ad  ejus  occisionem 
qui  non  habuit  meritum  mortis,  puta  pec- 
catum.  Pcr  hoc  Christi  passione  a  diaboli 
potestate  eruimur,quia  ex  Christi  passione 
prsBparatum  est  homini  remedium  contra 

omnes  impugnationes,  insidias  machinas-  A 
que  diaboli.  Haec  Thomas  in  Summa.  —  In 
quibus   continentur  quae   de  his   conscri- 
bunt   Albertus,  Petrus,    Richardus,  Udal- 
ricus. 

Praeterea  Alexander  :  Quatuor,  inquit, 
ponuntur  effectus  dominicae  passionis,  qui 
sunt,  justificatio  a  peccatis,  reconciliatio 
ad  Deum,  religatio  potestatis  diaboli,  aper- 
tio  januae  paradisi.  Ad  remissionem  autem 
peccati  passio  Christi  se  habet  pluribus 
modis.  Habuit  namque  passio  Christi  esse 
dupliciter,  puta  :  in  rerum  natura,  et  in  B 
anima,  id  est  in  fide  credentium.  Et  prout 
habuit  esse  in  rerum  natura,  comparatur 
ad  peccati  deletionem  dupliciter,  utpote  : 
per  modum  meriti,  et  per  modum  satisfa- 
ctionis.  In  peccato  quoque  sunt  duo,videli- 
cet  macula  et  reatus  :  macula  est  difformi- 
tas  et  dissimilitudo  ad  Deum ;  reatus  vero 
obligatio  est  ad  pcenam.  Est  ergo  passio 
Christi  causa  meritoria  deletionis  maculae, 
quoniam  gratiam  nobis  promeruit,  qua 
omne  deletur  peccatum.  Unde  ad  Roma- 

viii,  nos  dicitur  :  Proprio  Filio  suo  non  peper-  C 
cit,  quomodo  etiam  non  omnia  nobis  cum 
illo  donavit  ?  Est  etiam  causa  satisfactoria 

u,4.  reatus  pcenae,  juxta  illud  Tsaiae  :  Vere  lan- 
guores  nostros  ipse  tulit.  Considerando 
autem  passionem  Christi  secundum  esse 
quod  habet  in  animabus,  valet  ad  remis- 
sionem  peccati  quatuor  modis,  videlicet  : 
per  dilectionem,  per  fidem,  per  compas- 
sionem,  per  imitationem.  Istis  etenim  qua- 
tuor  modis  conjungitur  animae  et  habet 
esse  in  anima.  Passio  igitur  Christi  in  fi- 
de  et  dilectione  valet  ad  deletionem  macu-  D 
lae,  et  eadem  passio  in  compassione  et 
imitatione  valet  ad  deletionem  obligationis 
et  reatus  pcenae.  —  Praeterea,  si  quaeratur, 
cur  remissio  delictorum  potius  attribuitur 
passioni,et  justificatio  resurrectioni,quam 
econtrario ;  dicendum  secundum  Glossam 
ad  Romanos  :  mors  Christi  interitum  vete- 
ris  vitae  significat,  in  resurrectione  vero 
nova  vita  significatur.  Idcirco  Apostolus 
ad    significationis   diversitatem    insinuan- 

iv,25.  dam,  verba  divisit,  dicendo  :  Mortuus  est 


propter  delicta  nostra,  et  resurrexit  pro- 
pter  justificationem  nostram.  Itaque  mors 
comparatur  remissioni  peccati,  resurrectio 
justificationi,  ut  causa  et  signum,  secun- 
dum  quod  signum  utrumque  convenit  utri- 
que.  Justificatio  demum  est  quasi  motus 
quidam  ad  justitiam  :  quae  est  duplex, 
puta  imperfecta  in  vita  praesenti,  et  perfe- 
cta  in  patria.  Prima  justificatio  adscribitur 
merito  passionis,  secunda  virtuti  resurre- 
ctionis. 

De  ablatione  autem  potestatis  diaboli 
per  passionem  et  mortem  Christi,  scien- 
dum,  quod  virtute  ac  merito  passionis 
Christi  minorata  est  illius  potestas  circa 
genus  humanum  universaliter,  quia  pro 
maxima  parte  subtracta  est  potestas  qua 
per  idololatriam  dominabatur  in  mundo. 
In  ipsis  item  fidelibus  subtracta  est  ei  po- 
testas,  in  quibus  propter  fidem  passionis 
potestatem  non  habet,  nisi  quatenus  ei 
permittitur  ad  exercitium  virtutis  illorum. 
Nam  in  ipsis  fidelibus  character  est  pas- 
sionis,  scilicet  crucis,  ex  sacramento  Ba- 
ptismatis,  quo  diaboli  cohibetur  potestas. 
Propter  quod  in  Apocalypsi  dicitur  quatuor  Apoc.  w, 
angelis  quibus  datum  est  nocere  :  Nolite  2' 3- 
nocere  quousque  signemus  servos  Dei  no- 
stri  in  frontibus  eorum.  Fides  quippe  pas- 
sionis  et  crucis,  post  ipsam  passionem 
fortiora  habet  arma  defensionis  ac  resi- 
stentiae  contra  omnes  artes  diaboli,  quam 
habuit  ante.Propter  quod  dicitur  ad  Ephe- 
sios  :  In  omnibus  sumentes  scutum  fi-  Ephes.vi, 
dei,  in  quo  possitis  omnia  tela  nequissimi  16- 
ignea  exstinguere.  Nam  et  invocatio  nomi- 
nis  Jesu  daemones  impellit,  exagitat  et  ex- 
pellit. 

Praeterea,  Christus  sua  passione  aperuit 
januam  paradisi,  cujus  apertio  nil  aliud 
est  nisi  solutio  debiti  originalis  reatus,  seu 
pro  originali  peccato.  Et  ponitur  inde  ex- 
emplum  de  patre  carnali  qui  obligat  ter- 
ram  suam  debito  aliquo,  cujus  patris  filio 
competit  hereditario  jure  terrae  illius  pos- 
sessio,  quam  tamen  non  valet  intrare  nisi 
debito  persoluto.  Sic  justi  ante  Christi  pas- 
sionem   intrare  nequibant  paradisum  cce- 

lestem,  nisi  debito  pro  originali  peccato 
dist.i,  q.  1.  soluto  :  quod  (ut  patuit)  solus  Christus  sol- 
vere  potuit,  qui  pro  tota  natura  satisfacere 
quivit.  —  Haec  Alexander. 
Insuper  de  hac  apertione  januae,  de  qua 
dist.  xvni,  et  dictum  est  supra,  scribit  hic  Bonaven- 
q-  L  tura  :  Duplex  est  paradisus,  terrestris  vi- 

delicet  et  ccelestis;et  Adam  peccante,  utri- 
usque  janua  clausa  est.  Clausio  demum 
paradisi  terrestris  signum  fuit  et  figura 
clausionis  paradisi  ccelestis.  Ccelestis  au- 
tem  paradisus  est  aperta  et  beatifica  visio 
Dei :  cujus  paradisi  clausio  fuit  impossibi- 
litas  seu  impedimentum  videndi  Deum  fa- 
cie  ad  faciem,  quae  impossibilitas  fuit  ex 
demerito  culpae  Adae,  atque  decreto  di- 
vinae  sententiae  quo  Deus  decreverat  ne- 
minem  ad  beatificum  suum  adspectum 
admittere,  nisi  facta  sibi  satisfactione  et 
emenda  pro  illo  peccato  :  quae  quum  fa- 
cta  sit  ei  per  Christi  passionem  et  mor- 
tem,  per  ipsum  aperta  est  janua  paradisi 
ccelestis. 

Praeterea  si   quaeratur,  an   per   Christi 
Coioss.  n,  passionem  facta  sit  deletio  chirographi  no- 
'*■  strae  damnationis  ;  dicendum,  quod  sermo 

iste  de  chirographi  deletione  metaphori- 
cus  est.  Dicitur  namque  chirographum  a 
yCip,  quod  est  manus,  et  ypacp^,  scriptura, 
quasi  scriptura  manu  facta.  Quae  vero  sit 
ista  scriptura  decreti,diversimode  assigna- 
tur,  secundum  quod  verba  Apostoli  diver- 
simode  exponuntur.  Una  autem  expositio 
aptior  et  expositioni  Augustini  consonan- 
tior  esse  videtur,  ita  quod  chirographum 
culpae  est  memoriale  quo  anima  tenetur 
adstricta  et  obligata  alicui  pcenae  :  sicut 
dum  quis  obligat  se  alteri,  dat  ei  chirogra- 
phum.  Vocatur  vero  chirographum  culpae 
chirographumque  decreti,  quoniam  obli- 
gatio  talis  ex  culpa  nostra  consurgit  tan- 
quam  ex  merito,  et  ex  divina  sententia 
tanquam  ex  decreto  seu  instituto.  Sicque 
chirographum  illud  appellatur  memoriale 
quo  peccatum  quodammodo  manet  quoad 
rcatum,  ratione  cujus  diviua  justitia  nos 
habet  punire,  diabolus  accusare,et  propria 
conscientia  remorderc. Et  quoniam  Christus 


A  sua  passione  impetravit  ac  meruit  nobis 
remissionem  culpae  non  solum  quantum  ad 
maculam,  sed  etiam  quoad  reatum,  et  hoc 
tam  originalis  quam  actualis  peccati,  recte 
dicitur  istud  delevisse  chirographum.  — 
Haec  Bonaventura.  Concordant  Alexander, 
Bichardus  ac  alii. 

Addit  item  Bonaventura  :  Per  Christi 
passionem  liberati  sumus  a  potestate  dia- 
boli,  qui  ante  passionem  Christi  habuit 
duas  manus,  videlicet,  manum  attrahen- 
tem,  et  impellentem.  Manus  attrahens  fuit 

B  potestas  trahendi  ad  limbum,  etiam  justos 
ac  sanctos.  Manus  impellens  fuit  potestas 
praecipitandi  in  malum,  vel  per  fallaciam 
vel  per  violentiam  :  quia  tentabat  ut  dra-  ps.x 
co,  pugnabat  ut  leo.  Manui  ejus  attractivae 
nemo  quivit  resistere  :  quae  est  ei  per 
Christi  passionem  totaliter  amputata,  quo- 
niam  ad  limbum  patrum  pro  solo  originali 
nullum  valet  attrahere,  deleto  chirogra- 
pho  originalis  peccati.  Manus  quoque  im- 
pellens  fuit  tam  fortis,  quod  difficillimum 
fuit  ei  resistere  :  unde  quasi  cunctis  prae- 

C  valuit,  et  dominabatur  pene  in  omnibus. 
Haec  manus  per  Christi  passionem  est  de- 
bilitata,  quia  per  ipsam  nobis  innotuit 
lux  evangelicae  veritatis  contra  diabolicam 
fraudulentiam,  adjutoriumque  impensum 
est  virtutum  contra  diabolicam  violen- 
tiam,  et  intus  ac  extra  sumus  muniti 
contra  daemonum  invasionem.  Haec  Bona- 
ventura. 

Praehabitis  concordat  Henricus,  quinto 
asserens  Quodlibeto  :  Passio  Christi  meri- 
torie  aperuit  januam  paradisi,  amovitque 

D  omne  impedimentum  introeundi  in  illum, 
tam  quoad  impedimentum  naturae  per  pec- 
catum  originale,  quam  quoad  impedimen- 
tum  personae  per  peccatum  actuale;  et  hoc 
in  omnibus  quantum  ad  sufficientiam,  et 
quantum  ad  efficaciam  quoad  electos.  Sed 
quoniam  sacramentum  Baptismi  et  passio 
Christi  principaliter  sunt  contra  originale, 
et  ex  adjuncto  contra  actuale;  ideo  dicitur, 
quod  Christi  passio  amovit  impedimen- 
tum  naturoe  potius  quam  personae.  Ihce 
Henricus. 

SEcundo  hic  principaliter  quaeritur,  An 
soli  Christo  proprie  competat 
esse  hominum  redemptorem,  re- 
conciliatorem  ac  mediatorem. 

Videtur  quod  non.  Primo,  quia  in  Isaia 
Deus  frequenter  vocatur  redemptor,  quo 

,24:  legitur  :   Haec   dicit   Dominus   redemptor 

5'  tuus;  itemque,  Et  nunc,  Domine,  redem- 
ptor  noster  es  tu,  a  saeculo  nomen  tuum  ; 

lUi,  et  denuo,  Ab  extremis  terrae  redemi  te. 
Quae  omnia  de  tota  superbeatissima  Trini- 
tate  qualibetque  divina  exponuntur  per- 
sona.  —  Secundo,  quia  ut  super  Lucam 
ait  Ambrosius,  diabolus  non  jure,  sed  frau- 
de  tenuit  hominem  :  ergo  homo  non  de- 
buit  de  manu  diaboli  aliquo  pretio  redimi, 
sed  potestate  et  vi  auferri.  —  Tertio,  homo 
jure  creationis  et  conservationis  est  totius 
superdignissimae  Trinitatis  :  ergo  a  nulla 
divina  persona  habuit  redimi,  sed  resumi. 
Insuper,  apparet  quod  Christus  non  re- 
conciliavit   nos   Patri.   Primo,    quia   Apo- 

r.  v,  stolus  protestatur  :  Deus  erat  in  Christo 
mundum  reconcilians  sibi.  Ergo  Pater  re- 
conciliavit  sibi  ipsi  genus  humanum.  — 

i.  iii,  Secundo,  quia  in  Joanne  legitur  :  Sic  Deus 
dilexit  mundum,  ut  Filium  suum  unige- 
nitum  daret.  Ergo  aeternus  amor  Patris  ad 
homines,  causa  est  omnium  quae  Filius 
ejus  fecit  pertulitque  pro  nobis  :  sicque 
reconciliatio  activa  potius  adscribenda  est 
Patri  quam  Filio.  —  Tertio,  Deus  Trini- 
tas  aeterno  et  invariabili  amore  universos 
amat  praedestinatos  :  ergo  nunquam  indi- 
gent  illi  reconciliari. 

Quaeritur  quoque,  secundum  quam  na- 
turam  conveniat  unigenito  Filio  redimere, 
reconciliare  et  praecipue  mediare  :  non 
secundum  divinam,  quia  secundum  illam 
est  unum  cum  Patre  et  simul  cum  Patre 
reconciliatur. 

Ad  haec  Alexander  respondet  :  Augusti- 
nus  nono  de  Civitate  Dei  affirmat  :  Dixe- 


A  runt  quidam  philosophi,  mediatores  inter 
Deum  et  homines  daemones  esse,  quum 
Deus  sit  immortalis  atque  beatus,  homines 
vero  mortales  ac  miseri,  daemones  autem 
immortales  et  miseri,  Verum  ut  addit  Au- 
gustinus  ibidem,  alius  nobis  mediator  est 
necessarius,  quum  daemon  mediator  sepa- 
ret  et  impediat  nos  a  Deo.  Nam  alius  est 
medius  bonus,alius  malus  :  bonus  medius 
reconciliat  inimicos,  malus  separat.  Deni- 
que  angeli  boni  nequeunt  esse  mediatores, 
quoniam  immortales  sunt  et  beati  :  quo- 

B  rum  neutra  proprietas  convenit  homini. 
Requiritur  aliquis  mediator  qui  sit  mor- 
talis  et  beatus  :  mortalis  ad  tempus,beatus 
perpetue  ;  ut  eo  quod  mortalis  ad  tempus, 
conveniat  cum  homine  exsistente  in  via ; 
et  per  hoc  quod  beatus,  conveniat  cum 
exsistente  in  patria.  Talis  mediator  est 
Christus  Deus  homo,  qui  non  infirmata 
deitate  factus  est  mortalis,  quatenus  hi 
propter  quos  mediator  advenit,  immor- 
tales  reddantur. 
Si  autem  quaeratur,  secundum  quid  Chri- 

C  stus  sit  mediator ;  dicendum,  quod  medi- 
um  multipliciter  dicitur,  utpote  :  quantum 
ad  convenientiam  naturae,  quantum  ad  con- 
venientiam  proprietatis,  quantum  ad  con- 
venientiam  personae.  Dicitur  medium  quo- 
ad  naturam,sicut  est  medium  in  coloribus: 
ut  rubeum  inter  album  et  nigrum.  Sicque 
non  potest  esse  medium  inter  Deum  et 
homines,  quia  non  potest  esse  media  na- 
tura  inter  eos,  quum  in  nulla  creatura 
mixtum  sit  aliquid  verae  deitatis.  Sed  est 
inter  eos  medium  per  convenientiam  pro- 

D  prietatum,  quia  sic  Christus  convenit  cum 
Patre  in  beatitudine  et  plenitudine  sapien- 
tiae,  cum  hominibus  in  passibilitate  aliis- 
que  defectibus.  Rursus,  Christus  dicitur 
medium  inter  Deum  et  homines,  quoniam 
ejus  hypostasis  in  natura  divina  atque  hu- 
mana  subsistit,  nec  una  earum  mutatur  in 
aliam.  Ideo  quantum  ad  humanitatem  ut 
deitati  unitam,  nuncupatur  mediator  Dei 
et  horninum.  Nam  quamvis  quoad  natu- 
ram  communicet  cum  hominibus  solum, 
attamen  ratione  personae  cum  Deo  com- 

municat,  quum  sit  increata  Verbi  aeterni 
'aiias  Sen-  persona,  de  quo  in  libro  suo  de  Trinitate* 
tentiarum      jt  jgjdorus  :  Mediator  Dei  et  hominum  ho- 

bb.  i,  c.  14. 

mo  Christus  Jesus,  non  alter  in  deitate, 
alter  in  humanitate,  sed  unus  et  idem  in 
utraque  natura;  nec  purus  homo  conce- 
ptus  ac  editus ;  nec  meritum  accepit  ut 
Deus  esset,  sed  Dei  Yerbo  incommutabili 
permanente  assumpsit  carnem,  in  qua  im- 
passibilis  pati,  immortalis  mori,  aeternus 
ante  saecula  temporaliter  posset  ostendi. 
Hinc  undecimo  de  Civitate  Dei  loquitur 
Augustinus  :  Jesus  Christus  per  hoc  me- 
diator  per  quod  homo  viator  :  quia  si  inter 
illum  qui  tendit  et  illud  quo  tendit,  via 
media  est,  spes  est  pertingendi ;  si  autem 
desit  aut  ignoretur  via  qua  sit  eundum, 
quid  prodest  nosse  quo  sit  eundum  ?  Sola 
est  adversus  omnes  errores  munitissima 
via,  ut  ipse  sit  Deus  et  homo  :  Deus,  quo 
seu  ad  quem  itur ;  homo,  per  quem  itur ; 
sicque  secundum  quod  homo,  mediator  est 
et  via. 

Enimvero  ista  sunt  nomina  quae  dicun- 
tur  de  Deo  secundum  quod  homo  :  media- 
tor,  via,  templum,  caput,  fundamentum, 
pastor,  ostium,  sacerdos,  hostia,  sacrifi- 
cium,  redemptor.  Quae  nomina  competunt 
Christo  secundum  diversos  actus  ipsius. 
Sicque  differentia  nominum  horum  est 
penes  differentiam  actuum  Christi.  Qui  di- 
citur  templum  Dei,  in  quantum  Deus  ha- 
bitat  in  ipso,  non  solum  per  plenitudinem 
gratiae,  sed  et  per  personalem  unionem. 
Dicitur  quoque  mediator  Dei  et  hominum, 
prout  participat  utriusque  natura?  proprie- 
tates;  ex  qua  mediatione  convenit  ei  gra- 
tisc  plenitudo,  ex  qua  aliis  communicare 
condecet  eum,  et  ob  id  vocatur  caput  fide- 
lium  :  capitis  namque  est  influere  motum, 
sensum  vitamque  membris.  Dicitur  etiam 
fundamentum,  in  quantum  intellectum  il- 
luminat  fide,  quae  est  spiritualis  aedificii 
basis.  Atque  in  quantum  accendit  ad  cari- 
tatem,  dicitur  ostium  :  caritas  enim  est, 
quffi  directe  et  proxime  introducit  in  re- 
gnum.  Per  haec  quoque  incorporamur  Ec- 
clesiso,et  quantum  ad  hoc  Christus  vocatur 


A  sacerdos.  Incorporatos  etiam  multiplici  nu- 
trit  cibo,  propter  quod  dicitur  pastor.  Qui 
itidem  dicitur  hostia  et  redemptor,  se- 
cundum  quod  per  ipsum  a  peccatis  et 
vitiorum  reatibus  liberamur.  Qui  et  via 
nominatur,  quia  per  ipsum  sicut  per  me- 
diatorem  ac  medium,  ad  patriam  ac  salu- 
tem  perducimur.  —  Haec  Alexander. 

At  vero  Bonaventura  :  Opus  (inquit) 
redemptionis  dupliciter  alicui  potest  attri- 
bui :  primo,  ut  principali  agenti ;  secundo, 
ut  exsequenti.  Et  utroque  modo  competit 

B  Christo,  quia  secundum  deitatis  naturam 
convenit  ei  primo  modo,  secundum  huma- 
nitatem  vero  secundo  modo.  Quum  itaque 
dicitur  quis  redemptor,  intelligi  potest  du- 
pliciter.  Primo,  a  sola  auctoritate  redem- 
ptionis  :  et  ita  convenit  unicuique  divinae 
personae,  cujus  est  una  auctoritas  ac  maje- 
stas.  Secundo,  ab  auctoritate  simul  et  ex- 
secutione  :  sic  convenit  Filio  soli,  cui  hoc 
convenit  auctoritative  ut  Deo,  exsecutorie 
secundum  naturam  assumptam. 
Porro  dum  quaeritur,  secundum  quam 

C  naturam  conveniat  Filio  esse  medium;  di- 
cendum,  quod  differt  dicere,  esse  media- 
torem  et  esse  medium.  Medium  namque 
designat  convenientiam  cum  extremis,  me- 
diator  vero  non  tantum  dicit  communi- 
cantiam  seu  convenientiam  illam,  sed  et 
reconciliationis  officium.  Hinc  aliter  re- 
spondendum,  dum  quaeritur  qualiter  Chri- 
stus  sit  medius  inter  naturam  humanam 
atque  divinam,  et  dum  quaeritur  qualiter 
sit  mediator.  Medium  namque  inter  duas 
naturas  tripliciter  dicitur  :  primo,  quod  in 

D  eo  duae  concurrant  naturae,  ut  in  natura 
tertia  ;  secundo,  quod  in  eo  concurrant 
duac  naturae,  sicut  in  una  persona ;  tertio, 
quod  in  eo  concurrant  proprietates  duabus 
naturis  conformes.  Primo  modo  nec  Chri- 
stus  nec  aliquid  aliud  potest  esse  medium 
inter  naturam  divinam  et  humanam  :  quia 
ex  eis  non  potest  constitui  aliqua  natura 
tertia.  Secundo  modo  Christus  est  medium 
inter  illas,  quum  sit  una  persona  in  dua- 
bus  naturis  consistens.  Tertio  quoque  mo- 
do  Christus  cst  mcdium  inter  divinam  et 

humanam  naturam,  in  quantum  simul  ha-  A 
buit  mortalitatem  cum  hominibus,  et  bea- 
titudinem  plenam  cum  Deo. 

Quum  autem  investigatur,  qualiter  et 
secundum  quam  naturam  Christus  sit  me- 
diator;  quum  mediator  dicat  reconciliati- 
onis  officium,  debeatque  differre  ab  his 
quos  reconciliat,  Christus  quoque  secun- 
dum  divinam  naturam  sit  is  cui  fit  recon- 
ciliatio  :  dicendum,  quod  Christus  non 
potest  esse  mediator  secundum  naturam 
divinam,  sed  humanam,  in  qua  potest  re- 
conciliare  secundum  diversas  proprieta-  B 
tes  in  quibus  Christus  cum  Deo  homi- 
nibusque  communicat.  Habebat  namque 
innocentiam  atque  justitiam,  in  quibus 
cum  Deo  communicat;  mortalitatem,  in 
qua  cum  homine  convenit.Quumque  mors 
unitur  justitise,  in  eodem  confcederatur 
homo  peccator  mortalis  Deo  justo  ac  im- 

m.v,  io.  mortali.  Reconciliati  equidem  sumus  Deo 
per  mortem  hominis  innocentis.  Denique, 
jure  creationis  pertinebamus  ad  Deum  : 
tamen  homo  venundatus  fuit  ut  faceret 
malum  in  conspectu  Domini,  et  se  ipsum  C 
fecit  peccati  ac  supplicii  servum,  et  in  his 
omnibus  detinebatur  auctoritate  divinae 
sententiae  ac  divinae  justitiae.  Hinc  pretium 
redemptionis  oportebat  ei  offerri  qui  dam- 
num  injuriamque  fuit  perpessus,  videli- 
cet  Deo  :  ideo  offerendo  sanguinem  suum 
Deo,  redemit  nos  a  servitute  diaboli  et 
peccati  atque  supplicii,  ita  quod  manus 
misericordiae  Christi  redemit  hominem  de 
manu  servitutis.  —  Haec  Bonaventura. 

Praeterea  Thomas  circa  ista  disseruit  : 
Per  peccatum  primi  hominis  totum  genus  D 

•>he».  ii,  humanum  alienatum  fuit  a  Deo,  ut  dicitur 
ad  Ephesios,  non  utique  a  potestate  Dei, 
sed  a  visione  faciei  ipsius,  ad  quam  filii 
atque  domestici  admittuntur.  In  potesta- 
tem  quoque  diaboli  usurpantis  dominatio- 
nem,  homo  illi  consentiendo  se  subdidit 
quantum  in  se  fuit,  quamvis  de  jure  non 
potuit,  quoniam  sui  ipsius  non  erat,  sed 
Creatoris.  Ideo  per  passionem  suam  Chri- 
stus  duo  effecit.  Liberavit  enim  nos  a  po- 
testate  hostis,  ipsum  vincendo  per  eorum 


contraria  quibus  vicerat  hominem,  puta  : 
per  humilitatem,  obedientiam,  austerita- 
temque  pcenae  oppositae  delectationi  vetiti 
cibi.  Satisfaciendo  quoque  Deo  pro  culpa, 
de  perditis  fecit  domesticos  ac  filios  Dei. 
Sicque  liberatio  ista  duas  rationes  habuit 
emptionis.  In  quantum  enim  nos  a  diaboli 
potestate  eripuit,  dicitur  nos  redemisse, 
quemadmodum  rex  regnum  suum  ab  alie- 
no  occupatum  redimit  inde  per  laborem 
certaminis.  In  quantum  vero  Deum  nobis 
placavit,  dicitur  nos  redemisse,  sicut  pre- 
tium  solvens  satisfactionis  suse  pro  nobis. 
Dicimur  autem  a  Christo  redempti,  non 
quasi  secundo  seu  iterata  vice  ab  ipso  em- 
pti,sed  quia  per  illam  redemptionem  facti 
sumus  ejus  ministri,  cujus  et  ante  trans- 
gressionem  servi  eramus. 

Praeterea  dum  quaeritur,  an  solus  Chri- 
stus  nos  redemit ;  dicendum,  quod  effe- 
ctus  redemptionis  potest  attribui  causae 
proximae  et  item  causae  remotae.  Si  causae 
proximae,  sic  Christus  redemit  per  ea  quae 
in  assumpta  natura  fecit  ac  passus  est  : 
per  quae  Patri  satisfecit  pro  omnibus  no- 
bis  hostemque  vicit.  Si  vero  referatur  ad 
primam  causam,  sic  attribuitur  toti  Trini- 
tati,  in  quantum  nostram  redemptionem 
acceptavit  et  Filium  nobis  contulit  redem- 
ptorem  ;  in  quantum  etiam  passio  Christi 
virtute  deitatis  tantam  habuit  efficaciam 
redimendi.  Verum,  quoniam  ille  dicitur 
proprie  emere  qui  emptionis  pretium  sol- 
vit,  magis  quam  ille  qui  mittit  empto- 
rem,  hinc  proprie  solus  Filius  redemptor 
hominum  appellatur. 

Amplius,Christus  reconciliavit  nos  Deo: 
quia  dilectio  Dei  ad  nos  indicatur  secun- 
dum  effectum.  Quum  enim  Deus  quantum 
in  se  est,  ad  omnes  se  aequaliter  habeat, 
secundum  hoc  dicitur  diligere  homines, 
secundum  quod  eos  suae  bonitatis  facit 
participes.  Ultima  autem  ac  completissima 
participatio  suae  bonitatis  consistit  in  vi- 
sione  ipsius  essentiae,  secundum  quam  ei 
convivimus  socialiter  ut  amici,  quum  in 
ea  visione  consistat  sua  beatitudo  ac  vita. 
Unde  illos  simpliciter  diligit  quos  ad  hanc 

visionem  admittit  realiter  sive  causaliter, 
puta  Beatos,  et  eos  quibus  dat  Spiritum 
Sanctum  tanquam  pignus  visionis  illius. 
Ab  hac  ergo  participatione  bonitatis  divi- 
na?  homo  per  peccatum  erat  amotus,  et 
secundum  hoc  dicebatur  dilectione  Dei 
privatus.  Idcirco  in  quantum  Christus  per 
suam  passionem  procuravit  homines  ad 
Dei  visionem  admitti,  dicitur  eos  Deo  re- 
conciliasse. 

At  vero  in  medio  duo  considerantur. 
Unum  est  ratio  ob  quam  dicitur  medium, 
secundum  est  actus  medii.  Dicitur  autem 
aliquid  medium  ex  hoc  quod  est  inter  duo 
extrema.  Actus  vero  medii  est  extrema 
conjungere.  Hinc  aliquis  dicitur  mediator, 
quod  medii  actum  exercet  conjungendo 
disjunctos.  Nec  potest  actum  quis  medii 
exercere,  nisi  natura  medii  in  ipso  aliquo 
modo  inveniatur,  ut  scilicet  sit  inter  ex- 
trema,  inter  quae  contingit  esse  dupliciter: 
primo, participando  naturam  utriusque  ex- 
tremi ;  secundo,  exsistendo  sub  primo  et 
supra  ultimum  :  quod  exigitur  ad  rationem 
medii  proprie  dicti,  quoniam  medium  di- 
citur  secundum  respectum  ad  primum  et 
ultimum,  quae  ordinem  dicunt.  Christo  au- 
tem  secundum  humanam  naturam  haec 
tria  conveniunt.  Ipse  enim  secundum  na- 
turam  humanam  pro  hominibus  satisfa- 
ciens,  homines  Deo  conjunxit.  Ab  utroque 
quoque  extremorum  participat  aliquid  in 
quantum  homo  :  a  Deo  beatitudinem,  ab 
hominibus  infirmitatem.  Ipse  item  in  na- 
tura  humana  supra  homines  fuit  per  ple- 
nitudinem  gratiarum  et  unionem,  et  infra 
Deum  per  naturam  assumptam.  Ideo  pro- 
prie  loquendo,  ratione  humanae  naturae  est 
mediator.  Ratione  quoque  personae  compo- 
sitae  potest  mediator  vocari,  quantum  ad 
duas  dictarum  conditionum,  in  quantum 
videlicet  homines  Deo  conjunxit,  atque 
ulrique  communicavit  extremo  in  natura 
plenarie,  non  participative.  Sed  tertia  de- 
est  conditio,  quia  secundum  personam  non 
exstitit  minor  Patre.  Secundum  vero  divi- 
nam  naturam  nullo  modo  convenit  ei  ratio 
mediatoris,  quia  secundum  eam  non  est 


A  inter  extrema  participative,  neque  secun- 
dum  ordinem ;  nec  conjungit  ut  proxima 
causa,  sed  ut  prima.  Denique  constat  quod 
praefato  modo  esse  mediatorem  et  reconci- 
liatorem,Christo  sit  proprium.  —  Haec  Tho- 
mas  in  Scripto.  Verumtamen  sicut  a  tota 
supergloriosissima  Trinitate  et  qualibet  in- 
creata  persona  sunt  fides,  spes,  caritas  et 
gratia  per  creationem  et  infusionem;  ita 
interior  conjunctio  mentis  creatae  cum  Deo 
per  ista  charismata,  est  immediate  et  effe- 
ctive  a  superbenedicta  Trinitate,  et  a  qua- 

B  libet  increata  persona. 

Adhuc  de  his  scribit  hic  Doctor  in  tertia 
parte,  quaestione  quadragesima  octava :  Per 
peccatum,  inquiens,  obligatus  fuit  homo 
servituti  peccati  et  reatui  pcenae,  a  quo- 
rum  utroque  Christus  nos  sua  liberavit 
passione  :  ideo  recte  vocatur  redemptor. 
Quod  et  proprium  ei  est  :  quia  ad  actum 
redimendi  duo  exiguntur,  videlicet  actus 
solutionis  et  pretium  ipsum  solutum.  Quo- 
rum  utrumque  Christus  pro  nobis  exhi- 
buit,  quoniam  sanguis  seu  corporalis  vita 

C  ipsius  est  pretium  nostrae  redemptionis 
quod  ipse  exsolvit  et  impendit  pro  nobis  : 
ideo  proprium  ei  est,  esse  hominum  re- 
demptorem.  Haec  ibi,  quae  non  nisi  bre- 
vissime  tango,  quum  sententialiter  sint 
inducta. 

Quaerit  quoque  Thomas  ibidem,  an  pas- 
sio  Christi  operata  sit  nostram  salutem 
per  modum  sacrificii.  Respondet  :  Sacri- 
ficium  proprie  dicitur  aliquid  factum  in 
Dei  honorem  ad  eum  placandum.  Propter 
quod  decimo  de  Civitate  Dei  loquitur  Au- 

D  gustinus  :  Verum  sacrificium  est  omne 
opus  quod  agitur  ut  sancta  societate  Deo 
inhaereamus,  relatum  ad  illum  finem  boni 
quo  veraciter  beati  esse  possumus.  Chri- 
stus  autem  in  passione  se  obtulit  Patri  pro 
nobis,  ut  Patrem  placaret,  et  nos  ad  beati- 
ficum  finem  sublatis  salutis  impedimcntis 
perduceret.  Ideo  passio  ejus  verum  sacri- 
ficium  fuit,  quao  et  per  modum  causae 
eflicientis,  instrumentalis  fuit  causa  no- 
strae  salutis.  Ilaec  in  Summa. 

Concordant  Petrus  et  Richardus,  et  ad- 


art.  4. 


art.  5. 


art.  3. 


LIBER   III    SENTENTIARUM. 


DIST.    XX 


349 


dunt,quod  solus  Christus  vocatur  universa-  A 
lis  mediator  et  reconciliator  totius  stirpis 
humanae ;  praelati  vero  et  viri  sancti  di- 
cuntur  particulares  mediatores  persona- 
rum  quarumdam;  et  rursus,  quod  Christo 
convenit  esse  mediatorem,  redemptorem 
et  reconciliatorem,  secundum  naturam  hu- 
manam,  non  simpliciter,  sed  ut  Yerbo  uni- 
tam.  —  Scripta  quoque  Alberti  in  praeha- 
bitis  continentur. 

Praeterea  Udalricus   :   Christus  (ait)  re- 

xix, -25.  demptor  nominatur,  de  quo  legitur,  Credo 
quod  redemptor  meus  vivit,etc. ;  quoniam  B 

«.vii. u.  homo  fuit  venundatus  sub  peccato.  Quum- 
que  peccatum  formaliter  nihil   sit,  dixit 

xuii.n.  Psalmista  :  Vendidisti  populum  tuum  si- 

.ui,3.  ne  pretio.  Isaias  quoque  habet  :  Gratis  ve- 
nundati  estis,  et  sine  argento  redimemi- 

itr. i,is.  ni.  Quod  exponitur  in  prima  Petri  :  Non 
corruptibilibus  auro  et  argento  redempti 
estis.  Fuitque  homo  venundatus  in  pote- 
state  diaboli,  qui  vinculis  peccatorum  ac 
reatus  tenuit  hominem  captivum  auctori- 
tate  divinae  sententise,  quae  hominem  pro 


culpa  sua  tradidit  tortori,  prout  in  Isaia 
habetur  :  Quis  dedit  in  direptionem  Jacob,  /s.  xui,  24. 
et  Israel  vastantibus  eum?  nonne  Dominus, 
cui  peccavimus?  Porro  Christus  sua  passi- 
one  ac  morte  solvit  hoc  debitum.  —  Haec 
Udalricus.  Qui  de  his  multa  prosequitur, 
quae  jam  satis  expressa  sunt.Addit  quoque, 
quod  Christus  est  mediator,  non  solum 
modo  praetacto,  sed  etiam  evangelicam  le- 
gem  praestando,  atque  eamdem  operibus 
adimplendo  ac  roborando,et  sic  nobis  mul- 
tipliciter  promerendo.  Unde  ad  Hebraeos 
scribit  Apostolus  :  Nunc  autem  melius  Hebr.\m,6. 
sortitus  est  ministerium,  quanto  melioris 
testamenti  mediator  est,  quod  in  melio- 
ribus  repromissionibus  sancitum  est.  Et 
ideo  novi  Testamenti  mediator  est.  Quam-  /wrf.ix.ia. 
vis  enim  ut  Deus,  sit  auctor  hujus  Testa- 
menti ;  tamen  in  quantum  homo,  faciendo 
edocuit,  et  virtutem  sacramentis  et  veri- 
tatem  promissis  novi  Testamenti  per  su- 
um  meritum  dedit.  Sicque  est  ejus  mini- 
ster,  et  medius  inter  nos  quibus  meruit  et 
Patrem  apud  quem  meruit. 


DISTINCTIO  XX 


A.  Quod  alio  modo  potuit  liberare  hominem,  et  quare  potius  isto. 


SI  vero  quseritur,  utrum  alio  modo  posset  Deus  hominem  liberare,  quam  per 
mortem  Christi  :  dicimus  et  alium  modum  fuisse  possibilem  Deo,  cujus 
potestati  cuncta  subjacent;  sed  nostrse  miserise  sanandse  convenientiorem 
modum  alium  non  fuisse,  nec  esse  oportuisse.  Quid  enim  mentes  nostras  tantum 
erigit,  et  ab  immortalitatis  desperatione  liberat,  quam  quod  tanti  nos  fecit  Deus, 
ut  Dei  Filius  immutabiliter  bonus,  in  se  manens  quod  erat,  et  a  nobis  accipiens 
quod  non  erat,  dignatus  nostrum  inire  consortium,  mala  nostra  moriendo  perfer- 
ret  ?  Est  et  alia  ratio,  quare  isto  potius  modo  quam  alio  liberare  voluit  :  quia 
sic  et  justitia  superatur  diabolus,  non  potentia.  Et  quomodo  id  factum  sit,  ex- 
plicabo  ut  potero.  Quadam  justitia  Dei  in  potestatem  diaboli  traditum  est  genus 
humanum,  peccato  primi  hominis  in  omnes  originaliter  transeunte  et  illius  debito 
omnes  obligante.  Unde  omnes  homines  ab  origine  sunt  sub  principe  diabolo.  Unde 
Apostolus  :  Eramus  natura  filii  irse,  natura  scilicet  ut  est  depravata  a  peccato,  non 


Aug.de  Tri- 
nitate,   lib. 
xiii,  n.  13. 
Esther  xai, 
9. 


Aug.op.cit. 
n.16. 

ut  est  recta  creata  ab  initio.  Modus  autem  ille  quo  traditus  est  homo  in  diaboli 

potestatem,  non  ita  debet  intelligi,  tanquam  Deus  hoc  fecerit  aut  fieri  jusserit,  sed 

quod  tantum  permiserit,  juste  tamen.  Illo  enim  deserente,  peccantem  peccati  auctor 

ps.  lxxv.,  illico  invasit.  Nec  tamen  Deus  continuit  in  ira  sua  miserationes  suas,  nec  hominem 

a  lege  suae  potestatis  amisit,  quum  in  diaboli  potestate  esse  permisit  :  quia  nec 

diabolus  a  potestate  Dei  est  alienus,  sicut  nec  a  bonitate.  Nam  qualicumque  vita 

diabolus  vel  homo  non  subsisteret,  nisi  per  eum  qui  vivificat  omnia.  Non  ergo  Deus 

hominem  deseruit,  ut  non  se  illi  exhiberet  Deum,  sed  inter  mala  pcenalia  etiam 

malis  multa  prsestitit  bona;  et  tandem  hominem,  quem   commissio  peccatorum 

diabolo  subdidit,  remissio  peccatorum  per  sanguinem  Christi  data,  a  diabolo  eruit, 

Aug.de Tri-  ut  sic  justitia  vinceretur  diabolus,  non  potentia.  Sed  qua  justitia  ?  Jesu  Ghristi.  Et 

xuMi.ius!  quomodo  victus  est  ea  ?  Quia  in  eo  nihil  dignum  morte  inveniens,  occidit  eum 

Luc.  xxn.,  tamen.  Et  utique  justum  est  ut  debitores  quos  tenebat,  liberi  dimittantur,  in  eum 

Aug.op  cit.  credentes  quem  sine  ullo  debito  occidit.  Ideo  autem  potentia  vincere  noluit,  quia 

diabolus  vitio  perversitatis  sua?,   amator  est  potentiae  et  desertor  oppugnatorque 

justitiae  :  in  quo  homines  magis  eum  imitantur,  qui  neglecta  vel  etiam  perosa  justi- 

tia,  potentise  magis  student,  ejusque  vel  adeptione  laetantur,  vel  cupiditate  inflam- 

mantur.  Ideoque  placuit  Deo,  ut  non  potentia  sed  justitia  vincens,  hominem  erueret, 

ibid.  n.  i8.  in  quo  homo  eum  imitari  disceret.  Post  vero  in  resurrectione  secuta  est  potentia, 

liom.  vi,  9. 

quia  revixit  mortuus,  nunquam  postea  moriturus.  Sed  nonne  jure  aequissimo 
vinceretur  diabolus,  si  potentia  tantum  Christus  cum  illo  agere  voluisset?  Utique, 
sed  postposuit  Christus  quod  potuit,  ut  prius  ageret  quod  oportuit.  Justitia  ergo 
humilitatis  hominem  liberavit,  quem  sola  potentia  aequissime  liberare  potuit. 

B.  De  causa  inter  Deum  et  hominem  et  diabolum. 


Hugo,  do        Si  enim  tres  illi  in  causam  venirent,  scilicet  Deus,  diabolus  et  homo,  diabolus 

^vnTc'*  et  nomo  quid  adversus  Deum  dicerent,  non  haberent.  Diabolus  enim  de  injuria  Dei 

convinceretur,  quia  servum    ejus,   scilicet  hominem,   et  fraudulenter   abduxit  et 

violenter  tenuit.  Homo  etiam  injurius  Deo  convinceretur,  quia  praecepta  ejus  con- 

*  dominio  tempsit  et  se  alieno  domino  *  mancipavit.  De  hominis  etiam  injuria  convinceretur 

diabolus,  quia  et  illum  prius  fallaci  promissione  decepit  et  post  mala  inferendo 

laesit.  Injuste  ergo  diabolus,  quantum  ad  se,  tenebat   hominem,  sed  homo  juste 

tenebatur  :  quia  diabolus  nunquam  meruit  potestatem  habere  super  hominem,  sed 

liomo  meruit  per  culpam  pati  diaboli  tyrannidem.  Si  ergo  Deus,  qui  utrique  prae- 

erat,  potentia  hominem  liberare  vellet,  sola  jussionis  virtute  hominem  potuit  rectis- 

sime  liberare,  sed  ob  causam  pra^missam  justitia  humilitatis  uti  voluit.  Qui  dum 

in  carne  mortali  crucifixus  est,  justificati  sumus,  id  est,  per  remissionem  pecca- 

torum  eruti  de  potestate  diaboli,  et  ita  a  Christo  justitia  diabolus  victus  est,  non 

c/\dist.x.x  potentia.    Quomodo  autem  in  ejus  sanguine   nobis  peccata   sunt  dimissa,  supra 

expositum  est. 

C.  De  traditione  Christi,  quce  facta  dicitur  a  Patre  et 
Filio,  a  Juda  et  a  Judaeis. 

Christus  ergo  est  sacerdos,  idemque  hostia  et  pretium  nostrae  reconciliationis,  ps.  c«,  i. 
qui  se  in  ara  crucis  non  diabolo,  sed  Deo  Trinitati  obtulit  pro  omnibus  quantum  ad 
pretii  sufficientiam,  sed  pro  electis  tantum  quantum  ad  efficaciam,  quia  praedesti- 
natis  tantum  salutem  effecit.  De  quo  et  legitur,  quod  sit  traditus  a  Patre,  et  quod  Rom.  vm, 
se  ipsum  tradidit,  et  quod  Judas  eum  tradidit,  et  Judaei.  Ipse  se  tradidit,  quia  sponte  s,i,Matth. 
ad  passionem  accessit ;  et  Pater  eum  tradidit,  quia  voluntate  Patris,  imo  totius  Tri-  *™J  ]J  {, . 
nitatis,  passus  est;  Judas  tradidit  prodendo,  et  Judaei  instigando.  Et  fuit  actus  Judae  /4LI"'7- 
et  Judaeorum  malus,  et  actus  Christi  et  Patris  bonus  :  opus  Christi  et  Patris  bonum, 
quia  bona  Patris  et  Filii  voluntas;  malum  fuit  opus  Judae  et  Judaeorum,  quia  mala 
fuit  intentio.  Diversa  fuerunt  ibi  facta  sive  opera,  id  est  diversi  actus,  et  una  res 
sive  factum,  scilicet  passio  ipsa.  Ideoque  doctores  aliquando  uniunt  in  facto  illo 
Patrem,  Filium,  Judam,  Judaeos ;  aliquando  disjungunt.  Respicientes  enim  ad  pas- 
sionem,  unum  opus  illorum  dicunt;  attendentes  intentiones  et  actus,  facta  diversa 
discernunt.  Unde  Augustinus  :  Facta  est,  inquit,  traditio  a  Patre,  facta  est  traditio    Aug.  in 
a  Filio,  facta  est  traditio  a  Juda  :  una  res  facta  est.  Quid  ergo  discernit  inter  eos  ?  Parthos!*1 
Quia  hoc  fecit  Filius  et  Pater  in  caritate,  Judas  vero  in  proditione.  Videtis  quia  tract" 7'  n' 
non  quid  faciat  homo,  sed  qua  voluntate,  considerandum  est.  In  eodem  facto  inve- 
nimus  Deum  quo  Judam  ;  Deum  benedicimus,  Judam  detestamur  :  quia  Deus  co- 
gitavit  salutem  nostram,  Judas  cogitavit  pretium  quo  vendidit  Dominum,  Filius 
pretium  quod  dedit  pro  nobis.  Diversa   ergo  intentio  diversa  facta  facit,  quum 
tamen  sit  una  res  ex  diversis.  —  Ecce  unam  rem  dicit  ibi  fuisse,  et  diversa  facta  : 
quia  una  ibi  fuit  passio,  sed  diversi  actus.  Et  actus  quidem  Judae  ac  Judaeorum 
mali  *,  quibus  operati  sunt  Christi  passionem,  quae  bonum  est  et  opus  Dei  est.  *  maii  sunt 

D.  Quod  Christi  passio  dicitur  opus  Dei  et  Judosorum,  et  quomodo. 

Passio  ergo  Christi  et  opus  dicitur  Judaeorum,  quia  ex  actibus  eorum  provenit ; 
et  opus  Dei,  quia  eo  auctore,  id  est  eo  volente,  fuit.  Unde  Augustinus  :  Nemo  aufert  vigii.Taps. 
animam  Christi  ab  eo,  quia  potestatem  habet  ponendi  et  sumendi  eam;  ecce  habes  nUatu.c.20." 
auctorem  operis.  Ponet  animam  ;  ecce  habes  opus  auctoris.  Et  ut  generaliter  con-  ^0"""-  *■ 
cludam,  quoties  in  carne  Ghristus  aliquid  patitur,  opus  auctoris  est  :  quia  enim  sua 
voluntate,  non  alio  cogente,  perpetitur,  ipse  auctor  est  operis. —  Quum  autem  passio 
Christi  opus  Dei  sit,  et  ideo  bonum,  eamque  operati  sint  Judas  et  Judaei ;  quaeritur, 
an  concedendum  sit  eos  operatos  ibi  esse  bonum.  Hic  distinguendum  est.  Potest 
enim  dici,  quod  operati  sunt  bonum  :  quia  ex  actibus  eorum  bonum  provenit,  id  est 
passio  Christi ;  et  item  quod  operati  non  sunt  bonum,  sed  malum  :  quia  actio  eorum 
non  fuit  bona,  sed  mala. 

SUPRA  tractatum  est  de  Christi  passio- 
ne,  et  ejus  fructibus  atque  effectibus  ; 
jam  hic  agitur,  an  per  alium  modum  po- 
tuerit  redimi  genus  humanum.  Quocirca 
declarat  quod  imo,  sed  quod  iste  modus 
convenientissimus  fuit.  Deinde  ostendit, 
quomodo  Christus  a  diversis  diversimode 
traditus  fuit,  qualiter  passio  ejus  a  diver- 
sis  causis  diversimode  prodiit. 


QU^ESTIO    PRIMA 


H 


4;  Rom.  xi 

21 


Ic  quaeritur  primo,  An  humanam 
naturam  decuit  reparari  ac  re- 
dimi. 

Videtur  quod  non.  Primo,  quia  angeli 
hominibus  digniores,  non  sunt  reparati  : 
ergo  minus  decuit  homines  reparari.  Sic  C 
\\Petr.u,  enim  arguit  S.  Petrus  apostolus  :  Si  Deus 
angelis  peccantibus  non  pepercit,  ne  forte 
nec  tibi  parcat.  —  Secundo,  Deus  non  est 
personarum  acceptor,  ergo  non  potius  de- 
cuit  eum  misereri  homini  lapso  quam  an- 
gelo  pravo.  —  Tertio,  angeli  lapsi  fuerunt 
attracti  atque  decepti  per  primum  illum 
apostatam,  sicut  et  primi  parentes  :  ergo 
fuerunt  reparandi  sicut  et  homines. 

In  oppositum  est  fides  catholica  et  Scri- 
ptura. 


De  hac  materia  Alexander  scribit  plenis- 
sime,  hoc  est,  cur  angelus  dicitur  irrepara- 
biliter  corruisse,  homo  reparabiliter,  sicut 
de  hoc  dicta  sunt  multa  super  secundum 
dist.  vii, q.  circa  casum  angelorum  et  transgressio- 
i;xxi,q.  5.  nem  ppjmonim  parentum.  El  breviter  nunc 
tangendo,  peccatum  hominis  multo  plus 
fuit  excusabile  quam  transgressio  ange- 
li,  quiiin  homo  fuerit  creatura  corporalis, 
intilto  fragilior  et  intellectu  debilior  atque 
arbilrio  libero  flexibilior  angelo.  Fuit  quo- 


A  que  a  diabolo  circumventus  ;  nec  putavit 
peccatum  suum  esse  tam  grave,  imo  de  eo 
pcenitere  ac  veniam  obtinere  speravit.  Po- 
steritas  etiam  primorum  parentum  fuit 
multipliciter  miseratione  ac  venia  digna  : 
quia  in  primis  parentibus  peccantibus  non 
nisi  potentialiter  et  seminaliter  fuit,  nec 
voluntate  propria  periit  in  eisdem,  nec 
decuit  totam  speciem  humanam  perire. 

Deinde  quaerit  Alexander,  utrum  neces- 
se  fuit  reparari  naturam  humanam.  Re- 
spondet :  Duplex  est  necessitas :  una  causae, 

B  alia  causati.  Necessitate  causse,  necessari- 
um  est  praedestinatum  salvari.  Necessitate 
vero  causati,  necessarium  est  solem  cras 
oriri  ex  institutione  ordinis  rerum  :  et  hac 
necessitate  non  fuit  necessarium  genus 
reparari  humanum,  quia  ex  parte  ipsius 
nulla  ad  hoc  fuit  necessitas.  Necessitas 
vero  causae  est  duplex  :  una  immutabili- 
tatis,  alia  inevitabilitatis.  Necessitas  ine- 
vitabilitatis  non  est  in  Deo  ponenda  :  haec 
namque  in  coactionem  et  prohibitionem 
dividitur,  quae  nequaquam  in  Deo  ponen- 
dae  sunt.  Porro  necessitas  immutabilitatis 
in  Deo  ponitur,secundum  Anselmum,quo- 
niam  Deus  in  se  et  in  providentia  sua  im- 
mutabilis  est.  Et  hac  necessitate  necessa- 
rium  fuit  reparari  genus  humanum,  quia 
jam  Deus  ab  aeterno  ita  decrevit  :  quae  ta- 
men  non  est  necessitas  proprie  dicta.  Non 
autem  fuit  necesse  necessitate  inevitabi- 
litatis,  coactionis  aut  prohibitionis.  Nihilo 
minus  posset  poni  necessitas  indigentiae,  et 
hac  necessarium  fuit  hominem  reparari. 
Insuper  quaerit,  an  homo  potuit  reparari 

D  sine  satisfactione.  Respondet  :  Loquendo 
de  passiva  potentia,  natura  humana  repa- 
rari  nequivit  sine  satisfactione;  imo  opor- 
tuit  eam  pro  pcena  aliquo  modo  puniri. 
Sed  quum  dicitur,  Deus  non  potuit  eam 
reparare  sine  satisfactione;  dico  sine  prae- 
judicio,  esse  distingueiidum  :  quia  divina 
potenlia  potest  considerari  absolute,  et 
cum  ordine,  secundum  Anselmum.  Consi- 
derando  eam  absolute,  cogitamus  quam- 
dam  infinitam  virtutem  :  sicque  deter- 
ininari    non    potest,    el   poluit  humanam 

naturam  sine  satisfactione  reparare.  Con- 
siderando  vero  eam  cum  ordine,  hoc  est, 
secundum  quod  est  ordinata  per  respe- 
ctum  ad  sapientiam,  misericordiam  sive 
justitiam  ejus  :  sic  non  potest  nisi  quod 
congruit  sapientise,  misericordiae,  justitiae 
ejus.  In  hoc  tamen  est  distinguendum, 
quia  divina  justitia  est  idem  quod  Dei  es- 
sentia;  sed  in  justitia  quse  dicit  respectum 
ad  creaturam,  connotatur  retributio  meri- 
torum  unicuique  secundum  merita  sua. 
Dum  itaque  quseritur,  an  Deus  de  justitia 
sua  possit  peccatum  inultum  dimittere, 
potest  referri  hoc  posse  ad  principale  si- 
gnificatum,  quod  est  divina  essentia  :  et 
sic  idem  est  posse  de  justitia,  et  posse  de 
potentia.  Idcirco  hoc  potest.  Si  vero  refe- 
ratur  ad  connotatum,  sic  Deus  non  potest 
hoc,  secundum  Anselmum,  videlicet  salva 
justitia  sua.  —  Deinceps  declarat  quod 
homo  satisfacere  per  se  ipsum  non  va- 
luit,  nec  per  angelum,  neque  per  puram 
q.i.  aliquam  creaturam;  et  de  hoc  superius 
introducta  sunt  multa,  cur  scilicet  neces- 
sarium  fuit  ad  nostram  redemptionem, 
Deum  incarnari.  Nunc  tamen  aliqua  bre- 
viter  addi  possunt  aut  repeti. 

Itaque  Bonaventura  :  Decens  (inquit)  et 
congruum  fuit,  genus  humanum  reparari. 
Primo,  ex  parte  Dei.  Non  enim  decuit  Dei 
propositum  infirmari.  Quumque  Deus  con- 
diderit  hominem  ad  obtinendum  beatitu- 
dinem  seternalem,  non  decuit  hoc  omnino 
cassari;  nec  potuit  fieri,nisi  lapsus  repara- 
retur.  Rursus,  non  decuit  totam  posterita- 
tem,  propter  primorum  parentum  trans- 
gressionem  in  seternum  perire.  Item,  non 
decuit  infinitam  sapientiam  Dei  permitte- 
re,  nobilem  el  rationalem  creaturam  suo 
fine  universaliter  et  omnino  frustrari.  In- 
super,  non  est  decens  summam  Dei  virtu- 
tem  permittere,  ut  servi  sui  a  nequissimo 
et  callidissimo  hoste  violenter  et  irrecupe- 
rabiliter  detineantur.  Praeterea,  decentius 
fuit  reparari  genus  humanum  per  satisfa- 
ctionem,  quam  sine  ea,  quia  in  hoc  ma- 
gis  apparuerunt  misericordia  atque  justi- 
10.  tia  Dei.  De  quo  ait  Psalmista  :  Universse 

T.  23. 


A  viae  Domini  misericordia  et  veritas.  —  Nec 
potuit  pura  creatura  pro  toto  humano  sa- 
tisfacere  genere.  De  duobus  enim  consue- 
vit  satisfactio  fieri,  puta  :  de  injuria  et  de 
damno.  Quumque  injuria  tanto  sit  major, 
quanto  dignior  cui  injuria  irrogatur,  non 
potuit  injuria  illa  Deo  infinitse  dignitatis 
illata,  expiari  a  pura  creatura.  Per  pecca- 
tum  quoque  originale  ablatum  fuit  Crea- 
tori  totum  genus  humanum  :  quod  damnum 
a  pura  non  potuit  creatura  recompensari. 
Verumtamen  satisfactio  duplex  est,  utpo- 

B  te  :  plena  et  semiplena.  Satisfactio  plena 
est,  satisfacere  pro  injuria  culpse ;  satis- 
factio  semiplena  est,  quando  culpa  ipsa 
seu  injuria  et  inhonoratio  Dei  dimissa  est, 
satisfacere  pro  damno  seu  pcena.  Nulla 
vero  pura  creatura  satisfacere  potest  pro 
peccato  mortali,  nec  suo,  nec  alieno,  quan- 
tum  ad  ejus  injuriam  seu  offensam,  quum 
illa  statum  et  gradum  creaturae  excedant ; 
sed  pro  damno  seu  pcena  peccati  proprii 
actualis,  non  tamen  peccati  originalis  : 
quia  per  actuale  peccatum  propria  ipsius 

C  personse  damnatur  voluntas,  per  originale 
vero  ipsa  natura.  Multoque  minus  potest 
creatura  pura  pro  totius  speciei  corruptio- 
ne  et  culpa  satisfactionem  impendere. 

Prseterea  si  quseratur,  an  decuit  Deum 
acceptare  modum  istum  reparationis  per 
passionem  et  meritum  Christi ;  dicendum, 
quod  modus  iste  nobilissimus  fuit  inter 
omnes  modos  qui  possent  excogitari  aut 
esse.  Fuit  quippe  acceptissimus  ad  placan- 
dum  Deum,  congruentissimus  ad  morbum 
curandum,  efficacissimus  ad   trahendum 

D  humanum  affectum,  prudentissimus  ad  ex- 
pugnandum  humani  generis  inimicum.  Pri- 
mum  igitur  fuit  acceptissimus  ad  placan- 
dum  Deum.  Propter  quod  ait  Anselmus 
libro  Cur  Deus  homo  :  Nihil  asperius  ac 
difficilius  potest  homo  pati  propter  Deum 
ad  ejus  honorem,  sponte  et  non  ex  debito, 
quam  mortem ;  neque  perfectius  potest  se 
homo  Deo  dare  atque  offerre,  quam  quum 
se  ex  Dei  amore  et  ad  ejus  honorem  tra- 
dit  in  inortem.  Ideo  ad  Ephesios  Aposto- 
lus  ait  de  Christo  :  Tradidit  semetipsum  Ephe$.r,i. 

23 

pro  nobis  oblationem  et  hostiam  Deo  in 
odorem  suavitatis.  Secundo,  congruentis- 
simus  fuit  ad  morbum  curandum.  Etenim 
primus  homo  per  superbiam,  gulam,  in- 
ey.dist.xxi,  obedientiamque  peccavit,  ut  patuit  in  se- 
q'°'  cundo.  Quumque  contrariis  curentur  con- 

traria,    aptissimum   fuit   ut   Christus   per 
humiliationem,  obedientiam  et  carnis  af- 
flictionem  nos  sanaret.  Ideo  dixit  Aposto- 
PhUipp.  n,  lus  :  Humiliavit  se,  factus  obediens  usque 
8'  ad  mortem.  Tertio,  fuit  efficacissimus  ad 

trahendum  et  inflammandum  affectum  hu- 
manum.  Nempe  his  tantum  passio  Christi 
valuit  ad  salutem,  qui  mera  voluntate  Deo 
per  amorem  adhaerent.  Non  enim  decrevit 
Deus  salvare  genus  humanum  nisi  volun- 
tatis  arbitrio;  nulloque  alio  modo,  salvo 
voluntatis  arbitrio,  potuit  Deus  hominem 
magis  attrahere  ad  suum  amorem,  quam 
sustinendo  pro  eo  crucis  patibulum.  Unde 
Hugo  :  Ut  ostenderet  quantum  te  diligeret, 
non  nisi  moriendo  a  morte  te  liberavit, 
quatenus  non  solum  pietatis  impenderet 
beneficium,  verum  et  caritatis  monstra- 
ret  affectum.  Quarto,  fuit  prudentissimus 
ad  vincendum  adversarium.  Decuit  nam- 
que  ut  Christus  sua  prudentia  superaret 
diabolum,  sicut  diabolus  sua  astutia  deje- 
cit  hominem  primum.  —  Nihilo  minus 
loquendo  de  omnipotentia  Dei  reparan- 
tis,  potuit  alio  modo  hominem  reparare  : 
imo  quemadmodum  solo  imperio  cuncta 
creavit,  sic  solo  nutu  potuit  reparare  ; 
nec  est  limitanda  omnipotentia  Dei,  qui 
per  solam  misericordiam  poterat  liberare, 
et  plura  potest  Deus  ac  pluribus  modis, 
quam  valeamus  concipere.  —  Ha3c  Bona- 
ventura. 

Praeterea,  haec  eadem  Thomas  sub  alia 
scribit  forma  verborum  :  Congruentissi- 
mum,  iuquit,  fuit  humanam  naturam  la- 
psam  reparari.  Et  hoc  primo  ex  parte  Dei, 
quia  in  hoc  ejus  bonitas,  sapientia,  mise- 
ricordia  et  potestas  manifestantur,  ut  supra 
cy.disi. i,  jain  patuit.  Similitcr  fuit  conveniens  ex 
q  '•  hominis  parle. Conformiter  decentissimum 

fuit,  ut  reparatio  haec  per  satisfactionem 
exhiberetur,  ut  et  divinsB  justitiffi  aliqua- 


A  liter  satisfiat,  et  inordinatio  culpae  per  de- 
bitam  poenam  instauretur. 

Quod  si  quaeratur,  an  necessarium  fuit 
hoc  fieri;  dicendum,quod  reparatio  huma- 
naa  naturae  a  Deo  est  facta.  Unde  dupliciter 
potest  considerari :  primo,ex  parte  Dei;  se- 
cundo,ex  parte  naturae  lapsae.Ex  parte  au- 
tem  Dei  potest  attendi  triplex  necessitas. 
Una  coactionis,  quae  nullius  respectu  Deo 
potest  attribui,  quia  non  potest  in  Deo  es- 
se  aliquid  violentum,  aut  extra  naturam, 
quum   invariabilis   omnipotensque  consi- 

B  stat.  Alia  est  necessitas  absoluta,  quae 
convenit  Deo  respectu  eorum  quae  in  ipso 
sunt,  quae  ipsius  consequuntur  naturam, 
nec  aliter  possunt  se  habere  :  quemadmo- 
dum  necesse  est  Deum  esse,vivere.Verum 
ista  necessitas  non  convenit  Deo  respectu 
alicujus  effectus,  quia  non  agit  necessita- 
te  naturae,  sed  liberrima  voluntate.  Tertia 
est  necessitas  ex  suppositione,  non  ipsius 
finis  (quum  non  sit  dubium  quin  Deus 
ad  aliquem  finem  possit  inducere  multis 
aliis  viis  quam  illis  quae  modo  determina- 

C  tae  sunt  ad  finem  quemcumque),  sed  ex 
suppositione  alicujus  exsistentis  in  Deo, 
puta  pra3scientia3  aut  voluntatis,  qua3  im- 
mutabiles  sunt  in  eo  :  secundum  quem 
modum  necessarium  est  praedestinatum 
salvari.  Et  ha3C  a  quibusdam  appellatur 
necessitas  immutabilitatis  :  sicque  neces- 
sarium  fuit  ex  parte  Dei  reparari  naturam 
humanam,  quoniam  Deus  sic  praevidit  et 
praeordinavit.  Ista  tamen  necessitas  est  ne- 
cessitas  conditionis,non  absoluta;seu  con- 
sequentias,  non  consequentis.  —  Similiter 

D  ex  parte  hominis  considerari  valet  triplex 
necessitas.  Una  absoluta,  respectu  eorum 
quae  homini  universaliter  insunt,  ut  esse 
risihilem  :  et  ita  non  fuit  necessarium 
hominem  reparari,  quoniam  reparatio  ista 
non  convenit  homini  ex  naturalibus  suis. 
Alia  est  coactionis  necessitas  :  quae  etiam 
non  fuit  in  natura  humana  respectu  repa- 
rationis,  quoniam  Deus  ad  virtutem  non 
cogit.  Tertia  est  ex  suppositione  finis,sicut 
necesse  est  habere  navem,  si  quis  debet 
pertransire  mare  :  sicque  neccssarium  fuit 

naturam  reparari  humanam,  si  ad  beatitu- 
dinem  debeat  pervenire. 

Insuper,  reparatio  ista  nequivit  per  pu- 
ram  fieri  creaturam  :  tum  quia  offensa 
Dei  est  quodammodo  gravitatis  immensae; 
tum  quoniam  bonum  per  peccatum  abla- 
tum  est  infinitum,  videlicet  Deus  et  bea- 
titudo  aeterna;  tum  quia  natura  humana 
est  infinitae  quodammodo  communicabili- 
tatis  :  unde  pro  omnibus  ejus  suppositis 
satisfacere,excedit  quemcumque  hominem 
purum.  Similiter  gratiam  gratum  facien- 
tem  omnibus  promereri,  et  gloriam  aeter- 
nalem  omnibus  recuperare,  transcendit  li- 
mites  purae  cujuslibet  creaturae. 

Denique,  satisfactionem  et  reparationem 
hanc  decuit  per  Christi  fieri  passionem, 
quae  facta  est  non  pro  uno  homine  tan- 
tum,  sed  pro  tota  natura.  Ideo  satisfactio 
ista  duas  debuit  conditiones  seu  proprie- 
tates  habere  :  primam,  ut  esset  universalis 
respectu  omnium  satisfactionum  quodam- 
modo  ;  secundam,ut  esset  omnium  satisfa- 
ctionum  particularium  exemplaris.  Univer- 
salis  autem  erat,  non  per  praedicationem 
de  multis,  sed  ut  respectu  omnium  ha- 
bens  virtutem.  Hinc  non  oportuit  ut  uni- 
versas  pcenas  quae  ex  peccato  quocumque 
consequi  possunt,  assumeret,  sed  illam  ad 
quam  omnes  ordinantur,  et  quae  continet 
in  se  omnes  pcenas,  quamvis  non  actu. 
Finis  vero  omnium  terribilium  est  mors  : 
ideo  per  passionem  mortis  satisfacere  de- 
buit.  In  quantum  vero  exemplaris  respe- 
ctu  satisfactionum  nostrarum,debuit  habe- 
re  magnitudinem  excedentem  omnes  alias 
satisfactiones,  quia  exemplar  debet  esse 
praestantius  exemplato  :  ideo  secundum 
maximam  poenam,  id  est  secundum  mor- 
tem,  satisfacere  debuit.  —  Praeterea  si 
quaeratur,  an  convenientior  modus  repa- 
rationis  potuit  esse;  dicendum,quod  quan- 
tum  est  ex  parte  nostra,  congruentior  mo- 
c\  dus  esse  nequivit,  ut  patuit.  Verumtamen 
Deo  non  aufertur  potentia  nec  sapientia, 
quin  potuisset  alium  modum  convenientio- 
rem  fecisse,sed  hoc  esset  secundum  alium 
ordinem  rerum.  —  Haec  Thomas  in  Scripto. 


QU^STIO    II 

POstremo  hic  quaeritur,  Qualiter  Chri- 
stus  a  diversis  sit  diversimode 
traditus. 

Ad  quod  in  littera  congrue  respondetur. 

Thomas  quoque  circa  hoc  scribit  :  In 

passione  Christi  tria  considerantur.  Unum 

ex  parte  patientis,quoniam  voluntarie  pas- 

sus  est  ex  caritate.  Aliud  ex  parte  occiden- 

B  tium,  qui  ex  iniqua  voluntate  eum  occide- 
runt.  Tertium  ex  parte  eorum  pro  quibus 
passus  est,  puta  effectus  et  fructus  salutis 
in  toto  genere  humano.  Atque  secundum 
haec,  tripliciter  Deus  Pater,  imo  Trinitas 
tota,  tradidit  Christum.  Primo,  ejus  pas- 
sionem  ad  totius  humani  generis  salutem 
praeordinando.  Secundo,  infundendo  Chri- 
sto  homini  voluntatem,  obedientiam,  cari- 
tatem,  ex  quibus  voluit  pati.  Tertio,quoni- 
am  occisoribus  dedit  potestatem  qua  occi- 
derunt,  nec  eam  compescuit,  sed  permisit 

C  id  agere.  Propter  quod  Christus  dixit  Pilato: 
Non  haberes  in  me  potestatem,nisi  tibi  da-  Joann.n 
tum  esset  desuper.Haec  Thomas  in  Scripto.  "• 

Porro  in  Summa,  quadragesima  septima 
quaestione  :  Christus,  ait,  secundum  quod  art.  3. 
Deus,  tradidit  semetipsum  in  mortem  ea- 
dem  voluntate  et  actione  qua  et  Pater  tra- 
didit  eum ;  sed  in  quantum  homo,  tradidit 
se  ex  voluntate  sibi  a  Patre  inspirata.  Ju- 
das  quoque  tradidit  eum  ex  cupiditate, 
Judaei  ex  invidia,  Pilatus  ex  timore  mun- 
dano  quo  timuit   Caesarem.  Eadem   actio 

D  diversimode  judicatur  bona  seu  mala,  se- 
cundum  quod  ex  diversa  procedit  radice. 
Haec  in  Summa.  —  Item  opus  Judaeorum 
operans  circa  Christi  passionem,  fuit  ini- 
quum;  opus  vero  operatum,  puta  passiva 
occisio  Christi,  ut  accepta  et  acceptata  a 
Christo  ex  caritate,  obedientia,  pietate  et 
alia  virtute  multiplici,  exstitit  bonum.  At 
vero  in  his  sententia  responsionum  Alber- 
ti,  Petri,  Richardi,  Udalrici,  imo  et  anti- 
quorum,  videlicet  Antisiodorensis  et  alio- 
rum,  continetur. 

Petrus  tamen  et  Richardus  affirmant, 
quod  Pater  tradidit  Christum  in  mortem 
quatuor  modis,  addentes  tribus  modis  ex 
Thoma  inductis,  quartum  :  quod  scilicet 
Pater  tradidit  Christum  in  mortem,  mit- 
tendo  eum  in  carne  mortali.  Richardus 
quoque  testatur,  quod  genus  humanum  non 
potuit  reparari  et  redimi  satisfactione  con- 
digna,  nisi  per  passionem  et  mortem  Dei 
incarnati.  Denuo  Petrus  effatur  :  Redem- 
ptio  et  liberatio  differunt,  quia  redemptio 
fit  pretio  justo  soluto,liberatio  autem  quo- 
cumque  modo.  Solet  ergo  communiter  di- 
ci,  quod  genus  humanum  non  potuit  redi- 
mi  nisi  per  incarnationem  alicujus  divinae 
et  increatae  personae,  quia  aliter  non  po- 
tuit  esse  pretium  justum,  id  est  condigna 
satisfactio. 

Idem  Udalricus,  dicendo  :  Quemadmo- 
dum  loquitur  Augustinus,  alius  modus  li- 
berandi  hominem  a  potestate  diaboli,quam 
per  Filii  Dei  incarnationem  et  passionem, 
fuit  Deo  possibilis,  non  solum  potentia 
absoluta,  sed  etiam  ordinata  secundum  ra- 
tionem  justitiae  :  quia  quum  Deus  propter 
merita  unius  quandoque  misereatur  mul- 
torum,  quod  ille  unus  promeruit  merito 
condigni  vel  congrui ;  multo  fortius  pceni- 
tentia  primorum  parentum  et  merita  san- 
ctorum  sequentium  personalia,  potuerunt 
a  Deo  mereri,  merito  congrui  scilicet,  re- 
missionem  culpae  ipsius  naturse  (quae  in 
ipsis  substantialiter  erat)  quantum  ad  pce- 
nam  toti  naturee  debitam,  sicut  in  eis  re- 
missa  fuit  quantum  ad  culpam;  et  tunc 
liberati  fuissent  a  daemonis  potestate,  qui 
eos  non  tenuit  nisi  fune  hujus  reatus;  et 
apertus  eis  fuisset  paradisus  ccelestis,  quia 
praeclusio  aditus  hujus,  fuit  reatus  hujus 
peccati.  Porro  quod  Deus  reddit  meritis 
quibuscumque,  hoc  facit  ex  misericordia 
non  contraria  aequilati  :  quo  patet  propo- 
situm.  —  Tamen  ut  idem  asserit  Augu- 
stinus,  non  fuit  possibilis  alius  modus  re- 
demptionis,  quia  redemptio  est  contractus 
justitiae  commutativae,  quae  (secundum  Phi- 
losophum  quinto  Ethicorum)  consistit  in 
BBqualitate  quantitatis.  Pretium  autem  re- 


A  demptionis  humanae  naturae,  aequivalens 
culpae,  non  potuit  esse  nisi  Creator,  et  non 
sola  creatura,  propter  tres  rationes  simul 
junctas,  videlicet  :  propter  valorem  redi- 
mendi  seu  rei  redimendae,  quod  fuit  to- 
ta  natura  humana  in  universis  individuis 
suis,  cui  nulla  una  creatura  aequatur.  Se- 
cundo,  propter  infinitatem  offensae,  quo- 
niam  quum  contemptus  magnitudinem  su- 
mat  ex  objecto,  ut  patet  in  rebus  et 
personis  humanis,  ubi  (ut  ait  Philosophus) 
justitia  non  est  contrapassio,  quia  si  ali- 

B  quis  alapam  daret  regi  aut  praesuli,  non 
sufficeret  quod  ipse  idem  pateretur,  imo 
multo  majori  consisteret  dignus  pcena;con- 
stat  quod  infinifae  majestatis  contemptus 
habet  sibi  annexum  reatum  in  infinitum, 
qui  non  potest  aequari  merito  cujuscum- 
que  creaturae  purae,  quum  ejus  meritum 
sit  virtutis  finitae,  sed  oportet  quod  meri- 
tum  illud  sit  creaturae  Deo  unitae,  sicque 
ex  ipsa  hypostatica  unione  virtutem  acci- 
piat  infinitam.  Tertio,  propter  inopiam 
creaturae,  quae  boni   nil   habet  quod   siticoi 

C  suum,  sed  totum  est  Dei.  Ideo  quum  pro 
se  ipsa  se  totam  teneatur  impendere  Crea- 
tori,  pro  nullo  alio  satisfacere  potest  se- 
cundum  rationem  stricti  juris.  Haec  Udal- 
ricus  quinto  libro.  —  Postremo  in  ista 
materia  doctores  praeallegati  communiter 
sanctum  sequuntur  Anselmum. 

Scotus  tamen  in  aliquibus  aliter  sentit, 
dicendo  :  Quum  ait  Anselmus  libro  Cur 
Deus  homo,  Non  satisfit  Deo  nisi  offeratur 
ei  aliquid  majus  formaliter,  quam  sit  illud 
pro  quo  peccavit,  id  est,  cujus  intuitu  et 

D  amore  peccator  a  Deo  recessit  et  illi  inhae- 
sit,  quod  est  tota  creatura  ;  credo  salva 
gratia,  quod  hoc  non  sit  verum,  quia  non 
oportuit  satisfactionem  pro  isto  hominis 
priini  peccato  totam  excedere  creaturam 
formaliter  in  magnitudine  et  perfectione  : 
suffecisset  enim  inajus  bonum  obtulisse 
Deo,  quam  fuit  maluin  hominis  illius  pec- 
cantis.  Unde  si  Adam  per  caritatem  et  gra- 
liam  sibi  datam  habuisset  unum  aut  mul- 
tos  actus  diligendi  Deum  propter  se,  ex 
majori  conatu    liberi   arbitrii,  quam  fuit 

conatus  in  peccando,  talis  conatus  dile-  A  particulare;  tamen  quantumlibet  meruis- 

ctionis  suffecisset  pro  suo  peccato  remit-  set,  non  potuisset  pro  sua  satisfacere  cul- 

tendo,  et  fuisset  satisfactio.  — Haec  Scotus.  pa  secundum  quod  erat  totius  naturae  po- 

Cujus  verba  ex  prseinductis  ostenduntur  steritatisque   suae   infectiva  ac  perditiva. 

infirma.  Nam  dato  quod  Adam  habuisset  Nec  primam  gratiam  promereri  potuit  de 

tanti  conatus  contritionem  atque  dilectio-  condigno,  nec  aliter  quam  in  fide  Salva- 

nem,  ac  per  hoc  pro  suo  satisfecisset  pec-  toris  futuri  potuit  gratiam  obtinere,  Deo 

cato  secundum  quod  exstitit  personale  et  placere,  salutem  sortiri. 


DISTINCTIO  XXI 


A.  Si  in  Christo  divisio  in  morte  fuit  animce  vel  carnis  a  Verbo. 


P 


OST  prsedicta  considerandum  est,  utrum  in  morte  Christi  a  Verbo  sit  separata  Hugo,sum- 
anima  vel  caro.  Quidam  putaverunt  carnem  sicut  ab  anima,  ita  a  divinitate  t^a.™ift 
in  morte  fuisse  divisam.  Si  enim,  inquiunt,  anima  media  divinitas  sibi  car- 
nem  univit,  sicut  superius  praetaxatum  est,  ergo  quando  divisa  est  caro  ab  anima,  cf.dist.nB. 
divisa  est  etiam  a  divinitate  :  quia  non  potuit  ab  anima  sejungi  per  quam  Verbo 
erat  unita,  quin  a  Verbo  divideretur.  Fuit  autem  divisa  ab  anima  in  morte,  alioqui 
vera  mors  ibi  non  fuisset  :  quia  ut  ait  Augustinus,  mors  quam  timent  homines,  Aug.inps. 
separatio  est  animae  a  carne;  mors  autem  quam  non  timent,  separatio  est  animse  n.2*"1102' 
a  Deo.  Utraque  vero  diaboli  suasu  homini  propinata  est.  Si  ergo  in  Ghristo  homine 
vera  mors  fuit,  divisa  est  ibi  anima  a  carne,  ac  per  hoc  divinitas  a  carne.  Huic 
SU89  probabilitati  addunt  auctoritatis  testimonium.  Ambrosius   enim  tractans  de 
Christi  derelictione,   qui  in  cruce  voce  magna  clamans  dixit,  Deus  meus,  Deus    Matth. 
meus,  ut  quid  me  dereliquisti  ?  ait :  Clamat  homo,  separatione  divinitatis  moriturus.  XXAmbr.  in 
Xam  quum  divinitas  mortis  libera  sit,  utique  mors  ibi  esse  non  poterat,  nisi  vita  nnc^h' x' 
discederet,  quia  vita  divinitas  est.  Hic  videtur  tradi,  quod  divinitas  separata  sit  in 
morte  ab  homine  :  quae  nisi  discessisset,  homo  ille  mori  non  posset.  Quod  illi  ad 
carnem  referunt,  quani  dicunt  a  Deo  separatam.  —  Quibus  respondemus,  illam  sepa- 
rationem  sic  esse  accipiendam,  sicut  intelligitur  derelictio  quae  illis  verbis  signifi- 
catur,  Ut  quid  me  dereliquisti  ?  Quomodo  ergo  Christus  derelictus  erat  a  Patre.  quum 
in  cruce  derelictum  se  clamabat?  Non  recesserat  Deus  ab  homine,  ita  quod  esset 
soluta  unio  Dei  et  hominis  :  alioqui  fuit  quoddam  tempus,  quando  Ghristus  adhuc 
vivus,  homo  erat  et  non  Deus  :  quia  adhuc  vivus,  se  derelictum  clamabat,  non 
derelinquendum.  Si  ergo  illa  derelictio,  unionis  intelligatur  solutio,  ante  facta  fuit 
solutio  Dei  et  hominis,  quam  Christus  mortuus  esset.  Sed  quis  hoc  dicat  ?  Fatea- 
mur  ergo  Deum  quodam  modo  illum  hominem  in  morte  deseruisse,  quia  potestati 
persequentium  eum  exposuit  ad  tempus,  non  suam  potentiam  exercendo  illum  de- 

fendit,  ut  non  moreretur.  Separavit  se  divinitas,  quia  subtraxit  protectionem,  sed 

non  solvit  unionem.  Separavit  se  foris,  ut  non  adesset  ad  defensionem,  sed  non  intus 

defuit  ad  unionem.  Si  non  ibi  cohibuisset  potentiam,  sed  exercuisset,  non  moreretur 

Christus.  Mortuus  est  Ghristus  divinitate  recedente,  id  est,  effectum  potentiae  in 

zer.xvi.s-  defendendo  non  exhibente.  Hic  est  hircus  aTOTo\).T<xicq,  qui  altero  hirco  immolato, 

in  solitudinem  mittebatur,  ut  legitur  in  Levitico.  Duo  enim  hirci,  humanitas  et 

divinitas  Christi  intelliguntur.  Humanitate  ergo  immolata,  divinitas  Christi  in  soli- 

Hesych.in  tudinem  abiit,  id  est  in  ccelum.  Unde  Hesychius  :  In  solitudinem,  id  est  in  ccelum, 

c.^xvi.iV'  tempore  passionis  divinitas  abiisse  dicitur,  non  locum  mutans,  sed  quodammodo 

virtutem  cohibens,  ut  possent  impii  consummare  passionem.  Abiit  ergo,  id  est, 

/*.un,n.  virtutem  cohibuit,  et  portavit  iniquitates  nostras,  non  ut  haberet,  sed  ut  consume- 

Deut. iv,n.  ret.  Deus  enim  ignis  consumens  est.  Ex  his  satis  ostenditur,  praemissa  verba  Ambrosii 

sic  esse  accipienda  ut  prsediximus. 

B.  Alii  ad  idem  inducunt  auctoritatem. 

Hugo,sum-        Alii  quoque  auctoritati  innituntur,  qui  asserunt  divinitatem  in  morte  recessisse 

"act.^19.  aD  homine  secundum  carnem.  Ait  enim  Athanasius  :  Maledictus  qui  totum  homi- 

de^TrSu-  nem  l^™-  assumpsit  Dei  Filius,  denuo  assumptum  vel  liberatum,  tertia  die  a  mor- 

tciib.vi.    tuis  resurrexisse  non  confitetur.  Fiat,  fiat.  Si,  inquiunt,  denuo  assumptus  est  homo 

in  resurrectione,  quem  assumpserat  in  incarnatione,  deposuit  ergo  eum  in  morte: 

separata  ergo  fuit  divinitas  in  morte  ab  humanitate.  —  Quibus  respondemus,  quod  si 

*  fit     in  his  verbis  assumptio  talis  intelligatur  quae  sit*  secundum  unionem,  non  carnem 

tantum,  sed  totum  hominem,  id  est  animam  et  carnem,  denuo  sibi  univit  in  resur- 

rectione,  quia  non  simpliciter  hominem,  sed  totum  hominem  assumptum  dicit. 

Totum  ergo  hominem  in  morte  deposuit,  id  est  animam  et  carnem.  Sed  quis,  nisi 

hostis  veritatis,  dicat  animam  a  Verbo  depositam?  Et  tamen  nisi  hoc  fateantur, 

quod  totus  homo  sit  assumptus,  non  pro  eis  facit  illa  auctoritas,  quae  totuin  dicit 

assumptum.  Sciendum  est  ergo,  Athanasium  id  dixisse  contra  illorum  perfidiam 

ps.lxxxv.i,  qui  resurrectionem  Christi  negabant,  putantes  in  morte  detineri  eum  qui  solus  inter 

mortuos  liber  est.  Ideo  illum  maledicit  qui  non  confitetur  totum  hominem  denuo 

assumptum  resurrexisse,  id  est,  Christum  animam  denuo  corpori  conjunxisse,  et 

illis  duobus  denuo  conjunctis,  in  resurrectione  vere  secundum  hominem  vixisse, 

sicut  ante  mortem.  Nam  in  morte  separata  est  anima  a  carne,  unde  vere  dicitur 

Christus  mortuus;  sed  neutrum  separatum  est  a  Verbo  Dei. 

C.  Auctoritatibus  adstruit,  a  Verbo  carnem  in 
morte  non  esse  divisam. 

Hugo,  ubi 

su|.ra.  Sicut  Augustinus  super  Joannem  docet,  tractans  illud  Domini  verbum,  Ego  pono 

Joann.  x, 

17,11.       aniinam  meam  ut  iterum  sumam  eam  ;  nemo  tolht  cam  a  me,  sed  ego  pono  eam 

a  me  ipso,  et  potestatem  habeo  ponendi  eam  et  iterum  sumendi  eam.  Hic  animam 
dicit  emissam.  A  quo  emissa  est  ?  A  se  ipsa  non  est  emissa,  quia  se  ipsam  non 
posuit;  nec  Yerbum  posuit  animam  nec  carnem.  Caro  ergo  animam  posuit,  sed  po- 
testate  in  se  manentis  deitatis.  Potentia  ergo  deitatis  anima  divisa  est  a  carne,  sed 
neutrum  a  Yerbo  Dei.  Unde  Augustinus  :  Yerbum  ex  quo  suscepit  hominem,  id  est  Lyra,iaJo- 
carnem  et  animam,  nunquam  deposuit  animam,  ut  esset  anima  a  Verbo  separata ; ann' x' 17' 
sed  caro  posuit  animam,  quando  exspiravit,  qua  redeunte  resurrexit.  Mors  ergo  ad 
tempus  carnem  et  animam  separavit,  sed  neutrum  a  Yerbo  Dei.  Garo  ergo  ponit  et 
sumit  animam,  non  potestate  sua,  sed  potestate  inhabitantis  carnem  deitatis.  His  *    *  hic 
evidenter  traditur,  nec  animam  nec  carnem  a  Yerbo  Dei  in  morte  esse  divisam,  ut 
aliquo  modo  soluta  fuerit  unio.  Unde  Augustinus  contra  Felicianum  :  Absit  ut  vigii.Taps. 
Christus  sic  senserit  mortem,  ut  quantum  in  se  est,  vita  vitam  perdiderit.  Si  enim  nitatis,c.2o. 
hoc  ita  esset,  vitae  fons  aruisset.  Sensit  ergo  mortem  participatione  humani  affectus, 
quem  sponte  susceperat;  non  naturae  suae  perdidit  potentiam,  per  quam  cuncta 
vivificat.  Sic  in  sepulcro  Christus  carnem  suam  commoriendo  non  deseruit,  sicut  in 
utero  Yirginis  connascendo  formavit.  Mortuus  est  ergo  non  discedente  vita,  sicut 
passus  est  non  pereunte  potentia.  Nemo  tollit  animam  ejus  ab  eo,  quia  potestatem   Joann.x, 

18 

habet  ponendi  et  sumendi.  —  Ecce  et  hic  habes,  Christum  non  deseruisse  carnem  in 
morte,  et  vitam  non  discessisse  a  mortuo,  et  quod  sponte  tradidit  spiritum,  non 
alius  extorsit.  Unde  Ambrosius  :  Emisit  Christus  spiritum,  et  tamen  quasi  arbiter   Ambr.  de 
exuendi  suscipiendique  corporis,  emisit  spiritum,  non  amisit;  pendebat  in  cruce,  et  cram.n.39. 
omnia  commovebat.  Sed  unde  emisit?  Ex  carne.  Quo  emisit?  Ad  Patrem. 

D.  Qua  ratione  Christus  dicitur  mortuus  et  passus. 

Recedente  vero  anima,  mortua  est  Christi  caro.  Et  quia  caro  mortua  est,  mor-    Hugo.de 
tuus  est  Christus.  Sicut  enim  mortuus  dicitur  Deus,  quando  mortuus  est  homo;  ita  n?p!H."it. 
mortuus  homo  dicitur,  quando  mortua  est  caro.  Separatio  animae  mors  carnis  fuit. 
Propter  carnem  ergo  unitam  Yerbo  quae  mortua  est,  dicitur  Deus  mortuus;  et 
propter  carnem  et  animam,  quae  utraque  dolorem  sensit,  dicitur  Deus  passus,  quum 
divinitas  omnis  doloris  exsors  exsisteret.  Unde  Augustinus  :  Verbum  caro  factum  Aug.inps. 
est,  ut  per  carnem  panis  coelestis  ad  infantes  transiret;  et  secundum  hoc,  ipsum 
Yerbum  crucifixum  est,  sed  non  est  mutatum  in  hominem  ;  homo  in  illo  mutatus  ibid.  n.  10. 
est,  ut  melior  fieret  quam  erat.  Per  illud  ergo  quod  homo  erat,  mortuus  est  Deus ; 
et  per  illud  quod  Deus  erat,  homo  excitatus  est  et  resurrexit.  Quidquid  passus  est 
homo,  non  potest  dici  non  passus  Deus,  quoniam  Deus  erat  homo.  Quomodo  potes 
dicere  te  non  passum  injuriam,  si  vestis  tua  conseindatur,  quamvis  vestis  tua  non 
sis*  tu?  Multo  magis  ergo  quidquid  patitur  caro  unita  Verbo,  debet  dici  Deus  pati,     *  Sit 
licet  Verbum  nec  mori,  nec  corrumpi,  nec  mutari  potuerit.  Sed  quidquid  horum 
passus  est,  in  carne  passus  est.  De  hoc  etiam  Ambrosius  in  libro  tertio  de  Spiritu    Ambr.de 

lllCai  11, il  sa- 

Sancto  ait :  Quod  Verbi  caro  patiebatur,  manens  in  carne  Verbum  in  se  pro  corporis  craw.n.4*. 

assumptione  referebat,  ut  pati  diceretur,  quia  caro  patiebatur,  sicut  scriptum  est  : 
Ghristo  in  carne  passo.  Hic  docetur,  qua  ratione  Deus  vel  Dei  Filius  passus  vel 
mortuus  dicitur  :  non  quia  mortem  senserit  in  quantum  Deus  est,  sed  quia  caro  ei 
unita  mortua  est.  Secundum  quam  rationem  dicit  Augustinus  :  Si  quis  dixerit  atque 
crediderit  Filium  Dei  Deum  passum,  anathema  sit.  Cujus  dicti  causam  ex  qua  intel- 
ligentia  sumenda  sit  aperiens,  in  eodem  subdit  :  Si  quis  dixerit,  quod  in  passione 
dolorem  sentiebat  Filius  Dei  Deus,  et  non  caro  tantum  cum  anima  quam  sibi 
acceperat,  anathema  sit.  —  Sane  ergo  dici  potest,  quod  mortuus  est  Deus,  et  non 
mortuus ;  passus  est  Dei  Filius,  et  non  passus ;  passa  est  tertia  persona,  et  non 
passa;  crucifixum  est  Yerbum,  et  non  crucifixum;  sed  secundum  alteram  naturam 
passus  est,  secundum  alteram  impassibilis.  Unde  Ambrosius  :  Generalis  ista  est 
fides,  quia  Ghristus  est  Dei  Filius,  et  natus  ex  Virgine,  quem  quasi  gigantem 
Propheta  describit,  eo  quod  biformis  geminaeque  naturse  unus  sit,  consors  divini- 
tatis  et  corporis.  Idem  ergo  patiebatur,  et  non  patiebatur;  moriebatur,  et  non 
moriebatur ;  sepeliebatur,  et  non  sepeliebatur ;  resurgebat,  et  non  resurgebat.  Resur- 
gebat  secundum  carnem,  quae  mortua  erat,  non  secundum  Verbum,  quod  apud 
Deum  semper  manebat. 


SUMMA 
DISTINCTIONIS   VICESIMyE   PRIM^ 

POSTQUAM  tractavit  Magister  de  Chri- 
sti  passione  ac  morte,  hic  circa  hoc 
sciscitatur,  an  in  Christi  morte  divisa  et 
separata  sit  deitas  ejus  seu  Verbi  persona, 
a  corpore  ejus  seu  carne.  Et  circa  hoc 
ponit  quorumdam  falsam  opinionem  cum 
suis  motivis.  Deinde  eadem  solvit,  et  au- 
ctoritates  quibus  innituntur  bene  expo-  B 
nit;  erroneumque  illorum  excludit  ac  re- 
probat  inlellecttim.et  probat  ex  auctoritate 
quam  pro  se  allegant,  oppositum.  Conse- 
quenter  declarat,  qua  ratione  Christus  di- 
catur  fuisse  mortuus,  passus,  sepultus. 


QUiESTIO    PRIMA 


Hlc  qtneritur  primo,  Utrum  in  Chri- 
sti  morte  separata  sit  deitas  C 
seu  increata  Verbi  persona  a  cor- 
pore  Christi. 


Videtur  quod  sic.  Primo,  per  argumen- 
tum  in  littera  positum,  Anima  Christi  fuit 
medium  per  quod  caro  fuit  deitati  seu 
Verbo  seterno  unita  :  ergo  anima  separata 
a  carne,  fuit  caro  separata  a  deitate,  vin- 
culo  namque  deficiente  ac  rupto,  deficit 
unio.  —  Secundo,  quia  praehabitum  est, 
quod  increatam  personam  non  decet  uni- 
ri  nec  esse  unitam  creatura?  irrationali ; 
sed  caro  Christi,  anima  divisa  ab  illa,  est 
quid  irrationale  :  ergo  non  decuit  divini- 
tatem  manere  ei  unitam.  —  Tertio,  si  dei- 
tas  mansisset  carni  unita,  fuisset  quasi 
substantialis  forma  illius  :  quod  nullate- 
nus  decuisse  videtur,  qutim  Deus  non  sit 
formale  rertirn  esse,  nec  principium  sub- 
stantiale  intrinsecum.  —  Quarto,  si  caro 
mansit  Verbo  unita,  habuisset  aliquod  es- 
se  a  Verbo.  Qtiumqtie  Verbum  sit  vita 
plenissima  atque  purissima,  sortita  fuis- 
set  caro  illa  esse  vitale  a  Verbo  :  et.  ita 
fuisset  vivens  post  separalionem  suam  ab 
anima,  nec  mortua  jacuisset  in  ttimtilo. 

Ciijns  oppositum  habetnr  in  littera. 

Ad  ha?c  respondet  Albertus  :  Nullo  mo- 
do  separata  fuit  deitas  in  triduo  a  corpore 


dist. 


dist.u, 

Christi.  Vinculum  enim  gratiae  unionis  in- 
separabiliter  fortius  fuit  vinculo  naturalis 
conjunctionis  animae  et  corporis  :  ideo  so- 
luto  vinculo  naturali,  permansit  vinculum 
gratiae  personalisque  unionis.  Nam  et  caro 
Christi  immediate  unita  est  Verbo,  quam- 
vis  dicatur  illi  unita  mediante  anima  in 
quantum  caro  ex  conjunctione  sua  cum 
anima  sortita  est  congruentiam  ut  unire- 

list.ii,  tur  cum  Verbo,  ut  supra  expositum  est. 
Deitas  quoque  est  fons  vitae  effective,  non 
formaliter;  nec  fuit  in  corpore  Christi  sic- 
ut  forma  in  materia,  nec  sicut  anima  in 
animato,  quia  non  inhaerebat  nec  informa- 
vit,  sed  per  unionem  dignativam,  ut  san- 
ctus  testatur  Bernardus.  Et  quamvis  deitas 
hoc  modo  exsistens  in  aliquo  sit  fons  vita?, 
non  tamen  necessario  causat  vitam  in  illo, 
non  ex  suo  defectu,  sed  ex  incapacitate 
illius.  Haec  Albertus. 

Hinc  ait  Udalricus  :  In  Symbolo  fidei  di- 
cimus,  Filius  Dei  crucifixus  est  et  mor- 
tuus;  et  hoc  rationabiliter,  juxta  praehabi- 
tam  regulam  istam,  Quando  praedicatum 
dicitur  de  aliquo  composito,  quod  non  est 
aptum  convenire  composito  nisi  ratione 
partis,  locutio  vera  est,  ut  quum  dicitur, 
Paulus  est  calvus.  Quumque  persona  Chri- 
sti  composita  sit  juxta  sensum  inductum, 
vere  dicitur  crucifixa  et  mortua  :  quia  ista 
conveniunt  ei  ratione  naturae  assumptae, 
quae  est  quasi  pars  hujus  personae.  Porro 
mors   Christi   fuit   separatio   animae  suae 

nn.  x,  a  corpore,  prout  ipse  dixit  :  Ego  pono  ani- 
mam  meam,  id  est,  depono.  Quod  non  est 
intelligendum  quasi  anima  illa  fuerit  se- 
parata  ab  unione  cum  Verbo,  quia  sic  fal- 
sum  esset  illud  in  Symbolo,  Descendit  ad 
inferna.  Hoc  namque  de  Filio  Dei  dici  non 
posset  ratione  animae  suae  descendentis  ad 
inferos,  si  fuisset  illa  unio  dissoluta  :  quo- 
niam  sola  unio  causat  communicationem. 
Imo  nec  unio  carnis  cum  Verbo  fuit  solu- 
ta  in  morte.  Alioqui  false  diceretur  in 
Symbolo,  Et  sepultus  est,  quum  hoc  non 
conveniat  personae  Verbi  nisi  ex  parte  car- 
nis.  Nec  tamen  ex  hoc  corpus  illud  minus 
mortuum  fuit;  quia  divinitas  non  potuit 


A  esse  ei  pro  forma  substantiali  et  anima 
formaliter  vitam  dante.  Est  igitur  sensus, 
quod  Filius  Dei  ut  corpori  unitus,  depo- 
suit  animam  :  quod  non  est  deponere  eam 
a  se,  sed  a  corpore,  ut  Augustinus  expo- 
nit.  Haec  Udalricus. 

Super  his  loquitur  Thomas  :  Corpus 
Christi  per  mortem  non  fuisse  separatum 
a  deitate,  constat  ex  tribus.  Primo,  ex  par- 
te  Dei,  qui  quum  sit  immutabilis,  immu- 
tabilitatem  istam  largitur  ei  quod  sibi  per- 
fecte  conjunctum  est  ut  ei  immutabiliter 

B  adhaereat.  Secundo,  ex  parte  assumpti  : 
quia  ex  morte  quam  Patri  obediendo  sus- 
tinuit,  non  debuit  suam  dignitatem  amit- 
tere,  sed  plenius  clarificari.  Tertio,  ex  fine 
assumptionis  :  quoniam  ea  quae  post  mor- 
tem  ejus  circa  ipsum  sunt  facta,  non  fuis- 
sent  nobis  salubria,  nisi  deitas  mansisset 
carni  unita.  Propter  easdem  etiam  rationes 
anima  Christi  mansit  tunc  deitati  conjun- 
cta.  —  Verum  his  objici  potest.  Sequeretur 
enim  quod  in  triduo  mortis  Filius  Dei  fuit 
caro,  et  item  quod  fuit  anima  :  quia  ut 

C  tactum  est,  unio  est  ratio  communicatio-  Cf.  dist.  i, 
nis  idiomatum  in  divinis;  item,  quod  Ver-  q'6' 
bum  tunc  fuisset  duo  vel  tria,  videlicet 
deitas  et  anima  atque  caro  seorsum  acce- 
pta.  Dicendum,  quod  anima  non  nominat 
personam  et  plenam  naturam,  sed  partem 
ipsius  :  unde  anima  non  est  Verbo  unita 
tanquam  id  in  quo  facta  est  unio,  sicut 
homo.  Ideo  dici  non  potest,  quod  Filius 
Dei  sit  anima,  sicut  quod  est  homo,  sed 
quod  tunc  fuit  animam  habens.  Et  idem 
dicendum  de  carne,  nisi  sumatur  pro  ho- 

D  mine,  ut  ibi,  Verbum  caro  factum  est.  Ad  Joann. i,u. 
aliud  respondetur,  quod  relationes  secun- 
dum  rem  multiplicantur  multiplicatione 
eorum  supra  quae  fundantur  :  ideo  relatio 
ex  parte  unius  extremorum  una,  potest  ex 
parte  alterius  extremi  multiplicari  :  ut  qui 
una  paternitate  refertur  ad  filios  plures, 
qui  pluribus  filiationibus  referuntur  ad 
ipsum.  Sic  quoque  ex  parte  Verbi  aeterni 
est  una  relatio,  quae  tamen  est  rationis, 
non  realis.  Ex  parte  vero  assumptorum, 
quae  duo  sunt,  duae  sunt  uniones  in  actu 

post  mortem ;  sed  ante  mortem  fuit  una 
actu,  et  duse  potentia.  Hinc  non  oportet 
quod  aliqua  unio  fiat  de  novo,  sicut  nec 
in  divisione  continui  aliquid  de  novo  fit, 
in  quantum  id  quod  fuit  unum  actu,  fit 
multa.  —  Haec  Thomas  in  Scripto.  Et  ea- 
dem  scribit  in  tertia  parte,quaestione  quin- 
quagesima. 

Quibus  consonat  Petrus,  et  addit  :  Dei- 
tas  conjuncta  fuit  animae  Christi  triplici 
vinculo,  utpote  :  per  gratiam  inhabitatio- 
nis,per  gloriam  fruitionis,per  donum  per- 
sonalis  unionis.  Prima  fuit  dispositio  ad 
secundam,  prima  et  secunda  ad  tertiam. 
Quumque  prima  fuerit  inseparabilis,  quo- 
niam  solum  peccatum  separat  eam,  sequi- 
tur  quod  nec  secunda,  nec  tertia  separabi- 
lis  fuit  :  quod  contingit  ex  immutabilitate 
bonitatis  divinae,  rationalem  creaturam 
nunquam  primo  deserentis,  atque  ex  im- 
mutabilitate  animae  Christi,  nunquam  a 
Deo  recedere  volentis.  —  Insuper  quaeri 
potest,  an  deitas  fuit  in  triduo  ab  assum- 
pta  humanitate  separata.  Dicendum,  quod 
humana  natura  est  corpus  et  anima  simul 
unita.  Loquendo  ergo  de  natura  humana 
materialiter,  sic  deitas  non  fuit  separata 
ab  ea  :  quia  utrique  parti  mansit  conjun- 
cta.  Unde  asserit  Athanasius  :  Maledictus 
qui  dicit  Filium  Dei  deposuisse  hominem 
quem  semel  assumpsit;  et  exponit  :  id  est 
naturam  humanam.  Damascenus  quoque 
fatetur  :  Quod  Verbum  semel  assumpsit, 
nuuquam  a  se  removit.  Loquendo  autem 
de  natura  humana  formaliter,  non  potest 
dici  proprie  separata,  quoniam  separatum 
manet  seorsum ;  attamen  desiit  esse  actu, 
mansit  vero  in  suis  principiis.  Haec  Petrus. 

Concordat  Richardus  :  Filius  Dei  (inqui- 
ens)  carnem  assumpsit  propter  ordinem 
ejus  ad  animam,  et  quamvis  in  morte  ani- 
ma  fuit  separata  a  carne,  tamen  in  carne 
remansit  ordo  ad  animam,id  est  unibilitas 
et  inclinatio  ad  eamdem  :  ergo  remansit 
ratio  suae  unionis  cum  Verbo,  atque  ex 
consequenti  unio  ipsa.  Haee  Richardus.  — 
Concordant  Antisiodorensis  et  Alcxander. 

Bonaventura  quoque  hic  sciscitatur,  et 


A  item  Richardus,  an  Verbum  fuit  unitum 
carni  et  animae  duplici  unione.  Ad  quod 
respondent  :  Unio  tripliciter  sumitur.  Pri- 
mo,  pro  actione  unientis.  Secundo,  pro 
passione  rei  unibilis  seu  unitae.  Tertio, 
pro  relatione  unitorum.  Loquendo  de  uni- 
one  primo  modo,  persona  Verbi  univit  sibi 
corpus  et  animam  unica  unione,  sicut  et 
ea  assumpsit  una  et  eadem  assumptione. 
Loquendo  quoque  de  unione  passiva,  fuit 
ibi  unica  unio,  quoniam  corpus  et  anima 
conjuncta  sunt  Verbo,ut  in  unam  naturam 

B  connexa.  Loquendo  autem  de  unione  tertio 
modo,  quum  illa  sit  relatio,  quae  multi- 
plicatur  multiplicatione  ipsius  unibilis,sic 
fuit  ibi  et  unica  unio  actu,  quamdiu  cor- 
pus  et  anima  fuerunt  conjuncta,  quibus 
per  mortem  divisis,  fuit  unio  duplex  seu 
bina  in  actu,  sed  potentialiter  una.  Haec 
illi.  —  Et  consonant  praehabitis  verbis 
Thomse. 

Praeterea  Bonaventura  quaerit,utrum  ani- 
ma  Christi  facta  sit  impassibilis  mox  post 
primum  instans  separationis  suae  a  corpo- 

C  re.  Respondet  :  Ex  certa  auctoritate  non 
est  haec  quaestio  determinata.  Ideo  sine 
periculo  fidei  potest  utraque  pars  defendi. 
Verumtamen  probabilius  rationabiliusque 
videtur,  quod  statim  post  separationem  sor- 
tita  sit  impassibilitatem.  Non  enim  patie- 
batur  anima  Christi,  nisi  dispensative  pro 
nostra  salute  :  idcirco  via  completa,  dum 
amplius  non  potuit  promereri,  non  potuit 
amplius  pati ;  et  ita  ante  corporis  sui  glo- 
rificationem  impassibilis  facta  est,  sicut  et 
animae  perfectorum  evolantes  mox  impas- 

D  sibiles  fiunt,  post  Christi  passionem.  Haec 
Bonaventura. 

At  vero  Durandus  circa  haec  aliqua  spe- 
cialia  scribens  :  Differunt,  inquit,  cessatio 
unionis  ct  separatio  unitorum.  Cessat  nam- 
que  unio  aliquorum  per  desitionem  alteri- 
us  extremorum.Proprie  vero  non  separan- 
tur  nisi  quao  manent  post  separationem, 
unione  eorum  soluta.  Propter  quod  formae 
corruptibiles,  ut  animae  irrationales,  non 
dicuntur  separari  a  corporc,  quemadmo- 
duin  aniinae  rationales. Hinc  in  morle  Chri- 

sti  humanitas  non  fuit  proprie  separata  a 
deitate;  attamen  unio  ejus  cum  deitate 
cessavit,  quia  humanitas  Christi  in  mor- 
te  desiit  esse,  quum  dicat  quid  conjun- 
ctum  ex  anima  et  corpore,  quorum  con- 
junctio  tunc  cessavit  :  alioqui  Christus 
non  fuisset  vere  mortuus.  De  separatione 
vero  deitatis  ab  anima  et  corpore  Christi 
non  est  eodem  modo  respondendum,  quia 
ab  anima  non  exstitit  separata.  De  corpore 
autem  non  potest  sic  dici  omnino ;  imo 
oportet  aliter  dicere,  secundum  ponentes 
diversitatem  formarum  substantialium  in 
eodem,  et  secundum  ponentes  unitatem 
formae  in  uno  composito.  Si  enim  in  ho- 
mine  sit  talis  formarum  pluralitas,  ita  quod 
corpus  sit  corpus  per  aliquam  aliam  for- 
mam  ab  anima,  manentem  in  eodem  cor- 
pore  vivo  ac  mortuo;tunc  dicendum,quod 
a  corpore  Christi  nunquam  fuit  deitas  se- 
parata,  nec  unio  eorum  soluta.  Porro  si  in 
homine  non  ponatur  aliqua  forma  sub- 
stantialis  nisi  anima;tunc  dicendum,quod 
deitas  non  fuit  proprie  separata  a  corpore, 
sed  cessavit  unio  ejus  cum  corpore,  quia 
sic  corpus  desiit  esse  per  mortem.  Illud 
quoque  essentialiter  erat,  quia  quum  cor- 
pus  non  nominet  solam  materiam,  sed 
compositum  ex  materia  et  forma  dante 
esse  corporeum,  de  intrinseca  essentiali- 
que  ratione  corporis  est  forma,  per  quam 
habet  esse  corporeum.  Si  ergo  in  homine 
non  sit  alia  forma  ab  anima,  sed  ab  ea 
habet  esse  animatum  corporeum,  quum 
illa  fuerit  in  morte  a  corpore  separata,  se- 
quitur,  quod  corpus  illud  desierit  esse  id 
quod  essentialiter  erat,  sicque  per  suam 
desitionem  soluta  est  et  cessavit  unio  ejus 
cum  deitate.  Haec  Durandus. 

Quibus  primo  objicitur,  quod  de  sensi- 
tivo  et  intellectivo  ait  Philosophus  libro 
de  Anima,  Separetur  hoc  ab  illo  sicut  per- 
petuum  a  corruptibili :  quo  probatur  quod 
corruptibile  ab  incorruptibili  separatur  in 
morte.  Verum  quum  istud  in  usu  termi- 
norum  videatur  consistere,  parvi  penden- 
dum  est.  Denique,  ex  praehabitis  nunc 
suppono,   quod    in   eodem    non   sint   si- 


A  mul  plures  formae  substantiales  :  quod  et 
philosophi  atque  theologi  communiter  te- 
nent;  idcirco  nec  in  corpore  Christi  fuit 
talis  pluralitas.Nec  tamen  ob  id  dicendum 
censetur,  quod  corpus  Christi  per  mortem 
desiit  esse  :  imo  ut  Alexander,  Thomas, 
Bonaventura,  Albertus  et  alii  communiter 
tenent,  persona  Verbi  seu  deitas,  cui  fuit 
et  mansit  unitum,  divina  et  supernaturali 
virtute  conservavit  illud  in  esse.  Praeterea, 
si  corpus  Christi  per  mortem  desiit  esse, 
ergo   fuit  corruptum.   Contra   quod    dicit 

B  Psalmista  :  Non  dabis  Sanctum  tuum  vi-Pi.xv,io. 
dere  corruptionem.  Unde  in  Actibus  bea- 
tissimus  princeps  Apostolorum  testatur  : 
Caro  ejus  non  vidit  corruptionem.  — In-  Act.u,  31. 
super,  quod  ait  Durandus,  Corpus  non 
nominat  solam  materiam,  sed  composi- 
tum  ex  materia  et  forma  :  videtur  hoc 
loco  inepte  prolatum,  quia  hic  sermo  est 
de  corpore  ut  est  essentialis  pars  compo- 
siti;  quod  non  includit  nec  nominat  for- 
mam  substantialem  :  alioqui  compositum 
constaret  ex  composito  ex  forma  substan- 

C  tiali  atque  materia,  sicut  ex  una  parte,  et 
ex  alia  forma  substantiali,  sicut  ex  alia 
parte.  Idcirco  dicendum,  quod  corpus  tri- 
pliciter  sumitur.  Primo,  ut  genus  subal- 
ternum  in  praedicamento  substantiae,  ut  in 
arbore  patet  Porphyrii  :  et  ita  verum  est 
dictum  istud  Durandi.  Secundo,ut  est  pars 
substantialis  rei  compositae,  et  proxima 
ejus  materia,  quae  vocatur  materia  secun- 
da,  videlicet  non  nuda  materia,  sed  quan- 
tificata  et  qualificata.  Tertio,  ut  est  species 
quantitatis  continuae  :  et  ita  est  accidens. 

D  —  Quid  vero  de  unitate  et  identitate  cor- 
poris  Christi  vivi  ac  mortui  sit  sentien- 
dum,  mox  clarius  exprimetur. 

Praeterea  Henricus  duodecimo  Quodlibe- 
to,  quaestione  qua  quaerit,  utrum  Christus  q.  12. 
si  fuisset  mortuus  senio,  putrefactus  fuis- 
set  secundum  corpus,  tenet  sicut  et  alibi 
saepe,  quod  in  Christo  praeter  animam  ra- 
tionalem  fuit  alia  forma  substantialis,  vi- 
delicet  forma  corporeitatis;  attamen  pro- 
testatur,  quod  sive  hoc  teneatur,  sive  quod 
solum  fuit  in  eo  una  forma  substanlialis, 

utpoto  anima  rationalis. dioonduin  sit  quod 
eorpus  Christi  nunquam  Fuisset  putrefn- 
ctum,  corruptum,  dissolutum,  noquo  m- 
oinoratuin.otiam  si  rosurrootio  ojns  fnissol 
usquo  ftd  finoin  mundi  dilata  !  qnoniam 
virtns  Yorhi  sou  divhkitfttis  oonsorvassol 
ot  pr.rsonassot  illud  miraoulo.  Quo  oon- 
stat.quod  otiam  assorontos  in  Christo  fnis- 
so  dnmtaxat  unam  forinam  substantialom. 
soilioot  animam.  fatontnr  OOrpus  illud  non 
desiisse  simplioitor:attainon  fnit  \oraoitor 
mortnnm.  Nec  soquitnr.  Fnit  mortnnm.  or- 
go  corruptuni,  quura  mors  non  sit  uisi 
soparatio  aninur  a  oorporo. 


1) 


QUiKSTIO    U 


kEnique  td  id.TJtruni  oorpus  Chri- 
sti  post  mortoin  doluiit  dissol- 
vi.  aut  dissoluturn  tuissot.  rhomas 
rospondot  :  Mors.  dissolutio.  inoinoratio. 
putrofaotio.  snnt  pcena  originalis  poooati. 
quod  in  ChristO  uon  fnit  :  idcirco  noo  istos 
COOtmxil  dofootus  o\  nooossitato  originis. 
qnoniain  sino  orisrinali  fnit  COHCOptUS  Nec 
fnornnt  in  oo  itft  quod  oornm  debitor  fn- 
orit.  quum  in  oo  non  fnorit  aliqna  oul- 
pa  :  sed  quosdnm  defectus  poannles  sponte 
assnmpsit.  aol  ooinplonduin  opos  nostra 
rodomptionis.  qnatonns  in  oisdoiu  nobis 
promereretur.  Quumque  opus  nostra  ro- 
domptionis  ossot  in  passiono  oomplotnm. 
M^.w.  qnia  tuno  di\it.  Consuininatuin  ost :  noo 
oorpns  sino  anima  fnit  in  stutu  morondi  : 
ideo  oorpus  ojns  dissolvi  non  dohuit.  noo 
dissolutnm  fnissot.  —  Kt  si  objioiatnr.  qnia 
r.n. t-.  secundura  Apostolnm.  debuil  per  omnia 
fratribns  similari.  ergo  ot  instar  aliornm 
qnantnm  td  COTpUS  inoinorari :  ot  rnrsns. 
qnoniam  oorpns  ojns  fnit  o\  oontrariis 
oonstans  ot  ini\tnm.  orco  ot  dissolvon- 
dum:dioonduin  ftd  priinuin.quod  in  omni- 
bus  qua  sunt  de  veritnte  Duturai  lmmana\ 
ot  quae  exigebnntur  ftd  oonsummationoin 
nostmi  rodomptionis.  assimilatns  ost  fra- 
tribus  :  nd  sooundum.  quod  oorpus  Christi 


A  in   quanluin   ita   COmpOsitum   ot   mi\tuin. 
fmssol  naturalilor  inoinorabilo.  nisi  altior 
oausa  supernntumlisque  virtus  impedh 
sot  ot  illud  oonservnsset,  sicul  jam  putuit  c  i 
—  Concordnnl  Petrus,  Etiehnrdus  iliique  £| 
oonununitor. 

Verumtnmen  qunril  Richnrdus,  utrum 
oorpus  C.hristi  fuissot  pulrofaoluin.  si  diu 
fuissot  ojus  resurrectio  prololala.noo  DOVO 
miraoulo  fuissot  oonsorvatuin.  QuooirQft 
duns  rooitat  opinionos  :  unam.  dicentium 
quod  oorpns  illud  nunquam  fuissot  putro- 

H  faoluin.  quoniam  in  porsona  Verbi  aMorni 
fuit  subslantifioatum.  noo  id  illam  o\si- 
stontiain  fuit  oporationo  natur.n.  sod  oin- 
nipotonio  ivi  virtute  perduetum  :  ideo 
sino  DOVO  miraoulo  fuissoi  a  putrofaotio- 
no  prmservutum  virtute  divin»  person»; 
aliam.  dicentium  quod  sicul  anto  reces- 
suin  Ukimn  Christi  a  suo  oorporo  fuit  in 
oorporo  ojus  oorruptio  naturalis  oomplo- 
\ionis.  ita  ot  ftlta  similos  altorationos.  ut 
dissolutio,  inoinoratio.  oontigissont  in  oo. 
si  rosurrootio  fuissot  diutius  protolala.  nisi 

C  novo  mirneulo  impeditum  fuissot  :eui  opi- 
nioni  magis  oonsontit  Uiohardus.  ot  priOMB 
Honrious. 

Verum  ut  jum  suprt  dictum  esl  sape, <■''■ 
oorpus  Christi  ab  omni  oorruptiono.  \ 
siono.  dissolutione  poternl  conservnri,  ot 
pneservntum  fuissot  non  solum  mtione 
unionis  immediuta  cum  Verbo,  sed  item 
o\  redundnntie  bentitudinis  suporionun  vi- 
rium  eniOMB  ojus  in  ipsum  oorpus.  nisi  di- 
vimn  ordinationis  modemminc  susponsa 
fnissot  redundnntia  illa.  qnantum  nostrm 

0  redemptionis  exegH  mysterium,Nec  tumen 
ob  hoo  oportot  simplioitor  dicere,  quod 
universns  passionos  ot  affliotionos  quas 
portnlit  Christus.  miraouloso  sustinuit  : 
imo  ot  naturalitor  ot  iniraonloso  passus  ost 
oas  diverso  respectu.  Nempe  per  respe- 
otum  ftd  unionoin  oum  Verbo  ot  ftd  boati- 
tudinom  ftnimn  ejus  in  suporioribus  \  i- 
ribus  suis.  iniraoulosum  fuit  ot  divina 
disponsationo  ovonit.  quod  oas  sustinuit: 
por  rospootum  voro  ftd  naturalom  dispos 
tionom  oommivtionis  ot  ooinpositionis     i 

contrariis,  naturaliter  fuit  passibilis  et  est  A  sti,  quia  has  non  requirebat  redemptio 
passus.  Quamvis  etiam  divina  dispensatio-  ista,  sicut  ostensum  est  :  imo  nec  corporis 
ne  permissa  fuit  corruptio  naturalis  com-  illius  dignitati  hoc  congruebat,  nec  omni- 
plexionis,  quia  hoc  nostra  exigebat  redem-  potcntiae,  excellentiae  et  benevolentiae  Ver- 
ptio,  nunquam  tamen  ita  permissa  fuisset  bi  seterni,  quod  nunquam  deponere  debuit 
putrefactio  aut  incineratio  corporis  Chri-      quod  semel  assumpsit. 


DISTINCTIO  XXII 


A.  Si  Christus  in  morte  fuit  homo. 

HIC  quaeritur,  utrum  in  illo  triduo  mortis  Ghristus  fuerit  homo.  Quod  non 
videtur  quibusdam,  quia  mortuus  erat,  et  homo  mortuus  non  est  homo. 
Addunt  etiam,  quod  si  tunc  erat  homo,  vel  mortalis  vel  immortalis.  Sed 
mortalis   non,   quia  mortuus  ;  nec  immortalis,  quia  tantum  post  resurrectionem. 
Quibus  respondemus,  quia  licet  homo  mortuus  fuerit,  erat  tamen  in  morte  Deus 
homo,  nec  mortalis  quidem  nec  immortalis,  et  tamen  vere  erat  homo.  Illae  enim  et 
hujusmodi  argutiae  in  creaturis  locum  habent,  sed  fidei  sacramentum  a  philoso- 
phicis  argumentis  est  liberum.  Unde  Ambrosius  :  Aufer  argumenta,  ubi  fides  quae-  Ambr.dcR- 
ritur.  In  ipsis  gymnasiis  suis  jam  dialectica  taceat  ;  piscatoribus  creditur,  non  ^n.  ub.t 
dialecticis.  Dicimus  ergo,  in  morte  Ghristi  Deum  vere  fuisse  hominem,  et  tamen  "' 8i' 
mortuum  ;  et  hominem  quidem  nec  mortalem  nec  immortalem  :  quia  unitus  erat 
animae  et  carni  sejunctis.  Alia  enim  ratione  dicitur  Deus  homo,  vel  homo  Deus, 
quam  Martinus  vel  Joannes.  Homo  enim  dicitur  Deus,  et  econverso,  propter  susce- 
ptionem  hominis,  id  est  animae  et  carnis.  Unde  Augustinus  :  Talis  erat  susceptio  Aug.de th- 
illa,  qua3  Deum  hominem  faceret,  et  hominem  Deum.  Quum  ergo  illa  susceptio  per  ,,„.28.  " 
mortem  non  defecerit,  sed  Deus  homini  et  homo  Deo,  sicut  ante,  unitus  erat  vere ; 
et  tunc  Deus  erat  homo,  et  econverso,  quia  unitus  animae  et  carni ;  et  homo  mortuus 
erat,  quia  anima  a  carne  divisa  erat.  Propter  separationem  animae  a  carne  mortuus, 
sed  propter  utriusque  semper  secum  unionem  homo.  Non  autem  sic  erat  homo  ut 
ex  anima  et  carne  simul  junctis  subsisteret  :  ex  qua  ratione  dicitur  aliquis  alius 
homo.  Et  ipse  forte  ante  mortem  hoc  etiam  modo  erat  homo,  et  post  resurrectionem 
fuit ;  in  morte  vero  homo  erat  tantum  propter  animae  et  carnis  secum  unionem,  et 
mortuus  propter  inter  illa  duo  divisionem. 

B.  Si  Christus  in  morte  erat  homo  alicubi; 
et  si  ubicumque  est,  homo  sit. 

Hic  quaeritur,  si  Ghristus  in  morte  alicubi  erat  homo ;  et  si  ubicumque  est,  homo 
sit.  Ad  quod  dicimus,  quia  non  ubicumque  erat,  homo  erat ;  nec  modo  ubicumque 

est,  homo  est  :  quia  ubique  est  secundum  deitatem,  nec  ubique  est  homo,  quia 
non  ubique  homini  unitus ;  sed  ubicumque  est  secundum  hominem,  ibi  homo  est. 
Tempore  autem  mortis,  et  ubique  erat  secundum  Deum,  et  in  sepulcro  secundum 

Fuigent.de  hominem,  et  in  inferno  secundum  hominem  ;  sed  in  inferno  secundum  animam 

trum.D.n"  tantum,  et  in  sepulcro  secundum  carnem  tantum.  In  sepulcro  ergo  erat  homo,  quia 
humanitati  unitus  erat,  etsi  non  toti,  quia  carni  tantum  ;  et  in  inferno  erat  homo, 
quia  humanitati  unitus,  sed  non  toti,  quia  animae  tantum.  Sed  si  in  inferno  animae 
tantum,  et  in  sepulcro  carni  tantum  unitus  erat  :  ergo  nec  in  inferno  unitus  erat 
animae  et  carni,  nec  in  sepulcro.  Quomodo  ergo  ibi  vel  hic  homo  esse  dicitur?  Quae 
est  ratio  dicti?  Quia  una  eademque  unione  unitus  erat  animae  in  inferno,  et  carni 
in  sepulcro ;  et  sic  erat  illis  duobus  tunc  separatis  unitus,  sicut  ante  separationem, 
id  est  ante  mortem.  —  Ad  hoc  autem  opponitur  :  Si  Christus  animam  tantum  vel 
carnem  tantum  assumpsisset,  non  fuisset  verus  homo ;  sed  propter  utriusque  assum- 
ptionem  verus  homo  fuit  :  sic  ergo,  ubi  carnem  et  animam  sibi  unitam  non  habebat, 
verus  homo  ibi  non  erat.  Sed  tempore  mortis  nusquam  illa  duo  vere  unita  habebat, 
quia  nec  in  sepulcro,  nec  in  inferno,  nec  alibi  :  nusquam  ergo  erat  homo.  Ad  quod 
dicimus,  quia  Ghristus  utique  verus  homo  non  fuisset,  si  carnem  et  animam  non 
assumpsisset ;  sed  tamen  quia  ex  quo  assumpsit,  neutrum  deposuit,  sed  cum  utroque 
eamdem  unionem  indesinenter  tenuit  quam  assumendo  contraxit  :  ideo  non  incon- 
grue,  ubicumque  animae  vel  carni  vel  utrique  unitus  est,  ibi  homo  esse  dicitur,  quia 
ibi  humanatus  est.  Ergo  et  in  sepulcro  erat  homo,  et  in  inferno  erat  homo  :  quia 
utrobique  humanatus  erat  Ghristus,  et  unam  eamdemque  cum  anima  et  carne,  licet 
separatis,  habebat  unionem,  et  uno  eodemque  tempore  in  sepulcro  jacuit  Ghristus, 
et  ad  infernum  descendit;  sed  in  sepulcro  jacuit  secundum  solam  carnem,  et  in 

Aug.injo- infernum  descendit  secundum  solam  animam.  Unde  Augustinus  :  Quis  non  est 

7s"n.  3™°  derelictus  in  inferno  ?  Ghristus,  sed  in  anima  sola.  Quis  jacuit  in  sepulcro  ?  Chri- 
stus,  sed  in  carne  sola  :  quia  in  his  singulis  Ghristus  est ;  Ghristum  in  his  omnibus 
confitemur  et  singulis.  —  Ex  his  evidenter  ostenditur,  quod  carni  jacenti  in  sepulcro 
unitus  erat  Christus,  sicut  animae  in  inferno  :  alioqui  si  carni  mortuae  non  esset 
unitus,  non  in  ea  diceretur  jacuisse  in  sepulcro.  Anima  ergo  ad  infernum  descendit, 
Ambr.  de  caro  in  sepulcro  jacuit,  Sapientia  cum  utroque  permansit,  quae  in  inferno  positis 

cram.ii.4i.  (ut  ait  Ambrosius)  lumen  vitae  fundebat  aeternae.  Radiabat  illic  lux  vera  Sapientiae, 
illuminabat  infernum,  sed  in  inferno  non  claudebatur.  Quis  enim  locus  est  Sapientiae, 

/o6«TOi,  de  qua  scriptum  est  :  Nescit  homo  vias  ejus,  nec  inventa  est  inter  homines ;  de  qua 
abyssus  dicit,  Non  est  in  me;  mare  dicit,  Non  est  mecum?  Ergo  nec  in  tempore 

Ambr.  oP.  nec  in  loco  Sapientia  est,  cui  nec  mors  tribuenda  est.  In  ligno  enim  caro,  non  illa 
operatrix  omnium  substantia  divina,  pendebat.  Gonfitemur  tamen  Ghristum  pepen- 
disse  in  ligno,  et  jacuisse  in  sepulcro,  sed  in  carne  sola;  et  fuisse  in  inferno,  sed  in 
anima  sola. 

G.  Quod  Christus  ubique  totus  est,  sed  non  totum  :  ut  totus  est 
homo  vel  Deus,  sed  non  totum. 

Et  utique  totus  eodem  tempore  erat  in  inferno,  in  ccelo  totus,  ubique  totus. 
Persona  enim  illa  aeterna  non  major  erat  ubi  carnem  et  animam  simul  unitam  sibi 
habebat,  quam  ubi  alterum  tantum  ;  nec  major  erat  ubi  utrumque  simul  vel  alterum 
tantum  unitum  habebat,  quam  ubi  erat  neutrum  habens  unitum.  Totus  ergo  Ghri- 
stus  et  perfectus  ubique  erat.  Unde  Augustinus  :  Non  dimisit  Patrem  Christus,  quum  vigii.TaPs. 
venit  in  Virginem,  ubique  totus,   ubique  perfectus.  Uno  ergo  eodemque  tempore  nUatbSi! 
totus  erat  in  inferno,  totus  in  ccelo.  Erat  apud  inferos  resurrectio  mortuorum,  erat 
super  ccelos  vita  viventium  ;  vere  mortuus,  vere  vivus  :  in  quo  et  mortem  susceptio 
mortalitatis  excepit,  et  vitam  divinitas  non  perdidit.  Mortem  ergo  Dei  Filius  et  in  ibid.e.24. 
anima  non  pertulit,  et  in  majestate  non  sensit ;  sed  tamen  participatione  infirmitatis, 
rex  gloriae  crucifixus  est.  —  Ex  his  apparet,  quod  Ghristus  eodem  tempore  totus  erat 
in  sepulcro,  totus  in  inferno,  totus  ubique,  sicut  et  modo  totus  est  ubicumque  est, 
sed  non  totum.  Nec  in  sepulcro  nec  in  inferno  totum  erat,  etsi  totus  :  sicut  Ghristus 
totus  est  Ueus,  totus  homo,  sed  non  totum  :  quia  non  solum  est  Deus  vel  homo, 
sed  et  Deus  et  homo.  Totum  enim  ad  naturam  refertur,  totus  autem  ad  hypo- 
stasim  :  sicut  aliud  et  aliquid  ad  naturam,  alius  vero  et  aliquis  ad  personam 
referuntur.  Unde  Joannes  Damascenus  :  Totus  Ghristus  est  Deus  perfectus,  non    Damasc. 
autem  totum  Deus  est.  Non  enim  solum  Deus  est,  sed  et  homo ;  et  totus  homo  thod.iib.m~ 
perfectus,  non  autem  totum  homo  :  non  solum  enim  homo,  sed  et  Deus.  Totum0'1' 
enim  naturae  est  repraesentativum,  totus  autem  hypostaseos  :  sicut  aliud  quidem 
est  naturae,  alius  autem  hypostaseos.  Sic  et  hujusmodi. 

D.  Si  ea  qua?  dicuntur  de  Deo  vel  de  Filio  Dei,  possunt  dici  de 
homine  illo  vel  de  filio  hominis. 

Solet  etiam  quaeri,  si  congruenter  dici  possit  filius  hominis  vel  ille  homo  descen- 
disse  de  ccelo  vel  ubique  esse,  sicut  dicitur  Fiiius  Dei  vel  Deus  de  ccelo  venisse  et 
ubique  esse.  Ad  quod  dicimus  :  Si  ad  unitatem  personae  referatur  dicti  intelligentia, 
sane  dici  potest ;  si  vero  ad  distinctionem  naturarum,  nullatenus  concedendum  est. 
Unde  Augustinus  :  Una  persona  est  Ghristus,  Deus  et  homo.  Ideo  dicitur  :  Nemo  Aug.  con- 
ascendit  in  ccelum,  nisi  qui  de  ccelo  descendit,  etc.  Si  ergo  attendas  distinctionem  „™n  ,fDa*'" 
substantiarum,  Filius  Dei  descendit,  et  filius  hominis  crucifixus  est;  si  vero  unitatem  ^n*3' 
personae,  et  filius  hominis  descendit,  et  Filius  Dei  est  crucifixus.  Propter  hanc  13- 
unitatem  personae,  non  solum  filium  hominis  descendisse  de  ccelo,  sed  etiam  dixit 
esse  in  ccelo,  quum  loqueretur  in  terra.  Propter  hanc  eamdem  dicitur  Deus  gloriae  Aug.deTn- 
crucifixus,  qui  tamen  ex  forma  servi  tantum  crucifixus  est,  non  secundum  hoc  quod  "'na  28. '  ' 

|)eus  gloriae  est,  et  secundum  quod  glorificat  suos ;  et  tamen  dicitur  Deus  gloriae  "  Co''• "' 8' 
irucifixus.  recte  quidem,  non  ex  virtute  divinitatis,  sed  ex  infirmitate  carnis.  Quid 

ergo,  propter  quid,  et  secundum  quid  dicatur,  prudens  et  diligens  et  pius  lector 
/oann.i.27.  intelligat.  Hgec  de   corrigia  calceamenti  dominici  dicta   sufficiant,  ne    ossa  regis 

Antus  ii,  i.     T  -.  .  . 

Idumaeae  consumantur  usque  rn  cinerem. 


SUMMA 
DISTINGTIONIS   VICESIBLE   SECUND/E 

PR.ECEDENTI  distinctione  de  morte 
Ghristi  tractatum  est.  Hic  circa  eam- 
dem  quaestiones  moventur.  Primo,  utrum 
illo  in  triduo  Christus  exstiterit  homo.  Se- 
cundo,utrum  Christus  tempore  mortis  fuit 
alicubi  homo  ;  et,  an  sit  homo  ubicumque 
exsistit.  Quocirca  declarat,  quod  Christus 
ubicumque  est,  totus  sit,  non  totum.  Po- 
stremo  interrogat,  an  omnia  quae  dicun- 
tur  de  Deo  seu  Filio  Dei,  possint  dici  de 
filio  hominis. 


QU^ESTIO    PRIMA 

PRimo  ergo  hic  quaeritur,  An  Christus 
fuerit  homo  in  triduo  mortis. 
Videtur  quod  non.  Primo,  quoniam  fuit 
mortuus  pro  tunc,  seu  mortuus  homo  : 
sed  homo  mortuus  non  est  homo,  sicut  nec 
homo  pictus.  —  Secundo,  quia  non  habuit 
lunc  naturam  humanam  sibi  unitam,quum 
corpus  et  anima  fuerint  ab  invicem  sepa- 
rata. 

In  oppositum  sunt  quae  habentur  in  tex- 
c/.p.362C.  tu;  et  quod  juxta  praehabita,  persona  Verbi 
naturam  quam  semel  assumpsit,  nunquam 
deposuit. 

Ad  hoc  Thomas  respondet  :  Opinio  fuit 
Magistri  atque  Hugonis  de  S.  Victore,  quod 
Ghristus  in  illo  triduo  fuit  homo.  Ad  quod 
tamen  movebantur  viis  diversis.  Hugo  et- 
enim  dixit,  quod  tota  personalitas  et  quid- 
ditas  hominis  sit  anima  ralionalis, ita  quod 
ipsa  proprie  loquendo  sit  homo,atque  post 
mortem  possit  homo  vocari,  non  solum  in 


A  Christo,  sed  in  ceteris  quoque.  Quae  opinio 
stare  non  valet,  quoniam  enti  completo  in 
specie,  nequit  aliud  advenire  ad  compo- 
nendum  cum  ipso  naturam,  sed  vel  ad- 
jungitur  ei  in  persona  et  non  in  natura 
(quod  singulare  est  in  Christo),  vel  acci- 
dentaliter.  Et  ita  secundum  istam  opinio- 
nem  ex  anima  et  corpore  non  efficeretur 
una  natura,  nec  anima  esset  corporis  for- 
ma,  nec  vivificaret  illud  formaliter  :  imo 
accidentaliter  ei  adjungeretur,ut  nauta  na- 
vi,  et  homo  vesti,  ut  dixerunt  antiqui  phi- 

R  losophi,  quorum  in  hoc  Plato  exstitit  prin- 
ceps,  ut  Gregorius  refert  Nyssenus.  Unde 
Plato  asseruit,  quod  homo  non  est  quid 
compositum  ex  anima  et  corpore,  sed  ani- 
ma  corpore  utens.Quae  quum  inconvenien- 
tia  sint,  Magister  non  consensit  quod  alii 
homines  post  mortem  sint  homines,  sed 
voluit  hoc  de  Christo,in  quo  anima  et  caro 
post  mortem  manserunt  unita  in  una  per- 
sona.  Quae  opinio  salvari  non  valet,  pro- 
prie  sumendo  hoc  nomen,  homo.  Primo, 
quia  de  hominis  ratione  est,  quod  anima 

C  et  corpus  inter  se  uniantur,  atque  consti- 
tuant  unam  naturam  :  quod  fit  per  hoc 
quod  corpus  informatur  ab  anima.  Quod 
in  Christo  non  fuit  in  triduo.  Secundo, 
quoniam  recedente  anima,  caro  illa  non 
mansit  caro  nisi  aequivoce  :  unde  nec  cor- 
pus  illud  fuit  tunc  corpus  humanum  nisi 
aequivoce.  Hinc  omnes  moderni  fatentur, 
quod  in  triduo  illo  Christus  non  exstitit 
homo.  Sciendum  tamen,  quod  nec  Magi- 
ster  voluit  dicere,  quod  Christus  in  triduo 
illo  fuerit  homo  univoce.  Nam  ait,  quod 

D  non  secundum  eamdem  rationem  homo 
fuit  post  mortem,  ut  ante,  et  sicut  ceteri 
homines.  Sicque  ex  positione  Magistri  non 
sequitur  inconveniens  aliquod  secundum 
rem,  quia  (secundum  Philosophum  quar- 
to  Melaphysicae)  non  est  inconveniens  ut 
quod  nos  dicimus   hoininem,  alii   dicant 

non  hominem,  quantum  ad  convenientiam  A 
nominis;  sed  in  verbis  Magistri  solum  est 
improprietas  in  modo  loquendi,quum  non 
sit  in  usu  hujus  nominis,  homo,  quod  si- 
gnificet  animam  et  corpus  divisa.  —  Si  au- 
tem  objiciatur,  quoniam  nono  Ethicorum 
testatur  Philosophus,  quod  homo  est  suus 
intellectus  :  dicendum,  quod  illa  est  figu- 
rativa  locutio ;  propter  quod  dicit,  quod 
homo  dicitur  intellectus,  sicut  civitas  dici- 
tur  rex,  quoniam  totum  quod  est  in  civi- 
tate,  ex  regis  voluntate  dependet.  Haec  Tho- 
mas  in  Scripto.  B 

Insuper  in  tertia  parte,  quinquagesima 

4.  quaestione  :  Ghristum,  inquit,  vere  fuisse 
mortuum,  est  articulus  fidei.  Hinc  aliquid 
dicere  per  quod  tollitur  veritas  mortis 
Christi,  est  contra  fidem.  Ad  veritatem  au- 
tem  mortis  hominis  pertinet,  quod  per 
mortem  desinat  esse  homo,  ex  animae  se- 
paratione.  Ideo  dicere  Christum  in  triduo 
illo  hominem  fuisse  simpliciter,  erroneum 
est.  Aliqui  tamen  hoc  dixerunt,  sensum 
erroris  in  fide  non  habentes  :  ut  Hugo,  qui 
dixit  hominem  non  esse  nisi  animam  ra-  C 
tionalem ;  et  Magister,  quia  putavit,  quod 
unio  animae  et  corporis  non  sit  de  ratione 
hominis,  sed  sufficeret  corpus  animamque 
habere,  sive  conjuncta  sive  divisa.  —  Si 
autem   objiciatur,   quod   Christus   dicitur 

t,4.  sacerdos  in  aeternum  secundum  ordinem 
Melchisedech,  ergo  in  triduo  non  desiit  es- 
se  sacerdos,  ergo  nec  homo ;  dicendum, 
quod  esse  sacerdotem  convenit  homini  ra- 
tione  animae,  in  qua  character  est  ordi- 
nis.  Hinc  homo  per  mortem  non  amittit 
ordinem  sacerdotalem,  et  multo  minus  D 
Christus,  qui  totius  sacerdotii  est  origo. 
Haec  idem  in  Summa. 

Quibus  objici  potest,  quod  implicare  vi- 
dentur  :  quia  si  Hugo  asseruit  Christum  in 
triduo  fuisse  hominem,  quoniam  dixit  ani- 
mam  hominem  esse,  videtur  habuisse  non 
solum  verba  erronea,  sed  etiam  sensum 
erroris.  Et  si  dicatur,  quod  non  fuit  error 
in  fide,  objici  posset,  quod  ex  eis  sequitur 
error  iste  quem  dicit  formaliter  esse  con- 
tra  fidem,  ergo  fuit  error  in  fide.  —  Prae- 

T.  23. 


terea,  quod  dicit  Magistrum  concessisse 
Christum  fuisse  hominem  in  triduo,  quia 
putavit  unionem  animae  et  corporis  non 
esse  de  ratione  hominis,  non  apparet:quia 
(ut  ait  in  Scripto)  Magister  non  intendebat 
asserere,  quod  Christus  fuit  homo  in  tri- 
duo,  nisi  aequivoce  :  quo  constat  quod  se- 
cundum  intentionem  Magistri,  unio  animae 
et  corporis  de  ratione  sit  hominis.  —  Rur- 
sus,  fides  et  spes  sunt  in  anima,  imo  in 
supremis  viribus  ejus  ;  nihilo  minus  ani- 
ma  separata  et  beatificata,  desinunt  in  ea 
esse  fides  et  spes  :  ergo  ex  hoc  quod  ani- 
ma  manet  post  mortem,  non  sequitur  cha- 
racterem  sacerdotalem  manere  in  ea.  Ve- 
rum  an  tunc  in  ea  perseveret,  infra  super 
quartum  dicetur.  —  Itaque  advertendum, 
quod  Hugo  non  negavit  Christum  vere 
mortuum  in  triduo  illo,  sicut  nec  negavit 
Apostolos  et  ceteros  qui  abierunt,  mortuos 
esse;  sed  quoniam  dixit  carnem  seu  mate- 
riam  non  esse  de  essentia  hominis,  habuit 
dicere,  quod  Christus  in  triduo  illo  fuit 
homo  essentialiter,  id  est,  secundum  totum 
illud  quod  est  de  essentia  hominis,  non 
tamen  formaliter,  quoniam  carnis  conjun- 
ctio  aliquo  modo  concurrit  ad  completum 
hominis  esse,  et  sicut  quidam  Albertum 
sequentes  dicere  solent,  est  de  ratione  ho- 
minis,  sicut  intrinsecus  terminus  fluxus 
formae.  Hoc  dico  non  taliter  sentiendo,  sed 
quorumdam  intentionem  elucidando. 

Praeterea  Albertus  respondet  hic  pro  ma- 
jori  parte  ut  Thomas,  et  fatetur  Hugonem 
falsum  dixisse  in  verbis  praehabitis.  Dicit 
quoque  Albertus,  Magistrum  hic  esse  de- 
ceptum  ex  quibusdam  locutionibus,  qui- 
bus  utimur  dicendo  Christum  jacuisse  in 
sepulcro,  et  descendisse  ad  inferos,  quae 
non  conveniunt  Christo  nisi  ratione  natu- 
rae  humanae ;  quumque  attribuantur  sup- 
posito,  videtur  quod  Christus  ibi  supponat 
suppositum  humanae  naturae,  puta  hunc 
hominem.  Sed  dicendum,  quod  illae  locu- 
tiones  exstant  synecdochicae,ponentes  par- 
tem  pro  toto  :  quemadmodum  dicimus, 
Sancte  Petre,  ora  pro  nobis.  Haec  Albertus. 
—  Qui  etiam   dicit,  quod   in   illo  triduo 

Christus  non  fuit  rationalis,  quamvis  ha- 
buit  aniinam  rationalem  :  quia  a  rationabi- 
litate  qua?  est  pars  anima?,  non  dicitur  ho- 
mo  rationalis,  sed  a  differentia  hominis 
qua?  non  est  pars  anima?,  sed  forma  totius 
secundum  quod  totuin  est,  quemadmodum 
genus  et  differentia.  Amplius,  Christus  in 
triduo  fuit  suppositum  in  natura  humana 
exsistens,  sed  hoc  non  sufficit  ad  hoc  quod 
fuerit  homo,  sed  oportet  habere  aliquam 
rationem  suppositi  ab  ipsa  natura  :  quod 
non  fuit  in  Christo  in  triduo,  quia  natura 
nec  non  dat  esse  suum  supposito,  nisi*  pro- 
ut  constituendo  suppositum,  convenit  per 
compositionem.  Haec  Albertus. 

Cujus  huic  ultimo  dicto  objici  potest, 
quod  quum  de  ratione  natura?  humanae 
sint  anima  rationalis  et  caro  simul  juncta?, 
non  videtur  Christus  in  triduo  illo  fuisse 
suppositum  in  natura  humana  exsistens  : 
quia  in  eo  non  fuit  tunc  anima  carni  con- 
juncta,  nec  anima?  caro.  Nec  in  Christo 
suppositum  habuit  aliquam  rationem  sup- 
positi  a  natura  humana,  quia  in  Christo 
non  fuit  nisi  increatum  suppositum,  quod 
nec  esse  simpliciter  nec  rationem  suppo- 
siti  unquam  habuit  a  natura  illa  assumpta, 
quamvis  aliquas  denominationes  ex  par- 
te  ipsius  suscipiat  per  communicationem 
idiomatum,  qua?  nec  aliquid  novum  nec 
quid  superadditum  ponunt  in  incommuta- 
bili  et  perfecta  Verbi  persona.  Ilinc  quo- 
que  Thomas  circa  ha?c  ait  in  Scripto  : 
Christus  in  triduo  non  subsistebat  in  na- 
tura  humana,  quia  non  erant  ibi  omnes 
partes  humana?,  videlicet  caro  et  os,  nisi 
a?quivoce.Nihilo  minus  verbum  hoc  sancti 
Doctoris  inquisitionis  eget  majoris;  et  pau- 
lo  post  requiretur,an  corpus  Christi  vivum 
ac  mortuum,  fuil  unum  idemque  numero. 
Porro  Ldalricus  :  Dicunt  (inquil)  hic  qui- 
dain,  quod  Christus  in  triduo  mortis  fuit 
homo.  Quod  si  intelligunt  secundum  quod 
hoino  vocatur  ex  denominatione  partis 
sua?  dignioris,  juxta  quod  ait  Philosophus, 
quod  homo  est  suus  intellectus,  verum  af- 
firmant,  propter  unionem  animce  Christi 
cum  Verbo  in  triduo  illo.  Si  vero  sumunt 


A  hoc  nomen,  homo,  prout  Sancti  eo  utuntur 
frequenter  in  ista  materia  pro  principiis 
humana?  natura?,  id  est  anima  et  corpore, 
iterum  dicunt  verum,  quia  divinitas  man- 
sit  duobus  illis  unita.  Si  autem  accipiatur 
pro  natura  resultante  ex  immediata  illo- 
rum  unione  ad  invicem,  erroneum  esset. 
Ha?c  Udalricus. 

At  vero  Petrus  :  Circa  ha?c,  ait,  tres  fue- 
runt  opiniones.  Una  Hugonis,  quod  anima 
persona  est  hominis,  quoniam  substantifi- 
cat  eum  in  esse;  quumque  persona  homi- 

B  nis  sit  homo,  anima  est  homo.  Contra  hoc  : 
quia  sic  corpus  accidentaliter  homini  ad- 
veniret.  Secunda  Magistri,  dicentis  quod 
solus  Christus  post  mortem  ante  resuscita- 
tionem  fuit  homo,  non  ex  unione  solius 
anima?  cum  Verbo,  sed  anima?  et  corporis 
cum  ipso  Verbo  :  non  tamen  eo  modo  quo 
celeri  homines  appellantur;  nam  ceteros 
efficit  homines  anima?  corporisque  conjun- 
ctio,  Christum  vero  utriusque  assumptio, 
vivum  autem  hominem  fecit  utriusque 
unitio.  Contra  hoc  est,  quod  Christus  fuis- 

C  set  aequivoce  homo,  nec  ofxoouctoc,  id  est 
consubstantialis  sua?  Matri.  Tertia  positio 
est,  quod  Christus  in  triduo  non  exstitit 
homo  :  quia  hominem  quasi  materialiter- 
fecit  eum  corporis  et  anima?  assumptio, 
formaliter  vero  utriusque  ad  invicem  unio. 
—  Ha?c  Petrus.  Qui  etiam  dicit,  quod  sacer- 
dotium  Christi  nominatur  a?ternum,  quia 
aliud  ei  non  successit  neque  succedet,  non 
quia  continue  fuit  sacerdos  :  quod  conso- 
nat  Thoma?  in  Scripto,  quamvis  (ut  patuit)  P.3i 
in  Summa  aliter  videatur  sentire. 

D  Richardus  demum  tertia?  consonat  posi- 
tioni,  et  contra  Hugonem  allegat  illud  in 
Symbolo  :  Anima  rationalis  et  caro  unus 
est  homo.  Et  addit  :  Christus  est  nomen 
persona?  Filii  Dei  iu  duabus  naturis;  unde 
in  significato  Christi  includitur  significa- 
tum  hominis.  Ideo  quaudocumque  et  quo- 
modocuinque  fuit  id  quod  significatur  per 
nomen  Christi,  ipse  Chrislus  tunc  et  illo 
modo  fuit  homo,  non  aliter.  Quumque  in 
triduo  mortis  Christus  non  fuerit  ratione 
totius  significati  in  esse  actuali  atque  rea- 

li,  quia  secundum  naturam  assumptam  ita 
non  mansit;  ideo  in  triduo  illo  non  exstitit 
homo  in  esse  reali  et  actuali.  Attamen, 
quia  in  triduo  illo  Christus  ratione  suppo- 
siti  et  totius  sui  significati,  fuit  in  esse 
intellecto  seu  in  esse  per  apprehensionem, 
quoniam  totum  significatum  per  nomen 
hoc,  Christus,  intelligebatur  :  hinc  oportet 
concedere,  quod  Christus  in  triduo  illo 
fuit  homo  in  esse  intellecto.  Et  quoniam 
convenientia  rerum  secundum  esse  intel- 
lectum,  est  causa  veritatis  in  enuntiatione 
affirmativa;idcirco  in  triduo  illo  ista  enun- 
tiatio  seu  propositio  fuit  vera,  Christus  est 
homo.  Nempe  ut  primo  Metaphysicee  suee 
loquitur  Avicenna,enuntiationes  verae  non 
sunt  nisi  per  id  quod  habet  esse  in  anima, 
per  accidens  autem  secundum  id  quod  in 
exterioribus  habet  esse  :  ergo  ad  verita- 
tem  propositionis  accidit,  quod  res  esse 
habeat  extra  animam.  Denuo,  terminus 
communis  supponit  omnem  terminum  sin- 
gularem  in  cujus  significato  includitur  si- 
gnificatum  illius;  sed  in  triduo  ita  signifi- 
cavit  hoc  nomen,Christus,  unum  hominem 
singularem,  quemadmodum  ante  mortem, 
quoniam  re  destructa,  non  desinit  termi- 
nus  significare  quod  ante  significavit  :  er- 
go  in  triduo  iste  terminus,homo,significa- 
bat  Christum.  Terminus  autem  communis 
vere  preedicatur  de  omni  suo  supposito  : 
ergo  in  triduo  vera  fuit  pra?dicatio  ista, 
Christus  est  homo.  —  Heec  Richardus.  Cu- 
jus  responsio  videtur  procedere  juxta  il- 
lud  Porphyrii  :  Sive  Socrates  sit,  sive  non 
sit,  Socrates  semper  est  homo  :  quod  veri- 
ficatur  de  esse  quidditativo,  seu  esse  es- 
sentiee,  et  prout  verum  hoc  est,  conformi- 
tatem  denotat  extremorum. 

Praoterea  Bonaventura  circa  heec  scribit 
diffuse,  cujus  responsio  in  dictis  ex  Petro 
et  Richardo  summatim  perstringitur,  imo 
amborurn  illorum  responsiones  ex  Bona- 
ventura  sumptee  videntur.  Itaque  ait,  sicut 
ex  Petro  jam  tactum  est,  quod  circa  istud 
est  triplex  opinio,  et  quaelibet  aliquid  con- 
tinet  veritatis.  Dum  enim  unum  praedica- 
tur  de  aliquo,  intelligi  potest  tripliciter  : 


A  primo,  quantum  ad  esse  actuale;  secundo, 
quantum  ad  esse  aptitudinale;  tertio,  par- 
tim  secundum  illud  et  partim  secundum 
istud.  Tuncque  est  praedicatio  primo  mo- 
do,  quando  subjectum  actualiter  est,  et 
forma  preedicati  ei  actualiter  inest  :  ut  ho- 
mine  exsistente  dicitur,  Homo  currit.  Tunc 
vero  est  preedicatio  secundum  esse  aptitu- 
dinale,  quando  nec  subjectum  est  actu, 
nec  praedicatum  ei  actualiter  inest;  neces- 
saria  tamen  est  ordinatio  unius  ad  alte- 
rum,  super  principia  naturee  fundata  (hoc 

B  est,  quando  unum  est  de  intellectu  alte- 
rius)  :  quemadmodum  nulla  rosa  exsisten- 
te  veraciter  dicimus,  Rosa  est  flos.  Tunc 
demum  est  praedicatio  partim  secundum 
esse  actuale,  partim  secundum  esse  apti- 
tudinale,  quando  suppositum  seu  subje- 
ctum  est  in  actu,  sed  forma  praedicati  ei 
non  inest  secundum  actum,  sed  secundum 
necessariam  ordinationem  praetactam.  Ita- 
que  loquendo  de  praedicatione  secundum 
esse  aptitudinale,  non  solum  Christus  in 
triduo  mortis,  imo  et  quilibet  homo  mor- 

C  tuus,  dicitur  homo,  secundum  nostree  fi- 
dei  veritatem  theologicamque  scientiam  : 
quia  dum  moritur  homo,  remanent  es- 
sentialia  principia  ejus,  in  quibus  salvatur 
ordinatio  ejus,  non  solum  respectu  formee 
hominis,  imo  etiam  respectu  hominis  hu- 
jus  :  alioqui  non  esset  resurrectio  vera. 
Loquendo  autem  de  preedicatione  partim 
actuali  partimque  aptitudinali,  concedi  po- 
test,  quod  Christus  fuit  homo  in  triduo. 
Nam  quantum  ad  divinam  naturam,  fuit 
in  actu;  quantum  ad  humanitatem,  aptitu- 

D  dine,  quoniam  anima  et  corpus  apta  erant 
iterum  couniri.  Si  autem  loquamur  de 
preedicatione  totaliter  actuali,sic  neque  de 
Christo  neque  de  alio  homine,  quamdiu 
anima  est  a  corpore  separata,  verum  est, 
quod  sit  homo.  Et  quamvis  per  istam  dis- 
tinctionem,  preetactee  positiones  videantur 
posse  concordari,non  tamen  veraciter  con- 
cordantur:quia  intentio  tam  Magistri  quam 
ipsius  Hugonis  fuit,  quod  Christus  in  tri- 
duo  fuit  homo  secundum  actualem  prae- 
dicationem  jam  dictam.  Heec  Bonaventura. 

Insuper  Alexander  hic  recitat  :  Secun- 
dum  Magistrum,  Christus  in  triduo  fuit 
homo,  quoniam  habuit  eamdem  naturam 
sibi  unitam,etiam  eodem  modo  quo  prius; 
ex  qua  unione  dicitur  homo.  Dicit  quoque, 
quod  aliter  est  in  puro  homine,  aliterque 
in  Ghristo  :  quia  in  puro  homine,  non  est 
nisi  unio  una,  videlicet  carnis  et  animse ; 
in  Christo  autem  duse  :  una  humanitatis 
cum  deitate,  quse  facit  eum  hominem  esse 
ac  Deum;  alia  animae  ad  carnem,  quae  fa- 
cit  eum  vivere  vita  humana  :  quse  unio 
quum  fuerit  soluta  in  triduo,  tunc  mor- 
tuus  fuit.  Et  quoniam  alia  tunc  soluta  non 
exstitit,  dicit  eum  fuisse  tunc  hominem. 
Hugo  quoque  idem  concedit,  quoniam  di- 
cit  animam  esse  personam.  Unde  concedit, 
quod  mortuus  homo  est  homo,  et  quod  ho- 
mo  non  desinit  esse  homo  quum  desinit 
vivere  carne,  quoniam  anima  non  moritur. 
Nempe  quum  homo  ex  anima  et  corpore 
constet,  tamen  ob  unam  partem,  quse  est 
corpus,  dicitur  homo  corpus  :  ergo  multo 
magis  propter  animam  dicendus  est  ani- 
ma.  Ex  quibus  concludit  Hugo,  quod  si 
homo  dicat  personam,  homo  mortuus  est 
homo ;  si  vero  dicat  animse  et  corporis 
unionem,  homo  mortuus  non  est  homo. 
Separata  quippe  anima  a  carne,  spiritus 
rationalis  eadem  manet  persona  quae  prius. 
Sustinentes  ergo  Hugonem  dicerent,  quod 
homo  potest  dicere  conjunctum  ex  anima 
et  corpore,  sicque  Christus  in  triduo  non 
fuit  homo;  potest  quoque  dicere  personam, 
videlicet  animam  rationalem,  et  sic  Chri- 
stus  tunc  exstitit  homo.  Alii  tamen  negant 
animam  esse  personam.  —  Hsec  Alexan- 
der,  qui  magis  consentit  communi  positi- 
oni.  Ex  cujus  etiam  verbis  elicitur,  quod 
Alexander  fatetur  Magistrum  sensisse,quod 
in  Christo  anima  et  corpus  nec  ante  pas- 
sionem  fuerunt  ad  invicem  formaliterque 
unita  :  quod  et  Henricus  et  alii  multi  af- 
firmanl  sensisse  Magistrum.  Thomas  vero 
ac  alii  quidam  dicunt  oppositum.  Et  ve- 
rum  est  quod  Magister  expresse  et  eviden- 
3C8A.  ler  non  dicit  hoc.  Ad  argumentum  deinum 
370D\       Ilugonis  responsum   est  ante.  Non  enim 


A  homo  dicitur  corpus,  prout  corpus  desi- 
gnat  essentialem  hominis  partem,  sed  sub- 
stantiam  corporalem,  quae  genus  est  ad 
corpus  animatum  et  non  animatum.  Hen- 
ricus  aliique  communiter  dicunt,  quod 
Christus  in  triduo  non  exstitit  homo. 

Insuper  Scotus  hic  scribit  prolixe,  reci- 
tando  opiniones  Magistri  atque  Hugonis  ; 
deinde  qualiter  Hugoni  concordent  qui  di- 
cunt  materiam  non  esse  de  quidditate  rei 
materialis,  sed  formam  esse  totam  rei  es- 
sentiam  :  cujus  oppositum  probat  et  te- 

B  net.Consequenter  ostendit,  quod  Christus 
in  triduo  non  fuit  homo.  His  demum  ad- 
dit  singularia  qusedam,  qua?  tamen  non 
habent  hic  locum  nisi  incidentaliter.  Dico 
(inquiens),  quod  natura  humana  non  est 
partes,  nec  partes  unitae,  quoniam  pono 
quod  natura  dicit  entitatem  absolutam  ul- 
tra  partes.  Non  enim  relatio  est  id  quo  ho- 
mo  formaliter  sit  homo.  Est  autem  homo 
formaliter  humanitate  :  imo  si  homo  non 
esset  nisi  partes  unitae,  homo  non  esset 
homo   nisi   aggregatione,  sicut   quinarius 

C  nec  est  unitas  aliqua,  nec  unitates,  sed  il- 
lud  totum  quod  ex  unitatibus  quinque  re- 
sultat;  aliter  si  esset  unitates  illse,  esset 
unum  sicut  acervus.  Dico  ergo,quod  homo 
habet  quamdam  tertiam  entitatem  aliam 
ab  istis  partibus,  etiam  unitis,  non  tamen 
partialem  entitatem  quae  cum  istis  faciat 
compositum  :  tunc  enim  procederetur  in 
infinitum.  Et  illud  totum  seu  forma  totius, 
non  f uit  unitum  Verbo  in  triduo :  et  quam- 
vis  illud  totum  non  sit  sine  partium  uni- 
one,  tamen  unio  seu  relatio  illa  non  est 

D  formalis  ratio  illius  totius. 

Sed  quid  logice?  Estne  vera  ista  locutio, 
Christus  est  homo,  pro  triduo  illo,  si  tunc 
eam  quis  protulisset  ?  Dico  quod  non.  Nec 
propler  hoc  ncgo  islam,  Caesar  cst  homo, 
nullo  homine  exsistente  :  quia  in  ista, 
Christus  est  homo,  subjectum  (videlicet 
Christus)  non  habet  unum  simplicemque 
conceptum,secundum  Damascenum  dicen- 
lem  :  Christus  est  nomen  hypostaseos,  non 
uniformiler  diclum,  sed  duaruin  natura- 
rum  exsistens  significatiyum.  Ex  quo  ap- 

paret,  quod  Christus  non  habet  unum  con-  A 
ceptum,  sed  duos  includit,  videlicet  Dei 
et  hominis.  Csesar  vero  dicit  unum  con- 
ceptum.  Hinc  ad  propositum  dico,  quod 
quando  subjectum  respectu  praedicati  non 
habet  conceptum  unum,  sed  duplicem  in- 
cludit,  oportet  rationem  illius  subjecti  es- 
se  in  se  veram,  nec  includere  repugnan- 
tiam  aliquam  :  alioqui  si  ad  propositionis 
verificationem  sufficeret,  praedicatum  esse 
de  intellectu  subjecti,  et  non  requireretur 
quod  ratio  subjecti  includentis  duos  con- 
ceptus  esset  in  se  vera,  tunc  haec  esset  ve-  B 
ra,  Majus  Deo  est,  quoniam  esse  est  de 
intellectu  subjecti.  Sed  quia  hoc  extre- 
mum,  majus  Deo,  includit  repugnantiam  ; 
ideo  non  est  verum  de  aliquo,  nec  aliquid 
de  ipso.  Quum  ergo  hoc  nomen,  Christus, 
significet  suppositum  subsistens  in  dua- 
bus  naturis,  atque  in  triduo  non  subsiste- 
bat  in  tota  natura  humana ;  ideo  pro  tunc 
falsum  fuit,  Christus  est  homo,  quoniam 
ratio  Christi  non  fuit  in  se  vera  :  non  enim 
includebat  suum  significatum,quemadmo- 
dum  ista  est  falsa,  Homo  albus  est  homo,  C 
nullo  homine  exsistente.  —  Et  si  objicias, 
t  vii,  quia  (ut  dictum  est)  ista  est  per  se  vera, 
Christus  est  homo;  et  si  per  se  vera,  ergo 
necessaria.  Dico,  quod  si  ad  perseitatem 
propositionis  sufficit,  quod  subjectum  in- 
cludat  in  intellectu  suo  causam  inhaeren- 
tiae  praedicati  ad  subjectum,  nec  requira- 
tur  quod  subjectum  habeat  in  se  unum 
conceptum,  posset  concedi  quod  haec,  Chri- 
stus  est  homo,  semper  fuerit  vera.  Sed 
magis  credo,  quod  ultra  hoc  exigatur,  quod 
subjectum  habeat  conceptum  unum  ;  vel  D 
si  non  habet  conceptum  unum,sed  plures, 
oportet  quod  ratio  illius  sit  in  se  vera,  an- 
tequam  praedicatum  verificetur  de  eo.  — 
Haec  Scotus. 

Quibus  multipliciter  objici  potest.  Pri- 
mo  contra  id  quod  ait,  Natura  humana 
non  est  partes,  nec  partes  unitae.  Quod  re- 
probatur,  quoniam  omne  totum  est  suae 
partes  materialiter,  et  est  suae  partes  uni- 
tae  seu  simul  sumptae  formaliter,  ut  con- 
stat  ex  vi  nominis,  et  definitione  et  com- 


muni  doctrina.  Quid  enim  est  homo,  nisi 
res  constans  seu  composita  ex  carne  et 
anima  rationali  ?  Et  quid  quatuor,  nisi 
bis  duo  simul  sumpta,  secundum  Boeti- 
um?  —  Denique  quod  ait,  Pono  quod  na- 
tura  dicit  entitatem  absolutam  ultra  par- 
tes  :  si  hoc  ita  intelligatur,  quod  natura 
sit  entitas  absoluta,  realiter  distincta  a 
partibus,  stultum  est  et  falsum.  Nec  enim 
in  quocumque  homine  citra  Christum,  est 
aliquid  de  genere  substantiae,  nisi  materia 
et  forma  seu  anima  rationalis;  et  quod  ex 
utrisque  resultat,  est  natura  seu  forma  to- 
tius,  realiter  idem  quod  partes  simul  acce- 
ptae,  imo  et  idem  quod  totum,  de  quo  et 
in  concreto  praedicatur.  Et  quod  dictum 
suum  probando  subjungit,  Non  enim  rela- 
tio  est  id  quo  homo  formaliter  est  homo, 
concedendum  est  ad  hunc  sensum,  quod 
nec  relatio  nec  aliquid  de  genere  acciden- 
tis,  est  de  formali  quidditativa  hominis  ra- 
tione  :  alioqui  homo  non  esset  in  prae- 
dicamento  substantiae.  Nihilo  minus  ad 
constitutionem  et  consistentiam  hominis, 
multa  concurrunt  et  requiruntur  de  gene- 
re  accidentium,  ut  quantitas,  complexio, 
figuratio,  sensus,  et  consimiliter  unio  seu 
quaedam  relatio,  quorum  nullum  nec  om- 
nia  simul,  sunt  id  quo  homo  proprie,  im- 
mediate  et  formaliter  fit  aut  est  homo.  — 
Deinceps  contra  id  quod  subdit,  Si  homo 
non  esset  nisi  partes  unitae,  homo  non  es- 
set  homo  nisi  aggregatione,  verum  est  si 
per  aggregationem  compositio  designetur, 
ita  quod  partium  compositio  seu  aggrega- 
tio  ad  consistentiam  constitutionemque  ho- 
minis  requiritur  et  concurrit,  sicut  fieri 
ad  esse,  et  via  ad  terminum  seu  ejus  ade- 
ptionem  ;  si  vero  per  aggregationem  in- 
telligatur  diversorum  collectio,  quorum 
unumquodque  in  propria  forma  perma- 
neat,  nec  alterius  pars  intrinseca  essentia- 
lis  consistat  :  qua  aggregatione  id  dicitur 
unurn  aggregative,  quod  non  est  unum 
simpliciter,  sicut  exercitus  acervusque  la- 
pidum  :  sic  illud  negandum  est,  nec  se- 
quitur  inde  falsum.  Est  quoque  verum 
quod  quinarius  sit  aliud  quam    quinque 


374 


IN   LIBRUM   III   SENTENTIARUM.   —  DIST.   XXII  ;   QU^ST.   I 


unitates  simul  sumptge  :  imo  quemadmo-  A  nae  tot  ac  tantorum  contrarientur  thcolo- 
dum  juxta  Boetium,  quatuor  sunt  duo  bis      gorum. 


sumpta  et  simul  accepta,  sic  quinque  sunt 
duo  et  tria.  —  Deinde  quod  dicit,  hanc  a 
primordio  incarnationis  non  indesinenter 
veram  fuisse,  Christus  est  homo,  logice 
et  secundum  praedicationem  aptitudinalem 
seu  quantum  ad  esse  essentiae  loquendo 
(sicut  ista  est  vera,  Petrus  est  homo,  et  ro- 
sa  est  flos,  et  tonitruum  est  sonus  factus 
in  nubibus,  rebus  illis  non  exsistentibus 
p.37ia\b\  actu),  sicut  jam  patuit,  est  contra  Alexan- 


Postremo,  Antisiodorensis  circa  haec  sci- 
scitatur,  An  Christus  in  triduo  fuit  redem- 
ptor,  vel  mediator,  aut  ostium.  Respondet, 
quod  Christus  in  triduo  fuit  generis  hu- 
mani  redemptor,  prout  redemptor  dicit 
auctoritatem  redemptionis,non  autem  pro- 
ut  redemptor  designat  Redemptionis  my- 
sterium,  quod  Christo  non  competit  nisi 
secundum  quod  homo.  Denique,  secundum 


etc-  drum,  Bonaventuram,  Richardum,  non  le-  B  has  duas  significationes,  diversimode  con- 


ves  sed  solidos  authenticosque  doctores 
Ordinis  sui ;  deinde  contra  doctores  non 
minores,  Thomam,  Albertum,  Henricum, 
ceterosque  communiter.  —  Insuper  quod 
assignat  pro  ratione,  quod  Christus  non 
habet  unum  conceptum  :  dico,  quod  sicut 
Christus  verissime  est  una  persona  et  ali- 
quid  unum,imo  quid  summum  simpliciter 
unum,  sic  habet  et  unum  conceptum  desi- 
gnatum  nomine  hujus  personae,  quod  est 
Christus,  et  tantum  valet  sicut  Deus  incar- 


cludi  seu  terminari  potest  ista  oratio,  Fi- 
delium  Deus  omnium  conditor  et  redem- 
ptor  :  quia  si  primo  modo  intelligatur 
redemptor,  debet  sic  terminari,  Per  Do- 
minum  nostrum  Jesum  Christum,  Filium 
tuum;  si  sumatur  secundo  modo,  termi- 
nanda  est  sic,  Qui  vivis  et  regnas.  Haec  ve- 
ro  propositio,  Christus  est  mediator,  fuit 
simpliciter  falsa  in  triduo.  Duplex  nam- 
que  est  mediatio,  scilicet  substantialis  et 
accidentalis.   Substantialis  est,  qua  Chri- 


natus.  Non  enim  significat  duas  naturas  C  stus  est  mediator  secundum  duas  naturas, 


divisim,  sed  in  una  persona  conjunctas 
atque  conjunctim.  Imo  conceptus  Christi 
est  magis  unus  quam  conceptus  Caesaris. 
Caesar  namque  non  solum  est  nomen  per- 
sonae  humanae  de  genere  substantiae,  sed 
etiam  nomen  officii  de  genere  relationis  : 
quae  duo  non  faciunt  unum  simpliciter, 
sicut  nec  homo  albus.  Verum  in  Christo 
duse  naturae  constituunt  unum  simpliciter. 
Itaque  quamvis  in  triduo  Christus  actuali- 
ter  non  fuit  in  duabus  naturis  formaliler 


quarum  unam  habet  communem  cum  Pa- 
tre,  aliam  cum  redemptis.  Unde  in  Job, 
Non  est  qui  possit  utrumque  arguere  et  m 
ponere  manum  in  ambobus,  nisi  videlicet 
Christus,  qui  manum  posuit  in  ambobus, 
manum  utique  reconciliationis.  Nam  ut 
Deus  et  homo,  germanitatem  habuit  curn 
hominibus  et  cum  Deo,fuitque  convenien- 
tissimus  mediator  inter  ipsos,  sicut  con- 
sanguineus  intra  partes  cognatas.  Mediatio 
quoque   accidentalis   pensatur   secundum 


ac  proprie  sumptis  subsistens,  attamen  ra-  D  accidentalia  Christi,  ut  est  homo  :  quia  ut 


tio  Christi  vera  tunc  fuit  veritate  essentiae 
et  veritate  aptitudinali,  juxta  logicam  con- 
siderationem.  —  Rursus,  quod  ait  de  isto 
complexo,  Majus  Deo,  nil  posse  veraciter 
praedicari,  nec  ipsum  de  aliquo,  improba- 
tur,  quum  ista  sit  vera  :  Majus  Deo  non 
est, majus  Deo  ficticium  est;  similiter  ista, 
Nihil  est  majus  Deo.  Multa  his  consimilia 
contra  verba  illius  possent  induci,  quiim 
Qec  ratione,  nec  subtilitate,  nec  auctori- 
tate  aliqua  fulciantur,  et  comniuni  doctri- 


justus,  conveniebat  cum  Deo;  in  quantum 
passibilis,  cum  hominibus.  —  Haec  Anti- 
siodorensis,  quae  recilalive,  non  assertorie 
lango.  Ncmpe  quum  Christo  convenerit 
promereri,  satisfacere,  reconciliare,  pati, 
tam  secundum  corpus  quam  secundum 
animain,  et  potissiine  seciindum  animain, 
a  qua  et  corporis  sensus,  et  ipsa  Verbi 
persona  manserit  tam  animse  quain  carni 
unita;  videtur  quod  ratione  utriiisque  uni- 
onis  fuerit  in  uiduo  illo  redemptor  et  me- 

diator  ac  ostium,  quamvis  magis  proprie 
secundum  integram  humanitatem.  Imo  da- 
to  per  impossibile,  quod  completo  nostrae 
redemptionis  mysterio,  corpus  et  animam 
totaliter  deposuisset,  nec  resumpsisset,  ad- 
huc  vere  redemptor,  mediator  ac  ostium 
diceretur  ratione  redemptionis  ac  recon- 
ciliationis  et  introductionis  atque  victoriae 
semel  peractae  in  natura  assumpta  :  sicut 
princeps  militiae  vocatur  victor  et  expu- 
gnator  adversariorum,  non  solum  quam- 
diu  actus  praelii  expugnationisque  durat, 
et  quamdiu  armatus  est  et  militibus  cin- 
ctus,  quamvis  per  arma  ac  militum  ope 
invaluit.  Hoc  tamen  sine  temeraria  asser- 
tione  pronuntio,  quia  inde  nil  legi;  sed 
ista,  prout  occurrunt,  celeriter  scribo. 


QU^STIO   II 

SEcundo  quaeritur,  Utrum  Christus 
ubicumque  sit,  homo  est. 

Videtur  quod  sic.  Primo,  quia  Christus 
supponit  increatam  personam,  quae  ubi- 
cumque  sit,  homo  est :  ergo  est  homo  ubi- 
que.  —  Secundo,  in  Christo  est  commu- 
nicatio  idiomatum,  ut  saepe  praehabitum 
est.  Quum  ergo  Christo  secundum  divinam 
naturam  conveniat  esse  ubique,  apparet 
quod  idem  sibi  conveniat  secundum  hu- 
manam.  —  Tertio,  persona  non  excedit 
naturam,  sed  econtrario.  In  Christo  autem 
ipsum  Verbum  aeternum  est  suppositum 
et  persona  naturae  assumptae  :  ergo  non 
est  diffusius  quam  natura  illa. 

In  oppositum  est,  quod  esse  ubique,  est 
proprium  Deitati. 

Ad  hoc  Bonaventura  respondet :  Quaestio 
ista  potest  esse  de  re  et  de  sermone.  Si 
de  re,  dicendum  est  plane,  quod  huma- 
nitas  Christi  non  fuit  nec  est  ubicumque 
est  ejus  divinitas,  quum  deitas  sit  immen- 
sa  et  incircumscripla,  nullum  sibi  locum 
determinans;  humanitas  vero,  quum  sit 
finita  et  creata,  determinat  sibi   Iocum, 


A  quantum  ex  parte  ipsius  est,  quamvis  sa- 
cramentaliter  sit  in  pluribus  locis.  Unde 
ait  Innocentius  III,  quod  Christus  alicubi 
est  sacramentaliter,  alicubi  personaliter, 
alicubi  localiter  :  quia  in  coelo  est  locali- 
ter,  personaliter  vero  ubique,  sacramenta- 
liter  autem  in  altari.  Porro  si  quaestio  sit 
de  sermone,  dicendum  quod  haec  dictio, 
homo,  potest  vel  subjici  vel  praedicari. 
Dumque  subjicitur,  locutio  vera  est,  quia 
quum  dicitur,  Tste  homo  est  ubique,  pro- 
nomen  hoc,  iste,  potest  demonstrare  Chri- 

B  sti  personam  vel  hominis  singulare.  Si 
personam  Christi,  sic  homo  iste  ubique 
est;  si  autem  singulare  hominis,  adhuc 
vera  est  per  idiomatum  communicatio- 
nem,  non  per  naturam  humanam  :  quia 
quod  convenit  Filio  Dei  per  naturam,  con- 
venit  filio  hominis  per  gratiam,  seu  per 
gratiam  unionis.  Si  autem  ponatur  ex  par- 
te  praedicati,  propositio  falsa  est,  quia  ly 
homo  praedicatur  ratione  formae,  atque  ad- 
verbium  hoc,  ubique,  determinat  praedica- 
tum;  sicque  insinuatur,  quod  forma  huma- 

C  nitatis  se  ad  omnem  locum  extendit:  quod 
falsum  est,  quum  determinatum  habeat  lo- 
cum.  Ideo  sicut  ista  est  falsa,  Christus 
semper  fuit  homo,  quia  significatur,  quod 
Christi  humanitas  non  habuit  principium 
in  tempore ;  ita  et  ista  est  falsa,  Christus 
est  ubique  homo.  Haec  Bonaventura.  — 
Consonat  Alexander. 

At  vero  Thomas  :  Ad  veritatem  (in- 
quit)  locutionis,  requiritur  quod  praedica- 
tum  secundum  se  totum  subjecto  con- 
veniat.  Sufficit  autem  quod  conveniat  ei 

D  ratione  suppositi.  Quumque  homo  signifi- 
cet  suppositum  humanae  naturae  et  ipsam 
naturam  :  hinc  ista  est  falsa,  Christus  est 
homo  ubique,quia  non  convenit  ei  ubique 
habere  humanitatem.  Adverbium  autem 
ubique,  determinat  esse  hominem  in  prae- 
dicato  positum  quantum  ad  istud  totum 
quod  in  homine  importatur;  magis  quo- 
que  quantum  ad  naturam,  secundum  quod 
termini  in  praedicato  positi  tenentur  for- 
maliler.  Sed  ista  est  vera,  Iste  homo  est 
ubique,   quoniam    esse    ubique    convenit 

personae.  Haec  autem,  Christus  secundum  A 
quod  homo,  est  ubique,  potest  esse  et  ve- 
ra  et  falsa.  Nam  ly  secundum  potest  im- 
portare  conditionem  naturae,  et  ita  est 
falsa;  vel  unitatem  suppositi,  et  ita  est 
vera.  Haec  Thomas  in  Scripto. 

Hoc  ipsum  Petrus  clarius  exprimens  lo- 
quitur  :  Ly  homo,  in  subjecto  supponit 
pro  persona,  in  praedicato  pro  natura,  quia 
in  praedicato  est  loco  formae,  ratione  inhae- 
rentiae  praedicati  ad  subjectum.  Ideo  quum 
ly  homo  ponitur  a  parte  subjecti,  dicen- 
do,  Christus  homo  est  ubique,  vera  est  B 
propositio;  quum  vero  a  parte  praedicati, 
est  falsa  :  ut  si  dicatur,  Christus  est  homo 
ubique,  quia  significatur  humanitas  ejus 
esse  ubique.  Hinc  communicatio  idioma- 
tum  fit  in  persona,  non  in  natura.  Ubi  er- 
go  persona  supponitur,  attributa  utriusque 
naturae  ei  conveniunt  et  praedicantur  de 
ipsa,  sed  non  ubi  natura.  Hinc  quamvis 
convenienter  dicatur,  Christus  homo  est 
ubique,  non  tamen  Christus  est  homo  ubi- 
que.  Haec  Petrus.  —  Idem  Richardus. 

Verumtamen  apparet  quod  ista,  Chri-  C 
stus  seu  Filius  Dei  est  homo  ubique,  vera 
sit,  si  ly  ubique  referatur  ad  subjectum  : 
quoniam  ubicumque  est  Christus,  ibi  ipse 
est  homo,  quamvis  ejus  humanitas  non  sit 
ibi.  Et  hoc  videtur  insinuare  Albertus,  re- 
spondendo  ad  istud  :  Propositio  ista,  Filius 
Dei  est  ubique  homo,  duplex  est  ex  sensu 
compositionis  ac  divisionis.  Si  enim  ad- 
verbium  ubique,  determinet  verbum  gra- 
tia  compositionis  cum  praedicato,  est  fal- 
sa;  si  autem  referatur  ad  subjectum  cum 
compositione  participii  subintellecti,  vera  D 
est  in  hoc  sensu  :  Filius  Dei  ens  ubique, 
est  homo.  Haec  Albertus. 

Fdalricus  responsioni  Thomae  concordat, 
nec  in  isto  est  difficultas  realis,  sed  potius 
P. 37» d.   nominalis,  ut  ex  verbis  patuit  Bonaven- 
turae. 

Denique  ad  duo  prima  objecta  patet  so- 

lutio.  — Ad  tertium  respondet  Thomas  in 

lib.iv.c.yj  Siiinina  contra  gentiles,  quod   in   Christo 

fiicrunt  duo  haec  admiranda,  quae  in  nobis 


non  sunt.  Etenim  nobis  motis,  moventur 
omnia  quae  in  nobis  sunt,  per  se  vel  per 
accidens ;  sed  non  ita  fuit  in  Christo,  quo- 
niam  eo  moto,  persona  Verbi  mansit  im- 
mobilis.  Rursus,  in  nobis  natura  excedit 
personam,  quia  humanitas  invenitur  extra 
individuum  suum.  Verum  in  Christo  per- 
sona  excedit  naturam  assumptam,  quia 
persona  illa  ubique  est,  non  assumpta  na- 
tura.  In  his  vero  in  quibus  non  est  nisi 
una  natura,  verum  est  quod  persona  non 
excedit  naturam. 


QU.ESTIO    III 


TErtio  quaeritur,  An  Christus   die- 
bus  tribus  fuit  sepultus. 

Videtur  quod  non,  quia  non  nisi  una  in- 
tegra  nocte  et  alia  vix  tota.  Sepultus  et- 
enim  fuit  feria  sexta,  completorii  hora,  et 
in  nocte  surrexit  sequentis  dominicae. 

Circa  hoc  quaeritur,  qualiter  verificetur 
quod  asserit  Damascenus,  quod  Christus 
fuit  totus  in  sepulcro,  et  totus  in  limbo, 
sed  non  totum. 

Circa  hoc  scribit  Antisiodorensis  in  Sum- 
ma  sua,  tertio  libro  :  Contra  Damascenum 
sic  argui  potest,  Totus  Christus  fuit  in  se- 
pulcro  per  triduum,  ergo  quaelibet  pars 
ejus  fuit  tunc  ibi,  quum  totum  non  sit 
nisi  partes  suae  simul  acceptae,  atque  ha>c 
dictio,  totus,  distributiva  sit  partium.  Di- 
cendum,  quod  secundum  Damascenum, 
haec  dictio,  totus,  quum  masculini  generis 
sit,  pertinet  ad  personam  ;  totum  vero, 
quum  neutri  sit  generis,  ad  naturam.  Fuit 
ergo  tota  illa  persona  tunc  in  sepulcro  et 
in  inferno  seu  limbo,  ut  haec  dictio,  tota, 
non  sit  distributiva  partium,  sed  quasi 
partium  :  qualis  distributio  est,  quum  ait 
Salvator  ad  Patrem  :  Oinnia  tua  mca  sunt,  Joam, 
et  mea  tua  sunt.  Omnia  tua,  id  est  tua  po-  ,0- 
tentia,  tua  sapientia,  tua  bonitas,  sicque 
fit  ibi  distributio  unius  ct  ejusdem  pro- 
pter  diversos  effectus.  Fuit  ergo  tottis 
Christus  in  sepulcro,  totus  in  inferno,  id 

est  totalis  personaliter :  quoniam  nihil  erat  A 
illius  personse  secundum  quod  persona, 
quod  tunc  non  fuerit  in  sepulcro  atque  in 
inferno,  quia  secundum  hoc  est  totus  ubi- 
que ;  non  tamen  totum  fuit  in  sepulcro  et 
limbo,  quia  non  secundum  utramque  na- 
turam  fuit  utrobique  :  humana  namque 
natura  non  fuit  tota  in  ullo  illorum  loco- 
rum.  Haec  Antisiodorensis. 

Hinc  Alexander  :  Totum,  inquit,  uno 
modo  idem  est  quod  perfectum,  nec  ita 
refertur  ad  partem.  Secundo  dicitur  to- 
tum,  aliquid  ex  partibus  constitutum.  Pri-  B 
mo  modo  Christus  fuit  totus  in  monumen- 
to  et  limbo,  et  non  totum  :  quoniam  totus 
refertur  ad  personam,  etc,  ut  supra.  Haec 
Alexander. 

Praeterea  de  Christi  sepultura  scribit  Bo- 
naventura  :  Non  decuit  Christi  corpus  mox 
post  sepulturam  resuscitari,  nec  decens 
fuit  suscitationem  illam  usque  in  diem 
>r.  xv,  differri  judicii  :  quoniam  fides,  qua  nos 
seq'  credimus  resurrecturos,supra  veram  Chri- 
sti  resurrectionem  fundatur.  Ad  hoc  autem 
quod  nobis  constet  de  veritate  resurrectio-  C 
nis  alicujus,  duo  concurrunt  :  primum,  ut 
certificemur  de  morte  illius;  secundum, 
ut  certi  reddamur  de  iterata  unione  carnis 
et  animae  in  eodem.  Primum  horum  inno- 
tuit  per  hoc  quod  Christus  triduo  mansit 
in  sepulcro;  secundum, quod  illo  completo 
statim  surrexit  :  quod  triduum  per  synec- 
dochen  sumitur.  De  hora  quaresurrexit,vi- 
dentur  inter  Sanctos  quaedam  diversitates, 
quoniam  quidam  affirmant  eum  surrexisse 
media  nocte,  alii  in  aurora.  Cujus  diver- 
sitatis  ista  est  ratio,  quod  quidam  con-  D 
siderant  congruentiam  in  illa  dilatione 
quantum  ad  numerum  horarum,quas  com- 
putare  incipiunt  ab  hora  sexta,  qua  exsti- 
tit  crucifixus ;  et  protendunt  quietem  in 
monumento  usque  ad  mediam  noctem  in- 
ter  sabbatum  et  diem  dominicum  :  sicque 
computant  horas  triginta  sex,  quia  vernale 
aequinoctium  fuit,  quando  passus  est  Do- 
minus.  Alii  computare  cceperunt  a  sero 
quo  positus  est  in  sepulcro,  et  proten- 
dunt  tempus  usque  diluculum  diei  domi- 


nicae.  Utrique  autem  attendunt  congruen- 
tiam  temporis.  Distulit  quippe  Christus 
resurrectionem  per  horas  triginta  sex,  ad 
designandum  liberationem  victoriamque 
perfectam.  Haec  Bonaventura.  —  Ista  com- 
munia  sunt,  idcirco  pertranseo.  De  qui- 
bus  et  Thomas  plenarie  scribit  in  tertia 
parte  Summae,  quaestione  quinquagesima 
prima.  art.  4. 

Amplius,circa  propositiones  preehabitas, 
utpote,  Christus  fuit  totus  in  sepulcro,  et 
totus  in  inferno,  sed  non  totum,scribit  Du- 
randus :  Hic  est  duplex  responsio.  Una,  quod 
sint  verae.  Alia,  quod  non  fuerunt  verae  pro 
triduo  illo,  quia  de  eo  quod  non  est,  non 
potest  dici  quod  sit  alicubi  :  sed  Christus 
tunc  non  fuit.  Christus  namque  designat 
personam  in  natura  duplici  subsistentem, 
humana  scilicet  et  divina;  et  tunc  non  fuit 
aliquid  tale.  —  Sed  ista  responsio  videtur 
haeretica,  quoniam  Christus  nominat  in- 
creatam  et  aeternam  personam,quae  in  pas- 
sione  non  desiit  esse,  et  cujus  esse  a  na- 
tura  assumpta  non  dependebat.  Sequeretur 
quoque  ex  ista  responsione,  quod  Christus 
tunc  non  fuisset  in  monumento,  neque  in 
limbo ;  falsumque  esset  quod  Christus  di- 
xit  latroni,  Hodie  mecum  eris  in  paradiso:  Luc.  xxm, 
quia  esse  in  paradiso,  praesupponit  esse.  43* 
Et  juxta  responsionem  hanc  fatuam,  Chri- 
stus  statim  post  exspirationem  desiit  esse, 
nec  fuit  :  et  ita  post  eam  in  die  illo  non 
fuisset  in  paradiso.  Denique,  Judas  aposto- 
lus  in  sua  scribit  Canonica  :  Jesus  popu-  jU(\m  5. 
lum  suum  educens  de  /Egypto,  etc.  Et 
tamen  Jesus  tunc  nondum  exstitit  incar- 
natus.  Et  ipsemet  Christus  in  Apocalypsi 
testatur  :  Ego  sum  Alpha  et  Omega,  prin-  Apoc.xwi, 
cipium  et  finis,  primus  et  novissimus.  Et  13' 
ut  Paulus  fatetur,  Christus  eo  quod  ma-  Hebr.wi, 
neat  in  aeternum,  sempiternum  habet  sa-  2i' 
cerdotium.  Praeterea  ad  propositionis  suffi- 
cit  veritatem,  quod  praedicatum  conveniat 
subjecto  ratione  alicujus  importati  per 
subjectum,  quamvis  non  ratione  omnium. 
Ergo  quum  esse  competat  Christo  vere  et 
plene  ratione  increatae  personae,  verum 
fuit  in  triduo,  Christus  est. 

QUiESTIO    IV 


PRfPterea  occurrit  hic  quaestio  gravior, 
diligenter  scrutanda,  An  corpus 
Christi  vivum  ac  mortuum,  fuit 
unum  idemque  numero ;  et  an  caro 
illa  univoce  fuerit  caro. 

Et  de  hoc  S.  Thomas  in  hac  ipsa  distin- 
cf.f.mc.  ctione  asseruit  :  Recedente  anima  Christi 
a  carne  ipsius,  caro  illa  non  fuit  caro  nisi 
sequivoce,  nec  corpus  illud  fuit  humanum 
univoce,  sed  aequivoce  tantum.  —  Quod, 
ut  verum  fatear,  videtur  mihi  male  sona- 
re  :  sic  enim  non  mansisset  idem  numero 
corpus. 

Denique  in  tertia  parte,  queestione  quin- 
quagesima,  movet  hanc  qusestionem,  et 
an.  5.  arguit  ita  :  Christus  vere  mortuus  fuit,  sic- 
ut  et  alii  homines  moriuntur;  sed  corpus 
cujuscumque  alterius  non  est  simpliciter 
idem  numero  vivum  et  mortuum  :  ergo 
nec  corpus  Christi.  —  Secundo,  juxta  Phi- 
losophum  decimo  Metaphysicse,  qusecum- 
que  diversa  sunt  specie,  numeroque  di- 
versa  sunt;  corpus  autem  Christi  vivum  et 
mortuum,  fuit  specie  diversum,  quia  non 
dicitur  caro  aut  oculus  mortui  nisi  sequi- 
voce,  ut  patet  secundo  de  Anima  et  sep- 
timo  Metaphysicse  :  ergo  corpus  Christi 
non  fuit  simpliciter  idem  numero  vivum 
ac  mortuum.  —  Tertio,  mors  est  corruptio 
qusedam  :  quod  autem  substantiali  corru- 
ptione  corrumpitur,  desinit  esse;  et  dum 
corruptum  est,  non  est,  quum  corruptio 
sit  mutatio  de  esse  in  non  esse  :  ergo  post- 
quam  Christi  corpus  mortuum  fuit,  non 
mansit  idem  numero  corpus,  quum  mors 
sit  substantialis  corruptio. 

In  oppositum  est,  quod  Athanasius  in 
epistola  ad  Epictetum  scribit  :  Circumciso 
corpore  et  potato  et  manducante  ct  labo- 
rante  et  in  ligno  affixo,  impassibile  et  in- 
corporeum  erat  Dei  Vcrbum  in  sepulcro 
positum.  Sed  corpus  Christi  vivum  fuit 
circumcisum  et  ligno  affixum  ;  corpus  au- 
tcm  Christi  mortuum  fuit  positum  in  se- 


A  pulcro.  Ergo  hoc  idem  corpus  quod  fuit 
vivum,  fuit  et  mortuum. 

Ad  hoc  respondeo,  quod  adverbium  is- 
tud,  simpliciter,  dupliciter  sumitur.  Pri- 
mo,  prout  idem  est  quod  absolute  :  sic- 
que  simpliciter  dicitur  quod  nullo  addito 
dicitur,  ut  ait  Philosophus;  et  ita  corpus 
Christi  vivum  ac  mortuum,  fuit  simplici- 
ter  idem  numero.  Dicitur  namque  aliquid 
idem  simpliciter,  quoniam  est  supposi- 
to  idem.  Corpus  autem  vivum  ac  mor- 
tuum  fuit  idem  supposito,quia  non  habuit 

B  aliam  hypostasim  vivum  ac  mortuum,pra> 
ter  hypostasim  Verbi.  Et  sic  Athanasius 
loquitur.  Alio  modo  simpliciter  idem  vo- 
catur,  quod  est  idem  totaliter  ac  omnino  : 
et  sic  corpus  Christi  vivum  ac  mortuum, 
non  fuit  simpliciter  idem  numero,  quia 
non  fuit  totaliter  idem,  quum  vita  sit  ali- 
quid  de  esse  corporis  viventis  :  est  enim 
praedicatum  essentiale,  non  accidentale. 
Unde  consequens  est,  quod  corpus  quod 
desiit  esse  vivum,  non  totaliter  idem  re- 
maneat.  Si  autem  diceretur,  quod  corpus 

C  Christi  mortuum,  totaliter  idem  maneret, 
sequeretur  quod  non  esset  corruptum  cor- 
ruptione  mortis,  quod  fuit  h^resis  Gaiani- 
tarum,  ut  Isidorus  dicit,  et  habetur  in  De- 
cretis,  causa  24,  quaestione  3.  Damascenus 
quoque  libro  tertio  testatur,  quod  corru- 
ptionis  nomen  duo  significat  :  uno  modo 
separationem  animse  a  corpore ;  alio  mo- 
do  perfectam  dissolutionem  in  elementa. 
Ergo  incorruptibile  dicere  corpus  Christi 
(secundum  Julianum  et  Gaianum)  juxta 
primum  corruptionis  modum  ante  resur- 

D  rectionem,  est  impium  :  quoniam  corpus 
Christi  non  esset  consubstantiale  nobis, 
nec  in  veritate  essemus  salvati.  Secundo 
autcm  modo  corpus  Christi  fuit  incor- 
ruptum. 

Ad  primum  ergo  dicendum,  quod  cor- 
pus  mortuum  cujuscumquc  alterius  homi- 
nis  non  remanet  unitum  alicui  hypostasi 
permanenti,  quemadmodum  mortuum  cor- 
pus  Christi.  Ideo  mortuum  corpus  cujus- 
cumque  alterius  hominis  non  est  idem 
simpliciter,  sed  secundum  quid  :  quia  est 

idem  secundum  materiam,  non  secundum  A 
formam.  Corpus  autem  Christi  remanet 
idem  simpliciter  propter  identitatem  sup- 
positi,  ut  est  dictum.  —  Ad  secundum  di- 
cendum,  quod  quia  idem  numero  aliquid 
dicitur  esse  secundum  suppositum,  idem 
vero  specie  secundum  formam,  ubicum- 
que  suppositum  subsistit  in  una  sola  natu- 
ra,  oportet  quod  sublata  unitate  speciei,au- 
feratur  unitas  numeralis.Hypostasis  autem 
Verbi  Dei  subsistit  in  duabus  naturis.Hinc 
quamvis  in  Christo  non  remaneat  corpus 
idem  secundum  speciem  humanae  naturae,  B 
remanet  tamen  idem  numero  secundum 
suppositum  Verbi  Dei.  —  Ad  tertium,quod 
corruptio  et  mors  non  conveniunt  Christo 
ratione  suppositi,secundum  quod  per  sup- 
positum  attenditur  unitas  numeralis,  sed 
ratione  naturae,  secundum  quam  invenitur 
differentia  vitae  et  mortis.  —  Haec  Thomas 
in  Summa.  Quae  recte  sonare  videntur,  quia 
secundum  haec  caro  Christi  mortua  fuit, 
et  mansit  vera  caro,  quamvis  non  omnifa- 
rie  eadem  ratione  qua  ante,  quoniam  ac- 
tualiter  non  informabatur  nec  vivificaba-  C 
tur  ab  anima,  tamen  ob  hoc,  quoniam 
supernaturaliter  conservabatur  a  deitate 
seu  Verbi  persona  in  esse  in  quo  et  ante 
fuit  a  divina  persona  suppositata.  Et  de 
hoc  plenius  jam  dicetur.  Ex  quibus  itidem 
innotescit,  erroneum  esse  quod  in  praece- 
denti  distinctione  scribit  Durandus,  quod 
corpus  Christi  per  mortem  desiit  esse  id 
quod  essentialiter  erat  :  quod  ibi  quoque 
est  reprobatum. 

Insuper,  ad  istud  qua?situm,  an  caro 
Christi  viva  ac  mortua  mansit  eadem  nu-  D 
mero,  respondet  Henricus  Quodlibeto  se- 
cundo  :  Sicut  fides  tenet,  quod  fuit  idem 
corpus,  ita  et  quod  fuit  eadem  caro.  Ve- 
rum  in  hac  quaestione  plus  docet  nos  fi- 
des,  quam  rerum  natura  :  quoniam  ex  na- 
tura  rei  si  esset  eadem  caro  vivi  ac  mortui, 
hoc  ipsum  esset  ponendum  in  aliis  quoque 
hominibus.  Sed  quomodocumque  hoc  se 
habeat  in  aliis,  tamen  in  Christo  firma  fi- 
de  tenendum  est,  ut  credo,  quod  fuit  nu- 
mero  eadem  caro  viva  ac  mortua,  ita  quod 


anima  separata  a  carne  illa,  caro  ipsa  se- 
cundum  formam  qua  fuit  caro,  caro  man- 
sit,  nec  in  interitum  ivit,dicente  Psalmista 
in  Christi  persona  :  Caro  mea  requiescet  p«.x 
in  spe.  Glossa  :  Id  est,  non  deficiet  in 
interitum,  sed  dormiet  somno  mortis  in 
spe  resurrectionis,  qua  resuscitatione  re- 
versa  est  in  eam  forma  vitae,  videlicet  ani- 
ma  :  quae  recedens  a  corpore,  reliquit  id 
mortuum ;  atque  in  id  ipsum  reversa,  in- 
venit  illud  in  eadem  dispositione  substan- 
tiali,et  eidem  iterato  conjuncta  est  et  fecit 
vivum.  Utrum  autem  in  separatione  ani- 
mae  aliquid  corruptum  fuit  in  interitum, 
propter  quod  corpus  illud  fuit  impropor- 
tionale,  quod  restaurabatur  in  animae  re- 
versione,  nondum  est  manifestum  ;  sed 
tantum  ad  praesens  fit  manifestum,  quod 
omnino  eadem  numero  erat  caro  Christi 
viva  ac  postmodum  mortua.  Hinc  libro  de 
Fide  ad  Petrum  asserit  Augustinus  :  De 
Matris  utero  idem  homo  factus  exivit,  et 
in  cruce  idem  homo  factus  pependit,  et  in 
sepulcro  idem  factus  homo  jacuit,  et  ab 
inferis  idem  factus  homo  surrexit.  Quo 
constat  quod  eadem  fuit  caro.  Haec  Hen- 
ricus. 

Praeterea  Udalricus  :  Deitas,  inquit,  con- 
servavit  corpus  Christi  mortuum  in  omni 
integritate  qua  fuit  animae  proportiona- 
tum,  propter  quam  proportionem  manen- 
tem  corpus  illud  fuit  corpus  humanum ; 
ideo  deitas  post  mortem  Christi  non  fuit 
unita  corpori  non  humido.  Per  quod  sol- 
vitur  quaestio  aliquorum,  qui  in  materia 
supernaturali  quaerunt  secundum  natura- 
lia  pura.  Nempe  quum  tradant  philosophi 
corpus  post  separationem  animae  nec  spe- 
cie  idem  esse  cum  corpore  vivo,  quaerunt 
isti,  an  corpus  Christi  idem  fuerit  mor- 
tuum  quod  vivum,  non  solum  specie,  sed 
etiam  numero.  Qui  eadem  ratione  quaere- 
re  possunt,  an  idem  sit  corpus  humanum, 
nunc  animale,  et  postea  spirituale,  ut  erit 
in  resurrectione.  Ideo  dicimus  de  corpo- 
re  Christi  non  esse  judicandum  secundum 
alia  naturalia  corpora, ut  ait  Ililarius. Ipsum 
enim  post  mortem  mansit  in  eadcm  com- 

positione  et  mixtione  atque  complexione,  A 
omnique  dispositione  ad  animam  recipien- 
dam,  virtute  divina  ipsum  in  his  conser- 
vante  :  quod  in  nullo  alio  corpore  mortuo 
accidit,  quia  sic  anima  non  separaretur  ab 
ipso.  Hinc  sicut  corpus  ultima  dispositione 
dispositum  ad  primam  animoe  infusionem, 
est  idem  numero  ac  specie  cum  ipso  jam 
animato,  nisi  quod  prius  est  in  potentia 
et  postea  in  actu;  ita  est  in  proposito.  Haec 
Udalricus. 

In  cujus  verbis  videtur  obscurum  quod 
ait,  corpus  Christi  post  mortem  mansisse  B 
in  eadem  complexione  et  omni  dispositio- 
ne  ad  animam  recipiendam.  In  Christo  et- 
enim  exspirante  facta  fuit  maxima  effluxio 
sanguinis,  desiccatio  corporis,  distempe- 
ratio  harmonise,  ita  quod  ad  litteram  quo- 
que  valde  sitivit,et  illud  Psalmistee  in  ipso 
/Vxxi,i5,  adimplebatur  :  Sicut  aqua  effusus  sum,  et 
dispersa  sunt  omnia  ossa  mea;  factum  est 
cor  meum  sicut  cera  liquescens  in  medio 
ventris  mei ;  aruit  tanquam  testa  virtus 
mea,  et  lingua  mea  adhaesit  faucibus  meis. 
Verum  ista  in  corpore  illo  dignissimo  in  C 
instanti  reparare  et  instaurare  facile  fuit 
omnipotenti  Dei  Verbo,  quocumque  mo- 
mento  ei  complacuit.  —  Preeterea,  quam- 
vis  Thomas  dicat  in  Summa,  corpus  Chri- 
sti  non  mansisse  omnino  idem,  et  Henricus 
affirmet  illud  mansisse  idem  omnino,  hoc 
tainen  finaliter  concordatur,  quia  Henri- 
cus  vult  dicere  quod  mansit  omnino  se- 
cundum  substantiam  suam  idem,  non  au- 
tem  secundum  qualitatis  dispositionem  : 
nain  vivum  et  mortuum  non  potuit  totaliter 
eodem  modo  esse  dispositum.  D 


QU^ESTIO    V 


NUnc  quaeritur,  An  decuit  Christum 
resurgere,  apparere,  suamque 
resurrectionem  multipliciter  de- 
monstrare ;  et  de  sumcientia  ac  ef- 
ficacia  argumentorum  quibus  se 
vere  resurrexisse  probat. 


Videtur  quod  non.  Primo,  quia  per  mor- 
tem  non  cecidit,  neque  per  culpam  :  imo 
mortem  suam  exaltationem  appellat,  di- 
cendo,  Si  exaltatus  fuero  a  terra,  omnia  Joan 
traham  ad  me  ipsum.  Resurrectio  autem, 
secundum  Damascenum,  est  ejus  quod  ce- 
cidit.  —  Secundo,  quia  secundum  Aposto- 
lum,  Christus  debuit  per  omnia  fratribus  Hebr 
assimilari  :  ergo  non  debuit  ante  genera- 
lem  ceterorum  hominum  resuscitationem 
resurgere. —  Tertio,  angeli  tam  boni  quam 
mali  frequenter  in  assumptis  corporibus 
apparuerunt  hominibus,atque  cum  eis  am- 
bulaverunt,  comederunt  et  conversati  sunt: 
ergo  Salvator  per  talia  non  satis  probavit 
se  in  vera  resurrexisse  humanitate. 

In  oppositum  est  Scriptura. 

Ad  hoc  Alexander  respondens  :  Neces- 
saria  (inquit)  est  resurrectio  Christi  tam 
viatoribus  quam  comprehensoribus,quam- 
vis  alio  et  alio  modo.  Viatoribus  quippe 
necessaria  est  triplici,  comprehensoribus 
vero  duplici  ratione.Viatoribus,primo  pro- 
pter  eorum  justificationem,  juxta  illud  ad 
Romanos  :  Resurrexit  propter  justificatio-  Rom, 
nem  nostram.  Secundo,  ob  nostram  recon- 
ciliationem  et  propter  gratiam  nobis  adi- 
piscendam,  juxta  illud  ad  Hebrseos  :  Ut  Hebr 
appareat  nunc  vultui  Dei  pro  nobis.  Ter- 
tio,  propter  ampliorem  nostram  aptifica- 
tionem  ad  gratise  et  gloriae  susceptionem  : 
quia  ex  Christi  resurrectione  augetur  spes 
nostra,et  nostra  honorificatur  natura.  Com- 
prehensoribus  quoque  necessaria  est,  pri- 
mo  ad  majorem  eorum  exsultationem,quia 
in  Christo  resuscitato  delectantur  Beati, 
non  solum  deitatem  ipsius  videndo,  sed 
et  gloriosam  ejus  humanitatem  inspicien-  iPeti 
do.  Secundo,  ad  resurrectionem  corporum 
electorum,quoniam  resurrectio  Christi  cau- 
sa  et  exemplar  erit  resurrectionis  in  aliis. 

Denique  si  qiucratur,  an  idem  sit  modus 
resurrectionis  in  Christo  ac  aliis  ;  respon- 
dendum,  quia  (ut  loquitur  Damascenus) 
qusedam  est  communissima  descriptio  re- 
surrectionis,  videlicet  :  Resurrectio  est 
iterata  animas  et  corporis  copulatio.  Qua3 

'oann.xi.  descriptio  convenit  etiam  suscitationi  La-  A  ad  animam  :  imo  nec  anima  sine  corpore, 


zari  et  aliorum,  qui  mortali  in  corpore 
resuscitati  leguntur.  Alia  est  propria  de- 
scriptio  resurrectionis,  utpote  :  Resurrectio 
est  ejus  quod  cecidit  et  dissolutum  est, 
secunda  erectio  (intelligendo  per  casum 
mortem);  sicque  omnes  communiter  in  fi- 
ne  resurgent.  Tertia  est  resurrectio  appro- 
priata,  et  est  ejus  quod  cecidit  secunda 
vivificatio  ;  et  hsec  appropriatur  Virgini 
gloriosae,  cujus  sacratissimum  corpus  non 
creditur  dissolutum  aut  resolutum.  Quarta 


nec  corpus  sine  anima,  habere  potuit  om- 
nem  suam  perfectionem,  ideo  reuniri  de- 
buerunt.  Secundo,  ex  merito  suae  passio- 
nis,  cujus  humilitate  et  acerbitate  gloriam 
sibi  resurrectionis  promeruit.  Tertio,  per 
respectum  ad  nos,  ut  in  capite  gloriosa 
resurrectio  inchoaretur,  quae  membris  est 
condonanda.  Itaque  definitio  illa  resurre- 
ctionis  a  Damasceno  posita,  intelligenda 
est  prout  in  aliis  reperitur.  —  Gongruen- 
ter  quoque  tertia  die  resurrexit.  Ad  hoc 


est  resurrectio  propriissima,  scilicet  iterata  B  enim  mortem  pati  dignatus  est,  ut  mor- 


unio  corporis  facti  incorrupti  ac  deifica- 
ti.  In  qua  definitione  non  ponitur  casus, 
quia  mors  Ghristi  non  fuit  casus  oppositus 
naturae  rectee  ac  innocenti,  nec  ad  origi- 
nale  secuta  in  ipso.  Sicque  patet  diversus 
modus  resurrectionis  Christi,  quia  et  so- 
lus  propria  surrexit  virtute. 

Denuo,  si  quaeratur  in  quo  genere  causae 
resurrectio  Christi  sit  causa  resurrectionis 
in  aliis  :  respondetur,  quod  aliqualiter,  sed 
non  proprie,  in  genere  causae  meritoriae, 


te  sua  nostram  destrueret  mortem.  Ad 
quod  duo  requirebantur  :  primum,ut  ipse 
non  debitor  mortis,  mortem  quam  nos  de- 
bebamus,  pro  nobis  solveret.  Secundum 
est,  ut  nos  virtutem  passionis  ipsius  co- 
gnosceremus,  quatenus  per  fidem  mortis 
ipsius,  virtus  suae  passionis  ac  mortis  sor- 
tiatur  in  nobis  effectum.  Unde  non  oportuit 
nec  congruum  fuit,  ut  diutius  teneretur  in 
morte,  quam  congruebat  ad  ostendendum 
quod  vere  exstiterat  mortuus  :  quod  per 


quia  post  passionem  Christus  non  fuit  in  C  triduanam  ejus  sepulturam  satis  innotuit. 


statu  merendi ;  tamen  virtus  passionis  in 
resurrectione  apparuit  et  refulsit.Fuit  etiam 
causa  efficiens  et  exemplaris,  cujus  vir- 
tute  et  imitatione  erit  resurrectio  cetero- 
rum.  Est  item  causa  materialis,in  quantum 
credita;  causa  finalis,  in  quantum  ama- 
ta  :  quia  ad  ipsam  praesertim  dilectam  et 
intentam,  aliorum  resurrectio  ordinatur. 
Amplius,  decuit  Christi  resurrectionem  ac- 
celerari,  tam  ob  sui  corporis  dignitatem, 
quam  ob  nostrae  fidei  informationem,  no- 


Hinc  quoque  se  vere  resurrexisse  mul- 
tipliciter  demonstravit,  quatenus  fides  ra- 
dicaretur  in  nobis.  Fides  autem  in  adultis 
dispositive  causatur  ex  sensibilium  cogni- 
tione,et  specialiter  ex  auditu.  Nempe  fides 
in  nobis  fit  ex  divini  influentia  luminis  : 
quod  ut  D.  Dionysius  protestatur,  non  nisi  DeCcBiest. 
secundum  nostram  proportionem  in  nobis  luer- c-  '• 
recipitur.  Nostra  vero  cognitio  ex  sensu 
naturaliter  oritur,  et  per  principia  rationis 
procedit,  quamvis  ea  quae  fidei  sunt,  ra- 


straeque  spei  roborationem ;  et  rursus,  qua-  D  tionem  et  sensum  excedant,  in  quantum 


tenus  ad  ejus  imitationem  spiritualiter 
quotidie  resurgamus,atque  ad  suae  resurre- 
ctionis  gloriam  et  conspectum  suspiremus 
ac  festinemus.  —  Haec  Alexander.  Idem 
Antisiodorensis  in  Summa  sua,tertio  libro. 
At  vero  Thomas  :  Necessitas  (inquit)  re- 
surrectionis  Christi  apparet  ex  tribus.  Pri- 
mo,ex  conditione  nalurae  assumptae.  Quum 
eniin  caro  fuerit  pars  assumptae  humani- 
tatis,  imperfecta  fuit  respectu  totius  na- 
turae,  et  inclinationem  habuit  naturalem 


fidei  sunt  subjecta  :  ratione  cujus  ad  eo- 
rum  notitiam  exigitur,  quod  lumen  fidei 
infundatur.  Triplex  demum  gradus  atten- 
ditur  in  credendo.  Primus  est,  ut  aliquis 
rationem  transcendens,  paratus  sit  assen- 
tire  his  quae  nec  sensu  nec  ratione  capit 
aut  videt  :  sicque  fidei  adminiculantur 
miracula,  quae  ex  hoc  quod  humana  rati- 
one  non  comprehenduntur,  ostendunt  ali- 
quid  supra  rationem  ei  incomprehensibile 
esse.  Secundus  gradus  est,  ut  ea  quae  ab 

homine  suiit  credenda,  teneantur  fide,  nec  A 
innitantur  nisi  veritati  primae  :  et  quan- 
tum  ad  hoc,  fidei  adminiculatur  auctori- 
tas,  per  quam  ostenditur  fides  Deitatis  con- 
sistere  donum.Tertius  gradus  est,  ut  fidem 
quam  quis  habet,aliis  testificetur:et  quan- 
tum  ad  hoc,  requiritur  sensibilis  eorum 
cognitio  quae  testificanda  sunt ;  alias  testi- 
monium  non  esset  idoneum.  Primum  gra- 
dum  ascendunt  qui  de  novo  convertuntur 

\Cor.  xiv,  ad  fidem:  ideo  signa  infidelibus  data  sunt. 

"  Secundum  gradum  ascendunt  qui  instru- 

untur  in  fide  :  idcirco  fides  in  eis  ex  B 
auctoritate  confirmatur.  Tertium  gradum 
ascendunt  qui  alios  convertunt  ad  fidem, 
et  eis  fidem  persuadent,  sicut  Apostoli 
fuerunt  fidei  testes.  Ideo  primo  inducti 
sunt  ad  fidem  per  miracula,  deinde  in- 
structi  sunt  auctoritatibus  Scripturarum, 
consequenter  per  apparitiones  sensibiles, 
per  quas  idonei  effecti  sunt,  juxta  illud 

\Joann.i,  Joannis  :  Quod  vidimus  et  audivimus,  hoc 
testamur. 

Sed  quia  ad  resurrectionem,  quum  sit 
mutatio  quaedam,  exigitur  quod  idem  sit  G 
qui  de  uno  extremo  transivit  ad  aliud,  ideo 
Christus  per  apparitiones  probavit  identi- 
tatem  resurgentis,  et  conditionem  resur- 
rectionis.  Hanc  probavit  quantum  ad  tria : 

Luc.  xxiv.  primo,  quantum  ad  veritatem  vitae,  cum 
ipsis  loquendo ;  secundo,  quantum  ad  ve- 
ritatem  carnis,palpabilem  eam  praebendo; 
tertio,  quantum  ad  glorificationem,  januis 
clausis  intrando.  Identitatem  quoque  pro- 
bavit,  et  quantum  ad  naturam,  per  hoc 
quod   cum   eis   comedit;  et  quantum  ad 

Joann.xx.  personam,  per  hoc  quod  se  eis  visibilem  D 
exhibuit  in  eadem  effigie;  et  quantum  ad 
accidentia,  per  hoc  quod  eis  vulnerum  ci- 
catrices  monstravit.  —  Denique  convenien- 
ter  ostendit  se  resurrexisse  per  visibilem 
apparitionem  :  quia  ad  resurrectionis  vc- 
ritatem  exigitur,  quod  numero  idem  re- 
surgal.Individuatio  autem  secundum  quam 
aliquid  unum  est  numero,  ex  diversis  ac- 
cidentibus  manifeslatur  quorum  collectio 
non  invenitur  in  alio.  Kt  quoniam  visus, 
ut   primo   Melaphysicae   dicitur,   plurium 


rerum  differentias  nobis  ostendit ;  ideo, 
quod  quid  sit  idem  numero,  nunquam  me- 
lius  quam  per  visum  cognoscitur. 

Sed  quaeri  potest :  Quomodo  corpus  Chri- 
sti  glorificatum  et  gloriosum  potuit  morta- 
liuin  oculis  esse  visibile  ?  Quomodo  etiam 
apparuit  quibusdam  in  alia  effigie  ?  Kt  re- 
spondendum  ad  primum,  quia  secundum 
opinionem  Praepositivi,  quae  probabilior 
esse  videtur,  corpus  glorificatum,  est  om- 
nino  in  potestate  animae  suae  quoad  om- 
nes  suas  actiones.  Visibile  autem  videtur 
secundum  quod  agit  in  visum.  Hinc  in  po- 
testate  animae  corporis  gloriosi  est,  quod 
ipsum  corpus  videatur  aut  non  videatur; 
et  item,  quod  videatur  sub  forma  gloriae 
aut  naturae.  —  Ad  aliud  respondetur,  quod 
discipulis  euntibus  in  Kmmaus,  Christus  Luc.w 
ostendit  naturalem  formam  corporis  sui,  13clsei 
qua  fuit  coloratum,  et  non  formam  clari- 
tatis  gloriee.  Quod  autem  ipsi  eum  non 
cognoverunt,  fuit  ex  interiori  ipsorum  dis- 
positione,  quoniam  eum  resurrexisse  non 
credebant;  ideo  non  ponebant  se  ad  per- 
quirendum  indicia  propria  quibus  possent 
eum  agnoscere  :  sicut  accideret  si  videre- 
mus  aliquem  quem  mortuum  crederemus, 
quamvis  nobis  notus  fuisset,  praesertim 
si  eum  in  alio  habitu  videremus.  Unde 
quam  cito  ostendit  eis  signum  fractio- 
nis  panis  sibi  speciale,  cognoverunt  eum 
ex  speciali  modo  frangendi,  quia  (ut  fer- 
tur)  sua  fractio  similis  fuit  incisioni  cul- 
telli.  Kt  ex  illa  infidelitate  seu  dubitatione 
tenebantur  eorum  oculi,ne  eum  cognosce- 
rent  :  quae  detentio  vocatur  aopaaia,  non 
quod  esset  aliquod  impedimentum  ex  par- 
te  corporei  visus  discipulorum,  ut  potuit 
esse  in  Sodomitis.  Vel  dici  potest,  quod  Gen.xa.i 
quamvis  repraesentabatur  visui  discipulo- 
rum  propria  species  faciei  Christi,  in  qua 
soliti  erant  eum  videre,  attamen  interiores 
vires  eorum  divina  impediebantur  virtute, 
ne  sequerentur  judicium  visus  de  perso- 
na  illa  quae  esset  :  ut  sic  ea  quae  exterius 
agebantur,  conformarentur  his  quae  gere- 
bantur  in  inlerioribus  eorumdem,  ita  ut 
eum  praesenlem  haberent  nec  noscerent ; 

quoniam  intus  amabant,  sed  dubitabant,  A 
ut  ait  Gregorius. 

Praeterea  quaeri  potest,  cur  se  eis  palpa- 
bilem  praebuit.  Dicendum,  quod  ex  ve- 
hementia  imaginationis  contingere  potest, 
ut  id  cui  imaginatio  est  intenta,  videatur 
praesens  esse,  non  solum  in  dormiendo, 
sed  etiam  vigilando.  Conformiter,ex  oppo- 
sitione  corporum  aliquorum  videntur  quae- 
dam  effigies,  ac  si  essent  effigies  homi- 
num  aliarumve  rerum.  Iterum,apparitiones 
visibiles  angelorum  ac  daemoniorum  fieri 
solent  per  corpora  aeria  inspissata  :  quae  B 
dum  volunt,  subito  dissolvuntur.  Hinc  Chri- 
stus  ad  ostendendum  veritatem  resurrecti- 
onis  suae,  visui  palpationem  adjunxit,  ad 
excludendum  apparitiones  quae  fiunt  per 
immutationes  visus  ab  imaginatione,  vi- 
siones  quoque  umbrarum  atque  spiritu- 
um.  —  Si  autem  objiciatur,  quod  secundum 
Gregorium,  omne  palpabile  est  corrupti- 
bile,  corpus  autem  Christi  incorruptibile 
fuit ;  dicendum,  quod  omne  corpus  tangi- 
bile  est  per  naturam  corruptibile  :  unde 
secundum  philosophos,  ccelum  est  visibi-  C 
le,  non  tangibile.  Quod  autem  per  natu- 
ram  est  corruptibile,  fit  per  gloriam  in- 
corruptibile.  Hinc  quamvis  corruptibile  et 
incorruptibile  sint  simpliciter  contraria, 
propter  quod  dicit  Gregorius,  quod  Domi- 
nus  ostendit  in  se  duo  valde  contraria; 
attamen  corruptibile  per  naturam  et  in- 
corruptibile  per  gloriam  non  sunt  contra- 
ria.  Unde  sicut  corpus  gloriosum  habet  in 
sua  potestate,  quod  possit  videri  et  non 
videri,  sic  habet  in  sua  potestate  posse 
palpari  et  non  palpari,  et  utrumque  sine  D 
miraculo  :  sed  palpabile  per  naturam  cor- 
poris  ;  impalpabile,  in  quantum  instru- 
mentum  animae  gloriosae. 

Verum  his  objici  potest  :  Differentiae 
tangibilium  sunt  calidum  et  frigidum,etc, 
quae  (ut  dicitur)  in  glorificatis  non  erunt 
corporibus  :  non  ergo  palpabilia  sunt.  — 
Secundo,  oinne  palpabile  resistit  tactui  et 
econverso  :  propter  quod  aer  quamvis  tan- 
gibilis,  non  est  tamen  palpabilis.  Sed  cor- 
pori  Christi  non  resistebat  aliud  corpus, 


quoniam  januis  clausis  intravit.  —  Ter-  Joann.xx, 
tio,  angeli  boni  ac  mali  assumere  queunt  19' 
corpora  solida  ac  palpabilia  :  ergo  per  pal- 
pationem  Christus  non  docuit  sufficienter 
se  vere  resurrexisse. 

Ad  primum  horum  dicendum,  quod  pal- 
patio  non  pertinet  ad  sensum  tactus  in 
quantum  est  discretivus  calidi  ac  frigidi  at- 
que  hujusmodi  contrariorum,  sed  in  quan- 
tum  est  discretivus  corporum  solidorum, 
quae  naturalem  habent  potentiam  resistendi 
dividenti.  Haecque  soliditas  inest  corpori- 
bus  gloriosis,  etsi  non  sint  qualitates  illse 
contrariae.  Vel  dicendum,  quod  qualitates 
illae  sunt  in  corpore  glorioso,  et  erunt  in 
elementis,  quantum  ad  substantiam,  non 
quantum  ad  actionem  qua  unum  agit  in 
alterum.  Continebuntur  enim  per  formam 
gloriae,  ne  sic  agant  :  quemadmodum  con- 
tinentur  per  formam  naturalem,  ne  con- 
junctum  dissolvant.  —  Ad  secundum,quod 
quamvis  corpori  glorioso  nullum  corpus 
non  gloriosum  possit  resistere,  tamen  cor- 
pus  gloriosum  potest  resistere  cuilibet  al- 
teri  corpori  :  sicque  potest  palpari,  dum 
vult.  —  Ad  tertium,  quod  quamvis  spiri- 
tus  possit  solidum  corpus  assumere,  non 
tamen  tale  in  quo  appareant  omnes  opera- 
tiones  vitae,  sicut  in  corpore  Christi  appa- 
ruerunt  perfecte  :  quoniam  opus  artis  non 
potest  esse  simile  operi  naturae  in  omni- 
bus.  Unde  quamvis  non  statim  percipere- 
tur  deceptio,  si  Christus  corpus  solidum 
assumpsisset,  verumtamen  ex  longa  mora, 
qualem  Christus  cum  suis  contraxit  disci- 
pulis,  non  potuisset  latere.  Hinc  ista  quae 
fiunt  per  daemonis  artem  praeter  viam  na- 
turae,  non  sunt  diuturna. 

Porro  cicatrices  manent  in  corpore  Chri- 
sti  in  signum  victoriae,  sicut  in  sanctorum 
corporibus  martyrum  remanebunt,  prout 
vicesimo  secundo  de  Civitate  Dei  loquitur 
Augustinus.  Et  ultra  hoc  manent  in  cor- 
pore  Christi  ob  quatuor  rationes  :  primo, 
ut  veritatem  resurrectionis  ostendant;  se- 
cundo,  ut  eas  Patris  praesentet  adspeclui, 
interpellans  pro  nobis  ;  tertio,  ut  sint 
indicia  caritatis  Christi  ad  nos,  et  signa 

misericordiae  Dei  ad  homines ;  quarto,  ut 
in  judicio  per  eas  impiis  monstret  quam 
juste  damnentur. 

Insuper  quaeri  potest,  an  Thomas  apo- 
stolus  vulnerum  cicatrices  palpavit.  Di- 
cendum,  quod  sanctus  ille  Apostolus  ad 
solum  adspectum  vulnerum  credidit,  pro- 
joann.xx,  pter  quod  Dominus  dixit  ad  eum  :  Quia 
vidisti  me,  credidisti.  Sed  tetigit  Christum, 
ut  a  nobis  omnem  dubitationem  exclude- 
ret.  quia  futurus  erat  testis  resurrectionis. 
Unde  Leo  Papa  disseruit  :  Suffecerat  ad 
fidem  propriam  quod  viderat ;  sed  propter 
nos  factum  est,  ut  tangeret  quod  videbat. 
Et  iterum  :  Quis,  iuquit,  dubitat  rediisse 
a  mortuis  Salvatorem,  cujus  praesentiam 
agnovit  oculus,  attrectavit  manus,  perscru- 
tatus  est  digitus?  —  Idem  asserit  Alexan- 
der.  Denique  resurrectionem  suam  Ghristus 
potissime  multipliciusque  probavit,  quo- 
niam  eam  post  talem  passionem,  mortem 
et  sepulturam,  credere  difficilius  fuit. 

Si  vero  quaeratur,  an  Christus  comedit, 
et  ubi  manserit  cibus  comestus ;  dicen- 
dum,  quod  fuit  vera  comestio,  quantum 
ad  cibi  divisionem  in  ore  et  trajectionem 
in  ventrem,  non  quoad  conversionem  in 
humores  :  imo  cibus  ille,  secundum  Au- 
gustinum,  in  subtiliorem  maleriam  est 
conversus,  id  est  in  vaporem  resolutus. 
—  Quamvis  etiam  unum  argumentorum 
istorum  ex  se  non  sufficeret,  omnia  tamen 
simul  certitudinem  induxerunt  :  propter 
quod  et  multiplicata  fuerunt,  ut  nulla  am- 
biguitas  remaneret.  Quae  et  per  ascenden- 
tiam  et  Spiritus  Sancti  missionem  robo- 
rata  sunt  maxime.  —  Haec  Thomas  in 
Scripto. 

Haec  eadem  scribit  in  tertia  parte,  quae- 
stione  quinquagesima  tertia,  ubi  et  ait, 
an.  \.  quod  quamvis  Christus  non  cecidit  per 
culpam,  cecidit  tamen  per  morlem.  Et 
rursus  :  Passio  Christi  operala  est  nostram 
salutem,  proprie  loquendo,  quantum  ad 
remotionem  maloruin;  resurrectio  autem, 
quantum  ad  inchoationem  et  exemplar  bo- 
art.  2.  norum.  Itemque,  in  Christi  resurrectione 
incepit  tertius  status  Sanctorum.  Nam  pri- 


A  inus  fuit  sub  legis  figuris,  secundus  sub 
fidei  veritate,  tertius  in  aiternitate  salutis 
et  gloriae.  Dicitur  quoque  Christus  primus    ari 
atque  primitia>  dormientium,  et  a  somno   i  c. 
mortis  surgentium,  quoniam  primus  per  20' 
resurrectionem  ad  vitam  penitus  immor- 
talem  pervenit.  —  Porro  de  his  qui  sur-    ari 
rexerunt  cum  Christo,  est  duplex  opinio. 
Una,  quod  post  non  denuo  obierunt  :  alias 
resurrectio  illa  fuisset  illis  potius  in  tor- 
mentum  in  obitu  iterato.  Augustinus  vero 
in  epistola  ad  Evodium  contra  hoc  videtur 

B  arguere,  allegando  quod  in  Actibus  bea- 
tissimus  Petrus  dixit  de  David  :  Sepulcrum  Act 
ejus  apud  nos  est.  Per  quod  non  convicis- 
set  Judaeos,  nisi  et  corpus  seu  ossa  David 
ibi  fuissent.  Et  durum  videtur  quod  ipse 
David,  de  cujus  semine  natus  est  Christus, 
non  fuisset  unus  de  illis  qui  surrexisse 
dicuntur  cum  Christo  ad  vitam  beatam  et 
immortalem.  Et  item  allegat  quod  ad  He- 
braeos  scribit  Apostolus  de  sanctis  anti- 
quis  :  Ut  non  sine  nobis  consummarentur.  j/e 
Sicque  Augustinus  videtur  sentire,  quod  40- 

C  iterum  sint  defuncti.  Ad  quod  etiam  vi- 
detur  pertinere  quod  Hieronymus  dicit  : 
Quod  sicut  Lazarus  resurrexit,  ita  multo-  m 
rum  sanctorum  corpora  surrexerunt,  ut xxv" 
Dominum  ostenderent  resurgentem.Quam- 
vis  hoc  in  sermone  de  Assumptione  relin- 
quat  sub  dubio.  Rationes  vero  Augustini 
efficaciores  videntur. 

Amplius,  si  quaeratur,  an  Christus  pro-     »ri 
pria  virtute  surrexit;  dicendum,  quod  tam 
corpus  quam  anima  Christi  potest  dupli- 
citer  considerari.  Primo,  per  habitudinem 

D  ad  deitatem  eis  unitam.  Secundo,  quoad 
ipsam  naturam  creatam  secundum  se.  Se- 
cundum  primam  considerationem,  corpus 
resumpsit  animam  quam  deposuit,  anima- 
que  corpus  quod  dimisit  :  et  sic  Christus 
propria  surrexit  virtute;  non  autem  juxta 
secundam  considerationem.  Considerando 
namque  animam  et  corpus  Christi  secun- 
dum  virtutem  naturae  creatae,  non  potu- 
erunt  sibi  invicem  reuniri,  sed  potestate 
divina. 

Scicndum  quoque  quod  Dominus   sur- 

rexit  circa  diluculum,  illucescente  jam  A 
die,  ad  designandum  quod  per  suam  re- 
surrectionem  ad  lucem  gloriae  nos  redu- 
xit  :  quemadmodum  mortuus  est  advespe- 
rascente  die  et  tendente  in  tenebras,  ad 
ostendendum  quod  per  suam  mortem  de- 
strueret  tenebras  culpa?  ac  pcena3.  —  Ha?c 
Thomas  in  tertia  parte  Summae.  Quibus 
concordat  quod  in  Scripto  fatetur  :  Ghri- 
stus,  inquiens,  creditur  resurrexisse  cre- 
pusculo,  quando  adhuc  lux  tenebris  est 
permixta  :  idcirco  aliquando  dicitur  resur- 
rexisse  in  nocte,  interdum  in  die.  —  Ve-  B 
rumtamen  de  hora  qua  Christus  exspira- 
vit,  scribit  in  secunda  secundae,  quaestione 
7.  centesima  quadragesima  septima  :  Hora 
nona  deputata  est  refectioni  jejunantium, 
maxime  quoniam  Christus  hora  nona  ex- 
spiravit,cujus  passioni  jejunans  conformat 
se,  carnem  propriam  affligendo.  In  quibus 
verbis  per  horam  nonam  videtur  meridies 
designari. 

Praeinductis  ex  Thoma  consonant  scri- 
pta  Petri,  et  addit  :  Congruentia  accelera- 
tionis  resurrectionis  Christi  accipi  potest  C 
ex  quatuor  causis.  Primo,  ex  parte  causae 
efficientis,  quoniam  corpus  illud  fuit  dei- 
tati  unitum  :  ideo  debuit  primo  influen- 
tiam  ejus  recipere  et  cito  resurgere.  Se- 
cundo,  ex  parte  causae  materialis,  quia  in 
corpore  illo  non  fuit  fomes  peccati  :  ideo 
nec  incinerari  debebat.  Tertio,  ex  parte 
causae  formalis,  videlicet  quia  expleto  of- 
ficio  ad  quod  venerat,  debuit  in  se  et  in 
suo  corpore  beatificari  perfecte.Quarto,ex 
parte  causae  finalis,utpote  propter  nostram 
utilitatem,  ut  in  fide  resurrectionis  futu-  D 
rae  certificemur.  —  Porro  ab  hora  mor- 
tis  Christi  usque  ad  horam  resurrectio- 
nis,  horae  sunt  quadraginta,  ut  et  ipsa 
nona,  qua  mortuus  est,  computetur.  A  ve- 
spera  vero  sepulturae  usque  diluculum  re- 
surrectionis,  horae  sunt  triginta  sex.  —  De- 
nique  Christi  gloriosam  resurrectionem, 
tanquam  opus  prorsus  novum  et  omnino 
insolitum,magis  quam  alios  fidei  articulos 
probare  oportuit.  Gloriosa  quoque  resur- 
rectio  quatuor  exigit :  primo,  naturae  cor- 

T.  23. 


poreae  veritatem;  secundo,  ejusdem  quod 
mortuum  fuit  identitatem ;  tertio,  carnis 
reanimationem;  quarto,  naturae  corporeae 
glorificationem.  Probavit  itaque  Christus 
probabilibus  argumentis  secundum  exigen- 
tiam  materiae,  primum  horum,  palpabilem  joann.x*, 
se  praebendo;  secundum,  cicatrices  mon- 27- 
strando;  tertium,comedendo  atque  loquen- 
do;  quartum,  januis  clausis  intrando,  ac 
ascendendo.  Haec  Petrus. 

In  praeinductis  scripta  Richardi  de  his 
continentur.  Albertus  autem  et  Bonaven- 
tura  de  Christi  resurrectione  non  scribunt 
hic,  nisi  forsan  permodice. 

Porro  Udalricus  :  Christus,  ait,  suam  re- 
surrectionem  probavit  tripliciter,  utpote 
per  testimonia  angelorum  qui  mulieribus 
apparuerunt  atque  dixerunt  Christum  re- 
surrexisse.  Secundo,  per  testimonia  homi- 
num  qui  surrexerunt  cum  Christo.  Tertio, 
per  sui  ipsius  frequentes  apparitiones,  al- 
locutiones,  comestiones,  palpationem,  etc. 
—  Utrum  autem  illi  qui  tunc  surrexerunt 
cum  Christo,  beata  immortalitate  dotati 
sunt,  Hieronymus  in  sermone  de  Ascen- 
sione  relinquit  sub  dubio.  Beda  vero  locu- 
tus  est,  quod  credendi  sunt  cum  Domino 
in  corpore  ascendisse,  et  ego  credo  de  hoc 
non  esse  dubitandum,quoniam  animae  san- 
ctorum  illorum  erant  tunc  perfecte  impas- 
sibiles  et  beatae  :talesque  animae  uniri  non 
poterant  neque  debuerant  corpori  mortali 
aut  morituro.  —  Praeterea,  si  quaeratur, 
quomodo  corpus  Christi  tunc  fuit  palpa- 
bile,  quum  teste  Gregorio,  omne  tangibile 
sit  corruptibile  :  tactus  etenim  naturalis, 
secundum  Philosophum,  est  cum  mutua 
alteratione  tangentis  et  tacti ;  omne  quo- 
que  alterabile  est  passibile,  ideoque  cor- 
ruptibile,  quoniam  passio  facta,  secundum 
Philosophum,  abjicit  a  substantia.  Dicen- 
dum,  quod  triplex  est  tactus,  videlicet  : 
metaphoricus,  ut  dum  qualitas  naturalis 
sua  actione  immutat  corpus,  quemadmo- 
dum  dicimus,  Frigus  me  tetigit.  Alius  est 
tactus  mathematicus,  ut  dum  extrema  sunt 
simul  sine  actione  et  alteratione,  secun- 
dum  quod  ait  Philosophus,  quod  linea  tan- 

git  sphaeram  in  puncto.  Tertius  est  tactus  A 
naturalis,  qui  est  secundum  extrema  sen- 
sibilibus  qualitatibus  informata,  sicque 
cum  actione  et  passione.  Corpus  autem 
gloriosum  habet  has  qualitates  :  idcirco 
tangibile  est,  dum  vult  is  cujus  est.  Sed 
habet  eas  bene  redactas  ad  medium,  hoc 
est  ad  temperantiam  mediam,  in  qua  eas 
conservat  anima  gloriosa  virtute  divina, 
ita  quod  non  potest  distemperari,  propter 
quod  nec  per  tactum  alterari. 

Locutione  etiam  probavit  Christus  sui 
corporis  veritatem,quamvis  aliquibus  ani-  B 
malibus  conveniat  locutio,  sive  per  natu- 
ram,  ut  dicitur  de  Pygmaeis  ;  sive  per  in- 
structionem,  ut  videmus  in  avibus.  Loqui 
tamen  perfecte  non  convenit  nisi  natu- 
rae  rationali,  praecipue  de  spiritualibus  ac 
divinis.  —  Quamvis  etiam  Christus  intran- 
do  januis  clausis,  dicatur  probasse  se  cor- 
pus  glorificatum  habere,  attamen  alia  cor- 
pora  penetrare  non  est  de  natura  corporis 
gloriosi ;  corpori  autem  Christi  convenie- 
bat  ex  unione  ad  deitatem.  Unde  Augusti- 
nus  affirmat  :  Moli  corporis  in  quo  erat  C 
divinitas,ostia  clausa  non  obstiterunt.  Hinc 
egressum  Christi  ex  utero  virginali,  com- 
parat  ingressioni  domus  januis  clausis,  af- 
firmans  utrumque  miraculum  miraculo- 
rum  :  quod  verum  non  esset,  si  de  natura 
corporis  gloriosi  consisteret.  Nam  quam- 
vis  hfflc  vis  penetrandi  esset  ei  miraculose 
concessa,  tamen  usus  potestatis  illius  non 
esset  miraculosus  :  sicut  non  esset  mira- 
culosum, si  caecus  jam  illuminatus  videret. 

Praeterea  quum  scandalum  fidei,  id  est, 
id  quo  infideles  praecipue  scandalizanlur  D 
in  fide  christiana,  sit  infirmitas  et  igno- 
minia  passionis  Christi,  in  tantuin  quod 
Matth.xu  ipsemet  Christus  Deus  asseruit,  Beatus  qui 
non  fueril  scandalizatus  in  me;atque  Apo- 
1  Cor.  1,23.  stolus,  Praedicamus  Christum,  Judaeis  qui- 
dem  scandalum,  gentibus  autem  contume- 
liam ;  unde  et  Apostoli  in  ea  potissime 
vacillaverunt  :  ideo  econtrario  in  virtute 
victoriffl  mortis  Christi  pcr  resurrectionem 
ipsius,  consistit  maxima  vis  fidei  christi- 
anic.   Propter   quod    legitur    in  Aclibus   : 


Virtute  magna  reddebant  Apostoli  testi- 
monium  resurrectionis  Christi.  Hinc  iste 
articulus  prae  omnibus  aliis  a  Christo  est 
probatus.  —  Haec  Udalricus. 

Cui  concordat  Albertus  in  hoc,  quod 
asserit  resuscitatos  a  Christo  non  rursus 
obiisse,  sed  in  anima  et  corpore  glorifica- 
tos  ascendisse  cum  Salvatore.  Estque  prae- 
tacta  ratio  fortis  :  mox  enim  ut  Christus  in 
limbum  patrum  descendit, sancti  ejus  bea- 
tifica  deitatis  fruitione  sunt  repleti,  idcir- 
co  et  impassibiles  facti.  Et  si  dicantur 
non  ascendisse  corpore  glorificati,  sed  cor- 
pora  rursus  deposuisse  in  terra,  videtur 
oportere  dici,  quod  absque  omni  pcena 
hoc  fuit. 

In  praetactis  quoque  verbis  Udalricus  in- 
sinuat,  Pygmaeos  non  esse  veraciter  homi- 
nes,  sed  irrationales  creaturas  :  de  qua  re 
dubitant  multi,  et  nonnulli  scribunt  ac 
pro  viribus  probant,  quod  sint  homines 
parvi,  quemadmodum  et  in  specie  canum 
sunt  quidam  valde  parvi  caniculi.  Dicitur 
etiam,  quod  si  aliorum  territoriorum  homi- 
nes  generent  in  terra  illa  Pygmaeorum,non 
generant  nisi  Pygmaeos.  Habent  item  figu- 
ram  corporis  humani,  et  ut  dicunt  philo- 
sophi,  sicut  res  differunt  suis  figuris,  ita 
et  formis  suis  specificis.  Unde  quis  posset 
concludere,  quod  sicut  res  conveniunt  fi- 
guris,  ita  et  specificis  formis.  Nec  dubi- 
tamus  gigantes  homines  esse,  quamvis  non 
minus  excedant  nos  quantitate,  quam  nos 
Pygmaeos.  Multa  quoque  rationis  exercitia 
videntur  habere,  de  quibus  propheta  Eze- 
chiel  describendo  magnificentiam  et  ex- 
cellentiam  Tyri,  locutus  est  :  Sed  et  Pyg- 
maei  qui  erant  in  turribus  tuis,  pharetras 
suas  suspenderunt  in  muris  tuis  per  gy- 
rum;  ipsi  compleverunt  decorem  tuuin. 
Verumtamen  de  hac  re  nihil  affirmo,  nec 
certus  sum  an  sint  capaces  notitiae  veri 
Dei,  et  elevari  super  materialia  cuncta  in- 
tellectualiter  queant. 

Postremo  Durandus  concordat  dictis  ex 
Thoma,  hoc  dempto,  quod  ait  Christum 
post  resurrectionem  veraciler  manducas- 
se,  etiam  quantum  ad  sumpti  cibi  dige- 

stionem   et  conversionem    in   corpus   su-  A  se,  sed  propter  homines  homo  factus  est, 


um  :  quod  nequaquam  credendum  est,  et 
contra  Augustinum  atque  communem  theo- 
logorum  doctrinam  esse  cognoscitur. 


QUiESTIO    VI 


AMplius  quaeritur  hic,  An  Christus 
quantum  ad  animam  descendit 
ad  inferna  et  in  limbum  patrum ; 
et  propter  quid  ita  descenderit. 
Videtur  quod  non.  Primo,  quoniam  dixit 
xxiu,  latroni  :  Hodie  mecum  in  paradiso  eris. 
Ergo  et  Ghristus  introiit  paradisum.  —  Se- 
cundo,  quoniam  hoc  videtur  excellentiae 
Christi  derogare,  nec  alicui  nisi  pro  sua 
culpa  competere.  —  Tertio,  Christus  mo- 
riendo  animas  sanctas  in  limbo  detentas, 
a  reatu  absolvit  originalis  peccati,  pro  quo 
detinebantur  in  limbo  :  ergo  animae  illae 
eodem  instanti  quo  Christus  tradidit  spiri- 
tum,  a  limbo  fuerant  eruendae,  et  ad  Chri- 
stum  in  paradisum  ducendae. 
In  oppositum  est  doctrina  fidei  sacrae. 

Circa  haec  scribit  Albertus  :  Infernus 
multipliciter  dicitur.  Primo,  infernus  in- 
terior  damnatorum.  Unde  super  illud  Ja- 
"i,6-  cobi,  Inflammata  a  gehenna,  asserit  Glos- 
sa:Daemones  quocumque  vadunt, infernum 
suum  secum  portant.  Secundus  est  infer- 
nus  exterior,  et  iste  est  multiplex.  Primus 
est  locus  pcenae  tenebrosus,  damnatos  af- 
fligens.  Secundus  est  locus  pcenae  non  pe- 


ita  ad  locum  illum  non  propter  se,  sed 
propter  ibi  detentos  descendit.  —  Et  si 
objiciatur,  quod  secundum  dicta  Sancto- 
rum,  infernus  semper  in  malo  accipitur  : 
dicendum,  quod  infernus  sonat  in  malum 
pcenae  damni  vel  sensus  seu  utriusque ;  in 
quorum  neutrum  Christus  descendit,  sed 
tantum  ad  locum  illum  ad  modicum  tem- 
pus  in  consolationem  electorum.  —  Deni- 
que,  secundum  dicta  Sanctorum,  Christus 
in  limbo  sanctis  suam  deitatem  monstra- 

B  vit,  horrendique  carceris  locum  eis  vertit 
in  paradisum  quoad  hoc  quod  deitatem 
ejus  facie  ad  faciem  conspexerunt,  pretio 
redemptionis  soluto.  Per  quod  solvitur  ob- 
jectio  illa,  quod  Christus  dixit  latroni :  Ho-  Lm.  xxm, 
die  mecum  in  paradiso  eris.  Paradisus  nam- 43" 
que  tripliciter  sumitur.Primo,pro  paradiso 
interiori,  qui  est  aperta  et  beatifica  visio 
Dei ;  et  de  hoc  loquebatur  Christus  latro- 
ni.  Secundo,  pro  paradiso  exteriori  terre- 
stri  in  Eden.  Tertio,  pro  paradiso  ccelesti 
seu  ccelo  empyreo. 

C  Praeterea  si  quaeratur,quamdiu  fuit  Ghri- 
stus  in  limbo  ;  dicendum,  quod  quous- 
que  corpus  jacuit  in  sepulcro.  Sed  objici 
potest,  quod  in  evangelio  legitur  Nicode- 
mi  :  Quum  sancti  educti  essent  in  paradi- 
sum,  apparuit  quidam  vultu  despecto,  cru- 
cem  ferens  latronis;  qui  interrogatus  quis 
esset,  respondit  se  esse  latronem  cui  pro- 
miserat  Christus,  quod  secum  hodie  esset 
in  paradiso.  Ergo  sancti  statim  egressi  sunt 
limbum.  Dicendum,  quod  Nicodemus  lo- 
quitur  de  tempore  post  Christi  resurrecti- 


nitus  tenebrosus,  utpote  purgatorium,  in  D  onem.  Imo  etiam  scribit  ibidem  de  Enoch 


quo  purgandi  lucem  gratiae  habent.  Tertius 
est  locus  sine  pcena  sensus  ac  tenebrosus, 
ut  limbus  in  originali  defunctorum.  Quar- 
tus  est  locus  tenebrosus,  aliquid  habens 
lucis  propter  magnam  fidem  et  spem  in- 
habitantium,  ut  limbus  sanctorum  patrum 
ante  descensum  Christi  in  eum;  et  ad 
hunc  locum  Christus  descendit,  non  ad 
alium.  Propter  quod  ait  Hieronymus,  quod 
ibi  habitabant  hi  qui  per  Christum  educti 
sunt.  Quemadmodum   enim   non   propter 


atque  Elia,  qui  congratulabantur  liberatis, 
quemadmodum  etiam  sermonem  habue-  cc.zuc.ix, 
rant  cum  Christo  in  monte  de  excessu  3l- 
quem  complevit  in  Jerusalem  eos  redi- 
mendo.  Quod  autem  latro  dixit  se  illum 
cui  Christus  promisit,  intelligitur  mate- 
rialiter  significare  dictum  Christi.  —  Haec 
Albertus.  Concordat  Udalricus,  qui  de  his 
multa  conscribit,  quae  satis  communia  sunt 
et  in  Passionali  habentur  Sanctorum  :  id- 
circo  pertranseo. 

At  vero  Thomas  his  consonans  :  Chri- 
stus,  inquit,  ut  nos  a  cunctis  defectibus 
liberaret,  in  se  accipere  voluit  nostros  de- 
fectus  omnibus  generales  et  qui  in  defe- 
ctum  gratiae  non  vergebant,  Omnibus  au- 
tem  hoininibus  ante  Christi  passionem  fuit 
commune,  pro  debito  originalis  peccati  in 
infernum  descendere.  Sed  in  nomine  in- 
ferni  duo  importantur,  scilicet  locus,  et 
pcena  vel  damni  vel  sensus.  Pcena  autem 
damni,  scilicet  carentia  divinae  visionis, 
vergebat  in  defectum  gratise  consumma- 
tae.  Pcena  quoque  sensus  post  hanc  vitam 
non  est  meritoria,  quoniam  post  hanc  vi- 
tam  non  sunt  illi  in  statu  merendi ;  sed 
est  vel  purgativa,  vel  damnativa.  Purga- 
tio  autem  debetur  impuritati,  et  damnatio 
peccato  mortali.  Unde  et  pcena  sensus  post 
vitam  hanc  in  defectum  gratiae  vergit.  Hinc 
Christo  competebat  in  infernum  descen- 
dere,  prout  nominat  locum,  non  pcenam. 
Sicque  descendere  in  infernum  ad  spolian- 
dum,  liberandum  et  glorificandum,  prae- 
cipuam  denotat  dignitatem.  —  Praeterea, 
quum  tenebrae  exteriores  interioribus  cor- 
respondeant  tenebris,  ideo  sicut  Christus 
in  limbum  patrum  descendens,  interiores 
tenebras,  id  est  divinae  visionis  carentiam, 
ab  eis  exclusit  interius,  ita  per  suae  huma- 
nitatis  praesentiam  quantum  ad  animam, 
exclusit  tenebras  exteriores  ab  illis  per  il- 
luminationem  exteriorem;  quae  tamen  non 
splenduit  nisi  detentis  in  limbo  illo,  quo- 
niam  egit  ut  instrumentum  pietatis  divi- 
nae  :  quemadmodum  pcena  inferni  damna- 
torum,quum  agat  ut  instrumentum  divinae 
potentiae,  non  agit  nisi  in  eos  qui  obli- 
gantur  ad  pcenam.  Non  autem  liberavit 
dcfinitive  damnatos,  quum  sint  obstinati 
in  malis,  neque  de  suis  pceniteant  culpis; 
nec  eos  qui  erant  in  limbo  puerorum,quo- 
niain  nunquam  fuerunt  Christi  membra, 
nec  in  caritate  et  gratia,  neque  sortiti  sunt 
fidem. 

Praeterea,  si  quaeratur,  an  liberavit  de- 
tentos  in  purgatorio;  respondendum,  quod 
quamvis  lioc  non  inveniatur  determina- 
tuin  a  Sanctis,  attamen  dici  potest  quod 


A  non,  quoniam  pcena  purgatorii  debetur  ac- 
tuali  peccato  :  idcirco  oportet  ipsum  expi- 
ari  per  propriam  actionem  aut  passionem 
peccantis,  vel  specialis  personae  agentis 
pro  ipso.  Qui  autem  in  purgatorio  sunt, 
quum  non  sint  in  statu  merendi,  pro  se 
satisfacere  nequeunt.  Oportet  ergo  eorum 
culpam  expiari  per  punitiones  eorum,  aut 
per  illorum  suffragia  qui  sunt  in  statu 
merendi.  Passio  autem  Christi  immediate 
removit  impedimentum  ex  originali  pec- 
cato  proveniens,  quod  ex  altero  est  con- 

B  tractum.  Ad  removendam  autem  pcenam 
debitam  peccato  actuali,  quod  quisque  ex 
se  ipso  commisit  aut  incidit,  pertingit  ef- 
ficacia  ejus  mediante  aliquo  sacramento 
personae  exhibito,  aut  aliquo  actu  ipsius 
personae,  sive  alterius  ad  ipsam  relato. 
Hinc  non  decuit  ut  sola  Christi  passione 
a  purgatorio  liberarentur  :  nisi  dicatur, 
quod  in  hac  vita  hoc  meruerunt,  aut  id 
speciali  gratia  est  concessum,  quamvis  hi 
qui  modo  in  purgatorio  sunt,  hoc  non 
consequantur.  Itaque  pcena  nunquam  di- 

C  mittitur  virtute  passionis  Christi,  nisi  in 
quantum  passioni  quis  conformatur.  Quod 
contingit  tripliciter  :  primo  sacramenta- 
liter,  ut  in  Baptismo;  secundo,  per  me- 
ritum  dilectionis  ac  fidei  ex  passione  sur- 
gentis;  tertio,  per  similitudinem  pcenae,  ut 
in  jejuniis,  disciplinis.  Primi  autem  duo 
modi  in  purgatorio  non  sunt,  quum  non 
sint  in  statu  recipiendi  sacramenta  nec 
promerendi.  —  Haec  Thomas  in  Scripto. 

Haec  eadem  scribit  in  tertia  parte,  quae- 
stione  quinquagesima  secunda,  et  addit  : 

D  Duplex  est  dolor.  Unus  de  passione  poenso, 
quam  homines  patiuntur  pro  actuali  pec- 
cato,  juxta  illud  in  Psalmo  :  Dolores  infer- 
ni  circumdederunt  me.  Alius  est  dolor  ex 
dilatione  glorise,  prout  in  Proverbiis  scri- 
ptum  est  :  Spes  quae  differtur,  affligit  Pr 
animam.  Quem  dolorem  paticbantur  ex- ,2' 
sistentes  in  limbo.  Ad  quod  innuendum, 
Augustinus  testatur,  quod  Iamentabili  ob- 
secrationc  Christum  orabant.  Unde  in  Ac- 
tibus  beatissimus  loquitur  Petrus,  quod 
Deus  suscitavit   Chrislum,  solutis  dolori-  Act 

bus  inferni,  juxta  quod  impossibile  erat  A 
ipsum  detineri  ab  illo.  —  Id  quoque  quod 

sftwn,  in  prima  Petri  legitur,  Christus  his  qui  in 
carcere  erant,  spiritu  veniens  pra?dicavit, 
qui  increduli  fuerant  aliquando,  Athana- 
sius  in  epistola  ad  Epictetum  intelligit  de 
descensu  Christi  ad  inferos,  dicens  quod 
corpus  Christi  fuit  in  sepulcro  positum, 
quando  perrexit  praedicare  his  qui  in  cu- 
stodia  erant,  spiritu,  quemadmodum  dixit 
Petrus  :  ut  sit  sensus,  His  qui  in  carcere, 
id  est  in  inferno,  erant  clausi,  Christus 
veniens  spiritu,  id  est  secundum  animam,  B 
pra?dicavit,  qui  increduli  fuerant  aliquan- 
do,  quia  damnatos  de  eorum  incredulitate 
atque  malitia  confutavit.  Unde  et  Dama- 
scenus  tertio  libro  fatetur,  quod  sicut  his 
qui  in  terra  sunt  evangelizavit,  ita  et  his 
qui  in  inferno  :  non  ut  damnatos  ac  infi- 
deles  ad  fidem  converteret,  sed  eorum 
argueret  incredulitatem.  Nam  et  pra?dica- 
tio  illa  nil  aliud  potest  intelligi  quam  ma- 
nifestatio  sua?  divinitatis,  qua?  manifestata 
est  infernalibus  per  virtuosum  Christi  de- 
scensum  ad  inferos.  Verumtamen  Augu-  C 
stinus  melius  hoc  exponit  in  epistola  ad 
Evodium,  ut  referatur  non  ad  pra?dicta, 
sed  ad  operationem  deitatis  Christi,  quam 
a  principio  mundi  exercuit  :  ut  sit  sensus, 
quod  his  qui  in  carcere  erant,  id  est,  in 
mortali  corpore  (quod  est  quasi  animse 
carcer)  vivebant,  spiritu  suae  deitatis  ve- 
niens  preedicavit  per  inspirationes  inter- 
nas  exterioresque  admonitiones  justorum  : 
his,  inquam,  preedicavit,  qui  increduli  fu- 
erunt  aliquando,  ipsi  videlicet  Noe  ipsis 
pr3edicanti,quando  exspectabat  Dei  patien-  D 
tiam,per  quam  differebatur  diluvii  pcena; 

d.to.  unde   subjungit  :   In   diebus  Noe,  quum 
fabricaretur  arca. 
Si  autem  quseratur,  cur  limbus  patrum 

ivi,2».  vocetur  infernus,quum  vocetur  sinus  Abra- 
h.p.  quo  designatur  quies  exsistentium  ibi; 
dicendum,  quod  sinus  Abrahae  considera- 
ri  potest  dupliciter.  Primo,  quantum  ad 
quietem  qua?  erat  ibidein  a  pcena  sensi- 
bili  :  nec  sic  convenit  sibi  nomen  inferni, 
nec  dolor.  Secundo,  quantum  ad  privati- 


onem  sperata?  gloria?  :  sicque  rationem 
inferni  ac  doloris  sortitur.  Ideo  sinus  ille 
vocatur  nunc  requies  Beatorum,  non  in- 
fernus,  nec  modo  dicuntur  in  eo  esse  do- 
lores.  Quod  autem  sanctus  Job  dixit,  In  /06xv»,i6. 
profundissimum  inferni  descendent  omnia 
mea,  intelligitur  de  superiori  loco  infemi 
seu  limbo  patrum,  secundum  Gregorium. 
Quemadmodum  enim  respectu  altitudinis 
cceli,  aer  caliginosus  appellatur  infernus, 
in  quo  daemones  plurimi  detinentur  :  sic 
quantum  ad  aeris  altitudinem,  terra  infe- 
rius  jacens,  infernus  nominatur  atque  pro- 
fundum ;  et  rursus  per  respectum  ad  al- 
titudinem  terra?,  superiora  loca  inferni, 
profundissimum  inferni  possunt  vocari. 
—  Ha?c  in  Summa,  ubi  et  asserit,  quod 
exsistentes  in  purgatorio  non  educebantur 
tunc  inde  per  Christum,  nisi  sufficienter 
purgati,vel  qui  in  hac  vita  hoc  meruerunt 
per  fidem  et  devotionem  ad  Christi  pas- 
sionem. 

In  his  scripta  Petri  et  Richardi  conti- 
nentur.  Richardus  tamen  adjungit,  quod 
secundum  quosdam,  Christus  descendit 
etiam  ad  detentos  in  purgatorio,  ad  ma- 
nifestandum  eis  suam  dignationem  et  di- 
lectionem  ad  ipsos,  atque  ad  daemonum 
confusionem.  Magis  quoque  divertit  Ri- 
chardus  ad  opinionem  dicentium  quod  de- 
tentos  in  purgatorio  Christus  eduxit,quum 
passio  sua  fuerit  magis  efficax  ad  hoc 
quam  suffragia  Ecclesia?,  per  qua?  liberan- 
tur  quotidie.  —  In  pra?habitis  demum  con- 
tinentur  scripta  Alexandri  et  Bonaventura?, 
et  consonant  dictis  ex  Thoma  et  Alberto,  et 
pauca  scribunt  de  his. 

Postremo  Durandus  hic  scribit  specialia 
qua?dam  :  Anima(inquiens)Christi  non  de- 
scendit  ad  limbum  corporeo  successivoque 
motu.  Nec  clare  patet  quod  anima?  sepa- 
rata?  moventur  eo  modo  quo  angeli,  qui 
dicuntur  moveri  de  loco  ad  locum,  in 
quantum  successive  operantur  in  locis  di- 
versis.  Anima  autem  separata  non  dicitur 
habere  aliquam  operationem  circa  locum, 
vel  circa  corpus  exsistens  in  loco  :  quo- 
niam  quum  ex  sua  natura  sit  determinata 

ad  certum  corpus,  non  potest  movere  nec 
agere  in  aliud  corpus  nisi  mediante  cor- 
pore  proprio  :  quo  quum  careat  separata, 
non  potest  moveri  de  loco  ad  locum  rati- 
one  operationis  quam  habeat  circa  locum 
vel  circa  exsistens  in  loco.  Haec  Durandus. 
Quae  inepte  prolata  sunt,  et  multis  reve- 
lationibus  fide  dignis  contraria,  in  quibus 
leguntur  non  solum  animae  glorificatae,sed 
etiam  animse  adhuc  in  purgatorio  detentae, 
viventibus  in  corpore  frequenter  apparu- 
isse  et  collocutae  fuisse.  Et  quamvis  inter- 
dum  credantur  angeli  in  persona  anima- 
rum  exstitisse,  tamen  valde  temerarium 
est  asserere,  quod  nunquam  fuerint  perso- 
naliter  animae  ipsae.  Nam  et  S.  Martinus 
dixit  sibi  frequenter  apparere  gloriosissi- 
mam  Yirginem,  quae  tamen  in  corpore  re- 
suscitata  cognoscitur,  sanctasque  Theclam 
et  Agnetem,  cui  et  sancti  apostoli  Petrus 
et  Paulus  interdum  apparuerunt,  sicut  et 
S.  Francisco.  Sic  et  gloriosi  martyres  Epi- 
ctetus  et  Astion  personaliter  apparuerunt 
et  loquebantur  parentibus  electi  Astionis. 
Et  S.  Astion  dixit  se  quotidie  mitti  cum 
angelis  sanctis  ad  succurrendum  pericli- 
tantibus  in  mari  et  alibi.  Multa  quoque 
hujusmodi  leguntur  in  obitu  B.  Hierony- 
mi.  Unde  et  divinus  Dionysius  protestatur 
se  vidisse  beatissimos  apostolos  Petrum  et 
Paulum  post  eorum  martyrium  simul  in- 
gredi  Romam.Et  quasi  innumerabilia  talia 
possent  contra  dictum  illud  expressum  in- 
duci.  Nec  ratio  ad  illius  probationem  ul- 
lius  valoris  est.  Anima  namque  quamdiu 
est  in  statu  viatorum  et  in  via  praesentis 
exsilii,  determinata  est  ad  corpus  suum ; 
separata  vero,  sicut  alium  habet  moduni 
essendi,  ita  et  movendi  ac  operandi.  Nec 
in  his  quae  fidei  sunt,  servatur  semper  or- 
do  et  cursus  naturae.  —  Multa  alia  hic 
scribit  Durandus,  quae  periculosa  censen- 
tur,  ut  quod  anima  Christi  non  fuerit  in 
triduo  scpultura  cum  animabus  patrum 
in  limbo,  nec  cum  anima  latronis  in  para- 
diso,  nisi  per  effectum,  in  quantum  ani- 
m;i"  illae  merito  passionis  Christi  gloriam 
beatifica'  visionis  tunc  erant  sortitae,  non 


A  autem  quantum  ad  locum  seu  realem  prae- 
sentiam  :  imo  ut  sancti  Doctores  concordi- 
ter  protestantur,  anima  Christi  vere  rea- 
liter  descendit  ad  limbum,  et  fuit  ibidem 
definitive,  habens  operationem  tam  circa 
animas  illas,  quas  laetificavit  et  spirituali- 
ter  illuminavit,  quam  circa  locum,  quem 
sensibiliter,  sicut  jam  patuit,  illustravit.  P. 
—  Scribit  item  Durandus,  quod  animae  pa- 
trum  in  limbo  viderunt  Deum  clare  per 
speciem,  antequam  Christus  per  descen- 
sum   devenit  ad  eas  :  quod   apertissime 

B  esse  videtur  contra  verba  Augustini  prae- 
tacta,  et  Eusebii  pluriumque  Sanctorum.     p. 


QU^STIO    VII 


ESt  quoque  investigandum,  An  COn- 
gruebat  Christum  quadragena- 
rio  die  ccelos  ascendere,  ac  quali- 
ter  et  quousque  ascendit. 

Videtur  quod  non  ascendit.  Primo,  quia 

C  ascensio  est  motus ;  motus  autem  est  si- 
gnum  indigentiae  et  actus  entis  imperfe- 
cti.  Christus  autem  jam  fuit  perfecte  bea- 
tus  nec  indigens.  —  Secundo,  ccelestes 
orbes,  impenetrabiles,  indivisibiles  incor- 
ruptibilesque  consistunt  :  ergo  per  ea  non 
potuit  Christus  hoino  corporalis  ascendere. 
Quocirca  quaeri  potest,  an  Christo  se- 
cundum  naturam  assumptam  aliquid  fe- 
licitatis  et  gaudii  ex  ascensione  accrevit; 
an  etiam  inotus  ascensionis  exstitit  violen- 
tus ;  item  subitus  aut  successivus. 

D 

Circa  haec  loquitur  Thomas  :  Congruum 
fuit  Christum  ascendere, tam  ex  parte  ipsi- 
us  quam  nostri.  Ex  parte  ipsius,  quia  ei 
omne  quod  ad  gloriam  pertinet,  debeba- 
tur.  Ideo  ceelum  empyreum  et  sumrnus 
locus  in  ipso,  Christo  homini  glorificato 
competebat:  imo  et  exaltationem  illam  sua  ptu 
maxima  humiliatione  et  abjectissima  pas-8,9 
sione  promeruit.  Item  ex  parte  nostri.  Pri- 
mo,  ut  nos  introduceret  in  possessionem 
summi    cceli,  quam    nobis  emerat  pretio  iCo 

sanguinis  sui.  Secundo,  ut  in  nobis  spem  A 
et  affectum  ascendendi  accenderet  et  au- 
geret.  Tertio,  ut  jam  Christum  non  secun- 
dum  carnem  cognoscentes,  ipsum  spiritu- 
aliter  contemplemur,  diligamus,  sectemur, 
sicque  donorum  gratia?  et  gloria?  ejus  magis 
capaces  reddamur.  —  Ascendere  demum 
atque  descendere  motu  locali,  non  compe- 
tebat  Christo  nisi  secundum  naturam  as- 
sumptam,  et  potius  ob  indigentiam  no- 
stram  quam  suam.  Metaphorice  quoque 
dicitur  descendisse  respectu  divinae  natu- 
rae,  in  quantum  se  exinanivit  formam  ser-  B 
vi  accipiens,  et  rursum,  in  quantum  per 
novum  effectum  fuit  in  terris ;  ascendisse 
vero,  quantum  ad  aliorum  notitiam,  qui 
ejus  excellentiam  tunc  noscere  aut  clarius 
scire  cceperunt.  Similiter,  quantum  ad  hu- 
manam  naturam  ascendit,  secundum  quod 
exaltatus  est  ad  gloriam  resurrectionis  et 
notitiam  populorum;  descendit  autem  se- 
cundum  passionis  ignominiam.  —  Porro 
ad  id  quod  queeritur,  an  gaudium  Christi 
crevit  in  ascensione  :  dicendum  quod  non 
accrevit  ei  tunc  aliquid  gaudii,  nec  inten-  C 
sive,  nec  extensive  seu  quantum  ad  nu- 
merum  eorum  de  quibus  gaudendum  est, 
quia  perfectum  gaudium  de  omnibus  ha- 
buit  bonis  ab  instanti  sua?  conceptionis; 
sed  accrevit  ei  novus  modus  gaudendi,quia 
de  eo  de  quo  prius  gaudebat  ut  de  futuro, 
tunc  gaudebat  ut  de  pra?senti.  —  Denique, 
bona  gloria?  consistunt  in  tribus.  Primo,  in 
divina  visione,  quae  est  essentia  beatitu- 
dinis  animae;  et  hoc  per  effectum  contulit 
descendendo  in  limbum,  quoniam  consti- 
tutos  ibidem  mox  beatificavit.  Secundum  D 
est  gloria  corporis ;  et  hanc  inchoavit  in 
sua  resurrectione.  Tertium  est  congruus 
locus ;  et  hoc  pra?stitit  ac  monstravit  in 
sua  ascensione. 

Si  autem  qua?ratur,  an  motus  ille  ascen- 
sionis  in  corpore  glorioso  fuerit  violentus; 
respondendum,  quod  motus  dicitur  natu- 
ralis  cujus  principium  est  natura.  Natura 
vero  dupliciter  dicitur,  utpote  :  forma,qiuc 
est  activum  principium  motus,  et  materia, 
qua?  est  principium  motus  passivum.  Sic- 


que  motus  potest  dici  dupliciter  naturalis. 
Primo,  quia  in  eo  quod  movetur,  est  acti- 
vum  motionis  principium  :  et  sic  corpora 
gravia  et  levia  naturaliter  moventur.  Se- 
cundo,  quia  in  eo  quod  movetur,  est  dis- 
positio  naturalis  per  quam  mobile  est  ab 
aliquo  movente.  Quod  contingit  duplici- 
ter.  Primo,  quia  est  aptitudo  in  eo  ut  ab 
aliquo  moveatur,  tamen  cum  inclinatione 
ad  contrarium,  sicut  in  motu  animalium 
progressivo  :  tuncque  motus  ille  dicitur 
violentus,  quantum  ad  naturam  corporis, 
in  quantum  est  corpus ;  naturalis  vero 
quoad  naturam  corporis,ut  est  animatum, 
prout  dicitur  Physicorum  octavo.  Secun- 
do,  quoniam  non  est  aptitudo  ad  contrari- 
um  inclinans,  ut  patet  in  motu  ccelestium 
corporum,  qua?  moventur  a  substantia  se- 
parata,  naturaliter  tamen,  ut  dicit  Com- 
mentator  in  principio  Cceli  et  mundi.  Sic- 
que  motus  ascensionis  corporis  Christi 
exstitit  naturalis,  quia  quum  corpus  glo- 
rificatum  omnino  subjectum  sit  animse, 
non  potest  in  eo  aliqua  inclinatio  esse 
contraria  anima?  voluntati.  —  Aliqui  au- 
tem  dicunt,  quod  motus  ille  fuit  naturalis 
quia  in  corpore  glorioso  regnat  natura  cce- 
li  empyrei.  Quod  falsum  est,  quia  natura 
coelestis  non  commiscetur  elementis,  nec 
moveret  ad  motum  rectum,  sed  potius 
circularem,  qui  proprius  est  quinta?  es- 
sentia?.  —  Praeterea,  si  quseratur,  an  Chri- 
stus  ascendens  ferebatur  ab  angelis ;  di- 
cendum,  quod  ferebatur  ab  angelis  in 
obsequium  dignitatis,  non  in  adjutorium 
necessitatis.  —  Pra?terea  motus  ille  fuit 
corporalis  successivus,  non  instantaneus; 
estque  probabilius  quod  movebatur  sua 
voluntate  perceptibili  tempore,  attamen 
poterat  imperceptibili  tempore. 

Insuper,  non  decuit  Christum  post  su- 
am  resurrectionem  statim  ascendere,  sed 
quadragesimo  die  :  quoniam  ea  qua?  circa 
Christum  sunt  facta,dis[)ensative  sunt  acta 
ob  nostram  utilitatem  :  idcirco  post  resur- 
rectionem  non  statim  ascendit,  sed  multis 
diebus  distulit;  et  cum  suis  discipulis  est 
familiariter  conversatus,  ut  interim  eos  in 

fide  resurrectionis  multiplici  apparitione,  A 
probatione  ac  designatione  firmaret,ac  de- 
solatos  consolaretur.  Hinc  ait  Glossa  Ac- 
tuum  primo  :  Quemadmodum  quadraginta 
fuerunt  horae  mortis  Christi,  sic  quadra- 
ginta  diebus  est  conversatus  cum  eis,  quo- 
niam  divina  consolatio  humanam  excedit 
tristitiam.  —  Ascendit  demum  usque  ad 
summum  ccelum,  quia  secundum  dignita- 
tem  et  congruentiam  eminentiae  suae  con- 
gruit  et  debetur  ei  locus  supremus.  Unde 
non  dicitur  ascendisse  super  omnes  cce- 
los,  quasi  sit  extra  et  supra  ccelum  em-  B 
pyreum,  sed  quia  in  altissimam  partem 
illius  conscendit,  et  residet  in  eadem. 
Quamvis  et  naturali  virtute  nequeat  fieri 
dimensionum  penetratio,  attamen  per  om- 
nipotentiam  Dei  supernaturaliter  fieri  po- 
p.  386B.   test,  ut  dictum  est. 

Amplius,  Christus  secundum  divinam 
naturam  sedet  ad  dexteram  Patris,  quia 
simpliciter  Patri  aequalis  est.  Dextera  quip- 
pe  nobilior  pars  vocatur  :  propter  quod 
sedens  ad  dexteram  alicujus,  nobilissimo 
modo  ei  conjungitur.  Modus  vero  quo  quis  C 
Patri  conjungitur,aut  est  nobilissimus  sim- 
pliciter,  quod  est  esse  illi  aequale;  aut  est 
nobilissimus  in  genere,  seu  quantum  ex- 
stat  possibile  creaturae.  Primum  competit 
Christo  secundum  naturam  divinam,  se- 
cundum  quoad  naturam  humanam  :  sic 
tamen,  ut  dextera  Dei  et  sessio  ista  me- 
taphorice  et  spiritualiter  intelligantur.  Si 

/oann.i,i8.  autem  objiciatur,  quia  unigenitus  Filius 
est  in  sinu  Patris,  ergo  non  residet  ad 
dexteram  ejus  ;  dicendum,  quod  in  quan- 
tum  exit  et  generatur  a  Patre,  dicitur  esse  D 
in  sinu  ipsius,  quoniam  manet  in  corde 
Patris,  estque  generatio  illa  emanatio  im- 
manens.  Sic  quoque  ad  dcxteram  Patris 
sedere  est  proprium  Christo,  nec  ulli  con- 
venit  creaturae  :  sicut  nec  aliqua  alia  crea- 
tura  est  in  unitate  personae  assumptae  a 
Deo,  nisi  humanitas  Christi.  —  Scd  objici 
potest  quod  beatissima  Virgo  a  dexlris  Dei 

P«.suT,io.  sedet,  juxta  illud  in  Psalmo  :  Adstitit  re- 
gina  a  dextris  tuis.  Apostolus  quoque  ait 

/jphetM/,.  de  Christo  :  Consedere  nos  fecit  in  ccelcsti- 


bus.  Ipse  etiam  Christus  in  Apocalypsi  : 
Qui  vicerit,  dabo  ei  sedere  mecum  in  thro- 
no  meo;  sicut  et  ego  vici,  et  sedi  cum 
Patre  meo  in  throno  ejus.  Et  responden- 
dum,  quod  sacratissimae  Virgini  per  ex- 
cellentem  participationem  convenit  esse 
a  dextris  Dei,  non  tamen  per  aequalitatem 
aut  hypostaticam  unionem  :  ideo  fertur 
adstare  a  dextris  potius  quam  sedere.  Ce- 
teri  quoque  consedere  dicuntur  Christo  in 
ccelis,  in  quantum  potestatem  judiciariam 
sunt  sortiti,  atque  in  gloria  stabiliti,  non 
tamen  a  dextris  Dei,  juxta  sensum  indu- 
ctum.  Universi  item  qui  vincunt,  sedent 
in  throno  Christi,  quia  in  ccelo  empyreo, 
de  quo  ait  :  Coelum  mihi  sedes  est. 

Praeterea  quaeritur,  an  Spiritus  Sanctus 
sedeat  a  dextris  Dei  Patris.  Si  sic,  ergo  non 
est  hoc  proprium  Christo.  Si  non,ergo  non 
est  Patri  Filioque  aequalis.  Dicendum,quod 
Spiritus  Sanctus  potest  dici  sedere  a  dex- 
tris  Patris,  in  quantum  illi  vere  aequalis 
est;  non  tamen  appropriatur  ei  aequalitas, 
sicut  unigenito  Filio  :  idcirco  nec  sessio. 
—  Haec  Thomas  in  Scripto. 

Eadem  scribit  in  tertia  parte  Summae, 
quaestione  quinquagesima  septima.  Ubi  in- 
ter  cetera  docet,  qualiter  propria  virtute 
ascendit:  quia  non  solum  virtute  divina  et 
increata,  sed  etiam  supernaturali  virtute 
animae  suee  glorificatae,  cui  corpus  suum 
per  omnia  fuit  plenissime  obediens  ac  sub- 
jectum.  Fuitque  in  corpore  Christi  glorifi- 
cato  excellentissime  dos  agilitatis,  ex  re- 
dundantia  felicitatis  animae  suae  in  corpus, 
non  ex  aliqua  admixtione  naturae  quintae 
essentiae.  Ascendit  etiam  corpus  Chrisli  su- 
per  omnem  spiritualem  creatam  substan- 
tiam  :  quoniam  etsi  per  naturam  exsistat 
inferius,  tamen  per  hypostaticam  unionem 
cum  deitate,  est  omni  spirituali  creatura 
praestantius.  Rursus,  ascensio  Christi  est 
causa  nostrao  salutis  :  quia  ex  ipsa  oritur 
nobis  credulitas, confidentia  ac  desiderium 
pertingendi  ad  ccelestem  el  seternam  bea- 
litudinem  illam.  Et  Christus  ascendcndo 
viam  nobis  paravit,  ostendit,  et  sedens  in 
ccelis,  interpellat  pro  nobis.  Est  ergo  as- 

censio  Christi  causa  nostrae  salutis,non  per 
modum  meriti,  sed  efficientiae,  sicut  de 
ejus  resurrectione  praehabitum  est.  Sedet 
etiam  ad  dexteram  Patris,  intelligendo  per 
sessionem, quietem  perpetuam, judiciariam 
quoque  potestatem,  et  regiam  dignitatem, 
quam  eamdem  numero  habet  cum  Patre 
secundum  quod  Deus,  et  secundum  as- 
sumptam  naturam  habet  eam  per  praecla- 
rissimam  participationem.Haec  in  Summa. 

—  Idem  Petrus. 

Richardus  vero  adjungit,  quod  Christus 
ascendit  usque  ad  supremam  partem  cceli 
supremi  :  quoniam  nobilissimum  locatum 
debet  esse  in  nobilissimo  loco,  quamvis 
ex  dispensatione  ad  modicum  tempus  pos- 
sit  esse  in  loco  minus  nobili  seu  inferio- 
ri,  et  forte  ad  alium  locum  interdum  se 
transfert  ad  tempus  pusillum,  quum  fre- 
quenter  legatur  apparuisse  hominibus  san- 
ctis.  —  Insuper,  Christus  si  voluisset,  sua 
increata  potentia,  quae  est  infinita,  corpus 
suum  transtulisset  de  terra  in  ccelum  in 
instanti,  quia  quum  nec  medium  restitis- 
set  mobili,  nec  ambo  simul  motori,  nulla 
fuisset  ibi  retardatio,  idcirco  nec  mora  ne- 
que  successio;  sed  voluit  successive  as- 
cendere,  quatenus  suam  ascensionem  vi- 
derent  discipuli,  qui  de  ea  erant  testes 
futuri.  Haec  Richardus. 

Albertus  hic  quaerit,  utrum  Christus  as- 
cendit  ad  locum  vel  ad  dignitatem.  Et 
respondet,  quod  ad  utrumque,  quia  ad 
supremum  cceli  empyrei,  et  ad  dexteram 
Dei  Patris  :  quam  dignitatem  et  ante  jam 
habuit,  sed  ex  tunc  fidelibus  per  fidem  et 
contemplationem  prae  solito  manifestavit. 

—  Si  autem  quaeratur,  an  corpus  Christi 
sit  in  ccelo  crystallino  :  dicendum,  quod 
fatua  phantasia  est  dicere,  quod  corpus 
Christi  et  gloriosissimae  Virginis  sint  in 
coelo  crystallino;  vel  etiam  quod  alii  San- 
cti  sint  in  ccelo  crystallino,Christus  autem 
et  Mater  ejus  dignissima  sint  in  ccelo  em- 
pyreo. Imo  omnes  Beati  et  Sancti  in  empy- 
reo  ccelo  sunt,  quod  est  beatitudinis  locus 
per  congruentiam.  Ccelum  demum  crystal- 
linum  cum  omnibus  inferioribus  ad  gene- 


A  rationem  et  corruptionem  est  ordinatum. 
Circa  haec  loquitur  Albertus  Magnus  sa- 
tis  catholice.  In  his,  inquiens,  magis  placet 
fidelis  ignorantia,  quam  temeraria  scientia 
ac  mendosa  confictio.  Quidam  enim  dixe- 
runt  non  debere  esse  motum  corporum 
gloriosorum.  Alii  finxerunt  mendacia  ad 
solvendum  objecta,  dicentes  quod  corpori 
debetur  locus  non  ex  quantitate,  sed  gros- 
situdine  ac  Ioci  repletione  :  quod  absur- 
dum  est  dicere.  Idcirco  dicendum,  quod 
secundum  dicta  Sanctorum,  quibus   sine 

B  dubitatione  est  consentiendum,corpus  glo- 
riosum  potest  cum  quolibet  alio  corpore 
in  eodem  loco  consistere;  et  hoc  non  in 
quantum  corpus,  sed  in  quantum  glorio- 
sum  :  quod  tamen  puto  miraculum,  sicut 
ct  hoc  quod  corpus  elementatum  est  im- 
mortale  et  impassibile,  fulgens  septies  plus 
quam  sol.  ^Estimo  etiam,  quod  Christus 
habuit  potestatem  movendi  corpus  suum 
in  instanti  et  in  tempore,quum  sit  potesta- 
tis  immensae  :  sicut  et  probat  Philosophus, 
quod  virtus  infinita  excedit  virtutem  fini- 

C  tam  infinite,  et  ita  movetur  in  nunc.  — 
De  his  vero  quos  Christus  eduxit  de  limbo 
patrum,  ubi  fuerint  per  dies  quadraginta 
postquam  surrexit,  an  scilicet  in  paradiso, 
an  alibi,  non  est  aliquid  temere  asseren- 
dum ;  sed  potius  credo,quod  ubique  simul 
fuerunt  cum  Christo,  propter  jucundita- 
tem  quam  habebant  in  praesentia  humani- 
tatis  suae,  qua  erant  redempti,  sic  quod 
aderant  quando  Christus  apparebat  disci- 
pulis.  Haec  Albertus. 
Concordat  Udalricus,  qui  addit,  qualiter 

D  Christo  etiam  secundum  divinam  naturam 
conveniat  descendere,  non  per  loci  muta- 
tionem  aut  aliquam  in  sua  deitate  factam 
variationem,  sed  in  quantum  ipse  in  sua 
natura  invisibilis,  factus  est  in  nostra  na- 
tura  visibilis,  et  novo  modo  apparuit  in 
hoc  mundo,  sicque  per  effectum  et  digna- 
tionem  descendit.  Nam  et  in  Genesi  pro- 
testatur  :  Dcscendam,  et  videbo  an  juxta  Qen.  xvm, 
clamorem  qui  venit  ad  me,  etc.  Apostolus     ' 
quoque  fatetur  :  Qui  descendit,  ipse  est  Ephes.w, 
qui  ascendit  super  omnes  ccelos;  et  rur-  l0' 

ffebr.  yii,  sus,  Excelsior  ccelis  factus.  Non  quod  si- 
tualiter  sit  extra  convexum  cceli  empyrei, 
extra  quod  nihil  est;  sed  quia  dignitate 
atque  dominio  omnibus  eminet,  et  cunctis 
inferioribus  ccelis  sublimius  scandens,  us- 
que  ad  summum  cceli  pervenit  empyrei. 
Haec  Udalricus  in  Summa  sua,  libro  quinto. 
At  vero  Alexander  circa  haec  prae  cete- 
ris  plurimas  inserit  quaestiones,  inter  quas 
principales  satis  solutae  videntur;et  conso- 
nant  ejus  responsa  nunc  introductis,  dem- 
pto  quod  ait  :  Materia  corporis  humani 
non  solum  est  elementum,  imo  et  quinta 
essentia,  ut  nobis  (inquit)  sine  praejudicio 
sententiae  melioris  videtur,  videlicet  natu- 
ra  lucis  coeli  empyrei.  Corpus  enim  ani- 
matum,  ex  contrariis  exstat  compositum, 
estqne  impossibile  quod  contraria  con- 
veniant  ac  faciant  harmoniam  nisi  per 
naturam  ea  conciliantem  :  quae  non  potest 
esse  natura  elementaris,  quum  illa  con- 
trarium  habeat,  sed  est  natura  lucis,  quae 
proportionem  habet  ad  omnes.  Corpora 
vero  ita  se  habent  ad  suas  perfectiones, 
quod  respectu  nobilioris  perfectionis  no- 
bilior  est  dispositio,  ita  quod  ad  susceptio- 
nem  animse  vegetativae,  dispositio  ex  parte 
corporis  concilians  partes  contrarias,  est 
ipsa  lux  visibilis  firmamenti.  Quumque 
anima  sensitiva  sit  perfectior  quam  vege- 
tativa,  oportet  ut  lux  nobilior  disponat 
atque  conciliet  corpus  ad  ipsius  suscepti- 
onem,  et  haBC  est  lux  cceli  crystallini.  Et 
quia  adhuc  nobilior  est  anima  rationalis, 
oportet  ut  ad  ejus  susceptionem  disponat 
et  contrarietates  conciliet  lux  eminentior, 
puta  lux  cceli  empyrei  infusa,  et  corpus 
subintrans  ac  praeparans.  Nec  aliter  homo 
posset  vocari  minor  mundus,  nisi  aliquid 
de  ccelo  empyreo  influeret  in  corpus  hu- 
manurn,  puta  influentia  lucis  illius.  Por- 
ro  in  vita  spirituali  beata,  glorificato  jam 
corpore,  lux  ista  dominabitur  in  eodem  ac 
manifestabitur,natura  vero  elementaris  oc- 
cultabitur  et  latebit  :  sicut  nunc  contrario 
modo  fit.  Hinc  glorificato  corpori  conve- 
nit  locus  secundum  naturam  lucis,  id  est 
ccelum  empyreum,  non    locus  elementa- 


A  ris.  —  Haec  Alexander.  Quibus  communiter 
contradicitur,  ut  patuit  supra.  m 

Postremo,  scripta  Bonaventurae  de  his,  xv 
penitus  consonant  dictis  Thomae,  et  conti- 
nentur  in  eis,  et  addit  :  In  morte  Christi 
mox  janua  cceli  fuit  aperta,  quantum  ad 
meritum;  in  resurrectione  autem,  quan- 
tum  ad  egressum  de  limbo;  in  ascensione 
autem,  quantum  ad  beatitudinis  locum, 
hoc  est,  quantum  ad  introitum  in  ccelum 
empyreum.  Unde  his  tribus  modis  ac  vi- 
cibus  janua  fertur  aperta,  ratione  diversa. 

B  Mox  vero  ut  Christus  tradidit  spiritum,  in 
descensu  ejus  ad  inferos,  exsistentes  in 
limbo  patrum  viderunt  clare  per  speciem 
lumen  aeternum;  tuncque  patefactum  est 
ccelum  quantum  ad  praemium,  et  exsi- 
stentes  adhuc  in  limbo  habuerunt  ibidem 
paradisum,  id  est  beatificae  fruitionis  vo- 
luptatem,  de  quo  paradiso  Christus  pro-  / 
misit  latroni  :  quod  secundum  Augusti-  43 
num,  non  est  intelligendum,  neque  de 
paradiso  terrestri,  neque  ccelesti.  —  Quod 
demum  dixit  Salvator,  Nemo  ascendit  in  j 

C  ccelum,  nisi  qui  descendit  de  ccelo,  expo- 13 
nendum  est,  quod  ipse  solus  propria  vir- 
tute  ascendit,  vel  quod  ipse  solus  ascendit 
in  ccelum  Trinitatis,  id  est  ad  Dei  Patris 
aequalitatem  ac  dignitatem  :  non  per  ejus 
novam  adeptionem,  sed  clariorem  mani- 
festationem.  Haec  Bonaventura. 

In  his  quoque  Durandus  se  conformat 
majoribus.  Addit  tamen,  quod  Deus  potuit 
corpus  Christi  provehere,  ita  quod  esset 
extra  et  supra  convexum  cceli  empyrei  : 
quia  de  ratione  corporis  non  est  esse  in 

D  loco  continente  et  circumscribente,  quum 
nec  ccelum  empyreum  sit  ita  in  loco. 

De  his  etiam  scribit  Henricus  quintode- 
cimo  Quodlibeto,  scrutando,  an  Christus 
ascendit  super  omnes  ccelos.  Et  continetur 
responsio  plene  in  praeinductis,  praesertim 
ex  Thoma,  Bonaventura  atque  Durando.  Et 
inler  cetera  asserit  :  Super  illud  Apostoli, 
Quod  autem  ascendit,  quid  est  nisi  quia  e 
primum  descendit?  loquitur  Glossa  :  Se- 9- 
cundum  corpus  et  animam  ad  ccelos  as- 
cendit.  Ad  ccelos  namque  spirituales  Trini- 

tatis  ascendit,  quando  in  sua  incarnatione  A 
ad  aequalitatem  Dei  Patris  humanitas  ejus 
assumpta  est  per  unionem  naturse  huma- 
nae  cum  divina,  secundum  quam  a?qualis 
est  Patri.  —  Et  ad  istud  allegat  hic  doctor 
multas  auctoritates.  Et  alii  quidam  confor- 
miter  scribunt. 

Quocirca  videtur  dicendum,  quod  hu- 
manitas  Christi  dici  non  potest  assumpta 
ad  aequalitatem  Dei  Patris,  quasi  ipsa  hu- 
manitas  aut  Christus  secundum  assum- 
ptam  humanitatem,sit  Patri  a?qualis,quum 
n.xiv,  et  ipsemet  Christus  locutus  sit,  Pater  ma-  B 
jor  me  est  :  quod  secundum  Augustinum 
et  omnes  Catholicos,  intelligendum  est  de 
Unigenito  Patris  secundum  humanitatem 
assumptam.  Omnis  quippe  creata  essentia 
infinite  est  minor  natura  divina,  seu  una- 
quaque  divina  et  increata  persona.  Sed  et 
gratia  Christi  creata,  et  omnis  perfectio 
suae  humanitati  seu  animae  formaliter  in- 


haerens,  essentialiter  est  finita,  ab  increata 
deitatis  ac  Dei  Patris  perfectione  occum- 
bens,  distans,  deficiens  infinite.  Hinc  com- 
muniter  dicitur,  quod  Christus  secundum 
naturam  divinam  sedet  ad  Dei  Patris  dex- 
teram,  id  est  aequalitatem ;  atque  secun- 
dum  naturam  assumptam  sedet  ad  dex- 
teram  Patris,  id  est  in  potioribus  ejus 
bonis,  fruendo  plenius  et  ineffabiliter  feli- 
cius  increatis  divitiis  Deitatis,  quam  qua> 
cumque  alia  creatura.  Quomodo  ergo  Chri- 
sti  humanitas  in  incarnatione  ad  Patris 
aequalitatem  assumpta  est?  nisi  sic  intel- 
ligatur,  quod  assumpta  est  ad  increatam 
Verbi  aeterni  personalitatem,et  suppositata 
in  illa,  ac  Deitati  hypostatice  unita,  ita 
quod  Filius  Dei  Deus  et  homo,  seu  Chri- 
stus  in  humana  natura  per  incarnationem 
subsistens,vere  aequalis  est  Patri,  quamvis 
non  secundum  naturam  humanam,  quae 
nec  increata  est  nec  infinita. 


DISTINCTIO  XXIII 


A.  Si  Christus  habuerit  fide?n  et  spem,  ut  caritatem. 

QUUM  vero  supra  perhibitum  sit,   Christum  plenum  gratia  fuisse,  non   est  c/.dist  xm. 
supervacuum  inquirere,  utrum  fidem  et  spem,  sicut  caritatem,  habuerit.  Si 
enim  his  caruit,  non  videtur  plenitudinem  gratiarum  habuisse.  Ut  autem  haec 
quaestio  valeat  apertius  explicari,  de  his  singulis  aliqua  in  medium  proferenda  sunt, 
et  primum  de  fide,  secundum  mensuram  cujus  praecipit  Apostolus  unicuique  sapere.  Rom. xu,3. 

B.  Quid  sit  fides. 

Fides  est  virtus  qua  creduntur  quae  non  videntur.  Quod  tamen  non  de  omnibus  Hugo,Sum- 
quae  non  videntur  accipiendum  est,  sed  de  his  tantum  quae  credere,  ut  ait  Augu-  iract.i,c.2. 
stinus,  ad  religionem  pertinet.  Multa  enim  sunt  quae  si  Ghristianus  ignoret,  nihil  Aug.Enchi- 
metuendum  est,  quia  non  ideo  a  religione  deviat. 

C.   Quot  modis  dicatur  fides. 


Accipitur  autem  fides  tribus  modis,  scilicet :  pro  eo  quo  creditur,  et  est  virtus ; 
et  pro  eo  quo  creditur,  et  non  est  virtus ;  et  pro  eo  quod  creditur,  quod  aliud  est 

Aug.de  Tri-ab  eo  quo  creditur.  Unde  Augustinus  inquit :  Aliud  sunt  ea  quae  creduntur,  aliud 

«ii,  n'  o!    fides  qua  creduntur.  Illa  enim  in  rebus  sunt,  quae  vel  esse  vel  fuisse  vel  futura  esse 

•  dicuntur  creduntur* ;  haec  autem  in  animo  credentis  est,  ei  tantum  conspicua  cujus  est.  Et 

tamen  nomine  fidei  censetur  utrumque,  et  illud  scilicet  quod  creditur,  et  id  quo 

sjmboi.  creditur.  Id  quod  creditur,  dicitur  fides,  sicut  ibi  :  Haec  est  fides  catholica,  quam 

nisi  quisque  fideliter  firmiterque  crediderit,   salvus  esse  non  poterit.  Fides  autem 

Ambr.  in  qua  creditur,  si  cum  caritate  sit,  virtus  est  :  quia  caritas,  ut  ait  Ambrosius,  mater 

'  est  omnium  virtutum,  quae  omnes  informat,  sine  qua  nulla  vera  virtus  est.  Fides 

c,aiat.v,6.  ergo  operans  per  dilectionem,  virtus  est  qua  non  visa  creduntur.  Haec  est  funda- 

'  mentum  quod  mutari  non  potest,  ut   ait  Apostolus  :  quae  posita  in  fundamento, 

Aug.de  Fi-  neminem  perire  sinit.  Unde  Augustinus  :  Fundamentum  est  Christus  Jesus,  id  est 

dc  ct  opcr 

n.  27.      '  Christi  fides,  scilicet  quae  per  dilectionem  operatur,  per  quam  Christus  habitat  in 

i7.p  e  '"'  cordibus,  quae  neminem  perire  sinit.  Alia  vero  non  est  fundamentum  :  fides  enim 

sine  dilectione  inanis  est.  Fides  cum  dilectione,  Christiani  est ;  alia  daemonis  est, 

Jacob.  ii,  nam  et  daemones  credunt  et  contremiscunt.  Sed  multum  interest,  utrum  quis  credat 

19. 

Aug.sermo  Christum,  vel  Christo,  vel  in  Christum.  Nam  ipsum  esse  Christum  daemones  credi- 

144,  n.2. 

derunt,  nec  tamen  in  Christum  crediderunt. 

D.  Quid  sit  credere  in  Deum,  vel  Deo,  vel  Deum. 
Beda,  in        Aliud  est  enim  credere  in  Deum,  aliud  credere  Deo,  aliud  credere  Deum.  Cre- 

Jacob.  11,23. 

dere  Deo,  est  credere  vera  esse  quae  loquitur  :  quod  et  mali  faciunt,  et  nos  credimus 
homini,  sed  non  in  hominem.  Credere  Deum,  est  credere  quod  ipse  sit  Deus  :  quod 
etiain  mali  faciunt.  Credere  in  Deum,  est  credendo  amare,  credendo  in  eum  ire, 
credendo  ei  adhaerere  et  ejus  membris  incorporari.  Per  hanc  fidem  justificatur  im- 
pius,  ut  deinde  ipsa  fides  incipiat  per  dilectionem  operari.  Ea  enim  sola  bona  opera 
dicenda  sunt,  quae  fiunt  per  dilectionem  Dei.  Ipsa  enim  dilectio  opus  fidei  dicitur. 
Fides  ergo  quam  daemones  et  falsi  Christiani  habent,  qualitas  mentis  est,  sed  infor- 
mis,  quia  sine  caritate  est.  Nam  et  malos  fidem  habere,  quum  tamen  caritate 
icor.  xiii,  careant,  Apostolus  ostendit,  dicens  :  Si  habuero  omnem  fidem,  caritatem  autem  non 

2. 

habeam,  etc.  Quae  fides  etiam  donum  Dei  dici  potest,  quia  et  in  malis  quaedam  Dei 
dona  sunt. 

E.  An  illa  informis  qualitas  mentis  quoe  in  malo  Christiano  est, 
fiat  virtus,  quum  fit  bonus. 

Si  vero  quaeritur,  utrum  illa  informis  qualitas  qua  malus  Christianus  universa 
credit  quae  bonus  Ghristianus,  accedente  caritate  remaneat  et  fiat  virtus ;  an  ipsa 
eliminetur,  et  alia  qualitas  succedat  quae  virtus  sit  :  utrumlibet  sine  periculo  dici 
potest.  Mihi  tamen  videtur,  quod  illa  qualitas  quae  prius  erat  remaneat,  et  accessu 
caritatis  virtus  fiat. 

F.  Ex  quo  sensu  dicatur  una  fides. 


Quumque  diversis  modis  dicatur  fides,  fatendum  est  tamen  unam  esse  fidem,  ut 
ait  Apostolus  :  Unus  Dominus,  una  fides.  Sive  enim  fides  accipiatur  pro  eo  quod  Ephea,  n, 
creditur,  sive  pro  eo  quo  creditur,  recte  dicitur  fides  una.  Si  enim  pro  eo   quod 
creditur  accipiatur,  ex  hac  intelligentia  dicitur  una  fides,  quia  idem  jubemur  cre- 
dere,  et  unum  idemque  est  quod  creditur  a  cunctis  fidelibus.  Unde  fides  catholica 
dicitur,  id  est  universalis.  Si  vero  accipiatur  fides  pro  eo  quo  creditur,  ea  ratione 
una  dicitur  esse  fides,  non  quia  sit  una  numero  in  omnibus,  sed  genere,  id  est 
similitudine.  Unde  Augustinus  in  libro  tertiodecimo  de  Trinitate  :  Fides  (quam  qui  Aug.de Tri- 
habent  fideles  vocantur,  et  qui  non  habent,  infideles)  communis  est  omnibus  fide-  "^  5hb' 
libus  ;  sicut  pluribus  hominibus  facies  communis  esse  dicitur,  quum  tamen  singuli 
suas  habeant.  Non  enim  fides  numero  est  una,  sed  genere  :  quse  quum  sit  in  uno, 
est  et  in  aliis,  non  ipsa,  sed  similis ;  et  propter  similitudinem  magis  unam  dicimus 
esse  quam    multas  :  sicut    idem  volentium   dicitur  una  voluntas,   quum  tamen 
cuique  sit  sua  voluntas,  et  duorum  simillimorum  dicitur  facies  una. 

G.  Quod  fides  est  de  his  quoe  non  videntur,  proprie  :  quce  tamen 
videtur  ab  eo  in  quo  est. 

Notandum  quoque  est,  quod  fides  proprie  de  non  apparentibus  tantum  est.  Unde  iiugo,Sum- 
Gregorius  :  Apparentia  non  habent  fidem,  sed  agnitionem.  Idem  :  Quum  Paulus  "act^k 
dicat,  Fides  est  substantia  rerum  sperandarum,  argumentum  non  apparentium  ;  hoc  Ks^hom 
veraciter  dicitur  credi,quod  non  valet  videri.  Nam  credi  jam  non  potest,  quod  videri  26in,;.8" 
potest.  Thomas  aliud  vidit,  et  aliud  credidit :  hominem  vidit,  et  Deum  confessus  liblv'c-6- 

ffebr.  xi,  1. 

est,  dicens  :  Dominus  meus  et  Deus  meus.  De  hoc  etiam  Augustinus  ait  :  Fidem  Gregor.  in 

Evang.hom. 

ipsam  videt  quisque  in  corde  suo  esse,  si  credit ;  vel  non  esse,  si  non  credit.  Non  20,  n.  8. 

.  ,  ..  ...  .  .  .       Joann.xx, 

sicut  corpora  quaa  videmus  oculis  corporeis,  et  per  lpsorum  lmagines  quas  memoria  28. 
tenemus,  etiam  absentia  cogitamus ;  nec  sicut  ea  quae  non  vidimus,  et  ex  his  quae  ni"fiee  ^ 
vidimus,  cogitationem  utcumque  formamus  et  memorise  commendamus  ;  nec  sicut Xl"' n' 3' 
hominem,  cujus  animam  etsi  non  videmus,  ex  nostra  conjicimus,  et  ex  motibus 
corporis  hominem,  sicut  videndo  didicimus,  intuemur  etiam  cogitando  :  non  sic 
videtur  fides  in  corde  in  quo  est,  ab  eo  cujus  est,  sed  eam  tenet  certissima  scientia. 
Quum  ergo  ideo  credere  jubeamur,  quia  id  quod  credere  jubemur,  videre  non  possu- 
mus ;  ipsam  tamen  fidem,  quando  est  in  nobis,  videmus  in  nobis  :  quia  et  rerum 
absentium  praesens  est  fides,  et  rerum  quas  foris  sunt,  intus  est  fides,  et  rerum  quae 
non  videntur,  videtur  fides ;  et  ipsa  temporaliter  fit  in  cordibus  hominum,  et  si  ex 
fidelibus  infideles  fiant,  perit  ab  eis.  —  His  verbis  evidenter  traditur,  fidem  ipsam  in 
corde  hominis  ab  ipso  homine  videri,  non  corporaliter,  non  imaginarie,  sed  intelle- 
ctualiter;  et  ipsam  tamen  absentium  et  eorum  quae  non  videntur,  esse.  Ut  enim  ld.injoann. 
Augustinus  alibi  ait  :  Gredimus,  ut  cognoscamus;  non  cognoscimus,  ut  credamus.  9™ '    '"' 

Quid  enim  est  fides  nisi  credere  quod  non  vides?  Fides  ergo  est,  quod  non  vides 
credere;  veritas,  quod  credidisti,  videre.  Unde  recte  fldes  dicitur  argumentum  vel 
convictio  rerum  non  apparentium  :  quia  si  fides  est,  ex  eo  convincitur  et  probatur 
aliqua  esse  non  apparentia,  quum  fides  non  sit  nisi  de  non  apparentibus. 

H.  Descriptio  fidei. 

Hebr.xi,i.        Ait  enim  Apostolus  :  Fides  est  substantia  rerum  sperandarum,  argumentum  vel 

ma&mt^  convictio  non  apparentium  :  quia  per  fidem  subsistunt  in  nobis  etiam  modo  spe- 

tracu.c.  i.  raiK|aj  et  subsistent  in  futuro  per  experientiam.  Et  ipsa  est  probatio  et  convictio 

non  apparentium  :  quia  si  quis  de  his  dubitet,  per  fidem  probantur,  ut  adhuc  pro- 

batur  futura  resurrectio.  quia  ita  crediderunt  Patriarchse  et  alii  Sancti ;  vel  probatio 

est  et  certitudo  quod  sint  aliqua  non  apparentia,  ut  supra  dictum  est.  Proprie 

*  autcm  tamen  *  fides  dicitur  substantia  rerum  sperandarum,  quia  sperandis  substat,  et  quia 

fundamentum  est  bonorum,  quod  nemo  mutare  potest. 

I.  Si  illa  descriptio  spei  conveniat. 

Hugo,  op.        Si  vero  quaeritur,  an  haec  descriptio  spei  conveniat,  sane  concedi  potest  utrum- 

Cltc'  '     libet.  Si  autem  dicatur  convenire,  sunt  et  alia  plura  quibus  differunt  fides  et  spes. 

Sed  non  improbe  dici  potest  soli  fidei  convenire,  non  spei  :  quia  fides  sola  fun- 

damentum  dicitur,   non  quia  fides  virtus  possit  esse   sine  spe   et  caritate.  Unde 

Aug.Enchi-  Augustinus  :  Fides  operans  per  dilectionem,  utique  sine  spe  esse  non  potest,  nec 

nd.  c.8.     amor  sine  Spe?  nec  sine  amore  Spes?  nec  utrumque  sine  fide;  et  fides  sine  amore 

nihil  prodest.  Potest  tamen  credi  aliquid  quod  non  speratur,  nihil  autem  potest 

sperari  quod  non  creditur.  Ideoque  credere,  quod  est  actus  fidei,  naturaliter  praecedit 

sperare,  quod  est  actus  spei  :  quia  nisi  aliquid  credatur,  non  potest  sperari.  Greditur 

•  autem  enim  *  aliquid  quod  non  speratur.  Inde  est  quod  in  Scriptura  plerumque  reperitur, 

quod  fides  praecedit  spem,  et  spes  sequitur  fidem  :  non  quod  virtus  fidei  praecedat 
virtutem  spei  tempore  vel  causa,  sed  quia  actus  fidei  naturaliter  prnecedit  actum 
spei ;  quod  etiam  quidam  concedunt  de  ipsa  virtute  fidei,  ut  naturaliter  praecedat 
spem,  non  tempore.  Unde  et  recte  ea  sola  dicitur  fundamentum  omnium  virtutum 
et  bonorum  operum.  Non  autem  fundamentum  est  caritatis,  quia  non  ipsa  caritatis, 

Ang  injo-  sed  caritas  ipsius  virtutis  fidei  causa  est.  Garitas  enim  causa  est  et  mater  omnium 

g"'n;8lracl'  virtutum  :  quae  si  desit,  frustra  habentur  cetera;  si  autem  adsit,  habentur  omnia. 

Cf.  iib.  i,  Garitas  enim  Spiritus  Sanctus  est,  ut  in  superioribus  proetaxatum  est.  Ipsa  est  ergo 
causa  omnium  virtutum,  non  ipsius  aliqua  virtutum  causa  est,  quia  omnia  munera 

Aug.inps.  excenit.  Unde  Augustinus  :  Respice  ad  munera  Ecclesiae,  et  universis  excellentius 

103    sermo  °  J 

'• " ■''•  ,   caritatis  munus  cognosces,  quae,  ut  oleum,  non  potest  premi  in  imo,  sed  superexsilit. 

(ircgor.  in 

Buch.  iii..  Non  ergo  ejus  causa  vel  fundamentum  fides  est.  Gregorius  tamen  super  Ezechielem 
n.ii.      '  dicit,  quia  nisi  prius  fides  teneatur,  nullatenus  ad  spiritualem  amorem  attingitur. 

Xon  enim  caritas  fidem,  sed  fides  caritatem  praecedit  :  quia  nemo  potest  amare  quod 
non  crediderit,  sicut  nec  sperare.  Sed  hoc  accipi  potest  esse  dictom  de  fide  quae 
virtus  non  est  :  ipsa  enim  spem  et  caritatem  frequenter  praecedit;  vel  de  actu  fidei, 
qui  forte  naturaliter  actum  caritatis  prsecedit,  sicut  acturn  spei.  Qnod  verba  prsemissa 
diligenter  notata  innuunt,  et  ea  etiam  quas  addit,  dicens  :  Xisi  ea  qua^  audis  credi- 
deris,  ad  amandum  ea  quse  audis,  non  inflamrnaberis.  Quae  tantum  de  non  visis 
est,  ut  ante  diximus.  Unde  Chrysostornus  :  Fides  in  anima  nostra  facit  snbsistere  o>rj«wi. 
ea  qua3  non  videntur,  de  quibus  proprie  fides  est  :  de  visis  enim  non  est  fides,  sed  h'jrnH^,rn. 
agnitio.  -■ 


SUMMA 
DISTINCTIONIS    VICESIMiE   TEKTI.E 

HUCUSQUE  tractavit  Magister  in  hoc 
tertio  libro  de  duplici  Christi  natura, 
praesertim  de  ejus  humanitate  atque  my- 
steriis,  utpote  incarnatione,  passione,  re- 
surrectione,  ascensione,  per  quas  nos  qnasi 
instrumentaliter  et  efficienter  redemit.Hic 
tractat  de  formalibus  perfectionibus  ejus, 
virtutibus,  donis,  habitibus,  per  qu«  for- 
maliter  et  meritorie  nos  salvavit.  Et  primo 
inquirit,  an  sicut  in  Christo  exstitit  cari- 
tas.  ita  et  fides  et  spes.  Quocirca  declarat 
quid  sit  fides,  quot  modis  accipiatur:  et 
qualiter  tria  haec  distinguantur  :  credere 
Deo.  credere  Deum,  et  credere  in  Deum  ; 
an  etiam  fides  informis  et  formata,  sint 
realiter  habitus  unus  in  eo  in  quo  ad  tem- 
pus  fides  informis  est,  deinde  formata  ca- 
ritate.  per  contritionern  recuperata  ;  et 
utrum  fides  sit  una  in  universis  fidem 
habentibus. 


QU^STIO    PRIMA 


Ic  quaeritur  primo,  An  indigeamus 
superadditis    virtutum    habi- 
tibus. 

Quaa  quaestio  tacta  est  et  breviter  ex- 

'i.xitn,  pedita  super  secundum,  ideo  nunc  rninus 

est  immorandum. Probat  autem  Guillelmus 


H 


virtus 


A  Parisiensis  iri  tractatu  suo  de  Vitiis  et  vir- 

tutibus  diffuse  et  apparenter,  quod  virtu-  cf. t. xxn, 
tes  non  sint  dispositiones  fixa^,  reales,  su-  p  ' 
peraddits  potentiis.  sed  ipsae  poteotiaB  sic 
et  sic  assuefacta*;  nihilo  minus  tandem 
concludit,  quod  tam  virtutes  acquisite 
quam  infusae,  sint  reales  habitus  infor- 
mantes  animae  vires. 

De  hoc  Thomas  hic  scribit  :  Omnium 
mensuram  regulamque  habentiurn  bonitas 
et  rectitudo,  consistit  in  conformitate  ad 
mensuram  suam  ac  regulam;  malitia  vero 

B  et  vitiositas,  in  hoc  quod  inde  discordant. 
Porro  prirna  omnium  rnensura  ac  regula 
est  increata  Dei  sapientia.  Hinc  bonitas, 
rectitudo  seu  veritas*  uniuscujusque  con- 
sistit  in  hoc  quod  attingit  ad  id  ad  quod 
ex  divina  sapientia  ordinatur,  ut  ait  An- 
selrnus.  Sunt  autern  qusedam  potentias  ad 
determinatas  actiones  seu  passiones  deter- 
minatae;  et  secundurn  quod  illas  implent, 
sua-  regula-  conforrnantur,  quoniarn  per 
sapientiam  Dei  ad  illas  snnt  ordinatas  ac 
limitata*.  Et  quia  natura^  inclinatio  est  tan- 

C  tum  ad  unurn,  propterea  tales  potentia-  ex 
sua  natura  sufficienter  habent  rectitudi- 
nern  et  bonitatem  eis  convenientem ;  ma- 
litia  quoque  seu  defectus  in  eis.  est  ex 
indispositione  et  naturali  incomplexione 
potentiae.  [Jniyersaliorea  vero  et  rationa- 
les  potentiaB  non  sunt  ita  determiriatae  ad 
unuin,  neque  ad  unurn  objectum.  oeqne 
ad  unum  agendi  modum,  quoniarn  se- 
cundum  diversa  diTersimode  reetitndinem 
queunt  habere  :  ideo  ex  natura  potentiae 
DOO  valet  in  eis  surrii  rectitudo  ac  bonitas, 

sed  rectificantur  rectitudinem  a  sua  regu- 
la  recipientes.  Quod  contingit  dupliciter. 
Priino  per  modum  passionis  :  quemadmo- 
dum  in  hoc  quod  recta  potentia  a  regu- 
lante  movetur.  Verum  quia  in  hoc  quod 
quid  patiatur  et  ad  actum  nil  conferat, 
ratio  violenti  consistit,  ut  tertio  dicitur 
Ethicorum;  violentia  vero  difficultatem  ha- 
bet  atque  tristitiam,  ut  Metaphysicae  quin- 
to  habetur  :  hinc  praetacta  rectitudinis 
acceptio  non  sufficit  ad  perfectam  rectifi- 
cationem  potentiae  regulatae.  Oportet  ergo 
ut  alio  modo  accipiatur,  puta  per  modum 
qualitatis  inhaerentis,  ut  scilicet  rectitudo 
regulse  fiat  forma  potentiae  rectificatae  :  sic 
quippe  faciliter  ac  delectabiliter  quod  re- 
ctum  est  aget.  Quae  forma  seu  qualitas 
quamdiu  imperfecta  est,  dispositio  appel- 
latur;  dum  vero  radicata  exstiterit,  quasi 
in  naturam  versa,  dicitur  habitus,  secun- 
dum  quem  habemus  nos  bene  seu  male 
ad  aliquid,  ut  secundo  Ethicorum  et  quin- 
to  Metaphysicae  fertur.  Unde  et  in  Praedi- 
camentis  dispositio  dicitur  faciliter  mo- 
bilis,  habitus  autem  difficulter  :  naturale 
namque  non  cito  transmutatur.  Hinc  et 
habitus  inclinat  ad  unum  instar  naturae, 
ut  quinto  Ethicorum  habetur.  Propter  quod 
signum  habitus  generati  est  delectatio  fi- 
ens  in  opere,  ut  Ethicoruin  secundo  as- 
seritur  :  quia  quod  est  naturae  conveni- 
ens,  delectabile  exstat  ac  facile.  Propterea 
Commentator,  tertio  de  Anima,  definit  sic 
habitum  :  Habitus  est  quo  quis,  quum  vo- 
luerit,  operatur.  Unde  et  primo  Ethicorum, 
habitus  possessioni  comparatur,  qua  res 
possessae  ad  nutum  habentur,  actusque 
usui. 

Itaque  potentiae  naturales  non  egent  ha- 
bitibus;  similiter  nec  apprehensivae  poten- 
tiae  sensitivac,quum  determinatum  habeant 
modum  agendi ;  nec  voluntas  humana,  se- 
cundum  quod  naturaliter  detcrininatur  ad 
ultimum  finem;  nec  intellectus  agens,  qui 
habet  determinatam  actionem  abstrahen- 
di.  Intellectus  vero  possibilis,  qui  de  se 
indeterminatus  est,  sicut  materia  prima, 
indiget  habitu,quo  participet  rectitudinem 


A  regulae  suae  :  et  naturali,  quantum  ad  ea 
quae  ex  lumine  intellectus  agentis,  qui  est 
regula  ejus,  statim  determinantur,  ut  sunt 
prima  principia;  et  acquisito,  quantum  ad 
ea  quae  ex  his  principiis  educi  possunt;  et 
infuso,  quo  participat  rectitudinem  regulae 
primae  in  his  quae  intellectum  excedunt 
agentem.  Indigemus  quoque  habitibus  in 
voluntate,  quoad  ea  ad  quae  ex  natura  non 
determinatur ;  similiter  in  concupiscibili 
et  irascibili,  secundum  quod  participant 
rectitudinem  rationis,  quae  eorum  est  re- 

B  gula,  aut  rectitudinem  primae  mensurae 
in  his  quae  naturam  excedunt  humanam, 
quantum  ad  habitus  infusos.  Ex  quibus 
ostenditur,  quod  virtutes  sunt  habitus, 
praesertim  quum  fuerint  radicatae  in  ha- 
bente,  ita  quod  prompte  et  jucunde  opera- 
tur  per  eas. 

Sed  quaeri  potest,  an  habitus  intellectua- 
les  recte  vocentur  virtutes,  quum  eorum 
objectum  non  sit  bonum.  Ad  quod  dicen- 
dum,  quod  virtus  est  habitus  perficiens 
humanam  potentiam  ad  actum  bonum.  Ac- 

C  tus  autem  dicitur  bonus  dupliciter  :  pri- 
mo,  formaliter  et  per  se;  secundo,  mate- 
rialiter  et  quasi  per  accidens.  Nempe  quum 
actus  a  proprio  objecto  formam  recipiat, 
ille  actus  formaliter  bonus  est,  cujus  obje- 
ctum  est  bonum  sub  ratione  boni.  Quum- 
que  bonum  sit  voluntatis  objectum,  actus 
hoc  modo  non  est  bonus  aut  virtuosus  nisi 
actus  voluntatis  appetitivaeve  partis.  Ma- 
terialiter  vero  actus  vocatur  bonus,  qui 
congruit  potentiae  operanti,  quamvis  obje- 
ctum  ejus  non  sit  bonum  sub  ratione  bo- 

D  ni,  ut  dum  quis  recte  intelligit,  aut  oculus 
clare  videt.  Hinc  voluntas  imperat  aliarum 
actus  potentiarum,  in  quantum  actus  ea- 
rum  materialiter  habent  se  ad  rationem 
boni,  quod  est  voluntatis  objectum ;  atque 
secundum  hoc  aliquid  de  formali  bonitate 
voluntatis  venit  ad  actus  illos,  per  quam 
bonitatem  laudabiles  meritoriique  reddun- 
tur.  Et  hoc  secundo  modo,  habitus  specu- 
lativi  virtutes  vocantur  tertio  Ethicorum. 
Verumtamen  virtutes  intellectuales  non 
spectant  ad  scienliam  ethicam  quasi  essen- 

tialiter  sint  morales,  sed  in  quantum  usus  A 
seu  actus  earum  moralis  est,  secundum 
quod  imperantur  a  voluntate.  Prudentia 
tamen  medio  modo  se  habet  inter  virtutes 
morales  et  intellectuales  :  realiter  quippe 
in  intellectu  est,  rationemque  perficit;  sed 
quantum  ad  materiam  est  moralis,  utpote 
directiva  virtutum  moralium,  quum  sit  re- 
cta  agibilium  ratio.  —  Insuper,  de  virtuti- 
bus  theologicis  agnoscendum,quod  in  om- 
nibus  quae  aguntur  propter  finem,  oportet 
esse  quamdam  inclinationem  ad  finem,  et 
quasi  inchoationem  ipsius  finis.  Quumque  B 
beatitudo  seu  finis  ad  quem  infinita  libe- 
ralitas  Dei  instituit  hominem,  sit  superna- 
turalis,  utpote  clara  visio  Deitatis  seu  im- 
mediata  et  plena  ipsius  fruitio,  non  potest 
homo  per  naturalia  sua  habere  sufficien- 
tem  inclinationem  ad  illum;  sed  indiget 
virtutibus  supernaturalibus  et  infusis,  per 
quas  illum  finem  aliquo  modo  cognoscat, 
desideret  et  obtinere  confidat,  seu  tendat 
in  ipsum  :  quae  virtutes  theologicae  nun- 
cupantur,  quas  solus  Deus  producit  in  no- 
bis.  —  Haec  Thomas  in  Scripto.  C 

Porro  in  prima  secundae,quaestione  qua- 
dragesima  nona  et  sequentibus,  magistra- 
liter  ac  diffuse  conscribit,de  quibus  pauca 
perstringere  expedit.  Habitus  (inquit)  ab 
habendo  vocatur,  dupliciter  :  primo,  prout 
res  dicitur  aliud  quid  habere,  sicut  pecu- 
niam ;  secundo,  prout  res  se  habet  aliquo 
modo  in  se  ipsa,  sicque  habitus  dicitur 
qualitas  :  est  enim  (secundum  Philoso- 
phum  quinto  Metaphysicae)  dispositio  qua 
bene  aut  male  disponimur.  Habitus  quo- 
que  uno  modo  ponitur  unum  de  decem  D 
praedicamentis;  nunc  vero  accipitur  prout 
a  Philosopho  ponitur  prima  species  quali- 
tatis.  Denique  tria  necessaria  sunt  ad  ha- 
bitum  proprie  dictum.  Primum  est,  ut  id 
quod  per  habitum  disponitur,  sit  in  po- 
tentia  ad  id  ad  quod  per  habituin  ordina- 
tur  :  quemadmodum  intellectus  est  in  po- 
tentia  ad  actum  cognoscendi,  ad  quem  per 
scientiam  ordinatur.  Hinc  Deo,  qui  est  pu- 
rus  actus  et  operatio  sua,  non  convenit 
habitus.  Secundum  est,  ut  subjectum  ex 

T.  23. 


sua  natura  non  sit  determinatum  ad  unum: 
ideo  qualitates  primae  elementorum  habi- 
tus  non  sunt.  Tertium,  ut  plura  concur- 
rant  ad  hoc  quod  subjectum  determinetur 
ad  unum  :  sicut  ad  hoc  quod  voluntas 
determinetur  ad  Dei  dilectionem,  requi- 
runtur  cognitio  summi  boni,  illustratio  vo- 
luntatis  ab  intellectu,  habitus  caritatis. 

Quod  si  quaeratur,  an  in  potentiis  sensi-  q.  L,a.  3. 
tivis  sit  habitus;  dicendum,  quod  potentiae 
illae  dupliciter  considerantur.  Primo,  in 
quantum  operantur  ex  instinctu  naturae  : 
et  sic  sunt  determinatae  ad  unum,  et  ne- 
cessario  agunt;  idcirco  ut  sic,  non  sunt 
subjecta  habituum.  Secundo,  prout  per 
rationis  et  voluntatis  imperium  et  directi- 
onem  operantur  :  sicque  quamdam  liber- 
tatem  participant,  et  bene  ac  male  possunt 
disponi ;  unde  et  habitus  quidam  virtutum 
moralium  sunt  in  eis.  —  Insuper,  sunt  q.  u,a.  2. 
quaedam  agentia  quae  habent  dumtaxat  ac- 
tivum  principium  suae  operationis  in  se, 
sicut  in  igne  non  est  nisi  principium  acti- 
vum  ad  calefaciendum.  In  tali  agente  non 
potest  ex  actibus  habitus  generari  :  pro- 
pter  quod  res  naturales  non  queunt  ad  ali- 
quid  consuescere  aut  dissuescere.Alia  vero 
agentia  habent  in  se  principium  suorum 
actuum  activum  atque  passivum  :  ut  ho- 
mo,  in  quo  voluntas  actum  suum  exer- 
cet  in  quantum  ab  intellectu  movetur ;  et 
ratio,  prout  a  principiis  primis.  Et  talia 
diversimode  assuescunt  :  idcirco  in  ipsis 
generatur  habitus  ex  actibus  multis,  sicut 
ex  pluribus  considerationibus  generantur 
scientiae;  et  virtutes  morales  in  appetitu 
sensitivo,  secundum  quod  a  ratione  fre- 
quenter  movetur,  dirigitur  ac  frenatur.  — 
Nec  solum  in  homine  sunt  habitus  natu-  art.  4. 
rales  acquisiti,  sed  item  infusi.  Primo, 
quoniam  homo  ad  supernaturalem  finem 
est  ordinatus  ac  conditus,  ideo  supernatu- 
ralibus  virtutibus  indiget,  quoniam  media 
oportet  fini  proportionari.  Secundo,  quo- 
niam  Deus  per  se  ipsum  potest  immediate 
producere  ea  quae  per  causas  producuntur 
secundas.  Unde  sicut  interdum  miraculose 
confert  sanitatem,  quae  per  causas  natu- 

26 

rales  potest  acquiri;  ita  nonnunquam  ad 
ostendendum  suam  pietatem  ac  potesta- 
tem,  infundit  habitus  quosdam  scientiae  ac 
virtutum,  qui  naturali  studio  possunt  ac- 
quiri,  sicut  Apostolis  contulit  scientiam 
Scripturarum  atque  linguarum.  —  Haec 
Thomas  in  Summa.  Concordat  Petrus. 

Richardus  quoque,  et  addit  :  Habitibus 
indigemus.  Primo,  ut  possimus  nos  bene 
habere  in  repentinis  et  arduis,  non  decli- 
nando  ad  prava  et  erronea  propter  impro- 
visionem  et  difficultatem.  Propter  quod 
tertio  Ethicorum  ait  Philosophus,  quod 
fortis  bene  se  habet  in  repentinis  pericu- 
lis  per  habitum  fortitudinis  :  etenim  ex 
impraemeditato  et  repente  agere  bene,  non 
contingit  sine  habitu,  nisi  ex  casu.  Secun- 
do,  ut  assidue,  imo  et  continue,  simus  bo- 
ni,  et  coram  Deo  ornati  ac  placiti  :  quod 
non  potest  esse  per  actus  virtutum,  quum 
non  valeamus  sine  interruptione  actibus 
virtutum  insistere.  Tertio,  propter  actus 
perfectionem  :  non  enim  actus  bonus  po- 
test  esse  promptus,  delectabilis  et  jucun- 
dus,  nisi  ex  firmo  habitu  oriatur.  Ha3C  Ri- 
chardus. 

Durandus  autem  circa  haec  multa  indu- 
cit,  dicens,  quod  virtutes  non  sint  res 
absoluta?,  sed  quidam  modi  habendi  se. 
—  Et  si  intendit  quod  non  sint  reales  ha- 
bitus,  prorsus  erroneum  est.  Quod  tamen 
videtur  praetendere,  quia  et  ait,  quod  prse- 
dicamenta  non  differunt  secundum  rem  : 
quod  etiam  falsum  censetur,  quum  juxta 
Peripateticos  praedicamenta  sint  primo  di- 
versa;  et  sicut  testatur  Themistius,  essen- 
tiae  praedicamentorum   sunt   impermixtae. 

Quaerunt  item  hic  aliqui,qualiter  habitus 
et  virtutes  animae  cognoscantur,  et  de  hoc 
dictum  est  super  priinum  et  secundum. 


QUjESTIO  II 


AMplius  quaeritur,  An  fldes  Sit  vir- 
tus ;  et  de  ejus  subjecto,  obje- 
cto,  unitate  et  actibus. 


A  Videtur  quod  non  sit  virtus.  Primo,  quia 
virtutes  connexae  sunt ;  fides  autem  non 
est  connexa  virtutibus  aliis  :  imo  caritate 
sublata,  manet.  —  Secundo,  quoniam  le- 
vitatis  est  credere  his  quae  rationem  exce- 
dunt,  potissime  his  quae  rationi  contrari- 
antur;  sed  hoc  agit  fides  :  ergo  vitium 
est.  —  Tertio,  divinus  Dionysius  protesta-  DeDiv 
tur,  quod  hominis  optimum  est  esse  se-nomc'' 
cundum  rationem ;  fides  autem  abducit 
hominem  a  ratione  :  ergo  ponit  eum  in 
pessimo  statu.  —  Quarto,  virtus  non  inest 

B  vitiosis  hominibus,  quum  virtus  et  vitium 
non  stent  simul  :  sed  multi  vitiosi  et  pes- 
simi  habent  fidem,  imo  daemones  credunt  Jacob.nl 
et  contremiscunt.  —  Quinto,  virtus  est 
qualitas  et  accidens  :  fides  autem,  secun-  ffebr.A 
dum  Apostolum,  est  substantia  rerum  spe- 
randarum. 

In  oppositum  est,  quod  tres  sunt  theolo- 
gicae  virtutes,quarum  prima  est  fides,sine    md.  \ 
qua  (teste  Apostolo)  impossibile  est  Deo 
placere. 

C  Circa  haec  loquitur  Alexander  :  Dixerunt 
quidam,  quod  fides  est  virtus  ipsius  intel- 
lectus,  in  quo  etiam  est  remuneratio  seu 
praemium,  imo  et  beatitudo,  sicut  ait  Sal- 
vator  :  Haec  est  vita  aeterna,  ut  cognoscant  joann.y 
te  verum  Deum.  Sed  contra  hoc  objiciunt 
alii,  quoniam  non  oportet  ut  in  eo  sit  vir- 
tus  et  meritum  in  quo  est  remuneratio  : 
quia  caro  et  pars  sensitiva  glorificabun- 
tur,  in  quibus  tamen  non  est  meritum 
personae.  Praeterea,  intellectus  speculativus 
cogitur  necessario  ad  credendum  per  ne- 

D  cessariam  ratiocinationem  :  sicque  actus 
ejus,  qui  est  credere,  potest  esse  involun- 
tarius  et  coactus,  et  per  consequens  non 
virtuosus.  —  Alii  ergo  dixerunt,  quod  fi- 
des  sit  virtus  et  in  parte  seu  vi  motiva, 
puta  in  libero  arbitrio.  Quibus  objicitur, 
quod  ad  eamdem  potentiam  pertinent  me- 
ritum  viae  ct  praemium  patriae,quod  succe- 
dit  virtuti  ac  merito.  Visio  autem  beatifica 
patriae  consistit  in  intcllectu  speculativo, 
ergo  et  fides.  —  Ideo  alii  responderunt, 
quod  in  fide  sunt  duo,  videlicet  cogitare 

et  assentire,  quia  secundum  Augustinum,  A 
credere  est  cogitare  cum  assensione  :  cogi- 
tare  autem  est  actus  intellectus  speculati- 
vi;  assentire,  practici.  Sicque  fides,  quan- 
tum  ad  primum,  ad  intellectum  pertinet 
speculativum ;  quantum  ad  secundum,  ad 
practicum.  Et  ex  primo  non  habet  ratio- 
nem  virtutis,  sed  ex  secundo.  Verum  his 
quoque  objicitur,  quoniam  definitiva  ratio 
habituum  est  secundum  differentiam  sub- 
jectarum  potentiarum.  Si  ergo  non  est  ea- 
dem  potentia  intellectus  speculativi  et  pra- 
ctici,  non  erit  utriusque  habitus  idem.  B 
—  Hinc  aliter  est  dicendum.  Fides  namque 
considerari  potest  materialiter,  et  item  for- 
maliter.  Materialiter  fides  est  cognitio;  for- 
maliter,  assensio.  Primo  modo  sumpta,  est 
in  intellectu  speculativo,  nec  est  virtus  ; 
secundo  modo  est  in  intellectu  practico, 
et  est  virtus.  Hinc  Hugo  in  libro  de  Sacra- 
mentis  :  Duo  sunt  in  quibus  fides  consistit 
seu  constat,  cognitio  et  affectus.  In  affectu 
constat,  quia  ipsa  in  illo  est;  in  cognitione 
constat,  quia  de  illa  est.  In  affectu  sub- 
stantia  fidei  invenitur,  in  cognitione  vero  C 
materia.  Propterea  fides  in  affectu  habet 
substantiam,  quia  affectus  ille  fides  est ; 
in  cognitione  vero  materiam,  quoniam  est 
de  illo  quod  est  in  cognitione.  Fides  ergo 
qua  creditur,  est  in  affectione  ;  quod  vero 
creditur,  est  in  cognitione.  Cognitionem 
autem  hic  intelligo  scientiam  rerum  :  non 
illam  quae  ex  praesentia  aut  evidentia  re- 
rum  habetur,  sed  quae  ex  solo  auditu  per- 
cipitur.  —  Haec  Alexander.  Qui  haec  scribit 
de  fide  formata,  quse  tamen  videntur  ob- 
scura  :  quoniam  (ut  patebit)  fides  subje-  D 
ctive,  realiter  atque  formaliter  in  intelle- 
ctu  consistit,quamvis  caritas  qua  formatur 
(juxta  sensum  paulo  post  exprimendum), 
inhaereat  voluntati. 

Insuper,  super  his  scribit  Bonaventura  : 
Fides  qua  in  Deum  credimus,  non  tantum 
est  virtus,  sed  et  auriga  virtutum,  sicut  de 
prudentia  seu  discretione  scribit  Bernar- 
dus.  Virtus  quidem  est,  quia  in  ea  consi- 
stit  vitae  rectitudo  secundum  justitiae  re- 
gulam.  Justum  quippe  est  ut  intellectus 


noster  sic  captivetur  atque  subjaceat  sum- 
mae  veritati,  sicut  affectus  altissimae  bo- 
nitati.  Nec  potest  anima  nostra  esse  re- 
cta,  nisi  intellectus  noster  summae  veritati 
propter  se  et  super  omnia  assentiat,  affe- 
ctusque  summae  bonitati  adhaereat.  Nec 
aliquis  sic  subdit  intellectum  suum  sum- 
mae  veritati,  nisi  volens  :  ita  quod  fides 
est  habitus  quo  intellectus  voluntarie  sencor.x.s. 
captivat  in  Christi  obsequium.  Ideo  habi- 
tus  fidei  spectat  ad  rectitudinem  vitae  se- 
cundum  regulam  justitiae  :  idcirco  habet 
in  se  rationem  virtutis  vere  ac  proprie.  Et 
ultra  hoc  est  auriga  virtutum  tam  theolo- 
gicarum  quam  cardinalium.  Etenim  sine 
fide  non  est  hic  cognitio  summi  boni,  nec 
sine  illius  cognitione  potest  esse  exspe- 
ctatio  neque  dilectio  ejus.  Cognitio  quip- 
pe  praeambula  est,  dirigitque  affectum  ad 
praestolandum  et  diligendum.  Unde  et  spei 
ac  caritatis  actum  praecedit,  tanquam  re- 
gula  et  auriga  ipsarum.  Nec  sine  fideli 
summi  boni  notitia  potest  esse  intentio  re- 
cta ;  nec  sine  recta  intentione,  meritoria 
vita.  Denique,  juxta  Hugonem,fides  est  me- 
dium  inter  scientiam  et  opinionem  quan- 
tum  ad  certitudinem,  ut  patebit. 

Si  autem  quaeratur,  in  qua  potentia  ani- 
mae  sit  fides  ponenda  ;  dicendum,  quod 
de  hoc  diversae  opiniones  fuerunt.  Una, 
quod  sit  in  intellectu  speculativo  in  quan- 
tum  speculativus  est,  quoniam  ille  tendit 
in  verum  sub  ratione  veri.  Similiter  fides 
facit  articulos  credi,  non  ut  bonos,  sed  ut 
veros.  —  Alii  opinantur,  quod  fides  in  in- 
tellectu  sit  practico,  quoniam  ille  exten- 
sus  est  ad  opus,  sicut  ait  Philosophus  :  In- 
tellectus  speculativus  extensione  sui  fit 
practicus.  Quod  contingit  tripliciter  :  pri- 
mo,  per  conjunctionem  sui  cum  affecti- 
one  qua  inclinatur ;  secundo,  per  con- 
junctionem  sui  cum  affectione  ad  quam 
inclinat;  tertio,  per  conjunctionem  sui  ad 
operationem  quam  dirigit  ac  regulat.  At- 
que  his  tribus  modis  potest  fides  poni  in 
intellectu  practico  seu  extenso,  secundum 
varios  fidei  status.  Fides  namque  simplici- 
ter  dicta,  sive  informis  sit,  sive  formata, 

est  in  intellectu  secundum  quod  inclina- 
tur  a  voluntate  :  quia  non  crederet,  nisi 
vellet.  Fides  vero  formata,  qua  quis  credit 
in  Deum,  est  in  intellectu  in  quantum  in- 
clinat  affectum  :  nempe  ad  hoc  quod  quis 
credat  in  Deum  per  fidem  formatam,opor- 
tet  quod  tendat  in  ipsum  amando.  Fides 
Gaiat.w  6.  autem  perfecta,  quae  juxta  Apostolum,  per 
dilectionem  operatur,  est  in  intellectu  in 
quantum  mediante  affectu  dirigit  opus. 
Ratio  etiam  hujus  opinionis  est,  quod  vir- 
tus  non  potest  esse  nisi  voluntarius  habi- 
tus,  quum  circa  ipsam  laus  consistat  et 
meritum  :  ideo  nequit  esse  in  intellectu, 
nisi  ut  est  conjunctus  affectui.  —  Tertia 
opinio  est  magistri  Hugonis  de  S.  Victore, 
dicentis,  quod  fides  quodam  modo  est  in 
intellectu,  quodam  modo  in  affectu.  Duo 
sunt  enim  in  quibus  fides  consistit,  cogni- 
tio  atque  affectio  :  in  affectu  substantia  fi- 
dei  reperitur,  in  cognitione  materia.  Ratio 
hujus  positionis  est,  quoniam  actus  volun- 
tatis  essentialis  est  fidei.  Nunquam  enim 
virtuosum  est  credere,  nisi  sit  voluntari- 
um  :  propter  quod  Augustinus  affirmat, 
quod  virtus  non  est  nisi  amor  ordinatus. 
Rursus,  cognitio  est  fidei  essentialis,  et 
illuminatio  qua  mens  in  summam  verita- 
tem  dirigitur  ac  ei  subjicitur  :  ideo  fides 
essentialiter  actum  respicit  rationis.  Quum- 
que  actus  rationis  respectu  actus  volunta- 
tis  sit  materialis,quoniam  ratio  inclinatur, 
formatur  et  perficitur  a  voluntate;  ideo 
dictum  est,  quod  in  ratione  materia  fidei 
invenitur,  in  affectu  autem  substantia,  id 
est  forma  fidei,  puta  dilectio. 

Et  quaelibet  harum  opinionum  aliquid 
continet  veritatis,  et  a  magnis  clericis 
sumpsit  exordium.  Quod  ut  clarius  inno- 
tescat,  ascendendum  est  altius  ad  viden- 
dum  subjectum  virtutis  in  generali.  Virtus 
equidem  est  penes  quam  laus  meritum- 
que  consistunt,  quemadmodum  penes  cul- 
parn  vituperium  atque  demeritum  atten- 
duntur.  Virtus  quoque  est  habitus  reddens 
potentiam  facilem  ad  agendum.Hinc  opor- 
tet  virtutem  poni  in  potentia  quee  est  prin- 
cipium  laudabilis  ac  meritorii  actus,  queo 


A  utique  potentia  est  liberum  arbitrium.  Ite- 
rum,  quum  habitus  sit  in  illa  potentia  cu- 
jus  actuum  explicat  difficultatem,et  virtus 
sit  habitus ;  necesse  est  eam  esse  in  ea 
vi  quam  habilitat  ad  agendum.  Quumque 
quaedam  virtutes  explicent  actus  potentiae 
rationalis,  quaedam  actiones  concupiscibi- 
lis,  quaedam  irascibilis ;  quaedam  ponendae 
sunt  in  rationali,  quaedam  in  concupisci- 
bili,  quaedam  in  irascibili.  Ex  quibus  con- 
stat,  quod  fides  aliquo  modo  sit  in  libero 
arbitrio,  prout  penes  fidem  consistit  laus 

B  et  vituperium  ;  in  intellectu  vero  specula- 
tivo  ut  est  speculativus,  in  quantum  per 
fidem  intellectus  captivatur  in  obsequium  ncor.j 
Christi,  ita  quod  innititur  summae  veritati 
seu  ejus  auctoritati.  Sed  quoniam  intelle- 
ctus  non  habilitatur  ad  assentiendum  pri- 
mee  veritati  secundum  judicium  proprium, 
sed  secundum  voluntatis  imperium ;  id- 
circo  fides  ponenda  est  in  intellectu  prout 
a  voluntate  inclinatur  et  trahitur  :  quod 
est  esse  in  intellectu  practico  seu  extenso. 
Sicque  innotescit,  quod  opiniones  illae  non 

C  sunt  invicem  contrariae,  quoniam  quaelibet 
secundum  quamdam  considerationem  ex- 
primit  veritatem,  et  ex  omnibus  simul  una 
integra  congregatur  responsio.  —  Haec  Bo- 
naventura.  Quocirca  sciendum,  quod  sicut 
fides  est  simplex  virtus,  sic  quantum  ad 
suam  essentiam,  in  solo  intellectu  est  sub- 
jective,  ut  et  infra  dicetur.  Ex  his  item 
patescit,  qualiter  intelligenda  sit  praeindu- 
cta  Alexandri  responsio,  quae  ex  Hugone 
est  sumpta. 
At  vero  Thomas  :  Virtutis  (inquit)  est 

D  opus  reddere  bonum.  Operatio  autem  dici- 
tur  bona  dupliciter  :  primo  formaliter,  in 
quanlum  procedit  ex  potentia  quae  move- 
tur  in  bonum  secundum  rationem  boni ; 
secundo  materialiter,  secundum  quod  est 
congrua  et  connaturalis  potentiae.  Et  utro- 
que  modo  actus  fidei  bonus  est.  Nam  et 
congruit  intellectui,  in  quantum  est  vero- 
rum ;  et  procedit  a  voluntate  imperante, 
quae  movetur  in  bonum  tanquam  in  obje- 
ctum.  Et  quanquam  ex  parte  intellectus 
habeat  bonitatem,  non   tamen  perfectio- 

nem  :  quia  non  habet  conspicuam  verita-  A 
tem  cui  adhaeret.  Verum  ex  parte  volunta- 
tis  potest  perfectionem  habere,  in  quantum 
voluntas  in  appetitu  boni  perfecta,  firmi- 
tatem  ac  certitudinem  facit  in  fide.  Ideo 
ait  Bernardus  :  Fides  est  voluntaria  quse- 
dam  praelibatio  nondum  propalatae  verita- 
tis.  Hinc  constat,  quod  fides  est  virtus,  non 
quidem  intellectualis,  sed  prout  commu- 
niter  loquimur  de  virtute,  quae  perducit 
ad  opus  bonum. —  Si  autem  objicias,quod 
nulla  virtus   praeter  intellectualem  habet 
verum  pro  objecto,  neque  est  habitus  co-  B 
gnitivus,  sed  operativus  :  fides  autem  est 
habitus  cognitivus,  habens  verum  pro  ob- 
jecto;  quumque  non  sit  virtus  intellectua- 
lis,  videtur  quod  nullo  modo  sit  virtus.  Di- 
cendum,  quod  est  fides  theologica,  quam 
virtutis  speciem  philosophi  non  noverunt. 
Prseterea  si  quaeratur,  an  fides  sit  una 
specialisque  virtus ;  dicendum,  quod  ha- 
bitus  unitatem  ac  multitudinem  suscipit 
ex  objecto  seu   objectis.  Quumque  obje- 
ctum  fidei  sit  veritas  prima,  simplex  et 
invariabilis,quae  est  ratio  inclinans  ad  cre-  C 
dendum,  duplex  unitas  invenitur  in  fide. 
Ex  hoc  enim  quod  unum  et  simplex  est 
cui  innititur  fides  ipsa,  habitus  fidei  non 
dividitur  in  habitus  aut  species  plures;  at- 
que  ex  hoc  quod  veritas  est,  habet  poten- 
tiam  uniendi  diversos  fidem  habentes  in 
similitudinem  fidei  unius,  quae  attenditur 
penes  eamdem  rem  creditam  :  quia  ut  sep- 
timo  capitulo  de  Divinis  nominibus  B.  Dio- 
nysius  contestatur,  veritas  habet  vim  colli- 
gandi  seu  uniendi  diversos,quemadmodum 
error  et  ignorantia  disgregandi  ac  diversi-  D 
ficandi.  Itaque,  quamvis  multa  ac  diversa 
sint  credibilia  et  credenda,  quorum  quae- 
dam   sunt  bona,  quaedam    mala,  aliquod 
quoque  increatum,  et  quaedam  creata;  una 
tamen  in  specie  est  fides,  quae  omnia  illa 
considerat  et  concernit  sub  una  ratione, 
quia  intuitu  summae  veritatis  omnia  cre- 
dit.  Scientiae  vero  plurificantur  secundum 
objecta,  quia  sub  propriis  objectorum  ra- 
tionibus  considerant  ea.  —  Hecc  Thomas 
in  Scripto. 


Insuper,  in  secunda  secundae,  quaestione 
prima  :  In  objecto  (inquit)  scientialium  art.  i. 
seu  cognoscitivorum  habituum  duo  consi- 
derantur  :  unum  materiale,  ut  res  ipsa 
quae  scitur  aut  creditur  ;  aliud  formale, 
per  quod  scilicet  res  ipsa  cognoscitur, 
quod  est  ratio  formalis  objecti,  sicut  prae- 
missae  sunt  medium  et  ratio  cognoscendi 
conclusionem.  Et  quoad  istud  formale,  ve- 
ritas  prima  objectum  est  fidei,et  est  unum 
solum  simplex  fidei  objectum ;  quantum 
vero  ad  materiale,  omnia  possunt  fidei  ap- 
pellari  objectum  quae  nobis  proponuntur 
credenda,  ut  Christi  humanitas,  sacramen- 
ta  Ecclesiae.  Verumtamen,  quia  hujusmodi 
sub  fide  non  cadunt  nisi  ut  divinitus  re- 
velata,  et  ordinem  aliquem  habent  ad 
Deum,  in  quantum  videlicet  ejus  effectus 
sunt,  quibus  juvatur  homo  ut  tendat  et 
pertingat  ad  Deum  :  hinc  et  de  materiali 
objecto  hujus  loquendo,  veritas  prima  seu 
Deus,  fidei  nominatur  objectum,  eo  quod 
ad  ipsum  cetera  ordinentur.  Propter  quod 
septimo  capitulo  de  Divinis  nominibus 
S.  Dionysius  loquitur  :  Fides  est  circa  sim- 
plicem  et  semper  exsistentem  invariabi- 
lem  veritatem. 

De  subjecto  quoque  fidei  agnoscendum,  q.|V,a.  2. 
quod  ad  perfectionem  actus  ex  duobus 
principiis  procedentis,  exigitur  utrumque 
principium  esse  perfectum  ac  bene  dispo- 
situm.  Dispositio  autem  per  quam  poten- 
tia  habens  se  ad  opposita,  bene  disponitur 
ad  agendum,  est  habitus.  Hinc  intellectus 
indiget  habitu  ac  virtute,  quo  ad  actum 
credendi  habilis  fiat  ac  sit.  Quumque  cre- 
dere  sit  immediate  actus  ipsius  intelle- 
ctus,  cujus  objectum  est  verum  ;  fides, 
quae  hujus  actus  principium  est,  est  sub- 
jective  in  intellectu.  Et  quia  objectum 
fidei  est  veritas  prima,  ideo  fides  in  intel- 
lectu  est  speculativo.  Sed  quoniam  veritas 
prima  finis  est  universorum  desideriorum 
actuumque  nostrorum,  ideo  fides  per  di-  Gaiat.v,6. 
lectionem  operatur  :  quemadmodum  etiam 
intellectus  speculativus  extensione  fit  pra- 
cticus,  ut  tertio  de  Anima  dicitur.  Denique 
sicut  ad  perfectionem  actus  potentiae  con- 

cupiscibilis  requiritur  prudentia  in  ratio-  A 
ne,  et  temperantia  in  vi  concupiscibili;  sic 
ad  perfectionem  actus  fidei,  in  intellectu 
requiritur  fides,  et  in  voluntate  dilectio. 

q.  iv,  a.  6.  —  Porro  fides  una  est  ex  parte  objecti  for- 
maliter  sumpti,  et  plurificatur  ex  parte 
subjecti  secundum  multitudinem  subje- 
ctorum. 

q.u,  a.  2.  Quemadmodum  autem  in  libro  de  Ver- 
bis  Domini,  et  super  Joannem  Augustinus 
fatetur,  tres  sunt  fidei  actus,  videlicet  : 
credere  Deo,  credere  Deum,  et  credere  in 
Deum.Actus  namque  potentiae  seu  habitus  B 
secundum  ordinem  ad  suum  objectum  ac- 
cipitur.  Credere  autem  est  actus  intelle- 
ctus  prout  a  voluntate  ad  credendum  mo- 
vetur.  Itaque  objectum  fidei  tripliciter 
consideratur.  Primo,  ex  parte  intellectus  ; 
et  hoc  dupliciter  :  quoniam  in  objecto  fi- 
dei  duo  considerantur,  utpote  materiale  et 
formale.  Ex  parte  ergo  materialis  in  obje- 
cto  fidei,  actus  fidei  est  credere  Deum  : 
quia  nec  alia  creduntur  nisi  in  quantum 
aliquem  ordinem  habent  ad  Deum.Ex  par- 
te  vero  formalis,  actus  fidei  est  credere  C 
Deo  :  quoniam  veritas  Dei  est  cui  princi- 
paliter,  formaliter  ac  finaliter  tota  fides 
innititur.  Tertio  consideratur  fides  ex  par- 
te  voluntatis  intellectum  moventis,  sicque 
actus  fidei  est  credere  in  Deum  :  quoniam 
veritas  prima  ad  voluntatem  refertur,  se- 
cundum  quod  veritas  illa  rationem  finis 
sortitur.  Nec  oportet  hos  actus  semper  re- 
aliter  esse  distinctos  :  imo  potest  esse  unus 
et  idem  actus  diversam  habens  relationem 
ad  fidei  objectum.  Si  demum  objiciatur, 
quod  etiam  infideles  fide  carentes,  credant  D 
Deo  et  Deum  esse,  ergo  isti  non  sunt  fidei 
actus  ;  dicendum,  quod  non  habent  hos 
actus  secundum  quod  sunt  fidei  actiones, 
quia  non  credunt  cum  conditionibus  quas 
fides  includit. 

q.  iv, ».  b.  Praeterea  si  quaeratur,  an  fides  sit  vir- 
tus ;  dicendum,  Virtus  est  quae  habentem 
perficit  et  opus  ejus  bonum  reddit  :  quod 
quum  competat  fidei,  constat  eam  esse 
viitutcm.  Dictum  est  autem,  quod  crcdere 
est  actus  intellectus  asscntienlis  cx  impe- 


rio  voluntatis.  Hinc  ad  fidei  perfectionem 
duo  requiruntur  :  unum  ex  parte  intelle- 
ctus,  ut  scilicet  infallibiliter  in  suum  ten- 
dat  objectum  ;  aliud  ex  parte  voluntatis, 
videlicet  ut  per  caritatem  ordinetur  hic 
actus  in  ultimum  finem.  Quorum  utrum- 
que  convenit  fidei  formata?  :  ideo  ipsa  est 
virtus ;  non  fides  informis,  cui  deest  id 
quod  ex  parte  voluntatis  requiritur.  — 
Haec  Thomas  in  Summa. 

Concordat  Petrus,  et  addit  :  Secundum 
duos  actus  generales  exsistentes  in  nobis, 
qui  sunt  frui  et  uti,  indigemus  duplici  ge- 
nere  habituum  regulantium  :  quia  ad  ac- 
tum  fruendi,  qui  est  respectu  summi  ac 
ultimi  finis,  indigemus  habitu  virtutum 
theologicarum  ;  ad  actum  vero  utendi,  qui 
est  respectu  eorum  quae  sunt  ad  finem, 
habitu  virtutum  cardinalium.  In  omni  au- 
tem  actione  voluntaria,necessaria  est  prae- 
cognitio.  Oportet  ergo  in  utroque  genere 
habituum  horum  esse  unum  primum  ha- 
bitum  cognitivum.  Et  hic  in  genere  virtu- 
tum  cardinalium  est  prudentia ;  in  genere 
autem  theologicarum,  fides.  Quae  quamvis 
sit  in  parte  intellectiva,  attamen  est  in  ea 
prout  ipsa  vis  intellectiva  movetur  a  vo- 
luntate ;  et  ex  hoc  actus  fidei  habet  ratio- 
nem  boni  rationemque  meritorii  operis. 
—  Si  autem  objiciatur,  quia  (ut  Tullius 
ait)  virtus  est  habitus  rationi  consenta- 
neus,  quod  non  convenit  fidei  ;  respon- 
dendum,  quod  quamvis  fides  non  sit  con- 
sentanea  rationi  secundum  viam  inferi- 
orem,  qua  inspicit  rationes  temporales, 
est  tamen  consentanea  ei  secundum  viam 
superiorem,  qua  consulit  leges  aeternas. 
Nec  levitatis  est  taliter  credere,  altentis 
rationibus  credendorum  ac  fidei  argumen- 
tis,  ex  quibus  homo  scit  certitudine  adhae- 
rentiae  et  sufficientis  probabilitatis,  quod 
non  fallatur,  quamvis  non  sciat  hoc  cer- 
titudine  evidentiae  atque  scientiae.  Haec 
Petrus. 

Circa  haec  scribit  Albertus  :  Intellectus 
dupliciter  habet  se  ad  voluntatem,  antece- 
denter  ct  consequentcr.  Antecedentcr  se 
habet  rcspectu  quorunidam  cognoscibili- 

um,  ad  quorum  assensum  cogi  potest  ex 
evidentia  rationum.  Conseqnenter  vero  se 
habet  respectu  aliorum  quorumdam,  ad 
quorum  consensum  non  cogitur  neque  in- 
ducitur,  nisi  ex  voluntate  libera  velit,  quo- 
niam  evidentia  sibi  non  sunt :  et  talium  est 
fides.  —  Denique,  fides  multipliciter  capi- 
tur.  Primo,  pro  veritate  in  promissis,  sicut 
dicitur  Deus  fidelis,  similiter  Prophetae, 
juxta  id  Ecclesiastici  :  Da  mercedem  sus- 
tinentibus  te,  Domine,  ut  tui  Prophetae 
fideles  inveniantur.  Secundo,  pro  certitu- 
dine  conclusionis,  sicque  argumentum  vo- 
catur  ratio  rei  dubiae  faciens  fidem.  Ter- 
tio,  pro  fidelitate  inter  homines,  et  sic 
dicitur  amicus  fidelis  sociusque  fidelis, 
rof.xx,6.  juxta  illud  Proverbiorum  :  Multi  homines 
misericordes  vocantur;  virum  autem  fide- 
lem  quis  inveniet?  Quarto,  pro  fiducia  con- 
scientiae  bonse,  secundum  illud  ad  Roma- 
nos  :  Omne  quod  non  est  ex  fide,peccatum 
est.  —  Porro  de  fide  informi  videtur  di- 
cendum,  quod  sit  virtus,  quamvis  non  ita 
perfecte  ut  fides  formata.  Virtus  quippe 
per  prius  et  posterius  dicitur  de  contentis 
sub  se,  et  per  prius  de  virtutibus  gratuitis 
et  formatis,  deinde  per  posterius  de  vir- 
tutibus  informibus,  tertio  de  virtutibus 
consuetudinalibus.  Haec  Albertus. 

Concordat  Durandus  :  Virtus,  inquiens, 
dupliciter  capitur.  Primo  large,  pro  quo- 
cumque  habitu  laudabili  inclinante  poten- 
tiam  ad  actum  bonum  :  et  sic  fides  potest 
vocari  virtus.  Secundo  sumitur  stricte,  pro 
habitu  ponente  potentiam  in  ultimo  de- 
bitae  perfectionis  :  et  ita  fides  non  est  vir- 
tus.  —  Dicit  quoque  Durandus,  quod  fides 
non  est  magis  vel  minus  virtus  caritate 
exsistente  in  voluntate,  quam  non  exsi- 
stente;  nec  actus  ejus  perfectior  est  ca- 
ritate  prgesente,  quam  non  inexsistente. 
Quod  quum  tot  preeallegatis  doctoribus  et 
communi  doctrinse  contrarietur,  reproba- 
tione  videtur  indignum  :  praesertim  quum 
caritas  forma  fidei  asseratur,  sicut  pate- 
bit;  et  teste  apostolo  Jacobo,  fides  sine 
operibus  (utique  caritatis)  mortua  est.  Un- 
de  Apostolus  fassus  est  :  Si  habuero  om- 


Jacob.  ii 
I  Cor.  xiii 


A  nem  fidem,  ita  ut  montes  transferam,  ca- 
ritatem  autem  non  habuero,  nihil  sum. 
Imo  actus  fidei  caritate  formatus,  Deo  ac- 
ceptus  est  et  meritorius  aeternae  salutis. 

Postremo,  praehabitis  consonat  Antisio- 
dorensis  :  Fides,  dicens,  est  in  speculativo 
intellectu  ;  non  tamen  pure  consistit  in 
speculatione,nec  finis  ejus  est  veritas  tan- 
tum,  sed  et  bonitas.  Consistit  quippe  in 
speculatione  primae  veritatis,  et  in  aesti- 
matione  boni  :  quia  dum  intellectus  per 
fidem  speculatur  primam  veritatem,  aesti- 

B  mat  eam  sibi  summe  delectabilem  et  sum- 
mum  suum  bonum ;  idcirco  movetur  ad 
ipsam  ut  in  ea  delectetur  et  conquiescat. 
Quemadmodum  ovis  per  aestimationem  fu- 
git  lupum,  sic  fides  conjungit  animas  Deo. 
Intellectus  autem  speculativus  in  aliis  sci- 
entiis  uti  debet  sola  speculatione,non  aesti- 
matione:quoniam  nullum  alterius  scientiae 
objectum,  est  bonum  in  quo  debeat  noster 
intellectus  delectari.  Hinc  non  debet  per 
aestimationem  moveri  in  creaturam  quam- 
cumque  ut  delectetur  in  ea  :  quod  si  face- 

C  ret,  mcecharetur,  quoniam  sicut  affectus 
noster  mcechatur,  dum  movetur  ad  hoc  ut 
delectetur  in  aliquo  bono  temporali,  ita 
intellectus  noster  mcechatur,  quum  move- 
tur  per  aestimationem  ad  hoc  ut  delectetur 
in  aliqua  veritate  creata.  Ideo  in  aliis  sci- 
entiis  de_bet  esse  speculatio  pura.  In  hac 
vero  corrsideratione  fidei,  ipsa  speculatio 
virtus  est  :  quia  per  modum  aestimationis 
movet  ad  bonum,  imo  ad  bonum  aeter- 
num  ;  non  primo  loco  ad  bonum  operati- 
onis,  sicut  virtutes  politicae.  Ipsa  tamen 

D  fides  movet  ad  bonum  in  operatione  per 
medias  virtutes  politicas,  quas  omnes  ipsa 
movet.  Ipsa  namque  vivificat  interiorem 
exterioremque  hominem,  sicut  ait  Aposto- 
lus  :  Justus  ex  fide  vivit.  Quum  ergo  di-  Bom. i,  17. 
cunt  philosophi,  quod  virtus  consistit  in 
practico  intellectu,  intelligunt  hoc  de  vir- 
tutibus  politicis.  Haec  Antisiodorensis. 

In  cujus  verbis  videtur  obscurum  quod 
dicit,  in  aliis  scientiis  esse  debere  solam 
speculationem,  non  delectationem  ;  imo 
quod  intellectus  spiritualiter  fornicaretur, 

si  per  aestimationem  moveretur  ad  dele-  A  pheta  :  Delectasti  me,  Domine,  in  factura  Ps.  •. 


ctandum  in  aliqua  creatura.  Certum  est 
istud  non  posse  intelligi  de  scientiis  pra- 
cticis,  qualis  est  ethica,  quae  directe  refe- 
renda  est  ad  operationem,  imo  ad  agen- 
dum  jucunde  et  prompte  actus  virtutum, 
quum  (juxta  Philosophum)  signum  virtutis 
sit  delectatio  fiens  in  opere.  Qui  denuo 
fassus  est  :  Quid  est  veritas  scrutamur, 
non  ut  sciamus,  sed  ut  boni  efficiamur. 
Istud  ergo  dictum  videtur  de  speculativis 
scientiis,  quarum  finis  est  ipsa  veritatis 
notitia  seu  speculatio,  et  tamen  illae  scien-  B 
tiae  habent  delectationes  suas  sibi  anne- 
xas  :  et  sicut  ipsi  habitus  scientiales  seu 
habituales  scientiae  non  sunt  mali  in  se 
neque  illiciti,  ita  nec  delectationes  natu- 
rales  eis  naturaliter  junctae.  Hinc  quippe 
Philosophus  dixit,  quod  philosophia  admi- 
rabiles  delectationes  sibi  habet  annexas,et 
in  scientia  astronomiae  valde  magnse  dele- 
ctationes  sunt  sitae.  Denique,  omnes  istae 
scientiae  sunt  de  numero  bonorum  honora- 
bilium,  nec  ita  sunt  speculativae  quin  con- 


tua;  et  rursus  :  Ut  educas  panem  de  terra,  Ps.c\ 
et  vinum  laetificet  cor  hominis;  ut  exhila-  ' 
ret  faciem  in  oleo.  Sic  et  per  eutrapeliam 
delectatio  moderata  quaeri  potest  in  ludis. 
Imo  et  delectatio  in  actu  conjugali  in 
quantum  est  actus  religionis  vel  justitiae, 
excusatur  a  culpa. 


QU.ESTIO    III 


Ty  Estat  nunc   quaerere, 


Utrum  fides 
informis  et  formata  sit  eadem 
numero. 

Quocirca  quaerendum  est,  qualiter  cari- 
tas  sit  fidei  forma;  et  in  quibus  sit  fides 
informis,  videlicet  an  et  in  daemonibus  sit 
ponenda. 

Yidetur  quod  non  sit  eadem  fides  for- 
mata  et  fides  informis.  Habitus  enim  co- 
gnoscuntur  et  discernuntur  per  proprios 
actus  :  sed  actus  fidei  informis  et  fidei 


sequenter   et  secundario   ordinandae  sint  G  formatae  sunt  valde  contrarii,  quum  actus 


ad  theologiam,  ad  Dei  venerationem  et 
cultum,  ad  profectum  virtutum,  ad  salu- 
tem  aeternam  :  et  ita  sunt  bonae  et  honestae 
ac  utiles,  imo  et  delectabiles,  et  ad  vitan- 
dum  carnalia  oblectamenta  proficuae.  Ideo 
moveri  ad  eas  per  aestimationem  ad  dele- 
ctandum  in  hujusmodi  veritatibus  creatis, 
non  est  spiritualis  moechatio,  sed  salubre, 
cum  praetacta  relatione.  Si  vero  inordinate 
quis  sistat  in  tali  cognitione  et  delectatio- 
ne  sibi  conjuncta,  nec  ad  altiorem  referat 
fincm,  neque  ad  supergloriosi  Creatoris  D 
cultum  et  gloriam,  moechatio  quaedam  est. 
Sic  quoque  non  est  moechatio,  si  affectus 
noster  moveatur  ad  delectandum  in  bono 
temporali,  nisi  quaerat  talem  delectatio- 
nem  immoderate  aut  inordinate  :  quia  et 
temperatus  et  sobrius  potest  delectari  in 
cibo  et  potu,  in  quantum  delectatio  illa 
est  pure  ac  penitus  naturalis,  imo  et  vir- 
tuose,  in  quantum  ipsa  corporalis  refectio 
necessaria  utilisque  consistit  ad  insisten- 
duin  Dei  obsequio.  Sic  quippe  dixit  Pro- 


fidei  formatae  sit  meritorius  et  Deo  acce- 
ptus,  actus  autem  fidei  informis  nequa- 
quam.  —  Secundo,  fides  informis  manet 
cum  mortali  peccato,  non  autem  fides  for- 
mata. — Tertio,vivum  et  mortuum  non  sunt 
numero  idem  :  sed  fides  formata  est  fides 
viva,  fides  autem  informis  est  mortua.  — 
Insuper  apparet  quod  caritas  non  sit  fidei 
forma,  quum  sint  in  diversis  subjectis  : 
forma  autem  est  ei  unita  cujus  est  forma. 

Circa  haec  scribit  Antisiodorensis  in  Sum- 
ma  sua,  tertio  libro  :  Fidcs  informis  et 
fides  formata  non  sunt  ejusdem  specici, 
quoniam  circumstantiae  sunt  de  esse  vir- 
tutis, quum  in  ejus  definitione  ponatur  me- 
dietas.  Rursus,  sicut  sole  lucente  cessat  lu- 
mcn  lunae  atque  stellarum,  sic  fulgente  in 
mente  luminc  fidei  formatae,  cessat  fides 
informis  :  sicque  fides  formata  expellit  fi- 
dcm  informem.  non  per  modum  contraric- 
tatis,  sed  simplicis  oppositionis,  quia  non 
compatitur  eam  secum,  ut  dictum  est  de 

lumine  solis  et  lunae.  —  De  hoc  multa  scri-  A 
bit  hic  doctor,  de  quibus  modo  patebit. 
Nam  aliter  inter  fidem  informem  et  fidem 
formatam  distinguit  quam  communiter 
distinguimus,  dicens  fidem  informem  in- 
niti  miraculis,  auctoritatibus,  rationibus ; 
fidem  vero  formatam  solum  inniti  lumini 
increatae,  primae  et  infallibilis  veritatis. 
Communiter  autem  asserimus  fidem  vo- 
cari  informem,  quoniam  caritate  seu  acti- 
bus  virtuosis  non  informatur  nec  decora- 
tur;  formatam  vero,  quoniam  illis  ornatur. 

Porro  Alexander  circa  hoc  aliter  sen-  B 
tiens  :  Omnes  (inquit)  fere  dixerunt,  quod 
adveniente  caritate  maneat  fides  secun- 
dum  substantiam,  et  evacuetur  quantum 
ad  informitatem ;  attamen  differenter.  Qui- 
dam  namque  sunt  opinati,  quod  maneat  et 
fiat  fides  formata,  caritate  adveniente.  Alii, 
quod  maneat  nec  fiat  fides  formata,  imo 
sit  habitus  ab  ea  distinctus.  Et  in  hoc  rur- 
sus  fuit  opinionum  diversitas,  quibusdam 
dicentibus,  quod  fides  informis  cum  fide 
formata  permaneat  quantum  ad  habitum, 
sed  evacuetur  quantum  ad  actum  :  quem-  C 
admodum  superveniente  luce  majori,  defi- 
cit  actus  lucis  minoris.  Et  secundum  istos 
concedo,  quod  fides  informis  maneat  ca- 
ritate  adveniente.  —  Si  autem  quaeratur, 
cur  fides  dicatur  informis;  dicendum  quod 
ideo,  quoniam  caret  ordine  divini  amoris, 
qui  est  forma  omnis  virtutis.  Propter  quod 
libro  de  Civitate  Dei  asserit  Augustinus  : 
Virtus  est  ordo  amoris.  Nempe  dum  fides 
privatur  amore  boni  tendente  in  ultimum 
finem,  deficit  a  fine  amoris,  et  ita  a  for- 
ma  virtutis ;  et  dum  anima  non  amat  bo-  D 
num  ut  bonum,  non  amat  verum  quia  bo- 
num,  et  ita  habet  fidem  informem,  quum 
fides  respiciat  bonum  in  quantum  verum  ; 
nec  etiam  amat  gloriosum  ut  bonum,  et 
ita  non  habet  spem  formatam,  quum  spes 
sit  de  bono  glorioso.  —  Denique,  si  quae- 
ratur,  an  fides  informis  mereatur  tempo- 
ralia  bona  ;  dicendum,  quod  nemo  proprie 
loquendo,  servit  Deo,  nisi  qui  facit  sicut 
prsecipit  Deus.  Unde  qui  facit  aliquid  de 
genere  bonorum  sine  caritate,  non  servit 


proprie  Deo  :  quamvis  enim  faciat  quod 
praecipit  Deus,  non  tamen  facit  sicut  prae- 
cipit  Deus,  quia  non  facit  ex  caritate,  quae 
est  legis  impletio.  Hinc  ex  hoc  proprie  nil  Rom.xiu,*. 
meretur,  nec  bonum  aeternum,  nec  tempo- 
rale,  quamvis  Deus  ex  condecentia  qua- 
dam  suae  pietatis  immensae  remuneret  tale 
bonum.  —  Insuper  si  quaeratur,  utrum  in 
daemonibus  sit  fides  informis ;  dicendum, 
quod  in  daemonibus  est  fides  informis,  ut 
dicunt  auctoritates.  Scriptum  est  enim :  Dae-  Jacob.  h, 
mones  credunt  et  contremiscunt.  Et  super  19- 
illud  ad  Romanos,Ex  fide  in  fidem,  loquitur  Rom.  i,  17. 
Glossa  :  Est  fides  informis,  quae  est  daemo- 
num  et  nomine  tenus  Christianorum.  Quum 
enim  in  daemonibus  sit  cognitio  veritatis 
divinae  quam  non  vident,  fides  in  eis  est. 
Item,  quum  veritas  quam  credunt,  excedat 
naturalem  et  rationalem  intellectum  eo- 
rum,  ut  Deum  esse  trinum,  et  Dei  Filium 
consistere  incarnatum,  oportet  hanc  fidem 
esse  donum  Dei  gratuitum,  non  naturale 
aut  acquisitum.  Sed  quia  sine  amore  non 
est  recta,  vocatur  fides  informis.  —  Ve- 
rum  circa  hoc  quaeritur,  an  fides  haec  dae- 
monibus  data  sit  ante  eorum  lapsum.  Di- 
cendum,  quod  in  daemonibus  duplex  est 
fides  :  una,  quae  est  habitus  acquisitus  ex 
praedicationibus  atque  miraculis  Christi  et 
discipulorum  ipsius;  alia,  quae  est  habitus 
gratuitus.  Primam  habuerunt  post  ruinam, 
sed  istam  secundam  ante  eamdem.  Hsec 
Alexander. 

Quibus  objici  potest,  quia  (ut  scribit  in 
Scripto  secundi)  in  angelis  bonis  non  fuit 
fides  ante  eorum  lapsum,  ergo  nec  in  dae- 
monibus,  qui  ante  ruinam  erant  consimi- 
les  angelis.  Ad  quod  respondendum  vide- 
tur,  quia  (ut  scribit  doctor  tantus)  angelis 
ante  eorum  lapsum  data  fuit  credibilium 
quaedam  notitia  :  quia  (secundum  Bernar- 
dum)  Lucifer  praevidit  rationalem  creatu- 
ram  assumendam  in  unitatem  personae  Fi- 
lii  Dei.  Quae  notitia  fuit  in  eis  lux  clara 
antequam  peccaverunt,  diminuta  tamen 
respectu  luminis  gloriae;  per  peccatum  ve- 
ro  admixta  est  tenebris,  sicut  lux  in  um- 
bra.  Et  sic,  prout  fuit  in  obscuritate  atque 

aenigmate  veritatis  absentis,  exstitit  fides. 
Et  ita  videtur  velle  hic  doctor,  quod  nec 
in  primo  homine,  nec  in  angelis  ante  pec- 
catum  fuit  fides  secundum  rationem  fidei, 
id  est  secundum  aenigmaticam  obscurita- 
tem,  quamvis  secundum  habitum  atque 
essentiam  in  eis  fuisse  dicatur.  Verumta- 
men  de  his  in  diversis  locis  diversimode 
loqui  videtur.  Nam  et  infra  quaerit,  utrum 
fides  fuit  in  angelis  ante  confirmationem 
et  lapsum.  Ad  quod  respondet  :  In  angelis 
non  fuit  fides  primae  veritatis,  sed  quae- 
dam  scientia  respectu  visionis  beatificae 
imperfecta.  Deinde  interrogat,  an  in  Adam 
fuit  fides  ante  peccatum.  Respondet,  quod 
non  habuit  fidem  in  ratione  fidei,  quia 
cognitio  fidei  evacuatur  gloria  adveniente. 
Cognitio  autem  quam  Adam  tunc  habuit, 
non  fuisset  evacuata,  si  stetisset,  sed  ma- 
jor  effecta,  cognitione  gloriae  superinfusa. 
Quod  vero  de  his  potius  videatur  tenen- 
dum,  dictum  est  supra,  ubi  de  angelis  et 
primis  parentibus  est  tractatum.  Antisiodo- 
rensis  etiam  dicit,  quod  in  daemonibus  sit 
fides  informis,  sicut  in  hominibus  impiis. 
Praeterea  Bonaventura  :  Quum  dico,  in- 
quit,  fidem  informem,  dico  tria,  videlicet  : 
habitum,  et  habitus  usum  seu  actum,  et 
defectum  annexum.  Et  quantum  ad  haec 
tria,  tripliciter  potest  intelligi  quod  fides 
informis  evacuetur  seu  expellatur  adve- 
niente  caritate  seu  gratia.Atque  secundum 
hunc  triplicem  intellectum  fuerunt  inde 
tres  opiniones.  Una,  quod  gratia  adveniente 
fides  informis  expellitur,  non  solum  quan- 
tum  ad  informitatem,  sed  item  quantum 
ad  usum  ac  habitum  :  quia  ut  putant  sic 
opinantes,  gratia  secum  adducit  universas 
virtutes.  Et  si  objiciatur,  quod  secundum 
hoc,  peccans  mortaliter  fieret  penitus  in- 
fidelis  ;  respondent  quod  non,  quia  in  ipsa 
transgressione  Deus  infundit  ei  fidem  in- 
formem,  ne  totaliter  percat.  Sed  quoniain 
non  est  probabile  quod  Deus  in  ipsa  trans- 
gressione  infundat  fidei  donum,  ideo  alii 
dicunt,  quod  sicut  per  peccatum  non  in- 
ducitur  fides,  sed  informitas  ejus,  ita  per 
gratiain  non  expellitur  ipsa  fides,  sed  usus 


A  et  defectus  ipsius.  Verum  quum  actus  fi- 
dei  informis  sit  credere  et  assentire  in 
omnibus  articulis  fidei  propter  primam 
veritatem,  qui  actus  non  contrariatur  gra- 
tia?,  sed  concordat;  ideo  tertia  opinio  rati- 
onabilius  tenet,  quod  fides  informis  adve- 
niente  gratia  non  expellitur,  nisi  quantum 
ad  informitatem  et  modum  credendi,  quia 
per  gratiam  meritorie  creditur.  Insuper, 
juxta  hanc  positionem  tertiam  proceden- 
do,  aliis  opinionibus  derelictis,  dicendum, 
quod  fides  informis  et  fides  formata  sunt 

B  realiter  unus  et  idem  habitus,  advenien- 
teque  gratia,  fides  formatur  et  venusta-  , 
tur  per  eam,  quemadmodum  color  per 
lucem.  Nec  ex  fide  et  gratia  fit  essentiali- 
ter  unum,  sicut  nec  ex  colore  et  lumine. 
Sic  gratia  dicitur  fidei  forma,  non  quasi 
fidem  informans,  sed  ipsam  perficiens  ut 
meritorie  operetur. 

Amplius,  quoniam  (teste  Augustino)  cre- 
dere  est  cogitare  cum  assensione,  idcirco 
ad  hoc  quod  habitus  fidei  plene  et  integre 
habeatur,  oportet  quod  intellectus  instrua- 

G  tur  de  credendis,  ut  ea  valeat  cogitare,  et 
inclinetur,  ut  ipsis  possit  assentire.  Quo- 
rum  primum  est  materiale  in  fide,  secun- 
dum  autem  formale.  Utrumque  quoque 
reperitur  tam  in  fide  informi  quam  for- 
mata.  Non  enim  dicitur  fides  informis, 
quia  careat  omni  forma,  sed  quia  caret 
forma  gratiae  gratum  facientis.  Loquendo 
ergo  de  fide  quantum  ad  illud  materiale, 
utpote  quoad  cognitionem  qua  scimus  qui 
sint  articuli  fidei  et  quid  per  nomina  de- 
signetur,  sic  fides  est  ex  auditu  et  per  iiom 

D  acquisitionem.  Loquendo  autem  de  fide 
quantum  ad  habitum  qui  inclinat  ad  as- 
sentiendum  his  quae  fidei  sunt,  sic  quae- 
dam  fides  informis  est  per  acquisitionem, 
illa  scilicet  qua  quis  assentit  et  credit  ex 
humana  persuasione,  vel  propter  amorem 
reverentiamque  dicentis,  seu  propter  ar- 
gumenta  atque  miracula;  et  talis  fides  non 
est  fides  loquendo  simpliciter,  sed  vocatur 
fides  suasa.  Alia  est  fides  qua  his  quae  fi- 
dei  sunt  assentitur  propter  auctoritatem 
summae  veritatis,  quae  in  bonis  et  malis 

reperitur  hominibus,  et  post  informitatem  A 
formata  efficitur,  quae  est  per  infusionem 
a  Deo;  et  ista  non  est  in  daemonibus,  sed 
fides  suasa  in  ipsis  est.  Habent  enim  quam- 
dam  credendorum  notitiam,  quae  in  eis 
aliquo  modo  dicitur  fides  et  quaedam  cre- 
dulitas,  quum  non  sit  visio  aperta.  Quae 
etiam  partim  est  indita  eis  ab  exordio  cre- 
ationis,  ex  quo  notitiam  quamdam  sortiti 
sunt  superaltissimae  Trinitatis  :  quae  noti- 
tia  in  eis  tunc  non  exstitit  fides,  sed  con- 
templatio  potius,  non  tamen  per  speciem ; 
quae  quum  non  fuerit  aenigmatica,  non  po-  B 
tuit  dici  fides.  Quantum  vero  ad  articulos 
ad  Christi  humanitatem  spectantes,  est  in 
eis  fides  acquisita  per  multa  experimenta 
et  signa.  Nempe  dum  cernunt  veraciter 
Christianos  salvari,  ceterosque  damnari, 
coguntur  credere  et  fateri  omnia  esse  vera 
quae  christiana  asserit  fides ;  unde  et  per- 
terrentur.  Propter  quod  dixit  Jacobus  apo- 
>*.  ii.  stolus :  Daemones  credunt  et  contremiscunt. 
—  Haec  Bonaventura.  Ex  quibus  patet  so- 
lutio  quaestionis  istius,  utrum  fides  sit  in 
daemonibus.  C 

Praeterea  de  his  loquitur  Thomas,  et  pri- 
mo,  an  fides  formetur  per  caritatem  :  In 
agentibus  (inquiens)  ordinatis  fines  secun- 
dorum  agentium  ordinantur  ad  finem  pri- 
mi  agentis,  quemadmodum  totum  univer- 
sum  ordinatur  ad  Deum.  Ideo  actus  primi 
agentis,  in  quantum  est  finis,  est  prior;  et 
actiones  omnium  secundorum  agentium 
super  ipsum  fundantur.  Est  quoque  po- 
sterior,  utendo  actibus  aliorum  ad  pro- 
prium  finem  :  sicque  omnes  actus  aliorum 
agentium  modificantur  per  actionem  pri-  D 
mi  agentis.  Quumque  in  viribus  animae 
voluntas  sit  primus  motor,  actio  ejus  prior 
est  actibus  virium  aliarum,  in  quantum 
imperat  eos  secundum  intentionem  ultimi 
finis,  et  utitur  ipsis  in  consecutione  ejus- 
dem.  Vires  quoque  motae  a  voluntate,  duo 
ab  ea  recipiunt.  Primo  aliquam  formam, 
secundum  quod  omne  movens  et  agens 
imprimit  similitudinem  sui  motis  ac  pa- 
tientibus  :  quae  forma  vel  est  secundum 
dispositionem  et  formam  vo!untatis,secun- 


dum  quod  omnes  vires  motae  a  voluntate, 
libertatem  quamdam  ab  ea  participant;  vel 
est  secundum  habitum  qui  perficit  volun- 
tatem,  qui  est  caritas  :  sicque  omnes  ha- 
bitus  seu  virtutes  exsistentes  in  viribus 
motis  a  voluntate  caritate  perfecta,  for- 
mam  participant  caritatis.  Quae  forma  cun- 
ctis  viribus  illis  communis  est.Hinc  praeter 
eam,habitus  qui  sunt  virium  perfectiones, 
habent  speciales  formas.  Secundo  recipi- 
unt  a  voluntate  consummationem  in  fine  : 
sicque  caritas  dicitur  finis  aliarum  virtu- 
tum,  in  quantum  per  caritatem  fini  ultimo 
conjunguntur.  Quumque  fides  in  intellectu 
sit  secundum  quod  a  voluntate  movetur, 
ideo  per  caritatem  formatur  forma  com- 
munis  sibi  aliisque  virtutibus.  Attamen 
praeter  eam  habet  formam  specialem,  ex 
proprii  ratione  objecti  atque  potentiae  in 
qua  est;  consummationem  quoque  a  cari- 
tate  sortitur.  Itaque  fides  informis  carita- 
tem  praecedit;  fides  vero  formata  sequitur 
eam,  in  quantum  formata.  Fides  quoque 
formatur  a  gratia,  mediante  caritate  :  quo- 
niam  actus  fidei  Deo  acceptus  est,  prout 
ex  caritate  procedit.  Ex  quibus  patet  qua- 
liter  caritas  sit  fidei  forma. 

Porro  ad  id,  utrum  fides  informis  sit 
virtus,  dicendum,  quod  ad  virtutem  per- 
tinet  actum  exercere  perfectum.  Actus  au- 
tem  potentiae  motae  ab  alia  potentia,nequit 
esse  perfectus,  nisi  et  superior  illa  poten- 
tia  sit  habitu  suo  perfecta,  ne  deficiat  in 
dirigendo  et  movendo,  et  ne  inferior  de- 
ficiat  in  exsequendo  :  sicut  ad  hoc  quod 
actus  concupiscibilis  sit  perfectus,  opor- 
tet  vim  concupiscibilem  temperantia  esse 
decoratam,  et  vim  rationalem  prudentia. 
Quumque  credere  sit  actus  intellectus  pro- 
ut  a  voluntate  movetur,  ad  hoc  quod  actus 
iste  perfectus  sit,  exigitur  quod  intellectus 
per  lumen  fidei  sit  perfectus,  et  voluntas 
per  habitum  caritatis  :  hinc  informis  fi- 
des  non  est  simpliciter  virtus.  —  At  vero 
si  quseratur,  an  fides  informis  et  fides 
formata  differant  specie;  respondendum, 
quod  differenlia  habituum  ex  actibus  est 
pensanda.Actus  quoque  duplicitcr  possunt 

considerari :  primo  secundum  speciem  na- 
tura? ;  secundo  penes  speciem  moris  :  sic- 
ut  occidere  justum  et  occidere  impium, 
non  differunt  secundum  speciem  naturae, 
sed  secundum  speciem  moris.quum  unum 
sit  actus  iniquitatis,  alterum  actus  justi- 
tiae.  Sic  et  actus  fidei  informis  fideique 
formatae  non  differunt  secundum  speciem 
natura?,  quum  sint  circa  idem  objectum, 
ex  quo  actus  speciem  suscipit  naturalem. 
Si  autem  considerentur  secundum  speciem 
moris,  differunt  sicut  completum  et  in- 
completum  in  eadem  specie.  Similiter  fides 
formata  et  informis  distinguuntur  secun- 
dum  speciem  moris,  non  sicut  in  diversis 
speciebus  exsistentes,  sed  sicut  perfectum 
et  imperfectum  in  specie  eadem,  quemad- 
modum  dispositio  et  habitus  virtutis. 

Si  autem  quaeratur,  an  in  dsemonibus 
sit  fides  informis;  dicendum,  quod  de  ra- 
tione  est  fidei,  ut  credens  assentiat  aliqui- 
bus  quae  non  videt  in  se,  nec  ea  resolvere 
potest  ad  ea  quae  videt  seu  evidenter  sci- 
entialiterque  cognoscit,  sed  ad  credendum 
inclinatur  ex  aliqua  ratione  quae  sufficit 
ad  determinandum  assensum  in  illud  quod 
creditur,  quamvis  non  sufficiat  ad  indu- 
cendum  visionem  ejus  quod  creditur.  Ra- 
tio  quoque  ad  hoc  inducens,  potest  sumi 
ex  aliquo  creato,  ut  ex  miraculo,  aut  ex 
aliquo  increato,  ut  quia  divinitus  revela- 
tur.  Et  fides  primo  modo  sumpta,  cogit 
intellectum  ad  credendum,  quia  non  ap- 
paret  contrarium.  Secundo  autem  modo 
intellectus  non  cogitur,  imo  ex  voluntate 
libere  inclinatur.  Itaque  primo  modo  est 
in  daemonibus  fides,  in  quantum  ex  natu- 
rali  cognitione  atque  miraculis,  quao  vi- 
dent  supernaturalia  esse  multo  subtilius 
quam  nos,  coguntur  credere  ea  quae  eo- 
rum  naturalem  cognitionern  excedunt,non 
autem  secundo  modo.  Flinc  fides  daemo- 
num  non  est  habitus  infusus,  sed  ex  na- 
turali  cognitione  procedens.  —  Si  insuper 
inquiratur,  an  in  haereticis  sit  fides;  di- 
cendum,  quod  fidei  habitus  in  duobus  nos 
adjuvat.  Primum  est,  ut  ea  quae  sunt  cre- 
denda,  credamus.  Sccundum,  ut  his  quae 


A  non  sunt  credenda,nullatenus  assentiamus. 
Quorum  primum  potest  homo  ex  ipsa  aes- 
timatione  rationis,  absque  habitu  infuso. 
Ut  autem  discrete  in  hoc  et  non  in  aliud 
inclinetur,  est  ex  habitu  infuso  tantum. 
Quae  discretio  in  haeretico  non  est :  idcir- 
co  nec  fidei  habitum  habet,  et  si  aliqua 
supernaturalia  credat,  non  ex  fide  sed  hu- 
mana  persuasione  hoc  agit.  —  Ex  praeha- 
bitis  demum  patet,  quod  formitas  et  in- 
formitas  accidunt  fidei  ex  respectu  ad 
voluntatem   et  caritatem,  quae  voluntatis 

B  perfectio  est  :  ideo  fides  eadem  perseve- 
rat,  dum  per  caritatem  formatur,  et  per 
caritatis  amissionem  informis  efficitur.  — 
Haec  Thomas  in  Scripto.  His  consonant  quae 
in  secunda  secundae,  tractatu  de  Fide,  dis- 
seruit,  et  includuntur  in  istis. 

Verumtamen  circa  haec  difficultas  con- 
surgit  :  quia  ipse  sanctus  Doctor  in  secun- 
da  secundae,  quaestione  quinta,  determinat, 
quod  in  angelo  et  homine  ante  peccatum 
exstitit  fides,  et  (uti  nunc  patuit)  eadem 
numero  fides,  nunc  informis  et  nunc  for- 

G  mata  :  ergo  in  angelo  post  peccatum  man- 
sit  fides  informis,  quae  ante  fuit  forma- 
ta,  secundum  istum  Doctorem,  qui  tenet 
angelos  in  caritate  et  gratia  conditos  esse. 
Concordant  his  Albertus,  Petrus,  Ri- 
chardus  et  alii  plures,  pro  maxima  parte. 
Albertus  tamen  dicit,  quod  fides  habet 
propriam  formam,  sicut  et  propriam  spe- 
ciem;  sed  hoc  non  contrariatur  praeha- 
bitis,  quoniam  gratia  seu  caritas  non  est 
essentialis  et  intrinseca,  sed  accidentalis 
atque  extrinseca  fidei  forma. 

D  Richardus  vero  opinatur,  in  daemonibus 
nunquam  fuisse  fidem  etiam  ante  eorum 
lapsum.  Sua  quippc  fuit  opinio  quod  non 
fuerunt  creati  in  caritatc  et  gratia,  ut  pa- 
tuit  supra  secundum. 

Durandus  quoque  satis  concordat  prae- 
dictis,exceptis  nonnuIlis,quae  infra  forsan 
tangentur.  Concedit  etiam  adhuc  fidem  in- 
formem  inesse  daemonibus,  saltem  quan- 
tum  ad  fidei  habitum,si  ante  lapsum  fidem 
infusam  habebant  ;  et  circa  hoc  aliqua 
tangil.paulo  post  diligentius  perscrutanda. 

DISTINCTIO  XXIV 

A.  Quomodo  intelligitur  quod  scriptum  est  :  Ut  quum 
factum  fuerit,  credatis. 

HIC  quaeritur,  si  fides  tantum  de  non  visis  est,  quomodo  Veritas  Apostolis  HUgo,Sum- 
ait  :  Nunc  dico  vobis  priusquam  fiat,  ut  quum  factum  fuerit,  credatis  ?  Ubi  ™L u,"1 2. 
innui  videtur,  quod  fides  illis  fuerit  de  factis  et  visis.  Super  quo  Augustinus  Jlann'™' 
movet  quaestionem  et  absolvit,  ita  inquiens  :  Quid  sibi  vult,  Ut  quum  factum  fuerit,  Aug.inJo- 
credatis?  Haec  est  laus  fidei,  si  quod  creditur  non  videtur.  Nam  et  Thomas,  cui  7™;.  J3**' 
dictum  est,  Quia  vidisti  me,  credidisti,  non  hoc  credidit  quod  vidit.  Gernebat  enim  joann.xx, 
et  tangebat  carnem  viventem,  quam  viderat  morientem,  et  credebat  Deum  in  carne  29' 
ipsa  latentem.  Gredebat  ergo  mente  quod  non  videbat,   per  hoc  quod  sensibus 
corporis  apparebat.  Si  vero  dicuntur  credi  quae  videntur,  sicut  dicitur  unusquisque 
oculis  suis  credidisse,  non  ipsa  est  quae  in  nobis  aedificatur  fides;  sed  ex  rebus  quae 
videntur,  agitur  in  nobis  ut  ea  credantur  quae  non  videntur.  —  Ex  his  aperte  intel- 
ligitur,  quod  proprie  fides  non  apparentium  est.  Nec  illa  est  fides  qua  in  Ghristo 
aedificamur,  qua  dicimus  usitata  locutione  nos  ea  credere  quae  videmus.  Alibi  tamen 
dicit  Augustinus  fidem  esse  de  rebus  praesentibus  :  quod  erit  in  futuro,  quum  per 
speciem  Deum  praesentem  contemplabimur ;  quae  tamen  non  proprie  dicitur  fides, 
sed  veritas.  Est  (inquit)  fides,  qua  creduntur  ea  quae  non  videntur ;  sed  tamen  est  Aug.Qusst. 
etiam  fides  rerum,  quando  non  verbis,  sed  rebus  ipsis  praesentibus  creditur  :  quod  °JX%. 
erit,  quum  per  speciem  manifestam  se  contemplandam  Sanctis  praebebit  Dei  sapien- 
tia.  —  Sed  non  proprie  haec  dicitur  fides,  imo  fidei  merces  ad  quam  credendo  perve- 
nitur,  ut  ex  fide  verborum  transeat  justus  in  fidem  rerum. 

B.  Si  Petrus  habuit  fidem  passionis,  quando  vidit 
hominem  Christum  pati. 

Si  vero  quaeritur,   utrum  Petrus   fidem    passionis   habuerit,   quum   hominem  Hugo,  ubi 
Ghristum  oculis  pati  cernebat  ;  dicimus  eum  fidem  passionis  habuisse,  non  in  eo  supra' 
quod  credebat  hominem  pati,  quia  hoc  videbat,  sed  in  eo  quod  credebat  Deum  esse 
qui  patiebatur.  Non  enim  virtus  fidei  erat  quod  credebatur  homo  pati  et  mori,  quod 
Judaeus  cernens  credebat,  sed  quod  credebatur  Deus  esse  qui  patiebatur.  Unde  Au- 
gustinus  super  illum  Psalmi  locum,  Respondit  ei  in  via  virtutis  suae  :  Laus  fidei  Ps.  01, 24. 
est,  non  quia  credit  hominem  illum  mortuum,  quod  et  paganus  credit,  sed  quia  toi  sermo 
credit  eum  glorificatum  et  verum  Deum.  Gredit  ergo  fides  Deum  mortuum,  et  '"' 
hominem  glorificatum.  Non  ergo  fuit  Petro  fides,  credere  hominem  illum  mori, 
quod  oculis  cernebat,  sed  credere  Deum  esse  qui  moriebatur.  Nec  nobis  etiam  fides 

in  hoc  raeretur  quod  crediraus  hominem  illum  mortuum,  quod  et  Judaeus  credit, 
sed  quia  credimus  hominem  Deum  mortuum  esse. 

C.  Si  aliqua  sciantur  quce  creduntur. 

Post  hoc  quaeri  solet,  quum  fides  sit  de  non  apparentibus  et  non  visis,  utrum 

etiam  sit  de  incognitis  tantum.  Si  enim  de  incognitis  tantum  est,  de  his  videtur 

esse  tantuni  quaa  ignorantur.  Sed  sciendum  est,  quod  quum  visio  alia  est  interior, 

alia  exterior,  non  est  fides  de  subjectis  exteriori  visioni ;  est  tamen  de  his  quae  visu 

interiori  utcumque  capiuntur  (et  quaedam  sic  capiuntur  ut  intelligantur,  etsi  non  ut 

Rom.x,  i7.  in  futuro;  quaedam  autem  non),quia  quum  fides  sit  ex  auditu  non  modo  exteriori, sed 

interiori,  non  potest  esse  de  eo  quod  omnino  ignoratur.  Quae  ipsa  ad  sensum  cor- 

Aug.de Tri-  poris  non  pertinet,  ut  ait  Augustinus,  dicens  :  Quamvis  ex  auditu  fides  in  nobis 

xiu.n.o.     sit,  non  tamen  ad  eum  sensum  corporis  pertinet  qui  dicitur  auditus,  quia  non  est 

sonus;  nec  ad  ullum  sensum  corporis,  quoniam  cordis  est  res  ista,  non  corporis. 

Quaedam  ergo  fide  creduntur  quae  intelliguntur  naturali  ratione,  qusedam  vero  quae 

is.  Mi.  o,  non  intelliguntur.  Unde  Propheta  :  Nisi  credideritis,  non  intelligetis.  Quod  Augu- 

JAug.inPs!  stinus  aperte  distinguit  :  Alia  sunt,  inquit,  quae  nisi  intelligamus,  non  credimus; 

is,n.Tm°  aUa  *Iuae  nisi  credamus,  non  intelligimus.  Nemo  tamen  potest  credere  in  Deum,  nisi 

aliquid  intelligat,  quum  fides  sit  ex  auditu  praedicationis.  Idem  in  iibro  de  Trini- 

id.de  Tri-  tate  :  Gerta  fides  utcumque  inchoat  cognitionem;  cognitio  vero  certa  non  perficitur 

"'.n.ei.  '    nisi  post  hanc  vitam.  Ambrosius  quoque  ait  :  Ubi  fides,  non  statim  cognitio;  ubi 

ps^mTscr"  cognitio  est,  fides  praecedit.  —  Ex  his  apparet,  aliqua  credi  quae  non  intelliguntur  vel 

mo,0'n-31-  sciuntur,  nisi  prius  credantur;  quaedam  vero  intelligi  aliquando,  etiam  antequam 

credantur.  Nec  tamen  sic  intelliguntur  modo,ut  in  futuro  scientur;  et  nunc  etiam  per 

fidem,  qua  mundantur  corda,  amplius  intelliguntur,  quia  nisi  per  fidem  diligatur 

Aug.de th- Deus,  non  mundatur  cor  ad  sciendum  eum.  Unde  Augustinus  :  Quid  est  Deum 

mOn.  8.    scire>  nisi  eum  mente  conspicere,  firmeque  percipere  ?  Sed  et  priusquam  valeamus 

perspicere  et  percipere  Deum  sicut  percipitur  a  mundis  cordibus,  nisi  per  fidem 

diligatur,  non  poterit  cor  mundari,  ut  ad  eum  videndum  sit  aptum.  Ecce  hic  aperte 

habes,   quia  non  potest  sciri  Deus,   nisi  prius  credendo  diligatur.   Supra  autem 

dictum  est,  quod  nemo  potest  credere  in  Deum,  nisi  aliquid  intelligatur.  Unde  col- 

ligitur,  non  posse  sciri  et  intelligi  credenda  quaedam,  nisi  prius  credantur;  et  quae- 

dam  non  credi,  nisi  prius  intelligantur,  et  ipsa  per  fidem  amplius  intelligi.  Nec  ea 

qiue  prius  creduntur  quam   intelligantur,  penitus  ignorantur,  quum   fldes  sit  ex 

auditu;  ignorantur  tamen  ex  parte,  quia  non  sciuntur.  Greditur  ergo  quod  ignoratur, 

ibidcm.   sed  non  penitus,  sicut  etiam  amatur  quod  ignoratur.  Unde  Augustinus  :  Sciri  aliquid 

et  non  diligi  potest ;  diligi  vero  quod  nescitur,  quaero  utrum  possit.  Si  non  potest, 

nemo  diligit  Deum  antequam  sciat.  Ubi  autem  sunt  illa  tria,  fides,  spes,  caritas,  nisi 

in  animo  credente  quod  nondum  scit,  et  sperante  et  amante  quod  credit?  Amatur 

ergo  et  quod  ignoratur  sed  tamen  creditur. 

SUMMA 
DISTINCTIONIS    VICESIMjE    QUART/E 

HIC  Magister  specialiter  agit  de  objecto 
fidei,  movetque  dubia  tria,  qua?  re- 
ducuntur  ad  unum.  Primo  quserit,  an  fides 
sit  de  non  visis;  secundo,  an  Petrus  babuit 
fidem  passionis  Christi,  quando  vidit  ho- 
minem  Jesum  Christum  pati ;  tertio,  an 
aliqua  sciuntur  quae  creduntur,  hoc  est, 
an  unum  et  idem  valeat  esse  scitum  ac 
creditum.  Sicque  tota  ista  distinctio  est 
de  hoc,  utrum  objectum  fidei  sit  solum 
res  non  patens,  id  est  latens  nec  nota. 


r 


QUiESTIO    UNIGA 


Taque  circa  haec  quaeritur,  An  obje- 
ctum  fidei  sit  solum  quid  igno- 
tum. 

Videtur  quod   non.  Primo,  quia  obje- 

at,  xxin,  ctum  fidei  (ut  patuit)  est  veritas  prima 
seu  Deus  sub  ratione  primae  veritatis  :  sed 
Deum  esse,  certissimum  est,  et  facillime 
et  insolubiliter  et  multipliciter  potest  pro- 
bari,  sicut  ostensum  est  et  patuit  supra 

t.u.q.i.  primum.  — Secundo,  mundum  esse  crea- 
tum  ex  tempore,  spectat  ad  fidem;  et  ta- 
men  hoc  probatur,  atque  (ut  claruit  circa 

t.i.q +.  secundi  exordium)  aliqui  dicunt  impossi- 
bile  esse,  mundum  seu  quamcumque  crea- 
turam  fuisse  ab  aeterno.  —  Tertio,  multa 
creata  cadunt  sub  fide,  ut  Matrem  Christi 
virginem  esse,  et  consimilia  quae  tradun- 

(Mfcxiu.  tur  in  fide,  ut  quod  Samson  sit  filius  Ma- 
nue,  Christum   esse  occisum  ;  imo  sicut 

■iogq4.  probatum  est,  tota  theologia  est  de  sum- 
mse  Trinitatis  deitate  et  de  Christi  huma- 
nitate  :  ergo  objectum  fidei  non  est  veritas 
increata.  —  Quarto,  veritas  increata  est 
simplicissima  :  sed  multa  complexa  sub  fi- 
de  cadunt,  ut  ista,  Christus  est  crucifixus, 
Christus  venturus  est  ad  judicandum  vi- 
vos   et   mortuos.  —  Quinto,  sanctus  Job 


A  dixit  :  Scio  quod  redemptor  meus  vivit, /o6xix,2s. 
et  in  novissimo  die  de  terra  resurrecturus 
sum.  Et  tamen  cadebant  sub  fide.  Ergo 
idem  est  scitum  et  creditum.  —  Sexto, 
doctores  catholici  multa  argumenta  indu- 
cunt  ad  probandum  ea  quae  fidei  sunt,  et 
viri  perfecti  habent  fidem  certissimam 
cum  rationibus  credendorum  et  purifica- 
tae  mentis  intelligentia  :  ergo  eorum  fides 
certitudinem,  evidentiam  atque  intuitum 
habet,  ergo  et  visionem  apertam.  —  Sep- 
timo,  major  est  fidei  quam  scientiae  cer- 

B  titudo  :  quod  multi  experiuntur  in  se.  — 
Octavo,  quanto  quid  innititur  certiori  et 
infallibiliori  fundamento,  tanto  est  cer- 
tius  :  sed  veritas  fidei  christianae  inniti- 
tur  summae  et  increatae  veritati,  quae  nec 
falli  potest  nec  fallere,  nec  mentiri  nec 
variari ;  veritas  autem  naturalis  scientiae 
innititur  rationi  humanae  et  luci  creatae. 
—  Nono,  ex  argumentis  et  rationibus  fi- 
dei,  ex  variis  gratiosis  effectibus,  ex  mul- 
tis  experimentis  et  sentimentis  internis,ex 
sensibilibus  et   supernaturalibus   prorsus 

C  miraculis,  certissimum  nobis  est,  fidem 
christianam  esse  a  Deo  :  ergo  quam  cer- 
te  demonstratur  ac  innotescit,  Deum  non 
esse  auctorem,  confirmatorem  testemque 
falsitatis,tam  certum  et  demonstrabile  est, 
fidei  christianae  nequaquam  falsum  sub- 
esse.  —  Decimo,  dona  et  lumina  gratiae 
fortiora  et  clariora  sunt  quam  lumina  et 
dona  naturae  :  ergo  fortiorem  et  clariorem 
in  mente  credentium  causant  notitiam, 
sicque  certior  et  clarius  micans  in  men- 
te  est  fidei  veritas  quam  scientiae  habitus. 

D  Circa  haec  multa  occurrunt  dicenda,  quia 
et  multae  quaestiones  ab  aliis  in  hoc  loco 
moventur,  quarum  responsiones  hic  com- 
prehendam. 

Itaque  Albertus  :  Fides  (inquit)  ut  ait 
Gregorius,  non  habet  meritum,  cui  hu- 
mana  ratio  praebet  experimentum.  Distin- 
guendum  est  tamen  duplici  distinctione, 
quarum  unam  ponit  Damascenus  libro 
quarto,capitu!o  primo,videlicet  quod  quae- 
dam  est  fides  ex  auditu,  et  quaedam  fides 

est  charisma  Spiritus  Sancti.  Illa  quae  ex 
auditu  est,  potest  habere  rationem  indu- 
ctivam,  non  probativam  :  non  ut  consen- 
tiat,  sed  ut  facilius  consentiat  ei  cui  quis 
per  affectum  est  inclinatus  et  consentire 
paratus.  Charisma  vero  est  lumen  infu- 
sum,  et  tendens  in  primam  veritatem;  et 
haec  fides  non  habet  rationem  inducen- 
tem,  sed  potius  gratiam  infundentem.  Cre- 
dere  namque,  secundum  Augustinum,  est 
cum  assensione  cogitare.  Sicque  credere 
ex  parte  cogitationis  probationem  admittit, 
quia  ex  hac  parte  est  ex  auditu.  Istaque 
ratio  quam  admittit,  non  est  probans,  sed 
credito  quasi  alludens  ad  jucunditatem, 
non  ad  consensum.  Ex  parte  autem  con- 
sensus,  non  innititur  nisi  lumini  infuso. 
Aliam  distinctionem  ponit  sacratissimus 
Petrus  in  Itinerario  S.  Clementis  :  Fides 
(dicens)  non  exigit  probationem,  nisi  ut 
probetur  verus  esse  propheta  qui  tradidit 
eam  :  quia  si  ille  exstiterit  verus,  cuncta 
quae  docet  sine  dubio  vera  sunt,  quamvis 
quaedam  propter  eorum  altitudinem  non 
intelligantur.  Hinc  de  ratione  inducente 
intelligendum  est  quod  princeps  ait  Apo- 
stolorum  :  Parati  semper  ad  satisfactio- 
nem  omni  poscenti  vos  rationem  de  ea 
quse  in  vobis  est  fide  et  spe.  Haec  Al- 
bertus. 

Sed  quoniam  (teste  Apostolo)  una  est 
fides,  ita  quod  fides  est  species  specialis- 
sima,  quomodo  fides  ponitur  duplex?  Ad 
quod  ex  praeinduetis  posset  quis  respon- 
dere  faciliter,  sed  nescio  an  sufficienter, 
dicendo,  quod  est  fides  suasa  et  fides  in- 
fusa.  Primam  dicit  Damascenus  esse  no- 
strae  mentis,quia  ratione  humana  suadetur 
ac  gignitur.  Alia  dicitur  Spiritus  Sancti 
charisma,  quoniam  supernaturale  est  do- 
nnni,  a  Spiritu  Sancto  per  creationem  in- 
fusum.  Vel  forsan  quis  dicet,  quod  fides 
dicitur  duplex,  non  secundum  essentiam, 
sed  secundum  modum,  ita  quod  idem  ha- 
//«»i.i,  17.  bitus  dicitur  fides  ex  auditu,  quoniam  dis- 
positus  est  ex  instructione  et  praedicatione 
huinana.  Nam  et  auditus  dicitur  sensus  di- 
sciplinae.  Idem  quoque  habitus,  in  quan- 


1  Petr.  ii 
15. 


Ephes.  iv 
5. 


dist.  xxiii, 
q.  3,  p.  410 
D'. 


A  tum  realiter  per  creationem  infusus,  voca- 
tur  charisma  Spiritus  Sancti. 

Porro  de  his  Thomas  plenius  planiusque 
conscribens  :  Formale  (ait)  in  objecto  fidei 
est  veritas  increata,  sicut  expositum  est.  dist.  x 
Deinde  respondet  ad  istud,  an  fides  sit  de  q2, 
vero  incomplexo  :  Credere  (secundum  Au- 
gustinum)est  cum  assensione  cogitare;  as- 
sentire  autem  non  potest  quis  nisi  vero; 
veritas  quoque  non  consistit  nisi  in  com- 
plexione  :  hinc  objectum  fidei  oportet  esse 
verum  complexum.  Nam  et  quidam  phi- 

B  losophi  illam  operationem  intellectus  qua 
componit  et  dividit,fidem  vocaverunt.Hinc 
dicentes  objectum  fidei  esse  incomplexum, 
propriam  vocem  ignoraverunt.  Quod  enim 
dicitur,  Credo  Incarnationem,  non  potest 
intelligi  de  formatione  conceptionis  Incar- 
nationis  :  quia  sic  quilibet  intelligens  si- 
gnificationem  nominis  hujus,  incarnatio- 
nis,  crederet  Incarnationem.  Ideo  sensus 
est  :  Credo  Incarnationem  esse  vel  fuisse. 
Fidei  ergo  in  quantum  fides  est,  convenit 
esse  circa  verum  complexum.  Hoc  etiam 

C  convenit  fidei  ratione  sui  objecti,  quod  est 
veritas  prima,de  qua  non  potest  sciri  quid 
est,  ut  intellectus  in  ejus  cognitione  for- 
metur,  sed  cognoscitur  quia  est,  quod  fit 
per  intellectum  componentem  ac  dividen- 
tem.  De  eo  autem  quod  simplex  est  in 
se,  multae  complexiones,  conceptiones  et 
propositiones  possunt  formari,  secundum 
quod  multa  ei  conveniunt.  Quumque  fides 
innitatur  infallibili  veritati,  non  potest  ei 
falsum  subesse;  nec  contingens  potest  es- 
se  objectum  fidei,  nisi  ut  stat  sub  provi- 

D  dentia  Dei,  sicque  necessitatem  quamdam 
sortitur. 

Praeterea  ad  id,  an  fides  sit  de  visis, 
dicendum,  quod  visio  proprie  actus  est 
sensus  visus,  ob  cujus  sensus  nobilitatem 
noinon  visus  transfertur  ad  aliarum  cogni- 
tivarum  actus  potentiarum,  per  similitudi- 
nem  ad  sensum  visus.  Potest  ergo  attendi 
similitudo  quanlum  ad  genus  cognitionis 
tantum  :  sicque  large  et  improprie  omnis 
cognitio  dicitur  visio.  Sic  quoque  fides  est 
de  visis  ulcumque  visu  interiori,  ut  dicit 

Cor.  xm,  Magister,quum  et  Apostolus  dicat:  Videmus 
nunc  per  speculum  in  aenigmate.  Potest 
quoque  attendi  similitudo  haec,  etiam  quan- 
tum  ad  modum  cognoscendi.  Modus  autem 
quo  sensus  visus  videt,  est  in  quantum 
species  visi  in  actu  per  lumen  formatur 
in  visu  :  sicque  transferendo  nomen  visus 
ad  intellectum,  videmus  dum  forma  rei 
intellecta  est  in  intellectu  nostro  per  lu- 
men  ipsius  intellectus,  sive  illud  lumen 
sit  naturale,  sive  supernaturale.  Comple- 
xa  quoque  illa  ita  videri  dicuntur,  quorum 
cognitio  ex  praetacta  visione  consurgit.  Et 
ita  fides  nequit  esse  de  visis,  quoniam 
forma  illa  et  veritas,  quae  principaliter 
objectum  est  fidei,  omnem  formationem 
et  visionem  hujusmodi  nostri  intellectus 
prorsus  transcendit;nec  ea  quae  fidei  sunt, 
ad  principia  per  se  nota  valent  resolvi  ne- 
que  reduci. 

Hinc  quoque  de  proprie  scitis,  quae  de- 
monstrative  probantur,  et  in  principia  per 
se  nota  reducuntur,  non  est  fides.  Ve- 
rumtamen  aliquid  comparatur  ad  fidem 
dupliciter,  puta  :  per  se,  et  per  accidens. 
Et  quoniam  quod  per  se  spectat  ad  fidem, 
pertinet  ad  eam  ubique  et  semper;  idcirco 
quod  spectat  ad  fidem  ratione  hujus  aut 
illius,  pertinet  ad  eam  per  accidens.  Hinc 
quod  simpliciter  intellectum  excedit  hu- 
manum,  pertinens  ad  Deum,  atque  divini- 
tus  revelatum  est,  pertinet  ad  fidem  per 
se;  quod  autem  excedit  intellectum  hujus 
aut  illius,et  non  simpliciter  naturalem  ca- 
pacitatem  mentis  humanae,  per  accidens 
spectat  ad  fidem.  Nihilo  minus  ad  utrum- 
que  horum  datur  homini  fides.  Quemad- 
modum  enim  gratia  affectum  perficiens 
praesupponit  naturam,  quoniam  perficit 
eam  ;  sic  fidei  substernitur  naturalis  co- 
gnitio,  quam  fides  praesupponit  et  ratio 
probat  :  sicut  fidei  Trinitatis  cognitio  ex- 
sistendi  Deum.  Et  ad  hoc  naturalis  notitia, 
fides  quoque  sufficienter  inclinat,  ut  qui 
ad  eam  non  valet  rationem  habere,  fide 
ei  assentiat.  Imo  ut  Rabbi  Moyses  prote- 
statur,  hoc  necessarium  exstitit  propter 
quinque.  Primo,  propter  altitudinem  ma- 

T.  23. 


A  teriae,  quae  elevationem  requirit  super  sen- 
sum  et  imaginationem  :  ad  quam  elevatio- 
nem  omnes  non  sunt  prompte  dispositi. 
Secundo,  nam  quamvis  homo  naturaliter 
ordinetur  ad  cognoscendum  divina,  tamen 
per  se  ipsum  non  potest  ad  ea  pertinge- 
re,  sed  instructione  eget  alterius.  Quam 
quum  non  quilibet  possit  habere  ad  ma- 
num,  Deus  sapienter  ac  pie  providit  homi- 
ni  de  lumine  fidei,quod  ad  talem  notitiam 
elevet  mentem.  Tertio,  quia  ad  naturalem 
et  philosophicam  divinorum  cognitionem 

B  multa  praeexiguntur,  quorum  scientiam  non 
nisi  pauci  queunt  habere.  Quarto,  quia 
nonnulli  obtusi  sunt  mente,  qui  fidei  illu- 
minatione  indigent  adjuvari.  Quinto,  quo- 
niam  plurimi  occupantur  circa  exteriora 
et  necessaria  vitae,  per  quod  a  divinorum 
considerationibus  retrahuntur  :  ideo  fide 
sunt  imbuendi. 

Insuper,  si  quaeratur,  an  ratio  seu  hu- 
mana  et  naturalis  argumentatio  minuat 
meritum  fidei;  respondendum,  quod  ex 
duobus  perpenditur  quantitas  meriti,  puta 

G  ex  parte  operis,  et  ex  parte  operantis.  Nam 
opus  oportet  esse  bonum  actum  virtutis. 
Quumque  virtus  sit  circa  bonum  difficile, 
oportet  quod  habeat  bonitatem  et  difficul- 
tatem  in  se :  idcirco  quod  addit  ad  alterum 
horum,  addit  ad  meritum,  quantum  est  ex 
parte  operis.  Ex  parte  vero  operantis  vo- 
luntas  requiritur  :  unde  quo  quis  magis 
voluntarie  operatur,  eo  plus  promeretur. 
Semper  quoque  quantitas  meriti  secun- 
dum  caritatis  radicem  perpenditur  :  imo 
haec  quantitas  est  quasi  formale  respectu 

D  alterius,  propter  quod  secundum  eam  cer- 
tius  exstat  judicium  de  meriti  quantitate. 
Itaque  ratio  naturalis  dupliciter  potest  ad- 
duci  in  his  quae  sunt  fidei,  utpote  :  pro 
fide,  et  contra  fidem.  Inductio  rationum 
contra  fidem,  auget  difficultatem  actus 
credendi,  quantum  in  se  est.  Hinc  ma- 
nente  eadem  voluntate  credendi,  plus  pro- 
meretur  qui  credit  his  in  quibus  videt 
multas  naturales  rationes  in  contrarium  : 
quemadmodum  qui  vehementer  tentatur 
de  vitiis  carnis,  plus  meretur  resistendo 

27 

quam  qui  non  tentatur.  Porro  ratio  quae 
pro  fide  inducitur,  non  facit  videri  illud 
quod  creditur  :  idcirco  non  minuit  operis 
difficultatem,  quantum  in  se  est;  attamen 
quantum  in  se  est,  facit  voluntatem  prom- 
ptiorem  ad  credendum,  sicque  potest  au- 
gere  meritum  fidei,  sicut  et  habitus  ipse 
virtutis.  Sicque  ratio  inducta  sive  pro  fi- 
de,  sive  contra  fidem,  quantum  in  se  est, 
meritum  fidei  auget,  quamvis  possit  etiam 
utrumque  minuere  ex  defectu  credentis. 
Unde  ratio  praebens  experimentum  fidei 
sufficienter,  facit  visionem,  id  est  eviden- 
tem  rei  notitiam  :  idcirco  evacuat  creden- 
di  difficultatem.  Sed  ratio  talis  haberi  non 
potest  in  his  quae  per  se  spectant  ad  fi- 
dem.  Ratio  quoque  quae  pro  fide  induci- 
tur,  non  facit  ut  homo  non  pure  propter 
Deum  credat,  quia  et  ratione  illa  remota, 
nihilo  minus  crederet  :  hinc  quantum  in 
se  est,  non  minuit  fidei  meritum  nisi  ex 
culpa  credentis. 

Ex  praehabitis  quoque  patet  responsio 
ad  id,  an  fides  solum  sit  de  ignotis.  Siqui- 
dem  ad  perfectam  rationem  intellectivae 
cognitionis  tria  requiruntur  :  primum,  ut 
id  quod  cognoscitur,  intellectui  propona- 
tur;  secundum,  ut  intellectus  illi  adhae- 
reat;  tertium,  ut  intellectus  videat  illud, 
id  est,  evidenter  intelligat.  Ea  ergo  quae 
fidei  sunt,  intellectui  proponuntur  non  in 
se  ipsis,  sed  per  aliqua  verba  quae  ad  illo- 
rum  expressionem  non  sufficiunt,  atque 
quibusdam  similitudinibus  quae  ab  illorum 
repraesentatione  deficiunt.  Idcirco  dicun- 
i  Cor.  xni,  tur  cognosci  in  speculo  et  in  aenigmate. 
Unde  nec  clare  ac  proprie  videntur,  nec 
penitus  ignorantur,  sed  aliquo  modo  no- 
scuntur.  Ideo,  quod  sanctus  ait  Gregorius, 
Apparentia  fidem  non  habent  sed  agnitio- 
nem,  intclligitur  de  agnitione  perfecta, quae 
visionem  includit.  Proprie  autem  dicitur 
esse  praesens,  id  cujus  essentia  intellectui 
aut  sensui  praesentatur.  Et  quia  hoc  fa- 
cit  visionem,  asserit  Augustinus,  quod  vi- 
dentur  praesentia,  creduntur  absentia.  Ideo 
fides  assimilatur  auditui,  scientia  seu  co- 
gnitio  visioni,  quoniam   per  auditum  co- 


A  gnoscimus  res  absentes.  —  Haec  Thomas 
in  Scripto. 

At  vero  in  secunda  secundae,  quaestione 
prima,  convenientius  respondet  ad  istud, 
utrum  objectum  fidei  sit  aliquid  comple- 
xum  :  De  objecto  (asserens)  fidei  dupli-  art.  2 
citer  possumus  loqui.  Primo,  ex  parte  cre- 
diti,  scilicet  prout  res  credita  est  in  se 
ipsa  :  sicque  objectum  fidei  est  quid  in- 
complexum,  videlicet  res  de  qua  fides  ha- 
betur,  ut  Deus.  Secundo,  ex  parte  creden- 
tis.  Semper  namque(ut  ait  Boetius)  cognita 

B  sunt  in  cognoscente  secundum  modum 
cognoscentis.  Quumque  naturale  sit  intel- 
lectui  nostro  in  hac  vita,  componendo  ac 
dividendo  veritatem  cognoscere,  ut  tertio 
de  Anima  dicitur  :  hinc  ex  parte  nostri, 
objectum  fidei  est  aliquid  complexum  per 
modum  enuntiabilis.  Nam  sicut  Deus  ex 
sua  perfectione, composita  et  complexa  in- 
complexe  cognoscit,  sic  homo  ex  sua  im- 
perfectione,  simplicia  et  incomplexa  co- 
gnoscit  complexe. 

Insuper,  fidei  falsum  non  subest.  Nihil    art.  3 

C  enim  subest  alicui  actui,  habitui  sive  po- 
tentiae,  nisi  mediante  formali  ratione  ob- 
jeeti  :  sicut  color  videri  non  potest  nisi 
per  lumen.  Quumque  veritas  prima  sit 
ratio  formalis  objecti  fidei,  nil  fidei  sub- 
est  nisi  quod  stat  sub  veritate  divina,  sub 
qua  falsum  non  stat  :  idcirco  nec  fidei 
subest.  Et  si  fidelis  in  aliquo  deviet  circa 
fidem,  non  est  hoc  ex  fide,  sed  ex  conje- 
ctura  humana:  imo  ut  sexto  Ethicorum  ait 
Philosophus,  nulla  virtus  perficiens  intel- 
lectum,   se    habet  ad    falsum   secundum 

D  quod  tale  est,  quum  falsum  sit  malum 
ipsius  intellectus. 

Praeterea,  si  quaeratur,  an  visa  et  scita  art.  v 
credantur,  sive  fidei  subsint  tanquam  ob- 
jectum ;  dicendum,  quod  fides  importat 
intellectus  assensum  ad  creditum.  lntel- 
lectus  autem  dupliciter  assentit  alicui.Pri- 
mo,  ex  ratione  sumpta  ex  parte  objecto- 
ruin,  quorum  qmedam  sunt  per  se  nota,  ut 
prima  principia,  aliqua  ex  ipsis  princi- 
piis.  Secundo,  ex  electione  propriaB  vo- 
luntatis,  qua  se  magis  inclinat  ad  assen- 

sum  unius  quam  alterius  partis.  Quod  si  A 
talis  consensus  sit  cum  dubitatione  atque 
formidine  de  opposito,  vocatur  opinio;  si 
autem  cum  certitudine,  dicitur  fides.  Illa 
autem  videntur,  quae  per  se  ipsa  movent 
intellectum  aut  sensum  ad  sui  cognitio- 
nem.  Unde  nec  fides  nec  opinio  potest 
esse  de  visis,  nisi  videre  valde  extense 
sumatur  pro  quacumque  notitia.  Sic  quip- 
pe  et  fides  est  quoddam  lumen,  faciens 
mentem  videre  quae  credenda  consistant. 
—  Insuper,  quum  scientia  sit  eorum  quae 
ex  principiis  per  se  notis  probantur,  om-  B 
nia  scita  sunt  intellectualiter  visa  :  idcirco 
nec  scita,  sicut  nec  visa,  objectum  sunt  fi- 
dei.  Nec  potest  idem  esse  scitum  et  credi- 
tum,  saltem  ab  eodem  et  secundum  idem; 
tamen  quod  unus  credit,  alius  scire  potest. 
Nempe  quod  credit  viator,  scit  et  videt 
comprehensor  :  sic  et  de  Deo  multa  sciun- 
tur,  videlicet  quod  est,  et  quod  sit  unus; 
de  quo  et  multa  creduntur,  sed  non  est 
secundum  idem.  Hinc  innotescit,  cur  fides 
dicatur  medium  inter  opinionem  atque 
scientiam  :  quoniam  cum  scientia  com-  C 
municat  in  certitudine,  cum  opinione  au- 
tem  in  hoc  quod  non  est  ex  evidenti  et 
sufficienti  naturali  ratione. 

Postremo,  si  quaeras,  utrum  humana  ra- 
tio  minuat  fidei  meritum;  dicendum,quod 
ratio  dupliciter  habet  se  ad  credenda.  Pri- 
mo  antecedenter,  ita  quod  homo  non  cre- 
deret  sine  hujusmodi  ratione  :  sicque  mi- 
nuit  meritum  fidei,  quemadmodum  passio 
praecedens  diminuit  laudem  ac  meritum 
actus  virtuosi,  qui  non  ex  passione,  sed 
mentis  judicio  fieri  debet.  Secundo  con-  D 
comitanter,  dum  credens,  etiam  non  ex- 
sistente  hujusmodi  ratione,  nihilo  minus 
crederet.  Sed  quoniam  amat  quod  credit, 
seu  fidem  qua  credit,  fidei  veritatem  re- 
vo!vit,et  ex  amore  rationes  ad  ejus  confir- 
mationem  seu  declarationem  excogitat  aut 
inquirit;  et  hoc  signum  est  meriti  amplio- 
ris,  nec  meriti  rationem  excludit.  Idcirco 
auctoritas  illa,  Fides  non  habet  meritum, 
etc,  intelligenda  est  :  quando  homo  vo- 
luntatem  credendi  promptam  non  habet, 


nisi  propter  vim  rationis  humanae.  Ratio- 
nes  demum  quae  inducuntur  ad  fidem,  non 
sunt  demonstrativae,  sed  potius  removent 
impedimenta  credendi,  ostendendo  ea  non 
esse  impossibilia,  quse  asserit  fides.  Ratio- 
nes  vero  demonstrativae  quae  adducuntur 
ad  aliqua  quae  sunt  praeambula  fidei,  ut 
quod  Deus  est  unus  et  universorum  prin- 
cipium,  quamvis  diminuant  fidei  ratio- 
nem,  dum  faciunt  ea  apparere  quae  pro- 
ponuntur,  non  tamen  diminuunt  rationem 
caritatis,  per  quam  voluntas  prompta  est 
ad  illa  credenda,  etiam  rationibus  non  in- 
ductis  :  ideo  non  minuitur  ratio  meriti, 
nec  causa  promerendi.  Denique  ea  quae 
fidem  impugnant,  ut  humana  argumenta- 
tio,  exteriorque  persecutio,  tanto  plus  me- 
ritum  augent  fidei,  quanto  in  eorum  re- 
sistentia  voluntas  ostenditur  pronior  ac 
fortior  ad  credendum.  Hinc  martyres  san- 
cti  habent  praecipuum  fidei  meritum,  et 
post  eos  viri  ingeniosi  in  philosophicis 
eruditi,  qui  propter  rationes  et  argumen- 
ta  perfidorum  seu  propriae  adinventionis 
nequaquam  a  fide  recedunt.  Similiter  qui 
fidem  tuentur,  exponunt  ac  roborant,  qui- 
bus  cooperatur  in  bonum,  quod  haereses 
sciunt.  —  Haec  Thomas  in  secunda  secun- 
dae,  quaestionibus  prima  et  secunda. 

Concordat  Petrus,  additque  :  Quidam,  ut 
Cancellarius  Parisiensis  (puta  Philippus), 
dixerunt,  quod  res,  et  non  enuntiabilia, 
sunt  articuli  fidei,  quoniam  res  arctatur 
semper  et  per  se  ad  credendum  ex  propria 
sua  natura,  enuntiabilia  autem  per  acci- 
dens,  ex  divulgatione.  Alii,  ut  Guillelmus 
Antisiodorensis,  quod  enuntiabilia  deter- 
minata,  et  non  res,  sint  articuli  fidei  :  et 
quamvis  variata  sunt  enuntiabilia,  non  ta- 
men  articuli,  quoniam  tria  enuntiabilia 
secundum  tres  differentias  temporis  non 
sunt  nisi  unus  articulus.  Alii  melius  di- 
cunt,  quod  res  non  sunt  articuli,  nisi  ma- 
terialiter,  sed  enuntiabilia  indeterminata, 
quae  se  habent  communiter  ad  quamlibet 
differentiam  temporis,  ut  Christum  fuisse 
incarnandum.  Enuntiabilia  vero  determi- 
nata  non  sunt  articuli  nisi  per  accidens, 


420 


IN   LIBRUM   III   SENTENTIARUM.   —   DIST.  XXIV  ;    QU^ST.  UNICA 


quoniam  credere  sub  hac  seu  illa  differen-  A  tro.  Alexander  etiam  prolixe  scribit  de 


tia  accidit  saluti.  —  At  vero  fides  semper 
est  de  non  visis  visione  sensibili,  ut  de 
objecto  per  se.  Potest  tamen  esse  de  visis, 
ut  de  objecto  per  accidens.  Quaedam  nam- 
que  omnino  subjacent  sensui,  id  est,  quae 
totaliter  possunt  cognosci  experimento  sen- 
sibili,  et  de  his  nullo  modo  est  fides  ut 
talibus ;  quaedam  vero  non  totaliter,  de 
quibus  secundum  quod  sensui  patent,  non 
est  fides,  sed  secundum  quod  latent  sen- 
sum.  Sicque  de  Christi  passione  erat  fides 


istis,  cujus  responsa  in  praehabitis  virtu- 
aliter  continentur. 

Girca  praeinducta  scribit  Durandus  : 
Quum  sint  plura  complexa  quae  cadunt 
sub  fide,  puto  quod  inter  ea  est  aliquod 
primo  creditum,  quod  est  ratio  credendi 
alia,  et  ad  quod  fit  credibilium  resolutio 
ultima.  Hoc  autem  est  credere  Ecclesiam 
regi  a  Spiritu  Sancto.  Quod  patet  sic.  Cre- 
dimus  Deum  esse  unum  et  trinum,  Filium 
incarnatum,   passum,  quia  Scriptura  hoc 


ac  visio,  sed  non  secundum  idem.  Nam  B  dicit,  quam  a  Deo  credimus  revelatam  et 


visio  fuit  de  ea,  prout  refertur  ad  naturam 
humanam  visibilem;  fides,  ut  refertur  ad 
naturam  invisibilis  deitatis.  —  Porro  sci- 
entia  duplex  est  :  una  patriae,  quae  est 
clara;  alia  viae,  quae  obscura  est  circa  divi- 
na,  quia  ut  habet  se  visus  noctuae  ad  lu- 
men  solare,  sic  intellectus  humanus  ad 
manifestissima  naturae,  id  est  divina.  Ita- 
que  scientia  viae  de  divinis,  propter  admix- 
tam  obscuritatem  ex  improportione  intel- 
lectus  nostri  ad  divina,  atque  frequentem 


inspiratam  :  ergo  credere  Scripturam  esse 
revelatam  a  Deo,ratio  est  credendi  ea  quae 
in  Scriptura  traduntur;  et  sic  est  prius 
creditum.  Rursus  credimus  Scripturam  es- 
se  revelatam  a  Deo,  quia  Ecclesia,  quae 
regitur  a  Spiritu  Sancto,  hoc  approbat. 
Nempe,  quum  multi  gesta  scripserint  Sal- 
vatoris,  ut  Nicodemus,Nazarei,etc.,illa  so- 
la  Scriptura  recipitur  ut  authentica  atque 
canonica,  eique  soli  fides  adhibetur,  quam 
Ecclesia  approbat.  Unde  Augustinus  con- 


obnubilationem  phantasmatum,non  exclu-  C  tra  fundamentum  Manichaei  :  Ego,  inquit, 


dit  fidem.  Scientia  vero  patriae  haberi  po- 
test  dupliciter  :  primo,  indesinenter  in 
perpetuum,  et  ita  excludit  fidem;  secun- 
do,  actualiter  ad  tempus,  et  ita  fidem  non 
excludit.  —  Si  autem  objiciatur,  quoniam 
Deum  esse,  scitum  est  et  demonstratum 
a  Prophetis,  et  tamen  inde  est  fides ;  di- 
cendum,  quod  non  omnia  quae  creduntur, 
sunt  supra  rationem  quoad  objectum,  sed 
quoad  modum,  qui  est  assentire  veritati 
non  in  se,  nec  propter  rationem  proban- 


non  crederem  Evangelio,  nisi  crederem 
Ecclesiae  approbanti ;  et  rursus  :  Evange- 
lium  Nazareorum  non  admitto,  quia  Ec- 
clesia  non  admittit.  Ergo  credere  quod 
Ecclesia  non  erret  tanquam  a  Spiritu  San- 
cto  directa,  est  ratio  seu  medium  credendi 
Scripturam  quam  approbat  esse  a  Deo  in- 
spiratam  ;  et  denuo,  hoc  credere,  est  ratio 
credendi  ea  quae  in  Scriptura  sacra  tra- 
duntur,  ut  dictum  est.  Ergo  a  primo  ad 
ultimum,   primum  inter  credibilia,  quod 


tem,  sed   propter   primam  veritatem   di-  D  est  ratio  credendi  alia,  et  ad  quod  fit  ul- 


ctantem.  Haec  Petrus. 

Richardus  vero  affirmat  :  Tam  verum 
complexum  quam  incomplexum,  fidei  est 
objectum.  Nam  verum  incomplexum  est 
ipsa  res  credita,  cujus  exsistentia  est  cau- 
sa  veritatis  enuntiationis,  quae  est  veritas 
complexa  :  ideo  res  ipsa  principale  obje- 
clum  est  fidei.  —  Haec  Richardus,  qui 
concordat  in  aliis.  Scripta  quoque  Bona- 
venturffi  de  quaestionibus  jam  inductis  con- 
cordant,  potissime  dictis  ex  Thoma  et  Pe- 


tima  credibilium  resolutio,  est  credere  Ec- 
clesiam  regi  a  Spiritu  Sancto.  Haec  Du- 
randus. 

Quibusobjici  potest,quod  sacra  Scriplura 
habet  suam  auctoritatem  non  ab  honiini- 
bus,  nec  ab  Ecclesia,  sed  directe,  vere 
et  immediate  a  Deo,  cujus  infallibili  et 
invariabili  veritati  innititur.  Propter  quod 
ad  Galatas  ait  Apostolus  :  Notum  vobis  fa-  ouU  i 
cio,  fratres,  evangeliuin  quod  praedicavi 12 
in  vobis,  quia  non  est  secundum  homi- 

nem  :  neque  enim  ego  ab  homine  accepi  A 
illud,  neque  didici,  sed  per  revelationem 
Jesu  Christi.  Imo  Ecclesiam  regi  a  Spiritu 
Sancto,  non  noscimus  nec  credimus  nisi 
ex  Scripturis  et  auctoritate  ac  instructione 
Scripturae.  Verumtamen,  quamvis  istud  sit 
verum.attamen  verba  illa  Durandi  videntur 
catholice  dicta,  et  omnia  ista  stant  simul, 
ita  quod  Scriptura  habet  auctoritatem  ab 
Ecclesia,  et  econtra,  sed  modo  diverso. 
Scriptura  quippe  ab  Ecclesia  auctoritatem 
sortitur  quantum  ad  innotescentiam  seu 
manifestationem,  quoniam  ex  determina-  B 
tione  universalis  concilii  innotescit  et  ma- 
nifestatur,  quae  Scriptura  sit  censenda  ca- 
nonica;  ipsa  vero  Scriptura  hoc  docet,  quod 
Ecclesia  a  Spiritu  Sancto  infallibiliter  re- 
gitur.  Suam  vero  auctoritatem,  veritatem 
et  certitudinem  habet  Scriptura  a  Deo  ve- 
re  causaliter  et  exsistentialiter.  Itaque  Scri- 
ptura  et  Ecclesia  se  invicem  fulciunt,  mu- 
niunt  ac  tuentur ;  utraque  vero  a  Deo  au- 
ctoritatem  adepta  est,  Et  de  his  in  opusculis 
de  Auctoritate  generalis  concilii,  et  de  Po- 
testate  summi  Pontificis,  plenius  scripsi.  G 

Insuper  scribit  Durandus  :  Si  constaret 
quod  aliquid  esset  dictum  a  Deo,  de  illo 
aliquo  ut  sic  non  esset  fides,  nec  aliqua 
esset  inde  fides  necessaria.  Constat  nam- 
que  certissima  ratione,  quod  Deus  non 
potest  mentiri  nec  dicere  falsum.  Si  ergo 
constaret  evidenter  Deum  dixisse  aliquid, 
constaret  scientifice  illud  esse  verum.  In 
speciali  etenim  videmus  claram  termino- 
rum  connexionem. 

Contra  hoc  dictum  Durandi  multa  pos- 
sent  induci.  Si  enim  Christianis  non  consta-  D 
ret  pro  certo,  fidem  catholicam  et  evan- 
gelicam  legem  realiter  esse  collatam  ac 
promulgatam  ac  confirmatam  a  Deo,  non 
possent  certitudinaliter  atque  indubie  cre- 
dere,  sentire,  confiteri  et  affirmare,  ipsam 
fidem  et  legem  esse  veram,divinam  ac  sa- 
lutarem.Non  enim  hoc  queunt  naturali  ra- 
tione,  nec  alio  medio  certo  probare.  Deni- 
que,  si  dictum  illud  Durandi  esset  verum, 
sequeretur  quod  gloriosi  ac  divini  Apostoli 
ac  sancti  Prophetae  non  habuissent  fidem. 


Certissime  enim  noverunt  Deum  esse  locu- 
tum  ad  ipsos  per  inspirationem  internam, 
per  angelos  sanctos,  qui  etiam  nequeunt 
mentiri  neque  peccare,  quum  sint  confir- 
mati  in  bono  per  infusionem  Spiritus  San- 
cti  ;  sicque  evidenter  eis  constabat,  Deum 
dixisse  ea  quae  ipsi  ulterius  protulerunt, 
pra?dixerunt,scripserunt  et  docuerunt.Imo 
tam  certi  erant  de  hoc,  quod  Paulus  apo- 
stolus  dixit  scripsitque  Galatis  :  Licet  nos  Gaiat.  i,  8. 
aut  angelus  de  ccelo  evangelizet  vobis  prse- 
terquam  quod  evangelizavimus  vobis,  ana- 
thema  sit.  Nonne  Apostoli  sciverunt  certis-  Act.  n.iet 
sime  se  accepisse  Spiritum  Sanctum  in  die  seq" 
Pentecostes?  Nonne  Paulus  scivit  se  raptum  n  Cor.  m, 
usque  ad  tertium  ccelum,et  audisse  imme- 2'  *• 
diate  a  Deo  verba  arcana?  Et  nihilo  minus 
habuit  fidem  deinceps.  Imo  et  gloriosissi- 
ma  atque  omnino  incomparabilis  Virgo,su- 
percertissime  novit  sibi  angelum  sanctum  Luc.  i, 26- 
esse  locutum,  seque  concepisse  de  Spiritu  38- 
Sancto,  et  peperisse  Filium  Dei,  audisse- 
que  ab  ipso  ea  quae  fidei  sunt;  attamen 
habuit  fidem,  quia  viatrix.  —  Idcirco  di- 
cendum,  istud  non  obviare,  sed  maxime 
concordare,  conferre,  alludere  fidei  chri- 
stianse,  quod  certe  constat  fidelibus  (po- 
tissime  eis  qui  fidem  habent  cum  ratio- 
nibus  credendorum  et  purificatee  mentis 
intelligentia)  fidem  esse  confirmatam,  col- 
latam,  infusam  a  Deo.  Et  quamvis  ex  hoc 
sequitur  certissime,  quod  vera  sit  fides  et 
testimonia  ejus,  non  tamen  amittit  fidei 
rationem,  nec  est  scientia,  quia  non  habet 
certitudinem  evidentiae  de  his  quse  credit, 
quum  incomprehensibilia  sint  menti  hu- 
manae  in  vita  praesenti,  nec  ea  clare  potest 
in  hoc  statu  conspicere.  Nihilo  minus  pro- 
pter  Dei  auctoritatem  certissime  illis  as- 
sentit,dum  constat  ei  quod  Deus  est  testis. 
Hinc  Thomas  in  hac  ait  distinctione  :  Ar- 
gumenta,  puta  miracula  proprie  dicta,  soli 
Deo  possibilia,  quae  cogunt  ad  fidem,  non 
probant  in  se  seu  per  se  fidem,  sed  veri- 
tatem  annuntiantis  fidem,  ita  quod  scitur 
esse  verax.  Et  sicut  pracedenti  distinctio-  p. 412D. 
ne  innotuit,  per  evidentiam  et  excellen- 
tiam  miraculorum  quae  facta  sunt  et  fiunt 

pro  confirmatione  fidei  christianae,  daemo- 
nes  credere  compelluntur. 

Praeterea,  Henricus  in  Quodlibeto  octavo 
q.  n.  respondens  ad  istud,  utrum  aliquis  arti- 
culus  fidei  valeat  demonstrari,  conscribit : 
Dicunt  quidam  sensisse  Richardum,  quod 
articuli  fidei  queunt  probari.  Sed  scien- 
dum,  quod  secundum  Philosophum  octavo 
Topicorum,  duplex  est  disputatio  :  una  ad 
rem  de  qua  aliquid  quaeritur  absolute ; 
alia  ad  positionem,  dum  quaeritur  aliquid 
praesupposito  alio,  atque  ex  ejus  supposi- 
tione  arguitur  ad  quaesitum.  Si  primo  mo- 
do  proponatur  quaestio  de  fide,  sic  nullus 
articulus  fidei  potest  demonstrative  pro- 
bari  :  quia  sunt  de  his  quae  facultatem 
naturalis  rationis  ita  excedunt,  quod  eo- 
rum  contraria  per  ea  quae  in  naturali- 
bus  conspiciuntur,  probabiliora  consistunt. 
Idcirco  ad  ea  intelligenda,  primus  gradus 
debet  nobis  esse  auctoritas.  Sicque  ex  cre- 
ditis  et  suppositis  tanquam  veris  ac  ne- 
cessariis,  et  ex  aliis  naturali  ratione  cogni- 
tis  coassumptis,ad  alia  credita  intelligenda 
debemus  ascendere,ita  etiam  quod  illacre- 
dita  quae  sunt  principia  intelligendi  alia 
quibusdam  adjunctis,  possint  esse  conclu- 
siones  cognitae  et  intellectae,  ut  sic  nullum 
maneat  credibile  quin  possit  esse  intelli- 
is.  vii,  9,  gibile.  Propter  quod  Isaias  asserit  :  Nisi 
juiu  lxx.  cre(ii(jeritjs,non  intelligetis.  Denique,  quse- 
dam  credenda  aeterna  sunt,  et  absolute  ne- 
cessaria,  ac  impossibilia  aliter  se  habere, 
ut  ea  quae  de  summa  Trinitate  creduntur  : 
de  quibus  ait  Richardus,  quod  impossibile 
est  ea  necessaria  ratione  carere(quod  bene 
verum  est),  sed  soli  Deo  cognita,  nec  ulli 
pure  naturali  ratione  investiganda  sine  fi- 
dei  suppositione.Alia  autem  credenda  sunt, 
quae  non  sunt  sirnpliciter  et  absolute  ne- 
cessaria,  sed  solum  supposita  divinae  vo- 
luntatis  determinatione,  ut  ea  quae  spectant 
ad  sacramenta  et  ad  humanam  redemptio- 
nem  per  Christum  :  ad  quae  non  sunt  ne- 
cessaria  argumenta,  etiam  suppositis  cre- 
dibilibus,  sed  probabilia  et  congruentia 
solum,  acccpta  ex  parte  modi  redemplio- 
nis  justificationisque  nostrae. 


A  Quocirca  sciendum,  quod  differunt  circa 
idem  haec  tria,  credere,  intelligere  et  vi- 
dere.  Videre  namque  est,  oculo  ad  oculum 
spiritualiter  mente  conspicere,  sicut  cor- 
poraliter  solem  videmus  :  sicque  Beati  om- 
nia  vident  in  divina  essentia;  nec  sic  vi- 
deri  aliquid  potest  intellectualiter  extra 
visionem  gloriosam,  quacumque  alia  co- 
gnitione  seu  naturali  seu  supernaturali. 
Intelligere  vero  est,  cognoscere  aliquod 
verum  perspicue  per  medium  certius,  cer- 
tificatum  in  primis  ex  sensuum  cognitio- 

B  ne.  Gredere  autem  est,  alicui  veritati  pro- 
pter  auctoritatem  proponentis,signis  atque 
prodigiis  ceterisque  hujusmodi  confirma- 
tam,  per  intellectum  voluntarie  adhaerere. 
De  qua  adhaesione  scribit  Richardus  :  Nil 
certius,  nihil  constantius,  quam  quod  fide 
apprehendimus  seu  tenemus.  Sunt  namque 
quampluribus  ccelitus  revelata,  atque  tam 
multis  et  magnis,  tam  miris  signis  ac  prae- 
claris  prodigiis  divinitus  confirmata,  ut 
genus  videatur  dementiae  in  his  vel  ali- 
quantulum  dubitare.  Utimur  itaque  in  cre- 

G  dendorum  attestatione  signis  pro  argu- 
mentis,  prodigiis  pro  experimentis,  ad 
persuadendum  voluntati  ut  credere  velit ; 
non  ad  probandum  rationi  veritatem  eo- 
rum  quae  exstant  credenda,  ita  ut  propter 
talem  probationem  et  veritatem  perspicu- 
am  credat,  utpote  fidem  praeveniendo  (ali- 
ter  enim  meritum  fidei  evacuaretur)  :  ut 
non  ex  ratione  credamus,quantum  ex  par- 
te  est  intellectus;  non  tamen  sine  ratione, 
quantum  ex  parte  est  voluntatis.  Sic  igitur 
credere,  repugnat  omni  aperto  intellectui 

D  veritatis,  quoniam  semper  obscuritatem  ha- 
bet  annexam.  Ilinc  Deum  esse,  seu  quod 
unus  est  Dcus,  non  est  absolulc  loquendo 
articulus  fidei,  quum  valeat  demonstrari; 
sed  est  articulus  cum  determinatione,  vi- 
delicet  quod  est  humani  generis  reparator 
et  glorilicator,  quod  probari  sufficienter 
non  valet  nisi  fide  supposita.  —  Etec  Hen- 
ricus,  qui  de  his  scribit  prolixe,  et  in 
prosecutione  consentire  videtur  Richardo, 
quod  scilicet  ca  quae  fidei  sunt,  possint  in 
hac  vita  intelligi,  proficiendo  in  perscru- 

tatione  eorum  ex  naturalibus  scientiis  et 
argumentationibus  aptis.  Unde  et  addit  : 
Articuli  fidei  considerari  dupliciter  pos- 
sunt.  Primo,  ut  credibilia  solum  :  sicque 
soli  supernaturali  lumini  innituntur,  et 
quoad  hoc  nequeunt  demonstrari,quoniam 
lumen  illud  est  primum  fidem  efficiens, 
ut  non  credita  credantur  aut  intelligan- 
tur.  Secundo  considerantur  ut  intelligibilia 
postquam  sunt  credita  :  et  ita  innituntur 
non  tam  lumini  supernaturali  quam  na- 
turali,  et  sic  possunt  (ut  dictum  est)  de- 
monstrari. 

In  qua  re  magis  consentio  Thomae  op- 
positum  sentienti.  Verum  in  hoc  Richardo 
et  Henrico  consentio,  quod  nil  certius,  ni- 
hil  constantius  tenemus  quam  quod  ap- 
prehendimus  fide;  atque  quod  certi  omni- 
no  sumus  de  hoc,  quod  Deus  omnipotens 
et  a?ternus,  essentialiter  verus  ac  veritas, 
hujus  sacratissimse  fidei  nostrae  auctor  et 
testis,  dator,  conservator  ac  confirmator 
est.  Quod  luce  clarius  patet,  si  universa 
quibus  catholica  fides  innititur,  et  quibus 
probatur  ac  declaratur,  comportentur  et 
invicem  comparentur. 

Praeterea  idem  doctor  Quodlibeto  deci- 
mo  quaerit,  utrum  possibile  sit  quod  homo 
consentiat  propositioni  cujus  contrarium 
sibi  apparet  per  rationem.  Ad  quod  re- 
spondet  :  Distinguendum  est  de  ratione, 
quia  aut  ratio  innititur  solidae  veritati  quae 
nullatenus  potest  infringi  et  solvi,  aut  in- 
nititur  probationi  quae  quantumcumque 
videatur  apparens,  vere  tamen  potest  dis- 
solvi.  Itaque  nemo  consentire  potest  illi 
propositioni  cujus  contrarium  sibi  constat 
per  rationem  primo  modo  dictam  :  quo- 
niam  veritas  lucide  cognita,  cogit  intel- 
lectum  ad  sui  assensum,  et  ad  dissenti- 
endum  suo  contrario.  Propositioni  autem 
cujus  contrarium  apparet  homini  per  ra- 
tionem  secundo  modo  acceptam,potest  ho- 
mo  assentire  per  fidem,  et  cogi  ad  hoc  per 
voluntatis  imperium.  Sicque  consentimus 
articulis  fidei,  contra  quam  nulla  ratio 
primo  modo  accepta  potest  excogitari  nec 
inveniri,  quum  fides  haec   divinse   et  in- 


A  creatae  innixa  sit  veritati.  Haec  Henricus. 
Qui  rursus  sciscitatur  Quodlibeto  duode- 
cimo,  an  non  habens  rationem  cogentem,  q.  3. 
potest  assentire  uni  parti  contradictionis 
sine  formidine.  Videtur  quod  imo,  quia 
sic  assentitur  articulis  fidei.  In  oppositum 
est,  quod  ratio  demonstrativa  facit  assen- 
tire  sine  formidine,  ratio  autem  probabilis 
cum  formidine  :  quare  quum  quisque  as- 
sentit  alicui  parti,  assentit  illi  ex  aliqua 
ratione  :  quicumque  igitur  assentit  sine 
formidine,  assentit  ex  ratione  demonstra- 

B  tiva.  —  Dicendum,  quod  assentire  alicui 
parti  contradictionis  contingit  dupliciter  : 
primo,  ex  ipsa  cogniti  claritate  in  sua  ve- 
ritate ;  secundo,  ex  habitu  infuso  cum  vo- 
luntatis  imperio.  Primo  modo,  nulli  as- 
sentitur  sine  demonstratione  aut  veridica 
ratione,  sive  in  divinis  sive  in  humanis, 
pro  statu  vitae  praesentis ;  sed  secundo  mo- 
do,cum  lumine  fidei  bene  assentitur  alteri 
parti  contradictionis  sine  formidine,  et  hoc 
sine  omni  ratione  qua  directe  assentitur 
ei  quod  scitur,  quamvis  non  sine  ratione 

C  qua  quis  suadetur  quod  credi  debet.  Sic- 
que  concedenda  est  ratio  prima.  Ad  se- 
cundam  dicendum,  quod  in  his  quibus 
assentitur  ex  auctoritate,  praesertim  divi- 
na,  non  est  verum  quod  quicumque  assen- 
tit  alicui  parti,  assentit  ei  ex  ratione  de- 
monstrativa.  Talibus  autem  assentitur  sine 
formidine  :  et  si  ad  idem  habeatur  ratio 
probabilis,  tamen  in  assentiendo  nulla  est 
propter  illam  formido,quemadmodum  nec 
scientia  est  cum  formidine,  dum  quis  de 
eadem  conclusione  habet  demonstrationem 

D  et  rationem  probabilem  simul.  Nam  etsi 
ratio  probabilis  ex  se  sola  circa  cognitum 
ponat  formidinem,  non  tamen  ut  est  cum 
demonstratione  aut  voluntatis  imperio.Haec 
idem. 

Postremo  sciscitatur  hic  doctor  Quodli- 
beto  eodem,  utrum  quod  quid  est  Dei,  seu  q. 2. 
quod  Deus  est  trinus,  aut  quodcumque 
aliud  credibile  de  Deo,  possit  in  via  cla- 
rius  cognosci  seu  sciri  quam  per  fidem.Ad 
quod  respondemus,  quod  imo,  et  etiam  in 
lumine  clariori  quam  sit  fidei  lumen.  Ali- 

ter  unus  fidelium  non  haberet  clariorem  A 
notitiam  de  credendis  quam  alter.  Gujus 
oppositum  constat  ex  Augustino  dicente  : 
Quamvis  universi  fideles  polleant  ipsa  fi- 
de,  non  tamen  scientia  defendendi  ipsam 
fidem.  Haec  autem  scientia  consistit  in 
claritate  cognitionis,  quia  scientia  est  quae- 
dam  cognitio.  Sed  forte  quis  dicet,  quod 
fides  capit  augmentum,  suntque  gradus  in 
ea,  sicque  ex  solo  fidei  lumine  potest  unus 
pra3  alio  scientia  fidei  resplendere.  Dico, 
quod  si  clarior  non  posset  haberi  notitia 
de  credendis  quam  per  fidei  lumen,  tunc  B 
necessario  fides  et  scientia  aequipararen- 
tur,  ut  quanto  plus  polleret  quis  fide,tanto 
plus  polleret  ista  scientia  :  cujus  contra- 
rium  dicit  Augustinus,et  per  experientiam 
patet.  Idcirco  revera  aliquod  credibilium 
clarius  potest  cognosci  quam  fide.  Propter 
quod  asserit  Augustinus  :  Aliud  est,  scire 
tantum  quid  homo  credere  debeat;  aliud, 
scire  qualiter  hoc  ipsum  piis  opituletur, 
et  contra  impios  defendatur.  Hinc  scientia 
sacrae  Scripturee  est  utilis,  ut  ex  ea  ratio- 
nes  ac  media  capiantur  per  quee  credita  C 
declarentur,  et  posteriora  ex  prioribus  com- 
probentur.  Ideo  ad  Corinthios,  inter  dona 
gratiae  gratis  datae  distinguit  Apostolus  in- 
ter  fidem  et  inter  sermonem  sapientiae  ac 

l  Cor.  xii,  sermonem  scientiae  :  Alii,  inquiens,  datur 
sermo  sapientiee,  alii  sermo  scientiae,  alte- 
Joann.  1,4.  ri  fides.  Unde  et  super  illud  Joannis,  Vita 
erat  lux  hominum,  loquitur  Augustinus  : 
Lux  increata  illuminat  homines  duplici 
lumine,  parvulos  scilicet  lumine  fidei,  quo 
nutriantur  ut  lacte;  majores  vero  lumine 
sapientiae,  quo  ut  solido  cibo  vescantur  :  D 

i  Cor.  11,6.  de  qua  dixit  Apostolus,  Sapientiam  loqui- 
mur  inter  perfectos.  —  Haec  idem,  qui  is- 
tam  materiam  diffuse  prosequitur,  tenens 
(ut  supra)  quod  quaedam  credibilia  sint 
intelligibilia,  atque  a  proficientibus  intel- 
lecta  altiori  lumine  quam  sit  fidei  luinen. 
Quocirca  fatcor,  quod  per  donum  sa- 
pientiae,  ea  quae  fidei  sunt  clarius  cogno- 
scuntur  quam  sola  fide  prout  communiler 
inest  fidelibus.  Verumtamen  quicumque 
habet  fidero  forroatam,  habet  el  sapientise 


donum,  imo  et  omnia  septem  dona  Spi- 
ritus  Sancti,  secundum  aliquem  gradum ; 
et  quanto  quis  amplius  crescit  in  caritate, 
tanto  plus  crescit  in  dono  sapientiae,  quo 
per  gustum  internum  ac  dulcem  mentis 
saporem  noscuntur  divina.  Sapientia  quo- 
que  haec,  quantum  ad  gradum  suum  in 
hac  vita  supremum,realiter  idem  est  quod 
mystica  theologia.  Praeter  hanc  sapientiam 
salutarem  quae  est  donum  gratiae  gratum 
facientis,  est  alia  sapientia  quae  est  donum 
gratiae  gratis  datae,  per  quam  sapientiam 
declarantur,  persuadentur,  defenduntur  ea 
quae  fidei  sunt  quantum  ad  divina  aeterna 
et  increatas  personas.  Conformiter,  praeter 
scientiam  quae  est  donum  Spiritus  Sancti, 
est  scientia  quae  est  munus  gratiae  gratis 
datae,  per  quam  defenduntur,  suadentur 
et  edocentur  ea  quae  fidei  sunt  circa  crea- 
ta.  Et  haec  sapientia  atque  scientia  aliqui- 
bus  per  infusionem  praestantur  ;  aliqui 
vero  per  studium  et  exercitium  instru- 
ctionemque  aliorum  eas  adipiscuntur.  Si 
itaque  dona  haec,  utpote  utraque  ista  sa- 
pientia,  dicantur  lumina  altiora  ac  clariora 
quam  fidei  lumen  est,  in  quantum  fidei 
adveniunt  aut  superinfunduntur  seu  con- 
junguntur,  sic  concedo  quod  ea  quee  fidei 
sunt,  et  quid  sit  Deus,  clarius  et  excellen- 
tius  queant  intelligi  quam  per  fidei  lu- 
men.  Verumtamen  lumen  fidei  dupliciter 
potest  intelligi,  scilicet  transitive  et  intran- 
sitive.  Si  transitive,  sic  fides  et  lumen  fi- 
dei  realiter  ab  invicem  distinguuntur,  in- 
telligendo  per  fidei  lumen  quamcumquc 
illuminationem  actualem  in  fide,  seu  prac- 
fatas  sapientiam  et  scientiam.  Sicque  rur- 
sus  admitto,  quod  altius  quam  per  fidem 
valeamus  cognoscere  in  hac  vita  ea  quco 
fidei  sunt.  Si  vero  lumen  fidei  sumatur 
intransitive,  pro  ipsa  fide  quae  lumen  quod- 
dam  est,  sic  denuo  idem  concedo.  Nihilo 
minus  advertendum,  quod  lumen  fidei  ad- 
huc  dupliciter  sumi  potest  :  prirno,  pro 
fide  seu  ejus  illuininalione;  secundo,  pro 
quocumque  Iumine  ad  viatorem  spectan- 
te,  quamdiu  in  statu  viae  ac  fidei  est,  et 
per  fidem  peregrinatur  a  Domino.  Kt  ita  n 

arbitror  concedendum,  quod  in  hac  vita 
non  valeamus  Deum  et  credenda  clarius 
eminentiusque  cognoscere  quam  per  fi- 
dem  :  et  hoc  de  lege  communi,  quamvis 
per  omnipotentiam  Dei  et  privilegio  gra- 
tiae  specialis  aliter  queat  accidere,  sicut 
icor.xn,  fuit  in  Paulo  tempore  sui  raptus. 

Praeterea,  Scotus  hic  sciscitatur,  utrum 
de  credibilibus  revelatis  possit  quis  habe- 
re  scientiam  simul  et  fidem,  loquendo  de 
scientia  prout  sumitur  pro  quacumque 
certa  notitia  quse  habetur  ex  evidentia 
rei.  Circa  haec  Scotus  primo  recitat  posi- 
tionem  S.  Thomae  in  prima  parte,  ubi  af- 
firmat  theologiam  esse  scientiam  subalter- 
natam  scientiae  Beatorum,  quae  est  scientia 
subalternans  sibi  scientiam  theologicam 
viatorum.  Hanc  positionem  reprobat  Sco- 
tus,  quoniam  Thomas  in  secunda  secun- 
dae  determinat  quod  fides  et  scientia  non 
stant  simul  de  eodem.  Deinde  refert  de 
hac  quaestione  opinionem  Henrici  praeha- 
bitam,  quod  scilicet  fides  et  visio  non 
stent  simul,  sed  fides  et  intelligentia  seu 
scientia  de  credendis,  quae  scientia  habe- 
tur  per  lumen  clarius  lumine  fidei,  quod 
lumen  est  medium  inter  lumen  fidei  et 
lumen  gloriae.  Contra  haec  objicit  quia 
Henricus  est  sibi  ipsi  contrarius,  quum 
dicat  in  Summa  sua,  quod  ad  hoc  quod 
credita  intelligantur,non  requiritur  lumen 
speciale  aliud  a  fidei  lumine;  item,  si  duo 
lumina  illa,  videlicet  lumen  fidei  et  lu- 
men  scientiae  de  credendis,  stant  simul, 
quum  lumen  illud  scientiale  non  faciat 
cognitionem  intuitivam  de  credibilibus, 
sed  abstractivam,  tunc  potest  tota  scientia 
geometriae  haberi  ab  aliquo,  et  tamen  si- 
mul  cum  scientia  illa  posset  habere  fidem 
de  eodem  objecto. 

Alia  multa  objicit  contra  opinionem  Hen- 
rici,  quae  modici  sunt  momenti  atque  fa- 
cillime  solverentur.  Sed  quia  fassus  jam 
sum  opinionem  illam  etiam  parvitati  meae 
non  complacere,  non  curo  eam  defendere. 
Ceterum,  ponere  lumen  illud  clarius  Iwrni- 
ne  simplicis  fidei,  approbavi,  et  a  ^"  '•  i 
re  illo  solenni  idonee  comprobatur  :  im.o 


A  ponere  illud  juxta  modum  nunc  introdu- 
ctum,  apertissime  consonat  Augustino  in 
sermonibus  variis  de  Resurrectione  et  ali- 
bi,  et  in  libro  de  Civitate  Dei,  atque  in 
libro  de  Trinitate,  et  super  Joannem.  Et 
in  hoc  concordant  doctores  praecipui,  Ale- 
xander,  Thomas,  Albertus,  Bonaventura, 
Guillelmus  Parisiensis,  Antisiodorensis,  Pe- 
trus,  Udalricus,  et  alii  multi.  Denique,  qui- 
dam  expositores  super  illud  beati  Job,Deus  Job  xxxvi, 
in  manibus  abscondit  lucem,  et  praecipit '  ' 
ei   ut  rursus   adveniat  ac  denuo   oriatur, 

B  annuntiat  de  ea  amico  quod  possessio  ejus 
sit,  et  ad  eam  possit  ascendere  :  quidam 
tangunt  expositores,  qualiter  Dominator 
omnipotens  (cujus  sunt  manus  omnipo- 
tentia,justitia,misericordia,sapientia  ejus) 
lucem  contemplationis,  radium  theoricae 
illustrationis,  splendorem  cherubicae  emi- 
cationis,  habet  potestative  atque  causali- 
ter  in  praetactis  manibus  suis  :  quam  juxta 
superliberrimum  arbitrium  suum  emittit 
et  retrahit,  abscondit  et  pandit,  effundit, 
infundit,  communicat.  Haec   lux  contem- 

C  plationis  deificae(in  qua  ea  quae  fidei  sunt, 
mira  et  admirabili  claritate  cernuntur,  cce- 
liformiter  apprehenduntur,  quamvis  non 
comprehendantur  neque  scientialiter  no- 
scantur)  non  utique  omnibus  datur,  sed 
praesertim  viris  heroicis,  purgatique  animi 
mentibus,  seraphico  sanctae  caritatis  ardo- 
re  succensis;  et  ipsa  potius  est  quid  ac- 
tuale  pertransiens,  quam  habituale  quie- 
scens  in  animo  contemplantis.  Haec  Iux  rite 
censetur  medium  quoddam  inter  lumen 
gloriae  lumenque  fidei  communiter  dictae  : 

D  qua  luce  radiante,  coruscante,  praedomi- 
nante  in  mente  contemplativa,  ineffabili- 
ter  praesentantur,  innotescunt,  cernuntur 
credenda,  et  omnis  eorum  connexio,  se- 
ries,  ordo,  rationabilitas,  consonantia,  ac 
supernaturalis  deiformisque  pulchritudo  : 
ita  quod  menti  taliter  illuminatae,  unctae, 
succensae,  nil  rationabilius,  nil  sapientia- 
lius,  nil  verius,  neque  divinius  videatur, 
quam  christianae  fidei  tenor,  theoria,  evan- 
gclizatio. 

Hanc  lucem  negare,  irrisorie  examinare, 

et  tanquam  fictum  quid  reputare,  non  est  A 
aliud  quam  propriam  imperitiam  demon- 
strare;  nec  alicujus  subtilitatis  signum  id 
reor.  Et  certe  in  Scripturis  divinis  fre- 
quenter  de  ea  fit  mentio,  de  qua  et  sancti 
Patres  ubertim  locuti  sunt,  praecipue  Au- 
gustinus  in  libro  Confessionum  et  alibi. 
icor. H,u.  Verum  animalis  homo  non  percipit  ea  quae 
sunt  Spiritus  Dei,  imo  stultitia  est  illi.  De- 
nique,  de  hac  luce  contemplator  ille  altis- 
simus,  divinissimus,  sacratissimus  et  theo- 
logicissimus  Dionysius,  in  libro  Mysticae 
theologiae  evidenter  locutus  est;  de  qua  et  B 
sanctus  pater  effatur  Bernardus  in  episto- 
la  ad  Cartusienses  domus  Montis  Dei :  Om- 
nipotens  Deus  suo  electo  ac  dilecto  lumen 
quoddam  vultus  sui  ostendit,  sicut  lumen 
clausum  in  manibus,  quod  patet  ac  latet 
ad  tenentis  arbitrium  :  quatenus  per  id 
quod  raptim  videre  conceditur,  ad  plenam 
aeterni  luminis  possessionem  visionemque 
accendatur;  cui  ut  aliqualiter  pateat  quid 
sibi  desit,  quasi  pertransiens  gratia  men- 
tem  praestringit  amantis,eripiens  eam  sibi, 
et  rapit  eam  in  diem  qui  est  a  tumultu  C 
rerum  ad  gaudia  silentii,  atque  pro  mo- 
dulo  suo  ad  momentum  id  ipsum  osten- 
dens  ei  videndum  sicuti  est.  Interim  quo- 
que  efficit  ipsum  in  id  ipsum,  ut  sit  pro 
modulo  suo  sicut  et  illud  est.  Ubi  quum 
didicerit  quid  sit  inter  mundum  et  im- 
mundum,  redditur  sibi  et  remittitur  ad 
mundandum  cor,  ut  si  rursus  aliquando 
admittatur,  sit  purior  ad  videndum,  stabi- 
lior  ad  fruendum.  Amplius,  de  recipienti- 
bus  et  experientibus  hujuscemodi  luminis 
infusionem,  irradiationem,  transformatio-  D 
nem,  idem  Sanctus  in  libro  de  Considera- 
tione  fatetur  :  Ili  desuper  gratiosissime 
praeveniuntur,  qui  in  profundissima  Dei 
misericordia,  quasi  quodammodo  jam  se- 
pulta  arbitrii  potestate,  in  divitias  gloriae 
in  spiritu  ardoris  subito  rapiuntur.  De 
hac  luce,  et  de  speciebus  vel  potius  de 
gradibus  ejus,  scribit  diffuse  in  diversis 
opusculis  devotus  ac  dulcis  doctor  Bona- 
ventura;  vir  quoque  mirabiliter  desuper 
doctus,  unctus,  et  in  devotionalibus  exer- 


citiis  exercitationibusque  internis  valde 
expertus,  dominus  Joannes  Ruysbroeck, 
canonicus  regularis.  Insuper  et  philosophi 
quidam  eximii  de  hujusmodi  luce  aliquid 
inveniuntur  locuti.  Nempe  ut  nono  de  Ci- 
vitate  Dei  loquitur  Augustinus,  secundum 
Apuleium  Platonicum,  summus  Deus  uni- 
versorum  creator,  sic  a  Platone  laudatur, 
quod  ipse  solus  qui  nequit  humani  ser- 
monis  penuria  vel  modice  comprehendi, 
vix  a  sapientibus  viris,  quum  se  vigore 
animi  quantum  possibile  est  a  corpore 
abstraxerint,  contemplatur;  illud  quoque 
velut  in  altissimis  tenebris  rapidissimo  co- 
ruscamine  lumen  candidum  intermicare. 
Hinc  et  Aristoteles  subtilissime  et  (ut  opi- 
nor)  experimentaliter  dixit  :  Vita  nostra 
quandoque  ad  modicum  talis  est,  qualis 
est  vita  Dei  aeternaliter.  Hanc  demum  lu- 
cem,  in  qua  ea  quae  fidei  sunt,  tam  lim- 
pide,  amorose  ac  dulciter  conspiciuntur, 
electus  ille  Augustinus  expertus,alloquitur 
Deum  in  libris  Confessionum  :  Splendui- 
sti  et  valde  coruscasti  in  anima  mea,  o  lux 
interna  ac  sempiterna.  Concussisti  et  pene- 
trasti  viscera  animae  meae,  et  non  satiabar 
illis  diebus  contemplari  lacrimose  ac  sua- 
vissime  admirari  altitudinem  consilii  tui 
super  modo  salvationis  generis  humani. 

Praeterea,  quod  Scotus  dicit  sanctum  Do- 
ctorem  sibi  ipsi  contrarium,  facillime  sol- 
vitur,  si  dicatur  quod  in  secunda  secundae 
dicere  velit  theologiam  non  esse  scientiam 
proprie  dictam  et  subalternantem,ac  prin- 
cipia  per  se  nota  in  statu  ac  ordine  et  ge- 
nere  suo  habentem  :  quod  et  satis  constat 
verba  ipsius  ibi  pensanti.  In  prima  vero 
parte  concedit,  quod  sit  scientia  subalter- 
nata  modo  praetacto,  prout  de  isto  dictum 
est  plenius  circa  exordium  super  primum 
Sententiarum,  ubi  tractatum  est,  utrum  t 
et  qualiter  theologia  seu  sacra  Scriptura  58 
sit  scientia  :  idcirco  pertranseundum  hoc 
loco. 

Consequenter  Scotus  propriam  ponit 
opinionem,  praemittendo  qualiter  scientia 
sumatur  dupliciter.  Primo,  pro  omni  noti- 
tia  quae  est  cum  adhaesione.  firma  :  et  sic 

etiam  fides  exstat  scientia.  Secundo  pro- 
prie,  prout  sumitur  primo  Posteriorum, 
quo  dicitur  :  Scire  est  rem  per  causam 
cognoscere,  etc.  Sicque  impossibile  est  de 
eodem  scientiam  esse  ac  fidem.  Istud  pla- 
num  est,  nec  Thomas  neque  Henricus  di- 
cunt  contrarium  :  imo  de  Deo  non  potest 
hoc  modo  haberi  scientia,  quum  ipse  non 
habeat  causam,  nec  aliquid  eo  sit  prius. 
—  Deinde  subjungit  Scotus  :  Notitia  quam 
quis  habet  de  his  quae  traduntur  in  cano- 
ne  Bibliae,  non  est  tradita  per  modum  sci- 
entiae  demonstrativae,  inducendo  habitum 
illius  notitiae  de  intellectu  litterae  ex  ali- 
quibus  principiis  aliis,  ex  quibus  demon- 
strative  concludatur.  Habens  ergo  habitum 
de  istis  sic  traditis  in  sensu  litterae,  non 
habet  habitum  scientiae  sicut  descripta 
est ;  attamen  habet  habitum  quo  imme- 
diate  assentit  omnibus  et  singulis  in  Scri- 
ptura  contentis,  et  non  uni  propter  aliud  : 
imo  si  aliqua  ibi  tradita  probarentur  ex 
aliis,  non  assentiret  eis  quia  sic  probata, 
ita  quod  cuilibet  dicto  canonis  assentit, 
non  quia  probatur  modo  preedicto,  sed 
propter  auctoritatem  Dei,  ratione  cujus 
omnibus  assentit  in  Scriptura  contentis 
immediate,  non  uni  propter  aliud  per  syl- 
logisticum  discursum.  —  Similiter  si  quis 
sciat  Scripturam  exponere,  conclusiones 
explicare,  et  contraria  solvere,  talis  potest 
in  Ecclesia  esse  major;  tamen  quando  ex- 
ponit  unum  passum  Scripturee  per  alium, 
et  obscurum  per  manifestum,  non  habet 
majorem  certitudinem  de  uno  quam  de 
alio.  Si  vero  exponit  Scripturas  per  scien- 
tias  alias,  immiscendo  philosophiam  Scri- 
pturae  (quod  sine  dubio  multum  valet,  et 
prsecipue  ad  hoc  metaphysica  confert,  ut 
veritas  Scripturee  de  Trinitate  et  intelli- 
gentiis  abstractis  intelligatur);  tunc  dico, 
quod  conclusio  non  habet  certitudinem 
majorem  quam  altera  praemissarum  quae 
minus  certa  est,  sicut  in  omni  mixtione 
certitudo  conclusionis  est  certitudo  prae- 
missae  minus  certae:sicut  majore  exsisten- 
te  de  necessario,  et  minore  de  contingenti, 
non  sequitur  conclusio  de  necessario,  sed 


A  de  contingenti.  Ideo,  quum  praemissa  sum- 
pta  ex  Scriptura  non  sit  evidens  ex  termi- 
nis,  sed  credita,  conclusio  non  erit  de- 
monstrativam  scientiam  generans,  quamvis 
possit  generare  habitum  alium  a  fide.  Haec 
Scotus. 

Contra  quae  objici  potest.  Primo  contra 
illud  quod  ait  :  Notitia  quam  quis  habet 
ex  Scripturis  de  contentis  in  ea,  non  est 
tradita  per  modum  scientiae  demonstrati- 
vae,  etc.  Contra  quod  primo  objicitur  ita. 
Veritas  dupliciter  cognoscitur  ac  probatur: 

B  primo,humana  et  naturali  argumentatione, 
ut  quod  homo  est  animal;  secundo,  super- 
naturali,  divina  et  miraculosa  operatione,ut 
quod  Deus  est  trinus.  Scriptura  autem  ca- 
nonica  utroque  genere  argumentationum 
istarum  multoties  utitur.  Primo  quippe  ge- 
nere  argumentationis  utitur  Deus  apud 
Isaiam,  dicens  :  Numquid  ego  qui  alios 
parere  facio,  ipse  non  pariam,  dicit  Do- 
minus?  Si  ego  qui  ceteris  generationem 
tribuo,  sterilis  remanebo?  Ex  quibus  ver- 
bis  sumitur  efficax  argumentum  genera- 

C  tionis  divinae,  sive  ad  intra,  sive  ad  extra : 
quoniam  quidquid  fecunditatis  et  genera- 
tivae  virtutis  est  in  creaturis,  altiori  modo 
convenit  Creatori.Sic  quoque  in  Isaia  Deus 
probat  suam  incomparabilem  majestatem 
et  excellentiam,  seque  solum  esse  adoran- 
dum,demonstrative,  per  hoc  quod  ipse  est 
omnium  primum  principium  et  creator  ac 
ultimus  finis. Conformiter  in  Numeris  pro- 
batur  invariabilis  veritas  divinae  praenun- 
tiationis,  quum  dicitur  :  Non  est  Deus 
quasi  homo,  ut  mentiatur;  nec  ut  filius 

D  hominis,  ut  mutetur.  Dixit  ergo,et  non  fa- 
ciet?  Locutus  est,  et  non  implebit?  Quasi 
sic  arguat  :  Deus  nec  mentiri  potest,  ne- 
que  mutari,  ergo  quod  dixit  implebit  et 
faciet,  nec  revocabit.  Sic  quoque  argu- 
mentatur  Psalmista,  alloquendo  stultos  et 
perfidos,  omnipotentis  Dei  providentiam 
omniscientiamque  negantes:  Intelligite,  in- 
sipientes  in  populo;  et  stulti,  aliquando 
sapite.  Qui  plantavit  aurem,  non  audiet? 
Aut  qui  finxit  oculum,  non  considerat? 
Qui  corripit  gentes,  non  arguet?  Aut  qui 

docet  hominem  scientiam?  Ex  quibus  sa- 
cris  Eloquiis  (ut  etiam  Rabbi  Moyses  con- 
testatur)  innuuntur  idonea  argumenta  ad 
probandum  quod  Deus  altissimus,  qui  om- 
nem  rerum  instituit  ordinem,  atque  homi- 
nibus  sensum  videndi  ac  audiendi  donavit, 
qui  etiam  per  Prophetas  corripuit  impios, 
ac  futura  determinate  praedixit,  utique 
universa  cognoscit,providet,judicat  et  dis- 
ponit.  Innumerabilia  talia  possent  adduci. 
Insuper  secundo  genere  argumentationis 
utitur  ubertim  Scriptura,  ut  quum  ad  He- 

Bebr.\i,zA.  braeos  ait  Apostolus  :  Quomodo  effugie- 
mus,  si  tantam  neglexerimus  salutem?Quae 
quum  initium  accepisset  enarrari  per  Do- 
minum,  ab  eis  qui  audierunt  in  nos  con- 
firmata  est,  contestante  Deo  signis  et  pro- 
digiis  et  portentis  et  variis  virtutibus,  et 
Spiritus  Sancti  distributionibus.  Sic  et 
Apostolus  idem,  in  diversis  locis  Epistola- 
rum,  probat  suae  praedicationis  veritatem 
per  miracula  quae  effecit.  Imo  per  totum 
quatuor  Evangelistarum  textum,  Christi 
miracula  describuntur,  ad  comprobandum 
quod  ipse  exstitit  verus  in  suis  praedica- 
tionibus  ac  doctrinis,  et  quod  fuit  Ghri- 
stus  in  lege  promissus.  Unde  et  ipse  hoc 
argumento  frequenter  est  usus,  dicendo  : 
Si  non  facio  opera  Patris  mei,  nolite  cre- 
dere  mihi ;  si  autem  facio,  etsi  mihi  non 

md.  25.  creditis,  operibus  credite.  Itemque  :  Opera 
quae  dedit  mihi  Pater  facere,  testimonium 
perhibent  de  me.  Sic  et  alibi  probatur  ve- 
ritas  fidei  christianae  per  miracula  Christi, 
quum  dicitur  :  Multa  alia  fecit  Jesus,  quae 
non  sunt  scripta  in  libro  hoc;  haec  autem 
scripta  sunt  ut  credatis  quod  Jesus  est  Fi- 
lius  Dei.  Itaque,  quamvis  fides  assentiat 
articulis  suis  propter  Dei  auctoritatem,  ta- 
men  ex  miraculis  et  aliis  diversis  mediis, 
ex  vaticiniis  Prophetarum,  ex  effectibus 
divinae  justitiae  in  ultionibus  vitiorum  et 
remuneratione  virtutum,  ex  visionibus  et 
apparitionibus  angelorum,  ex  supernatu- 
ralibus  illuminationibus  visitationibusque 
internis,ex  finali  abjectione  Judaeorum,ex 
innumerabilibus  beneficiis  Dei  exhibitis 
populo  christiano,  ex  sanctissimis  conver- 

A  sationibus  patrum,ex  constantiis,victoriis, 
prodigiis  martyrum  innotescit,  persuade- 
tur  et  comprobatur,  quod  fides  ista  a  Deo 
sit;  nec  amplius  quaerimus,  non  obstante 
quod  his  quae  credimus  propter  ipsius 
auctoritatem,  obviare  et  reclamare  viden- 
tur  sensus  et  ratio,  experientia  quoque. 
Et  nisi  agnosceremus  certive,  quod  lex  et 
fides  christiana  a  Deo  sit,  levitatis  imo 
et  fatuitatis  esset,  certive  et  immobiliter 
credere  articulis  fidei  hujus,  qui  omnem 
rationem  et  capacitatem  prorsus  excedunt. 

B  Quamvis  ergo  fides  sic  credat,  habitus  ta- 
men  scientialis  sacrae  Scripturae  praefatis 
innititur  argumentis,  et  unum  probat  per 
aliud,  et  cuncta  se  invicem  fulciunt  ac 
confirmant,  unumque  alteri  certitudinem 
exhibet. 

Quod  si  dicatur,  quod  miracula  et  appa- 
ritiones  Christi  post  suam  resurrectionem, 
ac  missio  Spiritus  Sancti  facta  Apostolis, 
Apostolorumque  gesta,  nobis  non  constant 
nisi  per  fidem  :  dicendum,  quod  Deo  sic 
ordinante,  usque  in  praesens  continuata  et 

C  facta  sunt  diversa  miracula  in  Christi  Ec- 
clesia;  et  ea  quae  non  vidimus,  evidenter 
relucent  in  suis  effectibus,  in  conversione 
totius  mundi  ad  tam  arduam  legem  et  in- 
comprehensibilem  fidem,  sine  violentia 
praeliorum,  sine  magicis  artibus,  quas  su- 
percertissime  scimus  maxime  condemna- 
ri,  odiri  et  vitari  a  veris  Christianis,  ac 
Sanctis  (quos  honoramus  in  tot  claustris, 
collegiis,  religionibus,  basilicis),  et  religio- 
sis  personis.  —  Hinc  totum  illud  ex  Scoto 
inductum,  videtur  prorsus  erroneum.Quod 

D  ait  Scripturam  non  uti  discursibus  et  ar- 
gumentis,  demonstrationibus  et  syllogis- 
mis,  virtualiter  saltem,  reprobatur  ma- 
nifeste  per  hoc  quod  S.  Hieronymus  in 
prologo  totius  Scripturae  affirmat  :  Job 
exemplar  patientiae,  quae  non  mysteria  suo 
sermone  complectitur?  Prosa  incipit,versu 
labitur,  pedestri  sermone  finitur ;  omnes- 
que  leges  dialecticae,  propositione,  assum- 
plione,  confirmatione,  conclusione  deter- 
minat,  etc.  De  his  plura  inducere  esset 
perfacile,  scd  brevitati  studendum  est. 

A.  De  fxde  antiquorum. 


P 


PLEDICTIS  adjiciendum  est  de  sufficientia  fidei  ad  salutem.  Illis  enim  qui  HUgo,s 

ma    Se 
tract.  i,c.3 


praecesserunt  adventum  Ghristi,  et  qui  sequuntur,  videtur  profecisse  fides  mi 


secundum  temporis  processum,  sicut  profecit  cognitio.  Fides  quippe  magna 
dicitur,  cognitione  et  articulorum  quantitate,  vel  constantia  et  devotione.  Est  autem 
qusedam  fidei  mensura  sine  qua  nunquam  potuit  esse  salus.  Unde  Apostolus  :  Oportet  //e6,-.xl,6. 
accedentem  ad  Deum  credere  quia  est,  et  quod  remunerator  est  sperantium  in  se. 
Sed  quaeritur,  utrum  hoc  credere  ante  adventum  et  ante  legem  ad  salutem  suffecerit. 
Nam  tempore  gratiae  constat  certissime  hoc  non  sufficere  :  oportet  enim  universa 
credi  quae  in  Symbolo  continentur.  Sed  nec  ante  adventum  nec  ante  legem  videtur 
hoc  suffecisse  :  quia  sine  fide  mediatoris  nullum  hominem,  vel  ante  vel  post  fuisse 
salvum,  Sanctorum  auctoritates  contestantur.  Unde  Augustinus  ad  Optatum  :  Illa  Aug.EPist. 
fides  sana  est,  qua  credimus  nullum  hominem,  sive  majoris  sive  minoris  aetatis,  l90,n-5- 
liberari  a  contagione  mortis  et  obligatione  peccati  quod  prima  nativitate  contraxit, 
nisi  per  unum  mediatorem  Dei  et  hominum  Jesum  Ghristum;  cujus  hominis  ejus-irwn.11,5. 
demque  Dei  saluberrima  fide  etiam  illi  justi  salvi  facti  sunt,  qui  priusquam  veniret  ^u|°p cit- 
in  carnem,  crediderunt  in  carnem  venturum.  Eadem  enim  fides  est  illorum  et  nostra. 
Proinde  quum  omnes  justi,  sive  ante  incarnationem  sive  post,  nec  vixerint  nec  ibid.  n  8. 
vivant  nisi  ex  fide  incarnationis  Ghristi,  profecto  quod  scriptum  est,  non  esse  aliud  AeLly  ,2. 
nomen  sub  coelo,  in  quo  oporteat  salvari  nos,  ex  illo  tempore  valet  ad  salvandum 
genus  humanum  ex  quo  in  Adam  vitiatum  est.  Idem  :  Nemo  liberatur  a  damnatione  AUg.deCor- 
quse  per  Adam  facta  est,  nisi  per  fidem  Jesu  Ghristi.  Idem  :  Eadem  fides  media-  ^TVm™" 
toris  quae  nos  salvat,  salvos  justos  faciebat  antiquos,  pusillos  cum  magnis  :  quia  It<?: de  Nu' 
sicut  credimus  Ghristum  in  carne  venisse,  ita  illi  venturum  ;  et  sicut  nos  mortuum,  CUD- lib-  "> 

'  n.  24. 

ita  illi  moriturum  ;  et  sicut  nos  resurrexisse,  ita  illi  resurrecturum ;  et  nos  et  illi,  ad 
judicium  vivorum  et  mortuorum  venturum.  Gregorius  super  Ezechielem  :  Et  qui  Marcxi,9. 
praeibant  et  qui  sequebantur,  clamabant  dicentes  :  Hosanna  filio  David,  etc,  quia  E^™M°nb!n 
omnes  electi  qui  in  Judaea  esse  potuerunt,  sive  qui  nunc  in  Ecclesia  sunt,  in  media-  hom-5'n-  •■ 
torem  Dei  et  hominum  crediderunt  et  credunt.  —  His  aliisque  pluribus  testimoniis 
perspicue  docetur,  nulli  unquam  salutem  esse  factam  nisi  per  fidem  mediatoris. 
Oportet  ergo  accedentem  credere  quae  supra  dixit  Apostolus,  sed  non  sufficit.       ffebr  Xl  6- 

B.  De  fide  simplicium. 

Quid  ergo  dicetur  de  illis  simplicibus  quibus  non  erat  revelatum  mysterium  HUg0,  ubi 
Incarnationis,  qui  pie  credebant  quod  eis  traditum  fuit  ?  Dici  potest,  nullum  fuisse  supra' 

justum  vel  salvum  cui  non  esset  facta  revelatio,  vel  distincta  vel  velata,  vel  in  aperto 
vel  in  mysterio.  Distincta,  ut  Abrahae  et  Moysi  aliisque  majoribus,  qui  distin- 
ctionem  articulorum  fidei  habebant ;  velata,  ut  simplicibus,  quibus  revelatum  erat  ea 
esse  credenda  quae  credebant  illi  majores  et  docebant,  sed  eorum  distinctionem 
apertam  non  habebant.  Sicut  in  Ecclesia  aliqui  minus  capaces  sunt,  qui  articulos 
Symboli  distinguere  et  assignare  non  valent,  omnia  tamen  credunt  quae  in  Symbolo 
continentur  :  credunt  enim  quae  ignorant,  habentes  fidem  velatam  in  mysterio ;  ita 
et  tunc  minus  capaces,  ex  revelatione  sibi  facta  majoribus  credendo  inhserebant, 
job  i,  i4.  quibus  fidem  suam  quasi  committebant.  Unde  Job  :  Boves  arabant,  et  asinae  pasce- 
bantur  juxta  eos.  Simplices  et  minores  sunt  asinse  pascentes  juxta  boves  :  quia 
humilitate  majoribus  adhaerendo,  in  mysterio  credebant  quae  et  illi  in  mysterio 
iii  Reg.  docebant,  qualis  forte  fuit  vidua  Sareptana. 

xvn,  9. 

G.  Quoe  ante  adventum  Christi  de  mediatore  credere  sufficiebat. 

Sed  quseritur,  quum  sine  fide  mediatoris  antiquis  non  fuerit  salus,  sicut  nec 

modernis,  utrum  oportuerit  illos  credere  omnia  illa  de  mediatore  quae  nunc  credi- 

mus.  Quibusdam  videtur,  quod  suffecerit  illis  quatuor  tantum  credere,  scilicet  nati- 

vitatem,  mortem,  resurrectionem,  adventum  ad  judicium  :  quod  ex  praemissis  verbis 

Augustini  colligunt,  ubi  ista  quatuor  posuit.  Aliis  autem  videtur,  habita  fide  Trini- 

tatis,  id  de  mysterio  Incarnationis  fidei  suffecisse,  ut  Dei  Filius  crederetur  nasciturus 

de  homine  et  judicaturus  :  qui  de  Joanne  Baptista  documentum  hujus  rei  assumunt, 

qui  de  morte  Christi  et  descensu  ad  inferos  in  Evangelio  dubitasse  videtur,  secun- 

Matth.  u,  dum  expositionem  Gregorii,  quando  interrogavit  per  discipulos  :  Tu  es  qui  venturus 

3Gregor.  in  es,  an  alium  exspectamus  ?  Quasi  diceret  :  Es  tu  per  te  ipsum  descensurus  ad  infer- 

homVns'  num,  an  alium  ad  haec  sacramenta  missurus  es?  Quidam  tamen  dicunt,  eum  non 

dubitasse  de  ignorantia,  sed  de  pietate,  id  est,  dubitare  se  ostendisse  :  non  quia 

ignoraverit,  sed  pietatis  affectu  compassum  esse  Ghristo,  et  ejus  humilitatem  admi- 

rando  insinuasse. 

D.  De  fide  Cornelii. 

Solet  etiam  quaeri  de  Gornelio,  utrum  fidem  Incarnationis  habuerit,  quum  dictum 

Act.  x,  \.  est  ei  per  angelum  :  Acceptae  sunt  eleemosynae  tuae,  et  exauditae  sunt  orationes 

tuse.  Si  enim  fidem  Incarnationis  non  habebat,  tunc   ergo  sine  fide  Incarnationis 

/bid.u.  erat  ei  justitia  :  quia  de  illo  scriptum  est,  quod  justus  erat  et  timens  Deum.  Si  vero 

fidem  Incarnationis  habebat,  ad  quid  ergo  missus  est  ad  eum  Petrus  ?  Sane  dici 

•  aiia»  uni-  potest,  eum  sicut  fidem  Trinitatis  *,  ita  et  Incarnationis  habuisse  Dei  revelatione,  sed 

incarnatum  jam  esse  Dei  Filium  ignorasse  :  et  ideo  missus  est  ad  eum  Petrus,  ut 

jam  natum  Dei  Filium  ei  annuntiaret,  et  sacramentum  regenerationis  ei  conferret. 

Habebat  ergo  fidem  Incarnationis,  sed  an  facta  vel  futura  esset,  non  noverat  :  et 

ita  per  fidem  venit  ad  opera,  et  per  opera  amplius  solidatus  est  in  fide.  Per  fidem  Gregor.  in 
enim,  ut  ait  Gregorius,  venitur  ad  opera.  Gornelius  etiam  per  fidem  venit  ad  opera  :  hom.7,n.9.' 
Deum  enim  unum  credebat,  sed  Filium  ejus  nesciebat  incarnatum.  Per  fidem  pla- 
cuerunt  Deo  opera  ejus  :  sine  fide  enim  impossibile  est  aliquem  placere  Deo.  Augu-  #e6r.x.,e. 
stinus  vero  dicit,  Gornelio  dictum  esse  per  angelum,  Acceptse  sunt  eleemosynae  tuae  desi.saoct. 
et  orationes  tuae,  antequam  in  Ghristum  crederet.  Nec  tamen  sine  aliqua  fide  donabat  "' 
et  orabat  :  nam  quomodo  invocabat  in  quem  non  credebat?  Sed  si  posset  sine  fide  nom.%,n. 
Christi  esse  salus*,  non  ad  eum  mitteretur  architectus  Ecclesiae  Petrus.  —  Attende  *saivU3 
quid  ait,  sine  fide  Ghristi  non  posse  esse  salutem,  et  tamen  Gornelium  exauditum 
antequam  crederet  in  Ghristum.  Quod  ita  potest  intelligi,  scilicet  antequam  sciret 
Ghristum  incarnatum,  in  quem  credebat  in  mysterio. 

E.  De  cequalitate  fidei,  spei,  caritatis  et  operis,  qua?  secundum 
aliquid  sunt  a?qualia. 

Illud  etiam  non  est  praetermittendum,  quod  fides,  spes,  caritas  et  operatio,  secun- 
dum  aliquid  ajqualia  sunt  in  praesenti.  Unde  Gregorius  :  Fidem,  spem,  caritatem  Gregor.  in 

..  .......  ,  .,  .  ,  .  .     Ezech.lib.u, 

atque  operationem,  dum  m  hac  vita  vivimus,  aequales  sibi  esse  apud  nos  mvem-  nora.  10,  n. 
mus  :  quia  quantum  credimus,  tantum  amamus ;  et  quantum  amamus,  tantum  de  '" 
spe  praesumimus.  Quisque  enim  fidelis  tantum  credit,  quantum  sperat  et  amat ;  et 
tantum  operatur,  quantum  credit  et  amat  et  sperat.  Sed  tamen  major  spe  et  fide 
caritas  dicitur,  quia  quum  ad  Dei  speciem  pervenitur,  spes  et  fides  transit,  sed 
caritas  permanet,  et  quia  caritas  mater  est  omnium  virtutum  :  quae  non  ideo  post 
fidem  et  spem  ponitur,  quod  ex  eis  oriatur,  sed  quia  post  illa  remanebit  aucta.  Garitas  iCor.xm,8. 
enim  nunquam  excidit.  Praemissa  autem  aequalitas  proprie  secundum  interiomm 
actuum  intensionem  consideranda  est.  —  Huic  vero  quod  hic  et  superius  dictum  est, 
scilicet  quod  caritas  non  est  ex  fide  et  spe,  sed  econverso,  videtur  obviare  quod  ait 
Apostolus  :  Finis  praecepti  est  caritas  de  corde  puro  et  conscientia  bona  et  fide  non  1  Tim.  1, 5. 
ficta.  Quod  exponens  Augustinus,  cor  accipit  pro  intellectu,   et  conscientiam  pro 
spe.  Qualis,  inquit,  caritas  est  finis  prsecepti,  procedens  de  corde  puro,  id  est  de    AUg.  de 
puro  intellectu,  ut  nihil  nisi  Deus  diligatur ;  et  conscientia,  id  est  de  spe  bona,  et  iib.i,c.4o. 
fide  non  ficta,  id  est  non  simulata.  Non  ergo  caritas  fidem  et  spem,  sed  fides  et  spes 
caritatem  praecedere  videntur.  Hoc  ergo  ea  ratione  traditum  intellige  :  non  quod 
fides  et  spes  causa  vel  tempore  caritatem  omnium  bonorum  matrem  praecedant,  sed 
quia  caritas  sine  illis  in  aliquo  esse  non  potest,  sed  illa  sine  caritate  possunt  esse, 
quamvis  non  sit  pia  fides  vel  spes  sine  caritate.  Ideo  ergo  ex  fide  et  spe  procedere 
dicitur  caritas,  quia  nulli  provenit  sine  istis. 

SUMMA 
DISTINCTIONIS    VICESI&LE    QUINT^ 

HIG  circa  praedicta  de  fide,  adhuc  ali- 
quas  movet  perutiles  quaestiones.  Pri- 
ma  est,  quae,  qualis  et  quanta  necessaria 
fuit  ad  salutem  ante  Salvatoris  adventum. 
Quocirca  declarat,qualiter  fides  variis  mo- 
dis  dicatur  magna,  et  quomodo  nunc  sub 
evangelica  lege  oporteat  fidem  habere  ma- 
gis  explicitam  et  expressam  quam  olim  B 
in  lege  naturali  ac  scripta.  Consequenter 
ostendit,  qualiter  fides  diversimode  fuit 
antiquitus  in  majoribus  et  simplicibus. 
Deinde  prosequitur  de  fide  Cornelii  centu- 
rionis,  et  postremo  tangit  de  aequalitate 
theologicarum  virtutum,  sicut  patebit. 


H 


QU,ESTIO    UNICA 


"Ic    quaeritur,    Utrum    secundum  C 
temporum  processum  profecit, 
crevit,  seu  aucta  sit  fides;  atque 
de  numero  articulorum  fidei  et  dis- 
tinctione  eorum. 

Videtur  quod   fides   secundum   tempo- 
rum  intervalla  non  creverit.  Adam  enim 
in  paradiso  fuit  creatus,  et  de  credendis 
dist.  xxix,  multum  illuminatus,  prout  super  secun- 
i-1-  dum  ostensum  est  de  excellentia  sapien- 

tise,  scientiae  ac  virtutum  ipsius.Quumque 
post  ejectionem  suam,ad  magnam  Dei  gra- 
tiam  ac  virtutum  profectum  reductus  sit,  D 
verisimile  est  quod  posteros  suos  de  cre- 
dendis  instruxerit,  potissime  immediatos 
et  proximiores  filios  suos,  et  illi  suos.  — 
Secundo,fides  ab  exordio  paulatim  defecit 
magis  quam  crevit.  Nam  et  ante  diluvium 
fides  unius  Dei  fuit  in  omnibus,  nec  ad 
idololatriam  lapsi  sunt  sicut  post  diluvi- 
um.  Major  quoque  videtur  fuisse  fides  in 
populo  Judacorum  tempore  David  quam 
postea.  Similiter  tempore  Gregorii  Papae 
multo  longius  ac  latius  divulgata  et  rece- 


pta  fuit  fides  Christi  quam  modo,  sicque 
secundum  temporum  processum  decrevit 
magis  quam  crevit. 

Et  circa  haec  quaeritur,  quantum  et  qua- 
liter  crevit,  et  utrum  ab  exordio  saeculi 
necessarium  fuit  saluti,  explicite  credere 
quod  Deus  sit  trinus,  et  genus  humanum 
redimi  oportere  per  Filii  Dei  incarnatio- 
nem  ac  passionem. 

Circa  haec  Alexander  scribit  diffuse,  pri- 
mo  quaerens,  quid  sit  articulus.  Et  respon- 
det  :  Articulus  tripliciter  definitur.  Primo 
sic,  secundum  Hugonem  :  Articulus  est  na- 
tura  cum  gratia.  Secundo,  articulus  est  per- 
ceptio  veritatis  divinae,  tendens  in  ipsam. 
Tertio  (secundum  Richardum)  ita  :  Articu- 
lus  est  indivisibilis  veritas  de  Deo,  arctans 
nos  ad  credendum.  Quarum  descriptionum 
iste  est  sensus  :  Articulus  sumitur  stricte 
et  proprie  atque  communiter.  Stricte,  pro- 
ut  coarctatur  ad  partes  symboli  Apostolo- 
rum  :  sicque  sumit  Hugo,  dicens  articu- 
lum  esse  naturam  cum  gratia.  In  singulis 
namque  symboli  illius  articulis,  confessio- 
ni  naturae  divina?  aut  humanae  conjungitur 
effectus  gratiae.  Ut  quum  dicitur,  Credo  in 
Deum  Patrem,  significatur  divina  natura; 
quumque  adjungitur,  Creatorem  cceli  et 
terrae,  exprimitur  gratia  :  quia  ex  gratia 
fuit,  quod  bonitatem  suam  per  creationem 
rebus  communicavit.  Sic  quoque  quum  di- 
co,  Et  in  Jesum  Christum,  confiteor  natu- 
ram;  quumque  addo,  Qui  conceptus  est  de 
Spiritu  Sancto,  adjungitur  gratia.  Per  na- 
turam  autem  intelligitur  natura  humana 
seu  divina.  Proprie  vero  accipitur  articu- 
lus,  prout  objectum  est  fidei  formatae.  Sic 
accipitur  in  secunda  definitione  qua  dici- 
tur,  Articulus  est  perceptio  veritatis  divi- 
nse,  tendens  in  ipsam  :  ut  per  hoc  quod 
dicitur,  perceptio  veritatis  divinae,  note- 
tur  intentio  communis  fidei  informis  ac 
formatae;et  per  hoc  quod  additur,in  ipsam 
tendens,  determinetur  et  approprietur  fi- 
dei  formatae,  sicque  designetur  perfectio 
duplex  articuli,  puta  perfectio  intellectus, 
quum  dicitur,  perceptio  veritatis  divinae ; 

perfectio  quoque  affectus,  dum  subditur,  A 
in  ipsam  tendens.  Articulus  quippe  for- 
matus  non  solum  illuminat  intellectum  ad 
veritatis  perceptionem,  sed  et  movet  affe- 
ctum  ad  veritatis  appetitionem.  Communi- 
ter  demum  articulus  sumitur,  prout  obje- 
ctum  est  fidei  formatae  atque  informis.  Ad 
quod  Richardus  respiciens,  dixit  :  Articu- 
lus  est  indivisibilis  veritas  de  Deo,  arctans 
nos  ad  credendum.  Et  per  hoc  quod  dicit, 
lndivisibilis  veritas  de  Deo,  tangit  articuli 
essentiam ;  et  per  hoc  quod  addit,  Arctans 
nos  ad  credendum,  exprimit  nominis  ra-  B 
tionem,  quia  ex  eo  quod  arctat  nos  ad  as- 
sentiendum,  vocatur  articulus.  De  articu- 
lis  quoque  fuit  duplex  opinio  :  una,  quod 
res  credita  exsistat  articulus ;  alia,  quod 
enuntiatio.  Sed  dicendum,  quod  res  est  ar- 
ticulus,  loquendo  simpliciter;  enuntiabile 
vero,  secundum  quid.  Definitio  ergo  Ri- 
chardi  procedit  juxta  primam  opinionem, 
descriptio  vero  prima  Hugonis  procedit 
juxta  secundam  opinionem.  —  Haec  Alex- 
ander.  Qui  insuper  scribit  :  Symbolum  est 
collectio  articulorum  fidei.  Causa  vero  edi-  C 
tionis  symbolorum  est  instructio  fidelium 
in  una  confessione  et  intelligentia  verita- 
tis,  ac  devotione  religionis.  Causa  quoque 
multiplicationis  symbolorum  exstitit  tri- 
plex,  videlicet  :  fidei  instructio,  veritatis 
explanatio,  erroris  exclusio. 

Si  autem  quaeratur,  an  fides  mediatoris 
fuerit  semper  necessaria  ad  salutem  ;  di- 
cendum,  quod  distinguendum  est.  Fuit 
enim  status  ante  peccatum,  et  status  post 
peccatum;  est  etiam  status  ante  legem,  et 
status  sub  lege,  et  status  gratiae.  In  statu  D 
ante  peccatum  necessaria  fuit  fides  Crea- 
toris,  quia  est,  et  quia  remunerator  est. 
Est  enim  principium  conditionis,  et  remu- 
nerator  in  quantum  complementum  et  fi- 
nis  beatitudinis.  Post  peccatum  autem  non 
solum  necessaria  fuit  fides  Creatoris,  sed 
etiam  mediatoris,  ut  Augustinus  asserit, 
rf.nr.i2.  quum  scriptum  sit  :  Non  est  aliud  nomen 
datum  sub  ccelo,  in  quo  oporteat  salvari. 
Nam  ex  tempore  illo  valet  fides  ad  salvan- 
dum  genus  humanum,  ex  quo  in  Adam 

T.  23. 


est  vitiatum.  Hinc  ait  Hugo  :  Post  pec- 
catum  duo  proposita  sunt  homini  ad  cre- 
dendum,  Creator  et  Salvator.  Sed  adverte 
differentiam  mediatoris  ante  legem,  et  sub 
lege,  et  tempore  gratiae  :  quia  secundum 
Hugonem,  ante  legem  Creator  credebatur, 
et  ab  eo  salus  atque  redemptio  exspecta- 
bantur;  sed  per  quem  et  qualiter  salus  es- 
set  complenda,  exceptis  paucis  quibus  hoc 
scire  singulari  munere  datum  est,  a  cete- 
ris  fidelibus  non  cognoscebatur.  Porro  sub 
lege  persona  mediatoris  mittenda  praedica- 
batur ;  quid  vero  illa  persona  foret,  puta 
an  homo  vel  angelus  aut  Deus,  nondum 
manifestabatur ;  sed  soli  hoc  noverant  qui 
per  Spiritum  Sanctum  ad  hoc  illuminati 
fuerunt.  Sub  gratia  autem.hoc  omnibus 
praedieatum  est  publice.  —  Praeterea,  se- 
cundum  Hugonem,  haec  sunt  quibus  ab 
initio  fides  recta  nunquam  minus  quivit 
habere,  videlicet  unum  esse  omnium  cre- 
atorem,  omnium  dominum,  et  universorum 
rectorem,  nec  ipsum  esse  mali  auctorem, 
qui  nobis  misericordiam  suam  poscenti- 
bus,  futurum  redemptorem  praesentare  di- 
gnetur.  Tunc  ergo  minores  habebant  reve- 
lationem  de  Incarnationis  mysterio  velatam 
et  indistinctam,  majores  vero  manifestam: 
quorum  fidei  adhaerebant  minores,  qui  et 
omnes  articulos  credebant  implicite  ac  in- 
distincte.  Talis  quoque  fuit  fides  Corne- 
lii  antequam  princeps  Apostolorum  Petrus 
venit  ad  eum.  —  Haec  Alexander. 

At  vero  Bonaventura  :  Doctrina  (inquit) 
fidei  quaedam  habet  antecedentia,  queedam 
consequentia,  et  quaedam  principia  sive 
objecta.  Sicut  in  aliis  videmus  scientiis 
qusedam  communia  principia  quae  suppo- 
nuntur,  ut  dignitates  ;  et  quaedam  con- 
sequentia,  sicut  conclusiones  corollariae; 
qusedam  quoque  intrinseca  suarum  de- 
monstrationum  principia  :  sic  in  doctrina 
fidei  antecedentia  sunt  ea  quae  sunt  de 
juris  dictamine  naturalis;  principia  vero 
sunt  ea  quae  ad  fidei  illuminationem  dire- 
cte  dirigunt,  ut  sunt  articuli  fidei ;  conse- 
quentia  vero  sunt  quae  ex  ipsis  articulis 
elici  queunt.  Itaque  doctrina  fidei  suffi- 

28 

cienter  in  Apostolorum  symbolo  contine- 
tur,  quantum  ad  ea  quae  in  ipsa  sunt 
principalia  ac  propria,  quae  sunt  articuli 
fidei.  Cujus  etiam  symboli  perfectio  ac  suf- 
ficientia  ex  parte  auctorum  suorum,  qui 
fuerunt  duodecim  Apostoli,  comprobatur. 
Praeterea  quaeri  potest,  an  eis  qui  ante 
Salvatoris  adventum  fuerunt,  suffecerat 
credere  ea  quae  ad  ipsam  pertinent  Deita- 
tem.  Quod  apparet  ex  hoc  quod  ait  Apo- 

J7e&r.xi,6.  stolus  :  Accedentem  ad  Deum  oportet  cre- 
dere  quia  est,  et  quia  requirentium  se 
remunerator  est.  Dicendum,  quod  sicut 
Magister  in  littera  multis  auctoritatibus 
probat,  post  lapsum  Adae  nemo  salvari  va- 
lebat  sine  fide  mediatoris.  Nullus  enim 
quivit  ab  illo  absolvi  peccato,  nisi  in  illum 
mediatorem  credendo,  vel  ipsemet  pro  se 
si  fuit  adultus,  vel  alter  pro  ipso  si  exsti- 
tit  parvulus.  Cujus  ratio  est,  quia  quum 

joann.i,\i.  gratia  et  veritas  per  Jesum  Christum  sit 
facta,  et  liberatio  a  peccatis  per  merita 
Salvatoris,  ipsaque  merita  Christi  non  se 
extendant  nisi  ad  illos  qui  fiunt  membra 
ipsius  et  copulantur  ei  per  fidem ;  ideo 
sicut  impossibile  est  nunc  salvari,  nisi 
quis  copuletur  Christo  per  fidem  per  se, 
aut  per  fidei  sacramentum  per  alios,  ita  et 
tunc.  Fides  autem  potest  haberi  duplici- 
ter,  puta  explicite  ac  implicite.  Minoribus 
autem  necesse  fuit  implicite  credere.  Qua 
fide  implicita  caruerunt  philosophi,  suis 
meritis  ac  virtutibus  inhaerentes  :  ideo  tan- 
quam  superbi  a  Christi  membris  ac  me- 
ritis  sunt  separati,  et  a  gaudiis  paradisi 
seclusi.  Non  tamen  oportebat  tunc  incar- 
nationem  Dei  explicite  credere,  sed  suffi- 
ciebat  credere  quod  aliquis  veniret  qui 
genus  humanum  redimeret. 

Si  autem  quaeratur,  an  omnes  adventum 
Christi  subsecuti,  teneantur  explicite  cre- 
dere  universos  articulos  fidei ;  responden- 
dum  quod  imo.  Quod  tamen  tripliciter  po- 
test  intelligi :  primo,quod  tenentur  credere 
articulos  omnes  implicite;  secundo,  quod 
explicite;  tertio,  quod  quosdam  implicite 
et  quosdam  explicite.  Credere  omnes  im- 
plicite,  est  fidei  diminutae;  nec  sufficit  mo- 


A  do  alicui  usum  rationis  habenti  credere  in 
communi  redemptorem  et  remuneratorem. 
In  tantum  enim  notitia  quorumdam  arti- 
culorum  fidei  manifesta  est,  quod  nullus 
ratione  utens  eos  ignoret,  nisi  omnino  sit 
negligens  et  contemnens  Dei  cultum  ac 
suam  salutem.  Credere  autem  quosdam 
implicite  et  quosdam  explicite,  sufficit  ad 
salutem,  quia  simplicium  fidei  hoc  potest 
sulficere.  Nempe  illos  tenentur  explicite 
credere  quos  eis  manifestat  non  solum 
praedicatio,  sed  et  ecclesiasticus  usus  et 

B  consuetudo,  sicut  est  fides  de  Trinitate, 
quam  possunt  nosse  ex  ipso  actu  consi- 
gnationis  :  consignant  enim  se  in  nomine 
Patris  et  Filii  et  Spiritus  Sancti.  Sicque 
est  de  Christi  nativitate,  passione,  resur- 
rectione,  peccatorum  remissione,  quas  om- 
nes  cognoscere  possunt  ex  ipsis  solennita- 
tibus  Ecclesiae.  Idcirco  ab  horum  notitia 
nemo  ratione  utens  excipitur ;  nec  igno- 
rantia  excusatur,  quum  talis  ignorantia 
esse  non  queat  sine  negligentia  et  contem- 
ptu.  Alios  autem  articulos  non  tam  mani- 

C  festos,  tenentur  credere  implicite.  Credere 
autem  implicite  voco,  ut  credant  in  gene- 
rali  omne  quod  credit  sancta  mater  Eccle- 
sia,  ita  quod  in  particulari  a  nullo  illorum 
dissentiant,  nec  aliquem  illorum  discre- 
dant.  Porro  credere  articulos  omnes  expli- 
cite,  est  fidei  jam  provectae,  nec  neces- 
sarium  generali  fidei  necessitate ;  sed  si 
alicui  necessarium  est,  illis  potissime  ne- 
cessarium  est  qui  in  fidei  profecerunt  no- 
titia,  et  qui  alios  habent  in  fide  instruere, 
seu   praedicandi  ac  praesidendi  assumunt 

D  oflicium.Multi  tamen  sunt  simplices  boni, 
qui  quamvis  sint  parvae  cognitionis,  atta- 
men  sunt  magnae  devotionis.  Hinc  dum 
simplex  homo  audit  novum  aliquid  praedi- 
cari,  non  debet  mox  assentire  quousque 
noverit  ab  Ecclesia  id  teneri.  Unde  praeter 
remedium  divinae  inspirationis  atque  ora- 
tionis,  ad  quod  debent  semper  confugere, 
habent  remedium  humanae  instructionis, 
ad  quod  debent  habere  refugium,ut  vitent 
erroris  periculum.  Semper  etenim  habuit 
Deus  et  habebit  aliquos  justos  et  famosos, 

qui  veritatem  fidei  non  solum  in  se,  sed 
in  simplicibus  quoque  valeant  conservare. 

Porro  dum  quaeritur,  an  fides  crevit  se- 
cundum  temporis  diversitatem,  potest  de 
hoc  quaestio  triplex  oriri  :  primo,  an  fides 
creverit  quantum  ad  credendorum  multi- 
tudinem  ;  secundo,  an  creverit  quantum 
ad  luminis  plenitudinem ;  tertio,  an  quan- 
tum  ad  cognitionis  certitudinem.  Ad  pri- 
mum  dicendum,  quod  credibilia  multipli- 
cari,  potest  intelligi  quantum  ad  novorum 
articulorum  additionem,  vel  quantum  ad 
implicitorum  explicationem.  Et  primo  mo- 
do  fides  non  profecit  nec  crevit  tempore 
procedente,  sed  modo  secundo  :  quia  quod 
uno  tempore  credebatur  implicite  et  quasi 
uno  articulo,  hoc  temporis  processu  expli- 
catum  est  et  divisum  in  credibilia  multa. 
Nam  olim  suffecit  credere  Creatorem  et 
Redemptorem  futurum,  nunc  autem  fides 
Redemptoris  septem  habet  articulos,  ac 
multa  ex  eis  consequentia  ac  ipsis  annexa 
manifestantur. 

Ad  secundum  illud  quaesitum  respon- 
dendum  est,  quod  secundum  temporis 
processum  fides  crevit  quantum  ad  illu- 
minationis  seu  luminis  plenitudinem, intel- 
ligendo  de  fide  secundum  statum  commu- 
nem.  Quod  non  est  primo  ac  principaliter 
propter  temporum  transmutationem,  sed 
propter  veritatis  exhibitionem,  propter  ma- 
jorem  gratiae  diffusionem,  et  propter  pla- 
niorem  instructionem.  Ideo  namque  cre- 
dentes  credenda  clarius  nunc  cognoscunt, 
quia  jam  veritas  per  Christum  est  exhibita 
ac  impleta;  gratia  quoque  Spiritus  Sancti 
nunc  copiosius  effunditur  propter  meri- 
tum  Christi  pretiumque  solutum ;  sed  et 
fides  apertius  nunc  praedicatur,  docetur, 
confirmatur,defenditur  per  evidentia  Chri- 
sti  discipulorumque  ejus  documenta,signa 
atque  miracula,  quemadmodum  et  in  uno 
homine  fides  paulatim  crescit  et  proficit. 

Ad  tertium  vero  quaesitum  dicendum, 
quod  certius  assentitur  ei  quod  clarius  no- 
scitur.  Sed  de  certitudine  fidei  contingit 
loqui  dupliciter,  secundum  duplicem  fidei 
comparationem  :  quoniam  fides  comparari 


A  potest  ad  ipsam  veritatem  dictantem,  et 
item  ad  intellectum  assentientem.  Loquen- 
do  ergo  de  fidei  certitudine  secundum  pri- 
mam  comparationem,  sic  ejus  certitudo 
nec  augeri  potest  nec  minui  :  quia  quum 
veritas  divina  certissima  sit,  nec  falli  pos- 
sit  quantum  est  ex  parte  rationis  dictantis, 
in  fide  quacumque  qua  assentitur  veritati 
divinae  propter  se  et  super  omnia,  ibi  sta- 
tus  est  certitudinis,  nec  habet  ex  illa  parte 
fides  in  certitudine  sua  proficere,quum  et 
fides  divinae  et  increatae  veritatis  sit  radius, 

B  ac  pra?scientiae  Dei  fulgor.  Loquendo  au- 
tem  de  certitudine  fidei  quantum  ad  ipsum 
credentem,sic  fides  quantum  ad  certitudi- 
nem  crescit,  tum  per  clariorem  cognitio- 
nem,  tum  per  devotionem  majorem.  Illa 
quippe  fides  est  certior  quae  apertius  no- 
scit  et  devotius  acquiescit.  Hinc  libro  de 
Sacramentis  Hugo  :  Duo  sunt,  inquit,  se- 
cundum  quae  fides  crescere  dicitur,  cogni- 
tio  atque  affectio.  Secundum  cognitionem 
crescit,dum  eruditur  ad  scientiam ;  secun- 
dum  affectionem,  quando  ad  devotionem 

C  excitatur,  ac  roboratur  ad  constantiam.  Et 
utroque  modo  crevit  fides  tempore  pro- 
cedente.  Incrementum  namque  devotionis 
pandit  tot  millium  martyrum  fervor,  tri- 
umphus,  ac  gravissima  passio.  Incremen- 
tum  vero  quantum  ad  scientiam,  patet  in 
tot  doctorum  eruditionibus  ac  doctrinis. 
Crevit  itaque  fides  extensive  quantum 
ad  articulorum  explicationem,  et  intensive 
quantum  ad  clariorem  notitiam  :  imo  et 
radicative  quantum  ad  certitudinis  ac  de- 
votionis  firmiorem   adhaesionem.  Et  hoc 

D  dico  quantum  ad  statum  communem.  Con- 
formiter  quoque  in  eodem  proficit  homi- 
ne,  et  in  diversis  qui  sub  eadem  sunt  Iege, 
gradatim  se  excedentibus.  Hoc  est  quod 
asserit  Hugo  :  Secundum  fidei  incrementa, 
genera  hominum  inveniuntur  diversa.Qui- 
dam  enim  fideles  sunt  qui  sola  pietate 
credere  eligunt,  sed  utrum  credendum  vel 
non  credendum,  ratione  non  comprehen- 
dunt.  Alii,  quod  fide  credunt,  ratione  ap- 
probant.  Alii,quod  fide  credunt,approbant 
ratione,  purificataeque  mentis  intelligentia 

experiuntur.  In  primis  sola  fides  facit  ele- 
ctionem ;  in  secundis  ratio  jungit  appro- 
bationem;  in  tertiis  puritas  intelligentiae 
parit  et  apprehendit  certitudinem.  Ista 
etiam,  secundum  Hugonem,  signata  fue- 
Num.xrn,  runt  in  botro  quem  duo  viri  portabant  in 
vecte.  De  quo  ait :  Botrus  in  vecte  est  Chri- 
stus  in  cruce,  cujus  mysterium  duo  po- 
puli  portant  in  sacramento.  Qui  praecesse- 
runt,  portaverunt,  sed  non  viderunt  :  qui 
enim  Salvatoris  praecesserunt  adventum, 
sacramenta  suae  passionis  figuraliter  por- 
taverunt,  non  tamen  omnes  intellexerunt. 
Secundi  autem  portant  et  vident,quia  fide- 
les  Christi  adventum  sequentes,sacramen- 
tum  passionis  per  fidem  suscipiunt,  atque 
per  revelationem  cognitionis  intelligunt. 
—  Haec  Bonaventura. 

Qui  in  quaestionibus  circa  textum,  addit 
super  illud  quod  in  littera  ait  Magister,  Fi- 
des,  spes,  caritas,  operatio,  secundum  ali- 
quid  aequalia  sunt  :  Quatuor  ista  aequa- 
lia  perhibentur,  secundum  quod  dicitur 
Apoc. xxi,  in  Apocalypsi,  quod  latera  civitatis  erant 
aequalia,  quae  sunt  fides,  spes,  caritas,  ope- 
ratio  ;  suntque  aequalia  secundum  ratio- 
nem  merendi,  dum  informata  sunt  gratia. 
Tantum  enim  caritas  meritoria  est  suo 
actu,  quantum  fides,  in  uno  eodemque  ho- 
mine.  Similiter  tantum  operatur  ac  mere- 
tur  operatio  procedens  ex  habitu,quantum 
placet  habitus  ipse.  Quum  enim  gratia 
gratum  faciens  faciat  animam  Deo  placere 
per  habitus  et  per  actus,  necesse  est  qua- 
tuor  ista  aequalia  esse  secundum  accepta- 
tionem  divinam,  et  per  hoc  secundum  effi- 
caciam  promerendi.  Et  de  operationibus 
interioribus  intelligendum  est  istud,  quae 
consistunt  in  actu  et  usu  liberi  arbitrii  : 
qui  usus  seu  actus  bonitatem  sortitur  se- 
cundum  mensuram  habitus  virtutis  gra- 
tuitae.  Verum  de  his  et  de  aequalitate  vir- 
tutum  infra  dicetur  diffusius.  Ilaec  idem. 

Insuper  Thomas  :  Articulus,  ait,  nomen 
est  Graecum,et  indivisionem  dcsignat.  Unde 
membra  quae  non  dividuntur  in  alia  mem- 
bra,  vocantur  articuli.  Sicque  conclusiones 
qusB  in  scientiis  inquiruntur,  articuli  ap- 


A  pellantur  :  quia  ex  eis  sicut  ex  quibusdam 
indivisibilibus  principiis,  consurgit  colle- 
ctio  quae  tractatum  complet  seu  perficit. 
Conformiter,  quae  in  judiciis  per  testes 
probanda  sunt  seu  probantur,articuli  nun- 
cupantur.  Fides  autem  non  inquirit,  sed 
supponit  ea  quae  fidei  sunt,  ex  testimonio 
Dei  ea  dicentis.  Hinc  illud  quod  specialem 
habet  difficultatem  in  fide,  et  cujus  sup- 
positio  non  dependet  ex  supposito  alio, 
proprie  dicitur  articulus  fidei.  Idcirco  in 
definitione  articuli  Bichardus  secutus  est 

B  nominis  proprietatem,  dicendo,  Articulus 
est  indivisibilis  veritas  ;  atque  etymolo- 
giam,  secundum  quod  sonat  in  lingua  La- 
tina,  addendo,  Arctans  nos  ad  credendum. 
Dicitur  quoque  nos  arctare,non  necessitate 
coactionis,  sed  finis  :  quoniam  sine  fide 
articulorum  salvari  non  possumus.  Bursus, 
articulus  dicitur  de  Deo  :  quia  aut  perti- 
net  ad  divinam  naturam,  aut  ad  divinam 
personam  (vel  ratione  sui,  vel  ratione  as- 
sumptae  naturae),  aut  quia  est  effectus  Dei, 
sola  divina  virtute  fieri  potens.  Denique, 

C  teste  Isidoro,  articulus  est  divinae  veritatis 
perceptio.  Et  quamvis  perceptio  divinae 
veritatis  fiat  etiam  per  naturalem  ratio- 
nem,  haec  tamen  perceptio  tendit  in  id  cui 
innititur,  hoc  est  in  intellectum  princi- 
piorum.  Perceptio  autem  divinae  veritatis 
quae  est  articulus,  tendit  in  veritatem  pri- 
mam,  non  solum  sicut  in  finem  atque  ob- 
jectum,  sed  et  sicut  in  id  in  quod  resolvi- 
tur  tanquam  in  causam  suae  credulitatis. 
At  vero  quod  asserit  Hugo,  Articulus  est 
natura  cum  gratia,  non  est  accipiendum 

D  quasi  velit  articulum  definire,  sed  ostende- 
re  ea  de  quibus  est  fides  :  quoniam  est  de 
operibus  conditionis  seu  creationis,quibus 
instituta  est  natura,  et  de  operibus  repara- 
tionis,quibus  collata  est  gratia. —  Denique 
accidit  articulo  esse  formatum  sive  infor- 
mem,quum  neutrum  sit  de  ratione  ipsius. 
Praeterea,  tria  sunt  principalia  fidei  sym- 
bola  a  diversis  edita,  rationabiliterque 
composita,  quae  in  diversis  horis  legun- 
lur.  Symbolum  quippe  similitudinem  et 
collectionem  importat.  Unde  a  quatuor  col- 

Iectionibus  nomen  istud  imponitur.  Pri- 
mo,  a  collectione  hominum  plurimorum 
in  unam  fidem.  Secundo,  a  collectione  prae- 
dicantium  fidem,  quoniam  omnes  Apostoli 
simul  collecti  symbolum  unum  et  hanc 
fidei  regulam  ediderunt,  unoquoque  par- 
tem  aliquam  apponente.  Tertio,  quoniam 
ex  diversis  locis  Scripturse  colliguntur  cre- 
denda,  ut  habeantur  in  promptu.  Quarto, 
quia  divina  beneficia  nobis  collata,  redi- 
guntur  ibi  in  unum.  Propter  quod  divinus 
Dionysius  Ecclesiastica?  hierarchiae  capi- 
tulo  quarto  protestatur  :  Religionis  sym- 
bolum  congruentius  hierarchica  euchari- 
stia,  id  est  bona  gratia,  appellatur.  Porro 
Patres  qui  alia  symbola  ediderunt,  nihil  in 
eis  apposuerunt  de  suo  ;  sed  quae  addi- 
derunt,  ex  Scripturis  sumpserunt,  ad  ex- 
plicandum  planius  contenta  in  symbolo 
primo,  et  ad  reprimendum  insurgentes  er- 
rores.  Quumque  tempore  Athanasii  multi 
insurgerent  errores  et  haereses  circa  Ghri- 
sti  personam,  contra  utramque  ejus  natu- 
ram,  idcirco  in  Symbolo  illo  tractatur  de 
utraque  natura  Christi.  —  Symbolum  de- 
mum  Apostolorum  dicitur  in  secreto  et  in 
Prima  ac  Completorio,quoniam  factum  est 
fide  nondum  promulgata,  atque  ad  innu- 
endum  quod  omnis  operatio  nostra  a  fide 
debet  incipere,  ut  per  ipsam  in  prosperis 
et  adversis  jugiter  protegamur.  Alia  duo 
symbola  apposita  sunt  fide  jam  divulgata  : 
ideo  publice  decantantur,  et  in  diebus  fe- 
stivis.  Quumque  symbolum  Nicaenum  ad 
manifestationem  fidei  sit  peractum,  idcir- 
co  post  evangelium,  quasi  ejus  declaratio, 
decantatur.  Symbolum  vero  Athanasii  con- 
tra  haereticos  compilatum,  in  Prima  dici- 
tur,quasi  jam  pulsis  haereticorum  tenebris 
atque  erroribus. 

Praeterea  de  numero  articulorum  fidei 
attendendum,  quod  duplieiter  distinguun- 
tur.  Primo,  penes  credibilia;  et  ita  sunt 
quatuordecim.  Secundo,  penes  auctores 
Symboli;  et  ita  dicuntur  duodecim,  juxta 
duodenum  numerum  Apostolorum.  De  Pa- 
tre  demum  non  ponitur  nisi  unus  articu- 
lus,  quoniam   non   est   missus;  de   Filio 


A  autem  plures,  similiter  de  Spiritu  Sancto, 
quia  sunt  missi,  quantum  ad  diversos  ef- 
fectus,  de  quibus  sunt  speciales  articuli. 
Omnes  quoque  articuli  pertinentes  ad  ope- 
ra  Dei,  probantur  per  omnipotentiam  ejus, 
sicut  et  archangelus  Gabriel  probat  Incar- 
nationem  :  Non  erit,  inquiens,  impossibile  Luc.  i,  37. 
apud  Deum  omne  verbum.  Idcirco  in  arti- 
culo  de  Patre  dicitur,  Omnipotentem,  ubi 
et  dicitur,  Factorem,  magis  quam  creato- 
rem,  ad  excludendum  quorumdam  philo- 
sophorum  errorem,dicentium  mundum  ab 

B  aeterno  fuisse  et  tamen  esse  creatum,  aut 
naturali  emanatione  productum.  Ideo  Pa- 
tres  dixerunt,  Factorem  cceli  et  terrae  :  per 
quod  magis  notatur  temporale  mundi  ini- 
tium,  et  quod  factus  sit  a  Deo  agente  per 
liberam  voluntatem,  non  per  necessitatem 
naturae.  Quemadmodum  etiam  opus  crea- 
tionis  conjungitur  articulo  qui  est  de  Pa- 
tre,  quoniam  opus  istud  ad  potentiam  per- 
tinet,  quae  Patri  appropriatur  ;  sic  alia 
opera  duo  junguntur  articulis  de  Spiritu 
Sancto,  cui  bonitas  appropriatur.  Hinc  ei 

C  appropriatur  unio  Ecclesise  quum  dicitur, 
Sanctam  Ecclesiam  catholicam;  item  re- 
missio  peccatorum,  communicatio  quoque 
operum  bonorum,  quae  fit  per  caritatem, 
quatenus  bonum  unius  alteri  prosit. 

De  explicatione  autem  fidei,  et  qualiter 
quidam  teneantur  ad  fidem  magis  vel  mi- 
nus  explicitam,  advertendum  quod  ad  sa- 
lutem  dupliciter  pervenitur.  Quidam  nam- 
que  pertingunt  ad  eam  merito  proprio,  ut 
adulti ;  quidam  merito  alieno,  ut  pueri  et 
amentes  baptizati,  qui  merito  Christi  sal- 

D  vantur.  Qui  vero  libero  utuntur  arbitrio, 
tenentur  ad  merita  Christi  addere  propria. 
Actus  autem  omnium  virtutum  dependent 
ab  actu  quo  dirigitur  intentio,  quae  per  fi- 
dem  dirigitur  in  ultimum  finem.  Idcirco 
in  omni  adullo  exigitur  non  solum  habitus 
fidei,  sed  et  actus  ipsius.  Nec  fides  potest 
exire  in  actum,  nisi  aliquid  explicite  ac 
determinate  credendo.  Sicque  ad  prome- 
rendum  requiritur,  et  ad  obtinendum  sa- 
lutem,  habere  explicitam  fidem  quantum 
ad  aliqua.  —  Sed  objici  potest,  quod  qui- 

dam  adulti  nequeunt  fidem  habere  expli- 
citam,  ut  quibus  non  adest  aliquis  docens, 
aut  qui  inter  infideles  semper  morantur.Di- 
cendum,  quod  in  his  quae  necessaria  sunt 
ad  salutem,  Deus  nunquam  deest  nec  de- 
fuit  quaerenti  suam  salutem,  nisi  ex  culpa 
sua  remaneat.  Hinc  explicatio  necessario- 
rum  saluti,  divinitus  homini  providetur  per 
Act.  x.  prsedicationem  humanam,ut  patuit  in  Cor- 
nelio,  aut  per  revelationem  angelicam  seu 
inspirationem  divinam.  Ideo  facienti  quod 
in  se  est,  Deus  aliquo  providet  modo. 

Quum  autem  fides  necessaria  sit  ut 
per  eam  homo  dirigat  suam  intentionem 
in  omni  actu  virtutum  ad  Deum  ac  ulti- 
mum  finem,  in  tantum  necessaria  est  uni- 
cuique  fides  explicita, ut  homo  agere  queat 
necessaria  ad  salutem.  Non  ergo  necessa- 
ria  est  explicatio  omnium  credendorum. 
—  Si  autem  objiciatur,quod  homo  non  va- 
let  omnes  errores  fidei  contrariantes  vita- 
re,  nisi  de  cunctis  articulis  explicitam 
habeat  fidem  :  respondendum,  quod  ad 
praecepta  negativa  tenemur  semper  et  ad 
semper,  et  per  hoc  sufficienter  vitantur 
peccata  transgressionis;  ad  praecepta  vero 
affirmativa  tenetur  homo  semper,  sed  non 
ad  semper,  videlicet  loco  et  tempore  op- 
portuno.  Quumque  praecepta  affirmativa 
de  actibus  sint  virtutum,  non  tenemur 
semper  ad  hujusmodi  actus,  nec  ad  uni- 
versos  modos  quibus  fieri  possunt  :  imo 
sufficit  quod  homo  tempore  operetur  de- 
terminato.  Hinc  non  oportet  quod  homo 
fidem  explicitam  habeat  de  cunctis  arti- 
culis,  sed  de  quibusdam  qui  necessarii 
sunt  secundum  tempus  illud.  Et  per  hoc 
errores  et  dubitationes  in  fide  sufficienter 
vitantur.  Nam  sicut  habitus  temperantiae 
inclinat  ad  resistendum  luxuriac,  sic  habi- 
tus  fidei  his  quae  sunt  contra  eam.  Hinc 
quando  emergit  necessitas  cognoscendi  ex- 
plicite  id  quod  fidei  est,  tunc  homo  fidelis 
ex  fidei  inclinationc  non  assentit  contra- 
riantibus  fidei,  sed  differt  assensum  quo- 
usque  plenius  instruatur. 

Praeterea,  majores  ad  fidem  explicitam 
obliganlur.  Nam  explicare  arliculos  fidei 


A  contingit  dupliciter.  Primo,  quoad  articu- 
lorum  substantiam,  ad  sciendum  eos  dis- 
tincte.  Secundo,  quantum  ad  ea  quae  in 
articulis  continentur  implicite  :  ita  ut 
homo  sciat  quid  sequatur  ex  ipsis,  vim 
quoque  veritatis  ipsorum,  ut  sciat  eos  ab 
impugnatione  defendere.  Et  ad  primam 
explicationem  tenentur  omnes  qui  offici- 
um  habent  docendi,  sive  ex  gradu  digni- 
tatis,  ut  curati ;  sive  ex  revelatione,  ut 
prophetae;  sive  ex  ministerio,  ut  doctores 
ac  praedicatores  :  non  alii,  qui  non  habent 

B  regulare  nisi  se  ipsos.  Porro  ad  secundam 
explicationem  non  obligatur  quisquam  to- 
taliter,  quum  non  valeat  haberi  nisi  in  pa- 
tria.  Verum  unusquisque  cui  incumbit  do- 
cendi  officium,  tenetur  tantum  scire  de 
ista  explicatione,  ut  sua  possit  officia  ido- 
nee  adimplere.  At  vero  qui  docendi  offi- 
cium  sunt  sortiti,  sunt  medii  inter  Deum 
et  homines.  Unde  respectu  Dei  sunt  homi- 
nes,  respectuque  hominum  dii  vocantur, 
sicut  in  Evangelio  ait  Salvator  :  Illos  dixit  j0am 
deos,  ad  quos  sermo  Dei  factus  est.  Idcirco  35 

G  minores,  qui  a  majoribus  sunt  instruendi 
in  fide,  oportet  habere  fidem  implicitam 
in  fide  majorum  in  quantum  sunt  dii  par- 
ticipative. 

At  vero  de  incremento  et  profectu  fidei 
secundum  temporis  processum  est  respon- 
dendum,  quod  fides  est  quaedam  cognitio. 
Quantitas  autem  cognitionis  dupliciter  po- 
test  attendi  :  primo,  secundum  objecta ; 
secundo,  penes  efficaciam  actus  cognitivi 
circa  objectum.  Quumque  habitus  ex  ob- 
jecto  specificetur,  prima  quantitas  est  ha- 

D  bitui  essentialis;  et  secundum  hanc  atten- 
ditur  fidei  magnitudo  quae  est  secundum 
articulorum  quantitatem.  Idcirco,  secun- 
dum  hanc  quantitatem  fides  non  crescit 
nec  deficit,  quia  credenda  semper  sunt  ea- 
dem.  Sed  secundo  modo  crescit,quum  non 
semper  eadein  mancat  efficacia  in  agcndo, 
ex  conditione  agenlis.  Ideo  quantuin  ad 
alias  tres  magnitudines,  potest  fides  ea- 
dem  manens,  proficere  secundum  diversas 
hominum  conditiones.  In  actu  autem  fidei 
tria  inveniiintiir,  seciindiiin  tjua>  polcst  ef- 


UTRUM   SECUNDUM  TEMPORUM   PROCESSUM   PROFECIT   FIDES,   ETC. 


439 


ficaciae  quantitas  ponderari.  Duo  secundum 
naturam  propriam.  Primum  est  cogitare, 
et  secundum  hoc  dicitur  fides  magna,  co- 
gnitione.  Secundum  est  assentire,  et  se- 
cundum  hoc  fides  dicitur  magna,  con- 
stantia  :  quia  assensus  determinationem 
certitudinemque  importat.  Tertium  in  actu 
fidei  est  secundum  quod  caritate  informa- 
tur,  sicque  fides  dicitur  magna,  devotione. 
Sed  quoniam  certitudo  fidei  est  ex  volun- 
tate  determinante  intellectum  ad  unum, 
formatio  quoque  ex  caritate,  quae  est  in 
voluntate ;  voluntas  autem  est  domina  sui 
actus  secundum  quodcumque  tempus  : 
hinc  per  se  loquendo,  profectus  magnitu- 
dinis  fidei  qui  est  secundum  constantiam 
vel  devotionem,attenditur  secundum  prom- 
ptitudinem  voluntatis,  qua?  est  ex  gratia, 
non  ex  temporis  successione,  nisi  per  ac- 
cidens,  in  quantum  in  tempore  uno  fit 
major  influentia  gratiae  quam  in  alio,quan- 
tum  ad  communem  statum  et  cursum, 
quamvis  non  quoad  omnes  personas.  Go- 
gitare  autem  spectat  ad  intellectum,  cujus 
virtutes  egent  experimento,  ut  dicitur  Ethi- 
corum  secundo  :  ideo  quantitas  fidei  quse 
est  secundum  cognitionem  articulorum, 
per  se  loquendo,  crescit  secundum  tempo- 
ris  diversitatem.  Et  sicut  hoc  quod  scien- 
tise  paulatim  creverunt,  non  est  solum  ex 
imperfectione  inventorum  qui  scientias  in- 
venerunt,  sed  etiam  ex  impotentia  addi- 
scentium,  qui  a  principio  totum  capere 
nequeunt;ita  in  his  quee  fidei  sunt  accidit, 
quia  oportet  intellectum  paulatim  assue- 
fieri  ad  ea  quae  fidei  sunt.  Propter  quod 
ann.xvi,  Christus  dixit  discipulis  :  Adhuc  multa  ha- 
beo  vobis  dicere,  sed  non  potestis  portare 
modo. 

Praeterea  ad  fidem  Redemptoris  triplici- 
ter  habet  se  genus  humanum,  secundum 
tempora  tria  :  quia  in  statu  innocentiae, 
ante  peccatum,  non  oportebat  ab  aliquo 
homine  haberi  fidem  explicitam  de  Re- 
demptore,  quoniam  nondum  fuit  servitus 
captivitasque  inducta  :  imo  sufficiebat  ha- 
bere  fidem  implicitam  in  Dei  cognitione, 
ut  scilicet  homo  crederet  quod  Deus  sibi 


A  provideret  in  his  quee  ad  salutem  necessa- 
ria  essent.  In  secundo  autem  statu,  puta 
post  peccatum,ante  Christi  adventum,qui- 
dam  habebant  fidem  explicitam  de  Re- 
demptore,  quibus  de  hoc  revelatio  fuit  fa- 
cta,  qui  dicebantur  majores  ;  quidam  de 
hoc  fidem  habebant  implicitam  in  fide 
majorum,  ut  patuit.  In  tertio  vero  statu,  c/:p.433A\ 
videlicet  post  Christi  adventum,  quia  jam  434  ' 
mysterium  Redemptionis  corporaliter  est 
impletum,  ac  publice  prsedicatum,  omnes 
tenentur  illud  explicite  credere  :  et  si  quis 

B  instructorem  non  haberet,  Deus  ei  revela- 
ret,  nisi  ex  sua  culpa  esset  defectus.  Multi 
quoque  gentilium  per  angelos  de  fide  in- 
structi  sunt,  ut  S.  Dionysius  ait.  Et  patet  DeCoeiest. 
hoc  de  Sibylla,  quae  expresse  prophetavit  h,erciv- 
de  Christo.  Temporibus  etiam  Constantini 
(ut  in  Romanis  historiis  legitur)  inventum 
fuit  quoddam  corpus  in  sepulcro  in  Grse- 
cia,auream  habens  laminam  super  pectus, 
in  qua  exstitit  scriptum  :  Christus  nasce- 
tur  de  virgine,  et  credo  in  eum.  0  sol,  He- 
lenee*  et  Constantini  temporibus   iterum  *  irenes 

C  me  videbis.  Illi  quoque  gentiles  quibus 
non  fuit  facta  revelatio  specialis  de  Chri- 
sto,  poterant  salvari,  quamvis  nihil  scirent 
de  Moysis  lege,  quia  lex  illa  data  fuit  solis 
Judaeis.  Secus  est  de  lege  Christi  omnibus 
data.  Ideo  illi  gentiles  salvabantur  in  fide 
implicita  Redemptoris,  implicando  fidem 
suam  in  cognitione  et  providentia  Dei  vel 
eorum  qui  a  Deo  erant  inde  sufficienter 
edocti,  dummodo  tamen  oppositum  perti- 
naciter  non  tenerent  contra  prsedicantem 
et  instruentem. 

D  Porro  si  inquiratur,  an  explicita  fides 
Trinitatis  fuit  semper  necessaria  ad  salu- 
tem  :  dicendum,  quod  per  invisibiles  mis- 
siones  Filii  ac  Spiritus  Sancti  in  corda  no- 
stra, homo  in  ultimum  finem  dirigitur  non 
solum  post  peccatum,  sed  et  ante  illud ; 
idcirco  explicita  cognitio  Trinitatis  neces- 
saria  fuit  non  solum  post  culpam,  sed 
etiam  ante.  Non  tamen  eodein  modo  ante 
adventum  Ghristi,  et  postea  :  quoniam  an- 
te  adventum  Domini  majores  dumtaxat 
habuerunt  hujusmodi  fidem;sed  post  Chri- 

sti  adventum  omnes  tenentur  explicitam  A  pertinent  ad  Deitatis  majestatem,  quaedam 


fidem  habere  de  tribus  personis,  quemad- 
modum  et  de  mysterio  Incarnationis,  quod 
cognosci  non  valet  nisi  agnoscatur  perso- 
narum  distinctio,  et  quoniam  sacramenta 
salutis  cum  invocatione  Trinitatis  donan- 
tur.  Qua?  fides  implicite  continebatur  in 
brevi  symbolo  de  quo  loquitur  Paulus  : 
Bebr.xi, 6.  Accedentem  ad  Deum  oportet  credere  quia 
est,  id  est,  quod  sit  unus,  verus  et  sum- 
mus  Deus,  omnium  providentiam  atque 
notitiam  habens.  In  qua  unitate  Trinitas 


ad  Verbi  incarnati  humanitatem.  Circa  Dei- 
tatem  autem  tria  nobis  proponuntur  cre- 
denda.  Primum  est  unitas  Dei,  et  de  hoc 
est  primus  fidei  articulus.  Secundum  est 
personarum  distinctio,  et  sic  secundum 
tres  personas  tres  assignantur  articuli.Ter- 
tium  est  operatio  Deitatis  ad  extra,  qua? 
triplex  est.  Prima  concernit  esse  natura?, 
de  quo  est  articulus  creationis.  Secunda 
pertinet  ad  esse  gratiae,  sicque  omnia  ad 
sanctificationem  humanam  spectantia,  sub 


implicabatur.  In  eo  autem  quod  addit  Apo-  B  uno  comprehenduntur  articulo.Tertia  per- 


stolus,  Et  quod  exquirentibus  se  remune- 
rator  sit,  implicabatur  fides  de  Christo  et 
ejus  mysteriis,  per  qua?  Trinitas  Deus  no- 
stram  redemptionem  procurare  decrevit. 
Quamvis  etiam  modo  fideles  teneantur 
articulos  explicite  credere,  eos  prsecipue 
de  quibus  solennizat  Ecclesia,  non  tamen 
oportet  quod  sciant  eos  proprie  et  parti- 
culatim  distinguere.  —  Haec  Thomas  in 
Scripto. 

Insuper  super  his  diffuse  conscribit  in 
secunda  secundae,  tractatu  de  Fide,  per 
varias  qusestiones,  qua?  tamen  in  preein- 
ductis  pro  maxima  parte  contenta  sunt. 
i,  a.  6.  Credibilia  (inquit)  fidei  in  quosdam  divi- 
duntur  articulos,  quasi  in  quasdam  parti- 
culas  aliquam  ad  invicem  coaptationem 
habentes.  Et  sicut  in  naturali  scientia  sunt 
quaedam  prima  principia  per  se  nota,  in 
quibus  est  ordo,  et  omnia  reducuntur  ad 
unum  primum,  videlicet  de  quolibet  esse 
vel  non  esse;  sic  in  theologia  articuli  sunt 
quasi  prima  principia,  et  quidam  articuli 


art.7 


tinet  ad  esse  gloriae,  et  inde  est  articulus 
de  resurrectione  mortuorum  et  de  vita 
a?terna.  Et  ita  sunt  septem  articuli  ad  Dei- 
tatem  pertinentes.  Totidem  quoque  de  hu- 
manitate  Christi  traduntur.  Primus  est  de 
ejus  incarnatione  seu  conceptione  in  Vir- 
gine;  secundus  de  nativitate;  tertius  de 
passione,  morte  et  sepultura;  quartus  de 
descensu  ad  inferos ;  quintus  de  resurre- 
ctione;  sextus  de  ascensione;  septimus  de 
adventu  ad  judicium.  —  Quidam  vero  aliter 
C  distinguunt  articulos  fidei,ponendo  sex  de 
Deitate,  et  sex  de  Christi  humanitate.  Tres 
enim  articulos  de  Trinitate  sub  uno  com- 
prehendunt,eo  quod  trium  personarum  sit 
una  cognitio,  quia  in  ratione  Patris  intelli- 
gitur  Filius  et  amborum  nexus,  Spiritus 
Sanctus.  Articulum  vero  de  glorificatione 
distinguunt  in  duos,  ut  unus  sit  de  carnis 
resurrectione,  alter  de  gloria  anima?.  Arti- 
culum  vero  de  conceptione  non  distin- 
guunt  ab  articulo  de  nativitate,  quia  ejus- 
dem    videntur   difficultatis.  Pra?terea,    de 


continentur  in  aliis.  Omnes  quoque  arti-  D  sacramento    Eucharistia?    non    assignatur 


culi  fidei  reducuntur  ad  istos  duos,  ut 
Deus  credatur  esse,  et  providentiam  circa 
humanam  salutem  habere.  De  quibus  duo- 
Hebr.xt,*.  bus  ait  Apostolus  :  Accedentem  ad  Deum 
oportet  crcdere,etc.  Crevitque  fides  secun- 
dum  temporis  successionem,  non  quoad 
suam  substantiam,  sed  quoad  sui  explica- 
ari.  8  tionem.  Duo  quippe  pra?cipue  traduntur 
nobis  credenda,  puta  secretum  Deitatis  at- 
que  mysterium  [ncarnationis.  Prima  ergo 
credendoniin  distinctio  est,  quod  quaedam 


specialis  articulus,  quia  in  sacramento  hoc 
duo  pensantur.  Unum,  in  quantum  est 
sacramcntum  :  sicque  continetur  sub  ar- 
ticulo  qui  est  de  effectibus  gratia?  san- 
ctificantis.  Aliud,  sccundum  quod  tam  mi- 
raculose  ibi  consistit  :  et  sic  continetur 
sub  primo  articulo,  qui  est  de  omnipoten- 
tia  Dei,  in  qua  omniscientia  et  providentia 
ejus  comprehenduntur.  Non  enim  posset 
Deus  omnia  facere,  nisi  univcrsorum  sci- 
entiam  providentiamque  haberet. 

1.11,3.7.  Postremo,  primus  homo  ante  suam  rui- A 
nam  habuit  de  Christi  incarnatione  fidem 
explicitam  secundum  quod  ordinatur  incar- 
natio  illa  ad  gloria?  consummationem,  non 
ut  ordinatur  ad  liberationem  hominum  a 
peccato,  quia  non  fuit  praescius  suae  trans- 
gressionis.  Incarnationem  tamen  futuram 
esse  videtur  tunc  pra?cognovisse,quum  di- 

•en.ii,  24.  xit:Propter  hoc  relinquet  homo  patrem  su- 
um  et  matrem,  et  adhaerebit  uxori  suae.  De 

Ephes.  v,  quibus  verbis  ait  Apostolus  :  Sacramentum 
autem  hoc  magnum  est.  Quod  sacramen- 
tum  primum  hominem  ignorasse  non  vi-  B 
detur  credibile.  —  Haec  Thomas  in  Summa. 
Ex  praeinductis  patet  solutio  ad  objecta. 
Non  enim  sic  dicitur  fides  crevisse  per 
temporis  processum,  quasi  in  quolibet  ho- 
mine  fideli  posterius  exsistente,  fuerit  ma- 
jor  fides  quam  in  quocumque  qui  prius 
tempore  ipso  fuit;  sed  fit  comparatio  in 
communi,  et  quantum  ad  tempora  secun- 
dum  se  tota.  Certum  est  namque,  quod  Da- 
vid  et  Isaias  et  plures,  eminentiores  ha- 
buerunt  revelationes  de  Christo  et  ejus 
mysteriis  ac  toto  statu  Ecclesise  militantis,  C 
quam  multi  eis  posteriores,  imo  et  quam 
multi  Prophetae  qui  post  eos  fuerunt.  Sic 
et  beatissimi  Apostoli  perfectiores  fuerunt 
in  fide  quam  posteri. 

Sed  unum  restat  plenius  perscrutan- 
dum,  videlicet  an  major  sit  certitudo  fidei 
quam  scientiae,  intelligendo  hoc  sive  de 
ipsis  habitibus,sive  de  actibus  eorumdem. 

Ad  quod  communiter  datur  duplex  re- 
sponsio.  Una,  quod  certitudo  attendi  po- 
test  dupliciter.  Primo,  ex  parte  objecti  seu  D 
ex  parte  causae  certitudinis, sive  secundum 
se  :  et  sic  major  est  fidei  certitudo,  quia 
divinae  auctoritati  seu  increata?  veritati  in- 
nititur.  Alio  modo  attenditur  certitudo  ex 
parte  subjecti,  seu  quantum  ad  nos,  ita  ut 
illud  certius  nominetur  quod  intellectus 
clarius  intuetur  evidentiusque  cognoscit, 
quoniam  ejus  capacitatem  minus  transcen- 
dit  :  sicque  scientia  certior  perhibetur. 
Secunda  responsio  est,  quod  duplex  est 
certitudo.  Una  adhaerentiae,  et  sic  fidei  cer- 


titudo  est  major,  quoniam  firmius  adhae- 
remus  creditae  veritati  quam  scitae  :  imo 
pro  illa  intrepide  secureque  morimur,  et 
omne  supplicium  toleramus.  Alia  est  cer- 
titudo  evidentiae,  et  ita  scientia  dicitur 
certior.  Utraque  ista  responsio  bona  est,  et 
secundam  sequuntur  Alexander,  Bonaven- 
tura  et  alii;  primam  Thomas,  Petrus,  Ri- 
chardus  cum  aliis.  Imo  hae  duae  respon- 
siones  coincidunt  et  sunt  una  :  siquidem 
certitudo  ex  parte  objecti  seu  ex  parte 
causae  objectalis  ipsius  certitudinis,  est 
certitudo  adhaerentiae ;  certitudo  vero  ex 
parte  subjecti,  est  certitudo  evidentiae. 

Verumtamen  Durandus  utramque  re- 
sponsionem  hanc  reprobare  conatur,  con- 
tra  primam  objiciens,  quoniam  quamvis 
illa  distinctio  possit  locum  habere  in  sci- 
tis  et  creditis  (sicut  juxta  Philosophum, 
substantiae  separatae  certiores  sunt  secun- 
dum  se  quam  materiales,  non  tamen  no- 
bis);  attamen  in  habitibus  et  actibus  non 
tenet  ista  distinctio,  quoniam  habitus  dis- 
positio  est  habentis,  et  actus  est  ejus  perfe- 
ctio  in  comparatione  ad  objectum  :  ideo 
actus  seu  habitus  non  est  certior  nisi  pro- 
pter  hoc  quod  objectum  sit  certius  nobis, 
quamvis  possit  actus  seu  habitus  dici  no- 
bilior  ex  sola  nobilitate  objecti.  Et  hoc 
patet  ex  Philosopho,  primo  de  Anima,  ubi 
distinguit  nobilitatem  scientiae  in  nobilita- 
tem  quae  est  secundum  certitudinem,  at- 
que  in  illam  quae  est  ex  nobilitate  obje- 
cti  :  quod  non  esset,  si  certitudo  scientiae 
esset  secundum  certitudinem  objecti.  Imo 
sic  omnis  scientia  quae  esset  nobilior  quo- 
ad  objectum,  esset  nobilior  quantum  ad 
certitudinem  :  quia  objecta  quae  sunt  no- 
biliora  secundum  se,  sunt  certiora,  sicut 
divina.  Certitudo  ergo  actus  seu  habitus 
non  est  ex  parte  certitudinis  objecti  se- 
cundum  se,  sed  ex  modo  quem  ponit  ha- 
bitus  circa  habentem  et  circa  actum  ipsi- 
us  habitus.  Habitus  enim  non  requiritur 
nisi  propter  modum  qui  est  in  agente,  non 
in  objecto,  quamvis  sit  in  nobis  per  com- 
parationem  ad  objectum.  —  Nec  stare  po- 
test  secunda  responsio,  quoniam  firmitas 

adhaesionis  improprie  dicitur  certitudo. 
Certitudo  enim  non  stat  cum  falsitate,  fir- 
mitas  autem  adhaesionis  stat  interdum  cum 
falsitate,ut  in  haereticis  patet.  Rursus,quo- 
niam  firmitas  adhaesionis  major  esse  vide- 
tur  in  actu  scientia3  quam  fidei.  Illi  quip- 
pe  firmius  adhseremus  a  quo  difficilius 
recedimus.  Difficilius  autem  recedit  homo 
a  scientia,  si  vere  sit  sciens  et  sciat  se  es- 
se  scientem.  —  Hinc  dicendum  est  ali- 
ter,  quod  quamvis  aliquod  creditum,  puta 
Deum  esse  trinum  et  unum,  sit  secundum 
se  certius  ac  notius  quam  multa  scita  de 
creaturis,  attamen  simpliciter  ac  universa- 
liter  habitus  scientiae  et  actus  sunt  certio- 
res  et  notiores  fide  et  actu  ipsius,  extensi- 
ve  et  intensive.Extensive,quia  quod  habet 
plures  modos  certitudinis,  est  certius  ex- 
tensive.Scientia  autem  habet  certitudinem 
evidentiae  et  adhaerentiae,  fides  vero  so- 
lum  habet  certitudinem  adhaerentiae.  Item 
intensive,  quoniam  certius  est  quod  est 
dubitationi  impermixtius.  Scientia  autem 
nullo  modo  potest  dubitationem  habe- 
re  admixtam,  fides  autem  potest  habere 
aliquem  modum  dubitationis  permixtum, 
etiam  salva  fide.  Insuper,  scientia  Beato- 
rum  est  certior  fide,  non  tamen  ex  parte 
objecti,  quum  utriusque  sit  idem  obje- 
ctum.  Haec  Durandus. 

Quibus  primo  objicitur,  quod  secundum 
Philosophum,  imo  Peripateticos  universos, 
de  singularibus,  praesertim  materialibus 
corruptibilibus,  non  potest  haberi  scien- 
tia,  propter  variationem  incertitudinem- 
que  ipsorum.  Nempe,  ut  septimo  Primae 
philosophiae  Aristoteles  ait, dum  extra  con- 
spectum  sunt,  ignoramus  an  sint  vel  non 
sint  :  idcirco  eorum  non  exstat  scientia. 
Ergo  certitudo  notitiae  attenditur  ac  de- 
pendct  ex  certitudine  objecti  secundum 
se.  Propter  quod  juxta  Boctium,  scicntia 
est  eorum  quae  incommutabilem  sui  sor- 
tiuntur  substantiam.  Atque  secundum  Phi- 
losophum,  propter  hoc  quod  res  est  vel 
non  est,  oratio  vera  seu  falsa  consistit. 
Denique,  sicut  habitus  et  actus  compara- 
tionem  habent  ad  objcctum,  ita  scitum  ct 


A  creditum,  secundum  quod  talia,  relatio- 
nem,  comparationem  seu  habitudinem  di- 
cunt  ad  scientem  :  et  ita  distinctio  illa 
non  minus  sortitur  locum  et  veritatem  in 
habitu  et  ejus  actu  quam  in  scitis  et  cre- 
ditis,  etiam  dato  quod  una  sit  relatio  se- 
cundum  esse,  alia  secundum  dici.  —  Insu- 
per,responsioDurandi  ex  falsa  imaginatione 
videtur  procedere  :  quia  (ut  patuit  ante)  dist.  xxl 
habitum  dixit  esse  modum  quemdam,  non  i1^-40^ 
quid  reale.  Nec  verum  est  quod  habitus 
non  requiritur  nisi  propter  modum,  imo 

B  etiam  propter  realem  actionem  producen- 
dam  necessarius  est.  Non  enim  potest  vis 
intellectiva  in  actum  credendi  actualem- 
que  intellectionem  procedere,  nec  actus 
illos  producere,  nisi  mediante  reali  habitu 
fidei  ac  reali  habituali  scientia.  —  Insu- 
per,  si  (ut  ait  Durandus)  illud  certius  est 
extensive  quod  plures  habet  certitudinis 
modos,  sequitur  quod  fides  et  actio  ejus 
certiores  sint  extensive  quam  scientia  et 
actio  ejus,  quoniam  pluribus  modis  inno- 
tuit  veritas  fidei  quam  scientiae,utpote:  ex 

C  innumerabilibus  miraculis,  ex  attestatio- 
nibus  Dei,ex  apparitionibus  et  testimoniis 
angelorum  sanctorum  quamplurimis,  ex 
innumerabilibus  testibus  prorsus  idoneis, 
sanctis  et  glorificatis  divinitus,  ex  vatici- 
niis  Prophetarum,  ex  derelictione  finali 
Judaeorum,  multisque  aliis.  Ita  et  inten- 
sive  multo  major  est  certitudo  fidei  quam 
scientiae,  quoniam  fides  multo  plus  ambi- 
guitatem,  dubitationem  incertitudinemque 
excludit  quam  scientia  :  quoniam  fides 
certiori  innititur  fundamento,  videlicet  lu- 

D  mini  supernaturali,  scientia  autem  lumini 
naturali,  quod  frequenter  decipitur.  At  ve- 
ro  dum  aliquid  dividitur  sive  distingui- 
tur,  modi  seu  species  distinctionis  sumun- 
tur  prout  formaliter  ab  invicem  differunt, 
non  prout  materialiter  coincidunt.  Idcirco 
dum  certitudo  dividitur  in  certitudinem 
evidcntiae  et  adhaerentiae,  certitudo  adhae- 
rentiae  sumitur  prout  formaliter  a  certitu- 
dine  evidentiae  differt,  sicquc  falsum  cen- 
setur  quod  scientia  habct  cerlitudincm 
adhaercntiae,  scd  solum  certitudinem  evi- 

dentiae  habet,  quanquam  alias  etiam  certi- 
tudinem  adhaerentiae  sortiatur.  —  Praeterea 
sicut  scientia  Beatorum  et  fides  sunt  ha- 
bitus  distincti  specifice,  ita  habent  objecta 
distincta,  vel  unum  et  idem  distinctum 
formaliter.  Ideo  falsum  est,  quod  scientia 
Beatorum  non  est  certior  fide  ex  parte 
objecti,  imo  veritas  prima  sub  alia  ratio- 
ne  formali  objectum  est  fidei  atque  scien- 
tiae  Beatorum.  —  Denique,  quod  firmitas 
adhaesionis  non  sit  proprie  certitudo,  re- 
probatur  auctoritate  Apostoli  protestan- 
tis  :  Scio  cui  credidi,  et  certus  sum,  etc. 
Imo  viri  heroici  in  fide  plene  illuminati, 
experiuntur  se  esse  certissimos  de  credi- 
bilium  ac  fidei  veritate.  Qui  etiam  multo 
difficilius  recederent  a  fide  quam  a  sci- 
entia  :  imo  pro  fide,  non  pro  scientia, 
acerbissimas  mortes  perferrent.  Et  brevi- 
ter,  nisi  certissima  esset  fides,  ejusque  ve- 
ritas  maxima  hujus  vitae  certitudine  ful- 


A  ciretur,  non  dixisset  Apostolus  :  Licet  nos  Gaiat.i,\ 
aut  angelus  de  ccelo  evangelizet  vobis  prae- 
ter  id  quod  evangelizatum  est  vobis,  ana- 
thema  sit.  Ideo  sanctus  pater  Bernardus 
asseruit  :  Certior  sum  ipsa  vita  qua  vivo, 
et  ipsa  luce  quam  cerno,  quod  quicumque 
secundum  tenorem  regulae  Ordinis  nostri 
irreprehensibiliter  fuerit  conversatus,  mox 
ut  de  corpore  emigraverit,  aeterna  beati- 
tudine  perfruetur.  Unde  et  sanctus  frater 
^Fgidius,  unus  de  primis  fratribus  gloriosi 

B  Francisci,  ad  insinuandum  maximam  fi- 
dei  suae  certitudinem,  potius  voluit  dice- 
re  :  Scio  Deum,  Patrem  omnipotentem,  et 
cetera  quae  continentur  in  Symbolo,  quam 
Credo  hujusmodi.  —  Haec  breviter  tetigisse 
sufficiat.  Nec  obviat  his  quod  Hugo  dicit, 
fidem  certitudinem  esse  infra  scientiam  et 
supra  opinionem,  quia  hoc  dictum  est  de 
fide  in  quantum  nondum  clare  intuetur 
quod  credit. 


DISTINCTIO   XXVI 


A.  Be  spe,  quid  sit. 

EST  autem  spes  virtus  qua  spiritualia  et  aeterna  bona  sperantur,  id  est,  cum  Hugo,sum- 
fiducia  exspectantur.  Est  enim  spes  certa  exspectatio  futurae  beatitudinis,  ™act.  i,  c!'a. 
veniens  ex  Dei  gratia  et  ex  meritis  praecedentibus  vel  ipsam  spem  (quam 
natura  praeit  caritas),  vel  rem  speratam,  id  est  beatitudinem  seternam.  Sine  meritis 
enim  aliquid  sperare,  non  spes  sed  praesumptio  dici  potest. 

B.  De  quibus  sit  spes. 


24. 


Et  sicut  fides,  ita  et  spes  est  de  invisibilibus.  Unde  Augustinus  :  Fidem  appel-  Hugo,  ibid. 
lamus  earum  rerum  quae  non  videntur.  De  spe  quoque  dicitur  :  Spes  quae  videtur,  ridfc.8?  * 
non  est  spes  :  quod  enim  videt  quis,  quid  sperat  ?  Quod  attinet  ad  non  videre  vel  quae  l 
creduntur  vel  quae  sperantur,  fidei  speique  commune  est.  Distinguitur  tamen  fides 
a  spe,  sicut  vocabulo,  ita  rationabili  differentia.  Est  enim  fides  malarum  rerum  et 
bonarum,  quia  et  bona  creduntur  et  mala;  et  hoc  fide  bona,  non  mala.  Est  etiam 
fides  et  praeteritarum  rerum  et  praesentium  et  futurarum  :  credimus  enim  mortem 
Ghristi,  quae  jam  praeteriit ;  credimus  sessionem,  quae  nunc  est ;  credimus  venturum 

ad  judicandum,  quod  futurum  est.  Item  fides  et  suarum  rerum  est  et  alienarum  : 
nam  et  se  quisque  credit  esse  ccepisse,  nec  fuisse  utique  sempiternum ;  et  alia  atque 
alia  non  modo  de  aliis  hominibus  multa  quae  ad  religionem  pertinent,  verum  etiam 
de  angelis  credimus.  Spes  autem  non  nisi  bonarum  rerum  est,  nec  nisi  futurarum, 
et  ad  eum  pertinentium  qui  earum  spem  gerere  perhibetur. 

G.  Redit  ad  prcemissam  quazstionem,  scilicet  an  fides 
et  spes  in  Christo  fuerint. 

Post  haec  superest  investigare,  utrum  fides  et  spes  in  Christo  fuerint;  unde 
tractatus  iste  sumpsit  exordium.  Quibusdam  non  indocte  videtur,  fidem  virtutem 
et  spem  in  eo  non  fuisse,  sicut  in  Sanctis  jam  beatificatis  vel  in  angelis  non  sunt. 
Et  tamen  Sancti  credunt  et  sperant  resurrectionem  futuram,  et  angeli  eamdem  cre- 
dunt ;  nec  tamen  in  eis  fides  vel  spes  virtus  est,  quia  et  Deo  per  speciem  contem- 

i  Cor.  xm,  plando  fruuntur,  et  in  Dei  Verbo  resurrectionem  futuram  sive  judicium  non  per 
speculum  in  aenigmate,  sed  praeclarissime  inspiciunt.  Si  enim  quia  credunt  resur- 
rectionem  futuram,  ideo  verum  est  eos  fidem  habere  :  ergo  ea  consummata,  post 
judicium  similiter  et  fidem  habere  dicentur,  quia  credent  eam  praeteritam.  Sed  sicut 
tunc  credent,  nec  tamen  fidem  quae  fideles  facit,  habebunt,  quia  non  credent  absque 
scientia,  quae  non  erit  aenigmatica,  sed  per  speciem ;  ita  et  modo  credunt  et  sperant 
resurrectionem,  nec  tamen  fidem  habent,  quia  credendo  cognoscunt.  Venit  enim  eis 

loki.  10.  quod  perfectum  est,  et  evacuatum  est  quod  ex  parte  est.  Venit  enim  cognitio,  et 
evacuata  est  fides;  venit  species,  et  desiit  spes.  Ita  et  Ghristus,  in  quo  fuerunt  bona 
patriae,  credidit  quidem  et  speravit  resurrectionem  tertia  die  futuram,  pro  qua  et 
Patrem  oravit;  nec  tamen  fidem  virtutem  et  spem  habuit,  quia  non  aenigmaticam 
et  specularem  sed  clarissimam  de  ea  cognitionem  habuit,  quia  non  perfectius  eam 
cognovit  praeteritam,  quam  intellexit  futuram.  Speravit  tamen  Ghristus,  sicut  in 
Ps.  xxx,  2.  Psalmo  ait,  In  te,  Domine,  speravi;  nec  tamen  fidem  vel  spem  virtutem  habuit, 
quia  per  speciem  videbat  ea  quae  credebat.  —  De  antiquis  vero  patribus  qui  apud 
inferos  usque  ad  passionem  tenebantur,  non  incongrue  dici  potest,  quod  fidem  et 
spem  virtutem  habuerint  :  quia  credebant  et  sperabant  se  visuros  Deum  per  speciem, 
qualiter  eum  tunc  non  videbant,  quia  non  patuit  eis  cognitio  Dei  per  speciem  ante 
passionem  Christi,  qua  consummata,  a  fide  transierunt  ad  speciem. 

SUMMA  ^  m'*  m  'Ps0"  ^'rca  h330  a'iqui  multa  quae- 

runt  de  spe,  utpote,  an  sit  passio  partis 
DISTINCTIONIS   VIGESIM^   SEXT/E        sensitivse,  et  de  subjecto  ejus,  ac  consimi- 

libus,  quas  tamen  non  videntur  specula- 

DECLARATO  an  in  Christo  fuit  fides,      tionis  praesentis  :  idcirco  de  talibus  non 
nunc  declaratur  an  in  ipso  fuit  spes.      nisi  breviter  tangam,  nam  et  super  secun- 
Et  circa  hoc  primo  definit  spem ;  deinde      dum,  ubi  tractatum  est  de  potentiis  ani-  dist. 
ostendit  qualiter  differt  a  fide;  tertio,  an      mae,  puto  inde  tractatum.    .  qM 

'it.  ii,  13. 


QU^STIO   UNIGA 

ITaque  quaeritur,  An  in  Christo  spes 
exstitit. 

Videtur  quod  sic,  quia  in  littera  dicitur, 
quod  Christus  speravit  se  tertio  die  resur- 
recturum,  et  pro  sua  resurrectione  oravit. 
—  Item  in  Psalmis  frequenter  fertur  in 
ejus  persona  :  In  te,  Domine,  speravi ;  aut 
aliquid  simile.  —  Rursus,  quia  Christus 
aliquo  modo  fuit  viator  et  nondum  fuit 
glorificatus  in  corpore. 


Circa  haec  Bonaventura  sciscitatur,  an 
spes  sit  virtus  gratuita.  Et  respondet  :  No- 
mine  spei  potest  intelligi  affectio  animae, 
prout  philosophi  dicunt  et  Sancti  quatuor 
esse  anima?  affectiones,  puta  :  gaudium  et 
dolorem,  spem  et  timorem.  Potest  quoque 
nomine  spei  intelligi  ipsa  res  exspectata, 
juxta  illud  Pauli  ad  Titum  :  Exspectantes 
beatam  spem  et  adventum  gloriae.  Item 
accipitur  pro  habitu  qui  dirigit  motum 
affectumque  animae  in  id  quod  exspectan- 
dum  est  seu  sperandum.  Atque  hoc  tertio 
modo  spes  non  solum  est  virtus  gratuita, 
imo  et  theologica,  et  gratuitarum  virtu- 
tum  sustentamentum  et  ancora.Virtus  qui- 
dem  gratuita  et  theologica  est,  quia  in  hoc 
quod  facit  animam  exspectare  ea  quae  sunt 
supra  rationem  et  omnem  aestimationem 
humanam,  quae  nobis  liberalitas  promisit 
divina,  facit  hominem  omnino  confidere 
ac  inniti  summae  infinitaeque  largitati  : 
quemadmodum  fides  facit  assentire  pri- 
mae  veritati,  et  caritas  facit  adhaerere  sum- 
mae  bonitati.  Dum  autem  anima  infinitae 
liberalitati  Dei  innititur  propter  se  et  su- 
per  omnia,  tunc  rectificatur  et  super  se 
elevatur,  ideoque  Deo  accepta  efficitur. 
Habitus  ergo  quo  hoc  fit,  habet  rationem 
virtutis  gratuitae.  Quumque  anima  ex  se 
ipsa  potens  deficere  et  vacillare,  innititur 
ei  qui  non  potest  deficere  nec  moveri,fun- 
attA.vn,  datur  per  spem  quasi  super  firmam  pe- 
tram.    Ideo  spes   non   tantum   est  virtus 


A  gratuita,  imo  etiam  gratuitarum  virtutum 
sustentamentum  et  ancora.  Sic  vero  ac- 
cepta,  non  est  passio  nec  in  parte  sensiti- 
va.  Quemadmodum  etiam  caritas  intuetur 
ac  cupit  praemium  increatum,  ita  et  spes. 
Secundo  quaerit  hic  Doctor,  an  spes  sit 
virtus  speciei  specialissimae.  Respondet 
quod  sic.  Quod  declarat  sicut  jam  supra  dist.  xxm, 
ostensum  fuit  de  fide.  Nam  sicut  veritas  i-2'P-405B- 
summa  objectum  est  fidei  et  ratio  creden- 
di  cetera  omnia,  sic  increata  illa  beatitu- 
do  et  liberalitas  infinita  objectum  est  spei 

B  formalisque  ratio  sperandi  cetera  cuncta 
quae  ordinantur  ad  illam. 

Tertio  quaerit,  an  sit  virtus  cardinalis, 
an  theologica.  Et  respondet,  quod  non  est 
virtus  moralis,  et  per  consequens  nec  car- 
dinalis,  sed  theologica.  Quod  patet  ex  ejus 
objecto  et  subjecto.  Ex  objecto,  quoniam 
sicut  fides  in  credendo  assentit  Deo  ut 
dictanti  vera,  sic  spes  innititur  Deo  ut 
promittenti  magna.  Hinc  sicut  objectum 
fidei,quod  habet  rationem  motivi,est  quid 
increatum,  videlicet  veritas  prima,  ratione 

C  cujus  dicitur  virtus  theologica,  ita  dicen- 
dum  de  spe.  Idem  patet  ex  parte  subjecti : 
quia  quum  anima  secundum  suam  supe- 
riorem  partem  ac  faciem  habeat  per  vir- 
tutes  theologicas  reformari,  et  spes  sit  una 
de  virtutibus  faciens  ad  hanc  reformatio- 
nem  imaginis  Dei  in  anima,  constat  quod 
theologica  virtus  exsistat.  Hinc  sicut  in  pa- 
tria  erunt  tres  dotes  secundum  animae  vi- 
res,  quarum  una  reformabit  et  consum- 
mabit  vim  rationalem,  videlicet  visio,  alia 
concupiscibilem  superiorem,puta  dilectio, 

D  tertia  irascibilem,  utpote  tentio;  sic  in  via 
oportet  ponere  theologicas  tres  virtutes, 
quibus  dotes  patriae  correspondent.  Sicque 
tres  illae  virtutes  sunt  in  superiori  animae 
parte,  ut  in  subjecto  :  fides  videlicet  in 
intellectu,  spes  et  caritas  in  voluntate. 

Insuper  quserit,  an  spes  possit  esse  in- 
formis  et  formata.  Respondet  :  Virtus  spei 
potest  esse  informis,  quoniam  potest  quis 
sperare  vitam  aeternam  sine  gratia  gratum 
faciente.  Quae  spes  aliquo  modo  virtus  est, 
et  animam  perficit,  atque  ad  vitarn  bea- 

tara  inclinat,  quamdam  quoque  stabilita- 
tem  ei  largitur  ne  per  desperationem  suc- 
cumbat.  Ideo,sicut  fides  sine  actu  caritatis 
exstat  informis,  ita  dicendum  de  spe.  Et 
sicut  fides  informis  fit  caritate  superve- 
niente  formata,  realiter  eadem  permanens, 
ita  et  spes.  —  Si  autem  objicias,  quod  spes 
est  certa  exspectatio  futurae  felicitatis,  ex 
gratia  Dei  meritisque  proveniens,  quod 
non  competit  nisi  spei  formatae  per  cari- 
tatem  et  gratiam ;  respondendum,  quod 
homo  potest  quadrupliciter  exire  in  ac- 
tum  sperandi.  Aut  enim  sperat  habendo 
merita  in  proposito  et  in  radice  atque  ef- 
fectu  seu  opere,  sicut  vir  justus  qui  Deo 
diu  servivit;  aut  sperat  habendo  merita  in 
proposito  ac  radice,  non  in  effectu,  ut  qui 
gratiam  suscepit  et  nondum  usus  est  ea; 
aut  sperat  habendo  merita  in  proposito, 
non  in  radice  neque  effectu,  sicut  pecca- 
tor  qui  proponit  facere  bona ;  aut  sperat 
non  habendo  merita  in  proposito,  nec  in 
effectu  neque  radice,  ut  male  vivens  nec 
se  emendare  proponens,  et  per  solam  Dei 
misericordiam  salvari  confidens,  non  at- 
tenta  divina  justitia.  Primus  actus  est  spei 
formatae  exercitatae ;  secundus  est  actus  fi- 
dei  formatae  infusae,  non  exercitatae;tertius 
actus  est  spei  informis;  quartus,  prsesum- 
ptionis.  Quum  igitur  dicitur,  quod  spes 
procedit  ex  gratia  et  meritis,  responden- 
dum  est,  quod  vel  spes  definitur  ibi  prout 
est  virtus  formata,  et  sic  nulla  objectio  est 
de  spe  informi ;  aut  si  definitur  ibi  gene- 
raliter,  intelligitur  de  meritis  quae  haben- 
tur  in  re  aut  in  proposito.  Sic  quoque 
quod  ait  Magister,  quod  sperare  sine  me- 
ritis  est  praesumere,  intelligitur,  dum  quis 
sperat  sine  meritis  tam  in  re  quam  in  pro- 
posito  :  quod  non  spectat  ad  spem  infor- 
mem,  sed  ad  praesumptionem.  Unde  sicut 
habitus  fidei  potest  esse  informis,  quoni- 
am  habet  aliquam  rectitudinem  ac  vigo- 
rem  in  hoc  quod  facit  credere  omnia  cre- 
dibilia,  et  infidelitatem  atque  errores  fidei 
contrarios  excludit,  quod  tamen  esse  et 
fieri  potest  sine  gratia  gratum  faciente; 
ita  et  spes,  quoniam  facit  vitare  praesum- 


Cf.  <K 
xxiii,  q. 


A  ptionem  ac  desperationem,  et  exspectare 
cuncta  speranda.  —  Si  autem  rursus  ob- 
jicias,  quod  spes  ex  propria  ratione  dicit 
tendentiam  in  Deum,  et  eam  habet  sibi 
annexam  :  ergo  non  valet  esse  informis, 
quia  sic  tendere  est  caritatis.  Dicendum, 
quod  tendentia  duplex  est:  una  plena,quae 
est  cum  caritate  et  gratia,  quae  est  spei 
formatae;  alia  semiplena,  quemadmodum 
scriptum  est  de  pigro  :  Vult  et  non  vult  p> 
piger.  Et  ista  est  spei  informis,  quae  est 
virtus  generaliter  dicta,  non  virtus  gratui- 

B  ta,  sicut  de  fide  praehabitum  est.  —  Haec 
Bonaventura. 

Qui  itidem  sciscitatur,  an  spes  certitu- 
dinem  habeat.  Et  apparet  quod  imo  ex  sua 
definitione,  qua  dicitur,  Spes  est  certa  ex- 
spectatio.  ln  contrarium  est,  quod  spes  di- 
citur  exspectatio  futurae  felicitatis  ex  gra- 
tia  Dei  et  meritis  propriis  :  nemo  autem 
sine  revelatione  scit  se  esse  in  gratia  et 
habere  merita  vitae  aeternae,  quae  non  ha- 
bentur  sine  caritate.  —  Respondet  :  Virtus 
spei  in  suo  actu  certitudinem  habet.  Cu- 

G  jusmodi  autem  sit  illa  certitudo,  difficile 
est  proferre.  Nam  quidam  dixerunt,  quod 
certitudo  spei  non  est  propria  sibi,  nec 
alia  a  certitudine  fidei  :  imo  quod  spes 
omnem  certitudinem  suam  trahat  a  fide, 
sicut  scientia  in  particulari  a  scientia  in 
universali.  Nempe,  ut  ex  Augustino  Magi- 
ster  refert  in  littera,  per  fidem  credit  ho- 
mo  omnes  electos  finaliter  esse  salvandos, 
et  de  hoc  certitudinem  habet;  per  spem 
vero  confidit  se  electum  esse  atque  sal- 
vandum,  sicque  generalem  illam  certitu- 

D  dinem  fidei  appropriat  et  applicat  sibi. 
Quumque  non  sit  certitudo  circa  sin- 
gularia  nisi  in  quantum  referuntur  ad 
universale;  ideo  non  appropriat  sibi  cer- 
titudinem  absolute,  sed  sub  conditione,  ita 
quod  recte  sperans,  non  sperat  se  omnino 
esse  salvandum,  sed  sub  hac  conditione,  si 
perseveraverit,  etc.  Sicque  affirmant  fidei 
certitudinem  non  differre  a  certitudine 
spei,  nisi  quoniam  illa  est  in  universali, 
ista  in  particulari ;  illaque  absoluta,  ista 
conditionata.  Verum  ista  responsio,  etsi  vi- 

deatur  probabilis,tamen  non  sufficit,quum  A  ma  est  spei  in  via,  secunda  tentionis  in 


Bom.\-,i.  super  illud  ad  Romanos,  Probatio  operatur 
spem,  dicat  Glossa  :  Id  est  spei  certitudi- 
nem.  Spes  ergo,  ut  ibi  innuit  Glossa,  habet 
certitudinem  propriam  ;  et  aliter  certifica- 
tur  homo  de  obtinenda  salute  per  fidem, 
aliter  per  spem.  Imo,  si  solum  differrent 
sicut  scientia  in  universali  a  scientia  in 
particulari,  non  essent  virtutes  distinctae 
ac  habitus  differentes,  sed  unus  sub  altero 
contineretur. 

Hinc  alii  dicunt,  spem  propriam  certitu- 


patria.  Denique  certitudo  spei  de  gratia  et 
de  meritis,est  certitudo  non  demonstratio- 
nis,  sed  conjecturae  probabilis ;  et  est  per 
bonae  voluntatis  confidentiam  quam  con- 
scientiae  puritas  parit.  Estque  certitudo  is- 
ta  in  voluntate,  prout  innititur  Deo,  qui 
est  firmitas  ejus,  non  per  respectum  ad 
propriam  vertibilitatem  et  defectuosita- 
tem.  Rursus,  certitudo  haec  spei  in  via  est 
certitudine  fidei  minor.  —  Si  autem  obji- 
ciatur,  quia  si  spes  certitudinem   habet, 


dinem  possidere,  eamque  duplici  differen-  B  ergo  falli  non  valet,  sicut  nec  fidei  cer- 


tia  cognosci :  primo,  ex  parte  objecti  circa 
quod  certitudo  illa  versatur ;  secundo,  ra- 
tione  oppositi  cui  contrariatur.  Fides  enim 
et  ejus  certitudo  fertur  super  complexum 
credibile,ratione  compositionis  totalis:  est 
namque  circa  verum,  quod  in  compositio- 
ne  consistit,  secundum  Philosophum.  Por- 
ro  spes  ejusque  certitudo  non  est  circa 
complexionem  ratione  totius,  sed  rei  at- 
tributae  :  unde  quum  dico,  Spero  me  ha- 
biturum  vitam  aeternam,  non  speratur  hoc 


titudo  :  dicendum,  quod  sicut  duplex  est 
necessitas,  utpote  absoluta  et  conditiona- 
lis,  ita  duplex  est  certitudo ;  certitudoque 
spei  est  certitudo  conditionata.Nam  certus 
est  homo  quod  salvus  erit,  si  persevera- 
verit  in  bonis. 

Praeterea  quaeritur,  utrum  spes  oriatur 
ex  meritis  seu  bonis  operibus.  Et  quod 
sic,  apparet  ex  ejus  definitione.  Et  respon- 
dendum,  quod  spes  aliquando  nominat  ha- 
bitum  virtutis,  aliquando  actum,  interdum 


dictum   totale,  sed   vita   aeterna.  Ratione  C  statum,  quandoque   terminum   seu   obje- 


quoque  oppositi,  quoniam  certitudo  fidei 
repugnat  errori  et  dubitationi,  certitudo 
spei  repugnat  diffidentiae  et  haesitationi. 
Quamvis  autem  istae  duae  certitudines  sint 
diversae,  in  hoc  tamen  conveniunt,  quod 
utraque  est  firmitas  quaedam  :  nam  fides 
firmat  intellectum,  ne  discredat;  spes  af- 
fectum,  ne  diffidat.  Ex  quibus  oritur  ter- 
tia  differentia  certitudinum  harum,  quia 
non  solum  differunt  ratione  objecti  atque 
oppositi,  sed  etiam  ratione  subjecti  :  quo- 


ctum.  Quum  ergo  spes  sit  virtus  theologi- 
ca,  certum  est  quod  sit  a  Deo  immediate 
infusa ;  nec  ortum  habet  ex  actibus  seu 
meritis  secundum  quod  nominat  habitum 
seu  ipsam  virtutem  :  imo  sic  actus  boni 
oriuntur  ex  ipsa.  Si  autem  sumatur  pro 
actu,  sic  ortum  habet  ex  habitu,  imo  etiam 
ex  intuitu  praecedentium  meritorum  :  quo- 
niam  nemo  idonee  sperat  obtinere  salu- 
tem,  nisi  per  merita  actionum  praeterita- 
rum,  aut  quas  facere  jam  proponit.  Sed 


niam  una  est  circa  intellectum,altera  vero  D  prout  dicit  statum,  sic  ex  meritis  praece- 


circa  affectum.  Certitudo  etiam  intellectus 
est  duplex.  Una,  quae  reddit  intellectum 
potentem  ad  vincendum  errorem,  et  ad 
excludendum  dubitationem  :  et  talis  certi- 
tudo  est  viae.Alia  certitudo  est,quae  statuit 
intellectum  impossibilem  ad  errandum  : 
quae  certitudo  est  patriae.  Consimiliter  du- 
plex  est  certitudo  affectus.  Nam  quaedam 
sic  firmat  affectum,  ut  valeat  diffidentiam 
superare;  alia  eum  sic  firmat,  ut  nequa- 
quam  possit  commoveri  aut  haesitare.  Pri- 


dentibus  et  concomilantibus  habet  ortum. 
Sicque  accipitur  ad  Romanos,quo  legitur: 
Tribulatio  patientiam  operatur,  patientia  Jtom.xj,*. 
probationem,  probatio  vero  spem,  id  est 
spei  certitudinem,  secundum  Glossam.  Ad 
quam  certitudinem  pervenitur  per  opera, 
praesertim  per  tolerantiam  tribulationum. 
Rursus,  prout  spes  nominat  terminum  seu 
objectum,sic  quoque  ortum  habet  ex  prae- 
cedentibus  meritis,  in  quantum  res  spe- 
rata  obtinetur  per  merita  :  sicque  Deus 

vocatur  spes  nostra,  similiter  praemium 
ipsum.  Unde  quum  spes  definitur  esse  cer- 
ta  exspectatio  ex  meritis,  etc,  accipitur 
pro  actu  aut  pro  habitu,  cum  respectu  et 
comparatione  ad  actum. 

Amplius  quaeri  potest,  an  spes  prsecedat 
caritatem  ordine  naturae  vel  econtra.  Di- 
cendum,  quod  si  comparetur  ipsa  virtus 
seu  habitus  spei  ad  caritatem,  sic  simul 
sunt;  nec  ordinem  habent  prioritatis,  sed 
siinul  sunt,  quoniam  onines  virtutes  gra- 
tuitee  pariter  infunduntur.  Si  vero  loqua- 
mur  de  ipsis  virtutibus  seu  habitibus  per 
comparationem  ad  actum,  sic  unus  actus, 
seu  actus  unius,  ordinem  habet  ad  alte- 
rum,  quia  disponit  ad  illum,  et  disponen- 
do  est  quasi  illius  principium  ac  origo  : 
ratione  cujus  originis  est  ibi  et  alius  ordo 
et  habitudo.  Quumque  actus  spei  disponat 
ad  actum  caritatis  tanquam  ad  perfectio- 
nem  ac  spiritualis  aedificii  complementum 
(nemo  etenim  diligit  aliquid  bonum  pro- 
pter  se  et  super  omnia,  nisi  speret  se  per- 
venturum  ad  illud)  :  hinc  secundum  or- 
dinem  naturae,  actus  spei  actum  caritatis 
praecedit.  Nihilo  minus  actus  spei  ex  cari- 
tate  procedit  imperialiter,  quoniam  caritas 
omnium  virtutum  actus  imperat  fieri,  et 
imperative  producit.  Unde  quod  Magister 
affirmat,  caritatem  natura  seu  naturali  or- 
dine  praecedere  spem,  intelligendum  est, 
prout  spes  sumitur  pro  re  sperata  aut  pro 
statu,  non  pro  actu  aut  habitu.  Vel  Magi- 
ster  dicit  hoc  juxta  suam  opinionem,  qua 
putabat  caritatem  non  esse  habitum  cre- 
atum,  sed  Spiritum  Sanctum  :  quod  non 
tenetur. 

Postremo  hic  quaeritur,  utrum  spes  sit 
in  bonum  sub  ratione  boni.  Respondetur, 
quod  quidam  dixerunt  objectum  spei  esse 
bonum  sub  ratione  futuri,  non  sub  ratione 
boni.  Dixerunt  namque  universas  animoe 
affectiones  esse  respectu  boni  aut  mali, 
ita  quod  sicut  gaudium  est  respectu  boni 
praesentis,  et  dolor,  qui  est  affectio  ei  con- 
traria,  respectu  mali  praesentis,  sic  spes 
sit  respectu  boni  futuri,  timor  respectu 
mali  futuri.  Hatio  autem  eos  movens  ad 


A  istud,  fuit  quia  dixerunt,  quod  duplex  tan- 
tum  sit  objectum  in  quod  anima  tendit  : 
utpote  verum,  in  quod  tendit  intellectus; 
et  bonum,  in  quod  tendit  affectus.  Quae 
opinio  quamvis  aliquid  probabilitatis  vi- 
deatur  habere,  non  tamen  est  vera.  Nec 
verum  est  quod  non  sit  aliud  objectum 
virium  animae  nisi  bonum  aut  malum, 
quum  objectum  irascibilis  potentiae  sit  ar- 
duum  sive  magnum.  Rursus,  quod  dicit 
bonum  sub  ratione  futuri  esse  motivum 
spei,  non  videtur  :  quoniam  bonum  sub 

B  ratione  futuri  desideratur;  desiderium  au- 
tem  non  est  spes,  sed  differentia  quaedam 
amoris,  atque  ad  caritatem  desiderare  spe- 
ctat.  Amplius,  quod  dicit  timorem  esse  re- 
spectu  futuri  mali  sub  ratione  mali,  non 
est  verum  :  quia  contingit  timere  abstra- 
cta  ratione  mali,  sicut  timetur  Deus  in 
patria.  Praeterea,  si  quando  malum  time- 
tur,  non  timetur  nisi  quia  excellens  :  si 
ergo  affectio  quae  est  timor,  in  suo  objecto 
plus  respicit  excellentiam  quam  malitiam 
sub  ratione   motivi,  restat  quod  affectio 

C  ex  opposito  sibi  correspondens,  videlicet 
spes,  respiciat  bonum  non  sub  ratione  bo- 
ni,  sed  magni  seu  ardui.  Duplex  quippe 
est  actus  spei,  quorum  unus  est  origo 
alterius  :  spes  enim  facit  confidere,  et  fa- 
ciendo  confidere  facit  exspectare.  Nullus 
autem  recte  confidens  confidit  aut  inniti- 
tur  alicui  nisi  ei  qui  nec  possit  nec  velit 
ei  deficere;  et  talis  non  est  nisi  is  qui  est 
potentissimus  in  virtute,  et  munificentis- 
simus  in  liberalitate,puta  qui  excellentiam 
virtutis  liberalitatisque  habet:in  quo  dum 

D  quis  spem  suam  posuerit,  confidit  se  ma- 
gna  assecuturum  ab  ipso.  Spei  ergo  obje- 
ctum,  est  magnum  et  arduum.  Unde  et 
Deus  suis  cultoribus  magna,  imo  maxima 
bona  promisit,  puta  se  ipsum  et  sui  ipsius 
beatificam  fruitionem.  Ideo  Abrahoe  dixit  : 
Noli  timere,  Abraham,  ego  protector  tuus  Gen. 
et  merces  tua  magna  nimis.  Itaque,  quam- 
vis  virtus  theologica  habeat  idem  materia- 
liter  pro  objecto  et  fine;  non  tamen  idem 
formaliter,  quia  interdum  sub  alia  ratione 
est  objectum  et  finis,  ut  patet  in  fide  et 

spe.  Est  enim  Deus  objectum  fidei  sub  A 
ratione  veri,  et  est  finis  fidei  sub  ratione 
boni.  Et  ita  est  de  spe.  Caritatis  vero  ob- 
jectum  et  finis  est  sub  ratione  boni.  Hinc 
spes  non  habet  beatitudinem  pro  objecto, 
nisi  in  quantum  beatitudo  habet  rationem 
magni  et  ardui. 

Ex  praedictis  colligitur,  quod  spes  sub- 
jective  est  in  vi  affectiva  superiori,et  pro- 
prie  in  irascibili,  prout  irascibilis  ponitur 
pars  potentise  affectivae  superioris.  Nempe 
ad  irascibilem  pertinet,  non  solum  dete- 
stari  mala  culpse  et  perpeti  mala  pcenae,  B 
sed  etiam  terribilia  aggredi,  ad  magna 
quoque  et  ardua  erigi.  Insuper  objectum 
spei  est  bonum  perfectum,  aeternum  et 
gloriosum.  Hoc  autem  est  duplex,  puta 
creatum  et  increatum ;  et  respectu  utrius- 
que  est  spes,  principaliter  tamen  circa 
bonum  increatum.  Bonum  vero  creatum 
speratum,  hoc  est  beatifica  visio,  dicitur 
bonum  aeternum,id  est  perpetuum.  Quam- 
vis  autem  bonum  illud  increatum  sit  unum 
et  simplicissimum,  bonum  quoque  crea- 
tum  speratum  sit  unum,  utpote  beatitudo;  C 
nihilo  minus  pluraliter  dicitur,  Spes  est 
virtus  qua  spiritualia  et  aeterna  bona  spe- 
rantur,  quoniam  bonum  increatum  cun- 
cta  bona  et  universas  perfectiones  per 
superexcellentiam  comprehendit,  et  ipsa 
felicitas  omnia  bona  inferiora  suo  modo 
includit. 

Porro  ex  his  patet  solutio  hujus,  an  in 
Christo  fuit  spes.  Ad  quod  cum  Magistro 
dicendum,  quod  nec  Christus  habuit  pro- 
prie  dictam  spem,  nec  animae  beatae  nec 
angeli  sancti  spem  habent,quum  spes  pro-  D 
prie  sit  exspectatio  praemii  substantialis, 
quod  omnes  hi  habent,  et  anima  Christi 
a  suae  creationis  exordio  Deitatem  vidit 
per  speciem.  Haec  item  exspectatio  fidem 
p.4uc.  habet  annexam,  quae  (ut  patuit)  in  Chri- 
sto  nunquam  fuit.  Fuit  tamen  in  eo  spes 
communiter  sumpta  pro  quacumque  ex- 
spectatione  boni  futuri,  quia  accidentale 
aliquod  praemium  et  corporis  glorificatio- 
nem  meruit  et  speravit.  Et  tale  praemium 
animae  beatae  et  angeli  praestolantur.  Ex- 

T.  23. 


sistentes  demum  olim  in  limbo  patrum 
habebant  spem ;  conformiter,  qui  tunc  et 
qui  nunc  in  purgatorio  detinentur.  Spes 
namque  non  evacuatur  nec  tollitur  nisi 
per  subsequens  praemium,  aut  per  contra- 
rium  vitium,  hoc  est  per  desperationem  : 
quae  quum  sit  in  daemonibus  ac  damnatis, 
non  habent  spem  proprie  sumptam.  —  Et 
si  objiciatur,  quod  spes  spectat  ad  viam; 
respondetur,  quod  exsistentes  in  limbo  et 
purgatorio  erant  adhuc  aliquo  modo  in 
via,  in  quantum  nondum  erant  in  patria. 
Et  quamvis  spes  non  sit  nisi  de  futuro,  de- 
siderium  tamen  potest  esse  de  bono  prae- 
senti  ac  habito,  quatenus  continuetur  et 
sine  fastidio  possideatur,  sicque  ut  ait  Scri- 
ptura,  angeli  desiderant  in  Christum  pro-  iPetr.1,12. 
spicere.  —  Haec  Bonaventura. 

Praeterea,Thomas  ad  istud  respondendo, 
utrum  spes  sit  virtus  theologica  :  Spes,  in- 
quit,  ex  propria  ratione  dicit  extensionem 
appetitus  in  aliquod  arduum  quod  non 
omnino  excedit  facultatem  sperantis.  Quae 
enim  omnino  excedunt  et  taliter  appre- 
henduntur,  desperationem  pariunt  magis 
quam  spem.  Unde,  secundum  quod  inest 
alicui  facultas  in  arduum,  secundum  hoc 
est  inclinatio  in  ipso  in  illud.  Quumque  sit 
arduum  aliquod  quod  naturalem  hominis 
facultatem  transcendit,  ad  quod  tamen  au- 
xilio  gratiae  potest  pertingere,  utpote  Deus 
in  quantum  est  nostra  objectalis  beatitu- 
do,  oportet  quod  ex  aliquo  dono  superna- 
turali  gratuito  naturae  superaddito,  fiat  in 
nobis  inclinatio  ad  arduum  illud  :  quod 
donum  est  virtus  seu  habitus  spei.  Quae 
quum  Deum  habeat  pro  objecto,  theolo- 
gica  virtus  appellatur.  Quam  quidam  in 
vi  irascibili  esse  dicunt,  dividentes  appe- 
titum  rationis  seu  voluntatem  per  concu- 
piscibilem  et  irascibilem.  Sed  quoniam 
omnes  auctores,  sive  Sancti  sive  philoso- 
phi,ponunt  concupiscibilem  et  irascibilem 
in  appetitu  sensitivo;  dicendum,quod  sub- 
jectum  spei  est  voluntas,  non  vis  irascibi- 
lis  :  nisi  voluntatem,  in  quantum  habet 
actus  consimiles  viribus  concupiscibilis  et 
irascibilis,  quis  dividat  in  concupiscibilem 

et  irascibilem,  sicque  in  irascibili  ponat 
spem.  Sed  tunc  concupiscibilis  et  irasci- 
bilis  in  parte  animae  superiori  non  sunt 
diversae  potentiae,  sed  nominant  eamdem 
potentiam,  utpote  voluntatem,  secundum 
actus  diversos. 

Verum  his  objici  potest,  quoniam  ex- 
spectare  videtur  esse  actus  longanimitatis 
et  etiam   patientiae,  juxta  illud  Apostoli, 

cr.  Gaiat.  Spe  longanimes  :  et  ita  spes  ab  illis  vir- 

v'22"  tutibus  non  differret.  Rursus,  in  arduum 
tendere  est  magnanimitatis  :  ergo  spes  est 
idem  quod  magnanimitas.  Dicendum  ad 
primum,  quod  exspectatio  diversis  virtu- 
tibus  diversimode  attribuitur.  Exspectatio 
enim  patientise  est  exspectatio  divini  au- 
xilii  in  periculis.  Exspectatio  autem  lon- 
ganimitatis  est  exspectatio  divini  auxilii  in 
actionibus  atque  laboribus  circa  bonum 
arduum  obtinendum.  Sicque  exspectare 
non  est  primus  et  proprius  actus  harum 
virtutum,  sed  convenit  eis  per  participa- 
tionem  a  spe,  secundum  quod  virtutes  po- 
steriores  a  prioribus  participant  aliquid  : 
quemadmodum  virtutes  morales  partici- 
pant  actum  prudentise,  ceterae  quoque 
universae  virtutes  influentiam  caritatis.  Ad 
secundum,  quod  magnanimitas  multum 
convenit  cum  spe  ;  sunt  tamen  distinctae 
virtutes,  quia  spes  tendit  in  arduum  su- 
pernaturale  divinum,  magnanimitas  circa 
arduum  in  rebus  humanis  :  idcirco  non 
est  virtus  theologica,  sed  moralis.  —  Dif- 

c/".p.398i,  fert  etiam   spes  a  fide   et  caritate,  sicut 

443  B'        ostensum  est. 

Si  vero  quaeratur,  an  valeat  esse  infor- 
mis  :  respondendum,  quod  amor  et  deside- 
rium  differunt  in  hoc  quod  amor  importat 
quamdam  convenientiam  et  connaturalita- 
tem  ad  amatum  :  quae  connaturalitas  per- 
ficitur  dum  amatum  aliquo  modo  habe- 
tur;  desiderium  vero  importat  tendentiam 
in  ipsum  amabile  nondum  habitum.  Hinc 
motus  ipsius  appetitus  incipit  in  dcside- 
rio,  et  terminatur  in  amore  completo  : 
sicque  desiderium  est  inchoatio  queedam 
amoris,  imperfectusque  amor.  Sed  quia 
primum  habere  rei,  est  secundum  quod 


A  est  in  potentia,  ita  ut  sit  in  facultate  ap- 
petentis ;  ideo  primum  quod  amorem  in- 
ducit,  est  facultas  habendi  rem  desidera- 
tam  :  in  qua  facultate  spes  consistit.  Unde 
amor  rei  distantis  nondum  habitae,  spem 
praesupponit.  Attamen,  quum  spes  non  sit 
nisi  boni,  et  primus  motus  ipsius  appeti- 
tus  in  bonum  est  desiderium  :  hinc  spes 
praesupponit  desiderium,  estque  media  in- 
ter  desiderium  et  amorem.  Quod  ratio- 
naliter  accidit.  Nam  quum  irascibilis  sit 
propter  concupiscibilem,  actus  ipsius  ira- 

B  scibilis  a  concupiscibili  incipit,  et  in  con- 
cupiscibili  terminatur.  Amor  namque  et 
desiderium  in  concupiscibili  subjectantur, 
spes  vero  in  irascibili.  Similis  quoque  est 
ordo  ipsorum,  prout  in  voluntate  consi- 
stunt.  Unde  patet,  quod  actus  fidei  prae- 
cedit  desiderium,  quoniam  omnis  actus 
affectivae  praesupponit  actum  cognitivae ; 
desiderium  vero  praecedit  spem,  spes  au- 
tem  amorem.  Ideo,  sicut  fides  potest  es- 
se  informis,  quoniam  actus  ejus  praecedit 
amorem,  ita  et  spes.  —  Spes  demum  non 

C  praesupponit  merita  in  actu,  sed  in  propo- 
sito.  Non  enim  aliquis  sperat  propter  me- 
rita,  quasi  merita  exsistentia  actum  spei 
producant;  sed  quia  per  merita  quae  pro- 
ponit,  sperat  ad  beatitudinem  pervenire. 
Sed  nec  fides  nec  spes  est  formata,  nisi 
per  caritatem  perficiatur.  Quod  autem  Au- 
gustinus  perhibet,  omnem  affectionem  ex 
amore  procedere,  intelligitur  de  amore 
valde  communiter  sumpto,  non  de  carita- 
te  quae  est  amor  infusus. 
Preeterea  quaeritur,  an  spes  habeat  cer- 

D  titudinem.  Apparet  quod  non  :  quoniam 
certitudo  spectat  ad  cognitionem,  quia  et 
dubitationi  opponitur;  spes  autem  perti- 
net  ad  affectionem.  In  oppositum  est,  quod 
etiam,  secundum  Philosophum,  virtus  cer- 
tior  est  omni  arte.  Spes  quoque  innititur 
summae  largitati,quae  nemini  deficit:quem- 
admodum  fidcs  primae  veritati,  quae  nul- 
lum  fallit.  —  Dicendum,  quod  certitudo 
proprie  dicitur  firmitas  adhaesionis  virtutis 
cognitivae  circa  suum  cognoscibile.  Omnis 
autem  motus  et  operatio  cuj.uscumque  ten- 

dentis  in  aliquem  finem,  est  ex  cognitione 
aliqua  dirigente  vel  conjuncta,  ut  in  ope- 
rantibus  per  voluntatem,  aut  remota,  ut 
in  agentibus  per  naturam.  Quumque  vir- 
tus  operetur  instar  naturae,  inclinando  in 
finem  determinatum,  ideo  dicitur  certior 
arte,  quemadmodum  et  natura,  in  quan- 
tum  inclinat  infallibiliter  ex  impressione 
primae  causae  :  sicque  certitudo  convenit 
spei;  aliter  tamen  quam  virtutibus  aliis. 
Quum  enim  praesupponat  facultatem  per- 
veniendi  in  finem,  quae  facultas  est  ex 
liberalitate  divina,  ac  meritis  per  quae  et 
ceterse  virtutes  in  ultimum  perveniunt  fi- 
nem  :  hinc  spei  certitudo  causatur  ex  li- 
beralitate  divina  in  finem  nos  ordinante 
atque  movente,  et  item  ex  omnium  ali- 
arum  inclinatione  virtutum,  et  ex  pro- 
pria  inclinatione.  Ideo  preeter  certitudinem 
quam  habet  ut  quaedam  virtus,  includit 
certitudinem  quae  est  in  aliis  universis 
virtutibus,  et  ulterius  certitudinem  ordi- 
nationis  divinae.  Itaque,  quamvis  certitudo 
primo  et  principaliter  sit  in  cognitione, 
tamen  per  similitudinem  et  participatio- 
nem  est  in  operibus  naturee  ac  virtutis. 
Quumque  certitudo  cognitionis  sit  ex  se 
ipsa,non  fallit  nec  deficit.  Certitudo  autem 
naturae  est  ex  alio  ordinante  ipsam  natu- 
ram  in  finem,  idcirco  deficere  potest  per 
accidens  :  quoniam  talis  defectus  non  est 
ex  principio  directivo  in  finem,  sed  ex 
aliquo  accidentaliter  contingente,  ut  quod 
leve  non  ascendit,  quia  violenter  impedi- 
tur.  Et  idem  dicendum  de  spe.  Quumque 
possit  accidentale  impedimentum  obtinen- 
di  salutem  speratam  accidere,  timor  ad- 
jungitur  spei.Itaque  certitudo  fidei  et  spei 
in  quatuor  differunt.  Primo,  quoniam  cer- 
titudo  fidei  pertinet  ad  intellectum,  cer- 
titudo  spei  ad  affectum.  Secundo,  quia 
certitudo  fidei  nequit  deficere,  certitudo 
autem  spei  deficere  potest  per  accidens. 
Tertio,quoniam  certitudo  fidei  est  de  com- 
plexo,  certitudo  spei  de  incomplexo.  Quar- 
to,  quoniam  certitudini  fidei  opponitur 
dubitatio,  certitudini  spei  diffidentia  seu 
haesitatio. 


A  Quaeritur  nunc,  an  in  Christo  spes  fuit. 
Dicendum,sicut  jam  patuit,quod  non.Spes  c/\p.449C, 
enim  imperfectionem  includit,  puta  ab-  D* 
sentiam  felicitatis,  et  quia  fundatur  super 
senigmaticam  cognitionem,  quae  non  fuit 
in  Christo,  sicut  nec  aliquid  imperfectio- 
nis  contrarium  perfectioni  animae.  —  Haec 
Thomas  in  Scripto. 

Qui  consequenter  hic  quaerit,  an  angeli 
et  animae  beatae  habeant  spem ;  an  exsi- 
stentes  in  limbo  patrum  habebant  spem ; 
an  exsistentes  in  purgatorio  virtutem  ha- 

B  beant  spei.  Ad  quae  omnia  respondet  sicut 

ex  Bonaventura  ostensum  est.  —  Ad  ar-  p.449D,A\ 
gumentum  autem  quo  ita  arguitur,  Spes   Prov.xm, 
quae  differtur,  affligit  animam,  sed  exsi-  2' 
stentes  in  limbo  patrum  non  habebant  af- 
flictionem;  respondet  :  Dilatio  gloriae  non 
fecit  patribus  illis  afflictionem  in  limbo, 
quia  non  erant  afflictionis   capaces.  Vel 
aliter  respondendum,    quod    spes  quam- 
vis  ratione  absentiae  sperati  causet  affli- 
ctionem,  tamen   ratione   certitudinis  sibi 
adjunctse   parit  delectationem.   Quumque 

C  certitudo  illa  in  ipsis  deficere  non  vale- 
bat,  delectatio  quae  ex  certitudine  illa  cau- 
sabatur,  absorbebat  afflictiones  quae  ex 
sperati  absentia  contingere  possent. 

Insuper  in  secunda  secundae,  quaestione 
septimadecima,  scribens,  inquit  :  Spes  est  art.  i. 
virtus,  quoniam  virtus  est  quae  habentem 
perficit,  et  opus  ejus  bonum  reddit,  ut 
secundo  dicitur  Ethicorum.  Ideo,  ubicum- 
que  invenitur  actus  bonus,  necesse  est  ut 
ex  aliqua  procedat  virtute.  Bonum  autem 
in   humanis    actibus   sumitur   secundum 

D  quod  propriam  regulam  seu  mensuram 
attingit.  Actuum  vero  humanorum  duplex 
est  regula  seu  mensura  :  una  proxima  et 
hominigena*,  scilicet  ratio  humana;  alia  *  homoge- 
excedens  et  summa,  scilicet  Deus.  Omnis  nea 
igitur  actus  qui  Deum  aut  rationem  attin- 
git,est  bonus;  et  talis  est  actus  spei,  cujus 
objectum  est  bonum  arduum,  divinum,  fu- 
turum,  haberi  possibile.  Atque  ut  tertio 
Ethicorum  habetur,  dupliciter  est  nobis 
aliquid  possibile  :  primo  per  nos;  secun- 
do  per  alios.  CJnde  secundum  Philosophum, 

id  dicimur  posse  quod  possumus  per  ami- 
cos.  Sicque  in  quantum  speramus  aliquid 
ut  nobis  possibile  supernaturali  auxilio 
art.  2.  Dei,  sic  spes  nostra  attingit  Deum.  Et  vir- 
tus  est  cujus  objectum  est  beatitudo  aeter- 

c/".p.449C.  na,  ut  dictum  est.  Infinitae  etenim  Dei 
virtuti  proprium  est,  ad  infinitum  bonum 
perducere.  Alia  vero  quae  a  Deo  speramus 
ac  petimus,  ad  hoc  principale  referuntur 
objectum,  suntque  objectum  spei  secun- 
darium  et  minus  principale,  quemadmo- 
dum  quaedam  creata  objectum  sunt  fidei. 
art.  3.  Denique  unus  potest  alteri  felicitatem  spe- 
rare,  in  quantum  est  ei  unitus  per  amorem, 
habens  eum  sicut  se  ipsum. 
art.  4.  Praeterea  si  quseratur,  an  liceat  sperare 
in  homine,  ut  in  Virgine  gloriosa;  dicen- 
dum,  sicut  jam  tactum  est,  quod  non  licet 
in  aliqua  creatura  sperare  tanquam  in 
principali  et  primo  spei  objecto,  sed  tan- 
quam  in  objecto  secundario,  in  quantum 
creatura  est  nobis  auxilium  instrumenta- 
leque  medium  pertingendi  ad  ultimum  fi- 

q.xvm,a.4.  nem.  —  Spes  quoque  certitudinem  habet 
ex  parte  objecti,quoniam  principaliter  in- 
nititur  omnipotentise  ac  misericordiae  Dei, 
non  gratiae  jam  infusae.  Certumque  est,quod 
ex  parte  omnipotentiae  ac  pietatis  divinee 
non  erit  defectus  nostrae  salutis.  Unde  ex 
parte  subjecti  incertitudinem  spes  sorti- 
tur,  quia  voluntas  humana  vertibilis  est, 
multipliciter  potens  deficere  ac  perire.  — 
Haec  Thomas  in  Summa. 

Petrus  quoque  definitionem  spei  decla- 
rans  :  Describitur  (ait)  a  Magistro  spes,  non 
ut  est  naturalis  passio,  sed  theologica  vir- 
tus,  habitusque  formatus.  Habitus  autem 
cognoscuntur  per  suos  actus,  et  actus  per 
objecta.  Describit  igitur  spem  per  pro- 
prium  actum,  qui  est  certitudinaliter  ex- 
spcctare;  per  objectum  proprium,  quod 
est  futura  beatitudo;  per  dispositiones  co- 
adjuvantes  ad  dirigendum  actum  suum 
in  suum  objectum  :  quarum  una  est  con- 
sideratio  divinae  liberalitatis,  quae  nuncu- 
patur  hic  gratia ;  secunda  est  considera- 
tio  propriae  servitutis  qua  Deo  servivit  vel 
scrvire  proponit,  quae  nominatur  hic  me- 


A  ritum.  Itaque  per  actum  exspectationis  di- 
stinguitur  a  timore ;  per  actum  certitudi- 
nis,  a  desperatione ;  per  objectum  futurae 
beatitudinis,  a  spe  passione ;  per  conside- 
rationem  divinae  gratiae,  a  temeritate,  ne 
nimis  confidat  de  se;  per  considerationem 
meritorum,  a  praesumptione,  ne  nimis  ex- 
tendat  divinae  misericordiae  sinum.  Sicque 
sufficienter  discernitur  ac  differt  ab  om- 
ni  passione  ac  habitu  qui  videntur  cum 
ipsa  similitudinem  quamdam  habere.  Ha- 
bet  quoque  ex  se  certitudinem  confidentiae 

B  absolutam.  Quod  autem  in  nobis  certitudo 
illa  est  aliquo  modo  conditionalis,  contin- 
git  ex  statu  subjecti  :  unde  in  beatissima 
Virgine  et  in  patribus  in  limbo  fuit  sine 
conditione.  Denique,  quum  spes  sit  de  ul- 
timo  fine,  et  finis  est  regula  dirigens  in 
his  quae  sunt  ad  finem,  ideo  virtus  theolo- 
gica  non  solum  dirigit  in  finem,  sed  in 
his  quoque  quae  sunt  ad  finem.  Hinc  spes 
non  tantum  exspectat  arduum  increatum, 
imo  etiam  sperat  auxilium  in  aliis  ar- 
duis,  ad  consequendum  per  ea  arduum 

C  summum. 

Intuendum  etiam,  quod  triplex  est  certi- 
tudo  potentiae  cognitivae.  Una  est  formalis 
adhaesio  ad  unam  partem  per  causam,  ut 
in  scientia ;  altera  per  effectum,  ut  in 
experientia  et  in  scientia  a  posteriori ;  ter- 
tia  per  signum,  ut  in  conjectura.  Deter- 
minatio  quoque  seu  certitudo  motivae  seu 
affectivee  potentiae  similiter  triplex  est.  Una 
est  voluntaria  inclinatio  ad  unam  partem, 
quae  est  certitudo  confidentiae.Secunda  est 
inclinatio  naturalis,  quae  est  certitudo  na- 

D  turalis  necessitatis.  Tertia  est  quasi  mix- 
ta  :  nam  voluntaria  est,  sed  per  quemdam 
modum  naturae,  ut  certitudo  virtutis  in- 
clinantis  voluntatem  ad  unum  determina- 
te.Spes  vero  quum  sit  virtus,certitudinem 
quamdam  determinatae  inclinationis  habet 
cum  aliis  virtutibus  communem  ex  gene- 
re ;  sed  quum  sit  ex  propria  ratione  certa 
exspectatio,  certitudinem  quamdam  pro- 
priam  habet  ex  specie  sua,  quae  est  certi- 
tudo  confidentiae.  Quae  confidentia  ex  duo- 
bus  causatur  :  uno,  ut  prima  causa,  puta 

dictamine  fidei  in  generali ;  altero,  ut  pro- 
xima  causa,  utpote  consideratione  particu- 
laris  gratiae  ac  meritorum.  Hinc  certitudo 
spei  non  est  penitus  absoluta,  sed  condi- 
tionata,  consurgens  ex  gratise  ac  merito- 
rum  suppositione.  In  confirmatis  autem  in 
bono  et  in  bonis  defunctis  est  certitudo 
spei  absoluta  etiam  in  particulari,  si  ta- 
men  sciant  se  confirmatos  in  gratia.  Quum- 
que  spes  illorum  sit  eadem  specie  cum 
spe  nostra,  constat  quod  conditio  illa  ac- 
cidit  spei  ex  statu  sperantis,  nec  est  de 
spei  essentia.  —  Haec  Petrus. 

Concordat  Richardus,  qui  etiam  quaerit, 
an  spes  sit  species  specialissima.  Et  re- 
spondet  quod  imo.  Species  namque  virtu- 
tis  attenditur  ex  comparatione  sui  ad  su- 
um  principale  ac  formale  objectum,  quod 
in  virtute  spei  est  unicum,  utpote  arduum 
summum,  sive  accipiatur  objectum  pro  re 
primo  principaliterque  sperata,  sive  pro 
eo  in  quo  principaliter  est  confidendum 
de  obtinendo  bonum  speratum.  —  Haec 
Richardus.  Cui  etiam  videtur,  sicut  et  Pe- 
tro,  quod  concupiscibilis  et  irascibilis  non 
sint  ponendae  in  superiori  et  rationali  ani- 
ma3  parte,  sed  solum  in  sensitiva. 

Denique  Albertus  super  his  scribit  dif- 
fuse  atque  egregie  ;  consonantque  scripta 
ejus  preehabitis,  ac  continentur  in  eis.  Et 
dicit  esse  spem  in  irascibili.  Quo  inno- 
tescit,  quod  etiam  in  superiori  parte  ani- 
mae  fatetur  concupiscibilem  et  irascibilem 
vires  esse,  et  hoc  juxta  sensum  ex  verbis 
Thomae  inductum. 

Durandus  autem  scribit  hic  quaedam  a 
communi  doctrina  praehabita  aliena,  di- 
cens  spem  differre  a  fide  et  caritate  quia 
immediatum  fidei  ac  caritatis  objectum 
est  Deus,  immediatum  vero  spei  objectum 
est  beatitudo  (ut  ait)  creata.  Cujus  contra- 
rium  satis  patet  ex  dictis  :  sic  enim  non 
esset  theologica  virtus. 

Praeterea  Scotus  :  In  hac  (ait)  quaestio- 
ne,  utrum  spes  sit  virtus  theologica  a  fide 
et  caritate  distincta,  fundamentum  est  au- 
ctoritas  Apostoli,  qui  testatur  :  Nunc  au- 
tem  manent  fides,  spes,  caritas,  tria  haec. 


A  Cui  innituntur  Sancti,  tractando  de  ista 
materia.  Verum  qui  auctoritatem  contem- 
neret,  diceret  duas  virtutes  sufficere,  sic- 
ut  duae  sunt  vires  superiores  in  anima,  in- 
tellectus  et  voluntas;  per  eamdem  quoque 
virtutem  potest  anima  desiderare  bonum 
absens  futurum,  et  praesens  bonum  dili- 
gere.  —  De  isto  multa  prosequitur  Scotus, 
tangendo  qualiter  posset  per  rationem  de- 
fendi,  non  oportere  ponere  spem  praeter 
fidem  et  caritatem,  tanquam  realiter  ab 
illis  distinctam  :  quod  tamen  ipse  non  ad- 

B  mittit. 

Sed  ista  argumentatio  videtur  inutilis, 
quum  sit  apertissime  non  solum  contra 
praetacta  verba  Apostoli,  sed  contra  quasi 
innumerabiles  auctoritates  Scripturae  utri- 
usque  Testamenti,  et  concordem  Ecclesiae 
universalis  doctrinam.  In  quibus  omnibus 
diversi  actus,  distinctae  proprietates,  variae 
attributiones  adscribuntur  fidei,spei  et  ca- 
ritati,  quarum  etiam  actus  ab  invicem  se- 
questrantur.  Nain  alius  credit,  et  non  spe- 
rat  ;   alius    quoque    informiter   credit  ac 

C  sperat,  nec  diligit.  Fides  item  et  spes  di-  cy.p.398i, 
stinguuntur  in  subjecto,  et  jam  multae  dif-  U3B- 
ferentiae  inter  eas  sunt  positae.  Doctores 
etiam  rationabiliter  probant,  quod  indige- 
mus  his  tribus  virtutibus.  Virtutes  quippe 
theologicae,  necessariae  sunt  et  dantur  ad 
ordinandum  ac  perducendum  nos  ad  bea- 
tificum  finem.  Ad  quod  primo  necessa- 
rium  est  praecognoscere  finem  illum.  Et 
quamvis  per  fidem  quis  cognoscat,  non 
tamen  tendit  in  ipsum,  nisi  ipsum  desi- 
deret.Quumque  desiderium  possit  esse  im- 

D  possibilium,  adhuc  non  tendit  idonee  in 
finem  hujusmodi,  nisi  confidat  se  posse 
assequi  ipsum,  quod  fit  per  spem.  Quam- 
vis  quoque  sic  speret,  non  tamen  potest 
finem  illum  attingere,  nisi  prae  aliis  cun- 
ctis  diligat  ipsum,  quemadmodum  finis 
praefertur  plusque  diligitur  mediis. 

Consequenter  Scotus  tangit  positionem 
Henrici  Quodlibeto  octavo,  quintadecima 
quaestione,  quod  spes  a  caritate  distingui- 
tur,  quamvis  perficiant  eamdem  potcnti- 
am,  utpote  voluntatem,  quoniam  spes  est 

in  irascibili,caritas  in  concupiscibili :  quae 
distinguuntur  non  solum  in  appetitu  sen- 
sitivo,  sed  etiam  intellectivo,  nam  utro- 
bique  habent  objecta  formaliter  distincta. 
Contingit  quoque  irasci  non  solum  ex  sen- 
sitiva  cognitione,  sed  item  ex  motu  et  zelo 
Pt.  iv,  5.  appetitus  intellectivi,  juxta  illud  :  Irasci- 
mini  et  nolite  peccare.  —  Deinde  arguit 
contra  ista  :  Quia  si  irascibilis  respicit  bo- 
num  ut  arduum,  non  maneret  in  patria, 
in  qua  difficultas  nulla  est  cuicumque  po- 
tentige  circa  suum  objectum,  sed  jucunda 
prorsus  facilitas.  Tandem  ponit  propriam 
opinionem,  dicendo  :  Caritas  perficit  vo- 
luntatem  in  quantum  est  affectata  affe- 
ctione  justitise ;  spes  vero  eamdem  perficit 
voluntatem  in  quantum  est  affectata  af- 
fectione  commodi  :  sicque  erunt  distinctae 
virtutes  non  tantum  ex  actibus,  qui  sunt 
desiderare  et  amare,  sed  ex  susceptivis, 
quae  sunt  voluntas  in  quantum  habet  af- 
fectionem  commodi,  et  in  quantum  habet 
affectionem  justitiae.  Ex  objectis  autem 
non  distinguuntur,  quae  sunt  arduum  et 
delectabile,  sicut  dicit  praecedens  opinio ; 
imo  eadem  omnino  est  ratio  formalis  utri- 
usque  objecti. 

Sed  contra  istam  opinionem  objicitur, 
quia  non  solum  contradicit  Henrico,  sed 
communi  doctrinee  solidorum  imo  et  fa- 
mosissimorum  doctorum,  Alexandri,  Tho- 
mae,  Alberti,  Bonaventurae,  et  aliorum  fre- 
quenter  praeallegatorum.  Est  etiam  contra 
doctrinam  Philosophi,  asserentis  quod  ha- 
bitus  distinguuntur  per  objecta.  Imo  aper- 
tissime  falsum  est,  quod  omnino  eadem 
formalis  ratio  sit  objecti  spei  et  objecti 
caritatis  :  alioqui  nec  in  via,  nec  in  patria 
distinguerentur  caritas  et  spes,  remaneret- 
que  spes  in  patria  quemadmodum  caritas; 
nec  ratio  ob  quam  dicunt  Sancti  in  Chri- 
sto  non  fuisse  spem,  consisteret  vera.  — 
Denique,  ordine  dignitatis  caritas  est  prior 
justitia,  et  caritas  ipsa  est  forma  et  vita 
ac  finis  justitiae.  Ideo  falsum  est,  quod  ca- 
ritas  perficit  voluntatem  ut  est  affectata 
affectione  justitiae:  imo  justitia  non  est  Deo 
accepta,  nisi  in  quantum  caritate  formata 


A  est  et  affectata.  Atque  ut  in  libro  de  Do- 
ctrina  christiana  ac  alibi  sanctus  asserit 
Augustinus,  per  tres  virtutes  theologicas, 
fidem,  spem,  caritatem,  anima  directe  et 
immediate  desponsatur  Sponso  aeterno.  — 
Amplius,  falsum  censetur,  quod  spes  per- 
ficit  voluntatem  in  quantum  affectata  est 
ipsa  voluntas  affectione  commodi.  Affectio 
etenim  commodi  reflectit  animam  ad  se 
ipsam,  videlicet  ad  propria?  commoditatis 
seu  retributionis  intuitum  :  sicque  aliquo 
modo  impedit,  avertit  ac  retrahit  mentem 

B  a  plena  ac  pura,  a  sincera,  simplicissi- 
ma  et  perfecta  conversione,  transformati- 
one  et  simplificatione  atque  absorptione 
in  Deum ;  in  quem  creata  mens  tanto  per- 
fectius  puriusque  convertitur,  transforma- 
tur  ac  absorbetur,  quanto  minus  ad  se 
ipsam,  ad  propriam  commoditatem,  mer- 
cedem  seu  remunerationem  intuetur  ac 
vertitur.  Imo  ad  sincerissimae  caritatis  spe- 
ctat  affectionem,  mere  et  integre  ferri 
in  Creatorem  absque  omni  affectu  reci- 
proco  et  reflexo.  Nempe  reflecti  ad  pro- 

C  prium  commodum,  mercenarium  est,  aut 
aliquid  mercenariae  proprietatis  partici- 
pat.  Itaque  spes  perficit  voluntatem,  in 
quantum  voluntas  ex  sua  natura  et  dis- 
positione  extensibilis  seu  protensibilis  est 
in  summum  et  excellentissimum  arduum, 
finaliter  beatificativum,  nondum  adeptum 
et  possibile  obtineri ;  in  quod  superbea- 
tissimum  objectum  spes  tendit  ac  erigit 
mentem,  non  principaliter  intuitu  commo- 
di,  sed  ut  pure,  plene  immobiliterque  con- 
quiescat  in  illo,  ipsoque  fruens,  totaliter 

D  transformetur  ac  immobilitetur  in  ipso  : 
quod  aliter  fieri  nequit,  nisi  beatificetur 
immediate  in  eo.  —  Nec  ex  his  consequens 
est,  quod  vis  irascibilis  non  perseveret  in 
patria  :  quia  ad  hoc  quod  ibi  permaneat, 
non  oportet  quod  eumdem  habeat  modiiin 
agendi  quem  habet  in  via,  sicut  ct  timor 
filialis  manet  ibidem,  quamvis  non  se- 
cundum  omnem  actuin  eumdem,  neque 
secundum  eumdem  agendi  modum.  Ve- 
riimtamen  opinio  est  Ilenrici,  quod  con- 
cupiscibilis  et  irascibilis  proprie  sint  in 

appetitu  intellectivo,  et  quod  realiter  ibi  A  spectatio  praemii.  Respondet  :  Duplex  est 

ab  invicem  distinguantur,   ita  quod  con-  mercimonia.   Una,  qua   lucrum   quaeritur 

cupiscibilis  est  ibi  vis  principalis,  et  quod  temporale,  ut  ille  qui  servit  Deo  propter 

irascibilis  est  quaedam  vis  ipsius  concu-  temporalia  tantum,  aut   principaliter;  et 

piscibilis,  tanquam  defensatrix,  custos  et  talis  mercimonia  est  peccatum,  quoniam 

propugnatrix  ipsius.  Attamen  quum  intel-  Deum  ponit  viam,non  terminum,et  utitur 

lectivus  appetitus  sit  vis  inorganica,  appe-  Deo,  ac  fruitur  creatura.  De  taliter  merce- 

titus  autem  sensitivus  vis  organica,  fatetur  nario  dicitur  in  Evangelio  :  Mercenarius  Joann.  x, 

quod  concupiscibilis  et  irascibilis  non  dif-  vidit  lupum  venientem,  et  fugit.  Alius  est  ,2' 

ferunt  tam  multum  in  parte  intellectiva  mercenarius  spiritualiter,  qui  Deo  obsequi- 

sicut  in  sensitiva.  Quae  opinio  a  communi  tur  propter  regnum  ccelorum  :  quod  non 

doctorum  traditione  est  aliena,  et  contra  est  peccatum,  quoniam  mercenarius  talis 

eam  ac  ejus  motiva  Scotus  multipliciter  B  quaerit  utilitatem  suam  in  Deo.  Haec  Anti- 

arguit.  Unde  in  hoc  ei  et  communi  doctri-  siodorensis. 

nae  magis  consentio. Quumque  Philosophus  Verumtamen  etiam  spiritualia  dona  tam 

libro  de  Anima   expresse   testetur,  quod  gratiae  quam  gloriae,  sunt  ad  Deum  fina- 

concupiscibilis  et  irascibilis  pertinent  ad  liter  referenda.  Imo  cultor  Dei  sincerus  et 

rationale  per  participationem,  hoc  est,  ad  amator  perfectus,  se  ipsum  et  cuncta  quae 

partem  sensitivam,  non  videntur  proprie  habet,  quaerit,  desiderat,  ad  Deum  plena- 

poni  in  parte  intellectiva,  sed  per  simi-  rie  refert,  ita  quod  nec  sui  ipsius  beatifi- 

litudinem  quamdam.  Tamen  de  usu  ter-  cationem,  spiritualem  ditationem,  finalem 

minorum    non    est    immoderanter  disce-  salutem  quaerit,  intendit,  affectat,  nisi  in 

ptandum.  Deo,  secundum  Deum,  et  propter  Deum, 

Postremo,  de  his  diffuse  scribit  Antisio-  ut  scilicet  totus  ac  totaliter  illi  inhaereat, 
dorensis  in  Summa  sua,  tertio  libro;  cujus  C  adhaereat,  atque  in  ipso  immobiliter  con- 

scripta  in   praetactis   sententialiter  conti-  tentetur,  ipsum  totis  viribus  incessabiliter 

nentur.  Qui  etiam  quaerit,  an  spes  sit  mer-  venerans,  laudans,  intuens,  diligens  et  am- 

cenaria.  Videtur  quod  sic,  quum  sit  ex-  plectens. 


DISTINCTIO  XXVII 

A.  De  caritate  qua  diligitur  Deus  et  proximus,  quce 
in  Christo  et  in  nobis  est. 

QUUM  autem  Ghristus  fidem  et  spem  non  habuerit,  dilectionem  tamen  habuit 
in  quantum  homo,  tantam  qua  major  esse  non  valet  :  qui  ex  caritate  eximia 
animam  posuit  pro  amicis  et  inimicis.  Habuit  enim  in  corde  caritatem,  quam 
opere  nobis  exhibuit,  ut  exhibitionis  forma  nos  ad  diligendum  instrueret.  Hic  aliquid 
dicendum  est  de  caritate,  et  modo  et  ordine  diligendi  Deum  et  proximum. 

B.   Quid  sit  caritas. 

Caritas  est  dilectio  qua  diligitur  Deus  propter  se,  et  proximus  propter  Deum  vel 
in  Deo.  Hsec  habet  duo  mandata  :  unum  pertinens  ad  dilectionem  Dei,  quod  est 

maximum  in  lege  mandatum ;  et  alterum  pertinens  ad  diligendum  proximum,  illi 
Deut.  vi,  5.  simile.  Primum  est :  Diliges  Deum  ex  toto  corde,  ex  tota  mente,  et  ex  tota  anima; 
Atatth.xxu,  quod  scriptum  est  in  Deuteronomio.  Secundum  est  :  Diliges  proximum  tuum  sicut 
iTim.i,5.  te  ipsum.  In  his  duobus  mandatis  tota  lex  pendet  et  Prophetae.  Finis  enim  praecepti 

est  dilectio ;  et  ea  est  gemina,  id  est  Dei  et  proximi. 

G.  Si  eadem  caritate  diligitur  Deus  et  proximus. 

Hic  quaeritur,  si  ex  ea  ipsa  dilectione  diligitur  Deus  qua  diligitur  proximus,  an 

alia  sit  dilectio  Dei,  et  alia  proximi.  Eadem  sane  dilectio  est  qua  diligitur  Deus  et 

cf.  ub.  i,  proximus,  quae  Spiritus  Sanctus  est,  ut  supra  dictum  est,  quia  Deus  caritas  est. 

f/oonn!^  Unde  Augustinus  :  Joannes  ait,  Non  potest  Deum  diligere  quem   non  videt,  qui 

iu  deTri-  fratrem  quem  videt,  non  diligit.  Sed  si  eum  quem  videt  humano  visu,  spirituali 

nitate,  m>.  caritate  diligeret,  videret  Deum,  qui  est  ipsa  caritas,  visu  interiori  quo  videri  potest. 

i  joann. iv,  Qui  ergo  fratrem  quem  videt,  non  diligit,  Deum  (qui  est  dilectio,  qua  caret  qui 

fratrem  non  diligit)  quomodo  potest  diligere  ?  Ex  una  enim  eademque  caritate  Deum 

proximumque  diligimus,  sed  Deum  propter  Deum,  nos  vero  et  proximum  propter 

Deum.  —  Si  vero  una  eademque  caritas  est  Dei  et  proximi,  quare  dicitur  gemina? 

Propter  duo  dilecta,  id  est  Deum  et  proximum.  Etsi  una  sit  caritas,  duo  tamen 

diversa  ea  diliguntur,  scilicet  Deus  et  homo  vel  angelus.  Pro  quo  etiam  duo  sunt 

mandata  :  quia  quum  eadem  caritas  utroque  commendetur,  diversa  tamen  diligi 

Aug.Scrmo  praecipiuntur.  Unde  Augustinus  :  Arbitror  ideo  Spiritum  Sanctum  bis  datum,  semel 

265,n.9.     jn  ^erra?  et  jterum  de  ccelo,  ut  commendarentur  nobis  duo  prsecepta  caritatis,  sci- 

licet  Dei  et  proximi.  Una  est  caritas  et  duo  praecepta,  unus  Spiritus  et  duo  da- 

ta  :  quia  alia  caritas  non  diligit  proximum,  nisi  illa  quae  diligit  Deum.  Qua  ergo 

caritate  proximum  diligimus,  eadem  Deum  diligimus.  Sed  quia  aliud  est  Deus, 

aliud  proximus,  etsi  una  caritate  diliguntur,  ideo  forte  duo  praecepta  dicuntur,  et 

alterum  majus,  et  alterum  minus;  vel  propter  duos  motus  qui  in  mente  gerun- 

tur,  dum  Deus  diligitur  et  proximus.  Movetur  enim  mens  ad  diligendum  Deum, 

movetur  et  ad  diligendum  proximum,    et  multo    magis  erga  Deum  quam  erga 

proximum. 

D.  De  modo  diligendi. 

id.  dc  Do-        Gonsequenter  modum  utriusque  dilectionis  advertamus.  Haec  regula  (ut  ait  Au- 

ci.risntb  i  gustinus)  dilectionis  divinitus  constituta  est,  ut  Deum  propter  se  ex  toto  corde,  et 

n'21,        proximum  diligas  sicut  te  ipsum,  id  est,  ad  quod  et  propter  quod  te  ipsum  diligere 

debes.  In  bono  enim  et  propter  Deum  te  ipsum  diligere  debes  :  in  bono  ergo  dili- 

gendus  est  proximus,  non   in  malo,  et  propter  Deum.  Proximum  vero  omnem 

id.de Tri-  hominem  oportet  intelligi,  quia  nemo  est  cum  quo  sit  operandum  male.  Qui  ergo 

vui.n.y.1    amat  homines  :  vel  quia  justi  sunt,  vel  ut  justi  sint,  amare  debet,  hoc  est  in  Deo 


LIBER  III   SENTENTIARUM.   —  DIST.   XXVII  457 

vel  propter  Deum.  Sic  enim  et  se  ipsum  amare  debet,  scilicet  in  Deo  vel  propter 
Deum,  id  est,  quia  justus  est,  vel  ut  justus  sit.  Qui  enim  aliter  se  diligit,  injuste 
se  diligit,  quia  ad  hoc  se  diligit,  ut  sit  injustus  :  ad  hoc  ergo,  ut  sit  malus.  Non 
ergo  jam  se  diligit  :  qui  enim  diligit  iniquitatem,  odit  animam  suam1.  Modus  ergo   ^-x,  e. 

Aug.  de 

diligendi  praecipiendus  est  homini,  id  est,  quomodo  se  diligat,  ut  prosit  sibi.  Quin  Doctrina 
autem  se  diligat  et  prodesse  sibi  velit,  dubitare  dementis  est.  Modus  autem  praeci-  „.26." '   ' 
pitur,  quum  ait,  Sicut  te  ipsum;  ut  proximum  diligas  ad  quod  te  ipsum.  Si  ergo 
te  non  propter  te  diligere  debes,  sed  propter  illum  ubi  dilectionis  tuae  rectissimus 
finis  est,  non  succenseat  alius  aliquis  homo,  si  et  ipsum  propter  Deum  diligis.  Hujus 
dilectionis  modum  Veritas  insinuat,  dicens  :  Mandatum  novum  do  vobis,  ut  dili-  /oann.xm, 

34. 

gatis  invicem  sicut  dilexi  vos,  id  est,  ad  quod  dilexi  vos,  scilicet  ut  filii  sitis,  et 
vitam  habeatis. 

E.  De  modo  diligendi  Deum. 

Dilectionis  autem  Dei  modus  insinuatur  quum  dicitur,  Ex  toto  corde,  id  est  ex 
toto  intellectu;  ex  tota  anima,  id  est  ex  tota  voluntate;  ex  tota  mente,  id  est  me- Aug.op.cit. 

n  ^l 

moria,  ut  omnes  cogitationes  et  omnem  vitam  et  omnem  intellectum  in  illum 
conferas  a  quo  habes  ea  quae  confers.  Haec  dicens,  nullam  partem  vitae  nostrae 
reliquit  quae  vacare  debeat;  sed  quidquid  venerit  in  animum,  illuc  rapiatur  quo 
dilectionis  impetus  currit.  Et  diligere  Deum  propter  se,  modus  est  diligendi  Deum. 
Et  sunt  isti  duo  modi  diligendi  Deum,  ut  quibusdam  placet. 

F.  De  impletione  mandati  caritatis. 

Illud  autem  praeceptum  non  penitus  impletur  ab  homine  in  hac  mortali  vita,  sed 
ex  parte  :  non  ex  toto,  quia  ex  parte  diligimus,  sicut  ex  parte  cognoscimus ;  in  i  Cor.  xm, 

9 

futuro  autem  implebitur  ex  toto.  Unde  Augustinus  :  Quum  adhuc  est  aliquid  car-  Aug.de per- 
nalis  concupiscentiae,  non  omni  modo  ex  tota  anima  diligitur  Deus.  Garo  tamen  non  nec19.JUS 
dicitur  concupiscere,  nisi  quia  anima  carnaliter  concupiscit.  Quum  autem  venerit  i  cor.  %m, 
quod  perfectum  est,  ut  destruatur  quod  ex  parte  est,  id  est,  ut  jam  non  ex  parte  sit, 
sed  ex  toto ;  caritas  non  auferetur,  sed  augebitur  et  implebitur.  In  qua  plenitudine 
illud  praeceptum  caritatis  implebitur  :  Diliges  Dominum  Deum  tuum  ex  toto  corde, 
etc.  Tunc  erit  justus  sine  peccato,  quia  nulla  erit  lex  repugnans  menti.  Tunc  prorsus 
toto  corde,  tota  anima,  tota  mente  diliges  Deum  :  quod  est  summum  praeceptum. 

G.  Quoestio  de  prozcepti  ratione. 

Sed  cur  praecipitur  homini  ista  perfectio,  quum  in  hac  vita  eam  nemo  habeat  ?    Aug.  uM 
Quia  non  recte  curritur,  si  quo  currendum  est  nesciatur.  Quomodo  autem  sciretur, supia- 

1  Hoc  loco  quaedam  exemplaria  insertum  habent  id  quod  in  sequenti  distinctione  characte- 
ribus  diversis  tanquam  subditicium  notatum  est. 

si  nullis  praeceptis  ostenderetur  ?  —  Ecce  habes  cur  illud  praeceptum  est  quod  hic 
penitus  impleri  non  potest.  Impletur  tamen  ex  parte,  scilicet  secundum  perfectio- 
nem  viae.  Alia  est  enim  perfectio  currentis,  alia  pervenientis.  Facit  hoc  mandatum 
ut  cursor,  qui  Deum  ante  omnia  et  prae  omnibus  diligit,  nec  tamen  omnino  perficit. 

H.  Quod  alterum  mandatum  in  altero  est. 

Aug.deTri-       Quum  autem  duo  sint  prsecepta  caritatis,  pro  utroque  saepe  unum  ponitur;  nec 

vui,o.io.   immerito,  quia  nec  Deus  sine  proximo,  nec  proximus  sine  Deo  diligi  potest.  Unde 

i?om.xi.i,9.  Apostolus  omne  mandatum  legis  dicit  instaurari,  id  est  contineri  et  impleri,  in  hoc 

Aug.inJo- verbo,  Diliges  proximum  tuum  sicut  te  ipsum.  Et  Ghristus  dilectionem  proximi 

65,  n.  2.    '  specialius  commemorat,  dicens  :  Mandatum  novum  do  vobis,  ut  diligatis  invicem 

wnn.xw,  s-cuj.  ^jig^  Y0S    yjj^  ^\ud  majus  mandatum  dilectionis  Dei  videtur  praetermissum. 

Sed  bene  intelligentibus  utrumque  invenitur  in  singulis  :  quia  qui  diligit  Deum,  non 

potest  eum  contemnere  quem  Deus  prascipit  diligi;  et  qui  diligit  proximum,  quid 

in  eo  diligit  nisi  Deum?  Ipsa  est  dilectio  ab  omni  mundana  dilectione  discreta, 

quam  distinguens  Dominus  ait  :  Sicut  dilexi  vos.  Quid  enim  nisi  Deum  dilexit  in 

nobis,  non  quem  habebamus,  sed  ut  haberemus?  Sicut  medicus  aegrotos  :  et  quid  in 

eis  diligit  nisi  salutem  quam  cupit  revocare,  non  morbum  quem  venit  expellere? 

Sic  et  nos  invicem  diligamus,  ut  quantum  possumus,  invicem  ad  habendum  in  nobis 

Deum  ex  dilectione  attrahamus. 

I.  Quat  caritate  diligenda  sint. 

Aug.  de         Sed  quae  hac  dilectione  diligenda  sint,  jam  inquiramus.  Non  enim  omnia,  ut  ait 

ehrist^Hb.  Augustinus,  quibus  utendum  est,  diligenda  sunt,  sed  ea  sola  quae  vel  nobiscum 

i,  n.  22.      gocietate  quadam  referuntur  in  Deum,  sicut  est  homo  vel  angelus,  vel  quae  ad  nos 

ibid.  n  ae.  relata,  beneficio  Dei  per  nos  indigent,  ut  corpus,  quod  ita  praecipiendum  est  diligi, 

ut  ei  ordinate  prudenterque  consulatur. 

A  caritas  ipsa.  Quocirca  movet  hoc  dubium, 
SUMMA  utrum  eadem  caritate  diligendus  sit  Deus 

DISTINGTIONIS   VICESI&LE    SEPTIM/E      et   P™*imus-    In   ^ujus    solutione   movet 

et  solvit,  cur  cantas  nominetur  gemina, 
quum  sit  una  et  simplex,  et  cur  de  ea  duo 

COMPLETIS  distinctionibus  de  duabus  dentur  prsecepta.  Deinceps  declarat  mo- 
virtutibus  theologicis,fide  et  spe,nunc  dum  seu  formam  qua  diligendus  est  proxi- 
de  tertia,  id  est  de  caritate,  prosequitur,  mus,  qualiter  quoque  diligendus  sit  Deus. 
ejus  cxcellentiam  multipliciter  pandens,eo  Quocirca  inquirit,  utrum  in  vita  praesenti 
quod  fuit  in  Christo,  nec  evacuatur,  et  ex  valeat  praeceptum  illud  amandi  Deum  im- 
ea  Dominus  nos  redemit.  Ipsam  vero  et  ex-  pleri  perfecte;  et  si  non,  cur  traditum  sit. 
emplo  nobis  commendavit,  jussit  ac  relin-  Postremo  exponit,quemadmodum  duo  cari- 
quendam  prafixit.  Deinde  ostendit  quid  sit  B  tatis  praecepta  in  se  invicem  includuntur. 

QUiESTIO   PRIMA 


HIc  quseritur,  Utrum  caritas  sit 
virtus  suprema  ac  specialis,ce- 
terarum  forma  virtutum ;  et  an  va- 
leat  esse  informis. 

Videtur  quod  non  sit  virtus,  quia  secun- 
dum  Magistrum  hoc  loco  et  alibi,  non  est 
habitus  infusus  nec  acquisitus,  sed  ipse- 
met  Spiritus  Sanctus.  Cujus  opinionis  mo- 
tiva  super  primum  inducta  sunt.  —  Se-  B 
cundo,  Augustinus  ait  in  homilia,  quod 
quarta  generalium  cardinaliumque  virtu- 
tum,  quibus  vita  gubernatur  humana,  est 
dilectio  Dei  et  proximi,  quae  per  ceteras 
cunctas  diffunditur.  —  Tertio,  justus  ex 
fide  vivit;  et  sine  fide  impossibile  est  Deo 
placere;omnia  quoque  possibilia  sunt  cre- 
denti ;  et  sancti  per  fidem  vicerunt  regna, 
operati  sunt  justitiam ;  atque  ut  saepe  ait 
Salvator,  fides  credentem  salvum  facit  : 
ergo  fides  est  prima  et  summa  virtus,fons 
totius  spiritualis  ac  meritoriae  vitae.  —  C 
Quarto,  naturalis  ratio  docet,  jubet  ac  pro- 
testatur  summum,  immensum  et  incom- 
parabile  bonum,  universorum  creatorem, 
conservatorem  ac  maximum  benefactorem, 
summe  et  super  omnia  propter  se  ipsum 
esse  amandum  :  ergo  caritas  Dei  est  amor 
naturalis  et  acquisitus,  non  supernaturalis 
neque  infusus. 

Ad  haec  respondet  Albertus  :  Caritas  vir- 
tus  est  ad  quam  natura  nunquam  suffecit, 
nec  sufficit  ad  actum  ipsius,  sed  ad  actum  D 
naturalis  amoris.  Quis  autem  sit  iste  ac- 
tus,  recte  determinat  Philosophus  primo 
Ethicorum,  quo  probat,  quod  sicut  uni- 
cuique  inest  et  convenit  operatio  propria, 
ita  et  homini  secundum  quod  homo  est, 
nec  haec  actio  convenit  homini  secundum 
partem  vegetativam  aut  sensitivam,  sed 
rationalem.  Qui  actus  est  eligere  et  di- 
ligere  super  omnia  id  quod  secundum  se 
et  non  in  relatione  ad  alterum,  bonum 
est  :  quod  Philosophus  vocat  felicitatem. 


Et  verum  est  quod  est  felicitas  increata.  Si 
tamen  quaeratur  a  philosophis,  utrum  hoc 
bonum  quaerendum  sit  quoniam  in  se  ipso 
bonum  est,  aut  quia  bonum  est  homini ; 
id  quserenti  responderent,  quod  ideo  quo- 
niam  bonum  est  homini,  nec  aliud  bonum 
a  philosophis  est  quaesitum.  Caritas  autem 
non  sic  quaerit  bonum,  sed  id  quaerit  quod 
in  se  ipso  absolute  ac  independenter  bo- 
num  est,  omnisque  boni  causa;  nec  in- 
nititur  1111  bono  propter  rationem,  quae 
probat  hoc  bonum  ac  optimum  esse,  sed 
quoniam  bonum  illud  efficit  in  anima  ta- 
lem  dilectionem.  Unde  quum  dicitur,  Di- 
ligere  Deum  propter  se  et  super  omnia, 
actus  est  caritatis ;  ly  propter  se,  non  dicit 
causam  unam  dumtaxat,  sed  tres  :  unam, 
quae  est  ut  objectum ;  et  aliam,  quae  est 
ut  efficiens;  et  tertiam,  quae  est  ut  finis. 
Si  autem  sic  arguatur  :  Ad  quod  sufficit 
ratio  in  cognoscendo,  ad  hoc  sufficit  affe- 
ctiva  vis  in  diligendo;  sed  ratio  naturalis 
dictat  Deum  taliter  esse  amandum.  Dicen- 
dum,  quod  quamvis  vires  sint  coordinatae 
et  proportionatae  in  ordine,  non  tamen  sunt 
aequales  in  posse  :  practicae  etenim  minus 
possunt  quam  cognitivae.  Multa  quippe  co- 
gnoscimus  quae  operari  nequimus.  Multa 
quoque  agnoscimus  circa  quae,  ut  cogno- 
scimus,affici  non  valemus,nisi  per  super- 
naturale  donum  adjuvemur  et  elevemur. 
Et  ita  est  in  caritate.  Non  enim  possumus 
per  affectum  affici  in  Deum  propter  se  et 
super  omnia  liberaliter,  nullo  cogente  om- 
nino,  quamdiu  innitimur  rationi  affectum 
convincenti  quod  ita  sit  faciendum  :  id- 
circo  non  est  dilectio  illa  naturalis.  Imo 
dato  quod  hoc  fieri  queat,  ut  aliqui  di- 
cunt,  tamen  difficile  est  hoc  credere,  quod 
natura  diligat  aliquid  supra  se,  nisi  in 
quantum  bonum  est  sibi,  secundum  eos 
qui  dicunt,  quod  natura  est  curva  in  se,  et 
naturali  dilectione  amicitiae  non  diligit  ali- 
quid  supra  se.  Hinc  illi  distinguunt  du- 
plicem  dilectionem,  videlicet  amicitiae  et 
concupiscentiae,  et  dicunt,  quod  aliquid 
diligitur  propter  se  dilectione  amicitiae, 
sed  non  supra  se;  dilectione  autem  con- 

cupiscentise  nihil  propter  se,  sed  omnia 
diliguntur  ut  bona  sibi.Verumtamen,quum 
in  libris  legatur  philosophorum,  quosdam 
se  exposuisse  periculis  mortis,  amore  boni 
honesti  ac  rei  publica?,  difficile  est  tueri 
quod  nemo  diligat  aliud  supra  se  naturali 
amore  :  ideo  revertendum  esset  ad  solu- 
tionem  priorem. 

Insuper  caritas  quantum  ad  suam  essen- 
tiam,  virtus  est  specialis,  qua  Deus  dili- 
gitur  propter  se,  et  proximus  in  Deo  ac 
propter  Deum.Nam  actus  caritatis  est  spe- 
cialis,  ac  divisus  ab  aliarum  actione  virtu- 
tum.  Idem  patet  ex  speciali  ratione  sui 
objecti,  quod  est  Deus  ut  summum  bo- 
num.  —  Si  autem  objiciatur,  quia  secun- 
i  Cor. xiii,  dum  Apostolum,  caritas  omnia  credit,  om- 

7  .  .  . 

nia  sperat,  omnia  sustinet,  etc.  :  ergo  lpsa 
est  omnium  actuum  laudabilium  effecti- 
va.  Atque  ut  asserit  Augustinus,  virtus  non 
est  nisi  amor  ordinatus.  Gregorius  quoque 
in  homilia  :  Omne  (inquit)  mandatum  de 
sola  dilectione  est.  Respondendum,  quod 
caritas  non  est  formaliter  et  elicitive  om- 
nium  virtuosorum  actuum  productiva,  nec 
est  formaliter  contraria  unicuique  vitio; 
sed  quoniam  movet  ad  omne  bonum,  im- 
perat  aliarum  actus  virtutum,  facitque  eas 
operari  propter  Deum,  et  actus  earum  re- 
fert  ad  ultimum  finem.  Ideo  virtus  dicitur 
amor  ordinatus  seu  caritas  :  non  quia  re- 
aliter  aut  essentialiter  quaelibet  virtus  sit 
caritas,  sed  propter  ordinem  habitus  ad 
c/.p.4iic.  actum  ac  finem.  Quia  ut  tactum  est,  hanc 
ordinationem  ac  relationem  ad  ultimum 
finem  facit  caritas  in  omni  opere  virtuo- 
so,  tanquam  universalis  motor  virtutum, 
influens  eis  vitam  meritoriam  et  directio- 
nem.  Aliqui  tamen  dicunt,  quod  in  illa 
definitione  virtutis,  amor  non  sumitur  pro 
caritate,  sed  pro  generali  amore  quo  una- 
quaeque  vis  animae  et  quaelibet  virtus  amat 
suo  conjungi  objecto.  Sed  hoc  non  vide- 
tur  Augustinus  praetendere,quoniam  amor 
ordinatus  proprie  caritas  appcllatur.  Con- 
formiter  omne  mandatum  dicitur  esse  de 
sola  dilectione,  non  formaliter,  sed  finali- 
tcr  :  quoniam  cuncta  praecepta  ad  plenam 


A  caritatis  adimpletionem  ordinantur.  Ex  his 
accipi  potest,  cur  Augustinus  in  libro  de 
Moribus  Ecclesiae,  omnem  virtutem  per 
amorem  definiat,  dicens  :  Fides  est  amor 
Deo  credens ;  fortitudo  est  amor  omnia 
tolerans  propter  amatum. 

Praeterea  quaeritur,  an  caritas  sit  forma 
omnis  virtutis.  Ad  hoc  mihi  videtur  dicen- 
dum,  sine  prsejudicio  aliorum  in  hac  quae- 
stione  aliter  sentientium,  quod  caritas  non 
est  forma  virtutum,  nec  secundum  virtu- 
tis   speciem,  nec   secundum  esse  gratiae 

B  gratum  facientis;  sed  caritas  informat  vir- 
tutes  in  ratione  triplicis  causae,  puta  for- 
malis  et  efficientis  atque  finalis.  Ratione 
causa?  formalis,  non  sicut  intrinseca  for- 
ma,  sed  ut  forma  extrinseca,  complens  et 
actuans.  Item  in  ratione  causae  efficientis, 
in  quantum  in  potestate  voluntatis  impe- 
rat  et  exercet  aliarum  virtutum  actus.  In 
ratione  quoque  causae  finalis,  secundum 
quod  ordinat  actus  illarum  in  veram  sa- 
lutem.  —  Haec  Albertus.  Et  de  isto  dictum 
est  paulo  ante  in  quaestione,  an  caritas  sit  dist. 

C  fidei  forma.  q- 3" 

Dicit  quoque  hoc  loco  Albertus,  sicut  et 
alibi,  quod  caritas  differt  realiter  a  gratia 
gratum  faciente,  et  quod  gratia  illa  confert 
virtutibus  esse  gratiae  seu  esse  gratuitum  ; 
sed  de  hoc  tractatum  est  super  secundum.  dist. 
Addit  item  Albertus,  quod  caritas  non  q- M 
potest  esse  informis.  Primo,  quoniam  ipsa 
est  primum  donum,  in  quo  omnia  dona 
donantur.  Primum,  inquam,  ex  parte  dan- 
tis,  non  ex  parte  nostri  :  quia  secundum 
viam  generationis,  caritas  est  post  fidem. 

D  Primum  autem  in  suo  genere  non  valet 
esse  informe  :  alioqui  oporteret  esse  ali- 
quid  prius  eo  quo  formaretur.  Secundo, 
quia  ex  propria  ratione  habet,  quod  agat 
propter  Deum  eo  ipso  quo  formaliter  dili- 
git  eum.  Tertio,  quoniam  ipsa  in  affectu 
intimo  est  fundata.  Quarto,  quia  est  simili- 
tudo  primao  bonitatis  :  ideo  movet  in  ra- 
tione  bonitatis,  unitque  mentem  Deo  ut 
bonificatam  ac  Deo  conformatam,  acce- 
ptam  et  gratam  :  quod  non  convenit  fidei 
neque  spei.  Haec  idem. 

Praeterea,  Thomas  respondendo  ad  istud,  A      Si  autem  instetur,  quoniam  homo  per 


utrum  caritas  sit  virtus  :  Finis(inquit)vitae 
humanae  exstat  felicitas ;  unde  secundum 
diversas  vitas  distinguuntur  felicitates.Qui 
enim  sunt  extra  vitam  civilem,  ad  felicita- 
tem  civilem  nequeunt  pervenire  quae  at- 
tingit  summitatem  vitae  civilis.  Similiter 
ad  hoc  quod  quis  ad  contemplativae  vitae 
felicitatem  pertingat,  oportet  quod  vitae 
contemplativae  sit  particeps.  Hinc  felicitas 
ad  quam  homo  per  naturalia  sua  potest 
perduci,  est  secundum  vitam  humanam ; 


naturalia  sua  potest  super  omnia  diligere 
Deum;  dicendum,  quod  caritas  amorem, 
desiderium  amicitiamque  includit.  Desi- 
derium  autem  naturale  non  potest  esse 
nisi  rei  quae  naturaliter  potest  haberi :  un- 
de  naturale  desiderium  summi  boni  in- 
est  nobis  secundum  naturam,  in  quantum 
summum  bonum  participabile  est  a  nobis 
per  naturales  effectus.  Amor  quoque  ex 
similitudine  oritur  :  hinc  summum  bonum 
naturaliter  super  omnia  a  nobis  diligitur, 
et  de  hac  philosophi  sunt  locuti.  Verum  B  in   quantum   similitudinem   habemus   ad 


quoniam  nobis  promittitur  supernaturalis 
felicitas,  in  qua  angelis  sanctis  erimus  pa- 
res,  quae  non  hominum  solum,  sed  angelo- 
rum  quoque  naturales  vires  excedit,  soli- 
que  Deo  est  naturalis,  non  potest  hoino 
ad  illam  pertingere,  nisi  divinae  vitae  sit 
consors.  Quod  autem  ad  alterum  maxime 
convivere  facit,  est  amicitia  :  quia  ut  nono 
dicitur  Ethicorum,  unusquisque  conversa- 
tur  cum  amico  suo  in  his  quae  maxime 
diligit  et  quae  reputat  suam  vitam,  quasi 


ipsum  per  naturaha  bona.  Sed  quia  natu- 
ra  non  potest  pertingere  ad  operationes 
Dei  quae  sunt  sua  vita  et  sua  beatitudo,  ut 
sunt  visio  atque  fruitio  Deitatis;  idcirco 
ad  amicitiam  non  pertingit,  quse  facit  ami- 
cos  convivere  atque  in  omnibus  commu- 
nicare.  Hinc  caritatem  superaddi  oportuit, 
per  quam  ad  Deum  amicitiam  habea- 
mus,  et  ipsum  amando,  assimilemur  ei 
per  spiritualium  participationem  bonorum, 
desideremusque   eum,   ut  participabilem 


amico   suo  volens   convivere  :  propterea  C  per  gloriam  a  suis  amicis. 


quidam  simul  venantur,  aliqui  simul  po- 
tant,nonnulli  simul  philosophantur.Hinc  es- 
se  oportuit  amicitiam  quamdam  ad  Deum, 
qua  ei  conviveremus;  et  haec  est  caritas. 
Haec  quoque  convictio  hominis  cum  Deo 
excedit  facultatem  naturae  :  idcirco  oportet 
hac  supernaturali  amicitia  perfici  homi- 
nem;  et  haec  est  caritas,  theologica  virtus. 
—  Porro  Apostolus  dicens,  Finis  praecepti 
est  caritas,non  intendit  quod  finis  praecepti 
sit  caritas  quasi  ipsa  sit  ultimus  finis  vir- 
tutum ;  sed  ipsa  est  id  quo  ceterae  virtutes  D  lem  obtinet  rationem,  propter  quam  cetera 


Denique,  ad  sciendum  in  qua  potentia 
sit  aliqua  virtus,  oportet  attendere  cui  po- 
tentiae  competat  actus  ejus  principalis. 
Principalis  autem  actus  caritatis  est  Deum 
diligere  :  qui  actus  est  rationis  ut  dirigen- 
tis,  voluntatis  ut  elicientis  et  exsequentis. 
Ideo  caritatis  subjectum  est  rationalis  ap- 
petitus,  puta  voluntas.  —  Quemadmodum 
etiam  dictum  est,  quod  fides  est  virtus  c/\P.405B. 
specialis  ac  una,  quia  formale  et  princi- 
pale  ejus  objectum  est  unum,  et  specia- 


in  finem  ultimum  ordinantur.  Et  excludit 
ibi  Apostolus  tria  a  caritate,  quae  amicitiae 
verae  repugnant.  Primum  est  fictio,  quum 
ait,  De  fide  non  ficta,  fidem  pro  fidelitate 
accipiens.  Secundum  est  malum  fundamen- 
tum,sicut  eorum  qui  communicant  in  pec- 
cato,  et  per  hoc  amici  et  socii  fiunt ;  unde 
ait,  De  conscientia  bona.  Tertium  est  obli- 
quata  intentio,  ut  quum  quis  diligit  ami- 
cum  propter  proprium  lucrum  :  ad  quod 
excludendum  ait  Apostolus,De  corde  puro. 


cuncta  creduntur,  conformiter  spes  :  ita 
quoque  de  caritate  est  sentiendum.  Speci- 
ficatur  namque  a  suo  primo,  formali  ac 
principali  objecto,  quod  est  bonitas  sum- 
ma,  ob  quam  et  alia  diliguntur,  in  quan- 
tum  eam  participant  participareve  possunt 
per  dona  gratiae  ac  munera  gloriae. 

Porro,  ut  elucescat  qualiter  caritas  sit 
forma  virtutum,  pensandum,  quod  caritas 
ad  omnes  virtutes  ceteras  comparatur  ut 
motor,  ut  finis,  et  ut  forma.  Quod  enim 

sit  motor  ceterarum  virtutum,  hinc  con- 
stat,  quoniam  bonum,  quod  est  caritatis 
objectum  sub  ratione  finis,  est  finis  virtu- 
tum.  In  cunctis  autem  potentiis  et  actibus 
ordinatis,  ars  seu  potentia  quae  est  circa 
finem,  ordinat  aliarum  actus  ad  proprium 
finem  :  quemadmodum  militaris,  quae  est 
propter  victoriam,  ad  quam  omne  offici- 
um  bellicum  ordinatur,  ordinat  equestrem 
et  navalem  ad  suum  finem.  Hinc  caritas 
dicitur  mater  virtutum,  in  quantum  actus 
earum  imperative  producit  ex  praeconce- 
ptione  ultimi  finis,  qui  se  habet  per  mo- 
dum  seminis,  quum  sit  principium  in 
operabilibus  :  sicque  imperat  actus  infe- 
riorum  virtutum,  in  quantum  facit  eas 
operari  ob  suum  finem.  Hoc  autem  inter- 
est  inter  elicere  actus  virtutum  et  impera- 
re,  quod  habitus  seu  potentia  elicit  illum 
actum  quem  producit  circa  suum  obje- 
ctum  nullo  mediante,  imperat  vero  actum 
qui  producitur  mediante  potentia  aut  ha- 
bitu  inferiori  circa  objectum  illius  poten- 
tiae.  Sic  ergo  caritas  motor  seu  motrix  est 
aliarum  virtutum.  Est  quoque  finis  earum. 
Hoc  namque  virtutibus  omnibus  est  com- 
mune,  quod  actus  ipsarum  sint  proximi 
fines  earum.  Finis  autem  inferioris  poten- 
tiae  ac  habitus  ordinatur  ad  finem  superio- 
ris,  sicut  finis  temperantiae  ad  finem  ca- 
stitatis.  Sicque  actus  omnium  inferiorum 
virtutum  ordinantur  ad  caritatis  actum  et 
complementum  tanquam  ad  finem  :  ideo 
dicitur  finis  praecepti.  Ex  quibus  patet, 
quod  caritas  etiam  sit  forma  perficiens 
unamquamque  virtutem  in  ratione  virtu- 
tis.  Omnes  demum  aliae  virtutes  quae  sunt 
meritoriae  vitae  aeternae,  prout  nunc  de  vir- 
tutibus  loquimur,  sunt  in  potentiis  vo- 
luntati  subjectis,  quia  nec  aclus  alicujus 
potentiae  potest  meritorius  esse,  nisi  in 
quantum  aliquid  de  voluntario  habet  : 
quod  contingit  ex  hoc  quod  voluntas  mo- 
vet  et  imperat  aliarum  actus  potentiarum. 
Quumque  caritas  perficiat  voluntatem,  ipsa 
vocatur  forma  ceterarum  virtutum,  sicut 
prudentia  moralium.  Hic  ergo  est  unus 
modus  quo  caritas  dicitur  forma  virtu- 


A  tum.  Alii  vero  duo  modi  accipi  possunt 
ex  hoc  quod  caritas  est  motor  et  finis 
virtutum.  Nempe  ut  movens,  ponit  mo- 
dum  suum  in  instrumento;  ea  quoque  quae 
sunt  ad  finem,  diriguntur  secundum  exi- 
gentiam  rationemque  finis  :  et  ita  modus 
caritatis  in  aliis  participatur  virtutibus,  in 
quantum  moventur  a  caritate,  et  in  quan- 
tum  ordinantur  ad  ipsam.  —  Quumque 
inquiritur,  an  sit  forma  virtutum  exem- 
plaris  vel  intrinseca;  dicendum,  quod  ex- 
emplaris.  Sed   forma  exemplaris  est  du- 

B  plex  :  una,  ad  cujus  repraesentationem  fit 
aliquid;  et  ad  hanc  non  exigitur  nisi  simi- 
litudo  tantum,  quemadmodum  res  veras 
dicimus  esse  picturarum  formas  exempla- 
res.  Secundo  dicitur  forma  exemplaris,  ad 
cujus  similitudinem  aliquid  fit,  et  per  cu- 
jus  participationem  recipit  esse  :  sicut  di- 
vina  bonitas  est  forma  exemplaris  omnis 
bonitatis,  divina  quoque  sapientia  omnis 
sapientiae;  et  talem  formam  exemplarem 
non  oportet  esse  ejusdem  speciei  cum  cau- 
satis.  Et  ita  est  de  caritate  respectu  alia- 

C  rum  virtutum. 

Insuper  caritas  non  potest  esse  informis; 
et  in  hoc  communiter  omnes  concordant. 
Cujus  causam  quidam  assignant,  quia  ipsa 
est  Spiritus  Sanctus,  quod  in  primo  repro-  dist. 
batum  est  libro.  Alii,  quia  realiter  idem  q'  ll 
est  quod  gratia  gratum  faciens  :  quod  in 
secundo  libro  destructum  est.  Oportet  igi-  dist. 
tur  alias  ponere  causas.  Una  est,  quia  ut  q'  l 
patuit,  caritas  est  amicitia  quaedam,  quae 
requirit  conjunctionem,consensum  et  com- 
placentiam  quamdam  inter  amicos  :  quod 

D  esse  non  posset,  nisi  caritas  esset  partici- 
patio  quaedam  vitae  divinae,  quod  est  per 
gratiam  :  ideo  caritas  sine  gratia  nequit 
esse.  Secunda  ratio  est,  quoniam  ipsa  est 
aliarum  virtutum  motor  et  forma.  Unde 
omne  peccatum  mortale  aufert  et  perimit 
caritatem,  in  quantum  opponitur  actui  ali- 
cujus  virtutis.  Quumque  gratia  tolli  non 
queat  nisi  per  mortale  peccatum,  ideo 
ablata  gratia  tollitur  caritas  ipsa.  —  Haec 
Thomas  in  Scripto. 
Porro  in   secunda  secundae,  quaestione 

art.  i.  vicesima  tertia  :  Non  quilibet  (ait)  amor 
rationem  amicitiae  habet,  sed  ille  qui  be- 
nevolentiae  rationem  sortitur,  dum  alicui 
volumus  bonum  propter  ipsum,  non  pro- 
pter  proprium  commodum.  Si  enim  res 
amamus,  in  quantum  nobis  utiles  dele- 
ctabilesve  consistunt,  non  amore  amicitise 
sed  concupiscentiae  eas  amamus  :  sicut 
amamus  equum,  vestem  aut  cibum.  Nec 
benevolentia  ad  amicitise  sufficit  ratio- 
nem,  sed  redamatio  quaedam  exigitur.  Est 
enim  amicus  amico  amicus.  Haec  quoque 
redamatio  in  communicatione  quadam  fun- 
datur.  Est  autem  nobis  communicatio  quse- 
dam  cum  Deo  secundum  intellectualem 
animae  perfectionem,secundum  quam  Deus 
nobis  suam  beatitudinem  nunc  per  fidem 
inchoative  communicat,  postmodum  vero 
plene  per  speciem  :  sicque  inter  Deum  et 
nos  est  amicitia,  quae  caritas  nominatur. 
Unde  et  societatem  cum  Deo  habere  asse- 

or.  1,9.  rimur,  juxta  illud  Apostoli  :  Fidelis  Deus, 
per  quem  vocati  estis  in  societatem  Filii 
ejus.  Verumtamen  amicitia  se  extendit  ad 
aliquid  dupliciter.Primo,respectu  sui  ipsi- 
us,  et  sic  nullus  diligit  nisi  amicum  red- 
amantem.Secundo,respectu  alterius  perso- 
nae,  ob  cujus  amorem  diliguntur  universa 
ad  ipsam  spectantia,  tam  filii  quam  mini- 
stri.  Quumque  amici  dilectio  tanta  consi- 
stere  possit,  ut  propter  ipsum  diligantur 
attinentes  eidem,  quamvis  offenderint  di- 
ligentem  seu  oderint,  idcirco  jubemur  ini- 
micos  propter  Deum  diligere. 
t.  5.  Praeterea  amicitiarum  species  uno  modo 
sumuntur  secundum  finium  diversitatem, 
ut  sunt  amicitia  boni  honesti,  amicitia  uti- 
lis,  et  amicitia  rei  delectabilis.  Primam 
habent  virtuosi,  secundam  cupidi,  terti- 
am  libidinosi.  Secundo,  penes  diversita- 
tem  communicationum  in  quibus  fundatur 
amicitia  :  sicque  alia  est  amicitia  consan- 
guineorum,quae  fundatur  in  communicati- 
one  naturali;alia  concivium,quae  fundatur 
in  communicatione  civili;  alia  peregrinan- 
tium,  ut  octavo  dicitur  Ethicorum.  Neutro 
autem  modo  caritas  dividi  potest  :  nam 
finis  ejus  est  unus,  videlicet  bonitas  in- 


A  creata ;  communicatio  quoque  in  qua  fun- 
datur  est  una,  id  est  beatitudo  aeterna. 
Amicitia  etiam  fidelium  devotorum  fun- 
datur  in  communicatione  charismatum 
gratiae,  sicut  amicitia  Beatorum  in  com- 
municatione  munerum  gloriae.  At  vero, 
quamvis  caritatis  objecta  dicantur  Deus  et 
proximus,  hoc  tamen  non  est  ex  a?quo.  Est 
namque  una  ratio  diligendi  Deum  et  pro- 
ximum,  utpote  bonitas  Dei :  idcirco  eadem 
caritate  uterque  diligitur,  Deus  propter  se, 
proximus  propter  Deum.  —  Haec  Thomas 

B  in  Summa. 

Gonsonat  Petrus,  qui  definitiones  cari- 
tatis  exponens  :  Caritas,  ait,  consideratur 
dupliciter.  Primo,  secundum  se  et  in  se. 
Sicque  eam  describit  Augustinus,  dicen- 
do  :  Garitas  est  virtus  qua  Deus  diligitur 
propter  se,  et  proximus  propter  Deum. 
Habitus  quippe  cognoscitur,  distinguitur 
ac  definitur  per  proprium  actum,  et  actus 
per  objectum,secundum  Philosophum.Ob- 
jectum  quoque  est  duplex,  puta  formale 
et  materiale.  Objectum  formale  habet  ra- 

C  tionem  motivi  per  se  ipsum,  sicut  lux 
objectum  est  visus.  Objectum  materiale 
habet  rationem  motivi  per  alterum,  sic- 
ut  color  per  lumen  movet  visum.  Descri- 
bit  igitur  Augustinus  caritatem  per  actum 
proprium,  qui  est  diligere;  per  objectum 
formale,  quod  est  Deus;  per  objectum  ma- 
teriale,  quod  est  proximus.  Secundo  at- 
tenditur  caritas  in  comparatione  ad  alias 
virtutes,  in  quantum  earum  est  motor  et 
forma.  Sicque  describit  eam  Apostolus,  di- 
cens  :  Caritas  est  finis  praecepti,  de  corde  iz%n.i,  s. 

D  puro  et  conscientia  bona  et  fide  non  ficta. 
Caritas  quippe  secundum  quod  forma  cun- 
ctarum  virtutum,  est  ultima  ordine  origi- 
nis  seu  exsecutionis,  prima  vero  ordine 
dignitatis  seu  intentionis.  Quumque  sit  pri- 
ma  ordine  dignitatis  et  intentionis.eo  quod 
sit  immediatior  fini,ideo  dicitur  finis  prae- 
cepti ;  et  quia  est  ultima  origine,  addi- 
tur,  de  corde  puro.  Praesupponit  enim  na- 
turaliter  habitum  gratiae  gratum  facientis 
tanquam  disponens,quo  cor  ab  amore  pec- 
cati  purgatur ;  habitum  spei,  quo  animus 

ad  superiora  erigitur;  habitum  fidei,  quo 
intellectus  ab  errore  mundatur  ac  prae- 
servatur.  Dispositio  quoque  gratiae  imme- 
diatior  est  caritati  quam  spei,et  spei  quam 
fidei,  quum  spes  possit  esse  sine  caritate, 
gratia  non.  Ideo  primo  dicit  Apostolus,  De 
corde  puro ;  deinde,  Conscientia  (id  est 
spe)  bona,  secundum  Glossam  ;  et  post- 
modum,  Fide  non  ficta.  Haec  Petrus. 

At  vero  de  hoc,  an  caritas  sit  virtus  ab 
aliis  virtutibus  diversa,  scribit  Bonaven- 
tura  :  De  hoc  est  triplex  positio.  Una,  quod 
virtus  seu  habitus  caritatis  non  distingua- 
tur  realiter  a  virtutibus  aliis,  dicens  habi- 
tus  virtutum  non  distingui  ab  invicem,ni- 
si  sola  relatione  ad  actus  distinctos.  Una 
namque  virtus  denominat  aliam.  Nam  di- 
cimus,  Caritas  credit,  fides  diligit,  justitia 
pia  est,  pietas  justa  :  quod  formis  dispa- 
ratis  non  convenit.  Quum  ergo  Apostolus 
attribuat  caritati  omnium  actus  virtutum, 

icor.  xin,  dicendo,  Caritas  patiens  est,  benigna  est, 
etc,  non  videtur  per  essentiam  differre  a 
virtutibus  ceteris.  Verum  haec  opinio  nec 
rationi  est  consona,  nec  communi  doctri- 
nae, nec  divinae  Scripturae,quum  dicat  Apo- 

ibid.  u.  stolus  :  Nunc  autem  manent  tria  haec,  fi- 
des,  spes,  caritas.  Ergo  sunt  habitus  tres. 
Et  addit  :  Major  horum  est  caritas.  Ergo 
realiter  differt  a  fide  et  spe.  Iterum  ait 

/fcirf.o,  10.  fidem  evacuari  :  Ex  parte  (inquiens)  co- 
gnoscimus;  quum  autem  venerit  quod  per- 
fectum  est,  evacuabitur  quod  ex  parte  est. 

ibid.  s.  Caritatem  autem  dicit  nunquam  excidere. 
Vittutes  quoque  realiter  ab  invicem  di- 
versificari,  ostendit  diversitas  actuum  et 
objectorum,  ordo  et  gradus,  multiformi- 
tasque  earum.  Idcirco  dum  una  virtus  de- 
nominat  aliam  aut  actus  unius  attribuitur 
alteri,  hoc  non  est  propter  habituum  in- 
differentiam,  sed  ob  mutuam  eorum  cir- 
cumincessionem  et  communicantiam;  sic- 
ut  de  potentiis  animee  dicimus,  quod  se 
invicem  circumincedunt,  et  supra  se  mu- 
tuo  referuntur  :  non  quia  omnino  idem 
sunt,  sed  quia  quum  in  eodem  sint,  pos- 
sunt  reflecti  super  illud  in  quo  sunt,et  su- 
per  se  invicem  ac  proprios  actus,  quoni- 


A  am  anima  intelligit  se,et  diligit  se  et  vires 
suas  et  actiones.  Aliarum  quoque  virtutum 
actiones  attribuuntur  caritati,  quoniam  im- 
perat  eas,  et  quia  ipsa  est  fundamentum 
et  complementum  virtutum,  sine  qua  nul- 
la  virtus  habet  perfectam  rationem  virtu- 
tis,  quum  nec  Deo  accepta  sit,  neque  ad 
felicitatem  sine  caritate  perducat. 

Secunda  opinio  est,  quod  caritas  ab  aliis 
virtutibus  non  distinguitur,  propter  ipsius 
generalitatem,dicens  vim  concupiscibilem 
diffundi  per  alias  omnes  vires,  eo  quod 

B  cunctae  animae  vires  appetunt  sua  objecta, 
ita  quod  quidam  amor  est  in  omnibus  il- 
lis.  Quumque  caritas,  secundum  Augusti- 
num,  non  sit  nisi  ordo  amoris  seu  amor 
ordinatus,  dicunt  caritatem  ob  suam  ge- 
neralitatem  ab  aliis  virtutibus  non  distin- 
gui.  Sed  contra  istud  sunt  motiva  contra 
primam  opinionem  inducta.  Nec  concupi- 
scibilis  vis  est  ita  per  alias  vires  diffu- 
sa,  ut  non  sit  a  rationali  irascibilique  di- 
stincta;  sed  diffundi  sic  dicitur,  propter 
simultatem  et  ordinem  in  movendo.  Gene- 

C  rale  quippe  seu  universale  quid  appellatur 
dupliciter  :  primo,  in  praedicando,  ut  ge- 
nus  et  species ;  secundo,  in  causando,  ut 
sol.  Sicque  voluntas  et  caritas  possunt  di- 
ci  communes,  quoniam  communem  in- 
fluentiam  atque  dominium  super  ceteras 
habent  vires,  a  quibus  nihilo  minus  reali- 
ter  distinguuntur. 

Hinc  tertia  exstat  positio,  quod  caritas 
virtus  est  specialis,  sicut  probatum  est,  c/ip.4 
et  quia  aliud  habet  subjectum  quam  aliae 
quaedam   virtutes,  utpote  voluntatem,  et 

D  speciale  vitium  ei  opponitur,  essentiale 
quoque  praemium  ei  correspondet.  Quem- 
admodum  etiam  imago  creationis  consistit 
in  tribus  potentiis  et  in  una  essentia  ani- 
mae,  ita  imago  recreationis  consistit  in 
theologicis  tribus  virtutibus  et  gratiae  uni- 
tate.  —  Haec  Bonaventura,  qui  in  ceteris 
consonat  praeinductis,sicut  et  alii  doctores 
communiter. 

Practerea,  Scotus  solum  hic  sciscitalur, 
utrum  caritas  sit  virtus  theologica,  incli- 

nans  ad  diligendum  Deum  super  omnia.  A  ut  est  bonum  quoddam  infinitum  in  se. 


Videtur  quod  non :  quia  creatura  ad  Deum 
amicitiam  nequit  habere,  ut  dicitur  Ethi- 
corum  octavo,  quoniam  Deus  incompara- 
biliter  nos  excedit ;  caritas  autem  amici- 
tia  quaedam  est.  Secundo,  nono  Ethicorum 
asseritur  :  Amicabilia  ad  alterum,  mensu- 
rantur  ex  amicabilibus  ad  se  ipsum.  Men- 
suratum  autem  non  excedit  mensuram. 
Ergo  impossibile  est  nos  magis  diligere 
Deum  quam  nos  ipsos.  Unde  communiter 
dicitur,  quod   dilectio  ad  alium,  deriva- 


cujus  participatio  qusedam  est  ipse  amans, 
sicut  finitum  est  participatio  infiniti.  Si 
unum  horum  poneretur,  sic  Deus  secun- 
dum  quod  dat  esse  per  creationem,  amore 
diligitur  naturali;  sed  in  quantum  largitur 
esse  beatificum,  diligitur  caritate. 

Circa  haec  dico,  quod  ratio  objectiva 
actus  caritatis  et  habitus,  intelligi  potest 
tripliciter:  vel  prima,quae  secundum  se  ac- 
cepta,  nata  est  esse  per  se  ratio  terminan- 
di  actum ;  vel  secunda,  quae  est  ratio  ali- 


tur  ex   dilectione   ad  se  ipsum.  Dilectio  B  qua  actum  praecedens,  propter  quam  actus 


quoque  super  unitatem  fundatur  :  nihil 
autem  est  amanti  tam  unum  ut  ipse  si- 
bi.  Tertio,  naturali  ratione  dictante,  potest 
homo  diligere  super  omnia  Deum  :  er- 
go  ex  actuum  illorum  frequentia  gene- 
ratur  in  homine  habitus  inclinans  ad  hu- 
juscemodi  actus;  sicque  praeter  habitum 
illum  non  erit  ponenda  in  homine  caritas 
infusa,  quia  nec  pluralitas  est  ponenda  si- 
ne  necessitate,  nec  habitus  duo  ejusdem 
speciei  possunt  simul  inesse  eidem.  Nec 


natus  est  elici ;  vel  tertia,  quae  actum  con- 
comitatur,  imo  quasi  consequitur  actum 
elicitum.  Prima  ratio  est  proprie  ratio  ob- 
jectiva,  nullaque  alia,  stricte  loquendo.  Et 
haec  ratio  objectiva  est  ratio  Dei  in  se  : 
prsecisa  namque  ratio  hujus  essentiae,  est 
formalis  ratio  terminandi  omnem  actum 
ac  habitum  theologicum,  et  hoc  in  qua- 
cumque  natura  intellectuali,  quia  potentia 
respiciens  objectum  commune  adaequatum 
sibi,  sive  in  ratione  motivi,  sive  in  ratione 


valet  dici,  quod  hi  duo  habitus  differant  C  termini,  non  potest  perfectissime  quieta- 


specie  propter  diversitatem  causae  effici- 
entis  :  quia  secundum  Augustinum  tertio 
de  Trinitate,  sola  efficiens  causa  non  di- 
stinguit  effectum  specie.  Anselmus  quo- 
que  libro  de  Incarnatione  disseruit  :  Diffe- 
rentia  originis  non  diversificat  speciem. 

Circa  haec  sunt  tria  videnda.  Primum, 
quod  diligere  Deum  est  actus  rectus  et  vir- 
tuosus,  rationique  consonus,  et  ob  hoc  ex 
virtute  et  habitu  caritatis  procedens  :  prae- 
sertim  quia  praecepta  moralia  sunt  de  lege 


ri  nisi  in  eo  solo  in  quo  est  perfectissima 
ratio  hujus  objecti  adaequati.  Omnis  au- 
tem  potentia  intellectiva  et  volitiva  respi- 
cit  pro  objecto  adaequato  terminante,  ens 
totum.  Tale  autem  est  solum  hoc  primum 
ens,  non  sub  ratione  aliqua  relativa,  sed 
sub  ratione  qua  est  hoc  ens.  Secunda  ratio 
potest  aliquo  modo  dici  ratio  objectiva, 
praecipue  respectu  actus  amandi ;  et  talis 
in  proposito  est  ratio  relativa  hujus  na- 
turae  ad  amantem,qua  scilicet  est  boni  sui 


naturae,  inter  quae  primum  et  maximum  D  communicativa  illi.  Sicut  enim  in  nobis 


est  de  Deo  super  omnia  diligendo.  Haec 
virtus  distincta  est  a  spe  ceterisque  virtu- 
tibus,  quoniam  ejus  actus  est  tendere  in 
bonum  secundum  se,  etiamsi  per  impos- 
sibile  circumscriberetur  ejus  commoditas 
ad  amantem.  —  Secundo  dici  posset  hic, 
quod  formale  caritatis  objectum  est  Deus 
secundum  rationem  suam  absolutam  seu 
Deus  in  quantum  bonum  in  se,  vel  Deus 
in  quantum  bonum  amanti  conveniens,vel 
in  quantum  includit  utrumque,  videlicet 

T.  23. 


primo  amatur  aliquis  propter  bonum  ho- 
nestum ;  secundo,  quia  scitur  redamare 
(quae  redamatio  est  in  eo  una  specialis 
ratio  amabilitatis,  alliciens  ad  ejus  amo- 
rem)  :  sic  Deus  amatur  non  solum  quia 
infinitum  est  bonum,  sed  etiam  quoniam 
nos  amavit  communicando  se  nobis.Atque 
in  isto  secundo  gradu  amabilitatis  poni  po- 
test  omne  illud  in  quo  invenitur  ratio 
amabilitatis,  quomodocumque  a  Deo  ma- 
naverit.  Tertia  ratio,  quae  est  circa  obje- 

30 

ctum  finiens  actum,  non  est  proprie  ratio  A 
formalis  objectiva,  quia  naturaliter  con- 
sequitur  actum  elicitum ;  et  tamen  pro 
quanto  semper  concomitatur  actum,  pos- 
set  poni  aliqua  ratio  objecti.  Sicque  Deus 
diligitur  in  quantum  est  bonum  beatifi- 
cum  diligentis  :  sicut  diceretur  Deus  sum- 
me  diligere,  quoniam  summe  diligitur. 

Insuper  ponitur,  quod  natura  non  suffi- 
cit  ad  eliciendum  actum  caritatis,  absque 
habitu  infuso.  Primo,  quia  natura  deter- 
minatur  ad  unum.  Determinatur  enim  ad 
appetendum  proprium  esse  :  ergo  non  po-  B 
test  appetere  non  esse  sui,  et  hoc,  quo- 
cumque  posito  circa  ipsum,  nisi  dicatur 
determinari  ad  appetendum  sui  esse  con- 
ditionaliter,quod  non  videtur  multum  pro- 
babile.  Quum  ergo  natura  intellectualis  ex 
se  determinetur  ad  appetendum  se  esse, 
non  videtur  quod  determinetur  ad  appe- 
tendum  potius  Deum  esse  quam  se  esse ; 
et  si  utrumque  simul  stare  non  posset,  vi- 
delicet  Deum  esse  et  se  esse,  potius  vellet 
Deum  non  esse.  Denique,  appetitus  natu- 
ralis  non  videtur  esse  nisi  respectu  conve-  C 
nientis  appetenti,  et  per  consequens  est 
primo  respectu  illius  cui  optat  conveni- 
ens,  et  hoc  est  ipsemet  amans.  Et  si  est 
primo  respectu  ejus,  ergo  non  potest  esse 
magis  respectu  alterius.  —  Sed  contra  hoc 
objicitur,  quia  pars  magis  appetit  esse  to- 
tius  quam  sui  ipsius  :  quia  et  aqua  ascen- 
dit  ut  vacuum  evitetur,  et  manus  se  ex- 
ponit  suae  destructioni,  ne  laedatur  caput 
aut  homo  necetur.  Sed  istud  non  cogit. 
Non  enim  manus  hoc  agit,  sed  homo,  qui 
plus  amat  conservationem  suae  partis  prin-  D 
cipalis  seu  suae  personae,  quam  suae  ma- 
nus.  Nec  aqua  ascendit  in  tali  casu  ex 
sua  natura,  sed  a  quodam  movente  ex- 
trinseco. 

Nihilo  minus  concedo,  quod  naturalis 
ratio  dictat  atque  ostendit  intellectuali  cre- 
aturae  aliquid  esse  summe  diligendum,  vi- 
delicet  Deum  :  quia  in  omnibus  actibus 
essentialiter  ordinatis  aliquid  est  supre- 
mum,  ergo  et  aliqua  suprema  dilectio,  et 
ita  supremura  objectum  sic  diligibile.  Sed 


recta  ratio  non  ostendit  hoc  diligibile  esse 
quid  aliud  a  bono  infinito  seu  Deo  :  alias 
caritas  inclinaret  ad  oppositum  ejus  quod 
dictat  ratio  recta,  et  ita  non  esset  vir- 
tus.  Praeterea,  secundum  Philosophum  no- 
no  Ethicorum,  fortis  politicus  secundum 
rectam  rationem  exponit  se  morti  pro  bo- 
no  rei  publicae.  Et  tamen  Philosophus  non 
diceret  talem  virum  aliquod  recipere  prae- 
mium  post  hanc  vitam,  sicut  apparet  in 
multis  locis,  in  quibus  dubitat  de  animae 
immortalitate,  et  magis  videtur  declinare 
ad  hoc  quod  sit  mortalis.  Ergo  circum- 
scripto  praemio  futuro,  talis  cupit  non  es- 
se,  quatenus  conservetur  bonum  com- 
mune.  Potest  addi  ad  idem  probandum 
persuasio  theologica  :  quia  si  homo  non 
potest  Deum  ex  naturalibus  super  omnia 
diligere,  ergo  certus  potest  esse  se  in  ca- 
ritate  consistere,  quum  multi  experiantur 
se  Deum  super  omnia  diligere. 

Insuper,  quum  dicimur  obligari  diligere 
Deum  super  omnia,  istud  super  omnia  po- 
test  intelligi  extensive  seu  intensive.Exten- 
sive,  ut  quis  plus  diligat  Deum  quam  alia 
omnia,  ita  ut  aliquo  affectu  potius  velit 
alia  cuncta  non  esse,  quam  Deum  non  es- 
se.  Intensive  sic,  quod  majori  affectu  velit 
Deo  bene  esse  quam  alicui  alteri.  Quan- 
tum  ad  primum,  conceditur  communiter 
quod  nihil  aliud  a  Deo,  nec  omnia  simul 
sunt  aeque  appretianda  ut  Deus.  De  secun- 
do  ponitur  una  distinctio,  quod  amor  ex- 
cedit  amorem,  aut  quia  ferventior  sive 
tenerior,  aut  quia  fortior  seu  firmior,  sicut 
dicitur  :  Mater  diligit  prolem  ardentius  at- 
que  tenerius,pater  vero  fortius  et  firmius, 
quia  periculo  exponeret  se  majori  pro  fi- 
lio.  Sic  ergo  dilectio  nostra  ad  Deum  debet 
super  omnia  esse  quantum  ad  firmitatem, 
ne  scilicet  aliud  aliquid  possit  nos  a  Deo 
avellere;  non  autem  oportet  ut  sit  major 
quantum  ad  fervorem  et  teneritudinem  ac 
dulcorem.  —  Sed  contra  haec  arguo  :  Quia 
hoc  solum  diligitur  magis,  quod  diligitur 
firmius.  Hoc  namque  plus  diligo,  cui  mi- 
nus  volo  malum  accidere,  pro  cujus  bono 
salvando  majori    me  expono  periculo  ex 

caritate  :  quia  exponere  sequitur  actum  A 
amandi  qui  est  actus  voluntatis,  non  qui 
est  actus  seu  passio  appetitus  sensitivi. 
Hinc  si  qui  dicantur  diligere  Deum  ferven- 
tius  sive  tenerius,  qui  non  diligunt  eum 
firmius,  non  est  ex  hoc  in  eis  aliquis  ex- 
cessus  amoris  intellectivi,  sed  forsitan  ali- 
cujus  passionis  amoris  sensitivi  :  quemad- 
modum  aliqui  qui  dicuntur  magis  devoti, 
sentiunt  interdum  quamdam  dulcedinem 
majorem,  quam  alii  multo  solidiores  in 
dilectione,  qui  centuplo  promptius  susti- 
nerent  martyrium.  Nec  dulcedo  est  actus  B 
voluntatis  elicitus,  sed  passio  qua?dam  ac- 
tu  retributa,  qua  Deus  nutrit  et  allicit  par- 
vulos,  ne  in  via  deficiant.  Dico  ergo  quod 
illud,  super  omnia,  intelligendum  est  ex- 
tensive  ac  intensive.  Quemadmodum  enim 
teneor  Deum  diligere  super  omnia  exten- 
sive,  ita  etiam  majori  affectu  quam  ali- 
quid  aliud.  Et  simpliciter  dico  majori, 
quia  videlicet  magis  repugnat  affectui  op- 
posito,  quia  facilius  posset  inclinari  ad 
oppositum  dilectionis  cujuscumque  alte- 
rius,  quam  Dei.  G 

f.p.m\.  Ad  objecta  respondeo,  quod  caritas  pro- 
prie  potest  amicitia  dici,  quamvis  non  ac- 
cipiendo  amicitiam  tam  stricte  ut  sumit 
eam  octavo  Ethicorum  Philosophus  :  quia 
secundum  hoc,  est  ad  Deum  aliquid  ex- 
cellentius  amicitia,  ut  superamicitia.  Nec 
excellentia  illius  objecti  tollit  quod  perfe- 
ctionis  est  in  amicitia.  —  Ad  secundum, 
quod  Deus  ex  naturalibus  (saltem  in  statu 
naturae  institutse)  super  omnia  diligi  po- 
test.  Et  ad  auctoritatem  Philosophi  respon- 
dendum,  quod  intelligitur  quantum  ad  in-  D 
notescentiam  :  amicitia  enim  ad  alterum 
innotescit,  quando  ei  appetimus  ea  quse 
nobis.  Vel  loquitur  de  amicitia  multum 
stricte  accepta.  Quumque  de  unitate  ar- 
guitur,  dico  quod  duse  conditiones  concur- 
runt  in  objecto  amabili,  utpote  unitas  et 
bonitas,  et  quamvis  quandoque  unitas  su- 
peret  unitatem,  tamen  ex  alia  parte  bo- 
nitas  recompensat.  —  Ad  tertium,  conclu- 
sionem  concedo,  nec  tamen  caritas  infusa 
superfluit.  Et  etiam  dico,  quod  non  po- 


test  aliquis  habitus  ejusdem  speciei  cum 
caritate  acquiri  ex  actibus,  licet  possit  ac- 
quiri  aliqua  amicitia  tendens  in  Deum  sub 
eadem  ratione  objecti,  et  etiam  per  simi- 
lem  actum.  Qusecumque  namque  natura 
non  potest  esse  ab  aliquo  efficiente  ejus- 
dem  speciei  cum  efficiente  alterius,  non 
est  ejusdem  speciei  cum  illa  alia,  sicut  est 
in  proposito.  —  Haec  Scotus. 

Quibus  objicitur  primo,  quod  distinctio 
illa  qua  amor  multipliciter  dicitur  major 
seu  minor,  vera  rationabilisque  consistit, 
et  dictis  Antisiodorensis  atque  Guillelmi 
Parisiensis,  Alexandri,  Thomse,  Bonaven- 
turae  ac  aliorum,  concordat.  Et  quamvis 
absolute  loquendo  id  magis  ametur,  quod 
firmius  seu  fortius  vel  intensius,  non  ta- 
men  hoc  solum  magis  diligitur  omni  mo- 
do  ac  specie  diligendi  :  quemadmodum 
quamvis  simpliciter  melior  sit  qui  perfe- 
ctius  diligit  Deum,  non  tamen  ille  solum 
melior  est  omni  modo  melioritatis.  Alio- 
qui  non  posset  de  tot  Sanctis  verificari 
illud  Ecclesiastici  :  Non  est  inventus  simi-  Ecctt.xuv, 
lis  illi,  etc.  Conformiter,  quamvis  absolute  20" 
odium  Dei  sit  peccatum  gravissimum,  non 
tamen  odium  Dei  gravissimum  est  pecca- 
tum  omnibus  modis  gravitatis  peccati  : 
imo  sic  desperatio  aliquo  modo  est  majus 
peccatum.  Idcirco  nec  verum  est,  imo  sim- 
pliciter  falsum  est  illud,  Si  qui  Deum  fer- 
ventius  et  tenerius  diligunt,  qui  non  dili- 
gunt  eum  firmius,  non  est  in  eis  ex  hoc 
aliquis  excessus  amoris  intellectivi,  sed 
forsitan  alicujus  passionis  amoris  sensiti- 
vi.  Cujus  dicti  error  ostenditur,  quoniam 
fervor  non  solum  ad  sensitivum,sed  etiam 
ad  intellectivum  spectat  amorem.  Unde  ut 
divinus  Dionysius  asserit  libro  de  Hierar-  cap.  v«. 
chia  angelica,in  summo  ordine  angelorum 
potissime  viget  fervor;  caritas  quoque  via- 
torum  proficiendo  fervet  et  ardet,  prout 
Hugo  de  S.  Victore  et  Richardus,  ejus  di- 
scipulus,  protestantur.  Hinc  caritas  melio- 
ratur  atque  perficitur  non  solum  firmi- 
tate,  sed  etiam  intellectivo  fervore.  Porro 
dulcedo  caritati  annexa  (hoc  est,  in  ejus 
actu  consistens)  non  aliud  est  quam  dele- 

ctatio  spiritualis  in  voluntate  interiorique  A 
actione  caritatis  exsistens  :  quae  non  est 
proprie  passio,  prout  passio  in  sensitivo 
ponitur  appetitu.  Itaque  tenemur  super  om- 
nia  Deum  diligere,  imo  incomparabiliter 
plus  quam  nos  ipsos  et  cuncta  creata,  ap- 
pretiative,  ita  quod  pro  nulla  re  velimus 
separari  ab  eo;  non  tamen  magis  intense 
quantum  ad  ipsum  fervorem,  praesertim 
qui  ex  redundantia  causatur  in  parte  ap- 
petitus  inferioris;  sed  firmius.  Et  si  illi 
firmitati  fervor  et  dulcor  jungantur,  per- 
fectior  redditur,  et  ceteris  paribus,  melior  B 
fieri  rite  censetur. 

Praeterea,  circa  hsec  quaerit  duodecimo 
q.  4.  Quodlibeto  Henricus,  an  Deus  possit  diligi 
a  creatura  absque  hoc  quod  aliquid  aliud 
simul  cum  Deo  ab  ipsa  creatura  diligatur. 
Ad  quod  respondet  quod  imo,  quoniam 
Deus  facere  potest  se  esse  cognitum  a  cre- 
atura  absque  hoc  quod  aliud  a  se  actua- 
liter  cognoscatur  a  creatura.  Nil  autem  di- 
ligi  potest  nisi  cognitum.  Etenim  Deus 
potest  se  praesentare  menti  creatae,  non  C 
repraesentando  ei  aliud  aliquid.  —  Si  au- 
tem  objiciatur  illud  Augustini,  Si  Deus 
diligitur,  proximus  diligitur;  responden- 
dum,  quod  verum  est  habitu,  non  autem 
actu,  quum  idem  sit  habitus  caritatis  quo 
Deus  proximusque  amatur,  non  vero  idem 
actus. 
Amplius  quaerit  tertiodecimo  Quodlibe- 
q.  o.  to,  an  bonum  sit  appetitus  objectum  in 
quantum  bonum,  vel  in  quantum  conve- 
niens.  Quae  quaestio  salis  subtilis  videtur, 
et  applicari  potest  ad  hoc,  an  homo  diligat  D 
Deum  potius  in  quantum  in  se  ipso  est 
bonus,  vel  in  quantum  ipsi  homini  exstat 
p.  465 d.  conveniens.  De  qua  re  jam  introducta  sunt 
aliqua,  ex  quibus  innotuit,  quod  sinceris- 
simus  amor  creaturae  ad  Deum  fertur  in 
Deum  in  quantum  in  se  ipso  est  bonus, 
deinde  in  quantum  sibi  conveniens  est 
per  beneficia  et  promissa:  tamen  haec  ipsa 
referendo  ad  ipsum  datorem,  in  quantum 
necessaria  sunt  ad  inhaerendum  Deo  ple- 
narie  et  perfecte,  non   in   quantum   sibi 


accommoda.  Sed  ad  dubium  respondet  Hen- 
ricus  diffuse,  et  ejus  responsum  ad  vitan- 
dum  prolixitatem  dimitto,  praesertim  quia 
et  in  quarto  forsan  occurret. 

Praeinductis  quoque  concordat  Antisio- 
dorensis,  caritatemque  ait  speciem  specia- 
lissimam  esse,  et  addit  :  Caritati  opponi- 
tur  omne  peccatum  secundum  tria.  Primo, 
quia  peccatum  separat  a  Deo,  caritas  vero 
ei  conjungit.  Secundo,  quia  peccatum  est 
Dei  offensa,  caritas  autem  efficit  Deo  gra- 
tum.  Tertio,  quia  peccatum  est  animae 
mors,  caritas  est  animae  vita.  Idcirco  qui 
peccat,  animam  suam  occidit,  atque  per 
hoc  odit  eamdem.  —  Denique,  caritatem 
quidam  dixerunt  posse  esse  informem,  et 
quod  gratia  non  est  virtus,  sed  quasi  ros 
quidam  rigans  et  formans  caritatem  cete- 
rasque  virtutes.  —  Haec  Antisiodorensis. 
Contrarium  autem  hujus  ultimi  dicti  jam  p.  i( 
patuit,  utpote  caritatem  non  posse  esse  in-  462C'- 
formem. 


QUvESTIO    II 


PRaeterea  quaeritur,  An  possumus 
Deum  in  hac  vita  immediate 
totaliterque  diligere. 

Videtur  quod  non,  quia  dilectio  cognitio- 
nem  consequitur;  sed  non  valemus  Deum 
in  hac  vita  immediate  cognoscere,nec  ejus 
essentiam  intueri  :  ergo  nec  immediate 
possumus  eum  diligere.  —  Praeterea,  non 
possumus  Deum  totaliter  in  hac  vita  co- 
gnoscere,  ergo  nec  totaliter  diligere.  — 
Iterum,sicut  Deus  sua  actualitate  et  cogno- 
scibilitate  transcendit  in  infinitum  nostri 
intellectus  capacitatem,  propter  quod  non 
possumus  totaliter  cognoscere  eum;  ita  et 
sua  bonitate  et  amabilitate  transcendit  ac 
superat  nostrae  voluntatis  facultalem  :  er- 
go  nec  immediate  neque  totaliter  diligere 
possumus  ipsuin. 

ln  contrarium  est,  quod  objective  Deum 
diligimus,  ita  quod  dilectio  nostra  directe 
et  immediate  terminatur  in  ipsum. 

Circa  haec  Thomas  conscribit :  Tn  poten- 
tiis  ordinatis,  ubi  terminatur  actus  prae- 
cedentis  potentiae,  incipit  actus  sequentis  : 
quemadmodum  actio  intellectus  incipit  in 
termino  imaginationis.  Quamvis  autem  es- 
sentiam  Dei  intellectus  noster  in  vita  ista 
non  videat  immediate,  tamen  cognitio  in- 
tellectus  terminatur  ad  Deum  :  nam  ipsum 
esse  apprehendit  ex  ejus  effectibus.  Hinc 
actio  voluntatis  potest  circa  Deum  nullo 
medio  interveniente  versari,  sicque  Deum 
immediate  diligere,  praecedentibus  tamen 
motibus  seu  actibus  multis  ex  parte  intel- 
lectus.  —  Si  autem  objiciatur,  quod  intel- 
lectus  est  velocior  voluntate;  propter  quod 
loquitur  Augustinus,  Praecedit  intellectus, 
et  sequitur  tardus  aut  nullus  affectus  :  er- 
go  ad  Deum  pertingit  velocius,  imo  et  im- 
mediatius  quam  affectus.  Dicendum,  quod 
intellectus  velocior  est  affectu  quantum 
ad  hoc  quod  praevenit  voluntatem;  affe- 
ctus  tamen  amando  magis  pertingit  ad  in- 
tima  rei,  et  sicut  asserit  Hugo,  cognitio 
foris  stat,  ubi  affectio  intrat. 

Insuper  circa  hoc,  an  diligamus  Deum 
totaliter,advertendum  quod  ad  dilectionem 
tria  concurrunt,  videlicet  ipse  diligens,  di- 
lectio  et  res  dilecta  :  quorum  unicuique 
correspondet  proprius  modus.  Etenim  res 
dilecta  habet  modum  suae  diligibilitatis; 
diligens  quoque  habet  modum  quo  est  di- 
lectivus,  id  est  natus  seu  aptus  diligere ; 
modus  vero  dilectionis  attenditur  in  com- 
paratione  diligentis  ad  dilectum,  quia  di- 
lectio  media  est  inter  utrumque.  Et  ita  de 
visione  dicendum.  Si  ergo  ly  totaliter,  di- 
cat  modum  rei  visae  et  dilectae  in  se,  sic 
Sancti  in  patria  vident,  cognoscunt  et  dili- 
gunt  Deum  totaliter  :  quoniam  sicut  nihil 
est  de  essentia  Dei  quod  non  videant  ac 
diligant  (propter  quod  totum  videre  atque 
diligere  perhibentur);  sic  nihil  de  modo 
quo  Deus  est,  manet  eis  non  visum  aut 
non  dilectum.  Idem  dicendum,  si  ly  tota- 
liter,  dicat  modum  diligentis  :  quia  secun- 
dum  omnern  modum  suum,  id  est  secun- 
dum  totum  posse,vident  ac  diligunt  Deum, 
nihil  sua3  potentiae  subtrahentes  visioni  ac 


A  dilectioni  divinae.  Porro  si  dicat  modum 
dilectionis,  sic  neque  totaliter  diligunt 
Deum,  nec  totaliter  vident  eum.  Modus 
namque  dilectionis  et  visionis  (ut  patuit) 
attenditur  in  comparatione  diligibilis  at- 
que  visibilis  ad  diligentem  et  videntem; 
et  modus  quo  Deus  visibilis  diligibilisque 
consistit,  modum  creaturae  transcendit, 
quum  lux  et  bonitas  Dei  sint  infinitae.  Ideo 
non  videtur  tam  clare  ac  plene,  nec  ama- 
tur  tam  ferventer  et  intense,  sicut  ex  sua 
natura  visibilis  ac  diligibilis  exstat ;  imo 

B  sic  solum  a  se  ipso  totaliter  videtur  et  di- 
ligitur,  et  ita  sibi  soli  comprehensibilis 
est.  —  Haec  Thomas  in  Scripto. 

Insuper  in  secunda  secundae,  quaestione 
vicesima  septima  :  Cognitio,  inquit,  fertur  art.  4. 
in  cognitum  secundum  quod  illud  est  in 
cognoscente.  Deum  autem  in  hac  vita  non 
valemus  cognoscere  nisi  per  creata,  quaB 
divinam  naturam  plene  nequeunt  reprae- 
sentare  nec  in  se  ipsa  ostendere  :  ideo 
Deum  in  isto  exsilio  immediate  videre 
non  possumus,quia  nec  per  propriam  spe- 

C  ciem  est  in  nobis  sicut  objectum  nostrae 
cognitionis.  Appetitus  vero  fertur  in  voli- 
tum  secundum  quod  illud  est  in  re.  Hinc 
caritas  etiam  fertur  immediate  in  Deum. 
Nam  ubi  cognitio  sistit,   dilectio  incipit. 

—  Prseterea,  quum  dilectio  inter  amantem 
et  amatum  sit  medium,  uniens  unum  cum 
alio,  dum  quaeritur,  an  Deus  a  nobis  ama- 
ri  totaliter  possit,  totalitas  ista  referri  po- 
test  ad  Deum  :  sicque  Deus  totaliter  dili- 
gi  potest  ac  debet,  quoniam  ipse  totus  et 
quidquid  in  ipso  est,  exstat  amabile.  Po- 

D  test  quoque  ad  amantem  referri  :  et  sic 
rursus  totaliter  debet  et  potest  amari,  quo- 
niam  rationalis  creatura  totis  viribus  de- 
bet  ipsum  diligere.  Potest  rursus  totalitas 
haec  capi  per  comparationem  diligentis  ad 
dilectum,  ut  sit  sensus  :  An  Deus  a  crea- 
tura  tantum  queat  amari,  quantum  ex  sua 
bonitate  amabilis  est  et  amandus  :  sicque 
a  se  solo  totaliter,  id  est  perfecte  et  ple- 
ne,   potest  amari.   Haec  idem  in  Summa. 

—  Concordat  Petrus,  Richardus,  et  alii 
plures. 


art.  5. 

QUiESTIO    III 


Mplius  quseritur  hic,  Utrum  dile- 
ctio  qua  Deum  diligimus,  ha- 
beat  modum. 

Videtur  quod  non,quia  in  praecepto  quo 
Marc.  xii,  illa  jubetur  dilectio,  dicitur,  Ex  toto  cor- 

30-  de,  ex  tota  virtute  :  et  sic  nulla  mensura 

prsefigitur  ibi.  —  Secundo,  quia  secun- 
dum  Bernardum  libro  De  amando  Deum, 
in  hac  dilectione  modus  est,  sine  modo 
diligere  :  quia  quo  plus,  eo  melius  dili- 
gitur  Deus.  —  Tertio,  quia  tenemur  in- 
comparabiliter  plus  amare  Deum  quam 
nos  ipsos  et  cetera  universa.  —  Quar- 
to,  dilectio  attenditur  ac  mensuratur  pe- 
nes  suum  objectum  :  quumque  divinae  di- 
lectionis  objectum  sit  bonitas  increata, 
quse  infinitae  est  amabilitatis,videtur  quod 
sine  mensura,  imo  in  infinitum  aman- 
da  sit. 

In  oppositum  est,  quod  omne  finitum 
habet  modum.  Discretio  quoque,  ut  san- 
ctus  fatetur  Bernardus,  omni  virtuti  seu 
actui  virtuoso  praefigit  et  imprimit  mo- 
dum.  —  Iterum,  in  libro  Sapientiae  dici- 

Sap.xi,u.  tur  Deo  :  Omnia  in  numero,  pondere  et 
mensura  constituisti.  Atque  ut  beatus  as- 
serit  Augustinus,  in  omni  creato  inveniun- 
tur  species,  modus  et  ordo. 

Ad  hoc  Bonaventura  respondet  :  Actus 
tripliciter  habet  moduin.  Primo,  per  limi- 
tationem  ad  se  ipsum  seu  propriam  spe- 
ciem.  Secundo,  per  aggregationem  cir- 
cumstantiarum.Tertio, ex  mediatione  inter 
superfluum  et  diminutum.  Priino  modo 
omnis  actus  virtutis  creatae  habet  modum: 
omnis  namque  virtus  creata  determinatao 
exstat  perfectionis.  Secundo  quoque  modo 
finitus  est  et  modum  sortitur,  quum  nul- 
lus  actus  laudabilis  mcritoriusve  consistat, 
nisi  ad  eum  concurrant  circumstantiac  de- 
bit.se,  quae  ipsum  modificant.  Et  his  modis 
etiam  caritas  habet  modum,  non  aulcm 
tertio   inodo  :  quia  quum   sit  tlieologica 


A  virtus,  objectum  ejus  est  infinitum,  ultra 
quod  nil  accipi  potest. 

Insuper,  si  quaeratur,  utrum  teneamur 
hunc  modum  dilectionis  Dei  in  hac  vita 
implere  :  videtur  quod  non,  quia  impos- 
sibile  est  nos  in  hac  vita  actum  infinitae 
eminentiae  exercere ;  quum  autem  modo 
probatum  sit  dilectionem  Dei  modo  care- 
re,  videtur  esse  infiniti  vigoris.  Secundo, 
nemo  diligit  Deum  toto  corde,  nisi  qui  in- 
desinenter  et  secundum  extremum  suum 
posse  fertur  et  manet  in  ipso  :  quod  fieri 

B  nequit  in  saeculo  isto.  In  oppositum  est, 
quod  istud  nobis  praecipitur,  atque  ut  ait 
Hieronymus,  maledictus  est  qui  dicit  Deum 
homini  impossibilia  praecepisse.  —  Dicen- 
dum,  quod  modus  iste  uno  modo  est  dis- 
positio  meriti,  alio  modo  est  praemii.  Et 
hoc,  secundum  duplicem  modum  totalita- 
tis  cordis  et  mentis  ac  animae.  Dupliciter 
namque  potest  intelligi,  quod  amor  Dei 
possideat  totum  cor. Primo  sic, quod  exclu- 
dat  omnem  affectum  extraneum;  et  tunc 
dominatur  cordi  perfecte  ac  plene  :  quod 

C  est,  dum  omnes  motus  cordis  per  amorem 
referuntur  incessanter  in  Deum.  Haecque 
totalitas  includit  plenum  dominium  carita- 
tis  super  motus  inferiores.  Secundo  dici- 
tur  amor  Dei  totum  cor  possidere,  quan- 
do  excludit  omnem  affectum  contrarium, 
ita  quod  nihil  ametur  supra  Deum  neque 
aequaliter  ei  :  sicque  diligit  Deum  toto 
corde  qui  eum  super  omnia  amat.  Prima 
totalitas  non  est  viae,  sed  patriae ;  secunda 
habetur  in  via  per  gratiae  infusionem,  quae 
excludil  omnem  culpam  mortalem.  Et  hoc 

D  secundo  modo  obligat  istud  praeceptum ; 
primo  autem  modo  non  obligat  in  prae- 
senti,  sed  insinuat  nobis  ad  quid  tendere 
debeamus,  ut  jugiter  studcamus  proficere 
atque  ad  illain  patriso  perfcctionem  appro- 
pinquare.  Merito  quoque  istud  praeceptuin 
taliter  datum  est,  quoniam  plenitudo  legis  nom.x 
est  dilectio,  ac  finis  praecepti;  et  itcm  ul  l0' 
videntes  nos  a  plena  exsccutione  deficere, 
humiliemus  semper  nos  ipsos,  nec  aesti- 
incinus  nos  unquam  apprehendissc,  sed  ,',l,l'i'P- 
meliora  et  vieiniora  saluti  quaM-ainus.  — Hebr.v, 

Hsec  Bonaventura.  Concordat  Alexander  in 
Summa. 

Insuper  Thomas  :  Modus  (ait)  mensuram 
quamdam  importat.  Actus  autem  mensu- 
ratur  ab  eo  quod  est  ratio  agendi,  sicut 
misericordia  misero  succurrendo,  sumit 
mensuram  ex  quantitate  miseriae  quae  mo- 
vet  ad  succurrendum.  Causa  autem  dili- 
gendi  Deum  est  bonitas  ejus,  utique  infi- 
nita.  Quumque  actus  noster  necessario  sit 
finitus,non  potest  esse  commensuratus  ra- 
tioni  dilectionis.  Hinc  in  praecepto  dilecti- 
onis  Dei  non  ponitur  aliquis  modus  extra 
quem  non  oporteat  progredi  :  imo  quan- 
tumcumque  diligat,  semper  ad  anteriora 
extendit  se ;  et  ob  hoc  dicitur  modum  non 
habere,  quia  non  habet  modum  praefixum 
ultra  quem  non  liceat  aut  expediat  pro- 
gredi.  Quod  etiam  intelligendum  est  de 
actibus  quos  caritas  elicit,  non  quos  im- 
perat.  Itaque  actus  caritatis  non  est  sim- 
pliciter  infinitus  aut  infiniti  vigoris,  nec 
immodificatus  vel  sine  discretione,  sed 
quia  praefixum  non  habet  modum.  —  Prae- 
terea  totum  et  perfectum,  secundum  Phi- 
losophum,  idem  sunt.  Ratio  quoque  perfe- 
cti  consistit  in  hoc  ut  nihil  ei  desit.  Quod 
contingit  dupliciter  :  primo,  ut  nil  desit 
rei  quod  nata  est  habere;  secundo,  ut  ni- 
hil  desit  ei  illorum  quae  debet  habere  :  sic- 
ut  quis  habet  debitam  quantitatem,  dum 
habet  tantam  quantam  requirit  natura  hu- 
mana,  quamvis  non  habeat  quantitatem 
gigantis,  quam  possibile  est  esse  in  natura 
humana.  Prima  ergo  perfectio  humanae  na- 
turae  est  in  statu  gloriae,  quando  totum  ha- 
bebit  quod  possibile  est  esse  in  ea.  Secun- 
da  perfectio  est  in  statu  naturae  conditae, 
dum  homo  habuit  totum  quod  habere 
debuit  pro  tempore  illo.  Juxta  haec,  tota- 
litas  in  dilectione  Dei  dupliciter  conside- 
ratur.  Primo,  ut  ei  nil  desit  de  his  quae 
homo  potest  in  Dei  amorem  expendere, 
quin  ea  in  dilectione  exhibeat  :  quae  tota- 
litas  non  ponitur  in  praecepto  ut  modo  im- 
plenda,  sed  magis  ostenditur,  ut  quo  ten- 
dendurn  ac  pertingendum  sit  agnoscatur. 
Nempe,  per   hanc   totalitatem  excluditur 


A  omne  quod  etiam  ad  tempus  actum  dile- 
ctionis  divinae  interrumpere  potest.  Alia 
vero  dilectionis  hujus  totalitas  ponitur  in 
praecepto  ut  nunc  adimplenda,  ut  scilicet 
homo  nihil  omittat  eorum  quae  exhibere 
et  agere  debet  in  Dei  amore  :  quae  totali- 
tas  excludit  omne  caritati  contrarium,  non 
autem  id  quod  actum  caritatis  ad  tempus 
intercipit,quia  indesinenter  explere  actum 
virtutis  sine  omni  interruptione,  est  Bea- 
torum.  Haec  Thomas  in  Scripto. 
Denique,  in  secunda  secundae  affirmat  : 

B  Modus  est,  quem  unicuique  rei  propria  q.xxvn,a.6. 
praefigit  mensura.  Determinatio  autem  men- 
surae  quam  modus  significat,  diversimode 
invenitur  in  mensuris  ac  mensuratis  :  quo- 
niam  in  mensura  invenitur  essentialiter  et 
per  se,  eo  quod  mensura  se  ipsam  deter- 
minet,  et  mensurata  modificet;  in  men- 
suratis  vero,  secundum  quod  mensuram 
attingunt.  In  mensura  ergo  nihil  immodi- 
ficatum  accipi  potest.  Porro  in  agibilibus 
et  appetibilibus  mensura  est  finis,  quia  in 
talibus  oportet  mensuram  ex  fine  accipe- 

C  re,  secundum  Philosophum  secundo  Phy- 
sicorum.  Hinc  finis  secundum  se  ipsum 
habet  modum  ;  ordinata  vero  ad  finem, 
secundum  quod  fini  proportionantur.  Pro- 
pter  quod,  secundum  Philosophum  primo 
Politicorum,  appetitus  ipsius  finis  in  acti- 
bus  omnibus  est  absque  modo  ac  termi- 
no  (medicus  namque  sanitatem  producit 
quantumcumque  bonam  potest) ;  medio- 
rum  vero  ad  finem,  est  terminus.  Quum 
ergo  dilectio  Dei  sit  omnium  humanarum 
actionum   affectionumque   finis,    non   est 

D  in  ea  modus  sic  quod  in  ea  possit  esse 
excessus,  sicut  in  mensuratis  contingit. 
Est  tamen  modus  in  ea  secundum  quod  in 
ipsa  mensura  est  quidam  modus  :  non 
quod  in  ea  valeat  esse  minus  aut  plus, 
sed  quo  magis  habetur,  eo  est  melius;  et 
ita  in  dilectione  est  modus,  quia  quo  ma- 
gis  Deus  diligitur,  tanto  pcrfectior  consi- 
stit  dilectio.  Haec  in  Summa. 

In  qua  et  quaestione  quadragesima  quar- 
ta  testatur  :  Praeceptum  impleri  potest  du-    art.  6. 
pliciter.  Primo  perfecte,  quando  videlicet 

secundum   intentionem   praecipientis   im-  A  sui  activi,  atque  in  hoc  motus  ejus  termi- 


natur  et  conquiescit  :  quemadmodum  in- 
tellectus,  antequam  per  speciem  intelligi- 
bilem  sui  objecti  formetur,  dubitat  et 
inquirit;  quumque  fuerit  formatus,  inqui- 
sitio  cessat.  Conformiter,  quando  appeti- 
tus  imbuitur  forma  sui  objecti,  quod  est 
bonum,  complacet  sibi  in  illo,  adhaeretque 
illi  ;  et  tunc  dicitur  illud  amare.  Unde 
amor  non  aliud  est  quam  transformatio 
quaedam  ipsius  affectus  in  rem  amatam. 
Quumque  omne  quod  efficitur  forma  ali- 
B  cujus,  fiat  unum  cum  illo  :  hinc  per  amo- 
rem  amans  fit  unum  cum  amato.  Unde 
nono  Ethicorum  ait  Philosophus.quod  ami- 
cus  est  alter  ipse.  Apostolus  quoque  te- 
statur  :  Qui  adhaeret  Deo,  unus  spiritus  icor. 
est.  Denique,  unumquodque  agit  secundum 
exigentiam  suse  formae,  quae  est  agendi 
principium  et  regula  operis.  Bonum  quo- 
que  amatum  est  finis  agentis;  finis  vero 
est  principium  in  operabilibus,  sicut  prin- 
cipia  prima  in  cognoscendis.  Itaque  amans 
ex  amore  operatur  secundum  exigentiam 


pletur,  ita  ut  usque  ad  ipsius  intentionem 
perveniatur.  Sicque,  secundum  Augusti- 
num  libro  de  Perfectione  justitiae,  praece- 
ptum  caritatis  non  nisi  in  patria  adimple- 
tur,  quia  tunc  homo  Deo  omnino  atque 
omnimode  subjicietur  :  quod  est  intentio 
Dei  hoc  praeceptum  jubentis.  Secundo  im- 
perfecte,  dum  usque  ad  intentionem  prae- 
cipientis  non  pervenitur,  non  tamen  con- 
tra  intentionem  jubentis  aliquid  agitur  sive 
admittitur  :  sicque  praeceptum  istud  im- 
pletur  in  via.  Haec  ibi. 

Alibi  vero  super  hoc  plenius  scribit,  di- 
cendo  :  Praeceptum  dilectionis  Dei  tripli- 
citer  potest  exponi.  Primo,  ut  homo  jugiter 
toto  corde  sine  interpolatione  feratur  et 
demoretur  ex  caritate  in  Deo  :  quod  non 
agitur  nisi  in  patria.  Secundo,  ut  sic  homo 
toto  corde  diligat  Deum  omni  tempore  op- 
portuno,  ut  ea  devitet  quae  caritati  directe 
contrariantur,  ut  odium  et  omne  mortale 
peccatum  :  sicque  cadit  sub  praecepto  quo- 
ad  universos  viatores.  Tertio,  ut  etiam  illa 
vitentur  quae   caritatis   profectum  solent  G  rei  amatae,  talisque  operatio  est  delectabi- 


specialiter  impedire,  et  eam  occasionaliter 
exstinguere,  ut  sunt  carnales  deliciae,  tem- 
porales  divitiae,  propriae  voluntatis  liber- 
tas,  et  consimilia  quaedam,  quae  Christus 
vitari  ac  relinqui  consuluit  :  et  ita  prae- 
cepti  hujus  impletio  ad  religiosos  et  eos 
qui  in  perfectionis  sunt  statu,  pertinere 
asseritur. 

In  praehabitis  sententialiter  continentur 
scripta  Petri,Richardi,  Durandi  et  aliorum, 
de  ista  materia. 


QU^STIO    IV 


ADhuc  circa  haec  aliqua  sunt  addenda, 
ut  clarius  intelligantur.  Et  quseritur 
primo,  Quid  sit  amor. 

Ad  quod  Thomas  respondet  :  Amor  spe- 
ctat  ad  appetitum,  qui  est  virtus  passiva. 
Omne  autem  passivum  perficitur  et  move- 
tur  secundum  quod  formatur  per  forinam 


lis  sibi,  utpote  conveniens  suae  formae  seu 
amori.  Ideo  quidquid  amans  facit  aut  pa- 
titur  pro  amato,  delectabile  sibi  est ;  et 
magis  ad  rem  amatam  accenditur,  in  quan- 
tum  majorem  delectationem  de  amato  ex- 
peritur  in  his  quae  propter  ipsum  facit  aut 
patitur.  Et  sicut  ignis  cohiberi  nequit  a 
motu  sursum,  nisi  per  violentiam,  ita  nec 
amans  quin  agat  secundum  sui  amoris 
impulsum.  Idcirco  secundum  Gregorium, 
amor  otiosus  esse  non  potest :  operatur  et- 
D  enim  magna,  si  est.  Quumque  omne  vio- 
lentum  sit  contristativum  tanquam  volun- 
tati  repugnans,  ut  quinto  Metaphysicae 
dicitur,  idcirco  poenosum  est  contra  in- 
clinationem  amoris  aut  praeter  eam  ope- 
rari.  Operari  autem  secundum  eam,  est 
facere  ea  quae  amato  conveniunt.  Quum 
etenim  amans  assumpserit  sibi  amatum 
quasi  idem  sibi,  constat  quod  gerit  quasi 
personam  amati  amans,  ita  quod  quasi  in- 
est  el  inhaeret  amato,  sicut  et  econverso. 
—  Amplius,  inter  affectiones  animac  amor 

est  prior,  quoniam  amor  dicit  terminatio- 
nem  seu  stabilitionem  affectus,  per  hoc 
quod  informatur  suo  objecto  et  figitur  in 
eodem.  Idcirco,  sicut  in  ceteris  motus  pro- 
cedit  a  quodam  priori  quieto  immobili,sic 
ceterae  affectiones  ex  amore. 

Si  vero  quaeratur,  an  cognitio  altior  sit 
amore ;  dicendum,  quod  potentia  cogniti- 
va  comparari  potest  ad  appetitivam  tripli- 
citer.  Primo,  secundum  ordinem  anteces- 
sionis  :  et  sic  cognitiva  est  prior,  quia 
cognitio  affectionem  praecedit  et  parit.  Se- 
cundo,  penes  capacitatem  :  et  ita  aequales 
sunt,  quia  utraque  est  respectu  omnium  ; 
unde  et  invicem  se  includunt,  quia  intel- 
lectus  cognoscit  ea  quae  sunt  appetitivae 
seu  voluntatis,  voluntas  quoque  cupit  quae 
sunt  intellectivae  potentiae.  Tertio,  secun- 
dum  eminentiam  vel  dignitatem  :  et  ita 
se  habent  ut  excedentia  et  excessa.  Si  enim 
considerentur  ut  proprietates  et  acciden- 
tia  ejus  in  quo  sunt,  sic  intellectus  volun- 
tate  praestantior  est,  et  ea  qua?  pertinent 
ad  intellectum  digniora  sunt  pertinentibus 
ad  voluntatem.  Si  vero  considerentur  ut 
potentiae,  id  est  secundum  ordinem  ad  ac- 
tus  atque  objecta,  est  econverso.  —  Si  de- 
mum  quaeratur,  quid  absolute  sit  dignius 
inter  eas ;  respondendum,  quod  quaedam 
sunt  res  superiores  anima  rationali,  et 
quaedam  inferiores.  Quumque  homo  per 
amorem  et  voluntatem  trahatur  in  volita 
et  amata,  per  intellectum  vero  res  fiant  in 
anima  per  similitudines  suas,  nobilior  est 
amor  earum  rerum  quae  superiores  sunt 
anima,  quam  ipsarum  cognitio;  rerum  ve- 
ro  quae  inferiores  sunt  anima,  cognitio  di- 
gnior  est  quam  ipsarum  dilectio  :  propter 
quod  malarum  rerum,  quarum  pravus  est 
amor,  est  bona  cognitio.  —  Haec  Thomas 
in  Scripto. 

Amplius,Bonaventura  hic  sciscitatur,  an 
uno  et  eodem  actu  caritatis  possit  quis 
diligere  Deum  et  proximum.  Respondet  : 
Motus  dilectionis  in  Deum  et  proximum, 
potest  esse  dupliciter.  Primo,  ita  quod 
sit  in  utrumque  tanquam  in  objectum 
et  terminum.   Secundo,  ita  quod   sit   in 


A  unum  tanquam  in  objectum,  et  in  alte- 
rum  tanquam  in  ultimum  finem.  Si  secun- 
do  modo,  dicendum  quod  in  utrumque 
quis  potest  ferri  eodem  actu  dilectionis, 
quoniam  uno  actu  dilectionis  diligitur  pro- 
ximus  propter  Deum  :  qui  motus  est  quasi 
collativus  in  utrumque  ut  in  subjectum. 
Si  autem  sit  in  utrumque  ut  objectum,  hoc 
potest  esse  dupliciter  :  quia  quum  actus 
caritatis  sit  diligere  seu  velle  bonum  ali- 
cui,  secundum  hoc  assignatur  duplex  ca- 
ritatis  objectum.  Unum  est  bonum  illud 

B  quod  optatur  alicui,  secundum  est  is  cui 
optatur  hoc  bonum.  Itaque  motus  caritatis 
ad  Deum  et  proximum  comparatur  in  ra- 
tione  objecti  dupliciter  :  primo,  sub  ratio- 
ne  eadem  et  uniformi,  ita  ut  utrumque 
diligat  tanquam  id  cui  optat  bonum;  se- 
cundo,  sub  ratione  difformi,  ita  ut  unum 
respiciat  tanquam  id  cui  optat  bonum,  al- 
terum  tanquam  bonum  quod  alteri  optat. 
Si  ergo  respiciat  utrumque  difformiter,  sic 
potest  esse  unus  motus  caritatis  in  utrum- 
que  :  caritas  quippe  illo  motu  quo  diligit 

G  proximum,  optat  proximo  Deum.  Si  de- 
mum  respiciat  utrumque  uniformiter,opor- 
tet  motum  dilectionis  in  utrumque  alium 
esse  ac  alium.  Alius  namque  est  motus  di- 
lectionis  quo  volo  bonum  Deo,  et  quo  volo 
bonum  proximo  :  nam  alius  et  alius  dile- 
ctionis  est  terminus,  estque  unus  inten- 
sior,  alter  remissior.  Atque  secundum  hoc 
circa  actum  dilectionis  sunt  duo  praece- 
pta  :  unum,  ut  Deus  super  omnia  toto  cor- 
de  ametur;  alterum,ut  et  proximus  diliga- 
tur  in  Deo  sicut  diligens  amat  seu  amare 

D  tenetur  se  ipsum. 

Quaerit  quoque  Bonaventura,  quis  isto- 
rum  motuum  seu  actuum  dilectionis  prior 
sit  altero.  Et  respondet  :  Actus  isti  cari- 
tatis  dupliciter  comparantur  ad  habitum 
suum.  Primo,  secundum  primam  ipsius 
habitus  inclinationem  :  sicque  prior  est 
actus  dilectionis  in  Deum,  quoniam  cari- 
tas  prius  inclinat  ad  Deum  quam  proxi- 
mum,  quum  Deus  sit  principalius  ejus 
objectum,  inclinatio  quoque  in  Deum  cau- 
sa  sit  inclinationis  in  proximum.  Caritas 

enim  Deura  facit  diligi  propter  se,  et  pro-  A  Qui  enim  vult  esse  perfectus  Dei  amator, 

ximum  propter  Deum,sic  quod  ly  propter,  prius  exercere  se  debet  in  proximi  amore: 

dicit  habitudinem  causae  finalis  et  causae  quemadmodum  qui  vult  esse  bonus  con- 

moventis  ac  inducentis.  Sicque  actus  cari-  templator,  prius  debet  esse  bonus  activus, 

tatis  in  Deum  prior  est,non  solum  dignita-  ut  docet  Gregorius.  —  Hsec  Bonaventura. 

te,  sed  item  origine.  Secundo,  comparantur  Verumtamen  Antisiodorensis  in  Summa 

hi  actus  ad  habitum  caritatis  secundum  sua,  tertio  libro,  dicit  impossibile  esse  eo- 

exercitii  perfectionem  :  sicque  quum  exer-  dem  actu  caritatis  diligi  Deum  et  proxi- 

citatio  circa  motum  dilectionis  in  proxi-  mum.    Sed   ex   distinctione   Bonaventurae 

mum  concernat  vitam  activam,  exercitatio  habetur  concordia.  Antisiodorensis  eniin 

vero  circa  motum  dilectionis  in  Deum  vi-  loquitur  prout  Deus  et  proximus  diligun- 

tam  respiciat  contemplativam,qu8e  inferior  tur  ut  id  cui  bonum  optatur.  —  Responsio 

est  vita  activa,  prior  est  dilectio  proximi.  B  autem  Petri  concordat  Bonaventurae. 


DISTINCTIO  XXVIII 


A.  Si  illo  prcecepto  jubemur  diligere  totum  proximum  et  nos  totos. 


H 


IC  potest  quaeri,utram  in  illo  mandato  dilectionis  proximi,totum  proximum, 

id  est  animam  et  corpus,  nosque  ipsos  totos,  diligere  praecipiamur.  Ad 

quod  dicimus,  omne  genus  diligendarum  rerum  in  illis   duobus  mandatis 

Aug.  de  contineri.  Quatuor  enim  diligenda  sunt,  ut  ait  Augustinus  :  unum,  quod  supra  nos 

christ.  iib.  est,  scilicet  Deus;  alterum,  quod  nos  sumus;  tertium,  quod  juxta  nos  est,  scilicet 

l,n'"'      proximus;  quartum,  quod  infra  nos,  scilicet  corpus.  De  secundo  et  quarto  nulla 

praecepta  danda  erant,  scilicet  ut  diligeremus  nos  vel  corpus  nostrum ;  prascipitur 

autem  Deus  diligi  et  proximus.  Ut  autem  quisque  se  diligat,  praecepto  non  est  opus. 

Quantumlibet  enim  homo  excidat  a  veritate,  remanet  illi  dilectio   sui  et  dilectio 

Ephes.  v,  corporis  sui  :  quia  nemo  unquam  carnem  suam  odio  habuit.  Nam  viri  justi  qui 

29 

Aug.op.cit.  corpus  suum  cruciant,  non  corpus,  sed  corruptiones  ejus  et  pondus  oderunt.  —  Hic 
videtur  Augustinus  tradere,  quod  ex  praecepto  non  teneamur  diligere  nosmetipsos 
vel  corpus  nostrum.  Quod  si  est,  non  omne  genus  diligendarum  rerum  illis  duobus 
praeceptis  continetur. :  quia  quum  et  nos  ipsos  et  corpus  nostrum  diligere  debeamus, 

p$.  x,  6.  ad  quid  necessarium  est  praeceptum,  quum  scriptum  sit  :  Qui  diligit  iniquitatem, 
odit  animam  suam?Sed  speciale  de  hoc  praeceptum  non  erat  dandum,  nec  speciali 
praecepto  opus  erat  id  tradi,  ut  quisque  se  vel  corpus  suum  diligeret  :  quia  hoc  in 

afattk.xtx,  illo  praecepto   continetur  :  Diliges   proximum  tuum  sicut  te  ipsum.   Ibi  enim  et 

19 

Ang.op.cit.  proximum  totum  et  te  totum  intelligere  debes.  Unde  Augustinus  in  eodem  :  Si  te 
diiigas   totum  intelligas*,  id  est  animam  et  corpus,  et  proximum  totum,  id  est  animam  et 
corpus  (homo  enim  ex  anima  constat  et  corpore),  nullum  rerum  diligendarum  genus 
in  his  duobus  praeceptis  praetermissum  est.  Quum  enim  praecurrat.dilectio  Dei, 

ejusque  dilectionis  modus  prsescriptus  appareat,  et  sequatur  dilectio  proximi,  de  tua 
dilectione  nihil  dictum  videtur.  Sed  quum  dictum  est,  Diliges  proximum  tuum  sicut 
te  ipsum,  simul  et  tui  abs  te  dilectio  praetermissa  non  est.  Ecce  hic  aperte  dicit,  in 
illo  praecepto  non  tantummodo  proximi  sed  et  tui  dilectionem  contineri,  et  totius 
proximi,  totiusque  tui.  Ex  quo  apparet,  quod  dictum  est,  de  secundo  et  quarto  (id  est 
de  dilectione  nostri  et  corporis  nostri)  nulla  praecepta  danda,  ita  esse  intelligendum, 
scilicet  specialia  et  divisa,  quia  in  illo  uno  totum  continetur,  et  quia  id  quod  sumus, 
et  quod  infra  nos  est,  ad  nos  tamen  pertinens,  naturae  lege  diligimus,  quae  in  bestiis 
etiam  est.  Ideoque  et  de  illo  quod  supra  nos  est,  et  de  illo  quod  juxta  nos  est,  divisa 
praecepta  sumpsimus  :  in  quorum  altero,  ejus  quod  sumus  et  illius  quod  infra  nos 
est,  dilectio  continetur. 

Sic  condita  est  mens  humana,  ut  nunquam  sui  non  meminerit,  nunquam  Aug.de  tm- 
se  non  intelligat,  nunquam  se  non  diligat.  Sed  quoniam  qui  odit  aliquem,  Xiv, n!  \s.' 
nocere  illi  studet,  non  immerito  et  mens  hominis  quando  sibi  nocet,  se 
odisse  dicitur.  Nesciens  enim  sibi  vult  male,  dum  non  putat  sibi  obesse 
quod  vult;  sed  tamen  male  sibi  vult,  quando  illud  vult  quod  obsit  sibi,  secun- 
dum  illud  :  Qui  diligit  iniquitatem,  odit  animam  suam.  Qui  ergo  diligere  ps.x,6. 
se  novit,   Deum  diligit.   Qui   vero   non  diligit  Deum,   etiam   si  se   diligit 
(quod  ei  naturaliter  inditum  est),  tamen  non  incongrue  se  odisse  dicitur, 
quum  id  agit  quod  sibi  adversatur,  et  se  ipsum  tanquam  suus  inimicus 
insequitur ' . 

B.  Si  in  illo  prcecepto  contineatur  dilectio  angelorum. 
Oritur  autem  hic  de  angelis  quaestio,  utrum  ad  illud   praeceptum  dilectionis    Aug.  de 

■v  •  -j.  Doctrina 

proximi,  etiam  dilectio  pertineat  angelorum.  P\am  quod  nullum  hommem  excepent  d.rist.  iit>. 
qui  praecepit  proximum  diligere,  Dominus  in  parabola  semivivi  relicti  ostendit,  eum  '' "' 
dicens  proximum,  qui  erga  illum  exstitit  misericors.  Deinde  subdit,  Vade,  et  tu  fac  Luc.\,-a. 
similiter  :  ut  eum  proximum  intelligamus,  cui  vel  exhibendum  est  officium  miseri- 
cordiae  si  indiget,  vel  exhibendum  esset  si  indigeret.  Nullum  vero  exceptum  esse 
cui  misericordiae  negandum  sit  officium,  quis  non  videat,  quum  usque  ad  inimicos 
etiam  porrectum  sit,  Domino  dicente,  Diligite  inimicos  vestros,  et  benefacite  his   Matth.v, 
qui  oderunt  vos?  Manifestum  est  ergo,  omnem  hominem  proximum  esse  repu-  Aug.op.cit. 
tandum.  Proximi  vero   nomen  ad  aliquid  est,  nec  quisquam   esse  proximus  nisi 
proximo  potest.  Unde  consequens  est,  et  cui  praebendum  et  a  quo  praebendum  est  ibid.  n.  33. 
officium  misericordiae,  recte  proximum  dici.  Manifestum  est  ergo,  praecepto  dile- 
ctionis  proximi  etiam  sanctos  angelos  contineri,  a  quibus  tanta  nobis  misericordiae 
impenduntur  officia.  Ex  quo  et  Dominus  proximum  se  nostrum  dici  voluit,  ut  in 
parabola  saucii  ostendit ;  et  in  Propheta  :  Quasi  proximum  et  quasi  fratrem  nostrum  p*.  xxxiv, 

14. 

1  Haec  in  antiquis  libris  non  inveniuntur  :  quae  sunt  quasi  quaedam  expositio  textus. 

sic  complacebam.  Sed  quia  excellentior  ac  supra  nostram  naturam  est  divina  sub- 
stantia,  praeceptum  dilectionis  Dei  a  proximi  dilectione  distinctum  est.  Ideoque, 
licet  nobis  Deus  omnia  impendat  beneficia,  non  tamen  nomine  proximi  includitur 
in  illo  praecepto  :  quem  non  sicut  nos  diligere  debemus,  sed  plus  quam  nos,  toto 
corde  et  anima.  Ghristum  vero  in  quantum  homo  est,  sicut  nos  diligere  debemus, 
ejusque  secundum  hominem  dilectio  illo  continetur  mandato  :  quem  etiam  secundum 
hominem  magis  quam  nos,  sed  non  quantum  Deum,  debemus  diligere,  quia  in 
quantum  est  homo,  minor  est  Deo. 

C.  Quibus  modis  dicitur  proximus. 

Lyra,  in        Hic  notandum  est,proximum  dici  diversis  modis,  scilicet :  conditione  primse  nati- 
psx''  *     vitatis,  spe  conversionis,  propinquitate  cognationis,  ratione  beneficii  exhibitionis. 


SUMMA 
DISTINGTIONIS   VIGESIM^l    OCTAVjE 

POSTQUAM  tractavit  Magister  de  cari- 
tate  quantum  ad  ejus  essentiam,  de- 
finitionem  ac  modum,  nunc  eam  deter- 
minat  quantum  ad  ejus  objecta,  hoc  est 
quantum  ad  diligibilia,  seu  quantum  ad 
numerum  et  distinctionem  diligendorum. 
Et  ex  verbis  Augustini  in  libro  de  Doctri- 
na  christiana,  exprimit  quse  et  quot  sint 
illa,  movetque  queestionem,  an  unum  illo- 
rum  sit  natura  seu  persona  angelica,  et 
respondet  quod  imo. 


QUiESTIO    UNIGA 


HIc  quaeritur,  Utrum  solum  hsec 
quatuor  ex  caritate  sint  dili- 
g-enda:Deus  et  ipse  homo  diligens, 
proximus  quoque  et  proprium  cor- 
pus. 

Videtur  quod  non,  quia  virtutes  et  feli- 
citas  sunt  diligendse  ex  caritate,nec  tamen 
comprehenduntur  sub  aliquo  horum.  — 
Secundo,  quoniam  corpus  est  pars  homi- 
nis  :  ergo  non  ponit  in  numerum  inter 
diligenda,  sed  expresso  homine  datur  in- 


A  telligi.  —  Tertio,  quia  angelus  non  expri- 
mitur  inter  ista,  et  tamen  ex  caritate  est 
diligendus.  Nec  videtur  nomine  proximi 
designari,  quia  nec  statu  nec  specie  com- 
municat  nobis.  —  Videtur  quoque  quod 
impii,  perfidi  et  hostes  boni  communis, 
non  sint  ex  caritate  amandi,  quum  mor- 
tem  ipsorum  zelo  justitiae  licite  appeta- 
mus.  Aliqui  etiam  obstinati  incorrigibiles- 
que  consistunt,  qui  non  videntur  diligendi 
ex  caritate. 

B  Ad  hoc  respondet  Albertus  :  Non  sunt 
nisi  quatuor  ex  caritate  diligenda.  Bonum 
namque  quod  movet  ad  diligendum,  aut 
est  beatificans  :  et  hoc  est  supra  nos  tri- 
pliciter,  videlicet,  dignitate  et  causalitate 
et  fine  ;  quoniam  bonum  illud  quod  est 
Deus,  est  majestatis  immensse,  et  causale 
principium  nostrum,  ac  bonum  finale  in 
quo  tota  nostra  salus  consistit :  idcirco  hoc 
bonum  habet  specialem  rationem  movendi 
nostrum  amorem.  Aut  est  id  quod  nos  ipsi 
sumus  :  et  hoc  habet  duplicem  rationem 

G  movendi  ad  sui  amorem,  videlicet,  secun- 
dum  suum  principale,  quod  est  anima,  et 
secundum  suum  inferius,  quod  infra  nos 
est,  quod  est  proprium  corpus,  quod  ex 
conjunctione  sui  cum  anima  nostra  spe- 
cialiter  movet  ad  diligendum,  ut  tandem 
glorificetur  cum  anima.  Aut  est  id  quod 
juxta  nos  est  :  et  hoc,  sive.sit  corpus  sive 

anima  proximi,  non  addit  specialem  ratio-  A 
nem  movendi  seu  diligendi,nisi  quod  qua- 
dam  societate  conjungitur  nobis  ut  beati- 
ficabile.  Sic  autem  non  est  de  proprio 
corpore,  quod  conjunctum  est  nobis  ut  in- 
ferius,  non  ut  juxta  nos.  Quumque  non 
sint  plures  diversitates  in  genere  boni  or- 
dinatae  ad  beatitudinem,  non  sunt  nisi  hsec 
quatuor  diligenda  ex  caritate. 

Praeterea  si  quaeratur,  an  virtutes,  gra- 
tia,  beatitudo,  sapientia  et  consimilia  cha- 
rismata  ex  caritate  sint  diligenda ;  dicen- 
dum,quod  diligi  possunt  non  sicut  objecta  B 
quibus  volumus  bonum,  sed  ut  formae  or- 
dinantes  et  disponentes  nos  ad  beatitudi- 
nem.  Et  ipsa  beatitudo  creata  diligitur  tan- 
quam  formalis  immediataque  unio  mentis 
cum  Deo.  Alii  dicunt,  quod  diliguntur  di- 
lectione  concupiscentiae,  quoniam  ordina- 
mus  illa  ad  nostram  salutem,  non  autem 
dilectione  amicitiae  :  quod  non  arbitror  ve- 
rum.Beatitudo  autem  creata  non  est  super 
nos  diligenda,  sed  propter  nos  :  quia  non 
quaerimus  eam  nisi  propter  nos,  ut  ipsa 
dispositi,  increata  perficiamur  ac  perfrua-  G 
mur.  Nec  ipsa  nos  beatificat  nisi  formali- 
ter,  increata  autem  beatitudo  efficienter. 
—  Insuper,  certum  est  ex  praedictis,  quod 
irrationalia  non  sint  ex  caritate  diligenda, 
quia  beatitudinis  susceptiva  non  sunt.  Id- 
eo  non  est  in  eis  formalis  ratio  objecti 
ipsius  caritatis,  quae  tamen  tanquam  uni- 
versalis  motor  circa  cuncta  versatur,  et 
irrationalibus  ad  obtinendam  beatitudinem 
utitur.  —  Angeli  vero  ex  caritate  amandi 
sunt,  quia  beatitudinem  sunt  sortiti ;  sed 
non  sunt  diligendi  supra  nos,  seu  plus  D 
quam  nos  ipsi  a  nobis,  quoniam  gratia 
perficit  et  decorat  naturam,  similiter  cari- 
tas.  Natura  autem  semper  movetur  plus 
ad  diligendum  proprium  bonum  quam  bo- 
num  alterius  creaturse.  Hinc  solus  Deus 
est  super  nos  diligendus.  —  Iniqui  vero 
ita  sunt  diligendi,  ut  in  eis  diligatur  na- 
tura,  non  culpa;  et  quamdiu  viatores  sunt, 
ipsae  personae  sunt  spiritualiter  diligendae, 
ut  fiant  justae  ac  beatae.  Damnati  vero  ac 
daemones  quum  sint  gratiee  incapaces,  non 


sunt  ex  caritate  amandi ;  sed  naturali  pos- 
sunt  amore   amari  quantum  ad   id  quod 
habent  a  Creatore,  sicut  et  Deus  diligit  Sap.xi,25. 
cuncta  quae  fecit. 

Postremo  si  quaeratur,  an  Christus  in 
quantum  homo  sit  super  nos  diligendus; 
videtur  quod  sic,  quia  ut  sic,  est  caput 
nostrum.Dicendum,quod  quaestio  ista  du- 
pliciter  potest  intelligi,eo  quod  ly  in  quan- 
tum,  potest  dicere  unitatem  personae,  et 
ita  est  concedenda.  Potest  etiam  dicere 
conditionem  naturae,  et  hoc,  vel  naturae  ut 
unitae  Verbo,  et  sic  rursus  conceditur ;  vel 
naturae  secundum  se  sumptae,  et  ita  non 
est  super  nos  diligendus,  quia  sic  non  est 
caput  nostrum  neque  redemptor.  —  Haec 
Albertus. 

Consonat  Thomas,  eadem  planius  scri- 
bens,  ac  dicens  :  Quum  caritas  includat 
amorem  et  aliquid  addat,  aliquid  potest 
ex  caritate  amari  dupliciter.  Primo,  sicut 
id  ad  quod  caritatis  amicitia  terminatur  : 
et  ita  non  est  caritas  nisi  ad  rationales 
creaturas,  quibus  volumus  bona  gratiae  ac 
gloriae.  Secundo,  ut  id  ad  quod  terminatur 
amor  qui  in  caritate  includitur,  quamvis 
ad  illud  amicitia  non  habeatur ;  isteque 
amor  ordinatur  ultra  ad  id  quod  principa- 
liter  amatur,sicut  amamus  sanitatem  amici 
propter  amicum  :  et  ita  virtutes  diligun- 
tur  ex  caritate.  —  Similiter  nec  irrationa- 
lia  diligi  possunt  ex  caritate,  sicut  ad  quae 
caritas  terminatur,  quia  cum  illis  non  est 
nobis  communio  nec  amicitia,  nec  conve- 
nientia  in  natura,  operatione  et  conversa- 
tione,  nec  verae  salutis  capacia  sunt ;  nec 
volumus  eis  bona  nisi  per  respectum  ad 
homines  :  et  ita  ad  ea  est  concupiscentiae, 
non  amicitiae  amor.Verumtamen  diligi  pos- 
sunt  ex  caritate,  ut  ea  ad  quae  amor  quem 
caritas  includit,  terminatur  :  sicut  amicus 
amat  possessiones  amici,  ad  quas  amici- 
tiam  nullam  habet.  Nec  ista  dilectio  est 
tantum  imperata  a  caritate,  sed  item  elici- 
ta  :  quoniam  caritas  elicit  actum  dilectio- 
nis,  non  tantum  ad  ea  ad  quae  principaliter 
est  caritas,  sed  etiam  ad  ea  quae  ordinantur 
ad  principalia  illa.  —  Denique,  sicut  jam 

patuit,  nec  caritas  nec  amicitia  potest  con- 
sistere  nisi  inter  eos  qui  eamdem  partici- 
pant  vitam.  Vita  autem  angeli  et  hominis 
duplex  est.  Una,  quae  convenit  eis  secun- 
dum  naturam  ipsorum  :  et  ita  non  com- 
municant  in  vita  eadem,  sed  homines  ad 
invicem,  et  angeli  ad  invicem,  quia  circa 
eadem  occupantur.  Alia,  quae  convenit  eis 
per  gratiam,  secundum  quod  fiunt  divinae 
vitae  participes,  atque  in  hac  vita  commu- 
nicant  ad  invicem  et  cum  Deo  :  et  ita  est 
inter  eos  amicitia  et  caritas.  Nam  et  ad 
invicem  nati  sunt  conversari  in  patria,  et 
nunc  aliquo  modo  conversatio  justorum 
hominum  est  in  ccelo.  —  Insuper,  corpus 
nostrum  est  unum  de  quatuor  diligendis 
ex  caritate.  Dilectio  namque  caritatis  ha- 
bet  pro  fundamento  communicationem  vi- 
tae  beatae  principaliter,  et  etiam  vitae  gra- 
tiae  prout  ordinatur  ac  perducit  ad  vitam 
beatam.  Haec  quoque  vita  tripliciter  habet 
relationem  ad  habentem  caritatem.  Est 
enim  uno  modo  in  aliquo  tanquam  in 
principio  diffundente  eam  in  alios  :  sicque 
in  Deo  est.  Est  item  in  ipso  amante  sicut 
in  participante  hanc  vitam  :  et  hoc  rursus 
dupliciter,  quia  in  anima  est  principaliter, 
in  corpore  autem  per  redundantiam.  Est 
etiam  in  proximis  sicut  in  comparticipan- 
tibus.  Hinc  quatuor  sunt  ex  caritate  aman- 
da.  Haec  Thomas  in  Scripto. 
Praeterea  in  secunda  secundae,  quaestione 
art.  4.  vicesima  quinta  :  De  caritate,  inquit,  con- 
tingit  loqui  dupliciter.  Primo,  in  commu- 
ni,  ut  est  amicitia  quaedam  :  et  sic  nemo 
proprie  diligit  se  ipsum,  quoniam  amicitia 
unionem  designat ;  hominis  autem  ad  se 
ipsum  non  est  unio,  sed  unitas.  Hinc  sicut 
de  primis  principiis  non  habetur  scientia, 
sed  aliquid  majus,  utpote  intellectus;  sic 
nemo  ad  se  ipsum  amicitiam  proprie  ha- 
bet,  sed  aliquid  plus.  Secundo,  penes  pro- 
priam  rationem  ipsius,  prout  est  amicitia 
homiuis  principaliter  ad  Deum,  et  ex  con- 
sequenti  ad  ea  quae  ordinantur  ad  Deum, 
inter  quae  est  etiam  ipse  homo  qui  diligit. 
Idcirco  qui  diligit  Deum,  diligit  et  se 
ipsum  in  ordine  ad  eum.  —  Ista  plana 


A  atque  communia  sunt,  idcirco  nec  immo- 
randum. 

Concordat  Petrus  per  omnia,  qui  etiam 
quaerit  in  quo  membro  contineatur  dile- 
ctio  hominis  Ghristi.  Respondet  :  De  Chri- 
sto  homine  est  loqui  dupliciter.  Primo, 
quantum  ad  suam  personam  :  et  sic  conti- 
netur  in  dilectione  Dei.  Secundo,quantum 
ad  naturam  humanam  :  et  sic  in  dilectione 
proximi  continetur.  Sed  naturam  illam 
possumus  considerare  dupliciter  :  primo 
secundum  se;  secundo,  ut  unitam  Verbo. 

B  Primo  modo  continetur  in  membro  et  or- 
dine  dilectionis  proximi  :  sic  enim  minus 
esset  amanda  a  nobis  quam  nos  ipsi,  si 
natura  illa  per  se  esset  separata  a  Verbo. 
Secundo  modo  continetur  in  membro  dile- 
ctionis  proximi,  sed  non  in  ordine  :  quia 
plus  diligi  debet  a  nobis  quam  nos  ipsi, 
tanquam  mediator  atque  redemptor.  Haec 
Petrus. 

Porro  ad  hoc,  an  creaturae  irrationales 
sint  diligendae  ex  caritate,  scribit  Bonaven- 
tura  :  Omnia  opera  meritoria  sunt  ex  cari- 

C  tate  tanquam  a  principio  movente  et  im- 
perante;  alio  modo  ille  actus  dicitur  esse 
ex  caritate,quem  habitus  caritatis  formali- 
ter  respicit  et  directe,  qui  scilicet  elicitive 
ex  caritate  progreditur,  sicut  diligere.  Ita- 
que  irrationalia  possunt  diligi  ex  caritate 
imperative,  non  elicitive.  Nam  possumus 
illis  uti  meritorie,  et  per  ea  Deum  lauda- 
re,  colere,  venerari.  Sicque  ex  naturali 
quadam  pietate  circa  ea  homo  afficitur, 
et  tanto  plus,  quo  amplius  ad  innocentiae 
statum  propinquat.  Nam  et  juxta  hoc  ho- 

D  mini  magis  et  magis  mansuescunt,  ut  in 
sancto  patebat  Francisco,  qui  circa  ea  mi- 
ra  pietate  affluebat.  Innocentiam  namque 
quodammodo  recuperavit:in  cujus  signum 
irrationales  creaturae  ei  mirabiliter  obtem- 
perabant.  Haec  Bonaventura.  —  Verum  ut 
patuit,  Thomas  affirmat  irrationalia  ex  ca-  P. 4771 
ritate  amari  etiam  elicitive,  prout  ad  lau- 
dem  et  honorificentiam  Creatoris  cupimus 
ea  conservari  ac  redigi.  —  Richardus  quo- 
que  utramque  tangit  opinionem,  et  magis 
videtur  responsioni  Thomae  favere. 


LIBER   III    SENTENTIARUM.   —   DIST.   XXIX  479 

Verumtamen  verbis  Augustini  et  Magi-  A  prie  et  perfecte,  sed  aliquantulum  et  im- 
stri  plus  consonat  positio  Bonaventurae.  Et  perfecte  :  quia  nec  bonum  gratiae,  nec 
pro  concordia  potest  dici,  quod  irrationa-  donum  gloriae  eis  optatur;  tamen  ex  cari- 
lia  non  diliguntur  elicitive  ex  caritate  pro-      tate  ad  Dei  honorificentiam  ordinantur. 


DISTINCTIO   XXIX 

A.  De  ordine  diligendi,  quid  prius,  quid  posterius. 

POST  praedicta,  de  ordine  caritatis  agendum  est,  quia  dicit  Sponsa  :  Introduxit  Cant.  n,  4. 
me  rex  in  cellam  vinariam,  et  ordinavit  in  me  caritatem.  Videamus   ergo 
ordinem,  quid  prius,  quid  posterius  esse  debeat.  Peccat  enim  qui  praepostere 
agit.  Nam  scire  quid  facias,  et  nescire  ordinem  faciendi,  non  est  perfectae  cogni- 
tionis  :  ordinis  namque  ignorantia  conturbat  meritorum  formam.  Ordinem  autem 
diligendi  Augustinus  insinuat,  dicens  :  Ipse  est  qui  ordinatam  habet  dilectionem,  ne    Aug.  de 
aut  diligat  quod  non  est  diligendum,  aut  non  diligat  quod  diligendum  est,  aut  aeque  ehriSb. 
diligat  quod  minus  vel  amplius  diligendum  est,  aut  minus  vel  amplius  quod  seque  '' n' 28" 
diligendum  est.  Omnis  peccator  in  quantum  peccator  est,  non  est  diligendus ;  et 
omnis  homo  in  quantum  est  homo,  diligendus  est  propter  Deum ;  Deus  vero  propter 
se  ipsum.  Et  Deus  propter  se  omni  homine  amplius  diligendus  est;  et  amplius 
quisque  debet  Deum  diligere  quam  se  ipsum.  Item  amplius  alius  homo  diligendus 
est  quam  corpus  nostrum,  quia  propter  Deum  omnia  ista  diligenda  sunt,  et  potest 
nobiscum  Deo  homo  perfrui,  quod  non  potest  corpus,  quia  corpus  per  animam  vivit, 
qua  fruimur  Deo.  —  Audisti  aliqua  de  ordine  caritatis,  ubi  expressum  est  nos  amplius 
debere  diligere  Deum  quam  omnes  homines  vel  nos  ipsos,  et  amplius  animam  ali- 
cujus  hominis  quam  corpus  nostrum.  In  enumeratione  etiam  quatuor  diligendorum 
superius  posita,  prius  ponitur  quod  supra  nos  est;  secundo,  quod  nos  sumus;  tertio,     cf.  dist. 
quod  juxta  nos  est;  quarto,  quod  infra  nos  est.  Ubi  ordo  diligendi  insinuari  videtur  xxvmA- 
ex  ratione  enumerationis.  Non  est  autem  apertum,  utrum  omnes  homines  pariter 
diligere  debeamus,  et  tantum  quantum  nos,  vel  minus. 

B.  An  omnes  homines  pariter  diligendi  sint. 

Unde  etiam  super  hoc  saepe  movetur  quaestio,  quam  perplexam  faciunt  San-  Hugo.sum- 
ctorum  verba  varie  prolata.  Quidam  enim  tradere  videntur,  quod  pari  affectu  omnes  ["act.  iv"  c. 
diligendi  sint;  sed  in  effectu,  id  est  in  exhibitione  obsequii,  distinctio  observanda  7' 
sit.  Unde  Augustinus  :  Omnes  homines  aeque  diligendi  sunt ;  sed  quum  omnibus  Aug.op.cit. 

n  29 

prodesse  non  possis,  his  potissimum  consulendum  est  qui  pro  locorum  et  temporum 
vel  quarumlibet  rerum  opportunitatibus  constrictius  tibi  quasi  quadam  sorte  jungun- 

tur.  Pro  sorte  enim  habendum  est,  quo  quisque  tibi  temporaliter  colligatius  adhaeret, 

*  eiigis    ex  quo  legis*  potius  illi  dandum  esse.  Idem  super  epistolam  ad  Galatas  :  Operemur 

io.         '  bonum  ad  omnes,  maxime  autem  ad  domesticos  fidei,  id  est  ad  Christianos.  Omnibus 

iatUn.'"i.a  enim  pari  dilectione  vita  aeterna  optanda  est,  etsi  non  omnibus  eadem  possunt 

exhiberi  dilectionis  officia,  quae  fratribus  maxime  sunt  exhibenda,  quia  sunt  sibi 

invicem  membra,  qui  habent  eumdem  Patrem.  His  aliisque  testimoniis  innituntur 

qui  dicunt  omnes  homines  pariter  diligendos  esse  caritatis  affectu,  sed  in  operis 

exhibitione  differentiam  faciunt. 

G.  Quce  his  repugnare  videntur. 

Exod.xx,        Quibus  obviat  illud  praeceptum  legis  de  diligendis  parentibus  :  Honora  patrem 

tuum  et  matrem,  ut  sis  longasvus  super  terram.  Ut  quid  enim  specialiter  illud  prae- 

ciperetur  de  parentibus,  nisi  majori  dilectione  forent  diligendi  ?  Sed  hoc  illi  refe- 

rendum  dicunt  ad  exteriorem  exhibitionem,  in  qua  praeponendi  sunt  parentes.  Unde 

honora  dixit,  non  dilige.  Obviat  etiam  illud  quod  Hieronymus  super  Ezechielem 

iiier.  in  ait,  scilicet  ut  ordine  caritatis  (sicut  scriptum  est,  Ordinavit  in  me  caritatem),  post 

xui,c.u,v!  omnium  patrem  Deum,  carnis  quoque  pater  diligatur  et  mater,  et  filius  et  filia, 

frater  et  soror.  Ambrosius  quoque  diligendi  exprimens  ordinem,  super  illud  Ganti- 

Cam.  n,  4.  corum,  Ordinavit  in  me  caritatem,  ait  :  Multorum  caritas  inordinata  est  :  quod  in 

Cantgehom"  primo  est,  ponunt  tertium  vel  quartum.  Primo  Deus  diligendus  est,  secundo  parentes, 

,,,n'8'       inde  filii,  post  domestici  :  qui  si  boni  sunt,  malis  filiis  pr&ponendi  sunt.  Secundum 

z,«c.s,27.  hoc  in  Evangelio  ad  cujusque  dilectionem  proprium  ponit  :  Diliges  Dominum  Deum 

tuum  ex  toto  corde  tuo,  et  ex  omnibus  viribus  tuis,  et  proximum  tuum  sicut  te 

ipsum ;  et  inimicos  non  ex  tota  virtute,  nec  sicut  te  ipsum,  sed  simpliciter.  Sufficit 

enim  quod  diligimus,  et  non  odio  habemus.  —  Ecce  ex  praemissis  aperte  insinuatur, 

quae  in  affectu  caritatis  distinctio  sit  habenda,  ut  differenti  affectu,  non  pari,  homines 

diligamus,  et  ante  omnia  Deum,  secundo  nos  ipsos,  tertio  parentes,  inde  filios  et 

fratres,  post   domesticos,  demum   inimicos  diligamus.  Sed  inquiunt  illi,  quae  de 

ordine   dilectionis  supra   dicuntur,  esse  referenda  ad  operum  exhibitionem,  quae 

differenter  proximis  exhibenda  sunt  :  primo  parentibus,  inde  filiis,  post  domesticis, 

demum  inimicis ;  Deum  vero  tam  affectu  quam  obsequii  exhibitione  ante  omnia 

diligendum. 

D.  Quod  aliqui  eorumdem  tantum  proximos  quantum  nos 
debere  diligere  tradunt. 

Quorum  etiam  nonnulli  tradunt,  affectu  caritatis  tantum  proximos  esse  diligen- 

dos,  quantum  nos  ipsos  diligimus.  Quod  confirmant  auctoritate  Augustini,  qui  ait  : 

Aug.de Tri-  Nec  illa  jam  quaestio  moveat,  quantum  caritatis  fratri  debeamus  impendere,  quantum 

nitale,  lib. 

viii,  n.  i2.  Deo.  Incomparabiliter  plus  Deo  quam  nobis,  fratri  vero  quantum  nobis.  Nos  autem 

tanto  magis  diligimus,  quanto  magis  diligimus  Deum.  Ex  hoc  et  praemissis  testi- 
moniis  Augustini  asserunt,  omnes  homines  pariter  esse  diligendos  a  nobis,  et  tantum 
quantum  nos,  Deum  autem  plus  quam  nos,  corpus  vero  nostrum  minus  quam  nos 
vel  proximos.  Nec  in  enumeratione  praemissa  quatuor  diligendorum  ordinem  dili- 
gendi  assignari  dicunt,  sed  tantum  quse  sunt  diligenda. 

E.  Secundum  alios,  non  pari  affectu  omnes  diligendi  sunt. 

Verum  quia  prsemissa  verba  Ambrosii  ordinem  diligendi  secundum  affectum 
magis  quam  secundum  effectum  diligenter  intuentibus  explicare  videntur,  non 
indocte  alii  dicunt,  non  modo  in  exhibitione  operis,  sed  etiam  in  affectu  caritatis 
ordinem  differentem  esse  statutum,  ut  ante  omnia  diligamus  Deum,  secundo  nos, 
tertio  parentes,  quarto  filios  vel  fratres  et  hujusmodi,  postea  domesticos,  demum 
inimicos.  Quod  vero  Augustinus  dicit,  pariter  omnes  esse  diligendos,  et  pari  dile- 
ctione  omnibus  vitam  optandam,  ita  accipi  potest,  ut  paritas  non  ad  affectum 
referatur,  sed  ad  bonum  quod  eis  optatur,  quia  caritatem  omnibus  optare  debemus, 
ut  paria  bona  mereantur,  sicut  Apostolus  dicit  :  Volo  omnes  homines  esse  sicut  icor.™,7. 
me.  Optanda  est  enim  minoribus  perfectio  majorum,  ut  ipsi  fiant  perfecti,  et  sic 
parem  mereantur  beatitudinem.  Vel  pari  dilectione,  id  est  eadem  dilectione,  omnes 
diligendi  sunt.  Item  quod  ait,  Ut  tantum  diligamus  fratres  quantum  nos,  ita  intelligi 
potest  :  id  est,  ad  tantum  bonum  diligamus  fratres  ad  quantum  nos,  ut  tantum 
bonum  eis  optemus  in  aeternitate  quantum  nobis,  etsi  non  tanto  affectu ;  vel  ibi 
quantum  similitudinis  est,  non  quantitatis. 

F.  Quazstio  de  parentibus  bonis  et  malis,  quomodo  diligendi  sunt. 

Solet  etiam  quaeri,  si  parentes  nostri  mali  sunt,  vel  filii  vel  fratres,  an  magis  vel 
minus  diligendi   sint  aliis  bonis  hac  ratione  nobis  non  copulatis.   Videtur  quod 
magis  sint  diligendi  boni  qui  nobis  carne  non  sunt  conjuncti,  quam  mali  carne 
conjuncti :  quia  nobis  sunt  conjuncti  corde  glutino  caritatis.  Sanctior  est  enim  copula 
cordium  quam  corporum.  Unde  Beda  de  illis  verbis  Domini,  Mater  mea  et  fratres  zuc.vm,2i. 
mei  hi  sunt  qui  verbum  Dei  faciunt,  ait  :  Non  injuriose  negligit  matrem,  nec  mater    Beda,  in 
negatur,  quae  etiam  de  cruce  agnoscitur,  sed  religiosiores  monstrantur  copulae  men-cU8c.'llb''"' 
tium  quam  corporum.  Verumtamen  latebrosa  quaestio  est  haec,  nec  a  nobis  plene 
absolvenda  properantibus  ad  alia.  Movemur  enim  ex  verbis  illis  quibus  inimicos    p.  480  c, 
non  ex  tota  virtute,  non  sicut  te  ipsum  jubet  diligere,  sed  simpliciter.  Sufficit  enim  yee^l    "" 
quod  diligimus,  et  non  odio  habemus.  Quod  non  ita  accipiendum  est,  quasi  sufficiat 
tibi  diligere  inimicum,  et  non  sicut  te  ipsum  :  quia  omnes,  et  amicos  et  inimicos, 
sicut  te  ipsum  diligere  debes.  Sed  ad  ostendendum  gradus  diligendi  Deum  et  proxi- 
mum  et  inimicum,  qui  tamen  proximus  est,  propria  Dominus  ponit,  quum  ait  : 
Diliges  Deum  ex  tota  virtute  tua,  et  proximum  sicut  te  ipsum.  Non  ait,  Ex  tota  luc.  %,  27. 

T.  23.  31 

lm. vi, 2-.  virtute,  ut  ostendat  proximum  diligendum  minus  quam  Deum.  Dicit  etiam,  Dili- 
gite  inimicos ;  nec  addit,  Ex  tota  virtute,  nec,  Sicut  te  ipsum ;  sed  simpliciter.  Sufficit 
enim  quod  diligimus,  et  non  odio  habemus,  id  est,  sufficit  dicere  ut  diligamus  et 
non  odio  habeamus,  non  quin  eos  diligere  debeamus  sicut  nos,  quia  proximi  sunt ; 
sed  sufficit  si  eos  minus  diligimus  quam  alios  proximos  :  quod  dilectionis  genus 
innuit. 

G.  Qucestio  Augustini  in  libro  Retractationum. 

Aug.  Re-  Quseri  etiam  solet,  cur  Dominus  praeceperit  diligere  inimicos,  quum  alibi  prae- 
e!u>"n.5.11  cipiat  odio  habere  parentes  et  filios.  Ad  quod  dicendum  est,  duo  esse  diligenda  in 
homine,  naturam  et  virtutem  ;  vitium  vero  et  peccatum  odiendum.  Et  parentes  ergo 
in  quantum  mali  sunt,  odiendi  sunt;  et  inimici  diligendi,  in  quantum  homines.  Dili- 
gamus  ergo  inimicos  lucrandos  regno  Dei,  et  odiamus  propinquos  si  impediunt  nos 
a  regno  Dei ;  et  in  omnibus  communiter  naturam  diligamus,  quam  Deus  fecit. 

H.  De  gradibus  caritatis. 

Sciendum  quoque  est,  diversos  esse  gradus  caritatis.  Est  enim  caritas  incipiens, 

w.  in  i  Jo-  proficiens,  perfecta,  perfectissima.  Unde  Augustinus  :  Perfecta  caritas  haec  est,  ut 

5°°.  l™Cl  quis  paratus  sit  pro  fratribus  etiam  mori.  Sed  numquid  mox  ut  nascitur,  jam  prorsus 

perfecta  est?  Imo,  ut  perficiatur,  nascitur ;  quum  fuerit  nata,  nutritur;  quum  fuerit 

nutrita,  roboratur  ;  quum  fuerit  roborata,  perficitur  ;  quum  ad  perfectionem  venerit, 

Phiiipp.i,  dicit  :  Gupio  dissolvi,  etc.  —  Hic  aperte  progressus  et  perfectio  caritatis  insinuatur; 

joann.  xv,  quaui  perfectionem  etiam  Veritas  commendat,  dicens  :  Majorem  hac  dilectionem  nemo 

13'  habet,  quam  ut  animam  suam  ponat  quis  pro  amicis  suis.  Quod  utique  dictum  est 

de  opere  dilectionis,  quia  major  dilectionis  effectus  non  est  quam  ponere  animam 

pro  aliis.  Nec  te  moveat  quod  ait,  Pro  amicis  :  qui  enim  ponit  animam  pro  amicis, 

ponit  et  pro  inimicis,  ad  hoc  ut  ipsi  fiant  amici. 

A  versi  aequaliter  sint  diligendi.  Et  circa  hoc 
SUMMA  ponit  duas  opiniones  :  unam,  quod  omnes 

DISTINCTIONIS  VICESIMiE   NON^         ffi(*Ue    intense   ^andi   «nt   quantum    ad 

mteriorem  cantatis  aflectum,  non  autem 
quantum  ad  exteriorem  effectum ;  aliam, 

POSTQUAM  praecedenti  distinctione  tra-  quod  secundum  nullum  istorum  aeque 
ctatum  est  de  numero  diligendorum  amandi  sint  caritate  :  quam  positionem 
ex  caritate,  nunc  agitur  de  ordine  caritatis  approbat  et  confirmat.  Consequenter  in- 
in  actu  suo  circa  sua  objecta.  Et  primo  quirit,  an  proximos  debcamus  diligere  tam 
ostendit,  quod  ordo  amandi  spiritualiter  intense  sicut  nos  ipsos.  Quocirca  similiter 
cadit  sub  praecepto,  ita  quod  primo  et  ma-  duas  narrat  responsiones,  quarum  unam 
xime  teneamur  Deum  diligere,  deinde  nos  refutat,  alteram  approbat,  utpote,quod  ma- 
ipsos.  Deinde   inquirit,  an  homines  uni-  B  gis  teneamur  nos  ipsos  quam  proximos  ex 

caritate  diligere.  Insuper  sciscitatur,  an  A 
magis  diligendi  sint  extranei  virtuosi  quam 
propinqui  vitiosi,  quantumlibet  sint  pro- 
pinqui.  Inquirit  etiam  de  inimicorum  di- 
lectione,  an  necessaria  sit  saluti.  Postremo 
tractat  de  triplici  caritatis  gradu,  et  de 
ejus  profectu,  augmento  et  perfectione.  De 
his  nunc  ordinate  est  prosequendum. 


QU^STIO    PRIMA 


0' 


B 


jUaeritur  ergo,  An  ordo  caritatis 
seu  actualis  dilectionis,  vere 
describatur  in  littera. 

Et  arguitur  primo,  quod  in  actu  caritatis 
non  sit  ordo  aliquis  diligendi.  Primo,  quia 
ist.  xxvn,  ut  habitum  est,  caritas  non  potest  esse  in- 
formis  :  ergo  qualitercumque  diligat,  ma- 
net  formata;  et  quamdiu  formata  est,  po- 
nit  et  tenet  hominem  in  statu  salutis  :  et 
sic  ordo  diligendi  non  erit  de  necessitate 
salutis.  —  Secundo,  quanto  caritas  exstat 
intensior  ac  magis  praedominans,  tanto  C 
commendabilior  et  magis  meritoria  ex- 
stat;  sed  quanto  ferventior  atque  intensior 
est,  tanto  vehementius  rationem  absorbet, 
ita  quod  nec  modum  nec  ordinem,imo  nec 
discretionem  admittere  videtur,  prout  Hu- 
go  et  Richardus  de  S.  Victore  testantur. 
Unde  et  sanctus  fatetur  Bernardus  :  Fer- 
vens  amor  gradum  nescit,  dignitatem  non 
pensat,  impetu  suo  fertur,  nec  certis  limi- 
tibus  coarctatur.  —  Tertio,  beatissima  Vir- 
go  magis  amanda  est  sincerissimo  caritatis 
affectu  quam  pater  carnalis  aut  persona  D 
quantumcumque  propinqua,imo  quam  ali- 
qua  pura  creatura  in  esse  creato  subsi- 
stens  :  ergo  plus  diligenda  videtur  quam 
propria  persona  et  parentes  ac  soboles.  — 
Quarto,  quamvis  multae  sint  rationes  seu 
causae  diligendi  alium  ex  caritate,  maxima 
tamen  esse  videtur  bonitas  rei  dilectae  : 
bonum  namque  est  appetitus  objectum; 
amor  quoque  fundatur  in  bono.  Ergo  tanto 
plus  tenemur  unumquodque  diligere,quan- 
to  est  melius.  Quum  ergo  extranei  et  alie- 


ni  frequenter  sint  virtuosiores  quam  pro- 
prius  parens  ac  propria  proles,  erunt  et 
magis  diligendi.  Imo  ex  hoc  apparet,  quod 
homo  magis  debeat  proximum  bonum  et 
justum  quam  se  ipsum  injustum  diligere. 
In  contrarium  sunt  quae  dicuntur  in  lit- 
tera. 

In  hac  quaestione  multa  tanguntur.  Pri- 
mum  est  de  ordine  caritatis.  Quocirca  de- 
clarandum  est,  penes  quid  attendendus  sit 
caritatis  rectus  et  rationalis  ordo. 

Itaque  super  his  loquitur  Antisiodoren- 
sis  in  Summa  sua,  tertio  libro  :  Secundum 
Ambrosium,  primo  et  super  omnia  debe- 
mus  diligere  Deum,  secundo  nos  ipsos, 
tertio  parentes,  quarto  filios  ac  filias,quin- 
to  domesticos,  sexto  extraneos  (qui  si  boni 
sint,  praeponendi  sunt  filiis  atque  dome- 
sticis  pravis),  septimo  et  ultimo  inimicos. 
Et  dicimus,  quod  nullus  sit  diligendus 
nisi  quoniam  bonus  est,  aut  ut  bonus  sit ; 
et  qui  magis  est  bonus,  magis  est  dili- 
gendus,  ceteris  causis  et  circumstantiis 
paribus.  Sunt  autem  plures  causae  dilecti- 
onis.  Etenim  solus  Deus  est  finalis  causa 
dilectionis  proximi.  Ipse  quoque  est  causa 
principaliter  motiva  et  effectiva  dilectio- 
nis  proximi.  Porro  imago  seu  similitudo 
Dei  in  homine  est  causa  materialis  dile- 
ctionis  illius  :  imo  post  Deum  est  causa 
motiva  et  effectiva  ejusdem.  Praeter  has 
causas  dilectionis  sunt  aliae  causae  amoris 
secundariae,  quae  solum  sunt  causae  moti- 
vae  et  augmentativae  dilectionis  proximi, 
ut  paternitas,  filiatio,  familiaritas ;  et  hu- 
jusmodi  causae  dilectionis  sunt  beneficia, 
quae  dilectionem  Dei  augent,  non  faciunt. 
Denique,  tenemur  nos  Deo  conformare  in 
caritate  ceterisque  virtutibus.  Deus  autem 
non  diligit  unum  magis  quam  alium  ma- 
jori  affectu  aut  motu  intensiori,  quia  per 
suam  essentiam  diligit  universos  quos  di- 
ligit;  sed  ideo  dicitur  unum  magis  quam 
alium  diligere,  quia  ad  majus  bonum, 
ad  majorem  gratiam  aut  gloriam  diligit 
ipsum.  Atque  in  hoc  tenemur  Deum  secta- 
ri,  ut  quem  novimus  meliorem,  velimus 

ei  majus  bonum ;  non  tamen  oportet  ut  A 
diligamus  eum  majori  affectu.  Insuper,  in 
dilectione  praeponendi  sunt  boni  extranei 
pravis  domesticis  in  aliquibus,  non  autem 
in  omnibus,  sed  in  quibusdam,  puta  spiri- 
tualibus,  ut  prsebendis  et  consimilibus ; 
mobilia  vero  quotidianusque  victus  magis 
debetur  consanguineis  malis  quam  bonis 
extraneis,  si  sint  in  sequali  necessitate.  Ex- 
tranei  tamen  in  tanta  possent  esse  neces- 
sitate,  quod  magis  teneremur  eis  praestare. 
Quantitatem  vero  illius  necessitatis  magis 
determinat  virtus  quam  ars  :  imo  in  tali-  B 
bus  unctio  docet  de  omnibus.  Hoc  vero 
contingit,quoniam  spiritualium  sumptuum 
sumus  tantum  dispensatores  :  ideo  debe- 
mus  spiritualia  dispensare  secundum  Do- 
mini  voluntatem,  quae  est  ut  melioribus 
magis  dentur  spiritualia ;  carnalia  autem 
dantur  indifferenter  a  Deo  bonis  ac  malis. 
Verumtamen  aliquid  dicitur  plus  amari 
tripliciter  :  primo,  ad  majus  preemium, 
hoc  est  quantum  ad  terminum  seu  obje- 
ctum,  ita  quod  majus  bonum  appetitur 
ei;  secundo,  quia  majori  affectu  diligitur;  C 
tertio,  quoad  majorem  exhibitionem  seu 
ostensionem  exteriorem.  Duobus  primis 
modis  Christus  magis  dilexit  Petrum  Joan- 
ne,  sed  tertio  modo  magis  Joannem.  Duo- 
bus  quoque  primis  modis  magis  sunt  dili- 
gendi  parentes  quam  filii ;  tertio  autem 
modo  filii  magis  quam  parentes,  quoniam 
filii  nascuntur  indigentes  magisque  indi- 
gent  exhibitione  exteriori.  Unde  in  extre- 
ma  necessitate  magis  praestandum  esset 
filiis  quam  parentibus,  si  filii  sint  adhuc 
de  familia  patris;  si  vero  sint  separati,tunc  D 
secundum  diversas  circumstantias  inter- 
dum  parentibus,  interdum  filiis  magis  es- 
set  subveniendum.  Et  de  hoc  unctio  docet. 
Ideo  autem  in  Scripturis  pluries  praecipi- 
mur  diligere  parentes  quam  filios,  quoniam 
plures  minus  prompti  sunt  ad  dilectionem 
et  caritativam  necessariorum  exhibitionem 
circa  parentes  quam  fiiios.  —  Dicendum 
quoque  de  ordine  caritatis,  cujus  causa  est 
laetitia  spiritualis,  quae  in  Dei  consistit 
Cant.n.i.  ainore.  Unde  in  Canticis  ait  Sponsa  :  In- 


troduxit  me  rex  in  cellam  vinariam,  ordi- 
navit  in  me  caritatem.  Id  est,  Christus  in- 
troduxit  me  in  Ecclesiam,  in  qua  vinum 
potatur  spiritualis  laetitiae,  per  quam  vile- 
scunt  temporalia  omnia,  quia  sunt  impe- 
dimenta  ordinis  caritatis  :  quibus  remotis 
per  spiritualem  laetitiam,  ordinatur  in  ho- 
mine  caritas.  Magis  etiam  diligendum  est 
proprium  corpus  et  corporis  stola  quam 
proximus.  —  Haec  Antisiodorensis. 

In  quibus  hoc  ultimum  verbum  videtur 
obscurum,  quia  communiter  dicunt  docto- 
res  et  Magister  in  littera  ex  verbis  Augu- 
stini,  quod  magis  diligendus  est  proximus 
quam  proprium  corpus,  sicut  patebit.  In- 
certum  quoque  videtur,  an  Christus  magis 
dilexit  Petrum  quam  Joannem  duobus  illis 
primis  modis,  hoc  est  majori  mentis  affe- 
ctu,  et  ad  majora  charismata  gratiae  ac 
gloriae  :  quia  ut  Salomon  loquitur,  spiri-  PrmM 
tuum  ponderator  est  Dominus.  Denique,  2' 
dato  quod  uterque  aeque  diu  vixisset  post 
susceptionem  Spiritus  Sancti  plenariam  in  Act.»,i. 
die  Pentecostes,  adhuc  qusestio  esset,  sicut 
et  nunc  est,  quem  eorum  magis  dilexerit 
Christus,  et  quis  eorum  absolute  loquendo 
fuerit  carior  Christo,  hoc  est,  melior  et  in 
felicitate  ac  gloria  major.  Quum  ergo  Joan- 
nes  tot  annis  vixerit  post  Petri  martyrium, 
in  quibus  utique  annis  quotidie  miro  mo- 
do  profecit  et  crevit  in  caritate,  constat 
quod  incertum  sit  istud,quod  scilicet  Chri- 
stus  illis  modis  magis  dilexit  Petrum  quam 
Joannem.  Quemadmodum  et  incertum  est, 
an  illis  duobus  modis  magis  dilexit  Joan- 
nem  Baptistam,  quam  Joannem  Evange- 
listam. 

Insuper,  nunc  inductis  ex  verbis  Am- 
brosii  objici  potest  quod  idem  affirmat 
Ambrosius  :  Longe  plus  diligere  debemus 
quos  de  sacro  fonte  suscepimus,quam  quos 
secundum  carnem  generavimus.  —  Ad 
quod  respondet  Antisiodorensis  in  Sum- 
ma  sua,  libro  quarto  :  Sensus  illius  aucto- 
ritatis  est,  quod  filios  illos  spirituales  in 
quantuin  sunt  spirituales  filii,  magis  de- 
bemus  diligere  quam  carnales  in  quantum 
sunt  carnales,  eo  quod  magis  diligenda  sit 


AN   ORDO   CARITATIS   SEU   ACTUALIS   DILECTIONIS,  VERE   DESCRIBATUR   IN  LITTERA        485 


filiatio  spiritualis,in  quocumque  sit,  quam 
carnalis. 

Praeterea,de  ordine  caritatis  asserit  Tho- 
mas  :  In  quolibet  actu  virtutis  oportet  esse 
modum,  quoniam  non  est  aliquis  justus, 
nisi  justa  faciat  juste.  Modus  autem  in  actu 
virtutis  est  ex  mensuratione  potentiae  ad 
objectum,  ut  ab  eodem  sortiatur  mensu- 
ram  a  quo  speciem  habet.  Objectum  vero 
caritatis  est  bonum,  ita  quod  bonum  sim- 
pliciter  est  amabile,ut  octavo  dicitur  Ethi- 
corum.  Unicuique  autem  inest  proprium 
bonum.  Quum  ergo  magna  sit  diversitas 
et  multiplex  gradus  bonitatis  in  ipsis  bo- 
nis,  oportet  quod  actus  dilectionis  ordi- 
nem  habeat,  ad  hoc  quod  virtuosus  consi- 
stat;  praesertim  quia  B.  Dionysius  quarto 
capitulo  de  Divinis  nominibus  loquitur  : 
Malum  hominis  est,  obviare  bono  rationis. 
Malum  autem  hominis  est,  esse  contra  bo- 
num  virtutis.  Ergo  in  qualibet  virtute 
oportet  bonum  rationis  consistere.  Bonum 
autem  rationis  est,  unumquodque  agere 
ordinate.  Item,  ubicumque  unum  est  pro- 
pter  alterum,  est  aliquis  ordo;  caritas  au- 
tem  diligit  cetera  propter  Deum  :  ergo 
ordinem  habet.  Rursus,  actus  virtutum 
variantur  secundum  differentiam  et  exi- 
gentiam  objectorum ;  objectum  autem  ca- 
ritatis,  quod  est  bonum,  ordinem  habet 
differentiamque  multiplicem,  secundum 
quod  unum  est  altero  melius  sive  propin- 
quius  :  ergo  in  actuali  talium  dilectione 
est  ordo.Verumtamen  in  amore  est  duplex 
gradus  :  unus  ipsius  diligibilis  ad  diligi- 
bile,  de  quo  gradu  nunc  loquimur;  alius 
diligentis  ad  diligibile,  de  quo  in  preealle- 
'.p.483C.  gata  auctoritate  loquitur  S.  Bernardus.Haec 
Thomas  in  Scripto. 

Ubi  et  sciscitatur,  utrum  ordo  caritatis 
sit  attendendus  secundum  affectum  vel  ef- 
fectum,  vel  simul  secundum  utrumque. 
Respondet  :  Effectus  exterior  non  spectat 
ad  caritatem,  nisi  in  quantum  ex  affectu 
procedit,  in  quo  primo  est  actus  caritatis. 
Ideo  si  esset  ordo  in  effectu  dumtaxat,non 
pertineret  ad  caritatem,  sed  magis  ad  alias 
quasdam  virtutes,  ut  ad  liberalitatem  aut 


A  misericordiam.  Quumque  ordinata  sit  ca- 
ritas,  oportet  esse  ordinem  in  interiori 
ejus  affectu,  et  ex  affectu  in  effectum  pro- 
dire  :  non  sic  quod  ei  qui  ex  affectu  magis 
diligitur,  plus  semper  in  effectu  exhibea- 
tur  ;  sed  quod  amans  ad  hoc  sit  paratus, 
si  sit  necesse  dilecto.  Quod  patet  per  si- 
mile  in  natura  :  quia  unicuique  rei  na- 
turali  tantum  inditum  est  a  Creatore  de 
amore  naturali  circa  aliud,  quantum  ne- 
cessarium  est  ut  per  effectum  illi  exhi- 
beat.  Conformiter,  ordo  affectus  imperatur 

B  in  lege  divina  secundum  gradum  quem 
necesse  est  observari  in  opere.  Hinc  ait 
Gregorius  :  Probatio  dilectionis  est  exhibi- 
tio  operis.  Bonum  quoque  est  objectum 
caritatis,  quantum  ad  affectum.  Quumque 
ordo  caritatis  pensetur  secundum  diversi- 
tatem  bonorum,  oportet  quod  caritas  ordi- 
nem  principaliter  habeat  secundum  affe- 
ctum,  deinde  secundum  effectum.  Haec  in 
Scripto. 

Porro  in   secunda  secundae,  quaestione 
vicesima  sexta  :  Caritas,  inquit,  tendit  in 

C  Deum  sicut  in  primum  totius  beatitudinis 
causale  principium.  Ubicumque  autem  est 
aliquod  principium,  oportet  aliquem  or- 
dinem  esse,  quum  ordo  sit  habitudo  inter 
prius  atque  posterius.  Idcirco  in  dilectione 
eorum  quae  ex  caritate  amantur,servandus 
est  ordo,  ut  unum  intensius  ac  principa- 
lius  diligatur  quam  aliud.  Et  primo  ac 
maxime  Deus,  qui  essentialiter  et  inter- 
minabiliter  bonus  est,  in  se  ipso  beatis- 
simus  et  totius  beatitudinis  fons  atque 
communicator.  Verumtamen  dupliciter  di- 

D  citur  aliquid  esse  causa  dilectionis.  Primo, 
quia  est  ratio  diligendi  :  et  sic  bonitas  est 
causa  amoris.  Secundo,  quia  est  via  ad 
diligendum  :  sicque  cognitio  dicitur  cau- 
sa  dilectionis,  quia  ostendit  menti  amabi- 
litatem  objecti.  Quum  ergo  proximus  no- 
bis  prius  innotescat,  ipse  secundum  hanc 
viam  prius  diligendus  dicitur,  tanquam 
plus  notus  et  prius  ad  diligendum  occur- 
rens.  Propter  quod  in  prima  sua  Canonica 
sanctus  ait  Joannes  :  Qui  non  diligit  fra- 
trem  suum  quem  videt,  Deum  quem  non 


art.  i. 


art.  2. 

videt,  quomodo  potest  diligere?  Sed  quan- 
tum  ad  primum,  Deus  est  primo  ac  maxi- 
me  diligendus.  Haec  in  Summa.  —  Deinde 
tam  in  Scripto  quam  in  Summa  prosequi- 
tur,  quod  Deus  sit  super  omnia  diligen- 
dus ;  et  qualiter  in  dilectione  Dei  possit 
haberi  respectus  ad  mercedem  :  de  qui- 

p.46iD'et  bus,  quum  jam  satis  sint  declarata,  per- 

S-468D-    transeo. 

Praeterea  de  ordine  caritatis  scribit  Bona- 
ventura  :  Caritas  est  vinculum  ligans,  et 

Coioss.  m,  vinculum  perfectionis,  secundum  Aposto- 
lum;  ac  virtus  unitiva,  secundum  divinum 

De  Divin.  Dionysium.    Quumque   amor   caritatis   sit 

nom.  c.  iv.  .  li  i-  •  l 

amor  maxime  hberalis,  circumplectitur 
multa,  et  quasi  in  unum  colligit  ea.  Hinc 
caritas  non  solum  conjungit  ultimo  fini 
ipsum  amantem,  sed  et  eos  qui  apti  sunt 
fini  uniri.  Nec  tantum  est  vinculum  li- 
gans,  sed  etiam  pondus  inclinans  :  quod 
enim  est  pondus  in  corporibus,  hoc  amor 
in  spiritibus.  Quum  igitur  unumquodque 
per  suum  pondus  ordinetur,  et  caritas  pon- 
dus  est  ponderatrixque  justa  :  hinc  caritati 
maxime  competit  ratio  ordinis,et  ordinare 
amantem  circa  diligenda,  ut  afficiatur  or- 
dinate  ad  ea.  Nec  solum  conjungit  aman- 
tem  Deo,  imo  et  ordinat  eum  circa  amata, 
ut  omnia  amet  secundum  exigentiam  ulti- 
mi  finis,  nec  in  dilectione  creaturarum 
sistat  in  creaturis,  sed  sapienter  referat 
eas  et  earum  amorem  ad  Deum,  et  ad  ejus 
amorem,  honorem  et  cultum. 

Denique,  post  Deum  debet  homo  potis- 
sime  affectare  sui  ipsius  salutem,  et  se 
ipsum   magis   diligere   quam   proximum, 

z«c.ix,25.  quum  dicat  Salvator  :  Quid  proficit  homo 
si  lucretur  universum  mundum,  se  ipsum 
autem  perdat?  Et  hoc  naturalitcr  inditum 
est  naturae.  Si  autem  objiciatur  illud  Apo- 

i  Cor.xm,  stoli,  Caritas  non  quaerit  quae  sua  sunt; 
dicendum,  quod  suum  idem  est  quod  pro- 
prium.  Proprium  autem  quaerere  contingit 
dupliciter.  Primo,  prout  proprium  dicitur 
cum  praecisione  :  sic  excludit  bonum  com- 
mune,  et  sonat  in  vitium.  Sicque  com- 
muniter  dicitur  :  Libido  est  amor  proprii 
boni.  Sic  quoquc  ait  Apostolus  :  Caritas 


A  non  quaerit  quae  sua  sunt.  Secundo,  pro- 
prium  bonum  vocatur  bonum  quod  per- 
tinet  ad  se,  ita  quod  in  appetitu  boni  illius 
voluntas  non  repugnat  voluntati  divinae, 
neque  praejudicat  utilitati  communi,  ut 
est  appetitus  salutis  sui  ipsius  :  et  ita 
diligit  homo  se  ipsum,  et  quaerit  quae  sua 
sunt  ex  caritate.  Hoc  quoque  sciendum, 
quod  ordo  caritatis  non  attenditur  penes 
magnitudinem  boni  optati,  sed  penes  ma- 
joritatem  et  praeponderationem  affectio- 
nis  ipsius  diligentis.  Hinc  melioribus  me 

B  et  Sanctis  Dei  licite  opto  majus  bonum 
majusve  praemium  quam  mihi.  —  Haec  Bo- 
naventura. 

Praeterea  Albertus  :  De  ordine  (inquit) 
caritatis  diversae  sunt  diversorum  opinio- 
nes.  Una,  quod  caritas  per  se  non  habet 
ordinem,  nisi  penes  rationem  boni  distin- 
ctam  acceptum ;  et  quod  gradus  conjun- 
ctionis  quos  tangit  Ambrosius,  potius  sunt 
de  ordine  diligentis  quam  dilectionis.Quod 
probant,  quia  hujusmodi  gradus  evacua- 
buntur  in  patria,  ubi  plus  diligitur  majus 

C  bonum,  excepto  quod  amans  amat  se  ipsum 
post  Deum.Quumque  caritas  perseveret  in 
patria,  dicunt  quod  tales  gradus  non  sunt 
caritatis  per  se.  Item,  quoniam  Augustinus 
testatur,  quod  nihil  diligimus  in  proximo 
nisi  rationem  imaginis,  quae  ratio  aequa- 
liter  consistit  in  omnibus.  Ad  auctoritates 
autem  Ambrosii  ac  Sanctorum  respondent, 
quod  intelliguntur  ceteris  paribus  :  tunc 
enim  natura  concordat  cum  gratia.  Si  au- 
tem  imparitas  exstet  in  gratia,dicunt  quod 
caritas  magis  sequitur  ordinem  gratiae  quam 

D  naturae.  Sed  quum  triplex  sit  ordo,  videli- 
cet,  ordo  naturae  tantum,  et  ordo  gratiae 
tantum,  ac  ordo  gratiae  in  natura  :  ordo 
naturae  tantum  est,  ut  se  principaliter  di- 
ligat,  et  alia  plus  et  plus  secundum  quod 
magis  ct  magis  pertinent  ad  se  :  qui  ordo 
curvus  est,  et  est  naturae  corruptae,  et  eget 
correctione.  Ordo  gratiae  tantum  est,  super 
omnia  Deum  diligere,  et  alia  plus  et  plus, 
secundum  quod  Deus  in  eis  magis  et  ma- 
gis  relucet  :  qui  ordo  erit  in  patria,  prae- 
ter  hoc  solum  quod  proprium  bonum  plus 

diligetur  quam  bonum  alterius  :  sic  quod 
ibi  primo  ac  maxime  amabitur  Deus,  de- 
inde  unusquisque  plus  amabit  se  ipsum, 
deinde  eum  qui  melior  est,  et  quem  Deus 
plus  diligit.  Ordo  gratiae  in  natura  est  in 
vita  prsesenti  :  qui  ordo  corrigit  et  refor- 
mat  curvitatem  naturae.  Quod  autem  Deus 
plantavit  in  nostra  natura,  videlicet  quod 
nos  ipsos  magis  quam  alios,  et  consangui- 
neos  magis  quam  alienos  diligimus,  to- 
lerat. 

Praeterea,  sufficientia  ordinum  carita- 
tis  est,  secundum  Augustinum,  quod  Deus 
primo  et  propter  se  et  super  omnia  dili- 
gatur,  secundo  nos  ipsi,  tertio  proximus 
qui  juxta  nos  est,  sicut  nos  ipsi,  quar- 
to  proprium  corpus,  minus  quam  anima 
proximi.  Porro  sufficientia  Ambrosii  est, 
ut  primo  Deus,  deinde  nos  ipsi,  tertio  pa- 
rentes,  quarto  filii  et  fratres,  quinto  do- 
mestici,  sexto  extranei,  septimo  inimici. 
Sufficientia  Augustini  attenditur  penes  di- 
versam  rationem  boni,quod  primo  et  plene 
consistit  in  Deo,  et  in  aliis  secundum  di- 
versum  modum  participandi  :  unde  et  alia 
diliguntur  in  Deo  et  ad  Deum.  Sufficientia 
vero  Ambrosii  sumitur  penes  differentem 
atque  multiplicem  conjunctionem  diligibi- 
lium  ad  amantem. 

At  vero  si  quaeratur,  an  caritas  possit 
habere  oculum  ad  mercedem  ;  dicendum, 
quod  qusedam  est  merces  quae  nil  aliud 
est  quam  Deus  et  ea  quae  nos  formaliter 
Deo  conjungunt,  ut  spiritualia  dona  gratiae 
et  munera  gloriae  :  cujus  mercedis  intui- 
tum  caritas  non  excludit,  quamvis  non 
respiciat  eam  ut  merces  est,  sed  ut  dile- 
ctum  ad  perfruendum.  —  Haec  Albertus. 
Concordant  autem  doctores  in  his  commu- 
niter. 

Durandus  quoque  prolixe  scribit  de  hoc, 
utrum  rationalis  creatura  naturali  amore 
plus  diligat  Deum  quam  se  ipsam.  Et  ar- 
guit  contra  tenentes  partem  negativam,  ac 
i«4D'ets.  tenet  quod  imo,  sicut  est  supra  probatum. 
Verum  quia  de  isto  jam  satis  dictum  est 
tam  hic  quam  supra  libro  primo,  idcirco 
pertranseundum. 


dist.  i,  q 
et  lib.  U 
St.lii,  q.7 


QU^STIO   II 

REstat  ergo  nunc  declarare,  Qui  sint 
magls  diligendi  post  Deum  et 
post  ipsam  creaturam  quse  diligit. 
Et  circa  hoc  Thomas  ait  in  Scripto,  re- 
spondens  ad  istud,utrum  homo  ex  caritate 
magis  diligere  debeat  extraneos  quam  pro- 
pinquos  :  Proximos,  inquit,  diligimus  in 
quantum  in  eis  bonum  nostrum  per  simi- 

B  litudinem  invenitur,  loquendo  de  amore 
benevolentiae.  Haec  autem  similitudo  at- 
tenditur  secundum  quod  cum  eis  commu- 
nicamus  :  propter  quod  secundum  diversas 
communicationes,  diversas  amicitias  di- 
stinguunt  philosophi.  Queedam  namque  est 
communicatio  naturalis,  qua  in  naturali 
origine  quidam  communicant  :  in  qua 
communicatione  fundatur  amicitia  mutua 
parentum  ac  sobolis  ac  consanguineorum. 
Alia  ceconomica,  qua  homines  in  dome- 
sticis  officiis  simul  communicant.  Tertia 

C  politica  seu  civilis,  sicut  concivium  in  his 
quae  ad  civilem  pertinent  vitam.  Quar- 
ta  communicatio  est  divina,  qua  homines 
universi  in  uno  mystico  corpore  Ecclesiae 
communicare  dicuntur  actu  vel  potentia  : 
in  qua  fundatur  amicitia  caritatis,  quae  ha- 
betur  ad  omnes,  etiam  inimicos.  Quumque 
caritas  benevolentiam  importet,  quae  bo- 
num  optat  amicis,  et  operatur  bonum  ad 
ipsos;  ideo  secundum  unamquamque  ami- 
citiarum  istarum  amandi  sunt  amici,quan- 
tum  ad  bona  pertinentia  ad  communicatio- 

D  nem  in  qua  amicitia  ipsa  fundatur.  Idcirco 
ad  parentes  et  cognatos  amicabiliter  nos 
habere  debemus  in  his  quae  ad  conserva- 
tionem  spectant  naturae;  ad  domesticos  au- 
tem,  in  his  quae  ad  dispensationem  per- 
tinent  domus;  ad  concives,  in  his  quae 
civilem  vitam  concernunt;  ad  homines  ve- 
ro  universos,in  his  quse  spectant  ad  Deum, 
optando  omnibus  vitam  aeternam,  et  co- 
operando  saluti  eorum  secundum  statum 
et  dispositionem  nostram. 

Simpliciter  tamen  loquendo,  secundum 

illam  amicitiam  major  debet  esse  dilectio,  A 
quaB  magis  accedit  ad  id  quod  magis  est 
diligendum.  Maxime  autem  diligendus  est 
Deus,  et  post  hoc  debet  homo  maxime  se 
ipsum  diligere.  Et  quoniam  ultima  ami- 
citiarum  dictarum  plus  propinquat  ad  Dei 
dilectionem,  ideo  si  ab  illa  priores  amici- 
tise  separentur,  potior  absolute  esset  ipsa 
sine  aliis,  quam  econtrario.  Non  autem  se- 
parantur  quantum  ad  aliquem  in  hac  vita 
viventem,  sed  post  mortem  separantur  ab 
amicitia  caritatis  damnati.  Hinc  plus  dili- 
gere  debeo  hominem  christianum  viven-  B 
tem,  quam  patrem  meum  infidelem  de- 
functum,  loquendo  simpliciter;  quamvis 
liceat  secundum  naturalem  affectum  plus 
ferri  in  illud  quod  secundum  naturam  ma- 
gis  est  nobis  conjunctum.  Prima  autem 
amicitia,  utpote  quae  in  communicatione 
naturali  fundatur  originis,  proximior  est 
dilectioni  qua  homo  diligit  semetipsum, 
quam  secunda,  et  secunda  quam  tertia, 
tertia  similiter  quam  quarta  tantum.  Id- 
circo  Ambrosius  hunc  dilectionis  ordinem 
ponit,  ut  primo  consanguinei  diligantur,  C 
ad  quos  habetur  amicitia  prima ;  secundo 
domestici,  ad  quos  habetur  secunda,  quan- 
tum  ad  illos  qui  in  domo  conversantur  no- 
biscum,  et  tertia,  quantum  ad  illos  qui 
in  civilibus  honestisque  actibus  familia- 
res  consistunt;  tertio  inimici,  ad  quos  sola 
amicitia  quarta  habetur.  Et  intelligendum 
est  istud  loquendo  simpliciter.  Sed  secun- 
dum  quid  potest  ordo  iste  mutari,  ut  scili- 
cet  amicabilius  habeam  me  ad  familiarem 
qui  mihi  communicat  in  honestis  operi- 
bus  quantum  ad  societatem  in  istis,  quam  D 
ad  patrem  in  istis  non  communicantem; 
et  conformiter  est  intelligendum  de  aliis. 
Itaque,  quum  amicitia  politica  fundetur 
in  communicatione  civili,  amicitia  vero 
naturalis  in  communicatione  naturali,  sic- 
ut  expositum  est(quae  communicatio  natu- 
ralis  propinquior  est  communicationi  ho- 
minis  ad  se  ipsum)  :  ideo  sicut  homo  se 
ipsum  magis  debet  diligere  quoad  suam 
naturam,  quamvis  ipse  sit  malus,  quam 
alium  hoininem  bonum;sic  naturam  patris 


sui  magis  debet  diligere,quamvis  pater  sit 
malus,  quam  alium  quamvis  bonum,  non 
in  quantum  pater  suus  est  malus,  sed  in 
quantum  est  pater  suus,  ut  sit  bonus.  Imo 
et  in  hoc  quoque  Deo  assimilamur,  quod 
eos  magis  diligimus  qui  nobiscum  magis 
communicant,  sicut  et  ipse  eos  secum  ma- 
gis  communicantes  plus  diligit;  quamvis 
non  sint  iidem  qui  secum  et  nobiscum 
magis  communicant.  —  Porro  in  his  quae 
non  pertinent  ad  communicationem  natu- 
ralem  quam  cum  patre  consanguineisque 
habemus,ut  in  ecclesiasticorum  collatione 
beneficiorum,  non  oportet  ut  cognatis  ma- 
gis  benefaciamus,  sed  illis  qui  magis  con- 
juncti  sunt  nobis  secundum  illam  commu- 
nicationem  ad  quam  illa  pertinent  bona. 
Ideo  beneficia  ecclesiastica  non  sunt  magis 
consanguineis  danda,  sed  eis  qui  magis 
idonei  sunt  ad  regimen  Ecclesiae  :  quia 
tales  nobiscum  magis  communicant  in 
quantum  divinorum  dispensatores  exsisti- 
mus.  Sed  de  patrimonio  proprio  atque  de 
his  quae  homo  proprio  ac  licito  lucro  ac- 
quirit,benefacere  potest  consanguineis  ma- 
gis  quam  aliis  :  imo  et  debet,  nisi  ex  alia 
parte  praeponderet  aliquid,  ut  indigentia 
sive  utilitas.  —  Denique,  in  his  quae  per- 
tinent  ad  conservationem  naturae,  magis 
sumus  debitores  parentibus  quam  aliis, 
deinde  cognatis  :  ideo  magis  liberare  de- 
bemus  patrem  a  morte  quam  extraneum, 
quamvis  ille  nos  in  simili  casu  liberasset 
a  morte.  In  aliis  vero  beneficiis  quando- 
que  possumus  magis  amicabiliter  nos  ha- 
bere  ad  extraneos  quam  propinquos.  Hinc 
ad  Galatas  scribit  Apostolus  :  Operemur  Gaiat, 
bonum  ad  omnes,  maxime  autem  ad  do-  10" 
mesticos  fidei.  Ad  Timotheum  quoque  :  Si  i  Tim.\ 
quis  suorum,  et  maxime  domesticorum, 
curam  non  habet,  fidem  negavit,  et  est 
infideli  detcrior.  Ergo  propinqui  sunt  ex- 
traneis  praeferendi,  et  magis  habenda  est 
cura  propinquorum  quam  aliorum. 

Praeterea  si  quaeratur,  an  inter  propin- 
quos  pater  sit  maxime  diligendus;  dicen- 
dmn,  quod  amicitia  propinquorum  funda- 
tur  super  conmiunicatione  naturali.Oinnis 

quoque  communicatio  naturalis  fundatur 
super  originem,  secundum  quam  sunt  pa- 
ter  et  filius  :  fratres  enim  dicuntur  aliqui 
in  hoc  quod  ab  eodem  patre  nascuntur; 
sicque  deinceps.  Unde  tota  amicitia  pro- 
pinquorum  fundatur  super  amicitia  patris 
ad  filium  :  ideo  haec  amicitia  major  est 
quam  aliqua  alia  propinquorum.  In  hac 
autem  amicitia,  filii  quodam  modo  praepo- 
nuntur  parentibus,  quodam  modo  econtra, 
secundum  duplicem  modum  amoris.  Ali- 
quid  namque  amatur  ut  res  distincta,quem- 
admodum  amo  Joannem  aut  Petrum ;  et 
aliquid  ut  exsistens  alterius,  sicut  amo 
manum  meam  seu  aliud  membrum  uno 
et  eodem  amore  quo  amo  me  ipsum.  Lo- 
quendo  igitur  de  amore  rei  in  se,  sic  ma- 
gis  amantur  parentes  quam  filii ;  loquendo 
vero  de  amore  quo  aliquid  amatur  in  al- 
tero,  sic  filii  magis  diliguntur  quam  pa- 
rentes.  Cujus  ratio  est,  quoniam  unum- 
quodque  tanto  magis  diligitur,quanto  plus 
nobis  propinquum  est.  Propinquius  ve- 
ro  alicui  est  quod  essentialem  ordinem 
habet  ad  ipsum,  quam  quod  ad  ipsum  ac- 
cidentaliter  ordinatur.  Causa  autem  est  es- 
sentialis  effectui ;  sed  effectus  ad  causam 
accidentaliter  habet  se,  quia  sequitur  esse 
ejus  sicut  species  ad  genus,  nisi  effectus 
sit  aliquid  causae  :  quoniam  sic  effectus 
comparabitur  ad  causam  per  modum  par- 
tis  integralis,  quae  actu  et  essentialiter  est 
in  toto;  secundum  autem  quod  est  aliquid 
causae,  non  est  distinctum  ab  ea,  imo  est 
unum  cum  ipsa. 

Itaque  considerando  patrem  et  filium  ut 
sunt  distinctee  personae,  sic  pater  magis 
amatur,  quum  sit  causa,  quam  filius,  qui 
est  effectus.  Sed  quia  filius  est  quaedam 
res  patris,  non  econtrario,  ideo  filius  dili- 
gitur  alia  dilectione,  in  quantum  est  res 
patris  diligentis  quasi  membrum  ipsius. 
Unde  Philosophus  ait,  quod  id  quod  geni- 
tum  est  ab  aliquo,  exstat  propinquius,  sic- 
ut  membrum,  utpote  pes  aut  dens.  Et  quia 
hoc  modo  quasi  una  dilectione  diligitur 
cum  illa  qua  aliud  se  ipsum  diligit,  id- 
circo   secundum   hoc  filius   magis  quam 


A  pater  diligitur.  Atque  secundum  hanc  vi- 
am  assignat  Philosophus  tres  rationes 
quare  filii  magis  diliguntur  a  parentibus 
quam  econtra.  Prima  est,  quia  filii  sunt 
sicut  membrum  patris  :  propter  quod  pa- 
ter  diligit  filium  sicut  se  ipsum.  Secunda 
est,  quia  parentes  magis  sciunt  esse  ali- 
quos  filios  suos  quam  econtrario.  Tertia, 
quoniam  bonum  patris  refulget  in  filiis, 
sicut  bonum  causae  in  suo  effectu  :  unde 
et  naturaliter  quilibet  artifex  diligit  opera 
sua  quasi  filios.  Sed  quoniam  amor  quo 

B  diligitur  aliquid  in  se  ipso,  majus  habet 
de  ratione  benevolentiae,  quae  est  amicitiae 
radix  atque  principium;  ideo  amicitia  ma- 
gis  habetur  ad  patrem  quam  ad  filium, 
et  similiter  caritas,  quamvis  aliquo  modo 
amor  sit  magis  ad  filium.  —  Verumtamen 
quidam  dicunt,  quod  filii  magis  amantur 
affectu  naturali,  sed  patres  affectu  cari- 
tatis.  Quod  mihi  non  placet,  quoniam  nihil 
naturalium  inordinatum  est;  esset  autem 
inclinatio  inordinata,  si  natura  inclinaret 
ad  diligendum  magis  quod  diligendum  est 

C  minus.  Caritas  quippe  ordinem  naturae  non 
tollit,  sed  perficit.  Praeterea  in  quibus- 
dam  homo  magis  inclinatur  naturaliter  ad 
amorem  patris  quam  filii,  sicut  facilius  a 
se  expellit  filium  quam  parentem  :  quem 
non  expellit  nisi  ex  abundanti  malitia,  ut 
octavo  dicitur  Ethicorum.  Quaedam  quoque 
animalia  naturali  inclinatione  magis  incli- 
nantur  ad  parentes  quam  ad  filios,  ut  in 
Hexaemeron,  libro  octavo,  refert  Basilius 
de  ciconiis,  quae  parentes  aetate  confectos 
fovent  plumis,  alimenta  ministrant,  et  in 

D  volatu  supportant. 

Verum  his  objici  potest  illud  Apostoli, 
Non  debent  filii  parentibus  thesaurizare,  ncor.x.r, 
sed  parentes  filiis.  —  Rursus,  naturaliter  ,4- 
homo  plus   diligit  filium   quam   patrem, 
quemadmodum  beneficians  naturaliter  plus 
diligit  beneficiatum  quam  econtrario,  in 
quantum  in  beneficiato  relucet  bonum  su- 
um,  ut  nono  Ethicorum  asseritur.  —  Item, 
videtur  quod  homo  post  se  maxime  de- 
beat  diligere  suam  uxorem,  quae  una  se-  Matth.xix, 
cum  est  caro.  —  Iterum,  mater  plus  diligit  6> 

filium  suum  quam  econtra  :  ergo  filius  in 
hoc  debet  matri  suae  rependere  vicem. 
Quod  ita  se  habere  experientia  docet,  quo- 
niam  dissensione  inter  parentes  exsisten- 
te,  filii  communiter  magis  adhaerent  matri 
quam  patri.  —  Videtur  quoque  quod  sal- 
tem  filise  magis  diligant  matres  suas  quam 
patres,  quum  sint  matribus  similiores. 

Et  respondendum  ad  primum,  quod  pa- 
ter  causa  est  filii.  Causee  autem  est  influe- 
re  in  causatum,  non  econtrario.  Hinc  amor 
naturalis  ad  filium,  attenditur  penes  natu- 
ralem  inclinationem  beuefaciendi  provi- 
dendique  filio.  Amor  vero  filii  ad  patrem, 
attenditur  secundum  naturalem  inclinatio- 
nem  subjiciendi  se  patri;  et  hsec  inclinatio 
non  est  minor  quam  prima,  sed  major.  Et 
quamvis  interdum  pater  in  casu  sit  infe- 
rior  filio,  et  indigens  ejus  auxilio;  hoc 
tamen  per  accidens  est,  nec  convenit  pa- 
tri  in  quantum  est  pater.  Quumque  natura 
magis  inclinet  ad  illud  quod  est  per  se, 
quam  quod  est  per  accidens;  idcirco  in 
homine  non  est  tanta  inclinatio  ad  benefa- 
ciendum  patri,  ut  ad  benefaciendum  filio. 
Sed  inclinationem  ad  hoc  efficit  ratio,quae 
in  hominibus  supplet  id  ad  quod  non  suf- 
ficit  natura.  In  brutis  vero,  in  quibus  et 
hoc  interdum  contingit  quod  pater  indiget 
filio,natura  sufficientem  inclinationem  in- 
didit  filiis,  ut  de  ciconiis  dictum  est.  —  Ad 
aliud  respondetur,  quod  filius  ut  benefi- 
ciatus,  plus  amatur  a  patre.  —  Ad  tertium, 
quod  uxor  ad  actum  generationis  assumi- 
tur  :  idcirco  videtur  in  eodem  gradu  di- 
lectionis  ponenda,  quantum  ad  amorem 
benevolentise,  cum  filiis.  —  Ad  quartum, 
quod  matres  naturaliter  plus  diligunt  fi- 
lios  quam  ipsi  patres,  triplici  ratione.  Pri- 
mo,  quoniam  plus  laborant  in  filiorum 
generatione,  et  sic  plus  ponunt  ibi  de  suo. 
Secundo,quoniam  certius  sciunt  quod  filii 
sunt  sui.  Tertio,  quia  filios  natos  secum 
tenent  ac  nutriunt;  non  autem  sic  patres. 
Hinc  et  consanguineos  cum  quibus  con- 
versati  sumus,  magis  diligimus  :  nam  ami- 
citiac  naturali  amor  jungitur  socialis.  Et 
hoc  totum  redit  ad  hoc,  quod  mater  plus 


A  de  suo  ponit  in  filio  quam  pater.  Attamen 
plus  a  patre  ponitur  de  eo  quod  est  filii 
in  filio,  quam  a  matre,  quia  pater  dat 
formam,  mater  materiam  :  ideo  naturaliter 
plus  diligit  homo  patrem  et  cognatos  ex 
patre,  quam  matrem  et  cognatos  ex  ma- 
tre.  —  Ad  quintum,  quod  filia  in  his  quse 
perfectionis  sunt,  quae  et  ipsa  magis  in 
se  diligit,  plus  assimilatur  patri  quam  ma- 
tri;  in  his  vero  quae  imperfectionis  sunt, 
matri  magis  assimilatur,  quod  non  est  ra- 
tio  dilectionis  majoris:sicque  patrem  plus 

B  amat.  Unde  et  homo  naturaliter  plus  amat 
fratres  quam  sorores.  —  Haec  Thomas  in 
Scripto. 

Insuper,  in  secunda  secundae  responden- 
do  ad  istud,utrum  homo  magis  debet  dili- 
gere  proprium  patrem  quam  filium  :  Gra-  q.x 
dus(inquit)dilectionis  ex  duobus  pensatur. 
Primo,  ex  parte  objecti  :  et  ita  quod  est 
melius,est  magis  amandum;  et  quoad  hoc, 
debet  homo  magis  diligere  patrem  suum 
quam  filium,  quoniam  pater  habet  ratio- 
nem  causse  atque  principii,  filius  autem 

C  rationem  effectus.  Secundo,  ex  parte  sub- 
jecti  diligentis  :  et  sic  quod  magis  con- 
junctum  est,  magis  diligitur;  et  ita  plus 
diligit  homo  filium  suum  quam  patrem, 
ut  octavo  Ethicorum  habetur.  Primo,  quia 
parentes  diligunt  filios  tanquam  aliquid 
sui,  quum  filius  sit  de  substantia  patris; 
pater  autem  non  est  aliquid  filii.  Secun- 
do,  quia  parentes  sunt  certiores  quod  filii 
sunt  eorum  quam  econtrario.  Tertio,  quo- 
niam  filius  est  parenti  propinquior,  quum 
sit  quasi  pars  ejus.  Quarto,  quia  parentes 

D  diutius  dilexerunt  filios  quam  econtrario. 
Amor  autem  tanto  est  fortior,  quanto  diu- 
turnior.  Hinc  secundum  Philosophum  oc- 
tavo  Ethicorum,  parentes  naturaliter  plus 
diligunt  filios  quam  diligantur  ab  eis.  Ve- 
rumtamen  in  necessitatis  articulo  obligan- 
tur  filii  potissime  providere  parentibus, 
proptcr  beneficia  praecipua  ab  ipsis  acce- 
pta.  —  Praeterea,  pater  in  quantum  pater, 
per  se  loquendo,magis  est  diligendus  quam 
mater  in  quantum  mater,  quamvis  aliunde 
propter  speciales  rationes  atque  virtutes 

oppositum  possit  accidere.  Pater  quippe 
et  mater  amantur  ut  principia  naturalis 
originis.  Pater  autem  habet  excellentiorem 
principii  rationem  quam  mater,  quum  ha- 
beat  se  per  modum  activi  principii,  in  cu- 
jus  semine  est  virtus  formativa  :  sicque 
magis  disponit  ad  formee  substantialis  sus- 
ceptionem  quam  mater,  quse  se  habet  per 
modum  patientis  ac  passivi  principii.  — 
Simili  modo,  magis  amandi  sunt  parentes 
quam  uxor  ex  parte  objecti  amoris,  quod 
est  bonum  :  quia  parentes  habent  ratio- 
nem  principii  respectu  filiorum.  Ex  par- 
te  autem  subjecti  amoris,  magis  diligitur 
uxor,quoniam  magis  conjungitur  et  unum 
efficitur  viro.  — Insuper  amandus  est  pro- 
ximus  magis  quam  proprium  corpus,quum 
magis  susceptivus  sit  beatitudinis.  Non  ta- 
men  tenetur  homo  corpus  suum  expone- 
re  mortis  periculo  pro  proximis,  nisi  ei 
immineat  cura  salutis  pro  illo.  Quod  si 
ultra  hoc  sponte  exponat  corpus  suum  pe- 
riculo  tali,  perfectionis  hoc  est,  non  ne- 
cessitatis.  —  Denique  advertendum,  quod 
actus  proportionatur  objecto  atque  agenti; 
et  ex  objecto  recipit  speciem,  ex  virtute 
vero  agentis  intensionem  et  remissionem  : 
sicut  et  motus  specificatur  a  termino  ad 
quem,  velocitatem  autem  et  tarditatem  sor- 
titur  ex  dispositione  moventis.  Sic  et  di- 
lectio  speciem  habet  a  suo  objecto,  inten- 
sionem  autem  sui  actus  ex  dispositione 
amantis.  Meliores  ergo  sunt  amplius  dili- 
gendi  quantum  ad  speciem  dilectionis. 
Melioribus  namque  debemus  velle  majus 
bonum,  seu  ampliorem  divinse  bonitatis 
ac  salutis  participationem  :  quemadmo- 
dum  caritas  eequitasque  requirunt,  ut  ordo 
divinae  justitise  conservetur  in  rebus.  Sed 
ex  parte  diligentis,  majori  seu  intensiori 
amoris  affectu  diligendi  sunt  propinquio- 
res  :  quibus  minus  bonum  volumus,  in- 
tensiori  affectu  quam  melioribus  majus 
bonum.  Propinquiores  quoque  pluribus 
modis  diligimus,  secundum  quod  eis  in 
pluribus  communicamus.  Omnes  autem 
inferiores  amicitiae  ad  caritatem  sunt  or- 
dinanda}.  —  In  patria  demum  ordo  cari- 


A  tatis  manebit  quantum  ad  hoc  quod  Deus 
super  omnia  diligetur.  Se  ipsum  vero  Be- 
atus  minus  diligit  quam  beatiorem  ac  me- 
liorem,  quantum  ad  bonum  optatum  :  quo- 
niam  majorem  gloriam  vult  meliori;  nec 
est  ibi  locus  amplius  proficiendi.  Tamen 
ex  parte  subjecti  plus  diliget  se  quam  me- 
liorem,  quia  intensiori  affectu  diliget  se 
quam  illum.  Considerando  quoque  proxi- 
morum  ordinem  ad  invicem,  ille  in  patria 
simpliciter  magis  amabitur,  qui  melior  ac 
Deo  exstat  propinquior.  Heec  Thomas  in 

B  Summa,  ubi  de  his  diffuse  pertractat. 
At  vero  Petrus  :  Unumquodque,  ait,  cu- 
pit  conservationem  sui  ipsius  potius  quam 
alterius.  Hinc  habitus  caritatis  primo  in- 
clinat  ad  diligendum  illud  a  quo  princi- 
paliter  est  et  conservatur,  videlicet  Deum  ; 
secundo,  ad  id  in  quo  secundario  est,  hoc 
est  proprium  subjectum;  tertio,  ad  id  in 
quo  tertio,  puta  in  proximo,  in  quo  est 
sicut  in  simili  sibi;quarto,ad  id  in  quo  est 
sicut  instrumento  quo  utitur,  scilicet  in 
proprio  corpore.  —  Major  autem  est  di- 

C  lectio  patrum  ad  filios,  deinde  filii  ad  pa- 
trem.  Hanc  dilectionem  sequitur  dilectio 
filies  ad  patrem ;  deinde  dilectio  filii  ad 
matrem,  et  econverso;  hanc  illa  quse  est 
f ilise  ad  matrem,  et  econtra.  In  hac  autem 
linea  parentum  magis  debet  proles  dilige- 
re  parentem  quam  econverso.  Nam  filius 
totum  suum  esse  habet  a  parente,  sed  pa- 
rens  non  dat  totum  suum  esse  filio.  Item 
ratione  obligationis,  quia  ut  dicit  Hugo  de 
S.  Victore,  amor  patris  in  filium  est  totus 
gratuitus,  amorque  filii  in  patrem  est  to- 

D  taliter  debitus  :  ergo  magis  tenetur  filius 
ad  dilectionem  patris  quam  econverso. 
Propter  quod  expressius  hoc  jubetur  in 
lege,  quee  debitum  pensat.  Heec  Petrus. 

Porro  Richardus  in  his  recitat  responsio- 
nes  Thomee  ad  haec  :  an  homo  magis  debet 
diligere  patrem  quam  filium;et  utrum  ma- 
gis  diligere  debet  uxorem  quam  patrem 
vel  matrem.  Et  apparet  Richardo,  quod  so- 
lutiones  Thomse  non  satisfaciant  qusestioni- 
bus  istis  :  quia  ex  eis  non  innotescit,  quis 
horum  magis  sit  diligendus  omnibus  com- 

putatis.  Ideo  addit,  quod  filius  absolute 
magis  debet  diligere  patrem,quoniam  plu- 
ra  ab  eo  beneficia  est  sortitus,  et  in  amore 
magis  praeventus  a  patre.  —  Similiter  ho- 
mo,absolute  loquendo,  magis  debet  dilige- 
re  parentes  quam  conjugem :  quoniam  for- 
tior  est  conjunctio  illa  fundata  super  pro- 
pinquissimum  gradum  naturae,  quae  est  ad 
parentes,  quam  illa  quae  fundata  est  super 
mutuum  consensum  per  verba  de  praesenti 
inter  conjugatos.  —  Insuper  addit  Richar- 
dus,  quod  quamvis  magis  diligendi  sint 
propinqui  quam  extranei,  loquendo  in  ge- 
nerali ;  attamen  extraneus  posset  tam  mul- 
tum  excedere  in  bonitate,  et  propinquus 
posset  in  gradu  tam  remoto  attinere,  quod 
magis  diligendus  esset  extraneus  quam 
propinquus.  —  Interim  addit,  quaedam  cre- 
ata  etiam  intensiori  affectu  esse  diligenda 
quam  ipsemet  amans,  scilicet  propter  pri- 
vilegiatam  bonitatem  ipsorum,  ut  sunt  hu- 
manitas  Christi  et  gloriosissima  Virgo,  ex 
quarum  etiam  bonitate  majus  bonum  pro- 
venit  nobis  quam  ex  parentibus  propriis. 
—  Postremo  adjungit,  quod  homo  magis 
diligere  debet  patrem  carnalem  quam  spi- 
ritualem,  optando  patri  carnali  majus  bo- 
num  et  ex  majori  affectu  :  quamvis  et- 
enim  homo  susceperit  beneficium  majus 
a  patre  spirituali  quam  a  patre  carnali, 
tamen  pater  spiritualis  non  est  ita  vere  ac 
proprie  causa  beneficii  spiritualis,  sicut 
pater  carnalis  beneficii  carnalis.  Siqui- 
dem  pater  spiritualis  non  est  causa  illius 
beneficii  nisi  dispositiva  et  ministerialis; 
pater  autem  carnalis,  causa  est  effectiva. 
Haec  Richardus. 

Bonaventura  vero  affirmat  :  Sicut  ait 
Ambrosius,  secundum  ordinem  caritatis 
parentes  praeponendi  sunt  filiis  in  aman- 
do,  ceteris  paribus.  Amor  namque  gratui- 
tus  facit  hominem  perceptorum  beneficio- 
rum  memorem  esse.  Plura  autem  et  majora 
beneficia  percepimus  a  parentibus  quam 
a  filiis  :  ideo  secundum  jus  divinum  plus 
eis  tenemur,  atque  eorum  salutem  plus 
desiderare  et  procurare  debemus.  Verum- 
tamen  naturalis  affectus  magis  inclinatur 


A  ad  filios,  quia  natura  in  suo  simili  appetit 
conservari,  magisque  diligit  illud  in  quo 
principalius  habet  salvari.  Pater  autem 
secundum  naturam  salvatur  in  filio,  quo- 
niam  esse  ejus  continuatur  in  illo  :  hinc 
magis  cupit  illum  sibi  esse  superstitem, 
quam  parentem.  Dilectio  autem  gratuita 
magis  respicit  beneficiorum  collationem, 
ac  supernae  patriae  impletionem,  ad  quam 
indifferenter  pater  et  filius  comparantur. 
—  Si  vero  objiciatur,  quod  gratia  debet 
esse  conformis  naturae;  dicendum,  quod 

B  natura  in  aliquibus  currit  consona  via  cum 
gratia,  in  quibusdam  opposita,  in  aliqui- 
bus  disparata.  Nempe,  in  hoc  quod  homo 
plus  diligit  se  quam  proximum,  natura 
gratiae  concordat;  in  hoc  autem  quod  di- 
ligit  se  plus  quam  Deum,  gratiae  contra- 
riatur  ;  sed  in  hoc  quod  diligit  filium 
plus  quam  patrem,  procedit  via  diver- 
sa  seu  disparata.  Hinc,  superveniens  gra- 
tia  in  primo  affectu  ordinem  salvat  ac 
perficit ;  in  secundo  simpliciter  mutat ; 
in  tertio  novum  ordinem  tribuit,  ita  ta- 

G  men,  quod  illum  affectum  non  extermi- 
nat.  Unde  aestimo,  quod  homo  in  cari- 
tate  exsistens,  parentes  ac  filios  habens, 
dum  movetur  affectu  dilectionis  gratuitae, 
magis  desiderat  parentum  salutem ;  dum 
vero  movetur  affectu  naturae,  magis  cupit 
prolis  salutem.  Nec  est  in  hoc  oppositio 
dilectionis  naturalis  ad  gratuitam,  propter 
considerationem  diversam.  —  Haec  Bona- 
ventura.  Qui  respondendo  ad  istud,  utrum 
domesticus  sit  extraneo  praeferendus,coin- 
cidit  cum  praeinducta  responsione  Alberti. 

D  Durandus  quoque  circa  haec  multa  con- 
scribit,  quae  videntur  veritatem  magis  in- 
volvere  quam  elucidare  :  ideo  dimittuntur. 
Postremo,  quia  Magister  in  fine  hujus 
distinctionis  tractat  de  caritatis  incremen- 
to  ac  gradibus,  quidam  doctores  inde  hic 
aliquas  proferunt  quaestiones ;  de  quibus 
pertranseo,  quoniam  super  primum,  di- 
stinctione  septimadecima,  pertractata  est 
materia  ista  diffuse.  Propter  quod  Bona- 
ventura,  Richardus,  et  alii  multi,  super 
hoc  nihil  hic  tangunt. 


LIBER  III   SENTENTIARUM.   —  DIST.   XXX  493 


DISTINCTIO  XXX 


Si  melius  est  diligere  amicos  quam  inimicos,  vel  econverso. 

HIG  solet  quaeri,  quid  potius  sit  plurisque  meriti,  diligere  amicos,  an  diligere 
inimicos.  Sed  haec  comparatio  implicita  est.  Si  enim  conferatur  dilectio 
amicorum  tantum,  dilectioni  amicorum  et  etiam  inimicorum,  perspicua  est 
solutio.  Sed  si  in  aliquo  uno  homine  qui  diligit  simul  amicum  et  inimicum,  quid 
horum  potius  sit  quaeratur,  obscura  est  responsio  :  quia  de  motu  mentis  agitur,  de 
quo  non  est  nobis  facile  judicium,  an  unus  et  idem  motus  sit  erga  amicum  et 
inimicum,  sed  erga  amicum  intensior ;  an  duo,  unus  erga  inimicum,  qui  dicitur 
difficilior,  alter  erga  amicum,  qui  videtur  ferventior.  Nec  incongrue  putatur  melior 
qui  est  ferventior;  vel  si  unus  idemque  est,  idem  potior  ubi  est  ardentior,  non 
improbe  aestimatur.  —  Augustinus  tamen  sentire  videtur,  majus  esse  diligere  ini- 
micum  quam  amicum  :  quia  perfectorum  esse  dicit  diligere  inimicos  et  benefacere 
eis;  neque  hoc  a  tanta  multitudine  impleri,  quanta  exauditur  in  Oratione  dominica, 
quum  dicitur  :  Dimitte  nobis  debita  nostra  sicut  et  nos  dimittimus  debitoribus  Matth.w, 
nostris.  Illam  enim  sponsionem  dicit  a  multis  impleri  qui  nondum  diligunt  inimi- 
cos.  Ait  enim  sic  :  Magnum  est  erga  eum  qui  tibi  nihil  mali  fecerit,  esse  benevolum  Aug.Enci.i- 

rid  c  73 

et  beneficum;  illud  multo  grandius  et  magnificentissimae  bonitatis  est,  ut  tuum 
quoque  inimicum  diligas,  et  ei  qui  tibi  malum  vult,  et  si  potest  facit,  tu  semper 
bonum  velis  faciasque  quod  possis,  audiens  dicentem  Jesum  :  Diligite  inimicos  Matth.  v, 

44 

vestros,  et  benefacite  his  qui  odiunt  vos,  et  orate  pro  persequentibus  et  calumnian- 
tibus  vos.  Sed  quoniam  perfectorum  filiorum  Dei  est  istud,  quo  quidem  se  debet 
omnis  fidelis  extendere,  et  humanum  animum  ad  hunc  affectum,  orando  Deum, 
secumque  agendo  luctandoque,  perducere;  tamen  quia  hoc  tam  magnum  bonum 
tantae  multitudinis  non  est,  quantam  credimus  exaudiri,  quum  dicitur  in  Oratione, 
Dimitte  nobis  debita  nostra  sicut  et  nos  dimittimus  debitoribus  nostris,  procul 
dubio  verba  sponsionis  hujus  implentur,  si  homo  qui  nondum  ita  profecit  ut  etiam 
diligat  inimicum,  tamen  quando  rogatur  ab  homine  qui  peccavit  in  eum,  ut  ei 
dimittat,  dimittit  ex  corde ;  qui  etiam  sibi  roganti  vult  dimitti,  quum  orat  et  dicit, 
Sicut  et  nos  dimittimus  debitoribus  nostris.  Quicumque  vero  rogat  hominem  in  Aug.op.cit. 
quem  peccavit,  si  peccato  suo  movetur  ut  roget,  non  est  adhuc  deputandus  inimi-  c' 
cus,  ut  eum  diligere  sit  difficile  sicut  erat  quando  inimicitias  exercebat.  Quisquis 
vero  roganti  et  pcenitenti  non  dimittit,  non  sestimet  a  Domino  sua  peccata  dimitti, 
quia  mentiri  Veritas  non  potest,  quae  quum  docuisset  orationem  hanc,  in  ea  positam 
sententiam  commendavit,  dicens  :  Si  dimiseritis  hominibus  peccata  eorum,  dimittet  Matth.vi, 

14   15 

et  vobis  Pater  vester ;  si  vero  non  dimiseritis,  nec  Pater  vester  dimittet  vobis  pec- 

cata  vestra.  —  Ecce  hinc  haberi  videtur  quod  et  praetaxavimus,  scilicet  majoris 
virtutis  esse  diligere  inimicum  et  benefacere  ei,  quam  illum  qui  nihil  mali  fecit 
nobis,  vel  amicum.  Quod  si  quis  concedere  simpliciter  noluerit,  dicens,  Intensius 
diligitur  amicus  quam  inimicus,  et  ideo  illud  potius  isto ;  determinet  ista  secundum 
praemissam  intelligentiam,  dicens  ibi  comparationem  factam  inter  dilectionem  qua 
diligitur  tantum  amicus,  et  illam  qua  amicus  et  inimicus  diligitur.  —  Illud  vero 
quod  sequitur,  magis  nos  movet,  quod  scilicet  dicit,  non  esse  tantae  multitudinis 
diligere  inimicos,  quanta  exauditur  quum  dicitur,  Dimitte  nobis  debita  nostra,  etc. ; 
ubi  dat  intelligi,  quod  alicui  a  Deo  dimittantur  peccata  non  diligenti  inimicum,  si 
tamen  fratri  roganti  qui  in  se  peccavit,  dimittit.  Sed  quum  peccata  non  dimittantur 
alicui  adulto  nisi  caritatem  habeat,  sequitur  ut  caritatem  habeat  qui  non  diligit 
inimicum.  Quomodo  ergo  nomine  proximi  omnis  homo  intelligitur  in  illo  mandato, 
Matth.  Diliges  proximum  tuum  sicut  te  ipsum  ?  Si  enim  omnis  homo  proximus  est,  tunc 
et  inimicus.  Praecipimur  ergo  et  inimicos  diligere.  Et  quia  illud  praeceptum  generale 
est,  omnibus  praecipitur  omnes  homines  diligere,  etiam  inimicos.  Quidam  quod 
hic  dicitur  simpliciter  tenere  volentes,  illud  praeceptum  determinant  dicentes,  illic 
perfectis  dari  in  praeceptum  diligere  omnem  hominem,  etiam  inimicum,  minoribus 
vero  in  consilium;  in  praeceptum  vero  eos  diligere  qui  nihil  mali  fecerunt  eis,  et 
inimicos  non  odire.  Sed  melius  est  ut  intelligatur  omnibus  illo  mandato  praecipi 
cunctos  diligere,  etiam  inimicos  :  cui  sensui  attestantur  superius  positae  auctorita- 
tes,  et  aliae  multae.  Ulud  vero  Augustini  novissime  positum,  de  perfecta  caritate 
dictum  intelligitur,  quae  tantum  est  perfectorum,  qui  non  solum  amicos,  sed  etiam 
inimicos  perfecte  diligunt,  eisque  benefaciunt  :  quae  perfectio  dilectionis  non  est 
tantae  multitudinis,  quanta  exauditur  in  Oratione  dominica.  Et  hoc  revera  grande 
est  et  eximiae  bonitatis,  scilicet  perfecte  diligere  inimicum.  Ita  et  quum  dicit,  im- 
pleri  verba  illius  sponsionis  ab  homine  qui  non  ita  profecit  ut  diligat  inimicum,  de 
dilectione  perfecta  accipiendum  est. 

A  quantum  ad  omnes  credentes.  Et  circa  hoc 
SUMMA  argumentative    procedit.   Interrogat   quo- 

DISTINGTIONIS    TRICESIM/E  ^ue'  ^1"0"  h°rum  ^  amplius  arduum  at- 

que  difficile,  ac  tandem  circa  haec  deter- 
minat  veritatem. 

COMPLETA  distinctione  de  ordine  cari- 
tatisjam  inducitur  quaestio  circa  prae- 
habita,  quid  melius  sit  magisque  merito-  QUiESTIO   PRIMA 

rium,  diligere  ex  caritate  amicos,  an  ex 
caritate  diligere  inimicos.  Quocirca  decla- 

rat  duplicem  esse  intellectum  hujus  qua>      TTIc  quaoritur,  An  inimicos  diligere 
siti.  Insuper  circa  ha3C  sciscitatur,  an  idem      JLJL  in  effectu  et  amicitiee  signis, 
sit  motus  seu  actus  caritatis  quo  amicum  B  sit  de  necessitate  salutis. 
et  inimicum    diligimus.   Deinde   inquirit,  In  qua  quaestione  supponitur,  quod  ini- 

an  inimicos  diligere  cadat  sub  praecepto      micos  diligere  teneamur,  et  quaeritur,  an 

etiam  caritatis  effectum  seu  actum  ac  si- 
gna  ipsis  ostendere  sit  preeceptum. 

Quod  autem  inimicos  diligere  consilium 
sit,  non  praeceptum,  Magister  in  littera 
persuadere  videtur  auctoritatibus  Augusti- 
ni.  —  Probatur  quoque,  quia  hoc  videtur 
contra  rationem,  contra  naturam,  et  con- 
tra  justitiam.  Ratio  enim  dictat,  ut  unicui- 
que  fiat  sicut  promeruit,  et  influatur  se- 
cundum  capacitatem  ipsius,  et  corruptivis 
et  laesionibus  resistatur,  quoniam  unum- 
quodque  naturaliter  appetit  sui  ipsius  con- 
servationem  :  adversariis  ergo  et  inju- 
riantibus  est  repugnandum.  —  Insuper, 
Christus  non  venit  legem  solvere,  sed 
implere.  Ipse  autem  in  Evangelio  loqui- 
uth.  v,  tur  :  Audistis  quia  dictum  est  antiquis, 
X1X'  Diliges  amicum  tuum,  et  odio  habebis 
inimicum  tuum.  Ergo  Christus  hoc  adim- 
plevit. 

Insuper,  quod  signa  amicitiae  exhibere 
adversariis  sit  preeceptum,  apparet,  quia 
per  hoc  scandala  evitantur,  offensus  pla- 
catur,  caritas  reparatur,  et  homo  assuescit 
frangere  semetipsum.  —  Christus  quoque 
tth.v,  videtur  hoc  preecepisse,  dicendo  :  Diligite 
inimicos  vestros,  benefacite  his  qui  ode- 
runt  vos. 

Hic  respondet  Antisiodorensis  tertio 
Summae  suae  libro  :  Si  sumatur  dilectio 
pro  affectu  diligendi  tantum,  tunc  verum 
est  quod  quicumque  diligit  ex  caritate 
amicum,  diligit  inimicum,  et  econtrario. 
Attamen  melius  est  diligere  amicum  quam 
inimicum,  quoniam  aliis  paribus,  dile- 
ctio  amici  semper  exstat  intensior  atque 
ferventior  quam  dilectio  inimici,  si  fiat 
comparatio  motus  ad  motum.  Si  autem 
conferatur  affectus  diligendi  amicum  ad 
affectum  diligendi  inimicum  simpliciter, 
non  prout  est  ex  caritate,  sic  melius  est 
inimicum  diligere  quam  amicum  :  quia 
inimicum  diligere  caritatem  importat,  non 
autem  diligere  amicum.  —  Istud  Antisio- 
dorensis  obscure  prosequitur,  nec  videtur 
resoluta  responsio. 

Albertus  vero  suum   sentire   exprimit 


A  clare,  et  deinde  responsionem  praetactam 
enarrat  :  Simpliciter  (inquiens)et  absolute 
melius  est  diligere  inimicum,  quam  ami- 
cum  diligere.quia  Matthsei  quinto  ait  Glos- 
sa,  cumulum   esse  perfectionis   inimicos 
diligere.  Super  illud  quoque  in  Psalmo, 
Considerabo  mirabilia  de  lege  tua,  asserit  Ps.  cxvm, 
Glossa  :  In  operibus  Dei  nihil  mirabilius,  l8" 
quam  inimicum  diligere.  Rursus,  S.  Ber- 
nardus  super  illud,  Majorem  caritatem  ne-  Joann.w, 
mo  habet,  addit  :  Tu,  Domine,  habuisti  13, 
majorem,qui  etiam  pro  inimicis  tuam  ani- 

B  mam  posuisti.  Unde  et  Apostolus  ad  Ro- 
manos  :  Commendat  caritatem   suam  in  Rom.y, s, 
nobis  Deus,  quoniam  quum  adhuc  inimici 9' 
essemus,  Christus  pro  nobis  mortuus  est. 
Amplius,  super  illud  Matthaei,  Diligite  ini-  Matth.v, 
micos   vestros,  Glossa  effatur  :  Ecce  ad  44' 
quantam  perfectionem  nos  provehit.  Item 
secundum   Philosophum,  virtus   est  ulti- 
mum  potentiae  in  re.  Majoris  autem  poten- 
tiae  est  caritas  quae  diligit  inimicum.  Et 
sicut  fortior  est  ignis  qui  calefaciendo  ad 
remota  pertingit,  sic  caritas  quee  diligendo 

C  usque  ad  inimicos  extenditur. 

Aliqui  tamen  dicunt,  quod  in  his  duo- 
bus  potest  fieri  comparatio  status  ad  sta- 
tum,  vel  actus  ad  actum,  vel  habitus  ad 
habitum ;  et  heec  omnia  vel  in  eodem  ho- 
mine,  aut  in  diversis.  Si  fiat  comparatio 
status  ad  statum  in  diversis  hominibus, 
dicunt  quod  melius  sit  diligere  inimicum, 
quia  hoc  indicat  statum  perfectionis,  aliud 
autem  non.  Si  vero  in  eodem  homine,  ad- 
huc  istud  est  melius  :  quia  sic  diligere 
inimicum  preesupponit  amicorum  dilecti- 

D  onem,  non  econtrario.  Quod  si  fiat  com- 
paratio  habitus  ad  habitum  in  eodem  ho- 
mine,  comparatio  nulla  est  :  quoniam  in 
eodem  homine  non  est  nisi  unus  habitus 
caritatis,  sed  in  diversis  habent  se  sicut 
excedentia  et  excessa.  Si  autem  fiat  com- 
paratio  actus  ad  actum  :  quoniam  actus 
diversi  sunt  tam  in  homine  uno  quam  in 
pluribus,  dicunt  quod  unus  actus  est  me- 
lior  secundum  quid,  et  alius  secundum 
quid.  Quum  enim  eequales  sint  habitus,  ut 
supponit  comparatio,  tunc  propter  dulce- 

dinem  et  fervorem  plus  valet  amici  dile-  A 
ctio  ad  beatitudinis  cumulum  ;  dilectio 
vero  inimici  plus  valet  ad  peccati  dimis- 
sionem,  et  ad  hoc  redit  fere  omnium  so- 
lutio  magistrorum.  —  Verum  mihi  videtur, 
quod  Christus  intendit  docere,  quod  ini- 
mici  dilectio  absolute  sit  melior  :  quia 
fortioris  est  caritatis,  et  magis  super  na- 
turam.  Insuper  mihi  apparet,  non  esse  de 
necessitate  praecepti  ostendere  inimicis  si- 
gna  dilectionis.  Nec  omnes  ad  hoc  tenen- 
tur  nisi  in  casu,  ut  si  videant  inimicum 
in  necessitudine  positum,  aut  si  veniam  B 
postulet  non  irridens ;  et  si  salutet,  resa- 
lutandus  est,  quum  probabile  aestimetur 
quod  ex  irrisione  id  non  agat.  Perfecti  de- 
mum  propter  scandalum  evitandum,  prae- 
cipue  coram  his  qui  sciunt  ipsos  esse 
offensos,  tenentur  signa  dilectionis  offer- 
re.  —  Haec  Albertus. 

At  vero  Thomas  :  Inimicos,  ait,  tenemur 
diligere,  quia  beatitudinis  sunt  capaces, 
et  intellectuali  natura  nobiscum  commu- 
nicant,secundum  quam  communicare  que- 
unt  nobiscum  in  vita  divina,quamdiu  sunt  C 
viatores.  Diligere  autem  inimicos  quan- 
tum  ad  ostensionem  signorum  benevolen- 
tiae,  perfectionis  est,  nec  ad  hoc  omnes 
tenentur ;  sed  optare  eis  gratiam  ac  salu- 
tem,  hoc  necessitatis  est.  In  veteri  quoque 
lege  homines  tenebantur  ad  inimicorum 

£e».xix,i8.  dilectionem,quum  scriptum  sit:Non  quae- 
res  ultionem,  nec  memor  eris  injuriae  ci- 

Prov.  xxiv,  vium  tuorum.  Atque  alibi  :  Si  ceciderit 

17"  inimicus  tuus,  ne  gaudeas.  Idcirco  quod 

Matth.v,  Christus  ait,  Audistis  quia  dictum  est  an- 

43'  tiquis,  Diliges  amicum  tuum,  et  odio  ha-  D 

bebis  inimicum  tuum  :  quantum  ad  hanc 
ultimam  clausulam,  nusquam  invenitur 
in  littera  legis,  sed  additum  est  ex  intel- 
lectu  Judaeorum  erroneo,  qui  hoc  conclu- 

Zotjux,18.  debant  ex  eo  quod  jussum  fuit,  Diliges 
amicum  tuum.  In  Evangelio  vero  est  ad- 
ditum  consilium  de  ostensione  benevolen- 
tise  ad  inimicum. 

Quocirca  sciendum,  quod  effectus  cari- 
tatis  debet  correspondere  ejus  affectui  : 
ideo  prout  quis  tenetur  ad  aifectum  cari- 


tatis  circa  inimicum,  ita  tenetur  ad  ipsum 
ostendere  caritatis  officium.  Caritas  autem 
respicit  bona  gratiae  ac  gloriae,  cunctis  fi- 
delibus  communia  actu  vel  potentia  :  id- 
circo  communior  latiorque  consistit  omni 
amicitia  alia.  Quod  autem  commune  est, 
vehementius  est  adhaerens,  quod  vero  est 
proprium,  plura  includit  actu ;  et  perfe- 
ctio  ipsius  communis,  est  in  hoc  quod  se 
extendit  ad  omnia  illa  quae  complectitur 
proprium  :  quemadmodum  esse  vehemen- 
tius  inhaeret  quam  vivere,  quod  tamen 
aliud  includit  ultra  esse.  Ita  caritas  vehe- 
mentius  appetit  aliis  charismata  gratiae, 
quam  aliqua  amicitia  alia  optet  bona  cor- 
respondentia  amicitiae  illi ;  non  tamen  est 
de  necessitate  caritatis,  sed  de  ejus  per- 
fectione,  quod  se  ad  bona  illa  extendat. 
Itaque  ex  caritate  tenemur  odientibus  bo- 
na  aeterna  optare,  et  quae  eis  necessaria 
sunt  ad  illa.  Quumque  remotio  mali  prae- 
cedat  ordine  generationis  adeptionem  bo- 
ni,  idcirco  affectus  nulli  optat  bonum  cui 
optat  malum  oppositum  secundum  quod 
malum.  Hinc  quamvis  sit  de  perfectione 
caritatis  optare  inimicis  temporalia  bona, 
tamen  de  necessitate  salutis  est,  non  op- 
tare  eis  mala  ut  talia,  nisi  per  accidens, 
prout  eis  expediunt.  Sic  et  cooperari  ini- 
micis  debemus  ad  vitam  beatam,  loco  et 
tempore  opportuno,  saltem  pro  ipsis  oran- 
do  in  generali,  seu  a  communi  oratione 
eos  non  excludendo ;  et  ultra  hoc  benefa- 
cere  eis,  est  perfectionis,  nisi  incumbat 
necessitas. 

Nunc  considerandum,  quid  majoris  sit 
meriti,  diligere  inimicum  aut  amicum.  Ad 
quod  dicendum,  quod  comparatio  dilecti- 
onum  istarum  intelligi  potest  dupliciter, 
utpote,  quantum  ad  actum,  et  quantum  ad 
habitum.  Si  quantum  ad  actus,  sciendum 
quod  dum  quaeritur  de  duobus  actibus 
quis  sit  melior  magisque  meritorius,  in- 
telligitur  de  actibus  illis  per  se  loquendo 
secundum  genus  suum.  Contingit  namque 
quod  id  quod  secundum  genus  suum  est 
ininus  bonum,aliquo  adveniente  fiat  meli- 
us  :  sicut  parvum  opus  ex.  magna  caritate 

factum,  magis  est  meritorium  quam  ma- 
gnum  ex  parva.  Bonitas  autem  actus  ad 
duo  mensuratur,  ex  quibus  recipit  bonita- 
tem,  puta  :  ex  termino  seu  objecto,  et  ex 
principio,  quod  est  voluntas.  Et  ex  termi- 
no  habet  speciem  bonitatis ;  ex  voluntate 
autem,  rationem  merendi :  quia  secundum 
hoc  est  in  potestate  facientis  quod  ex  vo- 
luntate  procedit.  Si  ergo  comparemus  dile- 
ctionem  amici  et  inimici  quantum  ad  ter- 
minos  seu  objecta,  quum  objectum  magis 
competens  dilectioni  sit  amicus  quam  ini- 
micus,  sic  melius  est  diligere  amicum 
quam  inimicum.  Si  vero  comparemus  di- 
lectiones  amici  et  inimici  ad  principium, 
quod  est  voluntas,  sic  ubi  est  major  volun- 
tatis  conatus,  ibi  est  meritum  majus  :  quia 
quo  major  est  voluntatis  conatus,  tanto  est 
ferventior  voluntas  de  fine,  propter  quem 
attentat  illud  quod  secundum  se  magis  si- 
bi  repugnat,  quamvis  sit  magis  remissa 
quandoque  circa  illud  ad  quod  magis  co- 
natur.  Meritum  autem  consurgit  ex  hoc 
quod  voluntas  circa  finem  afficitur.  Idcir- 
co  si  ita  comparemus  istas  dilectiones,  di- 
lectio  inimici  magis  est  meritoria  in  quan- 
tum  hujusmodi  :  quia  ut  talis,  majorem 
requirit  conatum  et  majorem  fervorem 
circa  finem,  quamvis  amici  dilectio  sit 
magis  intensa  circa  objectum  ;  sed  amici 
dilectio  est  melior  quantum  ad  bonitatem 
essentialem  quae  consequitur  speciem  ac- 
tus,  quia  actus  specificatur  ex  objecto.  Si 
autem  comparentur  istae  dilectiones  quan- 
tum  ad  habitus,  sic  oportet  ut  vel  intelli- 
gatur  de  dilectione  inimicorum  quae  est 
necessitatis  :  et  sic  nulla  est  comparatio, 
quoniam  idem  est  habitus  et  aequalis  re- 
spectu  utriusque ;  vel  de  dilectione  inimi- 
corum  quae  est  perfectionis  :  sicque  dile- 
ctio  inimicorum  dilectionem  amicorum 
includit,  non  econtrario.  Ideo  talis  ini- 
micorum  dilectio  est  melior.  Porro,  quod 
tth.  v,  ait  Salvator,  Si  dilexeritis  eos  qui  vos  di- 
ligunt,  quam  mercedem  habebitis  ?  in- 
telligitur  de  dilectione  qua  solum  amici 
diliguntur  cum  exclusione  dilectionis  ini- 
micorum  :  quae  dilectio  non  procedit  ex 

T.  23. 


A  gratia,  nec  meritoria  est.  —  Haec  Thomas 
in  Scripto. 

Insuper  in  secunda  secundae,  quaestione 
vicesima  quinta  :  De  inimico,  ait,  tripli-  art.  8. 
citer  possumus  loqui.  Primo,  secundum 
quod  inimicus  est  :  et  ita  non  est  diligen- 
dus,  quia  hoc  esset  inimicitiam  et  vitium 
ejus  diligere.  Secundo,  quoad  ejus  natu- 
ram,  tamen  in  universali,  in  quantum  est 
homo  :  sicque  dilectio  inimici  est  de  ne- 
cessitate  salutis,  quoniam  a  generali  dile- 
ctione  qua  Deus   proximusque  diligi  ju- 

B  bentur,  excludendus  non  est.  Tertio,  ut 
singularis  persona  :  et  sic  inimicorum  di- 
lectio  non  est  absolute  de  necessitate  sa- 
lutis  :  quoniam  non  tenemur  in  speciali 
motum  dilectionis  ad  inimicum  habere, 
sicut  neque  ad  amicos,  quum  impossibile 
sit  singulos  homines  sigillatim  diligere. 
Verumtamen  talis  dilectio  inimici  necessa- 
ria  est  quantum  ad  animi  praeparationem, 
ut  paratus  sit  corde  subvenire,  si  articulus 
necessitatis  occurreret.  Alias  hoc  facere 
perfectionis  est  :  nempe  dum  homo  Deum 

C  perfectissime   diligit,  tunc  homines   uni- 
versos  tanto  plus  amat,  quanto  plus  diligit 
Deum.    Et  quantum   ad    hoc,   verificatur 
quod  Augustinus  in  Enchiridio  protesta- 
tur  :  Hoc  tantum  bonum,  ut  inimicos  dili-  cf.p.m. 
gere,  non  est  multitudinis  tantae,  quantam 
credimus  exaudiri  in  oratione  qua  dicitur, 
Dimitte  nobis  debita  nostra.  Praeterea,  eo  Mattk.-n, 
modo  quo  tenemur  inimicos  diligere,  te- 12, 
nemur  eis  effectum  dilectionis  impende- 
re,  et  signa  dilectionis  ostendere.  Haec  ibi. 
In  eadem  denique  Summa,quaestione  vi- 

D  cesima  septima,  respondens  ad  istud,  quid 
sit  magis  meritorium,  diligere  inimicum 
vel  amicum  :  Quum(inquit)dilectio  possit  art.  7. 
referri  ad  diligentem  et  ad  Deum,  qui  est 
causa  et  ratio  diligendi  proximum,dilectio 
amici  praeeminet  dilectioni  inimici  ex  par- 
te  subjecti  amantis,  quia  amicus  est  me- 
lior  atque  conjunctior,  et  per  consequens 
aptior  materia  diligendi.  Propter  quod  ac- 
tus  dilectionis  transiens  super  eum,  est 
melior,  oppositumque  ipsius  est  pejus.  Et- 
enim  gravius  peccatum  est  odire  amicum 

32 

quam  inimicum.  Quantum  vero  ad  id  quod 
est  ratio  diligendi  proximum,  quod  est 
Deus,  dilectio  inimici  praeeminet  dilecti- 
oni  amici  :  primo,  quoniam  hujus  dilecti- 
onis  solus  Deus  est  causa,  amicus  vero  ob 
alias  potest  diligi  causas ;  secundo,  quia 
ex  amore  inimici  ostenditur  fortior  esse 
dilectio  Dei  in  eo  qui  propter  Deum  tam 
difficilem  exsequitur  actum.  Nihilo  minus 
amici  dilectio  secundum  se  ferventior  me- 
liorque  consistit,  et  magis  meritoria  exsi- 
stit.  Ad  rationem  quippe  virtutis  et  me- 
riti,  plus  confert  bonum  quam  difficile. 
Propterea, quamvis  inimici  dilectio  sit  dif- 
ficilior,  non  tamen  sequitur,  quod  melior 
et  magis  meritoria  sit.  Porro  si  amicus 
diligatur  eo  tantum  intuitu  quia  amicus 
est,  et  non  propter  Deum,  tunc  dilectio 
praeponderat  inimici.  Ideo  dicit  Salvator  : 
Matth.  v,  Si  eos  diligitis  qui  vos  diligunt,quam  mer- 
cedem  habebitis  ?  Signum  demum  quod 
amicus  propter  se,non  propter  Deum  ame- 
tur,  est,  quum  ita  diligitur,  quod  inimicus 
oditur.  Haec  Thomas  in  Summa. 

Praeterea  Petrus  compendiose  qusesita 
dissolvens  :  Affectus  (inquit)  dilectionis 
est  duplex  :  primus  innocentiae,  secundus 
beneficentiae.  Primo  affectu  tenemur  om- 
nes  diligere,  etiam  inimicos,  ne  optemus 
eis  mala  in  quantum  mala.  Possumus  ta- 
men  per  accidens  eis  optare  mala  pcenalia, 
in  quantum  credimus  ea  ipsis  aut  rei  pu- 
blicae  expedientia.  Affectus  autem  benefi- 
centiae  duplex  est.  Unus  est  principalis, 
quem  caritas  primo  et  per  se  elicit,  ut 
optare  dilecto  dona  spiritualia  gratiae  ac 
salutis.  Alter  secundarius,  quem  secundum 
quosdam  caritas  imperat,  non  elicit ;  se- 
cundum  alios  vero  elicit,  non  tamen  pri- 
mo  et  per  se  ac  principaliter,  sed  per 
accidens  (idcirco  nec  semper,  quia  non 
semper  expedit  dilecto),  ut  optare  ei  tem- 
poralia  bona.  Primo  modo  tenemur  hoc 
affectu  diligere  inimicos,non  secundo  mo- 
do  :  imo  et  minus  inimicos  Ecclesiae  quam 
personae,  quoniam  inimicis  Ecclesiae  op- 
tare  temporalem  prosperitatem,  imperfe- 
ctionis  cst   magis  quam  perfectionis,  nisi 


A  per  accidens;  inimicis  autem  propriae  per- 
sonae  optare  temporalia  bona,  est  perfe- 
ctionis,  nisi  per  accidens  occurrat  obsta- 
culum,  ut  si  evidenter  obvient  eorum 
saluti  aut  aliorum.  —  Insuper  si  quaera- 
tur,  an  inimicis  veniam  petentibus  tene- 
amur  dimittere,  respondendum  :  Ex  in- 
juria  seu  damno  illato  alicui,  solet  in  eo 
generari  rancor  in  corde,  signum  rancoris 
in  effectu,  et  actio  contra  injuriantem. 
Primum  tenetur  homo  remittere,  id  est 
nunquam  in  corde  suo  tenere.  Secundum 

B  tenetur  remittere  veniam  veraciter  postu- 
lanti,  id  est  parato  emendare  pro  pos- 
se.  Tertium  non  tenetur  remittere.  Haec 
Petrus. 

Idem  Richardus.  Qui  respondendo  ad  is- 
tud,  utrum  majoris  meriti  sit  diligere  ini- 
micum  quam  amicum,  affirmat  :  Ad  vi- 
dendum  quis  duorum  actuum  diligendi  ex 
caritate,  sit  magis  meritorius,  est  respici- 
endum  ad  quatuor  :  primo,  ad  formam, 
quae  est  caritas  ;  secundo,  ad  conatum  vo- 
luntatis  ipsius  amantis ;  tertio,  ad  conve- 

C  nientiam  objecti ;  quarto,  ad  relationem 
ad  finem.  Si  enim  unus  actus  excedit  ali- 
um  in  aliquo  horum,  et  sint  pares  in  aliis 
tribus,  ille  qui  excedit,  est  magis  meri- 
torius.  Unde  si  duo  actus  sint  ex  caritate 
aequali,  et  ex  aequali  voluntatis  conatu,  at- 
que  respectu  objectorum  aeque  conveni- 
entium,  et  unus  referatur  nobiliori  modo 
in  ultimum  finem  quam  alter  ;  ille  qui 
nobiliori  modo  in  ultimum  finem  refer- 
tur,  magis  meritorius  est.  Gonformiter  dici 
potest  de  qualibet  aliarum  conditionum, 

D  aliis  manentibus  paribus.  Dico  ergo,  quod 
si  actus  diligendi  ex  caritate  inimicum,  et 
actus  diligendi  ex  caritate  amicum,  sint 
ex  eodem  habitu  caritatis,  et  ex  aequali 
conatu  voluntatis,  et  aeque  nobili  modo 
referantur  in  ultimum  finem,  quod  magis 
meritorius  est  ille  qui  est  respectu  amici, 
quam  qui  respectu  inimici  :  quia  excedit 
quantum  ad  convenientiam  objecti,  quia 
amicus  est  convenientius  objectum  dile- 
ctionis  quarn  inimicus.  Sciendum  quoque, 
quod   actus   dilectionis   qui   est  respectu 

amici,  quum  sit  ex  aequali  conatu  volun-  A 
tatis  cum  illo  qui  est  respectu  inimici,  ex- 
stat  intensior  :  quia  ad  diligendum  inimi- 
cum  non  ita  juvatur  diligens  a  naturali 
inclinatione,  neque  a  passione,  sicut  juva- 
tur  in  dilectione  amici.  Porro  si  dilectio 
inimici  sit  ex  majori  voluntatis  conatu 
quam  amici  dilectio  (quod  semper  contin- 
git,  quando  dilectio  amici  non  consistit 
intensior  illa),  tunc  inimici  dilectio  magis 
est  meritoria  quam  dilectio  amici,  si  co- 
natus  voluntatis  tantum  excedat  in  dile- 
ctione  inimici  conatum  voluntatis  in  dile-  B 
ctione  amici,  quod  plus  faciat  ad  actus 
bonitatem,  quam  major  convenientia  ob- 
jecti  in  dilectione  amici.  Itaque  constat  ex 
dictis  non  esse  universaliter  verum,  quod 
actus  bonus  tanto  plus  sit  meritorius, 
quanto  difficilior  :  quia  ut  patuit,  magni- 
tudo  et  efficacia  ex  aliis  quoque  causis 
pensantur.  Heec  Richardus. 

Denique,  Bonaventura  multa  circa  haec 
sciscitatur.  Primo,  an  homo  ex  quacumque 
caritate   possit   quantaecumque  tentationi 

st.  xxiv,  resistere.  De  qua  re  dictum  est  super  se-  C 
cundum.  —  Secundo,  an  homo  in  quantu- 
lacumque  positus  caritate,teneatur  mortem 
pro  Christo  subire.  Ad  quod  respondet  : 
Subire  mortem  intentione  placendi  Deo, 
potest  esse  tripliciter.  Primo,  dum  adest 
necessitas  deserendi  justitiam  aut  amit- 
tendi  vitam  corporalem.  Secundo,  dum  se 
offert  opportunitas  manifestandi  gloriam 
Dei  et  aedificandi  Ecclesiam.  Tertio,  solum 
ex  odio  propriae  vitae.  Primum  est  aequita- 
tis  et  necessitatis  ;  secundum,  perfectionis 
et  supererogationis;  tertium  est  impietatis  D 
et  crudelitatis,  ut  in  his  qui  se  ipsos  occi- 
dunt.  —  Tertio  quaerit,  an  habens  carita- 
tem  perfectam,  teneatur  ea  quae  perfecti- 
onis  sunt  adimplere.  Respondet :  Multiplex 
est  genus  perfectionis,  multiplex  quoque 
est  ratio  obligandi.  Una  quippe  est  perfe- 
ctio  sufficientiae,  utpote  adimpletio  praece- 

tatth.  v,  ptorum  Dei,secundum  illud  :  Estote  perfe- 
cti,  sicut  et  Pater  vester  ccelestis  perfectus 
est.  Secunda  est  perfectio  religionis,  quae 
consistit  in  adimpletione  consiliorum,  de 


qua  dicitur  :  Si  vis  perfectus  esse,  vade,  Mattk.xn, 
vende  omnia  quae  habes,et  da  pauperibus.     " 
Tertia  est  perfectio  praelationis,  quae  con- 
sistit  in  regimine  subditorum,  de  qua  ait 
Salvator  :  Perfectus  omnis  erit,  si  sit  sic-  Zuc.  v.,40. 
ut  magister  ejus.  Quarta,  operationis,  quae 
consistit  in  ostensione  exemplorum  bono- 
rum,  de  qua  in  Genesi  :  Noe  vir  justus  Gen. ™,9. 
atque  perfectus.  Quinta,  tranquillitatis,  quae 
consistit  in  consummatione  difficillimorum 
optimorumque  operum,  de  qua  scriptum 
est  :  Perfecta  caritas  foras  mittit  timorem.  Uoann.w, 
Philosophus  quoque  fatetur,  quod  perfecta  18' 
virtus  optimorum  est  operativa.  Simiiiter 
intelligendum   est,  quod   quinque   modis 
aliquis  obligatur  ad  aliquid  :  primo,  obli- 
gatione  mandati ;  secundo,  ex  voto ;  tertio, 
ex  suscepto  officio ;  quarto,  ut  scandalum 
evitetur ;  quinto,  ex  conscientiae  judicio, 
ne  laedatur.  Itaque   exsistens   in   caritate 
perfecta,  tenetur  ad  opera  perfectionis  pri- 
mo  modo  acceptae,  non  autem  ad  opera 
aliarum  perfectionum,  nisi  aliud  superve- 
niat  vinculum,  ipsum  ad  specialia  ac  ma- 
jora  adstringens.  —  Haec  Bonaventura,  qui 
ultra  haec  quaerit  hic  quae  et  alii,  in  quo- 
rum  solutione  concordat  praehabitis. 

At  vero  Durandus  in  responsione  hujus 
quaesiti,  utrum  diligere  inimicum  sit  ma- 
gis  meritorium  quam  amicum  diligere, 
concordat  praeinductae  responsioni  Alberti.  p.  495A'. 
Quod  probat,  quia  etiam  ex  parte  operis 
major  conatus  est  in  diligendo  inimicum 
quam  amicum.  —  Ad  quod  ex  dictis  Ri- 
chardi  respondetur,  quod  quamvis  hoc  ita 
sit,  tamen  ex  alia  parte  aliud  obstat,  vide- 
licet,quod  amici  dilectio  super  convenien- 
tiorem  fertur  materiam.  Denique  ordo  ca- 
ritatis  est,  ut  amicus  plus  diligatur  quam 
inimicus  :  ergo  oppositum  hujus  videtur 
inordinatum. 

Scotus  quoque  quaerit  hoc  ipsum,  nec 
videtur  ad  quaestionem  formaliter  respon- 
dere ;  sed  circa  hoc  versatur  praecipue,  an 
liceat  velle  mortem  inimicorum.  Ad  quod 
tamen  ex  dictis  Sanctorum  satis  plana  ha- 
betur  responsio.  Nam  et  judex  juste  ac 
meritorie  potest  reo  mortem  inferre,  ini- 

raicorumque  fidei  ac  boni  communis  mor- 
tem  licet  appetere,  et  ad  eorum  occisio- 
nem  in  bello  hortari  atque  cooperari,  si 
ab  impugnatione  Ecclesiae  ac  rei  publicae 
non  desistant,  et  obstinati  ac  incorrigi- 
biles  videantur.  Tunc  namque  appetitur 
mors  eorum  ut  terminus  tantarum  impie- 
tatum  ipsorum,  et  ne  Deum  tam  dire  ultra 
offendant,  et  ne  graviorem  incurrant  dam- 
nationem  :  imo  totum  ex  caritate  et  aequi- 
tate  optatur. 


QU^STIO  II 


PRaeterea  quseritur  hic,  An  diligere 
proximum  sit  magis  meritori- 
um  quam  diligere  Deum. 

Quae  qusestio  videtur  superflua ;  nec  ad 
ejus  solutionem  curo  responsiones  quo- 
rumdam  inducere,  sed  breviter  dico,  quod 
nec  amicorum,  nec  inimicorum,  nec  am- 
borum  simul  sumpta  dilectio,  tanti  est 
meriti  sicut  dilectio  Dei,  non  obstante 
quod  supergloriosissimum  Deum  diligere 
perfacile  dulcissimumque  consistat.  Nempe 
quum  Deus  naturaliter  et  incircumscripti- 
biliter  bonus  sit,  propriumque  et  formale 
caritatis  objectum,  dilectio  ejus  incompa- 
rabilem  dignitatem  ex  parte  sui  objecti 
sortitur  super  omnem  aliam  dilectionem, 
et  ex  sua  natura  intensior,  connaturalior, 
rationabilior,  justior,  salubriorque  consi- 
stit.  Unde  et  crimen  ei  oppositum,  utpote 
odium  Dei,  gravissimum  est  peccatum. 
Rursus,  dilectio  Dei  est  causa  ac  ratio  di- 
lectionis  proximorum.  Essentiale  quoque 
praemium  dilectioni  correspondet  divinae. 


QU^STIO    III 

AMplius  quaeritur  hic,  An  virtus  ac 
radix  merendi  in  caritate  con- 
sistat. 
Ad  quod  sanctus  Doctor  respondet  :  Mc- 


A  ritum  proprie  dicitur,quod  aliquis  exhibet 
ad  hoc  quod  faciat  aliquid  suum,  quod  est 
meriti  praemium.  Hinc  ad  meritum  duo 
principaliter  requiruntur.  Unum,  quod  sit 
sponte  exhibitum,  non  extortum.  Quum- 
que  nil  valeat  exhiberi  nisi  quod  in  po- 
testate  est  exhibentis,  idcirco  requiritur 
quod  sit  voluntarium,  quia  voluntas  nos 
facit  dominos  actuum  nostrorum.  Aliud 
est,  ut  id  quod  exhibetur,  sit  sufficiens  ad 
faciendum  suum  illud  propter  quod  exhi- 
betur.  Et  ex  utraque  parte  principalitas 

B  promerendi  est  ex  caritate.  Ipsa  namque 
est  in  voluntate  ut  in  subjecto,  ipsam  per- 
ficiens  quantum  ad  primum  actum  ejus 
ac  principalem ;  et  iterum  quum  sit  amor 
Dei,  facit  amatum  ipsum,  quod  est  prae- 
mium  objectale,  esse  suum,  in  quantum 
unitur  ei.  Hinc  principalitas  meriti  est  in 
caritate ;  in  aliis  autem  virtutibus,  secun- 
dum  quod  caritate  informantur. 

Verumtamen  objici  potest,  quia  ut  ait 
Scriptura,  justus  ex  fide  vivit,  et  fides  ju-  R0m. 
stificat  ipsum.  Difficilius  quoque  est  cre- 

G  dere  ea  quae  fidei  sunt  et  rationem  pror- 
sus  transcendunt,  quam  Deum  diligere. 
Gratia  item  gratum  faciens,  ut  ex  suo 
nomine  patet,  videtur  esse  primum  prae- 
cipuumque  merendi  principium.  —  Et  re- 
spondendum,  quod  nec  fides  nec  alia  vir- 
tus  justificat  aut  spiritualiter  vivere  facit, 
nisi  in  quantum  caritate  informatur.  Fidei 
quoque  justificatio  adscribitur  quoniam 
ipsa  est  fundamentum  virtutum,  et  oculus 
rationis,  ac  primum  per  quod  fidelis  ab 
infideli,  justus  ab  injusto  discernitur.  Dif- 

D  ficultati  vero  non  correspondet  praemium 
principale,  sed  magis  majori  et  affectuo- 
siori  voluntatis  conatui,  qui  est  secundum 
inclinationem  voluntatis  majorem,  quae  ex 
Dei  amore  praesertim  causatur.  —  Haec 
Thomas  in  Scripto. 

Porro  de  hac  re  Bonaventura  duplicem 

■  narrat  positionem,  apparenter  invicem  re- 
pugnantem,  quas  et  concordat,  dicendo  : 
Quidam  dixerunt,  meritum  primo  princi- 
paliterque  consistere  circa  fidei  motum  si- 
ve  actum,quum  ipsa  sit  prima  virtutum,  et 

ejus  actus  principium  sit  aliorum  virtuo- 
sorum  actuum.  Alii  dixerunt,  quod  actus 
caritatis  primo  ac  principaliter  meritorius 
sit,  quum  ipsa,  secundum  Gregorium  at- 
que  Ambrosium,  caput  et  radix  sit  omni- 
um  bonorum.  Et  utramque  harum  opinio- 
num  magni  clerici  defenderunt  :  qui  si 
sane  intelligantur,  non  invicem  contradi- 
cunt.  Dupliciter  quippe  dicitur  unum  al- 
tero  prius,  puta  :  origine,  secundum  viam 
generationis;  et  complemento  seu  definiti- 
one,  id  est  secundum  viam  perfectionis.  Et 
primo  modo  ratio  promerendi  primo  con- 
sistit  in  fidei  actu,  quum  aliorum  actuum 
bonorum  exstet  principium ;  et  dum  a  vir- 
tute  procedit  formata,  meritorius  est.  Se- 
cundo  autem  modo  efficacia  promerendi 
per  prius  attribuenda  est  actui  caritatis, 
quum  ipsa  omnium  completissima  sit  vir- 
tutum,  et  in  ejus  actu  omne  meritum 
consummetur.  Nam  et  ipsa  nos  potissime 
efficit  deiformes,  tum  ratione  liberalis  ex- 
hibitionis,  tum  ratione  unionis  conformis, 
tum  ratione  quietationis  finalis.  Ratione, 
inquam,  liberalis  exhibitionis  :  quoniam 
sicut  Deus  ex  amore  omnia  sua  dona  lar- 
gitur,  sic  caritas  liberaliter  cuncta  obse- 
quia  et  praecepta  exsequitur.  Ratione  quo- 
que  conformis  unionis  :  quoniam  sicut 
Pater  et  Filius  nectuntur  nexu  amoris,  sic 
homo  per  caritatem  adhserendo  Deo  effi- 
citur  unus  spiritus,  juxta  illud  Joannis  : 
Ut  sint  consummati  in  unum,  sicut  et  nos 
unum  sumus.  Item  ratione  quietationis  fi- 
nalis  :  quia  quum  amor,  secundum  Augu- 
stinum,  sit  pondus,  facit  mentem  in  Deum 
tendere  et  in  ipso  quiescere,  quemadmo- 
dum  corporalia  per  pondera  sua  suis  in 
locis  situantur  atque  stabiliuntur.  His  ergo 
de  causis,  efficitur  homo  Deo  prsesertim 
conformis  per  caritatem,  in  triplici  genere 
causse  secundum  quod  creatura  ad  Creato- 
rem  refertur,videlicet:secundum  rationem 
principii  moventis,  secundum  rationem 
formse  exemplaris,  et  secundum  rationem 
finis  quietantis.  Hinc  caritas  inter  virtu- 
tes  primatum  sortitur,  prout  ad  Corinthios 
Apostolus  contestatur.  Hsec  Bonaventura. 


A  Denique  his  Petrus  concordans  :  Quem- 
admodum,  ait,  in  oculo  corporali  primum 
ac  remotum  videndi  principium  est  ani- 
ma  ;  principium  vero  propinquum,  sed 
non  immediatum,  est  visiva  potentia;  prin- 
cipium  proximum  bona  dispositio  organi, 
seu  lux  :  ita  in  anima  primum  et  remotum 
merendi  principium  est  gratia,  quse  ponit 
animam  in  esse  spirituali  et  statu  me- 
rendi ;  principium  vero  propinquum,  non 
immediatum,  est  quselibet  virtus;  sed  pro- 
ximum  et  immediatum  principium  est  ca- 

B  ritas,  tam  ratione  subjecti,  quoniam  forma 
est  atque  perfectio  voluntatis,  in  qua  prin- 
cipium  totius  est  meriti,  quam  ratione  ob- 
jecti,quia  objectum  ejus  est  ultimus  finis, 
ex  cujus  intentione  perfectio  totius  meriti 
oritur  ac  dependet.  Difficultas  autem  ope- 
ris  per  se  non  facit  ad  meritum,  nisi 
dimissionis  pcense  per  modum  commuta- 
tionis;  caritas  vero  facit  majorem  inclina- 
tionem  voluntatis,  propterea  auget  meri- 
tum  per  se,  augendo  conatum.  Hsec  Petrus. 
Richardus  quoque  :  Proprie  (inquit)  lo- 

C  quendo  de  merito,  prout  consistit  in  actu 
recto  remunerabili  de  condigno  in  vita 
seterna,  sic  omne  meritum  aut  est  carita- 
tiva  Dei  dilectio,  aut  causatum  (quantum 
ad  id  quod  in  ipso  formale  est)  per  carita- 
tivam  Dei  dilectionem.  Nempe,  per  hoc 
quod  voluntas  per  caritatem  diligit  Deum 
propter  ipsum  Deum  et  super  omnia,  vult 
ceteros  actus  suos  rectos  esse,  ac  fieri  pro- 
pter  illum  cui  propter  se  et  super  cuncta 
adhaeret  :  quod  est  ipsos  debito  modo  re- 
ferri  in  ultimum  finem.  Et  sicut  rectitudo 

D  est  in  actu  ex  sui  conformitate  ad  regulam 
suam,  quse  in  naturalibus  est  natura,  in 
artificialibus  ars,  in  moralibus  ratio  recta 
seu  lex  divina;  sic  illud  quod  est  formale 
in  merito,  hoc  est  remunerabilitas,  est  in 
ipso  ex  debita  relatione  sui  in  ultimum  fi- 
nem,  atque  ex  consequenti,  ratio  remune- 
rabilitatis  quse  in  merito  est  formalis,  ex 
caritativa  dilectione  Dei  causata.  Hsec  Ri- 
chardus. 

Antisiodorensis  autem  in  Summa  sua, 
tertio  libro,  affirmat  :  Meritum  plus  consi- 

stit  in  fide  quam  caritate,  quia  difficilius  A  autem  Antisiodorensis  in  opinionibus  suis 
Rom.  1,17.  est  credere  quam  diligere,  et  justus  ex  fi-      frequenter   singularis  et   multum   extre- 

de  vivit,  ipsaque  fides  est  prima  virtutum.  mus  :  nam  et  proprium  corpus  dicit  esse 
p.  50oc.  —  Sed  hujus  contrarium  patuit  modo.  Est      plus  diligendum  quam  proximum. 


DISTINCTIO  XXXI 


A.  Si  caritas  semel  habita  amittatur. 

Hugo,  de  TFLLUD  quoque  non  est  praetereundum  quod  quidam  asserunt,  caritatem  semel 

h,p?™,c.  habitam  ab  aliquo  non  posse  excidere,  nullumque  damnandum  hanc  aliquando 

11. 


I 


habere  :  qui  hanc  traditionem  subditis  muniunt  testimoniis.  Apostolus  ait  : 
i  Cor.  xm,  Garitas  nunquam  excidit.  Augustinus  etiam  inquit  :  Garitas  quae  deseri  potest, 
Aug.deSa- nunquam  vera  fuit;  item,  Garitas  est  fons  proprius  et  singularis  bonorum,  cui  non 
c?7;  fopal  communicat  alienus.  Alieni  sunt  omnes  qui  audituri  sunt,  Non  novi  vos.  De  hoc 
i°n  9erm°  fonie  Scriptura  ait  :  Fons  aquae  vivae  sit  tibi  proprius,  et  nemo  alienus  communicet 
.Matthsm,  -tit>i.  Si  autem  alieni  sunt  qui  audituri  sunt  illam  vocem,  non  ergo  huic  fonti  com- 
Prov.  v,  municant  damnandi.  Item  Augustinus  super  epistolam  «loannis  :  Radicata  est  caritas: 

16,17,juxta  °  '  r 

lxx.         securus  esto,  nihil  mali  procedere  potest.  Item  Gregorius  in  Moralibus  :  Valida  est 

Aug.in  Uo- 

ann.  tract.  ut  mors  dilectio.  Virtuti  enim  mortis  dilectio  comparatur,  quia  nimirum  mentem 

8   n  9 

Gregor.  Mo- quam  semel  ceperit,  a  dilectione  mundi  funditus  occidit.  Item  Augustinus  super 

ra.  ib.x,n.  epjs^0]am  joannis  :  Unctio  invisibilis  caritas  est,  quoe  in  quocumque  fuerit,  radix 

Cant.  viii,  -^.   er-^  qUae  ar(jente  s0}e  arescere  non  potest ;  nutritur  calore  solis,  non  arescit. 

Aug.inUo-  nem  Beda  super  Joannem  :  Quaerendum  est,  quomodo  speciale  Filii  Dei  agnoscendi 

cinn.    tcrici. 

3,n.  i2.      signum  fuerit,  quod  super  eum  descenderit  et  manserit  Spiritus.  Quid  magni  est 

joann.  i,33.  Filio  Dei,  quod  in  ipso  manere  Spiritus  adstruatur?  Notandumque,  quia  semper  in 

Domino  manserit  Spiritus,  in  Sanctis  vero    quamdiu  mortale  corpus  gestaverint, 

partim  semper  maneat,  partim  rediturus  secedat.  Manet  autem  apud  eos,  ut  bonis 

insistant  actibus ;  recedit  vero  ad  tempus,  ne   semper  infirmos  curandi,   mortuos 

suscitandi,  daemones  ejiciendi,  vel  etiam  prophetizandi  habeant  facultatem.  Manet 

ergo  semper,  ut  possint  habere  virtutes,  ut  mirabiliter  ipsi  vivant;  venit  ad  tempus, 

ut  etiam  aliis  per  miraculorum  signa,  quales  sint  intus,  effulgeant.  Item  Gregorius : 

Gregor.  in  In  Sanctorum  cordibus  secundum  quasdam  virtutes  semper  manet  Spiritus,  secun- 

■,hom.5,a  dum  quasdam  recessurus  venit,  et  venturus  recedit.  In  his  virtutibus  sine  quibus 

"'  ad  vitam  non  pervenitur,  in  electorum  suorum  cordibus  permanet;  in  his  vero  per 

quas  sanctitatis  virtus  ostenditur,  ut  in  exhibitione  miraculorum,  aliquando  adest, 

Ambrosiast.  aliquando   se   subtrahit.  Item  Ambrosius   :   Ficta  caritas  est,  quse  in  adversitate 

o"        "'  deserit.  —  Haec  innuere  videntur,  quod  caritas  semel  habita  non  amittatur.  Ideo 

quidam  in  prtetaxatam  prosilierunt  audaciam,  dicentes  caritatem  a  damnandis  non 

haberi,  nec  a  quoquam  habitam  posse  amitti  :  quos  ratio  vincit  et  auctoritas.  Qui- 
dam  enim  ad  tempus  sunt  boni,  qui  postea  fiunt  mali,  et  econverso.  Unde  quo- 
rumdam  nomina  Ghristus  dicit  scripta  in  libro  vitae,  qui  tamen  postea  abierunt  £«c.x,2o. 
retro.  Sed  scripta  dicit,  non  secundum  praescientiam,  sed  secundum  praesentem  67°"""' "' 
justitiam  cui  deserviebant :  quia  digni  erant  tunc  illo  bono  quod  habituri  sunt  prae- 
scripti   secundum  prsescientiam.  Unde  Ambrosius  :  Quibusdam  gratia  data  est  in  Ambrosiast. 
usu,  ut  Sauli  et  Judae,  et  illis  discipulis  quibus  Dominus  dixit,  Ecce  nomina  vestra  u-i3m'X' 
scripta  sunt  in  ccelis ;  et  post  abierunt  retro.  Sed  hoc  dixit  propter  justitiam  cui 
deserviebant,  quia  boni  erant.  Frequenter  enim  ante  sunt  mali  qui  futuri  sunt  boni, 
et  aliquoties  prius  sunt  boni  qui  futuri  sunt  et  permansuri  mali  :  propter  quod 
dicuntur  scribi  in  libro  vitae  et  deleri. 

B.  Determinatio  auctoritatum  praidictarum. 

Quod  vero  Apostolus  ait,  Caritas  nunquam  excidit,  nullatenus  pro  illis  facit.  i  cor.  «u, 
Dignitatem  enim  caritatis  ostendens,  dicit  eam  non  excidere,  quia  hic  et  in  futuro 
erit ;  sed  fides  et  spes  evacuabuntur  et  scientia.  Item,  quod  dicitur  caritas  nunquam 
fuisse  vera  quae  deseri  potest,  non  ad  essentiam  caritatis  refertur,  sed  ad  efficien- 
tiam  :  quia  non  efficit  caritas  quae  deseritur,  hominem  vere  beatum,  nec  perducit 
ad  verum  bonum.  Huic  etiam  fonti  alieni,  id  est  damnandi,  non  communicant,  sci- 
licet  in  fine,  quia  non  perseverant.  Potest  tamen  hoc  et  cetera  quae  de  caritate  dicta 
sunt,  de  perfecta  intelligi,  quam  soli  perfecti  habent,  quae  semel  habita  non  amit- 
titur.  Exordia  vero  caritatis  aliquando  crescunt,  aliquando  deficiunt.  Sunt  enim  Gregor.  m 
virtutis  exordia  et  profectus  et  perfectio,  quos  gradus  ille  discernit  qui  parabolam  ^"hom.V 


n.  4,  5. 


c.  IV, 


illam  intelligit :  Sic  est  regnum  Dei,  quemadmodum  si  jactet  homo  semen  in  terram    A/a, 
et  dormiat,  et  exsurgat  semen  et  germinet  et  crescat,  etc.  Si  ergo  perfecta  caritas  sic  26' 27' 
radicata  est  ut  amitti  nequeat,  incipiens  tamen  et  provecta  amitti  potest,  et  saepe 
amittitur ;  sed  dum  habetur,  non  sinit  habentem  criminaliter  peccare.  Quod  Augu- 
stinus  ostendit,   inquiens  :  Quia  radix  omnium  malorum   est  cupiditas,   et  radix  Aug.sermo 
omnium  bonorum  est  caritas,  simul  ambae  esse  non  possunt  :  nisi  una  radicitus  apPend.  '" 
evulsa  fuerit,  alia  plantari  non  potest.  Sine  causa  conatur  aliquis  ramos  incidere,  si  1(J Txm' v'' 
radicem  non  contendit  evellere. 

G.  Quare  fides  et  spes  et  scientia  dicuntur  evacuari,  et  non  caritas, 

quum  et  ea  ex  parte  sit. 

Advertendum  etiam  est,  quomodo  fides,  spes  et  scientia  dicantur  evacuari,  quia 
ex  parte  sunt,  et  non  caritas,  quum  et  ipsa  ex  parte  sit.  Ex  parte  enim,  id  est  im- 
perfecte,  diligimus,  sicut  ex  parte  scimus,  ut  ait  Hesychius  super  Leviticum.  Quum  Hesyoh.in 
ergo  omne  quod  ex  parte  est  evacuetur,  cur  caritas  excipitur,  quae  dicitur  nunquam  c.l. 
excidere  ?  Caritas  quidem  etiam  ex  parte  est,  ut  saepe  Sancti  docent,  quia  ex  parte 

diligimus  nunc  :  et  ideo  ipsa  evacuabitur  in  quantum  ex  parte  est,  quia  tolletur 
imperfectio,  et  addetur  perfectio ;  remanebitque  ipsa  aucta,  et  actus  ejus  et  modus 
diligendi,  ut  diligas  Deum  propter  se  ex  toto  corde,  et  proximum  tuum  sicut  te 
ipsum,  sed  imperfectionis  modus  eliminabitur.  Fides  vero  et  spes  penitus  evacua- 
buntur ;  scientia  vero  secundum  actum  et  modum  suum  qui  nunc  est,  non  secundum 
sui  essentiam,  tolletur  :  ipsa  enim  virtus  scientise  remanebit,  sed  alium  tenebit  usum 
et  modum. 

D.  Si  Christus  ordinem  caritatis  pra?scriptum  habuerit. 

Nunc  jam  superest  investigare,  si  Ghristus  secundum  quod  homo,  ordinem  dili- 
gendi  prasscriptum  servaverit.  Quod  si  est,  omnem  hominem  sicut  se  ipsum  dilexit. 
irim.11,4.  Omnibus  ergo  vitam  optavit,  omnesque  salvos  fieri  voluit ;  sed  non  omnes  salvi 
sunt  :  et  ita  non  est  factum  quod  optavit.  Sed  non  est  ignorandum,  in  eo  fuisse 
caritatem  juxta  modum  patriae,  non  viae,  eumque  ordinem  diligendi  implesse  qui 
servatur  in  patria,  non  in  via.  Qui  enim  in  patria  sunt,  id  est,  jam  beatificati  sunt, 
adeo  justitiae  Dei  addicti  sunt,  ut  nihil  eis  placeat  nisi  quod  Deo  placet;  ac  per  hoc 
illorum  tantum  salutem  diligunt  et  volunt  quos  Deus  salvari  vult,  eosque  solos  sicut 
se  diligunt.  Ita  et  Ghristus  electos  tantum  sicut  se  dilexit,  eorumque  salutem  optavit. 

N  hac  distinctione  tractat  Magister  de 
permanentia  et  stabilitate  inevacuabili 
caritatis,  et  cur  ipsa  potius  nunquam  exci- 
dere  quam  fides,  spes  atque  scientia,  affir- 
metur.  Et  quaerit,  an  et  qualiter  queat 
amitti,  allegando  ad  partem  utramque  va- 
rias  auctoritates  Sanctorum;  deinde  solvit 
et  eas  exponit.  Et  breviter,  tota  ista  mate- 
ria  in  priino  libro,  distinctione  septimade-  B 
cima,  tractata  est  et  discussa  :  ideo  super- 
fluum  reor  hic  immorari.  Unde  quod  primo 
hic  quaeritur,  utrum  caritas  semel  habita 
possit  amitti,  expcditum  est  ibi.  Similiter 
quod  secundo  hic  quaeritur,an  aliquis  pos- 
sit  deleri  de  libro  vitae,  discussum  est  li- 
bro  primo.  Quod  item  hic  tertio  quaeritur, 
utrum  minima  caritas  possit  cuilibet  ten- 
Cf.  disi.  tationi   resistere,   pertractatum   est   libro 

xxvm,q.l.sccund0_ 


quxst.  9. 

OUarto  hic  quseritur,  An  homo  cari- 
tate  peccando  privatus,  possit 
pcenitendo  in  majori  vel  sequali 
caritate  resurgere. 

Videtur  quod  non,  quoniam  quo  majora 
gratiae  dona  quis  habuit,  eo  peccando  gra- 
vius  Deum  offendit,ingratitudinemque  ma- 
jorem  illabitur  :  ergo  non  valet  subito  ad 
pristinae  gratiae  aequalitatem  redire,  sed 
paulatim  proficiendo  revertitur  unde  exci- 
derat.  —  Pr8eterea,super  illud  Amos,Virgo  a»iosv,: 
Israel  cecidit,  asserit  Glossa  :  Non  negat 
quin  resurgat,  sed  quod  resurgere  virgo 
possit,  quia  semel  oberrans,  etsi  humeris 
reportetur  pastoris,non  habet  gloriam  tan- 
tam  quantam  qui  nunquam  abierat.  Gloria 
autem  caritati  commensuratur.  Ergo  post 
peccatum  pcenitens  nequit  ad  pristinae  ca- 
ritatis  ac  gratiae  aequalitatem  redire.  —  In- 
super,  peccator  post  recidivum  poeuitens, 

incipit  esse  in  statu  incipientium  :  ergo  A 
non  potest  in  statu  caritatis  proficientium 
aut  perfectorum  resurgere. 
In  oppositum  est  quod  ait  Apostolus  : 
m.v,20.  Ubi  abundavit  delictum,  superabundavit 
et  gratia  ;  atque  quod  a  Malachia  scriptum 
lach.m,  est  :  Placebit  Domino  sacrificium  Juda  et 
sacrificium  Jerusalem,  sicut  dies  saeculi  et 
sicut  anni  antiqui.  Caritas  autem  facit  sa- 
crificia  nostra  Deo  accepta  esse.  —  Deni- 
que  constat,  quod  Petrus  post  negationem, 
et  Paulus  post  Stephani  lapidationem,  Da- 
vid  quoque  post  gravia  crimina,ampliorem  B 
quam  ante  adepti  sunt  gratiam. 

Ad  hoc  Bonaventura  respondet  :  Possi- 
bile  est  hominem  in  caritate  aequali  resur- 
gere.  Sive  enim  dicamus  donum  gratiae 
mensurari  secundum  largitatem  divinam, 
sive  secundum  suscipientis  idoneitatem, 
sequitur  quod  gratia  in  qua  quis  resurgit, 
potest  esse  aequalis  caritati  a  qua  cecidit. 
Ex  parte  etenim  largitatis  divinae  hoc  pla- 
num  est,  quae  quantum  in  se  est,  semper 
parata  est  dare  prout  se  homo  disponit.  C 
Idem  ex  parte  hominis  patet,  quia  possi- 
bile  est  quod  homo  post  lapsum,  amplius 
detestetur  peccatum  atque  abhorreat  vitia 
quam  prius  :  quemadmodum  multi  corru- 
pti  plus  detestantur  vitia  carnis,quam  vir- 
gines.  Ideo  glossa  illa  super  Amos  quinto, 
de  gloria  praemii  accidenta!is,non  de  gloria 
praemii  essentialis  verificatur. 

Si  autem  quaeratur,  an  homo  queat  re- 
surgere  in  caritate  minori;dicendum,  quod 
quorumdam  fuit  opinio,  quod  necesse  sit 
hominem  resurgere  in  caritate  aequali  aut  D 
majori.  Ad  quod  dicendum  moti  fuerunt, 
tum  ex  consideratione  divinae  dispositionis 
seu  praedestinationis,  tum  ex  consideratio- 
ne  divinae  retributionis,  tum  ex  conside- 
ratione  nostrae  praeparationis.  Ex  conside- 
ratione  divinse  praedestinationis,  quoniam 
■m.  vin,  scriptum  est  :  Scimus  quoniam  diligenti- 
bus  Deum  omnia  cooperantur  in  bonum, 
etc.  Unde  apparet  quod  divinae  praedesti- 
nationis  immutabilitas  non  sinat  praedesti- 
natum  a  caritate  cadere,  nisi  ex  lapsu  illo 


videatur  aliquid  melius  secuturum.  Ex 
parte  quoque  retributionis  rationem  sum- 
pserunt,  quoniam  Deus  remunerat  opera 
secundum  magnitudinem  caritatis  ex  qua 
sunt  facta.  Si  ergo  caritas  in  qua  homo  re- 
surgit,  vivificat  opera  prius  facta  et  mor- 
tificata,  faciens  ea  remuneratione  condi- 
gna;  quum  remuneratio  adaequetur  caritati 
ex  qua  opera  prodierunt,  nec  possit  quan- 
titatem  excedere  caritatis  in  qua  quis  re- 
surgit,  concludunt  quod  impossibile  sit  mi- 
norem  caritatem  esse  in  resurgente,  quam 
fuerit  in  cadente.  Ex  parte  item  nostrae 
praeparationis  sic  arguunt  :  Quanto  homo 
est  magis  ineptus  ad  gratiam,  tanto  majori 
eget  praeparatione  ad  ejus  susceptionem  ; 
sed  quanto  a  majori  gratia  corruit,  tanto 
plus  peccavit  atque  ineptior  ad  gratiam 
factus  est  :  quantitas  ergo  praeparationis 
adaequanda  seu  proportionanda  est  quanti- 
tati  caritatis  a  qua  ruit.  Ad  quod  allegant 
et  illud  Isaiae,  Convertimini,  filii  Israel,  /«.xxxi,6. 
sicut  in  profundum  recessistis.  —  Verum 
ista  opinio  est  contra  rationem  et  experi- 
mentum,  nec  habet  stabile  fundamentum. 
Nam  contra  rationem  est,  dicere  quod  per- 
fectus  cadens  a  caritate  perfecta,  resurgere 
non  valeat  nisi  in  caritate  perfecta  :  imo 
de  multis  ita  cadentibus  satis  apparet, 
quod  non  resurgunt  in  tanta  perfectione. 
Nec  habet  stabile  fundamentum.  Divinae 
namque  praedestinationis  dispositio  non  re- 
quirit  quod  homo  semper  procedat  et  cre- 
scat  in  caritate,  sed  quod  sit  finaliter  bo- 
nus.  Betributio  etiam  Dei  non  concernit 
caritatem  initialem,quantum  ad  efficaciam 
meriti,  sed  caritatem  finalem.  Nostra  quo- 
que  praeparatio  ad  gratiam,  potest  esse 
major  in  eo  qui  minus  peccavit,  et  minor 
in  eo  qui  magis  peccavit.  Denique  verba 
illa  prophetica,  et  consimilia,  intelligun- 
tur  non  de  quacumque  praeparatione,  sed 
de  praeparatione  perfecta  et  pcenitentia 
consummata,  qua  omnia  restituuntur  abla- 
ta.  Hinc  communis  opinio  est,  quod  homo 
potest  resurgere  in  caritate  aequali,  et  mi- 
nori,  atque  majori.  Homo  namque  est  li- 
beri  arbitrii,  et  magis  ac  magis  intense  se 

ad  gratiam  potest  disponere.  —  Haec  Bo- 
naventura.  Idem  Albertus. 

Concordat  Thomas  :  Mensura,  inquiens, 
caritati  praefigitur  a  Deo  secundum  suam 
voluntatem,  et  aliquo  modo  commensura- 
tur  ad  conatum  ejus  qui  gratiam  carita- 
temque  recipit.  Idcirco,  quum  homo  post 
culpam  possit  multum  et  parum  conari  ad 
recipiendum  caritatem,  nec  divinae  libe- 
ralitati  terminus  praefigatur  per  culpam, 
oportet  dicere  sicut  communiter  dicitur, 
quod  homo  post  peccatum  potest  et  in  mi- 
nori  et  in  majori  et  in  aequali  resurgere 
caritate  ac  gratia.  Nam  et  minima  contri- 
tio  sufficit  ad  deletionem  omnium  pecca- 
torum  quantum  ad  culpam.  Quamvis  de- 
mum  loquendo  de  una  et  eadem  caritate, 
verum  sit  quod  caritas  incipiens  minor  sit 
quam  proficiens  aut  perfecta,  tamen  gra- 
tia  incipiens  unius  potest  esse  major  quam 
gratia  proficiens  alterius.  Imo  et  ille  qui 
non  habet  caritatem,  plus  potest  conari 
pro  ea,  quam  conatur  pro  gratiae  incre- 
mento  qui  gratiam  habet,  sicque  ille  plus 
gratiae  sortietur  quam  sit  gratia  hujus. 
Hsec  Thomas  in  Scripto.  —  Idem  Petrus, 
Richardus,  Duraudus.  Responsio  quoque 
Bonaventurse  in  Summa  Antisiodorensis 
continetur,  libro  tertio. 


QU^ESTIO    V 

OUaeritur  consequenter,  Utriim  fides, 
spes,  scientia,  evacuabuntur  in 
patria  magis  quam  caritas. 

Videtur  quod  non.  Primo,  quoniam  fi- 
des  et  spes  sunt  virtutes  theologicae;  vir- 
tutes  autem  theologicae  nobiliores  sunt  ce- 
teris  cunctis  virtutibus,  imo  et  donis,  ut 
communiter  dicitur;  sed  quaedam  virtules 
morales,  ut  Iatria,  prudeutia,  justitia,  hu- 
militas,  manent  in  patria  :  ergo  plus  fides 
et  spes.  Similiter  dona  manent  ibidem, 
nec  evacuantur  :  ergo  nec  fides  et  spes. 
—  Secundo,  fides  et  spes  sicut  sunt  prae- 
clarae  ct  supernaturalcs  virtutes,  ita  sunt 


A  praecipua  ornamenta  et  supernaturalia  lu- 
mina  mentis  humanae  :  ergo  manent  in 
patria,  saltem  quantum  ad  habitum,  ad 
decorandum  sua  subjecta.  —  Tertio,  sci- 
entia  est  donum  Spiritus  Sancti,  sicut  sa- 
pientia  :  ergo  manet  in  patria  sicut  et 
cetera  dona.  —  Quarto,  accidens  non  cor- 
rumpitur  nisi  corruptione  sui  subjecti,vel 
actione  sui  contrarii,  vel  cessatione  con- 
servationis  suae  causae ;  potentiae  autem 
quae  sunt  harum  virtutum  subjecta,  sunt 
incorruptibiles  ;  vitia   quoque   virtutibus 

B  istis  contraria,  in  electis  et  justis  dum  ad 
patriam  assumuntur,  non  sunt,  nec  con- 
servatio  bonitatis  divinae  subtrahitur  eis. 
—  Quinto,  sicut  altior  et  eminentior  mo- 
dus  diligendi  est  in  regno  ccelesti  quam  in 
isto  exsilio,  ita  altior  atque  sublimior  mo- 
dus  sciendi  ac  cognoscendi  :  ergo  scientia 
non  magis  evacuatur  quam  caritas ;  imo 
utraque  manere  videtur  secundum  essen- 
tiam,  et  evacuari  solum  quantum  ad  mo- 
dum  agendi,  ita  quod  imperfectio  aufera- 
tur,  et  quod  manet  perficiatur. 

G 

Ad  haec  respondet  Albertus  :  In  fide 
sunt  duo  ex  ea  parte  qua  est  cognitio,  et 
tertium  quod  est  affectio.  Primum  in  co- 
gnitione  est  genus,  videlicet  visio  :  est 
namque  fides  visio  quaedam  veritatis  divi- 
nae.  Secundum  est  forma  informans  hanc 
visionem  seu  cognitionem  ad  fidei  spe- 
ciem.  Hoc  autem  est  speculum  et  aenigma 
veritatis  non  apparentis  :  quibus  sublatis, 
non  est  nec  permanet  fides,  sed  potest 
esse  visio  faciei  sive  alterius  scientiae.  Ter- 

D  tium  est  affectio,quod  non  assentit  propter 
aliquid  nisi  propter  primam  veritatem  ab- 
solute  :  quia  etsi  rationem  haberet,  non 
crederet  propter  eam.  Dici  igitur  potest, 
quod  fides  evacuatur  quoad  secundum, 
quod  est  forma  modusque  visionis,  non 
quoad  primum  ac  tertium  :  imo  illa  magis 
perficiuntur,  succeditque  fidei  visio,  quae 
est  tola  merces,  quum  sit  visio  amati  et 
possessi  seu  habiti  pascens. 

Insuper,  de  spei  evacuatione  dicendum, 
quod  habitus  spei  seu  spes  ipsa  et  actus 

ejus  evacuantur,  sed  non  totaliter  destru- 
untur.  Quocirca  notandum,  quod  in  trans- 
itu  gratiae  ad  gloriam  quatuor  oportet  ob- 
servare.  Queedam  enim  manent  in  actu 
et  habitu  substantialiter  atque  formaliter, 
sed  mutantur  quoad  modum  quem  habent 
non  ex  se,  sed  ex  eo  quod  sunt  in  tali 
statu  subjecti  sui  :  et  sic  caritas  mutatur 
ac  transit.  Quaedam  manent  in  habitu  sub- 
stantialiter  ac  formaliter,  non  in  actu,  ut 
cardinales  virtutes,  ut  infra  dicetur.  Quae- 
dam  manent  secundum  substantiam,  non 
secundum  formam  et  actum,  ut  fides.  Quae- 
dam  nec  quoad  substantiam,  nec  quantum 
ad  formam  aut  actum,  sed  in  communi 
juxta  modum  proportionis  tantummodo 
manent,  ut  spes.  Quinto  modo  se  habet 
id  quod  non  est  virtus,  ut  scientia  viae, 
quse  meo  judicio  tota  destruetur,  sicut  pa- 
tebit.  Porro  habitus  spei  habet  exspectati- 
onem  glorise  et  protensionem  in  eam.  Et 
exspectatio  ostendit  id  quod  materialiter 
est,  protensio  vero  ostendit  formale  spei, 
quo  distinguitur  ab  aliis  virtutibus  qui- 
bus  convenit  exspectare  :  quorum  utrum- 
que  aufertur.  Verum,  quoniam  omnis  spe- 
rans,  secundum  quod  sperat,  rei  speratae 
proportionatur ;  ideo  illa  proportio  manet 
dum  rem  speratam  consequitur  :  sicque 
intelligo  verba  doctorum  dicentium,  quod 
in  transitu  spei  in  gloriam  non  manet  nisi 
commune  secundum  proportionem.  Trans- 
eunt  ergo  fides  et  spes  potius  quam  virtu- 
tes  cardinales  eis  inferiores  :  quia  quod 
eis  informibus  ac  formatis  essentiale  est, 
imperfectum  et  incompetens  est  statui 
beatitudinis. 

Praeterea,  de  evacuatione  scientiae  sunt 
duae  opiniones.  Una,  quod  scientia  de- 
struetur  quoad  modum  addiscendi  et  in- 
quirendi,  non  quoad  substantiam  habi- 
tus.  Quibus  objicitur,  quia  secundum  hoc 
clericus  in  philosophicis  ac  theologicis  lit- 
teratus,  caritatem  habens  minorem,  quo- 
ad  aliquid  majorem  haberet  beatitudinem 
quam  vetula  caritatis  majoris;  aut  si  non, 
scientia  destruetur.  Item,inutiliter  videtur 
manere  habitus  scibilium,  quum  tunc  per 


A  alium  modum  cognoscamus  in  Verbo.  Ad 
quod  illi  respondent,  quod  remanet  ad  de- 
corem  atque  ad  modum  alium  cognoscen- 
di.  Ego  autem  melius  puto  consentire  Ma- 
gistro  in  littera  asserenti,  quod  scientia 
destruetur  omnino :  quia  nos  post  mortem, 
sive  boni  sive  mali  fuerimus,  necessario 
alium  modum  habebimus  cognoscendi  res 
in  propria  natura,  quem  deemones  habent 
et  angeli  a  Creatore.  Et  puto  quod  ille  mo- 
dus  cognoscendi  tunc  dabitur  nobis  per 
species,   quae   sunt   similitudines   ordinis 

B  universi  causarum  mundi  :  qui  modus  co- 
gnoscendi  nobilior  est  isto  quem  nunc 
habemus.  Hinc  sentio  quod  scientia  ita  ac- 
quisita,  destruetur  omnino.  Non  enim  vi- 
deo,  si  ponatur  tunc  esse  scientia  sicut 
modo,  quin  sequatur  alterum  duorum  in- 
convenientium,  utpote  :  quod  vel  erit  su- 
perflua,quando  habebimus  illam  quee  data 
est  angelis;  aut  ignorabimus  multa  per  na- 
turam,  oportebitque  ibi  discere  ac  stude- 
re,  et  deficiemus  a  potestate  scientiae  an- 
gelorum  :  quae  ambo  reor  absurda. 

C  At  vero  de  caritate  perhibeo,quod  manet 
eadem  numero  in  via  et  patria  quantum 
ad  subjectum,  et  eadem  specie  ex  parte 
objecti.  Verumtamen  Magister  dicit,  quod 
perficitur  et  augetur  :  quod  non  intelligo 
quantum  ad  substantiam  caritatis,  quae  in 
patria  non  crescit  nec  proficit,  sed  quoad 
modum  quem  accipit  a  subjecto,  quod 
tunc  per  impedimenta  carnis  ac  mundi 
non  retrahetur  a  contemplatione.  —  Haec 
Albertus,  de  cujus  dictis  quid  videatur,  in- 
fra  tangetur. 

D  Amplius,  Thomas  ad  ista  respondens :  In 
fide,  inquit,  est  cognitio  quaedam  et  mo- 
dus  cognoscendi,quia  cognoscit  in  speculo  iCor.xm, 
atque  aenigmate  :  qui  modus  imperfectio- 
nis  est  et  obscuritatem  importat.  Quum- 
que  gloria  omnem  talem  imperfectionem 
obscuritatemque  tollat,  tollet  modum  fidei 
quantum  ad  modum  cognoscendi,  sed  re- 
manebit  cognitio  eorum  quorum  est  fides, 
non  aenigmatica,  sed  clara.  Ideo,  quamvis 
visio  illa  beata  non  sit  contraria  fidei 
quantum  ad  id  quod  fides  habet  de  cogni- 

tione,  est  tamen  ei  contraria  quantum  ad 
id  quod  habet  de  aenigmate ;  et  ex  hac 
parte  visio  illa  fidem  expellit.  —  Si  autem 
objiciatur,  quod  in  eodem  simul  sunt  sci- 
entia  atque  opinio,  ergo  fides  et  visio  si- 
mul  stant  :  respondendum,  quod  quamvis 
scientia  et  opinio  sint  de  eodem,  non  ta- 
men  secundum  medium  idem,  sed  secun- 
dum  diversa;  ideo  possunt  simul  inesse. 
Fides  autem  et  visio  patriae  sunt  de  eodem 
secundum  medium  idem,  quoniam  fides 
assentit  primae  veritati  propter  se ;  simili- 
ter  visio  illa. 

Denique  de  spei  evacuatione  sciendum, 
quod  de  habitibus  oportet  ex  eorum  acti- 
bus  judicium  sumere.  Duplex  autem  est 
actus  :  unus  est  actus  imperfecti  ut  talis, 
sicut  motus  ;  alter  est  actus  perfecti  ut 
talis,  sicut  operatio  consequens  formam. 
Contingit  vero  quandoque  actum  perfecti 
inveniri  in  imperfecto,  secundum  quod 
imperfectum  participat  aliquid  de  perfe- 
ctione  :  quemadmodum  aliquid  de  actu 
albi  est  in  pallido.  Dum  itaque  imperfe- 
ctum  ad  perfectionem  pertingit,  actus  qui 
est  ejus  in  quantum  habet  aliquid  de  per- 
fectione  in  quam  tendebat,  manet  quan- 
tum  ad  id  quod  est  de  substantia  actus, 
sed  tollitur  quantum  ad  id  quod  erat  de 
imperfectione  :  sicut  loquela  balbutien- 
tis  pueri  tollitur  dum  ad  perfectam  venit 
aetatem,  quantum  ad  id  quod  imperfectio- 
nis  erat  in  ipsa,  et  manet  quoad  id  quod 
perfectionis  fuit  in  ea.  Motus  vero,  qui  est 
actus  imperfecti,  quando  pervenit  ad  ter- 
minum  motus,  non  manet  quantum  ad 
aliquid  substantiae  actus,  sed  quantum  ad 
radicem  secundum  quam  inerat  motus, 
qii33  fuit  proportio  quaxlam  et  ordo  im- 
perfecti  ad  perfectionem.  Cognitio  autem 
in  quantum  hujusmodi,  importat  actum 
perfecti  :  idcirco  cognitio  quae  habetur  in 
statu  imperfectionis,  manet  quantum  ad 
id  quod  cognitionis  est, imperfectione  sub- 
lata.  Spes  vero  in  quantum  tendit  in  ar- 
duum  nondum  habitum  et  futurum,  est 
sicut  actus  imperfecti,  quum  sit  quasi 
quidam  motus  :  ideo  quum  ad  perfectum 


A  venerit,  non  manet  id  quod  est  exspecta- 
tionis,  sed  hoc  tantum  in  quo  exspectatio 
haec  radicabatur,  videlicet  ordo  et  propor- 
tio  hominis  ad  illa  jam  habita.  Idcirco  non 
ponitur  aliud  speciale  succedens  spei,  sed 
tentio  seu  comprehensio  beatitudinis,  quae 
ordinem  dicit  hominis  ad  Deum  jam  ha- 
bitum.  Unde  ordo  iste  communis  est  utro- 
bique;  et  quantum  ad  hunc  ordinem  spes 
manet,  sed  quantum  ad  naturam  sui  actus 
transit. 

Insuper  ad  id,  utrum  aliquid  de  sub- 

B  stantia  seu  essentia  fidei  et  spei  manet  in 
patria  idem  numero,  respondet  :  Ablatio 
alicujus  quod  est  de  substantia  rei,  in- 
ducit  rei  illius  corruptionem,  non  autem 
ablatio  alicujus  accidentaliter  se  habentis. 
Imperfectio  autem  quam  tollit  beatifica 
visio  a  fide,  est  de  substantia  fidei  atque 
ad  ejus  pertinens  speciem  :  quod  patet  ex 
hoc  quia  accipitur  secundum  rationem  ob- 
jecti,  a  quo  fides  recipit  speciem.  Obscu- 
ritas  quippe  quam  aenigma  designat,  ad 
cognitionis  pertinet  genus.  Hinc  hac  im- 

C  perfectione  remota,  species  et  essentia  fi- 
dei  de  necessitate  destruuntur,  velut  si  ab 
homine  rationabilitas  auferatur.  Quumque 
fides  sit  forma,  non  composita  ex  forma 
et  materia,  ideo  ipsa  destructa  non  rema- 
net  aliquid  fidei  idem  numero,  sed  genere 
idem.  Similiter  nihil  manet  de  spe  :  quod 
de  spe  clarius  est.  —  Haec  Thomas  in  Scri- 
pto ;  et  concordant  scripta  ejus  in  secunda 
secundae.  Idem  Petrus  et  Richardus. 

Insuper  de  hoc,  an  scientia  evacuetur, 
respondet :  In  scientia  hujus  vitae  tria  con- 

D  siderantur,  videlicet,  habitus  et  actus  ac 
modus  agendi.  Qui  modus  est,  intelligere 
intuendo  phantasmata  ;  actus  vero  est,  co- 
gnoscere  conclusiones,  resolvendo  eas  ad 
prima  principia;  habitus  autem  est  qua- 
litas  intellectus  habilitans  ad  hunc  actum. 
Intelligere  vero  cum  phantasmate,  con- 
venit  animae  ex  sua  cum  corpore  unio- 
ne  :  ideo  separata  potest  sine  phantasmate 
intelligere,  ex  habitu  scientiae  antea  habi- 
tae.  In  actu  quoque  scientiae  duo  pensan- 
tur,videlicet,  inquisitio  seu  rationis  discur- 

sus,et  terminus  inquisitionis,qui  est  certa 
cognitio  :  quorum  primum,  puta  inquisi- 
tio,  est  imperfectionis  ;  secundum  vero, 
perfectionis.  Idcirco  actus  scientise  manet 
in  anima  separata,  quantum  ad  secundum, 
non  quoad  primum.  Sed  post  resurrectio- 
nem  poterit  anima  intelligere  sine  phan- 
tasmate,  quia  plene  dominabitur  corpo- 
ri.  De  damnatis  vero  probabile  est,  quod 
discurrendo  intelligunt.  Sic  ergo  intelli- 
or.  xiii,  gendum  est  quod  ait  Apostolus,  Scientia 
destruetur,  videlicet  quoad  modum;  et  ac- 
tus  ipse  mutabitur,  habitusque  manebit. 
Nec  ob  hoc  anima  litterati  qui  minoris  est 
caritatis,  plus  habet  de  gaudio  prsemii  es- 
sentialis  quam  anima  idiotse  caritatis  ma- 
joris.  Nec  superfluit  scientia  ista  in  patria, 
ubi  omnia  cognoscuntur  in  Verbo  :  quia 
jucundum  est  unum  et  idem  pluribus  mo- 
dis  ac  mediis  cognoscere,  sicut  et  angeli 
res  cognoscunt  in  Verbo,  et  per  species 
inditas  ac  infusas  scientias. 

Porro  caritas  non  evacuabitur  :  quia  di- 
lectio  ex  ratione  proprise  speciei  non  dicit 
aliquid  imperfectionis,  sed  magis  perfe- 
ctionem,  utpote  terminationem  affectionis 
in  dilecto,  ac  quamdam  transformationem 
in  rem  amatam  :  idcirco  in  patria  caritas 
ipsa  et  actus  ejus  perficiuntur,  quemad- 
modum  cognitio  tunc  perfectior  erit.  — 
Et  si  objiciatur,  quod  caritas  seu  dilectio 
sit  quidam  motus  voluntatis  in  Deum,  qui 
motus  cessat  adepto  jam  termino  :  dicen- 
dum,  quod  dilectio  est  unio  cum  Deo,  et 
quietatio  ac  terminatio  qusedam  in  ipso; 
nec  dicitur  motus  nisi  prout  motus  vo- 
catur  actus  perfecti,  quemadmodum  sen- 
tire  et  intelligere  nominantur  motus  tertio 
de  Anima.  Quod  autem  caritas  viae  nequit 
ad  perfectionem  caritatis  patriae  in  hac 
vita  pertingere,  est  propter  diversum  sta- 
tum  distinctumque  ordinem  viatorum  et 
comprehensorum;  sicut  nec  gratia  ad  per- 
fectionem  glorise.  —  Haec  Thomas  in  Scri- 
pto,  et  concordat  in  Summa.  Concordant 
Petrus  et  Richardus. 

Qui  Richardus  narrat  opinionem  quo- 
rumdam,  dicentium  quod  scientia  non  ma- 


A  net  in  anima  separata,  quantum  ad  actum, 
sed  quantum  ad  habitum,quoniam  species 
intelligibiles  non  manent  in  intellectu,  ac- 
tuali  intellectione  cessante,  ut  asserit  Avi- 
cenna  :  quod  super  secundum  est  reproba-  dist.m,q.5. 
tum.In  Evangelio  quoque  describitur,quod 
anima  divitis  epulonis  in  inferno  recorda-  zuC.xvi,27, 
batur  rerum  quas  vidit  in  seeculo  isto  :  28- 
quod  non  fuit  nisi  per  intelligibiles  spe- 
cies,  quia  in  anima  separata  non  manent 
phantasmata,sicut  nec  vires  organicse  sen- 
sitivse.  —  Ista  responsa  procedunt  secun- 

B  dum    phantasmaticorum    imaginationem, 
dicentium  hominem  non  posse  intelligere 
nisi  speculando  phantasmata  :  cujus  op-  c/\t.xv,P. 
positum  ostensum  est  super  secundum  et  25A>282a; 

,.,  .  ^  XVI,  489 A; 

alibi  sa^pe.  xxi,4t2B\ 

Insuper,  Bonaventura  concordat  praeha- 525B* 
bitis  de  evacuatione  fidei,  spei  atque  sci- 
entise.  Imo  de  evacuatione  scientiae  tres 
narrat  opiniones  :  unam  ex  Alberto  indu- 
ctam ;  secundam,  quod  scientia  manebit 
quantum  ad  habitum,  in  animse  ornamen- 
tum  (contra  quam  objicit  Thomas,  quod 
C  habitus  ordinatur  ad  actum,  estque  habi- 
litas  ad  agendum  :  ideo  frustra  poneretur, 
nisi  posset  in  actum  procedere);  tertiam 
jam  ex  Thoma  recitatam,  quam  approbat. 
Nec  specialia  superaddit. 

Prseterea,  Durandus  hic  sequitur  opinio- 
nem  quam  praeallegati  venerabiles  solidi- 
que  doctores  narrant  et  reprobant,  puta 
quod  fides  manet  in  patria  secundum  su- 
am  essentiam,  in  decorem.  Et  circa  hoc 
primo  probat,  quod  opinio  ista  non  exstet 
haeretica,  quia  non  est  contra  Scripturam 
D  canonicam.  Et  quamvis  non  oporteat  dicere 
eam  esse  hsereticam,  tamen  qui  vellet  hoc 
dicere,  affirmaret  esse  eam  contra  Scri- 
pturam,quum  Apostolus  ad  Corinthios  cla- 
rissime  doceat  fidem  evacuari,  scientiam  icor.xm, 
destrui,  caritatem  vero  nunquam  excidere.  8* 
—  Deinde  probare  conatur,  quod  opinio 
sua  sit  vera.  Quod  probando,  multa  absur- 
da  concedit,  et  multa  evidenter  vera  ne- 
gat.  Etenim  negat,  quod  de  ratione  et 
essentia  fidei  sit  imperfectio,  quum  ta- 
men  ob  hoc  dicatur  in  Christo  non  fuisse 

fides,  et  ipse  Apostolus  propter  imperfe- 
i  Cor.  xiii,  ctionem  notitiae  fidei  testetur  :  Videmus 
12'  nunc  per  speculum  in  aenigmate;  et,  Nunc 

cognosco  (inquit)  ex  parte.  —  Iterum,  dicit 
quod  de  ratione  fidei  non  est  ineviden- 
tia  seu  obscura  notitia.  Cujus  contrarium 
unusquisque  experitur  in  se,  quum  ea  quae 
de  superbeatissima  Trinitate  et  de  exsi- 
stentia  Christi  in  Sacramento  altaris  cre- 
dimus,  prorsus  omnem  evidentiam  exclu- 
dant,  et  obscuritatem  includant.  Et  ita  fit 
similis  negantibus  prima  principia.  Et  haec 
apertissime  sunt  contra  Augustinum  in 
multis  locis,  ut  Bonaventura  declarat,  et 
contra  B.  Leonem  Papam  in  suis  sermoni- 
bus.  Et  utique  si  praehabita  recte  inspici- 
antur,  evacuari  clarissimum  est  fidem  et 
spem  essentialiter,  nec  posse  simul  stare 
actum  cognitivum  et  fruitivum  beatificum, 
ac  fidem  et  spem  quantum  ad  actus  suos. 
Postremo,  Scotus  compendiose  compro- 
bat  istud  :  Auctoritas  (inquiens)  Apostoli 
ad  propositum  est  expresse.  Etenim  nullus 
habitus  ponendus  est  in  patria  frustra  ma- 
nere.  Frustra  autem  esset  habitus  cujus 
inclinatio  tunc  esset  impossibilis  ad  effe- 
ctum  seu  adimpletionem.  Fides  autem  ex 
sua  ratione  inclinat  tantum  in  bonum  seu 
verum  non  apparens  et  latens,  secundum 
ffebr.xi.i.  illud  Apostoli  :  Fides  est  argumentum  non 
apparentium.Spes  quoque  tantum  inclinat 
in  bonum  absens,  commodum  ad  concupi- 
Rom.  vni,  scendum,  juxta  illud  ad  Romanos,  Spes 
24,  quae  videtur,  non  est  spes;  sumendo  spem 

pro  re  sperata.  Inclinationes  autem  illae 
non  polerunt  haberi  in  patria,  ubi  erit 
patens  verum  et  praesens  ac  habitum  bo- 
num.Non  ergo  manebunt  habitus  isti,quo- 
niam  essent  superfiui.  Haec  Scotus. 


QU^ESTIO    VI 


ALiqui  demum  hic  sciscitantur,  Utrum 
ordo  caritatis  qui  est  in  via,  sit 
in  Christo  et  in  Beatis. 

Quae  quaestio  supra  soluta  est  in  com- 


A  muni,  estque  ostensum  qualiter  caritas  sit  p.486B\ 
ordinata  in  patria.  Sed  Magister  tangit  spe- 
cialiter  hic  de  Christo. 

Et  circa  haec  loquitur  Thomas  :  Inimici 
(inquit)  Christi  intelligi  possunt  duplici- 
ter.  Primo,  quantum  ad  finalem  exitum 
seu  damnationem  aeternam  :  sicut  damnati 
jam  actu  vel  in  praevisione  sapientiae  Dei. 
Secundo,  quantum  ad  statum  praesentem 
tantum  :  sicut  Saulus  fuit,  dum  Stepha- 
num  lapidavit.  Quantum  ad  primos  inimi- 
cos,  est  eadem  ratio  dilectionis  in  Chri- 

B  sto  quae  in  nobis  ad  illos  quos  scimus  esse 
damnatos  :  quia  naturam  ipsorum  diligi- 
mus,  et  considerata  tantum  eorum  natura, 
vitam  eis  aeternam  vellemus,  si  essent  ca- 
paces;  sed  considerata  divina  justitia  at- 
que  ipsorum  demeritis,  hoc  non  volumus, 
quia  plus  diligimus  divinam  justitiam  quam 
illorum  naturam.  Et  prima  voluntas  est  vo- 
luntas  antecedens,  secunda  consequens.  Ita 
et  Christus  inimicos  damnatos  et  damnan- 
dos  dilexit,  volendo  eis  bonum  voluntate 
antecedente,  quae  non  semper  impletur ; 

C  non  voluntate  sequente,  quae  semper  im- 
pletur.  Idem  dicendum  de  cunctis  Beatis 
quoad  condemnatos  jam  actu;  de  damnan- 
dis  vero  forte  non  sciunt  de  omnibus  qui 
sint.  Inimicos  autem  secundo  modo  dictos 
dilexit,  et  bonum  operabatur  ad  eos,  in 
tantum  quod  pro  eis  subiit  mortem.  Haec 
Thomas. 

Quid  autem  dicendum  sit  de  ordine  ca- 
ritatis  in  patria  quantum  ad  se  et  proxi- 
mum,  et  propinquos  et  extraneos,  respon- 
det  sanctus  Doctor :  Quidam  affirmant,  quod 

D  quia  in  patria  Deus  erit  et  est  omnia  in 
omnibus,  in  quo  Beati  plene  quiescunt  ac 
totam  dilectionis  suae  causam  et  rationem 
habent  bonitatem  ipsius,  ideo  Deum  su- 
per  omnia  diligunt,  et  alios  tanto  plus 
quanto  sunt  Deo  proximiores,  et  alios  me- 
liores  se  plus  quam  se  ipsos.  Quod  non 
videtur  rationabiliter  dictum  :  quoniam 
unusquisque  tantum  ainabit  Deo  frui,quan- 
tuin  amabit  Deum;  ideo  sicut  Deum  super 
omnia  diliget, sic  super  omnia  amabit  ipso 
frui.  Unde  plus  amabit  sibi  ipsi  Deo  frui 

quam  alii.  Verumtamen  credo,  quod  sim- 
pliciter  loquendo,  plus  diliget  extraneum 
meliorem,  quam  proximum  consanguine- 
um  minus  bonum  :  quoniam  plus  attendi- 
tur  ordo  dilectionis  penes  propinquitatem 
ad  Deum,  quam  juxta  propinquitatem  ad 
se  ipsum,quamvis  utrumque  attendi  opor- 
teat.  Unde  de  aequaliter  bonis  plus  dili- 
get  proximiorem,  sed  de  inaequaliter  bonis 
plus  diliget  meliorem.  Itaque  alii  melius 
dicunt,  quod  in  patria  quoque  unusquis- 
que  plus  diliget  se  ipsum  quam  alium. 

Praeterea  si  quaeratur,  an  Christus  magis 
dilexit  Petrum  quam  Joannem  ;  responden- 
dum,  quia  (ut  dicitur)  Petrus  plus  dilexit 
Christum  dilectione  quae  ab  ipso  in  mem- 
bra  Christi  diffunditur,  Joannes  vero  plus 
Christum  dilexit  dilectione  quae  sistit  in 
Christo.  Ideo  Petro  commisit  Ecclesiam, 
Joanni  curam  suae  beatissimae  Genitricis. 
Unde  et  Petrus  a  Christo  plus  amabatur 
quantum  ad  interiorem  affectum,  quoni- 
am  donum  majoris  caritatis  fuit  tunc  Pe- 
tro  collatum.  Joannes  vero  plus  amabatur 
quantum  ad  signa  familiaritatis  exterioris, 
quoniam  per  Joannem  significabatur  vita 
contemplativa,  cui  Deus  familiariorem  se 
exhibet,  quamvis  fructuosior  sit  vita  ac- 
tiva  et  laboriosior,  quae  significatur  per 
Petrum;  item  propter  Joannis  juventutem, 
castitatem  atque  ingentem  mititatem.  — 
Haec  Thomas.  Verumtamen  de  hac  re  di- 
ctum  est  supra,  quid  verius  videatur.  De 
ordine  autem  caritatis  in  patria,  dictum 
est  plenius  ante. 

Responsionique  Thomae  consonat  Hugo 
libro  de  Sacramentis,  dicendo:  Si  in  patria 
unus  plus  diligit  proximum  et  ejus  salu- 
tem  quam  se  ipsum  propriamque  salu- 
tem,  Deum  diligit  minus  quam  proxi- 
mum,  quum  velit  separari  a  Deo  propter 
proximum. 

Postremo  Bonaventura  refert  hic  duas 
opiniones  de  ordine  caritatis  in  patria.  Pri- 
ma  est,  quod  in  patria  quilibet  plus  diii- 
get  se  quam  alium,  sicut  jam  dictum  est. 
Alia,  quod  unusquisque  in  patria  tantum 
diligit  quemlibet  alium  Beatum,  sicut  se 


A  ipsum.  Ordo  enim  caritatis  qui  convenit 
ei  secundum  se,  et  attenditur  penes  gra- 
dum  ac  differentiam  boni,  manet  in  pa- 
tria  :  quia  in  ea  erit  perfecta  obedientia 
naturae  respectu  gloria?,  atque  conformitas 
voluntatis  creatae  respectu  divinae,  plena 
etiam  redundantia  communis  gloriae.  Quia 
enim  perfecta  erit  ibi  obedientia  naturae 
respectu  gloriae,  conformabitur  tunc  natu- 
ra  omnino  gloria?  :  ut  sicut  corpus  effici- 
etur  spirituale,  ac  spiritui  per  omnia  ob- 
temperabit,quamvis  secundum  statum  viae 

B  oporteat  spiritum  corpori  condescendere ; 
sic  natura  per  omnia  conformabitur  ordini 
glqriae  et  gratiae,  qui  attenditur  secundum 
differentias  boni,quamvis  nunc  gratia  con- 
descendat  affectui  naturali.  Rursus,  quia 
perfecte  erit  nostra  voluntas  conformis  di- 
vinae,  magis  diligemus  non  id  quod  nobis 
erit  propinquius,  sed  quod  fuerit  Deo  plus 
placitum  et  acceptum.  Iterum,  quoniam 
erit  ibi  perfecta  affluentia  et  communica- 
tio  communis  laetitiae,  multiplicabitur  gau- 
dium  hominis  multiplicatione  perfecta,  ut 

C  tantum  gaudeat  de  bono  uniuscujusque 
proximi  quantum  de  suo  :  quod  esse  non 
posset,  nisi  diligeret  proximum  quantum 
se  ipsum.  Et  hoc  est  quod  dicit  Anselmus 
in  ProsIogio,capite  uItimo:In  perfecta  illa 
beatitudine  innumerabilium  angelorum  ac 
hominum  beatorum,  ubi  nullus  minus  di- 
ligit  alium  quam  se  ipsum,  non  aliter  gau- 
debit  quisque  pro  singulis  aliis  quam  pro 
se  ipso.  Quis  istorum  modorum  sit  ratio- 
nabilior  definire,  quamdiu  sumus  in  statu 
praesentis  miseriae,  non  valemus.  Nempe 

D  si  judicemus  secundum  ea  quae  in  nobis 
sentimus,  approbabimus  primum  modum. 
Si  vero  mentem  suam  altius  quis  elevet 
ad  incomprehensibile  bonum  et  ad  maxi- 
mam  ccelestium  civium  unitatem,  rationa- 
biliorem  judicabit  modum  secundum.  Sic- 
que,  si  loqui  velimus  ut  plures,  sequimur 
primam  opinionem;  si  autem  ut  sapientio- 
res,sequimur  secundam.  Haec  Bonaventura. 
Cujus  dicta  videntur  partim  obscura.  Si 
enim  dilectio  erit  in  patria  solum  secun- 
dum  gradum  et  differentiam  bonitatis,  con- 

sequens  est  quod  inferiores  tanto  plus  A  plus  diligent  eos  quorum  auxilio  ad  eam 
diligent  meliores,  quanto  fuerint  eis  in  perducti  exstiterint  :  ut  si  (verbi  gratia) 
bonitate  eminentiores.  Denique,  quanto  anima  Trajani  credatur  precibus  S.  Gre- 
Beati  clarius  ac  gloriosius  viderint  Deum,  gorii  esse  salvata,  verisimile  est  quod  ma- 
et  quo  omnem  suam  felicitatem  et  gloriam  gis  amabit  et  amet  Gregorium  quam  sa- 
magis  adverterint  atque  dilexerint,  tanto      cratissimum  Joannem  Baptistam. 


DISTINCTIO  XXXII 


A.  De  caritate  Dei. 

ILEMISSIS  adjiciendum  est  de  dilectione  Dei  qua  ipse  diligit  nos,  quae  non 

alia  est  quam  illa  qua  diligimus  eum.  Dilectio  autem  Dei  divina  ouoia  est, 

eademque  dilectione  Pater  et  Filius  et  Spiritus  Sanctus  se  diligunt  et  nos,  ut 

cf.  iib.  i,  supra  disseruimus.  Quumque  ejus  dilectio  sit  immutabilis  et  seterna,  alium  tamen 

xvS,!.'  x  et  magis,  alium  minus  diligit.  Unde  Augustinus  :  Incomprehensibilis  est  dilectio  Dei 

anng'trac°"  atque  immutabilis,  qua  Deus  in  unoquoque  nostrum  amat  quod  fecit,  sicut  et  odit 

no,  n.  6.    qU0(j  fecimus.  Miro  ergo  et  divino  modo,  etiam  quando  odit,  diligit  nos.  Et  hoc 

•  possit  quidem  in   omnibus  intelligi  potest.   Quis   ergo   digne   potest  *  eloqui,   quantum 

diligat  membra  Unigeniti  sui,  et  quanto  amplius  Unigenitum  ipsum  ?  De  ipso  etiam 

s<y>.xi,25.  dictum  est  :  Nihil  odisti  eorum  quse  fecisti.  —  Ex  his  percipitur,  quod  Deus  omnes 

creaturas  suas  diligat,  quia  scriptum  est  :  Nihil  odisti  eorum  quae  fecisti ;  et  item, 

Gen.i,  31.  Vid.it  Deus  cuncta  quae  fecerat,  et  erant  valde  bona.  Si  omnia  quae  fecit  bona  sunt, 

et  omne  bonum  diligit  :  omnia  ergo  diligit  quse  fecit,  et  inter  ea  magis  diligit  ratio- 

nales  creaturas,  et  de  illis  eas  amplius  quse  sunt  membra  Unigeniti  sui,  et  multo 

magis  ipsum  Unigenitum. 

B.  Ex  qua  intelligentia  dicitur  magis  vel  minus  diligere  hazc  vel  illa. 

Quum  autem  dilectio  Dei  immutabilis  sit,  et  ideo  non  intenditur  vel  remittitur; 
si  quaeritur  quae  sit  ratio  dicti,  quum  dicitur  magis  vel  minus  diligere  hoc  quam 
PhMpp.w,  illud,  et  quum  dicitur  Deus  omnia  diligere  :  dicimus  dilectionem  Dei,  sicut  pacem, 
exsuperare  omnem  sensum  humanum,  ut  ad  tantae  altitudinis  intelligentiam  vix 
aliquatenus  adspiret  humanus  sensus.  Potest  tamen  sane  intelligi,  ea  ratione  dici 
omnia  diligi  a  Deo  quae  fecit,  quia  omnia  placent  ei,  et  omnia  approbat,  in  quantum 
opera  ejus  sunt;  nec  tunc  vel  prius  vel  amplius  placuerunt  ei,quum  facta  sunt;  sed  et 
antequam  fierent,  imo  ab  aeterno  omnia  placuerunt  ei,  non  minus  quam  postquam 
esse  coeperunt.  Quod  vero  rationales  creaturas,  id  est  homines  vel  angelos,  alios 
magis,  alios  minus  diligere  dicitur,  non  mutabilitatem  caritatis  ejus  significat,  sed 

quod  alios  ad  majora  bona,  alios  ad  minora  dilexit,  alios  ad  meliores  usus,  alios  ad 
minus  bonos.  Omnia  enim  bona  nostra,  ex  ejus  dilectione  nobis  proveniunt.  Electo- 
rum  ergo  alios  magis,  alios  minus  dilexit  ab  aeterno,  et  diligit  etiam  nunc,  quia  aliis 
majora,  aliis  minora  ex  dilectione  sua  praeparavit  bona,  aliisque  majora,  et  aliis 
minora  bona  confert  ex  tempore  :  unde  magis  vel  minus  dicitur  hos  vel  illos  diligere. 

G.  Quod  duobus  modis  inspicienda  est  dilectio  Dei. 

Gonsideratur  enim  duobus  modis  dilectio  Dei  :  secundum  essentiam,  et  secun- 
dum  efficientiam.  Non  recipit  magis  vel  minus  secundum  essentiam,  sed  tantum 
secundum  efficientiam,  ut  magis  dilecti  dicantur  quibus  ex  dilectione  ab  aeterno 
majus  bonum  praeparavit  et  in  tempore  tribuit,  et  minus  dilecti  quibus  non  tantum. 
Inde  etiam  est,  quod  aliqui  quando  convertuntur  et  justificantur,  dicuntur  tunc 
incipere  diligi  a  Deo  :  non  quod  Deus  nova  dilectione  quemquam  possit  diligere, 
imo  sempiterna  dilectione  dilexit  ante  mundi  constitutionem  quoscumque  diligit;  EPhes.i,i. 
sed  tunc  dicuntur  incipere  diligi  ab  eo,  quum  aeternae  Dei  dilectionis  sortiuntur 
effectum,  scilicet  gratiam  vel  gloriam.  Unde  Augustinus  :  Absit  ut  Deus  tempora-  Aug.deTri- 
liter  aliquem  diligat,  quasi  nova  dilectione  quae  in  ipso  ante  non  erat,  apud  quem  "''f,',  '  ' 
nec  praeterita  transierunt,  et  futura  jam  facta  sunt.  Itaque  omnes  Sanctos  suos  ante 
mundi  constitutionem  dilexit,  sicut  praedestinavit.  Sed  quum  convertuntur  et  inve- 
niunt  illum,  tunc  incipere  ab  eo  diligi  dicuntur,  ut  eo  modo  dicatur  quo  potest 
humano  affectu  capi  quod  dicitur.  Sic  etiam  quum  iratus  malis  dicitur  et  placidus 
bonis,  illi  mutantur  et  non  ipse  :  ut  lux  infirmis  oculis  aspera,  firmis  lenis  est,  ipso- 
rum  scilicet  mutatione,  non  sua;  ita  quum  aliquis  per  justificationem  incipit  esse 
amicus  Dei,  ipse  mutatur,  non  Deus. 

D.  Si  quis  magis  vel  minus  diligatur  a  Deo  uno  tempore  quam  alio. 

Si  vero  quaeritur  de  aliquo,  utrum  magis  diligatur  a  Deo  uno  tempore  quam 
alio,  distinguenda  est  dilectionis  intelligentia.  Si  enim  referatur  ad  dilectionis  effe- 
ctum,  concessibile  est ;  si  vero  ad  dilectionis  essentiam,  infitiabile  est. 

E.  Si  Deus  ab  azterno  dilexit  reprobos. 

De  reprobis  vero,  qui  praeparati  non  sunt  ad  vitam,  sed  ad  mortem,  si  quaeritur, 
utrum  debeat  concedi  quod  Deus  ab  aeterno  dilexit  eos ;  dicimus,  de  electis  solis 
simpliciter  hoc  esse  concedendum,  quod  Deus  ab  aeterno  eos  dilexit,  quos  ad  justi- 
tiam  et  coronam  praeparavit.  De  non  electis  vero  simpliciter  est  concedendum,  quod 
odio  habuit,  id  est,  reprobavit,  sicut  legitur  :  Jacob  dilexi,  Esau  odio  habui.  Sed  Maiach.  i, 

2  3 

non  est  simpliciter  dicendum,  quod  dilexit,  ne  praedestinati  intelligantur;  sed  cum  ' 
adjectione  concedatur  :  dilexit  eos  in  quantum  opus  ejus  futuri  erant,  id  est,  quos 
et  quales  facturus  eos  erat. 

T.  23.  33 

SUMMA 
DISTINCTIONIS  TRICESIftLE  SECUND^ 

JAM  ante  tractavit  Magister  de  caritate 
creata,  qua  Deum  diligimus;  nunc  tra- 
ctat  de  caritate  increata,  qua  Deus  nos  di- 
ligit.  Et  primo  declarat,  quod  Deus  creator 
amat  cuncta  creata  generaliter,  et  ratio- 
nales  creaturas  (praesertim  prsedestinatas) 
specialiter.  Quocirca  inquirit,  qualiter  in- 
commutabilis  Deus  dicatur  unum  diligere  B 
magis  quam  alium,  quum  dilectio  Dei  in 
ipso  sit  una  et  simplex,  prorsus  invaria- 
bilis.  Consequenter  docet,  quod  dilectio 
Dei  consideratur  dupliciter,  atque  ex  hoc 
solvit  quod  quaeritur,  qualiter  Deus  immu- 
tabilis  et  aeternus  dicitur  unum  et  eum- 
dem  nunc  magis,nunc  minus  diligere.  Ulti- 
mo  sciscitatur,an  reprobos  Deus  ab  aeterno 
dilexit. 


H 


QUiESTIO    UNIGA 


Ic  quaeritur,  An  Deus  diligit  cun- 
cta  creata,  potissime  intelle- 
ctuales  creaturas,  seternaliter  at- 
que  sequaliter. 

Videtur  quod  Deus  non  amet  creata. 
Primo,  quoniam  amor  est  vis  unitiva 
conjungens  amantem  amato.  Quum  igitur 
Deus  in  infinitum  ab  omni  creato  distet, 
non  videtur  alicui  creaturae  per  amorem 
conjunctus.  —  Secundo,  amor  est  alicui  D 
bonum  velle;  sed  velle  Dei  omnipotens 
is.  xlvi.io.  est,  sicut  per  Isaiam  testatur  :  Consilium 
meum  stabit,  et  omnis  voluntas  mea  fiet. 
Si  ergo  Deus  diligit  omnes  creaturas  ra- 
tionales,  vult  omnibus  dona  gratiae  in  prae- 
senti  et  dona  gloriae  in  futuro  :  sicque 
omnes  salvarentur.  —  Tertio,  creaturae  non 
fuerunt  ab  aeterno  :  ergo  non  potuerunt 
ab  aeterno  amari,  quum  nihil  ametur  nisi 
bonum.  — Quarto,  quanto  quid  melius  est, 
tanto  est  amabilius;  sed  creaturae  rationa- 


les  non  sunt  omnes  aeque  bonae,  ergo  ne- 

que  aeque  amabiles  :  non  ergo  a  Deo  aequa- 

liter  diliguntur.  Possent  hic  multa  induci, 

sed  tota  ista  materia  in  primo  est  habita  dist.  xu.q 

et  discussa  :  idcirco  immorandum  non  ar-  ,;xtv,'M 

bitror. 

Itaque  Bonaventura  respondens  ad  is- 
tud,  an  Deus  dilexerit  aeternaliter  creatu- 
ras  :  Quaedam  (inquit)  verba  de  Deo  dicta 
respectu  creaturae,  connotant  effectum  in 
actu,  sicut  creare ;  quaedam  connotant  ef- 
fectum  in  habitu,ut  praedestinare ;  quaedam 
indifferenter  utroque  modo,  sicut  diligere. 
Dicitur  quippe  Deus  diligere  aliquem,  vel 
quoniam  actu  communicat  ei  bonum,  vel 
quia  proponit  hoc.  Quumque  communi- 
care  sit  effectus  in  tempore,  propositum 
vero  communicandi  sit  ab  aeterno  :  hinc 
diligere,  interdum  de  Deo  dicitur  aeterna- 
liter,  quandoque  temporaliter.  Sicque  po- 
test  concedi,  quod  creaturae  non  solum 
temporaliter  sed  etiam  aeternaliter  dili- 
guntur  ab  eo. 

Insuper  si  quaeratur,  an  Deus  diligat 
omnia  generaliter;  respondendum,  quod 
Deus  non  diligit  creaturam  ratione  affecti- 
onis,  sed  communicationis  alicujus  boni, 
ita  quod  dilectio  Dei  potius  dicitur  di- 
lectio  effectus  quam  affectus.  Communi- 
catio  autem  bonitalis  divinae  est  duplex  : 
una  in  donis  naturae,  et  ista  omnibus  est 
communis;  alia  in  donis  gratiae,  quae  ra- 
tionalibus  creaturis  est  specialis.  Et  penes 
hanc  aliquos  diligit,  puta  electos;  aliquos 
odit,  ut  reprobos.  Sed  quantum  ad  primam 
communicationem,  verum  est  illud  Sapi- 
entiae  :  Diligis  omnia,  et  nihil  odisti  eorum  sap.xij 
quae  fecisti.  —  Si  autem  ita  objiciatur, 
Deus  omnia  diligit  ex  caritate  ;  distin- 
guendum  est,  quia  ly  ex  potest  notare  ha- 
bitudinem  principii  motivi  et  productivi 
respectu  effectus  creati :  et  sic  cuncta  quae 
diligit,  ex  caritate  diligit.  Caritas  namque 
principium  est  universorum  effectuum 
quos  producit.  Potest  quoque  notare  non 
solum  habitudinem  principii  productivi, 
sed  etiam  exemplaris  repraesentantis  :  sic 

eos  dumtaxat  amat  ex  caritate  quibus  com- 
municat  caritatem  creatam,  cujus  exem- 
plar  est  caritas  increata  sub  ratione  cari- 
tatis,  sub  qua  ratione  non  est  aliorum 
exemplar.  —  Si  vero  objicias,  quod  amor 
transformat  amantem  in  amatum,  Deus 
autem  non  transformatur  in  creaturam ; 
dicendum,  quod  verum  est  hoc  de  amore 
affectionis  qui  in  alterum  tendit.  Amor 
autem  Dei  non  est  amor  affectionis  ten- 
dens  in  alterum,  sed  potius  inclinans  et 
trahens  alia  in  se.  Ideo  amor  divinus  ma- 
gis  transformat  et  conformat  amata  ipsi 
amanti,  quam  econtrario.  Denique,  sicut 
duplex  est  conformatio  rerum  ad  Deum  : 
una  secundum  similitudinem  vestigii,  alia 
secundum  similitudinem  imaginis,  quae  est 
magis  expressa;  ita  dilectio  Dei  dupliciter 
sumitur,  utpote  generaliter,  sicque  con- 
notat  generalem  assimilationem ;  et  item 
specialiter,  et  sic  connotat  quamdam  unio- 
nem.  Impios  vero  et  praescitos  secundum 
quod  tales,  non  amat,  sed  odit;  tamen 
naturam  eorum  diligere  dicitur. 

Amplius,dum  quaeritur,an  omnes  aequa- 
liter  diligat;  dicendum,quod  de  dilectione 
Dei  est  loqui  dupliciter.  Primo,  secundum 
ipsius  dilectionis  essentiam ;  secundo,  pe- 
nes  ejus  efficientiam,  efficaciam  seu  effe- 
ctum.  Primo  modo  diligit  omnes  non  so- 
lum  aequali  dilectione,  imo  etiam  uno  et 
eodem  simplici  et  invariabili  actu,  qui  est 
divina  essentia;  sed  secundo  modo  non  di- 
ligit  omnes  aequaliter,  quoniam  uni  vult 
majus  bonum  quam  alteri.  Vel  sic  :  Quum 
diligere  Dei  sit  velle  alicui  bonum,  aequa- 
litas  dilectionis  Dei  ad  alios,  attendi  potest 
dupliciter.  Primo,  ex  parte  actus  volendi  : 
et  sic  diligit  omnes  aequaliter,  quia  non 
magis  intense  vult  uni  bonum  quam  al- 
teri.  Secundo,  ex  parte  voliti :  et  ita  diligit 
omnes  non  aequaliter,sed  aliquos  maxime, 
quosdam  minime,  alios  medio  modo,  se- 
cundum  quod  uni  vult  bona  maxima,  alte- 
ri  minima,  aliis  mediocria. 

Praeterea,  angelos  Deus  magis  dilexit 
quam  homines  quantum  ad  effectus  con- 
ditionis  seu  quoad  dona  naturae,  quoniam 


A  excellentiora  naturalia  contulit  eis  :  in  quo 
magis  apparet  omnipotentia  Creatoris;  ho- 
mines  vero  magis  dilexit  quantum  ad  ef- 
fectus  reparationis  et  gratiae,  quoniam  an- 
gelis  lapsis  relictis,  homines  liberavit,  et 
gratiosissime  egit  cum  eis  :  in  quo  sapien- 
tia  Dei  refulget.  —  Si  autem  quaeratur,  quae 
harum  dilectionum  aliam  magis  excedat ; 
dicendum,  quod  de  excessu  dilectionis  est 
loqui  dupliciter  :  primo,  ut  nunc  seu  se- 
cundum  statum  praesentem;  secundo,  sim- 
pliciter  et  secundum  statum  finalem.  Et 

B  primo  modo  plus  diligit  angelos,  secundo 
modo  plus  diligit  homines.  Unde  in  patria 
habebit  homo  plura  atque  majora  de  qui- 
bus  Deo  gratus  sit  et  devotus,  quam  ange- 
lus,  utpote  beneficia  incarnationis,  redem- 
ptionis,  et  eminentissimae  glorificationis 
naturae  humanae,  praesertim  in  Ghristo  et 
Virgine  gloriosa  :  quee  non  tantum  mani- 
festant  circa  nos  divinae  dilectionis  magni- 
tudinem,sed  etiam  nimietatem,  juxta  illud 
Apostoli  :  Propter  nimiam  caritatem  suam  Ephes.u^. 
qua  dilexit  nos   Deus.   Atque   per  istam 

G  distinctionem  solvuntur  objecta  quae  ad 
utramque  partem  fieri  solent. 

Praeterea  quaerit  hic  Doctor,  an  Deus 
magis  dilexerit  genus  humanum  quam 
Christum.  Respondet,  quod  magis  dilexit 
Christum,  qui  secundum  naturam  divinam 
est  bonitatis  immensae,et  secundum  huma- 
nitatem  assumptam,  ratione  unionis  cum 
Verbo,  est  nobilitatis  ac  dignitatis  singu- 
laris  et  inaestimabilis.  Propter  quod  ait 
Anselmus,  quod  vita  illius  hominis  prae- 
ponderabat  toti  mundo,  imo  mille  mun- 

D  dis.  Nec  obstat,  quod  Pater  dedit  Christum 
pro  nobis  in  pretium,  quia  per  illam  do- 
nationem  non  fuit  Christus  alienatus  a  Pa- 
tre,  sed  ad  patiendum  expositus,  et  per 
hoc  meruit  magis  glorificari  a  Patre. 

Iterum  sciscitatur,  an  Deus  plus  diligat 
praedestinatum  injustum,  aut  justum  prae- 
scitum.  Respondet  :  Quaedam  est  dilectio 
approbationis,  et  quaedam  electionis.  Pri- 
ma,  ratione  connotatj,  est  temporalis,  et 
respicit  statum  praesentem ;  dilectio  vero 
electionis,  quum  sit  aeterna,  respicit  sta- 

tum  futurum  in  quo  homo  aeternaliter 
permanebit.  Reprobi  autem  etsi  ad  tem- 
pus  sint  boni,  non  tamen  finaliter  in  Deo 
sunt  permansuri  :  idcirco  secundum  Ma- 
gistrum,  non  diliguntur  a  Deo  aeternaliter, 
nisi  verbum  diligendi  a  ratione  propria 
distrahatur.  Itaque,  quantum  ad  dilectio- 
nem  approbationis  secundum  praesentem 
justitiam,  magis  diligit  Deus  justum  prae- 
scitum  ;  sed  quoad  dilectionem  aeternae 
electionis,  plus  diligit  praedestinatum  in- 
justum.  —  Haec  Bonaventura.  Qui  in  hac 
distinctione  interrogat,  an  Christus  magis 
dilexit  Petrum  quam  Joannem ;  et  ejus 
c/.p.siiB.  responsio  cum  responsione  Thomae  satis 
coincidit,  quamvis  diffusior  sit. 

Porro  Thomas  his  consonans  :  Unicuique 
(inquit)  cognitionem  habenti  amabile  est 
proprium  bonum,  non  solum  amore  na- 
turali,  sed  etiam  animali  aut  intellectuali. 
Quumque  in  Deo  sit  sui  ipsius  perfecta  co- 
gnitio,  amat  propriam  bonitatem.  Bonum 
quoque  rei  vocatur  non  solum  secundum 
quod  in  ipso  est  per  essentiam,  sed  item 
prout  in  alio  est  per  similitudinem  et  par- 
ticipationem.  Hinc  quum  bonitas  creaturae 
sit  similitudo  bonitatis  divinae,  sequitur 
quod  Deus  diligat  creaturam.  Etenim  sicut 
divina  essentia  est  exemplar  omnis  creatae 
essentiae,  sic  bonitas  Dei  causa  est  omnis 
creatae  bonitatis;  sed  Deus  cognoscendo 
suam  essentiam,  cognoscit  omnia  quee  ab 
ipso  exemplantur  seu  exemplariter  pro- 
ducuntur  :  ergo  amando  propriam  bonita- 
tem,  amat  omnia  quae  ab  ipso  bonitatem 
participant. 

Insuper  de  hoc,  qualiter  Deus  diligat 
omnem  creaturam,  disseruit :  Amicitia  ali- 
quid  addit  supra  amorem,  quia  ad  amoris 
sufficit  rationem,  quod  homo  velit  alicui 
bonum  quodcumque;  ad  rationem  vero 
amicitiae  pertinet,  ut  velit  illi  bonum  quod 
vult  sibi  ipsi,  ut  scilicet  velit  conversari 
cum  ipso,  et  ei  in  illis  convivere  quae  ma- 
xime  amat.  Itaque  loquendo  de  dilectione 
communiter,  Deus  diligit  omnia  in  quan- 
tum  vult  eis  aliquod  bonum,  videlicet  na- 
turale  bonum  ipsorum.Bonum  autem  quod 


A  sibi  ipsi  vult,  utpote  visionem  et  fruitio- 
nem  sui  ipsius,  qua  ipse  in  se  ipso  beatus 
est,  vult  omni  creaturae  rationali  voluntate 
antecedente,  voluntate  vero  consequente 
solis  electis,  quae  est  voluntas  simpliciter  : 
ideo  solos  electos  diligit  amore  amicitiae, 
alios  autem  amore  communiter  dicto,  in 
quantum  sunt  bona.  Unde  legitur  :  Dili-  Sap. 
gis  omnia,  et  nihil  odisti  eorum  quae  fe- 
cisti.  Divinus  quoque  Dionysius  contesta- 
tur,  quod  amor  Dei  movet  superiora  ad  De 
inferiorum  providentiam.  Deus  autem  uni-  nom' 

B  versorum  providentiam  habet.  Ergo  diligit 
universa. 

Praeterea  si  quaeratur,  an  Deus  diligat 
inanimata  amore  benevolentiae  vel  amore 
concupiscentiae ;  videtur  quod  non  amo- 
re  benevolentiae,  quia  octavo  dicitur  Ethi- 
corum,  quod  inanimata  non  diliguntur  ni- 
si  amore  concupiscentiae.  Deus  autem  nil 
amat  tali  amore  :  quia  non  indiget  rebus, 
nec  ordinat  eas  ad  commodum  suum.  Di- 
cendum,  quod  quamvis  nos  non  diligamus 
inanimata  amore  benevolentiae,  quia  eo- 

C  rum  bonum  non  causatur  a  nobis ;  atta- 
men  Deus  amore  benevolentiae  diligit  ea, 
quia  per  hoc  quod  ea  vult,  sunt  et  bona 
sunt.  Dilectio  autem  quae  est  electionis 
causa  seu  ratio,est  dilectio  amicitiae,quam 
Deus  ad  irrationalia  non  habet. 

Praeterea,  ab  aeterno  Deus  creaturas  di- 
lexit.  Ula  etenim  nomina  sola  dici  possunt 
de  Deo  ex  tempore,  quae  in  principali  si- 
gnificato  significant  aliquid  quod  in  Deo 
secundum  rem  non  est,  ut  quae  important 
relationem  Dei  ad  creaturas  in  significa- 

D  to  principali,  ut  Dominus  (quae  relatio  in 
creatura  est  secundum  rem,  in  Deo  secun- 
dum  rationem) ;  similiter  quae  designant 
in  principali  significato  actionem  divinam 
terminatam  ad  aliquid  extra  Deum,  sicut 
creare.  Amor  vero  in  principali  significato 
non  importat  relationem,sed  actionem  vo- 
luntatis  :  cujus  actiones,  sicut  et  actiones 
intellectus,  immediatae  atque  elicitae  ma- 
nent  in  operante,  nec  transeunt  ad  aliquid 
constituendum  in  exteriori  materia.  Ideo 
creaturas  diligere  Deo  convenit  ab  aeterno. 

Et  quamvis  creaturae  non  fuerint  ab  aeter- 
no  exsistentes  et  bonae  in  proprio  esse,  ta- 
men  in  Dei  praecognitione  atque  praescien- 
tia  tales  fuerunt.  Unio  quoque  quam  efficit 
amor,  unio  est  affeetus,  quae  potest  haberi 
ad  illud  quod  absens  est,  et  quod  nondum 
est.  Quamvis  etiam  Deus  voluit  ab  aeterno 
creaturas  esse,  non  tamen  voluit  eas  esse 
ab  aeterno,  sed  tempore  praeordinato  ab 
ipso  secundum  ordinem  sapientiae  suae. 

At  vero  si  quaeratur,  an  Deus  diligat 
cuncta  aequaliter  ;  respondendum,  quod 
amor  dupliciter  mensuratur.  Primo,  ex  suo 
principio  :  sicque  illud  magis  amatur  ad 
quod  voluntas  efficacius  inclinatur;  et  ita 
Deus  aequaliter  diligit  omnia,  quoniam  in 
dilectione  sua  respectu  cujuslibet  rei  ha- 
bet  efficaciam  infinitam  in  diligendo.  Alio 
modo,  ex  parte  objecti,  secundum  quod 
quis  dicitur  illud  magis  diligere  cui  vult 
majus  bonum  :  sicque  magis  diligit  unum 
quam  alium.  —  Et  si  objiciatur  illud  Sa- 
ap.vr.s.  pientiae,  Quia  aequaliter  est  ei  cura  de  om- 
nibus;  et  item  quod  in  libro  de  Causis  as- 
seritur,  Causa  prima  aequaliter  se  habet  ad 
omnia  :  respondendum,quod  aequaliter  est 
ei  cura  de  omnibus  ex  parte  sollicitudi- 
nis  suae,  non  ex  parte  eorum  qua?  providet 
eis.  Dilectio  quoque  non  tantum  importat 
id  quod  est  ex  parte  Dei,  sed  et  illud  quod 
est  ex  parte  creatura?  :  cujus  bonum  se- 
cundum  quod  a  Deo  est  volitum,  dilecti- 
one  Dei  includitur.  Hinc  quum  creaturae 
non  habeant  aequaliter  se  ad  Deum,  nec 
bonitatem  Dei  aequaliter  valeant  participa- 
re;  ideo  Deus  non  aequaliter  diligit  omnia. 
Nec  dicitur  magis  diligere  quia  intensius 
diligit,  sed  quoniam  majus  bonum  alicui 
vult  :  imo  quantum  ad  dilectionis  affe- 
ctum,  semper  eumdem  aequaliter  diligit, 
quia  semper  vult  ei  bonum  idem  finale. 
—  Amplius,  loquendo  simpliciter,  majus 
bonum  vult  peccatori  praedestinato  quam 
justo  praescito;  sed  ut  nunc,  vult  plus 
justo  praescito.  Haec  autem  determinatio, 
ut  nunc,  non  cadit  ex  parte  dilectionis 
divina?,  sed  magis  ex  parte  objecti  :  quia 
dilectio  Dei  non  variatur  per  tempora,  et 


A  ab  aeterno  voluit  majus  bonum  huic  prae- 
destinato.  Idcirco  simpliciter  conceden- 
dum  est,  quod  magis  diligit  Deus  iniquum 
praedestinatum  quam  justum  praescitum. 
Porro  si  quaeras,  an  magis  diligat  in- 
nocentem  quam  peenitentem;  dicendum, 
quod  quantum  ad  bonum  praemii  essentia- 
lis,  aequaliter  diligit  innocentem  et  pceni- 
tentem,  si  sequalem  habeant  caritatem,  vel 
illum  magis  qui  caritatem  habet  majorem. 
Sed  quantum  ad  praemium  accidentale, 
plus  diligit  innocentem,  propter  innocen- 

B  tiae  dignitatem,  ad  quam  pcenitens  nequit 
pertingere.  —  Denique,  quantum  ad  bo- 
num    naturae,  ut   dictum   est,  Deus   plus 
diligit  angelum  quam  hominem;sed  quan- 
tum  ad  bonum  gloriae,  habent  se  ut  exce- 
dentia  et  excessa.  Nam  quosdam  angelos 
diligit  plus  quam  homines  quosdam,  quos- 
dam  vero  angelos  et  homines  aequaliter  : 
quoniam  homines  erunt  aequales   angelis  Matth.xxu, 
Dei,    quidam    etiam   homines    superiores  30' 
sunt  angelis. 
Postremo,  Deus  Christum  diligit  non  so- 

C  lum  plus  quam  totum  genus  humanum, 
sed  et  plus  quam  totam  creaturam,  non 
solum  quantum  ad  ejus  deitatem,  sed  et 
quantum  ad  naturam  ejus  humanam,  in 
quantum  eam  praedestinavit  ad  bonum 
majus  toto  universo,  utpote  ad  hyposta- 
ticam  unionem  cum  Verbo  aeterno.  —  Et 
si  objiciatur,  quod  bonum  commune  prae- 
stantius  est  atque  divinius  bono  unius  per- 
sonae ;  dicendum,  quod  etiam  Christus  est 
universalis  salvator,  et  omnium  bonum 
finale  commune  et  consummatum,  prae- 

D  sertim  ut  Deus  et  causa  salutis  universo- 
rum,  et  per  ipsum  totum  genus  humanum 
factum  est  Deo  Patri  acceptum.  Causa  au- 
tem  praestantior  est  causato ;  et  propter 
quod  unumquodque  tale,  et  illud  magis. 
—  Haec  Thomas  in  Scripto. 

His  concordant  Petrus  et  Richardus,  et 
alii  communiter,  Durandus  quoque  et  Sco- 
tus,  qui  omnes,  sicut  et  Alexander  ac  An- 
tisiodorensis,  testantur  quod  amor  Dei  ad 
creaturas  non  est  proprie  affectualis  seu 
affectivus,  sed  magis  effectualis  seu  effe- 

ctivus,  nec  major  neque  intensior  ad  unum  A 
quam  ad  aliud,  ex  parte  ipsius  Dei  seu  ac- 
tus  diligendi  consistentis  in  Deo. 

Quocirca  verum  planumque  fateor,  quod 
in  superglorioso  ac  prorsus  simplicissimo 
atque  incommutabili  Deo  non  sit  ulla  un- 
quam  recens  affectio,  aut  affectionis  mu- 
tatio,  aut  immanentis  dilectionis  diversi- 
tas,  nec  intensio  neque  remissio  caritatis 
internae.  Nihilo  minus  sub  correctione  exi- 
stimo,  quod  amor  et  caritas  tam  vere  ac 
proprie  competunt  Deo  sicut  sapientia  et 
scientia,  et  diligere  sicut  scire,  ita  quod  B 
superdignissimo  Deo  vere  competit  creata 
diligere  et  amare  :  quia  ut  ait  Philoso- 
phus,  diligere  seu  amare  est  alicui  bo- 
num  velle;  Creator  autem  creaturis  vult 
et  volendo  communicat  ac  largitur  bona 
multa  et  magna,  naturalia  et  gratuita  at- 
que  glorifica,  etc.  Si  de  ratione  dilectionis 
seu  amoris  sit  affectio,  sequi  videtur,  quod 
dilectio  Dei  ad  creaturas  sit  vere  affectiva, 
sicut  et  volitiva  :  non  quasi  immutet  mu- 
tabiliterve  afficiat  invariabilissimam  Dei 


mentem,  sed  quia  suo  modo  inclinat  Om- 
nipotentis  voluntatem  ad  volendum  favo- 
rabiliter,  ad  communicandum  liberaliter, 
ad  influendum  mere  gratuito  dona  sua 
rebus  creatis,  eo  modo  quo  divinus  Dio- 
nysius  protestatur,  quod  amor  Dei  non  De  Divi 
reliquit  eum  sine  germine  esse.  —  Insu-nomc-" 
per,  juxta  hsec  dicendum  apparet,  quod 
sicut  in  Deo  ponuntur  plures  et  distinctae 
idese,  non  quod  pluralitas  et  distinctio  sit 
ex  parte  simplicissimi  Dei,  sed  per  respe- 
ctum  ad  ideata  ad  quse  referuntur  ideae; 
sic  possit  dici  major  dilectio  Dei  ad  unum 
quam  ad  alium,  etiam  ex  parte  ipsius  di- 
lectionis,  non  secundum  id  quod  est,  sed 
per  relationem  seu  respectum  ejus  ad 
amatum,  secundum  quod  majus  bonum 
vult  uni  quam  alteri,  ita  quod  hoc  non 
est  solum  ex  parte  voliti,  sed  et  volentis 
per  respectum  ad  volitum.  Nempe  quod 
majus  bonum  largitur  uni  quam  alteri,  est 
ex  hoc  quod  vult  et  favet  ac  communica- 
re  intendit,  proposuit  et  decrevit,  plus  uni 
quam  alteri. 

Be  quatuor  virtutibus  principalibus. 


POST  praedicta,  de  quatuor  virtutibus  quae  principales  vel  cardinales  vocantur, 
disserendum  est ;  quae  sunt  justitia,  fortitudo,  prudentia,  temperantia.  De 
quibus  Augustinus  ait  :  Justitia  est  in  subveniendo  miseris,  prudentia  in 
prsecavendis  insidiis,  fortitudo  in  perferendis  molestiis,  temperantia  in  coercendis 
delectationibus  pravis.  De  his  dicitur  in  libro  Sapientiae  :  Sobrietatem  et  pruden- 
tiam  docet,  justitiam  et  virtutem.  Sobrietatem  vocat  temperantiam,  et  virtutem  vocat 
fortitudinem.  Hae  virtutes  cardinales  dicuntur,  ut  ait  Hieronymus,  quibus  in  hac 
mortalitate  bene  vivitur,  et  post  ad  aeternam  vitam  pervenitur.  Quae  in  Christo 
plenissime  fuerunt  et  sunt,  de  cujus  plenitudine  nos  accepimus  :  in  quo  habuerunt 
usus  eosdem  quos  in  patria  habent,  et  quosdam  etiam  viae.  Verumtamen  an  hae 
virtutes,  quum  et  ipsae  in  animo  esse  incipiant  (qui  quum  sine  illis  prius  esset, 
tamen  animus  erat),  desinant  esse  quum  ad  aelerna  perduxerint,  nonnulla  quaestio 
est.  Quibusdam  visum  est,  eas  esse  desituras;  et  de  tribus  quidem,  prudentia  scili- 
SaP.  i,  15.  cet,  fortiludine  et  teinperantia,  quum  hoc  dicitur,  non  nihil  dici  videtur.  Justitia 

enim  immortalis  est,  et  magis  tunc  perficietur  in  nobis  quam  esse  cessabit,  quum 
beate  vivemus  contemplatione  naturae  divinae,  quae  creavit  omnes  ceterasque  instituit 
naturas,  qua  nihil  melius  et  amabilius  est,  cui  regenti  subditum  esse,  justitiae  est. 
Et  ideo  immortalis  est  omnino  justitia,  nec  in  illa  beatitudine  esse  desinet,  sed 
talis  ac  tanta  erit,  ut  perfectior  et  major  esse  non  possit.  Fortassis  et  alige  tres 
virtutes,  prudentia  sine  ullo  jam  periculo  erroris,  fortitudo  sine  molestia  tolerando- 
rum  malorum,  temperantia  sine  repugnatione  libidinum,  erunt  in  illa  felicitate  :  ut 
prudentiae  ibi  sit,  nullum  bonum  Deo  praeponere  vel  aequare ;  fortitudinis,  ei  firmis- 
sime  cohaerere;  temperantiae,  nullo  defectu  noxio  delectari.  Quod  vero  nunc  agit 
justitia  in  subveniendo  miseris,  quod  prudentia  in  praecavendis  insidiis,  quod  for- 
titudo  in  perferendis  molestiis,  quod  temperantia  in  coercendis  delectationibus 
pravis,  non  erit  ibi  omnino,  ubi  nihil  mali  erit.  Ista  ergo  virtutum  opera  huic 
mortali  vitae  necessaria,  sicut  fides,  ad  quam  referenda  sunt,  in  praeteritis  habe- 
buntur.  —  Ecce  aperte  hic  dicit  Augustinus,  quod  praedictae  virtutes  in  futuro 
erunt,  sed  alios  usus  tunc  habebunt  quam  modo.  Gui  Beda  assentit,  super  Exodum 
dicens  :  Columnae  ante  quas  expansum  est  velum,  potestates  cceli  sunt  quatuor  Beda.deTa- 
eximiis  virtutibus  praeclarae,  id  est  fortitudine,  prudentia,  temperantia,  justitia;  quae  SljJt 
aliter  in  ccelis  servantur  ab  angelis  et  animabus  sanctis,  quam  hic  a  fidelibus.  Et 
consequenter  assignat  Beda  usus  illarum  virtutum  secundum  praesentem  statum  et 
futurum,  imitans  Augustinum  in  praemissis  assignationibus. 


SUMMA 
DISTINCTIONIS   TRICESIMiE   TERTIyE 

COMPLETO  tractatu  de  tribus  summis 
virtutibus,  quae  theologicae  appellan- 
tur,  nunc  tractat  Magister  de  quatuor  vir- 
tutibus  cardinalibus,qua3  inter  virtutes  po- 
liticas  ac  morales,  quibus  humana  regitur 
vita,  sortiuntur  primatum.  De  quibus  bre- 
viter  loquitur,eas  nominando,  describendo 
et  ab  invicem  distinguendo,  ac  sciscitando 
an  perseverent  in  patria.  Et  declarat  quod 
imo;  sic  tamen,  quod  alios  actus  seu  usus 
habent  in  vita  praesenti,  et  alios  in  futuro. 

QILESTIO   PRIMA 

HIc  quaeritur,  An  prseter  virtu- 
tes  theologicas  oporteat  pone- 
re  virtutes  cardinales ;  ac  de  suffl- 
cientia  ac  distinctione  earum. 


A  Porro  circa  hanc  distinctionem  diversi 
diversas  ac  plurimas  depromunt  quaestio- 
nes,  et  quasi  ab  exordio  tractant  de  virtu- 
tibus  moralibus,  quid  sint,  qualiter  insint, 
quomodo  distinguantur  ac  numerentur,  et 
plura  hujusmodi  introducunt,  de  quibus 
in  textu  nulla  est  mentio,  nec  huic  loco 
videntur  pertinentia  :  idcirco  de  illis  per- 
transeo,  praesertim  quia  communia  sunt, 
et  de  eis  quasi  innumerabiles  tractatus 
sunt  editi,  et  quia  de  vitiis  et  virtutibus 
speciale  compilavi  opusculum;  idcirco  hic 

B  pauca  perstringam. 

Itaque  de  his  scribit  Antisiodorensis  in 
Summa  sua,  tertio  libro  :  Praecepta  juris 
naturalis  sunt  origo  et  quasi  semina  poli- 
ticarum  moraliumque  virtutum,inter  quas 
sunt  quatuor  virtutes  cardinales, de  quibus 
in  libro  Sapientiae  legitur :  Sapientia  docet  Sap.vm,  7. 
sobrietatem,  id  est  temperantiam,  et  pru- 
dentiam  et  justitiam,  et  virtutem,  id  est 
fortitudinem,  quibus  nihil  utilius  est  in 

vita  hominibus.  Quae  quatuor  virtutes  ha- 
bilitant  homines  ad  theologicas  virtutes,id 
est  ad  actus  promptos  theologicarum  vir- 
tutum,  atque  per  exteriora  opera  faciunt 
hominem  similem  Deo.  Nempe,  per  hoc 
quod  homo  reddit  unicuique  quod  su- 
um  est,  assimilatur  divinae  justitiae,  quae 
unicuique  secundum  merita  sua  retribuit. 
Abstinendo  quoque  per  temperantiam  a 
delectationibus  carnis,  conformatur  homo 
sanctitati  ac  puritati  mentis  divinae.  Per 
fortitudinem  vero  praevalendo  periculis 
mortis,  et  patientiam  in  adversis  conser- 
vans,  fit  aliqualiter  similis  omnipotentiae 
Dei.  Per  prudentiam  quoque  in  cunctis 
ordinate  et  discrete  procedens,  imitatur 
5ap.xi,2i.  Altissimum,  qui  omnia  in  numero,  pon- 
dere  et  mensura  constituit,  et  universa  in 
sapientia  fecit.  Itaque  in  conversatione  ex- 
teriori  et  vita  humana,  nihil  utilius  est 
hominibus  quatuor  istis  virtutibus,  prae- 
sertim  secundum  quod  informatae  sunt  ca- 
ritate.  Virtutes  vero  theologicae  regunt  et 
dirigunt  hominem  in  vita  divina,  id  est 
actionibus  et  conversationibus  quae  imme- 
diate  circa  Deum  versantur. 

Praeterea,  de  prudentia  quaeri  potest,  an 
sit  idem  quod  scientia.  Quocirca  sciendum, 
quod  judicium  duplex  est.  Primum  est  ju- 
dicium  rationis  quod  est  judicium  discre- 
tivum,  quod  est  ipsa  discretio  qua  ratio 
judicat  aliquid  esse  agendum  vel  non  fa- 
ciendum.  Et  talis  informis  discretio  non 
est  virtus,  sed  directiva  virtutis,  dicente 
B.  Bernardo  :  Discretio  auriga  virtutum 
est  magis  quam  virtus.  Circa  tale  judici- 
um  scientia  est,  non  virtus  :  multi  quippe 
sciunt  quid  faciendum  est,  qui  tamen  non 
faciunt.  Secundum  est  judicium  definiti- 
vum,  quo  ratio  imperat  aliquid  fieri  aut 
vitari,  et  hoc  ultimum  est  virtutis,  et  ad 
prudentiam  pertinet.  Sic  itaque  differt 
prudentia  a  morali  scientia,  quia  moralis 
scientia  monstrat  quid  faciendum,  et  quid 
non;  prudentia  vero  definit  et  imperat  ali- 
quid  fieri,  et  non  fieri.  Et  ipsa  est  prima 
virtus  cardinalis,  quam  sequitur  tempe- 
rantia,  quao  domat  carnis  rebellionein,  et 


A  cohibet  motus  ejus  illicitos.  Cujus  duae 
sunt  species,  puta  sobrietas  et  continen- 
tia.  Sobrietas  est  abstinentia  in  cibo  et 
potu,  et  cohibet  motus  carnis  illicitos  per- 
tinentes  ad  gustum.  Continentia  est  absti- 
nentia  a  concupiscentiis,  delectationibus 
actibusque  venereis.  Porro  justitia  dupli- 
citer  sumitur,  utpote  large  et  stricte.  Large 
justitia  dicitur  virtus  qua  redditur  unicui- 
que  quod  suum  est,  et  quia  suum,  simpli- 
citer  et  sine  reduplicatione.  Stricte  autem 
dicitur  virtus  qua  redditur  unicuique  quod 

B  suum  est  in  quantum  suum  est,  et  ita 
cum  reduplicatione.  Fortitudo  vero  est  con- 
siderata  periculorum  susceptio,  ac  labo- 
rum  perpessio.  —  Haec  Antisiodorensis.  De 
quibus  jam  plenius  est  tangendum. 

At  vero  de  necessitate  ponendi  cardina- 
les  virtutes  scribens  Bonaventura  :  Gene- 
ralis  (inquit)  necessitas  virtutum  est  ad 
rectificandum  potentias  animae  contra  obli- 
quitatem  vitiorum,  atque  ad  vigorandum 
contra  difficultatem  ad  bona  :  virtus  nam- 
que  facit  potentiam  rectam  ac  vigorosam. 

C  Quumque  oporteat  hominem  ordinari  ad 
Deum  et  ad  proximum  et  ad  se  ipsum, 
circa  quos  etiam  potest  obliquari  et  impe- 
diri  seu  retardari  :  idcirco  non  solum  in- 
diget  virtutibus  theologicis,  quibus  recte 
tendat  ad  Deum,  sed  item  virtutibus  qui- 
bus  reguletur  et  ordinetur  circa  se  ipsum 
et  proximum;  et  hae  sunt  virtutes  cardi- 
nales.  Hinc  sicut  praeter  tria  praecepta  pri- 
mae  tabulae,  quae  ordinant  hominem  circa 
Deum,  oportuit  ponere  alia  tabulae  secun- 
dae  praecepta,  quae  ordinant  ad  proximum; 

D  sic  praeter  tres  virtutes  theologicas  neces- 
sariae  sunt  virtutes  hae  cardinales,  quarum 
privationes  et  opposita  vitia  trahunt  in 
mortem.  —  Denique,  hae  virtutes  non  sunt 
realiter  una  virtus,  sed  quatuor.  De  qui- 
bus  loqui  dupliciter  possumus  :  primo, 
per  comparationem  ad  formam  earum  qua 
sunt  gratuitae,  meritoriae  et  formatae  ;  se- 
cundo,  quantum  ad  formam  qua  sunt  ad 
speciales  actus  deputatae.  Prima  forma  est 
gratia  gratum  faciens,  quao  quamvis  sit 
una  in  se,  attamen  gratam  reddil  Deo  ani- 

mam  cum  universis  potentiis  et  habitibus  A 
suis  :  et  in  hac  forma,  virtutes  istae  sunt 
unum.  Sic  etiam  comparantur  ad  carita- 
tem,  qua  meritoriae  sunt  et  quasi  unico 
pondere  ad  unum  finem  ultimum  incli- 
nantur,  tanquam  ad  proprium  locum.  Lo- 
quendo  autem  de  virtutibus  istis  quan- 
tum  ad  formam  earum  qua  ad  speciales 
actus  ordinantur,  sic  essentialiter  atque 
formaliter  distinguuntur.  Diversitas  quo- 
que  earum  ex  quinque  pensatur  :  primo, 
ex  diversitate  potentiarum  quas  perficiunt 
et  informant;  secundo,  ex  diversitate  ac-  B 
tuum  quos  eliciunt;  tertio,  ex  diversitate 
objectorum  ad  quse  ordinantur  et  circa 
quae  versantur;  quarto,ex  diversitate  vitio- 
rum  oppositorum  quae  expugnant;  quinto, 
per  medietates  secundum  quas  attendun- 
tur.  Prudentia  quippe  dirigit  vim  rationa- 
lera,  temperantia  concupiscibilem,  fortitudo 
irascibilem,  justitia  voluntatem. 

Insuper,  si  quaeratur  distinctius  de  ha- 
rum  virtutum  subjectis;  dicendum,  quia 
ut  docet  Philosophus  primo  Ethicorum,ra- 
tionale  dupliciter  dicitur.  Primo,  quod  ra-  C 
tionem  participat,  ita  quod  vere  rationale 
est  et  intellectivae  naturae ;  secundo,  quod 
rationi  obedit.  Si  ergo  large  sumatur  pars 
rationalis,  certum  est  omnes  virtutes  esse 
in  parte  rationali,  sive  sint  theologicae, 
sive  cardinales,  sive  inteliectuales,  sive 
consuetudinales.  Si  autem  rationale  pro- 
prie  appelletur  quod  participat  rationem, 
sic  quidam  dixerunt  duas  virtutes  cardi- 
nales  esse  in  parte  rationali  seu  intellecti- 
va,puta  prudentiam  in  intellectujustitiam 
in  voluntate;  alias  vero  in  parte  sensiti-  D 
va  quae  rationi  obedit,  videlicet  tempe- 
rantiam  in  appetitu  sensitivo  concupisci- 
bili,  fortitudinem  in  irascibili.  Quae  positio 
quamvis  secundum  morales  philosophos 
exstet  probabilis,  tamen  secundum  theo- 
logum  non  videtur  rationabiIis,quum  cun- 
ctae  cardinales  virtutes  aequales  sint  quan- 
tum  ad  meriti  dignitatem,  omnes  quoque 
principia  sint  merendi.Quumque  meritum 
radicaliter  circa  liberum  consistat  arbitri- 
um,  in  solis  illis  potentiis  consistunt  vir- 


tutes,  sive  theologicae  sive  cardinales,  in 
quibus  libertas  consistit  arbitrii.  Ex  quo 
sequitur,  quod  in  solis  superioribus  vi- 
ribus  sint  ponendae  :  quod  etiam  earum 
exigit  dignitas,  quum  oriantur  ex  gratia, 
sintque  perfectiones  animae,  magis  quam 
scientia,  quae  tamen  in  intellectu  est  sub- 
jective.  Quod  etiam  probatur  per  Augusti- 
num,  in  Soliloquiis  protestantem  :  Virtus 
est  ratio  recta  perducens  in  finem.  Tullius 
etiam  asserit,  quod  virtus  est  de  genere 
boni  honesti.  Bonum  autem  honestum  et 
ejus  oppositum,  non  sunt  nisi  rationalis 
virtutis  :  sensitivae  namque  potentiae  non 
feruntur  nisi  ad  bonum  utile  aut  delecta- 
bile.  Nunc  demum  sub  nomine  rationalis 
inclusa  est  superior  vis  affectiva.  Irasci- 
bilis  quoque  et  concupiscibilis,  prout  in 
eis  ponuntur  temperantia  et  fortitudo,  ad 
intellectivum  pertinent  appetitum,  ut  su-  cy.P.449A, 
pra  expositum  est.  rti!"^ 

Insuper  de  numero  harum  virtutum  et 
sufficientia  est  advertendum,  quod  suf- 
ficientia  earum  assignatur  primo  penes 
diversitatem  subjectorum.  Subjecta  enim 
proxima  et  immediata  virtutum  sunt  po- 
tentiae  animae,  quae  sunt  tres,  utpote  ra- 
tionalis,  concupiscibilis  et  irascibilis  :  ita 
quod  fortitudo  est  in  irascibili,  temperan- 
tia  in  concupiscibili,  justitia  et  prudentia 
in  rationali,  secundum  quod  rationalis  du- 
pliciter  sumitur,  puta  in  ratione  consilian- 
tis,  sicque  in  ea  exstat  prudentia,  vel  in 
ratione  sententiantis,  et  ita  in  ea  est  justi- 
tia;  sive  secundum  quod  consideratur  in 
se,  et  sic  perficitur  prudentia,  vel  secun- 
dum  quod  habet  alias  vires  gubernare,  et 
ita  perficitur  virtute  justitiae. —  Secundo  ac- 
cipitur  sufficientia  ista  penes  diversitatem 
actuum  intrinsecorum.  Tres  quippe  sunt 
actus  qui  concurrunt  necessario  ad  virtu- 
tem,  utpote  :  scire,  velle,  et  impermutabili- 
ter  operari.  Scire  autem  quid  sit  agendum, 
est  prudentiae;  velle  bonum,  est  justitiae; 
impermutabiliter  operari,  fortitudinis  et 
temperantiae  :  fortitudinis  in  adversis,tem- 
perantiae  in  prosperis. —  Tertio  assignatur 
sufficientia  ista  per  respectum  ad  quatuor 

mala  opposita,  quae  sunt  quatuor  vulnera 
nobis  per  originale  peccatum  inflicta:  quae 
sunt  ignorantia,  concupiscentia,  infirmi- 
tas,  malitia.  Nam  contra  ignorantiam  est 
prudentia,  contra  concupiscentiam  tempe- 
rantia,  contra  infirmitatem  fortitudo,  con- 
tra  malitiam  justitia.  Estque  sufficientia 
ista  rationalis,  tamen  a  posteriori  est  sum- 
pta.  Non  enim  virtutes  per  vitia,  sed  vi- 
tia  per  virtutum  merita  distinguuntur.  — 
Quarto  sumitur  ex  parte  objectorum  :  quae 
assignatio  rationabilior  est,  quoniam  ha- 
bitus  per  actus,  et  actus  per  objecta  diver- 
sificantur.  Et  hic  modus  quadruplicatur  : 
quia  virtutes  aut  sunt  circa  passiones,  aut 
circa  actiones.Si  circa  passiones  :  aut  circa 
illatas,  et  ita  est  fortitudo;  aut  circa  inna- 
tas,  et  ita  est  temperantia.  Si  circa  actio- 
nes  :  aut  circa  intrinsecas  quae  consistunt 
in  eligendo,  et  sic  consistit  prudentia;  aut 
circa  extrinsecas,  et  sic  exstat  justitia,  ad 
quam  spectat  unicuique  attribuere  sua  ju- 
ra.  Secundo  sic  sumitur  ex  parte  objecti. 
Virtus  namque  negotiatur  circa  bonum 
agendum,  aut  circa  malum  vitandum.  Si 
circa  malum  :  aut  est  innatum,  et  ita  est 
temperantia;  aut  illatum,  et  contra  illud 
est  fortitudo.  Si  circa  bonum  :  aut  in  ratio- 
ne  utilis  et  convenientis,et  sic  est  pruden- 
tia;aut  sub  ratione  honesti  et  laudabilis,et 
sic  est  justitia.  Tertio  sumitur  sic  :  Virtus 
cardinalis  aut  ordinat  ad  proximum,  aut 
ad  se  ipsum.  Si  ad  se  ipsum  :  aut  in  eli- 
gendis,  et  sic  est  prudentia;  aut  in  re- 
spuendis,  et  sic  est  temperantia.  Si  ad 
proximum  :  aut  hoc  est  in  reddendis,  et 
ita  est  justitia;  aut  in  sustinendis,  et  sic 
est  fortitudo. 

Verumtamen  omnes  sufficientiac  istse  pa- 
tiuntur  instantiam,  nec  videntur  usque- 
quaque  pertingere  ad  propriam  rationem. 
Ideo  restat  adhuc  assignatio  alia,  quae  ce- 
teris  aptior  reputatur.  Nempe  quum  virtus 
cardinalis  vocetur,  quoniam  ordinat  ho- 
mincm  circa  ea  quae  sunt  ad  finern,  vide- 
licet  circa  creaturam  ;  quum  homo  compa- 
retur  aut  ad  se,  aut  ad  allerum,  hinc  virtus 
cardinalis  aut  est  rcgulativa  actuum  homi- 


A  nis  respectu  sui,  aut  respectu  proximi.  Si 
respectu  sui,hoc  potest  esse  tripliciter,  se- 
cundum  actum  principalem  triplicis  po- 
tentiae,  scilicet  :  rationalis,  in  qua  est 
prudentia;  concupiscibilis,  in  qua  tempe- 
rantia;  irascibilis,  in  qua  est  fortitudo.  Si 
vero  ordinet  ad  alterum,  sic  est  una  vir- 
tus,  quae  appellatur  justitia,  quia  una  est 
ratio  secundum  quam  ad  alterum  ordinat, 
utpote  ratio  debiti.  Quae  ratio  potest  atten- 
di  secundum  actum  cujuslibet  potentiae  : 
hinc  justitia  circuire  dicitur  omnes  animae 

B  vires,  ut  quinto  dicitur  Ethicorum. 

Amplius  quaerit,  an  istae  virtutes  nobis 
insint  ex  consuetudine,  vel  ex  dono  gratiae 
Dei.  Respondet  :  Virtutes  cardinales  uno 
modo  dicuntur  virtutes,  quia  habilitant  ad 
moralia  opera;  secundo,  quia  ultra  hoc 
etiam  elevant  ad  meritorios  actus.  Et  hoc 
secundo  modo  ortum  habent  ex  gratia  :  sic 
enim  gratuitae  sunt,et  meritoriae  fiunt.  Sed 
primo  modo  politicae  sunt,  et  sunt  radica- 
liter  a  natura,  completive  vero  ex  opera- 
tionum  frequentia  aut  perseverantia,  seu 

G  ab  influentia  gratiae,  vel  ex  utraque  causa. 
A  natura,  inquam,  sunt  radicaliter,  quia 
plantatam  habemus  in  nostra  natura  recti- 
tudinem,  per  quam  apti  sumus,  licet  im- 
perfecte,  ad  opera  virtutis  et  honestatis. 
Dum  vero  assuescimus  eis,  fit  nobis  pau- 
latim  perfacile  quod  prius  fuit  difficile. 
Unde  ad  Eugenium  sanctus  ait  Bernardus : 
Nihil  est  ita  difficile  quod  consuetudo  non 
faciat  facile.  Nec  solum  assuefactione  ha- 
bilitas  illa  semiplena  ad  complementum 
perducitur,  sed  etiam  adjutorio  gratiae.  Ex 

D  utroque  virtus  politica  potest  suscipere 
complementum,  videlicet  quando  concur- 
rit  divinae  gratiae  subsidium  ac  bonae  as- 
suefactionis  exercitium. 

Postremo  hic  sciscitatur,  an  virtutes  car- 
dinales  manent  in  patria.  Ad  quod  respon- 
det :  Virtus  dicitur  manere  in  patria  variis 
modis.  Primo,  quantum  ad  praemium  ita 
quod  ipsamet  sibi  est  praemium  secundum 
status  perfeclionem  :  queinadmodum  cari- 
tas,  quae  secundum  quod  erat  imperfecta 
in  via,  meriti  erat  principium;  fit  vero 

praemium  sui  secundum  quod  est  consum- 
mata  in  patria.  Secundo,  quantum  ad  prae- 
mium  ita  quod  nec  ipsa  sibi  ipsi  sit  prae- 
mium,  nec  simul  stare  possit  cum  praemio 
suo,  ut  fides  et  spes,  quee  evacuantur  in 
patria.  Tertio,  quantum  ad  praemium  et 
cum  prsemio;  sic  tamen  ipsa  non  est  sibi 
praemium,  sed  dispositio  quaedam  ad  prae- 
mium  :  et  sic  manet  virtus  cardinalis. 
Praemium  namque  essentiale  virtutum  est 
Deus,  secundum  quod  clare  videtur,  frui- 
tive  diligitur,  ac  secure  tenetur  :  penes 
quos  tres  actus,  accipiuntur  tres  animae 
dotes,  ad  quas  per  actus  cardinalium  vir- 
tutum  disponimur.  Nam  et  actus  nostri 
gloriosi  erunt  fortes,  casti,  justi,  pruden- 
tes  :  sicque  justitia  ibi  excludit  omnem 
culpae  obliquitatem,  prudentia  omnem  er- 
rorem,  fortitudo  omnem  molestiam,  tem- 
perantia  omnem  libidinum  repugnantiam. 
Hinc  virtutes  cardinales  excellentiori  modo 
manent  in  patria  quam  in  via,  et  eminen- 
tiores  actus  habent  ibidem.  —  Haec  Bona- 
ventura. 

Praeterea,  de  his  scribit  Thomas  prolixe, 
et  primo  de  causa  appellationis  earum  : 
Istae  (inquiens)  quatuor  virtutes  dicuntur 
generales,  et  principales,ac  cardinales.  Quia 
enim  principium  cujuslibet  rei  est  potis- 
sima  pars  ipsius,  et  plus  quam  dimidium 
ejus,  ut  primo  dicitur  Ethicorum ;  ideo  id 
quod  est  potissimum  in  quolibet  genere, 
dicitur  principale  in  genere  illo.  Quumque 
habitus  pensentur  ex  actibus,  et  actus  ex 
objectis;  ideo  virtutes  dicuntur  principa- 
les,  quae  versantur  circa  id  quod  potis- 
simum  est  in  virtutum  materiis  :  sicut 
potissimum  in  his  quae  ad  vim  concupisci- 
bilem  pertinent,  sunt  delectationes  secun- 
dum  tactum ;  unde  temperantia  quae  re- 
primit  illas,  virtus  est  principalis.  Hinc 
quoque  virtus  principalis  vocata  est  car- 
dinalis,  quoniam  actus  secundariae  virtutis 
super  actum  ejus  fundatur,  quemadmo- 
dum  motus  ostii  super  cardinem  ejus.  Nec 
dicuntur  virtutes  hae  generales  per  praedi- 
cationem,  sed  per  participationem,  quia 
virtutes  secundariee  ipsis  adjunctae,  ipsas 


A  participant :  unde  nec  eis  assignantur  spe- 
cies,  sed  partes.  —  Praeterea  virtutes  theo- 
logicae  non  sunt  dicendae  cardinales,  quo- 
niam  virtutes  cardinales  appellantur  ad 
similitudinem  cardinis,  in  quo  ostii  motus 
firmatur.  De  ratione  vero  ostii  est,  quod 
per  ipsum  in  interiora  domus  intretur  : 
ideo  id  per  quod  non  est  motus  in  aliquid 
ulterius,  non  habet  rationem  ostii.  Quum- 
que  virtutes  theologicae  circa  Deum  imme- 
diate  versentur,  non  habent  aliquid  ulte- 
rius  ex  parte  objecti,  in  quod  tendant  :ideo 

B  cardinales  non  appellantur.  Virtutes  quo- 
que  intellectuales,  quia  perficiunt  homi- 
nem  in  vita  contemplativa,  quae  non  ordi- 
natur  ad  aliam  vitam(imo  activa  ordinatur 
ad  ipsam),  non  vocantur  cardinales.  Virtu- 
tes  vero  morales,  quia  perficiunt  in  vita 
activa,  et  versantur  non  immediate  circa 
finem,  sed  circa  media,  ex  utraque  parte 
convenit  eis  ratio  ostii  :  ideo  solae  virtutes 
morales,  non  omnes,  sed  quaedam  earum, 
cardinales  nuncupantur. 
Denique  non  sunt  nisi  quatuor  cardina- 

C  les  virtutes  :  quoniam  quum  moralium 
virtutum  materia  seu  objectum  sint  ea 
quae  spectant  ad  appetitum  in  quibus  di- 
rigit  ratio,  potest  ista  materia  considerari 
dupliciter.  Primo,  ut  habet  rationem  con- 
siliabilis  et  eligibilis,secundum  quod  ratio 
circa  eam  operatur  :  et  ita  circa  eam  est 
prudentia,  quae  inter  virtutes  morales  et 
intellectuales  est  media.  Secundo,  prout 
habet  rationem  appetibilis.  Ad  appetitum 
vero  pertinent  duo,  videlicet  actio  et  pas- 
sio;  passio  quoque  in  irascibili  concupisci- 

D  bilique  consistit.  Circa  actiones  ergo  est 
justitia ;  circa  passiones  autem  irascibilis 
est  fortitudo;  et  circa  passiones  concupi- 
scibilis  temperantia  :  sicque  quatuor  sunt 
cardinales  virtutes.  —  Si  vero  objiciatur, 
quia  videtur  quod  mansuetudo  potius  sit 
vocanda  virtus  cardinalis,  quia  reprimit 
iram,  a  qua  vis  irascibilis  nomen  sortitur; 
dicendum,  quod  timor  est  circa  maxima 
pericula,  utpote  circa  pericula  mortis  :  id- 
eo  circa  illum  timorem  refrenandum,  est 
virtus  moralis  praccipua,  utpote  fortitudo. 

Denominatur  tamen  appetitus  irascibilis 
ab  ira,  tanquam  a  passione  magis  nota  ac 
ultima.  —  Haec  Thomas  in  Scripto. 

Porro  in  prima  secundae,quaestione  sexa- 
gesima  septima  interrogat,  utrum  virtutes 
cardinales  maneant  post  hanc  vitam.  Re- 
art.  i.  spondet  :  Augustinus  libro  de  Trinitate  re- 
fert,  quemadmodum  Tullius  dixit  virtutes 
cardinales  post  hanc  vitam  non  permane- 
re,  sed  sola  veritatis  agnitione  animas  in 
alia  vita  esse  beatas.  Augustinus  vero  dicit 
oppositum  de  permansione  illa  virtutum. 
Itaque  advertendum,  quod  in  virtutibus 
cardinalibus  est  aliquid  materiale  ex  parte 
objecti,  prout  sunt  circa  passiones  seu 
operationes  quae  in  vita  futura  non  erunt, 
ut  sunt  concupiscentiae  et  timores,  empti- 
ones  atque  venditiones ;  et  quoad  hoc,  non 
permanebunt  virtutes  istae  in  patria.  Aliud 
est  in  ipsis  quasi  formale,  ordo  videlicet 
rationis  appetitum  dirigentis  ;  et  quoad 
hoc,  perfectissime  erunt  in  patria,  in  qua 
ratio  perfectissima  erit,  visque  appetitus 
sensitiva  imperium  rationis  in  cunctis  si- 
ne  difficultate  sequetur.  Verumtamen  for- 
titudo  et  temperantia  non  erunt  perfecte 
in  animabus,  nisi  resumptis  corporibus  ; 
prudentia  vero  et  justitia  sunt  perfecte  in 
eis  ante  resurrectionem  communem.  Haec 
Thomas  in  Summa. 

Praeterea  de  virtutibus  moralibus  et  ea- 
rum  distinctione  loquitur  Petrus  :  Sicut 
scientia  est  rectitudo  intellectus  in  ordine 
ad  finem,  qui  est  verum ;  sic  virtus  mora- 
lis  est  rectitudo  appetitus  in  ordine  ad 
finem  suum,  qui  est  bonum  humanum. 
Rectitudo  autem  appetitus  ex  duobus  con- 
sistit  :  appetitum  namque  praecedit  cogni- 
tio,  quam  sequi  et  non  sequi  potest  incli- 
natio  voluntatis.  Requiritur  ergo  aliquid 
regulans  practicam  rationem  in  dirigendo, 
et  aliud  appetitum  seu  voluntatem  incli- 
nans  in  exsequendo  :  quorum  primum  fa- 
cit  virtus  intellectualis,praesertim  pruden- 
tia;  ad  secundum  pertinet  virtus  moralis, 
praesertim  justitia.  Quumque  in  omnibus 
actibus  moralibus  sit  una  ratio  veri  (vide- 
licet  verum  contingcns  operabile  per  nos), 


A  sed  ratio  boni  diversa;  ideo  ex  parte  rectae 
rationis  sufficit  prudentia,  sed  ex  parte 
appetitivae  diversi  habitus  requiruntur.  Et 
prudentia  quidem  est  in  recta  ratione  per 
essentiam;  aliae  in  viribus  quae  participant 
rationem.  Recta  etenim  ratio  moralem  ma- 
teriam  ordinat  tribus  modis  :  primo,  ordi- 
nando  actiones  et  passiones  in  medio;  se- 
cundo,  ordinando  subjectum  ad  medium 
illud,  quatenus  firmiter  illi  adhaereat;  ter- 
tio,  ordinando  in  comparatione  ad  aliud, 
ut  eequalitatem  conservet.  Et  haec  aliquo 

B  modo  sunt  in  quolibet  actu  virtutis.  Ve- 
rum  in  quibusdam  materiis  bonum  atten- 
ditur  magis  secundum  rationem  unius  is- 
torum  quam  aliorum,et  secundum  hoc  est 
specialis  virtus.  Nempe  in  passionibus  et 
actionibus  delectabilibus, difficilius  est  mo- 
dum  tenere  :  ideo  virtus  quae  hoc  principa- 
liter  facit,  temperantia  notatur.  In  actio- 
nibus  quoque  et  passionibus  tristabilibus, 
difficilius  est  firmiter  stare  :  ideo  virtus 
hoc  faciens,  fortitudo  vocatur.  In  actio- 
nibus  demum  et  passionibus  ad  alterum, 

C  difficilius  est  aequalitatem  servare  :  ideo 
virtus  hoc  agens,  appellatur  justitia. 

Praeterea,  de  inexsistentia  virtutum  sci- 
endum,  quod  sicut  quidam  philosophi  po- 
suerunt  formas  naturales  omnino  ab  ex- 
tra,  ut  Plato  ab  ideis,  Avicenna  a  datore 
formarum  ;  quidam  vero  omnino  ab  intra, 
ut  Anaxagoras  ;  quidam  partim  ab  intra 
et  partim  ab  extra,  ut  Aristoteles :  sic  qui- 
dam  (ut  Plato)  dixerunt  scientias  et  virtu- 
tes  nobis  esse  innatas,  quidam  vero  omni- 
no  ab  extrinseco  advenientes.  Verius  autem 

D  est,  quod  sicut  scientiarum  principia  ali- 
quo  modo  naturaliter  cognoscuntur,  com- 
plementum  vero  scientiae  est  ex  aliorum 
doctrina  seu  propria  inventione;  sic  virtu- 
tum  moralium  principia  seu  seminaria  in- 
sunt  a  natura,  id  est  a  naturali  cognitione 
atque  amore  boni,perfectio  vero  earum  est 
ab  exercitatione,  assuefactioneque  bona. 

Denique,  omnis  virtus  moralis  consistit 
in  medio,  ct  est  medietas  quaedam  inter 
duo  vitiosa  extrema  :  quoniam  omncs  pas- 
siones  et  operationes  humanae,  dirigendae 

sunt  ad  regulam  rationis.  JEqualitas  quo-  A 
que  est  medium  inter  majus  et  minus. 
Unde  oportet  quod  omnis  virtus,  quae  est 
rectitudo  circa  passiones  et  operationes 
humanas,  sit  in  medio  inter  id  quod  abun- 
dat,  et  id  quod  deficit  per  comparationem 
ad  rectam  rationem.  Virtus  etiam  intelle- 
ctualis  consistit  in  vero  dicendo,  sicut  mo- 
ralis  in  bono  operando.  Et  sicut  intelle- 
ctuali  virtuti  opponitur  falsum,  sic  morali 
malum  seu  vitium.  Medium  autem  in  vero 
dicendo  accipitur  inter  extrema,  quorum 
unum  est  diminutum,  puta  negare  quod  B 
inest,  alterum  vero  superfluum,  ut  affir- 
mare  quod  non  inest.  Virtus  autem  intel- 
lectualis  dicit  seu  judicat  de  re  quod  ei 
inest,  nec  dicit  inesse  quod  non  inest  : 
sicque  consistit  in  medio.  Sed  virtus  theo- 
logica  est  circa  objectum  pure  bonum  : 
ideo  non  oportet  virtutes  theologicas  ha- 
bere  mensuram  aliam  ab  objecto,  videlicet 
Deo,  qui  omnium  est  mensura.  —  Et  si 
objiciatur,  quia  ut  ait  Boetius,  fides  me- 
dium  tenet  inter  errores  haeresesque  con- 
trarias ;  dicendum,  quod  illud  non  est  me-  G 
dium  in  formali  fidei  actu,  qui  est  primae 
veritati  propter  se  assentire,  sed  in  actu 
materiali,  qui  est  cogitare  :  sic  et  spes  me- 
dium  tenet  inter  praesumptionem  et  de- 
sperationem  ;  sed  medium  illud  non  est 
ex  parte  objecti,  quod  nimis  exspectari 
non  potest,  sed  ex  parte  subjecti.  Quod  au- 
tem  communiter  dicitur,  In  omnibus  te- 
nendum  est  medium,  verum  est  in  his 
quae  habent  medium. 

Amplius,  de  evacuatione  harum  virtu- 
tum  dicendum,quod  quaedam  virtutes  mo-  D 
rales  sunt  infusae,  qusedam  acquisitae.  Vir- 
tutes  acquisitae  dirigunt  in  vita  civili,  et 
habent  bonum  civile  pro  fine;  et  quia  ci- 
vilitas  ista  non  manebit  in  patria,  idcirco 
nec  istae  virtutes,saltem  secundum  actum, 
quamvis  forsitan  ad  decorem  possint  ma- 
nere  secundum  habitum.  Infusae  vero  di- 
rigunt  in  vita  spirituali,  secundum  quam 
homo  efficitur  civis  civitatis  Dei ;  quum- 
que  maneat  civilitas  ista  in  patria,  mane- 
bunt  et  ibi  istae  virtutes.  —  Hoc  quoque 


pensandum,  quod  quaelibet  virtus  moralis 
duos  habet  actus  :  unum,  quem  exercet 
circa  materiam  propriam,  ut  pertingat  in 
finem ;  alterum,  quem  habet  dum  perve- 
nit  in  finem  :  quemadmodum  fortis  in  pe- 
riculo  pugnae  exercet  actum  pugnandi,post 
victoriam  vero  gaudet  de  ipsa  victoria,  et 
gratias  agit.  Actus  primus  evacuatur  in 
gloria,  alius  manet.  —  Hsec  Petrus.  Idem 
Richardus. 

De  evacuatione  quoque  harum  virtutum 
Albertus  non  ponit  nisi  solutionem  Magi- 
stri.  Insuper  quaerit,an  definitiones  harum 
virtutum,  quas  ponit  Magister,  sint  aptae. 
Ad  quod  bene  respondet,  quod  Magister 
non  intendit  eas  hic  definire  nisi  secun- 
dum  conformitatem  ad  Christum,  in  quo 
in  summo  statu  fuerunt.  Hinc  quamvis  ge- 
neralior  sit  actus  justitiae  qui  est  reddere 
unicuique  quod  suum  est,  non  tamen  est 
ita  excellens  in  merito,  nec  ita  conformat 
nos  Christo,  ut  actus  quem  tangit  Magi- 
ster,  dicendo,  Justitia  est  in  subveniendo 
miseris  :  quod  tamen  proprie  ad  miseri- 
cordiam  pertinet,  quae  est  pars  justitiae.  — 
Et  si  objiciatur,  quia  quod  aliis  communi- 
camus  subveniendo  eorum  miseriis,  no- 
strum  est  ;  justitise  vero  est  unicuique 
reddere  quod  est  suum  :  ergo  miseriis  sub- 
venire,  non  est  actus  justitiae.  Dicendum, 
quod  illud  est  et  nostrum  per  possessio- 
nem  atque  dominium,  et  miserorum  per 
rationem  debiti  juris  naturalis,  secundum 
quod  omnia  erant  communia,  et  adhuc 
sunt,  saltem  in  necessitate.  Sic  et  pruden- 
tia  in  summo,  consistit  in  praecavendis  in- 
sidiis  quae  insidiantur  virtutibus.  —  Obji- 
citur  item  contra  id  quod  ait  Hieronymus  : 
His  virtutibus  in  hac  vita  bene  vivitur,  ut 
ad  aeternam  beatitudinem  perveniatur.Nam 
has  virtutes  habuerunt  quidam  philosophi. 
Respondetur,  quod  Sancti  loquuntur  de 
istis  virtutibus  secundum  quod  sunt  infu- 
sae  sive  formatae  :  et  ita  in  philosophis  at- 
que  gentilibus  non  fuerunt. 

Porro  Durandus  affirmat,  cardinales  vir- 
tutes  non  manere  in  patria  quantum  ad 
actum  :  imo  temperantiam  et  fortitudinem 

non  manere  ibi  quantum  ad  habitum,  si 
ponantur  in  sensitivo  appetitu,  quum  ille 
in  anima  non  maneat  separata.  Quod  au- 
tem  nulla  earum  maneat  ibi  quantum  ad 
actum,  probat  :  quia  versantur  circa  pas- 
siones  aut  circa  distributiones  et  commu- 
nicationes  rerurn  quae  veniunt  in  usum 
vitse  praesentis.  —  Verum  istud  (ut  patuit) 
est  contra  Augustinum  et  Magistrum,  et 
CAP.522D'  contra  multos  insignes  doctores ;  et  sicut 
Albertus  prosequitur,  virtutes  quae  sunt 
circa  ea  quae  ordinantur  ad  finem,  alios 
habent  actus  quamdiu  sunt  in  via  et  motu 
ad  finem,  et  dum  conjunctae  sunt  fini. 

Praeterea  de  subjecto  virtutum  moralium 
et  cardinalium,  specialis  est  difficultas  ac 
diversa,  multiplexque  opinio. 


QUiESTIO    II 


OUseritur  ergo,  An  omnes  virtutes 
morales  ac  cardinales  sint  in 
superiori  animse  parte,  an  potius 
aliquae  sint  subjective  in  appetitu 
sensitivo. 

Quum  enim  virtutes  sint  spirituales  qua- 
litates  ac  lumina  qusedam,  maneantque  in 
patria,  non  videntur  posse  realiter  esse  in 
subjecto  materiali  organico,  quale  est  ap- 
petitus  sensitivus  et  irascibilis. 

De  hoc  non  hic,  sed  alibi  scribit  Alber- 
tus  diffuse,  et  interdum  videtur  sentire 
quod  non  sint  realiter  sensitivo  in  appeti- 
tu,  sed  solum  per  quamdam  impressio- 
nem,  ita  quod  superior  portio  animae,  ratio 
et  voluntas,  per  virtutes  morales  ipsis  in- 
haerentes  imprimunt  in  appetitum  sensi- 
tivum,  et  sic  regunt,  refrenant  atque  re- 
ctificant  eum.  Nihilo  minus  frequenter 
fatetur  temperantiam  in  concupiscibili,for- 
titudinem  in  irascibili  consistere  appetitu. 
Et  si  per  concupiscibilem  et  irascibilem 
intelligit  duplicem  appetitum  sensitivum, 
potest  hoc  verbum  ejus  inlelligi  de  inexsi- 
stentia  per  impressionem;  si  vero  appeti- 


A  tum  intellectivum,  qui  per  similitudinem 
quamdam  concupiscibilis  et  irascibilis  ap- 
pellatur,  posset  intelligi  quod  subjective 
essent  in  illis.  Porro  rationi  attribuit  duos 
actus,  videlicet,  regere  alias  vires  :  et  sic 
dicit  in  ea  esse  prudentiam ;  et  ordinare 
homines  ad  invicem  seu  unum  ad  alium  : 
et  ita  ponit  in  ea  justitiam,  quam  philoso- 
phi  et  theologi  communiter  dicunt  esse 
subjective  in  voluntate;  sed  tam  hic,quam 
super  quartum  et  circa  librum  Ethicorum, 
et  super  capitulum   illud   Proverbiorum, 

B  Mulierem  fortem  quis  inveniet?  sentit  et  Prov.u 
scribit  justitiam  esse  in  ratione.  10* 

Quibus  consonare  videtur,  quod  in  Sum- 
ma  sua,  libro  sexto,  affirmat  Udalricus  : 
Quum  virtus  operatioque  virtutis  sit  ho- 
minis  secundum  quod  homo  est,  et  hoc 
habeat  homo  non  per  sensitivam  naturam ; 
patet  quod  proprium  per  se  subjectum 
virtutis  humanae  sit  ratio,  ita  quod  aliae 
vires  non  sunt  virtutum  subjecta,  nisi  se- 
cundum  quod  formam  participant  ratio- 
nis.  —  Haec  Udalricus.  Quibus  objici  pos- 

G  set,  quod  caritatis  subjectum  proprium  est 
voluntas,  imo  et  spei,  nisi  forsitan  de  vir- 
tutibus  moralibus  illa  sint  dicta.  Huic  opi- 
nioni  multi  (ut  patebit)  consentiunt. 

Verum  in  multis  locis  oppositum  sentit 
et  probat  Thomas,dicendo :  Substantia,  quae 
subjectum  est  omnium,  quaedam  acciden- 
tia  accipit  mediantibus  aliis,  ut  mediante 
superficie  colorem ;  quaedam  immediate, 
ut  quantitatem.  Primo  modo  anima  est 
subjectum  virtutis,  mediante  sua  potentia, 
quae  est  immediatum  virtutis  subjectum. 

D  Praeterea,  virtutes  humanse  sunt  quibus 
opus  hominis  redditur  bonum.  In  omni 
ergo  potentia  quae  principium  est  operis 
humani,  oportet  esse  virtutem  qua  opus 
ejus  bonum  reddatur:alias  homo  non  esset 
sufficienter  per  virtutem  perfectus.  Prin- 
cipium  autem  operis  humani  est  omnis 
potentia  in  qua  rationis  aliquid  invenitur. 
Quumque  in  concupiscibili  et  irascibili, 
quae  sunt  partes  potestativae  sensitivi  ap- 
petitus,  sit  participative  aliquid  rationis, 
in  quantum  obedire  rationi  possunt,  quod 

potentiis  vegetativae  partis  non  convenit, 
oportet  in  concupiscibili  et  irascibili  sub- 
jective  esse  virtutes  quibus  rationi  fa- 
ciliter  obediant,  passiones  frenando,  ne 
rationem  perturbent.  Hinc  in  illo  qui  ve- 
hementiores  patitur  passiones  nec  vinci- 
tur,  est  virtus  in  ratione,  quae  tenet  eam 
ne  abducatur;  non  autem  in  viribus  illis 
in  quibus  sunt  passiones,  ut  patet  in  con- 
tinente.  Ideo  continens  non  est  perfecte 
virtuosus,  sed  temperatus  :  in  quo  non  so- 
lum  superior  pars  est  perfecta,  ne  queat 
abduci,  imo  inferior  quoque  est  modera- 
ta,  fta  ut  passiones  vehementes  non  insur- 
gant  in  ea.  Itaque  in  quacumque  potentia 
est  passio  aliqua,  in  ea  est  virtus  subje- 
ctive  qua  passio  illa  rectificatur.  Sic  quo- 
que  in  potentia  illa  potest  esse  peccatum 
mortale,  quamvis  omne  peccatum  mortale 
dicatur  esse  in  ratione  consummative,  quo- 
niam  sine  rationis  consensu  non  comple- 
tur.  Porro  vis  apprehensiva  sensitiva  non 
ita  participat  rationem,  ut  in  ea  valeat  es- 
se  virtus  aut  mortale  peccatum.  Siquidem 
vires  apprehensivae  sensitivae  aliter  servi- 
unt  intellectui,  quam  appetitivae  sensitivae 
rationi  ac  voluntati  :  quoniam  apprehen- 
siva  sensitiva  servit  intellectui,  repraesen- 
tando  et  ministrando  ei  suum  objectum  : 
ideo  intellectus  participat  aliquid  magis  a 
sensu  quam  econtrario.  Appetitiva  autem 
sensitiva  servit  rationi  et  voluntati  quasi 
moventi  et  imperanti,  sicque  aliquid  ratio- 
nis  ab  illis  participat,  et  rationalis  per  par- 
ticipationem  vocatur. 

Justitia  autem  quum  non  versetur  dire- 
cte  circa  passiones,  sed  circa  exteriores 
actiones  quae  sunt  ad  alterum,  idcirco  sub- 
jective  consistit  in  voluntate,  ad  quam 
pertinet  exteriorum  rerum  usus  in  ordine 
ad  alterum.  Uti  namque  actus  est  volunta- 
tis,  non  absolute  prout  voluntas  est  ipsi- 
us  finis,  sed  prout  supponit  collationem 
rationis  aliquid  ad  alterum  ordinantis.  In 
voluntate  quippe  ut  est  ipsius  finis,  non 
potest  esse  ulla  virtus  moralis  :  quia  ad 
bonum  hominis  civile  ac  naturale,  volun- 
tas   naturalem   habet   inclinationem   tan- 


A  quam  in  proprium  objectum ;  sed  prout 
voluntas  est  eorum  quae  ordinantur  ad  fi- 
nem,  potest  esse  virtus  moralis  in  volun- 
tate,  puta  justitia.  Aliqui  vero  asserunt 
justitiam  esse  in  ratione.  Quod  esse  nequit 
secundum  quod  ratio  est  potentia  cogniti- 
va,  sed  secundum  quod  comprehendit  vim 
cognitivam  et  affectivam  superiorem,  se- 
cundum  quod  dicimus  voluntatem  esse  in 
ratione.  Alii  dicunt,  quod  justitia  est  in 
tota  anima  :  quod  verificatur  quoad  hoc 
quod  voluntas  est  universalis  motor  om- 

B  nium  virium  animae.  Idem  dicendum  de 
virtutibus  quae  non  sunt  circa  passiones, 
sed  circa  operationes,  ut  liberalitas,  ma- 
gnificentia  et  hujusmodi. 

Insuper,  prudentia  subjective  est  in  ra- 
tione  practica.  Quemadmodum  autem  in 
voluntate  non  est  aliqua  virtus  moralis,  in 
quantum  voluntas  est  ipsius  finis,  sic  ne- 
que  in  ratione  ex  ea  parte  qua  est  de  fine, 
quoniam  finis  est  principium  in  operati- 
vis.  Unde  sicut  in  ratione  speculativa  sunt 
innata  principia  demonstrationum,  ita  in 

C  ratione  practica  innati  sunt  fines  homini 
connaturales.  Propterea  circa  illa  non  est 
habitus  acquisitus  neque  infusus,  sed  na- 
turalis,  sicut  synderesis  :  Ioco  cujus  Philo- 
sophus  sexto  Ethicorum,  intellectum  ponit 
in  speculativis.  Itaque  prudentia  est  in  ra- 
tione  practica  prout  negotiatur  de  mediis 
ad  finem.  Verum  quum  naturalis  inclina- 
tio  ad  finem  sit  ex  praestitutione  instituen- 
tis  naturam;  ideo  naturalis  inclinatio  vo- 
luntatis  in  finem  non  est  ex  ratione,  nisi 
forsan  secundum  naturalem  communican- 

D  tiam,  qua  fit  ut  appetitus  rationi  conjun- 
ctus  naturaliter  tendat  ad  conformandum 
se  rationi  ut  regulae.  Unde  voluntas  est  na- 
turaliter  inclinata  ad  finem,  qui  naturali- 
ter  rationi  est  inditus.Negotiatio  autem  de 
his  quae  sunt  ad  finem,  praesupponit  incli- 
nationem  appetitus  in  finem  :  quae  incli- 
natio  est  naturalis  in  appetitu  superiori ; 
in  appetitu  inferiori  est  ex  assuefactione 
seu  gratiae  dono,  quantum  ad  suum  com- 
plernentum;  attamen  aliqua  ejus  inchoatio 
est  a  natura  in  quantum   est  naturaliter 

obaudibilis   rationi.   —  Haec  Thomas    in  A 
Scripto. 

Praeterea  in  prima  secundae,  quaestione 
quinquagesima  sexta,  loquens  de  subjecto 

art.  1.  virtutis  in  communi  :  Triplici  (inquit)  ra- 
tione  ostenditur  virtus  esse  in  potentia, 
tanquam  proximo  in  subjecto.  Primo,  quo- 
niam  virtus  perfectio  exstat  potentiae;  per- 
fectio  autem  inest  perfectibili.  Secundo, 
quia  virtus  est  habitus  operativus ;  operatio 
autem  ad  potentiam  pertinet.  Tertio,  quo- 
niam  virtus  disponit  ad  optimum,quod  est 
finis;  finis  vero  est  operatio  aut  consequens  B 

art.  3.  eam,  sicque  ad  potentiam  pertinet.  —  De- 
nique  intellectus  potest  esse  subjectum 
virtutum.  Habitus  namque  ordinat  homi- 
nem  ad  bonum  dupliciter.  Primo,  dando 
sibi  facultatem  ad  bene  agendum,  non  ta- 
men  faciendo  ut  homo  per  eum  jugiter 
recte  agat.  Sicque  ars  et  scientia  sunt  ha- 
bitus  hominem  ad  bonum  ordinantes  : 
quamvis  habens  eas,  multoties  male  agat. 
Hinc  habitus  isti  non  pertingunt  ad  ratio- 
nem  virtutis  perfectam  :  etenim  virtus  bo- 
num  facit  habentem ;  atque  ex  hoc  quod  C 
quis  potest  bene  agere,  non  est  bonus 
simpliciter,  sed  secundum  quid.  Interdum 
tamen  vocantur  virtutes,  sed  Philosophus 
nominat  eas  virtutes  intellectuales,  qua- 
rum  subjectum  potest  esse  intellectus  tam 
speculativus  quam  practicus.  Alii  habitus 
non  solum  praestant  facultatem  bene  agen- 
di,  sed  insuper  faciunt  hominem  agere 
bene,  ut  justitia,  fortitudo;  et  hi  proprie 
sunt  virtutes,  quarum  subjectum  esse  non 
valet  nisi  voluntas,  vel  aliae  potentiae  se- 
cundum  quod  a  voluntate  moventur,  eo  D 
quod  non  sint  determinatee  ad  unum.Nem- 
pe  quod  aliquis  actum  virtuosum  produ- 
cat,  non  est  nisi  quoniam  bonam  volunta- 
tem  habet  ad  hoc.Bonum  autem  et  malum 
primo  ac  maxime  respiciunt  voluntatcm. 
Intellectus  autem  moveri  potest  a  volunta- 
te,  sicut  et  ceterae  vires  :  nam  aliquis  con- 
siderat  aliquid,  et  assentit  quia  vult.  Hinc 
intellectus  tam  speculativus  quam  pra- 
cticus  est  subjectum  virtutis  simpliciter 
dictae,  secundum  ordinem  ad  voluntatem. 


Sicque  fides  in  intellectu  est  speculativo, 
prudentia  in  intellectu  practico.  —  Postre-  art. | 
mo,  hoc  modo  etiam  appetitus  concupisci- 
bilis  et  irascibilis  sunt  subjecta  virtutum 
moralium,  non  prout  partem  sensitivam 
concernunt,  sed  prout  rationem  partici- 
pant,  atque  ab  ea  et  voluntate  moveri,  ju- 
beri  ac  dirigi  possunt.  Sic  enim  hse  poten- 
tiae  principia  sunt  actuum  humanorum, 
propter  quod  indigent  virtutibus  perfici 
ac  bene  disponi,  quatenus  actus  ordinatos 
eliciant  et  producant.  Haec  Thomas  in  Sum- 
ma.  —  Goncordat  Petrus  per  omnia. 

Richardus  vero  in  quibusdam  inde  dis- 
sentit,  protestans  in  appetitu  sensitivo  nul- 
lam  esse  virtutem  proprie  dictam,  qua 
scilicet  bene  et  laudabiliter  vivitur;  tamen 
fatetur,  in  parte  sensitiva  ex  actibus  virtu- 
osis  generari  habitum  quemdam  imperfe- 
ctum,  per  quem  vis  concupiscibilis  et  ira- 
scibilis  obtemperant  rationi  facilius  quam 
facerent  sine  illis  habitibus.  Fortitudinem 
autem  et  temperantiam,  ut  sunt  virtutes 
morales  proprie  sumptae,  perhibet  esse  in 
voluntate,  et  per  impressionem  in  appe- 
titu  inferiori.  Haec  Richardus.  —  Durandus 
autem  fatetur  se  valde  dubitare  de  hoc,  an 
in  appetitu  sensitivo  sint  subjective  ali- 
quae  virtutes. 

Girca  responsum  vero  Richardi  posset 
inquiri,  an  virtutes  illae  imperfectae  quas 
dicit  esse  in  appetitu  sensitivo,  sint  ejus- 
dem  speciei  cum  illis  quae  ponuntur  in 
appetitu  superiori.  Videtur  quod  sic,  quia 
magis  et  minus  perfectum  in  eadem  natu- 
ra  non  variant  speciem,  nec  est  ponenda 
pluralitas  sine  necessitate.  Si  dicatur  quod 
imo,  objicitur  quoniam  imperfectae  virtu- 
tes  perfici  possunt,et  sic  perfectae  virtutes 
essent  in  parle  sensitiva. 

Insuper  Henricus  quarto  Quodlibeto  pro-  q-M 
lixe  scribit  de  ista  materia,  firmiter  te- 
nens,  quod  virtutes  morales  quae  circa 
passiones  versantur,  non  sint  vere  reali- 
ter,sed  tantum  per  impressionem  et  reful- 
gentiam  quamdam,  in  appetitu  sensitivo. 
Improbat  quoque  quod  ex  Thoma  indu- 
ctum  est,  utpote  in  voluntate  secundum 

quod  est  ipsius  finis,  non  esse  virtutem 
moralem  quia  voluntas  naturalem  habet 
inclinationem  ad  bonum  civile.Nam  quam- 
vis  naturaliter  inclinetur  ad  illud,  tamen 
adhuc  manet  indifferens  et  indeterminata 
ante  electionem,  in  quantum  ipsa  volun- 
tas  est  deliberativa  :  idcirco  eget  adhuc  in- 
clinatione  per  habitum  virtuosum,  ad  ra- 
tionem  boni  determinatam.  Item  appetitus 
sensitivus  naturaliter  sequitur  et  necessa- 
rio  determinationem  voluntatis  :  ideo,sicut 
in  voluntate  non  esset  virtus  ponenda,  si 
naturaliter  determinata  esset  ad  sequen- 
dum  rationis  judicium,  sic  neque  in  appe- 
titu  sensitivo,  propter  determinationem 
quam  habet  a  voluntate. 

Insuper  secundum  Henricum,  voluntas 
consideratur  tripliciter  :  primo,  ut  natura  ; 
secundo,  ut  deliberativa;  tertio,  ut  arbitrio 
libera.  Primo  modo  naturaliter  inclinatur 
in  bonum  simpliciter,  quia  bonum.  Pro- 
pter  quod  septimo  super  Genesim  loqui- 
tur  Augustinus  :  Naturale  est  nobis,  velle 
vivere  bene;  male  autem  vivere,  jam  non 
est  naturae,  sed  voluntatis  perversae.  Unde 
Damascenus  loquens  de  voluntate  ut  na- 
tura,  testatur  quod  malum  est  praeter  vo- 
luntatem  et  contra  voluntatem.  Voluntas 
vero  ut  deliberativa,  praesentato  bono  sub 
ratione  veri  in  cognitiva,  naturalem  reti- 
net  ac  reprimit  motum,  differens  prosecu- 
tionem  illius  boni,  impellendo  vim  cogni- 
tivam  ad  perscrutandum  de  circumstantiis, 
an  prosequendum  sit,  an  non.  Et  hoc  ex 
parte  voluntatis  vocatur  deliberatio,  ex 
parte  rationis  consiliatio.  Et  quia  in  tali 
deliberatione  voluntas  adhuc  indetermina- 
ta  est,  ad  utrumlibet  habens  se,  ita  quod 
etiam  data  sententia  rationis,  adhuc  potest 
se  tenere  in  sua  indeterminatione,  atque 
in  sua  electione  praeferre  contrarium;  id- 
circo  ad  consentiendum  judicio  rationis, 
multum  indiget  seu  juvatur  habitu  incli- 
nante  ut  illud  velit.  Nec  sufficit  ad  hoc 
inclinatio  naturalis,  imo  requiritur  virtus 
cooperans  in  modum  naturae,  juxta  defi- 
nitionem  hanc  Tullii  :  Virtus  est  habitus 
voluntarius,  in  modum  naturae  rationi  con- 

T.  23. 


A  sentaneus.Sicque  dicamus  habitum  natura- 
lem,  et  virtutem  moralem  seu  habitum  deli- 
berativum,  differenter  voluntatem  movere 
et  inclinare  :  quoniam  habitus  naturalis  in- 
clinat  ad  bonum  simpliciter,  et  ad  bonum 
conclusum  a  ratione  in  quantum  in  eo 
relucet  bonum  simpliciter;  virtus  vero  in- 
clinat  et  movet  ad  bonum  in  quantum 
hoc  bonum,  circa  tale  objectum ;  alia  quo- 
que  et  alia  virtus  ad  aliud  aliudque  obje- 
ctum.  Et  dicitur  virtus  movere  in  modum 
naturae,  quoniam  sicut  natura  subito  mo- 

B  vet  ac  subrepticie,  praeveniendo  delibera- 
tionem,  sic  movet  et  virtus  jam  generata 
seu  perfecta  et  exercitata.  Ideo  sic  move- 
ri,est  maximum  siguum  habitus  jam  com- 
pleti.  Porro  voluntas  ut  arbitrio  libera, 
post  plenam  deliberationem,  non  obstante 
habitu  naturali  inclinante  voluntatem  ut 
natura  est,  nec  habitu  morali  inclinante 
voluntatem  ut  deliberativa  est,  adhuc  reti- 
net  motum  utriusque,  et  differt  libere  sui 
ipsius  determinationem  qua  aliquid  velit. 
Quumque  libere  velit  eligere,  potest  elige- 

C  re  contra  rationis  determinationem,et  con- 
tra  utramque  inclinationem  praefatam.Nec 
est  aliquo  habitu  determinabilis  ipsa  vo- 
luntas  in  quantum  arbitrio  libera  :  quia 
hoc  esset  contra  libertatis  naturam.  Si 
namque  a  sua  libertate  posset  in  modum 
naturae  inclinari  circa  aliud  quam  circa 
primum  bonum  nudum  et  apertum,posset 
contra  suam  naturalem  libertatem  neces- 
sitari.  —  Haec  Henricus. 

Gujus  hoc  ultimum  verbum  habet  in- 
stantiam,  quia  (ut  Augustinus  frequenter 

D  affirmat)  voluntas  beatitudinem  in  com- 
muni  tam  naturaliter  appetit,  ut  opposi- 
tum  non  possit  velle.  Praeterea  appetitus 
sensitivus  non  tam  naturaliter  aut  neces- 
sario  sequitur  determinationem  voluntatis, 
quam  frequenter  contra  voluntatis  impe- 
rium  et  conatum  feratur  in  sua  objecta, 
praesertim  in  imperfectis. 

Praeterea,  etiam  Scotus  in  hac  parte  as- 
sentit  opinioni  Henrici,  quantum  ad  hoc 
quod  virtutes  morales  non  ponit  in  appe- 
titu   sensitivo,  nisi  per  impressionem  et 

p. S28D".  refulgentiam  nunc  praetactam.  Ad  hoc  ve- 
ro  quod  in  oppositum  allegatur  auctoritas 
Aristotelis,  asserentis  virtutes  quae  circa 
passiones  versantur,  esse  in  parte  affecti- 
va,quae  est  rationalis  per  participationem ; 
respondet,  quod  per  partem  illam  designa- 
tur  voluntas,  quae  de  se  caeca  est,  et  ratio- 
nis  est  particeps. 

Contra  quod  objici  potest,  quod  Philo- 
sophus  tertio  Ethicorum  ait,  fortitudinem 
temperantiamque  in  sensitivo  consistere 
appetitu.  Primo  quoque  Ethicorum  disse- 
ruit,  quod  sunt  in  irrationali  animae  parte, 
per  quam  certum  est  eum  intellexisse  ap- 
petitum  sensitivum,  non  intellectivum. 
Nam  et  Commentator  ibi  exponit,  quod 
sunt  in  eo  quod  est  medium  inter  planta- 
tivam  seu  vegetativam  et  rationalem ;  et 
hic  est  appetitus  sensitivus,  non  voluntas. 
Amplius  primo  Politicorum,  capitulo  ter- 
tio  loquitur,  quod  ratio  dominatur  appe- 
titui  sensitivo  principatu  politico,  id  est 
civili  :  ita  quod  appetitus  ille  inferior  po- 
test  contra  moveri.  Ergo  ad  hoc  quod  de- 
lectabiliter  moveatur  a  recta  ratione,  ne- 
cesse  est  in  eo  ponere  quasdam  virtutes.  Et 
breviter,  ubicumque  Philosophus  loquitur 
de  virtutibus  moralibus,videtur  concedere 
quod  in  parte  sint  sensitiva,  et  nunquam 
quod  sint  in  parte  intellectiva,  excepta  ju- 
stitia,  quam  quinto  Ethicorum  ponit  in 
parte  intellectiva.  Prudentiam  vero  inter 
habitus  intellectuales  connumerat.  Unde 
et  decimo  Ethicorum  negat  eas  esse  in 
substantiis  separatis;  quod  tamen  non  vi- 
deretur  negandum,  si  subjective  atque  re- 
aliter  essent  in  parte  intellectiva,  ad  quam 
pertinet  voluntas.quam  constat  illis  inesse 
substantiis.  Insuper  virtus  moralis  est  me- 
dium  inter  passiones  excessivas,  rectifi- 
cans  eas;  sed  ubi  extrema,  ibi  et  medium: 
quum  ergo  passiones  sint  in  appetitu  sen- 
sitivo,videtur  idem  de  virtutibus  istis  esse 
censendum.  —  Nihilo  minus  contra  haec 
quaedam  argumenta  inducit  Scotus,  quae 
et  in  scriptis  continentur  Henrici,  ad  quae 
alterius  opinionis  defensores  probabiliter 
satis  respondent.  Estque  problcma  hoc  pro 


A  utraque  parte  probabile.  Sed  quum  virtu- 
tes  sint  spirituales  qualitates  et  habitus 
electivi,  ornamentaque  intellectualis  sub- 
stantiae,  ac  formae  quaedam  accidentales  li- 
bere  agentes,  fateor  me  amplius  inclinari 
ad  positionem  dicentium,  quod  subjective 
sint  in  parte  animae  superiori,  et  in  parte 
inferiori  per  impressionem  et  relucentiam 
quamdam.  Cernimus  enim  etiam  bruta 
quaedam  et  corporalia  membra  per  assue- 
factionem  habilitari,  prompta  expeditaque 
fieri  ad  motus  et  actus  ac  aliquos  gestus 

B  qui  in  rationalibus  naturis  ex  virtutibus 
oriuntur.  Ergo  et  appetitus  sensitivus  in 
homine  potest  praefato  modo  in  homine  ad 
laudabilia  assuefieri  per  impressionem  vir- 
tutum  virium  superiorum. 


QU^STIO   III 


AMplius  quaeritur,  An  prseter  virtu- 
tes  naturales  morales  acquisi- 

C  tas,  oporteat  ponere  virtutes  mora- 
les  supernaturales  infusas,  realiter 
ab  illis  distinctas. 

Videtur  quod  non.  Primo,  quia  virtutes 
naturales  acquisitae,  per  fidem  ordinari 
possunt,  ac  ordinari  in  finem  supernatu- 
ralem,  et  ita  sufficiunt  ad  salutem ;  nec 
sine  necessitate  est  ponenda  pluralitas. 
—  Secundo,  juxta  definitionem  Augustini, 
virtus  est  bona  qualitas  mentis.  Virtutes 
autem  morales,  quae  circa  passiones  re- 
frenandas  et  rectificandas  versantur,  se- 

D  cundum  Philosophum  sunt  in  parte  ir- 
rationali  organica,  quae  non  est  portio 
mentis.  Ergo  eis  non  convenit  ratio  virtu- 
tis  infusae. 

In  oppositum  est,  quod  in  pueris  bapti- 
zatis,  et  in  adultis  de  novo  contritis,  sunt 
omnes  virtutes,  quae  et  concatenatae  et 
connexae  dicuntur,  et  constat  quod  non 
sint  in  eis  per  exercitium  acquisitae. 

Ad  haec  Thomas  :  Quidam  (inquit)  phi- 
losophi,  quos  sequitur  Avicenna,  dixerunt 

quod  omnes  formae  sint  a  datore  forma- 
rum,  ita  quod  agens  naturale  non  confert 
nisi  dispositionem  ad  formas.  Sic  quoque 
scientiam  et  virtutes  animarum  dixit  Avi- 
cenna  esse  a  creatore  earum,  atque  per 
studium  et  exercitium  disponi  animas  ad 
recipiendum  influxum  illorum  habituum. 
Haec  autem  positio  tollit  naturalem  virtu- 
tem  quae  cuilibet  naturali  inest  principio 
ad  procreandum  simile  sibi,  secundum 
quod  materia  in  quam  agit,  est  suee  simi- 
litudinis  receptiva.  Quod  et  necessarium 
est,  quoniam  omne  quod  agit,  agit  ex  hoc 
quod  est  in  actu;  unde  oportet  quod  omne 
quod  est  in  actu  aliquid,  aliquo  modo  pos- 
sit  esse  activum  illius.Et  ita  etiam  ex  gene- 
ralibus  seminariis  scientiarum  et  virtutum 
naturaliter  inditis,  valemus  per  exerciti- 
um,  informationem  ac  studium,  distinctos 
et  completos  virtutum  et  scientiarum  ha- 
bitus  adipisci.  Quod  experientia  quoque 
testatur,  quia  per  consuetudinem  fit  facile 
ac  delectabile  quod  prius  erat  difficile. 
Propterea,  secundum  Philosophum,  dele- 
ctatio  operationi  annexa,  est  signum  habi- 
tus  generati.  Virtutes  autem  et  scientiae 
tales  ad  naturalem  finem  ordinantur  ac 
ducunt.  Sed  quoniam  ex  divina  liberali- 
tate  ad  supernaturalem  beatitudinem  ho- 
mo  est  conditus,non  possunt  ex  seminariis 
illis  causari  et  obtineri  virtutes  ad  super- 
naturalem  beatitudinem  perductivae,  pro- 
portionataeque  fini  illi.  Hinc  oportet  illas 
virtutes  nobis  infundi  a  Deo,  a  quo  ad  fi- 
nem  illum  ordinamur  et  inclinamur. 

Denique  virtutes  infusae  et  acquisitae  dif- 
ferunt  ab  invicem  specie,  utpote,  fortitudo 
a  fortitudine,  temperantia  a  temperantia, 
sicque  de  aliis  :  quoniam  fines  in  operabi- 
libus  sunt  sicut  principia  in  speculabilibus. 
Si  autem  esset  aliqua  scientia  quee  reduci 
non  posset  ad  prima  principia  naturaliter 
cognita,  non  esset  ejusdem  rationis  cum 
scientiis  aliis,neque  univoce  scientia  dice- 
retur.  Quumque  fines  virtutum  infusarum 
non  praeexsistant  in  seminariis  naturalibus 
virtutum,sed  naturam  excedant  humanam; 
oportet  quod  virtutes  infusae  differant  spe- 


A  cie  a  virtutibus  acquisitis  procedentibus 
ex  seminariis  illis.  Propter  quod  in  alio 
genere  vitae  perficiunt  hominem  :  nam  ac- 
quisitae  perficiunt  hominem  in  vita  civili ; 
infusae,  in  vita  spirituali,  quae  ex  gratia 
est,  secundum  quam  homo  virtuosus  est 
membrum  Ecclesiae. 

Si  autem  objiciatur,  quod  diversitas 
agentis  non  diversificat  speciem,  quum 
agens  sit  contrariorum  :  ergo  virtus  a  Deo 
infusa,  et  naturaliter  acquisita,  non  diffe- 
runt  specie.  Rursus,  habitus  diversifican- 

B  tur  ex  actibus  et  objectis;  sed  idem  est 
actus  et  idem  objectum  temperantiae  infu- 
sae  et  temperantiae  acquisitae,  et  ita  in  aliis. 
Dicendum  ad  primum,  quod  effectus  pro- 
portionatus  agenti  differt  specie  secundum 
diversitatem  agentis.  Unde  animalia  gene- 
rata  ex  semine,  et  generata  ex  putrefactio- 
ne,  differunt  specie.  Quum  ergo  aliqui  sint 
effectus  soli  Deo  possibiles,  differunt  ab 
his  qui  ab  aliis  queunt  causis  produci.  Ad 
secundum,  quod  quamvis  sit  utriusque 
temperantiae  idem  actus  materialiter,  non 

C  tamen  formaliter,  quia  ad  fines  referuntur 
distinctos.Porro  rectitudo  actus  est  ex  pro- 
portione  ad  finem.  Ad  diversos  autem  fi- 
nes  diversimode  sumitur  proportio  actus  : 
propter  quod  alius  actus  est  rectus,  pro- 
portionatus  bono  civili,  qui  non  est  rectus 
et  proportionatus  gloriae  aeternali ;  unde 
oportet  quod  aliae  sint  virtutes  infusae,  quae 
faciunt  actus  rectos  ex  proportione  ad  ul- 
timum  finem.  Virtutes  quoque  infusae  quaB 
ponuntur  in  appetitu  sensitivo,sunt  aliquo 
modo  qualitates  mentis  :  quoniam  appeti- 

D  tus  sensitivus  non  est  subjectum  virtutis, 
nisi  in  quantum  participat  aliquid  rationis 
ac  libertatis.  —  Haec  Thomas  in  Scripto. 
At  vero  in  prima  secundae,  quaestione 
sexagesima  tertia  :  Virtutes  (inquit)  mora-  ari.  4. 
les  infusae  et  acquisitae,  distinctae  sunt  spe- 
cie.  Primo,  secundum  formalem  rationem 
objecti.  Objectum  enim  est  circa  quod  ra- 
tio  medium  ponit,  ut  in  concupiscentiis 
tactus  constituit  ratio  medium,  per  tempe- 
rantiam  moderando  concupiscentiam.  Mo- 
dus  vero  in  objectis  virtutum  moralium  a 

ratione  positus,  est  alterius  rationis  a  mo-  A 
do  quem  statuit  lex  divina  :  sicut  in  sum- 
ptione  cibi  ac  potus,  ratio  humana  hanc 
ponit  mensuram,  ut  corporis  sanitati  non 
noceat,  nec  actum  impediat  rationis ;  lex 
autem  divina  instituit,  ut  etiam  caro  casti- 
getur,  atque  in  servitutem  spiritus  rediga- 
tur.  Secundo  differunt  virtutes,  eo  quod 
ad  diversas  naturas  seu  fines  ordinentur. 
Unde  virtutes  infusae,  per  quas  homo  ordi- 
Ephes.  ii,  natur  ad  hoc  quod  sit  civis  Sanctorum  et 
domesticus  Dei,  sunt  aliae  ab  acquisitis 
virtutibus,  per  quas  bene  se  habet  in  re-  B 
bus  humanis,  praesertim  quum  primo  Po- 
liticorum  dicat  Philosophus,  quod  virtutes 
politicae  sunt  diversae,  secundum  quod  di- 
versas  politias  concernunt.  Haec  idem  in 
Summa.  —  Idem  Petrus.  Richardus  quo- 
que  concordat,  eadem  scribens  et  tenens, 
et  de  his  parum  diffusius  loquens. 

Preeterea  Bonaventura  sentire  videtur, 
quod  virtus  cardinalis  ac  moralis  acquisi- 
ta,  perficitur  gratia  et  formatur  :  sicque 
meritoria  redditur,  ita  quod  non  oportet 
virtutem  infusam  supervenire,  aut  ab  illa  G 
realiter  distingui. 

Henricus  vero  Quodlibeto  sexto  praeha- 
bitam  Thomae  positionem  cum  suis  moti- 


vis  enarrat,  et  tenet  contrarium  :  Quia 
(inquiens)  ut  sexto  Ethicorum  ait  Philoso- 
phus,  prudentia  non  est  sine  moralibus 
virtutibus,  nec  econtra.  Nam  virtus  mora- 
lis  determinat  finem ;  prudentia  vero,  mo- 
dum  ac  medium  in  actione  ad  finem.  Fi- 
nem  ergo  habet  virtus  moralis  ex  se,  sed 
modum  rationemque  medii  in  actione  quae 
est  ad  finem,  habet  a  prudentia.  Virtutum 
autem  distiuctio  non  est  nisi  a  forma  quam 
habent  ex  se.  Moralis  differentia  quoque 
nullo  modo  habet  sumi  nisi  a  formali  rati- 
one  finis,  et  nullo  modo  a  ratione  formali 
medii  circa  actionem  quae  est  ad  finem  : 
imo  talis  differentia  potius  distingueret  di- 
versas  prudentias  in  unaquaque  specie  vir- 
tutis  moralis,  non  diversas  virtutes  mora- 
les,quarum  una  sit  acquisita,altera  infusa. 
Quum  ergo  super  fines  proprios  virtutum 
moralium  non  sit  nisi  finis  supernaturalis, 
sufficit  caritas  ad  referendum  eas  et  actio- 
nes  earum  ad  finem  supernaturalem  :  et 
sic  facit  eas  gratuitas,  et  actus  earum  me- 
ritorios.  —  Haec  Henricus.  Sed  prima  posi- 
tio  subtilior  veriorque  videtur,  et  virtutes 
quae  in  Baptismo  et  Pcenitentia  infundun- 
tur,  ita  a  virtutibus  acquisitis  videntur 
distingui,  ut  prima  illa  ponit  positio. 


q.  12. 


DISTINCTIO  XXXIV 


A.  De  septem  donis  Spirilus  Sancti. 


Ambr.  de 
Spiritu  S. 
lib.i,  a.158. 


~|%  TUNC  de  septem  donis  Spiritus  Sancti  agendum  est :  ubi  prius  considerandum 
m  est,  an  haec  dona  virtutes  sint ;  secundo,  an  in  futuro  desitura  sint,  vel 
JL  1  omnia  vel  horum  aliqua ;  deinde,  an  in  Ghristo  fuerint  cuncta  haec  dona. 
Haec  dona  virtutes  esse,  nec  in  futuro  desitura,  Ambrosius  ostendit,  ea  septem  fore 
virtutes  dicens,  et  in  angelis  abundantissime  esse,  sic  :  Givitas  Dei,  illa  Jerusalem 
coelestis,  non  meatu  alicujus  fluvii  terrestris  abluitur ;  sed  ex  fonte  vit»3  procedens 
Spiritus  Sanctus,  cujus  nos  brevi  satiamur  haustu,  in  illis  coelestibus  spiritibus 
redundantius  videtur  effluere,  pleno  septem  virtutum  spiritualium  fervens  meatu.  Si 
eniin  fluvius  riparum  crepidinibus  editis  superfusus  exundat,  quanto  magis  Spiritus 
Sanctus  omnem  supereminens  creaturam,  quum  nostra?  mentis  arva  tanquam  infe- 

riora  perstringat,  coelestem  illam  angelorum  naturam  effusiore  quadam  sanctifica- 
tionum  ubertate  laetificat  ?  Deinde  sanctificationem  exponens,  subdit  :  His  autem    Ambr.  de 
sanctificationibus  significatur  plenitudo  septem  spiritualium  virtutum,  quas  enu-  nbTiusit. 
merat  Isaias,  dicens  :  Spiritus  sapientiae  et  intellectus,  spiritus  consilii  et  fortitudinis,  /s.x.,2,3. 
spiritus  scientiae  et  pietatis  ;   et  replebit  eum  spiritus  timoris  Domini.  Unum  est 
ergo  flumen  Spiritus  Sancti,  sed  multi  spiritualium  donorum  meatus.  Quamvis  ergo 
multi  dicantur  spiritus,  ut  spiritus  sapientiae  et  intellectus,  etc. ;  unus  tamen  est 
Dei  Spiritus,  suae  libertatis  arbiter,  omnia  pro  auctoritate  voluntatis  dividens  sin-   i  Cor.  *■., 
gulis.  —  Hic  expresse  traditum  est,  septem  dona  et  virtutes  esse  sanctificationesque  "' 
fidelium  mentium,  et  in  futuro  non  desitura,  quum  sint  et  in  angelis. 

B.  Quod  in  Christo  fuerunt  illa  septem  dona. 

In  Ghristo  etiam  haec  eadem  fuisse  Isaias  ostendit,  dicens  :  Egredietur  virga  de  /*.  xi,i-3. 
radice  Jesse,  et  flos  de  radice  ejus  ascendet,  et  requiescet  super  eum  Spiritus  Domini, 
spiritus  sapientiae  et  intellectus,  spiritus  consilii  et  fortitudinis,  spiritus  scientise  et 
pietatis  ;  et  replebit  eum  spiritus  timoris  Domini. 

G.  Quod  videtur  obviare  proemissis. 

His  autem  videtur  obviare  quod  Beda  de  timore  Domini  dicit  super  Parabolas,  Hugo,sum- 
scilicet  quod  omnis  timor  in  futuro  cessabit.  Ait  enim  sic  super  illum  locum,Timor  ^ntc. 
Domini  principium  sapientiae  :  Duo  sunt  timores  Domini  :  servilis,  qui  principium  rProv  ,  7 
sapientiae  est ;  et  amicalis,  qui  perfectionem  sapientiae  comitatur.  Servilis  principium  p^Jofsa' 
sapientiae  est,  quia  qui  post  errata  sapere  incipit,  primo  timore  corripitur  divino,  lom- lib-  '• 

'   c.  1. 

ne  puniatur;  sed  hunc  perfecta  caritas  foras  mittit.  Succedit  huic  timor  Domini  Uoann.iw, 

1  8 

sanctus,  permanens  in  saeculum  saeculi,  quem  non  excludit  caritas,  sed  auget ;  quo    ps.  xvm, 
timet  filius  ne  vel  in  modico  oculos  amantissimi  patris  offendat.  Uterque  in  futuro  10' 
cessabit,  caritas  vero  nunquam  excidet.  Augustinus  vero  super  illum  locum  Psalmi,  i  Cor.  xm, 

Q 

Adorabo  ad  templum  sanctum  tuum  in  timore  tuo,  timorem  Dei  desiturum  dicit,  />s.v,8. 
sic  :  Timor  Domini  est  magnum  praesidium  proficientibus  ad  salutem,  sed  perve-  Aug.inps. 

5  n  9 

nientibus  foras  mittitur.  Non  enim  timent  jam  amicum,  quum  scilicet  ad  id  quod 
repromissum  est  perducti  fuerint.  Ex  his  auctoritatibus  significatur,  quod  timor 
non  erit  in  futuro.  Si  autem  timor  non  erit  in  futuro,  ergo  nec  septem  dona  erunt, 
nec  modo  sunt  in  angelis  sive  in  animabus  sanctis.  —  Ad  quod  dicimus,  auctoritatum 
praemissarum  quae  videtur  repugnantiam  dirimentes,  quod  septem  illa  dona  et  in 
angelis  modo  sunt,  et  in  animabus  sanctis  feliciter  viventibus,  et  in  nobis  erunt  in 
futuro ;  sed  non  habebunt  omnia  *  hos  usus  sive  haec  officia  quae  nunc  habent.  Ut  *  omnino 
verbi  gratia,  timor  filialis  modo  facit  timere  ne  offendamus  quem  diligimus  et  ne 
separemur  ab  eo ;  facit  etiam  nos  revereri  eumdem ;  in  futuro  vero  faciet  nos  reve- 
reri,  quando  non  timebimus  separari  vel  offendere.  Non  ergo  metus  separationis  vel 


ma    Sent. 
tract.  111,  c. 
17. 
Cassiod.  in 

offensionis  nunc  est  in  angelis  vel  in  animabus  sanctis,  nec  in  nobis  erit  in  futuro, 
sed  reverentia,  quae  est  mixta  cum  subjectione  dilectio ;  quae  etiam  in  Ghristo  fuit, 
ffebr.y,i.  sicut  Apostolus  dicit  in  epistola  ad  Hebraeos,  loquens  de  Ghristo  :  Qui  exauditus  est 
pro  sua  reverentia.  Quidam  tamen  secundum  effectum  timorem  in  Ghristo  et  in 
angelis  tantum  esse  contendunt. 

D.  Plena  timorum  distinctio. 

Hugo,sum-  Et  quia  de  timore  tractandi  nobis  occurrit  locus,  sciendum  est  quatuor  esse 
timores,  scilicet  mundanum  sive  humanum,  servilem,  initialem,  castum  vel  filialem 
sive    amicalem.   Humanus  timor  est,   ut  ait   Gassiodorus,  quando  timemus    pati 

ps.i27,Pro-  pericula  carnis,  vel  perdere  bona  mundi,  propter  quod  delinquimus.  Hic  timor  malus 

log. 

est,  qui  in  primo  gradu  cum  mundo  deseritur,  quem  Dominus  prohibet  in  Evangelio, 
Matth.  x,  dicens  :  Nolite  timere  eos  qui  occidunt  corpus,  etc.  Timor  autem  servilis  est,  ut 

28 

Aug.inps.  ait  Augustinus,  quum  per  timorem  gehennse  continet  se  homo  a  peccato  :  quo  prae- 
1_  ' n'  '  sentiam  judicis  et  poenas  metuit,  et  timore  facit  quidquid  boni  facit,  non  timore  amit- 
tendi  seternum  bonum,  quod  non  amat,  sed  timore  patiendi  malum,  quod  formidat. 
Non  timet  ne  perdat  amplexus  pulcherrimi  Sponsi ;  sed  timet  ne  mittatur  in 
gehennam.  Bonus  est  iste  timor  et  utilis,  licet  insufficiens,  per  quem  fit  paulatim 
consuetudo  justitiae ;  et  succedit  initialis  timor,  quando  incipit  quod  durum  erat 
amari,  et  sic  incipit  excludi  servilis  timor  a  caritate ;  et  succedit  deinde  timor  castus 
sive  amicalis,  quo  timemus  ne  Sponsus  tardet,  ne  discedat,  ne  offendamus,  ne  eo 
careamus.  Timor  iste  de  amore  venit.  Ille  quidem  servilis  est  utilis,  sed  non  per- 
manens  in  asternum,  ut  iste.  Timor  divinus  comes  est  per  omnes  gradus. 

E.   Collectio  prcedictorum. 

Et   attende,  quod  quatuor  hic  distinguuntur  timores,  quum  supra  Beda  duos 

dixerit  esse.  Sed  Beda  humanum  timorem  prsetermisit,  et  nomine  servilis  duos  quos 

hic  distinximus,   complexus  fuit,   scilicet    servilem  et  initialem  ;  amicalem  vero 

castum  dicit.  Augustinus  quoque  servilem  et  castum  timorem  aperte  discernit,  dum 

Rom.  vui,  epistolae  ad  Bomanos  illum  locum  exponit,  Non  enim  accepistis  spiritum  servitutis 


15 


inJo.  iterum  in  timore,  sed  accepistis  spiritum  adoptionis  filiorum  Dei,  ita  dicens  :  Duo 

gTn  sT"*  timores  insinuantur  hic  :  unus,  qui  est  in  perfecta  caritate,  scilicet  timor  castus ; 

alter,  qui  non  est  in  caritate,  scilicet  servilis,  in  quo  quamvis  Deo  credatur,  non 

id.confess.  tamen  in  Deum,  et  si  bonum  fiat,  non  tamen  bene.  Nemo  enim  invitus  bene  facit, 

'* "'    '  etiam  si  bonum  est  quod  facit. 

F.  De  casto  et  servili  plenius  agit,  tangens  interdum  de  initiali. 

id.inEpist.        De  his  eisdem  timoribus  latius  disputat  Augustinus,  dicens  :  Ccepit  aliquis 

aii  1'aitlios, 

iract.9,n.2.  credere  diem  judicii?  Si  ccepit  credere,  ccepit  et  timere.  Sed  quia  adhuc  timet,  non- 

dum  habet  fiduciam  in  die  judicii,  nondum  est  in  illo  perfecta  caritas.  Si  perfecta 
in  illo  esset  caritas,  non  timeret.  Perfecta  enim  caritas  faceret  perfectam  justitiam,    Aug.  in 
et  non  haberet  unde  timeret :  imo  haberet  quare  desideraret  ut  transeat  iniquitas,  et  Pwthos, 
veniat  regnum  Dei.  Ergo  timor  non  est  in  caritate.  Sed  in  qua  caritate  ?  Non  in  tract-9,n-4- 
inchoata.  In  qua  ergo  ?  In  perfecta.  Perfecta,  inquit,  caritas  foras  mittit  timorem. 
Ergo  incipiat  timor,  quia  initium  sapientiae  timor  Domini.  Timor  enim  quasi  locum  ps.  cx.io. 
praeparat  caritati.   Quum  autem   cceperit   caritas  habitare,  pellitur  timor,  qui   ei 
prasparavit  locum.  Quantum  enim  illa  crescit,  ille  decrescit ;  et  quantum  illa  fit 
interior,  timor  pellitur  foras.  Major  caritas,  minor  timor  ;   minor  caritas,   major 
timor.  Si  autem  nullus  est  timor,  non  est  quo  intret  caritas ;  sicut  videmus  per 
setam  introduci  linum,  quando  aliquid  suitur  :  seta  prius  intrat,  et  nisi  exeat,  non 
succedit  linum.  Sic  timor  primo  occupat  mentem,  non  autem  ibi  remanet  timor  : 
quia  ideo  intravit,  ut  introduceret  caritatem. 

G.  Quod  videtur  prcedictis  adversari. 

Est  autem  alia  sententia,  quae  videtur  huic  esse  contraria,  si  non  habet  pium  Aug.op.cit. 
intellectorem.  Dicitur  enim  in  Psalmo  :  Timor  Domini  castus  permanet  in  saeculum  />«.xvm,io. 
saeculi.  iEternum  quemdam  timorem  nobis  ostendit,  sed  castum.  Quod  si  ostendit 
ille  nobis  aeternum  timorem,  numquid  contradicit  illi  ista  epistola  quae  dicit,  Timor  i/0<wn.iv, 
non  est  in  caritate,  sed  perfecta  caritas  foras  mittit  timorem  ?  Hoc  enim  dictum  est ,8* 
per  Joannem,  illud  dictum  est  per  David.  Sed  nolite  putare  alium  esse  spiritum.  Si 
enim  unus  flatus  inflat  duas  tibias,  non  potest  unus  spiritus  implere  duo  corda  et 
agitare  duas  linguas  ?  Si  spiritu  uno,  id  est  uno  flatu,  impletae  duae  tibiae  consonant, 
impletae  duas  linguae  Spiritu  Dei  dissonare  possunt?Imo  est  ibi  quaedam  consonantia, 
est  quaedam  concordia;  sed  auditorem  desiderat  studiosum,  non  otiosum.  Ecce  movit 
duas  linguas  Spiritus  Dei,  et  audivimus  ex  una,  Timor  non  est  in  caritate ;  audi- 
vimus  ex  alia,  Timor  Domini  castus  permanet  in  saeculum  saeculi.  Quid  est  hoc? 
Dissonant?  Non.  Excute  aures,  intende  melodiam.  Non  sine  causa  hic  addidit  castus, 
illic  non  addidit  :  quia  est  timor  aliquis  qui  dicitur  castus,  est  alius  timor  qui  non 
dicitur  castus.  Discernamus  istos  duos  timores,  et  intelligamus  consonantiam  tibia- 
rum.  Quomodo  discernimus  ?  Attendat  caritas  vestra.  Sunt  homines  qui  propterea 
timent  Deum  ne  mittantur  in  gehennam,  ne  forte  ardeant  cum  diabolo  in  igne 
aeterno.  Ipse  est  timor  qui  introducit  caritatem  ;  sed  sic  venit,  ut  exeat.  Si  enim 
propter  poenas  times  Deum,  nondum  amas  quem  sic  times  :  non  bona  desideras, 
sed  mala  caves.  Sed  ex  eo  quia  mala  caves,  corrigis  te,  et  incipis  bona  desiderare ; 
quumque  bona  desiderare  coeperis,  erit  in  te  timor  castus.  Quid  est  timor  castus? 
Timere  ne  amittas  ipsa  bona,  timere  Deum  ne  recedat  a  te.  Quum  autem  times 
Deum  ne  te  deserat  praesentia  ejus,  amplecteris  eum,  ipso  frui  desideras. 


536  LIBER  III   SENTENTIARUM.   —  DIST.  XXXIV 

H.  Quomodo  distent  duo  timores,  per  similitudinem  duarum 
mulierum  ostendit. 

Aug.  in         Non  potes  melius  explanare  quid  intersit  inter  istos  duos  timores,  quam  si 

Parfhos,d    ponas  duas  mulieres  maritatas,  quarum  unam  constituas  volentem  facere  adulte- 

tract.9,n.6.  rmni)  se(j  timet  ne  damnetur  a  marito.  Timet  maritum,  quia  adhuc  amat  nequitiam. 

Huic  non  grata  est,  sed  onerosa  mariti  praesentia;  et  si  forte  vivit  nequiter,  timet 

maritum,  ne  veniat.  Tales  sunt  qui  timent  diem  judicii.  Fac  alteram  amare  virum, 

debere  illi  castos  amplexus,  nulla  se  adulterina  immunditia  maculare  velle  :  ista 

optat   praesentiam  viri.   Illa  timet,  et  ista   timet.   Jam   ergo  interrogentur,  quare 

timeant.  Illa  dicet,  Timeo  virum,  ne  veniat;  ista  dicet,  Timeo  virum,  ne  discedat. 

Illa  dicet,  Timeo  virum,  ne  damnet;  ista  dicet,  Timeo  virum,  ne  deserat.  Pone  hoc 

in  animo,  et  invenies  timorem  quem  foras  mittit  caritas,  et  alium  timorem  castum 

ibid.  n.  4.  permanentem  in  saeculum  sasculi.  Illum  timorem  perfecta  caritas  foras  mittit,  quia 

ille  timor  tormentum  habet,  torquetur  conscientia  peccatorum,  nondum  facta  est 

justificatio.  Est  ibi  quod  titillet  mentem,  quod  pungat,  quod  stimulet.  Stimulat  ille 

timor,  sed  intrat  caritas,  quse  sanat  quod  vulnerat  timor.  Timor  castus  facit  securi- 

ibid.  n.  8.  tatem  in  animo.  Audivimus  duas  tibias,  scilicet  Joannem  et  David,  consonantes.  Illa 

de  timore  Dei  dicit  quo  timet  anima  ne  damnetur;  illa  de  timore  quo  timet  anima 

ne  deseratur.  Ille  est  timor  quem  caritas  excludit ;  ille  est  timor  qui  permanet  in 

saeculum  sseculi.  —  Ecce  in  his  verbis  praedictis  aperte  ostendit  Augustinus,  quis  sit 

timor  castus,  et  quis  servilis,  et  qualiter  differant.  In  quibus  etiam  initialem  timorem 

significavit,  qui  nec  ex  toto  est  servilis,  nec  ex  toto  castus ;  sed  tanquam  medius 

aliquid  de  servili,  et  aliquid  de  casto  timore  habet.  Facit  enim  servire  partim  timore 

pcenae,  partim  amore  justitise,  per  quem  timemus  puniri,  et  timemus  offendere.  Iste 

timor  est  in  inchoata  caritate,  non  in  perfecta.  Et  quantum  crescit  caritas,  tantum 

decrescit  iste  timor  quantum  ad  metum  pcenae,  id  est  quantum  ad  id  quod  facit 

timere  pcenam,  et  quantum  ad  tormentum  conscientiae.  Nam  quanto  magis  dili- 

gimus,  tanto  minus  timemus.  Iste  timor  notatur  in  verbis  illis  Augustini  ubi  non 

negat  timorem  esse  in  caritate  inchoata,  sed  perfecta  :  quod  non  posset  dici  de  servili, 

quia  ut  ipse  supra  dixit,  servilis  timor  non  remanet  veniente  caritate ;  nec  intrat 

caritas,  nisi  prius  ille  timorexeat;  nec  in  illo  timore  aliquis  credit  in  Deum,  etsi 

credat  Deo  ;  nec  bene  facit,  etiam  si  bonum  est  quod  facit.  Non  est  ergo  timor  ille 

in  caritate  etiam  inchoata,  quia  omnis  qui  caritatem  habet,  licet  non  perfectam,  et 

in  Deum  credit,  et  bona  opera  facit.  Quare  servilis  non  est  timor  ille,  quem  in 

caritate  inchoata  fore  concessit,  et  quem  crescente  caritate  decrescere  dixit ;  sed  ille 

est  timor  initialis,  quem  non  negat  esse  in  caritate,  nisi  perfecta  sit. 

I.  Quod  timor  servilis  et  initialis  dicitur  initium  sapientice, 

sed  differenter. 

Sciendum  tamen  est,  quod  uterque  timor,  scilicet  servilis  et  initialis,  in  Scri- 
pturae  diversis  locis  dicitur  initium  sapientiae  :  et  ita  fore  comperies,  si  diligenter  ps.  oc.io; 
annotaveris  loca  Scripturse  in  quibus  de  timore  Domini  fit  mentio.  Ex  alia  tamen  Eccii.\]\§. 
ratione  et  causa  diversa  dicitur  servilis  timor  initium  sapientise,  et  ex  alia  initialis. 
Servilis  enim  ideo  dicitur  initium  sapientiae,  quia  praeparat  locum  sapientise,  et  ducit 
ad  sapientiam  ;  sed  tamen  non  remanet  cum  ea,  imo  foras  exit.  Initialis  vero  dicitur 
initium  sapientiae,  quia  est  in  inchoata  sapientia  :  quem  quum  quis  habere  incipit, 
sapientiam  et  caritatem  habere  incipit.  Inde  etiam  est,  quod  uterque  timor  dicitur 
initialis  :  quod  invenire  poteris  per  diversa  Scripturae  loca.  Uterque  etiam  timor 
interdum  dicitur  servilis,  quia  et  ipse  initialis,  qui  est  in  caritate  inchoata,  aliquid 
habet  de  servili,  scilicet  angorem  poenae,  sicut  et  aliquid  habet  de  casto,  scilicet 
quod  timet  offendere  ac  separari. 

K.  De  hoc  quod  Augustinus  dicit,  castum  timorem  esse  aiternum. 

Illud  quoque  diligenter  est  notandum,  quod  in  superioribus  Augustinus  dicit,  c/>53sg. 
castum  timorem  esse  aeternum  :  per  quod  confirmatur  praemissa  sententia,  scilicet 
quod  spiritus  timoris  erit  in  futuro,  sicut  et  alia  dona  Spiritus  Sancti.  Sed  non 
habebit  omnem  illum  usum  quem  modo  habet  :  faciet  enim  tunc  nos  revereri  Deum, 
non  timere  separari  vel  carere.  Fuit  ergo  et  in  Christo  timor  ille,  sed  juxta  usum 
illum  quem  habebit  in  futuro  in  Sanctis.  Non  enim  timuit  Christus  separari  vel 
offendere  Deum,  sed  eum  prse  omnibus  reveritus  est. 

L.  An  timor  pcena?  qui  fuit  in  Christo,  fuerit  servilis, 
vel  initialis,  vel  alius. 

Quum  autem  fuerit  in  Christo  timor  pcenae,  quaeritur,  an  iste  timor  fuerit  mun- 
danus,  vel  servilis,  vel  initialis.  Ad  quod  dicimus,  nullum  eorum  fuisse  in  Christo  : 
quia  timor  mundanus  malus  est,  ut  supra  dictum  est,  et  in  primo  gradu  cum  mundo  cf.p.suD. 
deseritur;  servilis  vero  vel  initialis  in  perfecta  caritate  non  est.  Nullus  ergo  timo- 
rum  istorum  fuit  in  Christo.  Quis  ergo  fuit  timor  iste  quo  poenam  timuit?  Potest 
timor  ille  dici  naturalis  vel  humanus,  qui  omnibus  hominibus  inest,  quo  horretur 
mors  ac  formidatur  poena.  Et  dicitur  timor  iste  naturalis  :  non  quia  accesserit 
homini  ex  natura  secundum  quod  prius  fuit  instituta,  quia  non  fuit  iste  timor 
concreatus  homini,  nec  de  bonis  naturalibus ;  sed  quia  ex  corrupta  natura  per  pecca- 
tum  omnibus  advenit,  cui  corruptio  inolevit  tanquam  esset  naturalis.  Et  est  iste 
timor  effectus  peccati,  ut  praedictum  est. 

COMPLETO  tractatu  de  virtutibus,  hic 
agit  Magister  de  donis.  Et  primo  in- 
quirit,  an  dona  sint  idem  quod  virtutes; 
secundo,  an  perseverent  in  patria;  tertio, 
an  fuerint  in  Christo.  Deinde  objicit  con- 
tra  praedicta  et  solvit,  concordando  ea  quae 
ab  invicem  discordare  videntur.  Gonse- 
quenter  declarat  quadruplicem  esse  timo- 
rem,  et  de  casto  ac  servili  timore  pro- 
sequitur,  inter  quos  clare  distinguit  per 
similitudinem  fidelis  uxoris  atque  adul- 
terae.  Quocirca  ostendit,  quomodo  timor 
servilis  et  timor  initialis  diversimode  di- 
cantur  initium  sapientiae.  Ultimo  quserit,an 
timor  qui  fuit  in  Christo,  exstitit  servilis 
vel  initialis.  Et  respondet,  quod  neutrum 
istorum  dicendum  sit,  sed  quod  fuit  timor 
naturalis. 


H 


QUiESTIO    PRIMA 


Ic  quaeritur   primo,  Utrum   reali- 

ter  idem  sit  virtus  et  donum. 

Videtur  quod  imo.  Primo,  per  definitio- 

nes  virtutis.  Ait  quippe  Philosophus  :  Vir- 

tus  est  quae   habentem   perficit,  et  opus 

ejus  bonum  reddit.  Quod  utique  convenit 

donis,  utpote  pietati,  timori,  etc.  Augusti- 

nus  quoque  inquit  :  Virtus  est  bona  qua- 

litas  mentis  qua  recte  vivitur,  qua  nullus  D 

male  utitur,  quam  Deus  in  nobis  sine  nobis 

operatur.   Et  hoc  rursus  competit  donis, 

quae  (sicut  patebit)  sunt  habitus  superna- 

turales  infusi.  —  Secundo,  quia  de  fide, 

quam  constat  esse  virtutem,  ait  Aposto- 

Ephea.  n,  lus  :  Donum  Dei  est.  Similiter  pietas  et 

8'  fortitudo  virtutes  sunt  morales,  et  tamen 

inter  dona  computantur.  —  Tertio,  quo- 

niam   primo  Moraliurn  B.  Gregorius  sep- 

tem  dona  appellat  virtutes.  —  Quarlo,super 

/«06.1,17.  illud   Jacobi,  Omne  datum  optimum,  et 


omne  donum  perfectum  desursum  est,  as- 
serit  Glossa  :  Per  donum  perfectum  in- 
telliguntur  bona  gratuita.  Virtutes  autem 
bona  gratuita  perhibentur.  —  Quinto,  Phi- 
losophus  sexto  Ethicorum,  sapientiam  et 
intellectum  et  scientiam  dicit  esse  intel- 
lectuales  virtutes.  —  Sexto,  si  dona  a  vir- 
tutibus  realiter  distinguuntur,  aut  sunt 
altiora  virtutibus,  aut  inferiora.  Non  alti- 
ora  :  quoniam  virtutibus  theologicis,  prae- 
sertim  caritate,  nihil  praestantius  est  in 
habitibus  animee.  Nec  sunt  inferiora  vir- 
tutibus,  quum  sapientia  sit  virtutibus  quae 
circa  passiones  versantur,  sublimior.  Ma- 
crobius  quoque  Platonicus,  ex  verbis  Pla- 
tonis  ponit  quatuor  gradus  virtutum,  vide- 
licet :  virtutes  politicas,  purgativas,  purgati 
animi,  et  exemplares.  Virtutibus  autem 
purgati  animi  non  possunt  dona  eminen- 
tiora  consistere  :  ergo  ad  minus  compre- 
henduntur  in  eis. 

In  oppositum  est  quod  Gregorius  primo 
Moralium  perhibet  :  per  septem  filios  san- 
cti  Job  intelligi  septem  dona;  et  per  tres 
filias  ejus,  tres  virtutes  theologicas.  Sic- 
que  ex  opposito  dividit  inter  virtutes  et 
dona.  —  Rursus,  timor  est  donum,  non 
virtus.  —  Iterum,  communis  doctrina  est, 
quod  septem  sint  dona  Spiritus  Sancti ; 
virtutes  autem  multo  sunt  plures.  Nec 
videtur  cur  ista  potius  dona  vocentur,  et 
ab  lsaia  exprimantur,  si  a  virtutibus  non  /s.xi,2 
differant,  quum  virtutes  sint  multo  plures 
quam  septem. 

Circa  haec  scribit  Antisiodorensis  in  Sum- 
ma  sua,  tertio  libro  :  Dicimus,  quod  omnia 
septem  dona  Spiritus  Sancti  sunt  virtutes. 
Et  quum  arguitur,  quod  distinguuntur  a 
virtutibus;  respondemus,  quod  non  sunt 
illae  virtutes  a  quibus  distinguuntur,  sed 
aliae.  Unde  non  sequitur,  quod  non  sint 
virtutes;  nec  tamen  sunt  virtutes  theolo- 
gicae,  sed  cum  aliis  virtutibus  coincidunt. 
Scientia  vero  non  est  proprie  virtus,  sed 
per  scientiam  designatur  electio,  quae  im- 
perat  fieri  bonum.  —  Aliorum  vero  opinio 
est,  quod  nullum  donum  sit  virtus,  sed 

quod  dona  sint  habilitates  virtutum,  quia  A 
ipsas  virtutes  expediunt,  id  est,  promptas 
efficiunt  ad  agendum.  Propter  quod  super 
Matthaeum  loquitur  Glossa,  quod  per  dona 
pervenitur  ad  virtutes,  id  est  ad  merita  et 
incrementa  virtutum.  Verum  ista  opinio 
nihil  est,  quum  ipsa  virtus  sit  habilitas  ad 
actum  laudabilem  :  ergo  virtus  quanto  per- 
fectior,  tanto  expeditior  est  ad  bene  agen- 
dum;  sicque  virtus  perfecta  ex  se  et  per 
se  expeditissima  est  ad  agendum  bene  ac 
optime.  —  Porro  Magister  Simon  Torna- 
censis  dixit,  quod  dona  non  sunt  virtu-  B 
tes,  nec  effectus  virtutum,  sed  seminaria 
earumdem.  Posuit  namque,  quod  peccato- 
rum  remissio  prsecedit  infusionem  virtu- 
tis.  Illius  autem  remissionis  ponebat  cau- 
sam  septem  dona,  quae  mundant  animam 
a  contagione  peccati,  sicque  sanctificant 
ac  perfecte  prseparant  ad  virtutum  susce- 
ptionem  :  ideo  et  dona  et  sanctificationes 
a  Sanctis  vocantur.  Sed  his  objici  potest, 
quod  virtus  per  se  potens  est  peccatum 
expellere.  Item,  nihil  contrariatur  pec- 
cato  nisi  virtus ;  dona  autem  contrarian-  G 
tur  peccatis  et  vitiis  et  ea  expellunt  :  id- 
circo  probabilius  nobis  videtur,  quod  sint 
virtutes;  nec  sine  necessitate  pluralitas 
est  ponenda. 

Itaque  dicimus,  quod  in  viro  justo  es- 
sentialiter  idem  sunt  virtutes  cardinales 
et  dona,  sed  differunt  ratione.  Differunt 
enim  officio  atque  statu  :  imo  et  causa, 
quia  virtutes  cardinales  movent  ad  opera 
ex  considerationibus  sumptis  ex  jure  na- 
turali,  dona  vero  ex  rationibus  fidei.  Offi- 
cio  etiam  et  statu  differunt  :  quia  virtutes  D 
cardinales  in  operibus  exterioribus  atten- 
duntur,  prout  per  illa  contra  vitia  decer- 
tatur ;  dona  vero  dicuntur  eaedem  virtu- 
tes,  sed  quatenus  in  interioribus  actibus 
exercentur,  per  quos  jam  sunt  in  actu 
vincendi  :  et  ita  dicuntur  virtutes  cardi- 
nales,  in  quantum  politicae ;  et  dona,  in 
quantum  purgativse.  Itaque  virtutes  car- 
dinales  designantur  per  quatuor  angulos 
domus,  quia  utuntur  rationibus  sumptis 
a  jure  naturali,  et  in  hoc  sunt  quasi  fun- 


damentum  totius  fabricae  spiritualis.  Dona 
vero  dicuntur  septem  filii,  quia  utuntur 
rationibus  fidei,per  quam  sumus  filii  Dei: 
sicque  dona  sunt  virtutes  purgativae,  quan- 
do  purgata  jam  anima  perfecte  quiescit 
inter  amplexus  Sponsi.  Unde  asserit  Orige- 
nes,  quod  Salomon  in  libro  Proverbiorum 
docet  politicas  virtutes,  in  Ecclesiaste  vir- 
tutes  purgativas,  in  Canticis  virtutes  pur- 
gati  animi.  Virtutes  demum  politicae  non- 
dum  gustant  dulcedinem  Dei,  quia  per  eas 
nondum  revocatus  est  honio  ad  interiora; 
dum  vero  virtutes  purgatorias  obtinet,  ali- 
quantulum  experitur  Dei  dulcedinem;ade- 
ptus  autem  virtutes  purgati  animi,  spiri- 
tualibus  abundat  deliciis,  et  exemplaribus 
intendit  virtutibus  mentis  divinae  per  con- 
templationem  assiduam  ac  fidelem  in  via, 
et  per  contemplationem  continuam  et  sin- 
ceram  in  patria.  —  Haec  Antisiodorensis. 
Cujus  positioni  consentiunt  quidam  poste- 
riores  doctores,  ut  Thomas  de  Argentina 
et  alii,  ut  patebit,  secundum  quos  donum 
consilii  idem  est  in  re  quod  prudentia,  ut 
infra  patebit. 

Insuper  Albertus  hic  recitat  :  Quidam 
dixerunt,  virtutes  et  dona  non  differre  nisi 
secundum  rationem,  ita  ut  virtutes  sint 
principaliter  ad  agendum,  propter  quod 
definiuntur  per  actus  et  operationes  pro- 
prias  quas  habent ;  dona  vero  sint  ad  re- 
sistendum  tentationibus,  quae  impugnant 
vitam  gratiae  jam  infusae.  Contra  quod  est, 
quod  fortitudo  ut  virtus,  est  ad  resisten- 
dum  in  tentatione  etiam  difficili ;  et  ut 
communiter  dicitur,  minima  caritas  resi- 
stere  potest  cuicumque  tentationi.  Petrus 
quoque  apostolus  :  Resistite  (ait)  diabolo  iPetr.v,9. 
fortes  in  fide.  Et  Paulus  ad  Ephesios  :  In  Ephes.m, 
omnibus  sumentes  scutum  fidei,  in  quo  1G' 
possitis  omnia  tela  nequissimi  ignea  ex- 
stinguere.  Sicque  resistentia  tentationum, 
virtuti  fidei,  non  dono  adscribitur.  —  Alii 
ergo  dixerunt,  quod  in  libero  arbitrio  duo 
includuntur,  ratio  et  voluntas  :  et  virtus 
principaliter  est  in  vo!untate,secundario  in 
ratione;donum  econtrario  principaliter  est 
in  ratione,  secundario  in  voluntate.  Nempe 

inter  virtutes  non  est  nisi  una  in  ratione, 
videlicet  fides ;  inter  dona  vero  sunt  qua- 
tuor  in  ratione,  scilicet  sapientia,  intelle- 
ctus,  consilium,  scientia.  Quibus  objici- 
tur,  quod  non  solum  fides,  sed  prudentia 
etiam  est  in  ratione.  —  Hinc  tertii  dicunt, 
quod  dona  vocantur  per  comparationem 
ad  dantem,  idcirco  in  superiori  sunt  ra- 
tione;  virtutes  vero  respiciunt  specialia 
opera,  quse  sunt  super  speciales  materias, 
ideo  in  inferiori  ratione  consistunt.  Quod 
reprobatur,  quia  virtutes  theologicae  in  su- 
periori  sunt  ratione.  —  Ideo  alii  celebrio- 
res  affirmant,  quod  virtutes  ordinantur  ad 
recte  agendum  in  vita  quae  unicuique  suf- 
ficit  secundum  se,  atque  ad  sustinendum 
passiones  sive  innatas  sive  illatas;  dona 
vero  sunt  in  adjutorium  potentiarum  ani- 
mae,ut  patiantur  conformiter  Christo.  Quod 
satis  rationabiliter  probant  sic.  Ad  hoc 
quod  Christus  pateretur,  tria  exigebantur. 
Primum  est  timor  reverentiae  ad  Patrem, 
qui  eum  misit  ac  tradidit  ad  patiendum : 
h. xi,  3.  et  ex  hoc  replevit  eum  spiritus  timoris 
Domini.  Secundum  fuit  amor  ad  homines: 
ad  quod  pertinuit  donum  pietatis.  Tertium 
fuit  offerre  se  passioni  ac  morti  constan- 
ter  atque  intrepide  :  ad  quod  concurrit 
donum  fortitudinis.  Alia  quoque  dona  con- 
comitabantur  haec  sicut  regentia,  ut  scien- 
tia  pietatem,  consilium  fortitudinem,  in- 
tellectus  autem  et  sapientia  intentionem 
patientis.  Huic  opinioni,  quae  multos  habet 
sequaces,  hoc  solum  videtur  objici  posse 
(quod  non  videtur  rationabiliter  posse  sol- 
vi),  quod  scilicet  dona  fuissent  collata  ho- 
minibus,  etiam  Christo  non  incarnato  et 
passo,  ut  si  homo  non  peccasset  :  ergo 
differentia  illa  donorum  et  virtutum  non 
est  substantialis,  sed  solum  accidentalis 
secundum  statum  peccati.  —  Hinc  quinti 
dicunt,  quod  virtutes  sunt  ad  agendum 
simpliciter,  dona  vero  sunt  expeditiones 
virtutum,  et  sunt  ad  agendum  expedite  ac 
prompte.Haec  opinio  multos  quandoque  de- 
fensores  habuit  propter  auctorilatem  Gre- 
gorii,  protestantis  dona  esse  data  in  ad- 
jutorium  virtutum  contra  defectum.  Sed 


A  hoc  rursus  apparet  non  esse  verum,  quo- 
niam  dicit  Philosophus  secundo  Ethico- 
rum,  quod  signum  habituum  seu  virtutum 
oportet  accipere  delectationem  fientem  in 
opere.  Non  enim  justus  et  castus  est,  qui 
justa  operatur  et  casta,  sed  qui  agit  ea 
cum  gaudio;  et  taliter  agens,  non  sentit 
aut  habet  difficultatem  :  ergo  non  eget  ul- 
teriori  auxilio.  Denique,  cur  dicitur,  quod 
virtus  est  habitus  perfectus,  ad  opus  per- 
ficiens,  si  eget  ulterius  alio  eam  perficien- 
te  ?  Sic  esset  perfectio  perfectionis,  sicque 

B  de  aliis  perfectionibus  multas  oporteret 
habere.  Si  ergo  dicantur  dona  a  virtuti- 
bus  non  differre  realiter,  objicitur,  quod 
virtutes  et  dona  differunt  natura  et  defi- 
nitione.  Consilium  etenim  non  est  virtus, 
sed  donum ;  similiter  sapientia  et  scien- 
tia.  Item  super  Orationem  dominicam  ait 
Glossa,  quod  septem  continet  petitiones,  Matth 
ut  impetrentur  septem  dona.  Virtutes  au- 9'13" 
tem,  antequam  orationes  exaudiantur,  in- 
sunt.  Alia  quoque  Glossa  ibidem  :  Labo- 
randum   est  precibus,  inquit,  ut  septem 

C  dona  percipiamus.  Verumtamen  Glossa  haec 
difficultatem  sortitur,  quoniam  habita  una 
parte  gratiae,  omnes  habentur  :  et  ita  dona 
habentur  antequam  exaudiatur  oratio. 

Ad  hsec  sine  praejudicio  dico,  quod  ulti- 
mse  positioni  consentio,  propter  auctori- 
tatem  S.  Gregorii,  qui  de  donis  locutus 
est  plus  quam  alii  Sancti.  Quocirca  scien- 
dum,  quod  quoddam  est  impedimentum 
virtuose  agendi,  accidentale  ex  aliqua  dis- 
positione  subjecti,  et  hoc  ipsa  virtus  con- 
valescens  in  usu  operis  per  se  excludit.  Et 

D  de  hoc  ait  Bernardus  ad  Eugenium  :  Nihil 
est  ita  difficile,  quod  consuetudo  non  fa- 
ciat  facile.  Quod  in  consuetudinalibus  po- 
tissime  verum  est  :  de  quibus  ait  Philo- 
sophus,  quod  nati  sumus  eas  suscipere, 
perficere  autem  a  consuetudine  est.  Aliud 
impedimentum  est  potentiae  ex  imperfe- 
ctione  habitus,  quod  habet  se  quasi  econ- 
trario  primo  impedimento,  et  ad  hoc  non 
perficit  virtus  nisi  imperfecte  :  propter 
quod  potentia  indiget  aliquo  habitu  altius 
elevante,  utpote  dono.  Sicque  intelligen- 

dum  est,  quod  dona  in  adjutorium  virtu- 
tum  seu  potentiarum  data  dicuntur.  — 
Porro  objecta  quibus  probatur  quod  dona 
sint  virtutes,  solvuntur  dicendo,  quod  vir- 
tus  dupliciter  sumitur,  utpote  stricte  et 
large.  Stricte,  virtus  est  prima  perfectio 
virium  animae  ad  actus  vitae  ordinata?  in 
finem,  vel  in  id  quod  est  ad  finem  :  quem- 
admodum  virtus  theologica  immediate  est, 
ordinatur  et  tendit  in  finem ;  virtus  vero 
politica  est  in  id  quod  venit  in  usum  no- 
strum,  quod  ulterius  est  in  finem.  Sicque 
donum  non  est  virtus,  quum  sit  secunda 
perfectio  virium  animae,  ordinata  in  ac- 
tum  altiorem  actibus  quarumdam  virtu- 
tum.  Large  autem  accipitur  virtus  pro 
habitu  perficiente  ad  actum  secundum  ra- 
tionem  boni  :  et  sic  donum  est  virtus;  nec 
virtus  sic  sumpta,  distinguitur,  definitur, 
neque  dividitur  contra  donum.  —  Quod 
vero  secundum  Gregorium,  dona  dicun- 
tur  dari  contra  defectum,  convenit  donis 
per  accidens,  ratione  status  hominis  post 
peccatum  :  aliter  dona  non  essent  in  Chri- 
sto  et  angelis.  —  Quod  etiam  dicuntur  im- 
petrari  per  preces,intelligitur  quantum  ad 
profectum  donorum.  —  Rursus,  quamvis 
virtus  habet  delectationem  ex  una  parte, 
ut  ex  remotione  impedimentorum  ipsius, 
ex  se  tamen  seu  ex  aliqua  parte  habet 
difficultatem.  Unde  ars  et  virtus  dicuntur 
circa  difficilia  esse,  ut  patet  de  fide,  quae 
habet  difficultatem  ad  assentiendum.  — 
Nec  est  inconveniens,  quod  in  homine  una 
perfectio  sit  perfectio  alterius  :  sicut  ani- 
ma  est  perfectio  corporis,  potentia  vero 
est  perfectio  animae,  habitus  autem  est 
perfectio  potentiae,  operatio  quoque  est 
perfectio  habitus,  et  delectatio  est  opera- 
tionis  perfectio.  —  Hsec  Albertus  in  Scripto. 
Concordat  Thomas  in  his  omnibus,  et 
ultimae  positioni  cum  Alberto  consentit  : 
Quidam  (inquiens)  dicunt,  quod  dona  dan- 
tur  ad  actus  altiores  quam  sunt  actus  vir- 
tutum.  Et  haec  opinio  inter  omnes  vera  vi- 
detur.Pro  cujus  intelligentia  advertendum, 
quod  quum  virtus  seu  potentia  activa  in 
omnibus  rebus  valeat  inveniri,  secundum 


A  quod  habent  aliquas  operationes  proprias, 
in  quibus  ad  bene  operandum  ex  propria 
virtute  perficiuntur ;  loquendo  tamen  in 
morali  materia  de  virtute,  intelligimus  de 
virtute  humana,  quae  perficit  ad  bene  ex- 
sequendum  operationem  humanam.  Ope- 
ratio  autem  humana  tripliciter  dicitur. 
Primo,  quia  est  ex  potentia  eliciente  aut 
imperante  operationem  :  ut  operatio  rati- 
onis  seu  potentiae  rationi  obedientis,  quia 
a  ratione  habet  homo  quod  sit  homo;  sic- 
que  omnes  habitus  perficientes  ad  actus 

B  in  quibus  non  communicat  homo  cum 
brutis  et  inferioribus,  possunt  dici  virtu- 
tes  humanae.  Secundo,  operatio  nominatur 
humana  ex  materia  seu  objecto,  ut  quae 
versantur  circa  passiones  aut  operationes 
humanas  :  sicque  virtutes  morales  proprie 
sunt  humanae.  Propter  quod  decimo  Ethi- 
corum  ait  Philosophus,  quod  actus  specu- 
lativae  virtutis,  divinus  est  potius  quam 
humanus,  quia  necessaria  et  aeterna  habet 
pro  objecto.  Tertio,  actio  fertur  humana 
ex   modo  agendi,   quia   in   operationibus 

C  primo  et  secundo  modo  humanis,  serva- 
tur  modus  humanus.  Si  autem  ea  quae 
hominis  sunt,  supra  humanum  modum 
quis  exsequatur,  erit  operatio  non  huma- 
na  simpliciter,  sed  quodam  modo  divina : 
unde  septimo  Ethicorum  Philosophus  con- 
tra  virtutem  simpliciter  dictam  dividit  vir- 
tutem  heroicam,  quam  appellat  divinam, 
quia  per  excellentiam  virtutis  homo  fit 
quasi  Deus.  Sicque  dico,  quod  dona  a  vir- 
tutibus  distinguuntur  in  hoc  quod  virtutes 
perficiunt  ad  actus  bonos  modo  humano, 

D  sed  dona  supra  modum  humanum.  Quod 
patet  in  fide  et  intellectu.  Connaturalis 
etenim  modus  humanae  naturae  est,  ut  di- 
vina  non  nisi  per  speculum  creaturarum 
et  eenigmata  similitudinum  percipiat;  at- 
que  ad  sic  cognoscenda  et  percipienda  di- 
vina  perficit  fides  :  quae  fides  est  theolo- 
gica  virtus.  Porro  intellectus  ut  donum,  de 
auditis  illuminat  mentem,  secundum  Gre- 
gorium,  ut  homo  etiam  in  hac  vita  prae- 
libationem  accipiat  et  degustet  manifesta- 
tionis  futurae.  Et  ad  hoc  consonat  nomen 

doni.  Illud  namque  proprie  dicitur  do- 
num,  quod  ex  mera  liberalitate  confer- 
tur,  non  ex  debito  suscipientis.  —  Verum 
his  objici  potest,  quod  nullum  donum  ad 
altiorem  perficit  actum  quam  caritas.  Re- 
spondendum,  quod  voluntas  de  sui  ratione 
non  habet  aliquam  imperfectionem  in  no- 
bis  quantum  ad  modum  suae  operationis, 
quemadmodum  intellectus,  qui  cognoscit 
a  phantasmatibus  abstrahendo  :  unde  in 
statu  viae  Deum  per  essentiam  diligimus, 
non  videmus.  Idcirco  accipi  nequit  ali- 
quod  donum  altius  in  voluntate  perficiens 
quam  caritas.  Quumque  donum  non  sit 
supra  virtutem  nisi  quantum  ad  modum 
agendi,  non  erit  inconveniens  quod  virtus 
voluntatem  perficiens  quantum  ad  sui  su- 
premum,  dignior  sit  quolibet  dono.  Haec 
Thomas  in  Scripto. 

Praeterea,  super  his  scribit  sanctus  Do- 
ctor  in  prima  secundae,  quaestione  sexage- 
art.  i.  sima  octava  :  Quidam  non  distinxerunt 
inter  virtutes  et  dona.  Sed  hi  causam  as- 
signare  non  valent  cur  quaedam  virtutes 
dicantur  dona,  non  omnes.  Hinc  ad  co- 
gnoscendum  inter  virtutes  et  dona,  debe- 
mus  sequi  Scripturam,  in  qua  dona  expri- 
muntur  non  simpliciter  sub  appellatione 
donorum,sed  spirituum,  juxta  illud  Isaiae  : 
/s.xi,2,3.  Kequiescet  super  eum  spiritus  Domini,spi- 
ritus  sapientiae,etc.  Unde  constat,  quod  do- 
na  nobis  insunt  ex  collatione  inspirationis 
divinae,  quae  motionem  ab  extrinseco  de- 
notat.  Mobile  autem  oportet  proportionari 
suo  motori ;  et  quo  motor  est  altior,  tanto 
dignior  dispositio  est  necessaria  mobili,  ut 
a  motore  bene  moveatur.  Virtutes  autem 
humanae  morales  perficiunt  hominem  se- 
cundum  quod  natus  est  per  rationem  mo- 
veri  in  agendis.  Oportet  ergo  hominem  per 
altiores  perfectiones  disponi,  quatenus  a 
Spiritu  Sancto  prompte  sit  mobilis.Et  istae 
perfectiones  habituales  vocantur  dona,non 
solum  quia  a  Deo  donantur,  sed  et  ideo 
quoniam  reddunt  hominem  bene  mobilem 
a  Spiritu  Sancto  ad  ea  ad  quae  inspiratio 
divina  inclinat.  Unde  Philosophus  de  Bona 
fortuna,  disseruit  :  His  qui  per  divinum 


A  instinctum  moventur,  non  expedit  consi- 
liari  secundum  rationem  humanam,  sed 
quod  interiorem  sequantur  instinctum  : 
moventur  namque  a  meliori  et  certiori 
principio  quam  humana  sit  ratio.  Ideo  di- 
citur,  quod  dona  perficiunt  hominem  ad 
actus  altiores  quam  sint  actus  virtutum. 
Interdum  tamen  dona  vocantur  virtutes 
secundum  communem  rationem  virtutis; 
sed  huic  communi  rationi  virtutis  dona 
superaddunt  eminentiam,  in  quantum  sunt 
divinae  virtutes  hominem  perficientes  pro- 

B  ut  movetur  a  Deo  :  quod  concernit  virtu- 
tem  heroicam,  per  quam  homo  divinus 
efficitur. 

Insuper  dona  haec  hominibus  necessaria 
sunt  in  his  in  quibus  non  sufficit  rationis 
instinctus.  Dupliciter  namque  homo  a  Deo 
perficitur,  utpote,  naturali  lumine  intelle- 
ctus,  et  supernaturali  perfectione  theolo- 
gicarum  virtutum.  Et  per  primam  perfe- 
ctionem  potest  pervenire  ad  finem  suae 
speciei  connaturalem,  non  autem  ad  su- 
pernaturalem  felicitatem   per   secundam, 

G  quia  secunda  perfectio  imperfecte  habe- 
tur  in  via,  in  qua  Deum  imperfecte  cogno- 
scimus  et  amamus  :  ideo  nisi  anima  per 
Spiritus  Sancti  instinctum  juvetur  et  ex- 
citetur,  non  potest  idonee  exsequi  ea  quae 
divinae  sunt  voluntatis.  Ideo  dona  neces- 
saria  sunt.  Propter  quod  ait  Apostolus  : 
Quicumque  Spiritu  Dei  aguntur,  hi  filii 
sunt  Dei ;  et  Psalmista  :  Spiritus  tuus  bo- 
nus  deducet  me  in  terram  rectam.  Deni- 
que,  dona  transcendunt  communem  ra- 
tionem  virtutum,  non  quantum  ad  genus 

D  operis,  sicut  consilia,  sed  quoad  modum 
agendi  :  quia  non  ita  perficitur  homo  per 
quascumque  virtutes  in  ordine  ad  ulti- 
mum  finem,  quin  semper  moveri  indigeat 
superiori  instinctu  Spiritus  Sancti.  —  Ilinc  art.3 
sicut  virtutes,  quae  disponunt  ad  suscepti- 
onem  directionis  rationis,sunt  habitus;ita 
et  dona,  quae  perficiunt  mentem  ad  dire- 
ctionem  Spiritus  Sancti  suscipiendam.  — 
Haec  Thomas  in  Summa. 

Concordat  Petrus,  et  addit  :  Quum  sit 
triplex  status  justitiae,  utpote,  statusjusti- 

tiae  inchoatae,  proficientis  et  perfectae;  vir- 
tutes  per  se  faciunt  statum  primum,  cum 
adjutorio  donorum  statum  medium,  cum 
adjutorio  beatitudinum  statum  ultimum, 
cui  adjungitur  jucunditas  et  delectatio  fru- 
ctuum  spiritus.Virtutes  ergo  sunt  ad  actus 
primos  necessarios;  dona,  ad  actus  me- 
dios;  beatitudines,  ad  actus  perfectos,  quos 
consequuntur  delectationes  fructuum.Hinc 
virtutibus  bene  operamur;  donis  faciliter 
et  expedite  (expeditione  quae  venit  non 
tantum  ex  sanatione  potentiarum,  sed  ex 
perfectione  habituum  potius);  beatitudi- 
nibus  perfecte ;  fructibus  jucunde.  Haec 
Petrus. 

Richardus  quoque  hanc  sequens  opinio- 
nem  :  Quia  (inquit)  communis  doctorum 
opinio  tenet,  quod  dona  sunt  alii  habitus 
a  virtutibus;  ideo  hanc  opinionem  sequen- 
do,  dici  potest,  quod  in  nobis  sunt  virtutes 
theologicae,  et  intellectuales,  atque  mora- 
les.  In  actionibus  enim  nostris  duplici  mo- 
vemur  motore,  videlicet,  inferiori,  qui  est 
ratio  (comprehendendo  sub  ratione  intel- 
lectum  et  vo!untatem),et  superiori,qui  est 
Spiritus  Sanctus.  Et  per  virtutes  intelle- 
ctuales  perficitur  inferior  motor  quoad 
intellectum;  per  morales,  quantum  ad  ap- 
petitum ;  per  theologicas  autem  unimur 
Spiritui  Sancto  imperfecte  in  via;  per  do- 
na  autem  perficimur  ad  hoc  quod  simus 
bene  mobiles  a  Spiritu  Sancto.  Quumque 
perfectius  sit  illi  uniri  quam  esse  disposi- 
tum  ad  motionem  ipsius,  virtutes  theologi- 
cae  nobiliores  sunt  donis;  et  ordine  naturae 
sunt  eis  priores,  quia  esse  dispositum  ad 
moveri,  ordinatur  ad  unionem  cum  mo- 
tore.  Virtutibus  tamen  intellectualibus  at- 
que  moralibus  dona  sunt  digniora  :  nobi- 
liorem  enim  dispositionem  oportet  esse  in 
mobili  respectu  nobilioris  motoris,  quam 
inferioris.  De  duobus  istis  motoribus  lo- 
quuntur  non  solum  Sancti,sed  Philosophus 
quoque  in  tractatu  de  Bona  fortuna  (ut 
supra  in  verbis  Thomae).  Haec  Richardus. 
Insuper  Bonaventura  praeinductas  aliquo- 
rum  opiniones  plenius  recitat  et  colorat 
quam  Albertus  in  verbis  suis  praehabitis; 


A  finaliter  tamen  improbat  eas,  et  positioni 
ex  Petro  inductae  consentit  :  imo  ex  Bona- 
ventura  sumpta  videtur  illa  Petri  respon- 
sio.  Refert  quoque  Bonaventura  opinionem 
dicentium,  quod  virtutes  dantur  contra  vi- 
tia  ipsis  opposita,  dona  autem  contra  sym- 
ptomata,  id  est  reliquias  seu  sequelas  vi- 
tiorum.Peccatum  quippe  duo  ingerit  mala 
peccanti  :  primum  est,  quod  tollit  rectitu- 
dinem  justitiae;  secundum,  quod  debilitat 
vigorem  naturae,  et  eam  dicitur  vulnerare. 
Hinc  sicut  in  morbo  corporali  sunt  duo, 

B  videlicet  inaequalitas  ipsa  humorum,  et 
symptoma  seu  sequela  consequens  mor- 
bum;  ita  in  spirituali  morbo  duo  consi- 
stunt,  utpote,  culpa  deordinans  et  sympto- 
ma  concomitans.  Et  culpa  est  velut  telum, 
symptoma  velut  vulnus  ex  telo  relictum  : 
et  per  virtutem  expellitur  telum  ;  per 
donum,  symptoma  relictum.  Quse  opinio 
confirmatur  auctoritate  Gregorii,  qui  in 
Moralibus  loquitur  :  Gontra  stultitiam  est 
sapientia,  contra  hebetudinem  intellectus, 
contra  praecipitationem  consilium,  contra 

C  pusillanimitatem  fortitudo,contra  ignoran- 
tiam  scientia,  contra  duritiam  pietas,  con- 
tra  superbiam  timor.  Haec  Bonaventura  in 
Scripto. 

Porro  in  Compendio  seu  Breviloquio 
pauperis  :  De  ramificatione  (inquit)  gratiae 
per  habitus  donorum  tenendum  est,  quod 
quamvis  plura  sint  dona  gratiae  gratis  da- 
tae,  et  generaliter  cuncti  habitus  divinitus 
dati  non  absurde  dona  dicantur,  specia- 
liter  tamen  et  appropriate  septem  sunt 
dona  Spiritus  Sancti,quae  enumerat  Isaias, 

D  dicendo  :  Spiritus  sapientiae  et  intellectus,  is.  Xi,  2, 3. 
etc.  In  qua  enumeratione  descendendo  pro- 
cedit  a  summo,  et  combinando  jungit  duo, 
ut  simul  ostendatur  donorum  distinctio, 
connexio,  origo  et  ordo.  Primum  namque 
principium  per  summam  suam  liberalita- 
tem  non  solum  dat  gratiam  contra  obli- 
quitates  vitiorum  per  habitus  virtutum, 
verum  etiam  ad  expediendum,  id  est, 
prompte  agendum  contra  impedimenta 
symptomatum  per  habitus  donorum.  — 
De  his  et  de  sufficientia  donorum  prose- 

quitur  ibi  diffusius,quae  et  infra  tangentur.  A 

Durandus  quoque  circa  haec  doctrinaliter 
scribit,aliquorum  opiniones  narrando  :  Hic 
(inquiens)  sunt  quatuor  opiniones.  Prima, 
quod  virtutes  et  dona  realiter  distinguun- 
tur,quia  virtutes  dantur  ad  bene  agendum, 
dona  ad  tentationibus  resistendum.  Quod 
dictum  communiter  reprobatur,  quia  per 
idem  datur  facultas  ad  idonee  operandum 
et  ad  resistendum  contrario.  —  Secunda 
opinio  est,  quod  dona  a  virtutibus  diffe- 
runt,  quoniam  per  virtutes  vitantur  pec- 
cata,  per  dona  purgantur  peccatorum  se-  B 
quelaejuxta  illud  Gregorii :  Sapientia  datur 
contra  stultitiam,  intellectus  contra  hebe- 
tudinem,  etc.  Sed  neque  hoc  valet,  quia 
omnes  defectus  hujusmodi  tolluntur  per 
virtutes  sicut  per  dona.  —  Tertia  est,  quod 
virtutes  et  dona  aut  sunt  convertibiliter 
idem,  aut  habent  se  sicut  superius  atque 
inferius  :  ita  ut  virtus  dicatur  in  quantum 
ad  bene  agendum  nos  perficit;  et  donum, 
in   quantum   desuper  datur,  juxta  quod 

Jacob.utf.  scriptum  est  :  Omne  datum  optimum,  et 
omne  donum  perfectum  desursum  est,etc.  C 
Et  si  objiciatur,  quod  secundum  hoc  es- 
sent  tot  virtutes  quot  dona,  vel  saltem 
plura  dona  quam  septem,  quod  est  con- 
tra  communem  doctrinam ;  concedunt  hoc, 
et  addunt,  quod  dictum  illud  commune  or- 
tum  habet  ab  his  qui  considerarunt  prin- 
cipium    undecimi    capitis   Isaiae,   et   non 

h. »,  5.  processum,  in  quo  sequitur  :  Erit  justitia 
cingulum  lumborum  ejus,  et  fides  cincto- 
rium  renum  ejus.  —  Quarta  opinio  est, 
quod  dona  et  virtutes  realiter  distinguun- 
tur,  quoniam  dona  perficiunt  ad  operan-  D 

c/\p.5iiD.  dum  altiori  modo  quam  virtus,  ut  dictum 
est.  Quae  harum  duarum  opinionum  ulti- 
marum  sit  verior,  nescio  si  alicui  per  cer- 
titudinem  notum  sit;  sed  duae  primae  er- 
roneae  sunt.  Haec  Durandus. 

Praeterea  advertendum,  quod  tertia  illa 
opinio  a  Durando  narrata,  est  Scoti,  qui 
sciscitatur,  utrum  virtutes,  dona,  beatitu- 
dines  et  fructus  sint  idem  habitus.  Quocir- 
ca  primo  inducit  responsionem  Doctoris 
solennis  :  Ad  hanc  (inquiens)  opinionem 


respondet  Henricus  Quodlibeto  quarto,quod 
sicut  circa  delectationes  vitiosas  contingit 
tripliciter  se  habere,  utpote,  modo  huma- 
no,  modo  superhumano,  et  modo  inhuma- 
no,  ita  et  circa  tristitias  inordinatas.  Modo 
humano  se  habet  homo,  quando  cum  cir- 
cumstantiis  debitis  sustinet  terribilia  et 
adversa.  Et  ad  hoc  est  virtus  moralis  ac- 
quisita  aut  infusa,  quae  tamen  non  facit 
sustinere  sine  tristitia,  secundum  Philoso- 
phum  tertio  Ethicorum,  atque  secundum 
Augustinum  tertiodecimo  de  Trinitate,  ca- 
pitulo  septimo.  Modo  superhumano  habet 
se  homo,  dum  sustinet  terribile  cum  gau- 
dio,  ut  quidam  martyres  sancti.  Modo  in- 
humano  et  quasi  divino,  quando  non  so- 
lum  sustinet  mortem  cum  gaudio,  sed  et 
gaudenter  appetit  eam,  sicut  Paulus  cu-  Phrn^ 
piebat  dissolvi.  Unde  super  illud  Apostoli,  23, 
Quum  sint  in  vobis  schismata,  nonne  ho-i  Cor. 
mines  estis?  loquitur  Augustinus  :  Voluit 
Apostolus  ut  essent  dii,  secundum  illud 
Psalmi  :  Ego  dixi,  dii  estis.  Ad  hunc  ter-  Ps.i 
tium  modum  est  virtus  heroica,  quam  Phi- 
losophus  dicit  bestialitati  esse  oppositam. 
Dicitur  ergo,  quod  virtutes  perficiunt  ho- 
minem  modo  humano,dona  superhumano, 
beatitudines  inhumano. 

Gontra  istud  objicitur,  quia  caritas  est 
excellentissimum  donum  Dei,  et  excellen- 
tissime  perficit  hominem:ergo  quum  ipsa 
sit  virtus,  sequitur  quod  virtus  excellen- 
tissime  perficiat  hominem  ipsam  haben- 
tem.Praeterea,circa  terribilia  convenit  vir- 
tutem  humanam  medium  recte  tenere  : 
ergo  potest  et  rectius  et  item  rectissime, 
quantum  possibile  est  suae  naturae.  Ergo 
idem  habitus  specie,  disponit  ad  sustinen- 
dum  aliquid  recte  et  rectius  atque  rectis- 
sime,  seu  modo  humano,  superhumano  et 
inhumano  :  nam  magis  et  minus  non  va- 
riant  speciem.  Praeterea,  Christus  in  sua 
passione  habebat  tristitiam,  et  omnis  mar- 
tyr,  si  non  fiebat  circa  eum  miraculum. 
lterum,impossibile  est  eumdem  simul  age- 
re  humane,  superhumane  et  inhumane  : 
ergo  adepto  dono,  evacuabitur  virtus,  aut 
non  poterit  in  actum  procedere.  Similiter 

beatitudines  ipsae  excludent  dona.  Ampli-  A 
us,  verba  ista,  superhumane  et  inhumane, 
sunt  metaphorica  :  nam  omnis  actus  ab 
homine   recte   procedens,    necessario   est 
humanus. 

Hinc  alii  dicunt,  quod  per  virtutes  agi- 
tur  recte,  per  dona  expedite,  per  beatitu- 
dines  perfecte.  Contra  hoc  est,  quia  eadem 
virtute  ago  recte,  quum  virtus  sit  rectitu- 
do  potentiae ;  et  perfecte,  quoniam  virtus 
est  perfectio  rei ;  et  expedite,  quoniam 
virtus  est  habitus  faciens  expedite  atque 
faciliter  operari.  B 

Alii  dicunt,  quod  oportet  aliquid  dis- 
ponere  voluntatem  ut  est  mobilis  a  rati- 
one,  et  hoc  est  virtus ;  et  ut  est  mobi- 
lis  a  Spiritu  Sancto,  quod  est  donum. 
Contra  hoc  est,  quod  falsum  praesuppo- 
nit,  quod  scilicet  ratio  movet  voluntatem. 
Nam  et  quum  Deus  dedit  habitum  vo- 
luntati,  semper  adsistit  ei  ad  actus  ei 
convenientes. 

Ad  hanc  igitur  quaestionem  respondeo 
sine  assertione,  quod  in  via  non  sint  ne- 
cessarii  habitus,  nisi  virtutes  morales,  in-  C 
tellectuales  et  theologicales.  Naturali  enim 
ratione  concluditur  necessitas  habitus  in- 
tellectualis  perficientis  intellectum  circa 
speculabilia,  habitus  quoque  perficientis 
intellectum  circa  operabilia  :  et  ita  ha- 
betur  habitus  intellectualis  speculativus 
et  practicus.  Consimiliter  naturali  ratione 
concluditur  necessitas  habitus  perficien- 
tis  appetitum  circa  appetibilia,  in  ordine 
ad  se  et  ad  alterum.  Sicque  habetur  pri- 
ma  distinctio  virtutis  appetitivae  ordinan- 
tis  suos  actus  ad  se  atque  ad  alterum.  D 
Prseter  hos  habitus,  etsi  forte  concludatur 
per  naturalem  rationem,  quod  homo  non 
sufficienter  perficiatur  istis  habitibus,quia 
conatur  argumentatio  quaedam  ostendere 
necessitatem  alterius  cognitionis  quam  ac- 
quisitae;  non  tamen  sufficienter  concludit 
ratio  naturalis  distincte,  quis  habitus  in- 
tellectivus  appetitivusve  alius  ab  his  sit 
necessarius;  sed  tenetur  catholice,  quod 
necessariae  sint  theologicae  tres  virtutes. 
Quum  ergo  per  tres  virtutes  theologicas 

T.  23. 


et  quatuor  cardinales  cum  suis  specie- 
bus,  sufficienter  perficiatur  homo  circa 
objectum  increatum  et  creatum,  non  cu- 
rando  de  scientiis  speculativis  acquisitis, 
non  erunt  necessarii  habitus  alii.  —  Haec 
Scotus. 

Qui  disputationem  istam  satis  prolixe 
prosequitur,  in  qua  communi  doctrinae  au- 
thenticorum  et  seniorum  repugnat  docto- 
rum,  ex  insufficientibus  (ut  patebit)  mo- 
tivis.  Prius  tamen  intuenda  sunt  scripta 
Henrici,  quse  infra  plenius  tangam  :  et 
quantum  praesentis  quaestionis  decisioni 
necessarium  est,  a  Scoto  compendiose  nar- 
rata  sunt.  Quocirca  contestor,  quod  scri- 
pta  Henrici  in  hac  parte  prorsus  catholica 
sunt,  Scripturis  canonicis  consona,  dictis 
sanctorum  Patrum,  documentis  quoque 
eminentiorum  scholasticorum  doctorum 
concordantia  et  suffulta.  Nec  quidquam 
idoneum  contra  ea  Scotus  iste  inducit,imo 
non  solum  Henrico,Thomae,Alberto,  Petro, 
iEgidio,  sed  et  famosioribus  Ordinis  sui 
doctoribus,  Alexandro,  Bonaventurae,  Ri- 
chardo,  multisque  aliis  contradicit,  tolera- 
biliter  tamen  quantum  ad  hoc  quod  sine 
assertione  se  loqui  fatetur. 

Itaque  respondendo  ad  ea  quae  objicit 
contra  Henricum,  dico  ad  primum,  quo 
arguit  de  caritate,  quod  ad  hoc  jam  ex  cf.  p.  542  a 
Thoma,  Petro  et  aliis  formaliter  est  re-  et  s- 
sponsum.  Nempe  quod  dona  dicuntur  vir- 
tutibus  eminere  praestantioraque  esse,  a 
praeallegatis  doctoribus  intelligitur  non  de 
virtutibus  theologicis,  sed  intellectualibus 
atque  moralibus;  et  causa  expressa  est.  cy.p.5i3B. 
Nec  caritas  dicitur  donum,  proprie  sum- 
pto  nomine  doni,  ut  patuit.  —  Ad  secun-  cy.p.siiA. 
dum,  quod  circa  terribilia,  imo  et  circa 
aliarum  objecta  virtutum,  potest  se  ho- 
mo  habere  bene  et  melius  ac  optime  per 
virtutes,  imo  per  eamdem  virtutem  suc- 
cessive,  secundum  triplicem  gradum  vir- 
tutum  triformemque  statum  servientium 
Deo,  puta  incipientium,  proficientium,  per- 
fectorum  :  et  hoc  in  ordine  certo,  intra 
limites  dignitatis  virtutum  manente.  Dona 
vero  perficiunt  in  gradu  et  ordine  altiori, 

35 

per  comparationem  quoque  ad  altiorem  ac 
supernaturalem  motorem.  —  Ad  tertium, 
quod  Christus  in  sua  passione  habuit  tri- 
stitiam  et  timorem  prout  sunt  naturales 
passiones,  dispensative,  spontanee  et  ex 
praevio  rationis  judicio,  potestative,  non 
ex  defectu  alicujus  virtutis  aut  doni  seu 
beatitudinis  de  qua  sermo.  Nec  obviat  si 
sancti  martyres  aliqui  aliquid  talium  pas- 
non  sunt  sionum  in  suis  martyriis  sunt*  perpessi, 
quoniam  actus  virtutum,  donorum  et  be- 
atitudinum,  prorsus  prsedominabantur  in 
eis,  sicut  de  beatissimis  Andrea,Laurentio, 
Vincentio,  Agatha,  clarissime  patuit.  Un- 
de  de  glorioso  Andrea  sanctus  testatur  Ber- 
nardus,  quod  visa  eminus  cruce,  se  ipsum 
prae  laetitia  non  cepit  nec  continere  prse- 
valuit.  Nec  obstat,  quod  talia  miraculose 
fiebant,  quum  omnia  ista  virtutum  infusa- 
rum, donorum, beatitudinum  fructuumque 
charismata  sint  supernaturalia,  concurren- 
te  et  cooperante  admirabili  gratiosa  coope- 
ratione  et  instigatione  Spiritus  Sancti.  — 
Ad  quartum,  quod  non  est  inconveniens 
nec  absurdum,  eamdem  numero  actionem 
ex  diversis  oriri  virtutibus, ex  virtute  quo- 
que,  dono  ac  beatitudine  :  sicut  oratio  pro- 
cedit  ex  caritate,obedientia,  latria,  pietate, 
justitia,  pcenitentia;  ex  sapientia  quoque, 
consilio,  pietate,  ut  dona  sunt;  et  ex  cordis 
munditia,  luctu,  pace,  beatitudinibus.  Rur- 
sus,  idem  actus  potest  in  principio  sui 
esse  minus  fervens  et  jucundus,  deinde 
ferventior  atque  jucundior,  ac  demum  fer- 
ventissimus  et  jucundissimus.Denique,da- 
to  quod  ista  non  essent,  niliilo  ininus  vir- 
tutes,  dona  et  beatitudines,  starenl  simul, 
nec  unum  evacuaretur  per  aliud :  quoniam 
non  oportet,  imo  nec  naturaliter  possibile 
est,  liominem  virtuosuni  unumquemque 
actum  bonum  soque  perfecte  producere. 
—  Ad  quintum,  quod  non  est  ineptum  ne- 
que  insolituin,  inlerduin  metaphorice  lo- 
qui,  quo  inodo  sacra  Scriptura  ssepissime 
ulitur,  et  philosophi  ac  poetae,  praeserlim 
Plato.  Nihilo  miuus  dico,  quod  Ilenricus 
in  ista  raateria  proprie  usus  esl  terminis 

islis.  llomini  namqiic  convrnil  esse  ralio- 


A  nalem.  Quumque  ratio  naturalis  in  eo  per- 
ficitur  per  supernaturalia  charismata  gra- 
tiarum,  virtutum,  donorum,  consiliorum, 
fructuum  et  heroicarum  perfectionum  ac 
justitiae  theologicae,  tunc  vere  et  proprie 
elevatur  super  se  ipsum,  et  deiformis  ef- 
ficitur,  adoptivus  filius  Dei  et  deus  per 
participationem  :  praesertim  quum  et  (te- 
ste  Philosopho)  homo  contemplativus  sit 
amantissimus  Deo,  et  in  primo  Timaei  Pla- 
to  testetur,  quod  cum  summo  Deo  et  im- 
mortalibus  ac  divinis  substantiis  sit  nobis 

B  appellationis  parilitas  ac  deitatis  consor- 
tium.  Quod  si  tanti  philosophi  hoc  dixe- 
runt  de  homine  propter  naturales  perfe- 
ctiones,  quanto  magis  veri  et  vere  subtiles 
theologi  debent  ista  fateri,  propter  praeta- 
cta  supernaturalia  praeclarissima  ornamen- 
ta  ei  desuper  impertita  :  quemadmodum 
sacratissimus  princeps  Apostolorum  in  se- 
cunda  sua  scribit  Canonica,  Gratia  vobis  \\Peir 
et  pax  adimpleatur  in  cognitione  Dei,  ut2'4 
per  haec  efficiamini  divinae  consortes  na- 
turae.  —  Praeterea,  quod  objicit  contra  se- 

C  cundam  opinionem,  nil  obtinet  :  quia  Bo- 
naventura,  cujus  sunt  illa  verba,  loquitur 
de  perfectione,  quae  est  alterius  ordinis 
quam  rectitudo  virtutis.  Similiter  de  ex- 
peditione  dicendum.  —  Conformiter,  quod 
objicit  contra  tertiam  positionem,  inutile 
est  :  imo  ratio  movel,  dirigit,  actuat  vo- 
luntatem.  Et  quamvis  Deus  omnia  per  se 
possit,  tamen  non  movet  voluntatem  ad 
meritorios  actus  nisi  per  intermedios  ha- 
bitus. 
Postremo,  quod  ait  Durandus,  commu- 

D  nem  istain  doctrinam  (quod  septem  sint 
dona  Spiritus  Sancti)  duxisse  originem  ex 
consideratione  eorum  qui  consideraverunt 
exordium  undecimi  capituli  Isaiae,  et  non 
processum  illius  capituli,  non  videtur  be- 
ne  sonare,  prsesertim  quia  ista  doctrina 
a  sanclis  Patribus  et  illuminalissimis  do- 
ctorihus  prodiit  ab  anliquis  leinporibus, 
etiain  primitivse  Ecelesise;  uec  aliae  virtu- 
tes  quae  in  illo  capilulo  attribuuntur  Chri- 
sto, exprimuntur  sub  appellatione  spiritus, 
quemadmodura  septem  dona. 

QU^STIO    II 

SEcundo  hic  quaeritur,  De  mutua  CO- 
habitudine  et  distinctione  do- 
norum,beatitudinum  et  fructuum, 
et  utrum  sint  habitus. 

Et  sicut  jam  patuit,  multi  dicunt,  quod 
sint  habitus  ab  invicem  distincti,  et  quod 
beatitudines  sint  habitus  perfectiores  do- 
nis,  sicut  dona  virtutibus. 

Et  de  hoc  quarto  Quodlibeto  scribit  Hen- 
ricus  :  Videtur  quod  ista  sunt  habitus  dif- 
ferentes,  quoniam  donum  potest  in  id  in 
quod  non  potest  virtus ;  beatitudo  quoque 
potest  in  id  in  quod  non  potest  donum 
secundum  rationem  doni ;  similiter  fru- 
ctus,  in  id  in  quod  beatitudo  non  potest 
sub  beatitudinis  ratione,  quia  beatus  bea- 
titudine  viae  non  semper  percipit  fructus. 
In  oppositum  est, quod  differunt  sicut  per- 
fectum  et  imperfectum,  quae  non  diversi- 
ficaut  speciem.  Hujus  quaestionis  membra 
non  intendimus  explicare  discurrendo  per 
singula,  sed  in  generali  summatimque  tan- 
gere  quomodo  ista  se  habeant,  et  conveni- 
entiam  differentiamque  eorum  exprimere. 
Itaque  advertendum,  quod  sicut  spiritualis 
homo  carnem  suam  nutrit  et  fovet  ut  Dei 
creatura  salvetur,  et  in  desideriis  ejus  im- 
plendis  negligit  et  reprimit  eam  ne  divi- 
na  offendatur  justitia;  sic  econtra  homo 
carnalis  carnem  suam  per  universa  vitia 
permittit  effluere,  offendendo  divinam  ju- 
stitiam,ne  sua  desideria  offendantur.  Quod 
tam  in  viris  spiritualibus  quam  carnali- 
bus  quidam  faciunt  modo  humano,quidam 
modo  superhumano,  aliqui  modo  inbuma- 
no,etc.,ut  in  praecedenti  quaestione.Quem- 
admodum  (exempli  gratia)  homo  modo 
humano  carnem  suam  in  desideriis  ejus 
negligit  et  refrenat,  qui  inter  timorem  et 
audaciam  medium  tenens,  per  fortitudinis 
virtutem  exponit  se  periculo  mortis  tem- 
pore  opportuno  pro  rationabili  causa,  non 
metuendo  immoderate  in  his  quae  terribi- 
lia  sunt  omni  intellectum  habenti,ut  tertio 


A  dicitur  Ethicorum,  ubi  addit  Commenta- 
tor  :  ut  sunt  terrae  motus,  fulmina,  exustio- 
nes,  quae  sunt  terribilia  forti  secundum 
quod  est  homo  et  non  insensibilis.  Econ- 
trario  timidus  formidat  in  minimis,  et  non 
terribilia  quasi  terribilia  apprehendit,  ut 
sonum  muris,  ut  asserit  Commentator. 

Itaque  fortis  secundum  fortitudinem  quae 
est  virtus,  timet  adversa  ordinate,  et  susti- 
net  ea  cum  tristitia  et  doIore,et  mallet  non 
sustinere,  nec  opportunitatem  adesse  sus- 
tinendi  talia ;  tamen  dum  adsunt,  condi- 

B  tionaliter  mavult  ea  sustinere  quam  bo- 
num  virtutis  dimittere. Unde  et  super  iilud 
ad  Pbilippenses,  Desiderium  habens  dis-  Philipp.i, 
solvi  et  esse  cum  Christo,  loquitur  Glossa:  23, 
Sunt  quidam  homines  imperfecti,  qui  ad- 
huc  desiderant  vitam  istam,  et  dum  vene- 
rit  mors,  tolerant  patienter,  et  luctantur 
contra  se  ipsos,  ut  Dei  voluntatem  sequan- 
tur.  —  Porro  fortis  fortitudine  quae  est  do- 
num,  mortem  et  ejus  pericula  aggreditur 
ac  sustinet  sine  timore,  cum  exsultatione 
et  gaudio,  ut  B.  Laurentius,  qui  super  cra- 

C  ticulam  positus,  dixit  :  Gaudeo  plane,  quo- 
niam  hostia  Christi  esse  merui.  Et  item  : 
Has  epulas  ego  semper  desideravi.Et  istud 
fit  modo  superhumano.  —  Porro  modo  in- 
humano  fit  istud  per  beatitudinis  habitum, 
dum  homo  spiritualis  carnalia  desideria 
sic  exstirpat,  quod  carni  suae  tanquam 
asino  vix  necessaria  victus  atque  vestitus 
ministrat,  valde  inhumaniter  eam  pertra- 
ctans,  variisque  afflictionibus  ipsam  affi- 
ciens  et  exponens  :  imo  quantum  in  se 
est,  opportunitatem  desiderans  ut  eam  pro 

D  Deo  et  aequitate  tradat  in  mortem,  et  mor- 
ti  pro  hujusmodi  causa  ultro  se  offe- 
rens,  dicens  cum  Paulo  apostolo  :  Cupio  iadem. 
dissolvi  et  esse  cum  Christo.  Circa  quod 
asserit  Glossa  :  Qui  desiderat  sicut  Apo- 
stolus  dissolvi  et  esse  cum  Christo,  non 
patienter  moritur;  sed  patienter  vivit,  et 
delectabiliter  moritur.  Talis  tristatur  quia 
mors  tardat,  quasi  odio  habens^vitam  prae- 
sentem  prae  desiderio  vitae  futurae,  illud 
Joannis  pensans  :  Qui  odit  animam  suam  j0ann.\», 
in  hoc  mundo,  in  vitam  aeternam  custodit 2Sl 

illam.  Hoc  facit  fortis  per  fortitudinem 
Matth.v,  quse  est  beatitudo,  de  qua  dicitur  :  Beati 
qui  persecutionem  patiuntur  propter  ju- 
stitiam.  Quemadmodum  S.  Andreas  visa 
cruce  non  expalluit,  nec  expavit,  sed  di- 
xit  :  Salve,  crux,  quae  in  corpore  Christi 
es  dedicata.  Antequam  te  Dominus  ascen- 
deret,  timorem  terrenum  habuisti ;  nunc 
autem  ccelestem  amorem  obtinens,pro  vo- 
to  susciperis  :  securus  et  gaudens  venio 
ad  te,  ita  ut  et  tu  gaudens  suscipias  me, 
quoniam  desideravi  amplecti  te.  Ad  istud 
pertinet  virtus  heroica,  de  qua  conjectu- 
ravit  Philosophus  ex  vitio  bestialitatis  ei 
contrario;  cujus  tamen  virtutis  statum  et 
naturam  ignoravit,  id  est,  perfecte  non  no- 
vit,  putans  hominem  ex  puris  naturalibus 
posse  ad  eam  pertingere.  —  Denique  beati- 
tudinum  fructus  est  delectatio  superveni- 
ens  homini:quo  fructu  tolerabilior  fit  haec 
vita,  et  homo  ad  bene  agendum  ferven- 
tior,  ac  fortius  ultimo  fini  adhaeret,  abs- 
tractus  ab  aliis  universis,  juxta  quod  lo- 
quitur  Avicenna  ultimo  libro  Metaphysicae 
suae  :  Animae  sanctae  conjunguntur  suse 
perfectioni  per  se,  et  immerguntur  in  de- 
lectationem  verissimam,  et  liberantur  a 
speculatione  posteriorum  et  inferiorum  se, 
et  a  servitute  peccati.  Sunt  autem  fructus 
isti  duodecim,de  quibus  ad  Galatas  scribit 
Gaiat.  v,  Apostolus  :  Fructus  spiritus,  caritas,  gau- 
22, 23"  dium,  pax,  patientia,  longanimitas,  bonitas, 
benignitas,  mansuetudo,  fides,  modestia, 
continentia,  castitas.  Hi  fructus  imperfecti 
sunt  et  immaturi  in  vita  praesenti,  maturi 
vero  et  perfecti  in  regno  ccelesti  :  quos 
non  secludit  ab  invicem  nisi  fluvius  muta- 
bilitatis  vitae  hujus  mortalis.  —  Haec  Henri- 
cus,  secundum  quem  virtutes,  dona  et  bea- 
titudines  sunt  habitus;  fructus  vero  sunt 
delectationes  actibus  illorum  annexae. 

Concordat  Bonaventura  in  Scripto  :  Ha- 
bitus  (inquiens)  rectificantes,  recte  dicun- 
tur  virtutes,  eo  quod  virtus  ex  ratione  sui 
nominis  dicit  aliquid  quod  ad  agendum 
erigit  et  vigorat.  Habitus  vero  expedien- 
tes,  recte  vocantur  dona,  eo  quod  dicant 
quamdam  interiorem  abundantiam  bonita- 


A  tis  ad  operandum  :  sicque  magis  attestan- 
tur  liberalitati  divinae,  propter  quod  recte 
censentur  nomine  doni.Habitus  autem  per- 
ficientes,  id  est,  qui  perfectos  efficiunt, 
recte  dicuntur  beatitudines,  quoniam  fa- 
ciunt  hominem  proximum  Deo  atque  con- 
formem  gloriae  beatitudinis  summae.  Status 
demum  in  quo  interna  refectio  datur,  fru- 
ctus  merito  dicitur:  fructus  namque  a  fru- 
endo  nomen  sortitur.  Usus  autem  secun- 
dum  quem  refectio  illa  suscipitur,  sensus 
spiritualis  apte  vocatur,  quoniam  sensus 

B  est  cognoscere  rem  ut  praesentem.  Ad- 
minicula  etiam  omnium  horum,  in  qui- 
bus  datur  gratia  animam  sanctificans,  et  a 
peccatis  curans,  et  ad  omnem  sanctitatis 
perfectionem  coadjuvans,  appellantur  re- 
ctissime  sacramenta.  Haec  Bonaventura  in 
Scripto. 

Praeterea  in  Breviloquio  :  Anima  (ait) 
nostra  indiget  septiformiter  expediri,  ideo 
ex  septiformi  causa  necesse  est  dona  Spi- 
ritus  Sancti  septiformia  esse.  Indiget  nam- 
que  expediri  contra  vitiorum  obliquitates, 

C  quantum  ad  vires  naturales,quoad  virtutes 
superadditas,  in  patiendo,  in  agendo,  in 
contemplando,  et  modo  utroque.  Primo 
ergo,  propter  vitiorum  obliquitates  expe- 
ditissime  repellendas,  septem  sunt  dona 
Spiritus  Sancti,  utpote  :  timor  contra  su- 
perbiam,  pietas  contra  invidiam,  scientia 
contra  iram,  quae  est  quasi  quaedam  insa- 
nia;  fortitudo  contra  acediam,  quae  reddit 
mentem  ad  bona  invalidam  ;  consilium 
contra  avaritiam,  intellectus  contra  gu- 
lam,  sapientia  contra  luxuriam.  Secundo, 

D  propter  expediendas  vires  naturales,  opor- 
tet  dona  Spiritus  Sancti  consistere  septem. 
Irascibilis  namque  indiget  expediri  ad  bo- 
na  tam  in  prosperis  quam  in  adversis  :  in 
prosperis  expeditur  per  timorem,  in  ad- 
versis  per  fortitudinem.  Concupiscibilis 
quoque  indiget  expediri  quantum  ad  af- 
fectionem  respectu  proximi,  quod  fit  per 
pietatem ;  et  quantum  ad  affeclum  respe- 
ctu  Dei,  quod  fit  per  sapientiae  gustum. 
Bationalis  etiam  in  veritatis  speculatio- 
ne,  electione  et  exsecutiono,  per  donum 

intellectus  expeditur  ad  verum  speculan- 
dum,  per  donum  consilii  ad  verum  eligen- 
dum,  per  donum  scientiae  ad  verum  exse- 
quendum,  quia  per  donum  scientiae  recte 

dUpp.  n,  conversamur  in  medio  nationis  pravse  et 
perversae. 

Tertio,  propter  expedienda  virtutum  of- 
ficia,  septem  sunt  dona  Spiritus  Sancti  : 
quoniam   timor    expedit   ad    temperanti- 

s.  cxviii,  am,  quia  timor  carnes  configit  ;  pietas 
ad  veram  justitiam,  scientia  ad  prudenti- 
am,  fortitudo  ad  patientiam,  consilium  ad 
spem,  intellectus  ad  fidem,  sapientia  ad 
caritatem.  Unde  quemadmodum  caritas  fi- 
nis  et  consummatio  est  omnium  virtu- 
tum,  sic  sapientia  donorum,  ita  ut  vere 

p.vn, u.  dicat  Scriptura  :  Venerunt  mihi  omnia  bo- 
na  simul  cum  illa,  et  innumerabilis  ho- 
nestas  per  manus  illius.  Quarto,  propter 
expeditionem  ad  patiendum  conformiter 
Christo.  Christum  namque  ad  patiendum 
movit  paterna  voluntas,  humana  necessi- 
tas,  et  virtutis  strenuitas.  Patris  voluntas 
movit  ut  cognita  per  intellectum,  ut  amata 
per  sapientiam,ut  in  reverentia  habita  per 
timorem.  Movit  quoque  nostra  necessitas, 
ad  quam  cognoscendam  necessaria  fuit  sci- 
entia,  ad  quam  nobis  miserandam  movit 
pietas.  31ovit  item  virtutis  strenuitas,  ut 
provida  ad  eligendum  per  consilium,  ut 
vigorosa  ad  perferendum  per  fortitudinem. 
Quinto,  propter  expeditionem  in  agendo. 
Ad  quod  primo  expediri  indigemus  ad  de- 
clinandum  a  malo,  quod  fit  per  timorem; 
atque  ad  proficiendum  in  duplici  bono, 
puta  necessitatis  et  supererogationis.  Pri- 
mum  fit  per  scientiam  et  pietatem,  ita 
quod  scientia  dirigit,  pietasque  exsequi- 
tur;  circa  secundum  quoque,  per  consi- 
lium  dirigens  et  fortitudinem  exsequen- 
tem.  Necesse  demum  habemus  quiescere 
in  optimo  per  veritatis  cognitionem,  quod 
fit  per  donum  intellectus ;  et  per  bonitatis 
affectum,  quod  fit  per  sapientiae  donum, 
in  quo  est  quies  atque  felicitas.  Sexto,  ad 
expeditionem  in  contemplando,  quia  ad 
vitam  contemplativam  hierarchicam  opor- 
tet  purgari,  illuminari  ac  perfici.  Purgari 


A  quippe  oportet  a  concupiscentia,  a  mali- 
tia,  ab  ignorantia,  et  ab  infirmitate  seu 
impotentia.  Primum  facit  timor,  qui  con- 
cupiscentias  reprimit;  secundum  pietas, 
quae  malitiam  pellit  ;  tertium  scientia  ; 
quartum  fortitudo.  Illuminari  etiam  indi- 
gemus  in  operibus  primae  conditionis  per 
donuin  intellectus,  et  in  operibus  repa- 
rationis  per  donum  consilii.  Perfici  vero 
habemus  per  accessum  ad  summum,  quod 
consistit  in  uno,  et  hoc  per  donum  sapien- 
tise  :  sicque  arcanum  contemplationis  a  la- 

B  to  consummatur  quasi  in  cubito.  Septi- 
mo,  ad  expeditionem  in  actione  simul  et 
contemplatione  oportet  exsistere  septem 
dona.  Vita  enim  contemplativa,  propter 
conversionem  ad  superbeatissimam  Trini- 
tatem,  debet  tria  expedientia  dona  habere, 
puta  :  timorem,  quantum  ad  reverentiam 
majestatis;  et  intellectum,  quantum  ad  in- 
telligentiam  veritatis ;  sapientiam,  quan- 
tum  ad  gustum  bonitatis.  Vita  item  acti- 
va,  quse  versatur  circa  agenda  et  patienda, 
quatuor  debet  habere,  videlicet  :  pietatem 

C  ad  agendum,fortitudinem  ad  sustinendum, 
et  dona  horum  duorum  directiva,  puta  sci- 
entiam  atque  consilium.  Quumque  ad  ex- 
peditionem  necessaria  sit  directio,  ideo  fit 
donorum  combinatio.  Et  plura  sunt  dona 
ad  intellectum  spectantia,  quia  lux  cogni- 
tionis  expedit  vehementer  ad  dirigendum 
pedes  in  viam  rectam.  —  Haec  idem  ibi- 
dem.  Ubi  et  consequenter  tractat  de  sep- 
tem  beatitudinibus,quas  dicit  esse  habitus 
perficientes,donis  perfectiores.Fructus  au- 
tem  dicit  esse  delectationes  illarum. 

D  Insuper  Thomas  :  Tria  sunt  (asserit)  ge- 
nera  virtutum.  Sunt  enim  virtutes  mora- 
les,  intellectuales,  theologicae.  In  quibus 
hoc  exstat  commune,  quod  ad  suos  perfi- 
ciunt  actus  secundum  modum  humanum. 
Quumque  donum  elevet  ad  operationem 
quae  est  super  modum  humanum,  oportet 
quod  circa  materias  omnium  virtutum  sit 
aliquod  donum  quod  habeat  modum  ali- 
quem  excellentem  in  materia  illa.  Nec  ta- 
men  oportet  ut  tot  sint  dona  quot  virtutes, 
quia  in  unoquoque  genere  in  quo  multa 

continentur,  est  unum  summum  :  sicque 
respectu  multarum  virtutum  quae  sunt  co- 
ordinationis  unius,  potest  unum  donum 
excellentiam  importare,  sicut  et  multae 
virtutes  quae  sunt  circa  diversas  materias, 
sunt  partes  unius  virtutis  secundum  quod 
in  materia  ejus  communicant. 

Operatio  autem  humana,  ad  quam  per- 
ficit  virtus  modo  humano,  vel  pertinet 
ad  contemplationem,  qua  conspiciuntur 
necessaria  et  aeterna;  vel  ad  actionem,  qua 
disponuntur  contingentia  quae  libero  ar- 
bitrio  sunt  subjecta.  In  contemplatione 
quoque  humana  duplex  est  via  :  una,  qua 
proceditur  ad  cognitionem  necessariorum 
et  aeternorum,  quse  pertinet  ad  inventio- 
nem;  alia,  qua  ex  primis  principiis  alia 
deducuntur  et  ordinantur,  quse  pertinet 
ad  judicium.  In  prima  via  proceditur  mo- 
do  humano  ex  sensu  in  memoriam,  et  ex 
memoria  in  experimentum,  atque  ex  ex- 
perimento  in  prima  principia,  quae  statim 
cognitis  terminis  cognoscuntur ;  et  hunc 
processum  perficit  intellectus,  qui  est  ha- 
bitus  principiorum.  Ulterius  in  eadem  via 
proceditur,  inquirendo  ex  istis  principiis 
conclusiones  :  ad  quod  perficit  alia  virtus 
intellectualis,  quae  vocatur  scientia,  quan- 
tum  ad  ea  quae  subjacent  rationi;  in  his 
autem  quae  rationem  excedunt,  perficit  fi- 
des.  Quod  autem  spiritualia  quasi  nuda 
veritate  capiantur,  supra  modum  huma- 
num  est  :  et  hoc  facit  donum  intellectus, 
qui  de  auditis  mentem  per  fidem  illumi- 
nat,  ut  dicit  Gregorius.  In  alia  autem  via 
contemplationis  modus  humanus  est,  ut 
ex  simplici  inspectione  primorum  princi- 
piorum  et  altissimarum  causarum,  homo 
de  inferioribus  judicet  :  quod  fit  per  sa- 
pientiam,quam  sexto  Ethicorum  vocat  Phi- 
losophus  intellectualem  virtutem,  quoniam 
sapientis  est  ordinare.  Sed  quod  homo  al- 
tissimis  causis  uniatur,  transformatus  in 
similitudinem  earumdem,per  modum  quo 
itor.vi,i7.  quis  Deo  adhaerens  unus  spiritus  est,  ut 
sic  quasi  ex  intimo  sui  de  aliis  judicet,  et 
ordinet  non  solum  cognoscibilia,  sed  ac- 
tioues  quoque  et  passiones  humanas  :  hoc 


A  supra  humanum  modum  est,  et  per  sa- 
pientice  donum  efficitur. 

Ex  parte  etiam  actionis  sunt  duo,  puta  : 
dirigere,  quod  spectat  ad  cognitionem ;  et 
exsequi,  quod  pertinet  ad  affectionem.  In 
cognitione  autem  practica,  quae  dirigit  in 
operibus  moralibus,  duplex  est  via,  quem- 
admodum  in  cognitione  contemplativa.pu- 
ta  inventio  atque  judicium.  In  inventione 
enim  modus  humanus  est,  quod  procerla- 
tur  inquirendo  et  conjecturando  ex  his 
quse   solent  accidere,  quia  ex  talibus  et 

B  circa  talia  est  moralis  consideratio;  et  haec 
inventio  secundum  quod  per  hunc  modum 
perficitur,  est  per  eubuliam,  quae  est  bo- 
na  consiliatio.  Sed  quod  homo  accipiat  id 
quod  agendum  est,  quasi  per  certitudinem 
a  Spiritu  Sancto  edoctus,  est  super  mo- 
dum  humanum  :  ad  quod  perficit  donum 
consilii.  Porro  in  alia  via  modus  humanus 
est,  quod  ex  his  quae  frequenter  solent  ac- 
cidere,  homo  de  inventis  per  consilium 
judicet  probabiliter  :  quod  fit  per  gnomen 
et  synesim ;  atque  ulterius  ordinem  hujus 

G  judicii  imponat  inferioribus  :  quod  fit  per 
prudentiam,  quae  praeceptiva  est.  Verum 
quod  homo  certitudinaliter  sentiat  de  his 
quae  agenda  occurrunt,  est  supra  homi- 
nem  :  et  hoc  per  donum  scientice  fit,  quae 
docet  bene  conversari  in  medio  nationis  pmi 
pravae  et  perversae.  Nam  et  nomen  scien-  15' 
tiae  certitudinem  importat. 

Exsecutio  quoque  vitae  activao  in  duobus 
consistit,  puta  :  in  operationibus,  quibus 
fit  communicatio  ad  alterum  ;  et  in  pas- 
sionibus,  quibus  homo  ad  se  ipsum  dispo- 

D  nitur.  Operationes  autem  quibus  fit  com- 
municatio  ad  alterum,  secundum  modum 
regulantur  humanum,  aut  ex  eo  ad  quem 
est  communicatio,  ut  dum  ei  aliquid  exhi- 
betur  quod  ei  debetur,  quod  facit  justitia; 
aut  ex  ipso  qui  communicat  alteri,  in 
qiiantum  bonitas  sua  relucet  in  tali  com- 
municatione.  Quac  communicatio  vel  est 
in  hoc  quod  homo  sua  communicat  alteri, 
quod  facit  liberalitas  in  mediocribus,  et 
magnificentia  in  maximis  sumptibus ;  vel 
ex  eo  quod  se  ipsum  alteri . exhibet,  sive 

ad  cognoscendum,  ut  scilicet  per  dicta  sua  A 
et  facta  agnoscatur  talis  qualis  est,  quod 
facit  virtus  qua?  a  Philosopho  dicitur  veri- 
tas;  sive  ad  diligendum,  in  quantum  se 
delectabilem  exhibet  sociis  in  ludis,  quod 
facit  eutrapelia,  vel  in  vita  communi,  quod 
facit  amicitia,quae  secundum  Philosophum, 
virtus  est  per  quam  se  homo  ad  unum- 
quemque  habet  decenter  in  dictis  et  fa- 
ctis.  Verum  quod  ratio  communicationis 
quantum  ad  universa  praedicta,  non  atten- 
datur  ex  bono  communicantis,vel  ejus  cui 
fit  communicatio,  ut  his  terminis  includa-  B 
tur,  ut  scilicet  homo  tantum  tribuat  alteri 
quantum  debet,  seu  quantum  expedit  illi 
qui  tribuit,  sed  quantum  Deo  acceptum 
est  bonum  divinum  quod  in  se  proximove 
relucet  :  hoc  supra  humanum  est  modum, 
et  per  pietatis  fit  donum. 

Passiones  vero  ad  concupiscibilem  vel 
ad  irascibilem  pertinent.  In  passionibus 
autem  irascibilis  dirigendis,secundum  mo- 
dum  humanum  accipitur  pro  regula  seu 
mensura  bonum  rationis.Passiones  quippe 
irascibilis  reducuntur  ad  tria.  Primum  est  C 
spes,  quae  est  respectu  boni  ardui  conse- 
quendi  :  quae  dirigitur  ad  hoc  quod  homo 
pensatis  viribus  suis,  secundum  earum 
mensuram  ad  ardua  virtutum  opera  se 
extendat  :  quod  facit  magnanimitas,  quae 
est  circa  magnos  honores,  et  quaedam  alia 
virtus  innominata,  quae  est  circa  medio- 
cres  honores.  Honor  namque  virtuti  debe- 
tur.  Secundum  est  timor  et  audacia,  quae 
sunt  respectu  mali  difficilis  imminentis.In 
his  autem  passionibus  dirigimur,ut  secun- 
dum  nostrarum  virium  quantitatem  talia  D 
aggrediamur  aut  fugiamus  :  quod  ad  forti- 
tudinis  spectat  virtutem.  Tertium  est  ira, 
quae  oritur  ex  laesione  praecedente,  in  qua 
dirigimur,  ut  homo  non  insurgat  ad  vindi- 
ctam  ultra  quantitatem  offensae  et  ordi- 
nem  juris  :  quod  facit  mansuetudo.  Sed 
quod  homo  in  omnibus  his  accipiat  pro 
mensura  virtutem  et  opem  Dei,  ita  ut  ad 
ardua  virtutum  opera  se  extendat  ad  quae 
scit  se  suis  viribus  non  sufficere,  nec  pe- 
ricula  suam  virtutem  excedentia  vercatur, 


Ps.  CXVl 

120. 


divino  innitens  auxilio,  pro  illatis  quoque 
injuriis  non  solum  vindictam  non  appetat, 
sed  in  adversis  glorietur,  in  remunerato- 
rem  intendens  :  supra  humanum  est  mo- 
dum,  et  per  fortitudinis  agitur  donum. — 
Insuper,  in  passionibus  concupiscibilis, 
quae  sunt  concupiscentia,  amor,  delectatio, 
secundum  humanum  modum  ad  bonum 
dirigimur  rationis,  ut  tantum  ad  tempo- 
ralia  afficiamur,  quantum  egemus  :  quod 
fit  per  temperantiam,  quae  est  circa  dele- 
ctationes  concupiscentiasque  majores,  at- 
que  per  alias  virtutes  ei  annexas.  Sed  quod 
homo  ex  reverentia  majestatis  divinae  om- 
nia  haec  arbitretur  ut  stercora,  supra  mo-  PhWpp. 
dum  humanum  est  :  quod  per  donum  ti- 
moris  peragitur,  juxta  illud  in  Psalmo  : 
Confige  timore  tuo  carnes  meas. 

Denique,  quidam  accipiunt  numerum 
donorum  penes  pronitates  ad  peccatum, 
eo  quod  donum  est  ad  auferendum  defe- 
ctum  potentiae  in  qua  est  virtus.  Unde  af- 
firmant,  quod  contra  pronitatem  ad  super- 
biam,  est  timor  ad  humilitatem  inclinans; 
contra  pronitatem  invidiae,  quae  proximo 
compati  nescit,  est  pietas ;  contra  avari- 
tiam  scientia,  cujus  est  inter  homines  be- 
ne  conversari,  reddendo  unicuique  quod 
suum  est,  quod  avaritiae  adversatur;  con- 
tra  acediam  fortitudo;  contra  iram  praeci- 
pitanter  agentem,  consilium;  contra  gu- 
lam,  quae  sensum  hebetat,  intellectus  ; 
contra  luxuriam  sapientia,  quia  gustato 
spiritu  desipit  omnis  caro.  —  Hsec  Thomas 
in  Scripto,  de  numero  et  sufficientia  sep- 
tem  donorum.  Ponit  quoque  et  alias  suffi- 
cientias  et  distinctiones  eorum,  quae  ex 
Bonaventura  inductae  sunt. 

Praeterea  de  hoc,  an  beatitudines  sint 
habitus  distincti  a  donis,  in  eodem  loqui- 
tur  Scripto  :  Quidam  dicunt,  beatitudines 
esse  habitus  donis  perfectiores,  quemad- 
modum  dona  virtutibus. Ilnde  dicunt,quod 
virtutes  perficiunt  ad  actus  primos,  dona 
ad  actus  secundos,  beatitudines  ad  tertios 
actus.  Sed  non  de  facili  potest  differentia 
assignari  inter  actus  beatitudinum  et  do- 
norum,  quao  sufficiat  ad  differentiam  re- 

alem  habituum  :  quod  patet  ex  differentia 
quam  assignant,  quae  non  est  nisi  secun- 
dum  intensionem  et  remissionem,quae  non 
sufficit  ad  diversificationem  habituum. 

Ideo  aliter  est  dicendum,  quod  scilicet 
beatitudines  non  sunt  habitus  a  donis  vir- 
tutibusque  distincti,  sed  actus  virtutum 
cum  adjunctione  donorum,  vel  potius  ac- 
tus  donorum  ipsorum.  Quod  consonat  di- 
ctis  Sanctorum,  qui  beatitudines  vocant 
virtutes,  eo  modo  loquendi  quo  actus  vir- 
tutis  dicitur  virtus.  Consonat  quoque  ver- 
Matth.w,  bis  Christi,  qui  inter  beatitudines  qusedam 
connumerat  quao  manifeste  ad  virtutes  do- 
naque  pertinent.  Videtur  quoque  hoc  esse 
de  mente  Magistri,  qui  de  beatitudinibus 
specialem  non  facit  tractatum,  sed  de  vir- 
tutibus  et  de  donis.  Consonat  item  dictis 
philosophorum,  qui  beatitudinem  dicunt 
esse  operationem  secundum  virtutem  per- 
fectam.  Perfectio  autem  virtutis  tripliciter 
sumitur.  Primo,  secundum  speciem  virtu- 
tis  :  sicut  prudentia  quae  dirigit  ceteras 
virtutes  morales,  est  ipsis  perfectior ;  sa- 
pientia  quoque  ceteris  virtutibus  intelle- 
ctualibus,  quarum  est  directiva.  Propter 
quod  Philosophus  felicitatem  civilem  di- 
cit  actum  prudentiae,  felicitatem  vero  con- 
templativam,sapientise  actionem.  Secundo, 
quantum  ad  statum  perfectionis,  ad  quam 
perfectionem  pervenit  virtus  per  augmen- 
tum  :  quae  etiam  perfectio  ad  felicitatem 
requiritur,  ut  primo  dicitur  Ethicorum, 
quoniam  sicut  una  dies  non  facit  ver,  ita 
nec  actio  una  beatum.  Tertio,  quantum  ad 
modum  :  sicque  dona  dicuntur  perfectae 
virtutes  ;  similiter  virtutes  quibus  dona 
junguntur,  secundum  quod  unus  habitus 
ex  alterius  additione  juvatur.  Sicque  bea- 
titudines  de  quibus  loquitur  Christus  apud 
Maltha3iim,  sunt  actus  virtutis  perfectae. 

Quumque  dona  habeant  duplices  actus, 
sicut  patebit,  quosdam  pertinentes  ad  vi- 
am,  et  quosdam  pertinentes  ad  patriam  ; 
ideo  in  singulis  beatitudinibus  duo  ponun- 
tur  :  unum  pertinens  ad  statum  vi»,  aliud 
autem  ad  staturn  patria.  Differt  tamen  in 
his  quae  pertinent  ad  vitam  activam,   et 


A  quae  ad  contemplativam  :  quia  contempla- 
tiva  hic  incipit,  et  in  futuro  completur. 
Donum  autem  intellectus  est  spiritualia 
apprehendere,  ad  quod  pertingit  in  patria, 
imo  ad  divinae  essentiae  visionem.  Unde  in 
sexta  beatitudine,  quae  ad  donum  pertinet 
intellectus,  ponitur  quantum  ad  statum 
patriae  :  Quoniam  ipsi  Deum  videbunt.  Sed  Matth.\, 
in  statu  viae  Deum  et  spiritualia  magis  co- 
gnoscimus  quid  non  sint,  quam  quid  sint: 
ideo  quoad  statum  viae,  ponitur  munditia 
cordis  non  solum  a  passionum  illecebris 

B  (quam  munditiam  donum  intellectus  non 
facit,  sed  praesupponit),  sed  etiam  a  phan- 
tasmatibus  atque  erroribus  et  spirituali- 
bus  formis,a  quibus  omnibus  divinus  Dio- 
nysius  libro  de  Mystica  theologia  docet  cap.  i. 
recedere  tendentem  in  Dei  contemplatio- 
nem. —  Donum  etiam  sapientiae  (cujus  est 
spiritualia  quae  intellectus  apprehendit,  ju- 
dicare,  ordinare  seu  approbare)  certe  et 
infallibiliter  de  omnibus  judicabit  et  ordi- 
nabit  in  patria.  Unde  in  septima  beatitudi- 
ne,  quae  ad  sapientiam  reducitur,  dicitur  : 

C  Quoniam  filii  Dei  vocabuntur.  In  statu  Matth.s, 
autem  viae  potius  operatur  removendo  im- 
pedimenta  ordinationis  praetactae  :  idcirco 
in  septima  beatitudine  pacificatio  ponitur. 
—  Finis  demum  vitae  activae  est  operatio, 
non  contemplatio  :  ideo  actus  consilii  et 
scientiae,  quae  dirigunt  in  vita  activa,  non 
computantur  inter  beatitudines. 

Porro  ad  donum  timoris  pertinet  cuncta 
terrena  despicere  ex  reverentia  majestatis 
divinae.  Quorum  quacdam  sunt  extrinseca, 
ut  divitiae  et  honores,et  horum  contemptus 

D  ad  primam  beatitudinem,  quae  est  pauper- 
tas  spiritus,  pertinet:  quae  secundum  Glos- 
sam,  duas  continet  partes,  videlicet  rerum 
abdicationem  et  superbiae  contritionem. 
In  patria  enim  non  erunt  actus  timoris 
circa  temporalia  bona,  sed  circa  id  quod 
est  ratio  contemnendi  ea  :  quod  est  honor 
et  opulentia  regni  ccelestis,  quod  beatitu- 
dini  liuic  promittitur.  Alia  sunt  inagis  in- 
trinseca, sicut  deliciae, quarum  contemptus 
pertinet  ad  tertiam  beatitudinem,  qua  di- 
citur  :  Beati  qui  lugent.   Cui  promittitur  ibid. 5. 

consolatio  sempiterna,  cujus  intuitu  tempo- 
ralis  et  carnalis  voluptas  despicitur. Quum- 
que  difficiliora  magis  indigeant  rationis 
directione,ideo  tertia  beatitudo  attribuitur 
dono  dirigenti,  puta  scientiae;  prima  au- 
tem  dono  exsequenti,  id  est  timori.  Diffi- 
cilius  namque  abnegantur  intrinseca  quam 
extrinseca  bona. 

Ad  donum  demum  fortitudinis  pertinet, 
omnia  difficilia  sustinere  cum  gaudio.  Dif- 
ficultas  quoque  est  duplex.Una  in  operati- 
onum  labore,quae  spectat  ad  beatitudinem 

■k.\,6.  quartam,  qua  fertur  :  Beati  qui  esuriunt 
et  sitiunt  justitiam,  id  est,  qui  laboriosa 
et  difficilia  quaeque  in  prosecutione  ope- 
rum  justitiae  sustinent.  Cui  promittitur 
prsemium  saturitas  nunquam  deficiens.  Alia 
difficultas  est  in  passionibus  illatis  susti- 
nendis,  cujus  sustinentia  ad  octavam  bea- 

iio.  titudinem  pertinet  istam  :  Beati  qui  per- 
secutionem  patiuntur,  etc.  Verum  quum 
ista  beatitudo  sit  declarativa  omnium  prae- 
cedentium,  non  promittitur  ei  praemium 
speciale,  sed  ad  primam  reditur,  quum  di- 
citur  :  Quoniam  ipsorum  est  regnum  cce- 
lorum.  Per  quod  ostenditur,  quod  omnium 
praecedentium  beatitudinum  pra?.mia  ei  de- 
bentur:  unde  nec  speciali  attribuitur  dono. 
Ad  donum  vero  pietatis  spectat,  perfice- 
re  in  his  quae  ad  alterum  sunt.  Ad  alterum 
autem  habet  se  homo  dupliciter.  Primo,  ut 
molestias  ei  non  inferat,quamvis  ipse  intu- 
lerit  prius  :  quod  ad  secundam  beatitudi- 

id.i.  nem  pertinet,qua  dicitur  :  Beati  mites.  Se- 
cundo,bona  ei  impendendo:quod  ad  quin- 
tam  beatitudinem  pertinet,  qua  enuntiatur: 

id.  7.  Beati  misericordes.  Quumque  difficilius  sit 
benefacere  quam  non  nocere,  ideo  secun- 
da  beatitudo  attribuitur  dono  exsequenti, 
utpote  pietati;  quinta  autem  beatitudo  do- 
no  dirigenti,  puta  consilio,  quod  ad  alte- 
rum  est,sicut  et  pietas.Scientia  autem  non 
dicit  ordinem  ad  alterum,  sicut  nec  timor. 
Ordo  vero  beatitudinum  harum  accipi- 
tur  secundum  quod  homo  ab  exterioribus 
ad  interiora  magis  progreditur.  Nam  ma- 
xime  extrinseca,  sunt  bona  temporalia  ex- 
teriora,  deinde  proximus,  post  hoc  passio- 


art.  1. 


art.  2. 


A  nes  innata?,  postea  operationes  exteriores, 
in  quibus  est  labor;  post  haec  compassio 
interior,  deinceps  apprehensio,  post  quam 
est  ordinatio ;  passio  autem  illata  ponitur 
ultimo,  quasi  aliorum  manifestativa.  — 
Haec  Thomas  in  Scripto. 

Insuper  in  prima  secundae,  quaestione 
sexagesima  nona,  de  distinctione  beatitudi- 
num  a  donis  atque  virtutibus  loquens  : 
Beatitudo,  inquit,  est  ultimus  finis  vitae 
humanae.  Quae  jam  habetur  per  spem,  in 
quantum  aliquis  bene  movetur  ac  recte 

B  tendit  ad  felicitatem  per  operationem  vir- 
tutum,  et  praesertim  donorum,  quae  ad  su- 
pernaturalem  finem  perducunt.Ideo  beati- 
tudines  a  donis  et  virtutibus  differunt,  non 
ut  habitus,  sed  ut  actus  a  virtute  et  donis 
procedentes. 

Praeterea  si  quaeratur,  an  praemia  beati- 
tudinum  ad  praesentem  pertineant  vitam  ; 
dicendum,  quod  spes  felicitatis  futurae  du- 
pliciter  potest  nobis  inesse.  Primo,  per 
modum  dispositionis  ad  eam,  quae  est  me- 
dium   ad   eam   praeparans.    Secundo,  per 

C  quamdam  inchoationem  seu  degustatio- 
nem,  sicut  in  viris  perfectis  ac  sanctis.  Ea 
igitur  quae  in  beatitudinibus  per  modum 
meriti  collocantur,  sunt  praeparationes  ad 
beatitudinem  inchoatam  vel  perfectam ; 
quae  vero  ponuntur  in  eis  ut  praemia,  pos- 
sunt  esse  beatitudo  perfecta,  sicque  perti- 
nent  ad  vitam  futuram ;  vel  inchoatio  per- 
fectae  beatitudinis,  et  sic  ad  praesentem 
pertinent  vitam. 

De  fructibus  quoque  quaeri  potest,  an    q.  wx. 
sint  actus,  et  utrum  a  beatitudinibus  dif- 

D  ferant.  Ad  quorum  primum  dicendum, 
quod  nomen  fructus  a  corporalibus  ad 
spiritualia  est  translatum.  Quemadmodum 
enim  in  corporalibus  fructus  nominatur 
quod  ex  planta  seu  arbore  nascitur,  et  cum 
suavitate  percipitur,  ita  quod  comparatur 
ad  duo,  puta  ad  id  ex  quo  oritur  ac  proce- 
dit,  atque  ad  illum  a  quo  gustatur;  sic  in 
spiritualibus  fructus  est  quod  ab  homine 
producitur,  el  delectabiliter  possidetur. 
Sicque  operatio  quam  facit  homo,  et  quae 
ei  conveniens  est,  dicitur  fructus.   Et  si 

operatio  illa  sit  ab  homine  secundum  vir- 
tutem  humanam,  dicitur  fructus  hominis  ; 
si  autem  sit  per  virtutem  gratiee  Spiritus 
Sancti,  dicitur  fructus  Spiritus,  quasi  divi- 
ni  seminis  germen.  Itaque  fructus  habet 
rationem  finis  et  ultimi.  Unus  autem  finis 
ordinari  potest  ad  alium  finem  superio- 
rem.  Ergo  unius  fructus  potest  esse  alius 
fructus,  ex  ipso  sequens  et  nascens.  Et- 
enim  opera  nostra, prout  sunt  effectus  Spi- 
ritus  Sancti  in  nobis,  vocantur  fructus  ; 
sed  prout  referuntur  ad  vitam  aeternam, 
habent  rationem  florum,  juxta  illud  Eccle- 
Eccii.xxiv,  siastici  :  Flores  mei  fructus  honoris  et 
honestatis.  —  Ad  secundum  dicendum, 
quod  beatitudo  ad  rationem  fructus  prae- 
tactam  aliquid  addit,  videlicet,  quod  sit 
quid  perfectum  atque  excellens.  Propter 
quod  omnes  beatitudines  possunt  dici  fru- 
ctus,  non  econtrario.  Nam  singula  opera 
virtutum  sunt  fructus,  beatitudines  vero 
sunt  opera  excellentium  virtutum,  quoni- 
am  beatltudines  propter  eminentiam  suam 
donis  magis  quam  virtutibus  adscribun- 
tur.  —  Hsec  Thomas  in  Summa. 

Porro  in  Scripto  testatur  :  Delectationes 
in  bonis  operibus  sunt  quidam  fructus 
operum  bonorum.  Sicque  fructus  duplici- 
ter  sumitur,  utpote,  pro  actu  virtuoso  de- 
lectabili,  et  pro  ipsa  delectatione. 

Concordat  Petrus,  qui  tamen  videtur 
sentire  quod  beatitudines  sint  habitus. 
Aliam  nihilo  minus  opinionem  refert,  nec 
reprobat.  Idem  Richardus,  qui  tenet  beati- 
tudines  esse  actus,  non  habitus. 

Porro  Albortus  non  solum  beatitudines, 
sed  etiam  fructus,  dicit  habitus  esse  :  Vir- 
tutes,  inquiens,  perficiunt  ad  actus  pri- 
mos,  qui  scilicet  sunt  de  necessitate  salu- 
tis ;  dona  ad  actus  secundos,  id  est  ad 
opera  supererogationis ;  beatitudines  ad 
actus  tertios,  puta  ad  actus  perfectionis ; 
fVuctus  vero  in  finem,  secundum  quod 
contingit  per  opera  perfecta  fini  conjungi. 
Et  qualiter  hoc  fit,  accipiatur  ex  parte  ra- 
tionis,  quae  imperfecte  perficitur  virtute 
fidei  ad  primae  veritatis  consensum,  quam 
non  videt  nisi  in  speculo  atque  aenigmale: 


A  quae  clarius  cernitur  in  lumine  illustrati- 
onis  per  gratiae  inspirationem,  et  sapitur 
per  experimentum  sui  in  ratione.  Item 
contingit  visum  in  ea  defigere  altius  cum 
certitudine  maxima,  et  ita  est  actus  beati- 
tudinis  perfectae  munditiae,  de  qua  fertur  : 
Beati  mundo  corde,quoniam  ipsi  Deum  vi-  Matth.- 
debunt.  Contingit  et  refici  in  gustu  certi- 
tudinis  tantae,et  ita  est  habitus  qui  dicitur 
fructus,  quem  Apostolus  ad  Galatas  nomi-  Gai<a.\- 
nat  fidem.  Unde  et  Glossa  ibidem  testatur, 
quod  fides  nominatur  ibi  de  invisibilibus 

B  certitudo;  et  debet  addi,  per  experimentum 
spiritus,  quoniam  aliter  verum  non  esset 
quod  asserit  ibi  Ambrosius,  quod  delectat 
suos  possessores  spiritus  consolatione  et 
sancta  delectatione  :  ideo  fructus  spiritus 
appellantur.  Sicque  dona  sunt  secundae 
perfectiones  animae,  et  praesupponunt  vir- 
tutes  secundum  naturam,  quamvis  pariter 
infundantur.  Denique,  secundum  istam  po- 
sitionem,  quaedam  est  perfectio  animae  ad 
actum  qui  est  circa  difficile;  et  quaedam 
est  perfectio  animae  ad  statum  boni,  et  ac- 

C  tus  qui  sunt  optimi  status.  Si  perficiatur 
primo  modo  ad  actum,hoc  contingit  dupli- 
citer,  puta  :  ad  actum  primum,  qui  primus 
oritur  ex  habitu  bono,  sicque  perficit  vir- 
tus;  et  item  ad  actum  altiorem  sive  secun- 
dum,  et  ita  perficit  donum.  Si  autem  sit 
perfectio  secundum  statum,  quum  status 
non  sit  in  uno  bono  vel  duobus,sed  in  om- 
nibus  quee  possunt  haberi  secundum  per- 
fectionem  quae  est  in  statu;  tunc  est  perfe- 
ctio  per  beatitudines  infusas.  Fructus  vero 
accedit  ex  parte  conjunctionis  cum  fine. 

D  Differunt  ergo  virtus  et  donum  :  quemad- 
modum  (verbi  gratia)  pietas  ut  est  virtus, 
subvenit  proximo  ut  propinquo  aut  simili 
sibi  in  specie;  pietas  vero  ut  donum,  pro- 
ximo  condolet  et  succurrit  propter  gratiae 
et  Patris  ccelestis  conformilalem.  Haec  Al- 
bertus.  —  Qui  etiam  quaerit,  cur  Christus 
polius  dicatur  repletus  spiritu  timoris  Dei, 
quam  aliis  donis.  Et  respondet,  quod  hoc 
dictum  est  ad  nostram  instructionem,  ut 
Christi  exemplo  conemur  indesinenler  ti- 
morati  consistere. 

Insuper  quaerit  Richardus,  an  dona  ne- 
cessaria  sint  ad  salutem.  Videtur  quod 
non,  quia  dantur  ad  opera  supererogatio- 
nis.  Oppositum  tamen  apparet,  quoniam 
reddunt  nos  bene  mobiles  ac  dirigibiles  a 
Spiritu  Sancto,  cujus  directione  et  excita- 
tione  incessanter  indigemus.  Et  respondet, 
quod  de  hoc  sunt  duae  opiniones.Una,  quod 
non,  quoniam  dona  conferuntur  ad  expe- 
ditionem  virtutum  et  ad  actus  superero- 
gationis,  atque  ut  prompte  moveamur  a 

vi, o.  Spiritu  Sancto  ad  meliora  et  viciniora  sa- 
luti.  Caritas  quoque  cum  ceteris  virtutibus 
videtur  ad  salutem  sufficere.  Alii  opinan- 
tur  contrarium,  praesertim  quum  in  libro 

•M,28.  Sapientia?  scriptum  sit  :  Neminem  diligit 
Deus  nisi  eum  qui  cum  sapientia  inhabi- 

.i,28.  tat;  in  Ecclesiastico  quoque  :  Qui  sine  ti- 
more  est,  justificari  non  potest. 

Quaeritur  etiam  hic,  an  virtutes  sint  do- 
nis  priores.  Quocirca  sciendum,  quod  de 
facto  (quidquid  sit  de  possibilitate)  com- 
muniter  ita  tenetur,  quod  septem  dona 
Spiritus  Sancti  de  quibus  hic  agitur,  sunt 
inseparabiliter  caritati  conjuncta,  nec  que- 
unt  esse  informia  :  ideo  simul  cum  cari- 
tate  oriuntur  et  persistunt  ac  occidunt. 
Nihilo    minus    virtutes    theologicae,    sicut 

543C.  praehabitum  est,  digniores  sunt  donis  ;  ce- 
teris  autem  virtutibus  proprie  sumptis 
dona  sunt  digniora.  Loquendo  ergo  de  pri- 
oritate  dignitatis  et  naturae,  virtutes  theo- 
logicae  donis  priores  censentur,  dona  vero 
virtutibus  reliquis.  Quantum  vero  ad  dura- 
tionem,  sunt  simul,  et  quantum  ad  esse 
formatum. 

Iterum  quaeritur,  an  dona  sint  beatitudi- 
nibus  digniora  atque  priora.  Ad  quod  se- 
cundum  diversos  diversimode  responde- 
tur. Nempe  qui  dicunt  beatitudines  habitus 
esse,  fatentur  quod  coaevae  sint  donis;  qui 
vero  imaginantur,  quod  sunt  solum  actus 
virtutuin  sive  donorum,  dicere  habent, 
quod  dona  possunt  esse  priora  beatitudi- 
nibus  duratione,  ut  patet  in  infantulis 
baptizatis.  Rursus,  quum  actus  dicatur 
praestantior  habitu  cujus  est  actus,  con- 
sequens  est,  quod  beatitudo  quae  est  actus 


A  doni,  sit  dignior  dono  ex  quo  formaliter 
oritur ;  similiter  beatitudo  quae  est  actus 
theologicae  virtutis.  Ceterarum  vero  virtu- 
tum  actus  possunt  esse  indigniores  donis. 
Verumtamen,  quum  inter  dona  sit  ordo 
et  gradus  dignitatis,  non  videtur  certum 
quod  unumquodque  donum  sit  dignius  ac- 
tu  uniuscujusque  virtutis  moralis,  quum 
et  latria  sit  virtus  moralis  cujus  actus 
sunt  oratio  Dei,  laudatio,  celebratio,  vo- 
tum,  devotio  :  qui  actus  circa  Deum  ver- 
santur,  quamvis  non  sicut  circa  immedia- 

B  tum  propriumque  objectum;  aliqua  autem 
dona  versantur  circa  creata,  ut  scientia, 
pietas,  fortitudo. 

Praeterea  quaeritur,  an  dona  manent  in 
patria.  Ad  quod  est  quasi  eadem  responsio 
cum  ea  quae  data  est  supra  ad  istud,  an  cfvMW. 
virtutes  cardinales  in  patria  maneant :  imo 
quum  dona  dicantur  virtutibus  illis  emi- 
nentiora,  dicendum,  quod  maneant  quan- 
tum  ad  actus  qui  beatitudini  patriae  non 
repugnant  nec  derogant;  quantum  ad  alios 
actus,  non  manent,  ut  infra  magis  patebit. 

C  —  Haec  Richardus. 

Amplius  quaeritur,  qualiter  septem  do- 
na  coaptentur  septem  petitionibus  quae 
in  Oratione  dominica  continentur,  quibus 
B.  Augustinus  ea  adaptat. 

Ad  quod  Thomas  respondet  :  Reductio 
petitionum  ad  dona  non  sic  est  intelligen- 
da,  quod  petitionibus  illis  non  petantur 
nisi  haec  dona,  sed  quia  per  quamlibet  pe- 
titur  aliquid  quod  ad  aliquod  illorum  spe- 
ctat  donorum.  Quae  reductio  attendi  potest 
D  dupliciter.  Primo  in  generali,  ut  scilicet 
quidquid  ad  dona  pertinet,  etiam  ad  peti- 
tiones  pertineat,  et  econtra.  Sicque  fit  eo- 
rum  reductio  non  solum  per  appropriatio- 
nem,sed  etiam  per  proprietatem  :quoniam 
sicut  dona  sufficienter  perficiunt  in  omni- 
bus  quae  sunt  vitae  activae  ct  contemplati- 
vae,  sive  in  praesenti  sive  in  futuro,  ita  in 
omnibus  per  petitiones  divinum  auxilium 
imploratur.  Secundo  in  speciali,et  ita  non 
potest  per  proprietatem  fieri  singulorum 
donorum  reductio  ad  singulas  petitiones, 

quoniam  ea  quae  in  singulis  petitionibus  A 
postulantur,  possunt  pertinere  ad  unum 
donum,  et  econtrario;  sed  per  appropria- 
tionem,  in  quantum  singulae  petitiones  ha- 
bent  similitudinem  quamdam  cum  singulis 
donis,  quemadmodum   de   beatitudinibus 

c/-.p.552A  dictum  est.  Est  quippe  alia  ratio  distin- 
guendi  dona  et  petitiones.  Quum  enim  do- 
na  sint  habitus  ordinati  ad  operandum, 
oportet  quod  distinguantur  secundum  ob- 
jecta  :  quibus  diversificatis,  oportet  actus 
secundum  speciem  diversificari.  Sed  pete- 
re  oportet  omnia  quibus  egemus,  quae  non  B 
nisi  a  Deo  habere  valemus.  Unum  autem 
donum  ad  sui  operationem  indiget  auxiliis 
pluribus;  idem  quoque  auxilium  valet  ad 
multorum  actus  donorum.  Indigemus  de- 
mum  divino  auxilio  tam  in  actibus  vitae 
contemplativae,  quam  in  operibus  vitse  ac- 
tivae. 

In  actibus  contemplativae  duplici  indi- 
gemus  auxilio.  Unum  est,  ut  ipsorum  con- 
templabilium  dignitas  et  majestas  nobis 
patescant  :  alias  contemplatione  et  admi- 
ratione  quse  contemplantem  allicit,  digna  G 
non  viderentur.  Hoc  autem  auxilium  peti- 

Matth.w,  tur  prima  postulatione,  qua  dicitur  :  San- 
ctificetur  nomen  tuum.  In  qua  petitur  ut 
nomen  Dei,  quod  in  se  semper  sanctum 
est,  etiam  apud  homines  sanctum  habea- 
tur,  id  est,  non  contemnatur,  sed  debite 
veneretur,  ut  Augustinus  dicit  ad  Probam. 
Et  hoc  est  quod  in  Ecclesiastico  oratur  : 
Eccii.     Sicut  in  conspectu  eorum  sanctificatus  es 

xxxvi, 4.  jn  n0DjS)  jta  in  conspectu  nostro  magnifi- 
caberis  in  eis.  Quumque  ex  hoc  quod  homo 
hujus  excellentiae  particeps  est,  habeat  or-  D 
dinare  et  judicare,  quod  est  sapientiae  :  id- 
circo  petitio  ista  ad  sapicntice  donum  re- 
ducitur,  atque  ad  septimam  beatitudinem, 

Mattk.\,9.  quae  est,  Beati  pacifici.  —  Aliud  auxilium 
est,  ut  in  contetnplatione  horum  magna- 
lium  nostram  beatittidinem  esse  nosca- 
mus,  quatenus  horum  considerationi  am- 
plius  insistamus.  IIoc  auxilium  petitur  per 

/1,1,1  w,io.  secundam  pelitionem  hanc,  Adveniat  re- 
gnum  tuum,  id  est,  manifestetur  homini- 
bus,  ut  scilicet  in  nobis  veniat,  et  in  ipso 


regnare  mereamur,  ut  Augustinus  ad  Pro- 
bam  exponit.  Hoc  est  quod  oramus  in  Psal- 
mo  :  Ostende  faciem  tuam,  et  salvi  erimus.  ps.m, 
Ideo  ista  petitio  reducitur  ad  beatitudinem 
sextam,  videlicet,  Beati  mundo  corde,  quo-  Matthi 
niam  ipsi  Deum  videbunt;  atque  ad  do- 
num  intellectus. 

In  operibus  quoque  vitee  aetivae  indige- 
mus  auxilio  duplici.  Primum  est,  ut  bona 
nobis   conferantur  quibus   ad   bene  ope- 
randum  juvemur.  Secundum  est,  ut  mala 
impedientia  removeantur.  Bonum  vero  ne- 
cessarium  ad  vitam  activam,  est  duplex  : 
unum,  quod  directe  ordinat  ad  opus  virtu- 
tis,  ut  bonum  honestum,  quod  petitur  ter- 
tia  ista  petitione,  Fiat  voluntas   tua.  In  /6id.T,.| 
qua,  secundum  Augustinum,  petimus  gra- 
tiam  obediendi  Deo  in  omnibus,  quatenus 
sic  a  nobis  fiat  voluntas  Dei  in  terra,  id 
est,  ejus  praecepta  impleantur,  sicut  ab 
angelis  fit  in  ccelis.  Hoc  est  quod  oramus 
in  Psalmo,  Gressus  meos  dirige  secundum   ps. CX| 
eloquium  tuum.  Haec  petitio  reducitur  ad  i33- 
beatitudinem  quintam,  videlicet,  Beati  mi-  Matth.. 
sericordes,   etc,  quoniam   misericordiam 
Deus   potissime   prsecipit  nobis  :  et  per 
consequens  ad  donum  consilii.  Aliud  est 
ad  virtutem  organice  serviens,  sicut  tem- 
poralia   subsidia    quibus    homo   ad   bene 
operandum  juvatur.Quod  pertinet  ad  quar- 
tam  petitionem,  qua  dicimus,  Panem  no-  /6i<i.Ti, 
strum  quotidianum,  etc. ;  ubi  vitae  suffi- 
cientiam  postulamus,  nomine  panis  totum 
significantes,  vel   Eucharistiae  sacramen- 
tum.  Hoc  est  quod  in  Proverbiis  petitur  : 
Divitias  et  paupertatem  ne  dederis  mihi,  /Vo».x 
sed  tantum  victui  meo  tribue  necessaria.    ■ 
Quse    petitio    ad    beatitudinem    reducitur 
quartam,  Beati  qui  esuriunt  et  sitiunt,  etc.  Matth.i 
Quia  vero  hujusmodi  subsidia  vitae,  sunt 
qua?  nos  in  laboribus  hujus  vitae  susten- 
tant,  reducitur  et  ad  fortitudinis  donum. 

Porro  impediens  operationem  vitae  acti- 
vae  est  triplex.  Primum  est  culpa  praiter- 
ita  actu,  manens  reatu  seu  inquinatione 
aut  macula.  Et  contra  hoc  malum  petilur 
auxilium  quinta  ista  petitione,  Dimitte  no-/6M.vi, 
bis  debita  nostra  ;  ubi  secundum  Augusti- 

num,  admonemur  quid  petamus  et  quid  A 
faciamus,   quatenus   accipere   mereamur. 

vn, 5.  Hoc  petiit  qui  dixit,  Si  reddidi  retribuen- 
tibus  mihi  mala.  Heec  reducitur  ad  tertiam 
beatitudinem,  quae  est  de  luctu,  quia  per 
luctum  dimittuntur  peccata  :  et  per  conse- 
quens  ad  donum  scientice,  quod  circa  ac- 
tus  humanos  versatur,et  circa  bona  creata, 
ne  in  illis  finis  ultimus  statuatur.  Secun- 
dum  est  malum  futurum,  quia  timemus 
inclinantia  ad  peccatum.  Contra  quod  pe- 

a.vi,  timus  in  sexta  petitione  auxilium,  Et  ne 
nos  inducas,  etc. ;  in  qua,  secundum  Au-  B 
gustinum,  oramus  ne  destituti  divino  au- 
xilio,  consentiamus  alicui  tentationi  dece- 
pti,  vel  cedamus  afflicti.  Ad  quod  pertinet 

xxm,  illud  Ecclesiastici,  Aufer  a  me  ventris 
concupiscentias.  Et  hoc  reducitur  ad  bea- 

(.v,4.  titudinem  secundam,  qua  dicitur,  Beati 
mites  :  quia  praecipuae  tentationes  ad  ma- 
lum,  sunt  molestiae  quae  a  proximis  infe- 
runtur,  quibus  provocamur  ad  vindican- 
dum,quod  per  mansuetudinem  superamus: 
idcirco  istud  ad  donum  pertinet  pietatis. 
Tertium  est  malum  praesens,  quodcumque  C 
sit  illud.  Contra  quod  postulatur  auxilium 

1,13.  septima  hac  petitione,  Sed  libera   nos  a 

iu,2.  malo.  Quod  petivit  qui  ait  :  Erue  me  de 
inimicis  meis.  Heecque  reducitur  ad  beati- 
tudinem  primam,  quae  est  paupertas  spiri- 
tus,  quoniam  ejus  est  in  tribulatione  auxi- 
lium  petere  :  et  per  consequens  ad  donum 
timoris.  Possunt  quoque  tres  ultimae  peti- 
tiones  aliter,  secundum  Augustinum,  dis- 
tingui,ut  per  primam  earum  petatur  auxi- 
lium  contra  malum  culpae,  per  secundam 
contra  inclinantia  ad  culpam,  per  tertiam  D 
contra  malum  pcenee.  —  Heec  Thomas  in 
Scripto. 

QUiESTIO    III 

AMplius  quaeritur,  Utrum  solus  ti- 
mor  filialis  sit  donum ;  et  de 
speciebus  timoris,  atque  de  boni- 
tate  et  ordine  eorumdem. 

Videtur  quod  non  solus   timor    filialis 


sit  donum,  quoniam  timor  filialis  et  timor 
initialis  realiter  idem  sunt,  sicut  patebit  : 
ergo  si  unus   est  donum,  etiam  alter.  — 
Secundo,  timor  ponitur  ultimum  donum, 
et  dicitur  infimum  esse   donorum,  quod 
non  filiali  timori  convenit,  de  quo  in  Ec- 
clesiastico  tam  praeclara  dicuntur,  ut  heec : 
Timor  Domini  super  omnia  se  superponit;  Eccii 
et  rursus,  Timor  Domini  corona  justitiae;  ljbid 
itemque,  Nihil  melius  quam  timere  Deum.  ibid. 
De  quo  et  Salomon   protestatur  :  Timor  3^;.ou 
Domini,  fons  vitae,ut  declinet  a  ruina  mor-  27. 
tis.  —  Tertio,  omnes  qui  habent  caritatem, 
habent  donum  timoris  secundum  aliquem 
gradum,  sicut  et  cetera  dona  :  quorum  ta- 
men  quamplures  timorem  non  habent  fi- 
lialem,  castum  et  sanctum,  sed  soli  per- 
fecti. 

De  his  scribit  Antisiodorensis  in  Summa 
sua,  tertio  libro  :  Sex  sunt  timores,  vide- 
licet  naturalis,  mundanus,  humanus,  ser- 
vilis,  initialis  ac  filialis.  Timor  naturalis 
est,  quo  quis  mortem  et  laesiones  veretur. 
Iste  timor  non  est  vitiosus,  quia  non  est 
ex  libero  arbitrio.  Timor  humanus  est,  quo 
quis  timet  propriae  pelli  ex  rationis  deli- 
beratione  :  qui  timor  potest  esse  peccatum 
mortale,  et  etiam  veniale,  potest  quoque 
non  esse  peccatum.  Est  autem  peccatum 
mortale,  si  procedat  ex  amore  praesentis 
vitae  quo  magis  diligitur  vita  quam  Deus. 
Veniale  est,  dum  provenit  ex  amore  quo 
vita  haec  aliqualiter  immoderanter  diligi- 
tur,  minus  tamen  quam  Deus.  Tunc  vero 
non  est  peccatum,  quando  procedit  ex  vi- 
tae  hujus  amore  non  illicito,  quo  diligit 
homo  vitam  suam  tantum  ad  conservatio- 
nem  ex  deliberatione  rationis  :  quod  bo- 
num  est  consonumque  rationi.  Quumque 
omnis  timor  generetur  ex  amore  sibi  op- 
posito,  ideo  qualis  est  amor,  talis  et  timor 
ex  ipso  emanans.  Timor  mundanus  est, 
quo  quis  timet  amissionem  temporalium 
rerum  :et  potest  esse  peccatum  mortale,et 
veniale,  et  item  non  esse  peccatum,  quem- 
admodum  amor  divitiarum  ex  quo  est. 
Attamen,  sicut  amor  mundi  frequenter  in 

malo  accipitur,  ita  timor  humanus  et  ti-  A 
mor  mundanus.  Unde  prohibentur  a  Chri- 
Matth.%,  sto  dicente  :  Nolite  timere  eos  qui  corpus 
i8-  occidunt.  Timor  servilis  est,  quo  quis  prin- 

cipaliter  timet  poenam  gehennse.  Timor 
initialis  est,  quo  quis  timet  peccare,  par- 
tim  poenarum  formidine,  partim  amore  ju- 
stitiae  :  quo  et  gehenna  timetur  non  prin- 
cipaliter  propter  se,sed  ne  homo  separetur 
a  Deo.  Sicque  timor  initialis  duos  oculos 
habet  :  unum  ad  gehennam,  alium  ad  of- 
fensam  ex  amore.  Timor  filialis  est,  quo 
quis  solo  amoris  intuitu  timet  Deum  of-  B 
fendere  et  separari  ab  eo.  Primus  timor 
non  est  a  Spiritu  Sancto  per  modum  gra- 
tiae,  nec  est  contra  Spiritum  Sanctum,  imo 
est  simul  cum  gratia  ejus.  Secundus  timor 
et  tertius,  prout  sonant  in  vitium,  non 
sunt  a  Spiritu  Sancto,  nec  cum  Spiritu 
Sancto.  Quartus  est  a  Spiritu  Sancto,  sed 
non  est  cum  Spiritu  Sancto.  Quintus  et 
sextus  sunt  a  Spiritu  Sancto  et  cum  eo. 
Verum  his  objici  potest,  quoniam  natu- 
rale  est  pcenam  timere  :  ergo  timor  gehen- 
nae  est  naturalis.  Dicendum,  quod  quidam  G 
timor  gehennae  est  naturalis,  ut  ille  quo 
quis  sensu  vel  imaginatione  recolente  cum 
aestimatione  deliberationeve  rationis,  timet 
gehennam.  Sic  timent  pcenas  gehennae  illi 
qui  eas  sentiunt  vel  senserunt.  Timor  vero 
servilis  de  eisdem  est  poenis,  nullo  sensu 
praevio  aut  imaginatione,  sed  sola  fide  in- 
formi  qua  creditur  Deus  puniturus  pec- 
cata  poenis  aeternis.  Itaque  timor  servilis 
est  quoddam  donum  Spiritus  Sancti,  qui 
praestat  hoc  donum  ut  praeparet  sibi  viam, 
instar  medici  qui  primo  adhibet  digestiva  D 
ad  praeparandam  materiam,  qua  praepara- 
ta,  dat  laxativa  et  evacuativa.  Sic  Spiritus 
Sanctus  dat  prius  timorem  servilem,  qui 
humiliat  hominem  et  mansuescere  facit, 
tuncque  intrat  Spiritus  Sanctus  cum  gra- 
tia,  qui  evacuat  morbum  et  sanat.  Timor 
autem  servilis  differt  specifice  ab  initiali 
timore,  quum  timor  initialis  habeat  ocu- 
lum  essentialem  ac  principalem,quo  timet 
separationem  a  Deo;ocuIum  vero  accidcn- 
talem,  quo  timet  poeriam,  quam  timor  scr- 


vilis  principali  oculo  respicit  ac  veretur. 

Verumtamen  praedictis  adhuc  objici  po- 
test,  probando  quod  timor  servilis  non  sit 
donum  Dci,  sed  mortale  peccatum  :  quia 
timor  servilis  plus  metuit  malum  pcenae 
quam  Deum  et  separari  ab  eo,  et  hoc  est 
mortale  peccatum.  Quemadmodum  enim 
tenemur  Deum  super  omnia  diligere,  ita 
tenemur  super  omnia  ipsum  timere.  — 
Rursus,  diligere  Deum  propter  aliud  tan- 
quam  propter  principalem  causam,  est 
peccatum  mortale,  quum  sit  aliquid  aliud 
a  Deo  praeferre  ipsi  Altissimo  :  ergo  et 
Deum  timere  propter  aliud  sicut  ob  cau- 
sam  principalem,  est  mortale  peccatum. 
Hoc  autem  facit  serviliter  timens,  quoniam 
timet  Deum  principaliter  propter  pcenas 
seu  poenarum  intuitu. 

Respondemus,  quod  timor  servilis  est 
donum,  quum  sit  ex  fide.  Ista  vero  est  fal- 
sa,  quod  timens  Deum  servili  timore  ma- 
gis  timet  poenam  quam  Deum,  si  proprie 
intelligatur  :  quia  timere  poenam  nil  aliud 
est,  quam  Deum  timere  cujus  est  infligere 
pcenam.  Nam  credere  poenas  aeternas  non 
est  articulus  fidei,  sed  articulum  asse- 
quens  :  quoniam  omnis  articulus  est  de 
Deo,  incutiens  timorem  aut  amorem  sive 
utrumque.  Sicque  Deum  puniturum  esse 
impcenitentes  poenis  aeternis,  est  articulus 
fidei.  Quo  constat,  quod  idem  sit  timere 
Deum  et  timere  poenam  aeternam.  —  Sic 
quoque  ad  aliud  respondendum,  quoniam 
proprie  loquendo  ista  est  falsa,  Timens 
Deum  timore  servili  timet  Deum  propter 
aliud  :  quia  non  timet  pcenam  quoniam 
poena  est,  sed  quia  a  Deo  infligitur.  Potest 
etiam  dici,quod  non  sit  simile  de  diligente 
Deum  propter  aliud,  et  de  timente  eum 
propter  aliud  :  quia  sic  diligens  Deum, 
ponit  sibi  aliud  summum  bonum,  quod 
diligit  plus  quain  Deum;qui  vero  timet 
Deum  propter  aliud,  non  ob  hoc  ponit  sibi 
aliud  summe  polens  :  idcirco  nec  peccat 
mortaliter.  —  Haec  Antisiodorensis  in  Sum- 
ma  :  ubi  de  istis  limoribus  scribit  diffuse, 
et  in  aliquibus  a  communi  dissentit  do- 
ctrina,  sicut  patebit. 

Praeterea,  Bonaventura  super  his  scribit. 
Et  primo  ad  istud,  utrum  timor  servilis 
sit  donum  Spiritus  Sancti,  respondet  :  Ti- 
mor  servilis  est  utique  donum  Dei,  quo- 
niam  sicut  donum  Dei  est,nosse  et  credere 
pcenas  aeternas,  quia  in  hoc  est  quaedam 
illuminatio  atque  directio  cordis ;  sic  do- 
num  Dei  est,  pcenas  illas  refugere  ac  vita- 
re.  Ex  hoc  namque  procedit  quaedam  emol- 
litio  cordis  atque  restrictio  concupiscibilis 
fluxus  :  in  quibus  consistit  aliqua  rectifi- 
catio  hominis.  Quod  patet  de  emollitione 
cordis  per  illud  Isaiae  :  Indurasti  cor  no- 
strum,  Domine,  ne  timeremus  te.  De  re- 
strictione  quoque  fluxus  concupiscibilis 
probatur  per  illud  in  Psalmo  :  Confige  ti- 
more  tuo  carnes  meas.  Sicque  ex  servili 
timore  timentur  Dei  judicia  et  vitantur 
peccata,  quod  totum  est  donum  Dei.  Unde 
super  illud  ad  Romanos,  Non  accepistis 
spiritum  servitutis  in  timore,  etc.,ait  Glos- 
sa  :  Cave  ne  ex  eo  quod  dicitur,  spiritum 
servitutis  et  spiritum  adoptionis  filiorum, 
diversum  intelligas  spiritum.  Et  ad  hoc 
sunt  auctoritates  in  littera. 

Secundo  quaerit,  utrum  usus  seu  actus 
servilis  timoris  sit  bonus.  Videtur  quod 
sic,  quoniam  actus  ex  habitu  bono  et  Dei 
dono  procedens,  est  bonus  :  sed  timor  ser- 
vilis  est  donum  Dei.  Unde  Philosophus  ait: 
Cujus  usus  bonus,  ipsum  quoque  bonum 
est;  et  cujus  usus  est  malus,  etiam  ipsum 
est  malum.  Rursus,  actus  hujus  timoris 
retrahit  a  peccatis,  et  ita  disponit  ad  gra- 
tiam.In  oppositum  est  illud  Gregorii :  Dum 
pcena  timetur,  et  Dei  facies  non  amatur, 
timor  ex  tumore  est,  non  ex  amore.  Quod 
autem  ex  tumore,  ex  superbia  oritur  vitee, 
estque  culpabile.  —  Dicendum,quod  timor 
servilis  duo  dicit,  puta,habitum  quo  anima 
disponitur  ad  timendum  Deum  ut  punien- 
tem  transgredientes  ;  et  ulterius  nomine 
servilitatis  designatur  peccati  deformitas, 
quae  actui  seu  habitui  est  annexa  in  homi- 
ne  ipso,  ratione  cujus  ille  homo  dicitur 
esse  servus  peccati,  et  timor  in  ipso  exsi- 
stens  vocatur  servilis.  Sic  quoque,  quum 
dico  quempiam  timere  serviliter,  duo  di- 


A  co,  utpote,  actum  ab  illo  habitu  progredi- 
entem,  et  voluntatis  servilitatem  seu  de- 
formitatem  concomitantem.  Quod  potest 
esse  dupliciter:primo  sic,quod  deformitas 
illa  voluntatis  concomitetur  quantum  ad 
habitum;aut  quoad  actum.  Si  quantum  ad 
habitum  tantum,  sic  potest  esse  quod  ali- 
quis  serviliter  timeat  nec  peccet  :  quoni- 
am  si  ex  recogitatione  pcenarum  aliquis 
abhorreat  Deum  offendere,  hoc  potest  esse 
sine  omni  peccato.  Si  autem  concomitatur 
in  actu,  quamvis  ipsum   timere   non    sit 

B  malum  in  se,  attamen  ratione  deformitatis 
actualiter  annexae  depravatur  :  ut  si  quis 
timet  pcenas,  et  timendo  dolet  quod  tales 
pcenae  infliguntur  pro  culpa,  et  actu  etiam 
concupiscit  peccare  si  non  esset  hujus- 
modi  pcena;  ita  timere  serviliter,  est  pec- 
catum.  Hoc  autem  non  est  semper  quum 
quis  movetur  timore  servili  :  alioqui  per 
usum  illius  doni  homo  se  a  Deo  amplius 
elongaret  quam  ad  gratiam  praepararet  ; 
quod  plane  falsum  est.  Ideo  concedendum, 
quod  actus  illius  timoris  potest  esse  bo- 

C  nus,  quamvis  non  meritorius,  sed  disposi- 
tivus  ac  ordinativus  ad  gratiam  ac  meriti 
bonitatem.  Ex  quibus  innotescit,  quod  au- 
ctoritas  illa  Gregorii  loquitur,  dum  defor- 
mitas  illa  servilitatis  actualiter  concomi- 
tatur. 

Tertio  sciscitatur,  utrum  timor  servilis 
adveniente  gratia  expellatur.  Respondet  : 
Circa  hoc  est  duplex  opinio.  Una,  quod 
non  expellitur  quantum  ad  timoris  essen- 
tiam,  sed  quoad  servilitatem  annexam, 
quam  dicit  timori  accidentaliter  annexam 

D  ratione  subjecti,  ut  dictum  est  supra  de  cy.P.4ioc 
fide  informi.  Alia  opinio  est,  quod  prorsus  cls' 
expellitur  per  caritatem  seu  gratiam,  quia 
servilitas  ei  essentialiter  est  annexa  :  sicut 
fides  evacuatur  per  gloriam,  quia  aenigma 
fidei  essentiale  incompossibilitatem  et  re- 
pugnantiam  habet  ad  gloriam  claramque 
visionem.  Ex  his  duabus  responsionibus 
opinativis,  potest  elici  una  tertia  et  media 
ex  illis  commixta.  Durum  nainque  videtur 
asserere,  quod  habitus  ille  quo  homo  ha- 
bilis  est  cessare  a  peccato,  recedit  gratia 

veniente,  quum  contrarium  dictet  expe-  A 
rientia.  Difficile  item  videtur  ad  sustinen- 
dum,  quod  timor  ille  cum  gratia  maneat, 
quum  sit  alia  differentia  timoris  quam  ti- 
mor  initialis,  nec  videtur  originem  trahere 
ex  eodem,  nec  Augustinus  in  littera  vide- 
tur  ita  sentire.  Ideo  dicere  possumus,quod 
timor  servilis  tres  habet  conditiones  : 
unam  quasi  materialem  atque  substratam, 
sicque  respicit  pcenam  aeternam  ;  aliam 
sicut  formalem  et  completivam,  et  hoc  est 
illam  pcenam  principaliter  intueri;  tertiam 
sicut  annexam,  et  hoc  est  habere  volun-  B 
tatem  deformem  conjunctam.  Quum  igi- 
tur  infunditur  gratia,  timor  servilis  manet 
quantum  ad  illud  materiale  quo  respicit 
pcenam  aeternam,  quia  sic  gratiae  non  repu- 
gnat;  sed  quantum  ad  alia  duo  expellitur  : 
quoniam  gratia  jam  infusa,  non  amplius 
respicit  principaliter  pcenam  aeternam,nec 
manet  annexa  voluntatis  deformitas.  Et 
per  istam  distinctionem  faciliter  solvi  que- 
unt  auctoritates  quae  ad  partem  inducun- 
tur  utramque.  —  Haec  Bonaventura. 

Quocirca  pensandum,  quia  dum  dicunt  C 
doctores,  quod  timor  servilis  est  donum 
Spiritus  Sancti,  potissime  in  quantum  ti- 
mor,  non  accipiunt  donum  proprie,  prout 
accipitur  quando  dicuntur  septem  esse 
dona  Spiritus  Sancti,  quum  timor  servilis 
sit  informis,  illa  autem  dona  semper  for- 
mata  sunt;  sed  accipitur  donum  extense, 
pro  quocumque  munere  Dei  gratis  im- 
penso. 

Praeterea  investigat,  an  timor  initiairs  et 
filialis  specifice  differant.  Respondet :  Qui- 
dam  dixerunt,  quod  timor  initialis  et  filia-  D 
lis  non  differunt  specie,  sed  statu,  quem- 
admodum  caritas  incipiens  et  perfecta. 
Quod  non  videtur  sufficere,quia  secundum 
hoc  esset  tertius  timor  intermedius,  puta 
proficiens,  sicut  est  caritas  incipiens,  pro- 
ficiens  et  perfecta.  Nec  talis  modus  divi- 
dendi  videtur  in  aliis  donis  gratuitis,  in 
quibus  tamen  hi  status  invcniuntur.  — 
Ilinc  alii  dicunt,  quod  distinguuntur  spe- 
cifice,diversusque  modus  timendi  est  utro- 
bique,  atque  quod  homo  ad  diversa  intue- 


tur  secundum  hos  duos  timores  :  cujus 
signum  est,  quod  unus  manet  in  patria  et 
alter  evacuatur.  Verumtamen  difficile  est 
videre,  quomodo  secundum  diversum  ho- 
minis  profectum,  diversi  sint  habitus  ti- 
moris  formaliter  differentes.  Ideo  nulla 
harum  positionum  videtur  sufficiens.  — 
Propter  quod  tertiam  viam  eligere  possu- 
mus,  respondendo,  quod  non  distinguun- 
tur  in  tantum  ut  dicendi  sint  specie  dif- 
ferentes,  quum  unus  sit  quasi  materialis 
respectu  alterius,  et  unus  claudatur  in 
alio.  Etenim  timor  initialis  timet  pcenam 
atque  offensam ;  timor  vero  filialis  offen- 
sam  timet,  ac  Patris  ccelestis  attendit  re- 
verentiam.  Et  sic  unus  se  habet  ex  addi- 
tione  ad  alterum  :  ideoque  proprie  non 
sunt  alterius  et  alterius  speciei.  Attamen 
dici  possunt  diversi  timores,  tum  ratione 
status,tum  ratione  modorum  timendi,tum 
ratione  principalium  motivorum. 

Porro  ad  istud,  utrum  caritate  crescente 
decrescat  timor,  quidam  dixerunt,  quod 
contingat  loqui  de  caritate  quantum  ad 
habitum,  et  quantum  ad  usum.  Et  quan- 
tum  ad  habitum,  crescente  caritate  crescit 
et  timor,  eo  quod  habitus  gratuiti  sint 
aequales;  quantum  vero  ad  usum  seu  ac- 
tum,  caritate  crescente  timor  decrescit  : 
quia  quo  magis  viget  in  nobis  actus  cari- 
tatis,  eo  minus  viget  in  nobis  timoris  ac- 
tus.  Nam  experimentaliter  constat,  quod 
homo  in  principio  suae  conversionis  multa 
facit  ex  timore,  postmodum  autem  gustata 
caritatis  dulcedine,  et  devotionis  fervore 
accepto,  operatur  ex  caritatis  liberalitate 
ac  spiritus  libertate.  Sed  istis  objicitur, 
quia  quo  habitus  magis  crescit,  eo  fortius 
operatur.  — Hinc  alii  dicunt,  quod  caritate 
crescente  decrescit  timor  initialis  quoad 
id  quod  cum  timore  servili  habet  cominu- 
ne,  utpote  quantum  ad  hoc  quod  respicit 
pcenam.  Timor  autem  filialis  tanto  plus 
crcscit,  etiam  quantum  ad  actus,  quanto 
plus  caritas  crescit.  Nempe  quo  quis  Deum 
perfectius  diligit,  tanto  plus  vitat  ejus  of- 
fensam,  atque  sollicitius  ambulat  coram 
eo,  ne  ipsum  offendat.  Verum  his  quoque 

objicitur,  quoniam  timor  filialis  quo  quis  A 
timet  Deum  offendere,  habet  pcenam,  et 
multum  affligitur  anima  formidine  illa ; 
beatus  autem  Joannes  apostolus  protesta- 
tur,  quod  perfecta  caritas  foras  mittit  ti- 
morem  propter  annexam  pcenalitatem.  — 
Hinc  adhuc  aliter  dici  potest,  quod  duplex 
est  actus  timoris  gratuiti  :  unus,  quo  cor 
hominis  sollicitatur  ex  consideratione  pro- 
priae  fragilitatis;  alius,  quo  mentem  humi- 
liat  ex  consideratione  suae  parvitatis  ac 
divinae  majestatis.  Et  horum  actuum  pri- 
mus  minuitur  caritate  crescente,  quoniam  B 
confidentia  oritur  ex  caritatis  perfectione, 
ita  ut  homo  dicat  illud  Apostoli  :  Quis  nos 
separabit  a  caritate  Dei?  Alius  vero  actus 
crescit  caritate  crescente,  quoniam  quanto 
aliquis  habet  de  spiritu  caritatis,  tanto 
plus  ex  consideratione  praefata  se  dejicit, 
et  in  propriam  resilit  parvitatem.  Et  si  ob- 
jiciatur,  quod  quanto  plus  proficit  quis  in 
caritate,  tanto  plus  sollicitatur  ne  Deum 
offendat ;  dicendum,  quod  non  omnis  sol- 
licitudo  oritur  ex  timore,  sed  talis  sollici- 
tudo  procedit  ex  caritate,  habens  consola-  C 
tionem  annexam.  Est  item  sollicitudo  illa 
ex  diligentia  atque  prudentia.  Nihilo  mi- 
nus  viri  perfecti  interdum  dispensative 
concutiuntur  ingenti  horrore,  ex  divino- 
rum  consideratione  judiciorum,ad  tempus. 
Postremo,  ex  istis  responderi  potest  ad 
id  quod  interrogatur,  utrum  timor  gratui- 
tus  manet  in  patria.  Quemadmodum  enim 
jam  patuit,  timor  tria  attendit,  videlicet  : 
pcenam,  ut  eam  effugiat ;  offensam,  ut  eam 
caveat,  non  incurrat;et  majestatem  Dei, 
ut  illi  subjaceat  reverentiam  exhibendo.  D 
Et  secundum  haec  tria  est  triplex  timor  : 
unus,  qui  principaliter  pcenam  respicit, 
qui  est  timor  servilis  ;  alter,  qui  unurn 
oculum  habet  ad  pcenam,  principaliorem 
tamen  respectum  habet  ad  offensam  vi- 
tandam,  qui  est  timor  initialis  ;  tertius, 
qui  unum  oculum  habet  ad  devitationem 
offensae,  alium  ad  exhibitionem  reveren- 
tiae  :  et  hic  est  filialis.  Et  quamvis  unus 
usus  excellens  sit  in  refugiendo  ne  sepa- 
retur  a  Deo,  alius  tamen  excellentior  est, 

T.  23. 


resiliendo  a  summa  majestate  in  propriam 
parvitatem  :  qui  etiam  fuit  in  Christo  se- 
cundum  naturam  assumptam,  estque  in 
angelis  sanctis,  et  erit  in  universis  Beatis. 
Itaque,  quantum  ad  istum  actum  et  ocu- 
lum,  donum  timoris  manet  in  patria;  sed 
quantum  ad  alios  actus  inferiores,aufertur 
nec  manet,  quoniam  competunt  ei  secun- 
dum  statum  imperfectionis  ante  confirma- 
tionem  plenam  in  bono.  Quumque  donum 
timoris  maneat  in  patria  quantum  ad  ac- 
tum  suum  praecipuum,  non  dicitur  eva- 
cuari,  sed  perfici.  —  Haec  Bonaventura. 

Thomas  quoque  circa  haec  asserit,  re- 
spondendo  ad  istud,  antimor  servilis  sit  a 
Spiritu  Sancto  :  Liber  dicitur,  qui  sui  cau- 
sa  est,  ut  primo  Metaphysicae  continetur ; 
servus  autem,  qui  est  causa  alterius.  Su- 
mus  autem  causa  eorum  quae  ad  nos  per- 
tinent  per  voluntatem  :  idcirco  dicimur  id 
libere  facere  quod  facimus  spontanea  vo- 
luntate  ;  illud  autem  serviliter,  ad  quod 
faciendum  deest  voluntas,  sed  coacte  id 
agimus  violentia  aut  metu  compulsi,  ideo 
cum  tristilia  :  quia  omne  coactum  est  con- 
tra  voluntatem  ac  triste,  ut  dicitur  quinto 
Metaphysicae.  Atque  secundum  haec,  ex  li- 
bertate  spiritus  illud  peragimus  quod  vo- 
luntatis  nostrae  beneplacito  delectabiliter 
operamur;  timore  autem  servili,  quod  fa- 
cimus  metu  pcenae  coacti,  ideo  cum  tristi- 
tia  :  mallemus  enim  illud  non  facere,  nisi 
pcenam  formidaremus.  Hinc  servilitas  ex 
illa  parte  timorem  consequitur  qua  incli- 
nat  ad  aliquid  faciendum  vel  dimittendum. 
Quae  inclinatio  non  intrat  essentiam,  sed 
est  ejus  effectus  ;  essentiam  vero  suam 
habet  timor  ex  comparatione  sui  ad  pro- 
prium  objectum.  Sicque  servilitas  accidit 
timori.  Idcirco  timoris  essentia  bona  est, 
quia  refugere  pcenam  aeternam,est  bonum. 
Sicque  timor  servilis  quantum  ad  suam 
essentiam  est  a  Deo ;  non  tamen  est  do- 
num  Spiritus  Sancti,  nisi  donum  sumendo 
extense  pro  om.ni  bono  a  Deo  collato.  Con- 
ditio  vero  servilitatis  quae  includit  priva- 
tionem  justitiee  voluntatis,  non  est  a  Spi- 
ritu   Sancto.  Et   quamvis   Deum   diligere 

propter  aliud  principaliter,  sit  peccatum, 
non  tamen  Deum  timere  ob  aliud.  Quoni- 
am  Deus  est  bonitas,  ideo  non  est  propter 
aliud  finaliter  diligendus.Nullum  vero  ma- 
lum  in  Deo  est,  est  tamen  ab  ipso  malum 
pcenae  :  ideo  Deum  timere  propter  malum 
quod  infligit,non  est  malum  secundum  se. 

Denique  si  quaeratur,  an  usus  timoris 
servilis  sit  bonus;  dicendum,  quod  essen- 
tia  habitus  in  suo  actu  relucet.  Nam  qua- 
les  sunt  habitus,  tales  actus  producuntur, 
ut  dicitur  Ethicorum  secundo.  Quae  autem 
habitui  accidunt,  non  oportet  semper  in 
omni  ejus  actu  relucere  :  quemadmodum 
fidei  informi  accidit  habere  aliquid  cari- 
tati  repugnans ;  non  tamen  oportet  quod 
in  omni  actu  ejus  sit  aliquid  caritati  ad- 
versans.  Quumque  servilitas  accidat  timo- 
ris  habitui  ex  imperfectione  sui  subjecti, 
non  oportet  in  omni  ejus  actu  servilitatis 
conditionem  exsistere  :  imo  potest  habere 
bonitatem  proportionatam  essentiae  habi- 
tus  sui.  Quae  bonitas  non  est  meritoria  ne- 
que  gratuita.  Et  quoniam  habitus  timoris 
servilis  non  habet  perfectam  rationem  bo- 
nitatis,  ideo  defectus  alicujus  bonitatis  in 
actu  ejus  non  repugnat  substantiae  habi- 
tus  sicut  omnis  inordinatio  actus  repu- 
gnat  habitui  virtutis,  qui  rationem  bonita- 
tis  habet  perfectam.  Propter  quod  virtutis 
usus  seu  actus  semper  est  bonus,  et  usus 
peccati  semper  est  malus,  sed  actus  timo- 
ris  servilis  potest  esse  et  bonus  et  malus. 

Praeterea,  timor  servilis  et  timor  castus 
seu  filialis  differunt  secundum  substan- 
tiam  habitus,  hoc  est  essentialiter  atque 
specifice,  quum  et  diversa  sortiantur  ob- 
jecta.  Timor  namque  filialis  respicit  et 
abhorret  malum  culpae ;  timor  vero  servi- 
lis,  malum  pcenae.  Porro  malum  culpae  ab- 
horret  quis,  aut  quia  tale  malum  declinat 
a  rectitudine  rationis,  et  ita  est  timor  in- 
honesti  contrarii  bono  virtutis,  inditus  cui- 
libet  virtuti ;  aut  quia  dcclinare  facit  a 
Deo,  sicque  pertinet  ad  donum  timoris. 
Horror  autem  declinationis  a  regula,  ex 
amore  est  regulae.  Hinc  timor  qui  est  do- 
num,causatur  ex  amore  Dci :  proptcr  quod 


A  dicitur  amicabilis  seu  filialis,  in  quantum 
Deus  est  pater  noster;  vel  etiam  castus, 
in  quantum  Deus  metaphorice  appellatur 
sponsus  animarum  nostrarum.  Timor  vero 
servilis,  ut  dictum  est,  inclinat  ad  aliquid 
faciendum  contra  voluntatem  :  ideo  habet 
pro  objecto  malum  voluntati  contrarium, 
quod  est  malum  pcenale.  Fides  autem  in- 
formis  et  fides  formata,  habent  idem  pro 
objecto  :  idcirco  non  differunt  specie.  Pro- 
portio  quoque  commutata  non  tenet  in 
omnibus,  sed  in  numeris  et  magnitudini- 

B  bus,  ut  primo  Posteriorum  habetur.  Idcir- 
co  non  sequitur,  Sicut  se  habet  timor  ser- 
vilis  ad  fidem  informem,  sic  timor  filialis 
ad  fidem  formatam  :  ergo  mutatim,  sicut 
se  habet  fides  informis  ad  fidem  forma- 
tam,  sic  timor  servilis  ad  filialem ;  sed  fi- 
des  formata  et  fides  informis  sunt  idem 
realiter  aut  specie  :  idem  ergo  et  timor 
servilis  et  timor  filialis. 

Praeterea  si  interrogetur,  utrum  timor 
filialis  et  initialis  sint  essentialiter  idem ; 
dicendum,  quod  in  unoquoque  timore  duo 

C  actus  considerantur  :  unus  principalis, 
quem  elicit  timor,  puta  refugere  aliquod 
malum  ;  alius  secundarius,  quem  timor 
imperat,  utpote  facere  aut  dimittere  hoc 
aut  illud  propter  fugam  mali  formidati. 
Itaque  timor  initialis  ac  filialis  quantum 
ad  primum  actum  non  differunt,  quia  ti- 
mere  pcenas  aeternas  non  est  actus  pro- 
prius  timoris  initialis,  sed  timor  ille  com- 
patitur  secum  actum  illum,  sicut  et  timor 
castus  :  imo  actus  timoris  initialis  est,  ti- 
mere  separationem  a  Deo,  sicut  et  casti, 

D  quamvis  non  ita  perfecte.  In  secundo  au- 
tem  actu  differunt,  quoniam  timor  initialis 
non  solum  imperat  actum  seu  cessatio- 
nem  ab  actu,  ne  separetur  a  Deo,  sed 
etiam  ne  patiatur  supplicia  :  quod  non 
convenit  filiali  timori,  qui  ad  solam  sepa- 
rationem  oculum  habet.  Actus  autem  im- 
perati,  per  accidens  comparantur  ad  habi- 
tus  imperantes  :  sicque  timor  initialis  et 
filialis  sunt  habilus  idem  in  substantia, 
differunt  tamen  accidentaliter. 
Praeterea,  ad  actum  clicitum  timoris  ini- 

tialis  et  filialis,  qui  actus  est  timere  sepa-  A 
rationem  a  bono,  duo  requiruntur  :  unum 
ex  parte  subjecti,  puta  possibilitas  sepa- 
rationis,  quod  est  imperfectionis,  quia  de 
impossibili  non  est  timor;  aliud  ex  parte 
objecti,  videlicet  amor  boni  a  quo  quis 
metuit  separari,  quod  est  perfectionis.  Et 
quantum  ad  istud  secundum,  facit  aug- 
mentum  caritatis  crescere  actum  timoris, 
scilicet  quantum  ad  id  quod  perfectionis 
est ;  sed  facit  decrescere,  quantum  ad  id 
quod  imperfectionis  consistit.  Quumque 
habitus  ordinentur  ad  abjiciendum  imper-  B 
fectionem  a  subjecto,  ideo  caritate  cre- 
scente,  crescit  habitus  timoris  casti  et  ini- 
tialis.  Actum  autem  quem  elicit  habitus 
timoris  qui  prius  erat  servilis,  caritas  si- 
militer  facit  decrescere  quantum  ad  pos- 
sibilitatem  pcenae,  quia  quo  major  est  ca- 
ritas,  tanto  est  remotio  major  a  pcena ; 
sed  non  facit  ipsum  crescere  respectu  ad 
suum  objectum,  quoniam  caritas  non  est 
directe  amor  illius  boni  cui  contrariatur 
illa  pcena.  Si  autem  loquamur  de  actu  im- 
perato  ab  istis  duobus  timoribus,  sic  amor  C 
nullo  modo  diminuit  actum  filialis  timo- 
/oann.  iv,  ris;  et  perfecta  caritas  quantum  ad  hoc, 
eum  mittit  foras,  ut  nunquam  jam  oculus 
habeatur  ad  pcenam  in  agendis  vel  dimit- 
tendis.  Actum  vero  timoris  initialis  quan- 
tum  ad  hoc  minuit,  quod  oculum  habet  ad 
pcenam,  non  quoad  hoc  quod  oculum  ha- 
bet  ad  separationem.  Ex  quibus  claret, 
qualiter  timorem  minuat  caritas. 

Postremo  ad  hoc,  an  timor  filialis  ma- 
neat  in  gloria,  respondendum,  quod  timor 
proprie  habet  malum  pro  objecto,  non  D 
quodlibet,  sed  arduum  :  aliter  non  esset 
in  irascibili.  Malum  quippe  quod  faciliter 
potest  vinci  seu  vitari,  non  timemus,  sed 
odimus.  Malum  autem  separationis  a  Deo, 
est  in  arduissimo  constitutum.Idcirco  dum 
possibilitas  incidendi  hoc  malum  tolletur, 
remanebit  adhuc  comparatio  hominis  ad 
Deum  tanquam  ad  arduum  :  sicque  timor 
aufertur  in  patria  quantum  ad  actum  qui 
est  timere  separationem;  et  manebit  quan- 
tum  ad  actum  qui  est  admirari  vel  reve- 


reri  arduum  illud,  quod  fit  quando  ex 
consideratione  altitudinis  tantse  homo  in 
propriam  resilit  parvitatem.  —  Haec  Tho- 
mas  in  Scripto. 

Et  eadem  scribit  in  secunda  secundse,  q.xix. 
ubi  et  addit  :  Timor  servilis  causatur  ex  art.  6. 
sui  ipsius  amore.Quemadmodum  ergo  pro- 
prius  amor  stat  simul  cum  caritate,  ita  et 
timor  servilis.  Amor  vero  sui  tripliciter  se 
habet  ad  caritatem.  Nam  uno  modo  est  ei 
contrarius,  quando  videlicet  in  amore  sui 
constituit  sibi  quis  ultimum  finem.  Secun- 
do  includitur  in  caritate,  ut  dum  homo  di- 
ligit  se  in  Deo  et  propter  Deum.  Tertio  a 
caritate  distinguitur,  nec  tamen  ei  contra- 
riatur  :  sicut  dum  homo  amat  se  ipsum 
propter  proprium  bonum,  non  tamen  in 
hoc  sibi  finem  constituit;  quemadmodum 
etiam  proximum  quis  diligere  potest  spe- 
ciali  affectione  cognationis  seu  alterius 
communionis  humanee  prseter  Dei  dilecti- 
onem,  dummodo  affectio  illa  referibilis 
sit  ad  Deum  et  caritatem.  Consimiliter,  ti- 
mor  pcense  includitur  uno  modo  in  carita- 
te,  quia  a  Deo  separari  est  maxima  pcena, 
quam  maxime  refugit  caritas,  et  hoc  per- 
tinet  ad  castum  timorem.  Alio  modo  timor 
pcenae  caritati  contrariatur,  dum  scilicet 
malum  pcense  timetur  tanquam  maximum 
malum  ac  principale  :  sicque  timor  servi- 
lis  cum  caritate  non  manet.  Tertio,  timor 
pcenee  realiter  distinguitur  a  filiali  timore, 
quando  timet  quis  malum  pcenale  in  quan- 
tum  est  naturali  ac  proprio  bono  con- 
trarium.  Non  tamen  hoc  penitus  caritati 
contrariatur,  quoniam  pcena  non  timetur 
finaliter  tanquam  potissimum  malum.  Ta- 
lis  ergo  timor  manet  cum  caritate.  Non 
tamen  vocatur  servilis,  nisi  dum  malum 
pcenae  principaliter  formidatur.  Hinc  timor 
servilis  in  quantum  servilis,  non  manet 
cum  caritate,  quamvis  substantia  hujus  ti- 
moris  possit  cum  ea  manere.  —  Hsec  in 
Summa.  Quibus  per  omnia  Petrus  con- 
cordat. 

Richardus  quoque,  qui  tamen  de  ultima 
quyestione  duas  narrat  opiniones  :  unam 
communem  jam  tactam,  cui  Thomas,  Bo- 

naventura  aliique  communiter  dant  assen- 
sum,  et  aliam  specialem  :  Aliis  (dicit)  vi- 
detur,  quod  resilitio  ista  nequeat  dici  actus 
timoris  nisi  aequivoce,  quia  nil  aliud  est 
quam  ex  consideratione  divinae  magnitu- 
dinis  ac  propriae  parvitatis,  se  sub  Deo 
perfectissime  humiliare.  Humiliatio  autem 
timor  dici  non  valet  nisi  aequivoce  aut  si- 
militudinarie.  Prseterea  secundum  Papiam, 
reverentia  est  honor  exhibitus  cum  pavo- 
re:sicque  in  patria  si  poneretur  reverentia 
talis,  esset  ibi  et  pavor.  Ideo  dicunt,  quod 
ibi  est  reverentia,  in  quantum  accipitur 
pro  exhibitione  honoris  absque  omni  ti- 
more.  —  Verumtamen  quum  non  sit  con- 
tradicendum  communi  opinioni,praesertim 
quando  pro  ea  sunt  auctoritates  Scripturae, 
videtur  mihi  dicendum,  quod  donum  ti- 
moris  manet  in  patria  quantum  ad  habi- 
tum,  et  quantum  ad  aliquem  actum,  qui 
erit  ille  quem  prima  assignat  opinio,  ut- 
pote  resilitio  praeinducta,  vel  jucundatio 
seu  gaudium  actuale  de  evasione  divinae 
offensae,  sub  qua  ratione  divina  offensa 
est  arduum  malum.  Isteque  actus  perfe- 
ctissime  manet  in  patria.  Haec  Richardus. 

Praehabitis  quoque  concordat  Albertus, 
et  tenet,  quod  actus  doni  timoris  sit  reve- 
reri,  ac  modo  praefato  in  parvitatem  pro- 
priam  resilire:quam  resilitionem  nominat 
fugam  mali.  Et  donum  timoris  dicit  esse 
habitum  infusum,  qui  est  timor  initialis 
et  filialis,  qui  ambo  secundum  essentiam 
idem  sunt  et  differunt  statu,  quemadmo- 
dum  caritas  imperfecta  et  perfecta  :  ita 
quod  timor  initialis  proficiendo  fit  filialis, 
sicque  evacuatur  quantum  ad  id  quod 
commune  habet  cum  timore  servili,  quod 
est  malum  vitare  et  bonum  efficere  ex  hor- 
rore  atque  intuitu  pcenae.Sicque  tam  timor 
initialis  quam  filialis  potest  dici  unum 
septem  donorum  Spiritus  Sancti ;  sed  ti- 
mor  initialis  secundum  statum  imperfe- 
ctum,  timor  vero  filialis  secundum  statum 
doni  perfectum  :  quod  etiam  affirmat  Ri- 
chardus. 

Postremo  Durandus  :  Divisio  (inquit)  li- 
inoris  iu  timorem  filialem,  initialem,  ser- 


A  vilem,  non  accipitur  omnino  secundum 
rationes  objectorum  formales,  sed  secun- 
dum  quod  per  ipsum  aliquo  modo  ad 
Deum  convertimur,  vel  ab  ipso  avertimur. 
Timor  quoque  hic  sumitur  non  solum  stri- 
cte  et  proprie,  prout  respicit  malum  diffi- 
cile  seu  arduum,  sed  large,  prout  concer- 
nit  quodcumque  malum,  dato  quod  non 
sit  difficile  nec  arduum  ad  vincendum  : 
quod,  proprie  loquendo,  magis  spectat  ad 
odium,  quam  ad  timorem.  Omne  quippe 
malum  odibile  est,  sed  non  omne  malum 

B  est  timendum  :  imo  solum  illud  quod  cum 
difficultate  vincitur.  Ideo  malum  culpae 
secundum  se  non  est  proprie  timendum, 
quum  in  nostra  sit  potestate,  quia  omne 
peccatum  voluntarium  est.  Potest  tamen 
timeri  non  secundum  se,  sed  propter  oc- 
casiones  adjunctas,  quas  quandoque  diffi- 
cile  est  vitare,  et  quibus  concurrentibus 
difficile  est  culpam  evadere.  Denique,  per 
timorem  qui  consistit  in  fuga  culpae,  ad 
Deum  convertimur.  Alius  timor  consistit 
in  vitatione  mali  pcenae.  Pcena  quoque  est 

C  duplex.  Una,  pro  cujus  vitatione  peccatum 
quandoque  committitur,  ut  sunt  pcenae 
temporales,  per  quarum  timorem  a  Deo 
avertimur,  et  vocatur  timor  mundanus  si- 
ve  humanus.  Alia  est  pcena,  pro  cujus  vi- 
tatione  nunquam  peccatur,  sed  peccatum 
vitatur,  ne  malum  hoc  infligatur,  ut  sunt 
inferni  supplicia  :  per  quem  timorem  ad 
Deum  convertimur.  Haec  Durandus. 

In  quibus  videtur  obscurum  quod  dicit, 
malum  culpae  proprie  timendum  non  esse. 
Nempe  quum  malum  sit  timoris  objectum, 

D  quanto  malum  culpae  pejus  est  malo  pce- 
nae,  tantum  est  plus  timendum.  Nec  ra- 
tio  illa  subjuncta  videtur  valere.  Quamvis 
enim  in  nostra  sit  potestate  ac  voluntate 
peccare,  ita  quod  non  compellimur  abso- 
lute  nec  necessitamur  peccare,  ita  quod  si 
fecerimus  quod  in  nobis  est,  praeservabi- 
mur  a  peccato;  non  tamen  sine  speciali 
Deitatis  auxilio  valemus  omne  peccatum 
vitare.  Fomes  quoque  vehementer  inclinat 
ad  vitia,  et  ratio  humana  ex  se  valde  insta- 
bilis   est,  atque  voluntas  ad   peccandum 


LIBER   III   SENTENTIARUM.   —   DIST.   XXXV  565 

Sap.  ix,  15.  pronissima.  Sed  et  corpus  corruptibile  ag-  A  tum  per  suam  justitiam  infligit  mala  pce- 

gravat,  ita  etiam  quod  cessantibus  extrin-  nalia  pro  peccatis,  et  in  quantum  separari 

secis  occasionibus,  incitationibus  tentati-  ab  eo,  est  malum  et  pessimum.  Similiter 

onibusque  peccandi,  adhuc  difficillimum  respondetur  ad  istud,  utrum  Deus  possit 

sit  ex  intrinsecis  principiis  vitare  pecca-  odiri.  Haec  Richardus. 

ta  :  imo  etsi  venialia  singula,  non  tamen  Hinc  Thomas  in  secunda  secundae,  quae- 

omnia  queunt  vitari.  Ideo  dixit  Jeremias  :  stione  nonadecima,  loquitur  :  Qiiemadmo-    art.  i. 

/er.x,23.  Non  est  in  homine  via  ejus,  nec  viri  est  ut  dum  spes  primo  et  directe  concernit  aeter- 

ambulet  et  dirigat  gressus   suos.  Idcirco  nam  beatitudinem  ut  objectum,secundario 

oportet  nos  coram  Deo  jugiter  esse  custo-  autem  divinum  auxilium  cui  innititur,  sic 

ditos,  sollicitos,  timoratos,  ne  offendamus.  timor  primo  respicit  suum  objectum,  ut- 

Praeterea  quaeri  potest,  quum  malum  sit  B  pote  malum  quod  refugit,  et  sic  Deus  non 

timoris  objectum,  quomodo  Deus,  qui  est  est  objectum  timoris;  secundo  id  a  quo 

ipsa  bonitatis  essentia,  dicatur  timendus.  malum  infligi  potest  ac  provenire,  et  sic 

Ad  quod  respondet  Richardus  :  Deum  est  timoris  objectum  dupliciter  :  primo, 

posse   timeri,   dupliciter  potest   intelligi.  quoniam  malum  pcenae  infligit  pro  culpa ; 

Primo,  per  se,  et  sic  timeri  non  potest,  secundo,  per  comparationem  ad  ipsum.  Sic 

nisi  aequivocando  nomen  timoris,  utpote  enim  accidit  nobis  malum  culpae,  si  nunc 

illud  sumendo  pro  resilitione  in  propriam  separamur  ab  ipso,  malum  quoque  aeter- 

parvitatem  ex  consideratione  magnitudi-  nae  miseriae  seu  pcena  damni,  hoc  est  ca- 

nis  Dei.  Secundo,  per  accidens,  in  quan-  rentia  visionis  beatificae  in  futuro. 


DISTINCTIO   XXXV 

A.  Quomodo  differant  sapientia  et  scientia. 

OST  praemissa  diligenter  considerandum  est,  in  quo  differat  sapientia  a 
scientia.  De  hoc  Augustinus  ita  ait  :  Philosophi  disputantes  de  sapientia,  Aug.de th- 
defmierunt  eam  dicentes  :  Sapientia  est  rerum  divinarum  humanarumque  "^„.'3.'  ' 
scientia.  Ego  quoque  utrarumque  rerum  cognitionem,  id  est  divinarum  et  huma- 
narum,  et  sapientiam  et  scientiam  dici  posse  non  nego.  Verum  juxta  distinctionem 
Apostoli  qua  dixit,  Alii  datur  sermo  sapientige,  alii  sermo  scientiae,  illa  definitio  icor.xn.s. 
dividenda  est,  ut  rerum  divinarum  cognitio  sapientia  proprie  nuncupetur,  huma- 
narum  vero  rerum  cognitio  proprie  scientiae  nomen  obtineat.  Neque  vero  quidquid 
sciri  ab  homine  potest  in  rebus  humanis,  ubi  plurimum  supervacuee  vanitatis  et 
noxiae  curiositatis  est,  huic  scientise  tribuo,  sed  illud  tantum  quo  fides  saluberrima, 
quse  ad  veram  beatitudinem  ducit,  gignitur,  nutritur,  defenditur,  roboratur  :  qua 
scientia  non  pollent  fideles  plurimi,  quamvis  polleant  ipsa  fide  plurimum.  Aliud  est 
enim  scire  tantummodo  quid  homo  credere  debeat  propter  adipiscendam  vitam 
beatam  ;  aliud  est  scire  quomodo  hoc  ipsum  et  piis  opituletur  vel  contra  impios 
defendatur  :  quae  proprio  vocabulo  appellatur  scientia.  De  his  quoque  duabus  virtu- 
tibus,  idem  Augustinus  differentiam  inter  eas  assignans,  super  Psalmum  ait  :  Distat  Aug.inps. 

1 35,  n.  8. 

sapientia  a  scientia,  testante  sancto  Job,  qui  quodammodo  singula  defmiens,  ait  : 


P 

/06  xxvm,  Sapientia  est  pietas,  scientia  vero  est  abstinere  a  malis.  Pietatem  vero  hoc  loco 

28 

posuit  Dei  cultum,  quae  Graece  dicitur  6scas6£ia,  quae   est  in  cognitione  et  dile- 

ctione  ejus  quod  semper  est  et  incommutabiliter  manet,  quod  Deus  est.  Abstinere 

PhiUpp.n,  vero  a  malis,  est  in  medio  pravae  nationis  prudenter  conversari.  Idem  quoque  inter 

15 

Aug.de  Tri- hasc  duo  aperte  distinguens,  ait  in  libro  duodecimo  de  Trinitate  :  Distat  ab  aeter- 

X1W22!    norum  contemplatione  actio  qua  bene  utimur  temporalibus  rebus ;  et  illa  sapientiae, 

haec  scientiae  deputatur,  quamvis  et  illa  quae  sapientiae  est,  possit  nuncupari  scientia, 

1  Cor.  xiii,  ut  Apostolus  asserit,  ubi  dicit   :   Nunc  scio  ex   parte ;  quam   scientiam   profecto 

contemplationis  Dei  vult  intelligi.  In  hoc  ergo  differentia  est,  quia  ad   contempla- 

tionem  sapientia,  ad  actionem  vero  scientia  pertinet.  —  Ecce  aperte  demonstratum 

est,  in  quo  differant  spiritus  sapientiae  et   spiritus  scientiae,  scilicet  ut  sapientia 

Aug.deTri-  divinis,  scientia  humanis  attributa  sit  rebus.  Et  ut  docet  Augustinus,  utrumque 

xmtn.24.   agnoscimus  in  Ghristo,  scilicet  et  rem  divinam  et  rem  humanam  :  et  ideo  de  ipso 

joann.i,u.  habemus  sapientiam  et  scientiam.  Quum  enim  legitur,  Verbum  caro  factum  est;  in 

Yerbo  intelligitur  verus  Dei  Filius,  in  carne  agnoscitur  verus  hominis  filius.  Item, 

quum  dicitur,  Vidimus  plenum  gratiae  et  veritatis ;  gratiam  referamus  ad  scientiam, 

et  veritatem  ad  sapientiam  :  quia  in  Ghristo  sapientia  et  scientia  fuit  plenarie,  et 

nos  scientiam  et  sapientiam  de  eo  habemus,  qui  est  Deus  et  homo. 

B.  In  quo  differat  sapientia  ab  intellectu. 

Ostensa  differentia  inter  scientiam  et  sapientiam,  quid  distet  inter  sapientiam 
et  intellectum  videamus.  In  hoc  differunt  illa  duo,  quia  sapientia  proprie  est  de 
aeternis,  quae  Veritati  aeternae  contemplandae  intendit;  intelligentia  vero  non  modo 
de  aeternis  est,  sed  etiam  de  rebus  invisibilibus  et  spiritualibus  temporaliter  exortis. 
Per  eam  enim  et  natura  summa  quae  fecit  omnes  naturas,  id  est  divina,  conside- 
ratur,  et  quae  post  ipsam  sunt  spirituales  et  invisibiles  naturae,  ut  angeli  et  omnes 
animae  bonae  affectiones,  conspiciuntur.  In  hoc  ergo  differentia  est,  quia  sapientia 
Creator  tantum  conspicitur,  intellectu  vero  et  Greator  et  creatura  quaedam.  Item, 
intellectu  intelligibilia  capimus  tantum,  sapientia  vero  non  modo  capimus  superiora, 
sed  etiam  in  cognitis  delectamur.  Sic  ergo  distingui  potest  inter  illa  tria,  scilicet 
intellectum,  scientiam  et  sapientiam  :  scientia  valet  ad  rerum  temporalium  rectam 
administrationem,  et  ad  bonam  inter  malos  conversationem,  intelligentia  vero  ad 
Greatoris  et  creaturarum  invisibilium  speculationem,  sapientia  vero  ad  solius  aeternae 
Veritatis  contemplationem  et  delectationem. 

G.  Quod  intellectus  et  scientia  de  quibus  hic  agitur,  non  sunt 
illa  quaz  naturaliter  habet  homo. 

Et  notandum,  quod  intellectus  et  scientia  quae  dicuntur  dona  Spiritus  Sancti, 
alia  sunt  ab  intellectu  et  scientia  quae  naturaliter  sunt  in  anima  hoininis.  Hae  enim 

virtutes  sunt  quae  per  gratiam  infunduntur  animis  fidelium,  ut  per  eas  recte  vivant ; 
illa  vero  naturaliter  habet  homo  ex  beneficio  creationis,  a  Deo  tamen.  Per  has  autem 
virtutes  quae  dicuntur  dona  Spiritus  Sancti,  illa  naturalia  reformantur  atque  adju- 
vantur  :  ut  verbi  gratia,  intellectus  naturalis  peccato  obtenebratus,  per  virtutem 
quamdam  et  gratiam  quae  dicitur  spiritus  intelligentiae,  reformatur  atque  adju- 
vatur  ad  intelligendum  ;  ita  et  per  illam  virtutem  quas  dicitur  spiritus  sapientiae, 
juvatur  atque  erigitur  mentis  ratio  ad  contemplationem  et  delectationem  aeternae 
Veritatis. 

D.  Quod  sapientia  ista  Dei  est,  nec  est  illa  qum  Deus  est. 

Illud  etiam  sciendum  est,  quod  sapientia  de  qua  nunc  disserimus,  non  est  illa  Aug.de Tri- 
sapientia  Dei  (ut  ait  Augustinus)  quae  Deus  est,  sed  hominis  sapientia.  Verum-  °jjfne.'1"b' 
tamen  secundum  Deum  est,  ac  verus  et  praecipuus  cultus  ejus  est.  Si  ergo  colat  ibid.  n.  is. 
mens  hominis  Deum,  cujus  ab  eo  capax  facta  est  et  cujus  esse  particeps  potest, 
sapiens  ipsa  fit,  et  non  sua  luce  sed  summae  illius  lucis  participatione  sapiens  fit. 
Ista  ergo  hominis  sapientia  etiam  Dei  est;  verum  non  ita  Dei  est,  ut  ea  sapiens  sit 
Deus.  Non  enim  participatione  sui  sapiens  est  Deus,  sicut  mens  participatione  Dei. 
Sic  etiam  dicitur  justitia  Dei,  non  solum  illa  qua  ipse  justus  est,  sed  etiam  illa 
quam  dat  homini  quum  justificat  impium. 


SUMMA 
DISTINCTIONIS    TRICESIM^E    QUINT,E 

COMPLETA  determinatione  de  donis  in 
generali,  atque  in  speciali  de  dono  ti- 
moris,quod  est  in  appetitu  superiori,  modo 
prosequitur  in  speciali  de  donis  perfici- 
entibus  intellectum,  quae  suht  sapientia, 
scientia,  et  habitus  intellectualis,  super- 
naturalis,  infusus,  qui  intellectus  vocatur  : 
quorum  definitiones  seu  descriptiones  in-  B 
ducit,  et  qualiter  ab  invicem  distinguantur 
ostendit. 

QU^STIO    PRIMA 

HIc  quaeritur,  Utrum  ista  sunt  do- 
na  Spiritus  Sancti. 
Videtur   quod   non.    Primo,    quia   sunt 
habitus  naturales  et  virtutes  intellectua- 


les,  de  quibus  in  Ethicis  tractat  Philoso- 
phus,  qui  etiam  metaphysicam  vocat  sa- 
pientiam,  et  primo  Posteriorum  definit 
scientiam,  quod  sit  cognitio  rei  per  cau- 
sam.  —  Secundo,  Apostolus  sapientiam  et  icor.xn, 
scientiam  computat  inter  dona  gratiae  gra- 
tis  datae,  quae  sine  caritate  queunt  habe- 
ri;  dona  autem  caritati  semper  conjuncta 
sunt.  —  Videtur  quoque  quod  definitiones 
in  littera  positae,  sint  ineptae,  quum  dici- 
tur  :  Sapientia  est  rerum  divinarum  hu- 
manarumque  notitia.  Creati  enim  et  incre- 
ati  non  est  una  notitia,  quum  sint  objecta 
infinite  distantia. 

Circa  haec  scribit  Albertus  :  Triplex  po- 
nitur  definitio  sapientiae.  Prima  est  :  Sa- 
pientia  est  cognitio  divinorum.  Secunda  : 
Sapientia  est  in  cognitione  et  dilectione 
ejus  quod  semper  et  immutabilifer  ma- 
net,  quod  utique  Deus  est.  Gregorius  quo- 
que  :  Sapientia,  ait,  est  donum  spe  et 
certitudine  aeternorum  mentem  reficiens. 

Harum  descriptionum  prima  respicit  ma-  A  dam  lumen  acceptum  a  Deo  simplex,  in 


teriam  circa  quam  est  sapientia,secundum 
quod  est  in  genere  cognitionis  :  quia  non 
ponitur  tantum  in  genere  uno,  sed  in  di- 
versis.  Idcirco  secunda  respicit  ea  quae  po- 
nuntur  in  genere  affectus,quae  sunt  cogni- 
tio  et  dilectio,  id  est  dilecti  cognitio,  qusc 
propria  est  intellectus  et  affectus,  et  non 
solius  affectus,  sicut  caritas  in  simplici 
est  affectu.  Tertia  autem  descriptio  datur 
per  effectum  consequentem  ipsum  do- 
num  :  ideo  non  designat  quidditatem  sa- 


quo  videntur  operabilium  rationes  perti- 
nentium  ad  bene  vivendum.  Idcirco  se  ha- 
bet  ad  prudentiam  sicut  perfectior  et  me- 
lior  habitus  operabilium.  Sed  sicut  fides 
est  lumen  ad  credibilia,  ita  donum  scien- 
tiae  est  lumen  et  simplex  similitudo  veri- 
tatis  divinae  atque  aeternae  justitiae,  sub 
quo  videntur  divinae  rationes  operabilium 
per  nos,  quae  pertinent  ad  modum  vivendi 
sobrie  ac  meritorie,  sicut  dicit  Apostolus  : 
Sobrie  et  juste  et  pie  vivamus  in  hoc  sae-  tu.  11,12 


pientiae,  sed  propriam  operationem  ejus.  B  culo.  Haec  ergo  scientia  est  tantum  de  his 


Itaque  sapientia  non  est  fides,  quamvis 
sit  de  eisdem  :  est  enim  aliud  lumen.  Imo 
sicut  fides  est  lumen  sub  quo  videntur  ar- 
ticuli,  sic  sapientia  ista  est  quoddam  lu- 
men  supernum  infusum  sub  quo  videntur 
atque  gustantur  divina  per  experientiam. 
Sicque  sapientiae  donum  est  gustus  Dei  in 
donis  suis,  quemadmodum  divinus  Diony- 
De  Divin.  sius  de  beato  asserit  Hierotheo,  quod  pa- 
tiendo,experiendo  et  gustando  divina,didi- 
cit  ea.  Lumen  igitur  lucens  et  calefaciens 


nom.  c.  11. 


quae  sunt  operabilia  per  nos  :  nec  est  ta- 
men  prudentia,  quia  prudentia  innititur 
rationibus  humanis,  accipitque  directio- 
nem  ab  illis ;  non  autem  scientia,  quia 
divino  innititur  lumini,  quod  illuminat  ad 
conversationem  secundum  rationes  divi- 
nas.  Aliter  quoque  regit  prudentia,  et  ali- 
ter  ista  scientia,  et  ad  aliud  quoad  proxi- 
mum  finem  :  quia  prudentia  regit  per 
rationes  juris  humani,  et  ad  honestum 
secundum  statuta  civitatum  et  plebiscita; 


ad  hujusmodi  cognitionem,  est  sapientia  C  scientia  vero  per  rationes  divinas,  atque 


quae  est  donum,  quia  in  fide  non  ita  gusta- 
tur  Deus.  Cognitio  etiam  divinorum  quam 
habent  mali  atque  gentiles  philosophi  ac 
Judaei,  est  cognitio  speculativa  et  habitus 
acquisitus  per  studium  et  doctrinam,  nec 
est  lumen  ignitum  faciens  experimentum 
dulcedinis  Dei  in  donis  suis  quibus  sancti- 
ficat  animam.  Haec  est  sapientia  salutaris 
proprie  dicta,  quae  circa  divina  versatur, 
et  differt  a  dono  scientiae,  quae  est  lumen 
divinum  ad  cognoscendum  operabilia  ad 


ad  sanctam  conversationem  commendan- 
tem  se  ad  omnem  conscientiam  homi- 
num,  sicque  magis  respicit  sanctum  quam 
honestum.  —  Praeterea  si  quaeratur,  an 
ista  scientia  versetur  circa  Christi  hu- 
manitatem  ;  dicendum,  quod  non  est  de 
Christi  humanitate,  nisi  in  quantum  illa 
humanitas  est  exemplar  regens  ac  diri- 
gens  vitam  nostram  in  opere  et  doctri- 
na.  Si  vero  humanitas  Christi  considere- 
tur  ut  Verbo  aeterno  unita,  sic  in  ea  sa- 


hanc  vitam  spectantia  :  ideo  docet  idonee  D  por  est  deitatis,  et  ad  sapientiae  pcrtinet 
conversari  inter  iniquos.  —  Donum  quo-      donum. 


que  intellectus  non  est  per  gustum,  sed 
potius  est  lumcn  datum  a  Deo  ad  cogni- 
tionein  crcaturae  in  qua  resultat  Deus  per 
gratiam  sive  per  gloriam,  ut  est  spiri- 
tualis  intellectualisque  creatura  :  in  quo 
lumine  gratuite  cognoscimus  dispositiones 
ccelestium,  et  tendimus  in  Deum  sicut  dis- 
ponentem. 

[nsuper  differt  seientiae  donum  a  virtu- 
te  prudentisB  :  quia  scientia  ista  est  quod- 


Hoc  etiam  advertendum,  quod  pruden- 
tiae,  quae  est  cognitio  practica  agibilium, 
correspondent  duo  dona.  Prudcntia  nam- 
que  civilis  est  utens  rationibus  juris  na- 
turalis  et  humani,  sed  non  elevatur  ad 
rationes  quae  divinitus  inspirantur, nisi  per 
donum  Spiritus  Sancti.  Illao  autem  ratio- 
nes  quae  divinitus  inspirantur,  ccrtissimae 
sunl.  Et  hoc  contingit  dupliciter  :  priino, 
secunduin  ea  ad  quac  omnes  tenentur,  et 

ita  elevatur  per  donum  scientiae ;  secundo, 
penes  ea  ad  quae  non  omnes  tenentur,  sic- 
que  exaltatur  per  donum  consilii.  —  De- 
nique  consilium  donum  est,  prout  dicitur 
quasi  active,  a  dando  consilium ;  non  ut 
passive  accipitur,  a  recipiendo  consilium. 
Et  primo  modo  significat  plenitudinem 
quamdam  luminis  dirigentis  in  dubiis  : 
sicque  fuit  in  Christo,  et  exemplariter  est 
in  Deo.  Sed  secundo  modo  sumptum  con- 
silium,  est  dubitantis  et  ignorantis  natu- 
rae,  ut  asserit  Damascenus.  Actus  autem 
consilii  in  quibus  ab  aliis  donis  differt, 
sunt  per  lumen  divinitus  inspiratum  diri- 
gere  in  altioribus  bonis,  ad  quse  facienda 
et  cognoscenda  non  sufficit  homo  per  com- 
munem  virtutem  prudentiae  :  sicut  omnia 
vendere  et  dare  pauperibus,  atque  in  ta- 
libus  desuper  moveri  ac  regi.  Dirigitque 
consilium  istud  fortitudinis  donum.In  ma- 
gnis  enim,  in  quibus  non  sufficimus  sine 
adjutorio  speciali,  et  ad  quse  non  omnes 
tenentur,  dirigit  donum  consilii,  quod  est 
lumen  dirigens  in  aggressu  arduorum  su- 
pra  industriam  hominis  elevatorum,  quse 
ad  statum  perfectionis  Christus,  Dei  Sapi- 
entia,  promulgavit.  Et  hoc  consilium  do- 
num  est  quod  accipiunt  fideles  a  Spiri- 
tu  Sancto  ut  impleant  evangelica  Christi 
consilia.  Alio  modo  consilium  nominatur 
generalis  praeordinatio  faciendorum  cum 
praevisione  exitus  operis  ac  finis,  et  hoc 
consilium  non  est  donum.  —  Haec  Al- 
bertus. 

At  vero  Thomas  respondendo  ad  istud, 
utrum  sapientia  sit  donum  :  Sapientia,  in- 
quit,  secundum  nominis  sui  usum  impor- 
tare  videtur  eminentem  quamdam  suf- 
ficientiam  in  cognoscendo,  ut  et  in  se 
certitudinem  habeat  de  magnis  et  mira- 
bilibus  quae  aliis  sunt  ignota,  et  possit  de 
omnibus  judicare  (quoniam  unusquisque 
bene  judicat  quae  cognoscit),possit  et  alios 
per  eamdem  eminentiam  ordinare.  Haec 
autem  sufficientia  in  quibusdam  est  per 
studium  et  doctrinam  vivacitati  intellectus 
adjuncta,  talisque  sapientia  a  Philosopho 
sexto  Ethicorum  ponitur  viitus  intellectu- 


A  alis.  In  quibusdam  vero  sufficientia  talis 
accidit  per  quamdam  ad  divina  affinita- 
tem,  sicut  de  Hierotheo  S.  Dionysius  re-    ne  Divin. 
fert.  De  talibus  ait  Apostolus  :  Spiritualis  "c^.^is. 
homo  judicat  omnia;  Joannes  quoque  apo- 
stolus  :  Unctio  ejus  docebit  vos  de  omni-  Uoann.  u, 
bus.  Denique,  sicut  sapientia  quae  est  vir- 
tus  intellectualis,  se  habet  ad  intellectum 
principiorum,  ita  quod  ipsum  quodammo- 
do  comprehendit,  ut  septimo  dicitur  Ethi- 
corum,secundum  quod  ex  principiis  nego- 
tiatur  circa  altissima  et  difficillima,  atque 

B  de  his  quodammodo  ordinat  alia,  in  quan- 
tum  cuncta  reducit  ad  unum  principium, 
et  ejus  est  disputare  contra  negantes  ipsa; 
ita  sapientia  quae  est  donum,  se  habet  ad 
fidem,  quae  est  cognitio  simplex  articulo- 
rum,  qui  sunt  principia  totius  sapientiae 
christianae.  Procedit  enim  sapientiae  do- 
num  ad  quamdam  deiformem  contempla- 
tionem,  et  quodammodo  explicitam,  ar- 
ticulorum  quos  fides  sub  quodam  modo 
involuto  tenet  secundum  humanum  mo- 
dum.  Quod  autem  sapientia  in  littera  ap- 

C  pellatur  pietas  seu  latria,  praedicatio  est 
non  per  essentiam,  sed  per  causam.  — 
Quumque  sapientiae  sit  de  aliis  judicare 
ac  ordinare,  oportet  eam  esse  de  rebus 
altissimis  ac  divinis,  quia  judicium  de  re- 
bus  fieri  nequit  nisi  per  ea  quae  sunt  lex 
et  regula  rerum  ipsarum.  Superiora  au- 
tem  semper  sunt  regula  inferiorum.  Hinc 
quamvis  intentio  quandoque  ab  infimis 
incipiat  et  ad  suprema  ascendat,  judicium 
tamen  nunquam  perficitur  nisi  per  supe- 
riora,  in  quae  inferiora    resolvuntur.   Est 

D  quoque  aliquid  altissimum  vel  simplici- 
ter,  ut  increatum,  de  quo  proprie  est  sa- 
pientia ;  vel  in  certo  genere,  et  instructus 
in  illo,  vocatur  sapiens  in  genere  tali.  — 
Denique,  sapientia  quae  est  donum,  essen- 
tialiter  et  subjective  est  in  intellectu.  Atta- 
men  quum  includat  unionem  cum  divinis, 
quantum  ad  hoc  respicit  voluntatem,  et 
dicitur  esse  in  ea  quantum  ad  suum  com- 
plementum. 

Practerea  intellectus  est  donum.  Intelle- 
ctus  namque  secundum  nomen  suum  co- 

gnitionem  designat  pertingentem  ad  intima 
rei.  Unde  quum  sensus  et  imaginatio  occu- 
pentur  circa  accidentia,  qua?  quasi  circum- 
stant  rei  essentiam,  intellectus  pertingit 
ad  ipsam  essentiam.  Idcirco,  secundum 
Philosophum  tertio  de  Anima,  objectum 
intellectus  est  quod  quid  est.  Verum  in 
apprehensione  essentia?  est  differentia.  Ali- 
quando  enim  apprehenditur  essentia  per 
se  ipsam  :  qui  modus  cognoscendi  convenit 
substantiis  separatis,  quae  ob  hoc  intelli- 
gentia?  nuncupantur.  Interdum  vero  ad 
intima  rei  non  pervenitur  nisi  per  cir- 
cumposita,  sicut  per  ostia  qua?dam  :  qui 
modus  hominibus  convenit,  qui  ex  effe- 
ctibus  et  proprietatibus  rei  procedunt  ad 
essentia?  ejus  notitiam.  Quod  quum  fiat 
per  discursum,  apprehensio  hominis  ratio 
vocatur,  ita  quod  si  aliqua  sine  discursu 
cognoscit,  horum  non  dicitur  esse  ratio, 
sed  intellectus.  Et  primo  modo  intelle- 
ctus  potentia  est;  secundo,  habitus  primo- 
rum  principiorum  vocatur.  Quemadmodum 
etiam  mens  humana  ad  rei  essentiam  non 
pertingit  nisi  per  accidentia,  ita  nec  ad 
spiritualia  nisi  per  corporalia.  Hinc  fides, 
[  Cor.  xin,  qua?  spiritualia  per  speculum  in  a?nigmate 
apprehendit,  humano  modo  perficit  men- 
tem;  et  ideo  virtus  est.  Si  vero  superna- 
turaliter  mens  in  tantum  elevetur,  ut  ad 
spiritualia  capienda  introducatur,  hoc  est 
supra  modurn  humanum,  et  fit  per  donum 
quod  dicitur  intellectus  :  qui  ut  donum, 
es1  habitus  supernaturalis  infusus,  qui  de 
auditis  mentem  illustrat,  ut  instar  pri- 
morum  principiorum  audita  mox  appro- 
bentur. 

Pra?terea  si  qua?ratur,  an  donum  hoc 
habeat  actum  specialem;  diccndum,  quod 
vis  intellectiva  ad  spiritualia  duobus  mo- 
dis  ingreditur.  Primo  per  viam  remotionis 
seu  abnegationis,  removendo  corporalium 
proprietates  a  spiritualibus  rebus.  Secun- 
do,  intuitum  in  ipsa  spiritualia  pro  posse 
figendo.  Et  primus  modus  potissime  con- 
venil  stalni  visB,  quia  in  hoc  perficitur 
cognitio  via?,  ut  intelligamus  Deum  super 
oinnia  corporalia  atque  creata  incompara- 


A  biliter  elevatum.  Ad  secundum  autem  mo- 
dum  pertingere  non  valemus  in  via  hac, 
potissime  quoad  Deum,  quem  hic  non  nisi 
per  creata  possumus  contemplari.Quod  ta- 
men  infirmam  mentem  dulciter  refocillat. 
Nempe  ut  de  Animalibus  scribit  Philoso- 
phus,amans  in  parva  apprehensione  amati 
plus  delectatur,  quam  in  magna  notitia 
aliorum.  Idcirco,  ut  ipse  subjungit,  modi- 
cum  illud  quod  de  substantiis  separatis 
cognoscimus,  desiderabilius  delectabilius- 
que  consistit,  quam  quidquid  de  aliis  re- 

B  bus  scimus. 

Insuper  donum  intellectus  a  dono  sapien- 
tia?  differt,  quoniam  intellectus  simplicem 
apprehensionem  importat ;  sapientia  vero 
plenitudinem  quamdam  certitudinis  ad  ju- 
dicandum  de  apprehensis.  Ideo  intellectus 
pertinere  videtur  ad  viam  inventionis,  sa- 
pientia  ad  viam  judicii.  Quumque  judi- 
cium  nequeat  esse  de  apprehensis  nisi  per 
suprema,  quibus  sapiens  conjungitur  men- 
te,  ut  quasi  in  superiori  locatus,  de  omni- 
bus  judicet,  qua?  unio  fit  per  dilectionem; 

C  ideo  sapientia  est  principaliter  circa  di- 
vina,  in  quibus  habet  delectationem  ex 
dilectione  causatam.  Intellectus  autem  in- 
differenter  est  circa  omnia  apprehensa,  et 
quantum  in  se  est,  non  importat  delecta- 
tionem  in  eis  ex  amore  causatam. 

At  vero  scientia  ut  est  donum,  est  de 
rebus  creatis.  Et  sicut  in  sensibus  corpo- 
ris  ille  qui  pertinet  ad  esse,  est  in  omni- 
bus  membris,  scilicet  tactus;  illi  autem 
qui  sunt  ad  bene  esse,  sunt  tantum  in 
capite,  per  quod  alia  membra  reguntur  : 

D  ita  est  de  donis  gratuitis  qua?  in  Ecclesia 
dantur.  Ea  namque  qua?  sunt  de  necessita- 
te  salutis,  dantur  Christifidelibus  univer- 
sis;  qua?  autem  pertinent  ad  bene  esse,  ut 
gratia?  gratis  data?,  non  dantur  omnibus 
Christi  membris,  ut  gratia  miraculorum, 
sed  pra?ordinatis  ad  hoc  ad  fidei  a?difica- 
tionem.  Quum  ergo  scientia  ista  sit  do- 
num,  et  sit  circa  creata,  de  ratione  ejus 
est  illa  scientia  qua?  est  necessaria  saluti. 
Ad  salutem  vero  necessarium  non  est  sci- 
re  entium  quidditates  et  definitiones,  sed 

quid  agendum,  quid  vitandum  exsistat. 
Idcirco  est  practica,  non  contemplativa, 
et  per  eam  homo  certitudiuem  accipit  de 
agendis  et  dimittendis ;  et  in  hoc  a  pru- 
dentia  differt,  quae  conjecturaliter  et  aesti- 
mative  magis  quam  certitudinaliter  judicat 
de  agendis.  Hinc  donum  hoc  a  certitudine 
judicii  nomen  sortitur.  Scientia  demum 
quae  ad  defensionem  fidei  ordinatur,  est 
gratia  gratis  data,  de  qua  ad  Corinthios 
'or.x»,8.  testatur  Apostolus,  Alii  per  Spiritum  datur 
sermo  sapientise,  alii  sermo  scientiae;  quae 
non  est  de  necessitate  doni,  sed  perfectio- 
ne  fidei  :  qua  scientia  multi  non  pollent 
qui  fidem  habent,  ut  in  textu  asserit  Au- 
gustinus. 

Porro  si  quaeratur,  an  in  scientia  huma- 
norum  sit  aliquid  noxiae  curiositatis;  di- 
cendum,  quod  scire  quantum  in  se  est, 
nunquam  est  malum,  et  per  consequens 
nec  addiscere  :  quoniam  cujus  generatio 
mala  est,  ipsum  quoque  est  malum.  Sed 
per  accidens  contingit  esse  peccatum  in 
sciendo  seu  addiscendo.  Quod  potest  esse 
vel  ex  parte  cognoscibilis,  vel  ex  parte 
cognoscentis.  Ex  parte  cognoscentis  est 
accidens  duplex.  Unum,  quando  ex  occu- 
patione  in  studio  alicujus  scientiae  impe- 
ditur  quis  ab  exsecutione  ejus  ad  quod 
tenetur  :  ut  si  judex  propter  studium  geo- 
metriee  desisteret  a  causis  expediendis,vel 
sacerdos  a  confessionibus  audiendis  quan- 
do  eas  audire  tenetur.  Aliud  est,  quando 
propter  delectationem  in  aliqua  scientia 
veniret  ad  contemptum  illius  quod  reve- 
reri  oportet  :  quemadmodum  Hieronymus 
tantum  delectabatur  in  ornatu  verborum 
Tullii,  quod  despexit  stilum  simplicem 
Prophetarum ;  sicut  et  accidit  illis  qui  in 
tantum  rationibus  adhaerent  humanis,  quod 
a  fide  recedunt.  Ex  parte  quoque  cogno- 
scibilis  est  accidens  triplex.  Unum,  dum 
cognoscibile  de  facili  ad  malum  inclinat, 
et  in  se  parvae  utilitatis  exsistit.  Idcirco 
prohibitae  sunt  magicae  artes,  ne  homo  in 
earum  exercitium  dilabatur.  Aliud,  quan- 
do  cognoscibile  est  supra  potentiam  co- 
'  guoscentis,  juxta  illud  Ecclesiastici :  Altio- 


A  ra  te  ne  quaesieris.  Tertium,  quando  in  se 
nullius  est  utilitatis,  ut  contingentia  ho- 
minum  facta  :  ideo  curiosi  dicuntur  scru- 
tatores  conscientiarum  proximi.  Verum  in 
omnibus  his  contingit,  ut  quod  uni  est  cu- 
riosum,  non  sit  curiosum  alteri  :  quoni- 
am  quod  excedit  intellectum  unius,  non 
transcendit  intellectum  alterius;  et  aliquid 
est  utile  uni,  quod  non  alii;  sic  et  aliquid 
de  facili  in  peccatum  praecipitat  unum, 
quod  non  alium. 

Insuper  de  consilio  quaeritur,  an  sit  do- 

B  num,et  qualiter  distinguatur  a  dono  scien- 
tiae;  an  etiam  maneat  in  patria.  Responden- 
dum  ad  primum,  quod  juxta  Philosophum 
tertio  Ethicorum,consilium  est  quaestio  de 
operabilibus  per  nos,  non  tamen  de  om- 
nibus  illis.  Quae  enim  determinata  sunt,  ut 
litterarum  figurae,  non  veniunt  in  dubi- 
tationem  qualiter  fieri  debeant.  Similiter 
quum  finis  sit  primum  movens  agentem 
in  cunctis  operabilibus,  non  est  consilium 
de  fine,  quemadmodum  nec  in  aliis  scien- 
tiis  est  quaestio  de  principiis  illius  scien- 

C  tiae.  Sed  de  his  quae  sunt  ad  finem,  exstat 
consilium.  In  quibus  homo  recte  consilia- 
tur,  si  debitum  finem  praestituat,  et  media 
ad  finem  accommoda  inveniat,  ut  non  fa- 
ciat  mala  propter  bona,  et  tempus  sit  con- 
veniens  rebus  agendis,  nec  per  diuturnita- 
tem  consilii  tempus  agendi  pertranseat :  ad 
quam  consilii  rectitudinem  perducit  eu- 
bulia,  ut  sexto  Ethicorum  habetur.  Sed 
quia  operabilia  humana  sunt  contingentia, 
et  possunt  deficere  ne  ad  finem  perducant 
intentum ;  ideo  certitudo  consilii  non  est 

D  quid  humanum,  sed  divinum,  cujus  est 
per  certitudinem  eventus  contingentium 
praevidere.  Idcirco  oportet  ut  ad  certitudi- 
nem  talem  mens  elevetur  supra  modum 
humanum,  instinctu  Spiritus  Sancti.  Qui  Rom.\m, 
enim  Spiritu  Dei  aguntur,  hi  sunt  filii  ' 
Dei.  Idcirco  consilium  donum  est.  —  De- 
nique  donum  hoc  a  scientiae  dono  distin- 
guitur.  Habitus  namque  dirigentes  in  vita 
activa,  distinguuntur  quantum  ad  tria.  Pri- 
mo,  quantum  ad  modum  operandi  :  sicque 
scientia  et  consilium  ut  sunt  dona,  distin- 

guuntur  a  virtutibus  prudentia  atque  eu-  A 
bulia,  quoniam  dona  illa  operantur  modo 
superhumano,  virtutes  modo  humano.  Se- 
cundo  distinguuntur  quantum  ad  actus  seu 
vias  quae  exiguntur  ad  directionem,  quae 
sunt,  invenire  et  judicare  :  sicque  consi- 
lium  quod  consistit  in  inveniendo,  distin- 
guitur  a  scientia,  quae  consistit  in  judican- 
do  de  inventis  a  consilio.  Tertio,  quantum 
ad  medium  :  sicque  distinguitur  sapientia 
a  scientia,  in  quantum  sapientia  quando- 
que  dirigit  in  agendis  per  rationes  aeter- 
nas,  scientia  per  rationes  inferiores.  —  B 
Amplius,  sicut  alia  dona  exsecutiva  in  vita 
activa,  manebunt  in  patria  circa  mensu- 
ram  ex  qua  est  modus  agendi  eorum  in 
actibus  suis,  non  autem  circa  materiam 
propriam,  quoniam  fortitudo  nullam  dif- 
ficultatem  in  patria  sustinebit ;  ita  in  sci- 
entia  atque  consilio,  quia  in  patria  non 
manebunt  eorum  actus,  nec  contingentia 
operabilia  dubia,  in  quibus  nunc  judicant 
et  inveniunt.  Ideo  non  oportet  quod  ibi 
sit  dubitatio  aut  discursus.  Sed  manebunt 
in  hoc  quod  se  convertent  ad  illum  a  quo  G 
fuit  eorum  certitudo  in  judicando  et  inve- 
niendo  supra  modum  humanum;  et  erunt 
actus  scientiae  circa  Deum  ipsum  in  quan- 
tum  ipse  est  regula  in  judicando;  actus 
vero  consilii  erunt  circa  ipsum  secundum 
quod  est  illuminans  ad  inveniendum.  — 
Haec  omnia  Thomas  in  Scripto. 

In  secunda  vero  secundae,  quaestione 
quadragesima  quinta,  de  dono  sapientiae 
scribit  diffuse  quae  in  praeinductis  virtu- 
an.  2.  aliter  continentur,  et  addit  :  Sapientia  im- 
portat  rectum  judicium  per  rationes  di-  D 
vinas,  ut  quod  Deus  est  diligendus  super 
omnia,  quoniam  ipse  est  super  omnia  infi- 
nite  et  incomparabilitcr  bonus,et  quoniain 
ipse  praecepit  hoc.  Rectitudo  autem  judi- 
cii  habetur  dupliciter.  Primo,  per  plcnum 
usuin  rationis  :  sicque  bene  judicat  de  ca- 
stilate  qui  in  morali  scientia  doctus  est. 
Secundo, per  connaturalitatem  affectus  ejus 
qui  judicat,  ad  id  de  quo  profert  judici- 
ii in  :  et  ita  dc  castitate  judicat  bene  qui 
exercitatus  <■(  radicatus  est  in  ipsa  castita- 


tis  virtute.  Consimiliter  de  rebus  judicare 
divinis  per  rationis  inquisitionem,pertinet 
ad  sapientiam  quae  est  habitus  intellectua- 
lis;  sed  bene  judicare  de  ipsis  per  conna- 
turalitatem  affectus,  est  sapientiae  quae  est 
donum.  Cujus  connaturalitatis  seu  confor-  art.  4. 
mitatis  causa  est  caritas  :  ideo  sine  cari- 
tate  et  gratia  gratum  faciente,  sapientia 
ista  nequit  haberi.  Unde  in  libro  Sapien- 
tiae  asseritur  :  In  malevolam  animam  non  Sap.i, 4. 
introibit  sapientia.  —  Hinc  omnes  qui  ca-  art.  5. 
ritatem  et  gratiam  habent,  donum  quoque 
sapientiae  habent  secundum  aliquem  gra- 
dum,  ita  quod  de  rectitudine  judicii  circa 
divina  et  ordinationem  rerum  humanarum 
tantum  acceperunt,  quantum  requiritur  ad 
salutem  ipsorum.  Nam  summo  bono  judi- 
cant  finaliter  inhaerendum,  et  secundum 
divina  praecepta  suas  ordinant  actiones. 
Alii  dono  sapientiae  altius  illustrantur,  ita 
ut  quaedam  profunda  divinorum  mysteria 
contemplentur,  atque  in  actibus  humanis 
alios  quoque  dirigere  valeant,  sicut  ait 
Apostolus:  Sapientiam  loquimur  inter  per-  iCor.u,6 
fectos;  itemque,  Alii  per  Spiritum  datur  ibid.mj 
serrno  sapientiae.  Nec  commune  est  omni- 
bus,  sed  potius  pertinet  ad  gratias  gratis 
datas,  nisi  fiat  per  praefatam  connaturali- 
tatem  et  conformitatem  affectus  ad  verita- 
tem  doctrina?..  —  Ex  his  innotescit,  quod  art.  3. 
quamvis  sapientia  ista  sit  principaliter 
speculativa,  est  tamen  secundario  practi- 
ca.  Nempe  ut  duodecimo  de  Trinitate  as- 
serit  Augustinus,  superior  pars  rationis 
deputatur  sapientiae,  inferior  autern  scien- 
tiae.  Superior  quoque  pars  rationis  intendit 
rationibus  divinis  et  aeternis  consulendis 
et  inspiciendis  :  conspiciendis,  in  quantum 
contemplatur  divina  secundum  se;  judi- 
candis,  secundum  quod  per  divina  judicat 
de  humanis,  dirigendo  actus  humanos  per 
leges  regulasque  divinas.  Haec  Thomas  in 
Summa. 

Insuper  in  secunda  secundae,  quaestione 
oetava  :  Cognitio  (inquit)  sensitiva  in  hoc    art.  i. 
differt  ab  intellectiva,  quod  sensitiva  co- 
gnitio  est  circa  qualitat.cs  rei  cxtcriores,et 
circa  accidentalia  rei;  intellcclus  vero  de- 

signat  intimam  rei  notitiam.  Etenim  in- 
telligere  quasi  intus  legere  dicitur  :  hinc 
vis  intellectiva  intuetur  essentiam  rei  sub 
exterioribus  formis  latentem.  Multa  sunt 
autem  ad  quae  naturale  lumen  intellectus 
non  valet  pertingere  :  ideo  supernaturali 
indiget  lumine,  quod  dicitur  donum  intel- 
lectus  :  quod  ita  se  habet  ad  ea  quae  su- 
pernaturaliter  cognoscuntur,  quemadmo- 
dum  lumen  naturale  ad  ea  quae  naturaliter 
sciuntur.  —  Hoc  donum  intellectus  stat  si- 
mul  cum  fide.  Nam  quaedam  cadunt  sub 
fide  directe,  sicut  articuli;  quaedam  se- 
cundario,  ut  quae  ordinantur  ad  fidem,  sic- 
ut  cetera  omnia  in  Scripturis  contenta.  Du- 
pliciter  quoque  dicitur  aliquid  intelligi. 
Primo  perfecte,  ut  dum  essentia  rei  in  se 
ipsa  clare  cognoscitur  :  sicque  ea  quae  di- 
recte  sub  fide  cadunt,  in  hac  vita  intelligi 
nequeunt.  Secundo  imperfecte,  quia  na- 
tura  rei  in  se  non  videtur,  nec  veritas 
propositionis  intelligitur  qualiter  sit;agno- 
scitur  tamen,  quod  ea  quae  foris  apparent 
per  sensum  aut  rationem  naturalem,  ve- 
ritati  fidei  non  contrariantur  nec  praeva- 
lent  :  et  sic  ea  quae  fidei  sunt,  intelligere 
dicimur.  —  Praeterea  sicut  de  dono  sapien- 
tiae  dictum  est,  quod  principaliter  sit  spe- 
culativum,  secundario  practicum  in  quan- 
tum  per  ipsum  diriguntur  et  ordinantur 
actus  humani ;  ita  de  dono  intellectus  te- 
nendum  est,  quia  et  actus  humani  cadunt 
sub  fide  in  quantum  ordinantur  ad  fidei 
finem.  Et  donum  intellectus  respicit  eos, 
quia  per  donum  intellectus  rationes  fidei 
et  argumenta  credibilium  cognoscuntur  : 
et  ita  per  donum  hoc  ea  quae  fidei  sunt, 
quodammodo  perspiciuntur  ac  penetran- 
tur.  —  Estque  hoc  donum,  secundum  ali- 
quem  gradum,  in  omnibus  caritatem  ha- 
bentibus  :  quod  et  de  singulis  donis  est 
sentiendum. 

Praeterea,  scientia  quaedam  est  unum  de 
septem  donis  Spiritus  Sancti.  Gratia  nam- 
que  perfectior  est  quam  natura  :  ideo  gra- 
tia  non  deficit  in  his  in  quibus  homo  per 
naturam  perfici  potest.  Circa  veritatem  au- 
tem  naturaliter  agnitam,  dupliciter  perfi- 


A  citur  intellectus  :  primo,  quod  eam  co- 
gnoscit;  secundo,  quod  recte  judicat  de 
eadem.  Conformiter  in  his  quae  fidei  sunt, 
intellectus  duobus  modis  perficitur.  Pri- 
mo,  ipsa  credenda  sane  accipiendo  :  quod 
ad  donum  pertinet  intellectus.  Secundo, 
de  eis  recte  judicando,  et  credenda  a  non 
credendis  veraciter  discernendo  :  et  tale 
judicium  de  creatis  credendis,  ad  donum 
spectat  scientiae.  Et  sicut  scientia  Dei  non 
est  discursiva  nec  ratiocinativa,  sed  abso- 
luta  et  simplex ;  sic  ista  scientia  non  est 

B  discursiva,  sed  divinae  scientiae  similis,tan- 
quam  radius  et  participata  similitudo  il- 
lius.  At  vero  circa  divina  assignatur  du- 
plex  scientia  :  una  jam  dicta,  quae  proprie 
donum  est ;  alia,  per  quam  homo  scit  ea 
quae  fidei  sunt  declarare,  probare,  defen- 
dere,quae  est  donum  gratiae  gratis  datae,ut  Cf.p.mw. 
patuit.  —  Proinde  certum  de  re  judicium  art.  2. 
ex  cognitione  suae  causae  potissime  sumi- 
tur  :  ideo  secundum  ordinem  causarum 
est  ordo  judiciorum.  Et  sicut  causa  prima 
causa  est  causae  secundae,  ita  de  causa  se- 

C  cunda  judicatur  ex  notitia  causae  primae. 
De  prima  vero  causa  judicari  non  potest 
per  aliam  causam  :  hinc  judicium  rei  per 
primam  suam  causam,  primum  perfectis- 
simumque  consistit.  In  his  autem  in  qui- 
bus  est  unum  perfectissimum,  adaptatur 
eidem  speciale  aliquod  nomen,  et  nomen 
generale  inferioribus  reservatur.  Quumque 
nomen  scientiae  judicium  quoddam  cer- 
tum  designet,  et  judicium  quod  fit  per 
causam  primam  ac  summam,  proprio  no- 
mine  sapientia  nuncupetur;  nomen  scien- 

D  tise  reservatur  judicio  quod  de  rebus  crea- 
tis  atque  humanis  habetur  :  ideo  donum 
scientiae  pertinet  ad  creata.  —  Denique  de  art.  3. 
hoc  dono,  sicut  de  dono  intellectus,  dicen- 
dum,  quod  principaliter  sit  speculativum  : 
utrumque  enim  ad  fidei  certitudinem  or- 
dinatur.  Quumque  formale  fidei  objectum 
sit  veritas  prima,  fides  primo  ac  principa- 
liter  in  contemplatione  consistit.  Sed  quo- 
niam  veritas  prima  est  ultimus  hominis 
finis,  propter  quem  omnia  agimus,  ideo 
fides  ad  operationem  se  extendit  :  sic  et 

donum  scientiae,  per  quam  etiam  in  agen- 
dis  dirigimur  circa  ea  quae  ad  credibilia 
consequuntur.  Itaque  ad  donum  scientiae 
pertinet  rectum  judicium  de  rebus  creatis 
actibusque  humanis,  quod  scilicet  in  eis 
non  sit  finis  ultimus  statuendus,  sed  quod 
ad  summum  bonum  et  veram  beatitudi- 
nem  ordinanda  sint  omnia";  et  hoc  judi- 
cium  non  ex  informi  procedit  notitia,  sed 
formata  per  connaturalitatem  et  conformi- 
tatem  affectus  ad  ipsam  notitiam.  Haec  est 
salutaris  Sanctorum  et  devotorum  scien- 

Sap.x,  10.  tia,  juxta  illud  Sapientiae  :  Justum  dedu- 
xit  Dominus  per  vias  rectas,  et  dedit  illi 
scientiam  Sanctorum. 

Amplius,  de  dono  consilii  aliquid  est 
tangendum,  de  quo  in  secunda  secundee, 
quaestione  quinquagesima  secunda,  habe- 
art.  i.  tur  :  Dona  Spiritus  Sancti  dispositiones 
sunt  habituales  quibus  anima  efficitur  be- 
ne  ac  prompte  mobilis  a  Spiritu  Sancto, 
quia  secundum  Gregorium,  dona  in  ad- 
jutorium  dantur  virtutum.  Deus  quoque 
unumquodque  movet  secundum  ipsius  rei 
naturam.  Quumque  rationali  creaturae  pro- 
prium  sit  per  inquisitionem  moveri  ac 
pervenire  ad  veritatis  notitiam,  quae  in- 
quisitio  consilium  nominatur;  ideo  Spiri- 
tus  Sanctus  per  modum  consilii  creaturam 
movet  rationalem  in  inquirendo  verum  ac 
bonum.  Hinc  consilium  inter  dona  adnu- 
meratur.  Qiiamvis  enim  prudentia  infusa 
seu  acquisita,  hominem  dirigat  in  inquisi- 
tione  consilii  secundum  ea  quae  homo  at- 
tendere  potest,  ut  sibi  aut  etiam  aliis  sit 
bene  consiliatus  :  tamen  quum  homo  con- 
siderare  non  valeat  omnia  singularia  et 
circumstantia  ac  contingentia  quae  possunt 

Sap.  ix,  h.  occurrere,  quia  (ut  scriptum  est)  cogita- 
tiones  mortalium  timidae,  et  incertae  sunt 
providentiae  nostrae;  ideo  valde  indigemus 
in  inquisitione  consilii  moveri,  dirigi  ac 
juvari  a  Spiritu  Sancto  cuncta  infallibiliter 
cognoscente.  Quod  fit  per  consilii  donum, 
quasi  a  Deo  accepto  consilio  :  quemadmo- 
duin  minus  prudentes  a  prudentioribus 
quaerunt  et  sumunt  consilium.  Quod  do- 
Dum,  sicut  et  alia,  plus  abundat  in  uno 


A  quam  alio,et  ad  ipsum  quidam  naturaliter 
sunt  magis  dispositi.  Unde  de  Simone,  fra- 
tre  Judae  Machabaei,  loquitur  Mathathias  : 
Ecce  Simon  frater  vester,  scio  quod  vir  iMaeh. 
consilii  sit;  ipsum  audite  semper.  Denique  65arl  2 
consilii  donum  correspondet  virtuti  pru- 
dentiae,  eamque  dirigit  ac  perficit. 

Et  si  quaeratur,  an  manet  in  patria ;  di-    art.  3. 
cendum,  quod  alia  est  dispositio  mentis 
humanae  in  via  et  motu,  atque  in  termino 
motus  et  patria.  Quocirca  sciendum,  quod 
quando  movens  est  solum  principium  mo- 

B  tus,  et  non  causa  formae  ad  quam  motus 
.terminatur,  tunc  motu  cessante  actio  ces- 
sat  agentis  :  sicut  domo  aedificata,  eedifi- 
catio  cessat  artif icis.  Dum  vero  movens  est 
causa  formae  quae  est  terminus  motus,  non 
cessat  actio  agentis  forma  inducta  :  nam 
aere  illustrato,  non  cessat  illuminatio  so- 
lis.  Et  hoc  modo  Deus  causa  est  cogni- 
tionis  ac  virtutum  in  nobis,  non  solum 
quamdiu  infundit,  sed  quamdiu  in  ipsis 
manemus.  Sicque  donum  consilii  manet 
in  patria,  in  quantum  Deus  omnipotens  et 

C  aeternus  directionem  et  cognitionem  con- 
silii  continuat  in  Beatis,  et  item  secundum 
quod  desuper  illuminantur  de  quibusdam 
effectibus  pertinentibus  ad  providentiam 
Dei,  quorum  cognitio  ad  essentiam  felici- 
tatis  non  pertinet.  Nec  oportet  ut  in  Beatis 
praecedat  dubitationis  anxietas,  quia  hoc 
ad  consilium  pertinet  viatorum  ex  imper- 
fectione  eorum;  sed  est  in  ipsis  simplex 
nescientia,  quam  divinus  Dionysius  ponit 
in  angelis,  a  qua  secundum  eumdem  pur-  DcOeic: 
gantur.  —  Haec  idem  ibidem. 

D  Qui  in  eadem  Summa,  quaestione  cen- 
tesima  vicesima  prima,  de  dono  loquitur 
pietatis  :  Inter  cetera  ad  hoc  quoque  movet  art.  1. 
nos  Spiritus  Sanctus,  ut  ad  Deum  filialem 
habeamus  affectum ;  quod  per  pietatis  do- 
num  nobis  confertur,  quod  correspondet 
justitiae.  Interdum  vero  pietas  sumitur  pro 
virtute  morali  per  quam  parentibus  ho- 
nor  impenditur  debitus,  quem  religio  seu 
latria  exhibet  Deo  ut  creatori;  pietas  autem 
ut  patri,  secundum  illud  ad  Roinanos  :  Ac-  iiom.  v 
cepistis  spiritum   adoptionis  filiorum,  in  '  ' 

quo  clamamus  :  Abba  (Pater).  Nihilo  mi-  A  Deum  non  quocumque  modo,  sed  ex  dile- 


nus  pietas  ista  ex  consequenti  extendit  se 
ad  homines,  secundum  quod  ad  Deum  per- 
tinent,  utpote  Sanctos  honorando,  miseris 
condolendo  ac  succurrendo.  Et  manet  hoc 
donum  in  patria  quantum  ad  ejus  actum 
principalem,  qui  est  Deum  revereri  filiali 
affectu. 

Postremo,  de  dono  fortitudinis  in  Sum- 
ma  eadem  testatur,  quaestione  centesima 
tricesima  nona  :  Fortitudo  uno  modo  est 
virtus  moralis  medium  servans    in  peri- 


ctione  cum  quadam  experimentali  suavi- 
tate  in  affectu.  Quoniam  tamen  per  sa- 
pientiae  donum  non  contemplatur  homo 
Deum  solummodo  absolute,  sed  etiam  se- 
cundum  rationes  aeternas  in  quantum  sunt 
regulae  secundum  quas  homo  debet  se  re- 
gere  circa  inferiora;  idcirco  ex  consequen- 
ti  ha?c  sapientia  respicit  inferiora,  prout 
per  divinas  regulas  dirigit  actus  humanos. 
—  Praeterea,  sicut  in  cognoscibilibus  quae 
subsunt  lumini   naturali,  intellectus,  qui 


culis  mortis,  et  passionem  timoris  refre-  B  est  habitus  principiorum,  se  habet  ad  sci- 


nans  atque  audaciam  moderans.  Movetur 
autem  animus  hominis  ad  hoc,  non  solum 
imperio  directioneque  rationis,  sed  etiam 
movetur  a  Spiritu  Sancto  ad  hoc  quod  per- 
veniat  ad  finem  cujuslibet  boni  operis  in- 
choati,  et  cuncta  evadat  pericula :  quod  na- 
turalem  excedit  virtutem,praesertim  quum 
homo  in  ipsa  morte  vinci  possit  ac  oppri- 
mi.  Sed  hoc  Spiritus  Sanctus  agit  in  homi- 
ne,perducens  eum  ad  vitam  aeternam,quae 
est  ultimus  finis,  hujusque  rei  fiduciam 


entiam,  quae  est  habitus  conclusionum;  ita 
in  cognitione  supernaturali  se  habet  fides 
ad  sapientise  donum.  Fides  namque  est  ha- 
bitus  supernaturalium  principiorum,  quae 
sunt  articuli  fidei ;  sapientiae  vero  donum 
est  habitus  illarum  conclusionum  quae  ex 
illis  principiis  de  Deo  possunt  concludi. 
—  Scientia  quoque  quae  est  donum,  primo 
et  principaliter  est  respectu  agibilium  per 
nos,  non  in  quantum  dirigimur  per  prin- 
cipia  cognita  in  lumine  naturali,  sed  per 


cordi  infundit,  quae  aufert  timorem  contra-  C  principia  cognita  in  lumine  supernaturali, 


rium.  Et  quoad  hoc,  fortitudo  est  donum 
et  differt  a  fortitudine  quae  est  virtus,  quae 
animum  perficit  ad  quaecumque  pericula 
sustinenda,  sed  praefatam  fiduciam  nequit 
praestare.  Actus  quoque  fortitudinis  quae 
est  donum,  in  patria,  est  perfrui  plena  se- 
curitate  a  malis  atque  laboribus.  Dona 
quippe  Spiritus  Sancti  eosdem  actus  non 
habent  in  via  et  patria  :  quia  in  patria 
actum  habent  circa  ultimi  finis  fruitio- 
nem,  in  via  vero  circa  materias  proprias. 


quae  sunt  articuli  fidei  :  idcirco  ex  conse- 
quenti  ad  istam  scientiam  pertinet  resol- 
vere  hominis  actiones  ad  fidei  articulos, 
tanquam  ad  principia  directiva,  et  velut 
a  posteriori  formare  ex  agibilibus  rationes 
ad  corroborationem  fidei  in  cordibus  in- 
firmorum,  et  contra  fidei  impugnatores. 
—  Praeterea,  donum  pietatis  principaliter 
est  respectu  Dei  sub  ratione  summi  pa- 
tris.  Sicut  enim  per  latriam  exhibetur  Deo 
cultus,  in  quantum  est  Dominus;  ita  per 


Dirigitur  autem  donum  fortitudinis  a  dono  D  donum  pietatis, in  quantum  est  pater  sum- 


consilii,  quod  praecipue  est  de  melioribus 
bonis.  —  Haec  Thomas.  Quibus  in  omnibus 
consonat  Petrus. 

Richardus  quoque  concordat,  et  aliqua 
addit  vel  planius  exprimit  :  Objectum  (in- 
quiens)  doni  sapientiae  principale  atque 
primarium  est  Deus  sub  ratione  veri  ex- 
citativi  voluntatis  ad  ejus  saporosam  dile- 
ctionem.Ideo  Deus  sub  ratione  veri  absolu- 
ti  non  est  objectum  sapientiae  hujus.  Actus 
quippe   sapientiee  hujus   est  contemplari 


mus,  non  tantum  secundum  dictamen  prin- 
cipiorum  legis  naturae,  sed  etiam  secundum 
dictamen  principiorum  legis  aeternae.  Ve- 
rumtamen,  quoniam  filius  bonus  non  tan- 
tum  exhibet  cultum  patri  in  se,  sed  etiam 
in  sua  similitudine;  idcirco  ex  consequen- 
ti  per  donum  pietatis  reddit  homo  proxi- 
mo  debitum  cultum  seu  venerationem,  in 
quantum  insignitus  est  imagine  summi 
patris.  Haec  Richardus. 
Girca  haec  scribit  Bonaventura  :  Sapien- 

tia  quadrupliciter  sumitur  a  philosophis 
et  a  Sanctis.  Primo  communiter,  pro  ge- 
nerali  rerum  cognitione.  Et  sic  eam  Au- 
gustinus  definit,  dicendo  :  Sapientia  est 
rerum  divinarum  ac  humanarum  cognitio; 
Philosophus  quoque  in  Metaphysica,  di- 
cens  :  Sapiens  est  qui  omnia  novit  secun- 
dum  quod  convenit.  Secundo  minus  com- 
muniter,  puta  pro  notitia  aeternorum,  ut 
i  Cor. hi,8.  quum  ait  Apostolus  :  Alii  datur  spiritus 
sapientiae.  Sic  etiam  ait  Philosophus  :  Sa- 
pientia  est  cognitio  altissimarum  causa- 
rum.  Tertio  proprie,  pro  cognitione  Dei 
secundum  pietatem  :  quae  cognitio  atten- 
ditur  in  latriae  cultu  per  fidem,  spem  et 
caritatem.  Quarto  magis  proprie,  pro  co- 
gnitione  Dei  experimentali  :  et  ita  est 
unum  septem  donorum  Spiritus  Sancti, 
cujus  actus  consistit  in  degustando  dul- 
cedinem  Dei.  Quumque  ad  gustum  in- 
teriorem,  in  quo  est  delectatio,  requiratur 
affectio  ad  uniendum,  atque  cognitio  ad 
apprehendendum,hinc  actus  sapientiae  hu- 
jus  partim  est  cognitivus,  et  partim  af- 
fectivus  :  ita  quod  in  cognitione  inchoa- 
tur,  et  in  affectione  consummatur.  Unde 
praecipuus  actus  doni  istius  est  ex  par- 
te  affectivae.  Propter  quod  in  Ecclesia- 
Ecch.  vi,  stico  dicitur  :  Sapientia  doctrinae  secun- 
dum  nomen  est  ejus,  et  non  multis  est 
cognita.  Propter  quod  secundum  Grego- 
rium,  sapientiae  hujus  est  mentem  refi- 
cere.  Et  B.  Dionysius  contestatur,  quod 
sapientiae  hujus  est,  esse  amentem,  quo- 
niam  melius  circa  Deum  afficimur  cogni- 
tione  quae  est  per  omnium  ablationem  ab 
ipso,  quam  per  affirmationem  alicujus  de 
caP.  ii.  eo,  prout  in  Mystica  theologia  docet.  San- 
ctus  quoque  Bernardus  ait  caritatem  in 
sapientiam  proficere.  Ideo  sapientia  non 
potest  esse  nimia  :  quia  excessus  in  ex- 
perimento  suavitatis  divinae  laudabilis  est, 
non  vituperabilis,  ut  patet  in  viris  contem- 
plativis  ac  sanctis,  qui  prac  nimia  dulcedi- 
ne  Dei  modo  elevantur  in  ecstasim,  modo 
sublevantur  usque  ad  raptum,  quamvis 
paucissimis  hoc  ipsum  eveniat. 
Praeterea,  de  dono  scientiae  advertendum, 


23 


A  quod  scientia  quadruplex  est.  Una  in  in- 
tellectu  pure  speculativo,  quae  est  scientia 
acquisita,  super  principia  rationis  funda- 
ta.  Secunda  consistit  in  intellectu  inclina- 
to  ab  affectu,  et  fundatur  super  principia 
fidei,  quae  sunt  articuli  :  quae  etiam  acqui- 
sita  est,  ut  est  scientia  Scripturarum.  Ter- 
tia  est  in  intellectu  in  quantum  inclinat 
affectum  ad  operationem  salubrem.  Haec- 
que  fundata  est  super  principia  juris  na- 
turalis,  ordinans  ad  honestatem  et  re- 
ctitudinem  vitae  :  quae  scientia  est  ipsa 

B  prudentia.  Quarta  scientia  est  in  intelle- 
ctu  consistens,  secundum  quod  est  incli- 
nans  et  inclinatus  :  inclinatus  a  fide,  et 
inclinans  ad  bonam  operationem.  Haec  sci- 
entia  fundatur  super  principia  fidei,  et 
ortum  habet  a  gratia,  estque  donum  Spi- 
ritus  Sancti.  Cujus  doni  actus  est,  ad  bo- 
nam  operationem  dirigere  juxta  exigen- 
tiam  regulae  fidei,  ut  est  dirigere  ad  opera 
misericordiae,  ut  non  tantum  bona  reddat 
pro  bonis,  ut  dictat  lex  naturae,  imo  etiam 
bona  pro  malis,ut  dictat  lex  gratiae,Christi 

C  exemplo.  Hinc  ad  scientiae  donum  non  so- 
lum  spectat  dirigere  in  agendis,  sed  etiam 
nosse  ea  quae  fidei  sunt,  tanquam  funda- 
menta  suae  directionis;  nosse  quoque  Chri- 
sti  humanitatem,  tanquam  suae  directionis 
exemplar.  Sicque  triplex  actus  convenit 
dono  scientiae  secundum  triplicem  ejus 
respectum  :  unus  respectu  objecti,  qui  est 
dirigere  in  agendis  ;  secundus  respectu 
fundamenti,videlicet  nosse  quae  fidei  sunt; 
tertius  respectu  exemplaris,  utpote  Chri- 
stum  sequi. 

D  Insuper,de  dono  intellectus  pensandum, 
quod  cognitio  de  Deo  intelligi  potest  et 
haberi  tripliciter  :  primo,  per  simplicem 
assensum;  secundo,  per  rationis  admini- 
culum;  tertio,  per  contuitum  simplicem. 
Primum  est  fidei,  cujus  est  assentire.  Se- 
cundum  est  doni  intellectus,  cujus  est  cre- 
dita  per  rationem  intelligere.  Tertium  est 
munditiae  cordis,  quae  est  beatitudo,  cujus  Matth.v, 
est  Deum  videre. Quumque  rationes  quibus 
juvamur  ad  intelligendum  credita,  accipi- 
antur  non  solum  a  conditionibus  Creato- 

ris,  sed  etiam  creaturae,  potissime  spiritu-  A 
alis,  quae  Creatori  similior  est;  ideo  donum 
intellectus  (cujus  actus  est  in  contempla- 
tionem  summi  veri  erigere  per  lumen  spi- 
rituale,quod  facit  non  solum  assentire,  sed 
et  per  congruas  rationes  credita  intellige- 
re),  non  solum  attenditur  in  contempla- 
tione  creatricis  essentiae,  sed  spiritualis 
etiam  creaturae.  Hinc  patet,quod  objectnm 
doni  intellectus  est  verum  aeternum  ut  in- 
teliigibile,  non  solum  secundum  proprias 
conditiones,  sed  item  secundum  conditio- 
nes  creaturae  spiritualis.  Actus  vero  doni  B 
istius  est  contemplari  verum  creditum, 
quatenus  devotius  credatur  ardentiusque 
diligatur,et  etiam  contemplari  spiritualem 
creaturam  modo  praetacto. 

At  vero  consilium  accipi  potest  tripli- 
citer  :  primo,  pro  actu  consulendi ;  secun- 
do,  pro  re  consulta,  sicut  quum  dicimus, 
Hoc  est  consilium  meum;  tertio,  pro  ha- 
bitu  qui  extendit  et  dirigit  animam  ad 
eligendum  prosequenda,  atque  ad  fugien- 
dum  vitanda.  Habitus  autem  iste  est  du- 
plex  :  secundum  diversitatem  eligibilium,  C 
et  secundum  diversitatem  modorum  seu 
rationum  eligendi.  Nempe  eligibilium  quae- 
dam  sunt  necessitatis,  in  quibus  dirigit 
prudentia;  quaedam  arduitatis,  in  quibus 
dirigit  donum  consilii,  propter  majorem 
difficultatem  in  talibus.  Sicque  in  electio- 
ne  potest  quis  dupliciter  dirigi.  Primum, 
secundum  principia  juris  naturalis  :  quod 
est  virtutis  politicae,  puta  prudentiae.  Se- 
cundo,  juxta  regulas  juris  divini  :  et  hoc 
est  doni  consilii,  cujus  actus  est  dirigere 
in  electione  agendorum  seu  vitandorum  D 
quae  specialem  habent  arduitatem,  secun- 
dum  regulas  juris  divini. 

Insuper,  fortitudo  est  unum  donorum  : 
est  enim  respectu  ardui.  Dicitur  quoque 
arduum  dupliciter  :primo,  quia  laboriosum 
atque  difficile,  tanquam  excellens  et  gra- 
vans  facultatem  potentiae;  secundo,  quia 
est  supra  necessitatem,  et  statum  excedit 
communem.  Et  utrumque  arduum  respicit 
fortitudo.  Et  primum  arduum  respicit  se- 
cundum  necessitatem  praecepti;  secundum 

vero,per  libertatem  consilii.Primum  etiam 
spectat  ad  fortitudinem  ut  est  virtus  ; 
secundum,  ut  est  donum.  Fortitudo  de- 
mum  ut  est  virtus,  aggreditur  ardua  forti- 
ter  et  suffert  adversa  propter  conservatio- 
nem  justitiae  et  honestatis;  fortitudo  au- 
tem  ut  donum,  propter  perfectam  Christi 
imitationem,  seu  quantum  ad  facta  su- 
pererogationis.  Quorum  primum  pertinet 
ad  dictamen  juris  naturalis  et  moralis; 
secundum,  ad  consilium  Dei  seu  adim- 
pletionem  consiliorum  evangelicae  legis, 
praesertim  in  adversitatibus  et  suppliciis 
tolerandis,  sequendo  Christum  dicentem  : 
Qui  vult  venire  post  me,  abneget  semet-  Matth.wi, 
ipsum,  et  tollat  crucem  suam,  et  sequa- 2i" 
tur  me. 

Denique,  pietas  multipliciter  sumitur  : 
primo  pro  cultu  Dei,  quem  Graeci  vocant 
6eoffe6eiav ;  consequenter  vero  pro  miseri- 
cordia  circa  indigentes ;  item  pro  venera- 
tione  circa  parentes  seu  alios.  Sed  prout 
ordinat  mentem  circa  Deum,  non  est  do- 
num,  sed  idem  quod  latria.  Nec  etiam 
donum  est  prout  ordinat  circa  parentes  : 
imo  sic  est  species  quaedam  justitiae,  quo- 
niam  sic  ordinat  secundum  naturalis  re- 
gulas  juris  et  obligatione  necessitatis.  In 
quantum  autem  versatur  circa  proximos, 
sic  est  donum  et  virtus  diversimode  :  quia 
ut  virtus,  attendit  in  proximis  conformita- 
tem  naturae  indigentiamque  penuriae;  sed 
ut  donum,  attendit  in  proximis  imaginem 
Dei  :  sicque  per  donum  pietatis  est  homo 
benevolus  proximo  quia  Dei  imagine  in- 
signitus  est;  et  benevolentiam  habet  ad 
illum,quae  loco  et  tempore  opportuno  pro- 
cedit  in  compassionis  affectum  atque  in 
operis  beneficium.  Dirigitur  autem  donum 
pietatis  dono  scientiae,  quod  fundatur  (ut 
dictum  est)  super  principia  fidei,  et  diri- 
git  ad  christiformiter  conversandum.  Hinc 
pietas  ista  consequenter  consistit  in  bene- 
vola  acceptione  Scripturae  et  pia  ac  dili- 
genti  audientia  ejus,  et  etiam  respectu 
Christi,  ut  eum  ad  memoriam  reducat  be- 
nevole.  Sicque  actus  pietatis  in  his  tribus 
consistit  in   exsequendo,   quemadmodum 

actus  doni  scientiae  consistit  in  tribus  pra3-  A  Sanctorum,  et  maxime  quod  Salvator  in 
tactis  in  cognoscendo  ac  dirigendo.  —  Haec      Evangelio  asserit  Mariam  partem  optimam  z»c.x,« 

(id  est  vitam  contemplativam)  elegisse. 
Nam  et  vita  contemplativa  est  purior,quie- 
tior  et  futurae  felicitati  propinquior,  con- 
versationi  angelorum  summorum  confor- 
mior,  et  ipsa  est  finis  activae.  Nec  solum 
Augustinus,  Gregorius  et  Bernardus  cum 
aliis  Sanctis,  sed  Plato  etiam  in  Phaedone 
et  Aristoteles  in  Ethicis  hoc  affirmant. 


QUiESTIO    II 


0' 


,Uaeritur  demum,  An  vita  contem- 
plativa  sit  dignior  quam  ac- 
tiva. 

Videtur  quod  non.  Primo,  quoniam  quae- 
dam  est  vita  activa  vitam  contemplativam 
includens,  et  immediate  fundata  in  ea,  at- 
que  ex  plenitudine  ejus  procedens,  ut  vi- 
ta  praelatorum  et  praedicatorum,  praesertim 
episcoporum,  quorum  actiones  multum 
perfectionis  ac  meriti  superaddunt  exerci- 
tiis  vitae  contemplativae  :  ergo  vita  activa 
praestantior  et  Deo  acceptior  est.  —  Se- 
DeCoeiest.  cundo,  B.  Dionysius  protestatur,  quod  om- 
hier.c.  iii.  njum  divinorum  divinissimum  est,Deo  co- 
operatorem  esse  in  reductione  animarum 
ad  ipsum  :  quod  potissime  fit  per  exerci- 
tia  vitae  activae.  —  Tertio,  S.  Gregorius 
loquitur,  quod  zelus  animarum  sacrifici- 
um  est  acceptissimum  Deo  :  ergo  actus 
hujus  zeli  sunt  placitissimi  Deo;  qui  actus 
ad  vitam  spectant  activam.  —  Quarto,  vita 
activa  fructuosior  est  spiritualiterque  fe- 
cundior  quam  contemplativa  :  nam  plures 
convertit,  ut  ait  Gregorius.  In  cujus  si- 
gnum  Lia,  per  quam  vita  activa  significa- 
tur,  plures  habuit  proles  quam  Rachel, 
quae  contemplativam  vitam  signavit.  — 
Quinto,bonum  commune  divinius  est  quam 
bonum  privatum  :  sed  vita  activa  magis 
respicit  bonum  commune,  ut  patet  in  vita 
praesidentium  et  praedicantium  aliis.  — 
Sexto,  vita  activa  deiformior  est  quam 
contemplativa  :  quia  magis  diffundit  se,  et 
alios  magis  regit,  juvat  et  salvat,  quam 
vita  contemplativa.  —  Septimo,  purgare, 
illuminare,  perficere,  sunt  actus  hierarchi- 
ci  ac  divini  qui  pertinent  ad  praesidentes 
ac  praedicantes,  non  ad  monachos  et  pure 
contemplativos,  ut  divinus   Dionysius   in 

caP.  vetlibro  de  Ecclesiastica  hierarchia  fatetur. 

V1'  In  contrarium  sunl  multae  auctoritales 


Circa  hoc  scribit  Antisiodorensis  in  Sum- 
B  ma  sua,  tertio  libro  :  Comparatio  contem- 
plativae  ad  activam  dupliciter  fieri  potest. 
Primo,  secundum  statum,  ut.  comparetur 
status  contemplativae  statui  activae.  Et  se- 
cundum  hoc  dicitur  vir  contemplativus,qui 
est  habilis  ad  contemplandum,  et  de  facili 
contemplatur ;  activus  autem,  qui  de  faci- 
li  agit,  sed  ad  contemplandum  habilis  non 
est.  Atque  secundum  hunc  statum,  con- 
templativus  dicitur  habere  virtutes  animi 
purgati,  activus  vero  virtutes  politicas  et 
purgativas.  Sicque  contemplativa  est  me- 
C  lior  quam  activa,  quoniam  Lia  habuit  ocu-  Gen.xxix 
los  lippos,  id  est  virtutes  non  bene  pur- 1?- 
gatas,  sed  Rachel  erat  pulchra  facie,  id 
est,  virtutes  habebat  purgatas  et  serena- 
tas.  Quumque  objicitur,  quod  vita  activa 
est  fructuosior,  respondemus  quod  hoc  du- 
pliciter  potest  intelligi  :  primo,  quod  sit 
fructuosior,  id  est  majorem  afferens  fru- 
ctum ;  secundo,  quod  sit  fructuosior,  id 
est  pluribus  afferens  fructum.  Primo  mo- 
do  est  falsum,  quia  contemplativa  majo- 
rem  affert  fructum  suo  subjecto.  Secundo 
D  modo  est  verum ;  sed  tunc  non  sequitur, 
quod  idcirco  sit  melior.  Verumtamen  in 
Scripturis  aeterna  beatitudo  primo  atque 
frequentius  promittitur  vitae  activae,  id  est 
misericordiae  operibus,  ne  desperent  acti- 
vi  ad  contemplationis  celsitudinem  pertin- 
gere  non  valentes.  Denique,  vitao  activae 
opera  non  sunt  per  se  meritoria  et  Deo 
accepta  sine  actibus  vitae  contemplativae, 
id  est  sine  Dei  contemplatione  seu  consi- 
deratione  ac  dilectione  :  imo  sine  interio- 
ribus  actibus  fidei,spei  el  carilatis,quibus 

colitur  Deus  et  contemplative  vivitur,  vita  A  ctiva  pars  duas  habeat  operationes,  unam 


activa  efficaciam  non  sortitur,  nec  vitam 
promeretur  aeternam.  Hinc  quod  praedica- 
tores  sancti  hauriunt  in  otio  contempla- 
tionis,  effundunt  atque  communicant  in 
opere  praedicationis.  Idcirco  episcopi  do- 
mos  habent  extra  civitates,  tumultus  et 
inquietationes  hominum,ut  vacent  ibidem 
contemplationi,et  hauriant  in  secreto  quod 
effundant  in  publico.  —  Insuper  fieri  ali- 
ter  potest  comparatio  ista,  cornparando  ac- 
tum  vitae  activae  ad  actum  contemplativae 


quae  est  ipsius  secundum  se,  aliam  qua 
vires  regit  inferiores  :  duplex  erit  vita 
humana,  una  consistens  in  operatione  in- 
tellectus  secundum  se  ipsum,  quae  vocatur 
contemplativa ;  alia  qua  regit  et  ordinat 
inferiora,  imperans  eis,  et  haec  nominatur 
vita  activa.  Unde  secundum  Philosophum 
sexto  Ethicorum,agere  proprie  dicitur  ope- 
ratio  quse  imperata  est  a  voluntate  hu- 
mana,  in  ipso  operante  consistens,  non 
in   exteriorem   transmutandam    materiam 


in  eodem   homine,  manente   caritate  ea-  B  transiens,  quia  hoc  esset  factio,  quse  est 


dem,  et  ita  quaeritur,  utrum  opus  activae 
in  eodem  homine,  stante  eadem  caritate, 
sit  melius  opere  contemplativae,  aliis  pari- 
bus.  Respondemus,  quod  absolute  loquen- 
do.consideratis  operibus  activee  secundum 
se,  operibus  quoque  contemplativae  secun- 
dum  se,  meliora  sunt  opera  contemplati- 
vae.  Sed  consideratis  operibus  illis  quan- 
tum  ad  speciales  casus  et  circumstantias 
speciales,  habent  se  ut  excedentia  et  ex- 
cessa  :  quia  in  aliquo  casu  utilius  est  ali- 


operatio  mechanicae  artis.  Morales  namque 
virtutes  quae  in  vita  activa  perficiunt,  cir- 
ca  agibilia  versantur.  —  Verum  his  objici 
potest,  quia  in  libro  de  Civitate  Dei,  Au- 
gustinus  addit  tertium  membrum,  videli- 
cet  genus  vitae  ex  utroque  compositum. 
Respondetur,  quod  Augustinus  ponit  hoc 
tertium  membrum  non  quantum  ad  di- 
versitatem  vitae,  sed  magis  quoad  diver- 
sitatem  viventium.  Etenim  aliqui  sunt  qui 
exercitiis  vitae   activae   principaliter  insi- 


cui  ac  melius  insistere  operibus  vitae  acti-  C  stunt,  quamvis  interdum  contemplationi- 


V33  quam  contemplativae,  aliquando  autem 
econtra.  Simpliciter  tamen  loquendo,  con- 
templatio  melior  exstat  quam  actio.  Haec 
Antisiodorensis. 

At  vero  Thomas  :  Ex  illa  (inquit)  opera- 
tione  nominationem  accipit  vita  rei  vivae, 
quae  principalis  in  ipsa  est,  quemadmo- 
dum  animalium  vita  ponitur  in  sentien- 
do,  quamvis  etiam  nutriantur  ;  et  vita 
hominum  in  intelligendo,  quamvis  et  sen- 
tiant  :  quod  accipiendum  est  non  solum 


bus  vacent;  quidam  vero  postpositis  curis 
activae,  contemplationi  principaliter  stu- 
dent;  alii  circa  utrumque  intenti  sunt. 
Quaedam  quoque  sunt  operationes  quae  in- 
cludunt  et  requirunt  utrumque,  ut  praedi- 
catio  et  doctrina,  quae  a  contemplatione 
inchoantur,  et  terminantur  in  activam,  sic- 
ut  a  causa  in  effectum  procedentes;  et  hoc 
medium  in  extremis  includitur. 

Denique,  quum  voluntas  sit  motor  om- 
nium  virium  animae,  actus  potentiae  intel- 


secundum  naturales  potentias,  sed  et  se-  D  lectivae  pertinent  ad  voluntatem  tanquam 


cundum  habitus  superadditos.  Hinc  vita 
uniuscujusque  hominis  consistit  in  eo  in 
quo  summum  studium  ac  curam  impen- 
dit,  ut  nono  Ethicorum  ait  Philosophus. 
Sicque  vitam  sumendo,  ipsa  dividitur  in 
contemplativam  et  activam.  Nempe,  quum 
vita  humana  ordinata  (de  qua  loqui  inten- 
dimus,  quia  de  inordinata  non  loquimur, 
ut  est  vita  voluptuosa,  quae  nec  humana 
dicenda  est,  sed  brutalis)  consistat  in  ope- 
ratione  intellectus  seu  rationis;  et  intelle- 


ad  causam  motivam  et  praeacceptantem. 
Quumque  vita  contemplativa  in  cogniti- 
one  seu  contemplatione  summi  boni  et 
primi  veri  consistat,  certum  est  quod  es- 
sentialiter  in  cognitiva  seu  intellectiva  po- 
tentia  sit  ponenda,  originaliter  tamen  et 
completive  in  potentia  affectiva  seu  vo- 
Iuntate  :  nam  et  caritatem  praeexigit,  et 
actuali  dilectione  completur.  Unde  super 
Ezechielem  ait  Gregorius  :  Contemplativa 
vita  est,  caritatem   Dei   et  proximi   tota 

mente  retinere,  ab  exteriori  actione  quie- 
scere,  ita  ut  nihil  jam  agere  libeat,  sed 
calcatis  curis  omnibus,  ad  videndum  fa- 
ciem  sui  creatoris  animus  inardescat.  Ve- 
rum  quum  operatio  media  sit  inter  ope- 
rantem  et  objectum,  tanquam  perfectio 
operantis'  et  perfectionem  suscipiens  ab 
objecto,  a  quo  speciem  recipit;  idcirco 
ex  duplici  parte  potest  operatio  cognitivae 
affectari.  Uno  modo,  in  quantum  est  per- 
fectio  cognoscentis;talisque  affectatio  ope- 
rationis  cognitivae  procedit  ex  sui  ipsius 
amore  :  et  sic  erat  affectio  in  vita  con- 
templativa  philosophorum.  Alio  modo,  in 
quantum  terminatur  et  refertur  ad  obje- 
ctum  :  sicque  contemplationis  desiderium 
procedit  ex  amore  objecti,  quoniam  ubi 
Matth.s-i,  amor,  ibi  oculus,  juxta  illud  Matthaei  :  Ubi 
thesaurus  tuus,  ibi  et  cor  tuum.  Et  ita 
habet  affectionem  contemplativa  vita  San- 
ctorum,de  qua  sermo.  Quae  primo  ac  prin- 
cipaliter  in  contemplatione  et  in  actuali 
amore  summi  boni  summe  amati  consi- 
stit;  secundario  autem,  in  consideratione 
et  amore  effectuum  ejus,  prout  referuntur 
ad  ipsum,  et  prout  ejus  perfectio  relucet 
in  illis  :  in  quibus  Creatoris  majestatem, 
sapientiam  et  benevolentiam  speculatur, 
admiratur,  sicque  ex  illis  in  Omnipotentis 
amore  accenditur,  atque  ad  ejus  venera- 
tionem  et  timorem  inducitur.  Hinc  con- 
templatio  proprie  actum  illum  principa- 
lem  designat  quo  quis  Deum  in  se  ipso 
contemplatur;  speculatio  autem  potius  no- 
minat  actum  quo  quis  Deum  in  creaturis 
tanquam  in  speculo  contuetur.  Sic  et  feli- 
citas  contemplativa  de  qua  tractaverunt 
philosophi,  in  Dei  contemplatione  consi- 
stit  :  quia  secundum  Philosophum,  consi- 
stit  in  operatione  altissimae  potentiae  quae 
in  nobis  est,  puta  in  intellectu,  atque  in 
nobilissimo  habitu,  utpote  sapientia,  di- 
gnissimoque  objecto,  quod  Deus  est.  Ilinc 
philosophi  ultimum  vitae  suae  tempus  re- 
servabant  contemplationi,  tempus  praece- 
dens  in  aliis  scientiis  expendenles,quatenus 
ex  illis  fierent  aptiores  ad  contemplandum 
divina.  —  Praeterea,  vita  activa  in  cunclis 


A  agibilibus  est  consistens,  sive  sint  ad  se, 
sive  ad  alterum.Nihilo  minus  principaliter 
consistit  in  his  quae  ad  alterum,  in  quan- 
tum  bonum  commune  divinius  est  quam 
proprium  bonum  :  et  ad  hanc  vitam  per- 
tinet  cognitio  practica,  cujus  finis  est  co- 
gnitio  speculativa.  Praelatos  quoque  et 
praedicatores  oportet  in  utraque  vita  esse 
perfectos,  et  a  passionibus  reformatos, 
quum  sint  medii  inter  Deum  et  homines, 
a  Deo  per  contemplationem  divina  chari- 
smata  recipientes,  et  populo  per  actionem 

B  eadem  communicantes  :  alias  praelationis 
et  praedicationis  officium  indigne  assu- 
merent. 

Postremo,  si  inquiratur  quae  inter  has 
vitas  nobilior,  diuturnior  et  magis  meri- 
toria  sit;  respondendum,  quod  duplex  est 
ratio  boni.  Nam  primo  aliquid  dicitur  bo- 
num,  tanquam  propter  se  ipsum  desidera- 
bile  et  adoptandum  :  sicque  vita  contem- 
plativa  est  simpliciter  melior  quam  activa, 
in  quantum  plus  assimilatur  vitae  Beatorum 
in  patria,  ad  quam  per  activam  vitam  et 

C  contemplativam  viae  hujus  nitimur  per- 
venire.  Unde  et  contemplativa  est  finis 
activae.  Secundo  aliquid  dicitur  bonum, 
quasi  propter  aliud  appetendum:  et  in  hac 
via  vita  activa  praeeminet  contemplativae. 
Vita  namque  contemplativa  non  ordinatur 
ad  aliquid  aliud  in  eo  in  quo  est,  quoniam 
vita  aeterna  non  est  nisi  consummatio  vi- 
tae  contemplativae,  quae  per  vitam  hanc 
contemplativam  in  praesenti  quodammo- 
do  praelibatur.  Idcirco  non  restat  ut  ad 
aliud  ordinetur,  nisi  secundum  quod  bo- 

D  num  unius  hominis  ordinatur  ad  bonum 
multorum,  ad  quod  propinquius  se  habct 
vita  activa  quam  contemplativa.  Verumta- 
men  contemplativa  vita  est  dignior,  quo- 
niam  dignitas  significat  bonitatem  rei  pro- 
pter  se  ipsam,  utilitas  vero  propter  aliud. 
Vita  ergo  activa  quoad  hanc  partem  qua 
proximorum  studel  saluti,  utilior  est;  quae 
autem  non  ad  aliud,  sed  ad  se  tantum  or- 
dinatur,  neque  utilior  exstat  nec  dignior 
quam  contemplativa  :  imo  comparatur  ad 
contemplalivam  quemadmoduin   utile  ad 

id  ad  quod  est  utile.  Hinc  vita  contempla- 
tiva  ad  tempus  intermittitur  ratione  uti- 
litatis  aut  necessitatis.  —  Amplius,  quum 
ex  caritate  dependeat  meritum,  contingit 
interdum  quod  in  vita  activa  aliquis  plus 
mereatur  quam  in  contemplativa,  et  econ- 
trario,secundum  quod  caritatem  habet  ma- 
jorem  sive  minorem.  Tamen  dum  quaeri- 
tur  de  duobus  in  genere,  quid  majoris 
sit  meriti,  intelligendum  est  quantum  ad 
ipsorum  actuum  pertinet  rationem,  non 
quantum  ad  ipsos  operantes.  Quum  ergo 
duplex  sit  meritum,  videlicet  dimissionis 
culpae  et  consecutionis  gloriae;  quantum 
ad  primum,  majoris  meriti  dicitur  vita 
activa,  quia  laboriosior;  unde  plus  habet 
de  ratione  satisfactionis.  Sed  quoad  meri- 
tum  consecutionis  gloriae,  sic  contempla- 
tiva  magis  est  meritoria  quantum  ad  pu- 
ritatem  :  quia  non  tantum  miscetur  ei  de 
pulvere  terrenorum,  sicut  vitae  activae. 
Quantum  vero  ad  intensionem  meriti,  vi- 
detur  contemplativa  meriti  esse  majoris 
illa  parte  vitae  activae  quae  studet  circa  sui 
moderationem  ;  minoris  vero,  quantum  ad 
illam  partem  activae  quae  profectui  alio- 
rum  invigilat  :  quia  hoc  ipsum  videtur 
caritatis  exsistere  fortioris  secundum  ge- 
nus,  quod  homo  praetermissa  consolatione 
qua  in  Dei  contemplatione  reficitur,  glo- 
riam  Dei  quaerat  in  aliorum  conversione  : 
imo  hoc  ipsum  ex  Dei  videtur  amore  pro- 
cedere.  Verumtamen  contemplativa  vita 
amplius  remuneratur  a  Deo,  quam  activa 
quae  negotiatur  in  rebus  humanis  non  re- 
spectu  salutis  proximorum.  Propter  quod 
decimo  Ethicorum  ait  Philosophus  :  Deus 
maxime  beneficiat  eos  qui  contemplationi 
student,  quasi  sibi  simillimos.  —  Vita  de- 
mum  activa  non  manet  in  patria  quantum 
ad  passionum  reformationem  et  inquietam 


A  aliorum  provisionem  seu  turbativam  sub- 
ventionem,sed  quantum  ad  alios  actus  qui 
erunt  virtutum  atque  donorum  in  patria. 
—  Haec  Thomas  in  Scripto. 

Quibus  consonant  scripta  ejus  in  secun- 
da  secundae,  quaestione  centesima  octoge- 
sima  prima,  dempto  quod  ibi  affirmat 
vitam  activam  non  manere  in  patria,  quo- 
niam  vita  activa  in  actu  consistit  exteri- 
ori,  qui  si  ordinetur  ad  contemplationis 
quietem,  jam  ad  vitam  pertinet  contem- 
plativam.Actus  autem  exteriores  qui  erunt 

B  in  patria,  si  qui  erunt,  ad  contemplationis 
referentur  quietem.  Sequenti  quaestione 
ibidem  adjungit  :  Simpliciter  loquendo, 
vita  contemplativa  praestantior  est.  Quod 
decimo  Ethicorum  Philosophus  octo  rati- 
onibus  probat.  Prima  est,  quoniam  vita 
contemplativa  convenit  homini  secundum 
optimum  sui,  utpote  intellectum,  et  est 
circa  dignissima  entia,  puta  divina;  vita 
vero  activa  circa  exteriora  occupatur.  Se- 
cunda,  quoniam  vita  contemplativa  potest 
esse  magis  continua,  saltem  secundum  ali- 

C  quem  gradum.  Tertia,  quia  est  delectabi- 
lior.  Quarta,  quia  in  vita  contemplativa 
homo  est  sibi  magis  sufficiens,  minusque 
indigens.  Quinta,  quia  vita  contemplativa 
diligitur  propter  se;  activa  ordinatur  ad 
aliud.  Sexta,  quoniam  vita  contemplativa 
in  quadam  vacatione  et  quiete  consistit. 
Septima,  quia  ipsa  est  secundum  divina, 
activa  vero  secundum  humana.  Octava, 
quia  vita  contemplativa  convenit  homini 
secundum  id  quod  sibi  est  proprium,  vi- 
delicet  rationem ;  in  actibus  autem  vitae 

D  activae  communicant  nobis  animae  inferio- 
res.  Hacc  in  Summa. 

Goncordat  Petrus  in  omnibus  introdu- 
ctis  ex  Scripto,  item  Richardus,  Duran- 
dus,  etc. 


arl.  4. 


art.  I. 


S' 

DISTINCTIO  XXXVI 

A.  De  connexione  virtutum,  quce  non  separantur. 

OLET  etiam  quaeri,  utrum  virtutes  ita  sint  sibi  conjunctae,  ut  separatim  non 

possint  possideri  ab  aliquo,  sed  qui  unam   habet,  omnes  habeat.  De  hoc 

Hier.  in  Jk_>/  Hieronymus  ait  :   Omnes  virtutes  sibi  haerent,   ut  qui  una  caruerit,   om- 

fnil^iii  nibus  careat.  Qui  ergo  unam  habet,  omnes  habet.   Quod  quidem  probabile  est. 

LV1,1'        Quum  enim  caritas  mater  sit  omnium  virtutum,  in  quocumque  mater  ipsa  est, 

scilicet  caritas,  et  cuncti  filii  ejus,  id  est  virtutes,  recte  fore  creduntur.  Unde  Augu- 

Aug.inJo-  stinus  :  Ubi  caritas  est,  quid  est  quod  possit  deesse?  Ubi  autem  non  est,  quid  est 

ITn  Te-  quod  possit  prodesse  ?  Gur  ergo  non  dicimus,  Qui  hanc  virtutem   habet,   omnes 

pjstl67n- habet,  quum  plenitudo  legis  sit  caritas?  quae  quanto  magis  est  in  homine,  tanto 

Rom.  xin,  magis  est  virtute  praeditus;  quanto  vero  minus,  tanto  minus  inest  virtus;  et  quanto 

minus  inest  virtus,  tanto  magis  inest  vitium. 

B.  Si  cunctce  virtutes  pariter  sint  in  quocumque  sunt. 

Utrum  vero  pariter  quis  omnes  possideat  virtutes,  an  aliae  magis,  aliae  minus  in 
aliquo  ferveant,  quaestio  est.  Quibusdam  enim  videtur,  quod  aliae  magis,  aliae  minus 
habeantur  ab  aliquo,  sicut  in  Job  patientia  emicuit,  in  David  humilitas,  in  Moyse 
mansuetudo.  Qui  etiam  concedunt,  magis  aliquem  mereri  per  aliquam  unam  virtu- 
tem  quam  per  aliam,  sicut  eam  plenius  habet  quam  aliam.  Non  tamen  magis  per 
aliquam  mereri  dicunt  quam  per  caritatem,  nec  aliquam  plenius  a  quoquam  haberi 
quam  caritatem.  Alias  ergo  magis,  et  alias  minus  in  aliquo  esse  dicunt,  sed  nullam 
plenius  caritate,  quae  ceteras  gignit.  Hasque  dicunt  esse  multas  facies  quas  me- 
iiCor..,n.  morat  Apostolus,  dicens  :  Ex  personis  multarum  faciemm,  etc.  Alii  verius  dicunt, 
omnes  virtutes  et  similes  et  pares  esse  in  quocumque  sunt,  ut  qui  in  una  alteri  par 
Aug.de Tri-  exstiterit,  in  omnibus  eidem  aequalis  sit.  Unde  Augustinus  :  Yirtutes  quae  sunt  in 
v,llnl(6  hb  animo  humano,  quamvis  alio  et  alio  modo  singulae  intelligantur,  nullo  modo  tamen 
separantur  ab  invicem,  ut  quicumque  fuerint  aequales,  verbi  gratia  in  fortitudine, 
aequales  sint  et  prudentia  et  justitia  et  temperantia.  Si  enim  dixeris  aequales  esse 
istos  in  fortitudine,  sed  illum  praestare  prudentia;  sequitur,  ut  hujus  fortitudo  rninus 
prudens  sit;  ac  per  hoc  nec  fortitudine  aequales  sunt,  quia  est  illius  fortitudo  pru- 
dentior.  Atque  ita  de  ceteris  virtutibus  invenies,  si  omnes  eadem  consideratione 
percurras.  —  Ex  his  clarescit,  omnes  virtutes  non  modo  esse  connexas,  sed  etiam 
pares  in  animo  hominis.  Quum  ergo  dicitur  aliquis  aliqua  praeeminere  virtute,  ut 
Abraham  fide,  Job  patientia;  sccundum  usus  exteriores  accipiendum  est,  vel  in 

comparatione  aliorum  hominum,  quia  vel  humilitatis  habitum  maxime  praefert,  vel 
opus  fidei,  vel  alicujus  ceterarum  virtutum  praecipue  exsequitur.  Unde  et  ea  prsB 
aliis  pollere,  vel  inter  alios  homines  singulariter  excellere  dicitur  secundum  hunc 
modum,  scilicet  secundum  rationem  actuum  exteriorum.  —  Alibi  Augustinus  dicit, 
in  aliquo  aliam  magis  esse  virtutem,  aliam  minus,  et  unam  inesse  virtutem  et  non 
alteram.  Ait  enim  sic  :  Glarissima  disputatione  tua  satis  apparuit,  non  placuisse  Aug.EPist. 
auctoribus  nostris,  imo  Veritati  ipsi,  omnia   paria  esse  peccata,  etiam  si  hoc  de17'"'4' 
virtutibus  verum   sit  :  quia  etsi  verum  est,   eum  qui  habet  unam,  omnes  virtutes  iwd.  n.  u. 
habere,  et  eum  qui  unam  non  habet,  nullam  habere,  nec  sic  peccata  sunt  paria,  quia 
ubi  virtus  nulla  est,  nihil  rectum  est ;  nec  tamen  ideo  non  est  pravo  pravius,  distor- 
toque  distortius.  Si  autem,  quod  puto  esse  verius,  sacrisque  Litteris  congruentius,  ita 
sunt  animae  intentiones  ut  corporis  membra,  non  quod  videantur  locis,  sed  quod 
sentiantur  affectibus,  et  alius  illuminatur  amplius,  alius  minus,  alius  omnino  caret 
lumine ;  profecto  ut  quisque  illustratione  piae  caritatis  affectus  est,  in  alio  actu 
magis,  in  alio  minus,  in  aliquo  nihil,  sic  dici  potest  habere  aliam,  et  aliam  non 
habere,  et  aliam  magis,  aliam  minus*.  Nam  et  major  est  in  isto  caritas  quam  in«minusha- 
illo  :  et  ideo  recte  possumus  dicere,  et  aliqua  in  isto,  nulla  in  illo,  quantum  pertinet  ^m  vrtU 
ad  caritatem  quae  pietas  est;  et  in  uno  homine  quidem,  quod  majorem  habeat  pudi- 
citiam  quam  patientiam,  et  majorem  hodie  quam  heri,  si  proficit;  et  adhuc  non 
habeat  continentiam,  et  habeat  non  parvam  misericordiam.  Et  ut  generaliter  brevi- Aug.op.cit. 
terque  complectar  quam  de  virtute  habeo  notionem,  virtus  est  caritas,  qua  id  quod  "' 
diligendum  est  diligitur  :  haec  in  aliis  major  est,  in  aliis  minor,  et  in  aliis  nulla 
est ;   plenissima  vero,  quae  jam  non  possit  augeri,   quamdiu  hic  homo  vivit,   in 
nemine.  —  Hic  insinuari  videtur,  quod  aliquis  ea  ratione  possit  dici  habere  unam 
virtutem  magis  quam  aliam,  quia  per  caritatem  magis  afficitur  in  actu  unius  virtutis 
quam   alterius;   et   proptcr  differentiam  actuum,  ipsas  virtutes  magis  vel  minus 
habere  dici  potest,  et  aliquam  non  habere  ;  quum  tamen  simul  omnes  et  pariter 
habeat  quantum  ad  mentis  habitum  vel  essentiam  cujusque.  In  actu  vero   aliam 
magis,  aliam  minus  habet,  aliam  etiam  non  habet  :  ut  vir  justus  utens  conjugio, 
non  habet  continentiam  in  actu,  quam  tamen  habet  in  habitu.  Cur  ergo  non  dicantur  ibid.  n.17. 
paria  peccata?  Forte  quia  magis  facit  contra  caritatem  qui  gravius  peccat,  minus 
qui  levius.  Nemo  enim  peccat  nisi  adversus  illam  faciendo,  quae  est  plenitudo  legis. 
Ideo  recte  dicitur  :  Qui  offenderit  in  uno,  factus  est  omnium  reus,  id  est,  contra   Jacob.  u, 
caritatem  facit,  in  qua  pendent  omnia. 

G.  Repetit  de  caritate,  ut  addat  quomodo  tota  lex  in  ea  pendet. 


Quum  duo  sint  praecepta  caritatis,  in  quibus  (ut  praetaxatum  est)  tota  lex  pendet    cf.  dist. 
et  Prophetae ;  advertendum  est  quomodo  hoc  sit,  quum  in  lege  et  Prophetis  multa  x^th'xm, 
fuerint  caerimonialia  mandata,  quae  si  ad  caritatis  sanctificationem  pertinuissent,  40' 
viderentur  nondum  debuisse  *  cessare.  Quia  vero  non  justificationis  gratia,  quam  *  debcre 

facit  caritas,  instituta  sunt,  sed  in  figura  futuri,  et  in  onus  posita;  ideo  clarescente 
veritate,  cessaverunt  velut  umbra.  Verumtamen  et  ipsa  cserimonialia  secundum  spi- 
ritualem  intellectum  quem  continent,  et  omnia  moralia,  ad  caritatem  referuntur. 
Pertinent  enim  omnia  ad  decem  mandata  in  tabulis  scripta,  ubi  omnium  summa 
perstringitur,  ex  quibus  cetera  emanant  :  sicut  in  sermone  Domini  octo  virtutes 
praemittuntur,  ad  quas  cetera  referuntur.  Et  sicut  ad  decem  mandata  Decalogi  cetera 
referuntur,  ita  et  ipsa  decem  ad  duo  mandata  caritatis  pertinent.  Omnia  ergo  ad 
duo  mandata  caritatis  pertinent,  quia  per  caritatem  implentur,  et  ad  caritatem 
tanquam  ad  finem  referri  debent.  Unde  Augustinus :  Totam  magnitudinem  et  ampli- 
tudinem  divinorum  eloquiorum  possidet  caritas  qua  Deum  proximumque  diligimus, 
quse  radix  est  omnium  bonorum.  Unde  Veritas  ait  :  In  his  duobus  mandatis  universa 
lex  pendet  et  Prophetae.  Si  ergo  non  vacat  omnespaginas  sanctas  perscrutari,  omnia 
involucra  sermonum  evolvere ;  tene  caritatem,  ubi  pendent  omnia,  quia  perfectio 
est  et  finis  omnium.  Tunc  enim  et  praecepta  et  consilia  recte  fiunt,  quum  referun- 
tur  ad  diligendum  Deum,  et  proximum  propter  Deum.  Quod  vero  timore  pcense, 
vel  aliqua  intentione  carnali  fit,  ut  non  referatur  ad  caritatem,  nondum  fit  sicut 
fieri  oportet,  quamvis  fieri  videatur.  Inimicus  enim  justitise  est  qui  pcenae  timore 
non  peccat;  amicus  vero  justitiae,  qui  ejus  amore  non  peccat.  Omnium  ergo  haec 
summa  est,  ut  intelligatur  legis  et  omnium  divinarum  Scripturarum  plenitudo  esse 
dilectio  Dei  et  proximi. 


QU.ESTIO    PRIMA 

POstquam  tractavit  Magister  de  virtuti- 
bus  et  de  donis,  nunc  perscrutatur, 
An  virtutes  mutuo  sint  connexse, 
an  etiam  dona. 

Videtur  quod  non,  quoniam  multi  sunt 
viri  legisperiti  valde  prudentes,  acuti  con- 
siliis,  qui  tamen  injusti  sunt,  intemperati 
ac  timidi.  Aliqui  quoque  virginitate  ornan- 
tur,  qui  tamen  avaritia  sordent.  —  Rursus,  B 
scientiao  non  sunt  connexae  :  ergo  neque 
virtutes.  Multi  etiam  habent  fidem  quae  est 
theologica  virtus,  qui  caritatem  non  habent. 

In  contrarium  sunt  quse  inducuntur  in 
textu  ex  verbis  Sanctorum.  —  Insuper  Ari- 
stoteles  sexto  Ethicorum  docet,  neminem 
posse  esse  prudcntem,  nisi  qui  et  ccteris 
virtutibus  decoretur.  Hinc  philosophi,  po- 
tissime  Stoici,  dixerunt  virtutes  esse  con- 
catcnatas. 


Ad  haec  Bonaventura  respondet  :  In  hac 
quaestione  controversia  fuit  inter  philoso- 
phos,  ut  Hieronymus  et  Augustinus  enar- 
rant.  Quidam  enim  Stoicorum  dixerunt, 
virtutes  necessario  esse  connexas,  ita  quod 
carens  una,  omnibus  careat.  De  quorum 
opinione  Seneca  fuisse  videtur,  dicens  :  Si 
unam  de  virtutibus  amiseris,  nullam  tc 
habiturum  esse  necesse  est  fatearis.  Alio- 
rum  fuit  positio,  quod  una  sine  alia  possit 
haberi,  ita  quod  quis  valeat  esse  castus, 
qui  non  sit  justus.  Ratio  autem  hujus  diver- 
sitatis  fuit,  quia  secundum  Stoicos,  virtus 
non  inest  nisi  sapienti  :  quoniam  regimen 
totius  vitffl  humanae  secundum  regulam 
moris,  dependet  a  rectitudine  rationis.  Sa- 
pientem  autem  dixerunt  in  quo  nulla  tur- 
batio  cadit,  ut  libro  de  Givitate  Dei  recitat 
Augustinus,  utpote  qui  cunctis  animae  pas- 
sionibus  dominatur.  Praeter  hoc  poncbant 
quod  quum  virtus  consistat  in  medio,  me- 
(1  i n iii  autem  sit  uniforme  et  indivisibile, 
neino  habeat  virtutem  nisi  habeat  eam  in 

summo,  puta  perfecte  :  quod  non  est,  nisi  A 
careat  omni  vitio.  Qui  erraverunt  in  hoc 
quod  sapientiam  dixerunt  non  in  profici- 
entibus  esse,  nec  referre  an  quis  parum 
aut  multum  a  medio  punctali  recedat.  Id- 
eo  reprehendit  eos  Augustinus,  ad  Hiero- 
nymum  scribens  sic  :  Videntur  mihi  Stoici 
esse  falsi,  qui  hominem  in  sapientia  pro- 
ficientem  dicunt  omnino  sapientiam  non 
habere,  sed  tunc  solum  quando  in  sapi- 
entia  est  perfectus.Dicunt  enim  quod  sicut 
nihil  interest  ad  hominem  praefocandum, 
utrum  aquam  super  se  habeat  stadiis  mul-  B 
tis  vel  stadio  uno  aut  palmo;  ita  est  de 
illis  qui  in  gurgite  sunt  erroris,  ad  sapi- 
entiam.  Satisque  rationabiliter  eos  redar- 
guit  Augustinus,  quoniam  viam  salutis  in 
bono  nimis  arctant,  dicendo  in  solis  perfe- 
ctis  esse  sapientiam  ac  virtutem  ;  et  in 
malitia  nimis  dilatant,  dum  dicunt  non 
referre,utrum  quis  magis  vel  minus  a  me- 
dio  recedat  virtutis.  Hinc  rationabilior  fuit 
aliorum  philosophorum  positio,  qui  dixe- 
runt  in  virtutibus  gradus  et  latitudinem 
esse,  sicut  in  medio  sanitatis.  Quumque  C 
virtus  politica  paulatim  adipiscatur,  dixe- 
runt  eamdem  virtutem  nunc  perfectius, 
nunc  minus  perfecte  inesse,  et  unam  posse 
separari  ab  alia.  Quorum  sententia,  se- 
cundum  dicta  Augustini,  magis  est  appro- 
banda. 

Ideo  respondendum,  quod  simpliciter 
loquendo,  videlicet  quantum  ad  omne  tem- 
pus  et  quantum  ad  habitus  ipsos  virtu- 
tum,  non  est  connexio  inter  virtutes  poli- 
ticas,  quamvis  inter  eas  aliqua  valeat  esse 
connexio  ratione  alicujus  status  determi-  D 
nati  et  quarumdam  conditionum  commu- 
nium.  Idcirco  notandum,  quod  contingit 
loqui  de  virtutibus  politicis  quantum  ad 
propria,  et  quantum  ad  appropriata.  Et 
quantum  ad  appropriata,  est  in  eis  con- 
nexio  :  quia  hee  quatuor  conditiones  com- 
munes  quae  sunt,  discernere  quid  eligen- 
dum,  mediumque  tenere,  atque  in  finem 
tendere  recte,  et  negotiari  circa  arduum 
difficile,  quatuor  virtutibus  cardinalibus 
appropriantur,et  tamen  simul  ad  virtutem 


quamlibet  requiruntur.  Si  vero  loquimur 
de  virtutibus  quantum  ad  propria,  hoc  po- 
test  esse  dupliciter  :  quia  vel  simpliciter, 
aut  quantum  ad  statum  perfectionis.  Si 
quantum  ad  statum  perfectionis,  sic  vir- 
tutes  connexae  sunt,  quoniam  nunquam 
una  habetur  perfecte,  nisi  habeantur  et 
ceteree.  Et  quantum  ad  hoc,  vere  locuti 
sunt  Stoici,  quamvis  non  usquequaque 
super  verum  essent  fundati.Si  autem  sim- 
pliciter,  non  est  necessarium  esse  in  vir- 
tutibus  connexionem,  quando  sunt  acqui- 
sitae. 

Queeritur  etiam,an  in  virtutibus  gratuitis 
exstet  connexio.  Ad  quod  dicendum,  quod 
de  virtutibus  gratuitis  contingit  loqui  tri- 
pliciter  :  primo,  quantum  ad  habitum  sub- 
stratum;  secundo,  quantum  ad  superaddi- 
tum  statum ;  tertio,  quantum  ad  defectum 
imperfectionis  adjunctum.  Et  hoc  tertio 
modo  non  est  necesse  has  virtutes  esse 
connexas,  quia  hominem  gratiam  haben- 
tem  non  est  necesse  imperfectionem  ha- 
bere  adjunctam.  Loquendo  autem  de  eis 
secundo  modo,  adhuc  non  oportet  eas  esse 
connexas,  quum  status  ille  superadditus 
non  sit  de  necessitate  virtutis  :  sicut  est 
reperire  in  continentia  virginali,  et  vidua- 
li.  Loquendo  demum  de  virtutibus  primo 
modo,  distinguendum  est  :  quia  aut  habi- 
tus  illi  virtutum  necessario  annexam  ha- 
bent  imperfectionem,  ut  fides  et  spes,  et 
sic  non  sunt  necessario  annexi  virtutibus 
aliis,  nisi  in  via;  aut  non  habent  neces- 
sario  imperfectionem  annexam,  et  sic  aliis 
virtutibus  necessario  sunt  annexi,  tam  in 
via  quam  in  patria.  Hinc  verum  est  secun- 
dum  omnem  statum,  quod  eum  qui  habet 
gratiam,  necesse  est  habere  virtutes  quae 
sunt  perfectse,  vel  aliud  eis  correspon- 
dens  :  quemadmodum  loco  fidei  habebi- 
mus  in  patria  visionem,  loco  spei  ten- 
tionem. 

Denique  ratio  hujus  connexionis  assi- 
gnari  potest  secundum  quadruplex  genus 
causa3.  Nam  primo,  ex  parte  causae  mate- 
rialis,  est  nostra  necessitas.  Secundo,  ex 
parte  causse  efficientis,  est  Dei  largitas. 

Tertio,  ex  parte  causae  formalis,  est  virtu- 
tum  conformitas.  Quarto,  ex  parte  causae 
finalis,  est  praemii  dignitas.  Causa  mate- 
rialis,  id  est  subjectum  virtutum,  est  ani- 
ma  rationalis  secundum  suas  potentias, 
secundum  quas  potest  obliquari  et  diri- 
gi.  Quumque  potentiae  illae  nequeant  per 
unam  solam  virtutem  rectificari,  oportet 
quod  anima  simul  per  diversas  virtutes 
rectificetur,  et  Deo  in  esse  gratuito  acce- 
pta  reddatur.Sicque  ex  parte  susceptibilis, 
oportet  virtutes  gratuitas  esse  connexas. 
Idem  patet  ex  parte  causae  efficientis,  quae 
est  divina  liberalitas,cujus  est  nequaquam 
deficere,  sed  omnia  necessaria  ad  salutem 
simul  conferre.  Patet  et  idem  ex  parte  cau- 
sae  formalis  gratuitarum  virtutum,  quae  est 
gratia  :  quae  ceteras  virtutes  quantum  ad 
habitus  sibi  substratos  perficit  et  informat, 
per  influentiam  qua  animam  Deo  efficit 
gratam ;  quae  ad  universas  virtutes  se  ha- 
bet  conformiter.  Rursus  id  patet  ex  parte 
causae  finalis  virtutum,  quae  est  gloria,  ad 
quam  cunctae  disponunt  virtutes,  estque 
finis  illarum,  neque  infunditur  nisi  dispo- 
sitis  per  easdem. 

Praeterea  si  quaeratur,  an  dona  quoque 
connexa  sint;  respondendum,  quod  de  do- 
nis  est  loqui  dupliciter  :  primo,  quantum 
ad  ipsorum  originem;  secundo,  quantum 
ad  eorum  sequentem  effectum.  Primo  mo- 
do  habent  connexionem,  quum  omnium 
gratuitorum  habituum  origo  quasi  mate- 
rialiter  sit  in  natura,  completive  vero  for- 
maliterque  in  gratia,  ex  qua  dona  simul 
queunt  oriri.  Secundo  modo  non  habent 
connexionem  quantum  ad  actus  superero- 
gationis  et  excellentiae,secundum  quos  vix 
in  aliquo  reperiuntur,  ut  scribit  Gregorius 
/06 xxxvin,  super  illud  beati  Job  :  Numquid  conjunge- 
re  poteris  micantes  stellas  Pleiadas?  Quan- 
turn  vero  ad  usus  necessitatis  et  sufficien- 
tiae,  simul  sunt. 

Conformiter  quaeri  potest  dc  peccatis  et 
vitiis,  an  sint  connexa.  Et  respondendum, 
quod  quum  in  peccato  sint  duo,  puta  aver- 
sio  et  conversio,  quantum  ad  aversionem 
quodammodo  conjuncta  videntur,  quoniam 


A  omnia  ab  uno  eodemque  incommutabili 
bono  avertunt,  atque  in  omnibus  idem 
Deus  offenditur;  sed  quantum  ad  conver- 
sionem  ad  commutabile  bonum  caducum, 
connexa  non  sunt,  quia  diversa  peccata  ad 
diversa  commutabilia  vertunt,  et  diversas 
in  nobis  deformitates  et  habitus  vitiosos 
efficiunt,  quibus  diversi  cruciatus  deben- 
tur  et  infligentur ;  nec  possunt  converti 
propter  repugnantiam,  quoniam  ex  diver- 
sis  et  contrariis  saepe  oriuntur  radicibus, 

v    et  ad  fines  tendunt  interdum  diversos,  ut 

B  patet  in  prodigalitate  et  cupiditate.  Nihilo 
minus  possunt  habere  eamdem  generalem 
et  remotam  radicem  sive  originem,  ut  est 
concupiscentia,  superbia  seu  amor  priva- 
tus.  —  Haec  Bonaventura. 

Amplius,  Thomas  ad  quaesita  respon- 
dens  :  Virtus,  inquit,  consideratur  duplici- 
ter.  Primo,  secundum  esse  suum  imperfe- 
ctum,  prout  seminaria  quaedam  virtutum 
naturaliter  nobis  insunt :  sicque  una  virtus 
sine  alia  potest  haberi,  quum  quidam  ad 
liberalitatem   apti  sint,  quidam  ad  luxu- 

C  riam  proni.  Secundo,  penes  esse  suum 
perfectum,  quod  ex  consuetudine  recipit  : 
sicque  oportet  virtutes  esse  connexas.  Cu- 
jus  ex  dictis  philosophorum  sumitur  ratio 
triplex.  Primam  assignat  Philosophus  sexto 
Ethicorum,  ab  eo  a  quo  perficitur  quaeli- 
bet  virtus  politica.  Homini  enim  est  incli- 
natio  ad  actum  prudentiae,  quae  inclinatio 
dicitur  virtus  naturalis,  et  a  Philosopho  vo- 
catur  demotica*,  quam  possumus  industri-  *<w,asi 
am  appellare  :  quae  ad  bona  et  ad  mala  notIca 
habere  se  potest,  ideo  non  est  virtus.  Tdcir- 

D  co  si  ad  virtutis  perfectionem  debet  per- 
duci,  ita  quod  omne  judicium  ejus  sit  re- 
ctum,oportet  aliquid  addi  per  quod  omnis 
error  vitetur.  Porro  in  judicio  duplex  est 
error.  Unus  circa  finem,  sicut  habens  ha- 
bitum  vitiosum,  erronee  judicat  et  inclina- 
tur  ad  actum  suum  sicut  ad  per  se  bonum; 
et  talis  error  in  agendis  assimilatur  errori 
qui  est  circa  principia  in  speculandis.  Alius 
error  est  in  prosecutione  finis,  dum  quis  a 
recta  finis  apprehensione  declinat  per  pas- 
sionem  :  quemadmodum   delcctatio  cor- 

rumpit  censuram  prudentiae.  Qui  agibilium  A 
error  assimilatur  errori  in  speculabilibus 
circa  discursum  principiorum  ad  conclu- 
sionem.  Utrumque  autem  errorem  prohi- 
bet  virtus  moralis,quae  facit  inclinationem 
in  finem  rectum  et  reprimit  passionem  : 
ideo  esse  non  potest  prudentia  sine  morali 
virtute,  puta  temperantia,  fortitudine,  etc. 
Inclinatio  quoque  naturalis  ad  ea  quae  vir- 
tutis  sunt,  quo  fuerit  major,  eo  nocivior, 
nisi  adsit  rationis  discretio.  Ideo  ad  hoc 
quod  virtus  moralis  perficiatur,  oportet 
quod  a  prudentia  dirigatur.  Propter  quod  B 
secundo  Ethicorum  in  definitione  virtutis 
prudentia  ponitur.  Hinc  virtutes  politicas 
oportet  esse  connexas.  —  Alia  connexionis 
ratio  sumitur  ex  his  quae  in  omni  virtute 
concurrunt;  quorum  tamen  unumquodque 
aliqua  virtus  principaliter  vindicat  sibi  : 
quemadmodum  difficile  vindicat  sibi  for- 
titudo,  moderatum  temperantia,  scientiam 
prudentia  :  quae  virtutes  ab  his  conditioni- 
bus  sua  nomina  sortiuntur.  Quod  vero  est 
maximum  in  quolibet  genere,  causa  est 
aliorum.  Hinc  aliae  virtutes  aliquam  prae-  C 
dictarum  conditionum  participant  ex  vir- 
tute  quae  illam  principaliter  vindicat  sibi  : 
ut  quoniam  fortis  est  circa  difficillima,  id- 
eo  perseverans  in  illis,  in  aliis  quoque 
facilius  perseverabit.  Hanc  rationem  vide- 
tur  Seneca  assignare,  dicendo  :  Omne  quod 
bene  fit,  juste,  prudenter,  temperate  ac 
fortiter  fieri  constat.  —  Tertia  ratio  sumi- 
tur  ex  fine  quem  quaelibet  virtus  inten- 
dit.  Quaelibet  etenim  virtus  intendit  bo- 
nitatem  honesti  :  et  si  illam  intendit  ut 
condecet  virtuosum,  nullo  modo  ab  ipsa  D 
intentionem  deflectit.  Propter  quod  quarto 
dicitur  Ethicorum,  quod  prodigus  qui  sua 
expendit  non  curans  bonum,facile  in  quod- 
cumque  malum  declinat.  Itaque  recte  ait 
sexto  Ethicorum  Philosophus,  quod  nullus 
potest  habere  prudentiam  nisi  habeat  vir- 
tutes  morales,  nec  morales  virtutes  quis 
potest  habere  sine  prudentia.  Unde,  dum 
aliquis  exercetur  in  actu  alicujus  virtutis, 
si  simul  exerceatur  in  actu  vitii  alicujus, 
nunquam  acquirit  aliquam  virtutem,  quia 


nunquam  acquirit  prudentiam.  Ad  hoc  er- 
go  quod  aliqua  virtus  habeatur,  oportet 
quod  homo  bene  se  habeat  in  omnibus 
quae  in  usum  veniunt  vitae  humanae. 

Insuper  virtutes  gratuitae  connexee  sunt 
quantum  ad  id  quod  essentialiter  habet  se 
ad  rationem  virtutis ;  quantum  vero  ad  id 
quod  accidentaliter  ad  virtutem  se  habet, 
quamvis  forte  non  accidat  virtuti  in  quan- 
tum  est  talis  virtus,  non  oportet  esse  con- 
nexas.  Ratio  quoque  connexionis  ex  tribus 
accipitur.  Primo  ex  caritate,  quae  est  for- 
ma  virtutum,  cum  qua  omnes  simul  in- 
funduntur.  Secundo  ex  gratia,  quse  est 
quasi  totum  potestativum  ad  virtutes,  ex 
qua  virtutes  quodammodo  fluunt,quemad- 
modum  potentiee  animae  ex  ejus  essentia. 
Unde  sicut  omnes  potentiae  illae  sunt  si- 
mul,  in  quantum  uniuntur  in  una  essen- 
tia;  ita  omnes  virtutes  gratuitae  sunt  simul, 
in  quantum  connectuntur  in  gratia.  Tertio 
ex  ipsa  generali  justitia  qua  justificatur 
iniquus  :  quae  nihil  imperfectum  relinquit, 
quoniam  impium  est  a  Deo  dimidiam  spe- 
rare  salutem,  ut  Sancti  testantur.  Idcirco, 
dum  quis  desuper  justificatur,  cunctae  vir- 
tutes  ei  pariter  infunduntur.  —  Ex  his  eli- 
citur,  quod  jurisperiti  et  consiliarii  vitiosi 
non  habent  veram  prudentiam,  sed  aliud 
simile  ei,  ut  versutiam,  calliditatem  et  in- 
formem  juris  notitiam.  Fides  vero  et  spes 
non  formatae  per  caritatem,  non  sunt  vir- 
tutes  absolute  loquendo;  similiter  nec  cor- 
poralis  virginitas,  quae  et  sine  peccato  po- 
test  amitti.  —  Et  si  objiciatur  praedictis, 
quod  perseverantia  et  pcenitentia  non  sunt 
in  omnibus  caritatem  habentibus,  quia  in 
innocente  non  est  pcenitentia,  et  in  casu- 
ro  cras,  non  est  nunc  perseverantia;  di- 
cendum,  quod  pcenitentia  inest  innocenti 
quantum  ad  animi  praeparationem  et  sub 
conditione,  ut  si  ceciderit.  Perseverantia 
etiam  ut  est  virtus  specialis,  dicit  propo- 
situm  persistendi  in  bonis  virtutum  usque 
in  finem,  et  ita  inest  omni  caritatem  ha- 
benti ;  non  autem  prout  dicit  continuatio- 
nein  virtutum  in  finem,  quia  nec  sic  est 
specialis  virtus. 


588 


IN  LIBRUM   III   SENTENTIARUM. 


DIST.   XXXVI  ;   QUiEST.   I 


6y.p.586C, 
p.  586  D. 


Ecdi.  XLIV 

20. 


art.  1. 


dist.  xxxv, 
q.  I. 

I  Cor.xn,8. 


Pra?terea  de  connexione  donorum  dicen- 
dum,  quod  faciunt  hominem  dirigibilem 
beneque  mobilem  a  Spiritu  Sancto,  et 
transcendunt  virtutes,  theologicis  demptis 
virtutibus  :  idcirco  connexa  sunt  caritati 
ac  mutuo,  secundum  quod  necessaria  sunt 
saluti,  etc,  ut  supra  in  Bonaventura.  — 
De  connexione  quoque  vitiorum  dicendum, 
ut  supra.  —  Quod  autem  asserit  Beda,  San- 
cti  plus  humiliantur  de  virtutibus  quas 
non  habent,  quam  de  virtutibus  quas  ha- 
bent  glorientur;  intelligendum  est  de  vir- 
tutibus  quantum  ad  usus  seu  actus  earum, 
non  quantum  ad  habitus.  Diversi  quippe 
Sancti  diversimode  se  invicem  excedunt 
in  actibus  diversarum  virtutum,secundum 
quod  de  quolibet  dicitur  confessore  :  Non 
est  inventus  similis  illi,  etc.  —  Haec  Tho- 
mas  in  Scripto. 

At  vero  in  prima  secunda?,  qua?stione 
sexagesima  quinta,  adjecit  :  Quaedam  sunt 
virtutes  morales  hominem  perficientes  se- 
cundum  statum  aliquem  eminentem,  ut 
magnificentia  et  magnanimitas ;  et  tales 
non  semper  actualiter  simul  habentur  cum 
aliis,  sed  in  propinqua  potentia.  Si  autem 
quaeratur,  an  virtutes  morales  sint  semper 
caritati  connexae,  ita  quod  in  infidelibus 
non  sint;  dicendum,  quod  virtutes  mora- 
les  acquisita?,  secundum  quod  ad  natura- 
lem  finem  disponunt,  atque  ex  consuetu- 
dine  humana  seu  naturali  potentia  possunt 
acquiri,  sine  caritate  queunt  haberi,  sicut 
in  multis  philosophis  et  paganis  fuerunt. 
Sic  tamen  non  habent  perfectam  rationem 
virtutis  :  non  enim  simpliciter  perficiunt 
hominem,  nec  ad  perfectam  perducunt  fe- 
licitatem.  —  Ha?c  in  Summa.  Et  qua?  ibi 
de  donorum  connexione  conscribit,  jam 
habita  sunt.  Dictum  est  quoque,  quomodo 
sapientia  et  scientia  uno  modo  sunt  dona 
gratisc  gratis  data?,  et  ita  connexa?  non 
sunt,  quum  dicat  Apostolus  :  Alii  per  Spi- 
ritum  datur  sermo  sapientia?,  alii  scrmo 
scientise  in  eodem  Spiritu.  Alio  modo  sunt 
dona  gratia?  gratum  facientis  et  de  numero 
septem  donorum,  sicque  connexa?  sunt. 

In  prseinductis  Petrus  magis  in  verbis 


A  et  sensu  coincidit  scriptis  Bonaventura?, 
et  de  connexione  donorum  adjicit  :  Quo- 
rumdam  opinio  est,  quod  dona  nec  cum 
virtutibus  neque  ad  invicem  habent  con- 
nexionem,  nec  secundum  usum  seu  actum 
neque  secundum  habitum.  Nempe,  quum 
virtutes  dentur  ad  opera  prima?  necessi- 
tatis,  ideo  non  sufficit  una  sine  alia.  Dona 
vero  dantur  ad  opera  supererogationis,  in 
quibus  contingit  fieri  unum  opus,  non 
aliud;  unum  quoque  hominem  excellere 
in  opere  uno,  aliumque  in  altero  :  et  ita 

B  qui  habet  virtutes,  non  habet  necessario 
dona;  nec  qui  habet  unum  donum,  opor- 
tet  quod  habeat  alia  omnia,  sed  secun- 
dum  gratuitum  donantis  arbitrium  obtinet 
ea.  Et  hoc  videtur  magis  convenire  rationi 
donorum.  Ha?c  Petrus. 

Qui  in  his  multum  recedit  a  Thoma  in 
pluribus  locis,  et  videtur  Thomas  de  his 
verius  conscripsisse.  Si  enim,  juxta  Gre- 
gorium,  dona  infunduntur  in  adjutorium 
virtutum,  et  caritati  connexa  sunt,  viden- 
tur  cum  caritate  infundi,  et  cum  fide  et 

C  spe,  quas  expediunt.  Rursus,  si  dona  red- 
dunt  hominem  bene  dirigibilem  prompte- 
que  mobilem  a  Spiritu  Sancto,  quumque 
motione  atque  directione  homo  in  omni 
indigeat  statu,  imo  pra?sertim  quando  ad- 
huc  pusillus  est ;  apparet  quod  dona  in 
omni  statu  et  gradu  virtutum  virtutibus 
sint  connexa.  Quod  etiam  scriptis  concor- 
dat  devoti  ac  desuper  illuminati  viri  Joan- 
nis  Ruysbroeck,  qui  in  variis  suis  opuscu- 
lis  scripsit  in  Teutonico  tam  subtiliter  et 
profunde  de  donis(et  consonant  dictis  Tho- 

D  ma?,  Alberti,  Bonaventura?),  ut  impossibile 
videatur,  hominem  idiotam  taliter  posse 
scribere  in  tali  materia,  sine  speciali  et 
pra?cipua  illuminatione  Spiritus  Sancti.  De 
cujus  scriplis  multa  induxi  in  speciali  tra- 
ctatu,  qucm  ante  triginta  quatuor  circiter 
annos  de  donis  Spiritus  Sancti  composui. 
Porro  Richardus  in  pra?dictis  sequitur 
Thomam.  Attamen  addit,  quod  dona  quan- 
tum  ad  esse  suum  imperfectum,  et  quoad 
usum  talis  esse,  non  sunt  connexa  :  quia 
(ut  ait)  experientia  docet  quOsdam  haben- 

tes  donum  timoris,  quo  timent  peccare 
specialiter  ne  a  Deo  separentur,  qui  tamen 
non  habent  actum  doni  intellectus  circa 
credenda,  sed  tantum  simpliciter  assen- 
tiunt  articulis  fidei.  Haec  Richardus. 

In  quibus  nihilo  minus  potius  S.  Thomae 
consentio,  utpote  quod  nullus  in  caritate 
exsistens  adeo  simplex  est,  quin  habeat 
rationem  propter  quam  credit,  videlicet 
quia  fidem  credit  christianam  esse  a  Deo 
vero  collatam,  vel  quia  credit  Sanctos  sic 
credidisse,  et  totam  Ecclesiam  ita  tenere, 
vel  quia  non  putat  aliter  posse  salvari,  aut 
propter  aliquid  tale  :  ad  quod  lumine  doni 
intellectus  juvatur,  angelica  quoque  inspi- 
ratione  docetur. 

Scripta  demum  Alberti  in  his  consonant 
Thomae.  Imo  Thomas  in  his  Albertum  se- 
cutus  est,  et  scripta  ipsius  clarius  plenius- 
que  expressit. 

Denique  Durandus  materiam  istam  dila- 
tans  :  Videndum  est,  inquit,  quot  modis 
virtutes  connexae  sint.  Itaque  duplex  est 
modus  connexionis  in  generali.  Unus  est 
essentialis,  alter  dispositivus.  Essentialis 
est  duplex.  Primus,  secundum  quod  una 
virtus  dependet  ex  alia  quantum  ad  id 
quod  in  sua  est  quidditate:quemadmodum 
omnis  virtus  moralis  acquisita  dependet  a 
prudentia.  Secundus  est,  dum  aliqua  con- 
nectuntur  inter  se  non  immediate,  sed  ter- 
tio  mediante,  quod  est  connexum  utrique  : 
sicque  virtutes  morales  connectuntur  inter 
se  mediante  prudentia.  Alio  modo  aliqua 
connectuntur  dispositive  :  quse  disposi- 
tio  attenditur  in  quantum  subjectum  per 
unum  eorum  disponitur  ad  melius  se  ha- 
bendum  in  altero,  vel  in  actu  alterius.  Quod 
quantum  ad  virtutes,  contingit  duplici- 
ter.  Primo,  quia  subjectum  dispositum  per 
unam  virtutem,  potest  perfectius  purius- 
que  elicere  actum  alterius  quam  sine  ea  : 
sicque  virtutes  morales  disponunt  ad  in- 
tellectuales,  quia  sedatis  passionibus  per 
virtutes  morales,  potest  perfectius  in  in- 
tellectualium  actus  virtutum.  Secundo  at- 
tenditur  dispositio  illa  secundum  quod 
una  virtus  magis  firmatur  et  magis  resi- 


A  stit  actui  sibi  contrario,  per  hoc  quod  al- 
teri  virtuti  conjungitur  :  sicut  temperantia 
fortitudini  juncta,  efficacior  redditur  ad 
resistendum  vitio  sibi  opposito.  His  prae- 
missis,  dico  quod  virtutes  morales  a  theo- 
logicis  non  dependent  primo  modo,  videli- 
cet  quoad  suam  essentiam,  quia  sine  eis 
possunt  haberi.  Nam  naturalibus  viribus 
potest  eas  homo  attingere  :  quod  et  praeci- 
pue  patet  de  homine  primo,dato  quod  non 
fuit  in  gratia  conditus.  Verumtamen  vir- 
tutes  theologicse  exigunt  dispositive  virtu- 

B  tes  morales  acquisitas,quatenus  actus  suos 
perfectius  queant  elicere.  Haec  Durandus. 
In  quibus  sentire  videtur,  quod  homo 
naturalibus  viribus  possit  simpliciter  esse 
et  dici  virtuosus  virtutibus  moralibus  et 
intellectualibus,  sine  fide,  caritate  et  gra- 
tia,quod  prima  facie  videtur  errori  Pelagii 
propinquare.  Insuper,  sine  fide  et  caritate 
non  est  homo  in  statu  salutis,  nec  sine 
peccato  mortali  :  ideo  non  est  simpliciter 
virtuosus  nec  bonus  nec  Deo  acceptus.  Et 
quamvis  istud  in  lumine  naturali  non  pa- 

C  teat,  tamen  quoniam  ex  divina  revelatione 
constat  sic  esse,  ita  tenendum  est  absolute. 
Certum  est  quoque,  quod  caritas  est  in 
pueris  baptizatis,  imo  in  baptizatis  adultis 
ex  vitiosa  et  passionata  vita  conversis  et 
protinus  baptizatis,  sine  virtutibus  morali- 
bus  acquisitis,  per  quas  tamen  promptius 
et  delectabilius  operantur.  Virtutes  etenim 
acquisitae  tollunt  inclinationes  contrarias,et 
assuefaciunt  hominem  ad  agendum  prom- 
pte  quae  bona  sunt  :  idcirco  per  eas  homo 
delectabilius  operatur  quam  per  virtutes 

D  morales  solum  infusas. 

Insuper  dicit  Durandus,  quod  peccata 
non  habent  connexionem  ratione  aversio- 
nis  sicut  jam  dictum  est  :  quia  ex  hoc  p.  S86D. 
quod  aliqua  recedunt  ab  uno,  non  conne- 
ctuntur,  ut  patet  de  lineis  progredientibus 
a  puncto  eodem.  —  Ad  quod  responden- 
dum,  quod  multiplex  est  connexio,  sicut 
et  diversa  egressio  sive  divisio.  Peccata 
autem  dicuntur  connexa  ratione  aversionis 
a  summo  bono,quia  hoc  omnibus  eis  com- 
mune  est,  conveniuntque  in  hoc  quod  ab 

eodem  summo  bono  avertunt.  Convenien-  A 
tia  autem  et  communicatio  facit  connexio- 
nem,  sicut  et  similitudo  in  convenientibus 
atque  similibus. 
Praeterea  Henricus  Quodlibeto  quinto  : 
q.  i7.  Perfectio  (ait)  hominis  consistit  in  propria 
ejus  operatione  secundum  quod  homo  est, 
ut  primo  dicitur  Ethicorum.  In  tali  autem 
operatione  consistit  hominis  beatitudo  et 
finis  :  ad  quem  finem  ordinantur  aliae  ejus 
operationes  secundum  virtutes.  In  eo  au- 
tem  in  quo  est  aliquis  finis,  et  aliqua  quae 
sunt  ad  finem,  est  de  necessitate  duplex  B 
ordo  atque  connexio  :  unus  videlicet  inter 
se  eorum  quae  sunt  ad  finem,  et  alius  om- 
nium  ipsofum  simul  ad  finem,  quemad- 
modum  de  ordinatione  exercitus  duodeci- 
mo  Metaphysicae  dicitur.  Sicque  in  homine 
est  duplex  ordinatio  talis,  utpote,  virtutum 
inter  se,  et  earumdem  ad  suum  finem  seu 
principalissimam  operationem.De  qua  con- 
nexione  ad  praesens  nihil.  Intendimus  au- 
tem  hic  de  connexione  virtutum  politica- 
rum,  quae  sunt  justitia,  prudentia,  fortitudo, 
temperantia  :  inter  quas  prudentia  dignior  C 
est,  in  cujus  operatione  suprema  ponitur 
civilis  felicitas,  secundum  Philosophum  ; 
et  ad  illam  operationem  supremam  ordi- 
nantur  actiones  aliarum  politicarum  virtu- 
tum.  Sic  autem  est  ordo  operationum  bo- 
narum  in  ultimum  finem  in  politicis  et 
laudabilibus  exercitiis,  sicut  in  naturali- 
bus  est  entium  ordo  ad  primum  princi- 
pium.  In  qualibet  demum  virtute  sunt  duo 
consideranda,  utpote :  proprius  finis,  praeter 
finem  ultimum  ad  quem  fines  virtutum 
proprii  ordinantur,  et  ea  quae  sunt  ad  fi-  D 
nem,sicut  finis  fortitudinis  bellicae  est  pax 
civitatis  et  patriae,  obtento  triumpho. 

Hanc  materiam  doctor  iste  prosequitur 
multum  prolixe,  et  tamen  summa  suae  re- 
sponsionis  includitur  in  responsis  S.  Tho- 
mae  ac  Bonaventurae,  videlicet,  quod  vir- 
tutes  istae  connexae  sunt  secundum  esse 
suum  perfectum  potissime  :  idcirco  per- 
transeo.  — Aliqua  tamen  ex  dictis  ejus  ad- 
jiciam  :  Quatuor,  inquit,  sunt  status  in 
uuaquaque  virtute,  videlicet  inchoationis, 


profectus,  perfectionis  et  excessus.  Et  in 
duobus  primis  virtutes  omnino  sunt  im- 
perfectae,  nec  merentur  dici  habitus  aut 
virtutes,  sed  tantum  dispositiones  ad  vir- 
tutes.  Dispositionem  autem  ad  aliquam  vir- 
tutem  potest  homo  exercitio  aliquo  obtine- 
re,  ita  quod  non  ad  aliam,  secundum  quod 
naturaliter  magis  dispositus  est  ad  unam 
virtutem  quam  aliam,  aut  occasionem  ha- 
bet  exercitandi  specialiter  se  ad  unam.  Id- 
circo,  loquendo  de  virtutibus  secundum 
hos  duos  infimos  status,  non  oportet  eas 
esse  connexas.  Sed  loquendo  de  eis  secun- 
dum  alios  duos  status,  adhuc  dupliciter 
considerantur  :  primo,  prout  absolute  vir- 
tutes  sunt  et  perfectae  vocantur ;  secundo, 
prout  in  perfectione  consummatae  sunt,  in 
gradu  tamen  latitudinis  alicujus  citra  he- 
roicas,  respectu  quarum  prima  perfectio 
imperfectio  quaedam  est.  Si  considerentur 
primo  modo,  unam  homo  potest  habere 
sine  aliis ;  si  secundo  modo,  sic  dicimus 
ipsas  esse  connexas.  —  Haec  idem,  qui  ista 
prolixissime  tractat.  Et  tamen  haec  ipsa  non 
videntur  communi  doctrinae  satis  consona 
esse.  Communiter  enim  asserimus,  tres 
esse  status  seu  gradus  virtutum,  videlicet 
incipientium,  proficientium,  perfectorum. 
Nec  apparet  necesse  ut  ultra  statum  perfe- 
ctorum  altior  statuatur  in  vita  praesenti, 
loquendo  in  generali,  quamvis  certum  sit 
in  statu  perfectorum  latitudinem  esse  non 
parvam,  secundum  quod  unus  sanctorum 
est  sanctior  alio  :  imo  in  statu  quoque  pro- 
ficientium  latitudo  consistit  et  multiplex 
gradus,  suoque  modo  in  incipientium  sta- 
tu.  Omnes  autem  perfecti  vocantur  heroici 
seu  divini.  —  Praeterea,  quod  dicit  virtu- 
tes  secundum  duos  infimos  status  earum, 
videlicet  inchoationis  et  profectus,  non 
mereri  dici  virtutes,  videtur  consonare 
praenarratae  opinioni  Stoicorum,  dicentium  P.58iBcis 
quod  virtutes  non  sint  nisi  in  perfectis  : 
quod  improbatum  est  in  praeinductis. 

Postremo  Scotus  hic  recitat  praetactam 
positionem  Henrici.et  contra  id  quod  dicit, 
virtutes  secundum  statum  et  esse  perfe- 
ctum,  necessario  esse  connexas,  sic  arguit 

Scotus  :  Sicut  per  te  duos  gradus  primos,  A  niam  una  virtus  est  perfectio  hominis  ali- 


id  est  infimos,  secundum  viam  generatio- 
nis  procedendo,  contingit  non  esse  con- 
nexos,  et  consimiliter  duos  primos  gradus 
tertii  gradus,  videlicet  quando  virtus  est 
imperfecta  vel  mediocris ;  eodem  modo 
arguo  de  virtute  secundum  lertium  gra- 
dum  virtutis,  quia  contingit  aliquem  ha- 
bentem  virtutem  secundum  duos  gradus 
tertii  gradus,  exercitari  secundum  actum 
unius  virtutis,  non  alterius.  Non  enim  mi- 
nus  dispositus  est  aliquis  habens  habitum 
ad  operandum  circa  illa  objecta,  quam  B 
alius  nullum  habitum  habens.Ergo  si  quis 
a  principio  potuit  se  exercere  circa  obje- 
ctum  unius  virtutis,et  non  alterius;  multo 
magis  quum  habuerit  habitum  unius  vir- 
tutis  usque  ad  duos  gradus  tertii  gradus, 
poterit  exercitari  circa  objectum  unius 
virtutis,  et  non  alterius  :  sicque  poterit 
sibi  acquirere  virtutem  unam  perfectam, 
non  aliam.  —  Hinc  melius  dicunt  alii  qui- 
dam,  quod  possibile  est  habitum  quan- 
tumcumque  perfectum  in  genere  naturae, 


qua,non  totalis  :  alias  sufficeret  una  virtus 
moralis.  Quando  autem  sunt  plures  perfe- 
ctiones  partiales  ejusdem,potest  illud  per- 
fici  una,et  non  alia,quemadmodum  aliquis 
potest  habere  visum,  et  non  auditum.  Haec 
Scotus,  qui  et  ipse  prolixe  scribit  de  his. 

Sed  quicumque  aliorum  doctorum  mo- 
tiva  rite  perpendit,  facile  ac  clare  conspi- 
ciet,  quod  ipsorum  responsio  et  doctrina 
omnimode  et  omnino  rationabilior  sit  ima- 
ginationibus  posteriorum  istorum. 

Unde  et  Thomas  de  Argentina,  sequens 
antiquos  :  Virtutes,  inquit,  concatenatae 
sunt.  Gujus  multae  sunt  rationes.  Prima 
est  largitas  Dei,  qui  unam  sine  alia  non 
largitur.  Secunda,  quoniam  virtutes  se  mu- 
tuo  indigent,  sicut  membrum  unum  indi- 
get  alio.  Tertia,  ut  inter  virtutes  sit  conso- 
nantia  atque  proportio  congrua :  nam  sicut 
in  cithara  si  una  defuerit  chorda,  non  est 
harmonia  perfecta;  ita  in  anima  non  est 
spiritualis  melodia  completa,  nisi  omnes 
insint  simul  virtutes  quae  competunt  ani- 


acquiri  ex  actibus  frequenter  elicitis  circa  C  mae  secundum  statum  et  conditionem  ipsi- 


objectum  unius  virtutis,absque  acquisitio- 
ne  alterius  habitus.  Sed  habitus  iste  quan- 
tumcumque  intensus,  non  erit  virtus,  quia 
non  habet  rationem  virtutis,  nisi  sit  con- 
formis  aliis  virtutibus  acquisitis  :  quoniam 
concordantia  habitus  ad  habitum  necessa- 
ria  est  in  quolibet  habitu  qui  est  virtus. 
Gontra  hoc  arguo  :  Virtus  cum  omnibus 
quae  sunt  per  se  de  ratione  virtutis,  gene- 
ratur  ex  actibus  rectae  rationi  conformi- 
bus,  ita  quod  ultra  naturam  actus  et  habi- 
tus,  non  requirit  ratio  actus  aut  habitus  D 
virtuosi  nisi  conformitatem  ad  rectam  ra- 
tionem.  Sed  sine  concordia  aliarum  virtu- 
tum  concurrentium  in  eodem  operante, 
potest  esse  conformitas  tam  actus  quam 
habitus  ad  rectam  rationem.  —  Hinc  conce- 
do,quod  virtutes  morales  neque  secundum 
genera  sua  quae  communiter  assignantur, 
prudentia,  justitia,  fortitudo,  temperantia, 
neque  secundum  generaliora,quae  sunt  vir- 
tutes  disponentes  affectum  ad  se  ipsum  et 
ad  alterum,  necessario  sunt  connexse,  quo- 


us.  Quarta,  quoniam  ad  superanda  univer- 
sa  et  singula  vitia,  indiget  anima  cunctis 
simul  virtutibus.  Sunt  et  aliae  causae,  quo- 
niam  anima  est  Dei  sponsa,  thalamus,  tem- 
plum  :  ideo  omnibus  oportet  eam  simul 
ornari  virtutibus. 


QUiESTIO    II 


AMplius  quaeritur  hic,  An  virtutes 
sint  sequales, 
Videtur  quod  non.  Primo,  quia  nec  actu 
nec  habitu  sunt  eequales.  Etenim  caritas 
est  fide  et  spe  major,  dicente  Apostolo  : 
Major  horum  est  caritas.  Actualis  quoque 
dilectio  Dei  praestantior  est  fidei  actu  :  imo 
secundum  Apostolum,  omnis  operatio  mi- 
sericordiae,  eleemosynarum  largitio,  excel- 
lentia  fidei,  imo  et  mori  pro  fide,  sine 
caritate  nil  prosunt.  —  Secundo,  de  uno- 
quoque  cantatur  Sanctorum  :  Non  est  in- 


I  Cor.  xm, 
13. 

Ibid.  1-3. 


Eccli.  xliv, 
20. 


592 


IN   LIBRUM    III    SENTENTIARUM. 


DIST.   XXXVI  ;   QUjEST.    II 


ventus  similis  illi.  Cujus  ratio  assignatur,  A 
quoniam  unus  in  hac,  alter  in  illa  excedit 
virtute.  —  Tertio,  bonum  commune  est  di- 
vinius  :  ergo  quo  virtus  est  circa  objectum 
communius,  eo  pra?clarior  est.  Sunt  autem 
quaedam  virtutes  commune  bonum  respi- 
cientes.  —  Quarto,  actus  et  habitus  distin- 
guuntur  et  dignificantur  per  sua  objecta  : 
virtutes  ergo  quae  sunt  circa  increatum  ob- 
jectum,et  actus  earum,multo  nobiliores  ce- 
teris  exstant  virtutibus  earumque  actibus. 
In  oppositum  est  dictum  commune  do- 
ctorum,  et  quod  super  illud  Apocalypsis,  B 
Apoc.  xxi,  Latera  civitatis  aequalia  sunt,  asserit  Glos- 
,6#  sa  :  Virtutes  gratuitse  sunt  aequales. 

Ad  hoc  respondet  Albertus  :  Una  virtute 
intensa,  ceterae  omnes  aliquo  modo  inten- 
duntur,  et  aliquo  modo  non.  Si  enim  com- 
paretur  virtus  ad  causam  efficientem  ef- 
ficaciamve  merendi,  vel  si  consideretur 
virtus  in  sua  essentia,  non  potest  una  in- 
tendi  nisi  et  alia  intendatur.  Si  autem  com- 
paretur  ad  radicationem  in  subjecto,  una 
sine  alia  potest  intendi  :  quia  hoc  est  ex  C 
opere,  in  quo  virtutes  necessario  non  sunt 
conjunctae.  —  Denique  virtutes  pares  sunt 
in  essentia  atque  in  gratiae  formatione  :  in 
essentia,quoniam  simplices  sunt  in  eodem 
genere  simplicitatis,et  in  una  gratiae  quan- 
titate  in  uno  eodemque  homine ;  in  gratiae 
quoque  formatione,  quoniam  gratia  gra- 
tum  faciens  aequaliter  omnes  informat.  Ve- 
rum  in  quatuor  aliis  essentiam  conse- 
quentibus  sunt  inaequales.  Primum  est  in 
i  Cor.xm,  dignitate,  quoniam  caritas  major  est  nec 
excidit.  Secundum,  in  generalitate  formae  D 
et  finis  et  efficientis  :  et  sic  iterum  caritas 
major  est,  quia  generaliter  movet  in  omni 
meritorio  actu,  quod  non  facit  alia  virtus; 
caritas  quoque  est  forma  et  finis  virtu- 
tum.  Tertium  est  radicatio  in  subjecto, 
quia  ad  hoc  dispositio  operatur  per  opus, 
et  opus  cunctarum  virtutum  non  est  aeque 
frequens  :  idcirco  quae  frequentior  est  in 
actu,  magis  radicata  cst  in  subjecto.  Quar- 
tum  est  quantum  ad  usum  :  non  enim 
oportet  ut  virtutes  quae  aequaliter  insunt 

quantum  ad  essentiam,  insint  aequaliter 
secundum  usum.  —  Haec  Albertus.  Quae  a 
Thoma  clarius  exprimuntur.  Nihilo  minus 
contra  id  quod  ait  solam  caritatem  gene- 
raliter  movere  in  omni  meritorio  actu,  ob- 
jici  posset  quod  ait  Apostolus  :  Omne  quod  Rom.  x 
non  est  ex  fide,  peccatum  est.  Ergo  in  om- 
ni  meritorio  actu  etiam  fides  movet,  imo 
et  fides  etiam  movet  caritatem,  ostenden- 
do  ei  suum  objectum,  quum  ipsa  sit  ocu- 
lus  mentis.  Forsitan  tamen  Albertus  vult 
dicere,  quod  sola  caritas  movet  imperiali- 
ter  atque  promerendi  vim  conferendo. 

Itaque  Thomas  :  Duplex  est  (inquit) 
aequalitas.  Una  secundum  quantitatem  ab- 
solutam,  alia  secundum  quantitatem  com- 
parativam  :  ut  patet  in  digitis  manus,  qui 
non  sunt  aequales  secundum  quantitatem 
absolutam,  quum  unus  alteri  suppositus 
ipsum  excedat;  sunt  tamen  aequales  secun- 
dum  proportionem,  quoniam  sicut  quanti- 
tas  unius  digiti  sufficit  ad  suum  officium, 
ita  et  quantitas  alterius ;  unde  et  proporti- 
onaliter  augentur.Quantitas  autem  virtutis 
absoluta  potest  attendi  quantum  ad  tria  : 
primo,  quantum  ad  dignitatem ;  secundo, 
quantum  ad  objecta  ad  quae  se  extendit; 
tertio,  quantum  ad  intensionem,  quae  co- 
gnoscitur  in  efficacia  et  modo  agendi.  At- 
que  his  tribus  modis  potest  una  virtus 
excedi  ab  alia  absolute  :  primo,  quia  una 
est  dignior  alia,  ut  caritas  fide;  secundo, 
quia  est  plurium  objectorum,  ut  pruden- 
tia  quam  temperantia ;  tertio,  quia  una 
secundum  speciem  suam  requirit  majo- 
rem  intensionem  quam  alia  :  quanto  enim 
difficilius  et  magis  arduum  est  objectum, 
tanto  fortius  oportet  niti  in  ipsum,  et  con- 
tra  retractiva  moveri,  ut  in  actu  fortitudi- 
nis  patet.  Sed  penes  quantitatem  compara- 
tivam  aequales  sunt,  quia  proportionaliter 
in  his  tribus  se  habent  respectu  objecto- 
rum  suorum  :  ideo  proportionaliler  cre- 
scunt.  Quod  autem  homo  pronior  aptior- 
que  consistit  ad  actum  unius  virtutis  quam 
allerius,  non  est  ex  diversitate  habituum 
semper,  sed  ex  diversitate  naturalis  dispo- 
sitionis  aut  exercitii  saepe.  Haec  Thomas  in 

Scripto.  —  Quibus  consonant  quae  in  pri-  A 
ma  secundae,  quaestione  sexagesima  sexta, 
habentur,  quae  et  in  his  satis  includi  vi- 
dentur.  Concordat  Petrus. 

Porro  Richardus  :Virtutum  (ait)  quaedam 
sunt  acquisitae,  quaedam  infusae.  Acquisitae 
considerari  possunt  :  primo,  quantum  ad 
esse  suum  imperfectum;  secundo,  quan- 
tum  ad  esse  suum  perfectum.  Primo  modo 
non  oportet  quod  qui  in  una  virtute  aequa- 
les  sunt,  in  aliis  omnibus  sint  eequales  : 
quoniam  tales  virtutes  non  oportet  in  uno 
et  eodem  esse  aequales  aequalitate  propor-  B 
tionis,  quae  consistit  in  hoc  quod  tantum 
habeat  una  de  hoc  quod  sibi  debetur,  quan- 
tum  alia  de  hoc  quod  sibi  debetur  :  quia 
quum  acquirantur  ex  actibus,  tantum  po- 
test  se  homo  exercere  in  actibus  ordinatis 
ad  unam,  et  tam  parum  in  actibus  ordina- 
tis  ad  aliam,  quod  plus  habebit  de  una 
quam  de  alia.  Ideo  illam  virtutem  in  qua 
duo  aliqui  sunt  eequales,  aliae  virtutes  ma- 
gis  possunt  excedere  vel  ab  illa  excedi  in 
uno  quam  alio  ;  ad  quod  sequitur,  quod 
quamvis  sint  aequales  in  una,  possunt  ta-  C 
men  in  aliis  inaequales  consistere.  Sed  lo- 
quendo  de  eis  quantum  ad  esse  earum 
perfectum,  quum  perfectio  earum  in  indi- 
visibili  sit  consistens,  oportet  omnes  in 
eodem  esse  aequales  aequalitate  propor- 
tionis. 

Porro  virtutes  infusae  primo  consideran- 
tur  ut  formatae,  secundo  ut  informes.  Primo 
quoque  considerantur  adhuc  dupliciter  : 
primo,  quantum  ad  esse  suum  imperfe- 
ctum  ;  secundo,  quantum  ad  esse  perfe- 
ctum.  Et  utroque  modo  queunt  conside-  D 
rari  tam  quantum  ad  habitus,  quam  quoad 
formationem  habituum,  quam  etiam  quo- 
ad  facultatem  utendi  seu  operandi.  Quo- 
cumque  autem  modorum  istorum,  excepta 
facultate  utendi,  aequales  sunt  in  eadem 
aequalitate  proportionis:quia  in  tali  aequa- 
litate  Deus  eas  infundit  et  auget,  atque  in 
tali  aequalitate  per  caritatem  formantur. 
Ideo  illam  in  qua  aliqui  duo  sunt  aequales, 
non  plus  excedunt  aliae  vel  ab  illa  exce- 
duntur  in  uno  quam  alio;  ad  quod  sequi- 

T.  23. 


tur,  quod  qui  aequales  sunt  in  una,  in  om- 
nibus  sint  aequales.  Verum  quia  facultas 
utendi  dependet  ex  habitu  ac  libero  arbi- 
trio,  idcirco  tam  multum  potest  se  homo 
exercere  in  actu  unius,  et  tam  parum  in 
actu  alterius,  quod  valde  promptus  erit  ad 
actum  unius,  et  tardus  ac  difficilis  ad  ac- 
tum  alterius.  Ideo  virtutes  infusas  forma- 
tas  non  oportet  esse  aequales  aequalitate 
proportionis  in  facultate  utendi.  Unde  nec 
oportet  quod  quicumque  sunt  aequales  in 
una,  sint  sequales  in  omnibus  virtutibus 
aliis  quantum  ad  facultatem  utendi.  Si  au- 
tem  considerentur  virtutes  infusae  ut  in- 
formes,  ut  fides  et  spes  informes ;  dico, 
quod  quantum  ad  habitus  sunt  aequales  in 
eodem  aequalitate  proportionis,  quoniam 
Deus  non  infundit  eas  nisi  formatas.  Id- 
circo  si  aliqui  duo,  quorum  quilibet  habet 
fidem  et  spem,  sint  aequales  in  fide,  opor- 
tet  quod  sint  aequales  in  spe,  et  econtrario. 
Sed  loquendo  de  eis  quantum  ad  faculta- 
tem  utendi,  non  oportet,  ut  patet  ex  in- 
troductis  de  virtutibus  formatis.  —  Haec 
Richardus.  In  quibus  Bonaventurae  respon- 
sio  continetur. 

Insuper  Durandus  :  Haec  (inquit)  quae- 
stio,  utrum  virtutes  habeantur  aequaliter, 
intelligi  potest  dupliciter.  Primo,  compa- 
rando  unam  virtutem  ad  aliam  in  eodem 
homine  :  sicque  quseritur  de  aequalitate 
quantitatis  perfectionis  virtutum.  Secun- 
do,  comparando  diversas  virtutes  inter  se 
numero  differentes,  ut  duas  temperantias 
in  duobus  hominibus,  ad  alias  duas  consi- 
militer  inter  se  differentes,  sed  differentes 
a  primis  specie,  sicut  ad  duas  fortitudines 
in  eisdem  hominibus,  ut  sit  sensus  quae- 
stionis  :  utrum  illi  qui  sunt  aequales  in 
una  virtute  secundum  speciem,  puta  in 
temperantia,sint  aequales  in  aliis  universis 
virtutibus,  puta  in  fortitudine,  prudentia, 
etc.  Sicque  quaeritur  de  aequalitate  propor- 
tionis,  an  scilicet  qualem  proportionem 
habent  aliquae  virtutes  unius  speciei  in  di- 
versis  hominibus,  talem  habeant  aliae  in 
eisdem.  Intelligendo  igitur  primo  modo, 
non  est  aequalitas  inter  virtutes,  quum  una 

sit  dignior  alia.  Si  vero  intelligatur  secun- 
do  modo,  distinguendum  est,  quia  virtutes 
duplicem  habent  perfectionem,  puta  es- 
sentialem  et  adjunctam  :  essentialem,  ex 
naturali  habitudine  inchoative,  et  ex  exer- 
citio  actuum  completive ;  adjunctam  ve- 
ro  habent  ex  dispositione,  vel  adminiculo, 
quam  una  virtus  sortitur  ex  alia  sibi  ad- 
juncta.  Si  ergo  proportio  virtutum  pensetur 
secundum  perfectionem  essentialem,  sic 
non  omnes  qui  sunt  in  una  virtute  aequa- 
les,  in  alia  quoque  aequales  sunt.  Essentia- 
lis  namque  perfectio  virtutis  est  inchoati- 
ve  a  naturali  dispositione,  completive  vero 
ex  assuefactione ;  sed  aliqui  duo  aequaliter 
in  naturalibus  dispositi,  diversimode  as- 
suefaciunt  se  ad  actus.  Si  autem  proportio 
virtutum  attendatur  secundum  perfectio- 
nem  adjunctam,  ut  quia  fortitudo  tempe- 
rantiae  est  conjuncta,  propter  hoc  tem- 
peratus  magis  potest  resistere  contrariis 
actibus;  sic  qui  sunt  aequales  in  una  vir- 
tute,  sunt  aequales  in  omnibus  :  quoniam 
illse  virtutes  solum  sunt  aequales  quoad 
perfectionem  adjunctam,qiiBe  adjunctas  ha- 
bent  virtutes  aequales  sibi  unitas.  Si  ergo 
virtutes  adjunctae  non  sunt  sequales,  nec 
primae  erunt  aequales  quoad  perfectionem 
adjunctam.  Atque  in  hoc  sensu  loquitur 
C/.p.582B.  Augustinus  in  littera.  Haec  Durandus. 

Eadem  scribit  Henricus  quinto  Quodli- 
q.  i7.  beto,  quaestione  eadem  qua  de  connexione 
tractat  virtutum,  ubi  haec  prolixe  prose- 
quitur. 

Antisiodorensis  quoque  in  Summa  sua, 
tertio  libro,  de  hac  quaestione  opiniones 
recitat  aliorum ;  et  propriam  ponens  sen- 
tentiam,  consonat  prseinductis. 


QU^STIO    III 


POstremo  quaeritur  hic,  An  tenemur 
bona  agrere  ex  caritate,  hoc  est, 
an  praBcepto  adstringimur  implere 
prsecepta  ex  spirituali  dilectione. 
Videtur  quod  non.  Primo,  quia  esse  in 


A  caritate,  est  supernaturale  :  non  ergo  in 
nostra  est  potestate.  Ergo  non  obligamur 
ad  hoc  :  alioqui  ad  impossibilia  tenere- 
mur.  —  Secundo,  praecepta  Decalogi  sunt 
de  naturalis  dictamine  rationis  :  ergo  na- 
turali  virtute  possumus  ea  implere ;  imo 
secundum  Apostolum  ad  Romanos,  multi  Rom.n,n, 
gentilium  ea  impleverunt. 

In  oppositum  est,  quod  servando  praece- 
pta  meremur  gloriam  Beatorum,  quam  ex 
puris  naturalibus  nequaquam  promereri 
valemus.  —  Rursus,  primum  praeceptum 

B  ad  quod  cetera  omnia  reducuntur,  est  ut 
Deum  toto  corde  super  omnia  diligamus  :  Deut.  vij 
ergo  sine  illo  cetera  non  possumus  adim- 
plere.  —  Iterum,  in  omni  praecepto  inten- 
tio  praeceptoris  seu  legislatoris  est  sicut 
formale.  Deus  autem  qui  nos  jussit  serva- 
re  praecepta,  intendit  quod  ea  ex  caritate 
servemus,  ut  ea  servando  reddamur  sibi 
placentes,  spiritualiter  vivi,  et  ad  seternam 
vitam  idonei  :  quod  nullatenus  fit,  nisi  ex 
caritate  ea  servemus. 

C  Ad  hoc  Thomas  respondet  :  Circa  hoc 
sunt  quatuor  opiniones.  Prima,  quod  mo- 
dus  cadit  sub  praecepto ;  attamen  quoniam 
praeceptum  illud  est  affirmativum,  non 
obligat  ad  semper,  quamvis  obliget  sem- 
per  :  sicque  homo  non  tenetur  ex  caritate 
implere  mandata  nisi  pro  tempore  quo 
habet  caritatem.  Sed  hoc  dictum  non  vide- 
tur  sufficiens  :  quia  si  modus  est  de  sub- 
stantia  praecepti,  simul  curret  obligatio  ad 
actum  et  ad  modum.  Contingit  autem  quod 
erit  tempus   honorandi   parentes   quando 

D  etiam  caritatem  non  habet ;  unde  videtur 
quod  tunc  teneatur  ex  caritate  implere.  — 
Ideo  alii  dicunt,  quod  aequaliter  currit 
obligatio  praecepti  et  modi,  ut  scilicet 
quandocumque  homo  tenetur  implere  prae- 
ceptum,  teneatur  illud  ex  caritate  imple- 
re.  Nec  propter  hoc  Deus  aliquid  impos- 
sibilc  praecipit  homini,  quoniam  quamvis 
homo  per  se  caritatem  habere  non  valeat, 
tamen  polest  facerc  aliquid  unde  ipsam  a 
Deo  accipiat.  Nempe  secundum  Philoso- 
phum  tertio  Ethicorum,  quae  per  amicos 

possumus,  per  nos  dicimur  posse.  Verum 
hoc  stare  non  potest,  quoniam  homo  in 
peccato  mortali  exsistens,  in  quolibet  actu 
de  genere  bonorum  quo  quantum  ad  sub- 
stantiam  facti  implet  praeceptum,  peccaret 
omissionis  peccato.  — Hinc  alii  opinantur, 
quod  modus  nullo  modo  cadit  sub  praece- 
pto,  atque  quod  homo  sine  caritate  implet 
Dei  praeceptum.  Sed  hoc  haeresi  Pelagianae 
videtur  propinquum,  quae  ponebat  omnia 
praecepta  sine  gratia  posse  impleri. — Hinc 
alii  mediam  viam  tenent,  dicentes,  quod 
modus  quodam  modo  sub  praecepto  cadit, 
et  quodam  modo  non.  Dicimur  enim  ad 
mandata  teneri  dupliciter.  Primo,  quod 
nisi  impleamus  ad  quod  tenemur,  simus 
omissionis  transgressionisve  rei  :  sicque 
tenemur  solum  ad  substantiam  mandati, 
non  ad  modum.  Secundo,  ita  quod  si  non 
implemus  id  ad  quod  tenemur,  non  perci- 
pimus  fructum  mandati  :  sicque  tenemur 
ad  substantiam  operis  et  ad  modum,  sine 
quo  quantumcumque  homo  substantiam 
operis  exsequatur,  ad  vitam  gloriae  non 
perveniet.  Haec  autem  opinio  rationabilior 
esse  videtur.  Constat  enim,  quod  praece- 
ptum  dupliciter  potest  considerari.  Primo, 
prout  imponitur  secundum  necessitatem 
quamdam  implendi :  et  sic  nihil  debet  im- 
poni  alicui  nisi  quod  statim  est  in  ipso  ut 
impleatur;  quod  si  non  implet,  punitur  : 
quia  sic  lex  vim  habet  coactivam,  secun- 
dum  Philosophum  decimo  Ethicorum.  Se- 
cundo,  quantum  ad  intentionem  legislato- 
ris,qui  per  legis  praecepta  intendit  homines 
ad  virtutes  inducere,ut  secundo  Ethicorum 
habetur  :  et  sic  quantum  ad  intentionem 
legislatoris,  modus  virtutis  cadit  sub  prae- 
cepto,non  quantum  ad  legis  obligationem. 
—  Quum  ergo  objicitur,  quod  primo  omni- 
um  jubemur  Deum  corde  toto  diligere;  di- 
cendum,quod  ilio  praecepto  praecipitur  ac- 
tus  caritatis,  non  qui  sit  a  caritate,  sed  qui 
similis  est  actui  caritatis,  sicut  est  actus 
naturalis  dilectionis.  Vel  si  praecipitur  ac- 
tus  caritatis,  praeceptum  illud  magis  est  ad 
ostendendum  quo  tendere  debeamus,quam 
ad  obligandum.  Haec  Thomas  in  Scripto. 


art.  9. 


art.  10. 


A  Praeterea  in  prima  secundae,  quaestione 
centesima,  sciscitatur,  an  modus  servandi 
praecepta  sit  in  prsecepto.  Et  respondet  : 
Modus  virtutis  consistit  in  tribus,  secun- 
dum  Philosophum  secundo  Ethicorum.Pri- 
mo,  ut  homo  operetur  sciens  :  quia  quae 
fiunt  per  ignorantiam,  fiunt  per  accidens. 
Et  quoad  hoc,  modus  virtutis  est  in  prae- 
cepto,  secundum  legem  divinam  et  huma- 
nam.  Secundo,  ut  volens  et  eligens  ope- 
retur.  Sicque  modus  virtutis  cadit  sub 
praecepto  divino,  non  autem  humano.  Lex 

B  namque  humana  non  judicat  eum  qui  vult 
occidere,  sed  qui  occidit;  Deus  vero  judi- 
cat  utrumque.  Tertio,  ut  firme  et  immobi- 
liter,  id  est  ex  habitu,  faciat.  Et  sic  nec 
sub  praecepto  divino  neque  humano  cadit 
modus  virtutis.  Nulla  quippe  lex  dijudicat 
eum  qui  debitum  honorem  impendit  pa- 
rentibus,  quamvis  non  habeat  habitum 
pietatis.  —  Modus  demum  caritatis  secun- 
dum  se  consideratus,  cadit  sub  praecepto, 
non  autem  considerando  caritatem  prout 
est  aliarum  virtutum  forma  et  finis.In  hoc 

C  namque  praecepto,  Honora  patrem,  non  in-  Exod.xx, 
cluditur  ut  hoc  fiat  ex  caritate,  quamvis  n- 
sine  caritate  meritorium  non  sit.  Haec  in 
Summa.  —  Idem  Petrus. 

Richardus  vero  ad  quaestionem  hanc  non 
respondet  hoc  loco,  affirmans  ejus  solutio- 
nem   patere  ex  dictis  circa  finem  primi 
Sententiarum,  ubi  tractatum  est,  qualiter    cf.  t.xx, 
tenemur  voluntatem  nostram  conformare  p  637A- 
divinae. 

Denique  Bonaventura  circa  haec  tres  tan- 
git  opiniones,  quarum  duae  sunt  recitatae, 

D  quas  reprobat,  et  tertiam  quasi  mediam 
prosequens  :  Opera  (inquit)  bona  ex  gene- 
re,  dicuntur  formata  dupliciter.  Primo,  per 
exclusionem  deformitatis  peccati.  Secun- 
do,  per  positionem  dignitatis  meriti.  Primo 
modo  preecepta  Decalogi  obligant  ad  opera 
formata  :  obligant  enim  ad  vitandum  pec- 
cata  mortalia.  De  secundo  autem  modo  est 
distinguendum,  quoniam  duplex  est  obli- 
gatio,  utpote  absoluta  et  conditionalis.Obli- 
gatio  absoluta  est,  qua  quis  simpliciter  ad 
aliquid  obligatur  agendum,  ita  quod  si  il- 

lud  non  fecerit,  reatum  omissionis  incur-  A  mus.  Quoad  tertiam,  sic  tenemur  ad  mo- 


rit.  Obligatio  vero  conditionalis  est,  qua 
quis  obligatur  ad  aliquid  faciendum,  si 
vult  pervenire  ad  praemium.  Quam  obliga- 
tionem  qui  omittit,  non  incidit  culpam, 
sed  implicitae  conditionis  defectum.  Itaque 
praecepta  obligant  obligatione  conditionali 
ad  opera  caritate  formata,  quia  aliter  ne- 
quit  homo  salvari.  Loquendo  vero  de  obli- 
gatione  absoluta,  distinguendum  est,  quia 
de  mandatis  contingit  loqui  dupliciter  : 
primo,  de  eis  ut  in  unum  collectis,  prout 


dum  et  perseverantiam  :  quoniam  illa  sta- 
tim  conjungit  nos  vitae  beatae.  Et  ista  opi- 
nio  communius  tenetur  quam  aliae.  Haec 
Albertus. 

Inter  praefatas  quatuor  opiniones,  plus 
displicent  ultimae  duae,  et  amplius  placent 
dua3  primse.  Nec  duae  primae  si  bene  in- 
telligantur,  ab  invicem  discrepant,  nisi 
forsan  permodice.  Itaque  dico,  quod  om- 
nis  homo  viator,  tam  infidelis  quam  fide- 
lis,  adultus  mentisque  compos,  tenetur  es- 


reducuntur  ad  duo  caritatis  praecepta;  se-  B  se  in  statu  salutis  indesinenter,  etiam  tunc 


cundo,  de  unoquoque  eorum  sigillatim.  Si 
primo  modo,  sic  potest  concedi,  quod  obli- 
gant  ad  aliquod  opus  formatum  vel  in  se, 
si  homo  habet  in  se  unde  possit  exire  in 
illud,  vel  in  dispositione  seu  praeparatione 
ad  illud,  quoniam  regula  justitiae  conside- 
ratur  secundum  ordinem  ad  Deum  et  pro- 
ximum,  per  quam  excluditur  omne  pec- 
catum.  Tenetur  enim  homo  sic  mandata 
implere,  ut  per  ipsorum  impletionem  se 
aptet  ad  gratiae  infusionem  :  qua  obtenta, 


quando  est  in  culpa  mortali  atque  in  statu 
damnationis  aeternae.  —  Et  si  objiciatur, 
quod  impossibile  est  eum  simul  esse  in 
statu  illo  utroque  :  dicendum,  quod  verum 
est;  nec  tenetur,  imo  nec  debet  esse  in 
statu  utroque,  sed  solum  in  statu  salutis. 
Nec  est  prorsus  impossibile  eum  esse  in 
statu  salutis  quando  est  in  statu  damna- 
tionis  :  quia  de  sua  iniquitate  potest  ac 
debet  merito  indilate  cordialiter  pcenitere, 
et  in  momento  potest  vere  compungi  et 


exsequatur  opera  meritoria  loco  et  tempo-  C  conteri,  sicque  obicem  gratiae  removere, 


re  opportunis.  Loquendo  autem  de  uno- 
quoque  praecepto  sigillatim,  praecepta  De- 
calogi  non  obligant  obligatione  absoluta 
ad  opera  formata  et  meritoria.  Et  per  has 
distinctiones  argumenta  et  auctoritates  sol- 
vuntur,  quia  de  obligatione  conditionali 
loquuntur.  Haec  Bonaventura. 

Praeterea  Albertus  hic  eadem  scribit  quae 
ex  Scripto  Thomae  inducta  sunt,  et  addit 
quantum  ad  quartam  opinionem  :  Haec 
opinio  distinguit  triplicem  tentionem  seu 


ac  eam  suscipere.  Nec  est  absolute  per- 
plexus,  sicut  nec  ille  qui  ea  hora  qua  ce- 
lebrare  aut  judicare  tenetur,  in  scelere  est 
enormi.  —  Insuper  dico,  quod  omnis  via- 
tor  adultae  aetatis  rationisque  compos,  te- 
netur  esse  in  fide,  spe  et  caritate  :  ideo 
supra  reprobatus  est  error  dicentium,quod 
infidelitas  in  quibusdam  habet  dumtaxat 
rationem  pcenae.  Estque  probatum,  quod  cf.disixw, 
in  omni  adulto  tali  rationem  culpae  sorti- et  };. x*"' 

r  p.  210  et  s. 

tur  :  imo  eo  ipso  quo  his  caret  virtutibus, 


obligationem.  Prima  est,  quae  non  expleta  D  anima  ejus  adultera   exstat  diaboli,  per- 


inducit  transgressionis  reatum.  Secunda 
est,  quae  expleta  ducit  ad  vitam,  et  non 
expleta  non  ducit  ad  eam.  Tertia  est,  quae 
expleta  dat  vitam.  Quoad  primam  obliga- 
tionem  dicunt,  quod  non  tenemur  ad  mo- 
dum  :  quia  dummodo  faciamus  opera  prae- 
ceptorum,  deobligamur  a  praecepto  neque 
transgredimur.  Verum  quoad  obligationem 
secundam  tenemur  ad  modum  :  qudni- 
am  aliter  non  habebimus  vitam  gratiae 
nec  vitam  gloriae,   nisi  ex  caritatc  facia- 


ditionisque  filia.  Nempe  si  fecerit  homo 
quod  in  se  est,  et  quod  Deus  ab  ipso  re- 
quirit,atque  ad  quod  a  sancto  angelo  insti- 
gatur,  et  a  divino  movetur  instinctu,  Deus 
eum  non  deseret,  gratiamque  infundet, 
et  de  necessariis  providebit  saluti.  Rur- 
sus,  tempore  Evangclii  divulgati  universi 
et  singuli  tenentur  ad  evangelicam  legem, 
sicut  in  hoc  Hierouymus  et  Augustinus 
concordant.Ad  veram  ergo  infusam  et  spi- 
ritualem   caritatem   praecipue   obligamur. 

Et  stultum  est  somniare,  quod  alicui  im-  A  ceptis  totam  affirmat  legem  pendere,  et 

possibile  sit  eam  habere,  quum  paratis-  Joannes  in  sua  prima  fatetur  Canonica  : 

simus  sit  Deus  omnipotens  eam  conferre  Qui  non  diligit,  manet  in  morte;  itemque,  Uoann.m, 

omni  homini  quod  in  se  est  peragenti.Nec  Qui  manet  in  caritate,  in  Deo  manet,  etjjjdiv  |fl 

ex  his  sequitur,  quod  quis  in  omni  actu  Deus  in  eo.  Qui  vero  in  caritate  non  est, 

bono  ex  genere, peccet  omissionis  peccato,  inimicus  est  Dei,  membrum  diaboli,  civis- 

sed  tunc  solum  quando  tenetur  ex  carita-  que  Babylonis  :  quum  inter  filios  Dei  et 

te  praeceptum  implere.  Denique,  quod  per  cives  Babylonis   nil    dividat  nisi   caritas 

*w/.vi,5.  illud  prseceptum,  Diliges  Dominum  Deum  Dei  crescens  usque  ad  sui  ipsius  contem- 

ex  toto  corde  tuo,  non   jubeamur  Deum  ptum,  et  sui  amor  crescens  usque  ad  Dei 

diligere  ex  vera  et  infusa  caritate,  nullam  spretum.  Ostensum  est  itidem  supra,  quod  iib.  ii,dist. 

omnino  apparentiam  habet,  quum  et  Moy-  omnis  adultus  necessario  sit  in  statu  sa-  ^™11'*1- 
ses  in  Deuteronomio  et  alibi  toties  dixe-  B  lutis,  aut  in  statu  damnationis.  Denique 

ibid.x,  12.  rit  :  Et  nunc  Israel,  quid  Dominus  Deus  ad  horum  probationem  multa  possent  in- 

Matth    tuus  recIu'r'*;  a  te,  nisi  ut  diligas  eum  ?  duci,  de  quibus  quia  prahabita  sunt,  per- 

«11,40.      Christus  quoque  in  duobus  caritatis  prse-  transeo  modo. 

A.  De  decem  prceceptis,  quomodo  contineantur  in 
duobus  mandatis  caritatis. 

ED  jam  distributio  Decalogi,  quae  in  duobus  mandatis  completur,  consideranda 
est.  Habet  enim  Decalogus  decem  prsecepta,  quas  sunt  decachordum  psalte-  Aug.sermo 

9   c  5 

rium  :  quae  sic  sunt  distributa,  ut  tria  quse  sunt  in  prima  tabula,  pertineant 


s 


ad  Deum,  scilicet  ad  cognitionem  et  dilectionem  Trinitatis;  septem  quae  sunt  in 
secunda  tabula,  ad  dilectionem  proximi. 

B.  De  primo  prcecepto. 


Primum  in  prima  tabula  est  :  Non  habebis  deos  alienos;  non  facies  tibi  sculptile  Exod.xx, 

4. 
rigen.  in 


neque  omnem  similitudinem,  etc.  Hobc  Origenes  dicit  esse  duo  mandata,  sed  Augu-  o  ' 


stinus  unum.  Hoc  enim  ipsum  quod  dixerat,  Non  habebis  deos  alienos,  perfectius  E,od'hjm" 
explicat,  quum  prohibet  coli  figmenta,  scilicet  idolum  vel  similitudinem  alicujus  Aug.Qu*st. 
rei.  Quae  duo  Origenes  ita  dicit  distare,  ut  idolum  sit  quod  nihil  habet  simile  sui;  teuch.ub.ii, 

q.71,n.  1. 

similitudo  vero,  quod  habet  speciem  alicujus  rei.  Verbi  gratia,  si  quis  in  auro  vel 
in  ligno  vel  alia  re  faciat  speciem  serpentis  vel  avis  vel  alicujus  rei,  et  statuat  ad 
adorandum,  non  idolum,  sed  similitudinem  fecit;  qui  vero  facit  speciem  quam  non 
vidit  oculus,  sed  animus  sibi  finxit,  ut  si  quis  humanis  membris  caput  canis  vel 
arietis  formet,  vel  in  uno  habitu  hominis  duas  facies,  non  similitudinem,  sed  ido- 
lum  facit,  quia  facit  quod  non  habet  aliquid  simile  sui.  Ideo  dicit  Apostolus,  quia 

i  cor.  vui,  idolum  nihil  est  in  nmndo.   Non  enim  aliqua  ex  rebus  constantibus  assumitur 

species,  sed  quod  mens  otiosa  et  curiosa  reperit.  Similitudo  vero  est,  quum  aliquid 

ex  his  quae  sunt  vel  in  coelo  vel  in  terra  vel  in  aquis  formatur.  Augustinus  vero  ita 

Aug.inJo- exponit  illud,  Idolum  nihil  est  in  mundo  :  Id  est,  inter  creaturas  mundi  non  est 

i,n!i3.      forma  idoli.  Materiam  enim  formavit  Deus,  sed  stultitia  hominum  formam  dedit. 

Quaecumque  facta  sunt  naturaliter,  facta  sunt  per  Yerbum  ;  sed  forma  hominis  in 

idolo  non  est  facta  per  Verbum,  sicut  peccatum  non  est  factum  per  Yerbum,  sed 

est  nihil,  et  nihil  fiunt  homines  quum  peccant.  Sed  quaeritur,  quomodo  hic  dicatur 

ibidem.    forma  idoli  non  esse  facta  per  Verbum,  quum  alibi  legatur  :  Omnis  forma,  omnis 

compago,  onmis  concordia  partium  facta  est  per  Verbum.  Hoc  autem  a  diversis 

varie  solvitur.  Quidam  enim  dicunt,  omnem  formam  et  quidquid  est,  a  Deo  esse  in 

quantum  est,  et  formam  idoli  in  quantum  est,  vel  in  quantum  forma  est,  a  Deo 

esse,  sed  non  in  quantum  idoli  est,  id  est,  posita  ad  adorandum.  In  hoc  enim  non 

est  creatura,  sed  perversio  creaturae  :  sicut  illud  quod  peccatum  est,  in  quantum 

peccatum  est  nihil  est ;  et  homines  quum  peccant,  nihil  fiunt,  quia  ab  illo  qui  vere 

Hier.  in  est,  separantur.  Unde  Hieronymus  :  Quod  ex  Deo  non  est,  qui  solus  vere  est,  non 

i9.         '  esse  dicitur.  Ideoque  peccatum,  quod  nos  a  vero  esse  abducit,  nihil  esse  vel  non 

esse  dicitur.  Alii  vero  dicunt,  omnem  formam,  quae  scilicet  naturaliter  est,  et  omne 

quod  naturaliter  est,  esse  a  Deo ;  sed  forma  idoli  non  est  naturaliter,  quia  naturse 

justitise  non  servit.  Id  enim  naturaliter  esse  dicitur,  quod  simplici  naturae  justitiae, 

quae  Deus  est,  militat,  non  resultat,  et  naturam  creatam  non  vitiat.  —  Secundum 

Exod.xx,i.  praeceptum  est  :  Non  assumes  nomen  Dei  tui  in  vanum.  Quod  est  dicere  secundum 

hid.Quaest.  litteram  :  Non  jurabis  pro  nihilo  nomen  Dei.  Allegorice  vero  praecipitur,  ut  non 

29.  n.  s.     putes  creaturam  esse  Ghristum  Dei  Filium,  quia  omnis  creatura  vanitati  subjecta 

20  °m    "'  est,  sed  aequalem  Patri.  —  Tertium  vero  praeceptum  :  Memento  ut  diem  sabbati 

^Hu^o^e  sanctifices.  Ubi  secundum  litteram  praDcipitur  sabbati  observantia;  allegorice  vero, 

sacram.iib.  ui  requiem  et  hic  a  vitiis,  et  in  futuro  in  Dei  contemplatione,  exspectes  ex  Spiritu 

Sancto,  id  est  ex  caritate  et  dono  Dei,  non  quod  Spiritus  Sanctus  sine  Patre  et 

Aug.sermo  Filio  hoc  operetur.  Accepit  utique  Ecclesia  hoc  donum,  ut  in  Spiritu  Sancto  fiat 

remissio  peccatorum  :  quam  remissionem  quum  Trinitas  faciat,  proprie  tamen  ad 

iiom.  vi.i,  Spiritum  Sanctum  dieitur  pertinere,  quia  ipse  est  spiritus  adoptionis  filiorum,  ipse 

15 

est  Patris  et  Filii  amor  et  connexio  vel  communitas.  Ideoque  et  justificatio  nostra 
et  requies  ei  attribuitur  saepius.  Hasc  sunt  tria  mandata  primae  tabulse  ad  Deum 
pertinentia.  Et  primum  quidem,  quod  est  de  uno  Deo  colendo,  pertinet  ad  Patrem, 
in  quo  est  unitas  vel  auctoritas;  secundum  ad  Filium,  in  quo  est  sequalitas;  tertium 
ad  Spiritum  Sanctum,  in  quo  est  utriusque  communitas. 

G.  De  mandatis  secundm  tabulm. 

lluso.Sum- 

ma  Scnt.         In  secunda  vero  tabula  septem  erant  mandata,  ad  dilectionem  proximi  pertinen- 

tract.  iv,  c.  . 

*.  tia.  Quorum  primum  ad  patrem  carnalem  refertur,  sicut  primum  priniae  tabulae  ad 

Patrem  coelestem,  quod  est  :  Honora  patrem  tuum  et  matrem  tuam,  ut  sis  longae-  Exod.n, 
vus  super  terram,  scilicet  viventium.  Parentes  vero  sic  sunt  honorandi,  ut  eis  debita  i2' 
reverentia  exhibeatur,  et  necessaria  ministrentur.  —  Secundum  est  :  Non  occides.   im.  n. 
Ubi  secundum  litteram  actus  homicidii  prohibetur,  secundum  spiritum  vero  etiam 
voluntas  occidendi.  Unde  huic  mandato  secundum  litteram  flt  superadditio  in  Evan- 
gelio,  quia  littera  Evangelii  exprimitur  quod  legis  littera  non  exprimebatur.  Evan-  Hugo.sum- 
gelii  littera  exprimit  intelligentiam  spiritualem,  id  est,  quam  spirituales  habent,  et  ^ti^e. 
secundum  quam  spiritualiter  vivitur;  littera  legis  sensum  carnalem,  id  est,  quem  G' 
carnales  habent,  et  secundum  quem  carnaliter  vivitur,  cui  facta  est  superadditio.  — 
Tertium  est  :  Non  moechaberis,  id  est,  ne  cuilibet  miscearis,  excepto  fcedere  matri-  Exod.  *x, 
monii.  A  parte  enim  totum  intelligitur.  Nomine  ergo  moechiae  omnis  concubitus  itg.Quaest. 
illicitus,  illorum  quoque  membrorum  non  legitimus  usus,  prohibitus  debet  intelligi.  £uch?liib 
—  Quartum  est  :  Non  furtum  facies.  Ubi  sacrilegium  et  rapina  omnis  prohibetur.  V'7j'n"4- 
Non  enim  rapinam  permisit  qui  furtum  prohibuit,  sed  furti  nomine  bene  intelligi  l5- 
voluit  omnem  illicitam  usurpationem  rei  alienae.  Sacrilegium  tribus  modis  commit- 
titur  :  quando  scilicet  vel  sacrum  de  sacro,  vel  non  sacrum  de  sacro,  vel  sacrum  de 
non  sacro  aufertur.  Sacrum  vero  dicitur,  quidquid  mancipatum  est  cultui  divino,  ut 
ecclesia  vel  res  ecclesiae.  Hic  etiam  usura  prohibetur,  quae  sub  rapina  continetur. 
Unde  Hieronymus  :  Usuras  quaerere,  vel  fraudare,  aut  rapere,  nihil  interest.  Gom-  Hugo,sum- 
moda  fratri  tuo,  et  accipe  quod  dedisti,  et  nihil  superfiuum  quaeras,  quia  superabun-  "ract.w".^ 
dantia  in  usura  computatur.  Est  enim  usura,  ut  ait  Augustinus,  quum  quis  plus    Aug.  ubi 
exigit  in  injuria  vel  qualibet  re,  quam  acceperit.  Item  Hieronymus  :  Putant  aliqui  su^ra" 
usuram  tantum  esse  in  pecunia;  sed  intelligant  usuram  vocari  superabundantiam,  Ezcch.xvm, 
scilicet  quidquid  est,  si  ab  eo  quod  dederit,  plus  est  :  ut  si  in  hieme  demus  decem 
modios,  et  in  messe  quindecim  recipiamus.  —  Si  vero  quaeritur  de  filiis  Israel,  qui 
Domino  jubente,  ab  iEgyptiis  mutuaverunt  vasa  aurea  et  argentea  et  vestes  pretio- 
sas,  et  asportaverunt,  utrum  furtum  commiserint;  dicimus,  eos  qui  ut  parerent  Deo 
jubenti,  illud  fecerunt,  non  fecisse  furtum,  nec  omnino  peccasse.  Unde  Augustinus  : 
Israelitae  non  furtum  fecerunt,  sed  Deo  jubenti  ministerium  praebuerunt.  Hoc  enim  Aug.Quaest. 
Deus  jussit,  qui  legem  dedit  :  sicut  minister  judicis  sine  peccato  occidit  quem  lex  leuch^Mb. 
praecipit  occidi ;  sed  si  id  sponte  faciat,  homicida  est,  etiam  si  eum  occidat  quem  "' q' 39' 
scit  a  judice  occidendum.  Inflrmi  autem  qui  ex  cupiditate  ^Egyptios  deceperunt, 
magis  permissi  sunt  hoc  facere  illis  qui  jure  talia  passi  sunt,  quam  jussi.  Hic  oppo- 
nitur,  quod  etiam  boni  in  isto  opere  peccaverunt,  quia  naturalem  legem,  cui  concordat 
Evangelium  et  lex  moralis  praeceptionis,  transgressi  sunt,  quae  est  :  Quod  tibi  non  rob.  iv,  ig. 
vis  fieri,  alii  ne  feceris.  Quam  Veritas  scripsit  in  corde  hominis  :  et  quia  non  lege- 
batur  in  corde,  iteravit  in  tabulis,  ut  voce  forinsecus  admota  rediret  ad  cor,  et  ibi 
inveniret  quod  extra  legeret.  Hanc  ergo  illi  praevaricari  videntur  in  illo  facto,  aliis 
facientes  quod  nolebant  sibi  fieri.  Sed  ibi  subintelligendum  est  injuste,  ut  non  alii 
scilicet  injuste  facias  quod  tibi  non  vis  fieri  :  alioqui  hujus  praevaricator  est  judex, 
dum  punit  reum,  nolens  aliquid  tale  sibi  fieri.  Ita  etiam  et  illud  Domini  verbum, 


600 


IN  LIBRUM   III   SENTENTIARUM.   —  DIST.   XXXVII   SUMMA  ;   QUiEST.   I 


Matth.vu,  Omnia  qusecumque  vultis  ut  faciant  vobis  homines,  etc,  de  bonis  accipiendum  est 
^Exod.  xx,  quse  nobis  invicem  exhibere  debemus.  —  Quintum  praeceptum  est  :  Non  loqueris 
16,  contra  proximum  tuum  falsum  testimonium.  Ubi  crimen  mendacii  et  perjurii  pro- 

Aug.Qusst.  hibetur.  Solet  autem  quaeri,  utrum  prohibitum  sit  omne  mendacium.  Quidam  di- 
teJKb.  cunt,  illud  tantum  prohiberi  quod  obest  et  non  prodest  ei  cui  dicitur.  Tale  enim 
,l,q-71,n'6'  non  est  adversus  proximum,  ut  ideo  videatur  hoc  addidisse  Scriptura.  Sed  de  men- 
dacio  est  magna  quasstio,  quae  nec  cito  explicari  potest. 


SUMMA 
DISTINCTIONIS  TRICESIM^  SEPTIM/E 

JAM  Magister  compendiose  tractavit  de 
virtutibus,  donis,  beatitudinibus,  fru- 
ctibus ;  hic  breviter  tractat  de  decem  prae- 
ceptis,  ad  quae  cetera  reducuntur.  Ita- 
que  docet  Decalogum  in  duabus  tabulis 
fuisse  descriptum,  atque  in  prima  tabula 
fuisse  tria  prsecepta,  in  secunda  septem  : 
quod  qualiter  sit  intelligendum,  infra  di-  B 
cetur.  In  hac  quoque  distinctione  prose- 
quitur  de  quatuor  praeceptis,  in  sequenti 
de  quinto. 


QU^STIO    PRIMA 

HIc  quaeritur  primo  De  multiplici 
differentia  legalium  prsecepto- 
rum,  et  utrum  omnia  illa  reducan- 
tur  ad  prsecepta  Decalogi,  hoc  est  C 
ad  decem  prsecepta  in  tabulis  dua- 
bus  descripta. 

Itaque  advertendum,  quia  (ut  scribit 
Guillelmus  Parisiensis  in  libro  de  Fide  et 
legibus)  in  veteri  Testamento  Deus  omni- 
potens  per  Moysen  triplicia  dedit  praece- 
pta.  Prima  et  principalia  erant  moralia, 
qua)  sunt  de  dictamine  naturalis  rationis, 
et  de  virtutibus  quibus  colitur  Deus,  ac 
de  evitandis  pcccatis.  Secunda  erant  prae- 
cepta  caerimonialia,  quae  erant  jussiones 
divinae  de  ritu  et  caerimoniali  observautia  D 
in  cullu  divino.  Tertia  erant  praecepta  ju- 


dicialia,  quae  determinabant  modum  ser- 
vandi  justitiam  inter  concives  et  proxi- 
mos.  —  De  his  quoque  et  litteralibus  ac 
spiritualibus  rationibus  praeceptorum  isto- 
rum,  diffuse  ac  plene  scribit  Alexander 
super  hunc  tertium. 

Thomas  vero  in  prima  secundae  super 
his  egregie  scribens  :  Divinae  (inquit)  legis  q.xax,a.4.| 
intentio  est,  homines  convenienter  dispo- 
nere  tam  quoad  se  ipsos,  quam  quoad 
Deum.  Quorum  utrumque  est  de  lege  na- 
turae,  seu  naturalis  rationis  dictamine  in 
communi.  Oportuit  vero  determinari  utrum- 
que  in  speciali,  quantum  ad  modum  co- 
lendi  Deum,  et  item  quantum  ad  modum 
servandi  justitiam  inter  homines  ipsos.  II- 
la  ergo  praecepta  quae  determinant  prae- 
cepta  moralia  quoad  Deum,  assignando 
speciales  modos  seu  ritus  cultus  divini,cae- 
rimonialia  appellantur;  quae  autem  deter- 
minant  praecepta  moralia  quantum  ad  ho- 
mines,  tradendo  speciales  modos  servandi 
justitiam  inter  homines,  judicialia  nuncu- 
pantur.  Nempe  quum  homo  ex  corpore  et 
anima  componatur,  ordinatur  ad  Deum 
non  solum  per  interiores  spiritualesque 
actus,  qui  sunt  credere,  sperare,  diligere, 
verum  etiam  per  actus  exteriores  ac  cor- 
porales,  ut  sunt  sacrificare,  offerre,  per 
quae  hoino  interiorem  subjectionem  ac  ser- 
vitutem  ad  Dominum  profitetur.  Atque 
de  hujusmodi  exterioribus  actibus  caeri- 
monialia  dantur  praecepta.  Praecepta  ergo 
caerimonialia  ac  judicialia  legis  Mosaicae, 
divina  institutione  sortiuntur  virtutem,  et 
per  Moysen  data  sunt,  et  in  Exodo  ac  aliis 
Moysis  libris  descripta.  Insuper  prseter  prae- 
cepta  praefata,  erant  in  Iege  quaedam  prae- 

cepta  quse  non  erant  simpliciter  necessaria 
ad  salutem,  sed  praecipiebantur  tanquam 
utilia  et  ad  principalium  observantiam 
praeceptorum  accommoda,  ut  est  illud  in 
ew.xxh,  Exodo  :  Si  acceperis  pignus  a  proximo 
tuo,  ante  solis  occasum  restituas  ei.  Quse 
proprie  non  vocantur  praecepta  (non  enim 
simpliciter  obligant),  sed  mandata.  Idcirco 
ait  Hieronymus  :  In  praeceptis  justitia, 
q.c,a.  i.  in  mandatis  vero  est  caritas.  —  Denique, 
quamvis  cuncta  praecepta  moralia  naturali 
pateant  ratione,  non  tamen  aequaliter.  Nam 
aliqua  adeo  plana  sunt,  ut  prolata,  mox 
omnibus  innotescant,  sicut  de  honoratio- 
ne  parentum,  de  homicidio  evitando.  Quse- 
dam  vero  consideratione  circumstantiarum 

Lev.  xix,  egent  majori,  ut  illud,  Coram  cano  capite 
consurge,  et  honora  personam  senis.  Non- 
nulla  quoque  indigent  iIIuminatione,ut  de 

art.  5.  sculptilibus  non  fiendis.  —  Insuper,  de- 
cem  praeceptorum  tria  prima  spectant  ad 
Deum.  Tria  namque  debet  subditus  prin- 
cipi  seu  praelato.  Primo  fidelitatem,  ne 
ejus  honorem  exhibeat  alieno.  Hanc  fide- 
litatem  Altissimo  impendendam  jubet  ac 
respicit  primum  praeceptum,  quo  dicitur  : 

w.xx,3.  Non  habebis  deos  alienos.  Secundo  reve- 
rentiam,  ne  offendatur.  Ad  quod  pertinet 

ibiii.  7.  secundum  mandatum  :  Non  assumes  no- 
men  Dei  tui  in  vanum.  Tertio  debitum 
famulatum.  Ad  quod  pertinet  tertium  il- 

ttid.  8.  lud  praeceptum  :  Memento  ut  diem  sabbati 
ci,a.4.  sanctifices.  —  At  vero  caerimonialia  vete- 
ris  legis  dividuntur  in  sacrificia,  in  sacra, 
in  sacramenta  et  in  observantias.  Caerimo- 
nialia  ad  exteriorem  Dei  pertinent  cultum. 
Sacra  vero  dicuntur  instrumenta  cultus 
divini,  ut  templum,  vestis,  phialae,  mor- 
tariola.  Sacramenta  autem  sunt  consecra- 
tiones  et  hostiae  ministrorum  templi.  Ob- 
servantiae  vero  pertinent  ad  specialem 
conversationem    ministrorum   tabernaculi 

q.  civ.  Dei.  Amplius,  praecepta  judicialia  prsestitit 
Deus  Judaeis,  per  quae  justitia  conservare- 
tur  inter  ipsos,  videlicet  inter  praesidentes 
et  subditos,  inter  concives,  inter  intra- 
neos  atque  extraneos,  inter  parentes  et  so- 
bolem,  inter  conjugatos,  inter  patremfa- 


A  milias  et  operarios  ac  mercenarios.  Con- 
stituit  quoque  pcenas  in  transgressores. 
Haec  Thomas  in  prima  secundae,  ubi  de 
omnibus  his  diffuse  et  eleganter  prose- 
quitur. 

Insuper,  praecepta  moralia  quantum  ad 
Decalogum,  tradidit  Deus  scripto.  De  quo 
Thomas  hic  loquitur  :  Necessarium  fuit  ea 
quae  naturalis  ratio  dictat,  quae  ad  legem 
naturae  pertinere  dicuntur,  populo  praecipi 
atque  in  scripta  redigi,  propter  quatuor 
causas.  Primo,  quia  per  contrariam  con- 

B  suetudinem,  qua  multi  in  peccata  praecipi- 
tabantur,  jam  apud  multos  ratio  naturalis, 
in  qua  scripta  erant,  fuit  obtenebrata.  Se- 
cundo,  quia  etsi  in  aliquibus  viguit  ratio 
naturalis,  tamen  amor  boni  in  eis  defecit  : 
idcirco  per  quamdam  legis  obligatoriae  co- 
actionem  ad  bonum  fuerant  inducendi. 
Tertio,  ut  ad  opera  virtutum  non  solum 
inclinaret  natura,  sed  etiam  divini  imperii 
reverentia.  Quarto,  ut  magis  memoria  te- 
nerentur,  atque  frequentius  in  cogitatione 
versarentur.  Denique,  praecepta  ista  quae 

C  sunt  quasi  principia  quaedam  legis  natu- 
ralis,  oportuit  potius  in  scriptis  redigi, 
quam  principia  rationis  speculativae  :  quo- 
niam  passiones  et  vitia  non  corrumpunt 
ita  judicium  rationis  speculativae,  ut  pra- 
cticae. 

Si  autem  quaeratur,  an  praecepta  ista 
Decalogi  congrue  assignentur,  recte  ordi- 
nentur  et  sufficienter  numerentur;  dicen- 
dum  ad  primum  istorum,  quod  quum  in- 
tentio  legislatoris  sit  ad  virtutes  inducere 
eos  quibus  tribuit  legem,  oportet  quod  illo 

D  modo  utatur  in  assignandis  praeceptis  qui 
competat  viae  seu  processui  ad  virtutes  : 
qui  modus  est,  ut  ex  his  quae  magis  in 
promptu  sunt,  ad  difficiliora  tendatur ; 
quemadmodum  in  disciplinis,  ex  notiori- 
bus  ad  minus  nota  proceditur.  Ideo  legis- 
lator  in  decem  istis  praeceptis,  quae  sunt 
quasi  prima  legis  initia,  prohibuit  illa  seu 
praecepit  quae  primo  occurrunt  facienda 
vel  dimittendaeuntibus  ad  virtutes;  atque 
ex  his  intelligi  voluit  ea  quae  in  his  tan- 
quam  in  suis  principiis  includuntur.  Pro- 

pter  quod  plura  posuit  negativa  quam  af-  A 
firmativa,  quoniam  promptius  faciliusque 
consistit  mala  dimittere,  quam  bona  per- 
agere.  In  malis  quoque,  prohibuit  ea  quae 
mox  in  primo  adspectu  mala  videntur;  sic 
et  in  bonis,  ea  praecepit  quae  bona  et  justa 
esse  unicuique  patet.  —  Et  si  objiciatur, 
quod  in  praeceptis  negativis  non  jubetur 
aliquis  actus,  ergo  non  est  meritorium  ea 
implere,  quum  merita  in  aliquo  actu  con- 
sistant;  dicendum,  quod  quamvis  in  prae- 
ceptis  negativis  privetur  actus  exterior, 
includitur  tamen  actus  interior  rationis  B 
eligentis  repressionem  cupiditatis  aut  con- 
cupiscentiae  quae  ad  actus  inclinat  illici- 
tos,  et  in  hoc  meritum  collocatur.  —  At 
vero  per  prohibitionem  mcechationis  in- 
telligitur  prohibitio  omnis  illiciti  concu- 
bitus.  Quamvis  enim  via  syllogistica,  pro- 
hibitio  mali  in  prohibitione  majoris  mali 
non  includitur,  quia  non  sequitur,  Majus 
malum  est  dimittendum,  ergo  et  minus 
malum ;  includitur  tamen  in  illo,  eo  modo 
quo  ea  quae  ex  seminibus  naturae  progre- 
diuntur,  in  rationibus  seminalibus  conti-  G 
nentur.  Sicut  enim  natura  ex  parvis  se- 
minibus  in  maximas  arbores  proficit,  ita 
et  lex  ex  his  quae  in  principio  in  prom- 
ptu  sunt,  tendit  in  ea  quae  quandoque  dif- 
ficiliora  exsistunt  et  perfectiora.  Hinc  et 
per  falsum  testimonium  prohibetur  omne 
mendacium,  per  furtum  omnis  quaestus 
turpis  illicitus,  sicque  de  aliis.  —  Hoc  quo- 
que  sciendum,  quod  praeceptum  de  ob- 
servantia  sabbati,  quantum  ad  temporis 
determinationem,  caerimoniale  fuit  magis 
quam  morale.  Substantia  tamen  praecepti  D 
exstat  moralis,  ut  sic  aliquo  die  hebdo- 
madae  specialiter  Deo  vacetur.  Fuit  etiam 
institutum  in  memorationem  beneficii  cre- 
ationis. 

Praeterea,  haec  praecepta  recte  sunt  or- 
dinata,  utpote  secundum  quod  primo  et 
principaliter  facienda  vel  omittenda  oc- 
currunt  :  quia  in  spirituali  vita,  ad  cu- 
jus  directionem  Decalogus  datus  est,  ra- 
tio  agendi  est  Deus  tanquam  finis.  Idcirco 
prseeepta  ad  Deum  ordinanlia,  prius  po- 


nuntur.  Inter  quae  talis  ordo  servatur,  ut 
illud  primo  ponatur  cujus  contrarium  ma- 
gis  a  Deo  elongat  :  quia  gradatim  Deo  ap- 
propinquamus,  a  remotioribus,  id  est  a 
gravioribus  vitiis  discedendo.  ldeo  idolo- 
latria  primitus  prohibetur,  deinde  irreve- 
rentia  jurandi  vane  per  ipsum,  et  tertio 
jubetur  quies  mentis  in  Deo,  per  quam 
homo  praesertim  propinquat  Deo.  In  prae- 
ceptis  etiam  secundae  tabulae  idem  ordo 
servatur,  quoniam  primo  ponitur  illud 
praeceptum  quod  primo  in  bona  conver- 
satione  occurrit.  Quumque  prius  sit  ho- 
mini  ordinatio  ad  domesticos  quam  ad 
extraneos,  praeceptum  de  honoratione  pa- 
rentum  praemittitur,  et  subjunguntur  pro- 
hibitiones  eorum  quae  primo  et  principali- 
ter  sunt  cavenda.  Inter  quae  potissimum 
est  homicidium,  deinde  mcechatio,  conse- 
quenterque  furtum  :  quae  hoc  ordine  pro- 
hibentur,  et  sunt  nocumenta  operis;  post 
quae  prohibetur  falsum  testimonium,  quod 
est  prohibitio  oris ;  ultimo  autem  ponitur 
prohibitio  concupiscentiae,  in  qua  virtutis 
consistit  perfectio. 

Praeterea,  haec  praecepta  sufficienter  nu- 
merantur,  ita  quod  solum  sunt  decem.  Lex 
quippe  civilis  suis  praeceptis  dirigit  homi- 
nem  in  actionibus  ad  alterum  in  vita  po- 
litica,  quae  non  est  nisi  hominis  ad  homi- 
nem.  Unde  secundum  Philosophum  decimo 
Ethicorum,  derisibiles  sunt  qui  transfe- 
runt  laudes  politicae  vitao  in  Deum.  Sed 
quia  lex  divina  dirigit  nos  suis  praeceptis 
in  spirituali  vita,  qua  societatem  habe- 
mus  non  solum  ad  proximos,  sed  item  ad 
Deum,  juxta  illud,  Societas  vestra  sit  cum  Uoan». 
Deo  Patre  et  Filio  ejus  Jesu  Christo;  id-  ' 
circo  oportuit  praecepta  legis  divinae  hoc 
modo  distingui,  quod  quaedam  dirigerent 
hominem  in  his  quae  spectant  ad  Deum, 
qiue  dicuntur  praecepta  tabulao  primae ; 
qusedam  vero  in  his  quae  spectant  ad  pro- 
ximum.  Ordinatur  autem  homo  ad  Deum 
tripliciter.  Primo,  per  cordis  meditatio- 
nem,  juxta  illud  Psalmi  :  Vacate,  et  vide-  ft.mi 
te  quoniam  suavis  est  Dominus.  Ad  quod  " 
ordinatur   tertium    praeceptum,  quod   est 

sanctificatio  sabbati,  quo  aliquod  tempus  A  monialibus  et  judicialibus  plurima  conti- 


deputatur  ad  vacandum  divinis,  cessando 
ab  omnibus  quae  perturbare  queunt  hoc 
otium.  Secundo,  per  reverentiam  oris  : 
quod  fit  dum  Deus  laudatur,  et  nomen 
ejus  cum  reverentia  enuntiatur.  Quumque 
in  reverentia  nominis  divini  primo  occur- 
rat  vanitatem  vitare,  quam  laudes  debitas 
ei  exsolvere;  ideo  in  secundo  praecepto  di- 
Exod.  xx,  citur,  Non  assumes  nomen  Dei  tui  in  va- 
num.  Tertio,  ut  in  opere  debita  Deo  servi- 
tus  impendatur,  quae  latria  nominatur,  ad 


nentur  quae  nullam  videntur  habitudinem, 
condependentiam,  connexionem  aut  reduci- 
bilitatem  habere  ad  quaecumque  praecepta 
Decalogi  :   ut  quod   pullus   aviculae  non  Deut.x™, 
capiatur  una  cum  sua  matre,  et  ut  hce-  &Ex.od  xxm 
dus  non  coquatur  lacte  suae  matris;  item,  19- 
quod  capra  aut  hircus  in  Dei  sacrificio  of-  Zeo.iv,23, 
feratur  ;  et   rursus,   quod   auricula    servi  gxod  XXI 
volentis  cum  domino  suo  permanere,  su-  6. 
bula  perforetur,  et  multa  similia.  Secun- 
do,  vitiorum  tam  diversae  sunt  species  et 


cujus  actum  ordinatur  primum  praeceptum  B  genera  tam  remota,  ut  nequaquam  vide- 


similiter  per  prohibitionem  contrarii.  — 
Ad  proximum  quoque  ordinatur  homo  du- 
pliciter.  Primo,ut  beneficium  ei  impendat, 
quod  parentibus  potissime  est  agendum. 
Unde  in  primo  secundee  tabulse  praecepto 
honoratio  parentum  praecipitur,  in  quo  in- 
telligitur  omne  beneficium  proximo  im- 
pendendum.  Secundo,  ut  proximo  nocu- 
mentum  non  inferatur.  Quod  contingit 
tripliciter.  Primo,  quantum  ad  cor.  Sic- 
bid.  n.  que  sunt  ultima  duo  praecepta  :  Non  de- 


antur  ad  haec  decem  posse  reduci.  Tertio, 

non  apparet  ad  quod  praeceptorum  isto- 

rum    reducantur  pusillanimitas,   infideli- 

tas,  stultiloquium.  —  In   oppositum   est 

dictum  commune,  et  quod  haec  decem  re- 

ducantur  ad  duo ;  imo  cuncta  reducun- 

tur  ad  praeceptum  caritatis  Dei,  quae  finis  (7tm.i,s. 

est  omnium   praeceptorum,   consiliorum, 

prohibitionum,  documentorum   et  opera- 

tionum. 

Et  respondendum,  quod  in  rebus  natu- 


siderabis   uxorem    proximi   tui ;   et,  Non  G  ralibus  triplex  est  cursus.  Nam  quaedam 


bid.  16. 


concupisces  domum.  Secundo  potest  pro- 
ximo  nocumentum  inferri  ore.  Quod  pro- 
hibetur  quinto  praecepto,  Non  loqueris 
contra  proximum  tuum  falsum  testimoni- 
um  :  in  quo  juxta  regulam  prius  datam, 
detractio,  objurgatio  et  omnia  talia  prohi- 
bentur.  Tertio,  infertur  proximo  nocumen- 
tum  opere  :  et  hoc  dupliciter.  Primo,  dum 
ei  subtrahuntur  necessaria  vitae;  et  ita  est 
•>id.  io.  quartum  praeceptum,  Non  furtum  facies. 
Secundo,  dum   ipsi   vitae   impedimentum 


sunt  quae  nunquam  deficiunt,  et  ex  natura 
sua  hoc  habent.  Quaedam  autem  fiunt  fre- 
quenter,  et  in  paucioribus  seu  raro  defi- 
ciunt  aut  impediuntur.  Alia  vero  sunt  raro 
vel  in  parte  minori.  Ea  quoque  quae  sem- 
per  sunt,  causa  et  ratio  sunt  eorum  quae 
sunt  frequenter  et  raro  :  ideo  ista  redu- 
cuntur  in  ea  quae  semper  sunt,  ut  sex- 
to  Metaphysicae  probatur  :  quemadmodum 
motus  ccelestes,  qui  semper  sunt,  causae 
sunt  pluviarum,  ventorum,  et  consimili- 


paratur  :  quod  dupliciter  accidit.  Primo,  D  um  impressionum,  quae  frequenter  eodem 


contra  proximi  vitam  in  se  ipso;  et  de  hoc 
i'i.  13.  est  secundum  praeceptum,  Non  occides  : 
in  quo  omne  nocumentum  in  personam 
prohibetur.  Secundo,  contra  vitam  qua  quis 
vivit  in  prole,  quae  idem  est  specie;  et 
id.  h.  contra  hoc  est  tertium  praeceptum,  Non 
mcechaberis  :quoniam  adulterium  est  con- 
tra  certitudinem  prolis. 

Quaeritur  quoque,  an  omnia  legis  praece- 
pta  ad  haec  decem  queant  reduci.  Videtur 
quod  non.  Primo,  quia  in  praeceptis  caeri- 


modo  eveniunt;  et  utraque  ista  sunt  cau- 
sa  casualium  motuum,  ut  inventionis  the- 
sauri,  secundum  quod  homo  ex  pluvia  aut 
sirnili  impressione,  quae  in  ccelestem  re- 
ducitur  motum.habet  occasionem  fodiendi 
in  agro,  ubi  thesaurum  invenit.  Conformi- 
ter  est  de  legibus  quibus  actus  diriguntur 
humani.  Quaedam  enim  sunt  leges  naturali 
inditae  rationi,  quae  sunt  prima  mensura 
et  regula  omnium  actuum  humanorum;  et 
hm  nullo  modo  deficiunt,  sicut  nec  regi- 


IN   LIBRUM   III   SENTENTIARUM.   —   DIST.   XXXVII  ;   QU.EST.   I 


men  rationis  deficere  valet  ita  ut  esse  non 
debeat.  Et  hae  leges  jus  naturale  dicuntur. 
Quaedam  vero  sunt  leges  quae  secundum 
id  quod  sunt,  rationem  habent  ut  obser- 
ventur,  aliquibus  tamen  casibus  aut  cir- 
cumstantiis  concurrentibus,  cessat  et  im- 
peditur  observatio  earumdem  :  ut  quod 
depositum  deponenti  reddatur,  gladius  ta- 
men  deponenti  furioso  reddi  non  debet. 
Istaeque  leges  assimilantur  his  quae  fre- 
quenter  accidunt  in  natura  :  ideo  directe 
et  immediate  ad  naturale  jus  reducuntur. 
Propter  quod  Tullius  in  primo  Rhetoricae 
nominat  hujusmodi,  jus  a  naturali  jure 
profectum.  Quaedam  etiam  leges  sunt  qua3 
secundum  se  consideratae,  nullam  suae  ob- 
servationis  rationem  videntur  habere,  sed 
rationem  hujusmodi  assequuntur  ex  qui- 
busdam  concurrentibus,  quae  faciunt  de- 
centiam  observandi ;  et  talia  assimilantur 
his  qua3  raro  accidunt  in  natura.  Unde  sic- 
ut  illa  non  reducuntur  in  causas  natura- 
les,  nisi  omnium  observato  concursu  qui- 
bus  aliquis  rarus  contingat  eventus;  ita 
et  hujusmodi  legalia,  quae  dicuntur  jura 
positiva,  reducuntur  ad  legem  naturse,non 
secundum  se  absolute,  sed  consideratis 
omnibus  particularibus  circumstantiis  quae 
faciunt  suae  observationis  decentiam.  Sic- 
que  patet  quod  omnia  divinae  ac  civilis 
legis  praecepta  ad  haec  decem  praecepta 
modo  aliquo  reducuntur.  —  Haec  omnia 
Thomas  in  Scripto. 

Insuper,  in  secunda  secundae,  quaestio- 
an.  i.  ne  centesima  vicesima  secunda  :  Praecepta 
(inquit)  Decalogi  sunt  prima  legis  princi- 
pia,  quibus  tanquam  manifestissimis  na- 
turalis  ratio  mox  assentit.  Ratio  autem 
debiti  quae  ad  praeceptum  requiritur,  ma- 
nifestissime  apparet  in  ipsa  justitia,  quae 
est  ad  alterum.  Nempe  in  his  quae  sunt  ad 
se  ipsum,  primo  videtur  quod  homo  sit 
quasi  dominus  sui  ipsius  propter  libcrta- 
tcin  innatam,  possitque  facere  circa  se 
quod  libet.  In  his  vero  quae  ad  alterum 
sunt,  clare  constat  quod  unus  sit  alteri 
ohligatus  ad  reddendum  ei  quod  debet  : 
hinc  praecepta  Decalogi  ad  justitiam  opor- 


A  tuit  pertinere.  Unde  tria  prima  praecepta 
sunt  de  actibus  religionis  seu  latriae,  quae 
est  dignissima  justitiae  pars;  quartum  prae- 
ceptum  est  de  actu  pietatis,  id  est  hono- 
ratione  parentum,  quae  est  justitiae  pars 
secunda ;  alia  quoque  sex  praecepta  dantur 
de  actibus  justitiae  communiter  dictae.  — 
Denique  intentio  Dei,  legislatoris  nostri, 
est  homines  facere  virtuosos.Virtus  autem 
seu  bonitas  ad  voluntatem  potissime  per- 
tinet,  per  quam  homo  omnibus  rebus  et 
donis  Dei  utitur  bene.  Bonitas  demum  vo- 

B  luntatis  attenditur  in  ordine  ad  suum  ob- 
jectum,quod  est  ultimus  finis.Ideo  primum 
praeceptum  tanquam  verae  religionis  fun- 
damentum,  est  de  cultu  unius  veri  Dei,  ad 
quem  cetera  universa  referre  oportet.  — 
Et  sicut  in  primo  praecepto  superstitio 
prohibetur,  quae  verae  religioni  secundum 
excessum  opponitur;  sic  in  secundo  prae- 
cepto  hoc,  Non  assumes  nomen  Dei  tui  in 
vanum,  vitium  irreligiositatis  vetatur,  quao 
religioni  contrariatur  secundum  defectum : 
quia  utrumque  oportet  excludi  ab  homi- 

G  ne,antequam  in  religiosa  vita  seu  Dei  cul- 
tu  fundetur.  Hoc  ergo  praecepto  inhibetur 
omnis  falsa  et  vana  juratio,  atque  ex  con- 
sequenti  omnis  infidelis  ac  prava  nominis 
divini  assumptio.  Propter  quod  quaedam 
glossa  exponit  praeceptum  hoc  :  Ne  quis 
Dei  Filium  puram  asserat  creaturam  ;  et 
alia  dicit  glossa  :  Ne  nomen  Dei  ligno  aut 
lapidi  adscribatur.  —  Amplius,  tertio  prae- 
cepto  jubetur  cultus  Dei  exterior,  dum 
sanctificatio  sabbati  praecipitur.  Etenim 
duo  prima  praecepta,  videlicet,  non  habere 

D  deos  alienos,  nec  nomen  Dei  in  vanum  as- 
sumere,  prohibuerunt  impedimenta  cultus 
divini.  Nunc  ergo  tertio  praecepto  manda- 
tur  id  per  quod  homo  in  vera  religione 
fundatur,  cujus  est  Deo  cultum  caerimo- 
niamque  afferre.  Et  sicut  sacra  Scriptu- 
ra  tradit  nobis  spiritualia  sub  imaginibus 
sensibilium  rerum,  ita  in  isto  praecepto 
mandatur  cultus  Dei  per  aliquod  simile 
signum,quod  est  sanctificatio  sabbati,quae 
servabatur  in  cominemorationem  beneficii 
creationis,  a  qua  Deus  die  septima  rcquie- 


art.  S. 

vit.  In  observantia  demum  sabbati  duo 
pensantur  :  quorum  unum  est  finis,  vide- 
licet  Deo  vacare;  aliud  est,  a  servilibus 
<r.xxni,3.  cessare  operibus,  juxta  illud  Levitici :  Om- 
ne  opus  servile  non  facietis  in  eo.  Triplex 
autem  est  servitus.  Una,  qua  homo  male 
vivendo  servit  diabolo  et  peccato.  Secun- 
da,  qua  homo  servit  homini  :  qua?  servitus 
non  est  secundum  mentem,  sed  secundum 
corpus.  Ideo  opera  servilia  hoc  modo  sunt 
corporalia.  Tertia  est  servitus  latriae,  qua 
Deo  servitur  :  quae  servitus  est  in  sabbato 
maxime  frequentanda.  Hinc  circumcisio  et 
ministratio  Dei  in  templo,  licebant  in  sab- 
bato,  circumductio  quoque  arcae  per  cir- 
cuitum  Jericho.  Conformiter,  actus  spiri- 
tuales  docendi  verbo  aut  scripto,  opera 
etiam  communia  servis  et  liberis,  sicut  de 
necessariis  sibi  providere,  damna  vitare, 
licent  in  sabbatis.  Sicque  licebat  tunc  pe- 
cora  adaquare,  solvere  et  ligare,  pro  justis 
et  rationabilibus  causis  pugnare.  Nec  pec- 

Beg.™,  cavit  Elias  per  quadraginta  dies  ambu- 
lando,  a  facie  Jezabel  fugiendo.  Unde  et 

atth.xu,  Christus  excusavit  discipulos,  qui  sabbato 
spicas  collegerant.  Similiter  opus  corpora- 
le  ad  corporalem  salutem  seu  sanitatem 
ordinatum,  ut  curare  infirmum,  est  sab- 
bato  licitum.  Et  quoniam  Scribse  et  Phari- 
saei  praeceptum  de  sanctificatione  sabbati 
male  intelligebant,  Christum  de  violatione 
sabbati  increpabant  frequenter,  qui  eorum 
imperitiam  suis  convicit  responsis.  Postre- 
mo,  observatio  sabbati,  id  est  diei  solen- 
nis  seu  festivae,non  tam  stricte  praecipitur 
in  evangelica  lege  sicut  in  lege  Mosaica, 
quia  ex  ordinatione  Ecclesiae  succedit  sab- 
bato  legis.  Nec  est  jam  ita  figuralis  ut 
tunc.  Haec  Thomas  in  Suinma. 

Concordat  Petrus,  et  insuper  quaerit  : 
Quot  praecepta  fuerunt  in  qualibet  tabula. 
Et  videtur  quod  tria  in  una,  et  septem 
in  alia  :  hoc  enim  communiter  dicitur,  et 
B.  Augustinus  hoc  protestatur.  Secundum 
Origenem  vero,  quatuor  praecepta  erant  in 
tabula  prima,  et  sex  in  alia.  —  Et  respon- 
dendum,  quod  Josephus  fidelis  Judaeorum 
historiographus,  affirmat  quod  in  qualibet 


A  tabula  erant  quinque  praecepta.  Scriptura 
autem  fit  causa  memoriae.  Idcirco  prsece- 
pta  tabulis  sunt  inscripta  propter  recorda- 
tionem  legis  divinae.  Ipsam  vero  contingit 
dupliciter  ordinare.  Primo,  secundum  or- 
dinem  rei  gestae  :  et  sic  ordinat  Josephus. 
Ad  litteram  namque  quinque  praecepta 
erant  scripta  in  tabula  prima,  totidemque 
in  secunda.  Secundo,  penes  ordinem  rei 
gerendae  :  et  sic  ordinat  Augustinus,  po- 
nendo  primo  ac  separatim  in  tabula  una 
praecepta  ordinantia  ad  Deum,  deinde  or- 

B  dinantia  ad  proximum,  attribuendoque 
illis  primam  tabulam  secundum  appro- 
priationem,  non  secundum  proprietatem. 
Secundum  ordinem  autem  rei  gerendae, 
dupliciter  ordo  praeceptorum  accipitur  : 
primo,  ex  parte  materiae  quae  ordinatur; 
secundo,  ex  parte  finis.  Primo  modo  ordi- 
nat  Origenes  :  unde  quatuor  ponit  in  prima 
tabula,  distinguens  haec  duo,  Non  habebis  Exod.  xx, 
deos  alienos,  et,  Non  facies  tibi  sculptile  :  3'4' 
in  quorum  primo  prohibetur  adoratio  ido- 
li,  id  est  statuae  nihil  simile  in  rerum  na- 

C  tura  habentis;in  secundo,adoratio  sculpti- 
lis  vel  similitudinis,  id  est  statuae  habentis 
quid  simile  in  rerum  natura.  In  secunda 
tabula  ponit  tantum  sex  praecepta,  dicens 
idem  esse  praeceptum  de  vitanda  concu- 
piscentia  uxoris  proximi  et  possessionum 
ipsius.  Secundo  modo  et  melius  ordinat 
Augustinus,  ponens  tria  praecepta  in  tabu- 
la  prima,  dicens  eamdem  prohibitionem 
de  adoratione  idoli  et  sculptilis  :  quia 
utrumque  fit  ad  finem  eumdem,  utpote  ad 
colendum  verum  Deum.  Atque  in  secunda 

D  tabula  ponit  septem,  dicens  duas  esse  pro- 
hibitiones  de  concupiscentia  uxoris  pro- 
ximi  et  rerum  ipsius  :  quoniam  alio  fine 
concupiscitur  uxor,  puta  ad  voluptatem ; 
et  alio  fine  possessio,puta  ad  cupiditatem. 
Haec  Petrus. 

Concordat  Richardus,  Albertus  quoque. 
Bonaventura  et  alii  quidam,circa  haec  plu- 
ra  inquirunt,  de  quibus  pertranseo,  quia 
in  diversis  opusculis  inde  conscripsi,  et 
praesertim  in  tractatu  de  Vitiis  et  virtu- 
tibus. 

QU/ESTIO    II 


AMplius  quseritur,  An  prsecepta  De- 
calog-i  sint  indispensabilia,  ita 
quod  nec  Deus  nec  homo  in  eis  va- 
leat  dispensare. 

Videtur  quod  non,  quoniam  Deus  prae- 
cepit  Abrahae  innocentem  occidere  filium, 
filiis  quoque  Israel  decipere  ac  spoliare 
JEgyptios,  atque  Osee  prophetae  accipere 
mulierem  fornicariam,  et  fornicationis  fi- 
lios  procreare.  Similiter  filiis  Israel  licen- 
tiavit  usuras  ab  extraneis  capere.  Et  per 
Malachiam  prophetam  permisit  divortium, 
imo  et  per  Moysen,  quum  tamen  ista  sint 
contra  jus  naturale.  De  ista  materia  di- 
ctum  est  supra  primum,  ex  Henrico  et 
aliis,  ubi  de  omnipotentia  Dei  tractatum 
est,  et  utrum  Deus  aliqua  possit  de  poten- 
tia  absoluta,  quae  non  potest  de  potentia 
ordinata  :  ubi  et  dictum  est,  quod  Deus  in 
multis  possit  alium  rerum  ordinem  insti- 
tuere,  et  alia  dare  prsecepta,  quantum  ad 
usum  rerum  ac  feminarum  et  mutuam 
hominum  conversationem.  Sicque  in  prae- 
ceptis  secundae  tabulae  dispensare  posse 
videtur,  non  in  praeceptis  tabulae  primae, 
sicut  supra  ex  Bonaventura  et  aliis  est 
inductum. 

Sed  obviare  videtur  quod  Thomas  ad 
istud  quaesitum  respondet  hoc  loco  :  In 
qualibet  (inquit)  legislatione  oportet  duo 
considerare,  puta  substantiam  legis  quae 
ponitur,  et  id  ad  quod  respicit  legislator. 
Et  sicut  lex  lata,  est  mensura  subditorum 
in  actibus  eorum,  ita  id  ad  quod  respicit 
legislator,  quod  est  legis  intentio  et  finis, 
est  mensura  legis  positivae.  Quemadmo- 
dum  ergo  actus  subditorum  sunt  distorti, 
si  a  lege  positiva  discordent;  ita  lex  ipsa 
rectitudinem  non  haberet,  si  ab  intentione 
legislatoris  deficeret,quae  est  rectitudinem 
instituere  et  confirmare.  Si  ergo  aliqua 
sint  prsecepta  quse  ipsam  legislatoris  in- 
tentionem  contineant  et  includant,  irnpos- 
sibile  est  quod  in  aliquo  casu  salva  justitia 


A  possit  quis  ab  illis  deflectere  :  sicut  si  es- 
set  contra  istud  praeceptum,  Nulli  est  fa- 
cienda  injuria.  Quumque  cuncta  praecepta 
Decalogi  exsistant  hujusmodi,  impossibile 
est  quod  dispensationem  recipiant.  Porro 
praecepta  quae  edidit  legislator  creatus,  ad 
mensuram  praedictorum  sunt  metienda.  Id- 
eo  quamdiu  illa  praecepta  nequeunt  prae- 
teriri  sine  praejudicio  primae  mensurae,  ad 
quam  instituta  sunt,  nulli  licet  dispensare 
in  eis.  Si  quando  vero  poterunt  salva  le- 
gislatoris  intentione  praeteriri,  licebit  au- 

B  ctoritatem  habenti  dispensare  in  eis.  Si 
autem  in  aliquibus  casibus  lex  posita  a 
legislatoris  intentione  discedat,  quia  non 
potuit  legislator  ad  universos  intendere 
casus,  sed  ad  eos  qui  pluries  accidunt ; 
tunc  quoque  licet  legem  positam  praeter- 
ire,  intentionemque  sequi  legislatoris,  ut 
dum  non  redditur  depositum  impugnanti 
fidem  aut  patriam  :  quod  fit  per  £7ri£ixetav, 
ut  quinto  dicitur  Ethicorum,  per  quam 
lege  praetermissa,  sequitur  homo  intentio- 
nem  legislatoris.  Idcirco  quinto  Ethicorum 

C  asseritur,  quod  in  actibus  humanis  pro- 
pter  eorum  varietatem  non  potest  una 
communis  regula  inveniri,quam  non  opor- 
teat  in  aliquibus  casibus  deficere  instar 
aedificationis  Lesbiae.  Hinc  quoque  quod 
quinto  Ethicorum  ait  Philosophus,  quod 
justum  naturale  non  est  idem  apud  om- 
nes,  sicut  nec  alia  quae  consequuntur  na- 
turam,  ut  quod  dextra  sit  fortior  quam  si- 
nistra,  intelligendum  est  de  justo  profecto 
ex  jure  immediate  naturali  et  invariabi- 
li.  Itaque  contra  praecepta  Decalogi  secun- 

D  dum  quod  ad  Decalogum  pertinent,  nun- 
quam  Deus  fieri  jussit.  Prohibitio  quippe 
furti  ad  Decalogum  pertinens,  est  secun- 
dum  quod  res  furtiva  est  aliena  ab  acci- 
piente.  Remota  ergo  hac  conditione,  si  res 
illa  fiat  accipientis,  non  erit  contra  Deca- 
logum  ejus  sublatio.  Hoc  demum  facere 
potest  non  solum  Deus,omnium  dominus; 
imo  ilidem  fit  auctoritate  principis  aut 
praelati,  qui  rem  unius  alteri  confert  ex 
rationabili  causa.  Attamen  potest  Deus  in 
aliquibus  factis  conditioncs  Decalogo  con- 

trarias  tollere,  quemadmodum  et  naturam  A 
potest  mutare  :  sicut  ab  ea  quae  non  est 
matrimonio  juncta,  potest  auferre  hanc 
conditionem,  wow  suam, sine  hoc  quod  uxor 
plenarie  fiat,  ut  sic  ad  eam  accedere  non 
sit  contra  Decalogum.  Sic  etiam  in  Deca- 
logo  non  prohibetur  simpliciter  occisio  ho- 
minis,  sed  occisio  ejus  qui  mortis  debitor 
non  est.  Haec  Thomas  in  Scripto. 

His  prorsus  concordat  Richardus :  Praece- 
pta  (dicens)  Decalogi  indispensabilia  sunt. 
Praecepta  namque  legis  aeternae  sunt  indis- 
pensabilia.  Planum  est  enim  quod  in  illis  B 
homo  dispensare  non  potest,imo  nec  Deus, 
quia  (ut  ad  Timotheum  scribit  Apostolus) 

[Ttm.ii,  se  ipsum  negare  non  potest.  In  quo  patet 
ex  consequenti,  quod  nec  Deus  nec  homo 
in  lege  naturae  potest  dispensare,  quse  lex 
(teste  Augustino  libro  LXXXIII  Quaestio- 
num)  transcripta  est  in  anima  rationali  ex 
ineffabili  atque  sublimi  rerum  administra- 
tione  per  providentiam  Dei.  Propter  quod 

dist.  5.  dicitur  in  Decretis  *  :  Jus  naturale  ccepit 
ab  exordio  rationalis  creaturae,  nec  tem- 
pore  variatur,  sed  immutabile  permanet.  C 
Omnia  ergo  praecepta  quae  ex  primo  prin- 
cipio  legis  de  necessitate  sequuntur,immu- 
tabilia  et  ex  consequenti  indispensabilia 
perseverant.  Et  talia  sunt  omnia  praecepta 
Decalogi,  si  secundum  prwcipientis  inten- 
tionem  sumantur.  Haec  Richardus. 

Quibus  objici  potest,  quod  S.  Bernardus 
in  libro  de  Dispensatione  et  praecepto,  evi- 
denter  fatetur  capite  quinto,  quod  in  prae- 
ceptis  secundae  tabulae  Deus  dispensare 
potest,  non  homo.  Denique,  nec  leges  po- 
sitivae  humanae,  juste  et  rationabiliter  in-  D 
stitutae,  dispensationem  recipiunt  secun- 
dum  intentionem  legislatoris  acceptae.  Haec 
namque  intentio  est  formale  in  lege,  con- 
tra  quam  dispensatio  non  donatur;  et  ad 
hoc  adductae  sunt  supra  rationes  idoneae. 
Imo  et  sanctus  Doctor  quamvis  hoc  loco 
scribat  sicut  jam  patuit,  nihilo  minus  in 
secunda  secundae,quaestione  centesima  pri- 
ma,  testatur,  quod  quum  ipsius  Dei  sint 
omnia,  et  ipse  omnium  est  prima  regula 
et  mensura  ac  institutor  propagationis  hu- 


r.  t.  xx 

13  D-. 


manae,  ideo  ordo  ille  generationis  est  re- 
ctus  qui  ex  Dei  dispositione  et  dispensa- 
tione  procedit.  Unde  constat,  quod  alium 
possit  ordinem  rebus  praefigere  in  his  quae 
ad  tabulam  spectant  secundam. 

Unde  et  hoc  loco  potius  placet  Petri 
responsio,  qui  deprompsit  :  B.  Bernardus 
libro  de  Praecepto  et  dispensatione,  ponit 
tria  genera  praeceptorum,  quorum  unum 
vocat  inviolabile,  ut  praecepta  legis  posi- 
tivae;  aliud  stabile,  ut  praecepta  secundae 
tabulae ;  aliud  immutabile,  ut  praecepta 
tabulae  primae.  Dicit  ergo,  quod  praece- 
ptum  inviolabile  non  licet  homini  trans- 
gredi,  attamen  homini  potestatem  habenti 
licet  dispensare  in  illo.  Praeceptum  vero 
stabile  non  licet  homini  transgredi,  nec 
in  eo  dispensare,  sed  soli  hoc  licet  Deo.  In 
praecepto  autem  immutabili  nec  Deus  ipse 
dispensat,  quia  dispensationem  recipere 
nequit  tale  praeceptum  :  et  talia  sunt  ta- 
bulae  primae  praecepta.  Nam  et  tertium 
illud  praeceptum  de  sanctificatione  sabba- 
ti,  in  quantum  morale,  indispensabile  est, 
non  in  quantum  caerimoniale.  In  praecepto 
ergo  inviolabili  duo  sunt  attendenda,  vide- 
licet  :  verba  legis  et  intentio  legislatoris, 
id  est  naturalis  aequitas,  quae  movit  eum, 
quia  jus  positivum  ex  jure  naturali  tan- 
quam  ex  sua  regula  et  mensura  profectum 
est.  Ubicumque  ergo  concurrunt  verba  et 
intentio  legislatoris,  dispensare  non  licet; 
ubi  vero  apparet  intentio  legislatoris  in 
contrarium,  dispensare  est  licitum  :  quia 
lex  magis  consistit  in  intentione  quam 
verbis;  et  scire  leges  non  est  scire  ver- 
ba,  sed  vim  et  potestatem  verborum.  Haec 
Petrus. 


QUiESTIO    III 


RUrsus  hic  quaeritur,  An  liceat  sub 
usura  accommodare. 
Videtur  quod  sic,  quia   usurarius  rem 
alterius  non  contrectat  nisi  de  illius  con- 
sensu  :  ergo  non  facit  ei  injuriam. 

Ad  hoc  Bonaventura  respondet  :  In  prae-  A 
Exod.  xx,  cepto  illo,  Non  furtum  facies,  prohibetur 
oinnis  illicita  rei  contrectatio  seu  usurpa- 
tio  alienae,  quae  fieri  potest  per  violentiam 
aut  fraudulentiam,  et  hoc  sive  in  re  sim- 
plici,  sive  in  re  consecrata  :  et  ita  prohi- 
betur  hic  furtum  et  sacrilegium;  rapina 
quoque,quae  per  violentiam  agitur;  et  usu- 
ra,  quia  in  ea  est  violentia  ac  fraudulen- 
tia  quaedam  :  fraudulentia,  quoniam  vendit 
accommodanti  rem  suam.  Tenetur  enim 
unusquisque  subvenire  proximo  suo  in 
mutuo,  ex  divino  praecepto.  Dum  ergo  usu-  B 
rarius  vendit  proximo  quod  ei  tenetur  fa- 
cere,  ipsum  defraudat  ac  decipit.  Iterum, 
dum  ex  pacto  ab  illo  aliquid  exigit,  ipsum 
quasi  compellit  ad  id  quod  non  debet.  Pro- 
pter  quod  omni  tempore  fuit  usura  prohi- 
bita,  ut  Magister  tangit  in  littera.  Et  dato 
quod  usurarius  non  contrectet  rem  ejus 
cui  ad  usuram  concedit,  contra  volunta- 
tem  ejus  conditionalem,  facit  tamen  hoc 
contra  absolutam  illius  voluntatem.  Nem- 
pe  qui  recipit  ad  usuram,  vellet  quod  si- 
bi  gratis  concederetur  :  idcirco  non  currit  C 
cum  usuram  accipiente,  nec  ei  participat 
in  peccato,  sed  redimit  juris  sui  vexatio- 
nem.  Unde  sicut  non  currit  cum  latrone 
qui  dat  ei  vestes  suas,  ne  occidatur  ab 
illo;  ita  non  currit  cum  usurario  qui  ne- 
cessitate  coactus,  potius  dat  usuram  quam 
careat  necessaria  sibi  pecunia.  Ideo  prse- 
ter  necessitatem  non  excusatur  a  culpa. 
Quantam  autem  necessitatem  oporteat  in- 
i/oo«n.n,  tervenire  ad  excusandum  a  culpa,  docet 
unctio,  et  ratio  recta  determinat  :  quia 
secundum  conditiones  personarum  diver-  D 
sas  pensandae  sunt  diversorum  necessita- 
tes.  Haec  Bonaventura. 

Idem  Albertus,  qui  etiam  sciscitatur, 
utrum  in  usura  transfertur  dominium.  Re- 
spondet  :  Hic  sunt  diversae  opiniones.  Una 
legistarum,  dicentium  quod  imo.  Nam  pri- 
mo,  mutuum  appellatur  quia  ex  meo  fit 
tuum,  ut  dicit  Isidorus.  Secundo,  qui  dat 
usuram,  est  suarum  rerurn  dominus  :  ergo 
potest  eas  cui  voluerit  dare.  Theologi  au- 
tem   et  juristae   tenent  contrarium,  quia 


27 


usurarius  non  potest  de  rebus  usurarie 
acquisitis  eleemosynam  facere.  Usurarius 
quoque  ad  usurae  restitutionem  tenetur  : 
quod  non  oporteret,  si  essent  ipsius.  Le- 
gistae  autem  assignant  triplex  suum:unum 
licite  acquisitum,aliud  illicite  acquisitum, 
tertium  turpiter  acquisitum.  De  primo  po- 
test  fieri  eleemosyna  et  sacrificium  ad 
altare;  de  tertio  eleemosyna,  non  sacrifi- 
cium;  de  medio  nec  eleemosyna  nec  sacri- 
ficium,  dum  tenetur  quis  reddere  quod 
male  acquisivit.  Qui  autem  accipit  ad  usu- 
ram,  non  habet  absolutam  voluntatem  dan- 
di  quod  suum  est  usurario,  sed  solum  con- 
ditionatam,  ut  dictum  est. 

Insuper  Thomas  :  Ab  omnibus  dicitur 
(inquit)  communiter,  quod  dare  ad  usuram 
sit  mortale  peccatum.  Sed  diversi  diver- 
sas  rationes  assignant.  Nam  aliqui  dicunt, 
quod  idcirco  non  licet  pecuniam  pro  lucro 
concedere  sicut  equum  aut  domum,  quia 
pecunia  ex  usu  non  deterioratur  sicut  alia 
illa.  Verum  haec  ratio  non  est  generalis, 
quoniam  in  aliquibus  rebus  pro  quarum 
concessione  aliquid  accipi  potest,  ut  in 
concessione  domus  ad  usum  per  unum 
diem,  res  illa  non  deterioratur ;  pretium 
quoque  quod  accipitur,  non  commensura- 
tur  damno  quod  accidit  ex  usu  rei.  —  Hinc 
alii  aliam  causam  assignant,dicentes,quod 
in  concessione  pecuniae  transfertur  domi- 
nium,  non  in  domo  et  aliis  rebus.  Justum 
autem  videtur,  ut  pro  usu  rei  quae  rema- 
net  mea,  aliquid  accipi  possit;  pro  usu 
vero  pecuniae,  quae  fit  alterius  ex  hoc  ipso 
quod  mutuatur,  accipere  aliquid,  non  est 
aliud  quam  accipere  aliquid  ab  alio  pro 
usu  propriae  rei  ipsius  :  quod  est  quae- 
dam  exactio  et  peccatum.  Et  haec  ratio  sa- 
tis  videretur  probabilis,  nisi  quod  simile 
accidit  in  omnibus  rebus  in  quibus  trans- 
fertur  dominium  per  mutuum,ut  granum, 
vinum,etc.,pro  quorum  usu  nihil  accipere 
licet  ultra  valorem  ejus  quod  mutuatum 
est.  Potest  tamen  et  alia  ratio  assignari, 
quia  in  aliis  rebus  est  utilitas  aliqua  ex  se 
ipsis;  in  pecunia  autem  non  est,  sed  ipsa 
est  mensura  utilitatis  aliarum  rerum,secun- 

dum  Philosophum  quinto  Ethicorum.  Ideo  A 
pecunise  usus  non  habet  utilitatis  mensu- 
ram  ex  ipsa  pecunia,  sed  ex  rebus  per  pe- 
cuniam  mensuratis,secundum  differentiam 
ejus  qui  pecuniam  ad  res  transmutat.  Un- 
de  accipere  majorem  pecuniam  pro  mino- 
ri,  aliud  non  videtur  quam  diversificare 
mensuram  in  dando  et  accipiendo  :  quod 
iniquitatem  continet  manifeste.  —  Postre- 
mo,  Judaeis  permissum  fuit  usuras  ac- 
cipere  a  gentibus  quarum  terra  fuit  eis 
promissa,  quia  bona  illorum  gentilium  de 
jure  debebantur  Judaeis  :  ideo  per  usuras  B 
et  alias  quascumque  exactiones  poterant 
quae  sui  juris  erant,  extorquere  ab  illis  : 
sicut  et  spolia  .Egyptiorum  acceperunt  pro 
mercede  servitutis  quam  illis  diu  impen- 
derant.  Vel  dicendum,  quod  propter  du- 
ritiam  cordis  ipsorum  fuit  eis  permissum 
ieut.  xxui,  concedere  extraneis  ad  usuram,  ne  suis 
9,20; xxiv,  fratrit>us  fcenerarent,  ad  quod  ex  sua  ava- 
ritia  erant  proni  :  quemadmodum  permis- 
sum  exstitit  eis  dare  libellum  repudii,  ne 
uxores  proprias  trucidarent,  ad  quod  ex 
sua  proclives  erant  crudelitate.  Haec  Tho-  G 
mas  in  Scripto. 

Insuper  de  his  plenius  scribit  Thomas 
in  secunda  secundae,  quaestione  septuage- 
art.  i.  sima  octava  :  Quarumdam  (inquiens)  re- 
rum  usus  est  earum  consumptio,  ut  usus 
cibi  et  potus  est  eorum  comestio.  Quod 
etiam  pecuniae  convenit,  quae  secundum 
Philosophum,  ad  hoc  exstat  inventa  ut 
commutationes  inter  homines  fiant  :  hinc 
usus  pecuniae  est  ejus  distractio  seu  pro 
rebus  expensio.  Idcirco  in  talibus  rebus 
non  computantur  seorsum  res  et  usus  ipsi-  D 
us.  Unde  qui  in  illis  rebus  vendit  seorsum 
rem  et  ejus  usum,  vendit  bis  idem,  vel 
vendit  id  quod  non  est,  utpote  usum  :  pro- 
pterea  pro  pecunia  mutuata  usuram  ac- 
cipere,  repugnat  aequalitati  justitiae.  Aliae 
vero  res  sunt  quarum  usus  non  est  earum 
consumptio,  sicut  usus  domus  est  inhabi- 
tatio,non  dissipatio,in  quibus  non  semper 
transfertur  dominium,  sed  potest  utrum- 
que  seorsum  concedi,  ut  patet  in  locatione 
domus :  ideo  vasa  argentea  et  aurea  et  con- 

similia  sub  pretio  possunt  concedi.Verum- 
tamen  talium  rerum  posset  esse  aliquis 
secundarius  usus  qui  sit  earum  consum- 
ptio  :  quem  usum  vendere  non  liceret. 
Quemadmodum  et  ipsius  pecuniae  potest 
esse  secundarius  usus  qui  non  sit  ejus 
consumptio,  ut  loco  pignoris  ponere  eam  : 
quem  usum  vendere  licet.  —  Hoc  quoque  an.2ad7"<». 
sciendum,  quod  rem  carius  vendere  pro- 
pter  dilationem  solutionis,  aut  vilius  eme- 
re  propter  anticipationem  solutionis,usura- 
rium  est  :  quia  dilationes  et  anticipationes 
istae  rationem  mutui  sortiuntur.  —  Qualiter  art.  4. 
autem  non  peccet  solvens  usuram,  decla- 
rat  Augustinus,  respondens  Publicolae,  et 
patet  sensus  ex  praeinductis.  —  Praeterea  art.  3. 
si  quaeratur,  an  homo  restituere  teneatur 
quod  per  pecuniam  usurariam  justo  Iu- 
cro  lucratus  est ;  respondendum,  quod  res 
quarum  usus  consumptio  est,  usufructum 
non  habent.  Idcirco  si  talia,  ut  pecunia, 
triticum,  vinum,  per  usuram  extorta  sint, 
non  tenetur  homo  nisi  ad  restitutionem 
extorti.  Quod  enim  de  tali  re  est  acquisi- 
tum,  non  est  fructus  hujus  rei,  sed  hu- 
manae  industriae ;  nisi  forte  per  talium 
rerum  detentionem  alter  sit  damnum  per- 
pessus  :  tunc  namque  ad  recompensatio- 
nem  damni  detentor  tenetur.  Aliae  sunt 
res  quarum  usus  non  est  earum  consum- 
ptio;  et  istae  habent  usufructum,  ut  do- 
mus,  ager,  etc.  Idcirco  qui  ab  alio  tale 
quid  per  usuram  extorsisset,  obligaretur 
non  solum  illas  res  reddere,  sed  etiam  fru- 
ctus  earum.  Haec  Thomas  in  Summa.  — 
Concordat  Petrus. 

Durandus  quoque,  et  addit  :  Accipiens 
mutuum  sub  usura  sine  justa  necessitate, 
peccat,  quia  non  solum  dat  alii  occasio- 
nem  peccandi,  sed  et  scienter  et  sine  justa 
necessitate  proponit  alteri  materiam  unde 
sumat  occasionem  peccandi,  maxime  dum 
putat  eum  dispositum  ad  tale  peccatum. 
Nec  excusatur  timore  mortis,  et  multo  mi- 
nus  timore  damni  majoris.  Nec  licet  ac- 
cipienti  mutuum  sub  usura,  consentire  in 
usurariam  acceptionem  mutuantis,  sed  be- 
ne  in  hoc  quod  plus  accipiat  quam  con- 

cessit,  et  quod  plus  de  suo  transferatur  in 
illius  dominium,quam  ipse  accepit  de  ma- 
nu  ipsius  mutuatoris.  Haec  Durandus. 

Amplius,  de  usura  et  de  speciebus  ipsi- 
us,  et  de  casibus  in  quibus  videtur  com- 
mitti  nec  tamen  committitur,  atque  de 
casibus  in  quibus  videtur  non  committi 
et  tamen  committitur,  multa  conscribunt 
Antisiodorensis  in  tertia  parte  Summae 
suse,  et  Alexander,  Henricus  quoque  in 
Quodlibetis,  qui  et  sexto  Quodlibeto  diver- 
q.  22.  tit  ad  hoc,  quod  commutatio  campsoria  sit 
usuraria.  In  pluribus  quoque  Quodlibetis 
tuetur,  quod  emere  annuos  redditus  ad 
vitam,  sit  usurarium  :  quod  etiam  sentit 
Henricus  de  Hassia  in  tractatu  suo  de 
Contractibus.Oppositum  vero  tenetur  com- 
muniter,  et  Henricus  de  Oyta,  in  suo  de 
Contractibus  libro,  fortiter  tenet  contra- 
rium,  quamvis  fuerit  socius  magistri  Hen- 
rici  de  Hassia. 


QUjESTIO    IV 


PRaeterea,circa  praeceptum  tertium  quae- 
ritur,  Utrum  liceat  diebus  festi- 
vis,  puta  dominicis  et  ceteris  cele- 
bribus  festis,  forum  tenere,  carnes 
vendere,  et  consimilia  facere  quee 
mentis  adhsesionem  cum  Deo  im- 
pediunt. 

Et  videtur  quod  non,  quia  repugnant 
causae  finali  institutionis  festorum,  quae 
est  Deo  vacare,  et  aliorum  dierum  negli- 
gentias  ac  peccata  recuperare,  emendare, 
deflere. 

De  ista  materia  fuit  nunc  inquisitio  mul- 
ta,  quibusdam  dicentibus,  imo  et  publice 
sermocinantibus  ista  mortalia  esse,  et  con- 
tra  praeceptum  divinum.  Unde  in  tractatu 
de  Vitiis  et  virtutibus,  super  hac  quaestio- 
ne  diffuse  conscripsi,  plurimorum  intro- 
ducendo  dicta  doctorum. 

Et  nunc  breviter  tangam  responsionem 
Doctoris  solennis,  qui  primo  Quodlibeto, 


A  quaestione  ultima  sciscitatur,  utrum  liceat  q. «, 
die  dominico  tenere  forum  rerum  vena- 
lium  ad  vendendum  et  emendum,et  utrum 
episcopi  et  praelati  peccent  mortaliter  talia 
permittendo.  Respondet:  Edictum  seu  prae- 
ceptum  circa  sabbatismum  diei  dominicae 
non  est  omnino  de  jure  positivo,  sicut 
praeceptum  de  abstinendo  a  carnibus  feriis 
sextis  :  imo  fundatur  super  generale  edi- 
ctum  legis  naturalis,  quod  positivo  edicto 
Ecclesiae  specificatur.  Edictum  quippe  le- 
gis  naturalis  inscriptum  tabulis  cordium, 

B  est  quod  omnis  homo  usum  rationis  sorti- 
tus,debeat  certis  temporibus,aliis  negotiis 
praetermissis,  vacare  cultui  Dei.  Quumque 
homines  circa  hoc  fuerint  negligentes,  cu- 
ris  mundanis  vitiisque  intenti,  determina- 
vit  Ecclesia  certum  diem  :  quoniam  magis 
timetur  et  tenetur  quod  singulariter  indi- 
citur  seu  jubetur,  quam  quod  generali 
praecepto  proponitur.  Hinc  deputavit  ad 
hoc  diem  dominicum,  sicut  in  veteri  Te- 
stamento  ordinatus  fuit  a  Deo  septimus 
dies  hebdomadae.  —  Denique,  circa  istud 

C  praeceptum  sunt  duo  articuli  :  unus  affir- 
mativus,  quod  scilicet  die  illo  homo  atten- 
tus  esse  debet  cultui  Dei ;  et  alius  negati- 
vus,  ut  quod  illo  in  die  non  debeant  se 
homines  occupare  servilibus  operibus  per 
quae  a  divino  cultu  valeant  impediri.  Hinc 
sicut  praecepta  affirmativa  obligant  sem- 
per,  non  ad  semper;  sic  observatio  diei 
dominicae  quantum  ad  partem  suam  affir- 
mativam,  obligat  semper,  ita  quod  in  qua- 
libet  hora  diei  illius  homo  est  obligatus  ad 
insistendum  divino  obsequio ;  non  tamen 

D  obligat  ad  seinper,  ita  ut  tota  die  dominica 
actualiter  teneatur  cultui  Dei  vacare,  sed 
opportunioribus  horis.  Verum  quoad  par- 
tem  suam  negativam,  obligat  semper  et  ad 
semper,  ut  in  nulla  hora  diei  dominicae 
liceat  alicui  exercere  opus  servile  quo  a 
divino  obsequio  retrahatur.  Si  vero  prae- 
stare  non  posset  impedimentum,non  esset 
universaliter  prohibitum.  Ideo  illis  qui 
semper  debent  esse  dispositi  et  intenti  cul- 
tui  Dei,semper  est  prohibita  mercatio,  quae 
maxime  a  divino  obsequio  est  retractiva. 

Qualitercumque  ergo  et  quomodocumque 
homo  in  die  dominico  opus  exercet  nego- 
tiationis  quo  a  divino  servitio  impeditur, 
impedirive  possit,  ipsam  negotiationem 
praefert  Deo  :  quod  est  contra  praeceptum. 
Ideo  absolute  dicendum,  quod  forum  te- 
nere  in  die  dominico,  et  negotiationem 
agere  quacumque  hora  diei  dominici,  est 
peccatum  mortale,  et  maxime  hora  Missa- 
rum  et  Vesperarum,  quando  homines  divi- 
no  obsequio  magis  quam  ceteris  horis  de- 
bent  esse  intenti. 

Nec  restat  nisi  investigare,  an  sit  reme- 
dium  aliquod  quo  homo  negotians  in  die 
dominico,  valeat  excusari.  Itaque  adver- 
tendum,  quod  circa  hoc  nequit  esse  nisi 
triplex  remedium.  Primum  est  dispensatio 
summi  Pontificis,  auctoritate  Ecclesiae  ob- 
servationem  diei  dominicae  instituentis.  Se- 
cundum,  excusatio  urgentis  necessitatis 
vel  piae  utilitatis.  Tertium  est  abrogatio 
statuti  in  toto  aut  parte  de  observatione 
dominicae.  Primum  remedium  non  potest 
in  proposito  subvenire,  quia  super  hoc 
nunquam  est  data  a  Papa  dispensatio  ge- 
neralis,  imo  generaliter  prohibitum  est, 
extra  de  Feriis,et  de  Consecratione,distin- 
ctione  tertia,  Rogationes.  Nec  potest  dici, 
quod  Ecclesia  dispensat  tolerando  quod 
novit :  quia  quum  aliquando  in  casu  pisca- 
tionis  halecum  dispensando  permisit  fieri 
die  dominico,  tamen  simul  omnibus  ab 
omni  opere  servili  cessandum  praecepit  : 
quod  non  esset,  si  non  puniendo  transgres- 
siones  et  dissimulando  voluisset  dispensa- 
re,  ut  extra  de  Feriis,  Licet.  Secundum 
quoque  remedium  non  potest  succurrere. 
Quamvis  enim  urgens  necessitas  et  pia 
utilitas  particulariter  in  aliquo  loco  pos- 
sint  exhibere  remedium,  tamen  dum  nulla 
est  generalis  necessitas  communisve  pie- 
tas  propter  quas  ubique  liceat  servile  ali- 
quid  in  die  dominico  agere,  non  potest 
corruptela  illa  generalis  excusari,  quamvis 
particulariter  magis  valeat  excusari  in  uno 
quam  in  alio  :  ut  in  eo  qui  libenter  emeret 
necessaria  sibi  in  alio  die,  sed  non  potest 
ea   invenire  venalia   in  alio   die,  idcirco 


A  compellitur  ea  emere  die  dominico;  simi- 
liter  ex  parte  vendentis.  Insuper  nec  ter- 
tium  remedium,de  quo  tamen  magis  vide- 
tur,  potest  hic  suffragari,  quia  consuetudo 
si  juri  debeat  derogare,  debet  rationalis 
esse  et  praescripta  :  quod  consuetudini 
huic  contra  Dei  praeceptum  non  conve- 
nit.  Nec  excusatur  per  hoc  quod  tunc 
melius  vacat  populo  convenire  ad  merca- 
turam.  Nam  illa  vacatio  est  vacatio  diei 
dominicae  :  ideo  illam  in  vacationem  diei 
ferialis  convertere,  est  contra  caritatem, 

B  et  perversum.  Hinc  mihi  videtur,  quod 
nullo  modo  liceat  die  dominico  seu  festis 
praecipuis  forum  tenere.  Ex  quo  sequitur 
quod  episcopi  tenentur  hoc  malum  per 
sententiam  et  admonitionem  a  suis  dice- 
cesibus  removere,  nisi  forte  rationabili- 
ter  timeant  ex  hoc  majora  mala  oriri  : 
quia  ne  majora  mala  eveniant,  minus  ma- 
lum  quandoque  est  tolerandum.  —  Haec 
Henricus. 

Postremo  Richardus  :  Diebus   (inquit) 
dominicis  vacandum  est  ab  omni  opere 

C  servili.  Servile  autem  opponitur  liberali  : 
quorum  utrumque  potissime  est  pensan- 
dum  ex  proprio  et  proximo  fine,  non  ex 
fine  accidentali  quem  constituit  agentis 
intentio.  Ratione  autem  finis  proximi  quem 
constituit  agentis  intentio,  judicandum  est 
aliquid  servile  vel  liberale  formaliter  per 
comparationem  ad  agentem,  non  tamen 
simpliciter.  Illa  igitur  opera  quae  respici- 
unt  corporale  seu  temporale  bonum  ope- 
rantis  tanquam  proprium  et  proximum 
finem,  servilia  sunt,  etiam  si  in  se  spiri- 

D  tualia  essent,  ut  qui  considerat  qualiter 
temporale  lucrum  adipiscatur.  Si  autem 
opus  sit  materialiter  servile,  et  tamen  or- 
dinet  illud  ad  bonum  spirituale  sicut  ad 
proprium  et  proximum  finem,  magis  est 
liberale  quam  servile,  saltem  in  compara- 
tione  ad  agentem,  ut  scribere  non  ad  tem- 
porale  lucrum,  sed  ad  spiritualem  profe- 
ctum  et  aliorum  aedificationem.  —  Hinc 
qui  diebus  dominicis  seu  festivis  ducunt 
choreas  et  hastiludia  faciunt,  peccant  mor- 
taliter,  ut  magni  dicunt  doctores :  quoniam 

hastiludia  sicut  et  torneamenta  videntur  A  mus  voluptatibus  occupari.  Quod  videtur 
prohibita.  Choreas  etiam  esse  prohibitas,  probabile,  maxime  de  choreis  in  quibus 
praesertim  diebus  dominicis,  probant  per  mulieres  se  prsesentant  virorum  adspecti- 
id  quod  dicitur,  de  Feriis  :  Dies  festos  ve-  bus,  et  econtra  :  tunc  enim  directe  dant 
nerationi  Altissimi  deputatos,  nullis  volu-      occasionem  libidini.  H33C  Richardus. 


DISTINCTJO   XXXVIII 


A.  De  triplici  genere  mendacii. 
Aug.  inps.   s~>4  GIENDUM  tamen,  tria  esse  genera  mendaciorum.  Sunt  enim  mendacia  quae- 

5,  n.  7.  ^^^' 

dam  pro  salute  vel  commodo  alicujus,  non  malitia  sed  benignitate  dicta, 


s 


Exod.\,\9.  K^r  qualiter  obstetrices  mentitae  sunt  et  Rahab.  Est  et  aliud  mendacii   genus 

<e"' ,D'  quod  fit  joco,  quod  non  fallit  :  scit  enim  cui  dicitur,  causa  joci  dici.  Et  hsec  duo 

genera  mendaciorum  non  sunt  sine  culpa,  sed  non  cum  magna.  Perfectis  vero  non 

convenit  mentiri,  nec  etiam  pro  temporali  vita  alicujus,  ne  pro  corpore  alterius 

animam  suam  occidant.  Licet  autem  eis  verum  tacere,  sed  non  falsum  dicere  :  ut  si 

quis  non  vult  hominem  ad  mortem  prodere,  verum  taceat,  sed  non  falsum  dicat. 

Tertium  vero  genus  mendacii  est  quod  ex  malignitate  et  duplicitate  procedit,  cunctis 

valde  cavendum.  —  His  videtur  innui,  mendacia  illa  qua?  fiunt  joco  vel  pro  salute 

alicujus,  imperfectis  esse  venialia  peccata;  perfectis  vero  illud  quod  pro  commodo 

alterius  dicitur,  esse  damnabile  :  quod  etiam  de  mendacio  jocoso  putari  potest, 

praecipue  si  iteretur.  De  mendacio  autem  obstetricum  et  Rahab,  quod  fuerit  veniale, 

Aug.Quaest.  Augustinus  tradit,  dicens  :  Forsitan,  sicut  obstetrices  non  remuneratae  sunt  quia 

teuch.  iib.  mentitae  sunt,  sed  quia  infantes  liberaverunt,  et  propter  hanc  misericordiam  veniale 

u,q"        fuit  peccatum,  non  tamen  nullum  ;  sic  Rahab  liberata  est  propter  liberationem 

exploratorum,  pro  qua  fuit  veniale  peccatum.  Sed  ne  putet  quisque,  in  ceteris  pec- 

catis,  si   propter  liberationem  hominum  fiunt,  ita  posse  concedi  veniam  :  multa 

id.  Enciu-  enim  mala  detestanda  talem  sequuntur  errorem.  Possumus  enim  et  furando,  alicui 

rid  c  ''2 

prodesse,  si  pauper  cui  datur  sentit  commodum,  et  dives  cui  tollitur  non  sentit 
incommodum.  Ita  et  adulterando  possumus  prodesse,  si  aliqua  nisi  ad  hoc  ei  con- 
sentiatur,  appareat  amando  moritura,  et  si  vixerit,  poenitendo  purganda.  Nec  ideo 
peccatum  grave  negabitur  tale  adulterium.  —  Sciendum  est  etiam,  octo  esse  genera 
mendaciorum,  ut  Augustinus  in  libro  de  Mendacio  tradit.  Quas  diligenter  notanda 
id.dcMcn-  sunt,  ut  appareat  quod  mendacium  sit  veniale,  et  quod  damnabile.  Primum  capitale 
'  est  mendacium  longeque  fugiendum,  quod  fit  in  doctrina  religionis,  ad  quod  nulla 
causa  quisquam  debet  adduci.  Secundum,  quod  tale  est  ut  nulli  prosit,  et  obsit 
alicui.  Tertium,  quod  ita  prodest  alteri,  ut  alteri  obsit.  Quartum,  sola  mentiendi 
fallendique  libidine,  quod  merum  mendacium  est.  Quintum,  quod  fit  placendi  cupi- 

ditate  de  suaviloquio.  His  omnibus  evitatis,  sequitur  sextum  genus,  quod  et  nulli 
obest,  et  prodest  alicui,  ut  si  quis  pecuniam  alicujus  injuste  esse  tollendam  sciens, 
ubi  sit  nescire  se  mentiatur.  Septimum,  quod  et  nulli  obest,  et  prodest  alicui,  ut  si 
quis  nolens  hominem  ad  mortem  qusesitum  prodere,  mentiatur.  Octavum,  quod 
nulli  obest,  et  ad  hoc  prodest,  ut  ab  immunditia  corporis  aliquem  tueatur.  In  his  Aug.  de 
autem  tanto  minus  peccat  quisque  dum  mentitur,  quanto  magis  a  primo  recedit,  ^it™' 
Quisquis  vero  aliquod  genus  esse  mendacii  quod  peccatum  non  sit,  putaverit,  decipit 
se  ipsuni  turpiter,  quum  honestum  esse  deceptorem  aliorum  arbitretur.  Omne  ergo 
genus  mendacii  summopere  fuge,  quia  omne  mendacium  non  est  a  Deo. 

B.  Mendacium  quid  sit. 

Hic  videndum  est,  quid  sit  mendacium,  et  quid  sit  mentiri ;  deinde,  utrum  omne 
mendacium  sit  peccatum,  et  quare.  Mendacium  est,  ut  ait  Augustinus,  falsa  signifi-  id.  contra 
catio  vocis  cum  intentione  fallendi.  Ut  ergo  mendacium  sit,  necesse  est  ut  falsum  m3<mdac* n- 
proferatur,  et  cum  intentione  fallendi.  Hoc  enim  malum  est  proprium  mentientis, 
aliud  habere  clausum  in  corde  *,  aliud  promptum  in  lingua.  *  pectore 

G.  Quid  sit  mentiri. 

Mentiri  vero  est  loqui  contra  hoc  quod  animo  sentit  quis,  sive  illud  sit  verum,  Hugo,Sum- 
sive  non.  Omnis  ergo  qui  loquitur  mendacium,  mentitur,  quia  loquitur  contra  hoc  Zlcu^c.s. 
quod  animo  sentit,  id  est  voluntate  fallendi;  sed  non  omnis  qui  mentitur,  mendacium 
dicit,  quia  quod  verum  est  loquitur  aliquando  mentiendo,  sicut  econverso  falsum 
dicendo  aliquando  verax  est.  Unde  ait  Augustinus  :  Nemo  sane  mentiens  judicandus  Aug.Enchi- 
est  qui  dicit  falsum  quod  putat  verum,  quia  quantum  in  ipso  est,  non  fallit  ipse,  " 
sed  fallitur.  Non  ergo  mendacii  arguendus  est  qui  falsa  incautus  credit  ac  pro  veris 
habet.  Potiusque  econtrario  ille  mentitur  qui  dicit  verum  quod  putat  falsum.  Quan- 
tum  enim  ad  animum  ejus  attinet,  non  verum  dicit  :  quia  non  quod  sentit  dicit, 
quamvis  verum  inveniatur  esse  quod  dicit.  Nec  ille  liber  est  a  mendacio  qui  ore 
nesciens  loquitur  verum,  sciens  autem  voluntate  mentitur.  —  Hic  quaeri  solet,  si 
Judaeus  dicat  Ghristum  esse  Deum,  quum  non  ita  sentiat  animo,  utrum  loquatur 
mendacium.  Non  est  mendacium  quod  dicit,  quia  licet  aliter  teneat  animo,  verum 
tamen  est  quod  dicit,  et  ideo  non  est  mendacium ;  mentitur  tamen,  illud  quod  verum 
est  dicens.  —  Quod  vero  omne  mendacium  sit  peccatum,  Augustinus  insinuat :  Mihi,    ibidem. 
inquit,  videtur  omne  mendacium  esse  peccatum.  Sed  multum  interest,  quo  animo 
et  de  quibus  rebus  quisque  mentiatur.  Non  enim  sic  peccat  qui  consulendi,  ut  qui 
nocendi  voluntate  mentitur;  nec  tantum  nocet  qui  viatorem  mentiendo  in  diverso 
itinere  mittit,  quantum  qui  viam  vitae  mentiendo  depravat.  Porro  omne  mendacium  ibid.  c.  22. 
ideo  dicendum  est  esse  peccatum,  quia  hoc  debet  loqui  homo  quod  animo  gerit,  sive 
illud  verum  sit,  sive  putetur  et  non  sit.  Verba  enim  ideo  sunt  instituta,  non  ut  per 

ea  homines  invicem  fallant,  sed  per  ea  in  alterius  notitiam  suas  cogitationes  ferant. 

Yerbis  ergo  uti  ad  fallaciam,  non  ad  quod  sunt  instituta,  peccatum  est.  Nec  ideo 

etiam  ullum  mendacium  putandum  est  non  esse  peccatum,  quia  possumus  alicui 

aliquando  prodesse  mentiendo  :  possumus  enim,  ut  praedictum  est,  et  furando  et 

Aug.Quaest.  adulterando  prodesse.  Mendacium  quoque  non  tunc  tantum  esse  possumus  dicere, 

teudh?P»b.  quando  aliquis  lseditur.  Quum  enim  a  sciente  dicitur  falsum,  mendacium  est,  sive 

m,q.  68.     qUjg  g-ve  nem0  laedatur.  —  Ecce  ex  his  constat,  oinne  mendacium  esse  peccatum. 

/»s.v,7.    Non  tamen  de  omni  mendacio  accipiendum   est  illud  Psalmi,  Perdes   onmes  qui 

sap.iji.  loquuntur  mendacium  ;   nec  illud,  Os  quod  mentitur,  occidit  animam.  Nec  omne 

mendacium  isto  praecepto  prohiberi  videtur,  nec  praemissa  descriptione  mendacium 

joci  includi. 

D.  Ubi  cum  periculo  erratur,  vel  non. 

Aug.Enchi-        Illud  etiam  sciendum  est,  quod  in  quibusdam  rebus  magno  malo,  in  quibusdam 

ibtd.Cc!^i.  parvo,  in  quibusdam  nullo  fallimur.  In  quibus  rebus  nihil  interest  ad  capessendum 

Dei  regnum,  utrum  credantur  an  non,  vel  utrum  vera  putentur  an  falsa,  sive  sint 

sive  non  :  in  his  errare,  id  est.  aliud  pro  alio  putare,  non  arbitrandum  est  esse  pec- 

ibid.  c.  -20.  catum,  vel  si  est,  minimum  atque  levissimum.  Et  sunt  vera  quaedam,  quamvis  non 

ibid.  c.  i7.  videantur,  quae  nisi  credantur,  ad  vitam  aeternam  non  potest  perveniri.  Et  licet 

error  maxima  cura  cavendus  sit,  non  modo  in  majoribus  sed  etiam  in  minoribus 

rebus,  nec  nisi  rerum  ignorantia  possit  errari ;  non  est  tamen  consequens,  ut  continuo 

erret  quisquis  aliquid  nescit,  sed  quisquis  se  existimat  scire  quod  nescit  :  pro  vero 

enim  approbat  falsum,  quod  est  erroris  proprium.  Verumtamen  in  qua  re  quisquis 

erret,  interest  plurimum.  Sunt  enim  quae  nescire  sit  melius  quam  scire ;  item  non- 

nullis  errare  profuit  aliquando,sed  in  via  pedum,non  in  via  morum.  —  Solet  etiam 

Gen.  xxvu,  quaeri  de  Jacob,  qui  se  dixit  esse  Esau,  aliter  animo  sentiens,  utrum  mentitus  sit. 

Aug.contra  De  hoc  Augustinus  ait  :  Jacob  quod  matre  fecit  auctore,  ut  falleret  patrem,  si  dili- 

genter  attendatur,  videtur  non  esse  mendacium,  sed  mysterium.  Intendebat  enim 

matri   obedire,  quae  per  Spiritum  noverat  mysterium  :  et  ideo   propter  familiare 

consilium  Spiritus  Sancti,  quod  mater  acceperat,  a  mendacio  excusatur  Jacob. 

A  descriptionem  exponit,  atque  potissime  in- 
SUMMA  vestigat,   an    oinnc   mendacium    sit   pec- 

DISTINCTIONIS    TRICESIM^E    OCTAVjE      catum- 

Est  autem  materia  ista  communis,  de 
qua  etiam  compendiose  et  pulchre  tracta- 
tur  in  littera  :  ideo  immorandum  non  est. 

Itaque  de  his  scribit  Antisiodorensis  in 
Summa  sua,  tertio  libro :  Secundum  Augu- 
stinum,  mendacium  est  falsa  significatio 
vocis  cum  intentione  fallendi.  Quam  defi- 
nitionem  quidam  dicunt  de  solo  mendacio 
pernicioso  mortali  prolatam.  Alii  dicunt, 
quod  definitio  illa  convenit  cuilibet  men- 
dacio  in  genere,  et  per  consequens  men- 
dacio  jocoso  in  genere,  non  tamen  cuilibet 
individuo  ejus.  Mentiens  namque  jocose, 
intendit  per  ea  quse  dicit,  homines  movere 
ad  risum  :  quod  interdum  facere  nequit, 
nisi  faciat  homines  credere  id  quod  dicit, 
sicque  intendit  fallere.  An  vero  ista  opinio 
vera  sit,  infra  magis  patebit.  —  Insupcr 
cum  B.  Augustino  magis  concedimus,quod 
omne  mendacium  sit  peccatum,secundum 
quod  ipse  sumit  mendacium.  Sciendum 
tamen,quod  mendacium  seu  mentiri  quan- 
doque  stricte  accipitur,  ut  mentiri  sit  con- 
tra  mentem  ire  verbo  :  et  sic  mentiens 
proprie  dicitur  duplex,  quoniam  aliud  in 
ore,  et  aliud  habet  in  corde.  Aliquando  ve- 
ro  sumitur  large,  prout  mentiri  est  contra 
mentem  ire  verbo  aut  facto.  Et  sic  sum- 
psit  Ambrosius,  dicens  :  Mendacium  est  in 
operibus  simulatis.  Verumtameu  argumen- 
tatio  ista  non  valet  :  Mendacium  in  operi- 
bus  simulatis  potest  esse  sine  peccato,  er- 
go  mendacium  in  verbis  potest  esse  sine 
peccato  :  quoniam  opus  non  est  proprie 
nuntius  mentis.  Unde  simulans  factis,  non 
proprie  facit  contra  mentem,  imo  facit  se- 
cundum  mentem,  quse  dictat  ei  sic  esse 
agendum.  Sermo  vero  est  proprie  nuntius 
mentis  :  ideo  contra  mentem  agit  seu  lo- 
quitur  qui  dicit  contrarium  ejus  quod  ha- 
bet  in  mente.  Disputantes  quoque  non 
peccant,  scienter  falsum  dicendo  :  quia 
non  dicunt  hoc  intentione  fallendi,  quo- 
niam  non  intendunt  illud  asserendo  testi- 
ficari. 

Verum  his  objici  potest,  quod  Jacob  vi- 
detur  fuisse  mentitus,  dicendo  ad  patrem 
suum  Isaac  :  Ego  sum  primogenitus  filius 


A  tuus  Esau.  Nec  tamen  videtur  ita  loquendo 
peccasse,  quum  per  hoc  obtinuerit  benedi- 
ci.  —  Respondemus,  quod  Jacob  in  verbis 
illis  non  est  mentitus,quia  instinctu  Spiri- 
tus  Sancti  protulit  ea.  Mater  etenim  sua  in- 
stinctu  Spiritus  Sancti  fecit  eum  sic  loqui, 
et  ipse  Jacob  transumptive  sic  locutus  est 
verba  illa,  quemadmodum  Christus  asseruit 
de  beatissimo  Joanne  :  Elias  jam  venit,  et  Matth. 
si  vultis  scire,  Joannes  ipse  est  Elias.  Ita  *™'12!'"' 
Jacob  se  dixit  Esau,  non  in  persona,  sed  in 
mysterio  et  virtute  ac  jure  primogeniturse. 

B  —  Si  autem  quseratur,  an  Isaac  benedixerit 
ipsi  Jacob,  apparet  quod  non  :  quoniam 
eum  benedixit  quem  benedicere  intende- 
bat;  sed  intendebat  benedicere  Esau  pri- 
mogenitum  suum.  Dicimus,  quod  in  illo 
momento  quo  Isaac  benedixit  ipsum  Ja- 
cob,  actualiter  non  intendebat  benedicere 
nec  ipsum  Jacob  nec  Esau,  sed  eum  quem 
fuerat  osculatus,  et  quia  ille  fuit  Jacob,  be- 
nedixit  utique  eum.  —  Si  item  inquiras, 
an  Jacob  peccavit  surripiendo  benedictio- 
nem  fratris  sui;  videtur  quod  imo,  quoni- 

C  am  Isaac  dixit  ad  Esau  :  Venit  germanus  Gen.  xxvm, 
tuus  fraudulenter.  Dicendum,  quod  in  hoc  35, 
non  peccavit,  quoniam  jure  electionis  di- 
vinse  sibi  debebatur  privilegium  primoge- 
niturae,  et  benedictio  ipsa,  et  fraus  qua 
utebatur,  fraus  fuit  inspirationis,  qua  et 
Josue  decepit  habitatores  Hai  et  Bethel,  et  Josue* 
Juda?i  mutuantes  ab  JEgyptiis  pretiosa  cle- 
nodia  in  exitu  ex  JEgypto.  Alia  est  fraus 
eruditionis,  qua  Joseph  circumvenit  fra- 
tres  suos,  ponendo  scyphum  suum  in  sac- 
culo  Benjamin.  Sic  et  magistri  per  argu- 

D  menta  sophistica  suos  fallunt  discipulos. 
Tertia  est  fraus  nocivae  deceptionis,  qua 
Siba  decepit  regem  David.  —  Hsec  Antisio-  nneg.i 
dorensis. 

At  vero  Thomas  :  Duobus  modis,  inquit, 
contingit  in  actibus  humanis  esse  pccca- 
lum.  Primo,  ex  natura  facti  quod  in  se  est 
malum,  sicut  in  malis  ex  genere.  Secundo, 
ex  facientis  abusu,  ut  dum  quis  bona  ex 
genere  agit  perversa  intentione.  Et  ulrum- 
que  horum  mendacrum  complectitur,  quia 
in  se  inordinatum  est.  Et  quia  inordinatio 

in  significando  non  potest  esse  nisi  ex  fal-  A  tiae  perversitas  peccatum  in  moribus  facit, 


sitate  significationis,  ideo  in  mendacio  fal- 
sa  significatio  includitur.  Falsa  autem  si- 
gnificatio  ad  rationem  non  sufficit  peccati 
in  moralibus,  quum  non  sit  in  hominis 
potestate  verum  significare,  sicut  nec  ve- 
rum  scire.  Unde  oportet  ut  sit  talis  falsa 
significatio,  qua  quis  volens  a  rectitudine 
deviet  :  quod  non  est,  nisi  dum  sciens  lo- 
quitur  falsum,  quia  ignorans  voluntarius 
non  est.  Denique,  ex  hoc  ipso  quod  quis 
scienter   loquitur  falsum,   sequitur   quod 


ut  si  aliquis  accipiat  unde  non  debet. 
Quumque  locutio  inventa  sit  ad  exprimen- 
dam  cordis  conceptionem,  quandocumque 
quis  loquitur  quod  in  corde  non  habet,  lo- 
quitur  quod  non  debet.  Quod  fit  in  omni 
mendacio  :  ideo  omne  mendacium  est  pec- 
catum.  —  Sed  advertendum,  quod  verba 
quae  in  Scriptura  scripta  sunt,  aut  sunt 
verba  ejus  qui  Scripturam  edidit,  aut  sunt 
verba  ejus  qui  in  Scriptura  recitatur  seu 
inducitur  loquens.  Si  primo  modo,  sic  non 


falsum  significare  intendit  :  ideo  hoc  est  B  est  in  eis  mendacium,  quia  in   figurati- 


completivum  in  definitione  mendacii;  pro 
materiali  autem  ponitur  falsa  significatio 
vocis.  —  Hsec  Thomas.  In  quibus  incertum 
videtur  quid  praetendat,  dicendo,  non  esse 
in  hominis  potestate  verum  significare, 
sicut  nec  verum  scire.  Siquidem  horum 
utrumque  videtur  esse  in  nostra  potestate, 
quia  et  inveniendo,  et  ab  aliis  addiscendo, 
scimus  plurima  vera,  quse  etiam  vere  et 
per  vera  signa  aliis  significamus. 
Insuper,  pergit  sanctus  Doctor,  assigna- 


vis  locutionibus  non  est  sensus  verborum 
quem  prima  facie  faciunt,  sed  quem  pro- 
ferens  sub  tali  modo  loquendi  facere  in- 
tendit  :  sicut  qui  dicit,  Pratum  ridet,  in- 
tendit  sub  quadam  similitudine  designare 
prati  floritionem.  Si  vero  sint  verba  ejus 
qui  recitatur  loquens,  aut  sunt  verba  ali- 
cujus  cujus  malitia  in  Scriptura  reprehen- 
ditur,  et  sic  non  est  inconveniens  quod 
sint  mendacia  perniciosa,  sicut  verba  Ju- 
daeorum  Christum   blasphemantium  ;  aut 


tur  hic  triplex  mendacium,  puta  jocosum,  C  alicujus  qui  commendatur  non  de  perfe- 


officiosum,  et  perniciosum,  ut  agnosca- 
tur  qualiter  contingat  diversimode  pecca- 
re  mentiendo.  Ponuntur  ergo  hi  tres  modi 
mendacii,  secundum  quod  fallacia,  quse 
est  mendacii  complementum,  in  tribus 
gradibus  potest  consistere.  Primus  gradus 
est,  ut  fallacia  sit  tantum  in  fallente,  qui 
fallit  quamvis  nullus  ab  ipso  fallatur  : 
quod  est  in  mendacio  jocoso.  Secundus 
gradus  est,  ut  fallacia  tantum  ad  audientis 
opinionem  perveniat,  ut  scilicet  aestimet 


ctione  virtutis,  sed  de  profectu,  quemad- 
modum  obstetrices  Hebraeorum  commen- 
dantur  quod  ad  hoc  profecerunt  quod  non 
in  damnum  alicujus,  sed  in  obsequium 
Dei  mentitse  sunt;  aut  sunt  verba  alicujus 
qui  commendatur  de  perfectione  virtutis, 
et  aliis  ponitur  in  exemplum,  et  sic  est 
eadem  ratio  sicut  de  verbis  Scriplurae.  — 
Denique,  sicut  non  sunt  facienda  mala 
ut  proveniant  bona ;  ita  non  est  menti- 
endum  ut  alter  cx  hoc  commodum  con- 


Exod.  i, 

20,  21. 


verum  quod  a  dicente  sibi  false  prolatum  D  sequatur,   sicut  neque   furandum  est  ut 


est,  ut  in  mendacio  officioso,  in  quo  non 
pervenitur  ad  plus  mali,nisi  quod  audiens 
falsam  intentionem  concipiat  quantum  ad 
intentionem  dicentis.  Terlius  gradus  est, 
ut  secundum  dicentis  intentionem  fallacia 
perducatur  ulterius  usque  ad  nociva  in 
persona  aut  rebus,  ut  in  mendacio  per- 
nicioso. 

De  hoc  quoque,  an  omne  mendacium  sit 
peccatum,  dicendum,  quod  quum  malum 
oiimifariam  accidat,cujuslibet  circumstan- 


eleemosynae  fiant.  —  Quamvis  etiam  omne 
mendacium  sit  peccatum,  non  est  tamen 
semper  peccatum,  aliud  facere  seu  simu- 
lare  aut  prsetendere  ad  fallendum  :  quia 
et  Josue  finxit  se  fugere,  et  Christus  se 
finxit  longius  ire.  Nam  facta  seu  gesta 
non  sunt  de  se  ordinata  ad  significandum 
ut  voces. 

At  vero  non  omne  mendacium  est  mor- 
tale  peccatum.  Mortale  namque  peccatum 
esl  quod  hominem  privat  spiriluali  vita, 


Josue  viii, 
15. 

Luc.  xxiv, 

quae  per  caritatem  habetur  :  propter  quod 
illa  peccata  ex  suo  genere  exstant  morta- 
lia,  quae  sunt  contra  dilectionem  Dei  et 
proximi.Hinc  duplex  genus  mendacii  pec- 
catum  est  mortale.  Primum,  quod  est  con- 
tra  Deum,  ut  dum  quis  in  doctrina  Reli- 
gionis  mentitur.  Secundum,  quod  est  in 
detrimentum  justitise  ad  proximum  :  sive 
sit  tale  mendacium  quod  ad  perversionem 
judicii  ordinatur,  ut  dum  quis  in  loco  ju- 
dicii  profert  falsum;  sive  sit  in  nocumen- 
tum  alicujus  quod  sine  peccato  mortali 
esse  non  valet.  Alia  vero  mendacia  quae 
inordinationem  continent,  non  tamen  a 
dilectione  Dei  ac  proximi  avertunt,  venia- 
lia  sunt  peccata.  —  De  peccato  demum 
obstetricum  diversa  opinio  est.  Quidam 
enim  dicunt,  quod  falsum  dixerunt  ob 
conservandum  vitam  puerorum  :  quod  fuit 
officiosum  et  veniale  peccatum.  Fuit  quo- 
que  ad  conservandum  propriam  vitam  :  et 
sic  fuit  libidinosum,  et  mortale  peccatum. 
Sed  hoc  rationabile  non  videtur,  quia  non 
minus  potest  homo  propriam  vitam  quam 
alterius  tueri.  Ideo  alii  dicunt,  quod  in 
actibus  obstetricum  tria  considerantur.Pri- 
mum  est  pietas  qua  pueris  pepercerunt ; 
et  quantum  ad  hoc,  meruerunt  vel  ad  me- 
ritum  disponebantur  :  et  secundum  hoc 
accipiendum  est,  quod  Deus  aedificavit 
eis  domos  spirituales,  secundum  Hierony- 
mum.  Secundum  fuit  mendacium  pro  con- 
servatione  puerorum  seu  propriae  vitae  pro- 
latum,  quod  fuit  veniale  :  et  ita  secundum 
Augustinum  in  libro  de  Mendacio,  habent 
hae  obstetrices  laudem  non  perfectae  justi- 
tiae,  sed  profectus  ad  justitiam.  Fuit  item 
ibi  omissio  confessionis  divinae  veritatis 
atque  justitiae,  si  tamen  coram  Pharaone 
confiteri  tunc  tenebantur  :  et  quantum  ad 
hoc,  potuit  ibi  esse  peccatum  mortale,  sic- 
que  verificari,quod  secundum  Gregorium, 
merces  aeterna  eis  in  temporalem  est  com- 
mutata.  Aut  si  non  peccarunt  mortaliter, 
in  hoc  dicitur  merces  aeterna  eis  in  tem- 
poralcm  mutata,  quia  earum  benignitas 
per  gratiam  non  informata,  remunerati- 
onem  habuit  temporalem  :  quae   si   gra- 


A  tiae  fuisset  adjuncta,  habuisset  aeternam. 
Praeterea  quaeritur,  utrum  omne  menda- 
cium  sit  viris  perfectis  mortale,  ut  tangi 
videtur  in  littera.  Ad  hoc  dicunt  quidam 
quod  imo,  sumentes  ad  hoc  rationem  ex 
caritatis  perfectione,  per  quam  mens  hu- 
mana  summae  veritati  adhaeret  in  tantum, 
quod  omne  mendacium  eorum  oritur  ex 
deliberatione  atque  contemptu  :  unde  ve- 
niale  esse  non  potest,  sicut  nec  homo  in 
statu  innocentiae  venialiter  quivit  peccare. 
Sed  hoc  nihil  est,  quia  eadem  ratione  nul- 

B  lum  aliud  peccatum  veniale  possent  com- 
mittere.  Alii  vero  sumunt  rationem  ad  hoc 
ex  perfectione  status,  secundum  quod  ali- 
qui  in  publico  perfectionem  praetendunt, 
ut  religiosi  et  praelati,  quibus  adhibetur 
fides  tanquam  conservatoribus  veritatis  : 
propter  quod  si  in  aliquo  a  veritate  devia- 
rent,  nec  eis  nec  aliis  fides  adhiberetur, 
sicque  fieret  magnum  praejudicium  veri- 
tati.  Sed  hoc  iterum  nihil  est,  quia  non 
creditur  eis  tanquam  conservatoribus  ve- 
ritatis  in  omnibus  factis  eorum  ac  dictis, 

C  sed  in  illis  tantum  quae  ad  officium  con- 
servandae  veritatis  spectant,  sicut  doctrina 
et  judicium,  in  quibus  si  a  veritate  devia- 
rent,  non  est  dubium  quin  peccarent  mor- 
taliter.  Idcirco  dicendum,  quod  nec  men- 
dacium  nec  aliud  peccatum  quod  ex  suo 
genere  mortale  non  est,  fit  mortale  viris 
perfectis,  nisi  sit  contra  votum  eorum.  Per 
accidens  autem  potest  eis  mortale  fieri, 
sicut  et  aliis,  ut  si  fiat  contra  conscientiam 
quamvis  errantem,  vel  ratione  scandali, 
aut  alicujus  hujusmodi.  Quod  vero  fertur 

D  in  littera,  quod  mendacium  officiosum  per- 
fectis  viris  damnabile  est,  intelligendum 
est  comparative  :  quia  in  eodem  genere 
peccati  magis  peccat  perfectus  quam  im- 
perfectus,  quamvis  uterque  mortaliter  vel 
venialiter  peccet ;  non  tamen  haec  circum- 
stantia  aggravans  aggravat  infinite,ut  quod 
uni  est  veniale,  alteri  sit  mortale.  —  Haec 
Thomas.  Quibus  objici  potest,  quod  prae- 
lati  et  religiosi  ac  judices  ad  multa  speci- 
aliter  obligantur  quorum  transgressio  est 
eis  mortalis,  non  aliis. 


618 


IN  LIBRUM   III   SENTENTIARUM. 


DIST.   XXXVIII  I   QU.EST.   UNICA 


Praeterea,  inquit  ille,  de  gradibus  men- 
daciorum  est  agnoscendum,  quod  quodli- 
bet  peccatum  secundum  genus  suum  ha- 
bet  aliquam  quantitatem,  cui  addi  potest 
aut  subtrahi  ratione  alicujus  adjuncti :  un- 
de  et  quantitas  mendacii  secundum  tres 
gradus  potest  considerari.  Primus  gradus 
est,  quando  quantitas  mendacii  ab  adjun- 
cto  aliquo  augmentatur.  Quod  adjunctum 
culpam  mendacii  gravans,  vel  est  profa- 
natio  divinorum,  quae  est  conditio  maxime 
aggravans  :  hinc  mendacium  quod  fit  in 
doctrina  religionis,  ponitur  primum;  vel 
est  nocumentum  proximorum,  quod  miti- 
gatur  si  nocumento  proximorum  utilitas 
aliqua  conjungatur  :  ideo  in  secundo  or- 
dine  ponitur  mendacium  quod  alicui  obest 
et  nulli  prodest;  in  tertio  autem  menda- 
cium  ponitur  quod  alicui  prodest  et  nulli 
obest.  Secundus  gradus  mendacii  est,  in 
quo  quantitas  mendacii  consideratur  sine 
diminutione  et  additione.  Quumque  in  quo- 
libet  genere  peccati,  gravius  sit  peccatum 
quod  procedit  ex  habitu,  quum  ex  majori 
fiat  libidine  ;  ideo  quarto  loco  ponitur 
mendacium  quod  procedit  ex  libidine  men- 
tiendi  :  quoniam  unicuique  habenti  habi- 
tum,  delectabilis  est  operatio  secundum 
proprium  habitum.  Quinto  loco  ponitur 
mendacium  quod  non  videtur  ex  habitu 
procedere,  sed  ex  intentione  alicujus  finis 
extranei,  quse  tamen  mendacium  non  ag- 
gravat  neque  alleviat,  ut  quod  fit  intentio- 
ne  placendi  vel  delectandi.  Tertius  gradus 
est,  in  quo  consideratur  quantitas  menda- 
cii  diminuta  ex  quodam  adjuncto,  quod 
est  utilitatis  intentio,  quae  tanto  plus  alle- 
viat,  quanto  gravius  damnum  vitatur  :  id- 
eo  sexto  loco  ponitur  mendacium  quod  fit 
ad  vitandum  sublationem  pccuniae;  septi- 
mo,  quod  fit  ad  vitandum  occisionem;  oc- 
tavo,  quod  fit  ad  vitandum  deturpationem 
libidinis,  quod  proptcr  pronitatem  consen- 
sus  vix  polest  esse  sine  peccato.  —  Porro 
ordo  atque  distinctio  graduum  horum  ac- 
cipitur  ceteris  paribus,quia  aliunde  potest 
aliter  evenire.  Quamvis  etiam  mendacium 
officiosum  habcat  plus  de  ratione  menda- 


A  cii  quam  jocosum,  in  quantum  plus  habet 
de  assertione,  tamen  officiosum  minus  ha- 
bet  de  culpa  ratione  utilitatis  adjunctae  : 
idcirco  est  minus  peccatum.  —  Haec  Tho- 
mas  in  Scripto. 

Haec  eadem  scribit  in  secunda  secundae, 
quaestione  centesima  decima,  et  addit  : 
Quando  haec  tria  concurrunt,videlicet  quod  art.  1. 
falsum  est  quod  dicitur,  et  voluntas  inten- 
dat  dicere  falsum,  alter  quoque  fallatur, 
tunc  est  mendacium  materialiter,  forma- 
liter   et  effective.  Formaliter  vero   men- 

B  dacium  est,  quando  quis  intendit  dicere 
falsum  :  quia  si  dicat  falsum  aestimans  il- 
lud  verum,  non  nisi  materialiter  falsum 
est,  quum  falsitas  sit  praeter  intentionem. 
Quod  si  intendit  dicere  falsum,  quamvis 
proferat  verum,  formaliter  mentitur  :  quod 
enim  praeter  intentionem  contingit  in  acti- 
bus  moralibus,  per  accidens  est,  nec  im- 
primit  speciem.  —  De  divisione  demum  et  art.  2. 
speciebus  mendacii  cognoscendum,  quod 
mendacium  tripliciter  dividitur.  Primo,se- 
cundum  propriam  rationem.  Sicque  Phi- 

C  losophus  quarto  Ethicorum,  dividit  illud 
in  jactantiam,  quae  excedit  in  majus;et 
in  ironiam,  quae  deficit  a  veritatis  expli- 
catione  in  minus.  Secundo  dividitur  men- 
dacium  in  quantum  habet  rationem  culpae, 
secundum  ea  quae  ipsum  gravant  aut  mi- 
nuunt  :  et  ita  est  triplex  mendacium,  puta 
jocosum,  etc.  Tertio,  per  comparationem 
ad  finem  :  et  sic  Augustinus  ponit  octo 
genera  mendaciorum  jam  tacta.  —  Men-  art.  3. 
dacium  quoque  est  malum  ex  proprio  ge- 
nere  et  ex  se,  quia  super  indebitam  cadit 

D  materiam.  Unde  quarto  Ethicorum  testatur 
Philosophus,  quod  mendacium  est  per  se 
pravum  ac  fugiendum.  Ideo  verum  est 
quod  loquitur  Augustinus:Credendum  est, 
homines  illos  qui  propheticis  temporibus 
digni  fuisse  auctoritate  commemorantur, 
omnia  quae  scripta  sunt  de  eis,  prophetice 
dixisse  atque  gessisse,  ut  verba  Jacob  ad 
Isaac,  etc.  —  Postremo,  mendacium  cari-  art.  *. 
tati  contrariari  potest  tripliciter.  Primo, 
secundum  se,  puta  ex  falsa  significatione: 
quae  si  sit  circa  divina,  opponitur  caritati 

Dei ;  si  vero  sit  circa  aliquid  cujus  cogni- 
tio  spectat  ad  hominis  salutem  in  scientia 
aut  virtute,  opponitur  caritati  fraternae. 
Secundo,  propter  finem  intentum,  ut  si 
dicatur  ad  injuriam  Dei  aut  ad  damnum 
vel  diffamiam  proximi.  Tertio,  per  acci- 
dens,  ut  propter  sequens  damnum  aut 
scandalum  :  tuncque  mendacium  est  mor- 
tale,  dum  homo  non  veretur  propter  scan- 
dalum  publice  mentiri.  Quamvis  etiam 
nunquam  licitum  sit  mentiri,  licet  tamen 
veritatem  prudenter,  pie  et  rationabiliter 
occultare,  ut  malum  vitetur.  Haec  idem  in 
Summa. 

Consonat  Petrus,  additque  :  Verbum  ha- 
bet  comparationem  ad  rem  significatam  et 
ad  intellectum  significantem,  quum  sit 
medium  inter  haec,  quia  est  signum  tam 
rei  quam  intellectus.  Unde  secundum  du- 
plicem  adaequationem  ad  duplex  significa- 
tum,  duplicem*Jiabet  veritatem  (quae  est 
rectitudo  sola  mente  perceptibilis,  secun- 
dum  Anselmum),  aut  duplicem  obliquita- 
tem  :  primam,  in  comparatione  ad  rem 
significatam,  quae  est  falsa  significatio  vo- 
cis ;  secundam,  in  comparatione  ad  in- 
tellectum  significantem,  quae  est  fallendi 
intentio.  Quumque  tunc  rectum  sit  unum- 
quodque,  quando  non  exit  nec  deviat  ab 
extremis  :  verbum  tunc  omnino  est  re- 
ctum,  quando  utramque  rectitudinem  ha- 
bet;  et  omnino  obliquum,dum  rectitudine 
caret  utraque;  partimque  rectum  et  par- 
tim  obliquum,  dum  habet  unam  et  alia 
caret.  Mendacium  vero  obliquitas  est  in 
verbo  :  tunc  ergo  est  perfectum  menda- 
cium,  quando  utrumque  concurrit;  sed 
imperfectum,  dum  alterum  solum.  Et  quo- 
niam  res  significativa  se  habet  per  mo- 
dum  materiae,  et  intentio  significantis  per 
modum  formae,  ad  completum  autem  esse 
rei,  materia  et  forma  concurrunt  :  hinc  ad 
completum  esse  mendacii  concurrunt  fal- 
sa  significatio  tanquam  materiale,  intentio- 
que  fallendi  sicut  formale.  Contingit  au- 
tem  primum  esse  sine  secundo,  et  ita  est 
mendacium  materialiter,  non  formaliter; 
secundum  quoque  sine  primo,  et  sic  est 


A  mendacium  formaliter,  non  materialiter. 
Haec  Petrus. 

Richardus  quoque  :  Circa  mendacium, 
inquit,  quatuor  sunt  consideranda,  puta 
materia,  forma,  accidentalis  perfectio  et 
effectus.  Materia  mendacii  est  falsa  signi- 
ficatio  ejus,  sive  per  verba,  sive  per  signa, 
et  praesertim  per  verba,  quoniam  verba 
primum  locum  obtinent  inter  signa.  For- 
ma  mendacii  est  voluntaria  enuntiatio  ejus 
quod  scitur  aut  creditur  esse  falsum.  Ex 
his  duobus  constituitur  mendacium.  Acci- 

B  dentalis  vero  ejus  perfectio  est  intentio 
generandi  falsam  opinionem  in  animo  au- 
dientis.  Cum  hac  quippe  intentione  men- 
dacium  fortius  est,  sine  qua  tamen  esse 
potest,  ut  dum  quis  narrat  aliquid  quod 
tam  ipse  quam  audientes  norunt  esse  fal- 
sum,  quod  nihilo  minus  causa  ludi  seu 
solatii  recitat.  Effectus  autem  mendacii  est 
deceptio  audientis  :  qui  effectus  non  sem- 
per  consequitur,  quoniam  audientes  non 
semper  acquiescunt  mentienti.  —  Denique 
omne  mendacium  est  peccatum,  quia  se- 

C  cundum  Augustinum  decimo  de  Trinitate, 
non  est  alia  hominis  vita  mala,  quam  male 
utens  et  male  fruens.  Mentiens  vero  male 
utitur  et  abutitur  signis  et  vocibus  signi- 
ficativis,  puta  ad  aliud  quam  ad  quod  in- 
stitutae  consistunt  :  ideo  peccat.  —  Quaeri- 
tur  item,  an  gravius  mendacium  sit  mentiri 
se  laudando,  an  mentiri  se  vituperando. 
Ad  quod  aliqui  dicunt,  quod  istud  se- 
cundum  sit  gravius  :  quoniam  mentiri  se 
vituperando  plus  laedit, quia  diffamiam  pa- 
rit.  Verumtamen  mihi  apparet  contrarium, 

D  quia  Philosophus  quarto  Ethicorum  mani- 
feste  testatur,  quod  jactator,  qui  scilicet 
se  immoderate  collaudat,  vituperabilior  sit 
quam  sTptov,  id  est,  qui  immoderate  vitu- 
perat  se,  seu  negat  de  se  bona  quae  habet. 
Haec  Richardus. 

At  vero  Bonaventura  consonat  praeindu- 
ctis,  imo  dicta  Petri  ex  ipso  sumpta  viden- 
tur,  et  addit  :  Mendacio  essentiale  est  esse 
peccatum,  ita  quod  nulla  dispensatione 
possit  consistere  Iicitum,  quum  sit  contra 
veritatem,  et  semper  manet  in  eo  discor- 

dia  vocis  et  intellectus,  atque  super  inde- 
bitam  fertur  materiam,  et  ratione  perversa? 
intentionis  fallendi  privat  ordinem  ad  ul- 
timum  finem.  Haec  Bonaventura. 

Quibus  objicitur,  quod  quamvis  menda- 
cium  sit  contra  veritatem,  non  tamen  om- 
ne  mendacium  est  directe'  contra  primam 
et  increatam  veritatem.  —  Ad  quod  vide- 
tur  dicendum,  quod  mendacium  eo  ipso 
quo  est  falsa  vocis  significatio  cum  fallen- 
di  proposito,  est  mentis  aversio  qusedam 
ab  increata  veritate,  et  dissimilitudo  ac  re- 
cessus  ab  illa. 

In  his  quoque  Albertus,  Durandus  et 
Scotus  satis  concordant. 


A      Henricus  etiam  tertio  Quodlibeto,  quo 
sciscitatur,  an  causa  humilitatis  licitum    q. 25.  : 
sit  mentiri.  Et  respondet  quod  non,  quia 
mentiri  in  se  pravum  est.  Et  addit,  quod 
Rahab  et  obstetrices  et  consimiles  quae-  JosnenA 
dam  personse,  quemadmodum  Jahel,  corn-^™'^'1, 
mendantur  et  remuneratae  leguntur,  non  --. 
quia  mentitae  fuerunt,  sed  ob  pietatem  in 
filios  Israel.  Aliqui  etiam  opinantur,  quod 
non  oporteat  ipsum  Jacob  et  Joseph,  ac 
similes  Patres  a  mendacio  veniali  excusa- 
ri,  sicut  nec  a  multis  aliis  venialibus  cul- 

B  pis.  In  hoc  tamen  potius  consentio  Augu- 
stino,  quem  doctores  in  hoc  communiter 
assequuntur. 


DISTINCTIO  XXXIX 


A.  De  perjurio. 


Hugo.Sum- 
ma    Scnt. 
tract.iv,c.5. 

Hier.  in  Je- 
rem.  iv,  i. 


I  Cor.xvi,5, 


1%  TUNC  de  perjurio  videamus.  Perjurium  est  mendacium  juramento  firmatum. 
^  Hic  quaeritur,  utrum  sit  perjurium  ubi  non  est  mendacium.  Quod  quibus- 
Jl.  1  dam  videtur  ex  auctoritate  Hieronymi,  dicentis  :  Advertendum  est,  quod 
jusjurandum  tres  habet  comites  :  veritatem,  judicium  et  justitiam  ;  si  ista  defuerint, 
non  erit  juramentum,  sed  perjurium.  Ubi  autem  falsum  juratur,  veritas  deest.  Si 
ergo  falsum  juretur,  etsi  non  sit  ibi  intentio  fallendi,  videtur  esse  perjurium,  quia 
deest  veritas.  Quibusdam  placet,  non  esse  perjurium  ubi  non  est  mendacium  :  et 
sicut  dicitur  aliquando  falsum  sine  mendacio,  ita  juratur  falsum  sine  perjurio. 
Falsum  forte  dixit  Apostolus,quum  se  venturum  ad  Gorinthios  promisit ;  nec  tamen, 
sicut  ei  imponebatur,  culpam  mendacii  contraxit,  quia  sic  animo  sentiebat.  Etiam  si 
juramento  illud  firmasset,  non  perjurium  incurrisset  :  quia  quantum  in  ipso  fuit, 
verum  dixit ;  et  si  jurationem  addidisset,  quantum  in  se  foret,  verum  jurasset,  etsi 
aliter  evenerit  quam  dixit.  Ideo  sicut  quis  non  est  mendax,  nisi  aliter  sentiat  animo 
quam  dicit,  sive  ita  sit,  sive  non ;  ita  videtur  quibusdam  neminem  perjurum  con- 
stitui,  nisi  aliter  sentiat  animo  quam  loquitur,  sive  ita  sit,  sive  non. 


B.  De  triplici  modo  perjurii. 


Sed  melius  creditur  et  ille  pejerare  qui  falsum  voluntate  fallendi  jurat;  et  qui 

falsum  putans  quod  verum  est,  jurat ;  et  qui  verum  putans  quod  falsum  est,  jurat. 

18M.8.     Unde  Augustinus:  Homines  falsum  jurant,  vel  quum  fallunt,  vel  quufti  falluntur  : 

aut  putat  homo  verum  esse  quod  falsum  est,  et  temere  jurat;  aut  scit  vel  putat 
falsum  esse,  et  tamen  pro  vero  jurat,  et  nihilo  minus  cum  scelere  jurat.  Distant 
autem  illa  duo  perjuria  quae  commemoravi.  Fac  illum  jurare  qui  verum  esse  putat 
pro  quo  jurat ;  verum  putat  esse,  et  tamen  falsum  est  :  non  ex  animo  iste  pejerat, 
sed  fallitur.  Hoc  pro  vero  habet  quod  falsum  est,  non  pro  falsa  re  sciens  jurationem 
interponit.  Da  alium  qui  scit  falsum  esse,  et  jurat  tanquam  verum  sit,  quod  scit 
falsum  esse.  Videtis  quam  ista  detestanda  sit  bellua.  Fac  alium  qui  putat  falsum 
esse,  et  jurat  tanquam  verum  sit,  et  forte  verum  est.  Verbi  gratia,  ut  intelligatis, 
pluit  in  illo  loco.  Interrogas  hominem,  et  dicit  pluisse;  et  tunc  pluit  ibi,  sed  putat 
non  pluisse  :  perjurus  est.  Interest  quemadmodum  verbum  procedat  ex  animo  ;  ream 
linguam  non  facit,  nisi  rea  mens  sit.  —  His  evidenter  traditur,  quod  tripliciter 
pejerat  homo,  ut  supra  diximus,  dum  vel  sciens  falsum  jurat,  vel  putans  falsum 
quod  verum  est  jurat,  vel  aestimans  verum  quod  falsum  est  jurat.  Sed  hoc  extre- 
mum  non  videtur  esse  perjurium ;  vel  si  perjurium  nominetur,  eo  quod  falsum 
juratur,  non  videtur  reus  esse  perjurii  qui  sic  jurat,  quia  non  est  mens  ejus  rea,  et 
ideo  nec  lingua :  imo  mens  ejus  rea  est  dum  jurare  praesumit  quod  perspicue  verum 
non  deprehendit.  Non  ergo  omne  perjurium  mendacium  est,  nec  omnis  qui  pejerat, 
mentitur ;  sed  omnis  mentiendo  jurans,  pejerat ;  et  omnis  qui  falsum  jurat  sive 
mentiens  sive  non,  pejerat.  —  Quum  vero  quis  jurat  quod  verum  est,  aestimans 
esse  falsum ;  quaeritur,  quid  sit  ibi  perjurium.  Ipsa  enim  significatio  vocis  vera  est, 
quia  verum  nescienter  loquitur.  Non  ergo  ipsa  significatio  vel  falsum  vel  menda- 
cium  est,  quia  vera  est;  et  quod  verum  est,  perjurium  non  videtur  esse.  Ad  hoc 
dicimus,  loqui  sic,  scilicet  contra  mentem  sub  attestatione  juramenti,  esse  perju- 
rium.  Mentiri  ergo  adhibita  juratione,  perjurium  est.  Perjurium  ergo  est,  vel  jurando 
loqui  falsum  cum  intentione  fallendi,  vel  jurando  loqui  falsum  sine  intentione 
fallendi,  vel  jurando  loqui  verum  cum  intentione  fallendi.  Hic  opponitur  :  Si  omnis 
qui  falsum  jurat,  pejerat,  tunc  qui  alicui  promittit  dare  sub  certo  termino  aliquid, 
quod  tamen  non  faciet,  ex  quo  juravit,  pejeravit,  quia  falsum  juravit  :  non  enim 
ita  futurum  erat  ut  juravit.  Ad  hoc  dici  potest,  quia  non  omnis  qui  jurat  quod 
falsum  est,  ex  quo  jurat,  perjurus  est,  sicut  iste  de  quo  agimus;  sed  ex  quo  propo- 
situm  mutat,  vel  terminum  transgreditur,  juratio  talis  fit  perjurium  reatu. 

C.  An  juratio  sit  malum. 

Si  autem  quaeritur,  utrum  jurare  sit  malum ;  dicimus,  aliquando  malum  esse, 
aliquando  non.  Sponte  enim  et  sine  necessitate  jurare  vel  falsum  jurare,  peccatum 
grande  est;  ex  necessitate  autem  jurare,  scilicet  vel  ad  asserendum  innocentiam,  vel 
ad  fcedera  pacis  confirmanda,  vel  ad  persuadendum  auditoribus  quod  est  eis  utile, 
malum  non  est,  quia  necessarium  eis  est.  Unde  Augustinus  :  Juramentum  facien-  Aug.  de 
dum  est  in  necessariis,  quum  pigri  sunt  homines  credere  quod  eis  est  utile.  Juratio  monu,  Ub. 
non  est  bona,  non  tamen  mala  quum  est  necessaria,  id  est,  non  appetenda  est  sicut '' n' 

bona,  nec  tamen  fugienda  tanquam  mala  quum  est  necessaria.  Non  est  enim  contra 

Aug.inGa- prasceptum  Dei  juratio;  sed  ita  intelligitur  Dominus  prohibuisse  a  juramento,  ut 

quantum  in   ipso  est,  quisquam  non  juret.  Quod  multi  faciunt,  in  ore  habentes 

jurationem  tanquam  magnum  atque  suave  aliquid.  Apostolus  enim  novit  praeceptum 

Domini,  et  tamen  juravit.  Prohibemur  enim  jurare  vel  cupiditate  vel  delectatione 

id.de  scr- jurandi.  Quod  ergo  Ghristus  ait  in  Evangelio,  Ego  dico  vobis  non  jurare  omnino  ; 

monte,  ub.  ita  intelligitur  praecepisse,  ne  quisquam  sicut  bonum  appetat  juramentum,  et  assi- 

^Matth.v,  duitate  jurandi  labatur  in  perjurium.  Quod  vero  addidit,  Sit  sermo  vester,  Est  est, 

U/bid  37    N°ri  non,  bonum  est  et  appetendum.  Quod  autem  amplius  est,  a  malo  est,  id  est,  si 

jurare  cogeris,  scias  de  necessitate  venire  infirmitatis  eorum  quibus  aliquid  suades  : 

quae  infirmitas  utique  malum  est,  unde  nos  quotidie  liberari  precamur,  dicentes, 

/6irf.v.,i3.  Libera  nos  a  malo.  Ideoque  non  dixit,  Quod  amplius  est,  malum  est.  Tu  enim  non 

facis  malum  qui  bene  uteris  juratione,  sed  a  malo  est  illius  qui  aliter  non  credit,  id 

est  ab  infirmitate,  quae  aliquando  poena  est,  aliquando  pcena   et  culpa.  Ibi  ergo 

Dominus  prohibuit  malum,  suasit  bonum,  indulsit  necessarium. 

D.  De  juramento  quod  per  creaturas  fit. 

Quaeritur  etiam,  utrum  liceat  jurare  per  creaturam.  Quod  non  videtur,  quum  in 

ibid.  v,  33.  lege  scriptum  sit  :  Reddes  autem  Domino  juramenta  tua.  Et  Ghristus  in  Evangelio 

ibid.  34-36.  praecepit  non  jurare  omnino,  nec  per  ccelum,  nec  per  terram,  nec  per  Jerosolymam, 

nec  per  caput  tuum.  Judaeis  quasi  parvulis  est  concessum  jurare  per  Greatorem,  et 

prseceptum  erat,  ut  si  jurare  contingeret,  non  nisi  per  Greatorem  jurarent,  non  per 

creaturam  :  quia  jurantes  per  angelos  et  elementa,  creaturas  venerabantur  honore ; 

et  melius  erat  hoc  exhiberi  Deo  quam  creaturis.  Infirmis  ergo   illud  prohibuit; 

sanctis  vero,  qui  in  creaturis  Greatorem  venerabantur  tantum,  non  prohibuit.  Unde 

Gen.  xlm,  Joseph  per  salutem  Pharaonis  juravit,  Dei  judicium  in  eo  veneratus,  quo  positus 

erat  in  infimis.  Ghristus  vero  ita  per  creaturas  jurare  prohibuit,  ne  vel  aliquid  divi- 

num  in  eis  crederetur,  pro  quo  reverentia  eis  deberetur ;  vel  ne  per  eas  jurantes 

falsum  homines,  se  juramento  teneri  non  putarent. 

E.  Qua?  juratio  magis  teneatur,  an  quaz  fit  per  Deum,  an  quaz  fit 
per  Evangelium  vel  per  creaturas. 

Si  autem  quaeritur,  quis  magis  teneatur,  an  qui  per  Deum,  an  qui  per  Evange- 

•  ct  faculium  vel  per  creaturas  jurat;  dicimus,  qui  per  Deum,  quia  per  Deum  haec  sancta* 

Lpc"fC  op.  facta  sunt.  Unde  Ghrysostomus  :  Si  qua  causa  fuerit,  modicum  videtur  facere  qui 

I.nomM4i!''  jurat  per  Deum ;  qui  vero  per  Evangelium,  majus  aliquid  fecisse  videtur.  Quibus 

dicendum  est :  Stulti,  sanctae  Scripturae  propter  Deum  factae  sunt,  non  Deus  propter 

Scripturas,  ita  et  creaturae  factae  sunt  propter  Deum. 

F.   Quid   est  dicere,  Per  Deum  juro. 

Hic  quaeritur,  quid  sit  dicere,  Per  Deum  juro.  Hoc  est  testem  adhibere  Deum. 
Juravit  enim  Apostolus,  dicens  :  Testis  est  mihi  Deus;  ac  si  dixisset  :  Per  Deum  Rom.1,9. 
ita  est.  Unde  Augustinus  :  Ridiculum  est  putare  hoc  :  si  dicas,  Per  Deum,  juras;  si  Aug.sermo 
dicas,  Testis  est  mihi  Deus,  non  juras.  Quid  est  enim,  Per  Deum,  nisi  testis  est 
Deus?  Aut  quid  est,  Testis  est  Deus,  nisi  per  Deum?  Quid  est  autem  jurare,  nisi  ibid.  n.  7. 
jus  Deo  reddere,  quando  per  Deum  juras  ?  Jus  scilicet  veritatis,  et  non  falsitatis. 
Item  :  Ecce  dico  caritati  vestrae,  et  qui  per  Japidem  jurat  falsum,  perjurus  est,  quia  ibid.  n.  13. 
non  Japidem  qui  non  audit,  sed  ejus  creatorem  adhibet  testem.  Hoc  est  ergo  jurare 
per  quamlibet  creaturam,  scilicet  creatorem  ejus  testem  adhibere.  Est  etiam  quod- 
dam  genus  juramenti  gravissimum,  quod  fit  per  exsecrationem  :  ut  quum  homo 
dicit,  Si  illud  feci,  ilJud  patiar,  vel  illud  contingat  filiis  meis.  Secundum  quem  mo- 
dum  accipitur  etiam  interdum,  quum  aliquis  jurando  dicit,  Per  salutem  meam,  vel, 
Per  filios  meos,  et  hujusmodi  :  obligat  enim  haec  Deo.  Unde  Augustinus  :  Quum  ibid.  n.7. 
quis  ait,  Per  salutem  meam,  salutem  suam  Deo  obligat ;  quum  dicit,  Per  iilios  meos, 
oppignerat  eos  Deo,  ut  hoc  eveniat  in  caput  eorum  quod  exit  de  ore  ipsius  :  si 
verum,  verum;  si  falsum,  falsum.  Et  sicut  per  hoc  jurans,  aliquando  hoc  Deo  obli- 
gat ;  ita  per  Deum  jurans,  ipsum  adhibet  testem.  In  omni  ergo  juratione  aut  Deus 
testis  adhibetur,  aut  creatura  Deo  obligatur  et  oppigneratur  :  ut  hoc  sit  jurare, 
scilicet  Deum  testem  adhibere,  vel  Deo  aliquid  oppignerare.  Hoc  est  ergo  jurare  per 
quamlibet  creaturam,  scilicet  creatorem  ejus  testem  adhibere. 

G.  De  illis  qui  jurant  per  falsos  deos. 

Post  haec  quaeritur,  utrum  fide  ejus  utendum  sit  qui  per  daemonia  vel  idola  jura- 
verit.  De  hoc  Augustinus  scribens  ad  Publicolam,  ait  :  Te  prius  considerare  volo,  w.  Epist. 
utrum  si  quispiam  per  deos  falsos  juraverit,  et  fidem  non  servaverit,  non  tibi  '' 
videtur  bis  peccasse.  Bis  utique  peccavit,  quia  juravit  per  quos  non  debuit;  et  contra 
pollicitam  fecit  fidem,  quod  non  debuit.  Ideoque  qui  utitur  fide  illius  quem  constat 
jurasse  per  deos  falsos,  et  utitur  non  ad  malum,  sed  ad  bonum,  non  peccato  illius 
se  sociat  quo  per  daemonia  juravit,  sed  bono  pacto  ejus  quo  fidem  servavit.  Et  sine 
dubitatione  minus  malum  est  per  deos  falsos  jurare  veraciter,  quam  per  Deum 
verum  fallaciter.  Quanto  enim  per  quod  juratur  magis  sanctum  est,  tanto  magis  est 
pcenale  perjurium. 

H.  Quod  juramentum  quo  incaute  juratur,  non  est  observandum, 
nec  votum,  nec  promissio  injuste  facta. 

Nunc  superest  videre,  utruin  omne  juramentum  implendum  sit.  Si  enim  quis 
aliquid  juraverit  contra  fidem  et  caritatem,  quod  observatum  pejorem  vergat  in 

Ambr.  de  exitum,  potius  est  mutandum  quam  implendum.  Unde  Ambrosius  :  Est  contra 
n.254.  '  officium  Dei  nonnunquam,  promissum  solvere  sacramentum,  ut  Herodes  fecit.  Item 
26,  w!"   "'  Isidorus  :  In  malis  promissis  rescinde  fidem,  in  turpi  voto  muta  decretum.  Quod 

'vmUbT  incaute  vovisti,  ne  facias ;  impia  est  promissio  quae  scelere  adimpletur.  Idem  :  Non 
n-38-        est  observandum  sacramentum  quo  malum  incaute  promittitur,  ut  si  quis  adulterae 

Id.   Sent.  * 

iib.u,c.3i,  perpetuam  fidem  cum  ea  permanendi  polliceatur.  Tolerabilius  enim  est  non  implere 

Beda,  Ho-  sacramentum,  quam  permanere  in  stupro.  Item  Beda  :  Si  quid  nos  incautius  jurare 

20.  contigerit,  quod  observatum  pejorem  vergat  m  exitum,  libere  lllud  salubrion  con- 

silio  mutandum  noverimus ;  ac  magis,  instante  necessitate,  pejerandum  esse  nobis, 

quam  pro  vitando  perjurio  in   aliud  crimen  gravius  esse  divertendum.  Denique, 

ineg.xxt,  juravit  David  per  Deum  occidere  Nabal,  virum  stultum;  sed  ad  primam  interces- 

22  et  seq. 

sionem  Abigail,  feminae  prudentis,  remisit  minas,  revocavit  ensem  m  vaginam,  nec 
Aug.sermo  aliquid  culpae  se  tali  perjurio  contraxisse  doluit.  Item  Augustinus  :  Quod  David 

308,  n.  2. 

juramentum  per  sanguinis  effusionem  non  implevit,  major  pietas  fuit.  Juravit  David 
temere,  sed  non  implevit  jurationem  majori  pietate.  —  Ex  his  aliisque  pluribus 
ostenditur,  quaedam  juramenta  non  esse  observanda.  Et  qui  sic  jurat,  vehementer 
peccat ;  quum  autem  mutat,  bene  facit.  Qui  autem  non  mutat,  dupliciter  peccat  :  et 
quia  injuste  juravit,  et  quia  facit  quod  non  debet. 

I.  Si  est  perjurus  qui  non  facit  quod  incaute  juravit. 

Qui  vero  mutat,  utrum  perjurus  debeat  dici,  solet  quaeri.  Beda  supra  tale  jura- 

mentum  vocavit  perjurium.  Joannes  etiam  apocrisarius  orientalium  sedium,  dixit  : 

Decret.  p.  Sermo  patris  nostri  Sophronii  significat,  quod  melius  est  jurantem  pejerare,  quam 

ii,  c.  xxii,  q.  , 

4,caP.i8.  servare  sacramentum  in  fractione  sanctarum  lmaginum.  Sed  perjunum  dicitur  tale 
juramentum  non  observatum,  et  pejerare  dicitur  qui  non  implet  quod  falsum  jurat, 
non  quia  inde  reus  sit  quod  non  observat,  sed  quia  juravit  injustum,  ex  quo  reus 
est,  sicut  ille  qui  pejerat. 

K.  De  eo  qui  verborum  calliditate  jurat. 

Hoc  etiam  sciendum  est,  quod  quacumque  arte  verborum  quis  juret,  Deus  tamen 
hid.  Sent.  qui  conscientiae  testis  est,  ita  hoc  accipit,  sicut  ille  cui  juratur,  intelligit.  Dupliciter 

lib.  ii,  c.  31 , 

n.  8.         autem  reus  fit  qui  et  nomen  Dei  m  vanum  assumit,  et  proximum  m  dolo  capit. 

L.  De  illo  qui  cogit  aliquem  jurare. 

Aug.Sermo  Quaeritur  etiam,  si  peccat  qui  hominem  jurare  cogit.  De  hoc  Augustinus  ait  :  Qui 
exigit  jurationem,  multum  interest  si  nescit  illum  juraturum  falsum,  an  scit.  Si 
enim  nescit,  et  ideo  dicit,  Jura  mihi,  ut  fides  ei  sit;  non  est  peccatum,  tamen  humana 

Id.  Sermo 

308,  n.  4.    tentatio  est.  Si  vero  scit  eum  fecisse,  et  cogit  eum  jurare,  homicida  est:  Idem  :  Qui 

provocat  hominem  ad  jurationem,  et  scit  eum  falsum  jurare,  vincit  homicidam  : 
quia  homicida  corpus  occisurus  est,  ille  animam,  imo  duas  animas,  et  ejus  quem 
jurare  provocavit,  et  suam. 

M.  Ex  concilio  Aurelianensi. 

Sancta  synodus  decrevit,  nisi  pro  pace  facienda,  ut  omnes  fideles  jejuni   ad  Decret.p.u, 
sacramenta  accedant.  cxx..,q.5. 


SUMMA 
DISTINCTIONIS  TRICESIM^E   NONyE 

OUUM  circa  materiam  mendacii  atque 
perjurii  difficultates  incidant  specia- 
les,  Magister  de  eis  speciales  inducit  di- 
stinctiones ;  et  sicut  in  praecedenti  distin- 
ctione  de  mendacio,  ita  nunc  de  perjurio 
tractat,  et  de  juramento  ei  contrario.  Et 
primo  definit,  deinde  distinguit  perjuri- 
um,  et  circa  hoc  inserit  quaestionem.  Con- 
sequenter  loquitur  de  juramento,  et  quae- 
rit,an  liceat;de  duplici  quoque  juramento, 
puta  per  Creatorem  et  creaturas,  et  quod 
fortius  liget.  Declarat  etiam,  quid  sit  ju- 
rare,  et  quaerit  de  his  qui  jurant  per  falsos 
deos. 


H 


QU^STIO   PRIMA 

Ic  quaeritur  primo,  Quid  sit  jura- 
re,  et  quid  perjurare. 
Et  fertur  in  littera,quod  jurare  sit  Deum 
in  testem  assumere  aut  invocare;  perjura- 
re  vero,sit  mendacium  juramento  firmare. 
Quibus  objicitur,  quia  in  juramento  per 
exsecrationem  Deus   invocatur   ut  judex, 
Gen.  xlii,  non  ut  testis.  —  Rursus,  Joseph  juravit 
per  salutem  Pharaonis,  et  reges  Francise 
jurant  super  caput  S.  Dionysii,  communi- 
terque  juratur  per  Sanctos. 

Circa  haec  scribit  Antisiodorensis  in  Sum- 
ma  sua,  tertio  libro  :  Jurare  est  aliquid 

T.  23. 


A  asserere  sub  attestatione  alicujus  rei  sa- 
crae.  Forma  autem  jurandi  in  veteri  Te- 
stamento  haec  fuit  :  Vivit  Dominus,  id  est, 
per  Deum  vivum ;  vel,  Vivit  anima  mea 
aut  tua,  id  est,  per  vitam  animae  meae  aut 
tuae.  In  primitiva  vero  Ecclesia  fuit  haec  : 
Testis  est  mihi  Deus,  id  est,  Deum  invoco 
testem  ejus  quod  dicam.  Et  sic  frequenter 
juravit  Apostolus.Nunc  autem  juramus  se- 
cundum  formam  quam  Christus  tangit,  di- 
cendo  :  Nolite  jurare  neque  per  ccelum,  Maith. 
neque  per  terram.  Sic  enim  juramus  :  Per  34' 35- 

B  Deum,  per  S.  Mariam,  per  S.  Petrum.  Ali- 
quando  vero  ita  juramus  :  Sic  Deus  me 
adjuvet,  id  est,  si  aliter  est  quam  dico, 
non  me  adjuvet.  Variatur  quoque  jura- 
mentum  secundum  diversitatem  eorum 
per  quae  juratur.  Sicque  regulam  talem 
dat  Augustinus  :  Quanto  sanctius  est  id 
per  quod  juratur,  tanto  pcenalius  exstat 
perjurium.  —  Contra  quod  objicitur,  quia 
jurare  per  membra  Christi  detestabilius 
est  et  magis  prohibitum,  quam  jurare  per 
Deum  :  ergo  per  membra  Christi  perjura- 

C  re,  iniquius  pcenaliusque  consistit.  Dicen- 
dum,  quod  qui  jurat  per  creaturam,  jurat 
quodammodo  per  Creatorem  :  invocat  et- 
enim  creaturam  in  testem  veritatis,et  om- 
nis  creatura  testis  est  primae  veritatis,  et 
est  nutus  ipsius.Unde  Augustinus  loquitur 
Deo  :  Vae  qui  diligit  nutus  tuos  pro  te.  In 
nutibus  namque  seu  signis  non  est  sisten- 
dum.Hinc  qui  falsum  jurat  per  creaturam 
contemnit  creaturam  et  Creatorem.  Nec 
tamen  sequitur  quod  gravius  peccet  qui 
perjurat  per   creaturam,    quam   qui    per 

D  Creatorem   :   quoniam   qui   perjurat   per 

40 

Creatorem,  contemnit  ipsum  in  se  ipso, 
qui  in  infinitum  melior  et  dignior  est  in 
se,  quam  in  creaturis  appareat.  Itaque  qui 
perjurat  per  Deum,  gravius  peccat  quam 
qui  perjurat  per  creaturam,  absolute  lo- 
quendo,  videlicet  si  ceterae  circumstantise 
pares  sint.  Verumtamen  jurare  et  perjura- 
re  per  membra  Christi,enormius  est  quam 
jurare  et  perjurare  per  Deum  :  quoniam 
jurans  et  perjurans  per  quodcumque  mem- 
brum  Christi,  contemnit  Deum  et  mem- 
brum  ipsius,  et  insuper  ei  ingratus  est  de 
beneficio  Incarnationis. 

De  causis  demum  jurandi  sciendum, 
quoniam  licitum  est  pro  veris  et  rationa- 
bilibus  causis  jurare,  ut  pro  pace,  pro 
amicitia  conservanda.  Aliquando  juratur 
pro  veritate  instruenda,  sicut  dum  jurant 
testes;  interdum  pro  calumnia  evitanda,  ut 
in  juramento  de  calumnia  :  faciunt  quippe 
judices  jurare  ad  expediendum  citius  cau- 
sas,  ne  vel  calumniose  impetat  actor,  aut 
reus  se  taliter  tueatur.  In  hac  parte  quae- 
stio  de  juramento  pertinet  ad  decretis- 
tas.  Interdum  etiam  juratur  pro  fidelitate 
servanda,  quemadmodum  principes  jurant 
regi  quod  ei  erunt  fideles.Et  ab  hoc  jura- 
mento  absolvit  aliquando  dominus  Papa, 
sicut  absolvit  praelatos  ac  principes  Ala- 
manniae  a  juramento  quod  fecerunt  Othoni 
imperatori.  —  Et  si  objiciatur,  quod  Papa 
non  possit  hoc,  quia  non  potest  absolvere 
a  juramento  quo  quis  jurat  puellae  quod 
eam  sumat  in  conjugem;  respondendum, 
quod  juramentum  aliquando  fit  personae 
gratia  personae,  ut  dum  jurat  quis  puellae 
ducere  eam  uxorem ;  et  a  tali  juramento 
Papa  nequit  absolvere.  Quandoque  autem 
juramentum  fit  personae  non  gratia  perso- 
nae,  sed  alicujus  accidentis,  ut  in  juramen- 
to  principum  praestito  regi  propter  utilita- 
tem  communem  ;  et  inde  potest  absolvere 
Papa,  qui  totius  communitatis  sollicitudi- 
nem  gerit,  atque  cognoscere  habet  quid 
communitati  expediat.  —  Haec  Antisiodo- 
rensis. 

1'ra'terea  de  descriptione  perjurii  scribit 
Bonaventura  :  Hic  est  triplex  positio.  Qui- 


A  dam  enim  dixerunt,  quod  perjurium  sub- 
sternit  sibi  mendacium,  asserentes,  quod 
si  quis  juret  falsum  quod  aestimat  verum, 
non  perjurat.  Quae  positio  improbatur  per 
Augustinum,  dicentem  :  Dum  homo  jurat 
esse  verum  quod  tamen  est  falsum,  teme- 
re  jurat.  Ex  quo  habetur,  quod  juramen- 
tum  illud  inordinatum  ac  temerarium  est, 
et  ita  perjurium;  non  tamen  est  ibi  men- 
dacium.  —  Alii  ergo  dixerunt,  quod  non 
omne  perjurium  exstet  mendacium,  quia 
non  solum  contingit  incurrere  crimen  per- 

B  jurii  propter  veritatis  defectum,  verum 
etiam  propter  defectum  justitia?  atque  ju- 
dicii.  Sed  ista  instantia  potius  videtur  lo- 
cum  habere  in  juramento  obligatorio  seu 
promissorio  quam  assertorio,  quia  in  illo 
justitia  et  judicium  proprie  reperiuntur. 
Ideo  quaestio  manet,  utrum  omne  perju- 
rium  quod  opponitur  juramento  asserto- 
rio,  consistat  mendacium,  quum  veritatis 
sit  privativum.  —  Hinc  tertia  positio  est, 
quod  aliquid  est  mendacium  simpliciter  et 
secundum  perfectam  mendacii  rationem, 

C  ut  quod  falsitatem  habet  in  voce  et  in- 
tentione.  Aliud  est  mendacium  secundum 
quid,  ut  quod  falsitatem  habet  non  in  in- 
tentione,  sed  voce.  Quum  itaque  quaeritur, 
utrum  perjurium  in  se  universaliter  clau- 
dat  mendacium,  dicendum  quod  imo,  su- 
mendo  mendacium  large,  ut  se  extendit 
ad  mendacium  dictum  simpliciter,  et  ad 
mendacium  dictum  secundum  quid.  Et 
hoc  est  quod  Magister  dicit  in  littera,quod 
perjurium  est  jurando  loqui  falsum  sine 
intentione  fallendi,  vel  jurando  loqui  ve- 

D  rum  cum  intentione  fallendi.  Si  autem  pro- 
prie  sumatur  mendacium,  non  est  ipsum 
mendacium  essentiale  omni  perjurio,  ne- 
que  perjurio  opposito  juramento  obliga- 
torio,  neque  perjurio  opposito  juramento 
assertorio.  Haec  Bonaventura. 

At  vero  Thomas  super  his  plenius  ac 
planius  loquens  :  Juramentum,  inquit,  fit 
proprie  ad  confirmationem  eorum  quae  in 
dubiuin  veniunt  audienti,  de  quibus  lo- 
quens  certitudinem  habet  aut  habere  se 
dicit ;  et  hoc,  loquendo  de  dubiis  quae  ex 

sui  natura  dubitationem  habent,  ut  sunt 
facta  contingentia,  quae  per  rationem  ne- 
queunt  confirmari.  In  aliis  quippe  exhibe- 
re  juramentum  videtur  ridiculum.  Talium 
ergo  dubiorum  certitudo  fieri  nequit,  nisi 
per  eum  cujus  scientiae  nihil  deest,  veri- 
tasque  infallibilis  est.  Qui  solus  est  Deus  : 
ideo  ejus  testimonium  solum  ad  hujusmo- 
di  confirmationem  est  efficax.Testimonium 
autem  ipsius  aut  assumitur  ad  confirma- 
tionem  ejus  quod  modo  exhibitum  est,  et 
hoc  non  vocatur  juramentum,  sed  potius 
probatio  per  auctoritatem ;  vel  invocatur 
ad  exhibendum,  quod  est  proprie  jura- 
mentum.  Et  ideo  aliquod  juramentum  fit, 
in  quo  simpliciter  divinum  testimonium 
■.i,9.  invocatur,  ut  quum  dicitur  :  Testis  est  mi- 
hi  Deus.  Aliquod  vero  fit  in  quo  proponi- 
tur  revercntia  testis  invocati,  quae  testi- 
monium  reddit  credibile,  vel  in  se  ipso,  ut 
quum  dicitur,  Per  Deum,  aut,  Vivit  Domi- 
nus;  vel  in  aliquo  ejus  effectu  praecipuo, 
ut  dum  juratur  per  ccelum  vel  Evangelium 
seu  per  Sanctos.Interdum  quoque  ipse  mo- 
dus  testificationis  specificatur,  sicut  quum 
dicitur  :  Si  non  est  ita,  hoc  accidat  mi- 
hi.  Unde  quum  per  creaturam  quis  jurat, 
hoc  dupliciter  fieri  potest.  Primo,  prout  in 
creatura  magnificentia  Dei  ostenditur,  quae 
in  testimonium  inducitur.  Secundo,  prout 
in  creatura  illa  effectus  divinae  testifica- 
tionis  exquiritur,  sicut  quum  dicitur,  Per 
caput  meum ;  vel,  Per  salutem  meam.  At- 
que  utroque  modo  potest  intelligi  quod 
Joseph  per  salutem  Pharaonis  juravit,  ut- 
pote,  quasi  Deo  oppignerans  Pharaonis  sa- 
lutem,  cui  erat  adstrictus,  aut  in  potestate 
Pharaonis  divinam  magnificentiam  vene- 
rans,  et  in  testimonium  hanc  inducens. 
Denique,  sicut  veneratio  summse  majestati 
debita  specialem  habet  modum  ac  propri- 
um  nomen  prae  omnibus  venerationibus 
aliis  quibuscumque  exhibitis,  vocaturque 
latria;  sic  invocatio  testimonii  infallibilis 
veritatis  specialem  sortitur  rationem  ac 
nomen,  et  dicitur  juramentum.  Hominem 
vero  invocare  in  testem,  juramentum  non 
dicitur.  Ex  quibus  patet,  quid  sit  jurare. 


A  —  De  descriptione  autem  perjurii  cogno- 
scendum,  quod  quaelibet  res  denominatur 
a  siio  complemento;  et  nomen  quod  sumi- 
tur  a  rei  defectu,  proprie  denominat  de- 
fectum  qui  accidit  circa  complementum 
ipsius.  Juramentum  vero  in  confirmatione 
veritatis  completur,  quemadmodum  syllo- 
gismus  in  confirmatione  conclusionis.  Pro- 
pter  quod,  sicut  dicitur  insyllogizatum  es- 
se,  quando  conclusio  non  sequitur  ex 
praemissis,  non  autem  quando  aliqua  prae- 
missarum  est  falsa,  manente  debita  for- 

Bma;  ita  perjurium,  quod  defectum  ju- 
ramenti  designat,  significat  defectum  qui 
accidit  in  re  quae  juramento  erat  firman- 
da.  Defectus  autem  confirmationi  verita- 
tis  contrarius,  exstat  mendacium.  Idcirco 
perjurium  proprie  dicit  defectum  menda- 
cii  juramento  firmatum.  Haec  Thomas  in 
Scripto. 

Idem   in   secunda   secundae,  quaestione 
octogesima  nona,  addit  :  Testimonium  Dei    art.  i. 
quandoque  inducitur  ad  assertionem  prae- 
teriti  aut  praesentis,  et  hoc  vocatur  jura- 

C  mentum  assertorium ;  quandoque  vero  ad 
asserendum  futurum,  et  vocatur  juramen- 
tum  promissorium.  —  Rursus,  duplex  est  art.  c. 
modus  jurandi.  Unus  per  simplicem  con- 
testationem,  alter  per  exsecrationem.  Nam 
Deus  manifestat  veritatem  dupliciter,  ut- 
pote  per  revelationem  seu  inspirationem, 
atque  per  ultionem.  Et  in  juramento  per 
exsecrationem  inducitur  creatura  ut  id  in 
qua  divinum  exerceatur  judicium,  ut  dum 
homo  jurat  per  caput  aut  filium  suum. 
Sicque  jurat  Apostolus  :  Ego  (inquiens)    ncor.  i, 

D  testem  Deum   invoco  in  animam  meam.  23- 
Christus  vero  per  creaturas  jurare  prohi-  Matth.  v, 
buit,   ne   scilicet  eis   honor    impendatur  34"30, 
divinus.  Sicque  intelligitur  quod  causa  22, 
quaestione  l,capitulo  9,  habetur,  clericum 
per  creaturam  jurantem,  acerrime  objur- 
gandum.  • 

Consonat  Petrus,  et  addit  :  Perjurium 
quatuor  modis  accipitur.  Primo  et  prin- 
cipaliter,  pro  falsa  juratione;  secundo,  pro 
transgressione  liciti  juramenti;  tertio,  pro 
juratione  illicita;  quarto,  pro  reatu  perju- 

rii  manente  in  anima.  Perjurium  namque 
peccatum  est  :  aut  ergo  reatus  peccati,  ut 
macula  perjurii  in  anima,  aut  actus  pec- 
cati.  Et  ut  est  peccatum,  vel  dicitur  pec- 
catum  omissionis,  et  sic  est  non  imple- 
tio  juramenti  liciti;  vel  dicitur  peccatum 
transgressionis,  et  hoc  dupliciter  :  primo 
stricte  et  proprie,  et  sic  est  falsa  juratio; 
aut  communiter  et  extense,  et  sic  est  illi- 
cita  juratio.  Itaque  proprie  et  secundum 
completam  rationem  perjurii,  perjurium 
est  falsa  juratio.  Propter  quod  a  falsitate 
describitur  :  aut  ergo  a  falsitate  significan- 
tis  et  signi,  ut  dum  falsum  juratur  cum 
intentione  fallendi ;  aut  a  falsitate  signifi- 
cantis  et  non  signi,  ut  quando  quis  putans 
falsum  quod  verum  est,  jurat;  aut  a  fal- 
sitate  signi  et  non  significantis,  ut  quando 
quis  putans  verum  quod  falsum  est,  ju- 
rat.  Et  in  primo  horum  est  ratio  completa 
perjurii,  in  secundo  minus  completa,  in 
tertio  minime  completa.  Hsec  Petrus.  — 
Concordant  Richardus  et  alii. 


QU^STIO    II 


SEcundo  quaeritur,  An  licitum  sit 
jurare  per  Deum,  et  item  per 
creaturas;  et  de  gravitate  illiciti 
juramenti  atque  perjurii. 

Videtur  quod  jurare  non  liceat,  quum 

Matth.v,  dicat  Salvator  :  Ego  dico  vobis  non  jura- 

34-37.        re   onmjn0)  neque   per   ccelum,  etc.    Sit 

autem  sermo  vester,  Est  est,  Non  non.  Ja- 

cobus  quoque  ultimo  Canonicae  suae  capi- 

Jaeob.v,ii.  te  :  Ante  omnia  nolile  jurare,  etc. 

In  ista  quaestione  multa  tanguntur,  et 
multa  ad  utramque  partem  possent  argu- 
menta  formari,  quorum  solutiones  ex  re- 
sponsionibus  elucescent. 

Itaque  Albertus  circa  haoc  loquitur  :  Ju- 

rare  in  se  non  est  malum,  sed  bonum ; 

attamen  est  incautum  :  quia  quum  homo 

Rom.  vni,  vanitati  snbjectus  sit,   sermo  ejus  adhuc 

vanior  instabiliorque  consistil;  ideo  assue- 


A  to  jurare  difficile  est  interdum  non  per- 
jurare,  seu  falsa  et  dubia  juramento  non 
confirmare.  Unde  loquitur  Augustinus  :  Ju- 
ratio  falsa  est  perniciosa,  vera  periculosa, 
nulla  secura.  Quamvis  ergo  jurare  sit  bo- 
num  in  se,  tamen  malum  est  homini,  quia 
incautum.  Sicque  est  bonum  in  se,  sed 
malum  per  accidens;  et  ex  frequentia  ju- 
randi,  nomen  Dei  cum  minori  quam  opor- 
tet  reverentia  invocatur,  seu  veritas  ejus 
in  creaturis  relucens.  Prohibetur  ergo  non 
quia  malum  in  se,  sed  quia  incautum  et 

B  propinquum  periculo  :  imo  absolute  lo- 
quendo  non  prohibetur,  alioqui  nunquam 
liceret;  sed  jussum  est  ut  non  frustra  ne- 
que  in  vanum,  id  est,  non  sine  rationabili 
causa  fiat. 

Si  autem  quaeratur,  an  omne  perjurium 
sit  mortale  peccatum;dicendum,quod  per- 
jurium  multiplex  est.  Unum  est  indiscreta 
juratio,  ut  quando  quis  inutiliter  jurat  ve- 
rum  aut  sine  deliberatione  jurat  :  et  tunc 
non  credo  esse  mortale  peccatum.  Secun- 
dum  est  perversa  juratio,  dum  homo  jurat 

C  cum  deliberatione  quod  juramento  non 
est  asserendum  nec  dicendum,  sed  potius 
contrarium  :  tuncque  videtur  esse  mortale 
peccatum.  Nam  tunc  proprie  nomen  Dei 
in  vanum  assumitur,  quando  cum  deli- 
beratione  decipiendi  assumitur  ad  falsum 
asserendum.  —  Quaeritur  etiam  de  jura- 
mentis  quae  fiunt  quasi  jocando,  ut  quum 
jurat  quis  per  bottas  seu  sotulares  suos, 
an  sint  mortalia.  Dicendum,  quod  per  talia 
quis  potest  jurare  dupliciter.  Primo,  ut  id 
quod  inducit  non  sit  nota  confirmationis, 

D  sed  jocationis  :  et  tunc  non  reputo  esse 
juramentum,  sed  malum  modum  loquen- 
di.  Secundo,  ut  homo  intendat  illud  indu- 
cere  pro  signo  sanctitatis,  quia  religiosi 
illis  utunlur.  Tunc  pejerat  graviter;  sed 
ita  non  fiunt  talia  juramenta.  —  Perjuralio 
demum  per  idolum,  inajus  est  peccatum 
quam  per  Deum,  non  propter  juramen- 
tum,  sed  idololalriam  et  infidelitatem.  — 
De  his  etiam  fidelibus  qui  infidelium  re- 
cipiunt  jurainenta,  dicendum,  quod  non 
consentiunt  nisi  juramento.  Juralionem  ve- 

ro  per  Mahometum  aut  idola  permittunt,  A      Insuper  ad  id,  an  omne  perjurium  sit 

mortale  peceatum,  dicendum,  quod  jura- 
mentum  est  duplex.  Unum  in  quo  quis 
percipit  se  jurare  :  et  tunc  si  falsum  ju- 
ret,  credo  quod  semper  peccet  mortali- 
ter,  sive  sit  juramentum  solenne,  sive 
non,  potissime  quando  percipit  esse  fal- 
sum  quod  jurat.  Quoddam  vero  est  jura- 
mentum  in  quo  homo  non  attendit  ad 
juramentum,  et  quasi  non  percipit  se  ju- 
rare,  sed  ex  lapsu  linguse  in  jurationem 
prolabitur  :  et  quia  tunc  quasi  nesciens 


non  directe  consentiunt,  sed  pro  utilitate 
sustinent  :  sicut  accipiens  mutuum  non 
consentit  in  acceptationem  supra  sortem, 
sed  eam  invitus  permittit.  —  Hsec  Al- 
bertus. 

At  vero  Thomas  :  Aliquid,  inquit,  potest 
habere  indecentiam  dupliciter  :  primo,  ex 
se;  secundo,  ex  eo  quod  consequitur.  Quod 
autem  ex  se  indecentiam  habet,nullatenus 
potest  licitum  esse,  quantacumque  incum- 
bat  necessitas  :  ut  patet  in  stupro  et  in 


aliis  quae  sunt  mala  ex  genere.  Quod  au-  B  jurat,  et  nesciens  non  reputatur  volunta- 


tem  indecentiam  habet  propter  periculum 
sequens,  duo  requirit  ad  hoc  quod  con- 
venienter  fiat.  Unum  est  cautela  suffi- 
cienter  cavens  illud  periculum ;  aliud  est 
utilitas  sequens.  Ut  patet  in  vulneris  se- 
ctione  :  si  enim  sanitas  per  eam  reddatur, 
atque  tam  caute  fiat  quod  membra  cetera 
non  lsedantur,  fit  congruenter.  Juramen- 
tum  autem  convenientiam  et  necessitatem 
habet  ob  causam  prsehabitam,  ideo  licet 
ita  jurare  ut  diligenti  cautela  vitetur  pe- 


rius,  ideo  in  tali  casu  videtur  quis  quasi 
non  voluntarie  jurare  :  ideo  si  sit  falsum 
quod  jurat,sive  percipiat  hoc  esse  falsum, 
sive  non,  dummodo  non  sit  mendacium 
perniciosum,  non  dico  quod  sit  peccatum 
mortale,  sed  veniale,  valde  tamen  caven- 
dum  propter  vicinitatem  ad  mortale. 

Prseterea  si  quseratur,  an  liceat  jura- 
mentum  recipere  sive  exigere;  responden- 
dum,  quod  sicut  jurare  non  semper  est 
malum,  ita  juramentum  recipere  et  exi- 


riculum   et  defectus.    Unde  juramentum  C  gere  licet  ex  necessaria  et  rationabili  cau- 


non  est  prohibitum  a  Christo  nec  ab  ejus 
apostolo,  sed  jurandi  facilitas,  propter  pe- 
riculum.  —  Ex  quibus  patet,  an  juramen- 
tum  sit  de  per  se  appetendis.  Quemadmo- 
dum  enim  in  confirmatione  quae  fit  per 
rationes,  sunt  duo,  utpote  medium  pro- 
bans,  et  id  quod  probatur;  ita  in  confir- 
matione  juramenti  est  dictum  humanum 
sicut  id  quod  probatur,  et  testimonium 
divinum  tanquam  medium  probans.  Medi- 
um  autem  secundum  artem  syllogisticam 


sa,  debitis  circumstantiis  observatis.  — 
Sed  objici  potest,  quia  super  illud  ad 
Romanos,  Testis  enim  mihi  est  Deus,  ait  Jtom.i, 9. 
Glossa  :  Tu  non  facis  malum  qui  bene 
uteris  juratione,  ut  alteri  suadeas  quod 
utile;  sed  a  malo  est,  scilicet  illius  qui 
recipit  juramentum.  Ergo  juramentum  re- 
cipiens,  peccat.  Secundo,  ille  qui  ab  alio 
exigit  juramentum,  vel  scit  eum  juratu- 
rum  verum,  vel  scit  eum  juraturum  fal- 
sum,  vel  nescit  an  verum  aut  falsum  jura- 


debet  ex  eodem  genere  esse :  propter  quod  D  bit.  Si  scit  eum  verum  juraturum,  videtur 


in  necessariis  sumuntur  necessaria  media, 
et  in  contingentibus  contingentia.  Veritas 
vero  humanorum  verborum  est  minimse 
firmitatis,  ex  hoc  quod  error  facile  accidit 
rationi,  et  quoniam  lingua  prona  est  ad  de- 
fectum  :  ideo  infallibilem  Dei  veritatem 
adhibere  ad  nostra  dicta  confirmanda,  non 
convenit  nisi  incumbat  necessitas.  Hinc 
juramentum  non  est  per  se  appetendum, 
sed  propter  necessitatem,  quemadmodum 
sectio  vulneris  propter  sanitatem. 


peccare,  quia  pro  nihilo  facit  eum  jurare; 
si  scit  eum  juraturum  falsum,  homicida 
est,  secundum  Augustinum,  et  habetur  in 
littera;  si  vero  nesciat  alterutrum,  dicit 
de  hoc  Augustinus  :  Non  audeo  dicere  hoc 
modo  esse  peccatum,  sed  humana  tenta- 
tio  est.  Ergo  juramentum  exigere  quolibet 
modo,  peccatum  est.  —  Ad  primum  di- 
cendum,  quod  non  intelligitur  ibi  malum 
culpee,  sed  pcense,  quod  est  ignorantia  il- 
lius  qui  juramentum  recipit  :  qui  si  sciret 


630 


IN   LIBRUM   III   SENTENTIARUM.   —   DIST.   XXXIX  ;    QU^ST.    II 


an  verum  esset  pro  quo  juratur,  juramen- 
to  opus  non  esset.  Ad  secundum  dicen- 
dum,  quod  quando  quis  scit  aut  probabi- 
liter  credit  quod  alter  perjurabit,  non  licet 
ei  juramentum  exigere,  nisi  forte  sit  in 
loco  judicii  :  quoniam  juramentum  in  ju- 
diciis  non  tantum  exhibetur  propter  judi- 
cem,  sed  propter  alios  quoque ;  unde  non 
est  in  potestate  ejus  juramentum  remit- 
tere,  quod  secundum  ordinem  juris  est 
exhibendum.  Similiter,  si  sciat  eum  jura- 
turum  verum,  potest  licite  juramentum 
exigere  non  pro  se,  sed  pro  aliis  qui  hoc 
nesciunt.  Si  vero  dubitet,  dubitatio  ex  tan- 
ta  potest  suspicione  procedere,  quod  cum 
peccato  erit.  Ideo  Augustinus  dicere  non 
audebat  quod  sit  sine  peccato,  nec  dicit 
quod  sit  semper  peccatum.  —  Porro  qui 
jurat  per  idola,  peccat  quantum  ad  for- 
mam  juramenti,  non  quantum  ad  veri  as- 
sertionem  aut  alicujus  promissionem  quod 
redundat  in  bonum  commune  :  et  quan- 
tum  ad  hoc,  potest  ei  fidelis  consentire, 
non  quantum  ad  primum  ;  ideo  juramento 
ejus  possumus  uti  quandoque  sine  pecca- 
to.  —  Haec  Thomas  in  Scripto. 

Insuper  de  his  scribit  in  secunda  secun- 
art.  2.  dae,  quaestione  octogesima  nona  :  Juramen- 
tum  secundum  se  honestum  et  licitum 
est,  tam  ratione  originis  quam  ratione  fi- 
nis.  Est  namque  inductum  ad  certifican- 
dum  homines,  et  ad  terminandum  contro- 
versias :  et  ita  ex  parte  finis  est  licitum.  Ex 
origine  quoque,  quoniam  introductum  est 
ex  fide  qua  homines  credunt  Deum  ha- 
bere  infallibilem  veritatem,  omniumque 
certam  et  distinctam  notitiam  ac  providen- 
tiam  universalem.  Sed  quoniam  id  quod 
ex  se  bonum  est,  cedere  potest  in  malum 
ejus  qui  ipso  abutitur,  ut  sumere  Eucha- 
ristiam;  ideo  juramentum  cedit  in  homi- 
nis  malum  qui  sine  debita  necessitate, 
cautela  et  reverentia  utitur  eo.  Videtur 
enim  parvarn  habere  reverentiam  Dei,  qui 
eum  ex  levi  causa  assumit  in  testem,quod 
de  honesto  viro  non  faceret.  Hinc  Domi- 
nus  jurare  prohibuit.  Haec  in  Summa. 
Concordat   Richardus,   affirmans   quod 


A  judex  tanquam  publica  persona  potest  ali- 
cui  indicere  juramentum  secundum  ordi- 
nem  juris,  quamvis  probabiliter  aestimet 
eum  perjuraturum. 

Consonat  Petrus,  qui  respondendo  ad 
istud,  utrum  jurare  per  creaturam  sit  li- 
citum,  ait  :  Jurare  per  creaturam  quatuor 
modis  contingit.  Primo,  ipsam  creaturam 
tanquam  divinum  quid  venerando.  Secun- 
do,  juramentum  per  creaturam,  tanquam 
per  rem  vilem  factum,  contemnendo.  Ter- 
tio,ipsum  Deum  qui  in  creatura  relucet  ac 

B  pra?sidet,  testem  invocando.  Quarto,  ipsain 
creaturam  quoad  usum  quem  jurans  inde 
sperat,  Deo  impignerando.  Primum  horum 
pertinet  ad  infidelitatem,  secundum  ad  do- 
lositatem,  tertium  ad  assertionem,  quar- 
tum  ad  imprecationem.Primis  duobus  mo- 
dis  illicitum  est  per  creaturas  jurare,  aliis 
duobus  modis  est  licitum.  —  Porro  dum 
quaeritur,  an  juramentum  per  idolum  sit 
recipiendum ;  dicendum,  quod  consensus 
in  malum  est  duplex  :  unus  directus,  per 
modum   complacentiae ;   alius   indirectus, 

C  per  modum  permissionis.  Primus  consen- 
sus  semper  peccatum  est,  non  secundus. 
In  juramento  autem  quod  fit  per  idolum, 
est  aliquid  boni,  videlicet  pactum;  et  ali- 
quid  mali,  utpote  forma  obligationis.  Et 
consentire  in  pactum,  est  licitum ;  sed 
consentire  directe  in  formam,  illicitum 
est.  Haec  Petrus. 

Richardus  demum  praeinductis  concor- 
dans,insuper  quserit,  an  perjurium  sit  ma- 
jus  peccatum  quam  homicidium.  Ad  quod 
respondens  :  Aliqui  (inquit)  dicunt  quod 

D  imo,  quoniam  perjurium  majorem  inclu- 
dit  aversionem  mentis  ab  ultimo  fine,  est- 
que  contra  praecepta  tabulae  primae.  Sed 
ista  mihi  non  placet  opinio.  Nam  simili 
posset  ratione  probari,  quod  gravius  esset 
peccatum,  die  dominico  facere  opus  ser- 
vile,  quam  hominem  perimere.  Dico  er- 
go,quod  homicidium  est  enormius  crimen 
quain  perjuriuin.  Ilomicidium  namque  di- 
rectc  contrariatur  caritati,  quae  est  virtus 
altissima;  perjurium  autem  opponitur  vir- 
tuti  latriae,  qiue  est  virtus  non  theologica 

JosueiiL.la, 


sed   moralis.  —  Verumtamen   perjurium  A 
videtur  mihi  majus  facinus  quam  adulte- 
rium,  quoniam  ordinem  mentis  ad  Deum 
corrumpit,  qui  dignior  est  quam  ille  qui 
est  ad  proximum.  Hsec  Richardus. 

Quibusdam  tamen  apparet  quod  adulte- 
rium  sit  peccatum  enormius  quam  perju- 
rium,  quia  in  adulterio  est  fractio  voti, 
imo  et  promissionis  solennis,  qua  conju- 
gati  sibi  invicem  fidelitatem  perpetuam 
promiserunt.  Fractio  autem  voti  enormior 
est  perjurio.  In  adulterio  quoque  est  sa- 
crilegii  crimen,  quoniam  conjugati  bene-  B 
dicuntur  et  consecrantur  ad  prolificandum 
Deo  atque  Ecclesise  :  imo  et  alise  multa) 
deformitates   in   adulterio    considerantur. 


QUjESTIO    III 


TErtio  principaliter  quaeritur,  An  om- 
ne  juramentum  sit  obligans,  et 
de  comitibus  juramenti. 

In  hac  quaestione  plura  contenta  sunt,  G 
et  difficultatem  hic  ingerit  diversitas  ju- 
ramentorum,  quorum  aliqua  sunt  coacta, 
quse  non  videntur  necessario  adimplenda; 
aliqua  vero  sunt  incauta,  ut  quod  Josue 
et  principes  juraverunt  Gabaonitis;  aliqua 
sunt  dolosa,  in  quibus  non  est  intentio 
obligandi  se.  Denique,  quum  tres  dican- 
tur  comites  juramenti,  videtur  nulluin 
juramentum  servandum  nisi  habeat  sibi 
adjunctos  hos  comites,  ita  quod  sit  dis- 
cretum,  justum  et  verum  :  sicque  pluri- 
ma  juramenta  licite  frangerentur.  D 

Itaque  circa  haec  Thomas  conscribit,pri- 
mo  de  comitibus  juramenti  :  Ad  hoc  quod 
juramentum  sit  rectum,  tria  requiruntur. 
Unum  ex  parte  rei  de  qua  juratur,  sicque 
requiritur  veritas  per  quam  locutio  adae- 
quetur  rei  :  alias  dictum  non  esset  confir- 
matione  dignum.Aliud  requiritur  ex  parte 
causae  pro  qua  juratur,  et  ita  requiritur 
justitia  :  alias  non  esset  debita  necessitas. 
Tertium  requiritur  ex   parte  jurantis,  et 


hoc  est  discretio,  ut  juret  discrete  :  alias 
non  adhiberetur  debita  cautela.  Veritas 
quoque  non  sumitur  hic  prout  est  pars 
justitise,  sed  ut  est  adsequatio  vocis  ad 
rem.  Similiter  judicium  capitur  hic  non 
pro  exsecutione  justitise  ad  alterum,  sed 
pro  consideratione  circa  se  ipsum,  distin- 
guendo  quid  sit  agendum  sibi,  et  quid 
possit  accidere.  Haec  in  Scripto. 

Unde  in  secunda  secundee,  quaestione 
octogesima  nona  :  Super  illud  (ait)  Jere-  art.  3. 
miae  quarto,  Jurabis,  Vivit  Dominus,  in  /«r.iv.s. 
judicio  et  veritate  et  justitia,  scribit  Hie- 
ronymus,  quod  juramentum  tres  comites 
habet,  videlicet  judicium,  justitiam  et  ve- 
ritatem.  Juramentum  quippe  non  est  bo- 
num  nec  licitum  nisi  ei  qui  ipso  legitime 
utitur.  Ad  quod  tria  requiruntur  :  primo, 
ne  quis  leviter,  sed  ex  sola  necessaria  et 
rationabili  causa  juret,  et  sic  discretio  exi- 
gitur  ex  parte  jurantis,  etc,  ut  supra. 

Denique,  de  obligatione  juramenti  sub- 
dit  ibidem  :  Quicumque  se  aliquid  esse  art.  7. 
facturum  jurat,tenetur  illud  implere,dum- 
modo  adsint  hi  comites  :  quia  si  esset  ju- 
ramentum  de  re  impossibili,  deesset  dis- 
cretio ;  si  vero  esset  de  re  mala  seu  boni 
prsepeditiva,  deesset  justitia.  Unde  quid- 
quid  contra  hsec  aut  aliquod  horum  pro- 
mittitur  aut  juratur,  non  est  servandum, 
nisi  forsan  in  casu  quo  expediret;  nec 
peccat  homo  non  servando,  sed  peccat  in- 
sipienter  jurando.  Qui  autem  jurat  se  non 
facturum  aliquod  melius  bonum,  quod  ta- 
men  facere  non  tenetur,  peccat  quidem 
jurando,  quia  sic  ponit  obicem  Spiritui 
Sancto,  qui  inspirator  atque  promotor  est 
boni  melioris ;  non  tamen  peccat  jura- 
mentum  servando,  sed  multo  melius  fa- 
cit  si  non  servet.  —  In  juramento  autem 
coacto  duplex  est  obligatio.  Una  quoad  ho- 
minem  cui  invitus  promisit  :  et  illa  per 
coactionem  aufertur.  Nempe  qui  violen- 
tiam  intulit,  promeretur  ut  ei  promissum 
non  servetur.  Alia  est  obligatio  quoad 
Deum,  qua  homo  tenetur  implere  quod 
per  nomen  Dei  promisit  :  et  hanc  non  tol- 
lit  coactio  in  conscientiae  foro,  quoniam 

potius  debet  homo  quodcumque  tempora- 
le  damnum  sustinere,  quam  juramentum 
violare.  Potest  tamen  repetere  in  judi- 
cio  quod  solvit,  aut  superiori  denuntiare, 
quamvis  jurasset  oppositum  :  nam  tale 
juramentum  in  exitum  vergeret  deterio- 
rem,  quoniam  esset  contra  justitiam  pu- 
blicam.  Unde  patet  intellectus  ejus  quod 
habetur  extra  de  Jurejurando,  capitulo 
Verum  in  ea  qu&stione,  quod  qui  invite 
aliquid  promittunt,  per  Romanum  Ponti- 
ficem  absolvuntur  :  non  quod  decernat 
juramenta  coacta  non  esse  obligatoria,  sed 
quasi  hujusmodi  obligationes  ex  justa  cau- 
sa  relaxans.  Praeterea,  quando  non  est  ea- 
dem  intentio  jurantis  et  ejus  cui  juratur  : 
si  hoc  contingat  ex  dolo  jurantis,  servan- 
dum  est  juramentum  secundum  sanum 
judicium  ejus  cui  juratur;  si  vero  jurans 
dolum  non  adhibet,  obligatio  tenet  secun- 
dum  ipsius  jurantis  intentionem.  Haec  in 
Summa. 

Porro  in  Scripto  respondendo  ad  istud, 
utrum  juramentum  incautum  sit  obser- 
vandum  :  Duplex  est  (inquit)  juramentum, 
videlicet  assertorium  et  promissorium.  Ju- 
ramentum  promissorium  est  de  eo  quod  in 
futurum  exspectatur  faciendum  a  juran- 
te  per  se  sive  per  alium.  Assertorium  vero 
est,  quod  fit  ad  confirmationem  veritatis 
et  praesentis  et  praeteritae,  quamvis  etiam 
non  simus  causa  ipsius.  In  juramento  au- 
tem  assertorio  est  tantum  obligatio  una, 
qua  jurans  obligatur  ad  culpam,  si  veritas 
suo  defuerit  juramento.  Sed  in  juramento 
promissorio  est  duplex  obligatio  :  una,  qua 
jurans  obligatur  facere  quod  juramento 
promisit ;  alia,  qua  obligatur  ad  peccatum 
nisi  sic  fecerit.  His  visis,  sciendum  quod 
sicut  non  omnis  assertio  est  digna  jura- 
mento  firmari,  ita  nec  omnis  promissio, 
sed  illa  dumtaxat  quse  aliquam  continet 
utilitatem.  Hinc  si  promissio  de  aliquo  sa- 
lutem  impediente,  juramento  firmetur,  ex 
hoc  ipso  juramentum  redditur  indebitum, 
quusi  actus  cadens  super  indcbilam  ma- 
teriam  :  propterea  obligat  obligatione  se- 
cunda,  quffl  est  ad  peccatum,  ncc  remanel 


A  ei  virtus  obligandi  prima  obligatione,  quae 
est  ad  faciendum.  Prima  namque  obligatio 
est  ad  vitandum  obligationem  secundam. 
Unde  juramentum  quod  de  necessitate 
obligat  ad  peccatum,  ipso  facto  ab  alia 
obligatione  vacuatur.  —  Ad  illud  ergo  quod 
de  Josue  tactum  est,  respondendum  quod 
juramentum  Josue  non  fuit  de  eo  quod  ex 
se  et  secundum  se  illicitum  fuit,  sed  de 
eo  quod  factum  fuit  illicitum  quia  pro- 
hibitum  :  idcirco  sufficiebat  in  hoc  ser- 
vare  intentionem  prohibentis.  Unde  dicit 

B  Ambrosius  libro  de  Officiis  :  Mulctavit  Ga- 
baonitas  morte  meliori,  puta  obsequio  mi- 
nisterii  divini,  quatenus  clementior  esset 
sententia;  sicque  quodammodo  sunt  occisi 
servilitate,  quae  est  mors  interpretativa  se- 
cundum  leges. 

Prseterea  quaeri  potest  de  eo  qui  promit- 
tit  religionem  non  ingredi,  nec  praelatio- 
nem  assumere,an  teneatur  implere.  Videtur 
quod  sic,  quia  sine  peccato  potest  religio- 
nem  dimittere  et  in  statu  subjectionis  ma- 
nere.  Dicendum,  quod  ipso  facto  quo  quis 

C  jurat  se  religionem  non  ingressurum,  est 
perjurus.  Quamvis  enim  liceat  sibi  reli- 
gionem  non  ingredi,  non  tamen  licet  ei 
obicem  ponere  Spiritui  Sancto  :  idcirco 
non  debet  omittere  religionem  intrare  ne 
crimen  incurrat  perjurii.  Conformiter  di- 
cendum,  quod  quamvis  praelationem  fuge- 
re,  possit  ex  bona  causa  procedere,  tamen 
pertinaciter  resistere  malum  est,  ut  patet 
ex  glossa  Gregorii  Jeremiae  primo,  qui  hoc 
probat  exemplo  Moysis  et  Jeremiae,  qui 
quum   primo   fortiter   recusassent  praela- 

D  tionis  officium,  postmodum  tamen  illud 
humiliter  ex  obedientia  assumpserunt.  Id- 
eo  juramentum  non  assumendi  praelati- 
onem,  incautum  est  :  quoniam  quantum 
in  se  est,  providentiae  divinae  praejudi- 
cat,  obedientiamque  ad  superiores  ex- 
cludit. 

Insuper  si  quaeratur,  an  juramcntuin 
coactum  sit  obligalorium  ;  respondendum, 
quod  coactio  in  juramento  assertorio  non 
potest  esse  sufficiens,  quoniam  nihil  po- 
test  sufficienter  cogcre  ad  hoc  quod  homo 


AN  OMNE  JURAMENTDM   SIT   OBLIGANS,  ETC. 


633 


mortaliter  peccet  :  quod  contingeret,  si  ex  A 
coactione  quis  falsum  cum  juramento  as- 
sereret.  Hinc  tale  juramentum  quantum- 
cumque  coactum,  est  obligatorium  ad  pec- 
catum.  In  juramento  autem  promissorio 
coactio  potest  esse  sufficienter  cogens  ad 
promittendum  :  quia  ut  vitetur  majus  pe- 
riculum,  potest  aliquis  promittere  aliquid 
sibi  damnosum ;  quod  sine  peccato  con- 
tingere  potest.  Et  tunc  talis  coactio  si  sit 
sufficiens  quod  in  virum  constantem  ca- 
dere  possit,  tollit  obligationem  juramenti 
in  foro  contentioso  :  quoniam  ei  qui  intu-  B 
lit  vim,  non  competit  actio  ex  obligatione 
juramenti  illius.  Attamen  in  foro  conscien- 
tiae  est  obligatorium  :  magis  namque  debet 
homo  temporale  damnum  subire  quam  fi- 
dem  infringere.  Habet  tamen  remedium 
ut  in  judicio  repetat.  Quod  si  juravit  se 
non  repetiturum,  potest  judici  denuntiare, 
qui  ex  officio  suo  debet  raptorem  ad  re- 
stituendum  compellere.  Si  autem  juravit 
se  non  denuntiaturum,  non  tenetur  hoc 
observare,  quia  talis  juratio  esset  contra 
correctionem  fraternam.  G 

Postremo  si  interrogetur,  an  juramen- 
tum  obliget  secundum  intentionem  reci- 
pientis;  dicendum,  quod  juramentum  pro- 
missorium  obligat  hac  necessitate  ut  culpa 
vitetur.  Unde  obligat  ad  omne  id  facien- 
dum  quo  non  facto  culpa  incurritur.  Di- 
stinguendum  est  ergo  de  eo  qui  jurat.  Aut 
enim  jurat  simpliciter,  aut  dolose.  Si  do- 
lose,  ex  duabus  partibus  potest  subsequi 
culpa,  puta  ex  fractione  juramenti,  et  ex 
dolo.  Quamvis  ergo  ex  ratione  juramenti 
in  quantum  juramentum,  non  obligetur  D 
ad  ipsum  implendum  nisi  secundum  suam 
intentionem;  tamen  ex  necessitate  jura- 
menti  in  quantum  fuit  dolosum,  obligatur 
ad  taliter  observandum,  quod  ex  dolo  ju- 
rantis  alius  non  laedatur  :  quod  fit,  quando 
secundum  intentionem  recipientis  jurans 
implet  juramentum.  Si  autem  simpliciter 
juret  sine  dolo,  tunc  in  foro  conscientiao 
non  obligatur  nisi  secundum  suam  inten- 
tionem;  sed  in  foro  contentioso,  ubi  in- 
tentio  ignoratur,  obligatur  secundum  quod 


verba  communiter  accipi  solent.  —  Haec 
Thomas  in  Scripto. 

Concordat  Petrus,  qui  et  de  obligatione 
asserit  juramenti  :  Quoddam  juramentum 
est  assertorium  de  praeterito,  quoddam  pro- 
missorium  de  futuro.  Et  sicut  debita  ma- 
teria  juramenti  assertorii  est  verum,  et 
non  falsum;  ita  debita  materia  juramenti 
promissorii  est  bonum,et  non  malum.  Qui 
ergo  jurat  malum,  obligatur  ad  culpam 
male  jurando,  sed  non  obligatur  implere 
hoc  ipsum.Notandum  ergo,quod  hoc  quod 
jurando  promittitur,  aut  evidenter  atque 
totaliter  bonum,  aut  evidenter  et  totaliter 
malum,  aut  partim  manifeste  bonum,  et 
partim  manifeste  malum,  aut  est  dubium 
quale  sit.  Si  est  evidenter  et  totaliter  ma- 
lum,  tunc  auctoritate  propria  est  frangen- 
dum ;  si  totaliter  et  aperte  bonum,  nul- 
latenus  est  frangendum;  si  partim  bonum 
partimque  malum,  ut  si  meretrix  promit- 
tat  se  servaturam  fidem  locatori,  partim 
est  frangendum  et  partim  tenendum ;  si 
vero  est  dubium,  non  est  auctoritate  pro- 
pria,  sed  superioris  interpretatione  fran- 
gendum.  In  promissione  autem  meretricis 
praetacta,  sunt  duo  :  unum,  quod  adhaere- 
bit  isti,  quod  malum  est;  aliud,  quod  non 
adhaerebit  alteri,  quod  bonum  est.  Idcirco 
in  hoc  frangendo  juramentum,  peccat  gra- 
vius  quam  servando  :  quia  dum  servat, 
peccat  fornicando,  non  perjurando;  sed 
dum  adhaeret  alteri,  peccat  utroque  modo. 
Haec  Petrus. 

Richardus  quoque  praehabitis  consonans, 
de  obligatione  juramenti  incauti  testatur  : 
Juramentum  potest  esse  incautum  vel  ra- 
tione  modi  jurandi,  vel  ratione  rei  juratae. 
Primo  modo  dupliciter,  utpote  :  vel  quia 
non  est  factum  ex  deliberatione,et  sic  non 
obligat  de  necessitate,  sed  tantum  de  con- 
gruitate,  etsi  licitum  sit  quod  juratur;  aut 
quia  non  fit  cum  reverentia  debita,  et  sic 
peccat  homo  jurando,  et  obligatur  ad  ob- 
servandum  quod  juravit,  si  licitum  est. 
Juramentum  autem  incautum  ratione  ju- 
rati,  est  omne  quod  juratum  derogat  cari- 
tati,  nullumque  tale  obligat  jurantem  :  sic 

jurans  tamen  peccat.  Quumque  cuncta  di- 
vina  praecepta  atque  consilia  ordinentur 
ad  caritatis  perfectionem,  nullum  jura- 
mentum  est  obligatorium  quod  derogat 
divino  consilio  seu  praecepto.  Quia  etiam 
quodlibet  mortale  peccatum  derogat  alicui 
divino  praecepto,  et  etiam  veniale  in  quan- 
tum  est  quaedam  obliquatio  a  rectitudine 
praeceptorum  et  dispositio  ad  mortale;  id- 
eo  nullum  juramentum  de  faciendo  mor- 
tali  aut  veniali  peccato,est  obligans.  Quum 
etiam  consilia  sint  de  operibus  superero- 
gationis  et  perfectionis,  ideo  nullum  ju- 
ramentum  de  non  faciendo  aliquod  opus 
supererogationis,  vel  de  faciendo  contra- 
rium  operibus  supererogationis,  obligat. 
Nec  etiam  juramentum  de  non  faciendo 
ea  quse  melius  est  facere  quam  non  face- 
re.  Ideo  jurans  quod  non  retinebit  ali- 
quem  in  suo  servitio  quem  expedientius 
est  tenere,  vel  quod  non  loquetur  proxi- 
mo  suo  cum  quo  alias  melius  esset  loqui 
quam  non  loqui,  non  obligatur  ad  talia 
observanda.  Haec  Richardus. 

In  his,  praesertim  in  dictis  Thomae,  con- 
tinentur  scripta  Alberti  de  juramenti  obli- 
gatione.  Qui  refert  quemadmodum  quidam 
coactus  juravit,  et  consuluit  papam  Ale- 
xandrum  an  deberet  implere.  Qui  respon- 
dit  :  Non  me  habebis  auctorem  perjurii. 
Item,  quod  quidam  coactus  juravit  suae 
concubinae  quod  duceret  eam  uxorem,  nec 
interrogaret  suos  parentes;  interrogavit- 
que  Augustinum,  an  solvere  teneretur  ju- 
ramentum.  Augustinus  respondit  de  con- 
silio  B.  Ambrosii,  quod  duceret  eam.  Haec 
Albertus. 

Durandus  quoque  :  Major  est,  inquit, 
obligatio  matrimonii  quam  juramenti.  Sed 
obligatio  matrimonii  est  proprie  de  prae- 
senti,  obligatio  juramenti  promissorii  est 
proprie  de  futuro.  Obligatio  autem  de  prae- 
senti  major  est  obligatione  de  futuro.  — 
Quumque  objicitur,  quod  coactio  impedit 
inatrimonium  :  dicendum  secundum  quos- 
dam,quod  nulla  coactio  matrimoniuin  im- 
pedit  quoad  conscientiae  forum,  si  tamen 
interveniat   conscnsus    interior;  quamvis 


A  quoad  forum  Ecclesiae,  judicetur  non  esse 
matrimonium,  quia  praesumitur  defuisse 
consensus  ubi  coactio  intercidit.  Alii  di- 
cunt,  quod  coactio  per  metum  cadentem 
in  virum  constantem  impedit  matrimo- 
nium,  quantumcumque  consensus  interior 
interveniat,  propter  hoc  quod  matrimo- 
nium  ut  est  sacramentum,  requirit  indi- 
visibilitatem  inter  conjuges  :  et  quia  con- 
sensus  coactus  impetrat  restitutionem  in 
integrum  secundum  jura,  ideo  talis  con- 
sensus  contrariatur  matrimonio  vel  indivi- 

B  sibilitati  matrimonii;  propter  quod  impe- 
dit  ipsum.  Sic  autem  non  est  in  promissorio 
juramento,  quia  non  est  contra  rationem 
promissi  quod  nunquam  retrahatur.  Haec 
Durandus. 

Postremo  etiam  Scotus  hic  multa  indu- 
cit  :  Gommuniter  (inquiens)  conceditur, 
quod  unicum  perjurium  leve  indelibera- 
tum,  non  est  peccatum  mortale,  tamen 
hoc  modo  ex  consuetudine  perjurare  est 
mortale  :  quoniam  habitus  ex  multis  acti- 
bus  generatus,  inclinat  ad  graviorem  per- 

C  jurationem  quam  sint  praecedentes.  Sed 
contra  hoc  objicitur,  quia  si  primus  actus 
perjurandi  non  est  peccatum  mortale,  ergo 
nec  quicumque  alius  etiam  ex  quocum- 
que  habitu  fiat,quoniam  habitus  inclinans 
non  potest  facere  culpam  graviorem. 

Istud  prosequitur,  quod  non  prosequor, 
quia  utilius  (ni  fallor)  subticetur  quam 
recitetur.  Ego  autem  verius  reor,  quod 
consuetudo  seu  habitus  maxime  conferat 
ad  culpae  aggravationem,  in  tantum  ut  ex 
consuetudine   et  frequentia  fiat  mortale 

D  quod  aliunde  consisteret  veniale  :  quem- 
admodum  super  Joannem  probat  et  asserit 
Augustinus,  quod  hoc  facit  sentina  negle- 
cta,  quod  irruens  fluctus;  et  minuta  est 
arena,  quac  si  nimium  multiplicetur,  pre- 
mit  et  opprimit.  Denique,  irrefrenata  ve- 
nialium  consuetudo  includit  contemplum  : 
et  quum  veniale  sit  dispositio  ad  mortale, 
pandit  se  non  vereri  mortale  incidere  qui 
non  satagit  veniale  vitare.  Et  utique  qui 
non  cst  notabiliter  timoratus,  cito  Iabitur 
in  mortale,  quum  tanta  sit  hiimana  fragi- 

litas,  tanta  circumventio  Satanae,  tanta  pec- 
candi  occasio.  Ideo  in  Ecclesiastico  scri- 
ptum  est :  Si  non  in  timore  Dei  tenueris 
te  instanter,  cito  subvertetur  domus  tua; 
Apostolus  quoque  hortatur  :  Cum  metu, 
timore  et  tremore  vestram  salutem  opera- 
mini.  Hinc  falsum  censetur,  quod  si  pri- 
mus  actus  perjurandi  non  sit  mortale  pec- 
catum,  ergo  nec  quicumque  alius  etiam 
ex  quocumque  habitu  fiat,  quoniam  habi- 
tus  inclinans  non  potest  actum  facere  gra- 
viorem.  Istud,  inquam,  facillime  reproba- 
tur.  Etenim  constat  quod  homo  paulatim 
labitur  ad  pejora.  Propter  quod  ait  Scri- 
EccIi.mx,  ptura  :  Qui  negligit  modica,  paulatim  deci- 
det.  Habitus  autem  quanto  plus  augetur, 
fortificatur  et  crescit,  tanto  vehementius 
atque  frequentius  inclinat  ad  actum.  Nul- 
lus  autem  actus  tam  venialis  est,  quin  ex 
nimia  inordinata  complacentia  et  intensio- 
ri  suae  pravitatis  malitia  fieri  queat  mor- 
talis.  Hinc  habitu  pravo  nimium  excre- 
scente,  quidam  quadam  rabie  feruntur  in 
vitia  :  imo  in  vilibus  rebus  occasioneque 
facili  ruunt  in  mortalia  vitia,  ut  in  gulosis 
et  libidinosis  conspicitur.  Rursus,  sicut  ef- 
fectus  proportionatur  suae  causae,  sic  actus 
habitui  ex  quo  fluit  :  ergo  quo  habitus 
exstat  intensior,  eo  ceteris  paribus  actum 
producit  intensiorem.  Unde  sicut  in  vir- 
tuosis  et  exercitatis  ac  sanctis  hominibus 
ex  eorum  virtutibus  prodeunt  actus  tanto 
perfectiores,  meliores  et  diviniores,quanto 
eorum  virtutes  sunt  magis  perfectae;  ita 


A  econtrario  est  in  vitiosis,  quorum  habitus 
exsistunt  intensiores.  —  Hinc  etiam  fal- 
sum  ostenditur  quod  ait  praefatus,  quod 
perjurium  indeliberatum,  quotiescumque 
iteratum,  non  est  peccatum  mortale,  ita 
quod  raritas  et  frequentia  nihil  ad  pro- 
positum  faciunt  :  imo  potius  reor,  quod 
non  solum  perjurium,  sed  etiam  juramen- 
tum  verum  sed  frustra  irrationabiliterque 
prolatum,  quod  ex  raritate  excusabile  est 
a  mortali,  prae  frequentia  irrefrenata  et 
nimia  fit  mortale.  Hoc  quippe  omnino  de- 

B  testabile  est,  quod  miser  et  insipiens  ho- 
mo  diligentiam  non  apponat  circa  conside- 
rationem  et  adimpletionem  praeceptorum 
Altissimi  :  quod  potissime  patet  ex  hoc 
quod  sine  refrenatione  jurat  inaniter.  In 
tota  autem  Scriptura  docetur,  jubetur,  mo- 
netur,  ut  praecepta  Dei  diligenter  disca- 
mus,memoriter  teneamus,saepe  considere- 
mus,  efficaciter  impleamus,  quemadmodum 
Ecclesiastici  tertio  scriptum  est :  Quae  prae- 
cepit  tibi  Deus,  illa  cogita  semper ;  et  in 
Psalmo  :  Maledicti  qui  declinant  a  man- 

C  datis  tuis.  Hinc  Jeremia  testante,  male- 
dictus  est  qui  opus  Dei  efficit  negligen- 
ter.  Unde  et  in  Deuteronomio  locutus  est 
Moyses  :  Erunt  verba  Domini  in  corde 
tuo,  et  narrabis  ea  filiis  tuis,  et  medita- 
beris  ea  sedens  in  domo  tua,  et  ambu- 
lans  in  itinere,  et  dormiens  atque  consur- 
gens,  et  ligabis  ea  quasi  signum  in  manu 
tua,  eruntque  et  movebuntur  inter  ocu- 
los  tuos. 


Eccli.  iii 


Ps.  CXVIII, 
21. 

Jer.  xi.viii, 
10. 


Deut.  vi, 
6-8. 


DISTINCTIO  XL 


A.  De  sexto  et  septimo  prcecepto  secundce  tabulce. 


SEXTUM  praeceptum  est  :  Non  desiderabis  uxorem  proximi  tui.  Septimum  Hugo,Sum- 
•  ...  .,,  ma   Scnt. 

est  :  Non  concupisces  domum  proximi  tui,  non  servum,  non  ancillam,  etc.  tract.  iv.c. 
—  Sed  videtur  praeceptum  de  non  concupiscendis  rebus  proximi,  unum  esse 

Aug.Quaest 

cum  eo  quo  dicitur,  Non  furaberis;  et  praeceptum  de  non  concupiscenda  uxore,  >n  Hepia- 

lcucli.lili.ii, 

unum  esse  cum  eo  quo  dicitur,  Non  moechabens.  Poterat  enim  praeceptum  non  q.  7i,n..i. 

furandi  in  illo  generaliter  intelligi,  ubi  de  non  concupiscenda  re  proximi  praecipi- 
tur;  et  in  eo  quod  dictum  est,  Non  mcechaberis,  poterat  illud  intelligi,  Non  concu- 
pisces  uxorem  proximi  tui.  Sed  in  illis  duobus  praeceptis  non  mcechandi  et  non 
furandi,  ipsa  opera  notata  sunt  et  prohibita,  in  his  vero  extremis  ipsa  concupiscen- 
tia  :  multum  ergo  differunt  illa  ab  istis.  Unde  illi  praecepto  non  mcechandi  fit  super- 
Matth.  v,  additio  in  Evangelio,  ubi  omnis  concupiscentia  mcechandi  prohibetur.  —  Sed  quum 

OQ 

hic  prohibeatur  concupiscentia  alienae  uxoris  et  alienae  rei,  quare  dicitur  lex  com- 
primere  manum  et  non  animum,  Evangelium  vero  et  manum  et  animum  ?  Illud  de 
lege  dicitur  secundum  caerimonialia,  non  secundum  moralia ;  vel  quia  in  lege  non 
est  generalis  prohibitio  omnis  mortiferae  concupiscentiae,  ut  in  Evangelio. 

B.  Quid  sit  littera  occidens. 

ii  cor.m.6.  Si  vero  quasritur,  quam  dicat  Apostolus  litteram  occidentem  :  ea  certe  est  Deca- 
etTpirit.  n.  logus,  qui  non  dicitur  littera  occidens,  eo  quod  mala  sit  lex ;  sed  quia  prohibens 
peccatum,  auget  concupiscentiam  et  addit  praevaricationem,  nisi  liberet  gratia  (quae 
gratia  non  sic  abundabat  in  lege  ut  in  Evangelio),  vel  secundum  eorum  carnalem 
i  Cor.  xv,  intelligentiam.  Lex  ergo  bona  est,  et  tamen  occidit  sine  gratia,  quum  sit  virtus 
peccati,  quae  jubet  quod  sine  gratia  impleri  non  potest.  Gratia  autem  deerat,  et  ideo 
littera  occidens  erat.  Distat  autem  Evangelii  littera  a  legis  littera,  quia  diversa  sunt 
promissa  :  ibi  terrena,  hic  ccelestia  promittuntur ;  diversa  etiam  sacramenta,  quia 
illa  tantum  significabant,  haec  conferunt  gratiam;  praecepta  etiam  diversa,  quantum 
ad  caerimonialia  :  nam  quantum  ad  moralia,  sunt  eadem,  sed  plenius  in  Evangelio 
continentur.  —  Audistis  decem  chordas  Psalterii  utrique  sexui  impositas,  quae  ca- 
ritate  tangendae  sunt,  ut  vitiorum  ferae  occidantur. 


0. 


56. 


A  quarum  declarationes  magis  spectant  ad 
SUMMA  librum  sequentem,  sic  quod  per  ista  ar- 

tificiose  continuat  se  ad   materiam   libri 
sequentis. 


DISTINCTIONIS    QUADRAGESIM/b: 


PROSEQUITUR  Magister  de  duobus  prae- 

ceptis  concupiscentiam  refrenantibus,  QUiESTIO    PRIMA 
quorum  unum  prohibet  alienam  concupi- 
sci  uxorem,  aliud  alienam  possessionem. 

Quocirca  declarat,  cur  istae  concupiscen-  TTPC   quseritur   primo,   An   duo    ista 

tiae  specialiter  prohibeantur,  quum  in  aliis  XX  prsecepta  prseinductis  apte  ad- 

praeceptis,  in  quibus  opcra  prava  ex  eis  dantur. 

orientia  prohibentur,  satis  videantur  pro- B      Videtur  quod  non.  Primo,  quia  eadem 

hibitffi.  Gonsequentcr  sciscitatur,  cur  littc-  ratione  in  aliis  darcntur  divcrsa  praecepta 

ra  veteris  Testamenti  dicatur  occidere,  ct  dc  cohibitione  operum  iniquorum  et  dc- 

circa  hoc  tangit  quasdam  differentias  in-  sideriorum  illicitorum    ex   quibus  proce- 

ter  evangelicam  atque  Mosaicam  lcges  :  dunt  :  quod  tamen  non  fit.  —  Secundo,  af- 

fectio  prava  et  operatio  vitiosa  ex  ea  pro- 
cedens,  reputantur  pro  uno  et  eodem  pec- 
cato,  ut  patuit  libro  secundo,  distinctione 
est.  1.  quadragesima  secunda  :  ergo  eodem  prae- 
cepto  sufficienter  vetantur. 

Et  quaeritur  cur  vitia  ista  concupiscen- 
tiae  ac  avaritise  duplicibus  vetentur  prae- 
ceptis  magis  quam  alia. 

Ad  hoc  respondens  Albertus  :  Aliud, 
inquit,  est  in  concupiscentia  carnis  et  in 
concupiscentia  rerum,  et  aliud  in  aliis 
peccatis  :  quoniam  istae  duee  concupiscen- 
tiae  habent  delectationes  suas  etiam  ante 
opus  et  operi  non  conjunctas,  ut  asserit 
Augustinus.  Concupiscentia  quippe  non 
prohibetur  specialiter  separata  ab  actu,  ni- 
si  in  talibus  concupiscibilibus  quae  in  se 
requiescere  faciunt  hominis  mentem  spe- 
ciali  delectatione  etiam  praeter  actum  :  et 
illa  sunt  duo,  videlicet  delectabile  carnis, 
et  delectabile  possessionis  rerum.  In  illis 
namque  toties  peccatur  corde,  praeter  in- 
tentionem  veniendi  ad  actum.  In  aliis  au- 
tem,  ut  in  homicidio  falsoque  testimonio, 
etc,  vel  non  est  delectatio  praeter  actum, 
vel  ipsa  causatur  ex  delectationibus  illis  : 
nam  multi  volunt  occidere  et  occidunt,  ut 
habeant  quod  illicite  concupierunt  in  de- 
lectationibus  carnis  rerumve  mundana- 
rum.  Sed  illae  delectationes  propter  se 
appetuntur  :  ideo  concupiscentiae  istae  spe- 
cialem  habent  prohibitionem,  non  aliae. 

Praeterea  advertendum,  quod  ancilla  po- 
test  dupliciter  concupisci.  Primo,ad  concu- 
bitum;et  ita  prohibetur,quum  dicitur  :Non 
concupisces  uxorem  proximi  tui.  Secundo, 
ut  possessio ;  sicque  prohibetur  praecepto 
quo  dicitur  :  Non  concupisces  rem  proxi- 
mi  tui,  non  servum,  non  ancillam,  etc. 
Rursus,  appetibilia  appetuntur  ex  indigen- 
tia  quadam.  Indigentia  autem  est  duplex  : 
una  conservationis  individui,  alia  speciei. 
Ex  indigentia  conservationis  individui  seu 
proprii  suppositi  causatur  avaritia,  acci- 
piendo  avaritiam  large,  ut  se  extendit  ad 
res  atque  honores ;  ex  indigentia  conser- 
vationis  speciei  procedit  luxuria.  Ideo  ava- 


A  ritia  oculorum  et  fastus  seu  superbia  vi- 
tae,  reducuntur  in  possessiones,  id  est  in 
concupiscentiam  rerum ;  non  autem  con- 
cupiscentia  carnis,  quia  non  surgit  ex  ea- 
dem  radice.  —  Porro  nullum  scibile,  in 
quantum  scibile,  malum  est  :  quod  con- 
stat  ex  hoc  quod  omnium  scientiam  habet 
Deus,  sancti  quoque  angeli  multorum  ma- 
lorum  habent  scientiam.  Ideo  nullum  de- 
bet  esse  praeceptum  morale  prohibitivum 
scientiae,  quia  praecepta  moralia  non  sunt 
prohibitiva  nisi  malorum  ex  se  et  per  se. 

B  Leges  autem  prohibent  quasdam  scientias 
propter  vanitates  et  abusiones  adjunctas, 
et  pronitatem  affectus  ad  talia.  —  Haec 
Albertus. 

Thomas  quoque  ad  haec  :  Intentio  (ait) 
legis  est  homines  inducere  ad  virtutes.  Ad 
quas  non  sufficit  ut  actus  qualitercumque 
fiat,  sed  oportet  ut  homo  sciens  et  volens 
ac  propter  debitum  finem  perseveranter 
et  delectabiliter  operetur.  Nec  sufficit  quod 
actus  contrarius  qualitercumque  dimitta- 
tur,  sed  requiritur  ut  voluntas  male  agen- 

G  di  penitus  deseratur,  passionesque  incli- 
nantes  ad  actus  illicitos  refrenentur  ac 
ordinentur.  Hinc  in  praeceptis  Decalogi 
prohiberi  debuit  non  solum  actus  illici- 
tus,  sed  et  illicitarum  concupiscentia  re- 
rum.  Peccatum  vero  cordis  et  operis  sunt 
idem  dum  conjunguntur,  non  dum  tem- 
pore  separantur.  At  vero  praecepta  affir- 
mativa  praecipiunt  actus  bonos.  Bonum  au- 
tem  virtutis  consurgit  ex  tota  et  integra 
causa,  ita  quod  multa  ad  ejus  perfectio- 
nem  concurrunt,  ut  divinus  Dionysius  lo- 

D  quitur.  Idcirco  hoc  ipso  quod  aliquis  actus 
bonus  praecipitur,  omnes  conditiones  et 
circumstantiae  implicantur  quae  ad  boni- 
tatem  requiruntur.  Hinc  praecepta  affir- 
mativa  non  fuerunt  distincta  circa  idem 
genus  per  praeceptum  cordis  et  operis. 
Peccatum  vero  quod  praecepto  negativo 
vetatur,  pluribus  modis  seu  particularibus 
contingit  defectibus  :  ideo  ad  diversa  quae 
possunt  peccata  inducere,  possunt  diversa 
ordinari  praecepta.  Unde  peccatum  furti 
et  mcechiae  potius  vetatur  per  diversa  pra> 


De 
nom, 

cepta,  quam  homicidium  aliave  peccata  : 
quoniam  bonum,quantum  in  se  est,movet 
concupiscentiam.  Objectum  vero  furti  et 
mcechiae  est  bonum  delectabile  tempora- 
le,  quod  per  se  concupiscentiam  movet, 
etiam  sine  progressu  ad  opus,  et  sic  sine 
opere  habet  delectationem  :  quod  non  con- 
tingit  in  homicidio,cujus  objectum  est  no- 
cumentum  proximo  illatum,  quod  de  se 
parit  horrorem  magis  quam  delectatio- 
nem.  Haec  Thomas  in  Scripto.  —  Idem 
Petrus. 

Consonatque  Richardus  et  addit  :  Lex 
vetus  spiritualis  est  in  quantum  continet 
praecepta  moralia,  et  civilis  in  quantum 
continet  praecepta  judicialia.  Primo  modo 
ad  eam  pertinet  ordinare  actus  interiores 
et  exteriores,  praesertim  interiores,  in  quan- 
tum  ordinatio  exteriorum  dependet  ab  in- 
Deut.y  1,5.  terioribus.  Unde  et  in  Deuteronomio  datur 
prseceptum  de  interiori  dilectione  Dei,  a 
qua  dependet  ordinatio  omnium  actuum 
aliorum.  Secundo  modo  ad  eam  principa- 
liter  pertinebat  ordinatio  actuum  exterio- 
rum  tantummodo,  quamvis  consequenter 
ad  ipsam  pertinuerit  etiam  ordinatio  ac- 
tuum  interiorum,  propter  hoc  quod  per 
deordinationem  eorum  multae  oriuntur  de- 
ordinationes  exteriores  in  proximumQuam 
ob  causam  etiam  lex  civilis  humana,  dat 
praecepta  de  exterioribus  actibus  virtutum 
ordinantium  actus  interiores.  Primo  modo 
loquendo  de  veteri  lege,  ad  eam  pertinuit 
dare  ista  praecepta  de  concupiscentiis  re- 
primendis,  non  autem  loquendo  de  ea  se- 
cundo  modo.  Unde  et  primo  modo  ad  eam 
aliquo  modo  pertinuit  prohibere  animum, 
et  secundo  modo  manum.  Concupiscentia 
demum  operationi  conjuncta,  eodem  pro- 
hibetur  praecepto  quo  et  actus  exterior  qui 
ex  ipsa  descendit.  Haec  Richardus. 

Praeterea,  Bonavenlura  in  quaestionibus 
circa  litteram  protestatur  :  Duplex  est  con- 
cupiscentia.Una  in  sensualitate  consistens, 
alia  in  consensu  rationis  progressivo  ad 
opus,  seu  deliberativo.  Prima  est  venialis, 
nec  prohibetur,  sed  cohibetur.  Secunda 
est  mortalis  atque  prohibita.  Similiter  con- 


A  cupiscentia  possessionum  proximi  quae  est 
contra  juris  processum,  hic  prohibetur. 
Haec  Bonaventura. 


QUjESTIO   II 

OUaeritur  consequenter,  Utrum  diffe- 
rentiae  inter  legem  evangeli- 
cam  et  antiquam  congruenter  as- 
signentur  in  textu. 

B  Videtur  quod  non,  quia  in  textu  habetur, 
quod  distinguuntur  per  hoc  quod  lex  ve- 
tus  solum  cohibuit  manum,  sed  lex  nova 
manum  et  animum.  —  Contra  quod  objici- 
tur,  quia  vetus  prohibuit  interiora  pecca- 
ta.  Unde  per  prophetam  Michseam  Dominus 
ait  :  Vae  qui  cogitatis  inutile;  et  per  Za-  Mkh.  u, 
chariam  :  Vir  malum  ne  cogitet  in  corde  zach.vi 
suo.  In  Deuteronomio  quoque  Deus  mul-  ,0- 
toties  minabatur  filiis  Israel  poenas  gravis- 
simas  non  diligentibus  nec  metuentibus 
eum,  sed  transgredientibus  legem  suam. 

C  obedientibus  vero  et  justis  praemia  promi- 
sit  uberrima.  —  Secundo,  lex  vetus  inten- 
debat  suos  cultores  efficere  virtuosos :  vir- 
tus  autem  et  vitium  consistunt  in  anima. 
Insuper  dicuntur  hae  leges  differre,  quia 
lex  nova  justificat,  non  autem  lex  vetus. — 
Contra  quod  arguitur  primo,quod  observa- 
tores  legis  Mosaicce  merebantur  salvari,  et 
Deo  erant  accepti.  —  Secundo,  scriptum 
est  in  Baruch  :  Hic  liber  mandatorum  Dei,  Baruehr 
et  lex  quae  in  seternum  est.  Omnes  qui  ti-  '■ 
ment  eam,  pervenient  ad  vitam ;  qui  au- 

D  tem  derelinquunt  eam,  ad  mortem.  Unde 
de  Decalogo  pertinente  ad  veterem  legem 
dixit  Salvator  :  Si  vis  ad  vitam  intrare,  Matth.u 
serva  mandata.  Ergo  observatio  Decalogi  17- 
est  meritoria  vitae  aeternae.  —  Tertio,  Apo- 
stolus  ait  :  Lex  quidem  bona  et  sancta.  itom.  w 
Ergo  sanctificabat.  l2, 

Praeterea  ponitur  differentia  ista,  quod 
lex  Mosaica  promittebat  pro  praemio  tem- 
poralia  bona,  lex  vero  evangelica  spondet 
bona  ccelestia  et  aeterna.  —  Objicitur  con- 
tra  hoc  id  quod  cantat  Ecclesia  :  Signifer 

sanctus  Michael  archangelus  repraesentet 
eas  (videlicet  animas  fidelium  defuncto- 
rum)in  Iucem  sanctam,quam  olim  Abrahae 
promisisti  et  semini  ejus.  Genesis  quoque 

Gen. xv,  i.  scriptura  ait  :  Dixit  Dominus  ad  Abraham, 
Ego  protector  tuus  et  merces  tua  magna 
nimis.  Certum  est,  quod  temporalia  bona 
non  poterant  esse  merces  valde  magna, 
imo  neque  condigna  excellentiis  actuum 
virtuosorum  tam  perfecti  patriarchae,  imo 
nec  alicujus  justi,  quum  justitia  virtutes- 
que  theologicae,  dona  Spiritus  Sancti,  me- 
ritorii  actus  procedentes  ex  illis,  sint  in- 
comparabiliter  praestantiora  temporalibus 
bonis.  Quumque  Deus  omnipotens  sit  su- 
perliberalissimus  ac  superopulentissimus 
praemiator,  pro  supernaturalibus  chari- 
smatibus  istis  nequaquam  retribuit  sola 
temporalia  ista,  sed  dona  gloriae  sempiter- 
na ;  potissimum  quum  multi  sancti  pro- 
phetae  ac  martyres  veteris  Testamenti,  in 
vita  hac,  adversa  magis  quam  prospera 
sint  sortiti,  quemadmodum  de  se  ipso  Je- 

Jer.  xvu,  remias  testatus  est  :  Diem  hominis  non 
desiderabam,  tu  scis. 

Amplius  ponitur  differentia  haec,  amor 
et  timor  :  hoc  est,  quod  lex  induxit  ad 
bona  agenda  et  ad  mala  vitanda  ex  timo- 
re,  Evangelium  ex  amore.  —  Contra  quod 
instatur,  quia  lex  vetus  docuit  omnia  ad 
Deum  referri,  et  ipsum  toto  corde  super 
omnia  diligi,  sicque  ei  ex  amore  servire. 
Multi  quoque  fuerunt  viri  heroici  et  per- 
fecti  in  lege,  legis  praecepta  servando  :  imo 

w.vi,5.  in  adimplendo  illud  praeceptum,  Diliges 
Dominum  Deum  tuum  ex  toto  corde  tuo, 
et  ex  tota  anima  tua,  et  ex  tota  fortitudine 
tua,  consistit  omnium  virtutum  perfe- 
ctio,  totius  perfectionis  apex  et  plenitudo, 
imo  et  omnium  evangelicorum  consilio- 
rum  consummatio  ultimata. 

Adhuc  autem  ponitur  differentia  ista, 
quod  lex  vetus  erat  importabile  onus,  de 
quo  in  Actibus  Apostolorum  beatissimus 

id.xv,  io.  Petrus  deprompsit  :  Cur  tentatis  onus  im- 
ponere  cervicibus  discipulorum  quod  nec 
nos  nec  patres  nostri  portare  potuimus  ? 
De  evangelica  vero  lege  dixit  Salvator  : 


A  Jugum  meum  suave  est,  et  onus  meum  Matih.v, 
leve.  —  In  oppositum  est,  quod  evangelica  30' 
lex  est  perfectior  Mosaica  lege,  et  multa 
superaddit  eidem.  Propter  quod  asseruit 
Filius  Dei :  Nisi  abundaverit  justitia  vestra  Tbid.v,  20. 
plus  quam  Scribarum  et  Pharisaeorum,non 
intrabitis  in  regnum  ccelorum. 

Postremo  ponitur  differentia  ista,  quod 
sacramenta  evangelicae  legis  continent  gra- 
tiam,  et  efficiunt  quod  designant,  non  au- 
tem  sacramenta  Mosaicae  legis.  De  qua  dif- 
ferentia  erit  in  sequenti  libro  perscrutatio 

B  major. 

Ad  primum  istorum  Thomas  respondet: 
Coactio  legis,  secundum  Philosophum  in 
fine  Ethicorum,  ad  hoc  necessaria  est,  ut 
qui  persuasionibus  non  inclinantur  ad  bo- 
na,  per  poenas  cogantur.  Hinc  Iegis  cohibi- 
tio  se  extendit  quantum  pcena  inflicta  per 
legem.  Quemadmodum  autem  lex  vetus 
infirmis  animis  non  nisi  terrena  promisit 
aperte,  sic  et  pro  peccatis  temporalem 
pcenam  inflixit.Pcenae  vero  temporales  pro 

C  peccatis  infligi  non  possunt,  nisi  quatenus 
in  actum  exteriorem  prorumpunt  :  alias 
namque  ab  homine  de  eis  judicari  non  po- 
test.  Ideo  lex  vetus  manum  et  non  ani- 
mum  cohibere  dicebatur.  Lex  autem  nova 
promittit  in  praemium  bona  aeterna,  et 
comminatur  aeterna  supplicia,  quae  ab  illo 
judice  infliguntur  qui  cordium  est  scruta- 
tor  :  ideo  non  solum  manum,  sed  etiam 
cohibet  animum,  ut  patet  in  hoc  praece- 
pto,  Non  occides,  pro  cujus  transgressione 
lex  vetus  hominem  occidebat;  nova  vero 

D  lex  pro  ira  interiori  pcenam  minatur  aeter- 
nam.  Nihilo  minus  lex  vetus  praeceptis  af- 
firmativis  et  negativis  animum  ordinavit 
ad  virtutes,  atque  a  vitiis  revocavit;  non 
tamen  contra  transgressiones  hujusmodi 
praeceptorum  pcenam  aliquam  ordinavit 
secundum  quam  cohibere  aut  cogere  dice- 
retur.  Similiter  omnem  concupiscentiam 
lex  quantum  ad  genus  suum  prohibebat ; 
non  tamen  ab  omni  concupiscentia  mala 
cohibebat  per  pcenas,sed  solum  ab  ea  quae 
prorumpebat  in  actum. 

De  alia  differentia  inter  has  leges  dicen- 
dum,  quod  lex  Moysis  quodam  modo  justi- 
ficabat,  et  quodam  modo  occidebat.  Justi- 
ficare  quippe  dupliciter  sumitur  :  primo, 
pro  justitiam  facere;  secundo,pro  justitiam 
docere.  Justitia  quoque  est  duplex,  videli- 
cet  infusa  et  acquisita.  Lex  ergo  civilis 
homines  justificat  justitia  acquisita,  quia 
per  exercitia  virtutum  eos  inducit  ad  ju- 
stitiae  habitum.  Sicque  lex  Moysis  justifi- 
care  potuit,  ad  justitiam  acquisitam  in- 
ducendo.  Verum  de  ista  justitia  nihil  ad 
praesens.  Porro  infusa  justitia  a  solo  Deo 
est  effective,  ideo  lex  eam  per  opera  in- 
ducere  non  valebat.  Sed  per  novam  legem 
inducitur  talis  justitia  :  quia  per  sacra- 
menta  evangelicae  legis  confertur  gratia, 
quae  formaliter  justificat.  Sacramenta  au- 
tem  veteris  legis  gratiam  non  continebant 
nec  conferebant  :  ideo  lex  illa  nequaquam 
justificabat  quasi  justitiam   causans,  sed 

ii  Cor.m,G.  quasi  justitiam  docens.  —  Littera  demum 
legis  occidere  dicitur,  et  quantum  ad  mo- 
ralia,  et  quantum  ad  caerimonialia  ;  sed 
differenter  :  quoniam  caerimonialia  tem- 
pore  gratiae  revelatae  cceperunt  esse  morti- 
fera;  quantum  vero  ad  moralia,  non  nisi 
accidentaliter,  in  quantum  ex  lege  pecca- 
tum  prohibente,  et  auxilium  gratiae  contra 
peccata  non  conferente,  infirmus  pericu- 
lum  mortis  incurrit  tripliciter.  Primo,  ex 
hoc  quod  ei  peccati  commemorationem 
ingessit  in  quo  peccati  concupiscentia  non 
fuit  exstincta,  ex  qua  commemoratione 
concupiscentia  plus  potuit  vigere,  sicut 
dum  aqua  ostenditur  sitienti.  Secundo, 
quia  ex  hoc  ipso  quod  prohibebatur,  po- 
nebatur  quasi  in  quodam  alto  atque  diffi- 
cili  ad  habendum  :  ideo  mens  humana 
peccato  subjecta, vehementius  in  illud  ten- 

/votux,i7.  debat,  juxta  illud  Proverbiorum  :  Aquae 
furtivae  dulciores  sunt.  Tertio,  quia  lex 
peccatum  prohibendo,  specialem  addebat 
reatum,  in  quantum  homo  non  solum  le- 
gem  naturalem  transgrediebatur,sed  etiam 
legis  scriptae  erat  praevaricator.  ltaque  lex 
vetus  et  observatio  Decalogi  sine  caritate 
et  gratia  non  sufficiebant  ad  salutem.  Gari- 


A  tatem  autem  et  gratiam  lex  illa  non  vale- 
bat  causare,  eo  quod  sacramenta  ejus  non 
fuerunt  gratiae  contentiva  nec  effectiva. 

Praeterea,  teste  B.  Dionysio  quinto  Ec- 
clesiasticae  hierarchiae  capitulo,  lex  nova 
media  est  inter  statum  Ecclesiae  trium- 
phantis  et  statum  veteris  legis  :  ideo  bona 
spiritualia,  divina,  aeterna,  quae  in  trium- 
phanti  Ecclesia  palam  per  speciem  exhi- 
bentur,  in  nova  lege  manifeste  promittun- 
tur ;  in  veteri  autem  lege  obscure  sub 
aenigmatibus  et  figuris,  juxta  illud  ad  He- 

B  braeos  :  Umbram  habens  lex  futurorum  Hebr.. 
bonorum.  Et  hoc  propter  tres  causas.  Pri- 
mo,  ut  Judaei  ex  his  quae  cognoscebant,  as- 
suefierent  majora  sperare  a  Domino.  Se- 
cundo,  ut  non  solum  cognitio,  sed  item 
affectio  a  temporalibus  manuduceretur  ad 
divina.  Tertio,  quia  bona  aeterna  non  sta- 
tim  eis  poterant  exhiberi,  pretio  nondum 
soluto  :  unde  dilatio  promissorum  ineffi- 
cacem  faceret  apud  infirmos  promissio- 
nem.Itaque  aeterna  promittebantur  in  lege 
finaliter,  sed  obscure  et  tanquam  praemia 

C  consummata;  temporalia  vero,incitamenta 
et  manuductoria. 

Praeterea,  ex  ipso  modo  legislationis  ap- 
paret,  quod  lex  vetus  est  lex  timoris,  et 
lex  nova  lex  amoris.  Lex  etenim  nova  ex 
ostensione  divinae  caritatis  sumpsit  ini- 
tium  :  quia  in  effusione  sanguinis  Ghristi, 
quae  fuit  perfectissimae  caritatis  effectus 
et  signum,  novum  Testamentum  est  con- 
summatum.  Vetus  vero  lex  in  ostensione 
potestatis  divinee,  quae  timorem  incutit, 
exordium  sumpsit  :  propter  quod  in  ipsa 

D  legis  datione,  propter  fulgura,  voces  et  to- 
nitrua,  terror  audientes  invasit.  Unde  et 
vetus  Testamentum  per  comminationem 
pcenarum  ad  observantiam  induxit,  novum 
vero  Testamentum  per  beneficia  et  pro- 
missa  :  quod  et  statui  competit  generis 
humani,  ut  scilicet  populus  rudis  per  ti- 
morem  pcenarum  prius  tangeretur  et  qua- 
si  compelleretur,  postmodum  vero  per 
amorem  in  bono  perficeretur.  Nam  sicut 
timor  est  via  ad  amorem,  ita  lex  vetus  ad 
novam.  Verumtamen  non  negatur  quin  in 

veteri  lege  erant  multi  perfecti  et  sancti  : 
qui  ratione  suae  perfectionis  magis  ad  no- 
vam  quam  ad  legem  veterem  pertinebant, 
nec  illam  perfectionem  adepti  sunt  virtute 
legis  et  sacramentorum  ejus,  sed  ex  pie- 
tate  et  gratia  Dei  ac  fide  Ghristi  futuri. 
Non  autem  negandum  est  quin  lex  ju- 
stificabat  per  modum  doctrinae,  quoniam 
docuit  quid  agendum ;  sed  non  contulit 
gratiam  adimplendi. 

Praeterea  advertendum,  quod  difficile  et 
onerosum  mensurantur  secundum  susti- 
nentis  virtutem  :  aliquid  enim  onerosum 
est  debili,  quod  leve  est  forti.  Idcirco  de 
onere  legis  ac  Evangelii  dupliciter  possu- 
mus  loqui  :  primo,  quantum  ad  gravitatem 
praeceptorum  secundum  se;  secundo,  per 
comparationem  ad  virtutem  observantium 
ea.  Si  primo  modo,  sic  quantum  ad  nume- 
rum  praeceptorum,  prsecepta  veteris  legis 
erant  onerosiora  :  quia  lex  vetus  obligavit 
ad  caerimonialia  ac  judicialia  multa,  lex 
autem  nova  ad  moralia  tantum,  quae  etiam 
naturae  lex  imperat,  et  in  uno  verbo  ab- 
breviato  dilectionis  Dei  et  proximi  conclu- 
duntur.  Sed  quantum  ad  explicationem 
praeceptorum  istorum,  praecepta  novae  le- 
gis  quodammodo  sunt  difficiliora  :  quoni- 
am  magis  explicatur  virtus  praeceptorum 
moralium  in  nova  lege  quam  veteri,  su- 
peradditque  lex  nova  consilia,  quamvis  ad 
ea  non  cogat;  quaedam  quoque  prohibet 
quae  lex  vetus  permisit,  infirmitati  defe- 
rens,  ut  libellum  repudii.  Si  secundo  mo- 
do,  sic  absolute  loquendo  lex  vetus  onero- 
sior  erat  :  tum  quia  auxilium  gratiae  non 
praestabat  ad  praecepta  implenda,  sicut  fa- 
cit  lex  nova;  tum  quia  lex  vetus  per  mo- 
dum  timoris  cogebat  ad  hoc  ad  quod  nova 
lex  ex  amore  inducit,  qui  omnia  levia  fa- 
cit.  Igitur,  ut  ex  dictis  elicitur,  additio  no- 
vae  legis  ad  veterem,  vel  est  quantum  ad 
consilia,  ad  quae  lex  nova  non  obligat,  vel 
quantum  ad  explicationem  eorum  quae  in 
veteri  lege  implicite  habebantur.  Unde  ex 
his  concludi  non  valet,  quod  lex  nova  sit 
gravior;  neque  ex  hoc  quod  lex  evangelica 
ad  majorem  perfectionem  perducit.  Vir- 

T.  23. 


A  tuosus  namque  ea  quae  ad  virtutem  perti- 
nent,  delectabiliter  ac  libenter  exsequitur, 
ut  dicitur  primo  Ethicorum  :  ideo  virtus 
perfecta  exsequitur  levius  quantumcum- 
que  difficilia,  quam  carens  virtute  facilia, 
cui  hoc  ipsum  grave  ac  triste  est,  quod  a 
delectationibus  illicitis  abstinet.  Denique, 
sicut  ligna  tortuosa  diriguntur  et  infle- 
ctuntur  ultra  medium,  quatenus  ad  recti- 
tudinem  tandem  perveniant;  ita  tenden- 
tibus  ad  virtutem  agendum  est,  ut  qui  a 
virtutum  rectitudine   magis  distorti   fue- 

B  runt,  magis  a  virtutum  contrariis  abstra- 
hantur.  Et  propter  hoc  etiam  poenitentibus 
graviora  onera  imponuntur  quam  inno- 
centibus.  Hinc  et  cervicoso  rudique  po- 
pulo  Judaeorum  grave  onus  impositum  est. 
—  Haec  Thomas  in  Scripto. 

Hic  quoque  in  prima  secundae,  quaestio- 
ne  centesima  septima  :  Novae  (inquit)  ac  art.  i. 
veteris  legis  unus  est  auctor  et  finis,  vide- 
licet  Deus,  et  ut  homines  ei  subdantur, 
virtuosi  fiant  atque  salventur.  Ideo  lex  no- 
va  et  vetus  non  distinguuntur  specifice, 

C  neque  ex  fine,  sed  secundum  perfectum 
et  imperfectum,  quoniam  nova  lex  perfe- 
ctius  ac  vicinius  Deo  conjungit.  — At  vero  arl.  4. 
lex  una  dicitur  gravior  alia  dupliciter.  Pri- 
mo,  quantum  ad  exteriorem  operationem 
ex  se  ipsa  difficilem  :  et  sic  lex  vetus  est 
gravior  nova,  quia  ad  plura  extenditur,  et 
plurima  continet  caerimonialia  judicialia- 
que  praecepta.  Secundo,  quantum  ad  inte- 
riorem  actionem  promptitudinemque  agen- 
di  :  et  sic  nova  est  gravior  veteri.  Cohibet 
enim  animum  et  interiores  actus,  cogita- 

D  tiones  et  affectiones  refrenat,  quod  exstat 
difficile.  Nempe  (ut  ait  Philosophus)  fa- 
cile  est  operari  ea  quae  agit  justus;  diffi- 
cile  vero  est  operari  eo  modo  quo  agit,  id 
est  prompte  ac  delectabiliter  et  cum  cir- 
cumstantiis  debitis.  Haec  in  Summa. 

Idem  Petrus,  quamvis  partim  sub  aliis 
verbis.  Qui  et  dicit  legem  justificasse  dis- 
positive  et  instructive  ac  meritorie,  quia 
per  legis  impletionem  meruit  homo  aug- 
mentum  justitiae  coram  Deo.  De  compara- 
tione  quoque  gravitatis  veteris   ac  novae 

41 

legis  contingit  loqui  dupliciter,  sicut  de 
gravitate  hominis  alicujus  :  primo,  se- 
cundum  se ;  secundo,  in  comparatione  ad 
vires  portantis.  Primo  modo  adhuc  dupli- 
citer.  Primo,  secundum  quantitatem  prse- 
ceptorum  :  et  sic  gravior  fuit  lex  Moysis, 
quoniam  multo  plura  continebat  prsecepta. 
Secundo,  penes  qualitatem  illorum  :  sicque 
lex  nova  gravior  est,  quia  perfectiora  prae- 
cepta  dantur  in  ea.  In  comparatione  vero 
ad  vires  portantis,  lex  nova  est  levior,  tam 
quoad  augmentum  virtutum  per  gratiam 
in  .sacramentis,  quam  quoad  virtutis  con- 
fortationem  per  doctrinam  in  exemplis. 
Heec  Petrus. 

Concordat  Richardus,  qui  quasdam  spe- 
ciales  inducit  hic  qusestiones,quse  a  S.Tho- 
ma  in  prima  secundae  tanguntur.  Prima 
est,  an  lex  naturse  contineatur  in  lege 
aeterna.  Et  certum  est  quod  fontaliter,  ex- 
emplariter,  causaliter,  supereminenter,  con- 
tineatur  in  illa  :  imo  a  lege  seterna,  divina 
et  increata,  omnis  lex  creata  secundaria 
et  humana  profluxit,  quantum  ad  omne 
illud  quod  veritatis  et  sequitatis,  honestatis 
ac  salubritatis  in  lege  creata  consistit.  — 
Amplius  quaerit,  an  lex  humana  et  divina 
contineantur  in  lege  naturae,  intelligendo 
per  legem  divinitus  datam,  evangelicam 
atque  Mosaicam.  Et  respondet,  quod  lex 
humana  quantum  ad  aliqua,  continetur  in 
lege  naturae,  videlicet  quantum  ad  ea  quse 
sequuntur  ex  prseceptis  legis  naturalis 
sicut  conclusiones  sequuntur  ex  primis 
principiis,  non  quantum  ad  alia.  Lex  vero 
divina  potius  continet  legem  naturse,quam 
contineatur  in  ea. — Asserit  quoque,  quod 
legis  naturalis  est  tantum  unum  primum 
principium,  utpote  istud  :  Unusquisque  or- 
dinato  modo  diligat  bonum.  Ex  quo  prin- 
cipio  sequitur  odium  mali,  sicque  ex  hoc 
quod  malum  odiatur  et  bonum  ametur,  se- 
quuntur  mediate  vel  immediate  universa 
legis  naturse  prsecepta.  —  Iterum  quserit, 
an  lex  nova  contineatur  in  vetcri.  Et  con- 
stat  quod  imo,  sicut  perfectum  continetur 
in  imperfecto,  signatum  in  signo,  veritas 
in  figura.  Hsec  Richardus. 


A  Albertus  quoque  circa  hsec  addit  :  Justi- 
ficans  quadrupliciter  dicitur,  utpote  :  ef- 
fective,  et  sic  solus  Deus  justificat.  For- 
maliter,  et  hoc  dupliciter,  scilicet  :  ut 
propria  forma  faciens  actum  justum,  sicut 
albedo  album,  sicque  justitia  sola  justifi- 
cat;  et  ut  removens  dispositionem  contra- 
riam,  sicque  gratia  sacramentalis  justifi- 
cat,  quse  est  principaliter  ordinata  contra 
peccatum,  ut  probatur  in  principio  quarti. 
Tertio  modo  dicitur  justificans,  faciens  di- 
gnum  vita  seterna  ex  merito  actionis,  et 

B  sic  justificat  caritas  sola.  Quarto  dicitur 
justificans,  consuetudinem  justitise  indu- 
cens,  et  sic  opus  justificat,  et  per  conse- 
quens  prseceptum  quod  ligat  ad  observan- 
tiam  operis.  Sic  quoque  Decalogus  semper 
justificabat.  Hsec  Albertus. 

Prseterea,  circa  prsehabita  scribit  Bona- 
ventura  :  Dum  comparamus  ad  invicem 
legem  Mosaicam  et  evangelicam,  hoc  po- 
test  esse  dupliciter.  Primo,  secundum  sta- 
tum  communem.  Secundo,  per  respectum 
ad  statum  specialis  personse.  Et  hoc  se- 

C  cundo  modo  differentia  harum  duarum  le- 
gum  non  est  amor  et  timor,  quum  in  evan- 
gelica  lege  multi  ducantur  spiritu  timoris, 
sicut  in  lege  Moysis  multi  ducebantur 
spiritu  amoris.  Si  autem  comparentur  hse 
leges  ad  invicem  secundum  statum  com- 
munem,  sic  lex  Moysis  lex  fuit  timoris, 
quoniam  fuit  imperfectionis  ;  lex  vefo 
evangelica  est  lex  amoris,  quum  sit  lex 
perfectionis.Verumtamen  duplex  est  amor: 
unus,  quo  Deus  diligitur  in  quantum  bo- 
nus;  alius,  quo  amatur  in  quantum  bene- 

D  ficus.  Ex  primo  amore  oritur  timor  filialis, 
qui  timet  patrem  offendere  eo  quod  diligat 
eum.  Ex  secundo  amore  oritur  timor  pce- 
nse,  quo  quis  timet  beneficia  perdere,  et 
mala  pcense  incurrere.  Primus  amor  et  ti- 
inor  convenit  evangelicso  legi,  secundus 
timor  ct  amor  legi  Mosaicae.  —  Hsec  Bona- 
venlura.  Qui  etiam  hic  enarrat  duas  prin- 
cipales  opiniones  de  hoc,  an  sacramenta 
veteris  legis  gratiam  continebant  ac  confe- 
rebant,  an  potius  non,  sed  sacramenta 
evangelicse  legis  hoc  privilcgium  sortiun- 

tur.  Quae  quaestio  ad  quartum  pertinet  li- 
brum  :  idcirco  pertranseo. 

Dictis  concordans  Durandus  :  Dum  (in- 
quit)  vetus  lex  cohibere  dicitur  manum, 
per  manum  operatio  designatur  exterior, 
per  animum  vero  voluntas  seu  interior 
operatio.  Differunt  quoque  prohibitio  et 
cohibitio,  quoniam  prohibitio  solo  fit  ver- 
bo  et  absque  pcenae  comminatione,  cohi- 
bitio  autem  est  per  factum  seu  metum  ex 
punitione.  Itaque  respondendum,  quod  lex 
vetus  non  solum  prohibuit  manum,  sed  et 
animum,  hoc  est,  non  solum  pravam  ope- 
rationem  exteriorem,  sed  etiam  interio- 
rem ;  non  tamen  cohibuit  nisi  manum,  id 
est  operationem  exteriorem.  Primum  pa- 
tet,  quia  ejusdem  est  ordinare  animum  ad 
bonum,  et  prohibere  eum  a  malo.  Sed  lex 
vetus  ordinavit  animum  ad  bonum,  id  est 
ad  dilectionem  Dei  et  proximi  ceterasque 
virtutes  :  ergo  prohibuit  eum  a  malo.  Se- 
cundum  patet,  quia  in  tantum  se  extendit 
cohibitio  seu  coactio  legis,  in  quantum 
pcenarum  inflictio  determinatarum  per  le- 
gem.  Lex  namque  non  habet  virtutem  co- 
activam  nisi  per  pcenas  quas  infligit.  Lex 
vero  vetus  non  infligit  neque  minatur 
nisi  pcenas  temporales,  et  pro  exterioribus 
factis,  sicut  non  promittebat  expresse  nisi 
temporalia  bona  :  quae  tormenta  et  prae- 
mia  non  sunt  nisi  figurae  aeternalium  sup- 
pliciorum  et  gaudiorum.  Haec  Durandus. 

Antisiodorensis  quoque  :  Erat,  inquit, 
lex  vetus  gravior.  Primo,  quoniam  ex  ti- 
more  implebatur  :  facere  autem  ex  timore 
servili,  est  valde  grave,  quia  contra  abso- 
lutam  fit  voluntatem.  Secundo,  quia  gravis- 
sime  puniebantur  legis  transgressores.  Ter- 
tio,  propter  multitudinem   praeceptorum. 

Postremo,  Scotus  hic  sciscitatur,  utrum 
lex  nova  sit  gravior  veteri.  Respondet  :  Ex 
duobus  pendet  gravitas  legis  unius  in  com- 
paratione  ad  aliam.  Primo,  ex  imposito 
onere.  Secundo,  ex  defectu  remedii  ad 
supportandum  onus  impositum.  Onus  im- 
positum  in  veteri  lege  erat  observatio 
moralium,  caerimonialium  judicialiumque 
praeceptorum.  De  moralibus  certum  est. 


A  De  caerimonialibus  quoque,  quia  quando 
non  observabant  ea  quae  in  lege  jubeban- 
tur  in  expurgationem  et  satisfactionem 
immunditiarum  et  praevaricationum  caeri- 
monialium,  peccabant  mortaliter,  secun- 
dum  quod  frequenter  in  lege  habetur  : 
Anima  quae  fecerit  sic  aut  sic,  morte  mo- 
rietur,  et  peribit  de  populo  suo ;  quae  est 
comminatio  damnationis  aeternae.  Ad  judi- 
cialia  etiam  tenebantur  vel  per  se,  vel 
quando  determinabantur  per  judices  eo- 
rum,  praesertim   per  sacerdotem  Levitici 

B  generis,  quando  videlicet  erat  dubius  ca- 
sus  apud  judices  inferiores.  In  nova  autem 
lege  caerimonialia  sunt  multo  pauciora  ac 
leviora.Judicialia  autem  per  Christum  nul- 
la  imposita  sunt,  qui  legem  mititatis,  hu- 
militatis,  patientiae  contulit,  in  qua  non 
oportet  habere  judicia.  Unde  ad  Corinthios 
scribit  Apostolus  :  Quare  non  magis  frau-  icor.vi,:. 
dem  patimini  ?  Quare  non  magis  injurias 
accipitis?  Et  Christus  ait  :  Si  quis  te  per-   Matih.v, 
cusserit  in  unam  maxillam,  prsebe  ei  et39,40- 
alteram ;  et  si  quis  tibi  voluerit  tollere  tu- 

C  nicam,  relinque  ei  et  pallium. 

Denique,  comparando  moralia  utriusque 
legis  ad  invicem,  dubium  est  an  fuerunt 
gravitatis  aequalis  :  quia  incertum  est  an 
Judaei  tenebantur  ad  omnia  illa  praecepta 
moralia  secundum  omnem  modum  expli- 
cationis  quo  in  Evangelio  explicantur  a 
Christo,  prout  nos  modo  tenemur  ad  ea  : 
quia  si  non  tenebantur  ad  illa  nisi  prout 
Judaeorum  magistri  exposuerunt,  videlicet 
quod  licuit  eis  inimicos  odisse,  sic  lex 
evangelica   quantum   ad   moralia   gravior 

D  esset.  —  Quantum  vero  ad  caerimonialia, 
gravior  fuit  lex  illa,  tam  quantum  ad  mul- 
titudinem  quam  quoad  difficultatem  ser- 
vandi.  Quod  vult  Augustinus  in  epistola  ad 
inquisitiones  Januarii  (et  tangitur  in  cano- 
ne,  distinctione  12,  Omnia).  Porro  Rabbi 
Moyses  enumeravit  in  lege  praecepta  lega- 
lia  plusquam  sexcenta,  ad  quae  omnia  illi 
tenebantur.  Quorum  quaedam  erant  diffi- 
cilia  valde,  sicut  omne  masculinum  ter  in 
anno  in  Jerusalem  apparere,quantumcum- 
que  distarent ;  et  septimum  annum  cole- 

re,propter  quod  oportuit  eos  duobus  annis  A 
vacare  a  fructuum  collectione.  Verum  lex 
nova,  secundum  Augustinum  ad  Januari- 
um,  paucis  et  manifestis  sacramentorum 
ritibus  est  contenta.  Non  enim  omnes  nu- 
bunt,  nec  omnes  accipiunt  ordines  sacros, 
sed  necessarius  est  Baptismus,  et  post  la- 
psum  in  mortale  peccatum  Poenitentia,  ita 
quod  difficilius  quod  videtur  esse  in  Ec- 
clesia,  est  confessio.  Difficile  quippe  vide- 
tur  alicui  peccata  privata,  soli  Deo  et  sibi 
nota,  revelare  alicui  homini ;  sed  ibi  exhi- 
bita  exstant  remedia,  quoniam  ex  timore  B 
revelationis  non  oportet  eum  confundi  : 
obligatur  namque  confessor  ad  maximum 
secretum  sigilli.  Alia  sacramenta  a  Bapti- 
smo  et  Pcenitentia,  non  sunt  forte  necessa- 
ria,  aut  si  sunt,  sunt  satis  facilia,  puta 
Confirmatio,  Eucharistia,  Extremaque  Un- 
ctio.  —  Quantum  ad  judicialia,  lex  Ghristi 
levissima  est,  quia  judicialia  nulla  impo- 
suit.  Verumtamen  loquendo  de  lege  nova, 
non  solum  prout  a  Christo  est  instituta  et 
data,  sed  et  in  quantum  est  per  alios  de- 
clarata,  et  quoad  illa  quae  per  alios  super  C 
eam  sunt  addita,  potest  dici  de  ea  quan- 
tum  ad  caerimonialia,  quod  loquitur  Augu- 
stinus,  quod  scilicet  quidam  tot  ordina- 
tionibus  eam  aggravarunt,  ut  videantur 
libertatem  spiritus  in  servitutem  legis  et 
litterae  redegisse.  Quantum  ad  judicialia,  li- 
citum  est  christianis  judicibus  statuere  le- 
ges  propter  pacem  communem  servandam, 
seu  illas  quae  fuerunt  in  Moysis  lege,  seu 
alias,tenenturque  subditi  ad  easdem,  dum- 
modo  non  repugnent  legi  divinae.  Et  quan- 
tum  ad  hoc,  posset  poni  major  gravitas  in  D 
lege  christiana:quia  non  licuit  tunc  sacer- 
dotibus  vel  judicibus  quascumque  leges 
condere  novas,  quemadmodum  modo  licet 
principibus  christianis.  Sic  ergo  videtur, 
quod  pauciora  sunt  onera  legis  christianae 
in  quantum  ipsa  a  Christo  est  tradita,  sed 
forsitan  plura  quoad  ea  quae  postmoduin 
per  alios  sunt  adjecta  qui  regere  habent 
populum  christianum. 

Praeterea  advertendum,quod  passio  Chri- 
sti  exhibita  plus  gratiae  promeretur  cre- 


dentibus  eam  modo  exhibilam,  quam  ipsa 
exhibenda  meruit  illis  qui  crediderunt  eam 
futuram.  Ideo  sacramenta  nostra,  quae  effi- 
caciam  habent  in  virtute  passionis  Christi 
exhibitae,  plus  conferunt  gratiae  quam  sa- 
cramenta  veteris  legis.  Praeterea,  plura  ha- 
bemus  gratiae  adjumenta,  quoniam  plura 
sacramenta.  Nam  illi  praeter  Matrimonium 
(si  tamen  hoc  in  eis  exstitit  sacramentum, 
de  quo  tangetur  in  quarto)  nullum  habue- 
runt  sacramentum,  praeter  circumcisio- 
nem  in  remedium  contra  originale  pecca- 
tum.Post  recidivationem  vero,si  potuerunt 
aliquam  gratiam  promereri  proprio  motu, 
bene  quidem ;  sed  ad  gratiam  tunc  perci- 
piendam  nullum  fuit  sacramentum  insti- 
tutum  tunc  apud  eos,  quia  sacramentum 
Pcenitentiae  non  habebant.  Insuper,  prae- 
ter  efficaciam  majorem  sacramentorum  et 
pluralitatem  eorum,  habemus  doctrinam 
veritatis  magis  explicitam,  plura  quoque 
et  efficaciora  Sanctorum  exempla  ad  imi- 
tandum,  et  merita  plura  eorum,  qui  for- 
san  non  sibi  tantummodo  meruerunt.  Et 
ita  ex  hac  parte  levior  est  lex  nova,  et 
quia  praesertim  in  ea  promittuntur  expres- 
se  bona  aeterna,  quae  magis  alliciunt  ani- 
mum  ad  servandam  legem  quam  tempora- 
lia  bona.  —  Haec  Scotus. 

In  quibus  aliqua  videntur  contineri  ob- 
scura.  Primo  quod  dicit,  per  Christum  in 
evangelica  lege  nulla  esse  instituta  judi- 
cialia.  Christus  namque  apud  Matthaeum 
de  incorrigibili  loquitur  peccatore  :  Si  Ec-    Matth. 
clesiam  non  audierit,  sit  tibi  sicut  ethni-  *v'"' ,T- 
cus  et  publicanus.  In  quibus  verbis  metu- 
endum  edidit  excommunicationis  judicium 
ac  praeceptum.  Et  iterum  judicialiter  dixit 
discipulis  :  Pulverem   pedum   vestrorum  Lnc.ix/. 
excutite  in  testimonium  super  illos.  Amen  Matth. 
dico  vobis,  tolerabilius  erit  terrae  Sodomo-  ,5- 
rum  in  die  judicii  quain  illi  civitati.  Multa 
hujusmodi  in  Evangelio   reperiuntur.  — 
Secundo  quod  dicit,  dubium  esse  an  Judaei 
tenebantur  ad  moralia  secundum  quod  ea 
Christus  exposuit,  ita  quod  tenebantur  ini- 
micos  diligere.  Communiter  quippe  dicunt 
doctores  quod  imo,  ita  quod  naturam  et 

personas  etiam  inimicorum  spiritualiter 
diligere  tenebantur,  quod  ex  multis  locis 
et  exemplis  veteris  Testamenti  demon- 
strant,  et  supra  probatam  est.  —  Tertio 
quod  dicit,  alia  sacramenta  a  Baptismo  et 
Pcenitentia,  forte  non  esse  necessaria.  Nam 
sicut  Ecclesia  jussit  ut  quilibet  Christia- 
nus  adultus  ad  minus  semel  confiteatur  in 
anno,  ita  ut  ad  minus  semel  in  anno  com- 
municet.  Et  Christus  asseruit  :  Nisi  man- 
ducaveritis  carnem  filii  hominis,  etc.  — 
Quarto  quod  dicit,non  licuisse  sacerdotibus 
atque  judicibus  Judaeorum  quascumque 
novas  condere  leges.  Nempe  ex  Evangelio 
comprobatur,  quod  superiores  Judaeorum 
multa  statuta  fecerunt,  quae  pro  legibus 
jusserunt  servari.  Et  in  libris  Regum  nar- 
ratur,  quod  constitutum  et  observatum  est 
hoc  pro  lege  in  Israel,  quod  aequa  sit  por- 
tio  pugnantium  et  remanentium  ad  sarci- 
nas.  Rursus,  Moyses  jussit  ut  pro  una  ove 
furata  redderentur  quatuor,  et  pro  uno 
bove  quinque ;  et  tamen  in  Proverbiis  Sa- 
lomon  ait  de  fure,  quod  deprehensus  red- 
deret  septuplum.  Circa  quod  dicunt  expo- 
sitores,  quod  pro  varietate  temporum  et 
causarum  poterant  praecepta  illa  judicialia 
alterari,  gravari,  laxari  :  imo  in  omni  lege 
et  plebe  necessarium  est  ut  rectoribus  li- 
ceat  ordinationes,  statuta  jussionesque  fa- 
cere  secundum  exigentiam  loci  et  tempo- 
ris,  ac  causarum  eorum  quos  regunt.  Nec 
obstat  quod  Dominus  jussit :  Non  addetis 
ad  verbum  quod  ego  loquor  ad  vos,  nec 
auferetis  ex  eo.  Hoc  enim  intelligendum 
est,  ut  nec  textui  Scripturae  canonicae  tan- 
quam  textui  quidquam  addatur  aut  subtra- 
hatur,nec  per  modum  expositionis  aliquid 
textui  contrarium  proferatur.  —  Quinto 
quod  dicit,  Judaeos  praeter  circumcisionem 
et  matrimonium  nullum  habuisse  sacra- 
mentum.  Fuerunt  namque  in  lege  illa 
etiam  alia  sacramenta  quamplurima,  ul 
agnus  paschalis,  consecratio  sacerdotum, 
oblatio  victimarum,  purificationes  legales, 
et  consimilia  multa,  quae  fuerunt  sacra 
signa  Christi  et  passionis,immolalionis  co- 
mestionisque  et  mysteriorum  ipsius,eccle- 


A  siasticorum  quoque  quorumdam  sacramen- 
torum,  prout  sancti  patres  Hieronymus, 
Augustinus,  Gregorius,  Beda,  doctores  item 
scholastici,  Alexander  super  secundum, 
S.  Thomas  in  prima  secundae,  Guillelmus 
Parisiensis  libro  de  Fide  et  legibus,concor- 
diter  protestantur.  Quamvis  demum  apud 
Judseos  non  fuerit  sacramentum  Pceniten- 
tiae  seu  confessio,  prout  est  Ecclesiae  sa- 
cramentum,  fuit  tamen  ibi  pcenitentia  sa- 
lubris  interior  et  confessio  coram  Deo,  de 
qua  ait  Psalmista  :  Dixi,  Confitebor  adver- 

B  sum  me  injustitiam  meam  Domino,  etc. 
Sed  et  contra  diversa  peccata  instituta 
erant  diversa  remedia,  sacrificia,  placatio- 
numque  hostiae,  quee  ex  opere  operante 
meritoria  erant.  Nec  dubium  quin  sancti 
Patriarchae,  Prophetae  et  alii  sancti  defun- 
cti,  orabant  tunc  pro  Judaeis  Deum  colen- 
tibus,  quemadmodum  secundo  Machabaeo- 
rum  legitur  :  Hic  est  fratrum  amator,  qui 
multum  orat  pro  populo,  Jeremias  prophe- 
ta.  Verumtamen  adjutoria  et  suffragia  ista 
piissima  in   evangelica   lege   et  tempore 

C  gratiae  multo  plus  abundant  quam  olim  in 
veteri  lege. 

Quamvis  autem  praedictae  responsiones 
de  comparatione  legis  evangelicae  atque 
Mosaicee  mutua  quantum  ad  gravitatem  et 
levitatem,  possint  salvari,  videtur  tamen 
hic  alia  consideratio  assumenda.Duac  nam- 
que  sunt  partes  legis  divinae,  tam  vetustae 
quam  novae,  videlicet  testimonia  et  prae- 
cepta.  Testimonia  pertinent  ad  credenda, 
praecepta  ad  operanda.  Praeinductae  itaque 
responsiones    stare    queunt   quantum   ad 

D  praecepta,  quae  respiciunt  operanda;  sed 
quantum  ad  testimonia  seu  credenda,  vi- 
detur  nova  lex  difficultatis  majoris,  quam- 
vis  ea  quae  in  nova  credimus  lege,  aliquo 
modo  in  veteri  lege  contineantur,  videli- 
cet  :  beatissimoe  Trinitatis  mysterium,  in- 
carnatio  Christi,  resurrectio  mortuorum, 
beatifica  divinae  essentiae  visio,  et  quae  de 
supcrincomprchensibili  credimus  Sacra- 
mcnto  altaris,  quae  in  veteri  lege  non  nisi 
multum  obscure  tanguntur.  Et  quantum 
ad  haec  praecipue,  maxima  est  difficultas 

fidei  christianse,  in  tantum  quod  multi  qui  A  gnae   est  difficultatis,  et  quasi   propriam 

satis  faciliter  converterentur  ad  eam,  con-  rationem  Deo  mactare  :  quod  et   maximi 

siderata   sinceritate  et  spiritualitate  con-  meriti  est,  prout  Guillelmus  Parisiensis  in 

versationis  quam  docet  ac  praecipit,  aver-  libro  de  Fide  et   legibus   bene   declarat. 

tuntur   ab   ejus    susceptione   ob   nimiam  Talem  utique  legem  decuit  a  summo  illo 

difficultatem  et  incomprehensibilitatem  ar-  legislatore,  unigenito  Filio  Dei  Patris,  con- 

ii  Cor.x,o.  ticulorum  ipsius.  Cui  se  subdere,  et  in  ca-  ferri,  qui  cum  Patre  aeterno  ac  superdul- 

ptivitatem  redigere  proprium  intellectum  cissimo  Paracleto  adorando  Spiritu  Sancto, 

in  obsequium  credendorum,  et  obedien-  unus  est  Deus  super  omnia  sublimis  et 

tiam  fidei  ac  sacramentorum  ipsius,  ma-  benedictus.  Amen. 

est  ejus,  et  non  est  multis  manifesta,  576  C. 
XXIV,  23.  Flores  mei  fructus  honoris  et  hone- 

statis,  554  B. 
XXXI,  10.  Qui  potuit  transgredi,  et  non   est 

transgressus,  219  C. 
XLIV,  20.  Non  est  inventus  similis  illi,  227B', 

467B\  588B,  591 D'. 


PROVERBIORUM. 


ISALE. 


VIII,  31.  Deliciae  meae  esse  cum  filiis  homi- 
num,  70  C. 

XII,  21.  Non  contristabit  justum  quidquid  ei 
acciderit,  282  D'. 

XIII,  12.  Spes  quae  differtur,  affligit  animam, 
451  B\ 

ECCLESIAST,£. 

I,  7.  Ad  locum  unde  exeunt  flumina,  rever- 

tuntur,  ut  iterum  fluant,  26. 
XI,  3.   Si  ceciderit  lignum...,  in  quocumque 

loco  ceciderit,  ibi  erit,  331 B. 

CANTICI  CANTICORUM. 

I,  1.  Osculetur  me  osculo  oris  sui,  42A. 

II,  4.  Introduxit  me  in  cellam  vinariam,  ordi- 
navit  in  me  caritatem,  484D. 

SAPIENTLE. 

VI,  8.  jEqualiter  cura  est  illi  de  omnibus,517B. 

VII,  11.  Venerunt...  mihi  omnia  bona  pariter 
cum  illa,  et  innumerabilis  honestas  per  ma- 
nus  illius,  549B. 

—  28.  Neminem...  diligit  Deus  nisi  eum  qui 
cum  sapientia  inhabitat,  555B. 

VIII,  7.  Sobrietatem...  et  prudentiam  docet,  et 
justitiam  et  virtutem,  quibus  utilius  nihil 
est  in  vita  hominibus,  519B'. 

XI,  21.  Omnia  in  mensura  et  numero  et  pon- 
dere  disposuisti,  2311)',  470 C,  520B. 

—  25.  Diligis...  omnia  quae  sunt,  et  nihil  odisti 
eorum  quae  fecisti,  477A*.  514D',  516A'. 

XIII,  5.  A  magnitudine...  speciei  et  creaturae 
cognoscibilitcr  poterit  creator  horum  videri, 
250  A. 


VII,  9,  juxta  LXX.  Nisi  credideritis,  non  intel- 
ligetis,  422  C. 

IX,  6.  Parvulus...  natus  est  nobis,  322A. 

XI,  2.  Requiescet  super  eum  Spiritus  Domini, 
spiritus  sapientiae  et  intellectus,  etc,  232 B\ 
542  C,  543  D'. 

—  3.  Replebit  eum  spiritus  timoris  Domini, 
540  B. 

XXXI,  6.  Convertimini  sicut  in  profundum  re- 

cesseratis,  filii  Israel,  505B'. 
XLVI,  10.  Consilium  meum  stabit,  et  omnis 

voluntas  mea  fiet,  514  D. 
LIII,  4,  5.  Vere  languores  nostros  ipse  tulit,... 

et  livore  ejus  sanati  sumus,  275 A\  343 C. 

—  7.  Oblatus  est  quia  ipse  voluit,  43  C\  295  A\ 
300  B. 

LXIII,  1.  Quis  est  iste  qui  venit  de  Edom? 

258  D\ 
LXVI,  9.  Numquid  ego  qui  alios  parere  facio, 

ipse  non  pariam,  dicit  Dominus  ?  Si  ego  qui 

generationem   ceteris  tribuo,  sterilis  ero? 

427  B'. 

JEREMIjE. 

IV,  2.  Jurabis,  Vivit  Dominus,  in  veritate  et  in 
judicio  et  in  justitia,  631 A'. 

X,  23.  Non  est  hominis  via  ejus,  nec  viri  est 
ut  ambulet  et  dirigat  gressus  suos,  565A. 

XXXI,  22.  Creavit  Dominus  novum  super  ter- 
ram,  Femina  circumdabit  virum,  44 C,  84C, 
332  D. 

DANIELIS. 

IX,  24,  26.  Septuaginta  hcbdomades  abbrevia- 
tae  sunt  super  populum  tuum,...  ut...  delea- 
tur  iniquitas,  et  adducatur  justitia  sempiter- 

na,  et  impleatur  visio  et  prophetia,  et  unga- 
tur  Sanctus  Sanctorum...  Et...  occidetur  Chri- 
stus,  25,  63  B. 

AMOS. 

V,  2.  Virgo  Israel  projecta  est  in  terram,  504 B'. 

JON\E. 

I,  12.  Tollite  me  et  mittite  in  mare,...  quoniam 
propter  me  tempestas  hsec  grandis  venit  su- 
per  vos,  43A',  45A'. 

MATTHM. 

I,  20.  Quod...  in  ea  natum  est,  de  Spiritu  San- 

cto  est,  HOC,  181 D'. 
III,  15.  Sic...  decet  nos  implere  omnem  justi- 

tiam,  H6D. 
V,  4.  Beati  mites,  553 C,  557B. 

—  5.  Beati  qui  lugent,  552  D'. 

—  6.  Beati  qui  esuriunt  et  sitiunt  justitiam, 
553B,  556D'. 

—  7.  Beati  misericordes,  553 D,  556 B\ 

—  8.  Beati  mundo  corde,  quoniam  ipsi  Deum 
videbunt,  552 A\  554  A\  556 A\  576  D\ 

—  9.  Beati  pacifici,  quoniam  filii  Dei  vocabun- 
tur,  552  C\  556 D. 

—  10.  Beati  qui  persecutionem  patiuntur  pro- 
pter  justitiam,  331  C\  548A,  553B. 

—  34-36.  Dico  vobis  non  jurare  omnino,  neque 
per  coelum,...  neque  per  terram,...  neque 
per  caput  tuum,  625 A\  627  D',  628  C. 

—  43.  Audistis  quia  dictum  est  :  Diliges  pro- 
ximum  tuum,  et  odio  habebis  inimicum 
tuum,  495  B,  496  C. 

—  44.  Diligite  inimicos  vestros,  495  C,  B'. 

—  46.  Si...  diligitis  eos  qui  vos  diligunt,  quam 
mercedem  habebitis  ?  497  D,  498  B. 

—  48.  Estote...  perfecti,  sicut  et  Pater  vester 
coelestis  perfectus  est,  499  D. 

VI,  9.  Sanctificetur  nomen  tuum,  556C. 

—  10.  Adveniat  regnum  tuum,  fiat  voluntas 
tua,  556 D,  B'. 

—  ll.Panem  nostrum...da  nobis  hodie, 556 C. 

—  12.  Dimitte  nobis  debita  nostra,  556 D'. 

—  13.  Ne  nos  inducas  in  tentationem,  sed  li- 
bera  nos  a  malo,  557  A,  C. 

—  21.  Ubi...  est  thesaurus  tuus,  ibi  est  et  cor 
tuum,  580  B. 

X,  1.  Convocatis  duodecim  discipulis  suis,  de- 
dit  illis  potestatem  spirituum  immundorum, 


ut  ejicerent  eos,  et  curarent  omnem  languo- 

rem,  299  C. 
X,  28.  Nolite  timere  eos  qui  occidunt  corpus. 

558  A. 
XIII,  25.  Superseminavit  zizania  in  medio  tri- 

tici,  237 D\ 

—  43.  Justi  fulgebunt  sicut  sol  in  regno  Patris 
eorum,  302 B',  C\  305  A. 

—  55.  Nonne  hic  est  fabri  filius  ?  112A'. 

XV,  24.  Non  sum  missus  nisi  ad  oves  quae  pe- 

rierunt  domus  Israel,  275 C. 
XVII,  2.  Besplenduit  facies  ejus  sicut  sol,  302  A\ 

303  C. 

—  3.  Apparuerunt  illis  Moyses  et  Elias,  303  D. 
XX,  16.  Multi...  sunt  vocati,  pauci  vero  electi, 

331 B. 
XXVI,  37.  Ccepit  contristari,  282A'. 

—  39.  Si  possibile  est,  transeat  a  me  calix  is- 
te;  verumtamen  non  sicut  ego  volo,  sed  sicut 
tu,  292A,  315C,  316A. 

—  41.  Spiritus  quidem  promptus  est,  caro 
autem  infirma,  310  B'. 

XXVIII,  18.  Data  est  mihi  omnis  potestas  in 
coelo  et  in  terra,  265 B',  298  A,  299  A\  300 D. 

MABCI. 

I,  7.  Cujus  non  sum  dignus...  solvere  corri- 

giam  calceamentorum  ejus,  39B. 
III,  5.  Circumspiciens  eos  cum  ira,  contristatus 

super  caecitate  cordis  eorum,  283A'. 
IX,  22.  Omnia  possibilia  sunt  credenti,  265A', 

459  B. 
XII,  30.  Diliges  Dominum...  ex  toto  corde..., 

ex  tota  virtute,  470  A. 

LUCE. 

I,  35.  Virtus  Altissimi  obumbrabit  tibi,  99B. 

—  37.  Non  erit  impossibile  apud  Deum  omne 
verbum,  38 D\  437 A'. 

II,  35.  Tuam  ipsius  animam  pertransibit  gla- 
dius,  95B'. 

—  52.  Jesus  proficiebat  sapientia...  et  gratia, 
228  A',  258  A\ 

IX,  25.  Quid...  proficit  homo  si  lucretur  uni- 
versum  mundum,  se  autem  ipsum  perdat  ? 
486  D. 

—  27.  Non  gustabunl  mortem  donec  videant 
regnum  Dei,  302D'. 

X,  19.  Ecce  dedi  vobis  potestatem  calcandi  su- 
pra  serpentes  et  scorpioncs  ct  super  omncm 
virtutem  inimici,  299 C. 

X,  42.  Maria  optimam  partem  elegit,  578A'. 
XVI,  22.  Factum  est...  ut...  mendicus...  porta- 

retur...  in  sinum  Abrahae,  389 D. 
XIX,  10.  Yenit...  Filius  hominis  quaerere  et 

salvum  facere  quod  perierat,  43  B',  44  C 
XXIII,   43.   Hodie   mecum   eris   in   paradiso, 

377  C,  387  B,  B',  394  B'. 

JOANNIS. 

I,  3.  Omnia  per  ipsum  facta  sunt,  37 A',  46A. 

—  4.  Yita  erat  lux  hominum,  424 G. 

—  14.  Yidimus  gloriam  ejus,  gloriam  quasi 
Unigeniti  a  Patre,  plenum  gratiae  et  verita- 
tis,  62  D',  82  A,  227  C. 

—  16.  De  plenitudine  ejus  nos  omnes  accepi- 
mus,  229B,  235B,  276D'. 

—  18.  Deum  nemo  vidit  unquam,  254 C. 
Unigenitus  Filius,  qui  est  in  sinu  Patris, 

392  C. 

II,  19,  20.  Solvite  templum  hoc...  Quadraginta 
et  sex  annis  aedificatum  est  templum  hoc, 
105B*. 

III,  13.  Nemo  ascendit  in  coelum,  nisi  qui  de- 
scendit  de  ccelo,  394B'. 

—  16.  Sic...  Deus  dilexit  mundum,  ut  Filium 
suum  unigenitum  daret,  441)',  46  D,  110 B', 
345  C. 

—  34.  Non...  ad  mensuram  dat  Deus  Spiritum, 
203 A',  231 D',  232D. 

—  35.  Pater  diligit  Filium  et  omnia  dedit  in 
manu  ejus,  265  B',  298  A. 

VIII,  55.  Si  dixero  quia  non  scio  eum,  ero  si- 
milis  vobis  mendax,  219 D. 

—  58.  Antequam  Abraham  fieret,  ego  sum, 
216A. 

X,  9.  Ingredietur  et  egredietur,  45B'. 

—  17.  Ego  pono  animam  mcam,  361  C. 

—  18.  Nemo  tollit  eam  a  me,  sed  ego  pono 
eam,  295  A\ 

XI,  33.  Infremuit  spiritu  et  turbavit  se  ipsum, 
284  D. 

—  41.  Pater,  gratias  ago  tibi,  quoniam  audisli 
me,  299B. 

XII,  25.  Qui  odit  animam  suam  in  hoc  mun- 
do,  in  vitam  aeternam  custodit  eam,  547D'. 

—  32.  Si  exaltatus  fuero  a  lerra,  omnia  traham 
ad  me  ipsum,  380A'. 

XIV,  28.  Pater  major  me  est,  395B. 

XV,  5.  Ego  sum  vitis,  vos  palmitcs,  238  A\ 

—  13.  Majorem  hac  dileclionem  nemo  habct, 
ut  animam  suam  ponat  quis  pro  amicis 
suis,  275  C,  495  V. 


XVII,  2.  Sicut  dedisti  ei  potestatem  omnis  car- 
nis,  298A. 

—  3.  Haec  est...  vita  aeterna,  ut  cognoscant  te 
solum  Deum  verum,  402 C. 

—  10.  Mea  omnia  tua  sunt,  et  tua  mea  sunt, 
376D'. 

—  22.  Ut  sint  unum  sicut  et  nos  unum  su- 
mus,  206  A\  501 C. 

XIX,  11.  Non  haberes  potestatem  adversum  me 
ullam,  nisi  tibi  datum  esset  desuper,  355  C. 

XX,  29.  Quia  vidisti  me,  Thoma,  credidisti, 
384  A. 

ACTUUM. 

II,  29.  Sepulcrum  ejus  est  apud  nos,  384B'. 
IV,  12.  Nec...  aliud  nomen  est  sub  coelo  da- 

tum  hominibus,  in  quo  oporteat  nos  salvos 

fieri,  433 D. 

AD  BOMANOS. 

I,  4.  Qui  praedestinatus  est  Filius  Dei  in  virtu- 
te,  174  A,  C,  176 D,  D'. 

—  9.  Testis...  mihi  est  Deus,  627 B,  629 C. 

—  17.  Justus...  ex  fide  vivit,  407 D',  500 B', 
502  A. 

—  19.  Deus...  illis  manifestavit,  264 C. 

—  20.  Invisibilia...  ipsius...  per  ea  quae  facta 
sunt  intellecta  conspiciuntur,  35 D',  250 A. 

II,  14.  Gentes...  naturaliter  ea  quae  legis  sunt 
faciunt,  594A'. 

IV,  25.  Resurrexit  propter  justificationem  no- 
stram,  380  C\ 

V,  3,  4.  Tribulatio  patientiam  operatur,  pa- 
tientia  autem  probationem,  probatio  vero 
spem,  447A,  D'. 

—  12.  Sicut  per  unum  hominem  peccatum  in 
hunc  mundum  intravit,  et  per  peccatum 
mors,  et  ita  in  omnes  homines  mors  per- 
transiit,  in  quo  omnes  peccaverunt,  34B, 
69  A,  90  A',  95  A. 

—  20.  Ubi...  abundavit  delictum,  supcrabun- 
davit  gratia,  505  A. 

VII,  19.  Non...  quod  volo  bonum,  hoc  facio; 
scd  quod  nolo  malum,  hoc  ago,  96A. 

VIII,  15.  Non...  accepistis  spiritum  servitutis 
iterum  in  timore,  sed  accepistis  Spiritum 
adoptionis  filiorum,  204  D',  559B,  574 D*. 

—  24.  Spes...  quae  videtur,  non  est  spes,  510  C. 

—  28.  Scimus...  quoniam  diligentibus  Deum 
omnia  cooperantur  in  bonum,  505D. 

—  29.  Quos...  praedestinavit  conformes  fieri 

imaginis  Filii  sui,  ut  sit  ipse  primogenitus 
in  multis  fratribus,  176B',  205B,  A\  D'. 
VIII,  30.  Quos...  praedestinavit,  hos  et  vocavit, 
174A'. 

—  35.  Quis...  nos  separabit  a  caritate  Christi  ? 
561 B. 

X,  17.  Fides  ex  auditu,  410  C\  416 D. 

XIV,  23.  Omne...  quod  non  est  ex  fide,  pecca- 
tum  est,  592  A'. 

I  AD  CORINTHIOS. 

II,  8.  Si...  cognovissent,  nunquam  Dominum 
gloriae  crucifixissent,  275 D. 

—  15.  Spiritualis...  judicat  omnia,  569A'. 

IV,  7.  Quid...  habes  quod  non  accepisti?  325B', 
356  B\ 

VI,  17.  Qui...  adhaeret  Domino,  unus  spiritus 
est,  312 A,  472B',  501  C,  550 D. 

XI,  3.  Viri  caput  Christus  est,  caput  autem  mu- 
lieris  vir,  caput  vero  Christi  Deus,  234  A\  D'. 

XII,  8,  9.  Alii...  per  Spiritum  datur  sermo  sa- 
pientiae,  alii  autem  sermo  scientiae...,  alteri 
fides,  232  A\  424  C,  567  A',  571 A,  572  C\  576  A, 
588  D. 

—  27.  Vos...estis...membrade  membro,  234B'. 

XIII,  5.  (Caritas)  non  quaerit  quae  sua  sunt, 
486  D. 

—  7.  (Caritas)  omnia  credit,  omnia  sperat, 
omnia  sustinet,  460 B. 

—  8.  Scientia  destruetur,  509  A,  D'. 

—  12.  Videmus  nunc  per  speculum  in  aenigma- 
te,  417 A,  418  C,  507D',  510 A,  570 C. 

—  13.  Nunc  autem  manent  fides,  spes,  caritas, 
tria  haec;  major  autem  horum  est  caritas, 
453  D,  464  C,  501 D,  591  D\  592  C. 

XV,  20.  Christus  resurrexit  a  mortuis,  primi- 
tiae  dormientium,  384  A'. 

II  AD  CORINTHIOS. 

III,  6.  Littera...  occidit,  640B. 

V,  19.  Deus  erat  in  Christo  mundum  recon- 
cilians  sibi,  345  C. 

X,  5.  In  captivitatem  redigentes  omnem  intel- 
lectum  in  obsequium  Christi,  403  A\  404  B'. 

XII,  14.  Nec...  debent  filii  parentibus  thesau- 
rizare,  sed  parentes  filiis,  489 D'. 

AD  GALATAS. 

III,  27.  Quicumque...  in  Christo  baptizati  estis, 
Christum  induistis,  326 B. 


IV,  4,  5.  Ubi  venit  plenitudo  temporis,  misit 
Deus  Filium  suum,  factum  ex  muliere,  fa- 
ctum  sub  lege,  ut  eos  qui  sub  lege  erant 
redimeret,  27,  62 D,  A\  63  A,  B\  234 B'. 

V,  6.  Fides  quae  per  caritatem  operatur,  404  A, 
405D'. 

—  22,  23.  Fructus...  spiritus  est  caritas,  gau- 
dium,...  castitas,  548  C,  554 A'. 

VI,  10.  Operemur  bonum  ad  omnes,  maxime 
autem  ad  domesticos  fidei,  488  D'. 

AD  EPHESIOS. 

I,  7.  In  quo  habemus  redemptionem  per  san- 
guinem  ejus,  275 D'. 

—  10.  Instaurare  omnia  in  Christo,  267  C. 

—  13, 14.  Signati  estis  Spiritu  promissionis  san- 
cto,  qui  est  pignus  hereditatis  nostrae,  205  C. 

■ —  20,  21.  Constituens  (Christum)...  supra  om- 
nem  principatum  et  potestatem,  etc,  242  C. 

—  22.  Ipsum  dedit  caput  supra  omnem  Eccle- 
siam,  235  B,  236  D,  237  D. 

II,  3.  Eramus  natura  filii  irae,  120D'. 

—  4,  5.  Deus...  qui  dives  est  in  misericordia, 
propter  nimiam  caritatem  suam  qua  dilexit 
nos,  et  quum  essemus  mortui  peccatis,  con- 
vivificavit  nos  in  Christo,  cujus  gratia  estis 
salvati,  26,  515 B'. 

—  8.  (Fides)  Dei...  donum  est,  538D. 

IV,  9.  Quod  autem  ascendit,  quid  est  nisi  quia 
et  descendit  primum  ?  394  D'. 

V,  2.  Tradidit  semetipsum  pro  nobis  oblatio- 
nem  et  hostiam  Deo  in  odorem  suavitatis, 
353  D'. 

—  23.  Vir  caput  est  mulieris,  223  B. 

—  25,  27.  Christus  dilexit  Ecclesiam  et  se 
ipsum  tradidit  pro  ea,...  ut  exhiberet  ipse 
sibi  gloriosam  Ecclesiam.non  habentem  ma- 
culam  aut  rugam,  241 D'. 

—  29.  Nemo...  carnem  suam  odio  habuit,  sed 
nutrit  et  fovet  eam,  547  C. 

VI,  16.  In  omnibus  sumentes  scutum  fidei,  in 
quo  possitis  omnia  tela  nequissimi  ignea 
exstinguere,  539D'. 

AD  PHILIPPENSES. 

I,  23.  Desiderium  habens  dissolvi  et  esse  cum 
Christo,  292  A,  544 B*,  547  B',  D'. 

II,  7.  Habitu  inventus  ut  homo,  135B\  138A', 
143 D,  201  C. 

—  8.  Humiliavit  semetipsum,  factus  obediens 
usque  ad  mortem,  354A. 


654 


INDEX    S.    SCRIPTUR.E 


II,  9.  Donavit  illi  nomen  quod  est  super  omne 
nomen,  201  A\  232B',  322B,  327  G. 

—  15.  Sitis  sine  querela  et...  sine  reprehensio- 
ne  in  medio  nationis  pravae  et  perversae, 
549  A,  550  C. 

III,  12.  Si  quo  modo  comprehendam,  in  quo 
et  comprehensus  sum,  254A. 

IV,  13.  Omnia  possum  in  eo  qui  me  confortat, 
265  A\ 

AD  COLOSSENSES. 

II,  9.  In  ipso  inhabitat  omnis  plenitudo  divi- 
nitatis  corporaliter,  121 A,  239 B,  240 D. 

—  14.  Delens  quod  adversus  nos  erat  chiro- 
graphum  decreti,  344  C. 

III,  14.  (Caritas)  est  vinculum  perfectionis, 
486  A. 

I  AD  THESSALONICENSES. 


II,  16.  Pervenit., 
finem,  290  C. 


ira  Dei  super  illos  usque  in 


I  AD  TIMOTHEUM. 

I,  5.  Finis...  praecepti  est  caritas  de  corde  puro 
et  conscientia  bona  et  fide  non  ficta,  461 C, 
D,  463  C\  603  B'. 

—  15.  Jesus  venit  in  hunc  mundum  peccato- 
res  salvos  facere,  43  B\ 

II,  5.  Mediator  Dei  et  hominum  homo  Christus 
Jesus,  227  A,  229  C. 

V,  8.  Si  quis...  suorum,et  maxime  domestico- 
rum,  curam  non  habet,  fidem  negavit  et  est 
infideli  deterior,  488  D\ 

VI,  16.  Qui...  lucem  inhabitat  inaccessibilem, 
quem  nullus  hominum  vidit,  sed  nec  videre 
potest,  254  C,  D\  255 A. 

AD  TITUM. 

II,  12.  Sobrie  et  juste  et  pie  vivamus  in  hoc 
saeculo,  568  A\ 

III,  4,  5.  Benignitas  et  humanitas  apparuit  Sal- 
vatoris  nostri  Dei,  non  ex  operibus  justitiae 
quae  fecimus  nos,  H7D'. 


cors  fieret  et  fidelis  pontifex  ad  Deum,  ut 
repropitiaret   delicta   populi,    186B',  277A, 
278  C,  D,  364 D,  380 A\ 
V,  7.  Exauditus  est  pro  sua  reverentia,  310D', 
315B'. 

—  8.  Didicit  ex  iis  quae  passus  est,  obedien- 
tiam,  258 A'. 

VII,  24.  Hic...  eo  quod  maneat  in  aeternum, 
sempiternum  habet  sacerdotium,  377 D\ 

—  26.  Excelsior  ccelis  factus,  394  A. 

IX,  15.  Ideo  novi  Testamenti  mediator  est, 
349B'. 

X,  1.  Umbram...  habens  lex  futurorum  bono- 
rum,  640  B\ 

XI,  1.  Est...  fides...  argumentum  non  appa- 
rentium,  33  C,  510 C. 

—  6.  Sine  fide...  impossibile  est  placere  Deo, 
236 A',  402 B*,  459B. 

Credere...  oportet  accedentem  ad  Deum 

quia  est,  et  inquirentibus  se  remunerator 
sit,  434A,  440A,  D. 

—  40.  Ut  non  sine  nobis  consummarentur, 
384B'. 

XII,  3.  Becogitate...  eum  qui  talem  sustinuit  a 
peccatoribus  adversum  semetipsum  contra- 
dictionem,  ut  ne  fatigemini,  animis  vestris 
deficientes,  277 B'. 

JACOBI. 

I,  17.  Omne  datum  optimum  et  omne  donum 
perfectum  desursum  est,  538  D,  544  B. 

II,  19.  Daemones  credunt  et  contremiscunt, 
402B',  409 A',  411 B. 

III,  6.  Lingua...  inflammata  a  gehenna,  387  C. 

I  PETRI. 

II,  21.  Christus  passus  est  pro  nobis,  vobis  re- 
linquens  exemplum,  ut  sequamini  vestigia 
ejus,  277 A'. 

III,  19,  20.  His  qui  in  carcere  crant  spiritibus 
veniens  praedicavit,  qui  increduli  fuerant 
aliquundo,  quando  exspcctabant  Dei  patien- 
tiam  in  diebus  Noe,  quum  fabricaretur  arca, 
389  A,  D. 

V,  9.  (Diabolo)  resistite  fortes  in  fide,  539  D'. 


AD  HEBR/EOS. 


II  PETBI. 


II,  16,  17.  Nusquam...  angelos  apprehendit, 
sed  semen  Abrahae  apprehendit;  unde  de- 
buit  per  omnia  fratribus  similari,  ut  miseri- 


I,  2,  4.  Gratia  vobis  ct  pax  adimplcatur  in  co- 
gnitione  Dei,...  ut  per  haec  efficiamini  divi- 
nae  cousortes  naturae,  546  B'. 

II,  4.  Si...  Deus  angelis  peccantibus  non  pe-  videt,  Deum  quem  non  videt  quomodo  po- 

percit,  352  C.  test  diligere  ?  485 D\ 

I  JOANNIS.  JUD^E. 

II,  2.  Ipse  est  propitiatio  pro  peccatis  nostris  ;  5.  Jesus  populum    de   terra  /Egypti   salvans, 

non  pro  nostris  autem  tantum,  sed  etiam  etc,  377  C. 
pro  totius  mundi,  332  A. 

—  27.  Unctio  ejus  docet  vos  de  omnibus,569A\  APOCALYPSIS. 
608  C. 

IV,  3.  Omnis...  qui  solvit  Jesum,  ex  Deo  non  XXI,  16.  Longitudo  et  altitudo  et  latitudo  ejus 

est,  HID*.  aequalia  sunt,  436 B,  592 B. 

—  18.  Perfecta  caritas  foras  mittit  timorem,  XXII,   13.  Ego  sum  alpba  et  omega,  primus 
499  A\  561 A,  563  C.  et  novissimus,   principium  et   finis,  216  A, 

—  20.  Qui...  non  diligit  fratrem  suum  quem  377D\ 

vEGIDIUS  de  Roma,  264  D,  545  B'. 

—  (Frater),  443  A\ 
AGATHA  (S.),  546  B. 
AGATHON  (S.)Papa,  313 D. 
AGNES  (S.),  390B. 

ALBERTUS  (B.)  Magnus,  27,  38D,  52A,  etc.  <. 
ALEXANDER  Papa  III,  135B',  138  A\  634  G. 

—  de  Hales,  26,  31  B\  45  A\  etc. 
ALGAZEL,  335  A. 

AMBROSIUS  (S.),  97  A,  102  D\  173  A,  246 A, 
311A\  316A\  317A\  345B,  483B',  484D', 
486B',  G\  487B,  G,  488B,  492 D,  501 A,  554B\ 
615  G,  632  B',  634  C. 

ANAXAGORAS,  524  G\ 

ANDREAS  (S.),  546 B,  548 A. 

ANSELMUS  (S.),  46D,  A\  54  D',  53 G*,  54D,  A\ 
G\  55 G,  A\  G',  57 A',  61  D\  94B,  A',  95D, 
96D,  99 A,  107  C,  A\  H6A',  179A',  209  C, 
221  D\  228  A,  296  D,  297  B,  328B\  330  A, 
352  C\  D\  353  B,  D',  356  C\  399  B',  465  C, 
511  C,  515  C\  619B. 

ANTISIODORENSIS.  V.ide  Guillelmus. 

APOLLINARIS,  haereticus,  79A,  82B,  313B. 

APULEIUS  Platonicus,  426A'. 

ARISTOTELES,  39  C,  41 A,  42  D,  72  A,  73  G,  78 D, 
81B,  96A\  99C\  100B',  C,  101B,  C,  H5D, 
120 C,  127 A\  138 C\  146 D,  A\  148 A',  156D', 
167D,  etc. 

ARIUS,  78D',  82B,  H4C,  B\  116D\  211D,B', 
212  D,  217  B. 
Ariani,  212B. 

ASTION  (S.),  martyr,  3901). 

ATIIANASIUS  (S.),  148 B,  362  G,  378 D,  B',  389  A, 
437  B. 

l  Vide  infra  Indicem  generalem. 
T.  23. 


AUGTORITATE  GENERALIS  CONGILII  (Opu- 
sculum  de),  Dionysii  Cartusiani,  421 B. 

AUGUSTINUS  (S.),  36 G,  D,  A',  C,  40D,  42D, 
43  B\  C,  D\  45B',  46B',  C,  47D',  52B,  A', 
53  C,  58  B',  64  A,  68  B',  77  B',  78  C,  80  A, 
81 A,  92  A,  94 D\  95 D,  B\  etc. 

AVERROES,  81B,  146D,  213A',  391B',  400C, 
530B,  547A'. 

AVICENNA,39D',42D,100D',115A',152C,291B, 
335A,371B,509A',524C,530D',531A,548B. 


B 


BASILIUS  (S.),  489  C. 

BEDA  (S.)  Ven.,  302 D\  303 B,  311  A\  385  C, 
588 A,  645 A'. 

BERNARDUS  (S.),  39 G,  43 A\  44A,45A\  70D', 
91 G,  B',C,  92B\  93 D,  D\  97D,  146D,  157 C, 
209 G,  254A,  287 A,  299B,  361B,  403D,  405A, 
409D',426B,D,  443A',470A,  G,  483C,485D, 
495  A\  520  C,  522  C,  540  D\  546  B,  576  D, 
578  A\  607  C,  A\ 

BOETIUS  (B.),  127  A\  B\  C,  139 A,  C,  199  C,  D\ 
212  C,  373  A',  374  A,  418  A\  442  D,  525  B. 

BONAVENTURA  (S.),  26,  37 A,  44 A\  etc. 


CASSIANUS,  111  D\  112  C,  149 D,  172 B,  173  B. 
CAUSIS  (Liber  de),  David  Judaai,  62 A,  2111), 

233 C,  234A,  247  A\  252  A,  257  C,  517B. 
CHRYSOSTOMUS(S.Joannes),39C,254C,292D\ 
CICERO.  Vide  Tullius. 
COMMENTATOR.  Vide  Averroes. 
CONSTANTINOPOLITANUM  concilium,  140  C\ 

141  C\  313  D,  326  D. 


i  ' 

GONSTANTINUS  Magnus,  439  B'. 
CYRILLUS  (S.),  140 D'. 
GYRUS  Alexandrinus,  313  G. 

D 

DAMASCENUS  (S.  Joannes),  34A',  36A,  39D, 
48D*,49A',50A',  75A,  78B,  79B,  95D',99B, 
102  A,  107  B,  112  D',  113  D,  116  B,  G,  117  A, 
D,  128  B',  136  C,  138  C,  139  A,  144  B,  145  D, 
159C,  160  A,  D',  172G,  173A,  174B',  182A, 
187  C,  190  D,  193  A,  195  B',  210  D,  217  A', 
248A',  276B*,  277A,  278A,  C,  B',  C,  279B', 
D',  283 D,  284 A,  289 D,  296  C,  297 A,  298  C, 
A',  D',  299  B',  C,  304  B,  310  A,  B,  311  D, 
313  A\  B',  314  A,  321  C,  362  G,  372  D',  376  C, 
378C,  380A',  D',  381A',  389B,  415D',  416D, 
529  C,  569  A. 

DECBETALES,  135B',  138 A',  611  C,  612 A,  632 A. 

DECRETUM  Gratiani,  194B',  378C,  607B,  611C, 
627  D',  643  D'. 

DIONYSIUS  (S.)  Areopagita,  44  C,  51 D,  52  C, 
71B',  C,  81B',  113B\  160D',  172C,  219C, 
229  B',  252  A,  259  B',  261  B',  280  C,  303  C, 
309  C,  C,  D',  321  B,  326  A\  381  C,  390  G, 
402  A',  405  C,  C,  426  A,  437  A,  439  B\  467  D', 
485  B,  486  B,  516  A\  518  A',  552  B',  568  B, 
569 A',  576  C,  578 B,  D,  637  C,  640 A'. 

DONIS  SPIBITUS  SANCTI  (Tractatus  de),  Dio- 
njsii  Cartusiani,  588 D'. 

DUBANDUS  de  S.  Portiano,  39A',  50D\  72B, 
A',  82  A',  etc. 


E 


EPHESINA  synodus,  141  A,B. 
EPICTETUS  (S.),  martyr,  390 B. 
EUNOMIUS,  hsereticus,  78 D',  82 B. 
EUSEBIUS  Emisenus,  390B'. 
EUTYCHES,  haereticus,  79  C,  136B',141D,312A, 
313B. 


409  B\  447  A,  D',  464  A,  495  A\  B\  504  B\ 
505 C,  538 A\  539 A,  540B',  547B',  D\  552D', 
554 A\  559B,  592B,  629 C. 
GREGORIUS  (S.)  Magnus,  169  A,  254D,  258 A\ 
284 D,  297  C,  298 D,  322  C,  383  A,  B,  C,  385  C, 
389  A',  415  D',  418  D,  432  D,  460  B,  472  C, 
474  A',  485  B\  501  A,  538  D,  B',  540  D,  C, 
541  B,  D',  543  B',  544  B,  550  G,  559  C,  C, 
567B',  574 B,  576  C,  578 B,  C,  A',  579 D\  586 D, 
588  B\  617  D,  632  C,  645  A'. 

—  (S.)  Nyssenus,  368  B\ 

GUILLELMUS  Antisiodorensis,46A,77A\  103  D, 
128B\  135  C,  etc. 

—  Parisiensis  episcopus,  40 A\  49 A,  275D',  etc. 


H 


HENRICUS  de  Gandavo,  42  C,  59  B,  73  D\  etc. 

—  de  Hassia,  610B. 

—  de  Ojta,  610B. 
HERMES  Trismegistus,  32 B. 
HIERONYMUS  (S.),  113 A\  212 A,  282 D,  303  C, 

304A',  B',  384C,  385C,  387D,  390C,  428D', 
470  B\  525  D\  571  C,  584  A',  596D',  601 A, 
617  C,  631 B',  645 A'. 

HIEROTHEUS,  280  C,  568B,  569 A\ 

HILARIUS  (S.),  32  C,  40B,  47 D\  203B',  275  A, 
284  C,  292  A,  B,  C,  D',  293  A,  298  A\  316  D, 
379  D'. 

HUGO  de  S.  Victore,  46  B\  104  B,  D,  105  B, 
228  B,  236  B',  237  D\  238  A,  254  A',  255  D, 
259  D',  303  A\  304  D,  314  A',  354  B,  368  D, 
369B,  D,  B\  C,  370 A\  D\  371 D',  372  B,  C, 
D,  A\  403B,  C,  404B,  C,  432B*,  433B,  A\ 
B\  435B',  D',  436A,  C,  443B',  467D\  469B, 
483  C,  491  C,  511  G. 


1 


INNOCENTIUS  Papa  III,  375A'. 
ISIDORUS  (S.),  Hispalensis  episcopus,  251 C, 
252  B\  253  B,  D\  346  A,  378  C,  436  C,  608  D. 
ITINERARIUM  S.  Clementis,  416B. 


KKANCISCUS  (S.),  390 B,  478 D\ 

G 

CUANUS,  haereticus,  378 C. 
Gaianitae,  378  C. 

GLOSSA,  103  C,  104 C,  119 A\  B\  143 D',  476 B, 
191D,  192D,  201  A\  C,  231 D',  234B',  2371), 
255  A,    343  D,  379  A\  387  G,   392  A,  394  D', 


JOSEPHUS,  605  D,  A'. 
JUDM,  55 A,  61 D,  496 D. 
JULIANUS,  liaereticus,  378  C 


LAURENTIUS  (S.),  546B,  547 B\ 

LEO  (S.)  Papa  I,  36B',  C\  43D',  92A,   112  C, 

209B,  275A,  384A,  B,  510B. 
LEPORINUS,  haereticus,  111 D. 


M 


MACARIUS,  Antiochenus  patriarcha,  313  C. 

MACROBIUS,  538 B'. 

MANICH.EUS  (id  est  Manes),  82C,  136B',  212D. 

Manichaei,  78B',  310D,  330B'. 
MARCIANI,  78 B'. 
MARTINUS  (S.),  299B,  390B. 
MAXIMUS  (S.)Commenlator,  246  D. 
MIRABILIBUS  SACR^  SCRIPTUR^  (Liber  de), 

inter  opera  S.  Augustini,  304  A'. 
MOYSES  (Rabbi),  221A,  417D,  428A,  643D'. 


N 


NAZAR^ORUM  evangelium,  H3D,  420B',  C. 
NESTORIUS,   114  C,    116  D',   117  B,   D,    128  A, 

136 A',  139B,  141 D,  C,  D',  313B. 
NICENUM  concilium,  199A,  C. 
NICODEMI  evangelium,  387  C,  420B'. 


0 


ORIGENES,  136C,  174A',  176D,  239A',  304D', 

539A',  605D,  B'. 
OTHO  imperator,  626  C. 


POTESTATE  SUMMI  PONTIFICIS  (Opusculum 

de),  Dionysii  Cartusiani,  421  C. 
PR^POSITIVUS,  112  A',  C,  382 A'. 
PRISCIANUS,  37  C. 
PYTHAGORAS,  41 A. 


R 


RABANUS  (Maurus),  173  C. 
REMIGIUS  Antisiodorensis,  280  A'. 
RICHARDUS  de  Mediavilla,  42  A',  47  C,  50  B\ 

53  D',  58  C,  etc. 
—  de  S.  Victore,  98  A,  432  B',  433  A,  436  A', 

467  D',  483  C. 
RUYSBROECK,  426 A',  588  C. 


SABELLIUS,  H6B. 

SARRACENI,  61 D,  275D',  285 A. 

SCOTUS  (Joannes),  42  C\  60 A',  76  C,  etc. 

SENECA,  584 A\  587  C. 

SEBGIUS  Constantinopolitanus,  313  C. 

SEVERUS,  hcereticus,  326  D. 

SIBYLLA,  439B'. 

SIMON  Tornacensis,  539  A. 

SPIBITU  ET  ANIMA  (Liber  de),    inter  opera 

S.  Augustini,  204 C. 
STEPHANUS,  Parisiensis  episcopus,  54B,97C. 
STOICI,  282 A\  B',  584B,  A',  B',  585A,  A\  590D'. 


PACE  ET  GAUDIO  (Tractatus  de),  Dionysii  Car- 

tusiani,  287 A\  289 A,  290  D'. 
PAPIAS,  564A. 

PABISIENSES  MAGISTBI,  97  D,  290  D'. 
PASSIONALE  Sanctorum,  387  D'. 
PELAGIUS,  589B',  595A. 
PEBIPATETICI,  402  C,  442  C. 
PETBUS  de  Tarantasia(B.Innocentius  V),  40  A, 

44  C,  48 A\  70 D,  82  C,  etc. 
—  de   Corbolio,   archiepiscopus    Senonensis, 

135B'. 
PHILIPPUS  (Grevius),  cancellarius  Parisiensis, 

287 A,  419  C. 
PHILOSOPHUS.  Vide  Aristoteles. 

Philosophus  innominatus,  291 C. 
PLATO,  368 B',  426  A\  524  C\  538  B\  546  D,  A\ 

578  A'. 

Platonici,  73  C,  78  C. 
PORPHYRIUS,  149  C\  212  C,  363  C,  371  C. 


THECLA  (S.),  390B. 
THEMISTIUS,  402  C. 
THEODOBUS  Mopsuestenus,  141  C. 
THOMAS  (S.)  Aquinas,  26,  32  A',  43  C,  etc. 
—  de  Argentina,  268 C,  539B',  591 B'. 
TULLIUS  (Cicero),  190 D,  282  A\  406  C,  521  A\ 
524 A,  529 D,  571 D,  604  B. 


u 


UDALRICUS  Argentoratensis,  38 D\  44  C,  48  B\ 
51 C,  52  A',  etc. 


V 


VALENTINUS,  haereticus,  82  C. 
VINCENTIUS  (S.),  546B. 
VITIIS  ET  VIHTUTIBUS  (Opusculum  de),  Dio- 
nysii  Cartusiani,  5I9A',  605 D\  610 D. 

SIVE 

ECLOGA    LOGORUM    NOTABILIORUM 
DIONYSII   GARTUSIANI 


LIBER  TERTIUS  SENTENTIARUM.  DISTINCTIO  SEXTA. 

prooemium 25      Quaestio  IV 144B'. 

Quaestio  V 151 D',  155B. 

distinctio  prima.  Quaestio  VIII 160 B'. 

Quaestio  1 42  D. 

Qufcstio  II 44  B,  45  C.  DISTINCTIO   SEPTIMA. 

Quaestio  IV 51B. 

Quaestio  V 53  C\  54B.      Qusestio  1 171D'. 

Quaestio  VI 56B\  60 D\      Qusestio  III 177  C. 

Quaestio  VII 62A. 

QUaesti0  IX 65B-  DISTINCTIO   OCTAVA. 

DISTINCTIO   SECUNDA.  Qu33Stio   1 180  C,   D,    181  A\ 

Quaestio  II 186  C\  187  B',  188  A'. 

Quaestio  1 69 D\  70 B\ 

Quaestio  II 72D,  C. 

Qu^stioIV 74B'ets.,76D\  DISTINCTIO  NONA. 

Quaestio  V 82  C\  83  C,  D  et  s. 

Quaestio  VII 87  A\  Quaestio  unica  .     .     .  192D,  194A,  195C  et  s. 

DISTINCTIO   TERTIA.  DISTINCTIO  DECIMA. 

Quasstio  1 97 C,  98Cets.      Quaestio  1 199 C. 

Quaestio  II 101D. 

Quaestio  V 107 B\  DISTINCTIO  UNDECIMA. 

DISTINCTIO  QUARTA.  Quaestio  unica 2I2B'. 

Quaestio  III 119  C\  distinctio  duodecima. 

DISTINCTIO  QUINTA.  Quaestio  1 217D,  D\  218B. 

Quaestio  II 221 B,  l). 

Quaestio  II 128A.      Quaestio  III 223C. 

Quaestio 
Quaeslio 


DISTINCTIO  tertiadecima.  Quaestio  IV 379B,  380B. 

Quaestio  V 386A'. 

II 233D'.      Quaestio  VI 390A. 

III 241  G.      Quaestio  VII 395A. 


DISTINCTIO   QUARTADECIMA. 


DISTINCTIO   VICESIMA   TERTIA. 


Qusestio  1 250C,  251B,D\  252C.      Quaestio  I 402G. 

Quaestio  III   .     .     .  260B',261A,262C\263D'.      Quaestio  II 407D,  D'. 

Quaestio  IV 267 A'.      Quaestio  III 409A. 


DISTINCTIO    QUINTADECIMA. 

Quaestio  1 277D',  279C. 

Quaestio  II 281  C. 

Quaestio  III   .     287D,  288 C,  290B,  C,  292D', 
293  B,  D,  D'. 

DISTINCTIO   SEXTADECIMA. 

Quaestio  I.  297 C,  298 C  et  s.,  300D,  D',  301 C. 
Quaestio  II    .     .    .     .  303D',  304A',  D',  305C. 

Albertus,   309  D ;  Bonaventura,  314  D  ; 

Petrus,  314  A  ;  Thomas,  311 D'  ;   Udalri- 

cus,  311  D. 

Quaestio  II.  An  Christum  decuit  orare  .     .  315 
Bonaventura,  315 D,  316D' ;  Petrus,  31 5 C; 
Thomas,  316  B,  B'. 

DlSTINCTIO   OCTAVADECIMA 317 

Summa 320 

Quaestio  I.  An  Christus  potuit  in  hac  vita 

mereri 320 

Alexander,  322  D,  323  C ;  Antisiodoren- 

sis,  321 C,  D' ;  Bonaventura,  324  A  ;  Du- 

randus,   327  A  ;    Petrus,    326  A' ;    Scotus, 

327  C  ;  Thomas,  324  C,  3J1  B'. 

Quaestio  II.  An  Christus  a  primo  suae  con- 
ceptionis  instanti  in  Yirgine  meruit.     .  332 

Albertus,  333  D';  Alexander,  332  A';  Bo- 
naventura,  332  C ;  Durandus,  334  C ;  Sco- 
tus,  334  C;  Thomas,  332  D';  Udalricus, 
334  A. 

DlSTINCTIO   NONADECIMA 335 

Summa 339 

Quaestio  I.  Utrum  merito  passionis  Filii 

Dei  simus  ab  his  malis  erepti  .  .  .  339 
Alexander,  343  A  ;  Bonaventura,  344  A ; 

Henricus,  344  C  ;  Thomas,  339  B'. 

Quaestio  II.  An  soli  Cbristo  proprie  com- 
petat  esse  hominum  redemptorem,  re- 
conciliatorem  ac  mediatorem.     .     .     .  345 

Alexander,  345  D;  Bonaventura,  346  A'; 
Petrus,  348  D' ;  Richardus,  348  D' ;  Tho- 
mas,  347  D,  348  B';  Udalricus,  349  A. 


DlSTINCTIO  VICESIMA 349 

Summa 352 

Quaestio  I.  An  humanam  naturam  decuit 
reparari  ac  redimi 352 

Alexander,  352  D;  Bonaventura,  353  C; 
Thomas,  354  D. 

Quaestio  II.  Qualiter  Christus  a  diversis 
sit  diversimode  traditus 355 

Petrus,  356 A;  Richardus,  356 A;  Sco- 
tus,  356  C;  Thomas,  355  A';  Udalricus, 
356  B. 

DlSTlNCTIO   VICESIMA   PRIMA 357 

Summa 360 

Quaestio  I.  Utrum  in  Christi  morte  sepa- 
rata  sit  deitas  seu  increata  Verbi  per- 
sona  a  corpore  Christi 360 

Albertus,  360  C  ;  Bonaventura,  362  D; 
Durandus,  362  D';  Henricus,  363  D';  Pe- 
trus,  362  A;  Richardus,  362  D;  Thomas, 
361 A';  Udalricus,  361 B. 

Quaestio  II.  Utrum  corpus  Christi  post 
mortem  debuit  dissolvi,  aut  dissolutum 

fuisset 364 

Richardus,  364  A';  Thomas,  364  B. 

DlSTINCTIO   VICESIMA    SECUNDA     .      .      .      .365 

Summa 368 

Quaestio  I.  An  Christus  fuerit  homo  in 
triduo  mortis 368 

Albertus,  369  C;  Alexander,  372  A  ;  An- 
tisiodorensis,  374  A' ;  Bonaventura,  371  D; 
Petrus,  370  A';  Richardus,  370  D';  Sco- 
tus,  372  A';  Thomas,  368 D;  Udalricus, 
370  D. 

Quaestio  II.  Utrum  Christus  ubicumque  sit, 
homo  est 375 

Albertus,  376  C  ;  Bonaventura,  375  D ; 
Petrus,  376 A;  Thomas,  375  C,  376 D. 

Quaestio  III.  An  Christus  diebus  tribus  fuit 
sepultus 376 

Alexander,377A;  Antisiodorensis,376C; 
Bonaventura,  377  B;  Durandus,  377  A\ 

Quaestio  IV.  An  corpus  Christi  vivum  ac 
mortuum,  fuit  unum  idemque  numero; 
et  an  caro  illa  univoce  fuerit  caro    .     .  378 

Henricus,  379 D;  Thomas,  378  A;  Udal- 
ricus,  379  C. 

Quaestio  V.  An  decuit  Christum  resurgere, 
apparere,  suamque  resurrectionem  mul- 

tipliciter  demonstrare ;  et  de  sufficien- 
tia  ac  efficacia  argumentorum  quibus 
se  vere  resurrexisse  probat     ....  380 

Alexander,  380  B';  Petrus,  385  C;  Tho- 
mas,  381 D;  Udalricus,  385  B'. 

Quaestio  VI.  An  Christus  quantum  ad  ani- 
mam  descendit  ad  inferna  et  in  lim- 
bum  patrum  ;  et  propter  quid  ita  de- 
scenderit 387 

Albertus,  387  C;  Durandus,  389  D';  Ri- 
chardus,  389  C;  Thomas,  388  A. 

Quaestio  VII.  An  congruebat  Christum  qua- 
dragenario  die  ccelos  ascendere,  ac  qua- 
liter  et  quousque  ascendit 390 

Albertus,  393  C;  Alexander,  394  A;  Bo- 
naventura,  394  A';  Henricus,  394  D';  Ri- 
chardus,  393  B;  Thomas,  390  D';  Udalri- 
cus,  393  D'. 

DlSTINCTIO   VICESIMA  TERTIA 395 

Summa 399 

Quaestio  I.  An   indigeamus   superadditis 

virtutum  habitibus 399 

Richardus,  402  A;  Thomas,  399  A'. 

Quaestio  II.  An  fides  sit  virtus ;  et  de  ejus 
subjecto,  objecto,  unitate  et  actibus.     .  402 

Albertus,  406  D' ;  Alexander,  402  C ;  An- 
tisiodorensis,  407  A' ;  Bonaventura,  403  D ; 
Durandus,  407 C;  Petrus,  406 A';  Tho- 
mas,  404  D'. 

Quaestio  III.  Utrum  fides  informis  et  for- 
mata  sit  eadem  numero 408 

Alexander,409B;  Antisiodorensis,408D'; 
Bonaventura,  110  C;  Thomas,  411  C. 

DlSTINCTIO  VICESIMA   QUARTA 413 

Summa 415 

Quaestio  unica.  An  objectum  fidei  sit  so- 
lum  quid  ignotum 415 

Albertus,  41 5 D';  Durandus,  420  A',  421 C; 
Henricus,  422  A,  423  A,  C;  Petrus,  419 C; 
Richardus,  420D;  Scotus,  425A,  426D'; 
Thomas,  416  A'. 

DlSTINCTIO   VICESIMA   QUINTA 429 

Summa 432 

Quaestio  unica.  Utrum  secundum  tempo- 
rum  processum  profecit,  crevit,  seu  au- 
cta  sit  fides ;  atque  de  numero  arlicu- 
lorum  fidei  ct  distinctione  eorum     .     .  432 


Alexander,  432  B' ;  Bonaventura,  433  C ; 
Durandus,  441 B';  Thomas,  436  D. 

DlSTINCTIO   VICESIMA   SEXTA 443 

Summa 444 

Quaestio  unica.  An  in  Christo  spes  exstitit.  445 

Antisiodorensis,  455  C  ;  Bonaventura, 
445 B;  Henricus,  453  D',  454 D';  Petrus, 
452  C;  Richardus,  453  B;  Scotus,  453  D, 
454  A;  Thomas,  449  B\ 

DlSTINCTIO   VICESIMA    SEPTIMA     .      .      .      .455 

Summa 458 

Quaestio  I.  Utrum  caritas  sit  virtus  supre- 
ma  ac  specialis,  ceterarum  forma  vir- 
tutum  ;  et  an  valeat  esse  informis    .     .  459 

Albertus,459C;  Antisiodorensis,  468  A'; 
Bonaventura,  464  A;  Henricus,  468  B;  Pe- 
trus,  463  B';  Scotus,  464  D';  Thomas,  461 A. 

Quaestio  II.  An  possumus  Deum  in  hac 
vita  immediate  totaliterque  diligere    .  468 
Thomas,  469  A. 

Quaestio  III.  Utrum  dilectio  qua  Deum  di- 
ligimus,  habeat  modum 470 

Bonaventura,  470 C;  Thomas,  471 A. 

Quaestio  IV.  Quid  sit  amor 472 

Bonaventura,  473  D;  Thomas,  472  D. 

DlSTINCTIO   VICESIMA   OCTAVA 474 

Summa 476 

Quaestio  unica.  Utrum  solum  haec  quatuor 
ex  caritate  sint  diligenda  :  Deus  et  ipse 
homo  diligens,  proximus  quoque  et  pro- 
prium  corpus 476 

Albertus,  476  B';  Bonaventura,  478  B'; 
Petrus,  478  A';  Thomas,  477  B'. 

DlSTINCTIO  VICESIMA   NONA 479 

Summa 482 

Quaestio  I.  An  ordo  caritatis  seu  actualis 
dilectionis,  vere  describatur  in  Iittera.  483 

Albertus,  486 B';  Antisiodorensis,  483B'; 
Bonaventura,  486  A;  Thomas,  485  A. 

Quaestio  II.  Qui  sint  magis  diligendi  post 
Deum  et  post  ipsam  creaturam  quae  di- 

ligit 487 

Bonaventura,  492  D;  Petrus,  491B';Ri- 
chardus,  491  D';  Thomas,  487  A'. 

DlSTINCTIO   TRICESIMA 493 

Summa 494 

Quaestio  I.  An  inimicos  diligere  in  effectu 
et  amicitiae  signis,  sit  de  necessitate  sa- 
lutis 494 

Albertus,  495  D  ;  Antisiodorensis,  495  C ; 
Bonaventura,  499  B;  Petrus,  498  C;  Ri- 
chardus,  498  B';  Thomas,  496  B. 

Quaestio  II.  An  diligere  proximum  sit  ma 
gis  meritorium   quam  diligere  Deum 

Quaestio  III.  An  virtus  ac  radix  merend 
in  caritate  consistat 


500 


500 


Bonaventura,    500  D';  Petrus,  501 A'; 
Richardus,  501  C  ;  Thomas,  500 D. 

DlSTINCTIO   TRICESIMA    PRIMA 502 

Summa 504 

Quaestio  IV.  An  homo  caritate  peccando 
privatus,  possil   poenitendo   in   majori 
vel  aequali  caritate  resurgere  ....  504 
Bonaventura,  505  B;  Thomas,  506  A. 

Quaestio  V.  Utrum  fides,  spes,  scientia, 
evacuabuntur  in  patria  magis  quam 
caritas 506 

Albertus,  506  C;  Bonaventura,  509 B'; 
Durandus,  509  C;  Richardus,  509  D;  Sco- 
tus,  510 B;  Thomas,  507  D'. 

Quaestio  VI.  Utrum  ordo  caritatis  qui  est 
in  via,  sit  in  Christo  et  in  Beatis  .     .     .  510 
Bonaventura,  511  D  ;  Thomas,  510  A'. 


DlSTINCTIO   TRICESIMA   SECUNDA 


512 


Summa 514 

Quaestio  unica.  An  Deus  diligit  cuncta 
creata,  potissime  intellectuales  creatu- 
ras,  aeternaliter  atque  aequaliter  .    .     .  514 

Bonaventura,  514  A';  Thomas,  516  B. 
DlSTINCTIO   TRICESIMA   TERTIA 518 

Summa 519 

Quaestio  I.  An  praeter  virtutes  theologicas 
oporteat  ponere  virtutes  cardinales;  ac 
de  sufficientia  ac  distinctione  earum.    .  519 

Albertus,  525 B';  Antisiodorensis,  519B'; 
Bonaventura,  520  B' ;  Durandus,  525  D' ; 
Petrus,  524  C  ;  Thomas,  523  C. 

Quaestio  II.  An  omnes  virtutes  morales  ac 


cardinales  sint  in  superiori  animae  par- 
te,  an  potius  aliquae  sint  subjective  in 
appetitu  sensitivo 526 

Albertus,  526  C;  Henricus,  528  D';  Ri- 
chardus,  528B';  Scotus,  529 D' ;  Thomas, 
526  C;  Udalricus,  526 B'. 

Quaestio  III.  An  praeter  virtutes  naturales 
morales  acquisitas,  oporteat  ponere  vir- 
tutes   morales   supernaturales   infusas, 

realiter  ab  illis  distinctas 530 

Henricus,  532  C;  Thomas,  530  D'. 


DlSTINCTIO   TRICESIMA   QUARTA 


532 


Summa 538 

Quaestio  I.  Utrum  realiter  idem  sit  virtus 
et  donum 538 

Albertus,  539 C;  Antisiodorensis,  538D'; 
Bonaventura,  543  D  ;  Durandus,  544  A  ; 
Henricus,  544  A';  Petrus,  542  D';  Richar- 
dus,  543  B;  Scotus,  544  D,  C;  Thomas, 
541  D. 

Quaestio  II.  De  mutua  cohabitudine  et  di- 
stinctione  donorum,  beatitudinum  et 
fructuum,  et  utrum  sint  habitus.     .     .  547 

Albertus,  554  D;  Bonaventura,  548  D  ; 
Henricus,  547  B;  Richardus,  555  A;  Tho- 
mas,  549  D',  555  C. 

Quaestio  III.  Utrum  solus  timor  filialis  sit 
donum ;  et  de  speciebus  timoris,  atque 
de  bonitate  et  ordine  eorumdem  .     .     .  557 

Albertus,  564  C  ;  Antisiodorensis,  557B'; 
Bonaventura,  559  A  ;  Durandus,  564  D  ; 
Richardus,  563  D',  565  B;  Thomas,  561 B', 
565  A'. 


DlSTINCTIO   TRICESIMA   QUINTA 


565 


Summa 567 

Quaestio  I.  Utrum  ista  sunt  dona  Spiritus 
Sancti 567 

Albertus,  567  B';  Bonaventura,  575  D' ; 
Richardus,  575  D  ;  Thomas,  569  C. 

Quaestio  II.  An  vita  contemplativa  sit  di- 

gnior  quam  activa 578 

Antisiodorensis,  578  B';  Thomas,  579 C. 

DlSTINCTIO   TRICESIMA    SEXTA 582 

Quaestio  I.  An  virtutes  mutuo  sint  con- 
nexae,  an  etiam  dona 584 

Bonaventura,  584  A';  Durandus,  589  B  ; 
Henricus,  590  A;  Petrus,  588  D;  Richar- 

dus,    588  D' ;    Scotus,    590  D'  ;    Thomas, 
586  B' ;  Thomas  de  Argentina,  591 B'. 

Quaestio  II.  An  virtutes  sint  aequales    .     .  591 

Albertus,  592  B;  Durandus,  593  C;  Ri- 
chardus,  593  A;  Thomas,  592  B'. 

Quaestio  III.  An  tenemur  bona  agere  ex 
caritate,  hoc  est,  an  praecepto  adstrin- 
gimur  implere  praecepta  ex  spirituali 
dilectione 594 

Albertus,  596  C;  Bonaventura,  595  D'; 
Thomas,  594  C. 

DlSTINCTIO   TRICESIMA   SEPTIMA  ....   597 

Summa 600 

Quaestio  I.  De  multiplici  differentia  lega- 
lium  praeceptorum,  et  utrum  omnia  illa 
reducantur  ad  praecepta  Decalogi,  hoc 
est  ad  decem  praecepta  in  tabulis  dua- 
bus  descripta 

Guillelmus   Parisiensis,  600  C;  Petrus, 
605  D;  Thomas,  600  A'. 

Quaestio  II.  An  praecepta  Decalogi  sint  in- 
dispensabilia,  ita  quod  nec  Deus  nec 
homo  in  eis  valeat  dispensare     .     .     .  606 

Petrus,  607  A';  Richardus,  607  A;  Tho- 
mas,  606  C. 

Quaestio  III.  An  liceat  sub  usura  accom- 

modare 607 

Albertus,  608  D;   Bonaventura,   608  A; 
Durandus,  609  D';  Thomas,  608  B'. 

Quaestio  IV.  Utrum  liceat  diebus  festivis, 
puta  dominicis  et  ceteris  celebribus  fe- 
stis,  forum  tenere,  carnes  vendere,  et 
consimilia  facere  quae  mentis  adhaesio- 

nem  cum  Deo  impediunt 

Henricus,  610  D;  Richardus,  61115'. 

DlSTINCTIO   TRICESIMA   OCTAVA 

Summa 


625 


Quaestio  unica.  De  ratione,  diversitate,  de- 
scriptione  et  deformitate  mendacii    .     .614 

Antisiodorensis,  615  A  ;  Bonaventura, 
619  D';  Henricus,  620  A';  Petrus,  619  B; 
Richardus,  619  A';  Thomas,  615  D',  616  C. 

DlSTINCTIO   TRICESIMA  NONA 620 

Summa   ...         625 

Quaestio  I.  Quid  sit  jurare,  et  quid  per- 
jurare   

Antisiodorensis,  625  D;  Bonaventura, 
626  D;  Petrus,  627  D';  Thomas,  626  D'. 

Quaestio  II.  An  licitum  sit  jurare  per  Deum, 
et  item  per  creaturas ;  et  de  gravitate 
illiciti  juramenti  atque  perjurii    .     .     . 

Albertus,  628  D  ;  Petrus,  630  A'  ;  Ri- 
chardus,  630  D,  C  ;  Thomas,  629  A. 

Quaestio  III.  An  omne  juramentum  sit  obli- 
gans,  et  de  comitibus  juramenti  .     .     . 

Albertus,  634  C  ;  Durandus,  634  D;  Pe- 
trus,  633  A';  Richardus,  633  D';  Scotus, 
634  B' ;  Thomas,  631  D. 

DlSTINCTIO   QUADRAGESIMA 635 

Summa 636 

Quaestio  I.  An  duo  ista  praecepta  praein- 
ductis  apte  addantur 636 

Albertus,  637  A;  Bonaventura,  638  D; 
Richardus,  638  B;  Thomas,  637  B'. 

Quaestio  II.  Utrum  differentiae  inter  legem 
evangelicam  et  antiquam  congruenter 
assienentur  in  textu 


628 


631 


638 


Albertus,  642  A';  Antisiodorensis,  643  C; 
Bonaventura,  642  B';  Durandus,  643  A  ; 
Petrus,  641  D' ;  Richardus,  642  B  ;  Scotus, 
643  D;  Thomas,  639  B'. 

Index  Auctorum 657 

614      Index  Dionysianus 661 

